
DOCUMENTA SESSIONIS QUINTAE 


ACTA SECRETARIAE COMMISSIONIS CENTRALIS 

I 

Die xxvi mensis februarii 1962 omnibus Sodalibus « Ordo quaestionum » de 
quibus disceptabitur in sessione mensibus martio et aprili habenda mitti- 
tur (Prot. N. 1521 Centr./62 et sq.). 


ORDO QUAESTIONUM 

DE QUIBUS DISCEPTABITUR 
IN SESSIONE MENSIS MARTII-APRILIS 1962 
(a die xxvi Martii ad diem m Aprilis) 

I. Quaestiones de Sacra Liturgia 

1. De principiis generalibus ad sacram liturgiam instaurandam 
atque fovendam (Card. Larraona) 

2 De sacrosancto Eucharistiae mysterio (Card. Larraona) 

3. De sacramentis et sacramentalibus (Card. Larraona) 

4. De officio divino - De anno liturgico (Card. Larraona) 

5. De sacra supellectile - De musica sacra - De arte sacra 
(Card. Larraona) 

II. Quaestiones de Missionibus 

1. Prooemium - De regimine missionum (Card. Agagianian) 

2. De disciplina cleri (Card. Agagianian) 

3. De religiosis (Card. Agagianian) 

4. De sacramentis ac de sacra liturgia (Card. Agagianian) 

5. De disciplina populi christiani (Card. Agagianian) 

6. De studiis clericorum (Card. Agagianian) 

7. De cooperatione missionali (Card. Agagianian) 

III. Quaestiones de scriptis prelo edendis et de spectaculis moderandis 

1. De instrumentis diffusionis seu communicationis socialis. 
Prooemium (Arch. 0’Connor) 

2. De instrumentis diffusionis seu communicationis socialis. 
Pars I, Tit. I (Arch. 0’Connor) 

3. De instrumentis diffusionis seu communicationis socialis. 
Pars I, Tit. II (Arch. 0’Connor) 

4. De instrumentis diffusionis seu communicationis socialis. 
Pars I, Tit. III (Arch. 0’Connor) 

5. De instrumentis diffusionis seu communicationis socialis. 
Pars II, Cap. I et II (Arch. 0’Connor) 

6. De instrumentis diffusionis seu communicationis socialis. 
Pars II, Cap. III et IV (Arch. 0’Connor) 

€6 Pericles Felici 
Secretarius Generalis 


II 

Die xxii martii 1962 omnibus Sodalibus « ordo quaestionum » parumper mu- 
tatus mittitur (Prot. N. 1658 Centr./62). 


Rogante Em.mo ac Rev.mo D.no Card. Arcadio Larraona, Praeside 
Commissionis de Sacra Liturgia, quaestiones de S. Liturgia alternatim 
cum quaestionibus de Missionibus tractabuntur, hoc quidem ordine: 


1) De Sacra Liturgia: 

2) De Sacra Liturgia: 

3) De Missionibus: 

4) De Missionibus: 

5) De Missionibus: 

6) De Sacra Liturgia: 

7) De Sacra Liturgia: 

8) De Missionibus: 

9) De Missionibus: 


De principiis generalibus ad sacram liturgiam in- 
staurandam aque fovendam (Card. Larraona) 
De sacrosancto Eucharistiae mysterio (Card. 
Larraona) 

Prooemium - De regimine missionum (Card. 
Agagianian) 

De disciplina cleri (Card. Agagianian) 

De religiosis (Card. Agagianian) 

De sacramentis et sacramentalibus (Card. Lar- 
raona) 

De officio divino - De anno liturgico (Card. Lar- 
raona) 

De sacramentis ac de sacra liturgia (Card. Aga- 
gianian) 

De disciplina populi christiani (Card. Agagia- 
nian) 

10) De Missionibus: De studiis clericorum (Card. Agagianian) 

11) De Sacra Liturgia: De sacra supellectile - De musica sacra - De arte 

sacra (Card. Larraona) 

12) De Missionibus: De cooperatione missionali (Card. Agagianian) 
Aliarum quaestionum ordo immutatus manet. 

•SB Pericles Felici 
Secretarius Generalis 


III 

Die ii aprilis 1962 omnibus Sodalibus sequens Notifcalio in aula congregatio- 
num distribuitur. 


NOTIFICATIO 

Disceptatio circa schemata a Secretariatu De scriptis prelo edendis 
et de spectaculis moderandis proposita, peculiari modo fiet: 

Libelli habebunt suffragium bini atque sequenti ordine: 

1) « Prooemium » una cum Titulo primo, Primae Partis: « De 
Ecclesiae doctrina ». 

2) Titulus secundus, Primae Partis: « De Ecclesia actione seu 
apostolatu » una cum Titulo III: « De disciplina et ordinatione eccle- 
siastica ». 

3) Pars vero secunda cum suis quattuor capitibus tota simul. 

Rogantur ergo Eminentissimi, Excellentissimi et Reverendissimi Pa- 
tres ut, in deferendo suffragio, praefatum ordinem sequi velint. 

SB Pericles Felici 
Secretarius Generalis 




ACTA SESSIONIS QUINTAE 


1 - PROCESSUS VERBALES CONGREGATIONUM 


I 

Die 26 martii 1962, hora 9, Secretarius Generalis, Exc.mus Pe- 
ricles Felici, Archiepiscopus tit. Samosatensis una cum Officialibus Se- 
cretariae Commissionis Centralis, se confert in aulam Congregationum 
ad Palatium Apostolicum Vaticanum et invigilat ut omnia parata sint. 

Hora 9,30, in aulam conveniunt Membra et Consiliarii Commissio- 
nis Centralis. Omnes induunt habitum pianum. 

Adsunt 63 Membra et 16 Consiliarii, nempe: 

A) Membra: 41 S. R. E. Cardinales: Em. mi Tisserant, Micara, 
Pizzardo, Aloisi Masella, Ferretto, Gongalves Cerejeira, Lienart, Tap- 
pouni, Copello, McGuigan, Gilroy, Spellman, Ruffini, Siri, D Alton, 
Quiroga y Palacios, Leger, Gracias, Montini, Giobbe, Cento, Cicognani, 
Godfrey, Confalonieri, Richaud, Konig, Dopfner, Marella, Doi, Alfrink, 
Santos, Da Costa Nunes, Landazuri Ricketts, Suenens, Ottaviani, Di 
Jorio, Jullien, Larraona, Heard, Bea, Browne, Albareda. 

1 Patriarcha: B.mus Cheikho. 

14 Archiepiscopi: Exc.mi Felici, 0’Connor, Antezana y Rojas, 
Beras, Cooray, Alter, Hurley, Perrin, Seper, Bazin, Bernard, Bernier, 
Rakotomalala , Ngo-dinh-Thuc . 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Saniore, Staffa, Principi, Scapinelli, Zer- 
ba, Palazzini, Philippe, Dante, Bartoccetti. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest etiam Rev.mus P. Hannibal Bugnini C. M., Secretarius Com- 
missionis de S. Liturgia. 

Praeest Cardinalis Eugenius Tisserant, Decanus S. Collegii, qui 
coetui initium dat recitando orationem Adsumus. 

Postea Em. mus Card. Larraona relationem facit circa schema « De 
Sacra Liturgia: De principiis generalibus ad sacram Liturgiam instau- 
randam atque fovendam ». 

Hora 10 incipit disceptatio: loquuntur Em. mi Ferretto, Spellman, 
Ruffini, Siri, Leger, Dopfner, Alfrink, Ottaviani et Browne et Exc.mi 
Hurley et Seper. 

Hora 11,20 coetus interrumpitur per quartam horae partem. 

Hora 12,30 Em.mus Card. Larraona refert « De Sacra Liturgia: 
De sacrosancto Eucharistiae sacramento »; qua relatione peracta, Prae- 
ses orationem Angelus Domini recitat et congregationi finem imponit. 

II 

Die 27 martii 1962, hora 9,30, Membra et Consiliarii Commissio- 
nis Centralis in aulam Congregationum ad Palatium Apostolicum Vati- 
canum conveniunt. 

Adsunt 70 Membra et 17 Consiliarii, nempe: 

A) Membra: 46 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Gon^alves Cerejeira, Lienart, Tap- 
pouni, Copello, Agagianian, McGuigan, Gilroy, Spellman, Frings, Ruf- 
fini, Valeri, Siri, D’ Alton, Quiroga y Palacios, Leger, Gracias, Montini, 
Giobbe, Cento, Cicognani, Godfrey, Confalonieri, Richaud, Konig, Dopf- 
ner, Marella, Traglia, Doi, Alfrink, Santos, Landazuri Ricketts, Suenens, 
Ottaviani, Di Jorio, Jullien, Larraona, Heard, Bea, Browne, Albareda. 

2 Patriarchae: B.mi Gori et Cheikho. 

16 Archiepiscopi: Exc.mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Carpino, Staffa, Principi, Scapinelli, Zer- 
ba, Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest etiam Rev.mus P. Hannibal Bugnini C. M., Secretarius Com- 
missionis de S. Liturgia. 

Praeest Cardinalis Eugenius Tisserant, Decanus S. Collegii, qui coe- 
tui initium dat recitando orationem Adsumus. 

Hora 9,35 incipit disceptatio « De Sacra Liturgia: De sacrosancto 
Eucharistiae sacramento »: loquuntur Em.mi Ferretto, Spellman, Frings, 
Ruffini, Leger, Godfrey, Dopfner, Landazuri Ricketts, Ottaviani et 
Browne; Exc.mi Cooray et Seper et ex Consiliariis Rev.mus Philippe, 
Secretarius S. C. de Religiosis. 

Hora 10,40 suffragia feruntur et hora 11,45 fit brevis interrumptio. 

Cum hora 12 disceptatio resumitur Em.mus Agagianian refert « De 
Missionibus: Prooemium - De regimine Missionum ». De ipso sche- 
mate disceptant Em.mi Spellman, Ruffini, Gracias, Larraona et Browne. 

Hora circiter 13,25 Em.mus Praeses congregationem: claudit. 

III 

Die 28 martii 1962, hora 9,30, Membra et Consiliarii Commissio- 
nis Centralis in aulam Congregationum ad Palatium Apostolicum Vati- 
canum conveniunt. 

Adsunt 66 Membra et 15 Consiliarii, nempe: 

A) Membra: 42 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Gongalves Cerejeira, Lienart, Tap- 
pouni, Copello, Agagianian, McGuigan, Gilroy, Spellman, Frings, Ruf- 
fini, Valeri, Siri, Quiroga y Palacios, Leger, Gracias, Montini, Giobbe, 
Cento, Cicognani, Godfrey, Confalonieri, Richaud, Konig, Dopfner, 
Doi, Alfrink, Santos, Landazuri Ricketts, Suenens, Ottaviani, Di Jorio, 
Jullien, Larraona, Heard, Bea, Browne, Albareda. 

2 Patriarchae: B.mi Gori et Cheikho. 

16 Archiepiscopi: Exc.mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Parente, Carpino, Stafla, Principi, Zerba, 
Palazzini, Philippe, Bartoccetti, Brennan. 

Rev.mi Rossi, Tinello, Camagni, Giusti, Cavagna, Salmon. 

Adest etiam Exc.mus David Mathew, Arch. tit. Apamenus in Bi- 
thynia, Secretarius Commissionis de Missionibus. 

Praeest Cardinalis Eugenius Tisserant, Decanus S. Collegii, qui coe- 
tui initium dat recitando orationem Adsumus. 

Postea prosequitur disceptatio « De Missionibus: Prooemium - De 
regimine Missionum»: loquuntur Em.mus Suenens, Exc.mi Cooray, 
Hurley, Perrin, Bazin, Bernard et Ngo-dinh-Thuc, Rev.mus P. Sepinski, 
Minister Gen. O.F.M., et, ex Consiliariis, Rev.mus Rossi, S. Poenitentia- 
riae Regens. 

Hora 10,30 Sodales suffragia ferunt et hora circiter 11,25 congre- 
gatio suspenditur. 

Hora 11,40 Em.mus Card. Agagianian incipit relationem de sche- 
mate «De Missionibus: De disciplina cleri ». 

Hora fere 12 incipit disceptatio. Oratores sunt: Em.mi Tisserant, 

Spellman, Ruffini, Gracias, Godfrey, Konig, Ottaviani, Larraona et 
Browne; B.mus Cheikho; Exc.mi Cooray, Seper et Ngo-dinh-Thuc et 
Re v. mus P. Sepinski, Minister Generalis O.F.M. Postea sententia sin- 
gulorum exquiritur. 

Deinde Em. mus Praeses congregationi finem imponit. 

IV 

Die 29 martii, hora 9,30 Membra et. Consiliarii Commissionis Cen- 
tralis in aulam Congregationum ad Palatium Apostolicum Vaticanum 
conveniunt. 

Adsunt 69 Membra et 14 Consiliarii, nempe: 

A) Membra: 45 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Gongalves Cerejeira, Lienart, Tap- 
pouni, Copello, Agagianian, McGuigan, Gilroy, Spellman, Frings, Ruf- 
fini, Valeri, Siri, D’Alton, Quiroga y Palacios, Leger, Gracias, Montini, 
Giobbe, Cento, Cicognani, Godfrey, Confalonieri, Richaud, Konig, 
Dopfner, Marella, Traglia, Doi, Alfrink, Santos, Landazuri Ricketts, 
Suenens, Ottaviani, Di Jorio, Jullien, Larraona, Heard, Bea, Browne, 
Albareda. 

2 Patriarchae: B.mi Gori et Cheikho. 

16 Archiepiscopi: Exc.mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Stafia, Scapinelli, Zerba, Palazzini, Philip- 
pe, Dante, Bartoccetti, Brennan. 

Rev.mi Rossi, Tinello, Romani, Camagni, Cavagna, Salmon. 

Adsunt pariter Exc.mus David Mathew, Arch. tit. Apamenus in Bi- 
thynia, Secretarius Commissionis de Missionibus et Rev.mus P. Hannibal 
Bugnini C. M., Secretarius Commissionis de S. Liturgia. 

Praeest Cardinalis Eugenius Tisserant, Decanus S. Collegii, qui coe- 
tui initium dat recitando orationem Adsumus. 

Postquam suffragiorum collectio « De Missionibus: De disciplina 
cleri » absoluta est, hora 9,45 Em. mus Agagianian refert « De Missio- 
nibus: De religiosis ». 

Hora 9,50 incipit disceptatio. Loquuntur Em.mi Spellman, Ruffini, 
Leger, Gracias et Larraona; Exc.mi Cooray, Lefebvre et Hurley et 
Rev.mus P. Sepinski, Minister Generalis O.F.M. 

Hora 10,25 suffragia feruntur. 

Hora 11 Em.mus Larraona incipit relationem «De Sacra Liturgia: 
De sacramentis et sacramentalibus », qua completa, hora 11,15 con- 
gregatio interrumpitur. 

Hora 11,35 habetur disceptatio super dictum schema de sacra Li- 
turgia. Audiuntur Em.mi Ferretto, Lienart, Gilroy, Spellman, Ruffini, 
Siri, Leger, Godfrey, Confalonieri, Richaud, Dopfner, Alfrink, Lan- 
dazuri Ricketts, Browne. 

Hora 12,45 suflragia feruntur. 

Hora 13,15 orationes suetae coetui finem imponunt. 

V 

Die 30 martii 1962, hora 9,40 Membra et Consiliarii Commissio- 
nis Centralis in aulam Congregationum ad Palatium Apostolicum Vati- 
canum conveniunt. 

Adsunt 64 Membra et 13 Consiliarii, nempe: 

A) Membra: 40 S. R. E. Cardinales: Em.mi Tisserant, Micara, Piz- 
zardo, Aloisi Masella, Ferretto, Goncalves Cerejeira, Lienart, Tappouni, 
Copello, Agagianian, McGuigan, Gilroy, Spellman, Frings, Ruffini, Va- 
leri, Siri, Quiroga y Palacios, Leger, Gracias, Montini, Giobbe, Cento, 
Godfrey, Confalonieri, Richaud, Konig, Dopfner, Marella, Dpi, Alfrink, 
Santos, Landazuri Ricketts, Ottaviani, Jullien, Larraona, Heard, Bea, 
Browne, Albareda. 

2 Patriarchae: B.mi Gori et Cheikho. 

16 Archiepiscopi: Exc.mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc, 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Carpino, Staffa, Scapinelli, Palazzini, Bar- 
toccetti, Brennan. 

Rev.mi Rossi, Tinello, Romani, Camagni, Giusti, Cavagna, Salmon. 

Adsunt quoque Exc.mus David Mathew, Arch. tit. Apamenus in Bi- 
thynia, Secretarius Commissionis de Missionibus et Rev.mus P. Han- 
nibal Bugnini C. M., Secretarius Commissionis de S. Liturgia. 

Praeest Em.mus Eugenius Tisserant, Decanus S. Collegii, qui, pro- 
ferens orationem Adsumus, congregationem aperit. 

Em.mus Larraona refert « De Sacra Liturgia: De officio divino - 
De anno liturgico ». 

Hora circiter 10 disceptatio initium capit. 

Animadversiones proferunt Em.mi Tisserant, Spellman, Frings, 

Ruffini, Leger, Godfrey, Confalonieri, Richaud, Dopfner, Alfrink, Otta- 
viani, Jullien, Bea, Browne, et Exc.mi Seper et Yago. 

Hora 11,30 labor interrumpitur et postea, hora 11,45 suffragii latio 
incipit. 

Hora 12,30 Em.mus Agagianian refert «De Missionibus: De sa- 
cramentis ac de sacra liturgia ». 

Hora 12,40 fiunt animadversiones ab Em.mis Spellman, Ruffini, 
Gracias, Browne, necnon ab Exc.mis Lefebvre et Verwimp. 

Hora 13,05 suffragia colliguntur. 

Hora 13,30, precibus consuetis, congregationi finis imponitur. 

VI 

Die 31 martii 1962, hora 9,30 Membra et Consiliarii Commissio- 
nis Centralis in aulam Congregationum ad Palatium Apostolicum Va- 
ticanum conveniunt. 

Adsunt 62 Membra et 14 Consiliarii, nempe: 

A) Membra: 39 S. R. E. Cardinales: Em. mi Tisserant, Micara, 
Pizzardo, Aloisi Masella, Gongalves Cerejeira, Tappouni, Copello, Aga- 
gianian, McGuigan, Gilroy, Spellman, Frings, Ruffini, Valeri, Siri, D’ Al- 
ton, Quiroga y Palacios, Leger, Gracias, Montini, Giobbe, Cento, Ci- 
cognani, Godfrey, Confalonieri, Richaud, Konig, Dopfner, Marella, Tra- 
glia, Doi, Alfrink, Santos, Landazuri Ricketts, Jullien, Larraona, Heard, 
Bea, Browne. 

2 Patriarchae: B.mi Gori et Cheikho. 

16 Archiepiscopi: Exc.mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc. 

2 Episcopi: Exc.mi Verwimp, Suhr. 

3 Superiores Generales: Rev.mi Gut, Sepinski, Janssens. 

B ) Consiliarii: Exc.mi Carpino, Staffa, Principi, Zerba, Palaz- 
zini, Dante, Bartoccetti, Brennan. 

Rev.mi Rossi, Tinello, Romani, Camagni, Cavagna, Salmon. 

Adest insuper Exc.mus David Mathew, Arch. tit. Apamenus in Bi- 
thynia, Secretarius Commissionis de Missionibus. 

Praeest Em.mus Eugenius Tisserant, Decanus S. Collegii, qui in 
exordio congregationis orationem Adsumus recitat. 

Statim Em.mus Agagianian refert « De Missionibus: De disciplina 
populi christiani ». 

Hora 9,40 incipit disceptatio. Sententiam suam proferunt Em.mi 
Spellman, Browne, Ruffini, Leger et Gracias. 

Hora 9,55 fit suffragiorum collectio. : . u ' 

Hora 10,15 habetur relatio, ab Em.mo Agagianian prolata, « De 
Missionibus: De studiis clericorum ». 

Sequitur disceptatio. Sententiae audiuntur Em.morum Spellman, 
Ruffini, Godfrey, Browne et Exc. morum Cooray, Hurley, Yago, Ngo- 
dinh-Thuc. . , , 

Hora 11 suffragia feruntur et hora 11,25 coetus suspenditur. , 

Hora 11,40 Em. mus Agagianian breviter tertio loquitur, « De Mis- 
sionibus: De cooperatione missionali ». 

Rem disceptant Em.mi Tisserant, Spellman, Gracias; Exc.mus Le- 
febvre; Em.mus Landazuri Ricketts et Exc. mi Hurley et Ngo-dinh-Thuc. 

Suffragia feruntur hora 12,15. 

Hora 12,40 Em.mus Larraona refert « De Sacra Liturgia: De sacra 
supellectile - De musica sacra - De arte sacra ». 

Hora 12,50 gratiarum actio conventui finem imponit. 

VII 

Die 2 aprilis 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 59 Membra et 15 Consiliarii, nempe: 

A) Membra: 36 S. R. E. Cardinales: Em.mi Tisserant, Micara, 
Pizzardo, Aloisi Masella, Lienart, Copello, McGuigan, Gilroy, Spellman, 
Frings, Ruffini, Siri, D’Alton, Quiroga y Palacios, Leger, Montim, 
Giobbe, Cento, Cicognani, Godfrey, Confalonieri, Richaud, Konig, Ma- 
rella, Doi, Alfrink, Santos, Landazuri Ricketts, Ottaviani, Roberti, Jul- 
lien, Larraona, Heard, Bea, Browne, Albareda. 

1 Patriarcha: B.mus Cheikho. 

16 Archiepiscopi: Exc. mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc. 

3 Episcopi: ' Exc.mi Verwimp, Jelmini, Suhr. ’ 

3 Superiores Generales: Rev.mi Gut, Sepiriski, Janssens. 

B ) Consiliarii: Exc.mi Carpino, Staffa, Zerba, Palazzini, Phi- 
lippe, Dante, Bartoccetti, Brennan. ' r 

. f ".. Rev.mi Rossi, Tinello, Romani, Camagni, Giusti, Cavagna, 
Salmon. 

Congregationi adsistunt P. Hannibal Bugnini C. M., Secretarius 
Commissionis de S. Liturgia, necnon Rev.mus Andreas Deskur, a se- 

cretis Secretariatus de scriptis prelo edendis et de spectaculis mode- 
randis. 

Praeest Em.mus Eugenius Tisserant, Decanus S. Collegii, qui di- 
cit orationem Adsumus, coetui initium indicens, 

In disceptatione « De Sacra Liturgia: De sacra supellectile - De 
arte sacra - De musica sacra » audiuntur Em. mi Pizzardo, Ruffini, God- 
frey, Richaud et Ottaviani. 

Hora 10,05 suffragia feruntur. 

Hora 10,35 Exc.mus 0’Connor, Arch. tit. Laodicenus in Syria, re- 
fert « De instrumentis diffusionis seu communicationis socialis: Prooe- 
mium - Pars I, Tit. I ». 

Hora 10,55 incipit disceptatio. Primi ex Em.mis oratoribus sunt Le- 
ger et Spellman. Coetus suspenditur ab hora 11,25 ad horam 11,40. 
Postea audiuntur Em.mi Ottaviani et Jullien et Exc.mus Hurley. 

Hora 11,50 colliguntur suffragia. 

Hora 12,20 Exc.mus 0’Connor relationem legit « De instrumentis 
diffusionis seu communicationis socialis: Pars I, Tit. II et Tit. III ». 

Circa horam 12,30 de re disserunt Em.mi Godfrey et Spellman, 
necnon Exc.mus Lefebvre. 

Hora 12,45 congregatio finem habet. 

VIII 

Die 3 aprilis 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 64 Membra et 17 Consiliarii, nempe: 

A) Membra: 40 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Gongalves Cerejeira, Lienart, Tap- 
pouni, Copello, Agagianian, McGuigan, Gilroy, Spellman, Ruffini, Va- 
leri, Siri, D’Alton, Quiroga y Palacios, Leger, Montini, Giobbe, Cento, 
Cicognani, Godfrey, Confalonieri, Richaud, Konig, Marella, Doi, Al- 
frink, Santos, Landazuri Ricketts, Ottaviani, Roberti, Jullien, Lar- 
raona, Heard, Bea, Browne, Albareda. 

2 Patriarchae: B.mi Gori et Cheikho. 

16 Archiepiscopi: Exc.mi Felici, 0’Connor, Antezana y Rojas, 
Beras, Cooray, Lefebvre, Alter, Hurley, Perrin, Seper, Bazin, Bernard, 
Bernier, Yago, Rakotomalala, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Carpino, Samore, Staffa, Principi, Zerba, 
Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest etiam Rev.mus Andreas Deskur, a secretis Secretariatus de 
scriptis prelo edendis et de spectaculis moderandis. 

Hora 9,35 Summus Pontifex aulam ingreditur et, prece Adsumus 
recitata, coetum alloquitur. 

Hora 9,55 Apostolica Benedictione impertita, ab aula discedit. 

Circa horam 10 suffragia feruntur de quaestione hesterna die relata, 
nempe « De instrumentis diffusionis seu communicationis socialis: Pars I, 
Tit. II et Tit. III ». 

Hora 10,30 Exc.mus 0’Connor refert « De instrumentis diffusio- 
nis seu communicationis socialis: Pars II, Cap. I, II, III, IV ». 

Hora 10,35 habetur brevis disceptatio Em. morum RufHni et Godfrey. 

Hora 10,40 suffragia feruntur et hora 11 finis coetui imponitur. 



2 - ALLOCUTIO SUMMI PONTIFICIS IOANNIS XXIII 

Allocutio Summi Pontificis ad Sodales Commissionis Centralis Oecumenico Va- 
ticano Secundo Concilio apparando habita, post quintum coetum exactum, 
die 3 aprilis 1962. 

Venerabiles Fratres et dilecti filii Nostri, 

Bene ominata verba, quibus vos salutamus antequam finis impo- 
nitur huic quintae sessioni Supremi Consilii, parandi Concilii Oecume- 
nici Vaticani Secundi causa collecti, probe planeque suadet Nobis 
introitus Missae dominicae quartae quadragenarii ieiunii tempore, « Lae- 
tare » appellatae. Missa dominicae tertiae sacri Adventus festivo exordio 
« Gaudete » incipiebat, quo quidem Bethlemica gaudia praenuntiaban- 
tur. Quantum spirant suavitatis haec praevia festa praeconia, quae 
Domini Natalem et paschalia sollemnia coniungunt! 

Quamvis occupatos Nos tenuissent sat onerosae admissiones, quas 
postremis singulis diebus dedimus, praepediti sane non sumus, quo- 
minus feliciter et attente prosequeremur praeclara et gravia communia 
studia, quae vos contulistis ad ea praeparanda, quae quasi viva materies 
erunt in exactas formas doctrinam redigendi, et ecclesiasticae discipli- 
nae suppeditabunt praescripta. 

Haec utraque magno usui erunt, ut Sanctae Ecclesiae catholica sen- 
tentia in credendo et cogitando eluceat, ut eius vita et actio reflorescat, 
prout adiuncta rerum ad religiosum convictum omnium eius filiorum 
attinentia postulant. 

Variis gratisque colloquiis, quae cum multis e vobis seruimus, pio 
cum oblectamento percepimus vividas, at tranquillo tenore atque mutua 
cum observantia porrectas disputationes super quaestionibus, quae ad 
doctrinam et ad usum vitae pertinent. Hae diversa examinatae inspec- 
tione et prospectu, quem nationum varia indoles distinguit, et singu- 
lorum ingenium et rerum experientia mutant, magni aestimandorum 
iudiciorum varietatem suppeditant. Sereno more modoque habita dispu- 
tatio profecto ad exitus ducit, qui probandi erunt. Inde namque con- 
tinget, ut, cum Concilium Oecumenicum sollemniter patuerit, non la- 
boriosus Antistitum consensus fiet, et universis erit acceptus. 

Tria fuerunt lemmata, quae a vobis in disceptationem vocata sunt, 
ob oculos habitis relationibus quas Praesides singularum Commissio- 

num pro credito sibi officio antea concinnaverunt: Sacra Liturgia, Catho- 
licae Missiones, scripta typis mandanda, spectacula. 

Haec argumenta, Ecclesiae magisterio continenter pertractata sunt; 
quaestiones spectant, quas prorsus novas proponi et exolvi iubent 
nova praesidia ad socialem communicationem apta. 

Ecclesia nullo modo moram vel impedimentum infert doctrinarum et 
artium progressioni atque incremento; quin immo eadem promovet, 
viamque munit atque patefacit, qua recentiora artium inventa con- 
ferre possint ad bona, quae non solum ad corpus, verum etiam ad ani- 
mum spectent, ita quidem ut ipsa mentis cultura ac rei civilis prospe- 
ritas augeantur; hac tamen lege ut spiritualia bona morumque honestas 
nullum detrimentum accipiant. 

Aetate hac nostra, multo magis quam praeteritis temporibus docto- 
rum virorum studia in Sacra Liturgia versantur. 

Quod quidem non parum adiuvat eorum omnium labores, qui, normis 
plene obsequentes de hac re ab Ecclesia datis, praesertim per Encyclicas 
Litteras « Mediator Dei » aliaque gravia Romanorum Pontificum docu- 
menta, id laudabilibus sane nisibus assequi contendunt, ut nempe sacri 
ritus ad nativum revocentur splendorem iidemque vividius excitent 
christifideles ad sinceram fovendam pietatem, eosque ad evangelicae 
perfectionis sanctitatem perducant. . 

Praeterea quaestiones, quae ad rem missionalem pertinent, cotidianas 
curas sollicitudinesque Nostras ad se convertunt; neque minus occupatos 
Nos tenent iuvenes, ad sacra capessenda divinitus vocati, apte insti- 
tuendi, et feliciora incrementa Sacrorum Seminariorum atque domorum 
Religiosis educandis. 

Quod autem Catholicae Missiones in tristissimis versantur condi- 
cionibus apud multas Nationes, in quibus rerum socialium ac politica- 
rum perturbationes Evangelii praeconum opera, haud ita pridem spei 
plena omnino fere labefactaverunt, hoc, dicimus, summo Nos afficit 
dolore, qui nonnisi fusis ad Deum precibus allevari potest. 

Ea denique, quae ad scripta typis edenda atque ad spectacula attinent, 
etsi graves struunt animis nostris sollicitudines, suavem tamen spem 
foveri iubent. Omnes enim norunt quanta virtute quantoque momento 
haec polleant inventa et praesidia socialis communicationis; itidem 
nemo ignorat, quanta haec efficacitate animos permoveant, adulescen- 
tium praesertim, quorum nondum confirmata ingenia maioribus obi- 
ciuntur periculis. Quam ob rem, id sane postulat, ut patres matresque 
familias et civiles magistratus id genus instrumentis attente invigilent; 
id pariter requirit, ut qui ea moderantur, ii exquisita morum conscientia 
summaque prudentia praediti sint; ut denique omnes, qui ipsis utun- 

tur, in primis parentes atque praeceptores caute et considerate id 
faciant. 

Nobis in animo non est, ea iterum tractanda sumere, quae Decessores 
Nostri, hac super provincia edocuerunt: meminisse saltem iuvabit binas 
Encyclicas illas Litteras, alteras verbis « Vigilanti cura », alteras « Mi- 
randa prorsus » incipientes; Nostrarum quoque orationum mentionem 
facere Nobis liceat, quas ad diurnarios scriptores, non una data occa- 
sione, habuimus. Haec omnia Ecclesiae Sanctae maternam curam trepi- 
damque exspectationem plane ostendunt, quibus hodiernae vitae adiunc- 
ta ipsa prosequitur. 

Celebrandi Concilio Patres cogitationes convertent ad hasce omnes 
maximi ponderis quaestiones, atque ad alias quoque plurimas, quae iam 
pertractatae sunt, vel in proximis coetibus pertractabuntur; id autem 
agentes, non modo res omnes penitus illustrabunt, Ecclesiae vitam atque 
mandatum spectantes, verum etiam normas legesque dabunt, quae ad 
pastorale ministerium maiore cum efficacitate et fructu exsequendum 
prosint, atque nostrae aetatis hominibus, praesentium rerum varietate 
nimis quam aequum sit vel captis vel anxiis, graviorem auctoritate persua- 
deant, ut animorum suorum profectui magis magisque consulant. 

Haec omnia igitur causa sunt, cur sive de peractorum adhuc studio- 
rum prospero successu, sive de apto rerum exitu, quem iam conspicere 
licet, admodum laetemur; pariterque suadent, ut Divino Paraclito ex 
imo pectore maximas grates agamus, Qui suo nos lumine ac munimine 
regit, et maiora usque dona nobis iam pollicetur, cum communes labores 
post paschalia sollemnia resumendi erunt. 

Quae sacra sollemnia nova sint vobis occasio, Venerabiles Fratres et 
dilecti filii, ut caelesti perfusum gaudio paschale festum nomine Nostro 
variis gentibus percupiatis, quarum estis Antistites. Haec vero omnia 
ac vota antiqui Summi Pontificis aliquantulum praevia, tertia quadra- 
gesimali dominica per auream rosam significabant, quam a Lateranen- 
sibus aedibus in Romanam Basilicam Sanctae Crucis in Ierusalem advec- 
tam, ibi rite lustrabant; hac in sacra caerimonia Decessores Nostri quan- 
dam Byzantinam consuetudinem imitabantur, qua divini Redemptoris 
Cruci fragrantium florum munus, eadem die dominica, summa celebri- 
tate praebebatur. 

Huiusmodi aurea rosa hoc anno forma et imago esto magnae illius 
benedictionis, quam Nos, una cum paschalibus votis, omnibus in Christo 
credentibus impertimus, sinceris sane credentibus, qui Eius sanctissi- 
mae Crucis virtute confidunt. 

Sinite igitur Nos hanc mysticam rosam, quae Nostras paschales 
salutares praecationes prae se fert, iisdem prosequi verbis, quibus De- 

cessor Noster Innocentius tertius, Summus clarissimusque Ecclesiae 
Antistes, eandem fidelibus in Sessoriana Basilica una simul congregatis 
ostendebat: 

« Hodiernum officium — sic loquebatur Innocentius III Pontifex — 
totum est plenum laetitia, totum gaudio cumulatum... Haec pariter desi- 
gnantur in proprietatibus huius floris, quem vobis visibiliter praesenta- 
mus: caritas in colore, iucunditas in odore, satietas in sapore. Rosa 
quippe prae ceteris floribus colore delectat: odore recreat: sapore con- 
fortat ». x 

Hoc sane — idem iterare gaudemus — hoc sane sit vobis, cunctae 
Sanctae Ecclesiae Catholicae, simulque universo terrarum orbi, festivum 
paschale omen, quod humilis Petri Successor expromit hoc sollemni et 
nitenti et arcano veluti pervigilio Concilii Oecumenici primi et vicesimi; 
omen, dicimus, quod aurea illa Innocentii Papae III rosa bene signi- 
ficatur, quae caritate rutilat, omniumque christianarum virtutum fra- 
grantia suaviter redolet; id omnibus animum addat ad praestantissimam 
sanctitudinis formam in exemplum colendam, et illius sit benedictionis 
pignus atque auspicium, quam cunctis gentibus impertire cupimus. 
Arnen, amen . 1 2 


1 PL 217, 393. 

2 A.A.S. 54 (1962), pp. 219-222. 



3 - DISCEPTATIO 


I 

DE SACRA LITURGIA 


(Prima Congregatio: 26 mart. 1962) 


1) SCHEMA PROPOSITUM A COMMISSIONE LITURGICA 

PROOEMIUM 

Sacrosanctum Concilium, cum sibi proponat vitam christianam inter fide- 
les in dies augere; institutiones ecclesiasticas, prout mutationibus obnoxiae 
sunt, nostrae aetatis necessitatibus melius aptare; quidquid ad unionem fra- 
trum separatorum in Ecclesia quoquo modo conferre possit, fovere; et quid- 
quid ad omnes in sinum Ecclesiae vocandos concurrat, roborare; suum esse 
ducit peculiari ratione etiam de fovenda atque instauranda Liturgia curare. 

Liturgia enim, per quam opus Redemptionis exercetur, summe confert 
ut fideles vivant et aliis manifestent mysterium Christi et genuinam verae 
Ecclesiae naturam: cuius proprium est esse simul humanam et divinam, visi- 
bilem et invisibilem, Ecclesiam actionis et contemplationis, in mundo prae- 
sentem et tamen peregrinam; et ita quidem ut in ea quod humanum est ordi- 
netur ad divinum eique subordinetur, quod visibile ad invisibile, quod actio- 
nis ad contemplationem, et quod praesens ad futuram civitatem quam inqui- 
rimus. 1 Unde, dum Liturgia Ecclesiam cotidie interne aedificat « in templum 
sanctum in Domino..., in habitaculum Dei in Spiritu » ( Eph . 2, 21-22), 
usque ad mensuram aetatis plenitudinis Christi, 2 miro modo simul vires eius 
ad praedicandum Christum roborat, eamque iis qui sunt extra ostendit uti 
signum levatum in nationibus, 3 sub quo filii Dei dispersi congregentur in 
unum 4 quousque unum ovile fiat et unus pastor. 5 

Quare Sacrosanctum Concilium, dum declarat se in praesenti Constitu- 
tione nihil velle dogmatice definire, de fovenda tamen atque instauranda Li- 
turgia quae sequuntur principia censet in mentem revocanda et practicas nor- 
mas statuendas esse. 

Et licet inter haec principia et normas multa habeantur quae etiam ad 
alios ritus, orientales et occidentales, applicari debeant aut possint, tamen 
ea quae sequuntur solum ritum romanum spectare intellegenda sunt, nisi 
agatur de iis quae ex ipsa rei natura alios quoque ritus afficiant. 

Traditioni denique fideliter obsequens, Sacrosanctum Concilium declarat, 
Sanctam Matrem Ecclesiam omnes ritus legitime vigentes aequo iure atque 
honore habere, in futuro servari et omnimode foveri velle, atque optat ut, 
ubi hoc opus sit, caute ex integro ad mentem sanae traditionis recognoscantur 
et novo vigore, pro hodiernis adiunctis et necessitatibus, donentur. 


[Declaratio]. Prooemium totius Constitutionis de sacra Liturgia haec 
sibi proponit: 

1. In lucem proferre momentum generale sacrae Liturgiae in vita Eccle- 
siae, in relationibus cum fratribus separatis, et in re missionali. Hinc, inter 
notas Ecclesiae, quae a fidelibus in Liturgia actu quodam vitali melius pene- 
trantur, et per eam iis qui sunt extra melius manifestantur, hic notatur 
illa quae in relationibus cum fratribus separatis maximi est momenti, nempe 
natura eius theandrica, seu humana simul et divina, Fundatoris sui instar, 
cuius est Corpus Mysticum et continuatio atque manifestatio in hac terra. 
Apud christianos enim separatos quandoque viget conceptus Ecclesiae in 
quo eius aspectus spiritualis, invisibilis et eschatologicus ita extollitur, ut 
eius aspectus visibilis et hierarchicus penitus evanescat. Unde illi, praeser- 
tim hodie, saepius exprobant catholicis quasi in Ecclesia solum aspectum 
externum, iuridicum, hierarchicum, administrativum videant. Genuina vero 
doctrina catholica de Ecclesia est eam, sicut ipsum Dei Verbum Incarnatum, 
cuius est Corpus, esse simul et ex essentia sui humanam et divinam, et 
ita, ut in ea quod humanum est ordinetur et subiciatur ei quod est divinum. 

2. Explicite declarare praesentem Constitutionem nullam novam defini- 
tionem dogmaticam condere velle. Et ita satisfit desideriis eorum qui nolunt 
novas definitiones dogmaticas in hoc Concilio fieri; et tamen magnum incon- 
veniens vitatur, ne tota res de Liturgia a Concilio tractanda ad decisiones 
mere practico-iuridicas restringatur. Ex huiusmodi enim decisionibus, fun- 
damentis doctrinalibus non explicite suffultis, vix profundus, per saecula du- 
raturus, fructus in vita Ecclesiae spirituali, pastorali et apostolica sperari 
posset. Quid vero in praesenti Constitutione sit de fide tenendum, propter 
propositiones iam alibi a magisterio Ecclesiae factas, et quid tale non sit, 
iure consueto labori theologorum determinandum relinquitur. 

Proinde mens huius Constitutionis est solum normas generales et veluti 
summa principia practica proponere. Relinquitur vero Sanctae Sedi et spe- 
cialibus Commissionibus peritorum, ex universo orbe deligendorum, post 
Concilium ad hoc instituendis, singula concreta executioni demandare. 

3. Proponere ut Concilium sollemnem declarationem faciat de honoran- 
dis et fovendis omnibus ritibus in Ecclesia catholica vigentibus. Quamvis 
enim tales declarationes a Sancta Sede, praesertim inde a Leone XIII crebrae 
factae sint, tamen apud non paucos catholicos aliis ritibus adscriptos saepe 
viget persuasio, se, ex hoc ipso facto, practice quasi catholicos secundi or- 
dinis considerari. Unde opportunum est ut Concilium, in quantum fieri potest, 

huiusmodi opinionem a catholicis eradicet, declarationibus Sanctae Sedis ad- 
dens, prima vice uti videtur in historia, etiam sollemnem affirmationem con- 
ciliarem. 

NOTAE 

1 Cf. Hebr. 13, 14. 

2 Cf. Eph. 4, 13. 

3 Cf. Is. 11, 12. 

4 Cf. Io. 11, 52. 

5 Cf. Io. 10, 16. 

Caput I 

DE PRINCIPIIS GENERALIBUS 
AD S. LITURGIAM INSTAURANDAM ATQUE FOVENDAM 

I - DE SACRAE LITURGIAE NATURA 
EIUSQUE MOMENTO IN VITA ECCLESIAE 

A) De natura sacrae Liturgiae 

1. [ Opus salutis a Deo praenuntiatum , in Christo eius que opere im- 
pletur, ...]. Deus, qui « omnes homines vult salvos fieri et ad agnitionem 
veritatis venire » (I Tim. 2, 4), « multifariam multisque modis olim loquens 
patribus in prophetis » (Hebr. 1, 1), ubi venit plenitudo temporis, misit 
Filium suum Verbum carnem factum ad evangelizandum pauperibus, ad 
sanandos contritos corde, 1 « medicum carnalem et spiritualem », 2 Mediato- 
rem Dei et hominum. Ipsius namque humanitas, in unitate personae Verbi, 
fuit causa nostrae salutis. Quare in eius persona et vita « nostrae reconcilia- 
tionis processit perfecta placatio, et divini cultus nobis est indita plenitudo ». 3 

Hoc autem humanae Redemptionis et perfectae Dei glorificationis opus, 
cui divina magnalia in populo Dei Veteris Testamenti praeluserant, adim- 
plevit Christus Dominus, praecipue per suae beatae Passionis, ab inferis Re- 
surrectionis, et gloriosae Ascensionis paschale mysterium, ex quo Ecclesia 
nascitur, crescit et nutritur. 

2. [...in Ecclesia perseverat, et in eius Liturgia perficitur, ...]. Nam, 
sicut Christus missus est a Patre, ita et ipse, « totius Ecclesiae mirabile sa- 
cramentum » 4 instituens, Apostolos eorumque successores misit, non solum 
ut, praedicantes evangelium omni creaturae, 5 annuntiarent Filium Dei morte 
sua nos a potestate satanae 0 et a morte liberasse, ac resurrectione sua in 
regnum Patris transtulisse, sed etiam ut opus salutis, quod annuntiabant, 
per sacramenta efficerent. Per baptismum enim et cetera sacramenta, circa 
quae tota vita liturgica ordinatur, homines paschali Christi mysterio inse- 
runtur: commortui, consepulti, conresuscitati; 7 spiritum accipiunt adoptio- 
nis filiorum, et ita fiunt veri adoratores, quos Pater quaerit. 8 Quotiescumque 
demum dominicam cenam manducant, mortem Domini annuntiant donec ve- 

niat. 9 Et ideo, ipso die Pentecostes, quo Ecclesia mundo apparuit, « qui re- 
ceperunt sermonem » Petri « baptizati sunt ». Et « erant perseverantes in 
doctrina Apostolorum et communicatione fractionis panis et orationibus... 
collaudantes Deum et habentes gratiam ad omnem plebem » {Act. 2, 41-47). 
Numquam posthac intermisit Ecclesia quin in unum conveniret ad paschale 
mysterium celebrandum, tum legendo « in omnibus Scripturis quae de ipso 
erant » ( Lc . 24, 27), tum Eucharistiam celebrando, in qua « mortis eius 
victoria et triumphus repraesentatur ». 10 

3. [... ob praesentiam ipsius Christi in Liturgia']. Ad tantum vero opus 
perficiendum, Christus Ecclesiae suae semper adest, praesertim in actionibus 
liturgicis, ipse qui promisit: « ubi sunt duo vel tres congregati in nomine meo, 
ibi sum in medio eorum» (Mt, 18, 20). Ipse est qui loquitur dum verba 
sacrae Scripturae in Ecclesia leguntur; qui laudes Deo Patri indesinenter per- 
solvit; qui opus salutis, quod degens in terra patraverat, in Sacramentis per- 
git; ipse denique nunc in Sacrificio Missae se offert « sacerdotum ministe- 
rio, qui seipsum tunc in Cruce obtulit ». X1 

In hoc opere perfectae Dei glorificationis et hominum sanctificationis 
perficiendo, Christus Ecclesiam, Sponsam suam dilectissimam, sibi semper 
consociat. 13 

Merito igitur Liturgia habetur uti Iesu Christi « sacerdotalis muneris 
exercitatio », 13 in qua, sub signis sensibilibus, ea quae significant suo cuius- 
que modo efficientibus, homo sanctificatur et a mystico Iesu Christi Corpore, 
Capite nempe eiusque membris, integer cultus publicus exercetur. 14 

Proinde omnis liturgica celebratio, utpote opus Christi sacerdotis eius- 
que Corporis, quod est Ecclesia, est « actio sacra praecellenter », 15 titulo 
qui eodem gradu nulli aliae actioni in Ecclesia factae convenit. 

4. [... quae est caelestis Liturgiae praelibatio ]. In terrena Liturgia cae- 
lestem illam praelibamus, quae in sancta civitate Ierusalem, ad quam pere- 
grinamur, celebratur, ubi Christus est in dextera Dei sedens, sanctorum mi- 
nister et tabernaculi veri; 1(1 cum omni militia caelestis exercitus hymnum 
gloriae Domino canimus; memoriam sanctorum venerantes partem aliquam 
et societatem cum eis speramus; Salvatorem exspectamus Dominum nostrum 
Iesum Christum, donec ipse apparuerit vita nostra, et nos appareamus cum 
ipso in gloria. 17 

[Declaratio]. In praecedentibus nn. 1-4 non universa doctrina de sa- 
cra Liturgia, sed ea tantum elementa proponuntur quae ipsius veram naturam 
illustrent et locum determinent sive in actuositate Ecclesiae sive in vita fide- 
lium. Sunt enim principia e quibus normae generales practicae deducuntur 
ad sacram Liturgiam instaurandam et fovendam. 

Prima sectio huius capitis inculcare vult sacram Liturgiam non esse « di- 
vini cultus partem externam solummodo ac sensibus obiectam, vel quasi 
decorum quendam caeremoniarum apparatum », aut « veluti meram legum 
praeceptorumque summam, quibus ecclesiastica hierarchia iubeat sacros in- 
strui ordinarique ritus ». 18 

Ad veram autem indolem Liturgiae intellegendam, recolendum est eam 
esse exercitium sacerdotii Christi in suo Corpore Mystico, quod est Ecclesia, 
ut luculenter ostenderunt Litterae Encyclicae Mediator Dei, a Pio XII die 
20 novembris 1947 datae. 

Necesse est etiam eius locum discernere in historia sive oeconomia sa- 
lutis, 19 quae quattuor velut periodos complectitur: 1) in Veteri Testamento, 
Deus in figuris praesignavit et praeparavit opus salutis nostrae; 2) postea 
Christus, Verbum caro factum, hoc opus adimplevit in vita sua, unico Sacri- 
ficio in Cruce peracto, passus sub Pontio Pilato, sepultus et resurgens tertia 
die; 3) in fine denique temporum iterum venturus, corpus suum mysticum 
glorificabit, ut sit Deus omnia in omnibus; 4) post vero Ascensionem suam 
et ante adventum, adest in Ecclesia sua, hominibus praebens in Sacramentis 
consortium suae mortis et suae resurrectionis atque pignus futurae gloriae. 
Unde sacra Liturgia celebrat praecipue paschale Christi mysterium, id an- 
nuntians lumine Veteris Testamenti, eius recolens memoriam Eucharistia 
Sacramentisque et festis, divina eius praesentia fruens et gratia, exspectans 
beatam spem. 

Praeterea, id historia salutis illustratur, adesse in Liturgia modo lectio- 
nem sacrae Scripturae, modo Sacramentorum et Sacramentalium celebratio- 
nem: quia tam in Veteri quam in Novo Testamento Deus populum suum 
non tantum Redemptionis opere sed etiam verbo veritatis liberare et aggre- 
gare voluit. Merito igitur fides populi christiani excitanda est erga Deum, qui 
ei in Liturgia loquitur dum iterum leguntur quae « olim locutus est Patri- 
bus in prophetis, novissime vero in Filio ». 

B) De sacra Liturgia in tota missione Ecclesiae 

5. [ Liturgia in se non amplectitur totum ambitum actionis Ecclesiae ]. 
Licet sacra Liturgia non amplectatur totum ambitum actionis Ecclesiae, est 
tamen culmen ad quod omnia tendere debent, et simul fons a quo omnia 
procedunt. 

Nam antequam homines ad Liturgiam accedere possint, necesse est ut 
ad fidem et conversionem vocentur: « Quomodo invocabunt in quem non 
crediderunt? Aut quomodo credent ei quem non audierunt? Quomodo autem 
audient sine praedicante? Quomodo vero praedicabunt nisi mittantur? » 
( Rom . 10, 14-15). 

Unde Ecclesia infidelibus praeconium salutis annuntiat, ut omnes homi- 
nes solum Deum verum et quem misit Iesum Christum cognoscant et a viis 
suis convertantur, paenitentiam agentes. 20 Fidelibus vero semper fidem et 
paenitentiam praedicare debet, eos ad Sacramenta disponere, docere servare 
omnia quaecumque mandavit Christus, 21 et allicere ad omnia opera caritatis, 
pietatis et apostolatus, quibus manifestum sit eos de hoc mundo quidem non 
esse, sed tamen esse lucem mundi et Patrem glorificare coram hominibus. 

6. [ Est tamen ipsius culmen et fons ]. Labores autem apostolici ad id 

tendunt, ut qui receperunt fidem et paenitentiam egerunt filii Dei fiant per 
Baptismum, in unum conveniant, in medio Ecclesiae Deum ' laudent et cenam 
dominicam manducent. Vicissim, ipsa Liturgia impellit fideles ut « pascha- 
libus sacramentis » satiati, fiant « pietate concordes »; 22 orat ut « vivendo 
teneant quod fide perceperunt »; 23 renovatio vero foederis Domini cum ho- 
minibus in Eucharistia eos in urgentem caritatem Christi trahit. Ex Liturgia 
ergo, ceu ex primo fonte, gratia nobis derivatur 24 et maxima cum efficacia 
obtinetur illa in Christo hominum sanctificatio et Dei glorificatio, ad quam, 
uti ad finem, omnia alia Ecclesiae opera diriguntur. 

[Declaratio]. In hac sectione determinatur ratio qua Liturgia se ha- 
bet ad Ecclesiae operositatem extraliturgicam, in specie ad opera magisterii, 
regiminis, et omnis generis apostolatus. 

Sacra enim Liturgia non impedit aut quomodocumque minuit operosita- 
tem extraliturgicam magisterii (praedicationem, instructionem, etc.) aut apo- 
stolatus in genere. Haec opera omnino necessaria sunt in Ecclesia et integra 
manere, immo in dies intensiora fieri debent. Nam inter alia, haec neces- 
sario omnino praesupponuntur et necessario consequi debent fructuosam sa- 
crae Liturgiae participationem. 

Haec explicite et sollemniter affirmare omnino necessarium videtur, ne 
ex forti commendatione Liturgiae exitiosae practicae consequentiae deducan- 
tur aut timeantur in detrimentum operum praedicationis, regiminis, aut apo- 
stolatus in genere. 

C) De sacra Liturgia in vita spirituali christifidelium 

7. [Dispositiones personales requiruntur]. Ex his necessarium esse ap- 
paret ut fideles cum recti animi dispositionibus ad sacram Liturgiam acce- 
dant, suam mentem voci concordent; et supernae gratiae cooperentur, ne eam 
in vacuum recipiant. 25 Ideo pastoribus advigilandum est, ut in actione litur- 
gica non solum observentur leges ad validam et licitam celebrationem, sed 
ut fideles actuose, conscie et fructuose participent. 

8. [Necessitas colendae pietatis in tota vita, etiam extra Liturgiam ]. 
Multum vero abest ut sacra Liturgia totam vitam spiritualem amplectatur. 
Etsi enim christianus quandoque ad orandum in communi vocatur, quando- 
que tamen invitatur ad intrandum cubiculum suum ut Patrem in abscondito 
oret, 26 immo ab Apostolo docetur sine intermissione orare. 27 Et ab eodem 
Apostolo docemur mortificationem Iesu semper circumferre in corpore no- 
stro, ut et vita Iesu manifestetur in carne nostra mortali. 28 Unde Dominum 
in Missa exoramus ut, « hostiae spiritualis oblatione suscepta, nosmetipsos » 
sibi perficiat « munus aeternum ». 2 9 

9. [~Pia exercitia approbata et commendata ]. Pia populi christiani exer- 
citia, si legibus Ecclesiae conformia sint, valde commendantur, praesertim 
cum de mandato Sanctae Sedis fiunt. 

Speciali quoque dignitate gaudent sacra Ecclesiarum particularium exer- 

citia, quae de mandato Episcoporum celebrantur, secundum consuetudines 
aut libros legitime approbatos. 

Ita vero, ratione habita temporum liturgicorum, illa ordinentur oportet, 
ut Liturgiae consentiant, ab ea quodammodo deriventur, ad eam populum 
manuducant, 30 utpote illa natura sua longe praecellentem. 31 

[Declaratio]. Intentio generalis huius sectionis est sollemniter affir- 
mare doctrinam Litt. Enc. Mediator Dei de relationibus inter Liturgiam et 
vitam spiritualem singulorum: in specie, de perfecta possibilitate, immo 
de omnimoda necessitate, — omni oppositione exclusa — , ad debitos fructus 
ex Liturgia percipiendos, unionis inter participationem celebrationum litur- 
gicarum et sinceram pietatem, quae etiam interne singulas personas afficiant. 
Immo, urgetur conceptus de unitate vitae spiritualis; et ideo dicitur plenam 
participationem Liturgiae necessario exigere et praerequirere generale exer- 
citium pietatis et christianarum virtutum in tota vita individui, etiam, uti 
patet, extra Liturgiam. 

Ex hoc apparere debet commendationem Liturgiae nihil officere, sed, e 
contra, vehementer exigere intensam curam vitae spiritualis, etiam extra 
actiones liturgicas, cum omnibus mediis asceticis consuetis et notis in tradi- 
tione christiana. 

Pia exercitia in genere, uti Via Crucis, Rosarium et alia huiusmodi, valde 
commendanda sunt, uti explicite inculcavit Pius XII in Litteris Encyclicis 
Mediator Dei. Attamen intentio huius sectionis est de piis exercitiis tractare 
tantum relate ad Liturgiam, sicut factum est in Instructione S. R. C. diei 
3 sept. 1958. 

Posita tamen possibilitate, immo necessitate, unionis Liturgiam inter et 
pia exercitia, in praxi harmonica compositio obtineri debet. Hinc fideles 
docere oportet de praecellentia precationis liturgicae et anni liturgici super 
ceteras devotionis formas: facile enim adhuc videri potest practica ordinatio 
pietatis fidelium, quae a cyclo liturgico abstrahit, aut etiam ipsi directe ob- 
versatur, ut fit v. gr. in quibusdam festis Sanctorum quae cum festis sollem- 
nioribus anni liturgici occurrunt (ex. gr. processio in honorem S. Antonii in 
festo Pentecostes), aut in triduanis vel novendialibus supplicationibus quae 
temporibus liturgicis, etiam principalibus, ita superponuntur, ut eorum tem- 
porum memoria amplius non appareat. 

Has formas pietatis destruere, ut unice celebrationibus liturgicis locus 
detur, certe inopportunum esset; sed animarum pastores adlaborare debent 
ut fideles erudiant de modo colendi imprimis vitam liturgicam Ecclesiae, in 
mysteriis et temporibus anni liturgici, super ceteras devotionis species. Immo, 
ulterius progrediendum est in hac actione pastorali, auferendo a mente fide- 
lium quidquid in formis devotionalibus aliqualem sapere posset superstitio- 
nem, praesertim quoad numerum dierum in piis supplicationibus insumen- 
dorum, quoad formam earundem precationum, etc.: quae omnia difficulta- 
tem non parvam in multis gignere solent. 32 

II - DE LITURGICA INSTITUTIONE 
ET DE ACTUOSA PARTICIPATIONE PROSEQUENDIS 

Nihil carius habet Mater Ecclesia quam ut fideles universi ad plenam 
illam, consciam atque actuosam liturgicarum celebrationum participationem 
ducantur, quae ab ipsius Liturgiae natura postulatur et ad quam populus 
christianus, « genus electum, regale sacerdotium, gens ^sancta, populus ad- 
quisitionis » (I Petr. 2, 9; cfr. 2, 4-5), ius habet et officium. 33 

Quae totius populi plena et actuosa participatio, in instauranda et foven- 
da sacra Liturgia, summopere est attendenda: est enim primus, isque neces- 
sarius fons, e quo spiritum vere christianum fideles hauriant; 34 et ideo in 
tota actione pastorali, per debitam institutionem, ab animarum pastoribus est 
sedulo adpetenda. 

Sed quia, ut hoc evenire possit, nulla spes effulget nisi prius ipsi ani- 
marum pastores spiritu et virtute Liturgiae penitus imbuantur in eaque effi- 
ciantur magistri, ideo pernecesse est ut institutioni liturgicae cleri apprime 
consulatur. 35 

10. [ Magistri in sacra Liturgia formandi~\. Magistri, qui sacrae Litur- 
giae scientiae in seminariis et facultatibus theologicis docendae praeficiuntur, 
ad munus suum in institutis ad hoc speciali cura destinatis probe instituendi 
sunt. 

Quapropter Sacrosanctum Concilium ea quae sequuntur statuere de- 
crevit. 

11. [ Liturgica institutio cleri}. Scientia de sacra Liturgia in seminariis 
et facultatibus theologicis inter disciplinas principales est habenda, et sub 
aspectu cum theologico et historico, tum spirituali, pastorali et iuridico tra- 
denda. Curent insuper aliarum disciplinarum magistri, imprimis theologiae 
dogmaticae, sacrae Scripturae, theologiae spiritualis et pastoralis ita, ex in- 
trinsecis exigentiis proprii uniuscuiusque obiecti, mysterium Christi et hi- 
storiam salutis excolere, ut exinde earum connexio cum Liturgia et unitas 
sacerdotalis institutionis aperte clarescant. 

[Declaratio]. Quoad liturgicam institutionem cleri haec desiderantur: 

1. Ut scientia sacrae Liturgiae, in ordinatione programmatum quibus 
universa ratio studiorum in facultatibus theologicis et in seminariis regitur, 
inter disciplinas principales, et non auxiliares, 36 computetur. Hoc enim con- 
sequitur ex natura ipsa sacrae Liturgiae, quatenus, ex supra expositis, appa- 
ret uti actus quidam vitalis Christi totiusque mystici eius Corporis et uti fons 
atque culmen vitae spiritualis et pastoralis Ecclesiae. 

Attamen computatio scientiae sacrae Liturgiae inter disciplinas principa- 
les secum non fert ut per tot horas in hebdomada doceatur quot docentur 
v. gr. theologia dogmatica vel sacra Scriptura. Necessarium tamen erit ut 
ipsi saltem una hora in hebdomada per quattuor annos tribuatur, ita ut totum 
suum obiectum, in quantum fieri potest, attingere valeat atque exhauriat. 

2. Ut disciplina de sacra Liturgia non solum tradatur sub aspectu iuri- 
dico seu rubricali, neque unice sub aspectu historico; sed ita ut sibi propo- 
nat explicationem scientificam, in quantum possibile, integralem proprii obie- 
cti, illud illustrando sub aspectu cum theologico et historico, tum spirituali, 
pastorali et iuridico. 

3. Ut unitas foveatur institutionis sacerdotalis ea ratione qua omnes 
disciplinae programmatum concipiuntur et docentur. Et talis unitas, impri- 
mis inter theologiam dogmaticam, sacram Scripturam, theologiam spiritua- 
lem, pastoralem et sacram Liturgiam, revera exsistit naturalis ex exigentiis 
proprii uniuscuiusque obiecti. Nempe: in eo quo omnes hae disciplinae 
debent suo modo mysterium Christi uti historiam salutis explicare. Sufficit 
ut singulae ad historiam salutis, secundum exigentias proprii obiecti, atten- 
dant, ut statim appareat ita inter se cohaerere ut ad comprehensionem alte- 
rius sint necessaria. Omnes enim ultimo idem obiectum explicant sub alio 
et alio aspectu aut alia et alia proportione. 

Ex his autem etiam necessitas specialis praeparationis magistrorum, qui 
scientiae sacrae Liturgiae docendae praeficiantur, aperte consequitur. 

12. [ Vita liturgica in seminariis et institutis religiosis ]. Clerici,, in semi- 
nariis domibusque religiosis, formationem vitae spiritualis liturgicam acqui- 
rant, cum apta manuductione qua sacros ritus intellegere et toto animo par- 
ticipare queant, tum ipsa sacrorum mysteriorum celebratione, necnon aliis 
pietatis exercitiis spiritu sacrae Liturgiae imbutis; pariter observantiam le- 
gum liturgicarum addiscant, ita ut tota vitae ratio in seminariis et religioso- 
rum institutis liturgico spiritu informetur. 37 

13. \Vita liturgica sacerdotum^. Sacerdotes, sive dioecesani sive reli- 
giosi, in vinea Domini iam operantes, omnibus mediis opportunis 38 juventur 
ut plenius semper quae in functionibus sacris agunt intellegant, vitam litur- 
gicam vivant, eamque cum fidelibus sibi commissis communicent. 

14. [ Liturgica institutio et actuosa participatio populi ]. Liturgicam in- 
stitutionem necnon actuosam fidelium participationem, internam et externam, 
iuxta ipsorum aetatem, condicionem, vitae genus et religiosae culturae gra- 
dum, animarum pastores sedulo ac patienter prosequantur, 39 unum e praeci- 
puis fidelis mysteriorum Dei dispensatoris muneribus absolventes; et gregem 
suum hac in re non verbo tantum, sed et exemplo ducant. 

15. \Transmissiones radiophonicae et televisijicae']. Transmissiones actio- 
num sacrarum ope radiophonica et televisifica, praesertim si agatur de Sacro 
faciendo, discrete ac decore fiant, sub ductu ac sponsione personae idoneae, 
ad hoc munus ab Episcopis destinatae. 40 

III - DE SACRAE LITURGIAE INSTAURATIONE 
A) Normae generales 

Pia Mater Ecclesia, ut populus christianus in sacra Liturgia abundantiam 
gratiarum securius assequatur, ipsius Liturgiae generalem instaurationem se- 
dulo curare debet. Nam Liturgia constat parte immutabili, utpote divinitus 
instituta, et partibus mutationibus obnoxiis, quae decursu temporum variare 
possunt vel etiam debent, si quae in eas forte irrepserint, quae minus bene 
ipsius Liturgiae intimae naturae respondeant, vel minus apte factae sint. 41 

Qua quidem instauratione, textus et ritus ita ordinari oportet, ut res di- 
vinas, quas significant, clarius exprimant, easque populus christianus, in 
quantum fieri potest, facile percipere atque plena, actuosa et communitaria 
participatione celebrare possit. ro 

Quare Sacrosanctum Concilium generaliores has normas statuit: 

16. [ Libri liturgici recognoscendi ]. Libri liturgici ex integro recogno- 
scantur, peritis ex universo orbe adhibitis; et intra paucos annos edantur. 

17. [ Partes fidelium praevidendae]. In libris liturgicis revisendis, se- 
dulo attendatur ut rubricae etiam partes fidelium praevideant. 

18. [ Traditio servanda et legitimus progressus admittendus]. Ut sana 
traditio retineatur et tamen via legitimo progressui aperiatur, 42 de singulis 
Liturgiae partibus recognoscendis accurata investigatio theologica, historica, 
pastoralis semper praecedat. Insuper considerentur cum leges generales stru- 
cturae et mentis Liturgiae, tum experimenta in recentiore generali instaura- 
tione liturgica et in singulis induitis passim concessis iam facta. Innovationes, 
demum, ne fiant nisi vera utilitas Ecclesiae id exigant, et adhibita cautela 
ut novae formae ex formis iam exstantibus organice quodammodo crescant. 

Caveatur etiam, in quantum fieri potest, ne notabiles differentiae rituum 
inter finitimas regiones habeantur. 

[Declaratio]. Generalis librorum liturgicorum recognitio, et quidem 
non tantum secundum scientifica sed etiam pastoralia principia, unanimi voce 
ab Episcopis petitur. 43 Haec autem recognitio prae oculis habere debet prin- 
cipium iuxta quod in Liturgia via legitimo progressui aperitur, sicut ab ipsius 
Liturgiae natura requiritur, ab historia probatur, a recentiore praxi confir- 
matur, et a Pio XII in specie fortius est inculcatum (cf. documenta in nota 41 
allata). Ad hoc utilissima evadent experimenta in generali instauratione 
liturgica iam facta, v. g. ea quae colligi possunt ex instauratione Hebdoma- 
dae sanctae, 44 ex recognitione rubricarum, 45 ex nova lege de ieiunio eucha- 
ristico et de Missis vespertinis, 46 ex nova versione latina psalterii, etc. 

Etiam singula indulta passim data non parvi momenti sunt pro generali 
reformatione Liturgiae prosequenda, ut v. g. ritualia bilinguia multis iam 
regionibus concessa, indulta quoad usum linguae vulgaris in Missa. 

19. [De mente biblica in instauratione liturgica inculcanda']. Maximum 

est sacrae Scripturae momentum in Liturgia celebranda. Ex ea enim lectiones 
leguntur et in homilia explicantur, atque ex eius afflatu instinctuque preces, 
orationes et carmina liturgica effusa sunt et ex ea significationem suam actio- 
nes et signa accipiunt. Unde ad procuranda sacrae Liturgiae instaurationem, 
progressum et aptationem, oportet ut promoveatur ille suavis et vivus sa- 
crae Scripturae affectus, quem testatur venerabilis rituum cum orientalium 
tum occidentalium traditio. 

[Declaratio]. Non omnis instauratio vel aptatio liturgica commendari 
potest, sed ea tantum quae mentem sacrorum Bibliorum sapiat. Et non suffi- 
cit plures quam antea Scripturae textus legi, sed oportet totam celebratio- 
nem liturgicam recta et iucunda verbi Dei meditatione imbui. Unde optan- 
dum est ut e liturgicis libris tollantur ii sacrae Scripturae loci, qui interdum 
indebite usurpantur; ut serventur et colantur preces et cantus ex Scriptura 
desumpti vel eius instinctu effusi, neque introducantur qui ab ea dissonent. 
Exempla sunto illa optima carmina, troparia, responsoria, hymni, antipho- 
nae, quae post tot saecula orantes laetificant, quod non aeque dici posset de 
nonnullis aliis liturgicis officiis. 

B) Normae ex principiis de aptatione 

AD INGENIUM ET TRADITIONES POPULORUM 

Ecclesia, in iis quae fidem aut bonum totius communitatis non tangunt, 
rigidam unius tenoris formam ne in Liturgia quidem imponere cupit; quin- 
immo, variarum gentium populorumque animi ornamenta ac dotes colit ac 
provehit, et quidquid, in populorum moribus indissolubili vinculo supersti- 
tionibus erroribusque non adstipulatur, in quantum potest, sartum tectum- 
que servat. 47 Proinde: 

20. [ Aptatio iuxta locorum necessitates\. In substantiali unitate ritus 
romani, legitimis varietatibus et aptationibus ad diversos coetus, regiones, 
populos, praesertim in Missionibus, locus relinquatur; et hoc in structura 
rituum et in rubricis instituendis opportune prae oculis habeatur. 

21. [Limites aptationis ]. Limites servandi in hac aptatione facienda 
ita a legislatione ecclesiastica statuantur ut, intacta vi editionis typicae li- 
brorum liturgicorum a Sancta Sede editorum aut edendorum, Ordinariis sin- 
gularum provinciarum vel regionum, vel etiam Conferentiae Episcopali na- 
tionali, maior concedatur facultas divinum cultum ordinandi, imprimis autem 
quoad administrationem Sacramentorum et Sacramentalium, processiones, 
linguam liturgicam, musicam sacram et artes. 

22. [Aptatio Liturgiae praesertim in Missionibus~\. Et quia in quibus- 
dam regionibus, praesertim autem in Missionibus, Liturgiae aptatio diffi- 
cilior evadit et magis urget: 

1 ) In Conferentiis Episcopalibus et in Commissionibus liturgicis se- 
dulo et prudenter consideretur quid, in hoc negotio, ex traditionibus inge- 
nioque singulorum populorum opportune in cultum divinum admitti possit. 

Aptationes quae utiles vel necessariae existimantur Sanctae Sedi proponan- 
tur, de ipsius consensu introducendae. 

2) Ut aptatio cum necessaria circumspectione fiat, quoties necessitas 
aut utilitas id exigit, Conferentiae Episcopali a Sancta Sede facultas tribua- 
tur ut in quibusdam coetibus ad id aptis et per determinatum tempus neces- 
saria praevia experimenta permittat et dirigat. 

3) Quia leges liturgicae speciales difficultates in regionibus Missionum 
secum ferre solent, Sacrae Rituum Congregationi praesto sint viri simul in 
re missionali et liturgica periti, qui consulantur quando huiusmodi leges pa- 
rantur. 

[Declaratio]. Intentio generalis paragraphi est explicite proclamare 
vim generalem, etiam in re liturgica, principii aptationis quod a Summis 
Pontificibus, inde a Benedicto XV, iterum iterumque, quando de quaestione 
missionali tractaverunt, inculcatum est. Inter multos textus sufficiat sequen- 
tem ex Litt. Encycl. Summi Pontificatus notare: « Iesu Christi Ecclesia, ut- 
pote fidelissima almae divinaeque sapientiae custos, ... ad unitatem conten- 
dit, superno illo amore conformatam et altam, quo omnes actuose exercean- 
tur; non vero ad unam assequendam rerum omnium aequabilitatem, exter- 
nam tantummodo atque adeo insitas vires debilitantem. Et curas omnes ac 
normas, quae facultatibus viribusque sapienter explicandis temperateque au- 
gendis inserviunt, — quae quidem ex occultis cuiusvis stirpis latebris oriun- 
tur — , Ecclesia approbat maternisque votis prosequitur, si modo officiis non 
adversentur, quae communis mortalium omnium origo communisque desti- 
natio imponant. ... Quidquid in populorum moribus indissolubili vinculo su- 
perstitionibus erroribusque non adstipulatur, benevole nullo non tempore 
perpenditur ac, si potest, sartum tectumque servatur ». 48 

In rebus liturgicis quae fidem tangunt rigidiorem aut etiam absolutam 
unitatem debere subsistere per se patet. 

Sed in Ecclesia sunt alia, quae fidem per se non tangunt, et in quibus 
tamen bonum commune aliquam plus minusve extensam aut rigidam unita- 
tem exigere potest. 

Ideo etiam in aptatione liturgica ad diversos coetus, regiones, populos, 
nullo modo videtur admittendum esse solum principium de unitate fidei ser- 
vanda. 

Specialis et urgentior necessitas aptationis Liturgiae in regionibus Mis- 
sionum potest, inter alia, ex sequentibus documentis illustrari: 1) Ex mul- 
tis affirmationibus Romanorum Pontificum circa urgens principium generale 
aptationis Ecclesiae in regionibus Missionum et quae implicite etiam necessi- 
tatem aptationis in re liturgica continent; 49 2) Ex multis induitis quae in 
ista re Sancta Sedes, his ultimis praesertim temporibus, Missionibus conce- 
dere debuit; 50 3) Ex historia missionali Ecclesiae antiquae, maxima ex parte 
in principio aptationis Liturgiae necessitatibus et ingenio singulorum populo- 
rum fundata; 51 4) Ex recenti historia Missionum, praesertim in Asia et Afri- 

ca; 53 5) Ex rationibus pastoralibus propriis in Missionibus; 03 6) Ex multis 
petitionibus nuper ad futurum Concilium hac de re missis. 54 

C) Normae ex indole didactica et pastorali Liturgiae 

Etsi sacra Liturgia est praecipue adoratio divinae maiestatis necnon do- 
num gratiae Dei, magnam etiam continet populi fidelis eruditionem. 55 In 
Liturgia enim Deus ad populum suum loquitur; Christus adhuc evangelium 
annuntiat. Populus vero Deo respondet tum cantibus tum oratione. - 

Immo, preces quae a sacerdote, in persona Christi coetui praeeunte, ad 
Deum diriguntur, nomine totius plebis sanctae et omnium circumstantium 
dicuntur. Signo tandem visibilia, quibus utitur sacra Liturgia ad res divinas 
invisibiles significandas, a Christo vel Ecclesia delecta sunt. Unde non solum 
quando leguntur ea « quae ad nostram doctrinam scripta sunt », sed etiam 
dum Ecclesia vel orat vel canit vel agit participantium fides alitur, mentes 
in Deum excitantur ut rationabile obsequium Ei praestent, gratiamque Eius 
abundantius recipiant.* 

Exinde in instauratione facienda generales normae quae sequuntur ob- 
servari debent: 

23. \_Structura rituum']. Ritus modo simplici et claro exstruantur, sint 
brevitate perspicui et repetitiones ineptas evitent, sint fidelium captui accom- 
modati, neque generatim indigeant multis commentariis ut intellegantur. 

24. [ Lingua liturgica]. Latinae linguae usus in Liturgia occidentali om- 
nino servandus est. 

Cum tamen « in non paucis ritibus vulgati sermonis usurpatio valde uti- 
lis apud populum exsistere » 56 possit, amplior locus ipsi in Liturgia tribua- 
tur, imprimis autem in lectionibus et admonitionibus, in nonnullis orationi- 
bus et cantibus. 

Sit vero Conferentiae Episcopalis in singulis regionibus, etiam, si casus 
ferat, consilio habito cum Episcopis finitimarum regionum eiusdem linguae, 
limites et modum linguae vernaculae in Liturgiam admittendae statuere, actis 
a Sancta Sede recognitis (cf. can. 291). 

[Declaratio]. Quaestio de maiore parte tribuenda linguae vulgari in 
Liturgia aperte proponitur a quamplurimis Episcopis in votis ad Concilium 
apparandum. 57 Canon qui Patrum approbationi proponitur, prae oculis ha- 
bitis diversis regionum et gentium condicionibus et difiicultatibus, disponit 
ut, in praxi, quaestio de limitibus dandis concessioni linguae vulgaris in Li- 
turgia dirimatur a singulis Conferendis Episcopalibus nationalibus. Resolu- 
tiones vero Conferendarum Episcopalium ne antea promulgentur, quam a 
Sancta Sede recognitae fuerint. 

25. [ Lectio sacrae Scripturae, praedicatio et catechesis liturgica]. Ut 
clare appareat in Liturgia ritum et verbum intime coniungi: 

1) In celebrationibus sacris abundantior omnino, varior et aptior 
lectio sacrae Scripturae instauretur. 

2) Locus aptior sermonis, utpote partis actionis liturgicae, prout ri- 
tus patitur, etiam in rubricis notetur; et fidelissime ac rite adimpleatur mi- 
nisterium praedicationis. Haec vero imprimis ex fonte sacrae Scripturae et 
Liturgiae hauriatur, quasi annuntiatio mirabilium Dei in historia salutis seu 
mysterio Christi, quod in nobis praesens semper adest et operatur, 08 prae- 
sertim in celebrationibus liturgicis. 

3) Etiam catechesis directius liturgica omnibus modis inculcetur; et 

in ipsis ritibus, si necessariae sint, breves admonitiones, a sacerdote vel com- 
petenti ministro, opportunioribus momentis, praescriptis vel similibus ver- 
bis, dicendae, praevideantur. ; r t 

[Declaratio]. 1. Abundantior lectio sacrae Scripturae. - Recentiora 
studia exegetica, historica, pastoralia satis superque ostendunt ipsam cele- 
brationem liturgicam esse locum connaturalem et primarium in quo Ecclesia 
verbum Dei fidelibus annuntiare et fideles, illud auscultare debent, et esse 
simul optimum ambitum ad rectum intellectum christianum Scripturae. Mul- 
ti nostri aevi christiani de facto verbum Dei audire non possunt nisi in sola 
actione liturgica. ^ 

Accedit ratio desumpta ex relationibus cum christianis separatis. Angli- 
cani et Protestantes exprobare solent catholicis ignorantiam sacrae Scriptu- 
rae et mirari in Liturgia romana quendam adesse quasi defectum propor- 
tionis inter elementum sacramentale et elementum scripturale proclamatio- 
nis et praedicationis verbi Dei. 

2. Connexio sermonis cum actione liturgica. - In hoc numero inculcatur: 
praedicationem, magis quam hodie fieri soleat, considerandam esse uti par- 
tem connaturalem praecipuorum rituum liturgicorum. 

Tangitur deinde quaestio de obiecto praedicationis, et dicitur illud hau- 
riri debere ex Scriptura et ex Liturgia, et ideo annuntiare praeprimis myste- 
rium Christi sive historiam salutis in Christo ut aliquid semper in actu et 
ad nos semper spectans. Hoc tamen minime significat praedicationem debere 
semper tractare directe schema de creatione, elevatione, lapsu, praeparatione 
Redemptionis in VT, de Christo et Ecclesia et eschatologia, et non posse fieri 
de aliis quaestionibus dogmaticis et moralibus. Nam praedicatio, pro 'utili- 
tate et necessitate audientium, potest et debet tangere omnia quae pertinent 
ad dogma, ad theologiam moralem, ad fideles instruendos, exhortandos, com- 
monendos, ab erroribus periculisque tuendos. Sed dicitur praedicationem 
numquam oblivisci debere haec omnia ultimo induci ad annuntianda, admi- 
randa, laudanda opera Dei in historia nostrae salutis in Christo semper pro 
nobis in actu, praeprimis in ipsis celebrationibus liturgicis. Nam in Liturgia 
praedicatio est pars ritus sacri. Debet ergo disponere ad plenam participa- 
tionem ipsius ritus; et ideo ad melius conceptualiter et praesertim vitaliter 
percipiendam ipsam rem sacram, quae ibi continetur, et hoc sub: aspectu quo 
ibi continetur, ad mentem ipsius Liturgiae quae, quoad essentiam rei, : a 
mente Scripturae non differt. 

3. Catechesis directius liturgica. - Hac expressione intellegitur explica- 

tio directa ipsius Liturgiae, quae saepius omnino fieri debet et, hic inde, fieri 
etiam potest in ipsa praedicatione liturgica. 

Generatim vitandum est ut ritus multis explicationibus indigeant ut in- 
tellegantur. Tamen in traditione liturgica notae sunt quandoque admonitiones 
didactico-exhortativae, ipsi ritui insertae, a ministro ad fideles dirigendae. 


D) Normae ex natura communit ari a et hierarchica Liturgiae 

Actiones liturgicae non sunt actiones mere privatae, sed celebrationes 
totius Ecclesiae, quae est « unitatis sacramentum »,' 59 scilicet plebs sancta 
sub Episcopo adunata et ordinata. 60 

Quare ad universum Corpus Ecclesiae pertinent illudque manifestant 
et afficiunt; singula vero membra ipsius diverso modo, pro diversitate ordi- 
num, munerum et actualis participationis attingunt. 

Quapropter: 

26.. [ Celebratio communis praeferenda ]. Quoties ritus, iuxta propriam 
cuiusque naturam, secum ferunt celebrationem communem cum frequentia 
et actuosa participatione fidelium, inculcetur, hanc, in quantum fieri potest, 
esse praeferendam celebrationi eorundem singulari et quasi privatae. 

27. \_Actuosa participatio fidelium']. Ad actuosam participationem pro- 
movendam, populi acclamationes, responsa, psalmodia, antiphonae, cantica, 
necnon actiones seu gestus et corporis habitus foveantur; atque, prout na- 
tura singulorum rituum patitur, preces litanicae inserantur. 

[Declaratio]. Preces litanicae sunt breves invitationes a ministro vel 
diacono factae et populo directae ad precandum Deum pro hac vel illa inten- 
tione, hac vel illa persona vel coetu personarum, et quibus populus respondet 
cum formula invocationis fixa, uti « Kyrie eleison », « Domine concede », 
aut aliquid simile. 

Est simplex et facilis forma actuosae participationis totius communita- 
tis in oratione communi, qua optime exprimitur et alitur sensus de superna- 
turali unitate et de mutua singulorum in Mystico Christi Corpore ad invi- 
cem dependentia. 

In Liturgia eucharistica est certe maximae antiquitatis et etiam nunc fere 
in omnibus Liturgiis, praeter quam in Romana, frequentatur. Eius instaura- 
tionem in Missa romana passim plures petunt. 

Sed quaestio extenditur etiam ad multas alias partes Liturgiae, ubi fre- 
quens populus participat aut participare deberet: v. g. ad vesperas in pa- 
roeciis decantatas; in administratione sacramenti Baptismi vel Confirmatio- 
nis, Extremae Unctionis, Matrimonii, et praecipuorum Sacramentalium. In 
ritu byzantino, v. g. passim etiam in his occasionibus preces litanicae haben- 
tur et earum adoptio in ritu romano videtur unus ex praecipuis modis qui- 
bus actuosa participatio fidelium in sacris ritibus instaurari possit. 

Variae formae, etiam breviores, huiusmodi precum, diversis occasioni- 

bus aptae, deberent admittere etiam possibilitatem in singulis dioecesibus 
aut communitatibus, approbante Ordinario, exprimendi unam alteramve in- 
tentionem, singulis magis propriam. 

28. [Solius hierarchiae est aliquid in Liturgia mutare ]. Sacrae Litur- 
giae moderatio ab Ecclesiae auctoritate unice pendet: 61 quae quidem est 
apud Romanum Pontificem et, ad normam iuris, apud Episcopos. Quaprop- 
ter nullus omnino alius, etiamsi sit sacerdos, aliquid privato marte in Litur- 
gia addat, demat, aut mutet. 62 

29. [Singuli partem suam agant]. In celebrationibus liturgicis quisque, 
sive ministrorum sive fidelium, munere suo fungens, solum et totum id agat, 
quod sibi ex rei natura spectat. 

30. [... et optime instituantur]. Non solum ministri, sed etiam mini- 
strantes, lectores, commentatores et ii qui ad scholam cantorum pertinent, 
vero ministerio liturgico funguntur. 63 Propterea munus suum tali sincera 
pietate et ordine exerceant, quae tantum ministerium decent quaeque popu- 
lus Dei ab eis iure exigit. Ideo oportet eos spiritu Liturgiae, suo cuiusque mo- 
do, sedulo imbui, et ad partes suas rite et ordinate obeundas institui. 

31. [In Liturgia nulla sit acceptio personarum]. In Liturgia, praeter di- 
stinctionem ex munere liturgico et Ordine sacro manantem, et praeter hono- 
res ad normas legum liturgicarum auctoritatibus civilibus debitos, nulla pri- 
vatarum personarum aut condicionum, sive in caerimoniis, sive in exteriori- 
bus pompis, habeatur acceptio, salvis consuetudinibus ab Ordinario loci ap- 
probandis. 


IV - DE VITA LITURGICA IN DIOECESI ET IN PAROECIA FOVENDA 

32. [Vita liturgica in dioecesi]. Episcopus ut sacerdos magnus sui gre- 
gis habendus est, a quo vita suorum fidelium in Christo quodammodo deri- 
vatur et pendet. 

Quare omnes vitam liturgicam dioeceseos circa Episcopum, praesertim 
in ecclesia cathedrali, maximi faciant oportet: sibi persuasum habentes prae- 
cipuam manifestationem Ecclesiae haberi in plenaria et actuosa participa- 
tione totius plebis sanctae Dei in iisdem celebrationibus liturgicis, praesertim 
in eadem Eucharistia, in una oratione, ad unum altare cui praeest Episcopus 
a suo presbyterio et ministris circumdatus. 64 

33. [Vita liturgica in paroecia] . Cum Episcopus in Ecclesia sua ipsemet 
nec semper nec ubique universo gregi praeesse possit, necessario constituere 
debet fidelium coetus, inter quos paroeciae, localiter sub pastore vices ge- 
rente Episcopi ordinatae, eminent: nam in se perfectius repraesentant Eccle- 
siam visibilem per orbem terrarum constitutam. 

Quare vita liturgica paroeciae eiusque relatio ad Episcopum in mente 
et praxi fidelium et cleri fovenda est; et adlaborandum ut sensus communi- 
tatis paroecialis, imprimis vero in communi celebratione Missae dominicar 



42 


SESSIO V - ACTA 


lis, floreat. Quamobrem nonnisi ex causa rationabili Baptismata, Confirma- 
tiones, primae Communiones, Matrimonia, funeralia extra propriam paroe- 
ciam fieri permittantur. 

V - DE ACTIONE PASTORALI LITURGICA PROMOVENDA 

Sacrae Liturgiae fovendae atque instaurandae studium merito habetur 
« veluti signum providentialium dispositionum Dei super nostra aetate, ve- 
luti transitus Spiritus Sancti in sua Ecclesia »; 65 et « vitam » ipsius, « immo 
huius nostri temporis universam rationem religiose sentiendi et agendi, nota 
propria distinguit ». 66 

Quapropter, ad hanc actionem pastoralem liturgicam ulterius in Eccle- 
sia fovendam, Sacrosanctum Concilium decernit: 

34. [Commissiones litufgicae nationales~\. In singulis Conferendis Epi- 
scopalibus nationalibus instituatur Commissio liturgica nationalis, a viris in 
scientia liturgica, musica, arte sacra ac re pastorali peritis iuvanda, cui etiam, 
in quantum fieri potest, opem ferat quoddam Institutum Liturgiae Pastoralis, 
constans sodalibus, non exclusis, si res ita ferat, laicis in hac materia prae- 
stantibus. Ipsius munus erit et actionem pastoralem liturgicam in universa 
natione moderari, et studia atque necessaria experimenta promovere quoties 
agatur de aptationibus Sanctae Sedi proponendis. 

35. [ Commissiones liturgicae dioecesanae~\. Eadem ratione, in singulis 
dioecesibus Commissio de sacra Liturgia habeatur, ad actionem liturgicam, 
moderante Episcopo, promovendam. 67 

Opportunum aliquando evadere potest ut plures dioeceses unam Com- 
missionem constituant. 

36. \Commissiones de Musica sacra et de Arte sacra~\. Praeter Com- 
missionem de sacra Liturgia, in quavis dioecesi constituantur etiam Commis- 
siones de Musica sacra et de Arte sacra. 

Necessarium est ut hae tres Commissiones consociatis viribjis adlabo- 
rent. 68 :• • , : .• - •• 

[Declaratio]. Commissiones dioecesanae de Musica sacra constituen- 
dae sunt ad normam « Motu proprio » s. Pii X, diei 22 nov. 1903; 69 Com- 
missiones de Arte sacra pro Italia, per Litteras Circulares Secretariae Sta- 
tus, diei 1 sept. 1924 (Prot. 34215); Commissiones de sacra Liturgia per 
Litt. Enc. Mediator Dei Pii XII, diei 20 nov. 1947. 70 

Quo expeditius et securius labor perficiatur, Instructio de Musica sacra et 
sacra Liturgia, diei 3 sept. 1958 (n. 118), consulit- ut « tres memoratae Com- 
missiones non seorsim, sed una simul conveniant et, collatis consiliis, com- 
munia negotia pertractare et solvere satagant ». 


Textus definitive approbatus unanimi suffragio in Sessione plenaria , diebus 
11 et 13 ianuarii 1962. . , ,<■>/- 

vel quam utique ipse concesserit. Ubi utique apparet episcopus, illic multitudo 
sit, quemadmodum utique ubi est Christus Iesus, illic catholica Ecclesia. Non lici- 
tum est sine episcopo baptizare neque agapen facere, sed quod ille probaverit, 
hoc est Deo beneplacitum, ut stabile sit et firmum omne quod agitur » ( Smyrn . 8). 
« Quemadmodum igitur Dominus sine Patre nihil fecit, unitus existens, neque 
per seipsum neque per apostolos, sic neque vos sine episcopo et presbyteris aliquid 
operemini; ... una oratio, una deprecatio, unus intellectus, una spes in caritate, in 
gaudio non inquinato, quod est Christus Iesus, quo melius nihil est. Omnes ut 
in unum templum concurrite Dei, ut in unum altare, in unum Iesum Christum, ab 
uno Patre exeuntem et in unum existentem et revertentem » (Magn. 7). « Stude 
igitur una gratiarum actione uti; una enim caro Domini nostri Iesu Christi et 
unus calix in unionem sanguinis ipsius; unum altare et unus episcopus cum pre- 
sbyterio et diaconis, conservis meis; ut quod facitis, secundum Deum faciatis » 
( Philad . 4). 

65 Cf. Pius XII, Allocutio diei 22 sept. 1956: A.A.S., 48 (1956), p. 712. 

66 Ibidem , p. 724. 

67 Cf. Pius XII, Litt. Enc. Mediator Dei: A.A.S., 39 (1947), p. 562; S, C. R., 
Instructio de Musica sacra et de sacra Liturgia, n. 118. 

<18 Instructio S. R. C. de Musica sacra et de sacra Liturgia , n. 118. 

69 N. 24: A.S.S., 36 (1903-1904). 

70 A.A.S., 39 (1947), pp. 561-562. 


2) RELATIO EM. MI P. D. ARCADII CARD. LARRAONA 
PRAESIDIS COMMISSIONIS LITURGICAE 

Opus, ex oboedientia Romani Pontificis iussui susceptum aggrediens, 
mei desideratissimi Praedecessoris atque boni amici memoriam devote 
ac reverenter recolo, Em. mi nempe Card. Caietani Cicognani, qui mu- 
nere Praefecti S. C. R. bis annis restaurationis liturgicae tam digne, tam 
prudenter, tamque actuose functus est. Ipse nobilissimae sane Commis- 
sioni Liturgicae in adornando Schemate Constitutionis « De Sacra Li- 
turgia » perpetuo, ab initio usque ad finem ac monumenti subscriptio- 
nem et, ut novimus pari diligentia, prudentia atque amabilitate, prae- 
fuit. « Alii laboraverunt et vos in labores ipsorum introistis » (Io 4, 38), 
potest etiam hic Dominus dicere. Faxit sua gratia ut, pro viribus, tam 
magnum opus non indigne prorsus prosequi valeamus. 

. Hic expositionis ordo ratioque erit: 

1) In primis ex diligentissima relatione egregii Secretarii Commis- 
sionis Rev.mi P. Hannibalis Bugnini, e Congregatione Missionis, atque 
inter S. Liturgiae cultores magna cum laude noti, illa praecipue sumi- 
mus quae in res nos ducunt ipsasque illustrent (I). 

2) Postea quaestiones praecipuas subnotamus quae difficultates si- 
ve generatim sive singillatim nobis exhibere censebamus ut inde ad di- 
scussionem via pararetur et sterneretur (II). 

3) Aliqua in Relatione Rev.mi Secretarii complevimus vel interpre- 
tati sumus quae suae et Commissionis menti certo, iure meritoque, re- 
spondere iudicavimus. In tota hac re, nostri usque dum licuit obliti, 
semper Praesident Commissionis, qua decet, agere conati sumus (III). 

4) In iis defendendis quae a Commissione proponebantur pro vi- 
ribus incubuimus. Si aliquid subnotandum, demendum, addendum, mu- 
tandum fuit, semper sincere innuimus, et optatorum si non integritatem, 
substantiam retinere ac vindicare sategimus (IV). 

5) Has diversae indolis, iuxta casus, mutationes omnes semper ad 
hoc denique proposuimus, ut difficultates praepediremus, ita ut si ex 
optatis Commissionis non integritatem aliqua in re obtinere poteramus, 
substantiam saltem acceptabilem redderemus vel discussioni portam 
apertam, non clausam , si possibile esset, relinqueremus (V). 

I 

De principiis generalibus 

ad Sacram Liturgiam instaurandam atque fovendam 1 

A) Commissionis Pontifciae constitutio ac labores. 

Pontificia Commissio de sacra Liturgia, praeparatoria Concilii Va- 
ticani II , instituta est, uti ceterae Pontificiae Commissiones, die 5 iunii 
a. 1960, eaque 63 sodalibus, Membris scilicet et Consultoribus consta- 
bat, quorum 13 episcopali charactere insigniti, 28 ex clero saeculari, 
35 ex clero religioso. Nationes repraesentatae fuerunt 23, pertinentes 
ad omnes orbis terrarum partes. - 

Peragendi laboris huius Commissionis, haec fuit ratio : primo, res 
tractandae selectae sunt ac tredecim subcommissionibus examinandae 
adsignatae; secundo, Subcommissionum opus, ab universa Commissio- 
ne, simul coadunata, perpensum est; tertio, redactus est a Secretaria 
textus « Constitutionis » et ter ad omnes sodales transmissus; quarto, 
« Constitutio » in sessione plenaria approbata est. 

Primo: De quaestionibus seligendis. 

a) Mense octobri a, 1960 missus fuit omnibus Commissionis soda- 
libus elenchus duodecim quaestionum. Ipsae desumptae fuerunt sive: 

1) ex fasciculo a Secretaria Centrali digesto; sive 2) ex Quaestionibus 
quas Sacra Rituum Congregatio in Commissione antepraeparatoria exhi- 
buerat; sive 3) ex additione in decursu novarum quiaestionum adiunc- 
tarum. 

b) Membris autem omnibus amplissima facta est facultas huius- 
modi quaestiones examinandi, aliasque, quae opportunae visae essent, 
proponendi. 

Acceptis postmodum sodalium responsionibus, coadunata est Com- 
missio generalis die 12 mensis novembris anni 1960, quae tredecim 
sequentes quaestiones definitive statuit tractandas: 

1) De mysterio Liturgiae eiusque relatione cum intima vita Ec- 
clesiae. 

2) De Missa. 

3) De concelebratione sacramentali. 

4) De officio divino. 


1 Haec omnia quae sub hoc articulo veniunt, si excipias n. 18, fere ad litte- 
ram ex Relatione citata Rev.mi P. Bugnini, Commissionis Secretarii, depromimus. 

5) De Sacramentis et Sacramentalibus. 

6) De Calendario recognoscendo. 

7) De lingua latina. 

8) De institutione liturgica. 

9) De fidelium participatione in sacra Liturgia. 

10) De Liturgiae aptatione ad ingenium et traditiones populorum. 

11) De sacra supellectile, vestibus et ornamentis liturgicis. 

12) De musica sacra. 

13) De arte sacra. 

Haec quoad quaestiones seligendas. 

Secundo: De examine operis Subcommissionum. 

a) Sodales Subcommissionum, inde a die 15 mensis novembris 1960, 
muneri sibi commisso valde alacriter incubuerunt. Diversi coetus par- 
ticulares adunati sunt ad praedictas quaestiones tractandas. Interim 
ipsis alii 30 « consiliarii » additi fuerunt, ita ut peritorum numerus 
quaestionibus liturgicis pertractandis in centum fere succreverit. 

b) Post quinque menses Commissio generalis coadunata est. Ple- 
narii coetus, adstantibus omnibus fere Membris et Consultoribus, item- 
que omnibus Archiepiscopis et Episcopis Commissionis, habiti sunt in 
Aula Congressus S. Rituum Congregationis a die 12 ad diem 22 mensis 
aprilis anni elapsi (1961). Subcommissionum peracti labores accurato 
et diligenti examini subiecti fuerunt, ita ut singula fere verba singulae- 
que res discussa et perpensa fuerint. 

Tertio: Redactio « Constitutionis ». 

a) Super opere Subcommissionum a Commissione reviso et exami- 
nato, Secretaria hanc vobis exhibitam « Constitutionem » redegit. Ipsa 
pro revisione et ulteriori examine ad omnes sodales Commissionis mense 
augusto elapso (1961) missa fuit. 

b ) Ultra mille et quingentae fuerunt animadversiones sodalium. 

c ) Tunc novus textus redactus est atque iterum omnibus sodalibus 
mense novembris (1961) transmissus fuit. Animadversionibus rursus 
acceptis, Secretaria tertio « Constitutionem » perpolivit atque extremo 
examini et approbationi Commissionis diebus 11-13 ianuarii huius anni 
proposuit. 

d) Textus, qui nunc Vobis, Eminentissimi et Excellentissimi Patres, 
subicitur, totius Commissionis de sacra Liturgia mentem exprimit et 
refert. 

B) Criteria Commissionis. 

Criteria Commissionis quae totum opus moderantur haec sunt: 

1) Maxima reverentia et sedula cura omnino servandi sacrum pa- 
trimonium liturgicum Ecclesiae. 

2) Altiora principia praebere, quae post Concilium moderari de- 
berent totum opus instaurationis sacrae Liturgiae. 

3) Constanter fundamentum theologicum ostendere cuiusque dispo- 
sitionis practicae vel rubricalis. 

4) Summa cura incumbere ut clerici magis magisque liturgico Ec- 
clesiae spiritu imbuantur eumque melius cognoscant, ita ut eiusdem spi- 
ritus fiant magistri et duces apud fideles. 

5) Apostolica sollicitudo ut fideles magis in dies participes fiant sa- 
crae Liturgiae, ita quidem ut duo illa principia fundamentalia conso- 
cientur, scilicet: primo, tuendi et servandi hierarchicum characterem 
sacrae Liturgiae, prout in litteris Encyclicis Mediator Dei exhibetur; 
secundo, extollendi characterem pastoralem Liturgiae, ita ut in dies 
crescat populi Dei participatio ad fontes vivos christiani spiritus et 
pietatis. 

C) Constitutionis partitio et ordinatio. 

a) Constitutio in octo capita dispertitur, quot nempe sunt partes 
essentiales sacrae Liturgiae: 1) principia generalia; 2) Missa; 3) Sacra- 
menta et Sacramentalia; 4) Officium divinum; 5) Annus liturgicus; 

6) Sacra supellex; 7) Musica; et 8) Ars sacra. 

Haec divisio classica iure meritoque retenta est. 

b ) Difficultas omnium maxima fuit limites rebus tractandis ponere, 
cum tot tantaeque fuerint propositiones factae, sive ab Episcopis mun- 
di universi, sive ab iis qui studiis liturgicis incumbunt, sive ab anima- 
rum pastoribus. 

Verum est, ut in pluribus, huiusmodi petitiones esse de particula- 
ribus, non raro de minimis, de quibus curat certo Liturgia, at non potest 
Concilium Oecumenicum decernere. 

c) Insuper, Litterae Apostolicae « Rubricarum instructum » diei 
26 iulii 1961 statuerant ut Patres Concilii Oecumenici illa « altiora 
principia » proponerent, supra quae opus plenae instaurationis litur- 
gicae solide consistere ac Sancta Sede duce superaedificari atque com- 
pleri posset. 

d) Hoc ipsum iam ex se limites signat laboris Commissionis litur- 
gicae. Non omnia proinde in Constitutione inveniuntur quae de Litur- 

gia et circa Liturgiam dici vel quaeri possent, sed ea solummodo altiora 
principia et normae, quae mentem patefacere possent eiusdem Oecume- 
nici Concilii. 

D) Altiora et generaliora principia totius Constitutionis (Cap. I). 

a) Haec sollicitudo determinandi essentialia principia, evidentius 
apparet in capite I Constitutionis quod finem practicum sibi proponit, 
idest: « semel agere de illis rebus , ideis vel conceptibus quae commu- 
nia sunt omnibus partibus sacrae Liturgiae ». 

b) Aliud munus insuper capiti primo incumbit. 

Per plura saecula ad recentiora usque tempora, Liturgia ut pluri- 
mum indicata est veluti « decorus quidem caeremoniarum apparatus » 
vel « mera legum praeceptorumque summa » quibus Ecclesia iubeat sa- 
cros instrui ordinarique ritus » (cf. Mediator Dei , n. 25). Sed postquam 
Pius X edixit Liturgiam fontem primum eumque necessarium esse a quo 
spiritus christianus hauritur (cf. Tra le solle citudini, 3) succrevit cura 
requirendi solida fundamenta divini cultus in ipsa sacra theologia, in 
fontibus biblicis, in doctrina mystica et spirituali Ecclesiae. Huius inde- 
fatigati et fructuosi laboris et studii vestigia perpulchra exstant docu- 
menta in actis Ecclesiae recentiorum annorum, usque ad Litteras Ency- 
clicas Mediator Dei, quae constituunt veram Summam Theologicam ac 
iudirico-pastoralem totius rei liturgicae, dum novum inchoant iter pro 
renascentia liturgica et actione pastorali. 

Principia illa, quae in Litt. Enc. Mediator Dei et in subsequentibus 
documentis statuuntur et vindicantur, synthetice quidem sed integre 
referuntur in capite primo Constitutionis. 

Quod quidem caput quinque sectionibus constat: 

Prima Sectio: De sacrae Liturgiae natura eius que momento in vita 
Ecclesiae. 

a) Primis novem articulis, Commissio sategit definire locum assi- 
gnandum Liturgiae, 1) sive relate ad actuositatem externam Ecclesiae, 
2) sive relate ad vitam spiritualem singulorum fidelium, et 3) denique, 
relate etiam ad pia exercitia quae extra liturgiam proprie dictam cele- 
brantur. 

b) Sane, Liturgia non amplectitur totum ambitum actionis Eccle- 
siae. Praeter Liturgiam, nempe, exstant in Ecclesia: 1) opera magisterii, 
uti praedicatio, catechesis, instructio religiosa, scholae, 2) et opera apo- 
stolatus in genere quae ad eius regimen referuntur, 3) necnon opera 
caritativa. Haec opera necessaria sunt, immo indispensabilia, et magis 
ac magis intensiora ac numerosiora fieri debent. 

c) Ipse Summus Pontifex Pius XII, in Allocutione ad Congressi- 
stas Assisiates asseruit: « Liturgia constituit functionem vitalem Eccle- 
siae; sed non est tota Ecclesia ». 

a) Relate vero ad vitam spiritualem singulorum fidelium , et ad pia 
exercitia extraliturgica, asseritur: 

1) esse omnino necessarias dispositiones interiores personales ut 
fideles plene et fructuose fontibus gratiae, per Liturgiam apertis, parti- 
cipent. In celebrationibus Anni liturgici, omnis fidelis tenetur tendere 
ad summam animi internam respondendam cum iis quae esterne fiunt, 
quae habetur in plena fide, spe et praesertim in plena caritate. Tunc so- 
lummodo plenos fructus ex Liturgia percipit. 

2) Asseritur necessitas colendi pia exercitia, quae utilissima sunt, 
immo prorsus necessaria ad vitam asceticam christiani alendam ac fo- 
vendam: attamen ut ordo hierarchicus et mens Ecclesiae integra servetur, 
pia exercitia cum liturgicis celebrationibus apte coordinanda sunt, ho- 
rum spiritu informari ac penetrari debent, et amice semper inter se 
componi. 

b) Inde Liturgia sacra semper in omnibus principem locum tenet, 
singulorum pietatem dirigit et alit, huius pietatis exercitia ad se diver- 
simode trahit sibique ita subordinat ut sint simul veluti ipsius dulcis 
applicatio et fructus, iugis, intima atque efficax praeparatio. 

In hoc late patet campus catechesi et instructioni liturgicae, ut fide- 
les a suis pastoribus edoceantur de summo valore sacrae Liturgiae et de 
loco ac modo piis exercitiis dando. 

c) Specialis mentio facta est de sacris Ecclesiarum particularium 
exercitiis, quae de ordinatione, iussu, venia Episcopi celebrantur. Sane, 
Codex luris Canonici Episcopis remittit munus publica pia exercitia 
ordinandi. Ubi autem auctoritas Episcopi intervenit adest absque dubio 
specialis dignitas qua non gaudent pia exercitia personalia , ad propriam 
pietatem alendam, a fidelibus peracta. Agitur enim de actione sacra 
publica, quae si ornatur dignitate actionis liturgicae, habet tamen acce- 
dente auctoritate Pastoris dioecesis, nobilitatem et dignitatem illam, 
quae excellit ceteras devotionis formas. 

Sectio secunda: Agit de liturgica institutione cum cleri tum fidelium. 

a) Quoad clerum petitur: 

1) ut magistri scientiae liturgicae probe formentur in specialibus 
institutis ad hoc destinatis, sicut fit pro ceteris scientiis theologicis, iuri- 
dicis et biblicis. Cum enim Liturgia magis magisque ingrediatur regio- 
nem theologiae et historiae, requirit ut methodice investigetur et aptis 
scientificis mediis tradatur. Et hoc requirit in magistro congruentem 
praeparationem, quae omnium scientiarum rationem habeat. 

2) Petitur etiam ut Liturgia non inter disciplinas auxiliares sed 
principales adnumeretur: quod consequitur ex natura theologica Litur- 
giae et ex eius munere spirituali et pastorali. Hoc nullo modo includit 
ut per tot horas in hebdomada tradatur sicut theologia dogmatica vel 
Sacra Scriptura vel theologia moralis; etsi per integrum curriculum 
theologicum semel saltem per hebdomadam doceri congruum esset. 

3) Petitur ut tota vita spiritualis seminarii vel instituti religiosi 
informetur vita et spiritu Liturgiae, ut quae in schola traduntur, clerici 
omnino vivant in ipsis quotidianis pietatis exercitiis. 

4) Tandem petitur ut haec cleri liturgica institutio haud finem ha- 
beat in seminario, sed prosequatur etiam in vita pastorali, mediis illis 
ordinariis, vel extraordinariis, quae Episcopus cum suam Commissione 
liturgica dioecesana clero praebere poterit. Inter haec media merito 
adnumerantur menstruae adunationes ad casus morales et liturgicos sol- 
vendos, ab ipso Codice luris Canonici valde commendatae (cf. cc. 131, 
591 par. 1-3). 

b) Quoad fideles autem, institutio liturgica tendere debet ad actuo- 
sam et consciam participationem in sacris ritibus. Ratio est ipsi Litur- 
giae intrinseca. Nam plena et actuosa participatio Liturgiae necessario 
aliquid supernaturale secumfert, expressum modis biblicis et a tradi- 
tione derivatis: ad quod ideo populus semper indiget elevari. 

Affirmat autem textus Constitutionis hanc instructionem constituere 
« unum e praecipuis muneribus » pastorum post celebrationem ipsius 
Liturgiae in genere, munus a quo numquam animarum curatores dispen- 
sari possunt, etiam si instauratio liturgica sacras actiones magis compre- 
hensibiles reddet. 

Attamen etsi liturgica institutio adnumeranda sit inter potiora mu- 
nera pastoralia, nihil remittit de necessitate aliorum operum sacerdota- 
lium ministerii. Immo, potius quam verbo, Pastor ovibus suis praeire 
tenetur exemplo, idest modo quo in celebrationibus liturgicis se gerit. 

In sectione tertia: Agitur de sacrae Liturgiae instauratione. 

Plura sunt principia ibi enuntiata: 

Primo asseritur in structura rituum et textuum liturgiae, ad populi 
comprehensionem et participationem quod attinet, omnem obscuritatem 
vitandam esse, quae cum natura transcendenti Liturgiae aut cum ipsius 
expressione, necessario connectitur. 

Secundo , traditionem esse servandam, at simul legitimum progres- 
sum esse admittendum. Est principium insitum in ipsa natura Liturgiae, 
probatum ab historia, recentiore praxi confirmatum ex permultis illis 
instaurationibus factis, imprimis circa Hebdomadam Sanctam. 

Tertio , aptatio Liturgiae specialissimo modo commendatur pro re- 

gionibus Missionum. Fere cotidie novae Nationes sui iuris nascuntur, 
quae oculos in Ecclesiam catholicam fiducialiter convertunt, et tamen 
valde cupiunt retinere proprias consuetudines et usus. Laeto animo 
amplectuntur fidem et cultum christianum sed Ecclesiae ritus ferventius 
participant cum magis ac magis propriam mentem, christianam factam, 
exprimunt, ipsique respondent ex conscientia et intimo sensu religioso 
propriae gentis. Hic opportune inseritur aptatio liturgica, quae duobus 
principiis inniti deberet: 

a) quidquid nobile dignum est, nec veluti necessario ac naturali 
vinculo superstitionibus connectitur aut erroribus favet, convenienter 
aptatur, et potest in ritibus respondentiam invenire. 

b) Forma tamen nova non aliunde desumenda est, sed ex forma 
praeexsistenti ritus romani oriri debet. 

Hac ratione ritus romanus maneret substantialiter intactus, sed ad- 
mitteret, iuxta ingenium, culturam, indolem diversarum gentium, apta- 
tiones a legitimis auctoritatibus ecclesiasticis iuxta casus propositas et 
a Sancta Sede semper recognitas et approbatas. 

Quartum principium oritur ex indole didactica et pastorali liturgiae 
et respicit: primo structuram rituum, qui ita fidelium captui accommo- 
dati esse deberent, ut non vel vix indigerent adnexis prolixis commen- 
tariis; et secundo sacrae Scripturae lectionem, praedicationem et cate- 
chesim quae infra ritum contineri debent. Necessarium sane est praedi- 
cationem intra sacros ritus contentam ex fontibus ipsis S. Scripturae prae- 
cipue relatos aliisque his correlatos atque ex textibus iiturgicis magna 
ex parte haurire ad res fundandas atque illustrandas, ut mirabilia Dei 
per verbum Dei praenuntiata in rem deducta ostendantur in Liturgia. 
Haec ipsa praedicatio foecunda et efficax fieret, si, ritui sacro inserta, 
primigenium suum locum sacrum et viventem in ipso inveniret. 

Tandem, quintum principium argumentum sumit ex natura commu- 
nitaria et hierarchica Liturgiae et satagit in luce ponere aspectum dyna- 
micum omnium participantium actionis liturgicae, ita ut nullus amplius 
sit in Ecclesia spectator mutus et iners existat, sed omnes sint operantes 
et agentes animo, corde, corpore in sacram actionem ingredientes. 

Sectio quarta: Ve vita liturgica in dioecesi et paroecia fovenda. 

Novissima studia pastoralia opportune ostendunt necessitatem revo- 
candi « familiam Dei » ad spiritum « ecclesialem », dioecesanum et pa- 
roecialem. Dioecesis, iure divino, est ipsa Ecclesia in locis constituta, 
universamque Ecclesiam vivide manifestans. Paroecia, ut pars dioecesis, 
est « cellula » ultima Ecclesiae, ipsa « parva Ecclesia », in qua fideles 
Deo nascuntur et plenam vitam christianam hauriunt et vivunt. Valde 
opportunum est haec principia in luce ponere et promulgare, ut hoc 

duplex centrum hierarchicum unitatis pleno suo valore iterum donetur. 

Tandem, sectio quinta: De actione pastorali liturgica promovenda. 

Indicat media apta ad fines praestitutos assequendos. Inter haec me- 
rito adnumerantur Commissiones Liturgicae nationales, dioecesanae; et 
Commissiones collaterales de Musica sacra, quae his quinquaginta ulti- 
mis annis ex officio constitutae sunt pro tota Ecclesia vel una alterave 
regione, ut v. gr. Commissio de arte sacra quae tantum pro dioecesibus 
Italiae obligatoria est. Ipsae arctissimo vinculo cum Liturgia connectun- 
tur! proinde peropportunum visum est ut hoc praeciso loco functionali 
et vivo solemniter proclamentur et vitam Ecclesiae pleno iure ingre- 
diantur. 

Liceat tandem, Eminentissimi ac Reverendissimi Patres, breviter 
adhuc pauca addere: 

1. Quae in Constitutione proponuntur, a Commissione unanimi 
suffragio generatim approbata fuerunt. Ita enim proposita sunt, ut om- 
nium vel fere consensum recipere possent. Maluimus enim sodalium 
unitatem et concordiam, potius quam opiniones particulares, etsi per- 
pulchrae videri possent, divisis animis sustinere. 

2. Declarationes quae post aliquos numeros inveniuntur ad textum 
conciliarem evidenter pertinere non praetendunt. Ipsae, quatenus cum 
textu in Commissione centrali et postea in Concilio probato responde- 
bunt, ad ipsum illustrandum vel documentis confirmandum inservire abs 
dubio. Insuper, Declarationes, dum Commissionis mentem et sensus 
fideliter referunt, ipsius criterium utiliter prodere poterunt ad illa se- 
cure diiudicanda quae omissa consulto fuerunt, quia nimis minuta ha- 
bita sunt, nec Concilia propria dignaque, indeque nec promissioni Com- 
missionis respondentia, quae de altioribus tantum principiis agere in- 
tendebat. 

3. Circa usum linguae vernaculae, sive in Liturgia solemniori sive 
in illa minus solemni, atque in Liturgia latiore sensu dicta cf. infra ad 
n. 24 notanda. 

Si nunc, antequam transeamus ad examen generale magisque etiam 
postea particulare Prooemii et Capitis I Schematis Constitutionis « De 
sacra Liturgia », volumus summarium de ipsis iudicium ferre, his pau- 
cis perstringere illud possumus. 

a) Legenti statim patet et ad legendum revertenti plenius et clarius 
liquet, Prooemium et Caput I Schematis Constitutionis de Sacra Litur- 
gia, quod « De principiis generalibus ad Sacram Liturgiam instaurandam 
atque fovendam » totum est, in primis quoad materiam quam continent 
et evolvunt, ipsa sub omni versu completa esse agnoscenda. Vix, etiam 
volenti et quaerenti, aliquid utiliter addendum remanet. 

b) Si intus Prooemium et Caput I penetremus: quoad elementa 
formalia , omnia sane digna atque expolita diiudicanda sunt: lingua , 
stylus , ordinatio , digesta elaboratio. 

c) Si e forma ad substantiam ut dicunt, seu ad res ipsas gradum fa- 
cimus, quae dicuntur aut colliguntur: solide , fundate, diligenter sunt 
dicta, opportunis aptisque citationibus fulciuntur, et non raro perpul- 
chra, unctione plena agnosci debent. In exemplum citari potest satis 
ampla par. 1 ad I « De Sacrae Liturgiae natura eiusque momento in vita 
Ecclesiae ». 

d) Gratias quam maximas, meritasque bono certamini laudes inte- 
grae Commissioni eiusque diligenti Secretario ac in patriam reverso Prae- 
sidi, ex imo corde rependere sane iustum, aequum, dignumque est. 


II 

Animadversiones « generales » 

in Prooemium et Cap. I Schematis Constitutionis « De Sacra Liturgia » 

Quod prius iam innuimus, iterum obiter in mentem revocemur, sci- 
licet haec generalia (II) sicut et particulariora (III), quae colligemus, hac 
mente ac proposito nos semper proponere ut textum Commissionis in 
primis declaremus, illustremus, confirmemus. Si aliqua in ipsum obiici 
qualibet ratione possunt in hoc toti sumus ut difficultates praepediamus 
semper post nos, prout melius liceat, portam non clausam sed apertam 
discussioni et Schematis expolitioni relinquendo. 

Quae in hoc articulo II exhibemus, generalia nuncupamus quia, vel 
ad totum Schema, sub uno aliove respectu, sese referunt vel ad diversa 
ipsius partes seu loca. Hinc utiliter, ea hic collocemus ut parcatur repeti- 
tionibus. Ceterum commoditatis gratia praecipua loca ad calcem addimus 
ubi quae hic tangimus recurrunt. 

Animadversiones generales hae sunt: 

T. Circa textum Schematis Constitutionis et Declarationes Commis- 
sionis Liturgicae. 

2 a . Circa competentiam Commissionis Liturgicae. 

3 a . Circa competentiam Ecclesiasticis Auctoritatibus in dioecesi, 
provincia, regione seu natione quoad Liturgiam agnitam seu agnoscendam. 

4 a . Circa sensum, limites, rationem renovationis liturgicae ad men- 
tem Commissionis Centralis, in Concilio atque post ipsum. 

Circa Liturgiam, vitam pietatis ac pietatis exercitia. 

1\ Circa textum Schematis Constitutionis et circa Declarationes Com- 
missionis Liturgicae. 

a) Quod Commissioni Centrali proponitur formaliter et ab ipsa 
Concilio proponendum est textum Schematis Constitutionis de Sacra 
Liturgia continebit tantum 

b) Declarationes quae post aliquos numeros seu articulos textus 
Constitutionis inveniuntur ad ipsam pertinere non praetendunt. Hae 
Declarationes quatenus cum textu in Commissione Centrali et postea in 
Concilio probato convenerint, ad ipsum textum illustrandum, confirman- 
dum, interpretandum, optimum subsidium suppeditare poterunt. 

c) Insuper Declarationes, dum et quatenus Commissionis mentem 
et sensus fideliter referunt utile praebent criterium ad illa diiudicanda 
quae non immerito vel in textu vel et in ipsis Declarationibus omissa 
fuerunt, sive quae non videbantur Concilio propria dignaque, sive quia 
contraria promissioni ab ipsa Commissione factae, quod tantum de 
maioribus ageret, sive aliis de causis. 

2 a . Circa competentiam Commissionis Liturgicae. 

a) Nostrae Commissionis competentia concluditur certe intra li- 
mites competentiae S. R. C., neque ultra patere potest. Tamen, ut suis 
locis iam notavimus, quandoque ex materiae connexione aliqua tacta 
fuerunt quae limites praetergrediebantur et ad aliarum SS. Congrega- 
tionum competentiam pertinebant, ut ecce ad S. Officii (art. 4, 42, 
62, 63) Sacramentorum (art. 31, 54, 62, 63) Concilii (art. 75) de Reli- 
giosis (art. 67) de Propaganda Fide (art. 67). 

h) Aliqua etiam, ut suis in locis dicemus, ex. gr. quando sermo 
erit de concelebratione caeremoniali vel reali, supponunt declarationes 
doctrinales quae Commissioni Theologicae subiiciendae essent, ut se- 
cure incedere possimus et pariter normas SS. CC. Sacramentorum et 
Concilii circa possibilitatem et normas binationis in casu. 

c) Mens Commissionis nostrae non fuit ut haec Commissionibus 
mixtis subiicerentur, sed simpliciter ut, salva aliorum Dicasteriorum 
competentia, ipsi nostrae Commissioni liceret in rebus quae diversos 
respectus habent ob oculos ponere adspectum liturgicum, in casu etiam 
subnotare et formam mentis Commissionis liturgicae exhibere. 

3 a . Circa competentiam liturgicam diversis Ecclesiasticis Auctoritatibus 
in dioecesibus, ecclesiasticis provinciis, regionibus seu nationibus in 
Schemate Constitutionis concessam seu recognitam. 

a) Non intendimus quaestiones iuridicas movere circa hanc compe- 
tentiam ipsiusve rationem ac limites. Agimus tantum de formulis liman- 

dis quibus Schema Constitutionis his Auctoritatibus localibus sese re- 
mittit. 

b) Ex can. 1257 C.LC. vigentis: « unius Summi Pontificis est om- 
nia quae ad Liturgiam spectant ordinare; Episcopis vero maxime com- 
petit invigilare circa observantiam legum liturgicarum opportunis nor- 
mis et decretis abusus et corruptelas corrigere » (cf. cc. 336, par. 2; 
1261, par. 2). Hoc evidenter Episcopus facere libere potest sive in Sy- 
nodo sive extra ipsam prout magis sibi expedire videatur. In Schemate 
Constitutionis aliqua iam Episcopis tribuuntur et plura alia expresse 
ipsis committi etiam melius possent. 

c) Eadem facultate gaudent Concilia Plenaria legitima (cc. 281 ss.) 
pro natione seu regione et Provincialia pro ecclesiastica Provincia 
(cc. 283 ss.). Episcopi vero iuridice iis ligantur quae Concilia plenaria 
vel provincialia statuerunt, postquam ipsa confirmata et promulgata 
sunt (c. 291, par. 1 et 2). 

d) Nihil praeterea prohibet quominus, praeter haec quae Episcopi, 
Concilia Provincialia ac Plenaria a iure vigenti circa Liturgiam habent, 
alia a Concilio Oecumenico ipsis committantur vel a novo Codice vel ab 
homine ex peculiaribus scilicet documentis seu facultatibus, eis commu- 
nicari valeant. 

e) His relictis, in Schemate Constitutionis de Sacra Liturgia, ut or- 
ganum cui frequenter legum seu normarum liturgicarum accuratior de- 
finitio et applicatio committitur sunt Conferentiae Episcopales (cf. ex. 
gr. art. 22, 23, 24, 34, 41, 48, 64, 89, 90, etc.). 

Ne confusiones iuridice et practice inde oriri possint, imo inter di- 
versas Auctoritates ex iure competentes pro immediata applicatione seu 
definitione legum liturgicarum veri conflictus nasci valeant, haec me- 
minisse iuvabit: 1) Ut in Commissione Centrali, agendo de Conferen- 
dis episcopalibus, recte communique consensu animadversum fuit, ipsae 
sunt characteris potius pastoralis quam stricte iuridici. Illa tantum in 
ordine iuridico ac disciplinari habent, quae expresse eis in legitime 
probatis Statutis committantur. Conferentiae namque ullo modo con- 
fundi possunt cum veris Conciliis Plenariis alicuius nationis seu regio- 
nis, quae habent quidem semel confirmata, veram potestatem legiferam 
iuridicam ac disciplinarem, sed a S. Sede tantum convocari ac per pro- 
prium Legatum dirigi possunt (c. 281 ss.). Pariter Conferentiae, ex 
ipsarum indole, proprie dicta organa hierarchica non sunt ut Concilia 
Provincialia ex. gr., indeque singulos Episcopos sub respectu iuridico, 
intra ambitum propriae competentiae, neque ligare neque tangere seu 
afficere valent. 

2) Relictis in casu aliis altioribus principiis ac criteriis organiza- 

tionis ecclesiasticae quae profunde turbari possent, si Conferentiae Epi- 
scopales, quin totum actuale vigens que systema revideretur , sub ratione 
et colore pastorali totum campum competentiae disciplinaris invadere 
possent, pro instituto et fine nostro (cf. b) adnotamus, Conferentias 
Episcopales nec semper et ubique existere ut aliquid organice institutum 
nec, quod magis est, eodem modo eademque ratione esse ordinatas. Sa- 
ne, si non magis frequenter, saltem in non paucis nationibus catholicis, 
in Conferentiis partem non habent nisi Em.mi Cardinales et Exc.mi Ar- 
chiepiscopi, non autem Exc.mi Episcopi. Iam, ignorare non possumus 
Episcopos secundum gradum Hierarchiae Iurisdictionis constituere 
(c. 108 par. 3) ipsosque, quoad res proprie ad disciplinam, ius, regimen 
propriae Ecclesiae spectantes, a nullo repraesentari necessario deberi 
seu normaliter posse. Hinc Episcopi omnes, in Concilio Oecumenico, 
Plenario, Provinciali, ne dicamus in Synodo in qua sunt unici legislato- 
res (c. 362), proprio iure partem habent (cc. 223, par. 1, 2; 282, par. 1; 
285, 286). 

b) Haec quae praecedunt hunc in finem tantum recolere debuimus 
ut merito concluderemus: semper ac in Schemate Constitutionis fit re- 
missio ad Auctoritates Ecclesiasticas immediatas quibus diversae facul- 
tates agnoscuntur, ut omnes diversas auctoritates complectamur, quin 
proprium uniuscuiusque spheram competentiae iuridicam, disciplina- 
rem, pastoralem turbemus, hac vel simili formula uti necesse est: Eccle- 
siasticae legitimae Auctoritates hierarchicae intra propriae competentiae 
rationem et limites, scilicet in concreto Ordinarii locorum, Concilia Pro- 
vincialia vel Plenaria, Conferentiae Episcopales iuxta casus. 

4 a . Circa sensum, rationem, limites renovationis liturgicae in Concilio 

atque post ipsum iuxta criteria Commissionis Centralis. 

a) Ne omnia temere, cum denuo et sine ullo solido fructu, confun- 
dere velimus in felici renovatione liturgica quam prae manibus habe- 
mus, plures in primis adspectus discernendi accurate sunt et non pauca 
magni, sine ullo dubio, pretii atque ponderis, magis, elementa, instru- 
menta, subsidia, quae ad eam feliciter concurrunt atque in dies magis, 
ut confidimus, in proprio gradu, concurrent, distinguenda prius atque 
postea ordinanda erunt. 

b) Tres praecipui sunt renovationis liturgicae respectus: legislati- 
vus, practicus ac pastoralis, technicus. Ipsi separatim in propria cuius- 
que functione considerandi sunt et intra ipsam sese continere atque age- 
re debent ita ut technici omne genus qui scientiam liturgiae profitentur, 
eius historiam investigant, fontes, documenta et monumenta liturgica 
illustrant, elaborata elementa suppeditent quae legislationi, praxi pasto- 

rali, cognitioni, divulgationi participationi populi in vita liturgica inser- 
viant ipsaque iugiter alat. Qui pastorali et vitae liturgicae fovendae, pro- 
pagandae incumbit ex legislatione securam directionem hauriat perpe- 
tuo fideliter et recipiat, simulque S. Sedi aliisve Auctoritatibus liturgicis 
iuxta casus dubia, necessitates practicas, informationes communicet 
quae ad legislationem complendam melius et aptius vitae aptandam in- 
servire possunt. Directio ex qua quid, quando, quomodo agendum sit 
non practicis nec technicis competit sed S. Sedi vel Concilio reservantur 
seu aliis Auctoritatibus intra proprios competentiae reales et personales 
fines. Hic etiam ordinem serva et ipse servabit te. 

c) Inde vitandae sunt exaggerationes quae offendere, turbare, offu- 
scare possent illud serenum ecclesiasticum iudicandi criterium iuxta 
quod bonum ex integra causa malum ex quocumque ad latus defectu. 
Sic, dum res prudenter revidentur, et si opus fuerit, expoliuntur, reno- 
vantur, complentur, non omnia pessumdari debent, nec in restauratione 
prosequenda illa sine ulla religione, sensu classico, phrasi accepta tu- 
multuarie, evertenda sunt quae hucusque facta ac probata fuere, neque 
leviter iterum iterumque tangenda quae vix, ut omnibus numeris absoluta 
proponebantur. Omnibus qui ex officio audiendi sunt pariterque illi 
qui ex prudenti iudicio utiliter audiri possunt large et generose auditis, 
Concilium Oecumenicum suprema criteria atque normas statuet. Ipsa 
complenda, interpretanda, ad praxim reducenda sunt a S. Sedis legi- 
timis organis sub auctoritate et ductu Romani Pontificis. 

5 a . Circa s. Liturgiam , vitamque pietatis ac pietatis exercitia. 

a) In art. 8 et 9 Schematis (pp. 14-15) 1 Commissio Liturgica recte 
prorsus de necessitate colendae pietatis per totam vitam sive in Litur- 
gia et per ipsam, sive extra Liturgiam ut fructus ex ipsa Liturgia col- 
lectus et ad ipsam iugis praeparatio. Post haec, in art. 5 de piis exer- 
citiis stricte non liturgicis pertractavit ab Ecclesia (S. Sede vel Ordinariis 
iuxta casus) approbatis et commendatis (art. 9, pp. 14-16). 

b) Ad art. 8 notandum, in verbis Domini (Mth. 6, 10) invitationem 
generalem et absolutam fieri ad orationem ita, non quandoque tantum 
faciendam, sed generatim, ut ab hypocritis distinguamur. Hinc, ut ex 
doctrina Domini de oratione patet, Eius exemplo plene confirmatur, 
atque doctrina et exemplo Apostolorum comprobatur (I Th. 5, 17) pie- 
tas atque oratio singularis et personalis seu privata vitam penetrare de- 
bent. Absque dubio haec pietas et oratio personalis et singularis publicae 
semper coordinari debent, imo et subordinari ita ut oratio publica et 


1 Cf. pp. 31-32. 

liturgica vitam pietatis membri Mystici Christi Corporis informet et 
oratio privata publicam intime ac profunde praeparet. Textus art. 8 
ita modificari posset, ut ablato in lin. 14 (p. 14) 2 verbo quandoque sim- 
pliciter diceretur: « Invitatur etiam ... ». 

c) Quoad pietatis exercitia non liturgica hic in art. 5 primum sermo 
recurrit. Praestat nacta occasione de ipsis clare et solide semel agere 
nec discussionem minus utiliter repetamus. In Codice frequenter de 
pietatis exercitiis proprie non liturgicis agitur ex. gr. cc. 124, 125, 126, 
593, etc. His relictis, pro nostra quaestione aliis ceteris canonibus mo- 
mentosior est c. 1259. In ipso praescribitur orationes et exercitia pie- 
tatis non deberi in Ecclesiis et Oratoriis publicis permitti « sine revi- 
sione et expressa Ordinarii loci licentia, qui in casibus difficilioribus 
rem totam Sedi Apostolicae subiiciet (par. 1). Absque dubio hic Aucto- 
ritatis Ecclesiasticae interventus, publicis exercitiis specialem dignita- 
tem et securitatem confert. Etsi inde privata exercitia liturgiam sensu 
proprio non constituant, tamen ipsa orationem vere collectivam seu so- 
cialem reddunt atque cum liturgia coordinata ad orationem liturgicam 
vereque publicam accedunt. 

d) Ecclesia, etiam de exercitiis pietatis , tam stricte singularibus ac 
personalibus quam collectivis seu socialibus maternam curam gerit. Pro 
ipsis namque in Sacra Poenitentiaria specialis adest Sectio quae non 
tantum pro viribus ea exercitia ab omni superstitionis specie purgat 
sed illa indulgentiis ditat et pari ratione ac Codex (cc. supra citati) et 
Encyclica Mediator Dei (1. c. p. 586) solide vindicat et pie commendat. 

e) His prae oculis habitis, illisque temperatis quae in pag. 16 3 di- 
cuntur relate ad preces etiam triduanas vel novendiales seu menstruis 
quae ab Ecclesia probata fuerunt et ratione ab ipsa ordinata peraguntur, 
plene assentiendum est cordatis verbis quae ad pag. 15 4 continentur: 
« Ex hoc apparere debet commendationem Liturgiae nihil officere, sed e 
contra vehementer exigere intensam curam vitae spiritualis, etiam extra 
actiones liturgicas cum omnibus mediis asceticis et notis in traditione 
christiana ». 

Ex hac harmonica pietatis liturgicae publicae et pietatis perso- 
nalis ac socialis seu collectivae ac familiaris arcta unione, non modicam 
laudem Commissio Liturgica meretur. 

Sane, radicem vitae Liturgicae exsiccat qui pietatem personalem, fa- 
miliarem, socialem non fovet, non irrigat, non colit. Liturgia vero quae 


2 Cf. p. 31. 

3 Cf. p. 32. 

4 Cf. p. 32. 

flores fructusque pietatis non fert neque offert, arescit et vacua ac ex- 
terna reciditur. 

Ceterum, in omnibus paroeciis, dioecesibusque recte ordinatis ac 
profunde christianis, oratio et pietas socialis prius, familiaris et perso- 
nalis postea, ita vitam spiritualem fidelium practice constituunt ut sem- 
per utraque uniamus neque unam ab alia leviter ac infeliciter separemus. 

Ad singulos articulos aliquae breves animadversiones 
Ad art. 2. 

S. Sedi relinquenda est illorum omnium cura atque ordinatio quae 
ad peritorum Commissiones post Concilium spectant. Non est ambi- 
gendum Sanctam Sedem et in particulari S. Rituum Congregationem 
magni imo et maximi facere peritorum in proprio ordine collaboratio- 
nem. Quod in Commissione praeparatoria Liturgica factum fuit et in 
praeparanda Commissione Conciliari nunc fit totque alia quae copiose 
allegari possent luculenter demonstrant. 

Ad art. 8-9. 

Cf. supra in Animadversionibus in n. 26 b) iam dicta. 

Ad art. 19. 

Unde optandum est ut e liturgicis libris: a) illa auferantur quae 
sensus magis iustitia quam christiana caritate (ex. gr. in Psalmis) inspi- 
rantur; b) illa etiam quae ex violenta verborum accommodatione mentis 
nostrae formae non respondent; c ) illa denique quae delicatum puero- 
rum, puellarum, adulescentium, virginum, etc. psichologiam, sentiendi 
aestimandique rationem turbare seu offendere possent. 

Ad art. 20. 

a) Servata substantiali ritus romani unitate, legitimis adaptationi- 
bus, praesertim sub respectu pastorali, diversis coetibus, populis, cultu- 
ris satis amplus locus relinqui potest. Ne deformationibus, esto recta 
mente factis, facilis ansa detur, ut securum unitatis in varietate pignus, 
S. Sedis interventus requiritur. 

b) Quod prae oculis habendum pariter est, ceterumque habetur iam 
in rituum structuris renovandis, si casus fit, et in rubricis instruendis. 

c ) In exemplum adduci potest recentissima Ordinis baptismi Adul- 
torum renovatio (11 aprilis 1962). Cf. Positionem sic dictam nn. 3-6, 
pp. 10-12 et postea passim: nn. 9 a, pp. 17-18; 10 a, p. 19; n. 15 ,a, 
p. 21; n. 48 a, p. 32; n. 55 a, p. 34). 

Ad art. 24. 

A) Hae generales quae sequuntur normae (B) pro usu linguae ver- 
naculae statui possunt, sed bene animadvertatur: 

a) His generalibus normis salvis, alia non pauca impraeiudicata, 
relinquuntur quae ordinate propriis in locis tractantur, ex. gr. quoad 
Missam (art. 41), quoad Sacramenta et Sacramentalia (art. 48), quoad 
Officium Divinum (art. 78) quoad Musicam sacram (art. 93). 

b) Agimus tantum in normis de actionibus liturgicis proprie dictis, 
et quidem eo magis stricte quo hae actiones solemniores sunt. Non agi- 
mus de piis exercitiis, etsi socialiter seu collective in ecclesia, oratorio 
publico vel semipublico, in paroecia factis. Commoditatis ergo, liceat 
notiones clare et solide in memoriam revocare: 

1°. Quoad « actiones liturgicas » et non liturgicas seu « pia exer- 
citia ». Sacrae Liturgiae integrum constituunt publicum cultum Mystici 
Christi Corporis, Capitis nempe membrorumque eius ( Mediator Dei). 
Propterea sunt actiones liturgicae illae actiones sacrae quae 1) ex insti- 
tutione Iesu Christi 2) vel Ecclesiae, 3) eorumque nomine, 4) secundum 
libros liturgicos a Sancta Sede approbatos, 5) a personis ad hoc legitime 
deputatis peraguntur ad debitum cultum Deo, Sanctis ac Beatis defe- 
rendum. Cf. S. R. C. Instr. 3 sept. 1938 n. 1 {A.A.S. 30 [1938] p. 633). 
Ceterae actiones sacrae, quae vel in ecclesia vel extra, sacerdote quoque 
praesente vel praeeunte peraguntur pia exercitia appellantur » (Instr. 
1. c.). 

2°. Quoad admissos gradus solemnitatis, qui criterium clarum ac 
solidum legislatori praecipue suppeditant ad strictiorem vel minus stric- 
tam interpretationem dandam, imponendam. 

I. In Missis distinguuntur : 

1. Missa Pontificalis. 

2. Missa solemnis non pontificalis seu simpliciter solemnis. 

3. Missa cum Diacono (cantata). Cf. Ordinationes 1 febr. 1937, 
n. 3 {A.A.S. , 49 [1937] p. 92). 

4. Missa cantata (ordinaria). 

3. Missa lecta. (Cf. Codex Rubr. n. 271). 

II. In Sacramentis et Sacramentalibus. 

(Cf. ex. gr. Ordo Baptismi adultorum, nn. 3-6, p. 12. Infra ubi 
de Ritualibus accommodatione, n. 48). 

III. Quoad Officium Divinum (et Parvum). 

Distinguenda est recitatio choralis a privata; in ipsa chorali pu- 
blica, gradus admittendi sunt prout a Capitulo, a Monachis, a Sancti- 
monialibus fit, etc. 

B) Normae generales sensu supra declarato intellectae ac interpre- 
tatae hae sunt: 

a) In primis illa teneri valent, pro singulis strictae Liturgiae acti- 
bus quae sint pro diversis nationibus expresse ac certe concessa. 

b) Quoad alia introducenda, illa sunt prae oculis semper habenda 
quae Pius XII f. r. in Instr. 3 sept. 1938 (c. 1, a) statuerat, et Ioan- 
nes XXIII, feliciter regnans, in sua Const. Apost. Veterum Sapientia 
(22 febr. 1962) n. 2 nuper his verbis confirmavit et sanxit: « Paterna 
iidem [scilicet Sacrorum Antistites et Ordinum Religiosorum Summi 
Magistri] sollicitudine caveant ne qui in sua dicione novarum rerum 
studiosi contra linguam latinam sive in altioribus disciplinis tradendis 
sive in sacris habendis ritibus usurpandam scribant, neve praeiudicata 
opinione, Apostolicae Sedis voluntatem hac in re extenuent vel perpe- 
ram interpraetentur ». 

c ) Tandem illud servandum semper est, ut quotiescumque usus lin- 
guae vernaculae alicui regioni concedatur, sive pro Missa sive pro Sa- 
cramentis, sive pro Officio aut aliis, ver sio e latino fidelis et uniformis 
semper sit pro tota regione, eaque legitime approbetur atque a S. Sede 
recognoscatur (cf. art. 22, 1-3 Ord. Baptismi adultorum, 1. c., nn. 5-6, 
p. 12). 

Ad art. 25. 

Liturgia stricte catechetica, quae schemata primitivae catechesis 
christianae servat, instauratione egeret hodiernae praxi catecheticae con- 
formi, ut finem suum obtinere possit. Cum vero in hac apostolatus re- 
gione, magnae adsint differentiae inter diversas mundi plagas, haec pars 
Liturgiae quodammodo a Conferentiis Episcopalibus ultima delimita- 
tione potiri deberet, servata quidem unitate schematis generali in uni- 
versa Ecclesia. 

Ad art. 28. 

... Pontificem et sub Romano Pontifice, ad normam iuris (cf. c. 1259, 
par. 1) apud Episcopos. 

Ad art. 33. 

Melius prima paragraphus quae incipit: « Cum Episcopus in Ec- 
clesia sua... » dein apponeretur tamquam Declaratio, servata secunda 
paragrapho in textu Constitutionis. 



64 


SESSIO V - ACTA 


3) ANIMADVERSIONES SODALIUM 

Card. Ferretto: Animadversiones sapientes Em.mi Cardinalis Re- 
latoris libenter accepto eidemque gratias maximas ago qnia causas an- 
xietatis removit. 

Tamen nonnulla et ego humillime animadvertere audeo. 

1. Textus Decreti mihi videtur prolixior, quamvis non undequaque 
perfectus, v. g. non datur definitio sacrae Liturgiae. Pag. 11 1 in Declara- 
tione dicitur: « In praecedentibus nn. 1-4 non universa doctrina ... 
non esse ... ». 

Ideo praesertim ad statuendum id quod ad Hierarchiam et ad Cle- 
rum et id quod ad fideles in sacra Liturgia peragenda pertinet, bonum 
esset si notio sacrae Liturgiae praecise statueretur. 

Miratus enim sum quod in Commissionibus Liturgicis Nationalibus 
inter Sodales (p. 3 4, 2 n. 34) connumerentur etiam laici. 

2. Pag. 15 3 linea 3 et 4: quid intelligendum est sub nomine « Eccle- 
siarum particularium »? 

3. Pag. 18 4 n. 11 ubi de Liturgica institutione cleri: quae heic haben- 
tur componenda videntur cum normis a S. C. de Seminariis et Universi- 
tatibus dandis; 

Ad lineam 4: cum theologico et historico... et « archaeologico » 
addere vellem nam, praesertim, archaeologia christiana perfectam no- 
tionem tradere valet de sacra supellectile utpote de altari, cuius exem- 
plaria extant inter vetera monumenta. 

4. Pag. 20 5 6 n. 15: « De transmissionibus radiophonicis... » quaero: 
estne locum suum? 

5. Ad pag. 21 G nn. 16, 17, 18: Nil dicitur de Sacrorum Rituum Con- 
gregationis Decretis. Quodnam erit eorum momentum? Nonne bonum 
esset si in unum Codicem redigerentur? praesertim cum can. 2 C.I.C. 
habeatur quod Codex, plerumque, nihil decernit de ritibus et caere- 
moniis... 

Quaenam sunt principia ut « progressus » uti « legitimus » reco- 
gnoscatur? Est res difficultatibus pluribus obnoxia. 

Mihi humillime videtur nimis facilis aditus aperiri innovationibus 
cuiusque generis: quae innovationes in sacris facile peragendae con- 
trariae videntur venerandae ecclesiasticae traditioni et vigenti Iuri Ca- 
nonico (c. 1257). 


4 Cf. p. 33. 

5 Cf. p. 34. 

6 Cf. p. 35. 


1 Cf. p. 29. 

2 Cf. p. 42. 

3 Cf. p. 31. 



DISCEPTATIO - DE SACRA LITURGIA 


65 


Quod valet pro capitibus sequentibus ubi passim sermo est de apta- 
tionibus et de facultatibus ad aptationes varii generis inducendas et ad 
experimenta facienda (n. 21, n. 22, 2). 

6. N. 25, 1) ... abundantior... lectio Sacrae Scripturae... 

Abundantior? Estne possibile in praesentibus fidelium conditioni- 
bus et rerum adiunctis? Utinam bene fieret lectio Sacrae Scripturae quae 
in praesens praescribitur! 

7. N. 31. In Liturgia nulla sit acceptio personarum. 

Quaeritur: de facto habetur huiusmodi acceptio? Si non adest, cur 

de eadem agitur immo et prohibetur? Ideoque quum agatur de Bapti- 
smo et Confirmatione privilegia Basilicarum Patriarchalium — quae 
sunt Ecclesiae ubi Romanus Pontifex sacra peragit — reformanda essent. 

8. Pag. 7 7 n. 3: «... tamen considerari ». 

Estne verum? Si verum est, evidenter removendae sunt occasiones 
huiusmodi persuasionis. Ideoque parcat mihi Exc.mus Apostolicarum 
Caeremoniarum Magister hic praesens, si suggerere auderem opportu- 
nitatem studio subiiciendi caeremonias sollemnis Missae Papalis ad 
Evangelium-. ita ut Sanctum Evangelium graece iisdem sollemnitatibus 
cantetur ac latine, septem scilicet ceroferariis adstantibus, ideoque mi- 
nime recedentibus quinque acolythis post cantum Evangelii a Diacono 
latini ritus peractum. 

Card. Spellman: Mysterium Christi, sapientia a saeculis in Deo 
abscondita, praeprimis invenitur in sacra liturgia, ipsa Ecclesiae vita in- 
tima, ad quam omnia elementa actionis pastoralis contendere necesse 
est. Quare in hodiernis adiunctis sicut per totam Ecclesiae historiam, 
maxima cura adhiberi debet ad procurandam fructuosiorem et robustio- 
rem vitam liturgicam apud totum populum Christianum ita tamen ut 
fiat sine confusione vel indebita admiratione, magna cum circumspectio- 
ne. Super omnia, christifideles manuduci debent ad huius vitae litur- 
gicae intelligentiam in dies profundiorem. Nonnunquam participatio 
magna ex parte « externa » invenitur quae speciem praebet verissimae 
vitae liturgicae, sed ab adoratione in spiritu et veritate adhuc multum 
distat. Optima ergo principia in Capite I de natura sacrae liturgiae et 
monita ne umquam significet tamquam « divini cultus partem externam 
solummodo ac sensibus obiectam ». Omnis actio liturgica, « actio sacra 
percellenter », opus sacerdotii Christi et Ecclesiae, est verum et ma- 
ximum mysterium. Quo de mysterio, fideles a suis pastoribus legitime 
quaerunt intellectum, praesertim ad participationem internam excitan- 

7 Cf. p. 27. 

dam et fovendam. Per aptam institutionem, tum cleri tum totius populi, 
haec participatio semper intensior et profundior evadat quin tamen 
ipsa liturgia amittat characterem arcanum et mysticum. Qua ratione, ut 
bene notatum pagina 20 8 sub numero 15, transmissiones actionum li- 
turgicarum ope radiophonica et televisifica semper discrete et decore 
fiant. Ratio est semper eadem; non mera divulgatio vel participatio tan- 
tum externa nobis opus est, sed participatio interna bene instituta. 

In libris liturgicis recognoscendis, opportunum erit ante oculos ha- 
bere quod permulti ex plebe Christiana Missale Romanum regulariter 
ad manus habent quando Sacrum fit. Ideoque multum interest ut ru- 
bricae revisendae instructionem etiam fidelium speciali modo praevi- 
deant (pag. 21 9 sub numero 16). In legitimo progressu admittendo dum 
sana traditio servatur, maximi momenti est accuratam investigationem 
non solum theologicam et historicam sed etiam pastoralem instituere. 
In innovationibus faciendis, vera utilitas Ecclesiae sit unica norma. 
Sunt aliqui tum ex populo tum ex clero qui magnas innovationes desi- 
derant, imbuti potius quodam « historicismo » quam veritate pastorali. 
In his rebus, pastor animarum non semper idem sentit ac qui partem 
potius scholasticam et theoreticam cognitam habet. Apud nostros, pa- 
rochus saepe tenetur curam habere erga multa milia fidelium qui diebus 
dominicis et festis Sacris intersunt. Caveatur ne structura liturgica quae 
fortasse opportuna videatur in monasteriis, domibus religiosis, vel etiam 
paroeciis exiguis, non sine detrimento omnibus totius orbis paroeciis 
imponatur. Quare, si quae novae formae passim cum circumspectione 
introducantur, omnino vigilandum ut ex formis iam in Ecclesia exstan- 
tibus organice quodammodo crescant (p. 21 10 sub n. 18) et finem vere 
pastoralem servent. 

Dum Ecclesia non vult semper et ubique rigiditatem in re liturgica 
imponere, in aptatione liturgiae ad ingenium et traditiones populorum 
caute procedendum ne aptationes fidem et bonum communitatis tangant 
et laedant (p. 2 3). 11 Aliud est locum relinquere varietatibus et aptationi- 
bus praesertim in locis Missionum, aliud varietates imponere in locis 
ubi formae liturgicae usitatae ad ingenium et traditiones populi iam in- 
ventae sunt aptissimae. Maxima prudentia nobis opus est ne fides et 
devotio populi Christiani potius debilitentur quam foveantur. Etsi uni- 
tas fidei servanda non potest admitti tamquam solum principium in 


8 Cf. p. 34. 

9 Cf. p. 33. 

10 Cf. p. 35. 

11 Cf. p. 36. 

rebus liturgicis, apud nostros est norma maxima (cf. p. 25). 12 Sic, e. g., 
experimenta in formis liturgicis (p. 24 13 sub n. 22, 2) facile in magnam 
confusionem, admirationem et damnum populi Christiani inducent. Fi- 
deles simpliciores facile scandalizari possunt cum vident Ecclesiam, im- 
mutabilem fere semper, in ritibus mutari. Ex altera parte, milites et 
alii per varias mundi partes peregrinantes admirantur mirificam Eccle- 
siae in lingua ritibus que unitatem ex qua multum lucrantur. In omni 
mundi regione possunt partes quasi familiares habere in offerendo ad- 
mirabili Eucharistiae sacrificio simul ac in paternis ecclesiis parochia- 
libus. Etiam acatholici admirantur praestantem unitatem tum doctrina- 
lem tum ritualem Ecclesiae catholicae. Notandum etiam quod « expe- 
rimenta » et innovationes augent tum pro fidelibus tum pro parochis 
et aliis clericis impensa quae apud multos iam inveniuntur perdifficilia. 

In quaestione de maiore parte tribuenda linguae vulgari in Liturgia, 
ante oculos habemus Constitutionem Apostolicam Veterum Sapientia 
a Ioanne XXIII, f. r., nuper editam. Sicut enim lingua latina « chri- 
stianos Europae populos alios cum aliis arcto unitatis vinculo » plura 
per saecula coniunxit, ita nunc vinculum arctissimum inter christianos 
populos totius orbis efficere potest. Verba Pii XI, quae sua fecit Sum- 
mus Pontifex, aptissima sunt. « Etenim Ecclesia, ut quae et nationes 
omnes complexu suo contineat, et usque ad consummationem saeculo- 
rum sit permansura..., sermone suapte natura requirit universalem, im- 
mutabilem, non vulgarem ». Eadem lingua latina, lingua vere catholica, 
est « vinculum denique peridoneum, quo praesens Ecclesiae aetas cum 
superioribus cumque futuris mirifice continetur ». Summus Pontifex 
admonet etiam de eis qui « novarum rerum studiosi » contra linguam 
latinam « in sacris habendis ritibus » scribunt. Fieri tamen potest ut 
in aliquibus locis, praesertim in locis Missionum, valde utilis evadat 
amplior locus vulgati in nonnullis ritibus. Haec tamen ut dispositio ex- 
traordinaria et temporanea semper debet aestimari. 

Quae de praedicatione et catechesi omnibus utilissima. Quando mi- 
nisterium praedicationis fideliter ac rite ab omnibus pastoribus impletur, 
fideles plene disponuntur ad plenam et veram participationem rituum 
liturgicorum. Haec est participatio praeprimis interna, proprie actuosa, 
fidelium. 

Card. Ruffini: In schemate proposito plures sunt repetitiones quae 
— ut opinor — nullo modo sunt necessariae. 


12 Cf. p. 37. 
Cf. p. 37. 

a) Extrema pag. 5 14 et initio pag. 6 15 scriptum legitur: « Sacrosan- 
ctum Concilium, dum declarat se in praesenti Constitutione nihil velle 
dogmatice definire... ». 

Pag. 7 16 initio haec habentur verba: « Explicite declarare praesen- 
tem Constitutionem nullam novam definitionem dogmaticam condere 
velle ». 

b) Pag. 6, in fine, idem dicitur quod in pag. 5 linn. 13-17. 

c) Quae de liturgica institutione cleri dicuntur pag. 18 17 sub n. 11 
fere iisdem verbis iterantur pag. 19 18 sub n. 3. 

d ) Quod pag. 27 19 sub n. 23 de ritibus captui fidelium accommoda- 
tis inculcatur, iterum animadvertitur pag. 29 20 sub n. 3. 

Porro: 

Ad Prooemium et cap. I, praesertim, quod attinet, sermo adhibitus 
caret claritate et concinnitate, atque, ut mihi videtur, nimis copiosus est. 

Pag. 8 2i ad 2. Potestne affirmari — salva veritate — opus humanae 
Redemptionis et perfectae Dei glorificationis in Liturgia Ecclesiae per- 
fici? nempe perfectionem attingere? 

Eadem locutio inepte usurpatur in pag. 9 22 lin. 27 et in pag. 10 23 
lin. 9. 

Pag. 21 24 ad 18. « Traditio servanda et legitimus progressus admit- 
tendus in Liturgia ». Loco verbi « progressus », quod non bene sonat, 
praeferrem aliud vocabulum, e. gr. « nova aptatio, vel recognitio, con- 
gruenter nostris temporibus. Idcirco vox « progressum » etiam in 
pag. 22 20 lin. 8 aut deleatur aut substituatur. 

Deinde, ut mentem meam aperiam, noto: 

Generatim in schemate nimia libertas in rebus liturgicis conceditur 
Conferentiis Episcopalibus, Ordinariis provinciarum vel regionum, nec 
non singulis Episcopis. E. gr. pag. 23 26 et subsequenti de aptatione ad 
ingenium et traditiones populorum ; pag. 27, 27 n. 24 de lingua liturgica ; 
pag. 30-3 1 28 de precibus litanicis. 

Timeo ne, tanta libertate, confusio magna oriatur et gravia discri- 
mina instaurentur, in re maximi momenti, inter varias dioeceses et pro- 
vincias ecclesiasticas cum fidelium admiratione. 


14 Cf. p, 26. 

15 Cf. p. 26. 

16 Cf. p. 27. 

17 Cf. p. 33. 

18 Cf. p. 34. 

19 Cf. p. 38. 

20 Cf. pp. 39-40. 

21 Cf. p. 28. 


22 Cf. p. 29. 

23 Cf. p. 29. 

24 Cf. p. 35. 

25 Cf. p. 36. 

26 Cf. p. 36. 

27 Cf. p. 38. 

28 Cf. pp. 40-41. 

Asseritur quidem Episcoporum sententias submittendas esse S. Se- 
di; sed si principium statuitur: immutationes liturgicas ab Episcopis 
legitime proponi, iam innuitur S. Sedem, saltem in adiunctis multis, eas 
reprobare non posse. 

Denique non intellego cur ab hac Commissione pertractentur ea 
quae solum Ritum romanum respiciunt, cum officium suum sit, ut opi- 
nor, statuere quae ubique terrarum servanda esse existimantur. 

Card. Siri: Hoc schema plura continet quae sunt omnino probanda 
et laudanda. Liceat tamen quaedam adnotare. 

Schema disserit, effuso utique sermone — pagina 8, 29 Titulo primo — 
de natura Liturgiae et eminentiorem considerationem defert characteri 
repraesentativo et quandoque reproductivo mysteriorum Christi Do- 
mini. Quod equidem est verum et bonum. 

Tamen minus et quasi obiter agit de primaria ratione « cultus » Deo 
delati, quae est in Sacra Liturgia. Quod mihi videtur inconveniens. 

Propterea propono ut in capite huius tituli integer scribatur textus 
apprime clarus, qui de Sacrae Liturgiae notione datus est in documento 
valde recenti diei 3 septembris anno 1958 in « Instructione de Musica 
sacra et de sacra Liturgia », lata a Sacra Congregatione Rituum, a Sum- 
mo Pontifice specialiter confirmata ac de Eius speciali mandato pro- 
mulgata. 

Circa Titulum III « De Sacrae Liturgiae Instauratione » pag. 20 30 
propono unico numero et quidem initio Tituli ut colligantur ea quae 
pertinent ad subiectum iuris liturgici, nempe ad capacitatem disponendi 
circa sacram liturgiam. 

Equidem nullum est dubium Constitutionem aliquas mutationes af- 
ferre (cf. can. 1257) circa subiectum iuris liturgici, nam quandoque 
remittit e. g. aptationes ad Conferentias Episcopales Nationum. 

Cum haec sit mutatio magni momenti et periculis obnoxia, ne inde 
confusiones oriantur, censeo esse necessarium edicere clare quodnam 
sit et quibus condicionibus subiectum iuris liturgici v. g. « Ius sta- 
tuendi et immutandi in Sacra Liturgia pertinet unice ad Sanctam Sedem, 
nisi aliud caveatur in articulis qui sequuntur ». 

Censeo generatim in hac materia, qua perplura recte remittuntur ad 
Commissionem postconciliarem de recognoscenda sacra Liturgia, nihil 
immutandum esse nisi caute et cum evidenti ratione, quia fidelis popu- 


29 Cf. p. 28. 

30 Cf. p. 35. 

lus, bene intelligit aliqua emendanda esse, sed si non intelligit miratur 
et haec miratio nullatenus est conveniens. 

Card. Leger: Mihi permittatur declarare quod, magno cum gau- 
dio et toto corde, approbo et mentem et plerasque propositiones istius 
Constitutionis de re liturgica. Mens enim huius Constitutionis perfecte 
consonat restaurationi liturgicae a sancto Pio X initiatae et a Pio XII 
et loanne XXIII, pontifice regnante, provecta. Quae Constitutio, in 
mysterii paschalis lumine pertota concepta, ad fontem originemque 
ipsius liturgiae constanter refert. Numquam, a primis saeculis Eccle- 
siae, mysterium paschale, novo cum fervore celebratum ab anno 1951, 
tanta in gloria repositum est. 

Antiquissima Ecclesia, sub figura boni Pastoris, Christum passum, 
mortuum ac resuscitatum libenter evocabat. Sacra vero Liturgia, cuius 
fons et origo Christus est, ex sua natura, pastoralis est. Sicuti sanguis 
Christi pro multis effundetur (cf. canon Missae) ita sunt propter homi- 
nes sacramenta. Pleraeque propositiones illius constitutionis a pastorali 
zelo inspiratae sunt. 

Caput I: Placet iuxta modum. 

Mirabiliter exponuntur, hoc in schemate, fundamenta sacrae Litur- 
giae et proponuntur principia ad Liturgiam instaurandam. Aliquas ta- 
men observationes faciam. 

— Habetur notula in initio schematis quae dicit quod « declaratio- 
nes non pertinent ad textum conciliarem ». Tamen illae declarationes 
ita apte mentem canonum exponent ut mihi videtur desiderabile quod 
approbatio canonum sit etiam quaedam acceptio declarationum. 

— In quarta paragrapho declarationis, pagina ll, 31 historia salutis 
dividitur in quattuor periodos. Credo tamen quod in historia seu oeco- 
nomia salutis, melius est discernere duas partes (seu phases) principa- 
liores, scilicet l a ) ante Christum et 2 a ) cum Christo et deinde. Nam, 
secundum modum paulinum loquendi, « plenitudo temporum » iam 
ab Incarnatione Christi existit. Et illa secunda phasis in tres periodos 
dividi potest, qui sunt tres ultimae periodi in textu schematis descriptae. 

— • In fine huius paragraphi septimae (pagina 14) 32 participatio in- 
terna fidelium melius ostendi potest, sequenti formulatione: « ... ut in 
actione liturgica non solum observentur leges ad validam licitamque 
celebrationem et ad actuosam participationem, sed ut fideles interne , 
conscie et fructuose participent ». 


31 Cf. p. 30. 

32 Cf. p. 31. 

— In canone 9 additionem propono. 

Desiderium exprimatur ut pia exercitia communiora et maioris mo- 
menti. a Commissione postconciliari recognoscantur ut magis consentiant 
Liturgiae. Aliquibus enim in exercitiis piis valde diffusis, abusus inve- 
niuntur, v. g. quoad modum perficiendi (novem menses consecutivi vel 
tredecim hebdomadae). Abusus illi facile ducunt fideles rudiores ad 
quamdam superstitionem. 

— - Mihi valde placet canon vigesimus quartus de Lingua liturgica. 
Scio quod talis renovatio legislationis quoad usum linguae vernaculae 
exoptabatur a clero et a fidelibus regionis meae. Et id certum habeo 
quod ab omnibus benigne accipiatur ut signum sollicitudinis Ecclesiae 
et ut medium participationis, quae magis conscia, pia et fructuosa erit. 

Mihi tamen liceat exprimere desiderium ut formulatio primae sen- 
tentiae aliquomodo mutetur. Bene intelligo sensum huius sententiae, 
sed formulatio nimis rigida est. Decernitur: « Latinae linguae usus in 
Liturgia occidentali omnino servandus est ». Haec est regula nimis ab- 
soluta quia, statuere volens pro tempore praesenti et proxime futuro, 
statuere apparet etiam pro tempore futuro impraevisibili. Propono ut 
deleatur verbum « omnino » utque sequenti modo formuletur: « Lati- 
nae linguae usus in Liturgia occidentali servetur ». 

— In canone 25, paragrapho 3, invitatio detur minuendi numerum 
admonitionum. Dicatur: « opportunioribus tantum momentis ». Ratio 
est quia, in nonnullis casibus, admonitiones et commentaria nimis nu- 
merosa et prolixa sunt. 

— In ultima sententia paragrapbi 34, propono ut deleatur verbum 
« moderari » et scribatur potius « fovere »: « Ipsius munus erit... in 
universa natione fovere... ». Ratio est quia: moderatio sacrae Liturgiae, 
in sensu acceptato in legislatione, pertinet ad Ordinarios locorum et 
pendet unice ab auctoritate Ecclesiae (sicut dictum est in n. 28 huius 
capituli), non tamen ad Institutum Liturgiae Pastoralis. 

— In secunda paragrapho canonis 35, post verbum « dioeceses », 
addere possit: « v. g. intra eandem provinciam ecclesiasticam » unam 
Commissionem constituant. 

Card. Dopfner: Schema Constitutionis « De Sacra Liturgia » cer- 
te inter praestantiora omnium hucusque nostrae Commissioni proposi- 
torum adnumerandum est. Nam obiectum suum concinne, praegnanter 
et acute tractat, profundis investigationibus theologicis innititur, tra- 
ditionem saeculorum cohaerenter servat simul et diligenter ulterius 
evolvit. Insuper missioni Ecclesiae pro hodiernorum temporum adiun- 
ctis optime est accommodata nec non praecise correspondet fini Con- 



72 


SESSIO V - ACTA 


cilio Vaticano II ab ipso Summo Pontifice statuto, id est fidem fidelium 
catholicorum per actuosam participationem ipsius sacrae Liturgiae effi- 
caciter promovet et eodem actu ita hanc instaurat, ut etiam fratres 
separati valorem sacrae Liturgiae magis sentiant et Ecclesiam pluris 
aestiment. 

Valde laudandum est, quod in ipso documento conciliari non omnia 
et singula quaeque tractantur, quae in sacra Liturgia fovenda et instau- 
randa desiderantur et quae facilius a Commissione peritorum virorum 
ex omnibus regionibus convocatorum exarari poterunt. Ex altera parte 
principia traduntur, quae non sunt loci communes multoties repetiti, 
sed normae revera theologice fundatae, pastorales et bono Ecclesiae et 
fidelium utiles. Vere hic habetur documentum Concilio Oecumenico, 
id est coetu Pastorum orbis universi in Spiritu Sancto congregato dignum. 

Commemorare velim nominatim numeros sequentes: 

Ad. n. 9 (pag. 14, 33 lin. 23 ss.). Valde placet, quod, praeter pia exer- 
citia in Ecclesia universali recepta, commendantur sacra Ecclesiarum par- 
ticularium exercitia eorumque dignitas bene notatur. Nam haec exer- 
citia sacra non sunt quaedam species exercitiorum privatorum ab aucto- 
ritate ecclesiastica commendatorum, sed, prout fiunt ex mandato Epi- 
scopi in communitate sub directione sacerdotis, magis accedunt ad ipsos 
ritus liturgicos sensu stricto. 

Ad n. 22 (pag. 24, 34 lin. 5 ss.). Facultas experimentorum instituen- 
dorum in Liturgia aptanda convenienter, immo necessario provideri de- 
buit. Nam sicut in instauratione Hebdomadae Sanctae res sine experi- 
mentis praeviis peragi non potuit, ita etiam in aptatione hic proposita 
felix successus sine experimentis praeviis sperari nequit. Patet per se, 
talia experimenta in locis ipsissimis ubi de re aliqua innovanda agitur, 
institui debere, re mature considerata, auditis peritis, sub ductu et in- 
vigilantia Episcopi vel Episcoporum Conferentiae, quovis periculo irre- 
verentiae, admirationis vel simili secluso. 

Ad n. 24 (pag. 27, 35 lin. 15 ss.). Specialem merentur considerationem, 
quae de lingua liturgica statuuntur in nostro Schemate. Magna cum tem- 
perantia proceditur ad solutionem problematis, quae magis in dies ur- 
get. Saepissime Episcopus experitur, quomodo Liturgia praecipuus, im- 
mo aliquoties fere unicus est fons vitae religiosae et instructionis cate- 
cheticae atque orationis fidelium unica occasio. Considera v. gr. regiones 
sub dominatione Communismi, ubi celebratio liturgica revera tanquam 


33 Cf. pp. 31-32. 

34 Cf. pp. 36-37. 

35 Cf. p. 38. 

unica via remansit, qua homines verbum Dei seu veritatem audire et 
communiter orare possunt. Sed et in aliis regionibus vita spiritualis prae- 
cipue pendet a fructuosa participatione Liturgiae. 

Omnino perspicuum est, ad talem fructuosam participationem usum 
linguae vernaculae in Liturgia intra certos limites requiri. Ex altera 
parte videndum est, quomodo linguae latinae traditione tot saeculorum 
consecratus usus in Liturgia Occidentis fideliter conservari possit. Nor- 
ma quae in nostro Schemate commendatur, optima esse mihi videtur et 
aequilibrata: servatur linguae latinae usus (et hoc quidem est princi- 
pium fundamentale); admittitur tamen lingua vernacula, ubi salus ani- 
marum seu actuosa participatio populi hoc suadent; id est in omnibus 
et solis his casibus, ubi ipse populus debet audire lectionem vel oraliter 
dicere preces vel cantare. 

Schema nostrum insinuat etiam modum, quo normae particulares 
in singulis regionibus vel nationibus statuantur; congruit rationi proce- 
dendi in conciliis provincialibus. Statuuntur leges a Synodo; publican- 
tur tamen nonnisi actis a S. Sede recognitis. Ita et servatur pars Ordi- 
nariorum locorum, quorum apprime interest curare de digna et fructuosa 
celebratione Liturgiae in populo, et in tuto ponitur unitas et coordinatio 
sub auctoritate Sanctae Sedis. 

Hic articulus maximum influxum habet pro tota Constitutione; in 
n. 41 (Caput II; fasc. 2, pag. 12 36 ) applicatur ad Missam; in Capite III 
de Sacramentis et Sacramentalibus via aperitur ad ampliorem usum lin- 
guae vulgaris, ubi res ipsa hoc exigit, sicut v. gr. in allocutionibus Epi- 
scopi ad populum in ritu ordinum conferendorum. 

In n. 79 (Caput IV, pag. 14 37 ) consequentiae deducuntur pro recita- 
tione divini offlcii, in qua certe saecularis traditio Ecclesiae occidenta- 
lis omnino servanda est, et tamen negligi non potest bonum spirituale 
ipsorum sacerdotum, qui ex recitatione Psalmorum et aliarum offlcii 
partium et propriam devotionem nutrire et thesaurum sententiarum et 
expressionum Sacrae Scripturae et Traditionis pro praedicatione et ca- 
techesi in lingua populi sibi comparare debent. 

In n. 93 (Caput VII, pag. 8 38 ) tandem regula applicatur cantui; hac 
in re etiam desiderandus est amplius usus linguae vernaculae. Comper- 
tum est, quomodo in regionibus, ubi ex induito iam viget praxis saecu- 
laris usus linguae vulgaris in certis quibusdam occasionibus, aestimatio 
linguae latinae tanquam linguae liturgicae primariae minime detrimen- 


36 Cf. p. 105. 

37 Cf. pp. 321-322. 
Cf. p. 462. 

tum passa est, immo ipsa Missa solemniter cantata pro fastigio celebran- 
di Missam habetur. 

Ad n. 36 (pag. 35, 39 lin. 1 ss.). Liceat interrogare, utrum revera con- 
veniat, pro tota Ecclesia conciliariter praescribere constitutionem in qua- 
vis dioecesi illarum trium Commissionum, cum diversis in regionibus 
diversae sunt necessitates. Forsitan in hac vel illa dioecesi sufficere posset 
unica Commissio pro tribus rebus simul competens; alibi utilis erit Com- 
missio interdioecesana. Unde hic numerus tollendus mihi videtur vel 
saltem loco vocis « constituatur » ponatur « valde commendatur ». 

His omnibus perpensis iterum gaudium meum ac satisfactionem meam 
de Schemate proposito manifestare volo et idipsum admittendum com- 
mendo, prouti stat (excepto numero 36). 

Card. Alfrxnk: Schema huius Constitutionis de Sacra Liturgia 
mihi videtur valde laudandum. Qui hoc schema confecerunt, demon- 
strant peritiam non solum theoreticam et historicam, sed etiam practi- 
cam et pastoralem. Bene sciunt quae desideria relate ad liturgiam Ec- 
clesiae in diversis Ecclesiae partibus inveniuntur. Et optime distin- 
guunt inter desideria irrationabilia, fantastica, quae impleri nequeunt, 
et desideria seria et rationabilia, quae Ecclesia non potest negligere aut 
praeterire. 

Ad Schema propositum triplicem observationem facere liceat: 

1. Ad pag. 8-10 40 ubi de natura sacrae Liturgiae agitur. 

In istis paginis perpulchre describitur natura sacrae Liturgiae in 
quantum in ea opus salutis per Christum Dominum, Deum et hominem, 
unicum Mediatorem Deum inter et homines, perseverat et perficitur. 

Continet autem sacra Liturgia duplex elementum. Primum elemen- 
tum est opus Christi Domini qui in sacra Liturgia opus salutis perficit, 
per Sacramenta homines sanctificat, et ad Deum ducit. Hoc elementum 
bene describitur. Aliud autem elementum est opus Ecclesiae vel homi- 
num qui in sacra Liturgia Deum glorificant, cultum debitum reddunt, 
adorant, laudant et quidem una cum fratre Domino qui unus ex nobis 
fieri voluit, ita ut laus hominum, laus Ecclesiae Deo fiat acceptabilis per 
Christum Dominum nostrum. 

De hoc secundo elemento, i. e. de partibus fidelium in hoc Dei 
cultu qui in sacra Liturgia Deo redditur, tota fere Constitutio agit. Sed 
in hac prima paragrapho ubi de natura sacrae Liturgiae agitur, vix no- 
minatur. Hoc secundum elementum in reg. 13 in pag. 8 quasi clande- 


39 Cf. p. 42. 

40 Cf. pp. 28-30. 

stino subintroducitur, ubi ex improviso verba « divini cultus » inveniun- 
tur, aut in pag. 10 41 linea 17, ubi eodem modo repentino vox « cultus 
publicus » occurrit. Concedi quidem debet in pag. 10 alinea secunda 
hoc elementum ut ita dicam humanum in tribus lineis indicari. Sed hoc 
non videtur sufficere. Rogare vellem ut elementum hoc i. e. partes 
activae Ecclesiae in sacra Liturgia fusius describatur. 

2. In pag. 34 42 n. 34 sermo est de Commissione liturgica nationali 
et de Instituto Liturgiae Pastoralis, quae Commissio et quod Institu- 
tum actionem pastoralem liturgicam in universa natione moderantur 
atque necessaria experimenta promovere possunt quoties agatur de apta- 
tionibus Sanctae Sedi proponendis. 

Sine dubio mens est quod hoc Institutum vel haec Commissio talia 
experimenta non promovet Episcopis inconsultis vel contra Episco- 
porum voluntatem, sicut patet ex numero 22 ubi sub 2) Conferentiis 
Episcoporum facultas experimentorum in sacra Liturgia tribuitur. Me- 
lius autem hic in num. 34 explicite haec Episcoporum supervisio in 
rebus liturgicis repetitur. 

3. Ad num. 24, in pag. 27, 43 ubi de lingua vernacula in liturgia adhi- 
benda. 

Haec paragraphus est exemplum prudentiae, sapientiae et circum- 
spectionis. Nec lingua latina nec lingua vernacula ut unica salus Eccle- 
siae tractantur. Stabilitur condicio hodierna linguae latinae in sacra Li- 
turgia occidentali quin linguae vernaculae omnino excludantur, prae- 
sertim in illis sacrae Liturgiae partibus, quae natura sua linguam ver- 
naculam postulant ut in lectionibus et in admonitionibus et in nonnullis 
orationibus et canticis. Partes bene determinatae et paucae. 

Usus linguae vernaculae non cuidam Episcopo relinquitur, sed Con- 
ferentiis Episcoporum, ita ut omne arbitrium excludatur. 

Tandem approbatio Sanctae Sedis requiritur ita ut certa unitas et 
uniformitas in quantum haec est utilis vel necessaria, tueatur. 

Insuper alio loco scii, in num. 93 Missa solemnis supponitur esse 
celebrata in lingua latina — probabiliter praeter lectiones quae in lingua 
vernacula dici poterunt. 

Et insuper nulla videtur esse ratio cur missae privatae — ut antea 
dicebamus — i. e. missae quae sine aut fere sine concursu populi cele- 
brantur, non totaliter in lingua latina dicerentur. 


41 Cf. p. 29. 

42 Cf. p. 42. 

43 Cf. p. 38. 

Quaestio de usu linguae in sacra Liturgia est quaestio valde intri- 
cata et multis animi sensibus onerata. 

Non solvitur haec quaestio nec unice difficultates contra linguam 
latinam afferendo nec ex altera parte unice difficultates contra linguam 
vernaculam adducendo. Ex utraque parte argumenta contra et argu- 
menta pro adduci possunt. Non videtur necessarium haec argumenta 
hic repetere. Omnis qui se cum hac materia occupavit, illa bene noscit. 

De cetero quod in determinatis circumstantiis ad bonum animarum 
magis utile est, a Hierarchia locali optime diiudicari potest, et ex altera 
parte quaedam supervisio organi centralis i. e. Curiae Romanae neces- 
sarium erit ut uniformitas vel aequalitas quaedam servetur. 

Duo rogare vellem: 

1) Ut Episcopi qui quodam modo linguam vernaculam in sacram 
Liturgiam introducere cupiunt, non considerentur ut « rerum novarum 
studiosi », sed ut homines qui zelo pastorali moventur et qui Ecclesiam 
eodem fervore amant ac ii qui linguam latinam omnino servare volunt. 

2) Ut Patres Eminentissimi et Excellentissimi, qui, pro suis cir- 
cumstantiis, linguam latinam unice servare cupiunt, aliis Episcopis li- 
bertatem relinquant ut in suis conditionibus ad animarum salutem lin- 
guam vernaculam introducant, non sine approbatione Sanctae Sedis. 

Card. Ottaviani: Schema de sacra Liturgia — prooemium et 
caput I — in suo complexo valde placet, tum ob doctas expositiones, 
tum ob practicas propositiones. Velim tamen pauca quaedam notare. 

1 . Spiritus Constitutionis est talis ut nimis aperiat aditum inno- 
vationibus vel saltem nimis mulceat illi pruritui innovationum qui hodie 
passim serpit, timendum in modum. 

2. In prooemio autem, pag. I, 44 linea 10, loco verborum « Liturgia 
enim, per quam opus Redemptionis exercetur » ponerem verba se- 
quentia: « Liturgia per quam merita Christi Redemptoris fidelibus ap- 
plicantur »... 

3. Et in capite I, pag. S, 45 linea 10, loco verborum « Ipsius namque 
humanitas, in unitate personae Verbi, fuit causa nostrae salutis » po- 
nerem: « Ipsius namque humanitas, a Verbo assumpta in unitate per- 
sonali, fuit causa instrumentalis nostrae salutis ». Tota illa periodus 
esset melius exprimenda. 


44 Cf. p. 26. 

45 Cf. p. 28. 

Card. Browne: 1) In pag. 6, 46 linea 13 forte melius esset omittere 
vocem aequo ob praestantiam Ritus Ecclesiae Romanae. 

2) In pag. 12, 47 n. 5, lineis 2-5 verba ibi exaggerata esse videntur. 

3) In pag. 14, 48 n. 7, linea 8 inserere verba in quantum fieri potest. 

Observatio generalis : 

In tota praesentatione quaestionis liturgicae bonum fuisset ut, prae- 
ter considerationem eiusdem in seipsa et in suo aspectu historico et com- 
parativo, haberetur magis explicita referentia ad aspectum theologicum 
eiusdem, secundum quem Liturgia subordinatur virtuti Religionis, et 
quidem attento primo actu huius virtutis nempe devotio, dum et ipsa 
Religio subordinatur caritati Dei et proximi in qua perfectio vitae chri- 
stianae essentialiter consistit. Hoc in modo clarius appareret utilitas 
renovationis vitae liturgicae. Ad haec omnia ostendenda suggererem in- 
sertionem alicuius brevis paragraphi in initio Positionis. 

Exc. Hurley: Cum illis Em.mis sodalibus qui de hoc schemate 
gaudent, gaudeo et ego. Revera fundamenta ponit magnae renovationis 
non solum vitae liturgicae sed et totius vitae christianae in Ecclesia. 

Vellem duo tantum notare: 

1. Ubi quaestio est de praesentia Christi in Liturgia (sub numero 3 
capitis I - pagina 10 49 lineis 1-7) suggererem additionem aliquorum ver- 
borum de actione Christi in praedicatione liturgica, cum haec praedica- 
tionis forma, uti apparet ex numero vigesimo quinto (pagina 28 o0 ) ad 
Liturgiam essentialiter pertinet. 

Ergo post verba « Ipse est qui loquitur dum verba sacrae scriptu- 
rae in Ecclesia leguntur », addenda essent verba: « et dum, infra actio- 
nem sacram, de verbo Dei fit praedicatio ». 

2. Relate ad institutionem liturgicam cleri (sub numero 11 et 12, 
pagina 18 et 19 51 ) bene insistitur in momentum huius institutionis, et 
spero has considerationes magnum influxum in schemata de seminariis 
exercituras. Ex his quae dicta sunt clare apparet necessitas optimae for- 
mationis pastoralis in seminariis, ad quam uti pars vere praestantior 
pertinet institutio liturgica. 

Liturgia enim simul cum catechesi sunt principaliores operationes 
vitae pastoralis sacerdotalis. Veniam sodalium peto dum de novo votum 
emitto de necessitate agnoscendi orientationem pastoralem totius for- 
mationis in seminariis tamquam principium fundamentale practicum. 


46 Cf. p. 27. 

47 Cf. p. 30. 
Cf. p. 31. 


49 

50 


Cf. p. 29. 

Cf. pp. 38-39. 
Cf. pp. 33-34. 

Tota formatio philosophica et theologica ordinationem habere debet 
a fine hoc attingendo, ideoqne inspirationem sumere debet a necessi- 
tate hominum instituendorum qui per liturgiam, catechesim et influxum 
bonae vitae sacerdotalis ad populi Dei formationem adlaborare queant. 

Exc. Seper! Mihi Schema praestare videtur, eo quod in ipso adest 
tendentia dandi solidum fundamentum theologicum cui s. Liturgia in- 
nititur. Nec minus momentum pastorale Liturgiae in clara luce ponitur. 

Sublineare vellem, cum Em.mo Card. Dopfner, momentum prima- 
rium Liturgiae pro actione pastorali maxime elucere in experientia ea- 
rum nationum in quibus libertas Ecclesiae, praesertim sub influxu socia- 
lismi, plus minusve coarctatur, et sunt multae. Ubi nec scholae catho- 
licae, nec Actio Catholica, nec prelum religiosum, nec instituta caritatis 
adsunt, solum adhuc altare remanet. Ideo omnes thesauri Ecclesiae in 
s. Liturgia absconditi aperiri debent ut late pateant fidelibus eorumque 
vitam spiritualem nutriant. 

Etiam in hoc contextu mihi magni momenti videntur ea quae dicta 
sunt de lingua liturgica (n. 24, pag. 27 52 ). 

Principium quidem de lingua latina, utique in liturgia occidentali, 
retinendum est. Est aliquod mirabile — quamvis non unicum, nec ab- 
solute necessarium — signum unitatis in fide: fidelis ritus latini e sua 
patria migrans ubique terrarum eadem lingua ac in sua patria divina 
officia persolvi percipit. 

Linguae modernae continuis mutationibus obnoxiae sunt, lingua 
evolvitur, ortographia mutatur. Usus exclusivus linguarum modernarum 
valde difficilem, si non impossibilem redderet celebrationem sacerdoti- 
bus in aliis regionibus iter agentibus. Praeterea via aperiretur indivi- 
dualismo sacerdotum qui sine multis scrupulis saepe proprio marte 
textus mutarent. 

Attamen, hoc principio uti norma generali retento, omnino necessa- 
rium est hodiernis temporibus ut maior pars tribuatur et amplior locus 
concedatur usui vulgati sermonis seu linguae vernaculae in Liturgia. 

Hodie etenim a Suprema Auctoritate Ecclesiastica activa participatio 
fidelium in Missa aliisque sacris ritibus urgetur, haec vero non obtinetur, 
si fideles solummodo uti muti spectatores, versiones sacrorum textuum 
prae manibus habentes, sacras actiones « sequuntur ». Praeterea con- 
scientia laicorum catholicorum quoad iura quae in sacramento baptismi 
receperunt semper magis evolvitur. 


52 Cf. p. 38. 



DISCEPTATIO - DE SACRA LITURGIA 


79 


Ideo haec mihi, quoad usum vulgati sermonis in Liturgia, necessa- 
ria videntur: 

1. Si sacerdos pro populo celebrat (ergo non consideratur casus 
quo, sacerdos privatim, cum solo ministro, celebrat), lectiones — nam 
sunt verbum Dei ad fideles — dicendae sunt lingua vernacula, iuxta 
versionem a competenti Auctoritate Ecclesiastica approbatam. Hoc in 
casu omittenda est lectio pericoparum in lingua latina, nam lectio bi- 
linguis est onerosa, nec ullum sensum habet — nisi velimus aliquo for- 
malismo indulgere — ut sacerdos, postquam verbum Dei populo pro- 
clamaverat, lectiones celeriter et mechanice pro se latine recitet. 

Idem forsan dicendum est de prima oratione et de postcommunio- 
ne. Omnia alia a sacerdote latine dicenda sunt. 

2. Ubi impossibile vel valde difficile sit ut populus, in Missis in 
cantu, latina lingua Ordinarium et Proprium cantet, permitti deberet 
usus linguae popularis. Nonne plus valet ad pietatem populi fovendam 
ut totus populus sua lingua cantando actionem sacram comitetur, quam 
ut duo vel tres cantores, plus minusve correcte, latinum textum de- 
cantent? 

3. Amplior locus linguae populari tribui deberet in ritibus Tridui 
sacri. 

4. Item in administratione Sacramentorum et Sacramentalium, uti 
iam S. Sedes pro pluribus nationibus concessit. 


4) SUFFRAGIA SODALIUM 

Card. Tis serant: Placet. 

Card. Micara: Placet. 

Probantur bene asserta et enunciata principia generalia, quae legem 
orandi, considerant spectata semper lege credendi atque doctrinam 
theologicam et actionem pastoralem, uti decet, plene conciliant. 

Illud etiam commendatur quod sacra Liturgia, dum veluti culmen 
extollitur et fons Ecclesiae missionis, non tamen tamquam totam vitam 
spiritualem amplectens declaratur, ideoque liturgismum, uti dicitur, op- 
portune vitatur. 

Toto corde verbis plaudimus quae suadent ampliorem in Liturgia 
fieri debere locum lectioni Sacrae Scripturae, praedicationi et catechesi 
(n. 25, pag. 28 1 ) ita ut Liturgia perspicue appareat non solum tamquam 


1 Cf. pp. 38-39. 

vox populi ad Deum sed simul eloquium Dei ad populum suum (cf. 
pag. 26 2 ). 

Verissime in declaratione, pag. 28, 3 animadvertitur didacticum hoc 
Liturgiae munus et historicis traditionibus et pastoralibus necessitati- 
bus respondere, hodie praesertim, cum multi christiani de facto verbum 
Dei audire non possint (vel nolint) nisi in sola actione liturgica. 

Denique, quam maxime urgeatur principium in n. 28, pag. 31, 4 
enunciatum, solius nempe Hierarchiae esse aliquid in Liturgia mutare. 

Card. Pizzardo: Placet iuxta modum: Valde laudandum sche- 
ma: Placeret tamen ut schema perficiatur — in hac gravissima ac dif- 
ficili quaestione — iuxta animadversiones Em. morum Patruum. Audeo 
tamen addere nunc - pro tunc maximam curam adhibendam esse quoad 
constitutionem Commissionum de Arte sacra et de Musica sacra. Plu- 
rimae Commissiones dioecesanae iam existunt, sed nequeunt resisten- 
tiam facere novissimis barbarismis. Item audeo observare, sicut iam fa- 
ctum est: facultas adbibendi linguam vulgarem nimis ampla et indeter- 
minata est eaque vix in praxi componi potest cum principiis « Latinae 
linguae usus in Liturgia occidentali omnino servandus est ». Servetur 
ergo principium; postea edicatur exceptiones, quae rationabiles videan- 
tur, Sanctae Sedi posse submitti. 

Card. Aloisi Masella: Placet iuxta modum: pag. 21, 5 n. 16 
adeo vasta proponitur instauratio sacrae Liturgiae ut difficile videatur 
illam fieri debere per recognitionem ex integro librorum liturgicorum, 
peritis ex universo orbe adhibitis, qui intra paucos annos edantur. 

Pag. 23 6 n. 21: Non opportuna videtur ampla facultas Ordinariis 
singularum provinciarum vel regionum vel etiam Conferentiae Episco- 
pali nationali in aptandis rubricis et divino culto ordinando. 

Card. Ferretto: Placet iuxta modum: ita ut schema in nonnullis 
perficiatur iuxta animadversiones ab Em.mis et Exc.mis Patribus et po- 
tissimum a Cardinalibus Spellman, Ruffini, Siri, Ottaviani, Browne et 
humillime a me ipso iuxta folium adnexum propositas. 7 

Card. GoNgALVES Cerejeira: Mihi videtur, humiliter dico, quod 
in libello continetur necessarium et opportunum contra falsas Liturgiae 


2 Cf. p. 38. 

3 Cf. p. 39. 

4 Cf. p. 41. 


5 Cf. p. 35. 

6 Cf. p. 36. 

7 Cf. pp. 64-65. 

opiniones et actiones in vita liturgica. Censeo considerandas esse obser- 
vationes aliquas ab Em.mis et Exc.mis Patribus propositas. 

Breviter: placet. 

Card. Lienart: Placet: tam pars doctrinalis, quae naturam Sacrae 
Liturgiae, et maximum momentum eius in vita et missione Ecclesiae, 
necnon in vita spirituali christifidelium, egregie demonstrat, — quam 
pars practica, quae ad instaurandam fovendam et adaptandam Litur- 
giam, normas proponit, e thesauris traditionis haustas, et vero progres- 
sui secundum mentem Ecclesiae, iudicio meo, valde utiles. Ideo exopto 
quod textus Constitutionis propositus nec amputetur, neque in sub- 
stantia sua mutetur, sed, ratione peculiariter habita de his quae dixe- 
runt Em.mi Cardinales Leger, Dopfner, Alfrink et Exc.mus Pater Epi- 
scopus Zagrabiensis. 

Card. Tappouni: Placet. 

Card. Copello: Placet iuxta modum: attentis quae dixerunt op- 
time Rev.mi Patres. 

Card. McGuigan: Placet, habita ratione dictorum ab Em.mis et 
Excellentissimis Patribus praesertim ab Em.mis Leger, Spellman et 
aliis prolatorum, maxime quoad linguam latinam omnino servandam. 
Non relinquatur Conferendis Episcopalibus aut provinciis ecclesiasticis, 
ne nimia confusio oriatur. Si quid concedi debet linguis vernaculis, clare 
exponatur ab ipso Concilio Vaticano II. 

In Missionibus tamen maior libertas dari potest et forsan debet. 

Card. Gilroy: Placet iuxta modum: i. e. ratione habita observa- 
tionum Em.morum ac Rev.morum Patrum praesertim Em.morum ac 
Rev.morum Patrum Cardinalis Spellman, Cardinalis Ruffini et Cardina- 
lis Ottaviani. 

Card. Spellman: Placet iuxta modum: secundum animadversio- 
nes iam allatas . 8 

Card. Frings: Placet iuxta modum: Forma exemplaris, quia viam 
mediam tenet inter nimis generalia et nimis particularia. 

Materia moderata et aequilibrata. 

Motio liturgica videtur esse charismatica, ab Ecclesia officiali sub 
pontificatu Pii XII p. m. magna ex parte acceptata et authorisata. 


Cf. pp. 65-67. 

Ad singula : Quoad institutionem liturgicam melius videtur per 
duos annos dare binas horas per hebdomadam quam per quatuor annos 
singulam horam per hebdomadam, ne oriatur taedium apud studentes 
(cf. n. 11). 

Quoad cantica in lingua vulgari vide sequens schema (cf. n. 24). 

Quoad catechesim directius liturgicam (cf. n. 25, 3): ne interrum- 
patur liturgia verbis sive sacerdotis sive commentatoris nisi per homi- 
liam. 

Card. Ruffini: Placet iuxta modum. 9 Adhaereo praeterea iis quae 
tam prudenter dicta sunt ab Em.mis DD. Cardinalibus Ferretto, Siri, 
Ottaviani, Browne. 

Card. Siri: Placet iuxta modum: scilicet: iuxta folia adnexa 10 et 
attentis iis, quae dicta sunt a Patribus de apte componenda recognitione 
seu instauratione cum prudentia et respectu traditionis. 

Card. D’Alton: Placet iuxta modum. 

1. Non omnino placent ea quae dicuntur in primo capite de apta- 
tione sacrae Liturgiae iuxta locorum necessitates. Etenim unitas Eccle- 
siae Catholicae oculis hominum manifestatur per uniformitatem cultus 
magis ac melius quam alio modo — cum unitas fidei et unitas regiminis 
non sint ita « visibiles », et cum ea quae visibilia sunt maximum influ- 
xum habeant in iudicia hominum. Meo iudicio maximi momenti est ut 
unitas substantialis ritus romani clarissime appareat in omnibus regio- 
nibus. Velim ergo ut saltem: 

a) omnis adaptatio rituum in sacrosancto Missae sacrificio , sive per 
modum additionis sive alio modo, sit ipsi Sanctae Sedi strictissime re- 
servata; 

b) praevius consensus Sanctae Sedis explicite requiratur etiam in 
paragrapho 21 pro aliis adaptationibus. 

2. Quoad institutionem liturgicam populi velim ut commendare- 
tur simplex institutio in lingua latina liturgica. 

3 . Natura «. signi » est talis ut eo minus vim symbolicam et « sug- 
gestivam » habeat quo magis « explicitum » vel intelligibile, sensu in- 
tellectuali, sit. De facto, exempli gratia, liturgia pulcherrima instaura- 
tae vigiliae paschalis, non est nimis « explicita » in sua significatione. 
Velim ergo ut paragrapho 23, de structura rituum, addatur aliquod 


9 Cf. pp. 67-69. 

10 Cf. pp. 69-70. 

« caveat » de non idoneitate rituum qui sunt nimis « expliciti » vel ni- 
mis « intelligibiles » sensu mere intellectuali. 

4. De lingua liturgica, velim ut paragrapho 24 quaedam limites usus 
linguae vernaculae ab ipso Sancto Concilio statuerentur et praesertim 
ut Concilium sollemne enuntiaret vetitum de non introducenda lingua 
vernacula in Offertorio, Praefatione et Canone Missae nec in forma 
Sacramentorum. 

Card. Quiroga y Palacios: Placet iuxta modum: hoc est, compo- 
natur necessitas servandi usum linguae latinae cum utilitate, aliquarum 
praesertim dioeceseon, utendi lingua vernacula; sed hoc semper cum 
interventione Sanctae Sedis, ut servetur unitas; ideo iam in numero 21, 
pag. 23 11 addatur in fine: « quae omnia tamen ne fiant inconsulta Sancta 
Sede ». 

Adhaereo dictis ab Em.mis Ferretto, Spellman, Ruffini, Siri et Ot- 
taviani. 

Card. Leger: Placet iuxta modum: 12 i. e. attentis observationibus 
factis ab Em.mo Siri quoad prudentiam adhibendam in processu et praxi, 
sed adhaereo rationibus adhibitis ab Em.mis Dopfner, Alfrink et ab 
Exc.mis Seper et Hurley. 

Card. Gracias: Placet omnino. 

Non indiget ulla speciali observatione, nam libellus continet plus 
minusve generalem expositionem principiorum de Liturgiae regula- 
tione. Quae regulatio iam in decreto 26 iulii 1960 « Novarum Rubrica- 
rum » insinuata erat a Summo Pontifice asserente « altiora principia, 
generalem liturgicam instaurationem respicientia, in proximo Concilio 
Oecumenico Patribus esse proponenda ». 

Fortasse digna notatu est intentio seu tendentia, quae originem 
trahens ex Decreto supra dicto, Episcopis in propriis dioecesibus ad 
Liturgiam regulandam potestatis concessioni favet, valde extendendi ad 
regulationem et adhuc magis ad adaptationem liturgiae conditionibus 
loci, necnon traditioni ac culturae populi. 

Haec potestas ad Episcoporum Conferendas nationales vel etiam 
provinciales aut regionales pertineret. 

Obicitur aliquid vocabulo « progressus »; mihi videtur posse uti 
alio vocabulo, v. g. Card. Newman in sua dissertatione de evolutione 


31 Cf. p. 36. 

Cf. pp. 70-71. 

dogmatica doctrinae christianae utitur vocabulo « evolutio », posse hoc 
vocabulo uti potest loco « progressus ». 

Vitetur etiam, in quantum fieri potest, vox « indultum ». 

Card. Montini: Placet iuxta modum: speciatim circa usum linguae 
vulgaris. Prae oculis habeantur verba S. Pauli in I Epistula ad Corinthios 
cap. XIV circa intelligibilitatem de his quae in coetibus communitatis 
christianae proferuntur. Et adhaereo iis quae a Cardd. Leger, Dopfner, 
Alfrink et Archiepiscopo Zagrabiensi dicta sunt, prudentia semper adhi- 
bita, quae a Cardd. Siri et Ruffini et aliis commendata est. 

Quaedam scripto huic meae opinioni adiungere audeo. Quaestiones 
enim in hoc schemate pertractatae maximi momenti' videntur, quibus 
Pastoris animarum hodie cor mensque tam anguntur ut nequeat ipse 
ad responsionem eisdem dandam, fide, ratione atque pietate exaratam, 
pro posse se subtrahere. 


Quaestio de lingua in sacra Liturgia adhibenda. 

I - Sacra scriptura. 

A - Quoad vexatam quaestionem de lingua cuiusque nationis in 
sacra Liturgia adhibenda, non eadem iudicandi ratio — prout mihi vi- 
detur — ac pro aliis quaestionibus est inita. Etenim Sancti Pauli Apo- 
stoli sententia est ignorata, quae sic exprimitur: 

a) « Gratias ago Deo meo, quod omnium vestrum lingua lo- 
quor. Sed in Ecclesia volo quinque verba sensu meo loqui, ut et alios 
instruam, quam decem millia verborum in lingua » (I Cor., XIV, 18-19); 

b) « Sive lingua quis loquitur, secundum duos, aut ut multum 
tres, et per partes, et unus interpretetur. Si autem non fuerit interpres, 
taceat in Ecclesia, sibi autem loquatur et Deo » (ib., 27-28); 

c) « Quid ergo est? Orabo spiritu, orabo et mente; psallam 
spiritu, psallam et mente. Ceterum si benedixeris spiritu: qui supplet 
locum idiotae, quomodo dicet “ Arnen ” super tuam benedictionem? 
quoniam quid dicas, nescit. Nam tu quidem bene gratias agis; sed alter 
non aedificatur » (ib., 15-17); 

d) « Etenim si incertam vocem det tuba, quis parabit se ad bel- 
lum? Ita et vos per linguam nisi manifestum sermonem dederitis: 
quomodo scietur id quod dicitur? eritis enim in aera loquentes » (ib., 
8-9); 

e ) « Si ergo nesciero virtutem vocis, ero ei, cui loquor, barba- 
rus; et qui loquitur, mihi barbarus » (ib., 11). 

B - Num Oecumenicum Concilium potest verba Apostoli, tam di- 
lucida, certa atque instantia, ignorare? Num eadem possumus igno- 
rare, discrimen affirmando inter « glossolaliam » et linguam latinam, 
velut ac si haec populo christiano clarior evadat « glossolalia »? Num 
exemplo denique fratribus separatis esse potest improbandus ille usus 
recentiorum traditionum quae inter Altare et fideles magnum « chaos » 
effoderunt? « Fatendum fuit linguam maximum inter Liturgiam et po- 
pulum esse impedimentum » (Jungmann, Missarum sollemnia, versio 
gallica, Vol. I, pag. 197). 

II - Traditio. 

Traditio, stricte sumpta, omnium linguarum usum, in sacra Litur- 
gia, iugiter admisit (cf. Jungmann, Missarum sollemnia, versio gallica, 
Vol. III, pag. 448; Martimort, Introduction a la Liturgie , pagg. 192-3). 

Ritus quoque Romanus variis linguis etiam in Ecclesia utitur: tota- 
liter (ut in Jugoslavia); partium vero (ut in Ritualibus quae duas usur- 
pant linguas). 

III - Ecclesiae Magisterium. 

Pius XII: « Vulgaris linguae in nonnullis ritibus usus valde utilis es- 
se potest » (in Enc. Mediator Dei). 

Ioannes XXIII: « (Ecclesia sancta) ... etiam venerandos sermones 
alios, qui in orientis plagis floruerunt, ... in usum recepit » (Const. Ap. 
Veterum sapientia ); (cf. Allocutio ad parochos urbanos et quadragena- 
rii temporis oratores adhibita). ... 

IV - Curae pastoralis necessitates. 

A - Nemo ignorat ingentem christianorum numerum totam per heb- 
domadam quadam atheistica et ethnica vivendi ratione obrui; hodierna 
enim societas eiusque instituta ea sunt ut spiritum religionis vel obtun- 
dant vel negent. Quomodo igitur tot animas ad Ecclesiam trahemus? 
Si adhuc eas alloqui vel breviter licet die dominica, dum Missa cele- 
bratur, vel alias dum Sacramenta et Sacramentalia administrantur, no- 
bis illud est praecavendum ne colloquia tam brevia contrahantur lectio- 
nibus quae hisce christianis obscurae ac difficiles sint, neve impediantur 
ab explanatoribus (« commentatori ») qui inter sacerdotem et fideles 
sint, neve inania et quasi vacua fiant. Hoc enim si eveniat, nihil utili- 
tatis eadem colloquia animis afferant. 

B - Versiones textuum sacrorum multis incommodis plerumque non 
vacant: — vim ac sensum divini verbi extenuant; — obstant ne uno 

eodemque tempore Ecclesiae fideliumque actiones fiant; — adstantes 
mutos ac veluti inertes faciunt, quod quidem minime eruditam genera- 
tionem decet; — ei favent pietati, quae individualis dicitur, nec prodest 
pietati re vera catholicae. Eadem incommoda occurrunt in usu « Parvi 
Missalis » (Messalino), cum ab altari oculos mentemque avertat. 

C - Illud denique iuvat memorare, quod multi qui intersunt ritibus 
ac caeremoniis « fratrum separatorum » valde mirantur eorum efficaci- 
tatem simplicemque formam. 

V - Conclusio. 

A - Lingua latina servanda est ut romani ritus propria, ob multipli- 
ces gravesque causas, saepius ab Ecclesia confirmatas. 

B - Sed hoc enuntiatum alterum non infirmat enuntiatum quod sae- 
pius, etiam coram Consilio primario seu hac Commissione Oecumenici 
Concilii audivimus, nempe « linguam non esse inter prima religionis 
elementa ad scribendam (non esse “ de essentia religionis ”, ut philoso- 
phi aiunt), etiamsi una eademque lingua clarum sit signum unitatis atque 
efficax instrumentum ad veritates accurate tradendas ». 

An grave extremumque damnum quod imminet non videmus? Si 
lingua vulgaris a sacra Liturgia excluditur, optima certe omittitur oc- 
casio populum recte instituendi, divinum cultum restaurandi... et hoc 
quidem fit ob causas quae « ad substantiam religionis » non pertinenti 

C - Lingua uniuscuiusque gentis propria seu vulgaris est adhibenda: 

a) In priore Missae parte {Liturgia, ut dicitur, verbi)', sive in 
Oratione {Collecta), quia ex sententia Sancti Pauli, verbum « Arnen » 
exigit ut populus intellegat; sive in Introitu, quippe qui mysterium 
celebrandum nuntiat; sive in Epistola et in Evangelio, ut patet; sive in 
Fidei Professione {Credo), quae doctrinam vel Prophetae vel Apostoli 
vel Christi vel Ecclesiae optime concludit; sive in Oratione ad Offerto- 
rium, utpote quae excellentissima totius communitatis sit deprecatio, 
iam inde a saeculo secundo aevi christiani adhibita, atque occasionem 
praebeat « intentionem sacrificii » declarandi. 

In reliqua Missae parte sermo latinus servetur, excepta fortasse 
Oratione Dominica {Pater Noster), quae veluti culmen publicae depre- 
cationis est animasque ad Communionem optime parat. 

Etiam in canticis (cf. Sanctus Paulus) usurpetur sermo vulgaris ut 
populus, eorum poesin ac venustatem intellegendo, ad Deum facile 
elevetur. 

b) Eadem valent « a fortiori » in Sacramentis atque in Sacra- 
mentalibus administrandis, siquidem — ut certo constat — ea plurimis 

fidelibus sunt quasi quaedam stationes (tappe di incontro), ubi Christo 
per Ecclesiam occurrunt. i- 

Hasce vero colloquendi vias praetermittere gravissimum est. Ita 
enim mundus, tot iam periculis ac ruinis oppressus, in peius vertitur 
et a Deo in dies miserabilius avertitur. 

D - Usus linguae vulgaris (modo quidem a Concilio praefiniendo) 
ne pendeat ex auctoritate Episcopi cuiusvis neve Ecclesiasticae pro- 
vinciae. Ut dissimilitudines ineptae vitentur, huiusmodi usus dirigatur 
ab Episcoporum Collegiis pro variis regionibus vel gentibus, praevio 
Sanctae Sedis assensu, atque, si ita videtur, actis antea opportunis expe- 
rimentis. 

Animadversiones quaedam ad Constitutionem « De sacra Liturgia » per- 
tinentes. 

1. Generatim atque universe haec nobis notanda videntur. 

A - Constitutio, si universe inspiciatur, optimam prae se fert spe- 
ciem animumque vehementer movet, siquidem renovare atque ad no- 
stram aetatem aptare conatur rei sacrae ordinem propter curae pasto- 
ralis necessitates, licet bonos receptosque usus servet. 

Quod quidem ostenditur atque probatur ex inita ratione ac via: 

— Nam primo totius materiae recognoscendae rationes et fines 
assequendi (linee di revisione - scopi da raggiungere) praefiniuntur, dum 
haec principia explicanda et exsequenda committuntur Consilio virorum, 
ex universa Ecclesia delectorum, qui, rei peritissimfi post Oecumenicum 
habitum Concilium, suum studii opus perficient. : 

— Mox, ut aequum est, prudenter considerantur multiplicia ac va- 
ria rerum adiuncta in toto orbe terrarum, de quibus iudicium ferent 
locorum Ordinarii, supremo tamen Apostolicae Sedis arbitrio. 

— Deinde vero, ad aliquas quaestiones quod attinet, illud monent 
ut, antequam rationes novique modi firmiter inducantur, ad tempus et 
sub condicione quaedam temptentur. ; v 

Haec igitur omnia viam aperire novam videntur, quae postea erit 
cunctis Christianis tenenda. Quod profecto est laudandum; ita enim opus 
perficietur, quo consuetudines sane antiquiores in' melius novabuntur. 

jB - Sed quaestio, gravis quidem, peculiari mentione digna, ad lin- 
guam sacrae propriam Liturgiae spectat. Ea enim quae proponuntur 
(cf. nn. 24, 41, 48) fragiles atque instabiles, quasi per ambages et com- 
promissa inductae esse videntur, potius quam rationes, quae, e firmis 
principiis manantes, eorum vi innitantur: hac de causa quiddam artifi- 
ciosum in Liturgiam immittunt. Nunc autem animadversiones, quae in 
optimo Prooemio textus de Liturgia, a Consilio pro Missionibus appa- 

rati, possunt offerre validiora ac firmiora argumenta ad huiusmodi quae- 
stionem recte ponendam atque enodandam. 

Ex mea sententia haec, quae sequuntur, sunt animadvertenda: 

1) Liturgia suapte natura est publica christianae communitatis ad 
Deum deprecatio : quapropter eadem intellegi et fieri debet ab universa 
communitate, modis scilicet et formis pro uniuscuiusque gradu varian- 
tibus. 

Haec est causa cur ipsa liturgica deprecatio, cuius communitas est 
particeps efficaci activo que, ut dicitur, modo (quae participatio maxi- 
me necessaria est iudicanda, tum ex orationis natura, tum ex fidelium 
spirituali bono procurando) ea esse debet ut facile, saltem a plerisque, 
intellegatur illo quidem sermone quo communitas utitur. 

Quod autem attinet ad eas Liturgiae partes, in quibus, ob causas 
infra explicandas, lingua latina est stricte servanda, hic quoque oportet 
sint preces haud difficiles intellectu: ut enim populus cognoscit praeci- 
puas preces christianas, ita eas quoque intelleget. 

Hisce de causis patet in Liturgia, quae publica deprecatio est, lin- 
guam nativam eamque faciliorem esse adhibendam. 

2) Quod idem colligitur, si ad necessitates curae pastoralis animum 
attendas. Non solum, ut diximus, suapte natura, verum etiam propter 
hodierna, nostrae huius societatis, adiuncta, liturgica communicatio, 
summopere excitat religionis spiritum, immo vero ipsam fidem christia- 
nam. in plurimis Ecclesiae regionibus. Atqui ut huiusmodi communicatio 
animos ad christianos sensus informet, in primis menti lumen afferre, 
spirituales motus fovere, religionis actus in animo excitare debet: quae 
omnia postulant ut humano modo, rationabili, conscio populus sacris 
adsit. Quod absque dubio evenit, si subito ac facile gestus, ritus, verba 
sacerdotum a populo intelleguntur. 

Itaque Liturgia, quae praeceptis, gestis, precibus illud studet ut 
religionis spiritum fideique virtutem sensim sapiertterque doceat, eo ser- 
mone est habenda qui facilior et intellegibilis communitati vel plerisque 
est. 

3) Nec praetermittenda sunt duo magni sane ponderis argumenta: 

— Alterum a Consilio de Missionibus depromitur. Nam in sche- 
mate, cui « De Sacramentis ac de Sacra Liturgia » est index, scriptum 
legimus esse maxime necessarium usum linguae vulgaris, ad christia- 
num nomen efficaciter propagandum, in terris ubi adsunt Missiones. 
Atqui — hoc vero cum dolore fateamur — nunc et ubique Ecclesia « in 
statu Missionis » vivit, vel potius fidem nuntiare debet rebus externis 
(milieu) minime christianis, ita ut plurima loca eadem praebeant con- 
diciones ac Missionales terrae. 

— ■ 'Alterum a consuetudinibus Fratrum separatorum depromitur. 
Constat enim inter bos fratres publicam deprecationem, vulgari habitam 
sermone, multum valuisse ac valere ad fidem servandam. Nonne eadem 
precandi ratio opportuna et utilis catholico etiam populo est, qui cete- 
rum aliis verae Ecclesiae subsidiis uti potest? 

4) Praetereaque, si Ecclesia una et catholica est, si una et catholica 
est praedicanda, hoc etiam ex Liturgia constare in eaque manifeste pa- 
tere debet, tum ut diuturna Ecclesiae vita, tot saeculorum spatio (iam 
inde a christianis priscae aetatis communitatibus) plane exprimatur, tum 
ut quilibet catholicus vir, quocumque pervenerit, se sciat veluti domi 
suae habitare (quod quidem maximi est momenti hac praesertim aetate, 
cum plurimi, variis de causis, iter aggrediuntur), tum denique ut huius 
catholicae unitatis spectaculum clare praebeatur. 

Si haec igitur ita sunt, duae in deprecatione liturgica partes, ni fal- 
lor, sunt dilucide distinguendae: — altera latino sermone fiat, utpote 
quae Ecclesiae unitatem, universitatem, diuturnitatem ostendat atque 
demonstret; — altera vulgari sermone fiat, utpote quae ad hominum 
mores christiane conformandos spectet. Hoc vero duarum partium di- 
scrimen, nostro quidem iudicio, ut lex ac norma servetur, immo etiam 
in praecipuis actionibus Sacrae Liturgiae suum obtineat locum omnino 
oportet. Ut exempla afferamus: — in Sacrosancto Missae Sacrificio, pars, 
latino digna sermone, est « anaphora », quae, a Praefatione usque ad 
Communionem, sacrae actionis velut caput est (hic quoque aliqua ritus 
immutatio opportuna videtur); in parte reliqua lingua vulgaris utilius 
est adhibenda. — In Sacramentis administrandis, quae partes fixas for- 
mulas includunt, latine dicantur, modo tamen ad Sacramenti momentum 
accommodato (ita quidem diffusius in Sacramento Ordinis, ut dogma 
et historia postulant). 

2. Singillatim vero haec nobis notanda videntur - De principiis ge- 
neralibus: 

a) In prooemio alterius partis (pagg. 16-17 13 ) illud optamus ut maio- 
re cum perspicuitate dicatur quid habeat momenti sacra Liturgia in fide 
alenda, neque solum in pietate excitanda; ceterum haec pietas pressius 
aptiusque describatur ut communio et consensus cum Christo et Ec- 
clesia. 

b) Ad litteram D (pagg. 30-32 14 ): quo melius natura socialis sacrae 
Liturgiae a christianis intellegatur, opportunum videtur consilium peran- 


13 Cf. p. 33. 

14 Cf. pp. 40-41. 

tiqui Festi cum honore restituendi: Festum dico Dedicationis Ecclesiae 
Cathedralis, christianae communitatis proprium. 

c) Ad pagg. 34-35 : 10 ut efficax actio liturgica evadat, certe utile est 
coetus seu commissiones, pro unaquaque provincia, cogere: tali enim 
ratione putamus viros idoneos facilius reperiri posse. 

d ) Extremum, cur non monebimus Christifideles ut actionem li- 
turgicam perficiant aliquo fraternae caritatis officio? Tum enim vero 
sensus veri nominis christianus in animis excitabitur. 

Card. Giobbe: Placet iuxta modum: cum mendis propositis a plu- 
ribus Em.mis Cardinalibus, praecipue circa moderamen adhibendum in 
usu linguae vernaculae et circa facultatem Conferendarum Episcoporum 
provinciae ecclesiasticae vel regionis in statuendis usibus liturgicis. 

Card. Cento: Placet iuxta modum: ratione habita animadversio- 
num Eminentissimorum Patrum. Certe, in tam delicata materia caute 
procedendum est, uti Em.mus Ottaviani monuit. Ni fallor hoc sapiens 
criterium erit: venerandas traditiones cum acquisitionibus scientiae, nova 
nempe, et vetera, opportune componere. 

Quoad certam libertatem in re liturgica Episcopis concedendam, 
subordinari debere reor supremo iudicio Sanctae Sedis. Erit bona cautio 
ab ipsis desiderabilis, uti Em.mus Alfrink rite affirmavit. 


Card. Cicognani: Placet: Schema laudandum est et laudatum fuit 
revera. 

Pauca vero adnotanda : 

Pag. 9, ]b linea 8: verbum « tota » videtur omittendum, cum non 
cohaereat cum iis quae dicuntur pag. 15, 17 linea 8 et 9. 

Pag. 18, 18 paragraphus 11: quoad momentum et locum dandum in ra- 
tione studiorum in Seminariis, videretur quod sufficeret studium unius 
horae in hebdomade, per quattuor annos, omittendo quaestionem 
« utrum Liturgia accensenda sit inter disciplinas principales ». 

Pag. 21, 19 paragraphus 16 (Libri liturgici recognoscendi): videtur 
otiosa: Sancta Sedes satis iam providet huic necessitati. 

Pag. 23, 20 paragraphus 21, linea 19: convenienter addendum est: 
« et eiusdem Sanctae Sedis instructionibus debite servatis ». 

Pag. 25, 21 capoversus tertius « Ideo etiam in aptatione etc. » sup- 
primi potest. 


15 Cf. p. 42. 

16 Cf. p. 28. 

17 Cf. p. 32. 

18 Cf. p. 33. 


19 Cf. p. 35. 

20 Cf. p. 36. 


Cf. p. 37. 


21 



DISCEPTATIO - DE SACRA LITURGIA 


91 


Pag. 27, 22 ad num. 24: expungatur illud « omnino ». 

Pag. 34, 23 paragr. 34: Dubitari potest an revera prosit instituere 
« Commissionem liturgicam nationalem », quae facile haberetur ut quod- 
dam tribunal, nisi tamen agatur de parva natione aut nisi in hoc conve- 
niant Episcopi; per se sufficerent Episcopi et eorum Commissiones. 

Prae oculis vero semper habeatur can. 1257: «Unius Apostolicae 
Sedis est tum sacram ordinare liturgiam, tum liturgicos approbare li- 
bros ». 

Humiliter puto aliquam partem dandam esse participationi po- 
puli in celebratione Missae; pro eo Missa celebratur. Ne abusus tamen 
irrepant, determinentur quae permitti possint in lingua vernacula (et 
sint approbatae versiones); usus vero relinquatur Episcopis, largior vel 
restrictior; firmo quod « Canon Missae » intactus remaneat. 

Certo prudenter agendum et procedendum, attamen pluris haben- 
dae sunt rationes pastoralis ministerii, et multum proderit si fideles in- 
telligenter participent celebrationi Sacrificii Eucharistici. 

Card. Godfrey: Placet iuxta modum: scilicet habita ratione eorum 
quae dixerunt Em.mi Cardinales Spellman, Ruffini et Ottaviani. Aliqua 
liceat addere in folio adnexo. 

Placet quod dicitur in pagina septima 21 Prooemii, nempe praesentem 
Constitutionem nullam novam definitionem dogmaticam condere velle, 
sed explicare fundamenta doctrinalia, ita ut fructus profundus Sacrae 
Liturgiae colligi possit. 

Ad Caput I in pagina vicesima septima, 20 paragrapho vicesima quarta: 
Lingua latina in Liturgia omnino servanda est, uti dicitur. Hoc non pla- 
cet aliquibus sed, meo iudicio, optime dicitur; nam non desunt qui de- 
siderant excludere totaliter linguam latinam etiam a Missa in Liturgia 
occidentali, et cum magno strepitu propagant ideas suas. 

Placet ergo quod dicitur lineis vicesima quinta et vicesima sexta, 
scilicet quod acta Conferentiae Episcopalis hac in re debent habere ap- 
probationem Sanctae Sedis: secus habebimus, ni fallor, magnam confu- 
sionem in finitimis regionibus. Imo licet sperare quod unus Concilii 
fructus erit ut post decretum Sanctae Sedis de usu linguae vernaculae 
fiet tranquillitas magna, cessata omni agitatione et disputatione. Privata 
interpretatio rubricarum omnino excludatur quae, ni fallor, radicem ha- 
bet in spiritu protestantico. Optandum est ut res pacifice solvatur post 
Christi Vicarii decisionem in Concilio. 


22 Cf. p. 38. 
Cf. p. 42. 


23 


24 Cf. p. 27. 

25 Cf. p. 38. 

In pagina vicesima octava et vicesima nona: 2fa Verum est quod no- 
tatur de eis quae dicunt Anglicani et Protestantes in fine paginae. At- 
tamen non debet esse exaggeratio de ignorantia Sacrae Scripturae a par- 
te Catholicorum. Catholici enim audiunt certe die Dominica et aliis die- 
bus de praecepto lectionem Sacrae Scripturae: et Catechesis fit brevi 
sermone in omnibus Missis. Notum est in Anglia, quod hodierno tem- 
pore fideles Catholici in ecclesiis magno numero eunt ad assistendum 
Missae et audiendum Verbum Dei: dum multi acatholici non frequen- 
tant suas ecclesias. 

De termino « progressus » adhibito in Schemate notandum est quod 
progressus non significat velocitatem motus, sed ut progressus sit in 
directione recta. Hic est verus progressus. Porci Gadareni rapide curre- 
bant sed in mari misere perierunt. Progressus in Liturgia sit verus, cau- 
tus et prudens et semper cum plena submissione Sanctae Sedi. 

Card. Confalonieri: Placet. Advertatur tamen quaedam perficien- 
da esse: quoad elementa divini cultus; quoad linguas in Liturgia ut 
plebs christiana magis actioni participet; quoad temperantiam quorum- 
dam verborum, non utique substantialiter, sed potius ad evitandam 
phantasiae excitationem debilium; quoad opportunitatem ut aliquae 
dictiones simul cum peritis theologis recognoscantur. 

Card. Richaud: Placet iuxta modum, in quantum valde gaudeo 
quod tam perfectus conspectus generalis totius rei liturgicae et vitae spi- 
ritualis atque tam prudens, lucida et apta impulsio sic dantur in hoc 
optimo schemate, et in quantum animadverto speciatim ac sincere com- 
mendo quae dicuntur: 

Pagina 21, 2 7 in n. 16, de urgentia alicuius recognitionis librorum litur- 
gicorum, intra paucos annos, a peritis ex universo orbe adhibitis. 

In eadem pagina, in n. 17, de rubricis quae debent spectare etiam 
fideles. 

Pagina 2 3, 2 8 in n. 21, de opportunitate concedendi Conferendis Epi- 
scopalibus maiorem facultatem ad cultum ordinandum, de consensu 
Sanctae Sedis; nam istae Conferentiae Episcopales expresse notantur in 
recenti Codice Rubricarum et videntur omnino necessariae quando agitur 
de quadam adaptatione, ratione habita de habitibus loci et praesertim 
de circumstantiis politicis vel nationalibus. 


26 Cf. pp. 38-39. 

27 Cf. p. 35. 

28 Cf. p. 36. 

Pagina 27, 29 in n. 24, de usurpatione extensa linguae vernaculae in 
sacra Liturgia pro omnibus partibus quae ad populum diriguntur vel 
a fidelibus efficiuntur; proinde propono, in linea 16, ablationem istius 
vocis « omnino » et potius vellem pro ista sententia hanc simplicem 
conscriptionem: « Liturgia Occidentalis utitur lingua latina ». 

Pagina 2 8, 30 in n. 25, linea 16, et seqq., etiam ex animo consentio 
ad necessitatem aliquarum, tamen brevium, monitionum intra ritus li- 
turgicos. 

Pagina 31, 31 ad instaurationem in Liturgia, etiam Romana, aliqua- 
rum invitationum ad populum, precumque litanicarum vel responsio- 
num, quae melius actuositatem fidelium in ritibus praeberent. 

Et tandem in pagina 34, 32 n. 34, instanter exopto institutionem Com- 
missionis Liturgicae nationalis. 

Card. Konig: Placet. 

Omni laude digna sunt ea, quae hodie hoc schemate proponuntur 
a viris peritis in re liturgica atque iis omnino assentio. 

Omnes locorum Ordinarii optime sciunt quomodo sit necessarium 
ut Concilium det novum impulsum iis quae motu liturgico tam salu- 
briter in Ecclesia coepta sunt. In schemate evolvuntur ea quae ut ger- 
men continentur in encyclica Mediator Dei. In hac materia imprimis 
rationes pastorales respiciendae sunt, i. e. ut actuosa participatio augea- 
tur, ignorantia minuatur, fides genuina tueatur, unitas Ecclesiae latinae 
servetur et principium linguae latinae nullum detrimentum patiatur. 
Haec omnia in schemate observantur. 

Hoc schemate autem imprimis satisfit iis quae permulti episcopi 
ex regionibus missionum in suis votis Sanctae Sedi proposuerunt, per- 
multi, dico, episcopi missionarii qui convenerant in urbe Nijmwegen in 
Neerlandia 1959, ut disputent de re liturgica, et qui convenerant in 
urbe Eichstatt (Germania), ut disputent de re catechetica et liturgica 
anno 1960. Ideo omnino necesse est ut Concilium etiam respiciat vota 
horum episcoporum et sortem ecclesiae in regionibus missionum. 

Schema propositum optime iis respondet quae his desideriis et exi- 
gentiis satisfiunt. 

In pagina 14, 33 linea 23 et sequentibus haec addere propono: (ubi 
legitur « pia exercitia » approbata et commendata): 

In canone 1257 enuntiatur ius exclusivum Sanctae Sedis circa Li- 


29 Cf. p. 38. 

30 Cf. p. 39. 

31 Cf. p. 41. 


32 Cf. p. 42. 


Cf. pp. 31-32. 

turgiam. Et in can, 1259 dicitur quod pietatis exercitia Ordinario loci 
permittuntur. Iamvero per motum liturgicum in dies magis inclaruit 
inter ea quae vocantur pietatis exercitia esse non pauca, quibus fere ea 
dignitas vindicanda est ac liturgiis quae Sanctae Sedi reservantur. In 
mente habeo ea, quae de mandato Episcoporum in sic dictis libellis dioe- 
cesanis continentur et maximam varietatem pietatis exercitiorum regunt, 
v. g. processio Corporis Christi, devotio vespertina. 

Nunc autem bene statutum est in instructione Sacrae Rituum Con- 
gregationis actiones liturgicas eas tantum intelligi, quae fiunt secundum 
libros liturgicos approbatos a Santa Sede. Caetera omnia relegantur ad 
« exercitia pia ». 

Deceret ut haec exercitia regantur « officio ecclesiastico » de man- 
dato Ordinarii loci, sicut Liturgia sensu stricto dependet de auctoritate 
Sanctae Sedis. Ita ut etiam illa exercitia pia, quae in vita pastorali 
maximi momenti sunt, regimini ecclesiastico de iure subdantur. 

Card. Dopfner: Placet. 34 

Card. Marella: Cum plurimi Em.mi ac Rev.mi Patres optima 
inter alia quaeque dixerint, et longius sit eorum nomina, necnon varia 
puncta schematis pertractata hic recensere, placet iuxta modum: ha- 
bita scii, ratione animadversionum quas hic audivimus, et quas Sub- 
commissio de Emendamentis, omnibus diligenter perpensis et inter 
sese, quantum fieri possit, compositis, in hoc schema de cetero optime 
exaratum, introducere satagat. 

Card. Doi: Placet iuxta modum: scilicet revisio fiat admissis emen- 
dationibus paucis et opportunis secundum observationes factas ab Emi- 
nentissimis et Rev.mis Patribus. 

Card. Alfrink: Placet, secundum ea quae dixi. on 

Card. Santos: Placet iuxta modum: nempe, cum animadversio- 
nibus Em.morum et Exc.morum Patrum, speciatim Cardinalium Fer- 
retto, Spellman, Ruffini, Siri et Ottaviani; et Exc.mi Seper. 

Card. da Costa Nunes: Placet. 

Card. Landazuri Ricketts: Placet iuxta modum: id est ratione 
habita observationum Em.morum et Exc.morum Patrum praesertim 
iuxta ea quae dicta sunt ab Em.mis Ferretto, Ruffini et Browne. 


34 Cf. pp. 71-74. 

35 Cf. pp. 74-76. 

Card. Suenens: Placet iuxta modum: Vellem nempe ut, ubi agi- 
tur de usu linguae vernaculae, semper prae oculis habeatur principium 
pastorale: textus lecti populo christiano debent habere valorem nutri- 
tivum vitae religiosae, secus vanus esset usus linguae vernaculae. His 
dictis, adhaeremus schemati in sensu ab Em.mis Dopfner et Alfrink 
exposito. 

Card. Ottaviani: Placet iuxta modum: iuxta animadversiones 
Em. morum Ferretto, Ruffini, Spellman et Pizzardo, necnon animad- 
versiones quas addo. 36 

Card. Di Jorio: Placet iuxta modum: perpensis observationibus a 
Patribus hic propositis praecipue ab Em.mis Ruffini et Ottaviani. 

Card. Jullien: Placet iuxta modum: tria quidem animadvertenda 
censerem: 

Primum - In titulo Prooemii et Capitis primi: De principiis genera- 
libus ad sacram Liturgiam instaurandam atque fovendam , minus pla- 
cet dictio instaurandam; adhibitum enim verbum innuere videtur hucus- 
que in Ecclesia aliquantulum defecisse veram Liturgiae notionem, ita 
ut hac de re opus esset reformatione et sic male dicto progressu. 

Sat igitur sit inscriptio: De principiis generalibus sacrae Liturgiae. 

Secundo - Brevius insuper sit Prooemium illud, atque perspicuis 
verbis ad normam traditionis proclametur, id est: intima necessitudo 
inter dogma et sanctificationem populi et liturgiam; seu cultum divinum 
publicum qui defertur « nomine Ecclesiae a personis legitime ad hoc 
deputatis et per actus ex Ecclesiae institutione Deo, Sanctis ac Beatis 
tantum exhibendos » (can. 1256). 

Plane probanda est mens huius Constitutionis, solum scilicet normas 
generales et veluti summa principia practica proponendi (cf. p. 7, 3 7 n. *2). 

At, inter principia exposita, illud de aptatione iuxta locorum ne- 
cessitates (cf. pagella 23, 38 numeris 20, 21), quo maior facultas conceda- 
tur divinum cultum ordinandi quoad administrationem sacramentorum, 
linguam liturgicam, musicam sacram et artes, valde periculosum vide- 
tur pro unitate cultus publici et consequenter pro unitate ipsius Eccle- 
siae, etenim, modus seu restrictio statuta per verba: « intacta vi edi- 
tionis typicae librorum liturgicorum a Sancta Sede editorum », nimis 
generalis est atque extensio aptationis facillimo subiectivismo, arbitrio 


36 Cf. p. 76. 

37 Cf. p. 27. 
Cf. p. 36. 

non regulato, obnoxia videtur. Ideoque hoc principium reducatur ad 
principium n. 22: aptationes quae utiles vel necessariae existimantur 
Sanctae Sedi proponantur de ipsius consensu introducendae. 

Tertio - Sit venia pro animadversione indolis generalis. In praesenti 
schemate Liturgia proclamatur atque extollitur veluti res in Ecclesia 
momenti imprimis maximi, maioris, quippe quae sit « culmen » et 
« fons » a quo omnia procedunt (cf. pagella 12, 39 n. 5). 

At, in schemate de Missionibus (Prooemium, De regimine Missio- 
num, pagella 8, 40 numero 4) edicitur quod « nihil prorsus antiquius, nihil 
urgentius et nihil carius est habendum » quam ut magis magisque exci- 
tentur christifidelium animi ad munia missionalia capessenda. 

Nec dubium est quin similia proclamentur et super alia extollantur 
de actione catholica, de apostolatu laicorum et de ceteris. 

At Commissionis huius Centralis et Commissionis de emendandis 
est debitam proportionem instituere inter cunctarum Commissionum 
propositiones Conciliares, seu quae spectant ad bonum totius Ecclesiae, 
primatu omnino dato Constitutionibus de fide et de iis quae ad fidem 
docendam, defendendam, propagandam spectant, ad sanctitatem vitae 
sacerdotum et fidelium promovendam, ita ut expeditius et absque con- 
fusione omnia peragantur. 

Card. Larraona: Placet iuxta dicta, omnia alia corrigendo quae 
a Patribus sapienter et practice addita fuerunt. 41 

Card. Heard: Placet iuxta modum: i. e. subscribo omnino voto 
Em. mi Ottaviani. Ne nimis detur facultas Conferentiae Episcopali. Om- 
nis adaptatio — et paucae sint — a S. Sede approbanda est. 

Card. Bea: Placet: Schema valde ponderatum et prudens; quae 
utiliter et prudenter dicta sunt, in redactione definitiva considerari pos- 
sunt. 

« Abundantior usus »: non quod lectiones debeant esse longiores, 
sed ut maior pars S. Scripturae legatur secundum ordinem apposite 
factum (per annum). Maxime notandum est quod p. 2 8, 42 dicitur de 
christianis separatis. Ex rationibus pastoralibus in certis circumstantiis 
adhibendam esse linguam vulgarem, optime demonstratur multis illis 
facultatibus, a S. Officio et a S. Congr. de Prop. Fide concessis. Uni- 
tati ritus latini satis providetur in ipso Schemate Commissionis. 


39 Cf. p. 30. 

40 Cf. p. 147. 

41 Textus transcriptus est ex taeniola magnetica. 
Cf. pp. 38-39. 

Card. Browne: Placet iuxta modum: secundum observationes quas 
feci . 43 In schemate nihil inveni quod ipsi sacrae doctrinae non conve- 
niat, nisi forte in aliquo raro defectu in modo loquendi ut adnotavit 
Em.mus Card. Ottaviani. Totum opus renovationis liturgicae perficien- 
dum est secundum rationes altissimae prudentiae. 

Card. Albareda: Placet. 

Beat. Cheikho: Placet: Attendendae sunt animadversiones Emi- 
nentissimorum Patrum. 

Deinde melius est, ut in Concilio Oecumenico dentur normae li- 
turgicae generales pro tota Ecclesia. Normae vero peculiares pro sin- 
gulis liturgiis fiant postea, non in Concilio. 

Exc. Felici: Placet. 

Exc. 0’Connor: Placet iuxta modum: circa hoc schema, revera 
modo cohaerenti et elevato exaratum, sequentem animadversionem pro- 
ponerem: 

Recte sub numero duodevigesimo dicitur: « caveatur ne notabiles 
differentiae rituum inter finitimas regiones habeantur ». Verumtamen 
quaestio pastoralis quae e differentia rituum oriretur, « finitimas re- 
giones » longe transcendit, etiam propter invalescentem usum radio- 
phoniae ac televisionis. 

Igitur, circa opportunitatem variandi ritus liturgicos « iuxta neces- 
sitates singularum regionum » (prout sub numero vigesimo et sequen- 
tibus proponitur), mea humili opinione attendendum est ad propensio- 
nem ac studium, immo ad motum nostrae aetatis versus unitatem inter 
omnes homines instaurandam; quae unitas ab Ecclesia obsecundetur et 
foveatur oportet, praesertim in sacra Liturgia, in qua maxime Ecclesiae 
universalitas splendet eiusque studium omnes homines congregandi in 
unum. 

Cavendum deinde est, ne opus minuatur Concilii Tridentini, quod 
Liturgiam occidentalem, magna ex parte, ad salutarem unitatem redegit. 

Exc. Antezana y Rojas: Placet iuxta modum: post relationem 
luculenter propositam, et nimis opportunas animadversiones ab Em.mis 
Cardinalibus, speciatim Ferretto, Spellman, Ruffini, Ottaviani allatas, 
quae prae oculis habere debentur, libenter as sentio. 

Exc. Beras: Placet iuxta modum, id est: iuxta ea quae dixerunt 
Eminentissimi Domini Ferretto, Spellman, Ruffini et Ottaviani. 


43 Cf. p. 77. 

Exc. Cooray : Placet iuxta modum: i. e. bene cribratis a Patribus 
iam dictis, praesertim ab Em.mis Patribus Ferretto, Spellman, Ruffini, 
Alfrink, Ottaviani, Dopfner et Browne, necnon Exc.mis Hurley et 
Seper. 

Haec insuper velim addere: 

1. De lingua: prudenter agendum: nec nimia severitas neque ni- 
mia libertas suadenda. Usus linguae vulgaris autem maximam difficul- 
tatem prae se fert in regionibus Missionum. 

2. Evitandum verbum « infidelibus », prout in pag. 12 44 lin. 13: 
« Acatholicis » odiosum; melius verbum « non-credentibus ». 

Nota: Tot sunt linguae in regionibus missionum, ut populi lamen- 
tabiliter inter se dividi possunt per diversitatem linguarum in sacra Li- 
turgia, praesertim in Sacrificio Missae. 

De cetero non tam facile esset in quibusdam linguis habere verba 
apta, praesertim ubi quaestio est de forma Sacramentorum et Sacramen- 
talium. Multae difficultates pastorales evitari possunt, si datur mini- 
stris sacris libertas explicandi, debita cum prudentia, in lingua vulgari, 
caeremonias in administratione Sacramentorum et Sacramentalium. Sed 
quoad Sacrificium Missae, in parte propria sacrificali, ubi solus sacerdos 
agit nomine totius coetus fidelium, omnino standum est pro usu linguae 
latinae. 

Exc. Lefebvre: Quoad Caput primum: 

Paginae 8 et 9-10, 4 J n. 2 et 3: videtur quod definitio Liturgiae sit 
incompleta, in quantum magis affirmatur aspectus sacramentalis et san- 
ctificationis et non satis aspectus orationis. Attamen aspectus funda- 
mentalis est in Liturgia: cultus qui Deo redditur - actus religionis. 

Pagina 13, 40 n. 6: opportunum esset affirmare necessitatem Liturgiae 
ut orationis, quae est fons efficacitatis supernaturalis et gratiae. 

Pagina 23, 47 n. 21: videtur quod facultates datae « Ordinariis singu- 
larum Provinciarum et Conferentiis Episcopalibus nationalibus » sint 
tam amplae ut omnes conatus Sanctae Sedis, in ultimis decenniis, ad uni- 
tatem Liturgiae fovendam, in ruinam deveniant. Liturgiae nationales re- 
surgere poterunt et hoc sub influxu Commissionum Liturgicarum unius- 
cuiusque nationis, cum conceditur « facultas divinum cultum ordinandi... 
quoad linguam liturgicam, musicam sacram et artes... ». 

Utique, Ordinarii vota faciant Sanctae Sedi et Romanus Pontifex 
providebit, quoniam ad Eum pertinet unitas Ecclesiae. 


44 Cf. p. 30. 

45 Cf. pp. 28-29. 


46 


Cf. pp. 30-31. 
Cf. p. 36. 

Pagina 25. 48 In declaratione super n. 22: dicitur « Ideo etiam in apta- 
tione liturgica ad diversos coetus... Nullo modo videtur admittendum esse 
solum principium de unitate fidei servanda »... Deberet affirmari « non 
tantum principium de unitate fidei servanda » quia semper debet haberi 
prae oculis hoc principium. 

Pagina 27, 49 ad n. 24: datur Conferendis Episcopalibus excessiva po- 
testas. 

Etenim dicitur « in lectionibus, admonitionibus, orationibus nonnul- 
lis et cantibus... ». 

Quid relinquetur de melodiis gregorianis tam pulchris? 

Detur facultas his Conferentiis proponendi non « statuendi ». 

Pagina 28, fi0 ad n. 25: non mihi videtur opportunum protrahere lon- 
gius durationem Missae augendo lectiones. Fideles non libenter accepta- 
bunt prolongationem Missae. Melius est explicare per sermonem sacer- 
dotis, ea quae continentur in lectione evangelica vel in epistolis. 

Pagina 31,' 51 ad n. 28: certe affirmatur quod solius est Hierarchiae 
aliquid in Liturgia mutare, sed si fit « ad normam iuris » i. e. novi iuris 
in schemate propositi, episcopi maximas facultates habebunt et scimus 
per experientiam quod non sunt episcopi qui postulant mutationes, sed 
aliqui sacerdotes in Commissionibus Pastoralibus Liturgicis, qui nullam 
aliam activitatem habent, nisi aliquid mutare in Liturgia. 

Videtur quod iam multae modificationes factae sunt, certe utiles 
sed numquam debet oblivisci quod « traditiones tenendae sunt », ideo 
mutationes admittendae sunt cum maxima prudentia. Quid est traditio 
nisi opus Ecclesiae in decursu temporum? et hoc opus affert generaliter 
secum fructum elaborationis multarum generationum. 

Exc. Alter: Omnia placent praesertim relate ad paragraphum 24 
de lingua liturgica. Lectiones e. g. oportet legere in Missa lingua ver- 
nacula; immo potius in sacramentis administrandis quando preces fide- 
libus dirigantur, iuxta criterium in n. 24 enuntiatum. 

Exc. Hurley: Placet, attentis autem iis quae in scriptis adnexis 

52 

continentur. 

Exc. Perrin: Placet iuxta modum: secundum animadversiones Emi- 
nentissimorum Cardinalium Siri, Leger, Dopfner et Alfrink; et Excel- 
lentissimorum Hurley et Seper. 


51 Cf. p. 41. 

52 Cf. pp. 77-78. 


48 Cf. p. 37. 

49 Cf. p. 38. 

50 Cf. pp. 38-39. 

Duae animadversiones addam: Fundamenta naturalia Liturgiae chri- 
stianae non sunt negligenda. Utile erit ut substratum philosophicum 
omnis liturgiae deducatur ex analysi trium dimensionum hominis erga 
Deum, erga communitatem humanam et erga mundum materialem. 
Etenim homo, inter mundum spiritualem et materialem constitutus, 
debet offerre Creatori seipsum et totam creationem materialem. 

Hoc autem substratum philosophicum magni momenti est ad dete- 
genda elementa valoris in liturgiis paganis, si volumus loqui de adap- 
tatione et de christianisatione rituum ethnicorum. Harum liturgiarum 
expressiones, etiam inadaequatae et adulteratae, sunt expressiones li- 
turgiae cosmicae et naturalis. 

Pag. 1 1 , 5J in ultima paragrapho possumus, meo sensu, discernere non 
solum quatuor sed quinque periodos in historia salutis. Prima ab Adami 
peccato usque ad Moisen, homo subditus erat oeconomiae legis naturae, 
sed iustificatus fuerat per gratiam Christi. 

Exc. Seper: Placet. 04 

Exc. Bazin: Placet iuxta modum: iuxta observationes Card. Dopf- 
ner et Exc. mi Archiepiscopi Seper de lingua liturgica. 

Quoad linguam liturgicam, bene relinquitur Conferendis Episcopa- 
libus determinare usum eius in regionibus suis. Etenim in quibusdam 
regionibus Missionalibus tam multae sunt gentes et linguae, etiam in 
eadem paroecia, ut difficile vel impossibile esset eligere unam linguam 
praeter alias. Multa sunt verba philosophica et theologica quae verti 
non possunt in linguam vernaculam sine longa periphrasi. Preces in lin- 
guis orientalibus tam longae sunt, ut Episcopis regionis sit facultas ver- 
tendi preces liturgicas in linguas vernaculas non quoad verbum, sed tan- 
tum quoad sensum. 

Exc. Bernard: Placet iuxta animadversiones Em.morum Cardi- 
nalium Leger, Dopfner, Alfrink et Exc.mi Seper. 

Mihi evidens non videtur cur aptationes liturgicae permissae in Mis- 
sionibus, i. e. in territoriis a Propaganda Fide dependentibus, denega- 
rentur aliis nationibus, ut devotio populi promoveatur. Si usus linguae 
vulgaris non est periculosus pro unitate Ecclesiae in Missionibus, cur 
idem usus periculosus esse potest in aliis regionibus? 

Denique non est obliviscendum, quod saepe in eadem Missione lin- 
guae permultae sunt, ideo usus moderatus tantum linguae vulgaris per- 


53 Cf. p. 30. 

54 Cf. pp. 78-79. 

mittatur, v. g. in Missa pro lectione Collectae, Epistolae et Evangelii 
quin celebrans debeat eos repetere in lingua latina et etiam permittatur 
in administratione Sacramentorum. 

Exc. Bernier: Placet iuxta modum ab Em.mis Cardinalibus Fer- 
retto et Bea expositum. 

Exc. Rakotomalala: Placet iuxta modum: iuxta opportunas ani- 
madversiones a Cardinalibus Spellman et Alfrink factas. 

Exc. Ngo-dinh-Thuc: Placet. Velim tamen, occasione mentionis 
de aptatione liturgica in locis missionum in pagina vigesima quinta 55 
schematis, animadvertere nonnunquam elucubrationes certorum perito- 
rum rei missionalis attribui hierarchiae, clero et populo christiano mis- 
sionum, de architectura ecclesiarum in locis missionum, de cantibus adhi- 
bendis. Isti periti possunt nobis indicare quaenam architectura vel musica 
logice deberet adhiberi in locis missionum; attamen magna praesumptio 
esset affirmare talem architecturam, talem musicam favere conversioni- 
bus, quia infidelibus in memoriam revocet templum vel musicam quibus 
coluntur idola. Tandem credo quod hierarchia in plagis Extremi Orientis 
non contendat frui iure particulari in re liturgica. 

Exc. Verwimp: Placet iuxta modum: ratione habita de eis prae- 
sertim quae dixerunt Eminentissimi Patres Dopfner, Alfrink et Leger 
de usu rationabili linguae vernaculae in sacra Liturgia unice ut inde de- 
votio et pietas augeantur ex participatione maiore fidelium cultui di- 
vino. 

Exc. Jelmini: Placet omnino. Mihi tamen videtur facultates quae 
tradere dicuntur in hoc valde laudabile schemate Episcoporum Confe- 
rentiis, Episcopis ipsis tradere. In Helvetica natione tres stirpes sunt: 
seu alemannica, gallica et italica, et non semper facile est unum et idem 
sapere ob diversitatem regionum et linguarum. Quapropter ad maius 
fovendam participationem fidelium ad sacram liturgiam et ad vitam li- 
turgicam in dioecesi fovendam optandum est singulis episcopis has fa- 
cultates tribuere. 

Exc. Suhr: Placet, ratione habita eorum quae dixerunt Em. mi Le- 
ger, Dopfner et Alfrink quoad usum linguae vernaculae in liturgia oc- 
cidentali. 


55 Cf. p. 37. 

Rev. Gut: Placet imprimis solidum fundamentum theologicum. 
Etiam valde laudandus est textus prudens et sobrius circa usum linguae 
vulgaris. Desidero ne hic textus in applicatione practica nimis restrin- 
gatur et ad nihilum quasi reducatur. 

Rev. Sepinski: Placet: adiungo folium observationes minoris mo- 
menti continens. 

Ad pag. 5 , 06 lin. 5-6: melius dicatur: « quidquid ad unionem fra- 
trum separatorum in Ecclesia quoquo modo conferre potest ». 

Ad pag. 5, lin. 6-8: melius dicatur: quidquid ad omnes in sinum 
Ecclesiae vocandos concurrit ». 

Ad pag. 10, 07 lin. 21: pro « aliae » corrigatur: « alii ». 

Ad pag. 27, JS lin. 12: loco « ineptas » proponerem « inutiles ». 

Ad pag. 3 2, 09 lin. 26: corrigatur « participatione ». 

Rev. Janssens: Placet. Assentior Beat.mo Patriarchae Chaldaeo- 
rum. 

Pagg. 34 et 35, tl0 , nn. 35 et 36: non bene apparet quomodo in sin- 
gulis dioecesibus, etiam minoribus, constitui possint peritorum Commis- 
siones de re liturgica, de musica sacra, de arte sacra. 


II 

DE SACRA LITURGIA 

(Prima et secunda Congregatio: 26-27 mart. 1962) 

1) SCHEMA PROPOSITUM A COMMISSIONE LITURGICA 

Caput II 

DE SACROSANCTO EUCHARISTIAE MYSTERIO 

Salvator noster, in cena novissima qua nocte tradebatur, Apostolis pa- 
schale convivium in sui memoriam donec veniat iterandum praecepit, ita 
ut « mortis eius victoria et triumphus » 1 repraesentaretur; et Ecclesiae di- 
lectae Sponsae suae fieret magnum sacramentum pietatis, fons et exemplar 
unitatis, sacrificium laudis, pignus et figura caelestis convivii. 

Itaque curat Ecclesia ut christifideles huic mysterio fidei non velut iner- 
tes et muti spectatores intersint, sed ut ritus et preces bene intellegentes, 


56 Cf. p. 26. 59 Cf. p. 41. 

57 Cf. p. 29. 60 Cf. p. 42. 

Cf. p. 38. 

ea actuose, conscie et pie participent, mensa cum verbi tum corporis Domi- 
ni reficiantur, immaculatam hostiam una cum sacerdote offerendo seipsos 
offerre discant, et de die in diem ad perfectiorem unitatem transferantur ut 
sit Deus omnia in omnibus. 

Quapropter Sacrosanctum Concilium, ut Sacrificio Missae restituat, etiam 
in forma rituali, plenam pastoralem efficacitatem, ea quae sequuntur decernit. 

I - DE MISSA 

37. [ Ordo Missae instaurandus']. Ordo Missae ita recognoscatur, sive 
in generali dispositione sive in singulis partibus, ut clarius percipiatur et 
actuosam fidelium participationem faciliorem reddat. 

[Declaratio]. Hodiernus Ordo Missae, qui decursu saeculorum suc- 
crevit, retinendus est. Nonnulla tamen passim recognoscenda et aliqua- 
tenus emendanda videntur, ope studiorum quae, nostra praesertim aetate, 
peracta sunt sive circa originem sive circa evolutionem singulorum rituum 
Missae, ita ut cuiusque partis natura et significatio in clariore luce ponatur, 
necnon fidelium participatio actuosa facilior et magis immediata reddatur. 

Clarius, ex. gr., distingui possent duae ipsius partes, liturgia nempe ver- 
bi et eucharistica: quod obtineretur praesertim cuiusque locum aptius se- 
parando. 2 

Partis enim eucharisticae locus proprius est altare, super quod Crucis 
Sacrificium, incruente repraesentatur; et e quo, tamquam e mensa domus pa- 
ternae, suam quisque partem sumit, communicando Corpori et Sanguini 
Domini. 

Liturgiae vero verbi, saltem in Missis cum populo, locus magis aptus ad 
sedes et ad ambones posset assignari, ut fit in Missa pontificali; tali enim 
ratione natura actionis liturgicae clarius manifestatur, ac gradus et pars 
cuiusque ministri evidentiore modo exprimitur. 

Inter singulas vero partes Ordinis Missae, illae potissimum recognoscen- 
dae videntur quae in initio, ad Offertorium, ad Communionem, et in fine ac- 
cesserunt, praesertim cum ritus romanus in Gallia assumptus et ex indole 
gallico-germanica in formam novam redactus est, quam Ecclesia romana po- 
stea adoptavit. 

Inter alia, haec aliquomodo recognoscenda proponuntur: 

a) Rariores fiant in Missa crucesignationes, altaris oscula, genuflexio- 
nes, inclinationes et alia huiusmodi. 3 

b) Preces ad gradus altaris essent aliquatenus minuendae, et forma 
simpliciore redigendae. 4 

c) Lectiones proclamentur versus populum, cui directe annuntiantur. 

d) Ritus Offertorii ita describatur et aptetur, ut populi participatio 
appareat processione oblationis, quae fieri posset saltem diebus solemniori- 
bus, vel ab ipso populo vel ab ipsius repraesentantibus (ut adhuc fit in Litur- 
gia Ambrosiana). Item orationes quae oblationem comitantur ita recogno- 



104 


SESSIO V - ACTA 


scantur ut magis respondeant sensui oblationis donorum postea consecran- 
dorum. 5 Orationi super oblata suum momentum restituatur, clara voce eam 
proferendo. 

e) Praefationum numerus augeatur (ex. gr., pro die dominico, pro 
tempore Adventus, pro festo Corporis Christi, pro Missa Dedicationis eccle- 
siae). In. Canone praecipuae preces, vel saltem doxologia finalis, elata voce 
dicantur, ut populus respondere valeat « Arnen »; quod in fine tantum ex- 
stare deberet. Crucesignationes in doxologia tollantur; et in toto Canone 
minuantur. 6 

/) Embolismus orationis dominicae clara voce recitetur, ut fit in Actio- 
ne liturgica feriae VI in Passione et Morte Domini, neque fractio ad eius 
conclusionem fiat. 7 

g) Fractio hostiae et pax melius ordinentur. 

h) Aboleantur restrictiones, quibus fideles a recipienda sacra Com- 
munione in quibusdam Missis prohibentur. 

i) Formula distributionis sacrae Communionis brevior admittatur, ut 
v. gr. « Corpus Christi. R. Arnen », ut apud S. Ambrosium et in Litur- 
gia Ambrosiana. 8 

I) Missa compleatur benedictione sacerdotis et formula dimissionis: 
« Ite, missa est ». 9 

Ad hanc revisionem sive totius Ordinis Missae sive eius partium reduci 
possunt aliae quaestiones characteris potius rubricalis et caeremonialis, sae- 
pius a peritis et nunc etiam ab Episcopis pressius propositae. Duas ex his, 
ad modum exempli, memorari liceat: scilicet reductionem rituum Missae 
pontificalis in genere, 10 et restitutionem ad praxim ordinariam Missae so- 
lemnis cum diacono, uti factum est in Ordine instaurato Hebdomadae sanctae. 

38. [ Lectiones in Missa]. Ut fidelibus cum mensa eucharistica etiam 
ditior mensa verbi Dei paretur, 11 thesauri biblici largius aperiantur, 12 ita 
ut, decursu plurium annorum, praestantior pars Scripturarum sanctarum po- 
pulo praelegatur. 

[Declaratio]. S. Pius X cunctis fidelibus faciliorem reddidit partici- 
pationem mensae caelestis et inde valde succrevit pietas eucharistica. 13 

Optatur nunc ut etiam « mensa verbi Dei » ditior, per ampliorem lectio- 
nem sanctarum Scripturarum, Missae adstantibus praebeatur. 

Pericopae Epistolarum et Evangeliorum, quae per anni circulum fideli- 
bus proclamantur, minimam partem thesaurorum, qui in libris sacris conti- 
nentur, communicant. Quam rem animarum pastores valde dolent, cum 
saepe saepius in Missa tantum fidelibus occasio praebeatur audiendi verbum 
Dei. 

Modi, quibus abundantior communicatio divini verbi fieri posset, diversi 
proponuntur, a Commissione postconciliari sedulo perpendendi. Principium 
commendarunt, inter alios, Em. mus Card. Schuster, in re liturgica et pasto- 
rali apprime versatus, Card. Faulhaber et plures alii dignissimi Pastores, ex 
quibus haud pauci rem proposuerunt Concilio. 14 

39. [Homilia]. Homilia, tamquam pars ipsius Liturgiae, valde commen- 
datur, praesertim diebus dominicis et festis de praecepto. 

[Declaratio]. Iam apud S. Iustinum homilia invenitur tamquam pars 
Liturgiae in Missa dominicali. 10 

Pius XII in Litt. Enc. Mediator Dei inter actiones liturgicas, post lectio- 
nes, enumerat: « ac postremo homilia ». 16 

40. [ Oratio communis']. Oratio communis, seu fidelium, post Evange- 
lium et homiliam, saltem diebus dominicis et festis de praecepto, redinte- 
gretur, ita ut, populo participante, obsecrationes fiant pro sancta Ecclesia, 
« pro omnibus hominibus, pro regibus et omnibus qui in sublimitate sunt ». 17 

[Declaratio]. Oratio communis post Evangelium invenitur in om- 
nibus fere Liturgiis, 18 praeterquam in Romana. Sed et ipsi olim minime igno- 
ta fuit, 19 immo usque ad saec. V oratio illa cotidiana erat. Textus qui nunc 
habetur feria VI in passione et Morte Domini refert, iuxta peritos, ampliorem 
formam primaevae illius orationis communis cotidianae. 20 

Restitutio orationis fidelium commendatur rationibus practicis et pasto- 
ralibus. 21 Praestat enim ut conventus fidelium, ad Sacrificium propius acce- 
dens, Deo commendet sanctae Ecclesiae totiusque generis humani necessi- 
tates. Sublatis orationibus imperatis, possent hic Episcopi aliquas inserere 
intentiones pro necessitatibus proprii gregis, quae, fidelibus audientibus et 
respondentibus, aperte patefierent. Tandem haec oratio communis ligamen 
optimum exstaret inter omnes christianos populos ex Oriente et Occidente, 
eadem prece in eucharistico Sacrificio prolata. 

Formula orationis, 22 sicut modus et termini, statuentur a Commissione 
postconciliari. 

41. [Lingua]. Linguae vernaculae in Missis cum populo congruus lo- 
cus tribuatur, imprimis autem in lectionibus, oratione communi et nonnullis 
cantibus, ad normam articuli 24 huius Constitutionis. 23 

[Declaratio]. Linguae vernaculae nomine ea intellegitur, in qua ha- 
betur homilia, vel nuntia paroecialia publicantur. Ratio pastoralis postulat 
ut saltem lectiones, oratio communis et nonnulli cantus lingua materna fiant. 

Episcoporum petitiones valde largiores fuerunt: 24 maluit tamen Com- 
missio liturgica his limitibus rem continere et haec tria tantum explicite 
Patribus Concilii proponere. 

Lectionibus omnino congruit ut lingua materna uniuscuiusque populi di- 
recte praelegantur. Ecclesia hanc viam, de facto, ingressa est cum concessit 
dioecesibus Germaniae, Austriae, Helvetiae, Galliae, Iugoslaviae, Belgii, Po- 
loniae et populis in regionibus Missionum degentibus ut, textu latino perico- 
parum praelecto vel cantato, idem textus lingua materna ab ipso ministro 
tradatur. Sed lectio bilinguis est onerosa, et haud paucis querelis obnoxia. 
Insuper aliquando, ex. gr. in casu historiae Passionis Domini per Hebdo- 
madam sanctam, lectio bilinguis practice perdifficilis est. 

Oratio communis , si restituatur, proponitur dicenda lingua materna cum 

enuntiet intentiones communis precis et fideles directe respondete debeant 
propositionibus sacerdotis vel diaconi. 

Ad cantus quod attinet, non tangitur quaestio de Ordinario Missae, de 
quo tamen iam numero conspicua sunt indulta concessa a S. Congregatione 
S. Officii, sed de cantibus opportune inserendis quibusdam partibus cele- 
brationis Eucharisticae, ex. gr. ad Introitum, inter lectiones, ad offertorium, 
ad Communionem, quo participatio populi plenior evadat. 

Remittitur Conjerentiis Episcopalibus determinare modum et limites ra- 
tione habita de reali et urgente necessitate pastorali proprii gregis. 

42. \Communio sub utraque specie ]. Communio sub utraque specie, 
sublato fidei periculo, pro certis et bene determinatis casibus, iudicio Epi- 
scoporum, tum clericis et religiosis, tum laicis concedi potest. 

[Declaratio]. Cum nostris temporibus remotius videatur periculum 
fidei, de quo optime providerat S. Tridentina Synodus, Sess. 21, can. 1-3, 
plures Episcopi 25 optaverunt ut Communio sub utraque specie concedatur, 
non certe passim et omnibus, quia adsunt magna practica incommoda, ac 
difficilis erit fidelium pietatis et mentis aptatio, sed « pro certis et bene de- 
terminatis casibus », exempli gratia: sacerdotibus concelebrantibus; mini- 
stris sacris in Missa solemni; in collatione sacrorum Ordinum; in professione 
religiosa; in baptismo adulti et in receptione neoconversi; in celebratione 
matrimonii, et his similibus. Hac instauratione, etsi raro admissa, ostendere- 
tur caritas Ecclesiae erga desideria fratrum separatorum, 26 unitas Orienta- 
lium rituum cum Occidentalibus, foveretur christiana devotio erga pretio- 
sissimum Christi Sanguinem, melius a fidelibus intellegeretur Eucharistiam 
esse Crucis Sacrificii repraesentationem illiusque regni aeterni nuntium, in 
quo novum genimen vitis bibetur. Si vero agitur de Communione sacerdo- 
tum in Missa concelebrantium, evidentius appareret eos vere cum principali 
celebrante consecrare et sacrificare. 

Ad cautelas quod attinet, serventur rubricae in Caeremoniale sanctae Ro- 
manae Ecclesiae inscriptae de Communione Sanguinis in Missa papali. 

43. [ Praeceptum Missae festivae~\. Liturgia Missae duabus partibus quo- 
dammodo constat, liturgia nempe verbi et eucharistica. Hae duae partes 
tamen ita intrinsece coniunguntur, ut unicum actum cultus efforment. Proin- 
de animarum pastores, in catechesi tradenda, fideles sedulo instruant, ut in- 
tegrae Missae celebrationi intersint. 

[Declaratio]. Canon 1248 ait: « Festis de praecepto diebus Missa 
audienda est ». Absolute dicitur « Missa », seu integer ritus. Nam: 

1) Ritus Missae est indivisibilis. Eius finis non est solummodo divi- 
nae Maiestatis adoratio, sed etiam hominis sanctificatio, quae fit per audi- 
tionem verbi Dei, per eius insertionem in « mysterio » Christi, per eucha- 
risticam Communionem. Haec omnia ita inter se connectuntur, ut si exigen- 
tiae verae efficaciorisque participationis considerantur, unum sine altero esse 
non possit. Perperam enim exigeretur ut conscie fidelis inseratur in myste- 
rio et fructuose Christi Corpus suscipiat, nisi congrua habeatur mentis ani- 

mique praeparatio per verbum Dei, orationem, catechesim et fidei profes- 
sionem. 

2) Magis magisque pro pluribus fidelibus ritus festivus Missae uni- 
cum constituit medium instructionis christianae, quae praesertim in litur- 
gia verbi Dei habetur. 

II - DE CONCELEBRATIONE SACR AMENT ALI 

44. [Usus amplificetur ]. Concelebratio tam in Ecclesia Orientali quam 
in Occidentali in usu hucusque remansit. In votis est ut ad plures casus exten- 
datur quam in disciplina vigenti et praesertim : 

a) ad Missam chrismatis, feria V in Cena Domini; 

b) ad Missam conventualem et ad Missam principalem in ecclesiis, 

ubi plures sacerdotes adsunt quam utilitas fidelium requirit, salva semper 
Cuiusque sacerdotis libertate individualiter celebrandi, non tamen in eadem 
ecclesia, eodem tempore; • ■ 

c) ad conventus sacerdotum, uti sunt exercitia spiritualia, cursus 
studiorum, peregrinationes, etc., praesertim ubi singulae Missae sine incom- 
modo celebrari nequeunt; 

d ) ad extraordinarias celebrationes festivas, exempli gratia occasione 
Synodi dioecesanae, visitationis pastoralis (concelebratio Episcopi una cum 
clero illius paroeciae). 

[Declaratio]. 1. Usus concelebrationis. Praecipua documenta Eccle- 
siae de concelebratione sunt: A 

Pro tota Ecclesia occidentali can. 803:' «Non licet pluribus sacerdo- 
tibus concelebrare, praeterquam in Missis ordinationis presbyterorum et in 
Missa consecrationis episcoporum secundum Pontificale romanum ». In Pon- 
tificali romano vero concelebratio episcoporum inscribitur expresse saltem 
a fine saeculi xii (M. Andrieu, Le Pontifical romain, I, p. 151). Concele- 
bratio presbyterorum describitur iam in Pontificali Curiae tempore Inno- 
centii IV (cf. ibidem, II, p. 349). 

Pro Ecclesia Lugdunensi : Appendix ad Pontificale a eard. de Bonald 
edita: Benedictio oleorum. 

Pro Russis, tam unitis quam separatis: Cinovik, ex editionibus tam 
anni 1798 quam 1896; et Trebnik Petri Moghila, Kiev 1646. 

Pro Ruthenis'. Acta et Decreta Synodi provincialis Ruthenorum Ga- 
litiae, habitae Leopoli anno 1891, Romae anno- 1895, pp. 150-168; Ordo 
celebrationis, Romae 1953, pp. 102-114. 

Pro Graecis catholicis et Melchitis : Hieraticon, Romae 1950, pp. 265- 
272; Hieraticon sylliourgon. - Benedictus XIV, Demandatum, 24 dec. 
1743; et Allatae sunt, 27 iul. 1755, apud P. Gasparri, Fontes luris cano- 
nici, I, p. 799, et II, p. 472. 

Pro Maronitis: Synodus Montis Libani 1736, apud Mansi, 38, coli. 
125-126. 



108 


SESSIO V 


ACTA 


Pro Coptis catholicis : Synodus Alexandrina Coptorum, habita Cairi 
anno 1898, Romae 1899, p. 107. 

2. Rationes cur optatur extensio : 

a) Unitas Ecclesiae in unitate sacerdotii melius demonstratur: « Quia 
sacerdos non consecrat nisi in persona Christi, multi autem sunt unum in 
Christo, ideo non refert utrum per unum vel per multos hoc sacramentum 
consecraretur: nisi quod oportet ritum Ecclesiae servari... Eucharistia est 
sacramentum unitatis Ecclesiasticae, quae attenditur secundum hoc, quod 
multi sunt unum in Christo » (S. Thomas, Summa Theol., III, Q. 82, a. 2, 
ad 2 et 3). 

b) Pietas magis fovetur, si plures sacerdotes simul litent, quam in di- 
versis altaribus singillatim celebrent, sese invicem et populum molestia affi- 
cientes. 

c) Vitantur difficultates practicae et incommoda provenientia ex nu- 
mero sacerdotum sive e penuria altarium et supellectilis, sive ex brevitate 
temporis. 

Placeret concelebrationem habere etiam pro Missa chrismatis, quia pre- 
sbyteri iam in conficiendis sacris oleis cum Episcopo concelebrant, et melius 
esset si concelebratio etiam ad Missam extenderetur. Quod fit adhuc hodie 
in Ecclesia Lugdunensi, et fiebat medio aevo in pluribus aliis Ecclesiis, ex. 
gr. in Ecclesia Carnutensi, Rhemensi, Senonensi, Parisiensi, Tullensi, Bituri- 
censi, etc. 

Etsi « Cena Domini » melius repraesentatur per Missam in qua, iuxta 
usum vigentem, unus celebrat et ceteri communicant, tamen non excluditur 
ut etiam hac occasione concelebratio peragi possit. 

45. [ Ritus concelebrationis\ . Quoad ritum, servari possunt rubricae 
Pontificalis romani. Attamen optantur quaedam aptationes, scilicet: 

a) ut concelebrantes, oblatione peracta, stent circa altare, vestibus sa- 
cerdotalibus, aut saltem alba et stola, induti; 

b) ut minuatur numerus precum a concelebrantibus simul dicenda- 
rum; 

c) ut communicare possint sub utraque specie; 

d) ut solus celebrans principalis gestus faciat et benedicat. 

[Declaratio]. Ad a) In Pontificali Romanae Curiae saec. xn, quod 

diffusum est ubique, rubrica erat sequens: « Oblatione facta, presbyteri va- 
dant ad altare, ad standum a dextera et laeva altaris cum missalibus suis » 
(M. Andrieu, Le Pontifical romain, II, p. 349). Haec rubrica mutata est 
in Pontificali romano primum excuso anno 1485: « Presbyteri vero ordinati 
retro Pontificem vel hinc inde ubi magis commodum erit, in terra genuflexi, 
habeant libros coram se... ». 

Ad b) In documentis antiquioribus, ex. gr. in Ordine Romano III 
(M. Andrieu, Ordines romani, II, p. 131) presbyteri cardinales « canonem 
dicunt », non alia. Idem servabatur adhuc saec. xii, teste canonico Benedicto 
(Fabre-Duchesne, Le liber Censuum de VEglise romaine, II, p. 146). 

Sed praeter rationes historicas, adest praecipue ratio practica- dicere 
simul tantam seriem orationum « distincte, morose », praesertim dum cele- 
brans cantat vel gestus facit, est nimis prolixum et populum taedio afficit. 
In liturgia verbi, melius erit si concelebrantes silentio auscultent lectiones, 
participent cantum sive Proprii sive Ordinarii, solo celebrante principali 
dicente Gloria in excelsis, Pax vobis, orationes, Credo, Dominus vobis cum. 

Ad c ) Communio sub utraque specie fit semper in Missa consecrationis 
Episcopi; fit etiam a diacono et subdiacono in Missa papali; fiebat etiam in 
ordinationibus presbyterorum saec. xm, teste Pontificali Romanae Curiae 
(M. Andrieu, Le Pontifcal romain, II, p. 350). Optatur hodie quia con- 
sentaneum est omnes celebrantes semper sub utraque specie communicare. 

Ad d) Sic fit hodie in Missa ordinationis presbyterorum, et sic faciebant 
olim presbyteri cardinales, quando concelebrabant cum Summo Pontifice. 

Aptetur eadem disciplina in Missa consecrationis Episcopi et in benedi- 
ctione Abbatis. 

46. \_Opportunitas concelebrationis et numerus concelebrantium ]. De 
opportunitate concelebrationis et de numero concelebrantium, in singulis 
casibus, Ordinarii loci erit iudicare. 

[Declaratio]. In ordinatione sacerdotum limites non ponuntur nume- 
ro neosacerdotum concelebrantium, neque in documentis, neque in usu. In 
casibus supradictis, ad quos extendi poterit concelebratio, numerus concele- 
brantium pendebit potissimum a circumstantiis sive personarum sive loco- 
rum. In ecclesia ampliore, ubi supellex sufficiens adest et media technica 
vocem celebrantis principalis facilius aliis sacerdotibus ferunt, admitti po- 
terit maior numerus concelebrantium quam in parvo aedificio. 

47. [ Stipendium ]. Dispositio can. 824 Codicis luris Canonici, relate ad 
stipendium Missae, valet pro unoquoque concelebrante. 

[Declaratio]. Secundum disciplinam hodie vigentem, singuli celebran- 
tes accipere possunt stipendium pro applicatione. 

Nulla videtur adesse ratio impediens, si plures sacerdotes concelebrent. 
Hoc a Benedicto XIV statutum est, cum supradictam Synodum Maronita- 
rum approbavit. Illustratum est quoque nostra aetate a M. de la Taille, 
Mysterium jidei, Parisiis 1921, pp. 354-356. 

Textus definitive approbatus unanimi suffragio in Sessione plenaria, diebus 
12 et 13 ianuarii 1962. 


NOTAE 

1 Cone. Trid., Sessio 13, cap. 5. 

2 Cf. Acta et Documenta, p. 268, n. 25; pp. 268-269, nn. 33, 35, 36. 

3 Ibidem, pp. 273-277. Genuflexiones in Canonem introduci coeperunt so- 
lummodo saec. xiv. In Missali Romano primum apparent anno 1570. 

4 Ibidem, pp. 262-263. 

5 Cf. Acta et 'Documenta, pp. 270-273. 

6 Doxologia sine ullis crucesignationibus habetur in Ordine Romano I (cf. 
M. Andrieu, Ordines romani, II, p. 96)., 

7 Cf. Acta et Documenta, pp. 277-278, nn. 23-27 . 

8 Ibidem, pp. 66-67 et p. 279, n. 37. 

9 Ibidem, pp. 279-282. 

10 Cf. Acta et Documenta, pp. 284-288. 

11 Cf. De imitatione Christi, IV, 11. 

12 Cf. Pius XII, Litt. Enc. Divino afflante Spiritu : A.A.S., 35 (1943), 

p. 324. ' - •' 

13 Cf. Decretum Tridentina Synodus: A.S.S., 38 (1905-1906), pp. 400-406. 

14 Cf. Acta et Documenta, pp. 264-270. 

15 I Apol, c. 67. 

16 A.A.S., 39 (1947), p. 529. 
r 17 I Tim. 2, 1-2. 

18 Pro Liturgiis orientalibus, sufficiat earum consulere libros rituales. Medio- 
lani adhuc dicitur « oratio super sindonem », seu ad tollendum velum calicis, quae 
olim concludebat orationem communem: cf. P. Borella, L’ oratio super sindonem, 
in Ambrosius, 34 (1958), pp. 173-176. 

19 S. Ius tinus, I Apol. cc. 65, 67; S. Clemens, Epist. I ad Corinthios, 
cc. 59-60; S. Polycarpus, Ad Philippenses, c. 13. 

20 P. Alfonzo, Oratio ffdelium, Finalpia 1928; M. Cappuyns, Les « Oratio- 
nes solemnes » du Vendredi Saint, in Les questions liturgique s et paroissiales, 
23 (1938), pp. 18 ss. 

21 Cf. Acta et Documenta, p. 271, nn. 5, 7, 10, 11. Cf. etiam Partecipazione 
attiva alia Liturgia. Atti dei III Convegno internazionale di studi liturgici. Lu- 
gano 1953, p. 241; Missions et Liturgie, Paris 1959, pp. 12, 17, 120, 125, 134. 

22 Cf. ex. gr. E. Lengeling, Furbitten, in Lexikon jiir Theologie und Kirche, 
IV, 1960, p. 460 ss. 

23 N. 24. [ Lingua liturgica ]. Latinae linguae usus in Liturgia occidentali om- 
nino servandus est. 

Cum tamen « in non paucis ritibus vulgati sermonis usurpatio valde utilis 
apud populum exsistere » possit, amplior locus ipsi in Liturgia tribuatur, impri- 
mis autem in lectionibus et admonitionibus, in nonnullis orationibus et cantibus. 

Sit vero Conferentiae Episcopalis in singulis regionibus, etiam,, si casus ferat, 
consilio habito cum Episcopis finitimarum regionum eiusdem linguae, limites et 
modum linguae vernaculae in Liturgiam admittendae statuere, actis a Sancta Sede 
recognitis (cf. can. 291). 

24 Cf. Acta et Documenta, pp. 397-412; et etiam pp. 387-397. 

25 Cf. Acta et Documenta, p. 69, nn. 1-5. 

26 Cone. Trid., Sessio 21: De Communione sub utraque..., in fine, post ca- 
nones; Sessio 22: Decr. super petitione concessionis calicis. 

2) RELATIO EM. MI P. D. ARCADII CARD. LARRAONA 
PRAESIDIS COMMISSIONIS LITURGICAE 

Mysterium eucharisticum, christianae religionis centrum et caput, 
praecipuum exstat medium quo fideles rationabile obsequium Deo prae- 
stent, ac primus isque necessarius fons e quo et spiritum vere christia- 
num ac congruam religiosam institutionem hauriant. 

Quae prius s. Pius X iam clare exposuerat in Motu proprio Tra le 
sollecitudini (22 nov. 1903), novis suffulta argumentis Litterae Ency- 
clicae Mediator Dei Pii Papae XII (20 nov. 1947) luculenter ostendunt; 
pluraque subsequentia documenta Sanctae Sedis pressius inculcant. Ita 
et animarum pastores, imprimis autem Episcopi, de vita christiana fide- 
lium florescente solliciti, in hoc mysterium magis magisque oculos et 
mentes intenderunt. Revera, in omnibus fere christiani orbis partibus, 
his duobus decenniis immane bellum subsequentibus, inceptus, hebdo- 
madae liturgicae, congressus nationales et internationales multiplices 
facti sunt, hoc unum praecipue intendentes, ut fideles Missae Sacrifi- 
cium melius intellegerent, ipsumque actuose et conscie participarent. 
Insuper proposita studia et liturgici coetus necessitatem ostenderunt ut 
aspectus, communitarium quem dicunt, in clariore luce poneretur. Inter 
omnes sacros ritus enim Eucharistia totam familiam Dei frequentius cir- 
cum altare convocat, et communitarium spiritum quam maxime fovet. 

Totam hanc pastoralem actionem Episcopi sequuntur, inceptus fo- 
vent legitimos, studia promovent. Immo pluribus in locis, dioecesana 
vel nationalia Directoria seu Instructiones, ex officio edita sunt, Com- 
missionibus liturgicis nationalibus vel regionalibus promoventibus vel 
moderantibus, ad actuosam fidelium participationem sacrosancti Missae 
Sacrificii dirigendam, iuxta diversos gradus ab Instructione Sacrae Ri- 
tuum Congregationis propositos (De Musica sacra et sacra Liturgia, 
3 sept. 1938). 

Ut inceptum opus favorabiliter prosequatur, et plebs sancta Dei 
plene in sacrosanctum altaris mysterium inseratur, atque, ex altera 
parte, ipse ritus ad intelligentiorem formam instruatur, et fideles faci- 
lius illum percipiant, Commissioni de sacra Liturgia visum est quaedam 
congrua proponere desideria et vota, quae synthetice referunt studia et 
conclusiones virorum in re liturgica et praxi pastorali peritorum. 

In titulo dicitur: De sacrosancto Eucharistiae mysterio > ut hoc uno 
nomine comprehendantur simul sive Sacrificium , sive Sacramentum, si- 
ve quaestio de Concelebratione. 

Sepositis quaestionibus theologicis circa Sacrificium Missae, quae 

fundamentum constituunt rei liturgicae, utpote non directe ad Com- 
missionem de sacra Liturgia spectantibus, de ritu ipso, praesertim sub 
aspectu pastorali actum est. At liceat adhuc memorari non omnia nec 
singula tractata fuisse; sed solummodo ea quae characterem generalem 
prae se ferrent, ceteris ad Commissiones postconciliares, pontificias et 
regionales, remissis. Hoc explicat quare articuli circa argumenta totius 
liturgiae maxima sint omnino pauci et forma generalissima expressi. 

Articulus 37 agit de instauratione Ordinis Missae, qui comprehen- 
dit sive Ordinarium sive Proprium, idest universum ritum sacrificalem. 
Quod certe est nihil et simul nimis dicere: quamplurimae enim fuerunt 
petitiones, saepissime ex pluribus partibus repetitae, circa instauratio- 
nem Ordinis Missae. Quaedam suggestiones numerantur in Declaratio- 
ne; ita ex. gr., ut lectiones proclamentur populum versus et non con- 
tra altare; ut numerus praefationum augeatur, saltem pro festo Corpo- 
ris Christi, vel pro Adventu, vel pro Missa Dedicationis ecclesiae; ut 
Missa finiatur formula « Ite Missa est », etc. 

Nullus mirabitur si nova petitur selectio lectionum pro Missa 
(art. 38). Vox pastorum, liturgistarum, exegetarum, bonumque ipsum 
fidelium hoc suadet. Neque in praxi adsunt difficultates si, uti aliquo- 
modo propositum habetur in Missalibus saec. xv et xvi, assignentur pe- 
culiares lectiones diebus sic dictis « poenitentialibus », scilicet feriis IV 
et VI cuiusque Hebdomadae. Hae lectiones adhiberi possunt sive cum 
per hebdomadam dicenda est Missa de feria, seu dominicae praeceden- 
tis, sive transferri ad diem dominicum tertio quoque anno. Ita, uno ictu 
triplicaretur lectio divina. 

Quaedam pariter dicenda circa orationem communem, de qua in 
art. 40. Agitur de oratione forma litanica, ad Offertorium Missae, a ce- 
lebrante proponenda, universo autem populo respondente, saltem die- 
bus dominicis et festis. Non est res nova, sed solummodo instauratio. 
Per perplura saecula haec forma precis popularis ubique invaluit; in di- 
versis regionibus, ex. gr. in Germania et in Gallia, etiam hodie in usu 
manet. Haec precatio fovet spiritum et participationem communitariam 
omnium Missae adstantium, dum, imminutis commemorationibus et 
orationibus ab Episcopis imperatis, hic esset aptior locus ut fideles una 
simul orent pro necessitatibus Ecclesiae, dioecesis, nationis, totiusque 
humanae familiae. 

Pro hac oratione communi, pro lectionibus et nonnullis cantibus pro- 
ponitur ut fiant lingua vernacula (n. 41). Agitur enim de tribus elemen- 
tis, ubi fideles directe intellegere debent quae dicunt ut toto corde, ani- 
mo et mente participent actionem sacram. 

Concessiones iam factae per indulta particularia, in omnibus fere or- 

bis regionibus, tot tantaque sunt ut non exceptio sed lex iam dici possit, 
quod olim fuit solummodo legis vulnus. 

Praestat proinde ut, cautelis et limitibus adhibitis, de quibus iam haec 
Commissio Centralis deliberavit, largius aperiantur thesauri intellegen- 
tiae sacri ritus populo Dei. 

Concelebratio. Vix unum verbum dicendum est quoad concelebra- 
tionem. Articuli propositi sunt omnino clari et determinati. Nulla est 
quaestio de principiis, sed de usu, vel potius de accommodatione usus 
iam exsistentis ad ulteriores casus legitimos et rationabiles. Ubi res 
admitteretur, decor celebrationis, austeritas pietasque sacerdotum non 
tantum detrimentum haud paterentur, immo multum proficerent. Sed 
neque pastoralis necessitas nocumentum haberet. 

His praehabitis, videamus per singula. 

1. Ad art. 37. 

Licet hic articulus, prout iacet, nimis amplus in pluribus dicendus 
sit, admitti possunt nonnulla quae in Declaratione innuuntur, sed hoc 
pacto: 

a) Admittenda videtur aliqualis diminutio crucessignationum, al- 
taris osculorum, genuflexionum et similium huiusmodi. 

b) Preces ad gradus altaris breviandae quidem sunt, at non sup- 
primendae in Missis lectis; utique in Missis cantatis, quia interim cho- 
rus cantat Introitum. 

c ) Lectiones proclamentur versus populum in Missis et diebus eo 
adstante; sed non videtur practicum nec conveniens idem facere eo ab- 
sente, vel omnino vel fere non adstante. 

d ) Processio oblationis fieri potest diebus solemnioribus tantum, 
vel in Missis cum quadam sollemnitate in peculiari occasione celebratis, 
v. gr. professionis, matrimonii, etc. 

e) Valent quoque quae proponuntur de reformatione orationum 
quae oblationem comitantur; et quod oratio super oblata alta voce di- 
catur. 

/) Praefationum numerus augeatur pro diebus qui innuuntur. 

g ) Valent de dicendo alta voce Embolismo orationis dominicalis. 

h) Item, de brevianda formula distributionis communionis. 

i) Item, quod Missa compleatur benedictione sacerdotis et for- 
mula dimissionis populi. 

/) Videtur necessaria reductio rituum Missae pontificalis. 

k) Videtur conveniens in praxi ordinaria restitutio Missae can- 
tatae cum Diacono (iuxta n. 271), ut factum est in Ordine Hebdomadae 
Sanctae. 


8 

2. Ad art. 38. 

Admittenda videtur maior communicatio Verbi divini, hoc vel si- 
mili pacto; 

a) In 'Proprio de tempore , retento hodierno duarum lectionum 
numero, id est, epistola et evangelium: 1) novae lectiones pro feriis in- 
fra hebdomadam, pro tribus feriis, ad minus, ponantur; 2) hae lectiones 
in dominica resumerentur sequentibus annis; 3) hoc pacto haberetur 
systema lectionum pro tribus annis; in hoc sensu schemata iam fuerunt 
publicata. 

b ) In Communi Sanctorum', in unoquoque Communi addantur 
lectiones pro quinque, sex vel septem diebus, ita modo ut lectiones de 
Communi ne repetantur intra unum vel duos menses. 

3. Ad art. 40. 

Oratio communis seu fidelium redintegretur diebus dominicis, fes- 
tis de praecepto, et aliis diebus quando populus frequentior Missae as- 
sistit. Eiusdem formula, auctoritate S. Sedis, statuatur, sub conditione 
tamen, quod Episcopi possint addere brevissimam orationem, unam vel 
duas invocationes, quae temporis et dioecesis specialibus circumstantiis 
respondeant. 

4. Ad art. 41. 

In fine addatur; « ad normam et sub conditionibus art. 24 ». 

1) Lectiones permitti possint in lingua vernacula sive in Missis 
lectis sive in cantatis, adstante populo. Item, historia Passionis per Heb- 
domadam Sanctam, in ritu simplici, non vero in ritu solemni. 

2) Oratio communis permittatur in lingua vernacula. 

3) Cantus quoque, qui opportune inserantur ad Introitum, Of- 
fertorium et ad Communionem, non in aliis partibus Missae. 

4) Sed in his casibus, remittitur Conferentiis Episcopalibus iuxta 
alias dicta (art. 21), sub recognitione et approbatione S. Sedis, deter- 
minare modum et limites, ratione habita de reali et urgente necessitate 
pastorali proprii gregis. 

3. Ad art. 42. 

Communio sub utraque specie in certis et bene determinatis casibus, 
iudicio Episcopi, concedi potest, nempe; 1) pro sacerdotibus concele- 
brantibus, 2) ministris sacris in Missa solemni, 3) in collatione ordinum, 
4) in professione religiosa, 5) in incorporatione seu consecratione in 
Institutis saecularibus; 6) in baptismo adulti et 7) in receptione neo- 
conversi. In omnibus aliis casibus tantum conceditur ex induito San- 
ctae Sedis. 

6. Ad art. 43. 

Licet praeceptum Missae audiendae incipiat ipso die dominico, Epi- 

scopus ob graves rationes pastorales concedere potest facultatem ut 
Missa vespertina sabbati, post primas dominicae vesperas celebrata, suf- 
ficere possit ad adimplendum praeceptum Missae dominicale. 

Idem respective, applicetur diebus festis de praecepto infra hebdo- 
madam. Quaestio de principio iam soluta est in iure Orientalium. 

N. B.: Etsi reiecta fuerit concessio generalis, tamen forsan ita ad- 
mitti posset. 

7. Ad art. 44. 

De concelebratione : I - Supposita distinctione inter Concelebratio- 
nem sacramentalem et caeremonialem (cf. S. Off. maii 1957; A.A.S., 
49 [1957] p. 370), hic agitur tantum de concelebratione sacramentali, 
non de caeremoniali, neque de Missis communitariis. De his cf. Pius XII, 
Alloc. 2 nov. 1954 (A.A.S., 46 [1954], p. 669); Alloc. 22 sept. 1956 
(A.A.S., 48 [1956], p. 716). 

II - Ad vitandas confusiones videtur necessarium: 

a) Declaratio S. Officii circa valorem Missae concelebratae; utrum 
nempe, una Missa a decem Sacerdotibus concelebrata sit eiusdem valoris 
ac decem Missae a decem sacerdotibus celebratae. 

b) Declaratio circa legitimitatem percipiendi et exigendi stipen- 
dium pro unoquoque sacerdote concelebrante (cf. art. 47). 

III - Amplitudo concelebrationis sacramentalis proponitur contra- 
henda ad hos casus: 

1. In concelebratione Presbyterorum cum ipso Episcopo. Praeter 
casus in iure praevisos (c. 803): 

a) Ad Missam chrismatis, feria V in Cena Domini, 

b) occasione Synodi dioecesanae, 

c) occasione Visitationis pastoralis, 

d) occasione celebrationum festivarum extraordinariarum . Cf. 
quod in Capite de Missis Votivis I cl. (nn. 328-340) Codex Rubrica- 
rum tradit. 

2. In concelebratione a Presbyteris facta absque Episcopo. Ordina- 
rius eam permittere poterit: 

a) In Missa vespertina in Cena Domini (Haec facultas respondet 
spiritui can. 862 et Ordini Hebdomadae Sanctae). 

b) Cum agitur de Missa conventuali aut principali in ecclesia ubi 
adsunt plures sacerdotes quam utilitas fidelium requirit; 

c ) occasione conventuum sacerdotum, uti sunt exercitia spiri- 
tualia, cursus studiorum, peregrinationum, etc. praesertim ubi singulae 
Missae sine incommodo celebrari nequeunt. 

3. In quolibet casu, liberum sit unicuique sacerdoti individualiter 
celebrare, non tamen in eadem ecclesia eodem tempore. Insuper Episco- 

pus obligare potest ad. binationem omnibus in casibus in quibus ob ser- 
vitium fidelium pastorale necessaria vel conveniens sit aliarum Missarum 
celebratio. 

3) ANIMADVERSIONES SODALIUM 

Card. Ferretto: Pauca adnotare mihi, humiliter, liceat. 

Ad n. 37: sicut heri dixit Em.mus Jullien verbum « instaurandus » 
non videtur ad hoc. 

Ad n. 42: ubi de communione sub utraque specie: loco verborum 
« iudicio Episcoporum » dicerem « iudicio Apostolicae Sedis » etiam ad 
eandem disciplinam fovendam et tuendam. 

Ad n. 46: ubi de opportunitate concelebrationis et numero concele- 
brantium pariter, et ob iam praedictam rationem, loco « Ordinarii loci » 
dicerem « unius Apostolicae Sedis » erit iudicare. 

Quae Apostolica Sedes iuxta locorum et circumstantiarum adiuncta, 
mira qua pollet prudentia et sapientia, agere potest per suos Legatos sive 
Nuntios sive Delegatos Apostolicos ad hoc peculiaribus instructos fa- 
cultatibus. 

Data autem occasione animadvertere mihi liceat quod in schemati- 
bus usque nunc perlectis, agentibus de relationibus inter Episcopos et 
Apostolicam Sedem, numquam fit mentio de recursu ad Apostolicae Se- 
dis Legatos. 

Card. Spellman: Sine dubio plenissima pastoralis efficacitas sem- 
per in illum finem tendit ut christifideles Sacrificio Missae non veluti 
meri spectatores intersint sed ut bene intelligentes id actuose et con- 
scie participent. Quaestio oritur solummodo de mediis ad finem aptis- 
simis, nullomodo de ipso fine. Recolimus quae in Capite I dicta de ma- 
xima prudentia et circumspectione in innovationibus faciendis, de vera 
pastorali utilitate tamquam norma suprema, de periculis nimiae admi- 
rationis et confusionis immo et dubii circa perennem unitatem Eccle- 
siae, de quodam « historicismo », et de studiositate rerum novarum. 

De distinctione inter liturgiam verbi et eucharisticam et de locis 
separatis (pp. 7-8 1 sub n. 37), quaeritur utrum talis separatio bene servet 
finem pastoralem vere utilem. Quando fideles ad manus habent Missale 
Romanum , ut fere semper apud nostros, separatio non iam magni mo- 
menti apparet. Denuo si separatio fit solum in Missis cum populo, tunc 
habemus Missae duas formas ordinarias sed sat diversas, quod incon- 
veniens videtur. 


1 Cf. p. 103. 

De proposito ut rariores fiant in Missa crucesignationes, altaris oscu- 
la, genuflexiones et inclinationes, iterum quaeritur utrum innovatio sit 
pro vera utilitate christifidelium. Non videtur admittendum tamquam 
solum principium innovationis quod aliqui ritus primum apparent in 
Missali Romano saeculo xvi. Tale principium, si admittitur et rigidius 
applicatur, facile ducit ad omnes et solos ritus iam obsoletos revivifican- 
dos. Saeculo sive quinto sive decimosexto sive vigesimo, eadem sem- 
per Ecclesia Christi cum missione sanctificandi vivit et crescit. Structura 
liturgica, saltem ex parte, conficitur unoquoque saeculo ex experientia 
Ecclesiae de necessitatibus et maxima utilitate christifidelium. 

Utilissime aboleantur omnes restrictiones quibus fideles a recipien- 
da sacra Communione in quibusdam Missis prohibentur. Hic finis vere 
pastoralis clare apparet. 

De breviore formula distributionis sacrae Communionis (v. gr., 
« Corpus Christi. Arnen »), caveatur ne dum trepidatio augetur, reve- 
rentia erga Sanctissimum minuatur. 

Principium de ditiore et ampliore lectione sanctarum Scripturarum 
(p. 10 2 sub n. 38) qua principium non potest controverti. In praxi autem, 
cura opus est ne tempus Missae nimis prolongetur neve tempus pro 
homilia utile nimis restringatur. Cum fideles numerosi Missis etiam 
quotidie intersunt, caveatur ne Missa per nimium tempus protrahatur 
et ita fiat multis onerosa vel etiam ob laborem quotidianum necessarium 
fere impossibilis. 

Homilia non solum valde commendatur sed etiam potest mandari 
pro omnibus diebus dominicis et festis de praecepto. Haud possibile 
est fovere intelligentiam et participationem vitalem fidelium in sacra 
Liturgia si praedicatio saepe omittitur (p. 10, n. 39). 

Oratio communis fidelium post Evangelium vel homiliam (p. 11 3 
sub n. 40), quae apud nostros quoad substantiam iam saepe adhibetur, 
commendatur validis rationibus pastoralibus dummodo non nimis pro- 
trahatur. 

De lingua vernacula, praeterquam in Capite I dicta, rationes pasto- 
rales postulant ut oratio communis et nonnulli cantus lingua materna 
fiant (p. 12, 4 n. 41). 

Communionem sub utraque specie, cum certo non concedatur « pas- 
sim et omnibus, quia adsunt magna practica incommoda, ac difficilis 
erit fidelium pietatis et mentis aptatio », vera utilitas Ecclesiae non 


2 Cf. p. 104. 

3 Cf. p, 105. 

4 Cf. p. 106. 

exigit. Concessio « pro certis et bene determinatis casibus » magnam 
confusionem et turbationem fidelium facit (p. 19, 5 n. 42). 

Ad ampliorem usum concelebrationis sacramentalis quod attinet, 
quaeritur non solum si adsit ratio sufficiens abrogandi can. 803 C.I.C. 
sed etiam si hodiernis adiunctis sit vere possibilis. De facto, cum parti- 
cipatio fidelium non omnino excluditur sed multum restringitur, finis 
vere pastoralis multum minuitur. Ex altera parte, cum numerus sacer- 
dotum per totum orbem non crescit secundum spem, vix habemus oc- 
casiones « ubi plures sacerdotes adsunt quam utilitas fidelium requirit ». 
In extraordinariis adiunctis, e. g. exercitia spiritualia annua, sacerdotes 
generatim malunt individualiter celebrare (p. 15, 6 n. 44). 

Card. Frings: Ad n. 41: Propositio de lingua vernacula est valde 
moderata. Quoad cantica distinguatur: ne umquam fiat cantus choralis 
gregorianus cum textu in lingua vulgari, sed semper in lingua latina. Si 
alia cantica in lingua vulgari introducuntur, in missam sollemnem ad 
promovendam participationem actuosam fidelium, fiat tantum ante et 
post missam et post offertorium et communionem. Maneat privilegium 
pro natione Germanica quoad formam, quae dicitur « Deutsches Ho- 
chamt ». 

Ad n. 42: Communio sub utraque specie ne relinquatur iudicio sin- 
gulorum Ordinariorum, ne fiat nimia diversitas, sed casus generatim 
fixentur, forsitan pro omni concelebratione, in professionibus religiosis; 
pro laicis cum speciali licentia Sanctae Sedis tantum. 

Ad n. 44: a) Benedictio oleorum melius denuo uniatur cum missa 
in coena Domini, ne Episcopus cogatur binare, et forma benedictionis 
oleorum simplificetur. 

b) Deleatur b ), ut concelebratio maneat aliquid extraordinarium. 
c ) et d) placent. 

Ad n. 47: Deleatur n. 47 de stipendiis accipiendis in concelebra- 
tione, quia videtur minus decens (shocking). Si concelebratio manet ali- 
quid extraordinarium, nulla ratio videtur, cur in concelebrationem, quae 
significat unitatem sacrificii, introducatur nova separatio per applicatio- 
nes distinctas. 

Card. Ruffini: Pag. 8 7 litt. b)\ « Preces ad gradus altaris essent 
aliquatenus minuendae, et forma simpliciore redigendae ». Si agitur de 
Psalmo « ludica me Deus » et de « Confiteor » cum versiculis consue- 


5 Cf. p. 106. 

6 Cf. p. 107. 

7 Cf. p. 103. 



DISCEPTATIO - DE SACRA LITURGI A 


119 


tis, omnino servandas esse teneo, cum eae proxime et excellenter ad 
Missae proprie dictae celebrationem praeparent et venerationem erga 
Missam in populo fideli multum augeant. 

Si vero intelleguntur preces leonianae, nimirum tres « Ave Maria » 
cum « Salve Regina » etc., quae statim post Missam recitari solent, opta- 
rem — saltem — ut a Sacerdote recitentur dum stat. Etenim dedecet 
a Ministro Sacro, qui stando paulo antea obtulit, consecravit, commu- 
nionem Corporis et Sanguinis Christi sumpsit, genibus flexis aliquas 
orationes communes, paramentis sacerdotalibus adhuc indutum, recitare. 

Deinde: plura quae in schemate proponuntur laudanda sunt sed duo 
in primis mihi non placent. 

I (pagg. 13-14 8 ): Non placet introductio in Ritum latinum commu- 
nionis sub utraque specie. 

Pluries adstiti huiusmodi Communioni ut Eparcha Planae Graeco- 
rum, et animadvertere potui eam — practice — incommodis non pau- 
cis occasionem praebere, et in primis esse quodammodo contrariam prae- 
cepto de valetudine servanda; « Igiene » enim prohibet quominus a 
multis, promiscue, potus ex eodem vase ore sumatur. 

Inter alia incommoda quae producerentur, id maxima consideratio- 
ne dignum mihi videtur, quod duo modi communionis faciendae habe- 
rentur: sub una specie et sub duabus speciebus, cum gravi fidelium di- 
scrimine. 

II (pag. 15 9 10 ): Existimo opportunum non esse instituere vel permit- 
tere ritum concelebrationis ultra limites in Pontificali Romano descrip- 
tos, etiam quia altaria quae hucusque adhibita sunt immutanda essent. 
Etenim concelebratio in ordinatione Sacerdotali valde imperfecta est 
et in consecratione Episcopali concelebrantes paucissimi sunt. 

Denique animadverto: 

Alias variationes et mutationes, quae proponuntur, tot tantaeque 
sunt ut Missa aliam omnino formam acciperet. Christifideles, quid qui 
iamdudum Missae nostrae assueti sunt et pie ac devote ei adsistunt, 
quid dicerent? Quid cogitarent? Propterea opus est ut Commissio, ad 
quam res pertinet, multa moderatione utatur. 

Card. Leger: Placet iuxta modum et hae sunt observationes meae: 
In secunda paragrapho paginae 7, 10 post verbum « offerendo », adden- 
dum esset: « et gratias agendo seipsos offerre et gratias agere discant » 


8 Cf. p. 106. 

9 Cf. p. 107. 

10 Cf. p. 103. 

aut aliam formulam similem. Ratio est quia, secundum introductionem 
ad Praefationem Missae, fideles invitari debent non solummodo ad obla- 
tionem sed etiam ad laudem et ad gratiarum actionem, quia Eucharistia 
est gratiarum actio per excellentiam. 

Quoad Ordinem Missae instaurandum, haec notabo: 

1) Opinor quod preces ad gradus altaris omnino delendae sint. 
Ratio est quia: a) Hae preces non sunt vera praeparatio fidelium; om- 
nes enim invitantur ad Introitum cantandum, b) Hae preces sunt preces 
privatae durante recitatione vel cantu publico (sc. Introitu); talis simul- 
taneitas vel concurrentia non convenit. 

2) Proclamatio lectionum versus populum quae proponitur in pa- 
ragrapho c) retinenda est: haec propositio maxime placet et convenit. 

3) Cum pars Missae quae dicitur « Offertorium » habet momentum 
relativum, (est tantum praeparatio ritualis materiae sacrificii), cumque tem- 
pus Missae non est extendendum, propono reductionem et simplificatio- 
nem precum Offertorii. Tres habeantur preces: a) brevis oratio dum 
panis offertur; b) brevis oratio dum vinum offertur; c ) oratio super 
oblata. Quoad Lavabo et Antiphonam ad Offertorium, credo quod ritus 
retineri potest ob symbolismum. Tamen opinor quod psalmum ad La- 
vabo omittendum sit et etiam quod antiphona ad Offertorium omitten- 
da sit quando non habetur processio Offertorii, ut in ritu dominicano. 

4) Inter novas Praefationes, propono praefationem dominicalem 
pro omnibus dominicis post Pentecosten et praefationem particularem 
pro Missa votiva nuptiali. 

5) Propono suppressionem omnium conclusionum cum responso- 
rio Amen in fine precum canonis. Nam omnes formulae (praeter duo 
« Memento ») sunt una eademque oratio oblationis Christi. Et cum tali 
modificatione doxologia finalis « Per ipsum... » melius in luce pone- 
retur. 

6) Mihi valde placet formula proposita pro distributione Commu- 
nionis. Tamen in fine illius formulae, tollatur responsorium Amen (a 
sacedote et a fidelibus). Ratio est quia impossibile est respondere in hoc 
momento (pro fidelibus) et, cum sit acclamatio a suscipiente Euchari- 
stiam, non pertinet ad sacerdotem. 

Maxime convenit introductio Orationis fidelium, proposita in ca- 
none quadragesimo. Et hoc in casu credo quod duo « Memento » sup- 
primi debent in Canone Missae. Preces enim quae dicuntur « Memento » 
sunt quasi repetitiones huius Orationis communis. Et « Memento », ubi 
ponuntur in Missa, unitatem structurae Canonis frangunt. 

In tertia linea canonis 4 1 , loco « oratione communi et nonnullis can- 
tibus », dicendum est: « in nonnullis orationibus et cantibus » sicut 

habetur in ipso canone citato 24. Ratio est quia si Oratio (quae dicitur 
« Collecta ») et Postcommunio in lingua vernacula essent, monitiones 
ante precem non essent amplius necessariae; et sic prolixitas commen- 
tariorum evanesceret. 

In canone 44, sub littera b), constructio sententiae videtur defe- 
ctuosa; dicendum est: « quorum celebratio ad utilitatem fidelium non 
requiritur ». Quoad concelebrationem, extendatur: 1) quia exprimit 
unitatem cum Episcopo; 2) in locis peregrinationum ubi sacerdotes ce- 
lebrant Missam « in dieci minuti », 

Card. Godfrey: In pagina octava 11 optime dicitur « Hodiernus Or- 
do Missae qui decursu saeculorum succrevit retinendus est ». Optime 
quidem. 

Item, in pagina octava, placet quod dicitur in schemate de clarifica- 
tione diversarum partium Missae et de distinctione inter « liturgiam 
verbi » et « eucharisticam ». 

In pagina octava dicitur sub littera a) « Rariores fiant in Missa cru- 
cesignationes, oscula, genuflexiones, inclinationes et alia huiusmodi ». 
Placeret scire quid significet phrasis « alia huiusmodi » ut in nostra 
sessione possimus suffragium dare. Nec video valorem argumenti sub 
numero tertio in base paginae octavae, nempe quod genuflexiones in 
Canonem introduci coeperunt solummodo saeculo decimo quarto et 
quod primum apparent in Missali anno 1570. 

Quaestio est de utilitate illarum actionum in Missa potius quam de 
saeculo in quo primum apparuerunt. Etiam in hoc Concilio si immuta- 
tiones fuerint introductae non erit argumentum contra eas, si dicatur 
in Concilio futuro quod primum apparuerunt in saeculo vigesimo. 

Ne nimis premamus argumentum historicum, sed consideremus po- 
tius utilitatem actionum caeremonialium in Missa. Bonum esset scire cur 
utilitas eorum iam cessaverit. Estne forsitan concessio opinioni eorum 
qui dicunt adorationem S. Hostiae non debere habere locum adeo evi- 
dentem in Missae Sacrificio, reservando adorationem ad Hostiam in ta- 
bernaculo vel tempore expositionis? 

Quoad alias mutationes propositas censeo quod: 

b) Preces ad gradus altaris non egent diminutione. 

c) Lectiones proclamari deberent in solis Missis solemnioribus vel 
principalibus in diebus de obligatione (v. g. die Dominica vel festis de 
praecepto, occasione sat magni concursus fidelium). 


11 Cf. p. 103. 

e) Praefationum numerus augeatur, sed quoad crucesignationes non 
video cur tolli deberent. Si reverenter fiant, optime in mentem revocant 
passionem D. N. I. C. 

g) Non explicatur quomodo fractio panis et pax melius ordinentur. 

h) Restrictiones quibus fideles prohibentur a recipienda Sacra Com- 
munione saepe necessariae sunt propter rationes practicas bene notas 
omnibus sacerdotibus pastoralibus. 

i) Formula distributionis S. Communionis placet populo quia est 
oratio et non solum simplex declaratio. Ultimum Evangelium tam pul- 
chrum est ut eius recitatio sit optimum initium gratiarum actionis tum 
pro celebrante cum pro fidelibus. Notum est quod tempore hodierno 
multi exeunt de ecclesiis immediate post Missam terminatam. 

Recitatio Evangelii Ioannis, uti dixi, etiam post verba « Ite missa 
est », non videtur inconveniens, sed promovet devotionem. 

Item pagina decima 12 in primis lineis, quoad reductionem rituum 
Missae Pontificalis in genere et in Missa solemni, non placet. 

Pagina decima numero 39: Certe approbatur Homilia uti pars Litur- 
giae diebus solemnioribus. Caveatur ne Missae longiores fiant: ergo 
bene proponitur ut in Conferentiis Episcoporum de limitibus et modo 
orationis communis, etc. 

Item de Communione sub utraque specie, dicitur « sublato fidei pe- 
riculo » quod Certe non erit facile evitare. Rarissime fiat Communio sub 
utraque specie propter difficultates ordinis practici. Res relinquatur ab 
Episcopis determinanda in Conferentiis. 

De Concelehratione, pagina 15 13 numero quadragesimo quarto: evi- 
dens est quod nullum obstat principium sed praevidentur difficultates 
et abusus nisi determinentur exacte occasiones quando concelebratio li- 
cita erit. Pro Missa Chrismatis nulla obiectio. Non videtur recte dici 
quod in conficiendis sacris oleis presbyteri concelebrant. Melius dicere- 
tur « proxime vel intimo modo assistunt ». Male intelligi potest verbum 
<< concelebratio ». Haec omnia, humiliter et salvo meliori iudicio. 

Card. Dopfner: Caput II Constitutionis « De sacra Liturgia » ma- 
ximi momenti est, cum normas generales capitis I applicet praestantis- 
simae parti Liturgiae, id est sacrosancto Eucharistiae mysterio. Indolem 
sobriam aequilibratam profunde theologicam et vere pastoralem, quam 
in primo capite detegimus, omnino conservat. Imprimis commemoran- 
da mihi videntur sequentia: 


12 Cf. p. 104. 

13 Cf. p. 107. 

Ad n. 37 (pag. 7 14 ): Ordo missae instaurandus. 

Propositio brevissima, sed norma fructifera! Quod statim innotescet 
cuilibet Declarationem additam attente legenti. Singula proposita Decla- 
rationis accurate perpensa esse percipiuntur. Forma vel structura Missae 
non dissolvitur aut alteratur, sed potius lineis designatur clarioribus. 
Talis reductio ad formam magis perspicuam sine dubio intellectum Li- 
turgiae Missae efficaciter augebit et participationi actuosae fovebit. Ne 
tamen ullo modo extenuatur opus ita strenue inceptum, necesse erit, 
ut instauratio Ordinis Missae post Concilium subito facienda commen- 
detur Commissioni peritorum ex omnibus regionibus convocatorum. Ta- 
lis Commissio facile provenire poterit ex Commissione Liturgica actuali. 
Cum desiderio ergo exspectamus tempus, ubi primum ritus Missae ita 
exstabit uti hic delineatur. 

Ad n. 38 (pag. 10 15 ): Lectiones in Missa. 

Quae hic statuuntur, valde iucunda nobis sunt, sed et necessaria. Iam 
hesterno die dictum est, quomodo Missa pro pluribus hodie est locus 
fere unicus, quo verbum Dei audiant. Unde propter eorundem salutem 
necesse est ditiorem eis parare mensam verbi Dei. 

Ad n. 40 (pag. 11 16 ): Oratio communis. 

Orationem communem (quae in quibusdam regionibus a populo iam 
ex saeculari consuetudine post homiliam recitatur secundum formulam 
S. Petri Canisii), omnino restituendam esse duco, cum non solum sit 
restauratio usus veteris Ecclesiae Romanae, sed etiam contineat magnum 
emolumentum pastorale. 

Ad n. 41 (pag. 12 17 ): Lingua. 

Hic iterum applicatur norma numeri 24 de lingua. Iam alibi dixi ac 
denuo inculcetur quam necessarium sit et fundamentaliter retinere 
linguam latinam in Liturgia occidentali et intra certos ac bene determi- 
natos limites admittere linguam vulgarem. Unitas in Ecclesia latina ser- 
vari potest et servanda est ac simul animadvertendum est ad vivam, 
actuosam participationem fidelium. Ambae linguae — latina ac vernacu- 
la — in Liturgia sese invicem complent. Experientia docet: Si fideles v. 
gr. saepius dicunt « Gloria » Missae in lingua vernacula, facilius etiam 
latinam recitationem vel latinum cantum intelligent. Ubi ex induito iam 
viget praxis saecularis usus linguae vulgaris in certis quibusdam occa- 
sionibus, aestimatio linguae latinae tanquam linguae liturgicae prima- 


14 Cf. p. 103. 

15 Cf. p. 104. 

16 Cf. p. 105. 

17 Cf. p. 105. 

riae minime detrimentum pati debet et passa est, immo ipsa Missa so- 
lemniter cantata (in lingua latina) pro fastigio celebrandi Missam ha- 
betur. 

Ad n. 42 (pag. 13 18 ): Communio sub utraque specie. 

Hic Schema nostrum rem magnam magno cum animo aggreditur. 
Praemittendum tamen est, usum consuetum communicandi sub una 
specie tantum maximae esse utilitatis pro tota Ecclesia. Secus distri- 
butio S. Communionis v. gr. in Congressu Eucharistico seu ubicumque 
confluat maior numerus fidelium, esset impossibilis. Tamen homines, 
qui iam profundius spiritum Liturgiae penetraverunt, valde dolent de 
eo, quod in ritu latino pro eis nulla est possibilitas communionis sub 
specie vini. Ad augendam participationem actuosam Liturgiae et foven- 
dam venerationem Pretiosissimi Sanguinis Domini Nostri Iesu Christi, 
nec non ad fratres separatos alliciendos, explendum esse hoc iustum de- 
siderium omnino censeo. Utique hac in quaestione lente incipiatur et 
caute procedatur. 

Ad n. 44 (pag. 15 19 ) et sequentes: 

Concelebratio sacramentalis alius est casus, in quo Schema nostrum 
magnum gressum facit protinus. Utrum iam in omnibus casibus hic enu- 
meratis initium concelebrationis ponatur, diligenter examinetur. 

Ad n. 47 (p. 18 20 ): melius expungatur. Non est obiectum aptum pro 
Concilio. Si placuerit sic decernere, fiat decreto S. Sedis post Concilium. 

Card. Landazuri Ricketts: Schema Constitutionis de sacrosancto 
Eucharistiae mysterio, in genere saltem, valde laudandum est, eo quod 
concise, perspicue ac prudenti modo, attentis hodiernis desideriis litur- 
gicis, de nonnullis quaestionibus circa Sacrificium Missae tractat. Atta- 
men licitum sit mihi uno verbo sequentia notare. In Cap. II pag. 7 21 
huius Constitutionis dicitur optime ut Christifideles mysterio fidei, id est 
sacrificio Missae, non veluti inertes et muti spectatores intersint, sed 
active, conscie et pie participent. Nunc vero verba can. 1248 C.I.C., 
ubi agitur de fidelium obligatione determinatis diebus assistendi Mis- 
sae Sacrificio, forsitan non sese bene componunt cum hac Constitu- 
tione vel cum desideriis Ecclesiae, quoad positionem, ut ita dicam, fide- 
lium in adimplendo hoc praecepto; nam aliud est simplex auditio Mis- 
sae ut in canone dicitur, quod innuit velut aliquod passivum, et aliud 
est activa participatio, ut in hac Constitutione exprimitur. Proinde si 


18 Cf. p. 106. 

19 Cf. p. 107. 

20 Cf. p. 109. 

21 Cf. p, 102. 

haec constitutio praesentata fuerit Concilio et ab eo approbata, optandum 
esset ut verba istius canonis accommodentur verbis huius Constitutio- 
nis et ita, vi praeceptiva legis generalis Ecclesiae, magis ac magis obti- 
neatur ut fideles participent revera active, conscie et pie in Missae Sa- 
crificio. 22 

Card. Ottaviani: Non placet. Rationes sunt: 

1) Talis est congeries mutationum ut quaedam revolutionaria re- 
formatio videatur quae in populum christianum admirationem pariet. 

Vere pauci enim intelligent vim et sensum omnium quae proponun- 
tur ab historicis et liturgistis. Liturgia est pro populo non pro viris eru- 
ditis tantum. 

2) Multae innovationes haud practicae sunt. Redolent quoddam 
historicismum et liturgismum exaggeratum, sed multae anacronisticae 
sunt quae vix componi possunt cum huius temporis « mentalitate ». 

3) Dum quaedam proponuntur quae breviorem reddant liturgiam, 
alia afferuntur quae longiorem certe illam efficiunt. 

4) Speciatim autem non placent quae dicuntur: 

a) De communione sub utraque specie (n. 42, p. 13 23 ). Rationes, 
quibus ecclesia compulsa est pluries praxim communionis sub una spe- 
cie acriter defendere (v. g. uti contra Huss, Wicleff), non solum fidei pe- 
ricula fuerunt et manent, sed etiam utilitas practica, impietatis pericula 
vitare etc. Quae causae hodie etiam exstare possunt. Nequimus Eccle- 
siae plurima et acria certamina repente abdicare, quodam tantum moder- 
nitatis spiritu ducti. 

b) De multiplicandis occasionibus concelebrationis Missae (pa- 
ginae 15-18 24 ). 

Plura sunt pericula istius immutationis. Neque rationes exstant suf- 
ficientes; quinimmo videretur potius contrarium exigere necessitas mul- 
tiplicandi missas pro populo mane ac sero. Ratio pastoralis quae supre- 
ma esse debet, deest ab hac proposita immutatione. 

Praeterea hoc decretum incitamentum esset omissionis Missae pri- 
vatae sicut iam, proh dolor, quidam liturgistae faciunt. 

c) De lingua liturgica, facile admitti possunt quae proponuntur cir- 
ca partem Missae didascalicam, sed acriter contendendum videtur ut ab 
Offertorio usque ad Communionem latina lingua servetur. 

Quoad « Pater noster » praesertim lingua latina exigi debet ut sal- 


22 Textus transcriptus est ex taeniola magnetica. 

23 Cf. p. 106. 

24 Cf. pp. 107-110. 

tem una oratio adsit in qua non tantum sensu sed etiam lingua catho- 
licus orbis convenire possit. 

Ceterum in rebus quae Sacrosanctum Missae Sacrificium respiciunt 
caute, prudenter et reverenter est agendum ne nimia facilitate res san- 
ctae tractentur et mutentur, quae in plena possessione sunt cognitionis 
plebium christianarum. Mihi videtur regulam sumendam esse a verbis 
quae Deus Moysi direxit in monte rubeti ardentis: « Solve calceamentum 
de pedibus tuis: locus enim, in quo stas, terra sancta est » ( Exod . III, 5). 

Card. Browne: In pag. 14, 25 par. 43 Declaratio. Ibi sub n. 1) dicitur 
« Ritus Missae est indivisibilis. Eius finis non est solummodo divinae 
Maiestatis adoratio, sed etiam hominis sanctificatio, quae fit per audi- 
tionem verbi Dei, per eius insertionem in “mysterio ” Christi, per eu- 
charisticam Communionem ». Haec vera sunt, sed, quoad hominis san- 
ctificationem notandum esset quod, per quantum ad Missam spectat, 
eam primarie fieri per ipsum exercitium actus oblationis seu actus sa- 
crificii, supremi actus externi virtutis religionis. Huius veritatis Nova- 
tores obliti sunt et emphasim posuerunt super auditum verbi Dei et 
celebrationem Coenae. Sine dubio auditus verbi Dei et Eucharistica 
Communio summi sunt momenti pro hominis sanctificatione, sed, ab- 
solute loquendo, separabiles sunt a Missa et auditu Eiusdem, dum actus 
ipse oblationis Sanctissimi Sacrificii Missae non solum Deum colit, sed 
est illud quod ab intrinsecis Eiusdem et Deum colit et pie audientem 
seu offerentem sanctificat. 

Exc. Cooray : Ad pag. 9, 26 i): In administratione Sacramenti, verba 
debent sat clare naturam specialem ipsius patefacere. Eucharistia autem 
est Sacramentum vitae aeternae: « panis vitae » ( loan . VI. 34, 48), 
« panis vivus » (ibid. 41), « si quis manducaverit ex hoc pane, vivet in 
aeternum » (ibid. 52), « qui manducat meam carnem et bibit meum san- 
guinem, habet vitam aeternam » (ibid., 55) etc. 

Unde, quamquam valde commendanda sit abbreviatio formulae Com- 
munionis sacrae, attamen omnia non sunt omittenda. Unde propono 
formulam sequentem: « Corpus Christi perducat te in vitam aeternam. 
Arnen ». 

Humili mea opinione, magis practicum esset si « Arnen » dicatur 
ab ipso ministro sacro nisi omnino supprimatur. Rationes: 

1) Difficile est pro communicante, os aperire, sacram hostiam ac- 


25 Cf. pp. 106-107. 

26 Cf. p. 104. 

cipere et paene eodem tempore « Arnen » dicere. Est etiam periculum ne 
hostia sacra super terram cadat. 

2) Unde multi omittere possunt illum responsum. 

3) Saltem est perditio temporis valde vexativa si minister debet ex- 
pectare responsum uniuscuiusque communicantis praesertim ubi nume- 
rosiores sunt communicantes et unus vel perpauci ministri. 

Exc. Seper: In Schemate « De sacrosancto Eucharistiae mysterio » 
duae res, de quibus iam disceptatum est, mihi momentosae videntur, 
quae sunt quidem exorbitantes et ab hodierna disciplina Ecclesiae lati- 
nae multum discrepantes: amplior praxis concelebrandi (n. 44, pag. 15 27 
sq.), et Communio sub utraque specie (n. 42, pag. 13 28 sq.). 

Praecise quia discrepant a saeculari disciplina Ecclesiae latinae, res 
sunt proponendae Concilio Oecumenico. 

I - De Concelebratione in Ecclesia latina. 

Notum est in Ecclesia Orientali concelebrationem iugiter vigere. 
Quaenam sunt rationes ob quas a nonnullis etiam pro Ecclesia latina 
concelebratio desideratur? Usus quotidianae celebrationis Missae, qui 
pro vita spirituali sacerdotis magna emolumenta praebet, saepe, ubi 
multi sacerdotes simul adsunt, varias difficultates creat, ita ut sacerdotes 
hoc « mysterium tremendum » et angelicam potestatem superans, cele- 
riter, diffuso spiritu, aliquando — saltem partialiter — sine ministro, 
« mechanice » peragere debeant. Hoc fit v. g. occasione conventuum 
eucharisticorum, exercitiorum spiritualium, peregrinationum et in col- 
legiis et conventibus ubi multi, saepe plus quam centum, sacerdotes ad- 
sunt. Vidimus in locis peregrinationum sacerdotes paratos, cum calice 
et ampullis impatienter expectare dum alias Missam finiret eumque 
veluti ab altari expellere. Vel debet collocari infinitus numerus altarium 
(e. g. in « Mondo migliore » in Rocca di Papa et in cryptis monasteriorum 
vel collegiorum), ubi eodem tempore 20-30 sacerdotes, unus iuxta alium, 
unus celerius, alter lentius, celebrant. Vel plures a celebrando abstinere 
coacti sunt. 

Nonne decentius et devotius esset, si v. g. 5-10 sacerdotes, unum 
altare circumstantes, simul celebrare possent? 

II - De Communione sub utraque specie. 

Quaestio utique non est de quotidiana vel crebra distributione 
S. Communionis sub utraque specie. Praecise ob praxim crebrae et quo- 
tidianae Communionis semper praeferenda est Communio sub specie 


27 Cf. p. 107. 
Cf. p. 106. 

panis tantum. In hoc est vere aliquis progressus in Ecclesia latina. No- 
tandum dari etiam inter Orientales catholicos, apud quos viget Com- 
munio sub utraque, qui libenter vellent celebrare cum hostiis e pane 
azymo et Communionem sub specie tantum panis ministrare fidelibus. 

Id quod proponitur est de Communione sub utraque in aliquibus 
specialibus occasionibus, v. g. in ordinatione sacerdotum, in Missa pro 
sponsis, in prima Communione adulti neobaptizati, in concelebratione, 
si introducatur, et similibus. 

Rationes sunt hae: 

1) melius sic adimpleri videtur praeceptum Domini « bibite ex 
hoc omnes » ( Mt . 26, 27). De facto nunc solus sacerdos participat de 
calice, quamvis omnes fideles etiam Sanguinem Christi sub specie panis 
accipiant; 

2) magis appropinquamus non solum catholicis Orientalibus, sed 
etiam aliis christianis acatholicis (orthodoxis et protestantibus); unum 
ex obstaculis vel differentiis pro unione e medio tollitur. Et unio Chri- 
stianorum Summo Pontifici, et nobis omnibus, maxime cordi est. Nec 
hodie iam timenda sunt mala ob quae, suo tempore, Ecclesia sese « utra- 
quistis » opposuit; 

3) talis Communio in occasionibus solemnibus, in specie deter- 
minandis, multum conferet ad devotionem fidelium, eo vel magis quod 
Summus Pontifex Ioannes XXIII devotionem erga Pretiosissimum San-. 
guinem urgeat. 

Rev. Philippe: In pagina 15, 29 n. 44, exoptatur et quidem iure 
merito, ut mihi videtur, extensio ritus concelebrationis in Ecclesia Oc- 
cidentali ad Missam Chrismatis Feria V in Coena Domini, sicut ad Mis- 
sam celebratam ab Episcopo in Synodo dioecesana vel in occasione visi- 
tationis pastoralis, quia sic manifestatur unio omnium sacerdotum cum 
Episcopo in unico sacerdotio Christi, quod quidem quandoque bonum 
est. 

Sed haec ratio non mihi videtur esse sufficiens pro extensione con- 
celebrationis ad quotidianam « Missam conventualem », nempe cano- 
nicorum et religiosorum, necnon ad quotidianam Missam in seminariis 
et collegiis, ubi degunt multi sacerdotes (cf. comma b). 

Etenim, unio sacerdotum eiusdem dioeceseos cum Episcopo, vel 
eiusdem conventus cum Superiore sacerdote non est nisi consequentia 
unionis uniuscuiusque sacerdotis cum ipso Christo Sacerdote, cuius in 
Missa personam gerit. Nam sacerdos, ut ait Pius Papa XII in Litteris 


29 Cf. p. 107. 

Encyclicis Mediator Dei , « ob consecrationem quam accepit Summo Sa- 
cerdoti assimilatur, ac potestate fruitur operandi virtute ac persona 
ipsius Christi. Quamobrem actione sua sacerdotali Christo quodammo- 
do linguam suam commodat, manum porrigit » ( A.A.S. , 1947, p. 548). 

Atqui actio Christi seipsum sacrificantis et offerentis, mediante actio- 
ne sacramentali, multo expressius manifestatur in Missa ab uno sacer- 
dote celebrata quam in Missa concelebrata, et quidem non solum pro 
ipso celebrante, sed etiam pro fidelibus, qui vident in hoc unico sacer- 
dote « imaginem Christi » Sacerdotis (cf. S. Thomas Aq., III a , q. 83, 
a. 1, ad 3). 

Huic autem doctrinae innititur tota spiritualitas sacerdotalis, atque 
ea nutritur devotio eucharistica sacerdotum. Nunc vero, si habitualiter 
multi sacerdotes concelebrarent, timendum esset ne paulatim minus con- 
ciperent se esse « alter Christus », neve apud eos deflueret debita pietas 
eucharistica. Proh dolor, pericula non fingo, cum iam noverim quibus- 
dam in locis iuvenes sacerdotes Missam quotidianam negligere. 

Timendum igitur esset ne sacerdotes magis attenderent ad unionem 
inter se et cum Episcopo vel cum Superiore religioso, quam ad unionem 
singulorum cum Christo Sacerdote. 

Sane textus schematis libertatem celebrationis individualis servare 
intendit, sed reapse instantia Superiorum et confratrum difficultatesque 
externae atque vis consuetudinis illam libertatem impedient. 

Insuper revocanda est illa doctrina de fructibus Missae, quam ex- 
ponebat Pius Papa XII (cf. A.A.S., 1954, II, p. 669). Nempe in hac re, 
non est considerandus tantum fructus qui ex devota ac fraterna celebra- 
tione producitur, sed praesertim natura actus qui peragitur, scilicet Sa- 
crificium sacramentale Christi. Porro, fructus obiectivus Sacrificii Mis- 
sae, videlicet placationis et impetrationis pro vivis ac defunctis, est 
fructus principalis, qui quidem non aequaliter habetur in una Missa con- 
celebrata sicut et in pluribus Missis a pluribus sacerdotibus celebratis. 

Igitur, si usus concelebrationis frequentis diffundatur, timendum 
est ne illa recta doctrina obfuscetur, neve fideles non amplius curent ut 
Missae multae pro vivis et defunctis celebrentur. 

4) SUFFRAGIA SODALIUM 

Card. Tis serant: Placet principium schematis cum magna pru- 
dentia applicandi. 

Card. Micara: Placet iuxta modum. Omnibus quae dixit Em.mus 
Ottaviani adhaereo. 

Aliqua levis immutatio in Ordine Missae forsan posset admitti. At- 
tamen, si quae reformationes, salva semper vigentis Ordinis essentia, 
inducantur, eo potissimum tendant ut in Missa clarius percipiatur mu- 
nus didacticum et actio eucharistica et primum aliquantulum augeatur 
(n. 38, pag. 10 ’). 

Iure meritoque asseritur fidelibus Missae adstantibus, cum mensa 
eucharistica, abundantiorem etiam verbi Dei mensam apparari debere. 
Quod plene cohaeret cum iis quae in schemate de principiis generali- 
bus asserta sunt. 

De Communione sub utraque specie, in determinatis casibus, laicis 
etiam concedenda, censeam hoc minime expedire. 

In primis, non videtur quare haec quaestio resumatur cum, quantum 
scio, nemo nec quidquam ad id impellat. Neque fratres separati neque 
orientales eam nunc exagitant tamquam motivum dissentionis cum ca- 
tholicis: difficulter ergo concessio huiusmodi ab ipsis aestimaretur ut 
signum caritatis et desiderium pacis fovendae. 

Insuper non levis, et quandoque fere invincibilis, saltem pro mo- 
dernis, obstat hygienica difficultas, bibendi nempe in calice communi. 

Relate ad concelebrationem, articulus 44/b videtur plus aequo am- 
pliare hanc facultatem, quam constringendam esse puto ad aliquos tan- 
tum casus bene determinatos. 

Neque expedire videtur ut unusquisque concelebrans stipem acci- 
piat (n. 47, pag. 18 1 2 ): quod etiam S. Officii menti adversatur et fide- 
lium quoque auribus male sonat. 

Card. Pizzardo: Placet iuxta modum: Admitto solummodo ali- 
quas leves immutationes tendentes ad hoc ut in Missa augeatur Actio 
Eucharistica et clarius percipiatur munus didacticum. Lectio Sacrae 
Scripturae, quae finem didacticum habet, materna lingua tradatur. Ple- 
ne adhaereo animadversionibus Em. morum Spellman et Ottaviani con- 
tra Communionem sub utraque specie. Relate ad concelebrationem plus 
aequo ampliatur facultas (art. 44/3), dum usque adhuc constringe- 
batur. Neque videtur unusquisque concelebrans integram stipem acci- 
pere, quod etiam menti S. Officii adversatur et minime cum fidelium 
sensu cohaeret. Valde commendo Homiliam vel brevem concionem 
diebus dominicis et festis de praecepto in qualibet Missa. 

Card. Aloisi Masella: Placet iuxta modum: In celebratione 
Missae aliqua parva modificatio admittenda est. Non placet quod com- 


1 Cf. p. 104. 

2 Cf. p. 109. 



DISCEPTATIO - DE SACRA LITURGIA 


131 


munio detur sub utraque specie neque placet, nisi in aliquo casu San- 
cta Sedes facultatem concedat, usus concelebrationis. 

Card. Ferretto: Placet iuxta modum: firma scilicet declaratione 
quae initio paginae octavae 3 habetur « Hodiernus Ordo Missae... reti- 
nendus est »: quoad autem « communionem sub utraque specie » et 
quoad « concelebrationem », in schemate principia tantum generaliora 
dentur et aperte dicatur quod unius Apostolicae Sedis erit casus deter- 
minatos statuere et moderari. 4 

Card. Gon^alves Cerejeira: Placet iuxta modum: perpensis ta- 
men aliquibus considerationibus ab Em.mis et Exc.mis Patribus hic ex- 
pressis, bene determinatis conditionibus et limitibus innovationum a 
schemate opportune introductis, quibus libenter adhaereo. 

Liceat mihi adiungere: non dedeceret forsitan inter ea quae reco- 
gnoscenda proponuntur includere in Canone nomen B.mi Ioseph S. Ec- 
clesiae et Vaticani Concilii II patroni? 

Card. Lienart: Placet, quoad indolem generalem et etiam in spe- 
cie quoad dispositiones a Commissione Liturgica propositas de Missa 
et de Concelebratione Sacramentali, ratione tamen habita de emendatio- 
nibus peculiaribus a Patribus propositis. 

De usu linguarum vernacularum in quibusdam partibus liturgiae ca- 
tholicae mihi liceat, obsecro, haec tantum addere: 

Facultas loquendi hominibus a Deo tribuitur ad duplicem finem. 
Cogitationibus nostris lingua medium est « expressionis » modo defi- 
nito, fixo, ita ut cogitationes corpore aliquo modo induantur. Sed etiam 
facultas loquendi modus est naturalis « communicationis » cum aliis 
hominibus, ad instruendos illos destinatus. 

Lingua latina mihi videtur ad primum finem omnino convenire, quia 
doctrinae catholicae formam praecisam et expressionem fixam confert. 
Et ideo debet Liturgiae nostrae, quae doctrinae theologicae intime con- 
nectitur, lingua propria remanere. 

Sed cum in Liturgia partes existant quae ad instructionem fidelium 
destinantur et ad orationem eos invitant quaestio est an lingua latina 
ad istum finem aeque conveniat. Credo quod non. Quomodo enim fideles 
lingua latina instruerentur et orare poterint cum linguam istam non in- 
telligant? Ut lingua sit medium communicationis apud eos, oportet ergo 


3 Cf. p. 103. 

4 Cf. p. 116. 

linguis vernaculis uti in partibus Liturgiae, quae sunt ad fideles directae 
sicut monitiones, orationes communes, lectiones Sacrae Scripturae et 
alia huiusmodi. 

Mihi videtur quod, sic agendo, Ecclesia mater rationi melius satis- 
faceret et pro instructione filiorum suorum sollicitudinem suam magis 
ostenderet. 

Card. Tappouni: Placet iuxta modum: i. e. iuxta observationes 
Em.mi Cardinalis Ottaviani et Em. mi Cardinalis Browne considera- 
tiones. 

Card. Copello: Placet iuxta modum; attendatur ad ea quae dixe- 
runt Em.mi Ruffini, Leger, Godfrey, Ottaviani. 

Art. 37 -d) oblationis processio fiat ab repraesentantibus populi. 

Art. 42: tollatur. Maneat status quo. 

Art. 44: Maneat status quo, nempe, non extendatur ad plures 
casus. 


Card. Agagianian: Placet iuxta modum: Concilium Oecumenicum 
principia generalia et antiquam fidem de Sacrosancto Eucharistiae My- 
sterio iterum enuntiet ac consecret. 

Apposita Commissio — formanda ex mandato Concilii Oecumeni- 
ci — rationem habeat animadversionum a Patribus sapienter, sed satis 
diverse, propositarum, et conclusiones a Sede Apostolica recognitae ac 
approbatae, eiusdem auctoritate promulgentur ac imponantur Ecclesiis 
ritus latini, ad uniformitatem servandam. 

Card. McGuigan: Placet iuxta modum, secundum observationes ab 
Em.mis Ferretto, Spellman, Ottaviani, Frings, Browne et aliis factas. 
Secundum iudicium meum humillimum, permultae mutationes propo- 
nuntur, ita ut aliqui fideles non tam firmi possent credere quod religio 
catholica mutatur. 

Concelebrationes raro fiant et definiantur a Sancta Sede tantum. 
Item dicendum est de communione sub utraque specie. 

Forma brevior in S. Communione danda mihi placet, quia sacerdo- 
tes perdifficile possunt pronuntiare totam formulam. 

Card. Gilroy: Placet iuxta modum: De communione sub utraque 
specie. Difficultates practicae permagnae videntur, saltem in casibus lai- 
corum tali modo communicantium. De concelebratione sacr amentati. In 
conventibus sacerdotum e. g. causa exercitiorum spiritualium, peregri- 
nationis etc., concelebratio a disciplina vigenti radicaliter discrepare vi- 

detur. Licet timere ne nimia novitas quamdam speciem admirationis ex- 
citet. Ceterum difficultatibus practicis ad quas evitandas concelebratio 
proponitur, aliae eaeque sat magnae succedere possunt. 

Card. Spellman: Placet iuxta modum: secundum observationes 
iam factas 5 et etiam consideratis observationibus Cardinalis Ottaviani. 

Card. Frings: Placet iuxta modum. 6 

Card. Ruffini: Placet iuxta modum . 7 Libenter recipio quae tam 
sapienter dixerunt Em. mi DD. Cardinales Spellman, Godfrey et Ot- 
taviani. 

Card. Valeri: Placet iuxta modum: attentis observationibus iam 
prolatis. Quantum ad communionem sub utraque specie, etiam in ritu 
latino introducendam, non adhaereo nisi fortasse pro aliquo casu a San- 
cta Sede exceptionaliter statuendo ex. gr. occasione professionis religio- 
sae. Idem de quaestione concelebrationis dicatur. 

Card. Siri: Placet schema iuxta modum, scilicet: 

Articulus 42, pagina 13 8 (Communio sub utraque specie) iterum est 
perpendendus, non quia obstet ratio theologica, sed quia dubia efferri 
possunt de convenientia practica, praesertim circa reverentiam SS. Sa- 
cramento debitam et circa facilitatem abusus progressu temporum. Quo- 
modocumque si hic articulus placet, rogarem ut casus adamussim de- 
terminentur et nihil remittatur ad cuiuscumque Conferentiae, vel Epi- 
scopi sententiam. Idem dicatur de articulo 44, pag. 15. 9 

Schema utique placet generatim; non semper placent declarationes 
adnexae, quae utique optima proferunt, sed quandoque apparent nimis 
progredi. De aliquibus enim evidens est ratio ut reformentur; non enim 
ratio historica sensim sine sensu efformata sustinebat. De aliquibus e 
contra ratio non ita patet. 

Card. D’Alton: Placet iuxta modum: Quoad linguam vernaculam, 
velim ut Sacrosanctum Concilium non tantum tria proponat, lectiones 
nempe, orationem communem et cantum, sed ut alia quaedam explicite 
excludat , v. g. Offertorium, Praefationem et Canonem Missae. 


5 Cf. pp. 116-118. 

6 Cf. p, 118. 

7 Cf. pp. 118-119. 

8 Cf. p. 106. 

9 Cf. p. 107. 

Card. Quiroga y Palacios: Placet iuxta modum: hoc est, pru- 
dentissime proponantur innovationes si quae sunt introducendae, et hoc 
post studium serium plenum Commissionis specialis. 

Circa concelebrationem et communionem sub utraque specie, pru- 
dentius adhuc procedatur, et, omni in casu, bene determinatis occasio- 
nibus in quibus permittantur. Adhaereo observationibus praecipue Emi- 
nentissimorum Spellman, Godfrey et Ottaviani. 

Card. Leger: Placet iuxta modum: i. e. attentis quae dicta sunt 
ab Em.mis Lienart, Frings, Dopfner, ab Exc.mo Archiepiscopo Zagra- 
biensi et eis quae dixi. 10 

Card. Gracias: Placet. 

N. 41: Loco verborum « in lectionibus » ponantur verba « in litur- 
gia verbi ». 

Ratio est quia liturgia Missae duabus partibus constat, liturgia nem- 
pe verbi et liturgia eucharistiae; quae partes unicum actum cultus effor- 
mant. Desideratur ut hae duae partes clarius distinguantur, quod fieri 
potest duobus modis: 

1) eorum celebratione in diversis locis; liturgia verbi ad ambo- 
nes et liturgia eucharistiae ad altare; 

2) usu linguae vernaculae: in prima parte i. e. in liturgia verbi in 
qua fideles verbis Domini reficiantur, omnia fiant lingua vernacula et 
non solummodo lectiones et oratio communis; et ita « mensa verbi Do- 
mini ditior Missae adstantibus praebeatur ». 

N. 42: Loco « iudicio Episcoporum » inserantur voces « quarum 
iudex est solus loci Ordinarius ». 

N. 44: Circa propositum « De Concelebratione » cogitabam quale 
commodum esset nobis in India quando e. gr. in civitate Bombayensi 
erit Congressus Internationalis Eucharisticus in 1964. Secluso elemento 
convenientiae, mihi videtur quod spectaculum concelebrationis a multis 
sacerdotibus faceret magnam impressionem etiam apud non-Catholicos. 
Sed nunc, proh dolor, in facie talis eloquentis oppositionis et argumen- 
torum prolatorum a fautoribus eiusdem, nescio utrum Concilium pro- 
positum approbet. Mihi videtur, apud Deum, non est quaestio de ma- 
thematica — faciendo divisionem inter, ex una parte, Missam concele- 
bratam v. g. a 200 sacerdotibus, et, ex altera parte, 200 Missas celebra- 
tas a 200 sacerdotibus individuis. Durante hac Sessione, et etiam in aliis 
Sessionibus, quidam oratorum magnam vim posuerunt in « Traditione ». 


10 


Cf. pp. 119 - 121 . 

Sed, quid intelligimus per « Traditionem »? « Traditio » non est quid 
staticum sed dynamicum, uti bene exposuit quidam scriptor anglicus 
sic: « Tradition is like a relay race, in which one runner hands on the 
torch to another, and thus in which the race neither slows down nor 
pauses, but is ever on the increase ». Pro me saltem, valde difficile est 
submittere versionem huius sententiae in linguam latinam. 

N. 42: Circa « Communionem sub utraque specie », saltem in variis 
provinciis Indiae non esset valde practica, quia in istis provinciis nos 
habemus « Prohibition », i. e. nobis non est licitum per legislationem 
gubernii bibere vinum, multo minus liquores fortes. In praesenti, diffi- 
cile est habere sufficientem quantitatem vini pro duplici ablutione a 
sacerdotibus in Missa facienda. 

Card. Montini: Placet iuxta modum: sunt prudenter consideran- 
dae observationes a Patribus factae, in primis circa n. 42 de communione 
sub utraque specie, et n. 44 de concelebratione; numerus 47, exempli 
gratia, mihi adprobatione dignus non videtur. 

Unam tantum propositionem liceat mihi quoque humillime consi- 
derationi Patrum adstantium submittere. Missa chrismatis, nonobstante 
opinione Em. mi Card, Frings, feria V in coena Domini, servanda est, 
imo perficienda. Haec missa, quae unice ab Episcopo in tota dioecesi 
celebratur, totum Clerum convocat, quod nunquam accidit in anno li- 
turgico, ut materia quorundam sacramentorum, seu olea sacra, conse- 
cretur et postea distribuatur singulis paroeciis. Omnes et singuli sacer- 
dotes, pastores praesertim, adesse deberent ut una cum Episcopo con- 
celebrent: optima ergo videtur occasio sacramenti ordinis sacri institu- 
tionem explicite commemorandi; sacramenti, dico, quod in Feria V 
una cum sacrificio eucharistico a Domino Iesu institutum est, et quod 
nunc in Liturgia non habet suam peculiarem memoriam. Feriam V non 
tantum Eucharistiae institutio facit sanctissimam, sed etiam sacramenti 
Ordinis sacri initium, quo Eucharistiae perpetuitas nobis data est. Si 
aliqua mentio in missa chrismali fiet de sacramento cuius virtute Sacer 
dotes tales efficiuntur et potestatem Eucharistiam consecrandi recipiunt, 
quamvis in historia liturgiae de hac re monumenta non habeantur, missa 
chrismalis perfectior et sensu spiritali divitior evadet, et optimas inducet 
dispositiones in cordibus Sacerdotum, qui sic ad celebrandam caenam 
Domini vespere procedere maximo poterunt fervore. 

Card. Giobbe: Placet iuxta modum: adhaereo adnotationibus 
praecipue Eminentissimorum Cardinalium Ferretto, Spellman ac God- 
frey, necnon Rev.mi Patris Philippe. Si innovationes in sacris ritibus Ec- 



136 


SESSIO V 


ACTA 


clesiae Latinae praecipue intendere debent bonum spirituale fidelium, 
non video utilitatem, sive distributionis sacrae communionis sub utra- 
que specie, sive concelebrationis Missae: hae potius inconvenientia pro- 
ducerent. Puto quod in innovationibus rituum vitari debet species quasi 
Ecclesia latina usque nunc erraverit. Reiicio prorsus numerum 47. 

Card. Cento: Placet iuxta modum: lingua latina primatum abso- 
lutum in Missa teneat et servet, facta licentia utendi linguis vernaculis 
in aliqua parte iuxta necessitates pastorales. Sive communio sub utraque 
specie, sive concelebratio raro concedantur et semper iudicio Sanctae 
Sedis. 

Forsan utilis esset una Subcommissio, in qua figurent et qui huic 
schemati sunt penitus contrarii et qui ab Em.mo Card. Ottaviani « litur- 
gistae » appellantur, qui novum schema elaborent a Commissione ad- 
probandum, ita ut ad Concilium perveniatur, cum unitate spiritus, circa 
rem tanti ponderis ac tanti momenti. 

Card. Cicognani: Placet, cum nonnullis animadversionibus: 

Nimiae propositae sunt innovationes; aliquid tamen videtur facien- 
dum, praesertim occasione Concilii Oecumenici, et forsan utile erit si 
nonnulli periti in re liturgica, bene adlecti, iterum examinent singula 
et seligant quae pietatem foveant et utiliter appareant in actum dedu- 
cenda, praesertim quoad caeremonias S. Missae. 

Subiecta crucialia tria esse videntur: 

1) Concelebratio. Restricta deberet esse, sed aliquando — - potius 
raro — utilis potest esse (in Congressibus et peregrinationibus, in Exer- 
citiis Spiritualibus, in magnis Monasteriis), si debita adhibebitur prae- 
paratio et exclusa choreografia, quam quis antea innuit, immoderati 
numeri sacerdotum (uti centum aut plures!) simul celebrantium. 

2) Communio sub utraque specie non videtur iterum introducenda 
uti res ordinaria; nescio utrum ut res extraordinaria; certo rara sit, debi- 
tis cautelis ob motiva exposita in libello, uti signum caritatis. 

3) Lingua : obviam eundum est votis Episcoporum magnae partis 
orbis terrarum in eo quod spectat ad Missam fidelium. Dicitur « Missa 
Fidelium», et, ac contra, persaepe plures adsistunt uti extranei; cete- 
roquin bonae innovationes iam inolerunt, comprobatae per consuetudi- 
nem et per particularia rescripta. Usui linguae vernaculae in « Missa 
Fidelium » satis indulgendum est, attento genio populorum, servata qua- 
dam uniformitate. Concilium Oecumenicum hoc principium posset sta- 
tuere; ac dein, omnibus debite scripto expositis, per Congregationem 
Plenariam Rituum, stabilienda et concludenda deberent. 

Card. Godfrey: Placet iuxta modum: habita ratione eorum quae 
dixerunt Eminentissimi Cardinales Ottaviani, Spellman, Browne, Ruf- 
fini et Rev.mus Pater Philippe, Secretarius pro Religiosis. Alia iam dixi 
in folio adnexo. 11 

Card. Confalonieri: Placet iuxta modum: observo enim: 1) Uti- 
que caute, prudenter et reverenter in hac re procedendum est, sed etiam 
- — ' dicam — ausu romano. Tractamus enim sub specie boni pastoralis; 
quaedam in Liturgia per saecula et bene et male inducta sunt: ea ergo 
examinemus, neque nos ad « fossilizationem » ante tempus damnare 
debemus. 2) Necesse est ut populus denuo in sacram Liturgiam inseratur. 
Utique sancta et veneranda latina lingua, quantum fieri potest, est reti- 
nenda; sed populus scienter orare debet ut sacrae actioni vere participet. 
Ne ergo hisce nostris temporibus, dum providere possumus, plebem 
sanctam Dei ad perpetuam precum suarum incomprehensionem con- 
damnemus. 3) Usus Communionis sub utraque specie et usus concele- 
brationis profundius examinetur, praesertim sub ratione « practicitatis ». 
4) Multa, ut patet, utilia elementa ad auspicatam adaptationem obtinen- 
dam inveniri poterunt in antiquis Romanae Ecclesiae Sacramentariis, ac 
abundantiora etiam invenientur in Liturgia Ambrosiana, quae revera, 
hodie saltem, recognoscitur quod substantialiter servat, refert et expri- 
mit antiquissima Sacrosanctae Romanae Ecclesiae ritus et formulas. 

Card. Richaud: Placet iuxta modum: id est, tota anima assentio 
ad omnes partes istius schematis, praesertim: 1) quoad connexionem 
praelatam inter Liturgiam Verbi et Liturgiam Eucharisticam et facul- 
tatem utendi linguis vernaculis pro quibusdam partibus Sacrificii Eucha- 
ristici, saltem in prima parte Missae ante Offertorium; 

2) quoad necessitatem alicuius homiliae in ordinaria Liturgia Eu- 
charistica, saltem diebus Dominicis ei in omnibus festis principalibus, 
vel etiam in coetibus alicuius momenti spiritualis pro religiosis ac fide- 
libus; 

3) quoad dicta de redintegratione Orationis Communis post 
Evangelium et Homiliam, saltem diebus dominicis et festis de praecepto; 
et praesertim 4) quoad concelebrationem, valde utilem in multis ca- 
sibus, cum facultate stipendii servandi ab unoquoque sacerdote; hi 
casus mihi videntur esse, ut proponit schema: ad Missam Chrismatis, 
ad conventus sacerdotum in exercitiis spiritualibus, in congressibus et 
piis peregrinationibus, tandem ad extraordinarias celebrationes festivas, 


ii 


Cf. pp. 121-122. 

et ad visitationes Episcopi pastorales; sed non video bene talem utilita- 
tem ad omnes Missas Conventuales, neque quando plures sacerdotes ad- 
sunt, sicut dictum est sub littera b) in n. 44. Convenit saltem quod ali- 
quis numerus sacerdotum exigatur et quod quaedam regulae determi- 
nentur pro communitatibus. 

Denique, minus placet, meo sensu, quod dictum est in n. 42 de Com- 
munione sub utraque specie, et hoc pro incommodo practico. 

Ad observationes Em.morum Cardinalium Lienart, Frings, Leger et 
Confalonieri, humilem assensum praebeo. 

Card. Konig: Placet; non placet n. 47. 

Card. Dopfner; Placet omnino quoad principia et singula, caute et 
prudenter perficienda. Tollatur n. 47 de stipendio. 12 

Card. Marella: Placet iuxta modum: habita scilicet ratione ali- 
quarum animadversionum, saepe tamen inter sese oppositarum, ab 
Em.mis ac Rev.mis Patribus prolatis, omnibus prudenter perpensis et 
compositis in quantum possibile erit; et certe facile non erit. 

Card. Traglia: Non placet. Schema meo humili iudicio est refor- 
mandum iuxta ipsa principia ab eodem schemate propugnata. Dicitur 
enim p. 8 13 « Hodiernus Ordo Missae retinendus est ». Quae optime sane 
sunt dicta. Verba vero quae in eadem pagina sequuntur: «Nonnulla... 
aliquatenus emendanda », vix intelligi possunt, cum ex hac disputatione 
clare apparuerit plurima et quidem funditus emendanda fuisse proposita 
quae animos iure perturbant, praesertim cum ex dictis non semper vi- 
deatur bonum spirituale ex propositis emendationibus percipiendum. 

Card. Doi: Placet iuxta modum: scilicet quoad Communionem sub 
utraque specie valde caute procedendum et pro laicis non permittenda 
mihi videtur. Quoad usum concelebrationis sacramentalis non nimis 
amplificandum nisi in casibus vere extraordinariis iuxta observationes 
factas a Patribus. 

Card. Alfrink: Placent tum quae de Missae adaptatione dicun- 
tur tum quae de communione sub utraque specie aut de concelebratione 
enuntiantur, etsi quaedam forse profundius sunt studenda. 

Card. Santos: Placet iuxta modum: i. e. habitis observationibus 
Em.morum Cardd. Spellman, Ruffini, Godfrey, Ottaviani et Browne, 

12 Cf. pp. 122-124. 

13 Cf. p. 103. 

particulari modo, quoad Communionem sub utraque specie, et Conce- 
lebrationem sacramentalem propter rationes iam allatas. 

Card. Landazuri Ricketts: Placet iuxta modum: 14 scilicet atten- 
tis animadversionibus ab Em.mis Frings et Godfrey factis, et in modifi- 
cationibus propositis caute et prudenter incipiatur et procedatur. N. 47 
tollatur quoad stipendium pro concelebratione Missae. 

Card. Suenens: Placet iuxta modum: valde placet ut iudicium de 
opportunitate concelebrationis sit non apud Ordinarium loci sed apud 
conferentiam Episcoporum. 

Placet valde simplificatio missae pontificalis. Quoad cetera, placet 
in globo, sed Commissio post Concilium perficiat opus. 

Card. Ottaviami: Non placet. Schema reformetur antequam Pa- 
tribus praesentetur. Adiungo quasdam animadversiones. 15 

Card. Di Jorio: Non placet propter saltem non opportunas multi- 
plices innovationes. 

Card. Jullien: Placet quoad modum. 

Ad numerum trigesimum septimum: De ordine Missae instaurando, 
quae vox infelix est. 

Primum : Quam prudentissime Commissio « recognoscat », uti di- 
citur, Missae ordinem. 

Etenim, si decursu saeculorum mutationes inductae fuere, id, absque 
dubio, ex ratione factum est; insuper, si ad antiqua revertamur, in eas- 
dem ac antea difficultates incidemus. Neque ambigendum innovationes 
prae se laturas incommoda esse: haec igitur seu abusus, forte orituri, 
sedulo praevideantur et praecaveantur oportet, neve quid detur inven- 
tioni, arbitrio vel novitatibus subiectivis: haud enim dubium est quin 
ista nova, paucos post annos, cedant aliis novitatibus in damnum Eccle- 
siae, quia arbitrium arbitrii fons est, cum subversione ordinis eccle- 
siastici. ' ;J; 

Secundo: Ad pagellam 10, lfa numero 38, linea 9, ubi optantur « am- 
pliores lectiones sanctarum Scripturarum »: oro supplex ne Missae ce- 
lebratio longior fiat sub falso praetextu historico; etenim, temporis prae- 
sentis condiciones omnino requirunt caeremoniarum brevitatem, quae 
tamen sint sucosae et vegetae, brevibus sermonibus atque canticis con- 


14 Cf. pp. 124-123. 

15 Cf. pp. 125-126. 
lfi Cf. p. 104. 

gestae cum aliquo tempore orationi privatae dedito, ita ut christifideles 
non sint velut inertes et muti spectatores , prouti perbelle dicitur in pa- 
gella septima 17 linea decima, neve defatigentur, et tamen orent. 

Tertio : Ad numerum 40 de orationibus communibus : sint hae pa- 
riter brevissimae, nece sit bis in idem ita ut, dictis orationibus liturgi- 
cis, aliae preces superponantur. Nonne, ceterum, in Missa adsunt et 
plures et venerandae orationes pro omnibus hominibus, pro vivis atque 
defunctis, pro necessitatibus Ecclesiae et populi, et ceteris? 

Ideoque iuxta praeceptum Concilii Tridentini caeremoniae atque 
orationes liturgicae explicentur sanctae plebi, et non arbitrio mutentur. 

Quarto : Ad numerum 42 de communione sub utraque specie : nihil 
innovetur. 

Quinto\ Ad numerum 44 de concelebratione sacramentali : usus am- 
plificetur tantummodo sub litteris a, c, et d, cum tamen ritu a Sancta Sede 
determinando. 

Pag. 7, 18 lin. 6 verbis « fons et exemplar unitatis » addatur « vincu- 
lum caritatis ». 

Card, Heard: Placet iuxta modum: Puto mutationes, si quae fa- 
ciendae sunt, ad minimum reducendas, habita ratione tantum utilitatis 
fidelium et non antiquitatis et ita porro. Praesertim puto excludendas 
esse communionem sub utraque specie et concelebrationem; et certe 
censeo talem admissionem communionis sub utraque non interpretatam 
iri ab acatholicis tanquam signum amicitiae sed potius tanquam confes- 
sionem ex parte Ecclesiae se in hac re errasse. Nec placet propositum di- 
scrimen inter communicantes. 

Animadversionibus adhaereo Em.mi Ottaviani, Em. mi Ruffini et 
Em.mi Godfrey. 

Card. Bea: Placet, ea tamen sensu, ut Concilium statuat principia; 
de particularibus agatur in Commissione peritorum post Concilium. De 
his particularibus nunquam erit concordia. Ergo Sancta Sedes postea 
praescribat quae opportuna aut necessaria videbuntur. Quaestio de com- 
munione sub utraque specie et de Concelebratione decidatur a Concilio. 
Quantum ad linguam id unum liceat notare quod ipsa Ecclesia Romana 
saec. vn cum Romae multi Graeci essent, habuisse liturgiam bilinguem, 
latinam et gr aecam. 


17 Cf. p. 102. 
Cf. p. 102. 

Card. Browne: Placet iuxta modum: i. e. Schema doctrinam non 
offendit et plura utilia proponit, sed quoad complexum eorum quae pro- 
ponuntur non videtur quod adhuc omnia sint matura. Unde accederem 
ad propositum Em.mi Card. Agagianian ut Schema simul cum animad- 
versionibus Patrum a Commissione, a Concilio vel a Summo Pontifice 
instituenda, examinetur . 19 

Card. Albareda: Placet iuxta modum: id est secundum observatio- 
nes Eminentissimorum Spellman, Agagianian, Browne, Cicognani. Puto 
necesse esse ut schema reformetur. 

Beat. Gori: Placet iuxta modum: scilicet ratione habita ad animad- 
versiones Em. morum Cardd. Ottaviani, Agagianian et Cicognani. 

Beat. Cheikho: Placet ad mentem Em. morum Patrum et praeser- 
tim Em.mi Cardinalis Agagianian. Circa id quod potest dari singulis 
concelebrantibus, convenit ut non appelletur « stipendium Missae ». 

Exc. Felici: Placet iuxta modum: secundum ea quae rite et pru- 
denter dixit praesertim Em. mus Card. Agagianian. 

Exc. 0’Connor: Placet iuxta modum: ratione habita eorum quae 
dicta sunt a Patribus de modo procedendi caute et prudenter in omni- 
bus quae pertinent ad mutationes in celebratione Sacrosancti Sacrificii 
Missae propositas. 

Exc. Antezana y Rojas: Placet iuxta modum schema propositum 
valde laudatum ab Em.mis Patribus generatim. Adhaerere mihi liceat 
etiam sententiis, speciatim, factis a Cardinalibus Spellman, Landazuri 
Ricketts, Ottaviani, Browne, ad unitatem servandam et ulteriorem ap- 
probationem eiusdem. 

Exc. Beras: Placet iuxta modum, attentis tamen ea quae dicta 
sunt ab Eminentissimis Cardinalibus Spellman et Ottaviani. 

Exc. Cooray: Placet iuxta modum: i. e. fiat nova redactio decreti 
a Commissione speciali, bene perpensis omnibus quae a Patribus dicta 
sunt. Attamen non placet communio sacra sub utraque specie nisi in 
ordinatione sacerdotali; nec placet concelebratio nisi in casibus omnino 
clare determinatis sicut v. g. in Missa Chrismatis . 20 


19 Cf. p. 126. 

Cf. pp. 126-127. 

Exc. Alter: Placet iuxta modum: Principia in capite secundo 
enuntiata, in genere placent. Particularia remittantur Commissioni pe- 
ritorum determinanda et a Sancta Sede approbanda iuxta axioma « de 
minimis non curat praetor». Propositum tamen de Communione sub 
utraque specie non placet, rarissimis occasionibus exceptis, nec concele- 
bratio nisi sit strictissime restricta e. g. ad Missam Chrismatis die quinta 
in Coena Domini ad unitatem omnium sacerdotum cum episcopo in 
Christo ostendendam. 

Exc. Lefebvre: Placet iuxta modum: secundum observationes fa- 
ctas ab Eminentissimis Card. Godfrey, Ottaviani, Browne et R. P. Phi- 
lippe. . 

Optima mihi videtur propositio facta ab Eminentissimis Cardinali- 
bus Browne et Agagianian, i. e. Commissio instituatur quae de rebus 
Liturgiae sub auctoritate Summi Pontificis decernat, attentis observatio- 
nibus factis a Patribus; et optandum est ut, modificationibus factis, ste- 
tur in his mutationibus pro aliquo tempore, quia, ex mutatione continua, 
oritur minor aestimatio dignitatis et valoris rituum Liturgiae Ecclesiae, 
tam in sacerdotibus quam in fidelibus, 

Exc. Hurley: Placet et quidem quia bonum Ecclesiae promoturum 
videtur, evolutioni viam aperiendo, revolutionis vim minuendo. 

Exc. Perrin: Placet iuxta modum: iuxta animadversiones Eminen- 
tissimorum Cardinalium Richaud et Leger et Excellentissimi Seper. At- 
tamen fiat rarissime communio sub utraque specie propter difficultates 
et hygenem. 

Exc. Seper: Placet. 21 

Exc. Bazin: Valde placet. 

Assentio observationibus Cardd. Frings et Bea. Assentio quoque iis 
dictis a Card. Suenens, ut caeremoniae pontificales reddantur simpli- 
ciores et « minus fatigantes ». 

Velim ut textus Canonis Missae recognoscatur, praesertim precum 
«Te igitur, Memento Domine, Communicantes, Supra quae, Supplices 
te rogamus », quarum sensus non est clarus, et non eodem modo inter- 
pretatur ab omnibus, etc. 

Exc. Bernard: Placet iuxta modum: omnino adhaereo observa- 
tionibus Em.mi Card. Frings et quidem reservationibus quoad commu- 
nionem sub utraque et quoad concelebrationem et stipendium. 


21 


Cf. pp. 127-128. 

Exc. Bernier: Placet iuxta modum: schema scii, funditus refor- 
metur, speciatim quoad communionem sub utraque specie et concele- 
brationem, cum, omnibus perpensis, non videatur ratio cogens, ob utili- 
tatem spiritualem fidelium, disciplinam nunc in Ecclesia Latina vigen- 
tem, immutandi. 

Exc. Yago: Placet generatim quoad linguam vulgarem secundum 
observationes Cardd. Dopfner et Lienart. 

Non placet de stipendio n. 47 pro unoquoque concelebrante. 

Exc. Rakotomalala: Placet iuxta modum: ad mentem Card. Emi- 
nentissimorum Spellman, Ottaviani et Agagianian. 

Exc. Ngo-dinh-Thuc: Placet iuxta modum: coram sententiis con- 
trariis imo contradictoriis tantorum illustrium virorum quoad istud 
schema, videtur schema remittendum commissioni quae rem profundius 
et clarius determinet; nescio enim quomodo sententiae inter se ita discre- 
pantes possint in eadem olla componi et coqui. 

Exc. Verwimp: Placet iuxta modum: ratione habita de eis quae di- 
xerunt Eminentissimi Patres Godfrey et Browne. In mutationibus in- 
troducendis — si sunt introducendae — praesertim et quasi unice bo- 
num sacerdotum et fidelium prosequatur sicut nunc sunt, non autem 
cultus exaggeratus rerum antiquarum. 

Exc. Jelmini: Placet iuxta modum: scilicet placet hoc schema eo 
quod firmam demonstrat voluntatem instaurandi liturgiam Missae et 
hoc valde bonum et quidem necessarium est ad actuosam participatio- 
nem fidelium faciliorem utilioremque reddendam. Non video has inno- 
vationes minorem inducere respectum sancto sacrificio Missae sed potius 
illas per multum convenire aetati nostrae. Non video etiam utilitatem 
concelebrationis ratione difficultatum insurgentium, idemque communio- 
nis sub utraque specie. De cetero adhaereo his quae Eminentissimi Car- 
dinales Leger, Dopfner, Montini et Confalonieri bene dixerunt. 

Exc. Suhr: Placet generatim, sed non placet n. 47 quoad stipen- 
dium missae. 

Rev. Gut: Placet propter Constitutionis prudentem discretionem, 
si prae oculis habentur tot et varia desideria Episcoporum et sacerdotum. 
Liceat hoc inculcare in laudem liturgistarum, qui hoc decretum elabo- 
raverunt et tam clare proposuerunt. Valde placeret si concelebratio fre- 
quentior permitteretur in functionibus maxime solemnibus in monaste- 
riis nostris. 

Rev. Sepinski: Placet schema et placent propositiones; imprimis 
placet propositio a Commissione liturgica facta de instituenda Commis- 
sione postconciliari, quae omnia vota prudenter ad trutinam revocet, 
manuducente Sacrorum Rituum Congregatione. Adhaereo propositioni 
Em. mi Card. Cento ut commissio mixta, composita a specialistis diver- 
sarum tendendarum, instituatur. 

Ad pag. 17, 22 lin. 7: corrigatur: « concelebrantes ». 

Ad pag. 18, 23 n. 46, lin. 13: proponerem « Ordinarii loci vel Supe- 
rioris maioris erit iudicare ». 

Rev. Janssens: Placet iuxta modum: Suffragium fero tantum de 
textu Concilio proponendo, non de « Declarationibus » (in quibus plu- 
ra minus placent). Placet schema; excepto n. 47 de stipendio pro con- 
celebrantibus, qui non placet. Quod ad concelebrationem: consentio 
cum R. P. D. Philippe O. P., a Secretis S. Congregationis de Religiosis 
(n. 44). 


III 

DE REGIMINE MISSIONUM 

(Secunda et tertia Congregatio: 27-28 mart. 1962) 

1) SCHEMA PROPOSITUM A COMMISSIONE DE MISSIONIBUS 

PROOEMIUM 

I - Mandatum missionarium Ecclesiae 

1. Cum Dominus et Redemptor Christus, quem Filium suum unigeni- 
tum Deus misericors misit in mundum, « ut salvetur mundus per ipsum » 
(Io. 3, 17), opus suum consummavisset, idem mandatum salvificum disci- 
pulis concredidit, quos propria simul instruxit potestate: « Sicut misit me 
Pater, et ego mitto vos » (Io. 20, 21). « Euntes in mundum universum prae- 
dicate Evangelium omni creaturae. Qui crediderit, et baptizatus fuerit, salvus 
erit: qui vero non crediderit, condemnabitur » (Mare. 16, 15-16). 

Huic vero praecepto Domini obsequentes Apostoli ceterique discipuli 
omne studium contulerunt ad fidem salvificam propagandam. Opus missio- 
narium ita inceptum, post ipsos Romani Pontifices et sub eorum potestate, 
Episcopi Ecclesiae catholicae promovere contenderunt, Evangelio in diversis 
orbis partibus praedicando operam dantes. 


22 Cf. p. 108. 
Cf. p. 109. 

2. Ad Concilia oecumenica autem quod attinet, imprimis notandum est, 
Sacrosanctam Tridentinam Synodum, quamvis nihil directa ratione de mis- 
sionibus ad exteras gentes decreverit, iisdem tamen multum profuisse sive 
eo quod ipsam fidem catholicam vigorose defendit eiusque fervorem iterum 
accendit, sive eo quod disciplinam cleri tam saecularis quam regularis resti- 
tuit et auxit, sive tandem eo quod reformationem Curiae Romanae praeordi- 
navit, e qua suo tempore nova Congregatio de Propaganda Fide prodiit. 

Saeculo superiore, post progressus conspicuos, quos missiones catholi- 
cae perfecerant, Patres Concilii Oecumenici Vaticani I hoc incrementum con- 
siliis et decretis congruis adiuvare in mente habebant; at propter iniquitatem 
temporum optima proposita ad exitum perducere non potuerunt. Hoc autem 
postea factum est legibus appositis in Codice luris Canonici et Litteris Apo- 
stolicis vel Constitutionibus quas Romani Pontifices de rebus missionalibus 
ediderunt. 


II - Ratio catholica operis missionalis 

1. Exinde iterum missiones ad exteras gentes maius in dies momentum 
obtinuerunt, non solum pro iis terris et nationibus, ubi praecipue habentur, 
sed etiam pro Ecclesia universa ac pro toto genere humano. Propterea etiam 
Patres huius sacrosanctae Synodi « maximum illud sanctissimumque munus » 
fidei propagandae sibi proprium assumpserunt ipsumque normis congruis 
adiuvare intendunt. 

Primo loco vero catholicam seu genuinam operis missionarii rationem 
breviter revocare visum est contra falsas eiusdem repraesentationes quae 
aliquando inveniuntur. Opus enim missionum, sicut ipsum mandatum do- 
minicum cui innititur, est opus salvificum, non politicum, munus spirituale, 
non temporale. Regnum quod missiones catholicae in mundo universo dila- 
tare student, non est regnum saeculare, sed regnum aeternum et universale 
ipsius Christi Domini. Lucrum quod Evangelii praecones quaerunt non sunt 
divitiae materiales, sed thesauri in caelo ponendi: media quibus utuntur ad 
salvandas gentes non sunt arma aut opes terrestres, sed gratia et veritas, 
quas Christus Salvator mundo deperdito attulit. Ecclesia tandem, quam 
missionarii propagant et aedificant, non est aliqua constructio humana, sed 
civitas Dei, natura et fine supernaturalis, id est, societas filiorum Dei, quae 
autem intra fines determinatae gentis et loci ab hominibus erigitur et inco- 
litur. 

2. Propterea vero fieri potest, et aliquando accidit, ut modus agendi ni- 
mis naturalis sit et media adhibita operi efficiendo non omnino respondeant. 
Nam opus, de quo agitur, est opus summi Dei, qui finibus unius loci aut 
gentis contineri non potest. Ecclesia quoque, ad instar verae matris huma- 
nae, filias vult quidem similes sibi, sed tamen diversas seu particulares, quas 
ex distinctis stirpibus ortas uno omnes amore constringit. Ex adverso autem 
necesse est, ut novae ecclesiae uni matri coniunctae exsistant sicut palmites 
viti, id est Christo capiti, qui non est divisus nec dividi potest. Propterea 

missionarii qui Christi et Ecclesiae nuntii sunt, duplici indigent adaptatione: 
exteri quidem ad terram et gentem fidei lucrandam, autochthoni vero ad 
matrem communem Ecclesiam catholicam, ut Summi Pontifices saepius de- 
claraverunt. 

III - Condicio hodierna missionum 

1. Duplex genus rerum spectantibus obvium est, alterum quidem se- 
cundum ac laetum, alterum autem adversum et triste. Imprimis cum gratia- 
rum actione notandum est, conatus assiduos ac coniunctos Sedis Apostolicae 
et missionariorum eorumque adiutorum effecisse, ut non paucae missiones 
in diversis mundi partibus iam tamquam ecclesiae proprie dictae constitui 
potuerint, quae ab Episcopis autochthonis reguntur. Sed etiam notari debet 
operarios evangelicos indigenas sive clericos sive religiosos vel laicos non 
sufficere, neque operi quod maxime urget conversionis acatholicorum, neque 
operibus auxiliaribus missionum catholicarum. Manet ergo necessitas auxilii 
missionariorum exterorum qui tamen variis causis impediuntur, praesertim 
quidem inopia vocationum ecclesiasticarum vel religiosarum in regionibus 
christianis. 

2. Ad populum vero christianum quod spectat, in plerisque missionibus 
adhuc est sat parvus tum ratione numeri tum ratione aetatis seu condicionis 
spiritualis. Sane, ubi praesto est cura animarum congrua et vigilantia pasto- 
rum, facile praevalet sinceritas fidei atque ubertas vitae christianae. Huius rei 
testes sunt vocationes sacrae numero et fervore insignes necnon patientia 
eximia fidelium in variis angustiis. Attamen praeter istos non pauci reperiun- 
tur qui fide moribusve deficiunt, sive ob debilitatem communem, sive ob pe- 
ricula externa, quibus undique comprimuntur. Nam numerus incolarum 
adhuc paganorum aut sectis acatholicis adhaerentium saepe multoties maior 
est ac ratione maiore increscit, ita ut catholici partem semper minorem oc- 
cupent. Accedit quod acatholici plerumque auxiliis fortiores sunt aut poten- 
tiores apparent, sive pecunia aliisque mediis materialibus ac technicis, sive 
armis spiritualibus, quae non raro cum novi generis nationalismo coniuncta 
videntur, ut sunt cultus religiove maiorum, philosophia congenita, cultura 
longaeva et splendida. His fere ubique nunc iungi tur socius maxime pericu- 
losus, qui armis utriusque generis munitus apparet, scilicet communismus 
atheus et materialisticus. Hic inimicus regni Christi in terris, qui naturalibus 
legitimisque studiis populorum facile abutitur, non paucas regiones etiam 
catholicas, immo gentes universas, proprio imperio subiugavit cum ingenti 
animarum damno. 

Haec dum animos Christi fidelium dolentissime movent, non adeo eos- 
dem deprimunt ut spem certam abiciant. Memores enim sunt verborum, qui- 
bus ipse Princeps pastorum discipulos in discrimine positos hortatus est: 
« Nolite timere pusillus grex, quia complacuit patri vestro dare vobis re- 
gnum » ( Luc . 12, 32). Atque iterum, priusquam ipse pateretur: « In mundo 
pressuram habebitis: sed confidite, ego vici mundum » (Io. 16, 33). 

IV - Exhortatio 

1. Quare hac praesertim aetate nostra, ex qua permultis in locis futura 
Ecclesiae incrementa fortasse pendent, enixe ac sine intermissione ab Eccle- 
sia obsecrationes ad Deum Omnipotentem fiunt, qui omnes homines vult 
salvos fieri et ad agnitionem veritatis venire: « Respice nos et ostende nobis 
lucem miserationum tuarum: et immitte timorem tuum super gentes, quae 
non exquisierunt te, ut cognoscant quia non est Deus nisi tu, et enarrent 
magnalia tua... Sicut enim in conspectu eorum sanctificatus es in nobis, sic 
in conspectu nostro magnificaberis in eis, ut cognoscant te, sicut et nos 
cognovimus, quoniam non est Deus praeter te, Domine » ( Eccli . XXXVI, 
1-6 et 10). 

Verba item Iesu Christi, qui dedit redemptionem seipsum pro totius 
mundi salute, auribus nostris vivide sonant: « Messis quidem multa, opera- 
rii autem pauci. Rogate ergo Dominum messis, ut mittat operarios in mes- 
sem suam » ( Matt ., IX, 37-38) et instantius adhuc: « Levate oculos vestros 
et videte regiones quia albae sunt iam ad messem » (Io., IV, 35). 

2. Sollemnem igitur exhortationis vocem attollimus nos, universae Ec- 
clesiae Antistites in hac sacrosancta Synodo coadunati, ut, hac volvente tam 
magnae gravitatis hora ad latius Ecclesiae fines proferendos quod attinet, 
omnes et singuli nulli parcant labori ut Crux, in qua est salus et vita, lon- 
ginquas mundi plagas inumbret, cum missionalis opera vera ratione viventis 
Ecclesiae catholicam naturam ostendat. Nam missionalis operae afflatus et ca- 
tholici spiritus unum et idem sunt. Catholicam esse, praecipua Ecclesiae nota 
est, ita ut christianus homo addictus et adstrictus Ecclesiae minime sit, 
nisi pariter sit addictus et adstrictus christifidelium universitati, atque ideo 
percupiat ut eadem ubicumque gentium radices agat et florescat. 

3. Imprimis quidem Episcopi, arctissime cum Christo eiusque in terra 
Vicario coniuncti, participare studeant sollicitudinem illam omnium eccle- 
siarum (II Cor., XI, 28), atque operam dare ne desinant, ut inter clerum 
et fideles late diffundantur spiritus precum et mutuae opis ferendae studia, 
secundum mensuram caritatis Christi. Quandoquidem unusquisque Episco- 
pus, qua legitimus Apostolorum successor, ex Dei institutione et apostolici 
muneris praecepto (Io., XX, 21 et Matt., XXVIII, 19-20) totius Ecclesiae 
sponsor fit. Procul dubio ex eorum pectoribus tandem ille apostolatus ignis, 
a Iesu Christo in terras illatus, inflammet oportet omnium fidelium pectora 
atque ad dilatandum toto orbe terrarum Evangelium nova excitet studia. 

4. Dum summae cumulandae sunt laudes universis et singulis Evan- 
gelii Praeconibus, « ex omni natione, quae sub caelo est » (Act. Ap ., II, 5) 
ortis, qui apostolico sudore atque interdum sanguine etiam suo innumeras 
regiones fecundarunt ideoque Ecclesia abunde habet cur de missionariis suis 
sanctissime glorietur, nihil prorsus antiquius, nihil urgentius et nihil carius 
est habendum, quam magis magisque excitare christifidelium animos, qui, 
divino vocati instinctu, sive sacerdotes sunt, sive religiosi, sive religiosae, ad 

missionalia capessenda munia adsciscantur. Modo igitur speciali Patres Con- 
cilii invitant religiosos et religiosas maiorem numerum eumque selectum suo- 
rum sodalium evangelizationi infidelium consecrare, momento et immensi- 
tati operis proportionatum. 

5. Omnes denique sacerdotes, qui curam animarum indefesso zelo ge- 
runt et praesertim qui in educatione iuventutis sese devovent, omnibus vi- 
ribus contendant ut spiritus missionalis animas sibi commissas ardenter in- 
flammet atque accrescat, ita ut Ecclesia in sacris missionibus promovendis 
facile ab eis obtineat et fervidas preces et generosa subsidia et, ubi Deus 
dederit, etiam sui ipsorum dona. 

6. Tandem enixe atque instanter invitantur omnes christifideles, cuiusvis 
sint regionis, status aut conditionis, utpote membra Corporis Mystici Christi, 
ad sanctam missionum causam alacriter concurrere vitae christianae exemplo, 
precibus et adiumentis. Quicumque enim christiano censetur nomine, plane 
noverit se primario quodam ac praecipuo conscientiae officio obligari, ut 
testis sit veritatis, quam credit, et gratiae, qua eius anima est transformata, 
iuxta illud Christi monitum: « Sic luceat lux vestra coram hominibus, ut 
videant opera vestra bona et glorificent Patrem vestrum qui in caelis est » 
{Matt., V, 16). 

Caritas autem Christi, quae discrimina inter nationes et linguas exsuperat, 
precibus alitur collatisque subsidiis patefit ita ut cuncti populi christiani 
sibi invicem adiutricem operam praestent, ad ampliorem aedificationem to- 
tius Corporis Mystici Christi, quod est Ecclesia. 

7. Omnes igitur in Ecclesia Dei, sancta quaedam incensi aemulatione, 
certatim testificentur oportet assiduum, quo ducantur, studium proferendi ad 
extremos usque terminos terrae salutare Evangelii lumen et dona caelestia. 

INTRODUCTIO 

Potestas Romani Pontificis est « vere episcopalis, ordinaria et imme- 
diata tum in omnes et singulas ecclesias, tum in omnes et singulos pastores 
et fideles, a quavis humana auctoritate independens ». 1 

Hanc potestatem Romanus Pontifex exercere solet per diversa dicasteria 
Curiae Romanae, quae unitatem regiminis in Ecclesia curare debent et qui- 
bus quaestiones maioris momenti ab Ordinariis deferendae sunt. Casus 
vero in quibus Ordinarii ad Sanctam Sedem recurrere debeant, omnino pauci 
sint, ne ipsa dicasteria Sanctae Sedis obruantur laboribus neve regimen mis- 
sionum nimia impediatur dilatione aut detrimentum patiatur. In casibus, in 
quibus recursus necessarius sit, forma recursus sit facilis et simplex, respon- 
sum clarum et expeditum. 

Regimen internum missionum, quod in missionibus recentioris fundatio- 
nis satis simplex esse potest, in missionibus iam magis evolutis oportet ut 
paulatim normas iuris communis sequatur. Fiat visitatio dioecesis, imo fre- 
quentior propter maiorem conditionum mutabilitatem. Habeantur Synodus 

et Concilia, quae semper media fuerunt maxime efficacia ad bonum dioece- 
sium regimen et ad cooperationem plurium dioecesium eiusdem Provinciae 
Ecclesiasticae seu regionis, quam cooperationem Sancta Synodus omni opere 
laudat fortiter que commendat. 

Ut, Sede vacante aut impedita, omnia evitentur dubia et statim provi- 
deatur, Patres Concilii normam exoptant claram et simplicem: diuturna 
enim vacatio Sedis nefastas solet habere sequelas. 

Denique ut regimen dioecesium in missionibus expeditius fieri possit, 
Patres Concilii Vaticani II desiderant ut ampliores facultates Ordinariis mis- 
sionum concedantur, necnon ut iura tum matrimoniale tum poenale et pro- 
cessuale aliquantum simplificentur. 

Quoad relationes cum dioecesibus extra territoria missionum, Synodus 
laudat cooperationem, vetat vero inire contractus sine approbatione Sanctae 
Sedis, ita ut, in quantum fieri potest, fons evitetur difficultatum. 


Articulus primus 

DE RELATIONIBUS CUM SANCTA SEDE 
I - De usu linguarum modernarum 

IN COMMERCIO LITTERARUM CUM SANCTA SEDE 

Crescente numero fidelium in missionibus et semper magis evolvente 
organizatione ecclesiastica, valde etiam in Curiis dioecesanis creverunt la- 
bores, inter quos certo magni momenti sunt relationes determinatis tempo- 
ribus et variis de materiis ad Sanctam Sedem mittendae. 

Maxime interest ut hae relationes accurate conficiantur utque nihil prop- 
ter difficultatem linguae omittatur, erronee exponatur aut false intelligatur. 

Idem de precibus dicendum est, de recursibus atque de causis iudicia- 
libus, quae ad Sanctam Sedem dirigi debent. 

Multum insuper tempus teritur in translationibus faciendis, et non raro 
occurrit ut, praesertim in processibus, errores et sumptus augeantur. 

Quapropter Sancta Synodus decernit: 

1. Ordinarii missionum relationes, preces, processus et cetera similia, 
ad Sanctam Sedem mittenda, conficere quoque possunt utendo aliqua lin- 
gua moderna magis nota. 2 

2. Etiam causae matrimoniales, ad S. Rotam Romanam remittendae aut 
ad S. Congregationem de Disciplina Sacramentorum necnon ad S. Officium, 
confici et tractari possunt in una ex praedictis linguis. 

3. Pro regionibus, quae utuntur lingua minus nota et ubi catholici sunt 
multi, 3 conceditur facultas erigendi tribunalia tertiae instantiae; quibus tri- 
bunalibus quoque committi potest instructio, examen ac votum in causis de 
« rato non consummato » atque de dissolutione vinculi naturalis et matri- 
monii legitimi ex potestate suprema Romani Pontificis. 

4. Omnia rescripta, decreta et cetera similia a Sancta Sede ad missiones 
data, conficiantur in lingua latina clara et simplici, aut, si est rescriptum 
particulare, in lingua, quae in loco ad quem destinatur rescriptum, communi- 
ter in usu est. 


II - De diminuendis quaestionibus et causis 
ad Sanctam Sedem deferendis 

« Romanus Pontifex , Beati Petri in primatu Successor, habet non solum 
primatum honoris, sed supremam et plenam potestatem iur is dictionis in uni- 
versam Ecclesiam tum in rebus quae ad fidem et mores, tum in iis quae ad 
disciplinam et regimen Ecclesiae, per totum orbem diffusae, pertinent ». 4 

Romanus Pontifex autem negotia Ecclesiae universae per Congregatio- 
nes, Tribunalia et officia Curiae Romanae expedire solet. 

Ipso iure divino plures quaestiones Romano Pontifici sunt reservatae; 
aliae quaestiones iure ecclesiastico Sanctae Sedi reservantur. 

Cum nostro tempore communicationes faciliores et celeriores factae sint 
et insuper numerus dioecesium valde creverit, multo auctus est numerus 
casuum in quibus recursus fit ad Sanctam Sedem: exinde graves oriuntur 
difficultates et incommoda, tum pro ipsa Sancta Sede, cuius dicasteria innu- 
meris laboribus obruuntur, tum pro Episcopis et fidelibus, qui non raro per 
multum tempus exspectare debent responsum. 

Insuper multae sunt quaestiones quae facilius tractari possint in loco 
ipso, ubi melius cognoscantur conditiones et circumstantiae. 

Quare Sancta Synodus decernit: 

Numerus causarum et quaestionum, quae ad SS. Congregationes Roma- 
nas et ad Tribunalia Sanctae Sedis deferri debent, diminuatur, ita ut quae- 
stiones maioris momenti, quae necessario ad Sanctam Sedem deferendae 
sunt, citius et expeditius tractari possint. 

III - De Visitatoribus Apostolicis permanentibus 

Pro casibus specialibus, Sancta Sedes non desinit Visitatores mittere 
Apostolicos, ut verum alicuius dioecesis cognoscere possit statum, simul et 
abusus forte ibi grassantes eradicare atque pro futuro opportunas suggerere 
vel praescribere normas. 

Ut fructuosa sit visitatio, fieri debet a persona quae bene perspectum 
habet statum dioecesium: quod non facile obtinet praesertim in Missioni- 
bus cum propter diversitatem linguae, ingenii, morum et culturae populi vi- 
sitandi, munus Visitatoris Apostolici evaderet nimis gravosum. 

Insuper non desunt motiva ut raro tantum fiat visitatio: nam saepe 
populo et praesertim pastoribus animarum odiosa est et ipsi Visitatori 
ingrata. 

Rationibus allatis, pro singulis regionibus sub S. C. de Propaganda Fide 
constitutis, opportuna non videtur institutio Visitatoris Apostolici perma- 
nentis, cum iam sint Legati qui vigilare debeant ad statum ecclesiarum, et 
de eodem certiorem facere Romanum Pontificem. 5 

Haec praxis sufficiens erit, dummodo Nuntii et Delegati Apostolici pe- 
culiari instructi sint disciplina pro munere apud nationem ad quam mit- 
tuntur. 

Quare Sancta Synodus decernit: 

Ne, pro regionibus a S. Congregatione de Propaganda Fide dependenti- 
bus, permanentes instituantur Visitatores Apostolici, sed maxima cum cura 
praeparentur Sanctae Sedis Legati. 

IV - De iuris dictione Sacrae Congregationis de Propaganda Fide 
in sodales Institutorum perfectionis 

« Congregatio de Propaganda Fide missionibus ad praedicandum Evan- 
gelium et doctrinam catholicam praeest, ministros necessarios constituit et 
mutat, facultatemque habet tractandi, agendi et exsequendi omnia hac in re 
necessaria et opportuna ». 6 

Haec iurisdictio Sacrae Congregationis necessario includit aliquam iuris- 
dictionem in religiosos et sodales aliorum Institutorum perfectionis in mis- 
sionibus: ipsi enim saepe munera magni momenti explent et plurimum con- 
ferunt ad praedicandum Evangelium, quapropter in canone 252, § 5 dicitur: 
« Quod vero spectat ad sodales religiosos, eadem Congregatio sibi vindicat 
quidquid religiosos qua missionarios sive uti singulos sive simul sumptos 
tangit. Quidquid vero religiosos qua tales, sive uti singulos, sive simul sumptos, 
attingit, ad Congregationem religiosorum negotiis praepositam remittat aut 
relinquat ». 

Distinctio inter religiosos qua missionarios et religiosos qua tales utiliter 
fit si sermo est de religiosis, qui ex Instituto non sunt exclusive missionario, 
aut de religiosis, qui etiam extra missiones provincias et domos habent: opor- 
tet enim ut disciplina interna in toto Instituto sit eadem. 

Si vero agatur de religiosis aut de sodalibus aliorum Institutorum per- 
fectionis, quae sunt exclusive missionaria, aut quae principaliter in missioni- 
bus domos habent, distinctio in praxi vix fieri potest et duplex iurisdictio 
Sacrae Congregationis de Propaganda Fide et Sacrae Congregationis de reli- 
giosis nata est ad creandas difficultates. 

Quare Sancta Synodus, volens confirmare praxim vi indultorum et con- 
suetudinis iam existentem decernit: 

1. Omnia Instituta perfectionis, tum Congregationes religiosae, tum So- 
cietates sine votis in communi viventium, tum Instituta saecularia, virorum 
et mulierum, quae exclusive eo fine fundata sunt, ut in iisdem instituantur 
missionarii vel provideantur auxilia pro exteris missionibus, aut quae in 

terris missionum fundata sunt et ibidem principaliter existunt, iurisdictioni 
Sacrae Congregationis de Propaganda Fide quoad omnia subiciuntur. 

2. Pro aliis Institutis perfectionis in vigore maneat canon 252 § 5: 
« Quod vero spectat... etc. ». 


Articulus secundus 
DE REGIMINE INTERNO MISSIONUM 

V - De Hierarchia Episcopali erigenda in omnibus territoriis 
sub Sacra Congregatione de Propaganda Fide 

Cum Romanus Pontifex sit Episcopus proprius omnium fidelium, nihil 
obstat quominus fideles regat sive per se sive per alios Praesules, qui pote- 
state vicaria gaudent: hoc valet praesertim de missionibus, quia « universa 
missionum cura apud acatholicos Sedi Apostolicae unice reservatur ». 7 

Decursu saeculorum, vicaria potestas Vicariorum Apostolicorum et Prae- 
fectorum fere similis facta est potestati ordinariae Episcoporum; insuper 
rationes, cur olim Sancta Sedes Vicarios instituerit, iam evanuerunt. 

Ex institutione hierarchiae episcopalis, quae est hierarchia ordinaria, 
plura emolumenta sperare licet: 

— - maior erit auctoritas Episcoporum tum apud simplices fideles tum 
apud auctoritates civiles; 

— uniformis et magis completa in Codice luris Canonici pro dioecesi- 
bus habebitur legislatio; 

— ■ magis in lucem apparebit missiones esse partes integrales Ecclesiae, 
non minoris gradus ac dignitatis quam dioeceses iuris communis. 

Quodsi, in nonnullis regionibus, hierarchiae episcopalis instauratio non 
videtur opportuna, ad normam iuris erigi potest Praelatura Nullius; pariter 
si, quamlibet ob causam, Episcopus nequit nominari aut Praelatus Nullius, 
ad normam canonis 312 nominari potest Administrator Apostolicus. 

Quare Sancta Synodus, volens demonstrare specialem praedilectionem 
pro territoriis missionum, decernit: 

Paulatim in omnibus territoriis dependentibus a Sacra Congregatione de 
Propaganda Fide instituatur hierarchia ordinaria, erigendo dioeceses cum 
Episcopis residentialibus; in locis vero ubi erectio dioecesium non videtur 
opportuna, erigendo Praelaturas Nullius, cum Praelatis sive caractere epi- 
scopali insignitis sive non, prout magis expedire videtur; remanentibus vero 
tum dioecesibus tum praelaturis nullius sub iurisdictione Sacrae Congrega- 
tionis de Propaganda Fide. 

VI - De regione missionali 

Antequam missio dividatur utiliter saepe erigi potest « regio », ubi cle- 
rus, cui nova missio concredenda est, novam missionem sub proprio Supe- 
riore ecclesiastico, ab Episcopo designato, praeparare possit. 

Pariter religiosis, in missionibus proprio Instituto non concreditis, aut 
sacerdotibus saecularibus, in missionibus concreditis Instituto missionario, 
plures committi possunt paroeciae contiguae, plures vicariatus foranei, imo 
integra aliqua « regio », ubi sub proprio Superiore ecclesiastico, delegato ab 
Episcopo, determinatis obligationibus et iuribus gaudeant. 

Haec commissio alicuius « regionis » sicut etiam commissio unius paroe- 
ciae fiat cum consensu S. Sedis et generatim « ad nutum Sanctae Sedis ». 
Quoties vero conditiones speciales hoc exigant, commissio fieri potest quo- 
que ad tempus determinatum, non nimis breve, ne, frequenti mutatione 
regiminis, evolutio missionis retardetur. 

Quare Sancta Synodus approbat praxim iam in usu pro missionibus de- 
pendentibus a S. C. de Propaganda Fide et decernit: 

Quoties bonum animarum id exigat, erigantur ab Episcopo « regiones 
missionales » iuxta instructiones S. C. de Propaganda Fide; si « regio » con- 
creditur alicui Instituto perfectionis, hoc non fiat nisi de licentia Sanctae Se- 
dis sive « ad nutum Sanctae Sedis » sive, consentientibus partibus, ad tem- 
pus determinatum. 


VII - De Visitatione dioecesis 

« Ad. sanam et orthodoxam doctrinam conservandam, bonos mores tuen- 
dos, pravos corrigendos, pacem, innocentiam, pietatem et disciplinam in po- 
pulo et clero promovendam ceteraque pro ratione adiunctorum ad bonum 
religionis constituenda, tenentur Episcopi obligatione visitandae quotannis 
dioecesis vel ex toto vel ex parte... ». 8 

In missionibus, ubi Ecclesia adhuc in plena est evolutione, rationes pro 
visitatione dioecesis adhuc magis urgent et ob mutabiles conditiones fre- 
quentior visitatio omnino necessaria est. Experientia teste, ad bonum re- 
gimen dioecesis, praeterea requiritur ut visitatio personaliter fiat ab ipso 
Episcopo. Episcopus enim sic meliorem habebit cognitionem sui gregis et 
maior est visitatoris auctoritas. 

Insuper visitatio, ab ipso Episcopo personaliter peracta, clero et populo 
christiano magnum affert solatium. 

Unde Sancta Synodus statuit: 

Tenentur Ordinarii, dependentes a Sacra Congregatione de Propaganda 
Fide, visitare universum territorium ipsis commissum et omnes domos reli- 
giosas ad normam can. 512, saltem singulis trienniis, vel per se vel per coa- 
diutorem aut auxiliarem. 

VIII - De Synodo dioecesana et de Commissionibus Synodalibus 

Praescriptis adhaerens, crebro ab Ecclesia iteratis, Concilium Oecume- 
nicum valde utilem censet frequentem et diligentem celebrationem Synodi 
dioecesanae. 

Praevia cogitatio de quaestionibus proponendis earumque profundius 
examen, necnon communis deliberatio de problematibus circa administra- 
tionem et apostolatum, non potest non esse valde proficuum in Missionibus. 

In Synodo, etenim, fovetur spiritus collaborationis inter Pastorem eius- 
que sacerdotes et navitas simul cum sensu responsabilitatis stimulatur. Illius 
celebratio ansam praebet determinandi normas quae aptae sint circumstan- 
tiis temporis et loci, et quidem uniformes in toto territorio. Hoc valde com- 
mendandum est in missionum territoriis, ubi angustiae laboris quotidiani, 
paucitas sacerdotum et difficultates communicationis saepe impediunt quo- 
minus programma uniforme de actione apostolica praevideatur. 

Quoad frequentiam celebrationis, mutationes, quae semper celerius fiunt 
in illis regionibus, postulant ut saltem quinto quoque anno habeatur Syno- 
dus dioecesana. Solemnitates autem liturgicae determinari possunt ab Epi- 
scopo, ne earum nimia prolixitas celebrationi obstet Synodi. 

Recta applicatio Constitutionum synodalium, praeparatio futurae Sy- 
nodi et etiam permanens collabor atio inter omnes, sive clericos saeculares 
et religiosos sive laicos, qui pro Regno Christi laborant, postulant ut ab ipsa 
Synodo constituatur Commissio Synodalis quae sit constans et efficax adiu- 
torium Episcopi. 

Normae circa rationem agendi iam ab ipsa Synodo statui possunt. 

Unde Sancta Synodus statuit: 

1. In dioecesibus dependentibus a Sacra Congregatione de Propaganda 
Fide, celebranda est quinto saltem quoque anno dioecesana Synodus, in qua 
de iis tantum agendum est quae ad peculiares cleri populique dioecesis ne- 
cessitates vel utilitates referuntur et praesertim de iis quae promovere pos- 
sint conversionem acatholicorum, instructionem catechumenorum et for- 
mationem religiosam neo-con versorum. Solemnitates liturgicae Synodi pro 
locorum et personarum conditionibus ab Episcopo determinari debent. 

2. In iisdem dioecesibus commendatur institutio Commissionum Syno- 
dalium permanentium, ad curandam applicationem et executionem decreto- 
rum Synodi praecedentis et ad praeparandam Synodum subsequentem. Eae- 
dem Commissiones synodales curabunt quoque coordinationem Apostolatus. 

Earum statuta in Synodo eduntur. 

IX - De Conciliis Provincialibus 
et de Commissionibus Cqnciliaribus permanentibus 

Ad unitatem actionis et uniformitatem particularis legislationis conser- 
vandam in pluribus dioecesibus eiusdem Provinciae Ecclesiasticae aut re- 

gionis aut nationis, utiles, immo et necessariae sunt Conferentiae Episco- 
porum, saltem quinto quoque anno habendae in omnibus^ Provinciis Eccle- 
siasticis. 9 

Praxim habendi Conferentias Episcoporum singulis annis, necnon pra- 
xim habendi Conferentias Episcoporum plurium Provinciarum Ecclesiastica- 
rum eiusdem regionis aut nationis Sancta Synodus laudat et commendat. 

Pro negotiis vero maioris momenti et praesertim ad statuendas leges 
particulares, necessaria sunt Concilia Provincialia, regionalia, plenaria, ubi 
praeter Episcopos praecipui conveniunt sacerdotes ex utroque clero et ubi 
maiore cum cura praeparari possunt decreta. 

Dynamismus enim missionum omnino requirit ut Concilia Provincialia, 
regionalia et plenaria ibidem habeantur, frequentius quidem quam aliis in 
locis. 

Experientia denique, iam in nonnullis regionibus habita, maximam pro- 
bavit utilitatem « Commissionum Conciliarium », quae futurum praeparent 
Concilium quaeque executionem curent decretorum praecedentis Concilii. 

Quare Sancta Synodus statuit: 

1. In regionibus sub iurisdictione Sacrae Congregationis de Propaganda 
Fide, singulis decem annis Concilium Provinciale aut Plenarium habeatur, 
cum solemnitatibus ab ipso Praeside determinandis. 

2. Ibidem quoque promoveantur Commissiones Conciliares, sive pro 
tota natione, sive pro regione, ad coordinandum et stimulandum opus Apo- 
stolatus; in his Commissionibus, quibus a Concilio potestas publica concedi 
potest, partem habeant quoque laici, cum voto tamen consultivo tantum. 


X - De Consultoribus dioecesanis 

Cum « coetus Consultorum dioecesanorum vices Capituli cathedralis 
qua Episcopi senatus, suppleat », 10 horum munus magni est momenti. 

Quare oportet ut maxima cum cura « sacerdotes pietate, moribus, doctri- 
na ac prudentia commendati » 11 eligantur. 

Expedit vero ut, qui in cura animarum collaboratores sunt Episcopi, ei 
quoque assistant in regimine dioecesis, unum alterumve eligendo Consulto- 
rem dioecesanum. 

Praeterea opportunum est tempore determinato habere consultationes, 
ne plus aequo differantur. 

In hunc finem Sancta Synodus decernit: 

1. In dioecesibus dependentibus a Sacra Congregatione de Propaganda 
Fide, duas tertias partes consultorum dioecesanorum nominat Episcopus, 
alia tertia pars, iuxta Statuta dioecesana aut decreta Concilii, eligatur a sa- 
cerdotibus utriusque cleri, qui sub auctoritate eiusdem Episcopi curam ani- 
marum gerunt. 

2. In iisdem territoriis Episcopus saltem tertio quoque mense consul- 
tores convocet; quodsi extraordinaria occurrerint negotia pertractanda, to- 
ties eos convocabit quoties negotia id expostulent. 

XI - De provisione sede vacante et impedita in Missionibus 

Magnopere convenit ut normae de provisione sede vacante et impedita 
in Missionibus sint, tum uniformes pro omnibus territoriis, tum certae; 
quod iure vigente non obtinetur. 

Sed eas tales esse oportet, ut Sedes, etiam vacantes vel impeditae, non 
maneant per multum tempus absque capite, quamvis interino, convenienti 
praestantia pollente; in casibus autem gravis et diuturnae persecutionis, Epi- 
scopi possint eligi secundum peculiares normas a Sancta Sede statutas, 12 ne 
Ecclesiae maneant per multos annos orbatae Pastoribus cum magno periculo 
schismatis et intrusionis falsi pastoris. 

Unde Sancta Synodus sequentia decrevit: 

1. Praescriptum canonis 309, opportune emendata paragrapho 4, exten- 
ditur ad omnia territoria dependentia a Sacra Congregatione de Propaganda 
Fide. 

2. Authentice declaratur pro-titularem obtinere regimen interinum etiam 
in casu Sedis impeditae. 

3. In casu in quo recursus ad S. Sedem praevidetur impossibilis, pro- 
titularis uti potest omnibus privilegiis honorificis ipsius titularis. 

4. In casibus in quibus recursus ad S. Sedem praevidetur impossibilis et 
in quibus bonum animarum hoc exigit, eligi et consecrari possit verus Epi- 
scopus, iuxta normas a Sancta Sede statuendas. 


XII - De ordinandis Tribunalibus in territoriis dependentibus 
a Sacra Congregatione de Propaganda Fide 

In quantum sinit humana debilitas, errores in iudiciis ecclesiasticis vitan- 
di sunt, praesertim in causis matrimonialibus in quibus in causa est ipsum 
ius divinum. Quare ius canonicum accurate praescribit cautiones et forma- 
litates ad iustam et rectam obtinendam sententiam. 

Attamen praesertim in missionibus, nonnullae formalitates vel difficulter 
vel nullo modo adimpleri possunt et sic sententia per multum tempus dif- 
fertur aut omnino non datur: quod non fit sine gravi incommodo pro par- 
tibus contendentibus, imprimis in causis matrimonialibus; non raro enim 
partes in causa, quamdiu sententia non datur, in continuo periculo proximo 
sunt peccati. 

Retentis formalitatibus quas experientia necessarias esse docuit, aliae, 
non omnino necessariae, saltem pro missionibus ubi speciales sunt difficulta- 
tes, abrogari possunt, ne grave animabus damnum inferatur. 

Quare Sancta Synodus decernit: d 

1. Ordinariis locorum, a Sacra Congregatione de Propaganda Fide de- 
pendentibus, facultas conceditur tractandi causas matrimoniales, etiam de 
vinculo, coram tribunali unipersonali. 

2. Iisdem Ordinariis conceditur facultas committendi causas, quas tra- 
ctandas habent, alicui tribunali viciniori, de consensu Ordinarii loci tribu- 
nalis, sed tantum in casibus in quibus difficulter constituere possunt tribunal 
ecclesiasticum in proprio territorio. 

3. Iidem Ordinarii confirmare possunt sententiam latam in prima in- 
stantia a proprio tribunali, ita ut appellatio iam non requiratur, de consensu 
tamen scripto tum praesidis tribunalis, tum promotoris iustitiae si intervenit, 
tum defensoris vinculi, tum partium. 

XIII - De iure poenali apte reficiendo 

Maior simplicitas iuris poenalis in votis est, quae simplicitas desideratur 
praesertim in missionibus, ubi plerumque fideles prorsus poenas ecclesiasticas 
ignorant. 

Equidem disciplina ecclesiastica, populis salutaris et necessaria, tuto con- 
servanda aliquando requirit debitam punitionem ordinisque recti repara- 
tionem. 

Quod tamen efficaciter obtineri potest, si normae canonicae de delictis 
et poenis clarae et simplices sint, abrogatis illis, quae vel mutatis conditio- 
nibus rerum temporumque obsoletae apparent vel in applicatione aut inter- 
pretatione nimis complicatae videntur. Arduum vero hoc opus ius poenale 
apte reficiendi sollicite perficiatur a Commissione pro reformatione Codicis 
constituenda; interim vero S. Synodus quasdam provisiones iam facere vult: 
imprimis diminuantur poenae ecclesiasticae; nam si paucae sunt poenae con- 
tra delicta publica graviora, ab omnibus facile cognosci possunt, ideoque 
spes est fore ut fideles, de eorum gravitate edocti, a delinquendo abster- 
reantur. 

Insuper pro missionibus expedit ut poenae sint mitiores, saltem pro neo- 
phytis, et ut excommunicatio nonnisi rarissime et solum in casibus diuturnae 
contumaciae infligatur. Poenae enim etiam intendunt delinquentis emenda- 
tionem, quare non expedit ut delinquens a praecipuis mediis emendationis, 
quae sunt sacramenta et sacramentalia, excludatur. 

Poena vero ecclesiastica aut etiam poenitentia publica ne imponatur nisi 
ab ipso Ordinario aut de eius speciali mandato. Unde Sancta Synodus de- 
cernit: 

1. Abrogentur poenae latae sententiae. 

2. Ordinariis in Conciliis vel Conferentiis episcopalibus coadunatis re- 
linquatur statuere poenas ferendae sententiae contra delicta publica graviora 
et frequentiora, si tamen delicta punitionem in foro externo requirunt. 

3. Excommunicatio nonnisi in casibus gravissimis infligatur. 

Articulus tertius 

DE RELATIONIBUS ORDINARIORUM MISSIONUM 
AD ALIOS ORDINARIOS ET AD INSTITUTA PERFECTIONIS 

XIV - De cooperatione Episcoporum et Cleri saecularis 

EX NATIONIBUS CHRISTIANIS CUM MlSSIONIBUS 

Procul dubio uni Petro Apostolo eiusque successoribus, Romanis nempe 
Pontificibus, Iesus Christus gregis sui universitatem concredidit: « Pasce 

1 T 

agnos meos, pasce oves meas ». 

Quodsi unusquisque Episcopus portionis tantum gregis sibi commissae 
sacer pastor est, tamen qua legitimus Apostolorum successor ex Dei insti- 
tutione et praecepto apostolici muneris, Ecclesiae una cum ceteris Episcopis 
sponsor fit, secundum illa verba quae Christus ad Apostolos fecit: « Sicut 
misit me Pater, et ego mitto vos ». 14 Haec, quae « omnes gentes... usque ad 
consummationem saeculi » 10 amplectitur, missio, cum Apostoli de mortali 
vita decesserunt, minime decidit, imo in Episcopis, communionem cum Iesu 
Christi Vicario habentibus, adhuc perseverat. 16 

Episcoporum igitur est non tantum postulare preces continuas pro mis- 
sionibus, fovere vocationes missionarias, sed etiam instituere debent Unio- 
nem Cleri pro Missionibus, qua amor et zelus sacerdotum in missiones diri- 
gatur; instituere quoque Opera Pontificia Missionalia, quibus omnium fide- 
lium amor et generositas erga missiones excitetur. 

His omnibus non contenti multi Episcopi generoso animo in suas dioe- 
ceses admiserunt Instituta Missionalia eaque adiuvant in quaerendis vocatio- 
nibus et in eleemosynis colligendis; pluribus in regionibus erecta sunt semi- 
naria pro missionibus et non paucae sunt dioeceses, quae mediis materialibus 
aliquam missionem determinatam, aut aliquod opus determinatum in mis- 
sionibus adiuvant. 

Mittuntur quoque, ultimis praesertim annis, non pauci sacerdotes et mis- 
sionarii laici in missiones. 

Omnia haec incepta Patres Concilii Vaticani II laudant et commendant. 
Ne vero auxilia modo nimis inaequali distribuantur neve aliae oriantur diffi- 
cultates exoptat ut si dioecesis quovis modo velit habitualiter aut in rebus 
magni momenti adiuvare aliquam missionem particularem, hoc ne faciat nisi 
audita S. C. de Propaganda Fide. 

Quare Sancta Synodus decernit: 

1. Sciant Ordinarii locorum et parochi se obligatione teneri collaborandi 
cum missionibus, saltem instituendo et fovendo Opera Pontificia Missiona- 
lia, excitando fideles ad amorem erga missiones, ad orandum pro conversione 
non catholicorum et ad eleemosynas elargiendas et ad dandum exemplum 
vitae christianae omnibus non catholicis. 

2. Ordinarii locorum et parochi insuper adiuvent Instituta missionalia 

et religiosa ad fovendas vocationes et eleemosynas colligendas pro missio- 
nibus, quae ipsis a Sancta Sede commissae sunt. 0 

3. Dioeceses et provinciae ecclesiasticae suscipere aliquando possunt 
curam procurandi media materialia alicui missioni aut alicui operi missio- 
nali, dummodo exinde Opera Pontificia ne patiantur damnum et alia opera 
missionalia ne prohibeantur. 

4. Laude digni sunt Episcopi, qui, debitis adhibitis cautelis, praeparant 
sacerdotes saeculares, laicos ad missiones mittendos et sumptus solvunt pro 
eorum itineribus et pro sustentatione in missionibus (auxilium technicum). 

5. Auxilia cuiusvis generis, si sunt habitualia aut maioris momenti ad 
missiones particulares ne destinentur nisi audita S. C. de Propaganda Fide. 

6. Sacerdotes saeculares, qui non sunt sodales alicuius Instituti perfe- 
ctionis ne adeant missiones pro tempore notabili nisi de licentia S. C. de Pro- 
paganda Fide. 


XV - De « Commissione » Missionum Institutis perfectionis 

Solet Ecclesia imprimis in regionibus adhuc infidelibus Instituta reli- 
giosa vel missionaria tanquam socios adiungere, ipsis committens regionem 
aliquam evangelizandam. 

Institutum autem hanc laboris Ecclesiae participationem acceptans, ipsam 
Ecclesiae missionem arcte complectitur atque omnino suam facit. 17 

Tamen meminerint Superiores Institutorum se territoria missionum non 
iure quodam proprio ac perpetuo accepisse sed ad Apostolicae Sedis nutum 
habere; 18 sed ad illud, extremam veluti metam, contendant necesse est, ut 
Ecclesia apud alios populos firmiter constabiliatur, eisdemque propria, ex 
indigenis delecta tribuatur Hierarchia. 19 

Ordine vero a Christo statuto ob oculos habito, clerus ille potest esse 
sive saecularis sive regularis militiae: quia neutra peculiaris gemini cleri 
forma divini iuris praerogativam tenet, cum idem ius neque alteri alteram 
praeponat neque alterutram emoveat. 

Non raro evenit, ut in sacrarum expeditionum territoriis universus qui 
illic versatur clerus, non excepto Antistite, regularis sit militiae. Neve autu- 
met quisquam id prorsus extra ordinem suetamque normam, esse, ita ut cen- 
seatur hoc ad tempus tantum contingere et, simul ac fieri possit, sacram pro- 
curationem saeculari clero esse tradendam, etiamsi adsunt numero sufficienti 
sacerdotes autochtoni religiosi. 20 

Praeterea, fructus uberrimi, qui nunc in non paucis missionibus colli- 
guntur debentur missionariis exteris Institutorum perfectionis et utilitatem 
« commissionis » luculenter demonstrant. 

Hanc ob causam Sancta Synodus exoptat ut quam plurimae missiones 
Institutis perfectionis committi possint. 

Denique, quia neutra peculiaris gemini cleri forma divini iuris praeroga- 

tivam tenet in missionibus, sive Instituto missionali concreditis sive non, 
aequalis sit conditio iuridica utriusque cleri. 

Quare Sancta Synodus decernit: 

1 . Ut gentes facilius et citius ad fidem convertantur Sancta Synodus vehe- 
menter exoptat ut plura adhuc Instituta perfectionis partem assumant in fide 
propaganda, quibus Institutis committi poterunt territoria ad nutum Sanctae 
Sedis, sicut iam a pluribus annis fieri solet. 

2. In omnibus missionibus, sive Institutis perfectionis commissis, sive 
non, omnes sacerdotes, tum saeculares tum religiosi ad quaelibet officia eccle- 
siastica nominari possunt. 

XVI - De relatione inter Superiorem Ecclesiasticum 
et Superiorem Religiosum in Missionibus 

Unus ac verus Superior missionis est Ordinarius loci: in eius potestate 
esse debent tam media et opes, de quibus missio disponere potest, quam 
missionarii, qui ad regnum Dei dilatandum in ipsius territorium mittuntur. 21 

Unde si missio commissa est alicui Instituto et clerus missionis exclu- 
sive aut pro maiore parte est ex eodem Instituto, omnino expedit ut Supe- 
rior ecclesiasticus missionis disponere possit de alumnis Instituti curae ani- 
marum addictis, proponente Superiore religioso. 

Si vero missio iam habet clerum saecularem numerosum, non requiritur 
ut auctoritas Ordinarii loci sit maior quam auctoritas quam ius commune 
ipsi in religiosos concedit. 

Meminerint vero missionarii omnes, bonum animarum, praesertim si pau- 
ci adsunt sacerdotes, omnino requirere promptam collaborationem, genero- 
sum obsequium et animum paratum ad sacrificia. 

Quare Sancta Synodus decernit: 

Relationes inter sodales alicuius Instituti perfectionis in territoriis eidem 
Instituto concreditis, regantur normis in Instructione S. C. de Propaganda 
Fide diei 8 decembris 1929 statutis; relationes vero inter Superiorem eccle- 
siasticum et sodales aliorum Institutorum perfectionis regantur normis iuris 
communis, instructionibus Sanctae Sedis, et conventionibus particularibus 
initis atque, ubi casus ferat, a Sancta Sede approbatis. 

XVII - De varietate rituum in nonnullis Missionibus 

Multiplicitas rituum decus est et gloria Ecclesiae catholicae: est tunica 
polymita quam Ecclesia sponso suo texuit. 

Praeterea varietas disciplinae plene correspondet varietati populorum, 
qui indole, cultura, et evolutione sunt diversi. 

Sancta Synodus igitur praescribit ut ritus varii in Ecclesia catholica in- 
tacti remaneant; catholici pertinent ad illum ritum in quo baptizati sunt 

aut saltem baptizari debuissent ad normam iuris, et propriis Praelatis sub- 
sunt, proprias quoque leges observare debent. 

Ecclesiae orientales laudes apostolatus primo honore floruerunt et ex illis 
perampla beneficiorum vis in ceteros late populos mire profluxit. 22 

Unde spes adest etiam nostris temporibus conatus missionales ex ipsis 
provenientes proficuos fore ad conversionem infidelium et ad reducendos 
fratres separatos ad unitatem Ecclesiae. 

In regionibus ubi catholici diversi ritus permixti vivunt, ex duplici iuris- 
dictione interdum quidem oriri possunt plures et graves difficultates. 

Quae tamen difficultates ex bono et aequo solvendae erunt, habita ra- 
tione rerum, locorum et personarum adiunctorum quin ullo modo ius Prae- 
latorum aut fidelium cuiusvis ritus catholici exinde praeiudicium patiatur. 

Ubi duplex hierarchia constituta non habetur Ordinarii locorum prae 
oculis habeant sapientem normam statutam in canone 9 Concilii Latera- 
nensis IV: 

<< Quoniam in plerisque partibus intra eamdem civitatem atque dioecesim 
permixti sunt populi diversarum linguarum, habentes sub una fide varios 
ritus et mores, districte praecipimus, ut pontifices huiusmodi civitatum sive 
dioecesium provideant viros idoneos, qui secundum diversitates rituum et lin- 
guarum divina officia illis celebrent, et ecclesiastica sacramenta ministrent, 
instruendo eos verbo pariter et exemplo. Si propter praedictas causas ur- 
gens necessitas postulaverit, pontifex loci catholicum praesulem nationibus 
illis conformem provida deliberatione constituat sibi vicarium in praedictis, 
qui ei per omnia sit obediens et subiectus >>. 23 

Quapropter Patres Concilii solemniter declarant: 

1. Omnes ritus in Ecclesia catholica habent eadem iura et obligationes, 
etiam propagandae fidei, neque ullus ritus aliqua gaudet praerogativa. 

2. Exoptat Sancta Synodus ut unitas iurisdictionis in dioecesi servetur 

iuxta dispositiones Sanctae Sedis. , 

NOTAE 


1 Can. 218, § 2. 

2 V. gr., lingua anglica, gallica, germanica. 

3 V. gr., lingua iaponica, lusitana, neerlandica, polonica, sinica. 

4 Can. 218, § 1. 

5 Can. 267, § 1, n. 2 et § 2. 

6 Can. 252, § 1. 

7 Can. 1350, § 2. 

8 Can. 343, § 1. 

9 Can. 292, § 1. 

10 Can. 427. 

11 Can. 423. 

12 V. gr. ex elencho, praevie iam a Sede Apostolica approbato, ab hierarchia 
locali eligi possint. 

13 loan., 21, 16-18. 

14 Ibid., 20, 21. 

15 Mat., 28, 19-20. 

16 Litt. Enc. Fidei donum (A.A.S., 49 [1957], p. 236). 

17 Cf. Instr. S. C. de Propaganda Fide, 8 dec. 1929 (A.A.S., 22 [1930], 

p. 111). 

18 Cf. Pius Pp. XI, Litt. Enc. Rerum Ecclesiae, 28 febr. 1926 ( A.A.S. , 18 
[1926], p. 82). 

19 Cf. Pius Pp. XII, Litt. Enc. Evangelii praecones, 11 iun. 1951 ( A.A.S. , 
43 [1951], p. 507). 

20 Cf. Pius Pp. XII, Alloc. 8 dec. 1950 (A.A.S., 43 [1951], p. 28). 

21 Cf. Instructio S. C. de Propaganda Fide, 8 dec. 1929 (A.A.S., 22 [1930], 
pp. 111 sqq.). 

22 Cf. Leo Pp. XIII, Litt. Orientalium dignitas, 30 nov. 1894. 

23 Mansi, t. XXII, coi. 998. 


2) RELATIO EM.MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Eminentissimi, Excellentissimi ac Reverendissimi Patres, 

1. Antequam Commissionis de Missionibus Praeparatoriae Concilii 
Vaticani secundi completa studia Commissioni Centrali proponam, meum 
esse censeo recolere nostros Missionarios atque Missionarias qui et quae, 
non raro heroica cum abnegatione, diffusioni Evangelii insudant in me- 
diis populis, huius laeti Nuntii adhuc ignaris. Eorum opera, ducibus 
Romanis Pontificibus cooperante corde magno orbe catholico, his postre- 
mis decenniis intime laetata est Ecclesia Dei optimis frugibus quae non, 
uti transacto tempore, ad singulas christianitates, sed ad solide conditas 
Ecclesias duxerunt, quales hodie ubique surgunt, florescentes uberrima 
vita. Illis novellis Ecclesiis, quarum aliquae decore etiam Sacrae Roma- 
nae Purpurae coruscant, splendori ac robori Corporis Christi Mystici 
liceat amplissimo huic consessui, salutem dicere et votum pandere ut sem- 
per numerosiores sint autochthones Pastores, qui indigena clero idoneo 
ac numeroso coadiuventur, una simul et agmine Missionariorum. 

Tristis vero coram mundo catholico etiam memoriam evoco illarum 
Ecclesiarum, olim tam florentium; nunc autem protractae violentis per- 
secutionis iugo proflictarum, pro quarum liberatione ac pace, indeficiens 
oratio Ecclesiae ad Deum propitiatrix ascendit. 

2. Post hunc, qui officium meum erat, Evangelii Praeconibus plau- 
sum, non erit abs re de ipsa compositione Commissionis de Missionibus 
notitiam dare. 

Membra huius Commissionis : N. 22 

Consultores eiusdem Commissionis: N. 32 


N. 54 

Quorum 27 Romae domicilium habentes 
27 extra Romam 

54 

Secretarii munere functus est Exc.mus D.nus Davis Mathew, Ar- 
chiepiscopus Tit. Apamenus in Bithynia, iam Delegatus Apostolicus in 
Africa Orientali, adiuvantibus Ill.mo ac Rev.mo D.no Xaverio Paventi ac 
Patre Nicolao Kowalsky, quibus omnibus meritas laudes et gratias ago 
ex corde. 

Coetibus plenariis, habitis mense aprili et novembris anni 1961, 
interfuerunt fere omnes, sex tantum exceptis. 

* •k * 

Quaestiones, ab hac Commissione tractatae, distributae fuerunt 
in quinque Subcommissiones, quarum singulae studium peregerunt sub 
moderamine cuiusdam Patris Secretarii. 

Ex quibus Patribus Secretariis Subcommissionum, quattuor fue- 
runt Superiores vel Professores in missionum territoriis per aliquot 
annos. 

Sodales huius Commissionis in missionum territoriis nati, sunt octo, 
scilicet: 

1. Exc.mus D. Kodwo Amissah Ioannes, Archiep. de Cape Coast 
(Africa). 

2. Exc.mus D. Lokuang Stanislaus, Episcopus de Tainan (Formosa). 

3. Rev.mus P. D’Souza Hieronymus S. I., India. 

4. Exc.mus D. Cordeiro Ioseph, Archiep. de Karachi (Pakistan). 

5. Exc.mus D. Sison Ioannes, Administrator Ap. de Nueva Segovia 
(Insulae Philippinae). 

6. Exc.mus D. Santos Hector Henricus, Episcopus de Sancta Rosa 
de Copan (Honduras). 

7. Rev. D. Che-Chen-Tao Vincentius (Cina). 

8. Rev. P. Soury-Lavergne Ioannes (Nova Caledonia). 

Inter ceteros pauci sunt qui experientia et usu rerum missionalium 
directe et immediate non sint exercitati. 

Quoad nationalitatem Membra et Consultores hoc modo distri- 


buuntur: 

ex Australia N. 1 

» Austria »1 

» Belgio »5 

» Bulgaria »1 

» Canadensi regione »1 

» Gallia »4 

» Germania »8 

» Ghana »1 

» Helvetia » 2 

» Hibernia »1 

» Hispania »6 

» Hollandia »4 

» Honduras »1 

» India »1 

» Insulis Philippinis »1 

» Italia »7 

» Nova Caledonia »1 

» Pakistan »1 

» Sinis . »2 

» Statibus Foeder. Americae Sept. . ... . . »3 

» Tanganika »1 

» Venezuela »1 


3. Liceat mihi nunc tandem breviter proponere opus a Commissione 
de Missionibus completum, criteriaque exponere quibus in studio suo du- 
cebatur. 

Ante omnia notare vellem Commissionem de Missionibus problemata 
examinasse ad apostolatum missionarium sive in quantum immediate et ex- 
clusive ad opus fidei propagandae spectant, sive in quantum ipsa, etsi am- 
plioris et communis ambitus, aspectum tamen particularem missionarium 
praebent. Aliae quaestiones ad Ecclesiam universalem potius spectantes 
et aspectum particularem missionarium non praebentes, aliis Commissio- 
nibus tractandae relictae sunt, eo vel magis quod hodie, dici potest, opus 
evangelizationis peculiaria problemata doctrinalia prae se non ferre, cum 
iam praesertim recentes Summi Pontifices ample illustraverint tum funda- 
mentum tum fines operis missionalis et collaborationis omnium fidelium 
ad idem opus missionale. Quorum principiorum quaedam in Prooemio 
generali memorantur. 

Problemata maioris momenti practicam spectant collaborationem 
quam Ecclesiae antiquae traditionis christianae praebere debent conver- 
sioni mundi acatbolici, necnon ordinationem Ecclesiarum ubique, in 
Africa et Asia praecipue, nascentium. 

4. Hisce duobus aspectibus, collaboratione scii. Ecclesiae antiquae 
et ordinatione novellarum Ecclesiarum, coadunatur tota materia a Com- 
missione de Missionibus examinata. Commissio Ecclesiam missionariam 
eiusque problemata et difficultates peculiares ostendere intendit, non 
quasi haec Ecclesia extra fines vitae communis Ecclesiae antiquae tradi- 
tionis vivat, sed tanquam cellulam vivam quae intra Corpus Mysticum 
unicum, quod est Ecclesia Christi, crescit, et proinde iisdem regi debet 
normis generalibus quibus universa ecclesiastica disciplina. Istae autem 
generales normae, in quantum fieri potest, ne ignorent necesse est vitales 
necessitudines actuositatis missionariae, ne competens dicasterium hanc 
actuositatem dirigere cogatur vi dispensationum et facultatum particu- 
larium, quae semper sunt « vulnus legis ». Normae enim quae, non ut 
decet, rationem haberent necessitatum missionum, moram illi afferrent 
aptationi quam omnes indispensabilem agnoscunt ut diffusio Evangelii 
aequum gressum teneat in illis populis qui etiam in re civili internatio- 
nali plane agnita vident adspirationes suas et iura. 

5. Insuper inopia subsidiorum aeque ac missionariorum, alienige- 
narum sicut et autochthonum, difficultates quae libera itinera missio- 
nariorum in missionem impediunt, Commissionem de Missionibus sua- 
serunt ad normas aliquas proponendas quae saltem ex parte hisce ca- 
rentiis subvenire possint. Unde de quaestionibus disserere debuit quae 
viderentur aliis Commissionibus pertinere. 

6. Talia fuere criteria a Commissione de Missionibus adhibita in 
suis studiis. Mirari quis posset de multiplicitate schematum proposito- 
rum, quae tamen mere externa est. Nam praedicta schemata ad septem 
capita redacta sunt, quorum unumquodque unicum constituit decretum. 
In iis vero non de rebus, indolem generalem habentibus, extra ambitum 
Commissionis de Missionibus positis, agitur, sed potius de normis pra- 
cticis ad conditiones in missionibus existentes aptatis, decernitur. Quae 
normae practicae, vero, numerosiores sunt, quamvis ad septem capita 
redactae. Ratio tamen datur ex eo quod ius vigens ut plurimum, perspe- 
ctum non habet statum actualem missionum. Hac stante lacuna, urgetur 
necessitas tribuendi legibus generalibus flexibilitatem quandam, iuxta 
ea quae recentes Summi Pontifices in suis documentis de aptatione mis- 
sionali declaraverunt. 



166 


SESSIO V - ACTA 


7. His praemissis, honoris mihi est illuminato iudicio Commissio- 
nis Centralis proponere studia Commissionis de Missionibus. Nonnulla 
schemata prout Commissio Centralis opportunum et missionario aposto- 
latui utile iudicaverit, futuris decretis generalibus Concilii Oecumenici 
Vaticani Secundi mandari poterunt. Nondum sumus in ipso Concilio, 
sed in periodo praeparatoria, et opus, si perficiendum erit, facile perfici 
poterit. 

8. Antequam vero finem dicendi faciam, possibili obiectioni respon- 
dere desidero: Quare Commissio de Missionibus schemata sua non con- 
tulit cum aliis Commissionibus? 

Censeo me iam partim obiectioni respondisse exponendo critera a 
Commissione de Missionibus adhibita. Addere possum Commissionem 
de Missionibus mentem quarundam Commissionum quaesivisse, e. g. 
Commissionis de S. Liturgia et de Laicorum Apostolatu. Attamen ex 
hoc clare apparuit prius necessario stabiliendas esse determinatas ac prae- 
cisas normas evangelizationis apostolatui magis aptas, et iuxta illas pro- 
blemata sub aspectu missionali examinare. Quae normae nunc Commis- 
sioni Centrali proponuntur ut, eius sapienti iudicio, etiam vox mundi 
missionalis audiatur circa multiplicia problemata ad eum spectantia. 

* * * 

Schema decreti in libello n. 1: De Regimine Missionum. 

In cap. I schematis decretorum Pontificia Commissio praeparatoria 
de Missionibus censuit sibi agendum esse de regimine Missionum, et 
quidem ob sequentes quidem rationes: 

1) quia multi Episcopi ex terris missionum innovationes in re- 
gimine Missionum exoptant; 

2) quia in schemate decretorum pro Concilio Vaticano I, plura 
quoque habebantur de regimine Missionum; 

3) quia Codex I. C. in lib. II tit. VII cap. VIII, quod est unicum 
caput missionarium in toto Codice, fere exclusive de regimine Missio- 
num agit; 

4) quia in quaestionibus de regimine Missionum plene et exclu- 
sive competens est S. Congregatio de Propaganda Fide; 

5) quia regimen Missionum vigens iam non correspondet condi- 
tionibus hodiernis missionum, quae, praesertim ultimis viginti annis, 
valde mutatae sunt. Maior pars enim Vicariatuum iam facti sunt dioe- 
ceses (ultima in tempore hierarchia ecclesiastica in regione Coreana). 
Multae Missiones hucusque commissae Institutis religiosis aut missio- 

nariis iam nunc commissae sunt clero saeculari. Multae denique Missio- 
nes inveniuntur in nationibus ubi regimen politicum prorsus mutatum est. 

Omnes istae mutationes requirunt adaptationem iuris Missionum 
praesertim quoad regimen Missionum. 

Plures in boc capite et in sequentibus capitibus proponuntur quae- 
stiones, quae non necessario submittendae sunt Concilio Oecumenico, 
sed Commissio de Missionibus putavit opportunum esse ut de omnibus 
his quaestionibus Patres Concilii dare possint iudicium, quod certo ma- 
ximae utilitatis erit pro futura reformatione iuris Missionum et pro 
S. Congregatione de Propaganda Fide, quae, felici occasione nacta, liben- 
ter audiet consilia Patrum. 

Ad Art. I: de relationibus cum S. Sede. Paragrapbus prima agit de 
usu linguarum modernarum in commercio litterarum cum Sancta Sede. 
In paragrapho prima petitur ut quilibet recursus ad S. Sedem fieri pos- 
sit in una ex linguis modernis magis notis: est votum multorum Epi- 
scoporum. Ratio practica pro hac petitione est haec: ne perdatur tem- 
pus et pecunia in versionibus faciendis et ut quaestio ipsa clarius et ma- 
gis complete explicari possit. Pro Missionibus speciales habentur ratio- 
nes, maior est difficultas linguae latinae pro populis qui non utuntur 
aliqua lingua europea, minor est numerus officialium in Curiis Episco- 
palibus. Laici quibus versio aut transcriptio committi possint omnino 
non inveniuntur. Unde art. I habet ut admittantur quae sequuntur: 

« 1. Ordinarii missionum relationes, preces, processus et cetera si- 
milia, ad Sanctam Sedem mittenda, conficere quoque possunt utendo 
aliqua lingua moderna magis nota. 1 

2. Etiam causae matrimoniales, ad S. Rotam Romanam remittendae 
aut ad S. Congregationem de Disciplina Sacramentorum necnon ad 
S. Officium, confici et tractari possunt in una ex praedictis linguis. 

3. Pro regionibus, quae utuntur lingua minus nota et ubi catholici 
sunt multi, 2 conceditur facultas erigendi tribunalia tertiae instantiae; qui- 
bus tribunalibus quoque committi potest instructio, examen ac votum 
in causis de “ rato non consummato ” atque de dissolutione vinculi na- 
turalis et matrimonii legitimi ex potestate suprema Romani Pontificis. 

4. Omnia rescripta, decreta et cetera similia, a Sancta Sede ad mis- 
siones data, conficiantur in lingua latina clara et simplici, aut, si est re- 
scriptum particulare, in lingua, quae in loco ad quem destinatur re- 
scriptum, communiter in usu est ». 


1 V. gr., lingua anglica, gallica, germanica. 

2 V. gr., lingua iaponica, lusitana, neerlandica, polonica, sinica. 

II. De diminuendis quaestionibus et causis ad Sanctam Sedem de- 
ferendis. 

In par. II proponitur ut numerus quaestionum et causarum pro 
quibus nunc requiritur recursus ad S. Sedem reducatur. Est votum mul- 
torum Episcoporum. Alii permulti Episcopi petunt ampliores faculta- 
tes quae petitis fere identicae sunt; praecipua ratio diminuendi quae- 
stiones ad S. Sedem deferendas est ut causae maioris momenti, quae ne- 
cessarie ad S. Sedem deferri debent, citius et expeditius tractari possint. 
Difficultas pro Missionibus specialis habetur, quia difficulter Episcopus, 
qui non raro caret adiutoribus, per se ipsum curare et transmittere potest 
frequentes petitiones ad Curiam Romanam. 

III. De visitatoribus Apostolicis permanentibus. 

Ratio propter quam Commissio de Missionibus hac de re loquitur, 
invenitur in serie T Actorum et Documentorum, vol. III, pag. 38 , ubi 
S. Congregatio Consistorialis agit de instituendis visitatoribus perma- 
nentibus, et S. Congregatio videtur huic institutioni favere. Pro Mis- 
sionibus vero institutio visitatorum Apostolicorum permanentium vide- 
tur non tam opportuna; nam brevi tempore quo versatur in aliqua re- 
gione, visitator non potest cognoscere condiciones locales et personales 
prorsus diversas, ita ut iudicium prudens vix dari possit. In omnibus fere 
Missionibus iam adsunt Legati S. Sedis, qui, si bene formati sunt, et diu- 
tius in eadem regione permanent, optime S. Sedem certiorem facere 
possunt de statu Missionis. Clerus enim tandem et populus christianus 
putabunt proprium episcopum adhuc esse sub tutela et eius auctoritas 
exinde valde diminueretur. 

IV. De iurisdictione sacrae Congregationis de Propaganda Fide in 
sodales Institutorum perfectionis. 

Paragraphus IV agit de ambitu competentiae S. Congregationis de 
Propaganda Fide erga sodales Institutorum perfectionis. Petitur ut ius 
vigens, quod clarum non est, mutetur, ita ut praxis vigens, iam a multis 
annis, cum plena satisfactione, canonizetur. In Missionibus enim bonum 
ipsorum Institutorum perfectionis sive illorum quae fundata sunt cum 
fine exclusive missionario, sive illorum quae in ipsis Missionibus fun- 
data sunt et ibidem principaliter existunt, requirit ut eadem Instituta 
subiiciantur exclusive iurisdictioni S. Congregationis de Propaganda Fi- 
de, multa Instituta hoc iam a S. Sede petierunt et obtinuerunt. 

Art. II: De Regimine interno Missionum. 

V. De hierarchia Episcopali erigenda in omnibus territoriis sub 
S. Congregatione de Propaganda Fide. 

In hac paragrapho petitur ut ubique terrarum instituatur hierarchia 
ordinaria. Iam nunc longe maior pars Missionum sunt dioeceses. Initio 

anni 1962 numerus Vicariatuum Apostolicorum sub Sacra Congregatione 
de Propaganda Fide erat 128, Praefecturarum Apostolicarum 103. Ra- 
tiones quae olim suadebant erectionem Vicariatuum aut Praefecturarum 
iam non existunt, praeterea maior est auctoritas Episcopi quam Vi- 
carii et certo erectio bierarcbiae ordinariae valde grata est tum pasto- 
ribus, tum clero, tum populo. 

Patres Concilii suam erga Missiones praedilectionem demonstrare 
possunt, decernendo ut ubique hierarchia ordinaria instituatur. Ubi ere- 
ctio dioecesis difficilis est Ius Canonicum vigens aliam solutionem prae- 
bet, tum pro Missionibus tum pro aliis territoriis, erectio nempe Prae- 
laturae Nullius aut Administrationis Apostolicae. 

Ceteroquin nihil impedit quominus hae dioeceses remaneant sub 
S. Congregatione de Propaganda Fide propter circumstantias particu- 
lares. 

VI. De regione missionali. 

Hic sermo fit de regione missionali. Regio missionalis est novum in- 
stitutum iuridicum, praxi S. Congregationis de Propaganda Fide indu- 
ctum, praesertim postquam multae Missiones commissae fuerint clero 
saeculari. Regio missionalis est pars alicuius dioecesis, complectens 
plures stationes, paroecias aut districtus, quae committitur alicui In- 
stituto missionario. Commissio fit ab ipso Ordinario loci, cum licentia 
S. Congregationis de Propaganda Fide, sive ad tempus determinatum, 
sive ad nutum Sanctae Sedis. Ordinarius loci sodalem aliquem Instituti 
suum nominat Vicarium Delegatum, cui regimen regionis incumbit. No- 
vum hoc institutum iam bonos fructus tulit, praesertim causa fuit quod 
plures novi Missionarii in Missiones advenerint, quare Commissio de 
Missionibus petit approbationem huius praxis. 

VII. De Visitatione Dioecesis. 

Codex I. C. praescribit ut omnes Episcopi dioecesim visitent quo- 
libet quinquennio sive per se sive per alium. Pro Missionibus maior 
frequentia requiritur et etiam perutilis est visitatio personalis ipsius Epi- 
scopi. Conditiones rerum et personarum celeriter mutantur. Vita cleri- 
calis sacerdotum et vita christiana fidelium pluribus periculis obnoxia 
est. De facto iam permulti Episcopi in Missionibus magna diligentia 
personaliter et frequentius suam dioecesim visitare solent. Iam in Con- 
cilio Vaticano I propositum fuit ut in dioecesibus non nimis magnis 
visitatio fieret singulis trienniis. Eadem frequentia Commissioni de Mis- 
sionibus necessaria videtur quoque in Missionibus; quia ipsis Episcopis 
onus maius imponitur, opportunum videtur ut ipsi quoque Episcopi in 
Concilio hac de re votum suum dare possint. 

VIII-IX: De Synodo dioecesana et de Commissionibus Synodali- 

bus. - De Conciliis Provincialibus et de Commissionibus Conciliaribus 
permanentibus. 

Hucusque in Missionibus Synodi dioecesanae raro habebantur, ra- 
rius adhuc Concilia Provincialia, quia pleraeque missiones adhuc parum 
evolutae erant et fere ubique deerat hier archia ordinaria. Nunc vero plu- 
res iam sunt Missiones, quae felicem habuerunt evolutionem et multis 
in locis iam erecta est hierarchia ecclesiastica cum provinciis ecclesia- 
sticis; quare videtur urgendum ius commune quoad Synodos et Conci- 
lia, immo in Missionibus, ubi conditiones celerius mutantur et ubi tra- 
ditio christiana adhuc stabiliri debet, maior frequentia Synodorum et 
Conciliorum videtur maxime opportuna. Conferendae enim Episcopo- 
rum, quae ubique iam laudabiliter haberi solent, Synodum et Concilia 
non reddunt superflua. In Synodo enim et in Conciliis habetur plenior 
participatio cleri dioecesis aut provinciae ecclesiasticae et quaestiones 
magis funditus praeparari et examinari solent. Pro bona praeparatione 
Synodi et Conciliorum necnon pro sollerte executione proponitur insti- 
tutio Commissionum permanentium. 

X. De Consultoribus dioecesanis. 

De iure communi consultores dioecesani ab Episcopo libere nomi- 
nantur. In Missionibus vero non raro haec nominatio ardua est, quia 
clerus plerumque non est ita omogeneus ac in regionibus iuris commu- 
nis. Praeter clerum saecularem saepe adsunt multi sacerdotes religiosi, 
qui quoque magnam partem in cura animarum habent. Praeterea adsunt 
Sacerdotes indigenae et alienigenae diversarum nationum; maxime con- 
venit ut diversae categoriae in Consilio dioecesano suum Patronum ha- 
beant. Quare proponitur ut saltem tertia pars Consultorum a clero dioe- 
cesis eligatur. 

XI. De provisione, sede vacante et impedita in Missionibus. 

Normae iuris communis pro provisione sedis vacantis aut sedis impe- 
ditae in Missionibus non semper observari possunt. Non raro non ha- 
betur certitudo utrum sedes vacet an sit impedita, et ideo clarum non 
est utrum Vicarius generalis regimen dioecesis accipere debeat, an eli- 
gendus sit Vicarius capitularis. Praeterea in multis Missionibus Consul- 
tores dioecesani intra octo dies a morte Episcopi nondum convenire 
possunt et ideo impossibilis est electio Vicarii capitularis. Quare Com- 
missio de Missionibus proponit normam eandem tum pro vacatione 
sedis, tum pro casu quo sedes est impedita. Quae norma per plura de- 
cennia in Vicariatibus iam applicatur et suam utilitatem iam probavit. 
Pro tempore persecutionis specialis lex proponitur, ne sedes per multum 
tempus careat titulari, cum gravi detrimento animarum. 

Liceat aliquam notam ad istud schema. 

Pius VI per Breve Exigit pastoralis sollicitudo , a. 1798, Vicario Ap. 
Tonkyni Occidentalis eiusque Coadiutori et Vicario Ap. Cocincinae ac 
eius Coadiutori concedit ut quilibet eorum in proprio Vicariatu superstes 
sit, altero decedente vel etiam cessante, sibi eligat cum futura succes- 
sione unum ex presbyteris proprii Vicariatus eumque consecret Episco- 
pum titulo decedentis assignato, assistentibus duobus presbyteris vel 
etiam sine ipsis si desint, re tamen quam primum S. Sedi denuncianda. 
Idem Summus Pontifex per Breve Uberes fructus a. 1798 eamdem fa- 
cultatem eligendi et consecrandi Coadiutorem cum futura successione 
Vicario Ap. Suciuensi in Sinis concessit. Gregorius XVI per Breve 
Exponi Nobis eandem facultatem concessit iterum Vicario Ap. Cocin- 
cinae et Cambodiae, per Breve Cum venerabis Vicario Ap. Seamensi. 
Pius IX eandem facultatem concessit per Breve Curasti nobis a. 1846 
Vicario Ap. Cocincinae et eius Coadiutori, per Breve Exponendum novis 
Vicario Ap. Cocincinae Occ. et eius Coadiutori. Hoc ut ostendatur qua 
largitate animi et visione Summi Pontifices in istis regionibus sese ges- 
serunt praesertim instantibus vel ingruentibus persecutionibus. 

XII. De ordinandis Tribunalibus in territoriis dependentibus a 
Sacra Congregatione de Propaganda Fide. 

Fere unanimiter Episcopi in suis votis petunt maiorem simplici- 
tatem procedurae iudicialis canonicae. Pro Missionibus haec simplifi- 
catio adhuc magis urget. Quare Commissio de Missionibus pauca 
proponit modificationes, quae iam statim ante reformationem Codicis 
I. C. induci possunt et deinde, experimento habito, in ius novum transire 
poterunt. Propter paucitatem Officialium Curiarum dioecesanarum in 
Missionibus, petitur ut causae matrimoniales tractari possint coram 
uno iudice etiam a tribunali alius dioecesis et in casibus evidentibus in 
una tantum instantia. Etiam paupertas fidelium qui sumptus processus 
ordinarii sustinere non possunt hanc simplificationem commendat. 

XIII. De iure poenali apte reficiendo. 

Maior simplicitas iuris poenalis ecclesiastici in votis est plerumque 
Episcoporum et peritorum in iure canonico. 

Pro Missionibus, rationes semplificationis sunt eaedem ac pro aliis 
regionibus et magis urgent: ignorantia legum poenalium est quasi abso- 
luta et impossibile est fideles edocere. Quare proponitur abolitio poe- 
narum latae sententiae, quae quidem ab ignorantibus non incurruntur, 
et insuper petitur mitigatio poenarum aliarum, praesertim pro Missio- 
nibus, ubi multi fideles adhuc sunt neophitae. 

Art. III: De relationibus ordinariorum Missionum ad alios ordi- 
narios et ad instituta perfectionis. 

XIV: De cooperatione Episcoporum et cleri saecularis ex nationi- 
bus christianis cum Missionibus. 

Ex votis episcoporum patet non paucos episcopos praesertim ex Eu- 
ropa desiderare pro suis dioecesibus participationem in propagatione 
fidei magis directam et immediatam. Ultimis decenniis nonnullae dioe- 
ceses adoptaverunt aliquam missionem, aliae dioeceses praeparaverunt 
et miserunt missionarios laicos etc Talia incepta certo fovent spiritum 
missionarium apud populum catholicum et sunt validum auxilium pro 
Missionibus. Commissio vero de Missionibus aliquas normas pro hac 
collaboratione necessarias esse duxit, ne opera missionalia iam existen- 
tia detrimentum patiantur, neque subsidia pro Missionibus sine aequa 
proportione distribuantur. 

XV. De Commissione Missionum Institutis perfectionis. 

Cooperatio Institutorum perfectionis, praesertim Institutorum Cle- 
ricalium in praedicatione Evangelii perutilis, immo necessaria est. Solet 
S. Sedes petere hanc collaborationem committendo (affidando) Missio- 
nes Institutis clericalibus. Quia hucusque melior modus plantandi Ec- 
clesiam eamque ad plenam evolutionem perducendi non habetur, Com- 
missio de Missionibus petit ut, in bonum ipsarum Missionum, sodales 
Institutorum perfectionis collaborare pergant non secus ac antea, immo 
modo magis intenso. Praeterea, ut collaboratio cum clero saeculari fa- 
cilius evadat, petitur ut conditio iuridica sacerdotum saecularium et so- 
dalium Institutorum perfectionis, qui curam animarum gerunt, sit eadem. 

XVI. De relatione inter Superiorem ecclesiasticum et Superiorem 
religiosum in Missionibus. 

Relationes inter Superiorem ecclesiasticum et superiorem religio- 
sum in Missionibus hucusque regebantur Instructione S. Congr. de Pro- 
paganda Fide data die 8 dec. 1928. Haec Instructio vero respicit so- 
lummodo Vicariatus et Praefecturas Apostolicas et supponit Missionem 
esse commissam (affidata) Instituto religioso, quia nostro tempore ple- 
raeque Missiones iam sunt dioeceses et non paucae missiones iam con- 
creditae sunt clero saeculari, novae normae desiderantur; uti fontes 
harum novarum normarum, Commissio de Missionibus proponit ius 
commune, Instructiones a S. Sede edendas, conventiones particulares 
ineundas. 

XVII. De varietate rituum in nonnullis Missionibus. 

Crescens activitas missionaria ecclesiarum orientalium nunc etiam 
in Missionibus aliquam coordinationem requirit. Omnes quidem ritus 
in Ecclesia catholica habent eadem iura et obligationes, etiam propa- 
gandae Fidei; sed usus iurium interdum limitari oportet ne oriantur 
conflictus et dissidia cum gravi scandalo fidelium. Quare Commissio de 



DISCEPTATIO - DE REGIMINE MISSIONUM 


173 


Missionibus in hac paragrapho XVII proponit ut, si fieri potest, sine 
praeiudicio alicuius ritus vel iuris acquisiti, unitas regiminis in dioece- 
sibus servetur, quod fieri potest modo, iam indicato in Concilio Latera- 
nensi IV et in libello relato, constituendi nempe praeter Episcopum ritus 
praevalentis, Vicarium generalem alterius ritus pro fidelibus eiusdem 
ritus. 


3) ANIMADVERSIONES SODALIUM 

Card. Spellman: Schema Decreti, De Regimine Missionum a Com- 
missione de Missionibus propositum, magna cum deliberatione et cir- 
cumstantiis Missionum attentione evidenter paratum, quoad multa ar- 
gumentorum puncta re quidem vera laude dignissimum est. Optime po- 
stulatur in Instructione ut casus ad Sanctam Sedem recursus poscentes 
pauciores fiant propter rationem duplicem, nempe, ne regimen missio- 
nale dilatione immoderata consequente damnose impediatur necne Sa- 
cra Dicasteria Romana nimio labore saepe minoris momenti in detri- 
mentum Ecclesiae universalis negotiorum onerentur. Introductionis pre- 
ces generales, quoque, ut facultates Ordinariorum Missionum amplien- 
tur (quae, vero, a Commissione de Episcopis et de Dioeceseon Regimine 
in eius schemate de rationibus inter Episcopos et Sacras Curiae Romanae 
Congregationes pro Ordinariis locorum ubique terrarum iam propone- 
bantur) enixe commendandae sunt. In schematis articulis, autem, quae- 
dam non omnino placent; scilicet: 

In articulo primo (de relationibus cum Sancta Sede) numero primo 
et secundo (de usu linguarum modernarum) conceditur Ordinariis 
missionalibus facultas conficiendi relationes, preces , processus qui ad 
Sanctam Sedem dirigi debent necnon causas matrimoniales ad Sacram 
Rotam Romanam remittendas in aliqua lingua moderna magis nota, 
sicuti lingua gallica, germanica, anglica. Concessio talis, autem, non sine 
ulla ratione pro Ordinariis ubique terrarum proponeretur. Difficultate 
perditioneque temporis in translationibus faciendis apud terras Mis- 
sionum datis, eaedem rationes alibi haud omnino desunt, praesertim 
propter molem immensam et cotidianam laborum in Curiis dioeceseon 
cum fidelium multitudine et cleri non insuetam inopiam pro labore pa- 
storali. Ista concessio, ergo, a Commissione de Episcopis et de Dioece- 
seon Regimine in eius schemate Decreti de rationibus inter Episcopos 
et Sacras Curiae Romanae Congregationes pro universis iurisdictionibus 
ecclesiasticis aptius proponatur. 

Cautius, immo, perpendenda est . concessio numeri tertii eiusdem 
articuli (de usu linguarum modernarum), largitio, nempe, facultatis 

erigendi tribunalia tertiae instantiae pro regionibus quae utuntur lingua 
mir ms nota, verbi gratia, lingua iaponica, lusitana, neerlandica, polonica, 
sinica. Ubi, sine offensione, supponenda est quaedam inopia peritorum 
iure canonico, ibi conceditur facultas erigendi tribunalia tertiae instan- 
tiae! Praetereaque, ni fallor, species saltem reductionis in absurdum si- 
nitur, nempe, quod tribunalia tertiae instantiae, exempli gratia, in In- 
sulis Oceanicis linguae neerlandicae erigi possunt, non autem in exculta 
terra materna istius linguae! 

In articulo secundo (de regimine interno Missionum) merito pro- 
ponitur institutio hierarchiae ordinariae cum Episcopis residentialibus 
in omnibus territoriis a Sacra Congregatione de Propaganda Fide depen- 
dentibus. Consilium, autem, ut Praelaturae Nullius erigantur in locis 
ubi ista erectio dioeceseon adhuc non videtur opportuna, revera aequa- 
liter inopportunum videtur. Nonne, ni iterum fallor, abolitio talium 
Praelaturarum Nullius a Commissione de Episcopis et de Dioeceseon 
Regimine iam proposita est? Ubi erectio dioecesis in terra missionali 
nondum opportuna videtur, aut remaneat aut erigatur pro tempore uti 
« regio missionalis », praxis quae in numero proxime sequente huius 
articuli approbatur. 

In eodem articulo schematis secundo (de Regimine interno Missio- 
num) quaedam bene proponuntur et suadentur; de quibus, autem, ali- 
quae conditiones in mente tenendae sunt; scilicet: 

Visitatio dioecesis (numero VII): si ista obligatoria saltem singulis 
trienniis et solummodo per se vel per coadiutorem aut auxiliarem fa- 
cienda revera practica sit, longinquitate quarumdam paroeciarum a 
Sede Episcopali necnon itineribus arduis magnique sumptus conside- 
ratis. Fortasse melius esset non excludere visitationem per alium virum 
ecclesiasticum sicut nunc Codice luris Canonici (c. 343) omnibus Ordi- 
nariis locorum permittitur. 

Synodus dioecesana (numero VIII): si, quinto saltem quoque anno 
celebranda, non constituat potius impedimentum labori pastorali per 
nimiam spoliationem necessarii ministerii sacerdotalis apud fideles et 
catechumenos. 

Concilium Provinciale aut Plenarium (numero IX): singulis decem 
annis celebrandum, — si absque eisdem difficultatibus paulo antea de 
synodo frequente indicatis, eidem bono Ecclesiae non servitur per Con- 
ferendas Episcopales. 

Simpliciter non placet, autem, innovatio numeri X schematis (de 
Consultoribus Dioecesanis) secundum quam, in dioecesibus vero a Sacra 
Congregatione de Propaganda Fide dependentibus, tertia pars consul- 
torum dioecesanorum eligentur a sacerdotibus utriusque cleri. Quaeritur: 

num Episcopi nequeant nominare ut eorum consultores sacerdotes pie- 
tate, moribus, doctrina ac prudentia commendatos? Haec innovatio for- 
san alicui spiritui democratico obsecundans, periculis freta sequelis in- 
felicissimis locum dare potest etiam extra dioeceses missionales. 

De reliquis propositis schematis — de Regimine Missionum — 
placet, uno dempto, nempe, De lure Poenali Apte Reficiendo (numero 
XIII). 

Non placet istud, quia recognitio generalis libri quinti Codicis luris 
Canonici de Delictis et Poenis iam proposita est a Commissione de Epi- 
scopis et de Dioeceseon Regimine in eius schemate Decreti de Rationi- 
bus inter Episcopos et Sacras Curiae Romanae Congregationes necnon 
a Commissione de Disciplina Sacramentorum in eius schemate Decreti 
de Sacramento Poenitentiae. Parvi momenti nobis est nunc disceptare 
de competentia praelaudatarum Commissionum. Disputandum, autem, 
non est reformationem generalem iuris poenalis, quae enixe suadenda 
est, sine dubio non pertinere ad Commissionem de Missionibus, sed 
potius ad commissionem post-Synodalem aliunde orituram. Si, tamen, 
interim accommodationes quaedam eiusdem iuris pro terris missionali- 
bus optantur, per decreta vel indulta Sacrae Congregationis de Propa- 
ganda Fide magis apposite concedentur. 

Card. Ruffini: Placet iuxta modum: Propono ante omnia ut Mis- 
siones, de quibus agitur, recte et clare definiantur. In schemate appel- 
lantur « missiones ad exteras gentes » (cf. pag. 3 1 linn. 21-22; pag. 4 2 
lin. 7) vel « missiones catholicae » (cf. p. 4 lin. 21); sed appellationes 
istae sunt vagae et incertae. 

Pag. 6 3 linn. 23-24: « Communismus atheus et materialisticus ... gen- 
tes universas proprio imperio subiugavit ». Haec affirmatio veritatem 
valde egreditur, cum regiones multae adhuc — gratia Dei — communi- 
smo non sint subiectae. 

Pag. 7 4 linn. 29-30: « catholicam esse, praecipua Ecclesiae nota 
est ». Usque ad hanc diem putavi, et puto, praecipuam et primam notam 
Ecclesiae — quasi ceterarum basim — esse unitatem, sicut in Symbolo 
fidei profitemur: Credo... unam, sanctam, catholicam et apostolicam ec- 
clesiam. Ad vitandas dubitationes, dicatur: « catholicam esse, inter prae- 
cipuas notas Ecclesiae est ». 


1 Cf. p. 145. 

2 Cf. p. 145. 

3 Cf. p. 146. 

4 Cf. p. 147. 

Pag. 8 5 linn. 3-7: Quae de Episcoporum missione, seu potestate, 
affirmantur et pag. 26 6 a lin. 11 ad 16 repetuntur, cuidam ambiguitati 
locum praebet, cum potestas quam Apostoli a Christo acceperant fuerit 
vere universalis, quamquam sub primatu S. Petri; sed qua universalis 
in successores non transivit. Forsan redactor intelligi voluit studium 
et curam generalem quae praesertim Episcopi in omnes homines con- 
ferre debent; sed id clarius exprimatur. 

Pag. 12 7 ad 1 et 2: De usu linguae modernae in relationibus, pre- 
cibus, processibus ad S. Sedem mittendis, caute — ut reor — proce- 
dendum est. Quia proxime, ut speramus, illucescet dies cum plurimae 
linguae tanquam modernae habendae erunt (e. gr. octoginta linguae 
Indiae, innumerae linguae africanae). Et tunc quot interpretibus indi- 
gebit S. Sedes? Nonne facilius esset et opportunius in singulis Provin- 
ciis missionalibus haberi sacerdotem unum, vel duos, qui linguam la- 
tinam calleant? Nonne etiam ibi sunt seminaria ecclesiastica cum pro- 
fessoribus linguae latinae? 

Pag. 18 8 linn. 3 et ss.: « Paulatim in omnibus territoriis dependen- 
tibus a Sacra Congregatione de Propaganda Fide instituatur hierarchia 
ordinaria erigendo dioeceses... Praelaturas Nullius etc., remanendo sub 
iurisdictione S. Congregationis de Propaganda Fide ». 

Si id opportune fiet, non video cur illa territoria deberent excipi 
ab Ordinario regimine S. C. Consistorialis. Nam discrimen inter Con- 
gregationem de Prop. Fide et Consistorialem in hoc — nisi fallor — 
consistit quod illa regit administrationem ecclesiasticam extraordina- 
riam, locorum missionalium propriam, haec, nempe Consistorialis, re- 
git administrationem ordinariam. Propterea saltem adiungatur: depen- 
dentiam istarum Dioecesium et Praelaturarum a S. Congregatione de 
Prop. Fide esse ad tempus , a S. Sede in singulis casibus, definiendum. 

Pag. 20-21 9 ad 1 et ad 2: Statuitur dioecesanam Synodum celebran- 
dam esse quinto saltem quoque anno; sed nulla mentio fit S. Sedis, cuius 
adprobationi vel confirmationi subicienda essent decreta antequam ex- 
secutioni mandentur. 

Pag. 22 10 ad 1 et 2: Idem animadverto, et adhuc magis, de Conciliis 
Provincialibus seu Plenariis. 

Pag. 24 11 linn. 19-21: Ordinariis locorum facultas conceditur tra- 
ctandi causas matrimoniales, sine ulla restrictione. Quae facultas, ut mihi 


5 Cf. p. 147. 

6 Cf. p. 158. 

7 Cf. p. 149. 

8 Cf. p. 152. 


9 Cf. p. 154. 

10 Cf. pp. 155-156. 

11 Cf. p. 157. 

videtur, nimium patet. Etenim nonnullae causae difficillimae sunt etiam 
coram Tribunalibus S. Sedis; quomodo recte iusteque dirimi poterunt a 
parvo tribunali loci missionalis? 

Pag. 25 12 lin. 29: Quomodo abrogari prudenter possunt omnes poe- 
nae latae sententiae, ideoque etiam illae quae Sacramentum Poeniten- 
tiae tuentur? 

Eadem pagina linn. 30 ss.: Similiter non placet reservari Ordinariis 
in Conciliis vel conferentiis episcopalibus statuere poenas ferendae sen- 
tentiae. Si id statueretur, S. Sedes nunquam auctoritatem suam in huius- 
modi poenas infligendas interponere posset! Existimo relationes frequen- 
tiores cum S. Sede incommodas quidem saepe esse, sed communioni 
cum S. Petri Cathedra non parum favere. 

Card. Gracias: Circa Sec. II - « Ratio Catholica Operis Missio- 
nalis » - par. 1, linea 20 - verba « Non politicum ». 

Habitis prae oculis rebus hodie male intellectis, ex parte non-Chri- 
stianorum, insistendum est, etiam in regionibus ubi tempore praeterito 
et etiam praesente, missionarii sub tutela saecularium potestatum labo- 
raverunt, propositum eorum ministerii clare non-politicum fuisse, quid- 
quid sit de intentione ipsarum potestatum saecularium. Re quidem vera, 
Ecclesia, ut ita dicam, praevidens possibilitatem talium malarum inter- 
pretationum, missionariis exteris clarissimas instructiones per Sacram 
Congregationem de Propaganda Fide iam anno 1659 hanc instructio- 
nem dedit: « Est vestra fides, et non vestri mores, quam in terras mis- 
sionum afferre debetis, fides quae nec reiicit nec offendit moribus con- 
suetudinibusque cuiuslibet nationis, sed e contra eas in plena ac perfecta 
integritate retinere vult... nam quid absurdius esse posset quam Galliam 
vel Hispaniam vel Italiam vel quamvis aliam nationem Europae in Sinas 
trahere et transferre... Removeatis vos procul a rebus politicis et nego- 
tiis Gubernii, ita ut nunquam in administrationem civilem vos immi- 
sceatis ». 

Sec. III - « Condicio Hodierna Missionum » - pag. 6, 13 lineae 8 ss. 
« paganorum ». 

Rationibus datis ad explicandum cur in aliquibus regionibus Chri- 
stianismus tam lente progressum fecerit, posset et debet addi malum 
exemplum ex parte quarumdam Christianarum nationum — potestatum 
Occupantium — in re colonisationis. Et hoc dico sine ulla offensione. 
Dolendum est tales nationes Christianas appellari, quamvis in suis acti- 


12 Cf. p. 157. 

13 Cf. p. 146. 

bus rebusque gestis tam longe absint a principiis Christianis applican- 
dis. «Nec historia neque theoria de re politica ullum fundamentum 
praebet ad applicandum nomen Christiani quovis sensu absoluto rebus 
politicis. Nec recognitio Christianae religionis a Statu, nec officialis ap- 
probatio quarumdam formarum vel usum Christianorum, nec etiam 
factum omnes concives Status esse Christianos eum Statum Christianum 
Statum efficit. (McCarthy, in “ Vocation to Politics ”) ». 

Pagina 20. 14 

De Relationibus cum S. Sede. Quod S. Synodus decrevit sub NN. 1, 
2 et 3, mihi placet omnino, et placebit omnibus Episcopis, quia e. g. 
secundum normas prolatas servandas a S. C. de Disciplina Sacramen- 
torum dicitur, « Documenta quae lingua latina, italica aut gallica exa- 
rata non sint, latine reddantur ad verbum ». Nunc, si Concilium ap- 
probat propositum de quo supra, erit possibile facere repraesentationes 
in lingua anglica. Adderem, ad informationem Em.mi Cardinalis Ruffini, 
quod, est verum, in Indiis Orientalibus sunt variae linguae classicae, 
saltem 60. Sed usque nunc lingua officialis est lingua anglica, et credo 
continuabit sic saltem per 10 vel 15 annos. Postea, forsitan erit lingua 
hindica, quae iam declaratur lingua nationalis. Sed, etiam post hanc 
periodum* credo linguam anglicam remansuram saltem ut linguam offi- 
cialem secundariam. 

Pagina 30, 15 lineae 9-10. 

Dicitur « non requiritur ut auctoritas Ordinarii loci sit maior quam 
auctoritas quam ius commune ipsi in religiosos concedit ». Nulla ratio 
datur cur non requiritur. Sed de hac quaestione dicam pauca quando 
Schema Decreti de Religiosis considerandum erit in hac Sessione. 

Pagina 2 2, 16 lineae 25-30. 

Dicitur quod « tertia pars consultorum eligatur a sacerdotibus utrius- 
que cleri ». Usque nunc praxis erat secundum ius commune quod Epi- 
scopus nominet omnes consultores, et praxis haec obtinuit bonos effec- 
tus cum pace. Si propositum hoc acceptaretur a Concilio, mihi videtur 
esset periculosum; quia, experientia patet, sunt sacerdotes qui nullam 
haesitationem habebunt facere « propaganda » ut eligantur; et si hoc 
accidit, tales consultores essent obstaculum bonae administrationi dioe- 
cesis — “ thorns in the side of the Bishop ”. 

Pagina 23 17 - Circa « Tribunalia ». / > , 


14 Cf. p. 154. 

15 Cf. p. 160. 

16 Cf. p. 155. 
Cf. p. 156. 

Occasione Plenarii Concilii habiti in India, in 1950, cuius Legatus 
Pontificius a Latere erat Em. mus Cardinalis Gilroy, Hierarchia Indiana 
fecit haec postulata: 

1) Ut liceret in India constituere tribunalia ecclesiastica pluri- 
bus dioecesibus communia; 

2) Ut S. Sedes eadem dignetur instructionem edere secundum 
quam causas matrimoniales simpliciori modo quam in C.I.C. praescri- 
bitur, tractari possint. 

Die 15 mensis martii anni Domini 1951, S. C. de Propaganda Fide 
respondendum censuit: Ad l um et 2™: Dilata usque ad erectionem no- 
varum provinciarum ecclesiasticarum. 

Novae provinciae ecclesiasticae erant formatae iam multis abhinc 
annis; ita ut hodie habemus 17 Provincia Ecclesiastica. 

Sed expectantes expectavimus per undecim annos pro termino pro- 
cessus dilationis. Et speramus saltem Concilium Vaticanum finem po- 
siturum periodo expectationis. Interea quid? Cum maioritas dioecesium 
careant peritis cognoscentibus processum matrimonialem, tales fideles, 
qui ius habent ut satisfiat anxietatibus conscientiae, vivent fortasse in 
statu peccati mortalis. Mea intentio non est vituperari Curiam Roma- 
nam, sed in omni simplicitate exprimere quales sunt consequentiae pro- 
cessus dilationis. 

Card. Larraona: Omnes absque dubio laudamus spiritum schema- 
tis; sed, hoc relicto, quia pro nobis omnibus communis sine dubio est 
aestimatio, loquor brevissime, quia tempus actum est, de aliquibus fun- 
damentalibus criteriis in huiusmodi schemate interpretando. 

In primis mihi mirum est quod ita faciliter renuntietur principiis 
fundamentalibus missionum, id est quod iam in oblivionem detur hie- 
rarchia sic dicta missionum, et, ex adverso, accipiatur hierarchia iuris 
communis. Hic revera animadversio facta ab Em.mo Card. Ruffini non 
habet modicum momentum; iam distinctio inter S. C. de Propaganda 
Fide et Consistorialem mutat; saltem conservetur quoad illas missiones 
in posterum creandas; saltem; sed hoc non tantum est momentosum 
sub aspectu iuridico, verum etiam sub aspectu doctrinali, quia specialis 
dependentia a Summo Pontifice missionum in hoc fundabatur, quod 
revera non pertinet episcopis singulis agere de conversione ad fidem illo- 
rum qui sunt extra proprias dioeceses, sed hoc est munus S. Sedis, quae 
praecise huiusmodi missiones omnes sibi reservavit et titulo vicario tan- 
tum permittebat esse earum regimen, quia ipsi respondebat. Ergo ita 
mutat principium. Iam non tantum mutat principium ut tale, sed mu- 
tat in applicatione, quia revera tunc Summus Pontifex concedebat legi- 

slationem specialem, quae erat distincta satis ab illa iuris communis, hac 
de causa quia a se pendebat, ipse immediatum regimen accipiebat, inde- 
que plura erant diversa, etiam hac ratione, quia revera non poterant ap- 
plicari; si non applicamus regimen dioeces anum plene, et omnibus in 
locis, etiam sub hoc respectu mutat. 

Sed hoc relicto, quod non levi momenti est, alia generalia in hoc 
schemate nunc brevissime insinuo. Plura quae in schemate continentur 
nullo modo sunt propria Concilii; sunt ad summum Codicis. Ad sum- 
mum: plura nec Codicis, sed legislationis particularis. Unde plura sunt, 
absque dubio et sine discussione, vel vix possibili, auferenda. Ita etiam 
plura circa ius commune tanguntur; cum revera iam aequiparatio quoad 
regimen sit plena, non licent, non possunt defendi. Praeterea quaedam 
sunt gravissima, quae habent magnum momentum immediatum in ius 
commune; si concedimus missionibus quae iam habent regimen ordi- 
narium, quare non concedamus aliis? Consequenter non sunt levia. 

Praeterea aliqua tanguntur iura, aliquae partes iuris integrae, putate 
ius poenale, ius processuale; quod non est leve. Praeterea hoc est in 
mente habendum, quod in hoc tendimus secundum evolutionem mun- 
di, quod revera plures rationes quibus olim concedebantur a S. Sede 
facultates sic dictae « prima formula », « secunda formula » et ita porro, 
pro distantia missionum, pro initio vel continuatione operis missionarii, 
iam huiusmodi in hoc tenditur ut minuant, ut non subnotentur, sed 
contra. Ergo plures rationes, si iam nos accepimus huiusmodi communi- 
tatem regiminis, si negamus specialem submissionem S. Sedi, revera vix 
defendi possunt. Unde ex dictis, nisi fallor, saltem illud caput, quod in 
iure canonico est, de Vicariis et Praefectis Apostolicis, in quo- continetur 
ius missionum, ergo est inutile, et deberemus in unoquoque capite de 
iure dioeceseon indicare quid liceat vel minus in iure missionali, prae- 
terea, quia tanguntur quae deberent, ex criterio recepto, a Concilio sepa- 
rari, id est omnia illa quae tangunt organisationem Curiae Romanae. 
Possumus aliqua suggerere humiliter, modeste, Romano Pontifici, absque 
dubio, sed indicare quomodo competentia dividenda est, hoc esset abso- 
num; competit Ipsi: Ipse scit quomodo debeat suam Curiam ordinare. 

Ergo hic tanguntur quaestiones hac de re, quae, nisi fallor, saltem 
non sunt Concilio praesentandae; possent in Codice discuti; et tango 
tantum unam ex huiusmodi quaestionibus, quae tangit S. C. de Religio- 
sis; revera, absit invidia verbo, omnes afficimur maxima reverentia erga 
Em.mum Praefectum et Praesidem Commissionis. Proinde quod mihi 
accidit pro mea Commissione, certe et ipsi accidit pro sua Commissione. 
Ergo hic dicitur quod elevetur in principium; hoc, ad summum, fiet in 
codice, non hic. Praxis Congregationis de Propaganda Fide, quae fun- 

damentum habet in aliquibus induitis concessis in pontificatu Pii XI 
f. r. praecipue, forsan quidam casus adsunt iam in pontificatu Bene- 
dicti XV. Revera huiusmodi hic descripta sunt contraria Constitutioni 
Sapienti Consilio , Codici; resistentiae obstinatae, sed non arbitrariae, 
factae sunt S. Congregationi Consistoriali quod tunc interpretabatur 
Codicem. Praeterea de relationibus quarum usus hic modificatur, noto: 
qua de causa? Nos habemus in Codice clarum criterium satis practicum, 
quod vix occasiones praebet difficultatibus, et revera, nisi fallor, diffi- 
cultates quae in Missionibus adesse possunt inter religiosos ordinum seu 
congregationum, quae sunt subiectae S. C. de Religiosis, plus minusve 
illae sunt quae possunt haberi in hoc mundo; est differentia characte- 
rum, et ita porro, inter religiosos missionarios, qui pendent, ut missio- 
narii et ut religiosi a S. C. de Propaganda Fide; ita est inter ordinarios 
locorum; proinde nulla est difficultas. Ergo hoc criterium sufficit ad hoc: 
maxima pars missionariorum religiosorum provenit ex ordinibus, reli- 
gionibus quae sunt sub S. C. de Religiosis; criterium clarissimum est: 
pendent a S. C. de Propaganda Fide in omnibus illis quae tangunt mis- 
siones; in illis omnibus quae tangunt vitam religiosam, pendent a 
S. C. de Religiosis. Criterium est clarissimum, simplex; et fuit crite- 
rium adoptatum a S. Pio X, et quidem pluribus facillimis vindican- 
dum, quoad absque haesitatione fuit applicatum ab anno quo publi- 
cata fuit Const. Ap. Sapienti Consilio a. 1908 usque ad Codicem 
et ultra. Ergo non videretur quod hic agatur de huiusmodi re; si 
volunt modificatores de quaestione integre agere, possunt tractare in 
Codice, sed non hoc in loco. Et haec etiam valent de plurimis aliis; 
revera transformatur Curia Romana in pluribus; non est iustum. Esto, 
nos habemus omnes in missiones maximam, venerationem, affectum, 
amorem et vobis loquitur, sit venia huiusmodi verbo, professor qui 
per quindecim annos in Athenaeo de Propaganda Fide docuit et Ius 
Missionale et Ius Religiosorum, magna cum consolatione, absque dubio, 
ita ut veneror sincere et amo missiones; et deberet cognosci ius mis- 
sionarium. Consequenter; nisi fallor, haec non sunt necessaria; tenea- 
mus principia fundamentalia, criteria altiora et etiam illa magistratica 
quae sunt clara et opportuna, et sufficit. 

Ceterum adsunt aliquae quaestiones; memoria tenendum est quod 
competentia S. C. de Propaganda Fide non est personalis sed est territo- 
rialis; proinde vix impediri potest quominus aliqua instituta, quae sub- 
sunt S. C. de Propaganda Fide, petant regiones quae dependent a Con- 
sistoriali, e. g. in Brasilia; et etiam non debemus ignorare quod adsunt 
quandoque concordata, ex quibus . huiusmodi terrae missionum non sub- 
sunt S. C. de Propaganda Fide, et illic impediuntur Instituta, vel possunt 

impediri, quae dependent a Propaganda Fide; adest conflictus iurisdi- 
ctionum, et revera hoc quandoque persentit acute S. C. Consistorialis, 
unde admoniti sunt Em.mi Praefecti S. C. de Religiosis hac de re; 
revera hoc tangebat. Iam in hoc casu adest duplex competentia; S. C. de 
Propaganda Fide non posset in missiones huiusmodi exercere suam iuris- 
dictionem, quae est territorialis. Et bonum est videre an conveniat im- 
pedire huiusmodi instituta de Propaganda Fide quominus fundarent do- 
mos in huiusmodi statibus, in quibus conditio est missionaria. Praeterea 
alia est satis seria difficultas: debetne extendi e. g. magnae dictioni 
Brasilianae, in qua, uti scimus, gubernium, suis rationibus, noluit ut 
ageretur de paganis, i. e. noluit consequenter permittere quod suum 
immensum territorium penderet a Congregatione de Propaganda Fide, 
i. e. instituit praelaturas; sed conditio eadem est. Consequenter ergo 
deberemus applicare ipsi, sicut territoriis e. g. in Africa, quae depen- 
dent a Secretaria Status, conditionem missionariam; ignoramus si ap- 
plicanda sit vel minus; ac proinde mutat. Mutetur, dico ut aliquo mo- 
do hoc sensu schema iterum ad trutinam redigatur, i. e. auferendo a 
Concilio illa quae essent nimis technica, nimis minuta, quae S. Sedi ergo 
Summo Pontifici reservanda fuerint. 

Alias omitto, ne nimis immorer. Revera in aliquibus, e. g. in casu in 
quo adsit saecularis clerus indigena et missio sit iurisdictioni sui iuris 
subiecta, modificant constitutionem. 

Quae ceterum canonisatur et non, absque dubio, remitteretur sal- 
tem, quia fuit causa plurium conflictuum, nec levium. Praeterea, nisi 
fallor, etiam aliquod aliud verbum adderetur de Commissione missio- 
num, de contractibus quae possint iniri inter dioeceses vel vicariatus 
S. C. de Propaganda Fide subiecta. 

Est revera magna consolatio: adest in clero saeculari et motus satis 
vividus satisque efficax ex quo motu veniunt clerici saeculares ubi sunt 
satis numerosi; loquor de Hispania, sub hoc respectu unice. Et iam adest 
aliqua difficultas in Propaganda Fide ad accipiendos huiusmodi contra- 
ctus, et ego admitto difficultates. Sed revera invenire deberemus solu- 
tionem, quia possunt esse satis utiles collaboratores. 18 

Card. Browne: 1) Quoad ea quae dicuntur in pag. 13 19 lineis 1-3 
de committendo tribunalibus tertiae instantiae votum (quod finale sup- 
ponitur) de causis de « rato et non consummato » in ordine ad exercitium 
potestatis supremae Summi Pontificis de dissolutione vinculi, si fieri 


18 Textus transcriptus est ex taeniola magnetica. 

19 Cf. p. 149. 

posset bonum esset, sed dubium manet an possibile sit, in Missionibus, 
habere tribunalia tam perfecte instructa ut ita possent Summo Pontifici 
inservire in ordine ad exercitium potestatis supremae dissolutionis huius- 
modi Matrimoniorum. 

2) Quoad ea quae proponuntur p. 24 20 lineis 17-32 necessarium est 
iudicium quoque sapientium et iure peritorum Curiae Romanae maxime 
ipsius Sacrae Congr. de Prop. Fide. Item de propositis p. 25 21 li- 
neis 29-36. 

3) In pag. 26 22 linea 9 sensus vocis « sponsor » non est clarus. 

Card. Suenens: Omnia quae in schemate hoc proponuntur mihi 
placent, sed mihi apparent ut pertinentia ad Commissionem pro refor- 
matione iuris canonici potius quam ad ipsum Concilium. 

Optarem ut Concilium, per modum prooemii, faciat duas declara- 
tiones solemnes in hac re missionaria: 

1) Prima declaratio — ut ita dicam « ad extra » i. e. facie ad mun- 
dum — clare diceret urgendam et prioritatem officii missionarii in ho- 
diernis adiunctis. Disproportio magis ac magis fit inter numerum Chri- 
stianorum et numerum hominum. Explosio demographica modo dra- 
matico hoc ostendit. Oportet vero ut mandatum Domini: « Ite, docete 
omnes gentes » appareat ut urgens et imperativum dignum omni sa- 
crificio. 

2) Altera declaratio — ut ita dicam « ad intra », i. e. intra ambi- 
tum Ecclesiae — esset affirmatio solemnis de necessitate et legitimitate 
ipsius apostolatus erga non catholicos siquidem nonnulli hodie procla- 
mant apostolatum sensu classico non amplius licere vel saltem non esse 
accommodatum temporibus nostris, quia eis apparet ut « intrusio in 
conscientia aliena », ut « violatio libertatis alienae ». Proclamant co- 
natus ad « conversionem » obtinendam non posse fieri; nimis urgent 
apostolatum exempli et testimonii vitae... quae omnia in discrimen po- 
nunt ipsum officium Missionarium Ecclesiae. 

Occasione Concilii hae duae declarationes essent maximi momenti 
tum theoretice tum practice. 

Exc. Cooray: 1. In Prooemio, ad p. 3 23 linn. 26-27: Verbum « re- 
formationem » melius evitetur et ob reverentiam erga Sanctam Sedem 


20 Cf. p. 157. 

21 Cf. p. 157. 

22 Cf. p. 158. 

23 Cf. p. 145. 

aliud verbum adhibeatur v. g. re-instructionem, vel forsitan etiam neo- 
logismus: re-organisationem (cf. p. 12 24 lin. 2). 

2. In Schemate Decreti... In Introductione, ad p. 11 20 lin. 5: Optan- 
dum ut ius tum matrimoniale tum poenale tum praesertim processuale 
non tantum aliquantum, sed quam maxime simplificentur. 

3. Ad Art. 1, sect. 1, p. 12 215 nota ad calcem: In recensione lingua- 
rum modernarum certo citari debuit italica. 

4. In Art. 1, sect. 1, ad num. 3, ubi de erectione tribunalium tertiae 
instantiae pro quibusdam causis matrimonialibus. 

Quum perdifficile sit, praesertim in quibusdam Missionum locis, 
presbyteros in iure canonico peritos vel saltem idoneos ad tertiae quoque 
instantiae tribunal constituendum, melius forsan esset talia tribunalia 
apud Legatum Apostolicum uniuscuiusque circumscriptionis erigere cum 
iurisdictione pro tota regione. Ad hunc finem praestabit forsitan Lega- 
tiones ita multiplicare ut unicuique restringatur regio. 

5. In Art. 1, sect. 3 — de visitatoribus apostolicis p. 14, 27 lin. 35: 
Rursum dicendum Legationes multiplicare oportere ut ad hunc etiam 
finem rite adaptentur. 

6. Art. 1, sect. 4 ad p. 16 28 lin. 9: Humili mea opinione, melius esset 
si post verba «omnia subiiciuntur » haec vel similia addantur: «eo 
modo tamen ut quoad vitam religiosam et regimen internum eaedem vi- 
geant leges et regulae ac pro aliis institutis perfectionis ». 

Sensus est: maneant ista instituta sub immediata et unica iurisdi- 
ctione S. Congregationis de Propaganda Fide et quidem independenter 
a S. Congregatione Religiosorum negotiis praeposita; attamen, religiosi 
qua tales eisdem legibus ac normis regantur ac ceteri religiosi. Ita maior 
erit uniformitas tam in regimine Ecclesiae quam apud religiosos. 

7. Art. 2, sect. 1, « De Hierarcliia » p. 17 29 lin. 5: Ante verba « uni- 
versa missionum cura » inserantur « secundum legem vigentem »: secus, 
si talis cura Sedi Apostolicae absolute reservari dicitur, non licebit sine 
contradictione mutationes in hac re facere, sicut de facto subinde in 
Schemate proponuntur. 

8. Art. 2, sect. 1 id. p. 17 lin. 25; p. 18, 30 linn. 7-8: de Praelaturis 
nullius etc.: Humili mea opinione, non videtur adesse ratio sufficiens ad 
innovationes introducendas. Ubi missio non est adeo evoluta ut Episco- 


24 Cf. p. 149. 28 Cf. p. 152. 

25 Cf. p. 149. 29 Cf. p. 152. 

26 Cf. p. 161. 30 Cf. p. 152. 

27 Cf. p. 151. 



DISCEPTATIO - DE REGIMINE MISSIONUM 


185 


pum habeat residentialem sibi proprium, non videtur cur non retineat 
statum Vicariatus vel Praefecturae ut antea. 

9. Art. sect. 7 « De Visitatione Dioecesis » p. 19 31 lin. 26: Liceat 
mihi, aliquid dicere de visitatione triennali. Quantum ad domos religiosas, 
est commendanda; quoad vero paroecias, visitatio singulis trienniis so- 
lemniter peracta excessiva mihi videtur. Inter rationes vero sequentes 
recenseri possunt, ex propria experientia deductae; nam in primis annis 
a suscepta pastorali cura, totam dioecesim singulis trienniis visitare 
consuebam, et bis ita feci: 

a) Tempus immodice consumitur a caeremoniis et solemnitati- 
bus externis visitationi solemni adnexis. 

b) Triennium probatur intervallum haud sufficiens ad abusus to- 
taliter tollendos qui in priore visitatione detecti ac indicati sunt. Ex alia 
parte, partim iam facta est emendatio: unde haud utiliter iterarentur 
quaerimoniae, monitiones vel correptiones. Sperari enim potest reliquum 
etiam emendatum iri, dato tempore. Indicta autem visitatione, occasio 
praebetur iisdem personis easdem quaerimonias ventilandi et, ut ita di- 
cam plagas denuo aperiendi quae ut plene sanentur ac cicatrice obdu- 
cantur velari potius indigent. Hoc maxime valet pro quaerimoniis con- 
tra parochum motis. Immo ipsa auditio talium quaerimoniarum, plus 
aequo iterata, sufficit ad relationes obscurandas inter parochum et epi- 
scopum; tunc enim videtur Episcopus nimis facile vel libentius tales 
contra parochos quaerimonias accipere. 

c) Bonum quod speratur e praesentia Primi Pastoris sed quod 
a solemnitate et publica indictione visitationis impeditur consequi pos- 
sumus per viam visitationis paternae inter duas visitationes solemnes. 
Ita, verbi gratia, visitatio publica et solemnis fieri potest singulis quin- 
quenniis vel sexenniis: modo vero privato et paterno Episcopus singu- 
lis etiam bienniis vel saltem trienniis totam dioecesim lustret. 

d) Interim quae ex propria Episcopi visitatione nota sunt com- 
pleri possunt ex relationibus Vicariorum Foraneorum qui vice sua visita- 
verint districtum proprium. Per hos Episcopus certior fiet de rebus maio- 
ris momenti vel de abusibus specialibus ac maiore cum efficacia de his 
rebus vel per ipsos Vicarios vel si opus sit directe per seipsum tractare 
potest. 

e) Insuper, collatio Sacramenti Confirmationis quae fieri debet 
singulis bienniis vel saltem omni triennio occasionem praebebit Episco- 
po de paroeciis, de personis et de rebus, affabiliter et sine strepitu inqui- 
rendi. 

10. Art. 2, sect. X. « De Consultoribus » p. 2 2 32 linn. 27-28: Non 
videtur necessarium Canonem 424 luris Canonici mutare quo nempe 
statuitur consultores ab ipso Episcopo nominari. Electio in Schemate 
proposita causam ministrare potest dissentionibus et emulationibus. Por- 
ro, cum numerus consultorum sit minimus (e. g. 4 vel 6) ad quid magna 
haec commotio pro uno vel altero eligendo. 

11. Art. 2, sect. XVI. «De Relatione inter Superiorem Ecclesiasti- 
cum et Religiosum » p. 30 33 linn. 20-21: Aliquid dicendum est de hac 
Instructione. Circa finem huius instructionis agitur de nominatione aut 
translatione eorum quae praefici debent stationibus vel operibus;, ibi di- 
cuntur Superiores religiosi pro officio suo subditos plenius cognoscere ac 
proinde statuitur ut his Superioribus religiosis relinquatur ius et officium 
subditos pro variis Missionis muneribus praesentandi. Superior vero 
ecclesiasticus ita propositos nominet. Aliis verbis, distributio persona- 
rum de facto tribuitur Superiori religioso. 

Iam vero, saltem apud nos, Superior Missionis plenius cognoscit vi- 
ros sibi in vinea Domini subditos. Unde magis practicum videtur sele- 
ctionem. virorum ipsi Missionis Superiori relinquere, qui tamen, con- 
sulto Superiore religioso, « nihil obstat » huius obtineat. 

12. Art. 2, sect. XVII. « De Varietate Rituum » p. 32 34 linn. 4-6: 
Cavendum erit ne e propagatione variorum rituum in eodem territorio 
confusio oriatur tam circa iurisdictione singulorum quam circa cultum 
divinum apud fideles. 

Nota addita : pag. 24 30 lin. 21: Constituere tribunal unipersonale 
valde imprudens videtur. 

Exc. Hurley: Grati animo ab omnibus Episcopis missionariis ac- 
cipietur hoc Schema, quod indubio modo ostendit Commissionem motam 
esse desiderio omnia legitima missionariorum postulata penitus adim- 
plendi. Unde quoad substantiam schematis vix aliquid animadverten- 
dum occurrit. Vellem tantum ad quasdam expressiones minus aptas at- 
tentionem dirigere. 

1) Cap. II, num. 2 (pag. 4 36 lin. 35): Non constat cur ista paragra- 
phus verbo « propterea » incipiat. Etenim «modus agendi nimis na- 
turalis » sane non est consequentia « rationis catholicae seu genuinae 
operis missionarii », de qua in paragrapho praecedenti, 

2) In eadem paragrapho (pag. 5, 37 linn. 10-15) haec inveniuntur: 


32 Cf. p. 155. 35 Cf. p. 157. 

33 Cf. p. 160. 36 Gf. p. 145. 

34 Cf. p. 161. 37 Cf. pp. 145-146., 

« Propterea missionarii, qui Christi et Ecclesiae nuntii sunt, duplici 
indigent adaptatione ». Ex quo intelligi videtur omnes missionarios du- 
plici indigere adaptatione, dum e contra textus proponat unam adapta- 
tionem pro coetu exterorum, et aliam pro coetu autochtonorum. Aliis 
verbis, adaptationes de quibus agitur disiunctive, non coniunctive (ut 
ex textu colligitur) accipiendae sunt. 

3) Gap. III, num. 2 (pag. 6, 3S linn. 11-14), legitur: « Accedit quod 
acatholici plerumque auxiliis fortiores sunt aut potentiores apparent, 
sive pecunia aliisque mediis materialibus ac technicis, sive armis spiri- 
tualibus ». Expressio « armis spiritualibus » hoc in contextu male sonat. 
Concedere enim videtur, arma Ecclesiae spiritualia aliquando superari 
posse, quemadmodum media eius materialia superari possunt, et reapse 
non raro superantur. 

4) Cap. XV: « De Commissione Missionum Institutis Perfectionis » 
(pp. 28-29 39 ): 

a) In isto capite quaedam mutanda sunt utpote, saltem secundum 
apparentias, invicem contradicentia. Et quidem: In pag. 28, 40 linn. 14-20, 
Institutum Superiores monentur « se territoria missionum non iure quo- 
dam proprio ac perpetuo accepisse, sed ad Apostolicae Sedis nutum ha- 
bere »; dum paulo inferius (pag. 28, lin. 26 - pag. 29, lin. 5) apparet 
nihil obstare quominus universus clerus alicuius territorii, ex membris 
cuiusdam instituti, autochtonis non exclusis, suppeditari possit. Quo in 
casu, videretur Institutum territorium sub sua tutela « iure quodam 
proprio ac perpetuo » retinere: nec videretur quo pacto Sancta Sedes 
vere suum «nutum» exercere posset. 

Praeterea, relate ad paragraphum quae pagina 28, lin. 26 verbis 
« Non raro evenit » exordium sumit, mihi videtur necessarium aliquam 
qualificationem introducere, veluti: « Nihilominus meminerint missio- 
narii religiosi vocationem ad sacerdotium non semper, immo rarius, cum 
vocatione ad vitam religiosam coniungi, quapropter vocationes ad cle- 
rum saecularem semper sunt fovendae ne qui vitam religiosam complecti 
non cupiunt a sacerdotio arceantur ». 

b ) Quamvis aequalitas iuridica cleri saecularis et religiosi sit extol- 

lenda, ad hoc necessarium non videtur intra viginti lineas bis eadem uti 
expressione, videlicet: « quia neutra peculiaris genuini cleri forma di- 
vini iuris praerogativam tenet ». V v 

c) In pag. 28, lin. 22, expressio «clerus ille» ad vocem praece- 


38 Cf. p. 146. 

39 Cf. pp, 159-160. 

dentem « Hierarchia » in linea 20 refertur. Cum autem voce « Hierar- 
chia » potius Hierarchiam iurisdictionis quam ordinis designare consue- 
verimus, propter claritatem et meliorem nexum inter utramque para- 
graphum, quandam vocis mutationem consulerem. 

Exc. Perrin: Pag. 4, 41 II - Ratio catholica operis missionalis. 

In pagina quarta, a linea decima quinta usque ad trigesimam quin- 
tam, contradictiones operibus missionalibus oppositae solvuntur, sed 
optarem ut rationes ipsae missionis apertius exponantur. 

Etenim hodie homines etiam catholici nimius saepe dicunt omnes 
religiones inter se aequales et pares esse: Satis est hominem bonae 
fidei servire et amare Deum in religione patrum eius, quia Deus salu- 
tem omnium creaturarum vult. Contra has falsas opiniones oportet 
strenue docere catholicos magnum momentum et necessitatem mis- 
sionum. 

Rationes missionum sunt: 

1) Laborare ad maiorem gloriam Dei, instaurando omnia in Chri- 
sto: ut Pater magis et magis glorificetur per Filium in Spiritu Sancto. 

2) Amor Domini Nostri Iesu Christi, qui mortuus est propter sa- 
lutem omnium hominum et oboedientia mandato Christi: «Euntes in 
mundum universum, praedicate Evangelium omni creaturae » (Mare. 
XVI, 5). 

3) Aedificatio mystici corporis Christi in plenitudine aetatis Christi 
et Exaltatio Sanctae Catholicae Ecclesiae. Missio non solum fert salutem 
unicuique homini bonae voluntatis sed inficit vim christianam et super- 
naturalem in omnibus relationibus humanis: in familia, in civitate, in 
natione. 

4) Facilior salus et plenior sanctitas neophytorum qui accedunt ad 
plenam veritatem et recipiunt sacramenta Christi, praesertim sanctam 
Eucharistiam: « Qui manducat meam carnem et bibit meum sanguinem 
habet vitam aeternam et ego resuscitabo eum in novissimo die » (Io. 
VI, 55). 

5) Procurare bonum totius humani generis, veritate liberati, iusti- 

tia et caritate adunati. 3 i. 

Sanctum Concilium strenue doceat omnem catholicum, clericum aut 
laicum, in qualibet regione degentem, officio missionario teneri, prae- 
sertim christifidelem in regione missionis venientem docendi aut tech- 
nice adiuvandi causa. 

Articulus secundus De regimine interno Missionum. - V. De Hie- 
rarchia Episcopali... 

In lineis decima et sequentibus paginae duodevigesimae 42 legitur « re- 
manentibus vero tum dioecesibus tum praelaturis nullius sub iurisdi- 
ctione Sacrae Congregationis de Propaganda Fide ». 

Potiusquam dioeceses et praelaturae finitimae et pastorali munere 
similes, a diversis dicasteriis pendant, optarem ut sub iurisdictione unius 
congregationis ponantur. Exemplum do: In Africa septemtrionali, octo 
dioeceses constitutae sunt (Alger, Oran, Constantine, Laghouat, Rabat, 
Tanger, Tripoli et Carthage) quarum nisi fallor quatuor sub iurisdictio- 
ne Congregationis de Propaganda Fide et quatuor Consistorialis. Omnes 
Nationes huius regionis sunt musulmanae religione, Arabae lingua et 
cultura. Dioeceses eadem problemata habent, easdem apostolatus con- 
ditiones et difficultates cognoscunt. Bene erit si sub moderatione eiusdem 
Congregationis Romanae erint. 

Optabile est, meo humili sensu, ut omnia territoria ecclesiastica am- 
plissimarum regionum et forsitan integri continentes sub iurisdictione 
unius dicasterii romani sint: salvis iuribus Congregationis ecclesiae orien- 
talis qui iurisdictionem personalem habet. 

Articulus tertius: De relationibus Ordinariorum Missionum ... - 
XV - De « Commissione » Missionum Institutis... Pag. 28, 43 lin. 26 et seq. 

Optarem ut veritates ultimae huius paginae paragraphi quod incipit 
a « Non raro evenit, ... » doceantur in decretis doctrinalibus « de regi- 
mine Ecclesiae Catholicae ». Sic pro universa Ecclesia dicentur et non 
videbuntur ut « sequelae feudalismi territorialis » secundum verbum 
Em. Cardinalis Constantini (« Reforme des Missions au xx e siecle », 
pag. 45 et seq.). 

Animadversiones minores: 

Pag. 4 44 lin. 25: loco « sed thesauri in coelo ponendi » scribere « fra- 
tres lucrandi in Christo ». ' . v . 

Pag. 4, lin. 29: post verba « deperdito attulit » addantur « Oratio 
et sacrificia fidelium ». 

Pag. 8, 46 lin. 22: post « sive religiosae » addatur: « etiam laici ». 

Pag. 25, 46 linn. 29-36: Remittatur ad Commissionem mixtam pro 
universa Ecclesia laborantem. 


42 Cf. p. 152. 

Exc. Bazin; Ce schema est excellent, et fespere qu’il sera approuve 
par tous les membres de la Commission Centrale. 

- 1. Il montre que les, Missions sortent de Letat d’enfance et sont par- 

venues a ,1’age adulte. Au cours des 40 dernieres annees, les conversions se 
sont multipliees d’une fagon extraordinaire; le Clerge local a lui-meme 
augmente considerablement tant en quantite qu’en qualite; les dioceses 
ont ete decuples, et le plus grand nombre ont a leurtete des Eveques du 
pays: 1’espoir et le but de 1’Eglise est qu’il en soit ainsi partout le plus 
tot possible. Avec ce schema, les dioceses en pays de Missions prennent 
leur place dans 1’Eglise sur un pied d’egalite avec les autres dioceses de 
la Chretiente. Dieu veuille que le second Concile du Vatican apparaisse 
dans 1’avenir comme le Concile des Missions. . 

2. Le « Prooemium » est excellent: il montre clairement que le tra- 
vail missionnaire doit etre le travail de toute FEglise, en particulier de 
tous les Eveques, auxquels incombe la responsabilite de 1’Eglise entiere. 

■ ?: 3. Pag. 13, 17 II: Desir justement exprime de reduire le nombre des 
causes a soumettre a Rome. Pour cette raison, et d’autres mentionnees 
au cours de ce schema, il est tres important que les pretres nommes a 
1’episcopat en Mission aient de serieuses connaissances du droit canonique, 
ou bien qu’un canoniste les assiste continuellement. 

4. Pag. 17, 48 V: On ne peut qu’approuver les raisons donnees pour 

1’etablissement de la hierarchie dans toutes les Missions, le plus, tot pos- 
sible/ •' ^ 

5. Pag. 18, 19 VI et p. 28, 50 XV: Beaucoup de Missions sont trop 
vastes. Des divisions devraient etre operees des que cela est possible. Lors- 
que les Congregations, Societes, ou Ordinaires du lieu s’y opposent sans 
raison, la S. C. de la Propagande devrait agir, comme avait promis de le 
faire Pie XI. Il s’agit en effet du bien des ames et de 1’Eglise. 

6. Pag. 22, 51 X: Il est demande qu’un tiers des Consulteurs episco- 
paux soit laisse au choix du clerge. Il me semble que dans certains cas 
cela pourrait etre dangereux. 

7. Pag. 23, 53 XI: Sede Vacante: je prefererai qu’on suive les regles 
du droit canonique comme pour les dioceses ordinaires (cc. 429-444). En 
tout cas, si l’on doit se conformer au canon 309, celui-ci devrait etre 
amende, de sorte que ce ne soit plus le plus anci en des pretres qui dirige 
le diocese quand 1’Eveque est mort ou empeche. Les circonstances sont 

telles en Mission aujourd’hui, qu’il faut que celui qui doit diriger le dio- 
cese meme temporairement soit relativement jeune et ait de Pinitiative. 

Dans le n. 4 de l’art. XI, cas oii l’on ne peut recourir au St. Siege: il 
faudrait determiner le temps pendant lequel on ne peut recourir au St. Sie- 
ge, par ex. 3 mois, avant de proceder a une consecration episcopale. II 
faudrait egalement que le texte determine la fagon dont doit etre elu le 
nouvel eveque. : ^ 

8. Pp. 24-25, 53 XIII: Pleinement d’accord pourda refonte du droit 
penal, comme elle est suggeree dans cet article. Ce n’est pas la reserve de 
certaines peines au St. Siege qui liera davantage nos fideles au Pape. Le 
lien qui unit nos Chretiens au Pape est un lien d’amour, et non pas de 
crainte. 

9. Pag. 26, 04 XIV: De cooperatione: Tres bon article. Les regles 
donnees en sont tres sages. Cependant, quand il s’agit de l’aide apportee 
au point de vue personnel, rappellons-nous ce qui est dit pag. 8 , 55 lin. 23 : 
« Modo igitur... selectum suorum... ». J’ajouterais que si les missionnaires 
etrangers s’en vont de gran cceur traivailler, dans les Missions, il est im- 
portant qu’ils y soient egalement regus de grand coeur. L’Eglise est supra- 
nationale. 

S’il s’agit de 1’aide economique, elle aussi indispensable il serait sou- 
haitable qu’un certain controle soit exerce sur 1’emploi des fonds envoyes, 
un peu comme le fait opus « Misereor » de Aachen. 

10. Pag. 28, 06 XV: v. n. 5. 

11. Je suis pleinement d’accord avec ce que dit hier le Card. Gracias 
au sujet du nom « paganus ». Voir le cas de 1’Ambassadeur de Birmanie a 
Washington. Pour la meme raison, peut-etre serait-il souhaitable de chan- 
ger le nom de la S. C. de la Propagande. Ce mot de « Propagande » a 
un sens tres pejoratif dans beaucoup de pays aujourd’hui. Je dis cela sans 
vouloir offenser le moins du monde cette chere Congregation de la Pro- 
pagande, qui depuis des siecles fait un bien immense dans les Missions 
et est absolument necessaire, en laquelle nous avons une confiance par- 
faite et que nous aimons. 

Exc. Bernard: Schema de regimine missionum generatim mihi pla- 
cet, velim tamen aliquas animadversiones facere: 

In prooemio valde desideratur definitio territorii Missionis et quaenam 

sunt criteria ad determinanda ista territoria, ut optime dixit Eminen- 
tissimus Cardinalis Larraona. 

Attamen si haec definitio datur, maxime attendendum est ad diffi- 
cultates quae possunt oriri ex hac definitione. 

Etenim cavendum est ne iurisdictiones in quibus notae Missionum 
verificantur habeant (ut ita dicam) complexum inferioritatis et deside- 
rent submitti Sacrae Congregationi Consistoriali. Tunc egebunt subsi- 
diis et auxiliis quae dantur a Sacra Congregatione de Propaganda Fide 
et, si omnes dioeceses ad normam iuris constituti submittuntur Sacrae 
Congregationi Consistoriali, quid tunc eveniet de Sacra Congregatione 
de Propaganda Fide? 

Prae oculis habendae sunt hae difficultates in definitione notionis 
Missionis. 

Quoad id quod spectat regimen internum Missionum, mihi videtur 
quod multimode imminuitur potestas Episcopi: 

1) In capite sexto, ubi agitur de « regione missionali », accurate 
definiantur relationes inter episcopum et superiorem regionis missio- 
nalis: quis designat hunc superiorem? Quamnam habet iurisdictionem? 
Quaenam sint, iura episcopi in tali regione missionali? 

2) In capite octavo: de Synodo dioecesana. In expositione circa 
Synodum fit innovatio, etenim instituuntur « Commissiones Synodales 
permanentes ad curandam applicationem et executionem decretorum 
Synodi praecedentis et ad praeparandam Synodum subsequentem et... 
hae Commissiones curabunt quoque coordinationem apostolatus ». 

Quomodo hae attributiones, et quidem graves, se accommodent cum 
potestate episcopali? Nil dicitur. 

3) In capite nono: de conciliis provincialibus. Instituuntur aliae 
Commissiones permanentes « ad coordinandum et stimulandum opus 
apostolatus... » his Commissionibus « potestas publica » concedi potest 
a Concilio.., 

Quid sit haec potestas publica? 

Quid de potestate regiminis episcopi? 

4) In capite decimo « de consultoribus dioecesanis »: tertia pars 
eligatur a Sacerdotibus utriusque cleri... 

Haec dispositio derogans Iuri ordinario mihi videtur magis coarcta- 
re libertatem et potestatem episcopalem. 

Praeterea timeo ne talis electio occasionem det dissensionibus et 
discordiis inter Sacerdotes et ipsum episcopum, imo inter ipsos sacer- 
dotes. 

Et si ad hoc additur quod aliqui Delegati Apostolici praesident om- 

nia negotia in Conferentiis episcopalibus, videtur quod valde difficile erit 
pro episcopis exercitium regiminis dioecesis. 

In capite tertio « de visitatoribus apostolicis permanentibus » ad 
paginam quartam decimam, 57 propono ut addatur in fine: 

Munus et iura Legati, sive sit Delegatus Apostolicus sive Nuntius, 
in ipsa administratione dioecesana et etiam in rebus politicis clare defi- 
niantur, ne oriatur controversia propter negotia difficiliora quae, defi- 
ciente diuturno rerum et personarum usu, non facile intelliguntur. 

In capite sexto « de regione missionali », cum, sicut decet, conces- 
sio alicuius « regionis missionalis » alicui Instituto perfectionis non sit 
possibilis nisi de licentia Sanctae Sedis, valde optandum videtur ut ab 
ipsa Congregatione de Propaganda Fide dentur normae, vel potius di- 
versa exemplaria, ad pactiones faciendas inter loci Ordinarium et Insti- 
tutum perfectionis. 

Exc. Ngo-dinh-Thuc: Placet schema in suis principalibus lineis 
et dignum videtur examine Concilii Oecumenici, quamquam agat saepe 
saepius circa particularia. Ratio est: Missiones repraesentant per excel- 
lentiam Ecclesiam militantem. Territoria missionum extenduntur per 
quasi totam Asiam, Africam, Oceaniam et partem non parvam Americae 
et quamdam partem ipsius Europae, cum multis archiepiscopis et epi- 
scopis. Si ergo in Concilio Oecumenico tractari possunt et debent res 
particulares Ecclesiarum Orientalium, cur Patres Concilii nolunt respi- 
cere ad res magni momenti pro tribus continentibus? Praeterea: mis- 
siones sunt laboratoria, ut ita dicam, in quibus conficiuntur experimen- 
ta iuridica et apostolica Ecclesiae, quae pedetentim introducentur in ec- 
clesiis antiquis Europae et Americae. Tandem Patres Concilii, curam 
dantes rebus respicientibus missiones, demonstrabunt suam sollicitudi- 
nem erga eas et eis dabunt magnum incitamentum ad alacriter aggre- 
diendum opus apostolicum, quod saepe saepius est valde onerosum in 
tanta inopia hominum et mediorum. Hoc dictum ad defendendum, si de- 
fensione unquam egerit, S. C. de Propaganda, nostra alma Mater. 

In schemate tamen pauca mihi videntur digna animadversionibus, 
sic: 

Pag. 13: 58 Quoad erectionem tribunalium tertiae instantiae; erigi po- 
test unum tribunal commune pro tota provincia, vel etiam, si pauciores 
sint causae, pro tota natione, et constitui possunt uti iudices, professo- 


57 Cf. p. 150. 

58 Cf. p. 150. 

res iuris canonici in Seminariis regionis, qui ita poterunt utiliter gau- 
dere suis vacationibus aestivis et quidem secundum turnum. 

Pag. 12: 59 Quoad usum linguae latinae in communicationibus cum 
Sancta Sede, hoc non difficile erit, si munus istud tradatur professoribus 
linguae latinae in minoribus seminariis, qui ita poterunt dare exemplum 
suis alumnis conficiendo documenta in lingua latina (quae minus sapiat 
culinam — et « curry » — ) et hoc ut debitum gratitudinis solvam meo 
antiquo professori Eminentissimo Ruffini, defensori linguae latinae cum 
sicula vehementia. 

Pag. 20 fa0 par. 35: Mihi videtur quod obligatio celebrandi synodum 
dioecesanam quinto quoque anno esset nimis frequens et valde onerosa, 
cum in Missionibus desit copia specialistarum ad bene praeparandam 
Synodum et quaestiones alicuius momenti tractantur iam a conferentia 
episcoporum quoque anno adunata. Haec conferentia proponet Sanctae 
Sedi quam frequens debeat esse celebratio Synodi dioecesanae et con- 
cilii provincialis — nam magna est differentia progressus et necessitatis 
inter missiones: aliquae iam quasi pertingent ad adultam aetatem, dum 
aliae sunt adhuc in exuberanti adulescentia. 

Pag. 22: fal De nominatione consultorum dioecesanorum cuius tertia 
pars eligenda esset ab utroque clero, videtur quod prudentius esset se- 
qui ius commune in can. 424: Consultores nominat Episcopus, nam ven- 
tus democraticus ortus a plagis atlanticis invadit etiam tuguria Africae 
et Asiae. 

Ultimo loco: mihi videtur valde urgens quaestio de mediis ad adiu- 
vandum populum christianum qui cadet in ditionem communistarum, 
ubi sacerdotes non poterunt servitium suum praestare suis Christia- 
nis. Quid faciendum est ut vita christiana permaneat in nostris fideli- 
bus, quomodo poterunt christiani recipere sacramenta, quomodo eli- 
gentur et consecrabuntur episcopi, quomodo erudientur levitae et ordi- 
nabuntur sacerdotes, quodnam rituale et pontificale in forma brevissima 
continentia tantum essentialia adhibebuntur? 

Istas quaestiones proposui conferentiae episcoporum, in Vietnam 
ante annum 1945 in civitate Hanoiensi. Exc.mus Delegatus Apostolicus 
tunc temporis et mei conlegae me consideraverunt quasi Cassandram 
pessimisticam et neglexerunt meam propositionem; elapso brevi tem- 
pore, heu, pars septemtrionalis Vietnam cecidit in ungues communista- 
rum, cum uno milione catholicorum, qui nesciebant quomodo retinere 


59 Cf. p. 149. 

60 Cf. p. 154. 

61 Cf. p. 155. 

possent minimum vitae christianae in absentia sacerdotum impeditorum. 
Mihi videtur ergo necessaria constitutio commissionis quae studeat me- 
diis ad succurrendum spiritualiter fidelibus sub potestate communista- 
rum constitutis. 

Rev. Sepinski: Placet. 

Ad pag. 4, 82 lin .25: scribatur « in caelo » sicut in pag. 8, GJ lin. 14 
et pag. 9, 64 linn. 10 et 22. 

Ad pag. 7, 65 linn. 21-22: corrigatur: « in hac sacrosancto Synodo ». 

Ad pag. 13, 66 linn. 8-9: dicatur: « aut, si est rescriptum particulare, 
in quantum fieri potest in lingua quae in loco, ad quem destinatur re- 
scriptum, communiter in usu est ». 

Ad pag. 18, 67 linn. 13-14: « Antequam missio dividatur, utiliter ». 

Ad pag. 20, 68 lin. 4: dicatur: « non possunt non esse valde proficua ». 

Ad pag. 20, lin. 18: pro locutione « quinto quoque anno », quae 
potest false interpretari, dicatur melius: « post spatium quinque anno- 
rum » vel « singulis quinque annis » vel « quolibet quinquennio ». 

Ad pag. 21, fa9 lin. 10: melius dicatur « Ad unitatem actuositatis ». 

Ad pag. 21, lin. 14: « quinto quoque anno » cf. observationem ad 
pag. 20, lin. 18. 

Ad pag. 22, 70 lin. 10: dicatur: « partem habeant quoque laici in 
quantum fieri potest ». 

Ad pag. 22, linn. 32-33: « tertio quoque mense » cf. observationem 
ad pag. 20, lin. 18. 

Ad pag. 27, 71 lin. 36: dicatur « praeparant sacerdotes saeculares nec- 
non laicos ad missiones mittendos ». 

Ad pag. 28,'“ linn. 23-25: textus clarius reddatur. 

Ad pag. 29, 73 lin. 4: corrigatur « autochthoni »; praeferrem « au- 
tochthonei' ». 

Ad pag. 30, 74 lin. 13: corrigatur: « missionariz ». 

Rev. Ros si: Paucissimis verbis, si res iam non fuerit delibata heri: 

In pag. 23, 70 ubi legitur linea 29: « Abrogentur poenae latae senten- 
tiae ». 


69 Cf. p. 154. 

70 Cf. p. 155. 

71 Cf. p. 159. 

72 Cf. p. 159. 

73 Cf. p, 159. 

74 Cf. p. 160. 

75 Cf. p. 156. 

Videtur hoc aliquid nimis. 

Poenae enim latae sententiae non respiciunt tantum disciplinam po- 
puli christiani, verum quaedam potius disciplinam Cleri. 

Iamvero quaerendum ad modum exempli: Quid iuris ex. gr. de 
complicis absolutione? 

Quid scilicet iuris si sacerdos missionarius delictum admiserit abso- 
lutionis complicis? Delictum prorsus occultum, quod in Codice I. C. 
punitur excommunicatione latae sententiae specialissimo modo Sanctae 
Sedi reservatae? 

Huiusmodi infelix sacerdos missionarius, proditor animarum in ve- 
ste officiali, ut aiebat Pius Pp. XI s. m., impunitus remanere deberet? 
et ita in plena libertate exercendi ministerium confessionis, non quidem 
ad aedificationem sed ad destructionem? 

4) SUFFRAGIA SODALIUM 

Card. Tis serant: Placet iuxta modum: habita ratione animadver- 
sionum Em.mi Ruffini et Exc.mi Archiepiscopi Brazzapolitani. 

Card. Micara: Placet iuxta modum. 

Relate ad omnia proposita de Missionibus Decretorum schemata, 
haec generatim loquendo, animadvertere placet. 

Textus nimis, fortasse, immoratur in tradendis historicis notis ex- 
plicandis peculiaribus causis et adiunctis, quae hanc vel illam legem sua- 
deant vel urgeant. Haec profecto iuvant ad intelligentiam, non omnibus 
plene perviam, rerum Missiones spectantium, sed minus congruunt so- 
lemnioribus amplissimi Concilii effatis (quibus etiam venustior opus 
latine dicendi forma). Animadversiones seu declarationes historicae, res 
legibus definiendas illustrent vel aperiant, opportunius a textu proprie 
Conciliari separentur tamquam notae distinctae, ut videre est in non- 
nullis aliis schematibus. 

Verum quidem est neminem infitiari posse assertionem, quae decre- 
tum « de disciplina populi christiani » introducit, idest: « Tenor vitae 
in multis Missionibus ab illo antiquorum populorum christianorum om- 
nino diversus, non sinit ubique terrarum eamdem applicare discipli- 
nam ». At, quoadusque unitas disciplinae ubi unitas est fidei et regi- 
minis servari potest, ea servetur oportet, repulsis, nisi necessitas vel 
opportunitas magna id requirat, relaxationibus a probatis et receptis Ec- 
clesiae institutis. 

Ceterum, normae et propositiones pro Missionibus statutae, mate- 
riam tangunt de qua deliberantur aliae etiam Commissiones: expedit ergo 

ut de iisdem rebus decreta concilientur, ubi fieri possit, attenta scilicet 
temporum et locorum diversitate. 

Ita, verbi gratia, in praesenti Decreto de regimine Missionum, pro 
locis ubi erectio dioecesium non videtur opportuna, Praelaturae « Nul- 
lius » erectio commendatur (pag. 18 1 ): quod institutum, e contra, ab 
alia commissione aboleri exoptatur. 

Card. Pizzardo: Placet iuxta modum: nempe cum animadversio- 
nibus ab Em.mis Patribus factis, praesertim quoad causas matrimonia- 
les et quoad relationes cum missionariis protestantibus (Card. Bea). 

Card. Aloisi Masella: Placet iuxta modum: pag. 24 2 lin. 20: 
Non placet quod causae matrimoniales etiam de vinculo coram Tribunali 
unipersonali tractentur nec requiratur in eis semper appellatio ut sta- 
tuitur pag. 24. 

Quaestio de abrogatione poenae latae sententiae bene examinanda 
est ut bene exposuit Rev. Regens S. Poenitentiariae. 

Card. Ferretto: Placet iuxta modum: dummodo, scilicet ratio 
habeatur animadversionum quae ab Eminentissimis, Excellentissimis et 
Reverendissimis Patribus factae sunt potissimum autem a Cardinalibus 
Suenens et Larraona. 

Card. GoNgALVES Cerejeira: Placet. Adhaereo propositionibus 
Em.mi Card. Suenens. 

Card. Lienart: Placet iuxta modum: quoad mentem generalem 
et etiam quoad praecepta in diversis articulis proposita, ratione habita 
tamen de his quae dixerunt praesertim Em. mus Card. Suenens et Rev.mi 
Archiepiscopi Durbanensis, Carthaginensis, Rangoonensis et Brazzapo- 
litanus. 

Card. Tappouni: Placet iuxta modum: i. e. iuxta animadversiones 
Em.mi Cardinalis Suenens. 

Card. Copello: Placet; adhaereo dictis ab Em.mo Suenens. 

Card. McGuigan: Placet iuxta observationes clare factas ab Em.mo 
Cardinali Suenens. 

Card. Gilroy: Placet. 


1 Cf. p. 152. 

2 Cf. p. 157. 

Card. Spellman: Placet iuxta modum: propter animadversiones 
iam allatas. 3 

Card. Frings: Placet iuxta modum: Nimium exigitur in schemate 
pro rebus iudicialibus. 

In prooemio minus aptae videntur phrases de inimicis missionum. 
In his offenduntur fere omnes: pagani, quia non volunt esse pagani; 
protestantes, quia confunduntur cum sectis acatholicis; sectae acatho- 
licae, quia non volunt esse sectae; omnes, quia formaliter non sunt socii 
communismi athei. Hae phrases funditus immutentur. 

Schema sapienter distinguit inter ea, quae dicit ad episcopos terra- 
rum antiquitus Christianarum et episcopos terrarum missionalium. Isti 
monentur, ne ineant relationes mutuas stabiles nisi audita S. C. de Pro- 
paganda Fide, hi vetantur sine licentia S. Congregationis. 

Sed tales relationes magis commendentur quam fit in schemate 
N. XIV, 5, quia possunt esse valde utiles pro ambabus, si cautelae ne- 
cessariae servantur. 

De cetero vide, quae dixit Eminentissimus Cardinalis Spellman. 

Card. Ruffini: Placet iuxta modum . 4 

Card. Valeri: Placet iuxta modum: exceptis, scilicet, quae dicun- 
tur pag. 15, 5 art. IV: de iurisdictione S. C. de Prop. Fide in Sodales 
Institutorum perfectionis. 

Etenim heic tangitur quaestio de respectiva competentia S. C. de 
Religiosis et S. C. de Prop. Fide. Nunc scio iam statutum est — - et puto 
hanc esse voluntatem Summi Pontificis — ; has omnes quaestiones, sci- 
licet de competentia inter SS. Congregationes, remittendas esse Com- 
missioni pro reformatione Codicis I. C. Velim ceteroquin addere nun- 
quam — quod sciam — difficultates exortas esse inter Congregationem 
de Religiosis et de Prop. Fide ratione dispositionum quae usque adhuc 
ad normam c. 252 vigent. Nec praetereunda est circumstantia quod non 
esset facile determinare quae Instituta « principaliter in Missionibus 
domus habent » cum consequentia scilicet quod ista Instituta, etiam 
quoad vitam religiosam regerentur uno modo in missione et altero in 
patria. 

Card. Siri: Placet iuxta modum: scilicet: emendetur textus pag. 8, 6 
lineis 3-7 sicuti edixit Em.mus Ruffini (theologice imperfectus); non 


3 Cf. pp. 173-175. 

4 Cf. pp. 175-177. 

6 Cf. p. 147. 

placet pag. 17 7 suppressio Vicariorum Apostolicorum et substitutio — 
quadamtenus — Praelaturae nullius; non placet pag. 22 8 lineis 25-31 ut 
tertia pars Consultorum Dioec. eligatur a Clero, quia periculum est 
diminutionis auctoritatis Episcopi; adhaereo toto corde propositionibus 
ab Em.mo Suenens factis, praeter alias rationes ab eo adductas, quia 
quaedam facilitationes per se iuste et rationabiliter inductae a Concilio 
pro Missionibus inducerent quoddam periculum relaxatae disciplinae in 
ea parte Ecclesiae quae non est in statu missionis. 

Card. D’ Alton: Placet iuxta modum. 

1. Coniunctio acatholicorum cum communistis (« His fere ubique 
nunc iungitur socius maxime periculosus... communismus » pag. 6, 7 8 9 
lin. 18) forsitan aliquam offensionem causaret fratribus separatis. Meo 
iudicio periculum ex communismo debet considerari in paragrapho se- 
parata. 

2. Minus placet distinctio inter duas tertias partes consultorum 
dioecesanorum ab Episcopo nominatorum et tertiam partem a sacerdo- 
tibus electam. Timeo ne talis distinctio evolveret in partem ( partito ) 
episcopalem et partem, ut ita dicam, democraticam. Melius esset, meo 
iudicio, si statueretur omnes consultores dioecesanos ab Episcopo no- 
minari, sicut in canone 424, post opportunas consultationes cum utro- 
que clero. 

3. Salvo meliore iudicio, non placet totalis abolitio poenarum latae 
sententiae, praesertim pro sacerdotibus et religiosis, nam tales poenae 
sunt velut cardo totius systematis poenalis ecclesiastici et magnam ha- 
bent efficaciam. Concedo quidem numerum talium poenarum debere 
reduci sed non faveo earum totali abolitioni. 

Card. Quiroga y Palacios: Placet iuxta modum: Quaedam sunt 
in hoc schemate — sicut etiam in aliis schematibus Commissioni Cen- 
trali antea praesentatis — , quae pessimismum sapiunt. Sic pag. 5 10 lin. 31, 
dicitur: « inopia vocationum ecclesiasticarum vel religiosarum in regio- 
nibus christianis », et melius esset ut dicatur « in aliquibus regionibus 
christianis ». Etiam pag. 6 11 lin. 23 affirmatur quod Communismus « gen- 
tes universas proprio imperio subiugavit »; aptius diceretur « subiugare 
intendit » vel quid simile, 

Pag. 12 12 in nota 1 citantur ut linguae modernae, quibus uti fas esset 
in relationibus et aliis scriptis ad Sanctam Sedem mittendis, linguae an- 


7 Cf. p. 152. 10 Cf. p. 146. 

8 Cf. p. 155. 11 Cf. p. 146. 

glica, gallica et germanica. Simul cum his linguis videntur citari de- 
bere: italica, quae est, pro ecclesiasticis, fere internationalis, et hispa- 
nica, quae loquitur a tertia parte catholicorum totius orbis. 

Pag. 22 13 lin. 24 loquitur de consultoribus dioecesanis eligendis a 
sacerdotibus. Sed videtur hanc electionem originem dare posse difficul- 
tatibus non paucis. 

De coetero, schema videtur optimum et placet, attentis observatio- 
nibus praesertim Excellentissimorum Membrorum, qui in terris mis- 
sionum laborant. 

Card. Leger: Placet iuxta modum: Redactio et scopus huius sche- 
matis, testimonium, sine dubio, et affirmationem claram dant nobis 
quod Ecclesia vult salvare omnes homines, ut mandatum ei datum a suo 
Fundatore compleat. Unde admirationem nostram movet. Sed nonne Ec- 
clesia ubique terrarum, hodie, tota in statu missionis invenitur? Cur 
ergo iste spiritus pastoralis, non movet omnia studia nostra potius 
quam ista conceptio formalistica et iuridica quae saepe zelum refrigerat. 
Concilium Vaticanum debet renovare zelum omnium. 

Adhaereo declarationi Em. mi Card. Suenens quod articula particu- 
laria ad commissionem specialem commendentur. 

I. De usu linguarum modernarum in commercio litterarum cum 
Sancta Sede. 

Quoad decretum 3, propono quod pro omnibus regionibus subiectis 
Sacrae Congregationi de Propaganda Fide concedatur facultas erigendi 
tribunalia tertiae instantiae, specialiter pro omnibus causis matrimo- 
nialibus. 

Quoad decretum 4, utilius esset si rescripta particularia a Sancta Se- 
de ad missiones data conficerentur in lingua latina et simplici, sed sem- 
per cum translatione in lingua quae, in locis ad quos rescripta desti- 
nentur, communiter in usu sit. 

III. De Visitatoribus Apostolicis permanentibus. 

Propono quod in territoriis missionum Visitator Apostolicus non 
mittatur nisi in casu absolute particulari et gravissima cum causa, sed 
nunquam, permanens nominetur; designentur tamen a Sancta Sede Le- 
gati maxima cum cura praeparati, maioribus iuribus gaudentes et electi 
inter Praelatos diversorum populorum mundi catholici. 

IV. De iurisdictione Sacrae Congregationis de Propaganda Fide in 
sodales Institutorum perfectionis. 

Ad mentem decreti primi proponam ut melius indicetur, in Codice 
luris Canonici, iurisdictio exclusiva Sacrae Congregationis de Propa- 
ganda Fide supra Instituta unice pro missionibus erecta et specialiter pro 
Societatibus missionalibus sine votis; non applicentur canones de reli- 
giosis sed Societates istae regulentur totaliter ad normas propriarum Con- 
stitutionum a praedicta Sacra Congregatione accommodatarum ac appro- 
batarum; sodales Societatis clericalis eius speciei saeculares sacerdotes 
sint, cum quadam vita communi sed primo loco et essentialiter ad la- 
borem apostolicum in territoriis missionum ordinata. 

V. De Hierarchia Episcopali erigenda. 

Desideratur ut in omnibus territoriis dependentibus a Sacra Con- 
gregatione de Propaganda Fide instituatur hierarchia ordinaria, sed etiam 
ut Episcopi residentiales eligantur inter sacerdotes cleri localis seu na- 
tionalis, dum Praelati nullius nominentur inter missionarios extraneos. 

VI. De regione missionali. 

Decretum illud placet dummodo regio missionalis possit postea in 
territorio independenti erigi, cum proprio Episcopo residentiali aut 
Praelato nullius. 

IX. De Conciliis Provincialibus. 

Quoad decretum primum, in territoriis missionum celebratio Concilii 
Provincialis singulis decem annis nimis frequens videtur; sufficit enim 
celebratio vicesimo saltem quoque anno, ad normam canonis 283. 

XII. De ordinandis Tribunalibus. 

Tria decreta hic proposita non mihi videntur solutiones prudentes 
ferre. Opportunior est creatio Tribunalium Regionalium pro pluribus 
dioecesibus missionum, i. e. pro singulis saltem provinciis ecclesiasticis, 
ut membra tribunalium in numero debito et vere idonea sint. 

XIII. De iure poenali apte reficiendo. 

Quoad decretum tertium, propono ut poena excommunicationis uni- 
ce a Sancta Sede, in casu gravissimo, infligi possit. 

Card. Gracias: Placet iuxta modum: 14 Circa propositionem Em. mi 
Cardinalis Suenens, ego forse sum sicut Durandus « canens extra cho- 
rum ». Quia hoc vellem dicere: Ne multiplicentur declarationes solem- 
nes subiecto missionum, ne apud nationes quae nuper independentiam 
receperunt, et adhuc quasi inebriatae sunt hac independentia, maiora 
mala pro professione fidei sequantur. Hodie, apud talia gubernia, in ad- 
ministratione externa, est sectio effectiva, cuius scopus est notare cum 
magna cura quidquid missionarii publice faciunt, aut in locutionibus aut 

in scriptis dicunt. Ergo, nos omnes valde cauti esse debemus quando 
loquimur de rebus missionariis. 

Card. Montini: Placet iuxta modum: ratione habita animadver- 
sionum ab Em.mis Patribus factarum. 

Pag. 17 10 linea 1 loco « Episcopus proprius » melior videtur locutio 
« Pastor supremus » (cf. epistolam, a Papa Pio IX a. 1875 adprobatam, 
Episcoporum Germaniae). 

Card. Giobbe: Placet iuxta modum: atque adhaereo annotationi- 
bus prolatis ab Eminentissime Cardinali Gracias atque cum Eminentis- 
simo Cardinali Quiroga y Palacios adnotare desidero quod etiam lingua 
hispanica admittatur in commercio epistolari cum Sancta Sede (v. 
pag. 12 16 ) quia et ipsa lingua moderna magis nota. 

Card. Cento: Placet iuxta modum: hoc sensu, nempe ut materia, 
cum sit mixta, cum Commissione « De Religiosis » discutiatur, ad con- 
cordiam consequendam circa reciprocam competentiam: quod melius 
erat si ante celebrationem nostrae huius sessionis evenisset. Liceat mihi 
insinuare ut in pagina 2 6, 17 ad lineam 19, loco verbi « debent » dicatur 
« decet ». Bonum insuper mihi videtur ut Sacrosancta Synodus criteria 
quaedam praestet, circa conditiones requisitas pro transitu hierarchiae 
positae sub regimine Congregationis de Propaganda Fide ad illud Sa- 
crae Congregationis Consistorialis. Accedo tandem plene reservationi 
tam opportune prolatae a Rev.mo Regente Sacrae Poenitentiariae. Item 
adhaereo Em.mis Quiroga y Palacios et Giobbe quoad linguam hispa- 
nicam. 

Card. Cicognani: Placet iuxta modum. 

Adhuc nonnulla adnotare audeo: - 

a) Quaedam verba, quae invisa facta sunt, devitentur, ex. gr. voces 
« sectae », « pagani »; etiam « indigenae » non bene sonat, quasi sint 
populi primitivi; dicatur « nativi » aut alio modo. 

Ipsum nomen « Sacra Congregatio de Propaganda Fide » nostris tem- 
poribus non semper bene accipitur, quasi sapiat rem politicam, aliud no- 
men inveniatur, ex. gr. « Sacra Congregatio de Promovenda Fide ». 

b) Synodi dioecesanae celebratio sufficeret singulis decenniis 
(p. 20 18 ). 


15 Cf. p. 152. 

16 Cf. p, 149. 


17 


Cf. p. 158. 
Cf. p. 154. 

c) Tribunal unipersonale (p. 24 19 ) absonum est in rebus matrimo- 
nialibus praesertim; sicut pauca tribunalia in qualibet regione, sed iuxta 
ordinem. 

Card. Godfrey: Placet iuxta modum: Spectatis speciatim iis quae 
dicuntur in articulo primo « De Relationibus cum Sancta Sede »; habita 
ratione eorum quae dixit Eminentissimus Cardinalis Siri. 

Desideratur quod nomen mutetur S. Congregationis de Propaganda 
Fide; nam verbum « Propaganda » hodie male sonat apud multos. 

Card. Confalonieri: Placet iuxta modum: scilicet, ratione habita 
de obviis animadversionibus a Patribus factis. 

Card. Richaud: Placet iuxta modum: ratione habita observatio- 
num quae a Cardinalibus RufEni, Quiroga y Palacios, Gracias, Suenens 
et Larraona, atque ab Excellentissimis Archiepiscopis Perrin, Bazin, 
Bernard, optime prolatae sunt. 

Card. Konig: Placet (quoad substantiam). Insuper assentio iis quae 
dixerunt Cardd. Frings et Suenens. 

Pag. 3 20 in prooemio adiungatur brevis expositio rationis theologicae 
qua elucidetur mandatum missionarium ecclesiae, quia de hac re satis 
disputatum est inter theologos. 

Pag. 4 , 21 linea 35 usque ad paginam 5, 22 linea 15: Omnino laudanda 
est haec declaratio de duplici adaptatione ecclesiae ad finem gentes fidei 
lucrandi, 

Pag. 6, 23 linea 9 melius mihi videtur termino « sectae acatholicae » 
alium terminum substituere, quia offenduntur hoc verbo non catholici 
et difficultatem creant laboribus missionariorum. 

Insuper mihi videtur in schematibus de Missionibus desiderari ex- 
positio quaedam normarum quomodo missiones catholicae se habeant 
erga sic dictas missiones non catholicas. 

Pag. 25, 24 linea 29 suadere audeo ut poenae latae sententiae, de qui- 
bus in hoc loco agitur, abrogentur non tantum in terris missionum sed 
ubique terrarum, quia rationes allatae valent pro ecclesia universali. 

Pag. 28, lin. 26 - pag. 29, 25 lin. 5: Laudandus est certe clerus regu- 
laris cui certa missio concredita est. Attamen optandum videtur, ut pro 
circumstantiis et facultatibus etiam admittatur clerus saecularis paula- 


19 Cf. p. 157. 23 Cf. p. 146. 

20 Cf. pp. 144-145 . 24 Cf. p. 157. 

21 Cf. p. 145. 25 Cf. p, 159. 

22 Cf. p. 146. 

tim in talibus missionibus. Secus esset in statu magis evoluto talis re* 
gionis talis conditio ut adesset clerus regularis ab exteris et clerus regu- 
laris autochtonus, qui unius aut eiusdem ordinis vel congregationis re- 
gularis sunt. Talis autem quasi feudalismus religiosus, qui haberet do- 
minium quasi exclusivum certae regionis, non videtur optandus. 

Card. Dopfner: Placet iuxta modum: i. e. sto pro sententia Card. 
Suenens: exaretur declaratio solemnis Concilii de opere missionali Ec- 
clesiae secundum principia theologico-pastoralia et necessitates nostro- 
rum temporum, iis, quae a Card. Gracias sunt dicta, non exclusis. Tunc 
magna pars illorum constitutionum practicarum et decretorum aut in 
alias constitutiones Concilii inseri possunt, quae tali modo penetrentur 
spiritu missionali, vel post Concilium uti normae speciales S. Sedis vel 
uti Canones in Codice reviso. Labor immensus et pretiosus commissio- 
nis pro missionibus sic non erit cassus, sed fructum feret suo loco et suo 
tempore. 

Ceteroquin multa optima proposita, praesertim a pastoribus mis- 
sionum respicientur. 

Card. Doi: Placet iuxta modum: scilicet ratione habita observatio- 
num factarum a Rev.mis Patribus, praesertim de synodo dioecesana, et 
de Consultoribus dioecesanis. De Visitatione dioecesis, optarem ut ad- 
datur, in linea ultima: « vel etiam per alios idoneos delegatos, sive sae- 
culares sive religiosos ». 

Card. Alfrink: Placet iuxta modum: ratione habita de eis quae 
Patres, praesertim Episcopi missionarii, dixerunt. 

Card. Santos: Placet iuxta modum: scilicet, omnia obstacula su- 
perari curetur; modo dirimantur ea quae sunt competentiae Sacrarum 
Congregationum, ut ita componantur omnia ad faciliter pandendam viam 
salutis pro tot tantisque animabus. « Lex suprema animarum salus ». 

Card. Landazuri Ricketts: Placet iuxta modum: Nonnulla pro- 
posita in Constitutione concordari debent cum aliis Commissionibus 
praeparatoriis Concilii. 

In pag. 12 2S n. 3: Non placet quoad tribunalia. 

In pag. 19 27 n. VII: verbis: « per se vel coadiutorem » addatur: 
« aut per sacerdotem delegatum ». 


26 Cf. p. 149. 

27 Cf. p. 153. 

In pag. 25 28 n. XIII: Minime placet ut abrogentur omnes poenae 
latae sententiae. 

Card. Suenens: Placet iuxta modum: in sensu a me exposito. 29 

Card. Ott aviani: Placet iuxta modum: Censurae specialissimo 
modo reservatae maneant. Maneant poenae quae respiciunt clericos. Vi- 
sitatio sit ad quinquennium. Consultores omnes eligantur ab Episcopo. 

Card. Di Jorio: Placet, attentis tamen observationibus quae a 
Rev.mis Patribus hic fuerunt propositae praecipue ab iis qui in regio- 
nibus missionum opus tam diligenter et fructuose praestant. 

Card. Jullien: Placet iuxta modum: attentis scilicet Missionum 
condicionibus tam variis tamque cito sese evolventibus, Concilium quod 
est Oecumenicum proclamet tantummodo quaedam consilia generalia , 
ita ut quae in praesentiarum necessaria videantur pro peculiarissimis 
adiunctis Missionum, eo ipso, nunc ex abrupto dicerem, non extendan- 
tur ad Ecclesiam universam; ideoque, pleraeque schematum proposi- 
tiones definiendae deferantur ad Summum Pontificem, vel ad Sacram 
Congregationem, vel denique ad Commissionem pro Codice complendo. 

1) Ad caput duodecimum de tribunalibus. In specie, quoad causas 
matrimoniales , expeditior sane sit lex proceduralis [ad exemplum iam 
contentum in canone millesimo nongentesimo nonagesimo de casibus 
exceptis, uti aiunt]. At, notetur bene, quo simplicior erit procedura 
iudicialis, eo peritiores sint oportet omnino iudices, non modo in iure 
canonico sed etiam in praxi, solidissima quidem institutione iudiciaria 
recepta: secus, latissime ad divortium ianua aperietur, atque ad omne 
genus iniustitias. 2) Nam in tribunalibus Ecclesiae Dei, etiam igitur 
in terris missionum, causae matrimoniales non sunt merae formalitates: 
agitur de sacramento. Nonne graviter rei sunt iudices imperiti, et, note- 
tur, Ordinarii qui eligunt iudices imperitos, si ob eorum imperitiam con- 
tra iura liberi declarantur ii quos Deus coniunxit, et coniuncti qui coram 
Deo sunt liberi? At etiam in terris missionum rectus ordo iudicialis fa- 
cili negotio institui potest si in singulis dioecesibus seu vicariatibus adsit 
iudex unicus, qui peritus sit instructor cum defensore vinculi et notario, 
qui sane aliis ministeriis addici possunt. Causae vero illic instructae, 
mittantur iudicandae ad Tribunal sic dictum regionale aut nationale, 
quod pro pluribus dioecesibus competens sit. Et, si casus ferat, appel- 


28 Cf. p. 157. 

29 Cf. p. 183. 

latio fiat ad. aliud tribunal regionale, aut etiam pro gravitate causae ad 
Tribunal Sanctae Sedis. 3) Sit heic mihi grata occasio laudandi rationem 
qua nonnullae causae matrimoniales in locis Missionum, puta in Cina 
(olim) et in Africa etiam centrali, egregie tractatae fuerunt: quas quidem 
per triginta annos et ultra apud Sacram Romanam Rotam iudicavi. 
4) In capite autem decimo tertio — inter cetera — videtur contra 
rectum ordinem, contra bonum publicum Ecclesiae immo contra salutem 
animarum, tutandam poenis medicinalibus, abrogatio simpliciter poena- 
rum latae sententiae. Ad summum addendum esset pro laicis, non autem 
pro clericis nec pro religiosis. 

Card. LarraonA: Placet iuxta modum: 30 ad sensum animadversio- 
num Em.mi Card. Suenens aliorumque. Revera ignorare non possumus 
quatuor Dicasteria competentia in materia Missionum esse et ipsum fun- 
damentum S. C. de Propaganda nec uno sub aspectu tantum mutare. 
Temerarium videri potest haec omnia directe nunc Concilio subiicere. 

Card. Heard: Placet iuxta modum: Animadversionibus Em.mi 
Larraona adhaereo. Insuper notandum est viam breviorem quae pro- 
ponitur in pag. 24 31 definiendi maiore cum celeritate causas matrimonia- 
les non sufficere. Non raro enim in prima instantia Defensor Vinculi, imo 
et iudex, nullum habent gradum in iure canonico et parvam vel nullam 
experientiam de modo ducendi processum. Necesse est ut tribunal I ae 
instantiae sit non dioecesanum, sed provinciale vel etiam regionale ut 
haberi possint ministri vere periti et numero sufficientes, ita ut con- 
suli possit necessitati appellandi in omni causa. Quoad appellationes 
apud Rotam in linguis diversis (pag. 12) 32 notandum non sufficere ut 
unum e Tribunali linguam sciat; sed tres iudices, defensor vinculi et 
advocatus omnia acta perlegere et ponderare debent. Opus etiam est ut 
notarius et scriptor aliquomodo eandem linguam sciant. 

Card. Bea: Placet iuxta modum: habita ratione animadversionum, 
maxime Em.mi Card. Suenens, et Exc.morum Episcoporum Missiona- 
lium. Notare liceat nullibi tangi quaestionem valde spinosam de rela- 
tionibus cum Missionibus acatholicorum; sed fortasse prudentius est in- 
terim de hac re non fieri sermonem in Concilio, sed huic rei alia via pro- 
videri. Nomen « propaganda » mutetur in aliud minus ambiguum, v. g. 
« promovenda ». 


30 Cf. pp. 179-182. 

31 Cf. pp. 156-157. 
Cf. p. 149. 

Card. Browne: Placet iuxta modum: attentis observationibus ma- 
gni momenti ab Em.mo Suenens et ab aliis Em.mis Cardinalibus et a 
pluribus Exc.mis Archiepiscopis Missionariis et a Rev.mo Regente Poe- 
nitentiariae factis et quibusdam observationibus quas scripto trado. 33 

Card. Albareda: Placet iuxta modum: Brevissimam notulam ad- 
dam. In prooemio p. 14 34 linea 5, legitur: « ita ut quaestiones maioris 
momenti quae necessario ad S. Sedem deferendae », etc. Quanquam 
subscribenda puto verba supradicta, submisse tamen observarem praeci- 
sanda fore quae sint quaestiones definitae maioris momenti ad evitan- 
das interpretationes magis restrictas vel magis latas. Exemplum ad rem 
datur in pag. 23-24, 30 ubi de causis matrimonialibus in territorio missio- 
num solvendis agitur. 

Beat. Gori: Placet iuxta modum: scilicet attentis observationibus 
Em.morum Cardd. Ruffini et Suenens, Rev.mi Rossi, et Episcoporum 
Missionalium. Addo hoc: nunquam satis commendabitur formatio Cleri 
indigenae seu nativi quia, nostris temporibus praesertim, hoc est me- 
dium absolute necessarium ad salvandas Missiones. 

Beat. Cheikho: Placet iuxta modum: Meum votum est: ut regi- 
men Missionum pertineat ad Sanctam Sedem. Pro Concilio Oecumenico 
sufficiunt ea quae Em .mus Dominus Card. Suenens dixit. 

Exc. Felici: Placet iuxta modum propositum praesertim ab Em.mo 
Card. Suenens, de exhibendis scilicet Patribus Concilii declarationibus 
et principiis, ut ita dicam, « programmaticis »: ceteris particularibus 
ad futuram codificationem vel ad Dicasteria S. Sedis amandatis. 

Exc. 0’Connor: Placet iuxta modum: magis convenire videtur ut 
capitula decimum quartum « De cooperatione Episcoporum et Cleri » 
et decimum quintum « De Commissione Missionum » ad schema de 
cooperatione missionali transferantur. 

Exc. Antezana Y Rojas: Placet iuxta modum: Post animadversio- 
nes non tantum aliquas sed plurimas prolatas, non quidem eodem 
modo, videtur mihi humiliter schema tanti momenti iterum exarandum 
vel emendandum esse in quantum fieri potest, magna cum scientia et 
prudentia prae oculis illas habendo, praesertim sententias a Cardinalibus 


33 Cf. pp. 182-183. 

34 Cf. p. 150. 

Cf. pp. 156-157. 

Spellman, Ruffini, Quiroga y Palacios, Gracias, Larraona et ceteris Epi- 
scopis Missionariis factas. 

Exc. Beras: Placet iuxta modum, scilicet ut totum decretum re- 
digatur ad mentem Eminentissimorum Cardinalium Suenens et Otta- 
viani. 

Exc. Cooray: Placet iuxta modum: i. e. iuxta ea quae a Patri- 
bus dicta sunt et iuxta adnexa. 36 

Valde adhaereo iis quae ab Em.mo Cardinali Ottaviani dicta sunt 
de poenis latae sententiae. 

Exc. Alter: Placet iuxta modum: Schema mihi videtur esse valde 
laudandum in quantum, omni qua par est sollicitudine et industria, mis- 
siones catholicae extendendae sint apud infideles per incrementum sa- 
cerdotum et missionariorum utriusque sexus et per incrementum auxi- 
liorum materialium; attamen non videtur esse consulendum quod media 
adhibeantur quae detrimentum forsan infligerent aliis institutis Ecclesiae 
canonicis iam stabilitis e. g. per exceptiones pro missionibus speciales 
datas. Aliquamdiu missiones veniunt sub iurisdictione Congregationis 
Consistorialis quando satis maturae fiant. 

1. Relate ad articulum primum, ubi tractatur de tribunalibus eri- 
gendis tertiae instantiae mihi videtur esse periculosum nisi erigenda 
sint a Sancta Sede speciali mandato et quidem si processus sub ordina- 
tione Delegati Apostolici conficiantur. 

2. Relate ad articulum septimum mihi videtur quod visitatio ab 
episcopo ipso, saltem singulis trienniis, sit obligatio nimis onerosa. 

3. Relate ad articulum decimum, ubi praescribitur quod tertia pars 
consultorum eligenda sit a sacerdotibus utriusque cleri, mihi videtur 
non esse consulendum. 

Exc. Lefebvre: Placet iuxta modum: secundum observationes fa- 
ctas ab Eminentissimo Cardinali Suenens, Eminentissimo Card. Valeri 
et ab Archiepiscopis praecipue Archiepiscopis Cooray, Bernard, Ngo- 
dinh-Thuc et Reverendissimo Rossi. 

Exc. Hurley: Placet iuxta modum: scilicet iuxta ea quae dicta 
sunt circa tribunalia matrimonialia et quae ab Em.mo Cardinali Frings 
de patronatu territorii missionalis dicta sunt; atque iuxta ea quae in 
scriptis adnexis continentur. 37 


36 Cf. pp. 183-186. 

37 Cf. pp. 186-188. 

Exc. Perrin: Placet iuxta modum: 38 ratione praesertim habita de 
animadversionibus a Cardinali Suenens et episcopis missionariis factis. 

Exc. Seper: Placet iuxta modum: in emendatione Schematis ratio 
habeatur eorum que dicta sunt ab Em.mo Card. Suenens et ab Exc.mis 
Bazin et Bernard. 

Exc. Bazin: Placet iuxta modum: secundum observationes quas 
feci . 39 

Exc. Bernard: Placet iuxta modum: iuxta quae dixi et quae sunt 
adnexa . 40 

Exc. Bernier: Placet iuxta modum ab Em.mo Cardinali Suenens 
expositum, atque ratione habita eorum omnium quae in hoc amplissimo 
Coetu, maxime ab Exc.mis Archiepiscopis missionariis, prolata sunt; at- 
tamen non placet tam ampla iurisdictio tribunali unipersonali concessa 
in causis de vinculo matrimoniali, nec suppressio poenarum latae sen- 
tentiae indistincta. 

Exc. Yago: Placet iuxta modum: cum observationibus Em.mi 
Card. Suenens et Exc. morum Archiepiscoporum Carthaginensis et Braz- 
zapolitani, praesertim de consultoribus dioecesanis nominandis ab epi- 
scopo solo. Quoad usum linguarum modernarum in commercio cum 
Sancta Sede, hoc debet fieri ad tempus. Ordinarii debent formare Ca- 
nonistas peritos ita ut ecclesiae missionum provehantur ad statum maio- 
ri tatis. Quoad relationes inter ordinarios missionum cum aliis ordina- 
riis, hae fiant sub potestate de Propaganda fide ne generositas Christia- 
norum dirigatur ad easdem missiones. 

Exc. Rakotomalala: Placet iuxta modum: ad mentem Eminen- 
tissimorum Frings et Ottaviani, habita quoque ratione observationum 
ab Excellentissimis missionariis factarum. 

Exc. Ngo-dinh-Thuc: Placet . 41 

Exc. Verwimp: Placet iuxta modum: Placet prooemium, id ad- 
dendo: Adhaereo iis quae dixit Exc.mus Dominus Archiepiscopus de 
Vietnam, nempe de re missionaria ex professo pro sua gravitate in Con- 
cilio tractanda, ut praeclare declaratur ab Eminentissimo Domino Sue- 
nens. 


38 Cf. pp, 188-189. 40 Cf. pp. 191-193. 

39 Cf. pp. 190-191. 41 Cf. pp. 193-195. 

Exc. Jelmini: Placet iuxta modum: Prae oculis habeantur ani- 
madversiones ab Eminentissimis et Excellentissimis Patribus prolatae, 
praesertim ab his qui in missionibus adlaborant. Valde libenter adhae- 
reo iis quae sapienter dixit Eminentissimus Cardinalis Suenens. 

Mihi liceat humillime observare, ubi dicitur — pag. 7, 42 n. 2 — 
«Ut crux longinquas mundi plagas inumbret » quod metaphora incon- 
grua est. Non enim Crux inumbrat seu tenebrat sed illuminat. 

Exc. Suhr: Placet iuxta modum: iuxta observationes ab Exc.mis 
Patribus ex terris missionum. 

Rev. GuT: Placet iuxta modum quem egregie exposuerunt Em. mi 
Cardd. Larraona et Gracias et secundum desideria quae expresserunt 
auctoritate et experientia competenti Exc.mi Episcopi missionarii. 

Rev. Sepinski: Placet generatim schema. Adhaereo propositioni- 
bus ab Em. mo Cardinali Suenens et ab Exc.mo D. Rossi, Regente S. Pae- 
nitentiariae, factis. Cf. folium adiectum. 43 

Rev. Janssens: Placet iuxta modum: nonnisi normae generaliores 
deferantur ad Concilium; particularia autem remittantur ad futuram 
commissionem de Iure canonico vel etiam ad ordinariam administratio- 
nem S. Sedis. Adhaereo sententiae Em.mi Card. Suenens de duplici 
principio praemittendo. De iurisdictione in Religiosos adhaereo senten- 
tiae Em.mi Card. Valeri (schema, pp. 15-16 44 ). 


IV 

DE DISCIPLINA CLERI 
(Tertia et quarta Congregatio: 28-29 mart. 1962) 

1) SCHEMA PROPOSITUM A COMMISSIONE DE MISSIONIBUS 

INTRODUCTIO 

Disciplina Cleri quamvis totam Ecclesiam respiciat, in terris Missionum 
quaedam problemata particularia habet vel saltem peculiari luce illustrari 
valet. Propriae difficultates propria etiam requirunt remedia. 

Ob vitam duriorem in Missionibus non raro vires citius consumuntur 
quam in aliis regionibus; rapida evolutio multarum nationum saepe requirit 


42 Cf. p. 147. 

43 Cf. p. 195. 

44 Cf. pp. 151-152. 

ut Pastores non sint in via quadam trita directi, sed novis circumstantiis sese 
adaptare sciant. Unde problema de aetate maxima Pastorum animarum. 

Vita communis Cleri in omnibus Missionibus ubi exsistit optimos pro- 
duxit fructus, et honestae Clericorum sustentationi optimam dedit solutio- 
nem, Clericos a praeoccupationibus vitae materialibus exonerans. Unde de- 
siderium ut tales fructus talesque experientiae ab hac sacra Synodo stabi- 
liantur. 

Nullius vero loci magis quam terrarum Missionum restauratus Ordo Dia- 
conatus interest, ubi numerus semper crescens fidelium minatur vires sacer- 
dotum totas insumere eosque a labore suo missionario inter infideles abstra- 
here. 

Tandem et eorum recordetur Mater Ecclesia oportet, qui, proh dolor! 
ubique terrarum, etiam in Missionibus, inveniuntur, sacerdotum qui fidei 
promissae servandae impares apparent. 

I - De Ordine Diaconatus restaurando in Ecclesia latina 

Deplorabilis illa penuria cleri qua Ecclesia ubique fere terrarum laborat, 
amariores fructus haud dubie missionibus parit. Ibi enim nonnumquam am- 
plissimae plagae et gentes innumerae, ob insufficientem copiam Evangelii 
praeconum, suis tenebris et adversis incursionibus sive sectarum sive isla- 
mismi sive praesertim marxismi derelinquuntur. 

Inter varias vias quae ad huic rerum conditioni obviandum passim pro- 
ponuntur, nulla videtur brevior ac securior quam restauratio diaconatus sta- 
bilis in Ecclesia latina, agminis nempe virorum ecclesiasticorum qui, Ordine 
diaconali aucti, in eodem permaneant, illiusque subsidio munera ecclesiastica 
expleant, quin teneantur ad superiorem Ordinem presbyteratus tendere, uti 
postulat vigens disciplina canonica . 1 Diacono enim talis competit potestas in 
Ecclesia (cui amplior adhuc accedere poterit), sive circa sacra pertractanda, 
sive circa Evangelium annuntiandum, sive circa opera caritatis administran- 
da , 2 qua ipse Sacerdotem et absentem pro notabili parte supplere valebit, et 
praesentem adiuvando complere. 

Candidati ad huiusmodi Ordinem Diaconatus, ut par est tantae dignita- 
tis, accurate seligendi erunt, perpendendo imprimis sinceritatem vocationis 
ecclesiasticae. Ut patet, praeferendi erunt, caeteris paribus, illi qui cum desi- 
derio ascendendi ad Ordinem sacrum, propositum coniungunt vitam caelibem 
ducendi; attamen via pateat necesse est etiam illis qui caelibatum sequi iam 
non valent ob vinculum matrimoniale. Sunt enim regiones et gentes, illae 
quidem quae maiore penuria cleri laborant atque urgentioribus remediis in- 
digent, in quibus deest copia virorum statum caelibem ingredi paratorum; 
nec ex alia parte semper expedit virum caelibem in ambitu adhuc spiritu 
pagano et materialismo imbuto solum relinquere, uti optime cavetur in qui- 
busdam missionibus de ipsis catechistis laicis. 

Difficultas quae praecipue contra restaurationem huiusmodi Diaconatus 

agitatur vim tandem sumit ex remoto et vano timore ne adversi sequantur 
effectus in sacrum Ordinem Presbyteratus, imminutio imprimis vocationum, 
ad Diaconatum forte allectarum, et incitamentum fatuae illius spei relaxa- 
tionis oneris caelibatus pro ipsis Presbyteris. 

Vocationes enim diaconales in candidatis plerumque invenientur qui ad 
Presbyteratum ascendere nolunt vel non valent ob onus caelibatus, defectum 
debitae scientiae, adultiorem aetatem et similia; nequit ergo conflictus de 
iisdem inter Presbyteratum et Diaconatum oriri. Si qui autem candidati in 
seminariis ab incoepta via ad Presbyteratum intuitu Diaconatus declinabunt, 
Hoc et opportunis normis praecaveri poterit; nec omnino Presbyteratui dam- 
nosum habendum est, cum selectio quaedam naturalis existat solidiorum vo- 
cationum sacerdotalium. Numquam ceteroquin obliviscendum in utroque ca- 
su agi de vera etsi diversa vocatione ecclesiastica, utraque bene perpendenda 
et fovenda, utraque tandem communi bono Ecclesiae opus collatura. 

Quod ad relaxationem oneris caelibatus pro huiusmodi Diaconis spectat, 
falsa prorsus perspectiva sive historica sive canonica res ad caelibatum cleri- 
calem, in Ecclesia post tot difficultates acquisitum, referri potest. Nihil enim 
Presbyteris vel iis qui ad Presbyteratum tendunt conceditur in hac materia, 
sive sint Diaconi sive sint Subdiaconi, sed gradus stabilis Ordinis Diaconatus 
in Ecclesia latina de iure et de facto iam inexistentis ad vitam revocatur cir- 
cumstantiis et conditionibus quibus hodie pervius videtur. Quod si, falsa 
illa visione rerum moti, rari hodie advocati relaxationis caelibatus sacerdo- 
talis animosiores fiant, eadem semper contra ipsos manet cautio validissima, 
communis nempe voluntas hierarchiae et fidelium. Attamen, si historiam 
mente perpendamus, ne hoc nimis timendum est. Notum est enim in Eccle- 
sia orientali aliam statutam esse disciplinam in re caelibatus, hunc solis Epi- 
scopis imponendo, caeteris autem clericis uxores concedendo . 3 En iam post 
millennium nullum hucusque studium nullamque petitionem cuiusdam mo- 
menti dandi uxores Episcopis novit historia ecclesiastica Orientis, et hoc 
quidem apud ipsos dissidentes, avulsos scilicet a prima Sede et a viva tradi- 
tione ecclesiastica. Sperandum igitur non peiores esse animorum dispositio- 
nes in Ecclesia Christi quam in ecclesiis separatis. 

His tandem accedit perpendenda propositio quaedam dandi officia diaco- 
nalia meris laicis non ordinatis, quo ut patet Diaconatus noster restaurandus 
superfluus et inutilis prorsus evaderet. At bene tenendum hic, non omnia 
quae ad Diaconos pertinent, rem cultualem imprimis et Evangelii praedica- 
tionem, ordinarie laicis committi posse et licere. Est enim limes inviolabilis 
clericum inter et laicum ex divina institutione in Ecclesia positus . 4 

Praeterea, Diaconatus Ordo gratiam specialem cum charactere sacramen- 
tali confert ad munus ecclesiasticum commissum rite obeundum, gratiam qui- 
dem quae laico deest. Non videtur autem bona oeconomia ecclesialis munus 
ministro minus apto committere, media vero supernaturalia ad hoc data 
inoperosa relinquere. 

Quapropter Sancta Synodus decernit: 

« Ubi Conferentia episcopalis regionis vel nationis hoc opportunum exi- 
stimaverit, liceat Episcopo loci Diaconatum iis etiam conferre qui procedere 
non intendunt ad Presbyteratum, etsi sint forsan Matrimonio iuncti, dum- 
modo veram vocationem ecclesiasticam ostendant ». 

II - De Cleri saecularis vita communi 

Vita communis, quae fundamentum est vitae religiosae , 5 etiam pro clero 
saeculari a Codice luris Canonici laudatur ac suadetur . 6 Ubi vero in praxi 
deducta est, ut plerumque in Missionibus, tantam demonstravit utilitatem, 
ut non pauci eam ubique terrarum, sub forma saltem mitigata, introduci de- 
siderent. 

Vitae communis magis obvium elementum est omnium vel plurium sub 
unico tecto cohabitatio. Quae quidem vitae communis forma ratione sacri 
ministerii plerumque non erit perfecte possibilis: sacerdos enim ibi habitet 
oportet, ubi curam habet animarum, nec convenit habitationem sacerdotis 
ab ecclesia, cui addictus est, vel a populo qui eius assistentia indiget, nimis 
distare. Quod tamen non impedit quominus mitigata quaedam cohabitatio- 
nis forma vigeat: qua scii, omnes cuidam domui centrali sint adsignati, in 
qua habitent in quantum sacrum ministerium hoc sinit, et in qua statis tem- 
poribus (e. g. singulis hebdomadis, singulis mensibus) omnes pro vita com- 
muni convenire teneantur, etiam illi qui habitualiter extra eam commorari 
obligantur. 

Nam plurium in unum cohabitatio nunquam satis aestimandos fructus 
profert. Quod maiorem constituit vitae communis crucem, diversorum scii, 
characterum commixtio et frictio, simul eius maius est beneficium eo quod 
asperitates limans sacerdotem ad mitiorem cum animabus sibi commissis con- 
versationem disponit. Insuper cum confratribus quotidiana vel saltem perio- 
dica conversatio in eo sensum generabit, se in vita sua non esse solum, sed 
a multis sustineri: homo ab homine adiutus, est sicut civitas inexpugnabilis , 7 
sicut funis triplex quae non facile frangitur . 8 

In eo creabit sensum solidarietatis, qua ministerium, difficultates, pro- 
blemata non ipsius tantum sunt, sed omnia cum aliis communicare potest; 
qua scientia et experientia aliorum fiunt etiam sua. Quam facile enim, ubi 
viget vita communis, in conversationibus difficultates et problemata iudicio 
aliorum subiiciuntur; quam facile communi consilio methodus apostolatus 
discutitur et corrigitur. 

Nec certe spernendum quod vita communis, in qua plures non solum 
simul habitant, sed etiam simul vivunt et simul orant, in eis magnas conser- 
vabit vires morales et spirituales: facilius enim ordinem diei observabit, in 
quo etiam pietatis exercitia locum suum habent; bonum exemplum aliorum 
facilius ad altiora eum invitabit; oculus Superioris et confratrum ne periculis, 
praesertim contra castitatem, sese exponat facilius impediet. 

Insuper in nonnullis regionibus, vita communis sacerdotem liberabit a 
morali necessitudine adiuvandi proprios consanguineos, etiam longinquos, et 
ita perdendi opportunam libertatem in suo apostolatu. 

Vita communis etiam singulos sacerdotes a curis materialibus liberat, ita 
ut se totos curae animarum dare possint; quod ubi habetur paucitas cleri, uti 
in Missionibus, certe non est spernendum. Immo multi sumptus quos secus 
singuli sustinere debent, per vitam communem notabiliter minui possunt. 

Tandem, etiam administratio bonorum ecclesiasticorum ex vita communi 
suam utilitatem haberet: non enim, teste experientia, omnis clericus aptus 
est bonorum administrator. Iamvero, ubi habetur vita communis, aptior de- 
signari potest administrator pro omnibus bonis ecclesiasticis. 

Haec vita communis, de caetero, a traditione Ecclesiae minime est aliena. 
Scimus iam Eusebium Vercellensem circa a. 340 vitam communem insti- 
tuisse. 9 Similiter Paulinus Nolanus, Victricius Rothomagensis, Augustinus, 
Martinus Turonensis, ut solos antiquiores nominemus. 

Quapropter Sancta Synodus decernit: 

Pro Clero saeculari vita communis ubi exsistit, uti in pluribus Missioni- 
bus, omnino servetur; ubi nondum exsistit, introducatur. 

III - De honesta sustentatione cleri saecularis 
in territoriis Missionum 

Ratio oeconomica cleri saecularis in Missionibus, ob particularia adiuncta 
personarum et locorum, non ubique eadem esse potest. 

Cavendum est ne sacerdotes, de propria sustentatione, praesertim tem- 
pore infirmitatis vel senectutis, praeoccupati, rebus temporalibus implicentur 
et ita officia sua spiritualia negligant vel etiam fidelibus malum exemplum 
praebeant. Unde necesse est omnino, ut honesta conveniensque sustentatio, 
etiam pro tempore infirmae valetudinis et senectutis, eis tuta sit. 

In territoriis Missionum generatim beneficia ecclesiastica non habentur, 
praestationesque fidelium saepesaepius non sufficiunt. Unde Ordinarius loci 
qui, per se vel per praedecessores suos, eos ad servitium Missionis ordina- 
vit, providere tenetur. 

Ubi vita communis, cum aliqua communitate bonorum, viget, per eam 
iam provisum est. Ubi vero non viget per particularia statuta providendum 
est, quae sacerdotes per incardinationem in Missionem acceptant. 

In hoc casu necessarium erit ut sacerdos, praesertim qui, forsan inde a 
Seminario minore, sumptibus Missionis educatus est, sed et alii ex charitate 
et desiderio aequalitatis erga confratres, quibusdam emolumentis pecuniariis 
qui ei ex iure competunt (stipendia Missarum, iura stolae) in favorem Mis- 
sionis iuxta praedicta statuta renuntiet. 

Unde Sancta Synodus decernit: 

1. Honestae et convenienti sustentationi cleri saecularis, etiam tempore 
quo ob infirmam valetudinem vel senectutem laborare non valent, Ordina- 

rius loci providere tenetur sive per vitam communem sive per aliud statutum, 
ratione etiam habita fructuum quos forsitan sacerdotes suos faciunt. 

2. Normae propriae huius sustentationis a Conciliis provincialibus vel a 
conferendis Episcoporum tempestive determinentur, a S. Sede approbandae. 

IV - De aetate maxima pro Pastoribus animarum 

Cum experientia doceat hominem, quando ad certam aetatem pervenerit, 
quamvis viribus adhuc robustus, saepe in munere suo adimplendo nocumento 
potius esse quam adiumento — unde in vita civili limes statui solet aetatis 
ultra quem munere suo fungi quis prohibeatur — etiam pro Pastoribus ani- 
marum Ordinarii loci sint aut Parochi, aetas maxima statuenda videtur, ultra 
quam munus suum pastorale exercere eis non amplius permittatur. 

Verum est enim seniores plerumque maiore gaudere experientia. Sed vi- 
dendum est utrum ei non obstet maior cohibitio progressus; nam non raro 
diuturnior in eodem munere commoratio inertiam apostolatus; immo inca- 
pacitas progredientes necessitates intelligendi in homine, de coetero robusto, 
clara etiam mente gaudente, inadaequatum saepe apo stolatum producit. 
Quodsi insuper propter aetatem vel adversam valetudinem normales cum 
suo grege relationes amplius habere non valet, nemo est qui non videt infau- 
stum huius involuntariae segregationis in bonum animarum influxum. 

Verum est huic impedimento aliquantulum remedium afferri posse, no- 
minando Coadiutorem pro Ordinariis, Vicarium pro Parochis. Sed haec non 
est solutio: nemo enim ignorat talem Coadiutorem vel Vicarium nonnunquam 
habere manus ligatas cum a bona voluntate Episcopi vel Parochi dependeat; 
immo aliquando ansam praebet certamini partium, in detrimentum unitatis 
gubernii necessariae in missione, 

Verum est tandem, in non paucis regionibus talem haberi sacerdotum 
penuriam, ut Pastores quamplures, etiamsi forte minus efficaces, pro ani- 
marum cura servare expediat. Sed ad hoc sufficit ut lex ita aptetur, ut ex- 
ceptiones fieri non impediat: sufficit nempe ut inde a determinata aetate fiant 
ab auctoritate competenti amovibiles. 

Huic vero amovibilitati, saltem pro Episcopis, videtur obstare quaedam 
inamovibilitas ex iure divino, eo quod « Episcopi sunt Apostolorum succes- 
sores atque ex divina institutione peculiaribus ecclesiis praeficiuntur quas 
cum potestate ordinaria regunt sub auctoritate Romani Pontificis ». 10 Atta- 
men frequentes translationes Episcoporum ab una ad aliam Sedem insinuare 
videntur Episcopum non omnino immutabiliter Sedi suae ligari; immo eorum 
iurisdictionis restrictio, e. g. per Administratorem Sedi plenae datum, pro- 
bat eorum munus non esse absolute ad vitam. 

Nec obiciendum est Pastores ita munere suo privatos etiam mediis pri- 
vari sustentationis. Honestae sustentationi alio modo providendum est: bo- 
num animarum suprema lex. Cui certe problema honestae sustentationis 
praevalere non potest. 

Quapropter Santa Synodus decernit: 

1. Omnes qui ex officio curam animarum gerunt, sive Ordinarii locorum 
sive parochi, cum ad aetatem 70 annorum pervenerint, sint etiam ob hanc 
solam causam, ab auctoritate competenti amovibiles. 

2. Congrua sustentatio provideatur pro Pastore exonerato. 

V - De Sacerdotibus apostatis 

Lex caelibatus quae est Cleri catholici decus eumque ad altum suum 
munus efficit expeditum, proh dolor! non semper ab omnibus sancte ser- 
vatur. Relative pauci, absolute tamen sunt sat numerosi. Sunt inter eos qui 
cum bona voluntate adhuc possent ad rectam viam redire: tales redire om- 
nino tenentur, etiam cum sacrificio. Sed sunt praesertim qui ita in via suae 
infidelitatis sunt progressi, ut nullo modo absque laesione caritatis, vel etiam 
iustitiae, erga pseudo-coniugem vel erga prolem susceptam, ab ea recedere 
valeant. Sunt qui ita in peccato suo sunt obdurati, ut nullo modo de statu 
suo periculosissimo curent, sed sunt et alii non pauci qui de salute animae 
suae et mulieris et prolis praeoccupati, nesciunt quid faciant. Talibus autem, 
qui pro sua conditione abundantioribus indigerent gratiis coelestibus, usus 
Sacramentorum praecluditur. 

Lex caelibatus pro sacerdotibus prout hodie viget et ab antiquissima 
traditione sive per usum sive per legem praesertim in Ecclesia latina fuit 
introducta, omnino integra, sarta tectaque est servanda. 

Pientissima tamen Mater Ecclesia super eos miseretur oportet, qui vita 
et ministerio sacerdotali relicto, misere perierunt, in specie matrimonii pro- 
lem susceperunt quam derelinquere nefas esset, et tamen voci conscientiae 
auditum praebentes, nunc propriae animae consulere sincere desiderant. 

Sed et de illis misereatur oportet qui statu sacerdotali retento, sive prop- 
ter somaticos defectus sive propter inveteratam habitudinem, miseram du- 
cunt vitam, a qua sese liberandi vires deficiunt. 

Quapropter Sancta Synodus decernit: 

Salva omnino lege caelibatus pro sacerdotibus etiam in Missionibus, 
Sancta Sedes erga sacerdotes, quibus vere impossibile est in statu sacerdotali 
permanere aut ad eum redire, maiore utatur clementia in componendo eorum 
statu, concedendo, ubi necessarium est, etiam dispensationem ab obligatione 
caelibatus. 


NOTAE 


1 Can. 973, § 1. 

2 Act. 6, 1-6. 

3 Cone. Trull., cann. 13, 48. 

4 Cone. Trid., sess. 23, cap. 4 et can. 4; C.I.C., cann. 107 et 948. 

5 Cann. 487 et 594. 

6 Can. 134. 

7 Prov. 18, 19. 

8 Eccles. 1, 12. 

9 Cf. S. Ambrosius, ep. 63, 66 et 71, PL, 16, 1258-1260; sermo 56, 4, 
PL, 17, 744. 

10 Can. 329, § 1. 

2) RELATIO EM.MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Hoc schema complectitur quinque decreta de ordine diaconatus re- 
staurando in Ecclesia ritus latini, de cleri saecularis vita communi, de 
honesta sustentatione cleri saecularis in territoriis Missionum, de aeta- 
te maxima pastorum animarum, de sacerdotibus apostatis. De hac ulti- 
ma quaestione liceat immediate statim animadvertere: ex professo age- 
tur a Commissione de disciplina Sacramentorum, cui speciale mandatum 
datum est a Summo Pontifice tractandi de hac dolorosa quaestione, quae 
generalis est spectans omnes in sacris, praesertim in presbyteratu con- 
stitutos, proh dolor, a sancto proposito lapsos. Commissio nostra nacta 
est hanc occasionem ut inculcaret animum suum quod, salva omnino lege 
coelibatus pro sacerdotibus etiam in Missionibus, S. Sedes erga sa- 
cerdotes, quibus vere impossibile est in statu sacerdotali permanere aut 
ad eum redire maiore utatur clementia in componendo eorum statu, 
concedendo, ubi necessarium est, etiam dispensationem ab obligatione 
coelibatus. Erat animus insistendi in ista obligatione coelibatus etiam 
servanda sancte et sarcte etiam in Missionibus pro Presbyteris. De his 
disceptatio habebit locum, ut dixi, in alia sessione . 1 

In praesenti de diaconatus ordine restaurando in Ecclesia latina quae- 
stio est, maioris momenti et ponderis. In praesenti Ecclesiae Occiden- 
talis disciplina diaconatus est gradus ad presbyteratum et non dantur 
viri ecclesiastici ordine diaconali aucti, qui in eodem permaneant sta- 
biliter ad exercenda munia sacra ordini diaconali propria, est gradus 
ad presbyteratum. Ad medendum penuriae cleri, qua Ecclesia ubique 
fere terrarum laborat, nostris temporibus a non paucis proponitur re- 
stauratio ordinis diaconalis permanentis. Diacono enim talis competit 
potestas in Ecclesia, in Pontificali Romano dicitur: « diaconum oportet 
ministrare, baptizare, praedicare », talis igitur competit potestas in Ec- 


] Cum suo tempore Em. mus Card. Praeses admonuerit de hac quaestione 
non esse in praesenti sessione tractandum, Patres se abstinuerunt a sua sententia 
aperienda. 

clesia, cui amplius adhuc accedere poterit sive circa sacra pertractanda, 
sive circa evangelium annuntiandum, sive circa opera caritatis et alia 
servitia administranda, qua ipse sacerdotem et absentem pro notabili 
parte supplere valebit et praesentem adiuvando complere. De hac re et 
non tantum de diaconatu, sed de omnibus aliis ordinibus minoribus et 
subdiaconatu restaurando, multum, ut notum est, disceptatur nostris 
diebus et sat numerosa scripta in lucem pro et contra prodierunt et 
adhuc publicantur. Ad Commissionem pro Missionibus quod attinet, 
in Sessione plenaria die 25 aprilis 1961, omnes, exceptis quattuor, vo- 
tum negativum dederunt contra restaurationem ordinum minorum et 
subdiaconatus, cum isti ordines non videantur practicam aliquam uti- 
litatem habere in bonum fidelium. Omnes tamen unanimiter probave- 
runt restaurationem diaconatus, in Sessione vigesima secunda anni 1961 
et proposuerunt decretum prout legitur in pagina 6. 2 Claritatis causa li- 
ceat rem ita proponere: 

1) Convenit restaurare ordinem diaconalem permanentem? 

2) Convenit ut tales diaconi sint necessario coelibes? 

3) Possunt admitti diaconi etiam uxorati? 

Ex mille quingentis Exc.mis praesulibus Ecclesiae catholicae, qui 
vota pro Concilio apparando porrexerunt, 341 de diaconatu sermo- 
nem fecerunt, e quibus 329 favent institutioni diaconatus independen- 
tis et permanentis, quorum 222 formam status coniugalis acceptarent. 
Quasi centenarius numerus subest S. Congregationi de Propaganda 
Fide, reliqui sunt generatim e regionibus ubi deest clerus sufficiens: 
Gallia, America Centrali et Meridionali, vel aliis regionibus uti Ger- 
mania, Helvetia. Liceat statim hoc in mentem revocare. Ad penuriam 
Missionariorum remedium afferendum, S. Congregatio de Propaganda 
Fide, iam a prioribus suae actuositatis annis, obtinuit a Summo Ponti- 
fice Alexandro VII, breve Super cathedram 9 sept. 1659 quo primis 
Vicariis Apostolicis in Asiae Orientalis regiones missis insequentem 
facultatem concessit: « ut autem », dicitur, « in partibus praedictis, sa- 
cerdotum indigenarum ordinatio facilius peragi atque ita fides catholica 
ibidem firmius, benedicente Domino, radicari valeat, tibi, cum Christi- 
fidelibus earum partium indigenis, tibi uti Vicario Apostolico, vigore 
praesentium pro tempore subditis, ut ipsi, licet idioma latinum non in- 
telligant, nihilominus, dummodo illud legere nolint eisque canon Mis- 
sae ac formulae Sacramentorum Ecclesiae declarentur, ad omnes etiam 
sacros et Presbyteratus Ordines, servatis alias servandis, promoveri et 
promoti in illis, etiam in altaris ministerio, ministrare libere et licite pos- 


2 Cf. pp. 212-213. 

sint et valeant, dispensandi, necnon recitationem Officii Divini, horarum 
scilicet canonicarum, eisdem Christifidelibus in recitatione aliarum pre- 
cum in eorum lingua arbitrio tuo commutandi, facultatem pariter aucto- 
ritate et tenore praesentis ad septemnium dumtaxat concedimus et im- 
pertimur, salva semper in praemissis auctoritate Congregationis prae- 
dictorum Cardinalium ». Haec eadem facultas renovata fuit a Summis 
Pontificibus Alexandro VII, Clemente X et Clemente XI. Hoc tantum- 
modo ut indicetur qua largitate Pontifices voluerunt obviam ire neces- 
sitatibus in terris Missionum. 

Nunc, ut sim omnino brevis, ad primum quaesitum: Convenit re- 
staurare ordinem diaconalem permanentem? Loquor de regionibus mis- 
sionalibus. Est quaestio haec specifice concernens Ecclesiam missiona- 
riam. Commissio nostra respondit affirmative propter multas utilitates 
in bonum Ecclesiae; videlicet sacerdos non potest adire per hebdoma- 
das vel per menses, christiani manent sibimetipsis relicti sine conso- 
latione et vigore Sacramentorum, Ss. Eucharistiae praesertim, et isti 
manent in illis stationibus ubi fortasse est praesens, et permanenter, mi- 
nister protestans vel alia capita religionum diversarum, catholici nostri 
iam sunt in minore numero, manent per hebdomadas et per menses 
sibimetipsis relicti. Habeatur diaconus, siquidem sacerdotes non sunt 
sufficientes, diaconus permanenter ibi manens in statione, vi ipsius or- 
dinationis et ornatus gratia sacramentali, quae dat igitur efficaciam, vim 
et robur ad munia propria illa perficienda; potest haberi Ss.ma Eucha- 
ristia; igitur ipse potest communicare fideles; servatur Ss. Sacramentum, 
ideoque preces a fidelibus possunt fundi coram Ss.ma Eucharistia, bene- 
dictio eucharistica impertiri potest. Missa non potest celebrari, verum 
est, sed si diebus dominicis coram Sanctissimo, si volunt, exposito, pre- 
ces, duce diacono, recitantur, revera est maximus vigor, est maxima 
consolatio pro istis fidelibus in territoriis Missionum. Non tantum hoc: 
diaconus iste potest sollemniter baptizare, potest visitare infirmos, reci- 
tare preces cum aliqua auctoritate, potest praeesse funeribus, potest 
praedicare, dummodo habeat necessariam instructionem (de condicio- 
nibus exigendis alibi agendum, nunc agitur de ipsa institutione). Haec 
ei: similes utilitates igitur voverunt Commissionem nostram ad hoc 
ut revera daret votum affirmativum pro restauratione diaconatus perma- 
nentis. 

Ad secundam quaestionem: convenit ut tales diaconi sint necessa- 
rio coelibes? Respondet Commissio: praeferendi sunt certe illi qui for- 
tasse non habent sufficientem praeparationem ut ascendant ad sacerdo- 
tium, possunt utique esse coelibes et praeferendi sunt; tamen ista con- 
ditio apposita coelibatum necessario servandi, revera non daret animum 

multis, quia evidenter diaconatus apparet aliquis gradus inferior, qui 
non videtur compensare sacrificium quod imponitur ipsis per onus coe- 
libatus. Propterea etiam in aliquibus casibus, et nunc videbimus quo- 
modo schema redactum est, possunt etiam uxorati, v. gr., dicamus coe- 
libes vel vidui, evidenter vidui etiam, sed uxorati patres excellentes fa- 
miliae, catechistae qui iam sunt per multos annos in illis stationibus; 
quae difficultas ad hoc ut admittatur etiam diaconatus uxoratus? Vul- 
nera contra legem coelibatus pro presbyteratu revera numquam videtur 
posse venire, quia tandem aliquando lex coelibatus pro presbyteris tene- 
tur ipsa persuasione, convictione fidelium et summa auctoritate Eccle- 
siae quae numquam in hac re, ut patet, dabit aliquam relaxationem. 
Nunc videtur quod id quod dixi esse sufficiens tantummodo. 

Adeundo ad decretum igitur, in prima parte, pag. 6, 3 decretum ita 
confectum est: Non relinquitur singulis Episcopis hoc decernere, sed: 
« Ubi Conferentia episcopalis regionis vel nationis, hoc opportunum 
existimaverit, liceat Episcopo loci », adderem nunc, « approbante Se- 
de Apostolica », « Diaconatum iis etiam conferre, qui procedere non 
intendunt ad Presbyteratum, etsi sint forsan matrimonio iuncti, dum- 
modo veram vocationem ecclesiasticam ostendant » et alias conditiones, 
quae utique in Conferentiis nationalibus, approbante deinde S. Sede, 
possunt enumerari. Videtur, humillime, Commissioni nostrae decretum 
cum istis cautelis et propter istas rationes, quas summatim exposui, re- 
vera quod possit admitti et aperitur aliqua largior via pro fidelibus 
in stationibus remotis, ne relinquantur sibimetipsis; praeferendi coeli- 
bes, si possibile est, sed non omnino excludendi etiam uxorati. 4 


3) ANIMADVERSIONES SODALIUM 

Card. Tis serant: Dispositiones proponuntur de aetate maxima 
pro pastoribus animarum, quae mutuatae sunt a consuetudinibus guber- 
niorum civilium. Illa tamen volunt locum dare iunioribus, progressuris 
ad superiores gradus in cursu honorum, vel potius beneficiorum. Non 
ita in Ecclesia Christi, cum ambitioni locus non detur et pastores ani- 
marum non propria beneficia desiderent, sed subditorum. 

Aetas non est efficientiae mensura, sed potius sanitas. Melius foret 
proponere sanguinis pressum nimium et « cholesteroli » quantitatem. 
Longaevitas diversa est in variis generis humani stirpibus, minor in Asia- 


3 Cf. p. 213. 

4 Textus transcriptus est ex taeniola magnetica. 

ticis, maior in Scandinavis vel aliis ad Septentrionem viventibus. Et 
caeli varietas magna est in regionibus, quae S. C. de Propaganda Fide 
subditae sunt. Quapropter propositionem non approbo. 

Quodsi pro universa hierarchia dispositiones huiusmodi a Concilio 
ponantur, utinam mox ad Cardinales adcommodentur, ut ad mortem 
procul negotiis praeparari seipsos possint. 

Card. Spellman: Schema Decreti de Disciplina Cleri a Commis- 
sione de Missionibus propositum placet quoad eius sollicitudinem ser- 
vandi consuetudinem vitae communis inter clericos missionales ubi vi- 
get etiamque eam introducendi ubi nondum exsistit, practica intellecta 
accommodatione ad circumstantias peculiares et exigentias laboris pasto- 
ralis in terris Missionum. Placent quoque, ea quae decernit de honesta 
sustentatione cleri saecularis in territoriis Missionum. 

Minus placet, autem, argumentum prolixum de Ordine Diaconatus 
restaurando in Ecclesia Latina. Haec omnia de diaconatu permanente 
seu stabili, immo de Ordinibus Minoribus instaurandis iam optime 
proponebantur et exponebantur a Commissione de Disciplina Sacra- 
mentorum in capite primo eius schematis Decreti de Sacramento Ordi- 
nis. Secundum placita huius decreti, Conferendae Episcopales terrarum 
missionalium facile poterunt proponere Sanctae Sedi subsidium optatum 
a diaconatu stabili praebendum propter sacerdotum penuriam exigen- 
tiasque Missionum peculiares; et normas de formatione officiisque isto- 
rum diaconorum ab Ipsa accipere. Opus non est, ergo, schema Decreti 
de Disciplina Cleri Missionum eamdem materiam iterum et prolixe pro- 
ponere. 

Neque placet propositum de aetate maxima pro Pastoribus Anima- 
rum (numero IV), quod in parte dispositiva tam definite decernit amo- 
vibilitatem eorum qui ex officio curam animarum gerunt cum ad aeta- 
tem septuaginta annorum pervenerint. Commissio de Episcopis et de 
Dioeceseon Regimine in eius schemate de rationibus inter Episcopos et 
Parochos iam sapienter proposuit emendationem iuris de stabilitate amo- 
tioneque parochorum, quae bonam Ordinarii loci administrationem opti- 
me colit. Quodque spectat ad eos qui Episcopalem curam animarum ge- 
runt, Sancta Sedes semper providere potest. Etiamsi indubie conceditur 
vires citius consumi ob vitam duriorem missionalem, istarum consumptio 
haud tam constanter fit ut mera annorum summa ad causam amovibili- 
tatis statuendam in se sufficiat. Remanet semper amovibilitatis causa 
canonica « infirmitatis » a Codice praescripta, quae aut prius aut po- 
sterius certae aetati confirmari potest. 



222 


SESSIO V - ACTA 


Cum, ergo, haec in schemate decreti de Disciplina Cleri omnino 
non placent, schema ipsum generatim sumptum propter rationes alla- 
tas non placet. 1 2 

Card. Ruffini: Pag. 3 2 et ss.: De ordine Diaconatus permanentis 
seu stabilis in Ecclesia latina restaurando haec Commissio iam egit. 

Distinguo diaconos stabiles caelibes a diaconis uxoratis. De illis 
nihil habeo dicendum, si utiles vere sint, instituantur; sed diaconos 
uxoratos nunquam admitterem. Haec gravissima novitas multis pericu- 
lis obnoxia esset et in primis — profecto praeter mentem et voluntatem 
Em. mi Relatoris et redactorum schematis — grave vulnus caelibatui 
ecclesiastico, qui in laudem et honorem Ecclesiae latinae abhinc pluri- 
mis saeculis vertit, inferret. Quis deinde prohibere poterit, quominus 
aliquot, saltem, ex iis diaconis, qui vocationem ecclesiasticam habere 
dicuntur, sacerdotio initientur? Esset prima flamma, quam incendium 
deinceps subsequeretur! 

Insuper diaconi uxorati, et cum filiis, necessario iustoque stipendio 
aucti, nonne aequarentur cum quibusvis apparitoribus (impiegati) vel 
operariis laicis? Multi certo ad talem diaconatum hodie adspirarent, sed 
nescio quo fidei emolumento. Puto pluribus Missionum necessitatibus, 
in auxilium sacerdotum, satis provideri posse per cathechistas et Soro- 
res. Ceterum quomodo diaconi uxorati — sine plena institutione, Sa- 
cerdotum propria — verbum Dei digne et competenter praedicari pos- 
sent? Nonne — praeterea — auctoritas Missionarii minueretur si huius- 
modi diaconi Benedictiones hucusque ei reservatas impertirent? 

Cap. II et III: Quae in schemate scripta leguntur de Cleri saecularis 
vita communi et de honesta sustentatione Cleri saecularis laudibus ex- 
tollo. 

Cap. IV: Quod de aetate maxima pro pastoribus animarum pro- 
ponitur, mihi non placet. 

Pastores sane et parochi, in universum qui in curam animarum in- 
cumbunt, cum inepti vere fiant vel aegritudine, vel senectute, vel alia 
causa — si sponte non renuntient — amoveri aliquomodo deberent; 
sed aetatem non definirem. Habemus nunc Pontificem Summum qui 
Ecclesiam universam regit, et quidem sapientissime, quamquam 80 an- 
nos natus est. 

Pluries audivi magistratus et professores laicos, qui propter aetatem 
de Tribunali vel de cathedra universitaria deiciuntur cum autem adhuc 


1 Animadversiones istae lectae sunt ab Exc.mo Secretario Generali. 

2 Cf. p. 211 ss. 

vegeti sint, audivi — inquam — celebrari Ecclesiam, quae, aetate mi- 
nistrorum sacrorum neglecta, nunquam de gradu vel officio eos depo- 
nit, donec dignos ac validos se manifestent. 

Card. Gracias: 1. Quaestio circa Restaurationem Diaconatus pro- 
posita iam fuit in sessione Commissionis Centralis mense ianuario ha- 
bita. Illa occasione, cum conventui adesse non potuissem, Votum misi, 
quod restaurationi Diaconatus meum absolutum dissensum manife- 
staret; et ratas habui causas, quae leguntur in paginis 131 et 132 ex 
« Acta et Documenta », Serie l a , Appendice Vol. II. Huic proposito 
oppositio undecim magni ponderis causas consignavit, quae causis in 
istius propositi favorem allatis certo aequiparari possunt. Tales causae 
sunt sequentes: 

De inopportunitate Diaconatum restituendi. 

a) Non convenire videtur diaconos (sive non uxoratos, sive et prae- 
sertim uxoratos) instituere. 

b) Non adsunt rationes sufficientes pro diaconorum restitutione. 

c) Incommoda restitutionis diaconatus commoda superant. 

d) Diaconatus sine voto castitatis valde periculosus est. 

e) «Renovatio Diaconatus» est locutio aequivoca, inutilis et peri- 
culosa: aequi voca, quia laicus non potest esse diaconus sine praeviis 
ordinibus et tonsura; inutilis, quia in membris actionis catholicae aequi- 
valens res iam habetur; periculosa, quia distinctio inter laicum et cleri- 
cum semper manere debet, iuxta can. 948. 

/) Restitutio diaconatus sine obligatione castitatis fortasse est ianua 
periculosa ad abolitionem caelibatus Presbiterorum. 

g) Deficiente facultate Missam celebrandi ac confessiones audiendi, 
nihil aliud isti agere possunt quam quod in missionibus iam catechistae 
faciunt; inutilis ergo institutio diaconorum uxoratorum evaderet. 

h ) Diaconatus restitutio penuriam sacerdotum graviorem redderet. 

i) Ittutile est immorari in statu diaconali dum multae actiones quae 
antiquitus committebantur diacono nunc a laicis fiunt. 

l) Reprobanda opinio fautorum institutionis « diaconorum cum 
uxore ». 

m) Circa diaconatum sine caelibatu in adiutorium parochi, non 
video utilitatem vel opportunitatem vel aedificationem, quae possit de- 
rivare in christifideles. 

Igitur quaestio ad summum, valde dubia pronuntianda fuisset. Ta- 
men , in praesenti circa missiones Schemate, eam Relator ut commenda- 
tam propositionem designat. 

2. In Voto quod mensis ianuarii conventui misi, allusionem ad mis- 

sionalem conventum anno 1960 Nijmegen habitum feci, quo durante 
favens propositioni dissertatio a quodam Episcopo lecta fuit. Decursu 
disceptationis, quae inter missionum Episcopos subsecuta est, longe 
maior eorum pars tale propositum improbavit. Revera, illi conventui, 
quidam Orientalis Ecclesiae Diaconus aderat, cuius iudicium privatim 
quaesivi. Mihi instar responsi dixit hodiernam propensionem etiam 
in Orientali Ecclesia, in independentis Diaconatus favorem non ten- 
dere. 

3. In missionibus, una ex causis cur vocationes inter iuvenes ad 
vitam Fratrum Coadiutorum in Ordinibus Religiosis, vel ad vitam Chri- 
stianorum Fratrum sic dictorum docentium, non abundent in eo praecise 
est, quod quivis iuvenis, normali ingenio praeditus, sacerdotium gene- 
ratim appetit. Praeterea, nostrae gentis in missionibus degentes modus 
cogitandi talis est, ut caelibatum cum ministris rebus sacris dicatis, arcte 
coniungat. Quod ad Ecclesiae statum in missionibus attinet, funestum 
quidem esset si institutio virorum existeret — uxoratorum — qui prae- 
sertim et publica auctoritate res sacras in manibus haberent. 

4. Plerique horum diaconorum essent uxorati ut patet, eo quod 
iuvenes, communi intellectu praediti et caelibatu ligati, gradu tantum 
Diaconatus contenti non remanerent. Qualis educatio in eis desidera- 
retur, quali disciplinae submitti deberent, quae eos opere efficaciores 
normalibus catechistis reddere posset? Cum aperte sciamus quam aequi- 
vocum esse locum quam Diaconissae in Protestantismo teneant, quendam 
locum Diaconus in multiplici nostrarum urbanarum paroeciarum stru- 
ctura tenere posset? Cum Catholicorum praeiudicium, pro caelibatu in 
spiritualibus ducibus sit, qualis esset publica reactio eorum uxorato 
viro, qui vi sui status tale ducis munus appetere debet? 

5. Diaconatus fautores historiam appellant. Sed talis appellatio val- 
de infirma est. Ecclesia enim primitiva parvis communitatibus consta- 
bat, quae inter ingentes turbas seclusam et poenarum refertam vitam 
degebant. Illo tempore, Diaconus opem potius materialem quam spiri- 
tualem ferebat, qua vinculum unionis inter dispersos fideles servabatur. 
Etiam in India, ubi Ecclesia parvis dispersisque coetibus saepe constat, 
haec assistentia materialis vix desideratur. Hanc enim optime praebere 
possunt Confraternitates Sancti Vincentii a Paulo necnon aliae laicorum 
consociationes. 

6. Quid est specifice vocatio ad Diaconatum? Nisi forte verba sensu 
careant, debet esse interior ille et continuo premens impulsus, quo quis 
servitio Ecclesiae se devovet. Nonne talis impulsus praecise desiderium 
Sacerdotii ex nostalgia oriundum dicendum est, Sacerdotii inquam quod 
extra campum possibilitatum manet? Nonne hoc esset pulsatio ad ia- 

nuam posteriorem, postquam ianua anterior irrevocabiliter clausa est? 
Nonne in dilemmate haerebit Episcopus quando casus viri uxorati sol- 
vendus ei proponetur? nam hic vir alia ex parte officia familiae relin- 
quere nequit, ex alia vero parte inspiratione divina se duci dicit ad vires 
suas servitio Ecclesiae vovendas. Episcopo cito patebit quod uxoratus 
diaconus in eo est ut parum efficere possit propter hanc divisionem virium 
in partes contrarias. Huc illuc enim trahetur, inter sua erga Ecclesiam 
officia et officia erga familiam locumque quem ut laicus in Ecclesia tenet. 
Sic timendum ne talis vir utroque scopo deficiat. 

7. Ministeria quae diaconorum curae committerentur triplicis ge- 
neris essent: ministerium liturgiae, ministerium catecheseos et mini- 
sterium testis. Nonne restauratio Diaconatus cum apostolatu laicorum 
pugnabit? 

Nonne haec pugna illum hodiernum motum subvertet, propter quem, 
momentum laici in Ecclesiae organismo ab omnibus agnoscitur? 

8. In nationibus Indiae similibus, fluxus vocationum sacerdotalium 
certo impedietur. Cur amplecti caelibem vocationem, dum facilior mo- 
dus serviendi Ecclesiae ad manum est? Pharmacon peius evadere potest 
quam aegritudo ipsa! Nonne Pius XII in adlocutione inaugurali ad Se- 
cundum Universalem Congressum pro Apostolatu Laicorum dixit, tem- 
pora hodierna matura nondum esse ad restaurationem Diaconatus? 

9. Etiam ferventes fautores restaurandi Diaconatus, putant fore ut 
in tali proposito executioni mandando, multum temporis, praeparatio- 
nis et prudentiae impendi debeat. Praeterea, et ipsi contendunt hoc expe- 
rimentum tentari debere primum, non in partibus missionum , sed in 
terris christianis ubi adiuncta religionem et praesertim vitam liturgicam 
expectantia favorabiliora videntur (Ex disserto articulo in « The Clergy 
Monthly », India, Missionary Supplement, Sept. 1959, a P. de Letter, 
S. I., ex « St. Mary’s Theological College », Kurseong). Si ad Indiam 
rem restringimus, meo iudicio talis institutio scandalo esset pagorum in- 
colis; in civitatibus vero fortasse tales uxorati viri ad hoc propositum 
allicerentur, qui falso zelo ducti, plus temporis in Ecclesia terere parati 
sunt, cum detrimento quidem uxorum atque educationis prolis. In nostra 
patria talium virorum numerus sat magnus est, Praeterea, subsecutura 
reactio non-Catholicorum concivium oblivioni non danda est. Ex longo 
tempore enim assuefacti sunt coniungere caelibatum cum quavis persona, 
quae se in Ecclesia Catholica servitio Dei dicat, sive sit vir sive foemina, 
sacerdos, frater, laicus, seminarista, scholasticus. 

10. In Schemate dicitur, quod Conventus Episcopales in natione da- 
ta rem considerare possent. Ubi res Episcoporum iudicio commenda- 
retur, posset eius deductio in praxim, instar tentaminis, cuidam Epi- 


is 

scopo permitti. Haec admonitio causa confusionis esset atque viam 
sterneret propensionibus quae sponte sua devium cursum evolvere 
possent. 

11. Ergo, si Concilium iudicet tale experimentum fieri, obsecro ut 
experimentum fiat non in terris missionum, sed in iis regionibus ubi 
haec idea — • vere aliena sensui religioso proprio missionum — exorta 
est; ei favetur plus a missionariis exteris quam ab indigenis, generatim 
loquendo. Nolim ut Ecclesiae Missionum dicant, non sine ratione: « Li- 
bera nos, Domine ». 

Circa paginam 11, 3 lineis 13, 14, 15, 27 et sq.: Dolendum est quod 
comparatio facta est cum regulis usibusque in vita civili vigentibus. Nor- 
maliter, solum in gubernii servitio, statuitur aetas ad decedendum ex 
officio, et haec non praecise propter rationes in Schemate allatas. In 
India ex. gr. aetas, ad dimittendum officium statuta, est quinquagesi- 
mus quintus annus, exceptis iudicibus, qui usque ad sexagesimum an- 
num munus retinere possunt. Nihilominus permulti sunt, qui, re bene 
perpensa, existiment maiorem partem hominum, 60 annorum haben- 
tium, continuare posse suum laborem cum efficientia et maiore matu- 
ritate. Ratio, quare statuatur illa aetas, ad rem pecuniariam spectat, nam 
nisi iuniores ad altiorem gradum opportunitatem perveniendi habeant, 
maius salarium emolumentaque accipere nequeunt; et hanc opportuni- 
tatem iuniores habere non possent, nisi seniores ad officium mature di- 
mittendum essent obligati. 

Omnino non possum intelligere cur Concilium intendat, pro Epi- 
scopis et Parochis, septuaginta annorum aetatem statuere ad deceden- 
dum ex officio. Nonne adsunt hodie Episcopi et Parochi etiam 70 anno- 
rum, qui, dum habent maiorem maturitatem, retinent adhuc suam iuve- 
nilem potestatem res perspiciendi, et, data bona salute, splendide la- 
borant? 

Re quidem vera, semper est penes Sanctam Sedem, non solum sug- 
gerere sed etiam iubere aliquem Praelatum ex officio decedere, completo 
septuagesimo anno, vel etiam antea, si pro rationibus in Schemate datis, 
ille ineptus existimetur pro munere ab eo habito. Suggererem, ergo, 
hanc particularem paragraphum eliminari. 

Card. Godfrey: Multa dicuntur in schemate quae sunt digna laude 
sed liceat aliquas observationes facere. 

1. Verum est quod diaconi in variis officiis pro presbyteris sup- 
plere valent. 


Cf. p. 215. 

Pagina quarta: 4 5 Schema dicit quod diaconi caelibes praeferendi sunt: 
optime dicitur et licet sperare quod caelibatus diaconorum semper de 
obligatione erit si forsitan admittatur diaconatus stabilis. Mea humili 
opinione melius esset habere penuriam sacerdotum quam diaconi non 
caelibes. 

Ratio est quia caelibatus in Ecclesia Latina est tam pretiosa marga- 
rita ut eam conservare debemus ad gloriam ministrorum Ecclesiae et, 
uti putor, ad bonum animarum. Nam non videtur certum quod effectus 
adversi non sequentur in sacrum Ordinem Presbyteratus. Ratio est quod 
praesentia diaconorum matrimonio coniunctorum potest favere ideae, 
in presbyteris debilibus et tentatis, lapsum contra castitatem non esse 
adeo gravem quam antea in iis qui portant vasa Domini. Fidelibus etiam 
esset occasio saltem admirationis. 

Pagina quinta/ in primis lineis: Schema loquitur de fatua spe rela- 
xationis caelibatus pro presbyteris et de vano et remoto timore ne Dia- 
conatus non caelebs esset incitamentum presbyteris ut petant liberari 
ab eorum obligatione. Non credo quod timor ille sit remotus et vanus. 
Censeo eum esse proximum et realem. 

Omnibus igitur perpensis non placet propositio de diaconatu sta- 
bili sine caelibatu. 

2. In pagina sexta 6 linea decima quinta legimus: «Est enim 
limes inviolabilis clericum inter et laicum ». Verba illa meditari debent 
ab illis qui nostro tempore imprudenter loquuntur et scribunt de « regali 
sacerdotio » laicorum non addita explicatione. Bene ergo schema in 
mentem revocat veritatem. 

3. De vita communi cleri saecularis sapienter tractat schema. No- 
vimus quidem apud nos beneficium fratrum in unum iucunde degentium. 

In fine licet repetere: 

Damnosa omnino esset quaecumque publicitas de hac re, uti, expe- 
rientia recens constat. Caricaturae iam apparent in diariis popularibus. 

Rogo enixe ut nihil detur ephemeridibus ne quidem factum quod 
de hac quaestione discussionem habuimus. Sic propono qua par est re- 
verentia. Qui scribunt in ephemeridibus nesciunt distinguere inter or- 
dines maiores et minores, et inter diaconatum et presbyteratum. Locu- 
tus est aliquis scriptor post unam sessionem nostrae Commissionis de 
futuris « sacerdotibus laicis », quia currebat vox de relaxatione caeli- 
batus omnium ministrorum Catholicorum. Certe erat fructus eius ima- 


4 Cf. p. 211. 

5 Cf. p. 212. 

6 Cf. p. 212. 

ginationis, sed in quaestionibus adeo delicatis melius est caute proce- 
dere etiam utendo terminis generalibus. 

Card. Konig: Commissio Centralis iam antea de ordine diaconatus 
restaurando disceptabat. Hodie sub aspectu exclusivo missionum quae- 
stio iterum redit et mihi non videtur superflua, etsi tunc sodales huius 
commissionis illis argumentis affirmativis minus favebant. Sed sub 
aspectu exclusivo missionum res aliqualiter aliter se habet. 

In schemate praeiacente modesta et discreta sunt argumenta propo- 
sita, quippe cum talis restauratio diaconatus conferentiis episcoporum 
regionis relinquatur et nulli episcopo vel loci ordinario ulla obligatio po- 
sitiva hoc modo imponatur. Uti autem revera effectus talis restaurationis 
obtineatur, interdum etiam uxorati ad hanc ordinationem admittendi 
sunt, secus numerus notabilis talium diaconorum vix obtinetur et restau- 
ratio maneret ficticia. Coelibatum sacerdotalem ita labefactari non opi- 
nor. Nam hi uxorati tantum diaconi ordinandi praevidentur, qui tale 
munus reapse tam exercent, pro quo ordinantur: v. g. magistri evangelii 
et catechistae, opera caritatis administrantes. Tales ubi sunt et requirun- 
tur, non vero ut sint, ordinandi sunt diaconi. Munus de facto iam exi- 
stens, licet sine sacramentali communicatione talis muneris, tali ordina- 
tione stabiliendum est. Si in aliquo coelibatus requiritur, id non ex 
ordinatione qua tali, sed e munere, ordinatione conferendo, provenit. 
Sed quia Christus per Apostolos talem sacramentalem collationem mu- 
neris diaconi instituit, congruum non esse videtur talem ordinationem 
ficticie tantum in Ecclesia existere. 

Ideo Concilio proponendum mihi videtur, ut sub auctoritate Sanctae 
Sedis fiat experimentum circumscriptum in terris missionum; deinde 
Sancta Sedes decernat utrum talis praxis sit amplianda, restringenda vel 
abolenda. 

Pag. 12, 7 de sacerdotibus apostatis: Assentio iis quae hoc loco expo- 
nuntur. Sed mihi minus congruum esse videtur talis disputatio in Con- 
cilio. Et si patribus placuerit immediate a commissione centrali Summo 
Pontifici proponatur. 

Pag. 9, 8 linea 4-6: Vita communis magni momenti est etiam pro sae- 
cularibus. Attamen pro iis qui sunt provectioris aetatis non parvas diffi- 
cultates affert nec dici potest in omni vocatione sacerdotali ex natura 
sua contineri vocationem ad vitam communem. Non omnes, qui vere 
ad sacerdotium vocati sunt, eodem modo sunt vocati ad vitam co mmu - 


7 Cf. p. 216. 

8 Cf. p. 214. 

nem. Ideo mihi non expedire videtur mandatum absolutum statuere pro 
clero saeculari in omnibus missionibus. In multis regionibus talis vita 
communis opportuna vel etiam necessaria erit. Sed aliud est praxis 
communis et aliud est lex obligatoria. Potius libertati et magnanimitati 
sacerdotum saecularium relinquenda sunt. 

Card. Ottaviani: De diaconis uxoratis in missionibus non placet: 

1. Quia posset esse incentivum contra coelibatum sacerdotalem: 
esset enim initium admissionis virorum uxoratorum ad sacros Ordines. 

2. Quia est vulnus promissioni seu voti castitatis quod fit in sub- 
diaconatu qui praecedit diaconatum. 

3. Quia haberentur diaconi uxorati etiam in Europa et in Ame- 
rica, quia etiam in his regionibus sunt terrae missionum. 

4. Quia diaconi cum familiis, attenta facilitate itinerum, possent 
vacare in locis subiecti iuri communi, vel etiam ibidem domicilium defi- 
nitivum sumere quando finem imponunt labori in missionibus. Et tunc 
essent admiratione plebi christianae in occidente. 

5. Quia imminueretur numerus sacerdotum in missionibus: nam 
multi praeferrent diaconatum cum familia, potius quam sacerdotium 
sine familia, attenta praesertim pugna quae exardescit contra coelibatum 
ecclesiasticum. 

6. Quia res scatet difficultatibus oeconomicis. 

7. Quia, sine istis incommodis, melius provideri potest ampliando 
munus catechistarum, eosdem dividendo in plures classes, prout stu- 
diis, dotibus moralibus et spiritualibus, facultatibus intellectualibus plus 
minusve eminent et eisdem, proportionaliter cum bis qualitatibus, con- 
ferendo ampliores facultates (praedicatio, collatio baptismatis, deferre 
communionem infirmis, praeesse sacris functionibus sine Missa, res 
matrimoniales nupturientium praeparare, registra paroecialia, admini- 
strationem regere et alia huiusmodi). 

Card. Larraona: Revera tantum verbum addam, quia illa quae 
dicta fuerunt quoad substantiam sunt ita clara, ita solida, ita evidenter 
dicta ut nihil amplius, nec plus ultra. Tantum quaero modeste: revera... 
ex ratione competentiae, id est: quando adsunt aliquae congregationes, 
quae habent quamdam potestatem universalem et tunc ad illa quae sunt 
specifica possunt quidem applicare, sed principia recipiunt ex Sacra Con- 
gregatione, e. g. quoad competentiam Sacramentorum, SS. CC. de Re- 
ligiosis et de Propaganda Fide, non possunt aliquid statuere quod prin- 
cipium tangat; haec statuuntur a S. Congregatione de Sacramentis; et 
idem valet pro S. Congregatione Rituum: Propaganda tribuit facultates, 

sed. semper, quando principia tanguntur, debet normam ab ipsa Con- 
gregatione obtinere. Ergo quaero an buiusmodi quaestio tractata fuerit 
vel minus a Congregatione de Sacramentis, vel melius an Congregatio 
de Propaganda tractaverit quaestionem cum Congregatione de Sacra- 
mentis, quia revera quando heri fuit iam definita quaestio ex proposi- 
tione Congregationis principalis hac in re, alia non poterat proponere, 
nisi fallor. Est mea improbatio, modesta. 

Quoad illa quae dicuntur de vita communi, optime; et Congregatio 
de Religiosis huiusmodi formam ex qua assignatio alicuius clerici Socie- 
tati vitae communis ita sumit ut habeat veluti punctum referentiae; 
ergo admittitur etiam pro Religiosis, ita ut adsit aliqua domus genera- 
lis. Consequenter est optima institutio. 

Quoad illa quae dici potuissent circa huiusmodi aetatem septua- 
ginta annorum, omnia quae potuissent addi, sunt iam optime dicta; 
proinde relinquam. 9 

Card. Browne: 1) Quoad propositum in pag. 6 10 linn. 25-30 forte 
admitti potest in quibusdam regionibus Missionum dummodo gradatim 
et caute experientia de eo fiat annuente S. Sede. 

2) Quoad propositum in pag. 9 11 linn. 4-6 admittendum est. 

3) Quoad propositum in pag. 11 12 linn. 28-31 duo dicerem: 
a) quoad Episcopos cavendum omnino est de reverentia eis debita. Spon- 
si sunt suarum Ecclesiarum; b) nihil fiat quoad eorum amotionem nisi 
omnibus quoad eos perpensis ex parte Sanctae Sedis. 

Beat. Cheikho: Unam observationem generalem habeo: 

In multis schematibus, quae in variis sessionibus nobis proposita 
sunt, influxus liturgistarum, aliorumque scriptorum, desiderium mul- 
tarum innovationum habentium, saepe apparet. Influxus theologorum 
minus habetur. Atque fundamentum Concilii oecumenici, theologia est, 
non vero liturgia, neque ius canonicum. Utrumque auxilium praebet 
Concilio. 

Nunc redeo ad schema de Disciplina Cleri: 

In pag. 4, 13 linn. 1-2: Oportet ut vocabulum islamismi tollatur. Hoc 
enim valde nocivum est christianis qui simul cum musulmanis degunt. 
Deinde hoc dictum omnino falsum considerabitur apud musulmanos, 


9 Textus transcriptus est ex taeniola magnetica. 

10 Cf. p, 213. 

11 Cf. p. 214. 

12 Cf. p. 216. 

13 Cf. p. 211. 

quia in libro Corani, qui est pro eis liber inspiratus, commendatur ut 
sacerdotes et religiosi venerentur. 

In pag. 4-5: 14 Loquitur de Diaconatu. Non faveo restaurationi Dia- 
conatus. Melius est ut seligantur personae bonae et piae, quae post con- 
gruam praeparationem, munus catechistarum sumant, et detur eis retri- 
butio conveniens. 

Respectis iis quae tam clare ab Em.mo Domino Card. Agagianian 
proposita sunt, sufficit ut licentia petatur a Sancta Sede ut pro una vel 
alia regione, subiectum idoneum ordinetur diaconus propter necessi- 
tatem et utilitatem. 

Admitto ea quae ab Em.mo Domino Card. Tisserant dicta sunt de 
aetate maxima pro Pastoribus animarum. 

Exc. Cooray: I. In Sect. I: De Ordine Diaconatus restaurando: 

a) Quaedam in hac sectione exprimuntur acriter nimis, terminis 
qui, citra mansuetudinem quae decet Patres, offendere possunt aliter 
sentientibus. Ita: 

1) ad pag. 4, lin 35: timor ne adversi sequantur effectus in 
sacrum Ordinem Presbyteratus dicitur « vanus », forsitan secundum 
alios, peremptorie; 

2) ad pag. 5, linn. 20-30: idem timor dici videtur « ex falsa 
perspectiva sive historica sive canonica » oriri; 

3) ad pag. 6, 15 linn. 5-7: propositio « sperandum igitur non 
peiores esse animorum dispositiones in Ecclesia Christi quam in eccle- 
siis separatis » omnino delenda est utpote offensiva ac contra propositum 
demulcendi hos fratres separatos. 

b) In genere quoad necessitatem diaconorum stabilium in locis 
Missionum: valde prudenter agendum. 

Haec necessitas haud ita evidenter constat. Experientia saltem quo- 
rundam probat catechistas posse sufficere, absque incommodis quae a 
Diaconatu stabili orientur. Forsan tantum in locis Missionum in quibus 
sacerdotes per se facile fideles adire non valent, quia pauci, permitti 
possunt tales diaconi stabiles coniugati, ut cum fidelibus permaneant 
et ipsis ministrent. 

II. In Sect. 2: De Cleri Saecularis vita communi: valde commen- 
dandum. 

Vita communis instaurari potest saltem in paroeciis (seu centris 
praecipuis) ubi plures sacerdotes (parochus et vicarii) eidem ecclesiae 


14 Cf. pp. 211-212. 
Cf. p. 212. 

inserviunt. Locus aptissimus, saltem apud nos, est ipsa domus presby- 
teratus: Est scandalum apud fideles, si sacerdotes alibi commorantur. 
Domus baec centralis simul pateat sacerdotibus illius « districtus » quo- 
ties simul convenire debent. 

III. In Sect. 3: De honesta sustentatione pag. 9, 16 lin. 33. 

« Necessarium erit ut sacerdos (saecularis) ... stipendia Missarum, 
iura stolae in favorem Missionis... renuntiet ». Hic modus agendi est 
optimus, imo necessarius, cum missiones permultae sint pauperrimae. 
Hoc loco quaeri potest: quid de Religiosis (seu de sacerdotibus alicuius 
Instituti perfectionis missionalis servitio Missionis adscriptis). Constat 
pro pluribus (forsitan pro omnibus) istis Institutis « Statutum » aliquod 
a Sacra Congregatione de Propaganda Fide approbatum esse, ad res 
componendas quae ad utramque auctoritatem (ecclesiasticam nempe et 
religiosam) pertinent. 

Iamvero iuxta hoc Statutum honoraria Missarum ac iura stolae so- 
dalium cedi debent Superiori religioso. 

Incommoda quae exinde consequentur, sunt: 

a) Disparitas cum clero saeculari (si iuxta propositum, ac de facto 
iam apud nos, sacerdotes saeculares haec emolumenta cedere debent 
aerario communi Dioecesano). 

b) Gravatio ultra modum aerarii dioecesani. Absque stipendiis 
Missarum ac iuribus stolae permultis in Missionum locis redditus haud 
sufficient ad sustentationem cleri, multo minus ad Missionis progressum 
fovendum. Unde nihil supererit Episcopis nisi recursus ad S. Congrega- 
tionem de Propaganda Fide pro subsidiis amplioribus. 

c ) Admiratio ac mala aedificatio fidelium si scirent sacerdotes 
(praesertim eos qui paupertatem professi sunt) praeter plenam susten- 
tationem, etiam stipendia Missae ac iura stolae tamquam emolumenta 
personalia percipere. 

Notandum-. Si religiosi subsidiis pecuniariis indigent ad suos alum- 
nos educandos et sustentandos, aliter hac de re provideant, consulta Sa- 
cra Congregatione de Propaganda Fide. 

IV. In Sect. 4: De aetate maxima, pag. II, 17 linn. 29-30: Debilitas 
potiusquam aetas debet esse norma. 

Simul caveatur ne voluntaria demissio curae pastoralis, Episcopis 
etiam debilibus, omnia privilegia ac necessitudinem cum desponsata ec- 
clesia auferat. Exempli gratia, privilegium concedendi indulgentias 
(cf. can. 349 2 2 a ); sepulturae in ecclesia (cf. can. 1205 2) etc. 


16 Cf. p. 214. 

17 Cf. p. 216. 

Exc. Seper: Sincere fateor me cum aliquo timore aggredi thema de 
Diaconatu stabili seu permanenti etiam virorum coniugatorum. Res iam 
pertractata et reiecta est in Schemate Commissionis de Sacramentis. 

Est res exorbitans et extra conceptus quibus nos assueti sumus. Sed 
estne spernenda et pro nihilo habenda vox tot Episcoporum aliorumque 
e variis orbis partibus? Concilium Oecumenicum est eventus saecularis 
in Ecclesia. Nec sufficit ut Concilium cum magna solemnitate confirmet 
statum quo, sed necesse est ut necessitatibus Ecclesiae saltem pro se- 
quentibus quinquaginta annis provideat. 

Vivimus in temporibus apocalypticis, in temporibus progredientis 
dechristianisationis multitudinum, in temporibus quibus plus quam 
50.000.000 catholicorum plena libertate religiosa destituti sunt. Omnia 
media licita quae praesto sunt ab Ecclesia adbibenda sunt. 

Si aspicimus immensas regiones sufficienti numero sacerdotum desti- 
tutas (aliquando, uti dicitur, praecise eo quod ob aeris temperiem, cli- 
ma etc. coelibatus valde difficilis est); si apertis oculis consideramus 
tot sacerdotes, etiam tales qui in officio sacerdotali perseverant, quoad 
coelibatum deficere, nonne opportunum esset in aliquibus regionibus 
introducere Diaconos, etiam coniugatos? Aliquando obiicitur populum 
certe nolle recipere sacramenta e manibus ministrorum coniugatorum. 

Respondeo: si ea accipiunt a sacerdotibus, etiam notorie concubina- 
riis vel fornicariis, cur non possent recipere a ministris qui sunt in « ho- 
norabili coniugio » (expressio e liturgia coptica)? 

Notandum iam Concilium Tridentinum in aliquo decreto praevidisse 
clericos ordinum minorum coniugatos. 

Cogitandum est etiam de pastoribus protestantibus qui convertun- 
tur vel converti volunt, quibus locus non adest in Ecclesia, nam uxores 
habent, ideoque officium ecclesiasticum amittere debent et fieri biblio- 
thecarii vel officiales etc. Hoc pro eorum conversione saepe magnam dif- 
ficultatem creare potest. 

Duplex timor causa esse videtur cur institutio Diaconorum coniuga- 
torum reficitur: 

1. Timor ne coelibatus sacerdotalis detrimentum capiat, ne gres- 
sus fiat etiam ad abolitionem coelibatus sacerdotalis. Hoc tamen minime 
verificari debet. Imo forsan erit aliqua « purgatio » status sacerdotalis, 
cum aliqui qui nunc, etsi in castitate non satis probati, sacerdotium arri- 
piunt, in posterum qua Diaconi coniugati honeste Ecclesiae servire po- 
terunt. 

2. Timor ne post Concilium, si tales Diaconi admittantur, aliquod 
« diluvium » Diaconorum coniugatorum in tota Ecclesia appareat, cum 
diminutione vocationum sacerdotalium. Hoc minime erit. Sunt regio- 

nes, etiam in missionibus, ubi introductio talium Diaconorum iam a 
priori impossibilis est, v. g. (uti mihi dicebat Exc.mus Archiepiscopus 
e Rangoon) ubi monachi buddhistae coelibes sunt. Pro nunc agitur tan- 
tum de principio utrum tales Diaconi admittendi sint an non. Applica- 
tio relinquetur non Episcopis nec Conferentiis Episcoporum, sed S. Se- 
di, quae vel pro casu singulari vel generaliter pro aliqua dioecesi li- 
centiam dabit. Ideo omnino addendum est in conclusione cap. I Sche- 
matis, uti Em.mus Agagianian in sua expositione dixerat: « approbante 
Sede Apostolica » (pag. 6, 18 lin. 27). Ergo primum aliquod experimentum 
faciendum est et ex hoc nulla mala consectaria timenda sunt. 

Conclusio verbis Em. mi Card. Browne: « Nollem claudere portam ». 

Exc. Ngo-dinh-Thuc: Totum schema demonstrat maternum amo- 
rem Sacrae Congregationis de Propaganda Fide et suum ardentem zelum 
pro animabus in regionibus Missionum; unde illa propositio de susci- 
tatione ordinis Diaconatus permanentis, conferendi etiam viris uxoratis, 
et de dispensatione ab obligatione coelibatus pro sacerdotibus lapsis, 
ut ita dicam, incorregibilibus. 

Salva reverentia erga antiquum et amarissimum professorem meum, 
Eminentis simum Relatorem, fas sit mihi pandere humiliter de duplici 
illo proposito sententiam meam, quae tamen communis est episcopis 
regionis vietnamensis, inter quos sum senior. 

Utique Vietnam gaudet relativa ubertate vocationum sacerdotalium 
et religiosarum; utique duplex illa propositio dependeat in executione 
a sententia Conferendae Episcopalis nostrae regionis; attamen mihi 
videtur Concilium Oecumenicum non esse locum ubi ista propositio 
publicetur; relinquatur potius studio conferentiarum episcopalium, quae, 
post tempus definitum sat longum, mentem aperiant Sacrae Congrega- 
tioni. 

Ratio: videtur mihi quod suscitatio istius ordinis non sit tantae 
utilitatis — ne sermo sit de eius necessitate — ; atqui, si nefas est creare 
entia sine necessitate, fas non est resuscitare mortua entia sine utilitate 
evidenti. Quaenam enim sunt munera diaconi permanentis quae non 
possunt adimpleri vel quae actualiter non adimplentur a catechistis etiam 
uxoratis? Praedicare Evangelium, administrare bona ecclesiastica; quoad 
delationem et distributionem SS. Sacramenti, cur id non potest conferri 
laicis, uti fit tempore persecutionis? cur omnes fideles non possunt digi- 
tis tangere Sacram Hostiam, cum illam bene tangant labiis, ore et lin- 

gua? cur non possunt deferre Sanctissimum Sacramentum, cum de facto 
illum deferant in corpore suo post communionem? 

Deficientiae gratiae sacramentalis diaconatus supplebunt Deus et 
Ecclesia. 

Admissio virorum uxoratorum ad diaconatum permanentem nobis 
orientalibus videtur nociva aestimationi, quam omnes, etiam pagani, de- 
monstrant erga Ecclesiam ob coelibatum, impositum non tantum sacer- 
dotibus, sed etiam, multis religiosis utriusque sexus; qui coelibatus etiam 
imponitur certis ministris idolorum. Exceptio fiat illi viro qui in Eccle- 
sia tertiam dignitatem obtinet ante oculos fidelium et non fidelium, 
i. e. post episcopum et sacerdotem parochum, et ante ceteros religiosos 
et religiosas? In nostro Oriente talis est reverentia et auctoritas statui 
religioso coelibi adnexa, ut quasi impossibile sit conferre veram aucto- 
ritatem in alta directione actionis catholicae laico, et speciatim laico 
uxorato. In auribus meis resonat adhuc exclamatio alicuius mulieris, 
quae vidit laicum quemdam, virum doctum, pium, eloquentem, sed uxo- 
ratum, praedicaturum turbae fidelium extra ecclesiam: I, et doce prius 
tuam uxorem et tuos filios. 

Tandem, cur habemus religiosos uti magistros in scholis neque tra- 
dimus scholas nostras magistris uxoratis, redimentes illos religiosos pro 
sacerdotio? Una ex obviis rationibus est quod coelebs religiosus vivit 
parce, quia non debet sustentare familiam: ideo educatio est magis 
oeconomica. 

In missionibus pecunia est rara avis; ubi ergo illam invenient mi- 
seri episcopi, ad solvendum pretium locationis pro familia diaconi uxo- 
rati? ubi illam inveniet parochus, pro quo solutio salarii coquae est 
iam problema arduum? 

Quoad vitam communem, illa non prodest, nisi sacerdotes in com- 
muni viventes satagant facere in communi exercitia pietatis seminarii 
maioris, sicut meditationem, lectionem S. Scripturae, examen conscien- 
tiae, visitationem SS. Sacramenti, preces serotinas et rosarium. 

Tandem limitatio aetatis applicetur omnibus dignitatibus ecclesia- 
sticis, speciatim altioribus, sine distinctione territorii missionalis vel 
non missionalis. Dixi: « speciatim altioribus », nam eae dignitates indi- 
gent maiore vigore physico et intellectuali quam nos simplices episcopi 
missionarii et, a fortiori, miserrimi parochi missionarii. 

Rev. Sepinski: Ad pag. 6, 19 linn. 25-30: attentis votis plurimo- 
rum episcoporum, si acceptaretur a Commissione Centrali propositio in- 

cipiendi introductionem diaconatus stabilis, speciatim diaconatus uxo- 
rati: 

a) introductio deberet fieri tantum ad experimentum; 

b ) non deberet dependere a Conferentia episcopali; 

c ) pro unoquoque casu prius obtineri deberet facultas a S. Sede 
vel a Summo Pontifice; 

d) permittatur, positis ponendis, solum in terra particularium 
missionum: 

brevibus verbis, cum Em.mo Browne non clauderem totaliter portam 
propositioni a Commissione pro missionibus factae. Forsitan melius es- 
set, si res in Concilio non tractaretur. 

Ad pag. 8, 20 linn. 7-8: sic textus corrigatur: « quam facile communi 
consilio methodus apostolatus discutitur et corrigitur ». 

Ad pag. 8, linn. 12-13: dicatur « facilius enim sacerdos ordinem diei 
observabit ». 

Ad pag. 9, 21 linn. 4-5: dicatur: « Pro Clero saeculari vita communis 
ubi exsistit, uti in pluribus Missionibus, omnino servetur, ubi nondum 
exsistit, in quantum fieri potest introducatur. 

Ad pag. 10, 22 lin. 8: dicatur: «et S. Sedi pro approbatione mit- 
tantur ». 

Ad pag. 10, linn. 18-22: latinitas textus melius curetur. 

Ad pag. II, 23 linn. 24-25: dicatur: « bonum animarum suprema lex 
remanet ». Vitetur stilus telegraphicus. 

4) SUFFRAGIA SODALIUM 

Card. Tis serant: Placet iuxta modum: 1 approbo ordinationem ad 
diaconatum caelibum et viduorum tantum; non approbo dispositiones de 
aetate maxima pastorum animarum. 

Card. Micara: Placet iuxta modum. 

Gravissimae heic tanguntur quaestiones et ita per leges definiuntur, 
quae cum placitis et statutis aliarum Commissionum de iisdem rebus 
decernentium non semper plene congruunt. 

In primis, de diaconatu perpetuo instaurando, uxoratis etiam pervio 
liceat mentem valde dubiam et ancipitem (vel potius contrariam) aperire. 

20 Cf. p. 213. 1 Cf. pp. 220-221. 

21 Cf. p, 214. 

22 Cf. p. 215. 

Cf. p. 215. 

Difficultas enim opponitur quam inepte Decretum censet vim su- 
mere « ex remoto et vano timore » (pag. 4, 2 lin. 36). Neque remotus 
neque vanus est timor ne, ex nova disciplina, « adversi sequantur ef- 
fectus in sacrum Ordinem Presbyteratus », et praesertim vehementius 
evadat « incitamentum fatuae illius spei relaxationis oneris coelibatus 
pro ipsis Presbyteris ». 

Ceterum, pleraque munera, si non omnia, a diaconis exercenda, 
possunt quidem digne expleri per catechistas bene paratos, a fortiori 
per catechistas Ordinibus Minoribus ornatos, quibus Ordinibus num- 
quam observantia coelibatus connexa fuit. 

Ageretur ergo de augendo catechistarum instituto, quod iam exsi- 
stit et quidem bene meritum. 

Ad II, pp. 7-9, 3 de Cleri saecularis vita communi: 

Facile et ultro admissis vitae communis copiosis utilitatibus, prae- 
sertim in terra Missionum, censemus tamen eam vehementer commen- 
dandam esse, non vero, ut ex tenore Decreti (pag. 9, linn. 3-6) quasi 
praecipiendam. 

Card. Pizzardo: Placet iuxta modum: nempe cum animadversio- 
nibus ab aliquibus Eminentis simis Patribus factis: praesertim liceat 
exprimere mentem contrariam quoad diaconatum uxoratum: periculum 
amittendi plures vocationes ad presbyteratum: minuendi vim legis cae- 
libatus, difficultas inveniendi media oeconomica ad sustentandam nume- 
rosam familiam. Plurima officia (catechesis, adsistentia infirmorum, etc.) 
expleri possunt a membris Actionis Catholicae stricto sensu nempe col- 
labor at io ad Apostolatum Hierarchicum. 

Card. Aloisi Masella: Placet iuxta modum: Restauratio ordinis 
diaconatus pro iis qui matrimonio iuncti sunt omnino non placet. 

Pro iis qui non sunt matrimonio iuncti, praevio consensu Sanctae 
Sedis, in regionibus missionariis, aliquando , si Ordinarii iuxta de causa 
petant, ordinatio diaconorum, de quibus est sermo, permittenda est, ser- 
vatis servandis, praesertim relate ad studia, zelum animarum et alias 
conditiones. 

Card. Ferretto: Non placet. Etenim I et IV non placent. 

Quoad Diaconatum uti proponitur: superfluum est animadvertere 
conditiones locorum quae Sacrae Congregationi de Propaganda Fide 
subiacent a tempore Alexandri VI valde immutatas esse: communica- 


2 Cf. p. 212. 

s Cf. pp. 213-214. 

tiones frequentissimae per universum orbem, evolutio populorum celer- 
rima quae progreditur in dies, etc., ideoque quaestio generali modo et 
pro tota Ecclesia solvenda esset. 

Ceterum, praeter catechistas de quibus optime locutus est Em.mus 
Ottaviani, Sodales Institutorum saecularium, qui hisce temporibus Dei 
gratia florescunt, maximo cum fidei profectu, in locis missionum Evan- 
gelio inservire poterunt. 

Quoad aetatem maximam Vastorum res pertractanda videretur cum 
commissione de Episcopis et regimine dioeceseos. 

Nn. II et III placent: at quae sub istis numeris proponuntur con- 
cordare deberent et ipsa cum generali disciplina clericorum. 

Quae dicta sint cum venia veneratissimi Cardinalis Relatoris. 

Card. GoNgALVES Cerejeira: Placet iuxta modum: Non placet 
instauratio diaconatus uxorati; in regionibus missionum admitti posset 
ad experimentum ad casus approbante S. Sede. 

Non placet decretum amovibilitatis ad aetatem 70 annorum. 

Placet recommendatio vitae communis, iam initiata Lisbonae, et 
honestae sustentationis Cleri. 

Card. Lienart: Placet iuxta modum: Reservata paragrapho quin- 
ta (de Apostatis), propositionibus in hoc schemate a Commissione de 
Missionibus formulatis, de Diaconatu, de vita Communi et de aliis, as- 
sentio, ratione tamen habita de iis quae dixerunt Em.mus Card. Browne 
et Rev.mus Archiepiscopus Zagrabiensis. 

Card. Tappouni: Placet. 

Card. Copello: Placet iuxta modum: attendendo ad ea quae di- 
xerunt Em. mi Tisserant, Spellman, Ruffini, Godfrey, Ottaviani, Gracias 
et Larraona. 

Card. McGuigan: Placet iuxta modum: i. e. placet quod dicitur 
de cleri saecularis vita communi et honesta sustentatione cleri saecula- 
ris in territoriis Missionum. 

Quaestio de diaconatu est nimis complexa et mihi est opinio ut re- 
linquatur ad ipsam Sanctam Sedem, si gradatim aliquid fieri potest, 
praesertim secundum observationes Cardinalis Ottaviani. 

Card. Gilroy: Placet iuxta modum: attentis observationibus fa- 
ctis ab Em.mis Cardinalibus Konig, Ottaviani, Browne et ab aliis qui 
de experimento restaurationis de ordine diaconatus locuti sunt. 

Card. Frings: Non placet: I, IV, V. Placet iuxta modum: II, III. 

Ad I: Quaestio an diaconatus stabilis in terris missionum introdu- 
cendus sit, relinquatur iudicio missionariorum. Si tamen introducitur, 
fiat ab episcopo cum licentia Sanctae Sedis, ne nova introducatur in- 
stantia cum iurisdictione inter Sanctam Sedem et Episcopum. 

Ad II: Certe vita communis sacerdotum, praesertim in missionibus, 
commendanda est, sed manent difficultates: e. g. apud eos, qui per 
hebdomadam vel per mensem soli permanent. Quis habebit curam de 
domo et de mensa, habitabunt forsitan in aliqua familia, an habebunt 
mulierculam pro domo curanda? Forsan melius esset, si tres habitabunt 
in communi et tantum pro una vel altera nocte sint extra domum com- 
munem nec habeant quasi domicilium extra. 

Ad III: Cum sacerdotes non tantum pro iis laborent, qui iis ex 
privata causa dant stipendia missarum vel iura stolae propter aliqualem 
functionem sacerdotalem, sed etiam pro omnibus, quibus dant cateche- 
sim et homiliam, pro quibus missam celebrant, quibus curam animarum 
multimode praestant, magis iustum videtur, ut omnes lege ecclesiastica 
obligentur, cooperare ad sustentationem Ecclesiae et sacerdotum et qui- 
dem per taxam ecclesiasticam quotannis solvendam. 

Ad IV: Quae hic dicuntur, a fortiori valerent de Eminentissimis 
Cardinalibus, immo de Summis Pontificibus, qui saepe habuerunt aeta- 
tem supra annum septuagesimum. Qui autem nimium probat, nihil pro- 
bat. Forsitan in missionibus vires citius consumuntur, et labor etiam 
physicus est maior quam in dioecesibus terrarum antiquarum. Tamen 
schema in hoc non mihi placet propter repercussiones in totam Eccle- 
siam et in omnes gradus hierarchiae. Provideatur alio modo! 

Card. Ruffini: Placet iuxta modum. Adhaereo praesertim iis quae 
tam scite prudenterque declararunt Em. mi Cardinales Gracias et Otta- 
viani atque Exc.mus Thuc (Vietnam), et etiam quae submisso animo ipse 
dixi . 4 

Card. Valeri: Placet iuxta modum: attentis scilicet observationi- 
bus a pluribus Eminentissimis (inter quos Em.mus Browne) et Exc.mis 
Patribus factis. 

Card. Siri: Placet iuxta modum: scilicet: in voto Em. mi Cardina- 
lis Tisserant, ratione habita propositionis factae ab Em.mo Ottaviani. 

Card. D’ Alton: Placet iuxta modum: Quamvis restaurationem dia- 
conatus stabilis etiam pro uxoratis non omnino reicio pro territoriis 


4 Cf. pp. 222-223. 

vere missionalibus, nihilominus velim ut omnes functiones sacrae quae 
pertinent ad Sanctissimum Sacramentum prohibitae essent pro diaco- 
nis uxoratis. 

Card. Quiroga y Palacios: Placet iuxta modum: Quoad diacona- 
tum permanentem pro uxoratis, non placet. Pro non uxoratis, iterum 
atque iterum cogitetur cum maxima prudentia. 

Optima mihi videtur idea Em. mi Card. Ottaviani circa creationem 
Instituti cuiusdam supracatechistarum, qui quidem, mea sententia, non 
debent esse clerici. 

Non placent ea quae ad aetatem referuntur pastorum animarum. 

Card. Leger: Placet iuxta modum: auditis expositionibus sapien- 
tissimis Em. morum Gracias, Godfrey, Ottaviani et Exc.mi Seper, an- 
ceps maneo. Unde ad I pro instauratione diaconatus, porta maneat aper- 
ta, sed ita ut claudi possit a Concilio. 

II. Vita communis fovenda est, 

III. Sustentatio sacerdotum est quaestio ab episcopo statuenda. 

IV. Aetas maxima mihi videtur quaestio quae pertinet potius ad vo- 
luntatem Dei potius quam ad nostram voluntatem. 

Card. Gracias: Non placet de Diaconatu et de aetate maxima 
Pastorum . 5 

Placent omnia alia. 

Card. Montini: Placet iuxta modum: scilicet non videtur adpro- 
banda, ne in regionibus missionum quidem, propositio circa diaconatum 
permanentem et uxoratum instaurandum in ecclesia latina, iuxta ea quae 
ab Em.mis Patribus dicta sunt, praesertim a Cardinalibus Gracias et 
Godfrey. Officia ordinum minorum restaurentur, et quaestio fortasse 
solutionem inveniet sine institutione novi officiorum generis. Cetera 
videntur adprobatione digna. Assentiendum puto his quae Card. Giobbe 
proponit pro pastoribus e protestantismo conversis. 

Card. Giobbe: Placet iuxta modum: instauratio ordinis diacona- 
tus etiam pro uxoratis res satis periculosa est, attamen non potest ne- 
gari quod in aliquibus conditionibus forsan utile evaderet. Puto quod 
de tali quaestione ne verbum quidem fiat in Concilio. Sancta Sedes vi- 
debit si in posterum facultatem facere in aliquibus casibus particulari- 
bus conveniat pro aliquo catechista iam multis annis probato vel pro 


5 Cf. pp. 223-226. 

pastoribus religionis protestanticae ad fidem catholicam conversis. Quoad 
vitam communem missionariorum plene assentio quia erit eorum de- 
fensio. 

Card. Cento: Placet iuxta modum: Quoad Diaconatum, semper 
exclusis uxoratis at non viduis, liceat Episcopis, quando conditiones 
Dioecesis vel Missionis, suo iudicio, hoc exigant, petere a Romano Pon- 
tifici relativam facultatem, et Ipse, qua pollet auctoritate ac sub Spi- 
ritus Sancti assistentia, quod in Domino ei videbitur, decidet. 

Non expedit limen aetatis statuere pro cessatione a suo munere 
Episcopi vel Parochi. 

Adnoto tamen hoc: in textu legitur ipsos, cum ad aetatem 70 anno- 
rum pervenerint, esse tantum amovibiles, non prorsus amovendos , quod 
aliud ferme est. Quaenam erat vera mens Commissionis?... Nescio. 

Card. Cicognani: Placet: de iis quae dicuntur ad Num. II: De 
cleri saecularis vita communi; ad Num: III: De honesta sustentatione 
Cleri saecularis in territorio Missionum. 

Quoad Num. IV, scilicet « De aetate maxima pro Pastoribus ani- 
marum », animadvertendum est in Ecclesia laudabiliter et sapienter sem- 
per principium paternitatis praeminuisse, in eo quod spectat ad aetatem 
convenientem in exercendo sacro ministerio; opportune est providen- 
dum necessitatibus, lege de aetate determinata seposita. 

Quoad Num. I « De ordine Diaconatus restaurando in Ecclesia La- 
tina » respondendum puto: Negative. 

Vulnus inferretur legi coelibatus presbyterorum. Si vero consideran- 
tur huiusmodi promovendi, generatim multa deficerent, praesertim prae- 
paratio spiritualis et doctrinalis. Nec est revocandum exemplum aetatis 
antiquae, cum aliae essent conditiones et circumstantiae. 

Uti nunc apparet huiusmodi figura diaconatus videtur esse hybridi- 
smus; coelibatus imponit quasi lineam divisoriam inter vitam sacerdo- 
talem et vitam familiae; commendamus vitam communem cleri, quae 
pugnaret cum diaconis uxoratis; eorundem institutio fieri posset fons 
aequi vocorum, periculum falsae zelotypiae et allectamenti potius ad lu- 
crum oeconomicum pro familia sustentanda. 

Si perpendimus pro et contra, nobis quaerendum est: suntne plures 
utilitates an plura pericula? 

Non desunt auxilia in praesenti disciplina quae compensationem 
quodammodo reddunt: 

a) catechistae et fratres (Freres, Brothers); b) sorores; c ) Actio 
catholica; d) Omnes qui desiderant laborare pro Evangelio. 

Adhaereo etiam menti Eminentissimorum Cardinalium qui com- 
mendarunt hoc argumentum non esse tractandum in Concilio. 

Card. Godfrey: Placet iuxta modum: 6 perpensis iis quae dixerunt 
Cardinales Gracias et Ottaviani (de specialibus Institutis loco diaco- 
norum). 

Summatim dico meas opiniones: 

1) Diaconatus non caelebs esset periculosus et grave vulnus in cae- 
libatum infligeret. 

• 2) Aetas Ordinariorum et Pastorum non est rectum criterium amo- 
vibilitatis sed capacitas mentis et corporis. 

3) Iterum de diaconis uxoratis considerandus est effectus qui habe- 
bitur in mentes alumnorum in nostris Seminariis ubi, ni fallor, dimi- 
nuetur decus et valor caelibatus in ordinibus maioribus. 

Card. Confalonieri: Placet iuxta modum: seu melius, schema 
qua tale neque placet neque non placet, vel non placet et placet iuxta 
modum. Veniam ad capita schematis: Quae in cap. II proponuntur, 
probantur. Item, quae in cap. III. Quae in cap. I (id est, de dia- 
conatu) me ancipitem inveniunt. Ex una enim parte, graves sunt ra- 
tiones pro eius restitutione, allatae a Commissione, quae certo docu- 
menta existentia compulsavit et prudenter consideravit. Ex altera parte, 
difficultates, quae ex ista restauratione vel previdentur vel timentur, 
videntur adhuc expendi debere et solvi, saltem quoad quaestionem in 
genere, utique animo sereno. Ubi vero, in aliquibus particularibus lo- 
cis, pro rerum adiunctis, absolute (id est, si aliunde insuperabilis neces- 
sitas exurgat) id requiratur, quia aliae solutiones vel alia remedia ineffi- 
cacia prorsus sint, re ab Episcopatu illius regionis cum Apostolica Sede 
pertractata, non videtur experimentum aliquod, utique cautum et cir- 
cumscriptum, omnino reiciendum esse. 

Quaestio autem quae in cap. IV tangitur (de amovibilitate) pru- 
dentis examinis digna est, non ut offensio ne remote quidem fiat sacris 
dignissimis benemeritissimisque Pastoribus, sed ut superentur graves 
immo gravissimae difficultates, quae saepe saepius exurgunt quando, ad 
sanandas aliunde insanabiles situationes, Sancta Sedes, non obstante 
omnimoda comitate adhibita, providere cogitur. 

Card. Richaud: Placet iuxta modum tantummodo, quia pericu- 
lum non negandum est videre istas dispositiones ad alias dioeceses extra 
Missiones inconsiderate transferri, praesertim si notatur quod differen- 


6 Cf. pp. 226-228. 

tiae inter Missionum regiones et alias reapse minuuntur per laudabilem 
institutionem Hierarchiae in multis territoriis dictis de Missionbus. 
Etenim in aliis dioecesibus, saltem Galliae, humillimo meo sensu, tale 
regimen diaconatus et vitae communis sic prolatum in schemate, necnon 
dispositio quoad aetatem maximam Pastorum non possunt sine pecu- 
liaribus cautionibus accipi, si forsan in quibusdam particularibus casi- 
bus verum emolumentum afferrent. 

Insuper adnotandum quod argumentum allatum e possibili conserva- 
tione Sacrae Eucharistiae non valet plane in regionibus ubi socerdos non 
potest transire tantummodo nisi post aliquot menses, pro difficultate 
forsan, in quibusdam istis regionibus, intactas servandi species Eucha- 
risticas intra nimis multas hebdomadas. 

Card. Konig: Placet iuxta modum: 7 decretum de aetate omittatur. 
Pro diaconatu restaurando porta ne claudatur. 

Card. Dopfner: Placet iuxta modum: Schema generatim placet; 
circa cap. I (diaconatus) assentior Card. Konig et Archiep. Seper. 

Quoad adnotationes singulas: 

In hoc Schemate diversa tractantur, quae pro tota Ecclesia magni 
momenti sunt. Ideo componenda esse videntur cum Schematibus Com- 
missionis « de disciplina cleri et populi christiani ». 

Ad n. I (pp. 3-6): 8 De Ordine Diaconatus restaurando in Ecclesia 
Latina (melius expressit Card. Konig). 

Haec quaestio iam in Commissione Centrali alia occasione discussa 
est. Re tota denuo deliberata et rationibus in praeiacente Schemate opti- 
me allatis persuasio mihi confirmatur Diaconatum stabilem — etiam pro 
matrimonio iunctis — esse instaurandum. 

Haec quaestio inter eas numeranda est, quae determinato quodam 
temporum momento in Ecclesia, haesitatione plurium, quae facilis est 
ad. intelligendum, non obstante, maturae fiunt. Hoc momentum pro 
diaconatu stabili (etiam coniugatorum) adest vel saltem appropinquare 
videtur. 

Inter rationes quae pro Diaconatu stabili instaurando afferri debent 
et afferuntur, haec mihi eminere videtur: Onus laboris quotidiani sa- 
cerdotibus iniunctus, urgentibus necessitatibus culturae civilis celeriter 
sese evolvendis, populationis rapide crescentis, penuriae vocationum 
magis magisque ingravescentis, fere iam vires fortissimi cuiusque exce- 
dit. Unde deonerandus est sacerdos, quantum fieri potest, et officia ac 


7 Cf. pp. 228-229. 

8 Cf. pp. 211-213. 

munera non stricte sacerdotio adnexa, ad quae explenda iam ab Antiqui- 
tate exstat in Ecclesia (saltem de iure) specialis Ordo, qui gaudet chara- 
ctere sacramentali et confert gratiam muneri congruam, revera de hu- 
meris sacerdotis auferenda et diaconis stabiliter committenda sunt. Nam 
« non est aequum nos derelinquere verbum Dei » (Act. 6, 2). 

Sufficit secundum meam opinionem, si Concilium pronuntiat solum- 
modo principium, quod postea, quoad singula et praxim, specialibus 
decretis S. Sedis caute evolvetur. 

Ad pag. 4, 9 lin. 1 sq.: Examinetur, utrum Islamismus sic nomine- 
tur inter sectas et marxismum. 

Ad pag. 6, 10 linn. 3-7 : Phrasis: « ... et hoc quidem apud ipsos dissi- 
dentes, avulsos scilicet a prima sede et a viva traditione ecclesiastica. 
Sperandum igitur non peiores esse animorum dispositiones in Eccle- 
sia Christi quam in ecclesiis separatis » totaliter expungatur; quia talis 
comparatio inter Ecclesiam Christi et ecclesias dissidentes minus iuvat 
rem, sed ex altera parte sat dure sonat in aure illorum fratrum. 

Ad n. II (pag. 7-9): 11 De cleri saecularis vita communi. 

Maxime quidem optanda ac fovenda est talis vita communis. Atta- 
men difficultates non sunt negligendae. Propterea in pag. 9, 12 lin. 6 post 
verba « ubi nondum existit » inseratur « in quantum fieri potest ». 

Ad n. IV (pag. 10-11): 13 De aetate maxima pro pastoribus animarum. 

In hac forma pronuntiata, quae opportunas exceptiones admittit, 
propositio placet et momentum habet pro tota Ecclesia. 

Pag. 10, 14 linn. 13-15: comparatio cum vita civili omittatur. 

Card. Traglia: Placet iuxta modum: iis exceptis quae dicuntur 
de ordine Diaconatus (I) restaurando. 

Card. Doi: Placet iuxta modum: De ordine Diaconatus restauran- 
do: ad summum Diaconatum permanentem caelibem introducere fas sit 
in aliquibus locis missionum. 

Quoad aetatem maximam stabiliendam, non placet. 

Card. Alfrink: Placet iuxta quae scripsi in folio adnexo. 

Non placet annus septuagesimus ut terminus obligatorius laboris. 

Dubitandum est an Apostoli, non sine ductu Sancti Spiritus septem 
diaconos ordinantes, putaverint eorum officium in Ecclesia nihil aliud 
esse quam gradum transiens et vix diuturnum ad sacerdotium. 


9 Cf. p. 211. 

10 Cf. p. 212. 

11 Cf. pp. 213-214. 


12 Cf. p, 214. 

13 Cf. pp. 215-216. 
Cf. p. 215. 

Restauratio ergo Diaconatus stabilis (cauta et non repentina) in 
Ecclesia latina sine dubio habet fundamentum authenticum biblicum. 

Si Diaconatus stabilis utilis esse potest Ecclesiae, illic instituendus 
est, ubi iudicio Episcoporum utilitatem habet. 

De ista utilitate Episcopi diversarum regionum diverso modo iudi- 
cant, et quidem — sic supponendum est — omnes iure ac merito. 

Decretum nobis propositum Episcopis omnibus, approbante San- 
cta Sede, suam libertatem statuit. Episcopi qui pro suis conditionibus 
Diaconatum stabilem non desiderant, diaconos stabiles ne assumant. Et 
Episcopi, qui pro suis regionibus et circumstantiis Diaconatum stabilem 
utilem putant, caute et pedetentim Diaconos stabiles eligant, forse ex 
catecbistis primi ordinis, bene formatis, ut probent quomodo fideles sese 
erga istos Diaconos gerant. 

Concilium solummodo principium generale statuat, et Sanctae Sedi 
relinquat ut in quibusdam regionibus Ecclesiae pro tempore experi- 
mentum faciat. 

Card. Santos: Placet iuxta modum: scilicet, in instaurando Dia- 
conatu stabili excludendi sunt uxorati. 

Praeterea, habeantur rationes quae de aetate maxima pro Pastori- 
bus stabilienda fuerunt exposita. 

Card. Landazuri Ricketts: Placet iuxta modum: id est: quoad 
Cap. I caute agendum est; melius esset si haec materia differatur directe 
ad Sanctam Sedem, ut, si in aliqua regione Conferentia Episcoporum id 
petat, concedatur ad experimentum. 

Caput IV, de aetate pastorum, non placet. 

Card. Suenens: Placet iuxta modum: i. e. placet quoad I, II, 
III, IV. 

Card. Ottaviani: Placet iuxta modum: 15 excludendus diaconatus 
uxoratus; provideatur ampliando functiones catechistarum. 

Card. Di Jorio: Placet iuxta modum: Restitutio diaconatus uxo- 
rati non placet. 

Restitutio diaconatus coelibis, tantum adprobante Sede Apostolica. 

Commendetur potius progressus seu evolutio instituti catechistarum 
uti ab Em.mo Ottaviani propositum. 

Schema de aetate maxima pro pastoribus animarum non placet. 

Card. Jullien: Placet de vita cleri saecularis communi, de honesta 
eius sustentatione. 

Non placet: 1. De diaconatu. Non placet, ut dixit Em.mus Ruffini 
et uti iam dicebam mense ianuario, notato quidem quod in Ecclesia 
latina facultas datur a can. 973; Diaconus recusare potest sacerdotium, 
nec prohiberi potest a recepti diaconatus exercitio, salvo iudicio Episco- 
pi. Institutum autem catechistarum commendatur et semper in melio- 
rem conditionem promoveatur, iuxta Em.mum Ottaviani. 

2. De limitatione aetatis: negative. Sane aetatis limitatio ponitur 
pro Dominis Auditoribus S. R. Rotae ac pro Officialibus Curiae Roma- 
nae; sed iure merito, nam considerantur magis uti magistratus, uti Offi- 
ciales, dum Episcopus est essentialiter Pater et Pastor et sane per limi- 
tationem aetatis diminueretur, et multo, penes dioecesanos eiusmodi 
paternitas et indoles pastoralis. Item dicatur, servata proportione, pro 
parochis gravioris aetatis, de quibus iam providet ius (can. 475 et ca- 
nones de amovibilitate). 

Card. Larraona: Placet iuxta modum: id est salvis observationi- 
bus a Patribus dictis et ab ipso expositis. 16 

Card. Heard: Placet iuxta modum: i. e. non placet quoad instau- 
rationem diaconatus propter rationes ab Em.mis Ruffini et Ottaviani 
adductas, nec quoad aetatem maximam propter rationes ab Em.mo 
Browne adductas. 

Card. Bea: Placet iuxta modum: res diaconatus relinquatur iudi- 
cio Sanctae Sedis, non tractetur in Concilio; non placet propositio de 
limite aetatis. 

Card. Browne: Placet iuxta modum: consideratis observationibus 
Venerabilium Patrum et scripto a me hic tradito. 17 

Card. Albareda: Placet iuxta modum: id est secundum observa- 
tiones ab Eminentissimis Cardinalibus Decano, Gracias et Browne pro- 
latas. 

Beat. Gori: Placet in iis quae proponuntur circa bonum vitae com- 
munis et honestam substentationem Cleri. 

Non placet quoad instaurationem Diaconatus permanentis et limi- 
tem aetatis pro amovibilitate sive parochorum sive Ordinariorum prop- 


16 Cf. pp. 229-230. 

17 Cf. p. 230. 

ter rationes allatas a pluribus Patribus: Em.mis Godfrey, Gracias, Ruf- 
fini etc. 

Beat. Cheikho: Placet iuxta modum. 18 

Exc. Felici: Placet iuxta modum: iuxta animadversiones iam fa- 
ctas: at minime placet restauratio diaconatus permanentis: ea munia 
quae hisce diaconis committenda forent, committantur catechistis bene 
praeparatis: non tamen clericis. 

Exc. 0’Connor: Placet iuxta modum: circa caput primum, « De 
Ordine Diaconatus » serventur ea quae die decima septima Ianuarii de 
hac re iam a Commissione Centrali perpensa sunt, cum de Sacramento 
Ordinis agebatur. 

Exc. Antezana y Rojas: Placet iuxta modum: Diaconatus uxora- 
tus in Ecclesia Latina non decet, mihi videtur, secundum observationes 
Eminentissimorum: Ruffini, Gracias, Godfrey, Ottaviani, Larraona et 
aliorum Patrum. 

Exc. Beras: I. De ordine Diaconatus restaurando in Ecclesia La- 
tina, non placet. Non pauca incommoda praevidentur. 

II. De aetate maxima pro Pastoribus animarum, iterum, non placet. 

III. De cleri saecularis vita communi et de honesta sustentatione 
cleri saecularis in territoriis missionum, placet. Sunt valde opportuna 
omnia ea quae ad cleri saecularis dignitatem vitae in missionibus spe- 
ctant. 

Exc. Cooray : Placet iuxta modum: i. e. iuxta adnexa. 19 

Exc. Alter: Placet iuxta modum: 

1. Relate ad Diaconatum permanentem instituendum in Ecclesia 
latina, propositum in schemate mihi non videtur esse bonum, praeser- 
tim quia inevitabiliter aliquod incitamentum relaxationis caelibatus etiam 
pro presbyteratu praebeat; immo non videtur esse tam utile. Quaeritur 
quare non potest per catechistas qui, si forsan opportunum esse videa- 
tur, ordines minores suscipere poterunt, opus assistendae in missioni- 
bus desiderabile adimplere. Tamen consentio cum patribus quibusdam 
Commissionis Centralis quod non oporteat portam omnino claudere. 
Quaestio in integrum mihi videtur remittenda Sedi Apostolicae. 


18 Cf. pp. 230-231. 

19 Cf. pp. 231-232. 

2. Relate ad articulum quartum, nempe de « Aetate maxima », 
propositum in schemate non placet. Aetas ipsa non sit determinativa 
ad munus implendum sed capacitas mentis et corporis; insuper penuria 
clericorum prohibet quin sit desiderabile in ordine practico. 

3. Relate ad articulum tertium «De honesta sustentatione», fere 
nihil dicitur in schemate de modo quo media oeconomica necessaria in 
finem praedictum adimplendum, instituenda sunt. Valde desideratum 
est quod quaestio de sustentatione honesta remittenda sit commissioni- 
bus episcoporum regionalibus ad media particularia determinanda. 

Exc. Lefebvre: Placet caput secundum: de cleri saecularis vita 
communi. 

Placet caput tertium: de honesta sustentatione cleri. 

Non placet caput quartum: de aetate maxima pro pastoribus. 

Placet iuxta modum caput primum, i. e. excludatur diaconatus uxo- 
ratus propter rationes iam allatas in primo schemate « de ordinibus » 
et quae dantur a Patribus. Sed mihi videtur non solum possibilis status 
diaconatus permanentis sed maxime utilis, saltem in aliquibus locis 
Missionum. Etenim inveniuntur multi iuvenes qui verum desiderium 
apostolatus habent, veram vocationem ad adiuvandos sacerdotes, sed 
non sunt capaces studiorum philosophicorum et aliarum scientiarum 
et per ordinem stabilem haberent gratiam, et per praeparationem adap- 
tatam, i. e. per duos vel tres annos, possent multum iuvare sacerdotes. 

Etiam sunt aliqui seminaristae qui possent manere diaconi per aliquot 
annos, quia. aliquando timent statum coelibatus et possunt facilius redire 
ad statum laicalem. 

Diaconorum est baptizare, praedicare, sacram communionem di- 
stribuere, morientes assistere, et haec opera cum gratia sacramentali 
quod non habent laici et catechistae. 

Sed haec restauratio ne fiat sine licentia Sanctae Sedis. 

Exc. Hurley: Placet iuxta modum: Modus est quod quaestio 
de ordine diaconatus restaurando supprimatur, cum maiori parte soda- 
lium placere non videtur. Tamen cum Em.mis Cardinalibus Konig et 
Browne et cum Exc.mo Seper opto ut, sub auctoritate et vigilantia 
Sanctae Sedis, experimenta aliqua limitata fiant, nam ianua claudenda 
non est. In memoriam revocemus quod, quando de aliqua innovatione 
in Ecclesia est quaestio, tendentia apud nos, quae ex nostra formatione 
scholastica originem sumit, est rem a priori iudicare. Cogitemus perio- 
dum in historia Ecclesiae, ante centum annos, quando quasi omnes cre- 
debant magnum obstaculum pro Summi Pontificis iurisdictione ex expo- 

liatione Status Pontificalis ori turum. A priori ita videbatur; a posteriori 
probatum est contrarium. 

Quoad aetatem dimittendi officium adhaereo observationi Em.mi 
Card. Confalonieri. 

Exc. Perrin: Placet iuxta modum: quoad diaconos uxoratos fiat 
ad experimentum in aliquibus locis cum consensu et sub auctoritate San- 
ctae Sedis; placent capitula secundum, tertium et quartum. 

Exc. Seper: Placet iuxta modum : 20 omittatur cap. IV de aetate 
maxima pro pastoribus animarum. 

Exc. Bazin: Placet cap. II de vita communi fovenda ubi est possibile. 

Placet cap. III de honesta sustentatione. 

Non placet cap. IV de aetate maxima, iuxta dicta a Card. Tisserant. 

Placet iuxta modum cap. I de ordine diaconatus restaurando, scilicet 
omnino assentio iis dictis a Cardd. Ruffini, Gracias, Ottaviani et Arch. 
Thuc. Sed aequaliter assentio observationibus Card. Browne et Arch. 
Seper: ne claudatur porta, et fiant experimenta ubi possibilia sunt. 

Exc. Bernard: Generatim in aliquibus quae proponuntur a sche- 
mate de disciplina cleri, verbi gratia pro vita communi cleri saecularis, 
timendum videtur ne clerus missionum reiciat ut contumeliosas omnes 
dispositiones peculiares pro ipso decretas et a iure communi discre- 
pantes. 

Cap, I, De ordine diaconatus restaurando, non placet: res relinqua- 
tur iudicio S. Sedis. 

Cap. II, De cleri saecularis vita communis, placet iuxta modum se- 
cundum quae dixi generatim. 

Cap. III, De honesta sustentatione cleri, placet. 

Cap. IV, De aetate maxima pastorum, non placet. 

Exc. Bernier: Placet iuxta modum: ita scii, ut diaconatus uxora- 
tus, in aliquibus locis Missionum, solum a Sancta Sede et per modum 
experimenti, instante nationali Episcoporum Coetu, instaurari possit. 

Exc. Yago: Placet iuxta modum: ne claudatur ostium ad experi- 
mentum pro diaconis etiam uxoratis, secundum observationes Exc .mi 
Bazin. 

Quoad vitam communem et honestam sustentationem, schema placet 
cum observationibus Exc. mi Cooray. Attamen mihi liceat aliquid ad- 

dere. Propter bonorum materialium penuriam, ordinarii, etiam validis 
clericis honestam sustentationem providere nisi magna cum difficultate 
possunt. 

Quapropter in his locis missionum, ubi nondum vera ecclesiastica 
beneficia existunt, pro clericis unicuique dioecesi incardinatis, Sancta 
Synodus in unaquaque natione constituat loculum communem vulgo 
« socialis securitatis »: « caisse de securite sociale ». 

Eius copia provenire potest: 

1) Quadam ex parte missarum stipendiorum (nemo nescit difficul- 
tatem haec stipendia inveniendi). 

2) E speciali et regulari adiumento Sacrae Congregationis de Pro- 
paganda Fide, quae loculum istum semper et libere inspectare potest. 

De aetate autem maxima pro pastoribus: non placet. 

Exc. Rakotomalala: Placent caput secundum et tertium. 

Non placent caput primum et quartum. 

Exc. Ngo-dinh-Thuc: Placet iuxta modum: 21 iuxta animadversio- 
nes Eminentissimorum Ruffini, Gracias et Ottaviani. Communistae mi- 
nantur multas regiones Extremi Orientis: sic Laos, Vietnam, Cambogia, 
Thailandia; quomodo praeparari debent christiani illarum regionum ut 
possint conservare minimum vitae christianae sine sacerdotibus? Patres 
Concilii responsabilitatem in hac re habent et ne obliviscantur illos Chri- 
stianos. 

Exc. Verwimp: Placet iuxta modum: ratione habita praesertim 
de eis quae dixerunt Eminentissimus Dominus Browne et Reverendissi- 
mus Pater Superior Generalis Fratrum Minorum de restaurando diaco- 
natu in regionibus missionum. 

Exc. Jelmini: 1) Placet iuxta modum: scilicet de ordine diaco- 
natus permanentis restaurando agatur maxima cum prudentia, iuxta sa- 
pientes animadversiones venerabilium Patrum: , ianua tamen, ratione ex- 
tremae necessitatis ubique incumbentis, ne claudatur, sicut Eminentissi- 
mus Browne dixit, saltem diaconis non uxoratis. 

2) De cleri saecularis vita communi schema placet et idem de hone- 
sta sustentatione cleri saecularis. 

3) Quod aetatem maximam attinet septuaginta annorum, non placet 
propter plura et praesertim inhabilitatis et amotio presbyterorum et 
episcoporum propter devexam iam aetatem; praeterquam in se ipsa 

inepta ac deprecabilis eo magis videtur propositio reicienda quod in tali 
tempore proponitur quo inopia clericorum sancta ecclesia ubique ter- 
rarum graviter laborat. 

Exc. Suhr: Placet iuxta modum: secundum observationes factas 
speciatim ab Em.mo Card. Confalonieri et ab Exc.mo Seper. 

Rev. Gut: Placet iuxta modum: i. e. consentio propositis in articu- 
lo secundo et tertio, non autem illis quae in articulo primo et quarto 
dicuntur, quamvis votum ab Exc.mo Archiepiscopo Zagrabiensi sat anci- 
pitem me reddiderit in quaestione de diaconatu permanenti. 

Rev. Sepinski: Placet iuxta modum : 22 ad mentem Em.mi Card. 
Browne. 

Rev. Janssens: Placet iuxta modum: non placet ut agatur iam in 
Concilio de diaconatu, quae res non est matura et simul animos satis 
commovet; res committatur S. Sedi. Nec placet caput de aetate pasto- 
rum: respicienda est aptitudo. 


V 

DE RELIGIOSIS 

(Quarta Congregatio: 29 mart. 1962) 

1) SCHEMA PROPOSITUM A COMMISSIONE DE MISSIONIBUS 

INTRODUCTIO 

Status religiosus, qui ab omnibus in honore habendus est , 1 duplex prae- 
sertim pro Ecclesia pretium et momentum continet et in conspectu ponit. 
Primo est testimonium vivum et continuum virtutis ipsius religionis chri- 
stianae eo quod perfectionem evangelicam finis generalis et principalis instar 
omnibus qui talem statum ingredi cupiunt quaerendam proponit vel potius 
imponit. Deinde est auxilium validissimum pro diffusione evangelii eoque 
medium pro sanctificatione animarum in mundo universo; seu status religio- 
sus ope praesertim societatum vel institutorum perfectionis quae « activa » 
appellare consuevit, est instrumentum vix non necessarium pro opere sal- 
vifico quod Ecclesiae mandato dominico apud omnes gentes explendum col- 
latum est. 

Inde vero perspicitur statum religiosum seu Instituta perfectionis ad 

Missiones catholicas quoque pertinere, et quidem sub duplici respectu mox 
exposito. Nam huiusmodi Instituta, sive clericalia sint sive laicalia, eaque 
iterum sive monastica vel contemplativa, conditionibus particularibus Mis- 
sionum rite accommodata, sive activa vel apostolica, quae in terris noviter 
ad fidem catholicam conversis originem ducant aut alibi orta sodales nativos 
seu indigenas attrahant et ad perfectionem evangelicam conducant, ipsam 
constitutionem novellarum Ecclesiarum perficiunt et confirmant atque insuper 
vitam spiritualem seu religiosam surculorum fide et caritate virentium demon- 
strant et augent. Praeterea Instituta perfectionis seu varii generis societates 
religiosae quam maxime conferunt ad ipsum campum apostolicum vel exten- 
dendum seu ad novas iterum oras propagandum vel in Missione iam condita 
magis complendum et excolendum. Quae rerum conditio non solum e con- 
spectu Ecclesiae missionalis hodiernae desumitur, sed etiam ex historia Mis- 
sionum latissime intellecta luculenter apparet. 

Ex eiusmodi vero rationibus consequitur opportunitas maxima, quae 
necessitatem vix non adaequat, ea conservandi, immo et confirmandi ele- 
menta status religiosi propria, quae tali et tanto rei catholicae incremento 
favere nota sunt; alia contra, quae minus apta vel imperfecta videntur, corri- 
gendi vel aliis supplendi elementis magis congruis. Quod cum peragitur, pu- 
gna tamen seu discrepantia prae oculis habeatur oportet statui religioso fere 
congenita — ac proinde in quolibet Instituto perfectionis aliqualiter saltem 
notata — inter tendentiam, ut aiunt, spiritualem quae a mundo recedere 
nititur ut fini principali sanctificationis propriae magis obveniat via quidem 
negationum vel abnegationum, et alteram activam et directe apostolicam quae 
muniis pastoralibus suscipiendis magis aperta et apparata habetur. 

I - De exemptione religiosorum 

De exemptione religiosorum aptius definienda vel etiam e medio tollenda 
non pauca in decursu historiae ecclesiasticae proposita sunt argumenta tam 
propitia quam contraria. Quod mirum nullatenus est, cum de re agatur, 
quae ipsis Institutis religiosis eadem ditatis maxime utilis, aliis quae in 
Ecclesia reperiuntur sive auctoritatibus constitutis sive officiis explendis no- 
civa habetur et opposita dicitur. Attamen, cum Missiones catholicae Insti- 
tutis religiosis etiam sensu proprio exemptis, id est, societatibus regularium, 
plurimum omnino debeant ac salutifera ipsorum opera posthac quoque indi- 
geant, huic Sanctae Synodo de instituto exemptionis commendando atque 
novis Ecclesiae exigentiis et rationibus accommodando decretum ferre placuit. 

Sane, ipsa vox seu ratio verbi negativa apparet et velut contraria sonat 
auctoritati Ordinarii loci, cui ope huius instituti iuridici aliquae societates 
religiosorum cum domibus propriis subtrahuntur. 

Verius autem ac penitius intellecta exemptio religiosorum res omnino 
positiva et fini Ecclesiae necnon ipsius status religiosi quam congrua et vix 
non necessaria in lucem prodit. Nam auctoritas seu iurisdictio Ordinarii loci, 

quae privilegio exemptionis sodalibus religiosis concesso non omnis sed pro 
parte tantum excluditur, simul apte sufficitur vel suppletur iurisdictione spe- 
ciali ipsis Superioribus religiosis demandata, quae istos subditorum suorum 
Ordinarios proprios constituit. Quam pariter ex ipso iure antecedit aucto- 
ritas maxima seu iurisdictio suprema Romani Pontificis, cui eiusmodi reli- 
giosi immediate subiecti sunt et oboedire tenentur. Suprema enim et plena 
potestas iurisdictionis in universam Ecclesiam, qua Beati Petri in primatu 
successores gaudent, res etiam complectitur quae « ad disciplinam et regimen 
Ecclesiae per totum orbem diffusae pertinent ». 2 

Ita vero fit ut religiosi vitae activae dediti, non in una tantum alterave 
dioecesi vel Ecclesiae parte sub iurisdictione immediata et velut unica Ordi- 
narii loci ministeria apostolica explere valeant, sed ubique terrarum, et prae- 
sertim in locis ubi eorum opera magis requiritur. Quod exemptione sublata 
vel nimis coarctata. difficilius obtineretur, cum Ordinarii locales religiosos in 
potestate propria habentes pro propriis imprimis officiis vel exigentiis vix 
non limitatis tota eorum opera uti vellent. Instituta religiosa vero ita coar- 
ctata, media quoque vix comparare nec personas aptiores praeparare possent 
pro maioribus officiis explendis et muneribus suscipiendis, maxime quidem 
in Missionibus ad exteras gentes, quas tamen curare et explicare a suprema 
auctoritate in Ecclesia iterum atque iterum vocantur. 

Exemptio igitur religiosorum, ea quoque quae impropria nuncupatur, 
sub potestate suprema ipsius Romani Pontificis, vitam internam Instituto- 
rum, seu vitam religiosam pressius sumptam, Superioribus pariter internis 
seu religiosis, ad normam Constitutionum regendam committit, et insuper 
partem actuositatis sodalium religiosarum, quae finis specialis instar velut 
notam propriam constituit societatum quas generi activo adnumerare conve- 
nit. Quod adeo verum est ut, libertate « pia opera exercendi religionis pro- 
pria » 3 sive seclusa sive aequo magis coarctata, prae incremento potestatis 
externae Ordinariorum localium, vita propria Instituti quoque, plena ratione 
intellecta et explicanda, interclusa videatur, haud absque detrimento Missio- 
num catholicarum quae ab Institutis religiosis pendent. 

Ex adverso autem exemptio externa seu immunitas religiosorum ab aucto- 
ritate Ordinarii loci perperam intelligeretur et perverse exerceretur, ubi liber- 
tas omnimoda haberi contingeret a iurisdictione propria et necessaria eiusdem 
Ordinarii loci, etiam, ni praecipue, in operibus et muneribus pastoralibus 
explendis, contra quam pro istiusmodi ministeriis in ipso iure statutum re- 
peritur. Cum enim de opera apostolica exercenda sermo est, sive in regionibus 
a tempore christianis sive in territoriis Missionum adhuc minus excultis, 
momentum maximum non in exemptione ponendum est, sed in auxilio seu 
adiumento vario, quod sodales religiosi sub ductu Ordinariorum locorum 
ad commune Ecclesiae bonum conferant, sive separatim agendo in aliqua 
regione Instituto proprio commissa, sive coniunctim cum clero dioecesano, 
maxime quidem nativo seu autochthono, aut cum aliis religiosis. In eius- 
modi ergo adiunctis normae praeprimis respiciantur ac religiose observentur 

oportet quae sive communes sive particulares iure pontificio statutae vel 
pactis hinc inde compositae sunt; sed unitas insuper fovenda est animorum 
Christo et Ecclesiae addictorum, cuius Ordinarius loci universam operam 
apostolicam in finem consentaneum regendo, velut personam gerit. Operi 
communi perficiendo non parvum denique emolumentum obveniet ex con- 
sociationibus quas diversi nominis Instituta in aliqua regione degentia for- 
mandas curaverint. 

Quibus pro merito attentis Sancta Synodus decernit: 

1 . Pro bono Missionum quoque exemptio religiosorum a iurisdictione 
Ordinarii loci, utpote elementum seu conditio vitae et actuositatis ipsorum 
propriae, retineatur et cum necessitatibus ministerii pastoralis componatur. 

2. Salvis normis iuridicis, quae auxilium religiosorum regunt sub aucto- 
ritate Ordinarii loci in diversis territoriis Missionum praestandum, pro co- 
operatione missionali inter diversa Instituta perfectionis promovenda, insti- 
tuantur « Conferendae Superiorum » congruentes. 

II - De incompatibilitate officiorum ad normam can. 626 

Mutatio iuris vigentis, quae sub isto titulo commandatur et instituitur, 
cum exemptione religiosorum atque eorundem cooperatione in ministeriis 
pastoralibus connexa est. Non pauci enim Praesules Ecclesiae Catholicae, qui 
perfectiorem sodalium religiosorum subiectionem respectu Ordinarii loci 
exigunt, maiorem; insimul participationem ipsorum in operibus apostolicis 
exercendis appetunt. Quod pariter postulare videtur, ut religiosi, cum clero 
saeculari pressius et copiosius cooperantes, partem quoque habere possint 
in officiis explendis et muneribus suscipiendis quae labori communi in dioe- 
cesi dirigendo et ordinando sub auctoritate Episcopi statuta sunt, puta Con- 
sultorum dioecesanorum vel directorum operum. Immo, in Missionibus, qui- 
bus praecipue providendum est, ipsa necessitas ex aliorum sacerdotum penu- 
ria proveniens, religiosos ad huiusmodi: ministeria praestanda impellit. Quod 
iuri vigenti contrarium non est, quoties de territoriis agitur quae alicui In- 
stituto religioso commissa sunt. 

Attamen etiam in Missionum territoriis multae dioeceses iam a clero 
saeculari seu dioecesano reguntur, quae sine auxilio religiosorum florere 
adhuc nequeunt. Ita dispensationibus non paucis opus esset, ut religiosis 
officia vel munera pastoralia etiam praeter paroeciarum regimen concredi 
possent, quae ipsis interdicta sunt, quatenus cum statu religioso componi 
non possunt. 4 Incompatibilitas vero, ipsa rerum natura inspecta, maior vel 
minor apparet prae indole instituti religiosi sive monastici seu contempla- 
tivi sive apostolici vel activi, quam ceteroquin ipsae Regulae vel Constitu- 
tiones congruenter declarant ac non raro prohibitionibus specialibus confir- 
mant, salva semper potestate suprema Romani Pontificis seu Sedis Aposto- 
licae auctoritate cui sodales religiosi cum suis regulis subiecti sunt. 

Quibus perpensis Sancta Synodus decernit: 

« Salvis communibus status religiosi principiis et obligationibus, necnon 
Constitutionibus particularibus, quae incompatibilitates speciales pro propriis 
sodalibus statuant, can. 626, § 1 ita reformatur ut munera vel officia eccle- 
siastica, quorum collatio Sanctae Sedi reservata non sit, ab ipso Ordinario 
loci etiam Religiosis conferri possint, cum consensu vel consilio Superioris 
competentis, ad normam Constitutionum prout necessitas aut utilitas Eccle- 
siae vel religionis id exigat. Canones vero Codicis huic praescripto contrarii 
apte corrigantur». - ■ • ' 

III - De CONFESSIONE ET CONFES S ARIIS RELIGIOSORUM 

Ius codicis de argumento, quod non levis momenti est pro sodalibus In- 
stitutorum perfectionis sive generaliter seu ubique terrarum sive specialiter 
in territoriis Missionum, ubi non aeque facile reperitur copia confessarii, 
progressum indubium constituit prae diversis normis iuridicis, quae decursu 
temporum de eadem re valebant. Attamen, ut animis Deo et Ecclesiae prae- 
cipue dicatis magis subveniatur, opportunum videtur ius vigens aliquan- 
tum mutare, ita ut facilius et securius confessionem instituere possint, quae 
medium aptissimum perfectionis evangelicae alendae et augendae agnoscitur. 

Ita pro religiosis viris Institutorum clericalium sodalibus providetur co- 
pia confessarii in universum ea ratione ut normae ad omnes extendantur 
quae pro sodalibus religionum clericalium exemptarum iam 1 usu venerant 
et can. 875, § 1 sancitae habentur. Extensio iurisdictionis hac ratione con- 
cessa non solum proprios confratres itinerantes afficit sed quoscumque sa- 
cerdotes impedimento legitimo non detentos, quibus Superior facultatem ad 
suorum subditorum confessiones audiendas impertiri velit. 

Pro religiosis mulieribus, contra, maior copia confessarii et insimul maior 
libertas confessionis eo obtinetur quod restrictiones iure vigenti statutae 
abolentur, quae ipsam validitatem sacramenti afficiebant, sive propter iuris- 
dictionem peculiarem can. 876 requisitam « ad confessiones quarumcumque 
religiosarum ac novitiarum valide et licite recipiendas », sive ob circumstan- 
tiam loci confessionis, quam can. 522 una cum favore confessarii occasionalis 
pacto severiore imposuerat. Mutatio autem huiusmodi statutorum in favo- 
rem validitatis confessionum et libertatis poenitentium religiosarum minime 
abolere intendit disciplinam confessionum sive iure communi Ecclesiae sive 
Constitutionibus particularibus Institutorum perfectionis praescriptam,, quae 
eo magis commendanda videtur quo melius finem legis iuvare perspicitur, 
positive quidem bonam animarum directionem in tuto collocando, negative 
vero abusus falsae libertatis praecavendo. Sed cuicumque regulae vel nor- 
mae quae disciplinam confessionum statuat, semper et ubique praevaleat 
oportet validitas sacramenti et vera libertas conscientiae etiam pro religiosis 
mulieribus quae tot alias libertates pro amore sponsi coelestis renuntiare de- 
bent et corde generoso renuntiant. 

Alia pariter ratio copiam confessarii augendi, quae in et pro Missionibus 

prae penuria sacerdotum ad id munus vere aptorum maioris iterum momenti 
habetur, et reductio aetatis minimae pro confessariis religiosarum mulierum 
iure vigenti statutae, et facultas Ordinariis concessa confessarios ordinarios 
in munere confirmandi ultra tempus in codice statutum, quoties necessarium 
vel vere utile videbitur. 

Mutationes iuris mox declarandae id etiam efficient, praeter rationes iam 
adductas validitatis sacramenti et libertatis conscientiae, ut participatio obti- 
neatur magis activa et fructuosa vitae tum liturgicae et eucharisticae cum 
etiam apostolicae ex parte tot religiosarum in Missionibus, quam confessio 
facilior et tutior multum iuvabit. Hoc autem emolumentum erit non solum 
personale vel singulare sed commune et catholicum, operariis evangelicis, 
quicumque tandem sunt, ubique appetendum. 

His omnibus attentis et perpensis, Sancta Synodus decernit: 

1. Can. 875, § 1 ita extenditur ut eadem facultate donentur etiam su- 
periores maiores religionum clericalium quae exemptionis privilegio non 
fruuntur. 

2. Salvis legibus communibus et Constitutionibus propriis quae modum 
et disciplinam confessionis religiosarum mulierum determinant, iurisdictio 
specialis, de qua in can. 876, § 1, vel alia conditio quae validitatem confes- 
sionum restringat vel praepediat, ut circumstantia loci, ad normam can. 522, 
abolentur, statutis Codicis contrariis expunctis. 

3. Aetas minima pro confessariis ordinariis religiosarum mulierum sit 
triginta quinque (35) annorum; qui munus ipsis commissum etiam ultra 
tertium triennium retinere possint, si Ordinarius loci id ob iustam causam 
necessarium putaverit, cann. 524 et 526 congruenter mutatis, et salva liber- 
tate conscientiae religiosarum. 


NOTAE 

1 Can. 487. 

2 Can. 218, § 1. 

3 Can. 497, § 2. 

4 Can. 626, § 1. 


2) RELATIO EM.MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Schema tertium de Religiosis. Eatenus Commissio de Missionibus 
de iis agit quatenus ii sunt et operam navant in regionibus missionalibus, 
et primo schemate pondus suum affert ad affirmandam utilitatem exemp- 
tionis Religiosorum etiam ad attingendum finem propagationis fidei et 
ad servitium pro Missionibus. Laudantur etiam Conferentiae Superio- 

rum Maiorum, quae, sub sapienti impulsu S. Congregationis de Religio- 
sis et favore S. Congregationis de Propaganda Fide, in regionibus mis- 
sionalibus habentur ad coordinationem activitatis et cooperationem in- 
ter varia Instituta religiosa, opportune omnino habentur periodice. 

In altero schemate de Religiosis correctio habetur canonum, qui Re- 
ligiosis sodalibus prohibent ne varia officia in dioecesi explenda assu- 
mant, quae tamen hodie necessaria vel saltem vere utilia videntur etiam 
pro religiosis, cum in Missione vel alia dioecesi clero saeculari concre- 
dita operam praestant. Ita facilius et absque dispensationibus adhiberi 
possunt religiosi, ut directores operum, ut consultores et officiales dioe- 
cesani. Hoc valet praesertim pro locis ubi clerus dioecesanus adhuc 
deficit, ut saepe in Missionibus eidem clero iam concreditis, ubi dispen- 
sationes authomatice regiminis missionalis, quod commissionis audit, 
non iam praesto sunt. 

Tertium tandem schema decreti de Religiosis maiorem copiam con- 
fessariorum pro religiosis viris et mulieribus providere intendit, etiam 
et praecipue ratione necessitatum specialium in territoriis Missionum, 
ubi non aeque facile opportunitas bonae confessionis praesto est. Viris 
consuleretur extensione iurisdictionis internae ad omnes; pro mulieri- 
bus proponitur suppressio conditionum ad validitatem per confessio- 
nem occasionalem singularum religiosarum, sed etiam confessionem or- 
dinariam totius communitatis modo adverso afficiant. Quodsi, ad tra- 
mitem decreti propositi, religiosi omnes, in opere Missionum occupati, 
facilius et securius confessionem instituere possint, ipsum opus quod 
praestant inde melius et fructuosius evadet. Propterea Commissio de 
Missionibus eiusmodi mutationem iuris sustinet et commendat, immo, 
quatenus ab alia commissione directe competenti proposita non sit, ipsa 
decretum cap. III, n. 3 Sacrae Synodo vel huic Consessui amplissimo 
pro bono religiosorum in Missionibus approbandum exhibet. 


3) ANIMADVERSIONES SODALIUM 

Card. Spellman: Schema Decreti de Religiosis a Commissione de 
Missionibus propositum in genere placet, deque iis quae decernit mul- 
tum disputandum non videtur. Optime conficitur pars schematis de Con- 
fessione et Confessariis Religiosorum (numero III), in qua conspicua 
est Commissionis laudabilis anxietas ne vita spiritualis religiosorum Mis- 
sionum detrimentum patiatur propter minorem copiam confessariorum 
quam alibi reperitur, cum sicut medium necessarium perfectionis evan- 
gelicae alendae augendaeque confessio sacramentalis agnoscatur. Binae 

animadversiones de prioribus partibus, tamen, aliquantulum prodesse 
possunt. 

Exemptio quaedam sodalium Institutionum perfectionis uti res mi- 
nime negativa sed potius fini tam Ecclesiae quam ipsius status religiosi 
congrua ideoque retinenda clare nitideque defenditur in corpore partis 
De Exemptione Religiosorum (numero I). Ita etiam intellectus perver- 
sus immunitatis religiosorum ab auctoritate Ordinarii loci tamquam 
impedimentum operibus et muneribus pastoralibus explendis, praesertim 
in territoriis Missionum, bene impugnatur. In parte dispositiva eiusdem 
materiae, autem, compositio amborum elementorum optata, quidem, 
necnon omnino necessaria operi pastorali missionali, nimis generaliter 
et exigue decernitur. Desiderandum est ut opera ministerii pastoralis, 
pro utroque clero sub auctoritate Ordinarii loci in terris Missionum 
necessario ponenda, aliquomodo magis particulariter declarentur. 

Oportet etiam animadversio de alia materia schematis fiat, nempe, 
de incompatibilitate officiorum (numero II). Clare ostenditur ratio 
cuiusdam mutationis iuris vigentis quod attinet ad sodales religionum 
qui sese sociant cum clero dioecesano in Missionibus huic concreditis. 
Emendatio, autem, proposita non videtur apta ad finem obtinendum, 
i. e., cooperationem minus impeditam religiosorum missionalium in offi- 
ciis et muneribus pastoralibus etiam praeter paroeciarum regimen. Me- 
rito invenitur clausula, nempe, « salvis communibus status religiosi prin- 
cipiis et obligationibus ». Si, tamen, etiam inseratur alia clausula ibi 
inventa, scilicet, « (salvis) necnon Constitutionibus particularibus, quae 
incompatibilitates speciales pro propriis sodalibus statuunt », vis ad 
finem obtinendum aliquatenus amitti videtur. Nonne debent Institutio- 
nes perfectionis, quae ex toto aut ex parte sodales Missionibus attri- 
buunt a Sancta Sede petere eorum Constitutionum reformationem et 
circumstantiis missionalibus accommodationem saltem quoad sodales 
revera apud Missiones potiusquam incompatibilitates speciales pro om- 
nibus retinere? 

Card. Ruffini: Multa quae in schemate dicuntur placent, sed non- 
nulla animadvertere mihi liceat: 

Pag. 4, 1 cap. 1: Sermo non est clarus, certus et definitus! Paucis 
— nisi fallor — dici posset quod fortasse ab omnibus Episcopis iam diu 
exoptatur. 

Religiosi iuris Pontificii habent Constitutiones a S. Sede adproba- 
tas, et illae omnino servandae sunt, tum quoad regimen domesticum 


1 Cf. p. 252. 

( interno ) tum quoad finem peculiarem quem ex sua vocatione prosequi 
debent et volunt. Episcopi certe nolunt haec iura sacrosancta ullate- 
nus violare; sed multa remanent in quibus Religiosi — interdum — 
exemptionem a iurisdictione Episcopi loci perperam sibi vindicant, vel 
in usu habent, scilicet plura ministeria pastoralia et quae ad curam ani- 
marum gener atim pertinent. 

Haud raro Religiosi initium faciunt alicuius operis vel institutionis, 
vel opera externa aggrediuntur et complent inscio Episcopo. Utile est 
— ut sentio — recordari sententiam, quam scripsit ineunte saeculo n 
S. Ignatius M.: « Quidquid fit clam Episcopo, servit diabolo ». Bonum 
esset si, dum Religiosi in aliquo territorio legitime manent, cum Sacer- 
dotibus Saecularibus vel cum aliis Religiosis ex voluntate Episcopi et 
sub eiusdem ductu in ministeriis sacris et in operibus apostolatus faci- 
liter et libenter consociarentur, immo, quando necessarium foret, si 
Episcopum etiam singulatim adiuvarent. 

Pag. 8, 2 ad III: De confessione et confessariis Religiosorum maio- 
rem libertatem puto esse utilem ut bono spirituali et conscientiae tran- 
quillitati tum Religiosorum cum Monalium et Sororum consulatur, mo- 
do tamen Sacerdotem, cui superior Religiosorum facultatem confessio- 
num excipiendarum conferre intendit, rite constet probatum esse ab 
aliquo Episcopo et, ad locum confessionum pro monialibus ac sororibus 
quod attinet, omnes cautelae quas summa prudentia exigit, serventur. 

Card. Leger: Placet pro parte sed hoc schema continet materiam 
valde intricatam quae postea probabiliter elucida erit sed ad rem. 

Quoad exemptionem religiosorum: Non mihi placet decretum pri- 
mum nec eius introductio. Fateor enim quod difficile intelligitur cur, 
de exemptione religiosorum agendo relate ad Missiones, maxime loqua- 
tur in ipso decreto de tuitione illius exemptionis. Consistendum est 
potius in collaboratione quam, firma manente auctoritate Hierarchiae 
localis, religiosi afferre debent, ipsa exemptione adaptanda vel etiam 
postponenda. 

Non est hic locus disputandi de exemptione sed assentio dictis ab 
Em.mo Ruffini; tamen notabo quod argumenta proposita in introductio- 
ne non sunt omnino cogentia: v. g. verum est. quod instituta religiosa ma- 
gno auxilio fuerunt pro Missionibus, sed hoc verum est tam de non- 
exemptis quam de exemptis. Verum est quod religiosi exempti aliquan- 
do immediate subduntur Romano Pontifici, sed in praxi et plerumque 
illa subiectio eadem est ac subiectio omnium sacerdotum. Innuitur quod 


2 Cf. p. 255. 

exemptio religiosos proteget contra necessitates illimitatas Ordinarii 
loci; tamen sorores et fratres non snnt exempti et non habentur particu- 
lares abusus erga eos. Credo quod verum problema exponendum est: 
illud de propriis piis operibus exercendis. Et boc non multum explora- 
tur in textu; forsan funditus studetur in schematibus a Commissione 
De Religiosis. 

Quoad confessionem et confessarios religiosorum: Mihi placet pro- 
positio facta in decreto secundo de confessione religiosarum. Haec nova 
disciplina extendi deberet ad duos cleros omnium regionum. Quia 
secundum legem vigentem, sunt multae religiosae quae, ob multas 
rationes, etiam psychologicas, plenam libertatem conscientiae non habent. 

Relate ad aetatem confessarii religiosarum, extendi posset, meo iu- 
dicio, ad 30 annos, quia est aetas statuta a Codice pro electione Epi- 
scoporum. 

Card. Gracias: Quoad exemptionem Religiosorum Em.mus Rela- 
tor, positis rationibus pro et contra, hanc animadversionem facit: « mo- 
mentum maximum non in exemptione ponendum est, sed in auxilio seu 
adiumento vario »..., et post hanc animadversionem, solutionem sic pro- 
ponit, « Pro bono Missionum quoque exemptio religiosorum a iuris- 
dictione Ordinarii loci, utpote elementum seu conditio vitae et actuosi- 
tatis ipsorum propriae, retineatur, et cum necessitatibus ministerii pa- 
storalis componatur ». 

1. Quaestio est praecise: quis adiudicare debeat de modo compo- 
nendi religiosorum exemptionem cum necessitatibus ministerii pasto- 
ralis. 

2. Haec quaestio de religiosorum exemptione, decursu harum ses- 
sionum sat frequenter orta est, et sensus communis erat quod ea a com- 
missione mixta amplius investigari posset. 

3. Puto neminem desiderare totalem abolitionem exemptionis qua 
gaudent religiosi; puto, tamen, omnes desiderare quod statuantur ali- 
quae normae, clarae et practicae, quae ex una parte auctoritatem Epi- 
scoporum in tuto collocent, et ex alia parte concordiam ac collaboratio- 
nem inter Episcopum et religiosos in tuto ponant. 

4. Quod ad Missiones spectat, S. C. de Propaganda Fide, die 8 de- 
cembris 1929, Instructionem dedit, qua asseritur, quod, etiamsi Sancta 
Sedes Religiosis et religiosis Institutis aliquod territorium ad evange- 
lizandum concredit et verum Superiorem huius territorii nominat, hic 
Superior immediate dependet non ab Instituto sed a Sancta Sede. Ut 
c. 1330 dicitur, tota cura Missionis huic Superiori est commissa, et 

Instructio supradicta adamussim explicat omnia quae talis dispositio 
rerum implicet. 

5. Cum autem haec Instructio Vicariis et Praefectis Apostolicis 
destinata esset, videtur quod ea pro Episcopis dioecesium non valet 
(cf. Vermeersch in « Periodica », 1930, p. 260); sed cur non valeat 
non intelligo. 

6. Est praecipue in campis educationis, actionis socialis et vitae 
politicae quod conflictus oriri potest, quia, in his campis, propter exemp- 
tionem a religiosis invocatam vi canonis 4, Constitutionis Leonis XIII 
Romanos Pontifices (1874), et Instructiones Sacrae Congregationis de 
Propaganda Fide (1886), exsurgere potest conflictus inter iurisdictionem 
episcopalem et exemptionem religiosam. 

7. Et tamen in Missionibus praesertim, et, ut puto, alibi etiam 
omnino necessarium est, ut habeatur una eademque ratio agendi sive 
scholae sint dioecesanae sive sint a religiosis directae, et puto episcopi 
esse ius ac officium ut curet hanc communem rationem agendi esse ser- 
vandam. Plenarii Concilii Indiae decretis e. g. decr. 248, Concilium 
ipsum Episcoporum Conferentiis officium commisit, in campo educa- 
tionis, omnia invigilandi quae ad iura Dei et Ecclesiae pertineant, et 
omnia peragendi, quae conditionibus temporis et loci exigantur ad 
assecurandum ut scholae crescant et floreant. Sed quomodo possunt 
haec omnia effici si Episcopus de rebus haud parvi momenti e. g. de 
expensis scholae ab alumnis solvendis, de proportione acatholicorum 
admittendorum, etc. suam sententiam imponere nequit? Sunt alia de- 
creta Plenarii Concilii, quae Episcoporum Conferentiis multas alias res 
committunt, e. g. iudicium ferre de partium politicarum programmati- 
bus in quantum res fidei et morum attingunt. Decreta Plenarii Concilii 
habent vim legis, et ut talia debent obligare omnes, sine ulla conside- 
ratione cuiuslibet exemptionis religiosae. 

8. Documenta a me citata — sive Codex luris Canonici, sive pro- 
nuntiationes Summorum Pontificum, sive Instructiones Sacrae Congre- 
gationis de Propaganda Fide — non agunt de rebus immutabilibus. No- 
va tempora et novae conditiones postulant ut res aliquantulum adap- 
tentur quin tamen religiosae exemptionis essentia violetur. 

9. Quoad supradictam Instructionem S. C. de Propaganda Fide, 
1929, liceat mihi animadvertere quod nos in missionibus habemus inter 
privilegia quasi-parochiarum et iura parochiarum revera felicem com- 
binationem. A pari, ergo, argui potest quod decretum, quamvis ad 
Vicarios Apostolicos destinatum, etiam pro Episcopis in Missionibus 
valet. 

CarcL Larraona: Tantum brevissima verba, parendo insinuationi 
Em. mi nostri Praesidis. De exemptione iam debet loqui expresse, ac 
proinde non est quod insistamus. Nisi fallor adsunt plura verba aequi- 
voca; in missionibus de propaganda fide fere exemptio, vel maxima ex 
parte, non adest, teste can. 296, in omnibus quae quocumque modo tan- 
gunt missionum regimen, curam animarum, sacramentorum administra- 
tionem, scholarum directionem, oblationes intuitu missionis factas, im- 
plementum piarum voluntatum in favorem eiusdem missionis. Possunt 
quidem aliquae quaestiones poni circa illa, de quibus nunc Em. mus 
Card. Gracias, quae sunt revera nova, e. g. quoad scholas, res sensim 
sine sensu mutatae fuerunt. Sed revera quaestio maxime reducenda. In 
territoriis de Propaganda Fide vix fuit quaestio gravis de exemptione, 
praecipue quoad religiones non exemptas, i. e. illud quod dictum fuit 
breviter, huiusmodi exemptio limitatur ad hoc ut servetur finis generi- 
cus et finis specificus et nihil fere aliud. Animadversum est quoad Con- 
gregationes quae in territoriis de Propaganda ministerium exercent 
quando sunt de religiosis, semper ita definitum habent finem specificum. 
In huiusmodi regionibus ergo finis potest aliquatenus extendi, ita ut 
ad omnia praesto sint quae sibi committit Ordinarius dioeceseos; ita 
revera, si res serio et intime inspiciuntur, quaestio est multo magis limi- 
tata quam credatur. Ceterum videbimus suo loco. Pro aliis quae tangun- 
tur, revera pro me recta sunt: pro dispensatione e. g. ad illa necessaria 
munera exercenda quae dispensatione indigent; quidem habetur ratio ab 
iis religionibus, quae aliquo modo resistunt, sed ratio prudens. Quoad 
confessarios, etiam admitto, sed tamen aliqua animadversione facta cum 
qua claudo, scilicet: non inde quod dicamus non esse necessariam spe- 
cialem iurisdictionem, ita ut sufficiat ordinaria, non derogamus omnino 
legibus pro confessariis religiosarum, quae revera sunt in mente haben- 
dae, quia natura humana non facile mutatur et illa quae Benedictus XIV 
volebat vitare adhuc vivunt. Consequenter de unitate confessarii ordi- 
narii, et ita porro, ea non sunt ita leviter cancellanda, quia difficultates 
iterum certo certius reverterentur. 3 

Exc. Cooray: I. De exemptione Religiosorum. Ex una parte, exem- 
ptio ab Ordinarii loci iurisdictione (can. 615) non est absolute neces- 
saria ad finem proprium status perfectionis prosequendum. Permultae 
sunt Congregationes religiosae quae tali exemptione non gaudent, qua- 
rum sodales nihilominus optime ad perfectionem religiosam tendunt. 


3 Textus transcriptus est ex taeniola magnetica. 

Ex altera parte, in regimine pastorali omnino debet praevalere iuris- 
dictio Episcoporum, quos « Spiritus Sanctus posuit regere Ecclesiam 
Dei » (Act. XX, 28). 

Unde religiosi, si ministerio pastorali operam dent, qua pastores 
animarum sub iurisdictione Episcoporum esse debent. 

Praesertim ubi religiosi variis officiis dioecesanis praeponuntur, 
prout proponitur in Art. II, necesse est ut sint stabiles; quod autem 
impossibile evaderet si Superiores religiosi, illos, privilegio exemptio- 
nis nitentes, alios in locos transferre valeant. 

Nulla tamen hic est quaestio de exemptione tollenda. Non postula- 
tur ut Episcopi possint habere iurisdictionem super regimen internum 
domorum vel provinciarum religiosarum. Quod optandum est tan- 
tum hoc: ut propter exemptionem non laedatur in regimine paroeciali 
(vel dioecesano) auctoritati Episcoporum, quos solos, ut iam dixi, « Spi- 
ritus Sanctus posuit regere Ecclesiam ». 

Quantum ad iurisdictionem supremam Romani Pontificis (de qua 
in p. 5, 4 linn. 13, 14) recursus est valde impracticus nisi in casibus om- 
nino raris et extraordinariis. 

Ad rem clare in lucem edendam et ita ad conflictus molestissimos 
inter Episcopos et Superiores religiosos evitandos, optatur ut tota quae- 
stio de religiosorum exemptione examini obiectivo subiiciatur et dedu- 
cantur regulae praecisae quae nec vitam religiosam nec iura Episcoporum 
laedant. 

II. Ex supra dictis exoritur alia quaestio, nempe, quinam sit status 
religiosorum in missionibus relate ad ministerium paroeciale — estne 
status permanens vel tantum transiens ? 

Ex una parte, finis proprius institutorum perfectionis generatim 
non est ministerium paroeciale. Ex altera parte, religiosi qua missio- 
narii magna cum competentia opera missionalia peragunt et zelo zelati 
optime laborant pro animarum salute. 

Quaestio est maximi momenti pro Episcopis in fovendis vocationi- 
bus sacerdotalibus. Si desideratur permanentia religiosorum, tunc fo- 
vendae sunt vocationes religiosae; secus curandum est ut augeatur nu- 
merus sacerdotum saecularium indigenarum. Est quaestio valde spinosa 
et saepe saepius causa conflictus inter Superiores religiosos et Supe- 
riores missionum seu Episcopos. 

Nec dicatur quod vocationes a Deo pendent, et unusquisque in sua 
vocatione dirigi oportet secundum voluntatem divinam. Est verum quod 
vocatio sacerdotalis est a Deo: « Non vos me elegistis, sed ego elegi 


4 Cf. p. 253. 

vos » (Io. XV. 16). Sed in principio, praesertim pro iuvenibus non 
est satis clarum utrum propria vocatio sit tantum ad vitam sacerdotalem 
an etiam simul ad vitam religiosam. Unde sacerdotes possunt faciliter 
eos ad utrumque statum flectere. 

Quare valde optandum est ut hac de re aliquid clarius a Sancta Sede 
declaretur. 

Nota: Debita cum reverentia liceat mihi addere quod via media in 
hac re est suggerenda; nempe: 

1) In initio, quando iam nulla adest traditio determinata de vita 
sacerdotali saecularium ad novum clerum indigenam dirigendum, me- 
lius esset favere magis vocationibus religiosis, debita habita reverentia 
libertati candidatorum. Ita etiam evitetur distinctio odiosa inter missio- 
narios religiosos et sacerdotes indigenas. 

2) Paulatim, iam stabilisata, in regione, bona traditione de sacerdo- 
tibus indigenis, urgendae sunt magis vocationes ad clerum saecularem. 
Est modus agendi qui apud nos vigebat et viget, optimis cum effectibus. 

3) Ultimatim tradendum est regimen dioecesis clero saeculari in- 
digenae. 

III. Tertia quaestio etiam molestissima pro Episcopis in regionibus 
missionum institutionibus perfectionis afEdatis, est ista de religiosis indi- 
genis missioni addictis. Cuinam pertinet munus de istis curandi? Utrum 
Superiori missionis (Episcopo) an Superiori religioso? Generatim secun- 
dum statuta a Sacra Congregatione de Propaganda Fide approbata, du- 
rantibus primis duobus vel tribus annis post ingressum alicuius religiosi 
in missionem, Superior religiosus tenetur tales sub propriam tutelam 
resumere. Sed nihil dicitur de tempore subsequenti et Superiores reli- 
giosi saepe saepius nolunt tales religiosos a ministerio remotos recipere, 
totumque onus Episcopis relinquunt. 

Unde optatur ut Superiores religiosi tales religiosos, quocumque tem- 
pore, sub propria tutela recipiant, si ita a Superiore missionum (Episcopo) 
desideretur. 

De Confessariis Religiosarum , pag. 10, 5 n. 2, linn. 27-33: Est pro- 
positio valde periculosa tam pro religiosis quam pro confessariis. Unde 
est omnino tollenda, vel saltem cautissime procedendum. 

Exc. Lefebvre: Generatim quae dicuntur in hoc schemate videntur 
valde opportuna. 

Attamen in primo capite ubi agitur de exemptione religiosorum ali- 
qua maximi momenti mihi videtur esse dicenda: 


5 Cf. p. 256. 

Si exemptio in suo fundamento et suis principiis est utilissima relate 
ad institutionem et progressum ordinum et congregationum, attamen ne- 
mini latet quam multae difficultates oriuntur ex interpretatione huius 
canonis quadringentesimo nonagesimo septimo, de quo in pagina 6. 6 

Hae difficultates inter ordines et Episcopos oriuntur aliquando ex li- 
centia habendi ecclesiam vel oratorium publicum in quo fideles praeceptum 
dominicale adimplere possunt aliquando ex usibus et constitutionibus qui 
non concordant cum actibus synodalibus 
in Liturgia, relate ad fideles; 
in habitu ecclesiastico; 
in relationibus externis: 

frequentatio aulae cinematographicae 
frequentatio stationis balnearis 
frequentatio familiarum horis vespertinis, 
et etiam in modo et aliquando in mente quo fit apostolatus. 

Quid potest ordinarius in his casibus? Fere nihil. Superiores maiores 
sunt longinqui, et aliquando magis audiunt proprios subditos quam Epi- 
scopos. 

Et est magnum scandalum apud fideles et etiam sacerdotes, quando 
vident aliquos religiosos non esse submissos auctoritati ordinarii in his 
quae spectant ad disciplinam generalem et ad apostolatum in ipsa dioecesi. 

Unde mihi videtur quod hic canon deberet modificari in hoc sensu: 
« Quoad omnia quae spectant fideles in aliqua iurisdictione nihil fiat a 
quocumque religioso clerico vel laico sine licentia Ordinarii, et quoad ea 
quae spectant ad disciplinam extra domos religiosas, omnino sese sub- 
mittant religiosi actibus synodalibus et praescriptis Ordinariorum ». 

De conferentiis superiorum melius notetur quod quando fiant in ali- 
qua iurisdictione sub praesidentia Ordinarii vel eius Delegati habeantur 
(in pagina septima 7 n. secundo). 

De Confessariis religiosarum mihi videtur omnino servandos canones 
qui exigunt iurisdictionem specialem datam ab Ordinario, et qui determi- 
nant locum confessionis pro confessionibus religiosarum in casu exceptio- 
nali unius religiosae, qui ad suae conscientiae tranquillitatem adit ad con- 
fessarium in qualibet ecclesia vel oratorio etiam semi-publico; et ideo 
mihi videtur omittendum propositum decretum sub n. secundo in pa- 
gina decima. 8 


6 Cf. p. 253. 

7 Cf. p. 254. 

8 Cf. p. 256. 

Exc. Hurley: De hoc schemate duo habeo dicenda: 

1 ) Circa quaestionem de exemptione religiosorum sive in terris mis- 
sionum, sive in terris iuris communis, uti bene dixit Em.mus Cardinalis 
Gracias, evidens est quandam exemptionem servari debere, bonum autem 
Ecclesiae exigere ut in certis adiunctis episcopi praevaleat iuris dictio. 

Ad problematis solutionem parum confert principiorum generalium 
annuntiatio, sed necessaria est consideratio casuum, ut ita dicam, typico- 
rum conflictus ad hoc ut statuatur utrum in tali vel tali adiuncto standum 
esset pro exemptione religiosorum vel pro episcoporum iurisdictione. 

Propositum meum ergo (sicut illud ab Exc.mo Domino Cooray iam 
factum) est ut Commissio de Religiosis et Commissio de Missionibus sedulo 
inquirent ab episcopis et superioribus maioribus circa hos casus typicos, 
sive in missionibus sive extra, et schema speciale praeparent in quo pro 
consideratione Concilii regulae concretae proponerentur. 

2) Non videtur cur in capitulum de Exemptione Religiosorum intro- 
ducatur consideratio consociationum Institutorum perfectionis. Haec con- 
sideratio est alius omnino ordinis ac quaestio de exemptione — nisi finis 
talium consociationum sit quod iocose innuitur quando anglice A.B.C. vo- 
cantur « Anti-Bishops’ Conference »! 

Rev. Sepxnski: Schema placet, immo multum placet, et in universum 
et in suis tribus partibus. 

Quoad capitulum I « De exemptione religiosorum », unum tantum 
verbum mihi proferre liceat. Certocertius omnes religiosi necnon Institu- 
torum Statuum perfectionis sodales grati animi sensus expriment Commis- 
sioni pro missionibus eiusque Em.mo Moderatori, qui felicibus verbis 
genuinum sensum exemptionis hoc modo exponunt (pag. 5, 9 linn. 3-6): 
« Verius autem ac penitius intellecta exemptio religiosorum res omnino 
positiva et fini Ecclesiae necnon ipsius status religiosi quam congrua et vix 
non necessaria in lucem prodit ». Assentio voto ut a Commissione mixta 
pressius iura et obligationes et Ordinariorum loci et religiosorum deter- 
minentur. Insistendum est in efficaci et vera collaboratione inter Ordina- 
rium loci et religiosos. Secundum meum iudicium submissum saepissime 
non est tam quaestio iuridica quam quaestio characteris et indolis. 

Placet valde etiam cap. III « De Confessione et Confessariis religioso- 
rum » necnon tres propositiones in fine capituli positae, quia sic multis 
cavillationibus finis imponitur et ministerium tribunalis poenitentiae fa- 
cilius evadit. 

Nunc mihi liceat tres breves animadversiones proferre: 


Cf. p. 252. 

Ad pag. 3, 10 linn. 24-25: dicitur « nativos seu indigenas attrahunt »; 
locutio « indigena » male sonat in auribus multorum nativorum; quare 
proponerem locutionem in ipso schemate pag. 6, 11 lin. 30, et ab Em.mo 
Cardinale Agagianian heri adhibitam « autochthones ». 

Ad pag. 5, 12 linn. 12-15: legitur in schemate: « Quam (i. e. iurisdi- 
ctionem Superiorum religiosorum) pariter ex ipso iure antecedit auctori- 
tas maxima seu iurisdictio suprema Romani Pontificis, cui eiusmodi reli- 
giosi immediate subiecti sunt et obedire tenentur ». Partem finalem sic 
mutarem accuratioribus verbis: « et obedire tenentur, etiam vi voti obe- 
dientiae » sicut habetur in C.I.C. can. 499, par. 1: « Religiosi omnes, 
tamquam Supremo Superiori, subduntur Romano Pontifici, cui obedire 
tenentur etiam vi voti obedientiae ». 

Ad pag. 8, 13 linn. 23-29: clarius dicerem: « Can. 626, par. 1 ita re- 
formatur ut munera vel officia ecclesiastica... ab ipso Ordinario loci etiam 
Religiosis conferri possint, praehabito , ad normam Constitutionum , con- 
sensu vel consilio Superioris competentis , prout necessitas aut utilitas 
Ecclesiae vel religionis id exigat ». 


4) SUFFRAGIA SODALIUM 

Card. Tis serant: Placet. 

Card. Micara: Placet iuxta modum. 

Exemptio religiosorum a iurisdictione Ordinarii loci bene quidem re- 
tinenda esse asseritur « pro bono Missionum » (pag. 7, 1 lin. 7 ss.), sed 
opportunius additur eam cum necessitatibus ministerii pastoralis compo- 
nendam esse, ita ut reformato can. 626, § 1, in casu gravis necessitatis 
religiosis, auditis semper superioribus regularibus, concredi possint mu- 
nera quaedam ad servitium dioeceseos. 

Sed quoadusque religiosi ab Episcopis advocari possint in suum adiu- 
torium, id est quomodo religiosorum exemptio concilianda sit cum eorum 
cooptatione ad pastoralia ministeria (quorum assignationem et exercitium 
Ordinarius loci moderatur), haec est quaestio, ut omnibus patet, sat im- 
plexa, quae iterum iterumque occurrit, cuiusque pondus magis fortasse 
gravat cum de Missionibus agitur. 


10 Cf. p. 252. 

11 Cf. p. 253. 

12 Cf. p. 253. 

13 Cf. p. 255. 


1 Cf. p. 254. 

Card. Pizzardo: Placet iuxta modum: exemptio ita moderanda est 
ut in tuto ponatur bonum animarum. In dubiis, auditis Superioribus Re- 
ligiosorum, praevaleat iudicium Ordinarii loci, quem Spiritus Sanctus 
posuit ad regendam Ecclesiam Dei. Haec dico quoad Missiones: sed vexata 
et perdifficilis quaestio exigit particularem tractationem a Speciali Com- 
missione mixta. 

Card. Aloisi Masella: Placet, sed quoniam de eadem re agitur 
in schematibus aliarum Commissionum, in schemate huius Commissionis 
ea tantum poni oportet quae sunt missionibus magis apta et necessaria. 

Card. Ferretto: Placet. 

Card. GoNgALVES Cerejeira: Placet; sed de exemptione Religio- 
sorum subscribo quae sapienter dixerunt Em.mi Cardinales Ruffini, Leger, 
Gracias et quidam Exc.mi Patres eodem sensu. 

Card. Lienart: Placet iuxta modum: tantum exopto ut ad I, pagina 
sexta , 2 memoretur quod, salva exemptione qua gaudent Religiosi, tamen 
activitatem apostolicam, cuique Instituto propriam, nonnisi secundum nor- 
mas ab Ordinario in sua dioecesi statutas exercere valeant; sicut animad- 
verterunt Em.mi Cardd. Ruffini et Leger et Rev.mi DD. Episcopi Mis- 
sionarii Cooray, Lefebvre et Hurley. 

Card, Tappouni: Placet. 

Card. Copello: Placet et concordo cum iis quae optime dicta sunt 
a Patribus. 

Card. McGuigan: Placet, factis modificationibus secundum ob- 
servationes Em. morum et Excellentissimorum Patrum et salvis semper 
manentibus iuribus Ordinariorum locorum in missionibus. Placent quae 
proponuntur pro confessionibus Religiosarum. 

Card. Gilroy: Placet. 

Card. Spellman: Cum animadversionibus allatis, ergo schema de- 
creti de religiosis placet iuxta modum . 3 

Card. Frings: Quoad materiam placet, sed non pertinet ad Conci- 
lium. Caute procedatur quoad confessarios. 


2 Cf. p. 253. 

3 Cf. pp. 257-258. 

Card. Ruffini: Placet iuxta modum. 4 Consentio cum Em.mo Gra- 
cias, Exc.mis Cooray, Lefebvre et Archiepiscopo Durbaniano. 

Card. Valeri: Placent ea omnia quae dicuntur in isto schemate 
Decreti de Religiosis, quoad necessitatem eorum autonomiae (vel exemp- 
tionis) in iis omnibus quae respiciunt suum ordinem internum vel finem 
specificum ipsius religionis a S. Sede recognitum. Testimonium hoc a 
Congregatione prolatum quae, prae coeteris labores apostolicos dirigit 
et in eos incumbit non est certum minimi valoris. Quae pag. 7, 5 par. II, 
dicuntur de incompatibilitate officiorum ad normam can. 626 facile 
intelliguntur propter penuriam missionariorum. Nulla etiam difficultas 
circa extensionem can. 875 § 1, pag. 10, 6 quae modificatio etiam a nostra 
Commissione de Religiosis proposita est. 

Card. Siri: Placet: ratio habeatur eorum quae dicta sunt; adhaereo 
propositioni factae a Rev.mo Ministro Generali Fratrum Minorum de 
Commissione mixta ad melius definiendam aptitudinem Ordinarium 
inter et Superiorem Religiosum. 

Card. D’ Alton: Placent ea quae dicuntur in Schemate de incom- 
patibilitate officiorum necnon de confessione et confessariis religioso- 
rum. Quae dicuntur de exemptione religiosorum placent iuxta modum. 
Certo certius exemptio religiosorum retineri debet sed velim ut eius 
limites quoad vitam externam religiosorum clarius ac pressius definian- 
tur, ita ut momentum sufficiens tribuatur necessitati unitatis pastoralis 
in dioecesi sub auctoritate Episcopi. 

Card. Quiroga y Palacios: Placet iuxta modum: determinetur 
magis et magis id quod ad exemptionem spectat. 

In concreto, pag. 7, lin. 10, ubi loquitur de componenda exemptio- 
ne cum necessitatibus ministerii, addatur « sub ductu Ordinarii loci ». 
Adhaereo dictis ab Em.mo Card. Gracias. 

Card. Leger: Placet iuxta modum: 7 attentis iis quae dicta fuerunt 
praesertim quoad exemptionem a Patribus Ruffini, Gracias, Lefebvre, 
Hurley et quoad vocationes ab Exc.mo Cooray. 

Card. Gracias: Placet iuxta modum: secundum dicta a me 8 et 
proposita prolata ab Archiepiscopis Cooray et Hurley. 


4 Cf. pp. 258-259. 

5 Cf. p. 254 s. 

6 Cf. p. 256. 


7 Cf. pp, 259-260. 

8 Cf. pp. 260-261. 

Card. Montini: Placet iuxta modum: ratione habita de animad- 
versionibus factis ab Em.mis Patribus Ruffini, Leger, Gracias et Pizzar- 
do et Archiepiscopis Columbensi in Ceylon et Lefebvre, ita ut iurisdictio 
Episcoporum maiore auctoritate pollere possit. 

Card. Giobbe: Placet iuxta modum: adhaereo generatim animad- 
versionibus Eminentissimi Cardinalis Gracias, attamen plene adprobo 
votum prolatum a Reverendissimo Patre Ministro Generali Ordinis 
Minorum. 

Card. Cento: Placet iuxta modum: Schema hoc certe optima con- 
tinet. At praestat salebrosam et complexam quaestionem de exemptio- 
ne Religiosorum a Commissionibus quarum interest funditus examinari, 
ita ut postea Sacrosancta Synodus de ea claras ac praecisas normas 
emanet: evitabitur sic cuiusvis generis dualismus, qui tam gravia di- 
scrimina Sanctae Ecclesiae causare posset, nam « regnum in se divisum 
desolabitur ». 

Card. Cicognani: Placet. Exemptio reverentiae iure habeatur, iuxta 
regulas et constitutiones. Est et fuit semper mens clarissima Ecclesiae. 
Episcopo pertineat normas integre dare de sacro ministerio dioecesano, 
non solum de praedicatione etc., sed etiam de scholis; unitas regiminis, 
rei natura, conscientia responsabilitatis id requirunt. Commendatur Com- 
missio mixta, dioecesana et religiosa, potius ad concordiam fovendam, 
sed etiam ad dirimendas quaestiones. Caute procedendum circa propo- 
sitam reductionem aetatis confessarii. Si addere aliquid possum, hoc 
schema hic et illic videtur aliquantisper obscurum in sua forma; magis 
agile et fluens desideratur . 9 

Card. Godfrey: Placet iuxta modum: Id est attentis animadver- 
sionibus Eminentissimorum Cardinalium Ruffini, Leger, Gracias et Piz- 
zardo et Exc.morum Patrum Cooray, Lefebvre, Hurley. 

In pagina septima , 10 numero secundo, ubi dicitur « salvis normis iu- 
ridicis »: sunt verba magni momenti quia si normae salvae fuerunt om- 
nia pacifice procedent, sed quando non ita sit conflictus erit. Ratio est 
quia quandoque religiosi sibi vindicare possunt privilegia quae obstant 
regimini dioeceseos. Subiiciatur tota quaestio examini ita ut omnia 
praecise statuantur in particulari, quid religiosi possint facere, quid non 
per modum exemptionis. 


9 Textus transcriptus est ex taeniola magnetica. 

10 Cf. p. 254. 



DISCEPTATIO - DE RELIGIOSIS 


271 


Card. Confalonieri: Placet iuxta modum: scilicet, ita ut quae- 
stio de exemptione funditus pertractetur in Commissione mixta, non 
quoad rem quae sancte est retinenda, sed quoad mensuram et applica- 
tionem in bono ordinationis apostolatus et ad unicitatem tuendam Sa- 
crae Hierarchiae divinitus institutae. 

Card. Richaud: Placet iuxta modum: i. e. secundum observatio- 
nes optime allatas a Cardd. Leger et Gracias et ab Excellentissimis Ar- 
chiepiscopis Cooray, Lefebvre, Hurley. 

Card. Konig: Placet: attamen ad mentem Cardinalium Gracias, 
Leger, Ruffini timeo interdum ne conflictus competentiae in re pastorali 
inter conferentias episcoporum scii, et superiorum religiosorum oriatur 
(pag. 7). 11 In hoc casu, si conferentia episcoporum talem conflictum 
adesse statuit dirimatur a Sacra Congregatione Consistoriali audita Sacra 
Congregatione Religiosorum. 

Card. Dopfner: Placet iuxta modum: i. e. quoad Caput I a Com- 
missione mixta pressius examinentur casus typici. Melius esse videtur 
totam materiam remandare ordinationi post Concilium secundum prin- 
cipia interim elaborata. 

Card. Marella: Placet. De exemptione seu potius de augenda no- 
stris diebus cooperatione Religiosos inter et Episcopos, cum a Com- 
missione de Episcopis et de gubernio Dioecesium tum a Commissione de 
Religiosis fusius, animo fraterno, iam disceptatum est. Propositiones 
autem concordatae huic Consessui mox proponentur in sessione, uti 
speramus, mensis maii. 

Card. Traglia: Placet iuxta modum: ita tamen: a) ut exemptionis 
doctrina magis definiatur; b) congressus i. e. conferentiae Superiorum 
ne evadant conspiratio legalis contra auctoritatem Ordinariorum. 

Card. Doi: Placet, iuxta observationes factas ab Em.mo Marella. 

Card. Alfrink: Placet iuxta modum: i. e. in cap. I exemptio re- 
ligiosorum, in Ecclesia quidem utilis et quodammodo necessaria, non 
tantum laudetur et extollatur, sed etiam describatur et definiatur ad 
futuras difficultates evitandas. 

Card. Santos: Placet. In voto Em. mi Cardinalis Relatoris, cum ob- 
servationibus Em.mi Card. Gracias, et aliorum Patrum. 


11 Cf. p. 254. 

Card. Landazuri Ricketts: Placet: adhaereo propositioni Rev.mi 
Ministri Generalis O.F.M. quoad Commissionem mixtam ut magis ac 
magis enucleetur coordinatio Ordinarios locorum inter et religiosos. 

Card. Suenens: Placet: quaestio de exemptione aperta maneat 
usque dum tota res tractetur quando Commissio de episcopis conclusio- 
nes suas deponat quia ibi res secundum omnes suas dimensiones exa- 
minabitur. 

Card. Ottaviani: Placet; sed ratio habeatur praesertim eorum 
quae dicta sunt ab Episcopis missionariis. 

Card. Di Jorio: Placet, quibusdam tamen accurate servatis sive 
de exemptione religiosorum (nunc videtur nimis lata saltem de facto) 
et de eorum actuositate in ministerio pastorali, necnon de confessione 
et confessariis religiosorum et praecipue monialium, uti iam clare ex- 
positum ab Em.mo Cardinali RufRni. 

Card. Jullien: Placet: feliciter composita principio videtur ve- 
xata quaestio de exemptione et de auctoritate Ordinariorum locorum 
pag. 6 12 lin. 24 ss.: « Momentum maximum... cum clero dioecesano ». 
Ergo sub ductu Ordinariorum, Ordinarius igitur est dux, qui ducit 
exercitum et imperat quae ad apostolatum externum faciunt. 

In praxi res pendet a prudentia, a caritate, a sensu oboedientiae, a 
bono sensu singulorum pro adiunctis. Et videat Commissio mixta. 

Card. Larraona: Placet iuxta dicta. 13 

Card. Heard: Placet. 

Card. Bea: Placet, sed fiat Commissio mixta de quaestione exemp- 
tionis accuratius determinanda. 

Card. Browne: Placet iuxta modum: i. e. 1) attendatur quoque 
schema praeparandum a Commissione mixta Episcoporum et Religio- 
sorum; 2) pro nunc attendatur praecipue illud quod dictum est a Rev.mo 
P. Ministro Generali O.F.M.; 3) caute procedatur quoad confessarios 
Religiosarum quantum ad locum confessionis et quantum ad aetatem 
Confessariorum. 

Card. Albareda: Placet iuxta modum: id est ad mentem Eminen- 
tissimorum Cardinalium Larraona et Marella. 

Circa confessionem monialium oportet, in quantum fieri possit, ut 


12 Cf. p. 253. 
Cf. p. 262. 

Confessariis pateant earum peculiares exigentiae profluentes a Regula, 
ideoque a spiritu singuli Instituti ne tractentur omnes de quibuscumque 
ordinibus, eodem modo, in quod grave quid psychologice videtur. 

Beat. Gori: Placet. 

Beat. Cheikho: Placet iuxta modum: iuxta observationes factas 
ab Em.mis et Rev.mis Patribus. Propositio Rev.mi Patris Ministri Ge- 
neralis Fratrum Minorum mihi videtur valde opportuna. 

Exc. Felici: Placet iuxta votum Rev.mi Ministri Generalis Ordi- 
nis Fratrum Minorum. Opportune dixit Em. mus Card. Marella institu- 
tum exemptionis studio iam subiectum fuisse sub-commissionis mixtae, 
quae mox proferet suas conclusiones, ab hac Centrali examinandas. Utile 
videtur ut dicta sub-commissio prae oculis habeat conclusiones iam tra- 
ditas a Commissione de Missionibus. 

Exc. 0’Connor: Placet iuxta modum: in animadversionibus Em.mi 
Relatoris propositum. Mea autem humili opinione, statuta Concilii quae 
de hac re ferenda esse censentur, nitidiore forma redigenda sunt, ut 
clarius appareat mutatio disciplinae vigentis quae proponitur. 

Exc. Antezana y Rojas: Placet iuxta modum: exemptio Religio- 
sorum, in conflictu apostolatus cum Ordinariis locorum ita moderanda 
est iuxta bonum commune animarum et animadversiones Eminentissi- 
morum Cardinalium: Leger, Ruflini, Larraona et Ministri Generalis Fra- 
trum Minorum. Simili modo assentio quoad Confessores Religiosarum. 

Exc. Beras: Placet; sed habeantur prae oculis ea quae dixerunt 
Episcopi Missionarii. 

Exc. Cooray: Placet iuxta modum, i. e. secundum ea omnia quae 
a Patribus tam sapienter dicta sunt et iuxta ea quae dixi. 14 

Exc. Alter: Placet iuxta modum: 1) Articulus Primus quoad nu- 
merum primum et secundum, pagina 7, 15 non placet in quantum est sa- 
tis indefinitus. Quaestio iterum remittenda est Commissioni mixtae. 

2) Omnia alia placent. 

Exc. Lefebvre: Placet iuxta modum: attentis dictis ab Eminen- 
tissimis Cardd. Ruflini, Leger, Gracias et ab Excellentissimis Archiepi- 
scopis Cooray, Hurley et iis quae notavi. 16 


14 Cf. pp. 262-264. 

15 Cf. p. 254. 

16 Cf. pp. 264-265. 

Exc. Hurley: Placet iuxta modum: iuxta ea quae in scripto adnexo 
continentur. 17 

Exc. Perrin: Placet iuxta modum: Optatur ut commissio mixta 
studeat iura et obligationes religiosorum exemptorum an non exempto- 
tur. Subscribo quae dixerunt Cardinales Ruffini, Leger, Lienart et Excel- 
lentissimi Cooray, Lefebvre et Hurley de plena iurisdictione Ordi- 
narii loci in apostolatu et in externo regimine dioecesis. 

Pag. 7, 18 lin. 2: Optatur ut consociationes a diversis institutis funda- 
tae non nimis multiplicentur. 

Pag. 10, 1!) lin. 25: Eadem facultas concedatur superioribus maiori- 
bus presbyteris Congregationum, Societatum etc. habentium sodales 
presbyteratu ornatos. 

Exc. Seper: Placet iuxta modum: quoad exemptionem religioso- 
rum assentior dictis ab Em.mis Leger et Gracias ac ab Exc.mis Archie- 
piscopis Cooray, Lefebvre et Hurley. 

Exc. Bazin: Placet iuxta modum: sc. iuxta observationes Card. Le- 
ger, Gracias, Archiep. Cooray, Lefebvre, Hurley, et praesertim Rev.mi 
Patris Sepinski. Omnino assentio dictis a Card. Ottaviani. 

Exc. Bernard: Placet iuxta modum: i. e. iuxta dicta ab Eminen- 
tissimis Ruffini, Leger, Gracias et ab Excellentissimis Cooray, Lefebvre 
et Hurley. 

Exc. Bernier: Placet iuxta modum ab Em.mis Cardinalibus Le- 
ger, Gracias et Suenens atque ab Exc.mo Archiepiscopo Columbensi 
in Ceylon expositum. 

Exc. Yago: Placet cum animadversionibus a Patribus factis. 

Exc. Rakotomalala: Placet iuxta modum, propositum ab Excel- 
lentissimis Cooray et Lefebvre. 

Exc. Ngo-dinh-Thuc: Placet iuxta modum: speciatim iuxta ani- 
madversionem Rev.mi Archiepiscopi Columbensis in Ceylon de institu- 
tione Commissionis mixtae ad determinandos limites potestatis Ordi- 
narii Missionis et iurium exemptionis. 


17 Cf. p. 266. 
38 Cf. p. 254. 
Cf. p. 256. 


19 



DISCEPTATIO - DE SACRA LITURGIA 


275 


Exc. Verwimp: Placet. Commissio mixta instituatur quae statuta 
clara et quantum possibile completa de exemptionibus religiosorum com- 
ponat. 

Exc. Jelmini: Placet. Subscribo his quae dixit Reverendissimus 
Pater Generalis Ordinis Minorum. Fiat Commissio mixta sed vexata 
quaestio de exemptione religiosorum magis prudentia, charitate et oboe- 
dientia quam iuridicis argumentis fulciri videtur. 

Exc. Suhr: Placet iuxta modum: iuxta observationes quas fecerunt 
Em.mus Card. Suenens et Minister Generalis O.F.M. 

Rev. Gut: Placet. Plene consentio voto a Rev.mo Patre Generali 
Fratrum Minorum prolato. Superiores Maiores religiosi eorumque con- 
ferendae ne nimis timeantur. 

Rev. Sepinski: Placet secundum folium adiectum . 20 

Rev. Janssens: Placet. Particularia textus ad fururum ius cano- 
nicum, non ad Concilium deferantur. De cetero cum Em.mo Card. 
Browne. 

VI 

DE SACRA LITURGIA 

(Quarta Congregatio: 29 mart. 1962) 

1) SCHEMA PROPOSITUM A COMMISSIONE DE S. LITURGIA 

Caput III 

DE SACRAMENTIS ET SACRAMENTALIBUS 

Sacramenta et Sacramentalia ordinantur ad cultum debite Deo redden- 
dum et ad hominem sanctificandum; 1 utpote vero signa « ad instructionem 
pertinent ». 2 Unde fidem non solum supponunt, sed « verbis ac rebus » 
alunt; et ita fideles ad cultum Deo debite reddendum et ad gratiam fructuose 
recipiendam etiam proxime disponunt. Ideo « sacramenta fidei » dicuntur. 

Maxime proinde interest ut qui ad fidem vocantur, Baptismum verum 
signum fidei inveniant, et fideles, ad propriam vitam christianam alendam, 
Sacramenta impensissime frequentent. Per liturgiam enim Sacramentorum 
et Sacramentalium, fidelibus bene dispositis nullus iam fere eventus vitae 


20 Cf. pp. 266-267.. 

gratia divina non sanctificatur, ex mysterio paschali Passionis, Mortis et Re- 
surrectionis Christi, a quo omnia Sacramenta et Sacramentalia suam virtutem 
derivant; nullusque etiam rerum materialium usus, per se honestus, ad finem 
hominem sanctificandi Deumque landandi non dirigitur. Quod sane facilius 
fit, si ipsa, quoad eorum liturgicam structuram, quoad textus et ritus, ita 
ordinantur, ut res divinas, quas significant et suo cuiusque modo efficiunt, 
sic exprimant ut a fidelibus possint facile percipi et actuosa atque commu- 
nitaria participatione celebrari. 

Cum autem, decursu temporum, non sine fidelium detrimento, quaedam 
in ea irrepserint quae praedictae eorum naturae minus bene respondeant, 
Sacrosanctum Concilium ea quae sequuntur decernit. 

I - DE RITUALIBUS REVISENDIS 

48. [ Ritualia particularia]. In nova editione « typica » Ritualis romani 
paranda, clare indicentur partes, quae, in Ritualibus particularibus, lingua 
vulgari dici possunt. Super huiusmodi autem Ritualis romani editione, Ri- 
tualia particularia, singularum . regionum necessitatibus aptata, a Conferen- 
dis Episcopalibus quam primum parentur, et, actis a Sancta Sede recognitis 
(cf. can. 291), in respectivis regionibus adhibeantur. 3 In his autem Ritua- 
libus vel peculiaribus Collectionibus rituum conficiendis, ne omittantur in- 
structiones pastorales et rubricales, quae in Rituali romano singulis ritibus 
praemittuntur. 

[Declaratio]. Necesse erit ut Ritualia particularia non sint solummodo 
breviora excerpta e Rituali romano, sicut habitualiter hucusque factum est 
in conficiendis Ritualibus bilinguibus. Haec enim Ritualia, quamvis pro actio- 
ne pastorali utilissima, in praxi tamen dualismum quendam genuerunt, pe- 
riculis haud expertem. Sunt enim sacerdotes qui, Rituali bilingui contenti, 
Rituale romanum habere minime satagunt, quod tamen repertorium revera 
ditissimum continet formularum et benedictionum, et praesertim instructio- 
num pastoralium. Rubricae insuper, in Ritualibus bilinguibus, ordinarie ab- 
breviatae habentur, dum earum textum integrum Rituale romanum tantum 
ppssidet. 

Ut his incommodis obvietur, optatur ut Ritualia particularia semper re- 
ferant, praeter partes proprias, etiam instructiones pastorales et rubricales, 
quas Rituale romanum singulis ritibus praemittit. Quod, dum favet unitati, 
minime obstat congruae varietati. 

II - DE SACRAMENTIS INITIATIONIS CHRISTIANAE 

A) DE INITIATIONE CHRISTIANA IN GENERE 

49. [ Restauratio catechumenatus]. Instauretur catechumenatus adulto- 
rum pluribus gradibus distinctus, qui ritibus, successivis temporibus celebran- 

dis, signentur, ita ut tempus catechumenatus, instructioni destinatum, sacris 
quoque ritibus sanctificetur. 

[Declaratio]. In Ecclesia primaeva catechumenatus intime cum vita 
liturgica connectebatur, ita ut catechumeni per diversos gradus rituales et 
institutionis christianae ad Baptismum ducerentur. 

Ordo Baptismi in Rituali romano (tit. II, c. IV) descriptus, hanc rerum 
condicionem adhuc sapit, quamvis, infantium baptismo in dies invalescente, 
usus catechumenatus gradatim disparuerit. 

Nostra aetate, sive in quibusdam regionibus Europae vel Americae, sive 
maxime in terris Missionum, numerus catechumenorum in dies augescit. Ex- 
stant Missiones ubi catechumenorum 50.000 vel 100.000 habentur, et tem- 
pus catechumenatus protrahitur per aliquot menses, et etiam ad tres vel 
quatuor annos. 

Plures Episcopi exinde petierunt ut diversae phases institutionis catechi- 
sticae signentur per respondentes actus rituales solemnitate externa et com- 
munitaria decoratos. 4 Quod possibile et congruum videtur, ac directe re- 
spondet sive textui sive spiritui totius Ordinis Baptismi adultorum. 

50. [ Elementa initiationis a traditione populorum derivata ]. In terris 
Missionum, praeter ea quae in traditione christiana habentur, illa etiam ele- 
menta initiationis admittantur, quae apud, unumquemque populum in usu 
reperiuntur, quatenus ritui christiano aptari possunt. 

[Declaratio]. Haud raro, inter gentes regionum Missionum, inveniun- 
tur ritus, gestus, cantus ad introducendum iuvenem in vitam socialem sui po- 
puli, qui non superstitionem aut paganismum sapiunt, sed ingenium et usum 
populorum manifestant, familiares aut sociales traditiones in luce ponentes. 
Quoties ergo hi ritus quavis ambigua significatione exuuntur, ad christianam 
religionem adhiberi poterunt, ut ita veritas christiana facilius et expeditius 
inter illas gentes progressum habeat, ipsarum ingenio et usibus insistendo. 

Exemplum insigne similis aptationis offert Rituale romanum pro litur- 
gia matrimonii, cum textus typicus expresse agnoscit et admittit varias con- 
suetudines locales. 

B) De Baptismo 

51. [ Ordo Baptismi adultorum ]. Ritus ad baptizandos adultos recogno- 
scatur, ratione habita catechumenatus instaurati; et Missali romano Missa 
propria in collatione Baptismi inseratur. 

[Declaratio]. Ordo Baptismi adultorum, qui a saeculis fere immuta- 
tus remansit, exigentiis novae aetatis aptandus est,° ita ut non modo sit ritus 
sacramenti, sed etiam totius christianae initiationis. Quod omnino necessa- 
rium est, si institutum catechumenatus instauretur. 

Duplex ritus huius initiationis parandus videtur: 

1) Ritus amplior ad modum catechumenatus priorum saeculorum, di- 
versis gradibus, temporibus successivis celebrandis, distinctus (cf. n. 49). 

2) Ritus brevior , post sufficientem catechesim adhibendus, in casibus 

in quibus catechumenatus liturgicus praecedere non potest aut, ex rationa- 
bili causa, praecedere non debet, in quo omnes ritus una sessione peraguntur. 

Quoad 1 ) Series caeremoniarum quae, una cum formulis quibusque pro- 
priis, ritum ampliorem efformant, variis modis aptari possent, semper tamen 
prae oculis habito Ordine Ritualis romani pro Baptismo adultorum. 

In genere haec proponuntur: 

a) Ritus singulorum graduum fieri possint inter liturgiam verbi; 

b) aptae lectiones e sacra Scriptura inserantur; 

c) series orationum et exorcismorum eo modo sint ordinatae, ut pro- 
gressus catechumeni ad Baptismum excitetur et clarius in dies appareat; 

d) omittantur, iuxta prudens iudicium Conferentiae Episcopalis, illae 
caeremoniae, quae, iuxta locorum usus vel personarum indolem, sensum 
minus rectum habere possent; 6 

e) collatio Baptismi, in quantum fieri potest, fiat in Vigilia paschali, 
coram omnibus aliis fidelibus (can. 772); 

/) sacerdos qui adultum baptizat possit etiam, de mandato Episcopi, 
neophyto Confirmationem conferre, ut completa initiatio christiana adulti 
statim habeatur. 

Quoad 2) Ritus brevior Baptismi adultorum schema traditionale retineat, 
nempe tria momenta antiquae praeparationis ad Baptismum: introductionem 
ad catechumenatum, traditionem et redditionem symboli et orationis domi- 
nicae, ablutionem sacramentalem cum caeremoniis immediate praecedentibus 
et subsequentibus, omissis, ut supra dictum est (littera d), omittendis. 

Optatur etiam ut sacerdos possit, de mandato Episcopi, sacramentum 
Confirmationis neophyto conferre. 

52. [ Ordo Baptismi parvulorum ]. Ritus ad baptizandos parvulos con- 
dicioni reali infantis rationis nondum compotis aptetur; partes etiam paren- 
tum et patrinorum in ipso ritu melius in luce ponantur. 

[Declaratio]. Ordo Baptismi parvulorum in Rituali romano (Tit. II, 
cap. 2) exhibitus, etsi ut ritus pro parvulis indicatur, talibus formulis et cae- 
remoniis constat, ut revera congruat adulto, qui sit suae intellegentiae et 
voluntatis plene compos. Hoc non obstante, ritus ille retinendus videtur, 
cum quibusdam tamen emendationibus, 7 scilicet: 

1) Omittantur: a) orationes quibus memoratur catechumeni progres- 
sus usque ad recipiendum Baptismum (ex: gr. Preces nostras...', n. 4 b); 

b) eorundem rituum repetitiones, sicut diversi exorcismi, quorum multipli- 
citas a prisca eorum distributione per successiva tempora originem ducit; 

c ) aliqui ritus minus apti. 

2 ) Restituatur unctio Olei catechumenorum in pristinum locum, ante 
renuntiationem Satanae: nam, symbolice, unctio praeparat ad extremam 
luctam contra diabolum, quae fit in renuntiatione. 

3) Clarius appareat distinctio inter traditionem et redditionem sym- 
boli necnon orationis dominicae. Instauretur quoque aliqua traditio Evan- 
gelii per lectionem cuiusdam pericopae evangelicae. 

4) Partes parentum et patrinorum melius in luce ponantur. Deest in 
praesenti Ordine admonitio de eorum gravibus officiis coram Deo et Eccle- 
sia contractis, atque assensus eorum viva voce factus. 

5) Forsan opportunum foret inserere brevem et aptam orationem li- 
tanicam cui praesentes respondeant. 

53. [ Ordo brevior Baptismi]. Conficiatur Ordo brevior Baptismi, qui, 
in terris Missionum, a catechistis, et generarim, in periculo mortis, a fidelibus, 
absente sacerdote vel diacono, adhiberi possit. 

[Declaratio]. Non infrequenter rerum adiuncta, in regionibus Missio- 
num, exigunt ut Baptismus a Religiosis aut catechistis conferatur, absente 
sacerdote vel diacono, qui possit integrum ritum Ritualis peragere. Conve- 
niens videtur ut, in his circumstantiis,- excepto casu urgentioris necessitatis 
in quo unice formula sacramentalis profertur, aliquis ritus brevis habeatur 
qui perfici queat etiam a simplici fideli, ut valor sacramenti in mentem sive 
ipsius baptizandi sive circumstantium melius insinuetur. 

Talis ritus brevis constare posset illis elementis praecipuis, quae non in- 
digent potestate Ordinis ex parte baptizantis, ut v. gr. oratione pro bapti- 
zando, petitione fidei ex parte ipsius, renuntiatione et professione fidei nec- 
non ablutione baptismali. Proinde excludenda sunt ea elementa, quae po- 
testatem Ordinis supponunt, ut v. gr. exorcismi et unctiones. 

Idem ritus, ut patet, adhibendus esset etiam in regionibus christianis, 
cum Baptismus ex necessitate a laicis confertur, absente sacerdote vel dia- 
cono, in casibus a iure praevisis. 

54. [ Ordo supplendi omissa in Baptismo ]. Loco « Ordo supplendi 
omissa super infantem baptizatum », novus ritus conficiatur ad recipiendum 
infantem in ecclesiam paroecialem, qui ritu brevi fuerit baptizatus. Item si- 
milis ritus conficiatur pro neoconversis iam valide baptizatis. 

[Declaratio]. In «Ordo supplendi omissa in Baptismo» ( Rituale 
romanum, tit. II, cap. V et VI) quaedam partes, sicut exorcismi, iam non 
videntur esse ad rem. 8 

Immo totus ritus supplendi omissa in Baptismo apte substituendus esset 
per novum « Ordo ad recipiendum neobaptizatum in ecclesiam paroecialem », 
cuius partes esse possent: 

a) receptio infantis a sacerdote ad ianuam ecclesiae; 

b) redditio symboli et orationis dominicae a parentibus seu patrinis 

facta; 

c ) sponsiones ab ipsis datae de christiana pueri educatione; 

d) lectio evangelica (ex. gr. Matth. 5, 1-12); 

e) unctio chrismatis, nisi iam facta fuerit; 

/) traditio vestis albae et candelae accensae; 

g) benedictio sacerdotis. 

55. [ Benedictio aquae baptismatis ]. Aqua baptismalis, extra tempus 
paschale, in ipso ritu Baptismi, formula breviore et apta, benedici potest. 

[Declaratio]. Omnibus profecto nota est conditio miserrima, immo 

indecens, aquae baptismalis, saepissime in vasculis Baptisterii putrescentis, 
praecipue in regionibus calidioribus. Ut hoc incommodum vitetur, propo- 
nitur ut aqua baptismalis non reservetur per integrum annum, sed, tempore 
paschali secluso, benedicatur cum Baptismus administratur. 

Insuper, per hanc benedictionem aquae in actu Baptismi, instauratur 
integritas catecheseos et ritus. Ritus enim Baptismi obscurus aliquomodo 
evadit, cum numquam, praeterquam in Vigilia paschali, compleatur per splen- 
didam expositionem mysterii aquae, quae legitur in praefatione ad benedi- 
cendum fontem. Sic optatur ut, pluries in anno, benedici possit aqua, ex. gr. 
pro Baptismis collectivis. 

Ceterum, mos benedicendi aquam baptismalem una tantum vice quoli- 
bet anno non invaluit nisi in fine medii aevi. 

56. \Baptismus in clinicis ]. In clinicis infantes ne baptizentur nisi in 
casu verae necessitatis. 9 I deoque erectio fontis baptismalis in eis non per- 
mittitur. 


C) De Confirmatione 

57. [Ritus Confirmationis ]. Ritus Confirmationis ita recognoscatur, 10 
ut clarius eluceat huius Sacramenti intrinseca connexio cum tota initiatione 
christiana; et ideo, pro opportunitate, Confirmatio etiam intra Missam con- 
feratur; 11 eamque praecedat renovatio promissionum Baptismi. 12 Ipsa ad- 
ministratio Sacramenti aptioribus liturgicis formulis introducatur. 


III - DE PAENITENTIA 

58. [Ordo Paenitentiae~\. Ritus et formulae Paenitentiae ita recogno- 
scantur, ut effectum Sacramenti clarius exprimant. 

[Declaratio]. Inter ritus recognoscendos, praecipuus videtur impositio 
manus, quae, secundum S. Cyprianum, 13 signum erat reconciliationis et com- 
munionis cum Ecclesia in paenitentia restitutae, quae necessaria erat, quia 
per peccatum vinculum vivum cum Ecclesia destructum erat. Significabat 
reconciliationem per Spiritum Sanctum, sicut hucusque retinet Pontificale 
romanum in ritu reconciliationis apostatae. 14 Impositio manus praescribitur 
quidem a Rituali, sed forma alterata: « Deinde dextera versus paenitentem 
elevata, dicit... », dum Rituale ambrosianum adhuc clare dicit: « manu dexte- 
ra super caput paenitentis elevata et extenta... ». Instauretur proinde dispo- 
sitio Ritualis, ita ut cognoscatur ritum esse impositionem manus, etiamsi 
sine contactu physico. 

Inter alia, sunt recognoscenda verba « ab omni vinculo excommunica- 
tionis »: sensu enim canonistico explicata, pro absolutione a censuris suffi- 
cientia non reputantur, ceterum fere semper sunt superflua. Primitus erant 
quidem formula sacramentalis, qua paenitens « communioni » Corporis Chri- 
sti restituebatur, ideo vere absolvebatur. 15 

IV - DE UNCTIONE INFIRMORUM 

59. [ Nomen et natura Sacramenti ]. Sacramentum, quod communiter 
« Extrema Unctio » nuncupatur, deinceps « Unctio infirmorum » vocabitur; 
nam non est per se Sacramentum morientium, sed graviter aegrotantium, 16 
ac proinde tempus opportunum illud recipiendi est statim ac fidelis in gra- 
vem morbum inciderit. 

[Declaratio]. Nomen « Extrema Unctio » solummodo tardioribus sae- 
culis (xii-xiii) invectum est; antea « Oleum infirmorum », « Oleum benedi- 
ctum » appellabatur. Merito in Concilio Tridentino petitum est ut nomen 
primitivum restitueretur. Melius proinde nomen Sacramenti esset « Unctio 
infirmorum », quoniam agitur non de re sed de actione. 17 

Dilatio ad ultima momenta in usum venit a saeculo fere x, quando Unctio 
insolubiliter coniuncta erat cum concessione paenitentiae sollemnis, qua ta- 
men ei qui convaluerat onera gravissima ad dies vitae, imponebantur. 

60. [ Collatio Sacramenti\, Unctio infirmi regulariter locum habeat post 
Confessionem et ante receptionem Eucharistiae. 

[Declaratio]. Ex verbis Apostoli Iacobi: « Et (infirmus) si in pec- 
catis sit, remittentur ei » {lac. 5, 15), clare eruitur quod Unctio infirmorum 
spiritualiter pertinet ad paenitentiam. « Consummativum paenitentiae » hoc 
Sacramentum declarat Concilium Tridentinum; 18 ideoque administrandum 
videtur post confessionem sacramentalem infirmi et antequam ille sacram 
Communionem recipiat. 19 Nam Eucharistia est Sacramentum consummati- 
vum omnium aliorum Sacramentorum. 

61. [ Ritus Sacramenti ]. Unctionum numerus pro opportunitate aptetur 
(cf. art. 21 huius Constitutionis); 20 et orationes quae ritum Unctionis infir- 
morum comitantur, ita recognoscantur, 21 ut respondeant diversis condicio- 
nibus infirmorum, qui Sacramentum recipiunt. 

[Declaratio]. In orationibus, quas exhibet Rituale romanum, petitur 
unice sanatio infirmi: quod non semper congruit, scilicet quando Sacramen- 
tum administratur aut moribundo iam in extremis, aut infirmo gravi absque 
prudenti spe sanationis. Item formulae magis aptae desiderantur cum Sa- 
cramentum confertur homini aetate iam provecto, vel iuveni. 

62. [Iteratio Sacramenti ]. Unctio sacra in diuturna infirmitate aliquando 
iterari potest. 

[Declaratio] Praxis hodierna (can. 940, § 2), post monitum Concilii 
Tridentini, 22 vetat in eodem vitae discrimine hoc Sacramentum iterare. Sed 
Unctionis iteratio, etiam in eadem infirmitate, fuit consuetudo Ecclesiarum 
usque ad saec. xm. Nam aegrotus, maxime in diuturna infirmitate, saepius 
indiget solatio spirituali. 23 

V - DE ORDINE 

63. [Ritus Ordinationum recognoscendi']. Ritus Ordinationum a peri- 
tis, sive quoad caeremonias sive quoad textus, recognoscantur. Allocutiones 
Episcopi, initio cuiusque Ordinis, fiant lingua fidelibus nota. 

[Declaratio]. Suggestiones quamplurimae factae sunt etiam circa apta- 
tionem huius Sacramenti, ut eius sensus apertior fiat ad captum et ad sen- 
sum diversarum gentium. Aspectibus iuridicis huius quaestionis competen- 
tibus Commissionibus relictis, inter quos, v. gr., recognitio numeri Ordinum 
minorum et restitutio Ordinum minorum aut Diaconatus ad pristina officia, 
aliqua tantum indicantur naturae stricte liturgicae: 

a) Desideratur reductio plurium caeremoniarum, una cum suis for- 
mulis, praesertim in ordinatione sacerdotali et in consecratione episcopali. 

b) Recognoscatur tota traditio instrumentorum et indumentorum. 

c) Allocutiones Episcopi ad Ordinandos revisioni subiciantur, ita ut 
conceptus qui in ipsis continentur magis respondeant officiis et obligationi- 
bus nostra aetate in iure praevisis. 

d) Item nonnullae formulae passim in ritibus occurrentes, quae disci- 
plinam aut rerum condicionem obsoletam sapiunt, novis rerum adiunctis 
accommodentur. 

e) Usus linguae fidelibus notae in allocutionibus Episcopi ad Ordi- 
nandos necessarius videtur ad fidelium instructionem, ut ita magis directe 
adducantur ad intellegendam naturam et effectus singulorum Ordinum. 

VI - DE MATRIMONIO 

64. [ Ritus Matrimonii]. Ritus celebrandi Matrimonium, qui exstat in 
Rituali romano, funditus recognoscatur et ditior fiat, ita ut gratia Sacramenti 
clarius significetur. 

« Si quae provinciae aliis laudabilibus consuetudinibus et caeremoriiis in 
celebrando Matrimonii Sacramento utuntur, eas omnino retineri Sancta Sy- 
nodus vehementer optat ». 24 

Insuper Conferentiis Episcopalibus relinquitur facultas exarandi ritum 
proprium, usibus locorum et populorum congruum, firma tamen lege ut sa- 
cerdos assistens requirat excipiatque contrahentium consensum. 20 

[Declaratio]. Hodiernus ritus celebrationis Matrimonii a Rituali ro- 
mano praescriptus nimis iuridicus videtur, cum desint partes euchologicae, 
quae gratiam Sacramenti significent. 2 (> Inter alia desiderantur: 

a) quaedam introductio ad ritum, in mentem sponsorum revocans vim 
et valorem sacramentalem consensus, quem daturi sunt; 

b) brevis oratio litanica, a praesentibus recitanda una cum sacerdote; 

c ) clara commonitio, in qua declarentur sponsis non tantum officia 

stricte iutidica, sed et officia moralia, quibus ipsi adstringuntur inter se, nec- 
non erga Deum et futuram prolem. ■ 

’ Omnibus denique patet quam sollemnis semper fuerit omni tempore 1 et 
apud omnes populos celebratio nuptialis. Merito ergo, in ritu huius Sacra- 
menti recognoscendo, maxime pro fidelibus in terris Missionum exsistenti- 
bus, 27 prae oculis habeantur monita Concilii Tridentini supra memorata. 

65. [Celebratio Matrimonii]. Matrimonium ordinarie infra Missam cele- 

bretur, post lectionem Evangelii et homiliam. Oratio super sponsam, ita op- 
portune emendata ut supra utrumque coniugem recitari valeat, dicatur lin- 
gua vernacula. r 

Si vero Sacramentum Matrimonii extra Missam, sed in ecclesia, . celebra- 
tur, lectiones de Epistola et Evangelio Missae pro Sponsis legantur in initio 
ritus. 28 

[Declaratio]. Ritus, in quantum fieri potest, celebrandus est infra 
Missam, post homiliam; 29 pericopae enim Missae votivae pro Sponsis, cum 
Epistola tum Evangelium, sunt quam maxime aptae ad declarandum profun- 
dum sensum Sacramenti. Solummodo infra Missam, iuxta antiquissimam tra- 
ditionem, datur sponsae benedictio nuptialis; quae tamen brevior et menti 
hodiernae aptior redigenda est, et post embolismum orationis dominicae, 
non ante, recitanda. ,.*• - ..... . 

• ; : v VII - DE SACRAMENTALIBUS 

66. [ Recognitio Sacr ament alium]. Sacramentalia funditus recognoscan- 
tur, prae oculis habito principio de conscia, actuosa et facili participatione 
fidelium, et attentis hodiernis necessitatibus i In Ritualibus recognoscendis, 
etiam nova Sacramentalia, prout necessitas expostulat, addi possunt. 

Benedictiones reservatae, perpaucae, et in favorem tantum Episcoporum, 
habeantur. 

[Declaratio]. Ritualia in hac parte funditus revisenda sunt. Exstant 
enim aliquando duo vel tria schemata pro eadem re benedicenda, dum bene- 
dictiones pro novis inceptis et necessitatibus omnino desiderantur; quaedam 
benedictiones, ut ad Scapularia imponenda, et in genere benedictiones Reli- 
giosis reservatae, ritu prolixiore praeditae sunt, quaedam vero potioris mo- 
menti nimis simplices evadunt, ita ut fere ictu oculi perficiantur, nec tempus 
adsit sufficientes ut sensum benedictionis adstantes percipiant. 

67. [Ritus vestitionis et professionis religiosae ]. Conficiatur ritus vesti- 
tionis et professionis religiosae et renovationis votorum, qui valde optatam 
unitatem, 30 sobrietatem et dignitatem inducat, ita tamen ut quidem ritus 
particulares non excludantur. 

Professio religiosa infra Missam fiat. 

[Declaratio]. Inter Communitates religiosas, praesertim mulierum, 
exstat varietas fere immensa quoad caeremoniale vestitionis et professionis 
religiosae. Fere cotidie perveniunt ad S. Rituum Congregationem nova caere- 

monialia religiosorum approbanda. Ex bis autem, nonnulla commune schema 
sequuntur, quod aliquando sapit ritum Consecrationis Virginum in Pontificali 
romano exstantem; alia vero, quavis similitudine cum ritibus liturgicis ne- 
glecta, proprium sequuntur iter a sensu liturgico omnino aberrans, et unice 
super elementis devotionalibus fundatum. 

Plurimi vota prompserunt ut tandem ordo quidam ponatur in hac con- 
gerie caeremonialium et eorum dignitati atque unitati provideatur. 31 Opti- 
mum videretur consilium si schema commune conficeretur, cui, in singulis 
casibus, addi possent elementa particularia, quae indolem propriam cuiusque 
Instituti in luce ponat. 

Optatur pariter ut professio religiosa infra Missam fiat, sicuti Conse- 
cratio Virginum, et sicut fere omnes alii ritus consecratorii personarum. 


VIII - DE EXSEQUIIS 

68. [ Ordo exsequiarum ]. Ritus exsequiarum sensum paschalem mortis 
christianae clarius exprimat, et condicionibus ac traditionibus singularum 
regionum melius aptetur. 

69. [ Exsequiae parvulorum ]. Ex integro recognoscatur ritus sepeliendi 
parvulos, ac propria Missa donetur. 

[Declaratio]. Exsequiae, quae ritus funerarii partem notabilem effor- 
mant, et quibus populus numerosior adest, indigent revisione. 32 

In ritu hodierno, hi defectus notantur: 

a) conceptus mortis, qui ex formulariis eruitur, non exhibet doctri- 
nam spe plenam, quam Ecclesia tenet de morte christiana; 

h) quaedam, praesertim responsoria et lectiones Officii defunctorum, 
sunt nimis tetra et angustiis referta; 

c ) adstantes fideles quasi absentes sunt ab oratione Ecclesiae pro 
defunctis. 

Haec proinde desiderata proponuntur: 

a) locum ampliorem in ritu funerario obtineant textus qui sensum 
paschalem mortis christianae exprimunt (ex. gr. pss. 113 et 117), ut effica- 
cius proclametur fides Ecclesiae in resurrectione; 

b) ad incrementum pietatis, maior varietas habeatur in formulariis 
Missarum, praesertim in lectionibus; 

c) foveatur actuosa participatio fidelium mediis aptioribus; 

d) usus funerarii gentium, praesertim in terris Missionum, dummodo 
nihil superstitionis prae se ferant, agnoscantur et in ritum christianum ad- 
mitti possint. 

Textus definitive approbatus unanimi suffragio in Sessione plenaria , die 
12 ianuarii 1962. 

2) RELATIO EM.MI P. D. ARCADII CARD. LARRAONA 
PRAESIDIS COMMISSIONIS DE S. LITURGIA 

Materia capitis tertii Constitutionis de sacra Liturgia summi mo- 
menti apparet, utpote media sanctificationis attingens quae universam 
vitam supernaturalem fidelium alunt. Finis proinde quem Commissio de 
sacra Liturgia sibi proposuit in hoc textu redigendo, prius quam reco- 
gnitionis et instaurationis historicae aut totius ritus alicuius Sacramen- 
ti aut ipsius textuum, fuit finis vere pastoralis, qui scilicet sanctificatio- 
nem ex effectu Sacramenti promanantem magis adhuc efficacem reddere 
aliquomodo cupit ex conscia illa et actuosa participatione, quam actio 
liturgica pastoralis praecipue sibi proponit. Hac luce suffultae proinde et 
hoc spiritu ductae conspiciendae sunt illae mutationes, quae in Sacra- 
mentorum et Sacramentalium traditam structuram inducendae propo- 
nuntur. 

Quaestiones in hoc capite ita disponuntur ut, quibusdam genera- 
lioribus principiis praepositis, singula attingant Sacramenta, praeter Eu- 
charistiam, de quq .sermo fuit in capite secundo, et nonnulla puncta prae- 
cipua ex iis quae ad Sacramentalia spectant. 

Singula ergo breviter percurramus. 

I. In atticulo 48 quaestio generalis agitatur, scilicet: 

a) De nova editione Ritualis Romani paranda, cum Patres Concilii 
principia probaverint, quae ipsius redactioni praeesse debebunt, necnon 
variationes in structuram singulorum rituum inducendas. 

b) Haec autem nova editio typica fundamentum praebebit appa- 
randis Ritualibus bilinguibus, singulorum locorum et gentium necessi- 
tatibus accommodatis. Sed praecise petitur ut in nova editione typica 
clare indicentur partes quae in Ritualibus bilinguibus lingua vulgari 
dici possint, ut inopportuna illa diversitas vitetur, quae, etsi in rebus 
minoris momenti, in praxi hodierna apparet. 

c ) Insuper proponitur ut deinceps huiusmodi Ritualia particularia 
sint revera integra Ritualia, quae in textibus quidem necessitatibus par- 
ticularibus aptentur, sed et instructiones sive rubricales sive pastorales 
contineant, quae in Rituali romano inveniuntur, ut ita prae manibus 
sint cuique sacerdoti ad ipsius actionem pastoralem opportunius mode- 
randam. 

II. De Baptismo et Confirmatione unica sectione agitur, ut clarius 
appareat intima connexio et successio Sacramentorum initiationis Chri- 
stianae in homine christiano perficiendo. 

Ad hoc porro, primo petitur ut gradibus successivis, diversis tem- 

poribus distinctis, initiatio christiana perfici possit, cathecumenatum 
adultorum restituendo, iuxta antiquioris disciplinae statuta. Succrescen- 
te enim in dies numero adultorum qui Ecclesiam ingredi cupiunt et ad 
Baptismum parari debent, opportunum videtur ut tempus instructioni 
catecheticae destinatum, per successivos gradus, etiam sacris ritibus 
sanctificentur. Et huiusmodi restitutio summi momenti erit sive pro re- 
gionibus Missionum sive etiam pro regionibus christianis. 

Aliud deinde proponitur principium generale, quod cum iis con- 
gruit, quae in capite primo, circa Liturgiae aptationem et traditiones 
populorum dicta sunt; et agit de assumendis, inter elementa quae in 
traditione christiana inveniuntur, etiam nonnullis elementis initiationis 
quae apud unumquemque populum reperiuntur, dummodo ritui chri- 
stiano aptari possint, quavis superstitione seposita. Finis huius prin- 
cipii est ut unaquaeque gens, quae Ecclesiam ingreditur, et suos traditos 
mores, in quantum fieri potest, servet, et suum ingenium quodammodo 
christianum reddat. 

III. De Baptismo sex ponuntur quaestiones: 

Prima agit de revisendo Ordine Baptismi adultorum , et inter con- 
sectaria adnumeranda est instauratio catechumenatus: necessario enim 
consequitur ut ritus olim successive celebrati, qui, mutata disciplina, 
in unum coaluerunt, pristina nunc disciplina restituta, inter se iterum 
dividantur ad gradus catechumenatus sanctificandos. 

Altera proponit: 1) revisionem Ordinis Baptismi parvulorum et 
eo praesertim tendit ut integer ritus necnon singulae eius formulae con- 
dicioni reali infantis rationis nondum compotis aptentur. 2) Quaerit 
insuper ut partes sive parentum sive patrinorum clarius et efficaciore 
modo appareant. 3) In utraque autem revisione Ordinis Baptismi, de 
qua nunc egimus, etiam aptationes illae prae oculis habendae erunt, 
quae ex totius Liturgiae aptatione ad ingenium populorum promanant. 

Tertia quaestio de Baptismo quid revera novum proponit, scilicet, 
ut Ordo brevis constituatur pro Sacramento administrando iis in ca- 
sibus quos disciplina ecclesiastica sive hodierna sive postconciliaris prae- 
videre poterit, absente sacerdote vel diacono. Casus enim fere habitualis 
in quibusdam regionibus Missionum effici potest, cum praesentia sacer- 
dotis in singulis locis ad paucos tantum dies in anno, et hos inter se valde 
seiurictos, reducitur. Huiusmodi ritus essentialia servans, quae potesta- 
tem ordinis non supponunt, Sacramenti naturam et effectus magis in 
luce ponere debet. 

Quarta quaestio petit ut hodiernus « Ordo supplendi omissa in 
Baptismo » sufficiatur per alium « ad recipiendum neobaptizatum in 
ecclesiam paroecialem ». Etenim ritus supplendi omissa in Baptismo 

idem est ac ipse ritus Ordinis Baptismi, nonnullis tantum mutatis, quae 
condicionem hominis iam baptizati exprimant. Sed multa alia, sive in 
ritibus (v. gr. exorcismi) sive in formulis iam cum actuali hominis re- 
nati condicione non congruunt. E contra, valde conveniens videtur ut 
clare indicetur, per ritum Ecclesiae, aggregatio neobaptizati ad suam 
familiam spiritualem, quae est paroecia. 

Quinto loco, innovatio proponitur circa benedictionem aquae bap- 
tismalis, extra tempus paschale renovandam initio ipsius ritus Baptismi. 
Ratio quidem inveniri potest in honore dando ipsi materiae Sacramen- 
ti, eius corruptionem vitando; sed praesertim requiri debet in efficacia 
catecheseos quae cum ipsa formula benedictionis coniungitur. Formula 
certe non erit amplior praefatio quae canitur ad benedicendum fontem 
in Vigilia paschali, sed brevior et accommodata ut in Sacramentariis legi 
potest, etsi nonnullis accommodationibus indigens. 

Ultimo tandem tangitur quaestio de Baptismo in clinicis, et in hac 
re mens Commissionis liturgicae fuit ut per se Baptismus in ecclesia 
paroeciali conferatur, ad illam insertionem infantis in familiam spiritua- 
lem significandam. Admitti certe possunt casus necessitatis, sed colla- 
tio Baptismi extra baptizandi paroeciam fieri non deberet norma gene- 
ralis. 

De Confirmatione demum unicus habetur articulus, qui vult ordi- 
nationem talem totius ritus, quae manifeste significet eius connexionem 
cum aliis Sacramentis initiationis christianae. Renovatio ergo promis- 
sionum Baptismatis, eius relationem ad hoc Sacramentum; eius vero 
collatio etiam intra Missam relationem ad Eucharistiam indicabit. 

IV. De Vaenitentia pauca, et quidem minoris momenti, habentur, 
quae tamen eo tendunt ut veritas et ritus et verborum per opportunam 
instaurationem manifestetur, praesertim per manus impositionem et per 
formulam absolutionis. 

V. Ad Unctionem infirmorum quod attinet, primo petitur ut veri- 
tas iam in nomine Sacramenti appareat, ut exinde etiam actio pastoralis 
facilior reddatur: « Unctio infirmorum » ergo, sicut iam in Concilio Tri- 
dentino propositum fuerat, non « Unctio extrema ». 

Et ex eadem rerum veritate perquirenda, profluit locus ipsi Sacra- 
mento tribuendus in ordine administrationis, scilicet post Paenitentiam, 
cuius est pars, et ante Eucharistiam; necnon et possibilitas Sacramentum 
iterandi, etiam in eadem sed diuturna infirmitate, ad infirmi solamen 
et robur. 

VI. Ritus quoque sacrarum Ordinationum recognoscere munus 
erit peritorum, qui rationem habebunt et doctrinae Ecclesiae de sacris 
Ordinibus eorumque materia et forma, necnon de mutatis temporum 

condicionibus et disciplinis ex iis quae vigebant cum ritus Pontificalis 
romani efiormati sunt. 

VII. Sacramentum Matrimonii in se curas perplures convertit ani- 
marum pastorum, qui necessario et in ipsa Sacramenti liturgia media in- 
venire debent ad suam actionem pastoralem efficaciorem reddendam. 

Duo in hac re, Constitutio de sacra Liturgia consequi vult: 

Primo, recognitionem elementorum ipsius ritus, 1) sive partem Ri- 
tualis romani ex integro ordinando, 2) sive singulis regionibus commen- 
dando ut ditiora elementa propria servent, iuxta monitum Concilii Tri- 
dentini, 3) sive demum concedendo ut ex ritu Ritualis romani singulae 
Conferentiae Episcopales alium magis proprium efforment. 

Secundo autem, ad ipsam celebrationem attendit, et petit: 1) ut 
intra Missam peragi possit, post traditam catechesim, quae in lectionibus 
sacrae Scripturae invenitur; 2) et ut oratio, quae nunc super sponsam 
recitatur, ita emendetur ut super utrumque coniugem recitari valeat. 
3) Quoties vero Sacramentum extra Missam celebratur, ipsum praece- 
dat lectio Verbi Dei, quae in Missa pro Sponsis exstat, ad opportunam 
catechesim tradendam, et sponsos ad actum sacramentalem proxime 
disponendos. 

VIII. Inter ea quae ad Sacramentalia spectant, duplex proponitur 
principium generale, scilicet: 1) de eorum opportuna recognitione, quae 
prae oculis habeat actuosam, consciam et facilem participationem fide- 
lium; 2) et de addendis novis Sacramentalibus, diversis regionibus et 
gentium necessitatibus accommodatis, in Ritualibus bilinguibus confi- 
ciendis. 

P uncta autem particularia quae proponuntur, 1) spectant ad ritus 
vestitionis et professionis religiosae, ad optatam quandam unitatem as- 
sequendam quod attinet; et insuper 2) pars exsequiarum , quae ita esset 
recognoscenda ut in actione pastorali animarum pastoribus magis fa- 
veat per nova elementa inducenda quae, sepositis tenebrosis conceptibus 
nunc in textibus Officii defunctorum exstantibus, magis proponerent 
sensum illum paschalem mortis christianae, qui proprius est totius ec- 
clesiasticae catecheseos et traditionis. 

Nunc autem singula per ordinem percurramus, nonnullas observa- 
tiones speciales innuentes. 

1. Ad omnes capitis articulos. - Cum in hoc capite frequenter allu- 
sio fiat, sive expresse sive tacite, ad ipsam doctrinam vel disciplinam 
in Sacramentorum administratione servandam, et non tantum ad ea quae 
ipsos ritus proprie et exclusive spectant, ideo in singulis breviter no- 
tatur quod aliarum Congregationum competentiam afficere potest. 

2. Ad art. 48. - Oportet quam maxime ut, nova editione typica Ri- 

tualis romani parata, eidem inserantur vel adiungantur quae in Rituali- 
bus particularibus sunt propria, et non omittantur in bis instructiones 
pastorales et rubricales quae in Rituali Romano singulis ritibus prae- 
mittuntur. 

Ritualia particularia a Conferendis Episcopalibus quam primum 
parentur, et a Conciliis provincialibus recognoscantur et approbentur, 
priusquam Sanctae Sedis approbationi subiciantur. 

3. Ad art. 49. - Salva doctrina et normis vigentibus circa bapti- 
smum infantium (cf. S. Off. die 18 febr. 1958; AAS 50 [1958] p. 14), 
atque salva quoque competentia S. Congregationis de Sacramentis. 

4. Ad art. 50. - In admittendis, in terris Missionum, elementis ini- 
tiationis quae ad unumquemque populum referantur, salva fiat compe- 
tentia SS. Congregationum de Propaganda Fide et de Sacramentis. 

5. Ad art. 51. - a) Quae dicuntur de Conferendis Episcopalibus 
intelligenda sunt iuxta normas superius statutas (n. 21). 

b) Quoad 1. Quoad collationem Confirmationis a Sacerdote, salva 
competentia S. Congregationis de Sacramentis. Et idem dicatur quoad 2 
in fine. 

c ) Sive Baptismus ante Missam conferatur, quod traditioni non 
contrarium apparet, sive post eam administretur, quod pluries ob ra- 
tiones quoque pastorales conferri oportet, semper tamen valde opportu- 
num esset inserere in Missali novam Missam in collatione Baptismi et 
cum eodem intime connexam. 

6. Ad art. 55. - Hic Ordo brevior Baptismi ita conficiatur oportet, 
ut non solum in terris Missionum, sed in regionibus quoque christianis, 
cum baptismus ex necessitate confertur, absente sacerdote vel diacono, 
convenienter adhiberi possit. 

7. Ad art. 54. - Attentis conditionibus sive circumstantiis religio- 
sis plurium regionum, valde conveniens sive necessarium apparet fo- 
vere sollemnem vel ad minus publicam receptionem neoconversorum in 
ecclesiam paroecialem. Atque in hunc finem Ordinem conficere pro illis 
recipiendis, simul cum Ordine de quo in articulo hoc agitur. 

8. Ad art. 56. - Attentis circumstantiis occurrentibus in clinicis 
plurium civitatum, hae duae restrictiones videntur parum pastorales. 
Salva etiam competentia S. Congregationis Sacramentorum. 

9. Ad art. 57. - Confirmatio intra Missam etiam, pro opportunitate , 
conferri posset, post Evangelium et Homiliam; melius quam « confe- 
ratur » ut heic dicitur. Optime, quod « praecedat » renovatio promis- 
sionum Baptismi. 

10. Ad art. 60: - Non videtur nimis urgendus hic ordo in admini- 
stratione trium sacramentorum, propter casus occurrentes in articulo 

mortis et etiam sensibus destitutis. Ideo « regulariter », id est, cum tria 
sacramenta simul et quasi normaliter administrantur. 

11. Ad art. 62. - Videtur de competentia S. Congregationis de Sa- 
cramentis et S. Officii, cum agatur de aliquali doctrinae innovatione. 

12. Ad art. 63. - Allocutiones melius videntur fieri ante initium 
Missae Ordinationum; et intra eam , solummodo Commentator explicet 
lingua vulgari. Neque videtur conveniens allocutiones ad Ordinandos 
fieri lingua vulgari. 

13. Ad art. 64. - Quae de Conferendis Episcopalibus dicuntur fiant 
cum interventu S. Sedis, iuxta superius dicta (art. 21). 

14. Ad art. 67. - Ut norma generalis, videtur moraliter impossi- 
bilis professio intra Missam, ob varias, differentes et antiquas traditio- 
nes plurium Religionum. Est de competentia S. Congregationis de Re- 
ligiosis. Quoad professionis relationem cum communione exstat decr. 
S. R. C. (Decr. auth. nn. 3212 et 3836). 

15. Ad art. 64. - Videtur urgens et necessaria recognitio ritus ce- 
lebrandi matrimonium: a) sive in ipso Rituali Romano, b) sive in Ri- 
tualibus particularibus, iuxta superius dicta (art. 48) et quae ex Con- 
cilio Tridentino memorantur, Conferendis Episcopalibus ea, prout di- 
ctum est, praeparantibus. 

16. Ad art. 65. - a) Maxime conveniens apparet quod in celebra- 
tione matrimonii, oratio supra sponsam emendetur ut supra utrumque 
coniugem recitari valeat congruenter, et quidem lingua vernacula. 

b) Pro Sacramenti administratione extra Missam , si in Rituali- 
bus particularibus non exstant lectiones et monitiones appropriatae, 
oporteret ut legerentur lectiones de Ep. et Ev. Missae pro Sponsis. 


3) ANIMADVERSIONES SODALIUM 

Card. Ferretto: I. Peto veniam si, non obstantibus sapientibus 
Em. mi et Clarissimi Relatoris animadversionibus, dicere auderem, quod 
angoribus afficior frequenter perlegens in praesenti Decreto verbum 
recognoscatur, aptetur, novus ritus conficietur etc. 

Et revera de Baptismo adultorum dicitur ritus recognoscatur; de 
Baptismo parvulorum dicitur: aptetur ; de supplendis omissis in Bapti- 
smo: novus ritus conficiatur; de confirmatione', ritus recognoscatur; de 
Boenitentia-. ritus et formulae recognoscantur; de Ordine : ritus Ordina- 
tionum recognoscatur; de Matrimonio', ritus... funditus recognoscatur; 
de sacramentalibus: funditus recognoscantur', de exsequiis parvulorum: 
ex integro recognoscatur. 

Quae verba, una cum verbo « instauretur » quod iam abunde inve- 

nimus in Prooemio et in capitibus I et II, parcat mihi Em.mus Cardi- 
nalis Relator, aliquantulum sapiunt sic dictum « liturgismum exaggera- 
tum », qui omnes ritus ecclesiae immutare conari censetur, nescimus 
quo, nedum fidelium sed et clericorum novensilium, spirituali profectu: 
quum fideles, praesertim simpliciores, induci queant in erratum iudi- 
cium quod omnes qui nos praecesserunt improbandi sint: et sic veneratio 
erga sacros ritus, etsi noviter inductos vel in posterum inducendos, la- 
befactari potest. 

Si quid immutandum est, hoc fiat non ob rationes historicas sed 
tantum ob rationes pastorales v. g. ut facilior evadat, in quibusdam, 
usus linguae vulgaris; sed censeo hoc faciendum maxima prudentia et 
sine strepitu. Ideoque res non deferatur ad Concilium nisi quoad prin- 
cipia generalia. 

II. Aliquando nonnulli ritus remittuntur iudicio Conferentiae Epi- 
scopalis: sed quaenam est auctoritas Conferentiae Episcopalis in sin- 
gulas dioeceses? 

III. Pag. 11 1 /) proponitur ut sacerdos qui adultum baptizat possit, 
de mandato Episcopi, eidem neophyto Confirmationem conferre. 

Quaererem de mandato Episcopi vel potius apostolico induito sal- 
tem generali? Curnam autem haec propositio non componitur cum nor- 
mis a Commissione de Sacramentis proponendis? 

IV. Ac tandem nescio qua ratione possit sacrosanctum Missae Sa- 
crificium interrumpi ad quaedam sacramenta, immo et sacramentalia, 
administranda, quae non sint directa, sicut Ordo, ad Sanctissimam Eu- 
charistiam. 

Haec, tamquam minus sapiens, dixi. 

Card. Lienart: In schemate de Sacramentis et de Sacramentalibus 
Commissio Sacrae Liturgiae proponit modificationes maximi momenti, 
sicut fecit in Schemate de Sacrosancto Eucharistiae mysterio et faciet 
pro Officio Divino et anno liturgico. Timeo ergo ne denuo accusantur 
Liturgistae, tanquam amatores essent novitatis, qui nullam reveren- 
tiam erga sacrum ordinem ab Ecclesia stabilitum observent. Sed accu- 
satio illa mihi non videtur iustificata et ideo peto ut mihi liceat defen- 
sionem Liturgistarum assumere. 

1) Non Liturgistae, sed Episcopi initium dederunt petitioni ad mo- 
dificationes in Liturgiam introducendas tendenti. Sunt Pastores, de 
universo mundo, qui, dum instituta est inquisitio generalis Concilio 
praeparatoria, vota emiserunt varia et multiplicia ut Liturgia nostra ma- 


1 Cf. p. 278. 

gis accommodetur intelligentiae et participationi actuosae fidelium sibi 
commissarum. Non incriminandi sunt Liturgistae de his quae Episcopis 
attinent. 

2) Longe abest quod Liturgistae, amore novitatis imbuti, omnibus 
votis emissis, assensum dederint. Scientia periti et conscientia addicti, 
discernere voluerunt inter vota Episcoporum quae reficienda erant quia 
nullum fundamentum habebant in authentica traditione liturgica Eccle- 
siae et tantum retinuerunt quae consentanea erant cum illa. Insuper 
curam habuerunt munus suum ita perficere ut simul votis Episcoporum 
quam maxime possibile esset satisfacerent et nobis propositiones offer- 
rent firmiter super fundamentum doctrinae innixas, cuius Liturgia de- 
bet esse expressio pura et authentica. 

Ideo, iustum mihi videtur liturgistas Commissionis absolvere de 
peccato illis tributo et potius eis gratias agere quia servitio Ecclesiae 
tantum laborem et tam praeclaram scientiam consecraverunt. Raro enim 
divitiae doctrinales Sacrae Liturgiae et spiritualis vitalitas quam fidelibus 
afferre potest perfectius revelatae sunt. 

His dictis, quid agere debemus? Credo quod in primis aestimare de- 
bemus quod Episcopi, qui mutationes postulaverunt, non ut amatores 
novitatis considerandi sunt sed ut fratres, de iis quae sunt ovibus suis 
salutaria conscii et qui a Concilio comprehensionem et adiumentum ex- 
spectant. Non sufficit eis dicere: Educate bene fideles vestros et Litur- 
giam sicuti est gustabunt. Experientia ostendit e contrario quod eo fide- 
les plus aspirant ad actuosam participationem in caeremoniis Litur- 
giae quo sunt de ea magis instructi. Episcopi enim, qui de renovatione 
sensus Liturgiae in dioecesi sua curaverunt, testantur quod exinde, vita 
theologalis in animabus fidelium, spiritus communitatis inter eos et ar- 
dor apostolicus feliciter creverunt. Spem ponunt in Concilio, ut pro- 
gressui isto faveat, ita ut renovatio interna Ecclesiae nostrae quae in 
votis est Suae Sanctitatis Papae Ioannis, Patris nostri gloriose regnan- 
tis etiam in Liturgia perficiatur. 

Sane non omnes aeque sentiunt utilitatem modificationum proposi- 
tarum quia mentes populorum in Ecclesia adunatorum non sunt eodem 
modo dispositae. Sed varietas in Ecclesia unitatem non offendit. In Litur- 
gia semper servata est diversitas in unitate: sunt enim liturgiae graecae 
et latinae et in latinis liturgiae dominicana, ambrosiana, lugdunensis, etc. 

Itaque ad ea quae nobis sunt proposita, de liturgia baptismi et alio- 
rum Sacramentorum et Sacramentalium renovanda, assensum praebeo, 
aestimans quod unitas, in Ecclesia Catholica omnibus populis aperta, 
uniformitatem strictam non requirit sed quaeri debet in ordine ab Apo- 

stolo Sancto Paulo Ephesiis commendato: « Sollicite servare unitatem 
spiritus, in vinculo pacis ». 

Card. Gilroy: De Initiatione Christiana (49 - 50 - 51), pagina no- 
na: 2 3 Etsi restauratio catechumenatus, per gradus distinctos ritibus sacris 
signatos, quibusdam in adiunctis ad bonum animarum conferre forsan 
valeat, non semper et ubique, etiam in terris missionum, esset com- 
mendandus. 

Nam, attentis variis conditionibus in quibus acatholici ad fidem 
amplectendam perducuntur, itemque perspecta mente acatholicorum, 
sive neo-conversorum sive aliorum, caeremonia initiationis christianae, 
publica equidem sed non nimis perspicua, adhibenda videtur. 

Pari modo pluries non expedit ut intra Missam talis caeremonia ex- 
pleatur, nec ut ad Vigiliam Paschatis differatur. 

Facultas confirmandi Sacerdoti adultum baptizanti tribuenda (51), 
pagina decima: 3 Ritus Confirmationis ab ordinario ministro Episcopo 
scilicet, in caeremonia distincta collatus, plurimum confert ad conceptum 
completae initiationis christianae in lucem ponendum. Ideoque non vi- 
detur concedenda talis facultas illi sacerdoti qui adultum neo-conversum 
baptizat. 

De Confirmatione (57), pagina decima quarta: 4 Crescente numero 
parvulorum confirmandorum, pluries convenit ut collatio huius Sacra- 
menti a Missae Sacrificio vel ab alio quocumque ritu sacro separetur, 
ita ut ritus Sacramentalis fidelibus elucescat itemque instructio conve- 
niens expleatur quin caeremonia nimis longa fideles taedeat. 

Ceterum, valor pastoralis et catecheticus huius administrationis, 
non solum pro participantibus sed et pro parentibus et patrinis, tanta 
est ut convenienter habeatur extra horas pro Missa celebranda con- 
suetas, sive die Dominica sive die feriali. 

Card. Spellman: Cum Sacramenta et Sacramentalia nobis dantur 
non solum ut actus cultus Dei et causae sanctificationis sed etiam ut si- 
gna ad instructionem pertinentia, sine dubio maxima cura opus est quoad 
eorum liturgicam structuram. Valde desideratur ut semper celebrentur 
cum vera et fructuosa participatione fidelium. Quem ad finem, Sacro- 
sanctum Concilium decernat omnia et sola quae ad pleniorem et inten- 
siorem actionem pastoralem vere iuvent. 


2 Cf. pp. 276-278. 

3 Cf. p. 277. 

4 Cf. p. 280. 

De lingua vulgari in nova editione Ritualis romani, sat in Capite I 
dicta. Ante omnia debemus prae oculis habere Constitutionem Aposto- 
licam Veterum Sapientia (p. 8,° n. 48). 

Ad restaurationem catechumenatus quod attinet, sine dubio con- 
gruum videtur saltem pro aliquibus locis, maxime in terris Missionum. 
Spectata tamen varietate de loco in locum tum quoad numerum neo- 
conversorum tum quoad ingenium, traditiones et dispositiones populo- 
rum, melius videtur si restauratio catechumenatus non mandetur sed 
Conferentiis Episcopalibus relinquatur (pag. 9, 5 6 n. 49). Fere idem di- 
cendum est de ritu ampliori baptismi adultorum qui intime connectitur 
cum catechumenatu restaurando (pag. 1 0, 7 n. 51). In specie, de con- 
firmatione a sacerdote conferenda, dubium oritur circa valorem pasto- 
ralem. Neophyti sine dubio aliquid reale lucrantur eo quod Episcopus 
potius quam sacerdos confirmationem confert. Melius vident dignitatem 
sacramenti et connexionem cum apostolatu ac simul bene intelligunt 
unitatem Ecclesiae sub Episcopo. 

In ritu ad baptizandos parvulos, feliciter proponitur admonitio pa- 
rentum et patrinorum de eorum gravibus officiis coram Deo et Ecclesia 
contractis (pag. 12, 8 n. 53); feliciter etiam proponuntur ordo brevior 
baptismi qui in extraordinariis adiunctis adhiberi possit (pag. 12, n. 53) 
et ordo supplendi omissa in baptismo (pag. 13, 9 n. 54). Placet etiam 
quod aqua baptismalis in ipso ritu baptismi, formula breviore et apta, 
benedici possit (pag. 13, 10 n. 55). Quae innovationes verae pastorali uti- 
litati bene serviunt. 

Ratio sufficiens pro ordine paenitentiae recognoscendo non appa- 
ret. Observationes in declaratione schematis datae non convincunt 
(pag. 15, 11 n. 58). Impositio manus sufficienter retinetur in forma al- 
terata in praesenti Rituali praescripta. 

Placet nomen « Unctio infirmorum » loco nominis « Extrema Un- 
ctio » quia melius exprimit naturam et usum huius sacramenti ideo- 
que animarum pastores et ipsos fideles vere iuvabit (pag. 15, 12 n. 59). 
Idem dicendum de collatione huius sacramenti post confessionem et 
ante receptionem Eucharistiae (pag. 16, 13 n. 60). Iteratio unctionis in diu- 
turna infirmitate placet quia aegrotus in tali casu vere indiget auxilio 
spirituali (pag. 17, 14 n. 62), sed melius esset definire maiori praecisione 
tempus iterationis quia « aliquando » nimis generale est. 


5 Cf. p. 276. 

6 Cf. pp. 276-277. 

7 Cf. p. 277. 

8 Cf. p. 279. 

9 Cf. p. 279. 


10 Cf. pp. 279-280. 

11 Cf. pp. 279-280. 

12 Cf. p. 281. 

13 Cf. p. 281. 

14 Cf. p. 281. 

Ad sacramentalia quod attinet, ut benedictiones reservatae, perpau- 
cae, et in favorem tantum Episcoporum, habeantur, omnino placet 
(pag. 20, 15 n. 66). Placet etiam ut schema commune conficiatur pro ritu 
vestitionis et professionis religiosae (pag. 20, n. 67). Talis ritus digni- 
tatem et excellentiam status religiosi melius ostendet. 

De aptatione exsequiarum condicionibus et traditionibus singula- 
rum regionum, iterum caveatur ne unitas Ecclesiae in mente fidelium 
parvipendatur. Denuo, confusio potest oriri praesertim apud simpli- 
ciores. Apud nostros, praesens structura exsequiarum ingenio et tradi- 
tionibus populi sat apta videtur. 

Card. Ruffini: In schemate tot tantaeque mutationes proponuntur 
ut aliqualis rituum Sacramentalium eversio sit timenda! 

Pag. 8, 16 n. 48: « De Ritualibus revisendis ». Concedi facultatem 
Conferendis Episcopalibus singularum Regionum praeparandi Ritualia 
particularia mihi minime placet. Facile enim confusio et varietas nimia 
exorirentur in ritibus sacris. 

Pag. 9 et 10: 17 Similiter non placet in locis Missionum coniungi cum 
ritu initiationis christianae ritus, gustus, cantus singulorum populorum 
proprios. Illa elementa in usu apud varios populos, si nullam supersti- 
tionem redoleant tolerari quidam poterunt, sed a ritibus et caeremoniis 
christianis omnino secernenda esse puto. 

Pag. 1 1, 18 d: « Omittantur, iuxta prudens iudicium Conferendae 
Episcopalis, illae caeremoniae, quae, iuxta locorum usus vel personarum 
indolem, sensum minus rectum habere possent ». Haec facultas, prout 
proponitur, nimis patet. Quae omittenda indicantur, declarentur et de- 
cisioni S. Sedis subiciantur. 

Pag. 12 19 ad n. 53: « Conficiatur Ordo brevior baptismi... ». In pe- 
riculo mortis forma brevior iam habetur; extra hoc periculum qualis es- 
set forma brevior desiderata? 

Pag. 14, 20 linn. 6-7: « Aqua baptismalis..., tempore paschali secluso, 
benedicatur cum Baptismus administratur ». Ergo fons baptismalis, qui 
tam solemniter in nocte paschali consecrari solet, per maiorem partem 
anni inutilis evaderet?! Nonne sufficeret aquam saepe, extra baptisma- 
tum collationem, renovare? 

Pag. 14 ad n. 56: Baptismus in clinicis permittatur sine restrictio- 
ne; multae enim mulieres nostra aetate in clinicis parturiunt; si bapti- 


15 Cf. p. 283. 18 Cf. p. 278. 

16 Cf. p. 276. 19 Cf. p. 279. 

17 Cf. pp. 276-277 . 30 Cf. p. 280. 

smus impediretur, eius collatio per hebdomadas et menses forsan dif- 
ferretur. 

Pag. 14, 21 n. 57: De Confirmatione. Aptiores formulae invocantur; 
sed quae in usu sunt, mihi videntur optimae, sapientia plenae. 

Pag. 15, 22 n. 58: Nescio quando impositio manus, quae proponitur, 
fieri posset in confessione mulierum. 

Pag. 17: 23 Ad ritum extremae Unctionis, seu Unctionis infirmorum 
in periculo mortis, quod attinet, servetur quod Epistola S. Iacobi (c. 5 
vers. 14-15) praescribitur et ab Ecclesia iam diu docetur. 

Pag. 18, 24 n. 64: « Insuper Conferentiis Episcopalibus relinquitur 
facultas exarandi ritum proprium, usibus locorum et populorum con- 
gruum... ». Etiam haec facultas nimis patere mihi videtur. 

Pag. 22 25 ad d)\ « Usus funerarii gentium ... in ritum christianum 
admitti possint ». Tolerentur quidem — si fas est — sed nullomodo 
in ritum christianum recipiantur. 

Cogitetur insuper si servanda sint in Exequiis quae ad mortuum 
referri nequeunt, v. g. « Libera me, Domine, de morte aeterna... ». 

Card. Siri: (Rationes pastorales). Pag. 8, 2 6 linn. 8-12 de aptatione 
ritualium particularium: non dicitur in quibus et quousque possint 
aptari, idest accommodari, compleri, etc. Ibi potest esse inconveniens, 
quia res manet ulterius definienda et boc modo non proponatur. 

Pag. 9, 27 n. 49: De catecbumenatu restaurando ritibus successivis. 
Hoc valet ubi institutio catechumenatus collectivus viget. Sed non ita 
valet ubi fiunt conversiones singulorum. Lex generalis ad hoc non videtur 
pertinens. Res videtur remittenda ad novam editionem Ritualis Roma- 
ni de qua in Prooemio. 

Pag. 11: 28 Declaratio n. 51 ultimo loco. Desideratur ut in Baptismo 
adultorum presbyter confirmet. Ne obliviscatur: Confirmatio est pro 
multis fidelibus unica vices in qua stant coram episcopo in tota vita 
(cur hoc auferre?). 

Pag. 14, n. 56: Fons baptismalis in clinicis non permittitur. Hoc 
non respondet rationi pastorali. Octo vel novem pueri super decem na- 
scuntur in clinicis et frigiditas morum efficit ut, si ibi plures non bap- 
tizantur, periculum sit ut nimis res differatur et forsan omittatur. Pro- 
hibitio tam absoluta non videtur in Concilio decernenda. 


21 Cf. p. 280. 

22 Cf. p. 280. 

23 Cf. p. 281. 

24 Cf. p. 282. 

Pag. 19, 29 n. 65: De matrimonio infra Missam. Hoc non potest effici 
die dominico. Cum populus sacro adsistit, esset nimis protracta Missa. 
Ceteroquin inter proletarios difficilia saepe sunt matrimonia extra do- 
minicum diem. 

Pag. 21 : 30 Declaratio ad nn. 68-69. Conqueritur declaratio quia ri- 
tum exequialem censet nimis tetrum? Mors est mors! Tetrum non est 
in ritu sed in morte, cuius consideratio est morituris valde utilis in tota 
vita. 

Card. Leger: Toto corde adhaereo declarationibus factis ab Em.mo 
Card. Lienart, quia sunt tantum expressiones desideriorum a multis 
episcopis discrete formulatorum et, historia explorata, apparet quod 
ritus Ecclesiae Romanae sunt fere omnes exorti e ritu gallico! 

Hoc schema tanta bona continet sed mihi videtur quod sint parva 
de quibus praetor non curat, i. e. Concilium, sed desideria haec ad Com- 
missionem remittantur. 

Deest in canone 54 « Ordo supplendi omissa in Baptismo adulti ». 
Ritus specialis in declaratione descriptus convenit infanti tantum. 

Addatur, in fine secundae sententiae canonis 56 haec exceptio: « non 
permittitur nisi in peculiaribus et gravibus circumstantiis». Sunt enim 
quaedam institutiones ubi habitualiter necessitas vera habetur bapti- 
zandi in ipsis institutionibus. Habentur v. g. « maternitates » pro puellis- 
matribus, quarum infantes baptizare oportet intra institutionem, ad in- 
famiam vitandam. 

Deest, in canone 57, declaratio aliqua de ritibus Confirmationis, 
scilicet sicut adest pro Baptismate (vide n. 51, par. 1 b). Necesse videtur 
indicare pro Confirmatione « aptas lectiones de Sacra Scriptura, brevem 
et aptam orationem litanicam cui praesentes respondeant » (n. 52, 
pag. 5 ). 

In declaratione canonis 58 propono sequentem additionem: « For- 
mula “ Passio Domini... etc. ” recitari potest lingua vernacula ». Opor- 
tet enim ut fideles saltem haec verba audiant et intelligant, et ad hoc 
requiritur lingua fidelibus intelligibilis. 

In canone 65, post primam sententiam addantur verba: « tamen 
ante orationem fidelium » (propositam in can. 40). Ratio est quia: Haec 
Oratio super sponsam non pertinet ad ritum Offertorii Missae. 

In canone 66 proponatur recognitio fundamenti theologici benedi- 


29 Cf. p. 283. 

30 Cf. p. 284. 

ctionum rerum materialium. Utrum enim convenit res ipsas, quae in usu 
profano remanent, benedicere? Sunt aliquae formulae benedictionis 
(v. g. benedictio machinae ad suscitandam lucem electricam) ubi bene- 
dictio invocatur pro sola re ipsa, cum potius, ut mihi videtur, personae 
eis utentes benedicendae sunt. 

In canone 67, post secundam sententiam, addantur verba: « tamen 
ante orationem fidelium ». Ratio est quia uniformitas hoc requirit, ob 
similitudinem cum sacramentis infra missam administrandis (i. e. cum 
matrimonio, confirmatione). Et non habetur ratio cur illi ritus iun- 
geantur Offertorio potiusquam aliis partibus Missae. Sunt quaedam 
traditiones quae ab exterioribus observatae sunt scandala potiusquam 
aedificatio: e. g. coronae florum artificialium. 

In declaratione canonis 68, pag. 21, 32 proponatur usus linguae ver- 
naculae pro absolutione super feretro. Ratio est quia preces absolutionis 
sunt mirabilis catechesis de vita et morte christiana. 

Card. Godfrey: De Ritualibus revisendis, pagina octava, 33 n. 48 . 

Quod dicitur de Baptismo adultorum bene dicitur et videtur desi- 
derabile quod Baptismus habeat completionem administratione sacra- 
menti Confirmationis a sacerdote qui baptizat. Ita baptizatus completam 
initiationem statim habebit. Intelligitur hoc fieri de mandato Episcopi. 

Restitutio unctionis oleo catechumenorum in pristinum locum pla- 
cet ob rationem datam in schemate nempe quod deceret habere unctio- 
nem ante renuntiationem Satanae. Placet admonitio patrinis facienda. 

Confirmatio intra Missam non erit semper conveniens in magnis 
paroeciis propter numerum candidatorum. In pagina decima quarta 34 
n. 57 adderem verba: « ubi conveniens est ». 

De Extrema Unctione vel potius De Unctione Infirmorum: Nomen 
« Unctio Infirmorum » adhibeatur ut dicit Schema. 

De Ordine : Non videtur desiderabilis reductio caeremoniarum quae 
vere pulchrae sunt. Speratur quod non mutentur multum allocutiones 
Episcopi: pulchrae sunt et sunt sat aptae nostrae aetati. Fideles habent 
libros et bene intelligere possunt quid dicit Episcopus. Equidem puto, 
mutationes propositas nimiae sunt et rationes convincentes non dantur 
in schemate. 

De Matrimonio (pagina decima octava 35 ): Sub litteris a) et b). Sche- 
ma sapienter proponit. 


32 Cf. p. 284. 
Cf. p. 276. 

Quoad attinet ad c). Certe clara commonitio potest dari, sed res sat 
delicata est si sacerdos loquitur nimis clare de obligationibus moralibus 
coram iis qui adstant, parentibus, amicis etc. 

De Sacramentalibus : Pag. 20, 36 n. 67: Schema dicit: « Professio re- 
ligiosa infra Missam fiat »; debent addi verba « ubi conveniens est ». 
Uniformitas caeremonialis desideratur. 

De Exequiis\ Placet, sed adderem quod brevior forma orationis « Li- 
bera me, Domine », desideratur. 

Non video tantum difficultatem de « Libera me a morte aeterna », 
quia est res in Liturgia consueta, v. g. in ordinatione sacerdotis Episco- 
pus dicit: Accipe Spiritum Sanctum. 

Card. Confalonieri: Perplura bona, etsi non omnia, in Schemate 
reperiuntur. Ad initium: peto an conveniat in uno eodemque plano col- 
locare Sacramenta et Sacramentalia, quia pergrandis differentia inter 
ipsa, ut patet. Item in linea 7 verba « proxime disponunt » potius ad 
Sacramentalia referuntur, Sacramenta enim dant gratiam. 

Pag. 14, 37 n. 57: Optime edicitur de Confirmatione intra Missam 
conferenda et de praecedenti renovatione promissionum Baptismatis. 
Aliqui Episcopi ita iam se gerunt, applicando etiam pro Missa simplici 
(quae est reductio tantum Missae sollemnioris) Rubricam Pontificalis 
Romani, quae collocat Confirmationem post Kyrie. Collatio extra Mis- 
sam est potius dispensatorio modo concessa, ob evidentes necessitates. 

Pag. 15, 38 n. 59: Optime proponitur ut definitiva appellatio « Unctio 
Infirmorum » loco usitatae vocis « Extrema Unctio ». 

Pag. 17, 39 n. 63: Ritus Ordinationum utique sapienter recognosci po- 
terunt. Tamen formulae et preces, quae valde splendidae et significati- 
vae sunt, praesertim pro Diaconatu, Presbyteratu et Episcopatu, ne re- 
ducantur. Hi enim ritus rariores sunt pro populo, qui cum gaudio ad- 
sistit et ad venerationem magis ac magis adducitur. Potius ordo aliqua- 
rum formularum logice immutetur. Fortasse Litaniae Sanctorum brevia- 
ri poterunt. Ne Episcopi onerentur, numerus Ordinandorum practice 
potest temperari, si oportet, sapienter distribuendo, in casibus parti- 
cularibus, sive quoad tempus sive quoad locum ordinationis. Videant 
potius Praelati ut ad Ecclesiam accedant sine necessitate preces praepa- 
ratorias ibi legendi, quae domi absolvi possunt, ne patientia adstantium 
fatigetur. In actionibus Praelati expeditius procedant. Allocutiones be- 
ne fiant lingua fidelibus nota. 


36 Cf. p. 283. 38 Cf. p. 281. 

Pagg. 18- 19, 40 n. 64: Hodiernus ritus celebrationis Matrimonii re- 
vera nimis iuridicus est: addantur partes euchologicae. 

Pag. 21, 41 cap. VIII: De Exsequiis. Bene dicitur quod nunc in formu- 
lariis usitatus conceptus mortis non semper exhibeat doctrinam spe ple- 
nam, quam Ecclesia tenet de morte christiana; et formulae ipsae saepe 
nimis tetrae sunt et angustiis refertae. Num color niger non est teter- 
rimus?! Humillime ergo puto colorem violaceum melius adhiberi posse, 
saltem permittendum esse. Episcopi iam nunc eo utuntur vel uti pos- 
sunt; Romanus Pontifex in sollemni funerum adsistentia rubri coloris 
paramenta induit; in multis regionibus etiam alii colores necessario ob 
mores populorum adhibentur; etiam apud nos, saltem quibusdam in locis, 
color albus praefertur quoad parvulos et virgines. Oh! dies mortis fiat 
revera apud Christifideles aeternae vitae dies natalis et ita apud omnes 
appareat! 

De cetero observentur insuper obviae animadversiones Venerabi- 
lium Patrum. 

Card. Richaud: De isto schemate luculenter confecto, pauca inten- 
do adnotare; cum omnibus eius partibus assentio. 

Libenter exopto pro toto Rituali Romano usum linguae vernaculae, 
exceptis tamen formulis essentialibus ipsorum sacramentorum et ad eo- 
rum validitatem praescriptis. Nam preces quibus utimur in administra- 
tione sacramentorum vel sacramentalium, sunt directae ad aedificationem 
et instructionem fidelium, qui exinde debent ab eis intellegi. 

Pro administratione faciliori vel digniori Sacramenti Confirmationis 
ab Episcopis, valde exoptabile est ut Pontifex signet unico signo crucis 
confirmatum post unctionem. Caeterum in nova editione Pontificalis, pro 
signatione tabulae altaris, nunc unicum signum Crucis adhibetur, contra 
priorem usum. 

Quoad recognitionem ritus Ordinationum, de qua dicitur in n. 63, 
convenit ut allocutiones Episcopi fiant lingua fidelibus nota, non tantum 
allocutiones Pontificis ad fideles, sed etiam monitiones ad ordinandos. 

Card. Dopfner: Antequam ingrediar disceptationem de particulari- 
bus Schematis propositi, liceat quaedam edicere quoad discussiones die- 
bus anteactis de re liturgica habitas. 

A pluribus Patribus sollicitudines prolatae sunt fere sequentes: In 
Capitibus Constitutionis « De Sacra Liturgia » influxum « liturgistarum » 

qui dicantur, nimis invaluisse, « liturgistarum » dico, ex una parte scien- 
tia theologica parum praeditorum, ex altera parte rerum novarum cupi- 
dorum; proposita talia saepius historicismum sapere, quia solummodo 
ritus antiquatos ad vitam revocare vellent, neglecta evolutione in Eccle- 
sia ultimis saeculis habita; tandem aliquando tali modo opus primariae 
necessarium praetermitti, scilicet fidelium pietatem personalem augen- 
dam curare. 

His respondere liceat paucis verbis: Certe concedendum est in re 
liturgica exaggerationes exstitisse et existere, quas S. Sedes et nos Epi- 
scopi reicere debuerunt et reiciunt. Tales abusus, talia conamina ex- 
cessiva comitantur evolutionem quamlibet sanam et salutarem in Ec- 
clesia. Notandum enim est, inde a temporibus S. Pii X fel. rec. nos in 
« tempore quodam Ecclesiae » stare, in quo sacrae Eucharistiae ac to- 
tius Liturgiae intellectus et cultus, certe sub ductu Spiritus Sancti, sese 
celeriter evolvunt. Litterae Encyclicae Mystici Corporis et Mediator Dei 
a Summo Pontifice Pio Papa XII promulgatae et diversae instaurationes 
liturgicae iam factae quasi stationes huius viae indicant. 

Revera hodie sermo esse potest de theologia Liturgiae, in qua nexus 
inter Liturgiam et opus salvificum Christi modo quodam proprio, pro- 
fundo et vitali ac simul verbis ex usu Sacrae Scripturae et Patrum de- 
sumptis intelligitur, quin theologiae systematicae seu scholasticae ullo 
modo contradicat; immo haec ipsa sicut etiam magisterium Ecclesiasti- 
cum semper requiruntur ut norma, qua tales conatus mensurari debent. 

Examen theologicum Constitutionis praeiacentis omnino fiat, sed 
ne, obsecro, mutetur ipse modus loquendi pro Concilio et tali materia 
tam aptus. 

In renovanda Liturgia non agitur de formis Liturgiae historicis qui- 
busdam obsoletis et nunc repristinandis, sed de eligendis illis modis ex 
thesauro historiae, quae secundum structuram Liturgiae theologice per- 
spectam missioni Ecclesiae apprime Correspondeant. Agitur ergo de sta- 
tuenda illa forma cultus divini, quae traditioni legitime coniuncta sit 
et simul opus pastorale Ecclesiae in temporibus hodiernis congrue ex- 
pleat. 

Ut eram quondam Episcopus Berolinensis, in illa civitate et in regio- 
nibus affinibus Diasporae, stantibus sub regimine Communistarum, bene 
expertus sum in Liturgia non agi de ludicris aestheticis quibusdam, sed 
de ipsissima vita Ecclesiae et singulorum fidelium. Si Concilium Vati- 
canum II sanam evolutionem Liturgiae non proveheret, spes multorum 
sacerdotum et fidelium falleret. 

Minime tamen obliviscor nos media in via evolutionis esse, quae non 
ubique eodem passu procedit et quae non ab omnibus eodem modo diiu- 

dicatur. Nos ipsi in Germania vidimus aliquando Episcopos maximae 
aestimationis uti e. g. praedecessorem meum Michaelem Cardinalem 
Faulhaber vel Archiepiscopum Friburgensem Conradum Grober, qui 
aliquomodo diffidebant Motioni Liturgicae sic dictae, quae tunc tem- 
poris incipiebat. 

Unde hac in re etiam nos hodie nolumus oblivisci nobis Concilium 
praeparantibus maxime patientiae et maturi examinis opus esse et litur- 
gicam instaurationem non debere nimis celeriter ac abrupte promoveri. 
Quo spiritu moderato et aequilibrato — saltem quoad lineas generales — 
Constitutionem nostram imbutam esse censeo. Si in Concilio solum- 
modo principia et structura generalis instaurationis indicatur, hoc sit 
signum pro sincero conamine, ut omnia quoad singula mature et grada- 
tim post Concilium perficiantur. 

Quoad Schema propositum haec pauca dicam: Schema valde placet; 
est sobrium et fertile, inservit operi sacramentorum et sacramentalium 
in Ecclesia. 

Pro ritu Ordinationum recognoscendo haec commendare velim: Lo- 
co olei catechumenorum in Presbyteratu conferendo adhibeatur oleum 
chrismatis, quia chrisma est oleum consecratorium, quod in omnibus 
sacramentis characterem indelebilem imprimentibus adhibetur. Sed in 
sacramento Ordinis, in quantum scio, decursu temporum oleo catechu- 
menorum locum cedere debuit, ut differentia Episcopatum inter et Pre- 
sbyteratum clarius innotesceret. Quo periculo hodie omnino remoto mu- 
tetur etiam usus sacri olei. 

Card. Alfrink: Hoc caput tertium Constitutionis De Sacra Litur- 
gia — sicut caput primum et caput secundum — exaratum videtur a vi- 
ris peritis, qui non studia historico-liturgica agere volunt, sed qui pa- 
storali cura moti animis fidelium subvenire volunt et Ecclesiae servire 
cupiunt, et quidem non sine studiis historico-liturgicis ut in tramite tra- 
ditionis Ecclesiae maneant. Cum Apostolo Paulo dicere vellem: In hoc 
laudo. 

De cetero — nisi fallor — mens Commissionis de Liturgia est ut 
Concilio Oecumenico Vaticano Secundo tantum proponantur principia 
et regulae generales quae in nostro schemate magnis litteris imprimun- 
tur, dum e contra ulterior elaboratio horum principiorum quae in Decla- 
rationibus invenitur, relinquitur cuidam Commissioni post-Conciliari 
vel forse S. Congregationi Rituum, quae his ultimis annis tot optimas re- 
visiones et renovationes promulgavit, quae utique non unicuique in om- 
nibus placere poterunt. 

Omnia quae hic in Commissione Centrali quoad Declarationes ob- 

servantur, pro ista Commissione post-Conciliari aut pro S. Rituum Con- 
gregatione valde utilia esse poterunt. 

Commissioni Centrali autem — nisi fallor — imprimis haec prin- 
cipia generalia subiiciuntur ut de iis iudicent. Forse aliquando in De- 
clarationibus quaedam adsunt quae non omnino placent, dum econtra 
principium generale facile admittitur. Haec distinctio videtur cuiusdam 
momenti, ne in discussione sat magna confusio oriatur, sicut in discus- 
sione de sacro Sacrificio Missae. 

Nunc ad quaedam specialia transire liceat. 

1. Contra instaurationem catecbumenatus adultorum (n. 49) nullam 
difficultatem afferam. E contra. Sed optare vellem ut catechumenatus 
iste non sit obligatorius, sed Ordinariis vel Episcoporum Conferentiis 
relinquatur. Ratio est quia in diversis regionibus conditiones valde sunt 
diversae. Apud nos v. gr. multi adulti qui ad Baptismum veniunt, sunt 
iam christiani quia in religione protestantica baptizati sunt, etsi dubie, 
ita ut sub conditione rebaptisentur. Pro iis catechumenatus sicut hic in- 
telligitur, non bene convenit. Pro iis forse melius quadrat ritus brevior 
baptismi adultorum de quo in Declarationibus ad num. 51 sermo est., 

2. Dubito an in praxi utile sit ut — sicut dicitur in pag. 1 1 42 sub lit- 
tera / — adultus neo-baptizatus immediate post baptismum Sacramen- 
tum Confirmationis donetur a sacerdote baptisante. 

Tum theologice tum historice argumenta gravia efferri possunt pro 
administratione Confirmationis una cum Baptismo, quia haec duo Sa- 
cramenta efformant simul initiationem christianam. 

Sed timeo ne neo-conversi duobus Sacramentis simul administratis 
nimis onerentur — psychice et mentaliter — et melius videtur, si post 
aliquod tempus iterata occasione de sua vocatione christiana conscii fiant. 
Itaque non praescribatur administratio Confirmationis immediate post 
Baptismum, sed possibilitas donetur. 

3. In num. 56 nimis fortiter dicitur: « erectio fontis baptismalis in 
clinicis non permittitur ». Intellego rationes; sed melius dicitur: « non 
nisi raro permittitur, vel: « in genere non permittitur », aut aliud 
huiusmodi. 

4. In num. 57 dicitur quod Confirmationis Sacramentum conferri 
potest etiam intra Missam. Hoc nemini faciet difficultatem, quia non 
obligatorie dictum. 

5. Ad num. 61: videtur esse idea valde bona ut orationes in Sacra- 
mento Infirmorum administrando respondeant diversis condicionibus 
infirmorum. 


42 Cf. p. 278. 



DISCEPTATIO - DE SACRA LITURGIA 


305 


In praxi autem hoc potest causare difficultates sat graves. 

Saepe enim infirmus ipse non cognoscit suam conditionem gravis- 
simam et saepius medici propter rationes psychologicas nolunt infirmo 
omnem spem recuperationis demere quia spes vivere facit. 

Quid autem infirmus sentiet, si medicus illi spem sanationis fovet, 
dum e contra sacerdos per suas preces illi omnem spem tollit. 

Si Commissio autem hanc et similes difficultates evitare potest, con- 
tra ipsum principium nullam obiectionem facere vellem. 

Card. Landazuri Ricketts : Quae proponuntur hoc schemate de 
sacramentis et sacramentalibus respondent quidem desideriis multorum 
Episcoporum et liturgistarum expressis occasione convocationis Con- 
cilii. Certe decursu saeculorum conditiones populorum et necessitates 
pastorales mutatae sunt. Proinde, experientia duce, introducere, muta- 
re, restaurare vel aptare aliquos ritus in sacramentis conficiendis vel 
tribuendis opportunum videtur. Tamen timendum est ne introductae 
modificationes maioris momenti in Rituali Romano pro tota Ecclesia 
saltem latina, contrarium sit aliquibus regionibus vel gentibus et hoc 
praecise rationibus pastoralibus. 

Ideoque optarem ut Concilio proponantur solummodo principia ge- 
neralia de hac re. In Rituali Romano inserantur lineis generalibus quae 
stricte videantur necessaria. Alia relinquantur Conferentiis Episcopa- 
libus, ut ab illis proponantur Sanctae Sedi ut approbentur. Ceterum ab- 
sonum videtur ut totum Concilium curet de minimis. 

Card. Browne: 1) Non bene intelligo ea quae dicuntur in pag. 15, 43 
Declaratione (circa finem). Haec enim absolutio omnino valet pro foro 
interno in casu censurarum non reservatarum, vel etiam reservatarum 
in casibus in quibus non potest fieri recursus ad Superiorem, iuxta re- 
gulas in iure traditas (cf. cann. 2247 § 3, 2250 § 3, 2253, 1°, 2254). 

2) Dubito circa ea quae referuntur de Extrema Unctione pp. 15- 17. 44 
Textus enim sic se habet in n. 59 (pag. 16, 45 linn. 1-4): « (Sacramen- 
tum)... non est per se sacramentum monentium , sed graviter aegrotantium, 
ac proinde tempus opportunum illud recipiendi est statim ac fidelis in gra- 
vem morbum inciderit ». Tamen Concil. Flor, in Decreto pro Armenis 
ait: « Hoc sacramentum nisi infirmo de cuius morte timetur dari non 
debet ». Tridentinum (Sess. XIV, Cap. 3) ait: «Declaratur etiam esse 


43 Cf. p. 280. 

44 Cf. p. 281. 

45 Cf. p. 281. 

hanc unctionem infirmis adhibendam, illis vero praesertim qui tam pe- 
riculose decumbunt, ut in exitu vitae constituti videantur unde et sa- 
cramentum exeuntium nuncupatur ». Catechismus Romanus (Parte II, 
Cap. VI, qu. IX) habet: « Quum igitur illi tantum qui morbo laborant 
curatione indigent: idcirco iis etiam qui adeo periculose aegrotare vi- 
dentur ut, ne supremus illis vitae dies instet metuendum sit, hoc sacra- 
mentum praeberi debet ». Codex Iur. Can. can. 940 § 1 ait « Extrema 
Unctio praeberi non potest nisi fideli qui post adeptum usum rationis 
ob infirmitatem vel senium in periculo mortis versetur » et in can. 941 
ait: « Quando dubitetur num infirmus ... in periculo mortis reipsa ver- 
setur ... hoc sacramentum ministratur sub conditione ». Angelicus Do- 
ctor in Opere de articulis fidei et sacramentis Ecclesiae ait: « Hoc sacra- 
mentum non debet dari nisi infirmis quando timetur de periculo mor- 
tis... ». Item Contra Gentes Libr. IV, Cap. 73: « Unde manifestum est 
quod hoc sacramentum est ultimum et quodammodo consummativum 
totius spiritualitatis curationis, quo homo quasi ad percipiendam gloriam 
praeparatur. Unde et Extrema Unctio nuncupatur. Ex quo manifestum 
est quod hoc sacramentum non quibuscumque infirmantibus est exhi- 
bendum sed illis tantum qui ex infirmitate videntur propinquare ad 
finem ». Item in Supplem. Summae Theol. (ex Comm. in libros Sen- 
tent). Q. 32, art. II: « ... hoc sacramentum est ultimum remedium quod 
Ecclesia potest conferre, quasi immediate disponens ad gloriam. Et 
ideo illis tantum infirmantibus debet exhiberi qui sunt in statu exeun- 
tium propter hoc quod aegritudo nata est inducere mortem et de pe- 
riculo timetur ». Item Rituale Romanum: « Debet autem hoc sacra- 
mentum infirmis praeberi qui... tam graviter laborant ut mortis pericu- 
lum imminere videatur ». Moderni theologi eandem doctrinam tenent. 
Ita Hugon, Diekamp, Lahitton, Salmanticenses O. P. 

3) Notandum quod Catechismus Romanus dicit: « Servanda est 
Catholicae Ecclesiae perpetua consuetudo, ut ante Extremam Unctio- 
nem poenitentiae et Eucharistiae sacramentum administretur ». Hic 
autem pag. 16, 48 n. 60 contrarium proponitur. 

4) Quoad pag. 17, 47 n. 62 dicitur « Unctio sacra in diuturna infir- 
mitate aliquando iterari potest ». Hoc non negatur si post quamdam 
convalescentiam novum periculum supponi potest. 


46 Cf. p. 281. 
Cf. p. 281. 

4) SUFFRAGIA SODALIUM 

Card. Tis serant: Placet iuxta modum: Placet distributio caere- 
moniarum baptismi adultorum, sed facultati ve tantum; non placet quae 
de confirmatione dicta sunt sive immediate post baptismum, sive in 
aliis adiunctis; non placet propositio de sacramento poenitentiae; non 
placet quod unctio infirmorum pluries in eodem morbo iteratur. Alia 
placent. Adhaereo propositioni Em. mi Leger de ultima parte absolutio- 
nis sacramentalis lingua vulgari dicenda et propositioni Em. mi Confa- 
lonieri de allocutionibus in ordinibus conferendis. 

Card. Micara: Placet iuxta modum: laudantur praesertim: mu- 
tatio nominis « Extremae Unctionis » in « Unctionem infirmorum », un- 
de aptius significetur natura Sacramenti; revisio ordinis exsequiarum 
et Missae instauratio pro sepeliendis parvulis. 

Ad 51, pag. 11: 1 2 Minus placet indultum conferendi Confirmationem 
nimis facile cuilibet sacerdoti concedi posse. 

Card. Aloisi Masella: Placet iuxta modum: adhaereo iis quae 
dicta fuerunt ab Em.mis Cardd. Ruffini, Siri, Ferretto, Lienart et 
Browne. 

Card. Ferretto: Placet iuxta modum: a me expositum 2 et in voto 
Em. mi Cardinalis Browne. 

Card. GoNgALVES Cerejeira: Placet, habita ratione animadver- 
sionum pro prudentia factarum in ritibus recognoscendis, sed prudentia 
non significat, meo sensu, ritus non recognoscendos esse; speciatim refe- 
ro et adprobo quod Em .mi Siri et Godfrey optime dixerunt. 

Card. Lienart: Placet iuxta modum: Id est, excepto articulo quin- 
quagesimo sexto (pagina decima quarta 3 ) ubi de clinicis agitur, quia ob- 
servatio istius legis fere impossibilis evadit in pluribus locis sicut nota- 
verunt Em.mi Cardd. Ruffini et Siri. Et ratione habita, de his quae 
viva voce exposui et scripto trado, 4 necnon de his quae Em.mi Cardd. Le- 
ger, Richaud, Dopfner, Alfrink dixerunt. 

Card. Tappouni: Placet iuxta modum: i. e. iuxta considerationes 
Eminentissimi Cardinalis Lienart. 


1 Cf. p. 277. 

2 Cf. pp. 291-292. 

3 Cf. p. 280. 

4 Cf. pp. 292-294. 

Card. Copello: Placet, attentis quae dixerunt Em.mi Patres. 

Card. Agagianian: Placet iuxta modum: Principia generalia a Con- 
cilio asserantur. Commissio Specialis, dein, sub ductu S. C. Rituum, par- 
ticularia curabit, ratione habita etiam animadversionum tam sapienter 
probatarum ab Em.mis Patribus. 

Card. McGuigan: Placet iuxta modum: plura bona in schemate 
dicuntur; mutationes tamen sint pauciores et observationes Patrum, 
praesertim Cardd. Gilroy, Ferretto, Leger, Browne et aliorum Patrum 
prudenter considerentur. 

Card. Gilroy: Placet iuxta modum: i. e. secundum adnexa. 5 

Card. Spellman; Placet iuxta modum: secundum adnexum. 6 

Card. Frings: Placet iuxta modum: Ad n. 49: Quoad catechume- 
natum dicendum haec convenire in terris missionum, non tamen quoad 
conversos ex confessione christiana acatholica, quia sunt iam baptizati, 
sive certo valide sive dubiose. Numerus eorum, qui ex paganismo vel 
ex plena deficientia fidei christianae convertuntur, in nostris regionibus 
paucissimus erit. 

Ad n. 51: Talis ritus amplior videtur aptus pro terris missionum, 
ubi erunt multi catechumeni; apud nos aliqualem romanticismum sa- 
pit et conversionem difficiliorem reddit. Quare generatim apud nos ne 
adhibeatur, sed ritus brevior. 

Confirmationem conferat Episcopus, ut conversi saltem semel in 
vita conveniant cum Episcopo et in Sacris cum eo communicent. 

Ad n. 56: Ex rationibus practicis haec ordinatio non videtur esse 
bona, quia est periculum, ne baptismus nimis differatur vel omittatur. 

Ad n. 58: Impositio manus practice est impossibilis. 

Ad nn. 63-69: Caute procedatur, quia experimenta adhuc facta in 
instaurandis vel reformandis ritibus non dant nimiam spem nova fore 
meliora quam antiqua. 

Card. Ruffini: Placet iuxta modum, nempe iuxta ea quae sapien- 
ter dixerunt Cardinales Siri, Godfrey et Browne, et etiam iuxta ea quae 
humiliter dixi. 7 


5 Cf. p. 294. 

6 Cf. pp. 294-296. 

7 Textus transcriptus est ex taeniola magnetica. Cf. pp. 296-297. 

Card. Valeri: Placet iuxta modum: Adhaereo iis quae ab Em.mo 
Card. Lienart initio discussionis dicta sunt de opportunitate — in ge- 
nere — magis adaptandi sacram Liturgiam intelligentiae fidelium et ali- 
quando etiam eorum necessitatibus, attentis tamen observationibus quae 
a pluribus Patribus heic illic super textus Decretorum factae sunt et spe- 
ciatim de non multiplicandis Ritualibus particularibus sine approbatione 
S. Sedis. 

Card. Siri: Placet iuxta modum: scilicet iuxta folia 8 et in voto 
Em. mi Browne. 

Card. D’ Alton: Placet iuxta modum: 1. De novo ritu proposito 
pro receptione infantis iam baptizati in ecclesiam paroecialem, velim ut 
clarissime appareat infantem iam antea in ipsam Ecclesiam Catholicam 
introductum fuisse per ipsum baptismum, ne confusio de effectu novi 
ritus oriatur. 

2. Quoad novum ritum impositionis manus in sacramento poeni- 
tentiae, magis explicite dicatur omnem contactum physicum evitandum 
esse. Contactus physicus in hoc sacramento esset, meo iudicio, omnino 
non decens. 

Ceteroquin, quaeri potest, ni fallor, utrum receptio sacramenti poe- 
nitentiae a poenitente qui non est in peccato mortali , sit revera reconci- 
liatio cum Ecclesia cum nullomodo ab Ecclesia separatus sit. 

Card. Quiroga y Palacios: Placet iuxta modum: Adhaereo di- 
ctis ab Em.mis Cardinalibus Larraona, Ferretto, Gilroy, Spellman, Ruf- 
fini, Siri et Browne. 

In concreto pag. 11 9 n. 51 et pag. 18 10 n. 64 addatur « de consensu » 
vel « favorabili consilio Sanctae Sedis exquisito ». 

Pag. 12 11 n. 53 ad confusiones, dubietates et angustias vitandas, in 
Baptismate, in periculo mortis, a fidelibus, absente sacerdote, mini- 
strando, servari omnino debet, meo saltem iudicio, simplex et sola 
prolatio formae essentialis. 

Card. Leger: Placet iuxta modum: 12 toto corde adhaereo declara- 
tionibus factis ab Em.mo Lienart, Siri, Godfrey, Confalonieri, Richaud, 
Dopfner, Browne. 


8 Cf. pp. 297-298. 

9 Cf. p. 277. 

10 Cf. p. 282. 


ii 


Cf. p. 279. 

Cf. pp. 298-299. 

Card. Gracias: Placet. Nihil speciale dicendum: De Sacramentis 
Sacramentalibusque administrandis, proposita in libello data sunt fere 
eadem ac proposita Conferendae apud Nijmegen habitae (1959). 

Illa conferentia erat vox Ecclesiae in Missionibus. Si haec proposita 
non acceptarentur a Concilio Vaticano, erit, mihi videtur, casus — in 
respectu Missionum — « Vox clamantis in deserto ». 

Si, propter rationes graves, Concilium diiudicet, sive in hac materia 
sive in aliis rebus Liturgiam respicientibus, proposita non placitura 
« Ecclesiis antiquioris temporis » — cur denegentur privilegia, quae 
« Doctores in Israel » in terris missionum adiudicarunt esse in bono 
fidelium secundum eorum iudicium et prudentiam? Fine finaliter, epi- 
scopi ubique terrarum habent eandem gratiam status officii. 

Card. Montini: Placet iuxta modum: optima multa proponuntur; 
idcirco adhaereo his quae dicta sunt ab Em.mis Cardinalibus Siri, Leger, 
Godfrey, Dopfner, Lienart, Alfrink. Quae Card. Browne quoque expo- 
suit consideranda sunt. 

Non videtur adprobanda propositio de collatione sacramenti Con- 
firmationis a Sacerdote (n. 51 /). 

Collatio baptismi in clinicis hodie non est impedienda (n. 56). 

Non videtur practica impositio manuum in collatione Poenitentiae; 
sufficiat elevatio manus Sacerdotis absolutionem dantis (n. 58). 

Card. Giobbe: Placet iuxta modum: adhaereo adnotationibus quae 
factae sunt ab Em.mis Cardd. Gilroy, Spellman, Godfrey, Alfrink, 
Browne. De baptismo in clinicis reservetur facultas Ordinario loci; idem 
dicatur de confirmatione intra Missam; catechumenatus sit omnino fa- 
cultativus; pro adultis neo-conversis habeatur ritus brevior pro aliqui- 
bus casibus adhibendus cum permissione Ordinarii; opto ut ritus Ordi- 
nationis et Consecrationis Episcopi remaneant ut sunt, salvis minimis 
mutationibus. Sancta Synodus in subiecta materia tradat unice principia 
generalia. 

Card. Cento: Schema hoc, unanimiter a Commissione Liturgica 
approbatum, placet iuxta modum, hoc sensu, nempe ut ratio habeatur 
quorundam rationabilium modificationum a Patribus prolatarum. Pro- 
ponere audeo ut, in ritu Sacramenti Matrimonii, non benedicatur tan- 
tum anulum sponsae sed et sponsi; item ut in orationibus specialibus 
quae in Missa « pro sponsis » celebrantur, verba tangant semper etiam 
sponsum. Iste enim praesertim auxiliis coelestibus ac opportunis moni- 
tionibus eget, cum maiores habeat responsabilitates et gravioribus obno- 
xius sit periculis. 

Carcl. Godfrey: Placet iuxta modum: habita ratione observatio- 
num Eminentissimorum Cardinalium Spellman, Gilroy, Ruffini, Leger, 
Siri, Confalonieri, Alfrink et Browne. Alia scripsi in folio adnexo. 13 

Card. Confalonieri: Placet iuxta modum, 14 scilicet iuxta ea quae 
dixi et iuxta obvias observationes venerabilium Patrum. 

Card. Richaud: Placet iuxta modum: scilicet secundum dicta et 
scripta in folio adnexo; 15 insuper adhaereo declarationibus Eminentissi- 
morum Cardd. Lienart et Dopfner, et observationibus Eminentissimo- 
rum Cardd. Siri et Leger quoad baptismum in clinicis; Card. Siri de 
Confirmatione a simplici sacerdote post adultorum baptismum; Card. 
Alfrink de Catechumenatu; Card. Confalonieri et Alfrink de confirma- 
tione non necessario conferenda intra Missam; Card. Browne de itera- 
tione Unctionis infirmorum. 

Card. Konig: Placet in genere. Attamen attendatur: 1) Principia 
generalia Concilio proponenda; 2) rationes historicae ne exaggerentur 
sed in rationibus pastoralibus insistendum; 3) Confirmatio reservetur 
per se episcopo et exceptiones sint omnino rarae. 

Card. Dopfner: Schema generaliter placet; cf. scripta adnexa. 16 
N. 56 (baptismus in clinicis) modificetur secundum dicta a Card. Alfrink. 

Consentio Card. Browne de examine theologico, sed generaliter mo- 
dus loquendi pro hac materia aptus remaneat. 

Card. Marella: Placet iuxta modum: plura statuuntur in boc 
schemate quae aliquibus Nationibus conveniunt et utilia sunt: aliis vero 
minime conveniunt. Impossibile est generalis regula praeceptiva semper 
proferre. Ad summum sufficeret ut aliquando clausula facultativa adda- 
tur, ex. gr. « Iudicio Episcopi vel Conferendae Episcoporum et revera 
ad utilitatem spiritualem populi confert ». 

Ex corde insuper plaudo experientia doctus iis articulis in quibus 
sermo fit de terris Missionum, ex. gr. pagina 9, 10 17 ss. et in fine paginae 
vigesimae secundae: 18 utique cum omnibus cautelis, informata Sancta 
Sede, et illae caeremoniae consuetudinariae separentur omnino a ritu 
ipso Sacramenti, et dicatur non « in ritum Christianum admitti possunt » 
sed potius « occasione administrationis Sacramentorum, vel exequio- 
rum », ad mentem scilicet Em. mi Card. Ruffini. 


13 Cf. pp. 299-300. 

14 Cf. pp. 300-301. 

15 Cf. p. 301. 


16 

17 


Cf. pp. 301-303. 
Cf. pp. 276-277. 
Cf. p. 284. 

Card. Traglia: Placet iuxta modum: i. e. iuxta observationes iam 
prolatas, et praesertim de baptismis in clinicis iusta de causa conferen- 
dis, de impositione manus in sacramento poenitentiae non introducen- 
da; allocutiones Episcopi in ordinatione fiant lingua non modo fideli- 
bus sed praesertim ordinandis nota, ut in Basilica Laternanensi solet ac- 
cidere; insuper voto Em. mi Card. Browne omnino adhaereo. 

Card. Doi: Placet iuxta modum: i. e. ratione habita observationum 
factarum ab Eminentissimis Cardinalibus Gilroy, Spellman, Alfrink. Ca- 
techumenatus restauratio, Confirmationis administratio statim post bap- 
tismum a sacerdote et Confirmatio intra Missam conferenda sint facul- 
tati vae. 

Card. Alfrink: Placet iuxta modum: iuxta ea quae dixi et scripsi 
in folio adnexo. 19 

Card. Santos: Placet iuxta modum: demptis restauratione cate- 
chumenatus et recognitione ritus et formularum Poenitentiae; etiam 
habitis rationibus pastoralibus pro schemate characteris magis practici. 

Card. Landazuri Ricketts: Placet iuxta modum: id est: attentis 

observationibus factis a Patribus et iuxta ea quae in scriptis adne- 
20 

ctuntur. 

Card. Suenens: Placet iuxta modum: adhaereo eis quae dicta sunt 
speciatim a Cardinalibus Alfrink et Browne. Placet modo peculiari quae 
dicta sunt de renovatione ritus celebrandi Matrimonium, optando ut 
quaedam institutio catechetica praeparatoria ad matrimonium ut obliga- 
toria in Ecclesia instauretur, sicut adest praeparatio ad sanctam Eucha- 
ristiam et ad Sacerdotium. 

Card. Di Jorio: Placet. 

Card. Jullien: Placet iuxta modum. 

1) Votum est ne multiplex recognitio, de qua per totum schema, 
nunc fiat, veniam peto, subversio liturgiae sub praetextu historicitatis 
plus minus ve arbitrariae. 

2) Enim vero non sine gravibus rationibus ad tutandam unitatem, 
Ecclesia pugnavit pro unitate spiritus (non dico unicitate) liturgiae. 
Ideoque a commissione speciali revisio liturgiae fiat quidem, sed matu- 


19 Cf. pp. 303-305. 

20 Cf. p. 305. 

re, sobrie, iuxta ea quae rationabiliter omnino opportuna sunt pro con- 
dicione locorum et personarum. 

3) De clinicis, uti Em.mi Ruffini et Siri dixerunt. 

4) De exsequiis, p. 21, 21 falsum est preces ritus hodierni non exhi- 
bere doctrinam spe plenam. Sed contra, ut patet apertissime: lux aeter- 
na, lux perpetua, ego sum resurrectio et vita, et cf. praefationem canonis. 
Deinde, contra falsa placita nonnullorum hodiernorum, necesse omnino 
est ut de peccatis, de poenis, de inferno, occasione exsequiarum, sermo 
et oratio seu deprecatio fiat. 

Card. Heard: Placet iuxta modum: i. e. iuxta animadversiones 
Em.mi Lienart et Em.mi Browne. 

Card. Bea: Placet iuxta modum: in Concilio proponantur tantum 
principia et structura generalis; reliqua inserviant Commissioni post 
Concilium instituendae. Non placent quae habentur de catechumenatu; 
de baptismo in clinica (ad mentem Em. morum Siri et Ruffini). Cetero- 
quin plane concordo cum iis quae dixerunt Em.mi Cardd. Lienart, Leger, 
Richaud et Dopfner. Audienda est vox universae Ecclesiae, maxime 
etiam Missionum. 

Card. Browne: Placet iuxta modum: attentis observationibus fa- 
ctis et illis quae scripto refero. 22 Commendo ut Schema de Extrema 
Unctione videatur a Commissione Theologica. 

Card. Albareda: Placet iuxta modum: id est ad mentem Eminen- 
tissimorum Cardinalium Lienart, Siri, Browne. 

Beat. Gori: Placet iuxta modum: adhaereo animadversionibus fa- 
ctis a pluribus Patribus: Spellman, Siri, Lienart, Dopfner, Ruffini, 
Browne, etc. 

Beat. Cheikho: Placet iuxta modum: iuxta observationes Eminen- 
tissimorum Patrum. Admitto ea quae ab Em.mo Domino Card. Browne 
dicta sunt circa Extremam Unctionem et formam Sacramenti Paeni- 
tentiae. 

Exc. Felici: Placet iuxta modum: reserventur Concilio lineae di- 
rectivae schematis, iuxta ea quae dixit Em.mus Card. Alfrink. 


21 Cf. p. 284. 

22 Cf. p. 305-306. 

Exc. 0’Connor: Placet iuxta modum: supprimendum mihi esse 
videtur numerus quinquagesimus sextus (pagina decima quarta), 23 quia 
favendum est hodie Baptismo confestim conferendo in clinicis seu noso- 
comiis pro puerperis. Sic enim securim providetur collatio Sacramenti 
quod secus non raro differtur, immo aliquando negligitur, non sine pe- 
riculo mortis pueri ante Baptismum: nulla ergo contraria ratio admitti 
potest ubi de necessitate salutis agatur. 

Exc. Antezana y Rojas: Placet iuxta modum: adhaereo relationi 
propositae, sed opus est emendare illam post Concilium per Commissio- 
nem ad hoc institutam vel iam existentem, secundum observationes di- 
ctas a Cardinalibus Larraona, Ferretto, Lienart, Ruffini, Siri et ab aliis 
Patribus Eminentissimis. 

Exc. Beras: Placet iuxta modum: attentis iis observationibus Emi- 
nentissimorum Cardinalium circa principia generalia. 

Exc. Cooray: Placet iuxta modum: i. e. aeque perpensis omnibus 
quae hoc in coetu dicta sunt, praesertim ab Em.mis Cardd. Browne et 
Agagianian. Haec ulterius addo: 1) Ritus administrandi Confirmatio- 
nem non est ampliandus, propter numerum saepe magnum Confirman- 
dorum. 

2) Optatur abbreviatio exorcismorum spirituum immundorum: est 
res practica in regionibus missionum. 

Exc. Alter: Placet iuxta modum: omnia placent, praesertim Ar- 
ticulus primus, secundus (n. 49 excepto), quartus, quintus. Propositum 
paginae septimae 24 (/) de Confirmatione neophyto conferenda eadem oc- 
casione qua baptizatur et quidem a sacerdote eodem mihi non placet. Epi- 
scopus est minister ordinarius sacramenti Confirmationis et distinctio in- 
ter sacerdotem simplicem et episcopum in hoc ministerio fungendo cla- 
re retineri oportet. 

Exc. Lefebvre: Placet iuxta modum: attentis dictis ab Eminentis- 
simis Cardd. Spellman, Siri, Godfrey, Browne. 

Quod in schemate relinquitur libero arbitrio Conferendarum Epi- 
scopalium submittatur Sanctae Sedi pro approbatione. 

Exc. Hurley: Placet: et quidem ad mentem Em.mi Cardinalis 
Lienart. 


23 Cf. p. 280. 

24 Cf. p. 278. 

Exc. Perrin: Placet iuxta modum: adhaereo his quae dicta sunt 
ab Eminentis simis Cardinalibus Lienart, Leger, Dopfner et Alfrink. Sub- 
mittatur iudicio commissionis theologicae iteratio unctionis infirmorum 
sicut dixit Eminentissimus Browne. 

Exc. Seper: Placet iuxta modum: quoad Extremam Unctionem 
adhaereo dictis ab Em.mo Card. Browne. 

Exc. Bazin: Placet iuxta modum: sc. iuxta observationes Eminen- 
tissimorum Patrum, praesertim Cardd. Lienart, Ruffini, Siri, Leger, Ri- 
chaud, Alfrink, Frings. 

Exc. Bernard: Placet iuxta modum: scilicet confirmatio ne confe- 
ratur immediate post baptismum adulti; restauratio catechumenati re- 
mittatur Conferendis episcopalibus; elementa initiationis a traditione 
populorum derivata admittantur, sed, ut ait Cardinalis Ruffini, non sunt 
miscenda cum ritu sacro Baptismi. 

Exc. Bernier: Placet iuxta modum ab Em.mis Cardinalibus Frings 
et Browne expositum. 

Exc. Yago: Placet iuxta modum: ad mentem Em.mi Card. Lienart, 
Richaud et Dopfner, attentisque his quae dixit Em.mus Card. Alfrink 
de principiis generalibus statuendis a Concilio, non omissis animadver- 
sionibus Em.mi Card. Ruffini de initiatione christiana et de baptismo in 
clinicis. 

Exc. Rakotomalala: Placet iuxta modum: ad mentem Eminen- 
tis simi Lienart. 

Exc. Ngo-dxnh-Thuc: Placet iuxta modum: passim, imo saepe, 
schemata rem relinquunt determinandam Conferendis Episcopalibus; 
credo quod mentio illa semper supponat approbationem subsequentem 
S. Sedis, secus periculum esset subiectivismi, nam non necessario sa- 
pientiores fiunt homines, quando numerosiores adunantur; S. Sedes sit 
ergo auctoritas quae debet moderari appetitum diversitatis et conservare, 
in quantum potest fieri, unitatem etiam materialem inter varias gentes 
quibus constituitur ecclesia, « unitatem » dico quam multum admiran- 
tur infideles. 

Exc. Verwimp: Placet iuxta modum: ratione habita de eis quae 
dixerunt Eminentissimi Domini Lienart, Alfrink et Browne. 

Insuper confirmatio administretur a ministro ordinario, nempe epi- 
scopo. Fons baptismatis remaneat in clinicis. 

Exc. Jelmini: Schema placet. Restauratio liturgica continuanda et 
augenda est ut a pluribus Eminentissimis Patribus recte dictum est. 
Quam maxime utatur lingua vernacula, nam sensus disciplinae fidelium 
ita hodie caret ut non possibile fiat illis formulas praebere latinas quas 
agnoscere non potest. Renovetur ordo baptismi adultorum et conficiatur 
brevior ordo. Ne tollatur in clinicis possibilitas baptizandi. In societate 
nostra enim haec est gravis necessitas: secus baptismum quam longe 
differetur. 

Exc. Suhr: Placet iuxta modum: iuxta observationes Cardinalium 
Lienart et Alfrink. 

Rev. GuT: Placet iuxta modum: secundum animadversiones Em.mi 
Cardd. Lienart, Frings, Dopfner, Browne. Fons baptismalis in clinicis 
omnino retineatur. 

Rev. Sepinski: Placet iuxta modum: ratione habita observationum 
factarum, praesertim earum quae Em.mus Card. Lienart initio sessionis 
fecit. 

Principium aptationis quoad sacramenta et sacramentalia a Con- 
cilio admitti et probari potest. Sed relinquatur tota res commissioni ex- 
pertorum in re liturgica et dogmatica, sub ductu S. Congregationis 
Rituum. 

Experti e diversis nationibus seligantur oportet et sint diversae 
indolis, ut via media inveniatur. 

Rev. Janssens: Non placet n. 56 prohibens baptismum in clinicis. 

Placet iuxta modum descriptum ab Em.mis Card. Frings, et Card. 
Browne, quod ad cetera. 

VII 

DE SACRA LITURGIA 

(Quinta Congregatio: 30 mart. 1962) 

1) SCHEMA PROPOSITUM A COMMISSIONE DE S. LITURGIA 

Caput IV 

DE OFFICIO DIVINO 

Summus Novi atque aeterni Testamenti Sacerdos, Christus Iesus, « hu- 
manam naturam assumens, terrestri huic exilio hymnum illum invexit, qui 
in supernis sedibus per omne aevum canitur. Universam hominum commu- 
nitatem ipse sibi coagmentat, eandemque in divino hoc concinendo laudis 
carmine secum consociat ». x 

Ecclesia autem, sacerdotio mirabili in suo Capite insignita, et divinam 
ipsius missionem in terris pergens, « pro hominibus constituitur in iis quae 
sunt ad Deum », 2 ut Deum sine intermissione laudet et pro singulis inter- 
pellet. Quod munus absolvit non solum per celebrationem Eucharistiae, sed 
etiam per mirabile illud laudis canticum, in Officio divino exstans, quod 
« christianorum omnium nomine eorumque in beneficium adhibetur Deo, 
cum a sacerdotibus aliisque Ecclesiae ministris et a religiosis sodalibus fiat, 
in hanc rem ipsius Ecclesiae instituto delegatis ». 3 Omnes proinde hoc mu- 
nere onerati tum gravem Ecclesiae obligationem, tum summum Sponsae 
Christi honorem participant, quia unusquisque in Officio divino orando ante 
thronum Dei stat nomine Matris Ecclesiae. 

Huiusmodi Ecclesiae precatio ex antiqua traditione ita est constituta, ut 
totus cursus diei ac noctis per sacrificium laudis, a labiis confitendum Deo 
oblatum, consecretur. 

Quo vero divinum Officium a sacerdotibus aliisque Ecclesiae membris, 
in fragilitate humana atque difficillimis temporum adiunctis constitutis, « tam- 
quam sanctificatio diversarum horarum diei » 4 facilius et perfectius peraga- 
tur, Sacrosancto Concilio quae sequuntur placuit decernere: 

70. [ Cursus Horarum ]. Cum sanctificatio diei naturalis sit finis Officii 
divini, cursus Horarum ita instauretur ut « Horis » veritas, in quantum fieri 
potest, reddatur, ratione tamen habita diversarum condicionum vitae ho- 
diernae in determinatione iuridica temporis ad satisfaciendum obligationi 
Officii divini recitandi. 

Ut autem cursus traditionalis Officii divini servetur ac simul hodiernae 
vitae necessitatibus cleri congruenter aptetur, hae normae prae oculis ha- 
beantur: 

a) Laudes ac Vesperae, ex venerabili traditione Ecclesiae universalis 

duplex cardo Officii divini cotidiani, ubique tamquam Horae praecipuae ce- 
lebrandae sunt. 

b ) Completorium ita instruatur, ut aperte appareat ipsius natura ul- 
timae precationis in fine diei. 

c ) Hora quae Matutinum vocatur, quamvis indolem nocturnae laudis 
retinens, ita aptetur ut qualibet diei hora recitari valeat. 

d) Horae minores ita instruantur ut tempore competenti recitari pos- 
sint, ad sanctificandum laborem cotidianum. 

[Declaratio]. Ecclesia numquam admisit formam Breviarii, quae reci- 
tationem communitariam excludat. Officium divinum semper pro pluribus 
simul voluit: nam sic melius repraesentatur Ecclesia orans. Quare desideran- 
dum non videtur duplex Breviarium, communitarium unum, privatum alte- 
rum. 5 E contra, Breviarium eius qui a solo recitat semper apertum sit fratri- 
bus, sacerdotibus sociis et plebi fideli. 

Condicione tamen vitae clericalis funditus mutata, desideratur legislatio 
ecclesiastica qua Officium cotidianum sapienter aptetur et Horis veritas red- 
datur, ne deinceps sacerdotes adsint qui Laudes matutinas vespere, Vesperas 
autem mane, vel totam seriem « Horarum » quasi uno tractu absolvant. 

Inter ea quae magis a Commissionibus postconciliaribus perpendenda 
erunt, haec duo adnumerari possent: 

a) Ad Matutinum quod attinet, omnibus mature perpensis, ratio 
adesse non videtur mutandi ipsius compositionem traditam. Commendan- 
dum videtur, sicut est in votis plurium Antistitum, 6 ut generatim uno tantum 
Nocturno constet. Officia vero perpulchra et antiquissimae traditionis, tribus 
« Nocturnis » insignita, ne destruantur, immo instaurentur, si opus sit. 

b) Pro Horis minoribus non videntur acceptandae solutiones « extre- 
mae », quae sunt aut eas totaliter abolere, aut eas sicut nunc servare. Tota- 
liter enim eas abolere esset contra saecularem traditionem liturgicam; cum 
eas asservare sicut nunc sunt esset neglectus circumstantiarum vitae cleri- 
calis hodiernae, si obligatoriae manerent, aut solutio simulata, si earum obli- 
gatio tolleretur: nam esset practica earum abolitio. Solutio quae desideratur 
intendere debet harum Horarum aptationem, quae earum absolutionem in 
praxi possibilem, immo desiderabilem, reddat homini qui vitam orationis 
aestimare debet. 

71. [Psalmi]. Ut cursus Horarum, in articulo praecedenti propositus, 
reapse observari possit, psalmi non amplius per unam hebdomadam, sed per 
longius temporis spatium distribuantur. 7 

Opus revisionis psalterii, feliciter inchoatum, perducatur ad finem, re- 
spectu habito latinitatis et usus liturgici. 

[Declaratio]. Apparet necessitas psalterii unitatem in Liturgia latina 
restituendi. Ad versionem definitivam parandam, iam suppeditant subsi- 
dia haud parvi momenti. Ex. gr. habetur nova psalmorum interpretatio, cura 
professorum Pontificii Instituti Biblici, iussu Pii Papae XII edita et ab eodem 
Summo Pontifice in usum liturgicum inducta. Habentur quoque studia mo- 

nachorum Abbatiae Pontificiae sancti Hieronymi de Urbe, inter quae Psal- 
terii nova recensio, cura et studio Roberti Weber edita; et ita porro. 

Haec studia necessitatem manifestarunt rationem habendam esse, in hac 
nova versione conficienda, tum indolis peculiaris latinitatis christianorum, 
tum usus psalmorum in Liturgia, praesertim in officiis sollemnioribus et an- 
tiquioribus, ne v. gr. textus et sensus antiphonarum et psalmorum discre- 
pent, tum condicionum rhythmi quae pro cantu psalmorum requiruntur. 

72. [Hymni]. Hymni, in quantum fieri potest, ad pristinam formam 
restituantur, iis mutatis quae mythologiam sapiunt aut christianae pietati 
minus congruunt. Recipiantur quoque, pro opportunitate, alii, qui in hym- 
norum thesauro inveniuntur. 

73. [Lectiones]. In revisendis lectionibus, 8 haec serventur: 

a) Lectiones Sacrae Scripturae ita distribuantur, ut thesauri Verbi 
divini in pleniore amplitudine expedite adiri possint. 

b ) Doctrina Patrum debitum suum locum et modum, iuxta Ecclesiae 
traditionem, obtineat; proinde lectio ex Patribus et sublimioribus theolo- 
giae spiritualis Magistris, dummodo agatur de textibus a structura et mente 
Liturgiae non discrepantibus, mensura largiore instauranda est et simul 
revisenda. 

c) Passiones seu vitae Sanctorum ad fidem historicam reddantur. 

74. [Orationes], a) In Laudibus ac Vesperis feriarum per annum di- 
cantur Orationes matutinales ac vespertinales, quae praesto sunt in Sacra- 
mentariis. 

b) Vesperis cotidie Preces inserantur pro variis necessitatibus mundi 
et Ecclesiae. 

c) In fine Horarum minorum, loco orationis diei, dicatur oratio do- 
minica seu Pater noster. 

[Declaratio], a) In Officio feriali per hebdomadam, nunc semper 
repetitur oratio dominicae praecedentis; petitur ut rursus restituantur oratio- 
nes quae pro Laudibus et Vesperis dierum infra hebdomadam olim diceban- 
tur, quae continentur in thesauro librorum liturgicorum Romanae Ecclesiae, 9 
quod dum favet pietati consulit varietati. 

b) Preces dictae « feriales » (falso « paenitentiales » aestimatae) pro 
necessitatibus mundi et Ecclesiae, in Vesperis instaurari desideratur. Melius 
enim videtur illas coniungere Vesperis quam Laudibus, duplici ratione: ne, 
scilicet, Preces quae, iuxta votum Commissionis, etiam Missae essent adden- 
dae (oratio fidelium) mane duplicentur; et propter spem Vesperas Horam 
popularem evasuras esse, quod difficilius est pro Laudibus. 

c) Usus complendi Horas minores oratione dominica constans fuit in 
traditione liturgica per plura saecula, usque dum consuetudo monastica, con- 
formandi unica ratione initium et finem omnium Horarum, etiam in Horas 
minores induxit orationem diei. 

75. [Obligatio]. Cum infirmitas humanae naturae postulet ut quid mi- 

nimum orationis praescribatur, et aliunde totum pensum divini Officii ser- 
vandum sit, hae normae erunt observandae: 

a) Communitates choro obligatae tenentur Officium divinum cotidie 
in choro celebrare, et quidem: 

— totum Officium , Ordines Canonicorum, Monachorum et Monia- 

lium; 

— saltem Laudes aut Vesperas , Capitula residentialia; 

— totum Officium aut partem illius, ceteri Ordines et Congregationes 
religiosae, secundum proprias Constitutiones. 

Omnes autem illarum Communitatum clerici, si sunt in Ordinibus maio- 
ribus, et omnes sollemniter professi, exceptis conversis, tenentur ad recita- 
tionem totius Officii, etiam a solo factam, si totum aut partem in choro non 
absolvunt. 

b ) Clerici choro non obligati, si sunt in Ordinibus maioribus, cotidie, 
sive in communi, sive a solo, tenentur totum Officium persolvere. s 

c) Fratres, Sorores, ac laici cuiusvis Instituti status perfectionis ob- 
servent Constitutiones proprias. Ipsis autem enixe commendatur ut, in 
quantum fieri potest, Laudes ac Vesperas celebrent sicut in Breviario. 

76. [ Sodales religiosi ]. Sodales cuiusvis Instituti status perfectionis, 
qui, vi Constitutionum, partes aliquas divini Officii absolvunt, orationem pu- 
blicam Ecclesiae agunt. Item, publicam Ecclesiae orationem agunt, si aliquod 
parvum Officium, vi Constitutionum, recitant, dummodo in modum Officii 
divini confectum ac rite approbatum sit. 

[Declaratio]. Nostris diebus apud Instituta religiosa et saecularia lau- 
dabiliter crescit consuetudo recitandi Officium divinum aut partem ipsius. 
Opportunum proinde videtur huiusmodi recitationem tamquam publicam 
Ecclesiae orationem agnoscere, in bonum totius Mystici Corporis. 

Sunt et Instituta quae « parva Officia » recitant. Pro iis Institutis exsi- 
stunt plures editiones, aut horum Officiorum aut parvorum Breviariorum 
specialium, lingua latina aut lingua vulgari exaratae, 10 quae tamen multum 
inter se discrepant. Editio unica officialis, si conficeretur a peritis in scientia 
liturgica, valde utilis esse posset. Sed melius videtur Officia edere singulis 
Institutis accommodata, quae tamen servent formam Officii divini, cum psal- 
mis, lectionibus, hymnis et orationibus; servent insuper anni circulum, ut 
opus Redemptionis plena luce effulgeat: quod etiam pro Officiis B. Mariae 
Virginis fieri deberet. 

77. [ Fidelium participatio in Officio divino ]. Curent animarum pasto- 
res ut Horae praecipuae, vel ad minus Vesperae, 11 potissimum diebus domi- 
nicis et festis sollemnioribus in ecclesiis et oratoriis celebrentur communes. 
Commendatur ut et ipsi laici celebrent Officium divitium, vel cum sacerdo- 
tibus, vel inter se congregati, vel immo unusquisque solus. 

78. [ Tempus recitandi Officium divinum']. Praestat, sive ad diem re- 
vera sanctificandum, sive ad ipsas Horas cum fructu spirituali recitandas, ut 

in Horarum absolutione tempus servetur quod proxime accedat ad tempus 
verum uniuscuiusque Horae canonicae. 

[Declaratio]. Horae divini Officii, olim sanctificationi totius diei de- 
stinatae, praesertim in recitatione a solo, saepius a competenti suo loco in 
cursu diei removentur, ideoque veritate sua privantur, ut fit, v. gr., cum 
Completorium mane vel Laudes ante cubitum recitantur. Insuper saepis- 
sime omnes Horae in unum ita cumulantur, ut totum diem amplius non 
sanctificent et necessario orantibus taedio fiant. 

Propterea Codex rubricarum (n. 142) iam enixe commendat ut in absol- 
vendo divino Officio tempus competens servetur, idest « tempus quod pro- 
xime accedit ad tempus verum uniuscuiusque Horae canonicae », scilicet: 

a) pro Laudibus, « mane »; 

b) pro Vesperis, « vespere »; 

c ) pro Horis minoribus, illud quod ad veritatem uniuscuiusque Horae 
proxime accedit, inter Laudes et Vesperas; 

d) pro Completorio, paulo ante cubitum; 

e) pro Hora, quae Matutinum vocatur, inter Vesperas diei praeceden- 
tis et Laudes ipsius diei. 

79. \Lingua adhibenda in recitatione Officii divini ]. a) Iuxta saecula- 
rem traditionem occidentalis Ecclesiae, in Officio divino lingua latina cle- 
ricis servanda est. 

Ubi tamen cognitio linguae latinae valde insufficiens est, neque adest 
spes legitima rem funditus mutatum iri, Conferentiarum Episcopalium erit 
in singulis regionibus normas statuere circa usum alterius linguae, ad nor- 
mam articuli 24 huius Constitutionis. 12 

b ) Monialibus, necnon sodalibus, sive viris non clericis sive mulieri- 
bus, Institutorum statuum perfectionis, in Officio divino, tam in choro aut 
in communi quam a solo celebrando, a proprio Ordinario, annuente Sancta 
Sede, concedi potest ut lingua vulgari utantur. 

c ) Quivis Officio divino adstrictus, si Officium divinum una cum fide- 
libus laicis, vel cum iis qui sub a) et b ) nominantur, lingua vernacula cele- 
brat, suae obligationi satisfacit, dummodo textus versionis sit legitime ap- 
probatus. 

[Declaratio]. In Officio divino a clericis recitando lingua latina reti- 
nenda est. Nam saltem inter clericos Ecclesiae occidentalis linguam latinam 
vinculum unitatis esse, omnes plane admittunt. 

Nemo tamen nescit quod studium latinitatis in universo orbe revera in 
dies minuitur atque vires ecclesiasticorum, contra torrentem rapidissimum 
pugnantium, victoriam adipisci non possunt, etsi omnis contentio, saltem 
inter Ecclesiae occidentalis iuvenes sacerdotium adpetentes, studium latini- 
tatis innovandi, non tantum laudanda, sed etiam omnino iuvanda est. Quid- 
quid est de hac re, sinceriter admittendum est hodie amplius non esse in 
potestate Ecclesiae, neque in potestate Universitatum, agere contra hanc 
evolutionem deplorabilem, quia ratio studiorum fere ubique in completa in- 

dependentia ab Ecclesia fit a guberniis profanis, quae consiliis peritorum cul- 
turae humanae etiam obsecundare non possunt aut volunt. 

Rebus sic stantibus, non solum in terris Missionum, sed in omnibus fere 
mundi regionibus non desunt clerici Breviarium latine persolventes, qui vix 
intellegunt quod pronuntiant. Neque adest spes rationabilis rem funditus mu- 
tatum iri. Verba autem sacra cotidie in ore orantis habita, quae non intelle- 
guntur, fructum suum plenum afferre nequeunt, potius evanescunt. Huic 
rei Ecclesia consulat oportet. 

Plurima Episcoporum vota circa usum linguae vulgaris in recitatione Of- 
ficii divini videri possunt in Acta et Documenta , pp. 412-417. 

Nota de editionibus. - Omnes Breviarii editiones contineant plenum tex- 
tum latinum. Versiones a Conferendis Episcoporum regionalibus approbatae, 
textui latino iuxtaponi possunt. Officia in usum laicorum, necnon Fratrum 
ac Sororum cuiusvis Instituti status perfectionis, habeant Horas cardinales 
sive lingua latina sive lingua vulgari dispositas; ceterae vero Officii partes 
lingua vernacula tantum edi possunt. 

80. [ Officium divinum in choro vel in communi~\. Cum officium divi- 
num sit vox Ecclesiae Deum publice laudantis, choro obligati et omnes in 
communi celebrantes munus sibi concreditum quam perfectissime, sive in- 
terna animi devotione, sive externa agendi ratione/peragant. 

Praestat insuper ut Officium divinum in choro et in communi, pro oppor- 
tunitate, cantetur. 

NOTAE 

x Pius XII, Litt. Enc. Mediator Dei-. A.A.S., 39 (1947)/ p. 573. 

2 Hebr. 5, 1. 

3 Pius XII, Litt. Enc. Mediator Dei.-. A.A.S., 39 (1947), p. 573. 

4 Codex rubricarum, n. 142. 

3 Cf. Acta et Documenta; pp. 303-305, ubi plures favent huic duplici formae 
Officii divini. 

6 Ibidem, pp. 316-318. 

7 Quaedam desideria circa distributionem Psalterii per spatium temporis 
maius quam unam hebdomadam et circa aliqualem selectionem psalmorum fa- 
ciendam, videri possunt in Acta et Documenta , pp. 314-316. 

8 Plura desideria circa lectiones s. Scripturae vide in Acta et Documenta, 
pp. 318-322, nn. 1-32; quoad lectiones historicas, ibidem, pp. 322-325, nn. 33-50; 
quoad lectiones Ss. Patrum, ibidem , pp. 325-326, nn. 52-59. 

9 Vide, v. gr ., Sacramentarium Gregorianum (ed. Lietzmann) n. 203, in quo 
habentur 8 orationes matutinales, et n. 204, qui continet 37 orationes vesperti- 
nales seu matutinales. 

10 Vide, v. gr., A. Bugnini, Parva Breviaria fidelium, in Ephem. Ut. 68 (1954), 
pp. 171-179; H. Schmidt, Introductio in Liturgiam occidentalem, Romae 1960, 
pp. 469-483. 

11 Cf. Pius XII, Litt. Enc. Mediator Dei-. A.A.S., 39 (1947), p. 575; 
Instructio S. R. C. de Musica sacra et sacra Liturgia, n. 45. 

12 N. 24. [ Lingua liturgica ]. Latinae linguae usus in Liturgia occidentali om- 
nino servandus est. 

Cum tamen « in non paucis ritibus vulgati sermonis usurpatio valde utilis apud 
populum exsistere » possit, amplior locus ipsi in Liturgia tribuatur, imprimis 
autem in lectionibus et admonitionibus, in nonnullis orationibus et cantibus. 

Sit vero Conferendae Episcopalis in singulis regionibus, etiam, si casus ferat, 
consilio habito cum Episcopis finitimarum regionum eiusdem linguae, limites et 
modum linguae vernaculae in Liturgiam admittendae statuere, actis a Sancta Sede 
recognitis (cf. can. 291). 

Caput V 

DE ANNO LITURGICO 

Sponsi divini opera salutifera, statutis diebus in anni decursu pia Mater 
Ecclesia sacra semper recordatione celebrare contendit. Primo hebdomadae 
die, quem « dominicum » vocavit, memoriam habuit Resurrectionis Domini, 
quam etiam semel in anno, solemnitate magna Paschatis, una cum beata ip- 
sius Passione, frequentavit. Totum vero Christi mysterium per anni circulum 
explicavit, ab Incarnatione et Nativitate usque ad Ascensionem, ad diem 
Pentecostes et ad exspectationem beatae spei et adventus Domini. Recolendo 
taliter mysteria Redemptionis, aperuit fidelibus divitias virtutum atque me- 
ritorum Domini sui, ita ut omni tempore quodammodo praesentia fiant, et 
ipsi illa attingant et gratia salutis repleantur. 

Memorias etiam Martyrum aliorumque Sanctorum, qui per multiformem 
Dei gratiam et perfectionem provecti, atque aeternam iam adepti salutem, 
Deo in caelis laudem perfectam decantant, circulo anni inseruit Ecclesia. 
Sanctorum enim nataliciis praedicat paschale mysterium in Sanctis cum Chri- 
sto compassis et conglorificatis, et fidelibus exempla eorum praesentat, omnes 
per Christum ad Patrem trahentia. 

In exercitationibus denique, diversis anni temporibus, iuxta traditas di- 
sciplinas aggrediendis, fidelium formationem perficit, per illas animi et cor- 
poris actuositates, quae in precatione, in ieiunio et instructione vim suam 
attingunt. 

Praestat igitur ut fideles virtutem mysteriorum Christi impensius hau- 
riant, Sanctorum exempla devote imitentur, atque exercitationibus sacris ad 
sanctitatem contendant. Quapropter placuit Sacrosancto Concilio ea quae 
sequuntur decernere. 

I - DE ANNO LITURGICO INSTAURANDO 

81. [Annus liturgicus in genere ]. Annus liturgicus ita recognoscatur ut, 
servatis aut restitutis sacrorum temporum traditis consuetudinibus et disci- 
plinis iuxta nostrae aetatis condiciones, ipsorum indoles nativa retineatur, ad 
fidelium pietatem debite alendam in celebrandis mysteriis Redemptionis chri- 

stianae, maxime vero mysterio paschali, quod est totius anni liturgici veluti 
centrum et culmen. 

[Declaratio]. Munus erit generalis instaurationis liturgicae etiam to- 
tius anni ecclesiastici ordinationem ita considerare, ut singula ipsius tempora 
revera respondeant menti et traditioni Ecclesiae necnon fidelium utilitati pa- 
storali. Nonnulla enim tempora liturgica hodie a primaeva sua natura decide- 
runt; nonnulla autem melius ordinari possunt, quo vitam spiritualem fide- 
lium profundius alant. 

Commissionibus postconciliaribus, proinde, inter alia, haec commendari 
possent: 

a) Tempori sacri Adventus ordinationem tribuere, quae illud fidelibus 
apertius significet inter potiora anni tempora, et eos quasi per gradus ducat 
ad mysterium Incarnationis Filii Dei celebrandum eiusque perfectam revela- 
tionem fideliter exspectandam. 

Opportunum enim videtur ut, simul cum instauratione temporis quadra- 
gesimalis, aeque provideatur ut etiam tempus sacri Adventus characterem 
suum apertius exprimat, praeparationis scilicet ad celebrandum mysterium 
Incarnationis et exspectationis gloriosi adventus Domini. Elementa quam- 
plurima supersunt in antiquis codicibus, quibus restitutis, tempus Adventus 
ditius efficeretur. Inter alia, memorari possunt praefationes propriae in Missa, 
et restitutio lectionum sacrae Scripturae feriis IV et VI cuiusque hebdoma- 
dae. 1 Insuper hodierna disciplina liturgica, quae dies a 17 ad 23 decembris 
numerat inter ferias II classis, requireret, pro iisdem diebus, non tantum 
lectiones proprias sed integram Missam propriam. 2 

b) Tempori Septuagesimae, charactere valde indefinito hodie praedi- 
to, naturam magis concretam tribuere, quae fidelium pietati et eruditioni 
rectius respondere possit. 

e) Studere num et quomodo, iuxta regionum et populorum condicio- 
nem, Quatuor anni Tempora restitui possint. 

82. [ Dies dominicus ]. Peculiaris natura diei dominici pietati fidelium 
quam maxime proponatur et inculcetur, quatenus est « dies Domini » et heb- 
domadalis commemoratio mysterii paschalis et christianae fidelium regene- 
rationis. Aliae proinde celebrationes, nisi revera sint magni momenti, ipsi ne 
praeponantur. 

[Declaratio]. Nisus actionis pastoralis hodiernae ut diei dominico 
sanctitas nativa servetur, vim suam habebit, si ipsius natura « diei Domini » 
pressius inculcetur et clare indicetur connexio quodammodo necessaria diei 
dominici cum Resurrectione Domini, immo cum mysterio paschali in omni 
sua parte. Dominico enim die, idest die Christi gloriose resurgentis, Ecclesia 
in unum convenire solet inde a suis incunabulis, ad mysterium paschale cele- 
brandum, tum legendo « in omnibus Scripturis quae de ipso erant » ( Lc . 24, 
27), tum Eucharistiam conficiendo, in qua « mortis eius victoria et trium- 
phus repraesentatur ». 3 Aliud elementum in traditione Ecclesiae perseverans 
est directa connexio commemorationis Baptismi cum commemoratione Re- 

surrectionis dominicae, eodem prorsus modo quo eadem duo elementa inter 
se connectuntur in nocte paschali. 

Periculum vero quod diei dominico imminet in actione pastorali est eius 
deviatio ad alias celebrationes in honorem Sanctorum efficiendas. Disciplina 
liturgica admittit quidem ut aliqua festa et aliquae solemnitates, quae infra 
hebdomadam occurrunt, in dominica celebrentur cum sua solemnitate exter- 
na, in bonum fidelium. 4 Sed haec concessio ansam praebere non intendit 
praxi indebitae celebrationum in die dominico. Dies enim dominicus rema- 
nere debet « dies Domini » per excellentiam, dicatus pietati et occursui fide- 
lium cum ipsorum Salvatore. 

83. [ Proprium de Tempore ]. Fidelium animi dirigantur imprimis ad 
dies festos Domini, qui mysteria salutis in anno celebrant. Proinde « Pro- 
prium de Tempore » aptum suum locum obtineat super festa Sanctorum, 5 
ut integer mysteriorum salutis cyclus debito modo recolatur. 

84. [ Tempus quadragesimale~\. Duplex character temporis quadragesi- 
malis, praeparatio nempe vel saltem memoria Baptismi et actio paenitentia- 
lis, tam in Liturgia quam in catechesi liturgica plenius in luce ponatur. Proinde: 

a) ad profundiorem fidelium eruditionem, eorumque ad celebrandum 
mysterium paschale praeparationem, elementa baptismalia liturgiae quadra- 
gesimalis propria abundantius adhibeantur; quaedam vero ex anteriore tra- 
ditione, pro opportunitate, restituantur; 

b) idem autem fiat de elementis paenitentialibus. Quoad catechesim 
autem imprimis inculcentur animis fidelium socialis peccati indoles perni- 
ciosa, et partes Ecclesiae in actione paenitentiali; atque oratio pro peccato- 
ribus urgeatur. 

[Declaratio]. Elementa baptismalia liturgiae quadragesimalis magni 
facienda sunt, et quidem primo lectiones sacrae Scripturae, orationes et alia 
huiusmodi, quae iam in textibus liturgicis inveniuntur. Sed munus quoque 
sit futurae instaurationis liturgicae aggrediendae ut cursus integrae Quadra- 
gesimae gradibus catechumenatus magis accommodetur, praesertim resti- 
tuendo tria evangelia fundamentalia didascaliae Baptismi (mulier samaritana, 
caecus natus, Lazarus) dominicis Quadragesimae, ea a feriis infra hebdoma- 
dam auferendo, ut ita catechesi totius communitatis, die dominico, inservire 
possint. Insuper, orationi fidelium restitutae, tempore quadragesimali, pre- 
catio pro catechumenis modo speciali inseratur. Haec elementa omnibus fide- 
libus, iam dono Baptismi auctis, optimum medium catecheseos praebere 
valent. 

85. [Praxis paenitentialis Quadragesimae opportune restituenda ]. In- 
doles paenitentialis temporis quadragesimalis non tantum spiritualiter co- 
latur, sed in vita quoque practica fidelium suam partem externam habeat. 
Instauretur, proinde, iuxta nostrae aetatis et diversarum regionum possibi- 
litates necnon fidelium condiciones, opportuna praxis paenitentialis. 

Sacrum tamen esto ieiunium paschale, feria VI in Passione et Morte Do- 
mini, ubique celebrandum et, iuxta opportunitatem, etiam Sabbato sancto 

producendum, ut ita, elato et aperto animo, ad gaudia dominicae Resur- 
rectionis perveniatur. 

[Declaratio]. Textus liturgici Quadragesimae semper ieiunium me- 
morant et commendant ob ipsius vim redemptivam et sanctificantem. Sunt 
ergo qui, discrepantia ducti inter textus liturgicos et hodiernam disciplinam 
ecclesiasticam, volunt textus ita aptare ut amplius de ieiunio non loquantur. 
Certe aliqualis aptatio fieri etiam posset, alios textus ex antiquis Sacramen- 
tariis eligendo, qui non directe et unice de ieiunio loquantur. Sed conten- 
dendum quoque erit ut praxis paenitentialis in Ecclesia restituatur. Studen- 
dum erit formae actuum paenitentialium, quae nostri aevi condicionibus me- 
lius respondeat, sed res ipsa manere, immo restituenda videtur. 6 

E contra, praxis perantiqua ieiunii feriae VI in Passione et Morte Do- 
mini omnino erit retinenda, immo sanctius servanda. 'Est ieiunium paschale, 
quod culmen constituit praeparationis ad mysterium paschale, et quodam- 
modo consummatio totius purificationis quadragesimalis. Restituta insuper 
natura diei paenitentialis integro Sabbato sancto, usque ad mediam noctem 
ipsius, 7 consentaneum esset ut ieiunium paschale etiam per ipsum Sabbatum 
sanctum protrahatur, absque tamen impositione, ut ita clarius significetur 
praeparatio ad celebrationem mysterii Paschatis christiani. Quod respondet 
antiquae traditioni Ecclesiae de ieiunio producendo per dies quibus ablatus 
est Sponsus. 8 

86. [ Festa Sanctorum ]. Festa Sanctorum mirabilia quidem Christi in 
servis eius praedicant, et fidelibus opportuna praebent virtutum exempla 
imitanda: attamen festis ipsa mysteria salutis recolentibus ne praevaleant. 
Immo plura ex his particulari cuique Ecclesiae vel Nationi vel Religiosae Fa- 
miliae relinquantur celebranda, 9 iis tantum ad Ecclesiam universam exten- 
sis, quae Sanctos memorant momentum universale revera prae se ferentes. 


II - DE CALENDARIO RECOGNOSCENDO 

87. [Festum Paschatis certae dominicae assignandum ]. Ut festum Pa- 
schatis certae dominicae in calendario gregoriano assignetur, 10 assentientibus 
iis quorum intersit, praesertim fratribus separatis, Sacrosanctum Concilium 
commendat. 

88. [Calendarium fixum inducendum\. Sacrosanctum Concilium decla- 
rat se non obstare mediis et inceptis, quibus tenditur ad calendarium perpe- 
tuum in societatem civilem inducendum. 

Variorum autem systematum, quae ad calendarium perpetuum stabilien- 
dum excogitata sunt, illis tantum non obstat, quae hebdomadam septem die- 
rum servant et tutantur. 11 

Textus definitive approbatus unanimi suffragio in Sessione plenaria, die 
12 ianuarii 1962. 

NOTAE 

1 Cf. Acta et Documenta, p. 434, n. 32. 

2 Cf. Acta et Documenta , p. 434, n. 34. 

3 Cone. Trid.j Sessio 13, cap. 5. 

4 Codex rubricarum, nn. 356-361. 

5 Cf. Acta et Documenta, sub titulo De calendam reformatione (pp. 430-441) 
passim. 

6 Cf. Acta et Documenta, pp. 232-234: De ieiunio quadragesimdi; et pp. 219- 
230: De reformatione ieiunii et abstinentiae: 

7 Cf. Decretum S. R. C. Maxima Redemptionis nostrae mysteria, diei 16 nov. 

1955. , 

8 Cf. Tertullianus, De ieiunio, cap. 2, 14. 

9 Cf. Acta et Documenta, sub titulo De calendarii reformatione (pp. 430-441) 
passim. 

10 Ibidem, pp. 442-443, nn. 2-12. 

11 V. gr. Calendarium Orbis, seu Calendarium a « World Calendar Associa- 
tion » propositum. Fuit etiam votum Congressus Unionis Astronomicae, Romae 
anno 1922 habiti (cf. Ephemerides liturgicae, 37 [1923], p. 39). 


2) RELATIO EM. MI P. D. ARCADII CARD. LARRAONA 
PRAESIDIS COMMISSIONIS DE S. LITURGIA 

De officio divino 

Divinum Officium una cum Sacrificio Missae, summam constituit 
totius cultus christiani, ac simul sunt duo cardines sacerdotalis sancti- 
tudinis. . 

Innumerae fuerunt quaestiones agitatae de Officio divino recentio- 
ribus temporibus. Ac obiective asserendum est, potiores difficultates 
circa « opus Dei » peragendum non oriri ex desiderio minuendi precem 
horariam Ecclesiae vel ex desiderio minime orandi, sed ex ipso instructo 
Officii divini et ex novis exigentiis pastoralibus imminuti numeri sacer- 
dotum , quo fit ut Officium divinum non amplius fructuosa et ferventi 
pietate recitetur. Ipsa Apostolica Sedes ter iam intervenit ut remedium 
afferret harum rerum condicioni: anno 1911 cum Bullam Divino Afflatu 
circa novam Psalterii ordinationem et novas rubricas in Motu proprio 
Abhinc duos annos publicavit; anno 1955 cum decretum edidit de ru- 
bricis ad sempliciorem formam redigendis, et anno 1960, promulgando 
novum Codicem Rubricarum. Haec tria documenta partialem solutionem 
problemati dederunt. Potiores quaestiones aggrediendae sunt, quarum 
in Constitutione solutio proponitur, nempe: 

1 ) De cursu Horarum 

2) De Psalterio 

3) De Lectionibus 

4) De obligatione 

5) De extendendo numero orantium nomine Ecclesiae. 

Accedit quaestio de lingua. 

1. Cursus Horarum. 

a) Sanctificatio diei naturalis per sacrificium laudis, Deo horis prin- 
cipalibus a labiis confitentium oblatum, est radix et elementum consti- 
tutivum Officii divini, pietati sacerdotum propositi. Si ceterae preces, 
ut Rosarium vel lectio spiritualis vel examen conscientiae, quacumque 
die et hora diei perfici possunt, Officii divini natura requirit ut ad horas 
statutas persolvatur. Temporis proinde neglectio, hodie valde diffusa, 
deploranda est tamquam detrimentum pietatis. 

b) Negligi tamen non potest hodierna condicio, 1) sive quoad di- 
visionem et computum diei, 2) sive condicio cleri quae valde differt a 
tempore quo divinum Officium ortum et ordinationem suam habuit. 

Divisio Officii in septem Horas canonicas reflectit computum tem- 
poris iuxta systema in usu in mundo graeco-romano, et ambitum om- 
nino monasticum, ubi communitas monachorum pluries in die convenire 
consueverat ad orandum, et pietatem cum labore materiali intermisce- 
bat. Clerus vero saecularis, curae animarum addictus, solummodo ter in 
die cum suo Episcopo ad orandum conveniebat. 

c ) Hodie communiter dies tribus partibus dividitur: mane, meri- 
die, vespere. Totius cleri, sive saecularis sive regularis, occupationes 
pastorales difficiliter, ne dicam impossibiliter, permittunt communem 
orationem septies in die. Hac ratione Commissioni visum est proponere 
ut in novam structuram Officium divinum ordinetur, quae propius ac- 
cedat ad possibilitates reales cleri saecularis, seu curae animarum addicti, 
et ita veritas restituatur inter nomen et rem. Non agitur de breviando 
tempore quod orationi a Clero dicandum est, sed de modis conciliandis, 
quibus illud tempus communibus ministerii pastoralis hodierni necessi- 
tatibus accommodari valeat. Modi huius instaurationis diversi a peritis 
proponuntur neque opportunum visum est unum aliumve seligere vel 
eorum elenchum praebere. Melius omnino est ut Commissio postconci- 
liaris de illis caute et prudenter agat, postquam Concilii Patres suam 
mentem aperuerint circa ordinem leviter mutandum divini Officii. 

2. Psalterium. 

Necessitatem revisionis et correctionis Psalmorum, quos usu quo- 
tidiano sacerdotes habent prae manibus in liturgia, a pluribus decenniis 
praeclara et severiora studia ostenderunt. Sed ab anno 1945, cum iussu 
Pii XII nova interpretatio in usum liturgicum ad libitum adhiberi coepta 



DISCEPTATIO - DE SACRA LITURGIA 


329 


est una cum veteri Vulgatae editionis versione, necessitas illa magis 
ac magis apparuit. 

Omnes ad unitatem Psalterii redire optant. Difficultates enim pra- 
cticae, quas duplex ver sio gignit, obliterari nequeunt, et hoc ad detri- 
mentum vitae liturgicae et spiritualis. Incongruum enim est quod in 
Breviario una ver sio adhibeatur, alia vero in Missali pro eisdem Psal- 
mis; atque in eodem Missali quandoque una, quandoque alia sequatur; 
immo ipsa Vulgata versio secundum duplicem recensionem. 

Egregium opus peractum a Pontificio Instituto Biblico omnino fun- 
damentum est et nobile conamen ad ulteriorem Psalmorum revisionem; 
quae perfici deberet a Commissione quadam, membris ex diversis stu- 
diorum exegeticorum centris selectis, ratione habita et latinitatis Chri- 
stianorum et usus liturgici psalmorum, necnon omnium conaminum hu- 
cusque factorum ad interpretationem rectam et, in quantum possibile, 
fidele verbi Dei. Extensionem huius versionis ad Ecclesiam universam 
praecedere deberet usus congruae temporis periodi in quibusdam coe- 
tibus peculiaribus, officium divinum sive sollemniter persolventibus sive 
communi recitatione. 

3. Lectiones. 

Generale exstat desiderium « pleniore amplitudine » legendi ver- 
bum divinum, seu sacram Scripturam, sive in Missa sive in Officio divi- 
no; insuper, Officium quod spectat, lectionem Patrum ditius restituendi. 

Revera, quoad lectionem verbi Dei, notum est extare in Breviario 
minimam partem Scripturarum sanctarum, immo partem, quae ibi con- 
tinetur, optimam minime dici posse. Habentur, ex. gr., omnia initia 
librorum, quae certo minus apta sunt ad fovendam pietatem. 

Quoad lectionem Patrum, res adhuc peior est. Promulgato enim an- 
no 1960 rubricarum Codice, lectio patristica in II Nocturno festorum 
fere ubique cecidit et limitata est ad minima illa commentaria in Evan- 
gelium diei. Quapropter Summus Pontifex omnes clericos enixe horta- 
tus est ut volumina Patrum, tanta sapientia et pietate referta, assidue 
prae manibus legenda ac meditanda habeant. 

Haec adhortatio ad privatam lectionem Patrum non videtur suffi- 
cere et in praxim difficulter a quampluribus traderetur; et proinde, in 
nova structura Officio divino danda, Ecclesia providere debet aptiorem 
modum inserendi abundantiorem copiam lectionis Patrum in ipsum tex- 
tum publicae suae precis. Idem votum plures proposuerunt Episcopi. 
Mensuram autem, modum et criteria selectionis Commissio postconci- 
liaris determinabit. 

4. Obligatio. 

In hac quaestione non multum est immorandum. Nam illa potius 

ad SS. Congregationes Concilii et de Religiosis spectat. Sed salva hac 
competentia, certum est quod clerici omnesque ad Officium obligati 
totum Officium, spatio unius diei tenentur persolvere. Potius hic agitur 
de cantu vel recitatione in communi, ut institutum illud, quod conti- 
netur in ipsa natura divinae laudis ab Ecclesia ordinatae, percrescenti- 
bus pastoralibus necessitatibus cleri, et numero clericorum decrescente, 
omnino non evanescat. Homo enim Dei prius est homo orationis; sa- 
cerdos est mediator Dei et hominum: quod melius servatur si opus Dei 
collegialiter persolvit. Ac proinde proponitur ut qui Officio in choro 
tenentur saltem praecipuas Horas, Laudes nempe et Vesperas una 
simul dicant, reliquum autem, totum a solo persolventes. Communita- 
tes vero choro obligatae, idest monachi, moniales etc. totum Officium 
in communi dicere teneantur; ceteri autem proprias Constitutiones ser- 
vent. 

5. Munus orandi « nomine Ecclesiae ». 

Nostris diebus valde crescit desiderium fidelium orandi cum prece 
Ecclesiae. Plures Congregationes religiosae quotidie parvum Officium 
B. Mariae Virginis, vel aliud Officium huic assimilatum, ex Constitu- 
tionibus recitare tenentur. Sed his ultimis annis, liturgico spiritu effi- 
caciter influente, illa parva Officia revisa sunt iuxta schema divini Officii 
Breviarii romani, multis elementis ex illo fonte usurpatis. Immo recen- 
tiores familiae religiosae, sive Congregationes sive Instituta saecularia, 
saepe saepius parvum Officium efformarunt sumendo omnia elementa 
directe e Breviario romano. 

Rebus sic stantibus duplex votum Commissio proposuit: 

1) Extendatur etiam ad istos et istas orantes munus et honor 
orandi nomine Ecclesiae, dummodo Officia quae adhibent adstruantur 
ad modum Officii divini; minime vero si remanent in regione omnino 
devotionali absque illa relatione cum stilo et actione liturgica. 

2) Invitentur potius Instituta illa ut adhibeant ipsum Breviarium 
romanum ex toto vel ex parte, ut ex. gr. sumendo Horas matutinas vel 
vespertinas, vel Horas praecipuas, ita ut oratio nomine Ecclesiae facta 
congruat etiam in formulis adhibitis. 

Hoc aliud commodum etiam gigneret, scilicet quod solemnis per- 
solutio divini Officii in ecclesiis cathedralibus vel communitatum cho- 
ro addictarum cum maiore participatione frequentari posset. 

6. Lingua adhibenda in recitatione Officii divini. 

Et tandem quaestio de lingua adhibenda. 

In mente habere debemus illa quae dicta fuerunt numero proprio 
generali; in particulari, pro concedendo huiusmodi usu pro aliqua re- 
gione, deberent praecedere quidem proposita, commendationes vel vota 

organi respeetivi, ut diximus; non potest dici unum vel aliud a priori. Et 
postea res debet subiici S. Sedi. Etiam quoad singulos recurrentes in 
istis casibus, an posset concedi vel minus episcopi facultas huiusmodi 
ex delegatione S. Sedis /hoc absque difficultate videbitur, in illis casibus 
quibus S. Sedes solet imponere huiusmodi concessionem. Notandum 
est quod pro monialibus res non est ita levis ut videretur, quia tangit 
proprium institutum; ac proinde nonnisi difficulter concedatur; in casi- 
bus particularibus minus difficulter. Postea qui officium divinum reci- 
tat cum fidelibus laicis, qui iure fruantur officium dicendi lingua vulgari, 
etiam adimplet obligationi; nulla est difficultas. 1 

• — Nunc singula breviter recurramus. 

1. Ad art. 70. a) Quaevis sit instauratio in cursu Horarum, non 
est admittenda duplex Breviarii romani forma, una choro vel communi- 
tati destinata et altera recitationi a solo, sed talis quae ab omnibus re- 
citari valeat. 

b) Unum Breviarium esse pro Ecclesia debet sub eisdem legibus, 
regulis, normis. Cui unitati non nocet quod in Breviario, sub apertis 
typis et dispositione ad modum duplicis schematis, Matutinum trada- 
tur: primo, quod omnibus obligatorium esset, id nempe quod nunc 
habetur in Breviario reformato, sed aliquantulum correcto; secundo, quod 
omnibus liberum esset, sed quod omnes possent eo uti sive in recitatione 
a solo sive in communi: in hoc secundo schemate, fere ac quod usque 
nunc erat in Breviario, aliquantulum correcto et ampliato, maxime in 
lectionibus secundi nocturni e Ss. Patribus. Hoc schema commendare- 
tur vel urgeretur maxime illis qui ex officio, ex genere vitae, vel ex 
regulis aut constitutionibus, vitae contemplativae vel ad recitationem 
choralem destinantur. Prae oculis habeatur quot sint in Ecclesia sive 
clerici, sive religiosi sive moniales tali vita destinati; quos de hac am- 
pliori recitatione non convenit privari. Tandem hoc pacto practice pos- 
sibilis fit illa lectionum instauratio e Ss. Patribus, de qua agitur in aliis 
articulis. 

2. Ad art. 71. In Psalterii ordinatione haec desiderantur revisenda: 

a) quod Psalmi recitandi distribuantur per duarum hebdoma- 
darum spatium; 

b) quod omittantur, vel rarius recitentur, nonnulli Psalmi qui 
caritatis evangelicae spiritui minus congruere videntur; eo fere pacto 
quod nonnulla ex aliis libris omittuntur in lectionibus; 

c ) quod una tantum Psalterii versio ab omnibus adhibeatur/sive 


1 Verba ab « Iri mente habere » usque ad « nulla est difficultas » transcripta 
sunt ex taeniola magnetica. 

in Breviario sive in Missali, tollendo varietates nunc occurrentes quan- 
doque in eiusdem diei Officio vel Missa. 

3. Ad art. 73. Videntur necessaria: 

a) Nova lectionum Sacrae Scripturae distributio, sive ampliando 
lectiones ex aliis libris desumptas, sive variando aliquas quae nunc ha- 
bentur pro aliis magis congruis et propriis; 

b ) ampliando earum numerum, distribuendo eas per duos annos 
legendas; 

c) quoad Ss. V atrum lectiones, praeter revisionem vel suppres- 
sionem aliquarum quae nunc habentur, necessaria omnino est earum 
augmentatio; ita ex eis constituatur quaedam summa doctrinae sacrae, 
spiritualis et asceticae, spiritui temporis liturgici consonae, quae re- 
praesentaret omnes Ecclesias et omnium saeculorum traditionem. Eae 
vero per duos vel per tres annos legendae distribuerentur. 

4. Ad art. 74. a) Non apparet opportunitas orationum matutinarum 
et vespertinarum, maxime cum in novo Rubricarum Codice (n. 260) 
moderate sint praescriptae. 

b) Ad summum preces in Vesperis addi possent in recitatione 
chorali, non in oratione a solo. 

c) Non placet substitutio orationis diei cum oratione Dominicali 
seu Pater noster in Horis minoribus. 

5. Ad art. 73. a) Tota haec quaestio proprius spectat ad S. Congre- 
gationes Concilii et de Religiosis, pro uniuscuiusque competentia. 

b) Videtur nimia limitatio recitationis in choro quoad Capitula 
residentialia, quae ex officio ad Chorum obligantur et destinantur. 

6. Ad art. 76. Declaretur expressius quod Officium parvum B. Ma- 
riae Virginis, utpote in ipso Breviario inclusum, continet publicam Ec- 
clesiae orationem. 

7. Ad art. 79. Applicanda est doctrina art. 24 proposita. 

De Anno Liturgico 

Caput quintum schematis Constitutionis de sacra Liturgia Annum 
liturgicum spectat, et quaestiones duabus sectionibus distinguit, qua- 
rum prima agit de ipsius anni liturgici instauratione, altera vero de ca- 
lendario. 

I - De Anno liturgico instaurando. 

a) Numero 81, principium generale proponitur, quod totius Anni 
liturgici instaurationem quodammodo moderari debet, scilicet: singu- 
lorum Anni temporum 1) aut vera et primigenia natura est servanda 
vel restituenda, 2) aut, si opus sit, indoles peculiaris est pressius defi- 

nienda. Quod obtineri valet sive retinendo traditas consuetudines et 
disciplinas, sive auferendo ea quae saeculorum decursu accesserunt, in- 
dolem nativam obscurando. Hac enim ratione tantummodo fieri potest 
ut pietas fidelium debite dirigatur ad celebranda mysteria Redemptio- 
nis, quae Ecclesia in anno liturgico recolit. Nonnumquam enim factum 
est ut, disciplina ecclesiastica, obsoleta aut aliquantulum decidens, no- 
vis formis devotionis originem praebuerit quae cum vera natura alicuius 
temporis liturgici non plene congruit. Exemplum esto praxis quadrage- 
simalis obscurata in sua vera natura praeparationis ad baptismum, 
— aut saltem ad eius commemorationem — , et ad mysterium paschale 
celebrandum, quae suffecta est a devotione erga Domini Passionem. E 
contra tempus Septuagesimae natura vere definita caret, et est revera 
tempus quod intrinsece prosequitur tempus per annum, extrinsece au- 
tem elementa paenitentialia Quadragesimae iam assumit. 

Practica huius principii applicatio, in Declaratione , modo concreto 
proponitur: 1) praesertim pro tempore Adventus , quod esset ita ditan- 
dum, ut tempus constituat Quadragesimae respondens ob sua elementa 
liturgica celebrationum; 2) deinde pro tempore Septuagesimae , chara- 
ctere magis definito donando, et 3) pro Quattuor anni Temporibus, 
iuxta diversas locorum et gentium condiciones opportune restituendis. 

b ) Numero 82 altera sectio recensetur quae instauratione indiget in 
universo anno liturgico, et diem dominicum respicit. Instauratio qui- 
dem potius est ordinis pastoralis, cum agatur de insinuanda in animas 
fidelium ipsius diei vera natura, quatenus est « dies domini et hebdo- 
madalis commemoratio mysterii paschalis et christianae fidelium rege- 
nerationis »; et hoc modo subvenitur etiam actioni directe pastorali, 
quae tendit ad diem dominicum sanctificandum. Aliam partem huius 
instaurationis per leges liturgicas erit perficienda, ad periculum vitan- 
dum ne dies dominicus ad omnigenas devietur celebrationes, quae aut 
naturae ipsius diei aut verae fidelium necessitati non respondeant. 

c) Numerus 83 et sequentes usque ad 86, de duobus cyclis tractant 
quibus liturgicae celebrationes dividuntur, mysteriorum scilicet Christi 
(idest « proprium de Tempore ») et Sanctorum (idest « proprium San- 
ctorum »). 

Principium generale esto Proprium de Tempore, utpote mysteria 
salutis recolens, primas partes obtinere super universas celebrationes 
anni liturgici, praesertim cum agitur de diebus festis Domini quae facta 
Redemptionis memorant, ita ut « integer mysteriorum salutis cyclus 
debito modo recolatur ». 

Aliis temporibus liturgicis, quae aliquali instauratione aut perfectio- 
ne indigent, iam memoratis, agendo de Proprio de Tempore, schema 

Constitutionis de sacra Liturgia explicite tangit tempus quadragesi- 
male et praxim paenitentialem huius temporis opportune restituendam. 

Tempus enim quadragesimale, sive in liturgia sive in Ecclesiae disci- 
plina, potioris est momenti ad vitam fidelium debito modo informandam 
per sacras illas exercitationes quae ad baptismum, aut saltem eius com- 
memorationem et ad paschale mysterium celebrandum disponunt. Agi- 
tur proinde de instaurando genuino spiritu Quadragesimae. Quod ob- 
tineri debet nonnulla ex anteriori traditione restituendo, omnia autem 
elementa sive catecheseos sive praxis paenitentialis convenienter adhi- 
bendo. Hinc dispositio Constitutionis de summi faciendis, in actione pa- 
storali, elementis quae universa liturgia quadragesimalis praebere potest. 

Ad genuinum deinde spiritum Quadragesimae instaurandum necesse 
erit ut et praxis ipsa paenitentialis, nostrae aetatis condicionibus et ne- 
cessitatibus aptata quidem, restituatur, et omnino servetur sacrum ieiu- 
nium paschale, quod, iuxta opportunitatem, etiam Sabbato sancto esset 
producendum, sed absque obligatione, cum hodie suae naturae diei lu- 
ctus sit restitutus. 

Ut autem Proprio de Tempore pars debita in celebrationibus ser- 
vetur, necessario pars Proprii Sanctorum erit aliquanto contrahenda. 
Hucusque enim festa Sanctorum in calendarium universale inducta per- 
plura sunt quam necessitas postulet. Hinc vota sive ab Episcopis pro- 
lata, sive a peritis in re liturgica aut in Congressibus efformata, ut inter 
festa Sanctorum illa tantum ad Ecclesiam universam extendantur, quae 
momentum revera universale habent, ceteris vero aut singulis dioece- 
sibus vel familiis religiosis, aut singulis etiam regionibus vel nationibus 
relictis. 

II - De calendario recognoscendo. 

Altera sectio huius capitis, calendarii instaurationem tangit, ad eas 
praesertim varietates auferendas, quae a nimia Paschatis mobilitate pro- 
manant, quaeque et regionem liturgicam et regionem practicam in rebus 
civilibus tangunt. Duo promuntur vota, valde inter se differentia. 

Primum agit tantummodo de assignando die Paschalis dominicae 
definitae, ita ut mobilitas Paschatis ad summum intra limites unius heb- 
domadae contrahatur. Dominica eligenda esset quae intra primos quin- 
decim dies mensis aprilis occurrit, ut plura ex incommodis revera viten- 
tur, et cyclus dominicarum sive post Epiphaniam .sive post Pentecosten 
fere immutatus remaneat. Hoc modo cyclus hebdomadae septem dierum 
numquam abrumpitur. 

Aliud votum quaestionem de mobilitate diei Paschatis auferenda 
modo valde magis completo aggreditur, idest una cum quaestione de 
calendario omnino immutabili, in quo una eademque dies hebdomadae 

quotannis eodem die mensis occurrat, ita ut omnes anni sint inter se 
uniformes. 

Sed hoc fieri nequit nisi abrumpatur continuitas absoluta cycli heb- 
domadalis, seu nisi excludantur a successione hebdomadarum unus, vel 
in annis bisextilibus duo, dies. 

Mercatorum et negotiatorum consociationes, societates scientificae 
et academiae, in suis conventionibus internationalibus, pluries votum 
emiserunt in favorem calendarii fixi et perpetui. 

His ultimis decenniis, Ecclesia propositiones de calendario refor- 
mando sibi factas non reiecit, sed neque quaestionem dirimere voluit abs- 
que praevio voto Concilii Oecumenici. 

Neque sunt praetereunda tentamina eorum qui hebdomadam chri- 
stianam seu septem dierum subvertere, et ita celebrationem diei impe- 
dire conantur, in locum hebdomadae christianae v. g, decadem seu 
seriem decem dierum inducendo. Cum variorum systematum quae ad 
calendarium perpetuum stabiliendum excogitata sunt, plura hebdoma- 
dam septem dierum servent, Ecclesiae maxime interest his favere, etiam- 
si tali modo continuitas hebdomadarum quotannis uno vel duobus die- 
bus interrumpatur, ne nova calendarii ordinatio fiat contra Ecclesiam 
seu relicta hebdomada septem dierum. 

At haec duo vota, ut in rem deducantur, approbationem obtinere de- 
bent eorum omnium quorum interest, imprimis autem fratrum sepa- 
ratorum et auctoritatis civilis. 

1 . Ad art. 8 1 . Magna attentione et simul gravi moderatione tota 
haec quaestio instaurationis Anni liturgici prosequenda, ut revera con- 
scientia populi christiani circa ipsum illustretur et clara evadat; at, ex 
alia parte, quae in vitam christianam fidelium iam a tempore influunt, et 
quidem pastorali actione plenius influere possunt, non tollantur nec 
indiscreto modo praetereantur. 

2. Ad art. 81. 1) Respectu Adventus, ad eiusdem characterem ple- 
ilius exprimendum, praeparationis ad mysterium Incarnationis celebran- 
dum, et exspectationis Domini adventus, desiderantur: 

a) MisSa propria pro omnibus feriis in quibus de feria recitatur. 

b) Praefatium proprium. : 

c) In feriis, quae Missa propria donentur, et de quibus semper 
recitandum occurrat, ponatur 3 a lectio evangelica cum homilia. 

2) Respectu Septuagesimae, tribuatur ad eius characterem expres- 
sius indicandum, aliqua Missa propria pro feriis intra hebdomadam, et 
respectiva 3 a lectio evangelica in Officio, omnia quasi praeparatio ad 
paenitentiam quadragesimalem . * r 

3) Respectu Quattuor Temporum, ut pastorali perfectiori modo 
celebrentur oporteret: 

a) ut urgeretur quod in eis Ordines conferantur cum praevalentia 
super aliis diebus festis; 

b) ut fideles ducantur ad precationes et bona opera Deo his die- 
bus offerenda ut Ecclesia idoneos altaris ministros obtineat: opus voca- 
tionum... 

c) ut fidelibus exponatur peculiaris natura horum dierum. 

3. Ad art. 82. Oporteret ut dies dominicus ad plenius celebrandum 
mysterium paschale: 

a) Praefatione propria donaretur; 

b ) ut in quantum possibile, collatio baptismi in eo fiat; 

c ) ut sollemnitas festorum externa in dominicis a Rubricis per- 
missa, ita celebretur ut dies Domini appareat pietati dicatus. 


3) ANIMADVERSIONES SODALIUM 

Card. Tis serant: In schemate nihil invenitur de Martyrologio Ro- 
mano reformando. Hunc librum oportet reformare priusquam ad alios 
libros manus apponatur. Kalendarium pro festis sanctorum nequit certe 
definiri, dum Martyrologium plenum erroribus manet. Nec difficile foret 
Martyrologium brevius et verius componere, cum Socii Bollandiani ma- 
teriam paratam habeant, iam in Propylaeo ad Acta Sanctorum Decem- 
bris propositam in forma commentarii praesentis Martyrologii Romani. 

Nescio cur S. Rituum Congregatio nihil fecerit ante reformationem 
Breviarii et Missalis Romani. Nunc urget ut quaestio deferatur ad Sum- 
mum Pontificem vel, si maluerit, ad Concilium. 

Card. Spellman: Quod absolutio divini Officii in hodiernis adiun- 
ctis facilius et perfectius fieri possit, est finis omnino desiderandus. Vi- 
tentur autem « experimenta » senioribus propter confusionem, omni- 
bus propter impensa onerosa. Innovationes, si quae fiant, tales sint ut 
Officium conditioni hodiernae vitae clericalis praesertim pastorum ani- 
marum melius accommodetur. Caveatur ne innovationes potius « histo- 
ricismo » et rebus obsoletis faveant quam veris necessitatibus cleri- 
corum. 

Placet quod sodales religiosi, absolventes partem divini Officii vel 
aliquod parvum Officium, agnoscantur ut publicam Ecclesiae orationem 

facientes. Talis recognitio in bonum totius Mystici Corporis vere tendit 
(pag. 12, 1 n. 76). 

Cum in omnibus mundi partibus adsint clerici Breviarium latine 
persolventes qui vix intelligunt quod pronuntiant, Sacrosanctum Con- 
cilium feliciter decernere potest permittere omnibus a solo recitanti- 
bus arbitrium et optionem eligendi linguam Latinam vel linguam vul- 
garem. Rationes alibi allatae contra usum linguae vulgaris propter con- 
fusionem et damnum fidelium hic non pertinent (cf. n. 79, pag. 14 2 3 ). 

In anno liturgico instaurando, iterum ea omnia et sola recognoscan- 
tur quae actionem pastoralem vere iuvent (pag. 18/ n. 81). 

Quod festum Paschatis certae dominicae in calendario assignetur 
videtur esse contra traditionem saecularem. 

Card. Frings: Hoc schema valde mihi placet et spem dat di- 
vinum officium optime reformatum iri. Retinentur septem horae di- 
spositae per diem, retinetur recitatio psalmorum, quamvis non totius 
psalterii per hebdomadam, retinetur et multum amplificatur lectio ex 
divinis litteris, reformatur lectio patrum et vitae sanctorum, promittitur 
revisio psalmorum bene iam incepta, perficienda secundum principia 
optima, retinentur, corrigentur et amplificabuntur etiam hymni et ora- 
tiones. 

Erit quidem labor adhuc immensus, quem Deus bene vertat. 

Quoad obligationem recitandi Breviarium nihil essentiale mutatur, 
retinetur etiam lingua latina ut ordinaria, sed respectu mali status lati- 
nitatis in multis regionibus etiam civilisatis datur conferentiis nationa- 
libus ius concedendi, ut clerici in sacris constituti recitent divinum 
officium in lingua vulgari. Sed hic mihi videtur necessaria confirmatio 
per Sanctam Sedem. Quod dicitur de recitando Breviario cum laicis in 
lingua vulgari: placet. Timeo ne recitatio Laudum ante missam mors 
sit meditationis sacerdotalis. 

Etiam, quae de anno liturgico dicuntur, placent; sapiunt spiritum 
verae pietatis et amoris in Christum Dominum crucifixum et resurgen- 
tem. In aliquibus rebus desiderare faciunt sensum realitatis, e. g. in 
ieiunio protrahendo per sabbatum sanctum, vel in istis tribus pericopis 
evangelicis longissimis in diem dominicum transferendis. 

Quoad diem Paschatis in certum diem calendarii fixandum nihil 


1 Cf. p. 320. 

* Cf. p. 321. 

3 Cf. pp. 323-324. 

obstare videtur, quamvis talem ordinationem ego ipse non tantum sa- 
lutarem. 

Card. Ruffini: Pag. 7, 4 linn. 10-11: Testimonium ibi laudatum 
Epistolae ad Hebraeos a Paulo adbibetur de Sacerdote, et quidem Aaro- 
nico, quamvis bene dicatur in Schemate « Ecclesiam Sacerdotio mirabili 
in suo Capite insignitam esse ». Ut alias notatum est, S. Scripturam, si 
citetur, bene et recte citandam esse, accurate significatione servata. 

Pag. 9, 5 ad n. 71: Psalmi per longius tempus distribui possunt; sed, 
capta occasione, rogare vellem ut in recitatione Breviarii omittantur 
Psalmi imprecatorii (Pss. 55, 58, 83, 109, 129, 137, 140) vel saltem 
versiculi quibus imprecationes continentur. Longe plerique Psalmorum 
admirabiles sunt; nullus populus, praeter populum hebraicum, unquam 
habuit poeses tam sublimes: sunt hymni magnifici, preces commoven- 
tes, carmina historica in quibus divina Providentia maxime elucet; alii 
sunt messianici, qui exspectationem Christi celebrant. Paucissimi, ut su- 
pra innui, dicuntur imprecatorii: v. gr. Ps. 58... « subveniat mihi Deus, 
faciat ut delecter de hostibus meis. Deus occide eos... Perde eos in ira, 
perde ut iam non sint ». Ps. 83... « Deus meus fac eos similes foliis tur- 
bine rotatis... persequere eos tempestate tua et procella tua conturba 
eos ». Ps. 108: « Cum iudicatur exeat condemnatus, et deprecatio eius 
irrita sit. Dies eius fiant pauci, munus eius accipiat alter. Filii eius or- 
phani fiant ut uxor eius vidua etc. ». 

Profecto haec omnia in schola exegeseos explicari possunt, sed a 
plerisque non bene intelleguntur et male sonant. 

Item omittendam existimo obscuritatem quae in nonnullis Psalmis 
manifestatur de vita futura. Ex. gr. Ps. 6: « Revertere Domine, quoniam 
non est in morte qui recordetur tui: apud inferos quis te laudat? ». 

Ps. 88, 11-13: « Num enarratur in sepulcro bonitas tua, fidelitas 
tua apud inferos? 

Num manifestantur in tenebris mirabilia tua, et gratia tua in terra 
oblivionis? ». 

Lex credendi legem statuet supplicandi. Nemo autem ignorat reve- 
lationem divinam non fuisse plenam in Veteri Testamento; sed paul- 
latim crevisse usque ad Christum. Psalmi, quos supra memoravi, sunt 
quidem divinitus inspirati, sed congruunt gradui Revelationis adhuc 
imperfecto. 


4 Cf. p. 317. 
s Cf. p. 318. 



DISCEPTATIO - DE SACRA LITURGIA 


339 


Pag. 11 6 ad c: Desiderarem ut vita Sanctorum, saltem praecipuorum, 
non reducatur ad simplicem commemorationem sicut nunc fieri solet. 

Pag. 12 7 ad c: Loco Laudum et Completorii multae Sorores hodie 
praeferunt recitare mane horam primam, et vespere completorium, non- 
ne haec consuetudo laudanda est? 

Demum quaero: cur de Sanctis paucissima dicuntur, et de Deipara 
Maria nihil prorsus? Protestantes cultui Mariano multum obstant sed 
Orientales, etiam eterodoxi, Beatissimam Virginem multum nobiscum 
colunt! Cultus Marianus magni faciendus est! 

Insuper libenter adhaereo Em.mo Decano de Martyrologio refor- 
mando. 

Card. Leger: Inter nostros labores hoc schema mihi apparet ut 
vitale, necessarium, opportunum et spero ut a Concilio attente conside- 
retur. 

Agitur enim de fonte sanctitatis pro clero et plebe christiana. 

Proh dolor! Non sunt pauci sacerdotes qui officii divini recitationem 
dereliquerunt. Causa fuit ab initio extrinseca: Laboribus apostolicis one- 
rati, officium putaverunt esse obstaculum et cito ut pondus respuerunt. 

Breviarium actuale non est aequilibratum et adaptatum ad nostram 
aetatem, unde non nutrit animam. 

In paragrapho secunda introductionis, loquitur de Officio divino 
sicuti pertineret ad solos sacerdotes et religiosos sodales. Sed etiam per- 
tinet, ut oratio publica, membris institutorum Saecularium (cf. n. 76); 
et etiam laici participationem in Officio divino habere possunt (cf. n. 77) 
de qua opportuna mentio fieri potest etiam in introductione. 

Canon 70 mihi non placet. Non enim admitto, saltem pro sacerdoti- 
bus non religiosis qui in ministerio sacerdotale vivunt, renovationem si- 
cut proponitur in illo canone. 

Haec est propositio mea: 

1) Recitatio obligatoria totius Officii Divini (nempe a Matutino 
usque ad Completorium inclusive) pro iis qui ad recitationem choralem 
adstricti sunt (salvis tamen permissionibus praevisis in Regulis vel Con- 
stitutionibus). 

2) Recitatio obligatoria tantummodo Laudum, Vesperae et Lectionis 
Divinae (quae Lectio constaret ex solis elementis in canone 73 — septua- 
gesimo tertio — enumeratis), pro clericis non adstrictis ad recitationem 
choralem. 


6 Cf. p. 319. 

7 Cf. p. 320. 

Divina lectio a Patribus fuit semper laudata. Hodie quis quotidie 
legit Vetus et Novum Testamentum? Et quid de Patribus? 

Unde lectio divina debet introduci et imponi omnibus sacerdotibus. 
Et hoc modo fieri potest: 

a) decem momenta consecrata ad lectionem Veteris Testamenti, 
ita ut per annum tota oeconomia salutis, ut a Deo praeparata, percur- 
ratur; 

b) decem momenta ad lectionem Novi Testamenti bene accom- 
modatam, ita ut Evangelium secundum Ioannem, Acta Apostolorum et 
Epistolae meditentur; 

c) decem momenta consecrentur ad doctrinam Patrum, etiam 
recentiorum ut S. Franciscus Salesius, Bellarminus, et quam numerosio- 
res sint, melius cognoscantur. 

Hae sunt rationes illius propositionis: 

1) Est realitas evidens quod sacerdotes ministerio addicti nequeunt 
« sanctificare diversas horas diei » recitando Officium Divinum una- 
quaque horarum tradi tionaliter praescriptarum pro illo Officio. Sacerdos 
in ministerio faciliter, libenter et desiderabiliter orare potest mane et 
vespere. Hae sunt horae quas, tempore praescripto, potest sanctificare 
recitando Officium (nempe Laudes et Vesperas). Alias horas sanctificat 
ministerium suum exercendo apud homines. Considerationes illae sunt, 
mea opinione, secundum realismum prudentissimum. Bene scio condi- 
tiones secundum quas sacerdotes dioecesis meae ministerium suum adim- 
plent — et credo quod eaedem sunt pro omnibus aliis dioecesibus. 

Quaestionem institui de hac materia apud omnes cleros meos et 
maior pars consensit de hac re: horae Officii non congruunt horario 
eorum servitii Ecclesiae. 

His in adiunctis, quomodo servare possumus, pro illis sacerdotibus, 
aliquam formam ficticiam orandi quae necessitatibus et possibilitatibus 
eorum vitae non respondet? 

Cum recitatione Laudum et Vesperae, propono Lectionem Divinam. 
Quae lectio perfici posset mane vel vespere vel alia hora diei, et cuius 
tempus esset circiter viginti momentorum. 

2) Credo quod propositio mea alleviaret conscientiam sacerdotum 
qui, ob tantum laborem, maxime defessi sunt. 

3) Opinor quod Officium, sic modificatum, esset solatium animae 
potiusquam pensum onerosum. 

4) Denique officium proponere diversum pro duobus cleris non 
esset contra traditionem Ecclesiae; etenim, primis in saeculis, distinctio 
aderat inter officium cathedrale et officium monachorum. 

Canones 75 et 78 emendandi essent ad mentem propositionis quam 
feci pro canone 70. 

Mihi placet canon 79 de lingua adhibenda in recitatione Officii Di- 
vini. Tamen propono ut in ipso canone permittatur usus linguae ver- 
naculae pro Lectione Divina; et hoc forsan etiam pro Religiosis ad re- 
citationem choralem adstrictis. Ratio est quia Lectio Divina cibus spi- 
ritualis esse debet. Sicut enim perbene dicit declaratio huius canonis: 
« Verba sacra cotidie in ore orantis habita, quae non intelleguntur, 
fructum suum plenum offerre nequeunt, potius evanescunt ». Et adiiciam: 
periculosum est pro sacerdotibus opus materialiter tantum adimplere: 
hoc modum agendi ad formalismum ducit, quod paulatim vitam eva- 
cuat a motivatione et superficialem reddit. 

Canon 82. Ad sublineandum sensum authenticum diei dominici, 
propono quod habeatur Praefationem specialem pro Dominicis post 
Pentecosten. Haec praefatio celebraret: a) Pascham Christi; b) Bapti- 
smum quae est Pascha Christianorum; « et ideo » c) gaudium ex illis 
exsurgens, quod contemplatione alitur, in caritate fraterna diffunditur 
et in vitam familiae et societatis humanae redundat. 

Sicut in canone 84 mentio fit indolis socialis peccati, ita in ca- 
none 85 sublineatur aspectus socialis paenitentiae christianae. 

Card. Godfrey: Schema habet multa bene dicta, sed non omnia 
placent. Placet quod dicitur in pagina nona, 8 ubi repraesentatur Ecclesia 
orans ut communitas et hoc principium est motivum omnium quae di- 
cuntur: 

1. Tota abolitio Horarum Minorum esset damnum et miror quod 
solutio tam radicalis fuisset considerata. 

2. Item pagina nona: Distributio et selectio psalmorum posset me- 
lior esse, uti dicitur in schemate. 

3 . Quod dicitur de uniformitate psalterii desideranda placet et 
omnes nos speramus, ut credo, versionem definitivam non post multum 
tempus prae manibus habere. 

4. Pagina undecima, 9 numero septuagesimo quarto: Etsi quae di- 
cuntur a schemate bona sint, nescio quando mutationes propositae, si 
approbentur, apparebunt in Breviariis. Non est facile tam saepe mu- 
tare Breviaria et sacerdotes non parvas expensas habebunt. Durum erit 
pro multis, qui media modesta habent. Idem erit si missalia et alii libri 
Rituales debebunt substitui. 


8 Cf. p. 318. 

9 Cf. p. 319. 

Pagina 13: 10 De Institutis quae parva Officia recitant desideraretur 
quam maxima uniformitas vel melius completa uniformitas. Cogito de 
tempore necessario ad Breviaria componenda. Editio unica officialis 
valde utilis esset. 

Pagina decima quarta, 11 n. 78: Qui vitam ducunt pastoralem bene 
sciunt difficultatem horas praesertim Minores recitandi tempore a sche- 
mate proposito. Idem saepe accidit de aliis horis. Quod proponit schema 
sine dubio ideale est, attamen ratio habeatur ordinis practici. 

5. De lingua adhibenda (pagina decima quarta, numero septuage- 
simo nono): Schema loquitur de deplorabili evolutione in studio Lati- 
nitatis. Tamen non placet quod dicitur in pagina decima quinta 12 in de- 
claratione de ignorantia linguae latinae apud clericos. 

Considerare problema tamquam insuperabile esset confessio nostrae 
incapacitatis ad educandos alumnos adspirantes ad Sacros Ordines. Pro- 
ponerem ergo, ad mentem Summi Pontificis in « Veterum Sapientia », 
ut magnus conatus fiant ad extollendum studium linguae latinae. Interea 
nulla deberet esse concessio usus linguae vulgaris in recitando breviario. 
Necesse est insistere ut alumni in Collegiis Catholicis et in Seminariis 
habeant scientiam linguae latinae. Post tempus ita solvetur problema 
« sanatione in radice » quae est solum remedium. Quandoque asseritur 
Ecclesiam debere se conformare situationi hodiernae. 

Verius est dicere Ecclesiam debere movere mundum. « Nolite con- 
formari huic saeculo ». Addo quod Breviaria cum duplici versione non 
solvunt problema pro clericis. Volumina nimis ponderosa essent. Pro 
laicis et sororibus non est eadem quaestio: nulla difficultas, quantum 
mihi videtur. 

Card. Confalonieri: Schema generatim laudandum est. Praeter 
obvia a Patribus dicta, addam humiliter: Exopto quod Matutinum or- 
dinarie, unico nocturno constet. Nulla obiectio ut psalmi per saltem 
duas hebdomadas distribuantur (utique non ad orationem breviandam 
sed attentam ac devotam eam latius obtinendam); psalmi historici lon- 
giores et psalmi imprecatorii per paucos tantum versiculos memorentur; 
in Lectionibus genealogiae evitentur, item lectiones ad boni spiritus ef- 
formationem et aedificationem aptiores saepius a ditissima Scriptura 
Sacra seligantur; psalterii versio idealis revera quaeratur, ita ut initia 
saltem psalmorum serventur ut in traditionali Vulgata per saecula adhi- 


10 Cf. p. 320. 

11 Cf. pp. 320-321. 

12 Cf. p. 321. 

bita, et hoc ne cantus pulcherrimi et compositiones musicales — sive 
gregorianae sive poliphonicae rationis — qui et quae tantum patrimo- 
nium liturgicum constituunt, omittantur et pereant; historiae Sanctorum 
emendandae sunt ubi oportet, ac restringendae ad ea quae propria et 
peculiaria sunt singulorum Sanctorum. Orationes, sive Missalis sive Bre- 
viarii, quadragesimales serventur, etsi saepe loquantur de ieiunio, nam 
ex una parte ieiunium saltem reductum manet semper feliciter in Ec- 
clesiastica ordinatione, ex altera parte ieiunium spiritualiter intellectum 
necesse est ut cotidie memoretur et in orationibus locum praevalen- 
tem habeat. Ex. gratia, hodie legimus: « Ieiunia nostra, quaesumus, 
Domine, benigno favore prosequere: ut, sicut ab alimentis abstine- 
mus in corpore, ita a vitiis ieiunemus in mente »; et paulo antea 
Sanctus Augustinus nobis edicebat: « Ieiunium autem magnum et gene- 
rale est abstinere ab iniquitatibus et illicitis voluptatibus saeculi, quod 
est perfectum ieiunium (ut refert Apostolus) ut abnegantes impietatem 
et saecularia desideria temperanter et pie vivamus... etc. ». 

Card. Richaud: Copiosas gratias ago Commissioni de re liturgica, 
quae hoc schema circa Divinum Officium luculenter cogitavit. Modeste 
dico, sed ex tota anima mea, quod haec quaestio praestantior est ad vi- 
tam spiritualem et in fervore perseverantiam omnium sacerdotum, proin- 
de ad prosperitatem supernaturalem totius Ecclesiae. 

Nam, ex una parte, constat evidenter quod totum Corpus Mysticum 
Christi fructum sanctificationis et vigorem efficacem evangelisationis 
capit e precatione atque officiali laude in nomine Ecclesiae absoluta. 

Sed, ex alia parte, post longam experientiam pastoralem et episco- 
palem inter sacerdotes hodiernos, credo fortiter quod forsan eorum lan- 
guoris in vita spirituali et aliquando, proh dolor! eorum gravis decre- 
scentiae principalis causa sistit in obligatione recitandi lectiones vel ora- 
tiones materialiter potiusquam formaliter. 

Insuper cursus longior, reservatus ad Breviarii absolutionem, non 
bene congruit cum praesentibus officiis multis sacerdotum, sive parocho- 
rum et vicariorum, sive professorum, sive in variis operibus deditorum. 
Inde sacerdotes Christi videntur fere coacti res divinas quodammodo 
contemnere, leviter saltem tractare, sine dilectione nec debita intentione 
adimplere. Gravissimum periculum pro homine Dei! 

Imo canonicae horae videntur sic dispositae ut, in initio cuiusque 
diei, fit quasi impossibile orationi mentali satis prolatae se addicere, 
quod tamen stricte necessarium est ad sacerdotalem veram vitalitatem. 
Apparet etiam quod, tempore non plene reservato ad exercitationem 

spiritualem et ad. contemplationem, vita ipsa liturgica affectu et pia 
intellegentia caret. 

Unde res maximi momenti pro Concilio Oecumenico, et sine ulla 
dilatatione, est remedium practicum dare ad istam requisitionem valde 
ac valde urgentem. Non possunt Patres longius tolerare in nostro tem- 
pore quod, plus minusve iniuste, Sanctae Ecclesiae sacerdotes damnati 
apparent ad cultum quodammodo pharisaicum quem recte non assu- 
munt et qui, in hora tentationis, fastidium in animas eorum saepius gi- 
gnit erga Eclesiam eiusque leges. 

Attamen quam pretiosum et essentiale beneficium, minime tollen- 
dum, de hoc sacro ac divino Officio! Sed eius adaptationes requiruntur 
et quasdam, humillime et fortasse procaciter, propono. 

De lingua adhibenda in recitatione divini Officii fere nihil dico. 
Nam, meo sensu, ad laudem publicam Dei in nomine Ecclesiae, sacerdo- 
tes latini debent servare linguam probatam pro latinis regionibus, etsi, 
quando cognitio linguae latinae difficilis reapse evenit pro plerisque, 
Conferentia nationalis Episcopalis, cum assensu Sanctae Sedis, forsan 
linguae vernaculae usum permittere possit. 

Sed res praestantior in tali difficultate pendet ab ipso decursu hora- 
rum canonicarum. 

Ad instar huius schematis, opinor quod Laudes et Vesperae se prae- 
bent ut praecipuae partes in Officii celebratione. Sed audacter et cum 
tremore propono alias denominationes. 

Laudes potius appello « Matutinum », ut formam orationis matu- 
tinae servent. Ex aliunde quod vocamus « Matutinum » vellem dici « Le- 
ctio divina », quae tunc non sit hora determinata pro speciali momento 
diei et proin quae posset absolvi in quocumque diurno tempore. Sic haec 
« Lectio divina » materiam praeberet ad meditationem doctrinalem ac 
spiritualem, cum compositione evidenter nova, sed semper psalmis et 
lectionibus. Psalmorum autem numerus minuatur ad tres et disponan- 
tur inter duas vel quatuor hebdomadas secundum aliquod duplex vel 
quadruplex schema. 

Hoc modo psalmi nulla excisione laborarent et nullum fastidium 
eveniret de eorum repetitione in unaquaque hebdomada. Lectiones vero 
eligerentur: l a in textibus Veteris Testamenti bene quaesitis, secundum 
tempus liturgicum, inter uberiores in doctrina theologica ac spirituali; 
2 a lectio in homiliis accurate selectis eodem modo vel in redactione brevi 
et authentica de Sanctis aut de festivitate; 3 a lectio fit aliqua pericopa 
Novi Testamenti satis longa. 

Psalmi, in omnibus horis, durante anno semper iidem sint, secundum 

hebdomadas, in quolibet tempore vel festo, nisi in hebdomadis Paschae 
et Pentecostes. 

Ad Primam, recitatio terminanda sit post orationem « Domine, 
Deus omnipotens », et nihil amplius. 

Aliae Horae minores serventur, sed cum unica oratione diei post 
psalmos, sine antiphonis nec responsionibus. 

Completorium potest componi semper iisdem psalmis pro unoquo- 
que die, ad faciliorem memoria absolutionem ut serotinae preces. 

Vesperis cotidie aliquae preces inserantur, ut notat bene schema. 

Sed, pro Vesperis, ad faciliorem participationem populi in hac parte 
Divini Officii, cuius publica restauratio in dominicis diebus et in festis 
exoptatur, videtur necessaria facultas utendi lingua vernacula cum ali- 
quo textu ab Episcopis et Sancta Sede adprobato. 

Tandem, post omnes horas, restituatur recitatio orationis domini- 
cae, et fateor- quod modum a me propositum de Matutinis postulat 
aliam dispositionem in monasteriis. 

Quoad obligationem quae pertinet ad Divinum Officium, pro so- 
roribus et laicis cuiusvis Instituti status perfectionis, commendetur ut 
celebrent Officium sicut in Breviario, saltem Laudes, quas appellavi 
« Matutinum » et Vesperas. Pro iis Institutis, valde optanda est unica 
officialis editio Officiorum Parvorum, quae servent formam veri Officii, 
secundum tempus liturgicum. 

In decursu anni, serventur festa principalium Sanctorum, praeser- 
tim Martyrum, Doctorum, Fundatorum alicuius magni Ordinis reli- 
giosi, etiamsi necesse sit ista festa transferre in aliud tempus post Ad- 
ventum vel Quadragesimam. 

Festum Dedicationis sit unica pro omnibus ecclesiis consecratis vel 
non, quarum dies consecrationis, si fit, cognoscatur an non, et in eodem 
die universaliter determinato. 

Memoria Martyrum et Pontificum, minus cognitorum, et de eadem 
urbe vel regione, in unicam festivitatem reducatur. 

Satis, et sine nimio pudore veniam peto pro longiore mea disquisi- 
tione, quia credo quod Liturgia est cor et essentia vitae Sanctae Eccle- 
siae, tam doctrinalis quam spiritualis, et quod perfectiones et adapta- 
tiones in hac materia non sunt merae innovationes minoris momenti. 

Card. Dopfner: Schema propositum valde placet. Pauca adhuc 
sublineanda vel etiam addenda esse videntur. Ne sinistra impressio 
oriatur sacerdotes anhelare abbreviationem temporis orationis, apto 
loco dicatur (forsan in prooemio): tempus officii contractum esse, non 
ut sacerdotes eo vel magis sese irruant in activitates, sed ut tempus 



346 


SESSIO V - ACTA 


acquiratur pro meditatione, studio theologico. Ergo evidens fiat esse 
quaestionem non de vita spirituali minuenda, sed aptius ordinanda. 

1) Ad n. 70 (pag. 8 13 ): Revera desiderandum est, ut sacerdotes totam 
diem orando sanctificarent, congrue distribuentes singulas partes Officii 
diversis diei horis. Hunc in finem valde iuvaret talis horarum minorum 
compositio, quo eaedem post aliquod exercitium facile memoriae com- 
mittantur. Unde propono, ut pag. 8, lin. 31, post « competenti » inse- 
ratur: « memoriter ». Pro declaratione addatur in pag. 9 14 post para- 
graphum « b » incisum novum: 

« Horae minores ita instaurentur, ut memoriter recitari valeant, 
quia, si libro indigeant, in condicionibus vitae hodiernae practice a clero 
superonerato hora competenti quasi numquam peragi nequeunt ac dein- 
de multum valoris spiritualis pro orantibus amittunt ». 

2) Ad n. eundem: Valde optandum quoque est, ut unica tantum hora 
habeatur tamquam oratio matutinalis, charactere matutinali praedita et 
congrue statim post consurrectionem vel saltem ante Missam dicenda. 
Unde commendo, ut eadem pag. 8, lin. 33 addatur novum incisum, quod 
ita sonet: 

« e) Prima horam matutinalem iterans cum Laudibus uniatur ». 
Pro declaratione addatur pag. 9, etiam post « b »: 

« Iteratio deprecationis matutinalis a monachis Palaestinensibus 
saec. IV et V introducta est, quia post Laudes iterum dormire solebant. 
Ecclesia vero nostris temporibus desiderat, ut Laudum indoles matu- 
tinalis denuo observetur, quare hora Prima cum Laudibus uniatur, ne 
per duplicationem utraque damnum patiatur ». 

3) Ad pag. 12, 15 lin. 10 (n. 75): Propter difficultates practicas, im- 
primis propter labores quotidianos in Curia dioecesana, mitigetur prae- 
scriptio pro Capitulis; dicatur in lin. 10 et sequenti: « partes Officii se- 
cundum Constitutiones proprias, Capitula residentialia; ». 

Ad n. 78 (pag. 13 16 ): Ad melius servandum principium in hoc nu- 
mero statutum et praecavendas inconvenientias in Declaratione deno- 
tatas, scii, ne Vesperae et Completorium mane vel Laudes ante cubitum 
recitentur, propono, ut pag. 13, lin. 14 novum incisum inseratur: 
« Obligatio pro Laudibus meridie cessat, pro Vesperis et Completorio 
meridie incipit ». 

Pro declaratione pag. 14 17 novum incisum addatur: « Obligatio pro 
Laudibus et Vesperis ac Completorio statuitur ad modum propositum, 


13 Cf. p. 317. 16 Cf. pp. 320-321. 

14 Cf. p. 318. 17 Cf. p. 321. 

15 Cf. p. 320. 

quia valde inconveniens atque menti Ecclesiae et spiritualitati orantium 
contrarium esse videtur, si hora matutinalis tempore vespertino recitetur 
vel hora vespertinalis mane ». 

Ad n. 79, litt. a (pag. 14, 18 linn. 2-10): Certe sobrio, etsi dolente 
animo considerandum est, quod hic de cognitione insufficienti linguae 
latinae nonnullorum clericorum dicitur. Timeo, ne pro futuro ad veram 
devotionem fovendam via proposita aliquando aperiri debeat. Sed me- 
lius esse videtur de istis in Concilio aperte non loqui. Sufficit, si Epi- 
scopi, norma a S. Sede stabilita, remedium aptum pro casu adhibeant. 

Omnino autem placet exceptio pro casu, in quo Officio divino ad- 
stricti una cum illis, quibus usus linguae vulgaris permittitur, respecti- 
vam horam Officii orant. Forte nihil magis fovet familiarem connexio- 
nem fidelium cum eorum pastoribus quam communis oratio. 

Card. Alfrink: Munus videtur arduum et iniucundum loqui de 
adaptatione et reformatione Officii Divini quod decursu annorum nobis 
omnium factum est carissimum. Sed videtur necessarium propter con- 
ditiones vitae humanae in decursu saeculorum tam graviter mutatas. 

Loquentes de adaptatione Breviarii tria oblivisci nequimus: 

1 ) quod Breviarium originem suam duxit e vita monachorum, quo- 
rum unicum munus aut saltem munus principale erat Officium Divinum 
— Opus Dei et opus diei; 

2) quod etiam monachi posteriores et religiosi Officium Divinum 
sicut in origine recitabatur, propter conditiones vitae mutatas nequi- 
bant absolvere in sua forma et modo originali, praesertim quoad horas 
noctis et diei; 

3) quod maximum prostat discrimen inter vitam sacerdotis ho- 
dierni qui in cura animarum laborat et vitam monachi antiqui, pro quo 
Officium Divinum in forma et compositione originali erat conceptum. 

Sine dubio unusquisque sacerdos debet orare — de hac veritate 
non est quaestio. Et sacerdos, Officium Divinum persolvens, non tan- 
tum suam orationem persolvit, sed orationem Ecclesiae. Etiam de hoc 
non est quaestio. 

Agitur solummodo de modo quo et de methodo qua sacerdos ora- 
tionem Ecclesiae persolvere deberet. Agitur de compositione illius ora- 
tionis. Et non existit lex quae dicit eam sic remanere debere per omnia 
saecula saeculorum. Si utilitas Ecclesiae aliquid aliud postulet, id cum 
omni reverentia erga traditionem saecularem faciendum videtur. 


J8 

De Officio Divino in hoc schemate proposito multa dicuntur quae 
valde utilia videntur. Quaedam autem forse et alio modo considerari pos- 
sunt. 

De Laudibus, de Vesperis et de Completorio nullam difficultatem 
habeo. De Matutinis et de Horis Minoribus quaedam dicere vellem. 

A) De Matutinis: dicitur in num. 70 sub c quod qualibet diei hora 
recitari valeant. Ideoque nomen Matutinum suum sensum perdidit et 
melius alio nomine haec pars Divini Officii vocari potest. 

Si in num. 73 dicitur — et bene dicitur — quod lectiones Sacrae 
Scripturae ampliandae sunt sicut etiam lectiones ex Patribus, unicus 
locus qui his lectionibus tribuendus videtur, erit Matutinum, etsi inter 
Declarationes in pag. 9 19 dicitur quod ratio non adesse videtur mutandi 
ipsius compositionem traditam. 

Altera ex parte Matutinum in genere non videtur esse prolongan- 
dum, ita ut in Matutino pro auctis lectionibus locus solummodo inve- 
niri poterit si Psalmi Matutini abbreviabuntur. Quod possibile erit, si 
iuxta numerum 71 Psalmi non amplius per unam hebdomadam, sed per 
longius temporis spatium distribuuntur. 

Tali modo compositum Matutinum potius erit lectio spiritualis quam 
oratio. 

Quoad recitationem privatam non video difficultatem esse in hac 
mutatione, sed nescio an pro monachis etc. haec dispositio difficultates 
faciat. Ideoque forse necesse erit Officium Divinum pro recitatione pri- 
vata aliter disponere ac pro recitatione communitaria, etsi in pag. 9 li- 
nea 1 dicitur quod desiderandum non videtur duplex Breviarium. 

B) Quoad Horas Minores Constitutio desiderat ut eae serventur, 
etsi in forma quodammodo adaptata (pag. 9) — ut tempore competenti 
recitentur (pag. 8 20 ) — et ut in fine dicatur Pater Noster (pag. II). 21 

Num revera possumus expectare ut sacerdotes quattuor vicibus 
per diem Breviarium sumant ad preces sat breves i. e. longitudinis duo- 
rum vel trium minutorum (sit venia verbo) recitandas? Insuper per- 
multi sacerdotes in hodierno modo vitae et laboris non invenient occa- 
sionem ut ita faciant. 

Pro monachis erit possibile, non pro sacerdotibus in vita hodierna. 
Sed nisi fallor, nec monachi hoc faciunt. 

Ideoque permulti sacerdotes illas quattuor Horas Minores uno tra- 


19 Cf. p. 318. 

20 Cf. p. 318. 
Cf. p. 319. 

ctu recitabunt et quattuor vicibus intra spatium decem minutorum reci- 
tabunt orationem dominicam. 

Nonne melius erit ut loco quattuor Horarum Minorum componatur 
una sic dicta Hora — octo vel decem minutorum — quae tempore fixo 
v. gr. hora duodecima (mezzogior.no) recitari possit ita ut intra Laudes 
et Vesperas quisque sacerdos inveniat spatium aptum, sed unicum ad 
vitam suam spiritualem fovendam? Non esset diminutio precum, sed 
tantum methodus magis aptus. Sacerdos ferventius orabit, si magis ra- 
tionabiliter orare potest. Preces obligatae non sint onus, sed recreatio 
mentis, gaudium cordis et refectio spiritus et animae. 

De cetero censeo Concilium non esse onerandum omni ista materia. 
Concilium statuat solummodo ut Breviarium recognoscatur, revisionem 
ipsam magna cum fiducia relinquens Commissioni post-Conciliari insti- 
tuendae vel forse potius S. Rituum Congregationi quae ex universa Ec- 
clesia peritos assumere potest et quae forse ex illis quae hic in Com- 
missione Centrali dicta sunt quamdam habebit utilitatem. 

C) Aliqua addere liceat quoad num. 79: de Officio Divino recitando 
in lingua vernacula. 

Experientiam habeo quod magna pars sacerdotum meorum — im- 
primis iuniores, sed etiam seniores — forse tertia pars — Breviarium 
recitare cupit lingua vernacula. 

Doleo vehementer de hoc facto, sed tamen remanet factum. 

Egometipse Breviarium recitabo in lingua latina usque ad mortem. 
Sed liceat mihi esse defensorem meorum sacerdotum, quia Episcopus 
non tantum est pater et pastor suorum fidelium, sed etiam et imprimis 
suorum sacerdotum. 

Si, putamus, sacerdotes illos Breviarium cupiunt recitare in lingua 
vernacula, quia sunt rerum novarum studiosi, illos non cognoscimus 
et false de illis iudicamus. 

Illi putant — recte aut non recte — se Officium Divinum maiore 
attentione et maiore devotione recitare posse, si illud lingua vernacula 
recitant. Et insuper putant recitationem quotidianam Officii Divini in 
lingua vernacula factam cum perpulchris textibus ex Sacra Scriptura et 
Patribus et cum orationibus suavitate plenis, si lingua vernacula fiat, 
pro iis esse thesaurum divitissimum et fontem indeficientem idearum 
biblicarum et religiosarum pro catechesi et pro praedicatione verbi di- 
vini, quae utique fiunt in lingua vulgari. 

Itaque si isti sacerdotes desiderant ut Breviarium recitari possit in 
lingua vernacula, hoc desiderium nullatenus oritur ex ignorantia lin- 
guae latinae nec ex spiritu mundano vel ex mente ut ita dicam revolutio- 
naria, sed ex spiritu vere sacerdotali. 

Ideoque rogare auderem ut haec alma Commissio Centralis — et 
postea Concilium — principium generale, quod in num. 79 enuntiatur, 
non simpliciter reiiciat, sed ut Commissionem post-Conciliarem vel 
S. Rituum Congregationem mandet ut haec quaestio ulterius examinetur 
et ut studeatur an et quomodo huic desiderio multorum sacerdotum ob- 
viam veniri possit. 

Card. Ottaviani: Circa Schema Constitutionis De Officio Divino 
id unum vellem commendare, ut a non necessariis mutationibus ab- 
stineatur. 

Quaedam sane immutationes prorsus faciendae sunt, uti v. gr. quae 
respiciunt historicas lectiones (cf. pag. II, 22 lin. 4); item quae instaurant 
Doctrinam Patrum inserendam in Lectionibus Matutini (hodie enim pror- 
sus abolita videtur) (cf. pag. 10, 23 in fine). 

Divinum Officium est praecipuum medium quo practice, tuto et con- 
stanter per quotidianam recitationem Patres et S. Scriptura a maxima 
parte sacerdotum cognoscuntur. Ideo hic cibus spiritualis non substra- 
hatur, sed potius iterum instauretur. 

Ceterum maxime commendandum erit ut tandem aliquando a fre- 
quentioribus immutationibus abstineatur quibus ultimis quinquaginta 
annis, variis reformationibus, oppressi sumus; quia aliquid dicam de 
expensis pro novis Breviariis emendis et de difficultatibus quae prae- 
sertim senioribus sacerdotibus fiunt, eos molestiis affligendo, novitiati- 
bus frequentioribus: sinite eos rogare in pace secundum consuetudinem 
qua expertes sunt! 

Non probo quod pag. 9 in fine dicitur de cursu Psalmorum per 
plures hebdomadas distribuendos: hoc modo diminueretur contactus et 
familiaritas quam sacerdotes habere debent cum electissima parte S. Scrip- 
turae et cum miris sententiis quae imprimuntur in memoria et maxime 
utiles evadunt in sacra praedicatione paranda. 

Quod autem maxime horreo est novum vulnus quod infertur con- 
tra linguam latinam in sacra Liturgia: insinuatur possibilitas dicendi 
Breviarium in lingua vulgari a sacerdotibus. Ratio esset quia multi non 
intelligunt linguam latinam. Miror posse esse sacerdotem qui ordinatur 
antequam bene noverit linguam latinam. 

Et valde doleo quod remedium suggeratur non iam conforme ulti- 
mo documento pontificio Veterum sapientia , sed potius consecrando 


22 Cf. p. 319. 

23 Cf. p. 319. 

concessionibus ignorantiam linguae liturgicae, scholasticae, theologicae 
ipsius Ecclesiae. 

Non est cur insistere debeam in necessitate cognoscendi linguam la- 
tinam ut intelligerenter atque devote Missa celebretur, ut expressiones 
sacramentales substantiales recte proferantur, ut in quaestionibus theo- 
logicis ex doctrina fidei genuina et tuta cognitio habeatur. 

Excusatio in Relatione proposita est haec: in multis regionibus ratio 
studiorum a civili societate disposita non continet studium linguae la- 
tinae. Sed quare pro studiis ecclesiasticis specialis ratio habenda non 
est, quae differat a communibus aliarum professionum ratione? 

Sicut pro singulis professionibus civilibus, post communem in scho- 
lis elementariis et mediis institutionem, longior cursus habetur disci- 
plinarum quae pro singulis professionibus necessariae sint, ut pro ad- 
vocatis, ingenieriis, medicis etc., ita etiam pro sacerdotibus specialis 
institutio habenda est non solum in philosophia et theologia sed etiam 
in his quae sunt propedeutica ad philosophiam et theologiam, prout est 
lingua latina, catechesis, etc. Instandum ergo est ut ante incoeptum 
studium philosophiae et theologiae, praevia cognitio acquiratur linguae 
latinae. 

Rogo igitur Em. mos ac Exc.mos Patres ne augeant, etiam in recita- 
tione Breviarii, differentias inter communitates latinas et inter sacerdo- 
tes singulos quorum semper fuit laus magna uno ore, seu iisdem sensi- 
bus, pietate ac lingua, laudes Deo dicere; ut sicut in Missa, sic et in Bre- 
viario, sacerdos cuiusvis nationis et linguae se unitum sentiat cum fra- 
tribus, ubicumque cum eis convenerit. 

Card. Jullien: Initio, brevis observatio: 

Extra hanc aulam, reveremur et observamus leges liturgicas et ru- 
bricas ex toto corde sicut filii carissimi Dei et Ecclesiae. 

In aula autem ista, Sancta Mater Ecclesia nos constituit velut iudi- 
ces ut censura illarum legum et rubricarum instituatur in veritate ad 
videndum qua ratione ad Concilium ea proponantur quae in officio di- 
vino reformanda, tollenda, addenda sint ut finis divini illius officii me- 
lius obtineatur. 

Porro Commissio nostra centralis non debet singularum rerum cen- 
suram ipsa perficere sed debet principia generalia dare Commissioni 
cuidam speciali, generalia, inquam, principia, quae sint, ut ita dicam, 
oecumenica quoad materiam, quae rationem habeant non tantummodo 
de sola liturgia, sed etiam de ceteris rebus ecclesiasticis ad quas attinet 
liturgia ut sunt sanctitas vitae sacerdotalis, ministerium apostolicum 
cum multis eius formis etc. 

Quoad autem Commissionem specialem liturgicam, quae sane opus 
suum incipere deberet quamprimum, seu ante finem Concilii, instare 
vehementer velim ut eam componant non tantummodo viri docti, ex 
professione addicti scientiae historiae liturgiae et periti rubricarum, 
sed etiam in ea Commissione partem habeant sacerdotes utriusque 
cleri qui sint addicti ministeriis variis apostolicis, viri prudentissimi 
et peritissimi necessitatum, difficultatum vitae sacerdotalis hodiernae. 
Commissio illa igitur componatur ad modum Commissionum praecon- 
ciliarum ex membris selectis in tota Ecclesia, etiam in terris missionum. 

Quaedam principia eiusmodi generalia proponere auderem : 

In aptando Officio divino condicionibus hodiernis, ratio habeatur 
de parte quam officium habet nunc in regimine spirituali sacerdotali in 
vita Ecclesiae. 

Tempore nostro vis seu momentum officii divini in vita sacerdotali 
est magna, immo essentialis, et Ecclesia imponit sub gravi recitationem 
quotidianam horarum canonicarum (can. 135). At praeter illas horas, 
Ecclesia imponit aut instanter commendat alia officia, alias preces, vide- 
licet: 

1) Oratio mentalis methodica; et notetur quod vel ipsi monachi exi- 
stimaverunt orationem illam esse necessariam ut officium divinum vitam 
spiritualem aleret nec in vano formalismo degeneraret. Notissima est 
doctrina et exemplum abbatis Garciae De Cisnerus, de quo Em. mus 
Pater Albareda doctissime nos erudire posset. 

2) Orationi mentali Ecclesia vult ut addantur pietas marialis, pie- 
tas Eucharistica, devotio ad sacros patronos, examen conscientiae etc. 

3) Studia ecclesiastica, idest Sacrae Scripturae, Theologiae Dogma- 
ticae et Moralis etc., lectio spiritualis quotidiana. 

Et gravissima, immo terribilis est animadversio hac de re facta a 
Sancto Francisco Salesio ad suos sacerdotes: contenti sumus, ait, reci- 
tatione nostri Breviarii et animas perdidimus, quia negleximus studere, 
dum pastores haeretici bibliam docent et avertunt populum a nobis. 

4) Ministerium tandem apostolicum Ecclesia imponit sub variis 
formis, qua magna pars sacerdotum defatigatur maxime in scholis, in 
urbibus et suburbiis regionibus. 

Eiusmodi autem principium de aptando officio divino hodierno re- 
gimini spirituali sacerdotali exprimitur in ipso schemate pagina duode- 
cima 24 linea 1 . 

Infirmitas humanae naturae postulat ut quid minimum orationis 


24 Cf. p. 319. 

praescribatur salva, ut par est, essentia officii divini quod demum sub 
legitimo nomine Breviarii veniet. 

Consequenter heic agitur de Breviario cleri saecularis et religioso- 
rum qui non sunt adstricti ad officium divinum monasticum cum horis 
vere nocturnis et vere matutinis. Ad eiusmodi officium monasticum, vere 
parafulmen Ecclesiae, haud spectat adaptatio de qua heic agitur. 

Alterum principium generale: attentis condicionibus variis pro uno- 
quoque sacerdote aut religioso, saepe improvisis, casualibus, rationa- 
bilis libertas singulis detur ut recitent Breviarium singuli tempore quo 
tutius et melius orare possint. Cur sacerdos qui, gravi iam aetate affectus, 
horis serotinis extenuatus, obligari debeat ad horas recitandas dum id 
melius fecisset antea? Cur obligare sacerdotem qui orationi mentali 
vacare vult, dein primam recitare, dein missam celebrare ut quam citius 
adeat ad ministerium suum? Cur superaddere laudes, quas bene vigilia 
recitaret? 

Tertium principium: non addere novas preces obligatorias sine evi- 
denti necessitate. 

Ex. gratia: In schemate, n. 74, proponuntur in laudibus et vesperis 
addere orationes matutinales ac vespertinales^ quia praesto sunt in Sa- 
cramentariis. Utique, sed condiciones temporis Sacramentariorum aliae 
erant. Et si nunc laudibus et in vesperis oravimus ex toto corde, sa- 
tis est. 

Item proponitur ut insuper vesperis quotidie preces inserantur pro 
variis necessitatibus mundi et Ecclesiae sed satis sunt vesperae: non bis 
in idem. 

Duo exempla brevia. Cur diebus dominicis Prima est longior quam 
ceteris diebus hebdomadae, dum ministerium sacerdotale est gravius? 
Heic, ex. gratia, liceat humiliter reprobare officium festi Christi Regis: 
officium, inquam, minime festum, qui nullo modo est deviatio , uti in- 
nuere videretur infelix ista vox pag. 19: 25 est festum iuris publici chri- 
stiani, de quo tantum indigent nationes. Sed officium perlongum est cum 
longioribus psalmis, cum longissimis lectionibus, sat implicatis, dum 
facillimum erat breves et succosos psalmos seligere de regno Dei, lectio- 
nes breves et optimas sumere ex eisdem litteris encyclicis. Insuper addi- 
tur consecratio ad Sacratissimum Cor, idque mense octobri quo iam 
praescribitur recitatio rosarii cum litaniis et oratione ad Sanctum Ioseph. 
Singula optima, sed unita sunt graviora pro pietate nostri temporis. 
Est principium saepius in liturgia et vita spirituali quod demum aman- 


25 Cf. p. 325. 

dandum est: nova addere et addita implicare, nulla habita ratione de 
his quae iam ordinata sunt. 

Quartum et ultimum principium: servetur pro Breviario quam ma- 
xime lingua latina iuxta voluntatem Summi Pontificis, servatis mediis 
necessariis. Et sane novi sacerdotes nonne discunt linguas vernaculas 
alias quam suam propriam? Cur non discunt latinam? 

Card. Bea: Liceat aliqua notare ad n. 71, pag. 10, 26 de revisione 
psalterii feliciter incohata et perducenda ad finem. 

De ipso numero nihil dicendum est. Aliter de Declaratione. Ibi 
iuxtaponuntur Psalterium a professoribus Pontificii Instituti Biblici 
cura emendatum, « iussu Pii Papae XII edito et ab eodem Summo Pon- 
tifice in usum liturgicum inducto » et varia alia studia, v. g. P. Roberti 
Weber et aliorum. Haec autem non sunt eiusdem rationis. Psalterium 
« Pianum », ut vocari solet, ab ipso Summo Pontifice approbatum et in 
liturgiam inductum est; alia autem studia sunt indolis privatae. Iam 
vero quae Pius XII fecerat, etiam eius successor, Summus Pontifex 
Ioannes XXIII, probavit. Em.mus Card. Secretarius Status, tunc Card. 
Tardini b. m., litteris die 16 martii anni 1959 ad Em.mum Card. Prae- 
fectum S. Congregationis Rituum, tunc Card. Caietanum Cicognani 
b. m., datis, communicavit, Summum Pontificem in iis quae praedecessor 
de psalterio statuerat, nihil mutare velle; sed hoc non impedire « che 
possono essere apportati alia versione stessa opportuni ritocchi » (« quo- 
minus ad versionem ipsam opportunae emendationes apportentur »). 

Ut Summus Pontifex ipse mihi viva voce exposuit, agitur maxime 
de latinitate. Quantum ad eam, desiderium fere commune erat, ut lati- 
nitas christiana quam maxime adhiberetur. Huic desiderio satisfiet. 
De « usu liturgico » alia est quaestio. Etiam nunc in sacra liturgia habe- 
tur differentia inter textus qui derivantur ex versione praehieronymia- 
na et eos qui habentur ex Vulgata. Sacra Liturgia per multa saecula hanc 
diversitatem sustinuit et recte fecit. Propterea non videtur esse deside- 
randum, ut nunc omnes textus iterum ad textum Vulgatae reducantur, 
nisi ubi Vulgata sensum originalis recte exprimit, id quod non semper 
obtinet. Propterea illud quod dicitur in schemate de accommodatione ad 
usum liturgicum, cum moderamine est considerandum. Quantum vero 
attinet ad ipsam versionem et eius concordiam cum textibus originali- 
bus, critici competentes uno ore agnoverunt, eam omnino adesse. Nulla 
igitur ratio est, ut de indole accurata versionis iterum agatur. Liceat 
addere Summum Pontificem gl. regnantem in eadem epistula ad Emi- 

nentissimum Cardinalem Praefectum S. Congr. Rituum decidisse, ut or- 
do datus Instituto Biblico a Pio XII b. m., valeat etiam in posterum, ut 
scii, fiat nova ver sio totius S. Scripturae suppositis textibus originalibus 
Hebraico, Aramaico et Graeco. Item Summus Pontifex approbavit nor- 
mas quae iam a Pio XII datae erant et probatae erant pro traductione 
Novi Testamenti. Insuper Summus Pontifex decidit ut in Breviario Ro- 
mano reformando textus biblici inserantur secundum illam novam tra- 
ductionem. 

Haec sunt quae ipse Summus Pontifex iam statuit et, ni fallor, nul- 
la ratio est cur Concilium hanc rem summa Pontificis auctoritate deci- 
sam iterum in quaestionem vocet. Propterea secundum humilem meum 
iudicium Concilio, si aliquid proponetur, tantum textus ille qui habetur 
in ipso numero, nihil autem dicatur de iis quae in declaratione haben- 
tur. Haec ad informationem eorum Eminentis simorum et Excellentissi- 
morum Patrum qui forse de hac re non satis plenam notitiam habent. 

Ad numerum 73, pag. 11: 27 « passiones seu vitae Sanctorum ad fidem 
historicam reddantur ». Videtur dicendum etiam hic cum magna modera- 
tione procedendum esse. Non videtur esse aequum et opportunum om- 
nes illas antiquas relationes partim quidem legendarias Sanctorum et 
Sanctarum qui nunc habentur in Breviario, simpliciter removere. Etiam 
illae legendae sunt expressio fidei et devotionis catholicae illorum tem- 
porum et vix aequum esset ex Officio omnia fere removeri quae dicuntur 
v. g. de Sancta Caecilia, de Sancta Agatha, de Sancta Lucia et de non 
paucis aliis Sanctis. Nisi fallor, in hac re summa cum ponderatione et 
etiam cum reverentia procedendum erit. In ipsa lectione innui poterit 
agi de traditione « legendaria » v. g. «ut pie traditur ». 

De numero 77, pag. 13: 28 de Horis in Ecclesiis cum fidelibus simul 
celebrandis: haec fortasse valere possunt pro regionibus linguarum neo- 
latinarum. Num exsecutioni mandari possint in regionibus aliis, alia 
est quaestio. Propterea videtur rem non ita absolute dicendam esse 
ut hic proponitur. Relinquatur singulis Episcopis vel etiam conferen- 
dis Episcoporum diversarum regionum, ut illa ordinent quae secundum 
illas respectivas regiones videntur esse utilia et servire ad devotionem 
populi. 

Card. Browne: 1) Si propositum sub n. 77 pag. 13 introducatur, 
maxime cavendum erit ut prudenter fiat. Magna enim pars fidelium to- 
taliter incapax est talis dispositionis exequendae. 


37 Cf. p. 319. 
Cf. p. 320. 

2) Timeo valde quoad dispositionem de usu alterius linguae prae- 
ter Latinam ut pag. 14 29 n. 79, a, habetur. 

3) Nullum verbum inveni in Schemate de festis B. M. V. nec de 
festis SS. Apostolorum. Estne hoc progressus? Fere totum Schema bo- 
num videtur si in eodem inseri possit ut pars pleno iure liturgica cultus 
B. M. V., Apostolorum, Martyrum, Confessorum et Sanctarum Mulierum, 
Virginum et non Virginum. Dies Dominicae necnon Tempora Adventus 
et Quadragesimae reservari possent, paucis diebus exceptis, Mysteriis 
Domini. Alia anni tempora feriata possent pleno iure reservari cultui 
B. M. V. et Sanctorum. Quantum ad reliqua propendo pro iis quae dicta 
sunt ab Em.mis Cardd. Ottaviani, Ruffini et Godfrey. 

Exc. Seper: Duo mihi in Schemate desiderari videntur, quae sunt 
potius iuridica quam liturgica, sed pertinent ad complementum mate- 
riae de Officio divino, saltem quando agetur de novo Codice parando. 

1. Quoad naturam obligationis divini Officii recitandi (n. 15-b, 
pag. 12 30 ). 

Obligatio officii divini recitandi gravis reputatur. Hoc valet pro 
toto officio. Sed qualis omissio partis Officii gravis censetur? Quamvis 
auctores id passim affirment, difficile est demonstrare omissionem unius 
parvae horae gravem culpam inducere. Attenta quantitate hoc dici non 
potest. Argumentum ex unitate Officii servanda, quod affertur, parum 
probare videtur, saltem non convincit. Bonum est aliquid hac de re 
dicere et non totam rem semper in confuso relinquere. 

Forsan dici posset Matutinum cum Laudibus et Vesperis sub gravi 
obligare, alias vero partes (horae minores et completorium) ad libitum 
recitari posse. Istae partes forsan tunc cum maiore devotione dicentur. 

2. Quoad potestatem Episcoporum (vel etiam confessariorum) di- 
spensandi vel commutandi Officium. 

Nullibi in Codice dicitur Episcopos habere potestatem dispensandi 
vel commutandi Officium. Ita Episcopi minus valere videntur hac in 
re quam simplices superiores locales religiosorum, qui bene sciunt se 
posse pro suis subditis commutare recitationem Officii in recitationem 
modicarum precum. Similiter dicitur religiosos (saltem aliquos) habere 
facultatem recitandi Rosarii loco Officii si iter peragunt. 

Si agitur de sacerdotibus saecularibus, ipsi ad consulendos probatos 
auctores remittuntur, ubi invenire possunt causas excusantes. Vel Epi- 
scopus utitur facultate generali can. 81. 


29 Cf. p. 321. 
Cf. p. 320. 

Scio aliquem sacerdotem iuniorem qui, ob multos labores nervis 
debilitatus, Vicarium generalem adiit et pro duabus hebdomadis dispen- 
sationem a recitatione Breviarii petiit. Vicarius generalis tunc varios 
auctores consuluit et nullibi invenit se habere eiusmodi potestatem di- 
spensandi. Ut aliquo modo petenti satisfaceret, dixit petenti: pro ho- 
die dispenso tecum; vespere veniet alter Vicarius generalis Exc.mus X., 
eum adeas et ulteriorem dispensationem petas! Si in casu ageretur de 
sacerdote religioso, eius superior certe sciret quid in casu valeat. 

Deberet itaque adesse aliqua expressa dispositio iuris quae Episco- 
pis, et etiam confessariis, facultatem dispensandi vel commutandi con- 
cederet, si causae adsunt. Nam experientia monstrat sacerdotes generatim 
difficulter de seipsis pronuntiare velle se esse a recitatione excusatos. 

Exc. Yago: In pagina octava 31 numero septuagesimo, scribitur: 
«...cursus horarum ita instauretur ut “Horis” veritas reddatur...». 

Matutinum vero nescio quomodo aptetur. Quod dicitur de matutino 
pagina 9 32 littera a) non mihi videtur aptatio. 

Omnes exoptant ut officium divinum ita accommodetur vitae sacer- 
dotis pastoralis ut fiat vere efficax medium ad vitam spiritualem sacer- 
dotum fovendam. 

Hora vero matutini vitae monachorum conformis, non locum com- 
mode et in veritate invenit in die sacerdotis pastoralis hodierni. 

Quapropter debet haec hora aut aboleri aut locum cedere lectioni 
Sanctae Scripturae vel scriptorum antiquorum vel etiam sublimiorum 
theologiae spiritualis magistrorum hodiernorum. 

Nam haec lectio qualibet diei hora fieri potest sub gravi per tempus 
determinatum, etiam in lingua vernacula. 

Attamen, si ut hora canonica, matutinum servetur, suadendum est 
ut solummodo uno nocturno constet secundum vota Episcoporum ut 
dictum est in hoc schemate, quia sacerdotes pastoralibus obligationibus 
gravati, praesertim diebus festivis, tempus non habent ad haec perpul- 
chra tria nocturna gustanda. 

4) SUFFRAGIA SODALIUM 

Card. Tis serant: Placet iuxta modum: 1 id est reformatio fiat 
cum prudentia et una vice tantum. Psalterium per longius tempus di- 
stribuatur. Libertas detur pro tempore recitationis. Psalterium malue- 

31 Cf. p. 317. 

32 Cf. p. 318. 

1 Cf. p. 336. 

rim in translatione a Benedictinis recenter praesentata, quia similior est 
illi qua Patres latini usi sunt. 

Card. Micara: Placet iuxta modum. 

In primis, parum expedire videtur ut in restituenda Horis canoni- 
cis veritate (n. 70, pag. 8 2 ), tempus fere determinatum recitationi etiam 
privatae non solum suadeatur sed quasi, ni fallimur, praecipiatur, cum 
hodiernae vitae conditiones persaepe, proh dolor!, hanc regulam servari 
non sinant. 

Item, non oportere videtur ut extensio seu duratio Breviarii, quam 
nuper Ecclesia, intuitu pastoralium onerum, « paulisper » contraxit 
(Litt. Apostol. « Rubricarum instructum », 25 iul. 1960), adhuc re- 
ducatur. 

Attamen, incongruum videretur solemnioribus diebus sacros mi- 
nistros curis pastoralibus magis fatigatos, gravius onerari per triplex 
Nocturnum (pag. 9, 3 ad a). 

Distinctio inter recitationem privatam et choralem, quam schema 
pag. 9, contra plurium Episcoporum optatum reicit, multis fortasse dif- 
ficultatibus obviaret. 

Card. Pizzardo: Placet iuxta modum: nempe cum animadversio- 
nibus ab Em.mo Card. Tisserant quoad lectiones circa Martyres et ab 
Em.mo Card. Ottaviani quoad Breviarium Sacerdotum in lingua latina. 

Card. Aloisi Masella: Placet iuxta modum: adhaereo iis quae 
dicta fuerunt ab Em.mis Cardd. Tisserant, Jullien, Confalonieri. 

Card. Ferretto: Placet iuxta modum: attente scilicet perpensis et 
sapienter compositis quae Em.mi Patres dixerunt ut Horae canonicae, 
veneranda antiquitate et unitate innixae atque historice expolitae, effi- 
cacius et iucunde fovere pietatem queant (iuxta ea quae dixerunt praeser- 
tim Cardd. Decanus, Spellman, Ruffini, Ottaviani, Jullien). Ad Conci- 
lium Vaticanum tantum generalia proponantur. 

Card. Gon^alves Cerejeira: Placet. Omnino adhaereo iis quae 
optime ab Em.mis Card. Decano et Jullien dicta sunt; speciatim ratione 
habita observationum pro brevitate et pro aptatione conditionibus ho- 
diernis factarum. 

Card. Lienart: Placet iuxta modum: ratione etiam habita de his 
quae dixerunt praesertim Em. mus Card. Decanus de Martyrologio et 


2 Cf. pp. 317-318. 

Em. mi Cardinales Leger, Richaud, Alfrink, Jullien, de Officio Divino 
aptando, pro Sacerdotibus recitationi chorali non obligatis necnon de 
animadversionibus ad perficiendum schema a pluribus aliis Patribus al- 
latis. 

Card. Tappouni: Placet iuxta modum: i. e. secundum considera- 
tiones Em .mi Cardinalis Jullien. 

Card. Copello: Placet iuxta modum, attentis iis quae dixerunt 
Em .mi Tisserant, Ruffini, Godfrey, Ottaviani, Jullien. 

Desideratur duplex Breviarium, communitarium unum, privatum 
alterum; paucitas Sacerdotum hoc exigit, cum nunc etiam in cathedra- 
libus raro dicatur Breviarium communiter. Desideratur ut Breviarium 
adoptet formam ut in triduo Hebdomadae Sanctae. Constet uno no- 
cturno, et tribus solum in festis Domini et Ss.mae Virginis. Preces ne 
instaurentur. 

Festum Paschatis certae dominicae assignetur. 

Card. Ag agi ani AN: Placet iuxta modum: Concilium commendet 
imo urgeat et imponat revisionem Officii Divini. Haec revisio committi 
debet perficienda ad appositam Commissionem ex peritis sed etiam viris 
apostolicis et Pastoribus compositam, quae, sub ductu S. C. Rituum, at- 
tento schemate quod prae manibus habemus, quod arduo et valde merito- 
rio labore redactum est, attentis item animadversionibus sapienter factis 
ab Em.mis et Exc.mis Patribus, ordinationem adaptatam et responden- 
tem exigentiis et possibilitatibus vitae et activitatis hac aetate, promul- 
gandam submittat Summo Pontifici. 

Assentio Em.mo Card. Tisserant de revisendo martyrologio; Card. 
Spellman: nulla declaratio edatur a Concilio de festo Paschatis stabili 
ac de calendario fixo inducendo; Cardd. Frings, Richaud, Jullien, de 
fovenda commoditate et possibilitate meditationis, ut, oratio publica in 
Breviario et ipsa celebratio S. Missae, et tota vita sacerdotalis quotidie 
per orationem personalem sustineatur, ac impregnetur spiritu vivido 
fidei; Em.mis Cardd. Ruffini et Browne de mentione festorum SS. Vir- 
ginis et Sanctorum. 

Card. McGuigan: Placet iuxta modum: secundum opiniones Car- 
dinalis Tisserant et Cardinalis Ottaviani. Opus revisionis, feliciter in- 
choatum a S. Sede, non a Concilio sed a S. Sede perducatur ad finem. 

Card. Gilroy: Placet iuxta modum: Revisio ulterior Breviarii me- 
lius differenda esset usquedum illa revisio, iam tempore plane recenti 
introducta, in praxim plenius deducta fuerit. 

Opus revisionis, feliciter inchoatum a Sancta Sede, non a Concilio, 
sed a Sancta Sede perducatur ad finem. 

Card. Spellman: Placet iuxta modum: secundum dicta a Cardi- 
nale Ottaviani et a me in folio adnexo. 4 

Card. Frings : Placet. 5 

Card. Ruffini: Placet iuxta modum. Consentio, praeter ea quae 
dixi, 6 cum Em.mis Godfrey et Ottaviani. 

Card. Valeri: Placet iuxta modum: attentis iis quae iam a Patri- 
bus dicta sunt et in primis ab Em.mo Card. Praeside de Martyrologio. In 
particulari adhaereo propositioni Em.mi Card. Ruffini de omittendis 
psalmis imprecatoriis vel saltem aliquibus eorum versiculis. Item optan- 
dum quod opus revisionis Psalterii perducatur ad finem, « respectu ha- 
bito latinitatis et usus liturgici », secundum ea quae ab Em.mo Bea 
dicta sunt. Tandem admodum placet quod ratio publicae orationis 
(n. 76, pag. 12 7 ) agnoscatur quando Sodales cuiusvis Instituti status 
perfectionis partes aliquas divini Officii absolvant. Beatissima Virgo 
Maria magis partes habeat in Officio et in Missis. 

Card. Siri: Placet iuxta modum: scilicet: non placent artic. 71, 72, 
74, 87, 88; ad art. 83: hic articulus ne intelligatur ita ut minuatur de- 
bitus cultus SS. Virginis et Sanctorum, qui est instrumentum ut magis 
et melius Christum adeamus; ratio habeatur eorum quae dixerunt Em.mi 
Tisserant, Godfrey, Jullien, Ruffini. 

Card. Quiroga y Palacios: Placet iuxta modum: hoc est refor- 
matio fiat maxima cum prudentia. Brevior fiat Divinum Officium. Reti- 
neatur lingua latina. Pag. 7 8 linea 19 vice « onerati hoc munere » dicatur 
« insigniti hoc munere ». Adhaereo iis quae dixerunt Em.mi Cardd. 
Tisserant, Larraona, Ruffini, Godfrey, Ottaviani et Jullien. 

Card. Leger: Placet iuxta modum: 9 i. e. iuxta dicta ab Em.mis 
Cardd. Decano, Richaud, Alfrink, Jullien. Si nova editio psalterii expe- 
ctatur, cur ergo non praeparemus adaptationes hodie disputatas? Quia 
si nova editio Breviarii edetur, nova crisis oeconomica in clero habe- 
bitur. Nova Commissio nominetur quam citius et laborem praesentet 
ad Concilium. 

Card. Gracias: Placet iuxta modum. 

4 Cf. pp. 336-337. 

5 Cf. pp. 337-338. 

6 Cf. pp. 338-339. 


7 Cf. p. 320. 

8 Cf. p. 317. 

9 Cf. pp. 339-341. 

N. 70: In declaratione sub numero septuagesimo haec verba haben- 
tur: « desiderandum non videtur duplex Breviarium, communitarium 
unum, privatum alterum ». 

Vultne hoc dicere quod ille qui a solo Divinum Officium recitat, 
illud debet recitare eodem modo quo recitatur in choro vel in com- 
muni? 

Possuntne res ita ordinari ut qui a solo recitat non teneatur dicere 
illas partes quae ad recitationem choralem vel communem sunt magis 
adaptatae, e. gr. responsoria post lectiones et in Horis minoribus. 

Quoad hymnos: hymni pro festis modernis compositi, generatim lo- 
quendo, sunt sat difficiles intellectu, aliter ac hymni vetusti. Ideoque 
in futuro videndum est ut hymni pro novis festis quae forte introducan- 
tur in calendario universali, simplices et faciliores, tam in materia quam 
in forma, sint. 

N. 79. Melius esset determinare pro Divino Officio a clericis in Or- 
dinibus maioribus recitando, unam tantum linguam, sive sit latinam si- 
ve vernaculam. Post recentissimam Constitutionem Apostolicam « Ve- 
terum Sapientia » diei vigesimi secundi huius anni, in qua Summus Pon- 
tifex totis suis viribus insistit ut lingua speciatim in seminariis et insti- 
tutis religiosis virorum proprium suum locum habeat et optime disca- 
tur, mihi videtur quod pro clericis in Ordinibus maioribus necnon pro 
Ordinibus Canonicorum et Monachorum et pro Capitulis, lingua Divini 
Officii latina esse debet. 

Card. Montini: Placet iuxta modum: scilicet quoad substantiam, 
attentis praesertim animadversionibus ab Em.mis Cardinalibus Tisse- 
rant, Leger, Agagianian prolatis, et a Card. Ruffini de mentione in sche- 
mate facienda circa cultum Beatae Mariae Virginis et de omittendis 
Psalmis deprecatoriis in Officio divino. 

Card. Cento: Placet iuxta modum: Schema hoc, in quo Commis- 
sio Liturgica eloquens documentum offert serii laboris ac effectivae com- 
petentiae: gratiae proinde ei agendae sunt. Multa in illo valde bona, 
nonnulla discutienda. Concilium Oecumenicum illud certe magni faciet et 
Commissio quam electuram erit, circa hanc materiam, in redigendo 
schemate definitivo rationem habebit animadversionum a Patribus pro- 
latarum, particulariter ab Eminentis simo Decano quoad correctionem 
Martyrologii, iuxta eximiorum Bollandistarum studia. Maneat obligatio 
recitandi quotidie Breviarium integrum pro omnibus sacerdotibus, eo 
magis si brevius fiet. Reor tamen posse reduci aliquantulum obligatio- 
nem hanc in die dominica pro Parochis, nimiis muneribus gravatis. 

Card. Godfrey: Placet iuxta modum: habita ratione eorum quae 
dixerunt praesertim Eminentissimus Card. Decanus (de revisione Mar- 
tyrologii), et Em.mi Ruffini, Ottaviani, Browne (de Beata Maria Vir- 
gine). Alia dixi in folio adnexo. 10 

Card. Confalonieri: Placet iuxta modum . 11 

Card. Richaud: Placet iuxta modum: secundum quod dixi in di- 
sceptatione et scripsi in folio adnexo, 12 et assensum praebeo ad observa- 
tiones Em.mi Cardinalis Decani. 

Card. Konig: Placet quoad substantiam. Principia generalia Con- 
cilio proponantur et mutationes ne fiant iterum iterumque; attamen fiat 
adaptatio Breviarii ad mentem Cardd. Leger, Richaud, Tisserant. 

Lingua latina remaneat in Officio attamen episcopo detur potestas 
circumscripta admittendi linguam maternam pro singulis. Praxis pae- 
nitentialis Quadragesimae opportune restituenda valde urget quia pra- 
xis vigens multis vulneribus corruit. Adhaereo dictis a Card. Browne. 

Card. Dopfner: Placet iuxta modum: Schema quoad principia et 
particularia valde placet. 

Quoad emendationes quasdam vide folia adnexa. 13 

Assentior dictis a Card. Tisserant de martyrologio et dictis a Cardd. 
Frings, Leger, Richaud et Alfrink. 

Card. Marella: Placet iuxta modum: 1) Corrigatur Martyrolo- 
gium Romanum ad mentem Em.mi Card. Decani. 2) In vita Sanctorum 
saepe desiderantur notae historicae, quando pro certo cognoscuntur, 
sicut dies, annus necnon locus nativitatis et mortis et cetera. 3) De 
psalmis imprecatoriis vel historicis in Divino Officio adhaereo voto 
Em. morum Ruffini et Confalonieri, praesertim si aliquando in sermonem 
vulgarem verterentur pro Sororibus et Fratribus laicis Breviarium reci- 
tantibus, 4) Plura in schemate ex. gr. de tempore recitationis Divini 
Officii et de aliis similibus non magni momenti ordinationibus tamquam 
consilia tantum non praecepta habeantur, cum non ubique et ab om- 
nibus utiliter servari possint, ad mentem Em.morum Decani, Ottaviani 
et Jullien. 

Card. Doi: Placet iuxta modum: scilicet ratione habita observa- 
tionum ab Eminentissimis Patribus factarum, praesertim de abbrevia- 
tione vel de omissione ex psalterio facienda. 


10 Cf. pp. 341-342. 12 Cf. pp. 343-345. 

11 Cf. pp, 342-343. 13 Cf. pp. 345-347. 

Card. Alfrink: Placet iuxta modum: iuxta ea quae dixi et scripsi. 14 

Card. Santos: Placet iuxta modum: i. e. habitis rationibus factis 
ab Em.mis Patribus quoad opportunitatem et commoditatem recitandi 
Breviarium propter onera pastoralia diebus Dominicis et Festivis cumu- 
lantia. Ordinetur etiam Martyrologium iuxta sensum prolatum ab Em.mo 
Cardinali Decano. 

Card. Landazuri Ricketts: Placet iuxta modum: id est quoad 
boras minores schema (pag. 9, 15 litt. b) non clare vel definite solutionem 
tradit. Desideratur ut Commissio bac de re pronuntiet, habita ratione 
adiunctorum hodiernorum, paucitatis numeri sacerdotum et eorum nimii 
laboris in ministerio pastorali adimplendo. Censeo Officium Divinum 
breviorem redigi et leve fieri posse, praesertim quoad horas minores, 
vel tollendo earum obligationem pro illis qui non tenentur obligatione 
chori vel praedictas horas reducendo. Adhaereo opinionibus tam sapien- 
ter expositis ab Em.mo Jullien. 

Card. Ottaviani: Non placet: cum observationibus Em.mi Card. 
Decani et meo voto adnexo. 16 

Card. Jullien: Placet iuxta modum: iuxta ea quae dixi et scripsi 
in foliis adnexis, 17 et iuxta ea quae dixit Em.mus Decanus de Marty- 
rologio. 

Card. Heard: Placet iuxta modum: i. e. ratione habita animad- 
versionum Em .morum Decani, Ottaviani et Jullien. Puto quod pro clero 
omnino insistendum est in usu exclusivo linguae latinae. 

Card. Bea: Placet iuxta modum: 18 ratione habita animadversionum 
a pluribus Em.mis Patribus allatarum in redactione definitiva Officii 
Divini a Commissione post-conciliari facienda, a Sancta Sede dein prae- 
scribenda. Concilium tantum det normas generales. 

Card. Browne: Placet iuxta modum: i. e. attentis praecipue ob- 
servationibus Em.morum Cardd. Tisserant, Ottaviani, Ruffini, Godfrey. 
Sed puto quod schema revisendum est a Commissione composita ex 
Liturgistis, P 'astor ibus animarum et theologis ex professo. Item omni 
nervo conandum est ut clerus ita praeparetur ut Officium latine cum 
fructu recitari possit. Adiungo quaedam in folio adnexo. 19 


14 Cf. pp. 347-350. 17 Cf. pp. 351-354. 

15 Cf. p. 318. 18 Cf. pp. 354-355. 

16 Cf. pp. 350-351. 19 Cf. pp. 355-356. 

Card. Albareda: Placet iuxta modum. Valde maestum pro mo- 
naco benedictino legere nonnulla quae in hoc schemate continentur. 
Sed tempora mutant et etiam aliqua acceptare debemus. Iam S. Bene- 
dictus deplorabat quod antiqui Anachoretae integrum psalterium per- 
diem recitabant, cum nos, negligentes, recitamus per unam hebdoma- 
dam. Habemus progressionem pro psalterio: totum in die, totum in 
hebdomada; nunc nescio si totum per mensem. Sed ex tempore Bene- 
dicti, cum paucis mutationibus nos benedictini possumus ad litteram opus 
Dei continuare. Tempus non sufficit ut neque breviter loqui possim de 
extensione et de profunditate meditationis spiritualis. Iam ex saeculo 
xiv exeunte, in monasterio B. M. Virginis de Monserrato, meditatio spi- 
ritualis, quotidie, conventualiter habebatur. Experientia tamen mea hi- 
storica est, non spiritualis. 

Beat. Gori: Placet iuxta modum: idest: ad mentem Em.mi Card. 
Decani quoad revisionem Martyrologii Romani, et attentis animadver- 
sionibus propositis ab Em.mis Ruffini, Spellman, Godfrey, Gttaviani. 

Beat. Cheikho: Placet iuxta modum: ad mentem Em.morum et 
Exc. morum Patrum. 

Exc. Felici: Placet iuxta modum: altiora tantum principia reti- 
neantur, emendata iuxta animadversiones factas a plerisque. In recita- 
tione Breviarii lingua latina religiose semper servetur. 

Exc. 0’Connor: Placet iuxta modum: Leges Ecclesiae, praesertim 
eae quae conscientiam graviter onerant, « non sunt mutandae pro qua- 
cumque melioratione sed solummodo pro magna utilitate vel necessita- 
te » uti Doctor Communis docet in Summa Theologiae, F-II ae , quaestio 
nonagesima septima, articulus secundus, ad secundum. 

Quod principium etiam ad normas circa Officium recitandum valet. 

Exc. Antezana y Rojas: Placet iuxta modum: id est sine nimia 
mutatione, secundum ea quae dicta sunt a Cardinalibus, speciatim, Lar- 
raona, Spellman, Ruffini, Ottaviani, Jullien, Bea et Browne, circa Di- 
vinum Officium. Etiam prae oculis habeatur quod dixit Em. mus Cardi- 
nalis Decanus de Martyrologio. 

Exc. Beras: Placet iuxta modum: id est secundum ea quae dixe- 
runt Eminentissimi Cardinales Tisserant, Ruffini, Godfrey, Ottaviani et 
Browne. 

Exc. Cooray: Placet iuxta modum: modus est sequens: 

1) Quantum ad adaptationem: ad mentem Em.morum Cardd. Ri- 
chaud et Ruffini. 

2) Quantum ad revisionem Martyrologii: secundum ea quae dixit 
Em.mus Card. Tisserant. 

3) Quantum ad linguam valde caute agendum. Commendo opinio- 
nem Em. morum Cardd. Godfrey et Ottaviani. 

Nota: de lingua: 

In mente habendae sunt necessitates totius Ecclesiae. Unde non ne- 
gligendae sunt conditiones vigentes in regionibus Missionum. 

Si lingua vulgaris substituitur linguae latinae, variae et magnae exo- 
rientur difficultates: 

1) Ordinis practici: de traductione facienda, de typis mandan- 
dis, etc. 

2) Ordinis politici : ubi non habetur lingua nativa communis, de- 
beret recurri ad linguam alienam non-ecclesiastica, cum stigmate colo- 
nialismi contra fideles. 

3) Ordinis moralis : divisio inter sacerdotes ratione diversitatis 
linguae. 

Forsan permitti potest lingua vulgaris religiosis non clericis tan- 
tum ob ignorantiam linguae latinae. Sed adhuc permanebunt difficulta- 
tes super enumeratae. 

Exc. Alter: Placet iuxta modum: Normae generales in Schemate 
enumeratae nn. 70-73 inclusive, placent. 

1) Quoad n. 76 mihi videtur quod « Officia Parva » non sint agno- 
scenda ut publica Ecclesiae oratio. Distinctio inter Officium Canonicum 
proprium et alias preces mihi videtur esse retinenda. Non placet.. 

2) Quoad n. 77 mihi placet tantum si recitatio fiat lingua vernacula, 
ita ut fideles textum intelligant. 

3) Cetera proposita in genere placent (de minimis non curat prae- 
tor), exceptione facta tantum quoad (n. 79) recitationem Officii lingua 
vulgari. Non placet linguam vernaculam adhibere in Officio. 

4) Relate ad n. 70 c)\ Preces matutinae omnino sunt retinendae 
tamquam optima praeparatio ad Missam intelligenter et cum spirituali 
devotione apte celebrandam. Deinde semper permittatur anticipatio die 
praevia, et potius ad unum nocturnum tantum, praesertim diebus maio- 
ris festivitatis, preces matutinae sunt restringendae sicut iam per multa 
saecula die Paschatis. 

3) Uniformitas textus psalmorum valde est desideranda pro omni- 
bus ad Officium obligati. 

Exc. Lefebvre: Placet iuxta modum: secundum quod dixerunt 
Eminentissimi Cardinales Tisserant, Godfrey, Ottaviani, et instituatur 

Commissio peritorum et pastorum qui de his statuat sub auctoritate 
Summi Pontificis. 

Exc. Hurley: Placet iuxta modum: Modus est ut amplior fiat in- 
dagatio ad naturam Matutini bene determinandam. Aut, numero psal- 
morum reducto, fiat lectio divina, aut maneat psalmodia et, lectione 
Sacrae Scripturae amplificata et bene ordinata, supprimantur lectiones 
ex Patribus et vita Sanctorum tamquam valorem nunc mere symbolicum 
retinentes. 

Exc. Perrin: Placet iuxta modum: Multum placet reformatio mar- 
tyrologii ad veritatem historicam reducendam. 

Adhaereo iis quae dicta sunt ab Eminentissimis Cardinalibus Leger, 
Richaud, Alfrink et Jullien. 

Optarem ut schema alterius Breviarii pro recitatione privata confi- 
ciatur et praesentetur futuro Concilio. 

Concilium tantum det normas generales et orientationes. 

Prae oculis habeatur educatio pastoralis populi christiani. Themata 
essentialia spiritualitatis christianae disponantur in ordine ad mysteria 
paschalia. Hoc valet in primis pro Dominicis post Pentecosten. 

Exc. Seper: Placet iuxta modum : 20 attentis dictis ab Em.mo Card. 
Tisserant. 

Exc. Bazin: Placet iuxta modum: secundum observationes Patrum, 
praesertim Card. Tisserant, de martyrologio recognoscendo; Card. Ruf- 
fini, de psalmis imprecatoriis; Cardd. Ottaviani, Jullien, Gracias, de lin- 
gua latina in Breviario; Cardd. Leger, Richaud, Jullien et aliorum, ut 
reddatur Breviarium practicum et utile pastoribus animarum. Stylus 
Breviarii sit simplex et facilis intellectu. 

Antiphonae, ante psalmos, dent ideam principalem psalmi, ad pro- 
vocandam attentionem et dirigendam intentionem. 

Exc. Bernard: Placet iuxta modum: scilicet iuxta votum Eminen- 
tissimi Cardinalis Agagianian, attentis observationibus Eminentissimo- 
rum Tisserant, Leger et Richaud. 

Exc. Bernier: Placet iuxta modum ab Em.mis Cardinalibus Jul- 
lien, Bea et Browne expositum; cum voto ut Martyrologium Romanum 
quamprimum revideatur. 


20 Cf. pp. 356-357. 

Exc. Yago: Placet iuxta modum : 21 attentis animadversionibus Emi- 
nentissimorum Cardinalium Leger, Richaud, Alfrink. Adhaereo iis quae 
dixit Em .mus Card. Jullien. 

Exc. Rakotomalala: Placet iuxta modum: i. e. iuxta observa- 
tiones ab Eminentissimis Ruffini, Godfrey, Ottaviani et Jullien factas. 

Exc. Ngo-dinh-Thuc: Placet iuxta modum: Auditis sapientibus di- 
scussionibus habitis ab Eminentissimis Purpuratis, devenio in conclu- 
sionem hanc: ad concilianda vota oratorum, scilicet ad inveniendum hu- 
milem locum miserrimis horis minoribus, ad spatium vitale amplius 
praestandum lectionibus desumptis a Patribus in unico quidem noctur- 
no, devenio, dico in conclusionem quod melior ordo Breviarii sit ille a 
S. Pio X promulgatus. 

Cur inter sacerdotes pugna non fit circa meditationem, Missam, exa- 
men conscientiae et caetera exercitia tam necessaria pietati, vitae quo- 
tidianae sacerdotali, sed pugna dirigitur speciatim contra Breviarium? 
Ratio mihi videtur quod Breviarium imponitur sub sanctione peccati sive 
venialis sive mortalis pro negligentibus. 

Quaeque sit renovatio Breviarii, non placebit sicut missa aliquando 
fastidiosa fit sacerdotibus, quia natura nostra est debilis, et conatus de- 
bent fieri ut vacemus spiritualibus; non est aliud remedium quam abne- 
gare semetipsum. 

Exc. Verwimp: Placet iuxta modum: Ratione habita de eis quae 
dixerunt Eminentissimi Domini Leger et Alfrink. 

In mutatione Breviarii componantur textus non nimis difficiles. 

Etiam officia ultimis annis composita continent partes, v. gr. hym- 
nos fere inintelligibiles. Certe devotio sacerdotum inde non adiuvatur. 

Exc. Jelmini: Placet iuxta modum: schema laudandum. Libenter 
subscribo his quae Eminentissimus Cardinalis Decanus dixit de refor- 
matione Martyrologii Romani et toto corde adhaereo his quae dicta sunt 
sapienter ab Eminentissimis Cardinalibus Ruffini, Confalonieri, Richaud 
ac Ottaviani. Lingua latina semper et solum utatur in divino Officio. 
Officium divinum maneat sine ulterioribus reductionibus. Humillime 
opto importandam ac necessitatem diligentis recitationis Divini Officii 
sacerdotibus magis atque magis commendandam esse ne (veniam peto) 
in laicismum practicum sensim sine sensu cadant: quod periculum ho- 
die parum non est. 


21 


Cf. p. 357. 

Exc. Suhr: Placet iuxta modum: ratione habita eorum quae di- 
xerunt Em. mus Card. Decanus de martyrologio et de versione psalterii, 
Em. mus Card. Ruffini de psalmis deprecatoriis et Em.mus Card. Alfrink 
circa usum linguae vernaculae in recitatione Officii divini. 

Rev. Gut: Placet iuxta modum: secundum dicta Cardinalium Le- 
ger, Richaud, Alfrink, Jullien. Plene assentio cum Em.mo Card. Bea, si 
postulat unicum psalterium pro tota Ecclesia: etiam monachi volunt 
cantare laudes Dei in unione cum tota Ecclesia. Tentamen benedictino- 
rum in hoc consistit, ut egregia exegesis psalterii piani coniungatur cum 
lingua antiqua ecclesiastica S. Hieronymi. Non obstantibus tantis aucto- 
ritatibus mihi liceat defendere psalmos imprecatorios, ut in diem magis 
conscii simus et Deo grati de pulchra evolutione revelationis divinae. 

Rev. Sepinski: Placet iuxta modum: i. e. adhaereo voto Em.mi 
Cardinalis Decani quoad recognoscendum Martyrologium necnon voto 
Em.mi Godfrey et aliorum Patrum quoad servandam linguam latinam 
in recitatione divini Officii a clericis facta. Alias observationes in folio 
adiungo. 

Non placet pag. II, 22 lin. 9: « Vesperis cotidie Preces inserantur ». 
Recenter preces pro diversis horis suppressae sunt. 

Non placet pag. 11, linn. 11-12: « In fine Horarum canonicarum, 
loco orationis diei, dicatur oratio dominica seu Pater noster ». Praefer- 
rem hac in re nihil innovari. 

Non placet quod dicitur pag. 14, 23 linn. 5-10 circa facultatem con- 
ferendarum episcopalium pro Clericis in recitatione Officii divini lin- 
guam vernaculam seligendi loco linguae latinae. Lingua latina, una ex 
gemmis Ecclesiae occidentalis, conservari et excoli debet. Idem dicatur 
de « declaratione » pag. 15, 24 linn. 27-34. 

Alia placent, praesertim quae dicuntur pag. 22, 25 n. 88, de « Calen- 
dario fixo inducendo ». 

Rev. Janssens: Placet iuxta modum: adhaereo sententiae Em.mi 
Card. Tisserant quoad Martyrologium; quod ad reliqua, adhaereo Em.mis 
Cardd. Lienart, Leger, Richaud, Alfrink, Jullien, Bea. 


22 Cf. p. 319. 

23 Cf. p. 321. 

24 Cf. p. 322. 

25 Cf. p. 326. 

VIII 

DE SACRAMENTIS AC DE S. LITURGIA 

(Quinta Congregatio: 30 mart. 1962) 


1) SCHEMA PROPOSITUM A COMMISSIONE DE MISSIONIBUS 

INTRODUCTIO 

Salvificum opus Christi, cunctis gentibus destinatum, perenne redditur 
assidua applicatione sacramentorum quae « praecipua sanctificationis et sa- 
lutis media » x ex positiva voluntate divina instituta sunt. 

De his adiumentis ad salutem necessariis, Sancta Synodus opportunum 
duxit quosdam iuridicos aspectus considerare ac, ad eosdem quod attinet, 
peculiarem seu benigniorem disciplinam decernere, spiritualibus missionum 
exigentiis accommodatam. Ne plurimi fideles supernaturali carerent adiu- 
torio si et pro istis lex communis urgeretur, praedicta S. Synodus curavit 
ut Ordinarii locorum, nec non sacerdotes missionarii, certis occurrentibus 
conditionibus, relate ad sacramenti confirmationis et poenitentiae admini- 
strationem, ad matrimonii celebrationem aut dissolutionem, si « privilegium 
fidei » applicari expediat, specialibus gauderent facultatibus. 

Maximum quoque adiumentum spirituale fideles deducunt ex activa et 
fructuosa sacris functionibus adsistentia. Quod vero obtineri nequit nisi 
ipsi christifideles preces Deo exhibitas corde et mente advertant. Quam 
ob rem S. Synodus consilium habuit ut, potissimum pro Missionibus, ubi 
lingua latina fere omnino ignota est, quaedam flexibilitas, certis normis mo- 
deranda, in libris liturgicis admittatur. 

I - De Liturgiae aptatione in Missionibus 

Ex S. Scriptura scimus quod omnes linguae ordinatae sunt ad laudem 

Christi; I 2 talis laus maxime in liturgia efficitur, in qua lex intelligibilitatis 
linguae cultus pro omnibus adunatis ab Apostolo enunciata fuit . 3 Diversitas 
consuetudinum et rituum semper in Ecclesiis adfuit, divitiam unitatis Eccle- 
siae quam maxime ostendens . 4 

Ecclesia nempe regionaliter constitui debet ita ut materne vivere queat 
in omnibus variis regionibus, cum formis quidem ecclesiasticis haud a cano- 
nibus vitae autochtonis alienis. Sic variae Ecclesiae particulares proprios 
faciunt et Christo consecrant omnes positivos humanitatis valores maxime 
secundum loca variantes, qui vero non restringuntur ad unam tantum partem 
geographicam mundi aut in una tantum cultura. Diversitates ergo adesse 
debent inter Ecclesias particulares, quae tamen sarta tectaque tenent divinae 


24 



370 


SESSIO V - ACTA 


Ecclesiae constitutionis elementa: « In una fide nihil officit sanctae Ecclesiae 
consuetudo diversa ». 5 

Momentum magnum Sacrae Liturgiae pro missionibus, magis ac magis 
intelligitur, etiam in multis territoriis missionariis, nostris praesertim tem- 
poribus, partim ex eo quod hodie aliqua missionis subsidia quae maximi 
pretii aliquando considerabantur, scholae nempe et nosocomia catholica, in 
angustum venerunt, immo, pluribus in locis qua talia exclusa sunt. Etiam 
ex consideratione magis nunc elucenti, quod S. Liturgia, ut finem suum pa- 
storalem cultualemque apprime consequatur, cum actuosa Christifidelium 
participatione et sacrorum textuum ac rituum intelligentia, perspicua esse 
debet. 

Haec perspicuitas necessario requirere videtur, et quemdam usum lin- 
guae vernaculae, et quamdam rituum adaptationem ad ingenium populorum 
et ad conditiones locales. Quae quidem magni ponderis sunt specialiter pro 
missionibus, licet cum magna prudentia tractanda forsitan etiam nonnisi post 
longum temporis spatium maturanda sint, ne graves errores committantur. 

Quare Sancta Synodus decernit: 

1. Admittitur in libris liturgicis quaedam flexibilitas, praesertim pro 
Missionibus, ita ut S. Liturgia adaptari possit ad ingenia diversorum popu- 
lorum. 

2. Amplitudo et limites huiusmodi flexibilitatis a Sede Apostolica defi- 
niendae sunt, praeter ea quae in Sancta Synodo praescripta aut concessa in- 
veniuntur quoad vitam liturgicam. 

3. Adaptatio autem Conferentiis Episcopalibus relinquitur, quae acta 
et decreta ad S. Sedem transmittant, nec eadem antea promulgentur quam 
recognita fuerint. 

II - De ministro extraordinario confirmationis 

Quoniam « illi qui confirmationem accipiunt, quae est sacramentum ple- 
nitudinis gratiae, Christo conformantur, in quantum ipse a primo instante 
suae conceptionis fuit plenus gratiae et veritatis » 6 ideoque spiritualiter pul- 
chriores evadunt, venustioribus scilicet sese perficiendo lineamentis Christi, 
cuique christifidelium durum est ab hac vita sine confirmatione migrare 
« non quia damnetur, nisi forte propter contemptum, sed quia detrimentum 
perfectionis pateretur ». 7 Patres igitur huius S. Synodi nihil antiquius, nihil 
carius habent quam omni cura consulere ut omnes in resurrectione perfecti 
appareant secundum illud: « donec occurramus omnes in virum perfectum, 
in mensuram aetatis plenitudinis Christi » s ideoque statuere ut morituris 
hoc sacramentum dandum sit, servato quidem ordine, etiam a simplici sa- 
cerdote. 

Huiusmodi extensio unice cedit in bonum animarum, cum perspectum 
sit Ordinarios locorum, pro zelo suo, nil intentatum relinquere ut subditi 
rite praeparati tempore opportuno sollemniter confirmentur ab ordinariis 

ministris, qui sunt Episcopi, ita ut fideles, perfecti et Christi milites, maxime 
conferant apostolatui. Propterea omnino evanescit timor ne, propter exten- 
sionem facultatis, hoc sacramentum parvi aestimetur. 

Facta concessione hac amplissima, in memoriam revocanda est obligatio 
adnotandi collatam confirmationem in libris paroecialibus. 

His perpensis, Sancta Synodus decernit: 

1. In periculo mortis sacramentum confirmationis valide administrat pa- 
rochus vel alius sacerdos de eiusdem parochi aut Ordinarii loci licentia, sal- 
tem rationabiliter praesumpta. 

2. Qui confirmationis ministri munere in dictis adiunctis functus est, 
graviter onerata conscientia, praescriptum can. 798, de collatae confirma- 
tionis adnotatione, observet. 


III - De ABSOLUTIONE SACRAMENTALI, EXTRA MORTIS PERICULUM, 
FORMA COMMUNI DANDA 

Sacramentum Poenitentiae, ad modum iudicii a Christo Domino institu- 
tum, postulat ut fideles, sacramentalem absolutionem petentes, coram sacer- 
dote sistent, ad confessiones audiendas approbato, eique omnia et singula 
peccata mortalia post baptismum commissa, hucusque nunquam potestati 
clavium submissa ac directe absoluta, revelent et accusent. 

Haud infrequenter tamen, praeter casus in quibus agitur de mortis pe- 
riculo, ob sacerdotum parvum numerum ac territorii vastitatem, ob leges 
civiles adversas aliamve eiusdem generis causam, in certis locis missionum, 
sicut et in quibusdam aliis orbis terrarum regionibus, christifideles impe- 
diuntur quominus singuli confessarium adeant ad confessionem peragendam. 

Gravissimum spirituale damnum inde obveniret fidelibus qui in dictis 
adiunctis versantur, si absolutione sacramentali et gratiae auxiliis ab eadem 
manantibus per notabile spatium temporis, secus nulla sua culpa, carere 
cogerentur. Ad providendum saluti animarum praedictorum christifidelium 
expedit ut Ordinarii, ubi et quatenus ipsis omnino necessarium videatur, 
atque eorum onerata conscientia, in proprio territorio, sacerdotibus conce- 
dere valeant facultatem impertiendi sacramentalem absolutionem generali 
formula, sine praevia peccatorum confessione a singulis christifidelibus pe- 
racta, firma utique manente obligatione deinceps, prima data occasione, ac- 
cusandi singula peccata absolutione turmatim accepta remissa. 

Quod praecepto divino de integritate confessionis minime obstat, cum 
Deus nolit ultra humanas vires sive physicas sive morales, hanc urgere obli- 
gationem. 

Quapropter Sacra Synodus decernit: 

1. Etiam extra mortis periculum, si christifideles prae eorum multitu- 
dine ac temporis angustia, aut alia gravi de causa singuli audiri nequeunt, 
sacerdotes in missionibus adlaborantes, cum Ordinarii licentia, eos absolvere 
possunt turmatim, communi formula, absque praevia orali confessione, si 

secus poenitentes diu sacramentali gratia et Sacra Communione carere co- 
gerentur. 

2. Sacerdotes autem sic absolventes ne omittant poenitentes docere ab- 
solutionem non esse profuturam, nisi rite dispositi fuerint, eisque obligatio- 
nem manere integram quoad mortalia peccata confessionem suo tempore 
peragendi. 

IV - De ieiunio eucharistico praesertim in missionibus 

Inde ab antiquissima aetate consuetudo invaluit Eucharistiam christifi.de- 
libus ieiuniis administrandi. Idem ieiunium iis quoque praescribebatur, qui 
eucharisticum celebraturi erant sacrificium. Quandoquidem lex ieiunii ma- 
xime confert reverentiae huic Sacrosancto Sacramento debitae necnon pie- 
tati religiose fovendae ad fructus sanctitatis efficacius augendos. Quanta cura 
Ecclesia Eucharisticum ieiunium servandum curaverit, ex eo facile erui 
potest, quod, volventibus saeculis, quamvis novae temporum rerumque con- 
ditiones suadere visae fuerint ut lex ieiunii aliquantulum relaxaretur, vix 
aut ne vix quidem concessae fuerant facultates ac veniae, nedum generales, 
sed vel particulares, praesertim ad sacerdotes quod attinet. 

Verum, postremis hisce temporibus, ex una parte pietas erga Augustum 
Altaris Sacramentum alacriter crescit, sollicita Summorum Pontificum cura, 
ac peculiariter Sancti Pii X, qui omnes adhortatus est ut, quam creberrime, 
immo cotidie si possent, ad Angelorum mensam accederent: ex altera parte 
usus societatis actioque vitae communis ita funditus mutantur, ut homines 
a divinis participando mysteriis abstraherentur, si Eucharistici ieiunii legem 
eodem prorsus modo ac paucos ante annos observare deberent. Quamobrem, 
Pius XII, Pontifex Maximus, opportunum esse duxit ut disciplina ieiunii 
eucharistici reformaretur, hodiernis rerum exigentiis, in quantum fieri potest, 
accommodans sanctitatique et dignitati huius Sacramenti, quo meliore fit 
modo, consulens, donec lex definitive sancita fuerit per litteras Apostolicas, 
motu proprio datas, « Sacram Communionem » diei 19 martii 1957. 9 

Nihilominus plures Antistites vota detulerunt ut tempus ieiunii eucha- 
ristici, tam pro sacerdotibus celebraturis quam pro christifidelibus ad S. Sy- 
naxim accessuris, pariter computaretur ab ipsa S. Communione. Nam, licet 
Communio sacerdotis, secus ac fidelium, faciat partem integrantem Sacri- 
ficii Missae, ieiunium tamen intuitu potius ipsius Communionis est prae- 
scriptum. Praeterea plura incommoda exinde sacerdotibus caventur, qui vel 
ipsa lege liturgica vel praedicatione vel alia causa Missam litant solito lon- 
giorem. 

Altera vero sollicitudo Episcoporum, attentione digna, respicit peculia- 
rissima rerum adiuncta, in quibus fidelis observatio vigentis legis aliquatenus 
importuna videtur, quaeque praesertim in missionibus maxime urgent. Saepe 
enim contingit ut ipsi evangelii praecones, gravissimis exantlatis laboribus 
atque itinerum difficultatibus omne genus superatis, serius tantum Euchari- 

sticum Sacrificium, et quidem haud raro bis vel etiam ter, celebrare debeant, 
quin inter unam et alteram Missam intercesserit spatium trium horarum. 
Fideles quoque iisdem fere in rerum adiunctis versari quandoque accidit, 
cum aut iter arduum atque asperum facere aut adventum sacerdotis quomo- 
documque retardatum expectare teneantur, ut tandem aliquando Eucharisti- 
cum participare queant Sacrificium et sanctissimo Christi Corpore refici. Nec 
spernenda aut parvi pendenda est difficultas, quae ex eo provenit quod usus 
horologii quibusdam in regionibus vel saltem apud certas personarum cate- 
gorias, rerum copia destitutas, sat inconsuetus apparet. 

His omnibus rationibus prae oculis habitis, Sancta Synodus decernit: 

1. Disciplina actualis de ieiunio Eucharistico remaneat, tempus vero ieiu- 
nii Eucharistici servandi a S. Communione computetur pro sacerdotibus sicut 
et pro fidelibus. 

2. Si forte quaedam habeantur adiuncta specialia in certis locis missio- 
num, Ordinarii locorum speciali donentur facultate. 

V - De extensione facultatis audiendi confessiones 

Quamvis Episcopi peculiares ecclesias regant potestate ordinaria sub 
auctoritate Romani Pontificis, omnes tamen in universale opus salutis, quod 
Christus Dominus apostolis eorumque successoribus commisit cunctis gen- 
tibus nuntiandum, concurrere et conspirare debent. 

Qua pastores qui propriam convertere debent in sollicitudinem omnium 
ecclesiarum quae Romano Pontifici incumbit, etsi potissimum fideles suis 
curis commissos ad aeternam salutem adipiscendam dirigere eorumque bono 
spirituali efficaciter consulere tenentur, coeterorum fidelium salutem, ubi et 
quatenus opportunum sit, promovere minime eximuntur. 

Maximum obstaculum saluti animarum est peccatum, quo animae aver- 
tuntur a Deo. Expedit ergo ut pastores qui apostolis succedunt, praeter po- 
testatem ordinariam qua gaudent « pro suo quisque territorio », 10 potestate 
delegata augeantur, ad modum privilegii personalis, qua valeant, ex generali 
deputatione, confessiones quorumlibet fidelium, ubique terrarum recipere. 
Nostris enim temporibus, missionalibus regionibus non exclusis, frequenter 
contingere potest Episcopos extra propriae dioecesis fines vagari, necessi- 
tatis causa, qualis est ut Conferentiis episcopalibus, Conciliis Provincialibus 
aliisque huius generis coetibus intersint. Ob similes rationes rogantur Epi- 
scopi, in Conferentiis Episcopalibus coadunati, facilius concedant iurisdictio- 
nem in tota provincia illis sacerdotibus qui, nullo obice detenti, frequenter, 
maxime ratione ministerii, extra propriam dioecesim versantur. 

Quare Sancta Synodus decernit: 

1. Ipso iure omnibus episcopis conceditur facultas audiendi ubique con- 
fessiones quorumlibet fidelium. 

2. Sacerdotes omnes, nullo canonico impedimento detenti, ubique terra- 
rum confessiones aliorum sacerdotum audire valent. 

3. Episcopi in Conferentiis Episcopalibus coadunati curent ut facilius 
concedatur sacerdotibus facultas audiendi confessiones in tota provincia ec- 
clesiastica, regione aut natione. 


VI - De reformatione formae iuridicae celebrationis matrimonii 

Quo securius evitentur incommoda quae ex clandestinis coniugiis oriun- 
tur, disciplina canonica edicit: « Ea tantum matrimonia valida sunt quae 
contrahuntur coram parocho, vel loci Ordinario, vel sacerdote ab alterutro 
delegato et duobus saltem testibus ». VII * 1X 

At, maxime in locis missionum, accidere potest quod haberi vel adiri 
nequeat, aut omnino aut sine gravi incommodo, sacerdos dicta potestate prae- 
ditus. Quamvis ex ipso iure 12 specialibus in adiunctis provisum sit per for- 
mam extraordinariam, tamen anxietates de eiusdem recta applicatione ac de 
matrimonii validitate experiri possunt. Opportunum ergo videtur ut saltem 
delegationes generales, quae hucusque, ex iure communi, solummodo vicariis 
cooperatoribus pro paroecia cui addicti sunt, concedi possunt, 13 coeteris 
quoque sacerdotibus ab Ordinariis locorum demandari valeant. 

Praeterea, contingere potest ut ingenio quorundam populorum, forma 
canonica nimis simplex appareat, cum ipsi modum externum exprimendi ma- 
trimonialem consensum pluribus exornent sollemnitatibus, aut eadem forma 
canonica iuxta mores apud eos receptos ac vigentes pudoris offensionem 
constituat aut significet. 

Quapropter Sacra Synodus decernit: 

1. Ordinariis locorum in missionibus concedatur facultas tribuendi li- 
centiam etiam habitualem adsistendi matrimonio in toto territorio cuilibet 
sacerdoti. 

2. Ordinariis missionum in Conciliis provincialibus aut plenariis congre- 
gatis concedatur facultas adaptandi formam celebrationis matrimonii, tum 
iuridicam tum liturgicam, iuxta mores, consuetudines aut speciales circum- 
stantias populorum vel locorum, dummodo certe constet de mutua et externa 
manifestatione consensus ex utraque parte. 


VII - De simplificatione impedimentorum matrimonialium 

Ut matrimonii sanctitatem eiusque bona tueantur, utque hominum teme- 
ritatem et inconsiderantiam refrenet, Ecclesia non pauca impedimenta ipsa 

statuit, alia vero iure divino iam posita promulgavit. Sane impedimenta iuris 
ecclesiastici non sunt talis firmitatis ut semper et absolute observari debeant, 
ut patet ex praxi Ecclesiae dispensationis et ex historia iuris impedimenta 
inducentis. Sunt quaedam, quae maxime dependent a vita sociali hominum, 
mutationibus quandoque notabilibus obnoxia. Simplificatio hanc circa rem 
valde optatur a plurimis Ordinariis locorum. Quod utile ac magis necessa- 

rium habendum est in missionibus propter maiorem vitae tenoris diversita- 
tem. Attamen hac in re nec temere nec praecipiter procedendum est, sed omni 
cum circumspectione. 

Iamvero impedimenta, quae in iure « minoris gradus » veniunt, 14 sup- 
primi possunt sine periculo enervandi disciplinam Ecclesiae. Nam dispensatio 
huiusmodi impedimenti, iuxta can. 1054, valet non obstante quocumque vitio 
sive obreptionis sive subreptionis, etsi unica causa finalis in precibus exposita 
falsa fuerit. Ergo eliminatio impedimentorum « minorum » quam plures 
Ordinarii exoptant, dici potest iam in iure vigenti quodammodo praeparata. 

Eadem fere ratione ducti, Patres Concilii Vaticani II de medio tollunt 
multiplicitatem impedimentorum eiusdem speciei, quae occurrunt generatim 
in impedimentis consanguinitatis et affinitatis. Cum autem dispensatio, impe- 
trata pro certo et determinato impedimento, valeat etiam pro alio impedimen- 
to eiusdem speciei in aequali vel inferiori gradu, quod in supplici libello 
bona vel mala fide reticitum fuerit, 15 institutum iuridicum multiplicitatis in 
praxi parum confert rationabili populi christiani disciplinae. 

Verumtamen simplificatio impedimentorum matrimonialium, iudicio huius 
S. Synodi Patrum, minime ita intelligenda est ut simpliciter auferantur quae- 
dam impedimenta hucusque vigentia, sed potius ut disciplina matrimonialis 
apprime respondeat exigentiis hodiernis. 

In missionibus enim haud raro accidit ut mores populi legesve civiles alia 
impedimenta, diversa ab impedimentis iure canonico statutis, a tempore im- 
memorabili admittant ac sanciant. Quamvis sola Ecclesia gaudeat potestate 
regendi matrimonia fidelium, opportunum tamen est ut evitetur occasio scan- 
dali aut vulneris ordini sociali forte inferendi, quod evenire potest si catholi- 
cus ineat nuptias, posthabito impedimento moribus populi introducto. Notum 
est quaedam impedimenta canonica originem duxisse a iure romano et ger- 
manico: huiusmodi spiritus adaptationis aeque extenditur ad territoria mis- 
sionum. Ceteroquin ipse Codex haud semel evidens praebet testimonium ra- 
tionem habendi legis civilis morumve populorum, v. g. in can, 1067, § 2 de 
cura pastorum a matrimonio avertendi iuvenes ante aetatem, qua secundum 
regionis receptos mores, matrimonium iniri solet, et can. 1059 et can. 1080, 
de acceptanda lege civili legalem cognationem respiciente. 

His omnibus mature perpensis, Sancta Synodus decernit: 

1. Omnia impedimenta dirimentia quae in Codice « minoris gradus » 
vocantur, supprimuntur. 

2. Item supprimitur impedimentorum multiplicitas. 

3. Ordinariis Missionum in Conciliis Provincialibus vel Plenariis conce- 
ditur facultas statuendi impedimenta matrimonialia, sive impedientia sive 
dirimentia, in conformitate cum moribus populi, dummodo accedat approba- 
tio Sanctae Sedis. 

VIII - De facultate dissolvendi vinculum coniugale 
Ordinariis locorum concedenda 

Statim ac missionarii, dissitis in regionibus gentilium propagationi fidei 
incumbentes, S. Sedem edocuerunt de necessitate indulgendi paganis circa 
libertatem novas ineundi nuptias, ideoque solvendi primum si quod exstabat 
vinculum, Romani Pontifices, extra casum Privilegii Paulini, matrimonium 
in infidelitate contractum, vi generalis praescripti, certis sub conditionibus, 
consueverunt dissolutum declarare. 

Ratio erat ne homines continentiae servandae haud assueti, ab amplectenda 
fide deterrerentur, necnon ad religionem catholicam conversi, ut in eadem 
permanerent. 

Quae statuta, in Const. Pauli III Altitudo, 1 iun. 1537, S. Pii V Romani 
Pontificis, 2 aug. 1571, Gregorii XIII P opulis, 1 iun. 1585 edita, quaeque 
pro peculiaribus locis scripta sunt, C.I.C. « ad alias quoque regiones in eis- 
dem adiunctis », can. 1125, extendit. 

Haud minores inveniunt ac denuntiant difficultates his temporibus ani- 
marum pastores, maxime qui ob distantiam vel ob politicas rationes S. Sedem 
nullimode vel nonisi gravi cum incommodo adire valent. Plurimi enim oc- 
currere possunt casus quibus non provisum est per dictas Apostolicas Con- 
stitutiones, quorum vero solutio hucusque uni Romano Pontifici reservatur, 
sive matrimonium inter duos infideles initum, sive inter duos baptizatos, 
sive inter partem baptizatam et partem paganam celebratum respiciant. In 
huiusmodi adiunctis saepe saluti animarum aliter seu utiliter et efficaciter 
consuli nequit nisi per rescissionem prioris vinculi. Si tamen ad hanc disso- 
lutionem obtinendam qualibet vice adeunda esset S. Sedes, hoc facile in dam- 
num animarum verteret. 

Expedit ergo, ut fidei amplectendae, servandae aut exercendae quanto- 
cius faveatur ne sit periculum in mora, legem generalem inducere qua, qui- 
busdam impletis conditionibus, imprimis dummodo certe constet carentia 
baptismi saltem in alterutro coniuge perdurans toto tempore vitae coniugalis, 
etiamsi carnalis copula sequuta sit, Ordinarii locorum, coniugibus vinculo 
ligatis ad dignitatem sacramenti non evecto, permittere possunt celebrationem 
novi matrimonii cum parte catholica. Idem valet casu quo plane evidens est 
matrimonium revera nunquam consummatum fuisse post baptismum ex utra- 
que parte susceptum. 

Quare Sancta Synodus decernit: 

1. Quoties Ordinarii locorum in missionum territoriis, ob nimiam distan- 
tiam, politicas rationes aliamve huiusmodi causam, S. Sedem adire nequeunt, 
nec novum matrimonium sine probabili salutis animarum periculo differri 
possit usque dum ab eadem S. Sede dispensatio obtineatur, ipsi valent per- 
mittere celebrationem novi matrimonii cum parte catholica, dummodo certo 
constet carentia baptismi saltem in alterutro coniuge perdurans toto tempore 
vitae coniugalis, etiamsi copula carnalis sequuta sit. 

2. Pariter in iisdem rerum adiunctis et in casibus evidentibus in quibus 
constet, e. g. ob coarctata tempora, matrimonium revera nunquam consum- 
matum fuisse baptismate existente ex utraque parte, possunt novum matri- 
monium baptizatis permittere. 

3. In utroque casu, Ordinarii locorum celebrationem novi matrimonii ne 
permittant, nisi post seriam investigationem secundum normas a Sancta Sede 
latas. 

NOTAE 

1 Can. 731, § 1. 

2 Philip. 2, 11. 

3 I Cor. 14, 13-20. 

4 Ps. 45, 10. 

5 S. Gregorius Magnus, Epist. 43, Lib. I; PL 77, 497. 

6 S. Th., III, q. 72, a. 1, ad 4. 

7 S. Th., ibid., a. 8, ad 4. 

8 Eph., 4, 13. 

9 A.A.S., 49 [1957], p. 178. 

10 Can. 873, § 1. 

11 Can. 1094. 

12 Can. 1098. 

13 Can. 1096. 

14 Can. 1042, § 2. 

15 Can. 1052 cum interpretatione authentica Commissionis Interpretationis, 
die 8 iulii 1948 data {A.A.S., 40 [1948], p. 386). 


2) RELATIO EM.MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Veniam peto ab Em.mis, Exc.mis Patribus, qui iam sunt defatigati: 
nollem iterum et longius ipsos tenere defatigatos. Conabor esse quam 
brevissimus fieri potest. 

Agitur in isto schemate de Sacramentis et de S. Liturgia, de rebus 
quae iam partim fuerunt tractatae in aliis Commissionibus sed habet 
peculiarem momentum pro Commissione etiam de Missionibus. 

In primo schemate sermo est de quadam adaptatione liturgica pro 
locis Missionum. Hoc principium admissum fuit ab ipsa Commissione 
liturgica, propterea nos adoptamus illam; tantummodo nostra Commis- 
sio addidit hanc observationem, quod scilicet adaptatio haec, facienda 
utique intra limites a Sede Apostolica definiendos, debet relinqui con- 
ferendis episcopalibus, quae acta et decreta ad S. Sedem transmittant 
nec eadem antea promulgentur quam recognita fuerint. 

In secundo decreto dicitur: datur parocho vel alio sacerdoti de eius- 
dem parochi aut Ordinarii licentia facultas administrandi valide sacra- 
mentum Confirmationis in periculo mortis, ne plurimi fideles ob caren- 
tiam ministri ordinarii moriantur sine sacramento plenitudinis gratiae. 
Additur: Qui confirmationis ministri munere functus est, graviter one- 
rata conscientia, praescriptum can. 798, de collatae confirmationis ad- 
notatione, observet. 

Decretum tertium: ob sacerdotum parvum numerum ac territorii 
vastitatem, quae circumstantiae contingere solent maxime in locis mis- 
sionum, conceditur sacerdotibus in missionibus adlaborantibus faculta- 
tem absolvendi fideles turmatim communi formula absque previa au- 
riculari confessione, si secus poenitentes diu sacramentali gratia et san- 
cta communione privari cogerentur. Sacerdotes autem sic absolventes 
ne omittant poenitentes docere absolutionem non esse profuturam nisi 
rite dispositi fuerint eisque obligationem manere integram quoad mor- 
talia peccata confessionem suo tempore peragendi. 

Decretum quartum: tempus ieiunii eucharistici servandi a S. Com- 
munione computetur pro sacerdotibus sicut et pro fidelibus. Missio- 
narii enim transmigrare solent de una ad aliam stationem et non raro 
bis vel etiam ter celebrare debent quin inter unam et alteram Missam 
intercedat spatium trium horarum, deinde, ob praedicationem vel aliam 
ob causam, Missam solite longiorem litant. Igitur spatium trium hora- 
rum, sicut pro fidelibus a momento Communionis mensuratur, ita etiam 
pro sacerdotibus, non ab initio Missae, sed a momento praeviso commu- 
nionis in Missa. 

Si forte quaedam habeantur adiuncta in certis locis Missionum, et 
hoc constat S. Congregationi de Propaganda Fide per litteras quae non- 
nunquam perveniunt, Ordinarii locorum speciali donentur facultate. 

In Decreto quinto: nostris temporibus, missionalibus regionibus 
non exclusis, frequenter accidere potest Episcopos extra propriae dioe- 
cesis fines vagari, necessitatis causa, ac fideles eos adire ad confessionem 
peragendam. Ne fideles admirentur et ut emineat collaboratio omnium 
pastorum in sollicitudinem omnium Ecclesiarum, conceditur, iam hoc 
factum est in alia Commissione mihi videtur, ipso iure omnibus Epi- 
scopis facultas audiendi ubique confessiones quorumlibet fidelium. Ad- 
ditur: Sacerdotes omnes, nullo canonico impedimento detenti, ubique 
terrarum, et praesertim, evidenter, in terris Missionum, confessiones 
aliorum sacerdotum audire valent. Episcopi in Conferentiis Episcopa- 
libus coadunati curent ut facilius concedatur sacerdotibus facultas au- 
diendi confessiones in tota provincia ecclesiastica, regione vel natione. 

In Decreto sexto: populi in regionibus missionalibus degentes, ma- 

ximi solent facere caeremonias quae celebrationem matrimonii comi- 
tantur. Qua de re opportunum visum est non tantummodo formae ca- 
nonicae applicationem faciliorem reddere permittendo Ordinariis fa- 
cultatem tribuendi cuilibet sacerdoti licentiam habitualem assistendi ma- 
trimonio, sed etiam eisdem in Conciliis provincialibus aut plenariis 
coadunatis, facultatem aptandi formam, sive canonicam seu iuridicam 
sive liturgicam, moribus populorum, dummodo certe constet de mutua 
et externa manifestatione consensus ex parte utriusque contrahentis. 

In schemate septimo, votum emittitur simplificationis impedimen- 
torum matrimonialium: 

1) Supprimantur omnia impedimenta dirimentia quae in Codice 
« minoris gradus » appellantur. Nam dispensatio horum impedimento- 
rum, iuxta can. 1054 valet nonobstante quocumque vitio sive obrep- 
tionis sive subreptionis, etsi unica causa finalis in precibus exposita pas- 
sa fuerit. 

2) Item votum exprimitur ut supprimatur impedimentorum mul- 
tiplicitas. Tandem, ut evitetur scandalum aut vulnus ordini sociali forte 
inferendum, quod evenire potest si catholicus ineat nuptias posthabito 
impedimento moribus populi recepto, Ordinariis Missionum conceditur 
facultas, in Conciliis seu Conferendis Nationalibus examine ac studio 
elaborata, statuendi impedimenta matrimonialia, sive impedientia sive 
dirimentia, in conformitate cum moribus populi, dummodo accedat ap- 
probatio S. Sedis. 

In Decreto octavo dicitur: cum saepe saluti animarum aliter seu 
utiliter et efficaciter consuli nequit nisi per applicationem privilegii fidei 
et cum recursus ad S. Sedem in singulis casibus difficilis sit, maxime in 
certis regionibus missionalibus, conceditur Ordinariis locorum, certis 
statutis regulis et verificatis conditionibus, facultas permittendi novas 
nuptias. Sic sonat: 

1) Quoties Ordinarii locorum in missionum territoriis, ob nimiam 
distantiam, politicas rationes aliamve huiusmodi causam, S. Sedem adire 
nequeunt, nec novum matrimonium sine probabili salutis animarum pe- 
riculo differri possit usque dum ab eadem S. Sede dispensatio obtineatur, 
ipsi valent permittere celebrationem novi matrimonii cum parte catho- 
lica, dummodo certo constet carentia baptismi saltem in alterutro co- 
niuge perdurans toto tempore vitae coniugalis, etiamsi copula carnalis 
sequuta sit. 

2) Pariter in iisdem rerum adiunctis et in casibus evidentibus in 
quibus constet, e. g. ob coarctata tempora, matrimonium revera num- 
quam consummatum fuisse, baptismate existente ex utraque parte, pos- 
sunt novum matrimonium baptizatis permittere. 

3) In utroque casu — additur — Ordinarii locorum celebrationem 
novi matrimonii ne permittant, nisi post seriam investigationem secun- 
dum normas a Sancta Sede latas vel ferendas, peculiari modo a suprema 
S. Congregatione S. Officii, ad instar illius Instructionis, ad mortem 
praesumptam coniugis a vinculo liberando alterum coniugem. 

3) ANIMADVERSIONES SODALIUM 

Card. Spellman: Videtur quod de omnibus et singulis numeris 
schematis Decreti de Sacramentis ac de Sacra Liturgia quaedam animad- 
versiones non sine ratione proferendae sunt; quae quidem sequuntur. 

I - De Liturgiae aptatione in Missionibus. 

Etiam sine iudicio vel voto de valore huius argumenti, i. e., de 
aptationibus Liturgiae Ecclesiae propositis, non placeret inutilis et prolixa 
repetitio argumentorum in decretis Sanctae Synodi. Datis, non autem 
concessis, rationibus Sacrae Liturgiae aliquomodo aptandae, universa 
haec materia iam a Commissione Liturgica tam generice quam specifice 
pro tota Ecclesia Occidentali in eius schematibus decretorum proposita 
est. Datis, quoque, rationibus particularibus pro aptationibus in terris 
Missionum, quis non concederet Commissionem Liturgicam Sanctae 
Synodi necnon commissionem specialem post-Synodalem ad Sacram Li- 
turgiam recensendam easdem rationes etiam posse perpendere? Nihil, 
ergo, dicendum est de valore propositorum, quia locum hic non habent 
et de eisdem iam diu disceptatum est. 

II - De Ministro Extraordinario Confirmationis. 

Idem ac superius dicendum est, ne Patres Concilii Vaticani II de 
opere prolixo accusentur. Nam Commissio de Disciplina Sacramento- 
rum in eius schemate Decreti de Sacramento Confirmationis facultatem 
administrandi hoc sacramentum, uti ministris extraordinariis in periculo 
mortis, vicariis cooperatoribus extendere proposuit. Citato schemate 
facile adiungentur verba « et in locis Missionum etiam cuilibet sacer- 
doti... etc. » vel alia similia. 

III - De Absolutione Sacramentali, extra mortis periculum, forma 
communi danda. 

Omnino placet hoc propositum tam salutare, immo quasi necessa- 
rium fidelibus missionalibus egestatem sacerdotum patientibus. Animad- 
versio, tamen, de quadam clausula in schemate adhibita afferenda est. In 
parte dispositiva bene scribitur: « absque praevia orali confessione », 
clausula, quidem, ipsius Sanctae Sedis, verbis facultatis aliquantulum 
similis inventa ab ipsa largitae tempore belli mundiali ( A.A.S . , XXXI, 
pag. 712). In corpore, autem, schematis leguntur verba: « sine praevia 

peccatorum confessione a singulis Christifidelibus peracta »; verba, ni 
fallor, aliquatenus ambigua, quia, revera, quaedam confessio etiam a 
singulis, non oralis, quidem, sed aliquo signo facta, saltem per prae- 
sentiam inter absolutionem petentes, certe requiritur. 

IV - De Ieiunio eucharistico. 

Haec reformatio minor disciplinae de ieiunio Eucharistico aptius 
inveniretur aut in quodam schemate Commissionis de Disciplina Sacra- 
mentorum aut in aliquo induito Sanctae Sedis vel in facultatibus quin- 
quennalibus Ordinariis missionalibus concessis, sine necessitate diutur- 
nae disceptationis hoc schemate propositae. 

V - De extensione facultatis audiendi confessiones. 

In capite primo schematis Decreti de Sacramento Poenitentiae Com- 
missionis de Disciplina Sacramentorum provisum est de extensione fa- 
cultatis audiendi confessiones sacramentales. Materia Sanctae Synodi 
melius ordinetur paucioribus capitibus! 

VI - De reformatione formae iuridicae celebrationis matrimonii. 

De his facultatibus bene propositis pauca dicenda sunt et nonnisi 

in laudem. Numero primo (pag. 12 x ), autem, adiungenda sunt verba: 
« graviter onerata eius conscientia, ut quamprimum proprium de ra- 
tione domicilii parochum sponsorum certiorem reddat », vel alia simi- 
lia. Numero secundo (pag. 12) melius videtur adiicere conditionem ut 
adaptationes formae celebrationis matrimonii a Sancta Sede approbari 
debeant. 

VII - De simplificatione impedimentorum matrimonialium. 

Si iudicatur suppressionem impedimentorum matrimonialium minoris 
gradus necnon multiplicitatis impedimentorum (pag. 14 1 2 ) profuturam 
esse Ecclesiae universali, relinquenda est schemati decreti a Commissione 
de Disciplina Sacramentorum proponendo. Si, autem, huiusmodi sup- 
pressionem tantum ad bonum Ecclesiae missionalis serviendum propter 
circumstantias potius temporaneas necessariam esse diiudicamus, pro- 
videnda est per indultum Sanctae Sedis in favorem Ordinariorum Mis- 
sionum. Sancta Synodus res magis universales stabilesque quam particu- 
lares et transeuntes decernat! 

VIII - De facultate dissolvendi vinculum coniugale Ordinariis lo- 
corum concedenda. 

Non videtur extra forum boni regiminis quod Sancta Mater Ecclesia 
in circumstantiis omnino extraordinariis et sub conditionibus clare 
definitis provideat animarum saluti etiam hoc modo inusitato, ita ut ipse 


1 Cf. p. 374. 

2 Cf. p. 375. 

Summus Pontifex potestatem suam supremam vinculi naturalis matri- 
monii dissolvendi in favorem Fidei deleget Ordinariis locorum apud 
Missiones tamquam Eius vicariis. Circumstantiae extraordinariae, autem, 
cum progressu temporis superandae necnon res politicae adversae Dei 
gratia transiturae postulant indultum vel facultates speciales, minime 
legislationem oecumenicam praesertim si, propter materiae naturam, 
ansam admirationis fidelium universalium interpretationisque perver- 
sae acatholicorum praebeat! 

Card. Ruffini: Pag. 4, 3 linn. 30 et ss.: « ... quemdam usum lin- 
guae vernaculae, et quamdam rituum adaptationem ad ingenium popu- 
lorum et ad conditiones locales ». 

Multam commendare velim de hac re moderationem ne ritus iam per 
saecula adprobati, et veneratissimi ubique, graviter mutentur, secus 
paullatim nimia varietas oriretur, ita ut nos ipsi, facile hodie itinera, 
etiam ad nationes longinquas, suscipientes, ritus sacros, hucusque no- 
stros, non amplius intelligeremus. 

Pag. 6-7 3 4 ad III: Gravissimum mihi videtur quod proponitur de ab- 
solutione — extra bellum — simul impertienda formula communi « tur- 
mae fidelium ». Id mihi nullomodo placet; si fieret, sensim sine sensu, 
confessio sacramentalis auricularis in desuetudinem caderet. In nostris 
Ecclesiis, frequentius quam in locis Missionum, diebus festis multitudo 
fidelium ad confessionem accedit et confessionale premit urgetque. Si 
introduceretur confessio publica, sine peccatorum accusatione, sicut a 
prima Ecclesiae aetate est in usu, facile fieri posset ut, e. gr., operarii 
multi et matresfamilias numquam occasionem inveniant in vita confi- 
fitendi peccata sua etiam mortalia. Insuper quando in pluribus casibus 
fideles certo scirent peccata sua a Deo remissa esse, de quibus confes- 
sarius nullum iudicium protulerit? 

Exopto propterea ut quod proponitur de absolutione turmatim dan- 
da penitus supprimatur. 

Pag. 10 5 primis lineis: Repeto, quae ante paucos dies de eadem re 
animadvertere ausus sum. Verba enim adhibita sunt ambigua. Potestas 
apostolorum qua universalis in successores suos seu Episcopos non 
transivit. Iurisdictio Episcoporum est particularis; quod quidem eos 
non dispensat a studio et cura pro salute cunctarum gentium. 

Pag. 11 6 ad 2: Sacerdotes omnes, nullo canonico impedimento de- 
tentos, ubique terrarum confessiones aliorum Sacerdotum audire posse, 


3 Cf. p. 370. 

4 Cf. pp. 371-372. 


* Cf. p. 373. 
6 Cf. p. 373. 

mihi non placet. Nonne sufficeret talem facultatem concedere sacerdo- 
tibus — et quidem non solum nullo impedimento canonico detentis 
sed insuper rite adprobatis — pro universa provincia Missionali? 

Pag. 11/ linn. 22 et ss.: Delegationes generales pro canonica adsi- 
stentia matrimoniis ab Ordinariis locorum concedi posse omnibus sa- 
cerdotibus, valde periculosum esset. Nam multa ante matrimonia inve- 
stiganda sunt, quod parochi et vicarii adiutores expedite facere pos- 
sunt, sed non alii Sacerdotes. 

Pag. 12 7 8 ad 2, linn. 8 et ss.: Facultas quae hic conceditur Conciliis 
provincialibus aut plenariis Episcoporum, nimis patet. 

Pag. 1 3 : 9 Eliminatio in Matrimoniis omnium impedimentorum mi- 
norum mihi non placet; sufficeret ut Episcopi facile ab istis impedimen- 
tis dispensarent. 

Pag. 14-15: 10 Facultates quae proponuntur pro Ordinariis locorum 
statuendi impedimenta matrimonialia, sive impedientia sive dirimentia, 
solvendi matrimonia contracta cum dispensatione a disparitate cultus 
et matrimonia rata et non consummata, mihi non placent. Istis papali- 
bus facultatibus quo perveniretur? 

Card. Gracias: I - Heri, et etiam hodie, sermo factus est de qua- 
dam rituum adaptatione ad ingenium populorum et ad conditiones lo- 
cales. Sed Em .mus Cardinalis Ruffini heri, mihi videtur (ni fallor), 
obiiciebat quod talis adaptatio (si fiat) non includatur in ritu chri- 
stiano. 

Sed nonne est verum quod in historia nostrae Liturgiae vel Sym- 
bolismi sunt caeremoniae, quae originaliter erant originis paganae, sed 
decursu temporis erant, ut ita dicam, « christianizatae »? 

Simili processui, nos in Missionibus volumus subiicere quosdam 
modus agendi praevalentes apud non Christianos in diversis occasioni- 
bus, ut possumus dare eisdem modis aspectum Christianum. Sic, Chri- 
stianismus in praxi — in accidentalibus — erit plus acceptabilis non- 
Christianis. 

II - Pagina 7: 11 Omnino consentio cum Em.mo Ruffini de absolutione 
turmatim. Mihi videtur quod modus agendi, nempe, absolutio tur- 
matim, non esset acceptabilis populo nostro. Etiam quando multitudo 
est magna et angustia temporis, gentes nostrae paratae sunt etiam usque 
ad mediam noctem remanere ut satisfactionem habeant individualem 
absolutionem accipiendi. 


7 Cf. p. 374. 10 Cf. p. 376. 

8 Cf. p. 374. 11 Cf. p. 371. 

9 Cf. p. 375. 

Card. Browne: 1) Non aestimo possibile admittere propositum de 
confessione et absolutione turmatim, ut proponitur in pag. 7 lineis 22-30. 
Hoc fieri potest ante proelium, tempore pestilentiae vel alterius gra- 
vissimi periculi incumbentis. 

2) Dispositiones n. 1 et n. 2, de quibus pag. 10 et pag. II, 12 iam 
discussae fuerunt in aliquo schemate praecedente et resolutae. Credo 
quod res solvi potest ab ipsis Episcopis qui possunt inter se has omnes 
facultates concedere et concordare. 

3) Quaestio de impedimentis matrimonii pagg. 12-14 13 remittatur 
Sanctae Sedi et Codici I. C. Item de his quae petuntur in pagg. 14-1 6. 14 

Exc. Lefebvre: His diebus nobis proponuntur schemata de muta- 
tionibus et innovationibus in re Liturgica et in ritibus sacramentorum. 

In favorem harum mutationum affertur praecipue ratio pastoralis et 
certe aliquae innovationes apparent utiles et non contrariae unitati, ut 
ritus initiationis christianae pro nostris regionibus Missionum, ut ali- 
quae modificationes in ritu baptismi, confirmationis etc. Sed, humili meo 
sensu, mihi videtur quod mutationes, si admittuntur, debent fieri pro 
omnibus ecclesiis ritus latini, salvis casibus particularibus in regione 
Missionum; et hoc ut servetur unitas Liturgiae in ritu Latino. 

Haec unitas, etenim, visibilis et tam sensibilis in Ecclesia catholica 
est maximum argumentum fidei pro nostris fidelibus in regionibus Mis- 
sionum. Coram diversitatem rituum protestantium, signum divisionis 
in sinu eorum, ostenditur in sermonibus, in catechesi, argumentum uni- 
tatis Liturgiae et ritus in Ecclesia catholica. 

Haec visibilis unitas apparet non solum rudibus et incultis, sed etiam 
hominibus cultura pollentibus. 

Itaque quando S. C. de Propaganda Fide nobis dedit facultatem 
transmutandi in lingua vernacula cantus Missae solemnis: Kyrie, Glo- 
ria, Credo, etc., omnes sacerdotes et praesertim sacerdotes cleri indigeni 
negaverunt vehementer utilitatem huius translationis, quia ipsi et eorum 
fideles perfecte cognoscunt hos cantus et sciunt quod haec lingua latina 
est signum unitatis in fide. 

Occasione congressus panafricani in civitate Dakariensi, Praesiden- 
tes guberniorum civilium: Senghor in Senegal, Tsiranana in Madagascar, 
Moga in Dohomey, Yameogo in Alto Volta, coadunati in Ecclesia ca- 
thedrali in Missa solemni, contabant ipsi unanimi et etiam clamorosa 
voce omnes cantus latinos etiam graduale et post Missam expresse nobis 

12 Cf. p. 373. 

13 Cf. pp. 374-375. 

14 Cf. p. 376. 

dixerunt eorum iucunditatem huius unanimitatis. Coram omnes catho- 
licos praesentes, quam magnum exemplum unitatis ecclesiae et fraterni- 
tatis in oratione et cultu! 

Unde videtur quod si admittitur principium secundum quod Con- 
ferendae episcopales possunt facere acta et decreta circa Liturgiam et 
ritus sacramentales, etiam cum consensu Sanctae Sedis, fit verus regres- 
sus ad Liturgias et ritus nationales; evanescunt omnes conatus facti per 
duo saecula ad unitatem Liturgicam fovendam. Ars et musica gregoria- 
na in ruinam evadunt. 

Igitur propter rationem pastoralem, valde periculosum est relinque- 
re munus faciendi mutationes Conferendis episcopalibus. 

Nonne posset institui in sinu S. Congregationis Rituum aliqua com- 
missio internationalis aliquorum peritorum et Conferendae episcopales 
faciunt propositiones huic commissioni qui studet et sub auctoritate 
Summi Pontificis respondet? Summi Pontificis est ordinare ea quae per- 
tinent ad unitatem in Ecclesia. Saltem, si placet Summo Pontifici, epi- 
scopi coadunantur in Concilio regionali aut provinciali, aut nationali. 

Quando schemata semper recursum faciunt ad Conferendas Epi- 
scopales ad acta aut decreta facienda, mihi videtur quod falsum suppo- 
situm nitantur, quoniam haec non sunt de competentia Conferendarum 
episcopalium. 

Conferentiae episcopales neque iuridice neque per suam naturam 
habent hanc competentiam. 

Unde quando dicitur « adaptatio fit per Conferentias episcopales » 
nulla datur solutio: dicatur “ adaptatio fit per concilia provincialia aut 
regionalia ” aut Conferentiae episcopales propositiones faciant Sanctae 
Sedi ». 

Hoc punctum mihi videtur esse maximi momenti. Haec est maxima 
innovatio, quae importat periculum anarchiae. 

Exc. Verwimp: Quaedam dicere velim circa quaestionem de « Ab- 
solutione Sacramentali, extra mortis periculum, forma communi danda ». 

Cum votum Commissionis Missionum cognovissem, videlicet facul- 
tatem concedendi missionariis ut christifidelibus, certis in casibus pro 
bono animarum id postulantibus, absolutionem generalem dare possent, 
primo aspectu haec facultas non mihi videbatur esse concedenda. Sed 
re accuratius considerata, auditis etiam aliorum consiliis, qui statum et 
adiuncta missionum bene noscunt, mutavi sententiam. Ecce facta quae- 
dam, quae condiciones quasdam definitas missionum illustrare possunt. 

1. Rationaria (statistiques) recentissimorum annorum demonstrant 
quod in dioecesibus Urundi unusquisque missionariorum, secundum me- 

diam computationem (en moyenne), singulis annis viginti millia confes- 
siones audit. 

2. Abhinc aliquot dies, missionarius quidam, Sacrae Theologiae in 
quodam Seminario Interdioecesano in Congo professor, ad me venit. 
Hic missionarius, suis praelectionibus Theologiae Dogmaticae perso- 
lutis, omni die sabbato, ad quandam missionem secundariam se confe- 
rebat, ubi nullus sacerdos constanter residebat, sed sacri ritus omni die 
dominica de more habebantur. Vespertino tempore die sabbati et mane 
die dominica hic missionarius nonnunquam octingenti et quinquaginta 
confessiones audivit. 

3. Tempore iam longinquo, cum apostolatui incumbebam, quinque 
sacerdotes in missione eramus, ubi Seminarium Minus situm erat. Om- 
nes hi quinque sacerdotes, singulis annis, circa duodeviginti millia con- 
fessiones audiebant. 

4. Missionarius quidam, quem vidi, olim mihi dixit se mille con- 
fessiones una die audivisse. Mane hora quarta suum laborem incepit 
eique vespere hora decima finem imposuit. 

5 . Sexcentae vel octingentae una die auditae confessiones non sunt 
casus ita rari. 

Hoc egregium ac mirabile sed iam non humanum esse dices, prae- 
sertim si rationem habeas aeris percalefacti in ecclesiis in quibusdam 
regionibus missionum sitis. Tum pro confessariis, tum pro paenitenti- 
bus qui quandoque diu exspectare debent, valde durum est. 

Accedit huc quod missionarii, qui tot confessiones audire debent, 
multos alios labores habent: funguntur munere professoris, sacri con- 
tionatoris, instruunt catechumenos, benedicunt matrimonia, admini- 
strant sacramenta infirmis, dirigunt opera iuventutis ac pias associationes. 

Etiam notandum est, cum tot christiani ad Sacramentum paeniten- 
tiae accedunt, confessarium ob temporis penuriam contentum esse de- 
bere sola forma absolutionis proferenda, omissis interrogationibus et 
solitis consiliis. 

Quaerere quis potest, an conveniat necne in huiusmodi adiunctis 
concessio permissionis dandi absolutiones generales. 

Ad abusus possibiles praecavendos, concessio huiusmodi permissio- 
nis sequentibus condicionibus fieri debere videtur: 

1. Solius Ordinarii loci, huiusmodi facultate a Sancta Sede muniti, 
erit iudicium ferre de adiunctis definitis atque, ipsius onerata conscien- 
tia, missionariis permittere absolutionem generalem dare. 

2. Singuli fideles qui absolutionem generalem acceperint, tenentur 
semel saltem per annum paenitentiae Sacramentum singillatim obire at- 

que hac occasione omnia sua peccata gravia nondum accusata, rite con- 
fiteri. 

3. Omnes fideles de huiusmodi obligationibus quae eis incumbunt, 
instruantur oportet. 

4. Absolutio generalis dari non poterit, nisi examine conscientiae 
simul cum fidelibus peracto actuque contritionis recitato. 

His condicionibus, verum animarum bonum absolutionibus gene- 
ralibus obtentum iri humiliter crediderim. 


4) SUFFRAGIA SODALIUM 

Card. Tis serant: Placet iuxta modum: non placet quod speciale 
decretum de S. Liturgia in terris Missionum edatur; componatur cum 
schemate a Commissione praeparatoria de Sacris Ritibus proposito. 
Placet dispositio de absolutione turmatim data, non placent dispositio- 
nes de matrimonii nullitate vel dispensatione. 

Card. Aloisi Masella: Non placet: 1) De ministro extraordina- 
rio confirmationis actum est a Commissione de Sacramentis; pro mis- 
sionibus provideatur cum facultatibus S. C. de Propaganda. 2) De ex- 
tensione facultatis audiendi confessiones actum est in schemate de Poe- 
nitentia. 3) De forma celebrationis matrimonii et de simplificatione im- 
pedimentorum matrimonialium commissio de Sacramentis schema pa- 
ravit. 4) Non placent ea quae proposita fuerunt circa facultatem Ordi- 
nariis dissolvendi vinculum coniugale et absolutionem sacramentalem 
forma communi dandam. 

Card. GoNgALVEs Cerejeira: Placet. 

Card. Lxenart: Placet, ratione etiam habita de bis quae dixerunt 
Em. mus. Card. Gracias et Rev.mus Episcopus Missionarius D. Verwimp. 

Card. Tappouni: Placet. 

Card. Copello: Placet, ratione habita ad ea quae dixerunt Em.mi 
Spellman et Ruffini. 

Card. McGuigan: Placet iuxta mentem Em.mi Relatoris. 

Card. Gilroy: Placet. 

Card. Spellman: Non placet. 1 


1 Cf. pp. 380-382. 

Card. Frings: Placet iuxta modum: ea quae proponuntur con- 
formanda sunt cum iure communi Ecclesiae. 

Card. Ruffini: Placet iuxta modum, nempe iuxta ea quae iam 
dixi et scripto trado. 2 

Card. Valeri: Placet iuxta modum: seu ad caput 3, pag. 7, 3 
par. 1, non videtur opportunum — extra aliquod generale periculum 
mortis — absolutionem dare sine praevia orali confessione. 

Ad pag. 10, 4 n. 2 addatur: « Sacerdotes omnes qui sint a propriis 
Ordinariis approbati ad confessiones audiendas ». 

Ad pag. 15, 5 par. 1, attentis facilibus hodie mediis communicatio- 
num, non apparet necessitas talem facultatem circa matrimonia Ordina- 
riis dandi. 

Card. Siri: Placet iuxta modum: scilicet in voto Em.mi Cardina- 
lis Ruffini, circa Titulum III, IV, V, VI. Alia sunt in folio adnexo. 

Potest retineri titulus I, quamvis in parte dispositiva n. 3, pag. 5 6 
« aptationes » melius est ut proponantur Sanctae Sedi et ab Eadem ac- 
ceptentur. 

Alii tituli melius est ut non proponantur in Concilio. Praestat ut 
aliis mediis provideatur. Etenim si ampliores facultates dantur in Con- 
cilio: 

a) est periculum ut ceteri inde educant motivum ut disciplina 
relaxetur; 

b) item est periculum ut, cum Ecclesiae locorum Missionum ma- 
turant, obstaculum habeant ad ingrediendum in ius ordinarium Eccle- 
siae eo quod tunc Episcopi, Clerus amplas facultates perderent. Ceteri 
has facultates non habent. 

Card. D’ Alton: Placet iuxta modum: 1. Habeo quamdam reser- 
vationem de iis quae dicuntur in primo capite de optata « flexibilitate » 
Sacrae Liturgiae. Etenim velim ut momentum sufficiens tribueretur huic 
considerationi, nempe quod unitas visibilis Ecclesiae Catholicae manife- 
statur praesertim per uniformitatem visibilem cultus. Duo sunt valores 
sedulissime custodiendi: divitiae culturae localis et unitas visibilis Ec- 
clesiae universalis. Velim ergo: ut omnis adaptatio rituum in sacrosancto 
Missae sacrificio et in aliis actibus cultus primi ordinis sit ipsae Sanctae 
Sedi strictissime reservata. 


2 Cf. pp. 382-383. 

3 Cf. p. 371. 

4 Cf. p. 373. 


5 Cf. p. 376. 
Cf. p. 370. 

2. Anceps haereo de absolutione sacramentali « turmatim » danda 
extra mortis periculum. Praetermissa quaestione theologica, timeo ne 
talis praxis gradatim enervaret sensum fidelium de necessitate integrae 
confessionis peccatorum. Timeo ne talis praxis deveniret nimis diffusa 
per interpretationes nimis latas. Etiam, quamvis obligatio peccata mor- 
talia suo tempore integre confitendi affirmatur, timeo ne talis obligatio 
magis in dies negligeretur ita ut actus poenitentis in hoc sacramento 
magis in dies obnubilarentur. 

Card. Quiroga y Palacios: Placet iuxta modum: ratione habita, 
dictis ab Em.mo Gr acias. Pag. 3, 7 lineis 29 et sequentibus deleatur vel 
reformetur affirmatio illic facta de sensu verborum Sancti Pauli. Aucto- 
res maximi momenti aliam interpretationem dant huic pericopae. 

Card. Leger: Placet iuxta modum: i. e. iuxta ea quae dicta fue- 
runt a Patribus, praesertim ab Em.mis Gracias, Browne et Exc.mo Ver- 
wimp et iuxta ea quae addo. 

Valde opportune proponuntur modificationes circa quosdam aspe- 
ctus iuridicos Sacrae Liturgiae et Sacramentorum. Mens pastoralis quae 
praesidet redactioni huius schematis mihi multum placet. Haec habeo 
proponenda: 

— Quoad ieiunium eucharisticum : Canon secundus qui in ultima 
paragrapho capitis « de ieiunio eucharistico » ponitur, mihi apparet ni- 
mis incertus. Ex introductione videretur quod agitur de spatio minuen- 
do pro ieiunio eucharistico. Si haec est materia huius canonis propono 
ut expresse dicatur et quod aliquis limes (v. g. saltem spatium unius 
horae) specificetur. 

— Quoad simplificationem impedimentorum matrimonialium’. Ca- 
non tertius capitis de simplificatione impedimentorum matrimonialium 
proponit quod facultas concedatur statuendi impedimenta matrimonia- 
lia secundum particularia adiuncta populorum. Cum agitur de materia 
quae valde interest vitae hominum cum etiam in dies crescit facilitas in 
aliam regionem adeundi, mihi non videtur opportunum quod Ecclesia 
particularia, secundum mores populorum, impedimenta dirimentia sta- 
tuat. Et iudicium de validitate matrimonii supponeret cognoscendam 
omnium impedimentorum localium. 

— Quoad facultatem dissolvendi vinculum coniugale : Mihi videtur 
quod canones propositi de facultate dissolvendi vinculum coniugale ad 
omnes Ordinarios locorum extendendos esse. Rationes enim in hoc 


7 Cf. p. 369. 

capite allatae valent fere ubique terrarum. Propono etiam ut haec nova 
lex exprimatur ut delegatio potestatis pontificalis. 

Card. Gracias: Placet iuxta modum. 8 

Card. Godfrey: Placet iuxta modum: ratione habita eorum quae 
dixerunt Em .mi Cardd. Ruffini, Gracias et Browne (quantum ad abso- 
lutionem turmatim) et quod Eminentis simus Browne habuit de ulteriore 
examine a Commissione Morali seu Theologica. 

Card. Richaud: Placet iuxta modum: in quantum hoc schema mi- 
hi placet, nisi de absolutione sacramentali extra mortis periculum tur- 
matim cum formula communi, nec de Facultate dissolvendi vinculum 
coniugale ordinariis locorum concedenda, de quibus non placet. 

Card. Konig: Placet quoad substantiam, i. e. materia componatur 
cum aliis commissionibus, ad mentem Card. Browne. 

Pag. 5, 9 linn. 15 et sequentes: Rationes theologicae nimis probare vi- 
dentur, nam S. Thomas in loco citato loquitur de iis qui usum rationis 
habent. In schemate autem, uti mihi videtur, etiam includuntur infan- 
tes qui usum rationis nondum habent. In hoc casu, vel in hac supposi- 
tione, etiam postulandum esset, ut infantibus ante annos discretionis in 
ecclesia latina daretur sacra communio. Haec enim iuxta rationem com- 
munem theologorum in eis gratiam sanctificantem augeret, quo augmen- 
to privarentur, si ecclesia ad mentem Concilii Tridentini eis sacram 
communionem denegat. 

Card. Dopfner: Placet iuxta modum: Fiant, quae apta ad bonum 
missionum, sed inserantur in alia decreta Concilii vel post Concilium 
fiant secundum hic proposita et congrue emendata. Assentior dictis ab 
Exc.mo Verwimp. 

Card. Doi: Placet. 

Car. Alfrink: Placet secundum ea quae dixit Exc.mus Dom. Ver- 
wimp. 

Addo: 1) Quod dicitur in pag. 9 10 scii. « tempus ieiunii Eucharistici 
servandi a S. Communione computetur pro sacerdotibus sicut et pro 
fidelibus », extendatur ad universam Ecclesiam. 

2) Tempus ieiunii Eucharistici trium horarum pro nostris regio- 


8 Cf. pp. 383-384. 

9 Cf. p. 370. 

]0 Cf. p. 373. 

nibus est valde ineptum, specialiter pro Missis vespertinis quoad S. Com- 
munionem. Ratio est in nostra methodo vivendi et manducandi. 

Card. Santos: Placet iuxta modum: habita ratione eorum quae 
ab Em.mo Card. Browne dicta fuerunt, quoad absolutionem turmatim 
dandam. 

Card. Landazuri Ricketts: Placet iuxta modum: id est: secun- 
dum animadversiones peractas ab Em.mis Spellman, Ruffini, Gracias et 
ab Exc.mo Lefebvre. 

Card. Jullien: Placet iuxta modum: ad I, pag. 5, 11 de Liturgia non 
placet ad modum generalem. 

Ad V, pag. 11, 12 n. 2, non placet ubique terrarum de absolutione a 
quocumque Sacerdote. 

Ad VI, pag. 12, 13 n. 1, non placet: quid de investigatione praevia, 
deque inscriptione post matrimonium? 

Ad VII, pag. 14, 14 ad 3: non placet de impedimentis dirimentibus. 

Ad III, de absolutione turmatim, iuxta votum Em .mi Browne. 

Card. Larraona: Placet iuxta modum: hoc sensu quod haec omnia 
transmittantur Commissionibus peculiaribus ut generalia earum iudicio 
devenire valeant. Specialibus necessitatibus, peculiaribus facultatibus, 
dum necessariae sint, provideri potest ac debet. 

Card. Heard: Placet iuxta modum: i. e. adhaereo voto Em. mi 
Browne: rem de absolutione, ut proponitur, Commissioni Theologicae 
deferendam. 

Card. Bea: Placet iuxta modum: ad mentem Em .mi Card. Decani 
et Em.mi Card. Gracias; schema componatur cum Commissione de Sa- 
cramentis et cum aliis Commissionibus competentibus. 

Card. Browne: Placet iuxta modum: quoad petitionem de con- 
fessione et absolutione turmatim, ut proponitur in pag. 7 15 linn. 22-30, 
consulatur Commissio Theologica (Sectio Moralis) praeparatoria Con- 
cilii. Adiungo folium observationum. 16 

Card. Albareda: Placet iuxta modum: id est ad mentem Emi- 
nentissimorum Cardinalium Decani, Gracias et Browne. 


11 Cf. p. 370. 14 Cf. p. 375. 

13 Cf. p. 373. 15 Cf. p. 371. 

Cf. p. 374. 16 Cf. p. 384. 

Beat. Gori: Placet iuxta modum: id est attentis iis quae dicta sunt 
ab Em.mis Patribus Ruffini, Gracias et Browne. 

Beat. Cheikho: Meum votum est ut haec res non referantur ad 
Concilium, quia difficulter possunt solvi ab eo. Relinquantur iudicio 
S. Sedis, quae potest omnia facere pro bono spirituali animarum, con- 
sultis episcopis missionariis. 

Exc. Felici: Placet iuxta modum: quae in hoc schemate propo- 
nuntur componantur in unico schemate cum iis quae iam discussa sunt 
aut propediem discutientur de eadem prorsus materia a Commissionibus 
de Sacramentis et de Sacra Liturgia demandata. 

Exc. 0’Connor: Placet iuxta modum: nonnulla praescripta huius 
decreti iam pro universali Ecclesia a Commissionibus de Sacramentis et 
de Sacra Liturgia proposita sunt. Ad breviorem ergo formam decretum 
reduci potest, de eis solummodo rebus tractando quae territoria Sacrae 
Congregationis de Propaganda Fide subiecta respiciant. 

Exc. Antezana y Rojas: Placet iuxta modum: Scilicet, iuxta ob- 
servationes ab Em.mis Cardinalibus Ruffini, Gracias, Browne et Lar- 
raona singulatim prolatas. 

Exc. Beras: Placet, attentis iis quae dixit Em.mus Card. Gracias. 

Exc. Cooray: Placet. Quantum ad absolutionem turmatim dan- 
dam, ratione habita eorum quae ab Excellentissimo Verwimp (et Emi- 
nentissimo Browne) dicta sunt. Optatur formula brevior, prout iam dixi 
quando res erat de Sacra Liturgia, in distributione Sacrae Communionis, 
nempe: « Corpus Christi perducat te in vitam aeternam. Arnen ». 

Exc. Alter: Placet iuxta modum: 1. Quoad articulum primum et 
secundum schema placet in genere; tamen nihil innovetur nisi approbe- 
tur a Sancta Sede et quidem tali circumspectione ut diversitas caerimo- 
niarum inter regiones ad minimum reducatur. Nihil ad substantiam for- 
mae sacramentalis pertinens est introducendum. 

2. Quoad articulum tertium nempe propositum dandi absolutionem 
in globo vel turmatim sine confessione orali, mihi videtur esse pericu- 
losum et non placet. 

3. Quoad articulum quartum, numero secundo, i. e. de facultate 
Ordinariis speciali concedenda, non placet, quia confusio mentis apud 
fideles facile oritur si diversa sit praxis in diversis regionibus. 



DISCEPTATIO - DE SACRAMENTIS AC DE SACRA LITURGIA 


393 


4. Quoad articulum quintum pagina 11 17 numero tertio mihi non 
placet. Est quaedam deordinatio vel saltem diminutio iurisdictionis 
Ordinarii loci ab eo ipso proprie exercendae. 

5. Quoad articulum septimum pagina 14 18 numero primo et secun- 
do, placet; quoad numerum tertium autem nova impedimenta dirimen- 
tia ne introducantur, quia magna confusio oriretur de futuro, si neces- 
se sit matrimonium contestare in alia regione. 

6. Quoad articulum octavum proposita placent i. e. si investigatio 
secundum normas a Sancta Sede approbatas fiat. Videtur esse extensio 
quaedam Privilegii Paulini, saltem in principio fundamentali. Facultas 
in casu autem oportet a Sancta Sede speciali mandato concedi. 

Exc. Lefebvre: Placet iuxta modum: attentis dictis ab Em.mo 
Card. Gr acias et eis quae dixi. 19 

Ad I cap.: Non placet. 

Ad II cap.: Placet. 

Ad III cap.: Non placet. 

Ad IV cap.: Placet. 

Ad V cap.: Placet; ad canonem secundum addatur « habentes iuris- 
dictionem in sua dioecesi ». 

Ad VI cap.: canon 1 placet; canon 2 non placet. 

Ad VII c: Non placet. 

Ad VIII: Placet. 

Exc. Hurley: Placet, et relate ad absolutionem turmatim conce- 
dendam ad mentem Exc. mi Domini Verwimp. 

Exc. Perrin: Placet iuxta modum: quoad absolutionem turma- 
tim dandam adhaereo conditionibus ab Excellentissimo Verwimp Epi- 
scopo Gibbensi. 

Concedatur raro et caute licentia habitualis adsistendi matrimonio 
uno aut duobus sacerdotibus magis prudentibus ob inquisitionem prae- 
viam. 

Non placet licentia data Ordinariis locorum dissolvendi matrimonia 
non rata aut rata et non consummata. 

Exc. Seper: Placet iuxta modum: Schema concordetur cum iis 
quae proposita sunt ab aliis Commissionibus, in specie a Commissione 
de Sacramentis. Id quod dicitur de absolutione sacramentali forma com- 
muni danda, compleatur cum optime propositis ab Exc.mo Verwimp. 

17 Cf. p. 374. 

18 Cf. p. 375. 

19 Cf. pp. 384-385. 

Exc. Bazin: Placet schema, excepto articulo III de absolutione 
in forma communi danda, quam opinor esse valde periculosam. Opta- 
rem ut abbrevietur forma absolutionis. 

Exc. Bernard: Cap. I: placet iuxta modum, scilicet iuxta men- 
tem Excellentissimi Lefebvre. 

Cap. III: de absolutione turmatim data omnino non placet. Haec 
facultas, si necessaria est in aliquibus locis, ut ait Excellentissimus Ver- 
wimp, reservetur Sanctae Sedi. 

Cap. VII: de simplificatione impedimentorum matrimonialium, non 
placet. 

Cap. VIII: de facultate dissolvendi vinculum coniugale, placet iuxta 
modum, scilicet conditiones applicationis talis facultatis apertius defi- 
niantur. 

Alia capita placent. 

Exc. Bernier: Non placet, sed potius unicum habeatur decretum 
pro universa Ecclesia a Commissione de Sacramentis conficiendum. 

Exc. Yago: Placet. 

Exc. Rakotomalala: Placent caput I, II, IV, V, VII, VIII. 

Non placent caput III et VI. 

Exc. Ngo-dinh-Thuc: Placet. 

Exc. Verwimp: Placet iuxta modum: cum eis quae scriptis 
1 « 20 
adiungo. 

Exc. Jelmini: Placet, praecipue ratione habita eorum quae dixit 
Exc.mus et Rev.mus Episcopus Missionarius Verwimp de absolutione 
sacramentali turmatim danda, 

Exc. Suhr: Placet iuxta modum: ad mentem Em.mi Card. Brow- 
ne, ratione habita observationum Exc.mi Verwimp. 

Rev. Gut: Placet iuxta modum: ad mentem Em.mi Relatoris. Dif- 
ficultatem habeo de absolutione sacramentali turmatim danda. 

Lex ieiunii de tribus horis ab ipsa Communione computandis valeat 
etiam pro sacerdotibus apud nos. 

Rev. Sepinski: Placet; ad pag. 15, 21 linn. 32-33 expungerem verba 
« ob nimiam distantiam » et « aliamve huiusmodi causam ». 

Rev. Janssens: Placet ad mentem Em.mi Card. Bea. 


20 Cf. pp. 385-387. 

21 Cf. p. 376. 

IX 

DE DISCIPLINA POPULI CHRISTIANI 

(Sexta Congregatio: 31 mart. 1962) 

1) SCHEMA PROPOSITUM A COMMISSIONE DE MISSIONIBUS 

INTRODUCTIO 

Tenor vitae in multis Missionibus, ab illo antiquorum populorum Christia- 
norum omnino diversus, non sinit ubique terrarum eandem applicare discipli- 
nam. Societas in qua vivunt, spiritus quo circumdantur, traditio christiana 
quae mores populi nondum penetravit, sed quae partem populi christianam 
ad vitam genuine christianam formare debet, sed ex altera parte etiam vene- 
randae traditiones et quandoque antiquae culturae transmissiones quae vitae 
christianae minime obstant eique proinde integrari valent, haec omnia requi- 
runt ut modus mortificationem, i. e. ieiunium et abstinentiam, necnon sancti- 
ficationem festorum observandi istis adaptetur circumstantiis. 

Etiam tempus utile pro annua communione stabiliendum in terris Mis- 
sionum peculiares secumfert difficultates. 

Quia insuper praesertim in missionalibus territoriis, « oportet omnino 
homines e laicorum ordine generosam, diligentem laboriosamque operositatem 
suam inibi cum hierarchico cleri apostolatu consocient, in Actionis Catholicae 
confertissima agmina confluentes »/ ea quae spectant ad apostolicam forma- 
tionem omnium fidelium et specialiter ad praeparationem delectorum virorum 
ac mulierum christiano influxu insignium, necnon normas directivas pro con- 
fertiore et efficaciore regimine apostolatus laicorum statuere huic Sacrae Sy- 
nodo visum est. 


I - De observantia festorum 

Non solum homo privatim ex ipsa sua creaturae conditione, debet certum 
tempus in operibus religionis impendere, sed etiam cultus Dei publicus est 
obligatorius. Si autem ad cultum privatum ordinandum iam conveniens est 
tempora statuere quibus homo huic officio vacet, ad cultum publicum certe 
necessarium est ut tempus statuatur quo omnes huic officio vacare teneantur: 
secus enim cultus publicus fallax evadit ac vanus. 

Observantia festorum proinde in ipso fundatur iure naturae, in hominis 
scii, obligatione cultus Dei tum privati tum praesertim publici. Modus autem 
quo huiusmodi festa sunt observanda, necnon eorum frequentia, iuris est 
positivi. 

Reprobanda videtur tendentia introducendi, loco hebdomadae, decades 
quae scii, loco septimi cuiusque diei, decimum diem quietis proclamat. Dies 

enim Domini inde e 52 ad 36 reducuntur. Et insuper, dum annum minus 
rationabiliter dividit (remanent enim semper 5 vel 6 dies extra decades), ab 
antiquissima religionis, iam iudaicae et etiam christianae, traditione plus 
aequo recedit, quae ad exemplum Creatoris septimo die quiescentis 2 unum 
semper diem in hebdomada sanctificandum habuit. 

Omnino vero reprobandus est conatus introducendi hebdomadas (vel 
decades) sic dictas « labiles ». His enim una pars hominum die dominica a 
labore vacaret, alia Feria II, alia Feria III, et ita porro; unde nulla die plus 
quam septima, vel, quod peius est, decima pars communitatis christianae a 
labore esset libera; et proinde omnis cultus publicus, cui tota fere communitas 
interesse deberet, omnino impossibilis fieret. 

Sanctificatio autem festorum duplex continet elementum: positivum unum 
seu assistentiam sacrosancto Missae Sacrificio, negativum aliud seu a labore 
abstinentiam. 3 

Positiva festorum sanctificatio per Missae Sacrificio assistentiam omnibus 
certe debet esse summa sollicitudo: semel saltem in hebdomada partem ha- 
bere in supremo cultus actu quod est Sacrificium, semel saltem in hebdomada 
gratias et benedictiones coelestes super seipsos et super familias suas im- 
plorare. 

Non pauci tamen in regionibus vivunt, ubi ob parvum numerum sacer- 
dotum non singulis dominicis S. Missa celebrari contingit. In multis Missio- 
nibus solent tunc fideles in ecclesia vel in aliqua domo privata convenire, ut 
duce catechista vel priore christianitatis, per preces suppletivas suam cum 
Deo unionem singulis dominicis corroborent. Quam praxim Concilium Oecu- 
menicum non solum probat, sed ubique introducatur praecipit. 

Cum vero magis ac magis invaluerit usus extra propriam domum diem do- 
minicam et festum in corporis recreationem transigendi, Sancta Mater Ecclesia, 
legitimum hoc filiorum, praesertim in magnis civitatibus, desiderium agno- 
scens, ne talis recreatio — quam utique honestam semper esse augurat — 
obligatione Missae assistendi impediatur, tempus utile pro hac obligatione 
libenter anticipat ad primas Vesperas, ita ut, praeterquam per totum diem 
festum, etiam pridie Missa postmeridiana huic obligationi omnes satisfacere 
valeant; eo vel magis quod ita, in Missionibus et ubicumque deest copia 
sacerdotum in maiore numero locorum Missa festiva vel dominicalis celebrari 
possit. 

Hortantur autem omnes ut dies festos non exclusive in corporis recrea- 
tionem impendant, sed saltem aliquando, diebus praesertim particulariter 
festivis, aliis exercitiis pietatis, uti Vesperis, Benedictioni Eucharisticae, 
praedicationibus, Processionibus, devote intersint. 

Abstinentia a labore, quod est elementum negativum in festorum sancti- 
ficatione, non significat illis diebus christianos laborare non posse, sed si- 
gnificat illis diebus abstinendum esse a laboribus qui sanctificationi diei Do- 
mini non conveniunt, et permitti solummodo labores necessarios, qui inter- 

rumpi non possunt, necnon labores qui sive ad cultum sive ad pia opera sive 
ad honestam recreationem tum propriam tum aliorum ordinantur. 

Nec convenit dies festos plus aequo minuere numero. Verum est in non 
paucis regionibus, ex decem festis quae praeter Dominicas in Codice luris 
Canonici enumerantur, 4 plura a gubernio civili non agnosci, ita ut eorum 
observatio populo christiano perdifficilis sit. Ubi vero a gubernio civili agno- 
scuntur, non est cur Ecclesia ea sanctificanda non amplius habeat. Ex altera 
parte, societas civilis quandoque festa celebrat quae in elencho Ecclesiae non- 
dum habentur, quae tamen aliquid religiosi prae se ferunt, uti e. g. dies gra- 
tiarum actionis, dies labori sacer: non est cur Ecclesia talia festa modo chri- 
stiano sibi proprio non sanctificet. 

Quapropter Sancta Synodus decernit: 

1. Affirmatur gravis obligatio omnium christianorum dies Domini tum 
S. Missae assistentia tum abstinentia a labore sanctificandi; tempus autem 
utile pro assistentia S. Missae anticipatur inde a primis Vesperis diei litur- 
gici. Ubi vero ob parvum numerum sacerdotum S. Missa celebrari nequit, 
instituantur preces communes suppletivae. 

2. Affirmatur gravis obligatio, inde profluens, illorum qui populorum 
regimen tenent, ut observantiam quietis diebus cultui publico reservatis etiam 
per leges urgeant. 

3. Affirmatur gravis obligatio conductorum operis ut operarios ad la- 
bores die dominico non adstringant absque vera et urgente necessitate. 

4. Praeter opera necessaria, illa sola opera manualia diebus festis per- 
mittuntur, quae sive ad cultum sive ad opera pia sive ad recreationem tum 
propriam tum aliorum pertinent. 

5. Praeter dies dominicos illa festa, iuxta diversitatem regionum, sunt 
observanda, quae nunc in C.I.C. enumerantur, relicta tamen Conferentiae 
Episcoporum facultate ex eis quaedam in sua regione abolendi, si scii, in 
vita civili uti dies feriati non observantur; vel etiam alios dies ex lege civili 
feriatos tanquam festa de praecepto instituendi. 

6. Improbatur tendentia introducendi decades loco hebdomadum, quam- 
vis hoc stricte immorale dici nequeat; sed tamquam impedimentum cultus 
publici improbatur tentamen introducendi hebdomades (vel decades) « la- 
biles ». 


II - De ieiunio et abstinentia 

Praxis poenitentialis ieiunii et abstinentiae decursu temporum semper 
facta est debilior. Hodie theoretice adhuc exsistit lex, sed practice, saltem 
quoad ieiunium, vix est qui non sit dispensatus, praesertim inde ab ultimo 
bello mundiali. 

Dum poenitentia est vitae christianae essentiale elementum, a quo di- 
spensare vel dispensari nemo potest, ieiunium et abstinentia sunt poeniten- 
tiae formae non necessariae. Tantae autem gaudent antiquissimae traditio- 
nis favore, non solum in iudaica et christiana, sed etiam in aliis religionibus, 

ut eas omnino dimittere nefas appareat multisque non-catholicis esset scan- 
dalum. 

In non paucis regionibus maior hominum pars vix unquam carnes man- 
ducant et quotidie nonnisi una vescuntur comestione, ideoque naturaliter 
legem abstinentiae et ieiunii — quamvis forsan non diebus praescriptis — 
observant. Quodsi autem in illis regionibus non-christiani statutis diebus 
in signum poenitentiae a quibusdam abstinent (e. g. sale, potibus alchoolicis, 
et similibus), posset pro illis regionibus similis abstinentia vel ieiunium pro 
diebus christianae poenitentiae statui, et ita usus paganus christianizari. 

Ubi vero lex ieiunii et abstinentiae veram adhuc constituit poenitentiam, 
ita ordinari debet ut a fere omnibus observari possit, et fideles ad spiritum 
mortificationis et poenitentiae redeant. Iamvero lex ieiunii prout in Codice 
luris Canonici 5 habetur, a fere omnibus observari potest, dummodo recte 
interpretetur, et duae refectiunculae, quas mane et vespere sumere non 
vetat lex, non pondere et mensura pro omnibus totius mundi circumstantiis 
aequales determinentur. Gener atim unicuique licebit (mane et vespere) 
tantam cibi quantitatem sumere, quanta cuique necessaria est ad vitandam 
indispositionem quae ipsum impediat quominus officia status convenienter 
adimplere valeat. 

Unde ieiunium significat, praeter refectionem unicam et refectiunculas 
duas, nihil omnino cibi sumere licere. 

Ita fas est sperare fore ut fideles ad spiritum mortificationis et poeniten- 
tiae redeant, atque cavebitur ne lex ieiunii, quae tam salutaris est quaeque 
exemplo Christi Domini doctrinaque Patrum ab exordiis Ecclesiae orta est, 
desuetudine pereat. 

Quapropter Sancta Synodus decernit: 

Lex ieiunii et abstinentiae servetur, sed tempora et modus determinanda 
relinquantur Conferentiis Episcoporum. 


III - De Communione annua 

Proculdubio Sancta Mater Ecclesia sub peccato servandum mtniirmin 
statuit quod relate ad S. Communionem statuere potuit: semel in anno ani- 
ma Cibo Divino saginetur. 

Cum vero homo leges tempori non ligatas facilius transgrediatur, Ec- 
clesia sapienter statuit ut tempore festi Paschatis omnes S. Communionem 
recipiant. 

Sunt qui velint talem obligationem a festo Paschatis ad festum Nativi- 
tatis Domini transferre eo quod fideles libenter in eo festo ad mensam 
Domini accedunt. Retenta autem potius obligatione circa festum Paschatis, 
fideles in hac sua devotione pro festo Nativitatis Domini confirmentur, et 
ita ad bis in anno S. Communionem recipiendam inducantur. 

Quapropter Sancta Synodus decernit: 

Quoad annuam S. Communionem statuitur tempus utile a Feria IV Ci- 

nerum ad festum SS.mae Trinitatis; ubi vero ob dispersionem fidelium sacer- 
dos omnes sibi commissos hoc tempore visitare non potest, Ordinariis loco- 
rum aliud tempus, e. g. annuae missionis seu visitationis, statuere liceat. 

IV - De formatione apostolica omnium fidelium 

Praesertim in hodiernis conditionibus in quibus labor missionarius evol- 
vitur, neminem effugit momentum decisivum apostolatus laicorum pro incre- 
mento penetrationis evangelicae in vastissimas regiones Missionum ac pro 
firma novellarum Ecclesiarum implantatione, imo, pro ipsa qualitate et matu- 
ritate vitae christianae neophytarum, ita ut omnibus viribus fovendus sit in 
missionibus zelus apostolicus omnium fidelium. 

Ad optatam spiritualem atque apostolicam maturitatem adipiscendam, 
actio educativa parentum, scholarum magistrorum, confraternitatis doctri- 
nae christianae aliorum ve Actionis Catholicae membrorum in pueros, primi 
est momenti. Similiter et christianae iuventutis associationes, missiones pa- 
roeciales, homiliae dominicales, spiritualia exercitia, congressus pro aposto- 
latu aliaque id genus magnopere iuvant. Sed modo generaliore, tota catechesis 
totumque ministerium pastorale ita aptius et efficacius ordinari debet, ut in 
singulis Christi fidelibus verae persuasiones, profunda vita spiritualis et sol- 
licitudo apostolica pro conversione mundi excitentur ac foveantur. 

Christus enim, ut pulchre S. Ioannes Chrysostomus christiano populo 
exponebat, « ideo nos hic relinquit ut sicut luminaria essemus, ut aliorum 
doctores constituamur, ut instar fermenti simus, ut sicut angeli cum homini- 
bus versemur ... ut illi lucrentur, ut semina simus, ut fructum multum fera- 
mus ... Nullus esset gentilis, si nos essemus vere christiani ». 6 

Sicut discipuli in die Pentecostes « acceperunt Spiritum Sanctum in mu- 
nere gratiae quo perficiebantur ad promulgationem fidei in salutem alio- 
rum », 7 ita fideles per Confirmationis receptionem accipiunt « potestatem 
publice fidem Christi verbis profitendi quasi ex officio ». 8 

Quapropter Sancta Synodus haec decernit: 

1. Praesertim in praeparatione ad Confirmationis Sacramenti receptio- 
nem, vel alio tempore magis opportuno, in instructione catechetica curetur 
formatio omnium fidelium ad apostolatum, et ad vitam actuosam christianam 
etiam publice gerendam. 

2. Curent Ordinarii locorum de fovendo et augendo zelo apostolico in 
suis fidelibus, ne decursu temporis sensim sine sensu labescat gratia in Con- 
firmatione recepta. 

V - De praeparatione laicorum sociali influxu insignium 

Necesse omnino est ut in omnibus territoriis missionum quam primum 
delectae cohortes christianae (elite) praeparentur quae capaces sint Actionis 
catholicae associationes promovere ac dirigere, et spiritum christianum po- 

tenter proponere ac introducere in varios coetus authochtones etiam excul- 
tos, et formandae conscientiae collectivae validiores. 

Ad hoc consequendum requiritur ut iuvenes catholici qui ad maiora mu- 
nera socialia tendunt, dum in variis scientiis et technicis profanis erudiuntur, 
pari gressu recipiant christianam formationem illamque apostolicam praepa- 
rationem quae futurae eorum positioni sociali consentanea sit. 

Neque huic officio obstare debet crescens illa propensio guberniorum 
civilium omnia quae ad rationem studiorum, ad qualificationem magistrorum, 
ad ipsasque institutiones scholasticas quodammodo pertinent, per semetipsa 
regendi. Huic vero fini tunc perutile erit, uti iam Encyclicae Litterae Princeps 
Vastorum insinuant, convictus sedes (pensions d’etudiants; student hostels) 
condere pro studentibus catholicis qui pro disciplinis profanis addiscendis 
institutiones non catholicas frequentant. 9 

Specialis etiam cura requiritur pro illis multis iuvenibus qui plures iam 
ex Missionibus exteras nationes petunt ad studia ibi apud Universitates et 
Scholas Technicas perficienda. Certum est consuetudinem eorum cum chri- 
stianitatibus illis exteris magni fore ponderis in determinando eorum erga 
religionem catholicam animo, necnon in eorum zelo apostolico efformando. 
Unde necessitas excitandi in istis communitatibus christianis sensum frater- 
nae comitatis erga illos, et erigendi opera in eorum spirituale ac temporale 
adiumentum. Haec opera, etiam forsan iam prius condita, ab Ordinario loci 
regantur ac coordinentur oportet, adiuvantibus quidem, sub supremo S. Con- 
gregationis de Propaganda Fide moderamine, Directionibus Pontificalium 
Operum Missionalium necnon Institutis Missionalibus. 

In variis denique Missionum territoriis maximi momenti erit constitutio 
academiae seu seminarii pro illis laicis qui in regione pleno exercitio apor 
stolatus vel determinato ministerii pastoralis auxilio dediti sunt, ubi con- 
gruam praeparationem religiosam et apostolicam recipiant, quae idoneos eos 
efficiat ad proprium ministerium sub directione Ordinariorum competenter 
exercendum. 

Quapropter Sancta Synodus haec decernit: 

1. Ubi iuvenes catholici universitates aut scholas medias praesertim non 
catholicas frequentant, foveant Ordinarii erectionem convictus sedium aut 
saltem in coetus eos coadunent, in quibus formatio stricte religiosa et apo- 
stolica eis tradatur. 

2. In singulis nationibus ubi iuvenes ex missionibus provenientes uni- 
versitates aut alias scholas superiores frequentant, curent Ordinarii ut insti- 
tuantur et, si iam exsistunt, coordinentur opera peculiaria ad fraternam co- 
mitatem et adiumentum illis praestandum, adiuvantibus Directionibus Pon- 
tificalium Operum Missionalium et Institutis Missionalibus, sub supremo 
moderamine S. C. de Propaganda Fide. 

3. Ordinarii Missionum, in Conferentia Episcopali coadunati, ubi ipsis 
opportunum videatur, constituant academias speciales aut saltem conventus 
coadunent pro praeparatione apostolica laicorum, plane apostolatui dedi- 
torum. 



DISCEPTATIO - DE DISCIPLINA POPULI CHRISTIANI 


401 


VI - De GENERALI ORDINATIONE LAICORUM APOSTOLATUS 

Cum apostolatus laicorum in Missionibus instituitur, ante omnia necesse 
est ut formae eius indoli nativae populi adaptentur; praeterea requiritur ut 
animi in ipso opere apostolico ab hierarchia locali in unum dirigantur. 10 

Videant ergo Conferentiae Episcopales ne nimis dividantur vel multipli- 
centur associationes Actionis Catholicae sive Laicatus Missionalis. Invigilent 
e contra ut potius coordinentur vel ad aliquam unitatis formam reducantur. 
Praesertim relate ad Actionem Catholicam, quia « vis unita fortior », u 
curent Conferentiae Episcopales ut adducatur vera animorum et conatuum 
conspiratio. Principales vero conatus Actionis Catholicae reapse ad aposto- 
latum directum seu ad ipsum conversionis opus quam proxime ordinandi 
sunt. 

Pro illis tandem laicis, magna generositate praeditis, qui pleno exercitio 
apostolatus vel determinato in ministerii pastoralis auxilio ex munere dediti 
sunt, curent Ordinarii ut debito in honore a christianis et non-christianis 
habeantur, et ut congruae eorum sustentationi pro uniuscuiusque gradu pro- 
videatur. 

Quapropter Sancta Synodus haec decernit: 

1. Curent Conferentiae Episcopales coordinationem animorum et cona- 
tuum in omnibus Apostolatus laicorum Associationibus. 

2. Actio Catholica conatus suos praecipue praestet ad ipsum opus con- 
versionis fovendum. 

3. Ordinarii locorum consulant ut laici, qui ex munere apostolatui mis- 
sionali operam praestant, praesertim vero catechistae, in debito honore ha- 
beantur, et ut eorum congruae sustentationi provideatur. 

NOTAE 

1 Pius Pp. XII, Litt. Enc. Evangelii praecones (A.A.S., 43 [1951], p. 513). 

2 Gen. 2, 3. 

3 Can. 1248. 

4 Can. 1247. 

5 Can. 1251. 

6 Homil. 10 in I Tim.; PG 62, 551. 

7 S. Thomas Aq., in IV Sente, dist. 7, q. 1,'art. 2, ad 2 ura . 

8 Id, Summ. Theol. , III, 72, 5 ad 2 um . 

9 A.A.S., 51 [1959], p. 858. 

10 Litt. Encycl. Princeps Pastorum (A.A.S., 51 [1959], pp. 856-857). 

11 Ibid., p. 524. 

2) RELATIO EM.MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Em.mi, Exc.mi ac Rev.mi Patres, 

Disciplina populi christiani si universae Ecclesiae interest, maxime 
interest Missionibus ubi etiam peculiaria problemata secumfert. Prop- 
terea Commissio de Missionibus tres leges ecclesiasticas examini subie- 
cit, quae de facto, ipsa ignara, ab aliis commissionibus fuerunt tractata 
scii, de Observantia festorum, de Ieiunio et Abstinentia et de Commu- 
nione annua. 

Eas ita quidem tractare pro ecclesia universali momentum habet, 
sed cum quaedam in schemate ex hoc capite sint quae extra proprium 
ambitum vagant tamquam non dicta habeantur. Manet ergo tantum 
quod spectat ad terras Missionum, ad sanctificationem festorum, ad ie- 
iunium abstinentiamque, et ad Communionem annuam. 

Hisce in schemate adiecta sunt tria decreta vel schemata: de forma- 
tione apostolica omnium fidelium, et imprimis cuiusdam coetus socia- 
lis influxu insignium, necnon de generali ordinatione apostolatus lai- 
corum. . Quae themata sub aspectu mere missionario examinata, fuere 
cum Commissione de laicorum apostolatu communicata, non tamen, 
propter coarctatum tempus, communi consessu discussa. Discussio ita- 
que, si ita vobis placebit, et praesentatio Commissioni huic Centrali 
aptius locum habebit quando quaestio magis generali modo a propria 
Commissione de Laicorum apostolatu subicietur examini coetus istius. 

Quoad observantiam festorum: affirmatur, in schemate, gravis obli- 
gatio omnium Christianorum dies Domini tum S. Missae assistentia tum 
abstinentia a labore sanctificandi; tempus autem utile pro assistentia 
S. Missae anticipatur inde a primis Vesperis diei liturgici. Sic enim 
Missionarius adveniens vespere sabbati vel vigiliae Missam celebrare 
potest in una statione, quietem habere nocte, dein pergere ad Missionem 
mane, ut ibi celebret et vespere ad tertiam Missionem. Datur etiam ita 
modus providendi saluti, quantum est possibile, physicae sacerdotum, 
quae omnino praetiosa est. 

De jejunio et abstinentia. In non paucis regionibus, dicitur in sche- 
mate, maior hominum pars vix unquam carnes manducant et quotidie 
nonnisi una vescuntur comestione, ideoque naturaliter legem abstinen- 
tiae et ieiunii — quamvis forsan non diebus praescriptis sed per ma- 
ximam partem anni, observant. Quodsi autem in illis regionibus non 
christiani statutis diebus in signum poenitentiae a quibusdam abstinent 
(e. gr. sale, potibus alcoholicis, tabacco et similibus), posset pro illis 

regionibus similis abstinentia vel ieiunium pro diebus christianae poeni- 
tentiae statui, et ita usus paganus christianizari. Qudquid sit de hoc, 
Commissio ieiunium et abstinentiam, prout communiter proponitur, pro 
Missionibus ita votum promit ut lex ieiunii et abstinentiae servetur, 
sed tempora et modus determinanda relinquantur Conferentiis vel Con- 
ciliis Episcoporum, quorum Acta et decisiones, utique, iudicio et appro- 
bationi Sedis Apostolicae subicientur. 

Circa Communionem annuam eucharisticam statuitur tempus utile 
a Feria IV Cinerum ad festum SS.mae Trinitatis; ubi vero, ob disper- 
sionem fidelium, sacerdos omnes sibi commissos hoc tempore visitare 
non potest, Ordinariis locorum aliud tempus, e. g. annuae missionis 
seu visitationis, statuere licet. 

3) ANIMADVERSIONES SODALIUM 

Card. Spellman: Schematis decreti de Disciplina Populi Christiani 
placent dispositiones: De formatione apostolica omnium fidelium (IV), 
De praeparatione laicorum sociali influxu insignium (V) et De gene- 
rali ordinatione laicorum apostolatus (VI). De ultimo, quod attinet ad 
exhortationem ut laici, qui ex munere apostolatui missionali operam 
praestant, in debito honore habeantur, admonendum est eos cum digni- 
tate idonea Ordinum Minorum adornari posse et tamquam clericos ser- 
vitio Dei mancipatos pro apostolatu sese impendere, si instauratio eo- 
rumdem Ordinum, a Commissione de Disciplina Sacramentorum pro- 
posita, a Sancta Synodo decernatur. 

De prioribus numeris schematis quaedam animadvertantur oportet, 
scilicet: 

I - De observantia festorum. 

In thesi sat ampla schema tractat de argumento quod, quidem, per- 
tinet in genere ad Commissionem de Disciplina Cleri et Populi Chri- 
stiani. Quod spectat ad difficultates particulares apud Missiones vigen- 
tes, accommodationes aut in schemate supradictae Commissionis includi 
aut paucioribus verbis hic exprimi queunt. Plura in corpore numeri nec- 
non in parte dispositiva potius tractanda decernendaque sunt pro Ec- 
clesia universali. 

II - De ieiunio et abstinentia. 

Huic Pontificiae Commissioni Centrali Praeparatoriae Eminentis- 
simus Relator Commissionis de Disciplina Cleri et Populi Christiani in 
eius schemate Decreti de Praeceptis Ecclesiae iam proposuit modifica- 
tionem canonum de obligatione servandi ieiunium et abstinentiam. Nu- 

mero IV, ni fallor, istius decreti legislatio reformata invenitur, optime 
redigens eandem obligationem in formam simpliciorem minusque fide- 
libus confusam, non amplius, nempe, vetans iure ex carne diebus absti- 
nentiae neque carne in ientaculo et in coena diebus ieiunii. Quantitas 
ciborum in comestionibus extra illam plenam diebus ieiunii melius de- 
terminabatur atque secundum locorum consuetudines accommodanda, 
quae revera in Conferentiis Episcoporum stabiliri possunt. Si lex parti- 
cularis in hac materia pro terris missionalibus requiritur, e. gr., pro re- 
gionibus ubi maior pars hominum vix umquam carnes manducant aut 
quotidie nonnisi una comestione vescuntur, opus non est decreti Syno- 
dalis specialis, sed facultas accommodandi circumstantiis particularibus 
Ordinariis Missionum in schemate decreti generalis Commissionis de 
Disciplina Cleri et Populi Christiani concedenda est. 

Vehementer monendum est, denique, de verbis paragraphi primae 
huius numeri secundi — de ieiunio et abstinentia — quae, nempe, tam 
facile statuunt hodiernam inexistentiam praxis ieiunii abstinentiaeque 
ubique terrarum, ne eorum sententia in Synodo Sancta umquam inve- 
niatur. Haec verba profecto offensiva immo scandalosa essent multitu- 
dinibus fidelium Civitatum Americae Septentrionalis Foederatarum qui 
stricte observant obligationes abstinentiae et ieiunii secundum consue- 
tudinem auctoritate Ordinariorum modice tantum mitigatam a lege Co- 
dicis luris Canonici! 

III - De Communione annua. 

Ne idem argumentum diu repetatur, sufficiat iterare, prolixi operis 
Synodalis evitandi causa, facultatem huiusmodi per indultum extra-Sy- 
nodale concedendam esse, uti revera Sacra Congregatio de Propaganda 
Fide indulsit Ordinariis Civitatum Americae Septentrionalis Foederata- 
rum quod attinet ad legem Communionis annuae iam anno 1830! 

Card. Browne: 1) Quaedam in hoc Schemate proponuntur quae 
iam in alio Schemate praecedente tractata sunt n. 9 pag. 7 1 linn. 20-30; 
pag. 9, 2 linn. 16-20; pag. 10, 3 linn. 12-16; linn. 25-29. 

2) In pag. 8, 4 linn. 7-9, insererem vocem studium. 

3) In pag. 8, lin. 26 dicerem «...abstinentia a labore profana- 
tivo... ». 

4) In pag. 9, linn. 11-13 non auderem dicere respectu introductio- 
nis decadum loco hebdomadarum « hoc stricte immorale dici nequire ». 


1 Cf. Acta Series II, vol. II, pars II, p. 619. 

3 Cf. p. 397. 

3 Cf. p. 398. 

4 Cf. p. 396. 

Sanctificatio diei septimae, ex Decalogo, iuris divini videtur omnino esse, 
confirmata ex usu Christiano sanctificandi diem Dominicam. 

5) Item in pag. 9, linn. 23-24, « ieiunium et abstinentia sunt poe- 
nitentiae formae non necessariae » (i. e. hoc in universali dicere non 
auderem ob varias causas). 

Ieiunium et abstinentia animabus corporibusque utilia sunt, si pru- 
denter exerceantur. Quoad animam, directe agunt pro moderamine pas- 
sionum partis concupiscibilis. Hoc necessarium est, maxime pro iuve- 
nibus. 

Card. Ruffini: Liceat mihi respondere breviter Em.mo Card. Gra- 
cias, qui heri ut explanaret frequentes difficultates meas et anxietates 
circa mutationes in ritus sacros inducendas in memoria mea amabiliter 
revocare voluit initium christianismi. Ecclesiam caeremonias ethnicas 
recepisse sanctificatas quodammodo, verum est, quantumvis tales adap- 
tationes paucae fuerunt, sed animadvertendum puto non posse compa- 
rari nisi analogice initium Ecclesiae Christi universae cum initio Ec- 
clesiarum particularium in locis Missionum. Mirum esset, ex. gr. si 
Ordo franciscanus adoptaret hodie in locis Missionum methodum quam 
S. Franciscus initio ordinis sui secutus est. 5 

Card. Leger: Quoad schema de disciplina populi christiani, hae 
sunt observationes meae. 

Maturius perpendenda est propositio facta de anticipatione ad pri- 
mas Vesperas temporis utilis pro assistentia Missae. Credo enim quod, 
per illam extensionem, fideles facile crederent assistentiam Missae qua- 
libet hora diei Sabbati et etiam quolibet die hebdomadae sufficere ad 
praeceptum satisfaciendum. Minime habent notionem diei liturgicae in- 
cipientis a primis vesperis. Et credo quod impossibile est talem antici- 
pationem permittere pro aliquibus regionibus quin extendatur ad totam 
Ecclesiam. Si non possunt assistere die dominica, excusantur. Si pos- 
sunt assistere solummodo die Sabbati, invitentur ad hoc faciendum 
sine mentione de obligatione satisfacta. 

Quoad introductionem novorum dierum festorum in particulari- 
bus regionibus, propono ut non fiat nisi consentiente Sancta Sede. 

Quoad formationem apostolicam omnium fidelium, educatio mere 
verbalis non sufficit et propono ut addatur in schemate quod illa educa- 
tio compleri debet per actionem apostolicam vel socialem, iam a pueris 
et iuvenis in associationibus exercendam, vel in operibus catholicis. 

De ieiunio et abstinentia debent regulae praecisae a Synodo dari. 


5 Textus transcriptus est ex taeniola magnetica. 

Card. Gracias: Mihi clarum non est in quibusdam partibus mis- 
sionum vigeant usus pag. 6 6 linn. 15-30 descripti. Certo non in India, 
saltem hic non est usus communis, quapropter locum habere non debet 
in decretis alicuius Concilii. 

Deinde mihi videtur valde periculosum acceptare id quod dicitur 
pag. 7, 7 linn. 30 sq., nempe anticipare obligationem dominicalem. Con- 
cessa hodie permissione pro Missis Vespertinis et facultate binandi et 
trinandi, fideles copiam opportunitatis ipsa Dominica habent ad adim- 
plendam obligationem. Si eis liceret obligationem Sabbato vespere adim- 
plere, mox dispareret idea de sanctificanda die Dominica. 

Si talis concessio pro fidelibus in Europa fieri oporteret, ei non ad- 
versarer sed concessio non debet dari pro missionibus. In Europa etiam 
siquidem hebdomada laboris multum abbreviata est, populus iam die 
Veneris vespere e domo exit ad longum « week-end » f ruendum. Qua- 
mobrem dubito utrum haec concessio etiam pro Europa ad finem attin- 
gendum adiuvet. 


4) SUFFRAGIA SODALIUM 

Card. Trs serant: Placet. 

Card. Micara: Placet iuxta modum. 

Revocantur quae circa schema de regimine Missionum submisse 
animadvertimus: normas scilicet hinc inde de iisdem rebus propositas 
conciliari oportere, quoadusque fieri possit. 

Ad capita quaedam : 

Causae quidem adsunt cur agnoscatur praecepto satisfaciens adsi- 
stentia Missae etiam in pervigilio diei festi inde a primis Vesperis 
(pag. 7 ] ). Sed recolatur negata alibi eadem facultas, quam motiva invo- 
cabant si non aequalia certe non minoris ponderis. 

Adhuc de praecepto festivo. Schema decreti opportune vitat non 
perspicuam nec bene acceptam distinctionem inter labores « serviles » 
vel minus. Sed labores, ex tenore propositae legis permissi, videntur 
aliquantulum excedere fines, a norma traditionali plus minusve signa- 
tos (pag. 8 2 ). 

Relate ad coetus fidelium die festo coadunandos ubi desit sacerdos 
Missam celebraturus, haec praxis valde commendari potest ac debet, 
sed, fortasse, non expedit ut singulis praecipiatur. 


6 Cf. pp. 395-396. 

7 Cf. p. 396. 


1 Cf. p. 396. 

2 Cf. pp. 396-397. 

Praeceptum videtur affirmari in parte introductiva Decreti (pag. 7, I * 3 
linn. 16-18); in parte vero dispositiva (pag. 8, 4 linn. 29-31) tenor talis 
est ut desumi etiam possit mera exhortatio. 

Card* Pizzardo: Placet. Valde improbari debet a fidelibus ten- 
dentia introducendi decades loco hebdomadum. 

Card. Aloisi Masella: Placet iuxta modum: Non placet antici- 
patio temporis utilis pro assistentia S. Missae diebus de praecepto ad 
vigiliam inde a primis vesperis; in reliquo iuxta vota Em. morum Cardd. 
Leger et Gracias. 

Card. Gon£ALVes Cerejeira: Placet iuxta modum: Non placet 
anticipatio Missae dominicalis ad primas Vesperas diei liturgici. 

Card. Lienart: Placet iuxta modum: id est excepto quod dicitur 
de Actione Catholica in articulis V et VI. Haec enim non limitanda est 
ad actionem laicorum sacerdotes adiuvantium in opere conversionis in- 
fidelium, sed extendenda est ad actionem laicis propriam. Quia in mundo 
vivunt, illorum est principia religionis, et mores christianos, in vita fa- 
miliae et societatis civilis inserere, ut religio non remaneat aliquo modo 
externa, sed fiat radicata. In pluribus Missionibus existit Actio Catholi- 
ca Familiarum, ad hoc opus addicta et in votis meis est ut instituatur 
pro laicis in omnibus Missionibus, sicut in aliis Ecclesiis, Actio Catholica 
laicorum, quae sicut fermentum in massa, ad progressum vitae christia- 
nae feliciter laboret. 

Card. Tappouni: Placet. 

Card. Copello: Placet. 

. Card. McGuigan: Placet. 

Card. Gilroy: Placet. ' L!> ' 

Card. Spellman: Placet iuxta modum: secundum illud quod 
scripsi. 5 

Card. Frings: Placet iuxta modum: Ad I, 1: Anticipatio Missae 
dominicalis tantum, si pro tota Ecclesia. 

Ad I, 4: Debet ordinari uniformiter pro tota Ecclesia. 

Ad I, 5: Tantum cum approbatione Sanctae Sedis. 

Ad I, 6: Non placet. 

Ad II: Tantum cum approbatione Sanctae Sedis. 


I Cf. p. 396. 

4 Cf. p. 397. 

5 Cf. pp. 403-404. 

Card. Ruffini: Placet iuxta modum: 6 

Pag. 8 7 ad Decretum 1 : Missam de praecepto ad primas vesperas 
diei liturgici, nempe ad vesperam sabbati vel vigiliae diei festi de prae- 
cepto transferri posse non placet nisi paucitas sacerdotum ad id vere 
cogat. 

Pag. 9 8 ad Decr. 5: Facultas quae in schemate conceditur Conferen- 
dae Episcoporum quaedam festa de praecepto, in vita civili suae Regio- 
nis non agnita, abolendi, et nova instituendi in diebus qui in Kalendario 
civili ut feriati habeantur mihi non placet nisi accedat expressa S. Sedis 
Apostolicae adprobatio in singulis casibus. 

Pag. 10 9 lin. 2 5 et ss.: Si tempora et modus quae legi de ieiunio et 
abstinentia statuta sunt, a Conferentia Episcoporum mutanda censen- 
tur, facultas de hac re impetretur a S. Sede. 

Cetera placent et pleraque multum placent. 

Card. Valeri: Placet. 

Card. Siri: Placet iuxta modum: anticipatio obligationis S. Mis- 
sae in Vesperis sabbati, si necessaria est, concedatur alio modo. De ea 
ne loquatur in Concilio. 

Card. D’ Alton: Multum placent ea quae proponuntur in hoc sche- 
mate. 

Card. Quiroga y Palacios: Placet iuxta modum: hoc est, omnia 
placent. Non tamen placet anticipatio S. Missae ad primas Vesperas. 
In pag. 9 n. 5 adhaereo Em.mo Leger circa necessitatem consensus 
Sanctae Sedis quando de abolitione festorum agitur. 

Card. Leger: Placet iuxta modum: i. e. iuxta annexa. 10 

Card. Gracias: Placet iuxta modum. 11 

Card. Montini: Placet iuxta modum: attentis his quae a Cardina- 
libus Leger et Gracias dicta sunt. 

Card. Giobbe: Placet iuxta modum: scilicet unice pro missioni- 
bus, attentis tamen necessitatibus particularibus locorum iudicio epi- 
scoporum. De decadibus nulla mentio debet fieri in Concilio et innova- 
tio, si casus ferat, reprobanda est. 


6 Cf. p. 405. 

7 Cf. p. 397. 

8 Cf. p. 397. 


9 

10 
11 


Cf. p. 398. 
Cf. p. 405. 
Cf. p. 406. 

Card. Cento: Placet schema, certus Commissionem rationem habi- 
turam observationum a Patribus prolatarum. 

Permitto me desiderare ut in pagina sexta, 12 linea quintodecima, 
quoad tendentiam introducendi decadem, loco hebdomadae, non dicatur 
« videtur esse reprobandam », sed prorsus « reprobanda est ». 

Card. Cicognani: Placet. De abstinentia vero, pag. 10, 1! ubi dici- 
tur: « lex ieiunii et abstinentiae servetur, sed tempora et modus deter- 
minanda relinquantur Conferentiis Episcoporum », placet, sed desideratur 
ut servetur et extendatur sacrum character feriae VI quo iam late gau- 
det, ubi servari nequit haec sacralitas, nihil obiciendum: Episcopi 
iudicent, sed ubi extendi potest in votis est ut fiat. Item instandum est 
in conceptu hebdomadalis diei festi, ad exemplum Creatoris qui die sep- 
timo requievit; et ita pro Missae adsistentia die festo, non in ve- 
speris diei praecedentis; in pluribus orientalibus regionibus aliud est, 
sed non in occidente, nisi ad hoc remedium recurratur ob penuriam 
sacerdotum. 14 

Card. Godfrey: Placet iuxta modum: habita ratione de observa- 
tionibus Em.morum Patrum et in particulari Em.mi Card. Siri de non 
publicatione in Concilio. Alia scripsi in folio adnexo. 

1. Pagina sexta: non placet quod schema dicit de tendentia intro- 
ducendi decades loco hebdomadae quia nimis recedit a traditione an- 
tiqua. Item non placent hebdomadae sic dictae labiles. 

2. Placet quod dicit schema de precibus suppletivis ubi Missa non 
potest dici. De satisfactione obligationis pridie in Missa postmeridiana 
approbari potest in territorio Missionum quia ibi habetur ratio convin- 
cens. Ergo placet schema. Pro aliis regionibus non est ratio sufficiens. 

3. In pagina octava, 15 ubi de abstinentia a labore, adoptetur norma 
quae explicatur in altero schemate, ubi de ita dicto «labore servili» 
extra territorium Missionum. 

Placet etiam quod schema dicit de christianizatione poenitentiarum 
iam vigentium. In locis ubi lex ieiunii observari potest standum Codici 
luris Canonici, iuxta normas statuendas in hoc Concilio pro territorio 
non missionario. Decretum Schematis de hac re videtur bonum. 

4. De annua Communione: Retineatur tempus utile propositum a 
Codice et quod hic dicit de facultate Ordinariorum hac in re. 


12 Cf. p. 395. 

J3 Cf. p. 398. 

14 Textus transcriptus est ex taeniola magnetica. 
Cf. pp. 396-397. 

5. Placet quod proponitur de formatione omnium fidelium ad apo- 
stolatum zelosum et de iuvenibus frequentantibus scholas non Catho- 
licas et de apostolatu laicorum. 

Card. CoNFALONiERi: Placet. 

Card. Richaud: Placet iuxta modum: scilicet timeo quod assi- 
stentia sacrae Missae anticipata a primis vesperis diei liturgici transfe- 
ratur in alias regiones extra Missiones et hoc vadit contra praeceptum 
divinum sanctificationis diei Domini; quapropter Decretum propositum 
pag. 8 16 linea 25 non mihi placet; aliud in hoc schemate mihi placet. 

Card. Konig: Placet. Tamen: 

Pag. 6, 17 linn. 25-33, definitio « hebdomadae labilis » accuratius de- 
terminanda est, ne ista definitio complecti videatur illos labores qui 
alibi (pag. 8, lin. 6 et lin. 37) ut labores necessarii agnoscuntur. 

Pag. 8, linn. 28-30: Ne anxietates et difficultates oriantur hic mihi 
addendum videtur tales preces communes et suppletivas loco Missae 
dominicalis non obligare singulos fideles sub peccato. Obligatio enim 
quae ad Missam dominicalem pertinet, non provenit ex mero praecepto 
ecclesiastico, sed etiam ex natura (aliquatenus saltem) sacrificii. Ergo 
talis obligatio non videtur transferenda ad tales preces. ; 

Card. Dopfner: Placet iuxta modum: genefatim placet. 

I-III placent, sed, prout momenti sunt pro tota Ecclesia, compo- 
nantur cum decretis « commissionis de disciplina cleri et populi ». ’ ' ‘ 

I, n. 5 (pag. 9, 18 linn. 4-10) non placet. 

IV: In se placet. Quaestio, an sit sic materia Concilii. Forsan simul 
cum propositis commissionis de apostolatu laicorum tractetur. 

Card. Marella: Placet iuxta modum: Quoad anticipationem obli- 
gationis Missae ad primas Vesperas, ad mentem Em.mi Card. Micara. 

Circa facultatem abolendi dies festos, ut in pagina 9, ad mentem 
Em.mi Cardinalis Ruffini, id est cum approbatione S. Sedis. 

Card. Traglia: Placet iuxta modum: tamen rogatem ut diligentis- 
sime perpendantur quae dicta sunt de anticipanda ad primas vesperas 
festi satisfactio praecepti audiendi Missam, sive ob rationes theologi- 
cas, morales iam expositas, sive etiam ob onus grave quod sacerdotibus 
imponeretur. 


16 Cf. p. 397. 

17 Cf. p. 396. 

18 Cf. p. 397. 

Non placet quod dictum est de decadibus. Placet quod dictum est 
de ieiunio et abstinentia. 

Card. Doi: Placet. 

Gard. Alfrink: Placet. 

Gaudeo de iis quae in pag. 7 19 dicuntur de obligatione assistendi Mis- 
sae Sacrificio in die dominica pro qua obligatione tempus utile extenditur 
ad horas postmeridianas sabbati antecedentis propter easdem fere cau- 
sas quas in sessione antecedenti Commissionis Centralis proposui. 

Si tempus utile pro hac obligatione sic statuitur pro Missionibus, 
sicut iam statutum est pro ritibus orientalibus, nulla aderit ratio cur 
reliquis fidelibus denegetur. 

In pag. 13 et 14, 20 ubi de operibus ad adiuvandos iuvenes, qui ex 
Missionibus studiorum causa in nostras regiones veniunt, sermo est, ro- 
gare vellem ut inter instituta quae illis operibus incumbunt, etiam men- 
tio fiat de associationibus laicorum catholicorum, praesertim academi- 
corum ut est Pax Romana et associationes studiorum catholicorum, qui 
iam saepius — sicut v. gr. apud nos in Neerlandia — sub ductu Episco- 
porum ad eundem scopum officia erexerunt, ad adiuvandos iuvenes et 
etiam puellas, qui ex missionibus veniunt, in campo sociali, ad eos reci- 
piendos in familiis catholicis etc. , ; ■ - 

Forse etiam commendandum esset, ut Episcopi (sicut apud nos) sa- 
cerdotes speciales constituant qui illos iuvenes et puellas pastorali cura 
prosequantur. 

Card. Santos: Placet. 

Card. Landazuri Ricketts: Placet, ad mentem Em, mi Cardinalis 
Relatoris, id est, nonnulla componi debent aliis cum commissionibus. 

Card. Julliem: Placet, ea tamen lege, ut res heic propositae com- 
ponantur cum iis quae de iisdem argumentis discusserunt aut discutient 
commissiones ceterae, quae rationem habeant de peculiaribus adiunctis 
locorum, ita ne nimis multiplicentur constitutiones conciliares et cunctae 
sibi cohaereant. : ■ , 

Card. Larraona: Placet iuxta modum: id est, illis prae oculis ha- 
bitis quae sapienter obiecta fuerunt a diversis Patribus. 


19 Cf. p. 396. 

20 Cf. p. 400. 

Card. Heard: Placet, ratione autem habita animadversionum Em.mi 
Browne. De anticipatione Missae in diebus de praecepto, censeo cum 
Em.mo Siri de re in Concilio non esse tractandum. 

Card. Bea: Placet iuxta modum: non placet anticipatio Missae 
dominicae in vespere sabbati ut norma generalis; non placet agi de 
« hebdomada labili ». 

Card. Browne: Placet iuxta modum: attentis observationibus fa- 
ctis ab Em.mis Cardinalibus et his quae nunc scripto trado. 21 

Beat. Gori: Placet. 

Beat. Cheikho: Placet. Teneo ea quae Em .mus D. Card. Dopfner 
dixit de concordandis schematibus. 

Exc. Felici: Placet iuxta modum: iuxta votum Em.mi Card. Jul- 
lien. 

Exc. 0’Connor: Placet iuxta modum: materia trium priorum ca- 
pitulorum huius schematis concordetur cum schematibus de eadem re 
a Commissionibus « De disciplina Cleri et Populi » et « De Ecclesiis 
Orientalibus » exaratis. 

Exc. Antezana y Rojas: Placet iuxta modum: Non decet antici- 
patio Missae Dominicalis ad vesperam; reprobanda est tendentia intro- 
ducendi loco hebdomadae, decades sic dictas. Placet etiam secundum 
ea quae dicta fuerunt a Cardinalibus Browne, Ruffini et Gracias. 

Exc. Beras: Placet. 

Exc. Cooray: Placet iuxta modum: i. e. iuxta ea quae dicta sunt 
ab Em.mis Cardinalibus Browne, Leger et Gracias de obligatione do- 
minicali anticipanda: excusantur enim fideles qui non possunt audire 
Missam. Attamen optimum erit si Missa habetur diebus ferialibus in 
locis ad quos sacerdos non potest adire die dominico. Non placet ten- 
dentia introducendi decades. 

Exc. Alter: Principia et exhortationes in textu placent. 

1. Quoad articulum primum de observatione festorum propositum 
quod tempus utile pro assistentia obligatoria S. Missae anticipari po- 
terit, etiam recreationis causa, mihi non placet. Copia sacerdotum norma- 
liter non sufficit ad illas Missas anticipandas. 


21 Cf. pp. 404-405. 

2. Quod lex ieiunii et abstinentiae servetur etiam de futuro, mihi 
placet; etiamque quod tempora et modus relinquantur Conferentiis Epi- 
scoporum, ita tamen ut obligatio servandi universalis imponenda sit 
in tota regione. 

Exc. Lefebvre: Placet iuxta modum: non placet quod dicitur de 
anticipatione Missae ut dixerunt Em.mi Cardinales Leger et Gracias. 

Concordantia schematum fiat ad mentem Em.mi Cardinalis Jullien. 

Exc. Hurley: Placet iuxta modum: i. e. schema concordetur cum 
aliis schematibus iam factis de disciplina cleri et populi christiani et in- 
tensiori studio subiiciatur propositio de extensione temporis utilis pro 
praecepto satisfaciendo Missam audiendi. 

Exc. Perrin: Placet iuxta modum: ad mentem Eminentissimorum 
Cardinalium Leger et Jullien. 

Pagina septima, 22 linea decima: probentur tantum, sed non obliga- 
tio imponatur, preces suppletivae introducendae in singulis dominicis si 
Missa celebrari non possit. 

Exc. Seper: Placet. 

Exc. Bazin: Placet. 

Exc. Bernard: Placet. Schema concordetur cum aliis schematibus. 

Exc. Bernier: Placet iuxta modum: facultas tamen Missam domi- 
nicalem anticipandi in vespere sabbati potius toti Ecclesiae vel conce- 
datur vel denegetur; de diebus autem festis addendis ex kalendario ci- 
vili non placet. 

Exc. Yago: Placet ad mentem Em.mi Cardinalis Relatoris. 

Exc. Rakotomalala: Placet iuxta modum: i. e., non placet anti- 
cipatio obligationis Missae assistendi sabbato in vesperis. 

Exc. Ngo-dinh-Thuc; Placet. 

Exc. Verwimp: Placet iuxta modum: minus placet, saltem pro 
regionibus missionum quas cognosco, anticipatio praecepti Sanctae Mis- 
sae ad primas vesperas dominicales. 

Exc. Jelmini: Placet. Mihi liceat tamen animadvertere, pag. 7, 
comma ult. «Hortantur autem omnes... », quoad grammaticam, hor- 
tari esse vocem deponentem nec posse usurpari sensu passivo. 

23 Cf. p. 396. 

incurret. Sententia quidem textus satis patet, sed elocutio non ita curata 
videtur. 

Exc. Suhr: Placet ad mentem Em. mi Relatoris. 

Rev. Gut: Placet ad mentem Em. mi Card. Relatoris. 

Rev. Sepinski: Placet ad mentem Em.mi Relatoris. 

Rev. Janssens: Placet. 

X 

DE STUDIIS CLERICORUM 

(Sexta Congregatio: 31 mart. 1962) 

1) SCHEMA PROPOSITUM A COMMISSIONE DE MISSIONIBUS 

INTRODUCTIO 

Ecclesia, gentium omnium mater et magistra, eo quod a Divino suo Fun- 
datore mandatum accepit praedicandi et docendi, baptizandi et sanctificandi 
ubique terrarum, ius proprium semper sibi vindicavit, quod officium sanctis- 
simum simul constituit, « eos instituendi qui ecclesiasticis ministeriis sese 
devovere cupiunt ». x 

Institutio autem ministrorum sacrorum qui mandatum dominicum Ec- 
clesiae nomine et auctoritate penes varias gentes expleant, ut congrua et effi- 
cax esse possit, duplicem velut authenticitatem seu rationem propriam com- 
plectatur et exhibeat oportet: alteram quidem divinam, quae maior omnino 
est et immutabilis per tempora et loca licet diversissima persistit, veritas 
scilicet doctrinae salutis et sanctitas ipsius muneris apostolici seu pastoralis; 
alteram vero humanam, quae ministros seu dispensatores mysteriorum Dei 
eorumque in opere evangelico explendo viam et disciplinam respicit. Haec 
temporum ac locorum diversitatibus aptari seu accommodari debet ratio, cum 
mutabilis ipsa sit absque alterius dispendio. 

Inde iterum consequitur utrumque elementum, perenne et mutabile, 
praesto esse vel praestari debere in collegiis propriis quae, institutioni mini- 
strorum sacrorum aptissima, Ecclesia a saeculis condenda curavit, immo et 
condere Codicis luris Canonici disertis verbis praecipit: « Unaquaeque dioe- 
cesis in loco convenienti ab Episcopo electo Seminarium seu collegium ha- 
beat in quo, pro modo facultatum et dioecesis amplitudine, certus adolescen- 
tium numerus ad statum clericalem instituatur ». 3 

« Curandum ut in maioribus praesertim dioecesibus bina constituantur 

Seminaria: minus, scilicet, pro pueris litterarum scientia imbuendis, maius 
pro alumnis philosophiae ac theologiae vacantibus ». 3 

Constitutiones vero iuris communis de Seminariis, ut Missionibus quoque 
seu novellis Ecclesiae surculis applicari utiliter possint, pro peculiaribus ista- 
rum condicionibus et exigentiis mutandae vel supplendae apparent, prout 
in sequentibus Decretis statuitur. 

I - De constitutione seminariorum minorum in Missionibus 

Vocatio ecclesiastica, quam Codex luris Canonici sacerdotes, praesertim 
quidem parochos iam in pueris fovere et a saeculi contagiis protegere iubet, 4 
magis deinde et efficacius excolitur in collegiis specialibus quae seminarii 
minoris nomine veniunt, idque tam pro formatione intellectuali seu scientia 
litterarum quam pro educatione morali et spirituali. Eiusmodi collegia seu 
seminaria minora, quae sive pro clero saeculari vel dioecesano sive pro vo- 
cationibus religiosis ad statum clericalem destinatis apte instituendis ubique 
terrarum constituta reperiuntur, Missionibus quoque utilissima esse ambigi 
non potest. Immo, modus loquendi Codicis omnino generalis necnon praxis 
S. C. de Propaganda Fide, quibus accedunt statuta Conciliorum Provincia- 
lium in pluribus territoriis Missionum emissa, non solum necessitatem se- 
minariorum minorum pro Missionibus urgent, sed etiam eorum existentiam 
seu constitutionem operosam supponunt. 

Sed sunt etiam loca et regiones, ubi seminaria minora, sive dioecesana 
sive regionalia, vel ulla collegia specialia pro vocationibus ecclesiasticis exco- 
lendis prae exiguitate mediorum et numero minore ipsarum vocationum con- 
stituere aut possibile non videtur aut non expedire perspicitur. 

Etiam in istiusmodi circumstantiis difficilioribus res ardua non dimitten- 
da videtur, sed novae in Missionibus tentandae sunt viae seu rationes insti- 
tutionis clericalis, quas ceteroquin iam aliae nationes christianae antiquiores 
felici cum exitu adhibuere et iure consuetudinis adhibere pergunt, scilicet 
collegia catholica ordinaria vel etiam, ubi ista non prostant, alia collegia pro 
scientia litterarum instituta. Optandum sane, quod revera in diversis locis 
obtinet* ut alumni iuniores dioecesium, domum saltem ecclesiasticam, quae 
convictus audire solet, incolant et inde ad studia in collegiis peragenda pro- 
ficiscantur. 

Igitur, ut Missionibus in re tanti momenti apte provideatur, Sancta Sy- 
nodus decernit et iuri vigenti novam partem adiungit (scii. can. 1354, § 4): 

« Ubi sedes studiorum propriae, sive dioecesanae sive interdioecesanae 
vel regionales, constitui non possunt, alumni iuniores mittantur ad aliam 
scholam, praecipue quidem catholicam, ubi debitis adhibitis cautelis studia 
media seu classica peragant et studiorum testimonia lege civili agnita conse- 
quantur ». : i : “ ^ 

II - De ratione studiorum pro seminariis minoribus in Missionibus 

Adaptatio seu accommodatio institutionis futurorum ministrorum Eccle- 
siae praecipua quidem ratione studia litterarum afficere debet quae in semi- 
nariis minoribus traduntur, cum iisdem iuvenes alumni una ex parte patrium 
spiritum imbibere debeant quo ipsi ad hominum excultorum instar perfician- 
tur, altera vero ex parte sese aptos efficiant qui, verbi Dei praecones et my- 
steriorum Dei dispensatores, populi proprii aures ac corda attingant. Hoc 
sane non novum est principium pro institutione in seminariis minoribus tra- 
denda, sed iam in Codice luris Canonici statutum est, maxime quantum ad 
linguam patriam addiscendam attinet. 

Attamen, opportunum videtur ut normae Codicis amplius pro exigentiis 
hodiernis explicentur et, ubi casus ferat, immutentur, ne clerici aliis homi- 
nibus excultis regionis vel nationis inferiores sint, et, pro aequali saltem 
ratione institutionis, maiorem in cives propriae gentis influxum exercere et 
in campis communibus cum iisdem competere queant. Inde necessitas ex- 
surgit studiorum quae publico testimonio valida habeantur et aditum ape- 
riant ad gradus altiores institutionis seu formationis intellectualis, pro bono 
animarum et honore Ecclesiae in gentibus vehementer fere in lucem et simul 
in tenebras mundi moderni prorumpentibus. Hoc sane valet vel valere potest 
ut res seu materiae institutionis quae vestem « occidentalem » vel extraneam 
hucusque prae se ferebant, pro aliis rebus, genti de qua agitur magis congruen- 
tibus, permutentur. 

Huiusmodi rationibus attentis, Sancta Synodus decernit: 

Can. 1364 C.I.C. mutetur vel amplificetur hoc modo; 

N. 3. « Etiamsi in scholis internis seu propriis futuri clerici instituan- 
tur, oportet ut eorum studia nequaquam inferiora sint studiis aliorum iuve- 
num qui, abstrahendo a tali vocatione, curriculum medium-classicum pe- 
ragunt ». 

N. 4. «Testimonia studiorum mediorum quae alumni consequuntur 
valida sint ad studia in Universitatibus vel Facultatibus publicis quoque, 
tempore opportuno, peragenda, et ad gradus academicos acquirendos ». 

N. 5. « Ubi curricula studiorum publica pro apta alumnorum iunio- 
rum institutione praesto non sunt, Episcopi nationis vel regionis congruas 
edant normas pro adaptatione studiorum in inferioribus Seminarii scholis, 
locorum conditionibus debita ratione attentis, elementis vero extraneis con- 
gruenter imminutis ». 

III - De formatione spirituali in seminariis minoribus 

Momentum argumenti, praeterquam ex ipsa rei ratione, ex appositis de- 
clarationibus et exhortationibus Summorum Pontificum qui de institutione 
alumnorum ecclesiasticorum disserunt, luculenter apparet. Quod si in Mis- 
sionibus, ob certam ingeniorum ac morum simplicitatem, iu ventus facilius 

educari et velut manuduci posse videtur, aliae ibidem prostant latebrae et 
difficultates cum ambitu adhuc pagano vel cum novitate vitae christianae con- 
nexae, quae cautiorem alumnorum selectionem et aptiorem in via vocationis 
ecclesiasticae directionem exigunt. 

Sane, cum verba can. 1358 tenorem prorsus generalem seu universalem 
habeant, ita ut quaevis Seminaria in tota Ecclesia respiciant, rei iam pro- 
visum esse videretur. Sed propter difficultates practicas, quae in Missionibus 
frequentiores occurrunt, maxime quidem ob sacerdotum idoneorum penu- 
riam et vocationum investigandarum et conservandarum proprietatem seu 
indolem minus perspicuam, lex generalis pro istis regionibus et pro seminariis 
minoribus urgenda est et congruenter augenda proponitur. 

Quapropter Sancta Synodus decernit: 

Can. 1358 ita mutetur seu augeatur: 

« Curandum ut in quolibet Seminario, etiam minore, adsint rector pro 
disciplina, magistri pro instructione, oeconomus pro curanda re familiari, a 
rectore distinctus, duo saltem confessarii ordinarii et director spiritus, qui 
alumnos in vitam interiorem inducat eosque de propria vocatione cognoscen- 
da et conservanda instruat », 

IV - De institutis vel collegiis propriis pro vocationibus tardivis 

Experientia sat communi testante, non pauci iuvenes hodie vocationem 
ecclesiasticam amplectuntur post aliquot annos in aliis vitae rationibus trans- 
actos. Unde quaestio oritur de congrua istorum, qui iam maturioris aetatis 
reperiuntur, institutione scientifica et educatione spirituali, quae tempore 
breviori gener atim perficiendae sunt. Accedit quod difficulter tantum isti iu- 
venes cum pueris in seminario minore coniungerentur. Unde opportunitas 
apparet collegiorum specialium pro vocationibus quas « tardivas » appellare 
consuevit, etiam in vel pro Missionibus, ubi magis adhuc valet verbum Do- 
mini: «Messis quidem multa, operarii autem pauci». 

Unde Sancta Synodus decernit: 

Can. 1354, § 2 ita amplificetur, addito n. 2: 

« Ubi locorum conditiones id suadeant, specialia constituantur colle- 
gia seu seminaria pro iuvenibus maturioribus ad statum clericalem adspi- 
rantibus, sive ad studia classica congrua ratione peragenda vel supplenda, 
sive ad vocationem propriam penitius probandam eamque spirituali vi- 
vendi more confirmandam ». 

V - De Seminariis Maioribus Regionalibus constituendis 

VEL RETINENDIS 

Quaestio maximi momenti pro Missionibus est institutio vel praeparatio 
ultima operariorum evangelicorum ex ipsa gente vel natione ortorum, quae 
secundum usum probatissimum in illis quoque territoriis receptum, in se- 

minariis maioribus perficitur. Pro difficultatibus vero maioribus, quae sive a 
parte personarum, sive a parte rerum seu mediorum materialium in Missio- 
nibus obtinent, ibidem magis adhuc quam in aliis regionibus collatio seu 
coniunctio operum et subsidiorum commendanda videtur, incommodis quae 
Seminario communi inhaerere solent, opportune imminutis vel ob maius bo- 
num promovendum generose toleratis, sub vigilantia et cum auxilio ipsius 
S. Sedis, quae Seminariorum Regionalium velut patrona existit. 

Quapropter Sancta Synodus decernit: 

Can. 1354, § 3 ita mutetur vel amplificetur: 

N. 1. « Si constitui Seminarium dioecesanum nequeat, aut in con- 
stituto Seminario conveniens institutio, praesertim in philosophicis ac theo- 
logicis disciplinis, desideretur, Episcopus alumnos in alienum Seminarium 
mittat ». 

N. 2. « Ubi vero Seminarium interdioecesanum vel regionale, aucto- 
ritate apostolica, constitutum est, Ordinarii Missionum obligatione teneantur 
proprios alumnos ad illud mittendi, salvis exceptionibus ab ipsa Sancta Sede 
forsan concessis ». 

N. 3. « lura Ordinariorum quod ad regimen Seminarii Regionalis 
et ad proprios alumnos qui ibidem studiis incumbunt attinet, ab omnibus 
observanda sunt, prout eadem in Statutis a Sancta Sede datis definiri con- 
tingat ». 

VI - De ratione Studiorum adaptanda 
in Seminariis Maioribus Missionum 

A limine notare convenit plura in institutione philosophica et theologica 
clericorum contineri quae perennia natura propria et insuper saeculari tradi- 
tione Ecclesiae sancita, in Missionibus quoque retineri et sancte observari 
debent, quod ceteroquin ipsis Ordinariis et professoribus Seminariorum mis- 
sionalium probatissimum est. Alia, contra, mutari possunt et pro aptiore 
alumnorum institutione secundum conditiones et exigentias Missionum mu- 
tanda esse videntur, tum quod ad res seu materias institutionis, secundarias 
equidem, attinet, cum quoad modum docendi et argumentandi, ipsa lingua 
institutionis non exclusa. 

Ita multa quae in manualibus libris adhuc consuetis continentur, pro 
alumnis novellarum Ecclesiarum minus necessaria vel prorsus inutilia ap- 
parent, dum alia desunt ipsis magis congruentia, quae illorum loco suffici 
possunt et debent, maxime quidem de ideis philosophicis et religiosis regio- 
nis de qua agitur. Pari ratione in ipso modo docendi accommodatio seu 
adaptatio ad ingenium loci promovenda videtur, ne velut alieni et a propria 
gente mente et spiritu seiuncti alumni a seminario ad opus pastorale transire 
cogantur. Attamen, quae necessariae vel utiles apparent mutationes seu ac- 
commodationes, discretae sint oportet et simul discreti vae, ne ex adverso, id 
est, incauta rerum diversarum commutatione et confusione, alumni detri- 

mentum patiantur, quod ministerium apostolicum postea gravaret et animas 
ipsis concredendas seriis periculis obiiceret. 

Quibus pro merito attentis, Sancta Synodus decernit: 

« Firmis communibus Ecclesiae legibus necnon Instructionibus Sanctae 
Sedis quae ad rem pertinent, pro conditionibus Missionum propriis, cano- 
nes 1365 et 1366 congrua ratione explicentur vel amplificentur », scilicet: 

Canoni 1365 addatur § 4: 

« In Missionibus vero aliisque regionibus quae huiusmodi accommoda- 
tionem exigant, e curriculis studiorum necnon e libris manualibus demantur 
quae, minus utilia vel non necessaria, sine detrimento solidae et clarae in- 
stitutionis omitti possunt, et alia suppleantur elementa, quibus propria na- 
tionis vel regionis sive historia sive cultura, sensu praesertim philosophico 
et religioso intellecta, expressa reperiuntur et debita cum cautione addisci 
possunt, quaestionibus de re sociali pro merito attentis ». 

Canoni 1366, § 2 addatur n. 2 sequentis tenoris: 

« Nihilominus, in Missionibus aliisque regionibus ubi id necessarium 
videatur, modus docendi seu argumentandi prudenter adaptetur rationi gen- 
tis vel nationis propriae, etiam quantum attinet ad genus librorum manua- 
lium et ad sermonem qui in docendo adhibetur, salvis praescriptis particu- 
laribus quae Episcopi regionis edenda curaverint ». 

VII - De STUDIIS MISSIONALIBUS INTER CLERICOS PROMOVENDOS 

Quod omnes omnino Christi fideles attingit officium seu debitum iuvandi 
Missiones catholicas ad exteras gentes, hoc modo particulari ad clericos spe- 
ctat, quibus proinde specialis obligatio incumbit notitiam quoque operis 
missionalis Ecclesiae sibi procurare. Nam nihil volitum nisi cognitum. 

Ratio vero et quae ipsi respondet mensura seu gradus scientiae missiolo- 
gicae acquirendae diversa est pro variis muneribus quae clerici respectu 
Missionum explere vocantur. Pastores animarum extra terras Missionum 
adlaborantes, operis evangelici Ecclesiae notitiam et amorem operosum inter 
fideles sibi commissos promovere debent. Missionarii vero seu ipsi Evange- 
lii praecones inter gentes, sive qui inde orti sunt sive qui ab exteris regio- 
nibus ad Missiones proficiscuntur, potiore ratione instructi sint oportet de 
opere ipsis commisso vel committendo, quod non in omnibus congruit cum 
opere pastorali quale in regionibus patriis cognitum habebant. Tandem sunt, 
qui sive in ipsis Missionibus, sive extra easdem in variis regionibus munera 
specialia exercere debent, quae specialem pariter vel superiorem rerum mis- 
sionalium notitiam exigunt, ut sunt operum missionalium sive directores 
sive promotores, scientiae missiologicae professores, seminariorum missio- 
nalium directores, alii. 

His igitur pro merito et ratione congrua attentis, Sancta Synodus de- 
cernit ut § 4 can. 1365 addendam alteram partem habeat ita conceptam: 

« Ut pastores animarum debitum missionale quod ipsis incumbit rite 

adimplere valeant, et qui futuri sunt evangelii praecones aptius et maturius 
praeparentur, studia praesertim theologica in omnibus Seminariis maiori- 
bus, etiam extra terras Missionum, elementa quoque comprehendant quae 
ad missiones referuntur, sive quod ad ipsam rationem propagationis fidei 
attinet, sive quod ad res gestas seu ad historiam missionum spectat. 

Illis vero, qui ad specialia destinantur munera missionalia obeunda, sum- 
mopere commendatur studium scientiae missiologicae apud Facultates vel 
Instituta congrua ». 

VIII - De tirocinio pastorali et de studiis superioribus 

Postquam Pius XII rec. memoriae Collegium a S. Eugenio in Urbe fun- 
davit et Constitutionem Apostolicam Sedes Sapientiae promulgandam cu- 
ravit, institutio specialis pro sacerdotibus novellis, quam tirocinium pasto- 
rale appellare consuevit, non amplius est res nova in Ecclesia. Quod si 
utile visum est pro regionibus christianis, utilius adhuc, ni necessarium, ap- 
paret pro Missionibus, ubi difficiliora occurrunt problemata pastoralia. Cum 
autem curricula studiorum in seminariis maioribus iam rebus seu materiis 
abundent et institutum veluti clausum, minus aptum appareat pro quaestio- 
nibus praecipue practicis solvendis, institutio pastoralis pro missionibus ma- 
gis congruenter in ipso campo apostolico praestari videtur, salvis tamen 
exigentiis prudentiae et directionis tironum quae exitum felicem tutiorem 
reddat. 

Ad studia vero superiora quod attinet, sive ecclesiastica sint sive alte- 
rius generis, ambigi non potest eadem etiam pro Missionibus utilia vel neces- 
saria esse, et proinde alumnis quoque e Missionibus ortis et ad operam in 
Missionibus praestandam destinatis, patere debere. Immo, ipsa studia ordi- 
naria alumnorum qui ad sacerdotium adspirant, ratione magis exculta in 
Facultatibus vel Universitatibus peragi possunt; quod aliam iterum occasio- 
nem praebet alumnos aptiores e Missionibus ad loca et Instituta congruentia 
mittendi. Ne autem iuniores extra patriam et ambitum futuri apostolatus 
degentes velut extranei decursu annorum evadant, tempus magis opportu- 
num pro eiusmodi commemoratione in regionibus exteris, commendandum 
videtur vel post studia ecclesiastica in Seminario patrio peracta, vel saltem 
post aliquot annos studiorum in Missione nativa. 

Quibus pro merito attentis Sancta Synodus decernit: 

Can. 1365, § 3 alteram habeat partem pro Missionibus: 

N. 2. « In Missionibus vero buiusmodi institutio pastoralis apte com- 
plebitur tirocinio speciali quod novelli sacerdotes, cursu seminaristico ad 
normam iuris absoluto, sub directione moderatoris periti saltem per annum 
peragant, operariis evangelicis tam nativis quam exteris, quantum fieri pote- 
rit, communi studio adunatis ». 

Item can. 1366, § 1 altera parte compleatur: 

N. 2. « Studiis superioribus seu specialibus peragendis et gradibus 

academicis in Universitatibus vel Facultatibus acquirendis, maxime quidem 
in Urbe Roma vel in aliis institutionis sedibus magis congruentibus, desti- 
nentur etiam alumni aptiores e terris Missionum orti, quantum fieri poterit 
postquam partem saltem curriculi studiorum ecclesiasticorum propria ra- 
tione in patria persolverunt ». 


IX - De formatione spirituali et de probatione candidatorum 

Momentum argumenti demonstratione non indiget praesertim hisce die- 
bus et attentis monitionibus iteratis gravibusque Summorum Pontificum, qui 
severam vocationum ecclesiasticarum selectionem aptamque tironum sacro- 
rum informationem spiritualem disertissime commendant. Speciali cura, in 
isto munere explendo, cavenda vel exstirpanda sunt vitia saeculi quae a spi- 
ritu prorsus « autonomo » originem ducunt. Pro Missionibus tamen adhuc 
speciali et positiva ratione attendendae sunt mens et traditiones spirituales 
vel asceticae regionis quae adiutorium praestant tam pro alumnis aptius 
formandis quam pro munere pastorali fructuosius exercendo. 

De probatione vero candidatorum ad sacerdotium, specialiter quaeritur, 
iterum cum respectu ad Missiones earumque exigentias et pericula propria, 
quodnam sit tempus magis opportunum et qui locus ac modus aptior, quo- 
ties eiusmodi experientia potius extraordinaria, studiis intermissis et extra 
septa seminarii, instituenda videtur, ultra probationem usitatam quae in ipso 
seminario et vacationibus in familia transactis obtinetur. 

Videndum tamen est, ne nimis eiusmodi examen vel experimentum dif- 
feratur; nam quo magis differtur, eo maiores oriuntur difficultates: voluntatis 
ultima confirmatio seu adhaesio vocationi plus aequo protrahi videtur, dum 
ex alia parte negativus probationis exitus difficilius admittitur. Providendum 
tunc simul est ut tempus probationis quod statuatur quam utiliter impen- 
datur, tum intuitu vocationis serio examinandae et confirmandae, cum intuitu 
ministerii post receptionem ordinis sacerdotalis exercendi. 

Quare Sancta Synodus decernit: 

Can. 1367 paragraphum priorem habeat pluribus numeris compositam, 
scii.: 

N. 1. « Candidati ad sacros ordines, secundum instructiones Sanctae 
Sedis severa diligentia selecti, ad solidam et sinceram pietatem informen- 
tur, cuius cardines sint zelus animarum, oboedientia et sui ipsius abnegatio, 
traditionibus asceticis, quae regionis propriae sint, aequa ratione attentis et 
assumptis; quas sacerdotes quoque colere pergant et gregi sibi commisso 
commendare satagant ». 

N. 2. « Spatium probationis quod candidatis ad sacerdotium peni- 
tius examinandis et in vocatione sacra confirmandis necessarium habeatur, 
tempore instituatur quo reditus ad saeculum facilius decerni potest, sive 
post completum cursum philosophicum sive sub initio cursus theologici ». 

N. 3. « Tempus huiusmodi comprobationis, sub directione sacerdotis 

periti, impendatur auxilio in paroeciis vel missionibus praestando, et spiritu 
renovando in recessu vel collegio apte instituto. Quae comprobandi ratio 
posthac pro sacerdotibus novellis utiliter et congruenter renovari poterit ». 


NOTAE 

1 Can. 1352. 

2 Can. 1354, Sl. 

3 Can. 1354, § 2. 

4 Can. 1353. 

2) RELATIO EM.MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Quamvis materia de studiis clericorum generaliter sumpta propriam 
sedem habeat sive in S. Congregatione Romana de Seminariis et stu- 
diorum Universitatibus, sive in Commissione praeparatoria apposita, 
tamen, cum de Missionibus et missionariis agitur, S. Congregatio de 
Propaganda Fide eique respondens Commissio de Missionibus compe- 
tentes sunt. Nam Seminaria in territoriis propriae iurisdictionis ab hac 
S. Congregatione dependent, et congrua operariorum evangelicorum 
institutio seu formatio eiusdem curae commissa habetur. Eadem igitur 
ratione Commissio de Missionibus de argumento tractavit et schemata 
decretorum pro Concilio vel pro Codice potius praeparavit, quae tamen, 
servatis servandis, intelligi debent ut supplementa vel adiumenta norma- 
rum communium a S. Congregatione de Seminariis et a Commissione 
apposita praeparatarum. Forte gratum erit Em.mis, Exc.mis et Rev.mis 
Patribus notitiam habere quod, Deo favente et gratia habita ab orbe ca- 
tholico, potest dici quod inde ab anno 1926, igitur a pontificatu Pii XI 
s. m., in territoriis dependentibus a S. Congregatione de Propaganda 
Fide instituta sunt et florent Seminaria minora 292 et Seminaria maio- 
ra 83, non computatis Seminariis quae habentur, proh dolor, in China 
continentali, ubi anno 1948 habebantur 42 Seminaria maiora et minora; 
etiam in Vietnam septemtrionali adhuc existunt 2 Seminaria minora, de 
quibus tamen non habentur nisi sporadicae notitiae. Opus S. Petri re- 
vera maximam habuit benedictionem a Deo pro istis Seminariis erigendis 
et etiam subsidio suo tenendis. 

Schemata proposita ordinem rerum seu materiae sequuntur, agendo 
prius de Seminariis minoribus, et de institutione in iisdem tradenda 
sive intellectuali, sive spirituali seu morali, deinde vero de Seminariis 
maioribus deque quaestionibus cum istis Institutis connexis. 



DISCEPTATIO ~ DE STUDIIS CLERICORUM 


423 


1) De Seminariis minoribus. Primo loco agitur de constitutione Se- 
minariorum seu collegiorum propriorum pro iuvenibus adspirantibus ad 
sacerdotium etiam in Missionibus; sed ubi eiusmodi studiorum sedes 
ecclesiasticae sive dioecesanae sive regionales, ob penuriam sacerdotum 
vel mediorum, constitui non possunt, lex ea ratione augenda proponitur 
ut alumni iuniores, alicuius convictus ecclesiastici (foyer, hostel, schuler- 
heim) incolae, ad aliam scholam externam et quantum fieri potest catho- 
licam pro studiis mittantur, ubi debitis adhibitis cautelis studia media 
seu classica peragant et studiorum testimonia lege civili agnita conse- 
quantur, salva formatione morali et spirituali in ipsa domo ecclesiastica 
quam inhabitant. 

2) Pro ratione studiorum Seminariorum minorum ipsa lege Codicis 
iam provisum est modo generali et fundamentali, eo quod lingua propria 
nationis vel regionis addiscenda praescribitur. Quod sane etiam de iis 
materiis intelligendum est quae studium linguae supplent et augent ut 
sunt historia, litteratura et similia. Ad normam Constitutionis Aposto- 
licae Sedes Sapientiae pro religiosis sodalibus, proponitur insuper ut 
studia in collegiis ecclesiasticis talia sint quae alumnis eundem gradum 
institutionis tradant, qui generalis seu communis in regione praevalet, 
testimoniis publicis inclusis. Quod si ratio studiorum, nationalis vel re- 
gionalis praesto non sit, quae ut norma in Seminariis minoribus adhi- 
beri possit, Episcopi competentes talem normam seu rationem studiorum 
conficiant, quae conditionum et exigentiarum regionis congruam ratio- 
nem habeat, dum elementa studiorum, quae extranea sint, opportune 
minuantur. 

3) De formatione spirituali in seminariis minoribus Missionum po- 
tius urgetur lex communis de directore spirituali qui vocationes dirigat, 

Aliud schema proponit erectionem collegiorum specialium pro voca- 
tionibus tardivis apte instruendis, sive in ipsis Missionibus, sive in aliis 
territoriis, sed pro Missionibus ubi operarii sunt pauci. 

De Seminariis maioribus. Primo loco agitur de ipsa constitutione 
Seminariorum maiorum in Missionibus, quae saepius regionalia sint 
oportet, et qua talia retinenda proponuntur. Ordinarii obligatione tenean- 
tur proprios alumnos ad Seminarium regionale mittendi, dum Semina- 
rium iura Ordinarii competentis observare debeat, qualia in Statutis a 
Sancta Sede datis definita sunt. 

Pro Missionibus hoc genus Seminariorum regionalium urgendum 
videtur ut alumnis melior institutio scientifica tradatur et maior nume- 
rus sacerdotum pro opere directo apostolatus seu conversionis praesto 
habeatur. 

Aliud schema (VI) agit de ratione studiorum adaptanda pro exi- 

gentiis et conditionibus propriis Missionum, salvis tamen legibus gene- 
ralibus de studiis ecclesiasticis. Adaptatio proposita tam libros manuales 
et ipsa curricula studiorum quam modum seu methodum et media do- 
cendi adficiat oportet, minuenda sunt elementa Missionibus extranea 
ibique non aeque necessaria vel inutilia, dum addenda sunt elementa 
institutionis de cultura propria regionis (philosophiae, religionis) vel 
nationis selecta et apte inserta. Methodus docendi commendatur, quae 
menti seu ingenio gentis magis respondeat, puta minus speculativa forte 
in aliquibus locis seu abstracta et magis concreta et practica. Insuper 
liceat linguam in docendo in nonnullis materiis praesertim adhibere 
quae finem scholae tutiorem reddat scilicet alumnorum intelligentiam. 
Liceat observare quod studium linguae latinae in omnibus nostris semi- 
nariis in Missionibus in usu atque honore semper fuit et est. Id magis 
adhuc a nostris Episcopis et Missionariis inculcabitur ad mentem En- 
cyclicarum Litterarum Veterum sapientia a Summo Pontifice gloriose 
regnante nuper editarum. 

Schema sub n. VII positum argumentum de studiis tractat quod 
maxime specificum pro hac Commissione apparet, scii, de studiis mis- 
sionalibus provehendis. Finis est aptior institutio tum ipsorum opera- 
riorum evangelicorum, etiam et praecipue eorum qui ab extra in missio- 
nes veniunt, tum aliorum qui diversis modis et officiis cum opere mis- 
sionali Ecclesiae coniuncti sunt: pastores animarum qui spiritum mis- 
sionarium in propriis fidelibus colere debent, directores operum missio- 
nalium, confessores vel scriptores de rebus missionalibus etc. 

Schema VIII cum anteriore connexum est eo quod tirocinium spe- 
ciale commendatur pro formatione propria missionariorum complenda, 
quamvis tale tirocinium pastorale pro missionariis etiam in patria uti- 
liter peragi possit, magis tamen opportunum videtur ut haec ultima in- 
stitutio scientifica, et magis adhuc practica, in ipso campo missionali 
perficiatur. Ibi enim conditiones locales aptius in instructionem a peri- 
to magistro tradenda inseri possunt et insuper missionarii, tam exteri 
quam nativi, communi ratione institui possunt. Altera pars decreti agit 
de studiis superioribus tam ecclesiasticis quam aliis etiam pro missio- 
nibus et pro muneribus ibidem explendis omnino necessaria videntur, 
maxime quidem intuitu partis excultae gentis sub novis conditionibus 
socialibus et politicis, quae fere ubique praevalent. Propterea commen- 
datur ut alumni ecclesiastici ad talia studia deputentur maturiores equi- 
dem et talentis necessariis praediti. 

Ultimum decretum (IX) agit de formatione spirituali candidatorum 
ad sacerdotium deque eorum probatione congrua et secura. Formatio 
proponitur omnino solida, spiritu ascetico innixa, quae operis in mis- 

sionibus praestandi aequam rationem habeat. Propterea spiritus aposto- 
licus seu zelus animarum requiritur ut elementum talis formationis sed 
etiam traditiones spirituales, quae sint propriae regionis et gentis, quas 
postea quoque ministerio pastorali missionali excolere et adhibere de- 
bent ut animos Christo et Ecclesiae magis devinceant. 

Probationes vocationum sacerdotalium haud paucae habentur in 
ipso decursu studiorum et vitae in Seminario necnon in vacationibus 
extra septa Seminarii transactis. Sed ubi eae non sufficiant, specialis 
desideretur examinatio alumnorum, commendatur ut tempore sat cauto 
instituantur cum scii, reditus ad saeculum facilius admittitur. 

3) ANIMADVERSIONES SODALIUM 

Card. Spellman: Imprimis de hoc schemate Decreti de Studiis 
Clericorum iudicium quoddam generale, quod attinet ad omnes partes 
seu numeros, faciendum est; iudicium, quidem, praecipue de forma ipsius 
schematis. Magni aestimata Commissio de Missionibus, studiose lauda- 
biliterque anxia, sine dubio, de formatione spirituali et scholastica cleri 
missionali s, ideoque cupiens ut, remediis et instructionibus bene per- 
pensis, ea in Sancta Synodo iam in forma stabilita canonum inveniantur, 
limites campi synodalis, ut ita dicam, transgreditur. Sanctae Synodi opus 
in re disciplinari videtur, saltem hoece saeculo esse, ut necessariam re- 
cognitionem legum ecclesiasticarum vigentium necnon novam legisla- 
tionem introducendam non tantum sed plus minusve in genere decer- 
nat; Redigere decreta disciplinaria, autem, tamquam ipsos canones Co- 
dici luris Canonici inserendos, aliis potius relinquendum est ut opus 
post-synodale. Hocce saeculo, dicitur, quia, novo Codice sat nuper 
promulgato, quis non habet in memoria praelaudatam provisionem Sum- 
mi Pontificis ipsius promulgationis, nempe, Motu Proprio Papae Bene- 
dicti XV beatae memoriae, quo Consilium seu Commissio instituta est 
non tantum ad Codicis canones authentice interpretandos, sed etiam ad 
novam legislationem in formam redigendam, — verbis ipsius Ponti- 
ficis, — « ... cuius erit ad decreti sententiam canonem vel canones re- 
digere ». Documentum de decretis generalibus Sacrarum Congregatio- 
num haud dubie loquitur. Sed quaeritur num deserendum sit sicut nor- 
ma etiam pro Patribus Concilii Oecumenici! Propterea non placet forma 
schematis decreti de Studiis Clericorum, quod decernit ipsa verba ca- 
nonum reformandorum, complendorum vel amplificandorum in omnibus 
eius partibus dispositivis. 

Deinde, quamquam multa in schemate bene proponuntur, satis esset 
haec in forma institutionis exhortationisque magis generalis redigere, 

punctis specificis Instructionibus post-synodalibus Sacrae Congregatio- 
nis de Propaganda Fide relictis. Humiliter opinatur, salva reverentia, 
ut schema decreti nimia et superflua Codici luris Canonici introducendi 
merito accusari possit. Pluribus e. gr., quae schema vult canoni 1364 
addenda, prae oculis habitis, recolamus sententiam praeclarissimi Patris 
Vermeersch in laudata Epitome luris Canonici cum Patre Creusen ela- 
borato — sententiam, nempe de eodem canone 1364; — en ipsa ver- 
ba: «Valde prudenter conscriptus est is canon. Cum enim tanta sit 
adiunctorum diversitas, satius profecto est pauca generaliter definire, 
et sinere ut competens auctoritas omnia ad regionum necessitates attem- 
peret ». Idem dicendum est etiam de aliis canonibus Codicis, quibus 
schema multa, prolixa nimis que specifica adiungenda proponit. 

Card. Ruffini: Pag. 4 1 linn. 19-20: Sermo est de Seminariis mino- 
ribus.. Nomen istud promiscue adhibetur sive ad designanda pia In- 
stituta, Cleri saecularis seu Dioecesani efformationi destinata, sive pro 
Institutis praeparatoriis Religiosorum. Qui mos etiam apud nos hic 
illic inductus est. 

Existimo ad confusionem vitandam, et interdum etiam ad plura in- 
commoda in damnum Cleri dioecesani impedienda, reservari debere no- 
men « Seminarii » pro Institutis, quae, ad mentem iam Concilii Tri- 
den tini, Clero dioecesano efformando inserviunt. Si vero nomen de 
quo agitur, extendendum censetur ad Instituta Religiosorum, istis 
-t- cum nominantur — - etiam species adiungatur, e. gr. Seminarium 
Franciscanorum, vel Capuccinorum, vel Iesuitarum, vel Dominicano- 
rum etc. 

In pag. 5, 2 et in aliis, est sermo de sedibus studiorum dioecesanis, in- 
terdioecesanis...; quaero: num iam supponitur, vel admittitur, in locis 
Missionum hierarchiam ordinariam institutam esse? Habentne nempe 
Dioeceses et Archidioeceses loco Praefecturarum Apostolicarum? 

Pag. 6 3 ad n.5: Hic est locus aptissimus ad praecipiendam, ubi desit, 
scholam linguae latinae, ut haec lingua, maximi momenti, bene discatur. 
Lingua enim latina non solum est instrumentum validissimum unitatis 
in Ecclesia, sed est etiam quodammodo catholica — sicut dixit quon- 
dam Pius XI s. r. — quia iam inde ab antiquissima aetate dogmata fidei 
latine definita sunt. 


1 Cf. p. 415. 

2 Cf. p. 415. 

Cf. p. 416. 


3 



DISCEPTATIO - DE STUDIIS CLERICORUM 


427 


Pag. 7 4 lin. 25 et ss.: Quod abundat non vitiat! Sed cum Sacerdotes 
in locis Missionum paucissimi sint, alteruter confessariorum ordinario- 
rum etiam munere Moderatoris pietatis fungi posset. 

Pag. 9, 5 lin. 24 et seq.: « Alia, contra mutari possunt etc. ». Quando 
agitur de mutationibus inducendis in institutionem alumnorum in spem 
Ecclesiae succrescentium, diuturna experientia iam probatam, semper 
suggererem moderationem, prudentiam et cautelas multas. Facile enim 
est mutare, sed difficile mutare in melius! 

Pag. 13, 6 lin. 17 et ss.: De studiis superioribus Romae complendis. 
Existimo in capite omnium Universitatum et Facultatum pro alumnis 
Missionum ponendum esse Pontificium Athenaeum Propagandae Fidei, 
tum honoris causa, cum potissimum propter eius merita. Plura ibi fa- 
cilius et profundius disci possunt quam in aliis Athenaeis. 

Pag. 13 ad IX: Non intellego cur addatur caput « ... De probatione 
candidatorum ». Etenim finis seminariorum de quibus supra actum est, 
non est solummodo instituere et efformare mentem animumque alum- 
norum, sed in primis eos probare ut dignoscatur num ad Sacerdotium 
vere vocati sint. . 

Card. Godfrey: De studiis clericorum: 1) Placent additiones pro- 
positae Canonibus indicatis in pagina decima, 7 salvo semper usu linguae 
latinae iuxta ea quae praescribit Summus Pontifex Ioannes Vigesimus 
Tertius in Encyclica Veterum Sapientia. 

2 ) Placet quod Schema dicit in pagina sexta de amplificatione Ca- 

nonis millesimi tercentesimi Sexagesimi quarti, ubi refertur ad qualita- 
tem studiorum alumnorum aequalem curriculo eorum iuvenum qui cur- 
sum medium-classicum peragunt. Additiones propositae videntur ac- 
ceptandae. ' ^ -r- ■ 

3) De formatione spirituali in Seminariis minoribus: Placet schema. 

De vocationibus tardivis : 

Pagina octava: 9 Noto verba « sive ad studia classica congrua ratione 
peragenda vel supplenda ». Nonne periculum est ne studia classica in 
talibus casibus non peragantur et candidatus transeat statim ad studium 
sacrarum scientiarum parum praeparatus? Duo ergo magni sunt mo- 
menti: 

1) Ut candidatus antea ad studia philosophica et theologica non 
admittatur sine debita praeparatione litterarum humanarum; et 

2) ut stemus Codici de duratione studiorum. 


4 Cf. p. 417. 

5 Cf. p. 418. 

0 Cf. pp. 420-421. 


7 Cf. p. 419. 

8 Cf. p. 416. 
5 Cf. p. 417. 

De Collegiis specialibus pro vocationibus tardivis nullam difficulta- 
tem invenio, dummodo non nimis relaxetur disciplina. 

Card. Browne: 1) In pag. 9, 10 lineis 31-36, sicut in pag. 10 11 
lineis 27-29, quaedam dicuntur, quae animum inquietum relinquunt, de 
quibusdam in libris manualibus, pro alumnis novellarum Ecclesiarum, 
minus necessariis vel prorsus inutilibus, dum alia desunt, pro iisdem 
alumnis magis congruentia, quae illorum loco suffici debent « maxime 
quidem de ideis philosophicis et religiosis regionis de qua agitur ». Si 
quaestio sit de cognitione quadam historica harum idearum, bene dici- 
tur. Si vero agatur de substitutione philosophiae et theodicaeae S. Tho- 
mae per notiones philosophicas vel religiosas populorum in Missionibus, 
hoc non esset admittendum. 

Exc. Cooray: Liceat mihi, hac occasione nacta, quasdam facere 
observationes de Seminariis regionalibus de quibus agitur ad pag. 9 12 
n. 3, et quidem de relationibus inter Episcopos et Praepositos talium 
Seminariorum. 

Quaestio est de seminariis, Institutis religiosorum affidatis, quae 
autem reguntur secundum normas speciales a Sancta Sede datas (nempe 
per decretum « Normae pro Seminariis regionalibus commissis Institutis 
religiosis vel missionalibus »). De his normis sequentia sunt notanda: 

a) Seminario praepositi pendent immediate a Sancta Sede. 

b) Episcopi sunt quasi consultores. 

c ) Semel in anno Rector Seminarii relationem remittit coetui Epi- 
scoporum de studiis, de disciplina, de re oeconomica etc. 

d) Episcopi possunt de hac relatione sua commenta et desiderata 
Rectori communicare; et debent debitam pecuniam solvere. 

e) Sed Rector nulla obligatione tenetur desideratis Episcoporum 
obtemperare. 

Patet incongruitas harum conditionum. Suprema lex relate ad se- 
minaria est solida institutio alumnorum, quod munus potissime per- 
tinet ad Episcopos. Nam secundum ipsissima verba Pii Papae XI (Litt. 
Encycl. Ad Catholici Sacerdotii) « Seminarium debet esse Episcopis sicut 
pupilla oculi ». Isti ergo non debent esse mere spectatores, sed aucto- 
ritatem habentes supra institutionem suorum alumnorum. 

Sed inopportunum, imo nocivum esset si liceat unicuique Episcopo 
ad libitum intervenire in seminarii administratione. Simili ratione tuenda 


10 Cf. p. 418. 

11 Cf. p. 419. 
Cf. p. 418. 

est debita libertas inceptus ex parte Rectoris. Ad haec omnia bene com- 
ponenda, necessarium esse videtur recognitio supradicti Decreti (nempe 
« Normae pro Seminariis... ») et quidem humili meo sensu, sequenti vel 
simili modo: 

a) Seminaria regionalia sint sub suprema directione Sanctae Sedis. 

b) Sancta Sedes, tamen, nisi in casibus particularibus, ne agat 
nisi mediante coetu Episcoporum, etiamsi subsidia pecuniaria ab ipsa 
Sancta Sede tribuantur. 

c ) Tantum totus coetus Episcoporum simul coadunatus (non ve- 
ro singuli Episcopi) habeant auctoritatem immediatam de his omnibus 
quae ad seminarii directionem pertinent. 

d) Coetus Episcoporum etiam habeat ius nominandi ex gremio 
ipsius coetus nonnullos observatores qui ipsi referant ea omnia quae 
ad bonum esse seminarii pertinent. 

e) Rector, si ab Episcopis dissentiat, gaudeat iure recurrendi ad 
Sanctam Sedem. 

Ulterius optanda: 

1) Caput speciale in schemate addatur de formatione spirituali et 
selectione alumnorum, praesertim in Seminariis maioribus, ubi etiam 
tractabitur ex professo de munere Rectoris et de muneribus directorum 
spiritualium, et confessariorum. 

2) Habeatur pro diaconis tempus probationis in ipso ministerio, 
iam studiis ecclesiasticis expletis antequam ad sacerdotium promovean- 
tur. Ante enim formationem satis protractam v. g. tempore Seminarii 
minoris, non sunt satis fortes alumni ad mundi illecebras superandas. 

3) Habeatur pro novellis Sacerdotibus, post v. g. quinquiennium in 
sacerdotio, tempus satis dilatum, ad vitam spiritualem tuendam et ro- 
borandam. 

Exc. Hurley: Totum hoc schema cum schemate de seminariis iam 
considerato coordinetur, ita ut unum solum schema conficiatur, conti- 
nens si necessarium est quaedam particularia missiones respicientia. 

Propositio de prudenti adaptatione studiorum conditionibus patriae 
multum placet. 

De tirocinio pastorali hoc videtur dicendum. Necessarium est in 
hodiernis circumstantiis, quia curriculum seminariorum est nimis aca- 
demicum; sed non ita necessarium esset si totum illud curriculum reor- 
dinaretur sub luce principii quod finis eius principalis est formatio pa- 
storalis sacerdotum; sacerdotum scilicet qui catechesin, in tota sua am- 
plitudine intellectam, tradere sciunt; qui liturgiam, tamquam duces po- 
puli Dei, fide, adoratione et charitate adunati, agere queunt; et qui fideles 

ad laicorum apostolatum trahere valent non solum lectionibus academicis 
sed et praesertim initiatione practica. •• 

Maximum obstaculum ad actionem Catholicam promovendam est 
incapacitas sacerdotum, immo et episcoporum, qui in formatione cleri- 
cali quasi nihil de modo practico cum hominibus agendi didicerint. Quod 
maxime in Ecclesia est dolendum est abyssus ille inter facilitatem prin- 
cipia enuntiandi et ineptitudinem praxim inculcandi. Quot miseriae 
inde fluxerunt, relate speciatim ad problemata socialia. Dum marxistae 
et theoriam et praxim addiscunt, nos nonnisi theoriam in seminariis pro- 
sequimur, et postea miramur quod nos episcopi et sacerdotes inepti si- 
mus ad corda hominum tangenda, etiamsi in mente lucem divinam et 
prae manibus vitam divinam habeamus. 

Ideoque fiant tentamina ad tirocinium pastorale instituendum, sed 
multo vehementius fiat examen totius modus agendi in seminariis ad 
determinandum utrum finis principalis integri curriculi formatio pa- 
storalis sacerdotum deberet esse et, si ita est, quibus aptioribus methodis 
esset prosequendus. 

Concilium quod nunc paratur erit, nisi fallor, concilium pastorale, 
ad hoc convocatum ut apostolatus fidei, liturgiae et operationis christi a- 
nae melius indigentiis hodiernis aptetur. Incipiamus a formatione in 
seminariis. Si bonos sacerdotes pastorales producimus, nova vita pasto- 
ralis per totam Ecclesiam decurret et effectus optimi pro Ecclesia exinde 
fluent — etsi nihil aliud a Concilio efficiatur. Ex alia parte, si formatio 
seminaristica remanet, uti est hodie, nimis academica, decreta practica 
Concilii difficulter in praxim reducerentur. Nam, licet ordinatio exerci- 
tus ad duces pertineat, efficacia a centurionibus et decurionibus pendet. 

Exc. Yago: I - De studiis in Vacuitatibus. Multi sacerdotes non 
ex missionum locis ad Facultates pergunt statim post ordinationem. 

Ratio est quia studia sic peracta faciliora sunt in iuvenili aetate. 

In Missionibus, vero, candidati ad sacros ordines generatim tarde 
studia incipiunt. Cum aetate quidem, discendi difficultas crescit. 

Ad me quod attinet, aliquos seminaristas mittere in Facultates malo 
ad tempus ducendum; videlicet quattuor post annos studiorum theolo- 
gicorum studiosi alumni acquirere licentiam poterunt. Non ita alii semi- 
naristae extra Facultates, Isti post hos completos quattuor annos bacca- 
laureatum praeparare debent per annum, et licentiam per alterum an- 
num, Quapropter melius erit in facultates mittere alumnos seminarii 
quam sacerdotes, praesertim eos qui iam longo tempore studia perege- 
runt. 

Mihi videtur, solutio latet. Seminaria quaedam regionalia gradus aca- 
demicos, saltem baccalaureatum, concedendi facultate gaudeant. 

II - De tirocinio. In Missionibus institutio tirocinii optime venit. 
Attamen directio huiusmodi domus sit sub auctoritate Ordinarii loci, in 
suo territorio rei pastoralis rectoris, ut opportune et sine difficultate 
mittantur extranei nativique novelli operarii Evangelii. 

III - De probatione. Probatio intempestiva mihi videtur: 

1 ) Experientia constat, raro in Missionibus sacerdotes periti tem- 
pus necessarium habent ad efficaciter ducendum candidatum ad sacer- 
dotium. 

2) Saepe saepius probationi candidatus obligationibus nimis grava- 
tus est. 

3 ) Pastor et alumnus plerumque sese non intelligunt, unde demis- 
sio. Exempla multa adsunt. Quapropter probationes olim institutae pau- 
latim derelictae sunt. 

Seminarii disciplina et quaedam probatio in diebus vacationum suf- 
ficiunt aut debent sufficere secundum quod dixit Em. mus Gard. Ruffini, 
ad dubias vocationes determinandas. Illi dubii alumni proportionatae 
probationi subiiciendi sunt, non omnes indistincte. , ■ ■.vv- 

Vide: 

unus annus pro probatione; v : ■ 

alter pro pastorali disciplina; 

alter quidem pro militari vel civili servitio. v ; 

Haec, mihi videtur, nimia sunt. Ergo relinquenda est probatio or- 
dinarii iudicio, onerata conscientia eius. 

Exc. Ngo-dinh-Thug : In schemate decreti « De studiis clericorum » 
in missionibus, pag. 4 13 ad l am lineam, dicitur: « Curandum ut in maio- 
ribus praesertim dioecesibus bina constituantur Seminaria: minus, sci- 
licet, pro pueris litterarum scientia imbuendis, etc. »; paucas animad- 
versiones humiliter profero. 

Missiones catholicae sunt mundus vere diversus et constituunt plus 
quam quartam partem iurisdictionum orbis; adsunt missiones quae at- 
tinxerunt gradus progressus non inferiorem statui antiquarum dioece- 
sium orbis catholici speciatim in vita christiana, in numero cleri, in 

studiis clericorum — in imo gradu scalae, ut ita dicam, sunt missiones 
in statu organisationis adhuc primitivae, ubi, v. gr., non sunt vel pau- 
cissimae sunt scholae primariae catholicae; ita ut pueri recipiantur in 
domibus parochorum, ut praeparentur ad seminarium; quando a sacer- 


Cf. pp. 414-415. 

dotibus didicerunt legere, scribere, et ita intrant in seminarium in te- 
nerrima aetate, v. gr. ad circa decimum annum aetatis suae. 

Quaenam est proportio eorum qui in istis seminariis pervenerunt ad 
sacerdotium? Decem pro centum. Quaenam est soliditas vocationum ita 
nutritarum? Responderem: in statu tranquillitatis pro ecclesia, istae 
vocationes possunt perseverare; tempore quo ecclesia concutitur tem- 
pestate, sacerdotes ita formati a tenera aetate aliquando vacillant, saltem 
pars sat notabilis eorum. Notum est factum luctuosum, nempe non pau- 
ci, ne dicam multi, sacerdotes immigrati in Europam et Americam, qui 
pertinent ad missiones, nolunt redire vel aegre redeunt in patriam ad 
laborandum, memores ciborum aegyptiacorum, quos gustaverunt extra 
patriam. 

Curnam? Quia eorum tenera aetas non eis permisit bene perpendere 
veram vocationem sacerdotalem, quae est communicatio cum Christo 
Redemptore, cuius vita crux est et martyrium. Pro illis pueris vita sa- 
cerdotalis apparet uti vita materialiter facilior quam vita eorum fami- 
liae et certe honorabilior. Dicetis: Nonne in decursu seminarii pos- 
sunt illi pueri aperire suos oculos et habent libertatem seminarium re- 
linquendi? Utique, sed electio est difficilis pro eis; experientia constat 
quod paucissimi sponte relinquunt seminarium; nonaginta pro centum 
arcentur a seminario a directoribus seminarii. 

Utique, isti ex-seminaristae inserviunt ecclesiae in mundo: in di- 
rectione Actionis Catholicae v. gr.; aliqui pervenerunt ad culmen digni- 
tatum civilium, ita passim in Africa. 

Quamnam conclusionem educerem ex ista animadversione? 

Seminarium, quod constat ex puerulis ibi inclusis a tenerrima aeta- 
te, debet esse exceptio, in regionibus ubi aliter fieri nequit ex absentia 
scholarum catholicarum. 

Seminaristae debent eligi sat adulti, v. gr. saltem post receptionem 
diplomatis quod in programmate scholari gallico dicitur « brevet du 
premier cycle »: quando adulescentes iam sciunt aliquomodo quid sit 
mundus, quando ingressus in seminarium comportat aliquod sacrificium 
pro eis; nam generatim cum illo diplomate possent obtinere munus ali- 
quod in administratione civili. Optimum esset si inter iuvenes baccalau- 
reatos deligantur seminaristae, qui, post duos annos studii latinitatis, pos- 
sent ingredi magnum seminarium. Et ita vocationes erunt robustiores, 
magna pecunia non deperderetur in alendis nonaginta pueris, dum tan- 
tum decem perveniunt ad sacerdotium, et in constructione amplioris 
seminarii. 

Bonum mihi videtur contubernium seminaristarum in collegiis ca- 
tholicis cum studentibus non destinatis ad sacerdotium; utique, isti se- 

minaristae debent subiici curae particulari sacerdotis eorum directoris: 
quando erunt sacerdotes debebunt vivere in mundo tam pravo, pleno 
luxuria; ita debent praeparari ad illam vitam durissimam ducendam ab 
adulescentia, non debemus eorum oculos claudere spectaculis mundis in 
quattuor muris seminarii minoris: debent esse, ut ita dicam, immuni- 
zati a scandalis huius mundi paulatim, sensim sine sensu; et fient opti- 
mi apostoli ultimorum dierum. 

Ut minus sapiens dixi. 


4) SUFFRAGIA SODALIUM 

Card. Tis serant: Placet iuxta modum: habita ratione animadver- 
sionum Exc. morum Archiepiscoporum Abidjanensis et Hueensis. 

Card. Micara: Placet iuxta modum: in primis, salvis peculiaribus 
normis quas Missionum conditio postulat, omnia componantur oportet 
cum iis quae Commissio de Seminariis et studiis luculenter decrevit. 

Post Constitutionem Apostolicam Veterum sapientia, de latinitatis 
studio provehendo, expedit fortasse ut edicatur in ratione studiorum 
pro clericis ubique terrarum erudiendis latinum sermonem excludi vel 
parvipendi non licere. 

Ad n. IX, pp. 13-15: 1 opportune proposita videtur extraordinaria 
probatio candidatorum ad sacerdotium, praeter cursum in Seminario 
peragendum et vacationes in familia. 

Aliquid simile, et quidem utiliter, experiuntur, verbi gratia, sodales 
alicuius Ordinis Religiosi, qui per duos vel tres vel quattuor annos, 
post expletum cursum philosophicum, officia peragunt apta ad eorum 
indolem necnon vocationem clarius detegendam. 

Difficultates opponuntur, ut penuria et urgens necessitas sacerdo- 
tum, modus revera salutaris et conveniens, quo alumni, perdurante 
hoc probationis tempore, vitam instituant, etc. Difficultates tamen 
huiusmodi superari possunt. 

Decretum videtur proponere hanc clericorum probationis formam 
pro tota Ecclesia: quod esset antea bene perpendendum. 

Card. Pizzardo: Placet iuxta modum: nempe omnia componan- 
tur oportet cum iis quae Commissio de Seminariis et Studiis iam lucu- 
lenter decrevit, salvis peculiaribus normis quas Missionum conditio 
postulet. 


1 Cf. p. 421. 


28 

Card. Aloisi Masella: Placet iuxta modum: id est studia cleri- 
corum in Missionibus peculiari modo esse curanda nemo sane dubitat. 
Verum ea quae in schemate apte dicuntur in codicem iuris canonici 
inseri nequeunt, nisi postquam quae de studiis in Seminariis Commissio 
propria statuerit. 

Card. GoNgALVES Cerejeira: Placet. 

Card. Lienart: Placet. 

Card. Tappouni: Valde placet. 

Card. Copello: Placet. 

Card. McGuigan: Placet. 

Card. Gilroy: Placet. 

Card. Spellman: Placet iuxta modum: propter rationes a me al- 
latas 2 3 et etiam propter observationes Cardinalium Ruffini et Godfrey et 
Archiepiscopi Hurley et Archiepiscopi Thuc. 

Card. Frings: Placet iuxta modum: Ad IX: Scilicet non pro tota 
Ecclesia. 

Card. Ruffini: Placet iuxta modum, nempe secundum ea quae 
dixi. 3 

Card. Valeri: Placet. Quantum ad ea quae Em.mus Card. Ruffini 
dixit de domibus ubi alumni religiosi efEormantur, libenter adhaereo, 
etsi fortasse non est nunc locus de ista quaestione disserendi. S. C. de 
Religiosis iam declaravit et notum fecit interesse habentibus non licere 
adhibere vocem « Seminarium » pro istis domibus. Quod si pro aliqui- 
bus Congregationibus iam mos viguit utendi voce « Seminarium », tali 
voci addi debet aliquid quod clare indicet non agi de domo destinata 
clero saeculari ut ex. gr. « Seminarium Franciscanum pro iuvenibus », etc. 

Card. Siri: Placet iuxta modum: 

Capite II, n. 4, pag. 6 4 de obligatione consequendi testimonia valida 
ad studia in Universitate etiam civili. Recte hoc statuitur. Sed quia 
haec connexio ordinis studiorum ecclesiasticorum cum itinere politicae 
scholasticae civilis potest evadere quandoque periculosa, censeo de hac 
re melius esse decernere alio modo et non in Concilio. 


2 Cf. pp. 425-426. 

3 Cf. pp. 426-427. 

4 Cf. p. 416. 

Capite VI et sequentibus semper sermo fit de aptatione studiorum 
peculiaribus ingenio et traditionibus locorum; quod iustum est, sed de- 
sideratur ut sermo clarior et efficacior fiat de fide servanda et de veritate 
supernaturali et naturali custodienda. 

Omnia componantur cum schemate de hac re iam apparato. 

Card. D’ Alton: Placet. Apud nos « collegia dioecesana », quae 
locum tenent seminariorum minorum, multum fructum attulerunt cum 
in ipsis futuri sacerdotes vincula , amicitiae efformant cum futuris medi- 
cis, legisperitis et aliis huiusmodi. Hoc est res maximi momenti et ma- 
ximi roboris pro Ecclesia in Hibernia. 

Card. Quiroga y Palacios: Placet iuxta modum: hoc est ratione 
habita praesertim eorum quae dixerunt Exc.mi Archiepiscopi qui in 
missionibus laborant. Foveantur tamen Seminaria minora ut in schemate 
describuntur. 

Card. Leger: Placet iuxta modum: attentis quae sapienter dicta 
sunt ab Em r mo Ruffini, et ab Exc.mis Cooray et Hurley. 

Sed unum tantum verbum discrete dico. 

III. De formatione spirituali in seminariis minoribus. - In canone 
expressius indicetur iurisdictionem directoris spiritus esse nullo modo 
pro foro disciplinae externae Seminarii, sed unice et exclusive pro foro 
interno seu conscientiae; et in quantum fieri potest cum decretis S. C. 
Seminariorum haec omnia concordent. 

Card. Gracias: Placet. 

Card. Montini: Placet dummodo quae hoc schemate proponuntur 
recte componantur cum propositionibus a Commissione de Seminariis 
studiose exaratis. 

Card. Giobbe: Placet. 

Card. Cento: Schema placet; nam, humili meo iudicio, feliciter 
componit observantiam programmatum editorum a S. Congregatione 
Seminariorum cum peculiaribus necessitatibus mundi missionarii. De 
observationibus prolatis a Patribus Commissio rationem certe habebit. 
Numquam, — liceat mihi dicere, — sufficienter commendabitur stu- 
dium latini idiomatis, etiam in Seminariis Missionum. 

Card. Cicognani: Placet iuxta modum: quoad studiorum curricu- 
lum et institutionem seminaristarum Seminariorum Maiorum, dum san- 
ctum manere debet principium de lingua latina docenda et discenda, ne 
negligatur tamen indoles diversarum gentium seu populorum sive quoad 

sermonem adhibendum in lectionibus, praesertim historiae et philoso- 
phiae, sive quoad methodum formationis pastoralis, quae summopere 
oportet ut sit practica et efficax. 

Iudicium Episcoporum Conferentiae valde ad hoc iuvabit. 

Card. Godfrey: Placet iuxta modum: scilicet iuxta ea quae dixi 
et quae scripsi in folio adnexo, 5 attentis quae dixerunt Em.mi Cardi- 
nales et Archiepiscopi in loco Missionum. 

Card. Confalonieri: Placet iuxta modum: scilicet, sapienter ani- 
madversiones componantur, attenta etiam disciplina studiorum in ce- 
teris Seminariis. 

Card. Richaud: Placet iuxta modum: i. e. ratione habita de diffi- 
cultatibus ab Archiepiscopis Excellentissimis Yago et Thuc expositis. 

Card. Konig: Placet, sed fiat brevius, ad mentem Cardd. Pizzardo et 
Spellman. Insuper, optima quae de Seminariis minoribus dicuntur, sed 
ne obliviscatur loqui de familia christiana et catholica, quae est primum 
talium seminariorum; ideo inseratur verbum de formatione talium fa- 
miliarum in quarum sinu vocationes sacerdotales crescunt. 

Card. Dopfner: Placet iuxta modum: Multa utilia in hoc sche- 
mate dicta sunt, sed iterum quaeri potest, an hae quaestiones in extenso 
in Concilio tractanda sint. 

I. Requiriturne talis paragraphus pro evolutione, quae patet per se? 

II. Principia optima pro tota Ecclesia! Forsan pro revisione Codi- 
cis res pressius exprimatur. 

III. Non placet. Non video rationem, cur c. 1358 dilargetur. 

IV. Melius omittatur. Quae fiunt hucusque sine canone, non fient in 
futuro melius v. 1354 § 2 amplificato. 

V. Etiam hic quaeri potest, an amplificatio necessaria sit. 

VI. Placet. Quae hic dicta sunt, merentur specialem observationem 
in seminariis Europae, et praesertim Almae Urbis, pro missionibus de- 
stinatis. 

VII. Placet. Sed forsan sufficit, si in § 2 eiusdem canonis inter disci- 
plinas ibi notatas inseratur « missiologia ». 

VIII. Occurruntne hae amplificationes, pro re, quae secundum ana- 
logiam, de se etiam valent pro missionibus? 

IX. Valent pro tota Ecclesia. Sed videndum, an haec vasta amplifi- 
catio Codicis requiratur. 


Cf. pp. 427-428. 

Assentio Archiepiscopo Columbensi in iis quae dixit de seminariis 
regionalibus. 

Card. Marella: Placet. 

Card. Traglia: Placet iuxta modum: i. e. componantur, habita 
ratione de peculiaribus Missionum conditionibus, cum iis quae a Com- 
missione de Seminariis statuentur. 

Card. Doi: Placet iuxta modum: scilicet ratione habita observa- 
tionum ab Em.mo Card. Ruffini et Exc.mo Thuc factarum. De probatio- 
ne candidatorum, relinquendum esse videtur, sive quoad modum pro- 
bationis, sive quoad tempus, ad iudicium Ordinarii vel Superioris semi- 
narii. 

Card. Alfrink: Placet. Seminaria minora in Missionibus ulterius 
aperiantur vitae humanae, sed non aboleantur. 

Card. Santos: Placet. Addam tantum: haec Seminaria providean- 
tur Statutis pro regimine interno quibus regulentur; et omnino adhae- 
reo iis quae laudabiliter Em. mus Card. Ruffini dixit de « Directore 
Spiritus », et de « Athenaeo de Propaganda Fide » instituendo. 

Card. Landazuri Ricketts: Placet iuxta modum: id est in praxi 
perpendantur observationes prolatae ab Exc.mis Patribus qui in mis- 
sionibus laborant. 

Card. Jullien: Placet; eadem tamen lege ut res, quae conciliares 
sunt, rationabiliter pro locorum adiunctis concordentur cum iisdem 
quae iam sapienter proposuit Commissio de Seminariis; ne bis vel ter 
in idem. 

Card. Larraona: Placet, praehabitis ob oculos illis difficultatibus 
quae a Patribus allegatae fuerunt. 

Card. Heard: Placet. 

Card. Bea: Placet. Valde placent quae dicuntur pag. 10 6 de modo 
docendi seu argumentandi et de sermone in docendo adhibendo. Salvo 
studio linguae latinae, quod omnino solide coli debet, ante oculos ha- 
bendum est quomodo, quibus verbis et qua argumentatione res exponi 
debeant fidelibus. Quantum ad « linguam catholicam » liceat tamen no- 
tare decreta, salva pace Em.mi Card. Ruffini, primorum octo Concilio- 
rum Oecumenicorum esse redacta in lingua graeca. 


Cf. pp. 418-419. 

Card. Browne: Placet iuxta. modum: attentis observationibus in 
consessu factis et illis quae scripto trado . 7 

Beat. Gori: Placet iuxta modum: ad mentem scilicet Em. mi Cardd. 
Relatoris, Ruffini, Godfrey et Archiepiscopi Durbaniani. 

Exc. Cheikho: Placet. 

Exc. Felici: Placet iuxta modum: conferantur cum iis quae di- 
scussae sunt aut discutientur de eadem materia proposita a Commis- 
sione de Studiis et Seminariis. Hic repetere liceat votum iam alias pro- 
positum, ut Concilium de principiis tantum « programmaticis >> agat. 
Caetera ad Sanctam Sedem remittat. 

Exc. 0’Connor: Placet iuxta modum: forsitan praescripta quae 
formationem divini verbi praeconum respiciunt melius peculiari lege 
quadam statuuntur, potiusquam mutatione vel amplificatione canonum 
pro universali Ecclesia. 

Exc. Antezana y Rojas: Placet iuxta modum: attentis iis quae 
dicta fuerunt praesertim ab Archiepiscopis et Episcopis Missionariis, 
plenis, tum de aedificante zelo apostolico, tum de magna experientia, 
ut videtur, in isto munere explendo. 

Exc. Beras: Placet. 

Exc. Cooray: Placet iuxta modum: i. e. mente habitis iis quae 
dixit Em.mus Card. Browne de manualibus specialibus, et Exc.mus Ar- 
chiepiscopus Hurley de formatione pastorali alumnorum, non omissis 
quibusdam observationibus ab Exc.mo Archiep. Yago factis et secundum 
ea quae scriptis trado . 8 

Exc. Alter: Placet iuxta modum: Maximi momenti est quod stu- 
dia alumnorum et seminaria ipsa nequaquam inferiora sint iis quae a 
publica auctoritate agnoscuntur ad gradus academicos acquirendos. Cri- 
teria sufficientia academica in specie determinanda sunt ad iudicium ac- 
curatam in casu formandum. Institutio seminariorum regionalium vel 
nationalium hunc finem maxime fovent; itaque sunt praeferenda nor- 
maliter supra mere localia. Schema placet omnino, etiamsi necessitas 
media apta providendi magnas difficultates episcopis ordinariis praebeat. 

Exc. Lefebvre: Placet iuxta modum: 

Capita I et II placent. 


7 Cf. p. 428. 

8 Cf. pp, 428-429. 

Caput III de formatione spirituali ad mentem Em.mi Card. Ruffini. 

Caput IV placet. 

Caput V de Seminariis maioribus regionalibus: ad mentem Excel- 
lentissimi Arch. Cooray. 

Caput VI de ratione studiorum adoptanda: ad mentem Eminentissi- 
mi Card. Browne et Exc.mi Arcb. Hurley. 

Ultima capita ad mentem Exc.mi Archiepiscopi Yago, praesertim 
quoad probationem. 

Exc. Hurley: Placet iuxta modum: i. e. cum schemate de semi- 
nariis concordetur, speciali mentione facta de iis quae missiones specia- 
liter respiciunt; attentis etiam illis quae ab Exc.mo D.no Cooray de se- 
minariis regionalibus, ab Exc.mo D.no Ngo-dinh-Thuc de seminariis 
minoribus dicta sunt et secundum ea quae scripta adnexa continentur . 9 

Exc. Perrin: Placet iuxta modum: ad mentem Exc.morum Hurley 
et Cooray. 

Omnes canones qui in hoc schemate proponuntur remittendi sunt 
ad commissionem mixtam. 

Multum importat etiam formatio localis missionariorum ab aliis re- 
gionibus venientium. 

Debent discere linguas, historiam, psychologiam et religiones popu- 
lorum ad quos missi sunt in Christi nomine. 

Exc. Seper: Placet. 

Exc. Bazin: Placet iuxta modum: scii, regulae regentes Seminaria 
Regionalia perficiantur; assentio Arch. Hurley de formatione pastorali 
in seminariis; assentio Arch. Yago: tempus probationis post studia fini- 
ta generaliter inutile est. Tempus vacationum sufficiunt ad probationem 
candidatorum et ad eorum initiationem ad apostolatum; liceat Regiona- 
libus Seminariis dare diplomata; quod ad aetatem qua recipiendi sunt 
candidati ad Seminarium, differt secundum regiones. 

Exc. Bernard: Placet iuxta modum: scilicet iuxta votum Exc.mi 
Cooray quoad regulas Seminariorum Regionalium recognoscendas; iuxta 
votum Exc.mi Yago de probatione Seminariorum et iuxta mentem Exc.mi 
Ngo-dinh-Thuc. 

Exc. Bernier: Placet iuxta modum ab Exc.mis Archiepiscopis mis- 
sionariis expositum, et omnibus bene compositis cum iis quae a Com- 
missione de Seminariis iam constituta sunt. 


Cf. pp. 429-430, 

Exc. Yago: Placet iuxta modum: secundum animadversiones Ex- 
cellentissimi Archiepiscopi Cooray de regimine seminariorum regiona- 
lium et secundum ea quae dixi et scripsi. 10 

Exc. Rakotomalala: Placet. 

Exc. Ngo-dinh-Thuc: Placet iuxta modum: iuxta observationes fa- 
ctas a Praesulibus missionariis et iuxta pauca adnexa folio. 11 

Exc. Verwimp: Placet iuxta modum: ratione habita de eis quae 
dixit Eminentissimus Dominus Leger de munere directoris spiritualis. 

Exc. Jelmini: Placet iuxta modum: non probo quod proponitur 
pag. 5 12 addendum can. 1314 § 4, scilicet ut Seminarii alumni testimonia 
absolutorum studiorum a potestate civili petant. Hoc enim infert ca- 
ptivitatem et subiectionem nostram in re didactica sub potestate laicali, 
involvitque praecellentiam et exemplaritatem institutionis laicalis re- 
spectu nostri systematis, quasi post tot saecula, totque certamina fatea- 
mur denique encyclopediam laicalem esse typum ac normam verae abso- 
lutaeque institutionis non modo laicorum sed etiam clericorum. 

Cum autem schema pag. 6 13 caveat ne nostri inferiores sint aliis ho- 
minibus eruditis, exoptatque ut in campis communibus cum eisdem 
competere possint, arbitror necessariis distinctionibus carere hanc po- 
stulationem. Non enim omnes cum omnibus aequari debent in omni 
scibili, sed in suo quisque cum paribus. Et a viro ecclesiastico ea prae- 
cisa lumina requiruntur, quae ad moralia spectant, non autem allotria. 

Item non placet deseri usum linguae latinae in instituendis alumnis 
seminariorum maiorum. Hoc decretum contra Constitutionem Veterum 
sapientia offendere videtur. 

Exc. Suhr: Placet, ratione habita eorum quae dixit Exc .mus Hur- 
ley de formatione clericali in Seminariis. 

Rev. Gut: Placet iuxta modum, quem exposuerunt Exc .mi Epi- 
scopi Missionarii. Valde placet quae de lingua in instructione schola- 
stica adhibenda dixit Em.mus Card. Bea. Timeo semper aliquantulum 
quod nimia quaedam postulantur a iuvenibus totaliter in alio mundo 
et alia cultura viventibus. 


10 Cf. pp. 430-431. 

11 Cf. pp. 431-433. 

12 Cf. p. 415. 

Cf. p. 416, 

Rev. Sepinski: Placet ad mentem Em.mi Cardinalis Valeri; et con- 
cordetur schema cum schemate S. Congr. de Seminariis et de Studiis. 

Rev. Janssens: Placet iuxta modum: ne deferantur ad Concilium 
particularia qualia sunt textus iuris canonici; haec remittantur ad Com- 
missionem peritorum post Concilium constituendam. Adhaereo senten- 
tiae Em.mi Card. Pizzardo. 


XI 

DE COOPERATIONE MISSIONALI 

(Sexta Congregatio: 31 mart. 1962) 

1) SCHEMA PROPOSITUM A COMMISSIONE DE MISSIONIBUS 

INTRODUCTIO 

Sancta quadam aemulatione et apostolico zelo accensi Summi Ponti- 
fices multis litteris encyclicis etiam atque etiam expressis verbis omnes chri- 
stifideles admonuerunt eosque incitaverunt ut debitum missionale persol- 
verent. 

Eorum profecto consiliis et instigatione apostolica, opus missionale in 
orbe terrarum talia incrementa cepit, ut suprema auctoritas ecclesiastica, 
fere ubique Ecclesiae plantatione iam facta, hierarchiam ordinariam insti- 
tueret. 

Maior tamen quam umquam est necessitas cooperationis missionalis om- 
nium christifidelium ne prima novellarum ecclesiarum incrementa compescan- 
tur. Suppeditari oportet quae ecclesiae patescenti latius usque necessaria 
sunt et auxilium validum ferri contra atheismum et materialismum in mis- 
sionibus grassantes. 

Populus christianus huic voci Patris communis fideliter respondens, 
messe copiosa a Domino messis implorata, numerosiores usque operarios 
Eidem obtulit et opes maiores atque ampliores in annos liberaliter suppe- 
ditavit. 

Quibus tamen cooperationis conaminibus nequaquam necessitatibus im- 
mensis subveniri potest. Conatus saepe nimis disperguntur, parum apte 
coordinantur eoque plenum effectum non sortiuntur. 

Necessitate et momento rei perpensis, visum est Patribus Concilii hanc 
doctrinam de debito missionali christifidelium iamdiu in Ecclesia traditam, 
non tantum solemniter declarare, sed etiam Codicis luris Canonici inserere, 
et consulere ut Opera cooperationis missionalis, praesertim Pontificalia Ope- 
ra Missionalia, efficacius constituerentur et coordinarentur. 

I - De debito missionali 

Innumera fere sunt documenta Pontificia, praesertim recentia, in quibus 
fidelibus cuiusvis conditionis vel gradus inculcatur obligatio adiuvandi mis- 
siones et missionarios; clare et fuse ibidem exponuntur motiva huius obliga- 
tionis ac modum eam adimplendi. 

Omnino vero oportet ut haec obligatio ipso iure divino imposita iure 
quoque ecclesiastico inculcetur ac magis determinetur. 

Quare Sancta Synodus decernit: 

Occasio reformationis Codicis luris Canonici, in variis tractatibus de 
fidelibus, clericis, religiosis, Episcopis, inculcetur obligatio adiuvandi propa- 
gationem Fidei, praesertim in regionibus sub Sacra Congregatione de Propa- 
ganda Fide. 


II - De nova ordinatione Pontificalium Operum Missionalium 

Opera Pontificalia Missionalia, quamvis a personis privatis olim fundata, 
principalia sunt inter omnes associationes pro cooperatione missionali in tota 
Ecclesia. 

Attamen character eorum pontificalis ac universalis nondum satis elucet, 
quia non omnia illa Opera sub directione S. C. de Propaganda Fide posita 
sunt, dum illa, quae eidem S. Congregationi subsunt, non omnino cum eadem 
coniuncta sunt. Quodsi aliqualis separatio opportuna quondam fuerit, nunc 
damnosa potius evadit. 

De eorum autem coordinatione, omnino auspicanda quia in unum idem- 
que intendunt, iam aliquid effectum erat ut ad eorum finem omnia Opera 
coniunctim conspirarent; tamen ad plenam virium unitatem obtinendam in 
efformatione « conscientiae missionalis » apud fideles omnes, tempora nunc 
matura apparent pro aliqua revisione Statutorum, in qua unica directio ge- 
neralis in sinu S. C. de Propaganda Fide ordinetur, in qua etiam ratio nova 
illustretur de relationibus Operum Pontificalium Missionalium inter se, stru- 
cturis quidem duplicibus et inutilibus debite sublatis. 

Clarius tunc apparebit quamnam partem directivam Ordinarii aut Con- 
ferendae Episcopales in istis Consiliis Nationalibus obtineant et quaenam 
sit forma fraternae collaborationis inter Opera Pontificalia Missionalia et 
alia Opera missionalia non universalia, praesertim illa quae Institutorum 
Missionalium propria sunt. 

Tandem S. C. de Propaganda Fide providere debet ut coniuncta studia 
Pontificiae Cooperationis Missionalis conditionibus, necessitatibus et menti 
nostri temporis accommodentur, ita ut sensus apostolicus et preces missio- 
nales omnium fidelium quam maxime foveantur, stipesque efficacius colli- 
gantur atque ordinatim secundum genuinam apostolicam variorum incoep- 
torum qualitatem, diligenter perpensam, missionibus distribuantur. 

Quapropter Sancta Synodus decernit: 

1. Pontificalia Opera Missionalia, Opera scilicet a Propagatione Fidei, 
a Sancta Infantia, a S. Petro Apostolo pro clero indigena et Pontificia Unio 
Cleri pro Missionibus, directe auctoritati S. C. de Propaganda Fide subiician- 
tur, eorumque directio generalis in sinu eiusdem S. C. ordinetur. Haec di- 
spositio in ipso Codice luris Canonici inseratur. 

2. In singulis dioecesibus O. P. M. actiones inter sese coordinent sub 
cura et vigilantia Ordinariorum locorum. 

3. Nova Statuta O. P. M. conscribantur ad determinandum: 

a) quaenam partes Ordinariis locorum in O. P. M. actione tribuantur; 

b) quomodo O. P. M. in dioecesi et in natione ad simpliciorem for- 
mam maioremque unitatem redigantur; 

c) quomodo O, P. M. et Instituta missionalia particularia inter sese 
operam conferant. 


2) RELATIO EM. MI P. D. GREGORII PETRI CARD. AGAGIANIAN 
PRAESIDIS COMMISSIONIS DE MISSIONIBUS 

Per Encyclicas Missionarias Summorum Pontificum s. m. Benedi- 
cti XV, Pii XI, Pii XII et loannis XXIII feliciter regnantis inculcatur obli- 
gatio collaborandi verbis quam efficacissimis cum apostolatu ecclesiastico 
in missionibus exteris. Clarius et magis complete haec obligatio vix expo- 
ni potest. Tamen Commissio praeparatoria de Missionibus putavit oppor- 
tunum esse ut, occasione reformationis Codicis I. C., loco apto sermo 
fieret de obligatione diversarum categoriarum fidelium adiuvandi propa- 
gationem fidei praesertim in Missionibus exteris. Ista cooperatio, spiri- 
tualis imprimis, per preces et sacrificia et per opera caritatis, per obla- 
tiones materiales, eo magis urgens fit de die in diem, quo multiplicantur 
dioeceses vel Vicariatus seu Praefecturae Apostolicae, Deo gratias, prop- 
ter felicem progressum Ecclesiae, et committuntur curae cleri localis in 
terris utique, quae sunt potissimum in via ad evolutionem et non abun- 
dant in mediis et divitiis materialibus. Hac de re agitur in paragrapho I 
huius capitis VII. 

In paragrapho secunda denique statuit ut directio generalis Operum 
Pontificalium Missionalium committatur ipsi S. Congregationi de Propa- 
ganda Fide ut maior habeatur efficacia, remanentibus vero tum distinctio- 
ne variorum operum tum auctoritate Ordinariorum locorum in directione 
dioecesana. 

Notum est huic amplissimo consessui quod Opera Pontificalia sunt: 
Opus propagationis fidei a Pauline Jaricot inceptum cuius, hoc anno, re- 
currit annus centenarius a morte et ratione cuius recurrendae habebitur 
Congressus Missionalis ab Em.mo Card. Archiepiscopo Lugdunensi in- 

staurandus, proximo Mense maio. Alia opera sunt: Opus S. Petri, quod 
dicitur pro clero nativo, etiam inceptum a Jean et Stephanie Cottin; Opus 
S. Infantiae inceptum ab Exc.mo Episcopo Nanceiensi (in patria nostri 
veneratissimi Decani), et Unio Missionaria de clero, quam certe initiavit 
v. m. P. Manna. Dum haec recolo, liceat mihi, et sunt ultima verba quae 
prolaturus sum, veniam petens pro defatigatione cuius causa fui tam 
longo tempore, detur mihi occasio ut gratitudinem et admirationem 
pandam de terra nobilissima Galliarum, patria feraci missionariorum, 
ubi nata sunt et creverunt opera ista missionalia. 

Aliud verbum liceat in fine. Cum iam ad finem perductum sit exa- 
men schematum Missionum, vellem hoc animadvertere. Schemata ista 
quae de rebus ad S. Congregationem de Propaganda Fide spectantibus 
agunt, videntur invadere campum aliarum Commissionum et aliorum Di- 
casteriorum. Hoc quidem verum est. In Aula Congregationum, ubi lo- 
cum habent conventus generales Em. morum Patrum S. Congregationis 
de Propaganda Fide (Piazza di Spagna) adstant duae memoriae aeneae: 
una repraesentat Summum Pontificem Gregorium XV, qui fundavit 
S. Congregationem de Propaganda Fide. In stelo habetur, more latino ro- 
mano, ista incisiva inscriptio: Gregorius XV Pontifex Maximus fundator 
sapientissimus. Alia memoria item aenea repraesentat Urbanum VIII 
cum iscriptione item uno verbo (Urbanus VIII fundator collegii fuit, 
hoc non dicitur in stelo): Pontifex Maximus beneficentissimus. Et re- 
vera Gregorius XV, Pontifex Maximus, et Romani Pontifices succes- 
sores eius vere sapientissime voluerunt Dicasterium istud, exceptis ex- 
cipiendis, pollere potestate cumulativa et quasi universali quoad sua 
territoria. Ita enim per unitatem directionis et administrationis centralis, 
res utcumque spectantes ad vitam et regimen christianitatum nascentium 
et adolescentium uniformiter et celeriter et facilius solvi possent ad bo- 
num animarum. 

Hac ratione Summi Pontifices voluerunt ut S. Congregatio proce- 
deret; et decursu quatuor fere iam saeculorum fuit velut mens, cor et 
manus Vicarii Christi pro terris Missionum. Notum est omnibus quod 
usque ad annum 1908 Ecclesia ipsa hodie florentissima in Statibus Foe- 
deratis Americae septentrionalis in gloriam Christi et in gaudium orbis 
catholici Congregationem de Propaganda Fide tali modo instructam ha- 
buit matrem, ducem et adiutricem usque ad aetatem plenitudinis. Item 
dicatur de regionibus non minus florentibus Canadensi, de Anglia, de 
Hibernia, Scotia, Hollandia in Europa. 

Faxit Deus ut cito veniant tempora quando iam omnes gentes luce 
Christi illuminabuntur ubique Ecclesiae particulares vigorosam organi- 
zationem habebunt et poterunt ius commune Ecclesiae in omnibus sequi. 1 

3) ANIMADVERSIONES SODALIUM 

Card. Tis serant: Verba « praesertim in regionibus sub Sacra Con- 
gregatione de Propaganda Fide » non placent. Opus S. Petri Apostoli 
expresse fundatum est a Domina Bigard pro alumnis utriusque cleri, la- 
tini et orientalis. Alia duo Opera Missionalia, Opus a Sacra Infantia et 
Opus Propagationis Fidei semper Dioeceses et Instituta in territoriis 
Proximi Orientis adiuvarunt. Decet ergo ut, in Consiliis Superioribus 
trium Operum Missionalium, procurator adsit S. C. pro Ecclesia Orien- 
tali. Forsitan Dioeceses quaedam et Praelaturae nullius, quae sub iuris- 
dictione S. C. Consistorialis sunt, auxilia habent aut eis indigent. Pro 
illis quoque aliquid faciendum est. 

Card. Spellman: De ultimo schemate praelaudandae Commissio- 
nis de Missionibus, scilicet, De Cooperatione Missionali, pauca adhuc 
asservanda sunt. 

Quod obligatio adiuvandi Missiones Ecclesiae aliquomodo iure ec- 
clesiastico inveniatur oportet, bene proponi videtur. Inculcatio huius 
obligationis apud canones in variis partibus Codicis luris Canonici me- 
rito ponenda est, e. gr., de obligationibus clericorum, de potestate epi- 
scopali, de parochis, de obligationibus religiosorum, de laicis. Obliga- 
tionis determinatio, enim, ad diversas personas in Ecclesia quod atti- 
net, hoc modo melius obtinebitur. Ne, tamen, determinatio fusa in 
ipsis Codicis canonibus approbari videatur, recolendum est quod obli- 
gatio omnino breviter ibi praescribi potest, eius expositione commen- 
tariis canonistarum necnon documentis Pontificiis editis edendisque re- 
licta. 

Caute cautius procedendum est in iis quae schema proponit de nova 
ordinatione Pontificalium Operum Missionalium, ne ista Pontificia Ope- 
ra, plus ordinata coordinataque ipsis Missionibus, minus prosint. Quod 
Pontificalia Opera Missionalia auctoritati Sacrae Congregationis de Pro- 
paganda Fide subiiciuntur eorumque directio generalis eidem Sacro Di- 
casterio attribuitur, minime improbandum est. Si, autem, per coordina- 
tionem propositam intelligendum est quod cuiuslibet terrae omnia opera 
directoris unici nationalis auctoritati necessario subiicienda sunt, tam- 
quam coordinatio Missionibus profutura negatur. 

Saepe saepius theoretice perpensa nihil boni plusque detrimenti in 
praxi, experientia docente, conferunt. Indoles alicuius Pontificalis Ope- 


1 Textus transcriptus est ex taeniola magnetica. 

ris Missionalis facile potest, saltem in quibusdam circumstantiis, postu- 
lare directorem specialem, a directore generale nationali distinctum. Vis 
attrahendi clerum populumque cuiusdam Operis Missionalis aliquoties 
melius sustinetur augeturque si in manibus directoris specialis relinqui- 
tur. Nimis theoretice concluditur per directorem unicum nationalem 
omnia Opera Pontificalia semper prosperius cretura esse. Opus a Sancta 
Infantia, e. gr., teste experientia, in Civitatibus Americae Septemtrio- 
nalis Foederatis mirifice floruit sub ductu directoris nationalis specialis, 
zelo ingenioque pro hoc Opere commendati. Probatio verisimiliter infelix 
quod eadem mira ab isto opere perficientur si una cum omnibus aliis 
Pontificalibus Operibus auctoritati unici directoris nationalis submer- 
gatur, ne dicam ab eis obruatur, instituenda non est. 

In singulis dioecesibus Operum Pontificalium Missionalium actiones 
inter sese facile coordinantur sub cura et vigilantia Ordinariorum loco- 
rum. Si aliquoties, propter adiuncta particularia vel alicuius sacerdotis 
ingenium zelumque speciale, Ordinarius loci plusquam uni directori Ope- 
ra concredit, nonne uterque rationem suae villicationis uni eidemque 
Ordinario reddere debet? 

Caute cautius, ergo, procedendum est ne nova Statuta proposita de 
partibus Ordinariis locorum in Operum Pontificalium Missionalium actio- 
ne tribuendis necnon de eis in dioecesi et in natione ad simpliciorem for- 
mam maioremque unitatem redigendis, potius obicem eisdem Operibus 
quam adiumentum constituant! 

Card. Gracias: Quoad Decretum «De Cooperatione Missionali » 
duas observationes magni momenti facere vellem. 

I. In pagina 6, 2 II — « De Nova Ordinatione Operum Missiona- 
lium » — dicitur quod intenditur omnia ista Opera, ubicumque sint eo- 
rum Capita, sub intima directione S. C. de Propaganda Fide constituere; 
et ratio datur, « quodsi aliqualis separatio opportuna quondam fuerit, 
nunc damnosa potius evadit ». Cur damnosa? Nulla ratio datur. 

Ego hoc dicerem. Hodie, quando fere generalis opinio est in favore 
salubris « decentralizationis » quam insalubris « centralizationis », facere 
quod proponitur in illo Decreto non est ad bonum organizationis Eccle- 
siae. Opera sicut a Propaganda Fide et « Opus Sancti Petri », originali- 
ter fundati in Gallia, decursu temporis sua Capita in Romam transtule- 
runt. Nunc, in pagina 7, 3 linea 23, proponitur translatio Capitis etiam 
« Operis a S. Infantia ». 


2 Cf. p. 442. 

3 Cf. p. 443. 

Puto psychologice hoc non esse rectum. Calmo animo facta conside- 
remus. Fundatum in Gallia, hoc Opus multum est progressum decursu 
temporis. Hodie, eius collectio annualis est sexies plus quam quod erat 
in 1947. Collectio enim totalis in iunio 1961 erat fr. 3. 320. 318. 800. 
Omni in loco habetur « fama nationalis ». Psychologice, propter nostrum 
bonum, nos debemus uti hac « fama nationali » et Caput huius Operis 
relinquere ubi est. 

Quinimmo, quis est finis praecipuus huius Operis a S. Infantia? 
Certe non est solum ad pecunias colligendas, sed ad iuvenes nostros 
mentalitate missionaria imbuendos. Hic finis, in mea opinione, potest 
melius adipisci cum decentralizatione quam cum centralizatione. Per tot 
tempus, Gallia nota est propter suum spiritum missionarium et propter 
suum laborem missionarium, non obstante adversa eius politica situa- 
tione. Et nos in terris missionum magna bona ab ea recepimus. Rogo, 
itaque, S. C. de Propaganda Fide ne « mordeat plus quam quod su- 
mere possit »; nempe ne sumat illa onera quae optime in aliis nationibus 
portantur. 

II. Inter « Opera Missionalia » propono additionem alius. Eo ipso 
quod in hac Sessione sermo factus est a pluribus de valore « Instituto- 
rum Catechistarum », valde commendandum est ut fundetur novum In- 
stitutum, quod « Opus S. Pauli Apostoli ad Gentes » vocari posset, et 
cuius finis esset providere ad formationem ac sustentationem catechi- 
starum. 

1) Historia missionum sat clare ostendit quod, in variis regionibus 
missionum, catechistae habuerunt partem maximi momenti in opere fidem 
propagandi. Missio Indo-Cbinensis, una ex florentissimis missionibus 
totius mundi, cum plus quam 1.500.000 Catholicis omnino legitime glo- 
riari potest de suis 9.000 catechistis, inter quos erant 3.000 voluntarii. 
Excellentissimus de Mange, Episcopus primus Seoulensis, deinde Taikoo- 
nensis, dicebat quod « missionarius sine catechistis est sicut artifex sine 
instrumentis ». Ille tribuebat progressum, a sectis Protestantibus factum, 
industriae ac labori eorum permultorum evangelis tarum et praedicatorum. 
In India etiam, in multis partibus, ubi Protestantes, multo post Catholicos 
opus evangelizandi inceperunt, illi sunt multo numerosiores quam nos. 
Conversi ad Protestantismum trahebantur, intervenientibus evangeli- 
stis et praedicatoribus, qui nostris catechistis correspondent. In missione 
Chota Nagpurenensi in India successus in apostolatu maximo debetur, 
praeter perfectam organizationem P. Lievens, S. I., labori ac industriae 
catechistarum. 

2) Catechista habet duplex munus, nempe: instructionem religio- 
sam impertiendi eis qui ex familiis Christianis orti sunt et nuntium 

Evangelii apud illos disseminandi, qui religionem Christianam ignorant. 
Praetermissa consideratione de sacerdotum deficientia, ipsa amplitudo 
territorii problema constituit. Sacerdotum numerus tunc solum crescit 
quando habentur bonae familiae Christianae, et catechistae verbo et 
exemplo spiritum Christianum in familiis fovere possunt. 

3) Opus est catechistis duplicis generis: 

a) illi qui apud sedem centralem cum missionariis resident- 
ia) illi qui resident in vicis, extra sedem centralem. 

Ingeniosus catechista, sive residet apud sedem centralem sive extra, 
sacerdotem adiuvare posset in omni eius labore. 

4) Tale munus, sine dubio, praesupponit ex parte catechistae bo- 
nam formationem ac educationem, quae singulorum sacerdotum discre- 
tioni ac ingenuitati certo relinqui non potest. Opus est quodam Institu- 
to ad hunc finem destinato. Iam per plus quam 50 annos postulata sunt 
catechistae bene formati necnon instituta pro eorum formatione. Quid 
tunc impedivit quominus satisfieret huic indigentiae tam diu agnitae? 
Responsio est omnino facilis, nempe: deficientia pecuniae. Fundatio ta- 
lis instituti pecuniam exigit, sustentatio catechistarum tempore eorum 
formationis iterum pecuniam exigit, et eorum sustentatio, post perio- 
dum formationis adhuc iterum pecuniam exigit. Iam abhinc plus quam 
40 annis, P. Gavan Duffy, e Societate Missionum Exterarum Parisien- 
si, fundavit in India tale institutum, ope subsidiorum ex America et Hi- 
bernia (Ireland) collecta. Mox tamen percepit quod nisi S. C. de Propa- 
ganda Fide determinatis temporis intervallis subsidium mitteret, im- 
possibile esset pergere. P. Duffy itaque Roma auxilium impetravit, sed 
momentum non erat propitiabile, nam eo tempore S. C. de Propaganda 
Fide constituebat « Societatem pro Propagatione Fidei » et « Opus San- 
cti Petri ». 

5) Abhinc multis annis, constitutum est « Opus Sancti Petri », et 
eius eventus in missionibus sunt mirabiles. Hodie, undique in regionibus 
missionum orta sunt seminaria. Nonne posset fundari, similis organi- 
satio pro catechistis quae « Opus S. Pauli ad Gentes » appellari posset? 
Sicut crevit et floruit « Opus S. Petri » tam celeriter et mirabiliter, ita 
etiam crescet hoc novum Institutum, si esset a Summo Pontifice bene- 
dictum et a S. C. de Propaganda Fide sustentatum. Praelati magnae ex- 
perientiae arbitrantur quod, si hoc opus pro conversione indispensabile 
50 abhinc annis constitutum esset, numerus Catholicorum in India ho- 
die duplex fuisset. 

6) Occasione Plenarii Concilii habiti in India anno 1950, Hierar- 
chia Indiae fecit hoc postulatum: « Ut in Urbe instituatur Opus S. Pau- 
li pro educatione et sustentatione catechistarum indigenarum ad instar 

Operis S. Petri pro Clero indigena ». Die 15 mensis martii 1951, S. C. 
de Propaganda Fide, respondendum censuit: « Non expedire ». Recen- 
ter, adhuc alterum appellum nos fecimus ad S. C. de Propaganda Fide; 
cui responsum est ita: 

«Con lettera dei 21 febbraio u, s., 1’Eminenza Vostra Reverendis- 
sima esprimeva il desiderio di conoscere il pensiero di Propaganda circa 
il progetto di fondazione di un Pontificium Opus Sancti Pauli ad gentes 
elaborato dalPEcc.mo Mons. L. Matthias, Arcivescovo di Madras-My- 
lapore. 

« In proposito mi pregio significarLe che Tidea per se e eccellente. 
In questo st esso Dicastero, gia da tempo, era maturato il proposito d’ in- 
crementare Vattivitd catechistica nei territori di missione. A tal fine si 
era formulato piu di un piano, che pero , praticamente, risulto irrealiz- 
zabile , come dei resto a noi pare lo sia, almeno per ora, quello presen- 
tato dallo zelante Mons. Matthias. 

« Il motivo sta nel fatto che gli Ordinari di diversi paesi non di mis- 
sione, sempre piu impegnati a far fronte alie aumentate necessita delle 
loro diocesi, fanno spesso giungere lamenti e reclami per la molteplicita 
delle Opere da sussidiare e delle collette attualmente in vigore. Aggiun- 
getne un’altra si rischierebbe di compromettere le gia esistenti. 

« E quindi sembrato a Propaganda che la via migliore per assecon- 
dare il reclutamento e la formazione dei catechisti sia quella di prelevare 
somme sempre piu importanti dalle disponibilita della Pontificia Opera 
della Propagazione della Fede per destinarle al predetto fine. Posso assi- 
curare Vostra Eminenza che tale prelevamento e in atto gia da qualche 
anno. 

« Nel farle noto quanto sopra, profitto volentieri delFoccasione per 
ossequiarLa distintamente e confermarmi, con sensi di profonda vene- 
razione 

delFEminenza Vostra Reverendissima 
umilissimo servo 

G, P. Card. Agagianian, Pref. 

P. Sigismondi, Segr. ». 

7) Nunc, Episcopi Indiae appellantur ad Concilium Vaticanum, ut 
suis votis obsecundet, et propriam instructionem det S. C. de Propa- 
ganda Fide ut hoc Opus magni momenti fundetur. Uti nos dicimus an- 
glice « where there is a will there is a way »: si est convinctio de valore 
et urgentia talis instituti catechistarum, pecunia sequetur! 

Exc. Lefebvre: In Schemate de Cooperatione Missionali, rectis- 
sime insistitur in cooperatione et obligatione adiuvandi missiones et mis- 
sionarios. 

Sed in articulo secundo votum emittitur in favorem centralisationis 
in sinu S. C. de Propaganda Fide omnium Pontificiorum operum Missio- 
nalium et mihi videtur quod si e. g. agetur de coniunctione, coopera- 
tione omnium operum, est valde optabilis, sub directione S, C. de Pro- 
paganda Fide. 

Centralisatio affert periculum grave erga opera sicut Opus Pontificale 
a Sancta Infantia, quod optimum successum habet et progressum, et adiu- 
vat efficaciter Missiones, habet peculiarem adaptationem ad infantes et 
non solum educat in eis sensus generositatis erga Missiones, sed etiam 
suscitat vocationes. Hoc opus habet etenim traditiones optimas in hoc 
scopo. 

Si opus in sinu S. C. de P. F. venit, erit de eo sicut de opere Sancti Pe- 
tri Apostoli, qui hodie sumit maximam, fere totam substantiam pecuniae 
de Opere Propagationis Fidei; dum quando erat opus per seipsum vi- 
vens, multas habebat summas sat magnas. 

Ergo posset resolutio sumi potius ad maiorem cooperationem, sive re- 
late ad Sacram Congregationem , sive relate ad alia opera in diversis natio- 
nibus, per congressus communes sub auctoritate S. C. et sub auctoritate 
Episcoporum in nationibus. 

Ad augendam generositatem fidelium et etiam clericorum mihi videtur 
quod deberet dari a Praesidente Propagationis Fidei per Praesidentes 
nationales obiecta praecisa, determinata, uni dioecesi i. e. aliquo epi- 
scopo, e. gr. seminarium, vel schola, vel paroecia esset obiectum gene- 
rositatis alicuius dioecesis; quia generositas quae non obiectum deter- 
minatum habet, non est adiuvata, est semper minor, si fit pro obiecto 
generali, pro omnibus Missionibus. 

Sed haec determinatio debet fieri a Consilio Superiori Propagationis 
Fidei et non directe a dioecesi Missionum ad dioecesim in regionibus 
antiquae christianitatis. 

Quod dicitur « jumelage » non videtur bonum, quia laedere vide- 
tur aliquam iustitiam distributivam. 

Haec determinata obiecta non impediunt nullo modo collectam ordi- 
nariam, sed multum adiuvare possunt Missiones. 

Card. Landazuri Ricketts: Schema valde placet. Unam tantum 
animadversionem habeo. Videlicet in pag. 7, 4 lin. 24 enumerantur opera 


4 Cf. p. 443. 

missionalia inter quae << opus S. Petri Apostoli » pro clero « indigena ». 
Nunc vero nonnullis in regionibus ut in America Latina verbum « indi- 
gena » aliquod sensum peiorativum habet, proinde, potius quam di- 
cere « indigena », opportunius dicatur « pro clero nativo » et hoc sem- 
per ita fiat. 

Exc. Hurley: De hoc schemate duo mihi occurrunt observanda: 

1) Relate ad sic dictam centralizationem operum missionalium cum 
Em.mis Cardd. Spellman, Gracias et cum Exc.mo Lefebvre sto pro 
principio quod centralizatio non est bonum absolutum. Bona est quan- 
do exsistit quidam defectus, quaedam confusio aut inefficacia quae non- 
nisi per centralizationem curari potest. Munere fungi debet medici. 
Caveamus autem ne officium tumuli fossoris exerceat. Ergo ne fiat cen- 
tralizatio operum missionalium ex principio sed ex probata necessitate. 

2 ) Quod cooperationem missionalem in genere spectat cogito obser- 
vationem Em. mi Cardinalis Frings de relationibus fovendis inter anti- 
quas et missionales Ecclesias multum ad rem esse. 

Nonne totus noster modus agendi in auxiliis pro missionibus quae- 
rendis nimis indi vidualis est? Opera Pontificia ad fideles individuos 
tentamina sua dirigunt. Aliquem exitum habet ex quo allocationes pecu- 
niarias ad missiones facere potest, pro quibus gratissimi animo sunt 
missionarii. Sed rarus est episcopus qui plus quam quinque vel decem 
per centum pecuniae necessariae ab operibus Pontificiis accipit. Reliquum 
debet ille ipse suis propriis conatibus vel per Institutum suum quaerere. 
Inde est quod episcopi missionarii mendici incurabiles, ne latrones qui- 
dem dicam, efficiuntur et tantas molestias aliis episcopis causare con- 
sueverunt! 

Hodiernis igitur methodis Operum Pontificiorum minime spretis, 
studio subicienda esset possibilitas ab Em.mo Cardinali Frings propo- 
sita petitiones pro auxilio missionali plus ad communitates christianas, 
dioeceses scilicet et paroecias dirigendi et relationes inter ecclesias flo- 
rentes et missionales fovendi semper autem sub vigilanti cura Sacrae 
Congregationis de Propaganda Fide. 

Duplex esset convenientia huius modus agendi: 

1) Pro episcopis et parochis Ecclesiae adiuvantis, ordo esset melior 
et minores molestiae. 

2) Pro Ecclesia auxilium recipiente, maius esset beneficium propter 
intensiorem cum benefactoribus unitatem animae, cordis et bursae! 

In omnibus negotiis, in quibus efficacia a considerationibus persona- 
libus pendet, generatim centralizatio plus nocet quam proficit. 



452 Sessio v - acta 

Exc. Ngo-dinh-Thuc: Ad pag. 7, 5 lin. 21, ubi decernitur: « Pontifi- 
calia Opera Missionalia directe auctoritati S. C. de Propaganda Fide 
subiiciantur, eorumque directio generalis in sinu eiusdem S. C. ordine- 
tur »; hanc animadversionem humiliter expono circa ordinationem di- 
rectionis generalis Operis a S. Infantia in sinu S. Congregationis. 

Nos in missionibus magnam gratitudinem habemus erga Opus a 
S. Infantia, cuius allocatio v. gr. in mea missione attingit ad mediam 
partem allocationis datae ab opere a Propagatione Fidei. Opus istud 
mirabilem progressum assecutum est, quoque enim anno contributiones 
sociorum operis, qui sunt pueri, augmento plus quam ducentorum mil- 
lionum f rancorum progrediuntur. 

Mihi videtur non urgere reformationem structurae operis, quod ita 
bene vivit, imo crescit passu stupendo. S. C. de Propaganda Fide offi- 
ciales sunt relative pauci, non debent obrui novo onere directionis tanti 
operis, cum periculo stagnationis et regressus. Submittatur utique dire- 
ctivis S. Congregationis; eius director generalis convocetur singulis an- 
nis Romae ad suscipiendas has directivas et ad communicandum ceteris 
operibus pontificalibus missionariis numerum et quantitatem allocatio- 
num quas dedit missionibus: ita conspicuum reddetur, si magis conspi- 
cuum reddi possit, ligamen huius operis cum S. Sede, cum ipsum hic et 
nunc iam directe subiiciatur Summo Pontifici. 

Ad promovendam decentralisationem tam laudatam ab Em.mo Gra- 
cias, proponerem attributionem directionis Operis a Propagatione Fi- 
dei episcopatui Foederatorum Statuum Americae Septentrionalis, dire- 
ctionem Operis a S. Petro Apostolo hierarchiae Germaniae, cum Opus 
Unionis Cleri pro Missionibus hierarchiae Italiae tradat S. Sedes. 


4) SUFFRAGIA SODALIUM 

Card. Tis serant: Placet iuxta modum: ' ratione habita animadver- 
sionum Em. morum Spellman et Gracias de centralisatione et Exc. mi 
Archiepiscopi Hueensis. 

Card. Pizzardo: Placet iuxta modum: dubito num a Concilio tra- 
ctari debeat in particulari. 

Card. Aloisi Masella: Placet. 

Card. Lienart: Non placet. Ad cooperationem Operum Pontifica- 
lium Missionalium instituendam non opus est quod Sacra Congregatio 


5 Cf. p. 443. 
1 Cf. p. 445. 

de Propaganda Fide ea omnia absorbeat. Sufficit quod Opera privata 
adhuc libera, actionem suam propriam non exerceant nisi in harmonia 
cum illa et sub illius directione et vigilantia, sicut iam institutum est. 
Credo quod in Ecclesia, sicut in societate civili, inceptiones ex indu- 
stria privata ortae fovendae sunt, quia vim peculiarem habent internam; 
et quod administratio centralis non potest sine detrimento illis se sub- 
stituere. Melius esset si S. Congregatio opera privata faveret ut multipli- 
centur, et tantum ad bonum commune Missionum conatus earum ordi- 
nare et adunare quaereret. 

Card. Tappouni: Placet iuxta modum: i. e. iuxta animadversio- 
nes Em. mi Cardinalis Decani in favorem Congregationis pro Ecclesia 
Orientali. 

Card. Copello: Placet. 

Card. Gilroy: Placet. 

Card. Spellman: Placet iuxta modum. 2 

Card. Frings: Placet iuxta modum: Ad II: Declaretur ius et offi- 
cium invisendi cassam Operum Missionalium Pontificalium in natione 
ad modum can. 1515 et 1525 C.I.C.: 

An Episcopus loci ubi Opus Missionalium habet sedem natio- 
nalem? 

An Conferentia Episcoporum nationalis? 

An commissio aliqua huius Conferendae? 

Statuta ne conficiantur, nisi auditis saltem Operibus principalibus 
Episcoporum et societatum missionalium. 

Card. Ruffini: Placet iuxta modum: Pag. 7 3 ad 1. «Pontificia 
Opera Missionalia directe subici Sanctae Sedi » mihi placet. Sancta Se- 
des autem auctoritatem suam opportune exercere deberet, ut opinor, 
per S. Congregationem de Propaganda Fide et per S. Congregationem 
pro Ecclesia Orientali; quae Congregationes in rebus mixtis vel com- 
munibus utiliter et cum aequitate mutuis consiliis deliberent atque 
agant. Si vero S. Sedes Pontificia Opera Missionalia directe per memo- 
ratas Sacras Congregationes reget — quod est in votis multorum — inu- 
tile fiet, et forsan submolestum, munus Directoris Generalis. 

Magni faciendam esse puto opinionem Em.mi Card. Gracias de 
Opere S. Pauli instituendo pro catechistarum plena efformatione et in- 


2 Cf. pp. 445-446. 

3 Cf. p. 443. 

cremento. Demum consentio cum Em.mo Card. Spellman de iis quae 
ipse dixit. 

Card. Valeri: Placet iuxta modum: scilicet attentis observationi- 
bus ab Em.mis Patribus factis. 

Card. Siri: Placet. Ratio habeatur eorum quae dixit Em.mus Card. 
Decanus. 

Card. D’Alton: Placet. 

Card. Quiroga y Palacios: Placet: attendatur, si possibile sit, 
votum Em.mi Gracias circa Opus Sancti Pauli ad Gentes, pro catechistis. 

Card. Leger: Placet iuxta modum: i. e. secundum ea quae dicta 
fuerunt ab Em.mis Cardd. Decano, Gracias, Frings et ab Exc.mo Hurley. 

Cum agitur de operibus pontificalibus prudenter loquendum est. 

1) Haec opera apud nos quasi opera personalia Romani Pontificis 
considerantur. Caute agatur. 

2) Attamen prudentia agatur cum agitur de centralis atione, quia 
periodice mutua periculosa fiunt et destinatio non est semper secundum 
iustitiam. 

3) Activitates Directoris nationalis est nimis exempta a iurisdictio- 
ne Ordinarii. 

4) Sed mihi videtur quod hoc problema ferri non debet coram Con- 
cilio, ob intrinsecas causas nationalisticas ex problemate exortas. 

Card. Gracias: Placet iuxta modum: secundum dicta ab Em.mo 
Card. Spellman, ab Exc.mis Hurley et Lefebvre et ea quae in foliis con- 
tinentur. 4 

Card. Montini: Placet iuxta modum: ratione habita de his quae 
a Card. Spellman et a Patribus in regionibus missionalibus adlaboran- 
tibus exposita sunt. 

Card. Cento: Placet iuxta modum: Puto valde opportunum esse 
hoc in schemate expresse hortari — non dicam obligare — Episcopos, 
ut in suis dioecesibus constituant officialiter Pontificia Opera Missio- 
nalia, quod super illas coelestes benedictiones descendere faciet. Idea 
Em.mi Gracias digna favorabili aliqua consideratione mihi videtur. 

Card. Godfrey: Placet iuxta modum: scilicet ad mentem Emi- 
nentissimorum Cardinalium Decani, Spellman et Gracias et aliorum 


Cf. pp. 446-449. 


4 

Patrum, v. g. Exc.morum Lefebvre et Hurley, qui locuti sunt de centra- 
lisatione et eius quandoque incommodis. Ne multiplicentur onera Dire- 
ctionis Centralis. 

Card. Confalonieri : Placet iuxta modum: scilicet, nomina Ponti- 
ficalium Operum Missionalium in Codice expresse non edicantur, nam 
facili mutationi subiiciuntur, tam quoad titulum tam quoad numerum, 
iuxta successivas necessitates et condiciones Ecclesiae. 

Card. Richaud: Placet iuxta modum: i. e. Placet in universum 
hoc schema, sed non placet primum Decretum propositum pag. 7 5 lin. 21, 
ad mentem observationum Em. mi Card. Gracias et Exc.morum Ar- 
chiepiscoporum Lefebvre, Hurley et Thuc, 

Maior connexio inter Pontificalia Opera Missionalia sane optanda 
est, sed non absoluta centralisatio et absorptio in Sacra Congregatione 
de Propaganda Fide, et hoc, in non paucis casibus, ob seriosas rationes 
practicas, psychologicas vel praesertim nummarias. 

Exempli gratia, inter haec opera valde benefica adest Opus a Sancta 
Infantia, quod pendet directe a Summo Pontifice, sed non directe a 
Sacra Congregatione de Propaganda Fide, cui tamen libenter ac perio- 
dice relationes suae activitatis et suarum distributionum, ut etiam Sa- 
crae Congregationi pro Negotiis Orientalibus mittit. 

Hoc Opus a Sancta Infantia, cuius Consilium a peritis Praelatis ac 
religiosis diversarum nationum, et quoque, quod non est sine momento, 
a laicis dignioribus et eminentibus, desiderat autonomiam servare sub 
auctoritate directa Summi Pontificis, si exoptet tamen intimiorem rela- 
tionem cum Sacra Congregatione de Propaganda Fide et cum aliis Ope- 
ribus Missionalibus in periodicis coetibus statutis. 

Sed ratio huius autonomiae sic optatae sistit, non in quadam con- 
sideratione nationali, cum est reapse internationalis, sed in certitudine 
quod proventus isto modo collecti erunt numerosiores pro beneficio 
Missionum, e speciali prestigio quo fruitur hoc Opus a sua actuali 
Constitutione. 

Insuper Directio haec specialis potest cum meliori fructu adhibere 
methodos paedagogicas adaptatas ad peculiarem scopum huius Operis, 
quod petit eleemosynas puerorum atque infantium, quos aliunde ad 
spiritum Missionalem feliciter trahit. 

Denique assentio opinioni Em. mi Card. Decani de re quae interest 
Congregationem Orientalem. 


5 Cf. p. 443. 

Card. Konig: Placet iuxta modum, i. e. ad mentem Cardd. Decani, 
Spellman, Gracias et Archiep. Hurley. Imprimis adhaereo dictis Car- 
dinalis Frings quoad intentiones determinatas pro regionibus deter- 
minatis. 

Laudabiliter intima cooperatio etiam iuridice organizata omnium 
operum pontificiorum missionalium desideratur. Attamen hic etiam ali- 
quantulum attendendum est ad principium « subsidiaritatis » quod vo- 
cant. Si enim a suprema potestate omnes conatus missionales auctorita- 
tive exclusive instituuntur et diriguntur, timendum esset ne nova ten- 
tamina v. g. « Misereor » ex fidelibus oriunda suffocarentur. 

Card. Dopfner: Placet. N. B.: In memoriam revocentur quae in 
voto de prooemio et primo capite dicta sunt. Componatur declaratio 
viva et vere actualis. Particularia vero inserantur ceteris constitutioni- 
bus vel post Concilium in effectum deducantur. 

Card. Traglia: Placet, quia allatae difficultates optime solvi pos- 
sent ex novis apparandis statutis. 

Card. Doi: Placet iuxta modum: secundum observationes Eminen- 
tissimorum et Excellentissimorum Patrum. Concentratio fiat in sensu 
non stricto, sed modo generali, speciatim si agatur de S. Infantia. 

Card. Alfrink: Placet iuxta modum: 1) Centralisatio Operum 
Pontificalium Missionalium ne decernatur in Concilio. Si utilis est, fiat 
per communem deliberationem Directionum ipsorum Operum sub du- 
ctu S. Congr. de Propaganda Fide. 

2) Nescio an possibile esset in nostris regionibus, praeter tria opera 
Missionalia iam existentia, quandam stipem colligere ad formandos ca- 
techistas, etsi opus ipsum est utilissimum. 

3) Valde utiles videntur sic dicta « gemellatio » dioecesium et col- 
lectio stipendiorum pro obiectis concretis, sed necessarium videtur quod- 
dam centrum directivum universale ad obiecta illa seligenda et indican- 
da, ut argentum illuc veniat ubi est magis necessarium et utile. Secus 
episcopi missionarii qui fortius clamant, plus accipient. 

Card. Santos: Placet. Observandum: ordinatio Pontificalium Ope- 
rum Missionalium coordinetur sensu quo elucidavit Em.mus Card. 
Spellman paragraphum 1, II Schematis; et in mente habeantur quae 
iam Patres consideranda proposuerunt ad solvendas difficultates locales. 

Card. Landazuri Ricketts: Placet iuxta modum: habita ratione 
illorum quae dixit Em.mus Card. Confalonieri et habita ratione illorum 

etiam quae dixi 0 circa verbum « indigena », quod potest nocere activh 
tati ipsius Operis S. Petri nonnullis in regionibus, ut e. g., in America 
Latina. Mihi videtur optimum esse invenire verbum quod non noceat 
ipsi activitati. Ceterum res relinquitur prudentiae Congregationis de 
Propaganda Fide. 6 7 

Card. Jullien: Placet iuxta modum: iuxta animadversiones Emi- 
nentissimorum Cardinalium Decani, Spellman, Gracias, Richaud, sed in 
quantum solummodo res ad Concilium generale spectet. 

Card. Larraona: Placet iuxta modum: ita ut serio illa ponderen- 
tur quae exposita fuerunt. 

Card. Heard: Placet iuxta modum: i. e. ratione habita animad- 
versionum Em. mi Spellman et Em. mi Gracias. 

Card. Bea : Placet, habitis tamen ante oculos iis quae Em .mus 
Card. Decanus notavit de Eccl. Orientali et quae Em.mus Card. Spell- 
man et Em.mi Card. Gracias et Card. Frings dixerunt de non fovenda ni- 
mia centralisatione. S. Congr. de Prop. Fide habebit semper supremam 
vigilantiam et directivam. 

Card. Browne: Placet iuxta modum: attentis observationibus Emi- 
nentissimi Card. Decani necnon Em. morum Spellman, Ruffini et Gra- 
cias et illis Excellentissimorum Praesulum Regionum Missionalium. 

Beat. Cheikho: Placet iuxta modum: i. e. I: Teneo ea quae Em.mus 
D. Card. Tisserant dixit circa Pontificalia Opera relate ad S. Congr. pro 
Ecclesia Orientali. 

II. Teneo ea quae dicta sunt ab Em.mis DD. Cardd. Spellman et 
Gracias, et ab Exc.mis episcopis Lefebvre, Hurley, etc. circa centralisa- 
tionem. Quare pro incremento Piorum Operum valde expedit ut tol- 
lantur ea quae dicuntur in pag. 7, 8 n. 1, lin. 21. 

Exc. Felici: Placet, cum animadversione Em.mi Cardinalis De- 
cani. 

Exc. 0’Connor: Placet iuxta modum: forsitan oportebit, « De 
cooperatione missionali » loquendo, aliquid addere de cooperatione tech- 
nica ad quam instanter invitantur etiam ex laicis universi orbis viri ge- 


6 Cf. pp. 450-451. 

7 Textus transcriptus est ex taeniola magnetica. 

s Cf. p. 443. 

nerosi, in variis scientiis ac artibus periti, ad missionum progressum 
necessariis. 

Exc. Antezana y Rojas: Placet iuxta modum: ratione habita 
animadversionum Eminentissimorum Spellman, Gracias, Landazuri Ric- 
ketts et aliorum Patrum. 

Exc. Beras : Placet. 

Exc. Cooray: Placet iuxta modum: iuxta animadversiones Em.mi 
Cardinalis Gracias et aliorum Venerabilium Patrum qui eodem sensu 
locuti sunt, praesertim Em.mi Card. Richaud et Excellentissimorum 
Archiep. Lefebvre, Hurley et Thuc. Adhaereo etiam sententiae Em.mi 
Card. Decani. 

Exc. Alter: Placet iuxta modum: ad mentem Em.mi Card. Spell- 
man prius expositam. Mihi non placet quod omnia opera pro Missio- 
nibus unico directori nationali de Propaganda Fide subiugentur. Ubi 
existunt associationes auxiliares, e. g. pro eruditione in favorem Mis- 
sionum in scholis et pro vocationibus fovendis, sine quidem ulla colle- 
ctione eleemosynarum, suam autonomiam habeant oportet. Opera huius 
generis maiore effecto crescunt quando diriguntur suis propriis recto- 
ribus. 

Exc. Lefebvre: Placet iuxta modum: ad mentem Em.morum Car- 
dinalium Spellman et Gracias (quoad decentralisationem) et eorum quae 
dixi . 9 

Exc. Hurley: Placet , 10 consideratione habita eorum quae dicta sunt 
circa Ecclesiam Orientalem, centralizationem operum missionalium, 
obiecta concreta caritate benefactorum proponenda et relationes stabi- 
liendas inter Ecclesias florentes et missionales. 

Exc. Perrin: Placet iuxta modum: adhaereo his quae dixerunt 
Eminentissimi Cardinales Spellman et Gracias et Excellentissimi Le- 
febvre, Hurley et Ngo-dinh-Thuc. Adhaereo etiam sententiae Eminen- 
tissimi Cardinalis Decani pro ecclesia orientali et aliquibus dioecesibus 
Consistorialibus . 

Exc. Seper: Placet iuxta modum: i. e. attendatur ad dicta ab 
Em.mo Card. Gracias et ab Exc.mo Hurley. 


9 Cf. p. 450. 

10 Cf. p. 451. 

Exc. Bazin: Placet iuxta modum: sc. iuxta observationes Card. Gra- 
cias, Spellman, Richaud et Arch. Lefebvre, Hurley et Thuc, contra ni- 
miam centralizationem Operum Pontif. Missionalium. Supervisio (con- 
trole) fiat iuxta proposita a Card. Frings. Assentio Card. Tisserant, de 
ecclesia orientali. 

Exc. Bernard: Placet iuxta modum: ratione habita animadversio- 
num Eminentissimorum Spellman, Gracias et Excellentissimorum Le- 
febvre, Hurley et Ngo-dinh-Thuc de opere Pontificio Sanctae Infantiae, 
et in votum Eminentissimi Gracias pro fundatione Operis Sancti Pauli 
ad gentes. 

Sancta Synodus ne obliviscatur necessitatem inculcandi fidelibus 
ipsorum territoriorum missionum obligationem subveniendi necessitati- 
bus propriae Ecclesiae et solvendi stipem gallice dictam « Denier du 
Culte ». 

Exc. Bernier: Placet iuxta modum: ita scii, ut clare determinetur 
dependentia Directorum Nationalium Operum Pontificiorum Missiona- 
lium a Nationali Coetu Episcoporum, et ne ulterior progressus fiat in 
Operibus Missionalibus centralizandis. 

Exc. Yago: Placet iuxta modum: i. e. iuxta animadversiones Emi- 
nentissimorum Cardd. Decani et Gracias. 

Exc. RakotomalAla: Placet iuxta modum: in votis Eminentissi- 
morum Spellman et Gracias et Excellentissimorum Hurley, Lefebvre et 
Ngo-dinh-Thuc. 

Exc. Ngo-dinh-Thuc: Placet iuxta modum: iuxta ea quae dixerunt 
Eminentissimi et Excellentissimi Patres. Vide folium adnexum . 11 

Exc. Verwimp: Placet iuxta modum: ratione habita de eis quae 
dixit Eminentissimus Dominus Gracias praesertim de instaurando ope- 
re ad creationem domorum ad formandos catechistas et ad procuran- 
dam iustam remunerationem. Haec quaestio his temporibus in missio- 
nibus congolenslbus inter gravissimas est habenda, humiliter sentio. 

Exc. Suhr: Placet iuxta modum: iuxta, animadversiones Em. mi 
Cardinalis Decani et Em. mi Card. Alfrink. . 

Rev. Gut: Placet iuxta modum Em. mi Card. Decani; praecipue 
placent quae proposuerunt Em. mus Card. Gracias de novo opere S. Pauli 


11 


Cf. p. 452. 

fundando et Em. mus Card. Frings de intentionibus collectarum clare 
determinandis. 

Rev. Sepinski: Placet iuxta modum: i. e. ratione habita eorum 
quae Em.mi et Exc.mi Patres prudenter exposuerunt. 

Rev. Janssens: Placet iuxta modum: iuxta sententiam Em.mi 
Card. Frings et Em.mi Card. Decani. 


XII 

DE SACRA LITURGIA 


(Sexta et septima Congregatio: 31 mart. - 2 apr. 1962). 


1) SCHEMA PROPOSITUM A COMMISSIONE DE S. LITURGIA 

Caput VI 

DE SACRA SUPELLECTILE 

Quantam Ecclesia adhibuerit curam ad decorem, ornatum et pretiositatem 
sacrae supellectilis in cultu sacro augenda, testatur traditio liturgica. Omnia 
enim pretiosa, quae aut natura ipsa protulerit aut humanum ingenium com- 
paraverit, ea Ecclesia in cultum suum assumpsit, ut ita mirabilis laudis con- 
centus Deo tribuendus plenior et perfectior efficeretur. 

At ipsa quoque historia testatur temporum decursu nonnullos hac in re 
irrepsisse abusus. In externis enim cultus ornamentis amplificandis, non uni- 
ce laus divina quaesita est, sed quandoque etiam humana vanitas irrepsit; ra- 
tio insuper et inclinatio temporum nonnunquam mutationes non parvas sive 
in formam sive in ornatum sacrae supellectilis invexit; dum, e contra, artis 
technicae progressus nova cotidie elementa producunt, quae elementis natu- 
ralibus usu traditis optime sociari possunt ad cultus decorem augendum. 

Hinc profluit necessitas valde curandi materiam, formam et ornatum sa- 
crae supellectilis et fideliter observandi leges artis sacrae, iuxta liturgicam tra- 
ditionem. 

Placuit ergo Patribus ea quae sequuntur principia affirmare et statuere. 

89. [ Materia sacrae supellectilis ]. Leges generales circa materiam para- 
mentorum et sacrae supellectilis in suo robore manent. Conferentiis tamen 
Episcopalibus facultas tribuitur materiis ex lege et traditione Ecclesiae accep- 
tis alias admiscere aut sufficere, praesertim ex usibus et cultura populi sui 
traditis, dummodo vestis aut supellex exinde resultans decori, cultus reve- 
rentiae et usui liturgico respondeat, communi populi aestimatione magni ha- 
beatur atque persistens sit et duratura. 

90. [ Forma sacrae supellectilis']. Sacrae supellectilis, vestium et vasorum 
sacrorum forma sanctitati divini cultus studiose respondeat, congruenter usui 
consulat, reverentiam conciliet, ministrorum gradibus conveniat. 1 

Sanctae Sedis, vel Episcoporum in singulis regionibus, ad normam iuris, 
erit perpendere an in eorum forma, usu et ornatu aliquid sit mutandum vel 
tollendum, iuxta articulum 21 huius Constitutionis. 2 

91. [ Usus pontificalium]. Convenit ut usus pontificalium reservetur illis 
ecclesiasticis personis, quae aut charactere episcopali, aut peculiari aliqua iuris- 
dictione gaudent.. 

[Declaratio]. Quo efficaciore modo honori et dignitati Episcopalis Or- 
dinis consulatur, immo in dies reverentia eidem debita foveatur atque ponti- 
ficalium insignium sensus liturgicus iuxta traditionem restauretur, usus pon- 
tificalium, maxime autem baculi et mitrae, reservandus esset Cardinalibus, 
Episcopis, Abbatibus de regimine et Praelatis speciali mandato Sanctae Sedis 
vel peculiari iurisdictione insignitis. 

NOTAE 

1 Acta et Documenta, pp. 449-451; quoad vestes pontificales, pp. 451-453. 

3 21. [ Limites aptationis]. Limites servandi in hac aptatione facienda ita a 
legislatione ecclesiastica statuantur ut, intacta vi editionis « typicae » librorum li- 
turgicorum a Sancta Sede editorum aut edendorum, Ordinariis singularum provin- 
ciarum vel regionum, vel etiam Conferendae Episcopali nationali, maior conceda- 
tur facultas divinum cultum ordinandi, imprimis autem quoad administrationem 
sacramentorum et sacramentalium, processiones, linguam liturgicam, musicam sa- 
cram et artes. 


Caput VII 
DE MUSICA SACRA 

Musica traditio sanctae Ecclesiae thesaurum constituit inaestimabile, ma- 
xime excellens inter ceteras artis expressiones, cum Musica sacra efformet 
necessariam Liturgiae sollemnis partem et directe sacram Actionem comi- 
tetur. Efficaciam spiritualem sacri concentus in cultu divino laudibus extule- 
runt sancti Patres atque Romani Pontifices, qui hac nostra praesertim aetate, 
praeeunte sancto Pio X, Musicam sacram « ad fontes » revocantes, ipsius cha- 
racterem ministerialem dominici servitii pressius ostenderunt. Etsi relationes 
statuantur, limites tamen in generibus musicis haud ponuntur, cum Ecclesia 
omnes verae artis expressiones, debitis praeditas dotibus, amplectatur et in 
cultum admittat. 

Normas ac praecepta ecclesiasticae traditionis et disciplinae secutum, prae 
oculis habens finem ultimum Musicae sacrae, qui « gloria Dei est, sanctifica- 
tio exemplumque fidelium », 3 Sacrosanctum Concilium ea quae sequuntur 
statuit. 

92. [Natura Musicae sacrae ]. Musica sacra tam nobilem in Liturgia locum 
ex Patrum traditione habet, ut ei velut ancilla seu administra famuletur, mo- 
do orationem suavius exprimens vel unanimitatem fovens, modo ritus sa- 
cros maiore sollemnitate comitans. Tanto ergo pulchrior et sanctior erit, quan- 
to actioni liturgieae arctius connectetur. 

[Declaratio]. Ex tota traditione eruitur Musicam sacram in Ecclesia non 
adhiberi propter seipsam, quatenus artis operam, sed ad divinum cultum 
decore exercendum. Quod Urbanus VIII in decreto S. C. Rituum diei 21 fe- 
bruarii 1643 enuntiavit his verbis: Musica sacrae Scripturae, non haec illi 
inservire debet; Musica Missae, non Missa Musicae famuletur. 2 Eundem Mu- 
sicae sacrae characterem ministerialem dominici servitii, nostra aetate pres- 
sius ostenderunt Romani Pontifices; Sanctus Pius X eam vocat humilem an- 
cillam Liturgiae; 3 Pius XI ancillam nobilissimam, 4 Pius XII: Liturgiae quasi 
administram. 5 

Hic locus eminentior Liturgiae pressius huiic imponitur ex vitalitate 
actionis pastoralis liturgieae, magis actuosam fidelium partem in sacra Litur- 
gia vindicantis. 

93. [Liturgia sollemnis principem locum tenet\. Forma nobilior cele- 
brationis liturgieae est Liturgia sollemnis, lingua latina celebrata, cum parti- 
cipatione populi. 

Ut autem fideles et scholae cantorum ad Liturgiam sollemniter celebran- 
dam progressive ducantur ■, gradus ipsorum captui et condicioni accommodati 
statuantur. - 

Proinde sit Conferendae Episcopalis in singulis regionibus statuere ut 
nonnulli cantus lingua vernacula peragi possint, ad normam articuli 24 huius 
Constitutionis. 6 

[Declaratio]. Haec praestantia celebrata est a Pio XII, cum scripsit: 
Missa sollemnis, « etiamsi adstantibus solummodo sacris administris fiat..., 
peculiari fruitur dignitate sua, cuius tamen splendor et amplitudo, si fre- 
quens pietateque praestans populus adsit, ut Ecclesiae in votis est, summo- 
pere adaugetur ». 7 

Sed haec forma sollemnior celebrationis eucharisticae, initio communis, 
rarior decursu temporis devenit; quod in damnum vertit pietatis christianae 
et sacrae Ecclesiae Liturgiae. 

Propterea proponitur statuendas esse diversas celebrationis formas, a 
simpliciore ad perfectissimam, ita ut fideles et scholae quasi manuducantur ad 
celebrationem sollemnem. Hoc non requirit sensibiles mutationes. Sufficit ut 
leviter amplientur formae iam existentes, ita ut fideles, ab una ad aliam pro- 
gredientes, ad nobilissimam pervenire possint. 

94. [Participatio fidelium numquam excludenda ]. Quamvis thesaurus 
artisticus Musicae sacrae summa cura servandus et fovendus sit, et scholae 
cantorum assidue provehendae, Episcopi ceterique animarum pastores se- 
dulo provideant ut in qualibet sacra actione, vel sollemnissima, universus 

fidelium coetus actuosam participationem sibi propriam in cantu praestare 
possit. 

[Declaratio]. Thesaurus artisticus Musicae sacrae est patrimonium 
pretiosissimum Ecclesiae, accurate et studiose servandum, immo pro viribus 
augendum sive per novas compositiones, sive in apertum proferendo melodias 
et opera quae in codicibus adhuc servantur. 8 

Consequenter etiam scholae cantorum, praesertim ecclesiarum maiorum, 
vel seminariorum et institutorum religiosorum, sunt omnino fovendae, cum 
istae praecipue uti possint patrimonio illo ditissimo. Potiores sollemnitates 
anni circuli, cantibus gregorianis polyphonicisque condecoratae, maiestatem 
decoremque quam maxime acquirunt. ' 

Caveatur tamen ne fidelium turmae, quae sacrarum aedium naves stipa- 
tim implent, in desolatissima oblivione relinquantur. Ac proinde quaeritur 
ut etiam in functionibus sollemnissimis, immo praecipue in illis, fideles non 
numerentur tamquam « spectatores muti et inertes », sed seipsOs actionis 
sacrae auctores exhibeant per cantum, per gestum, per precum prolationem. 
Ex. gr. etiam in Missis pontificalibus saltem Symbolum et « Sanctus » semper 
a populo cani deberent: quod omnino congrueret et cum tota christiana tra- 
ditione et cum pastorali exigentia condicionis hodiernae. 

95. [ Institutio musica ]. Magni habeatur institutio et praxis musica in 
Seminariis, in religiosorum utriusque sexus novitimibus et studiorum domi- 
bus, necnon in ceteris institutis et scholis catholicis; ad quam institutionem 
obtinendam, magistri, qui Musicae sacrae docendae praeficiuntur, sedulo prae- 
parentur. 9 

Cantores vero et musicae artifices, praeter musicam, solida formatione 
liturgica donentur, iuxta Ecclesiae traditionem et pastoralem populi utilita- 
tem, quibus eorum servitium spiritu ac mente perficiantur. 10 

Fideles quoque, iuxta ipsorum condicionem, et in Sacra Liturgia et in cantu 
sacro opportune edoceantur, « ut vocem suam sacerdotis vel scholae vocibus, 
ad praescriptas normas, alternent ». 11 

96. \Cantus gregorianus et polyphonicus fovendus ]. Ecclesia Romana 
cantum gregorianum agnoscit tamquam suae Liturgiae proprium: ideo in 
actionibus liturgicis, ceteris paribus, principem locum obtineat. 12 

Alia tamen genera Musicae sacrae, praesertim vero polyphonia, in cele- 
brandis divinis Officiis minime excluduntur, dummodo fidelium actuosam par- 
ticipationem ne impediant, neque dignitati, gravitati et sanctitati Liturgiae 
repugnent. 

Eximii autem artis musicae viri incitentur non tantum ad modos conscri- 
bendos qui a maioribus scholis cantorum cani possint, sed praesertim ad 
modos etiam componendos qui parvis quoque scholis conveniant et actuosam 
participationem totius communitatis fidelium foveant. 

97. [ Editio typica librorum cantus gregor iani compleatur ]. Compleatur 
editio typica librorum cantus liturgici; immo paretur editio magis critica li- 
brorum iam editorum post instaurationem s. Pii X. 

Pariter, altera paretur editio simpliciores modulos continens, in usum 
minorum ecclesiarum. 

[Declaratio]. Opus instaurationis cantus sacri a s. Pio X sexaginta 
ante annos incoeptum, adhuc imperfectum manet. Hucusque edita sunt Ky- 
riale (1905), Graduale (1907), Officium defunctorum (1909), Cantorinus seu 
« Toni communes » (1912), Antiphonale diurnum romanum (1912), Officium 
Hebdomadae sanctae (1922 et 1955), Officium Nativitatis Domini (1926), 
Pontificale romanum (1961). Adhuc desideratur Liber responsorialis seu Ma- 
tutinarium. 

Insuper, editio Vaticana a s. Pio X pro usu liturgico quam citius expetita, 
nunc, praestante progressu scientiarum palaeographicarum, in pluribus men- 
dosa invenitur, et ope criticae editionis, quae pro Graduali iam a decennio et 
amplius Solesmis in promptu est, Vaticanam illam in futuro emendatam fore 
periti omnes auspicantur. 

Tandem votum promitur ut simplicior paretur editio pro parvis ecclesiis. 
Praesens editio Kyrialis, anno 1905 forma hodierna concinnata, continet 18 
schemata completa Ordinarii Missae et quaedam alia schemata pro singulis 
cantibus, scilicet: Kyrie, Gloria, etc. Plura ex his schematibus aptiora sunt 
pro scholis cantorum bene paratis, potius quam pro fidelium turmis vel pro 
parvis scholis paroeciarum, cum ditioribus ornatisque melodiis praedita sint. 
Quod dicitur de Kyriali, petitur etiam pro cantu Proprii Missarum; parari de- 
berent scilicet schemata faciliora quoad melodiam et quoad textum, quae cani 
et aptari possint diversis circumstantiis, ita ut etiam scholae cantorum mino- 
res, uti sunt paroeciales, illa cantare valeant. Quid simile pro ritibus iam 
fecit Benedictus XIII libello « Memoriale Rituum » parvis ecclesiis destinato. 

98. [ Cantus popularis religiosus ]. Cantus popularis religiosus sollerter 
inculcetur, ita ut in piis exercitiis et in ipsis liturgicis actionibus, iuxta nor- 
mas et praecepta rubricarum, fidelium voces resonare possint. 13 

Cantus ad catholicae fidei doctrinam plene sint conformes, breves et faci- 
les, lingua utantur plana et modulatione simplici. Verba autem a tumida et 
inani profluentia sint immunia 14 ac deriventur potissimum ex sacra Scriptura, 
specialiter ex psalmis et canticis biblicis, et ex fontibus liturgicis, sive orienta- 
libus sive occidentalibus. 

99. \_Musica sacra in Missionibus ]. Cum in regionibus Missionum gentes 
inveniantur quae propria polleant traditione musica, magnam partem in earum 
vita religiosa ac sociali habente, huic musicae respectus debitus necnon locus 
congruus praebeatur, tam in efformando earum sensu religioso, quam in 
cultu earum indoli adaptando. Quapropter magnae curae sit in apostolatu 
missionario hanc musicam christianam tam in scholis quam in officiis sacris 
promovere. Commendatur, insuper, etiam instrumentorum indigenorum ad 
usum liturgicum adaptatio, in quantum indoli cultus christiani respondent. 15 

100. [ Organum et instrumenta musica]., Organum est instrumentum mu- 
sicum tradi tionale Ecclesiae occidentalis, ad sacros ritus maiore sollemnitate 
donandos. 

Cetera vero musica instrumenta in cultum divinum admittuntur quatenus 
usui sacro aptari possunt, templi dignitati congruunt, atque communi fidelium 
actuosae participationi favent. 

Nova technicae artis inventa ad sonos producendos vel transmittendos, 
in sacris celebrationibus Ecclesia haud respuit, dummodo sonitum omnino de- 
corum gratumque edant et talia instrumenta, non modo mere mechanico seu 
automatico, sed directa et personali artificis actione tractentur. 16 

[Declaratio]. Constitutio Apostolica Divini cultus Pii XI (1928) longe 
lateque extollit organi dignitatem; 1 ‘ altius denique eius excellentiam illu- 
strant Litterae Encyclicae Musicae sacrae Pii XII (1955) 18 et Instructio de 
Musica sacra et sacra Liturgia (n. 61). Omnino ergo retinendum ac fovendum 
est atque, in quantum possibile, eius genuinitas defendenda. 

Cetera instrumenta admittuntur in cultum tribus positis conditionibus: 19 
prima, quod aptari possint usui sacro, et sic naturae sacrae actionis liturgicae 
providetur; secunda, ut dignitati templi seu loci consulatur; tertia, persona- 
rum actioni liturgicae participantium iura defenduntur. Aedificatio enim spi- 
ritualis populi Dei semper servanda et imprimis fovenda est. Maximus honor 
tribuitur Deo non a « cymbalis crepitantibus », sed a consertis populorum 
vocibus, qui Deum orant, Deum laudant, Deo canunt. 

Numquam Ecclesia templi ianuas clausit novis artis inventis, servata tamen 
prioritate et excellentia personalis actionis artificis. Liturgia enim, cui omnes 
artes inservire vocantur, est cultus vivens, animae et cordis et corporis, exhi- 
bitus ab homine, qui intellectu et voluntate Deum cantibus, precibus actioni- 
busque honorat. Instrumenta quae modo mere mechanico sonum edunt, puta 
grammophonia, dictaphonia, auto-organa, et cetera huiusmodi, possunt ad 
usum catecheticum adhiberi, minime vero ad usum liturgicum. Esset enim 
tunc cultus Dei mechanicus et simulatus, non spiritu et veritate redditus. 


NOTAE 

1 Pius X, Motu Proprio Tra le sollecitudini , n .1. 

2 Decreta authentica S. R. C., n. 823. 

3 Motu Proprio Tra le sollecitudini , n. 23. 

4 Const. Apost. Divini cultus : A.A.S., 21 (1929), p. 35. 

5 Litt. Enc. Musicae sacrae: A.A.S., 48 (1956), p. 12. 

6 N. 24. [ Lingua liturgica ].. Latinae linguae usus in Liturgia occidentali omni- 
no servandus est. 

Cum tamen « in non paucis ritibus vulgati sermonis usurpatio valde utilis apud 
populum, exsistere » possit, amplior locus ipsi in Liturgia tribuatur, imprimis au- 
tem in lectionibus et admonitionibus, in nonnullis orationibus et cantibus. 

Sit vero Conferentiae Episcopalis in singulis regionibus, etiam, si casus ferat, 
consilio habito cum Episcopis finitimarum regionum eiusdem linguae, limites et 
modum linguae vernaculae in Liturgiam admittendae statuere, actis a Sancta Sede 
recognitis (cf. can. 291). 

7 Litt. Enc. Mediator Dei: A.A.S., 39 (1947), p. 561. 

8 Pius XII, Litt. Enc. Musicae sacrae-. A.A.S., 48 (1956), pp. 18-20; Instructio 
S. R. C. de Musica sacra et sacra Liturgia , 3 sept. 1958, nn. 48-49: A.A.S., 50 
(1958), p. 646. 

9 Pius XI, Const. Apost. Divini cultus , n. IX: A.A.S., 21 (1929), p. 40). 

10 Pius X, Motu Proprio Tra le solle citudini, n. 25; Pius XI, Const. Apost. 
Divini cultus : A.A.S., 21 (1929), p. 39; Pius XII, Litt. Enc. Mediator Dei: A.A.S., 
39 (1947), p. 589; Litt. Enc. Musicae sacrae: A.A.S., 48 (1956), pp. 23-24; In- 
structio S. R. C. de Musica sacra et sacra Liturgia, nn. 115-117; cf. etiam Epistolam 
S. C. de Seminariis et Studiorum Universitatibus De Musicae sacrae studio in semi- 
nariis fovendo, diei 15 augusti 1959: A.A.S., 41 (1949), pp. 618-619. 

11 Cf. Pius X, Motu Proprio Tra le sollecitudini, n. 27; Pius XI, Const. Apost. 
Divini cultus, V-VI: A.A.S., 21 (1929), p. 38; Pius XII, Litt. Enc. Musicae sacrae: 
A.A.S., 48 (1956), p. 23; Instructio S. R. C. de Musica sacra et sacra Liturgia, 
n. 98. 

12 Cf. Pius X, Motu Proprio Tra le sollecitudini, n. 3; Instructio S. R. C. de 
Musica sacra et sacra Liturgia, n. 16. 

13 Cf. Pius XII, Litt. Enc. Mediator Dei: A.A.S., 39 (1947), p. 590; Litt. 
Enc. Musicae sacrae : A.A.S., 48 (1956), pp. 20-21; Ordo Hebdomadae sanctae 
instauratus, dom. II Passionis, n. 20; Instructio S. R. C. de Musica sacra et sacra 
Liturgia, n. 15. 

14 Cf. Pius XII, Litt. Enc. Musicae sacrae: A.A.S., 48 (1956), p. 20. 

15 Quaedam Missae cum melodiis localibus iam conscriptae sunt in Africa, in 
Sinis, in India, instrumentis quoque indigenis comitantibus. 

16 Cf. Instructio S. R. C. de Musica sacra et sacra Liturgia, n. 60 s. 

17 N. VIII: A.A.S., 21 (1929), p. 39. 

18 A.A.S., 48 (1956), p. 19. 

19 Pius XII, Litt. Enc. Musicae sacrae: A.A.S., 48 (1956), pp. 19-20. 


Caput VIII 

DE ARTE SACRA 

Inter nobilissimas ingenii humani exercitationes, artes pulchrae pleno 
iure adnumerantur, praesertim autem ars religiosa eiusdemque culmen, ars 
nempe sacra, quippe quae natura sua ad infinitam pulchritudinem divinam 
spectent, humanis operibus aliquomodo exprimendam, et Deo eiusdemque 
laudi ac gloriae provehendae eo magis addicantur, quo nihil aliud eis proposi- 
tum sit, nisi ut operibus suis ad hominum mentes pie ad Deum convertendas 
plurimum conferant. 

Alma Mater Ecclesia proinde semper fuit pulchrarum, seu ingenuarum, ar- 
tium amica, earumque liberum servitium, praecipue ut res ad sacrum cultum 
pertinentes vere sint dignae, decorae ac pulchrae, rerum supernarum signa et 
symbola, perenniter quaesivit, artificesque instruxit. Immo earum veluti arbi- 
tram Ecclesia iure semper se habuit, diiudicans inter artificum opera quae fidei, 
pietati, legibusque religiose traditis congruant, atque ad usum sacrum idonea 
habeantur . 1 

Placuit proinde Patribus hisce de rebus ea quae sequuntur decernere. 

101. \_Omnem stilum artis Ecclesia admittit]. Ecclesia catholica nullum 
artis stilum veluti proprium habuit, sed omnium temporum modos semper 
admisit. Nostrorum etiam temporum atque omnium gentium et regionum ars 
liberum in Ecclesia campum habet, quae sacris aedibus sacrisque ritibus de- 
bita reverentia debitoque honore inserviat; ita quidem ut eadem ad mirabilem 
illum gloriae concentum, quem summi viri per revoluta iam saecula catholicae 
fidei cecinere, suam queat adiungere vocem. 2 

102. [ Opera artis fidei et pietati contraria arceantur ]. Curent locorum 
Ordinarii ut artis opera quaecumque, quae fidei et moribus ac christianae pie- 
tati aperte repugnant sensumque vere religiosum, vel ob insanam formarum 
depravationem, vel ob artis insufficientiam, mediocritatem ac simulationem, 
offendunt, ab aedibus sacris arceantur ac prorsus expellantur. 3 

103. [In diiudicandis artis operibus, periti adhibeantur]. In diiudicandis 
artis operibus, Ordinarii tenentur audire Commissionem dioecesanam de Arte 
sacra et, si casus ferat, alios viros valde peritos. 4 In causis autem quae, undi- 
que spectatae, difficiliores evenerint, adeant consilia ceterorum provinciae vel 
regionis Episcoporum eorumque peritorum. Si etiam horum consultu iudicium 
tutum non invenitur, rem Sanctae Sedi proponant. 

104. [ Commissiones de Arte sacra]. Commissiones de Arte sacra tum 
dioecesanae, tum provinciales vel regionales vel nationales vel etiam interna- 
tionales, congregentur, in quantum possibile, ex utroque clero et laicis peritis. 

103. [ Artificum institutio ]. Episcopi, vel per se ipsos vel per sacerdotes 
qui peculiari facultate et amore praediti sunt, artificum curam habeant, ut 
eos spiritu Artis sacrae et sacrae Liturgiae imbuant. 5 

Artifices autem omnes, qui, ingenio suo vocati, gloriae Dei in Ecclesia san- 
cta servire intendunt, semper prae oculis habeant agi de sacra quadam Dei 
Creatoris imitatione et de operibus cultui catholico, Ecclesiae aedificationi 
necnon fidelium religiosae instructioni destinatis. 

106. [ Disciplina ecclesiastica de Arte sacra opportune revisenda ]. Cano- 
nes et statuta ecclesiastica, quae rerum externarum ad sacrum cultum perti- 
nentium apparatum spectant, praesertim quoad aedium sacrarum dignam et 
utilem aedificationem, altarium formam et aedificationem, tabernaculi eucha- 
ristici nobilitatem et securitatem, baptisterii aptitudinem et honorem, necnon 
sacrarum imaginum, decorationis et ornatus convenientiam, moderationem et 
ordinem, recognoscantur: quae Liturgiae instauratae minus congruere viden- 
tur, emendentur aut aboleantur; quae vero ipsi favent, nova et vetera, reti- 
neantur vel introducantur. 

[Declaratio]. In toto rerum externarum ad sacrum cultum pertinen- 
tium apparatu recognoscendo, speciali animadversione digna videntur quae 
sequuntur: 

1. De ecclesia ad sacram synaxim bene ordinanda. - Ecclesiae aedes ita 
instruatur, ut rerum omnium locorumque ordo iam sit signum planum et ve- 
luti repercussio fidelis sacrae synaxeos, quae est congregatio populi Dei, hie- 

rarchice ex « servis » Dei et « plebe sancta » (cf. Canonem Missae) constituti 
et rite coadunati. Sedula ergo cura non solum altare erigatur, sed disponatur 
etiam secundum Liturgiae instauratae exigentias, — praecipue in ecclesiis no- 
viter aedificandis — , sedes praesidentiales Episcopi (si opus sit) et sacerdo- 
tum, sellae quoque vel scamna ministrorum, ambones vel legilia ad sacras le- 
ctiones proclamandas, locus scholae vel coetui cantorum necnon organo con- 
gruus, atque loci fidelibus proprii, quibus « ipsi meliore visu animoque di- 
vina Officia participare queant ». 6 

2. De sedibus praesidentialibus. - In ecclesiis cathedralibus, cathedrae 
Episcopi, quatenus ipse tamquam synaxeos praeses atque antistes plane appa- 
reat, decet ut locus servetur in medio absidis, quod est in capite ecclesiae seu 
synaxeos. Cathedram decet ad latera habere canonicorum seu presbyterorum 
consessum. In ceteris ecclesiis, ubi non adest cathedra Episcopi, praesertim 
in paroecialibus, etiam sella simplex parochi vel sacerdotis celebrantis, quia 
nomine Episcopi, cuius est collaborator, synaxi praesidet, hunc honorificum 
locum obtinere licet; evitetur tamen omnis aspectus troni quoad eos, quibus 
usus troni non competit. 7 

3. De altari maiore. - Altare maius, quod iam ea ratione a pariete seiun- 
ctum sit, ut facile circumiri queat, congruenter erigatur loco intermedio inter 
presbyterium et plebem, idest: in medio synaxeos (notione idealiter non ma- 
thematice sumpta). Altare tale, in quantum aedis condicio id suadet, ciborio 
seu baldachino laudabiliter cooperiatur, ut eius sanctitas manifestetur. Memi- 
nerint ecclesiarum rectores altare esse Eucharistici Sacrificii locum atque Con- 
vivii sacri venerabilem mensam, quae ornatur nobili formarum simplicitate 
et omnia quae non pertinent ad cultum eucharisticum stricte vetat. Crux et 
candelabra, quae iuxta qualitatem Missae requiruntur, vel super altare, vel 
etiam, secundum antiquissimum Ecclesiae usum, apud, seu quasi circum altare, 
ponantur. 

4. De altaribus minoribus. - Altaria minora ita disponantur, ne sacrae 
synaxi circum altare maius detrimento fiant; deinde, in quantum aedificii stru- 
ctura et circumstantiae permittant, melius in sacellis peculiaribus quam in ec- 
clesiae aede principali locum habeant. 

5. De altarium consecratione. - Praeter altare maius, quod semper fixum 
esse debet, etiam minora convenit esse lapidea ac fixa, nisi condicio locorum, 
veluti in oratoriis, id excludit. In eorum consecratione, si commode fieri potest, 
illi romani Pontificalis modi praeferendi sunt, qui sepulcrum Reliquiarum sa- 
crarum in stipite, vel etiam, iuxta antiquissimum usum, revera « sub altare » 
praevident, ne tabula sacra sine necessitate laedatur, sepulcro ab eius parte 
superiore excavato; mensam enim sacram pura integritas crucibus consecra- 
tionis ornatam, valde decet. Etsi haud opportunus habetur plenus ad priscam 
Romanae Ecclesiae legem reditus: « Nemo Martyrem distrahat » (Cd. Theod. 
1, 9, tit. 17 et 7; Braun, Altar , I, 614), tamen optandum videtur ut reliquiae 
Sanctorum, altarium sepulcris condendae, ne sint nimis parvae. Omni insuper 
benevola consideratione digna videtur quaestio, an instaurari possit usus, 

saltem in quibusdam casibus, praesertim quoad altaria minora, immo por- 
tatilia, consecrandi altaria sine reliquiis. Usus exponendi corpora Sanctorum 
ficticia, etiam aliqua parva sed vera reliquia inclusa, abrogandus videtur. 

6. De SS. Eucharistia asservanda. - Sanctissima Eucharistia habitualiter 
asservetur in tabernaculo solidissimo ac inviolabili in medio altaris maioris 
vel minoris sed vere praecellentis, aut in alio ecclesiae loco pernobili et de- 
bite exornato, secundum locorum vel regionum consuetudines. Liceat Sacri- 
ficium Missae celebrare versus populum in altari apto, etiam si in eius medio 
exsistat tabernaculum parvum, pretiosum tamen et omnino dignum, cum 
SS. Eucharistia asservata. 8 

Saepius, praesertim in ecclesiis maioribus, vel propter antiquitatem vel 
artis perfectionem insignibus, venerationi et cultui tanti Sacramenti oppor- 
tunius videtur, si sacellum SS. Eucharistiae proprium adsit quam maxime 
ornatum, mere spectantibus quasi vetitum, adoratoribus autem plane aper- 
tum; quod sacellum etiam contra violationis pericula melius protegi possit. 

7. De ambone seu de legilibus. ~ In ecclesiis aedificandis, ambones seu 
legilia ad sacras lectiones proclamandas, regulariter ita disponantur, ut sa- 
crarum Scripturarum, immo ipsius verbi divini proclamati dignitas et honor 
plane appareat. 

8. De loco scholae seu coetus cantorum. - Locus scholae seu coetus 
cantorum ita disponatur, ut clare appareat illos qui officio scholae cantorum 
fungantur, revera munus in Ecclesia exercere. In loco disponendo, semper 
providendum erit ut singuli cantores, si velint, ad S. Communionem facile 
accedere possint. 

9. De loco fidelium. - Optandum est, ut in ecclesiis ponantur regulariter 
scamna vel sedilia in usum fidelium. Reprobatur consuetudo personis qui- 
busdam privatis reservandi sedilia, quia acceptio personarum vitanda est. 9 

10. De Baptisterio. — Baptisterium in ecclesiis tam cathedralibus quam 
paroecialibus maximo gaudeat honore. Optandum est ut fons baptismalis 
ita accommodetur ut super ipsum baptizari queat. Si commode fieri potest, 
nihil impedit quin Baptisterium largum sit, et veluti ad modum aulae fideli- 
bus instruendis digne disponatur, ut his adiumento sint initiationis locus 
sacer eiusque ornamenta. 

11. De sedibus confessionalibus. - Sedes confessionales decorum obti- 
neant locum, patentem et conspicuum; 10 sint ecclesiae architecturae conve- 
nientes, et ad sacramenti Paenitentiae administrationem dignae. 

Sedes temporarias vel ad modum simplicis scamni, in quantum fieri potest, 
ne ponantur. Sedes tamen ad modum cellae, prope secretarium, viris desti- 
natas, conservari oportet. 

12. De imaginibus sacris. - Ab antiquissimis temporibus Ecclesia ca- 
tholica imaginibus sacris, imprimis Domini nostri Iesu Christi, deinde Dei 
Genetricis Beatae Mariae Virginis, Sanctorum Apostolorum omniumque San- 
ctorum, honorificentissimos locos parat in aedibus suis, illisque in imaginibus 
eorum venerationem praebet, et per istos pietatem fidelium excitat atque 

fovet. 11 In imaginibus autem per ecclesias et oratoria disponendis ordo sacer 
strenue servandus videtur. Imaginem Christi incarnati, passi, crucifixi, re- 
surgentis, in caelum ascendentis, gloriose triumphantis, ad dexteram Patris 
sedentis, cum gloria iterum venientis, perhonorabilem decet locum in summo 
ecclesiae capite, ea lege ut, etsi retro post altare maius imago titularis eccle- 
siae seu altaris adesse liceat, imago tamen Christi principaliorem semper 
teneat locum. Eorundem Sanctorum imagines in eadem aede sacra sine gra- 
vissimis rationibus ne multiplicentur; retro post idem altare eorum multi- 
plicatio omnino reprobetur. 

13. De ordine decor ationis. - Cum duplex sit in aedibus sacris exor- 
nandis artis pictoricae vel sculptoricae munus, iconographicum nempe et or- 
nativum, aequilibrium inter ambo, necnon inter elementa figurativa et sic 
dicta abstracta, semper quaerendum esse oportet, ut in omnibus splendor 
ordinis effulgeat. In ornandis aedibus sacris, partes principaliores in genere 
gaudeant ornatu praecellentiore. 

14. De arte funeraria. - Suadeatur fidelibus ut in funeribus et in monu- 
mentis funeraticiis apparandis adhaerescant conceptibus mortis christianae 
et vitae aeternae, quavis reiecta specie mythologiae vel alterius signi profani. 

107. [ Cleri institutio in Arte sacra\. Clerici, dum sacrae Liturgiae stu- 
dio incumbunt, instruantur etiam de mutuis relationibus inter Artis sacrae 
historiam et christianae fidei ac disciplinae evolutionem, quatenus Ecclesiae 
venerabilia quaecumque monumenta aestiment et servent, necnon artificibus, 
in novis Artis sacrae operibus efficiendis, illuminata consilia praebere queant. 

Ad hoc obtinendum, in Universitatibus omnibus catholicis, sacrae Theo- 
logiae scholis necnon Facultatibus, principia et historia Artis sacrae do- 
ceantur. 12 

Textus definitive approbatus unanimi suffragio in Sessione plenaria , diebus 
12 et 13 ianuarii 1962. 


NOTAE 

1 Cf. Pius XII, Litt. Enc. Mediator Dei: A.A.S. , 39 (1947), p. 591; Litt. 
Enc. Musicae sacrae disciplina : A.A.S., 48 (1956), p. 11. 

2 Cf. Pius XII, Epist. ad Exc. D. Jos. Freudhorfer: A.A.S., 47 (1955), p. 596: 
« Die katholische. Kirche ist nicht eins mit der abendlaendischen Kultur; wohl aber 
ist sie bereit, mit jeder Kultur einen Bund zu schliessen »; Allocutio Conventui X 
internationali de Scientiis historicis , diei 7 sept. 1955 [l. c., p. 680): << L’Eglise 
a conscience d’avoir recu sa mission et sa tache pour tous les temps a venir et pour 
tous les hommes, et par consequent de ne pas etre liee a aucune culture determi- 
nee... L’Eglise catholique ne s’identifie avec aucune culture; son essence le lui in- 
terdit. Elie est pr£te cependant a entretenir des rapports avec toutes les cultures ». 
Litt. Enc. Mediator Dei: A.A.S., 39 (1947), p. 590; Instructio S. O. de Arte sa- 
cra: A.A.S., 44 (1952), p. 544. 

3 Cf. Pius XII, Litt. Enc. Mediator Dei-. A.A.S., 39 (1947), p. 591; Instru- 
ctio S. O. de Arte sacra-. A.A.S. , 44 (1952), p. 544. 

4 Cf. Can. 1164 § 1; Litt. circulares Secretariae Status, diei 1 sept. 1924 
(Prot. 34215); Instructio S. O. de Arte sacra-. A.A.S., 44 (1952), p. 545; Instru- 
ctio S. R. C. de Musica sacra et sacra Liturgia, n. 118. 

5 Cf. Pius XII, Litt. Enc. Mediator Dei-. A.A.S., 39 (1947), p. 591. 

6 Instructio S. O. de Arte sacra : A.A.S., 44 (1952), p. 544. 

7 Cf. cann. 139 § 1, n. 15; 240 § 3; 274 n. 6; 349 § 2, n. 3; cf. etiam 325; 
337 § 3; 435 § 2. 

8 Cf. Acta et Documenta, series I, vol. II, pars I (Europa; Conferentia Episc. 
Fuldensis), p. 760. 

9 Cf. can. 1263. 

10 Cf. Rituale romanum, tit. IV, cap. 1, n. 8. 

11 Cf. Cone. Nicaenum II, Definitio de sacris imaginibus et traditione-. Den- 
zinger, nn. 302-304, et 306. 

12 Cf. Instructio S. O. de Arte sacra-. A.A.S., 44 (1952), p. 545. 


2) RELATIO EM.MI P. D. ARCADII CARD. LARRAONA 
PRAESIDIS COMMISSIONIS DE S. LITURGIA 

Cap. VI - De sacra supellectile 

Caput sextum Constitutionis de sacra Liturgia argumentum aggre- 
ditur minoris quidem momenti, si cum ceteris comparetur, attamen 
neque ipsum spernendum, si decorem domus Dei ea qua par est sedu- 
litate quis servare vult. Constans enim traditio docet, quanta cura Ec- 
clesia ea omnia prosecuta sit quae ad cultum Dei spectant, sive tradita 
pleno amore servando, sive nova aperto animo admittendo, quae maius 
semper ornamentum suae liturgiae conferre possent. 

Traditum ergo Ecclesiae morem secuta, Constitutio de sacra Litur- 
gia tria ad sacram supellectilem spectantia proponit: 

1. a) De materia sacrae supellectilis, paramentorum scilicet et alio- 
rum ornamentorum quae ad cultum Dei inserviunt, quod a traditione 
Ecclesiae nobis provenit, certe est servandum. 1) Attamen obliviscendum 
non est haec elementa tunc in usum liturgicum fuisse assumpta, quando 
humanum ingenium unice ex fibris naturalibus textilia conficere noverat, 
et inter alia selecta fuisse utpote, communi aestimatione, aliis pretio- 
siora. Hodierna autem ars technica nonnulla producere potest quae, cum 
naturalibus fibris comparata, omnino digna videntur ut in usum litur- 
gicum admittantur, ob ipsorum pulchritudinem et tenacitatem. 2) Prae- 
terea, materiae traditionales etsi universaliores, tamen non sunt unicae: 
alibi enim aliae exstant materiae, sive naturales sive arte factae, illis 
aliquando nobiliores et pretiosiores. 3) Pari modo, attendenda videtur 

etiam necessitas et paupertas, praesertim cum frequens est vel quasi 
permanens. 

b) Proinde, aliqualis videtur concedenda amplificatio in hodierna 
disciplina, sicut in quibusdam casibus iam factum est a Sancta Sede pro 
quibusdam elementis admiscendis aut etiam sufficiendis traditis materiis 
paramentorum aut sacrorum linteaminum. 

c) Practica tamen huius amplificationis applicatio remittitur Con- 
ferendis Episcopalibus, quae rationem habebunt conditionum, necessi- 
tatum et etiam possibilitatum et aestimationis suarum gentium. Ne au- 
tem, ex abusu huius facultatis, dignitas sacrae supellectilis detrimen- 
tum capiat, criteria adsignantur et condiciones, quibus rectus eiusdem 
usus subiacet: « dummodo vestis aut supellex exinde resultans, decori, 
cultus reverentiae et usui liturgico respondeat, communi populi aesti- 
matione magni habeatur, atque persistens sit et duratura ». 

2. Sacrae supellectilis formae unica lex Ecclesiae usus communis, 
qui tamen et ipse non paucas variationes agnovit, iuxta temporum et 
locorum condiciones ac gentium ingenium. Nostris autem diebus aperte 
reditus apparet ad priscas sacrarum vestium formas, necnon fere unanime 
desiderium ad illarum numerum minuendum. 

Criteria ergo in articulo 90 ponuntur, quae formam sacrarum ve- 
stium regant, et sacrae supellectilis in genere simplificationi praesint. 
Quae criteria sunt: 

a) traditio liturgica, quae in libris liturgicis sive antiquioribus 
sive recentioribus apparet, quam referunt etiam scriptores antiqui, et 
posteriora praescripta et decreta liturgica; 

b) decor religiosus et gravis, qui reverentiam commendet, quin 
actiones sacras aggravet seu implicatiores reddat, neque ministros seu 
adstantes distrahat, sed potius eorum attentionem et pietatem foveat; 

c) distincta manifestatio gradus hierarchici cuiusque ministri. Elis 
principiis innixa, legislatio liturgica, post Concilium condenda, perpen- 
dere poterit num aliqua in sacris vestibus et ornamentis simplificanda 
vel ex toto omitti possint, praesertim in sollemnioribus actionibus sacris 
ritu pontificali celebrandis, iuxta vota a pluribus Episcopis iam prolata. 
Ut autem haec simplificatio iuxta diversas locorum condiciones fieri pos- 
sit accommodata, Constitutio facultatem praevidet, ad normam iuris, 
Episcopis concedendam de quibusdam directe hac in re agendis, ut re- 
center S. Rituum Congregatio providit circa formam ornamentorum 
quam gothicam seu antiquam appellant (cf. 20 aug. 1957, Declaratio: 
A.A.S., 49 [1957], p. 762). 

Punctum peculiare quod in Constitutione tangitur, utpote iudicio 
Commissionis liturgicae instauratione indigens, est lex circa usum insi- 

gnium pontificalium in sacris actionibus. 1) Factum est enim ut haec in- 
signia, mitra praesertim, et aliquando etiam baculus pastoralis, non sint 
amplius vera manifestatio peculiaris iurisdictionis, sed merum signum 
honoris personalis: quod certe cedit in damnum sensus liturgici ponti- 
ficalium insignium. 2) Proponitur ergo ut usus pontificalium, praesertim 
autem mitrae et baculi, reservetur tantummodo Cardinalibus, Episcopis, 
Abbatibus de regimine et illis Praelatis qui speciali mandato Sanctae 
Sedis vel peculiari iurisdictione sunt insigniti. 3) Hoc modo enim et di- 
gnitas pontificalis ordinis debito modo tutatur et fideles in errorem non 
inducuntur circa veram personarum dignitatem. 

Cap. VII - De musica sacra 

Caput septimum Constitutionis de sacra Liturgia agit de Musica 
sacra. 

1. Haec, merito, inter artes, quae divino cultui inserviunt, nobilio- 
rem occupat locum. Eius munus enim est « ut aptis concentibus liturgi- 
cum textum exornet fidelium menti propositum » (MP, 1) et ideo « maio- 
rem vim eidem textui adiungat, quo facilius inde fideles ad pietatem 
excitentur, meliusque animum disponant ad gratiae fructus consequen- 
dos, qui a celebratis divinis mysteriis proveniunt » (ibidem). 

2. Hae S. Pii X sapientissimae normae, quibus Musica sacra redu- 
citur ad suum nativum officium, uti Liturgiae « humilis ancilla », « an- 
cilla nobilissima » vel « quasi administra », moderatae sunt totum labo- 
rem Commissionis quae paravit textus conciliares nunc examinandos. 

3 . Neque praetereundum est haec de Musica sacra praedicta non esse 
nisi resonantiam traditionis, quae pressius nunc imponuntur ex vitali- 
tate actionis pastoralis liturgicae, magis actuosam partem fidelium in 
sacra Liturgia vindicantis, quae fit primo per preces una cum Sacerdote 
recitatas, deinde per cantum, tertio vero per sonum, qui est quasi orna- 
mentum Liturgiae. 

4. Insuper adnotandum est Musicam sacram considerari in Consti- 
tutione in tota sua plena significatione, scilicet cantu gregoriano, poly- 
phonico, musica moderna, musica pro organo, cantu religioso populari. 
De quibus haec summatim praedicantur: 

1) Asseritur principium Liturgiam solemnem principem locum te- 
nere et explicite statuitur Liturgiam solemnem lingua latina celebrari, 
sive forma pontificali, sive forma solemni, seu cum tribus ministris sa- 
cris, sive cum diacono, vel etiam sine diacono sed in cantu. Attamen 
quaevis forma celebrationis ita semper disponere oportet ut populus 
actuose semper participare possit, uno aliove gradu ab Instructione de 

Musica sacra et sacra Liturgia diei 3 septembris 1958; ita ut omnino 
arceatur a functionibus liturgicis absistentia muta et iners fidelium, et 
clare dicatur maximam solemnitatem esse non fragorem instrumento- 
rum, sed populorum voces resonantes, alte strepentes veluti « fragor 
fluctuum maris » iuxta verba S. Ambrosii. 

2) Asseritur cantum gregorianum, intime connexum cum lingua 
latina, esse cantum proprium et principalem sanctae Romanae Ecclesiae; 
illudque fovere et docere esse officium princeps et momentosum, praeci- 
pue in Seminariis et Institutis Religiosis, et quidem non selectos tantum 
iuvenes « scholam cantorum » efformantes, sed omnes Sanctuarii alum- 
nos, qui futuri sunt dominici gregis pastores. Musica polyphonica et 
musica moderna pariter admittuntur in sanctuario, dummodo praeclaras 
servent normas a S. Pio X proclamatas, et in Litteris Encyclicis Musicae 
sacrae disciplina, Pii Papae XII iterum propositas, dignitatem nempe, 
gravitatem et sanctitatem quae Liturgiam decent. 

3) Ad finem pastoralem adipiscendum, maxime faciendus est can- 
tus religiosus popularis, qui, nobilissima dispositione Pii Papae XII, 
ingressus est ipsas actiones liturgicas, ut plebi sanctae Dei facilior red- 
datur actuosa participatio, mente, corde et voce, sacrorum mysteriorum. 
Industria asseritur necessitas textus cantus popularis derivandi ex « sa- 
cra Scriptura, specialiter ex psalmis et canticis biblicis, et ex fontibus 
liturgicis, sive orientalibus sive occidentalibus », ut tandem derelinquan- 
tur paulatim cantus illi populares vacui et inepti, vel profana melodia 
et verbis compositis, et efformetur patrimonium cantus popularis, texti- 
bus inspiratis et conceptu theologico robustis. 

4) Peculiari consideratione attendendum est ad cantum pro Mis- 
sionibus: aptationis quaestio in re musica campum invenit foecundissi- 
mum. Omnes enim populi, ab illis qui magna et antiquissima cultura 
praediti sunt, ad simpliciores usque et ingenuas gentes tribales, proprias 
nenias et melodias familiares possident: musica enim humano animo 
insita est, ac prinde hae qualescumque musicae vel harmoniae ex omni- 
bus gentibus summi habendae sunt et adhibendae pro apostolatu mis- 
sionario. Quare, si a normis Musicae sacrae fundamentalibus (sanctitate, 
dignitate, gravitate) non discrepant, in sacras actiones inducendae sunt. 
Aptatio vero et usus technice determinanda sunt a peritis, in Institutis 
ad hoc destinatis, ac tandem approbanda a competenti Auctoritate ec- 
clesiastica. 

5) Tandem extollitur dignitas organi, instrumenti traditionalis 
Ecclesiae occidentalis, directe pro sacris actionibus in aedem sacram in- 
ducti, et determinatur locus ceterorum instrumentorum, qui a Litt. Enc. 
Musicae sacrae ius ingrediendi templum Dei abundantius obtinuerunt. 

Nova technicae artis inventa ad sonos producendos vel transmittendos 
non refelluntur a priori; firma tamen lege ut non modo mere mechanico 
seu automatico, sed personali artificis actione tractentur. Quod perop- 
portunum est, ne cultus divinus reduci videatur ad apparatum quoddam 
mechanicum absque spiritu et vita. Deus enim laudatur chordis et orga- 
no, clangore tubae et cymbalis crepitantibus, sed plene glorificatur so- 
lummodo magnis populorum vocibus. 


Cap. VIII - De Arte sacra 

Postquam actionum sacrarum ordinationem est prosecuta, necnon 
de rebus materialibus quae ad Dei cultum decore peragendum inserviunt 
curavit, ultimo capite Constitutio de sacra Liturgia illa principia aggre- 
ditur quae ad Artem sacram spectant, seu quae circa totius sacri cultus 
ambitum externum condigne disponendum versantur, in sacris aedibus 
sive aedificandis, sive disponendis, sive condecorandis. 

Caput huiusmodi in quattuor sectiones dividi potest: 

1. Prima sectio principia generalia complectitur, quae affirmant om- 
nem stilum artis Ecclesiam admittere, ita ut quaelibet gens et quaelibet 
aetas modo sibi magis accommodato carmen Deo canere possit. Sicut 
enim omnes gentes in sinu suo Ecclesia amplectitur, ita et illarum inge- 
nium peramanter acceptat. Unica tantum ponitur condicio: ut huius- 
modi artis expressiones sacris aedibus sacrisque ritibus debita reveren- 
tia debitoque honore inserviant. 

Attamen libertas cuique artis expressioni concessa ingrediendi ec- 
clesias, secum non fert libertatem secum ducendi ea quae pietati repu- 
gnent aut sensum vere religiosum offendant. Sacras aedes certe ingre- 
di non valent quae fidem aut mores offendunt. Aliquando tamen nonnul- 
la, quae cum pietate aut sensu religioso non bene componuntur, sub 
specie novitatis aut evolutionis artis sacrae, ingressum in Ecclesiam at- 
tentare possunt. Haec omnia firmiter esse reicienda art. 102 praecipit: 
ars enim, et ars sacra modo praecipuo, sicut musica, sacrae Liturgiae mi- 
nistra, non domina est; et proinde ministerium suum illi praestare debet 
modo congruenti. 

2. Altera sectio (art. 103-105) media considerat, quibus rectum 
iudicium de artis sacrae operibus comparandum est. Iudex in bis causis 
Ordinarius quidem est. Sed ipse utatur oportet ministerio illius pecu- 
liaris Commissionis peritorum in Arte sacra, quam plura documenta 
Sanctae Sedis in qualibet dioecesi exstare volunt. Attamen can. 104 
Commissiones de Arte sacra non dioecesanas tantummodo, sed et pro- 
vinciales vel regionales, nationales et internationales considerat, ob ne- 

cessitatem, aut magnam saltem utilitatem, ut communis habeatur et uni- 
formis modus procedendi et ut singulorum experientia bono communi 
prosit. Addit autem idem articulus huiusmodi Commissiones congregan- 
das esse « ex utroque clero et laicis peritis »: nam earum munus non li- 
mitatur ad iudicia ferenda de convenientia vel non convenientia sacra- 
rum aedium sacrique ornatus cum legibus liturgicis, sed saepius agere 
debent etiam de rebus technicis, pro quibus homines apprime periti inter 
clericos non semper inveniuntur. His demum Commissionibus, ambitum 
cuiusque dioecesis excedentibus, constitutis, facilius erit et singulis Epi- 
scopis adiumenta invenire in difficultatibus solvendis quae, non raro, 
unice a membris suae Commissionis dioecesanae debito modo superari 
nequeunt. 

Sed et convenientia inter Liturgiam et artem sacram habebitur, et 
homines periti praesto erunt ad Commissiones constituendas, si artifi- 
ces spiritu artis sacrae et sacrae Liturgiae imbuantur: quod munus Epi- 
scopis directe commendatur, sacerdotibus ad id idoneis concredendum. 
Inter ea autem quae artificibus magis aperte sunt inculcanda, art. 105 
memorat ipsorum adlaborationem per artis opera ad debitam sedem cul- 
tui catholico apparandam, ad Ecclesiae spiritualem aedificationem nec- 
non ad fidelium eruditionem. 

3. Sectio tertia (art. 106) agit de necessitate revisionis circa « cano- 
nes et statuta ecclesiastica, quae rerum externarum ad sacrum cultum 
pertinentium apparatum spectant ». Minutae variationes in articulo non 
proponuntur, sed aperte indicatur has variationes esse faciendas iuxta 
principia Liturgiae instauratae, quae leges postconciliares ita informabit 
ut quae ipsi minus congruere videantur, emendentur aut aboleantur; 
quae vero ipsi faveant, nova et vetera, retineantur vel introducantur: 
qua actione in praxim deducitur, etiam pro his rebus externis cultus, 
sapiens et necessaria aptatio disciplinae Ecclesiae ad novas hodiernae 
aetatis necessitates. 

Mens Commissionis de hac re Patribus aperte proponitur circa quae- 
dam puncta potioris momenti, quae in declaratione ad art. panduntur, 
prae oculis habitis principiis sive totius traditionis ecclesiasticae, sive 
sanae illius actionis pastoralis quae a Liturgia originem ducit. Inter alia, 
peculiari nota indicandae sunt propositiones quae respiciunt generalem 
ecclesiae ordinationem ad sacram synaxim, sedes praesidentiales, altaria 
cum maiora tum minora eorumque consecrationem, SS. Eucharistiae as- 
servationem, Baptisterium, imagines sacras. Haec puncta consideratio- 
nes praebent quae non tantum a Patribus, sed praesertim a competenti- 
bus Commissionibus postconciliaribus erunt perpendendae. 

4. Quarta sectio , quae art. 107 et ultimum totius Constitutionis 

complectitur, agit de clericorum institutione in Arte sacra, et directe et 
intime connectitur cum praecedentibus articulis de clericorum institu- 
tione in sacra Liturgia et in Musica sacra. Clericorum tamen institutio 
in Arte sacra non modo tantum theoretico proponitur tradenda, scilicet 
per principia et historiam Artis sacrae, sed illos manuducere debebit ad 
venerabilia Ecclesiae monumenta aestimanda et ad ea, quae ipsis modo 
concreto commissa sunt, omni opere servanda, necnon ad necessaria 
consilia artificibus praebenda cum agitur de novis operibus artis effi- 
ciendis, aut de antiquioribus restaurandis. 


3) ANIMADVERSIONES SODALIUM 

Card. Pizzardo: Valde laudo schema de Musica sacra et de Arte 
sacra; sed, attenta gravitate rerum, liceat mihi humillime aliqua ex- 
ponere. 

Pontificium Institutum Musicae Sacrae et Secretariatus pro Musica 
Sacra in Missionibus. 

Institutio Secretariatus. Collatis consiliis cum SS. CC. de Propagan- 
da Fide et Seminariis Universitatibusque, Pontificium Institutum Musi- 
cae Sacrae de Urbe condidit in sua sede mense decembri Secretaria- 
tum pro Musica Sacra in terra missionum. Secretariatus regitur directe 
a sacerdote missionario peculiariter musicae perito. 

Finis Secretariatus. Salvis competentiis SS. Congregationum Rituum 
et de Propaganda Fide, finis est adiuvare apostolatum missionale per 
cantum et musicam sacram, immo et musicam religiosam et cantus po- 
pulares. Ad hoc Secretariatus coordinare cooptat incepta et nisus tum 
cleri dioecesani loci tum missionariorum. 

Media Secretariatus. Per munifica subsidia Ill.mi D. Alberti McCar- 
thy iunioris (New-York, U.S.A.) Secretariatus suppeditare vult episco- 
pis locorum missionum et missionariis instrumenta musica, praesertim 
liturgica, discos et alios apparatos musicos. Praecipuum propositum suum 
tamen est divulgare in terris missionum cantus sacros indolis univer- 
salis, imprimis cantum gregorianum, secundo seligere cantus indigena- 
rum, perpolire et S. Liturgiae, prout res permittit, vel arti religiosae ap- 
tare. Cum cantus et musica animos natura sua magnopere alliceant, 
finis Secretariatus est maximi momenti, praecipue si prae oculis habea- 
tur diffusio musicae quae « Jazz » dicitur, quam praevenire oportet in 
terra missionum . 1 


1 Textus transcriptus est ex taeniola magnetica. 

Adnotare liceat fundamenta artis sacrae omnino se opponere arti 
modernae v. d. « astrattista ». Ante omnia enim nos credimus omnia 
« per Ipsum » facta esse, quare putamus in praesente ordine rerum nihil 
perfectius esse quam res a Deo creatae. Ars Sacra proinde repraesenta- 
tionem rerum creatarum efficere debet, ut homines elevet ad profundio- 
rem cognitionem atque amorem Dei. 

Etiamsi mere humano modo artem consideramus, omnibus patet 
finem artis esse quandam perfectionem hominis totaliter sumpti, i. e. 
anima et corpore compositi, facultatibus insuper praediti intellectus et 
voluntatis. Homo revera non est solummodo phantasia vel sensus ab- 
stractus, uti moderna ars asserit. 

« Astrattistae » expresse ac claris verbis dicunt se esse « inhuma- 
nos », i. e. non iuxta communem modum concipiendi vitam eiusque 
manifestationes; quare — et haec est conclusio cuiusdam artis aesteticae 
cultoris — expressiones artisticae talium hominum vera ars dici ne- 
queunt. 

Valde laudandum est schema; placeret tamen ut schema perficiatur 
in hac gravissima et satis difficili quaestione, iuxta animadversiones ali- 
quorum Eminentissimorum Patrum: Audeo tamen addere, nunc pro 
tunc, maximam curam adhibendam esse quoad constitutionem Commis- 
sionum de arte sacra et de musica sacra. 

Mihi liceat hoc memorare: postquam Instructio S. Officii diei 30 iu- 
nii 1952 publici iuris facta est, S. Congregatio de Seminariis et studio- 
rum Universitatibus scripsit ad Rectores 16 Seminariorum Pontifica- 
lium Italiae mandans illis ut alumni monerentur de periculo ne pseudo- 
ars sic dicta « abstracta », quae quidem non est nisi athea et materiali- 
stica, dolose intraret in Ecclesiam et causam praeberet cur res sacrae 
contemnerentur . 

Ipsi responderunt, declarantes se ordinavisse ut de hac re pro alum- 
nis lectiones haberentur incipiendo a cursibus Lycaei. 

Praeterea S. Congregatio de Seminariis, summam auctoritatem adhi- 
bens Em.mi Card. Celsi Costantini in re, admonuit etiam 1.500 (mille 
et quingentos) alumnos viginti Collegiorum Nationalium Romae et 500 
(quingentos) alumnos sacerdotes Convictuum Ecclesiasticorum Urbis, sta- 
tutis opportunis conferentiis. Inter has, omnino memoria dignae sunt 
tres, quas Em. mus Card. Costantini alumnis habuit, primam in Ponti- 
ficio Collegio Americae Septentrionalis, et sequentes in Pontificio Athe- 
naeo Angelico. In iis, Em.mus orator perpendit conceptum « artis », 
quam definivit: « Repraesentationem realitatis exterioris, transfigura- 
tam in pulchritudinem per ingenium artificis ». Citavit sententiam S. Tho- 

mae Aquinatis, secundum quam pulchritudo tribus elementis constat: 
integritate, harmonia partium cum toto, splendore. 

Quae utique concordant cum sententia Platonis, secundum quam 
tamen « ars » non est reproductio veri, sed tantum eiusdem splendor. 
Em.mus memorabat etiam mentem S. Pontificis Pii XII, qui attribuebat 
arti officium confringendi angustum et molestum claustrum finiti et ape- 
riendi quasi fenestram in infinitum. Referebat eundem Pontificem limi- 
tes artis mirabiliter illustrasse, asserendo ipsam esse quoddam iustum 
aequilibrium inter idealismum et realismum. 

Card. Ruffini: Pag. 5 2 lin. 3 et ss.: « Omnia enim pretiosa, quae 
aut natura ipsa protulerit aut humanum ingenium comparaverit, ea Ec- 
clesia in cultum suum assumpsit... ». 

Locutio, quae adhibita est, mihi videtur exaggerata. 

Linn. 10-13: Affirmatio quae ibi legitur: «abusus nonnullos, im- 
mo humanam vanitatem in cultum irrepsisse », male sonat. Quae his 
verbis reprobantur imputanda sunt quodammodo auctoritati Ecclesiae 
ea toleranti vel permittenti. Intentio Em .mi Relatoris fuit certo optima 
et a veritate, ut opinor, non recedit, sed mentem exprimendam esse opi- 
nor quadam cum suavitate. 

Pag. 6, 3 ad n. 91: Quod proponitur in Schemate de usu Pontificalium 
mihi placet; sed adhuc magis placeret si usus mitrae, ac praesertim bacu- 
li, et Missae quae Pontificalis appellatur, reservarentur Episcopis. Em. mi 
Cardinales Diaconi nullam iam creant difficultatem, quia ex nova di- 
sciplina a Beatissimo Patre fel. regn. instituta, ipsi posthac Episcopi 
erunt. 

Mitra, baculus et Missa Pontificalis sunt signa potestatis Episcopalis, 
propterea Pontificum seu Episcoporum propria. Si exceptio aliqua re- 
linquenda censetur, haec sit solummodo pro Abbatibus Ordinum Anti- 
quorum peculiari benedictione insignitis. 

Pag. 6 annotatio 2: Facultas concedenda Ordinariis singularum Pro- 
vinciarum vel Regionum vel etiam Conferentiae Episcoporum Nationa- 
li « divinum cultum ordinandi » bene determinetur ne longius quam 
oporteat procedatur, neve gravia discrimina, quae profecto semper de- 
ploranda essent, inter varias provincias, regiones, nationes enascantur. 

Pag. 16 4 ad n. 102: Puto in hac re haberi hodie confusionem ma- 
gnam et libertatem immoderatam nimis. Haud raro visitando aliquas 


2 Cf. p. 460. 

3 Cf. p. 461. 

4 Cf. p. 467. 

Ecclesias recenter extructas et plures imagines ibi cultui expositas, D. N. 
Iesu Christo Crucifixo incluso, admiratione et quasi scandalo me percul- 
sum sensi. Etenim inveni eas omnino repugnantes traditioni catholicae et 
sensui communi fidelium. 

In Expositione Sacra constituta Monaci (in Bavaria), occasione Con- 
gressus Eucharistici Internationalis, vidi exempla horribilia novae huius 
artis. Nescio quae remedia decernenda sint et qua ratione remedia, si 
definiantur, ad actum adduci possint. Sed, Deo adiuvante, omnibus vi- 
ribus huiusmodi arti, quodammodo blasphemanti, obstandum est, et 
quidem sine mora. 

Pag. 18 5 ad 3: Altare Maius ciborio seu « baldacchino » coopertum 
conspicimus, cum spirituali delectamento, Romae in Basilicis Patriarcha- 
libus et in aliis antiquis Ecclesiis; sed puto non requiri, quia illius Al- 
taris sanctitas satis manifestatur eiusdem altitudine et peculiaribus orna- 
mentis quibus decoratur. 

Pag. 19, 6 lineis prioribus: Mihi non placet crucem et candelabra 
non super altare, ut communis fert mos, sed apud seu quasi circum al- 
tare, collocari. 

Cetera, ut generatim et universim dicam, mihi placent. 

Card. Leger: Placet ex parte et iuxta modum. 

Caput VI: Caput de Sacra supellectile est nimis generale, non suffi- 
ciens et ideo non mihi placet. 

Nihil enim sufficienter definitur. Regulae propositae sunt ita gene- 
rales, ut observari possint dum modi abusivi agendi servantur. Deside- 
rantur saltem aliquae normae renovationis quoad v. g. formam vesti- 
mentorum. Desiderantur normae, in ipso canone, ad simplificanda pa- 
r amenta, urbi et orbi, et ad eorum numerum minuendum. In his mate- 
riis cur sunt tres modi agendi, i. e. secundum Congr. Rituum, Congr. de 
Religiosis et Congr. de Prop. Fide? 

Credo quod imprudens est relinquere Conferentiis Episcoporum mu- 
nus statuendi inconsulta Sancta Sede quoad v. g. materiam calicis et ve- 
stimentorum. 

Can. 91. Et quid de praelatis de speciali mandato S. Sedis quando 
non degunt in suo territorio? V. g. Praefecti apostolici qui pontificali- 
bus utuntur ubique terrarum et specialiter in dioecesibus ubi stipem 
colligunt? 


5 Cf. p. 468. 

6 Cf. p. 468. 

Caput VII: In canone 93, propono novam redactionem primae sen- 
tentiae. Deleantur verba « lingua latina celebrata » et addatur alia sen- 
tentia: 

« Forma nobilior celebrationis liturgicae est Liturgia solemnis, cum 
participatione populi. Lingua latina est medium traditionale Ecclesiae 
occidentalis ad sacros ritus maiore solemnitate decorandos ». 

Ratio propositionis meae est quia, secundum redactionem actualem 
textus, lingua latina videtur esse elementum principale liturgiae solem- 
nis. Dum potius cantus, ritus, numerum ministrorum sunt elementa prin- 
cipaliora. Lingua latina tamen particulare momentum habet quod suffi- 
cienter sublineatur in secunda sententia addenda. 

In declaratione canonis 94 proponatur etiam cantus Pater Noster, 
qui faciliter ab omnibus cani potest. 

Caput VIII: Quoad declarationem canonis 106, quae multum mi- 
hi placet, hae proponam: 

1 ) In paragrafo 5 propono substitutionem verbi « deberet » pro 
verbo « debet ». Etenim, in aliquibus regionibus, praesertim in Missio- 
nibus, valde difficile videtur habere altare lapideum ex toto; et etiam, 
propter pondus altaris lapidei, haberetur difficultas quoad ecclesiae infra- 
structuram quae esset magni pretii. 

2) In paragrapho 6 clare dicatur utrum permittatur vel non asser- 
vatio Eucharistiae extra altare, v. g. in armario, vel turri, vel pariete. 

3) In paragrapho 8 indicetur cum aliqua praecisione, locus scholae 
et organi. Videtur quod schola iungere debet, quoad cantum, ministros 
in sanctuario et fideles in nave. Iam aliquod de hac re dicebatur in in- 
structione « De musica sacra ». 

4) In paragrapho 10 propono quod locus Baptisterii in ecclesia ita 
determinetur ut, modo significativo, exprimat et permittat transitus de 
uno loco ad alium locum, secundum tres phases (seu tria momenta) 
ipsius baptismi, sicut invenitur in Rituale Romano (i. e. ad fores eccle- 
siae, in ecclesia, in baptisterio). 

5) In paragrapho 14 inter verba « mortis christianae » et « et vitae 
aeternae », ponatur « spei beatae resurrectionis »: etenim resurrectio 
nostra est elementum essentiale spei christianae. 

Card. Godfrey: De sacra supellectile. 

Pagina quinta et sexta, 7 numero octogesimo nono: Optimum est ut 
Conferendae Episcoporum habeant facultatem in quaestione de materia 


7 Cf. p. 460. 

paramen torum et de sacra supellectile. Ita evitandae erunt peculiaritates 
individuorum, quae ceteroquin non est facile refrenare. 

Numero nonagesimo primo: Usus pontificalium restringatur uti dicit 
schema (melius esset restringere ad episcopos et abbates). 

- De musica sacra. ' -v:> 

Bene est in mentem revocare sapiens dictum: << Musica Missae, non 
Missae Musicae famuletur ». Recens habui exemplum quo musica in sty- 
lo populari praeparabatur (Missa Jazz, v. « Jazz Mass »). Interveniente 
Auctoritate Ecclesiastica, vari laici protestabant, sed in fine reluctanter 
oboedientiam praestaverunt. Larga publicitas dabatur, quasi Ecclesia 
non voluisset sese conformare temporibus modernis. 

Pagina decima 8 numero nonagesimo quarto, in prima paragrapho: 
audeo suggerere quod loco verbi « semper » verbum << generatim » adhi- 
beatur, secus aliqui cantus, symboli et « sanctus », perpulchri a magi- 
stris compositi, in oblivionem cadent. T ; A 

Numero nonagesimo septimo: Expectamus completam editionem ty- 
picam librorum cantus liturgici, magis criticam pariter in usu paroe- 
ciarum."- • . 

Pagina decima tertia , 9 numero centesimo: Placet quod schema dicit 
de pulsatione et directione personali, exclusis modo mere mechanico 
productis, puta gramophonia, dictaphonia et ad usum liturgicum. 

De arte sacra. i i , ; 

Spinosa est quaestio, quia Ecclesiae directioni artistae quandoque 
reluctanter sese submittunt et favent variis ideis extravagantibus de pro- 
gressu hodierno in rebus artisticis. ' « - ; : 

Pagina decima octava , 10 numero secundo: Si retineatur ut principium 
ecclesias ad sacram synaxim esse bene ordinandas, ut schema proponit, 
difficile erit, meo iudicio, saltem in aliquibus ecclesiis componere parti- 
cipationem fidelium in sacro ritu cum constructione cathedrae, episcopalis 
in abside. v i-V: .-A' - ■■ •• A' 

De Reliquiis non facile videtur cur concedatur ut aliqua altaria mi- 
nora possint consecrari sine reliquiis. : : 

Card. Richaud: Pauca volo dicere de isto schemate, ingeniose 
confecto et de quo discussio aliqua, etiam critica, est possibilis pro plu- 
ribus partibus. 

Sed quoad aliqua puncta reverenter animorum intentionem mihi vi- 
detur utile allicere. 


8 Cf. p. 462. 

9 Cf. pp. 464-465. 

10 Cf. p, 468. 

In capite VI pag. 5, 11 n. 89, ctir postulare facultatem pro Conferen- 
dis Episcopalibus determinandi materiam vestium ac paramentorum 
liturgicorum? Concilio sane non convenit in minimis quaestionibus sta- 
tuere, sed potius multa relinquere potest ad Commissiones competentes 
et Sacras Congregationes, finito Coetu Oecumenico, 

Attamen Patres possunt quasdam directivas promulgare, ut mentes 
in expectatione pacem habeant, et in hoc casu, sufficeret, humillimo meo 
sensu, Concilium declarare quod istae liturgicae materiae debent esse 
dignae ac satis pretiosae, praeter omnem formulam praecisam de serico, 
de lino, de lana; nam hodie, in pluribus regionibus, lana pretium am- 
plius quam textile sericum habet, quae evolutio potest evenire diversi- 
mode in saeculis sequentibus. 

Liturgia sacra valorem sibi comparabit per aliquam simplificationem 
ope regularum magis generalium. . 

Relate ad n. 91, pag. 6, 12 non solum puto quod bene valet principium 
ibi propositum de usu pontificalium, sed occasionem velim sumere ut 
aliquod votum instituatur pro simplificatione vestium in choro et in 
caeremoniis episcoporum praesertimque Cardinalium, quae vestes Emi- 
nentissimorum semper in quolibet tempore eamdem colorem habere 
possent. 

Pag. 10 13 in Declaratione post n. 94 et pag. 11 14 quoad nn. 96 et 97, 
relate ad cantus liturgicos, puto quod, si logice et sincere velimus ali- 
quam maiorem populi christiani participationem ad Mysteria Sacra, 
necesse est*. 

1) Ut, salvis cantibus de Communi, scilicet Kyrie, Gloria, Sanctus, 
Agnus, qui faciliter possunt cantari ab omnibus fidelibus in lingua graeca 
pro Kyrie et latina pro aliis, cantus autem de Proprio, scilicet Introitus, 
Graduale, Tractum, Offertorium, Communionis Antiphona, possint in 
lingua vernacula proferri. 

2) Ut tandem editio simplicior adveniat Cantus gregoriani, quae 
praebeat faciliores modulos pro parvis parochiis, et omnibus choris, ubi 
multa exercitia musicalia sunt impossibilia. 

Pag. 17, 15 in n. 104, valde optandum est declarare quod Commis- 
siones dioecesanae de Arte Sacra auctoritatem et competentiam habent 
etiam erga ecclesias et sacella religiosarum et religiosorum non exemp- 
torum. 

Pag. 19, 16 par. 5, existimo hanc declarationis partem esse prudentem 


11 Cf. p. 460. 

12 Cf. p. 461. 

13 Cf. p. 463. 


14 Cf. pp. 463-464. 

15 Cf. p. 467. 

de reliquiis, vel expositis vel nimis multis in minoribus etiam altaribus 
inclusis, quia revera inter istas reliquias quantae non sunt authenticae! 

Pag. 21, 17 n. 12 Declarationis, sufficeret in aliquo decreto post vel 
intra Concilium pronuntiare quod non sunt multiplicandae in eadem 
ecclesia vel in eodem sacello Imagines Christi, Beatae Mariae Virginis 
ac Sanctorum, ad augendum vigorem decretorum, iam in hac materia 
sapienter editorum a Sacra Congregatione de Ritibus. 

Card. Ottaviani: Instandum mihi videtur ut anormalitates artis 
novae et musicae modernae a Concilio Vaticani II improbentur, ita ut 
eisdem in Ecclesiis ingressus non pateat. Dico « anormalitates », quia 
ars moderna non est reicienda dummodo sit semper sacra. 

Iamvero haud frequenter in Ecclesiis recenter introducti sunt « Cru- 
cifixi », qui imaginem Iesu ita deformant ut monstruum exhibeant; 
item immagines expositae sunt ab iis qui abstractisti vocantur, quae ni- 
hil humani et sacri habent. Pariter introductae sunt immagines a picto- 
ribus non catholicis, quae symbola nonnulla celant antichristiana et 
theosophica. 

Quaero igitur ut commendetur id quod in litteris encyclicis « Me- 
diator Dei » de sacra liturgia dicuntur itemque id quod in Instructione 
S. Officii de Arte Sacra habentur, praesertim de invitandis sculptoribus 
et pictoribus qui vere fidem profitentur et vitam christianam agunt, ut 
in inspiratione artistica possint fideles adiuvare in devotione et cultu 
Dei. 

Item non est admittenda musica illa moderna, quae est caracteristica 
aberrationum nostrae aetatis et quae suo ritmo potiusquam mentem ad 
Deum elevare, reapse loca peccati in memoriam appellare potest (night 
club). 

Stabiliatur clare locum in quo adservanda est SS.ma Eucharistia esse 
altare et non parietes vel loca secundaria. 

Demum clare edicatur Commissioni dioecesanae artis sacrae esse 
subiicienda etiam ea quae Ecclesias vel sacella religiosorum et religio- 
sarum respiciunt. 


17 

4) SUFFRAGIA SODALIUM 

Card. Tis serant: Placet iuxta modum: secundum animadversio- 
nes ab Em.mo Leger propositas. 

Card. Micara: Placet iuxta modum: secundum votum Em.morum 
Cardd. Pizzardo et Ottaviani, praecipue quod spectat artem sic dictam 
abstractam. 

Ad 91, pag. 9: 1 Valde decet ut pontificalium usus per largissimas 
concessiones aliquantulum vilescens, minuatur, et episcopalem, quam 
repraesentat, revera exornet dignitatem. 

Ad 99, pag. 10: 2 Post artem sacram, quam Missiones, moderante et 
plaudente Ecclesia ediderunt, musica etiam sacra, indigenarum vocibus 
et ingeniis, laudes Deo personet oportet. 

Card. Pizzardo : Placet, 3 praesertim iuxta practicas animadversio- 
nes Em. mi Card. Ottaviani. 

Card. Aloisi Ma sella: Placet iuxta modum: id est adhaereo iis 
quae « de arte sacra » dixerunt Em.mi Cardd. Pizzardo et Ottaviani, 
et adhaereo etiam iis quae exposita fuerunt ab Em.mis Cardd. Ruffini 
et Leger. 

Card. Gon^alves Cerejeira: Placet iuxta modum: Mihi placet 
quod in n. 106, ut directorium sed non absolute obligatorium, dicitur; 
mihi videtur quod saepe in opere ipso vere difficile seu impossibile ad 
unguem omnia sic ordinare erit. 

Dicendum censeo quod Missa versus populum non debet esse obli- 
gatoria; ratio est: propter angustiam seu structuram ecclesiarum possi- 
bile non esset plerisque in casibus id observare; tunc valent semper ra- 
tiones pro Missa celebrata a sacerdote terga populo vertente; nec mihi 
placet ut liceat unoquoque sacerdoti celebrare versus populum, sed per- 
missio sit semper loci ordinario reservata, ubi Conferentiae Episcoporum 
de hoc nihil statuerunt. 

Card. Lienart: Placet, ratione tamen habita de his quae dixerunt 
Em.mi Cardd. Ruffini, Leger, Godfrey et Richaud. 

Card. Tappouni: Placet. 


1 Cf. p. 461. 

2 Cf. p. 464. 

3 Cf. pp. 477-479. 

Card. Copello: Placet iuxta modum, ratione habita ad ea quae di- 
xerunt Em.mi Pizzardo, Ruffini, Leger, Richaud, Ottaviani. 

Pag. 18, 4 5 n. 3: In ecclesiis noviter aedificandis, si sint magnae, altare 
maius potest a pariete esse seiunctum, si yero parvae sint, potius atten- 
datur ad commoditatem fidelium. In ecclesiis iam constructis nihil in- 
novetur. 

Pag. 19,° n. 6: De licentia episcopi liceat Sacrificium Missae cele- 
brare versus populum; episcopus licentiam ne concedat nisi sacerdotibus 
vere piis, cuius celebratio ad pietatem, non autem ad admirationem mo- 
veat vel scandalum. 

Pag. 19,° n. 4: In ecclesiis unius aedis poni possunt altaria minora; 
in ecclesiis iam aedificatis nihil innovetur. 

Card. McGuigan: Placet. Considerentur observationes Em.morum 
Patrum Pizzardo, Leger, Ruffini, Godfrey, Ottaviani et aliorum. 

Card. Gilroy: Placet. 

Card. Spellman: Quae proponuntur de sacra supellectile, de mu- 
sica sacra et de arte sacra veram utilitatem christifidelium et animarum 
pastorum spectare videntur. Sine dubio commissiones postconciliares 
semper ante oculos habebunt veram pastoralem utilitatem tamquam nor- 
mam supremam, maximam prudentiam et circumspectionem in inno- 
vationibus faciendis adhibebunt ita ut pericula nimiae admirationis et 
confusionis immo et dubii circa perennem unitatem Ecclesiae ex nimio 
« historicismo » et rerum novarum studiositate omnino evitentur. 

Quaedam sat fundamentalia apparent, e. g., ut in ecclesiis ponantur 
regulariter scamna vel sedilia in usum fidelium. 

Schema decreti de sacra supellectile, de musica sacra et de arte 
sacra: placet. 

Card. Frings: Placet iuxta modum: Ad cap, VII, n. 93: Quoad 
Musicam Sacram dicatur clare non licere in Missa sollemni cantibus gre- 
gorianis supponere textum in lingua vulgari. 

N. 100: Instrumenta, excepto organo, ne adhibeantur nisi caute et 
cum consensu Ordinarii. 

Ad cap. VIII, n. 103: Ne multiplicentur instantiae pro diiudicandis 
operibus artis, quia de gustibus non est disputandum. Sufficiat una com- 


4 Cf. p. 468. 

5 Cf. p. 469. 
G Cf. p. 468. 

missio cum peritis in dioecesi; in dissensione decidat Episcopus. Sanctae 
Sedi manet ius revisionis. 

N. 106: Locus in medio absidis reservetur Ordinario loci (cf. decl. 2). 

Baptismus supra fontem baptismalem ne commendetur ex rationibus 
hygienicis (cf. decl. 10). 

Card. Ruffini: Placet iuxta modum.' 

Card. Siri: Placet iuxta modum: Pag. 6, 7 8 lin. 9, post verbum « re- 
gionibus » addatur « Annuente Sancta Sede ». Quae dicuntur in « De- 
claratione », pag. 17, 9 lin. 32 et deinceps (pp. 18-19) 10 non componun- 
tur semper cum Decreto S. Rituum Congregationis 1 iunii 1957 prae- 
sertim n. 3 (pag. 18) et n. 6 (pag. 19). Ad mentem huius Decreti melius 
reducantur. * „ 

Card. D’Alton: Placet iuxta modum: Velim ut Concilium statue- 
ret solemne principium quod durante Missa omnes cantus lingua ver- 
nacula debent excludi ab initio Canonis Missae usque ad « Pater Noster ». 

Card. Quiroga y Palacios: Placet iuxta modum: hoc est secun- 
dum ea quae dixerunt Em .mi Pizzardo, Ruffini, Godfrey et Ottaviani. 
In paragrapho 2, n. 90 non relinquatur episcopis facultas circa formam 
sacrae supellectilis. 

Card. Leger: Placet iuxta modum: 11 i. e. attentis iis quae declarata 
sunt ab Em.mo Pizzardo, quae ad organa iam a S. Sede organizata 
referenda sunt; ab Em.mo Godfrey, ut condemnentur extravagantia, uti 
« Jazz Mass »; et ab Em.mo Ottaviani: in Ecclesia Ars debet esse Sacra. 

Card. Gracias: Placet iuxta modum: 

N. 91. De usu Pontificalium : In regionibus humidis et calidioribus, 
praesertim tempore aestivo, est quoddam grave incommodum celebrare 
Missam Pontificalem aliasque functiones pontificales peragere cum om- 
nibus paramentis praescriptis. Ideoque desideratur aliqua simplificatio 
vel reductio in numero vestium, ita ut Episcopus ne tantis vestibus one- 
retur. 

Concedatur igitur facultas generalis functiones pontificales celebran- 
di sine dalmatica et tunica (vide n. 134, Decreti Generalis, << Novum Ru- 
bricarum » S. C. Rituum, diei 26 iulii, 1960, A.A.S. LII, 1960, pag. 620); 


10 Cf. pp. 467-469. 

11 Cf. pp. 480-481. 


7 Cf. pp. 479-480. 

8 Cf. p. 461. 

9 Cf. p. 467. 

sine rocheto (iam a Sacra Congregatione de Propaganda Fide per Facul- 
tatem Apostolicam n. 67 concessum); sine caligis et sandalis (sufficit ut 
habeat caligas et calceos quae cum habitu praelatitio adhibentur, vel 
etiam usuales). 

Usus chirothecarum ad nutum Episcopi relinquatur. 

Quoad mitram : si possibile est, una tantum mitra pro omnibus fun- 
ctionibus retineatur; ad summum duae; non tres uti nunc. 

Usus mitrae\ in Missa necnon in aliis sacris functionibus usus mi- 
trae ad minimum reducatur, quoties enim debet illud super Episcopi 
caput imponi et quoties removeri! 

Card. Montini: Placet. 

Card. Giobbe: Placet iuxta modum: secundum animadversiones 
factas ab Eminentissimis Cardinalibus Pizzardo, Godfrey, Ottaviani, 
praesertim de musica et arte sacra necnon de usu insignium pontifi- 
calium. 

Card. Cento: Placet iuxta modum: plene adhaerendo observatio- 
nibus Eminentissimorum qui contra degenerationes artis in templis vo- 
cem levarunt. Commissio Dioecesana de Arte Sacra, in qua optandum ut 
ambo Cleri sint repraesentati, auctoritatem habeat super omnes et sin- 
gulas ecclesias et cappellas totius dioecesis. Digna plausu est hortatio ut 
Credo et Sanctus a toto populo in Missis Pontificalibus cantentur. 

Card. Cicognani: Placet. Valde utiles sunt animadversiones Cardd. 
Godfrey, Frings, D’Alton relate ad musicam sacram et ad artem; ani- 
madversiones Card. Leger quoad Eucharistiam et Card. Ruffini. Cetero- 
quin omnia perpendentur, puto, a S. Congregatione Rituum et aptabun- 
tur pluribus decretis et instructionibus eiusdem S. Congregationis. 12 

Card. Godfrey: Placet iuxta modum: Id est attentis observatio- 
nibus Eminentissimorum Cardinalium Pizzardo, Ruffini, Ottaviani, Le- 
ger (quae dixit de altare Sanctissimi Sacramenti). Alia in folio scripsi. 13 

Card. Confalonieri: Placet. Attendatur ne, ob libertatem Confe- 
rendis Episcopalibus factam, nimiae et notabiles differentiae inter va- 
rias regiones enascantur, cum admiratione fidelium aliarum regionum. 
Caute et sapienter agendum est quoad musicam et artem. Meminisse 
insuper iuvabit quod de rebus ecclesiasticis optima quidem dicimus et 


12 Textus transcriptus est ex taeniola magnetica. 
Cf. pp. 481-482. 

scribimus: agnoscamus vero humiliter quod et nos in praxi res saepe 
saepius uti sunt flaccide relinquimus. 

Card. Richaud: Placet iuxta modum: i. e. secundum quod dixi 
in disceptatione et scripsi in folio adnexo. 14 

Card. Konig: Placet iuxta modum: Componantur cum schemate 
observationes a Patribus sapienter factae (ad mentem Cardd. Ruffini, 
Leger, Godfrey, Richaud et Ottaviani). 

Card. Dopfner: Schema propositum quoad substantiam omnino 
placet. Liceat pauca quaedam sive commendanda sive immutanda de- 
notare: 

1) Quod caput VI attinet, quaeri potest, utrum res tanti momenti 
sit, ut conciliariter tractetur. Sufficere videtur, si materia de sacra sup- 
pellectile decretis ordinariis S. Sedis absolvetur. Usus pontificalium, se- 
cundum normam n. 91 restringendum, facile revera restringetur, si 
a S. Sede abhinc amplius iam non conferebitur. Ipsum autem caput con- 
venienter e Schemate expungi poterit. 

2) Quoad caput VIII, n. 103 (pag. 16, 10 lin. 13): Nimis apodictice 
statuitur: « In diiudicandis operibus artis, Ordinarii tenentur audi- 
re... ». Sufficit, si dicitur: « ... audiant... ». 

3) Maximi momenti sunt, quae in Declaratione post n. 106 de arte 
sacra in Ecclesia exponuntur. Uti Schema iacet, non est materia imme- 
diata Concilii. Quoad tabernaculum (pag. 19, 16 n. 6) hoc velim dicere: 
Decretum S. Rituum Congregationis de tabernaculo post experientiam 
ultimorum annorum omnino revisendum est (cf. petitionem Conferendae 
Episcoporum Fuldensis ibi in n. 8 allatum!). 

Card. Marella: Placet iuxta modum: habita ratione aliquarum 
animadversionum ab Em.mis Patribus opportune factarum praesertim 
quoad Artem Sacram et Musicam Sacram ab Em.mis Cardd. Pizzardo, 
Ottaviani et Godfrey. 

Card. Doi: Placet iuxta modum: scilicet ratione habita observa- 
tionum factarum ab Em.mis Cardinalibus Ottaviani, Leger et aliis. 

Card. Alfrink: Placet, saltem quoad principia generalia. 

Card. Santos: Placet. Habeantur tamen in mente ea quae obser- 
varunt Em .mi Cardinales Pizzardo, Ruffini et Ottaviani. 


14 Cf. pp. 482-484. 

15 Cf. p. 467. 

Cf. p. 469. 

Card. Landazuri Ricketts: Placet iuxta modum: videlicet per- 
pensis animadversionibus ab Em. mis Patribus prolatis, praesertim iuxta 
ea quae dixerunt Em.mi Pizzardo et Ottaviani de Arte Sacra et Em. mi 
Leger et Godfrey de S. Eucharistia, 

Card. Ottaviani: Placet iuxta modum: 17 cum notis Cardd. Pizzar- 
do, Ruffini, Leger, Godfrey, Richaud. Religiosi subsint Commissioni 
artis sacrae. 

Card. Roberti: Placet iuxta modum: scii, iuxta animadversiones 
Em. morum PP. Pizzardo, Ruffini, Leger, Godfrey, Richaud, Ottaviani. 

Card. Jullien: Placet iuxta modum: Haud placet, immo valde 
displicet n. 101: « Omnem stilum artis Ecclesia admittit », quod est 
contra rectam rationem, necnon contra traditionem christianam, quae 
saepius a Sancta Sede revocata et confirmata est. Quocirca numerus iste 
deleatur et res componatur cum numero sequenti 102. Et iuxta dicta ab 
Em.mis Pizzardo et Ottaviani; deinde ab Em.mis Leger et Richaud. 

Card. Heard: Placet iuxta modum: Adhaereo voto Em.mi D’Alton. 

Card. Bea : Placet iuxta modum: i. e. secundum animadversiones 
Em. morum Patrum. 

Card. Browne: Placet iuxta modum: attentis praecipue observa- 
tionibus Em. morum Cardinalium Pizzardo, Ottaviani et Godfrey. 

1) In pag. 6, 18 nota 2 cavendum esset quoad nimiam amplitudinem 
facultatum Ordinariis vel Conferentiae Episcopali tribuendarum. 

2) In pag. 15 , 19 n. 101 emendandus est textus quo dicitur « Eccle- 
sia catholica nullum artis stilum veluti proprium habuit, sed omnium 
temporum modos semper admisit ». Nimis latus est iste textus. 

Card. Albareda: Placet iuxta modum: Hoc schema continet res 
magni momenti, praesertim quod attinet ad musicam sacram et ad lin- 
guam in qua cantare debeatur. Facile videtur quod duae sententiae oppo- 
sitae exsistunt. Oppositio est inter « etiam » vel « non ». Iam dixi: per- 
mutationes graves in istis ultimis temporibus exortae sunt in vita homi- 
num; necesse est aliquas modificationes acceptare. Sed, si tandem ali- 
quando diversitates hodie existentes ad quandam unitatem reddere pos- 
simus, necesse est ut ex una et altera parte aliquid concedatur. Res diffi- 


17 Cf. p. 484. 

18 Cf. p. 461. 

19 Cf. p. 467. 

cilis valde, sed non impossibilis. In tale casu necesse erit ut siibcommissio 
creetur, in qua adsint viri praesertim bene periti in arte musica. 

Beat. Cheikho: Placet iuxta mentem Em. morum Patrum. 

Exc. Felici: Placet, habita ratione plerumque Patrum animadver- 
sionum. 

Exc. 0’Connor: Placet iuxta modum: attentis animadversionibus 
ab Em.mis Cardinalibus Pizzardo, Ottaviani et Godfrey factis. 

Exc. Antezana y Rojas: Placet iuxta modum:. Id est, ratione ha- 
bita de animadversionibus prolatis a Cardinalibus Em.mis Pizzardo, Ot- 
taviani, Leger, Richaud, Albareda, speciali modo. 

Exc. Beras: Placat iuxta modum Eminentissimorum Cardinalium 
Leger et Ottaviani, . 

Exc. Cooray: Placet iuxta modum, i. e. perpensis omnibus quae 
a Patribus dicta sunt, sequentia etiam velim addere: in regionibus mis- 
sionum adaptatio ad culturam localem commendanda et etiam urgenda, 
sed omnis exaggeratio, imitatio servilis artis paganae, etc., sunt omnino 
evitandae. In expositionibus missionalibus omnia similia sunt totaliter 
prohibenda, et quidem ad mentem Hierarchiae localis, non autem mere 
ad mentem peritorum externorum. '• -*■. 

Exc. Alter: Schema placet. Multa proposita, praesertim relate ad 
Musicam Sacram sunt valde desiderabilia ; tamen in praxi magnas dif- 
ficultates praebent in paroeciis parvis. Schema redigi poterit simpli- 
ciori modo, intuitu Encyclicae « Musica Sacra » et aliarum similium. 

Exc. Lefebvre: Placet iuxta modum: attentis dictis ab Em.mis 
Cardd. Pizzardo, Ruffini, Godfrey, Ottaviani, Jullien. 

In n. 93, ubi agitur de cantibus in lingua vernacula, addatur: « non 
fit sine recursu ad Sanctam Sedem ». . 

Exc. Hurley: Placet; et quidem relate ad artem sacram, quamvis 
Concilium ordinationes de arte sacra, quae cultui divino et dispositio- 
nibus fidelium convenit, edere debeat, caveat a definitionibus quae ipsam 
naturam artis respicere videntur: est nimis mysteriosa. 

Exc. Perrin: Placet iuxta modum: iuxta animadversiones ab Emi- 
nentissimis Leger et Richaud factas. 

Adhaereo specialiter voto ut paretur editio altera librorum cantus 
liturgici, continens modulos simpliciores, schemata faciliora quoad me- 
lodiam et quoad textus. Ita scholae cantorum minorum parochiarum 
omnem missam cantare valebunt. 

Exc. Seper: Placet. 

Exc. Bazin: Placet iuxta modum: iuxta animadversiones praeser- 
tim Cardd. Leger, Ruffini, Godfrey, Ottaviani et Browne. 

Exc. Bernard: Placet iuxta modum: scilicet ad mentem Eminen- 
tissimorum Patrum, praesertim Cardinalium Leger et Ottaviani. 

Exc. Bernier: Placet iuxta modum ab Em.mo Card. Richaud ex- 
positum de competentia Commissionum Dioecesanarum de Arte Sacra 
quoad ecclesias cappellasve religiosas. 

Exc. Yago: Placet iuxta modum: attentis observationibus Patrum, 
praesertim Em. morum Cardd. Richaud de lingua vernacula et Ottaviani 
de arte sacra. 

Exc. Rakotomalala: Placet. 

Exc. Ngo-dinh-Thuc: Placet iuxta modum: secundum animadver- 
siones ab Eminentissimo Godfrey et ab Excellentissimo Cooray factas, 
speciatim de sede episcopi in medio absidis ubi episcopus non videt 
oves, nec videtur ab ovibus. Quod dicitur de expulsione ab ecclesia se- 
dium temporariarum pro confessione: attendatur ad calorem intensis- 
simum in regionibus tropicalibus, ubi sedes confessionales, similes his 
quae estant in regionibus temperatis, cito fiunt fornaces pro miseris 
missionariis post centenas confessiones auditas. 

Exc. Verwimp: Placet iuxta modum: ratione habita de eis quae 
dixerunt Eminentissimi Patres Ottaviani et Ruffini de imaginibus Christi 
et Sanctorum modo nimis moderno et minime pio compositis. 

Exc. Jelmini: Placet iuxta quae sapienter dicta sunt ad tuendum 
artis et musicae sacrae christianum characterem quod saepe atque sae- 
pius profanatur his generalis profanationis temporibus. 

Exc. Suhr: Placet: mihi videtur difficile esse leges statuere pro 
arte sacra. 

Rev. GuT: Placet. Non placent quae dicta sunt contra usum Pon- 
tificalium Abbatum. Talis restrictio esset contra traditionem immemo- 
rabilem. Solemnitas functionum in monasteriis nostris, specialiter in 
magnis sanctuariis, exigit pontificalia propter aedificationem populi, non 
propter superbiam praelati. 

Rev. Sepinski: Placet omnino quoad principia. Corrigatur pag, 16 20 
lin. 1: « ad mirabilem illum gloriae concentum ». 

Rev. Janssens: Placet. 


20 


Cf. p. 467. 

XIII 

DE INSTRUMENTIS DIFFUSIONIS 
SEU COMMUNICATIONIS SOCIALIS 

(Septima Congregatio: 2 apr. 1962) 

1) SCHEMA PROPOSITUM A SECRETARIATU 
DE SCRIPTIS PRELO EDENDIS ET DE SPECTACULIS MODERANDIS 

PROOEMIUM * 

1. Inter mirifica technicae artis inventa, quae hodiernis prae ceteris tem- 
poribus, Deo favente, humanum ingenium e rebus creatis deprompsit, ea pe- 
culiari sollicitudine Mater Ecclesia excipit ac prosequitur quae animum po- 
tissimum respiciunt, viasque quasdam novas hominibus praebent cuiusvis 
generis nuntios, cogitata ac praecepta facillime communicandi. Ex quibus 
vero inventis ea eminent instrumenta quae non modo singulos homines, sed 
ipsas multitudines totamque humanam societatem, natura sua, attingere va- 
lent, sicut multiplices preli formae, cinematographeum, radiophonia, tele- 
visio et alia huiusmodi, quae proinde iure meritoque instrumenta communi- 
cationis socialis vocari possunt. 1 


* Declaratio: Fere insuperabiles experti sunt difficultates sodales huius Se- 
certariatus Praeparatorii in sermone latino flectendo ad munus sibi concreditum 
perficiendum, quod Summus Pontifex in Litteris Apostolicis, quarum initium est: 
Superno Dei nutu, his verbis declaravit: « Secretariatus pariter instituitur quae- 
stionibus omnibus expediendis, quae, cum hodiernis vulgandarum sententiarum 
rationibus (ut sunt folia impressa, radiophonicae et televisificae transmissiones, ci- 
nematographica spectacula etc.) quo modo conectuntur ». 

In primis haud facile apparuit nomen latinum invenire ad res omnes, de qui- 
bus agitur, proprie designandas. 

Penes linguas hodiernas variae reperiuntur voces ad hanc novam rerum pro- 
vinciam appellandam; ex quibus aliae magis extollunt aptitudinem ad transmissio- 
nem sententiarum (« techniques de diffusion »), aliae efficaciam socialem (« mass 
media », « Publizistik »), aliae facilitatem in usu imaginum et vocum (« mezzi 
audiovisivi »). 

Etiam minus conveniens videtur, ad has res designandas, vocem « spectacula » 
usurpare, quia minime omnibus novis inventis tribui potest, sicut v. gr. radiopho- 
niae, et quia ipsa vox multa complectitur quae ad sententias vulgandas non perti- 
nent, sicut agones, ludos circenses et similia. 

Praeterea vox « spectacula » non satis enuntiat rationem, omnibus inventis 
de quibus hic agitur propriam, directe communicandi aliquod spirituale conten- 
tum et consequenter continuo atque efficaciter in animos agendi, etiamsi commu- 
nicatio ipsa speciem oblectamenti accipiat. 

2. [ Quibus rationibus Ecclesiae intersint']. Ipsa enim Ecclesia profitetur 
haec instrumenta optima esse subsidia humano generi praebita, cum multum 
conferant, si recte adhibeantur, ad excolendos singulos homines, atque ad hu- 
manam societatem mentis cultu animique virtute locupletandam, immo vero 
ad Dei regnum propagandum et firmandum. Sive enim datis nuntiis, sive 
impertitis praeceptis, sive praebitis spectaculis agant, haec inventa tam latis- 
sime, celerrime et efficacissime — praesertim cum per aurium atque oculo- 
rum delectamenta animos demulcent — ingenuarum artium decoras species, 
necnon naturales et revelatas veritates ae exempla virtutum hominibus com- 
municare eosqiie instimulare valent, ut spes affulgeat fore ut ad suprema 
promptius homines possint dirigi ac conformari, iidemque facilius noscant se 
omnes filios eiusdem Patris coelestis esse, uniusque humanae familiae fratres. 2 

3. Novit quidem Mater Ecclesia hominem, cuius in manibus haec instru- 
menta sunt posita, cum sit libertate arbitrii praeditus necnon originali labe 
vulneratus, posse, proh dolor, ea adhibere contra divini Conditoris consilium 
et in sui iacturam convertere; immo eius maternum sensum angunt dam- 
na quae ex eorum pravo usu humanae consociationi saepius orta sunt. 3 

4. Ceterum Ecclesia, cum divinum acceperit mandatum omnibus homi- 

nibus totique humanae familiae verbum salutis praedicandi, cumque sit so- 
cietas inter homines et pro hominibus constituta, procul dubio hodierna com- 
municationis socialis instrumenta e re sua considerare debet. 4 •; 

• 5. \_Qua ratione 1 in Sancta Synodo Vaticana tractentur]: Censent ergo 
huius Sanctae Synodi Patres, ad proposita sibi praestituta attendentes, ma- 
xime oportere quaestiones praecipuas expendere cum prelo, cinematographeo, 
radiophonia, televisione reliquisque communicationis socialis instrumentis 
connexas; indeque doctrinam tradere et generales normas statuere, quae spe- 
ctent ad rectam christiani populi institutionem morumque renovationem, ad 
catholicae vitae incrementum; necnon ad ecclesiasticorum laicorumque apo- 


r ; , Propterea necessarium visum est huius . Secretariatus sodalibus peritorum in 
hac re virorum sententiam obsecundare atque ad designanda nova haec inventa 
nomen proponere instrumentorum communicationis socialis , in posterum etiam in 
iurisprudentia ecclesiastica et in pastoralibus documentis utendum. 

Quod nomen simul innuit horum inventorum originem, cum technicis artibus 
conexam; deinde actionem instrumentalem, qua contentum spirituale, ab auctore 
humano compositum, aliis communicatur; denique vim quam celeriter in totam 
societatem exercet. 

Hae postremae notae, id est directa , in animos vis et propriae actionis ampli- 
tudo — cotidie centena, milia milium lectorum, spectatorum, auditorum attingen- 
tes — Ecclesiae sollicitudinem excitant et universam quaestionem pastoralem De 
instrumentis , communicationis socialis inter gravissimas res Concilio Oecumenico 
subiiciendas ponunt. 

N. B. : Voce « prelum » significatur in his Litteris prelum periodicum (« press », 
« la presse », « die Presse », « la stampa » etc,) nisi aliud e contextu constet. 

stolatus methodos ad nostrorum temporum necessitates rationesque aptius 
accommodandas. 5 

6. [ Hominibus bonae voluntatis invitatio ]. Confidit autem haec Sancta 
Synodus de hac re Ecclesiae doctrinae et disciplinae expositionem non so- 
lum saluti christifidelium profuturam, sed et omnibus bonae voluntatis ho- 
minibus 6 probatam fore; iis scilicet qui, naturae leges morales prosequi 
contendentes, student nova haec inventa in hominum utilitatem et in socie- 
tatis bonum — cuius sors in dies arctius a communicationis socialis instru- 
mentorum recto usu pendet - — unice flectere. : 

TABULAE ABBREVIATIONUM 

DOCUMENTORUM EX MAGISTERIO ECCLESIASTICO . 

QUAE SAEPIUS IN HOC SCHEMATE CTTANTUR 

A.A.S. - Acta Apostolicae Sedis , commentarium officiale. 

Ad Petri Cathedram - Litterae Encyclicae Io annis XXIII, de veritate, unitate et 
pace, caritatis afflatu provehendis, die 29 iulii 1959, A.A.S., LI (1959), 
pp. 459-531. , . . , , .... ' 

A.S.S. Acta Sanctae Sedis (priora quinque volumina sub titulo Acta ex eis ex- 
cerpta quae, apud Sanctam Sedem geruntur). 

Boni. Pastoris - Motu Proprio Ioannis XXIII, de Pontificio Consilio rei cinema- 
tographicae, radiophonicae et televisificae novis legibus constituto, die 
22 febr. 1959, A.A.S., LI (1959), pp. 183-187. 

C.I.C. - Codex luris Canonici. 

Denz. - H. Denzinger, Enchiridion symbolorum, definitionum et declarationum 
de rebus fidei et morum. ; 

Discorsi Messaggi - Discorsi, Messaggi, Colloqui dei S an to Padre Giovanni XXIII, 
ab anno 1958, Tipografia Poliglotta Vaticana. 

Discorsi e Radiomessaggi - Discorsi e Radiomessaggi di Sua Santita Pio XII, 
XX, ab anno 1939 ad 1958, Tipografia Poliglotta Vaticana. 

Divini illius Magistri - Litterae Encyclicae Pii XI, de christiana iuventutis educa- 
tione, die 31 dec. 1929, A.A.S., XXII (1930), pp. 49-86. 

Film ideale - Sermo Pii XII ad viros in industria cinematographica operam navan- 
tes, pars I, die 21 iunii 1955, A.A.S., XLVII (1955), pp, 501-512; 
pars II, die 28 octobris 1955, A.A.S., XLVII (1955), pp. 816-829. 

1 rapidi progressi - Adhortatio Pii XII ad Episcopos Italiae de tele visione, die 
1 ian. 1954, A.A.S., XLVI (1954), pp. 18-24. . , . ; ; 

Les Semaines Sociales - Epistula ab Officio publicis Ecclesiae Negotiis ad Praesidem 
Hebdomadae Socialis Galliae, die 14 iulii 19 55, UO sservator e Romano, 
a. : die 22 iulii 1955. 

Mansi - I. D.. Mansi, Sacrorum Conciliorum nova et amplissima collectio, Ed. 

phototypica, Graciaci, a. 1960. ■ . '• uc: 

Mater et Magistra - Litterae Encyclicae Ioannis XXIII, de recentioribus rerum 
socialium processibus ad christiana praecepta componendis, die 15 maii 
1961, A.A.S., LIII (1961), pp. 401-464, : 

Miranda prorsus - Litterae Encyclicae Pii XII, de re cinematographica, radiopho- 
nica et televisifica, die 8 sept. 1957, A.A.S., XLIX (1957), pp. 765-805. 

Oss. Rom. - UOsservatore Romano. 

PL - I. P. Migne, Patrologiae latinae cursus completus. 

Vigilanti cura - Epistula Encyclica Pii XI, de cinematographicis spectaculis, die 
29 iun. 1936, A.A.S., XXVIII (1936), pp. 249-263. 

NOTAE 

1 Cf. Miranda prorsus, ibid. (in tabulis abbreviationum) , pp. 765-766; Les Se- 
maines Sociales, ibid.; Vigilanti cura, ibid., p. 256; Sermo Pii XII ad moderatores 
ephemeridum Civitatum Foederatarum Americae Sept., die 24 martii 1952, Discorsi 
e Radiomessaggi, XIV, p. 31. 

2 Cf. Vigilanti cura, ibid., p. 251; Miranda prorsus, ibid., pp. 769, 772, 777; 
Sermo Pii XII ad viros actionis catholicae Italicae, die 20 sept. 1942, Discorsi e 
Radiomessaggi, IV, pp. 214-215. 

3 Cf. Sermo Pii XI ad Moderatores ephemeridum exterarum, die 9 aprilis 1934, 
L } Oss. Rom., 11 aprilis 1934; Vigilanti cura, ibid., p. 251; Miranda prorsus, 
pp. 769, 772; Boni Pastoris, ibid., p. 184. 

4 Cf. Miranda prorsus, ibid., p. 766; Sermo Pii XII ad ephemerides catholi- 
cas, die 18 februarii 1950, Discorsi e Radiomessaggi, XI, p. 368. 

5 Cf. Ad Petri Cathedram, ibid., p. 511. 

6 « Quoslibet catholicos, etiam omnes cordatos homines » Vigilanti cura, 
ibid., p. 258; « di quanti sono dotati di un sereno giudizio e di un senso di respon- 
sabilita », « 1’unione concorde dei buoni contro il film corruttore » Film ideale, 
ibid., pp. 505-506. 


PARS I 

DE COMMUNICATIONE SOCIALIS INSTRUMENTIS 
IN UNIVERSUM SUMPTIS * 

Titulus I 

DE ECCLESIAE DOCTRINA ** 

[ Introductio ]. Expositionem aggrediens de Ecclesiae doctrina circa in- 
strumenta communicationis socialis in universum sumpta, haec Sacrosancta 


* Declaratio: Diversitate ac multiplicitate instrumentorum communicatio- 
nis socialis minime neglecta, opportunum visum est in primis de argumentis tracta- 
re quae omnia instrumenta, in universum sumpta, respiciunt, ea quidem ratione, 
ut, quantum fieri potest, iterationes vitentur. 

Praeterea, contingenti seu temporanea nota istorum instrumentorum perspecta, 
quae facile modificantur, evolvuntur, transformantur, immo aliquando decidunt, 
dum nova antea ignota prosiliunt et invehuntur, necesse fuit quaestiones ad ipsa 
instrumenta pertinentes ita pertractare ut Concilii statuta etiam in posterum 
valeant. 

** Declaratio: Ad finem pastoralem harum Litterarum prosequendum, pe- 
culiaris nota ac diligentia necessaria visa est in exponenda Ecclesiae doctrina de 
rebus ad instrumenta communicationis socialis spectantibus. 

Vaticana Synodus eo spectat ut fideles probe sciant: quae iura atque officia 
in hac parte ad Ecclesiam pertineant; quibus rationibus normisque bonus 
vel malus eorum moralis usus innitatur; denique, quomodo varii hominum 
ordines ad rectum horum instrumentorum usum suam possint operam con- 
ferre. 


Caput I 

DE IURE ET OFFICIO ECCLESIAE 

1. [ Ecclesiae iurium atque officiorum fontes ]. Sanctae Ecclesiae iura 
atque officia quae instrumenta communicationis socialis respiciunt, profici- 
scuntur ex munere eidem Ecclesiae a Christo Domino concredito docendi 
omnes homines, eosque ad pascua salutis secure ducendi, 1 tum revelatas ve- 
ritates tradendo, tum iuris naturalis leges authentice interpretando. 2 

2. Hac in suprema et universali magisterii auctoritate constituta, 3 atque 
evangelizandi necessitate compulsa, quam iam Apostolus gentium sibi in- 
cumbere profitebatur, 4 Ecclesia Catholica affirmat proprium munus circa 
hodierna communicationis socialis instrumenta sibi perpetuo esse adimplen- 
dum: scilicet et nuntium salutis, his instrumentis adhibitis, praedicandi, et 
redemptos omnes docendi ac moderandi, ut ipsi, quod bonum est tenentes et 
ab omni specie mala abstinentes, sal terrae mundique lux sint semper et ubi- 
que, suaeque huius vitae et aeternae saluti prospiciant. 5 

3. [Ecclesiae agendi ratio]. His officiis a Divino Redemptore sibi concre- 
ditis semper Ecclesia fideliter functa est, primum quidem instrumenta sui 
apostolatus seligendo atque aptando ad temporum necessitates et condicio- 
nes. Verbum enim salutis non tantum per sacrorum praeconum voces, sed 
etiam Apostolorum, Pontificum Doctorumque scriptis evulgare sategit; immo 
vero, praesertim ut rudiores per sensibilia ad superna raperentur, canticis, 


Agitur de doctrina iam saepius in Magisterii ecclesiastici documentis per par- 
tes exhibita, nunc autem in unum collecta, tribus praesertim argumentis in lucem 
positis: 

— De iure Ecclesiae libere his instrumentis utendi (caput I); urget enim 
alte coram nationibus revocare quod libertas habendi catholicum prelum, catholi- 
cas radiophonicas televisificasque transmissiones et alia huiusmodi ad Ecclesiae ope- 
ram necessaria, omnino pertinet ad religionis libertatem. 

— De iudiciis practicis circa moralitatem earum rerum quae his instrumen- 
tis diffunduntur (caput II); requiritur enim non solum ad populi christiani bo- 
num, sed etiam ad Pastorum necnon censorum ecclesiasticorum utilitatem, ut 
praecipuae quaestiones morales in hac materia a Concilio auctoritative solvantur 
ad rectum iudicium efformandum et ad unitatem actionis firmandam. 

— • De officiis eorum in quorum manibus instrumenta communicationis sunt 
posita (caput III); agitur enim hic de fundamento ad perfectionem coetuum artifi- 
cum atque auctorum (« morale professionnelle », « professional ethics », « Be- 
rufsethik », etc.). 

scaenicis spectaculis, omniumque ingenuarum artium innumeris mire elatis 
operibus usa est; praeterea, foliis librisque prelo editis, vixdum hoc inven- 
tum adhiberi coeptum est; novissime vero omnibus hodiernarum technica- 
rum instrumentis. 6 

4. Nec umquam defuit Ecclesia in docendo, monendo atque statuendo, 

ne fideles, his omnibus utentes, detrimentum caperent. Huc enim facit Pauli 
praedicatio, post quam Ephesii neophytae, qui fuerant curiosa sectati, libros 
contulerunt et combusserunt \ huc faciunt acta ; Conciliorum, a Nicaeno 8 et 
a Costantinopolitano II, 9 in quibus de Arii Thalia et de Tribus Capitulis 
actum est, usque ad Lateranense V, quod praecepta de impressione et appro- 
batione librorum statuit ne id, quod divino favente numine, ad Dei gloriam 
et fidei augmentum ac bonarum artium salubriter est inventum , in contra- 
rium: convertatur, ac Christifdelium saluti detrimentum pariat', u ' denique 
usque ad Tridentinam Synodum, quae de libris edendis ac legendis tractan- 
dum mandavit. 11 „ : •• ' , . ■ ;• . .. . « 

5. Nec desunt innumeri Summorum Pontificum interventus: ,ab ,Ana- 
stasio, qui Origenis scripta respuit, 12 et a Leone Magno, qui Manichaeorum 
ac Priscilli anorum volumina interdixit, 13 usque ad Paulum IV, qui,, primus, 
pro tota Ecclesia librorum prohibitorum Indicer redegit. 14 

6. Recentiore vero tempore Summi Pontifices, qui de scriptis prelo excussis 
agere ac statuere numquam destiterunt, 1 '’ ut animarum saluti prospicerent, 
simul quaestiones etiam omnes perpenderunt quas novissima instrumenta 
communicationis socialis, saeculo vigesimo invecta, proponerent, ac necessa- 
rium indicaverunt de eisdem quaestionibus in magisterii pontificii documen- 
tis late atque competenter tractari. 16 

- 7. [Ecclesiae iurium atque munerum- natura et ambitus~\. Sacris igitur 

Litteris, necnon perpetua Ecclesiae agendi ratione et ecclesiastici magisterii 
testimoniis innixa, haec Sacra Synodus profitetur et docet: ius munusque 
esse Ecclesiae inviolabile, et communicationis socialis cuiusvis generis in- 
strumentis, quatenus ad christianam educationem ad omnemque suam de 
animarum salute operam sunt necessaria vel consentanea, libere uti, et ho- 
mines docere ac moderari ut, ab omnibus animarum periculis sibi praeca- 
veant, atque suam totiusque humanae familiae salutem perfectionemque, ho- 
rutn instrumentorum auxilio, ad hanc vitam et aeternam quod attinet, asse- 
quantur. 17 

8. Hoc vero Ecclesiae Catholicae ius cuiusvis generis instrumentis li- 
bere utendi, pt Sedi Apostolicae et singularibus Ecclesiis competit; 18 non 
tantum vero si ipsorum instrumentorum possessio penes ipsam Ecclesiam 
sit, sed, pro rata parte, boni communis causa, etiam si ea instrumenta a civili 
societate, vel a privatis gerantur. 19 

9. Nativum autem ius Ecclesiae docendi et moderandi non solum re- 
spicit principia doctrinae sed etiam particulares determinationes circa horum 
instrumentorum usum, veluti sunt de pelliculis prolata iudicia vel epheme- 
ridum interdictio aut commendatio. 20 

10. Suadetur ergo omnibus cordatis hominibus, et praesertim Ecclesiae 
sinceris actuosisque filiis, ut istorum instrumentorum usus Ipsi faciliorem 
pro viribus reddant, 21 pro certo habentes iura atque munera in hac parte 
ab Ecclesia exercenda, omni tempore de humano genere promerita* 22 nedum 
societatis civilis iura laedant, peringentes utilitates humanae consociationi con- 
ferre, ipsorum instrumentorum recto incremento favere, familiarem atque 
socialem vitam roborare, scientiam ditare, ingeniorum cultum animique hu- 
manitatem extollere, pacis consensum inter nationes valide obsecundare at- 

• O Q • ' ' ** >•>.,• t < ■ 1 

que tutari. 

Canones 

I - Si quis dixerit Ecclesiam iure nativo non pollere habendi instrumenta 
communicationis socialis, iisque utendi, quatenus ad suum ipsius finem asse- 
quendum conferant, a doctrina catholica est alienus. 

II - Si quis Ecclesiae negaverit nativum ius et officium res quae ad eadem 
instrumenta pertinent, quatenus ad animorum institutionem et sanctitatem 
conferant, diiudicandi, approbandi vel respuendi, a doctrina catholica est 
alienus. 


NOTAE 

1 « Quod in aure auditis, praedicate super tecta » Matth. X, 27; « ...euntes 
in mundum universum praedicate Evangelium omni creaturae » Mc. XVI, 15; 
« Euntes ergo, docete omnes gentes... docentes eos servare omnia quaecumque man- 
davi vobis » Matth. XXVIII, 19-20. 

2 Cf. Gregorius IX, Epistula Ab Aegyptiis ad Theologos Parisienses, die 
7 iulii 1228, Denz. 442-443; Decretum S. Officii Lamentabili, die 3 iunii 1907, n. 5, 
Denz. 2005; Cone. Vaticanum I, Sessio III, die 24 apr. 1870, Constitutio dogma- 
tica de fide catholica, Cap. IV, De impossibilitate oppositionis inter fidem et ratio- 
nem, Denz. 1797; Pius XI, Divini illius Magistri, ibid. (in tabulis abbreviationum ), 
p. 64; Pius XI, Litterae Encyclicae Quadragesimo anno, die 15 maii 1931, A.A.S., 
XXIII (1931), p. 190. 

3 Cf. Divini illius Magistri, ibid., p. 49 et sqq. 

4 I Cor. IX, 16. 

5 I Thess. V, 21-22; Matth. V, 13-14. 

6 Miranda prorsus, ibid., p. 768. 

7 Act. XIX, 19-20. 

8 Mansi, ibid., vol. II, pp. 637, 657 et praesertim p. 919. 

9 Mansi, ibid. vol. IX, pp. 179-202 et sqq.; pp. 252-254 et 298. 

10 Mansi, ibid., vol. XXXII, pp. 912-913. 

11 Mansi, ibid., vol. XXXIII, pp. 117-118. 

13 Mansi, ibid., vol. III, p. 945; PL, vol. XX, 73; vol. XXI, 627-631; 
vol. XXII, 722. 

13 PL, ibid., vol. LIV, 694-695. 

14 « Index auctorum et librorum, qui tamquam haeretici aut suspecti aut perni- 
ciosi ab Officio S.„ Romanae Inquisitionis, reprobantur et in universa christiana Re- 

publica interdicuntur», Romae 1557; cf. F. A. Zaccaria, Storia polemica delle 
proibizioni de’ libri, Roma, 1777, p. 145. 

15 Litt. Enc. Quanta cura, Pii IX, die 8 dec. 1864, A.S.S., III (1867), p. 161; 
Litterae Encyclicae ad Episcopos Brasiliae, Leonis XIII, 1899, Acta Leonis, p. 195; 
Epistula Encyclica ad Episcopos Lusitaniae, Leonis XIII, Pergrata Nobis , 1886, 
Acta Leonis, pp. 189-190; Litterae Encyclicae ad Episcopos Italiae, S. Pii X, II 
fermo proposito, 1905, A.S.S., XXXVII, p. 741 et sqq.; Sermo Pii XI in Conventu 
augurali Expositionis catholicarum scriptionum ex universo orbe in Civitate Vati- 
cana, die 12 maii 1936, A.A.S., XXIX (1937), pp. 139-144. 

16 Vigilanti cura, ibid. ; Sermo Pii XII ad III Conventum preli catholici inter- 
nationalem, die 18 febr. 1950, Discor si e Radiomessaggi XI, pp. 365-372; Miranda 
prorsus, ibid.; Ioannis XXIII, Sermo ad iurisperitos Italiae, die 8 dec. 1959, A.A.S., 
LII (1960), pp. 45-50; Boni pastoris, ibid.; Nostra Patris, ibid. 

17 « Ecclesia autem... inviolabili iure f ruitur ea impertiendi, quae sibi ex divi- 
no mandato concredita sunt. Cui sacrosancto iuri officium eorum respondeat oportet, 
qui publicam rem moderantur; ita quidem, ut etiam ad has artes, quibus veritatem 
virtutemque propaget, ei aditus patere debeat »: Miranda prorsus, ibid., p. 773; 
cf. etiam Divini illius Magistri, ibid., p. 54; C.I.C., Can. 1322, § 2. 

18 Cf. C.I.C., Can. 1495. 

19 Cf. Miranda prorsus, ut supra. 

20 Cf. Nuntius radiophonicus Pii XII de conscientiae christianae institutione, 
die 23 martii 1953, Discor si e Radiomessaggi, XIV, p. 22. 

21 « Qui vero Ecclesiae sinceri actuosique filii sunt... efficere pro viribus iu- 
bentur ut eadem technicis hisce inventis uti possit, quatenus ad animorum sancti- 
tatem conferant » Miranda prorsus, ibid., p. 773. 

22 Cf. Cone. Vaticanum I, Sessio III, die 23 apr. 1870, Cap. IV, De fide et 
ratione, Denz. 1799; Litterae Encyclicae Immortale Dei, Leonis XIII, die 1 nov. 
1885, Denz. 1878, 1879; « Est enim humanarum disciplinarum ingenuarumque 
artium patrona et altrix » Miranda prorsus, ibid., p. 774. 

23 Cf. Miranda prorsus, ibid., p. 776 et sqq. 


Caput II 

DE ORDINE MORALI OBIECTIVO SERVANDO 

1. [De ordinis moralis primatu~\. Alterum propositum sibi praestitutum 
aggredientes, declarandi scilicet rationes quibus bonus vel malus instrumen- 
torum communicationis socialis usus diiudicetur, Patres Concilii praeprimis 
obiectivi ordinis moralis primatum ab omnibus tenendum edicunt. 1 Hic enim 
ordo ceteros ordines cum iisdem instrumentis connexos, — sicuti oeconomi- 
cum, politicum, ad artem pertinentem — licet praestantes, unus excedit. 

2. Solus namque moralis ordo hominem, Dei rationalem creaturam, et 
ad superna vocatum, in tota ipsius natura complectitur, atque, si integre 
fideliterque servetur, eum ad perfectionem et beatitudinem plene assequen- 
das adducit, itemque principia, divinis praeceptis confirmata, ei suppeditat, 
ad horum etiam instrumentorum usum quod attinet, semper et ubique vali- 

tura, 2 etsi artium technicarum progressus societatisque mutatae condiciones 
novas in dies gignant quaestiones. 

3. [ Quae ad recta iudicia moralia requirantur ]. Ad rectum ergo iudicium 
morale ferendum in implicatis quaestionibus moralibus ex usu instrumento- 
rum communicationis socialis ortis vel orituris, tria sunt coniunctim con- 
sideranda: ratio scilicet agendi ipsorum instrumentorum propria; contentum, 
quod instrumenti ope communicatur, et adiuncta, seu circumstantiae omnes, 
in quibus ipsa communicatio perficitur. 3 

4. Sicut enim omnino moraliter bonus est diiudicandus tantum ille in- 
strumentorum communicationis socialis usus qui prorsus paret Dei manda- 
tis, quorum maximum est dilectio Dei ac proximi, sic legem moralem laedit 
usus qui vel in uno offendat. 4 

5. [ Ratio agendi ]. Attendatur ergo oportet imprimis ratio agendi — tam 
unicuique instrumento propria, quam omnibus coniunctim agentibus com- 
munis — qua id genus instrumenta ita suam ingentem vim fascinatoriam 
in homines exercere contendunt, ut ipsi, praesertim si imparati sint, eamdem 
animadvertere, dominari ac, si res ferat, reicere, saepenumero non valeant; 
maxime cum id genus instrumenta potius aptentur ad homines in numerum 
coacervatim cogendos quam ad singulas personas, suae libertatis conscias, 
afficiendas. 0 

6. Accedit etiam quod ob sensuum oblectationem et sciendi semper no- 
va cupidinem, quas ipsa in utentibus gignunt, eadem nimiam animorum at- 
tentionem ac temporis non modicam partem sibi facile arrogant. Nemo igitur 
est qui non videat pericula libertati, cultui navitatique, tum singulorum ho- 
minum tum societatis, ab immoderato usu istorum instrumentorum timen- 
da, quibus obviam eatur necesse est idoneis auxiliis, quae christianae virtu- 
tes, praesertim caritas, prudentia et temperantia, suadeant. 6 

7. \_Contentum\. Deinde attendatur oportet contentum quod, ope isto- 
rum instrumentorum, propria sua forma, communicatur, et ex quo potior 
et prima honestas seu moralitas communicationis pendet. 7 

8. Dum igitur semper erunt ea contenta reprobanda quae istorum instru- 
mentorum ope Deum religionemque impetere, veritatem mutilare vel defor- 
mare, moralem sensum debilitare, legitimae auctoritati insultare, malam auri 
potestatem extollere, genus luxuriosum vitae dilaudare, facinora, rapinas, odia 
inter sociales classes et inter varias stirpes cohonestare audeant; e contrario 
omnino laude digna sunt ea quae iisdem instrumentis honorem Deo debi- 
tum, religionis supernaturales divitias, animi ornatum, scientiarum atque 
ingenuarum artium merita extollant atque promoveant; amorem Dei et pro- 
ximi inter homines ac nationes, iustitiam et pacem genuini nominis, castum 
connubium familiaeque sanctitatem, necnon digna hominibus oblectamenta 
omniaque veri nominis bona procurent. 8 

9. Haec autem instrumenta flecti quidem possunt vel ad nuntia danda, 
vel ad praecepta impertienda, vel ad veritates demonstrandas, immo ad fa- 
bulas actionesque fingendas, sive arte cultuque praestantes, sive etiam ad 

communia attinentes oblectamenta, dummodo, omnia quae quibusvis litte- 
rarum vel spectaculorum generibus communicentur, ad legem moralem con- 
formentur. 9 

10. [Adiuncta]. Denique attendenda sunt adiuncta, in quibus reapse 
unaquaeque communicatio socialis perficitur, circumstantiae scilicet omnes 
personarum, locorum, temporum et ceterorum id genus, quae eius honesta- 
tem valeant mutare, vel prorsus novare. Maiora enim officia moralia effecto- 
ribus incumbunt si effectio vel divulgatio communicationis sub auctoritate 
civili perficiatur, 10 vel si aere publico sustentetur; maxime autem si res effi- 
ciantur vel vulgentur a catholico instituto vel a persona religiosa. 11 

11. Diversum autem erit iudicium morale ferendum de communicatione 
iuxta gradum praeparationis spiritualis, iuxta culturae evolutionem ac mul- 
titudinis sensum, ac praesertim iuxta aetatem lectorum, auditorum et specta- 
torum; 12 diversum vero si haec instrumenta intra ipsos domesticos parietes 
nuntia spectaculaque introducant. 13 In omnibus enim lex moralis postulat 
ut illa vitentur quibus haec « humana inventa salutaribus illis utilitatibus 
priventur quas, ex providentis Dei consilio, primum quaerere oportet ». 14 

12. [De nonnullis quaestionibus moralibus hodie agitatis\. Ceterum mi- 
nime latet Patres Concilii usum horum instrumentorum tum quaestiones 
psychologicas et sociologicas, tum, et imprimis, morales excitasse novas at- 
que implexas, quae, ut solvantur, in dies acriora studia requirunt. Quare ipsi 
Patres viros scientiis psychologicis et moralibus vacantes adhortantur ut 
suas investigationes in hac materia prosequi contendant. 

13. Ut tamen christifideles omnes, necnon universi cordati homines, 
rectam sibi conscientiam efformare possint, placuit Patribus tres quaestiones, 
nostra aetate maxime agitatas, tangere, scilicet: de libertate informationis, 
de libertate artis, ut aiunt, atque de descriptione mali moralis. 

14. [De iure ad informationem deque libertate informationis~\. Nemo 
sane est qui neget hodiernae societatis progressiones et vinculorum inter hu- 
manae societatis sodales augmentum, perutilem, immo potius plerumque ne- 
cessariam, informationem reddidisse. Publica enim et tempestiva eventuum 
rerumque communicatione plenior et continua instructio singulis hominibus 
providetur, ita ut ad bonum commune efficaciter omnes conferre possint, sic- 
que pleniorem totius civilis societatis profectum tueantur. 10 

15. Inest ergo in societate humana ius ad informationem de omnibus 
quae singulis, vel coetibus, secundum uniuscuiusque condiciones, conveniant; 
huius tamen rectum iuris exercitium expostulat ut, iustitia et caritate sem- 
per servatis, in suo obiecto communicatio sit integra, scilicet ne substantia 
rei nuntiatae, in nuntiis seligendis vel supprimendis, mutiletur vel mutetur; 
sit etiam, in modo honesta et conveniens, scilicet sancte leges morales homi- 
nisque dignitatem servet, cum in nuntiis promendis tum in quaeritandis. 
Non omnis enim scientia prodest, caritas autem semper aedificat. 16 

16. [De Ubertate artis']. Continua artium technicarum progressio ac 
perfectio multum contulerunt sive ad veterum artificum opera aptanda et 

late divulganda, sive ad nova, novis adhibitis significandi rationibus, artifi- 
cia exprimenda. Hinc factum est ut controversiae in praesentiarum increbre- 
scerent de rationibus inter artis iura, ut aiunt, et legis moralis normas, quas 
alii aliter exhibere contendunt, secundum scilicet, tum de ethica tum de 
aesthetica disciplinis opiniones, saepe aberrantes, singulorum proprias. 

17. Primatu ordinis moralis nuper declarato, Patres Concilii necessarium 
ducunt, ad iura Dei animarumque tuenda, haec recolere: tum artifices in miris 
operibus effingendis et divulgandis tum receptores ea sibi comparantes iisque 
fruentes, cum homines permaneant, Christi gratia redempti, semper legis 
moralis imperio obstringi. 

18. Ea ergo libertate legitime utantur oportet quae est vera hominum 
libertas, qua scilicet omnes adhibeantur opes et cum ceteris communicentur 
quae ad virtutem humanaeque naturae perfectionem conferre possint. 17 Quid 
enim prodest homini si, ut pulcherrima quaeque huius saeculi adipiscatur, 
animae suae detrimentum patiatur? 1S Haec autem eo maius valent quo 
frequentiores imparatioresque erunt receptores quibus artis opera destinentur, 
insuper quo vehementior erit vis fascinatoria ipsius communicationis, deni- 
que quo minus materia communicata splendore verae artis refulgebit. 

19. [De tractatione mali moralis ]. Ad malum morale in argumentis ope 
communicationis socialis tractandis, tam ficticiis quam historicis quod atti- 
net, narratio culparum vel errorum humanorum potest sane inservire ad ho- 
minem penitius cognoscendum expior andumque, ad veri bonique magnifi- 
centiam manifestandam atque extollendam, opportunioribus ceterum effecti- 
bus dramaticis obtentis. 19 

20. Mali tamen narratio, descriptio vel repraesentatio, ne damnum po- 
tius quam utilitatem animis afferant, legibus moralibus subiaceant omnino 
oportet, eo vel magis cum agatur de rebus quae sibi debitam reverentiam exi- 
gant, vel quae hominem, originali labe vulneratum, facilius ad inordinatam 
libidinem incitent. Ne, ergo, ludicre, vel plus aequo in malo quis immoretur, 
neve hoc inhoneste tractet, scilicet sive flagitiosas res probando immo cele- 
brando, sive eas dolosis ac depravantibus ornatibus instruendo, sive eas illis 
praebendo quibus modica vel nulla sit facultas eadem recte intelligendi iisque 
obsistendi. Huc enim faciunt timendae Domini minae: Vae mundo a scan- 
dalis... Vae homini illi per quem scandalum venit . 20 

Canones 

I - Si quis dixerit usum instrumentorum communicationis socialis legi- 
bus moralibus non esse obnoxium, ita ut singulis hominibus, vel eorum coe- 
tibus, iis uti liceat, posthabitis Dei et proximorum iuribus, tam in propria 
agendi ratione, quam in eius contento exhibendo, et in adiunctis quibus ipsa 
communicatio perficiatur, a doctrina catholica est alienus. 

II - Si quis dixerit liberum exercitium iuris ad informationem vel pro- 
gressum ingenuarum artium exposcere ut quaevis nuntia scriptaque, quaevis 
imaginum vocumque species, quodvis genus spectaculorum, libere quaerantur, 

efficiantur et cuilibet divulgentur, licet veritati, religioni, bonis moribus, per- 
sonae humanae dignitati, rectae iuventutis institutioni, aut ceteris boni 
communis rationibus infensa, a doctrina catholica est alienus. 


NOTAE 

1 Cf. S. Thomas Aq., Summa Theologiae , I a -II ae , q. I a , a. 5, 7; q. II a et sqq.; 
Les Semaines Sociales, ibid. 

2 Cf. Litterae Encyclicae Pii XII Summi Pontificatus, die 20 oct. 1939, A.A.S., 
XXXI (1939), p. 423; Nuntius Radioph. Pii XII de conscientia christiana in iuve- 
nibus recte efformanda, A.A.S., XLIV (1952), p. 272; Litterae Encyclicae Pii XII 
Humani generis, Denz. 2306; S. Thomas Aq., Summa Theologiae, I a -II ae , q. XXIV, 
a. 4. 

3 Cf. S. Thomas Aq., Summa Theologiae, I a -II ae , q. XVIII, a. 2, 3 et 10. 

4 Cf. Matth. XXII, 37-39; « Quicumque autem totam legem servaverit, offen- 
dat autem in uno, factus est omnium reus » lac. II, 10. 

5 Cf. Vigilanti cura, ibid., pp. 255-256. 

0 Film ideale, ibid., pp. 504-505; Miranda prorsus, ibid., pp. 777-780, 782, 
804; Boni Pastoris, ibid., pp. 184 et 185. 

7 Cf. Matth. XII, 35; XV, 18. 

8 Cf. Vigilanti cura, ibid., pp. 255-256; Sermo Pii XII ad Moderatores Socie- 
tatis Radiophonicae Italiae, die 3 dec. 1944, Discorsi e Radiomessaggi, VI, pp. 211- 
213; I rapidi progressi, ibid., pp. 19-20; Nostra Patris, ibid., pp. 492-493. 

9 Cf. Film ideale, ibid., pp. 817-824; Sermo Pii XII ad diurnarios Helvetiae, 
die 14 apr. 1946, Discorsi e Radiomessaggi , VIII, p. 43. 

10 Cf. Miranda prorsus, ibid., p. 773. 

11 Cf. Instructio Pontificii Consilii rem cinematographicam moderantis ad Epi- 
scopos Italiae, die 1 iunii 1953. 

12 Cf. Film ideale, ibid., p. 507 et sqq. 

13 Cf. I rapidi progressi, ibid., pag. 20; Miranda prorsus, ibid., pp. 794, 801. 

14 Miranda prorsus, ibid., p. 770. 

10 Cf. Sermo Pii XII ad Conventum intern. scriptorum ephemeridum cathol., 
die 15 febr. 1950, A.A.S., XLII (1950), p. 256. 

16 I Cor. VIII, 1. 

17 Miranda prorsus, ibid., p. 773; cf. Sermo Pii XII de Beato Angelico, die 
20 apr. 1955, A.A.S., XLVII (1955), pp. 291-292; Sermo Pii XII ad censores 
ecclesiasticos librorum, die 13 febr. 1956, A.A.S., XLVIII (1956), pp. 133-134. 

18 Cf. Matth. XVI, 26. 

19 Cf. Film ideale, ibid., pp. 822-829. 

20 Matth. XVIII, 7. 

Caput III 

DE SINGULORUM CIVIUM ATQUE SAECULARIS POTESTATIS OFFICIIS 

1. [Partitio']. Ecclesia, ad instrumentorum communicationis socialis ma- 
teriam quod attinet, silentio praeterire nequit officia eorum omnium qui- 
bus facultas est in rectum usum ipsa intrumenta convertere. 

Quorum in numero imprimis recensentur omnes qui, in hac rerum parte, 
in publicas opiniones agere possunt; deinde receptores, parentes, praecepto- 
res, iique omnes qui ipsis instrumentis, ex suscepto munere, operam navant; 
denique auctoritas civilis: a quibus omnibus ordinis moralis in hac rerum 
parte instauratio navitatem postulat magnanimam atque consociatam. 1 

2. [De publicis opinionibus recte efformandis~\. Cum opiniones publicae 
— quae vim et efficaciam hodie exercent maximam in omnium ordinum ci- 
ves et in vitae sive privatae sive socialis magni ponderis proposita — potis- 
simum efformentur atque magis magisque increbrescant ex istorum instru- 
mentorum suasionibus, omnes societatis consortes suis iustitiae et caritatis 
officiis satisfaciant necesse est, operam navando ad ipsas opiniones, etiam 
ope istorum instrumentorum, recte efformandas atque pandendas. 2 Ideoque, 
et in hac parte sibi claras certasque rerum notitias comparent, sese ad re- 
ctum iudicium morale exerceant, idemque opportune et fortiter manifestent, 
omnibus adhibitis auxiliis quae iustae leges praebeant. Nec se a culpa vacuos 
iudicare audeant si, ob sui absentiam, mala in publicis opinionibus saepenu- 
mero invalescant. 

3. [De receptoribus ]. Procul dubio peculiaria officia obeunda sunt a re- 
ceptoribus: a lectoribus scilicet, a spectatoribus et ab auditoribus, qui infor- 
mationes et spectacula his instrumentis diffusa, personali ac libera electione, 
recipiunt. Recta autem electio expostulat ut ea omnia vitentur quae spiritalis 
detrimenti causa vel occasio fiant, ne alii per pravum exemplum in periculum 
inducantur, neve bonis communicationibus obstetur, malis vero faveatur: 
quod quidem plerumque fit pretium exhibitoribus solvendo, qui ob oecono- 
micas dumtaxat rationes haec instrumenta adhibeant. 3 

Inest ergo receptoribus grave officium sese tempestive certiores faciendi 
de sententiis his in rebus a competenti auctoritate latis, atque eisdem, secun- 
dum rectae conscientiae normas, fideliter obsequendi. 4 Vir enim prudens 
dirigit gressus suos, 5 qui vero amat periculum, in illo peribit . 6 

Curent ergo receptores ut suam conscientiam excitent atque instituant, 
ita ut inordinatis suasionibus facilius obsistant, bonis autem, quae virtute, 
scientia et arte praestant, plene faveant. 7 

4. [De iunioribus ac de iis quibus eorum cura committitur ]. Iuniores 
praesertim cohortandi sunt ad disciplinam et moderationem in usu horum 
instrumentorum, atque ad ea deligenda quae ipsorum captui conveniant; 
deinde studiose ducendi ut res visas, auditas, lectas penitius intellegant, de 
iis simul cum educatoribus disserant, ac rectum iudicium proferre ediscant. 8 

Huiusmodi autem perutile opus, rectam paedagogiam spectans, inter officia 
recensendum est parentum eorumque qui ipsorum vices gerunt, scilicet ma- 
gistrorum, institutorum, sacerdotum, quibus iuniorum cura committitur; qui 
omnes sollicitudinis suae uberem fructum consequentur si, quae alios tenen- 
tur docere, ipsi egregie calleant, et si in istorum instrumentorum usu, vir- 
tutis exemplo suae praecepta firment. 9 

5. [ De iis qui, ex suscepto munere, his instrumentis operam navant"]. At- 
tamen praecipuum morale officium in recto instrumentorum usu communi- 
cationis socialis respicit diurnarios, scriptores, scaenicorumque apparatuum 
artifices, actores, praebitores, diribitores, gestores et venditores, criticos ce- 
terosque qui harum communicationum auctores fiunt. Omnino enim patet 
qualem quantamque partem ii omnes sortiti sint in hodiernis hominum con- 
sortionibus, scilicet informando, incitando, totum immo humanum genus 
recte vel pessum ducendo. 10 

6. Eorum itaque erit, oeconomicas vel politicas, vel artis rationes ita 
moderari ut, Dei Regnum primum quaerentes, 11 bono communi humanaeque 
culturae simul prospiciant. 12 Quibus, arduis sane tamque sacris officiis ha- 
rum artium viri periti satisfacere nequibunt, nisi iidem prius rectam vitae 
humanae opinionem sibi efforment ac teneant, quae istis muneribus rite im- 
plendis eos ex intimo disponat. 13 Qui vero nomen dederint consociationibus 
ad suam professionem spectantibus, eas seligant quae legum moralium reve- 
rentiam in suae artis exercitio sibi imponant ac omnia incepta et pacta rei- 
ciant quae rectae conscientiae adversentur; ita civilis auctoritatis debitam 
vigilantiam salubriter praecurrent et virtutum iter sibi invicem planius red- 
dent. 14 

7. [De auctoritate civili ]. Ex doctrina christiana de origine et natura 
auctoritatis civilis, postulatur ut etiam ipsa in hac re, ; peculiaribus, officiis 
obstringatur, ratione boni communis, cui haec instrumenta ordinantur. 1,5 
Eius enim, pro suo munere, est informationis veram libertatem, qua hodierna 
societas ad sui profectum omnino eget, defendere atque tutari; religionem, 
culturam, artes fovere, ut crescant et augeantur; receptoribus, ut suis legiti- 
mis iuribus libere frui possint, patrocinari. 

8. Praeterea civilis potestas definitum atque in dies amplius obtinet offi- 
cium optima quaeque communicationis socialis incepta augendi, 16 praesertim 
vero ea quae, licet necessaria vel maxime utilia uti sunt quae iuventae con- 
veniant — a mercenariis quidem negliguntur, dum ab aliis, qui boni, veri pul- 
chrique incrementum sibi proponerent, suscipi nequeunt nisi a publica aucto- 
ritate suppeditentur. 

9. Denique eadem publica potestas gravissimo tenetur officio 17 horum 
instrumentorum disciplinae, per iustas leges, vigilanter consulendi, ne ex 
eorum pravo usu gravia discrimina publicis moribus et societatis progressui 
obveniant; nec licet asserere per hanc vigilem curam iniuste singulorum com- 
primi libertatem, 18 si saecularis potestas debita severitate compescat negotia 
ad morum integritatem evertendam — saepenumero studiose ordinata atque 

mercatorio apparatu instructa — , praesertim si ad iuniorum aut incultorum 
hominum morale praesidium vigilantia exerceatur, et si validae deficiant cau- 
tiones ex parte eorum qui, ex suscepto munere, haec instrumenta adhibent. 

Canones 

I - Si quis dixerit omnes homines in conscientia non obligari ut ex prelii 
foliis atque spectaculis ea solummodo seligant quae moraliter bona sunt, ea 
vero quae moribus adversantur respuant, a doctrina catholica est omnino 
alienus. 

II - Si quis dixerit eos qui, suscepto munere, instrumentis communica- 
tionis socialis operam navant ad leges morales conformari non posse aut 
non debere, a doctrina catholica est omnino alienus. 

III - Si quis dixerit non esse auctoritatis civilis officium publicos mores 
et legitimam libertatem in usu instrumentorum communicationis socialis 
tuendi atque fovendi atque ipsis instrumentis per iustas leges efficaciter con- 
sulendi, a doctrina catholica est omnino alienus. 

NOTAE 

1 Cf. Sermo Pii XII ad Urbis puellas, die 12 maii 1946, Discorsi e Radiomes- 
saggi, VIII, p. 77 et sqq.; Miranda prorsus , ibid., pp. 775-776. 

2 Cf. Sermo Pii XII ad III Conventum preli catholici internationalem, die 
18 febr. 1950, Discorsi e Radiomessaggi, XI, pp. 365-372. 

3 Cf. Miranda prorsus, ibid., pp. 787-788;. Nuntius Officii ab Ecclesiae publicis 
negotiis ad Officium Catholicum Internationale de re cinematographica, die 6 iun. 
1958, UOss. Rom., die 18 iun. 1958. 

4 Cf. Miranda prorsus, ibid., pp. 787, 795-796, 803; Nuntius Officii ab Ec- 
clesiae publicis negotiis ad Officium Catholicum Internationale de re cinematogra- 
phica, die 10 iun. 1954, UOss. Rom., 21-22 iun. 1954. 

5 Prov. XV, 21. 

6 Eccli. III, 27. : 

7 Cf. Miranda prorsus, ibid., pp. 780-781, 786. 

8 Cf. Miranda prorsus, ibid., pp. 780-782, 791, 802-803; Pii XI Litterae Ency- 
clicae Casti connubii, die 31 dec. 1930, A.A.S., XXII (1930), p. 556. 

9 Cf. Divini Illius Magistri, ibid., pp. 81-82; Miranda prorsus, ibid., pp. 803- 

804. - , \ ,.y : ■ V 

10 Cf. Miranda prorsus, ibid., pp. 787-791; Sermo Pii XII ad editores, die 
10 dec. 1950, Discorsi e Radiomessaggi, XII, p. 357. 

11 Cf. Lc. XII, 31. 

12 Cf. Miranda prorsus, ibid., pp. 779, 789-790. 

13 Cf. Miranda prorsus, ibid., pp. 791-792. ' " ' r 

14 Cf. Miranda prorsus, ibid., p. 775. . , , • ■■ ■■■ ■ 

15 Cf.- Miranda prorsus, -ibid., pp. 775-776, 792, 798-799. . : 

16 Cf. Miranda prorsus, ibid., pp. 773-774; Mater et Magistra, ibid., A.A.S., 
LUI (1961), pp. 415-419. 

17 Cf. Mater et Magistra, ibid., pp. 429-430; Miranda prorsus, ibid., p. 775. 

18 Miranda prorsus, ibid., p. 775. 

2) RELATIO EXC.MI P. D. MARTINI IOANNIS 0’CONNOR 
ARCHIEPISCOPI TIT. LAODICENI IN SYRIA 
PRAESIDIS SECRETARIATUS DE SCRIPTIS PRELO EDENDIS 
ET DE SPECTACULIS MODERANDIS 

Eminentissimi, Excellentissimi et Reverendissimi Patres: 

Argumentum, de quo in hodierna sessione a me vobis relatio exhi- 
benda est, materiam complectitur, quae numquam in prioribus Con- 
ciliis Oecumenicis pertractata est. Immo ne Codex quidem luris Cano- 
nici hanc materiam tractat. Agitur autem de re quae in hodiernis tem- 
poris adiunctis summi momenti est ad animarum salutem quod attinet, 
scilicet ad legem quae in Ecclesia suprema est. 

Rei momentum. 

Neminem fugit novus idemque admirandus prorsus ordo, qui no- 
stris occurrit oculis, nempe diffusio instrumentorum communicationis 
socialis, quae totam fere vitam socialem affecit. 

Quo res magis pateat, liceat mihi recens rationarium seu « statisti- 
cam » referre. 

Praeter octo millia (8.000) ephemeridum, quae quotidie ad bis mil- 
lies centena et nonagena millia (290 milioni di copie) exemplarium im- 
primuntur, adiungenda sunt viginti duo millia (22.000) foliorum non- 
quotidianorum quae etiam ad bis millies centena millia exemplarium 
(200 milioni di copie) in vulgus eduntur. 

Praeterea auditoria ad centies septuagies millia in toto orbe pro 
spectaculis cinematographicis erecta sunt, quae quotannis frequentan- 
tur ab octodecies millies millenis millium spectatorum (18 miliardi di 
spettatori) id est a tota orbis multitudine septies multiplicata. 

Stationes vero radiophonicae sex millia (6.000) publico destinan- 
tur, quarum transmissiones excipiunt quadrigenties millena millium in- 
strumentorum radiophonicorum (400 milioni di ricevitori) in quavis tel- 
luris parte; insuper habentur hodie fere mille stationes televisificae, quae 
imagines propagant ope centies ac vicies millies millium scriniorum te- 
levisificorum vulgo televisorum (120 milioni di televisori). 

Hi obstupefacientes numeri in annos augentur, tum ob vitae oeco- 
nomicae incrementa, tum etiam ob nova technica inventa; quo fit ut 
intra paucos annos — et forsitan intra paucos menses — transmissiones 
televisificae per artificiales satellites in universo orbe excipiantur. 

Ex hac rerum condicione, novissima ac praepollens negotiosa in- 
dustria orta est, quae gravissimas proponit quaestiones ad rem oecono- 
micam, artificam, socialem et politicam spectantes; immo ex hac rerum 

novarum provincia succrevit internationalis competitio in qua invicem 
opponuntur, magno rerum apparatu, aperte vel etiam occulte, utilitates, 
culturae, « ideologiae ». . v 

Haec instrumenta opinionem publicam efformant atque in animos 
dominantur. Huiusmodi enim instrumenta communicant spectacula, 
oblectamenta, notitias; haec autem communicando, pedetentim inter in- 
numeras multitudines diffundunt atque spargunt imagines, doctrinas, 
persuasiones, quibus homines singuli vitam propriam conformant et di- 
rigunt; quo fit ut etiam mores et sociales consuetudines paulatim fle- 
ctantur et fingantur. Quae cum ita sint, instrumenta communicationis 
socialis quotidie animis alimentum praebent quod eo fortius afficit quo 
imparatior et rudior hominum condicio et educatio est. Sufficiat obiter 
id recolere, quod nempe in multis regionibus pueri et iuvenes plus tem- 
poris scriniis televisificis vel spectaculis cinematographicis concedunt 
quam ipsi scholae. 

Hae autem sufficere videntur ad momentum instrumentorum com- 
municationis socialis pro futura sorte humanae societatis ostendendum. 

Argumenti difficultas. 

Exinde patet etiam quam ardua quaestio proposita sit nostro Secre- 
tariatui qui consilia ac vota colligere debuit Patribus Concilii deferenda, 
in tam ingenti, ac implicata rerum materia, spectatis diversarum regio- 
num condicionibus. 

Quod autem ad cinematographeum, ad radiophoniam, ad televisio- 
nem attinet, praeclara iam exstant documenta Summorum Pontificum 
in quibus non solum doctrina traditur, verum etiam ordinatio quaedam 
iuridica condita est in linea nationali et internationali una cum pecu- 
liari Officio in Curia Romana. Fatendum tamen est haec incepta in pri- 
mordiis esse. 

Quod ad prelum attinet ubique adhuc desiderantur principia do- 
ctrinae et fundamentales structurae ad apostolatum exercendum. 

Nostro Secretariatui consociatam operam dederunt septemdecim Ar- 
chiepiscopi et Episcopi, septemdecim Sacerdotes saeculares atque quat- 
tuordecim Sacerdotes religiosi qui ad viginti tres diversas totius orbis 
regiones pertinent; qui omnes gravia munera in suis nationibus . in hac 
rerum parte expleverunt, immo fere omnes competentibus Commissio- 
nibus Episcopalibus vel nationalibus Officiis praefuerunt vel in suis 
terris huius difficilis apostolatus praecursores habendi sunt. 

Eorum peritiae, zelo et impigrae sollicitudini debetur si post duo- 
deviginti menses laboris, huic Supremae Commissioni Praeparatoriae 
hoc schema Constitutionis nunc exhiberi potest. 

Hoc schema compendiose doctrinam atque praecepta complectitur, 



510 


SESSIO V - ACTA 


quae a Concilio Oecumenico in hac rerum parte expectari videntur ad 
vitam pastoralem Ecclesiae novis necessitatibus aptandam. 

Fere ubique terrarum pravus usus horum instrumentorum pertur- 
bant mores et mentes. Ideo omnes bonae voluntatis homines qui prae- 
senti rerum condicione opprimuntur et anguntur, ab Ecclesia lucem et 
normas agendi expectant. 

Methodus in operis Secretariatus explendis. 

In sui officii partibus explendis, Secretariatus noster munus, a Motu 
proprio « Superno Dei nutu» sibi concreditum, stricte prosecutus est, 
investigandi scilicet circa sola instrumenta hodierna communicationis 
socialis, et quidem ratione habita doctrinae, apostolatus et disciplinae . 1 

Methodo inductiva procedens, noster Secretariatus omnia et singula 
variarum regionum totius orbis technica opera, culturae incepta,, aposto- 
latus navitates consideravit ac perpendit. In schemate tamen redigendo 
illa tantum argumenta retinuit quae necessitatibus totius Ecclesiae si- 
mul responderent, ita ut Concilio Oecumenico graviora tantum subiice- 
rentur. • ••• *• . ■ ... . 

Deinde Secretariatus noster, cum probe noverit quam multa quan- 
taque essent argumenta a Concilio examinanda, lineamenta sui schema- 
tis circumscripsit, singulas partes pluries (usque ad septemdecies!) redi- 
gendo, usquedum in unicum corpus materia universa ordinaretur sub 
titulo: Schema Constitutionis de instrumentis diffusionis seu commu- 
nicationis socialis, 

Quod quidem schema in duas partes dividitur: quarum altera gene- 
ralis est et de omnibus instrumentis communicationis socialis in univer- 
sum sumptis agit; altera vero peculiaris, considerat singillatim quaeidam 
praecipua instrumenta propter eorum uniuscuiusque novitatem et prop- 
ter singularum efficacitatem quam in populum exercent. 

Praeterea Membris nostri Secretariatus opportunum visum est ap- 
parare textum secundum formam consuetam, ut Patribus Concilii faci- 
lius redderetur munus examinandi, deliberandi, statuendi. 

Totum schema ab omnibus Secretariatus Membris approbatum est 
unanimi suffragio, post Consultorum consensionem. Tres tantum colle- 
gae aliquid exceperunt circa formam. 

Pariter una voce omnes Sodales et Consultores Secretariatus , enixe 
hoc supremum Consilium Praeparatorium rogant, et per idem Consi- 
lium, Summum Pontificem humiliter ac devote adpreeantur, ut in Vati- 


' 1 «Secretariatus pariter instituitur quaestionibus omnibus expediendis quae, 
cum hodiernis vulgandarum sententiarum rationibus quoquo modo connectuntur » 
{A.A.S., 52, 1960, pag. 436). ... , ,, 

cano Concilio inter urgentior a negotia tractanda, praesens argumentum 
de instrumentis communicationis socialis numeretur. Etenim solum apta 
doctrinae expositio et consentanea praecepta, ab altissima Sede Eccle- 
siae Docentis lata, poterunt in Ecclesia elicere vires, ex quibus instituta 
inceptaque efflorescant quae tam arduam difficilemque provinciam, vitae 
et educationi christianae insidiantem, convertat in sociam virtutis et 
Evangelii ministram. 

Dum per celerrimum telluris demographicum incrementum bis mil- 
lies millena millium hominum (2 miliardi) luce Evangelii privantur, non 
est dubitandum quin ipsa divina Providentia prae manibus nostris haec 
instrumenta communicationis socialis posuerit, ut iis utamur ad salutis 
nuntium omni creaturae aptius perferendum. 

Pars I - Titulus I. De « Prooemio » et « De Ecclesiae doctrina ». 

Schematis examen nunc incipiendo, puto « Prooemium », nulla ege- 
re introductione. 

Titulus autem primus: « De Ecclesiae doctrina », ceteris longior est 
propter momentum atque implicationem materiae, quae numquam, usque 
adhuc, in unum organicum corpus, redacta est. 

A nonnullis enim Episcopis postulatum est ut Doctrina Ecclesiae 
de hac re ad amussim illustraretur, et Summus Pontifex, inter quae- 
stiones nostro Secretariatui commissas, hanc primam ac praecipuam po- 
suit: « Proponatur et illustretur Ecclesiae doctrina de scriptis prelo eden- 
dis et de spectaculis moderandis ». 

Criteria in redae tione adhibita. uv- ;; 

In redigendis capitibus istius tituli: « De Ecclesiae Doctrina », hic 
Secretariatus omnino vitare studuit omnia quae contentionem vel dispu- 
tationem saperent; immo studuit positive exponere sanam Ecclesiae do- 
ctrinam, documentis Magisterii illustratam, modo consentaneo hominum 
nostri temporis cogitandi formae. . > 

" Praeterea, • in exponenda Ecclesiae doctrina, maxime exquisitum est 
ut singula capita non solum praesentibus necessitatibus plane respon- 
derent, sed etiam faciliorem fecundior emque redderent publicae opinio- 
nis et singulorum hominum in hac re christianam institutionem. 

Igitur in fine capitum, addita sunt doctrinae summaria seu canones, 
non tamen modo condemnatorio, sed magis declaratorio expressa. 

Tituli partitio. ,• 

: Titulus « De Ecclesiae Doctrina » introductione necnon tribus capi- 
tibus constat. : 'A; :,. 

Caput primum: «De ture et officio Ecclesiae» duplex munus Ec- 

clesiae esse demonstrat atque declarat, scilicet diiudicandi inter bonum 
et pravum usum instrumentorum communicationis socialis atque flecten- 
di eadem instrumenta ad animarum salutem. 

Caput secundum: « De ordine morali obiectivo servando » primatum 
ordinis moralis vindicat in iudicio ferendo circa res ad instrumenta com- 
municationis socialis pertinentes. 

Cum autem plerique errores quoad usum instrumentorum commu- 
nicationis socialis e falsis opinionibus circa libertatem sic dictam infor- 
mationis, circa « libertatem artis » ac circa descriptionem mali moralis 
profluant, haec tria argumenta, in hoc secundo capite explicantur. 

Caput tertium: « De singulorum civium atque saecularis potestatis 
officiis » viam sternit ad erudiendos atque instituendos omnes sociales 
ordines qui, cum opinionem publicam efformando, tum instrumenta com- 
municationis socialis recipiendo vel efficiendo, ipsa instrumenta in me- 
lius vertere valent ac debent. 

Peculiari cura exposita est doctrina de officiis civilis auctoritatis, ra- 
tione habita propensionis hominum nostrae aetatis qui fastidiose, etiam 
plus iusto, tolerant auctoritatis civilis in hac rerum parte interventum. 


3) ANIMADVERSIONES SODALIUM 

Card. Leger: Prooemium. Antequam votum meum exprimam de 
ipso prooemio, mihi permittatur humiliter formulare iudicium generale 
de omnibus schematibus propositis in hac materia de instrumentis dif- 
fusionis et forsan Spiritus Dei non sum oraculum, sed mentem meam 
libere et confidenter pandam. 

Salvo meliori iudicio, opinor quod, excepto capite quod mirabiliter 
tractat de prelo et quod ut exemplare uti posset pro redactione aliorum, 
omnia schemata funditus recognoscenda sunt. 

Hae sunt rationes huius voti generalis: 

1) Schemata illa perfusius elaborata sunt : Multiplicantur repetitio- 
nes et considerationes particulares quae, etsi cum subiecto disputato con- 
nexae, non a Concilio faciendae sunt. 

2) Inspiratio theologica illorum schematum saepe debilis est. Prae- 
sertim in schemate de « Ecclesiae doctrina », pertritae generalitates diffu- 
se et negative exponuntur; loca communia repetuntur; et considerationes 
theologicae quae subiectum tam concretum apte cingerent, rarius inve- 
niuntur. Videtur quod in illis schematibus, deficit cognitio experimentalis 
instrumentorum de quibus agitur. Et tunc doctrina moralis non exurgit 
ex fine proprio ipsarum rerum. Ratio non sufficienter habetur de finalitati- 

bus propriis instrumentorum diffusionis; neque sufficienter ostenditur 
quomodo natura ipsa illorum instrumentorum hominem ducit ad suam 
perfectionem et beatitudinem. Non satis perpenduntur necessitates ho- 
minis et societatis humanae qui illis instrumentis utuntur. Studium su- 
perficiale ducere potest ad quoddam moralismum. 

3) Praevalet mens iuridica ubi sperabatur mens pastoralis. Deficit 
• enim modus proprius secundum quem Ecclesia appropinquare et tra- 
ctare debet subiectum quod, natura sua, non est supernaturale, sed 
quod primo intra profanas realitates societatis humanae invenitur. Se- 
cundum textum illorum schematum; videtur quod primaria praeoccupa- 
tio Ecclesiae est semetipsam considerare et instrumenta diffusionis ac- 
commodare suae missioni veritates supernaturales propagandi et malum 
extirpandi. Quod non est secundum veram pastoralem sollicitudinem 
Ecclesiae. 

4) Habetur tonus seu modus loquendi qui non convenit Ecclesiae 
vigesimi saeculi. 

Timeo quod modus diffusus et saepius negativus tractandi de in- 
strumentis communicationis, parvae inspirationis erit pro actione com- 
petente et lucida catholicorum. Timeo etiam quod doctrina Ecclesiae 
taliter exposita nullo modo audietur a multis non-catholicis qui, tamen, 
particulariter in tali materia, lucem, sollicitudinem et incitamentum Ec- 
clesiae exspectant. Credo quod verus modus loquendi hominibus nostri 
temporis est ille qui invenitur in littera Encyclica Mater et Magistra. 

-V * * 

Tamen forsan iudicium generale supra expositum non erit secundum 
opinionem maioris partis membrorum huius Commissionis. Ideo pro 
unoquoque schemate, multas modificationes particulares proponam. 

In paragrapho 2, simplicius exponatur obiectum immediatum in- 
strumentorum diffusionis; dicatur quod est diversas manifestationes vi- 
tae humanae communicare (acta mere quotidiana, opiniones hominum, 
variae civilisationes et culturae, realitates ordinis naturalis et superna- 
turalis). 

In paragrapho 3 sapiens est et secundum realismum Ecclesiae revo- 
care infirmitatem humanam et vulnus peccati. Tamen etiam si peccatum, 
in se, est « contra divini Conditoris consilium et in sui iacturam », mihi 
videtur quod hic non est locus illas cogitationes theologicas affirmare. 
Potius vocandi sunt homines, secundum verba eorum auditui accom- 
modata, ad instrumenta diffusionis utenda pro servitio et commodo so- 
cietatis humanae et cum reverentia pro persona humana. Propono ut in 

linea decima quinta eiusdem paragraphi verbo « pravo » substituatur 
« inordinato » quod minus praeiudicat de intentione hominum. 

In paragrapho quinta (sicut et in aliis paragraphis) interesse Eccle- 
siae nimis limitatur ad populum christianum. Memorare debemus quod 
declarationes Concilii non a solis catholicis audientur sed etiam ab om- 
nibus quibuscumque hominibus. V. g. propono quod sic modificen- 
tur ea quae a linea quarta habentur: « quae spectent ad rectam institu- 
tionem, ad felicem vitam et ad morum renovationem familiae humanae, 
ad christianae vitae incrementum... ». 

Similiter propono ut, in paragrapho sexta ordo rerum invertatur. 
Exprimetur primo interesse pro omnibus hominibus et postea dicetur 
quod non mirandum est quod Ecclesia sollicitudinem particularem ha- 
beat pro filiis suis. 

Denique propono ut appellatio « instrumenta diffusionis seu com- 
municationis socialis » quae inscribitur super tegmen schematis etiam 
appareat in prima paragrapho schematis. 

Verbum « diffusio » necessarium est ad illa instrumenta distinguenda 
ab illis quae sunt mere communicationis sicuti omnia vehicula. 

De Ecclesiae doctrina. 

Sicut iam dixi in voto meo generali: non placet. 

Tamen hae sunt particulares animadversiones meae: 

In introductione, propono dicendum quod scopus expositionis do- 
ctrinae Ecclesiae est etiam illuminatio seu formatio opinionis mundialis 
in hac materia. Et propono ut in linea 7 supprimatur verbum « moralis », 
quod nihil addit. 

In paragrapho 1 propono ut indicetur consequentia naturalis regi- 
minis Ecclesiae pro hominibus. Dicatur: « ex munere... concredito do- 
cendi omnes homines, eosque ad perfectiorem vitam in hoc saeculo et 
ad pascua salutis secure ducendi ». 

Reducantur ad unum paragraphi 3, 4, 5, de ratione agendi Ecclesiae. 
Facta recordata in illis paragraphis nihil addunt ad doctrinam Ecclesiae. 
Quaedam ex factis historicis, quamvis legitimari possint, ansam prae- 
bent controversiae. Inopportunum est textum praesentare qui iustifi- 
cationem sapit. 

In paragrapho 9 supprimantur exempla data de pelliculis et de 
ephemeridibus. Problema de lege Indicis seu de interdictione librorum 
hic non expresse ponitur. Tamen mea opinio est quod, etiam si non 
dubitatur de iure interdicendi, valde dubitatur de opportunitate illo 
iure utendi. Tunc ad quid proclamatio illius iuris? Sufficit dicere quod 

ius Ecclesiae docendi et moderandi respicit etiam particulares deter- 
minationes circa horum instrumentorum usum et contentum. 

Caput I : 

Mihi videtur quod paragraphus 10 non est conclusio secundum po- 
sitivam sollicitudinem Ecclesiae. In schemate invitantur homines et par- 
ticulariter catholici, ad ius Ecclesiae tuendum. Potius hortentur catholici 
ad responsabilitates capiendas ita ut contributio Ecclesiae in hac ma- 
teria humanitati affertur. Et etiam invitentur omnes homines bonae vo- 
luntatis ad illam contributionem libenter recipiendam. Sic sollicitudo 
pastoralis Ecclesiae magis affirmaretur et non esset mere defensiva. 

Canones qui in fine capitis formulantur mihi non placent. Nihil di- 
cunt quod iam non inveniebatur in aliis paragraphis schematis. Sunt 
formulationes negativae et mihi videntur omnino inopportuni. Canones 
formulare in hac materia pertinet ad schemata proprie doctrinalia. 

Caput II: 

Necessarium est affirmare principia de ordine morali, sed saepe fit 
quod, explicationes in textu datae de illis principiis generalibus sunt 
nimis extensae. Propono quod paragraphi prima et secunda in unum, 
sequenti modo, reducantur. 

Supprimantur ultima sententia paragraphi primae et sex ultimae 
lineae paragraphi secundae a verbis « itemque principia... ». 

Sunt aliquae prolixae et tam particulares affirmationes, quae potius 
pertinent ad commentaria theologorum quam ad Concilii declarationes. 
Ob illam rationem, propono suppressionem paragraphi quartae; item 
propono abbreviationem paragraphi quintae, quae descriptiones inuti- 
liter multiplicat, ad duo solummodo dicenda: ingens numerum homi- 
num qui attinguntur ab instrumentis diffusionis et quidem modo inten- 
sivo. Paragraphus sexta incidentiam moralem tantummodo negativam 
indicat quoad rationem agendi instrumentorum diffusionis. Potius ab- 
brevietur illa negativa paragraphus. 

Item abbrevientur et modificentur paragraphi 8 et 9. Ad quid enim, 
in textu Conciliari, descriptio, sub aspectu morali, perlonga data? Me- 
lius est obiectivam et actualem enumerationem dare contenti, quod 
possibiliter communicatur ope instrumentorum diffusionis et postea, ali- 
quibus verbis, influxum bonum vel malum indicare super homines. 

In paragrapho 10 affirmetur diversitas potiusquam gradus responsa- 
bilitatum effectorum, substituendo verbum « diversa » verbo « maiora » 
et verba « maxime autem » pro verbo « item ». Et sic mutetur ultima 
sententia: « item si res efficiantur vel vulgentur a religioso vel a profa- 

no instituto aut persona ». Unumquodque enim maius esse potest, sub 
diverso aspectu. 

In paragrapho 11 supprimatur ultima sententia, quae vere super- 
flua est. 

Paragraphus 14 et 15 bene tractant de iure et libertate informa- 
tionis. Propono ut, praeter ius ad informationem de omnibus, notetur 
necessitatem statuendi hierarchiam secundum momentum obiectivum, 
inter varias informationes. 

Supprimetur ultima sententia paragraphi 15, quae superflua est. 

Non mihi placent paragraphi de libertate artis. 

Primo dicam quod quaestio, de qua hic agitur, praesentari debet 
ut subiectum realium et difficilium problematum potiusquam ut mate- 
ria merae controversiae, quae aliquibus principiis generalibus facile 
dirimetur. Non agitur solummodo de quibusdam « aberrationibus », 
ubi iura artis defenduntur contra iura legis moralis. Opinor quod agitur 
de problemate cuius homines bonae voluntatis et etiam catholici difficil- 
lime solutiones inveniunt. 

Activitas artistica est activitas humana, in se primo consideranda, 
si volumus obiective et positive tractare de eius moralitate. Est huma- 
num phaenomenon quod immediatos et proprios fines habet observan- 
dos. Prima animadversio moralis facienda ab Ecclesia, quae semper 
protector artium fuit, est positiva, i. e. quod talenta hominibus a Deo 
data debent fructum facere, quia hoc est secundum divinam ordinatio- 
nem. Non sola diffidentia manifestetur, sed consideretur et foveatur 
ab Ecclesia bonum ab activitate artistica exiturum. Propono ergo quod 
totaliter reficiantur in hoc sensu paragraphi de libertate artis. 

Item reficiantur paragraphi de « tractatione mali moralis ». 

Etenim, hoc problema superficialiter exponitur; v. g. nil dicitur de 
distinctione facienda inter malum in opere artistica et in aliis mediis 
tractatum. Multae quaestiones nullum responsum habent. Non inve- 
niuntur considerationes positivae. 

Ob easdem rationes ac superius allatas, canones non mihi placent. 
Caput III : 

Paragraphus 2 maiore claritate indiget: confuse enim tractatur de 
influxu exercendo per et super instrumenta. Ultima sententia melioris 
inspirationis esset pro christianis si diceretur quod ad plenam maturi- 
tatem christianam non pervenerunt qui, ob sui absentiam, mala in pu- 
blicis opinionibus invalescere fecerunt. 

In paragrapho 3, primo exprimantur elementa positiva electionis 
iudiciosae et maturae. Invitentur christiani ad conscientiam propriam 

formandam, adiuvantibus sententiis a competenti auctoritate latis. Saepe 
enim fit ut, pro multis communicationibus per instrumenta diffusionis 
receptis, individuus suo proprio iudicio relinquatur, quia sententia non 
datur vel quia sententiae officiose datae sunt inter se dissidentes. 

In paragrapho 4 expressius optetur ut schola iuvenibus initiationem 
det valoribus positivis instrumentorum diffusionis. 

Videtur, ob expressionem « Dei Regnum primum quaerentes », 
quod paragraphus 6 ad solos christianos destinetur! 

Expresse notetur quod bona voluntas incompetentiam supplere ne- 
quit. 

Proponitur in textu selectio consociationum particularium. Oppor- 
tunius tamen esset invitare hos viros ad inspirandam tuitionem omnium 
iurium et omnium valorum in consociationibus iam existentibus. 

De auctoritate civili bene tractant paragraphi 7 et 8. Tamen for- 
mulatio paragraphi 8 mihi videtur periculosa. Propositus interventus 
potestatis civilis non valet nec opportunus est pro omnibus instrumentis 
diffusionis. V. g. periculosum esset si publica auctoritas suppeditaret 
sumptibus inceptorum in provincia preli; nec ab experientia, videtur ne- 
cessarium. Potius proponatur formula minus praefinita, quo a potestate 
civili faveatur et tueatur bonum commune. 

In paragrapho 9, loco ultimae sententiae (lineae 5-14), dentur, pro 
auctoritate civili, normae vigilantiae, prudentiae et etiam reverentiae 
erga conscientias. Dicatur etiam quantum periculosa est, pro statu, huius 
officii adimpletio. 

Ob easdem rationes ac superius allatas, propono suppressionem ca- 
nonum. 

Card. Spellman: Prooemium. 

Recte et iuste quaestiones de communicationis socialis instrumentis 
hac in Sancta Synodo Vaticana II tractantur. Nullus est homo recta 
mente praeditus, qui non agnoscit momentum non parvum quod haec 
instrumenta habent tum ad vitam singulorum hominum spiritualem tum 
ad vitam omnium populorum socialem et nationalem et internationalem. 
Usus horum instrumentorum influxum maximum vel pro bono vel pro 
malo nunc habent et in futuro magis magisque habebunt. Multiplices 
preli formae, cinematographeum, televisio, radiophonia et alia huius- 
modi, nostris diebus propter technicae artis inventa cotidie progressum 
faciunt et suum influxum amplificant. Iam a tempore Pii PP. XI, imm. 
rec., Summi Pontifices et Episcopi ubique terrarum quaestiones de usu 
horum communicationis socialis instrumentorum frequenter tractave- 
runt. In suo Motu Proprio Boni Pastoris Ioannis PP. XXIII, f. r., locu- 

tus est de Decessore Suo Pio Papa XII « qui gravibus editis Encyclicis 
Litteris sermonibusque habitis, non semel christifideles omnesque recta 
mente praeditos homines de haud levi monuit officio, quo obligarentur, 
ut mirandis hisce technicae artis inventis uterentur secundum providen- 
tis Dei consilium atque modo dignitate hominis congruente, cui perfi- 
ciendo oportere illa deservire ». 

Placet huius schematis prooemium in quantum bene exponit ratio- 
nes quibus Ecclesiae intersint haec instrumenta. Haec Sancta Synodus 
non potest praeterire damna quae ex horum instrumentorum pravo usu 
orta vel oritura sunt. Bonum est, tamen, dare rationes imprimis positi- 
vas propter quas quaestiones his de rebus Concilio Oecumenico subiicien- 
dae sunt. Ergo, bene dixit Prooemium quando primo loco « profitetur haec 
instrumenta optima esse subsidia humano generi praebita, cum multum 
conferant, si recte adhibeantur, ad excolendos singulos homines, atque 
ad humanam societatem mentis cultu animique virtute locupletandam, 
immo vero ad Dei regnum propagandum et firmandum », et tantum 
secundo loco mentionem facit de periculis ex eorum pravo usu possi- 
bilibus. 

Ad finem huius prooemii invenitur invitatio omnibus bonae volun- 
tatis hominibus. Experientia Episcoporum in Foederatis Americae Sep- 
tentrionalis Civitatibus docet homines cordatos et catholicos et acatho- 
licos collaborare posse et debere ut nova haec inventa in hominum uti- 
litatem et in societatis bonum unice flectant. Sperandum est hanc invi- 
tationem, sicut semen in terram bonam cadens, fructum centuplum alla- 
turam esse. 


Titulus I: De Ecclesiae doctrina. 

Sicut in declaratione dicitur, Ecclesiae doctrina de rebus ad instru- 
menta communicationis socialis spectantibus iam saepius in Magisterii 
ecclesiastici documentis per partes exhibita est. Procul dubio, Concilium 
Oecumenicum hanc doctrinam oportet in unum colligere et omnibus ho- 
minibus cordatis clare, breviter sed plane exponere. 

Quoad doctrinam hoc in titulo schematis expositam non est dispu- 
tandum. Ius et munus Ecclesiae erga communicationis socialis instru- 
menta proficiscuntur ex natura ipsius Ecclesiae a Christo fundatae. Ex 
Sacris Litteris necnon ex perpetua Ecclesiae agendi ratione et ecclesia- 
stici magisterii testimoniis in Capite Primo huius Tituli, principia do- 
ctrinalia quae universa communicationis socialis instrumenta respiciunt, 
recte deducunutr. In capite secundo, nempe « De Ordine Morali Obie- 
ctivo Servando », dantur principia moralia quae necessaria sunt ad re- 

ctum iudicium ferendum in implicatis quaestionibus moralibus ex usu 
instrumentorum communicationis socialis ortis vel ori turis. Quaestiones 
de iure ad informationem, de libertate artis et de tractatione mali mora- 
lis, hodie maxime agitatae, in quovis tempore et ex usu cuiusvis com- 
municationis socialis instrumenti oriri possunt. Ergo, hoc Concilium 
Oecumenicum oportet tractare de principiis ad solutionem harum quae- 
stionum necessariis. Hoc in capite dux tutus et securus contra errores et 
opiniones periculosas providenter pro hodie et pro semper praebetur. 
Caput tertium, huius tituli officia his in rebus singulorum civium atque 
saecularis potestatis bene exponit. 

Quoad formam, tamen, hoc schema constitutionis minus felix est. 
Per totum hunc titulum adhibentur formulae negativae: videlicet, « si 
quis dixerit ... a doctrina catholica est alienus ». Hae formulae non pla- 
cent. Hodie, instrumenta diffusionis notitiarum publicarum iam ita pro- 
gressa sunt ut fere statim post decretorum huius Sanctae Synodi pro- 
mulgationem milia milium hominum ubique terrarum lecturi vel audituri 
essent ipsissima decretorum verba. Pro Catholicis, qui auscultabunt ver- 
ba Patrum Concilii uti filii auscultantes verba Sanctae Matris, formulae 
negativae et nimis iuridicae non sunt necessariae. Hae formulae in um- 
bra ponere possunt obligationes imprimis positivas omnium Catholico- 
rum ut studeant nova haec inventa in hominum utilitatem et in socie- 
tatis bonum unice flectere. Contra usum huius modi formularum, adest 
alia ratio, etiam maioris ponderis. In prooemio huius schematis con- 
stitutionis, sapienter includitur invitatio omnibus bonae voluntatis ho- 
minibus. Procul dubio, plures homines cordati non-Catholici legent 
hanc constitutionem cum spe et exspectatione inveniendi in verbis Pa- 
trum Concilii principia positiva et normas morales de usu instrumen- 
torum communicationis socialis. Nulla omnino est ratio uti terminolo- 
gia quae eis causa possit esse molestiae et aversionis. 

Praeterea, non placet usus verbi « Canon » hoc in schemate. In 
Prolegomena sui optimi libri de Iure Canonico, Eminentissimus Car- 
dinalis Hamletus Ioannes Cicognani de variis significationibus et usibus 
huius verbi « xavojv » se u « canon » in historia Ecclesiae disputavit. 
Verum est quod verbum « canon » adhibitum est a Patribus Conciliorum 
Tridentini et Vaticani I etiam pro definitionibus dogmaticis. Sed, sicut 
Em.mus Cardinalis notavit, Codex luris Canonici revertit ad consuetu- 
dinem antiquam vocandi « Canones » tantum leges disciplinares Eccle- 
siae Universalis. Melius est restringere usum verbi « canon » legibus in 
Codice luris Canonici inclusis et non uti hoc verbo pro definitionibus 
vel decretis etiam doctrinalibus Concilii Gecumenici. 

Card. Ottaviani: Puto gratulationes esse faciendas Praesidi Secre- 
tariatus de mediis communicationis socialis propter laborem factum, 
primo quidem quia erat maxima difficultas (est prima vices qua in Ec- 
clesia publice disseritur de iis argumentis modernis et maximi momenti) 
et tum quoad stylum propositum; laudandus est etiam quia invenit mo- 
dum proponendi lingua latina res difficiles; est quaedam demonstratio 
quod lingua latina potest inservire etiam ad res modernas bene expli- 
candas, bene proponendas et in hac re maximum successum habuit. Quod 
vero attinet ad ipsum contentum, sive prooemii, sive variorum capitum, 
dico mihi valde placere etiam modum quo conducta est res, quia prin- 
cipia doctrinalia optime exposita sunt. Item ex hac expositione fortasse 
melius, clarius possent etiam exprimi conceptus quia a quodam Ponti- 
fice, non bene memini, puto a Leone XIII in quadam Encyclica, dictum 
est ipsam curam Ecclesiae tantum esse utilem pro civitate in quibusdam 
materiis, ut non maiora emolumenta esset allatura ac si haberet eun- 
dem finem; in hac re fortassis optarem ut evolveatur hic conceptus, 
quod Ecclesia non solum iure proprio de iis rebus agitur quia maxime 
tangitur ordo moralis; et bene proposita est quaestio de ordine morali 
obiectivo cui conformari debent etiam illi qui artem extollunt; utique ars 
extollenda est quia est medium divinum datum hominibus in variis for- 
mis artis sed semper subiecta ordini morali obiectivo, et in hac re mihi 
videtur Secretariatum successum habuisse ostendendo quod ars debet 
subici legi morali obiectivae. Si nos non instamus in hoc principio, quod 
est principium quod maxime hodie impetitur ab artistis, qui dicunt ar- 
tem esse liberam, non respicere debere neque moralem neque religio- 
nem; est libertas artis. Igitur gratulor quod hoc principium maxime, 
evidenter emissum est. 

Quod attinet ad observationes quas paravi, brevitatis causa, non 
lego eas sed dabo in scriptis. Unam tantummodo rem vellem propo- 
nere et ad hanc me movit, et nunc circa hanc rem ex abrupto loquor, 
quia non scripseram, sed me movit expositio facta ab Exc.mo 0’Connor. 
Data statistica quae ab eo proposita sunt vere sunt maximi momenti, et 
ostendunt curam sollicitam quam habere deberet Ecclesia in formanda 
conscientia christiana; in hac re convenio cum iis quae dixit Em. mus 
Card. Leger, licet non conveniam cum acri crisi facta totae constitutioni. 
Mihi videtur optima constitutio esse: quaedam, res sunt corrigen- 
dae, sed positio problematis mihi videtur bene facta esse. Haec conscien- 
tia christiana formanda est iam a pueritia. Nos scimus maximum dam- 
num cinematographei et televisionis venire praesertim quia iuvenes non 
habent ullam remoram, ullam institutionem factam, unam veram con- 
scientiam formatam de iis quae vitare debent circa cinematographeum 

et circa televisionem. Igitur optarem ut Concilium votum exprimat (hoc 
esset addendum) ut de iis canonibus moralibus, qui propositi sunt (non 
sunt vocandi canones sed sunt normae quaedam dandae practice sicut iam 
de ipsa constitutione depromi possunt), normae quaedam practice for- 
ment obiectum instructionis catecheticae pro pueris et pro adulescenti- 
bus; sicut in aliis rebus nos edocemus pueros et adulescentes interrogatio- 
nibus et responsionibus ita debent edoceri iam cum sunt pueri et postea 
adulescentes de officiis quae christiani habent circa instrumenta communi- 
cationis socialis. Igitur mihi videtur locum faciendum esse in catecbismis, 
ut fiant instructiones de bac re. Non sunt minoris momenti quam ceterae 
aliae instructiones, immo dicerem quod maximi momenti sunt in nostris 
temporibus, pro nostra civili evolutione. Igitur optarem ut ponatur hoc 
votum, quod Concilium invitet Episcopos ut in eorum catechismis adiun- 
gant normas quasdam, quibus imbui debent pueri et adulescentes, ut 
sibi conscientiam christianam forment circa usum mediorum communi- 
cationis socialis. Nos videmus quod pueri, adulescentes implent cinema- 
tographea quando etiam Centrum Cinematograpbicum Catholicum di- 
cit esse exclusos iuvenes (tunc praesertim): signum est quod non est in 
istis pueris conscientia, conscientia cbristiana formata circa hanc rem. 
Igitur circa hoc exopto ut votum fiat ab ista Commissione . 1 

Card. Jullien: Opus procul dubio quam maximi momenti con- 
fectum est de materia de toto nova atque perdifficili. 

At illud, sub ampliore, immo amplissima forma congestum fuit, si 
ipsae constitutiones legendae erunt in publicis Sessionibus coram San- 
ctissimo necnon tribus millibus Patrum. 

Quocirca humiliter proponerem ut substantia rerum et normarum, 
quae vere conciliares sint et correcta iuxta Patrum placita, exponatur 
in singulis constitutionibus atque unicuique paragrapho aut capiti adne- 
ctantur declarationes seu explicationes, veluti illae breviores ac pau- 
ciores quae iam adsunt; eaedem vero declarationes, quamvis in textu 
non inserantur, attamen authenticam partem, veluti complementum, 
constituant doctrinalis substantiae. 

Hac ratione, ni fallor, ex praeclaro utillimoque opere nihil boni de- 
perditur atque constitutiones publice legendae longiores haud erunt. 

Exc. Hurley: Optimus labor factus est a Commissione et ante- 
quam audivi sermonem Em.mi Card. Leger et haberem aliqua minoris 
momenti etiam observanda, sed post illum sermonem puto quod hodie 
forsitan necessarium est mutare modum loquendi Ecclesiae quando de 


1 Textus transcriptus est ex taeniola magnetica. 



522 


SESSIO V - ACTA 


talibus argumentis agitur. Nam si aliquis docet, considerare debet non 
solum materiam quam tradit sed etiam audientes quibus dirigitur do- 
ctrina. Audientes hodierni, sive catholici, sive acatholici — nescio utrum, 
uti bene dixit Card. Leger, moventur modo loquendi traditionali, qui 
magisterium, auctoritatem et iura Ecclesiae ita affirmat. Raro Christus 
ad suam auctoritatem appellavit, sed potius modo humili veritatem dice- 
bat, mentes disponendo ad doctrinam accipiendam potius quam mo- 
do, ut ita dicam, aggressivo, oppositionem in audientibus causando. 
Nunc ad particularia ex natura materiae tractatae: etiam mihi incon- 
veniens videtur canones statuere: « si quis dixerit... a veritate catho- 
lica alienus est ». Et relate ad n. 5 pag. 11 2 legimus: « id genus instru- 
menta potius aptentur ad homines in numerum coacervatim cogendos 
quam ad singulas personas, suae libertatis conscias, afficiendas ». Nescio 
utrum hoc verum est relate ad radiophoniam et televisionem. Mihi vi- 
detur quod programmata quae, late diffunduntur, natura sua singulis 
hominibus qua singulis, potius quam coacervatim diriguntur. 3 


4) SUFFRAGIA SODALIUM 

Card. Tis serant: Prooemium placet. 

« De Ecclesiae doctrina » placet, deletis canonibus. 

Card. Pizzardo: Placet. Liceat mihi duas observationes exprime- 
re: 1) Urgens videtur organisatio et praeparatio catholica Artistarum. 
Habemus iam Missas pro Artistis. Iam ab initio Actionis Catholicae de- 
siderata fuit Schola pro Artistis. 2) Media diffusionis (ut dixit aliquando 
Summus Pontifex) saepe sunt instrumenta perversionis vera « Antide- 
caloga ». Censura exerceri practice nequit propter confusionem inter 
bonum et malum et propter « sic dictam » libertatem Artis. Communi- 
stae utuntur istis Instrumentis ad deprimendos adversarios (ut docuit 
film « La dolce vita ») et ut possint demonstrare meliorem moralitatem 
haberi in Russia quam in aliis regionibus. 

Card. Aloisi Masella: Prooemium placet. 

« De Ecclesiae doctrina » placet iuxta modum: id est bene conside- 
randum est utrum in fine canonum opportunum sit dicere ut proponitur 
« a doctrina catholica est omnino alienus »; nam sensus formulae est 
indeterminatus nec apparet quos effectus habere possit. 


2 Cf. p. 501. 

3 Textus transcriptus est ex taeniola magnetica. 

Carcl. Lienart: Placet iuxta modum: placet omnino quoad doctri- 
nam. Non placet quoad formam qua Canones formulantur. Sane for- 
mula « a doctrina catholica est alienus » mansuetior est quam formula 
« anathema sit », attamen aliquo modo condemnationem sapit. Me taedet 
quod Ecclesia quae nuntia est boni nuntii, spem mundo salutis afferens, 
multis appareat sicut potestas ad condemnandum semper parata. Mal- 
lem ergo quod doctrina in forma sua positiva in toto schemate affirma- 
retur, et in Canonibus, cum omni serenitate in forma positiva redactis, 
formularetur. Et assentio his quae dixerunt Em. mi Cardd. Spellman, 
Leger, Ottaviani. 

Card. Tappouni: Placet. 

Card. Copello: Placet. 

Card. McGuigan: Prooemium placet. « De Ecclesiae doctrina » 
placet iuxta modum: cum haec materia sit tam nova et sit in maxima 
parte inter manus potestatis civilis, possumus comprehendere quod ma- 
teria in schemate sit potius negativa; sed observationes tam clarae Cardi- 
nalium Leger, Ottaviani, Spellman et aliorum Patrum debent ponderari 
et locum habere in ultimo schemate. 

Card. Gilroy: Placet. 

Card. Spellman: Placet iuxta modum: secundum scripta adnexa. 1 

Card. Ruffini: Prooemium placet. Gratulor ex animo Exc.mo Re- 
latori et Secretariatui qui eum adiuvit. 

« De Ecclesiae doctrina » placet. Utiliter addi posset forma positiva , 
quid de fine et de utilitate instrumentorum diffusionis seu Communi- 
cationis Socialis sentiendum sit. 

Doctrina quae in extrema parte singulorum capitum contrahitur, 
optima est et vere catholica. Ad vocabulum « Canones » quod attinet, 
in aliud mutetur, e. g. « Normae servandae ». 

Card. Siri: Prooemium placet. « De Ecclesiae doctrina »: placet 
iuxta modum: pag. 14, 2 n. 15, linea 29, ante verbum « iustitia » adiun- 
gatur: « veritate »; pag. 15, 3 n. 18, linea 20 videntur demenda verba 
« Christi gratia redempti » eo quod possunt hic intelligi, quasi restrin- 
gant imperium legis moralis ad redemptos tantum; pag. 20, 4 linea 2 
post verbum « ducendi » inseratur « si opus fuerit ». 


1 Cf. pp. 517-519. 

2 Cf. p. 502. 


3 Cf. p. 503. 

4 Cf. p. 505. 

Card. D 'Alton: Placet iuxta modum: ea quae dicuntur in his duo- 
bus schematibus multum placent, sed habeo quamdam reservationem 
quoad paragraphum 8 primi capitis. In hac paragrapho dicitur, inter 
alia, Ecclesiam habere ius utendi instrumentis communicationis socialis 
« etiam si a privatis gerantur ». Nescio utrum apodictice probari potest 
Ecclesiam habere hoc ius quoad instrumenta privata. An dici potest, 
exempli gratia, Ecclesiam absolute habere ius utendi statione televisio- 
nali privata? Forsitan hoc est nimis absolute dictum. 

Card. Quiroga y Palacios: Placet iuxta modum: hoc est: placet 
prooemium, sed in titulo primo, qui etiam placet, insistatur in forma 
positiva doctrinae, et deleantur « canones », seu potius, alia forma pro- 
ponantur conclusiones. Optima apparet propositio Em.mi Ottaviani de 
formatione conscientiarum iam a pueritia seu a tempore catecheseos 
parvulorum. 

Card. Leger: Placet in parte, non placet ex parte. Placet iuxta 
modum: secundum ea quae dixi. 5 

Card. Gr acias: Placet. 

Card. Montini: Placet iuxta modum: laudandi valde sunt viri qui 
hanc materiam, prorsus novam, tanta sollertia ac prudentia tractarunt. 
Laudanda quoque sunt quoad substantiam schemata proposita. 

Forma tamen magis sinthetica adhibenda videtur in Concilio. Nor- 
mae particulares magisterio ordinario Sanctae Sedis et Episcoporum 
committantur. 

Canones non in forma anathematis et negativa et stricte iuridica re- 
digantur, sed forma potius expositiva et positiva. 

Adhortatio et invitatio fiant a Concilio ad usum rectum faciendum, 
pravumque coercendum horum instrumentorum communicationis so- 
cialis. 

Card. Giobbe: Placet. 

Card. Cento: Prooemium et Titulus « De Ecclesiae doctrina » pla- 
cent iuxta modum: Labor Secretariatus valde arduus erat, propter no- 
vitatem rei, atque optima voluntate laudabiliter confectus. Reor tamen 
Secretariatum ipsum humiliter esse dispositum ad schemata ipsa amelio- 
randa, rationem habendo observationum Eminentissimorum Patrum. 
Forma canonum — formam dico — qua Secretariatus usus est, aliter ac 
omnes aliae Commissiones, minus apta mihi videtur. 


5 Cf. pp. 512-517. 

Card. Cicognani: Placet. 

Haec schemata, multo studio comparata, magnam laudem prome- 
reri videntur. Clarius tamen, brevius, ac modo magis positivo res ex- 
poni deberent. Si ita redigantur, possent dein efformare quod, de huius- 
modi spectaculis, vocatur « Codex » productorum (anglice « produ- 
cers »). Et tali ratione redacta, facile erit ut deinceps in linguas ver- 
naculas suo tempore redigantur, ad normam et usum cleri et fidelium. 

Doctrina horum schematum revera eruitur e principiis moralibus 
Christianis et e Pontificiis documentis, ordine dilucido et rerum copia. 
Iam exempla huiusmodi Codicum habentur. Instanter adfirmandum est 
hanc doctrinam non esse novam, sed sunt eadem principia Christiana, 
quae novis modis applicantur, seu novis instrumentis communicationis 
socialis. 

Paucae permittantur animadversiones: 

a) Pro ministerio pastorali aliquid pluris proponendum videtur, 
ex. gr. quod Episcopi nonnullarum nationum iam statuerunt et magno 
cum profectu celebrant: in determinato die festo (in Statibus Foed. Ame- 
ricae in festo Immaculatae) fideles in qualibet paroecia, brevi formula, 
promittunt se velle vitare, effugere spectacula immoralia et suspecta 
(radio, televisio, etc.). Huiusmodi publica promissio (pledge) multum 
utilis apparuit praesertim inter iuventutis adsociationes; « Legio of De- 
cency » appellatur. 

b ) Uti Curia Romana habet officium seu Secretariatum de hoc, sic 
habeat quaelibet dioecesis, aut saltem Provincia ecclesiastica. 

— Circa quasdam voces et formam : 

a) Censeo vitandam esse illam formam condemnatoriam, seu semi- 
anatematis, « Si quis dixerit », et « a doctrina Ecclesiae est alienus ». 

b ) In schemate: Pars II, caput IV, p. 12 6 (Adhortatio finalis), linea 
12 et 20: auferatur vox Litteras , Litteris , cum minus proprie sonent, 
et alia vox adhibeatur (Normae...). 

c) Demum, minus proprie citantur in Notis nonnulli can >nes Co- 
dicis I. C., uti in fasc. 4, pag. 4, 7 in nota: can. 1340 circa licentiam con- 
donandi, et can. 1495, de iure Ecclesiae adquirendi etc. Alii canones 
proprie citantur, uti can. 1336 de iure Ordinarii loci quoad tuendam 
christianam doctrinam. 

Citationes classicae et fundamentales revera sunt: 

— « Vigilanti cura », Pii XI, 29 iunii 1936; 

— « Miranda prorsus », Pii XII, 8 sept. 1957. 


6 Cf. p. 579. 

7 Cf. p. 543. 

Card. Godfrey: Prooemium placet, habita ratione eorum quae 
dixerunt Excellentissimus Relator et opinionum Eminentis simorum Pa- 
trum. 

« De Ecclesiae doctrina » placet iuxta modum: ad mentem Em. mi 
Card. Lienart de formula « a Catholica doctrina omnino alienus ». For- 
mula debet esse mitior. 

Card. Richaud: Placet iuxta modum: ratione habita animadver- 
sionum Em. mi Card. Leger: 1) de reductione textus ad minus prolixam 
declarationem; 2) de forma negativa inopportuna et plus minusve ag- 
gressiva conclusionum; 3) de periculo inconsideratae immixtionis Aucto- 
ritatis Civilis; et etiam observationum Em. mi Card. Ottaviani de neces- 
sitate defendendi doctrinam moralem obiectivam et de maximo momento 
huius communicationis socialis ab instrumentis hodiernis pro fide et pro 
re pastorali. 

Card. Konig: Prooemium placet. « De Ecclesiae doctrina » placet 
iuxta modum: attendatur ad ea quae dixerunt Cardd. Spellman et Otta- 
viani (et quoad modum positivum syntheticum et breviorem cf. Card. 
Leger). 

Card. Dopfner: 8 Spectata rapida evolutione instrumentorum com- 
municationis socialis eorumque ingenti influxu in hominum turbas exer- 
cito bene perpenso, statim innotescit momentum quaestionum in Sche- 
mate proposito tractatarum. Quae tamen valde differunt ab illis, quibus 
hucusque in Sessionibus Commissionis Centralis investigatum est, et 
diversis quidem sub rationibus: 1) Agitur hic de re non ipsa pertinente 
ad veritates revelatas, sed de se contingente et indifferente, sive ad bo- 
num sive ad malum finem applica bili; 2) utrum finis, qui a declaratione 
Conciliari hac in re intenditur, reapse attingatur annon, magna ex parte 
pendet ex hominibus et societatibus, qui (generatim forsitan sine propria 
culpa) extra Ecclesiam catholicam versantur quique magis rationibus 
obiectivis et suadentibus quam meris praescriptionibus auctoritate im- 
positis et canonibus munitis ad nobiscum collaborandum inducuntur. 

Quibus circumstantiis accurate consideratis Schema totius Consti- 
tutionis examine quodam ac labore ulteriore egere videtur, quo lineae 
eius generales — ceteroquin iam in praesenti eius forma haud imper- 
spectibiles — adhuc magis praecise, magis concinne et simul brevius 
exsculpantur. Quo in opere exsequendo observanda esse videntur prin- 
cipia haec generalia: 

1. Iam in initio accurate determinetur obiectum tractandum, scii. 


Septimae Congregationi non interfuit. 

ipsa communicatio socialis eiusque instrumenta, distinctum ab illis, quae 
stricte huc non pertinent, scii, theatralia spectacula et volumina praelo 
edita. Unde restrictio tantum in introductione partis II ae data (fasc. 5, 
pag. 4, 9 linn. 1-11) uniatur definitioni prolatae in n. 1 Prooemii (fasc. 1, 
pag. 5 10 sq.) et excutiantur per totam Constitutionem rationes, quae ma- 
gis librorum volumina edenda respiciunt, ita v. gr. conspectus historicus 
nn. 3 -5 capitis I tituli I partis I (fasc. 2, pag. 5-7 n ) ad praxim Ecclesiae 
circa librorum scriptionem impressionem et approbationem directius 
pertinens. Nam maxima est differentia librorum iam saecularem cul- 
turam inter et periodicorum usum copiosissimum, qui nostris tempori- 
bus demum invaluit. Non enim comparantur volumina et fascicula pe- 
riodica, de quibus hic agendum est, nisi in eo quod prelo imprimuntur. 

2. Constitutio ita componatur, ut non solum catholicos convincat, 
sed etiam non-catholicis suadeat collaborationem cum catholicis in in- 
strumentis communicationis socialis recte utendo. 

3. Adhibeatur stilus sermonis magis modestus et sobrius; formulae 
tamen solemnes caute tantum et rarius usurpentur; caute procedatur 
quoque in intertexendis formulis et argumentis piis religiosis! Hoc me- 
lius convenire videtur, quia per longum agitur de re contingenti et tech- 
nica. 

Ita formulae graves, e. gr. « Mater Ecclesia » vel « Haec Sancta 
Synodus statuit ac praecipit » reserventur declarationibus fundamen- 
talibus tantum. Praesertim initia sub hoc respectu revisantur oportet, 
v. gr. ipsum Prooemium, Introductio tit. I part. I (fasc. 2, pag. 3 12 ), 
initium cap. III eiusdem tituli (pag. 18, 13 linn. 1-3), initium tit. III par- 
tis I, formula in n. 2 cap. I eiusdem tituli (fasc. 4, pag. 4, 14 lin. 6 sq.), 
initium tituli unici part. II (fasc. 5, pag. 3, 10 lin. 7 [inde a « sive... »] 
usque 14 facile omitti possunt); insuper v. gr. loco expressionis << chri- 
stifideles monet haec sancta Synodus » (fasc. 4, pag. 6, 1(1 lin. 4) simplicius 
diceretur: « christifideles monentur »; etiam verba « numquam desti- 
terunt » (fasc. 5, pag. 6, lin. 3 et pag. 13, 17 lin. 15 sq.) aliquantulum 
elata sentiri possunt, quare mutentur. 

4. Sacrae Scripturae citationes iterum examinentur. Locus Act. 19, 
19 sq. citatus in part. I, tit. I, cap. I, n. 4 (fasc. 2, pag. 5, 18 lin. 27 sqq.) 
secundum exegetas magis de instrumentis quibusdam superstitionum 
scriptis comburendis agere videtur quam de librorum usu qua tali. Item 


9 Cf. p. 566. 

10 Cf. p. 493. 

11 Cf. pp. 497-498. 

12 Cf. pp. 493-497. 

13 Cf. p. 505. 


14 Cf. p. 542. 

15 Cf. p. 566. 

16 Cf. p. 543. 


Cf. 

567. 


Cf. p. 498. 


572. 

aliquomodo infirmus esse videtur nexus inter locos in eodem capite, 
pag. 4, nota 1 et pag. 5, 19 linn. 8-10 citatos et ius atque munus Eccle- 
siae circa instrumenta communicationis socialis ex illis deducendum 
(cf. pag. 7, 20 lin. 7: « Sacris igitur Litteris... innixa ». Similiter dicen- 
dum de citatione 1 Cor. 8, 1 in cap. II (pag. 15, 21 lin. 2 sq.). 

5. Canones omittantur, quia omnia alia Schemata hucusque tracta- 
ta a canonibus efiormandis abstinebant et praesertim quia non conve- 
nit addere canones in rebus, quorum executio magna ex parte pendet 
e bona voluntate non-catholicorum. 

6. Quantum fieri potest, Constitutio brevior reddatur. Enuntien- 
tur tantum principia fundamentalia. Quae magis peculiaria sunt, con- 
venientius fortasse in documento quodam Sanctae Sedis vel in Encyclica 
Pontificali disseri poterunt, adhibita argumentorum hic collatorum copia. 

In specie pro labore ulteriore commendo sequentia. 

Ad partem I, tit. I, cap. I: 

Uti iam dictum est, introductio sat longa in nn. 1-6 posita (pp. 4-7) 
minus ad rem esse videtur. Forsitan in eius locum substitui posset hoc 
vel simile argumentum, quod procedit ab influxu, quem Ecclesia debet 
exercere et exercet in rerum provincias, quae non ab ipsa sola reguntur 
et in quibus etiam non-catholici magnas partes habent: 

« 1. Uti signum elevatum Ecclesia stat in medio populorum. Histo- 
ria saeculorum, imprimis tamen ultimorum decenniorum gravissima to- 
tius humanitatis pericula secumferentium magistra, ubique homines ab 
Ecclesia quaesitant verbum ostendens viam, qua iura hominum defen- 
dantur et cultus atque humanitas promoveantur; sciunt enim homines 
pugnas, quas Ecclesia pro propria libertate consequenda vel propugnan- 
da gerit, simul gestas esse pro omnium hominum vera libertate ac iuri- 
bus fundamentalibus (cf. Alloc. Pii PP. XII diei 25-9-1949; A. AS. 
XLI 1949 pag. 555 sq.). 

Instrumenta vero communicationis socialis quae recentioribus tem- 
poribus invenerunt, recte adhibita reapse perapta sunt ad vires personae 
et societatum humanarum augendas et expeditiores reddendas; possunt 
eadem tamen evadere quoque horrendum periculum libertatis et digni- 
tatis humanae, uti abusus eorum diversis in regionibus terrae sat fune- 
ste demonstrat. Unde ab Ecclesia exspectabitur, ut ipsa tamquam ordi- 
nis naturalis custos, qualis ab Institutore suo missa et decurrente histo- 
ria probata est, pro singulorum communique bono de usu vel abusu 


19 Cf. pp. 497. 499. 
30 Cf. p. 498. 

21 Cf. p. 504. 

instrumentorum communicationis socialis publicum et dilucidum pro- 
ferat verbum. 

2. Non obstat constitutio sic dicta « pluralistica » hodiernae socie- 
tatis humanae, i. e. compositio eius ex hominibus et coetibus, qui diver- 
sas confessiones, doctrinas et opiniones sequuntur. Nam in tali quoque 
societati, si cultura humana promoveri debeat, influxum habeant opor- 
tet illae vires, quae historia probante pro bono communi maxime re- 
sponsabiles sese praebuerunt et ad hodierna problemata culturae huma- 
nae et ordinis socialis eadem diligentia loqui capaces sunt. Unde Eccle- 
sia etiam qua potestas in historia probata et in societatem hodiernam 
multimodis influens officium habet et ius utendi instrumentis commu- 
nicationis socialis modernis, ut efficaciter adiuvet evolutionem intel- 
lectualem et moralem humanitatis. 

3. Alio sub respectu Ecclesia est societas multorum decies cente- 
norum milium hominum, qui cotidie vitam animae et spiritus altius ex- 
cultam in aevo moderno ducere intendunt. Societas humana experientia 
et consilio tot hominum in rebus culturae humanae fovendae tam arcte 
iunctis, uti sunt instrumenta communicationis socialis, minime carere 
potest. Quare propter bonum commune Ecclesia ea libertate gaudere 
debet, qua non solum experientiam membrorum suorum de his quae- 
stionibus edicere, sed etiam ipsis instrumentis communicationis socialis 
uti possit, ut omnibus inserviat ad culturam humanam promovendam ». 

Ad part. I, tit. I , cap. II: 

1) Paragraphi 1 et 2 (pag. 10 22 ) de ordinis moralis primatu forsi- 
tan ad breviorem et magis gratam formam reducendae erunt. Nam pau- 
lulum copiosiores et locis communibus nimis oneratae evasisse viden- 
tur. Commemorare libet de ordinis moralis obiectivi valore iam in alio 
schemate sermonem fuisse. 

2) Similiter paragraphus 4 (pag. 11 23 ) mera loci communis repetitio 
esse videtur, unde forsitan omitti poterit. 

3) Ratio agendi instrumentorum communicationis socialis in n. 4 
nimis negative describi videtur. Praeferenda forsitan erit alia dispositio 
argumenti, ita ut primo eluceat ipsa ratio agendi instrumentorum qua 
talis, quae est indifferens, deinde indicentur possibilitas ea bene utendi 
et periculum mali usus. 

Ratio agendi instrumentorum positive exponi poterit fere ita: 

« Nova instrumenta communicationis socialis capacitatem praestant 
quoscumque eventus ubicumque peractos cuilibet hominum multitu- 


22 Cf. pp. 500-501. 

23 Cf. p. 501. 


34 



530 SESSIO V - ACTA 

dini ubique terrarum celeriter et commoventer communicandi vel ideas 
a singulis personis vel communitatibus conceptas amplissimis circulis 
modo facili ad intelligendum et pervincenti ostendendi ». 

4) In n. 8, ubi de contento agitur, pars negativa praecedit positi- 
vam. Praeferendus esset ordo inversus. In determinando quid sit con- 
tentum laude dignum, forsitan honor Dei et religionis supernaturales 
divitiae aliis exemplis allatis non ita iuxtaponi debent, uti fit in Schema- 
te; nam honor Dei et religionis supernaturales divitiae minus conside- 
randi sunt ut contentum explicitum communicationis socialis, quam ut 
implicita ratio cuiusvis boni contenti. Duo denotanda forsitan essent 
genera contenti, scii, eventus et ideae, quorum utrique propria compe- 
tit norma. 

5) In n. 14 (pag. 14, 24 lin. 15) loco « Nemo sane est qui neget... » 
forte simplicius dici potest « Omnes norunt... ». 

6) Omittenda esse videtur phrasis in n. 18 (pag. 16, 25 lin. 3): « de- 
nique quo minus materia communicata splendore verae artis refulge- 
bit », cum notio « verae artis » nimis difficilis et disputata sit. 

Ad part. I , tit. I, cap. III : 

In nn. 6-9, ubi agitur de officiis status seu auctoritatis civilis, status 
nimis ut pater bonus considerari videtur, qui auctoribus receptoribus et 
ipsis inceptis communicationis socialis ultime « patrocinari » debet. Ta- 
men status eiusque potestas ab ipsis hominibus statum eflormantibus 
separandi non sunt. Unde magis inculcetur responsabilitas ipsorum ho- 
minum, qui in communicatione sociali sive active sive passive partici- 
pant et qui ita se gerere debent ut, quantum fieri potest, interventus 
ipsius auctoritatis civilis fiat superfluus. Propter tendentias sic dictas 
« totalitarias » in pluribus statibus hodie vigentibus enuntiatio iurium 
et officiorum auctoritatis civilis omnino compleri debet illis considera- 
tionibus. Unde maioris aequilibrii causa in fine capituli (pag. 2 2 26 ) haec 
vel similia quaedam addi poterunt: 

« Caveatur tamen, ne potentes factiones seu consociationes politi- 
cae sub praetextu iurium hac in re statui competentium supra vindi- 
catorum contendant, ut cives principalibus humanis iuribus spolient et 
propriam potestatem illicite extendant atque muniant ». 

Card. Marella: Duo schemata, Prooemium et De Ecclesiae do- 
ctrina, placent omnino. Quoad autem materiam et formam finalem horum 
schematum Concilio concinne proponendam et quoad canones proposi- 


24 Cf. p. 502. 

25 Cf. p. 503. 

26 Cf. p. 507. 

tos in fine, optime videbit Subcommissio de emendamentis, attentis con- 
siderationibus Em.morum Patrum, praesertim Em.morum Pizzardo, Ruf- 
fini et Ottaviani. 

Card. Doi: Prooemium placet. 

« De Ecclesiae doctrina »: placet iuxta modum: istae decisiones 
dentur non ut canones, sed ut normae directivae secundum observatio- 
nem Em.mi Card. Ottaviani. 

Card. Alfrink: Placet iuxta modum schema, i. e. iuxta ea (etsi non 
omnia) quae dixerunt Em.mi Leger et Spellman. In schemate per- 
multa optime dicuntur, sed forse modo aliquantulum magis positivo 
et pastorali dici possunt. 

Canones in fine non placent propter formam nimis negativam. 

De cetero, iuxta Em.mum Jullien quoad principia Concilio propo- 
nenda. 

Pauca addere vellem: 

1. In Schemate De Ecclesiae doctrina in pag. 7, 27 n. 8, linn. 24 et 25, 
agitur de iure Ecclesiae cuiusvis generis instrumentis libere utendi 
« etiam si ea instrumenta a civili societate vel a privatis gerantur ». 

Timeo ne haec verba, praesertim a non-catholicis, falso intellegan- 
tur, et dubito an sint reapse vera. 

Si agitur de instrumentis quae a civili societate geruntur, Ecclesia 
certo ab usu horum instrumentorum (pro rata parte) non potest excludi, 
praesertim si societas civilis etiam aliis communitatibus religiosis vel 
similibus ius utendi tribuit. 

Sed prout verba sonant, forse intelligentur ac si Ecclesia hoc ius sibi 
vindicat gratuito, sine sumptuum solutione, dum e contra sic intelligenda 
erunt, ut Ecclesia ius utendi habeat eisdem conditionibus ac aliae socie- 
tates religiosae etc. 

Si autem haec instrumenta a privatis gerantur, clarius adhuc vide- 
tur quod Ecclesia iis uti non possit sine sumptuum solutione. 

Sed etiam si sumptus solvendi supponuntur, remanet quaestio, an 
Ecclesia dici potest ius habere in dominium privatum. Nonne possessor 
libertatem habet usum suae possessionis concedendi quibus vult? 

Nisi fallor in Encyclicis Miranda Prorsus de hoc iure sermo non est. 

2. In calce pag. 5 28 schematis De Ecclesiae doctrina in nota 5 cita- 
tur 1 Thess. V, 20, debent esse vv. 21 et 22. 


27 Cf. p. 498. 
Cf. p. 499. 

3. In eodem schemate in pag. 7 29 inter paragraphum 5 et 7 deside- 
ratur paragraphus 6. 

Card. Santos: Prooemium: placet. 

« De Ecclesiae doctrina »: placet, habita ratione earum quae ab 
Em.mis Patribus Pizzardo, Ottaviani et Ruffini dicta fuerunt; relate ad 
canones et Decreta schematum, in voto Em.mi Card. Lienart. 

Card. Landazuri Ricketts: Placet. 

Card. Ottaviani: Schemata placent, iuxta ea quae dixi. 30 

Cap. 1, pag. 4, 31 lin. 8, de munere Ecclesiae tum revelatas veritates 
tradendi, tum iuris naturalis leges authentice interpretandi concredito, 
ad rem adiungendum puto: « tum denique valorem moralem legum po- 
sitivarum perpendendi ». 

Pag. 5, 32 lin. 8, ubi hortantur fideles omnes ut sint sal terrae et lux 
mundi et semper prospiciant aeternae saluti, mihi videtur omittenda 
esse expressio « sal terrae et lux mundi », quia proprie, saltem ex con- 
stanti usu, reservatur sacerdotibus et episcopis. 

In cap. II, conclusione, optarem ut contra errorem maxime vulga- 
tum de plena independentia, libertate et iuribus artis speciale comma 
inseratur, nempe « Si quis dixerit... », quia illud argumentum praeva- 
ricationis est maxime usitatum et non sufficit ut reprobatio istius falsi 
principii permixta sit et quasi confusa cum ceteris reprobationibus de 
quibus in canonibus I et II « Si quis dixerit ». 

In capite III denique, pagina 21, 33 linea 13, ubi dicitur « Ex doctrina 
christiana de origine et de natura auctoritatis civilis », praeferrem ut 
dicatur: « De origine et fine auctoritatis civilis », quia ordo finium exi- 
git ut finis inferior inserviat fini superiori, seu ordo civilis saltem indi- 
recte debet favere ordini supernaturali. 

Card. Roberti: Prooemium placet. Valde placent principia de 
Ecclesiae doctrina et quae exposita sunt relatione orali. Expedire autem 
videtur ut, quatenus fieri possit, forma magis synthetica, positiva et pa- 
storalis efficiatur. Valde optandi videntur Codices de quibus locutus 
est Em. mus Card. Cicognani. 

Card. Jullien: Placet iuxta folium adiectum. 34 

Card. Larraona: Prooemium placet et verbum sincere et libenter 
subnoto, adhaerendo prorsus illis quae Em.mi Cardd. Ottaviani et Jul- 


29 Cf. p. 498. 

30 Cf. pp. 520-521. 

31 Cf. p. 497. 


32 

33 


Cf. p. 497. 
Cf. p. 506. 
Cf. p. 521. 


34 

lien, ut naviter credo, recte dixerunt. Expositio solida, diligentissima, 
clara et habilis est; Commissio et Praeses laudes non parvas merentur. 

« De Ecclesiae doctrina » placet iuxta modum: credo quod brevia- 
ri potest, modo magis quandoque positivo doctrinam exprimi, et forsan 
etiam ratione magis pastorali, et boc sensu aliqua admitterem ex illis, 
quae accurate Em.mi Leger, Spellman, Lienart, Ruffini, Montini et Ci- 
cognani proposuerunt. 

Card. Heard: Placet, ratione habita animadversionum Em.mi Ot- 
taviani. 

Card. Bea: Placet iuxta modum: consentio omnino cum Em.mo 
Card. Leger de forma positiva. Maxime placent quae dixit Em.mus 
Card. Ottaviani de formanda conscientia christiana, etiam in catechi- 
smo. Hodie enim prohibitiones parum iuvant, nisi conscientia bene for- 
mata et disposita est. In parte positiva maxime insistatur in beneficio 
quod sapientia divina nostris temporibus haec media dedit; admonitio 
detur ut res haec promoveatur; ex altera parte moneatur etiam esse 
pericula, et Ecclesiam ut bonam matrem sollicitam esse de filiis suis, 
immo de toto genere humano. 

Card. Browne: Placet iuxta modum: i. e. ut commentatum ab 
Em.mis Pizzardo, Montini et Ottaviani. 

Card. Albareda: Placet iuxta modum: placent Prooemium et De 
Ecclesiae doctrina; generaliter multa placent quoad substantiam, non 
tamen quoad formam, specialiter de forma negativa. 

Beat. Cheikho: Placet. 

Exc. Felici: Placet. 

Exc. Antezana y Rojas: Placet iuxta modum: valde laudandum 
est quod exposuit Excellentissimus 0’Connor, circa Prooemium et cir- 
ca Schema de Instrumentis Diffusionis Socialis. Assentio etiam eis quae 
dixerunt circa haec Cardd. Leger, Spellman, Ottaviani, Jullien, Cico- 
gnani. 

Exc. Beras: Placet. 

Exc. Cooray: Prooemium placet. 

« De Ecclesiae doctrina »: placet iuxta modum: i. e. 

1) Secundum dicta Em.morum Cardinalium Leger et Jullien: op- 
tanda est abbreviatio synthetica. 

2) Ad mentem Em. mi Cardinalis Spellman: evitandae sunt formu- 
lae mere negativae. 

3) Secundum observationes Em.mi Cardinalis Ottaviani de instru- 
ctione iuventutis quae est maximi momenti. 

Exc. Alter: Prooemium placet iuxta modum: Prooemium cum 
titulo primo partis primae melius componi poterit et omnia ad maiorem 
simplicitatem redigenda sunt in opinione mea humillima. 

« De Ecclesiae doctrina » placet iuxta modum: i. e. Normae iudi- 
candi in hac re includi effectius poterunt in catechismo puerorum. Haec 
quaestio de doctrina Catholica in re « instrumentorum communicatio- 
nis socialis » magis pertinet ad theologiam moralem et componi poterit 
maiore effectu cum Commissione Theologica. Desideratur insuper quod 
decreta proposita magis simplificentur. Canones melius omittantur. 

Exc. Lefebvre: Placet Prooemium. Placet tit. I « De Ecclesiae 
doctrina ». Placet votum Eminentissimi Cardinalis Ottaviani. 

Exc. Hurley: Prooemium placet iuxta modum: iuxta observatio- 
nes in voto de Instrumentis diffusionis seu communicationis socialis. 35 

« De Ecclesiae doctrina » placet iuxta modum: i. e. doctrina placet, 
recognoscatur modus dicendi ad mentem Em. morum Cardinalium Spell- 
man et Leger; canones supprimantur vel ad mentem Em.mi Cardinalis 
Ottaviani alio modo exprimantur. 

Exc. Perrin: Prooemium et Pars I, titulus I: placet iuxta modum: 
insistatur in forma magis positiva et pastorali; deleantur canones qui 
in extremis capitibus propositi sunt. 

Exc. Seper: Placet iuxta modum: res magis positive tractentur et 
in specie conclusiones seu normae, quae « canones » vocantur, positivo 
modo exprimantur. Assentio dictis ab Em.mo Ottaviani circa necessi- 
tatem formandi, hac in re, conscientiam catholicorum, praesertim iu- 
ventutis. 

Exc. Bazin: Placet: assentio observationibus Em.mi Cardinalis Ot- 
taviani. 

Exc. Bernard: Placet iuxta modum: ad mentem Eminentissimo- 
rum Cardinalium Ottaviani et Jullien, ita tamen ut Canones non prae- 
sententur modo negativo. 

Exc. Bernier: Placet iuxta modum: ita scii, ut forma breviori et 
magis positiva atque pastorali Schemata redigantur. 


35 Cf. pp. 521-522. 

Exc. Yago: Prooemium placet. 

« De Ecclesiae doctrina » placet iuxta modum: attenta observatio- 
ne Em.mi Card. Lienart de forma positiva in doctrina exponenda. 

Exc. Rakotomalala: Prooemium placet, 

« De Ecclesiae doctrina » placet iuxta modum propositum a Cardi- 
nale Cicognani. 

Exc. Ngo-dinh-Thuc: Generatim multum placet: schema fieri po- 
test excellentissimum, si formulatio negativa normarum mutetur in 
affirmationem positivam. Caveat Concilium Oecumenicum ne cadat in 
aliquam demagogiam, nimis quaerens quomodo placeat omnibus homi- 
nibus, sine utilitate practica alicuius momenti. Inspiratus psalmista ait: 
« Virga tua et baculus tuus me consolata sunt ». 

Exc. Verwimp: Placet iuxta modum: Optime dixit Eminentissi- 
mus Cardinalis Ottaviani de formanda conscientia puerorum. Sed quaeri 
potest: quid de conscientia parentum? Parentes emunt televisionem, 
quod generatim impediri nequit. Sed si pueri indistincte omnia vident, 
hoc spectat potius ad parentes quorum conscientia melius formanda vi- 
detur. i 

Exc. Jelmini: Placent et prooemium et «De Ecclesiae doctrina». 

Exc. Suhr: Prooemium placet. 

« De Ecclesiae doctrina » placet iuxta modum: secundum ea quae 
dixit Em.mus Card. Ottaviani de conscientia christiana formanda. Vi- 
tanda est forma condemnatoria. 

Rev. GuT: Placet: praeprimis adhaereo illis, quae Em.mus Card. 
Ottaviani de catechismo dixit. : ' - - 

Rev. Sepinski: Prooemium placet. Ad pag. 6, 36 lin. 14 corrigatur 
«impertitis»; nota 1 lin. 4 corrigatur: «Foederatarum». : 

« De Ecclesiae doctrina »: placet. Adhaereo voto Em.mi Card. Jul- 
lien. 

Adiungo quasdam observationes: 

Quoad Canones (pag. 8, 16 et 22 37 ) eorum redactionem « Si quis 
dixerit Ecclesiam iure nativo non pollere habendi instrumenta commu- 
nicationis socialis, iisque utendi, quatenus ad suum ipsius finem asse- 
quendum conferant a doctrina catholica est alienus », quae nimis sollem- 


36 Cf. p. 494. 

37 Cf. pp. 499. 503. 507. 

nis apparet, praeferrem hanc formulam positivam et simpliciorem: 
« Quapropter S. Synodus decernit: I. Ecclesiam iure nativo pollere etc. ». 

Ad pag. 3, 3 8 nota *, lin. 10 « invehuntur? ». 

Ad pag. 4, 39 nota **, lin. 9 dicatur melius « actuositatis ». 

Ad pag. 6, 40 lin. 2 loco « de impressione » dicatur « de scriptis typis 
edendis ». 

Ad pag. 6, nota 14, lin. 3 corrigatur « Inquisitionis ». 

Ad pag. 7, 41 lin. 1 loco « invecta » dicatur « inventa »? 

Ad pag. 15, 42 lin. 9 corrigatur « controversiae ». 

Ad pag. 15, linn. 11-14 redactio clarior reddatur. 

Rev. Janssens: Placet. « Canones » quod ad formam negativam 
non placent. Pauca secundaria in scriptis adiungo. 

Pag. 14, 43 linn. 25 ss., § 15: illud « ius ad informationem » pressius 
foret definiendum; si indefinite asseritur, veritati respondere non vi- 
detur, atque non paucis abusibus ansam praebet. 

Pag. 21, 44 linn. 16-19: aliquid nimium asserere videtur, societatem 
civilem hac aetate omnino indigere vera libertate informationis. Hanc 
certe omnino opto, ita ut veritas, non mendacium homines ducat; mihi 
autem manifestum non est bonum publicum non requirere ut inter- 
dum aliquid veritatis plerosque lateat. 

Pag. 22, 45 lin. 27 et ss.: textus nimis vagus videtur ut inseratur in 
canonem; saltem explicite remittatur ad textum antecedentem, ubi ple- 
nius declaratur res. 


38 Cf. p. 496. 

39 Cf. p. 497. 

40 Cf. p. 498. 

41 Cf. p. 498. 

42 Cf. p. 503. 

43 Cf. p. 502. 

44 Cf. p. 506. 

45 Cf. p. 507. 

XIV 

DE INSTRUMENTIS DIFFUSIONIS 
SEU COMMUNICATIONIS SOCIALIS 

(Septima et Octava Congregatio: 2-3 apr. 1962) 

1) SCHEMA PROPOSITUM A SECRET ARI ATU 
DE SCRIPTIS PRELO EDENDIS ET DE SPECTACULIS MODERANDIS 

Titulus II 

DE ECCLESIAE ACTIONE SEU APOSTOLATU * 

[Introductio]. Huius Sanctae Synodi Patres, ad ea venientes quae actio- 
nem ipsius Ecclesiae apostolicam hac in parte respiciunt, decernunt normas 
proferre de recto istorum instrumentorum usu ad veritatem institutionem- 
que christianam quod attinet atque de subsidiis quae ad hanc Ecclesiae navi- 
tatem fructuosiorem reddendam conferre possunt. 

Caput I 

DE VERITATE INSTITUTIONEQUE CHRISTIANA PROPAGANDA 

1. [Declaratio]. Ecclesiae Pastores et christifideles conentur oportet ut 
instrumenta communicationis socialis diligenter adhibeantur, prout rerum 
temporumque adiuncta exposcent, in multiplicibus apostolatus operibus, ut 
eorum quoque ope, hominis naturali perfectioni consulatur, atque per Eccle- 
siae vocem, verbum Christi nuntietur. Neminem enim, qui nostri temporis 


* Declaratio: Ad usum preli, televisionis, radiophoniae ceterorumque huius- 
modi instrumentorum iuxta christianae doctrinae praecepta instaurandum festinan- 
ter operari expedit. Non agitur enim amplius de quadam minoris momenti causa, 
sicut ex. gr. erant spectacula praeteriti temporis, sed de rebus quae quotidie ingen- 
tem et quam maxime efficacem vim exercent in spiritualem omnium hominum iam 
a teneris annis profectum. 

Tantae causae instructio, ut ad rem deducatur, totius Ecclesiae studium ac col- 
lationem postulat. 

Saeculo elapso gravissima orta est (atque adhuc perseverat) quaestio cum scho- 
lae « sine Deo » multis in nationibus institutae sunt; nostra hac aetate non minoris 
momenti ac amplitudinis periculum exoritur ex litterarum, imaginum, vocumque 
communicatione sociali quae Deum ignorant ac eius legem persaepe conculcant. 
Quod periculum, nisi, Deo opitulante, aptis mediis avertatur, christianam institu- 
tionem subvertet. 

mutatas condiciones perpendat, latere potest haec instrumenta eiusmodi esse 
ut receptas ecclesiastici apostolatus rationes non parum evehant, immo etiam 
ad praedicationis, scholarum et ipsorum templorum utilitates 1 conferant, 
dummodo filii lucis apte et operose haec instrumenta adhibeant, neve tene- 
brarum filiis concedere sinant. 2 

2. Est itaque cur Concilium sollicitudinem suam convertat ad singula in- 
ceptorum genera quae tam necessarium istorum instrumentorum usum re- 
spiciant; scilicet ad ea incepta quae receptores omnes — seu lectores, spe- 
ctatores, auditores — ad rectum usum erudiant ac instimulent; ad ea prae- 
terea in quibus ipsa instrumenta ad apostolatum exercendum usurpentur; ad 
ea denique quae sacerdotes et laicos parent ad apostolatum, his adhibitis in- 
strumentis, perficiendum. 

3. [De inceptis quae receptorum praeparationem respiciunt]. Cum re- 
ctus instrumentorum usus communicationis socialis, quae receptoribus prae- 
sto sunt, aetate cultuque diversis, ut iam dictum est in Parte I, Tit. I, 
Cap. III, n. 4, accommodatas et proprias requirat istorum receptorum in- 
structionem atque educationem, 3 mandat haec Sancta Synodus ut incepta 
omnia, quae huic fini consequendo sint apta, — praesertim si Junioribus de- 
stinentur, in familiis, in scholis ceterisque iuventae operis — foveantur, mul- 
tiplicentur atque iuxta morum christianorum principia dirigantur. 4 

4. Omnino igitur laudanda sunt: consociationes ad honesta scripta evul- 
ganda atque ad decora spectacula promovenda; coetus, libri et commentaria 
ad studium, ad lectionem et ad culturam cinematographicam, radiophonicam, 
televisificam provehendam; lectiones in scholis cuiusvis gradus, curricula stu- 
diorum ad mentes nostrae aetati in praefatis disciplinis aptandas, ratione eo- 
rum praesertim habita qui, ex clero, ex religiosis familiis 5 atque e laicorum 
coetibus, ad alios educandos deligantur, qui prorsus necessariam cognitionem 
consequi debent quaestionum omnium, ex usu istorum instrumentorum orien- 
tium, quae ad vitam religiosam hominis ac mores attineant. 6 

5. [De inceptis in quibus ipsa instrumenta ad apostolatum exercendum 
usurpantur]. Iubet praeterea haec Sancta Synodus ut, nulla interposita mo- 
ra atque maxima adhibita industria, id genus instrumenta ad finem aposto- 
latus convertantur, incepta malorum hominum praeveniendo, illis praeser- 
tim in regionibus quarum moralis et religiosus progressus urgentiorem deli- 
gentioremque navitatem exposcunt. 7 

Pastorum sacrorum vero erit iudicare, pro locorum ac temporum adiun- 
ctis, utrum Ecclesiae bono conveniat suo iure uti propria instrumenta com- 
municationis socialis libere condendi et administrandi; ceterum omnimodis 
curandum est ut viris seu institutis ab Ecclesia probatis, ubique terrarum 
facultas fiat suas, ope istorum instrumentorum, voces imaginesque efficaciter 
promere, ad doctrinam, ad educationem, ad culturam christianam vulgandam, 
vitamque religiosam nutriendam. 8 

6. [De inceptis quae sacerdotes et laicos parent ad apostolatum his in- 
strumentis perficiendum']. Ut praeceptis nuper propositis satis fiat, oportet 

sacerdotes, religiosos et laicos homines tempestive parare, qui congrua pol- 
leant technicae artis peritia in his instrumentis moderandis. Quod ut asse- 
quantur, Episcopi et Superiores familiarum religiosarum et saecularium in- 
stitutorum congruum subditorum numerum eligant, qui peculiariter idonei 
huic apostolatus generi sint, ac studeant, nulli incommodo parcendo, ut 
opportunis in sedibus rite institui valeant. 9 

7. Laici quoque, arte, doctrina et moribus instrui debent, multiplicato 
scholarum, facultatum et institutorum numero, ubi diurnarii, auctores cine- 
matographei et radiophonicarum televisificarumque transmissionum, ceteri- 
que quorum interest, integram formationem, spiritu christiano imbutam, prae- 
sertim quoad doctrinam socialem Ecclesiae, nancisci possint. Maxima vero 
cura parandi sunt etiam critici litterarii, cinematographici, radiophonici, tele- 
visifici ceterique, qui suam quisque scientiam optime calleant, atque talia 
iudicia ferre edoceantur et incitentur in quibus semper ratio moralis in sua 
luce collocetur. 10 

Ceterum meminerint animarum Pastores eo tutiorem et efficaciorem apo- 
stolatum Ecclesiae per id genus instrumentorum fore, quo maior erit copia 
catholicorum artificum ac peritorum, exquisitiore diligentia et habilitate prae- 
stantium. 


NOTAE 

1 « Putamus hac super re necessarium non esse Nos multum immorari; patet 
enim omnibus quantum diaria, ephemerides ac commentarii valeant sive ad verita- 
tem virtutemque in sua luce ponendas... sive ad fallacias, fucatas veri specie, dete- 
gendas... Valde igitur dilaudamus Pastores quibus cordi est eiusmodi scripta... 
quam latissime pervulgare. Quodsi iam haud parum de causa factum est, multum 
adhuc superest faciendum » Litterae Encyclicae Pii XII Evangelii praecones, Di- 
scor si e Radiomessaggi , XIII, p. 504; cf. etiam: Vigilanti cura , ibid. (in tabulis 
abbreviationum), p. 255; Miranda prorsus, ibid., pp. 779-780; Sermo Ioannis XXIII 
ad Moderatores televisionis scholasticae, die 7 dec. 1961, UOss. Rom., 8 dec. 1961. 

2 Cf. Lc XVI, 8. 

3 Cf. Miranda prorsus, ibid., pp. 780-782. 

4 Sermo Pii XII ad Moderatores societatis radiophonicae Helvetiorum, die 
22 apr. 1949, Discorsi e Radiomessaggi, X, p. 67 et sqq.; Nuntius Officii de publicis 
Ecclesiae negotiis ad Conventum internationalem de re cinematographica S. Chri- 
stophori Habanensis, die 13 dec. 1956, UOss. Rom., 5 ian. 1957; Miranda prorsus , 
ut supra nota 3. 

5 Instructio S. Congregationis Religiosorum de apostolatu in re cinematographi- 
ca, die 11 maii 1953, N. 01666/53; Epistula S. Congregationis Religiosorum ad 
Pontificium Consilium de re cinematographica, radiophonica et televisifica, die 27 iu- 
nii 1957; Instructio S. Congregationis Religiosorum -de usu radiophoniae et televi- 
sionis in Congregationibus Religiosorum et Religiosarum, die 14 aug. 1957, 
N. 01762/53; « ... quanti momenti sint partes Sacerdoti concreditae, ut in coeteris 
apostolatus campis, etiam in hoc Ecclesiae necessario opere... Sacerdos cui anima- 
rum cura demandata est... scire potest ac debet quidquid nostrae aetatis studiis,. 

liberalibus artibus atque technicae progressibus profertur... » Miranda prorsus , 
ibid., pp. 803-804. 

6 Cf. Miranda prorsus, ibid., p. 804. 

7 « Peculiari autem modo exoptamus eos divini verbi praecones hac etiam 
de causa dilaudare qui... quos suis laboribus excolunt... ad viam veritatis traducunt, 
cinematographicis etiam, radiophonicis et televisificis artibus recto modo in hanc 
causam utuntur... » Miranda prorsus, ibid., p. 781; cf. etiam: Litterae Encyclicae 
Pii XII Fidei donum de catholicarum missionum condicionibus praesertim in Afri- 
ca, die 18 maii 1957, A.A.S., XLIX (1957), pp. 233-234; Sermo Pii XII ad II Con- 
ventum internationalem de apostolatu laicorum, die 5 oct. 1957, Discorsi e Radio- 
messaggi, XIX, pp. 466-467. 

8 Cf. Miranda prorsus, ibid., pp. 798-799. 

9 « Necessarium omnino est ut sive Sacerdotes, sive laici, qui ad hanc tanti 
momenti navitatem destinentur, recta consentaneaque ratione instituantur » Miran- 
da prorsus, ibid., p. 797. 

10 Cf. Miranda prorsus, ibid., p. 787. 


Caput II 

DE SUBSIDIIS AD VERITATEM PROPAGANDAM 

1. [ Rei momentum et necessitas ]. Norunt Patres Concilii quot quan- 
taeque occurrant difficultates superandae ut instrumentorum communicatio- 
nis socialis usus, qui in dies augetur, ad fines apostolatus atque ad populi 
educationem flectatur, et ut opera inceptaque huius apostolatus propria in- 
crebrescant. Attamen existimant tantum esse rei momentum, quod quidem 
maius etiam in posterum praevidetur, ut idonea subsidia ad eorum incre- 
mentum invenire omnino necessarium esse censeant. 1 Prorsus enim dedecet 
Ecclesiae filios desides pati verbum salutis alligari 2 ac praepediri technicis 
moris vel expensis, ingentissimis sane, quae istorum instrumentorum pro- 
pria sunt. 

2. Praeterea Ecclesia, quae inde ab antiquis temporibus, fidelium stipi- 
bus collatis, incepta apostolatus eorumque subsidia (uti sunt templorum, no- 
socomiorum atque scholarum aedificia) sustentat, quaeque etiam suis Evan- 
gelii praeconibus, ubi novae christianae communitates oriuntur, totius or- 
bis catholici concursu, congrua providere conatur, suos filios hortatur ut, col- 
latis viribus, omnes adlaborent ad opes reperiendas, quibus, receptae sui pa- 
storalis ministerii apparationes ope hodiernorum instrumentorum, compleri, 
communicari, substitui possint. 

3. \_Adiumenta idonea ]. Fidelium proinde erit in primis Deum, divitem 
in omnes qui invocant Illum, 3 enixe adprecari, ut his urgentibus necessitati- 
bus subvenire dignetur; postea, pro virili parte, de suis facultatibus ad hunc 
apostolatus finem opitulari. 

4. Monet, igitur, haec Sancta Synodus christifideles officio obstringi su- 
stinendi et auxiliandi catholicas ephemerides, folia periodica, taeniolas atque 

auditoria cinematographica, stationes et transmissiones radiophonicas et tele- 
visificas, quorum finis praecipuus sit veritatem evulgare et defendere, atque 
societatis institutioni christianae providere. 4 

5. Insimul vero consociationes et singulos viros, qui in rebus oeconomi- 
cis maxima pollent auctoritate, eadem Sancta Synodus magnopere adhorta- 
tur ut suis opibus libenter haec instrumenta, quatenus culturae christianae 
et apostolatui inserviant, largiter sustentent. 5 

6. [ Dies quotannis in toto orbe celebranda ]. Denique, ut multiformis 
apostolatus in provincia instrumentorum communicationis socialis efficacius 
roboretur, haec Sancta Synodus mandat ut in omnibus orbis regionibus dies 
congruenter statuatur 6 in qua fideles sedulo edoceantur de suis in hac re- 
rum parte officiis, invitentur ad preces pro hac causa fundendas, et ad sti- 
pem ad eundem finem conferendam, quae scilicet in instituta et incepta, ab 
Ecclesia in hac re promota, sustentanda, adstruenda ac ministranda, in qua- 
vis orbis parte, sancte impendatur. 

NOTAE 

1 « Haud ignoramus equidem officii huius constitutionem non mediocres a 
christifidelibus postulare labores, postulare sumptus. Nihilo secius magnum huius 
causae momentum, itemque necessitas... christianae plebis integritatem... tutandi, 
id impensae atque operae satis superque requirunt » Vigilanti cura, ibid., p. 262; 
Miranda prorsus, ibid., pp. 783-784. 

2 Cf. II Titn. 2, 9. 

3 Cf. Rom. 10, 12. 

4 Cf. Sermo Pii XII ad parochos Urbis, die 23 martii 1949, Discor si e Radio- 
messaggi, XI, p. 16; Miranda prorsus, ibid., p. 796. 

5 « Tanti oneris conscientia egregiis eorum inceptis non obest sed potius animos 
debet confirmare eorum, qui, bona praediti voluntate, pecuniis pollent aut ingenii 
dotibus ad huiusmodi res efficiendas aptis » Miranda prorsus, ibid., p. 790. 

6 « In hanc rem Episcopi... peculiarem per annum diem festum praestituere 
poterunt, quo christifideles de peculiaribus ipsorum officiis, ad spectacula... quod at- 
tinet, sedulo edoceantur, et ad adhibendas Deo supplices preces hac de causa mo- 
neantur » Miranda prorsus , ibid., p. 787. 


Titulus III 

DE DISCIPLINA ET ORDINATIONE ECCLESIASTICA * 

[ Introductio ]. Ad propositum sibi praestitum perficiendum de commu- 
nicationis socialis instrumentis, placuit huic Sanctae Synodo normas statuere 
circa ecclesiasticam disciplinam atque ordinationem, ut Ecclesia, etiam in hac 


* Declaratio: Catholicorum conamina ad apostolatum in materia instrumen- 
torum communicationis socialis promovendum parum profecerunt usque adhuc, sive 

re, tamquam acies ordinata procedat. Usus enim horum instrumentorum, 
quae decursu temporis celeriter innovantur, vigilantem, recte statutam ac 
constantem navitatem exposcit, ne dispersione profundantur vires quas eo- 
rundem instrumentorum proficuus usus instanter postulat. 


Caput I 

DE ECCLESIASTICA DISCIPLINA 

1. [Partitio]. Ecclesiae pastoralis sollicitudo circa usum instrumento- 
rum communicationis socialis prorsus requirit ut aptis normis ordinentur: 
primum incepta a catholicis promota, deinde navitas cleri et religiosorum, 
denique sedulitas totius populi christiani. 

2. [De disciplina in inceptis a catholicis promotis ]. Ut necessariae di- 
sciplinae consulatur circa catholicorum incepta in materia instrumentorum 
communicationis socialis, haec Sancta Synodus statuit ac praecipit: 

a) Pro operibus et inceptis ab Ecclesia constitutis, vel ad personas 
morales iuris ecclesiastici pertinentibus, semper spondebit persona, vel coe- 
tus, a competenti ecclesiastica auctoritate probata, sancte semper servatis 
normis generalibus iuris canonici necnon particularibus praescriptis ad rem 
latis. 1 

b) Operae vero et incepta quae, vel ex nomine quod usurpant vel 
ex adiunctis, passim catholica existimentur, ut sua appellatione frui possint 
vel suam operositatem capessant, a competenti auctoritate ecclesiastica pe- 
culiari approbatione egent; quae autem approbatio ad tempus et certis condi- 
cionibus concedi poterit, vel etiam iusta de causa, ipsius auctoritatis iudicio, 
revocari. 2 

c) Omnia denique incepta quae publice a catholicis promoveantur vel 
dirigantur, sese ad doctrinae Ecclesiae normas conforment, de qua in Par- 
te I, Tit. I, atque Officiis competentibus a Sacra Hierarchia designatis liben- 
ter operam praestent, ut huiusmodi Officia, quatenus bonum commune po- 
stulaverit, vigilantiam exercere, atque omnia, quae a catholicis in hac ma- 
teria agantur, recto ordine componere valeant. 3 

3. [De disciplina Cleri et Religiosorum~\. Eadem Sancta Synodus, ad 


propter insufficientem actuositatem, sive, et in primis, propter varias et non ordi- 
natas rationes quibus varie in variis nationibus promota sunt. 

Cum autem id genus apostolatus a condicionibus ac causis praesertim pendeat 
quae locorum, ac saepe nationum, limites excedunt, fere nihil proficiet, nisi firma 
ordinatio in toto orbe perficiatur. 

Quapropter primum his Litteris Episcoporum auctoritas in hac materia decla- 
ratur et deinde competenti Sanctae Sedis Officio opportuna munera tribuuntur, ad 
novas res, ex hisce instrumentis exortas, apte tractandas, minime ceterorum Sanctae 
Sedis Officiorum competentia mutata. 

status ecclesiastici et religiosi decus sanctitatemque tuenda, et ad ordinatam 
et efficacem tum clericorum tum religiosorum apostolatus operositatem pro- 
movendam, haec statuit: 

a) Clerici saeculares et religiosi viri qui in directione partes habent, 
vel adsessoris seu consulentis ecclesiastici munere funguntur, apud periodica, 
transmissiones radiophonicas et televisificas, in taeniolis efficiendis, vel alia 
id genus munera explent, nominatione vel expressa licentia competentis aucto- 
ritatis ecclesiasticae egent. 4 Quae quidem nominatio vel licentia iuxta clerici 
vel religiosi congruam praeparationem concedatur. Ipse autem clericus vel 
religiosus studeat generalibus normis et peculiaribus praescriptis, a compe- 
tentibus Officiis Ecclesiasticis latis, obtemperare. 

b) Si a clerico vel a religioso instrumenta communicationis socialis in 
sui ipsius utilitatem adhibeantur, eius prudentia , temperantia, necnon recta 
officiorum conscientia in exemplum christiffdelibus omnibus refulgeat. 

c) In locis vero, ubi, gravibus de causis, peculiares normae restricti- 
vae ad hoc latae fuerint, Ordinarii et Superiores religiosi curent ut subditi, 
quorum munus id postulet, congruam cognitionem rerum ad haec instru- 
menta pertinentium adipisci possint, ii praesertim qui apostolatum istorum 
instrumentorum sibi commissum habent et qui curae animarum, vel puero- 
rum et adulescentium educationi se dedunt, quique, officii causa, pernoscere 
debent quaestiones quae in rebus communicationis socialis christifidelibus 
proponuntur. 6 

4. [ De disciplina populi christiani~\. Omnes denique christifideles monet 
haec Sancta Synodus ut Ecclesiae, magistrae et duci, bono animo fidant, 
sine cuius ductu haud facile est recto tramite sese dirigere inter ephemerides, 
diurnaria folia, taeniolas, radiophonicas et televisificas transmissiones, cete- 
raque id genus, quae in dies erumpunt atque undequaque hominem aggre- 
diuntur. 7 

5. Magni ergo faciant necesse est, atque libenter excipiant, significatio- 
nes, sancteque custodiant monita ac statuta a competentibus auctoritatis ec- 
clesiasticae Officiis lata circa honestum utilemque horum instrumentorum 
usum. 8 Quam ob rem tempestivam certamque notitiam de ipsis, sicut dictum 
est in Parte I, Tit. I, Caput III, sibi acquirere tenentur. 9 Ita, mala semper 
vitantes et bona quaeque agere properantes, quotquot nomine christiano 
gloriantur vitam huic nomini accommodent; lucebit inde lux eorum coram 
omnibus hominibus, ut ii, eorum opera bona videntes, glorificent Patrem 
qui in coelis est. 10 


NOTAE 

1 Cf. Instructio S. Congr. Religiosorum, die 11 maii 1953; Instructio Ponti- 
ficii Consilii de re cinematographica et televisifica ad Episcopos Italiae, die 1 iunii 
1953; C.I.C., Can. 1336. 

2 Cf. C.I.C., Can. 1340; Can. 1381. 

3 Cf. Miranda prorsus, ibid. (in tabulis abbreviationum) , p. 790; Boni Pasto- 
ris , ibid., p. 185. 

4 Tamen viris ecclesiasticis fas non est operam adiutricem auctoribus ima- 
ginum cinematographicarum praebere sine peculiari moderatorum suorum manda- 
to » Miranda prorsus , ibid., p. 791; « Quod attinet autem ad ecclesiasticos viros, 
etiam ex religiosorum sodalitatibus exemptis, qui suam navant operam apud radio- 
phonicas vel televisificas stationes, Episcoporum erit opportunas impertire nor- 
mas... » Miranda prorsus, ibid., pp. 797-798; cf. etiam: Miranda prorsus, ibid., 
p. 788. 

5 Miranda prorsus, ibid., p. 804. 

6 Cf. Pars I, Tit. II, Cap. I, nota 5. 

7 Cf. Nostra Patris, ibid., p. 494. 

8 Cf. Vigilanti cura, ibid., p. 261; Miranda prorsus, ibid., pp. 787, 794-795; 
802-803. 

9 « Christifideles... gravi obtemperent officio sese certiores faciendi de senten- 
tiis (in hac re) ab Ecclesiastica auctoritate latis, eidemque fideliter obsequendi » 
Miranda prorsus, ibid., p. 787; Nuntius ab Officio de publicis Ecclesiae negotiis ad 
conventum internationalem de re cinematographica Coloniae Agrippinae habitum, 
die 10 iunii 1954. 

10 Cf. Matth. 5, 16. 


Caput II 

DE ORGANIS AUCTORITATIS ECCLESIASTICAE 

1. [ Partitio ]. Cum ecclesiasticae plane traditioni consentaneum sit sive 
Officia in Curia Romana erigere, sive peculiaria Instituta in singulis Natio- 
nibus et Dioecesibus, prout temporum circumstantiae suggerant et postu- 
lent, Concilii Patres, ad ea venientes quae ordinationem ecclesiasticam respi- 
ciunt circa instrumenta communicationis socialis, quae sequuntur memorare 
vel statuere decernunt, ut multae ac varii generis quaestiones morales, pa- 
storales ac technicae, recentiore tempore in hac parte exortae, recte compo- 
nantur competenterque ordinentur. 

2. [ De competenti Officio Sanctae Sedis~\. In memoriam revocat haec 
Sancta Synodus Summos Pontifices supremam suam potestatem in materia 
istorum instrumentorum exercuisse non solum suo magisterio sed etiam ope 
competentis Sanctae Sedis Officii; hac enim de causa Pius XII, imm. rec., 
constituit in Romana Curia peculiare Consilium, cuius, ex credito munere, 
esset varias de re cinematographica, radiophonica et televisiffca quaestiones 
diligenter perpendere, ad catholicam iidem et christianos mores quod attinet ; x 
quod Consilium Ioannes XXIII, f. r., in stabile ac permanens Officium San- 
ctae Sedis evexit, eiusque competentiam rerumque agendarum provinciam 
auxit. 2 

3. His prae oculis habitis, Patres Concilii, votum Secretariatus de Scrip- 
tis prelo edendis et de Spectaculis moderandis libenter excipientes, Summum 
Pontificem reverenter rogant, ut huius Officii munera et competentiam ad 

omnia communicationis socialis instrumenta, prelo non excepto, extendat, 
atque, si placuerit, — propter rerum tractandarum momentum, munerum 
amplitudinem atque totius materiae novitatem — in Sacram Congregationem 
erigat. 3 

4. [De Episcoporum munere]. Sicut Sancta Sedes pro universo Orbe 
catholico, ita Episcopi habent in sua quisque dioecesi ius et officium instru- 
menta communicationis socialis ad rectum usum dirigendi. 4 Episcoporum 
propterea erit huiusmodi operibus et inceptis in propriis dioecesibus invigi- 
lare, eademque promovere et ordinare, quatenus ad apostolatum publicum 
spectent, iis non exceptis quae religiosi exempti moderantur. 5 Id autem effi- 
cacius faciliusque obtinebitur si dioecesana, vel, si res ferat, regionalia, de bis 
instrumentis Officia instituantur. 6 

5. [De officiis ecclesiasticis N ationalibus] . Cum efficientia instrumento- 
rum communicationis socialis fines plerumque excedat singularum dioece- 
sium, cumque efficax pro tota Natione apostolatus virium unitatem requi- 
rat, haec Sancta Synodus statuit et mandat, ut, iuxta normas a Summis Pon- 
tificibus latas, 7 in omnibus Nationibus Officia Nationalia de re cinemato- 
graphica, radiophonica et televisifica actuose operentur, ac omni ope adiu- 
ventur; immo ut etiam de prelo Officium nationale constituatur. 

Quorum Officiorum in unaquaque natione suprema moderatio peculiari 
Episcoporum coetui, vel alicui Episcopo delegato, concredatur; horum au- 
tem officiorum membra sint viri catholicae doctrinae et harum artium periti, 
quos aliquis sacerdos moderetur ab Episcopis delectus. 8 

6. Horum Officiorum praecipua munera sunt: operam navare ad eff ar- 
mandam conscientiam christianam fidelium, ut ii recte omnibus istis instru- 
mentis utantur; 9 consulere ut fideles a periculis et damnis moralibus inde ori- 
turis arceantur, praesertim eos certiores faciendo de qualitate morali tae- 
niolarum 10 et, quatenus fieri possit, foliorum prelo editorum et transmissio- 
num radiophonicarum, et televisificarum; 11 publicis opinionibus prodesse 
prompte notitias veras colligendo atque vulgando, falsas perniciosasque va- 
lide infirmando; incepta promovere vel auxiliis sustinere quae utilia reputen- 
tur ad catholicorum apostolatum augendum; dirigere vel ordinare quidquid 
ope instrumentorum communicationis socialis a catholicis agitur, 12 praeser- 
tim ad incepta quod attinet eorum qui hisce instrumentis utuntur educa- 
tioni destinatis; adsistentiam suppetiasque praestare iis qui, ex suscepto mu- 
nere, operam dant instrumentis communicationis socialis, etiam, si res ferat, 
virum ecclesiasticum apud eorum coetus ad hunc finem delegando; 13 diem 
quotannis celebrandam a competenti Auctoritate ecclesiastica statutam pro- 
movere et apparare; 14 praecepta ac mandata Sanctae Sedis, vel ab Episcopis 
propriae Nationis lata, ad effectum deducenda diligenter curare. 

7. Haec autem Officia ab omnibus sese abstineant, quae negotiationis 
aut mercaturae speciem prae se ferant. 

8. [De Consociationibus Internationalibus Catholicis']. Cum efficacitas 
instrumentorum communicationis socialis etiam limites singularum Civita- 

tum et Nationum excedat, atque homines quasi cives efficiant totius con- 
sortionis humanae, id est, Orbis terrarum, Officia Nationalia operose adlabo- 
rent una cum peculiaribus Consociationibus Internationalibus Catholicis, 
quae quidem ipsis Officiis nationalibus prodesse studeant, mutuas consul- 
tationes promovendo, experientias et communia incepta cum ipsis commu- 
nicando ac denique quaestiones solvendo, quae in singulis Nationibus con- 
gruam solutionem nancisci nequeant. ls 

9. Consociationes Internationales Catholicae a sola Sancta Sede legitime 
approbantur et ab eadem Sancta Sede immediate pendent. 16 

NOTAE 

1 Miranda prorsus, ibid., p. 768. 

2 Cf. Boni Pastoris, ibid., pp. 185-186. 

3 Cf. Acta et Documenta Concilio Oecumenico Vaticano II apparando, Series I, 
vol. III, pp. 29-30, nn. 1, 8, 18. 

4 Cf. Boni Pastoris, ibid., p. 185; Miranda prorsus, ibid., pp. 770, 783, 792. 

5 Cf. C.I.C., Can. 1386 et notam 4 capitis praecedentis; Miranda prorsus, 
ibid., pp. 770, 804. 

6 Cf. Instructio Pontificii Consilii de re cinematographica ad Episcopos Ita- 
liae, die 11 iunii 1953. 

7 Cf. Vigilanti cura, ibid., pp. 261-262; Miranda prorsus, ibid., pp. 783-784; 
Boni Pastoris, ibid., p. 185; Nostra Patris, ibid., p. 493. 

8 Cf. Miranda prorsus, ibid., p, 783. 

9 Cf. Instructio Pontificii Concilii de re cinematographica, radiophonica, ac 
televisifica ad Consilium Episcoporum Americae Latinae (CELAM), die 20 nov. 
1957. 

10 Cf. Vigilanti cura, ibid., p. 261; Miranda prorsus, ibid., p. 787. 

11 Cf. Miranda prorsus, ibid., pp. 794-795. 

13 « ... Nationum Officiis, in quaque regione eo consilio institutis, ut quidquid 
in re cinematographica, radiophonica, televisifica a catholicis agitur, dirigant recto- 
que ordine componant » Boni Pastoris, ibid., p. 185. 

13 «Hi ergo consulere non dubitent Officium Catholicum... ad quod pertinet 
quodque libenter iis aderit, etiam negotii huius curam, si oportuerit, viro ecclesia- 
stico huius rei perito, cautione adhibita, delegando » Miranda prorsus, ibid., p. 790. 

14 Cf. Miranda prorsus , ibid., p. 787. 

15 «Et quandoquidem quaestiones hac de re non paucae haud facile queunt 
in singulis nationibus enodari ac solvi, perutile profecto erit, si haec singula Officia 
ad magnas illas ex omnibus Nationibus Consociationes pertinebunt, quas Apostolica 
haec Sedes, re mature considerata, iam probavit » Miranda prorsus, ibid., p. 784. 

16 Cf. notam 15 et etiam: Boni Pastoris, ibid., pp. 185-186. 

2) RELATIO EXC.MI P. D. MARTINI IOANNIS 0’CONNOR 
ARCHIEPI SCOPI TIT. LAODICENI IN SYRIA 
PRAESIDIS SECRETARIATUS DE SCRIPTIS PRELO EDENDIS 
ET DE SPECTACULIS MODERANDIS 

Titulus secundus inscribitur: « De Ecclesiae actione seu Aposto- 
latu ». 

Agitur de parte activa quam catholici in ordine christiano de rebus 
communicationis socialis servando, tuendo atque instaurando, suscipere 
debent. 

Progredientibus Secretariatus nostri laboribus, clare apparuit di- 
versitas condicionum, difficultatum ac facultatum quae in variis orbis par- 
tibus inveniuntur; ideo diversae in diversis locis imponuntur methodi, 
atque diversa commendantur incepta. 

Propterea statui tantum possunt principia generalia actionis, relicta 
Episcopis in singulis nationibus facultate decernendi et eligendi aptio- 
res vias in bac rerum provincia prosequendas. 

Titulus secundus in duo capita dividitur, quorum primus « De ve- 
ritate institutione que Christiana propaganda ». In hoc primo capite 
tria argumenta praecipue illustrantur: 

1) Institutio seu educatio omnium christifidelium ad rectum usum 
instrumentorum communicationis socialis. Talis institutio debet nostris 
diebus considerari pars integralis christianae formationis, sine qua vita 
spiritualis et christiana societas labefactaretur, itemque veritatis ac mo- 
rum christianorum propagatio magnopere praepediretur. 

2) Usurpatio ipsorum instrumentorum ad apostolatum exercendum. 
Haec enim instrumenta facilitatem praebent cito pertingendi multitu- 
dines universae terrae ipsisque nuntium salutis perferendi vel in veritate 
confirmandi. Omnia etiam opera atque incepta quae veri nominis cultu- 
rae prosunt, rationem apostolatus sortiuntur et propterea prorsus com- 
mendantur (pagina sexta, 1 linea decima sexta). Immo maxime convenit 
ut, in hac rerum parte, catholici ad socialem progressum inter primos 
adlaborent, scientes quod quidquid boni operentur, Regno Dei prodest. 

3) Praeparatio Sacerdotum et laicorum ad hunc apostolatum exer- 
cendum. Non solum enim laicorum, sed praesertim sacerdotum curanda 
est, in hac parte, idonea efformatio; quia illico haec intrumenta flecti 
Oportet in servitium Ecclesiae docentis. 

Secundum vero caput: « De subsidiis ad veritatem propagandam » 
tractat. 


Cf. p. 538. 

Ut monita et praecepta Concilii Oecumenici in primo capite lata, 
plene ac festinanter ad effectum deducantur, requirenda sunt congrua 
adiumenta. 

Socialia enim facta, socialibus auxiliis sustentari debent. 

Normae quae in boc capite proponuntur non sunt omnino novae: 
verbi gratia, quod attinet ad officium fidelium sustentandi prelum catho- 
licum vel catholicas transmissiones radiophonicas ac televisificas. Neque 
omnino nova est institutio diei quotannis celebrandae ad rectum usum 
instrumentorum communicationis socialis promovendum, quia haec dies 
pro toto orbe, iam in Litteris Encyclicis Miranda prorsus commendata 
est; et in nonnullis nationibus vel etiam regionibus fructuose celebra- 
tur, immo praecipuum subsidium esse constat ad populum erudiendum 
atque instimulandum. 

Propterea necessarium nostro Secretariatui visum est, has omnes 
normas compendiose in unum corpus colligere atque expetere ut Conci- 
lii Oecumenici auctoritate perficientur ac roborentur; tali enim modo 
Ecclesia tantas ac tales operas aggredi poterit, quas mundi hodierna con- 
dicio exposcit. 

Titulus III tractat « De disciplina et ordinatio ecclesiastica » in re- 
bus ad instrumenta communicationis socialis spectantibus. 

Equidem incepta catholica proficisci nequeunt nisi recte ordinentur 
et componantur et nisi concredantur competentibus officiis; ita ut ardor 
in navitate suscipienda alatur, caveantur errores, vitentur virium di- 
spersio. 

Titulus III in duo capita dividitur. In capite I agitur « De Ecclesia- 
stica disciplina ». 

Praemittendum est in schemate non tractari argumentum de « Cen- 
sura et prohibitione librorum »; agitur hic enim solummodo de hodier- 
nis inventis technicae artis, de instrumentis scilicet communicationis so- 
cialis, uti ex « Prooemio » constat. 

Etsi disciplina ecclesiastica in re cinematograpica, radiophonica et 
televisifica in pluribus Sanctae Sedis documentis, etiam solemnioribus, 
praescripta sit, fatendum est multum adhuc in hac re desiderari. Immo, 
canonistae plerumque hanc provinciam ignorare videntur, 

Hinc non pauca oriuntur pericula et incommoda, inter quae est indo- 
cilitas quaedam populi catholici in obtemperando monitis ac statutis in 
hac rerum parte latis a competentibus Officiis auctoritatis ecclesiasticae. 

Quod vero prelum periodicum attinet, convenientes normae adhuc 
desunt. 

Pariter in ordinem adhuc ponenda sunt opera et incepta quae sese 
« catholica » appellant. 

Oportuit ergo in schemate apparando: 

1) in summarium redigere normas quae in pluribus documentis 
ecclesiasticis dispersae inveniuntur; 

2) complere iuxta necessitates nostri temporis provinciam totius 
disciplinae, tum quod ad incepta catholica moderanda, tum quod ad 
utrumque clerum et fideles attinet. 

Haec duo Secretariatus noster perficere sategit in capite primo re- 
digendo. 

Caput secundum inscribitur: « De organis Auctoritatis Ecclesia- 
sticae ». 

Agitur hic de Personis atque Officiis quibus cura demandatur provin- 
ciam instrumentorum communicationis regendi, novaque apostolatus 
studia iuxta temporum locorumque necessitudines excipiendi. 

Hoc caput redigendo, Secretariatus Sodales experientias variarum 
regionum prae oculis habentes, tribus principiis innixi sunt: 

1) Unitas actionis in unaquaque natione, et, si de argumentis 
maioris momenti agatur, in toto orbe prosequenda. Hanc enim unitatem 
natura ipsa eiusmodi instrumentorum postulat cum limites locorum, ac 
saepe nationum, sua vi atque efficacitate excedat; 

2) auctoritas Episcoporum, in propriis Dioecesibus, ad omnia in 
hac materia incepta extendenda, quia usus instrumentorum communica- 
tionis socialis ordinem publicum afficit; 

3) Officia Ecclesiastica in hac rerum provincia erecta susten- 
tanda ac perficienda, ita ut sua munera efficaciter adimplere possint. 

Peculiari modo Sodales Consultoresque nostri Secretariatus Sum- 
mum Pontificem ac Concilii Oecumenici Patres adprecantur ut aucto- 
ritas Consilii Pontificii de re cinematographica, radiophonica atque te- 
levisifica, etiam ad ea quae prelum attinet, extendatur. Preli enim ca- 
tholici causa in discrimine est, cum nullum usque adhuc competens 
Officium in Curia Romana exstet, ad sua conamina sustentanda, dirigen- 
da, adiuvanda. 

Superfluum mihi videtur hoc in loco momentum Officiorum natio- 
nalium de re cinematographica, radiophonica ac de prelo illustrare, 
quorum praecipuus finis est Episcopis competens et efficax adiutorium 
praebere ad hanc implexam provinciam moderandam. 

Opportunum tamen mihi videtur aliquam explanationem circa Con- 
sociationes Internationales Catholicas (de quibus in numero VIII) ad- 
dere. Harum Consociationum momentum in dies crescit propter nu- 
merum et efficacitatem foederationum, consociationum et officiorum 
internationalium quae ab auctoritate civili, vel a privatis in hac rerum 
parte eriguntur atque catholicorum « praesentiam » ac navitatem po- 

stulant, praesertim ubi Auctoritati Ecclesiasticae nullus patet aditus aut 
eius praesentia minus convenit. 

Eaedem Consociationes magnopere prosunt ad conventus promoven- 
dos, ubi periti catholici de quaestionibus ad rem pertinentibus discepta- 
re, rationes apostolatus perficere, mutuum sibi adiumentum praebere 
possunt. v • - 

Tres Consociationes Internationales Catholicae iam a Sancta Sede 
approbatae sunt, nempe una de Cinematographeo, altera de Radiopho- 
nia ac Televisione, tertia de Prelo periodico. 

3) ANIMADVERSIONES SODALIUM 1 

Card. Godfrey: Pars prima, titulus secundus: D<? Ecclesiae actio- 
ne seu apostolatu. : 

In pagina quinta 1 numero quarto, de scholis et curriculis, addam 
verbum de praesentia magistrorum et magistrarum cum discipulis quan- 
do fiant radiodiffusiones et transmissiones televisificae. Certo vigilantia 
omnino desideratur, sed quando nociva et periculosa diffunduntur, sine 
dubio si magistri religiosi, religiosae et Taici non impediant, et a fortiori, 
si manerent quando scandalosa diffunduntur, pueruli malum exemplum 
habebunt. 

Concilium ergo optime faceret si cum insistentia tale periculum in- 
dicaret omnibus magistris in scholis catholicis. Tempore praesenti apud 
nos Gubernium instituit commissionem ad inquirendum de materia ra- 
diophoniae et televisidnis et de effectibus eius in mentes adultorum et 
iuvenum. Quaestio est quantum influxum habeant illa inventa in nota- 
bili augmento criminum. Episcopi iam levaverunt vocem contra spe- 
ctacula quorum tema est frequenter homicidium, furtum et alia sen- 
sualia, immodesta et immoralia, quae coinquinant mentes et ad crimina 
inducunt. " ■ - ■ . 

Nonne igitur magni esset valoris si Episcopatus totius mundi in 
Concilio gravem admonitionem dederit? Sine dubio vox Ecclesiae au- 
dienda est modo solemni. 

Card. Spellman: Titulus II: De Ecclesiae actione seu Apostolatu. 

Placet declaratio quod « Ecclesiae Pastores et christifideles conen- 
tur oportet ut instrumenta communicationis socialis diligenter adhi- 
beantur, prout rerum temporumque adiuncta exposcent, in multipli- 
cibus apostolatus operibus, ut eorum quoque ope, hominis naturali per- 


1 Cf. p. 538. 

fectioni consulatur, atque per Ecclesiae vocem, verbum Christi nun- 
tietur ». Procul dubio, varia in variis nationibus sunt rerum et tempo- 
rum adiuncta quae vim habent ad permovendum iudicium de modo quo 
instrumenta communicationis socialis prudenter et convenienter adhi- 
beri possint ad doctrinam ac culturam christianam vulgandam vitam- 
que religiosam nutriendam. Sapienter, ergo, Schema Constitutionis di- 
xit esse pastorum sacrorum vere his de rebus iudicare. Coetus Episco- 
porum et singuli Ordinarii locorum in iudiciis huiusmodi ferendis a com- 
petenti Officio Sanctae Sedis instruendi et dirigendi sunt. 

Etiam, placet hanc Sanctam Synodum monere christifideles officio 
obstringi tum Deum adprecandi tum de suis facultatibus ad hunc apo- 
stolatus finem opitulandi. Nihilominus, non est officium proprium Con- 
cilii Oecumenici Ecclesiae Universalis tractare de normis peculiaribus 
et temporariis pro hodiernis rerum temporumque adiunctis praecise 
adaptatis. Exempli gratia, mandatum de « die » educationis et precum 
hac de causa in toto orbe celebranda et de stipe ad eundem finem confe- 
renda potius ab Officio competenti Sanctae Sedis quam a Concilio Oecu- 
menico edenda est. 

Ex hoc titulo colligenda sunt principia et normae generales quae non 
certis rerum temporumque adiunctis nimis limitantur. Ut iterationes 
vitentur et ne hoc schema nimis longum et prolixum fiat, fortasse haec 
principia et normae melius in titulo primo de Ecclesiae Doctrina in- 
cludenda sunt. 

Titulus III: De disciplina et ordinatione ecclesiastica. 

Bene hoc in Titulo auctoritas ecclesiastica erga opera et incepta a 
Catholicis promota instatur. De principiis ecclesiasticae auctoritatis et 
de officiis singulorum his in rebus in titulo primo iam actum est. Melius 
esse videtur tractare de omni hac quaestione in uno capite. 

Quoad organa Sanctae Sedis, innovatio nec necessaria nec utilis est. 
Anno 1948 Pius Papa XII, imm. rec., constituit « ad experimentum » 
Consilium Pontificium per cinematographeum didacticum et religiosum. 
Labor huius consilii sub praeside Exc.mo ac Rev.mo Domino Martino 
Ioanne 0’Connor, tam feliciter evenit ut gradatim eius competentia 
aucta est. Anno 1957 idem Papa Pius XII constituit in Romana Curia 
peculiare Concilium, cuius, ex credito munere, esset varias de re cinema- 
tographica, radiophonica et televisifica quaestiones ad catholicam fidem 
et christianos mores quod attinet; quod Concilium Ioannes XXIII, f. r., 
in stabile ac permanens Officium Sanctae Sedis evexit, eiusque compe- 
tentiam rerumque agendarum provinciam auxit. Sanctus Pater sapien- 
tissime huic Officio munus tribuit et normas statuit ut res de instrumen- 
tis communicationis socialis apte tractaret et id genus apostolatum in 

toto orbe firmiter ordinaret. Fortasse sub eius competentia includi pos- 
sent quaestiones de prelo. 

Erigere hunc consilium in Sacram Congregationem, tamen, non pla- 
cet. Certe, res tractandae momentum grave habent, sed multae quaestio- 
nes bis de rebus infra competentiam Sacrarum Congregationum et cete- 
rorum Sanctae Sedis Officiorum aliquo modo cadunt. Ut sua cuique di- 
casterio negotia accuratius definirentur, Sanctus Pater loannes XXIII 
clare definit munus huius Consilii et eius relationes cum Sedis Aposto- 
licae Congregationibus et Officiis. Hac de causa eiusdem vero Consilii 
participes sunt ex officio: Assessores et Secretarii Sacrarum Congrega- 
tionum Sancti Officii, Consistorialis, pro Ecclesia Orientali, Concilii, de 
Religiosis, de Propaganda Fide, de Seminariis studiorum Universitati- 
bus atque Substitutus Officii publicis Ecclesiae negotiis expediendis. Ne 
controversiae de competentia oriantur et ut quaestiones his de rebus 
in contextu totius vitae Ecclesiae solvantur, videtur melius esse non mu- 
tare constitutionem huius Consilii sicut facta est a Ioanne PP. XXIII. 

Ius et munus Episcoporum instrumenta communicationis socialis 
ad rectum usum dirigendi patent tum e natura Officii Episcopi tum ex 
eis quae iam dicta sunt in Titulo Primo de iure et officio Ecclesiae. Bene 
Concilium Oecumenicum decretum de officiis Episcopi in sua quisque 
dioecesi et de necessitate cooperationis omnium Episcoporum unius- 
que nationis profert. Notandum est quod in aliquibus nationibus Offi- 
cia Nationalia iam constituta sunt. Exempli gratia, in Foederatis Americae 
Septentrionalis Civitatibus, Conferentia Episcoporum seu National Ca- 
tholic Welfare Conference commissiones de re cinematographica, radio- 
phonica et televisifica necnon officium pro literatura secundum normas 
morales moderanda abhinc pluribus annis constituit. Quoad haec officia 
nationalia et quoad consociationes internationales, normae et instructio- 
nes ad varia rerum, locorum temporumque adiuncta adaptanda sunt. 
Hac de causa, hae normae particulares melius ab Officio competenti San- 
ctae Sedis edendae sunt. 

Exc. Lefebvre: In titulo secundo pagina 6 et 7, 2 numero sexto et 
septimo sapientissime optatur ut aliqui sacerdotes, religiosi, laici se prae- 
parent ad cognitionem et usum scientificum mediorum ad communica- 
tionem socialem. 

Nonne posset addi aliqua verba quae exprimerent satisfactionem et 
laudationem institutorum religiosorum et religiosarum qui ad hunc finem 
conditi sunt et feliciter adlaborant? 


2 Cf. pp. 538-539. 

In titulo III, pagina nona 3 in linea tertia, dicitur « quorum Officio- 
rum in unaquaque natione suprema moderatio peculiari Episcoporum 
coetui vel alicui Episcopo delegato , concredatur » et hoc non mihi vide- 
tur prudens. Quomodo aliquis Ordinarius, metropolitanus generatim, 
potest admittere quod alius Episcopus, Ordinarius alius dioecesis, sit 
moderator horum officiorum qui sedem habent in sua dioecesi? Ex hoc 
multae difficultates possunt oriri. Mihi videtur magis conforme pote- 
stati episcopali quod ipse Ordinarius loci ubi sunt, ista officia, sive per 
se, sive per unum e suis collaboratoribus, invigilet in haec officia, certe 
attentis consiliis et animadversionibus aliorum episcoporum. 

Episcopus habet gratias peculiares Spiritus Sancti ad regendam suam 
dioecesim et non alius episcopus, neque aliquis coetus episcoporum, et 
omnia quae sunt in dioecesi sua ad eum spectant, et coram Deo respon- 
debit, nisi successor Petri alio modo de iis iudicet. 


4) SUFFRAGIA SODALIUM 

Card. Tis serant: Placet. 

Card. Micara: Placet iuxta modum: 

Placet in primis proposita appellatio « instrumenta diffusionis seu 
communicationis socialis », bene apta, ut videtur, ad significandas et 
extensionem et vim et naturam rerum de quibus agitur. 

In quibus rebus aegre ferimus artem quoque theatralem non com- 
prehendi. Verum quidem est theatrum, secus ac prelum, cinematogra- 
pheum, radiophoniam et tele visionem non hominum multitudines sed 
quasi delectos spectatores attingere. Theatrum tamen et ipsum haben- 
dum est medium homines educandi et quidem sive antiquitate sive effi- 
cacitate excellentissimum. 

Quantam curam Ecclesia, cuius est ex divino mandato docere omnes 
gentes, impendat ad avocanda in bonum animarum validissima haec in- 
strumenta et ad propulsanda atque praecavenda pericula ne verba neve 
cogitationes personent nequitiae, in comperto est et luculenter probatur 
etiam per copiosa postremis hisce temporibus edita ab Ecclesia docu- 
menta. 

Expedit ergo ut Concilium sollicitudinem hanc Ecclesiae palam et 
solemniter profiteatur, id persentiens, curam scilicet anteactis tempori- 
bus in inculcanda et moderanda praedicatione adhibitam, non minorem 


3 Cf. p, 545. 

hodie praestandam esse pro ampliore et efficaci usu instrumentorum qui- 
bus nunc potissimum verba ad homines diriguntur. 

Nam si fides ex auditu, omnino necesse est ut fides vias sectetur 
quibus revera audiatur; omnino necesse est ut auditores fidei non solum 
in ecclesiis computentur sed ubique excitentur, verbum Dei, quod non 
est alligatum, ubique et omnibus perviis modis annuntiando. 

Schemata constitutionum optima de re tam gravi proposuerunt, Sum- 
morum Pontificum placitis et monitis inhaerentia. 

Attamen, quamvis exhibita documenta sint profecto laudanda, pa- 
rum expedire videtur ut Concilium Oecumenicum tam fuse tamque mi- 
nute de re agat. 

Card. Pizzardo: Placet. 

Card. Aloisi Masella: Placet. 

Card. Ferretto: Placet. 

Card. Gon^alves Cerejeira: Placet. 

Card. Lienart: Placet iuxta modum: De Ecclesiae actione seu 
apostolatu, non placet articulus sextus capituli secundi, pagina nona, 1 ubi 
agitur de die statuendo quotannis ad hoc opus diffusionis celebrandum. 
Ratio est quia saepe saepius dies reservantur ad intentiones determina- 
tas, unde sequitur quod evangelii praedicatio diebus dominicis impe- 
diatur. 

De disciplina et ordinatione ecclesiastica: Placet. 

Card. Tappouni: Placet. 

Card. Copello: Placet. 

Card. Ag agi ani an: Placet. 

Card. Gilroy: Placet. 

Card. Spellman: Placet iuxta modum: cf. scripta in folio. 2 

Card. Ruffini: «De Ecclesiae actione seu apostolatu »: Placet 
iuxta modum: Pag. 7 3 ad 7. Arbitror maximi momenti esse scholas , fa- 
cultates et instituta , de quibus ibi est sermo. At, si volumus vere et effi- 
caciter instrumenta diffusionis seu communicationis socialis emendare 


1 Cf. p. 541. 

2 Cf. pp. 550-552. 

3 Cf. p. 539. 

vel impedire quominus contaminentur, necesse est omnino, ut mihi vi- 
detur: 

1) ingentes sumptus in ea impendere posse et utiliter sancteque 
impendere; 

2) copiam habere sufficientem artificum utriusque sexus ( artisti 
e artis te), qui artem, cui se dedant, apprime cognoscant et eam — ser- 
vatis doctrina catholica et disciplina Ecclesiae — optime exercere va- 
leant. 

Ad quem duplicem finem medium, seu interpositum, consequendum, 
peropportuna esset Societas catholica internationalis , quae, generoso 
auxilio Nationum divitum, certissime floreret. 

« De disciplina et ordinatione ecclesiastica »: Placet iuxta modum: 
Pag. 5, 4 lin. 9: «... nominatione vel expressa licentia competentis aucto- 
ritatis ecclesiasticae egent», velim definire quae sit competens auctori- 
tas. Puto competentem auctoritatem esse tantum, praeter Sanctam Se- 
dem, Episcopum loci vel Conferentiam Episcoporum. 

Consentio cum Em.mo Card. Micara de ludis theatrorum et cum 
Em.mo Card. Godfrey de sacerdotibus cinematographa frequentantibus. 

Card. Valeri: Placet. 

Card. Siri: « De actione Ecclesiae seu apostolatu » placet iuxta mo- 
dum, scilicet: 

Pag. 5, 4 5 n. 4, linea 7 post verba « laudanda sunt » inseratur: 
« ... dummodo sine damno animarum et cum prudentia qua humanae 
debilitati consulitur ». Etenim quaedam suggeruntur quae possunt etiam 
in malum verti. 

Pag. 9, 6 n. 6 (Dies quotannis celebranda). Agitur de optima disposi- 
tione; tamen de hac re, utpote facilibus mutationibus obnoxia, non vi- 
detur agendum in Concilio. 

« De disciplina et ordinatione Ecclesiastica»: Schema generatim 
placet: melius tamen haec materia in Concilio non tractatur, sed op- 
portune remittitur ad placitum S. Sedis. Quaedam, praeterea (cap. II, 
nn. 4-5) videntur aliquatenus onerosa pro parvis dioecesibus. 

Card. D’ Alton: Placet. 

Card. Quiroga y Palacios: Placet iuxta modum: in parte I, ti- 


4 Cf. p. 543. 

5 Cf. p. 538. 

6 Cf. p. 541. 

tulo III pag. 7 7 n. 3 non videtur opportunum quod Secretariatus actualis 
erigatur in Sacram Congregationem. 

Card. Gracias: Placet. 

Card. Leger: « De Ecclesiae actione seu apostolatu »: Sicut iam 
dixi in voto meo generali: non placet. 

Tamen haec notabo: 

Caput I : 

In paragrapho 1 suppressionem propono duarum ultimarum linea- 
rum, quae iam alibi inveniuntur. 

In paragrapho 5, linea 6 inopportune loquitur ac si agatur de aliqua 
certamine inter bonos et malos. 

In lineis 12 et 13 clarius exprimatur quod iudicandum erit utrum Ec- 
clesiae bono magis conveniat vel iure uti propria instrumenta condendi et 
administrandi vel instrumentis uti, quorum proprietas et administratio 
penes alios est. 

Id quod in paragrapho 6 dicitur valet etiam pro laicis. Propono ergo 
ut sic modificetur secunda sententia: « Quod ut assequatur, sacerdotes, 
religionum subditi et laici eligantur, qui peculiariter, etc. ... ». Conse- 
quenter, sequenti modo incipere potest paragraphus 7 : « Ad illos fines 
consequendos, multiplicentur scholae etc. ... ». 

Caput II : 

Non decet paragraphi quarum titulus est « Adiumenta idonea ». Non 
pertinet ad Concilium loqui de collectis faciendis. 

Similiter inopportunum est, meo iudicio, quod Concilium solemni- 
ter mandet ut dies instrumentorum diffusionis in omnibus orbis regio- 
nibus statuatur. Simplicius invitentur Ordinarii locorum ut fideles edo- 
ceant de suis in hac rerum parte officiis. 

« De disciplina et ordinatione ecclesiastica »: Ob rationes in voto 
meo generali supra allatas, non placet. 

Quoad introductionem, magis conveniret verbum « ordinate » quam 
expressio « tamquam acies ordinata » lineae 5. Quod in secunda sen- 
tentia dicitur, iam alibi dictum est. 

Caput I : 

Supprimantur quatuor ultimae lineae paragraphi 2. Munus enim 
officiorum exponitur in capite secundo eiusdem schematis. 


7 Cf. pp. 544-545. 

In paragrapho 3 sub littera a), specificetur pro transmissionibus ra- 
diophonicis et televisificis quod auctoritas ecclesiastica competens est 
Ordinarius loci diffusionis. His enim agitur de publica re, ubi consuli- 
tur bono publico. 

In eadem paragrapho sub littera c), datur disciplina pro clericis 
et religiosis. Propono quod haec disciplina formuletur etiam pro mem- 
bris femineis religionum. Religiosae, sicut et religiosi, « puerorum et 
adulescentium educationi se dedunt ». Titulus totius paragraphi sit « De 
disciplina pro clero et membris institutorum perfectionis ». 

In paragrapho 4, dicatur « magistrae et matris » loco « magistrae 
et duci ». Supprimatur negativa consideratio: « quae in dies erumpunt 
atque... hominem aggrediuntur ». 

Duae primae sententiae paragraphi 5 sunt invitatio ad solam ob- 
servationem legis: quod sane non sufficit fidelibus nostri temporis ad 
vitam eorum christianam fovendam. Dum ultima sententia, cuius sup- 
pressionem propono, est consideratio spiritualis quae apparet ut inha- 
bilis et superficialis. 

Caput II: 

Propositio facta de erectione Officii de Scriptis et de Spectaculis in 
Sacram Congregationem mihi non placet. Materia enim de qua tractat 
hoc Officium non mihi videtur conveniens ad Dicasterium Sanctae Sedis 
efficiendum. Non agitur de re ecclesiastica, sed de mediis ordinis naturalis. 
Et, omni modo, talis erectio mihi apparet ut immatura et praecipitata. 

In paragrapho 5 proponitur quod Officium moderetur sacerdos 
delectus ab Episcopis. Haec norma bene perpendenda est et mihi non 
videtur absolute opportuna. Si considerantur activitates propriae talium 
Officiorum, apparet quod sunt valde diversae. Quaedam sacerdoti parti- 
culariter conveniunt quia responsabilitatem doctrinalem et pastoralem 
conferunt (v. g. classificatio moralis, munus revisoris pro parte religiosa 
cuiusdam operis, animatio spiritualis membrorum Officii, etc. ...). Aliae 
tamen numerosae activitates adimpleri possunt et saepe potissimum a 
laicis: v. g. relationes cum non-catholicis, cum auctoritate civili, cum 
mundo commerciali. Et saepe actio laici catholici auctoritatem maiorem 
habet apud mundum instrumentorum diffusionis quam illa sacerdotis. 
Non sunt, mihi videtur, rationes naturae, quae sint decisivae pro desi- 
gnatione sacerdotis, laico excluso, uti moderatoris Officii. Credo quod 
hoc est munus ecclesiasticum quod laico convenit. Ipsa Actio Catholica, 
cuius munus est apostolicum et magis ecclesiasticum, laicum ut « mode- 
ratorem » habet secundum Synodum Romanum (art. 641). Mihi videtur 
quod hoc etiam convenit Officiis saltem plurium regionum et formulam 

sequentem propono, loco tribus ultimis lineis paragraphi: « horum au- 
tem officiorum membra sint viri catholicae doctrinae et harum artium 
periti, cooperantibus sacerdotibus peritis ab Episcopis delectis ». 

In paragrapho 6 addantur post prima verba « Horum officiorum » 
verba « dioecesanis officiis cooperantibus ». 

In linea 10 eiusdem paragraphi, munus sit etiam Officiorum « con- 
sulere ut fideles » plene utantur bonis fructibus ex instrumentis ex- 
surgentibus. 

In eadem paragrapho, linea 19, verbis « dirigere vel ordinare » sub- 
stituantur verba « operam praestare ». Delegatio viri ecclesiastici de qua 
in lineis 25-27 potius pertinet iurisdictioni Episcopi. 

Optima est norma paragraphi 7. 

In paragrapho 8, linea 19 verbo « solvendo » substituatur verbum 
« inquirendo », quod magis convenit muneri Consociationis Interna- 
tionalis. 

Card. Montini: Placet iuxta modum: ratione habita de animadver- 
sionibus ab Em.mis Cardinalibus factis et praesertim a Cardinali Micara 
circa artem theatralem. 

Non placet propositum Officii hodierni in Sacram Congregationem 
Romanae Curiae erigendi. 

Card. Giobbe: Placet. 

Card. Cento: Placent iuxta modum: ratione habita observationum 
Em.morum, praesertim Card. Micara de ludis theatralibus. 

Card. Cicognani: Placet cum nonnullis animadversionibus ad hoc 
directis, ut tota haec tractatio possit vertere in verum vedemecum pro 
sacerdotibus, parentibus, praeceptoribus, sed etiam ad directionem quam- 
dam suppeditandam dioecesibus. Valde utile mihi videtur habere hic 
officium centrale. 8 

Card. Godfrey: «De Ecclesiae actione seu apostolatu »: placet 
iuxta modum: duas observationes liceat facere quas scripsi in folio ad- 
nexo et dixi die hesterna. 9 

« De disciplina et ordinatione ecclesiastica »: placet iuxta modum: 
ad mentem Card. Richaud et iuxta observationes in folio adnexo 
scriptas. . r : 

Caput primum in pagina quinta, 10 sub a): 


8 Textus transcriptus est ex taeniola magnetica. 

9 Cf. p. 550. 

10 Cf. p. 543. 

Sine dubio clerici et religiosi viri qui in directione communicationis 
socialis instrumentorum obtemperare debent normis et praescriptis pe- 
culiaribus statutis a competentibus Officiis Ecclesiasticis. 

Sub b)\ Patet quod clerici his in rebus ipsi debent, uti dicit Schema, 
exemplo Christifidelium refulgere. Hoc verum est, sed addi debet quod 
clerici et viri religiosi cauti omnino sint ut in vita propria scandalum non 
dent frequentando spectacula cinematographica cuiusque generis. Apud 
nos comitatus est sacerdotum specialiter nominatorum, qui habent curam 
de examine certorum spectaculorum cinematographicorum, ut dein in- 
forment Institutum ab Episcopis approbatum de qualitate morali eorum 
quae ostenduntur. Postea periodicum istius Instituti Catholici « Catholic 
Film Institute » cum Centro Catholico pro Radiodiffusione et Televisio- 
ne notitias dat publicas in speciali periodo de qualitate morali spectacu- 
lorum. 

Clarum est quod si clerici generatim saepe frequentant quodcumque 
cinema facile potest oriri scandalum, speciatim ubi agitur de spectaculis 
cinematographicis quorum tituli et descriptiones extra theatrum publice 
ad populum attrahendum cum picturis appositis manifestant qualitatem 
minus moralem eorum quae ostenduntur. Episcoporum erit, legislatione, 
de hac re directionem dare, habita ratione circumstantiarum loci. 

In pagina septima 11 numero tertio, ubi de Secretariatu, patet utilitas 
specialis Commissionis Centralis. Anceps maneo de necessitate novae 
Sacrae Congregationis. Quidquid sit de hoc, Secretariatus Centralis esset 
valde utilis, dummodo membra vel consultores eligerentur a variis natio- 
nibus, eo modo ut Secretariatus informationem habere possit compre- 
hensivam de conditionibus specialibus in unaquaque natione. 

Card. Confalonieri: «De Ecclesiae actione seu apostolatu »: pla- 
cet, attentis Patrum peculiaribus animadversionibus. 

« De disciplina et ordinatione ecclesiastica »: placet cum potioribus 
Patrum animadversionibus. 

Card. Richaud: Placet iuxta modum pro utroque schemate, ratione 
tamen habita felicis suggestionis ab Em.mo Card. Godftey propositae 
de aliqua solemni adiuratione omnium Episcoporum in Concilio coadu- 
natorum ad reducendam in istis instrumentis diffusionis nimiam perver- 
sionem moralem; et ratione habita observationis Em. mi Card. Lienart de 
difficultate assignandi multis diebus dominicis peculiarem intentionem, 
quae impedire potest homiliam et sensum liturgicum cuiusque diei domi- 


11 


Cf. pp. 544-545. 

nici, etiam animadversionis Em. mi Card. Montini de non erectione in sa- 
cram Congregationem Officii centralis, tamen valde utilis, ad quaestio- 
nes communicationis socialis tractandas. 

Card. Konig: « De Ecclesiae actione seu apostolatu »: placet quoad 
substantiam et ad mentem Card. Montini. Cf. adnotationes in folio. 

Pag. 6, 12 linea 20 et sequentibus: Applicatio instrumentorum com- 
municationis socialis, ubi non de immediata praedicatione evangelii, de 
doctrina christiana etc. agitur, mihi videtur potius primo loco ad laicos 
christianos spectare et non secundo loco. Laici vere christiani debent istas 
res, per se profanas, spiritu christiano imbuere, sed debent etiam eas pro- 
prio marte et propria cum responsabilitate tractare. Ecclesiae est invigila- 
re, ut ea, quae a laicis facienda sunt et ab iis proprio marte praestanda 
sunt, principiis christianis correspondeant. Non videtur necessarium, 
quod illa « technicae artis peritia in his instrumentis moderandis » 
(cf. pag. 6, linn. 24-25) imprimis, primo loco ad sacerdotes spectare. 
Deest enim numerus sufficiens sacerdotum et non correspondet princi- 
piis actionis catholicae. 

« De disciplina et ordinatione ecclesiastica »: placet, sed cf. adnota- 
tiones adiectas. 

Schema optima continet. Attamen mihi videtur desiderari — pag. 7 13 
ad caput II — accuratior descriptio et definitio competentiae necnon 
auctoritatis episcoporum et officiorum ecclesiasticorum circa haec instru- 
menta communicationis. Aliud est enim officium vigilantiae auctoritatis 
ecclesiasticae circa incepta laicorum catholicorum et aliud est ius aucto- 
ritatis ecclesiasticae statuendi praecepta sensu stricto. Oriri possit pericu- 
lum quominus auctoritas ecclesiastica immoderato zelo sese immisceat 
in omnibus negotiis, etiam iis quae tandem aliquando ipsis laicis catho- 
licis relinquenda et committenda sunt. Secus sine necessitate augetur 
anticlericalismus, nusquam erit locus actionis catholicae. 

Hoc modo minime impeditur quominus officia regionalia ab episco- 
pis instituantur atque coetui episcoporum vel eorum delegato subsint. 

Card. Dopfner: 14 Ad part. I, tit. II, cap. I et II (fasc. 3): 

1) In fovendis et promovendis inceptis, quae maxime a collabo- 
ratione multorum etiam non-catholicorum pendent et magnas pecunias 
impendendas praesupponunt, magis opportunum esse videtur, si loco 
simplicis iussionis (v. gr. pag. 6, lin. 2 sq.: « lubet... haec Sancta Sy- 


13 Cf. pp. 538-539. 

13 Cf. p. 544. 

14 Octavae Congregationi non interfuit. 

nodus »; pag. 9/° lin. 22: « haec Sancta Synodus mandat ») adhiberen- 
tur termini commendaticii. 

2) Expressio « malorum hominum » inopportuna esse censetur, quia 
apostolatus exercendus est etiam ibi, ubi multi homines bonae volunta- 
tis, sed a fide alieni operantur. 

Ad part. I, tit. III , cap. I (fasc. 4): 

1) Ad paragraphum fasc. 4, pag. 5, 10 sub litt. « c » dicendum videtur: 
Quod Ordinarii et Superiores debent curare, ut subditi congruam co- 
gnitionem rerum sibi ex officio commissarum adquirant, per se iam ob- 
vium est et non indiget declaratione solemni conciliari. Cavendum est, 
ne auctoritas Concilii oneretur rebus nimis longinquis et particularibus. 

2) Item nn. 4 et 5 brevius componantur, ne declarationes solem- 
nes iterum iterumque repetantur de rebus usitatis ac tritis. 

Card. Marella: « De Ecclesiae actione seu apostolatu »: placet 
iuxta modum, attentis animadversionibus ab Em.mis Patribus factis, 
praesertim a Cardinali Micara de spectaculis theatralibus et a Cardi- 
nali Leger de adhibendis laicis in officiis catholicis relate ad instrumenta 
diffusionis moderanda. 

« De disciplina et ordinatione ecclesiastica »: non placet erectio 
proposita Secretariatus in Sacram Congregationem. 

Card. Doi: Placet. 

Card. Alfrink: Placet iuxta modum. 

1. In Parte I, Titulo II, pag. 9, 17 num. 6 rogare vellem ut dies ille 
annuus non pro omnibus regionibus praescribatur. In diversis regioni- 
bus idem finis forse iam alio modo attingitur. 

Apud nos v. g. iam existit a saeculo prelum catholicum valde exten- 
sum, cum diariis catholicis multis, nationalibus et regionalibus — exi- 
stit iam organum catholicum ad pelliculas diiudicandas — adest officium 
pro re cinematographica — adest iam apud Universitatem catholicam 
Neomagensem institutum ad diurnarios catholicos formandos — adest 
iam in eadem Universitate catholica Neomagensi cathedra specialis pro 
cultura cinematographica — adest radiophonia catholica — adest tele- 
visio catholica — adsunt organisationes catholicae eorum qui in prelo 
aut eorum qui in radiophonia et televisione laborant — adest etiam as- 
sociatio catholica eorum qui auditoria cinematographica gerunt — adest 


15 Cf. p. 541. 
1(3 Cf. p. 543. 
17 Cf. p. 541. 

immo sacerdos specialis cuius munus est artistas radiophoniae et televi- 
sionis propria pastorali cura prosequendi. 

Timendum est insuper ut annus non habeat dominicas sufficientes 
ad omnes res quae pro Ecclesia, utique maximi momenti, sunt reco- 
lendas. 

Habemus iam dominicam vocationum — dominicam emigrantium 
— ■ dominicam Missionum — dominicam instructionis catholicae — do- 
minicam Universitatis catholicae etc. (pro missionariis neerlandicis 
— ad fovendam unitatem cum Protestanticis — - ad fovendam unitatem 
cum orthodoxis, etc.). • 

Deinde multis tales Dominicae placere non possunt, quia annum 
liturgicum frangunt. 

Ideoque optarem ut Schema eandem formulam adhibeat qua utitur 
Miranda prorsus , nempe Episcopi diem festum praestuere possunt etc. 

2. In Parte I, Tit. III, pag. 8 et 9, 18 ubi de Officiis Nationalibus de 
re cinematographica, radiophonica et televisifica et etiam de prelo sermo 
est, quae « aliquis sacerdos moderetur ». 

Nescio in quo sensu vox « moderetur » hic sumi debet; si autem 
haec vox directionem istorum Officiorum significat, minus apta videtur. 

Materia preli, radiophoniae et televisionis videtur esse campus acti- 
vitatis laicorum catholicorum, ubi sacerdos qua talis habet munus, qui- 
dem magni et maximi momenti, sed utique accessorium. Sacerdos ibi sit 
assistens religiosus aut theologus consultor, sed non director. Ubi non 
adsunt laici sufficienter formati ut munus directionis implere possint, 
sacerdos potest munere directionis fungi. In genere autem sacerdotes 
reserventur pro munere natura sua sacerdotali. Insuper timeo ne metho- 
dus secundum quem sacerdos locum laicorum implet, anti-clericalismo 
foveat. 

■, : Card. Santos: Placet, 

Card. Landazuri Ricketts: Placet. 

Card. Ottaviani: «De Ecclesiae actione seu apostolatu»: placet 
iuxta modum: In titulo II, deinde, de Ecclesiae actione seu apostolatu, 
optarem ut de obligationibus quae variis fidelium classibus incumbunt 
circa instrumenta communicationis socialis, Concilium votum depro- 
mat ut in libris cathechismi quaestiones de ista re specificae inserantur. 
Inde a pueritia enim oportet adulescentes principiis moralibus de hac 
gravissima re imbuantur. 

« De disciplina et ordinatione ecclesiastica »: placet. 


18 


Cf. p. 545. 

Card. Roberti: « De Ecclesiae actione seu apostolatu»: placet, 
attentis Em. morum Patrum animadversionibus (Em.morum Cardd. Mi- 
cara, Godfrey, Spellman, Alfrink, Leger). 

«De disciplina et ordinatione ecclesiastica » : placet, attentis ani- 
madversionibus Em.morum Patrum (Cardd. Micara, Godfrey, Spellman). 

: ' Card. ' JullieN: Placent. 

Card. Larraona: Placet generatim, prae oculis habitis illis quae a 
Patribus Em.mis consulte fuerunt insinuata. 

Card. Heard: Placet. 

Card. Bea: Placet iuxta modum: attentis animadversionibus Emi- 
nentissimorum Patrum, maxime iis quae dicta sunt de cooperatione 
laicorum. Non placet erectio Officii in Congregationem. 

Card. Browne: Placet iuxta modum: consideratis commentis Ve- 
nerabilium Patrum. 

Card. Albareda: Placent duo schemata. 

Beat. Gori: Placet. 

Beat. Cheikho: Placet. 

Exc. Felici: Placet, cum animadversionibus Em.morum Cardd. 
Micara et Cicognani. 

Exc. Antezana y Rojas: Placent iuxta modum schemata, ratione 
habita animadversionum aliquarum allatarum ab Em.mis Patribus in 
eodem sensu. 

Exc. Beras: Placet. 

Exc. Cooray: Placet, attamen ad mentem Em.morum Cardinalium 
Micara, Montini, Cento et Godfrey. 

Exc. Alter: «De Ecclesiae actione seu apostolatu »: placet' iuxta 
modum. Propositum pagina 9, 19 numero 6, non placet. Quaestiones ma- 
gis hodie agitatae versantur circa praeviam inspectionem et approbatio- 
nem spectaculorum a publica auctoritate faciendam; quae inspectio et 
iudicium postea ferendum dicitur anglice « prior censorship ». Valde 
difficile est distinguere inter ea quae fovent legitimam libertatem infor- 
mationis et legitimum cultum artium versus ea quae graviter offendunt 
leges morales. Potestas civilis habet ius et munus tuendi mores publi- 


19 Cf. p. 541. 

cos; tamen non est efficax. Ratio est quia existunt magnae varietates 
circumstantiarum apud populum et apud gubernatores in genere: saepe 
saepius auctoritas civilis et eius ministri fovent maximam libertatem apud 
cives et indulgent menti omnino saeculari vel amorali. Consequenter le- 
ges ab auctoritate civili etiam iam latae fere nunquam acquirunt effe- 
ctum vel finem suum ad bonos mores tuendos. Insuper validitas legum 
in tribunalibus continuo contestatur. In ordine practico problema relin- 
quatur potius associationibus privatis vel semi-publicis ad hunc finem 
speciatim institutis, e. g. « Legion of Decency » in America. 

« De disciplina et ordinatione ecclesiastica »: Placet in genere. 

Non placet propositum 3 pagina 8. 20 Est quid de futuro. Res caute 
perpendenda est. Non est dubium quin Ecclesia habeat competentiam 
et ius iudicandi de moralitate instrumentorum communicationis socia- 
lis: tamen in ordine practico difficile est media adhibere quae sufficiunt 
ad mala evitanda, propter ingentem massam ephemeridum et spectacu- 
lorum. Magni momenti est instituere officia regionalia, nationalia et qui- 
dem internationalia quae mala ad minimum reducere poterunt. 

Exc. Lefebvre: Placet iuxta modum: secundum quod dicitur in 
folio adnexo, 21 attentis dictis ab Eminentissimis Cardd. Micara, Lienart, 
Montini. 

Exc. Hurley: Placet iuxta modum: Licet officia et media coordi- 
nationis necessaria sunt ad disciplinam christianam fovendam, mihi vi- 
detur quod quando de re pastorali agitur, id quod est maioris momenti 
est modum excogitare quo pastores animarum, durantibus annis insti- 
tutionis sacerdotalis (i. e. in seminario) formari possunt ad fideles bene 
dirigendos. Maximi momenti igitur est ut in nova ordinatione curriculi 
seminariorum institutio positiva, et uti dicunt, constructiva de hac re 
studentibus tradatur. Fiat igitur consultatio cum Commissione de Se- 
minariis. 

Exc. Perrin: Placet iuxta modum: attentis animadversionibus fa- 
ctis ab Eminentissimis Leger et Konig de cooperatione laicorum. Tit. II 
paginae 9, 22 n. 5 tolli potest; explicat enim eamdem ideam quae in nu- 
mero quarto continetur. 

Exc. Seper: Placet. 

Exc. Bazin: Placet. 

20 Cf. p. 545. 

21 Cf. pp. 552-553. 

Cf. p. 541. 


22 



DISCEPTATIO - DE INSTRUMENTIS COMMUNICATIONIS SOCIALIS 


565 


Exc. Bernard: « De Ecclesiae actione seu apostolatu »: placet, 
sed non placet paragraphus sexta capitis secundi de die quotannis in 
toto orbe celebranda. 

« De disciplina et ordinatione ecclesiastica »: placet, sed non pla- 
cet erectio proposita Secretariatus in Sacram Congregationem. 

Exc. Bernier: Placet utrumque schema, quin tamen Secretariatus 
Internationalis, Romae existens, in S. Congregationem erigatur. 

Exc. Yago: Placet. 

Exc. Rakotomalala: Placet. 

Exc. Ngo-dinh-Thuc: Placent illa duo schemata; accedo ad sen- 
tentiam Eminentissimi Spellman de non instituenda nova Congrega- 
tione. 

Exc. Verwimp: Placet. 

Exc. Jelmini: Placet. Subscribo toto corde his quae sapienter et 
practice dixit Eminentissimus Card. Ruffini de urgenti necessitate agen- 
di mediis ab illo prolatis ad efficacem peragendam actionem. 

Exc. Suhr: Placet, attentis animadversionibus ab Em.mis et 
Exc.mis Patribus factis speciatim de cooperatione cum laicis; non placet 
erectio novae Congregationis. 

Rev. Gut: Placet; non placet erectio novae Congregationis. 

Rev. Sepinski: « De Ecclesiae actione seu apostolatu »: placet; 
ad pag. 3 23 lin. 2: praeferrem verbum « actuositatem » loco « actio- 
nem ». Idem dicatur de titulo: « De Ecclesiae actuositate ». 

«De disciplina et ordinatione ecclesiastica»: placet; ad pag. 8, 24 
linn. 4-5 opinor sufficientem esse erectionem « Officii » loco erectionis 
novae Sacrae Congregationis. 

Ad pag. 8, lin. 19 corrigatur « efficzentia ». 

Rev. Janssens: Placet. 


23 Cf. p. 537. 

24 Cf. p. 545. 

XV 

DE INSTRUMENTIS DIFFUSIONIS 
SEU COMMUNICATIONIS SOCIALIS 

(Octava Congregatio: 3 apr. 1966) 

1) SCHEMA PROPOSITUM A SECRET ARI ATU 
DE SCRIPTIS PRELO EDENDIS ET DE SPECTACULIS MODERANDIS 

PARS II 

DE QUIBUSDAM COMMUNICATIONIS SOCIALIS 
INSTRUMENTIS SINGILLATIM CONSIDERATIS * 

Titulus unicus 

[Introductio']. Generalibus praeceptis ac monitis latis quibus regantur 
et ad morum honestatem conformentur communicationis socialis instrumenta, 
Sacrosancta Oecumenica Synodus peculiares normas atque idonea hortamenta 
tradit circa quaedam instrumenta, quae graves admodum quaestiones pasto- 
rales attingunt, sive ob uniuscuiusque instrumenti novitatem sive ob peculia- 
rem in populum efficacitatem. 

Quapropter, in hac altera parte, singillatim disciplina exponitur de prelo 
periodico, de cinematographeo, de radiophonia, de tele visione et de aliis qui- 
busdam instrumentis postrema aetate in humanam consortionem invectis. 

Concilii Patres fideles tamen hortantur, ut etiam in ceterorum instrumen- 
torum communicationis socialis usu, quorum in hac parte nulla mentio fit, 
Ecclesiae mentem prosequantur; immo etiam in illis vetustis ac valentibus 
vulgationis vel spectaculorum formis, sicut theatralia spectacula et volumina 


* Declaratio: In Parte I harum Litterarum praecepta omnia compendiose 
proposita sunt quae ministerium pastorale Universalis Ecclesiae in materia instru- 
mentorum communicationis socialis respiciant. 

Verumtamen huius Secretariatus Praeparatorius Sodalibus visum est Concilium 
Oecumenicum Vaticanum II, ut spiritualem singulorum hominum necnon totius hu- 
manae consortionis renovationem perficiat, non posse tantum in generalibus doctri- 
nae ac disciplinae principiis immorari, sed magis oportere, solido principiorum fun- 
damento posito, vigilanti sollicitudine et perspectis rerum causis ad concretas diffi- 
cultates et singulas instantias attendere. 

Nostrorum enim temporum homines ac praesertim horum artifices instrumen- 
torum, a quibus morum atque culturae profectus maxime in hac disciplina pendet, 
magis rei quotidianae pressum quam principiorum vim experiuntur: hi omnes ergo 
concretis egent normis, quae in hac Parte II expositae sunt. 

prelo edita, quae propriae communicationis socialis instrumenta dici nequeunt 
(cum raro amplitudine et efficacitate totam societatem simul attingere valeant),, 
Fidei et morum integritatem promovere studeant. 


Caput I 
DE PRELO 

1. [Varia preli genera]. Nomine preli vulgo appellantur cuiusvis generis 

folia typis impressa, sive agatur de diariis, sive de ephemeridibus imaginibus 
ornatis, sive de commentariis, quae omnia, innumerae fere indolis, lectorum 
aetati, necessitati, studio ac propensioni accommodantur atque singulis homi- 
nibus, pro suo cuiusque libitu aut electione, proponuntur atque publice ve- 
neunt. Haec preli varia genera novis technicae artis inventis in dies magis per- 
ficiuntur typographica scilicet arte, imaginibus, coloribus et aliis id genus, quo- 
rum ope, scite ingenioseque ordinantur cum ad nuntia celerius conquirenda et 
vulganda, tum ad lectores assidue et ubique alliciendos. : 

2 . [Preli momentum]. Prelum, quod hodierna communicationis socialis 
instrumenta tempore antecedit, nostra aetate in dies invalescit atque maximam 
in hominum mentes vim exercet communesque vulgi opiniones excitat et com- 
movet. Prelum enim, etsi minore, forte, celeritate quam alia instrumenta, sub- 
tiliore tamen vi mentes attingit, cum litterarum cognitionem postulet cumque 
stabile permaneat documentum quod lector retinere atque iterum legere potest. 
Insuper hominibus non tantum nuntia varia et eventuum summarium, sed 
etiam ipsorum eventuum, recentiorum praesertim, interpretationes praebet. 

3. Preli igitur varia genera quotidie gravissimas quaestiones ad leges 
morales atque ad religiosam hominum vitam pertinentes gignunt, quae ut 
recte solvantur, a Patribus Vaticani Concilii in ordine ponuntur. 

4. [Sollicitudinis Ecclesiae documenta]. Statim ac prelum influxum so- 
cialem exercere coepit, Ecclesia magna cum sollicitudine illud prosecuta est, 
ut innumera documenta testantur quae a Pio IX et Leone XIII, 1 usque ad 
Pontifices nostri temporis lata sunt. 2 Ex his documentis patet Sanctam Se- 
dem totiusque orbis Episcopos, bonum prelum fovendo, errores arguendo, 
preli germanam libertatem edicendo, numquam. destitisse salutaria monita 
in hac re tradere, praesertim saeculo hoc vertente, quo preli momentum tan- 
topere succrevit. 

5. Singularis tamen Ecclesiae sollicitudo hodie spectat praecipua preli 
genera, quae sunt: prelum nuntiis vulgandis ( informativum quod vocant) 
prelum imaginibus ornatum vulgo dictum illustratum, vel commentaria, et 
speciali modo prelum quod nomine preli catholici designatur. 

6. [De prelo nuntiis vulgandis seu informativo]. Hodie lectores indi- 
gent prelo quod de novissimis eventibus ipsos certiores faciat, veraciter, ci- 
tissime et definite, ea tamen ratione ut iudicium lectoris proprium non impe- 
diatur sed facilius et tutius efformetur. Quod officium nonnisi magna cum 

prudentia atque arte expleri potest. Quare, omnes qui huic preli generi ope- 
ram dant, veritatis amore, reverentia erga ordinem moralem et erga hominis 
dignitatem, non minus quam studio perfectionis technicae, duci debent. 

7. Imprimis postulanda est a prelo informativo talis eventuum proposi- 
tio atque interpretatio quae factorum gravitati congruat atque necessitatibus 
lectorum et societatis apte conveniat. 

Absint propterea non tantum mendacium, sed etiam silentii conspiratio 
aut selectio notitiarum, prava seu factiosa mente praebita. Saepius enim pre- 
lum peccat veritatem reticendo, sive lucri, sive pressionis seu sollicitationis 
causa. 

8. Ratio cur saepe huius preli honestas hodie in discrimen adducatur, 
inde oritur quod nuntiorum vulgatio quamdam quaestuosae industriae for- 
mam induit. Quo magis scilicet multiplicantur technica inventa ad prelum 
perficiendum, eo magis rerum nuntii prelo vulgandi, tamquam res ad merca- 
turam pertinentes habentur; hinc conglobationes et quasi monopolia in no- 
titiarum acquisitione ac in preli distributione oriuntur, quae vim exercent in 
pretio nuntiorum aestimando, ita ut prelum, hac ratione oppressum, potius 
ad mercaturam exercendam et lucrum faciendum quam ad rerum veritatem 
vulgandam convertatur. 

9. Alia quoque circumstantia, qua honestas preli informativi periclita- 
tur, ex eo oritur quod saepe institores, nuntia mercatoria diariis concreden- 
tes, ac pro eis pretia exsolventes, iniuste eadem diaria sollicitant ne ipsa mu- 
nus nuntios vulgandi recte ac libere exerceant. 

10. Nec minus periculum ex illicito rei politicae pressu oritur. Societas 
enim, boni communis causa, prelo multifario ad varias legitimas opiniones de 
quaestionibus in civitate disputatis exponendas, indiget ut ex multiplicitate 
rerum deliberandarum cives rectam opinionem et iudicium sibi efforment. 
Attamen nonnulli, notitiis selectis, fucatis et etiam falsis, utuntur, tamquam 
armis in contentione politica et in bello psychologico, ut aiunt, ad odia, si- 
multates et praeiudicia inter homines, coetus sociales ac nationes, omni nisu 
excitanda, atque, ad hunc finem scriptores data opera incitant. 

11. Circa nuntia de rebus ad religionem spectantibus, libenti animo Pa- 
tres Concilii agnoscunt in dies potiorem locum quaestiones et eventus reli- 
giosos in prelo obtinuisse. Monentur tamen preli moderatores ut de religione 
quaestiones personis vere peritis tractandae concredantur ac maxima cum 
reverentia exponantur. 

12. [De foliis imaginibus ornatis ]. Ad notitias explanandas et amplifi- 
candas prelum merito utitur imaginibus, saepe vario colore expressis, quae, 
diligenter selectae, lectores iuvare valent, quo veritatem melius et facilius 
cognoscant. Attamen nostris diebus multa folia, praesertim imaginibus or- 
nata, incredibili prope exemplarium copia edita, imaginum vortice, nimis de- 
mulcent sensus lectorum, seu potius spectatorum, et eos alliciunt facinorum 
narratione, pravas cupiditates excitantium. Quo fit ut saepe, indulgentes re- 
bus quae nimis sensus commovent, ac vel etiam erotismo, actiones minus 

honestas, etiam fictas, amplificent quae vitam personarum privatam fama 
praestantium respiciunt et ita lectores ad mala inducant aut ad falsa iudicia 
provocent. Valde tandem dolendum est quod non raro in foliis imaginibus 
decoratis praetermittantur ex more ea omnia quae ad Deum atque spiritualem 
hominis vitam spectant. 

13. [De commentariis']. Quam plurima etiam eduntur folia periodica ad 
vulgandas doctrinas, opiniones, disciplinas, vel ad fabulas amatorias et res 
mirificas narrandas atque, non raro ad consilia impertienda. 

14. Monentur omnes qui his foliis edendis operam praestant de gravi- 
tate sui offici, praesertim si de commentariis agatur quae in manus iuvenum 
facile perveniunt vel etiam, de industria, iunioribus destinantur. Eget enim 
iuventus nostri temporis, magis quam praeterita aetate, prelo sibi consen- 
taneo, scilicet probo, valido, sana doctrina referto, quod ad altiora animos 
allidat atque honesta oblectamenta praestet. 

15. [Praebitorum editorum scriptorumque oficia]. Praebitores ac edi- 
tores preli, ordinis moralis imperio obsequentes, omnimode enitantur ut 
lectoribus nuntios veraces honestasque imagines praestent, conscii se gravi 
obstringi officio servandi ac promovendi bonos mores, civium ordinem atque 
cultum. Scriptoribus praeterea viam sternant ut libere quidem, sed iuste, 
munus sibi concreditum expleant. 

Qui autem pecunias exponunt ad nuntios mercatorios vulgandos, hone- 
stos tantum nuntios praebeant et ab omni iniusto informationum pressu 
sese abstineant. 

16. Scriptores diligenter eventus eorumque adiuncta, scilicet quomodo 
revera acciderint, cognoscere studeant; quae certe cognoverint, lectoribus 
veraciter proponant simulque eventus, iustitia et caritate servatis, tradant. 
Praesertim scriptores monentur ut magna prudentia adhibeatur in relatio- 
nibus peragendis de scriptis, spectaculis, transmissionibus, quae magnam vim 
in temperiem spiritualem nostri temporis exercent. Caveant praeterea ne ex 
verbis, quibus nuntii eduntur, multitudo lectorum quoquo modo decipiatur, 
neve ad motus irrationales vel iniustos incitetur. 

17. Nuntiorum exquisitores ac photographi ne audeant occulta consilia 
propagare, si boni communis ratio vel personae humanae reverentia, vel rei 
natura postulent ut secretum servetur. Venditores alacriter curent lectori- 
bus folia eorum aetati et adiunctis apta et omnino honesta tradere. Ad ordi- 
nem moralem integre servandum invitantur omnes qui prelo edendo dant 
operam ut in coetus nationales et internationales consocientur, quo efficacius 
rectum libertatis informationis usum fulciant ac tueantur. 

18. [Lectorum munus]. Fugiant et respuant christifideles folia eorum- 
que venditores quae a veritate avertant vel pravos mores excitent, et sponte 
ea capessant atque emant, etiam boni exempli causa, quae honestate ac gra- 
vitate commendantur. Non tantum parentes omnesque qui curam iuniorum 
habent, verum etiam caupones, medici, causidici etc. diligenter eligant folia, 
quae in suis domibus et vestibulis exponuntur. Praeterea, ingenti foliorum 

varietate ingruente, opus est ut fideles, inde a prima aetate, addiscant folio- 
rum naturam legendorum praecognoscere, ea recte eligere, atque considerate 
perlegere. 

19. Quapropter valde commendanda sunt incepta quae ab Officiis natio- 
nalibus de prelo ineuntur eo consilio ut fideles in hac rerum parte erudiantur 
— praesertim die quotannis celebranda ad hoc statuta — atque de foliorum 
periodicorum saltem communis honestatis, aptis iudiciis prolatis, certiores 
fiant. 

20. [De potestatis saecularis interventibus ]. Praeter ea quae supra dicta 
sunt de potestatis civilis ambitu, 3 officium est civilis potestatis ut tales con- 
diciones in civitate ponantur ac serventur in quibus prelum legitima liber- 
tate ad publicas opiniones debite formandas, frui possit. Cum tamen prelum 
civium profectui et bono communi consulere, debeat, auctoritas civilis offi- 
cio tenetur pravos preli usus compescere, quibus publici mores laeduntur, 
iura personae humanae conculcantur, reipublicae denique salus — non vero 
alicuius politicae factionis — in discrimen adducitur. Legitimae autem liber- 
tatis preli contemptus ex parte saecularis potestatis procul dubio bono huma- 
nae consociationis nocet, ideoque cum ordine morali naturali minime con- 
gruit. Pariter legi divinae graviter adversantur quotquot, potestate saeculari 
innixi, libertatem Ecclesiae in prelo adhibendo 4 impetunt. 

21. [De prelo catholico']. Ecclesiae filii forti animo contendant ut pre- 
lum humanae dignitati omnino idoneum efficiant. Attamen, ad lectores spi- 
ritu christiano informandos, prelum generice honestum minime sufficit. Qua- 
propter omnino necesse est ut veri nominis catholicum prelum habeatur et 
provehatur quod scilicet — < sive directe ab ipsa auctoritate ecclesiastica pro- 
motum et dependens, sive a catholicis viris — manifeste hoc animo edatur 
atque diffundatur ut publicam opinionem iuri naturae et catholicis doctrinis 
praeceptisque consonam efformet, firmet atque admoveat, facta vero, quae 
Ecclesiae vitam respiciant, pervulget ac recte explanet, cum ad fideles infor- 
mandos et confirmandos, tum ad eos illuminandos alliciendosque, qui ab 
Ecclesia discesserint vel adhuc Eam ignorent. 

22. Quod si Ecclesiae Christi ius inest omne genus instrumentis commu- 
nicationis socialis libere utendi, procul dubio ipsa obtinet ius prelum ad suos 
fines libere habendi, moderandi et vulgandi, subsidiis ac rationibus adhibitis, 
quae ipsa suo iure decernat. Ut huic Ecclesiae iuri, ceterum cum eiusdem 
ordinario munere praedicationis arcte connexo, satisfiat, haec Sancta Synodus 
Sacris Pastoribus enixe commendat ut ubique terrarum, in sua cuiusque dioe- 
cesi, statim ac locorum condiciones id sinant, diurnaria vel hebdomadaria 
folia catholica edantur, et quam late vulgentur. 

23. Cui quidem necessario apostolatus instrumento valde proderunt in 
primis foliorum ipsorum praestantia, deinde totius Cleri et populi christiani 
consociata et sedula opera. Quare notitiarum abundantia, celeritate et dili- 
gentia, technicisque notis prelum catholicum non tantum adversarium vel 
aemulum aequare contendat, sed eidem etiam antecellere. 

24. [ De Consociatione Catholica Inter nationali\. Quod propositum ut 
attingatur, virium dispersio omnimode devitetur hominum, rerum incepto- 
rumque — sive singularum sive omnium nationum — concordem conspi- 
rationem promovendo, ac praesertim catholicas nuntiis procurandis sedes 
seu agentias condendo. 

25. Suadetur deinde Officiis nationalibus de prelo ut competenti Con- 
sociationi Internationali Catholicae nomen dent; curent insuper eadem Offi- 
cia Nationalia ut folia periodica catholica, catholici diurnarii atque agentiae 
catholicae cum praefata Consociatione Internationali foedere se iungant. 


NOTAE 

1 Cf. Pars I, tit. I, cap. I, nota 15. 

2 Cf. Pius XI: Sermo in sollemni conventu augurali Expositionis catholicarum 
scriptionum ex universo orbe in Civitate Vaticana, die 12 maii 1936, A.A.S., XXIX 
(1937), pp. 139-144; ceteri Sermones eiusdem Summi Pontificis de re diurnaria quo- 
quo modo tractantes collecti inveniuntur in Documentation Catholique, XVIII 
(1936), t. 35, n. 782, pp. 322-356; n. 784, pp. 451-468; n. 795, pp. 707-725; 
n. 786, pp. 578-619. 

Pius XII: Sermones ac nuntii radiophonici de prelo tractantes ab anno 1939 
usque ad annum 1954 prolati, tum secundum seriem chronologicam tum secundum 
ordinem argumentorum indicantur in Discor si e Radiomessaggi , ibid., in volumine 
« Indice », pp. 571-573; praeterea sequentes sermones adiiciendi sunt: Sermo ad 
Consilium de informatione publica ordinanda Nationum Unitarum, die 24 apr. 

1956, Discorsi e Radiomessaggi, XVIII, pp. 137-138; Sermo ad procuratores 
nuntiorum preli Europae, die 26 oct. 1956, Discorsi e Radiomessaggi, . XVII N I, 
pp. 609-611; Sermo ad diurnarios Civitatum Foederatarum Americae, die 15 apr. 

1957, Discorsi e Radiomessaggi, XIX, p. 87; Nuntius ad Consociationes de prelo 
catholico promovendo Civitatum Foederatarum Americae, die 17 maii 1957, Di- 
scorsi e Radiomessaggi, XIX, pp. 197-199. 

Ioannes XXIII: Sermo ad diurnarios catholicos, die 4 maii 1959, Discorsi 
Messaggi, I, pp. 303-306; Sermo ad viros operam navantes in ephemeride catho- 
lica UAvvenire d’Ttalia, die 18 oct. 1959, Discorsi Messaggi-, I, pp. 483-488; Sermo 
de preli munere, die 22 nov. 1959, Discorsi Messaggi, II, pp. 40-42; Sermo ad 
diurnarios Americae Septemtrionalis, die 6 dec. 1959, Discorsi Messaggi, II, 
pp. 540-541; Sermo ad iurisperitos catholicos Italiae, die 8 dec. 1959, A.A.S., LII 
(1960), pp. 45-50; Sermo ad Conventum de prelo agonistico, die 2 apr. 1960, 
Discorsi Messaggi, II, pp. 276-278; Sermo ad sodales Piae Societatis S. Pauli, 
die 3 maii 1960, Discorsi Messaggi, II, pp. 645-647; Sermo ad Conventum preli 
periodici Galliae, die 20 sept. 1961, UOss. Rom. 21 sept. 1961; Sermo ad diurna- 
rios exteros Romae, die 25 oct. 1961, UOss. Rom. 26 oct. 1961. 

3 Cf. Pars I, tit. I, cap. II, nn. 14-15; cap. III, nn. 7-9. 

4 Cf. Pars I, tit. I, cap. I, nn. 7-8. 

Caput II 

DE CINEMATOGRAPHEO 

1. [ Eius efficacitas]. Cinematographei efficacitas, abhinc dimidium saecu- 
lum, ceterorum communicationis instrumentorum momentum aemulatur et 
non semel superat quia, suapte natura, peculiarem vim in hominum mentes 
moresque exercet, tum ob innumeras multitudines spectatorum quos sua 
actione pertingit, tum ob immensam rerum et opinionum congeriem, quam 
latissime communicat, tum ob delectationem, qua omnis aetatis et condicio- 
nis homines in eius vividarum sonor arumque imaginum concentu f ruuntur, 
tum denique ob condiciones cinematographici spectaculi proprias, quarum 
vi imaginum fascinatio in spectatoribus valde augetur. 

2. {Vigil Ecclesiae cura]. Quapropter, per quinquaginta fere annorum 
spatium, numquam destiterunt Sancta Sedes et Sacri Pastores, sapientissimis 
doctrinis, instantibus monitis, aptisque institutis, fideles in re cinemato- 
graphica instruere; ex quibus summa quaedam doctrinae atque disciplinae 
eruitur ad hominum cuiusvis ordinis animi utilitatem, qui hanc artem indu- 
striamque vel frequentant, vel exercent, vel moderantur.’ 

3. {Praecipua monita confirmantur]. Quo autem haec salutaria monita 
ac praecepta luculentius iis quorum interest innotescant et ad effectum addu- 
cantur, et quo facilius difficultates in dies enascentes superentur, Sancta Sy- 
nodus quae sequuntur docet ac servari mandat. 

4. {Effectores et artiffces]. Taeniolarum effectores, auctores et audito- 
riorum gestores, nonnullarum regionum exemplum imitati, suae conscientiae 
consulere et publicae auctoritatis operam praevenire contendant, inter se de 
codice morali observando foedus libere ineuntes; ita ut, remota inhonesti 
ac immoderati lucri cupidine, finis imponatur pelliculis efficiendis et exhi- 
bendis, quae in dies magis sunt bonis moribus infensae. 

5. Quotiescumque vero in taeniolis efficiendis quaestiones quoad religio- 
nem aut mores oriuntur, auctores et scaenicorum apparatuum artifices legi- 
timum expetant consilium Officii Catholici rei cinematographicae praepositi; 
quod Officium iis libenter aderit , etiam negotii huius curam, si oportuerit, 
viro ecclesiastico huius rei perito, cautione adhibita, delegando . 2 

6. Honestorum effectorum et distributorum opibus et inceptis una simul 
collatis, criticorum consensu ac praemiis pelliculas laude dignas commendan- 
do, proborum exercentium, imprimis catholicorum, auditoria multiplicando 
ac inter se foedere consociando, aliisque id genus auxiliis latis, taeniolarum 
confectio promoveatur ac secura reddatur quae honestati, humano cultui ar- 
tique favent, earum praesertim quae iuventuti destinantur. 

7. Taeniolarum effectores conscii sint suorum officiorum, quibus tenen- 
tur non tantum erga spectatores, sed etiam erga actores et eos omnes qui 
ipsi effectioni taeniolarum sociam dant operam; eorum ergo mores ne au- 
deant in discrimen adducere, praesertim si agatur de adulescentibus. Ipsi 

autem actores, suae auctoritatis in spectatores conscii, tam in sua arte exer- 
cenda, quam in sua vita, studeant bono exemplo aliis praelucere. 

8. [ Sententiae de taeniolarum moralitate\. Ut recta publica opinio, quae 
in effectione pellicularum quam maxime valet, studiose efformetur efficaciter- 
que excitetur, utque omnes probe noscant quae sibi spectacula adire liceat, 
quaeque vero sint vitanda, haec Sancta Synodus praecepta hac de re iam a 
Sancta Sede lata renovans, 3 statuit ut in omnibus et singulis nationibus iu- 
dicia moralia de omnibus pelliculis publice exhibendis ferantur, opportunis- 
que prudentiae rationibus explanata, tempestive edantur et quam latissime 
propagentur. Quae vero iudicia ab OfEciis Nationalibus per specialem coetum 
probatorum hominum — qui opportune e laicis etiam seligantur — ab ipsis 
Episcopis ad hoc munus ascitorum et sub ductu sacerdotis, pro unaquaque 
natione dentur. 

9. [ Fidelium officia ]. Fideles autem omnes et singuli gravi obtemperent 
officio sese certiores faciendi de sententiis in re cinemato graphica ab ecclesia- 
stica auctoritate latis eisdemque fideliter obsequendi. 4 Immo, si Episcopi 
singularum nationum id opportunum duxerint, consociatia ac publica necnon 
quotannis renovanda, Deo facta promissione, incitentur ad spondendum se, 
omnia quae ad sui animi totiusque societatis salutem in hac re faciant, fide- 
liter esse servaturos. 

10. [Spectatorum institutio ]. Ad perniciosam autem inertiam spectato- 
rum removendam, ad vividarum imaginum nimiam fascinationem moderan- 
dam earumque profundiores significationes intelligendas pulchritudinesque 
contemplandas, necnon ad ipsarum suasiones probe admittendas vel respuen- 
das, inter subsidia aptiora commendantur: de re cinematographica institu- 
tiones, etiam in scholis, systematice traditae, culturae cinematographicae 
Consociationes, pellicularum publicae ac moderatae disceptationes. 

11. [Civilis potestatis munus\. Auctoritas Civilis leges promulgando et 
urgendo, quibus publicis moribus consulatur, honestarum decoraruffique pel- 
licularum maxime iuventuti destinatarum effectionem exhibitionemque prae- 
sertim subsidiis et praemiis fovendo et, si necessarium fuerit, nocentes coer- 
cendo, conferat ut auditoria cinematographica a pravis pelliculis purgentur, 
honestis autem abundent. 

12. Spectata autem speciali cinematographei in iuventutem efficientia, 
eadem Auctoritas civilis aditum iuniorum spectatorum ad auditoria cinema- 
fbgraphica aptis legibus moderetur, ad pelliculas earumque exhibitionis ad- 
iuncta quod attinet. 

13. [Unitas in actione commendatur ]. Confidit autem Sacrosancta Sy- 
nodus fore ut, omnium cordatorum hominum conspiratione, cinematogra- 
pheum magis magisque ad mentes erigendas et ad animos oblectandos con- 
ferat. Quo facilius citiusque id obtineatur, omnia hac de re catholicorum 
opera et incepta ab Officiis nationalibus, Officio catholico internationali de 
re cinematographica adhaerentibus, instimulentur et recto ordine compo- 
nantur. 

NOTAE 

1 Sancta Sedis atque Episcoporum documenta, artem cinematographicam spe- 
ctantia, magna ex parte typis edita sunt in sequentibus commentariis: 

— Bulletin d’ Information de la Commission Pontificale pour le Cinema, la 
Radio et la Television, Civitate Vaticana, 1952-1961; 

— Le Cinema dans Venseignement de 1’Eglise, curante Pontificio Consilio rei 
cinem., radioph. ac televisificae praeposito, Civitate Vaticana, 1955; 

— • Cinema Cattolico, curante P. Henrico: Baragli, S. L, Romae 1959; 

— Report of the Episcopal Committee on Motion Picture , curante National 
Catholic Welfare Conference, Washington, 1935; 

— Dokumente Katholischer Pilmarbeit, curante Katholische Filmkommission 
fur Deutschland , Diisseldorf, 1956. 

2 Miranda prorsus , ibid. (in tabulis abbreviationum ), p. 790. 

3 Cf. Vigilanti cura , ibid., pp. 261-263; Miranda prorsus , ibid., pp. 785-787. 

4 Miranda prorsus, ibid., p. 787. 

Caput III 

DE RADIOPHONIA ET TELE VISIONE 

1. [ Indoles peculiaris ]. Horum instrumentorum peculiare momentum ex 
eo pendet in primis quod radiophonia, et praesertim televisio, singulos ho- 
mines, finibus vallisque nationum superatis, totius fere orbis eventis prae- 
sentes reddunt, eosque cuiusvis quaestionis, vel facti, quae saepe longissime 
distant, illico participes faciunt. 

2. Praeterea, iis instrumentis in usum deductis, personae humanae pres- 
sui collectivo subduntur; formae enim cogitandi necnon vivendi rationes so- 
cialium coetuum, quae communitates nationales vel internationales efficiunt, 
horum instrumentorum ope patefiunt, eorumque vis eo magis augetur quo 
ipsae numerosioribus multitudinibus exhibentur, cum singuli homines mas- 
sae socialis pondere premantur. 

3. Denique efficacitatem peculiarem magnique momenti haec duo instru- 
menta in familias exercent, cum suapte natura intra parietes domesticos in- 
trent, quasi hospites qui malum vel bonum secumferunt, familiare sacrarium 
erectura vel contaminatura. 

4. [Quaestiones morales inde exortae ]. Transmissiones radiophonicae 

et televisificae, aliter ac contingit in cinematographeo, non semper praevio 
iudicio de moribus, de doctrina deque humanitatis, cultu subiici possunt, quia 
saepius propriam indolem contemporaneitatis, ut dicitur, induunt, quae 
praeviae criticae locum non sinit. , 

5. [Summorum Pontificum atque Episcoporum acta]. Hisce autem pe- 
riculis obveniendis pluries Ecclesia monita tradidit atque incepta promovit. 
Unde enim aetheriae, quasi vinculo spatii exutae, nuntios imaginesque per- 
ferentes, quocumque ac celerrime, sese aptissimas praebent ad verbum Evan- 

gelii in orbem terrarum propagandum. Persaepe igitur Summi Pontifices nec- 
non locorum Antistites radiophonia ac televisione iam a primordiis usi sunt, 
quibus facilius fideles alloquerentur, itidemque suasiones ac normas, data 
occasione, ferre festinaverunt quibus rectum decorumque usum horum instru- 
mentorum commendarent. 1 

6. E tot sollicitudinis Sacrorum Pastorum documentis patet quantum 
curae Christifideles impendant oportet ne inconsulte his in rebus se gerant; 
immo potius Ecclesiae monitis sponte obsequendo, ultro adlaborent ut utilia 
a periculosis diiudicent, in omnibus bonum sibi eligant malumque respuant, 
atque suis opibus conferant ut sedes catholicae programmatibus efficiendis 
constituantur et subs tineantur. 

7. [ Effectorum et publicae auctoritatis munera\ Effectores omnes atque 
artifices transmissionum radiophonicarum et televisificarum, imprimisque ci- 
vilis auctoritas sui ipsorum officii conscii sint; itaque bono communi consu- 
lant, auditiones atque spectacula familiis consentanea sollerter praebendo; 
curent praecipue ut reverentiae pueris debitae prospiciatur, atque grave pe- 
riculum diligenter attendant, in quod adduci possent iuvenes qui spectaculis 
intersint ad provectae aetatis homines pertinentibus . 2 

8. [Spectatorum et auditorum partes ]. Monentur fideles ut suam quis- 

que actuosam navitatem, quantum fieri poterit, in parandis transmissionibus 
radiophonicis et televisificis gerant: scilicet sua aequa optata iustasque re- 
prehensiones (quam positivam criticam vocant) iis qui pro munere trans- 
missionibus praesunt significando, tum de conficiendis programmatibus in 
genere, tum de qualitate singularum transmissionum, tum denique de reli- 
quis circumstantiis alicuius momenti; idque spectare debet ut in dies auge- 
scat, quod bene fit, malum autem coerceatur. r 

9. Ad iudicium autem recte formandum utiles iudicantur telecirculi, qui 
dicuntur, quos frequentare studeant quotquot praesertim curam puerorum 
iuvenumque habent, ita ut, sub ductu viri periti, omnes recta iudicia sibi de 
visis et auditis acquirant et promant, simulque christianam publicam opinio- 
nem constituant. 

10. Deinde consociationes inter catholicos et alios bonae voluntatis vi- 
ros, qui invigilent in programmata radiophonica et televisifica, valde com- 
mendantur. 

11. [De transmissionibus religiosis ]. Peculiare et efficax subsidium ferre 
oportet transmissionibus religiosis proprie dictis, quibus auditores et televi- 
sionis spectatores de vita Ecclesiae ac veritatibus religiosis informentur. 
Propterea parentur atque adiuventur periti viri qui in hac rerum provincia 
adlaborant, praesertim si agatur de artificibus christianis qui ipsas trans- 
missiones curant. Necessarium enim est ut electa manus virorum catholico- 
rum rei peritorum, moderatoribus transmissionum praesto sit, ad ipsas trans- 
missiones instaurandas et efficaciter exsequendas atque ad ea omnia quae fa- 
miliam, fidem ac mores christianos in programmatibus tangunt, ad perfectio- 
rem formam deducenda. 

12. [De preli technici auxilio ]. Perutile denique erit folia et etiam ephe- 
merides catholicas peculiares hac de re excitare atque sustentare, ut fideles 
omnes circa programmata notitias capere valeant, atque de ipsis programma- 
tibus iudicium certum sibi acquirere tempestive possint. 

13. [De Officiis nationalibus~\. Officiorum nationalium erit, in hac di- 
sciplina, munera omnia ad religionem et mores spectantia dirigere ac prosequi; 
itaque eorum erit christifideles de technicis ipsis radiophonicis ac televisificis 
edocere atque educare, deinde effectores iuvare ad perfectiora usque program- 
mata redigenda, praesertim ad religiosas transmissiones quod attinet. Curent 
etiam eadem Officia ut radiophonia ac televisio scholis destinata recte promo- 
veantur, quae — praesertim si cetera instrumenta instructionis deficiant — 
magnum habent in puerorum ac rudiorum eruditione atque formatione mo- 
mentum. Quod ut obtineatur, non solum opera danda est programmatibus 
redigendis, verum etiam peritis et praeceptoribus christianis instruendis. Ut 
vero tanta Officiorum nationalium munera de re radiophonica ac televisifica 
uberius in toto orbe expleantur, necesse est ut eadem Officia Consociationi 
Catholicae internationali sociam operam praestent. 

14. [De operibus missionariis auxiliandis ]. Exoptat praeterea Vatica- 
num Concilium ut radiophonia et televisio in die$ maiorem efficaciam adi- 
piscantur ad auxilia praebenda apostolatui missionariorum, atque mandat ut 
operae radiophonicae et televisificae catholicorum in egenis regionibus degen- 
tium, ab iis qui in ditioribus regionibus sunt, impigre liberaliterque his in 
technicis adiuventur. 

Pariter optandum est ut transmissiones aptae provideantur pro illis re- 
gionibus, ubi fideles, aerumnis temporum di vexati, proprias acroases christia- 
nas efficere vetantur. 


NOTAE 

1 Cf. Pius XI: Nuntius Radiophonicus Qui arcano, die 12 februarii 1931, 
A.A.S., XXIII (1931), p. 65 et sqq. 

Pius XII: Sermo ad technicos in Radiophonia Italiae operam navantes, die 
3 dec. 1944, Discorsi e Radiomessaggi, VI, p. 209 et sqq.; Sermo ad viros qui 
partem habuerunt in Conventu Intern. ad quinquagesimum annum exactum de 
radiophonia inventa celebrandum, die 3 oct. 1947, Discorsi e Radiomessaggi, IX, 
p. 263 et sqq.; Nuntius Radiophonicus ad rationaria radiophonica paranda ab As- 
sociatione Helvetica transmissionis radiophonicae, die 22 apr. 1948, Discorsi e 
Radiomessaggi, X, p. 67 et sqq.; Nuntius televisificus die Paschatis transmissus 
a Radiotelevisione Galliae, die 17 apr. 1949, Discorsi e Radiomessaggi, IX, p. 45 
et sqq.; Sermo ad viros qui partem habuerunt in II Conventu Intern. de radiopho- 
nica transmissione per altas frequentias, die 5 maii 1950, Discorsi e Radiomessaggi, 
XII, p. 53 et sqq.; Litterae Apostolicae quibus S. Gabriel Archangelus Patronus 
Coelestis telecommunicationibus addictorum declaratur, die 12 ian. 1951, A.A.S., 
XLIV (1952), p. 216 et sqq.; Sermo ad instaurandam Stationem radiophonicam 
catholicam Sutatenzae in Republica Columbiae, die 11 apr. 1953, Discorsi e Radio- 
messaggi, XV, p. 57 et sqq.; Pontificia Adhortatio ad Episcopos Italiae de in- 

stauranda televisione, die 1 ian. 1954, A.A.S., XLVI (1954), p. 18 et sqq.; Nun- 
tius televisificus ad instaurandas transmissiones Eurovisionis , die 6 iun. 1954, 
A.A.S., XLVI (1954), p. 369 et sqq.; Nuntius Radiophonicus ad III Conventum 
Intern. de communicationibus, die 11 oct. 1955, A.A.S., XLVII (1955), pp. 733 
et 736; Sermo ad viros qui partem habuerunt in Conventu generali Unionis Euro- 
peae de radiophonicis transmissionibus, die 21 oct. 1955, A.A.S., XLVII (1955), 
p. 775 et sqq.; Nuntius radiophonicus ad XXV anniversarium Horae Catholicae 
in Civitatibus Foederatis Americae Sept. die 4 dec. 1955, Discorsi e Radiomessaggi, 
XVII, p. 419 et sqq.; Miranda prorsus , ibid., p. 765 et sqq.; Sermo ad instaurandas 
novas machinas emittentes Stationis Radiophonicae Vaticanae apud Sanctam Mariam 
Galeriae, die 28 oct. 1957, A.A.S., XLIX (1957), p. 961 et sqq.; Litterae Aposto- 
licae quibus Sancta Clara Assisiensis coelestis Patrona televisionis apud Deum de- 
claratur, die 14 febr. 1958, A.A.S., L (1958), p. 512 et sqq. 

Io annes XXIII: Nuntius Radiophonicus ad X annum exactum Horae Missio- 
nariae Belgicarum celebrandum, Discorsi e Radiomessaggi, 1 , pp. 257-258; Nun- 
tius Radiophonicus ad novum apparatum Stationis Radiophonicae Sutatenzae in 
Columbia instaurandum, Discorsi e Radiomessaggi, II, pp. 403-405; Allocutio ha- 
bita ad celebrandum tricesimum exactum annum ex quo Radiophonica Statio Va- 
ticana radioelectricas undas emittere coepit, die 12 febr. 1961, A.A.S., LIII (1961), 
pp. 151-153; Sermo ad instaurandum novum apparatum transmittentem stationis 
radiophonicae Vaticanae, die 7 nov. 1961, UOss. Rom. 

Acta Episcoporum in variis commentariis continentur: magna ex parte publici 
iuris facta sunt in Rulle tin d’ Information (Commentarium officiale Pontificii Consi- 
lii rei Cinematographicae, Radiophonicae et Televisificae praepositi) ab anno 1954 
ad 1961; K. Becker und K. A. Siegel, Rundfunk unf Fernsehen im Blick der 
Kirche, Francofurti, 1957. 

2 Miranda prorsus, ibid. (in tabulis abbreviationum), p. 802. 


Caput IV 

DE RELIQUIS INSTRUMENTIS 

1. [ Generalis descriptio ]. Praeter prelum periodicum, cinematographeum, 
radiophoniam et televisionem, alia quoque hodie fere innumerae diffusionis 
formae seu instrumenta orta sunt: cum primis libelli comici et lusorii pecu- 
liari nomine in singulis regionibus appellati ( comic books , fumetti, etc.); 
deinde disci, taeniolae magneticae ceteraque vocum imaginumque impressa- 
rum instrumenta; denique tabellae publicitariae , quas dicunt, affixae chartu- 
lae murales, litterae seu nuntii publicitarii vulgo nuncupati, photographicae 
imagines et cetera eiusmodi, quae quotidie a quaestuosis hominum ingeniis 
proferuntur. 

2. Non improbat Ecclesia haec temporalia bona; monet tamen iisdem 
esse ita nobis utendum, ut non solum non amittamus aeterna, verum etiam 
ut in rebus, quae ad animum pertinent, abunde proficiamus. 

3. [ Libelli lusorii ]. Copiosi et quam latissime sparguntur hodie libelli, 
plerumque novis typographicis artibus impressi, qui, narrationes exhibentes 

quae sensus valde commovent (vulgo sensationales ) vel fictas scientias — 
seu phantascientiam quae dicitur — intexentes, liberum tempus hominibus 
nostrae aetatis concessum fere implent, atque assiduos praecipuosque lectores, 
seu potius spectatores, sibi adsciscunt praesertim intra pueros et adulescentes. 

4. Simul cum id genus libellis honestati sanaeque educationi normis 
consentaneis, innumerae typis eduntur ac facile emuntur venales pagellae 
moribus saepissime infensae, animos praesertim iuniorum aura criminum 
imbuentes, atque oblectamenta praebentes quibus laevitas et vanitas mentis 
foventur. 

5. Quapropter oportet omnes sani iudicii homines horum scriptorum, 
in universum fere orbem diffusorum, momenti tum psychologici tum mora- 
lis et religiosi conscii fiant, atque viribus unitis adlaborent editores, auctores, 
educatores, religiosae civilesque auctoritates ut eadem hominum cultui vir- 
tutique minime noceant, immo prosint. Sacris vero Pastoribus enixe com- 
mendatur ut totius nationis nisus, ad hanc rerum provinciam recte moderan- 
dam, conferantur. 

6. [ Disci et taeniolae magneticae~\. Etiam disci et taeniolae magneticae 
hodie sine numero excuduntur, quae non tantum ad musica oblectamenta, 
sed etiam ad quaestiones philosophicas et scientificas enodandas, ad res diur- 
nas, ad sermones, ad nuntios lectionesque conservandas, ceu libri veneunt et 
procurantur; quae quidem in scholis, in bibliothecis et in ipsis familiarum 
communitatumque necessitatibus magis magisque in usu futura esse praevi- 
dentur. 

7. Quoniam magna commoda, dummodo recte adhibeantur, procul dubio 
haec omnia secumferunt ad cultum et ad vitam intellectualem excitandam 
atque amplificandam, necnon ad progressum spiritualem promovendum, ca- 
tholicos decet hortari ut sua navitate eadem ad bonum animarum vertant. 
Saepe tamen accidit ut discorum ope, cantilenae inhonestae atque lascivi 
concentus musici vel noxiae sententiae vulgentur. Omnes igitur de periculis 
inde orituris edocere oportebit, et invigilare ut horum instrumentorum res 
significatae, imagines et modi, veritati, honestati cultusque decori semper 
consulant. 

8. Debita vigilantia, in hac rerum parte, ab Ecclesiastica Auctoritate 
adhibeatur prout singularum nationum condiciones postulaverint, praesertim 
si textus seu commentarii discis impressi de rebus ad fidem et mores perti- 
nentibus agant. 1 

9. [ Tabellae et chartulae laudativae ]. Veniunt denique tabellae mura- 
les, picta folia, chartulae, affixae inscriptiones, volitantes pagellae, idque ge- 
nus reliqua, quibus passim nostra tempora utuntur tum ad rerum operumque 
venditionem publicitariam quae dicitur, tum ad politicas, ideologicas perso- 
narumque res commendandas, quae propaganda passim appellantur. Haec 
omnia, sed praesertim murales tabellae totius populi immo et puerorum ocu- 
lis vi ultroque exhibitae, praeter communem iustitiae, caritatis et veracitatis 
instantiam, publicos mores gravissime tangunt. 2 

10. Cum igitur tam gravis causa in discrimen vocetur, haec Sancta Sy- 
nodus omnes Christifideles, reliquosque recti iudicii homines, hortatur ut 
civili Auctoritati et omnibus quorum interest, moralia pericula inde oritura 
significentur itemque grave munus quod eis incumbit tempestive defendendi 
hac in re inviolabile singulorum hominum ius ad sui tutelam et ad sensum 
moralem perficiendum. 

NOTAE 

1 Cf. Can. 1385, § 1, n. 1° et 2°. 

3 Cf. Sermo Pii XII ad Urbis parochos sacrosque per Quadragesimae tempus 
oratores, die 5 martii 1957, A.A.S., XLIX (1957), p. 208. 

ADHORTATIO FINALIS 

1 . Cum diffusionis seu communicationis socialis instrumenta ad homi- 
num spiritualem profectum multum valere constet, Ecclesia, superna luce 
et saeculorum usu edocta, perenni iuventutis decore praecellens, nova officia 
novasque institutiones et opera inire atque explere non cunctatur: Neque 
enim mittunt vinum novum in utres veteres... sed vinum novum in utres 
novos mittunt , ut ambo conserventur. 1 

2. Postulat igitur Sacrosancta Synodus Vaticana a christifidelibus ut, 
iuxta monita et praecepta in hisce Litteris data, ad eorum instrumentorum 
ordinatum progressum adlaborent, scilicet ut eadem conferant ad futuram 
societatis prosperitatem, ac potissimum ad Ecclesiae dilatationem; ita qui- 
dem ut Nomen Domini novissimis instrumentis glorificetur sicut glorificatur 
priscis artium monumentis, secundum illud Apostoli: Iesus Christus, heri 
et hodie, ipse et in saecula. 2 

3. Has vero Litteras nunc et in posterum efficaces esse et fore volu- 
mus etc. 

NOTAE 

1 Matth. IX, 16-17. 

2 Hebr. XIII, 8. 

2) RELATIO EXC.MI P. D. MARTINI IOANNIS 0’CONNOR 
ARCHIEPISCOPI TIT. LAODICENI IN SYRIA 
PRAESIDIS SECRETARIATUS DE SCRIPTIS PRELO EDENDIS 
ET DE SPECTACULIS MODERANDIS 

jP 'ars secunda, quam nunc examinaturi sumus, complementum quod- 
dam est primae partis et destinatur ad definitam doctrinam ac normas 
peculiares tractandas circa quaedam communicationis socialis instrumen- 
ta, quae maioris sunt momenti. 

Ad quaestiones circa singula instrumenta enodandas, Secretaria- 
tus diligenter studuit maximam claritatem textui donare, etiamsi quae- 
dam repetenda essent. 

Haec secunda pars unicum titulum amplectitur, in quattuor capi- 
ta distinctum: 

In primo capite de prelo specifice tractatur. Usque adhuc enim num- 
quam ingens ac vastum problema de prelo a Suprema Auctoritate Eccle- 
siastica compendiose ac systematice expositum est. 

Praeterea in hoc schemate peculiaris consideratio impenditur circa 
prelum quod nomine catholico editur; haec autem causa non mediocrem 
posuit difficultatem, eo quod in variis regionibus « prelum catholicum » 
variis significationibus assumatur. Censeo in nostro schemate notionem 
« preli catholici » satis amplam esse, et simul elementa iuris essentialia 
exponi quae prelo catholico conveniant. 

Maximi autem momenti visa est erectio Officiorum Nationalium pro 
prelo, quae quidem officia valide proderunt ad quaestiones de prelo ca- 
tholico inde exurgentes sensu christiano exsolvendas. 

Caput secundum « De re cinemato graphica » agit. 

In quibusdam regionibus cinematographeum, post vehementem dif- 
fusionem, ob televisionis competitionem declinare videtur; in aliis vero, 
ubi ipsa televisio ob oeconomicas rationes diffundi adhuc nequit, cine- 
matographei efficacitas et fascinatio permanent, immo saltem per aliquot 
annos augebuntur. 

Attentum autem examen rei, sub aspectu universali totius orbis, 
manifestat instantias ordinis moralis, socialis, « culturalis », variasque 
exigentias quae saepe latent eos, qui rem unice sub aspectu nationali vel 
unius continentis considerant. 

Ad haec ergo gravia problemata solvenda neque publicum, seu mul- 
titudines spectatorum, neque ordines professionales, neque civilis aucto- 
ritas singillatim pares sunt; sed omnes simul et coniunctim adlaborent 
oportet. 

Ad omnes ergo coniungendas plane vias schema capitis « De Cine- 
matographeo » ordinatur. 

Caput tertium secundae partis: « De Radiophonia et Televisione » 
quaestionem movet. 

Secretariatui nostro opportunum visum est has duas artes, etsi di- 
versas inter se, in uno capite perpendere, hac praesertim ratione attenta, 
quod haec duo instrumenta generatim ab ipsis coetibus administrantur 
atque iisdem vel similibus legibus reguntur. 

Hodie tum radiophonia tum televisio iam immensam prope obtinent 
partem in humana consortione, maioremque sortitura esse videntur, 

atque Ecclesiae afferunt optimam opportunitatem ad apostolatum exer- 
cendum; ipsa enim haec instrumenta Episcopis et Sacerdotibus facili- 
tatem praebent multiplicandi operas ad docendam christianam doctri- 
nam, ad mores christianos firmandos et ad christianam educationem pro- 
pagandam. 

Acatholici hac in rerum provincia prudentiores filiis lucis fuerunt 
et technicos apparatus ubique terrarum paraverunt potentissimos. 

Ecclesia Catholica in orbe terrarum possidet circiter octoginta Sta- 
tiones Radiophonicas atque nonnullas sedes seu « Studia », quae di- 
cuntur, ad programmata televisifica apparanda; verumtamen haec incepta 
modesta sunt, neque satis inter se ordinata. 

Maioris vero momenti est opera quam catholici viri in stationibus 
radiophonicis et televisificis praestant, sive a Statu, sive a privatis con- 
ducantur. Hae stationes quidem, quae religiosas transmissiones admit- 
tunt, fere duo millia sunt, quarum nonnullae magna pollent vi. Trans- 
missiones catholicae, quae ex his stationibus prodeunt, si accurate per- 
ficiantur, magno honore habentur in publico et maxima efficacitate pol- 
lent. 

Ideo maxime interest ut Ecclesia ampliore gradu et facultate in sin- 
gulis nationibus potiatur in utendis his Stationibus privatis vel civi- 
libus. 

Caput quartum: « De tribus instrumentis communicationis socia- 
lis » quaestionem movet. 

Agitur in primis de libellis lusoriis. 

Hoc argumentum attente consideratur ab Episcopis quarumdam 
regionum, ubi iam ad rem instituta sunt Officia Ecclesiastica ad iudi- 
cium morale ferendum circa hos libellos, fidelibus promulgandum. 

Postea sermo fit de discis ac taeniolis magneticis quae ad decies cen- 
tena millia fabricantur quotidie in universo mundo, atque non medio- 
crem exercent in familias influxum. 

Deinde gravis agitatur quaestio de chartulis publicitariis quae di- 
cuntur quaeque revera ad peculiare genus instrumentorum communica- 
tionis socialis pertinent. 

Secretariatus noster denique opportunum esse duxit totum schema 
« De instrumentis communicationis socialis », brevi aliqua adhortatione 
finali seu conclusione absolvere. 

3) ANIMADVERSIONES SODALIUM 

Card. Ruffini: Principia doctrinalia quae in schemate describun- 
tur iam manifesta sunt omnibus iisque libentissime subscribo. Plura 

deinde speciem praesef erunt cuiusdam exhortationis, profecto verae 
et piae. Existimo ea omnia, cum iis quae in altero schemate eiusdem 
partis II declarantur, in epitomen (breviarium, summarium) cogi posse. 

Card. Godfrey: Caput I. De prelo periodico-. 

Pagina undecima 1 numero vigesimo secundo: 

In schemate dicitur: « Haec Sancta Synodus Sacris Pastoribus enixe 
commendat ut ubique terrarum in sua cuiusque dioecesi, statim ac lo- 
corum condiciones id sinant, diurnaria vel hebdomadaria folia catholica 
edantur et quam late vulgentur ». De hoc dicerem: difficultas est ut folia 
et diaria dioecesana, quae quasi totaliter se occupant cum notitiis dioe- 
cesanis et paroecialibus, avertant mentes a seriis ephemeridibus natio- 
nalibus, in quibus agitur de quaestionibus Ecclesiae universalibus et Ca- 
tholicis quae in natione mentes agitant. 

Caput II: De cinematographeo-. 

Pagina decima quinta : 2 Uti iam dixi, apud nos est Institutum Catho- 
licum (« Catholic Film Institute ») ad taeniolarum moralitatem exami- 
nandam, defendendam et fovendam. Diarium periodicum istius Insti- 
tuti habet circulationem sexaginta millium. Numerus autem lectorum, 
uti videtur, erit circa centum viginti millia. 

4) SUFFRAGIA SODALIUM . 

Card. Tis serant: Placet. 

Card. Micara: Placet. 

Card. Pizzardo: Placet. 

Card. Aloisi Masella: Placet iuxta modum: id est secundum 
modificationes propositas ab Em.mis Cardd. Ruffini et Godfrey. 

Card. Ferretto: Placet iuxta modum: cum animadversionibus 
Em.mi Cardinalis Ruffini et Em. mi Cardinalis Godfrey. 

Card. GoNgALVES Cerejeira: Placet. 

Card. Lienart: Placet utrumque schema. 

Card. Tappouni: Placet. 

Card. Copello: Placet. 


1 Cf. p. 570. 

2 Cf. p. 573. 

Card. Agagianian: Placet. 

Card. Gilroy: Placet. 

Card. Spellman: Cap. I: De prelo periodico - Cap. II: De cine- 
matographeo. 

In declaratione ante partem secundam huius schematis posita, ratio 
huius partis proponitur. Sodalibus illius Secretariatus Praeparatorii vi- 
sum est « Concilium Oecumenicum Vaticanum II non posse tantum in 
generalibus doctrinae ac disciplinae principiis immorari, sed magis opor- 
tere, solido principiorum fundamento posito, vigilanti sollicitudine et 
perspectis rerum causis ad concretas difficultates et singulas instantias 
attendere ». A Ioanne Papa XXIII hic Secretariatus recepit mandatum 
ut omnes quaestiones expenderet, quae cum hodiernis vulgandarum sen- 
tentiarum rationibus quoquo modo conectuntur. Bene et recte, ergo, in 
hoc Schemate Constitutionis, agitur de nonnullis quaestionibus hodie 
maxime agitatis: exempli gratia, in capite secundo, tituli primi, partis 
primae Schema Propositum tetigit quaestiones de libertate informatio- 
nis, de sic-dicta libertate artis, atque de descriptione mali moralis. Nihi- 
lominus, caveant Patres Concilii ne obliviscantur contingentis seu tem- 
poraneae notae istorum instrumentorum, quae facile modificantur, evol- 
vuntur, transformantur, immo aliquando decidunt, dum nova antea igno- 
ta prosiliunt et invehuntur. Concilii Oecumenici non est his de rebus 
pertractare quaestiones nimis peculiares quae adiunctis hodiernis par- 
ticularibus ita pertinent ut instructiones Concilii varie in variis regioni- 
bus interpretari debeant et ut statuta Concilii non in posterum diu va- 
leant. Etiam caveant ne constitutio de communicationis socialis instru- 
mentis propter iterationes et instructiones de singulis agentes aliquan- 
tum longa et prolixa videatur quando cum aliis Decretis et Constitutio- 
nibus huius Sanctae Synodi comparetur. 

Omnibus ergo perpensis, capita de prelo periodico et de cinemato- 
grapheo in titulo unico partis secundae schematis constitutionis « De 
instrumentis diffusionis seu communicationis socialis » placet iuxta mo- 
dum tantum. 

Cap. III: De radiophonia et televisione - Cap. IV: De reliquis in- 
strumentis. 

In capite tertio indoles peculiaris radiophoniae et televisionis nec- 
non quaestiones morales inde exortae bene expositae sunt. Ut iteratio- 
nes vitentur, tamen, materia hoc in capite tractata, convenientius in 
Parte prima huius Schematis Constitutionis includi possit. Procul dubio, 
libelli comici et lusorii, disci et taeniolae magneticae, necnon tabellae et 
chartulae laudativae et alia huiusmodi instrumenta hodie occasiones dant 

quaestionum moralium. Hae quaestiones, tamen, non videntur esse ta- 
lis diversitatis ab aliis iam consideratis ut in capite proprio Constitu- 
tionis Oecumenici Concilii tractari debeant. 

Quoad adhortationem finalem, ea quae dicta sunt placent. In vicem 
formulae in n. 3 positae, fortasse melius est reiterare invitationem om- 
nibus bonae voluntatis hominibus ut cum christifidelibus studeant haec 
nova inventa in hominum utilitatem et in societatis bonum flectere. 

Omnibus ergo perpensis, capita de radiophonia et televisione nec- 
non de reliquis instrumentis in titulo unico partis secundae schematis 
constitutionis « De instrumentis diffusionis seu communicationis socia- 
lis » placet iuxta modum tantum. 

Card. Ruffini: Placet. 1 Cf. quae animadverti de schemate I eius- 
dem partis II. 

Card. Valeri: Placet. 

Card. Siri: Placet iuxta modum: ut in adnexo folio et cum ani- 
madversionibus Cardd. Ruffini et Godfrey. 

a) Cum haec instrumenta sint etiam persaepe oblectamenta, textus 
ita recognoscendus est, ut non appareat — immerito quidem — Eccle- 
siam, commendare oblectamenta qua talia, eo magis cum agitur de in- 
stitutione et eorundem usu. 

b) Quae particularia edicuntur de organisatione internationali, na- 
tionali, dioeces ana, retento principio generali, non videntur in Concilio 
pertractanda, cum potius pertineant ad ordinaria media gubernationis 
Ecclesiae. 

Card. D’Alton: Placet. 

Card. Quiroga y Palacios: Placet. 

Card. Leger: De prelo periodico - De cinematographeo. 

Ob rationes iam allatas in meo iudicio generali: non placet. 

Introductionis paragraphus tertia non mihi videtur utilis, quia non 
pertinet ad subiectum et parum dicit. 

Caput I: placet. 

Felix sum dicens quod hoc caput de prelo periodico mihi multum 
placet. Pertinenter enim et positive de prelo tractat et moralis christia- 
nae principia ita apte applicat ut fructuosae inspirationis erit pro omni- 
bus hominibus et particulariter pro christianis. 

Haec tamen propono: suppressionem ultimae sententiae paragraphi 


1 Cf. pp. 581-582. 

primae, cuius contentus iam alibi invenitur et suppressionem paragraphi 
tertiae, quae videtur inutilis. 

Caput II: placet iuxta modum, vel potius non placet, quia vere par- 
vum dicit. 

Non apparet utilitas paragraphi 2 et paragraphi 3. 

In paragrapho 4 sola negativa finalitas proponitur. 

In paragrapho 6 nimis breviter exponitur doctrina theologica et non 
satis exprimitur inspiratio christiana ab Ecclesia danda. 

Paragraphus 7 solam praeoccupationem negativam manifestat; ra- 
tionem habet tantum periculorum moralium. 

In paragrapho 8 habetur conceptio partialis « rectae publicae opi- 
nionis ». Textus proponit theologiam moralem mere praeceptivam vel 
obligationis et sine relatione ad fundamentum ordinis naturalis. 

Verbo « liceat » lineae 16 substituatur verbum « prodest ». 

In textu etiam proponatur educatio vel formatio conscientiarum. 

Paragraphus 9. Ne sententiae in re cinematographica latae conscien- 
tias disturbent vel inanes fiant (quod detrimentum esset pro formatione 
conscientiarum), recognoscatur obligatio moralis exsurgens ex illis sen- 
tentiis. Mihi videtur quod v. g. multum differt, quoad vim obligatoriam, 
sententia ab ipso Episcopo data, a sententia quae venit ex Officio ad hoc 
delegato. 

Non mihi placet secunda sententia: modus particularis faciendi pro- 
ponit qui regionibus multis non convenit quique non est proponenda 
a Concilio. 

In paragrapho 10, elementum positivum anteponatur negativo. 

De radiophonia, televisione et reliquis. 

Ob rationes iam allatas in meo iudicio generale: non placet. 

Caput III: 

In paragrapho 5 videtur dari ut argumentum usus quem Ecclesia 
habuit de radio et televisione. Quod argumentum auctoritatis parvi 
momenti est. 

In paragrapho 6 exprimuntur veritates generales, quae inepte theo- 
logiam instrumentorum diffusionis exprimunt. 

Paragraphi 8-9-10 abbreviari oportet et in unum reduci. 

Paragraphus 11 invitare posset ad paedagogiam catechisticam tele- 
visioni adaptandam; ad investigationes faciendas ut instrumenta plene 
adhibeantur ad doctrinam communicandam. 

In paragrapho 1 3 proponatur Officiis nationalibus munera sua adim- 
plere cooperantibus officiis dioecesanis. Potiusquam « dirigere » melius 
Officio nationali convenit « inspirare ». 

In paragrapho 14 proponatur collaboratio inter nationes. 

Caput IV: 

Paragraphus 2 parvum dicit. 

In paragrapho 4 referri debet valor recreativa et educativa libello- 
rum lusoriorum. 

Card. Gracias: Placet. 

Card. Montini: Placet utrumque schema iuxta modum, scilicet ut 
prae oculis habeantur animadversiones de cooperatione laicorum pe- 
tenda atque provehenda, praesertim illae quae in priore disceptatione a 
Card. Kbnig hac de re luculenter propositae sunt. 

Card. Giobbe: Placet. 

Card. Cento: Placent iuxta modum: ratione habita observationum 
Eminentissimorum Patrum. Suadendi mihi utiliter videntur ecclesiasti- 
ci, religiosi ac christifideles de vitanda excessiva multiplicitate foliorum, 
periodicorum et cetera: nam, aliqua eorum eiusdem indolis unificando, 
organum magis efficiens prodire posset, cum oeconomia pecuniae et per- 
sonarum activitatis, ex una parte, et, ex alia, cum maiore in publicum 
benefico influxu. 

Card. Cicognani: Placet. Tota haec tractatio nimis prolixa appa- 
ret et inopportune submitteretur Concilio Oecumenico. In voto est ut 
ipsamet verti posset in Epitomen seu « Vade-mecum », ordine perfe- 
ctiore servato et iis suppressis quae idem repetunt. Tunc principia mora- 
lia et alia heic exposita vere et valde utilia erunt sacerdotibus, praece- 
ptoribus et parentibus. 

Ad suppeditandam quandam directionem dioecesibus super hoc 
negotio, utile puto Officium centrale seu Secretariatum, ad tempus sal- 
tem, servandum in Curia, non vero Sacram Congregationem ad hoc in- 
stituere. 

Card. Godfrey: « De prelo periodico - De cinematographeo »: 
placet, iuxta id quod dixit Em. mus Card. Ruffini. Observationes meas 
scripsi in folio adnexo. 2 

« De radiophonia et televisione - De reliquis instrumentis »: placet 
iuxta modum: ad mentem Eminentissimorum Patrum Card. Montini, 
Cicognani et Leger. 

Card. Confalonieri: Placet. Noto tamen prolixitatem schematum 
esse reducendam. Attendatur insuper ne vires dispergantur. 


2 Cf. p. 582. 

Card. Richaud: Placet iuxta modum: pro utroque schemate, in 
eo sensu quod velim seriosum monitum addendum in primo schemate 
ad preli informatores, ut maiorem et honestam discretionem servent in 
suis inquisitionibus, dum saepe non solum secreta facile divulgant, sed 
etiam et saepius cognitionem gravium secretorum audacter obtinent ope 
diversarum simulationum et verae conspirationis in eorum sollicitatio- 
nibus. 

Card. Konig: « De prelo periodico - De cinematographeo »: pla- 
cet et ad mentem Card. Ruffini. 

« De radiophonia et televisione - De reliquis instrumentis »: placet; 
pag. 5, 3 lineae 10 sq. optime monetur civilis auctoritas, ut sit conscia sui 
officii. Attamen adhuc magis parentes monendi sunt, qui debent arcere 
iuvenes a spectaculis nocivis. 

Pag. 6, 4 5 linea 29 plura mihi videntur dicenda de transmissionibus 
proprie religiosis, verbi gratia de maximo influxu sermonis religiosi 
eiusque praestantia, quomodo tales praedicatores seligendi, de trans- 
missione televisiva sacrificii Missae atque de pudore spirituali — ut ita 
dicam — in tali materia, ne margaritae dentur canibus. 

Card. Dopfner: ° Ad partem II, cap . I. De Prelo. 

Caput de prelo in speciali agens certe inter meliores partes totius 
Schematis adnumerandum est. Iterum stilus aliquomodo ad formam 
magis sobriam ac simplicem reduci poterit. In pag. 8, 6 lin. 9 loco expres- 
sionis « maxima » ponatur, si placet, « congrua »; in lin. 14 ss. eiusdem 
paginae loco « veritatem » simpliciter dicatur « rem »; in pag. 9, 7 lin. 11 
loco « nuntios veraces » pressius dicatur « informationem veracem » 
(quia agitur non solum de veracitate singulorum nuntiorum, sed de in- 
structione ipsius lectoris, quae verax, i. e. rebus seu eventibus nuntiatis 
adaequata et plene conformis esse debet); in lin. 25 eiusdem paginae 
loco « tradant » (quod solummodo repeteret contentum periodi prae- 
cedentis, scii, eventus propositionem lectori faciendam) forte legendum 
est « diiudicent »; in pag. 12, 8 lin. 11 sq. expressio « sed eidem etiam 
antecellere » immutetur, si placuerit, quia, consideratis hodiernorum 
temporum adiunctis, aliquomodo nimis ambitiosa esse videtur et mul- 
tum adhuc deest, ut aliquo saltem modo finis propositus attingatur. 


3 Cf. p. 575. 

4 Cf. p. 575. 

5 Octavae Congregationi non interfuit. 

6 Cf. p. 568. 

7 Cf. p. 569. 

8 Cf. p. 570. 

Card. Marella: Duo schemata placent iuxta modum: attentis 
animadversionibus Em.morum Cardd. Ruffini, Godfrey et Konig. 

Card. Doi: Placet. 

Card. Alfrink: Placet; quoad Cap. II n. 8 in fine valet quod iam 
dictum est de munere sacerdotis in talibus Officiis. 

Non placet in Cap. II n. 9 « Deo facta promissio ». 

Card. Santos: Placet. 

Card. Landazuri Ricketts: Placet. 

Card. Roberti: Placet iuxta animadversiones factas. 

Card. Jullien: Placet. 

Card. Larraona: Placet utrumque schema: optime in breviarium 
seu epitomen reducerentur iuxta propositionem Em. mi Card. Cicognani. 

Card. Heard: Placet. 

Card. Bea: Placet iuxta modum: cum animadversionibus Eminen- 
tissimorum Patrum, maxime Em.mi Card. Ruffini et Em.mi Card. Ci- 
cognani; ut in folio adnexo. 

Haec schemata summa cum diligentia et competentia elaborata sunt 
et multa continent quae sunt utilissima. Ex altera parte maior pars 
Em.morum et Exc.morum Patrum censent ea sic non posse ipsi Concilio 
proponi. Sane valde dolendum esset, si totus hic labor in vanum factus 
esset. Propterea quaerenda videtur via quomodo ea, in re tanti momenti, 
servire possint. Fortasse opportunum esset, ut Secretariatus omnia illa, 
quae ipsi Concilio proponi non poterunt, sicut etiam alia quaedam 
quae ad rem spectant, Instructione aliqua seu Epitome vel « Directo- 
rio » « de mediis diffusionis » complecteretur et cum approbatione Sum- 
mi Pontificis publici iuris faceret. Hic modus procedendi etiam illud 
commodi haberet quod non esset lex stativa, sicut aliquod decretum 
Concilii, sed, mutatis circumstantiis, mutari, compleri et perfici posset. 
Hoc « Directorium » maxime utile esset etiam Officiis singulorum re- 
gionum et nationum vel dioecesium, ita ut unitas aliqua haberetur in 
modo procedendi, et etiam possibilitas sese accommodandi diversis na- 
tionum et regionum circumstantiis. Sic salvo meliore iudicio. 

Card. Browne: Placent iuxta modum: attentis observationibus Ve- 
nerabilium Patrum, maxime illa Em.mi Card. Bea. 


Card Albareda: Placet. 

Beat. Gori: Placet. 

Beat. Cheikho: Placet. 

Exc. Felici: Placet utrumque, cum voto Em.morum Cardinalium 
Ruffini, Cicognani et Confalonieri de in epitomen redigendo schemate. 

Exc. Antezana y Rojas: Placet iuxta modum: Id est, ambo Sche- 
mata: Pars II, Tit. unicus: De Prelo Periodico, de Cinematographeo; 
De Radiophonia et Televisione; De reliquis instrumentis. Ad mentem 
aliquorum Eminentissimorum Cardinalium manifestatam. 

Exc. Beras: Placet. 

Exc. Cooray: Placet, sed ad mentem Em. mi Cardinalis Bea. Haec 
tamen addo. Optatur erectio nonnullarum stationum transmissionis 
potentiorum in regionibus aptis, per quas stationes fideles et alios to- 
tius orbis attingi possint. Maximi momenti est praesertim pro regionibus 
in quibus gradatim sub influxu communismi maiores restrictiones impo- 
nuntur super transmissiones catholicas. Eadem ratione optatur statio 
potentior in civitate Vaticana. 

Exc. Alter: « De prelo periodico - De cinematographeo »: Pla- 
cet. Materia in schemate contenta melius tractari poterit in litteris pasto- 
ralibus quam in Concilio Oecumenico. Quoad potestatem civilem et 
munus eius circa prelum caute procedendum est ne graviora mala orian- 
tur et odium contra ecclesiam crescat ex suspicione, falsa quidem, quod 
ecclesia velit restringere libertatem et iurisdictionem independentem 
potestatis civilis. 

« De radiophonia et televisione - De reliquis instrumentis »: Placet 
iuxta modum: Mihi videtur quod omnia quae dicta sunt in respectivis 
capitibus Secundae Partis Relationis de instrumentis communicationis 
socialis eorumque usus vel abusus, contineri poterint in uno tantum 
elencho, quia mala quae sunt vitanda fere similia sunt vel saltem eius- 
dem generis. 

Exc. Lefebvre: Placet: retineatur votum factum ab Em.mo Card. 
Bea. 

Exc. Hurley: Placet iuxta modum: et quidem ad mentem Em.mi 
Cardinalis Ruffini recognoscatur stilus schematum, et consideratio ha- 
beatur constitutiones Concilii non solum ad notitiam Catholicorum et 
quidem simplicium fidelium perventuras, sed etiam acatholicorum huius 
mundi sapientia plene imbutorum. 

Exc. Perrin: Placet iuxta modum: attentis animadversionibus ab 
Eminentissimis Cardd. Ruffini, Godfrey, Richaud, Konig et Bea factis. 

Exc. Seper: Placet. 

Exc. Bazin: Placet. 

Exc. Bernard: Placet. 

Exc. Bernier: Placet: optandum tamen ut forma magis concisa res 
tota evolvatur. 

Exc. Yago: Placet. 

Exc. Rakotomalala: Placet. 

Exc. Ngo-dinh-Thuc: Placet. Credo quod sit laudanda Commissio 
de instrumentis diffusionis socialis; observari potest quod Decalogus 
datus ab ipso Deo O. M. componitur praeceptis positivis tribus et prae- 
ceptis negativis septem, ni fallor. 

Exc. Verwimp: Placet ad mentem Eminentissimi Domini Bea. 

Exc. Jelmini: Placet utrumque iuxta ea quae Eminentissimi Patres 
dixerunt. 

Exc. Suhr: Placet, ratione habita de eis quae dixit Em. mus Cardi- 
nalis Bea. 

Rev. Gut: Placet. Evitentur nimiae repetitiones ad mentem Em.mi 
Card. Ruffini. Placent quae dixerunt Em.mi Cardd. Cento, Konig, Bea. 

Rev. Sepinski: « De prelo periodico - De cinematographeo »: 
Placet ad mentem Em.mi Card. Bea. Ad pag. 16, 9 linn. 22-23 corrigatur 
« a pravis pelliculA ». 

« De radiopbonia et televisione - De reliquis instrumentis »: Pla- 
cet ad mentem Em.mi Card. Bea. Ad pag. 9, 10 lin. 28 corrigatur « lz- 
bellis ». 

Rev. Janssens: Placet ad mentem Em.mi Card. Bea. 


9 Cf. p. 573. 

10 Cf. p. 578. 



4 - VOTA SODALIUM 

QUI QUINTAE SESSIONI NON INTERFUERUNT 


I 

Em.mi P. D. IACOBI Card. DE BARROS CAMARA 
Archiep. S. Sebastiani Fluminis Ianuarii 

De Sacra Liturgia. 

De principiis generalibus ad sacram liturgiam instaurandam atque 
fovendam : Optime! Omnino consentio cum Em.mo Card. Relatore. 

De Sacrosancto Eucharistiae mysterio (Ordo Missae instaurandus 
24-37): In minuendis caeremoniis, ne quid nimis. Caveatur ne fideles 
omittant gratiarum actiones post sanctam communionem, et statim exeant 
ab Ecclesia. 

Cur non omittitur prima ablutio, saltem vini, quod minime lavat 
seu purificat, imo digitos spurcat? 

De Sacramentis et Sacramentalibus\ N. 56: De baptismo in clinicis. 
Frequenter accidit ut si ibi non baptizantur infantes, nullibi baptizantur. 
Praeterea si ibi adest sacellus et fons baptismalis, cur non liceat bapti- 
smum administrare? 

N. 60: Mihi videtur rationabilius ordo inversus in ministrando in- 
firmis sacramenta, nam saepe durante ministratione Extremae Unctionis 
infirmus in statu comatis incidit, quin sacram communionem recipiat. 
Ergo, salvo meliore iudicio, mihi consultius videtur hic ordo: sacrum 
viaticum et postea extrema unctio. 

De officio divino. - De anno liturgico-. Concordo cum Em.mo Re- 
latore. 

De sacra supellectile. - De musica sacra. - De arte sacra c Concordo 
cum Em.mo Relatore. 

De Missionibus. 

Frooemium. - De regimine missionum'. Consentio cum Em.mo Re- 
latore. 

De disciplina cleri-. Consentio cum Em.mo Relatore. 

De religiosis : Consentio cum Em.mo Relatore. 

De Sacramentis et de sacra liturgia : Pag. 7/ linn. 5-35. Propositio 
mihi videtur valde periculosa, nam occasionem praebet multis commu- 
nionibus sacrilegis. Absentia religiosae instructionis impedit quominus 
hoc damnum vitetur, quia qui absolutionem recipit minime cogitat redeun- 
di ad sacram confessionem faciendam, et quis certus esse potest de vera 
contritione? 

De disciplina populi christiani : Consentio cum Em.mo Relatore. 

De studiis clericorum : Consentio cum Em.mo Relatore. 

De cooperatione missionali : Consentio cum Em.mo Relatore. 

De instrumentis diffusionis seu communicationis socialis. 

Prooemium. - Pars I, Tit. I: Consentio omnino cum Exc.mo Archie- 
piscopo Relatore. 

Pars I, Titt. II et III: Consentio omnino cum Exc.mo Archiepisco- 
po Relatore. 

Pars II, Capita I, II, III et IV: Consentio omnino cum Exc.mo Ar- 
chiepiscopo Relatore. 

II 

Em. mi P. D. IACOBI FRANCISCI Card. McINTYRE 
Archiep. Angelorum in California 

De instrumentis communicationis socialis. 

Quaestiones hae a Pontificia Commissione Praeparatoria Concilii Va- 
ticani II paratae sex schematibus constant. 

Videtur mihi proposita haec integra logicae consideratione inducta 
non esse. 

1. Verum est communicationum quaestionem atque realitatem emi- 
nentem multo maiorem attentionem consecutas esse ratione radiopho- 
nii, televisionis et cinematographiae. 

2. Verum quoque est communicationis rationes praeter loquelam, 
prelum litterasque maiores in custodiendo id quod « libertas loquendi » 
radicaliter est, quaestiones causasse. 

3. Verum insuper est hos multiplicatos tum usus quam abusus cau- 
sas maiores creasse. 


1 Cf. pp. 371-372. 

4. Ulterius verum est nova communicationis media maiorem ape- 
ruisse opportunitatem educationi instructionique, qua praesertim uten- 
dum est in instructione religiosa atque in elucidatione principiorum mo- 
ralium atque ethicorum. 

Eodem autem tempore, « Instrumenta diffusionis atque communi- 
cationis » elementis in se indifferentibus consistunt. Ad bonum vel ma- 
lum in se habilia sunt. Talibus utendi ius universale esset vel ad minus 
omnibus usus aeque pateret, salvis conditionibus. 

Horum mediorum usus atque ius utendi talibus hoc tempore quae- 
stionem practicam non ponit, cum praesertim ius ad usum eorum com- 
muniter concessum sit, salvis conditionibus. 

Quaestio igitur moralis ad media ipsa non pertinet. Quaevis quae- 
stio moralis mediorum in se indifferentium ex usu vel abusu derivatur. 
Sive primitiva sive maxime evoluta communicationis media hominibus 
antiquiora sunt atque semper consuetudinis socialis ratio fuerunt. Oc- 
casiones abusus augere atque multiplicare nova communicationum me- 
dia possunt ac ita immoralitatem consequentem producere possunt, sed 
fundamentalia moralitatis principia applicari pergunt ac multiplicatione 
mediorum diminuta non sunt. 

Est quaestio in agendo mor aliter, non vero, vel parum, iuris usus. 

Communicationum mediorum incrementum quaestionem moralem 
non ponit. Quaestio mediorum talium ab usu surgit, sive pro bono seu 
pro malo. In casu quoque omnia theologiae moralis principia impli- 
cantur. Talium abusuum correctio confessario, concionibus atque Ordi- 
narii voce maxime efficitur. 

Per multos annos abusum primitivorum vel evolutorum communi- 
cationis mediorum atque quaestiones consequentes plurimi mundi epi- 
scopi curarunt: videtur itaque idoneum non esse episcopos mundi, ul- 
timo tempore, terminis theologiae moralis vigentis generalibus infor- 
mare, de quibus per multos annos curarunt. Unusquisque particularem 
mali formam in vinea sua corrigere conatus est. Schematum horum 
tractatum novam communicationis moralitatem conatum condendi pro- 
ducere videtur. Moralitas de qua est quaestio antiquior est auctoribus 
citatis. 

Rationum communicationis modernarum consideratio atque conse- 
quentiae moralis theologiae materiam constituunt. Hae consequentiae 
intra auctoritatis loci Ordinarii atque confessarii limites veniunt nec 
actionem specialem vel aliquorum principiorum innovantium requirere 
videtur, neque approbationem nec condemnationem. Sane idoneum esse 
videtur Concilium declarare haec usus iuris principia atque pericula 

usus et correctiones abusus vigilantiam requiri ab omnibus. Moralium 
principiorum particularium introductio largissimum theologiae moralis 
summarium postularet. 

Hi 

Em. mi P. D. IOSEPH Card. GARIBI Y RIVERA 

Archiep. Guadalajarensis 

De Sacra Liturgia. 

Prooemium et Caput I. - De Principiis generalibus ad sacram litur- 
giam instaurandam atque fovendam : Placet. 

Caput II. - De Sacrosancto Eucharistiae Mysterio : N. 37 litt. a) b) 
c ) d) e) f) g) h) Placent. Litt. i) Placet iuxta modum, scilicet formula 
brevior placet, sed tam brevis prout signatur: « Corpus Christi. Arnen » 
non placet. Litt. /) Placet. ‘ 

Nn; 38 usque ad 47: Placent.-' * 

Caput III. - De Sacramentis et Sacramentalibus\ Placet. 

* Capita IV et V. - De Officio Divino. - De Anno Liturgico : An. 70 
usque ad 77: Placent. 

N. 78: Placet iuxta modum, scilicet agatur de commendatione, non 
de praecepto. 

Nn. 79 usque ad 88: Placent. 

Capita VI, VII et VIII. - De Sacra Supellectile. - De Musica Sa- 
cra. - De Arte Sacra : Placent. 

De Missionibus. 

Prooemium. - De regimine Missionum : Nn: I et II: Placent. 

N. III: Placet, sed in ultima paragrapho placet ad modum, scilicet 
in pag. 14, 1 lin. 33 placet quatenus praecepit, non sensu prohibitivo. 

Nn. IV, V et VI: Placent. 

N. VII: Placet, sed in ultima par. linn. 24 et sqq. placet ad modum, 
scilicet ad normam can. 512, singulis quinquenniis. 

N. VIII: Placet, sed in pag. 20, 2 lin. 18 placet ad modum, seu ad 
normam can. 356 singulis quinquenniis. 

' ■ A n. IX usque ad n. XVII: Placent. > 


1 Cf. p. 151. 

2 Cf. p' 154. 

De disciplina Cleri'. Placet in omnibus, sed animadvertere debeam 
quod ea quae dicuntur in pag. 12 3 a lin. 20 usque in finem placeret iuxta 
modum pro sacerdotibus in regionibus occidentalibus, non quod dispen- 
sentur, qui ministerium exercent, ab obligatione coelibatus, sed quando 
tales sacerdotes miseram vitam in sensu dicto ducunt, a Sancta Sede, 
in unoquoque casu examine peracto, ad statum laicalem reducantur et 
sic propriae animae consulere possint. 

De Religiosis : Placet. 

De Sacramentis ac de Sacra Liturgia: Nn. I et II: Placent. 

N. III, pag. 7, 4 lin. 7 usque ad 30: Non placet. 

Non videtur opportuna dispensatio a tali praecepto Christi a tot 
saeculis servato; neque faciliter fideles intelligerent obligationem pec- 
cata confitendi, quae iam per absolutionem remissa sunt. 

A n. IV usque ad VIII: Placent. 

De disciplina Populi Christiani: Placet. ■ 

De Studiis clericorum : Placet. 

De Cooperatione Missionali : Placet. 

De instrumentis communicationis socialis. 

Prooemium : Placet. ■ - 

' De Communicationis socialis instrumentis in universum sumptis: 

Pars I: Placet. .* 

Pars I, Titulus II: De Ecclesiae actione seu apostolatu: Placet. 

Pars I, Titulus III: De disciplina et ordinatione ecclesiastica: Placet. 

De quibusdam communicationis socialis instrumentis singillatim con- 
sideratis: 

Pars II: Titulus unicus. - De prelo periodico. - De cinematographeo: 
Placet. 

■ Pars II: Titulus Unicus. - Caput III: De radiophonia. - Caput IV: 
De reliquis instrumentis: Placet. 


3 Cf. p. 216. 

Cf. pp. 371-372. 


4 

IV 

Em. mi P. D. ALBERTI GREGORII Card. MEYER 
Archiep. Chicagiensis 

De Sacra Liturgia. 

De principiis generalibus ad Sacram Liturgiam instaurandam atque 
fovendam : Placet iuxta modum, i. e. non placent ea quae habentur 
numero 21, paginis 23-24, 1 de limitibus aptationis. Hic numerus, ut mi- 
hi videtur, nimis patet, i. e. nimiam auctoritatem vult tribuere Ordina-, 
riis vel Conferendis Episcopalibus in re maximi momenti. Uti sonat, 
viam aperiet innumeris difficultatibus. 

Iam alibi quaestio de Conferendis Episcopalibus tractata est, atque 
quaestio exorta est de praecisa functione et modo agendi necnon de vi 
decisionum talium Conferendarum. In hoc schemate pluries sermo est 
de his Conferendis. In hac re liturgica semper requiri debet, ut mihi 
videtur, principium enuntiatum numero 24 (pag. 27 2 ) huius schematis, 
ubi dicitur: « actis a Sancta Sede recognitis », ne habeamus nimiam va- 
rietatem inter nationes. 

Dicitur numero 24 (pag. 27, lineis 23-24): « consilio habito cum 
Episcopis finitimarum regionum eiusdem linguae ». Etenim in mundo 
moderno, aliquo modo, omnes regiones terrae sunt finitimae. Quae nempe 
fiunt in nationibus Europae — immo et in terris missionum — , facile 
cognoscuntur etiam in Statibus Foederatis. Si igitur, iuxta sensum nu- 
meri 21, (pagina 24, 3 lineis 3-4) magnae fiant concessiones quoad linguam 
liturgicam, musicam sacram, etc. ab uno Ordinario vel una Conferentia 
Nationali Episcopali, statim oritur eadem quaestio pro aliis, etiam dis- 
sitis nationibus. Valde igitur desiderandum est ut habeatur maxima con- 
formitas pro universo mundo Ritus Latini de praecisis limitibus usus 
linguae vernaculae, etc. Talis autem conformitas non habebitur si relin- 
quenda est auctoritati Conferentiarum Nationalium Episcopalium. 

Non placet numerus 26, pagina 30, 4 de celebratione communi « prae- 
ferenda ». 

Non placent quae habentur in numero 34 (pag. 34,° lineis 18 et dein- 
ceps), ubi dicitur: « Ipsius munus erit et actionem pastoralem liturgi- 
cam in universa natione moderari , etc. ». Habeatur utique commissio 


1 Cf. p. 36. 

2 Cf. p. 38. 

3 Cf. p. 36. 


4 Cf. p. 40. 

5 Cf. p. 42. 

liturgica nationalis, sed minime ei tribuatur potestas moderaminis totius 
pastoralis actionis liturgicae in universa natione! Sit talis commissio in 
adiutorium episcoporum, qui tamen propriam dioecesim regant sub mo- 
deramine Sanctae Sedis! 

Caput II: De Sacrosancto Eucharistiae mysterio : Placet iuxta mo- 
dum, hoc sensu: 

Quoad numerum 41 huius schematis (pagina 12 b ) iterum adnotentur 
ea quae dixi superius pro primo schemate de articulo 21 et articulo 24 
illius primi schematis. 

Generatim, non placet numerus 42 (pagina 13 7 ) de communione sub 
utraque specie. Si nihilominus retineatur hic numerus, tunc occasiones 
quando Episcopus id permittere possit debent taxative a Sancta Sede 
determinari. 

Liceat aliqua animadvertere quae sequuntur: nullibi in hoc sche- 
mate (neque in aliis schematibus huius constitutionis liturgicae, ni fal- 
lor) tractatur quaestio de extensione facultatis Missam celebrandi in 
Feria V in Coena Domini, ita ut unicuique sacerdoti Missam individua- 
lem vel individualiter celebrandi facultas daretur. Immo optandum est 
ut Feria V in Coena Domini habeatur sicut dies dominicalis vel festiva 
quando propter rationes pastorales sacerdotes curam animarum haben- 
tes bis vel etiam ter litari possunt, — servata utique principali ritu 
huius diei quoad Missam in Coena Domini. 

Etenim tandem aliquando ratio habenda est de simplici facto magno- 
rum numerorum fidelium quibus magnae paroeciae in civitatibus mo- 
dernis constant. His diebus, praesertim Feria V in Coena Domini et Fe- 
ria VI in Morte Domini, plures fideles harum paroeciarum privantur 
sive Missa in Coena Domini (ideo etiam Sacra Communione) sive Com- 
munione in Feria VI in Morte Domini. Mea opinione serio omnino haec 
quaestio considerari debet, nempe de revisione Sacrae Liturgiae pro 
Triduo Sacro, relate ad simplex factum magnorum numerorum fidelium 
harum paroeciarum. 

Caput III: De Sacramentis et Sacramentalibus\ Placet iuxta modum. 

Omnino commendo quae habentur numero 48 (pagina 8 8 ) de pa- 
randa nova editione « typica » Ritualis Romani, ubi clare indicentur 
partes quae in Ritualibus particularibus lingua vulgari dici possunt. 

Quae habentur numero 49, pagina 9, 9 de restaurando catechumena- 
tu magis apta videntur terris missionum quam aliis regionibus. 


8 Cf. p. 276. 

9 Cf. pp. 276-277. 


6 Cf. p. 105. 

7 Cf. p. 106. 

Non placet quae habentur numero 58 (pagina 15 10 ) de recognoscendo 
ritu impositionis manus in sacramento Poenitentiae. Quae praescribun- 
tur ab hodierno Rituali sufficiunt iuxta meam opinionem ad effectum 
exprimendum. Ratio practica id iam suadet: totus ritus, ex parte con- 
fessarii, generatim non videtur, ne a poeni tente quidem. Deinde, quando 
multae sunt confessiones ritus magis evolutus poterit nimis fatigare. 

Quae habentur numero 61 (pagina 16 et 17 11 ) de ritu sacramenti Ex- 
tremae Unctionis minus placent, et dubii valoris videntur. Quae dixi 
superius quoad articulum 21 huius constitutionis, de aptatione etiam 
hic recolantur. 

Quoad sacramentum Matrimonii, optandum est ut aliqua conside- 
ratio habeatur ad conficiendum ritum etiam pro matrimoniis mixtis. 
Haec matrimonia mixta de facto habentur et habebuntur. Ad evitandas 
multas querelas plurimaque inconvenientia quae ex varia applicatione 
iuris praesentis in can. 1102, n. 2 derivantur, omnino desiderandum 
est ut habeatur ritus praecisus et determinatus, qui ab omnibus obser- 
vari deberet. 

Capita IV et V: De Officio Divino. - De Anno Liturgico: Placet 
iuxta modum. 

Quae habentur numero 70 (pagina 8-9) 12 de cursu horarum et nume- 
ro 78 (pagina 13 13 ) de tempore recitandi officium divinum iterum perpen- 
dantur. 

Agnoscitur quidem quod conditio vitae clericalis est funditus mu- 
tata (pagina 9), sed non sufficienter, ut mihi videtur, quoad haec puncta. 
Placet quod dicitur in numero 70, 'pagina 8, 14 sub c) (lineis 27-29) de 
Matutino. Principium hic enuntiatum extendatur toto officio, i. e. totum 
officium « ita aptetur ut qualibet diei hora recitari valeat ». Saltem pro 
iis sacerdotibus qui obligatione chori non tenentur. 

Capita VI, VII et VIII: De Sacra Supellectile. - De Musica Sa- 
cra. - De Arte Sacra: Placet iuxta modum, i. e. iuxta quascumque mo- 
dificationes factas et acceptas ab ipso Em.mo ac Rev.mo Relatore. 

De Missionibus . 

Votum pro omnibus schematibus propositis de Missionibus est: 
Placet iuxta modum, i. e. placet iuxta quascumque modificationes factas 
et acceptas ab ipso Em.mo ac Rev.mo Relatore. 


10 Cf. p. 280. 13 Cf. pp. 320-321. 

11 Cf. p. 281. 11 Cf. p. 318. 

Cf. pp. 317-318. ■ 


12 

De instrumentis communicationis socialis. 

Votum pro omnibus schematibus propositis: Placent omnia iuxta 
modum, i. e. iuxta quascumque modificationes acceptas ab Exc.mo ac 
Rev.mo Relatore. 


V 

Em. mi P. D. IOSEPH Card. RITTER 

Archiepiscopi S. Ludovici ■ 

De Sacra Liturgia. 

Placet iuxta modum, i. e. iuxta observationes sequentes. 

Membrum Commissionis Centralis Praeparatoriae Concilii Vati- 
cani II, opiniones proprias velim proferre de magni momenti re quam 
in sessionibus formalibus iam discutiebat eadem Commissio. Nolens 
meae actionis rationibus nimis insistere, meas opiniones esse etiam 
plurimorum Episcoporum, Sacerdotum, laicorumque americanorum tan- 
tum assero. 

Concilium Vaticanum II debebit initium dare reformationi liturgiae 
generali, i. e., mandare ut talis reformatio fiat, statuere normas secun- 
dum quas fieri debeat, et instituere Commissionem specialem quae eam 
faciat. v - .. . .■ •• . V 

In genere, exhibeat haec reformatio maiorem libertatem in usu lin- 
guae vernaculae, praesertim in Sacramentorum administratione et in 
sanctissimi Sacrificii celebratione. Usus tamen linguae vernaculae conci- 
piendus est in sensu latiore, non ut versiones tantum formularum iam 
ad totius orbis usum compositarum, sed ut novae formulae et caeremo- 
niae secundum dioecesium, provinciarum, vel saltem nationum singu- 
larum necessitates compositae., > ; ; . , ~ 

In horum principiorum, virtute, velim offerre haec vota: . - 
Relate ad Sacramenta : In Sacramentis, Ecclesia Catholica distinguit 
inter substantiam (id quod instituit Christus) et accidentalia. Haec al- 
tera, secundum Concilium Tridentinum, Ecclesia potest et; debet insti- 
tuere et mutare ut semper accommodata sint locis, temporibus, populis- 
que diversis ad perfectiores dispositiones in recipientibus promovendas 
et ad maiorem reverentiam erga sanctissima mysteria ingerendam. Quem 
duplicem finem evidens est attingi non posse nisi accidentalia Sacramen- 
torum submittantur auctoritati Ordinariorum locorum sive singulatim 
sive saltem in coetibus aut provincialibus aut nationalibus. Certissime 
maneat exercitium huius auctoritatis sub vigilantia et approbatione 
Sanctae Sedis. 

Proinde « substantia » ritus sacramentalis immutata maneat et la- 
tina: ad sensum divini mysterii et Ecclesiae universalis in fidelibus 
augendum; sint orationes communes et universales in quibus sancta 
Mater Ecclesia gratias speciales et dispositivas impetrat pro recipien- 
tibus; cetera relinquantur iudicio et auctoritati, semper a Sancta Sede 
approbandis, Ordinariorum locorum. 

Relate ad Sacrificium Missae: In ritu sanctissimi Sacrificii actuali, 
tres partes distinguimus: Servitium Verbi, Sacrificium in sensu stricto, 
et Ministerium Sacramenti. 

a) Servitium Verbi: Pars prima Missae ritus servitium est reali- 
ter distinctum et separabile ab ipso Sacrificio: talem distinctionem et 
separabilitatem ritus indicare debet. Servitium Verbi sacerdos debet 
exercere in loco distincto et separato ab altare, quod reservandum est ad 
sacrificium offerendum. Locus proprius servitii Verbi sit ambo. 

Quod servitium proprie et essentialiter consistit in praedicando et 
in audiendo in fide vel ad fidem. Praedicatio et auditus, actiones correla- 
tivae linguam communem ideoque linguam vernaculam requirunt. Prae- 
dicatio Verbi, quae in hac parte Missae est elementum fundamentale, 
debet esse principium regulativum in selectione lectionum scripturisti- 
carum et textuum liturgicorum. 

In pluribus opportunitas praedicandi invenitur solum modo in do- 
minicis. Propterea, relate ad liturgiam dominicalem, has reformationes 
in prima Missae parte propono: 

1) Exerceatur servitium Verbi in ambone. 

2) Consistat essentialiter et fere exclusive in lectionibus scriptu- 
risticis et in praedicatione. Exerceat Episcopus residentialis munus ma- 
gisteriale determinando tum lectiones tum materias praedicationis. 

3) Includat unumquodque servitium saltem unam — non plures 
quam tres — orationem sive ad hoc compositam sive ex libris liturgicis 
sumptam pro utilitate et necessitatibus tum Ecclesiae universalis tum 
singulorum dioecesium. 

4) Ita provideatur ut etiam mysteria omnia anni liturgici adae- 
quate commemorentur. 

b) Sacrificium in proprio sensu: Secunda pars Missae — ab Offer- 
torio ad doxologiam — maneat immutata. 

c) Ministerium Sacramenti: In hac parte reformationes sequentes 

commendantur: - 

1) Danda est latior linguae vernaculae usus — e. g., in recita- 
tione orationis dominicalis, fortasse in orationibus magis accommodatis 
ad animas praeparandas ut sacramentum cum maiore reverentia et fru- 
ctu recipiatur. 

2) Omnes orationes, praeter illas quae ad sacerdotis communio- 
nem pertinent, recitandae sunt alta voce. 

3) Concludatur Missa dimissione populi et benedictione. 

Haec omnia propono et peto, memor meae conditionis humilis et 

indignae insimul tamen necessitatum tam multarum et magnarum Ec- 
clesiae. Opinor lias necessitates auferri non posse nisi per reformatio- 
nes saltem similes illis quas supra proposui. Cum humilitate ergo, sed 
etiam cum magno fervore, obsecro ut tales reformationes a Concilio Va- 
ticano II initientur. 


VI 

Em. mi P. D. ALOISII Card. CONCHA 
Archiepiscopi Bogo tensis 

De Regimine missionum. Prooemium. 

Placet. 

De disciplina Cleri. 

Placet iuxta modum. Mihi non videtur probandum quod de diaco- 
natu stabili in schemate proponitur, ut iam alias opinatus sum. Non 
enim intelligo quod erit iuvamen quod illi diaconi missionariis praesta- 
bunt. Praeterea nimiae difficultates suboriturae videntur quod attinet 
formationem illorum. Diaconi non caelibes forte familia numerosa one- 
rati curis temporalibus detinebuntur quae vix locum eis relinquent ad 
ministerium fructuosum exercendum. 

Tandem quod in schemate dicitur ac proponitur de sacerdotibus 
lapsis mihi omnino placet. Tamen aestimo ea omnia nec publice discu- 
tienda nec divulganda, sed caritati et sapientiae tum Summi Pontificis 
tum Sacrae Congregationis, ad quam res referenda est, remittenda esse. 
Alias etenim sacerdotes nutantes impellere possent in lubricam viam. 

De Religiosis. 

Placet. 

De Sacramentis ac De Sacra Liturgia. 

Placet iuxta modum. Nimis arduum mihi videtur quod in schemate 
proponitur numero III de absolutione sacramentali turmatim, ut ibi 
dicitur, impertienda praeter casus iam generatim receptos. Periculum 
esse videtur haud paucos contentos hac generali absolutione deinde Ec- 
clesiae clavibus gravia peccata non summissuros. 

Obscura videntur quae de simplificatione impedimentorum matri- 
monialium proponuntur. 

De disciplina populi christiani. 

Placet iuxta modum. Non apparet vera utilitas concessionis facul- 
tatis assistendi Sacrosancti Missae Sacrificio primis vesperis diei festi 
aut Dominicae. . 

Non videtur sollemniter reprobanda a Concilio substitutio decadis 
loco hebdomadis septem dierum. 

Cetera valde utilia sunt, sed forte non multum ad particularia et 
mutabilia deveniendum est. 

De studiis clericorum. 

Placet iuxta modum. Cum ea quae in schemate proponuntur Codici 
luris Canonici inserenda suadeantur, ea potius Commissioni pro refor- 
matione Codicis remittenda videntur. 

De cooperatione missionali. 

Placet. 

De instrumentis diffusionis seu communicationis socialis. Prooemium. 

Placet iuxta modum. An in dubio doctrina quae in schemate propo- 
nitur recta est et quae ibi dicuntur studium valde accuratum supponunt. 
Attamen ea expoliri et forte abbreviari oportet. 

Pars I: De communicationis socialis instrumentis in universum sumptis. 
Titulus I: De Ecclesiae doctrina. 

Placet iuxta modum. Mihi titulus « de communicationis socialis in- 
strumentis » minime aptus videtur. Etenim ne eius latinitatem obiciam, 
quae certe non ita probanda videtur, plura comprehendit quae ea de- 
nominatione non continentur, ut praesertim ex subsequentibus schema- 
tibus apparet. 

Doctrina in schemate proposita est procul dubio Ecclesiae doctrina. 
Formam canonum, quae expositionibus subicitur, non valde opportu- 
nam censeo. Agitur nempe de doctrina certe in mentem revocanda, sed 
quae a catholicis admittitur. 

Titulus II: De Ecclesiae actione seu dpostolatu. 

Placet. Cum animadversione iam facta de titulo. . 

Titulus III: De disciplina et ordinatione ecclesiastica. 

Non placet. Schema propositum ad regulationes nimis particulares 
descendit, quod minime decernere Concilium Oecumenicum mihi vide- 

tur. In hac materia regulae et normae generales edici possunt a Con- 
cilio sed contingentia et mutabilia a tam sollemni coetu statui, saltem 
meo iudicio, statui non debent. 

Pars II: De quibusdam communicationis socialis instrumentis specia- 
tim consideratis. 

Cap. I: De prelo periodico. Cap. II: De cinematographeo. 

Non placet. Schema propositum nimis prolixum est et redundantiis 
plenum. Miror cinematographeum inter instrumenta communicationis 
socialis annumerari. 

Cap. III: De radiophonia et televisione. Cap. IV: De reliquis instru- 
mentis. . 

Non placet. Rationes voti sunt quae iam adductae sunt pro priori- 
bus schematibus. Nempe schema nimis prolixum est et modus expositio- 
nis non videtur esse aptus ut inseratur constitutionibus seu decretis 
Concilii. Forte subiectum tractari potest in Concilio, sed alia forma. 

VII 

B.mi P. D. STEPHANI I SIDAROUSS ' 
Patriarchae Alexandrini Coptorum 

Ayant examine attentement ces divers schemas, je souscris de tout 
cceur a leur contenu. 


VIII 

B.mi P. D. MAXIMI IV SAIGH 

Patriarchae Antiocheni Melchitarum 

De Sacra Liturgia. 

Le Schema de Constitution presente par la Commission liturgique 
merite tout eloge. II fait honneur a la Commission qui l’a prepare, avec 
autant de moderation que d’esprit progressif, et autant d’erudition 
que de souci pastoral. II reflete aussi le progres considerable fait en 
quelques annees par le mouvement liturgique en Occident. 

Ce Schema ne concerne, bien entendu, que 1’Eglise latine et, plus 
particulierement le rite romain. Aussi ne suis- j e pas directement qua- 
lifie pour apporter des amendements d’ordre technique. Je dirais seule- 

ment qu’en ce qui concerne 1’Eglise orientale et le mouvement unioniste, 
le Schema me semble refleter des dispositions d’ame a tout egard excel- 
lentes. II souligne dans son preambule que toute reforme dans 1’Eglise 
Catholique doit se proposer, entre autres buts, le rapprochement avec 
nos freres separes, que l’on doit eviter dans ce Concile toute nouvelle 
definition dogmatique, que la restauration liturgique proposee ne vise 
que le rite romain, qui est seulement l’un des rites de la Sainte Eglise 
Catholique, et que la Sainte Eglise Catholique entend sauvegarder et 
entourer dW egal respect tous les rites liturgiques actuellement en usa- 
ge. Cette derniere verite, maintes fois declaree par les Pontifes Romains, 
doit etre solennellement declaree, nous semble-t-il, par le Concile, afin 
de decourager definitivement les « apotres » retardataires de la latini- 
sation de 1’Orient. Cela ne parait point superflu a qui connait 1’obstina- 
tion de ces « latinisants » et 1’appui qu’ils trouvent encore malheureuse- 
ment dans certains milieux. 

En second lieu, les reformes liturgiques qui nous sont proposees 
contribuent indirectement a 1’ceuvre de 1’union, en ramenant les usages 
liturgiques de 1’Occident vers une forme traditionnelle, mieux conser- 
vee dans 1’Orient chretien: concelebration eucharistique, communion 
sous les deux especes, litanies diaconales, etc. 

Ceci dit, je ne crois devoir faire a ce Schema vraiment excellent que 
quelques legeres observations, destinees le plus souvent a encourager 
ceux qui Pont propose a penetrer plus resolument et sans crainte dans 
la voie des reformes heureuses qu’ils envisagent. 

1. Restauration de la Sainte Liturgie (nn. 16-19). 

Je suis tout a fait d’accord sur le principe de la necessite d’une 
adaptation liturgique incessante aux conditions changeantes de lieu et 
de temps, et sur la realisation de cette adaptation dans 1’Eglise d’Oc- 
cident. Je ferais cependant a ce sujet deux remarques: 

a) La premiere est que 1’Eglise orientale catholique doit actuel- 
lement, pour plus d’une raison, renoncer a faire evoluer ses rites inde- 
pendamment de tout accord avec les branches orthodoxes correspon- 
dantes, afin d’eviter de creer de nou velles differences avec nos freres 
separes. L’adaptation liturgique ne saurait se faire qu’en accord avec 
eux. 

b) La seconde remarque est qu’il ne faut pas exagerer jusqu’a 
1’obsession le souci de 1’adaptation liturgique. Les rites liturgiques, 
comme les textes inspires, ont une valeur durable, malgre les circons- 
tances qui les ont occasionnes. Avant de toucher a un rite, il faut s^ ’as- 
surer que son changement s’impose absolument. La liturgie a non seule- 
ment un caractere impersonnel, mais aussi un caractere d’univer salite 

aussi bien dans 1’espace que dans le temps. « La liturgie presente un ca- 
ractere intemporel. Elie fait abstraction du temps et nous plonge dans 
une vision divine du temps, qui est 1’eternite. Cette consideration nous 
permet de comprendre ce qui apparemment devrait nous choquer dans 
certaines prieres liturgiques, fetes desormais inadaptees, gestes archai- 
ques, appels a la vengeance de mentalite pre-evangelique, plaintes an- 
goissees dans la nuit sombre, etc. II est beau de se sentir ainsi relie a tous 
les ages de 1’humanite: nous prions non seulement avec tous leS hom- 
mes d’aujourd’hui, mais aussi avec ceux de tous les siecles » (N. Edel- 
by, Liturgicon, Missel byzantin a 1’usage des fideles, Beyrouth 1960, 
p. 8). Que ce rappel du principe de conservatisme liturgique, venant 
de 1’Eglise byzantine, tempere quelque peu 1’ardeur des reformistes 
d’Occident. 

2. L’ usage des langues vivantes dans la celebration eucharistique 
(n. 41). 

Cet usage est restreint aux lectures bibliques, a 1’oraison commune 
apres 1’homelie et a certains chants paraliturgiques. Nous sommes reso- 
lument partisan d’un usage beaucoup plus large de la langue vivante, 
meme dans la celebration de la Messe. Quels que soient les avantages du 
latin liturgique — et iis sont nombreux — , iis devraient, nous semble- 
t-il, ceder devant 1’irreparable inconvenient qu’il n’est pas compris par 
les 99% des fideles qui participent a 1’action sacree. Devant cette peni- 
ble constatation, nous pensons que 1’exemple de 1’Eglise orientale, qui 
preconise resolument Tus age de la langue comprise du peuple, doit ser- 
vir de modele. Nous craignons surtout que l’ardeur avec laquelle cer- 
tains milieux defendent 1’usage presque exclusif du latin ne soit pas 
inspiree par des considerations de caractere purement pastoral ou eccle- 
siastique, sans parier de ceux qui pretendent faire passer le latin pour 
« la langue de VEglise », oubliant que 1’Eglise latine est seulement une 
des Eglises dans 1’Eglise catholique et que latinisme et catholicisme ne 
s’identifient nullement. 

3. Communion sous les deux especes (n. 42). 

Le Schema propose fort heureusement de restaurer dans 1’Eglise la- 
tine la communion sous les deux especes. Cette restauration est d’abord 
conforme au desir de Notre-Seigneur qui n’a pas en vain institue l’Eu- 
charistie sous deux expeces, a 1’usage des fideles autant que des pretres. 
Sans condamner 1’usage latin de ne donner la communion aux fideles que 
sous 1’espece du pain, nos freres separes pouvaient pour le moins 
s’etonner que 1’Eglise latine ne suive pas de plus pres > en cela, le desir 
du Seigneur et la tradition antique de 1’Eglise. C’est donc une restau- 

ration egalement heureuse du point de vue du rapprochement avec nos 
freres separes d’Orient et d’Occident. 

Mais a cette restauration, le Schema qui nous est soumis impose des 
restrictions qui nous paraissent exagerees: « sublato fidei periculo, pro 
certis et bene determinatis casibus, iudicio Episcoporum... ». II nous 
semble au contraire, d’apres ce qui a ete dit plus haut, que la commu- 
nion sous les deux especes devrait etre la regie generale et que c’est 
la communion sous une seule espece qui devrait constituer 1’exception 
et n’etre permise que « sublato fidei periculo, pro certis et bene deter- 
minatis casibus, iudicio Episcoporum... ». L’usage recent de PEglise la- 
tine a renverse l’ordre des choses. „.■■■■■ 

Cette restauration est incontestablement due a Pexemple de 1’Egli- 
se orientale. II nous plait de le souligner, non pour en tirer vanite, mais 
pour montrer aux partisans de la « latinisation » absolue, s’il en etait 
encore besoin, combien il est utile, pour le rite latin lui-meme, qu’il y 
ait dans PEglise catholique d’autres rites et combien il est insense de 
priver PEglise catholique de tout ce qui n’est pas latin, en fait.de litur- 
gie comme en fait de discipline, d’art, d’organisation, etc. 

En applaudissant a Pheureuse restauration de la communion sous 
les deux especes dans PEglise latine, je, me permettrai aussi de signaler 
a 1’attention des reformateurs que la forme actuelle des hosties latines 
et la maniere de les confectionner rappellent tres peu le pain que le Christ 
a voulu changer en son corps. Que le pain utilise par PEglise latine 
soit azyme, soit. Mais pourquoi faut-il que les hosties utilisees rappel- 
lent bien plus les pastilles de pharmacie que le vrai pain dont les hom- 
ines se servent pour se nourrir? Le symbolisme voulu par Notre-Seigneur 
est ainsi rendu plus difficile a deviner. 

4. Precepte dfassister a la Messe les dimanches et jours de fete 
( n. 43). ' "" s:? ‘ ■ . ^ 

Le Schema recommande a bon droit aux pasteurs d’ame de faire 
comprendre aux fideles qu’ils doivent prendre part a la Messe tonte en- 
tiere, et non seulement aux parties dites essentielles ou integrantes. A 
ce propos, je souhaite que le Concile trouve le moyen d^mpecher sur ce 
point la casuistique ridicule des moralistes qui ont disseque la Messe 
en parties de differente nature et ddnegale obligation. Je me r6jouis de ce 
que le Schema, tout en maintenant Pobligation d’assister a la Messe, a 
evite de parier de peche mortel ou de peche veniel. Les moralistes occi- 
dentaux, a partir du Moyen Age, ont verse dans deux exces: Pexces de 
juridisme, voulant preciser avec rigueur les limites, du peche grave, et 
Pexces de casuistique qui deprave le sens moral du chretien. Le Chre- 
tien doit pouvoir aller a Dieu autrement que par la menaee constante 

du peche grave et des censures, comme il doit servir Dieu un peu plus 
largement que ne le lui indiquent les subtilites de la casuistique. 

5. Concelebration eucharistique (nn. 44-47). 

Encore une heureuse restauration inspiree par Pexemple de 1’Eglise 
orientale. J’applaudis egalement sans reserve a cette heureuse nouveau- 
te, dont les bienfaits ne tarderont pas a se faire sentir. Je me permettrais 
seulement les remarques suivantes: 

a) Au n. 44, on restreint inutilement a des cas determines la fa- 
culte de concelebrer. Je dirais la encore: C’est la concelebration qui est 
la regie, et la celebration individuelle, 1’exception. Le sacrifice eucharis- 
stique est le sacrement de l’unite par excellence, et en premier lieu de 
Punite sacerdotale. II faudrait vraiment une faison serieuse pour qu’un 
pretre refuse de concelebrer avec ses freres. La encore il faudrait un 
renversement de perspecti ves. Aucune autre limite ne devrait etre posee 
a la concelebration que la necessite d’assurer d’autres Messes en cours 
de journee pour le bien des fideles. 

b) Au n. 45, on permet aux concdlebrants .de revetir seulement 
Paube et Petole.Nous pensons que les concelebrants doivent tous reve- 
tir tous leurs ornements sacres et participer , tres intimement a Paction 
liturgique presidee seulement par le premier celebrant, et cela malgre 
Pusage abusif de certains orientaux non-byzantins., En outre, il n’est 
pas necessaire que tous les concelebrants disent a la fois toutes les prie- 
res. La concelebration n’est pas la reunion simultanee de plusieurs cele- 
brations individuelles, mais une action commune dans laquclle chacun 
joue son role. 

c ) Le n. 46 reserve a POrdinaire du lieu, cas par cas, de per- 
metire la concelebration et de fixer le nombre des concelebrants. Encore 
une limitation excessive d’un acte, non seulement legitime, mais plus, 
conforme meme a la tradition. Les pretres devraient pouvoir concele- 
brer toutes les fois qu’ils le desirent, sans nuire a leur charge pastorale, 
et en aussi grand nombre qu’ils le desirent. , v 

d) Enfin le n. 47 permet a juste raison aux pretres concelebrants 
de prendre un honoraire de Messe, tout comme pour une celebration in- 
dividuelle. Cela est e vident, car une messe concelebree n’est pas; moins 
une messe que la messe celebred individuellement. il est meme etonnant 
qu’a la curie romaine on ait cru devoir intervenir, au xvin 6 siecle, pour 
affirmer cette evidence. Cependant, on ne doit pas baser cette affirmation 
sur le fait que, dans la concelebration, chaque pretre celebre un sacri- 
fice distinet. Dans la concelebration, il n’y a pas plusieurs Messes, inais 
une seule Messe entierement offerte et celebree par plusieurs. 

6. Benedictions reservees (n. 66). 

II ne devrait y avoir aucune benediction que l’eveque ne puisse don- 
ner. Aucune benediction ne devrait etre reservee au Pape, aux Patriar- 
ches, aux Cardinaux et, a plus forte raison, a des religieux. Meme la 
benediction apostolique devrait pouvoir etre donnee par tous les eve- 
ques, car tous les eveques, au meme titre que le Pape de Rome, sont 
successeurs des Apotres. 

7. Betes des Saints (n. 86). 

Le Schema semble favoriser Pesprit critique en ce qui concerne les 
« legendes » des saints et meme la celebration de leurs fetes. La litur- 
gie n’est pas une ecole de critique historique. Par exemple, 1’action mala- 
droite par laquelle on a voulu faire descendre St. Georges du piedestal 
que PEglise lui a eleve durant des siecles a eu les consequences les plus 
malheureuses chez notre peuple d’Orient. Nous avons ete oblige nous- 
meme de declarer, pour calmer la population, que St. Georges est et 
reste avec sa saintete et sa dignite tel que notre Eglise orientale l’a tou- 
jours considere. 

8. Bixation de Baques (n. 87). 

II est de la plus haute importance pour nous, chretiens d’Orient, 
que Paccord soit fait entre Orient et Occident sur la date de Paques. 
Nous nous permettons de reproduire ici une note que nous avons adres- 
see a ce sujet a la Commis sion Antepreparatoire: 

La reforme du Calendrier prescrite par le Pape Gregoire XIII en 
1582, et qui n’a pas encore ete adoptee par les Eglises Orientales non 
unies a Rome pour ce qui concerne la date de Paques, fait que les 
chretiens en Orient ne celebrent que rarement ensemble cette « Grande 
Fete », ce memorial de la « Resurrection du Christ, fondement de 
notre foi », ce symbole de notre unite. Ainsi d’apres le calendrier 
ecclesiastique des quinze prochaines annees, de 1960 a 1975, nous 
lPaurons la joie de la celebrer ensemble que trois fois (1960, 1963, 
1974); quatre fois il y aura entre nous une difference de 35 jours (1964, 
1967, 1970, 1975); les huit autres fois, la difference sera de sept jours. 

En Occident (Europe, Amerique) et dans les pays ou les chretiens 
sont surtout catholiques et protestants (Afrique, Asie, Oceanie), on 
ne se rend pas compte de 1’importance de la chose. Mais dans tout 
1’Orient, et partout dans le monde ou il y a des minorites orthodoxes, 
les chretiens souffrent peniblement de cette situation, tant au point 
de vue religieux qu’au point de vue social. 

En effet, dans tous ces pays, il n’y a pas de cloison etanche entre 
les diverses communautes chretiennes: de tres nombreuses familles sont 
mixtes; de tres nombreuses familles comptent une branche catholique 

et une branche orthodoxe; toutes les familles entretiennent entre elles 
des rapports sociaux d’amitie, de voisinage, d’affaires. Chez les Orien- 
taux, la Fete de Paques revet une importance toute particuliere tant aux 
yeux des chretiens que de leurs concitoyens musulmans qui, a cette oc- 
casion, viennent les visiter et leur presenter des f elicita tions. Que Pon 
veuille bien penser a la peine profonde que les chretiens ressentent a 
cette occasion, laquelle ne devrait etre en principe qu’une occasion de 
joie interieure et exterieure! Que 3’on veuille bien penser a tous les sar- 
casmes dont les chretiens sont l’objet de la part des autres: « Tandis que 
les uns le ressussitent, disent-ils, les autres Penterrent! ». Et tous les 
gens ne sont pas des savants ou des hommes cultives pour qu’ils ne 
voient dans cette difference de calendrier quune question de calculs 
astronomiques. Les musulmans y voient une des tares irremediables du 
christianisme voue a la division; les chretiens moyens — la majorite — 
y voient un effet de Pentetement et du mauvais vouloir des chefs eccle- 
siastiques. Et chaque annee c’est la meme rengaine et les memes plain- 
tes qui sont repetees sur tous les tons. 

Plus que jamais, dans 1’Orient Arabe, les chretiens sentent le besoin 
de s’unir, au moins dans les choses exterieures en attendant une unite 
plus complete et plus profonde. Ce besoin d’unifier la date de Paques 
est tellement grand que lorsque S. S. le Pape Jean XXIII a annonce 
son intention de reunir un concile oecumenique, Pensemble du bon 
peuple chretien de toutes les confessions a pense que ce concile aura 
principalement pour but de fixer une date commune pour la « Grande 
Fete » de tous les Chretiens! 

L’unification de la date de Paques ne sera pas le but principal du 
concile. Mais il faut que le concile s’en occupe quand meme, meme si 
les Orthodoxes n’y figurent pas. 

Du temps de la Societe des Nations a Geneve, on avait etudie divers 
projets de reforme du calendrier. Ce qui nous interesse, c’est la date de 
Paques. Or, parmi les dits projets, il y en avait un qui proposait la fixa- 
tion de la fete de Paques au II e Dimanche d’Avril. Ce projet avait 
recueilli 1’adhesion de principe de 1’Eglise Catholique, des Protestants 
et des Eglises Orthodoxes. Mais les evenements politiques de Pepoque, 
notamment la guerre de 1939-45 et les perturbations qu’elle avait ap- 
portees dans le monde et qui ont fait disparaitre la S. D. N. de Geneve, 
ont fait perdre de vue la reforme du calendrier pascal . 

La profonde nostalgie de Punite, qui est ressentie par tous les chre- 
tiens aujourd’hui plus que jamais et qui explique la joie universelle 
manifestee a Pannonce du concile cecumenique, exige de nous de saisir 
Poccasion de ce concile oecumenique pour soulever de nouveau la ques- 

tion de 1’unification de la date de Paques et pour y insister de toutes 
nos forces.il est necessaire qu’a Rome et dans tout le monde de rite 
latin on se mette dans la peau des Orientaux, chretiens de toutes confes- 
sions et de tous rites, et qu’on sente avec eux la necessite imperieuse 
d’unifier la date de Paques. : 

C’est pourquoi nous suggerons la constitution a Rome d’une petite 
commission de quelques specialistes pour etudier techniquement la 
question et entreprendre de suite des contacts avec les Eglises Ortho- 
doxes a ce propos. Ces contacts sont absolument necessaires; iis doivent 
etre poursuivis avec perseverance et charite jusqu’a ce qu’ils aboutis- 
"sent. ' ' • . . 

9. Usage des pontificaux (n. 91). 

II est abusif de donner a de simples pretres, meme charges de hau- 
tes fonctions dans 1’Eglise, les insignes episcopaux, comme la mitre ou 
le baton pastoral. L’Occident semble attacher plus d’importance a la 
juridiction qu’a 1’ordre sacre. L’episcopat jouit dans 1’Eglise d’une di- 
gnite qu’aucune juridiction ne peut remplacer. u 

Ces quelques remarques n’enlevent rien a la valeur du Schema, qui 
reste a tout point de vue excellent. 

De Missionibus. 

Tout en approuvant 1’ensemble des Schemas qui nous sont pro- 
poses par la Commission des Missions, je crois devoir faire les remar- 
ques suivantes: ' , 

1. On trouve dans ces Schemas, peut-etre plus que dans les autres, 
une certaine tendance a la flatterie envers les Souverains Pontiles, flat- 
terie qui Inspire parfois des expressions impropres ou excessives. 

Ainsi, dans le preambule du Schema « De regimine missionum^ 
(p. 3), 1 on fausse les perspectives historiques en mettant les Pontifes 
Romains en tete de ceux qui ont recueilli le flambeau missionnaire des 
mains des Apotres. On sait que durant les premiers siecles du christia- 
nisme, non seulement Tevangelisation des terres infideles n’etait pas re- 
servee aux Pontifes Romains, mais que 1’Eglise romaine ne venait pas 
toujours en tete des Eglises missionnaires. II ne faut pas oublier l’ceu- 
vre missionnaire deployee par les grands sieges apostoliques d’ Antio- 
che, d’Alexandrie et de Constantinople, qui ont porte la foi a PAsie, a 
1’Afrique et aux peuples slaves. C’est faire injure a ces Eglises aposto- 
liques que de mentionner exclusivement dans 1’histoire de Pevangelisa- 


1 Cf. p. 144. 

tion Pactivite missionnaire des Pontifes Romains. II y a actuellement 
dans certains milieux catholiques, .envers les Pontifes Romains, une 
certaine adulation consciente. ou inconsciente, qui fausse toutes les 
perspectives ecclesiastiques. 

Cette , tendance a Padulation inspire parfois des expressions qui 
peuvent peut-etre plaire a certains milieux, mais qui ont pour conse- 
quence certaine de raidir et d’exagerer le dogme de la primaute romaine, 
contribuant ainsi a elargir inutilement le fosse qui nous separe de nos 
freres orthodoxes ou protestants. Ainsi, dans le Schema deja cite « De 
regimine missionum » (p. 17), 2 il n’est peut-etre pas tres catholique de 
dire que le Pape de Rome est « Peveque propre de tous les fideles » 
et d’ajouter qu’il peut « regir les fideles soit par lui-meme, soit par d’au- 
tres Prelats jouissant d’un pouvoir vicarial ». Si le Pape de Rome est 
Peveque propre des fideles des Constantinople, Peveque de Constanti- 
nople n’est alors que son locum tenens , son fonde de pouvoir, un « pre- 
lat jouissant cfiun pouvoir vicarial », donc son vicaire. Et que fait-on de 
la succession apostolique? Le dogme defini au I 01 Concile du Vatican 
comporte. que le Pape a autori te, meme immediate, sur tous les Pas- 
teurs et tous les fideles. Mais il n’en suit pas que le Pape est Peveque 
propre de tous les dioceses et que les eveques du monde sont ses vi- 
caires. De telles exagerations devraient etre plutot condamnees par le 
Concile, comme contraires au dogme catholique. 

2. D’une maniere generale, les Schemas de la Commission des mis- 
sions ne semblent avoir autres choses en vue que d’affirmer, jusqu’a la 
satiete, les droits des Pontifes Romains. 

Or, lorsque la « patria potestas » d’un pere de famille ou d’un roi 
est reconnue, aimee et respectee par ses enfants, qu’a-t-on besoin de la 
rappeler et de Paffirmer a tout moment? On dirait qu’on a constamment 
peur de la voir disputer, comme si ses enfants ne lui devaient amour, 
respect et obeissance qu’en consideration uniquement de sa potestas! 
Le rappel constant de cette potestas & deux inconvenients: 

a) par rapport aux enfants fideles de ce pere-roi, iis peuvent se 
lasser d’entendre toujours ce rappel, comme si on doutait de leur amou- 
reuse fidelite; 

b) par rapport a ceux de ses enfants encore separes, ce rappel 
constant de la potestas les aigrit, surtout' leur f ait peur et les eloigne: 
La repetition frequente de 1’affirmation de la potestas leur semble une 
menaee constante d’etre un jour facilement victimes des abus possibles 
de ce pouvoir. 


2 Cf. p. 152. 

3. II faut remarquer aussi que les reformes et recommandations 
suggerees sont bonnes non parce que les Souverains Pontifes les ont deja 
faites; au contraire, les Souverains Pontifes les ont faites parce qu’elles 
sont bonnes en elles-memes. 

En les prescrivant, le Concile ne doit donc pas s’appuyer sur les 
actes deja publies des Papes, mais sur la bonte en soi de ces reformes ou 
recommandations. 

Ces remarques ne concernent pas le fond des reformes, mais la forme 
en laquelle ces reformes doivent etre exprimees. Le fond est excellent. 

IX 

Exc.mi P. D. LAURENTII LEONIS GRANER 
Archiep. Dacch ensis 

De Sacra Liturgia. 

De principiis generalibus ad sacram liturgiam instaurandam atque 
fovendam: Placet. 

De Sacrosancto Eucharistiae mysterio : Placet. 

De Sacramentis et Sacramentalibus : Placet. 

De Officio divino. - De anno liturgico : Placet. 

De sacra supellectile. - De musica sacra. - De arte sacra : Placet. 

De Missionibus . 

Prooemium. - De Regimine Missionum : Placet. 

De Religiosis: Placet. 

De Sacramentis ac de sacra liturgia: Placet. 

De disciplina populi christiani: Placet. 

De studiis clericorum: Placet. 

De cooperatione missionali: Placet. 

De instrumentis diffusionis seu communicationis socialis. 

Prooemium. - Pars I, Tit. I: Placet. 

Pars I, Titt. II et III: Placent. 

Pars II, Capita I, II, III et IV: Placent. 

X 


Exc.mi p. d.. alberti soegijapranata 

Archiep. Semarangensis 


De studiis clericorum. 

Annotatio quaedam mihi videtur proponenda, praesertim quoad ra- 
tionem studiorum pro seminariis minoribus et maioribus Indonesiensi- 
bus. Quod fortasse valet etiam pro missionibus quibusdam in Africa et 
Asia, 

In statibus nuper politice independentibus eruditio, doctrina et edu- 
catio ad tempus characterem occidentalem retinet, sive in scholis infe- 
rioribus sive in superioribus, ita ut aptiores abiturientes studia prosequi 
possint in universitatibus externis. Doctrinae et disciplinae in se sunt 
supranationales omnibus in nationibus et unicuique nationi destinatae. 

Adaptatio eas docendi et addiscendi mihi videtur consistere praeser- 
tim in methodo docendi et in lingua adhibenda. 

Concedendum est in supradicta doctrina et educatione scholarum 
elementa culturae patriae tempore colonisationis non satis colenda esse. 
Nunc autem melius curantur. 

Quibus dictis, consequentiae habentur pro seminariis minoribus et 
maioribus. 

In doctrina et disciplina communi alumni seminarii minoris non 
sint inferiores aliis discentibus. In vita spirituali, morali, religiosa, so- 
ciali, civili et in vita culturae patriae ceteros alumnos debent superare. 
In virtutibus civilibus emineant oportet. In moribus, litteris, lingua et 
urbanitate vernacula debent esse bene exculti, etiam in lingua latina be- 
ne versati, in lingua moderna communiter usitata et accepta satis periti. 

Cursu philosophiae et Theologiae persoluto in seminariis maioribus, 
perspecto paganismo moderno, nempe liberalismo, rationalismo, indivi- 
dualismo, materialismo, laicismo, socialismo atheistico etc. et perspe- 
cto paganismo quoque antiquissimo, nempe animismo, Hinduismo, Vi- 
sjnuismo, Ciwaismo, Brahmanismo, Mohammedanismo, sacerdotes to- 
tum depositum fidei possideant ut proprium, influens in vitam suam 
cotidianam personalem cum omnibus actionibus suis, tam internis quam 
externis. 

Quam ob rem intelligentiam habeant claram et rationabilem, univer- 
salem et syntheticam, altam et profundam., de Deo, de homine, de mun- 
do, de relatione Deum inter et hominem, de relatione hominem inter et 

hominem, de relatione hominem inter et mundum, de relatione in ho- 
mine animam inter et corpus. 

Quod depositum fidei, per industriam propriam et Spiritus Sancti 
gratiam intellectum, capite et corde retentum, personam reddit mentali- 
tatis supernaturalis, theocentricae et Christocentricae, eschatologicae et 
asceticae, Eucharisticae et Marialis, quae spontanea unctio quaedam re- 
splendeat in sermonibus et actionibus suis. Docentes igitur spiritu scien- 
tiae, sapientiae et timoris divini repleti, scientiis adiutricibus necessariis 
adhibitis, veritates revelatas concreto et synthetico modo proponant, ut 
discentes claram cum laude notitiam habeant de veritatibus revelatis. 
Quae veritates splendore fulgentes in corde atque in intellectu vivificant 
vitam apostolicam internam et externam. Notandum est methodum ra- 
tiocinandi v. g. apud nostrates non fieri per explicitam syllogismi for- 
mam maiorem, minorem et conclusionem continentem, sed perficitur 
per deliberationem declarationemque de pro et contra. Paulatim con- 
sentientes conclusionem paene intuitivo modo invenire solent. Ratio- 
cinari de rebus realiter existentibus et viventibus per abstractionem ab- 
stractorum ad obtinendam cognitionem profundiorem rerum est exer- 
citium cerebrale, quod nostrates pedetemptim discere debent. 

Circa ea quae ad adiunctiones et mutationes in canonibus qui- 
busdam in schemate Decreti de studiis clericorum attinent, in me nulla 
mora est, scilicet: " ' ' " 

1) Can. 1354 § 4 pag. 5 1 (nn. 19-25). ' 

2) Can, 1364 pag. 6 2 (n. 3 - n. 5). 

3) Can. 1358 pag. 7. 3 

In educatione spirituali ad sacerdotium directio et relatio persona- 
lis et cordi alis alumnos inter et patres spirituales valde necessaria est. 

«... ob certam ingeniorum ac morum simplicitatem, iuventus faci- 
lius educari et velut manuduci posse videtur ». Quae ratio ut mihi 
videtur abradi potest. Nam illam sententiam in omnibus missionibus 
valere non puto. Omnes enim sunt filii Adae et vectigalia hereditaria 
sua pensitare debent. Modernus paganismus cum antiquo coniunctus, 
in missionibus mediis instrumentis mechanicis et novitatibus inventis 
propagatus, influxum perversum habet in mentalitatibus iuventutis. Eru- 
ditio et doctrina, quae appellatur neutralis id est saepe atheistica, quae 
in scholis praescribitur, discentes non iam simplices efformat. 


1 Cf. p. 415. 

2 Cf. p. 416. 

3 Cf. p. 417. 

Simplices sunt revera et verecundi in modo agendi erga missiona- 
rios ex timore reverentiali et ex gratitudine pro bonis acceptis. Obser- 
vant libenter disciplinam externam et externe facile duci possunt. Sed 
illa subiectio externa non semper fundatur in obsequio interno. 

4) Can. 1354 § 2 n. 2 pag. 8. 4 Approbo totaliter. 

5) Can. 1354 § 3 nn. 1-5, pag. 9. 4 5 Nihil mali in ea re video. 

6) Adaptatio rationis studiorum (pag. 9-10). Vide notationem su- 
pra explicatam. 

7) Can. 1365 § 4 n. 2. Nullas difficultates habeo. 

Can. 1365 § 3 n. 2 (pag. 13). 6 v- u 

a) Quod ad educationem seminarii maioris attinet, duo tirocinia 

proponere velim: unum paroeciale, alterum pastorale. Tirocinium pa- 
roeciale fieri potest post expletum cursum philosophiae et peragitur in 
paroecia sub ductu parochi periti per annum. Finis huius probationis est 
humano modo inquirere, an alumnus spiritualiter, moraliter, civiliter, 
psychice et physice aptus sit ad suscipiendos ordines maiores cum mu- 
neribus propriis. • v , ...... A 

Alterum tirocinium est pastorale, quod persolvitur post expletum 
cursum theologicum debitum per annum. Qua in probatione ultima neo- 
mista in seminario maiore manens, in parte tamen domus separata, stre- 
nue in studium asceticum incumbit, unaquaque hebdomada ut capel- 
lanus officia pastoralia per aliquas dies in paroeciis exercet, ducibus 
professoribus destinatis. - 

b) Can. 1366 § 1 n. 2. •, v - . - 

Concedo et consentio, sub una tamen conditione nempe ut destinati 

sint aptiores neomistae. Sunt enim sacerdotes iam formati secundum 
postulationes locales debitas. Si sacerdotes iam facti sunt, ratione stu- 
diorum ahiorum extra patriam commorare diuturne non debent. Itaque 
illi destinati ad studia altiora alienari non oportet a circumstantiis socie- 
tatis civilis, quae his temporibus, se evolvit luctans et emergens modo 
revolutionis, quam ut praesentes vix sequi possint, multo minus absentes. 

c ) Commendare velim ut sacerdotes indigenae perspicuam, veram 
et justam cognitionem habeant: 

1) de societate civili et de cultura nationali; 

2) de relatione hominem inter et societatem; 

3) de natione, de nationalismo, de patriotismo; 

4) de statu civili, de societate populorum; 


4 Cf. p. 417. 

5 Cf. p. 418. 

6 Cf. p. 420. 

5) de relatione inter societatem civilem et Ecclesiam, de re- 
latione Ecclesiam inter et culturam; 

6) de democratia christiana; 

7) de colonialismo, de revolutione, de personalismo. 


XI 

Exc.mi P. D. LEONIS SCHARMACH 
Episcopi tit. Mostenensis - Vic. Ap. Rabaulensis 

De Sacra Liturgia. 

1. De principiis generalibus ad sacram liturgiam instaurandam at- 
que fovettdam (Card. Larraona): Placet. 

2. De sacrosancto Eucharistiae mysterio (Card. Larraona): Placet. 

3. De Sacramentis et Sacramentalibus (Card. Larraona): Placet. 

4. De Officio Divino. - De Anno Liturgico (Card. Larraona): Placet. 

5. De sacra supellectile. - De musica sacra. - De arte sacra (Card. 
Larraona): Placet. 

De Missionibus. 

1. Prooemium. - De regimine missionum (Card. Agagianian): Placet. 

2. De disciplina cleri (Card. Agagianian): Placet. 

3. De religiosis (Card. Agagianian): Placet. 

4. De sacramentis ac de sacra liturgia (Card. Agagianian): Placet. 

5. De disciplina populi christiani (Card. Agagianian): Placet. 

6. De studiis clericorum (Card. Agagianian); Placet. 

7. De cooperatione missionali (Card. Agagianian): Placet. 

De instrumentis diffusionis seu communicationis socialis. 

Prooemium : Placet . 

Pars I, Tit. I: Placet. 

Pars I, Tit. II: Placet. 

Pars I, Tit. III: Placet. 

Pars II, Cap. I et II: Placet. 

Pars II, Cap. III et IV: Placet. 

Exc.mi P. D. ANGELI DELLACQUA 
Archiep. tit. Chalcedonensis 


De Sacra Liturgia. 

1 . Nonnulla ad Caput II de sacrosancto Eucharistiae mysterio ad- 
notantur, quae Communionem sub utraque specie atque concelebratio- 
nem sacramentalem spectant. 

2. De Communione quippe sequens suggeritur norma: « Commu- 
nio sub utraque specie, sublato fidei periculo, pro certis et bene deter- 
minatis casibus, iudicio Episcoporum, tum clericis et religiosis, tum lai- 
cis concedi potest » (pag. 13, 1 n. 42). 

3. E disciplina in sumenda Eucharistia saeculorum decursu ab Ec- 
clesia Latina servata profecto liquet modum sacram Communionem sub 
specie panis administrandi usu fuisse receptum, priusquam legibus per 
Generalia Concilia Constantiense ac Tridentinum firmaretur (cf. F. X. 
Wernz-P. Vidal, lus canonicum , Romae 1934, t. IV, vol. I, pag. 123, 
not. 219). 

Quibus de causis id factum fuerit, manifestum omnibus est. 

4. Impraesentiarum autem quaestio non est de usu seu more rato 
habendo, verum de lege condenda eidem usui, a pluribus iam saeculis 
vigenti, contraria ad Communionem videlicet sub utraque specie per- 
mittendam quibusdam dumtaxat probeque definitis in casibus, iudicio 
Episcoporum moderandis, quorum praeterea erit de sublato fidei pe- 
riculo cavere. 

5. « Hac instauratione, etsi raro admissa, ostenderetur caritas Ec- 
clesiae erga desideria fratrum separatorum, unitas Orientalium rituum 
cum Occidentalibus, foveretur christiana devotio erga pretiosissimum 
Christi Sanguinem, melius a fidelibus intellegeretur Eucharistiam esse 
Crucis Sacrificii repraesentationem illiusque regni aeterni nuntium, in 


Cf. p. 106. 



618 


SESSIO V - ACTA 


quo novum genimen vitis bibetur. Si vero agitur de Communione sacer- 
dotum in Missa concelebrantium, evidentius appareret eos vere cum 
principali celebrante consecrare et sacrificare » (pag. 14, 2 sub addita 
Declaratione). 

6. Eiusmodi tamen concessio quae, uti ex sese colligitur, non bono 
Ecclesiae communi, sed peculiari christifidelium bono proxime prospi- 
ceret, recensitos fines adaequare omnino non videtur, qui proinde incas- 
sum ut plurimum cederent. 

7. Si autem certis tantum baptizatorum ordinibus facultas Commu- 
nione sub specie quoque vini se reficiendi daretur, importunae compa- 
rationes cum aliis fieri indeque controversiae cum fidei ac pietatis detri- 
mento exoriri poterunt. 

8. Itidem quaeri posset cur aliquibus solummodo in casibus memo- 
rata facultas impertiretur, non vero in pluribus aliis quibus eadem vel 
haud dissimilis inest fidei aut caritatis seu unitatis animorum ratio. . .... 

9. Ceterum gravia incommoda quae, cum Eucharistiae Sacramentum 

sub utraque specie praebebatur, removeri opus fuit, devitari prorsus in 
praestituendis casibus certum non est. ...... 

10. Quapropter satius animarum saluti profecto esset, si vigens ha- 
ctenus disciplina in re tanti momenti immutata servaretur. 

11. Ad sacramentalem autem concelebrationem quod attinet, ipsam 
ad plures quam ante casus ea lege extendi exoptatur, ut, mutatis precibus 
ac ritibus, eiusdem opportunitas et concelebrantium numerus, Ordinarii 
loci iudicio statuenda committantur (pag. 15 ss., 3 nn. 44-46). .. \ ... . = 

12. Ut Oecumenicae Synodi Patres negotium huiusmodi ad Eccle- 
siae necessitatem vel utilitatem definiant ac decidant, aliquas proderit 
expendere difficultates, quae elucubratis praescriptis ad effectum ; per- 
ducendis obstare censentur. 

13,. Sane in comperto omnibus est plures nostra aetate esse in Eccle- 
sia regiones, quae clericorum penuria, diversis quidem de causis,, non 
sine sacrorum Praesulum aegritudine divexantur: adeo ut saepenumero 
oporteat ibidem sacerdotibus potestatem facere pluries in die Euchari- 
sticum Sacrificium offerendi ad fidelis populi necessitatibus legitime sa- 
tis faciendum. . ... . v 

14. Pariter neminem fugit clericos, pro adauctis sacri ministerii et 
apostolatus curis, variis in obeundis muneribus occupatos teneri. Quo- 
circa ipsi, haud secus ac e laicorum ordine fideles, uno eodemque tem- 
pore in ecclesia adesse plerumque nequeunt sacris operam daturi. 


2 Cf. p. 106. 

3 Cf. pp. 107-109. 

15. Etsi « unitas Ecclesiae in ; unitate sacerdotii melius demon- 
stratur »■ ac <•< pietas magis fovetur, si plures sacerdotes simul litent » 
(pag. 16, 4 sub adiecta Declaratione, n. 2, a, b) i singularum nihilominus 
personarum dignitati, quae contra exitiabiles doctrinae formulas nostris 
diebus est omnino tutanda,> magis consentaneum ac proprium est unum- 
quemque presbyterum seorsum Sacrum peragere. Id autem summo ei- 
dem presbytero emolumento erit cum, piis animi vacans exercitationi- 
bus, accepti sacerdotii meditatur granditatem. 

16. Si preces ac ritus numero imminuantur, ut expedita ac pro- 
fluens; sacramentalis concelebratio evadat/ discrimini consequenter lo- 
cus fiet inter ipsam concelebrationem eC Eucharisticum Sacrificium a 
singulis sacerdotibus oblatum. Hinc facile in Christianorum mentes irre- 
pere poterunt errores de ipsius Sacrificii natura atque efficacia, maxime 
quoad Missas porrecta stipe applicandas. 

17. Has ob causas suadendum potius est, ut concelebratio intra pau- 
cos omnino contineatur casus, in quibus videlicet peculiaris necessitas 
aut utilitas id postulaverit, prout fit cum habentur Synodi seu Concilia, 
Eueharisticac Congressiones aliique id genus Conventus. 


1. Cum de matrimonio sub capite III peragitur, postquam oportere 

notatum est eius ritus celebrandi « funditus recognoscatur et ditior fiat, 
ita ut gratia Sacramenti clarius significetur », statuitur: « Insuper Con- 
ferendis Episcopalibus relinquitur facultas exarandi ritum proprium’, 
usibus locorum et populorum congruum, firma tamen lege ut sacerdos 
assistens requirat excipiatque contrahentium consensum » (pag. 18 s., 5 * 
n. 64). . .■ 

2. In adiecta autem Declaratione monetur: « Omnibus... patet quam 

sollemnis semper fuerit omni tempore et apud omnes populos celebra- 
tio nuptialis » (pag. 19). 8 ' - 

Id cumprimis dicendum profecto est de nuptiali celebratione quae 
ad Sacramenti dignitatem pertinet. ■ 

3. Non. est heic locus ad recolendum quanta sollicitudine et cura 
Romani Pontifices matrimoniale institutum volventibus - saeculis prose- 
cuti sint. Res enim est, uti ex sese liquet, de ipso tutando fundamento 
societatis supernaturalis, quae per totum terrarum orbem diffusa est. 


4 Cf. p. 108. 

Cf. pp. 282-283. 

Cf. p. 283. 

4. Ritus vero in connubii celebratione servandos, seu formam quam 
vocant accidentalem, cum substantiali forma eiusdem celebrationis inti- 
mo nexu iungi omnes item norunt. 

5. Bonum itaque Ecclesiae universae provehendum, quod legitime 
servata disciplinae canonicae unitate maximopere fovetur, postulat, ut 
conficienda a sacris Antistitibus nuptiarum forma, antequam usu reci- 
piatur, Romani Pontificis seu Apostolicae Sedis approbatione commu- 
nita sit. 

6. Paene supervacaneum denique est advertere desideratam formam 
iis, quibus constabit, copia non magis abundare debere, quam praesen- 
tes temporum condiciones congrue exigant. 

& •k 

1 . « Leges generales — ita cavetur sub capite VI huius schematis — 
circa materiam paramentorum et sacrae supellectilis in suo robore ma- 
nent. Conferendis tamen Episcopalibus facultas tribuitur materiis ex 
lege et traditione Ecclesiae acceptis alias admiscere aut sufficere, prae- 
sertim ex usibus et cultura populi sui traditis, dummodo vestis aut su- 
pellex exinde resultans decori, cultus reverentiae et usui liturgico respon- 
deat, communi populi aestimatione magni habeatur atque persistens sit 
et duratura » (pag. 5 s., 7 n. 89). 

2. Maiorem dandam esse singularum regionum seu Nationum Epi- 
scopis potestatem ordinandi sacrae supellectilis materiam, pro mutatis 
temporum rerumque condicionibus, haud dubium est: ipsum animarum 
bonum et incrementum id postulant. 

3. At devitandum est ne inde incommoda seu difficultates quodvis 
genus huiusmodi incremento et bono afferantur. 

4. Prout ex sacrae liturgiae historia colligitur, abusus non leves sae- 
culorum lapsu in eandem liturgiam irrepti Romanis Pontificibus sua- 
sere, ut Episcopis eriperent « omne ius etiam in rebus non substantia- 
libus quidquam immutandi » (F. X. Wernz-P. Vidal, Ius canonicum, 
Romae 1934, t. IV, vol. I, pag. 415). Codex vero iuris canonici Sum- 
morum Pontificum praescripta brevi instaurans, praecepit: « Unius Apo- 
stolicae Sedis est tum sacram ordinare liturgiam, tum liturgicos appro- 
bare libros » (can. 1257). 

5. Praeterea diversarum orbis catholici regionum Episcopos, suo- 
rum populorum rebus intentos, fugere nonnumquam potest, an quae 
ipsi de materia paramentorum et sacrae supellectilis pro sua Natione 


Cf. p. 460. 

deliberaturi sint, praeceptis divini cultus in Ecclesia vigentibus admo- 
dum congruant. 

6. Remotum itaque haberi nequit periculum, ne quod in una Na- 
tione a sacris Praesulibus hac supet re probatum est, in alia vero non 
sine christifidelium admiratione reprobatum conspiciatur. 

7. Ad istiusmodi depellendas difficultates ac molestias summopere 
expedit, ut aptatio, de qua in regula superius relata quaestio est, non- 
nisi de Apostolicae Sedis consensu seu venia aut saltem eadem praemo- 
nita fiat. 

De Missionibus . 

1. Decretorum schemata, quae modo examinantur, sedulo perle- 
genti perspicuum statim fit consilium, quo eadem digesta sunt, eo pecu- 
liariter intendisse, ut ecclesiae in missionibus constitutae, quoad prae- 
sentes earundem condiciones ferant, eadem ratione gubernentur atque 
ecclesiae in aliis terrae partibus exstantes et cum ipsis artiore vinculo 
connexae habeantur. 

2. Praeter cetera, loco Vicariatuum vel Praefecturarum Apostolica- 
rum hierarchiam ordinariam per dioeceses ac Praelaturas nullius ibi con- 
stituendam praecipitur, disciplinamque canonicam ac regimen ecclesia- 
sticum, prout earum expostulat natura, ordinari plerumque cavetur. 

Quod quidem iustum est omnique laude dignum, cum ad animarum 
bonum atque catholicae rei incrementum provehendum plane conferat. 

3. Verum aliquid est in disponenda nova disciplina quod praeci- 
puam meretur considerationem. 

4. Ex praescripto Codicis iuris canonici « Congregatio de Propa- 
ganda Fide missionibus ad praedicandum Evangelium et catholicam doc- 
trinam praeest... Eius iurisdictio iis est circumscripta regionibus, ubi, 
sacra hierarchia nondum constituta, status missionis perseverat. Huic 
Congregationi sunt etiam subiectae regiones, quae etsi hierarchia inibi 
constituta sit, adhuc inchoatum aliquid praesef erunt » (can. 252, par. 1 
et 3). 

5. Huiusmodi praescriptio cum statutis a Romanis Pontificibus per 
latas volvente tempore Apostolicas Litteras de missionibus admodum 
congruunt. 

6. Hinc mirandum non est si traslaticia in vulgato dicendi genere 
evaserit sententia, vi cuius regiones memorato Sacro Consilio hactenus 
obnoxiae incondito quodammodo cultu frui censebantur earumque cives 
impolito ingenio praediti. Cui effingendae sententiae opportunitatem sa- 

ne praebuit civilis coloniarum condicio, qua earundem regionum admi- 
nistrabatur res publica. 

: 7. At nostris temporibus istiusmodi regiones, bonorum animis lae- 
tantibus, civilem libertatem ferme omnes adeptae sunt suisque legibus 
vivunt, iisdemque iuribus ac ceterae Civitates in International ia asciscun- 
tur; Sodalitia. ..... 1 , ...... 

8. Quo autem studio, qua sollicitudine ac sedulitate ipsarum sive 
cives sive moderatores consecutam libertatem atque obtenta iura sarta 
tectaque ab omnibus observari contendant, nemo est qui ignoret. 

9. Ipse Romanus Pontifex, ut primum sivit locorum ac rerum con- 
dicio, suos Legatos ibidem constituit. 

10. Haec si attento penitus animo reputentur, admonent abs re forte 
non esse, ad fidem in nuperrime conditis Nationibus efficacius in poste- 
rum dilatandam, quaedam adhiic prospicere, scilicet: 

a) ut aboleatur discrimen inter ' territoria luris communis et ter- 
ritoria missionum: omnia sint iuris communis; 

b) ut vocabula quae hucusque ad ethnicorum terras referebantur, 
quaeque in eorum memoriam priorem suae Nationis condicionem redu- 
cere quoquo modo possint, veluti verba missio , missionales , etc., in 
Apostolicae Sedis Litteris seu Rescriptis adeo immutentur vel substi- 
tuantur, ut iam receptam significationem amittant; 

c) ut Sacri Consilii fidei provehendae praepositi iurisdictio aliter 
definiatur, ipsumque eius nomen alio suppleatur, ex. gr. Sacrum Consi- 
lium fidei et catholicae doctrinae inter ethnicos dilatandae aut Euangelio 
inter ethnicos praedicando. 

11. Cum de erigendis dioecesibus et Praelaturis nullius sermo ha- 
betur (Schema Decreti de regimine missionum, pag. l7 s. 8 ), nulla mentio 
fit de earum territorio in paroecias partiendo neque de instituendis ec- 
’ clesiasticis provinciis . 5 Expedit * hac * ■ de' re in Sacrosancta Synodo prae- 
scriptum ferri. ■ '--'.r }.-■■■■ 

„ * * * 

De instrumentis diffusionis seu communicationis socialis. 

1 . Oecumenicae Synodi id sane erit, prae ceteris, proprium uni- 
versam materiam primum expendere ac definire, quae ad socialis com- 
municationis instrumenta attinet. 

2. Peragi autem de rebus, plane gravissimis,- quae proinde attentis- 
simo animo consideranda sunt, vel e praecipua vi apparet, qua eiusmodi 


8 Cf. p. 152. 

technicae artis instrumenta innumeras hominum mentes cotidie afficiunt 
et commovent. . ■' 

3. In apparando Gonstitutionis schemate summum quaestionum mo- 
mentum, ad vitam religiosam moresque christianos quod spectat, sedulo 
notatur; Ecclesiae doctrina et actio pastoralis seu apostolatus recolun- 
tur; normae, traduntur de instrumentorum diffusionis socialis usu; ho- 
rti mque nonnulla singillatim recensentur ac ponderantur. . 

4. Unum nihilominus desiderari videtur, quod Patribus Generali 
Concilio interfu turis examinandum deferre profecto oportet. 

5. Omnibus quidem constat non posse socialis '-.communicationis 
instrumenta, ut res postulat, condi, munere sibi proprio defungi diuque 
sustineri, nisi congrua technicorum- manus, in suae artis disciplina pecu- 
liariter versati ceterisque scientiarum notionibus praediti, ;ad id nego- 
tii, pro suscepta in se parte, continenter incumbant. 

6. Latis in schemate praeceptis ac monitis plura, utique, caventur; 
officia cuique sua in re explenda sollerter inculcantur, praesertim quod 
ad rectam adulescentium institutionem pertinet; haud pauca proponun- 
tur ad exsequendum incepta, ut instrumenta, de quibus sermo fit, veri- 
tatis ac morum legibus ad amussim obsequantur. Quae omnia, licet ne- 
cessaria vel opportuna, arduas tamen quaestiones, eadem technicae artis 
inventa respicientes, penitus dissolvere atque Ecclesiae expectationem 
complere, ut verum dicatur, non videntur. 

7. Ne igitur data praecepta in irritum forte cadant, sed potius se- 
rio, quoad fieri possit, ad exitum salubriter adducantur, opus esse cen- 
setur, ut in Seminariis, in superioribus studiorum domibus, et cumpri- 
mis in athaenaeis seu Universitatibus ecclesiasticae potestati obnoxiis, 
peculiaris de instrumentorum diffusionis seu communicationis socialis 
disciplina instituatur cum aliis doctrinarum studiis rite disposita, qua 
rite excoli valeant selecti, iudicio Ordinariorum, ex utroque clero et ex 
ordine laicorum sodales, qui instrumentis ipsis quoquo modo tractandis 
magis idonei videantur ac destinentur. 

II 

R. P. ALBERTI VACCARI S. I. 

In fasciculo « Quaestiones de sacra Liturgia », Schemata Constitu- 
tionis a Commissione Liturgica propositum, capita IV et V, pag. 9, 1 
n. 71. Ad contrahendum cursum horarum, potius quam ut psalmi distri- 


1 Cf. p. 318. 

buantur per amplius tempus quam per unam hebdomadam, longe magis 
opportunum ducerem, ut (quod in fine eiusdem paginae, adnotatione 7 
comperio a quibusdam desiderari) non totum Psalterium recitetur prouti 
est in Sacrorum Bibliorum editionibus, sed « aliqualis psalmorum se- 
lectio fiat ». Enimvero illic insunt psalmi repetiti in distinctis psalterii 
partibus, alii coalescunt e duobus alibi distinctis et longe dissitis, alii 
sunt fiorilegia e pluribus, ut ps. 134 (135); aliqui psalmi imprecatorii a 
precibus christianorum melius abessent; in nocturnis Feriae VI et Sab- 
bati per psalmos 77. 104. 105 ter narratur prolixa historia de plagis 
Aegypti et transitu Maris Rubri, quae vix quidquam habet de laudibus 
Dei vel de piis ad Deum precibus. Sed quoniam mihi praesto non est 
volumen « Acta et Documenta » de quo in eadem extrema pagina 9, 
nihil amplius addam nisi votum ut. id eligatur quod maxime facit ad 
Dei laudem et ad catholici cleri solatium et sanctificationem. 

DOCUMENTA SESSIONIS SEXTAE 


ACTA SECRETARIAE COMMISSIONIS CENTRALIS 


Die 11 mensis aprilis 1962 omnibus Sodalibus « Ordo quaestionum » de quibus 
disceptabitur in sessione mense maio habenda mittitur (Prot. N. 1731 Centr./ 
62 et sq.). 


ORDO QUAESTIONUM 

DE QUIBUS DISCEPTABITUR 
IN SESSIONE MENSIS MAII 1962 
(a die m ad diem xn) 

Quaestiones de Episcopis et de dioeceseon regimine (Card. Marella) 

1 . De Episcoporum Coadiutoribus et Auxiliaribus deque Episco- 
porum cessatione a munere pastorali. 

2. De cura animarum in genere. 

3. De emigrantium, maritimorum, aeronavigantium, nomadum et 
peregrinatorum cura (Capita I, II, III, IV, V). 

4. De cura animarum pro christianis communismo infectis. 

Quaestiones de disciplina cleri et populi christiani (Card. Ciriaci) 

1. De catechetica populi christiani institutione. 

De cura animarum et communismo. 

Quaestiones theologicae (Card. Ottaviani) 

1. De castitate, virginitate, matrimonio, familia. 

2. De Ecclesia. Pars I, Caput I. 

De Ecclesia. Pars I, Caput II. 

3. De Ecclesia. Pars I, Caput III. 

De Ecclesia. Pars I, Caput IV. 

4. De Ecclesia. Pars I, Caput V. 

De Ecclesia. Pars I, Caput VI. 

Quaestiones de disciplina cleri et populi christiani (Card. Ciriaci) 

1. De praevia librorum censura eorumque prohibitione. 

2. De censuris earumque reservatione. 

De modo procedendi in poenis in via administrativa infligendis. 

Quaestiones de Religiosis (Card. Valeri) 

1. De statibus perfectionis adquirendae. Pars II, Sectio II, 

Gap. XVI, XVII, XVIII. 

De statibus perfectionis adquirendae. Pars II, Sectio II, 

Gap. XIX, XX, XXI, XXII. 

De statibus perfectionis adquirendae. Pars II, Sectio II, 

Cap. XXIII, XXIV, XXV. 

2. De statibus perfectionis adquirendae. Pars II, Sectio III, 

Cap. XXVI, XXVII, XXVIII. 

De statibus perfectionis adquirendae. Pars II, Sectio IV, 
Cap. XXIX, XXX, XXXI. 

Quaestiones de disciplina Sacramentorum (Card. Aloisi Masella) 

1. De impedimentis ad matrimonium. 

De matrimoniis mixtis. 

2. De consensu matrimoniali. 

De forma celebrationis matrimonii. 

3. De processu matrimoniali. 

Quaestiones de Ecclesiis Orientalibus (Card. Cicognani) 

1. De facultatibus Episcoporum. 

2. De catechismo et catechetica institutione. 

3. De kalendario perpetuo et celebratione paschatis. 

De officio divino Ecclesiarum orientalium. 

© Pericles Felici 
Secretarius Generalis 

I 

Die 3 maii 1962, hora 9, Secretarius Generalis, Exc.mus Pericles Fe- 
lici, Archiepiscopus tit. Samosatensis, una cum Officialibus Secretariae 
Commissionis Centralis, in aulam Congregationum ad Palatium Apo- 
stolicum Vaticanum se confert et ut omnia parata sint invigilat. 

Hora 9,30 in aulam conveniunt Membra et Consiliarii Commissio- 
nis Centralis. Omnes induunt habitum pianum. 

Adsunt 67 Membra et 16 Consiliarii, nempe: 

A) Membra: 42 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Tappouni, Copello, Aga- 
gianian, Spellman, Frings, Ruffini, Valeri, Ciriaci, Siri, Quiroga y Pala- 
cios, Leger, Montini, Giobbe, Cento, Cicognani H. L, Garibi y Rivera, 
Godfrey, Confalonieri, Richaud, Dopfner, Marella, Meyer, Alfrink, San- 
tos, Rugambwa, Ritter, Da Costa Nunez, Landazuri Ricketts, Suenens, 
Di Jorio, Roberti, Jullien, Heard, Bea, Browne, Albareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Chavez y Gonza- 
lez, Antezana y Rojas, Cooray, McKeefry, Lefebvre, Hurley, Perrin, 
Seper, Bazin, Bernard, Bernier, Yago, Rakotomalala, Ngo-dinh-Thuc, 
Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Carpino, Samore, Staffa, Principi, Zerba, 
Palazzini, Philippe, Dante, Bartoccetti, Brennan. 

Rev.mi Tinello, Romani, Camagni, Giusti, Cavagna, Salmon. 

Adest Exc.mus Ioseph Gawlina, Archiepiscopus tit. Madytensis, 
Secretarius Commissionis de Episcopis et de dioeceseon regimine. 

Praeest Cardinalis Senior, Em. mus Eugenius Tisserant, Decanus 
S. Collegii, qui orationem legit « Adsumus », deinde rogat Em.mum 
Card. Marella ut relationem faciat super schema « De Episcoporum Coa- 
diutoribus et Auxiliaribus deque Episcoporum cessatione a munere pa- 
storali ». 

Hora 9,55 incipit disceptatio. Loquuntur Em.mi Ferretto, Spellman, 
Frings, Ruffini, Siri, Leger, Godfrey, Dopfner. 

Hora 10,35 omnes Patres ex ordine votum suum proferunt. 

Post intervallum per quartam horae partem, Em. mus Card. Marella 
relationem facit super schema « De cura animarum in genere »; qua 
peracta, hora 12,05 incipit disceptatio. Audiuntur Em.mi Ferretto, Lie- 
nart, Spellman, Ruffini, Siri, Leger, Richaud, Dopfner, Alfrink, Rober- 
ti, Browne et Exc.mi Hurley, Ngo-dinh-Thuc. 

Hora 13,10 omnes Patres ex ordine votum suum proferunt. 

Hora 13,30 Praeses « Regina coeli » recitat et congregationi finem 
imponit. 

II 

Die 4 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vaticanum 
conveniunt. 

Adsunt 68 Membra et 15 Consiliarii, nempe: 

A) Membra: 42 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Copello, Spellman, Frings, Ruffini, 
Valeri, Ciriaci, Siri, D’Alton, Quiroga y Palacios, Leger, Gracias, Mon- 
tini, Giobbe, Cento, Cicognani, Garibi y Rivera, Godfrey, Confalonieri, 
Richaud, Konig, Dopfner, Marella, Meyer, Alfrink, Santos, Rugambwa, 
Landazuri Ricketts, Suenens, Ottaviani, Di Jorio, Roberti, Jullien, 
Larraona, Heard, Bea, Browne, Albareda. 

2 Patriarchae: B.mi Gori et Cheikho. 

18 Archiepiscopi: Exc.mi Felici, 0’Connor, Chavez y Gonza- 
lez, Silva Santiago, Antezana y Rajas, Cooray, McKeefry, Lefebvre, 
Hurley, Perrin, Seper, Bazin, Bernard, Bernier, Yago, Rakotomalala, 
Ngo-dinh-Thuc, Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Parente, Staffa, Principi, Zerba, Palaz- 
zini, Dante, Brennan, Sfair. 

Rev.mi Rossi, Tinello, Romani, Camagni, Giusti, Cavagna, Salmon. 

Adest insuper Exc.mus Iosephus Gawlina, Arch. tit. Madytensis, 
Secretarius Commissionis de Episcopis et de dioeceseon regimine. 

Em. mus Praeses, Card. Tisserant, orationem « Adsumus » legit et 
deinde rogat Em.mum Marella ut relationem faciat super schema « Prae- 
cipuae de animarum cura quaestiones. Pars altera: De animarum cura 
in particulari, capp. I-V »; qua peracta, hora 10,05 incipit disceptatio. 

Loquuntur Em.mi Cardinales Ferretto, Spellman, Frings, Ruffini, Leger, 
Godfrey, Confalonieri, Alfrink. 

Hora 10,30 omnes Patres ex ordine votum suum proferunt. 

Hora 11 coetus suspenditur per quartam horae partem. Deinde 
Card. Marella refert « De cura animarum pro christianis communismo 
infectis ». 

Hora 11,25 incipit disceptatio. Loquuntur Em.mi Montini, Alfrink, 
Ottaviani et Exc.mi Seper, Ngo-dinh-Thuc, Bengsch. 

Hora 12 omnes Patres ex ordine votum suum proferunt. 

Hora 12,45 Praeses rogat Em.mum Card. Ciriaci ut relationem fa- 
ciat super schema « De catechetica populi christiani institutione ». 

Hora 13,05 Em.mus Tisserant « Regina coeli » recitat, coetui finem 
imponens. 

III 

Die 5 mensis maii 1962, hora 9,30 Membra et Consiliarii Commis- 
sionis Centralis in aulam Congregationum ad Palatium Apostolicum Va- 
ticanum conveniunt. 

Adsunt 68 Membra et 14 Consiliarii, nempe: 

A) Membra: 42 S. R. E. Cardinales: Em.mi Tisserant, Pizzardo, 
Aloisi Masella, Ferretto, Lienart, Copello, Spellman, Frings, Ruffini, 
Valeri, Ciriaci, Siri, D’Alton, Quiroga y Palacios, Leger, Gracias, Mon- 
tini, Giobbe, Cento, Cicognani, Garibi y Rivera, Godfrey, Confalonieri, 
Richaud, Konig, Dopfner, Marella, Meyer, Alfrink, Santos, Rugambwa, 
Landazuri Ricketts, Suenens, Ottaviani, Di Jorio, Roberti, Jullien, Lar- 
raona, Heard, Bea, Btowne, Albareda. 

2 Patriarchae: B.mi Gori, Cheikho. 

18 Archiepiscopi: Exc.mi Felici, 0’Connor, Chavez y Gonza- 
lez, Silva Santiago, Antezana y Rojas, Cooray, McKeefry, Lefebvre, Hur- 
ley, Perrin, Seper, Bazin, Bernard, Bernier, Yago, Rakotomalala, Ngo- 
dinh-Thuc, Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Staffa, Principi, Zerba, Palazzini, Philippe, 
Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Salmon. 

Adsunt insuper Exc.mus Neophytus Edelby, Archiepiscopus tit. 
Edessenus in Osrhoene pro Melchitis, procurator B.mi Maximi IV Saigh, 
Patriarchae Antiocheni Melchitarum et Rev.mus P. Christophorus Be- 
rutti O. P., Secretarius Commissionis de disciplina cleri et populi chri- 
stiani. 

Em.mus Praeses Card. Tisserant, postquam recitaverit una cum 
omni coetu orationem « Adsumus », rogat Em.mum Card. Ciriaci ut 
referat « De cura animarum et communismo ». 

Hora 10,10 habetur disceptatio, ope Em.morum Suenens, Lienart, 
Spellman, Frings, Ruffini, Gracias, Godfrey, Richaud, Dopfner et Excel- 
lentissimorum Hurley, Perrin, de hoc schemate deque illo hesterna die 
praesentato. 

Hora 10,40 omnes Patres ex ordine de ambobus schematibus votum 
suum proferunt. 

Hora 11,30 coetus interrumpitur per quartam horae partem. 

Hora 11,45 Em.mus Ciriaci relationem facit « De praevia librorum 
censura eorumque prohibitione ». 

Hora 11,55 incipit disceptatio: audiuntur Em.mi Ruffini, Leger, 
Dopfner, Ottaviani, Browne. 

Hora 12,30 omnes Patres ex ordine votum suum proferunt. 

Hora 13 Em.mus Praeses rogat Em.mum Ciriaci ut « De censuris 
earumque reservatione » necnon « De modo procedendi in poenis in via 
administrativa infligendis » referat. 

Relatione peracta, hora 13,10 incipit disceptatio; loquuntur Em.mi 
Leger, Ruffini, Richaud. 

Hora 13,20 Em.mus Tisserant orationem « Regina coeli » dicit, 
qua finis congregationi imponitur. 


IV 

Die 7 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 66 Membra et 16 Consiliarii, nempe: 

A) Membra: 40 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Copello, Spellman, Frings, 
Ruffini, Valeri, Siri, D’ Alton, Quiroga y Palacios, Leger, Gracias, Mon- 
tini, Giobbe, Cento, Garibi y Rivera, Godfrey, Confalonieri, Richaud, 
Konig, Dopfner, Alfrink, Santos, Rugambwa, Ritter, Da Costa Nunes, 
Coussa, Suenens, Ottaviani, Di Jorio, Jullien, Larraona, Heard, Bea, 
Browne, Albareda. 

2 Patriarchae: B.mi Gori, Cheikho. 

18 Archiepiscopi: Exc.mi Felici, 0’Connor, Chavez y Gonza- 
lez, Silva Santiago, Antezana y Rojas, Cooray, McKeefry, Lefebvre, 

Hurley, Perrin, Seper, Bazin, Bernard, Bernier, Yago, Rakotomalala, 
Ngo-dinh-Thuc, Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B ) Consiliarii: Exc.mi Staffa, Principi, Zerba, Palazzini, Philippe, 
Dante, Bartoccetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, Salmon. 

Adsunt etiam Exc.mus Neophytus Edelby, procurator B.mi Patriar- 
chae Antiocheni Melchitarum, Rev.mi PP. Christophorus Berutti O. P., 
Secretarius Commissionis de disciplina cleri et populi christiani et Se- 
bastianus Tromp S. L, Secretarius Commissionis Theologicae. 

Em. mus Tisserant, qui conventui praeest, orationem dicit « Adsu- 
mus ». Deinde prosequitur disceptatio « De censuris earumque reserva- 
tione » et « De modo procedendi in poenis in via administrativa infli- 
gendis »: loquitur Em. mus Ottaviani. 

Hora 9,40 vota de ambobus dictis schematibus colliguntur. 

Hora 10,25 Em.mus Card. Ottaviani, praeses Commissionis Theo- 
logicae, relationem facit super schema « De castitate, virginitate, ma- 
trimonio, familia ». 

Hora 10,35 incipit disceptatio de schemate proposito. Loquuntur 
Em.mi Ruffini, Spellman, Leger, Gracias, Godfrey, Dopfner, Alfrink, 
Suenens, Larraona, Browne et Exc.mi Cooray, Hurley, Perrin. 

Hora 11,35 coetus suspenditur per quartam horae partem. 

Deinde omnes Patres ex ordine votum suum proferunt. 

Hora 13,05 Praeses coetui finem imponit recitans « Regina coeli ». 

V 

Die 8 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 64 Membra et 16 Consiliarii, nempe: 

A) Membra: 39 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Copello, Spellman, Frings, 
Ruffini, Valeri, Siri, D’Alton, Quiroga y Palacios, Leger, Gracias, Mon- 
tini, Giobbe, Cento, Garibi y Rivera, Godfrey, Confalonieri, Richaud, 
Konig, Dopfner, Meyer, Alfrink, Rugambwa, Ritter, Landazuri Ricketts, 
Coussa, Suenens, Ottaviani, Di Jorio, Jullien, Heard, Bea, Browne, Al- 
bareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Chavez y Gonza- 
lez, Silva Santiago, Antezana y Rojas, Cooray, McKeefry, Hurley, Perrin, 

Seper, Bazin, Bernard, Bernier, Yago, Rakotomalala, Ngo-dinh-Thuc, 
Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B ) Consiliarii: Exc.mi Carpino, Staffa, Principi, Zerba, Palaz- 
zini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Salmon. 

Adsunt quoque Exc.mus Edelby, Procurator B.mi Saigh et Rev.mus 
P. Tromp S. L, Secretarius Commissionis Theologicae. 

Em. mus Praeses orationem dicit «: Adsumus » et deinde rogat Em.mum 
Ottaviani ut referat « De Ecclesia », cap. I: « De Ecclesiae militantis 
natura » et cap. II: « De membris Ecclesiae militantis eiusdemque ne- 
cessitate ad salutem ». Ex mandato Em. mi Card. Ottaviani, Rev.mus 
P. Tromp relationem legit. 

Hora 9,55 incipit disceptatio. Loquuntur Em.mi Lienart, Spellman, 
Ruffini, Leger, Konig, Dopfner, Bea, Browne; Exc.mi Hurley, Perrin, 
Yago et Rev.mus P. Sepinski. 

Hora 11,25 Em.mus Ottaviani aliquibus animadversionibus a Pa- 
tribus factis respondit; deinde coetus interrumpitur per quartam horae 
partem. 

Hora 11,50 coetus resumitur et omnes Patres ex ordine votum suum 
proferunt. 

Hora 12,25 Cardinalis Ottaviani introductionem facit ad schemata 
« De Ecclesia », Pars I, Cap. III: « De Episcopatu ut supremo gradu 
sacramenti Ordinis et de Sacerdotibus» et Cap. IV: «De Episcopis 
residentialibus »; uti antea, est Rev.mus P. Tromp, qui, de mandato 
praedicti Eminentissimi, ambas relationes legit. 

Hora 12,45 incipit disceptatio; audiuntur Em.mi Frings, Ruffini, 
Ottaviani, Richaud, Konig, Dopfner, Alfrink, Bea, Browne; Exc.mus 
Edelby animadversiones legit a B.mo Patriarcha suo exaratas. 

Hora 13,40 Em.mus Praeses « Regina coeli » recitat et conventui 
finem imponit. 

VI 

Die 9 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 61 Membra et 16 Consiliarii, nempe: 

A) Membra: 36 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Copello, Spellman, Frings, 

Ruffini, Valeri, Siri, Quiroga y Palacios, Leger, Montini, Giobbe, Cento, 
Garibi y Rivera, Godfrey, Confalonieri, Richaud, Konig, Dopfner, Meyer, 
Alfrink, Rugambwa, Ritter, Landazuri Ricketts, Coussa, Suenens, Di 
Jorio, Jullien, Heard, Bea, Browne, Albareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Chavez y Gonza- 
lez, Silva Santiago, Antezana y Rojas, Cooray, McKeefry, Hurley, Per- 
rin, Seper, Bazin, Bernard, Bernier, Yago, Rakotomalala, Ngo-dinh-Thuc, 
Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B ) Consiliarii: Exc.mi Carpino, Staffa, Principi, Zerba, Palaz- 
zini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, Salmon. 

Adsunt praeterea Exc.mus Edelby, Procurator B.mi Patriarchae Saigh; 
Rev.mi P. Tromp S. L, Secretarius Commissionis Theologicae, et 
P. losepb Rousseau O.M.I., Secretarius Commissionis de Religiosis. 

Em. mus Praeses, Card. Tisserant, orationem « Adsumus » dicit. 
Deinde vota colliguntur circa schemata « De Ecclesia », Pars I, Capp. III 
et IV, de quibus hesterna die disceptatum est. 

Hora 10,45 Em.mus Ottaviani introductionem facit ad schemata 
« De Ecclesia », Pars I, Cap. V: «De statibus evangelicae adquirendae 
perfectionis » et Cap. VI: « De laicis », de quibus, ex mandato ipsius, 
Rev.mus Tromp relationem legit. 

Hora 10,50 disceptatio incipit. Loquuntur Em.mi Spellman, Ruf- 
fini, Siri, Leger, Konig, Suenens, Browne et Exc.mi Hurley, Seper. 

Hora 11,35 coetus interrumpitur per quartam horae partem. Postea 
omnes Patres ex ordine votum suum proferunt. 

Hora 12,20 Em.mus Valeri, Praeses Commissionis de Religiosis, re- 
lationem facit « De statibus perfectionis adquirendae », Pars II, Sectio 
II: « De alumnorum statuum perfectionis institutione », a Cap. XVI 
usque ad Cap. XXV. 

Hora 12,25 incipit disceptatio. Audiuntur Em.mi Spellman, Ruf- 
fini, Leger, Browne. 

Hora 13,15 vota colliguntur. 

Hora 13,35 Em.mus Praeses « Regina coeli » recitat et congrega- 
tioni finem imponit. 

VII 

Die 10 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 62 Membra et 17 Consiliarii, nempe: 

A) Membra: 37 S. R. E. Cardinales: Em.mi Tisserant, Micara, 
Pizzardo, Aloisi Masella, Lienart, Copello, Spellman, Frings, Ruffini, 
Valeri, Siri, D’Alton, Quiroga y Palacios, Leger, Montini, Giobbe, Cen- 
to, Garibi y Rivera, Godfrey, Richaud, Konig, Dopfner, Meyer, Alfrink, 
Santos, Rugambwa, Ritter, Landazuri Ricketts, Coussa, Suenens, Di 
Jorio, Jullien, Larraona, Heard, Bea, Browne, Albareda. 

2 Patriarchae: B.mi Gori et Cheikho. 

17 Archiepiscopi: Exc.mi Felici, 0’Connor, Chavez y Gonza- 
lez, Silva Santiago, Antezana y Rojas, Cooray, McKeefry, Hurley, Per- 
rin, Seper, Bazin, Bernard, Bernier, Yago, Rakotomalala, Ngo-dinh-Thuc, 
Bengsch. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Staffa, Principi, Scapinelli, Zerba, Palaz- 
zini, Philippe, Dante, Bartoccetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, Salmon. 

Etiam adsunt Exc.mus Edelby, Procurator B.mi Saigb; Rev.mi PP. 
loseph Rousseau O.M.I., Secretarius Commissionis de Religiosis et Rai- 
mundus Bidagor S. I., Secretarius Commissionis de disciplina Sacramen- 
torum. 

Praeest Em. mus Tisserant, qui orationem « Adsumus » dicit et dein- 
de rogat Em.mum Card. Valeri, Praesidem Commissionis de Religiosis, 
ut relationem habeat « De statibus perfectionis adquirendae », Pars II, 
Sectio III, Capp. XXVI, XXVII, XXVIII, XXIX, XXX, XXXI. 

Hora 9,50 incipit disceptatio. Loquuntur Em.mi Ruffini et God- 
frey; posthac suffragia colliguntur. 

Hora 10,35 Em.mus Aloisi Masella, Praeses Commissionis de disci- 
plina Sacramentorum, relationem habet « De impedimentis ad matrimo- 
nium » et « De matrimoniis mixtis ». 

Ante disceptationem Em.mus Bea quaedam exponit de matrimoniis 
mixtis. 

Hora 11,10 incipit disceptatio. Audiuntur Em.mi Spellman, Frings, 
Ruffini. Hora 11,30 coetus interrumpitur per quartam horae partem. 

Post intervallum disceptatio prosequitur ope Em.morum Leger, 
Gracias (cuius animadversiones Exc.mus Secretarius Generalis legit), 
Dopfner et Exc.mi Edelby (nomine Patriarchae sui). 

Hora 12,10 omnes Patres ex ordine votum suum proferunt. 

Hora 12,55 Em. mus Aloisi Masella relationem facit « De consensu 
matrimoniali » et « De forma celebrationis matrimonii ». 

Hora 13,05 Praeses « Regina coeli » recitat et coetui finem imponit. 

VIII 

Die 11 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 59 Membra et 14 Consiliarii, nempe: 

A) Membra: 37 S. R. E. Cardinales: Em. mi Tisserant, Micara, 
Pizzardo, Aloisi Masella, Ferretto, Lienart, Copello, Frings, Ruffini, Va- 
leri, Siri, D Alton, Leger, Montini, Giobbe, Cento, Cicognani, Garibi 
y Rivera, Godfrey, Richaud, Konig, Dopfner, Meyer, Alfrink, Santos, 
Rugambwa, Ritter, Landazuri Ricketts, Coussa, Suenens, Di Jorio, Jul- 
lien, Larraona, Heard, Bea, Browne, Albareda. 

2 Patriarchae: B.mi Gori, Cheikho. 

14 Archiepiscopi: Exc.mi Felici, 0’Connor, Chavez y Gonzalez, 
Silva Santiago, Antezana y Rojas, Cooray, McKeefry, Hurley, Perrin, 
Seper, Bazin, Bernard, Bernier, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Staffa, Scapinelli, Zerba, Palazzini, Bartoc- 
cetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, Salmon. 

Insuper adsunt Exc.mus Edelby, Procurator Patriarchae Melchita- 
rum, Rev.mi PP. Raimundus Bidagor S. I., Secretarius Commissionis de 
disciplina Sacramentorum, et Athanasius Gregorius Welykyj O.S.B.M., 
Secretarius Commissionis de Ecclesiis Orientalibus. 

Em.mus Tisserant, Praeses, orationem « Adsumus » dicit. 

Hora 9,35 incipit disceptatio « De consensu matrimoniali » et « De 
forma celebrationis matrimonii ». Loquuntur Em.mi Frings, Ruffini, Le- 
ger; Exc.mi Bartoccetti et Edelby, nomine B.mi Patriarchae Antiocheni 
Melchitarum. 

Hora 10 colliguntur suffragia de ambobus schematibus. 

Hora 10,40 Em.mus Aloisi Masella refert « De processu matrimo- 
niali ». 

Hora 10,45 incipit disceptatio de dicto schemate. Audiuntur Em.mi 
Leger et Heard. 

Hora 10,50 feruntur suffragia. 

Hora 11,20 congregatio suspenditur per quadrantem. 

Coetu resumpto, Em.mus Hamletus loannes Cicognani, Praeses 
Commissionis de Ecclesiis Orientalibus, « De facultatibus episcoporum » 
refert, de quo schemate disceptatio hora 11,40 incipit. Animadversio- 
nes faciunt Em.mi RufEni, Browne et Exc.mus Edelby nomine sui Pa- 
triarchae. 

Hora 11,50 omnes Patres ex ordine votum suum dant. 

Hora 12,15 Em.mus Cicognani « De catechismo et catechetica insti- 
tutione » relationem habet, de quo schemate, cum nulla habeatur ani- 
madversio, suffragia hora 12,15 colliguntur. 

Hora circiter 13, suetis precibus, congregatio clauditur. 

XI 

Die 12 maii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum Vatica- 
num conveniunt. 

Adsunt 57 Membra et 18 Consiliarii, nempe: 

A) Membra: 34 S. R. E. Cardinales: Em.mi Tisserant, Micara, 
Pizzardo, Ferretto, Lienart, Copello, Frings, RufEni, Valeri, Siri, D’A1- 
ton, Leger, Montini, Giobbe, Cento, Cicognani, Garibi y Rivera, God- 
frey, Confalonieri, Richaud, Konig, Santos, Rugambwa, Ritter, Landa- 
zuri Ricketts, Coussa, Suenens, Di Jorio, Jullien, Larraona, Heard, Bea, 
Browne, Albareda. 

2 Patriarchae: B.mi Gori, Cheikho. 

15 Archiepiscopi: Exc.mi Felici, 0’Connor, Chavez y Gonzalez, 
Silva Santiago, Antezana y Rojas, Cooray, McKeefry, Hurley, Perrin, 
Seper, Bazin, Bernard, Bernier, Yago, Ngo-dinh-Thuc. 

3 Episcopi: Exc.mi Verwimp, Jelmini, Suhr. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Carpino, Samore, Staffa, Principi, Scapi- 
nelli, Zerba, Palazzini, Philippe, Dante, Bartoccetti, Brennan. 

Rev.mi Rossi, Tinello, Romani, Gamagni, Giusti, Cavagna, Salmon. 

Adsunt quoque Exc.mus Edelby, Procurator B.mi Patriarchae Mel- 
chitarum et Rev.mus P. Athanasius Gregorius Welykyj, Secretarius Com- 
missionis de Ecclesiis Orientalibus. 

Hora circiter 9,35 Summus Pontifex loannes XXIII, quem Exc.mus 

Secretarius Generalis comitatur, aulam ingreditur et praesentes humanis- 
sime alloquitur, benedictionem apostolicam impertiens. 

Post discessum Ss.mi Patris, hora circiter 9,45 Em.mus Cicognani 
de duobus schematibus refert, qui « De kalendario perpetuo et celebra- 
tione paschatis » et « De officio divino Ecclesiarum orientalium » in- 
scribuntur. 

Hora 10,05 incipit disceptatio. Loquuntur Em.mi Ferretto, Ruffini 
et Exc.mus Edelby, qui animadversiones Patriarchae Melchitarum legit. 

Hora 10,15 omnes Patres suffragia sua ex ordine proferunt. 

Hora circiter 10,35 suetis precibus congregatio clauditur. 



2 - ALLOCUTIO SUMMI PONTIFICIS IOANNIS XXIII 


ALLOCUTIO DIEI 12 MAII 1962 
POST EXACTAM SEXTAM SESSIONEM 


V enerabiles Fratres et dilecti filii, 

In praesenti, quam vobiscum habemus, congressione, aptissime usur- 
pare possumus verba, quibus Introitus hodiernae Missae in honorem 
SS. Martyrum Nerei, Achillei, Domitillae et Pancratii contexitur: 
Ecce oculi Domini super timentes eum, sperantes in misericordia eius. 1 
Enimvero, quo propinquius Concilium Oecumenicum Vaticanum Se- 
cundum accedit, non sine mediocri animi oblectamento, eo alacriora 
conspicimus fieri studia ad illud digne parandum, ac de eo communem 
exspectationem vigilantiorem evadere. Profecto Dominus spei in mise- 
ricordia sua positae benigno vultu arrisit. 

Attenta mentis consideratione prosecuti sumus hanc sessionem Su- 
premi Consilii Concilio Oecumenico apparando praepositi, in qua linea- 
menta et adumbrationes rerum, in Concilio pertractandarum, expensa 
sunt, non minus numero quam naturae suae momento et pondere prae- 
gravia. 

Libenter animadvertimus in disceptationem vocatas esse tum quae- 
stiones theologicas, magni quidem faciendas, utpote quae ad Ecclesiam, 
ad christiani coniugii sacramentum, ad familiam spectent; tum quae- 
stiones ad morum disciplinam attinentes, quibus in universum consi- 
derantur multiplices ecclesiastici regiminis formae apud Orientales et 
Occidentales; tum denique quaestiones pastorales, quae in huius temporis 
adiunctis summas exquirunt curas, inter quas praecipue recensendae 
sunt dioecesium administratio et religiosa christifidelium institutio. 

Labores, quos hactenus insumpsistis, animum ad spem bonam merito 
erigunt. Procul dubio Oecumenica Synodus ob argumentorum non modo 
granditatem, sed praesertim multiplicitatem, graves varii generis diffi- 
cultates affert, quae omnes cogitationi subeunt Nostrae. Eaedem profecto 
parvipendendae non sunt, sed potius redigendae in complexiorem nume- 
rum rerum, ad quas suo loco congruenter et apte expediendas elaboran- 


1 Ps. 32, 18. 

dum est. Sive cum praesentes labores ad Concilium Oecumenicum appa- 
randum consideramus, sive etiam cum ad eiusdem celebrationem proxime 
habendam mentem intendimus, pax et tranquillitas penitus insident 
animo Nostro, Fiducia Nostra alitur et fulcitur etiam actuosa navitate 
eorum Officiorum, quae hac in re nunc adiutricem Nobis operam prae- 
stant, et eorum quoque, quae eandem ob causam in posterum consti- 
tuenda erunt. 

Concilium in quibuslibet suis temporis et rerum adiunctis — cum 
nempe paratur, indicitur, peragitur — magnam pectoris firmitudinem 
exposcit et flagitat. Firmitas animi Nostri, altis actis radicibus, fide 
innititur. Saepe Concilium Oecumenicum felici nomine nuncupatur veluti 
caelestis lucis et gratiae nova Pentecostes, quae Ecclesiae Catholicae 
atque etiam universo hominum generi salutarium fructuum copiam com- 
parabit. 

Spes Nostra, humili sed ferventi mentis obsequio, in Deo collocatur, 
atque in caelesti ipsius gratia, prosperi successus pignore, secura con- 
sistit. 

Ad huiusmodi felicem rerum eventum, Oecumenici Concilii Patres 
procul dubio omnibus viribus adlaborabunt. 

In libera disceptatione, quam utilitas ipsa sacri Coetus exiget, iidem 
Patres validum adiumentum procul dubio excipient e praevia triennali 
opera, ad quam moliendam ingenia viresque vos contulistis. 

Curas Nostras etiam eo convertimus, ut Officium edocendis diur- 
nariis ampliore forma constituatur, ex quo fiet, ut publica opinio tanta 
super re congruenti ratione instituatur. 

V enerabiles Fratres ac dilecti filii, 

Ut ex Introitu Missae auspicium huius congressionis sumpsimus, ita 
pariter ex hodiernis Breviarii lectionibus opportuna monita haurire pos- 
sumus, quae ad labores, in quos incumbimus, apte pertinere videntur. 

Etenim gentium Apostoli verba, quae ibi referuntur, salutariter in 
memoriam revocant, evangelicae doctrinae praedicationem omni tempore 
difficultates coniunctas habere. Vanum sperare est, fore tempus ali- 
quando, quo in terris perfecta tranquillitate frui liceat; ac prorsus fal- 
luntur qui putent, veritatis inimicum eandem semper faciem ostendere. 
Quapropter caveamus ne spem nimiam positam habeamus in ope atque 
favore, quae terrena instituta cuiusvis ordinis Nobis polliceri possint; 
quae omnia instituta — sive eorum agendi ratio est honesta sive impro- 
banda — ad bona corporis et ad rei oeconomicae progressum potissi- 
mum semper spectant. 


41 

Moesto animo fatemur, at non pavidi aut spe destituti, regnum huius 
mundi saepe ac multum nobiliora hominis studia atque desideria com- 
pescere, animorumque praepedire profectum, qui ad caelestem beatitu- 
dinem conducit. 

Nos vero — idque expedit iterum asseverare — pro Regno Dei huc 
una convenimus; quamobrem fulgeat omnino oportet uniuscuiusque 
nostrum exemplum, dum sanctissimae huic provehendae causae in bo- 
num universae hominum familiae operam damus. 

Quam ad rem optime quadrant quae de Sancto Paulo in hodiernis 
Breviarii lectionibus leguntur. Studiosa enim cura, qua homines de Con- 
cilio Oecumenico edoceri exoptant — quorum tamen opinio varia est 
ob rerum ignorationem vel ob minus plenam quorundam nuntiorum 
evulgationem — in memoriam revocat ea quae circa gentium Apostolum 
accidebant in suo conducto: ... venerunt ad eum in hospitium plurimi , 
quibus exponebat testificans regnum Dei, suadensque eis de Iesu... a 
mane usque ad vesperam . 2 

Hoc in Catholicae Ecclesiae veluti centro, apud sacras Petri memo- 
rias, idem per Nos nunc absolvitur et perseverat ministerium, quod Petri 
et Pauli proprium fuit. Ut Apostolorum Acta narrare pergunt, Paulus 
mansit biennio in suo conducto . 3 Quanta suavitate huiusmodi verba 
pollent, quibus hodierna Matutini lectio concluditur! Haec enim robur 
Nobis et animum addunt ad nostros prosequendos labores, quotquot 
in Oecumenicum Concilium apparandum incumbimus. Etenim, ut sa- 
crae Litterae docent, Paulus suscipiebat omnes qui ingrediebantur ad 
eum, praedicans regnum Dei, et docens quae sunt de Domino Iesu 
Christo cum omni fiducia sine prohibitione . 4 

Utinam caelestis gratiae auxilio Deus adiuvet et confirmet propo- 
sita haec nostra, quae generoso animo omnes concipimus; cuius quidem 
gratiae auspex est Apostolica Benedictio quam vobis universis peraman- 
ter in Domino impertimus . 5 


2 Act. 28, 23. 

3 Act. 28, 30. 

4 Act. 28, 30-31. 

5 A.A.S. 54 (1962), pp. 397-399. 



3 - DISCEPTATIO 


I 

DE EPISCOPORUM COADIUTORIBUS ET AUXILIARIBUS 
DEQUE EPISCOPORUM CESSATIONE A MUNERE PASTORALI 

(Prima Congregatio: 3 maii 1962) 

1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

Animarum salus lex semper in Ecclesia fuit eritque suprema, nam Chri- 
stus Dominus « ut salutiferum redemptionis opus perenne redderet, sanctam 
aedificare Ecclesiam decrevit, in qua veluti in domo Dei viventis fideles omnes 
unius fidei et caritatis vinculi continerentur »3 

Haec igitur suprema lex numquam non est prae oculis habenda cum de 
pastorali ministerio fit sermo, atque adeo cum de officio agitur episcopali, quo 
« nihil esse in hac vita, et maxime hoc tempore, difficilius, laboriosius, peri- 
culosius » 2 nemo est qui non videat. Episcopi enim ex divina institutione pe- 
culiaribus praeficiuntur ecclesiis tamquam Pastores, omnes sibi commissas 
oves salvaturi deque iis « quasi rationem reddituri ». 3 Unde tales ipsi in 
suo munere gerendo sint oportet, qui finem illum divinum efficientissima 
qua possit ratione consequi valeant. 

Duas vero, inter alias, in hac re difficultates easque graves nonnumquam 
oriri neminem latet. Quarum altera est quod Episcopus, infirmitate vel pro- 
vecta aetate gravatus, suo officio, sicut oportet, explendo impar evadat; altera 
quod Episcopus, viribus licet validus ac potens, nequeat, ob nimiam dioece- 
sis amplitudinem vel nimium incolarum numerum vel peculiaria apostolatus 
adiuncta, ipse solus episcopalia munia, sicut animarum exigit bonum, ad- 
implere. 

Prior difficultas ordinarie non aliter superanda censetur quam per genero- 
sam valdeque meritoriam renuntiationem ex parte Episcopi, et per consequen- 
tem novi Pastoris constitutionem. At casus omnino peculiares excludi non 
debent in quibus, Sanctae Sedis iudicio, veluti exceptionaliter per Coadiuto- 
ris vel Auxiliaris concessionem provideri expediat. 

Alteri vero difficultati ordinarie est subveniendum per dioecesis divisio- 
nem aut dismembrationem; quod tamen ubi, Sanctae Sedis iudicio, fieri ne- 
queat, non restat nisi ut Episcopo in subsidium unus pluresve Auxiliares vel 
unus constituatur Coadiutor. 

Profecto cessatio a munere episcopali, cum res sit gravis pro Ecclesia 
momenti, non uni cuiusque Episcopi voluntati relinquenda videtur — quod 
in recti regiminis detrimentum interdum vergeret fideliumque admiratio- 
nem — • sed, nulla id vetante theologica ratione, iuridicis normis quodam- 
modo moderanda. Quae tamen normae bono quidem animarum potissimum 
prospiciant oportet, at simul, ut aequum est Piaeque Matris sensibus con- 
sentaneum, Episcoporum bene de Ecclesia meritorum honori ac dignitati. 

Item opportunum videtur ut Coadiutoris et Auxiliaris officium ac potestas 
enucleatius et aequabilius ipso iure definiantur. Ille enimvero personae, hic 
sedis intuitu praecipue constituitur; sed, claritatis et uniformitatis gratia, 
proponitur ut, transmissa nunc in Ecclesia latina vigente inter « sedi datum » 
et « personae datum » distinctione, cum novissimo Orientalium Codice 
Coadiutor ille sit ac vocetur qui Episcopo cum iure successionis, Auxiliaris 
vero qui sine iure successionis Episcopo datur. 

Cum denique diversus sit utriusque finis munusque, diversae sint oportet 
et utriusque facultates. Hae tamen facultates, licet in casibus particularibus 
multifariam possint a Sancta Sede et ab Episcopo adiuto augeri, ipso iure 
definiri ac conferri debent talesque esse quae, salva dioecesani regiminis 
unitate, Coadiutoris et Auxiliaris actuositatem reapse efficientem reddant 
atque in tuto ponant dignitatem characteri episcopali inhaerentem. 

Ad quae omnia rite disponenda sequens proponitur Schema. 


I - De Episcoporum Coadiutoribus et Auxiliaribus 

1. Unius Romani Pontificis est Episcopo Coadiutorem aut Auxiliarem 
constituere, salvo, pro Orientalibus, praescripto can. 248 § 1 n. 4 et can. 327 
§ 1 C.I.C.O. I * * 4 

2. Coadiutor datur Episcopo cum iure successionis; Auxiliaris vero da- 
tur Episcopo sine iure successionis. 

3. § 1. Coadiutori, vi officii, ea in universa dioecesi potestas iurisdictio- 
nis in spiritualibus et temporalibus, cum iisdem facultatibus, competit quae 
iure communi ad vicarium generalem spectat, haud exceptis iis quae speciale 
seu peculiare requirunt mandatum, et nulla facta Episcopo coadiuto facultate 
-sibi aliquid reservandi. 

§ 2. Ampliores facultates in casibus particularibus possunt Coadiu- 
tori a Sede Apostolica, vel a Patriarcha pro Orientalibus, concedi seu ab 
Episcopo coadiuto committi. 

§ 3. Coadiutor, ut canonicam sui officii possessionem capiat, necesse 
est Litteras Apostolicas seu Patriarchales ostendat Episcopo simulque Capi- 
tulo Ecclesiae Cathedralis ad normam can. 334 C.I.C. si de Latinis agitur, vel 
coetui consultorum eparchialium ad normam can. 397 § 3 C.I.C.O. si de 
Orientalibus agitur. 5 

4. Coadiutor Episcopo coadiuto semper sensus obsequii ac reverentiae 
exhibeat; in omnibus negotiis maioris momenti eum consulat; curet denique 

ita in munere suo se gerere ut unitas regiminis, quantum fieri possit, sarta 
tecta habeatur. 

Vicissim autem Episcopus Coadiutorem suum paterne diligat, existima- 
tione prosequatur eique in munere obeundo faveat. 

5. § 1. Si ob peculiarem dioecesis conditionem bonum animarum id 
exigat, ne renuat Episcopus Auxiliarem a Sede Apostolica expostulare. 

§ 2. In casu nimiae territorii amplitudinis vel nimii incolarum nume- 
ri, Episcopus satagat ut Sedes Apostolica dioecesium dividat vel dismembret, 
aut saltem unum pluresve Auxiliares concedat. 

6. § 1. Auxiliaris obtinet ipso iure potestatem et facultates vicarii ge- 
neralis. 

§ 2. Ampliores facultates in casibus particularibus possunt Auxiliarii 
a Sede Apostolica, seu a Patriarcha pro Orientalibus, concedi vel ab Episco- 
po committi. Episcopus autem habitualiter alii ne deleget quae Auxiliaris 
potest et vult ipse exercere. 

§ 3. Auxiliaris ut canonicam sui officii possessionem capiat, necesse 
est Litteras Apostolicas seu Patriarchales Episcopo residentiali ostendat. 

7. Si plures in dioecesi constituti fuerint Auxiliares, curetur ut singuli 
ad distinctas dioecesis portiones deputentur vel distinctis officiis dioecesanis 
praeficiantur, firma tamen manente eorumdem iurisdictione in solidum. 

8. Munus suum Auxiliaris exerceat sub omnimoda dependentia ab Epi- 
scopo residentiali, nihilque magni momenti agat nisi eo consulto et probante. 

9. Nisi aliud a Sede Apostolica, seu a Patriarcha pro Orientalibus, in 
casibus particularibus provisum fuerit: 

1) cum Episcopi residentialis munere non exspirant potestas et facul- 
tates quas Auxiliaris obtinet a iure vel a Litteris constitutionis, ea tamen 
lege ut, sede vacante, nihil innovetur; 

2) sede per mortem aut renuntiationem vacante, Auxiliaris fit ipso iure 
Administrator Apostolicus; quod si plures sint Auxiliares, ille fit Admini- 
strator Apostolicus qui antiquior est ratione muneris Auxiliaris in dioecesi, 
ceteris suas facultates ut supra retinentibus. 


II - De Episcoporum cessatione a munere pastorali 

1. Episcopi residentiales, Vicarii et Praefecti Apostolici, Abbates et Prae- 
lati nullius qui, ob permanentem valetudinis defectum, implendo pastorali 
muneri minus apti evaserint, enixe in Domino rogantur ut, secum rationes re- 
cogitantes de suscepto officio Deo reddendas, sua ipsi sponte renuntiationem 
a munere Summo Pontifici exhibeant, eius placitis generose obsecundare 
parati. 

2. Etiam ingravescente iam aetate iidem de quibus in art. 1°, pro Dei 
atque animarum amore enixe rogantur ut suo officio sponte renuntient. 

Hanc vero renuntiationem omnino fecisse censentur cum 75 mum aetatis 
suae annum iam expleverint. 

3. In casibus de quibus in artt. 1° et 2°, Su mmi Pontificis erit, pro sua 
qua pollet suprema plenaque potestate et fraterna in Episcopos caritate, de- 
cernere, peculiaribus sive personarum sive locorum attentis circumstantiis, 
utrum renuntiationis acceptatio sit concedenda aut neganda aut differenda, 
an expediat renuntianti subvenire per Coadiutoris vel Auxiliaris constitu- 
tionem. 

4. A munere episcopali ob infirmitatem vel aetatem cessantibus con- 
grua providebitur sustentatio etiam, si casus ferat et ipsis placuerit, per ali- 
cuius consentanei officii collationem; honores et privilegia dimissi muneris 
servabuntur; in loco denique quem maluerint commorari et sepeliri licebit, 
non exclusa dioecesi cuius gubernationem antea gesserint, nisi Sedi Aposto- 
licae aliud expedire visum fuerit. 

5. § 1. Normae huius capitis vim legis obtinebunt pro Episcopis resi- 
dentialibus, Vicariis et Praefectis Apostolicis, Abbatibus et Praelatis nullius 
qui tales prima vice post promulgatum Concilium Oecumenicum constituen- 
tur; pro ceteris vero habeantur tantum ut Sedis Apostolicae vota. 

§ 2. Eaedem huius capitis normae nullum afferunt praeiudicium iuri- 
bus Patriarcharum Orientalium. 

Textus definitive probatus in Sessione Generali habita diebus 5-13 februa- 
rii 1962. 


NOTAE 

1 Cone. Vat. I, Const. Dogm. I de Eccl. Christi , DB 1821. 

2 S. Augustinus, Ep. ad Valerium 21, ML 33, 88. 

3 Hebr. 13, 17. 

4 Motu Proprio Pii PP. XII Cleri Sanctitati , diei 11 iunii 1957. 

5 Ibidem. 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS DE EPISCOPIS 
ET DE DIOECESEON REGIMINE 

Quaestio de episcoporum coadiutoribus seu auxiliaribus et de ces- 
satione a munere pastorali explicite Commissioni nostrae non fuit posita; 
sed iam in primis commissionis conventibus de melius definienda coadiu- 
torum et auxiliarium figura iuridica sodales agere coeperunt. 

Rev.mus P. Cappello S. I., qui nuper sanctissime obiit, insigne Com- 
missionis membrum et clarissimus canonicae scientiae magister iterum 
iterumque affirmavit de hac re vere adesse in C.I.C. lacunam. Quaprop- 
ter opportunum quinimmo necessarium visum est in nova condenda 
disciplina statum iuridicum, iura et facultates coadiutorum et auxilia- 

rium aptius definire; eo vel magis quod nostris hisce temporibus illorum 
numerus auctus est et in dies augescit, praesertim in quibusdam natio- 
nibus; ita ut coadiu torum vel auxiliarium constitutio, quae tamquam ex- 
ceptio olim considerabatur, nunc uti norma communis certis in adiunctis 
appareat. Etenim probe nostis, Eminentissimi ac Excellentissimi Pa- 
tres, Apostolicam Sedem hodie constituere sive coadiutores cum iure 
successionis, sive coadiutores Sedi datos, sive coadiutores sine iure suc- 
cessionis, sive auxiliares personae episcopi datos: quattuor igitur hodie 
dantur in Ecclesia coadiutorum vel auxiliarium genera, quae conspicue 
in nostra Commissione erant repraesentata. 

Schema vobis propositum tres partes comprehendit: Prima exhibet 
prooemium; secunda, quae est Caput I, de coadiutorum et auxiliarium 
nominatione, iuribus et facultatibus agit; tertia, quae est Caput II, de 
episcoporum cessatione a munere pastorali quaestionem solvit. 

Quoad Caput I: De episcoporum coadiutoribus et auxiliaribus, haec 
animadvertere velim. 

In articulo II, pag. 5, 1 clara ponitur distinctio inter coadiutorem et 
auxiliarem, prout habetur in C.I.C.O., scilicet: coadiutor datur epi- 
scopo cum iure successionis; auxiliaris vero datur episcopo sine iure 
successionis. Quapropter disciplina vigentis C.I.C. in hac re innovatur, 
cum non habeatur amplius formalis distinctio inter coadiutorem sedi 
datum et coadiutorem personae datum seu auxiliarem. Posita hac distin- 
ctione, omnia clariora fiunt nec amplius in posterum valde mirari poterunt 
fideles scientia canonica expertes quod episcopus coadiutor aliquando 
sedi datus, sine iure successionis, mortuo coadiuto in regimine dioecesis 
non successerit, prout ego ipse testes fui cum legatione pontificia fun- 
ctus sum. 

Omnino necessarium usum est concedere coadiutori ipso iure quam- 
dam summam facultatum, quam nec litterae apostolicae neque episcopus 
coadiutus possent unquam minuere, augere utique. In iure vigenti coadiu- 
tor semper caute procedere debet, ne praetergrediatur limites mandati, 
ne displiceat episcopo mandanti; continuo fluctuat in exercitio sui mu- 
neris, quin liberam et sanam actionis pastoralis navitatem in bonum ani- 
marum exercere valeat. In nova proposita disciplina coadiutori ipso iure 
aliquid amplius conceditur quam auxiliari vel simplici vicario generali, 
quia ipse est episcopus residentialis in potentia et aliquando supplet atque 
complet episcopum, qui plerumque supponitur minus validus ratione 
vel aetatis vel infirmitatis. 

Notetur insuper quod, de iure condendo, coadiutor non induit 


1 Cf. p. 644. 

figuram vicarii generalis; habet quidem positiva iura ad instar vicarii ge- 
neralis, sed non eiusdem limites; unde, v. g. episcopus non potest sibi 
reservare, relate ad coadiutorem, ea quae, vi canonis 368, potest relate 
ad vicarium generalem et, consequenter, relate ad auxiliarem. 

Potestas igitur coadiutoris erit certe ordinaria; sed simul videtur 
aliquid amplius quam vicaria, quinimmo coadiutor recensendus esse vi- 
detur inter ordinarios locorum. 

Ad vitandam diarcbiam in dioecesi opportunum visum est Patribus 
commendationem ponere in art. 4, pagg. 5-6, 2 ut unitas regiminis sarcta 
tecta habeatur. 

Commissio nostra unanimis fuit in bac sententia, statum iuridicum 
episcopi auxiliaris ampliandum et determinandum esse, ita ut honora- 
retur character episcopalis et auxiliaris subtraheretur a conditione, in 
quae nunc saepe saepius invenitur, dispensatoris Confirmationis tantum, 
nulla potestate iurisdictionis gaudentis. Quapropter in art. 6 ponitur 
ut auxiliaris habeat ipso iure potestatem et facultates vicarii generalis, 
ita ut tollatur inconveniens, quod aliquando episcopus auxiliaris minus 
possit quam vicarius generalis sine charactere episcopali. 

In art. 7, pag. 6, 3 verbis illis « firma tamen manente eorumdem iuris- 
dictione in solidum » claro et positivo modo resolvitur quaestio, inter 
canonistas agitata, utrum, nempe, necne, multiplicatis in dioecesi auxi- 
liaribus, eorumque singulis concredita de facto vel portione territorii 
vel peculiari negotiorum genere, integra maneat eorum potestas circa 
ceteras dioecesis partes vel circa cetera negotiorum genera. 

Nova etiam iuris dispositio statuitur in art. 9, pagg. 6-7: 4 facultates 
quas auxiliaris a iure obtinet ipse non amittit exspirante munere epi- 
scopi residentialis, et, quod maioris est momenti, sede per mortem aut 
renuntiationem vacante, auxiliaris fit ipso iure administrator aposto- 
licus, nisi aliud a S. Sede provisum fuerit. Hac de re multum disceptatum 
est in Commissione nostra; difficultas enim gravis occurrit ex vigenti 
iure capitulorum cathedralium eligendi vicarium capitularem sede va- 
cante; sed consideraverunt Patres, historia nos docet, illud ius natum 
esse quando auxiliaris officium non exsistebat, vel saltem quando diversa 
erat figura iuridica auxiliaris. « Administratio vacantis ecclesiae » scri- 
bit canonista insignis, Matthaeus a Coronata, « historice cum iure eli- 
gendi novum episcopum semper nexum habuit ». Nunc autem ius eli- 
gendi novum episcopum fere evanuit e manibus capitulorum; nil proin- 


2 Cf. pp. 644-645. 

3 Cf. p. 645. 

4 Cf. p. 645. 

de mirum quod eadem evolutio fiat etiam quoad ius eligendi vicarium 
capitularem in certis adiunctis. 

Ceterum est mortificatio magna characteris episcopalis et res mi- 
randa prorsus in oculis fidelium quod, cum adsit episcopus auxiliaris, 
qui magnam partem habuit in regimine dioeceseos, sede vacante dioe- 
cesim gubernandam concredatur simplici sacerdoti. 

De episcopi cessatione a munere pastorali. In capite II nova et gra- 
vissima proponitur quaestio: « De cessatione a munere pastorali ». Mul- 
ta hac de re in sessionibus commissionis nostrae dissertum est, et diver- 
sae prolatae sunt sententiae et propositae solutiones; attamen, hodiernis 
apostolatus necessitatibus bene perpensis, quae efficax ministerium, se- 
dulam pastoralem curam atque validam dioeceseon constitutionem nec- 
non apostolatus coordinationem requirunt, maior sodalium pars omni- 
no necessarium esse existimavit, ob supremum animarum bonum, ut 
aliquid de hoc gravissimo argumento per legem conciliarem ediceretur 
ac praefineretur, ne res tanti momenti relinquatur conscientiae singulo- 
rum episcoporum aut directo interventui S. Sedis, res fere semper odio- 
sa et episcopis plerumque aerumnosa ac molesta. Neminem fugit ex- 
spectationem quoque publicae opinionis in Ecclesia de hac re magnam 
esse. 

In hoc amplissimo coetu mense elapso de huiusmodi quaestione tra- 
ctavimus schemata Pontificiae Commissionis de Missionibus examinantes, 
et multas audivimus contrarias Patrum sententias. Candide fateor pro- 
positiones Commissionis de Missionibus mihi quoque nimie acerbas ap- 
paruisse. lamvero formula quae a Commissione nostra proponitur non 
videtur esse dura, sed salvare potius et episcoporum honorem et supre- 
mum animarum bonum. 

Disceptationes multae, uti dixi, in conventibus Commissionis no- 
strae factae sunt, praesertim de statuenda aetate cessandi muneris. Quat- 
tuor vel quinque sodales petierunt ut de renuntiatione vel cessatione a 
munere pastorali ratione aetatis nullo modo ageretur, ita ut res tota re- 
linqueretur prudenti S. Sedis iudicio. Rationes quibus ipsi innitebantur 
hae sunt: 1) Traditio Ecclesiae et dignitas episcoporum adhuc vali- 
dorum. 2) Officio episcopali magis quam cuilibet alii perpetuitas subie- 
ctiva competere debet ex dignitate apostolici muneris. 3) Mensura aeta- 
tis non semper potest esse mensura validitatis. 4) Exempla episcoporum 
qui in senectute multa praeclara fecerunt et usque faciunt. 5) Humanum 
et christianum est quod episcopus sciat locum sepulturae suae. 6) Ad- 
ventante statuta fine sui gubernii, ipse non facile conatur aggredi spi- 
nosas quaestiones, et subditi quoque insolentes fieri possent, unde rue- 
rent auctoritas regiminis et disciplinae vigor. 

Huiusmodi haud spernendae rationes Patres Commissionis iterum 
iterumque perpenderunt; sed alias non minus graves rationes prae ocu- 
lis habentes et coram Domino considerantes, propositum schema maio- 
ritate suffragiorum adprobaverunt, viginti contra quinque. 

Etenim: 1) Nulla theologica difficultas afferri potest contra cessatio- 
nem episcopi a munere pastorali ante mortem; siquidem potestas epi- 
scopalis ipso iure divino est limitabilis a Summo Pontifice, non solum 
quoad extensionem territorialem, sed etiam quoad tempus; quod fit in 
translatione ab una ad aliam sedem fieri potest in cessatione a munere 
ob rationabilem causam. Neque plus aequo urgenda est antiqua illa et 
veneranda opinio de matrimonio mystico inter episcopum et sponsam 
particularem ecclesiam; stabilitas quidem in munere etiam pro episcopis 
affirmanda est, non autem omnimoda inamovibilitas usque ad mortem; 
nam suprema lex boni animarum valet etiam pro episcopo. Bonus Pa- 
stor dat animam suam pro ovibus suis; a fortiori debet dare quod minus 
est, nempe renuntiationem a munere, nisi renuntiationem cuidam morti 
morali comparare velimus. 

2) Decisio definitiva tandem aliquando relinquitur S. Sedi in singu- 
lis casibus; non ergo episcopi fiunt amovibiles ad nutum, quasi ad libi- 
tum, sed rationibus omnibus in bonum animarum a pia matre Ecclesia 
perpensis. Danda est ipsi S. Sedi iuridica possibilitas interveniendi deli- 
cate, etiam in illis casibus, in quibus episcopus non videt realem situa- 
tionem suam et gravem dioecesis statum, qui quidem casus saepe sae- 
pius occurrunt. Verum quidem est plures viros posse, etiam post septua- 
gesimum quintum aetatis annum, bene regere et gubernare dioecesim, 
quamvis admittendum sit vires, sive physicas sive intellectuales ac mo- 
rales, aliquando multum esse debilitatas ob senectutem quae est ipsa 
morbus; sed pariter verum est multo plures non posse, unde datur ele- 
gans et nulli iniuriosa possibilitas S. Sedi ut finem imponat regimini certe 
damnoso; melius inquirat de dubie damnoso, validum vero confirmet 
atque corroboret. 

3) Pariter verum est adventante fine gubernii posse vires episcopi 
naturaliter deprimi, sed etiam verum est posse, e contra, supernaturali- 
ter extolli et augeri, iuxta illud « dum tempus habemus, operemus 
bonum ». 

4) Quoad sepulturam, nihil vetat quominus episcopus renuntians 
mandet suum corpus condi in ecclesia cathedrali et in art. 4, pag. 8 5 huic 
desiderio consulitur, peculiari norma statuta. 

De quibusdam articulis huius capitis pauca dicam. 


5 Cf. p. 646. 

In art. 1 , pag. 7, 6 mentio fit de renuntiatione ob infirmitatem, quae 
videtur necessaria, quia infirmitas potest omni aetate episcopis superve- 
nire; et tunc bono animarum subveniendum est. Insuper, cum haec cau- 
sa renuntiationis sit evidentissima et nemini odiosa, ponendo illam primo 
loco psychologice paratur via ad renuntiationem propter senectutem. 

Exhortatio ad renuntiationem, quae ponitur in art. 2 « ingravescen- 
te iam aetate », salvat quodammodo decorem episcopi eiusque decisio- 
nis spontaneitatem. Stante enim hoc textu legali, duo habentur commo- 
da: 1) Succurritur episcopis, qui renuntiare vellent, sed absente quavis 
iuris commendatione, timent ne videantur superioribus et gregi sibi 
commisso tamquam duces segnes, laboris impatientes et facile renuntia- 
tarii. 2) Episcopi qui sunt delicatae conscientiae magni facient exhorta- 
tionem iuris demonstrativam mentis Ecclesiae; ideoque, ingravescente 
iam aetate, sibi hoc problema ponent, aut alius illis ponet. Responsum 
ApostoLicae Sedis dabit illi et quietem conscientiae et meritum oboe- 
dientiae. 

Tacita renuntiatio, de qua fit sermo septuagesimo quinto anno ex- 
pleto in eodem art. 2, § 2, visa est modus cessationis a munere minus 
odiosus et honori episcopo debito magis consentaneus. Totum indicium 
(italice: iniziativa ) tunc est in manu S. Sedis, quae, interveniendo, nul- 
lam legitimam admirationem suscitabit; sed cordati episcopi, antequam 
tacita renuntiatio habeatur, eam sponte sua expressam Summo Pontifici 
faciant. EIoc in casu, ad tranquillitatem dandam episcopis, quinque dari 
poterunt possibilitates, quae in art. 3, pag. 7, suggeruntur, scilicet: 
1) Inconditionata acceptatio renuntiationis ex parte S. Sedis. 2) Incon- 
ditionata repulsio renuntiationis. 3) Dilatio acceptationis. 4) Constitutio 
coadiutoris cum iure successionis. 5) Constitutio auxiliaris vel auxilia- 
rium. 

His positis, cum incertum sit quid in casu Apostolica Sedes sit de- 
cretura, nulli dabitur praetextus ut, adveniente aetate praefinita, velit 
aliquod commodum ex hac situatione percipere. 

Concessiones denique, quae in art. 4, pagg. 7-8 7 recensentur, ideo 
positae sunt, non solum ut iustitiae et charitatis ratio haberetur, sed 
etiam ut facilior evaderet via ad renuntiationem. 

Difficultates certe non deerunt ut decora sustentatio provideatur pro 
episcopo renuntiante; sed in singulis casibus videndum erit et in ipsa 


6 Cf. p. 645. 

7 Cf. p. 646. 

nova condenda disciplina de administratione bonorum dioecesis congrua 
solutio inveniri poterit. 

Dispositio art. 5, pag. 8,' 8 est norma transitoria, qua in omnibus novis 
ferendis legibus semper datur, ad servanda iura iam forte quaesita. Hic 
autem posita est ad edulcorandam quodammodo amaritudinem legis. 
Insuper esset forsan satis laboriosum pro Sede Apostolica si omnes 
episcopi infirmitate vel senectute laborantes statim post Vaticanum Con- 
cilium essent simul substituendi. 

Finem tandem relationi imponens, liceat mihi verba S. Augustini 
episcopi et Ecclesiae doctoris referre: « Longe est gloroisius episcopa- 
tus sarcinam propter Ecclesiae vitanda pericula deseruisse quam propter 
regenda Ecclesiae gubernacula suscepisse ». Saepe saepius permanentia 
in munere pastorali, quando vires ob senectutem debilitantur, videtur 
esse tuitio iuris privati et boni personalis episcopi, dum renuntiatio seu 
cessatio a munere gerendo est vera exigentia boni publici Ecclesiae, sive 
particularis sive universalis, quam instanter et prompte requirit illa 
animarum salus, quae lex semper fuit in Ecclesia eritque suprema. 

Ponens quaestionis fuit Exc.mus P. D. Aloysius Carli, ep. Signinus, 
qui in apparanda conscriptione schematis novissima desideratissimi Pa- 
tris Cappello consilium expetivit et habuit. 9 

3) ANIMADVERSIONES SODALIUM 

Card. Ferretto: Liceat humiliter animadvertere quod hoc schema 
mihi videtur saltem inopportunum pro recto dioeceseon regimine, sive 
si consideretur in suis principalioribus seu fundamentalibus argumentis, 
sive si examinentur particularia praescripta, quum multa afferat quae, 
uti verbis Em. mi Relatoris in favorem Coadiutoris et Auxiliaris adhi- 
bitis utar, mortificant « Episcopum ». 

Quoad principalia seu fundamentalia argumenta: in capite I immu- 
tari conatur vigens canonica disciplina de officio Auxiliaris et de officio 
Coadiutoris, quae apte in iure canonico disposita est et bene respondet 
difficultatibus forte exhorientibus sive ex dioecesis amplitudine sive ex 
provecta aetate vel infirmitate Episcopi, uti ex permultis exemplis, texte 
experientia triginta annorum, facile probari posset. Unicum quod affe- 
runt argumentum est Codex pro Ecclesia Orientali: sed, maxima cum 
reverentia dico, nescio si hoc argumentum sit omnino et absolute reti- 
nendum in Ecclesia Latina. 


8 Cf. p. 646. 

9 Textus transcriptus est ex taeniola magnetica. 

In capite altero agitur de decernenda cessatione Episcopi a munere 
pastorali ob provectam aetatem, quod omnino absonum est ab ecclesia- 
stica traditione. 

In particulari : 1) Capite I nil dicitur de iurisdictione Episcopi 
Coadiuti, quae proinde integra perseverare censetur. 

E contra, n. 3° § 1, valde extollitur potestas Episcopi Coadiutoris 
cui tribuitur iurisdictio in spiritualibus et temporalibus in universa 
dioecesi (cf. c. 368 § 1 C.I.C.) quae ad Episcopum iure ordinario 
pertinet, minime exceptis iis quae requirerent ex iure speciale mandatum 
et minime facta Episcopo Coadiuto facultate aliquid sibi reservandi. 

Ideoque haberemus perfectam diarchiam maximo cum detrimento 
ecclesiasticae disciplinae, quidquid sit de his quae habentur sub n. 4. 

2) Eodem capite, numero 4 in fine (pag. 6 1 linea 5 et s.) ubi agitur 
de « paterna » dilectione Episcopi erga suum Coadiutorem. Quidquid 
sit de opportunitate eiusmodi praecepti, adnotare vellem quod ipse Sum- 
mus Pontifex universos Episcopos fratres appellat, ideoque relationes 
inter Episcopum et Coadiutorem censerem minime habendae tanquam 
patris ad filium sed potius tanquam fratris ad fratrem. 

3) Eodem capite n. 7: permulta incommoda exhoriri poterunt si, 
pluribus Auxiliaribus constitutis et ad distincta officia dioecesana desti- 
natis « firma maneret eorumdem iurisdictio in solidum »: quae iuris- 
dictio est, iuxta ea quae habentur numero praecedenti « Vicarii Gene- 
ralis ». 

4) Idem animadvertere vellem circa n. 9, 2) (pag. 7 2 a linea 5 ad 10) 
ubi agitur de Administratore Apostolico ceteris Auxiliaribus suas facul- 
tates retinentibus. 

5) Cap. II n. 1 linea decima quarta ubi agitur de Episcopis qui « im- 
plendo pastorali muneri minus apti evaserint », sed nil dicitur de Per- 
sona physica vel morali quae hoc gravissimum iudicium emittere debet. 

6) Iam dixi de n. 2 quod omnino omittendum censerem. 

7) Et veniam tandem ad n. 4 ubi de « consentanei officii collatione », 
de honoribus et privilegiis « dimissi muneris » servandis, de facultate 
seligendi commorationem in loco « quem maluerint » Episcopo renuncia- 
tario facienda. 

« De consentanei officii collatione »: est concessio prorsus inutilis 
si agitur de Episcopo « minus apto » ob permanentem valitudinis de- 
fectum vel ob provectam aetatem, et distinctio inter unum et alterum 
casum est res difficilis et difficultatibus obnoxia. 


1 Cf. p. 645. 

2 Cf. p. 645. 

« De honoribus et privilegiis dimissi muneris servandis »: quaenam 
erunt? Can. 349 § 2, 3° recensetur, v. g. privilegium « Elevandi in om- 
nibus ecclesiis suae dioecesis thronum cum baldachino ». 

Facultas denique « in loco quem maluerint commorandi » unicuique 
homini libero pertinere censerem. 

Ideoque salubrius de his silendum esset. 

Card. Spellman: Commissio de Episcopis et de Dioeceseon Re- 
gimine, Ecclesiae lege stabili et suprema de salute animarum ducta, de 
quaestione sat difficili circa ministerium pastorale Ordinarii loci satagens, 
hoc schema cum fortitudine laudanda confecit. Solutiones ex ampla et 
diuturna Ecclesiae experientia difficultatum consuetarum officio episco- 
pali residentiali adnexarum depromptas pro posse enodavit in unum 
dumtaxat finem, nempe ut bono publico quam privato prospiciant. 

Nemo est qui dubitat quin solutiones generales difficultatum par- 
ticularium iure generali fere semper providendae sint, saepeque saepius 
quadam lege generali difficultates bene amoveantur. Ad solutionem huius- 
modi petendam, autem, semper cum cautela procedendum est ne iure 
novo generali aliae novae et aeque perplexae difficultates creentur! 

Cum praestantibus Membris Commissionis de Episcopis et de Dioe- 
ceseon Regimine sentimus opportunum videri, claritatis et uniformitatis 
causa, ut, distinctione Codicis luris Canonici, scilicet inter « sedi da- 
tum » et « personae datum » abrogata, Coadiutor vel Auxiliaris Epi- 
scopo detur, ille cum iure successionis, hic sine isto iure. 

Consentiendum est, etiam, proposito Commissionis ut quaedam fa- 
cultates Coadiutoris ipso iure definiendae et conferendae sint. Faculta- 
tes secundum schema a iure concedendae ipsae videntur quae rationi 
Coadiutoris dandi consulant. Quod istae a iure concedantur, nulla facta 
Episcopo coadiuto facultate sibi aliquid reservandi, bene obstabit diffi- 
cultati non incognitae Episcopi qui tot facultates sibi vel Vicario gene- 
rali praedilecto reservabat ut ipsa ratio Coadiutoris Episcopo habendi 
e medio sublata fuisset. 

Commissionis propositis circa officium Episcopi Auxiliaris, autem, 
deque facultatibus ei a iure concedendis necessario dissentiendum est. 
En casus admonitionis antea prolatae ut cum cautela ad petendam diffi- 
cultatum solutionem generalem procedendum sit, ne aliae novae et aeque 
perplexae creentur! Primo aspectu videtur omnino opportunum et di- 
gnitati Episcopali congruens ut Auxiliaris obtineat ipso iure potestatem 
et facultates vicarii generalis. Officium Episcopi non coadiuti etiam vi- 
detur consuli, quia munus Auxiliaris exercendum est sub omnimoda 



DISCEPTATIO - DE EPISCOPORUM COADIUTORIBUS ET AUXILIARIBUS 655 


dependentia ab Episcopo residentiali nihilque magni momenti agere 
debet nisi eo consulto et probante. 

Casus non est omnino fictus nec rarus, autem, in quo Episcopo resi- 
dentiali propter multitudinem fidelium dioecesis non utiliter dividendae 
datur Auxiliaris praesertim ad necessarium adiutorium in sacramento 
Confirmationis administrando. Ad hoc adiutorium valde laboriosum se- 
ligitur, ut Auxiliaris, sacerdos sat iuvenis consecrandus. Episcopo iam 
diu adest Vicarius generalis, quadam ratione non-episcopabilis, non 
provectior annis sed maturior, qui propter diuturnam experientiam et 
dioecesis rerum adiunctorum cognitionem amplam necnon iuris cano- 
nici peritiam probatam et sacerdotum reverentiam, laborem administra- 
tivum cotidianum in Curia episcopali valde utilem peragit. Si omnes fa- 
cultates vicarii generalis novo Auxiliari, aliquo sensu adhuc non plene 
probato, immediate conceduntur, non semper cum felici exitu fiet haec 
quasi-divisio unitatis regiminis ab omnibus, ipsa Commissione non ex- 
clusa, ita desideratae. 

In dioecesi grandiore, e. g., civitatis permagnae, Episcopo aliquo- 
ties dantur plures Auxiliares; et evenire potest ut tantum post aliquot 
annos ipse certior factus sit cuinam prae aliis facultates ampliores cum 
fructu et unitate regiminis delegandae sint. 

Non placet, ergo, hoc schematis propositum de potestate vicarii ge- 
neralis Auxiliari semper ipso iure et immediate a die possessionis cano- 
nicae concedenda, non obstante quod schema omnino silet de facultate 
Episcopi sibi aliquid reservandi, ideoque eam non abrogat. Melius esset 
relinquere iudicio Ordinarii loci quando et quaenam facultates Auxiliari 
suo concedendae sint. Praescriptum paragraphi tertiae canonis 351 Co- 
dicis luris Canonici, de Episcopo non denegando Coadiutori dato per- 
sonae seu Auxiliari quae potest et vult exercere, a schemate repetitum, 
omnes boni nominis Episcopos residentiales in hac materia dirigere 
sufficiat! 

Neque placet schematis propositum ut, sede vacante, Auxiliaris fiat 
ipso iure dioecesis Administrator Apostolicus; vel si plures sint Auxi- 
liares, ille qui antiquior sit ratione muneris Auxiliaris in dioecesi. Ratio 
Administratoris Apostolici pro omnibus casibus sedis cum Auxiliari va- 
cantis omnino non apparet. Et quisnam est qui nesciat quosdam casus, 
in quibus Auxiliaris antiquior ratione muneris, minus duorum vel om- 
nium aptus vel vix aptus sit ad regimen dioecesis, sede vacante? Si 
revera sub coelo esset ratio tam fortis, quam nos haud scire confiteremur, 
iuris vigentis de sede vacante ita radicitus mutandi ut aliquis ipso iure 
Administrator Apostolicus fieri deberet, nonne eadem ratio substantia- 
liter adesset pro omnibus dioecesibus etiam illis sine Auxiliari. Nonne 

possumus confidere ut Capitulum Cathedrale vel coetus consultorum dioe- 
cesanorum Auxiliarem, si quis sit, aptum quam Vicarium Capitularem 
ordinario eligant. Lex de extraordinariis non curat. 

Propositum, demum, quod Episcopus residentialis sui muneris renun- 
tiationem omnino fecisse censetur cum septuagesimum quintum aetatis 
suae annum iam expleverit, minime placet. Num aetas nuda accipienda est 
ut signum automatum cessationis muneris divinae institutionis, experien- 
tia valde pretiosa cum fidelium optima aestimatione, absentia valetudinis 
defectus, immo possessione virium et corporis et mentis fortium, prorsus 
posthabitis? Si obiicitur quod schema etiam proponit futurum esse Sum- 
mi Pontificis in omnibus casibus decernere, peculiaribus personarum cir- 
cumstantiis attentis, utrum renuntiatio accipienda aut neganda sit, adhuc 
a fortiori quaerendum est de necessitate, immo de idoneitate renuntia- 
tionis automatae. Nonne Sancta Sedes semper poterit renuntiationem 
utilem obtinere etiam Episcopi aetatis minoris? 

Card. Frxngs: Assentio quoad differentiam inter Coadiutorem et 
Auxiliarem, et etiam quoad munus Coadiu toris, sed manet difficultas quid 
de locis, in quibus Episcopus dignitate cardinalitia pollere solet ideoque 
Sancta Sedes Coadiutorem cum iure succedendi dare non solet. 

Non placet quod proponitur de Episcopis Auxiliaribus, qui ipso iure 
et munere suo vicarii generales fiant propter unitatem et libertatem regi- 
minis Ecclesiae. 

1. Secundum doctrinam praeclarissimi Episcopi et Martyris Ignatii 
Antiocheni unus est Episcopus Ecclesiae particularis. Secundum propo- 
situm hic episcopatus monarchicus emollitur in directione ad regimen 
collegiale dioeceseos. Nec consentaneum videtur dioecesim partire inter 
Episcopos Auxiliares in portiones locales, quia omnes fideles dioeceseos 
volunt videre Episcopum residentialem, qui pater est omnium fidelium 
suorum. Melius videtur, ut Episcopus residens cum Auxiliaribus suis 
alternatim visitet varias partes dioeceseos et ipsos consulat in causis 
maioribus, v. g. in nominatione parochorum. Deputatio Auxiliarium ad 
officia distincta pro tota dioecesi placet. 

2. Quoad libertatem regiminis Episcopus secundum canones potest 
vicarium generalem constituere et removere ad nutum suum, Vicarium 
generalem vero, qui est Episcopus Auxiliaris, non potest removere, quia 
ex munere suo erit vicarius generalis. Nec est omnino liber in eius nomi- 
natione, quia Sanctae Sedi proponit ternam pro nominatione Auxiliaris. 
Successor vero invenit hos Episcopos Auxiliares, qui sunt et manent vica- 
rii generales, in quorum nominationem nullum habuit influxum. Ergo un- 



DISCEPTATIO - DE EPISCOPORUM COADIUTORIBUS ET AUXILIARIBUS 65 ? 


dequaque est ligatus in libero regimine dioeceseos. Quae dicuntur de 
Auxiliaribus non placent. 

Quae dicuntur de cessatione Episcoporum a munere molliter quidem 
dicta sunt et cum magno respectu erga Episcopos, qui nunc sunt et prae- 
sertim qui nunc veteres sunt. Sed manet difficultas fundamentalis. In Epi- 
stula Sancti Clementis Papae ad Corinthios graviter reprehenduntur ii, 
qui presbyteros-episcopos, qui erant Corinthi, deposuerant. S. Clemens 
magna auctoritate inculcat munus episcoporum non posse aequiparari 
cum muneribus saecularibus, quae secundum voluntatem membrorum 
horum coetuum dantur et demuntur, sed esse iuris divini. Quapropter 
postulat, ut presbyteri-episcopi restituantur in sedes suas et isti novatores 
graviter puniantur. Qua de causa non videtur esse sine periculo, si tan- 
gatur in decreto universali inamovibilitas Episcoporum. 

Insuper nihil dicitur de cessatione Episcoporum Auxiliarium, de 
Patriarchis, de Cardinalibus, qui praesunt summis officiis in curia Roma- 
na. De cetero Sancta Sedes iam nunc in casibus particularibus habet me- 
dia dandi Coadiutorem Episcopis etiam dignitate cardinalitia insignitis 
vel eos deponendi. Quibus rationibus schema non placet. 

Card. Ruffini: Pag. 5, 3 lin. 9 s.: Coadiutor cum iure successionis 
ne concedatur nisi in casibus extraordinariis, immo nunquam — si pos- 
sibile est — concedatur. Etenim cum ipse sit in dioecesi tamquam pro- 
xime futurus episcopus eiusdem dioeceseos, alterutrum effectum, tristissi- 
mum quidem, fere semper consequitur: aut substituit quasi omnino Epi- 
scopum Ordinarium, hunc offendendo, aut auctoritatem suam paulatim 
amittit quia clerus dioecesanus ad veterem Episcopum contra ipsum fa- 
cile recurrit. Puto proinde esse remedium peius renuntiatione. 

Pag. 5, lin. 16 ss. : Facultates quae coadiutori conceduntur mihi vi- 
dentur iustum rectumque limitem transgredi et Episcopum adiutum, qui 
omni veneratione dignus esse potest, offendere vel saltem neglegere. 

Pag. 5, lin. 3 s.: « ... ut unitas regiminis, quantum fieri possit, sarta 
tecta habeatur ». Non quantum fieri possit, sed semper stricte servanda 
est, quia Episcopatus est essentialiter monarchicus. Si id non habetur 
constanter prae oculis, duo interdum constituuntur Episcopi cum pote- 
state plena in una dioecesi, sicut aliquando — proh dolor! — evenit. 

Pag. 6 4 ad 6 § 1: Auxiliarem obtinere ipso iure potestatem et faculta- 
tes vicarii generalis, neque bonum neque utile est, nisi Auxiliaris seliga- 


3 Cf. p. 644. 

4 Cf. p. 645. 

tur ab Episcopo ipso, et in facultate eius sit, quando velit, Auxiliarem 
officio Vicarii Generalis privare (cf. can. 366 § 2 C.I.C.). 

Pag. 7 0 ad 1) et 2): Quae hic proponuntur non placent. 

Pag. 7, lin. 22 ss.r Aetatem definire pro munere episcopali, absonum 
est omnino; secus — - ne aliud dicam — hanc normam multi extendi 
vellent — et quidem eadem ratione — ad Praefectos, Adsessores, Seere- 
tarios SS. Congregationum Romanarum et ad ipsum Summum Pontificem, 
fel. regn., quem Deus sospitem diutissime servet in bonum Ecclesiae 
universae! ; ' v / ? ' • • ' 

Card. Siri: In hoc schemate quaedam apparent inconvenientia, quae 
non sunt directe contra rationem theologicam, sed possunt evadere pau- 
latim contra rationem theologicam . 

Dicuntur tit. I n. 2 Coadiutores Episcoporum dari semper cum 
i ure successionis. Non apparet ratio cur minuatur libertas Apostolicae 
Sedis de hac re disponendi. Hucusque Coadiutores Episcoporum dantur 
alii c. i. s., alii sine iure successionis. Certo hic ergo minuitur libertas 
in Auctoritate quae hisce quaestionibus praesidet. 

Dum e contra libertas maxima requiritur ut melius provideatur bo- 
no animarum secundum varietatem circumstantiarum. 

Nulla apparet ratio immutandi ius hucusque et praxis vigentia. 

Neminem fugit quaestionem Coadiutorum Episcoporum esse ma- 
xime delicatam et ideo esse inconveniens in ea imminuere facultatem 
se aptandi circumstantiis plane diversis. 1 ” ' ■ 7:-y 1 

Dicitur titulo I numero 6 « Auxiliares Episcoporum obtinere ipso 
iure potestatem et facultatem Vicarii Generalis ». 

Hac dispositione statuitur aliquid contra dispositum canonis 366, 
par. 2 et non bene congruit cum theologico conceptu episcopatus. Ibi 
enim dicitur Vicarius Generalis libere designari ab Episcopo (et ex hac 
parte res possent quodammodo tantum conciliari), et posse ad nutum 
eiusdem Episcopi removeri (quod certe non conciliatur). 

Episcopus nullam de facto habet necessariam libertatem si non potest 
eligere suos' collaboratores modo omnino libero et eos pariter mutare li- 
bere si res hoc ferat. 

Mutare ius circa hanc quaestionem censeo esse valde periculosum. 
Etenim presbyterum potest facilius removere Episcopus quam alium 
sibi in episcopatu confratrem. Ne obliviscatur etiam episcopos esse mo- 
rituros; successor invenit Auxiliarem quam non designavit, quem for- 


5 Cf. p. 645. 

tasse — iustis rationibus fortasse — non vult. Eundem digerere debet 
ut Vicarium. 

Titulo secundo, canonibus 1 et 2 practice statuitur pro Episcopis 
renuntiationem anno septuagesimo quinto. 

Hoc mutat nimis et quidem non necessario disciplinam Ecclesiae. 
Certe si abeunt qui facti sunt aetate minus apti, bonum est; sed quaero 
utrum malum quod induceretur in omnibus episcopis cum scirent se 
esse dimittendos, sit fortassis maius. (Timeo equidem revera esse for- 
tasse maius). Episcopus est pater, bene agit si remanet pater, sed si scit 
se esse certo extra suam domum abiiciendum iudicabit se esse tantum 
functi unarium. . .... * 

Ad summum posset fieri exhortatio ut quisque consideret tempestive 
coram Deo suas possibilitates et impetret adiumenta necessaria, vel rem 
remittat Sanctae Sedi. Senes quandoque, et sub aliquo respectu, sunt 
onus, sed semper habiti sunt uti decus sapientiae in Ecclesia. 

Hisce omnibus praelibatis, hoc schema simpliciter non placet. 

Card. Leger: Quoad Episcoporum Coadiuiores et Auxiliares : In 
articulo 3 § 3 desiderarem provisionem specialem pro dioecesibus ubi 
non habetur Capitulum. 

Non mihi videtur opportuna propositio in articulo 6 facta ut ipso 
iure Auxiliaris obtineat potestatem et facultates vicarii generalis. Non- 
nunquam enim inveniuntur casus ubi, ob aetatem provectam, ob aliquem 
defectum vel alias rationes , melius est quod Auxiliaris non sit aut non 
amplius sit vicarius generalis. Et tunc valde onerosum esset petere a 
Sancta Sede exceptionem a iure communi. Opportunius mihi apparet ro- 
gare, Episcopum residentialem ut, nisi aliter iudicet in sua conscientia, 
potestatem et facultates vicarii generalis concedat Auxiliaribus suis. 

Si tamen articulus 6 remanere debet sicuti est, saltem habeantur 
pro Auxiliariis provisiones similes illis in praesenti schemate datis pro 
cessatione muneris Episcoporum residentialium. 

Articulus 8 novam legislationem proponit pro vacatione sedis. Pro- 
positio ibi facta non mihi videtur opportuna. Sunt enim casus ubi, ob 
easdem rationes ac supra allatas, maxime ob aetatem, non desiderandum 
est ut ipso iure antiquior Auxiliaris fiat Administrator Apostolicus. 
Etiamsi haec nominatio temporaria est, timeo quin hoc modus designandi 
Administratorem, in damnum dioecesis vertat. Prudentior, mihi videtur, 
esset designatio facta a Sancta Sede, secundum propositionem a Capi- 
tulo datam. 

Card. Godfrey: Pagina sexta, fa numero sexto: « Auxiliaris obtinet 
ipso iure potestatem et facultates vicarii generalis ». 

Hoc non videtur sapienter dictum quia limitat electionem nominum 
praesentandorum Sanctae Sedi pro officio Auxiliaris. Nonne qui bonus 
possit esse Auxiliaris optimus, non sit idoneus ad Vicarii Generalis facul- 
tates habendas? Noto quod videretur prudens relinquere Episcopo elec- 
tionem Vicarii Generalis uti in Codice luris Canonici. 

In pagina quarta , 7 de divisione et dismembratione dioeceseos. Non 
est quaestio solum de extensione territorii, sed etiam de paroeciis ubi 
sacerdotes aetatis provectioris possint operam exercere in parvis paroe- 
ciis ruralibus. Si dioeceses post divisionem reducantur ad regiones indu- 
striales, Episcopus habebit graves difficultates media providendi ad su- 
stentationem pro parochis vel aliis sacerdotibus, qui ratione aetatis vel 
infirmitatis non sint capaces operam pastoralem exercendi in magnis 
paroeciis urbanis. 

Deinde, item in pagina septima , 8 numero primo et secundo: nimis 
largae mihi videntur concessiones propositae. Sub numero secundo Au- 
xiliaris fit ipso iure Administrator Apostolicus. Uti iam dixi, bonus Au- 
xiliaris non est necessario bonus Administrator Apostolicus. Standum 
Codici luris Canonici. Eligatur Vicarius Capitularis. 

Item pagina septima. « De Episcoporum cessatione a munere pa- 
storali ». Supponitur quod valetudinis defectus de quo agitur in linea 
undecima sit revera permanens iudicio medicorum peritorum. 

In paragrapho sequenti ubi agitur de septuagesimo aetatis anno vi- 
detur ut melius omittantur verba « Hanc vero renuntiationem etc. ». 
Relinquatur Summo Pontifici decisio de cessatione Episcoporum a mu- 
nere pastorali uti optime dicitur in edem loco linea vigesima quinta et 
sequentibus. Nihil dicatur in Concilio de determinatione aetatis Epi- 
scopi pro cessatione. 

Card. Dopfner: Schema propositum auxilium afferre conatur diffi- 
cultatibus pluribus, quibus in magnis dioecesibus exercitium muneris 
pastoralis Episcopi promptum ac fructuosum saepius impeditur. Quae 
difficultates omnino agnoscendae sunt et laudanda est prorsus intentio 
iisdem melius providendi. 

Innovationes tamen, quales hic commendantur, legislationem hucus- 
que vigentem notabiliter immutant et aliquando tangunt ipsam iuris- 


G Cf. p. 645. 

7 Cf. pp. 643-644. 

8 Cf. p. 645. 

dictionis episcopalis naturam. Timeo ne incommoda gignantur haud 
innocua, quorum denuntiare hic volo solummodo principaliora quaedam: 

Propter indolem muneris Episcopi, qui vices gerit et figuram prae- 
bet unici Summi Pastoris Christi in dioecesi sibi commissa, omnino re- 
tinenda et servanda est unitas regiminis. Normae tamen hic proposi- 
tae hanc unitatem valde restringere et minus perspectibilem reddere 
videntur. Adduco rationes: 

a) Cum Coadiutores et Auxiliares potestatem suam directe a Sum- 
mo Pontifice accipiant nec tamen ab Episcopo adiuvato (I, 1), perit ratio 
vicarietatis et relationis immediatae ad episcopum residentialem, qui 
est unice caput dioecesis sensu pleno dicendus. (E contra haec ratio 
servatur in instituto Vicarii Generalis, sicut hucusque habetur). 

b ) Auxiliares amplificatis iuribus Vicarii Generalis praediti erunt 
nec datur Episcopo adiuto facultas sibi aliquid reservandi (I, 6, § 1); 
immo independenter ab eodem facultates eorum amplius extendi pote- 
runt a Sede Apostolica (§2). Haec independentia Auxiliarium potestatem 
propriam et ordinariam ipsius Episcopi residentialis graviter coarctare 
videtur nec aufertur periculum scissionis regiminis per illam consulta- 
tionem, de qua in n. 8, et sic disiunctioni potestatis vere ansa praebetur. 

c ) Perduratio potestatis Auxiliaris sede vacante, et insuper etiam 
post possessionem ab Episcopo succedente captam, potestatem huius 
ipsius minuere facile censebitur. 

d ) Magna pericula pro unitate regiminis creare poterit praesentia 
plurium Episcoporum facultates Vicarii Generalis habentium in una 
eademque dioecesi, praesertim cum expressis verbis statuatur, quod hi 
omnes, etsi ad distinctas dioecesis portiones deputati vel distinctis offi- 
ciis dioecesanis praefecti, habeant iurisdictionem suam in solidum. His 
normis omnino derelinquitur principium hucusque vigens, quod gene- 
rarim sit unicus facultatem habens Vicarii Generalis (saltem pro una- 
quaque individua portione dioecesis). 

Ulterius deliberandum esse videtur, utrum distinctio hucusque vi- 
gens inter « sedi datum » et « personae datum » revera ex toto abolenda 
sit, cum ex parte rei etiam in futuro duplex ratio, cur alicubi nominetur 
Auxiliaris, possibilis sit, ratio nempe sive ex persona Episcopi qui adiu- 
vetur (cf. II 1 cum 3) sive ex adiunctis dioecesis (15 § 1) petenda. 

Non videtur necessario introducenda restrictio iuris capituli eli- 
gendi Vicarium Capitularem, quae habebitur ipso iure in his dioecesibus, 
in quibus adest Auxiliaris, qui sede vacante automatice fit Administrator 
Apostolicus. 

Quae dicuntur de renuntiatione petenda aetatis causa, aliquantulum 
duriora esse videntur. Nam. est differentia magna et piae menti fidelium 

plene cognita inter rationem muneris ex. gr. officialis statalis et Episcopi; 
ille plus minusve est functionarius administrationis, hic pastor et pater 
spiritualis gregis. Unde regimini dioecesano magis applicanda sunt leges 
et mores in bona familia adhibitae. Certo certius magis praecise quam 
hucusque declaranda est mens Ecclesiae, secundum quam pastores nimia 
aetate impediti muneri renuntient vel saltem institutionem Coadiutoris 
(vel Auxiliaris) expetant; abstineatur tamen a designatione aetatis fixae 
et statuenda renuntiatione quasi ipso iure habita. 

His omnibus perpensis, Schema propositum non esse admittendum 
duco. Difficultatibus iuris vigentis certe succurri debet, ad dioeceses ni- 
mis magnas quod attinet, imprimis per earundem divisionem vel dismem- 
brationem; in genere autem normae mitiores sufficere poterunt. Non 
intendo negare iura Episcopi Auxiliaris adhuc esse nimis incerta et 
accuratius debere describi, immo desidero ut eadem amplificentur et 
modo quodam firmo ei conferantur; non tamen propterea detrimentum 
pati debet auctoritas ipsius Episcopi residentialis. 


4) SUFFRAGIA SODALIUM 

Card. Tis serant: Non placet. . 

Card. Micara: Placet iuxta modum. 

Quaestiones heic valde graves tanguntur directe eos respicientes 
« quos Spiritus Sanctus posuit regere Ecclesiam Dei ». 

In primis, relate ad munus Coadiutoris Episcopi (de quo in n. I, 
pp. 5-7 1 ) valde congruum videtur ut inter Coadiutum Episcopum et 
Coadiutorem tales instituantur relationes quae mutuam concordiam et 
charitatem alant et foveant. 

Ad n. 3 § 1, pag. 5 2 quod attinet, verum esse fateor nonnumquam 
Episcopos coadiutos Coadiutoribus suis insufficientes facultates com- 
mittere. 

Primam ergo partem propositionis de qua in loco citato, ad munus 
Coadiutoris tuendum, admittendam esse censeo, omissis tamen postre- 
mis verbis (lineis 16-18): « haud exceptis etc. ». 

Etenim hae clausolae seu limitationes, ex canone 368 § 1, intra con- 
venientes fines retinent potestatem Vicarii Generalis, ne ipse, vi officii, 
eadem possit ac Episcopus iure ordinario. Iamvero, in schemate decreti 
Coadiutor constituitur tamquam Vicarius Generalis sine supra dictis 


1 Cf. pp. 644-645. 

2 Cf. p. 644. 

limitationibus: quod valet Episcopo Coadiutorem, pari praeditum po- 
testate, sociare, 

Addendum denique est Coadiutorem, « in casibus particularibus », 
frui etiam posse, ex tenore decreti, amplioribus facultatibus. 

Relate ad Episcoporum cessationem a munere, nova omnino indu- 
citur disciplina, si non vetita a theologicis rationibus, ut decretum no- 
tare curat (pag. 4, 3 linn. 16-17), certo discordans a moribus Ecclesiae in- 
de ab aevo apostolico vigentibus. Animadvertere iuvat per plura saecula 
inter Episcopum et Ecclesiam suam agnitum esse indissolubile vinculum 
veluti spiritualis coniugii, adeo ut ne translationes quidem ad aliam se- 
dem permitterentur, quia — ait Romana Synodus circa finem saeculi iv 
celebrata — « qui de ecclesia ad ecclesiam transeunt iussi sunt haberi 
quasi, relicta uxore, ad aliam accesserint » (H. Th. Bruns, Canones Apo- 
stolorum et Conciliorum veterum saeculorum, II, 280). 

In comperto est disciplinam huiusmodi oaulatim esse mutatam; 
mens tamen et conceptus remansit Episcopum esse, tamquam Ecclesiae 
suae sponsum: quod minus expedire suadet de Episcopis decernere 
quasi sint civiles administri (vulgo « funzionari »). 

Ad obviandum difficultatibus non novis a provecta Episcoporum 
aetate promanantibus, Ecclesia consuluit ope praesertim Auxiliaris seu 
Coadiu toris Episcopi. Hoc vero iuridicum institutum potest utique fir- 
mius et efficacius reddi . 

Ceterum, si quando necessitas id suadeat, Apostolica Sedes invitare 
potest ad renuntiationem ineptum Episcopum, memorem se in die con- 
secrationis Romano Pontifici promisisse « fidem, subiectionem, obedien- 
tiam, secundum canonicam auctoritatem, per omnia exhibere » (ex Pon- 
tificali Romano). 

Card. Pizzardo: Non placet iuxta animadversiones Em.morum Pa- 
trum. Res practice gravis, sed difficultates forte obvenientes sunt secun- 
dum traditionem et experientiam resolvendae. 

Card. Aloisi Masella: Non placet, iuxta ea quae exposita fue- 
runt ab Em.mis Cardd. Ferretto, Ruffini, Spellman. 

Card. Ferretto: Non placet, iuxta ea quae dixi. 4 

Card. LienarT: Placet iuxta modum: Placet, quia ad animarum 
salutem sicut ad legem supremam ordinatur. Iuxta modum, quia de 


3 Cf. p. 644. 

4 Cf. pp. 652-654. 

animadversionibus ab Em.mis Cardinalibus factis ratio habenda est ad 
Episcopi Residentialis auctoritatem et paternitatem melius servandas. 

Card. Tappouni: Quoad articulum secundum: de Episcoporum 
cessatione a munere episcopali, respondendum mihi videtur: Non placet. 

Ratio vero in hoc est: Episcopatus notas praebet vocationis super- 
naturalis, ideoque non debet considerari instar alicuius simplicis officii, 
aut cuiuslibet alius vitae curriculi. 

Potest enim quis capax esse dioecesim aliquam regendi aetate pro- 
vectus, aut revera ineptus aetate iunior. 

Addi posset ratio paternitatis in regimine et munere Episcoporum, 
quae semper prae oculis habenda est, ut elementum constitutivum apo- 
stolatus Episcoporum. In communi vero existimatione, munus et offi- 
cium patris non censetur finem habere progrediente patris aetate. 

Summus Pontifex iudex esse debet in acceptatione aut in postula- 
tione — si necessitas boni animarum aut Ecclesiae id exigit — Episcopi 
abdicationis. 

Card. Copello: Non placet. 

Card. Agagianian: Placet iuxta modtim: schema omnino emen- 
detur ratione habita animadversionum ab Em.mis Patribus sapienter 
factarum, ita tamen ut serventur sarcta tectaque unitas regiminis, li- 
bertas Episcopi residentialis, eiusdem Successoris, sensus Paternitatis 
qui proprius est Pastoribus quos Spiritus Sanctus posuit regere Eccle- 
siam Dei. 

Card. Spellman: Propter rationes prius traditas 5 contra mutatio- 
nes propositas in iure vigente de officio facultatibusque Episcopi Auxi- 
liaris, necnon de sede episcopali vacante; pro schemate de Episcoporum 
Coadiutoribus et Auxiliaribus deque Episcoporum cessatione a munere 
pastorali fertur suffragium: Non placet. 

Card. Frings: Non placet . 6 

Card. Ruffini: Possum dicere « non placet », « placet iuxta mo- 
dum » si bene corrigatur . 7 


5 Cf. pp. 654-656. 

6 Cf. pp. 656-657. 

7 Ex taeniola magnetica. Cf. pp. 657-658. 

Card. Valeri: Placet iuxta modum: seu attendatur ad observatio- 
nes a pluribus Eminentissimis factas, ne unitas regiminis in Dioecesi 
detrimentum patiatur. 

Etiam dispositio de qua agitur in Capite II n. 2 non videtur pro- 
banda, scilicet de renuntiatione ad annum 75 facienda a proprio officio 
episcopali. Alio modo inconvenientibus ab aetate provenientibus provi- 
deri poterit a S. Sede sicut iam fit. 

Card. Ciriaci: Placet iuxta modum: idest iuxta observationes fac- 
tas ab Em.mis Cardinalibus Frings et Siri. 

Card. Siri: Non placet. Est adnexum folium. 8 

Card. Quiroga y Palacios: Placet iuxta modum: hoc est: extol- 
latur dignitas muneris Episcopi Auxiliaris, sed hoc fiat absque detri- 
mento unitatis regiminis. In ceteris attendantur observationes Eminen- 
tissimorum Patrum. 

Card. Leger: Non placet: 9 sed cum schema tractet de quaestionibus 
maximi momenti, i, e. de regimine animarum et de potestate episcopo- 
rum, omnia ad Sanctitatem Suam ipsam deferantur, quia ipse Romanus 
Pontifex est episcopus episcoporum. 

Card. Gracias: Non placet. 

Card. Montini: Non placet ob ea quae ab Em.mis Cardinalibus 
dicta sunt. Institutum iuridicum Episcopi Coadiutoris non videtur re- 
gimini ecclesiastico consentaneum, nisi forte ac raro in casibus specia- 
libus: duo enim regimina instaurat in dioecesi; commendatio de diar- 
chia vitanda non sufficit; divisio enim animorum saepe saepius nec ab 
Episcopo nec a Coadiutore oritur, sed a Clero et a fidelibus; nam sunt 
nonnulli Sacerdotes vel laici, quos Coadiutor corrigere debet, qui statim 
et acerrime saepe fautores Episcopi — nulla vera capacitate, ut in hypo- 
thesi supponit nominatio Coadiutoris, gubernationis pollentis, ac pro 
eiusdem honore decertant. — Quapropter melius videtur remedium re- 
nuntiatio Episcopi senectute confecti vel infirmitate correpti. Placet ergo 
caput secundum de Episcoporum cessatione a munere pastorali (non 
vero placet determinatio aetatis de cessatione eiusdem muneris). 

Ne statutum quidem placet circa auctoritatem Episcopo Auxiliari 
ipso iure conferendam Vicarii Generalis, eo vel magis si plures extant 


8 Cf. pp. 658-659. 

9 Cf. p. 659. 

Auxiliares; auctoritas Episcopi prorsus infirmatur, et unitas regiminis 
laeditur; mysterium quoque unitatis ecclesiastici regiminis obfuscatur. 

Card. Giobbe: Placet iuxta modum: Adhaereo fere omnibus ani- 
madversionibus Em. mi Cardinalis Ferretto et aliorum Eminentissimo- 
rum Patrum, praesertim inopportunum duco quod Episcopus Auxiliaris 
sit Vicarius Generalis ex munere, et non ex nominatione ex parte Epi- 
scopi; non placet quod senior Auxiliaris sit, sede vacante, ipso faCto 
Administrator Apostolicus; circa cessationem muneris Episcopi residen- 
tialis ob limitationem aetatis non placet; relinquatur prudentiae et aucto- 
ritati supremae Summi Pontificis. Habeatur unice distinctio inter Coadiu- 
torem cum successione et Episcopum Auxiliarem. Relinquatur existen- 
tia Coadiutoris Sedi dati nunc in iure contenta. 

Card. Cento: Non placet, iuxta quae Em.mi Cardinales exposue- 
runt. Duo tamen dicam: Primo: Concedere aliqua iura Auxiliaribus op- 
portunum esset, ne, uti aliquando evenit, pro nihilo practice habeantur. 
Secundo: Exhortatio quaedam Episcopis, Patriarchis ac Cardinalibus, 
grave munus exercentes, qui provectiorem aetatem attigerint, ut renun- 
tiationem Romano Pontifici offerant, opportuna esse posset. 

Card. Cicognani: Non placet. 

Substantialiter in voto Em. morum Cardinalium Ferretto, . Frings, 
Spellman, Ruffini, Siri, Leger, Godfrey. 

Innovationes adductae interdum videntur audaces et noxiae prin- 
cipio unitatis regiminis dioecesani, quod resultat neglectum et oblite- 
ratum. 

Non placet quoad facultates quae tribuuntur Coadiutori, vi officii. 
Si Coadiutor datus fuerit Episcopo prorsus inhabili, hae facultates sunt 
insufficientes; si, vero, Episcopo habili, sunt nimiae. 

Non placet quod Auxiliares omnes, et per se, sint Vicarii Generales. 

Non placet determinatio aetatis pro renuntiatione Episcoporum, 
quasi Episcopus sit simplex officialis. Episcopus est pastor et pater; con- 
ceptus patris et pastoris attributus est muneri episcopali per saecula et 
ubique locorum, in Ecclesia universali. 

Nonnulla tamen perpendi adhuc possunt. Expedit, ex. gr., ut ali- 
quando Episcopus Auxiliaris sit Vicarius Generalis. Expedit etiam ut, 
sede vacante, si illic habeatur Episcopus Auxiliaris, ipse eligatur Admi- 
nistrator Apostolicus; at hoc non semper cedit in bonum. 

Card. Garibi y Rivera: Placet iuxta modum: ratione habita ani- 
madversionum factarum, praecipue in Gap. I, par. I cum dicitur « nulla 
facta Episcopo coadiuto facultate sibi aliquid reservandi » si addatur 

« munus suum exerceat sub omnimoda dependentia ab Episcopo residen- 
tiali » ut servetur unitas in Dioecesis regimine. 

Card. Godfrey: Non placet: iterum subiiciatur examini schema, 
habita ratione de animadversionibus a pluribus Em.mis Patribus factis. 
Alia in folio adnexo scripsi. 10 

Card. Confalonieri: Placet quoad intentum, attamen non placet 
prouti iacet; dicerem ergo placet iuxta modum. Optima a Patribus dicta 
sunt, notatu digna. Puto totam hanc materiam maturius esse perpenden- 
dam et Schema proinde ex toto refundendum. In particulari quoad ces- 
sationem a munere observo: rem momentosam esse neminem fallit, uti 
novit Consistoriale Dicasterium, quod tempus, vires et virtutes insu- 
mere debet, ut tandem aliquando obtineat quod bonum animarum exi- 
git; sed formula in Schemate adhibita minus felix apparet, inadaequata, 
piarum potius aurium offensiva. Surtt Praelati qui ante annum 75 ob 
varias rationes inefficaces evadunt; e contra sunt alii qui post 80 annum, 
uti prudentiores, ita et vivaciores et efficaciores permanent vel fiunt. 
Fortasse primum comma n. 2, cap. II, pag. 7,' 1 includi potest in praece- 
denti n. 1 ; comma alterum omnino omittatur. Quae regula pro Episcopis 
valere insuper debet, in analogis adiunctis, etiam pro Praelatis, etsi car- 
dinalitia dignitate suffultis; qui in Romana Curia extant et praesunt. 

Card. Richaud: Placet iuxta modum, in quantum placet quod a 
schemate enuntiatur de Coadiutpribus. et Auxiliaribus ratione tamen ha- 
bita observationum ab Em.mis Spellman, Frings, Ruffini, Siri, Leger, 
Dopfner factarum de necessitate servandi unitatem gubernii in dioecesi 
et libertatem Episcopi; sed in quantum absolute non placet de eo quod 
dictum est quoad episcoporum cessationem a munere pastorali in n. 2, 
pag. 7, lin. 22. " " ; 

Haec determinatio alicuius aetatis,: non solum est satis despectiva 
pro tam multis praelatis qui adhuc feliciter praestantia munera assu- 
munt, sed praesertim est plane arbitraria. Impossibile est definire nume- 
rice valetudinem ac vires morales alicuius hominis, secundum normam ge- 
neralem a priori praedictam. 

Istae lineae debent detrahi et etiam paragr. 5", pag. 6, 12 si aliunde con- 
silium generale est optimum, sed sine ulla determinatione numeriCa 
cuiusdam aetatis. 


10 Cf. p. 660. 

11 Cf. p. 645. 
Cf. p. 645. 

Card. Dopfner: Non placet. Cf. Adnotationes allatas. 1 " 1 Assentio 
dictis a Cardd. Ferretto, Spellman, Frings, Siri, Leger. 

Card. Meyer: Non placet. 

Card. Alfrink: Non placet, iuxta ea quae dixerunt diversi Em.mi 
Cardinales. Schema emendetur. Vide folium adnexum. 

De isto schemate unam tantum animadversionem addere liceat, non- 
dum factam, scii, ad pag. 3, 14 lineam 12 et 13 ubi legitur: « Episcopi ex 
divina institutione peculiaribus praeficiuntur ecclesiis tamquam Pasto- 
res ». 

Nobis omnibus clarum est redactores huius schematis hoc in loco 
loqui voluisse exclusive de Episcopis residentialibus — non de Episco- 
pis qua talibus. A. v. hoc in loco non datur nota specifica episcopatus, 
ac si esse pastorem alicuius ecclesiae particularis esset elementum neces- 
sarium episcopatus. Secus enim tertia pars Episcoporum Ecclesiae non 
esset Episcopus sensu vero ac completo. 

Nisi fallor enim ex tribus millibus Ecclesiae Episcoporum fere duo 
millia sunt Episcopi residentiales, mille autem non regunt ecclesiam par- 
ticularem. 

Si ergo notam quaerimus specificam episcopatus, haec inveniri nequit 
in eo quod Episcopus regat ecclesiam particularem. Haec nota alibi est 
inquirenda. 

Ne autem post Concilium lectores huius decreti concludant Episco- 
pos titulares esse Episcopos secundi ordinis, hoc in loco addatur vox 
« residentialis », ita ut legatur: « Episcopi residentiales enim etc. ». 

Card. Santos: Placet iuxta modum: attentis observationibus tam 
sapienter factis ab Em.mis Patribus, novae redactioni totum Schema de- 
mandetur, speciatim quoad l am partem. 

Card. Rugambwa: Placet iuxta ea quae dicta sunt ab Eminentis- 
simo Cardinali Spellman et Eminentissimo Cardinali Frings quoad li- 
bertatem Episcopi. 

Card. Ritter: Non placet. Ad n. 2 Tituli II: Ve Episcoporum ces- 
satione a munere pastorali, haec quae sequuntur animadvertenda vi- 
dentur: 

Quidquid praescribitur ad Episcoporum munus pastorale rite pro- 
movendum aequum et reapse opportunum in Domino erit. Merito ergo 


13 Cf. pp. 660-662. 

14 Cf. p. 643. 

rogantur Episcopi residentiales, Vicarii et Praefecti Apostolici, Abbates 
et Praelati nullius ut saepe recogitent secum de ratione Deo reddenda 
et certissime redditura de officio suscepto, ac proinde, ingravescente 
iam aetate, sua ipsi sponte renuntiationem a munere Summo Pontifici 
exhibeant. 

Quinimmo salutare et congruum est statuere iure communi, nisi in 
singulis casibus Sancta Sedes aliter providerit, ut Episcopi ceterique Prae- 
lati de quibus supra optatam renuntiationem omnino fecisse censeantur 
cum 75 um aetatis suae annum iam expleverint. Perpensis autem incom- 
modis quae exspectari debentur, statuendum videtur in ipso iure pro recto 
ordine servando ut: 

a) in tuto ponatur res oeconomica Episcopi vel Praelati officium 
renuntiantis, ne ullo damno oeconomico patiatur ob renuntiationem; 

b) in tuto ponatur dignitas Episcopi vel Praelati renuntiantis 
provisione facta in lege, ut huiusmodi venerabiles Episcopi vel Praelati, 
seposita quavis iurisdictione in fidelibus vel in territorio renuntiato, 
gaudeant tamen, gratia Sanctae Sedis, omnibus iuribus socialibus et pri- 
vilegiis personalibus, non exclusa praecedentia aetate iam adquisita, quae 
ab aliis Episcopis et Praelatis gaudentur. 

Quae dicta sunt salvo meliori Summi Pontificis et Oecumenici Con- 
cilii iudicio. 

Card. Da Costa Nunes: Non placet. 

Card. Landazuri Ricketts: Placet iuxta modum: id est: minime 
placet ut episcopi auxiliares ipso munere evadant Vicarii Generales, 
attentis rationibus ab Em.mis Patribus allatis. Item, non placet quod 
Episcopi coadiutores semper instituantur cum iure successionis. Tan- 
dem, in pag. 7, 15 n. 2, satis erit dicere « etiam ingravescente aetate... si id 
obstaculum sit ut munere suo rite exerceant rogantur ut suo officio sponte 
renuntient», quin expresse dicatur de aetate. 

Card. Cous s A: Praemitto: Schemata canonum aliorumque prae- 
scriptorum disciplinam Ecclesiae Orientalis respicientium opportune 
subicerentur Pontificiae Commissioni pro Ecclesiis Orientalibus, cuius 
sodales seu membra iudicium utiliter de iisdem ferrent. 

Pag. 5, 10 art. 3 § 2: « Ampliores... vel a Patriarcha » addendum : « vel 
ab archiepiscopo, audita Synodo permanenti » (cf. Motu Proprio Cleri 
sanctitati, can. 418 § 1, n. 2). 


15 Cf. p. 645. 

16 Cf. p. 644 

Pag. 6, 17 art. 6 § 2 et art. 9 pr.: eadem additio proponitur. N. 2: sede 
vacante...: addendum : « salvo praescripto can. 249 et can. 326 § 1, 
§ 2 Motu Proprio Cleri sanctitati de potestate Patriarchae et archiepi- 
scopi. 

Card. Suenens: Non placet. Non placet pag. 6 § 6; placent cetera 
et placent praesertim quae in pp. 7 et 8 18 habentur propter rationes in 
nota addendas. 

Episcopus ut servus : De statuendo limite aetatis : 

1. De crescente amplitudine muneris episcopalis. - Episcopus ma- 
gis ac magis nostris diebus non tantum pastoris gregis fidelium ac admi- 
nistratoris Curiae episcopalis sed insuper animatoris ac promotoris totius 
apostolatus clioecesani curam gerit, tum apud fideles tum apud infideles 
ad quos Evangelium Dei afferre tenetur. 

Ad haec munera in hodierno mundo debite adimplenda episcopus 
requisitis conditionibus physicis f tuatur oportet. Itaque respectu ad 
amplitudinem ac pondus ingravescentis muneris sui, oritur quaestio de 
limitanda aetate episcopi ratione ipsius curae suae pastoralis. 

2. De Concilio Oecumenico et de valore functioni episcopali ' tri- 
buendo. - Praeeminentia functionis episcopalis in Ecclesia, sub aucto- 
ritate Summi Pontificis, in Concilio Vaticano 11 elucere a multis sane 
expectatur et indubitanter sperari licet. 

Cum autem iurisdictio episcoporum continuo latius se extendat et 
consequenter onera sui muneris semper accrescant, aequum videtur ipsos 
episcopos de ponendo limite aetatis ea lege ut munera sua aptis condi- 
tionibus adimplere valeant, sua sponte votum proponere. Magnum exin- 
de considerationis augmentum pro ipso episcopali munere sperari licet. 

3. De Episcopo eiusque adiutoribus. - Quo libentius ipsi episcopi 
suo muneri limitem imponant eo facilius a suis adiutoribus qui ob pro- 
vectiorem aetatem aut valetudinis debilitatem munerum ad implendorum 
impares dignoscuntur, dimissionem a cura pastorali exquirere valebunt. 

, 4. De Episcopo et laicis. - In regimine civili, militari, universitario, 
diplomatico, etc., ratione boni communis aetati limites ponuntur. Quae 
normae a laicis aestimantur iustae et utiles, dum miratio et scandalum 
oritur ex eo quod similis norma in Ecclesia non habetur respectu supe- 
riorum munera exercentium quae ob caracterem spiritualem et pasto- 
ralem munera temporalia adhuc longe superant. Huiusmodi lex favorem 
laicorum sine dubio obtineret. 


17 Cf. p. 645. 

18 Cf. pp. 645-646. 



DISCEPTATIO -• DE EPISCOPORUM COADIUTORIBUS ET AUXILIARIBUS 671 


Conclusio : Vota de limitanda aetate : 

a) Plures adsunt rationes praeter iam enunciatas, ob quas conve- 
nienter Commissio proferret votum quo stabiliretur principium limita- 
tionis prohibitivae aetatis pro episcopis momentosum pastorale munus 
in Ecclesia exercentibus. ■ : 

b) Quoad limites aetatis videtur congruenter proponi ut episcopi 
invitentur ad dimittendum officium v. g. impleto septuagesimo aetatis 
anno, ea lege ut renunciatib obligatoria evadat septuagesimo quinto aeta- 
tis anno. De cetero ad normam progressus scientiarum medicalium et 
generalis in hac re evolutionis hae normae reexaminari poterunt. 

Ipso principio limitationis admisso, statuendum esset de modo ap- 
plicationis necnon de statu vitae episcopi emeriti. 

c) Tandem, casu quo Patres Concilii hac de re non consenserint, 
forsan votum posset emitti ut episcopi, qui post Concilium munus suum 
acceperint, huic normae adstringantur dum aliis eaedem normae tantum 
commendentur. 

Videtur quod haec ordinatio collegium episcopale certo certius con- 
decoraret simulae reverentiam ex parte fidelium necnon filialem cleri 
erga superiores oboedientiam maxime foveret. > 

Card. Di Jorio: Non placet, sive pro excessivis facultatibus con- 
cedendis Coadiutoribus et Auxiliaribus contra unitatem et bonum ordi- 
narii et regularis regiminis dioecesis; sive pro iis quae in capite secundo 
sunt proposita de limitatione aetatis et de supposita renunciatione. 

Card. Roberti : Schema non placet uti est, iuxta animadversiones 
factas ab Em.mis Ferretto, Spellman aliisque. Ideo schema iterum fun- 
ditus examinandum, vel a Concilio Oecumenico abstinendum a pluribus 
ex his rebus definiendis. 

Card. Jullien: Non placet, ei res remittatur ad iudicium Summi 
Pontificis, qui, si ei placeret, rem committet Commissioni de Codice 
apparando, quae utetur animadversionibus hodiernis, cum agatur de 
iurisdictione episcoporum moderanda. 

Sed inter alia, omnino non placet quod in numero altero (pagella 
septima , 19 a linea vigesima secunda ad quartam) edicitur de renuntiatione 
praesumenda post septuagesimum quintum annum expletum. Recolen- 
dum etenim inter Episcopos non solum Romanum Pontificem sed et sae- 
pius Praefectos seu Adsessores in Di casteriis Romanae Curiae et ceteros 
Patres Cardinales connumerari; neque obliviscendum Episcopos esse 


19 Cf. p. 645. 

praeprimis Patres et Pastores, haud vero ad instar laicorum magistra- 
tuum. Dedecet ideoque propositum in schemate, atque omnino singulis 
in casibus Sanctae Sedis res definienda. Tandem, sit venia verbo, non 
deest mira quaedam singularitas in numero quinto seu ultimo: legem 
condimus sat odiosam, at non pro nobis quidem, sed pro successoribus. 

Card. Heard: Non placet. 

Card. Bea: Non placet; non apparet quomodo unitas regiminis ser- 
vari si duo aut tres aut plures sunt « vicarii generales »; quantum ad 
renuntiationem in casibus minoris aptitudinis, ad summum Episcopo 
commendetur, ut renuntiet, si iam non cum fructu Ecclesiam regere 
possit. 

Card. Browne: Non placet sub forma praesenti , attentis gravibus 
considerationibus ab Em.mis Patribus adductis, unde problema indiget 
novo studio et schema emendetur. 

Card. Albareda: Perpensis validis rationibus ab Eminentissimis 
Patribus Cardinalibus Ferretto, Spellman, Frings, Ruffini, Siri et aliis 
allatis, respondeo: schema non placet. 

Beat. Gori: Non placet. 

Beat. Cheikho: Placet iuxta modum: iuxta observationes Em. morum 
Patrum. 

Exc. Felici: Placet iuxta modum: nempe iuxta votum Em.morum 
Cardd. Leger et Jullien: quae heic nova pronuntiantur, submittantur 
iudicio Summi Pontificis, qui est Episcoporum Episcopus: et multa ex 
his melius Codici amandabuntur. 

Exc. 0’Connor: Placet iuxta modum: Praesens schema de Episco- 
porum Coadiutoribus deque Episcoporum cessatione a munere pasto- 
rali, ut mihi videtur, bene demonstrat quaestiones magni momenti atque 
valde implicatas esse. 

Circa vias ad res dirimendas, sequentes animadversiones propo- 
nerem: 

1) Quod ad renuntiationem Episcopi attinet, quae imponenda esset 
propter Pastoris longevitatem; non satis aequitati et traditioni ecclesia- 
sticae conformis esse mihi videtur. Episcopus enim dioecesanus non 
est officialis seu magistratus, sed pater, Ecclesiae suae mystici connubii 
vinculo coniunctus, ut ex non paucis traditionis documentis facile erui 
potest. 

Dedecere videtur ergo Episcopum, in venerandam longevitatem in- 

gressum, e domo sua episcopali removere; e contrario consonum est ut 
permaneat, a filiorum affectu recreetur tamquam pater verus qui, si pro 
regimine Suae Ecclesiae amplius laborare nequeat, tamen pro sua plebe 
orare poterit eamque exemplo sanctitatis roborare; ac, morte subsequen- 
te, digna sepultura in propria Ecclesia Cathedrali honorari. 

Bono animarum vero provideri potest per nominationem — etiam 
ipso iure statuendam — Administratoris Apostolici « Sede Plena ». 

2) Submisse opinor dispositionem capitis secundi, sub numero quin- 
to, pagina octava, 20 minus dignam esse Episcopatus Catholici. Quomodo 
enim Patres Concilii in tam gravi materia leges iustas ferre valebunt a 
quibus seipsos eximere censerent? Ceteroquin lex omnino vigeret tan- 
tummodo intra triginta fere annos post celebratum Concilium. 

Exc. Chavez y Gonzalez: Non placet, iuxta ea quae dicta sunt 
ab Em.mis Cardinalibus Ferretto, Frings, Spellman, Ruffini, Siri, etc. 

Exc. Antezana y Rojas: Placet iuxta modum: schema, videtur 
mihi, omnino emendetur, ratione habita ad ea quae sapienter dixerunt 
Em.mi Cardinales Ferretto, Spellman, Frings, Ruffini, Siri, Leger, Jul- 
lien et ceteri Patres. 

Exc. Coqray: Placet iuxta modum: nempe attentis animadversio- 
nibus tam sapienter a Patribus dictis de unitate regiminis. Attamen con- 
sulendum est omnino saluti animarum, et facilius reddendum exercitium 
auctoritatis Summi Pontificis: v. g. adhuc possumus servare stabilitatem 
et faciliorem reddere mutationem si Episcopus residentialis infirmus vel 
debilis renuntiatur titularis eiusdem dioecesis nominato Administrato- 
re et quidem Episcopo forte cum iure successionis. 

Exc. McKeefry: Placet iuxta modum: i. e. propter observationes 
Em. morum Cardinalium Ruffini, Agagianian et Leger. 

Exc. Lefebvre: Placet iuxta modum: attentis iis quae dicta sunt a 
Patribus. Quae proponuntur ut modificationes luris Canonici potius 
fiant ad modum consiliorum et votorum ad episcopos. 

Exc. Hurley: Placet iuxta modum: modus est quod recensetur 
pars prima de Episcoporum Coadiutoribus et Auxiliaribus iuxta ea quae 
ab Em.mis Cardinalibus Ferretto, Spellman, Frings, Ruffini et aliis dicta 
sunt. Placet secunda pars de Episcoporum cessatione a munere pasto- 
rali propter rationes ab Em.mo Relatore datas. Meminerimus in hac re 
periculum munere agendi iudicis in causa propria et secundum pru- 


20 Cf. p. 646. 

dentem observationem Em. mi Cardinalis Suenens ad vota fidelium at- 
tendemus. 

Exc. Perrin: Placet iuxta modum: hoc schema emendetur, ad 
auctoritatem et paternitatem episcopi residentialis melius tuendam. Pla- 
cet quoad renuntiationem episcoporum iuxta animadversiones Emi- 
nentissimi Suenens. Aetas demissionis eadem sit pro parochis et pro 
episcopis. 

Exc. Seper: Placet iuxta modum: placet propositum de simplifi- 
canda terminologia, n. 2 pag. 5 21 (Coadiutor- Auxiliaris); dein n. 5 
(pag. 6 22 ) de petendo auxiliari ex parte Episcopi. Quoad alia adhaereo 
fere concordibus dictis Em.morum PP. Cardinalium. Quoad cessationem 
a munere episcopali consentior expositis ab Em.mo Suenens, sine tamen 
determinatione aetatis. 

Exc. Bazin: Placet iuxta modum: Recognoscatur hoc schema. In 
prima parte, de Coadiutoribus et auxiliaribus, servetur perfecta unitas 
regiminis et plena libertas episcopi in administratione dioecesis. 

In secunda parte, de cessatione a munere, considerentur animad- 
versiones ab Em.mis Cardinalibus factis, praesertim a Card. Suenens. 

Exc. Bernard: Placet iuxta modum: Schema emendetur ita ut uni- 
tas regiminis servetur. Attamen ad observationes Em. mi Suenens at- 
tendatur. 

Exc. Bernier: Placet iuxta modum: i. e. extollatur utique munus 
Coadiu toris et Auxiliaris, quin tamen unitati regiminis officiatur; quoad 
renuntiationem vero ipso iure post annum 75 um expletum praesumptam, 
non placet. 

Exc. Yago: Placet iuxta modum: salva unitate regiminis, schema 
emendetur, ratione habita observationum factarum ab Em.mis Siri, Con- 
falonieri, Montini. 

Exc. Rakotomalala: Non placet. 

Exc. Ngo-dinh-Thuc: Placet iuxta modum: Omnes articuli pla- 
cent, exceptis sequentibus punctis: 1) de ambitu potestatis Episcopi 
Coadiutoris. Ad salvandam unitatem regiminis, Coadiutori videtur ap- 
plicanda norma data auxiliaribus. 

2) Quoad cessationem muneris pastoralis expleto septuagesimo quin- 


21 Cf. p. 644. 

22 Cf. p. 645. 

to anno aetatis, haec norma, si est benefica bono communi, applicanda 
est omni gradui potestatis in ecclesia, excepto Supremo Pontificatu, quia 
prima sedes a nemine iudicatur, utique cum Bonus Pastor animam suam 
det pro ovibus etiam per suicidium, bene agent Patres si normam istam 
sibimetipsis applicare petant. 

Exc. Bengsch: Non placet. 

Exc. Verwimp: Placet iuxta modum: non placent quae exponun- 
tur et quae auctoritati Ordinarii et unitati administrationis dioeceseos 
obstare possunt, ut a pluribus Eminentissimis Patribus dictum est. 

Exc. Jelmini: Placet iuxta modum: scilicet iuxta sapientes ani- 
madversiones ab Eminentissimis Patribus prolatas, praesertim ab Emi- 
nentissimis Frings, Ruffini et Siri de episcopis auxiliaribus et de episco- 
porum cessatione a munere pastorali. Schema diligenter praeparatum, di- 
ligenter et patienter etiam corrigatur, ad unitatem episcopalis regiminis 
tuendam. 

Exc. Suhr: Non placet, sed considerandum est quod dixit Em.mus 
Card. Suenens circa renuntiationem. 

Rev. Gut: Non placet, quia periclitantur et unitas regiminis in 
dioecesi et dignitas episcopi tamquam patris. 

Rev. Sepinski: Placet iuxta modum: i. e. non placet (pag. 6 23 n. 6) 
quod auxiliaris obtineat ipso iure potestatem et facultates vicarii gene- 
ralis; non placet quod auxiliaris fiat ipso iure Administrator Apostolicus. 

Schema emendetur ratione habita animadversionum quae factae sunt. 

Ad pag. 4, 24 lin. 35 corrigatur: « Hae tamen facultates ». 

Ad pag. 5, 25 linn. 17-18: proponerem « nulla facta Episcopo coadiuto 
facultas sibi quicquam reservandi ». 

Rev. Janssens: Placet iuxta modum descriptum ab Em.mo Card. 
Suenens. 


2 ' Cf. p. 645. 

24 Cf. p. 644. 

25 Cf. p. 644. 

II 

PRAECIPUAE DE ANIMARUM CURA QUAESTIONES 


Pars prior 

DE ANIMARUM CURA IN GENERE 
(Prima Congregatio: 3 maii 1962) 

1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 
NOTA EXPLICATIVA SCHEMATIS 

Schema de animarum cura in duas dividitur partes, quarum prior de cura 
animarum in genere agit, altera vero de cura animarum in particulari. 

Prima schematis pars duo capita comprehendit, quorum prius principia doctri- 
nalia enunciat, alterum vero normas practicas proponit. 

Huiusmodi normae practicae praecipua Episcopi officia respiciunt, quae non- 
dum hucusque satis a iure canonico enucleata fuerunt et ideo quodammodo immu- 
tanda vel perficienda videntur. Itaque: 

In Art. I, De delectione et institutione Cooperatorum Episcopi , nova habentur 
praecipue: 

a) obligatio nullam reficiendi vocationem sacerdotalem idoneam, ut dioe- 
ceses egentes adiuvari possint; 

b ) obligatio rationem studiorum litterarum humanarum et scientiarum in 
Seminariis ordinandi ad amussim studiorum civilium eiusdem gradus; 

c ) obligatio providendi spirituali vitae, spirituali ac sociali solitudini, nec- 
non periodicae spirituali, doctrinali ac pastorali renovationi sacerdotum, quia si 
sal evanuerit, mundus saliri non poterit. Tempora quae praefiniuntur sunt tempo- 
ra « critica », seu maioribus periculis obnoxia; 

d) obligatio curandi institutionem religiosarum adaequatam apostolatui ab 
ipsis exercendo. 

Ratio generalis horum omnium est quia cum Episcopus cooperatoribus egeat, 
eos seligere, accurate instituere, renovare et a periculis avertere tenetur. Quae 
de sacerdotum spirituali et pastorali cura proponuntur ex experientia deprompta 
sunt. Sacerdotes, enim, sunt « primae oves » gregis episcopalis. 

In Art. II, De Episcopo magistro et doctore Fidei , pleraque nova sunt ex toto 
vel ex parte. Recolere sufficiat: 

a) obligationem Episcopi doctrinam catholicam ore et scripto tradendi, 
quia magister praeprimis est; 

b) obligationem scholas cuiuscumque gradus (non exclusis Universitatibus) 
condendi et visitandi, necnon providendi institutioni catholicae alumnorum scho- 
larum publicarum; 

c ) obligationem ordinandi in tota dioecesi praedicationem per commune 
programma; 

d) obligationem evulgandi doctrinam socialem catholicam. 

Quia necessitas urget populum christianum solide instituendi, urgentur nova 
et effi caciora media instructionis et diffusionis: scholae, Universitates, catechista- 
rum efformatio, scholae catechisticae in domibus religiosis, praedicatio systematice 
ubique ordinata saltem intra dioecesim quia multi e domo et civitate exeunt die- 
bus dominicis; radiophonia, televisio, etc. Magisterium Episcopi orale et scriptum 
quodammodo urgetur quia libentius et docilius a cbristifidelibus accipitur. 

Totus Art. III, De Episcopo pontifice, eo ordinatur ut Sacrificium Missae 
et Sacramenta melius intelligantur; ut christifideles actuosam participationem in 
eis habeant iuxta Litteras Encyclicas Mystici Corporis et Mediator Dei; ut prae- 
caveantur quaedam irrepentia pericula; necnon ut omnis auferatur species lucri 
et negotiationis. 

Praecipuae quae proponuntur innovationes, ut abolitio taxarum et suppressio 
differentiarum in sollemnitate externa, consideranda erunt ut necessaria accom- 
modatio hodiernae mentalitati, necnon ut modus ad Ecclesiam revocandi opifices 
et universam proletariam gentem. 

Art. IV, De Episcopo patre , pastore et servo, condit novam disciplinam pro 
visitatione pastorali, pro Episcopis coadiutoribus et auxiliaribus et pro Vicariis 
generalibus; facit Capitulum canonicorum, qui iam est senatus Episcopi, eiusdem 
sedulus cooperator in regimine, in actione pastorali et liturgica et in catholica 
mentium institutione; commendat Consilium Pastorale Dioecesanum, Instituta 
Studiorum Pastoralium et Secretariatum Pastoralem; quaedam statuit de apo- 
stolatu exercendo in favorem sive operariorum, sive hominum scientificorum et 
studio vacantium; nova quaedam profert de archipresbyteratu (haec vox videtur 
exactior voce « vicariatus foraneus »), et praesertim de paroeciis in quibus, praeter 
alia, commendatur constitutio Consilii Paroecialis. 

Visitatio pastoralis, in iis quae ad personas, apostolatum et actionem pasto- 
ralem spectant, reservatur Episcopo, quia Episcopi est pascere gregem. Nova disci- 
plina de Episcopis coadiutoribus, de Vicariis generalibus, de Capitulis, de canoni- 
cis, necnon commendationes propositae circa Consilium Pastorale, Instituta Stu- 
diorum Paroecialium, archipresbyteratus, paroecias, etc., quaerere intendunt am- 
pliorem et actuosiorem cooperationem cum Episcopo in actione pastorali, quae in 
dies difficilior et complexio r evadit. 

Quae de operariis et viris scientiae peritis, de migrantibus et de religionis 
neglegentibus statuuntur, obviam veniunt necessitatibus hodie ubique positis. 

Quintus, denique, Articulus, De Episcopo sponsore Ecclesiae universalis, in- 
tegram ordinat disciplinam de collaboratione dioeceseon cum Apostolica Sede in 
evangelizandis infidelibus, in adiuvandis dioecesibus egentibus et in apparandis ne- 
cessariis instrumentis apostolatus nationalis et inter nationes pro communitatibus 
humanis determinatis, pro operariis, etc,. 

Multa, ne dicam omnia, nova apparent in hoc Articulo quinto. Quae tamen 
non excerpta fuere ex Litteris Encyclicis Fidei Donum, hic et illic iam in Ecclesia 
Dei fiunt, atque necessaria videntur ut spiritualia bona aequitative distribuantur, 
necnon ut Apostolica Sedes opportunum adiumentum undequaque recipiat nec 
sola derelinquatur in tot inter nationes necessitatibus. 

Altera schematis pars normas practicas statuit pro spirituali cura quorumdam 

christifidelium coetuum, qui in difficilioribus adiunctis versantur ac proinde sta- 
bilem et ordinatam curationem plerumque habere non possunt: i. e. de emigran- 
tibus (haec autem quaestio explicite a Pontificia Commissione Centrali posita fuit 
nostrae Commissioni); de maritimis, de aeronavigantibus, de nomadibus, de pere- 
grinatoribus seu tur istis, de christifidelibus communismo infectis. 


Caput I 

PRINCIPIA DOCTRINALIA 

Art. I - Una Redemptio pro omnibus hominibus 

Miserentissimus Deus aliud pepigit foedus per Moysen cum populo 
Israel; aliud per Christum cum populis gentium simul ac cum populo Israel; 
hac tamen differentia : quod « Moyses quidem fidelis erat in tota domo Dei 
tamquam famulus, in testimonium eorum quae dicenda erant: Christus vero 
tamquam Filius in domo sua: quae domus sumus nos nam Deus et Pater 
Domini Nostri Iesu Christi « praedestinavit nos in adoptionem filiorum per 
Iesum Christum in ipsum ». 2 

Hominum, vero, redemptio semel pro semper et semel pro omnibus ho- 
minibus a Christo facta est in cruce. Ipse, enim, « semel pro peccatis nostris 
mortuus est, iustus pro iniustis »; 3 « in Christo, ergo, habemus redemptio- 
nem per sanguinem eius, remissionem peccatorum secundum divitias gra- 
tiae eius » 4 

Antequam redemptionem consummaret, Christus « dedit hominibus ser- 
monem » Patris sui,° ut « cognoscerent solum verum Deum et quem misit 
Iesum Christum », 6 quod est principium vitae aeternae; dedit et « aquam 
salientem in vitam aeternam »/ ex qua et Spiritu Sancto omnes homines na- 
scituri erant ; 8 dedit panem corporis sui manducandum et vinum sanguinis 
sui bibendum 9 ut homines vitam aeternam haberent ; 10 dedit novam legem 
perfectiorem, mandatum scii, caritatis ut ad vitam homines ingredi possint . 11 
Post consummatam, vero, redemptionem, sicut Christus « missus erat in mun- 
dum (a Patre), ita (ipse) misit Apostolos in mundum » 12 qui hominibus darent 
« Patris sermonem qui veritas est »; 13 qui « gentes baptizarent in nomine 
Patris et Filii et Spiritus Sancti et servare docerent quaecumque mandavit 
eis ». 14 Apostolis dedit Pater « alium Paraclitum »... « qui cum eis maneret 
in aeternum » 15 quia Redemptio communicanda erat omnibus hominibus 
ubique terrarum et usque ad consummationem saeculi. Ideo, Ecclesiam suam 
aedificavit super Petrum Principem Apostolorum, cui soli dedit claves totius 
regni Patris sui ut pasceret agnos et oves et confirmaret ceteros Apostolos 
fratres suos; omnes, tamen, fideles, iam « cives sanctorum et domesticos Dei » 
factos, « superaedificavit super fundamentum Apostolorum » 16 « in habi- 
taculum Dei in Spiritu ». 17 

Art. II - Redemptio communicanda per Apostolos in Ecclesia 

Omnes, quidem, homines, quia redempti, possunt « adoptionem filiorum 
recipere » 18 sed non per se ipsos solos, sed per Ecclesiam quae est « columna 
et firmamentum veritatis », 19 et « quam Christus adquisivit sanguine suo ». 20 

Ecclesia, per Apostolos qui ab initio cum Christo fuerunt, 21 testis Christi 
facta est « in Ierusalem, et in omni ludaea, et Samaria, et usque ad ultimum 
terrae », 22 nempe « testis Christi passionum » 23 et « testis resurrectionis 
eius ». 24 Inde, Apostoli « profecti praedicaverunt ubique »; 25 et « qui rece- 
perunt sermonem (Apostolorum), baptizati sunt ». 26 Si et quando iudaei, 
« positi in lucem gentium » 27 repellebant verbum Dei, Apostoli converte- 
bantur ad gentes quae, si verbum Dei recipiebant, baptizabantur et novae 
hominum communitati quae est Ecclesia apponebantur. 


Art. III - Actio pastoralis in Ecclesia 

Hinc bene intelligitur quid Episcopi, pastores in Ecclesia Dei, agere de- 
beant ut Christi mandatum Apostolis iniunctum adimplere dicantur, seu 
quam actionem evolvant oportet ut Redemptio ad omnes homines perveniat 
et rite illi applicetur. 

Actio pastoralis esse debet, praeprimis, « testimonium de lumine » 28 
quod Christus est; et dupliciter fieri debet: verbo vitae et vita Verbi, sicut 
dupliciter fecerunt et Ioannes Baptista et discipuli omnes; quia si unum 
testimonium de Christo tantummodo perhibetur, impar et incompletum 
est. Ideo Timotheo dictum est ab Apostolo: «... exemplum esto fidelium in 
verbo, in conversatione, in caritate, in fide, in castitate ». 29 Sed quia « volun- 
tarie genuit nos (Pater) verbo veritatis, ut simus initium aliquod creaturae 
eius», 30 et quia «fides ex auditu, auditus autem per verbum Christi»: 31 
annuntiatio sermonum Domini qui sunt « verba vitae aeternae », 32 est, in 
ordine logico et chronologico, primum et necessarium stadium actionis pa- 
storalis. 

Secundo, autem, actio pastoralis eo ordinatur ut homines « fidem ex au- 
ditu concipientes, libere moveantur in Deum credentes... illud, imprimis, a 
Deo iustificari impium per gratiam eius, per redemptionem quae est in 
Christo Iesu; 33 ... ac, dum proponunt suscipere baptismum, inchoare novam 
vitam et servare divina mandata ». 34 « Nam fides, nisi ad eam spes accedat 
et caritas, neque unit perfecte cum Christo, neque corporis eius vivum mem- 
brum efficit ». 3S 

Tertium, denique, stadium actionis pastoralis in eo consistit quod fide- 
les, post auditum et corde receptum verbum salutis, post baptismalem rege- 
nerationem et eucharisticum nutrimentum caritatis et gratiae, tuta via per- 
ducantur in regnum Patris aeternum. Communicatio, enim, sive applicatio 
Redemptionis non unicuique hominum redemptorum relicta et commendata 
est, sed Apostolis quos Christus misit in universum mundum, sicut ipse mis- 

sus fuerat a Patre. In Ecclesia tantum oeconomia salutis ordinaria a Christo 
posita est. « Pastor aeternus et episcopus animarum nostrarum », 36 ut salu- 
tiferum redemptionis opus perenne redderet, sanctam aedificare Ecclesiam 
decrevit, in qua veluti in domo Dei viventis fideles omnes unius fidei et cari- 
tatis vinculo continerentur ». 37 Ecclesia Christi, utpote societas hominum 
supernaturalis et visibilis, hierarchice instructa, penes quam sunt sermones 
Christi, sacrificium et sacramenta Christi, et mandatum novum caritatis, regi 
ac pasci debet ab eo (Romano Pontifice, Successore Petri) et ab illis (Episco- 
pis, successoribus Apostolorum) quibus regendi ac pascendi potestas a Chri- 
sto data est. 

Inde est quod illa quam dicimus actionem pastoralem Apostolorum eo- 
rumque successorum sit testimonium verbis et vita ab eis dandum de in- 
carnatione, passione et resurrectione Christi, ut homines fidei nati, per 
baptismum ad adoptionem filiorum et per fractionem panis ad caritatem per- 
fectam veniant, qua ad Patrem, ad Christum et ad fratres uniti et Ecclesiae 
membra facti, « novam terram et novum coelum » 38 possidere possint in die 
iudicii. 


Art. IV - Actio pastoralis Episcoporum ad redemptionem communicandam 

hominibus 

Quia, vero, Redemptio universalis quoad homines et perpetua quoad 
tempus fuit, universalis et perpetua est Ecclesia; perennis quoque et univer- 
salis debet esse actio pastorum Ecclesiae. 

Romanus Pontifex, qua successor Petri, habens ex institutione divina 
« sollicitudinem omnium Ecclesiarum », 39 « super omnes alias (ecclesias) or- 
dinariae potestatis obtinet principatum » 40 ac potestatem vere episcopalem 
et immediatam. 41 Romani Pontificis primatus est numquam rupta continua- 
tio primatus Petri. 

In communione fidei, sacramentorum et oboedientiae cum Petri suc- 
cessore sunt in Ecclesia Dei Episcopi « qui positi a Spiritu Sancto », 42 in 
Apostolorum locum successerunt tamquam veri pastores, et « assignatos 
sibi greges singuli singulos pascunt ». 43 Episcopi, ergo, quia locum Apostolo- 
rum tenent, omnibus gentibus verbo et vita sua testimonium perhibere de- 
bent de incarnatione, passione et resurrectione Iesu Christi Salvatoris, « bo- 
num depositum (fidei) custodiendo per Spiritum Sanctum », 44 ne baptizati 
« circa fidem excidant » 4;> utque infideles « convertantur a tenebris ad lucem, 
et de potestate Satanae ad Deum, ut accipiant remissionem peccatorum et 
sortes inter sanctos per fidem ». 46 

« Christifideles omnes unum arctissimumque efficere corpus », 47 quod 
est Ecclesia, perspicuum est. Ecclesia, vero « sacerdotale Iesu Christi munus 
imprimis pergit..., primario loco, ad altaria, ubi Crucis sacrificium perpetuum 
repraesentatur et, sola offerendi ratione diversa, renovatur; deinde, vero, per 
sacramenta, quae peculiaria instrumenta sunt, quibus superna vita ab homi- 

nibus participatur; postremo, autem, per laudis praeconium quod Deo Optimo 
Maximo offertur », 48 et quia « non omnis qui dicit Domine, Domine, introi- 
bit in regnum coelorum, sed qui facit voluntatem Patris », 49 Episcopi homines 
facere debent Christi discipulos qui caritatis legem et beatitudinis viam 
sequantur. 

Hoc fit, imprimis, ab Episcopis qui praeficiuntur propriae Ecclesiae dioe- 
cesanae in qua « pascunt qui in eis est gregem Dei », 50 tamquam successores 
Apostolorum ex iure divino. Huic suo gregi debitores Episcopi sunt mini- 
sterii verbi , 51 ministerii gratiae et cultus , 52 et ministerii servitii . 53 Simul 
ac globatim hoc ministerium fit in tota dioecesi christifideles docendo « tam- 
quam auctoritatem habentes », pro eis redemptionis sacrificium offerendo et 
sacramenta ministrando, ac eos membra viva faciendo Corporis Christi my- 
stici. Singillatim, quasi tangentes unumquemque hominum redemptorum, fit 
per paroeciam, ubi sacerdos « secundi ordinis », missus ab Episcopo, docet, 
baptizat et pascit, id est, gignit per fidem, iustificat per missam et sacramenta, 
et conducit per caritatem oves gregis episcopalis. 

Episcopi sunt, ante omnia, successores Apostolorum. Quia successores 
eorum sunt, docent et pascunt; et quia successores eorum sunt, a Spiritu 
Sancto positi fuerunt « regere Ecclesiam Dei », 54 et ideo attendere debent 
sibi et universo gregi . 55 Unde liquet quod « unusquisque Episcopus, qua 
legitimus Apostolorum successor, ex Dei institutione et praecepto apostolici 
muneris, Ecclesiae, una cum caeteris Episcopis, sponsor fit, secundum illa 
verba quae Christus ad Apostolos fecit: Sicut misit me Pater , et ego mitto 
vos. Haec quae omnes gentes... usque ad consummationem saeculi amplecti- 
tur missio, cum Apostoli de mortali vita decesserunt, minime decidit; immo 
in Episcopis communionem cum Christi Iesu Vicario habentibus, adhuc 
perseverat ». 56 

Ex iis patet Episcopos, qua successores Apostolorum, semper sub pri- 
matu Petri, esse praeprimis « magistros gentium » 57 qui eas « per Evangelium 
gignere » 58 debent; esse, insuper pontifices « ad offerendum munera et ho- 
stias » 59 constitutos; esse, tertio, pastores qui « providere debent non coacte, 
sed spontanee » 60 animarum saluti quas ambulare curabunt « in omni boni- 
tate, et iustitia, et veritate »; 61 esse, demum, sponsores Ecclesiae Novi Testa- 
menti in qua sunt « unum ovile et unus pastor » 62 et est « princeps pasto- 
rum », qui « cum apparuerit, homines redemptos percipere faciet immar- 
cescibilem gloriae coronam ». 63 Patet etiam, Episcopos in Christo Iesu gene- 
rare per Evangelium christifideles ad vitam fidei in mysterium Christi tota- 
lis, hoc est, in mysterium unius, sanctae, catholicae et apostolicae Ecclesiae; 
ac consequenter, a sacerdotibus et populo Dei habendos esse, quia revera 
sunt, tamquam gregis sibi commissi spirituales patres. 

Cum vero ad tantum opus impares sint soli Episcopi, sibi in adiutorium 
deligere et instituere debent, tamquam « cooperatores ordinis », 64 sacerdo- 
tes et diaconos qui in vinea Domini adlaborent; nam «... sacerdotalis apo- 

stolatus fastigium est... circa sacrum altare populum congregare, fidei vincu- 
lis coniunctum, sacro baptismate regeneratum, culpis emundatum... ». 65 

Eadem ratione, « aedificationem et incrementum Mystici Corporis Chri- 
sti », cooperatores quaerere debent Episcopi eos viros ac mulieres « qui Deo 
mancipati religiosae vitae se dederunt ». 66 

Denique debent Episcopi eos quotquot possint collaboratores eligere et 
instituere laicos viros et mulieres qui « renati sunt non ex semine corrupti- 
bili sed incorruptibili, per verbum Dei », 67 quo obsignati sunt charactere 
supernaturali eos sacerdotio Christi indelebiliter configurante. 

Caput II 

NORMAE PRACTICAE 

Art. I - De delectione et institutione cooperatorum Episcopi 

1. Vocationes omnes, et sacerdotales et religiosas, magni faciat Episco- 
pus; ac consequenter: 

Adspirantes ad sacerdotium diligentissime seligat; 
nec ullos, si idonei sint, reiiciat, quia, si non in propria, in aliis Eccle- 
siae dicionibus necessarii vel utiles erunt. 

Eos in Seminario instituat et perficiat in caritate, paupertate, castitate, 
oboedientia, laboriositate, et praesertim in personali et apostofica responsa- 
bilitate coram Deo et Ecclesia; sed antequam ad Seminarium et ad sacros 
Ordines eos admittat, accuratam habeat rationem physicae sanitatis, et mo- 
ralis ac religiosae indolis familiarum e quibus alumni exorti sunt. 

Theologiae alumnos in progressivo pastorali tyrocinio exerceat ratione 
habita indolis, aptitudinis et specialis vocationis uniuscuiusque alumni, nec- 
non necessitatum pastoralium. 

Philosophiae, Theologiae, Sacrae Scripturae ceterisque disciplinis sacris 
in Seminario aciem praecipuam tempusque sufficiens alumnos semper impen- 
dere faciat; at in scientiis et litteris non minus instituere curet quam mos et 
usus propriae Nationis a studiosa iuventute exigunt. 

Seminarium Minus ita instruat ut alumnorum institutio numquam infe- 
rior sit ea quae ab adulescentibus in scholis et lycaeis publicis recipitur. 

2. Provideat Episcopus vigori spiritualis vitae sacerdotum in dioecesi 
degentium per annua exercitia spiritualia, per menstruam recollectionem, at- 
que per sacerdotalis spiritualitatis cursus. 

Provideat etiam spirituali et sociali solitudini suorum sacerdotum per 
seipsum vel per alios qui, ut amici, eos in situ visitent et cum eis de re inte- 
riore agant, necnon per opportunam translationem a loco aut ab officio quando 
id opus fuerit; immo et per communem commorationem semper laudandam 
et suadendam ubi possibilis sit. 

3. Curet Episcopus ut suorum sacerdotum spiritualis, doctrinalis et pa- 
storalis renovatio ter saltem in eorum vita fiat per unius vel duorum men- 
sium spatium; nempe, intra primum post ordinationem quinquennium, non 
longe post decennium ab ordinatione et circa quadragesimum quintum aetatis 
annum. Renovatio illa fiat per cursum qui constet exercitiis spiritualibus per 
tempus ab Episcopo determinandum, collatione spirituali et oratione quoti- 
dianis, lectionibus de actuali stadio studiorum Sacrae Scripturae, Theologiae, 
Pastoralis, Liberalium Artium et Scientifici progressus, atque revisione vitae 
sacerdotalis et pastoralium methodorum. 

4. Curet Episcopus ut religiosarum institutio convenienter aptetur, iuxta 
leges ecclesiasticas et civiles, exigentiis apostolatus cui operam dabunt; pro- 
inde, si casus ferat, instet superiorissis institutorum ut approbationi S. Sedis 
proponant opportunam constitutionum, horarii, consuetudinum et rationis 
studiorum adaptationem exigentiis apostolatus cui se addicunt. 

5. Episcopus curet ut religiosae cooperationem suam praestent in pro- 
movendis Actione Catholica feminea et aliis operibus apostolatus feminei; 
quodsi talis muneris impares inveniantur, adaequatam formationem eis tri- 
buere provideat. 

6. Provideat Episcopus ut membra Institutorum Saecularium Actioni 
Catholicae et ceteris apostolatus dioecesanis operibus opem praestent, atque 
curet ut adaequate ad hoc instituantur. 

7. Provideat Episcopus ut institutio laicorum, qui in Actione Catholica 

vel in aliis apostolatus operibus partem habituri sint, accuratissime fiat tum 
in doctrina fidei et morum et in christiana spiritualitate, cum in doctrina 
sociali et in methodis apostolatus; ac praecipue laicos illos diligenter quaerat 
qui in scholis ac Institutis ab auctoritate ecclesiastica dependentibus solida 
doctrina et pietate informati fuerunt. 


Art. II - De Episcopo magistro et doctore fidei 

1. Per seipsum tenetur Episcopus, nisi legitimo detineatur impedimento, 
opportune praedicare atque catholicam doctrinam scripto tradere per litteras 
pastorales, declarationes et breviora monita; atque, data occasione, ne omit- 
tat verbum Dei ore transmittere in aulis publicis. Calleat oportet praecipuas 
linguas fidelium qui iamdiu in dioecesi versantur. 

2. Graviter onerata conscientia tenetur Episcopus professores Semina- 
rii et, si casus ferat, Facultatum Superiorum Ecclesiasticarum eligere qui, 
maxime periti cum sint, non minus eluceant vitae sanctitate, bona doctrina 
ac paedagogica sollertia. Eos, etiamsi religiosi sint, diligenter invigilet; de 
secura eorum doctrina certior semper sit; ac eos qui quoquo modo deficiant, 
a cathedra evertere ne dubitet. 

3. Curet Episcopus scholas catholicas condere, tum elementares, tum 
medias, necnon scholas formationis professionalis pro adulescentibus, ac 
scholas cuiuscumque gradus praesertim ubi aliae desint quae educationi ca- 
tholicae satisfaciant; necnon visitet, per se vel per alios, omnes scholas 
catholicas, etiam religiosorum omnium, et ipsas scholas publicas ubi lex 
civilis id facere concedat. 

4. Faciat etiam Episcopus aperire, in singulis paroeciis, scholas catechi- 
sticas; et curet ut in omnibus domibus religiosorum et religiosarum, consul- 
tis superioribus, scholae catechisticae pro pueris et, quando fieri possit, pro 
adultis instruantur; nec omittat scholas catechistarum condere. 

Si quae sint scholae altioris gradus, in quibus religiosa institutio ad 
normam c. 1373 § 1 non admittatur, curet Episcopus ut parochi, aliique 
sacerdotes idonei, curam specialem discipulorum extra scholam exerceant. 

5. In unaquaque natione curet Conferentia Episcoporum unam saltem vel, 
si opportunum duxerit, plures Universitates catholicas condere ac iam con- 
ditas tueri, ubi alumni scientias ac litteras spiritu christiano informatas ad- 
discant. Necnon omnes et singuli uniuscuiusque nationis Episcopi opem suam 
Universitatibus catholicis omnimode praestent. 

6. Sedulo curet Episcopus ut in publicis scholis mediis et Universitatibus 
sacerdotes undequaque idonei sint qui alumnorum catholicae institutioni et 
spirituali vitae promovendae sese accurate impendant. Curet insuper ut in 
catholicis scholis mediis et Universitatibus sacerdotes sint qui de spirituali, 
liturgica et apostolica vita alumnorum sedulam curam agant. 

7. Per parochos, sacerdotes et religiosos, tenetur Episcopus praedicatio- 
nem systematice ordinare, mediante communi dioecesano vel nationali pro- 

grammate seu summario, ad hoc ut, in omnibus omnino missis uniuscuius- 
que diei dominicae et festi de praecepto celebrandis in ecclesiis et oratoriis 
publicis et semipublicis, populus cbristianus ordinatim et constanter erudia- 
tur. Nec praetermittat opportune tradere evulgandam doctrinam documen- 
torum pontificalium. 

8. Sedulo vigilet Episcopus ut adulti ad Baptismum, pueri et adulti ad 
primam Confessionem, ad primam Communionem et ad Confirmationem ac- 
cedentes, adaequatis et distinctis lectionibus praeparentur. De idonea eorum 
praeparatione iudicium esto parocho eiusve delegato; sed si de adultis bapti- 
zandis agatur extra periculum mortis, iudicium esto Ordinario loci eiusve 
delegato. 

9. Satagat Episcopus providere speciali nupturientibus pro contrahendo 
Matrimonio praeparationi catecheticae, morali et familiari, quae laudabiliter, 
ubi possibile sit, praesertim in magnis civitatibus, fiet per Instituta Praema- 
trimonialia. 

10. Diligenter provideat Episcopus ut Ecclesiae doctrina socialis in Se- 
minariis, in Universitatibus et in scholis cuiuscumque gradus, in Actione Ca- 
tholica, in omnibus paroeciis, in ephemeridibus etc. exponatur et apto modo 
evulgetur. 

11. Sedulo curet Episcopus catholicam veritatem in caritate propagare 
per ephemerides, radiophoniam et televisionem, per bibliothecas populares, 
per lectiones sacras et per editiones et diffusionem Sacrarum Scripturarum. 

12. Speciales culturae religiosae cursus, iuxta diversitatem auditorum, 
pro universitariis, pro technicis, pro artium cultoribus, pro operariis indu- 
striae, pro agricolis etc., opportune convocet Episcopus ita ut omnes Chri- 
stianam doctrinam audire possint. 

13. Curet Episcopus ut per aptiora media in tota dioecesi advigilentur 
prelum, radiophonia, televisio ac spectacula in iis quae ad orthodoxiam 
doctrinae et christianam moralitatem spectant. 

Art. III - De Episcopo pontifice 

1. Curet Episcopus ut vita ovium sibi commissarum ita cum Missae 
sacrificio et Sacramentis devinciatur, ut hostiam viventem, sanctam ac Deo 
placentem sese continuo exhibeant. Idcirco, faciat Episcopus ut sacrosanctum 
Missae sacrificium fidelibus explicetur in sua intima connexione cum redi- 
mente sacrificio Crucis atque cum Christi resurrectione et glorificatione. Pari 
zelo curet ut sacrorum alumni populusque Christianus discant Redemptionem 
sibi praecipue applicari per Missae sacrificium et Sacramenta Novae Legis, 
eaque vinculum esse unionis cum Christo et cum membris Christi; necnon 
Missam pontificalem ab Episcopo statis diebus celebrandam altius exprimere 
unitatem, sanctitatem et catholicitatem Ecclesiae dioecesanae intra unitatem 
Ecclesiae universalis. 

2. Curet etiam Episcopus ut praecipue in missis pontificalibus, necnon 
in missis dierum dominicarum et festorum de praecepto, christifideles sobrie 

manu clueantur in participationem Missae per propriam oblationem, per com- 
munionem Corporis Christi, per responsiones, lectiones, caeremonias et can- 
tum liturgicum. 

3. Ad pietatis incrementum, foveat et ordinet Episcopus varias formas 
cultus Eucharistici Sacramenti aliaque pia exercitia in honorem mysterio- 
rum Christi Domini necnon vigilet et ordinet publicam et privatam venera- 
tionem imprimis Beatae Virginis ac deinde Sanctorum. 

4. Contendat Episcopus ut parochi, praedicatores et confessarii frequen- 
ter hortentur fideles ut saltem quotidie breves preces persolvant ac suum 
laborem Deo offerant, ut Missae diebus dominicis et festis adsint et verbum 
Dei audiant, ac demum ut Poenitentiae et Eucharistiae sacramenta crebro 
recipiant. 

5. Ut melius introducatur populus christianus in pleniorem Sacramento- 
rum participationem et intelligentiam, exoptandum est ut quaedam saltem 
in iis administrandis, lingua vernacula dicantur. Insuper, curet Episcopus 
ut in administrandis Baptismo, Confirmatione, Matrimonio et quibusdam 
sacramentalibus, catechetica et liturgica brevis explanatio fiat. 

6. Opportune edoceat Episcopus tum clerum tum christianum populum 
crebrae confessionis usum alacriorem per virtutis iter progressionem facere, 
morum pravitatem eradicare et gratiam augere; ac, consequenter, rem esse 
Spiritui Christi consonam et mystico Servatoris Corpori salutarem sacramen- 
talis confessionis frequentiorem usum magni habere. 1 

7. Faciat Episcopus ut normae liturgicae rite ac digne ubique serventur 
in Missa, in officio chorali et in quocumque actu catholici cultus; et curet 
ut in Cathedrali ecclesia, in paroeciis et in ceteris principalioribus ecclesiis 
schola cantorum habeatur. 

8. Constituat Episcopus Consilium Dioecesanum Apostolatus Liturgi- 
ci, Musicae et Artis Sacrae quod vitam et apostolatum liturgicum foveat, 
quodque curet de liturgica et musicali educatione populi christiani, ac de 
exstructione et ornatu templorum iuxta leges artis sacrae, etiam in hodiernis 
formis architecturae, picturae et sculpturae. 

9. Curent Episcopi, in Conferentia nationali vel provinciali coadunati, 
si ita pro tota natione vel provincia oporteat, ut edatur populoque tradatur 
liber precum qui praecipuos saltem textus Ordinarii et Proprii Missae ac Sa- 
cramentorum contineat, necnon preces communes aliaque pia exercitia, atque 
plures cantus gregorianos et populares, quorum usus in communibus sollem- 
nitatibus communis fiat et externam unitatem roboret. 

10. In administratione Sacramentorum et sacramentalium nullum fiat 
discrimen quoad sollemnitatem externam ratione habita ad differentias oeco- 
nomicas familiarum. 

11. Ubi mos sit occasione Sacramentorum vel sacramentalium taxas per- 
solvendi, hae laudabiliter substitui poterunt liberis oblationibus fidelium, si 
ita iudicio Episcopi, vel Coetus Episcoporum, vel Concilii Provincialis oppor- 
tunum censeatur. 2 



688 


SESSIO VI - ACTA 


Art. IV - De Episcopo patre, pastore et servo 

1. Quia Episcopus tenetur praeprimis suos sacerdotes bene nosse et pa- 
terno amore diligere, eos semper in spiritualibus et pastoralibus assidua 
cura prosequatur, ac diligenter consulat congruae eorum sustentationi. Reli- 
giosos ac religiosas similiter paterna benevolentia suscipiat, et, quantum 
fieri possit, monialibus egenis auxilium praestet. 

2. Satagat etiam Episcopus oves suas cognoscere et diligere, quod prae- 
cipue per Visitationem Pastoralem, per cooperatores suos ac per officium 
dioecesanum socio-religiosum obtinebit; nec obliviscatur alienas oves ad ovile 
Christi adducere teneri. 

3. Visitatio pastoralis diligenter perficienda est: 

§ 1. Ab ipso Episcopo, vel ab ipsius delegato in dignitate constituto, 
in iis omnibus quae, iuxta sacros canones, loca sacra et sacram supellectilem 
respiciunt, ut excessus defectusque inquirantur et opportunis remediis cor- 
rigantur ac praecaveantur ne in posterum reviviscant. 

§ 2. Ab ipso Episcopo, dummodo non sit impeditus, in iis quae ad 
personas et ad apostolatum et actionis pastoralis directionem et impulsionem 
magis directe attinet. Haec, proinde, Visitatio complectatur oportet: 

1) Praedicationem, si fieri potest, ex ore ipsius Episcopi. 

2) Singulorum puerorum examen catechisticum, adiuvantibus si ne- 
cesse sit, examinatoribus. 

3) Actionis Catholicae, institutorum ecclesiasticorum, scholarum, 
confraternitatum, associationum fidelium ac scholarum accuratam cognitionem. 

4) Secretariatuum dioecesanorum, operum dioecesanorum aposto- 
latus, caritatis et aliorum id genus recognitionem et directionem. 

5) De re spirituali et pastorali collationem cum sacerdotibus et re- 
ligiosis utriusque sexus, necnon, si oportere videatur, cum christifidelibus in 
directione apostolatus laicalis collaborantibus. 

4. Cum suis Episcopis coadiutoribus et auxiliaribus et Episcopis dioece- 
seon personalium, si qui forte sint, frequenter conferat Episcopus residentia- 
lis ut totius laboris apta distributio inter Episcopos, sive per territorii partes, 
sive per personarum coetus, sive per activitatum genera, sive per rituum di- 
versitatem fiat. 

5. Vicarii Generales in magnis dioecesibus constitui possunt quotquot, 
iudicio Episcopi, necessarii sint; et praeponantur diversi generis negotiis 
quae ad dioeceseos regimen pertinent. 3 

6. Capitulum Cathedrale canonicorum est clericorum collegium ideo in- 
stitutum ut sollemniorem cultum Deo in Ecclesia dioecesana exhibeat, ac ut, 
sede vacante vel impedita, Episcopi vices suppleat: necnon ut Episcopum, 
ad normam sacrorum canonum, tamquam eiusdem senatus et consilium in 
dioeceseos regimine et in actione pastorali ac liturgica atque in mentium 
catholica institutione valide adiuvet. 

Capitulum Collegiale eosdem habet fines ac Cathedrale, exceptis consilio 

vel consensu dando Episcopo et Episcopi substitutione sede vacante vel im- 
pedita. 

7. Capitulum canonicorum, sive cathedrale sive collegiale, diligentissime 
contendat ut populus christianus, ab ipso Capitulo edoctus, activam partici- 
pationem habeat in Missa conventuali et in officiis dierum dominicarum et 
festorum de praecepto. Tenetur, insuper, ad populum christianum in singu- 
lis Missis eorumdem dierum brevem et simplicem concionem habere; et sin- 
gulis annis, in civitate episcopali vel in alia ab Episcopo designanda, unum 
vel plures, iudicio Episcopi, cursus Theologiae vel Sacrae Scripturae vel alius 
ecclesiasticae disciplinae explicare, si fieri possit. 

8. § 1. Praeter officium chorale, nomine et vice Ecclesiae dioecesanae 
semper praeprimis a capitularibus persolvendum, unicuique canonico, ra- 
tione praebendae, committatur ab Episcopo, quantum fieri oporteat, munus 
docendi in Seminario vel in Universitate vel in aliis scholis, aut collaborandi 
in Curia dioecesana vel in quodam secretariatu aut officio pastorali dioece- 
sano. 

§ 2. Episcopus a choro dispensare potest capitulares et beneficiarios 
qui cuidam muneri ab eodem ipsis commisso incumbunt. Sic ab Episcopo di- 
spensati percipient fructus praebendae et distributiones quotidianas si nul- 
lam retributionem in munere obeundo accipiant, si secus, praebendae fructus 
dumtaxat, non autem distributiones. 

9. Praebenda fruentes ab Apostolica tantum Sede impetrare possunt 
indultum emeriti seu, ut aiunt, iubilationis post septuagesimum aetatis suae 
completum annum una cum continuo et laudabili quadraginta annorum in 
eadem vel distinctis ecclesiis chori servitio; sed si hoc servitio chorali carue- 
rint, nonnisi post septuagesimum quintum completum aetatis annum. 

10. Nulla paroecia habeatur tamquam Capitulo unita pleno iure; sem- 
perque in ecclesia cathedrali aut collegiali, quae simul sit paroecialis, paro- 
chus sive sit capitularis sive non, dummodo non impediatur chorale servi- 
tium, habet omnes facultates quae ex iure parochis competunt. 

11. Valde exoptandum est ut constituat et frequenter conveniat Episco- 
pus Consilium Pastorale Dioecesanum, cui ipse semper praeerit Episcopus. 

In dioecesibus, autem, ubi Consultores dioecesani dentur ad normam 
iuris, vel idem Consilium Pastorale constitui potest vel eius munera Consul- 
torum coetui committantur. 

12. Iamvero, Consilii Pastoralis officium sit: 

a ) Episcopum edocere de dioeceseos et de singularum dioeceseos par- 
tium statu et spiritualibus necessitatibus, eumque consiliis adiuvare in iis 
tantum quae ad apostolatum spectant. 

b) Studium et opus distribuere inter commissiones quae curant de 
promovendis et alendis activitatibus pastoralibus in universa dioecesi, et 
praesertim de evangelizandis viris scientificis et technicis et operariis indu- 
strialibus, fossoribus et agricolis. 

c) Curare et invigilare ut efficacem et assiduum laborem evolvant in 

dioecesi officia seu Secretariatus dioecesani ad apostolatum generalem vel 
peculiarem promovendum instructi. 

13. In Consilium Pastorale Dioecesanum cooptentur ab Episcopo sacer- 
dotes et religiosi qui apostolatui praecipue se dedunt. Religiosae et laici, sive 
viri sive mulieres, ab Episcopo convocari poterunt ad specialia negotia di- 
sceptanda. 

14. Enixe commendatur unicuique nationi ut condantur Instituta quae 
studiis pastoralibus et socialibus operam navent ope sua collata cum provin- 
ciis ecclesiasticis. 

15. Enixe commendatur Episcopis ut in sua quisque Dioecesi instruat 
Secretariatum Pastoralem qui apostolatum in universa dioecesi coordinare et 
exsecutioni mandare valeat. 

16. Secretariatus, qui unus vel multiplex esse potest, eas complectatur 
oportet activitates quae in dioecesi vel magnam obtinuerunt vel obtinere de- 
bent acceptationem et stabilitatem, ut paroeciales, catecbisticas, scholares, 
sociales, missionales et alias. 

17. Faciat Episcopus ut plures sacerdotes virtute et scientia ornati apo- 
stolatui sociali praecipue incumbant. 

18. Contendat Episcopus ut non solum parochi, sed etiam religiosi, reli- 
giosae, Actio Catholica, ceteraque opera apostolatus et caritatis confluant 
in suburbium civitatis ubi operariae familiae congeruntur. 

19. Aperiat Episcopus aedes seu domos ubi commode et christiane di- 
versentur iuvenes operarii qui extra propriam familiam exierunt laboris quae- 
rendi causa. 

20. Quia atheismus hodie potiri conatur viris peritis in philosophia, iure, 
liberalibus artibus, scientiis et technica, diligenter curent Episcopi nonnullos 
selectissimos sacerdotes et laicos ad Universitates Ecclesiasticas et civiles, 
necnon ad technica Athenaea mittere qui intellectuales et technicas activi- 
tates et homines iis deditos christiano spiritu imbuant. Ac diligenter provi- 
deant Episcopi conservationi et incremento spiritus et zeli apostolici horum 
sacerdotum et laicorum. 

21. Curent Episcopi in sua quisque dioecesi et in Conferentia Natio- 
nali coadunati eos deligere sacerdotes et laicos qui circa homines arti et 
scientiae deditos apostolatum exercere valeant. 

22. Per se vel per alios curent Episcopi ut vox christiana unius vel plu- 
rium catholicorum numquam absit a conventibus philosophicis, iuridicis, lit- 
terariis, scientificis et technicis; ac provideant ut, saltem semel in anno, scien- 
tiarum et artium cultores invitentur ad studendum verbum Dei in forma eis 
accommodata tamquam solum et exclusivum argumentum vel tamquam in 
aliis insertum scientificis argumentis. 

23. Speciali cura tueatur Episcopus sacerdotes et alumnos Universita- 
tum et Scholarum Superiorum. 

24. Archipresbyteratus seu vicariatus foraneus * constet aliquot paroe- 
ciis quae, proximitate, viis communicationis et affinitate culturali, oeconomica 
et sociali, pari methodo coli possint. Ubi Episcopo necessarium videatur, de- 
finiantur ampliores circumscriptiones territoriales, nonnullos vicariatus seu 
archipresbyteratus eiusdem humanae regionis complectentes, praesertim in 
magnis civitatibus ubi plures constituere archipresbyteratus seu vicariatus 
necessarium et obligatorium erit. 

25. Ad munus archipresbyteri seu vicarii foranei eligat Episcopus, pro 
tribus vel quinque annis, sacerdotem quem doctrina, pietate, zelo et oboe- 
dientia praestantiorem iudicaverit, qui pastoralem actionem communem in 
archipresbyteratu ducere, ac vitam spiritualem et culturalem sacerdotum pro- 
movere valeat. 

26. Saltem semel in anno conveniat Episcopus cum suis archipresbyteris 
seu vicariis foraneis ut commune pastorale programma cum eis conficiat. 

27. Divisio aut dismembratio cuiuscumque paroeciae fieri potest quoties 
id pro bono animarum necessarium vel utile Episcopo videatur, qui quidem 
providere debet ut paroeciae non minus magnae sint nec incolarum numero 
nec territoriali extensione, nec tam sero iam erigantur postquam novae aut 
immigrantes familiae a vita christiana abscesserint. 

28. 1) Diligenter curet Episcopus ut paroeciae magnarum urbium, quan- 
tum fieri possit, generatim non superent numerum decem millium incolarum 
et obviam veniant familiis immigrantibus et recens constitutis. 

2) Si fluxus emigrantium copiosus fuerit, et paroeciam erigere difficile 
sit, instruat Episcopus « missiones cum cura animarum » vel centra pasto- 
ralia in ipsis praegrandibus novis aedificiis habitationi hominum destinatis vel 
alibi. 

3) Ubi Officium Dioecesanum Paroeciarum non habeatur, instruat Epi- 
scopus Commissionem Dioecesanam quae de novarum paroeciarum erectione 
ac de templorum paroecialium constructione constanter ac diligenter agat. 

29. Provideat Episcopus ut saltem viciniores paroeciae debilioribus adiu- 
torium pastorale et oeconomicum praestent; utque a Secretariatibus dioece- 
sanis illustrentur et adiuventur saltem in iis quae universae dioecesi commu- 
nia proponantur. 

30. Ut accessus ad parochum semper liber sit et a nemine impediri pos- 
sit, tenetur Episcopus parochos obligare ut in domo paroeciali commorentur, 
non apud consanguineos aut apud alios; et commendet ut sacerdotes praeser- 
tim parochi cum suis vicariis, si possibile sit, commorationem communem 
agant. 


* N. B.: Nomen hoc « Vicariatus foraneus », impar et inexactum videtur quia 
nec in multis nec in magnis vices gerit dioeceseos, nec semper est extra civitatem epi- 
scopalem, in qua, si magna sit, hos districtus constituere opportunum et necessarium 
est. Exactius et proprius videtur, et ita proponitur, has circumscriptiones vocare 
« archipresbyteratus » vel « archiparoecias », et vicarios foraneos vocare « archi- 
presbyteros » vel « archiparochos ». 

31. Curet Episcopus ut super universam dioecesim et peculiares huius 
regiones globaliter fiat apostolatus generalis per diaria folia, per radiopho- 
niam et televisionem, per lectionum cursus quae ad opifices, ad magistros, 
ad technicos, ad scriptores, ad familias christianam deferant doctrinam, doc- 
trinae defensionem, doctrinae applicationem, ac persuasionem necessitatis 
sese christiane instruendi et praemuniendi. 

32. Curet Episcopus ut parochus cum suis vicariis studio socio-religioso 
paroeciae incumbat, familias systematice, et quantum fieri potest etiam fa- 
briles officinas, visitet, et statum animarum diligenter cognoscat. 

33. Commendet Episcopus suis parochis ut hi cum suis vicariis consi- 
lium ineant de praeparanda, oratione et studio, praedicatione, christifidelibus 
tradenda. 

34. Provideat Episcopus ut parochi per se vel per alios praebeant paroe- 
cianis suis, in paroecia vel alibi, exercitia spiritualia, menstruas recollectio- 
nes, methodos orationis, spiritualem moderationem et alia huiusmodi, ad 
interiorem vitam fovendam. 

35. Faciat Episcopus ut parochus cum suis vicariis cooperatoribus et 
sacerdotibus quoquo modo paroeciae adscriptis, frequenter, de regimine, in- 
stitutione et sanctificatione fidelium conferat, et laborem, onera et emolu- 
menta aequitative distribuat, iuxta normas ab Episcopo statuendas. 

36. Parochis suis commendet Episcopus ut ad unitatem, sensum et amo- 
rem Ecclesiae paroeciaeque fovendum, constituant cum vicariis cooperatori- 
bus, superioribus religiosorum operam in paroecia navantium et praesidibus 
Actionis Catholicae et praecipuorum operum laicalium Consilium Paroeciale, 
cuius erit parochum voto tantum consultivo adiuvare in iis quae ad opera 
complementaria paroeciae, ad res oeconomicas, atque ad apostolicam et oeco- 
nomicam coperationem fidelium excitandum et ordinandum praestent. 

37. Pari modo curet Episcopus ut, statis temporibus, parochus conve- 
niat superiores et superiorissas domorum religiosarum in paroeciali territorio 
sitarum, et cum illis consilium agat de collaboratione paroeciae praestanda 
et de labore apostolico coordinando. 

38. Urgeat Episcopus parochos suos ut zelantissimo et constanti animo 
de Actione Catholica et operibus apostolatus laicalis curent, et bene delectas 
et coordinatas associationes et confraternitates actuosas conservent; et, si op- 
portunum fuerit, eas spiritu renovet. 

39. Per parochos provideat Episcopus ut territorium paroeciae populo 
frequentioris distribuatur in partes, et unicuique parti praeficiatur, si pos- 
sibile evadat, sacerdos cum laicis adiuvantibus qui necessitatibus spirituali- 
bus illorum paroecianorum speciali cura provideant. 

40. Curet Episcopus ut parochus suis paroecianis, praecipue si operarii 
sint, templum apertum habeat et accommodet horarium et locum sacrificii 
Missae, administrationis Sacramentorum, concionum et sessionum apostola- 
ceses tum in Patria cum in exteris Nationibus donec hae sibi per seipsas suf- 
ficere possint. 

tus et formationis; atque contendat conciones tradere et pastoralia instruere 
instrumenta paroecianis convenienter adaptata. 

41. Pro indifferentibus et pro acatholicis et aliis instet Episcopus ut in 
paroecia instruantur, sub moderamine unius sacerdotis et unius ex officiis 
dioecesanis, quot sint necessarii coetus laicorum doctrina et integritate vitae 
christianae praestantium, qui, prudentibus et opportunis mediis, quavis alia 
agendi consuetudine non obstante, animas illorum Christo lucrari studeant. 

42. Advigilent Ordinarii ut, saltem decimo quoque anno, sacram quam 
vocant missionem ad gregem sibi commissum habendam parochi curent 
(c. 1349 § 1), et in unaquaque paroecia missionalis praedicatio convenienter 
aptetur fidelium menti, indoli ac conditionibus. Studeant, insuper, Episcopi 
cuiusvis nationis ut semper praesto sit sufficiens numerus sacerdotum et reli- 
giosorum qui, zelo praestantes et praehabita necessaria praeparatione, idonei 
inveniantur missionarii ut congruenti modo distribui possint. 

43. Ut partem habeat paroecia in propagatione Evangelii et in cura ani- 
marum spiritualiter vel materialiter egentium, faciat Episcopus ut per Con- 
silium Paroeciale vel per Actionem Catholicam aut aliud opus, Missiones, 
emigrantes et egeni efficaciter adiuventur. 


Art. V - De Episcopo, sponsore Ecclesiae universalis 

1. Tenentur etiam Episcopi collaborare cum Apostolica Sede in allevian- 
da Ecclesia persecutione afflicta; in operibus et associationibus internationa- 
libus; et in colligendis et instituendis vocationibus sacerdotalibus et religio- 
sis pro adiuvandis missionibus et dioecesibus quibus vocationes desunt. 

2. Episcopi Apostolicam Sedem adiuvent in evangelizatione infidelium, 
animos cleri inde a Seminario suadendo, et operarios, nempe sacerdotes et 
optimos laicos mittendo, atque, quantum fieri possit, religiosos et religiosas 
pariter suadendo. Quod dupliciter exsequi poterunt: vel territorium suae 
dioecesi a S. Sede concreditum evangelizando per missos, a quibus competat, 
sacerdotes, religiosos, religiosas et laicos in perpetuum vel ad tempus, ac 
per scholas, Universitates, Seminaria, nosocomia, Actionem Catholicam, as- 
sociationes et apta diffusionis instrumenta technica; vel operam suam aliis 
Ordinariis missionum navando cum delectis sacerdotibus et laicis qui, per 
quoddam annorum spatium, mittantur ut in scholis doceant, in Actione Ca- 
tholica et sociali adlaborent, atque operosas apostolatus et caritatis conso- 
ciationes promoveant. 

3. Episcopi non solum dioeceses extrema necessitate laborantes, sed ce- 
teras quoque quae egestate quadam afficiuntur, modo et mediis aptioribus, 
fraterna caritate adiuvent. 

4. Episcopi, ut caritatem interdioecesanam foveant, constituant, in Con- 
ferentia Nationali, Commissionem Episcopalem quae curet, sub directione 

S. Sedis, sacerdotes, et apostolos laicos et, collatis consiliis cum superioribus, 
religiosos et religiosas mittere, in perpetuum vel ad tempus, ad egentes dioe- 

5. Cum approbatione et sub ductu S. Sedis, Conferentiae Nationales 
Episcoporum, collatis inter se consiliis, instituant Commissiones Episcopales 
internationales quae communitatum humanarum specialium bono spirituali, 
internationalium necessitatum remedio, et apostolatus internationalis operi- 
bus consulant. 

6. Multorum operariorum apostasia ab Ecclesia, quae evangelizare pau- 
peribus missa est, exigit ex parte Ecclesiae ut Commissio Internationalis vel 
plures Commissiones Continentales Episcoporum constituantur quae, an- 
nuente S. Sede et adiuvantibus viris peritis, apostolatum continuum et effi- 
cacem doctrina et inceptis circa multitudinem operariorum et circa ipsos indi- 
viduos indesinenter promoveant. 

7. In unaquaque item Natione Commissio Episcopalis constituatur quae 
curet, una cum Commissione de Emigrantibus et aliis, de operibus socialiter 
et oeconomice necessariis organizandis ac de instruendis operibus necessariis 
pro operariorum spirituali, culturali ac materiali elevatione. 

8. Conferentia Nationalis Episcoporum: 

§ 1. Instituat pro tota Natione coetum virorum peritorum qui et 
doctrinam socialem Ecclesiae evolvant et evulgent et eam statim et opportune 
quaestionibus hodiernis applicent. 

§ 2. Aperiatur saltem in unaquaque Natione ac, si fieri potest, in 
magnis dioecesibus Institutum Studiorum Socialium ubi opifices, domini, 
rectores negotiorum fabrilium et agricolarum, ac speciatim moderatores col- 
legiorum opificum, in doctrina sociali Ecclesiae et in eius applicatione ad 
erumpentia problemata edoceantur; ac similiter curent Episcopi unum vel 
plures instruere coetus opificum (ACO, JOC, Confraternitates Laboris, ACLI, 
Instituta Saecularia, etc.) qui verbo, opere et exemplo vitae christianae cete- 
ros operarios Christo lucrifaciant. 

9. Quo melius Episcopi cum Apostolica Sede in his et aliis cooperare 
possint, firmis praescriptis canonum 111-117 de incardinatione et excardina- 
tione clericorum, curent Episcopi sic sacrorum alumnos et sacerdotes suos 
instituere, ut sponte parati sint e propria dioecesi exire et alienam, etiam lon- 
ginquam, dicionem adire perpetuo vel ad tempus, si Ecclesiae necessitas aut 
utilitas, iudicio Ordinarii et approbatione generali Sanctae Sedis, id postulet. 

10. In Curia Romana instruatur Secretariatus pastoralis qui laudanda 
omnium dioeceseon incepta pastoralia et horum fructus colligat, perpendat, 
seligat et exponat; instruatur etiam Pontificia Commissio quae, collatis con- 
siliis cum Commissionibus Nationalibus, de clero distribuendo et de voca- 
tionibus sacerdotalibus ubique tutandis sollicite agat ac pastorales actiones 
internationales promoveat et apte coordinet. 

11. Apostolica Sedes, caput visibile et centrum totius Ecclesiae, ut apte 
possit occurrere sollicitudini omnium Ecclesiarum, etiam oeconomice adiu- 
vanda est ab universa Ecclesia, id est, a Pastoribus et christifidelibus. 

Textus definitive probatus in Sessione Generali habita diebus 5-13 februa- 
rii 1962. 

NOTAE 

1 Pius XII, Mystici Corporis , A.A.S., XXV (1943), p. 235. 

2 Corrigitur can. 1507. 

3 Cf. can. 366, § 1 C.I.C. 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS DE EPISCOPIS 
ET DE DIOECESEON REGIMINE 

Commissioni de Episcopis et de Dioeceseon regimine gravissimum 
et amplissimum commissum fuit argumentum pertractandum: scilicet: 
'Praecipuas de animarum cura quaestiones. 

I. « Gravissimum » dixi, quia arduae sunt huiusmodi quaestiones, 
multae prudentiae magnique consilii, attentis praesertim hodiernis apo- 
stolatus necessitatibus atque difficultatibus. « Amplissimum » dixi ar- 
gumentum quia innumera sunt pastoralia problemata, quae Sacrorum 
Pastorum animum percellunt, quaeque, nullis limitibus circumscripta, 
totam fere ecclesiasticam disciplinam comprehendere possunt. 

Consultationes multae factae sunt antequam studii ac laboris limites 
ac ratio definiretur. Hunc in finem universi Commissionis Sodales, sive 
Membra sive Consultores, sedulam et consociatam operam contulerunt, 
consilia, studia ac tempus impendentes. 

In primis duplex nostro studio pandebat via: vel singulas quaestio- 
nes a ceteris independenter tractare, vel omnes praecipuas quaestiones 
ordinate et systematice in unum colligere tractatum, in quo, fere omnia 
quae statuerentur, experientia et traditione non praetermissis, hodiernis 
apostolatus necessitatibus accommodarentur. 

Primam viam aggredi frustra tentaverunt Episcopi. Cito enim intel- 
lexit Commissio argumenta, si separatim exararentur, nullam vel mini- 
mam inter se unitatem et connexionem exhibitura fore. 

Post duo, ergo, vel tria conamina, Commissio alteram arripuit viam, 
in qua, sub una introductione doctrinali et quinque articulis, ea prae- 
cipua comprehenduntur, tum vetera aliquantum reformanda vel accom- 
modanda tum nova introducenda, quae hisce nostris temporibus necessa- 
ria videntur. 

Hoc quidem modo, et unitatem doctrinae ac methodi, et continuita- 
tem traditionis salvare, atque normas statuisse putavit, e quibus novae 
in posterum applicationes erui poterunt, cum verum sit quod multae 
quaestiones extra schematis septa adhuc relicta manent. 

De huiusmodi quaestione octo schemata apparata sunt: decem et 

octo vota exhibita a Sodalibus, et fere quinquaginta responsiones datae 
fuerunt. 

II. Quod Vobis proponitur schema discutiendum, tres habuit con- 
scriptiones seu redactiones: amplissimam (quae octoginta paginis con- 
stabat), breviorem (quinquaginta paginas comprehendens) et brevem, 
quam habetis prae manibus. 

Schema pluries examinatum et recognitum fuit. Difficultates tamen 
non defuerunt: in primis, difficile fuit mutabiles opiniones in unum coa- 
lescere. Mutabiles dico, quia plures articuli in prima vel altera compo- 
sitione propositi postea expuncti fuere, sed deinceps iterum expostulati 
sunt a nonnullis Patribus, et rursus in schemate inserti. 

Ad omnia apte componenda impenso studio ac mira diligentia adla- 
boravit Exc.mus quaestionis Ponens: Pater Dominus Casimirus Mor- 
cillo Gonzalez, Archiepiscopus Caesaraugustanus, qui revera huiusmodi 
schema nocturna versavit manu, versavit diurna. 

Duo in primis consideranda veniunt: 

1) Schema de animarum cura breve nunquam erit nec esse potest, 
quia omnia comprehendere deberet quae ad Episcopale munus spectant. 
Siquidem Episcopi ius et officium praecipuum est spiritualem animarum 
curam gerendi, curam illam quae est: continuatio salvifici operis Salva- 
toris Nostri Iesu Christi. 

2) Neque unquam completum apparebit et erit, quia adiuncta, ne- 
cessitates et exigentiae animarum aliunde alio differunt, quin immo in 
eodem loco, progrediente tempore, saepissime mutantur. 

Ne miremini, Em. mi ac Rev.mi Patres, si multa in hoc schemate in- 
venietis, quae ab aliis Commissionibus enucleatius et plenius pertractata 
sunt et huic Amplissimo Coetui proposita. Propter methodum, quam 
Commissio nostra secuta est, multas quaestiones innuere et considerare 
debuit, quae ab aliis quoque Commissionibus explicite et enucleatius 
fuerunt pertractatae, quae deinde componenda et concordanda erunt a 
peculiari Subcommissione de materiis mixtis. 

III. Nunc quaedam in particulari dicam: 

Schema duas partes comprehendit, quarum prior de principiis doctri- 
nalibus, altera vero de normis practicis agit. 

Principia doctrinalia quod spectat, Commissio revera anceps fuit 
utrum proponenda essent necne, eo quod Commissionis theologicae 
erat doctrinam de institutione, natura et potestate Episcoporum sta- 
tuere. 

Attamen plerique Sodales introductionem doctrinalem, iuxta morem 
Conciliorum, canonibus disciplinaribus proponendam esse censuerunt. 
Haec autem doctrinalis introductio in I capite exhibetur et quattuor 

articulis absolvitur. Post affirmatam, in I articulo, redemptionem homi- 
num usque ad consummationem saeculi, in articulo II declaratur quo- 
modo Apostoli coeperunt redemptionem hominibus communicare. Ex 
quo, in articulo III, statuitur quid sit actio pastoralis in Ecclesia et deni- 
que in articulo IV quid et quo ordine Pastores in Ecclesia semper agere 
debeant ut Ecclesia subiecta sit Christo et omnes homines salvos faciat. 

In II Capite normae practicae traduntur, de quibus autem nihil 
dicendum puto, quia iam in nota explicativa, textui schematis praepo- 
sita, claro modo diversa articulorum argumenta illustrantur. Haec autem 
nota explicativa, uti patet, non debet considerari tanquam ipsis sche- 
matis pars, cum ad Vestram tantum utilitatem et notitiam exarata sit, 
quo melius comprendere valeatis generales rationes rerum et praesertim 
innovationes, quae in schemate proponuntur. 

IV. Inter propositas normas practicas maximi momenti sunt quae 
praesertim in articulo IV statuuntur: De Episcopo Patre, pastore ac 
servo. 

Episcopus ideo dicitur servus quia pastor, nam pastores in Ecclesia 
Dei oves, non seipsos, pascere et ovibus servire, non ab ovibus serviri 
debent. Et quia Episcopus, per sedulam actionem pastoralem, gregem 
suum in vitam supernaturalem generat ac fovet, pater iure dicitur. 

Officium hoc, omnium officiorum difficillimum est, quia humanis 
divina, divinis humana iungenda sunt. 

Ut ovibus suis serviat easque pascat Episcopus: 1) dioecesim suam 
bene cognoscere debet, quod praesertim fit per pastoralem Visitationem, 
de qua in art. IV, 3 pagg. 24-25 1 agitur; 

2) eruitur gravissima et vere metuenda obligatio pascendi gregem 
Christi. Hodierna spiritualis ovium nutritio valde complexa et ardua 
est: ideoque requiritur magna concordia et communis concursus idea- 
rum, virium, instrumentorum, actionum, institutionum et consociatio- 
num, quae apte coordinari debent, totamque communitatem dioecesa- 
nam comprehendere ac salutariter afficere. Attamen ad tantum opus sola 
actio Episcopi impar omnino deveniet, nisi Ipse utatur opportunis struc- 
turis, validis cooperatoribus, et praecipuis idoneis instrumentis. Quare 
de Coadiutoribus et Auxiliaribus, de Vicariis Generalibus, de Capitulo 
Cathedrali, de Vicariis Foraneis fit sermo in nonnullis propositionibus. 

De Capitulis Cathedralibus magna discussio facta est a Sodalibus 
Commissionis. Quidam enim Capitulorum suppressionem desiderabant; 
alii vero munus Capitulorum ad cultum tantum liturgicum in ecclesia 
cathedrali vel collegiali persolvendum coarctare volebant, eo vel magis 


1 Cf. p. 688. 

quod, in multis nationibus, Capitula nondum erecta sunt, nec unquam 
forte constituentur. Demum maior pars in hanc sententiam convenit: 
finis Capitulorum, prout nunc in Codice statutus est, immutari non vi- 
detur, sed potius compleri ac perfici, adiecto munere magis magisque 
Episcopum adiuvandi in promovenda actione pastorali, liturgica et ma- 
gisteriali: quod est novum in iure sed' valde conveniens, ut ipsa Capi- 
tulorum existentia roboretur atque iustificetur. 

Efficax Apostolatus instrumentum est « Consilium Pastorale Dioece- 
sanum », cuius constitutio proponitur in n. 11, et officium praecipuum 
describitur in n. 12 pag. 27. 2 

Magni quoque aestimanda esse videtur quae de archipresbyteratu 
seu Vicariatu Foraneo suggeruntur, necnon ea omnia quae circa novam 
paroeciarum structuram et parochorum munere utiliter commendantur. 

Quoad articulum V (pag. 34 3 ): qui « De Episcopo sponsore Ecclesiae 
universalis » inscribitur, aliquid dicendum puto, cum in hoc amplissimo 
Coetu quosdam ex Patribus difficultatem aliquando moventes audivi, 
de termino et significatione scilicet verbi « sponsor ». Revera nihil novi 
profertur, cum dicitur omnes Episcopos sponsores esse Ecclesiae univer- 
salis . Non agitur hic, uti patet, de participatione iurisdictionis Summi 
Pontificis propriae, sed de corresponsabilitate in sollicitudine universae 
Ecclesiae Christi. Etenim doctrina de huiusmodi Episcoporum correspon- 
sabilitate in regimine totius Ecclesiae, et in propagatione Evangelii per 
universum mundum, clare innuitur in Novo Testamento; accepta et ap- 
plicata saepe fuit tempore apostolico et posterioribus saeculis, ac deni- 
que explicitis verbis a Romanis Pontificibus, novissimo tempore, evul- 
gata est, cum speciali respectu ad Evangelii propagationem in universo 
mundo. Sic Benedictus XV in Litteris Ency elicis Maximum Illud; 
Pius Pp. XI in Litteris Encyclicis Rerum Ecclesiae et Pius XII in Lit- 
teris Encyclicis Fidei Donum, cuius verba referuntur in schemate pag. 14 4 
lineis 19-29. In hoc articulo V animadvertendus est numerus 10, pag. 36, 5 
in quo proponitur institutio in Curia Romana « Secretariatus Pastoralis ». 
Attamen huiusmodi votum iam ad effectum adductum videtur cum apud 
S. C. Concilii iam exsistat « Centrum Pastorale seu Officium Orienta- 
tionis et Coordinationis Pastoralis ». De hoc officio sermo fit etiam in 
schemate « De Cura Animarum et Communismo » a Commissione de 
« Disciplina Cleri et populi Christiani » apparato; cuius conclusiones et 
proposita consilia libentis simo animo accipimus. 

V. Finem faciens huius inconcinnae relationis, vobis propositum sche- 


* Cf. p. 681. 
5 Cf. p. 694. 


2 Cf. pp. 689-690. 

3 Cf. p. 693. 

ma mihi videtur Episcopis « statutum canonicum generale » seu « Di- 
rectorium pastorale » praebere, a multis desideratum ad aptius regen- 
das et gubernandas dioeceses, amplectens non omnia, sed praecipua ca- 
pita pastoralis muneris; quod magnis et parvis dioecesibus accommo- 
dari potest. 

In illo apparando Sacri Pastores uti patet universum apostolatus 
campum prae oculis habuerunt: serpentes errores qui in vitam hominum 
valde influunt laicismum, liber alismum, naturalismum, atheismum et 
marxismum; maximam animorum confusionem ac mentium perturbatio- 
nem; opificum coetus, qui religionem totaliter ignorant et Ecclesiam re- 
pellunt; gravissima mala, quae populo christiano proveniunt ex pravo 
librorum et spectaculorum influxu, ex neglegentia religionis et cultus; 
omnia demum ingruentia pericula, quae fidem moresque christianos de- 
bilitare minantur. « Nostra hac aetate — legimus in Constitutione Apo- 
stolica Humanae salutis , qua Summus Pontifex Ioannes XXIII Conci- 
lium Oecumenicum Vaticanum secundum indixit — hominum con- 
vinctum graviter commotum Ecclesia videt ad summam mutationem spec- 
tare. Atque dum hominum consociatio ad novum fertur rerum ordinem, 
amplissima munera Ecclesiae manent... Siquidem id ab Ecclesia nunc 
requiritur ut virtutem perennem, vitalem, divinam Evangelii in venas 
iniciat eius, quae hodie est, humanae communitatis... ». 

His amplissimis verbis claro modo exprimitur « finis pastoralis » 
proximi Concilii Oecumenici. Nonne cuiusque pastoralis actionis offi- 
cium est potissimum virtutem perennem, vitalem et divinam Evangelii 
in venas humanae communitatis inicere? Id praecipue intenderunt, id 
assequi conati sunt Commissionis Nostrae Sodales, apta salutis media 
et remedia proponentes. Quod si omnia, quae in schemate statuta vel 
commendata sunt in praxim deducta fuerint, tunc catholica — ut verbis 
ipsius Romani Pontificis utar — videbitur « perfectiorem inducta for- 
mam: firmiore compaginis unitate constans, uberioris doctrinae praesidio 
aucta, sanctitudinis nitore pulchrius refulgens; ita quidem ut ipsa in 
praesens ad sancta fidei certanda certamina omnino parata videatur ». 

Quod faxit Deus! 


3) ANIMADVERSIONES SODALIUM 

Card. Ferretto: Nota explicativa et ipsum schema — tamquam 
minus sapiens dico — reformanda videntur iuxta sequentia. 

1) Cap. I ubi de Principiis doctrinalibus, vel omittendum, et salu- 
brius esset, vel reformandum iuxta perpulchrum — meo humili iudi- 

cio — schema Constitutionis « De Ecclesia, cap. IV, De Episcopis re- 
sidentialibus » a Commissione Theologica apparatum. 

2) Cap. II de Normis practicis: reformandum iuxta superius dicta. 
Quaedam locutio, utpote « De Episcopo servo », videretur omittenda 
praesertim quum de hoc peculiari « servitio » nil novi habeatur in 
schemate. 

3) Generatim autem dicerem: ut argumentum hoc utiliter Concilio 
proponi queat, textus qui est adhuc prolixior, ad summa capita reducen- 
dus esset. 

4) Permulta adsunt quae potius pertinent ad alias commissiones, 
utpote quando agitur de Capitulis et canonicis (pag. 26 l 2 ) vel de paroeciis 
(pag. 30 2 ) vel quum de adspirantibus ad sacerdotium. 

5) Alia pariter praecipiuntur quae in praxim deduci poterunt tan- 
tum in dioecesibus quae non laborant nec cleri penuria nec opium de- 
fectu — quod rare evenit — utpote quando agitur de consilio Pastorali 
vel de Secretariatu Pastorali instituendis (pp. 27 3 et 28 4 ) vel de prae- 
cepto — legitur « aperiat », pag. 28 n. 19 — aperiendi aedes seu 
domos ubi commode et christiane diversentur iuvenes operarii: res 
certissime optima, sed ubi fieri potest? 

6) Nec suadent rationes ad immutandam appellationem et ipsum 
munus « Vicarii foranei ». 

7) Et nonnulla alia adsunt quae adprobare non auderem, praeser- 
tim, si habeantur contradictiones, v. g. pag. 26 n. 8 § 1 et § 2: in 
§ 1 legitur: « Praeter officium chorale, nomine et vice Ecclesiae dioece- 
sanae semper prae primis a capitularibus persolvendum... »; § 2 legitur: 
« Episcopus a choro dispensare potest capitulares et beneficiarios... ». 

Card. Lienart: In schemate huius Decreti: « de Cura animarum » 
Episcopis incumbenti, opinor quod non satis tractatur de cura opificum. 
Etenim in priori parte « de animarum cura in genere » de operariis non 
agitur nisi passim et transeundo, et in secunda parte, ubi tractatur in 
particulari de cura emigrantium, navigantium etc., non tractatur de opi- 
ficibus. 

Quaestio ista tamen est maximi momenti quia sicut iam aiebat 
Pius Papa Undecimus « scandalum est quod Ecclesia mundum opificum 
perdiderit » et ideo sollicitudinem peculiarem habere debent Episcopi 
ad tanto casui providendum. Experientia autem constat quod mundus 


1 Cf. pp. 688-689. 

2 Cf. p. 691. 


3 Cf. p. 689. 

4 Cf. p. 690. 

opificum in nostris magnis urbibus, mundus est separatus et peculiaris, 
quem evangelizare difficile est, simul atque necessarium. 

Optarem ergo ut adderetur in secunda parte capitulum de cura opi- 
ficum in quo commendaretur Episcopis: 

— ut cum magna sollicitudine apostolatui isto incumbant; 

— ut sacerdotes, ad hoc opus praeparatos, mittant ad operarios, 
sicut fit pro emigrantibus, navigantibus et aliis diversis; 

— ut statuant « qua aptiori forma, quibusque mediis etiam ex- 
traordinariis cura religiosa praestanda sit » opificibus sicut dicetur in 
capite de maritimorum cura, articulo undecimo. 

Nec hoc sufficit! Episcopis adhuc commendare oporteret ut omnia 
in paroecibus fidelium melius componantur ad opifices sicut fratres su- 
scipiendos, ut locum suum dignum obtineant, sine acceptione personarum 
in coetibus nostris, sicut iam praescribebant in epistulis suis Apostoli 
Paulus et Iacobus, seclusis omnibus mundanis usibus, quae opificibus 
repugnant. 

Credo quod, si Concilium sic maternam Ecclesiae sollicitudinem erga 
opifices manifestaret, exspectationi et spei pauperum et laborantium 
utique responderet; quod si de re tanti momenti taceret Concilium, ma- 
gna esse deceptio. 

Card. Spellman: Principia doctrinalia de cura animarum et de 
actione pastorali in Ecclesia optime enuntiantur. Sine dubio maxima 
cura nobis opus est ut Sacrosanctum Concilium omnia et sola decernat 
quae ad pleniorem et intensiorem actionem pastoralem ubique terrarum 
vere iuvent. Principia doctrinalia qua talia nullo modo possunt contro- 
verti. Quaestiones oriuntur solummodo de mediis ad finem aptissimis, 
nullomodo de ipso fine. Tempora hodierna, valde « critica », haud dubie 
pleraque nova requirunt, sed nihilominus debemus recolere quae alibi 
multoties dicta de maxima prudentia et circumspectione in innovationibus 
faciendis et de vera pastorali utilitate tamquam norma suprema. Ca- 
veatur ne structura pastoralis, quae fortasse pro aliquibus locis oppor- 
tuna vel etiam necessaria videatur, non sine detrimento omnibus totius 
orbis Episcopis et parochis imponatur. Spectatis varietatibus de loco in 
locum, melius videtur si aliqua non mandentur, sed Conferentiis Epi- 
scopalibus relinquantur. Nonnunquam idem finis mediis sat diversis 
potest attingi et sapientis est tali salubri diversitati locum relinquere. 
Media quae uno in loco inveniuntur aptissima possunt alio in loco mi- 
nus apta vel etiam nociva inveniri. Ideoque caute procedendum, ne 
quandoque adaptationes bonum communitatis laedant. 

Optime Commissio decernit de delectione et institutione Coopera- 

torum Episcopi et imprimis, cum numerus sacerdotalium vocationum 
non crescat secundum spem, de obligatione nullam reiiciendi vocationem 
sacerdotalem idoneam. Praeterea, cum numerus peritorum apud popu- 
lum tum fidelem tum infidelem in dies valde crescat, maximi momenti 
est ut ratio studiorum litterarum humanarum et scientiarum in Semi- 
nariis ordinetur ad amussim studiorum civilium eiusdem gradus. Si 
umquam suspicio apud populum oriatur educationem clericorum esse 
nimis restrictam vel aliquo modo deteriorem, actio pastoralis multum 
impediatur. De sacerdotum ter saltem in eorum vita renovatione (pag. 18 ° 
sub n. 3), desideratur ut res iudicio Episcopi relinquatur. Fieri potest 
ut aliquibus saltem in locis non sit necessaria vel etiam vere possibilis 
sed potius aliis mediis supplenda. 

Quae de Episcopo magistro et doctore fidei et praesertim de educa- 
tione, praedicatione, et catechesi omnibus utilissima et omnimodo neces- 
saria. Quando ministerium educationis et praedicationis fideliter ac 
rite ab omnibus pastoribus impletur, fideles bene disponuntur ad veram 
Ecclesiae vitam fructuose participandam. Feliciter dicta de systematica or- 
dinatione praedicationis dioecesano programmate seu summario (pag. 20 fa 
sub n. 7), de institutis praematrimonialibus (pag. 21 5 6 7 sub n. 9), de variis 
mediis ad catholicam veritatem in caritate propagandam (pag. 21 sub 
n. 11), etsi haec ultima a Sacrosancto Concilio alibi magis de industria 
consideretur. 

In Articulo III de Episcopo pontifice, iterum multa perpulchra et 
utilissima. De lingua vernacula in administratione Sacramentorum 
(pag. 23 8 sub n. 3), res clare spectat ad Commissionem de Sacra Liturgia 
instauranda. Utilissime aboleantur omnes restrictiones quibus fideles a Sa- 
cramentis vel sacramentalibus quovis modo arceantur. Ideoque omnino 
placet quod in eorum administratione nullum fiat discrimen quoad solem- 
nitatem externam ratione habita ad differentias oeconomicas familiarum 
(pag. 24 9 sub n. 10) et quod taxae occasione eorum administrationis per- 
solvendae substituantur liberis oblationibus fidelium (pag. 24 sub n. 11). 
Hic finis vere pastoralis clare apparet. 

Inter optima dicta de Episcopo patre, pastore et servo, quaedam 
difficiliora et periculis obnoxia inveniuntur. Sic, utile et laudabile est 
quod Episcopus provideat ut saltem viciniores paroeciae debilioribus 
adiutorium pastorale et oeconomicum praestent (pag. 31 10 sub n. 29), 
dummodo tota res iudicio Episcopi relinquatur. Item consilium paroe- 


8 Cf. p. 687. 
r Cf. p. 687. 
10 Cf. p. 691. 


5 Cf. p. 684. 

6 Cf. pp. 685-686. 

7 Cf. p. 686. 

ciale suis difficultatibus ansam praebere potest (pag. 32 11 sub n. 36) simul 
ac provisio ut territorium paroeciae populo frequentioris distribuatur 
in partes et unicuique parti praeficiatur sacerdos cum laicis adiuvantibus 
(pag. 33 12 sub n. 39). Fieri potest ut iidem fines aliquibus saltem in locis 
aliis mediis aptissimis iam attingantur. Quo in casu, innovationes nil 
praeter confusionem et difficultatem in ordine administrativo facient. 

Sine dubio maxima cura omnibus Episcopis opus est de Ecclesia 
universali. Omnes Episcopi Apostolicam Sedem in evangelizatione in- 
fidelium (pag. 34 13 sub n. 2) et dioeceses non solum extrema necessitate 
laborantes sed etiam egestate quadam affectas (pag. 34 n. 3) adiuvare 
omnino debent. Sed quaeritur imprimis, simili fere modo ac supra, si 
fines multum desiderandi hic vel illic etiam sine speciali Conferentia 
Nationali vel Commissione Episcopali iam attingantur. Denique, caute 
procedendum in iis quae de clero distribuendo agantur (pag. 34 sub n. 4 
et pag. 36 14 sub nn. 9 et 10) ne hodierna vocationum sacerdotalium dolo- 
rosa inopia etiam peior eveniat. 

Card. Ruffini: 1. Velim ante omnia animadvertere — quod, ce- 
terum, manifestum esse puto — in hoc schemate, sicut in aliis, multa 
praecipi Episcopis quasi sint subditi, cum ipsi in Concilio Oecumenico, 
cui praeparando intenti sumus, sint, profecto simul cum Summo Ponti- 
fice, legislatores. Valde propterea incongruum est Episcopos praecepta 
dare sibimetipsis. Rogo ergo ut ratio, seu modus, dicendi mutetur. 

2. Peculiaria et minima in schemate proponuntur ita ut speciem 
praeseferat potius Ordinationum vel cuiusdam « Regolamento » quam 
constitutionum Concilii Oecumenici. Quapropter existimo plura remit- 
tenda esse ad Codicem I. C. denuo edendum et alia ad Constitutionem 
Apostolicam, quam Summus Pontifex, si ei placuerit, conficere poterit. 

Pagg. 12-15: 15 Quae de Episcoporum potestate asseruntur sunt am- 
bigua et quidem in re maximi momenti, cum videantur mihi tribuere 
Episcopis auctoritatem super Ecclesia universa. Iam alias adnotare ausus 
sum potestatem universalem quam Apostoli habebant non transisse in 
successores, quibus iurisdictio est tantummodo in Ecclesia peculiari ipsis 
a Summo Pontifice adsignata. Proinde locutio « sponsores Ecclesiae Novi 
Testamenti », quae invenitur e. gr. in pag. 15 16 lin. 7 non placet; sponsor 
enim est qui spondet et pro altero se obligat ( = il garante). 

Episcopi sane adiuvare debent Summum Pontificem, auxilia spiri- 


11 Cf. p. 692. 

12 Cf. p. 692. 
Cf. p. 693. 


14 Cf. p. 694. 

15 Cf. pp. 680-681. 

16 Cf. p. 681. 

tualia et materialia ei praebendo, sed non participant cum ipso iurisdic- 
tionem universalem. 

Pag. 17 17 lin. 16: Quomodo Theologiae alumni « in progressivo pa- 
storali tyrocinio » exerceri possent sine gravi damno studiorum quibus 
incumbere debent, et cum nondum maturi sint? 

Pag. 20 18 lin. 1 s.: « ... etiam religiosorum omnium »; velim adiici : 
quin excludantur qui exempti dicuntur, quia scholae alumnos externos 
admittentes recensendae sunt inter opera dioecesana. 

Pag. 23 19 ad 5: Bonum esset limites usus linguae vernaculae in Sacra- 
mentorum administratione definire. 

Pag. 24 20 ad 10: Quomodo discrimina quoad sollemnitatem externam 
impediri possunt semper et ubique? 

Pag. 29 21 ad 20: Si mittendi sunt sacerdotes ad Universitates civiles, 
praeferantur semper, ubi habeantur, Universitates Catholicae. 

Card. Siri: In prooemio pag. 7 22 sermo fit de Episcopo sponsore Ec- 
clesiae Universalis. Id aliis verbis iterum dicitur pag. 12, 23 lineis 21-22 
et pluries huic assertioni alibi allusio fit. 

Res est vera tantum si bene intelligitur. 

Etenim si agitur de quadam sollicitudine connexa cum ipso munere 
apostolico vera est et fructuosa. Si agitur de pertinentia Episcopi ad 
collegium apostolicum, quod cum Petro unito v. g. in Concilio compe- 
tentiam habet universalem et quatenus in Collegio Apostolico, iterum 
vera est. Sed si agitur de auctoritate personali singuli Episcopi respectu 
totius Ecclesiae hoc amplius verum non est. Etenim iurisdictio fuit uni- 
versalis in apostolis, sed in eorum successoribus ab initio auctoritas con- 
tracta fuit ad particularem Ecclesiam et ita mansit et manet. 

Propterea sermo in hoc schemate potest evadere aequivocus et ne- 
cesse est ut ad clariorem et perfectiorem formam reducatur. 

Card. Leger: Mihi placet mens huius schematis. Mihi tamen vide- 
tur quod nimis extensum est et quod tractat de rebus nimis particula- 
ribus quae iam inveniuntur in aliis schematibus. 

Satis est in hoc schemate agere de ipsa administratione dioecesana 
non autem de aliis materiis particularibus: sic ea quae dicuntur in para- 
graphis 30 usque ad 43 Articuli III, locum proprium potius habent in 
schemate de parochis. 


17 Cf. p. 684. 31 Cf. p. 690. 

18 Cf. p. 685 . 23 Cf. p. 677. 

19 Cf. p. 687 . 33 Cf. p. 680. 

20 Cf. p. 687. 

Item tollantur nimis particulares determinationes de Capitulo Ca- 
thedrali. Non enim convenit, mea opinione, ut in Concilio tractetur de 
fructibus praebendae nec de distributionibus quotidianis de quibus in 
paragraphis 8 et 9 Articuli III. 

De Capitulo : 

Tractando de Capitulo, schema proponit (in paragrapho sexta) ut 
sit « consilium in dioeceseos regimine et in actione pastorali ac liturgica 
atque in mentium catholica institutione valide adiuvet ». Quod sane 
optimum est, quia Capitulum dat orientationem pastoralem, quod mu- 
nus praecipuum est Episcopi et consequenter eius consilii. 

Tamen credo quod hoc non sufficit quia Capitula, sicuti constituun- 
tur et nunc sunt, nequeunt illud munus adimplere. Propono ut legisla- 
tio de Capitulis quae in Codice invenitur profundius recognoscatur. 
Multa enim in hac legislatione anachronistica sunt. Aliqua exempla dabo. 

Canon 413 praescribit ut « quodlibet Capitulum obligatione tenetur 
divina officia in choro rite persolvendi ». Sed maior pars capitulorum 
officium persolvunt pro parte tantum vel etiam totaliter dispensantur. 
De hoc non mirandum est quia habitualiter officium persolvere in choro 
vocationem specialem et aliquam praeparationem specialem requirit, 
quas cleri saeculares non habent ne possunt faciliter acquirere: iam enim 
provectae aetatis sunt quando canonici nominantur. 

Aliud problema est quod canonicatus est beneficium inamovibile, 
ita ut membra capituli, maiore pro parte, aetate nimis provecta sunt et 
nequeunt, quamvis optimae voluntatis sint, sentire problemata noviter 
posita actioni pastorali nostri temporis. Ita ut saepe saepius capitulum 
adiuvamen inefficax fit pro Episcopo. Propono ut membra capituli nomi- 
nentur pro tempore determinato, v. g. pro quinque annis, cum possibi- 
litate nominationem renovandi. 

Propono etiam ut, in spiritu accommodationis nostris temporibus, 
simplificentur ea quae in Codice et in regulis particularibus Capitulo- 
rum habentur de vestibus et honoribus membrorum Capituli. 

Card. Richaud: Hoc schema de animarum cura ab Episcopis valde 
laudandum est. Optime refert rationes biblicas ac principia supernatu- 
ralia de vera auctoritate Episcoporum et de eorum officiis. Eximium 
spiritum pastoralem inducit inter disceptationes et proposita Concilii 
Vaticani II, secundum sententiam multimode prolatam a Patribus to- 
tius universi et desiderium certo certius omnium sacerdotum ac fidelium. 
Sic opportunam synthesini praebet quae coadunat, illustrat ac movet 
sub actione Spiritus Sancti omnes alias determinationes doctrinales vel 

disciplinares atque iuridicas, quae sunt iam propositae aut quae Concilio 
submittentur. 

Sed, humili meo sensu, vocat quasdam praecisiones necnon obser- 
vationes. 

In pag. 18, 24 linea 5, suggestio ista de visitatione fraternali sacerdotum 
et cum eis aliqua spirituali conferentia ab alio sacerdote delegato est 
sane pretiosa. Sed advigilandum est ad pericula huius muneris, quando 
fieret plus minus ve officiale. Semper enim vitanda est confusio aliqua 
inter forum internum et forum externum. Insuper, si talis functio sic 
deferatur specialiter ad aliquem sacerdotem pro tota dioecesi vel magna 
dioecesis parte, quid de actione directoris spiritualis, personaliter electi 
ab uno quoque sacerdote? Nam aliquantulum miror quod, pag. 23, 25 opti- 
ma paragraphus 6 nullam mentionem, claram explicitamque, facit de 
valde utili usu directionis spiritualis. 

In pag. 18, ad n. 3, in ista formula assumpta, quae mihi videtur nimis 
absoluta, attendendum est ad difficultates dioecesium, quae, proh dolor! 
de pauciori sacerdotum numero laborant, dum has normas, aliunde opti- 
mas, cum tali frequentia non possint servare. 

In eadem pagina, nn. 5 et 6, cur Episcopus debet providere ad forma- 
tionem in promotione Actionis Catholicae religiosarum et membrorum 
Institutorum saecularium, et non fit etiam mentio Religiosorum, qui 
tamen in re pastorali debent esse sub directione Episcoporum, eo ma- 
gis quod, quando agitur pagina 2 8 26 de Consilio dioecesano Pastorali, nu- 
merus 13 explicite designat religiosos tanquam convocandos ab Epi- 
scopo? 

In pag. 26, 2 ' n. 6 non videtur opportunum revocare quod Capitulum 
Cathedrale est Senatus et Consilium Episcopi in regimine dioecesis, 
cum de facto in multis regionibus non hanc functionem exerceat, et fe- 
liciter quia eius membra non praebent competentiam ad tale munus et 
cum aliunde hoc schema exoptet infra Consilii Pastoralis dioecesani uti- 
lem institutionem. 

De Secretariatu Pastorali, in n. 15, pag. 28 commendato, forsan eius 
institutio obstare posset aliis consiliis iam in paroecia statutis pro ope- 
ribus vel pro Actione Catholica. 

Pag. 29, 28 n. 22 apparet quod cultores scientiarum et artium non tan- 
tummodo invitentur ad studendum Verbum Dei, ut enuntiat schema, 
sed etiam ad studendam generalem doctrinam Ecclesiae. Dolet quoque 


24 Cf. p. 684. 

25 Cf. p. 687. 

26 Cf. p. 690. 

mihi quod hoc schema fere nihil continet de cura animarum quae sunt 
valde plures numerice et multum dynamicae, volo dicere, de animabus 
opificum. Normae pastorales in hac materia urgent, et non solum relate 
ad Communismum, ut bene proponitur in duobus aliis sequentibus sche- 
matibus. 

In fine eiusdem paginae, melius est ut vicarius foraneus, pro ratio- 
nibus allatis, posthac denominetur archipresbyter. 

Tandem, in pag. 30, 29 n. 27, bonum esset ut talis dispositio schematis 
quoad divisionem aut dismembrationem paroeciarum explicite deter- 
minet, contra canonem 1428, quod auditio Capituli non est necessaria. 

Card. Dopfner: Schema hic a nobis diiudicandum optima conti- 
net et signa verae sollicitudinis pastoralis praesefert. Optandum tamen 
esset, ut in formam adhuc breviorem, praecisiorem, praegnantiorem redi- 
gatur. Ad quod faciendum quaedam consideranda mihi hic proponere 
liceat. 

Ad Caput r m : 

Totum Caput I, imprimis articuli I et II breviores fieri deberent 
et expungendae essent plures repetitiones. 

Ad Caput II um : 

Articulus I: Ad n. 1 (pag. 17, 30 linn. 1-27): iam in Constitutione de 
Seminariis explicantur, quae hic dicuntur. 

Ad nn. 2-7 : Quaeri potest, utrum sit suadendum, quod quaestio de 
cooperatoribus Episcoporum ponitur in primo loco huius capitis. 

Ad pag. 17, lin. 29 sqq.: Estne revera opportunum, legem statuere 
de annuis exercitiis spiritualibus, cum ita fere impossibiles reddantur 
alii cursus theologiae sive systematicae sive pastoralis certis intervallis 
instituendi? 

Articulus II: Ad totum Articulum: In Art. II de Episcopo ut doc- 
tore, proh dolor, nihil invenitur de cura promovendi et invigilandi prae- 
dicationem (quae in n. 1 dicuntur, nimis pauca et incompleta sunt). 
Cum quaestio de praedicatione etiam in Schemate « De Catechetica Po- 
puli Christiani Institutione » (praeparato a Comm. De Discipl. Cleri et 
Pop. Christ.) omissa sit, periculum est, ne Concilium hanc maximi mo- 
menti quaestionem omnino omittat. 

Ad n. 7 (pag. 20, 31 lin. 29 sqq.): Quae dicuntur, praedicationem nimis 
centralisare videntur, quod creat periculum sterilitatis. 


29 Cf. p. 691. 

30 Cf. pp. 683-684. 
Cf. pp. 685-686. 

Ad n. 8 (pag. 21, 32 linn. 8-10): Norma videtur esse nimis complicata, 
iurium parochi nimis restrictiva. 

Articulus III : Ad totum Articulum (pag. 22 33 sqq.): Concordanda 
essent adhuc, quae hic dicuntur, cum iis, quae a Commissione De Sacra 
Liturgia proposita sunt. 

Ad n. 5 (pag. 23 34 ): Quae in hoc numero proponuntur, maximi mo- 
menti sunt et magnum fructum spiritualem populo christiano afferent, 
quando applicabuntur. 

Ad nn. 4 et 6: Quae in. ambobus numeris hic de Sacramento Poeni- 
tentiae efferuntur, melius in unicum numerum resumentur. 

Articulus IV: Quoad totum Articulum (pagg. 24-33 35 ): Totus articu- 
lus, qui multa bona et optima continet, conferendus est adhuc cum 
Articulo I praesentis Schematis, qui multa similia, quamvis modo gene- 
raliori, continet; cum Schemate « De Relatione inter Episcopos et Paro- 
chos » eiusdem Commissionis et cum Schemate « De Parochorum obli- 
gationibus quoad curam animarum » a Commissione de Discipl. Cleri et 
Populi Christ. elaborato. Haud facile omnes quaestiones in hoc articulo 
tractatae sub titulo « De Episcopo patre pastore et servo » sub sumi vel 
premi possunt. 

Ad nn. 6-10 (pag. 26 sq. 36 ): Quae hic de Capitulis statuuntur, for- 
tasse opportunius ipso Codici luris Canonici instaurando reservabuntur. 

Ad nn. 28-43: Multae haec enuntiationes de parochis et paroeciis 
cum illo Schemate Commissionis de Disciplina Cleri et Populi Christiani 
supra mentionato concordari et illic inseri deberent (in quantum illic 
nondum respiciuntur). 

Ad n. 25: Limitatio temporalis Archipresbyteratus (possibilitate ite- 
ratae nominationis tamen non exclusa) revera placet. Tamen diutur- 
nius tempus commendandum mihi videtur, scii. 6 vel 10 annorum. 

Articulus V: Tantae commissiones constituendae in hoc et in aliis 
articulis inculcantur! Hoc aliquo modo excedere videtur possibilitates 
ordinarias dioeceseon et paroeciarum. Ne nimiis praescriptionibus rem 
ad infructuositatem deducamus! Insuper facile competentiae diversarum 
commissionum vel officiorum inter se pugnare poterunt. 

Nota: Dolendum est, quod in hoc Schemate (et in aliis Schematibus) 
quaestio primi ordinis silentio praeteritur: scii, edoctio et formatio po- 
puli christiani in orando. 


32 Cf. p. 686. 35 Cf. pp. 688-693. 

33 Cf. pp. 686-687. 36 Cf. pp. 688-689. 

34 Cf. p. 687. 

Haec sunt animadversiones, quas relate ad Schema propositum pro- 
ferre omittere nolui. Spero ulteriori alicui evolutioni Schematis eas uti- 
les fore. 

Card. Alfrink: In Schemate multa sunt laudanda. Quasdam ani- 
madversiones facere liceat. 

1. Caput primum sat prolixe et longo sermone de principibus gene- 
ralibus agit. Melius abbrevietur. Insuper nexus idearum non videtur 
semper logicus. Ut v. g. in pag. 9,' 3 7 linea 15: « Ideo » etc. In praece- 
dentibus agitur de munere Apostolorum quos misit Dominus in mun- 
dum munitos Spiritu Sancto ut Redemptionem communicent omnibus 
hominibus ubique terrarum et usque ad consummationem saeculi (vide 
lineam 7 et 11). 

Et Schema prosequitur: « Ideo Ecclesiam suam aedificavit super Pe- 
trum Principem Apostolorum cui soli dedit claves totius regni Patris 
sui », et ulterius dicitur: « omnes tamen fideles... superaedificavit su- 
per fundamentum Apostolorum » etc. 

Nonne esset melius ut cum Sacra Scriptura dicamus — postquam 
decretum de munere Apostolorum locutus est — « Ideo Ecclesiam suam 
fundavit super fundamentum Apostolorum », i. e. super collegium Apo- 
stolorum, in quo Petrus primum locum habet, addendo itaque: « sub 
capite Petro Principe Apostolorum cui soli dedit claves totius regni Pa- 
tris sui »? 

Collegium Apostolorum et Collegium Episcoporum habent quoddam 
munus in Ecclesia, quod munus — quoad membra Collegii Episcopo- 
rum — in praesenti schemate decreti voce « sponsoris » indicatur. Non 
agitur de iurisdictione Episcopi individualis in universam Ecclesiam, 
sed de munere totius Collegii, in quo munere quisque Episcopus quo- 
dam modo participat. Hic modus participationis ulterius videtur stu- 
dendus. Implicat iura et obligationes erga universam Ecclesiam quae 
forse voce « sponsoris » non adaequate exprimuntur. 

2. Ad pag. 15, 38 linea 21 et 22, hic dicitur: « Sacerdotes et diaconos 
qui in vinea Domini adlaborant ». Si Ecclesia latina non cognoscit dia- 
conatum permanentem, haec verba — saltem pro Ecclesia latina — 
vix sensum habent. De diaconis seminaristicis vix dici potest eos in 
vinea Domini adlaborare. 

3. Ad pag. 18, 39 num. 3: Quod hic dicitur de renovatione sacerdo- 


37 Cf. p. 678. 

38 Cf. p. 681. 
Cf. p. 684. 

tum ter saltem in eorum vita, valde utile videtur. In multis regionibus 
autem propter penuriam sacerdotum vix ad actum deduci poterit. 

Insuper in aliis regionibus ubi sacerdotes regulariter per cursus spe- 
ciales in theologia renovata, in doctrina sociali Ecclesiae etc. instruuntur, 
vix videtur necessarium. 

Ideo proponere vellem ut pro istis tribus periodis vitae sacerdotalis 
statuantur quidem exercitia spiritualia longiora, cetera autem Episcopis 
commendentur ut suo modo prudenti in ista materia agant. 

4. Ad pag. 30, 40 num. 25, archipresbyteri seu vicarii foranei non 
nominentur pro tribus vel quinque tantum annis. Si hoc munus profi- 
cuum erit et fructuosum necessaria erit quaedam continuitas. 

Card. Roberti: Peractis animadversionibus unum verbum addam 
de Capitulis. Em. mi Leger et Richaud animadverterunt nonnullas difficul- 
tates quoad capitula. Capitula non sunt valde diversa in universa Eccle- 
sia, sunt quaedam Capitula valida, alia minus valida; revera puto forte 
in nonnullis casibus longe melius adiuvari Episcopos a consultoribus 
dioecesanis quam a Capitularibus qui eliguntur revera aliis rationibus 
quam quae requirerentur pro consultoribus dioecesanis. Nescio utrum 
solutio posset esse haec, sc. in universa Ecclesia possent eligi consulto- 
res dioecesani, qui sua vice possent seligi inter capitulares vel etiam 
praesertim inter capitulares; sic duo munera quae capitula habent gene- 
ratim, sc. et liturgica et administrativa propria et qua senatus Episcopi, 
scinderentur; ubique haberentur consultores dioecesani, qui possunt se- 
ligi inter capitulares etiam, si fieri posset; secus inter parochos, qui pos- 
sent quandoque esse magis validi quam capitulares. Et Capitulum sic 
ageret sua munera propria; si Capitulares sint electi tamquam consultores 
dioecesani agerent etiam hanc secundam formam adiutorii Episcopi. 41 

Card. Browne: Pauca tantum. Primum consentio quod omnino ne- 
cessarium sit clarum sensum dare huic verbo « sponsori » quia secun- 
dum se non est clarum, uti animadverterunt plures Em.mi Patres. Tunc 
in particulari tantummodo pauca et brevia, quamvis ea quae dicta fue- 
runt a Card. Ruffini in communi valde admiror et cum ipsis substantia- 
liter consentio, tamen in uno loco puto quod textus, quem ipse multum 
laudat, est revisendus, scilicet in pag. 19, 42 in ultimis lineis, de visitatione 
scholarum catholicarum: « Necnon visitet per se vel per alios omnes 
scholas catholicas, etiam religiosorum omnium, et ipsas scholas publi- 


40 Cf. p. 691. 

41 Textus transcriptus est ex taeniola magnetica. 

42 Cf. p. 685. 

eas ubi lex civilis id facere concedat ». Utique, tamen ista provisio valde 
auget ius praesens quod exprimitur in can. 1382, quod dicit quod Ordi- 
narius Episcopus visitet huiusmodi scholas « in iis quae religiosam et 
moralem institutionem spectant » et hoc iustum est. Sed, si volumus 
introducere visitationem, ut ita dicam, quasi universalem ex parte Ordi- 
narii, in scholis religiosorum possunt oriri difficultates, conflictus dua- 
rum iurisdictionum. Unde nonnisi cum magna haesitatione mutandum 
vel tangendum esset praescriptum iuris actualis in canone citato. In 
pag. 20, 43 n. 4 lin. 5 de scholis catechisticis: « curet ut in omnibus domi- 
bus religiosorum et religiosarum, consultis superioribus... ». Bene, est 
adhuc valde desiderandum, sed loco verbi « consultis superioribus » ego 
saltem dicerem « consiliis collatis cum superioribus », ut omnia pacifice 
et in bonum animarum fiant. Tunc in duabus aliis, quae videntur esse 
valde particularia pro Constitutione nostra, noto in pag. 3 3, 44 saltem mea 
opinione, non habeo experientiam multam hac in re, et sub aspectu theo- 
logico, ut iam dixi in alia sessione, quod hic numerus qui datur ibi pro 
paroeciis, sc. 10.000 incolarum, ego puto quod in se valde magnus 
est; frequenter non potest aliter fieri, sed secundum se valde magnus 
est, quia principium videtur esse theologicum quod pastor cognoscat 
oves suas, et quod oves cognoscant pastorem; et hoc impossibile est 
quando sunt plus quam 4 vel 5.000 incolarum. Et tunc in pag. 33, 
lin. 21, de sacris missionibus praedicandis in singulis paroeciis, sc. sal- 
tem decimo quoque anno. Ordines religiosi habent multam experientiam 
in ista re et puto quod missiones deberent praedicari in singulis paroe- 
ciis omni quinquennio. Decem anni multi sunt uti intervalla inter mis- 
siones paroecialesV 

Exc. Hurley: Cum Em.mo Cardinali Alfrink fateor me etiam sen- 
sum alicuius confusionis in primo huius schematis capite expertum esse. 
Non multum placent ea quae in Articulo III huius capitis continentur. 
Consideratio stadiorum in actione pastorali in Ecclesia ad studium ali- 
quod psychologiae supernaturalis pertinere videtur potiusquam ad con- 
stitutionem Concilio proponendam. Valorem speculativum potius quam 
practicum habet. 

Legimus actionem pastoralem in primo stadio duplicem esse: per ver- 
bum vitae et per vitam Verbi. Quid significat « vita Verbi »? Exemplum 


43 Cf. p. 685. 

44 Cf. p. 692. 

et influxum bonae vitae christianae vel gratiam supernaturalem a Verbo 
in nos affluentem? 

Asseritur « fidem ex auditu concipientes », in secundo stadio « libere 
moveri in Deum » etc. etc. Sed revera distinctio illa inter primum et se- 
cundum stadium nescio utrum valorem pro Concilio habeat. 

Praeterea quando de regione aliqua catholica agitur stadia ista vitae 
pastoralis Ecclesiae de facto non inveniuntur; quia incolae quasi omnes 
ad fidem primo veniunt non per auditum fidei sed per baptismum. 

Relate ad articulum IV importunum forsitan est observationem facere 
circa citationem e litteris encyclicis Summi Pontificis Pii XII. Sed in 
verbis a « Mediator Dei » desumptis pag. 13 46 lineis 15 a ad 23 am , omni 
cum reverentia, noto talem esse sermonem ut oblatio sacrificii crucis 
ad altare inter sacramenta enumerari non videatur. Post sermonem de 
sacrificio Missae enim dicitur « deinde, vero, per sacramenta ». Debe- 
ret esse « per alia sacramenta ». 

Exc. Ngo-dinh-Thuc: In articulo 5 declaratur obligatio Episcopo- 
rum collaborandi cum Sede Apostolica in evangelisatione infidelium et 
operariorum. Haec collaboratio requirit, ni fallor, adunationem episco- 
porum orbis, saltem per delegatos missos a singulis conferendis natio- 
nalibus episcoporum Romae quoque anno ut problemata evangelisa- 
tionis discutiantur inter Praelatos Dicasterii Romani et delegatos epi- 
scoporum. Solutiones propositae debent habere sanctionem Summi Pon- 
tificis ut vim habeant. Sic sollicitudinem omnium ecclesiarum Summus 
Pontifex communicabit suis fratribus episcopis et exinde exorietur vera 
collaboratio. Delegati conferendarum episcopalium reduces a Roma, 
sociis referent, quid S. Sedes velit, cur ita velit et quamnam contribu- 
tionem petat ab universo orbe. 

Hic modus agendi mihi videtur introducendum in argumentis ma- 
ximi momenti pro tota ecclesia, ut collaboratio inter Curiam Romanam 
et episcopos orbis catholici reapse instituatur et sic felix decentralisa- 
tio habebitur. 


4) SUFFRAGIA SODALIUM 

Card. Tis serant: Placet iuxta modum: ratione habita observa- 
tionis ab Em.mo Lienart factae de cura opificum. 

Card. Pizzardo: Placet iuxta modum: cum animadversionibus pro- 
latis ab Em.mis Patribus. 


46 


Cf. pp. 680-681. 

Card. Aloisi Masella: Placet iuxta modum: Schema decreti huius 
Commissionis concordet cum iis ab aliis commissionibus propositis. Non 
placet quod disponitur in pag. 24 1 n. 10; quoad reliqua, iuxta votum 
Em. morum Cardinalium. 

Card. Ferretto: Placet iuxta modum a me supra expositum . 2 

Card. Lienart: Placet iuxta modum: retento voto quod emisi « de 
cura opificum » et quod scriptis trado, 3 et ratione habita animadversionum 
quae allatae sunt ab Eminentissimis et Reverendissimis Patribus. 

Card. Tappouni: Placet. 

Card. Copello: Placet iuxta modum: ratione habita ad ea quae 
dicta sunt ab Em.mis Ferretto, Lienart, Spellman et Ruffini. 

Card. Agagxanian: Placet iuxta modum: ratione habita animad- 
versionum a Patribus factarum. 

Card. Spellman: Propter animadversiones allatas, 4 nempe, de ni- 
mia rigiditate in innovationibus faciendis, de sic dicta renovatione sa- 
cerdotali, de lingua vernacula, et de quibusdam difficilioribus circa Epi- 
scopum patrem, pastorem et servum, schema decreti de animarum cura 
in genere, placet iuxta modum tantum. 

Card. Frings: Placet iuxta modum: hoc schema, quod est speculum 
Episcoporum, multa continet bona et optima et etiam nova, sed est multo 
longius. Multa iam dicta sunt in schematibus pro studiis et pro disci- 
plina cleri. 

His diebus apud Herder, Freiburg i. B., prodibit editio omnium de- 
cretorum omnium Conciliorum oecumenicorum et habebit circa mille 
paginas. Si omnes Commissiones procedunt sicut in hoc schemate, ti- 
mendum est, ne haec Synodus gignat plures paginas quam omnia Con- 
cilia antecedentia simul. Generatim eo magis legibus oboeditur, quanto 
pauciores sunt. 

Ad cap. I, art. IV: In prima phrasi, quae dicit: « Quia, vero, Redemp- 
tio universalis quoad homines et perpetua quoad tempus fuit, univer- 
salis et perpetua est Ecclesia », vox « perpetua » mutetur in « perennis », 
quia Ecclesia militans durabit quidem usque ad finem saeculorum sed 
non ultra, et tunc Christus Filius Dei regnum dabit Patri suo nec am- 
plius erunt nec Summi Pontifices, nec Episcopi, nec sacerdotes, nec sa- 
crificium eucharisticum vel sacramenta. 


1 Cf. p. 687. 

2 Cf. pp. 699-700. 


3 Cf. pp. 700-701. 

4 Cf. pp. 701-703. 

Ad cap. II, art. I, num. 3: Quoad renovationem spiritualem sacer- 
dotum, quae ter in vita per singulum vel duos menses habenda sit, ni- 
mium postulari videtur. Practice impossibile est sacerdotes in vinea Do- 
mini laborantes toties et per tot tempus subducere labori practico. Apud 
nos semel in vita post decimum sacerdotii annum fit « Tertiatus » pro 
renovatione spirituali, doctrinali, pastorali per mensem. Dicatur « sal- 
tem semel in vita ». 

Ad cap. II, art. II, num. 7: Programma seu summarium praedicatio- 
num ne praecipiatur sed tantum commendetur. 

Ad cap. II, art. V, num. 10: Quoad secretariatum pastoralem Romae 
condendum maneat secretariatus neve fiat unquam dicasterium cum po- 
testate directiva. In rebus dogmaticis et moralibus certe unitas pro tota 
Ecclesia necessaria est, in re pastorali autem proprietates singularum 
Ecclesiarum et nationum multo magis considerandae sunt nec potest 
fieri unificatio methodorum. Vocabulum « sponsor » videtur minus felix. 

Card. Ruffini: Placet iuxta modum. 5 

Card. Valeri: Placet. Tamen attendatur ad observationes ab Em.mo 
Lienart et aliis Em.mis et Exc.mis Patribus iam factas. 

Ad art. V, n. 2, linea 10 et 11 peterem ut modificetur expressio: 
« ... atque, quantum fieri possit, religiosos et religiosas suadendo »; quae 
expressio, si quis cogitat de ingenti numero religiosorum et religiosa- 
rum qui in Missionibus magno animo adlaborant, quasi offensiva videtur. 
Posset dici: « atque religiosis utriusque sexus sublimitas actionis mis- 
sionariae semper prae oculis ponendo ». 

Card. Ciri aci: Placet. 

Card. Siri: Placet iuxta modum. 6 Schema praetium habet quia ge- 
neratim conspectum praebet sat accommodatum novis circumstantiis. 
Potest tamen ulterius expoliri et pressiori modo redigi, praesertim ad me- 
liorem unitatem et cohaerentiam reducendum est cum aliis schematibus, 
quae huic Commissioni iam proposita sunt. Quaedam nimis particularia 
et facile mutantia opportunius remittenda sunt ad ordinaria instituta 
extra Concilium. Non placet locutio de Episcopo « servo ». 

Card. Quiroga y Palacios: Placet iuxta modum: hoc est: iuxta 
observationes factas ab Em.mis Patribus et ea quae in nota adnexa in- 
dicantur. 


5 Cf. pp. 703-704. 

6 Cf. p. 704. 

Optima certe dicuntur in schemate de munere Episcoporum, sed 
forsitan hic Codex obligationum si in Concilio promulgatur difficultates 
gignet. Melius esse videtur quod principia generalia tantum tradantur 
in schemate pro Concilio, et postea — uti innuit Em. mus Relator — 
doctrina hic exposita mandetur ad « Directorium Episcopale », maxime 
desideratum. 

Card. Leger: Placet iuxta modum: 7 i. e. attentis in primis quae ab 
Em.mis Lienart et Richaud fuerunt dicta de apostolatu apud operarios. 

Card. Gracias: Placet. Non placet n. 11, Art. III. 

Card. Montini: Placet et, ratione habita animadversionum in discep- 
tatione factarum, valde quidem. Principia doctrinalia in capite primo 
non tantum huic schemati de cura animarum conveniunt, sed etiam, et 
in primis, ut reor, in schemate theologico « de Episcopis » referri de- 
berent. 

Quae de cura opificum dicta sunt, enixe commendanda videntur. 

Card. Giobbe: Placet schema universe quia multa habet bona, 
quinimmo optima; adhaereo animadversionibus Em .mi Cardinalis Lie- 
nart de urgenti cura opificum; etiam animadversioni Em. mi Spellman 
quod multa relinquenda sunt Conferentiis sive provincialibus sive natio- 
nalibus episcoporum. Plurimum faciendae sunt aliae animadversiones 
Eminentissimorum Patrum, praecipue de capitulis, de scholis, de visita- 
tione paroeciarum, etc. 

Card. Cento: Placet schema, cum testimonium patens praebeat im- 
pensae sollicitudinis quam Commissio habuit circa sitim illam animarum 
quae Ecclesiam Christi constanter devorare debet. 

Non dubito tamen Commissionem eamdem magni facturam esse ob- 
servationes ab Eminentissimis et Excellentissimis Patribus prolatas. 

Evidens est varias materias mixtas huius schematis componendas 
esse cum elaboratis a competentibus aliis Commissionibus. 

Card. Cicognani: Placet, et merito laudatur. 

In schemate huius generis, inevitabile est non pauca tangere quae ab 
aliis Commissionibus pertractata sunt. Nonnulla pertinent ad S. C. de 
Seminariis, ut de vocatione ad sacerdotium, de studiis; alia ad S. C. Con- 
cilii, ut quae respiciunt disciplinam. 

Pauca in particulari: 


7 Cf. pp. 704-705. 



716 


SESSIO VI - ACTA 


a) textus S. Scripturae non semper citantur ad litteram, sed 
saepissime sunt accommodata. Apparet de hoc; 

b) Redemptio melius diceretur est (non fuit) universalis et per- 
petua (pag. 12, 8 art. IV); 

c) pag. 19, 9 in n. 1 capitis II, potius omittatur quod Episcopus 
callere debet praecipuas linguas fidelium; 

d ) quae dicuntur in n. 4, pag. 20, 10 dicta sunt in schemate Decreti 
de catechetica populi christiani institutione. De catechetica institutione, 
enim, tractatur suo loco. 

Ex iis quae dicta sunt, satis colligitur votum generale esse ut non- 
nulla relinquantur Episcopis, iuxta mores et necessitates variarum Na- 
tionum (uti, ex. gr., de mittendis sacerdotibus et laicis ad Universitates, 
de « renovatione » de qua in pag. 18, 11 sub n. 3). 

Forsan nonnulla sunt revisenda et alia introducenda, praesertim de 
opificum cura. 

Card. Garibi y Rivera: Placet iuxta modum: n. 10 pag. 24 12 valde 
difficile videtur. N. 11, in eadem pagina, etiam difficultates habet. 

Sunt res quae ab aliis Commissionibus tractandae sunt. 

Card. Godfrey: Placet iuxta modum: iuxta ea quae exponuntur in 
folio adnexo et habita ratione animadversionum Em.morum et Exc.morum 
Patrum. Paragraphus de lingua vernacula clarior fiat. Schema nimis lon- 
gum est; reducatur. Ceteroquin habet bona. 

Ad mentem Em .mi Lienart de opificibus. 

Quod dicitur pagina quinta 13 de obligatione studiorum litterarum in 
Seminariis est maximi momenti quia studium linguarum et praesertim 
linguae latinae est necessarium fundamentum pro studiis altioribus. 

Si negligatur studium litterarum, quis auderet dicere adspirantes 
esse capaces ulteriorum studiorum quae sunt proxima et necessaria prae- 
paratio pro sublimi officio sacerdotali? Responsabilitas nostra magna 
est. Insistat de hac re Sacra Synodus. 

Pagina decima sexta, 14 lineis tertia et sequentibus: Quantum mihi 
videtur sensus minus clarus est. Facile male interpretari posset quod 
dicitur, scilicet « instituere laicos viros et mulieres qui obsignati sunt 
charactere supernaturali eos sacerdotio Christi indelebiliter configuran- 


8 Cf. p. 680. 

9 Cf. p. 685. 

10 Cf. p. 685. 

11 Cf. p. 684. 


12 Cf. p. 687. 

13 Cf. p. 676. 

14 Cf. p. 682. 

te ». Ratio est quia non desunt qui minus recte loquuntur de « regali 
sacerdotio laicorum ». 

Card. Richaud: Placet iuxta modum: secundum ea quae dixi et 
scripsi in folio adnexo . 15 

Card. Dopfner: Placet iuxta modum. Cf. folium adnexum . 16 

Card. Meyer: Placet iuxta modum, habita ratione animadversio- 
num omnium factarum ab Em.mis et Exc.mis Patribus. 

Card. Alfrink: Placet iuxta modum, iuxta folium adnexum . 17 

Card. Santos: Placet iuxta modum: sensu exposito in Em .morum 
Patrum observationibus factis, in particulari de opificibus et de Capi- 
tulis. 

Card. Rugambwa: Placet. 

Card. Ritter: Placet iuxta modum: i. e. cum emendationibus quae 
iam proponuntur. 

Card. Landazuri Ricketts: Placet iuxta modum: id est: Schema 
in genere laudandum est. Attamen nonnulla, meo humili iudicio, viden- 
tur corrigenda vel amplianda. Nempe: adhaereo opinioni Em. mi Card. 
Lienart ut in Schemate profusius agatur de cura opificum; nam est quae- 
stio maximi momenti hodiernis in adiunctis quibus nunc versamur. 

Assentio sententiae Em. mi Roberti quoad Capitula canonicorum et 
consultores dioecesanos. Tandem attendatur etiam ad observationes ab 
Em.mis et Exc.mis Patribus prolatas. 

Card. Suenens: Placet iuxta modum, retenta observatione Cardi- 
nalis Leger quoad capitula et Card. Lienart quoad opifices. Schema ap- 
paret optimum quoad substantiam et praebet optimam materiam in Con- 
cilio discutiendam, siquidem principaliter de cura animarum erit trac- 
tandum. 

Card. Roberti: Placet iuxta modum: cum animadversionibus ab 
Em.mis ac Rev.mis Patribus et a me ipso factis . 18 Ubique constitui possent 
consultores dioecesani etiam, vel praesertim, ex canonicis capituli ca- 
thedralis. 


15 Cf. pp. 705-707. 17 Cf. pp. 709-710. 

16 Cf. pp. 707-709. 18 Cf. p. 710. 

Card. Di Jorio: Placet iuxta modum: quaedam tamen addenda puto 
de opificum adsistentia; praeterea: omittantur quae ad capitula cathedra- 
lium et ad vicarios foraneos spectant; neque opportunum videtur quod 
dicitur de episcopo servo. 

Card. Jullien: Placet iuxta modum: imprimis ratio non videtur 
cur heic initio principia doctrinalia tam difiuse exponantur. In specie, 
vero, multa pertinent ad Codicis complendi commissionem. 

Quaedam insuper singillatim animadvertenda: 

— Adhibetur passim de episcopis vox « sponsor », ac si episcopi 
singuli totius Ecclesiae responsabilitatem habeant; quod, salva reve- 
rentia, heic non placet. Nam iuridica est responsabilitas res et officium 
moderandi seu dirigendi, uti pater est sponsor filiorum minorum: debet 
eos regere et tenetur de eorum culpis. Quomodo episcopus Alatrinus sit 
sponsor archiepiscopi Parisiensis vel Neo-Eboracensis non videtur. Epi- 
scopis singulis etenim nihil praeter quandam sollicitudinem et collabo- 
rationem pro tota Ecclesia attribui potest ac debet, quia non agitur 
heic de Collegio Episcoporum sub auctoritate Summi Pontificis. 

— Minus placet locutio « Christi totalis » in pagella decima quin- 
ta / 9 linea decima tertia adhibita. Quid est Christus partialis? 

— Expungantur insuper (in eadem pagella, linea vigesima secunda) 
verba « et diaconos », quae necessitatem diaconorum permanentium pro 
episcopis importaret. 

— Agitur in pagella decima octava , 20 numero quarto, de cura ab 
episcopo impendenda quoad religiosas, at et oporteret quoddam verbum 
de viris regularibus vel religiosis: clare proclametur episcopi regimen 
super religiosos quod apostolatum externum spectat. 

— Ad pagellam vigesimam sextam , 21 numeris sexto et septimo, de 
capitulis canonicorum quae dicuntur nostrorum temporum rebus haud 
respondent, cum in multis dioecesibus capitula ipsa quasi in desuetudi- 
nem, quoad pristina officia, abierint, atque episcopi iam suum consilium 
habeant. De capitulis sileat Concilium; sat sunt leges Codicis. 

— Pagella trigesima , 22 numero vigesimo quinto: haud expedit ut in 
tota Ecclesia vicarii foranei tam frequenter renuntientur: officium huius- 
modi ad certas paroecias pertinet, idque sufficit. Non perturbetur ordo 
vigens — et bene — in multis dioecesibus. 

Valde denique placet quod Em. mus Lienart sapienter animadvertit 
de cura pastorali opificum, quae hodie summopere urget: ad Concilium 


19 Cf. p. 681. 21 Cf. pp. 688-689. 

20 Cf. p. 684 . 22 Cf. p. 691. 

imprimis spectat eam promovere, multo magis quam tempus terere de 
minimis et peculiaribus. 

Card. Heard: Placet iuxta modum: habita ratione animadversio- 
num Em. mi Lienart et Em. mi Ruffini. Schema autem utiliter breviari 
posset: nimia dicuntur quae per se patent. 

Card. Bea: Placet iuxta modum: secundum observationes maxi- 
me Em .mi Card. Lienart de opificibus et Em. morum Spellman et Frings. 
Multa ponantur potius in aliquo « Directorio Episcoporum » a Sancta 
Sede post Concilium edendum; alia relinquantur Conferentiis Episco- 
porum. 

Card. Browne: Placet iuxta modum: 23 attentis observationibus Emi- 
nentissimorum Patrum, praecipue Lienart et Ruffini, et insuper: a) ut 
praescriptum Art. II, n. 3 pagg. 19 (linn. 32-33) et 20 24 (linn. 1-2) mo- 
dificetur ad sensum Canonis 1384; b) ibid. pag. 20, lineis 5-6, mutetur 
vox consultis in verba consiliis collatis. 

Card. Albareda: Placet iuxta modum: id est secundum observa- 
tiones ab Eminentis simo Cardinali Browne factas. 

Beat. Gori: Placet iuxta modum: attentis scilicet observationibus 
propositis ab Em.mis Patribus, praesertim Lienart, Ruffini, Alfrink et 
aliis. 

Beat. Cheikho: Placet iuxta modum: 1) attentis iis quae ab Em.mis 
et Exc.mis Membris huius Commissionis dicta sunt; 2) in pagina 16: 25 
melius est ut alio modo res exprimatur, quia non bene intelligitur hic 
textus S. Petri: « renati sunt non ex semine corruptibili sed incorrupti- 
bili, per verbum Dei ». 

Exc. Felici: Placet iuxta modum ab Em.mo Cardinali Siri expres- 
sum. Meam quoque facio sollicitudinem Em. mi Cardinalis Frings ne Con- 
cilium Vaticanum II encyclopaedia quaedam rerum sacrarum appareat 
potius quam, ut decet, fundamentalium constitutionum et decretorum 
fons et origo. 

Exc. 0’Connor: Placet iuxta modum: Maxime procul dubio iu- 
varet Episcopos, si, dum ipsi continuis ac propemodum indefinitis pa- 
storalibus quaestionibus quotidie premuntur, breve summarium seu com- 


23 Cf. pp. 710-711. 

24 Cf. p. 685. 

25 Cf. p. 682. 



720 


SESSIO VI - ACTA 


pendium principiorum circa pastoralia munera, prae manibus habere 
possent. 

Attamen, quamtumvis laudabile ac reapse utile opus Commissio de 
Episcopis et de regimine Dioecesium confecerit, difficulter tale summa- 
rium in forma schematis conciliaris apparari posset; etenim huiusmodi 
compendium vitare non poterit repetitionem, simpliciori tamen forma, 
principiorum doctrinae ac praeceptorum actionis, quae iam ex professo 
in ceteris schematibus tractantur, exempli gratia, de religiosis, de vo- 
cationibus, de scholis, de laicis, de liturgia, de hodiernis instrumentis 
communicationis socialis. 

Media quaedam solutio quaestionis suggeri posse videtur: scilicet, 
schema posset generales tantum declarationes amplecti circa Episcopi 
munera, prout Antistes fundamentum et cardo est totius vitae christia- 
nae in propria Dioecesi. Insimul vero schema continere posset iussum 
ut parentur directoria seu « instructiones » (etiam reservatae, si opor- 
teat) circa praecipuos campos actionis pastoralis Episcopi. 

Haec autem directoria possent, post celebratum Concilium, appa- 
rari a peritis totius orbis, et amplecti principia doctrinae, synopsim le- 
gum in Ecclesia de singulis materia vigentium, nec non consilia practica. 

Exc. Chavez y Gonzalez: Placet iuxta modum: cum observatio- 
nibus ab Em.mis Patribus factis. 

Exc. Antezana y Rojas: Placet iuxta modum: id est, secundum 
animadversiones Eminentissimorum Cardinalium et aliorum Patrum, 
ad maiorem salutem animarum. 

Exc. Cooray : Placet iuxta modum: nempe iuxta ea quae dicta 
sunt: 

1) Ab Em.mis Cardinalibus Lienart et Richaud de cura opificum. 

2) Ab Em.mo Ruffini de tirocinio pastorali alumnorum theologiae. 
Tale tirocinium melius habetur post diaconatum et ante presbyteratum. 

3) Ab Em.mo Dopfner de commissionibus nimis numerosis. 

4) Ab Em.mo Roberti de Consultoribus dioecesanis. 

3) Ab Em.mis Frings et Bea. 

Exc. McKeefry: Placet iuxta modum: Obiectivum schematis bo- 
num, sed valde diffusum; quantum possibile sit, diminuendum secundum 
observationes a pluribus inter Em. mos Cardinales factas, et in modo spe- 
ciali secundum sententias Em.morum Cardd. Lienart, Frings, Ruffini, 
Leger, Cicognani; observatio Card. Bea circa directorium post Conci- 
lium faciendum bona est. 

Exc. Lefebvre: Placet iuxta modum: attentis dictis ab Eminentis- 
simis Cardd. Ruffini, Siri, Frings. 

Non placet modus quo fiunt observationes directi vae factae Episcopis; 
definiantur praecise munus et potestas Episcopi relate ad Ecclesiam 
universalem. 

Definiatur praecise munus Conferendarum Nationalium, relate ad 
Sanctam Sedem et relate ad ipsos Episcopos. 

Exc. Hurley: Placet iuxta modum: i. e. secundum ea quae ab 
Em.mis Cardinalibus Lienart et Richaud dicta sunt et secundum pro- 
prias observationes scripto allatas. 26 

Exc. Perrin: Placet iuxta modum: iuxta animadversiones Eminen- 
tissimi Lienart de cura opificum et Eminentissimorum Leger et Richaud 
de Capitulis Canonicorum. 

Duas parvas animadversiones faciam: 

1) Pag. 6, 27 lin. 8: ad doctrinam socialem adderem « Doctrinam in- 
ternationalem ». 

2) Pag. 2 8, 2 8 lin. 23: adderem et « in omnibus locis ubi colluvies ho- 
minum fiant ». 

Exc. Seper: Placet iuxta modum: ratio habeatur dictorum ab 
Em.mo Lienart (circa curam de operariis gerendam) et ab Em.mo Leger. 

Exc. Bazin: Valde placet hoc schema. Attamen assentio animadver- 
sionibus Em .mi Cardinalis Lienart de opificibus. 

Exc. Bernard: Placet iuxta modum: ita ut fusius loquatur de mu- 
nere pastorali erga opifices. 

Exc. Bernier: Placet iuxta modum: ita scilicet ut schema ex una 
parte allevietur, et ex alia parte attentio specialis curae opificum tri- 
buatur; atque attendantur etiam ea quae Em. mus Cardinalis Roberti de 
Consultoribus dioecesanis proposuit. 

Exc. Yago: Placet iuxta modum: iuxta observationes a Patribus 
factas, praesertim ab Eminentissimo Lienart de cura opificum. 

Pagina 19, 29 linea 28 addantur verba: « in quantum fieri potest ». In 
missionibus non semper urget nec convenit ecclesiam scholas condere 
in hodiernis conditionibus. Episcopi magna cum circumspectione debent 
agere in hac materia, quia 1) nationalizatio imminet scholis omnibus; 


26 Cf. pp. 711-712. 28 Cf. p. 690. 

27 Cf. p. 677. 29 Cf. p. 685. 

2) parentes christiani malunt liberos mittere in scholas publicas, quia non 
volunt aut non possunt pecuniam dare ad magistros conducendos; 3) mul- 
tae scholae iam existentes ob defectum magistrorum deseruntur, 

Exc. Rakotomalala: Placet iuxta modum: attentis observationi- 
bus factis. 

Exc. Bengsch: Placet iuxta modum: id est consentio animadversio- 
nibus Eminentissimi Card. Dopfner. 

Exc. Verwimp: Placet iuxta modum: ratione habita de eis quae 
dixit Eminentissimus Dominus Lienart de cura spirituali opificum. 

Exc. Jelmini: Placet. Laudabile schema: liceat tamen mihi has 
submisse facere animadversiones. 

Pag. 29, 30 Art. 24: Non video quomodo vox « Archipresbyteratus » 
exactior videatur voce « vicariatus foraneus ». Gaudet forsan vicarius 
foraneus maiori sacerdotio quam alii presbyteri? Et eius munus nonne 
bene explicatur appellativo « vicarius foraneus »? Dicatur uti antea 
« Vicarius foraneus » aut simpliciter « vicarius ». 

Pag. 16, 31 linn. 7-8: Ne dicatur « laicos » sacerdotio Christi, « obsi- 
gnatos eligere ac instituere... » sed sacerdotio regali (cf. Petr. 2, 9) ad 
aequivocum praecavendum. 

Pag. 21, 32 n. 9: Ubi dicitur: « Satagat Episcopus... etc. » non esset 
melius dicere: « maxima cum cura debet episcopus providere nupturien- 
tibus », ratione permagnae matrimonii importantiae? 

Exc. Suhr: Placet iuxta modum: iuxta observationes factas spe- 
ciatim ab Em.mis Card. Lienart, Frings et Bea. 

Rev. GuT: Placet iuxta modum: secundum observationes Em.mi 
Card. Lienart de opificibus et Em.mi Card. Browne de scholis. 

Rev. Sepinski: Placet. Addatur paragraphus quoad curam opi- 
ficum. 

Ad pag. 9, 33 linn. 9-10: scribatur: « qui » gentes baptizarent... 

Ad pag. 16, 34 linn. 6-8: ultima pars paragraphi, i. e. verba « quo ob- 
signati sunt charactere supernaturali eos sacerdotio Christi indelebiliter 
configurante » omittantur, quia non sufficienter clara sunt; vel clarius 
reddantur. 

Ad pag. 18, 35 linn. 3-6: melius dicatur: « de re interiora agant ». 


30 Cf. p. 691. 33 Cf. p. 678. 

31 Cf. p. 682. 34 Cf. p. 682. 

32 Cf. p. 686. 35 Cf. p. 684. 

Ad pag. 18, 36 linn. 33-34: melius dicatur: « quodsi tali muneri im- 
pares inveniantur ». 

Ad pag. 20, 3 7 lin. 1: proponerem textum: « etiam religiosorum non 
exemptorum ». Adhaereo voto Em.mi Card. Browne. 

Ad pag. 20, lin. 15: corrigatur « una^ saltem ». 

Ad pag. 23, 38 lin. 16: praeferrem loco « Servatoris » vocem « Sal- 
vatoris », a Tertulliano, Lactantio, Hieronymo, Augustino et aliis usur- 
patam. 

Ad pag. 27, 39 lin. 31: pro locutione « activitatibus » praeferrem vo- 
cem « actuositatibus »; idem dicatur de pag. 28, lin. 18 et pag. 29, 40 
linn. 6-7. 

Ad pag. 33, 41 linn. 21-22: ad falsam interpretationem vitandam prae- 
ferrem locutionem « unoquoque decennio »; cf. Iacobelli Michael, quar- 
to quoque mense idem esse ac quater in anno invictis argumentis demon- 
stratur, in Latinitas , vol. III, 1955, pp. 194-196. 

Ad pag. 33, lin. 35: dicerem « aliud opus, e. g. Missiones, ». 

Ad pag. 35, 42 lin. 15: loco « circa ipsos individuos » dicerem « cir- 
ca singulas personas ». 

Rev. Janssens: Placet iuxta modum: i. e. iuxta sententiam Em.mi 
Card. Browne. Praeterea: particularia minutiora ne deferantur ad Con- 
cilium sed relinquantur S. Sedi ordinanda. 


36 Cf. p. 684. 

37 Cf. p. 685. 

38 Cf. p. 687. 

39 Cf. p. 689. 

40 Cf. p. 690. 

41 Cf. p. 693. 

42 Cf. p. 694. 

ACTA 


III 

PRAECIPUAE DE ANIMARUM CURA QUAESTIONES 


Pars altera 

DE ANIMARUM CURA IN PARTICULARI 
(Secunda Congregatio: 4 maii 1962) 


1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

Caput I 

DE EMIGRANTIUM CURA 

Ob auctas in dies migrationes tam liberas quam coactas, summa neces- 
sitas urget, ut bono spirituali, morali et sociali emigrantium diligentissime 
provideatur, ne ipsi, asperitate conditionum vitae aut inopia spiritualis curae 
confracti, fidei donum amittant. 

Cum enim exsul ad emigrationem neque in spiritualibus neque in 
socialibus rebus sit sufficienter paratus, factiosis vel atheis hominibus circum- 
veniri potest, praesertim si desint sacerdotes eiusdem stirpis vel saltem 
eiusdem linguae. 

Propter inopiam paternae curae spiritualis permulti emigrati a commu- 
nistis aliisque catholici nominis osoribus decipiuntur. Quod periculum ad 
ipsam illorum patriam non raro extenditur cum nempe exsul, domum forte 
iterum petens et ab erroribus iam corruptus, falsae doctrinae fit propagator 
et administer inter suos concives. 

Magnum quoque periculum provenit ex matrimoniis mixtis, quae non 
pauci demigrati contrahunt, quando sacerdotibus suae gentis expertes, ad 
arbitrium suum inter acatholicos vivunt. 

Familiarum dissipatio ac dispersio ob iniustas aut ineptas leges civiles, 
quae alterius coniugis translationem concedere nequeunt vel communitatum 
migrationem collectivam impediunt, multam, proh dolor, ansam dare pos- 
sunt adulteriorum, divortiorum ac bigamiarum. 

Catholica filiorum educatio in nonnullis regionibus periclitatur ex ner 
glectis idoneis aptisque institutionibus. 

Accedit exaggerata nationalismi opinio de sic dicta praepropera « assimi- 
latione » qua non pauci emigrati ob varia plerumque praeiudicia ab Ecclesia 
abstinent. Unde sapientibus ac paternis verbis Benedictus Pp. XV Episcopos 

Brasilianos admonuit: « Ne advenae operarii... mutatione patrii soli patrios 
exuerent mores »/ cum eorumdem morum custodiam optimum reputaverit 
munimentum adversus perniciosos inimicorum fidei conatus. 

Cum conditiones modernae vitae socialis et oeconomicae liberam ac mu- 
tuam humanarum spiritualium virium operam requirant, quae convenienti- 
bus diversorum populorum coetibus exoritur et ex qua melior perficitur hu- 
manitas, fovenda est pro bono eorumdem emigratorum tranquilla et sana 
integratio, quae mutuam tollens advenarum et indigenarum diffidentiam, vi- 
cissitudine beneficiorum communem salutem promovebit et utrique parti 
plurima afferet commoda magnamque utilitatem. 

Attamen necesse est, ut emigrati sint fideles cives novae patriae, et eodem 
tempore diuturnam patriae originis memoriam servent iuxta illud S. Thomae: 
« Post Deum est homo maxime debitor parentibus et patriae, unde sicut 
ad religionem pertinet cultum Deo exhibere, ita secundario gradu ad pie- 
tatem pertinet cultum parentibus et patriae ». 2 

Ideoque emigrati studere debent arctam coniunctionem fovere cum an- 
tiqua patria eiusdemque Episcopis quos sedulo iuvare curabunt. 

Nec praetereundum est singulare problema proveniens ex aucta multo- 
rum eruditorum hominum in praesens migratione, quae non solum numero 
sed etiam scientia, haud raro academica, veteres migrationes superavit. Si 
huiusmodi eruditi viri infima religionis cognitione acquiescant, magna orie- 
tur in ipsis dissensio inter exilem culturae religiosae gradum et elevatam 
eorumdem humanae scientiae cognitionem. Exinde fiet, ut alii Deum negli- 
gant, alii in pravum cynici agendi modum prolapsi, fidem pro sua quisque 
opportunitate deserant et abiiciant. 

Ad instaurandam eruditorum hominum consensionem in scientificis et 
religiosis rebus multum proderit cooperatio cum sacerdotibus excultis, quo- 
rum studia ad maximam perfectionem pervenerunt. 

* * * 

Antiquo iam tempore Ecclesia Catholica spirituali advenarum et pere- 
grinorum saluti prospicere studuit, quod optime probant scholae, hospitia, 
ecclesiae in eorum commodum, praesertim in Urbe constituta . 3 

De diversis etiam advenarum ritibus et linguis maximam curam habuit, 
ut ex decretis Concilii Lateranensis IV clarissime patet . 4 

De bono quoque sociali sollicita, Ecclesia damnavit principia « totalita- 
rismi » et « imperialismi » Status necnon immoderati « nationalismi ». 5 

Quinimmo principia iustitiae et aequitatis pro operariis emigrantibus sol- 
lemni suo magisterio statuit atque firmavit. 

Ipsius iuris naturalis assidua custos et magistra Apostolica Sedes ius 
familiarum ad spatium vitale haud semel proclamavit . 6 

Hisce saluberrimis contentionibus eadem Sancta Sedes clarissimum dia- 
dema imposuit anno 1952 , Constitutionem Apostolicam Exsul Familia de 

spirituali Emigrantium cura promulgans, quae universis afflictis gentibus emi- 
gratis magnum solatium contulit, et ordinandae spirituali eorum curae prin- 
ceps instrumentum praebuit. 

Omnibus profecto compertum est quantum studium quantamque operam 
Sacra Congregatio Consistorialis iam dudum impenderit et in praesens im- 
pendat in spirituale emigrantium bonum et salutem. 

•k ■ k * 

Cum illius salutiferae Constitutionis leges et praecepta nondum suffi- 
cienter in praxim deducta fuerint cumque elapso decennio in peius mutatae 
sint rerum hominumque necessitudines — plurimi namque fideles patriam 
suam aut domicilium ad victum quaerendum dereliquerunt et innumeri tran- 
quilli cives, innocentibus pueris haud exceptis, patrio solo, securitate, liber- 
tate privati, coacti sunt in dissitis oris nova domicilia quaerere, quin immo 
nequissime deportati sunt — necessarium esse videtur summa principia et 
praecepta in memoriam revocare ut rite exsecutioni mandentur, quo spiri- 
tuali et sociali emigrantium bono diligentius et aptius provideatur et prae- 
sertim Ordinariis locorum, sive emigrationis sive immigrationis, efficax mi- 
nisterii sui adiumentum praebeatur. 


Art. I - Principia generalia 

Omnia quae in documentis magisterii ecclesiastici ac in sequentibus ar- 
ticulis resumuntur de iuribus emigrantium necnon de officiis quae Pastoribus 
erga eosdem incumbunt accurate servanda sunt riteque adimplenda. 

1. Apostolica Sede praeeunte, 7 tenentur Episcopi sollertem curam ha- 
bere de emigrantibus. 8 

2. Damnantur principia totalitarismi et imperialismi Status necnon im- 
moderati nationalismi placita... quippe quae dum ex una parte naturale homi- 
num ius ad emigrandum ad arbitrium coerceant, ex altera vero populos aliun- 
de migrare compellant, incolas invitos deportent civesque e familia, e domo, 
e patria abstrahere nequissime audeant ». 9 

3. Proclamatur ius familiarum ad spatium vitale quod per emigrationem 
seu meliorem distributionem in superficie terrae exercetur. 10 Laudantur ni- 
sus et consilia quae ad haec iura tuenda incepta sunt. 11 

4. Sollemniter a pastoribus requiritur ut ius antiquitus fidelibus reco- 
gnitum ad proprium ritum in divinis celebrandis, propriumque sermonem 
in ministrandis sacramentis et in verbo Dei audiendo, sancte servetur. 12 

5. Speciali modo laudandi sunt hi sacerdotes optimi, qui « utpote vo- 
luntarii exsules » spirituali ac sociali bono emigrantium prospiciunt. 13 

Art. II - Normae practicae 
1) De migratione externa. 

1. Ordinarii locorum in sua quisque dioecesi spiritum atque praecepta 
et monita Constitutionis Apostolicae Exsul Eamilia diligenter curare te- 
nentur. 

2. Curent Episcopi, ut in Synodis dioecesanis et frequenter etiam in 
conferendis sacerdotum (can. 131 C.I.C.) sermo fiat de emigratione. 

In Seminariis, ad roborandum « sensum catholicitatis » praeparentur 
alumni, qui postea, in paroecias immissi, immigrantes recipiant ut sacerdotem 
catholicum decet. 

3. Firmo manente praescripto art, 39 Constitutionis Apostolicae Exsul 
Familia de « facultate adeundi, sacramentorum causa, matrimonio non exce- 
pto, cappellanum seu missionarium sui sermonis aut parochum loci », pri- 
vilegium de quo in art. 40, n. 2° eiusdem Constitutionis Apostolicae exten- 
ditur ad secundum gradum lineae rectae inclusive. 14 

4. Instituatur in unaquaque natione, ubi viget emigratio vel immigratio 
sive interna sive externa sive temporaria sive perpetua, Commissio Episco- 
palis cui emigrantium cura committatur. 

Impetretur a S. Congregatione Consistoriali nominatio Directorum Mis- 
sionariorum pro diversis communitatibus ethnicis ac Directoris Operis de 
Emigratione pro tota natione et omnibus communitatibus. 

5. Huic Commissioni ius et officium competit quaerendi et seligendi Mis- 
sionarios et eos eorumque Directores moderandi. 

Missionarii et praesertim eorum Directores bene noscant leges civiles 
quae emigrationem spectant ut consilio et opere praesto esse possint ad- 
venis. 

6. Episcopalis Commissio, salvo cuiusque Ordinarii loci et Superioris 
Religiosi iure, speciali gaudet potestate, sed in sacerdotes et clericos dum- 
taxat. 

7. Haec potestas, a Praesule, qui Commissioni praeest, vel ab eius De- 
legato exercetur. 

8. a) Munere Delegati fungitur qui a S. Congregatione Consistoriali ti- 
tulo Directoris Operum de Emigratione insignitur. 

b) Pro singulis nationibus ubi propter persecutionem vigentem Com- 
missio Episcopalis non datur, a Sacra Congregatione Consistorialis Director 
operum de Emigratione nominetur qui, in Urbe residens, potestate de qua 
in art. 6 munitus, sacerdotes eiusdem nationis tum profugos tum ceteros in 
exteris degentes ad servitium animarum eligere possit. 

9. Ecclesiasticae Auctoritates et consociationes catholicae locorum im- 
migrationis curent ut a potestate civili pro viribus facilius admittatur com- 
munitatum migratio, ad salvandam praesertim familiarum unitatem et inte- 
gritatem. 

10. a) Episcopi dioeceseon unde frequenter habetur profectio emigran- 
tium, curent ut sacerdotes offerant dioecesibus ubi emigrantes sese consti- 
tuant. 

b) Normas Constitutionis Apostolicae Exsul Familia sedulo applicent, 
quae Comitatus vel Subcomitatus de Emigratione in Curia dioecesana et in 
paroeciis, unde multi emigrant, constituendos praecipit. 

c) His autem Comitatibus, qui Episcopos et parochos de emigratione 
certiores faciunt et immediatam migrantium praeparationem curant, conso- 
ciationes catholicae adiutricem operam navare tenentur. 

11. Meminerint Episcopi, iuxta monita S. Congregationis Consistorialis, 
sacerdotes qui munere Missionarii pro emigrantibus multos annos in exteris 
nationibus perfuncti sint, magnum sibi meritum comparavisse; ideoque redeun- 
tes in propriam dioecesim, si bene officium suum impleverint, benevole ex- 
cipiantur vel adiuventur. 

12. a) Quilibet loci Ordinarius tenetur curam spiritualem alienigenarum 
seu immigrantium committere sacerdotibus qui sint eiusdem sermonis seu 
nationis vel saltem linguas emigrantium bene calleant. 

b) Missionariis illarum nationum, in quibus viget persecutio, tenetur 
insuper Ordinarius loci ubi commorantur, honestam sustentationem et me- 
dia necessaria ad apostolatum procurare, ratione habita peculiarium eorum ne- 
cessitatum. 

c ) Ubi autem Ordinarii loci media necessaria non habent, suppleat 
alio modo S. Congregatio Consistorialis. 

13. a) Ubi numerus emigrantium eiusdem sermonis vel nationis conspi- 
cuus habeatur, optatur ut paroecia personalis vel mixta constituatur. 

b) Nomine paroeciae mixtae ea paroecia venit, quae territorialis simul 
et personalis est, i. e. in qua Missionarii emigrantium territorium quoddam 
administrant simul ac iurisdictione personali apud concives f ruuntur. 

c) In paroeciis territorialibus magnarum urbium deputentur, si neces- 
sitas ferat, aliqui sacerdotes eiusdem emigrantium linguae et nationis. 

14. Si labentibus annis, propter exiguum numerum emigrantium qui vere 
tales sint, paroecia nationalis vel personalis inepta atque inutilis videatur, tunc 
Ordinarius loci, Commissione Episcopali ac Directoribus sive Operum de 
Emigratione sive Missionariorum auditis, ad S. Congregationem Consistoria- 
lem recurrat ut paroecia utiliter supprimi possit. 

15. Omnes Christifideles cuiusvis ritus Orientalis vel Occidentalis sive 
sint in migrationis territoriis, sive in eorum originis territoriis, eadem iura 
habent in Ecclesia Christi, quae est catholica seu universalis. 

16. Dioecesis ritus Orientalis pro emigrantibus in Occidente eodem 
modo ac dioeceses personales ritus Latini in Oriente, erigantur, ubi necesse 
est, ad fovendum bonum animarum et Ecclesiae. 

17. Si in aliqua dioecesi Latini ritus, numerus migrantium Orientalis 
ritus notabilis sit sed insufficiens adhuc ad dioecesim personalem et propriam 
erigendam, constituatur Vicarius Generalis qui de iis curam suscipiat; qui, 

si fieri potest, sit et ipse eiusdem ritus, secus, sacerdos idoneus ac bene doctus 
rerum ritus horum immigrantium assumatur. 15 

18. Ad confessiones audiendas, sequentia sunt animadvertenda: 

a) Ut sacerdotes indigenae munus sacramentalis magistri, medici et 
iudicis rite adimplere valeant et ad evitandos abusus, caveant ne confessiones 
in lingua sibi ignota excipiant. 

b) Absolutio generalis immigrantium, extra periculum mortis, omnino 
prohibetur. 

c ) Ubi vero desit Missionarius eiusdem sermonis ac immigratorum, sa- 
cerdos sermonis ignarus, formulas secundum poenitentium sermonem exa- 
ratas sibi paret. 

19. Parochus loci, antequam matrimonio adsistat, si nupturientes qui 
recentius advenerunt proprium Missionarium adire omiserint, consulere te- 
netur eorumdem Missionarium vel potius examen nupturientium eidem com- 
mittat. 

20. Immigrantes iure gaudent instituendi suas scholas, quotiescumque 
id necessarium vel utile evadat et ubi leges civiles id permittant. 

Gaudent insuper iure ad propria opera et consociationes, quae adlabo- 
rare debent cum Actione Catholica locali. 

21. Meminerint immigrantes Ecclesiae suae originis, eamque operibus 
misericordiae corporalis et spiritualis pro viribus adiuvent, ipsius iura vin- 
dicent, persecutiones condemnent. 

22. a) Si migratio coacta coetuum aut gentium fit, opportunum videtur 
ut Sancta Sedes Praelatum, iurisdictione personali pro istis migrantibus prae- 
ditum, nominet dummodo sociatis agminibus migrent. 

b) Quodsi iurisdictio personalis exspiraverit vel suppressa fuerit, acta 
et testimonia ecclesiastica deponantur apud Directorem Missionariorum eius- 
dem nationis. Si missio ipsa defuerit, acta deponantur apud Nuntium vel De- 
legatum Apostolicum. 

23. Supremi moderatores Congregationum pro emigrantibus, qui in re- 
gionibus persecutione oppressis commorantur, Vicarios suos in Urbe consti- 
tuere tenentur. 

24. Collegia ad noviter informandos iuvenes in atheismo educatos ma- 
xime fovenda ac sustentanda sunt. 

2) De migratione interna. 

1. In unaquaque natione Coetus Episcoporum omni studio prosequatur 
migrationem quam dicunt internam. 

2. Plurimi faciant Episcopi quaestiones de migratione interna omnem- 
que curam adhibeant ut spiritualibus ac moralibus auxiliis praesto sint fide- 
libus qui varias ob causas in alium eiusdem nationis locum se conferunt. 

3. Meminerint Ordinarii non tantum individuos, sed et coetus migrantium 
ius habere ad curam pastoralem quae eis incumbit. 

Quin etiam migrantium fluxum moderari possunt auxiliantibus etiam 
membris unius vel alterius sodalitatis apostolatus laicorum. 

His adiuvantibus loca determinare poterunt quae apta sunt ad migran- 
tes accipiendos et eos ad novam vitam in mutata sede praeparare. 

4. Directori dioecesano pro emigratione Episcopi peculiare migrationis 
internae negotium committant ut fidelibus advenis vel alio migrantibus fa- 
cilius et aptius consulere possint. 

5. Curet parochus loci « a quo » fideles discedunt, ut eos spiritualibus 
reficiat auxiliis, eorumdem fidem religiosa institutione corroboret et per pe- 
culiares « cursus » ad novas vitae conditiones, quo par est modo, diligenter 
praeparet ne quid spiritualis detrimenti ipsi capiant. 

6. Curet parochus « a quo », ut fideles qui migrare volunt in alias partes 
eiusdem nationis, praesertim in urbes permagnas, per Officium dioecesa- 
num emigrationis, antequam a proprio domicilio discedant, praevie certio- 
res fiant, quatenus fieri potest, de securitate laborem obtinendi ac de iis 
omnibus quae ad bonum familiae procurandum necessaria sunt. 

7. Parochus « a quo » ut religiosae ac morali migrantium curae effica- 
cius prospicere valeat, schedulam personalem et familiarem conficiat cum 
omnibus notitiis, quae sive personas sive familias migrantium sive loca di- 
scessus respiciant eamque ad Parochum vel ad Ordinarium loci quo migran- 
tes pergunt mittat. 

8. Parochus « a quo », fideles emigratos paterna sollicitudine semper 
prosequatur, hortatorias litteras et folia, paroecialia illis remittenda curet eos- 
que in novo domicilio, quantum fieri potest, visitet, servatis de iure ser- 
vandis. 

9. Episcopus et parochus « ad quem. » prae oculis profecto habeant diver- 
sitatem educationis, indolis ac traditionis advenarum eorumque mores exco- 
lant ut eorumdem mentes animumque alliciant ac facilius Christo lucrifaciant. 

10. Parochus « ad quem » fideles suos cohortetur ut advenientes aliun- 
de viros ac mulieres fraterna caritate excipiant. 

Idemque statim ac migrantium adventum cognoverit, sive per se sive per 
sodales Actionis Catholicae quam primum advenas visitandos curet, de vita 
et operibus loci certiores illos faciat eosdemque doceat quae necessaria vi- 
deantur ut in novam communitatem pedetentim inseri possint; de gravibus 
insuper locorum commorationis periculis paterne praemoneat ut illa sedulo 
vitent ac praesertim ne imperiti nomen dent sectis vel associationibus Eccle- 
siae adversis. 

11. In omnibus dioecesibus in quibus magna habetur hominum migra- 
tio, quantum fieri potest, instituantur Stationes Missionales , committendae 
sacerdotibus ex eorumdem migratorum, regionibus oriundis, qui inter con- 
cives suos pastoralem actionem gerant. Haec autem pastoralis actio magna 
fidelium charitate est adiuvanda atque socialibus catholicarum consociatio- 
num operibus quam maxime est fovenda. 

Peculiaris igitur adhibeatur cura ut qui in propria civitate Actioni Catho- 

licae aliisve apostolatus associationibus adscribebantur, libenter nomen dare 
ne recusent sodalitiis et consociationibus in nova paroecia exstantibus. 

3) De migratione temporaria. 

1. Sollicitudini Sacrorum Pastorum enixe commendantur opifices, qui 
ex aliis regionibus vel nationibus in dioecesim adveniunt ut in agris, in offi- 
cinis vel fabricis vel in quacumque industriae arte operam temporariam 
praestent. 

2. Ipsi locorum Ordinarii curent ut fidelibus advenientibus praesto sint 
sacerdotes qui illorum ritus, linguas et mores cognoscant, eos visitent, Verbo 
Dei et Sacramentis enutriant et, si fieri potest, apud eos deversentur. 

3. Sodales consociationum catholicarum sedulo invigilent ut, iuxta doc- 
trinam socialem Ecclesiae, opificum iura, laborem, mercedem et habitationem 
spectantia, sancte serventur atque iliorum dignitas, fides ac mores nullum 
detrimentum patiantur. 

4. Ordinarii locorum unde opifices discedunt, actuose provideant ut 
electi Actionis Catholicae sodales illis assideant eosque in locum commora- 
tionis, quantum fieri potest, sacerdos etiam comitetur. 


Textus definitive probatus in Sessione Generali habita diebus 25 septembris - 
7 octobris 1961. 

Ioannes XXIII, Litt. Encycl. Mater et Magistra, A.A.S., 1961, v. LIII, pp. 411-412. 

11 Litt. Encycl. Ad Petri Cathedram Ioannis XXIII, A.A.S., 1959, v. LI. 
pp. 527, 528. 

12 Cone. Lat. IV. 1. c. 

13 Litt. Encycl. Ad Petri Cathedram Ioannis XXIII;, A.A.S., 1959, v. LI, 
pp. 52 7, 528. 

14 Const. Ap. Exsul Eamilia , A.A.S., XLIV (1952), p. 701. 

15 Cf. can. 432, C.I.C.O. , Motu proprio Pii XII Cleri sanctitati. 


Caput II 

DE MARITIMORUM CURA SEU DE OPERE APOSTOLATUS MARIS 

Magna sollicitudine afficitur Sancta Mater Ecclesia propter illorum sor- 
tem qui ob laboris necessitatem stabile domicilium habere non possunt et 
huc illucque perpetuo peregrinantes constituere videntur veluti « Ecclesiam 
vagantem seu errabundam ». 

Inter quos profecto recensentur maritimi, « ii omnes, scilicet, qui nauti- 
cam vel piscatoriam artem exercentes sive gubernandi sive inserviendi causa 
in navibus vitam iugiter ducere coguntur ac proinde nonnisi raro et difficilius 
communi parochi cura frui valent, vel portibus addicuntur maritima itinera 
adparaturi »/ 

Hi omnes propter instabilem suae vitae conditionem non solum ordina- 
riis curationis spiritualis mediis et auxiliis carent, sed saepenumero procul 
a patria, a domo, a familia vitam agere debent christianis moribus tam alie- 
nam atque interdum haud parum christianae virtuti noxiam atque infensam. 
Quapropter Apostolica Sedes nullam praetermisit occasionem ad eorum cu- 
ram Episcopis commendandam. « Opus Apostolatus Maris » quod dicitur, 
cuius est potissimum sive spirituale sive morale maritimorum commodum 
fovere, iterum iterumque adprobavit; 2 Secretariatum Generalem Interna- 
tionalem constituit ad huiusmodi Opus moderandum. 3 Novissime vero pecu- 
liares « Leges » condidit, ut normas, multifariam et variis in adiunctis a 
sodalibus et a promotoribus Operis propositas, firmiter statueret atque com- 
posite disponeret. 4 

Firmis igitur praedictis legibus, praecipuae normae et regulae ad Opus 
Apostolatus Maris aptius promovendum in memoriam revocantur novaeque 
adduntur in sequenti schemate: 

1. Ad normam Constitutionis Apostolicae Exsul Eamilia apud S. Con- 
gregationem Consistorialem constitutus est Secretariatus Generalis Interna- 
tionalis, cuius est Opus Apostolatus Maris ubique per orbem moderari. In 
hunc autem supremum coetum cooptantur Episcopi et sacerdotes, e variis 
nationibus maritimis electi secundum statuta propria. 

2. In unaquaque natione maritima peculiaris Commissio Episcopalis 
constituatur, vel unus saltem Praesul promotor deputetur ad moderandum 
Opus Apostolatus Maris in tota natione. 

A S. Congregatione Consistoriali impetretur nominatio Directoris natio- 
nalis Operis Apostolatus Maris. 

3. Huic Episcopali Commissioni vel Praesuli promotori ius et officium 
competit moderandi cappellanos maritimorum eorumque directores. 

4. Episcopalis Commissio, salvo cuiusque Ordinarii loci et Superioris 
religiosi iure, speciali gaudet potestate, sed in sacerdotes et clericos dum- 
taxat. 

5. Haec potestas a Praesule, qui Commissioni praeest vel ab eius Dele- 
gato, exercetur. 

6. Munere Delegati fungitur qui a S. Congregatione Consistoriali titulo 
Directoris Nationalis Operis Apostolatus Maris insignitur. 

7. Facultates speciales iuxta « Leges », Directoribus et cappellanis Apo- 
stolatus Maris concessae, officio adnectuntur, cum potestate illas delegandi. 

8. Cum munus cappellani Apostolatus Maris sive in portibus sive in 
mari difficilius plerumque evadat aptamque requirat praeparationem, Com- 
missio Episcopalis quam maxime curet ut sacerdotes ad hoc ministerium electi 
per conveniens temporis spatium, ductu Directoris vel in scholis seu cursibus 
internationalibus ad hoc dispositis, de percipiendis ac persolvendis propriis 
officiis studium practicum peragant. 

9. Si desit in navi sacerdos — quod plerumque evenire solet — unus ex 
nautis instituatur qui curam habeat de vita religiosa et morali communitatis 
navigantis, orationi praesit, petentibus religiosam instructionem praebeat, 
aegrotantibus aut morientibus sollicita pietate assistat et in funeribus, si 
quae occurrant, orationes et preces effundat. 

10. Adhibeatur manualis liber paratus a Secretariatu Operis Apostolatus 
Maris, qui normales orationes et instructiones ad enutriendam fidem mariti- 
mis aptatas contineat, ut pro omnibus piis exercitiis inserviatur, quae in com- 
muni, absente sacerdote, fieri solent. 

11. Si Cappellano Operis qua tali vix aliqua aut nulla prorsus detur 
facultas arripiendi itinera cum maritimis, Praeses Commissionis Episcopalis, 
collatis consiliis cum Commissionis membris, vel si casus urgeat, prudenti 
suo iudicio, statuat qua aptiore forma quibusque mediis etiam extraordina- 
riis cura religiosa praestanda sit. 

12. In singulis portibus unus vel plures adsint cappellani iuxta navium 
frequentiam, qui unice dicentur in auxilium, in primis spirituale, maritimis 
praestandum. 

13. Cappellani portuum naves omnes visitandas curent. Quo vero faci- 
lius et aptius sacramentales confessiones excipere possint et religiosam quo- 
que instructionem impertire, linguis exteris addiscendis studeant. 

14. Insuper in singulis portibus instituatur coetus laicorum utriusque 
sexus, qui, ductu cappellani, Opus Apostolatus Maris foveant atque adiuvent, 
maritimos ad sedem Apostolatus Maris invitent, aegrotantes in nosocomiis 
degentes visitent, hospitalitatem christianam ipsis acatholicis offerant etc. 

15. Commissio Episcopalis totis viribus curet, ut in institutis ad nautas 
educandos nec non in scholis nauticis christiana instructio et religiosa ac mo- 
ralis educatio perficiatur. 

16. Secretariatus Generalis Internationalis studeat Opus Apostolatus 
Maris in nationibus etiam non catholicis instituere, sive per sacerdotes Sanc- 
tae Sedi ab Ordinariis locorum oblatos, sive per ipsos Apostolatus Maris 
missionarios, illorum instar qui in terris Missionum adlaborant. 

17. Optandum est ut in uno Opere Apostolatus Maris omnes conve- 
niant sacerdotes qui in spiritualem sive navigantium sive maritimorum cu- 
ram incumbunt. 

NOTAE 

1 « Leges » Auctoritate Pii Pp. XII a S. C. Consistoriali anno 1957 con- 
ditae, n. 2. 

2 Pius XII, Const. Ap. Exsul Familia , A.A.S. (1952), p. 674. 

3 Ibid., p. 695. 

4 « Leges » Operis Apostolatus Maris, Auctoritate Pii Pp. XII a S. C. Con- 
sistoriali conditae, Typis Polyglottis Vaticanis, 1957. 

Caput III 

DE AERONAVIGANTIUM CURA SEU DE APOSTOLATU COELI 

Cum aeria itinera et commeatus in dies multiplicentur, Apostolica Sedes 
iamdiu mentem suam intendit in spirituale aeronavigantium bonum eorum- 
que virorum ac mulierum, qui velivolis vel aerodromis destinati sunt ibique 
ministrant. 

Agitur enim plerumque de iuvenibus utriusque sexus, qui saepe saepius 
una simul conversantur sive cum itinera aggrediuntur sive cum in variis re- 
gionibus ad tempus consistunt; qui quidem ex munere rationem habent cum 
viatoribus cuiusque stirpis ac religionis. Idcirco multum interest ut his fide- 
libus religiosa institutio tradatur eorumque spirituali curae aptius providea- 
tur, non solum ut ipsi religionis officiis incumbant, christianam vitam inter 
tot tantaque discrimina sancte peragant fidemque catholicam servent, sed 
etiam ut magis magisque idonei fiant ad opera apostolatus opportune ac sa- 
pienter persolvenda. 

Ideoque Summus Pontifex Pius Pp. XII f. r., anno 1958, Sacrae Con- 
gregationi Consistoriali mandavit, ut attento studio consuleret « Apostolatui 
Coeli » qui dicitur, illumque promoveret. 

Iamvero Sacra Congregatio Consistorialis universi catholici orbis Episco- 
pis enixe commendavit, ut de re tanti momenti in Conferendis Episcopalibus 
agerent, quin immo opportunas ipsa dedit normas rationesque suggessit. 

Apostolicae Sedis hortationibus cito respondit studiosa ac sedula Episco- 
porum observantia, qui communia ceperunt consilia et idonea proposuerunt 
media, peculiaribus personarum et locorum conditionibus accommodata. 

Ut huic instanti apostolatus campo aptius et efficacius consuli ac provi- 
deri possit, hae quae sequuntur normae statuuntur: 

1. Ordinarii locorum in quibus exstant aerodromi civiles, attento stu- 
dio consulere tenentur spirituali aeronavigantium curae necnon virorum ac 
mulierum, qui velivolis vel aerodromis sunt destinati, ibique ministrant. 

Ordinarius loci haberi debet Ordinarius territorii in quo aedes princi- 
palis aeroportus exstat. 

2. In omnibus aeroportibus erigantur sacella, ubi saltem die dominica 
aliisque diebus festis de praecepto Sacrosanctum Missae Sacrificium, statutis 
horis et ordinata cura, celebretur et sacramentales confessiones excipiantur. 

In iisdem sacellis oleum infirmorum in tuta ac decenti custodia asser- 
vari debet. 

3. Sacerdos deputetur, linguis exteris eruditus, qui in aeroportibus, 
praesertim maioribus, Cappellani munere fungi valeat. 

4. Ubi vero oratorii sacri aedificatio vel proprii Cappellani nominatio sit 
impossibilis, Ordinarius loci spiritualem aeronavigantium curam committat 
parocho, in cuius paroeciae territorio aeroportus exstat. 

5. Parochus autem sive per se sive per alium sacerdotem praesto sit ut 
fidelibus, in vitae discrimine versantibus, S. Viaticum et Extremam Unctio- 
nem ministrare valeat. Idemque sedulo curet ut unus ex vicariis paroecialibus 
vel quilibet alius sacerdos, ab ipso deputatus, in aeroportu sacra operetur 
saltem die dominica aliisque diebus festis de praecepto. 

6. Ordinarii locorum ab Apostolica Sede privilegium altaris portatilis 
impetrent ut in aeroportibus Missae Sacrificium facilius celebrari possit, ser- 
vatis tamen de iure servandis. 

7. Valde optandum est ut in continentibus aeroportuum aedibus consti- 
tuatur domicilium vel sedes ad quam aeronavigantes et aerodromi administri 
aut operarii convenire possint ibique salutari et christiana conversatione uti 
valeant. 

8. Ecclesiasticae Auctoritates et Actionis Catholicae consociationes, sol- 
licita cura prosequantur viros ac mulieres, qui in velivolis vel in aerodromis 
operam suam navant vel navare intendunt et pro viribus adlaborent ut prae- 
sertim in scholis pro illis constitutis religiosa et christiana institutio tradatur. 


Caput IV 

DE NOMADUM CURA 

Nomades, eos videlicet qui vel propter artem circensibus ludis exercen- 
dam vel propter insitam quamdam ac veluti innatam vitae consuetudinem, 
omnem fere aetatem suam de loco in locum itinerando conterunt, Sancta Ma- 
ter Ecclesia, Boni Pastoris Iesu vestigia premens, eo impensiore cupit sollici- 
tudine prosequi, quo periculosius eorum vivendi genus esse non ignorat. 

Cum enim nomades, nullibi domicilium vel quasi domicilium habentes, 
perpetuo vagis sint adnumerandi, assiduam et ordinatam curam pastoralem 
ab uno eodemque parocho vel Ordinario recipere nequeunt. 

Peculiares profecto normas Apostolica Sedes in singulis casibus et pro 
singulis nationibus novissime per Sacram Consistorialem Congregationem 
dedit atque commendavit, quibus rite perpensis, peropportunum videtur ali- 
quid iure decernere, ne spiritualis media salutis eos prorsus deficiant quos 
dura necessitas quietae facit esse sedis expertes. 

In quorum commodum sequens proponitur schema: 

1. Nomine nomadum hi tantum veniunt qui propter artem quam exer- 
cent vel traditiones fere per totum annum ac totam vitam iter faciunt. 

2. In unaquaque natione ius et officium est Commissionis Episcopalis, 
secundum decisiones Conferentiae Nationalis Episcoporum: 

— cappellanos seligere, praeparare ac moderari, qui curam habeant 
nomadum; 

— rationes inire cum Episcopis nationis de iis omnibus quae bonum 
spirituale nomadum respiciant; 

— curare ut centra missionalia ab Ordinariis constituantur in locis 
ubi maior est concursus nomadum; 

— ■ ab Apostolica Sede impetrare ut director cappellanorum nominetur 
qui munus adimpleat simile ei quod a Constitutione Apostolica Exsul Familia 
Directori Missionariorum emigrantium tribuitur. 1 

3. § 1. Cappellani nomadum sunt sacerdotes quibus, de consensu Ordi- 
nariorum propriorum, spiritualis nomadum cura committitur. 

§ 2. Cappellani nulla gaudent exemptione ab Ordinario loci in quo 
actu versantur, cuius auctoritati plene subsunt. 

§ 3. A Directore pendent in iis quae methodum specificam in apo- 
stolatu inter nomades adhibendam respiciunt. 

§ 4. Gaudent iisdem facultatibus et privilegiis quibus missionarii 
emigrantium fruuntur. 

4. Centra missionalia constent sacerdote directore et cooperatoribus 
laicis. 


NOTA 

1 Const. Ap. Exsul Familia Pii Pp. XII, Tit. II, Cap. III, artt. 18-24, A.A.S., 
XLIV (1952), pp. 697-698. 


Caput V 

DE PEREGRINATORUM SEU TURISTARUM CURA 

Neminem fugit qua frequentia, hac nostra tempestate, sive singuli sive 
turmatim homines, ex quodam pro necessitate quasi inolescente usu, suas 
domos ad tempus relinquant, externas civitates vel marium lacuumve oras, 
delectationis seu rusticationis causa, petituri. 

Exinde nonnulla, ad civilem consortionem quod attinet, consequi com- 
moda, atque adeo interdum faciliorem quandam praeberi per otium divinis 

vacandis rebus occasionem, non est infitiandum. At complura eaque gravia 
pericula, ad fidem bonosque quod attinet mores, cum pro huiuscemodi, quos 
turistas vocitant, peregrinatoribus tum pro christifidelibus ad quos illi dever- 
tuntur, oriri perspicuum est: utpote sexuum promiscuitatem, pravorum irre- 
ligiosorumve hominum occursum, a familia et a templis discessum, auctas 
voluptatum titillationes etc. 

Sancta Mater Ecclesia nihil sibi reliqui faciendum putat ut, quod iustae 
conceditur corporum animorumque relaxationi, in vitae spiritualis discrimen 
non vergat. 

Quod per sequentis schematis normas fieri posse speratur. 

1. Nomine peregrinatorum seu turistarum hi veniunt qui vel civitates 
vel montes vel ora maris delectationis aut rusticationis causa appetunt et 
saepe in campis vel procul ab ecclesia paroeciali vivunt, quin a Clero locali 
sufficienter evangelizari possint. 

2. § 1. In singulis nationibus a Conferentia nationali Episcoporum, iuxta 
necessitates, designetur Delegatus pro cura spirituali turistarum. 

§ 2. In singulis nationibus instituantur insuper centra pro studio 
problematum turismi, ut huiusmodi apostolatus ubique iuxta communes et 
aptas normas evolvatur. 

3. Ad Ordinarium loci pertinet cura de spirituali turistarum bono, ser- 
vatis quidem normis quae pro tota natione a Conferentia Episcoporum sta- 
tutae fuerint. 

4. § 1. In locis ubi habetur magnus turistarum concursus adsint selecti 
sacerdotes, qui curae animarum pro illis vacent; qui plures linguas noscant 
et conversationem pastoralem cum hospitibus etiam extra ambitum ecclesiae 
paroecialis quaerant, nempe in conferentiis de quaestionibus theologicis et 
culturalibus; verbum Dei, quantum fieri potest, in ipsas domus commora- 
tionis turistarum portantes. Sacerdotes isti, colloquiis privatis cum hospitibus 
semper praesto sint. 

§ 2. Curandum est ut functiones religiosae, praesertim Sacrosanctum 
Missae Sacrificium, diebus dominicis et festis de praecepto, horis quidem ho- 
spitibus magis aptis, fiant; praedicatio autem habeatur etiam lingua peregri- 
natorum, qui maiori numero adsistunt. Item consulendum est ut praesto sint 
confessarii eiusdem sermonis seu linguae turistarum. 

5. Instituantur adsociationes christianae pro illis, qui tabernas possi- 
dent et pro illis, qui tabernis deserviunt, quo facilius normae legis christianae 
observari possint et iura vitae moralis et socialis christianae coram omnibus 
defendi. 

6. Possessores tabernarum et deversoriorum et ii qui ibidem deserviunt 
speciali cura pastorali fruantur et per conferentias circa ipsorum problemata 
saepius edoceantur et adiuventur. 

7. Edantur in singulis nationibus vel regionibus commentaria catholica, 
quae problemata turismi et curae turistarum pertractent. 


47 



738 


SESSIO VI ~ ACTA 


In deversoriis et tabernis habeantur bibliothecae et scripta periodica in- 
dolis christianae et sanae moralitatis. 

A bibliothecis arceantur scripta, quae fidem et mores corrumpere possint. 

8. Ut universus apostolatus inter turistas apte promoveatur et praesertim 
afflatus christianus inter caupones et inter eos qui tabernis deserviunt magis 
augeatur, curandum est ut apostoli laici ad mentem Actionis Catholicae in- 
stituantur. 

Praesentia enim propugnatorum fidei catholicae in deversoriis maxime ne- 
cessaria est, praesertim cum sacerdotis frequentia ad haec loca saepe difficilis 
vel impossibilis evadit. 

9. Sodales Actionis Catholicae magnopere adlaborare debent ut aptae 
leges et opportuna decreta vel praecepta ab auctoritate civili condantur, quae 
morum integritatem defendant, praesertim in locis ubi maior turistarum con- 
cursus habetur; itemque ut editae leges vel decreta rite observentur. 


Textus definitive probatus in Sessione Generali habita diebus 25 septembris - 
7 octobris 1961. 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS DE EPISCOPIS 
ET DE DIOECESEON REGIMINE 

I. Quaestiones de animarum cura in particulari, quas Commissio 
nostra attento studio tractavit, peculiares Christifidelium coetus potis- 
simum spectant, qui in difficilioribus adiunctis versantur et stabilem 
ac ordinatam curationem plerumque habere non possunt. 

Hi sunt: emigrantes, maritimi, aeronavigantes, nomades et peregri- 
natores seu turistae. 

Spirituali istorum coetuum adsistentiae peculiariter et actuose con- 
sulit Sacra Congregatio Consistorialis, ex concredito sibi munere et ex- 
plicita Romanorum Pontificum voluntate. 

II. De capite I, in quo de spirituali ac morali emigrantium cura agi- 
tur, quaedam in genere dicenda censeo. 

Huiusmodi quaestio explicite Commissioni nostrae posita est, ita 
nempe ut media apta expenderentur, quae emigrantibus auxilium prae- 
stent ad illorum fidem moresque integre servandos. 

Neminem sane fugit propositum argumentum, nostris hisce tempo- 
ribus, maximi momenti esse, praesertim ob auctas hominum et commu- 
nitatum migrationes, tam liberas quam coactas, necnon ob ingruentia 
pericula, quae emigrantibus, exsulibus et profugis occurrere possunt. Si- 
quidem omnibus compertum est quanto in discrimine catholica illorum 

fides christianique mores saepe versentur. Plerique enim, ut natura sim- 
plices ac rerum imperiti, iidemque fere non satis doctrina Religionis 
instructi, cum in loco devenerint, quorum nec linguam nec instituta no- 
runt, facile in insidias usquequaque paratas, incidunt hominum improbis- 
simorum, in primis communistarum, qui vel eos ad sectas societatesque 
fidei vitaeque christianae inimicas adiungant, vel opera ipsorum ad im- 
modicos quaestus abutantur. Ideoque omnino faciendum est ut his, cum 
domo emigraverint, adsint, peregre, qui eorum tum religiosas tum ci- 
viles rationes studiose curent. Postulat hoc christiana caritas, requirit 
causa humanitatis atque etiam suadet utilitas communis. 

lamdiu novimus Apostolicam Sedem spirituali emigrantium et pe- 
regrinatorum saluti prospexisse et usque consulere, eiusque maternae 
sollicitudinis et impensae curae princeps documentum exstat Constitu- 
tio Apostolica Exsul Familia, decem abhinc annos promulgata, quae uni- 
versis afflictis gentibus emigratis magnum solatium contulit, dum Sacris 
Pastoribus praecipuum instrumentum praebuit pro illorum ordinanda 
et moderanda spirituali adsistentia. 

Cum vero illius sapientissimae Constitutionis leges nondum ubique 
ad effectum adductae fuerint, cumque nonnullae iam editae normae, 
praesentibus temporum locorumque circumstantiis accommodandae es- 
se videantur, quibusdam facultatibus auctis, aliisque aliquatenus im- 
mutatis, Commissio nostra hoc apparavit schema, pro quo conficiendo 
actuosam contulerunt operam selecti sodales, rerum et problematum 
emigrationis peritissimi, quorum quidam in Summum Consilium de emi- 
gratione cooptantur, quidam vero in propria natione munere Directoris 
Nationalis Operum de emigratione perfunguntur. 

Quaestionis Ponens fuit Exc.mus Dominus loannes Rupp, Episco- 
pus titularis Arcenus, Director Nationalis Operum de emigratione in 
Gallia. 

III. Pauca tantum in particulari animadvertam : 

In art. I Principia fundamentalia resumuntur, quae in documentis 
magisterii ecclesiastici iamdiu affirmata et proclamata sunt, hunc in finem 
ut semper prae oculis habeantur, in Concilio sollemniter confirmentur 
et, quod potis est, ubique in posterum ad effectum adducantur. 

In art. II normae practicae proponuntur, quae ad spiritualem emi- 
grantium curam promovendam magis conferre videntur, quaeque ex usu 
et experientia pastorali desumptae sunt, et hodiernis emigrantium ne- 
cessitatibus magis aptae et utiles apparent. 

Inter quas maioris momenti sunt: 

1) Extensio privilegii, de quo in art. 40 n. 2 Constitutionis Aposto- 
licae Exsul Familia, ad secundum gradum lineae rectae inclusive, dum 

hucusque ad primum tantum gradum limitaretur. De hac extensione mul- 
tum disceptatum est a Patribus, sed ratio pastoralis praevaluit. Sic enim 
facilius refellentur factiosorum hominum incusationes contra Ecclesiam 
Catholicam, quasi ipsa ius naturale ad primum tantum gradum lineae 
rectae coarctet; sic etiam facilius emigrantes avertentur a periculis de- 
fectionis a fide catholica et adhaesionis uni vel alteri sectae schismaticae 
vel acatholicae, quae saepius illos magnopere alliciunt. 

Nec ullo modo impeditur tranquilla et sana advenarum integratio 
vel assimilatio. Experientia nos docet spatium assimilationis differens 
esse apud diversos populos et nationes. Quidam enim iam in prima ge- 
neratione assimilantur, alii vero nonnisi in secunda vel tertia generatione 
oh varias rationes, praesertim historicas et ideologicas. 

Ceterum, privilegii extensio signum erit maternae liberalitatis et 
sollicitudinis Ecclesiae in filios emigratos et exsules. 

In n. 4 et sequentibus obligatio imponitur instituendi in unaquaque 
natione, ubi emigrationes vigent, Commissionem Episcopalem pro emi- 
grantium cura, cuius officium describitur et potestas statuitur, itemque 
obligatio nominandi Directorem Nationalem Operum de emigratione. 

Pastorale quoque munus, quod Episcopi in propria dioecesi in emi- 
grantium bonum persolvere debent, claro modo affirmatur et imponitur: 
inter alia commendatur constitutio Comitatum et subcomitatum de 
emigratione; sacerdotum electio, quibus committenda est emigrantium 
cura, et praecipue paroeciae personalis vel mixtae institutio. Huiusmodi 
paroecia mixta est paroecia territorialis simul et personalis, quae utiliter 
ac feliciter in nonnullis regionibus probata est, praesertim in Australia: 
eiusdem erectio commendanda videtur quando paroecia personalis con- 
stitui nequit. 

Aperte affirmatur emigrantium ius ad proprias scholas, opera et con- 
sociationes. 

Pro peculiaribus rerum adiunctis, particulares edicuntur normae: 
ut nominatio Praelati, cum iurisdictione personali, pro emigratis coactis 
et in coetus confluentibus. 

IV. Quoad migrationem internam, praecipua indicantur et commen- 
dantur munia Sacrorum Pastorum, sive Episcoporum sive parochorum 
a quo et ad quem, ut ipsi spiritualibus ac moralibus auxiliis praesto sint 
fidelibus, qui varias ob causas in alium eiusdem nationis vel regionis lo- 
cum se conferunt. 

Inter proposita media magni momenti sunt: Stationes Missionales. 

De migratione quoque temporaria opportunae normae traduntur et 
in primis exquiritur actuosa collaboratio omnium consociationum Actio- 
nis Catholicae ut migrantibus fraterna caritate semper assideant. 



DISCEPTATIO - PRAECIPUAE DE ANIMARUM CURA QUAESTIONES 


741 


V. De capitibus secundo , tertio et quarto , quae maritimorum, aero- 
navigantium et nomadum curam respiciunt, nihil dicendum puto, cum 
omnia clara videantur, sive rationes quae in prooemiis exponuntur sive 
normae quae in variis numeris enuntiantur. Ceterum, agitur in illis ple- 
rumque de mediis et normis, quae S. Congregatio Consistorialis statuit 
et Episcopis iterum iterumque commendavit. 

De peregrinatorum seu turistarum cura disceptatum est a Patribus 
Commissionis utrum de illa peculiare schematis caput conficiendum esset 
necne. 

Perpensis autem animadversionibus, factis ab uno vel ab altero Epi- 
scopo, in quorum dioecesibus maximus est turistarum concursus, et 
attentis quoque periculis et commodis, quae ex peregrinatione, delecta- 
tionis vel rusticationis causa, procedunt, Commissio studiose conside- 
randum censuit quibus rationibus possent removeri damna et praeberi 
peregrinatoribus spiritualis adsistentia. 

Tandem, uti patet, omnia quae in schemate indigitantur media et 
normae de spirituali istorum coetuum adsistentia, semper peculiaribus 
sive locorum sive temporum necessitatibus aptanda erunt. 

Finem relationis faciens, aperte fateor: Commissionem nostram, 
cum de animarum cura in particulari agere proposuit, id potissimum in- 
tendisse: gravissimam nempe emigrantium et peregrinatorum causam 
eorumque spiritualem curam occasione Concilii Oecumenici, sollemniter 
et enixe Sacris Pastoribus commendare ne qui cuiusvis gratia e sua dioe- 
cesi abierint fideles, eos desinant respicere ut suos, simulque ut qui in 
suam dioecesim peregre venerint habitatum, iis adiuvandis, usque dum 
ibi maneant, eamdem operam pro gravis officii conscientia impendant 
ac ceteris de suo grege, atque eo maiorem etiam, quo magis esse neces- 
sariam intelligant. 

De « opificum vero pastorali cura » (« Question du monde ouvrier ») 
de qua experientiam et quidem non levem neque laetam in Gallia mihi 
acquirere opus fuit, fusius loquebatur in duobus prioribus schematibus 
« De cura animarum in genere », de quibus sermonem habui in mea re- 
latione. Postea tamen, in progressive a Sodalibus Commissionis redu- 
cendis et resecandis longioribus textibus, fere nihil revera remansit. Sed 
facile erit novum ad hoc schema apparare. 

RELATIO EXC.MI P. D. IOSEPH GAWLINA 
ARCHIEPISCOPI TIT. MADITENSIS, SECRETARII COMMISSIONIS 
DE EPISCOPIS ET DE DIOECESEON REGIMINE 

Sine dubio verum est quod dixerunt nonnulli Em. mi Patres de in- 
commodo extendendi privilegium advenarum usque ad secundum gra- 
dum lineae rectae inclusive. 

Ex altera parte non parva oritur utilitas e propositione Commissio- 
nis nostrae pro animis demigratorum et pro Ecclesia Dei. 

Articulus 40 Constitutionis Apostolicae in primo gradu lineae rectae. 
Ab initio autem non fuit sic, cum prima redactio, in ephemeride UOsser- 
vatore Romano publicata, hoc privilegium nullo modo aut gradu coercue- 
rit. Privilegia enim potius amplianda sunt quam restringenda. 

Quicumque privilegio uti non desiderat, plena potitur facultate adeun- 
di non missionarium connationalem, sed parochum loci. 

Quaelibet emigratio post aliquod tempus assimilatur, sed tempus as- 
similationis non est idem apud varias nationes. 

Exsules enim, qui linguae, nationis, libertatis causa oppressi erant, 
multo tenacius haec bona colunt quam qui numquam ob ea vexati sunt. 
Apud nonnullas nationes dicitur quod in prima generatione assimilantur 
nonnisi opportunistae aut speculatores. Cuius psychologiae, licet non iu- 
stae, prudentia pastoralis rationem habebit, prae oculis habendo diversi- 
tatem educationis, indolis ac traditionis advenarum. 

Ecclesia Catholica restringit privilegium alienigenarum ad primum 
gradum lineae rectae; sectarii autem, Orthodoxi et Protestantes nullam 
admittunt limitationem. Ubi Clerus Catholicus hunc limitem angusto ani- 
mo quasi dogmatice sublineat alienigenas post primum gradum a moribus 
patriis abscindere cupiens, irruunt in gregem alienigenarum Sectarii con- 
nationales, immo in secundo et tertio gradu lineae rectae, iisdem sacris 
vestimentis, eadem liturgia qua nos utentes, sed omnia in lingua materna 
peragentes. 

Sic oriuntur, proh dolor, ita dictae ecclesiae nationales, quae compa- 
triotas suos falsa imagine libertatis et patriotismi decipiunt. 

Quodsi de lingua agatur, argumentum de unica lingua nationali ad ab- 
surdum deducitur ipso facto quod non paucae nationes non unam , sed 
duas vel tres linguas nationales agnoscunt (e. g. Canada, Belgium, Hel- 
vetia). 

Minime igitur convenit, ut lingua in Ecclesia Catholica, quae est Ma- 
ter omnium, ad uniformitatem cogatur. 

Commissio nostra, quae votum de extendendo privilegio post copiosas 
discussiones proposuit, nec aspectum politicum neque numerum arithme- 
ticum annorum utilium curavit, sed unum bonum animarum. 

Quapropter exoptatur maior patientia et liberalitas Cleri. 

Roma aeterna quia patiens est. Patientia Matris numquam consumi- 
tur, nec etiam in secundo gradu lineae rectae. 

Ecclesia nullum detrimentum aut incommodum capiet ex extensione 
huius privilegii, sed servabit et lucrabitur permultas animas confidentes, 
quod secundum Lactantium « religio sola est, in qua libertas domicilium 
collocavit ». 


3) ANIMADVERSIONES SODALIUM 

Card. Ferretto: Permulta adsunt hoc in schemate quae placent, im- 
mo valde placent, praesertim quia Ordinarii locorum exhortantur ad exse- 
quendas leges de spirituali emigrantium cura a Pio XII datas per constitu- 
tionem Apostolicam Exsul Familia. 

Tamen hoc in schemate praecepta eiusdem Constitutionis Exsul Fa- 
milia immutanda proponuntur a Concilio Oecumenico: quae meo humil- 
limo iudicio potius relinquenda essent novo Codici apparando. 

His generali modo praemissis, liceat mihi ad nonnulla particularia per- 
venire. 

Pag. 9, 1 n. 3: facultas, facta alienigenae suisque descendentibus in pri- 
mo gradu lineae rectae adeundi missionarium sui sermonis etiam ad matri- 
monium celebrandum, extenditur ad secundum gradum lineae rectae in- 
clusive. 

Sed. contra propositam innovationem obiici potest character pecu- 
liaris medii extraordinarii pro emigrantium cura quem induit sive mis- 
sionarius emigrantium sive missio cum cura animarum. 

Mens Legislatoris fuit Episcopo loci media spiritualia suppeditare 
pro christifidelibus migrantibus primum advenientibus cura, ubi paroe- 
cia nationalis non adest nec facile erigi potest: utpote in locis ubi emi- 
gratio est temporaria et, ut ita dicam, fluctuans. Si immigratio est stabi- 
lis, potius quam « per missionem » melius consulitur emigrantium curae 
per « paroeciam », quo in casu nulla adest discriminatio seu restrictio. 
Restrictio « ad primum gradum lineae rectae » apposita fuit a Summo 
Pontifice XII: quae restrictio non erat in prima editione. 

Pag. 10, 2 nn. 6 et 7, ubi de speciali potestate in clericos a Praeside 


1 Cf. p. 727. 

2 Cf. p. 727. 

Commissionis vel ab eius Delegato exercenda: res indiget aliquali enu- 
cleatione et ponderatione, ut iurisdictio Ordinarii loci integra tectaque 
maneat. 

Pag. II, 3 n. 12 a): adderem post verba « sermonis seu nationis » haec 
alia: « iisque deficientibus ». 

Eodem articulo mihi videtur quod imponitur onus quadam cum fa- 
cilitate loci Ordinario; nam si vires deficiunt? Ideoque rem aliquantu- 
lum mitigarem, puta his verbis: ordinarius loci satagat honestam susten- 
tationem... 

Pag. 12, 4 n. 14: ut omnino libera sit Episcopo facultas recurrendi 
ad Sanctam Sedem, omitterem verba « Commissione Episcoporum... 
auditis ». Apostolica Sedes satis prudenter agit semperque audito Nun- 
tio vel Delegato Apostolico, qui suam investigationem facit. 

N. 15: Censerem minime necessaria huiusmodi declaratio, quae for- 
san iniuriosa Episcopis videri potest. 

Pag. 14, 5 n. 5: « ne quid spiritualis detrimenti ipsi capiant »; ne- 
scio revera quomodo parochus loci a quo hoc perficere possit quum aga- 
tur de fidelibus quotidie saepe saepius per integrum diem emigrantibus 
a sua paroecia. 

Ac tandem cap. I pag. 4, 6 lineis 25-28: loquitur de quodam officio 
emigratis incumbente: « emigrati studere debent » arctam coniunctio- 
nem cum antiqua patria fovere eiusdemque Episcopis sedulo iuvare. 

Ne dicam de opportunitate principium de « arcta coniunctione cum 
antiqua patria » conclamandi in praesentibus rerum adiunctis in quibus 
spiritus nationalismi fere ubique maxime extollitur, nescio vero utrum 
haec omnia deduci absolute possint a citatis verbis S. Thomae qui, agens 
de pietate, loquitur de cultu parentibus et patriae exhibendo. 

Quae omnia dicta sint salvo meliori iudicio venerabilium Patrum. 

Card. Spellman: Ecclesia Christi, quae antiquo iam tempore ma- 
ximam curam de emigrantibus habuit, praesertim in hodiernis difficil- 
limis adiunctis summopere in eorum bonum et salutem impendere indu- 
bie debet. Nemo est qui ignorat asperitates vitae et pericula fidei quibus 
obnoxii sint. Attamen in prologo ad Caput I de emigrantium cura 
(pp. 3-6), 7 sententia nimis negativa et nimio pessimismo sapiens apparet 


3 Cf. p. 728. 

4 Cf. p. 728. 

5 Cf. p. 730. 

6 Cf. p. 725. 

7 Cf. pp. 724-726. 

ita ut lector Ecclesiam hodie nullibi in orbe terrarum habere benevolam 
et efficacem de emigrantibus curam facile credat. Qua de causa, optatur 
ut prologus in formam breviorem redigatur et de felici statu emigran- 
tium aliquibus in locis saltem mentio fiat. 

Quoad normas practicas de migratione externa, notandum est, sicut 
supra de animarum cura in genere, quod saepe iidem fines mediis sat di- 
versis attingi possunt. Ideoque in normis et statutis rigiditas evitetur 
ne forte quaedam universaliter imposita et multum specificata confu- 
sionem vel etiam detrimentum potius quam adiumentum praebeant. 

Quod quilibet loci Ordinarius tenetur curam spiritualem alienigena- 
rum seu immigrantium committere sacerdotibus qui sunt eiusdem ser- 
monis seu nationis vel saltem linguas emigrantium bene calleant (pag. 11 8 
sub n. 12 a), omnino necessarium et indispensabile videtur. Sacerdotes 
non tantum linguas emigrantium sed etiam, quantum fieri potest, eorum 
psychologiam et mores bene callere debent. Quem ad finem, tandem ali- 
quando sacerdotes in locis unde frequenter habentur profectiones emi- 
grantium per aliquod tempus commorari possunt. Omnino caveant sa- 
cerdotes ne confessiones in lingua sibi ignota excipiant (pag. 12 9 sub 
n. 18 a). 

Quando numerus conspicuus emigrantium variarum sermonum et 
nationum habeatur, constitutio tantarum paroeciarum personalium vel 
mixtarum (pag. 11 10 sub n. 13 a), multiplici ex capite difficilis et pericu- 
losa evenire potest. 

De maritimorum cura seu de opere apostolatus maris, de aeronavi- 
gantium cura seu de apostolatu coeli, de nomadum cura, et de peregri- 
natorum seu turistarum cura, omnia optima dicta. 

Card. Frings: Non mihi videtur esse officium Concilii Oecumenici 
haec omnia et singula statuere. Concilium se restringat ad principalia 
et singula relinquat Congregationibus respectivis vel Episcopis sive sin- 
gulis sive in Conferentiis nationalibus coadunatis. 

Considerandum etiam est quomodo Episcopi ex toto mundo conve- 
nientes ad Concilium, qui usque nunc nihil iam sciunt de rebus tractan- 
dis in Concilio intra paucas hebdomadas vel paucos menses sibi iudicium 
personale efficere possint de tot ac tantis quaestionibus. Aut se relin- 
quent iudicio eorum Episcoporum vel consultorum qui res studuerint, 
aut iudicio se abstinebunt, aut quasi tectis oculis omnia approbabunt. 


8 Cf. p. 728. 

9 Cf. p. 729. 

10 Cf. p. 728. 

Tales habitudines minime sunt optandae et valde obtrectabunt honori 
et dignitati Concilii oecumenici. 

Secundum meam opinionem in Concilio oecumenico res tanti mo- 
menti tractandae erunt, ut quasi de quocumque vocabulo studendum, di- 
sceptandum, pugnandum sit donec inveniatur forma definitiva et per- 
fecta. 

Card. Ruffini: Est in schemate — ut mihi videtur — aliqualis 
confusio auctoritatum quae curam habere deberent eorum de quibus 
fit sermo: 

Pag. 3, 11 lin. 23: S. Sedes constituit Secretariatum Generalem Inter- 
nationalem ad Opus Apostolatus Maris moderandum. 

Pag. 4, 12 ad 2: In unaquaque Natione constituenda est peculiaris 
Commissio Episcopalis (vel saltem Praesul promotor). 

A S. C. Consistoriali impetranda est nominatio Directoris Natio- 
nalis. 

Pag. 4, 13 ad 5: Commissio Episcopalis potest habere suum Delegatum. 

Pag. 5, 14 ad 6: Delegatus autem est ipse Director Nationalis a S. C. 
Consistoriali nominatus. 

Ut unum tantummodo quaeram: Quomodo potest esse Delegatus 
Commissionis Episcopalis qui nominatus est a S. C. Consistoriali? 

Pag. 5, ad 7: «cum potestate illas delegandi ». Potestas haec est 
sine ullo limite? Facultates speciales possuntne delegari cuilibet? 

Pag, 10, 15 lin. 30 s.: « cappellanos seligere etc. »; adiiciatur: audito 
— saltem — Episcopo loci; vel, ut melius dicitur (repetendo) in pag. 11 16 
ad 3 § 1, «de consensu Ordinariorum propriorum ». 

Universe animadverto plura in schemate proponi quae ardua sunt 
et difficilia ad exsequenda. 

Caput I: De emigrantium cura : 

Pag. 10, 17 ad 9: «... admittatur communitatum migratio ». Loco 
« communitatum » dicerem: familiarum. 

Pag. 1 1 , 18 ad 13: Quae auctoritas Paroeciam huiusmodi, personalem 
vel mixtam, condet? Num Episcopus loci, aut Commissio Episcopalis, 
aut S. C. Consistorialis? Si, ut affirmatur pag. 12 19 ad 14, recurrendum 
esset ad S. C. Consistorialem ut haec paroecia supprimi possit, ad ean- 


11 Cf. p. 732. 

12 Cf. p. 732. 

13 Cf. p. 733. 

14 Cf. p. 733. 

15 Cf. p. 736. 


16 Cf. p. 736. 

17 Cf. p. 727. 

18 Cf. p. 728. 

19 Cf. p. 728. 

dem Congregationem pertineret eam instituere; sed utrumque ius mihi 
videtur reservandum Ordinario loci, auditis quorum interest. 

Pag. 13, 20 ad 20: « Immigrantes iure gaudent instituendi suas scho- 
las etc. ». Quae hic iura dicuntur, ad actum, ut opinor, ne adducantur 
sine Ordinario loci. 

Pag. 14 21 ad 6: Prima mentio fit Officii dioecesani emigrationis, quod 
curam habet eorum qui emigrant; sed id non memoratur in pag. 15, 22 
ad 10, ubi sermo est de immigrantibus. 

Pag. 14 et. ss., ad 11: Stationes Missionales agerene possunt inscio 
parocho, vel disiunctim ab eo? Et si in novas Paroecias erigendae essent, 
a quanam auctoritate id fieret? 

Haec et alia mihi suadent schema esse funditus reficiendum. 

Card. Leger: Maximi momenti est providere bono spirituali, mo- 
rali et sociali emigrantium et opportunum est in mentem revocare re- 
sponsabilitatem pastoralem erga illam categoriam fidelium. Timeo ne 
in prima parte introductionis modo nimis pessimistico et negativo loqua- 
tur de emigrantibus. In primis enim et quasi exclusive loquitur de 
atheis, communistis aliisque catholici nominis osoribus. Meo iudicio, 
magis consentaneum esset modo Ecclesiae Christi introducendi tale pro- 
blema, primo dicendo felicitatem Ecclesiae de facto quod emigrantes in- 
venire possunt patriam novam, et etiam spem Ecclesiae ut ab omnibus 
hominibus, et speciatim a fidelibus, in sensu christianae caritatis, liben- 
ter accipiantur. Non timendum est loqui de obligationibus positivis ca- 
ritatis christianae quae primum locum habere deberent. Non enim debe- 
mus providere curae emigrantium quia solummodo in periculis versan- 
tur, sed maxime quia fratres nostri sunt. 

In tertia parte introductionis loquitur de « non applicatione » Con- 
stitutionis Exsul Familia. Forsan aliqua praecepta Constitutionis non 
sunt ut sic applicabilia in quibusdam regionibus, ob difficultates legum 
civilium vel ob alias circumstantias particulares. Certe summa principia 
sunt valida et debent absolute exsecutioni mandari. Tamen aliquae sunt 
normae practicae quae, meo iudicio, non sunt opportunae. 

Sic, Constitutio Exsul Familia non satis relinquit iudicio et decisioni 
Ordinarii loci vel Episcoporum Provinciae vel Nationis: v. g. directores 
et missionarii Emigrantium a S. C. Consistoriali nominantur et quidem 
ad duos solos annos. Proponam ut nominarentur ab Ordinario loci pro 


20 Cf. p. 729. 

21 Cf. p. 730. 

22 Cf. p. 730. 

dioecesi et ab Episcopis Provinciae vel Nationis quando agitur de mi- 
nisterio supra-dioecesano, sine tamen recursu ad S. C. Consistorialem. 

Item Constitutio Exsul Familia, mea humillima opinione, structuras 
nimis complicat, et administrationes multiplicat. Etenim multiplicantur 
documenta, acta et registra apud Missionarium ipsum, apud Directorem 
missionariorum, apud archiva civilia et ecclesiastica: quod vitam mis- 
sionarii complicat. Nimis frequentes sunt relationes ad Directorem, ad 
S. C. Consistorialem necnon ad Ordinarios locorum. Satis mihi videtur 
pro Romana Congregatione accipere relationes quinquennales de adim- 
pletione praeceptorum et votorum Sanctae Sedis quoad curam emigran- 
tium. Documentum sicut Constitutio Exsul Familia multum adiuvat. 
Tamen magis relinquatur ad responsabilitatem Ordinarii loci. 

Hoc solummodo notabo quoad ipsum textum schematis: 

In paragrapho 3 paginae 9, 23 proponitur extensio privilegii de quo in 
articulo 40 Exsul Familia, ad secundum gradum lineae rectae inclusive. 
Propono ut, in futuro, non amplius ita limitetur iurisdictio missionarii 
emigrantium. Detur ei iurisdictio cumulativa cum parocho loci pro om- 
nibus fidelibus linguae vel nationalitatis suae, sine limitatione graduum 
lineae rectae. 

Adhaereo toto corde eis quae ab Em.mo Frings affirmata sunt: Con- 
cilium debet, ut saepe dixit Summus Pontifex, Ecclesiam adaptare ad 
mundum et societatem nostram, quod non fieri potest si nos tempus 
ad minima adhibemus. Nos toto corde ad vitam christianam et principia 
praesto adesse debemus. 

De maritimorum cura\ 

Opportune habentur leges particulares et conceduntur privilegia a 
S. C. Consistoriali pro sacerdotibus qui ministerium exercent in Aposto- 
latu Maris. Magna cum sollicitudine providere debet Ecclesia necessita- 
tibus nautarum et maritimorum. Tamen propono: nominatio Directoris 
nationalis Operis Apostolatus Maris et sacerdotum ad hoc Opus addicto- 
rum fiat respective a Commissione Episcopali nationali et ab Ordinariis 
locorum, monitis Congregatione Consistoriali et Secretariatu Interna- 
tionali. Credo enim quod munus illius Sacrae Congregationis et istius 
Secretariatus potius sit adiumenta praebere, instrumenta praeparare, 
ministerium coordinare et normas dare pro cura maritimorum. Et mihi 
speciatim placent normae in praesenti schemate datae in articulis 8, 9, 
10, 14, 16. 


23 


Cf. p. 727. 

De apostolatu coelv. 

Mihi placet caput III, in quo Ordinario loci relinquitur consulere 
spirituali curae aeronavigantium, cappellanos nominando, sacellum eri- 
gendo, etc. Idem esse deberet pro aliis apostolatibus. 

In articulo 6 suadetur ut Ordinarii a Sancta Sede impetrent privile- 
gium altaris portatilis pro ministerio in aeroportibus. Propono ut in 
ipso textu detur hoc privilegium, ad recursus vitandos qui mihi appa- 
rent inutiles. 

De nomadum cura : 

Mea opinione, etiam pro ministerio apud nomados, nominatio Di- 
rectoris nationalis Cappellanorum relinqui deberet apud Commissionem 
Episcopalem ad hoc erectam. 

De turis tarum cura: 

Meo iudicio, non primarie loquendum est de periculis quae turistae 
inveniunt. Potius Ecclesia imprimis declarare debet suam iucunditatem 
ex eo quod multi possunt recreationem et relaxationem invenire ad oras 
marium lacuumque et ad montes vel civitates; exprimere etiam debet 
spem suam ut numerosiores sint homines et familiae qui talem relaxatio- 
nem habere possint. 

In articulo 5 potius quam creatio adsociationum christianorum, in- 
spiratio christiana adsociationum professionalium proponatur. Haec est 
enim vera via mundum informandi vita christiana, et mihi apparet ut 
modus efficacior illos de quibus agitur renovandi in spiritu Ecclesiae. 

In articulo 8 loco proponendi praesentiam propugnatorum fidei, 
melius esset loqui de praesentia laicorum vero sensu et zelo christiano 
imbutorum. 

Card. Godfrey: De emigrantium cura : 

Principia generalia sana sunt. Ad praxim reducere est res difficulta- 
tibus plena: quia quod ideale est, omnes desideramus; nihilominus ma- 
gni conatus facti sunt. 

Quoad nos, inde ab initio secundi belli mundialis multitudo magna 
a variis nationibus confugit ad Britanniam: inter quos multi Catholici, 
etiam sacerdotes, qui certe, quantum conditio eorum sinebat, nobiscum 
laboraverunt, tam in re spirituali, quam in re oeconomica. Attamen ii 
praesertim exsules a Catholica natione ad nationem non-Catholicam ve- 
nientes magno sunt in periculo fidem relinquendi. Sacerdotes exsules 
voluntarii digni sunt omni laude. Eorum zelum vidimus et adhuc mi- 
ramur. 

Quoad numerum nonum, pagina decima, 24 evidens est quod integrae 
familiae emigrantes habent serias difficultates in educatione filiorum, quia 
scholae nostrae Catholicae, non obstantibus maximis nostris conatibus 
et generosis contributis, spatium non habent sufficiens pro pueris nostris. 
Quod possibile est faciemus. 

Speciale problema est pro senibus, quia vix integrari possunt in 
novis circumstantiis. 

Pagina decima tertia, 25 numero vigesimo: Pro puerulis res aliter est: 
dubitandum tamen valde de efficacia instituendi scholas speciales pro 
illis, quia tale programma militat contra integrationem. 

Semper autem, quantum fieri potest, sacerdotes eiusdem linguae vel 
nationis commissi sunt ab Episcopis ut ministrent exulibus et advenis, 
cooperantibus Hierarchiis diversarum nationum. 

Pagina decima secunda, 20 numero decimo octavo: magni momenti est 
admonitio sub littera a) de confessionibus quae audiri possent a sacer- 
dotibus lingua sibi ignota. Hoc valet non solum pro sacerdotibus indi- 
genis, sed pro immigrantibus. 

Card. Confalonieri: Liceat mihi, Vestra cum venia, Venerabiles 
Patres, pauca dicere. 

1) Thema hoc de Emigrantium cura (una cum successivo schemate 
de cura Maritimorum, Aeronavigantium, Nomadum et Turistarum) est 
maximae importantiae ut phaenomenon hodiernum, quod crescit eundo, 
et erit aliquando factum mundiale. Necesse est ergo ut Concilium Oecu- 
menicum consulat et decernat. In paginis a tertia ad sextam 27 huius pri- 
mi capitis optimae et laude dignae habentur considerationes ordinis gene- 
ralis et similiter in sequentibus capitibus; quare propositum Commis- 
sionis de Episcopis et Dioeceseon regimine omnino plausum meretur. 
Idem dicendum globatim de principiis generalibus. 

2) Ad Normas practicas quod attinet, Concilium — meo humili iu- 
dicio — tantum dispositiones principaliores enunciare debet, ceteras 
particulares relinquendo ad sic dicta « Regulamenta ». Nam in hac ma- 
teria multa sunt temporanea, multa extraordinariis situationibus et tem- 
pestatibus condicionata, multa indoli et moribus singularum Nationum 
propria, ergo fluida et mutabilia. Ad haec Concilium non convenit sese 
applicare, determinationes ipsas practicas relinquendo sive Sanctae Sedi 
sive, pro sua parte, Episcopatibus singularum Nationum. 


24 Cf. p. 727. 
29 Cf. p. 729. 


26 Cf. p. 729. 

27 Cf. pp. 724-726. 

3 ) Ex parte Apostolicae Sedis Normae istae practicae iam datae sunt 
per Constitutionem Apostolicam Exsul Eamilia et successivas Leges et 
Documenta. Quae Exsul Familia , post monumentalem et diligentissimam 
partem historicam, principia maiora enunciat, et postea ad particularia 
practica organizationis descendit. Ergo « Regulamentum » substantiali- 
ter iam adest, utique perficiendum et — ut italice dicitur — « aggior- 
nando », sicut experientia decennalis suggerit et a quibusdam submisse 
iam quaeritur. 

4) In textu documentorum sollemnium Concilii (sicut iam saepe dic- 
tum est a Patribus huius Commissionis Centralis) non sunt nominanda 
Acta et Litterae a Sancta Sede prolata; quae e contra utiliter citantur in 
Adnotationibus. Proinde illa frequens repetitio Exsul Familia , quae ha- 
betur in textu, non est ad rem. 

5 ) Item saepe saepius in proposito Schemate nominatur Sacra Con- 
gregatio Consistorialis: pergrata memoratio sed prorsus supereffluens. 
Concilium, quando necesse sit, sese referre debet synthetice ad « Apo- 
stolicam Sedem », non ad singula Dicasteria. Dicasteria enim et eorum 
competentia sunt mutabilia, et fortasse immutanda erunt: utamur ergo 
vocibus generalioribus. Utique in Exsul Familia , sub specie Regulamen- 
ti considerata, Sacra Congregatio Consistorialis saepissime nominatur, 
sed quia de practica et actuali (seu prouti res nunc sunt) organizatione 
agitur: Concilium vero abstrahere debet. 

6) In paginis 9 et 10 28 sermo fit, ex parte Episcopatus, de Commis- 
sione Episcopali, cum suo Praeside eiusque Delegato pro tota natione; 
ex parte Sanctae Sedis de Missionariis, de Directoribus missionariorum 
pro diversis communitatibus ethnicis seu linguis, et de Directore Operis 
de Emigratione pro tota Natione et omnibus communitatibus. Necesse 
erit in Regulamento magis determinare respecti vas competentias, ne con- 
fusiones oriantur, cum detrimento caritatis: utique caritas omnia susti- 
net, sed non omnes homines eandem virtutem habent. Insuper, sine ne- 
cessitate, praeiudicium Episcoporum auctoritati inferri non debet. 

Item inducenda videtur, saltem quantum fieri potest, maior simplicitas: 
quae enim dicuntur quandam complexitatem important. 

7) Saepe in Schemate recurrunt verba « Episcopi tenentur — Epi- 
scopi debent », et similia, quae verba saporem quemdam praebent illius 
imperialismi quod aliunde in eodem schemate reprobatur. Item aliquo 
loco edicitur: « a Dicasterio impetretur... »: impetretur... utique sine 


28 


Cf. pp. 727-728. 



752 


SESSIO VI “ ACTA 


genuflexione. Verba in pag. 5: 29 « clarissimum diadema imposuit » pul- 
cherrima ut elocutio oratoria, hic tamen non consona. 

8) Aptius et amplius Schema pertractat res emigrationem internam 
concernentes; externam emigrationem vero pertractat potius aliquando 
sub specie eorum qui, infeliciter, « expulsi » sunt a Patria sua. 

9) De « Missione cum cura animarum » mentio clarior est facien- 
da; item, ubi loquitur de auxilio a Sacra Congregatione Consistoriali pe- 
tendo, nihil dicitur de mediis auxilia colligendi, scilicet de « Die pro 
Emigratione », italice « Giornata delPEmigrazione ». 

10) Puto rem totam in duobus Schematibus pertractatam remitten- 
dam esse ad Commissionem originis, ut pauca tantum necessaria et magis 
utilia Concilio proponat; reliqua notatu digna remittenda, pro sua co- 
mitate, ad competens Dicasterium pro opportunis modificationibus in- 
ducendis in Normis a Constitutione Exsul Familia et ab aliis Pontificiis 
Documentis datis. 

Sufficiat! Parcite mihi, Venerabiles Patres! 

Card. Alfrink: A) De Emigrantium Cura. 

Liceat quaedam generalia dicere: 

1 . Nisi confusio oriatur, hoc in decreto semper bene utatur termi- 
nologia praecisa. Ideoque bene distinguatur: emigratio — immigratio 
— migratio. 

2. Maximi momenti est praeparatio emigrantium in patria de qua 
emigrant. De hoc autem in schemate fere nihil dicitur. Dicitur quidem 
in pag. 3 30 quod permulti emigrati in natione immigrationis a communi- 
stis aliisque catholici nominis osoribus decipiuntur. Apud nos autem ex- 
perientia docet homines qui ad nos immigrant, iam in patria communismo 
esse infectos, apud nos autem saepius converti, si bene a nostris sacer- 
dotibus recipiuntur. 

3. Dicatur in hoc decreto clare quod cura immigrantium primarie 
munus est Episcoporum illarum regionum ubi immigrant. Ideoque cura 
illorum immigrantium relinquatur primarie Episcopis locorum. Sacra 
Congregatio Consistorialis det normas et regulas generales de animarum 
cura pro immigratis; optandum tamen videtur ut Ipsa curam istam non 
organiset nisi per Episcopos, ne in dioecesi altera dioecesis oriatur. Nisi 
in casu necessitatis, in circumstantiis specialibus. 

Constitutio Exsul Familia quae ubi cura animarum bene iam est 


29 Cf. pp. 725-726. 

30 Cf. p. 724. 

organisata diversas affert difficultates, in quibusdam modificanda vi- 
detur. 

4. Si pro immigratis missionarii mittuntur, iis inculcandum est ut 
cum Ordinariis locorum optime collaborent. Saepius Ordinarium loci 
nec visitant. 

Saepius se considerant ut eos qui soli ius habent pro immigratis cu- 
ram agendi, etsi eis est impossibile pro omnibus eiusdem nationis fide- 
libus, saepe valde dispersis, curam habere sufficientem. 

B) De Maritimorum, Aeronavigantium, Nomadum et Peregrinato- 
rum cura. 

1. Ad pag. 8, 31 num. 2, dicitur: « in omnibus aeroportibus erigan- 
tur sacella ». Hoc autem non ubique possibile est nec necessarium. Ita- 
que addatur: « si opus est ». 

2. Rogare vellem ut ad pag. 8, num. 6, dicatur: « Ordinariis loco- 
rum ab Apostolica Sede privilegium altaris portatilis datur etc. ». 

Melius adhuc esset, si Episcopis, de quibus in decreto de Episcopis 
dicitur quod ex divina institutione praeficiuntur ecclesiis particularibus, 
simpliciter relinqueretur ut — si opus est — usum altaris portatilis 
ipsi concedant. 

Concilium burocratiam ne amplificet, nec pro Episcopis neque pro 
Curia Romana. 

3. Ad pag. II, 32 linea 7 et seq.: Apud nos certus numerus est no- 
madum, qui in curribus habitant et per regiones nostrae nationis discur- 
runt, ubi in campis determinatis per tempus breve aut sat longum se 
sistunt. Inter eos multi sunt catholici. Pro iis existit officium laicorum 
catholicorum qui pro iis curam socialem agunt, qui in campis scholas 
catholicas instituunt, capellas aedificant etc. Adest assistens religiosus 
(pater Societatis lesu) qui curam animarum pro iis ordinat et in diversis 
campis ab aliis sacerdotibus localibus assistitur. 

Numquam audivi hunc assistentem religiosum male operari quia 
non est nominatus a Sancta Sede. Rogare auderem quae sit utilitas in 
ista nominatione Sanctae Sedis. Nonne sufficit si ab Hierarchia locali 
est designatus? 

Insuper periculum est ne iste Director — si non ab Hierarchia lo- 
cali sed ab aliis est nominatus — putet se esse independentem a Hierar- 
chia locali. Quod esset non in bonum, sed in detrimentum animarum. 
Ideoque rogare vellem ut haec alinea supprimatur. 


31 Cf. p. 73 5. 

32 Cf. p. 736. 

4) SUFFRAGIA SODALIUM 

Card. Tis serant: Placet iuxta modum: i. e. ratione habita obser- 
vationum ab Em.mis Frings et Confalonieri propositarum. 

Card. Pizzardo: Placet iuxta modum: nempe attentis animadver- 
sionibus ab Em.mis Patribus prolatis. 

Card. Aloisi Masella: Placet iuxta modum: placent principia 
generalia. Quoad normas practicas, retineri possent quae praecipuae 
sunt, alias relinquendo instructionibus generalibus vel particularibus. 
Quoad reliqua, iuxta ea quae exposita fuerunt ab Em.mis Cardd. Fer- 
retto, Frings, Ruffini. 

Card. Ferretto: Placet iuxta modum: ab Em.mo Frings proposi- 
tum et a me expositum in folio adnexo . 1 

Card. Lienart: Placet iuxta modum: ratione tamen habita voti 
tam sapienter emissi ab Em.mo Card. Frings ut de principiis et non de 
minimis Concilii Decreta tractent, necnon animadversionum quae a 
pluribus Patribus allatae sunt de emigrantium cura. Gratias etiam agendo 
Em.mo Card. Relatori quod curae opificum locum restituere dignum 
proposuerit. 

Card. Tappouni: Placet. 

Card. Copello: Placet iuxta modum: attendatur ad ea quae dixe- 
runt Em.mi Ferretto, Spellman, Frings, Ruffini, Leger, Godfrey. 

Card. Spellman: Non placet . 2 

Card. Frings: Non placet . 3 

Card. Ruffini: Placet iuxta modum . 4 

Card. Valeri: Placet iuxta modum: ratione habita observationum 
a pluribus Em.mis Patribus factis. 

Card. Ciriaci: Placet. 

Card. Siri: Placet iuxta modum: adhaereo omnino his quae dixit 
Em. mus Frings et his quae in eodem sensu dixerunt Em.mi Ruffini, Con- 
falonieri, Alfrink. 


1 Cf. pp. 743-744. 

2 Cf. pp. 744-745. 


3 Cf. pp. 745-746. 

4 Cf. pp. 746-747. 

Card. Quiroga y Palacios: Placet iuxta modum: hoc est: ratione 
habita eorum quae dixerunt praecipue Cardinales Ruffini, Leger, Confa- 
lonieri et Alfrink. 

Adhaereo dictis ab Em.mo Card. Frings circa opportunitatem tractandi 
in Concilio tantum quaestiones concretas, breves et quae generalia et 
non nimis particularia contineant. 

Card. D’ Alton: Placet iuxta modum: velim ut normae Consti- 
tutionis Exsul Familia pro sacerdotibus qui eunt in exteriores regiones 
ob causam omnino temporariam — exempli gratia causa vacationum — 
ad formam simpliciorem redigantur, et praesertim ut aboleatur neces- 
sitas habendi licentiam scriptam omnium et singulorum Ordinariorum 
dioecesium ad quos. 

Card. Leger: Placet iuxta modum: principaliter attentis his quae 
declarantur ab Em.mis Frings, Confalonieri, Alfrink et adnexis. 5 

Card. Gracias: Placet in genere. Non placet n. 17, art. II «De 
emigrantium cura ». Ratio est, quia in terris missionum, ut experientia 
patet, multa incommoda, immo mala graviora secuta sunt ex duplici 
iurisdictione, territoriali et personali, quando vigebat. Quod proponitur 
in n. 17 esset quasi secunda infelix editio status rerum, qui feliciter nunc 
non exsistit, e. g. in Indiis Orientalibus. 

Card. Montini: Placet iuxta modum: attentis scilicet animadver- 
sionibus a Patribus prolatis, praesertim a Cardinali Confalonieri. 

Card. Giobbe: Placet iuxta modum: scilicet iuxta animadversio- 
nes Eminentissimorum Cardinalium Frings, Spellman, et praesertim Le- 
ger, Confalonieri et Alfrink. 

Card. Cento: Placet iuxta modum: thesaurizando, nempe, animad- 
versiones Eminentissimorum Patrum. Problema emigrantium summi mo- 
menti est: tangit enim 50 hominum milliones. Mater Ecclesia pro eis 
impense adlaborare debet. Sacrosancta Synodus optime aget, votum ex- 
primendo ut emigrantes non quasi extranei, sed quasi fratres recipiantur. 

Card. Cicognani: Placet iuxta modum: duo schemata sunt potius 
complexa, sed bene apparata, iuxta Constitutionem Apostolicam Exsul 
Familia. 

Pauca quaedam notanda: 

a) ubi dicitur « emigrantes », « maritimi », « aeronavigantes », 
melius diceretur « fideles emigrantes, maritimi, aeronavigantes »; 


5 Cf. pp. 747-749. 



756 


SESSIO VI - ACTA 


b) in capite I, lin. 25, pag. 3, 6 7 melius quam « nequeunt », di- 
ceretur « nolunt » (scilicet, leges concedere translationem alterius coniu- 
gis); 

c) pag. 14/ tertio commate, lin. 15, melius diceretur « loca 
indicare, suggerere ». 

Constitutio Apostolica Exsul Familia ad meliorem perfectionem ad- 
ducenda esset, post decem annos experimenti. Principia generalia sub- 
stantialiter bona sunt. At praxis ostendit ortos esse conflictus valde no- 
xios iurisdictionis localis (Ordinarii loci) et personalis (sacerdotis curae 
emigrantium addicti). Nonnulla videntur in Constitutione esse nimis 
theoretica et complexa; proinde, practica reddantur. 

Card. Garibi y Rivera: Placet iuxta modum: secundum expositio- 
nem ab Em.mo Card. Confalonieri factam. 

Card. Godfrey: Placet iuxta modum: ad mentem Eminentissimo- 
rum RufEni, Frings, Leger, Confalonieri et eorum quae scripsi in folio. 8 
Schema eget simplicitate. Nimis complexum est et descendit nimis ad 
particularia. 

Card. Confalonieri: Placet iuxta modum. 9 

Card. Richaud: Placet iuxta modum: ratione habita observationum 
sapienter prolatarum ab Em.mis Cardinalibus Ferretto, Frings, Leger, 
Godfrey, Confalonieri, Alfrink. 

Card. Dopfner: Placet iuxta modum: i. e. singularia huius schema- 
tis ne tractentur in Concilio et corrigantur secundum proposita diver- 
sorum Patrum, praesertim Cardd. Frings, Confalonieri et Alfrink. 

Card. Meyer: Placet iuxta modum: praesertim iuxta ea quae ab 
Em.mis Spellman, Frings, RufEni, Alfrink dicta sunt. 

Card. Alfrink: Placet iuxta modum: iuxta folium adnexum. 10 

Card. Santos: Placet iuxta modum: habita ratione eorum quae 
laudabiliter observarunt Em.mi Patres; in voto Em.mi Card. Confalo- 
nieri. 

Card. Rugambwa: Placet iuxta modum: iuxta observationes Emi- 
nentissimorum Patrum Cardinalium Confalonieri et RufEni. 


6 Cf. p. 724. 

7 Cf. p. 730. 

8 Cf. pp. 749-750. 


9 Cf. pp. 750-752. 

10 Cf. p. 752-753. 

Card. Ritter: Placet iuxta modum: i. e. iuxta observationes factas 
ab Eminentissimis Cardinalibus Frings, Confalonieri et Spellman. 

Card. Landazuri Ricketts: Placet iuxta modum: id est: perpen- 
sis animadversionibus tam sapienter factis ab Em.mis Patribus. Schema 
videtur refundi debere relinquendo tantummodo quaedam principia gene- 
ralia. Normae autem particulares quae possunt mutari iuxta adiuncta 
et nationum et temporum ne deferantur Concilio sed de bis ipsa S. C. 
Consistorialis opportune provideat, attentis bis quae nuper Em.mi Patres 
dixerunt. 

Card. Suenens: Placet iuxta modum in quantum non est materia 
Conciliaris ut optime dixerunt varii Cardinales. Tota res tractetur a Con- 
gregatione Consistoriali. 

Card. Di Jorio: Placet iuxta modum: secundum ea quae ab 
Em.mo Card. Frings proposita sunt magna cum prudentia: tantummodo 
principia generalia statuantur: actuosa praxis ad singulos Rev.mos Or- 
dinarios relinquatur. 

Card. Roberti: Placet iuxta modum: scilicet iuxta animadversiones 
factas, praesertim ab Em.mis Spellman, Frings, Ruflini, Confalonieri, 
Alfrink. Summa principia enim et generalia incitamenta tantum viden- 
tur a Concilio declaranda, attenta varietate locorum et gentium harum- 
que mutabilitate. 

Card. Jullien: Non placent uti proponuntur. Aptius enim tota 
res, minutissima quidem, in schematibus exposita, per enuntiationem 
brevissimam principiorum generalium Concilio deferri poterit, ita ut 
dein edatur constitutio seu instructio ab Apostolica Sede, singula adhor- 
tationis et disciplinae capita complectens, quae hanc curae pastoralis 
provinciam maximi momenti spectant, et ratione habita hodiernae di- 
sceptationis, quae valde utilis erit. 

Card. Larraona: Placet iuxta modum: prae oculis habitis illis 
quae Cardd. Ferretto, Spellman, Godfrey et, sub aliis respectibus, id 
est pro illis quae Concilio praesentanda non sunt, quae in terminologia 
vitanda sunt, quae, ad redactionem magis vigilantem, minus ad minima 
seu parva descendant, quae Cardd. Confalonieri, Frings, Alfrink, Cico- 
gnani, RufKni et alii, uti Cardd. Suenens, Jullien dixerunt. 

Card. FIeard: Placet iuxta modum: iuxta animadversiones Em.mi 
Frings et Em.mi Confalonieri. 

Card. Bea: Placet iuxta modum propositum ab Em.mis Frings, 
Confalonieri et aliis Em.mis Patribus, maxime de evitandis rebus nimis 

particularibus, remittendis ad « regulamentum » et de evitanda centra- 
lisatione (Em. mus Alfrink). Res particulares relinquantur Hierarchiae 
loci, quae habet competentiam et experientiam. 

Card. Browne: Placet iuxta modum: attentis maxime observatio- 
nibus Em. morum Frings, Ruffini et Confalonieri. 

Card. Albareda: Placet iuxta modum: secundum animadversio- 
nes ab Eminentis simis Cardinalibus Frings et Confalonieri factas. 

Beat. Gori: Placet iuxta modum: scilicet attentis observationibus 
factis ab Em.mis Patribus, praesertim Cardd. Frings, Confalonieri, Al- 
frink. 

Beat. Chexkho: Placet iuxta modum: iuxta animadversiones Emi- 
nentissimorum Patrum. 

Exc. Felici: Placet iuxta modum: nempe iuxta votum Cardina- 
lium Ruffini et Confalonieri. Ut heri dixi, optimum est propositum 
Em. mi Cardinalis Frings. Qui licet adumbratas tantum cognoscit normas 
disceptandi in Concilio sequendas, quibus quidem plena relinquitur li- 
bertas decernendi, bene sibi persuasum habet solum fundamentalia prin- 
cipia de rebus maioris momenti esse excutienda, ne Concilium aeternum 
et fastidiosum sine utilitate evadat. 

Exc. 0’Connor: Placet iuxta modum: suasione interposita ut eae 
tantum ex quinque praesentibus capitibus retineantur quaestiones, quae 
revera essentiales sint ac totam Ecclesiam respiciant; ceterae vero quae- 
stiones ad peculiaria « directoria » seu instructiones remittantur, quae 
pro singulis materiis in usum Episcoporum elaborabuntur post Conci- 
lium celebratum. 

Exc. Chavez y Gonzalez: Placet iuxta modum, attentis animad- 
versionibus Em. morum PP. Ferretto, Frings, Leger, Confalonieri, Al- 
frink. „ 

Exc. Silva Santiago: Placet iuxta modum: iuxta modificationes 
et exposita praecipue ab Em.mis Cardinalibus Frings, Confalonieri, Ruf- 
fini, Alfrink, Spellman et Leger quoad quaestiones generales vel par- 
ticulares quae in schemate tractantur. 

Exc. Antezana y Rojas: Placet iuxta modum: scilicet, adhaereo 
animadversionibus ab Em.mis Cardinalibus, speciatim Ruffini, Confa- 
lonieri, Alfrink prolatis. 

Exc. Cooray: Placet iuxta modum: i. e. ad mentem praesertim 
Em.morum Cardinalium Frings, Confalonieri et Alfrink. 

Exc. McKeefry: Placet iuxta modum: Constit. Exsul Familia iam 
satis clara est, ideoque si alterationes necesse sint, fiant secundum sen- 
tentias Em.morum Cardd. Spellman, Ruffini, Frings, Leger et Confa- 
lonieri. 

Exc. Lefervre: Placet iuxta modum: attentis quae dicta sunt ab 
Eminentissimis Cardinalibus Frings, Ruffini, Confalonieri. 

Attente considerari debet, mihi videtur, quod paulatim instituitur 
in schematibus novum subiectum iurisdictionis inter Sanctam Sedem et 
Episcopos, i. e. Conferentiae Nationales et Commissiones permanentes 
ab iis erectae. 

Et cum sit aliqua nova institutio, deberet determinari modo prae- 
ciso quaenam est iurisdictio harum Commissionum et Conferentiarum. 

Exc. Hurley: Placet iuxta modum: i. e. ad mentem Em.mi Car- 
dinalis Frings. 

Exc. Perrin: Placet iuxta modum: ratione habita animadversio- 
num Eminentissimorum Frings et Confalonieri ut de principiis et non 
de particularibus Concilium pertractet. Sed haec schemata multas res 
optimas continent; corrigantur iuxta animadversiones Patrum. 

Exc. Seper: Placet iuxta modum: iuxta animadversiones Em.morum 
Cardinalium Frings et Alfrink. 

Exc. Bazin: Placet iuxta modum: sc. secundum animadversiones 
Em.morum Cardd. Frings, Confalonieri et Bea. 

Exc. Bernard: Placet iuxta modum: hoc est ratione habita de his 
quae dixerunt Eminentissimi Patres, praesertim Eminentissimi Cardi- 
nales Frings et Confalonieri, necnon Excellentissimus Lefebvre. 

Exc. Bernier: Placet iuxta modum ab Em.mis Cardinalibus Frings 
et Confalonieri propositum. 

Exc. Yago: Placet iuxta modum: iuxta animadversiones Eminen- 
tissimorum Cardinalium Frings et Confalonieri, non omissis his quae 
dixit Em. mus Card. Alfrink de centralizatione vitanda in hac materia. 

Exc. Rakotomalala: Placet iuxta modum: ad mentem Eminen- 
tissimorum praesertim Frings, Ruffini et Alfrink. 

Exc. Ngo-dinh-Thuc: Placet iuxta modum: in capite de emigran- 
tibus mihi videtur aliquid notandum breviter de emigratione quasi 
millionis Christianorum a Vietnam septentrionali ad Vietnam meridio- 
nalem: erat emigratio sui generis, emigratio totius paroeciae, emigratio 

totius dioeceseos cum suis Episcopo, clero, religiosis, seminaristis. Istae 
paroeciae non installatae sunt in eadem regione secundum dioecesim 
suam, sed ubi invenerunt spatium et media vivendi. Habuimus ita in 
Vietnam simul octo minora seminaria, tria maiora seminaria, plures con- 
ventus, sex episcopos, circa mille sacerdotes; ex hac cohabitatione nata 
sunt problemata ardua et interessantissima, quae paulatim suam nacta 
sunt solutionem in multa patientia. 

Exc. Bengsch: Placet iuxta modum ab Em.mis Cardd. Frings et 
Confalonieri propositum. 

Exc. Verwimp: Placet iuxta modum: ratione habita de eis quae 
dixerunt Eminentissimi Domini Frings et Confalonieri. 

Exc. Jelmini: Placet iuxta modum: ratione habita de his quae 
optime dixerunt Eminentissimi Frings, Ruffini, Confalonieri et Alfrink. 

Mihi tamen non videtur possibilitas in hoc perdifficili negotio agen- 
di cum efficacia sine adiutorio laicorum; manifeste hic patet gravis ne- 
cessitas diaconorum et laicorum, qui sub nomine « assistenti sociali » 
veniunt in auxilium sacerdotum. 

Exc. Suhr: Placet iuxta modum: iuxta observationes Em. morum 
Cardinalium Frings, Confalonieri et Alfrink. 

Rev. GuT: Placet iuxta modum: secundum ea quae tam sapienter 
dixerunt Cardinales Frings, Ruffini, Confalonieri, Alfrink, Bea. Ne in 
Concilio nimis ad particularia descendatur. 

Rev. Sepinski: Schema Decreti De emigrantium cura\ placet. Ratio 
vero habeatur eorum quae dixerunt Em. mi Cardinales Frings, Confalo- 
nieri et Alfrink. Adiungo folium separatum. 

Ad pag. 3, 11 lin. 9: dicatur « factiosis ». 

Ad pag. 3, lin. 32: corrigatur « exaggerata ». 

Ad pag. 4, 12 linn. 25-27: Sensus aliquatenus obscurus est. Quis debet 
iuvare? Emigrati an Episcopi? 

Ad pag. 5, 13 lin. 2: Forsitan melius dicetur: « cynicc agendi ». 

Ad pag. 5, lin. 22: fiat claritatis causa sic interpunctio: « assidua 
custos et magistra, Apostolica Sedes » etc. 

Ad pag. 12, 14 lin. 27: vitetur locutio « indigenae ». 

Ad pag. 14/° lin. 30: expungatur verbum « ut ». 


11 Cf. p. 724. 14 Cf. p. 729. 

12 Cf. p. 725. 15 Cf. p. 730. 

Cf. p. 725. 

Schema Decreti De maritimorum, aeronavigantium , nomadum et 
-peregrinatorum cura: placet. 

Ad pag. 10, 16 linn. 19-20: proponerem: « ne spiritualis media salutis 
eos prorsus deficiant ». 

Ad pag. 12, 17 lin. 15: dicatur: « utpote sexuum promiscuitatem ». 

Ad pag. 13, 18 linn. 28-30: proponerem: « quo facilius normae legis 
christianae observari et iura vitae christianae, moralis et socialis, coram 
omnibus defendi possint ». 

Rev. Janssens: Placet iuxta modum: ad mentem Em.mi Card. 
Frings et Em.mi Card. Alfrink. 


IV 

PRAECIPUAE DE ANIMARUM CURA QUAESTIONES 


Pars altera 

DE ANIMARUM CURA IN PARTICULARI 
(Secunda Congregatio: 4 maii 1962) 

1) SCHEMA PROPOSITUM 

A COMMISSIONE DE EPISCOPIS ET DE DIOECESEON REGIMINE 

Caput VI 

DE CURA ANIMARUM 
PRO CHRISTIANIS COMMUNISMO INFECTIS 

Sancta Mater Ecclesia, Divini sui Sponsi ac Magistri vestigia premens 
eiusque mandatis oboediens, summopere adlaborat ut omnes homines « vi- 
tam habeant et abundantius habeant » (Io. 10, 10). 

At contra doctrinam actionemque Ecclesiae, novissimis temporibus, or- 
tum est minax periculum, communismus nempe atheus, cuius peculiare pro- 
positum eo contendit ut societatis ordinationem radicitus commisceat ipsaque 
christianae urbanitatis fundamenta subvertat. 1 

Communismus enim doctrinam docet actionemque persequitur, quibus 
magnopere fovetur materialismus et atbeismus. 


16 Cf. p. 736. 

17 Cf. p. 737. 

18 Cf. p. 737. 

Communismus, licet aliquo moveatur impulsu contra inius titias, quas 
tempora nostra quasi hereditatem ab iniusto oeconomicarum rerum regimi- 
ne exceperunt , 2 tamen falsam redemptionis speciem profert. « Ac falsa quae- 
dam forma iustitiae, aequabilitatis ac fraternae omnium in operando neces- 
situdinis eorum praescripta eorumque molimina simulato mystico sensu 
ita pervadit, ut illectas pollicitationum fallacia multitudines, quasi acerrima 
contagione incitatas, vehementer inflammet ». 3 

Itaque communismus totus est in tradenda hominibus « organicae vi- 
tae » visione, proferens pseudo-religionem sine Deo, et abolens ipsam aeter- 
ni Numinis notionem alteriusque vitae expectationem . 4 

Huc accedit spoliatio libertatis hominis, in qua spiritualis ducendae vitae 
norma consistit itemque humanae dignitatis eversio et desecratio vitae nec- 
non privatio parentum patria educandae sobolis potestate . 5 

Novum igitur rerum ordinem inducere contendens, « hominum nempe 
consortionem, quae e terris exegerit Deum », communismus atheus « quasi 
novum evangelium ac quasi salutarem redemptionis nuntium humano generi 
praedicat ». 6 

Ecclesiae autem Catholicae, cum sit legis moralis custos legitima et au- 
thentica interpres, munus est omnia contra legem divinam perpetrata denun- 
tiare, fideles confirmare et circa pericula imminentia ipsamque principiorum 
socialem applicationem illuminare. 

Ecclesia, ut Mysticum Christi Corpus, indesinenter satagit omnes homi- 
nes, etiam errantes, in unum coadunare per evangelica dicta, per Christi amo- 
rem et gratiam. 

Quod sanctum nobileque officium adstringit in primis « altiora mystici 
huius Corporis membra, eaque praesertim a quibus est ex divini Capitis man- 
dato ratio aliquando reddenda de animabus nostris », 7 scilicet Episcopos 
« quos Spiritus Sanctus posuit regere Ecclesiam Dei ». 8 

Ecclesiae ergo competit ius et officium impugnandi communismum atheum 
et quoad doctrinam et quoad actionem seu quoad methodum activam. 

Haec autem actio Ecclesiae seu munus evangelicum sedulo distinguatur 
oportet ab anticommunismo mere politico vel oeconomico, qui diversum per- 
sequitur finem. Ex altera vero parte « Ecclesiae non tantum ius et officium 
est tueri principia ad religionem et ad morum integritatem spectantia, sed 
etiam pro sua auctoritate sententiam suam pronuntiare, cum de principiis 
iisdem agitur ad effectum adducendis ». 9 

Hisce in circumstantiis necessitas urget atque impellit, ut Christifideles 
sub Episcoporum ductu, sufficienter conscii fiant discriminis in quo res 
fidei versatur, melius noscant fundamenta Fidei ab atheo communismo impu- 
gnata (v. g. existentiam Dei, immortalitatem animae, redemptionem, doctri- 
nam Corporis Christi Mystici, libertatem hominis, valorem laboris etc.), ut 
doctrina Ecclesiae de caritate et iustitia sociali imbuantur, ut saluberrima do- 
cumenta Pontificia de re sociali 10 noscant atque fideliter observent, princi- 
piaque doctrinae christianae ad effectum adducant, ita ut Ecclesia ordinem 

moralem et socialem ope sacerdotum et apostolatu laicorum in Christo in- 
staurare queat. 

Cum Ecclesia Dei rationes oeconomicas et politicas nullatenus directe in- 
tendat, sed « ad humanitatis et evangelicae doctrinae normas progredientis 
huius aetatis cultum componere » desideret, 11 ideo agon spiritualis contra 
communismum atheum seu « hoc inventum errorum ac praestigiorum ple- 
num » 13 ita ab Episcopis gerendus erit ut Christifideles confirmentur, media- 
que demum aptiora praebeantur pro efficaci apostolatus actione, praesertim 
inter opifices. 

Huiusmodi pastoralis actio gerenda erit: 

I - pro christifidelibus degentibus in regionibus a communismo non 
oppressis; 

II - pro noviter informanda iuventute in communismo educata; 

III - in favorem laborantis « Ecclesiae silentii ». 


Art. I - De christifidelibus degentibus 
in regionibus a communismo non oppressis 

1. Cum praecipua causa cur nonnulli christiani communismo nomen de- 
derint tribuatur lamentabili pietatis ac religionis inopiae, cumque solidissimum 
adversus atheismum et materialismum propugnaculum sit christiana doctrina 
rectaque christianae vitae actio et exercitatio, curent animarum pastores iu- 
venumque magistri sic fidelium, animos instituere ut nullo rationabili dubio 
nullaque communiter admissa iniustitia sociali excrucientur. 

2. § 1. Ideo exigitur amplior ac profundior magisque divulgata cognitio 
principiorum scientiae salutis aeternae, quae tradi debet in catechismo ab 
auctoritate ecclesiastica edendo, in quo praeprimis accurate exponatur opor- 
tet doctrina de Mystico Christi Corpore deque eius consectariis in actione 
vitae. 

§ 2. Catechismus complendus est concinna et perspicua explanatione 
doctrinae socialis, quae in thesauro catholicae doctrinae continetur. 

3. Apud ecclesiasticos viros expostulatur spiritus socialis, e doctrina 
christiana promanans necnon constans principiorum socialium applicatio in 
usu vitaque quotidiana. 

4. Episcopi insuper strenue et constanter propugnent illuminatas allocu- 
tiones pontificias de pace, de principiis quibus regi deberet amica inter civium 
ordines convictio et conspiratio, de principiis quibus niti deberet adiutorium 
populis minus excultis et inopibus praestandum, adversus « razzismi » pla- 
cita. 

5. Accurata ac profundior cognitio principiorum, quibus communismus 
innititur, et doctrinalis solida impugnatio « organicae visionis mundi » et 
communistarum metaphysicae ubique fiant iuxta rationem ab Episcopis in 
unaquaque natione statuendam. 

6. Alumni ad hoc efformentur in Seminariis itemque sacerdotes in pecu- 

liaribus cursibus edoceantur de doctrina ipsius communismi, de veritatibus 
Fidei ab illo oppugnatis deque aptiori methodo pastorali pro Fide tuenda. 

7. Episcopi in Conferentia Nationali firmam et constantem actionem 
contra errores communistarum promoveant per viros peritos itemque curent 
ut in unaquaque provincia aut Natione peculiaris habeatur coetus virorum 
qui, communistarum doctrinae vere periti, ad eiusdem doctrinae errores im- 
pugnandos sedulam operam navent. 

8. Quia actio pastoralis ad omnes homines, haud exclusis militantibus 
communistis, se extendat oportet, curent Episcopi, ut in unaquaque provin- 
cia aut Natione selecti sacerdotes et laici instituantur, qui communismi asse- 
clas vel eiusdem erronea doctrina infectos, scientia vel auctoritate praecel- 
lentes, praecipua sui apostolatus navitate, Christo lucrari contendant. 

9. Actio apostolica consistit: a) in integra vitae christianae disciplina ac 
ratione; b) in divitiarum contemptu iuxta spiritum evangelicum; c) in con- 
demnatione malorum usuum, quacumque ex parte, a catholicis etiam, vul- 
nerata iustitia sociali, commissorum; d ) in profunda principiorum socialium 
Ecclesiae cognitione eorumque applicatione in vita communitatis; e) in mu- 
tua actuosaque necessitudine cum pauperibus et oppressis; /) in adlaboratione 
scientifica et practica ut ad altiorem dignitatis gradum producatur populus, 
v. g. in publico Legumlatorum Coetu, in opificum collegiis etc.; g) in diffu- 
sione Evangelii et doctrinae Ecclesiae, praesertim inter studiosam iuventu- 
tem, inter homines excultos, inter artis peritos, inter opifices vel technicos 
altioris conditionis; h) in ostendenda catholica doctrina, quae meliorem re- 
rum solutionem et compositionem praebet. 

10. Ad minuendum vel destruendum communismi athei influxum in ani- 
mas simpliciores, quae rem communisticam male norunt nec valide appro- 
bant, etsi suffragium pro communismo ferant propter oeconomicas rationes, 
opificum collegiorum influxus et operariorum communis consociatio requi- 
runtur. 

11. § 1. Apud clerum ac militantes catholicos zelus maximus, caritas 
fervens, spiritus abnegationis, fides in valorem christianismi in rebus etiam 
temporalibus et eiusdem finalem victoriam, necnon animi inflammatio pro or- 
dine sociali christiano requiruntur. 

§ 2. Studium diligens de methodo psychologica, a communistis in 
populum peracta, a viris peritis aggrediendum erit et evolvendum. 

§ 3. In unaquaque regione, inspecta communistarum ratione in loco 
adhibita, ab Episcopis seligantur viri qui diligenter incumbant studio medio- 
rum, quibus communistarum « actioni psychologicae » erit obsistendum. 

§ 4. Christiana opificum collegia ( Syndicatus ), Actio Catholica alia- 
que id generis instituta et opera adiuvandis operariis, emigrantibus univer- 
saeque proletariae plebi, maxime promoveantur. 

lura opificum Episcopi et sacerdotes strenue defendant eorumque pro- 
gredienti vitae faveant. 

§ 5. Haec evangelica Ecclesiae pugna contra inimicos Fidei ab anti- 

communismo politico vel oeconomico sedulo distinguatur, quaeque erit iusta 
ac legitima actio civilis a catholicis aliisque viris, munere publico perf ungenti- 
bus, adversus communismum directa. 

§ 6. Actio directa vel indirecta communistarum, qui catholicorum 
opera vel ephemerides in suum sensum deflectere conantur, statim denun- 
tietur et, ubi fit, ab Episcopis impugnetur. 

§ 7. Catholici qui vel liberalioribus « progressismi » doctrinis infecti, 
novarumque rerum cupidi vel propter falsam idealismi, qui dicitur, rationem 
aut incertum animi sensum aut erroneam caritatis notionem vel propter ti- 
morem sovieticae potestatis inanemque humani iudicii pudorem, actionem 
in communismum atheum impediunt, ab auctoritate ecclesiastica aperte ad 
silentium redigantur. 

Si qui sint sacerdotes noxii, fortiter moneantur et, si casus ferat, poenis 
mulctentur. 

§ 8. Ii vero qui, vel Episcopi vel sacerdotes vel laici, sanam adversus 
communismum atheum actionem caute fortiterque evolvunt, laudentur et 
adiuventur atque, si necessarium est, defendantur. 

12. Instituatur internationalis commissio Episcoporum et peritorum lai- 
corum, quae sub ductu Sanctae Sedis, videat ac sedulo foveat ea omnia quae 
ab erroribus atheismi et communismi homines defendant atque liberent. 

13. Huius internationalis commissionis erit praecipue studia, opera, or- 
dinationes ac leges promovere et coordinare, quae communismum debilitent 
eiusque audaciam confringant. 

Art. II - De noviter informanda iuventute in communismo educata 

Attento animo consideranda venit misera illorum sors, praesertim iuve- 
num, qui sub regimine communismi educati, eiusdem servile iugum excusse- 
runt et nunc in liberis nationibus degentes, inter catholicos vivunt qui dul- 
cissimam libertatem numquam amiserunt et catholicos illos, qui communismo 
oppressi innumeris malis ingemunt. Qui quidem iuvenes, in sinu Ecclesiae 
redeuntes, non omni ex parte firmi ac securi catholici haberi possunt; veri- 
tatis quidem fame fatigantur; caritatem et iustitiam toto corde esuriunt, gravi 
in communismum odio feruntur; sed non omnia quae sub regimine commu- 
nismi hauserunt, penitus posthabuere. 

Ab Ecclesia saepe cavent deque ea diffidunt; optimi enim cum sint om- 
nium, excelsa solummodo in Ecclesia videre cupiunt eaque vehementer ex- 
poscunt; ideoque languida religionis ac Fidei professione minime alliciuntur 
aut convincuntur, sed potius eximiis Fidei et Caritatis operibus credere pa- 
rati sunt. 

1. In unaquaque dioecesi, ubi exstant profugae, sacerdotes idonei desi- 
gnentur qui spiritualem curam pro illis iuvenibus exerceant. 

2. Peropportunum erit huiusmodi sacerdotes eligere inter illos qui sint 
eiusdem nationis et psychologiam, linguam moresque bene noscant iuvenum 
aliorumque, qui sub communismi iugo detinentur. 

3. Commendantur coetus iuventutis catholicae et instituta saecularia 
quae, spiritu caritatis et sacrificii imbuta, sub moderamine sacerdotum pru- 
dentium, in regionibus, ad quas profugit iuventus in communismo educata, 
tempus viresque suas pro illis miseris fratribus impendant, ut ipsi veram 
Ecclesiae effigiem recognoscant. 

Art. III - De Ecclesia silentii 

In Mystico Christi Corpore omnes sumus « membra de membro » et 
vasa continua, quibus spiritualis christianae vitae osmosis peragitur. « Non 
sit schisma in corpore, sed idipsum pro invicem sollicita sint membra. Et si 
quid patitur unum membrum, compatiantur omnia membra... » (I Cor. 12, 
25-26). Itaque catholici « trans vallum ferreum » degentes et dura persecu- 
tione oppressi, a christifidelibus libertate gaudentibus adiuvari debent preci- 
bus aliisque caritatis operibus, ut fides eorum roboretur eorumque tristis- 
sima sors leniatur ut illorum spiritualis pugna, quam pro nomine Christi 
gerunt, citius victoriam consequatur. 

1. Refrigescens caritatis ignis erga fratres trans « vallum ferreum » de- 
gentes, excitetur ab Episcopis, ita ut inter eos qui in regionibus a commu- 
nismo oppressis crucem portant et fideles christianos, qui in mundo libero 
vivunt, mutua semper vigeat necessitudo et animorum coniunctio, praesertim 
spiritus sacrificii et orationis communis. 

2. Magnopere commendatur ut quotidie in toto orbe catholico, statutis 
horis, oratio fiat pro Ecclesia oppressa; hunc in finem vel precatio « Angelus 
Domini » vel Symboli Fidei recitatio persolvatur vel preces post Missam re- 
citentur. 

3. In unaquaque Ecclesia paroeciali vel religiosa frequenter celebrentur, 
iuxta modum ab Episcopo definiendum, fidelibus rite annuntianda Sacrosan- 
ctae Missae sacrificia pro Ecclesia oppressa eiusque persecutoribus. Fideles 
insuper invitentur ut Missae sacrificium hunc in finem celebrare faciant. 

4. Quotannis feria sexta Maioris Hebdomadae pro christianis iniusta 
persecutione detentis necnon pro persecutorum conversione piae effundantur 
peculiares preces. 

5. Oblationes etiam pro Ecclesia oppressa fiant, iuxta modum a Confe- 
rentia Episcoporum statuendum. 

6. Valde expedit ut documenta et acta de persecutione in regionibus op- 
pressis recto iudicio et critica ratione a peritis conficiantur, ita ut mira Chri- 
stianorum exempla pro sacra praedicatione seligi possint ad ea commemo- 
randa, quae christifideles ibidem pro Christi amore patiuntur. 

7. Vocationes sacerdotales pro Ecclesia oppressa prudenti consilio fo- 
veantur ac praeparentur, sub ductu Sanctae Sedis. 

8. Episcopi liberarum Nationum curent ut opinio publica indesinenter 
ac recte de persecutione Ecclesiae edoceatur et, data occasione, communes 

promptaeque intercessiones pro Ecclesia oppressa fiant. Supremis ipsis Rei- 
publicae Moderatoribus communicandae, ut religionis libertatem hominum- 
que iura ipsi actuose defendant. 

textus definitive probatus in Sessione Generali habita diebus 5-13 februa- 
rii 1962. 


NOTAE 

1 Litt. Encycl. Divini Redemptoris Pii Pp. XI, A.A.S., XXIX, 1937, n. 4, 

p. 66. 

2 Ibid., p. 91. 

3 Ibid., p. 69. 

4 Ibid., p. 70. 

5 Ibid., pp. 70-71. 

3 Ibid., pp. 71-72. 

7 Litt. Encycl. Mystici Corporis Pii Pp. XII, A.A.S., XXXV, 1943, n. 7, 
p. 239. 

8 Act. Ap. 20, 28. 

9 Litt. Encycl. Mater et Magistra Ioannis Pp. XXIII, A.A.S., XLIII, 1961, 
n. 8, p. 45. 

10 Litt. Encycl. Rerum Novarum Leonis Pp. XIII, Acta Leonis , vol. XI, 
1891, p. 97 sqq.; Litt. Encycl. Quadragesimo Anno Pii Pp. XI, A.A.S., XXIII, 
1931, p. 179 sqq.; Nuntius Radiophonicus Pii Pp. XII diei 1 iunii 1941, A.A.S., 
XXXIII, 1941, p. 195 sqq.; Litt. Encycl. Mater et Magistra Ioannis XXIII, 
A.A.S., XLIII, 1961. 

11 Litt. Encycl. Mater et Magistra Ioannis XXIII, 1. c., p. 46. 

12 Litt. Encycl. Divini Redemptoris Pii Pp. XI, 1. c., p. 72.. 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS DE EPISCOPIS 
ET DE DIOECESEON REGIMINE 

I. De animarum cura quaestiones perpendentes, Exc.mi Praesules 
Commissionis Nostrae, qui in viginti duobus nationibus pastorali munere 
perfunguntur, pluries in Sessionibus habitis sermonem faciebant de in- 
gruentibus periculis, quae nostris temporibus christifidelibus occurrunt 
propter perversam atheismi et materialismi doctrinam, atque progre- 
dientem communismi actionem inter diversos communitatis coetus. 

Maxima enim anxietate et animi moerore afficiebantur Sacri Pastores, 
permultos videntes filios in pravos communistarum laqueos sensim sine 
sensu incidere, inter quos, non solum adnumerantur opifices et agrico- 
lae, sed etiam magistri et professores artisque viri periti, quorum miserae 
defectionis causae praecipuae esse videntur, lamentabilis christianae doc- 

trinae ignorantia, religionis neglegentia et decretorum Ecclesiae con- 
temptus. 

Maiora quoque instabunt atheismi et communismi pericula et acrior 
in posterum praevidetur adversus Ecclesiam communistarum pugna, si- 
quidem iuxta novissimas decisiones Summi Consilii Communistarum, 
mense octobri anni elapsi Moscoviae celebrati, unicuique factionis com- 
munisticae asseclae stricta imponitur obligatio impugnandi religionem, 
cui obligationi hucusque nullo modo Communistae adigebantur. 

Quibus omnibus mature perpensis, Commissio nostra ad praemu- 
niendos Christifideles eosque confirmandos ac roborandos in fide mentem 
suam aperire necessarium duxit. 

II. Apparavit igitur hoc Vobis propositum schema, quod gravissimam 
quaestionem sub aspectu pastoralis muneris exercendi considerat, cum 
Episcopi potissimum consulere debeant periclitanti ovium suarum spiri- 
tuali bono et saluti. 

« De animarum cura et communismo » egisse novimus Commissio- 
nem quoque de disciplina cleri et populi christiani, cuius tamen propo- 
sita consilia, quamvis in multis cum schemate nostro concordent, non 
eundem tamen aspectum habere videntur. 

Schema enim Commissionis nostrae praecipue intendit modo practico 
proponere quid Episcopi, solis rationibus pastoralibus innixi, agere de- 
beant ad salvandum a communismi periculis gregem sibi commissum. 

Duo tamen schemata, saltem pro parte, optime compleri et concor- 
dari deinceps poterunt. 

Schema a nobis propositum in tres dividitur partes: considerat 
nempe actionem pastoralem prout exercetur vel 

1) pro christifidelibus degentibus in regionibus a communismo 
non oppressis; vel 

2) pro no viter informanda iuventute in communismo educata; vel 

3) pro laborante « Ecclesia silentii ». 

Quarta quoque exarata fuit schematis pars, quae agebat de cura 
christianorum, qui, impetu communismi, fidem quasi ex toto amiserunt; 
haec autem pars deinde omissa fuit, quia ad schema nostrum stricte per- 
tinere non videbatur. 

III. Nunc autem pauca de singulis dicam: 

In prima parte affirmatur necessitas profundioris cognitionis scien- 
tiae salutis aeternae necnon doctrinae de Mystico Christi Corpore eius- 
que consectariis in actione vitae communitatis, quarum studio necessario 
accedat oportet profunda quoque notio principiorum, quibus ipse com- 
munismus innititur. Unde exurgit necessitas ad hoc efformandi Clericos 

in Seminariis et sacerdotes in peculiaribus cursibus necnon apostolos 
laicos. 

Quo vero validior et efficacior evadat catholicorum actio, proponitur 
constitutio « internationalis Commissionis Episcoporum et laicorum », 
quae, sub ductu Sanctae Sedis, videat ac foveat ea omnia quae ab erro- 
ribus atheismi et ab actione communismi homines defendant; commen- 
datur insuper studium diligens « de methodo psychologica » a viris pe- 
ritis evolvendum et « constitutio collegiorum opificum christianorum ». 
Actio apostolica ad omnes homines, haud exclusis militantibus commu- 
nistis, se extendat oportet, opem conferentibus selectis sacerdotibus et 
laicis, qui etiam scientia et auctoritate praecellentes communistas diurna 
ac prudenti apostolatus navitate Christo lucrari contendant. Haec autem 
actio in primis consistere debet in integra christianae vitae disciplina, in 
divitiarum contemptu, in condemnatione malorum usuum, qui a catho- 
licis quoque committuntur, in defensione pauperum et oppressorum, in 
promovenda proletariae plebis elevatione, sed praesertim in diffusione 
Evangelii et doctrinae socialis Ecclesiae. 

IV. De novit er informanda iuventute in communismo educata maxi- 
ma sollicitudine disceptaverunt Patres. Omnibus enim compertum est 
anno millesimo nongentesimo quinquagesimo septimo (1957) plurimos 
iuvenes ex Europa Orientali ad Occidentales regiones profugisse, liberta- 
tem adpetentes. Sed tam profugae quam hospites, mutuo aspectu, ali- 
quando illusi sunt. Iuvenes enim sub iugo communismi educati, convicti 
catholici dici non possunt. Licet capitali odio in communismum flagrent, 
tamen non omnia, quae sub eius regimine hauserunt, penitus posthabue- 
runt. 

De Ecclesia ipsi saepe diffidunt: optimi eorum, excelsa solummodo 
in Ecclesia videre cupiunt nec tepida catholicorum professione convin- 
cuntur, sed operibus fidei et caritatis commoveri poterunt. 

Tribus propositionibus argumentum absolvitur, in quibus agitur prae- 
sertim de necessitate designandi sacerdotes, qui linguam et mores pro- 
fugorum bene noscant, deque opportunitate condendi Coetus iuventutis 
catholicae et Instituta saecularia, quae spiritu caritatis et sacrificii im- 
buta tempus viresque suas pro illis miseris impendant, ut ipsi veram Ec- 
clesiae imaginem recognoscant. 

V. In tertia parte sermo fit de Ecclesia silentii. Sed potius de « Ec- 
clesia oppressa » loquendum esset, quia Ecclesia trans vallum ferreum 
non silet sed vita vivit atque clarisona voce, orationibus, sacrificiis, fide 
et pietate, operibus sanctis et inclyto filiorum martyrio clamat fortiter- 
que adversus potestates tenebrarum dimicat. 

Quattuor Exc.mi Praesules Commissionis nostrae Sodales, ex Eccle- 

sia silentii oriundi, retulerunt fratres nostros trans vallum ferreum la- 
borantes maxima gratitudine accipere quodlibet fraternae caritatis si- 
gnum, quod profecto fideles oppressos maxime relevat, dum illorum 
persecutores magnopere percellit. 

Quapropter Commissio nostra vota promit ut christianae et huma- 
nae caritatis ignis erga fratres oppressos magis magisque ab Episcopis 
excitetur; ut quotidie in orbe terrarum, statutis horis, oratio fiat pro 
militante Ecclesia silentii, hunc in finem vel precationem « Angelus 
Domini » vel alias preces recitando; ut pro Ecclesia oppressa Missae 
Sacrificia celebrentur, iuxta modum ab Episcopis definiendum, ut facta 
sexta Maioris Hebdomadae pro fratribus oppressis et pro conversione 
persecutorum Ecclesiae preces peculiares effundantur. 

Oblationes quoque fiant iuxta modum a Conferentia Episcoporum 
statuendum. 

Commendatur insuper ut acta et documenta de persecutione con- 
ficiantur; foveantur etiam vocationes ecclesiasticae pro Ecclesia oppressa. 

Denique in ultima paragrapho Commissio petit ut Episcopi, libera- 
rum Nationum opinionem publicam indesinenter de persecutione Ec- 
clesiae edoceant, et, data occasione, communes intercessiones instituant, 
quas Supremis Reipublicae Moderatoribus communicandas curent, ut 
et ipsi religionis libertatem hominumque iura actuose defendant. 

Ponens Quaestionis fuit Exc.mus Dominus Iosephus Gawlina, Ar- 
chiepiscopus Mady tensis, Commissionis a Secretis. 


3) ANIMADVERSIONES SODALIUM 

Card. Montini: Liceat mihi, communismi damna patienti, ac gra- 
vissimas eiusdem systematis minas experto, pauca ac humillime addere 
verba his quae optime in Schemate exponuntur. 

Nobis, mihi videtur, in primis inquirendum est cur communismus 
tam efficax evadit. Difficillime, ipse fateor, responsio huic quaestioni dari 
potest. Sed nec magister neque pastor illam poterit negligere. Ideoque 
dicere audeo vim communismi imprimis suam trahere fontem ex hoc 
quod motui romantico eversionis socialis , quem marxismus, vel potius 
evolutio oeconomica et moralis ab industria moderna inducta, excitavit, 
duplicem praebuit spem, scilicet scientiae et potentiae. Communismus 
enim quadam nova scientifica veste induitur et sibi cuiusdam illuministi- 
cae solutionis rationalitatem vindicat. Insuper, ut omnes norunt, ma- 
xima pollet communismus potentia politica, militari, organizativa, ita 
ut cuiusdam messianicae conscientiae in universo mundo excitet fervo- 

rem. Communismus ergo offert visionem generalem mundi (Weltan- 
schauung) quae populo saepe apparet certa, facilis et felix . 

Alia quaestio est proponenda: cur actio ab Ecclesia catholica contra 
hanc omnium maximam calamitatem, usque modo parvam vel nullam ob- 
tinuit efficaciam? 

Fortasse obstat illud « mysterium iniquitatis », de quo hic non est 
loquendum. 

Causae autem, quibus debilitas nostrae pastoralis actionis est adscri- 
benda, hae videntur esse: 

1) Quaedam practica incertitudo nostrae actionis: doctrina, prae- 
sertim illa quae a Romanis Pontificibus hoc tempore nobis proposita est, 
tamquam optima ab omnibus est laudanda, sed non semper, non ubique, 
non re vera ab omnibus est practice defensa et adplicata. 

Saepe ordo oeconomicus vigens videtur magis protectione dignus, 
quam ordo socialis christiane provehendus. 

2) Doctrina nostra non videtur, verbis et modis exposita, modo 
menti populi accommodato. Ars nostra de propaganda doctrina christia- 
na, praesertim in re sociali, videtur innovanda ac perficienda, sapientia 
ac charitate, ac psychologica methodo. 

Ergo media ad communismum oppugnandum sunt omni studio, non 
unico tentamine, sed iugiter, ac summa diligentia adhibenda. 

Media proposita in schemate optima sunt; liceat mihi quasdam sug- 
gestiones adiungere. 

1 ) Oportet ut religionis nostrae forma maxima cura perficiatur, prae- 
sertim in sacra liturgia exercenda ac fovenda. 

2) Volemica nostra fiat rationalis , non iniuriosa; firma, continua 
et sincera, sed semper obiectivis argumentis suffulta. 

3) Occasiones ac media requirantur ad ostendendam nostram pasto- 
ralem caritatem, in filios quos communismus sibi miserrime adscivit; 
communistae se sentiunt semper anathemate ac excommunicatione per- 
culsos, non ut oves errantes vocatos; experientiam habent nostrae seve- 
ritatis, non vero nostrae charitatis. 

4) Eatientia nobis necessaria est. Vincet fides nostra si patiens 
erit; tempus fortasse noster fiet adiutor. Et vincet nostra patientia in 
agone christiano strenue sustinendo et in persecutione patienda: for- 
tasse vult a nobis Christus hoc testimonium de Cruce ferenda. 

Card. Alfrink: 1) Quae in introductione dicuntur, videntur nimis 
superficialiter dicta. Nonne melius distingui debet inter finem commu- 
nismi (i. e. ordinem socialem instituere qui omnibus hominibus certam 

felicitatem et prosperitatem dat) et media quibus communismus uti- 
tur, quae media saepius sunt iniusta et mala et non ad finem perducunt? 

Communismus homines allicit per istum finem quem praedicat, non 
per media, quae adhibentur. 

2. Nonne inter media quae contra communismum adhibenda sunt, 
in primo loco nominanda sunt quae in pag. 7, 1 num. 9 sub c) et d) nomi- 
nantur? Ecclesiae documenta nihil iuvabunt, si non — praesertim in na- 
tionibus sic dictis catholicis — catholici ipsi omni conatu et strenue 
ordinem socialem iustum instituunt. Concilium non tantum contra com- 
munismum agat, sed praesertim contra catholicos qui per iniustitiam so- 
cialem communismo fovent. 

3. Num. 4 in pag. 11 2 minus placet. Feria Sexta Maioris Hebdoma- 
dae Ecclesiae Liturgia orat pro omnibus necessitatibus Ecclesiae. Haec 
dies, qua Ecclesia commemorat redemptionem universalem, ne restrin- 
gatur ad unam necessitatem specialem. 

Optimum est ut omnes Christi Fideles una die per annum excitentur 
ut pro fratribus persecutis orent. Sed alia dies eligatur, v. g. Dominica 
prima Passionis, sicuti apud nos mos est. 

Exc. Seper: Quo modo Concilia Oecumenica anteactis temporibus 
celebrata haereses sui temporis et pericula pro fide prae oculis habebant, 
ita et Cone. Vaticanum II de atheismo militante organizato, i. e. de com- 
munismo silere non potest. 

Optime in hoc Schemate distinctio facta est ex una parte inter offi- 
cium Ecclesiae impugnandi communismum atheum, et ex alia parte inter 
anticommunismum politicum et oeconomicum (pp. 4-5). 3 

Communismus atheus, organizatione Status seu politica suffultus, 
nunc potius methodos Imperatoris Iuliani Apostatae adhibet; a cruenta 
persecutione plus minus abstinet et mediis psychologicis, oeconomicis 
et administrativis utitur. Libertas exercitii cultus, in Constitutionibus 
eiusmodi Statuum proclamata, ad minimum redacta est. Dum propaganda 
atheistica omnibus mediis promovetur, propaganda religiosa fere ad ni- 
hilum redacta est. Tendentia est, v. g. per suppressionem preli religiosi, 
ut credentes fame spirituali pereant. Religio ridiculoso modo praesen- 
tatur uti scientiis historicis et naturalibus contradicens. Magistri et pro- 
fessores athei esse debent vel saltem ab exercitio religionis abstinere. 

Vocatur « Ecclesia silentii » non quod omnino catholici sileant, sed 
quia in patria propria ne hoc quidem dicere impune liceat se libertate 


1 Cf. p. 764. 

2 Cf. p. 766. 

3 Cf. pp. 762-763. 

religiosa carere. Etiam hoc sensu est « Ecclesia silentii », quod catholici 
in aliis regionibus pauca de iis vera ratione scire possunt. 

Religio tamen apud multos floret, nam fit aliqua « polarizatio » inter 
bonos et malos. Sacerdotes nullibi forsan, praeterquam in missionibus, 
tantum laborem explicant. Aliquis vir diplomaticus mihi hisce diebus 
dixit: « hic est vera religio ». Forsan ea de causa quod in ferenda Cruce 
nostro Salvatori propinquiores sumus. Fides non est tantum traditiona- 
lis, sed fit personalis acquisitio uniuscuiusque. 

Maximi sunt momenti dicta pag. 9, 4 linn. 3-4: « lura opificum Epi- 
scopi et sacerdotes strenue defendant eorumque progredienti vitae fa- 
veant ». Hac in re dolendum est viros ecclesiasticos forsan saepe defe- 
cisse, saltem per silentium vel inertiam. Ea quae nos non fecimus, viri 
Ecclesiae offensi fecerunt. 

Art. III officium totius Ecclesiae iuvandi fratres oppressos expri- 
mitur. Ecclesia Christi ubique terrarum impugnatur; haec est eius sors 
a divino Fundatore praedicta. Sed oppressio vel persecutio ibi habetur, 
ubi Ecclesia adaequatis mediis ad sese defendendam et propagandam de- 
stituitur. Dicta in hoc Articulo valent non solum de regionibus in qui- 
bus viget communismus, sed pro omnibus ubi religio quocumque modo 
oppressa est (uti fuit v. g. tempore « nazismi » in Germania, nam si- 
miles methodi adhibebantur), ideo magis generaliter ea quae hic dicun- 
tur exprimenda sunt. 

Expressio « trans vallum ferreum » omittenda est; est potius modus 
dicendi in foliis diurnis, non autem in Concilio Oecumenico. Item 
pag. 9, 5 lin. 19 alia locutio loco « propter timorem sovieticae potestatis » 
adhibenda est. 

Ea quae art. III in concreto posita sunt, optima sunt ideoque reti- 
nenda, nisi etiam hic principium hodie pluries ab Em.mis PP. Cardina- 
libus enuntiatum applicandum sit, i. e. a Concilio tantum generalia di- 
cenda esse, non vero descendendum ad particularia. 

Card. Ottaviani: In Constitutione de cura pro christianis commu- 
nismo infectis, art. I, bene quidem exponuntur motiva religiosa quae 
communismi athei systema et actionem reprobanda esse evincunt. At, 
mea humili opinione, deest adaequata expositio motivorum quae etiam 
ex ordine morali obiectivo deduci possunt, quaeque tum credentes, tum 
non credentes inducere debent ad reprobandum communismum. 

Equidem haec esset optima occasio in qua Ecclesia, per Concilium 


4 Cf. p. 764. 

5 Cf. p. 765. 

Oecumenicum constans ex viris doctis totius mundi sollemnem profe- 
rat declarationem ad asserenda et tuenda iura et dignitatem personae 
humanae, quae quidem iura et dignitas maxime pessumdantur a com- 
munismo. Oportet enim ut Ecclesia defendat hominem nedum ut chri- 
stianum, sed etiam in se consideratum, propter altam et exorbitantem 
prae ceteris creaturis maiestatem qua gaudet et qua signatum est lumen 
vultus Dei super eum (Ps. 4, 7). Debemus quidem ostendere quod iura 
hominum (les droits de 1’homme) asseruntur non solum a revolutio- 
nariis et a politicis, sed etiam et praesertim a maximo mundiali con- 
ventu Ecclesiae, qualis est Concilium Oecumenicum. 

2. Opportunum quidem est statuere normas ad compescendos pro- 
gressistas philocommunistas et ad tuendos ac protegendos propagatores 
rectae doctrinae et actionis anticommunisticae: sed non video cur nulla 
mentio fiat de his quae peiora sunt, nempe de illiceitate nomen dandi 
factionibus communisticis, deque consectariis in ordine ad iura eccle- 
siastica (v. gr. uti publici peccatores) quae exinde amittuntur et ad officia 
relativa pastorum in administratione sacramentorum; item de avertendis 
catholicis, in quantum fieri potest, a matrimoniis contrahendis cum mili- 
tantibus communistis; rum, denique, de illiceitate lectionis ephemeridum 
vel librorum communistarum. 

Maximum enim periculum constituitur a lectione ephemeridum com- 
munistarum et nihil dicitur de hac re in Constitutione; sed potius res 
manent in abstracto et in methodis inefficacibus quoad defensionem gre- 
gis a lupis rapacibus. 

3. Tertio demum insisto in propositione iam alia vice facta, ut in 
catechismis, sicut sunt quaedam quaestiones et responsiones de nonnul- 
lis actionibus illicitis a quibus abstinendum est, ita addantur quaestiones 
et responsiones de illiceitate communismi deque periculis exinde vitan- 
dis: oportet enim ut iam a pueritia vel ab adolescentia in patrimonio 
doctrinali morali unius cuiusque christiani radicitus inseratur aversio 
contra communismum atheum. Ea enim quae a pueritia addiscimus et 
cum nostra mentalitate coalescunt, difficilius postea a propaganda com- 
munistica extirpari valent. In hac re, communistae nobis magistri 
sunt, utpote qui iam in scholis elementaribus ideis materialisticis pueros 
imbuunt. 

Si has res practicas non statuerimus, Constitutio manebit disserta- 
tio quaedam pure academica, dum effective cancrena communismi ma- 
gis ac magis dilatabitur. Quod Deus avertat. 

Exc. Ngo-dinh-Thuc: Mihi videtur in hoc capite deesse articulus 
circa praeparationem christianorum degentium in regionibus quae pro- 

habiliter cito incident in manus communistarum exempli gratia, hic et 
nunc in regno Laos. Scimus quod in regionibus subditis ditioni commu- 
nistarum sacerdotes neutralizantur, christiani vivunt practice sine adiu- 
torio sacerdotum, sine ope scholae christianae, sine sacramentis confi- 
ciendis a sacerdote vel ab episcopo. Problema ergo est quomodo poterunt 
conservare vitam christianam pro se et sua sobole indesinenter usque 
dum Deus normalia media vitae christianae eis iterum suppeditabit. Vita 
christiana supernaturalis praecipue alitur et augetur oratione et sacra- 
mentis; edoceantur ergo christiani de necessitate et modo orationis, de 
sacramentis quae laici conferre possunt v. g. de baptismo, de matrimo- 
nio, de mediis ad seipsos purgandos a peccato, i. e. de contritione per- 
fecta. 

Praeter organisationem apparentem dioecesis constantem ex epi- 
scopo, clero, aliisque cooperatoribus notis a communistis, praeparanda 
est organisatio secreta constans 'a clero ignoto; hic dentur a S. Sede faci- 
litates ad consecrandos episcopos , ad ordinandos presbyteros etiam coniu- 
gatos et quidem cum Pontificali et rituali reductis ad essentiam. Multa 
sunt alia similia problemata. 

Centralis commissio praeparatoria nostra usque nunc multa exami- 
navit problemata; sed communismus mihi videtur esse problema pro- 
blematum; nam respicit ipsam existentiam christianismi , quam in maximo 
periculo ponit. Disputare de aliis problematibus quin primus locus detur 
solutioni problematum exortorum ex communismo esset sequi exemplum 
theologorum Constantinopolitanorum acriter disceptantium de sexu an- 
gelorum cum exercitus mahumedanorum minabantur ipsa moenia ci- 
vitatis. 

Lugenda conditio Ecclesiae in Sinis provenit forsan ex impraepara- 
tione nostra. 

Tandem relate ad nationes hic et nunc impugnatas a communistis, 
v. g. Laos, Vietnam, mihi videtur quod catholici, et speciatim episcopi 
orbis catholici, non debeant ‘ suam sollicitudinem limitare in offerendis 
aliquibus precibus, sed possunt validissimum adiutorium praebere in 
suscitanda opinione publica suorum connationalium in favorem nationis 
oppressae. 

Omnes nos obstupefacti sumus a silentio orbis catholici ante ago- 
niam miserrimi populi Laotiani et passionem populi Vietnamiensis, dum 
interim ubique auditur vox communistarum, eorumque complicum de- 
gentium in nationibus democraticis, quorum aliqui sunt catholici, qui 
malunt latrare cum lupis : Vox, inquam, condemnans victimas et extol- 
lens carnifices. 

U binam est ergo sanctorum communio ? Ubinam est Ecclesia silen- 
tii, in Russia, in Sinis, an etiam apud nos? 

Exc. Bengsch: Certe Ecclesia ius habet et officium damnandi apertis 
verbis omnem doctrinam erroneam, etiam communismum atheum. In- 
super valde affirmandum est, si periculum communismi pro toto mundo 
universa Ecclesia vigili conscientia prae oculis babet, ideoque laudanda 
est intentio Rev .morum Patrum, qui hoc schema proposuerunt. 

Attamen rationes, cur schema propositum mihi non placet, brevissi- 
me exponere velim uti Episcopus, qui munere meo fungor in Germania 
orientali, id est sub regimine communistarum: 

1) Optime dicitur in schemate: actio Ecclesiae distinguatur oportet 
ab anticommunismo mere politico vel oeconomico (pag. 4). 6 7 Attamen 
communismus etiam in iis regionibus, in quibus est ideologia publica, 
una tantum est forma atheismi seu materialismi. Permulti enim, qui ideo- 
logiam communisticam stricte dictam, id est materialismum ut aiunt 
dialecticum minime acceperunt, tamen materialismo practico aut libe- 
ralismo aut nihilismo adhaerent. 

Si autem rebus sic stantibus S. Synodus solummodo contra commu- 
nismum sollemniter agit, fere impossibile evadit, ut agonem tantum spi- 
ritualem, ut in schemate optime dicitur, agere videatur. Communistae 
faciliter haberent occasionem ab iis desideratam abutendi verba Concilii 
in sua propaganda et rudibus demonstrarent Ecclesiam actionem politi- 
cam intendi vis se. 

Propono itaque omnem ideologiam materialisticam condemnare, quae 
hac vel alia forma per totum fere orbem influxum in vitam etiam Christia- 
norum exercet. Habitus enim materialisticus omnino fere independens 
mihi esse videtur a finibus civitatum aut nationum. Quod saepius expe- 
riri possum in parte occidentali meae dioeceseos, id est in parte libera 
— politice — urbis Berolini, ubi tam in regimine quam in quaestioni- 
bus scholarum aut artium materialismus aut liberalismus permultas diffi- 
cultates praebet. 

2) Dignitas Concilii exigit, ut schema non utatur expressionibus et 
verbis, quae in campo politico et in instrumentis communicationis socia- 
lis saepius et ibi iuste adhibentur, e. gr.: 

— timor sovieticae potestatis (9/ 19) 

— liberae nationes (10, 8 4 et 12, 9 15) 


Cf. p. 765. 
Cf. p. 766. 


6 Cf. p. 762. 

7 Cf. p. 765. 

— odium communismi (IO, 10 12) 

— vallum ferreum (ll, 11 6). 

3) Articulus III « de Ecclesia silentii » (pag. 11) omnino deleatur. 
Episcopos enim et fideles sub regimine communistarum viventes non 
modo non adiuvat, sed certissime nova gravamina afferet et ansam da- 
bit communistis ad pugnam contra Ecclesiam innovandam. 

Insuper Episcopi in territoriis sub potestate communistarum degen- 
tes, qui probabiliter per partem saltem Concilio adesse poterunt, post 
reditum in suas dioeceses novas difficultates habebunt. 

Certe Episcopi et fideles in territoriis communistarum viventes gra- 
ti erunt pro omni adiutorio ab Ecclesia iis praestito, sed articulus pro- 
positus de Ecclesia silentii tale adiutorium non praebet, sed persecu- 
tionem aggravabit. Expressio « Ecclesia silentii » est relativa, scilicet ad 
libertatem publicationum aut propagandae in aliis orbis regionibus. Non 
tamen silet omnino, sed praedicando et docendo agonem spiritualem 
usque in hunc diem perducit. In quo agone autem aliquando melius 
adiuvari posset, si Ecclesia in aliis nationibus sileret de Ecclesia silentii. 
Ideo conscientia mea constringor ad non placet supra expressum. 

4) Proposita schematis non necessario per decretum Concilii cum 
Ecclesia communicari debent, sed doceri possent etiam alia via, qua 
adversariis Ecclesiae non tam aperte ostenderetur methodus, quo Eccle- 
sia hostem istum infensissimum debellare vult. 

5) Cur duo schemata de cura animarum et communismo? Non pos- 
sum videre, cur in hac quaestione magni momenti propositiones duarum 
Commissionum non coordinatae sunt. Schema propositum a Commis- 
sione de disciplina cleri et populi christiani postea disceptandum melius 
mihi videtur, quia intentionem pastoralem clarius enuntiat, expressiones 
e campo politico devitat et non tantum communismum, sed etiam alios 
errores huius temporis damnat. Ideo post aliquam emendationem etiam 
pro cura animarum in regionibus sub regimine communistarum adiuto- 
rii esse poterit. 


4) SUFFRAGIA SODALIUM 

Card. Tis serant: Non placet; adhaereo observationibus Exc.mo- 
rum Archiepiscopi Zagrabiensis et Episcopi Berolinensis. 

Card. Pizzardo: Placet iuxta modum: res gravissima exigit media 
extraordinaria, v. g. Institutio Internationalis Commissionis Episcopo- 


10 Cf. p. 765. 

11 Cf. p. 766. 

rum et Laicorum peritorum, quae possit curare diffusionem doctrinae 
socialis Ecclesiae et fovere Actionem Apostolicam, ut legitur pag. 7 1 n. 9. 

Card. Aloisi Masella: Placet iuxta modum: imprimis curandum 
est ut schema huius Commissionis concordet cum alio a Commissione 
de disciplina cleri et populi christiani exarato et praesentato. 

In Concilio non videtur agendum de « Ecclesia silentii » et de « val- 
lo ferreo ». Quoad reliqua, iuxta animadversiones Em.morum Cardd. 
Montini et Ottaviani necnon Archiepiscopi Zagrabiensis. 

Card. Ferretto: Placet iuxta modum: scilicet attente perpensis 
quae exposita sunt ab Em.mis Montini, Alfrink, Ottaviani et Archiepi- 
scopis Zagrabiensi, Huensi et Berolinensi. 

Card. Lienart: Placet iuxta modum: ratione habita de animad- 
versionibus maximi momenti, quae ab Em.mis Cardd. Montini et Al- 
frink et a Rev.mis Episcopis Zagrabiensi et Berolinensi emissae sunt. 

His quae dixit Em. mus Card. Bea de reprobatione Capitalismi simul 
atque Communismi plene assentio. 

Card. Tappouni: Placet. 

Card. Copello: Placet iuxta modum: prae oculis habitis iis quae 
exposita fuerunt ab Em.mis Montini, Alfrink et Ottaviani necnon ab 
Exc.mis Archiepiscopis. 

Card. Spellman: Placet iuxta modum: secundum animadversiones 
iam allatas. 

Card. Frings: Placet iuxta modum: modus est, ut in prooemio de- 
leatur prima pars usque ad verba «Ecclesiae ergo competit ius... » 
(pag. 4, 2 lin. 29), quia antecedentia sunt simplificatio nimia doctrinae 
communismi. 

Phrasis Art. I, num. 1 vix intelligi potest; forsitan verbum « ratio- 
nabili » mutandum est in « rationali ». Adhaereo adnotationibus ab 
Exc.mo Archiepiscopo Berolinensi factis. 

Card. Ruffini: Placet iuxta modum: placet quod dixit Em. mus 
Card. Ottaviani: Praemittendum enim esse Prooemium de dignitate 
personae humanae, quae a communismo omnino pessumdatur. Adderem 
etiam aliqua de fraternitate humana in Christo. Duo haec principia con- 
stituunt fundamentum Relationum — quae dicuntur — humanarum 


1 Cf. p. 764. 

2 Cf. p. 762. 

secundum mirabilem doctrinam christianam, et sunt argumenta validis- 
sima contra communismum. 

Communismum, utpote atheisticum et materialisticum aperte dam- 
nandum esse puto; quin omittatur reprobatio capitalismi, quae est alia 
species materialismi. 

Plura quae hoc schemate asseruntur bona sunt et digna quae reci- 
piantur et adprobentur; sed ea inseri poterunt in schema de cura ani- 
marum et communismo a Commissione de disciplina cleri et populi chri- 
stiani propositum. 

Card. Valeri: Placet iuxta modum, seu attentis observationibus 
ab Em.mis Patribus, praesertim ab Em.mo Card. Dopfner, factis, necnon 
ab Exc.mo Archiepiscopo Zagrabiensi et Exc.mo Archiepiscopo Viet- 
namensi. 

Card. Ciriaci: Placet iuxta modum: placet textus contentus pag. 5, 3 
lineis a 7 a ad 20 am ; cetera ad talem textum possunt reduci. 

Card. Siri: Placet iuxta modum: scilicet: reservatione facta de ge- 
neralioribus tantum in Concilio agendis, adhaereo suggestioni factae ab 
Em.mo Ottaviani de humana persona defendenda; ratio habeatur om- 
nium quae dicta sunt, praesertim ab Exc.mo Episcopo Berolinensi, ne 
quid agatur in Concilio quo condiciones oppressorum peiores fiant. 

Card. D’ Alton: Placet. Meo iudicio periculum revolutionis com- 
munistae vere et realiter existit in iis praesertim regionibus in quibus 
forma antiqua socio-oeconomica adhuc perdurat et in quibus adhuc 
datur concentratio vere enormis divitiarum in manibus paucorum do- 
minorum. Velim ergo ut ea quae dicuntur in Litteris Encyclicis Mater 
et Magistra de omnimoda opportunitate melioris distributionis bono- 
rum, et praesertim divisionis magnorum fundorum seu praediorum, ma- 
gis in lucem ponerentur in hoc Decreto. 

Card. Quiroga y Palacios: Placet iuxta modum: ratione habita 
eorum quae dixerunt Em. mi Montini, Ottaviani et Exc.mi Archiepiscopi 
Zagrabiensis et Berolinensis circa damnationem materialismi ut talis. 

Card. Leger: Placet iuxta modum: iuxta observationes Em .mi Mon- 
tini. Communismus est doctrina et actio. Est materialismus brutalis sed 
etiam benefaciens. Doctrina marxismi docetur ut philosophia. Communi- 


3 Cf. pp. 762-763. 



780 


SESSIO VI “ ACTA 


smus practice est a Deo permissus ut Ecclesia possit paupertatem et con- 
fidentiam ostendere. Et attentis expositis ab Exc.mis Zagrabiensi et Be- 
rolinensi. 

Praesens schema et illud « de cura animarum et communismo » de 
eadem materia tractant, non tamen secundum eumdem ambitum. Pro- 
pono ergo ut in unum illa duo schemata reducantur sequenti modo: 

— Ad modum prooemii servetur introductio schematis « de cura 
animarum et communismo ». 

— ■ Pro primo capite, totaliter servetur textus schematis « de cura 
animarum et communismo ». Ille enim textus longior est et funditius 
tractat de positiva actione christifidelium degentium in regionibus quae 
a communismo non subducuntur. 

— Pro secundo et tertio capite, serventur Articulus II et Articulus 
III praesentis schematis. 

Quaedam enim optimae res exponuntur in primo Articulo praesen- 
tis schematis: v. g. quae dicuntur in numeris 1, 4, 6. Tamen, speciatim 
quoad formulationem, aliqua inveniuntur (v. g. in paragraphis secunda, 
quinta, sexta et septima, numeri decimi primi) quae mihi minus vel 
non placent. 

Quoad Articulum III, optime proponuntur preces pro Ecclesia si- 
lentii, et expresse in numeris tertio et quarto huius Articuli. Numerus 
autem secundus mihi videtur difficilis exsecutionis et credo quod inop- 
portunum esset quotidie mandare preces post Missam. 

Potius, secundum propositionem a Commissione Liturgiae factam, 
tales intentiones ponendae sunt in « oratione fidelium ». 

Card. Gracias: Placet, et quidem secundum votum Em.mi Card. 
Montini. Et hoc vellem addere: a) In illis regionibus, sicuti in terris 
missionum, ubi est imminens periculum communismi. Oportet ut actio 
Ecclesiae hodie sit dedita magis ac magis operibus socialibus, quarum 
beneficiis possunt uti omnes cives, sine ullo discrimine, e. g. auxilium 
quod America Septentrionalis dat nobis, mediante « Catholic Relief 
Services »: distributio eius fit apud omnes. 

b) Oportet ut auxilium materiale, datum a nationibus ditioribus 
nationibus minus excultis, sit secundum mentem Summorum Pontifi- 
cum, i. e. sine condicionibus politicis. Summi Pontifices indicant solum 
duo criteria, nempe iustitia et caritas. 

Card. Montini: Placet iuxta modum: scilicet ratione habita ani- 
madversionum a Card. Ottaviani, ab Archiepiscopo Zagrabiensi et Epi- 

scopo Berolinensi expositarum et harum quas humiliter ipse exposui et 
scripto folio adiungere audeo. 4 5 6 

Card. Giobbe: Placet iuxta modum: prae oculis habitis praesertim 
animadversionibus propositis ab Em.mis Cardinalibus Montini, Alfrink 
et ab Excellentissimo Episcopo Berolinensi. 

Card. Cento: Placet iuxta modum: rationem habendo observatio- 
num a Patribus Sodalibus prolatarum, speciatim a Cardinalibus Montini, 
Ottaviani, Alfrink et ab Episcopo Berolinensi. Liceat mihi affirmare an- 
ticommunismum catholicum confundendum - non esse cum anticommu- 
nismo quodam qui sapit capitalismum materialisticum, nullimode con- 
formem authenticae doctrinae sociali Ecclesiae Catholicae. 

Adnotare audeo in pagina 9,° paragrapho 5, expressionem gramma- 
ticalem corrigendam esse, ut idea magis perspicua evadat. 

Card. Cicognani: Placet iuxta modum, seu cum animadversionibus 
factis praesertim ab Em.mo Cardinali Montini, ab Archiepiscopo Zagra- 
biensi et Episcopo Berolinensi, necnon iuxta admonitionem Em.mi Car- 
dinalis Ottaviani, potissimum circa doctrinam christianam de dignitate 
personae humanae, et circa efformationem christianam dandam et restau- 
randam. 

Vitetur, duplex tractatio eiusdem argumenti. Duo schemata: de cura 
animarum et communismo, et de cura pro christianis communismo in- 
fectis, in unum redigantur. 

Quaedam in particulari: 

a) vitentur dictiones quae non sunt nostrae, ut « trans vallum 
ferreum », « sovietica potestas »; 

b ) pag. 8, B sub n. 10, melius diceretur « opificum collegiorum 
christianorum », ut devitetur omnis aequivocatio; 

c) pag. 7, 7 n. 9 sub b), loco verborum « divitiarum contemptu » 
dici posset: « in animo a rebus terrenis abalienato », iuxta Litt. Encycl. 
Pii XI Divini Redemptoris, A.A.S., XXIX, 1937, pag. 87; 

d) ne dicantur « optimi omnium » iuvenes a communismo red- 
euntes; 

e) art. III, pag. II, 8 de Ecclesia silentii, non placet, quamvis 
nonnulla sint bona. 

Card. Garibi y Rivera: Placet iuxta modum: 1) Adhaereo expo- 
sitioni Em.mi D. Card. Ottaviani. 


4 Cf. pp. 770-771. 

5 Cf. pp. 764-765. 

6 Cf. p. 764. 


7 Cf. p. 764. 

8 Cf. p. 766. 

2) Opportunum videtur praeceptum non solum de informanda iu- 
ventute in communismo educata, sed etiam de informanda iuventute in 
locis ubi assidue laboratur, in scholis praecipue, ut ad communismum 
iuventus deveniat. 

3) In num. 11, par. 4, pag. 8: 9 Non in eadem conditione opificum 
collegia et Actio Catholica ponantur, dum actio Catholica ab Ecclesia 
promoveri debet, opificum collegia solummodo foveantur, sed non pro- 
moveantur ab Ecclesia saltem in aliquibus locis. 

4) Non ponatur Art. III. 

Card. Godfrey: Placet iuxta modum: Id est attentis expositis ab 
Eminentissimis Montini, Ottaviani et ab Excellentissimis Praesulibus, 
qui habent experientiam directam de methodis communistarum et 
atheorum. 

Absit ut semper defendamus nostram doctrinam. E contra positive 
explicemus, iterum atque iterum explicemus, id quod docet Ecclesia et 
speciatim ethicam nostram de personae vera dignitate et libertate. Absti- 
neamus a durissimis verbis, quae nocent potius quam adiuvant. Omnia 
in caritate fiant. Quoad methodos propagationis, meminisse iuvabit ver- 
ba: « Salutem ex inimicis nostris et de manu omnium qui oderunt nos ». 

Card. Richaud: Placet iuxta modum: 1) attentis observationibus 
sapientissime prolatis ab Em.mo Card. Montini et a Rev.mo D. Bengsch, 
Archiep. Berolinensi; 2) in quantum non puto exoptandum esse, ut 
dicit Schema pag. 1 1 , 10 n. 3, aliquae preces peculiares unquam adaugean- 
tur Sacrificio Missae, quae est fons plena gratiae orationisque; 3) ratione 
habita de ista quaestione quam humiliter ac reverenter submittere audeo: 

Sitne urgens necessitas ut, secundum spiritum evangelicum in sche- 
mate optime commendatum pag. 7, 11 linea 34, christiani, sacerdotes utrius- 
que cleri, atque etiam omnes Praelati, in forma vitae, in aedificiis, in 
vestitu et ornamento, aliquam dignam paupertatem, attamen vere de- 
centem et non repugnantem mediis technicae modernae, praebeant? 

Card. Konig: Placet iuxta modum: schemata duo in unum redi- 
gantur et imprimis ad mentem episcoporum Zagrabiensis et Beroli- 
nensis. 

Card. Dopfner: Placet iuxta modum: sed post experientiam Be- 
rolini acceptam, toto corde adhaereo votis Episcopi Berolinensis (et Ar- 


9 Cf. p. 764. 

10 Cf. p. 766. 

11 Cf. p. 764. 

chiep. Zagrabiensis) et enixe rogo, ut in definitivo schemate unico bene 
animadvertantur. Quae a Card. Ottaviani dicta sunt de dignitate homi- 
nis, optima sunt, sed talis declaratio conficiatur respiciendo omnes erro- 
res anthropologicos nunc vigentes et etiam missionem positivam Chri- 
stianorum his temporibus. Eis, quae a Card. Montini prolata sunt, om- 
nino assentio. 

Card. Meyer: Placet iuxta modum: secundum omnes observatio- 
nes factas, praesertim eas ab Episcopo Berolinensi factas et ab Em.mo 
Card. Ottaviani de dignitate et defensione iuris personae factas et ab 
Em.mo Montini. 

Card. Alfrink: Placet iuxta modum: iuxta ea quae dixerunt Em.mi 
et Exc.mi Patres. Duo schemata de communismo coordinentur. De ce- 
tero vide folium adnexum . 12 

Card. Santos: Placet iuxta modum: prae oculis habitis observa- 
tionibus Em.morum et Exc.morum Patrum. In voto Em.mi Card. Otta- 
viani, et Exc.morum Archiepiscopi Vietnamensis et Episcopi Berolinensis. 

Card. Rugambwa: Placet iuxta modum: iuxta ea quae proposita 
sunt ab Archiepiscopo-episcopo Berolinensi. Addere possum haec: ut 
aperiantur multae scholae sociales in Missionibus et, ubi iam existunt, 
detur sufficiens tempus pro doctrina sociali catholica et ita facilius 
obtinebimus practicas solutiones problematum. 

Card. Ritter: Placet iuxta modum: i. e. iuxta observationes prae- 
sentatas. 

Card. Landazuri Ricketts: Placet iuxta modum: scilicet: atten- 
tis iis quae dicta sunt, ab Em.mis Cardd. Montini, Alfrink, Pizzardo, Ot- 
taviani et ab Exc.mo Archiepiscopo Zagrabiensi et Episcopo Beroli- 
nensi. 

Card. Suenens: Placet iuxta modum: attentis his quae a Card. Mon- 
tini, Bea et Dopfner dicta sunt, nec non attentis his quae ab episcopis 
sub communismo viventibus dicta sunt. 

Card. Ottaviani: Placet iuxta modum: Addo animadversionibus 
meis 13 illas, quas ceteri fecerunt. 


12 Cf. pp. 771-773. 
Cf. pp. 773-774. 

Card. Roberti: Placet iuxta modum: iuxta animadversiones Emi- 
nentissimorum Patrum Montini, Alfrink, Ottaviani, Ciriaci et Exc.morum 
Archiepiscoporum Vietnamensis et Berolinensis. 

Instandum peculiariter videtur in doctrina sociali catholica decla- 
randa, praesertim quoad iura personae humanae generaliter et per scho- 
las catholicas, et in eadem doctrina ad actum deducenda. Nec omittantur 
media proprie supernaturalia. 

Card. Jullien: Placet iuxta modum. Haec est vera ac necessaria 
materia conciliaris, cum maxima quidem cura elaborata et complenda, 
sed prudentissime, ne ob Concilium peiora eveniant in quibusdam locis. 

Ratio igitur habeatur de iis quae animadverterunt tam Em. mi Car- 
dinales Montini et Ottaviani de principiis, quam Exc.mi Archiepisco- 
pus Zagrabiensis et Episcopus Berolinensis de peculiaribus adiunctis. 

Card. Heard: Placet iuxta modum: i. e. ratione habita animadver- 
sionum Em. mi Ottaviani et Exc.mi Episcopi Zagrabiensis. 

Card. Bea: Placet iuxta modum: maxime secundum ea quae expo- 
suerunt Em. mi Card. Montini, Ottaviani et Alfrink, Exc.mi Archiepi- 
scopi Zagrabiensis et Berolinensis. Insistendum est, ni fallor, etiam in 
damnando « capit alismo », evitato quidem nomine, sed re clare exhibita 
(cf. pag. 5, 14 linn. 18 ss. et pag. 7, 15 n. 9 c, d). Haec bene dicuntur, sed 
fortius inculcentur. Maxime insistendum in iis quae Card. Gracias dixit 
de regionibus Missionum (Africae et Americae Latinae). Ne ponatur 
Art. III, qui potius noceret. 

Card. Browne: Placet iuxta modum: attentis observationibus gra- 
vibus a Patribus Venerabilibus factis et collato hoc schemate cum altero 
de disciplina populi christiani. 

Card. Albareda: Placet iuxta modum: ad mentem Eminentissi- 
morum Montini, Ottaviani et Excellentissimi Archiepiscopi Zagrabien- 
sis et iuxta folium adnexum. 

Liceat mihi unum addere verbum de instabilitate nominis « commu- 
nismus ». 

Quaestio quae animos nostros vehementer exagitat, i. e. communi- 
smus, non de nomine sed de re essentialiter est. 

Communismus est verbum et quousque idem terminus ab iisdem 
communistis in usu erit, nos nescimus. 

Iam fere omnibus patet quod ipse communistarum sagax et facile 

14 Cf. pp. 762-763. 

15 Cf. p. 764. 

princeps, non semper illo utitur verbo, sed magis magisque de die in 
diem loquitur potius de socialismo democratico, integrali, et ita porro. 
Hoc verbum, ut videtur ipsis communistis non amplius placet. Et hoc 
duabus rationibus praesertim evenit, scilicet: 1) Ex intrinseca natura 
communismi, quia communismus practice de facto numquam exstitit 
et iam acuti politici nationum praesertim quae « satellites » dicuntur, 
aperte hoc vident. 

2) Ex materialistarum methodo, qui mutant verborum significatio- 
nem ad libitum et ex convenientia demagogica: accedit quod verbum 
« communismus » auribus christianorum omnium Confessionum nequi- 
ter sonat, praesertim Catholicorum. 

Ideo damnatio communismi prout sic sonat, quae forsitan a Concilio 
noviter sanciretur, esset ratio vel occasio qua verbum infestum sensim 
sine sensu in desuetudinem veniat et materialismus marxista, exempli 
gratia, maneat longiusque latiusque progrediatur. Optimam hanc esse 
methodum communistae diuturna experientia didicerunt. 

Sed Concilii decreta, doctrinae ac sententiae non intra temporis li- 
mites coarctantur; opportunum humili iudicio meo esset ut non tantum 
loquamur de nominibus, quae facile mutantur, sed potius de doctrina. 

Beat. Gori: Placet iuxta modum: idest ratione habita animadver- 
sionum propositarum ab Em.mis Ottaviani et Montini et ab Archiepi- 
scopis Zagrabiensi et Berolinensi. Duo schemata de communismo in 
unum reducantur. 

Beat. Cheikho: Placet iuxta modum: iuxta animadversiones Emi- 
nentissimorum et Excellentissimorum Patrum. 

Exc. Felici: Placet iuxta modum: prae oculis habitis animadver- 
sionibus praesertim Em. morum Cardinalium Montini, Cicognani et Ot- 
taviani, et Exc. morum Archiepiscoporum Zagrabiensis et Berolinensis. 
Ex duobus autem schematibus exhibitis unum fiat bona utriusque con- 
tinens. 

Exc. 0’Connor: Placet iuxta modum: Quaestio de communismo 
totam Ecclesiam respicit, atque procul dubio est inter maximas et im- 
plicatissimas a Concilio perpendendas. 

Attamen locus de hac re tractandi, minus aptus esse mihi videtur 
« Pars Altera » huius praesentis schematis, in qua agitur de emigran- 
tibus. 

Ad tam grave et ingruens argumentum tractandum, proprium sche- 
ma praeparandum est, quod de communismo agat tum sub aspectu doc- 
trinali cum pastorali. 


50 

Exc. Chavez y Gonzalez: Placet iuxta modum: secundum animad- 
versiones Em.morum Cardinalium Ottaviani, Montini, Alfrink et Epi- 
scopi Berolinensis. 

Exc. Silva Santiago: Placet iuxta modum: Id est ita ut in re- 
dactione definitiva schematis specialissimo modo attendantur considera- 
tiones generales factae ab Em.mis Cardinalibus Montini et Alfrink, 
et modificationes, seu melius additiones propositae ab Em.mo Card. 
Ottaviani quoad expositionem doctrinae et mediorum contra communi- 
smum. Etiam adhaereo dictis ab Exc.mis Archiepiscopis qui verbo usi 
sunt in hac sessione, et utinam ea etiam in redactione definitiva schematis 
diligentissime considerentur. 

Exc. Antezana y Rojas: Placet iuxta modum: ratione habita eo- 
rum quae dicta sunt ab Em.mis Alfrink, Ottaviani, Montini, ab Archiepi- 
scopo Zagrabiensi et ab aliis Patribus. 

Exc. Cooray: Placet iuxta modum: i. e. accurate perpensis omni- 
bus quae a Patribus dicta sunt, praesertim ab Em.mo Card. Ottaviani 
de iuribus humanis defendendis. Optandum etiam ut doctrina Ecclesiae 
clare et positive contra atheismum materialisticum modernum potiusquam 
negative contra communismum declaretur: unde melius evitetur ipsum 
verbum « communismus », in ipso Concilio. 

Exc. McKeefry: Placet iuxta modum: i. e. secundum observationes 
Em.morum Cardd. Montini, Godfrey, Ottaviani, Cicognani et Exc.morum 
Praelatorum Zagrabiensis, Berolinensis et Huensis; desiderabile erit fa- 
cere unum schema ex duobus iam statutis. 

Exc. Lefebvre: Placet iuxta modum: attentis quae dicta sunt a 
Patribus. Humiliter dicam quod medium primum et essentiale mihi 
videtur omitti nempe: Orationes, Deprecationes, Paenitentia, Devotio 
erga Sanctam Virginem, Exercitia spiritualia — quoniam, experientia 
constat quod fides viva praebet lucem et scientiam de malitia commu- 
nismi, qui est conatus organizationis paradisi temporalis. 

Certe alia media, in hac schemate expressa, adhiberi debent, sed 
numquam debemus oblivisci, quod causa nostra et finis noster est super- 
naturalis et in primis mediis supernaturalibus obtinetur, etenim per sacri- 
ficium Crucis Christus vincit mundum. 

Exc. Hurley: Placet iuxta modum: et quidem ad mentem Excel- 
lentissimorum Dominorum Seper et Bengsch. Praeterea notare mihi li- 
ceat quam opportune mentes nostrae directae sint ab Em.mo Cardinali 
Montini ad illam quaestionem crucialem, scilicet: Quare actio Ecclesiae 

contra communismum tam inefficax videtur evadere? Responsio ad hanc 
quaestionem, uti fatetur ipse Em.mus Pater, non facile invenitur; tan- 
git enim mysterium iniquitatis. Ad ea quae ab Em.mo Cardinali dicta 
sunt addere vellem: infirmitatem nostram multum fluere a formatione 
defectuosa cleri catholici. Formatio nostra nimis academica, abstracta, 
philosophica, scholastica nullum sensum seminaristis dat visionis vita- 
lis, communitatis eschatologicae Ecclesiae, fide, liturgia et caritate adu- 
natae versus Regni Christi gloriosam perfectionem progredientis. Notan- 
dum est communismum multam suam inspirationem ab elementis visio- 
nis christianae deformatis trahere , nempe a notionibus communitatis 
et eschatologismi. 

Parum etiam agit formatio in seminariis de subiectis quibus dirigi 
debet actio pastoralis, i. e. hominibus nostri temporis. Parum curat de 
formatione practica, apostolica, de modo cum hominibus agendi ad hoc 
ut eorum mentes et corda ad religionem alliciantur. In hac re mutatis 
mutandis, fas est et ab hoste doceri. 

Exc. Perrin: Placet iuxta modum: attentis bis quae dicta sunt ab 
Eminentis simis Montini, Alfrink et Ottaviani et ab Excellentissimis Ar- 
chiepiscopis Zagrabiensi et Berolinensi. Hoc schema componatur cum 
eo Commissionis de disciplina cleri et populi cbristiani. 

Exc. Seper: Placet iuxta modum: Schema concordandum est cum 
Schematibus de hac re agentibus quae in aliis Commissionibus praepa- 
ratoriis elaborata sunt. Prae oculis habendae sunt animadversiones Emi- 
nentissimorum Cardinalium Montini et Alfrink, Exc. mi Arcbiepiscopi 
Bengsch et, si placet, meae. 16 

Exc. Bazin: Placet iuxta modum: sc. attentis maximi momenti ani- 
madversionibus Card. Montini, Archiepiscoporum Seper (Zagreb) et 
Bengsch (Berlin). Adhaereo voto Card. Ottaviani de « proclamatione 
iurium hominis », et Card. Bea de capitalismo. 

Exc. Bernard: Placet iuxta modum: scilicet in voto Eminentissimi 
Cardinalis Montini et Excellentissimorum Archiepiscopi Zagrabiensis 
et Episcopi Berolinensis; attentis tamen observationibus Eminentissimi 
Cardinalis Alfrink de prooemio nimis superficialiter composito emen- 
dando. 

Denique duo schemata de communismo coordinentur. 

Exc. Bernier: Non placet; sed potius reducatur in unum hoc Sche- 
ma cum analogo Schemate a Commissione de disciplina Cleri et populi 

christiani praeparato, prout Em. mus Cardinalis Leger exposuit; additis 
praeterea iis considerationibus quas Em.mus Cardinalis Ottaviani sug- 
gessit. 

Exc. Yago: Placet iuxta modum: i. e. attentis observationibus a 
Patribus factis. 

Non est generalizandum quod dixit Em.mus Card. Gracias. Pericu- 
lum communismi omni terrae praesertim terris Missionum imminet. 
Sed non ubicumque socialismus est via ad communismum. Apud quos- 
dam populos socialismus potest esse via ad vitandum imperialismum 
capitalismi qui, per reactionem, producat communismum. 

Exc. Rakotomalala: Placet iuxta modum: i. e. attentis obser- 
vationibus ab Eminentissimis et Excellentissimis Patribus factis. 

Exc. Ngo-dinh-Thuc: Placet iuxta modum : 17 secundum observatio- 
nes factas a pluribus Eminentissimis viris et ab Excellentissimis Prae- 
sulibus viventibus in ditionibus communistarum. 

Exc. Bengsch: Non placet, secundum rationes dictas . 18 

Exc. Verwimp: Placet iuxta modum: ratione habita de eis quae 
dixerunt Excellentissimi Domini Episcopi Zagrabiensis et Berolinensis. 

Exc. Jelmini: Placet iuxta modum: ratione habita de animadver- 
sionibus prolatis ab Eminentissimis Montini, Ottaviani, et ab Excellen- 
tissimo Archiepiscopo Zagrabiensi necnon ab Excellentissimo Episcopo 
Berolinensi, qui optime dixit de inopportunitate publicae condemna- 
tionis Ecclesiae silentii. Consentio his quae dixit Eminentissimus Cento 
de capitalismo. 

Exc. Suhr: Placet iuxta modum: ad mentem Em. mi Card. Montini 
et iuxta observationes ab Exc.mo Archiepiscopo Berolinensi factas. 

Rev. Gut: Placet iuxta modum, quem exposuerunt Em.mi Cardd. 
Montini et Ottaviani et Excellentissimi Episcopi cum communistis vi- 
ventes. Secundum meam opinionem condemnatio communismi peremp- 
toria debet esse unum ex argumentis praecipuis Concilii Vaticani II. 
Sed clare et aperte etiam indicetur qua via positiva nos catholici com- 
munismum vincere possimus et debeamus. 

Rev. Sepinski: Placet iuxta modum: i. e. iuxta animadversiones 
a Patribus factas, praesertim a duobus Exc.mis Archiepiscopis Zagra- 


17 Cf. pp. 774-776. 

18 Cf. pp. 776-777. 

biensis et Berolinensis, ab Em.mo Card. Montini et ab Em.mo Card. Ot- 
taviani quoad dignitatem personae et formationem iuventutis. 

Si servatur schema, diligenter recognoscatur praesertim pp. 3-5, 19 
sicut notavi in folio adiecto. 

Ad pag. 3, 20 lin. 21: loco « vita » corrigatur « ita », sicut in Litt. 
Encycl. pag. 69 habetur. 

Ad pag. 4, 21 lin. 2: deleatur « signum », quia non est citatio proprie 
dicta. 

Ad pag. 4, linn. 4-5: in locutione: « itemque humanae dignitatis 
eversio et de se cratio vitae necnon privatio... » mutetur locutio desecra- 
tio, quae idem est ac consecratio. Rectius diceretur profanatio vel aliud 
simile. 

Ad pag. 5, 22 lin. 25: praeferrem loco « agon » verbum commune 
« lucta » (S. Augustinus scripsit « De agone spirituali »). 

Ad pag. 5, lin. 26: loco « praestigiorum » corrigatur « praestigia- 
rum », sicut in Litt. Encycl. Pii XI, p. 26 habetur. 

Ad pag. 7, 2 3 lin. 15: praeferrem formam rectiorem « aptiore ». 

Ad pag. 7, linn. 26-31: quaeritur, quis praecellat scientia vel aucto- 
ritate; utrum « selecti sacerdotes et laici » an « asseclae erronea doctri- 
na infecti ». In priore casu sic redigatur textus: « in unaquaque provin- 
cia aut Natione selecti sacerdotes et laici instituantur, qui, scientia vel 
auctoritate praecellentes, praecipua sui apostolatus navitate, communi- 
smi asseclas vel eiusdem erronea doctrina infectos Christo lucrari con- 
tendant ». 

Ad pag. 9, 24 lin. 17: rectius sic fiat interpunctio: « vel propter fal- 
sam idealismi, qui dicitur, rationem ». 

Ad pag. 10, 25 linn. 4-7: sensus istarum linearum non apparet clarus; 
agitur hic de iuvenibus sub regimine communismi educatis et dicitur: 
« inter catholicos vivunt qui... libertatem numquam amiserunt et catho- 
licos illos, qui communismo oppressi innumeris malis ingemunt ». Quae- 
ritur, ubinam vivunt isti iuvenes, sub regimine communismi educati, 
qui iugum communismi excusserunt? 

Ad pag. 10, lin. 8: melius dicatur « in sim \m Ecclesiae redeuntes ». 

Animadversio generalis : Recognoscantur citationes introductionis 
schematis pp. 3-5, quia illic indiligentiae reperiuntur, quae sensum red- 
dunt obscurum. 


19 Cf. pp. 761-763. 

20 Cf. p. 762. 

21 Cf. p. 762. 

22 Cf. p. 763. 


23 

24 


Cf. p. 764. 
Cf. p. 765. 
Cf. p. 765. 


25 

Rev. Janssens: Placet iuxta modum: ad mentem Exc.morum Ar~ 
chiepiscoporum Zagrabiensis et Berolinensis, et Em. mi Cardinalis Mon- 
tini. 


V 

DE CATECHETICA POPULI CHRISTIANI INSTITUTIONE 


DE CURA ANIMARUM ET COMMUNISMO 

(Secunda et tertia Congregatio: 4-5 maii 1962) 

1) SCHEMATA PROPOSITA 

A COMMISSIONE DE DISCIPLINA CLERI ET POPULI CHRISTIANI 

DE CATECHETICA POPULI CHRISTIANI INSTITUTIONE 

Primum Ecclesiae officium est praedicare evangelium, Christus lesus 
enim Apostolis mandavit: « Euntes in mundum universum praedicate evan- 
gelium omni creaturae. Qui crediderit et baptizatus fuerit, salvus erit; qui 
vero non crediderit condemnabitur » (Mc., XVI, 16). Id autem tum maxime 
facit Ecclesia, cum pro suorum sapientia institutorum et legum pueris adul- 
tisque doctrinam religionis impertit. Quapropter saepissime Romani Pon- 
tifices enixe Ordinarios locorum hortati sunt ad tam pium tamque salutare 
opus doctrinae christianae tradendae impensiori cura provehendum. Quod 
et haec Sacrosancta Synodus vehementer urgere vult, cum omnium malorum, 
quibus humana societas laborat, unum remedium illud sit ut Ecclesiae labore 
et industria hominibus rite educandis opera detur. 

Quae igitur principaliora sunt expresse praescribuntur: 1) De catechi- 
smo et de libris catecheticis; 2) De organizatione institutionis catecheticae; 
3) De methodo institutionis catecheticae. 

Caput I 

DE CATECHISMO ET DE LIBRIS CATECHETICIS 

Ex decreto Concilii Tridentini confectum S. Pius V Catechismum Roma- 
num vulgavit, qui omnem doctrinam complectitur, qua fideles informari 
oportet et quae ab omni errore quam longissime abest. Qui quidem catechi- 
smus, consensu omnium probatus et summis laudibus exceptus, subsequen- 
tibus temporibus paene exolevit, cum novitatis amor alios aliosque catechi- 
smos extulit. Inde vero malum illud exstitit, quod fere sublata est consensio 
in ratione exponendi fidelibus doctrinam christianam, pusillisque scandali 
quoddam oblatum est genus, quibus non omnes videntur easdem prorsus ve- 

ritates ubique profiteri. Hinc multum in Concilio Vaticano I disceptatum est 
de catechismo universali, in tota Ecclesia Catholica adhibendo; sed tempus 
defuit ut in sollemni congregatione publica hac de re disputaretur et decre- 
tum ederetur. Quamplures Episcopi, in suis votis antepraeparatoriis huic 
Concilio Vaticano II apparando, magnam ostendunt sollicitudinem ut in sin- 
gulis saltem nationibus, seu pro populis eiusdem fere condicionis socialis 
unicus habeatur catechismus; sin minus, ut suprema Ecclesiae auctoritate 
directorium edatur commune, universale, in quo accurate, breviter et clare 
enuntientur praecipuae fidei veritates, praecepta maioris momenti sive legis 
divinae sive legis ecclesiasticae, preces communius ac frequentius fidelibus 
recitandae. Episcopi autem in Concilio Provinciali vel in Conferentiis pro- 
vincialibus determinabunt quaenam, iuxta peculiaria adiuncta locorum et per- 
sonarum, addenda sint catechismo nationali, aut curabunt ut proprius cate- 
chismus conficiatur evolvendo et explicando normas in directorio communi 
praefinitas. 

At vero, mens huius Commissionis Praeparatoriae est non expedire ut 
unicus conficiatur catechismus in Ecclesia universali adhibendus, quia nimis 
diversae sunt condiciones cultus atque humanitatis plurium nationum seu 
populorum; insuper autem patet omnino quod doctrina christiana alio vel 
alio modo proponi et explicari debet sive fidelibus, quorum maiores ab anti- 
quitus religioni catholicae adhaeserunt, sive neophytis qui a parentibus aca- 
tholicis progeniti sunt, sive haereticis vel schismaticis vel paganis qui tan- 
quam catechumeni instituuntur ut in Ecclesiam Catholicam ingrediantur. Nec 
tamen opportunum aut utile est ut in singulis dioecesibus proprius habeatur 
catechismus, quia difficillimum est ut ubique revera apte perfecteque confi- 
ciatur, et praeterea puerorum praesertim institutio haud leve damnum sae- 
pius pateretur ex catechismorum varietate, cum frequentius contingere so- 
leat ut familiae alio se transferant. 

Haec igitur proponuntur quae sequuntur: 

I. Catechetica institutio, viva voce tradita, principatum tenet, quia « fides 
ex auditu » ( Rom . X, 17); oportet autem ut etiam libri catechetici adhibean- 
tur, in quibus facta historiae salutis proponuntur, doctrina catholica exponi- 
tur, textus clari et breves exhibentur, qui memoriae sunt infingendi, ut fide- 
les ad vitam christianam rite informentur. 

II. Catechismus, ordine systematico confectus et speciali auctoritate ordi- 
narii magisterii ecclesiastici praeditus, tanquam praecipuus, post sacram 
Scripturam, haberi debet omnium librorum, qui pro catechesi adhibentur. 

III. 1) Cum in universa Ecclesia catechismus quoad substantiam idem, ex 
rei natura, esse debeat, quammaxime opportunum est ut Patres Concilii Va- 
ticani II decernant ut Directorium conficiatur, in quo praescripta et normae 
generales statuantur, quae in singulis catechismis elaborandis servari debeant 
quod attinet ad finem in catechesi persequendum, ad praecipua doctrinae 
capita exponenda, ad formularum textum enuntiandum, 

2) Episcopi in Conferentiis curabunt ut, secundum regulas in Directo- 

rio constitutas, in qualibet natione proprius communis edatur catechismus 
peculiaribus locorum et personarum conditionibus accommodatus. 

IV. Catechismi partes disponantur secundum ordinem servatum in Di- 
vina Revelatione, in praedicatione Apostolorum et in Traditione Ecclesiastica: 
imprimis scilicet exponatur doctrina de Deo Patre omnipotenti, deinde de 
Christo Iesu eiusque opere redemptionis, de Spiritu Sancto, de Ecclesia eius- 
que Sacramentis, de vita christiana et de beatitudine aeterna. 

V. In catechismo doctrina christiana non exponatur methodo philosophica 
et apologetica, sed ad modum simplicis explicationis veritatis, quae com- 
prehenditur in praedicatione Christi et Apostolorum et in deposito fidei Ec- 
clesiae concredito. 

VI. In catechismo facta et verba ex Sacra Scriptura referantur et nexus 
cum Liturgia intime conseratur, ut vita christiana efficacius foveatur. 

VII. Peculiares libri catechetici conficiantur oportet: 1) pro pueris, qui 
primas scholas elementarias frequentant et praecipue instituantur oportet 
per narrationes excerptas ex libris Sacrae Scripturae et per explicationes fe- 
stivitatum anni liturgici; 2) pro adolescentibus, qui vel studiis secundariis 
et superioribus incumbunt, vel in operis exercendis occupantur; 3) pro his 
qui ad matrimonium contrahendum praeparantur et pro his qui vinculo 
coniugali obstringuntur. Item, peculiares libri catechetici adhibendi sunt ad 
aptam et congruam institutionem acatholicorum, qui in Ecclesia Christi ex- 
cipi optant. 

VIII. Ut fideles adulti libros Sacrae Scripturae — praesertim Novi Testa- 
menti — ■ assidue legere et meditari soleant, singuli fideles iam inde ab adole- 
scentia praeter catechismum habeant etiam librum in quo capita selecta Bi- 
bliae perlegant, deinde vero, crescente aetate, habeant integrum librum Novi 
Testamenti, adnotationibus rite instructum ad eorum captum accommodatis. 

IX. In libris catecheticis conscribendis leges clidacticae et psychologicae 
serventur pro diversa aetate et pro peculiaribus condicionibus eorum, quibus 
iidem destinantur; item, ratio artis typographicae diligenter habeatur; et pa- 
riter, imagines addantur, aptissime selectae, quibus decet omnino ut sint 
instructi. 

X. Cuiuslibet libri, qui ab Ordinario loci sit probatus ut adhibeatur ad 
catecheticam institutionem tradendam, peculiare commentarium typis edatur, 
ut catechistae facilius et melius munere suo fungi valeant. 

XI. In qualibet natione libri populares habeantur, a conferentiis Episco- 
porum probati, quibus fideles utantur sive ad orandum et cantandum in actuo- 
sa participatione liturgiae ac piorum exercitiorum, sive in receptione sacra- 
mentorum, ut vita spiritualis foveatur cum singulorum fidelium tum etiam 
familiarum aliarumque communitatum. 

Textus definitive probatus in Commissionis Sessione Generali habita diebus 
11-16 decembris 1961. 

Caput II 

DE INSTITUTIONIS CATECHETICAE ORGANIZATIONE 

Regnum Christi in terris non aliter constabiliri potest, nisi labore et in- 
dustria Ecclesiae, quae operam det hominibus educandis, maxime vero pue- 
ris adultisque doctrina religionis instituendis. Ad quem finem bene asse- 
quendum non sufficit ut apti et idonei libri catechetici habeantur, sed requi- 
ritur praeterea ut accuratae normae praefiniantur congruenter accommoda- 
tae ad institutionem catecheticam ordinatim et fructuose pueris adultisque 
tradendam pro diversis eorum aetate, ingenio et condicione. Plura ad rem 
peropportune haud multo ante a Sancta Sede pro universa Ecclesia praescripta 
sunt, potissimum a Pio XI, qui Motu proprio Orbem catholicum , 29 iunii 
1923, apud Sacram Congregationem Concilii peculiare Officium instituit, 
cuius est universam in Ecclesia actionem catechisticam moderari ac provehere, 
indeque eadem Sacra Congregatio Concilii, Decreto Provido sane consilio, 
12 ianuarii 1935, certas definitasque normas statuit ad institutionem catechi- 
sticam pressius ordinandam. Quae, ut maiorem vim et effectum sortiantur, 
accuratius determinentur et compleantur oportet, proindeque haec quae se- 
quuntur decernenda proponuntur: 


A) De officiis constituendis, quorum sit institutionem catecheticam moderari. 

I. Ad institutionem catecheticam in universa Ecclesia moderandam et 
provehendam Pontificium Officium Catechisticum congruo Membrorum et 
Consultorum numero instruatur, qui nedum ex Episcopis et presbyteris seli- 
gantur ad Commissiones Nationales pro Catechesi pertinentibus, verum etiam 
ex Clericis et Religiosis qui pastoralem catechisticam docent, immo et ex laicis 
qui vere sint periti in tradenda institutione catechetica. 

Proprium huius Officii erit: 

1) Regulas et normas generales statuere de pastorali catechistica et 
Directorium conficere, quod a Commissionibus Nationalibus seu Regionali- 
bus accuratius determinabitur secundum peculiaria locorum adiuncta. 

2) Invigilare et urgere ut in qualibet Natione et in singulis dioecesibus 
apta et idonea Consilia seu Officia catechistica condantur, prout necessitas 
exigit et facultates permittunt. Quae si constitui nequeant, Officium Ponti- 
ficium suadeat ut Consilia seu Officia interdioecesana vel internationalia con- 
stituantur. 

II. In qualibet Natione aut pro pluribus dioecesibus unius vel plurium 
Nationum, a respectivis Conferentiis Episcoporum peculiaris constituatur 
Commissio Nationalis seu Regionalis pro Catechesi, cui sit adnexum Cen- 
trum Catechisticum Nationale aut Regionale. 

Proprium eiusmodi Commissionis erit operam dare, secundum Episcopo- 
rum praescripta, ut institutio catechetica diligenter et assidue provehatur. 

III. Quaelibet Dioecesis proprium suum Officium Catechisticum Dioece- 
sanum rite instructum habeat, cuius sit — praeside Episcopo — totam actio- 
nem catechisticam in Dioecesi moderari. Huius Officii moderator sit sacerdos 
ab Episcopo designatus, a quo pariter Officii Consultores seligantur ex presby- 
teris, religiosis et laicis de re catechetica vere peritis. 

Officii catechistici dioecesani moderator, qui in disciplinis theologicis, in 
psychologia, in paedagogia, in methodologia catechetica perfecte planeque 
eruditus sit oportet, itemque prudentia ac zelo apostolico vere probatus, ab 
officiis oneribusque vacare debet, quae impedire valeant quominus munus 
suum fructuose explere possit. Eidem autem operis socios, pro necessitate, 
dabit Ordinarius, cuius est etiam curare ut omnia comparentur, quae ad in- 
stitutionem catecheticam in tota Dioecesi rite tradendam requiruntur. 

Ad Officii Catechistici dioecesani moderatorem, sub Episcopi auctoritate, 
pertinet: 

1) Institutionem catecheticam pro pueris, pro adolescentibus et pro 
adultis in tota dioecesi ordinare et conectere, simulque curare ut catechesis 
apte cum ceteris apostolatus mediis componatur, quibus animarum cura 
exercetur. 

2) Prospicere ut religionis magistri et catechistae rite formentur; ur- 
gere ut religiosi « qui in scholis primariis publicis aut privatis doctrinam 
christianam pueris ac puellis explanaturi sint, tum in ipsa catechesi tum in 
ratione eam pueris proponendi ita instituantur, ut examen coram Ordinario 
vel iudicibus ab eodem delegatis sustinere valeant »; 1 invigilare ut parentes 
apte praeparentur ad filios catechetica institutione, pro suo officio, erudien- 
dos, itemque ut plena atque integra sit catechumenorum institutio religiosa 
eademque uberius ac perfectius post receptum baptisma producatur. 

IV. Singuli parochi fideliter ac integre servent normas ab Ordinario sta- 
tutas per Officium Catechisticum Dioecesanum, ut parentes cum vi et effica- 
cia filios doctrinam christianam doceant; ut, pro necessitate, operam adhibeant 
clericorum, religiosorum et laicorum ad institutionem catecheticam traden- 
dam; ut scholae catecheticae paroeciales foveantur et munere suo rite fun- 
gantur; ut quaevis fidelium pars accurate doctrina christiana imbuatur; 
ut quotannis opportune de impensis prospiciatur quae fieri debent pro ope- 
ribus catechisticis et dies catechistica, quae dicitur, magno cum apparatu 
et pompa agatur. 

V. Curent locorum Ordinarii ut in qualibet paroecia, in qua alio modo 
non sit sufficienter provisum, instituatur Sodalitium doctrinae christianae 
— quod alio titulo in diversis locis donari potest — ut, ipso parocho prae- 
side ac moderatore, vel aliquo sacerdote designato a parocho, facilius ac me- 
lius omnibus rebus consulatur, quae necessariae sunt ad institutionem cate- 
cheticam fidelibus rite ac fructuose tradendam. 

B) De magistris religionis et catechistis formandis. 

VI. Episcopi et parochi magna cum sollertia et industria curent ut accu- 
ratissime praeparentur magistri religionis et catechistae, qui doctrina et pie- 
tate sint conspicui et zelo gloriae Dei salutisque animarum praediti. 

VII. Ubi alio modo non fuerit opportune provisum, instituta superiora 
nationalia vel internationalia necnon interdioecesanae catechistarum scholae 
a Conferentiis Episcoporum condantur, eum in finem peculiarem ut, clerici 
et religiosi et laici apte et idonee praeparentur, qui sive optimi magistri reli- 
gionis seu catechistarum institutores esse possint, sive officia catechistica bene 
moderari valeant. 

Alumnis qui congruo examine probentur, diversi gradus diploma confe- 
ratur, pro diversitate studiorum quibus incubuerint. 

VIII. Commendatur ut formentur, si fieri potest, catechistae professio- 
nales, qui dicuntur, qui scilicet peculiariter destinentur ad munus catechi- 
zandi. Propria eorum iura et officia ab Ordinario loci accurate in peculiari 
Statuto definiantur, sub Officii Catechistici Dioecesani vigilantia fideliter et 
integre servando. 

IX. Ut sacerdotes utriusque cleri plene ac perfecte praeparentur ad insti- 
tutionem catecheticam rite tradendam, diligentissime serventur praescripta 
de lectionibus de theologia pastorali in regulari curriculo studiorum haben- 
dis, additis practicis exercitationibus praesertim de ratione tradendi pueris 
aliisve catechismum . 2 

X. Peculiares conventus seu Congressus dioecesani et interdioecesani sae- 
pius agantur, ut clerici et religiosi et laici semper magis idonei efficiantur ad 
doctrinam christianam fructuose tradendam. 

Textus definitive probatus in Commissionis Sessione Generali habita diebus 
11-16 decembris 1961. 


NOTAE 

1 S. Congregatio de Religiosis, Instructio, d. 25 novembris 1929 {A.A.S., 
XXII [1930], p. 29, n. 2). 

3 Cf. can. 1365, § 3; Pius XII, Motu Proprio Quandoquidem, 2 aprilis 
1949; S. Congregatio de Seminariis et Studiorum Universitatibus, Instructio, 
21 dec. 1944; S. Congregatio de Religiosis, Statuta Generalia adnexa Const. 
Apost. Sedes Sapientiae, 31 maii 1946, art. 48, § 1. 

Caput III 

DE METHODO INSTITUTIONIS CATECHETICAE TRADENDAE 

Ad fideles in doctrina christiana fructuose edocendos non sufficit ut apti 
libri catechetici habeantur et idonei sint catechistae pro diversa aetate atque 
condicione eorum qui de rebus fidei et morum erudiri debent, sed requiritur 

praeterea ut in tradenda institutione catechetica opportunae serventur nor- 
mae, quibus finis revera attingi possit ad quem ipsa institutio ordinatur. 
Pueri enim allidantur oportet ad ea praesertim consideranda et memoriae 
tradenda, quae eos ad Dei amorem movent, deinde vero adulescentes gra- 
datim perduci debent ad integram doctrinam cbristianam clare percipiendam 
et firmiter amplectendam, ita ut plena cum deliberatione Deo adhaereant 
eiusque mandata servent omni tempore vitae suae. Institutione adultorum 
denique catechesis continuari et compleri debet, spectatis praesertim pecu- 
liaribus eorum temporis adiunctis. 

Haec igitur quae sequuntur, de methodo institutionis catecheticae tra- 
dendae proponuntur. 

I. Proprius institutionis catecheticae finis est ut fideles non tantum doctri- 
nam theoretice addiscant, sed etiam excitentur ad vitam agendam, quae fidei 
christianae sit consentanea et bonis operibus perficiendis iugiter intenta. 

II. In doctrina christiana exponenda Parochi et catechistae Sacra Scriptura 
nitantur et Traditione ecclesiastica, prouti proponuntur et declarantur in 
scriptis Sanctorum Patrum et Doctorum Ecclesiae, in Symbolis fidei et in 
documentis Magisterii ecclesiastici. Praeterea, accurate explicent textus et 
actiones liturgicas, et argumenta atque exempla aflerant quae ex vita sancto- 
rum hauriuntur. 

III. Veritates fidei praedicentur uti evangelium regni Dei ad salutem 
hominum, eaedemque organice cohaerentes ostendantur in Christo Iesu 
magistro et salvatore et domino. 

IV. Ad normas scientiae paedagogicae et artis docendi, in catechetica in- 
stitutione tradenda non solius intellectus sed omnium humanarum facul- 
tatum eorum qui instituuntur ratio habeatur, pro diversa singulorum aetate 
et ingenio et condicione. 

V. In doctrina christiana proponenda, a factis revelationis divinae et a 
rebus visibilibus ad invisibilia procedatur, et hi qui instituuntur efficaciter 
inducantur ad orationem, ad participationem liturgiae, ad receptionem sacra- 
mentorum, ad opera caritatis et apostolatus. 

VI. Pueri primis fidei rudimentis a parentibus erudiantur, qui etiam 
curare debent ut tempestive illi ad primam communionem rite disponantur, 
et cursus catecheticos diligenter et assidue frequentent, cui ipsis sive in 
paroecia sive in schola destinantur. 

VII. In pueris in doctrina christiana instituendis methodus intuitiva et 
activa adhibeatur, qua facilius et fortius eorum attentio concilietur; eadem 
autem institutio festis ac temporibus liturgicis vertente anno aptetur, et 
facta et verba salutis explicet quae in Sacra Scriptura proferuntur, ac denique 
systematice veritates exponat, secundum ordinem in catechismo praefinitum, 
quarum claram cognitionem pueri habeant oportet. 

VIII. Pueri memoriae mandent preces principaliores, textus praecipuos 
excerptos ex Sacra Scriptura et Liturgia, formulas veritatum fidei, quas ne- 
cessario omnes scire tenentur, 

IX. Pueri et adulescentes sacerdoti Missam celebranti communiter re- 
spondeant, in qua ipsis accommodata homilia habeatur et lectiones pronun- 
tientur a lectore in lingua vulgari, iidem autem preces recitent et hymnos 
concinant Liturgiae consentaneos. 

X. Summa cum diligentia pueri et adulescentes edoceantur de vi et effi- 
cacia sacramentorum Poenitentiae et Eucharistiae, ac sedula cura adhibeatur 
ut fructuose et frequenter illa suscipiant. 

XI. Ut melius pleniusque christiana educatione pueri et adulescentes 
formentur, peculiaria instituta, alia pro maribus et alia pro feminis, foveantur, 
quae etiam aptis mediis sint instructa ad eorum animos honeste oblectandos. 

XII. In adulescentibus et iu venibus doctrina christiana erudiendis dili- 
gentissime adnitendum est ut ii veritates fidei et morum penitus percipiant, 
iisdemque deliberato actu voluntatis plene adhaereant. 

XIII. Peculiaris adhibeatur industria et sollertia ut adulescentes et iuve- 
nes recte, secundum christiana principia, iudicare valeant de novis animi 
incitamentis, quae sentiunt et experiuntur circa res et personas, de huius 
mundi bonis et oblectamentis, de vitae genere sibi eligendo. Quapropter 
catechetica institutio iis tradatur, quae aptis et idoneis ratiocinationibus clare 
et firmiter innitatur. 

XI V. Expedit profecto ut in singulis provinciis ecclesiasticis in cateche- 
tica institutione tradenda eadem serventur programmata, quae pro diversa 
fidelium aetate et condicione in conferentiis Episcoporum praefiniuntur. Ubi 
vero id commode fieri nequeat, prorsus oportet ut idipsum in singulis saltem 
dioecesibus integre ac fideliter servetur. 

XV. Nullimode unquam catechetica institutio adultorum neglegatur, quae 
ob hodierna rerum et personarum adiuncta omnino requiritur ut constanter 
et accuratissime semper tradatur. Potissimum autem nupturientes, certa ra- 
tione apte per idoneos et bene paratos sacerdotes ac laicos instituantur, ut 
ad vitam vere christianam in matrimonio et familia agendam rite formentur. 

XVI. Curent Episcopi, ut diebus festis de praecepto non tantummodo 
in Missa paroeciali sed etiam in aliis Missis, quae ubivis adstantibus fideli- 
bus celebrentur, breve homilia aut alicuius partis doctrinae christianae expla- 
natio fiat (can. 1345). Praecipua huius doctrinae capita ordinatim ita distri- 
buantur, ut trium vel quattuor annorum spatio fideles Missae diebus festis 
adstantes iterum maiorem et essentialem partem verbi a Deo revelati audiant. 

XVII. In peculiaribus associationibus vel coetibus coadunati, fideles pro 
diversa eorum condicione seu professione specialem habeant institutionem 
in doctrina christiana, ut de propriis quoque singulorum, officiis, qua opifices 
sunt, vel magistri, technici, advocati, medici, etc., apprime recte eruditi, testes 
revera esse possint Christi Iesu cum in vita personali et domestica, tum in 
vita professionali et sociali. 

XVIII. Curent Ordinarii ut etiam in locis quae ad Ecclesiam non perti- 
nent et per libros et media audio-visiva modo apto et idoneo doctrina chri- 

stiana divulgetur, sicque omnibus quoque qui « longe sunt » (cf. Act., II, 39) 
innotescere valeat lumen veritatis et via salutis. 

XIX. Institutum quoddam, ad instar catechumenati , erigatur ut ii qui ad 
Ecclesiam Catholicam convertuntur iique qui, etsi in eadem ab infantili aetate 
baptizati, nullam in doctrina christiana institutionem habuerunt, de verita- 
tibus fidei et morum congruenter erudiantur, ita ut vitam vere christianam 
degere possint et plenam cum ceteris fidelibus unionem habeant. 

XX. Ubi id ob circumstantias peculiares expedire seu requiri videtur, 
v. g. tempore persecutionis vel quia plures ad exteras regiones migrare so- 
lent, Parochi curent ut fideles apte formentur ad opportuna media adhibenda, 
quibus, etiam deficiente sacerdote, nutriantur in fide et cultum Deo per con- 
gruas orationis formulas communiter exhibeant. 

XXI. Commendatur ut in Directorio , quod in Episcoporum conferendis 
probandum erit ad normas praefiniendas, quae ab omnibus in tota saltem 
provincia ecclesiastica servari debeant quod attinet ad libros catecheticos 
adhibendos et ad organizationem perficiendam institutionis catecheticae tra- 
dendae, certae normae etiam praefiniantur de methodo servanda in erudien- 
dis fidelibus doctrina christiana, ut ex huiusmodi praecellenti et quammaxime 
necessario ministerio pastorali uberiores revera fructus semper colligantur. 

XXII. Expedit autem ut in praefato Directorio praecipuae etiam normae 
praefiniantur, quae servari debeant ut Parochi omnesque alii sacerdotes in 
ceteris quoque sacris concionibus ministerium verbi rite et fructuose exer- 
ceant pro hodiernis rerum et personarum adiunctis. 

Textus definitive probatus in Commissionis Sessione Generali habita diebus 
5-10 februarii 1962. 


DE CURA ANIMARUM ET COMMUNISMO 

Permulti sunt in pluribus nationibus ii qui, etsi non ignobili genere nati 
et vel etiam in Ecclesia catholica baptizati atque educati, a communismo alli- 
ciuntur et organizationibus communisticis nomen dant et pro communistis 
suffragium ferunt in electionibus politicis et administrativis. 1 Plures, equi- 
dem, ex ipsis doctrinae philosophicae communismi ex animo non adhaerent, 
eaque unica aut saltem praecipua de causa communismo tantummodo practice 
favent, quia putant efficax esse medium ad iustitiam socialem perfecte instau- 
randam: et in re, ad maius salarium seu stipendium obtinendum, pro minore 
suscepto labore; ad partem divitiarum et bonorum materialium habendam 
in eorundem aequa divisione et distributione peragenda; ad vitam commo- 
dius faciliusque degendam. At vero, perperam agunt ii qui communismo ob 
commoda tantum oeconomica favere intendunt, attente siquidem considerare 
deberent quod communismus modo iniquo condiciones sociales innovare con- 
tendit, itemque quod ipsi de facto eius vim augent in republica graviter 

perturbanda, ac praeterea quod saepe saepius contingit ut, ii qui communi- 
smo favent, profitentes se eiusdem doctrinam philosophicam respuere, et ipsi 
ad ultimum principiis anarchiae et atheismi inficiantur, quibus communismus 
nititur. 

Oportet ergo ut monita, consilia, praescripta, quae praesertim a Roma- 
nis Pontificibus Leone XIII, Pio XI, Pio XII, Ioanne XXIII edita sunt, 
instantissime urgeantur et, pro opportunitate, accuratius determinentur aut 
etiam hodiernis rerum adiunctis aptius accommodentur, quibus Ecclesia fide- 
les a periculis et damnis communismi munire satagit itemque doctrinam Chri- 
stianam clare exponit, qua iustis et aequis hominum optatis in re sociali et 
oeconomica vere et aptissime satisfieri potest. Non expedit autem, ut ab 
Ordinariis et parochis directe et expresse communismus oppugnetur, qua- 
tenus utique ad bonum sociale et oeconomicum promovendum et provehen- 
dum iniuste procedit: ob eiusmodi enim actionem pastorum animarum com- 
munistae aliique viri Ecclesiae infensi causam faciliter confingerent ipsam 
Ecclesiam criminandi quod actionem mere politicam perficiat. 

Sic igitur diligenter curandum est ut fidelium mentibus lumen fidei prae- 
beatur, iique securo Evangelii pabulo nutriantur et supernae gratiae alimento 
per Sacramentorum usum roborentur. Fideles autem, ii praesertim quibus 
amplior datur agendi facultas, exstimulentur ut christianam de re sociali doc- 
trinam ad effectum deducant, neve fallacibus doctrinis aures praebeant, quae 
populorum prosperitati et libertati ac singulorum hominum bono spirituali 
nocent, neve Ecclesiae hostibus opportunitatem dent eam falso insimulandi, 
quasi huius etiam vitae necessitates ipsi cordi non sint. 

Quibus omnibus attente perpensis haec, quae sequuntur, decernenda pro- 
ponuntur: 

I. Ad gravia pericula propulsanda, quae Ecclesiae et societati civili im- 
minent ex communismo materialis tico et atheo, cui accedunt naturalismus 
et technicismus, clerici ita instituantur, ut in sacro ministerio exercendo sem- 
per et ubique ab illius contagione fideles muniant, qui ea non inficiuntur, eos 
autem qui propter ipsam a fide et a vita christiana agenda defecerunt, rursum 
adducant ad amorem Dei eiusque servitium. 

II. Summopere curent pastores animarum ut omnes fideles perfecte in 
fide catholica et bonis moribus instituantur, adeo ut individualismum egoi- 
sticum et edonisticum penitus effugiant. 

III. Doctrina clare explicetur de dignitate hominis ad imaginem Dei creati, 
qui veritatem obiectivam per actum sui intellectus adipisci potest, et praeam- 
bulis fidei atque motivis credibilitatis innixus Deo rationabile obsequium 
praestare potest assentiendo veritatibus supernaturalibus revelatis. 

IV. Item, perspicue ac plene explicetur doctrina de Ecclesia, praesertim 
qua est corpus Christi mysticum, cuius membra sunt omnes homines baptizati, 
sicque fideles exstimulentur ut digne pro sua condicione semper se gerant. 

V. Pariter, Pastores animarum magna cum sollertia doctrinam socialem 
Ecclesiae enucleare et illustrare satagant, quam Litterae Encyclicae Leo- 

nis XIII Rerum novarum , Pii XI Quadragesimo anno, Ioannis XXIII Mater 
et magistra, necnon plura Pii XII documenta accurate exponunt, et expresse 
ostendant eiusmodi doctrinam socialem Ecclesiae plane sufficere posse ad 
omnes quaestiones et difficultates rite dissolvendas seu componendas de sin- 
gulorum iuribus et officiis quae ad res oeconomicas et sociales attinent. 

VI. Ut aptius et fructuosius doctrina socialis Ecclesiae exponatur ac di- 
vulgetur, de eadem peculiariter edoceantur, modo eorum captui accommodato, 
operarii et opifices et technici dum iisdem separatim institutio catechetica tra- 
ditur. Insuper autem, praelectiones de illa ceteris praelectionibus addantur, 
quae de disciplinis philosophicis et theologicis proprie pro laicis pluribus in 
locis iam haberi solent, et quammaxime commendatur ut ubique habeantur. 

VII. Diligenter curetur ut disciplinae de doctrina sociali Ecclesiae magis 
ac magis, tanquam disciplinae obligatoriae, studeatur in scholis catholicis 
cuiusvis ordinis, praecipue vero in Seminariis Ecclesiasticis et in Institutis 
Religiosis. 

VIII. Librorum aliorumque scriptorum divulgatione, modernis socialis 
communicationis mediis, conventuum seu congressuum celebratione populo 
clare ostendatur quaenam sit vera communismi doctrina, quid proprie inten- 
dat et quomodo callide agat communismus ut incautos decipiat. Libelli prae- 
sertim et folia in vulgus, iuvenes, operarios, agricolas, technicos largissime 
efferantur, in quibus communismus iudicetur secundum iuris naturalis et 
doctrinae catholicae principia. 

IX. Commendatur ut ex decreto Concilii Vaticani II sollicite hi, qui se- 
quuntur, libri accuratissime conscribantur et quammaxime divulgentur: 

1) Doctrinae christianae compendium, in quo perspicue explicentur 
praecipuae veritates sive ordinis naturalis sive ordinis supernaturalis, quae 
hodiernis temporibus, peculiariter impeti solent, cuiusmodi sunt praesertim: 
ratio obiectiva veritatis, praeambula fidei, notio peccati, mysteria redemptio- 
nis et corporis Christi mystici et finalis resurrectionis hominum. 

2) Doctrinae anthropologicae summarium, in quo accuratae et clarae 
notiones exponantur de hominis natura, de animae humanae immortalitate 
et responsabilitate morali, de iuribus nativis et inalienabilibus hominum, de 
ratione et natura societatis civilis. 

3) Codex socialis, in quo paucis et perspicuis verbis, lucido ordine di- 
gestis, integra colligatur doctrina socialis Ecclesiae excerpta ex documentis 
magisterii ecclesiastici necnon ex actis hebdomadarum socialium. 

X. Ut fideles Communismi contagionis facilius serventur immunes, ani- 
marum pastores summo studio in iis fovere contendant pietatem christocen- 
tricam, liturgicam, ecclesialem; eosque avocare satagant ab usibus seu mo- 
ribus devotionalibus, qui veram pietatem alere nequeunt; itemque rite eos 
instituant ad Sacrae Scripturae lectionem fructuose faciendam et ad vitam 
christianam agendam, quae spiritu orationis fulcitur et frequenti receptione 
sacramentorum; ac pariter summopere curent ut eorum vita vere aperteque 



DISCEPTATIO - DE CATECHETICA INSTITUTIONE - DE COMMUNISMO 801 


cohaereat cum normis fidei, quam verbis profitentur, proindeque in exercitio 
fulgeant omnium virtutum, praeprimis iustitiae et caritatis. 

XI. Fideles sedulo edoceantur quod esse debent « sal terrae et lux mun- 
di » (cf. Mt. V, 13, 14), et opem efficaciter conferre tenentur ut « adveniat 
regnum Dei » (cf. Mt. VI, 10). Instanter etiam moneantur de gravi officio, 
quo adstringuntur, ut verbis, data occasione, semper autem vitae suae exem- 
plo edonismum impugnent, ex quo tot tantaque damna oriuntur in singulis 
personis et in familiis et in societate civili. 

XII. Pastores animarum diligenter curent ut apti et idonei fideles, qui 
probitate morum praefulgeant, perfecte praeparentur ad munia socialia recte 
et laudabiliter explenda. Omnes autem fideles, qui iure gaudent ferendi suf- 
fragium in electionibus politicis et administrativis, ab Ordinario et a parocho 
tempestive, prudenter quidem sed aperte ac strenue, moneantur de gravi 
officio, quo adstringuntur, eos tantummodo candidatos eligendi, qui vere 
videantur recte esse functuri munere eis tribuendo. 

XIII. Singuli parochi opera socialia, quae dicuntur, in propria paroecia 
quammaxime foveant et provehant. Sedula autem et actuosa caritate vere 
paterna omnes pauperes et miseros complectantur, qui in paroeciae territorio 
commorantur, etiam si vitam christianam non degant et vel forte ad Ecclesiam 
catholicam non pertineant. 

XIV. Cum saepius fideles quoque qui communismo inficiuntur, id saltem 
curare non omittant ut filiis suis sacramenta baptismi et confirmationis mi- 
nistrentur utque primam Communionem iidem recipiant, itemque matri- 
monium religiosum et sepulturam ecclesiasticam non detrectent, parochus 
summo studio eiusmodi occasiones sibi quaerat ut eos benevolentia et beni- 
gnitate prosequatur, practice ostendendo qualis revera sit Ecclesia, ad quam 
proinde iidem alliciantur, ac demum ad vitam proprie vereque christianam 
agendam perducantur. 

XV. Clerici omnes, et praesertim pastores animarum, cunctis hominibus 
sint exemplo ob humilitatis et paupertatis amorem et exercitium, quo ma- 
nifeste pateat eosdem a terrenis divitiis possidendis aut expetendis prorsus 
esse alienos, et hoc unum sibi cordi esse, bonum scilicet quaerere animarum. 

XVI. Enixe commendatur ut, quantum pro locorum consuetudinibus fie- 
ri potest, nulla ratio habeatur condicionis socialis fidelium in sacris functio- 
nibus celebrandis occasione primae Communionis, nuptiarum, sepulturae 
ecclesiasticae. 

XVII. Non prohibentur clerici et religiosi quominus recte atque pruden- 
ter auxilia virorum divitum seu potentium exquirant et adhibeant ad opera 
cultus divini, apostolatus et caritatis exercenda, sed diligentissime caveant 
ne unquam omnino eis quomodocumque subiecti atque obnoxii sint aut 
esse videantur; penes humiles enim Ecclesia saepius insimulatur instrumen- 
tum esse in manu eorum qui potestate oeconomica vel civica aut politica 
pollent. 

XVIII. Ordinarii locorum attente semper invigilent ut principia et nor- 
mae iustitiae socialis omnibus fidelibus apte assidueque inculcentur, nec 
omittant, si quando casus ferat, prudentissime quidem sed aperte graviores 
iustitiae socialis violationes improbare, quae publice flagitiose committantur. 

XIX. Fideles qui publicae rei moderandae intersunt, numquam recordari 
desinant multiplicem in rem oeconomicam impendendam esse operam, eam- 
que ampliorem quam antea ordinatioremque, et instituta, officia, instrumenta 
agendique rationes huic efficiendo proposito congruenter accommodanda esse . 2 

XX. Secundum normas a Centris Pastoralibus nationalibus vel regionali- 
bus praestituendas, prudens et accurata fiat inquisitio de fidelium mente et 
modo sese gerendi quod attinet ad observantiam obligationum, quae Christia- 
norum sunt propriae, ut pro singulorum condicione apte et fructuose cura 
pastoralis exerceatur. Cura pariter adhibeatur, ut fideles magis idonei rite 
praeparentur ad missionariam actionem explendam, qua homines longinqui 
ab Ecclesia suaviter adducantur ad eiusdem veram naturam agnoscendam et 
considerandam, sicque deinde sacrum ministerium pro ipsis facilius ac fructuo- 
sius exerceri valeat. 

XXI. Associationes fidelium professionales quae dicuntur, aliasque con- 
similes tum Ordinarii locorum tum parochi impense foveant, et sedulo cu- 
rent ut earum socii, praeprimis autem ii qui eisdem praeponuntur, plenam 
perfectamque habeant formationem technicam, socialem, moralem, religio- 
sam, qui propterea alios suae cuiusque condicionis socialis viros haud diffi- 
culter adire possint eosque de Ecclesia opportune docere. 

XXII. Operam dent Ordinarii ut scientiae et artes liberales etiam a non- 
nullis aptis et idoneis clericis ac religiosis diligenter ita excolantur, ut iidem 
gradibus academicis ornentur, quibus munere magistri vel cappellani stu- 
dentium rite fungi valeant in scholis superioribus et in Universitatibus, ubi 
quamplurimi iuvenes in periculo quoad fidem et mores versantur ob quam- 
plurium docentium aut discentium materialismum dialecticum vel atheismum. 

XXIII. Enixe commendatur ut in Universitatibus aliisque scholis supe- 
rioribus scientiarum et artium peculiares coetus vel consociationes sive inter 
professores sive inter alumnos constituantur, eum in finem ut non solum per 
doctrinam et vitam vere christianam iidem publicum et praeclarum reddant 
fidei catholicae testimonium, sed etiam expresse et efficaciter agant ad nefa- 
riam operam frustrandam aut saltem cohibendam, quae in praefatis scholis 
callide et acriter a sic dictis cellulis communistarum promovetur. 

XXIV. Pro opportunitate, clerici et laici, verbis et scriptis dilucide com- 
probent verum non esse quod Ecclesia tum valores temporales non aestimat, 
tum mala calamitatesque et famem ac bellum non curat; itemque clare osten- 
dant quod Ecclesia laetatur de laudandis tentaminibus, quibus homines se- 
creta naturae perscrutantur et ingentibus eius viribus magis in dies frui 
contendunt ut sive domi sive in republica commodius ac beatius vita agatur. 

XXV. Ut plenius munere suo fungatur Centrum Pastorale, seu Officium 
orientationis et coordinationis pastoralis, quod est apud Sacram Congregatio- 

nem Concilii constitutum, inter eius membra et consultores adnumerentur 
etiam nonnulli sacerdotes et laici, qui operibus apostolatus exercendis in 
diversis nationibus incumbunt. Proprium enim eiusmodi Officii est: 

1) Operam dare ut ubique ea cura pastoralis constanter exerceatur 
quae vere consentanea sit peculiaribus adiunctis personarum, rerum et lo- 
corum. 

2) Normas generales praestituere de cura pastorali exercenda, quae in 
singulis regionibus ab Ordinariis locorum apte et opportune determinentur 
et compleantur pro diversa fidelium mente et vivendi ratione. 

3) Documenta colligere et excutere de mediis et methodis, quibus cura 
pastoralis in diversis regionibus exercetur, et de eorundem vi et efficacia, 
ut etiam alibi, pro opportunitate, adhibeantur, vel excludantur. 

4) Curare ut probati libri edantur sive ad illustrandam seu exponendam 
doctrinam christianam et anthropologicam, sive ad normas deontologiae tra- 
dendas pro iis qui munere medici, advocati, et huiusmodi funguntur. 

5) Adhortari et auxilium ferre, ut in singulis nationibus Centrum Pa- 
storale ab Ordinariis constituatur, idemque fructuose muneris sui officium 
exsequatur. 

Textus definitive probatus in Commissionis Sessione Generali habita diebus 
5-10 februarii 1962. 


NOTAE 

1 Mense martio anni 1961 in orbe terrarum septem et octoginta factiones 
(vulgo « partiti ») communistarum exstabant, quibus aliae plures postea additae 
sunt, praesertim in Africa. Vertente anno 1960, praeter eos qui in nationibus 
commorabantur, quae in Russiae dicionem redactae sunt, in ceteris nationibus 
sexagies centena millia (6.000.000) hominum summatim computabantur, qui inter 
communistas inscripti erant. 

2 Ioannes XXIII, Litt. Encycl. Mater et magistra-. A.A.S., LIII (a. 1961), 
p. 414. 


2) RELATIO EM. MI P. D. PETRI CARD. CIRIACI, 

PRAESIDIS COMMISSIONIS 
DE DISCIPLINA CLERI ET POPULI CHRISTIANI 

« De catechetica populi christiani institutione » et « De cura ani- 
marum et communismo » sunt duae quaestiones positivae et connexae, 
Nam si inconvenientia hodie in mundo habentur, ea debentur in magna 
parte ignorantiae religiosae. 

Quoad catecheticam populi christiani institutionem : In schemate 
evolvuntur tria puncta, quae ad haec duo reducuntur: 1) De catechismo 
et de libris catecheticis; 2) de organizatione et methodo institutionis ca- 

techeticae. Quoad textum debet in primis fieri distinctio inter simplicem 
catechismum et librum religiosum vel textum religionis. Hoc depen- 
det a cultura populorum, in populo culto simplex catechismus non suf- 
ficit, sed requiritur textus magis amplus, qui dicitur Liber vel Textus 
religionis. Episcopi Germaniae, qui fecerunt Catechismum Catholicum , 
elegerunt viam mediam, nam catechismus catholicus, editus ab Episco- 
patu Germanico, sequitur viam mediam inter librum religionis et sim- 
plicem catechismum. Debeo dicere hunc catechismum esse optimum et 
magnopere gratulor cum benemerito populo germanico et cum Episcopa- 
tu germanico, qui, edens hunc catechismum, servitium reddidit non 
solum suo populo, sed etiam aliis nationibus, in quibus iste textus appro- 
batur. 

Catechismus germanicus sequitur viam mediam etiam in alia quae- 
stione; nam generatim catechismi proponuntur in forma interrogatio- 
num et responsionum. Res practica, sed curiosa; nam interrogat qui scit, 
respondet qui nescit. Sed tamen practica est ista methodus. Et catechi- 
smus germanicus ponit textum in maiore parte et etiam quasdam inter- 
rogationes. Quaestio fundamentalis, quam Concilium considerare debet, 
est utrum expediat conficere catechismum generalem pro tota Ecclesia. 
Res habet historiam, quam ego referam. Haec quaestio iam considerata 
fuit in Curia Romana. Fuit considerata in Pontificatu Pii XI, quando 
ipse habebat tamquam Secretarium Status Card. Gasparri. Card. Ga- 
sparri, cui debetur illud monumentum iuridicum quod est Codex luris 
Canonici et qui initium dedit Codici pro Iure Orientali, habebat hanc 
ambitionem conficiendi etiam catechismum. Dicebat mihi, qui eram ad- 
dictus Secretariae Status: « Oh, quomodo hoc esset pulchrum, ostendere 
unitatem Ecclesiae Catholicae, tribus libris: Catechismo, Codice pro iure 
occidentali, Codice pro iure orientali ». Et ego respondebam: « Ecclesia 
Catholica est tam ampla, non cognoscit spatium, non cognoscit tempus, 
et Eminentia Vestra vult claudere in tribus libris ». Ridebat. Et deinde 
ego dixi: « Si agitur de Codice, hoc intelligitur; nam leges possunt mu- 
tari, sed codificare Catechismum ex parte Ecclesiae officialiter, est (non 
est verbum ciceronianum) « congelare » doctrinam catholicam, est 
nos ponere in conditione difficili cum fratribus separatis, est augere 
difficultates quae fiunt ab adversariis qui accusant Ecclesiam de immo- 
bilismo ». Sed non potui illum persuadere. Voluit et rem retulit Bea- 
tissimo Patri. Uti postea scivi, Beatissimus Pater Pius XI, qui habebat 
magnum sensum realitatis, erat contrarius, sed noluit respondere nega- 
tive Cardinali Secretario Status. Est historia quae cotidie in Curia ha- 
betur: bonitas, caritas, mansuetudo. Ipse tamen posuit hanc conditio- 
nem: ut textus catechisticus approbaretur a S. Officio. Secretarius S. Of- 

ficii erat Card. Merry dei Val, qui erat amicus Card. Gasparri ratione 
officii (nam omnes Cardinales sunt amici inter se ratione officii), sed non 
erat ratione S. Officii. Ideo factus est textus, interrogati sunt omnes 
Episcopi, interrogati sunt Professores Universitatum Romanarum et con- 
fectus est iste textus. Valde contentus fuit Card. Gasparri et mihi dixit: 
« Nunc iste textus ibit ad S. Officium ». « Et illic remanebit » ego re- 
spondi. S. Officium declaravit non esse prudens facere catechismum ge- 
neralem pro tota Ecclesia. Et Beatissimus Pater, tamquam Beatissimus 
Pater, approbavit, et erat etiam ratio profundissima. Pius XI compre- 
hendebat non esse possibile approbare catechismum generalem pro tota 
Ecclesia sine Concilio. Iam quando confectus fuit Codex luris Canonici 
debebat coadunare Concilium; verum est quod auditi sunt Episcopi, sed 
una res sunt Episcopi singuli, et una res Episcopi coadunati. Acerri- 
mus fuit iste magnus dolor Card. Gasparri, et iste dolor comitatus est 
eum usque ad mortem. Et tamen illa misericordia, quam Pontifices ha- 
bent praesertim erga Secretarios Status, permisit illi ut ederet suo no- 
mine; et re ipsa Card. Gasparri edidit suo nomine. Sed non ipse est 
auctor catechismi catholici Card. Gasparri, Est fructus laboris; unde ipse 
est auctor hoc sensu, quod direxit labores. Iamvero iste catechismus non 
est catechismus, est textus theologiae; unde non est practicus pro populo. 
Verum est — dixerunt — Concilium Tridentinum fecisse catechismum; 
sed catechismus ad parochos, scilicet synthesis quaedam doctrinae catho- 
licae: non erat verus catechismus. Catechismus est theologia paedagogica, 
scilicet veritates fidei tali modo concinnatae ut intelligantur a populo. 
Unde est quod catechismus est relativus conditionibus populorum, est 
relativus temporibus. Non potest una formula adimpleri in Ecclesia. 
Igitur sunt Episcopi alicuius regionis, vel alicuius nationis, uti fecerunt 
Episcopi Germanici, qui debent conficere catechismum. Certe, si theo- 
retice unaquaeque dioecesis potest habere catechismum, sicut quodam 
tempore, recolo, Archidioecesis Parisiensis quae publicavit catechismum 
magnificum, hoc esset optimum, sed non est practicum. 

Res continuavit. Creata est sectio in Congregatione Concilii, sectio 
pro catechismo. Non est catechismus ut talis, qui pertinet ad Congrega- 
tionem Concilii, quae est Congregatio de disciplina; fuit sectio specialis, 
quam B.mus Pater creavit apud Congregationem Concilii; et hic venit 
quaestio de novo textu. Sed iam sciebant non esse possibile textum gene- 
ralem, et hinc S. Congregatio Concilii proposuit ut reformaretur cate- 
chismus Pii X, ita ut aptaretur modernis temporibus. Factus est. Missus 
est ad S. Officium et ibi remansit. S. Officium respondit tenere librum. 
Factus ego sum Praefectus Congregationis Concilii, et post paulum tem- 
pus factus sum etiam Cardinalis Membrum S. Congregationis S. Officii, 

ideo potui intrare in illum antrum leonum piorum. Et hic iterum rem 
proposui et S. Officium dixit: affirmative; et Beatissimus Pater approba- 
vit. Tamen hoc sensu: quod catechismus Pii X reformatus non esset obli- 
gatorius pro tota Ecclesia. Fuit mea sententia, ita ut catechismus Pii X 
posset esse tantummodo pro illis dioecesibus et Episcopis qui non pos- 
sent ipsi catechismum concinnare et ideo habent aliquem catechismum 
quem eligerent, hoc sensu, tamquam catechismum suppletorium. S. Con- 
gregatio Concilii coadunavit Commissionem, quae reformavit catechi- 
smum Pii X et indicavit mutationes aliis characteribus ita ut hic videatur 
quod remanet catechismi Pii X et id quod additum est a Commissione 
S. Congregationis Concilii. Sed tamen debebat etiam hoc submitti Congre- 
gationi S. Officii. Nam ego etiam factus eram pius leo, sed erant multi pii 
leones, et hic ego proposui Commissionem mixtam, scilicet Commissio- 
nem compositam ex functionariis S. Officii et Concilii. Composita est 
Commissio trium Cardinalium: Card. Ottaviani, repraesentantis S. Officii, 
eius Assessoris, qui nunc est Secretarius Congregationis Religiosorum, 
P. Philippe tamquam Secretarius, Card. Roberti, qui multum adlaboravit 
in hac re et qui fuit Secretarius Congregationis Concilii et ego tamquam 
Praeses. Sed dein venit quaestio de Concilio Oecumenico, et ego ipse 
dixi Beatissimo Patri non esse conveniens hanc Commissionem conti- 
nuare suos labores; nam videbatur incongruum etiam reformationem 
catechismi Pii X fieri quando erat Concilium Oecumenicum; et Beatis- 
simus Pater approbavit, ita ut Commissio existit sed non laborat, quod 
fit de multis Commissionibus etiam nunc. 

Nunc conclusio: Habet Concilium nunc quatuor vias: Prima via: 
decidere catechismum generalem: Concilium potest facere, nam Conci- 
lium est superius S. Officio; verum est quod decreta S. Officii appro- 
bantur a Beatissimo Patre, sed tamquam Praefectus Congregationis; igi- 
tur Concilium posset decidere, sed nescio utrum hoc sit conveniens. Ego 
do votum contrarium, sed Em. mi et Exc.mi Patres possunt maioritatem 
dare pro hac re. 

Secunda via est proposita a mea Commissione, scilicet aliquod di- 
rectorium, quod potest inservire pro tota Ecclesia, pro toto Episcopa- 
tu, et tandem aliquando est catechismus generalis brevior, est syn- 
thesis doctrinae catholicae; si esset possibile, esset bonum, sed haberet 
etiam inconvenientia catechismi generalis. Tertia via: possum etiam fa- 
cere Commissionem specialem, quae faciat catechismum. Imprimis di- 
ceret Episcopis quod ipsi sunt qui debent facere suum catechismum, si 
est possibile. In casu, quod dixi, desiderent aliqui catechismum, tunc 
hoc fieret ab aliqua Commissione, nominata a Concilio; sed quin Con- 
cilium haberet responsabilitatem textus; sed haec potest esse iam ista 

Commissio, sed sunt pauci Cardinales. Deberet ista Commissio am- 
pliari et fieri internationalis. Quarta via: dicerem nihil ex Commissione, 
nihil ex Concilio, sed Episcopi curent de catechismo. Ego sum pro 
tertia, vel pro quarta solutione. 

Quoad organizationem et methodum institutionis catecheticae sche- 
ma indicat quaedam puncta. Magna discussio habita est in hoc sche- 
mate conficiendo in Commissione, et polemica adhuc durat; sed mihi 
videtur omnino puncta quae ibi sunt, ut idea esse. Tamen S. Sedes, vel 
etiam Concilium, debet indicare tantummodo quaedam puncta; nam 
methodus catechetica, organizatio catechetica est ligata tali modo condi- 
tionibus loci et temporis, ut Episcopi de ipsa curare debeant. Tantum- 
modo consulitur ut in quacumque natione et etiam in singulis dioecesi- 
bus habeantur Commissiones et Officia catechismi. Deinde aliud adden- 
dum est: insistendum omnino in catechismo non solum puerorum, sed 
etiam adultorum. Haec est quaestio magni momenti. Sed quomodo de- 
bet fieri catechismus adultorum? Hoc dependet ex adultorum conditio- 
nibus socialibus et oeconomicis. Igitur sunt Episcopi qui debent hoc 
decidere, et in honorem Episcoporum. Dixi. Nam de communismo, cras. 

De cura animarum et communismo. 

Succedit haec tractatio tractationi schematis de Episcopis et de dioe- 
ceseon regimine cui titulus « de cura animarum pro christianis commu- 
nismo infectis ». Solum subtilitas, quam scholastica nos docuit, potest 
demonstrare duo themata non esse identica. Schema Commissionis de 
Episcopis est « de cura animarum pro christianis communismo in- 
fectis », et nostrum est « de cura animarum et communismo ». Puto 
meum thema esse immutandum ob plures rationes. Imprimis non prae- 
stat ut in duobus schematibus agatur de communismo, non est politi- 
cum; non quod nos non simus praeoccupati de communismo, sed regula 
practica est ut quando quis est praeoccupatus, non debet illud ostendere. 
Igitur ego propono mutationem mei textus in hunc: de cura animarum 
novis periculis vel novis necessitatibus aptata. Eo vel magis quod non 
habemus solum periculum communismi, sunt etiam alia pericula, prae- 
sertim materialismus, qui est non solum in sic dicto Oriente, sed etiam 
in sic dicto Occidente, et hic melius est ut res generatim agatur. Igitur 
ego propono ut relinquatur perlibenter Commissioni de Episcopis com- 
munismus et meum schema mutetur in hoc: de cura animarum novis 
necessitatibus aptata. 

Est in primis quaestio de terminis. Verba « communismus » et « so- 
cialismus » sunt generica; grammatice, ex. gr., potest dici quod reli- 
giosi qui ducunt vitam communem sunt communistae, potest etiam 

dici quod ii qui attendunt actioni sociali sunt socialistae. Igitur non suffi- 
cit dicere « communismum vel socialismum », sed debet aliquid addi; 
et quando agitur de communismo, nos dicimus « communismus atheus » 
vel « marxismus atheus »; haec est nomenclatura nostra, sed hoc 
non intelligitur ab aliis; nam in Unione Sovietica nunc, dico nunc, cras 
potest mutari, terminus est iste: « marxismus-leninismus ». Deinde est 
quaestio de socialismo. In nonnullis locis, praesertim in Italia, dicuntur 
socialistae intime coniuncti cum communistis. Sed haec est quaestio de 
facto. Et deinde Concilium non agit solum de Italia, sed de toto mundo. 
Et in toto mundo socialismus habet diversam figuram iuxta diversa loca 
et diversa tempora. Candide fateor, maxime candidus sum. Ego vellem 
ut in futuro Concilio, in quo debet praevalere caritas, non audirentur 
verba ut haec: haeretici, schismatici, protestantes, perfidi iudaei, com- 
munistae, socialistae; certe nos non possumus non praeoccupare de 
periculis magnis quae subveniunt ex communistis et etiam ex socia- 
listis; neque excluderem quamdam condemnationem ex parte Concilii, 
sed valde caute procedendum est, ita ut non detur pretextus dicendi nos 
pugnare contra communismum, non ob rationem religiosam, sed ob ra- 
tionem politicam vel oeconomicam; deinde hoc modo illi pauperrimi 
catholici, qui inveniuntur extra moenia ferrea, ponerentur in difficili 
conditione et etiam in aliis locis possunt haberi praeoccupationes. Si ad 
aliquam condemnationem deveniendum esset, ante omnia deberent modo 
peremptorio renovari condemnationes materialismi et naturalismi, qui 
sunt basis non solum antiquorum sed modernorum errorum. Quid aliud 
est communismus atheus nisi materialismus et naturalismus applicati vitae 
publicae et vitae privatae? Et iidem errores non solum in sic dicto Orien- 
te, sed etiam in sic dicto Occidente grassantur. Quid dicendum de capi- 
talismo, qui saepe descendit ad peiorem materialismum? Diarii quotidie 
ostendunt quanta corruptio sit in classibus sic dictis altis. Deinde popu- 
lus miratur. Habetur nunc medium valde diffusum: televisio. Certe est 
habilitas etiam ex parte Communistarum, ex propaganda, sed est etiam 
factum; alii non habent nec propagandam, neque habilitatem, neque 
factum. Sic populus valde miratur, in reprodutione saltationum russica- 
rum, quod in sic dictis saltationibus russicis mulieres sunt minus immo- 
destae quam in occidentalibus. Nam nos debemus hoc admittere; et no- 
stri adversarii sunt, non potest negari, valde intelligentes, et hoc debe- 
mus calculare, nam non debemus minimi habere inimicum ad illum im- 
pugnandum. Quodnam est verum, efficax remedium contra communi- 
nismum? Est propugnare et illustrare principia catholica, quae ipsis op- 
ponuntur, invocando in favorem nostrorum fratrum extra moenia fer- 
rea libertatem religiosam. Libertas est principium quod invocatur non 

solum ab Ecclesia Catholica, sed est principium humanum et nos possu- 
mus et debemus clare defendere principium religiosum. Deinde reddere 
fortiorem Ecclesiam, ita ut qui sunt fideles nos non derelinquant, et 
quotquot fideles nos dereliquerunt ad nos redeant. Et quodnam est me- 
dium, ita ut Ecclesia roboretur? Est clivus sanctitatis. Notandum est 
quod, praecise ubi habetur corruptio, ibi crescit communismus; deinde 
ubi sunt boni catholici, communismus non habetur, sufficit ut veniat bo- 
nus parochus in paroeciam, ita ut communismus diminuat. Certe me- 
dia quae indicantur in schemate a mea Commissione curato, quam ego 
saltem uti Praeses laudo et puto laudes esse bene meritas, sunt utilia, 
immo utillima. Sed non possumus, quando agitur de mediis sic dictis so- 
cialibus, nos sistere. Non sufficit recolere et uti mediis socialibus: sunt 
utilia, sunt necessaria, sed tamen nos catholici non possumus obire 
nisi ad certum punctum. E contra adversarii possunt ire usque ad finem. 
Igitur non est quaestio de quantitate mediorum materialium, est quae- 
stio de qualitate, scilicet de supernaturalitate. Est supernaturale quod 
format praecipue arma Ecclesiae et est illud quo nos debemus uti et hinc 
pugnare contra naturalismum. 

Schema indicat quaedam puncta practica, quae valde sunt commen- 
danda. Sed punctum fundamentale est quod continetur in n. 2, cui respon- 
det textus contentus pag. 5 1 lineis a 7 ad 20 analogi schematis Commis- 
sionis de Episcopis et regimine dioecesium quod heri tam digne retulit 
Cardinalis Marella. Et in nostro schemate ita sonat: « Summopere cu- 
rent pastores animarum ut omnes fideles perfecte in fide catholica et 
bonis moribus instituantur » ego adderem: « ac vivant », non solum 
instituantur fideles in doctrina catholica, sed vivant in doctrina catholica. 
Sic sit Concilium, ideo quod omnes attendunt, scilicet Concilium veri- 
tatis, caritatis et sanctitatis. 2 


3) ANIMADVERSIONES SODALIUM 

Card. Suenens: Notulae de instauranda praeparatione fidelium in 
ordine ad Sacramentum Matrimonii. - De institutis centralibus sic dictis 
familialibus. - De erigenda « commissione pro familia » apud Sanctam 
Sedem. 


1 Cf. pp. 762-763. 

2 Textus transcriptus est ex taeniola magnetica. 

I - Considerationes praeviae. 

1. Cum Matrimonium, ex eo quod sit officium naturae, a Deo insti- 
tutum et iam ab initio ex illa divina institutione aliquid sacri prae se 
ferat; 

2. Cum ipse contractus naturalis, a Deo institutus, a Christo Domino 
ad dignitatem Sacramenti elevatus sit ita ut constituat sponsos in statu 
vitae permanenti qui eos ad sanctitatem christianam conducere debet; 

3. Cum e vinculo matrimoniali, natura sua indissolubili, efformetur 
familia christiana, quae est veluti fons vitae temporalis et spiritualis; 

4. Cum ipsa familia legitime constituta elementum sit fundamen- 
tale totius societatis civilis simul et ecclesiasticae; 

5. Cum, docente Apostolo, sponsi teneantur mutuis ligaminibus et 
obligationibus tam sacris ut ipsi sponsi habeantur uti figura et « sacra- 
mentum » unionis inter Christum et Ecclesiam; 

6. Cum tandem vir et uxor, propriae vitae officia adimplentes, in 
ipso suo statu sancto invenire debeant media ad perficiendum opus sanc- 
tificationis tum propriae, tum mutuae, tum puerorum, qui ex eis na- 
scuntur; 

7. Cum ex altera parte conceptus verus, authenticus et genuinus 
matrimonii hodie impellatur, reficiatur et impugnetur, eique substitua- 
tur conceptus naturalisticus et materialisticus; 

8. Cum vero, propter ignorantiam doctrinae tanti momenti et de- 
fectum verae et positivae institutionis vel formationis, tam multi iuve- 
nes Christiani statum matrimonialem sine ulla praeparatione ingredian- 
tur, ita ut ipsorum vita alia omnino sit ac vita sancta et ad sanctitatem 
conducens; 

9. Cum propter has rationes ipsa educatio vere christiana prolis in 
periculo posita sit, lamentabilibus cum sequelis, 

Maximi momenti est iuvenibus sanam, positivam et adaequatam in- 
stitutionem impertiri de matrimonio antequam illum statum ingrediantur . 

II - Vota proferuntur. 

1 votum: 

Quare, cum ius sit et gravissimum officium Ecclesiae et pastorum il- 
los praeparare qui ad hunc statum amplectendum se destinant, invigilent 
Ordinarii locorum ut in omnibus paroeciis suae dioecesis, iuvenes in- 
stitutionem seu praeparationem vere adaequatam hac de re accipiant. 
Quae institutio characterem vere obligatorium prae se ferens, veluti per 
tres phases impertienda erit, scilicet per praeparationem remotam, pro- 
ximam et immediatam: 

1. Praeparatio remota impertietur in ipsa familia et schola christia- 
na, unitis viribus, ita ut non tantum negative sed et positive educatio 
castitatis obtineatur. 

2. Praeparatio proxima tradenda erit adulescentibus in periodo quae 
se extendit ab exitu scholae usque ad matrimonii tempus. Ista praepara- 
tio quasi producet praeparationem remotam et afferet praecisiones circa 
problemata varia quae tunc temporis exsurgunt, scilicet problemata sic 
dicta « amoris », sponsalium et fundationis propriae familiae. Ista prae- 
paratio de iure impertiri debet a parentibus, sed, his deficientibus, sup- 
plenda est imprimis ab educatoribus ipsis, quorum munus educandi pro- 
trahitur usque ad istam necessariam praeparationem. Competit pariter 
laicis vere christianis qui sive in Associationibus familialibus sive in As- 
sociationibus apostolicis praesto sunt. Competit speciali modo medicis, 
spiritu christiano imbutis, qui per seipsos necnon per cooperatores ad 
hoc praeparatos bonum influxum exercere valent. 

3. Praeparatio immediata ultimis mensibus ante matrimonium, prae- 
sertim tempori sponsalium reservatur. Quae praeparatio a Concilio pro 
universa Ecclesia instituatur, et quidem ope alicuius cycli lectionum. 
Quae lectiones a sacerdote simul et a peritis laicis tradantur. Convenit 
enim ut fideles ad magnum illud sacramentum digne praeparentur. Iure 
merito pro sacramenti eucharistici receptione duo exiguntur anni prae- 
paratorii, sex pro receptione sacramenti sacerdotii: aequo iure aliquot 
menses requiri possunt et debent pro receptione sacramenti matrimonii. 
Tota haec praeparatio in eo consistit ut iuvenibus mox sacrum Matrimo- 
nii statum ingressuris tradatur institutio adaequata de vera natura ma- 
trimonii Christiani in se et relate ad conceptus spurios matrimonii et 
familiae, de natura veri amoris, de legibus psychologicis utriusque sexus, 
de rebus oeconomicis familiae, de legibus Ecclesiae et Status quae fa- 
miliam respiciunt et regunt, de vita spirituali desponsatorum et coniu- 
gum, praesertim de sanctitate acquirenda in statu matrimoniali et de 
legibus moralibus in matrimonio. 

2 um , 

votum : 

Ad Universitates Catholicas instituantur Instituta quorum scopus 
sit investigationes instituere circa familiam eiusque praeparationem, con- 
servationem, defensionem et promotionem curare tum christianam tum 
temporalem. Item in diversis nationibus instituantur Consilia familialia, 
sive dioecesana sive regionalia aut nationalia, quae rectam doctrinam 
spargant et actionem familialem de qua supra mediis aptis foveant et 
adiuvent. 

3 um votum: 

Apud Sanctam Sedem condatur « Commissio pro familia », quae sit 
Commissio internationalis permanens, ad instar aliarum Commissionum 
Pontificiarum, uti sunt « Commissio de re cinematographica » et aliae 
huiusmodi. Quae Commissio ut scopum habeat studium problematum 
quae quocumque modo et ubique terrarum temporibus nostris familiam 
tangunt: v. g. praeparatio matrimonialis, problemata de eugenismo, de 
Birth Control, de vita spirituali coniugum, etc. 

Card. Lienart: Quoad Schema de catechetica institutione , quod 
mihi valde placet, tres animadversiones praesentare vellem. 

1) Pagina duodecima, 1 articulo primo, definitio finis proprii institu- 
tionis catecheticae mihi videtur elemento praecipuo et essentiali desti- 
tuta. Finis huius institutionis primarius, sensu meo est: excitare et edu- 
care fidem, cuius virtus theologica per Baptismum infusa est; de quo 
nihil dicitur. 

Oporteret ergo ut, ad lineam vigesimam secundam hoc elementum 
insereretur, dicendo: «... sed etiam fidem vivam et explicitam acqui- 
rant » et postea adderetur sicut in textu: « et excitentur ad vitam agen- 
dam » etc. 

2) Pagina decima tertia, 2 articulo sexto, optarem ut, non solis paren- 
tibus commendaretur sollicitudo educationis christianae puerorum, sed 
etiam communitatibus paroecialibus, quarum pueri sunt similiter « filii » 
et quae curam habere deberent de omnibus membris suis, praesertim iu- 
nioribus, ut ea, in caritate sua suscipiant et adiuvent. 

3) Pagina decima quarta, 3 articulo decimo tertio, modus institutio- 
nis catecheticae pro adulescentibus in postremis lineis indicatus, incer- 
tus remanet. Ad illum melius definiendum, mihi videtur opportunum 
dicere, quod, formulis abstractis derelictis, catechesis pro adulescentibus 
fieri oporteret in concreto, per ostensionem valoris principiorum Chri- 
stianorum, ad iudicandos eventus vitae quotidianae, et ad bonum unius- 
cuiusque familiae et societatis melius instaurandum, ita ut adulescentes 
in fide sua firmentur et discant mores suos secundum christianam liber- 
tatem ad bonum semper dirigere. 

Quoad autem schema, de cura animarum et communismo, exopto ut 
cum capite sexto de Decreto de cura animarum in unum reducatur, ad 


1 Cf. p. 796. 

2 Cf. p. 796. 

3 Cf. p. 797. 

mentem Em. mi Card. Relatoris et ratione habita de his quae heri dixe- 
runt Em. mi Cardinales Leger et Bea. 

Card. Spellman: Valde optatum est ut Concilium Vaticanum II 
ex industria consideraret opus doctrinae christianae tradendae. Quam- 
quam alibi aliqua hac de quaestione tractanda sunt, nihilominus omnia 
proposita de catechetica populi christiani institutione convenientius et 
aptius hic in unum colligenda sunt et hoc opus tam pium tam salutare 
curae impensae Episcoporum aliorumque pastorum animarum concre- 
dendum est. Bene in schemate, quod nunc disceptamus, hoc factum est. 

Propter rationes a Commissione de Disciplina Cleri et Populi Chri- 
stiani allatos, omnino iudicio consentiendum est ut potius quam cate- 
chismum unicum, Patres Concilii Vaticani II decernant Directorium 
quoddam universale conficiendum esse in quo praecepta et normae gene- 
rales statuantur quae servari debeant in singulis catechismis cura Con- 
ferendarum Episcoporum elaborandis. 

De methodo institutionis catechetica tractandae, optime in schema- 
te actum est. Tres animadversiones, tamen, fieri possint. Primo, in ca- 
techismo, sicut dictum est in numero quinto capitis primi huius sche- 
matis, doctrina christiana non exponenda est methodo philosophica et 
apologetica, sed ad modum simplicis explicationis veritatis, quae com- 
prehenditur in praedicatione Christi et Apostolorum et in deposito fidei 
Ecclesiae concredito. Haec monitio ex fine et natura institutionis cate- 
cheticae clare proficiscitur. Nihilominus, in hodiernis adiunctis, aliqua 
institutio apologetica non praetermittenda est. Christianus per sacra- 
mentum Confirmationis miles et testis Christi factus est. Secundum De- 
cretum pro Armenis, effectus sacramenti Confirmationis est, « quia in 
eo datur Spiritus Sanctus ad robur, sicut datus est Apostolis in die Pen- 
tecostes, ut videlicet Christianus audacter Christi confiteatur nomen ». 
Omnibus Christianis, et non tantum eis qui ex professo sunt magistri 
religionis et catechistae, pro diversa eorum conditione et aetate, danda 
est institutio apologetica idonea ut fides christiana et religio catholica 
cum prudentia et intelligentia coram omnibus profiteri possint. Haec in- 
stitutio vere necessaria est, praesertim in illis regionibus ubi magna pars 
populorum catholica non est. 

Secundo: non esse videtur inopportunum adhortari Ordinarios lo- 
corum ut curam specialem habeant ut theologia catholica et vera philo- 
sophia perennis, sacrae theologiae ancilla, doceantur iuvenibus qui scho- 
las superiores et Universitates acatholicas vel statales frequentant. 

Tertio: in numero decimo-octavo capitis tertii de doctrina christiana 
divulganda omnibus quoque qui « longe sunt », conveniens sit explicite 

referre ad titulum secundum partis primae schematis Constitutionis de 
Instrumentis Diffusionis seu Communicationis Socialis in quo agitur 
de veritate institutioneque christiana propaganda. 

Schema decreti de Cura Animarum et Communismo componendum 
est cum schematibus de cura animarum in genere et de cura animarum 
pro christianis communismo infectis, iam propositis a Commissione de 
Episcopis et de Dioeceseon Regimine. 

Hodie, instrumenta diffusionis notitiarum publicarum iam ita pro- 
gressa sunt ut fere statim post decretorum huius Sanctae Synodi promul- 
gationem milia milium hominum ubique terrarum lecturi vel audituri 
essent ipsa decretorum verba. Plus quam fere omnia alia decreta a Con- 
cilio Vaticano II edicenda, illud decretum, quod de communismo aget, 
in prelo saeculari aliisque mediis diffusionis publicae magis attendetur. 
Ergo, magna cura de verbis hoc in decreto utendis habenda est. Exempli 
gratia, quod dictum est in numero decimo- secundo schematis quod nunc 
disceptamus, praeter controversiam est. Nulla causa est cur aliquis pos- 
sit dicere contra propositum quod fideles, qui iure gaudent ferendi 
suffragium in electionibus politicis et administrativis, ab Ordinario et 
a parocho tempestive, prudenter quidem sed aperte ac strenue, monean- 
tur de gravi officio, quo adstringuntur, eos tantummodo candidatos eli- 
gendi, qui vere videantur recte esse functuri munere eis tribuendo. Ne 
ex hoc decreto extra contextum prolato aliquis causam faciliter confin- 
gat ipsam Ecclesiam criminandi quod actionem mere politicam pertificiat, 
hoc loco addendum est monitum explicitum Episcopis et parochis non 
in rebus mere politicis intermiscendi. 

In prooemio huius Schematis fere exclusive de communismo dictum 
est. In parte dispositiva, tamen, multa statuta sunt de cura animarum in 
genere. Ne aliquibus demus occasionem putandi etiam haec tantum- 
modo propter communismi periculum statuta esse, proposita hoc in sche- 
mate facta partim in decreto antea disceptato de cura animarum in ge- 
nere, partim in decreto de cura animarum pro christianis communismo 
infectis melius et aptius ponenda sunt. 

Card. Frings: Liceat mihi huic amplo consessui subponere propo- 
sitionem magis generalem, natam ex quadam anxietate, quomodo Con- 
cilium possit tractare totam materiam praeparatam a singulis Commis- 
sionibus. Sequor ea, quae heri dixerunt Eminentissimus Suenens et alii 
Patres. Propono rogare Beatissimum Patrem, ut liceat huic Commis- 
sioni Centrali constituere novam Subcommissionem, quae habeat maio- 
res facultates et competentias erga Schemata a Commissionibus prae- 
parata et etiam vim initiativam nomine et mandato huius Commissionis. 

In tali Subcommissione deberent, inter alios, esse aliqua membra sub- 
commissionum adhuc exsistentium. 

Scopus talis Subcommissionis esset: 

1. Praeparare Schema Constitutionis introductoriae, in qua finis 
huius Concilii clare et dilucide designetur, scilicet innovatio vitae religio- 
sae et adaptatio apostolatus Ecclesiae ad tempora hodierna. 

2. Coniungere et simplificare Schemata vel partes Schematum, quae 
de eadem materia tractant. 

3. Eliminare radicitus ex materia rerum tractandarum omnia, quae 
pertinent ad accommodationem Codicis, quae sunt mere organisatoria 
et quae non conducunt ad finem Concilii. 

Nisi procedatur hac vel simili via energica, timendum est, ne Con- 
cilium suffocetur a massa rerum tractandarum, ne disceptationes in Con- 
cilio sint infinitae vel supprimantur modo inoptato, neve in fine frustre- 
tur totus apparatus Concilii, incepti cum tanta spe et cum tantis exspec- 
tationibus omnium Christianorum vel totius mundi. 

Card. Ruffini: De catechetica populi christiani institutione : 

Pag. 5 4 5 ad IV: Existimo catechismum (et catechesim) in quattuor 
partes praecipuas optime dividi posse: 1) Quid credendum sit [symbo- 
lum apostolicum]; 2) quomodo agendum ut quis vitam ducat christia- 
nam [praecepta divina et ecclesiastica]; 3) auxilia divinitus instituta 
[Sacramenta]; 4) de Oratione. 

Pag. 10 ° ad V: « Curent locorum Ordinarii ut in qualibet Paroe- 
cia, in qua alio modo non sit sufficienter provisum , instituatur Sodali- 
tium doctrinae christianae ». Canone 711 § 2 C.I.C. confraternitas doc- 
trinae christianae praecipitur sine ulla restrictione. 

Pag. 13 6 ad VI: «... tempestive illi [pueri] ad primam communio- 
nem rite disponantur etc. ». De aetate puerorum qui admittendi sunt ad 
primam Communionem quadam dubitatione angor: 1) Habetur prae- 
ceptum grave Ecclesiae de communione sumenda saltem semel in anno 
tempore Paschali; 2) pueri inde a septimo aetatis anno subiecti sunt 
legibus ecclesiasticis; 3) S. Pius X, disciplinam antiquam restaurans, 
statuit ut ad Communionem admitti possint etiam pueri modo distin- 
guere sciant panem Eucharisticum a pane communi (servatis ceteris quae 
servari debent, e. gr. status gratiae, ieiunium). Ergo pueri septem anno- 


4 Cf. p. 792. 

5 Cf. p. 794. 

0 Cf. p. 796. 

rum, qui conditionem a S. Pio X positam observent, nonne tenentur 
accedere ad communionem secundum Ecclesiae legem? 

Pag. 15 7 ad XVI: Existimo converti posse, immo convertenda esse 
— ex parte — in doctrinae christianae explanationem etiam sacra no- 
vemdialia, praedicationem quadragesimalem, pia exercitia — ubi fiunt — 
Mensium Maii, Iunii, Octobris. Utiliter insuper in eundem finem capi 
potest occasio administrationis Baptismatis, Confirmationis, celebratio- 
nis Matrimonii et funerum. 

De cura animarum et communismo\ Addantur buic schemati bona 
quae iam dicta sunt in schemate: De cura pro christianis communismo 
injectis a Commissione « de Episcopis et de dioeceseon regimine » prae- 
parato. 

Card. Gracias: 1. Mihi videtur praecipuum problema de instruc- 
tione catechetica populi christiani non esse tam in detegenda materia 
docenda, quam a) modum quo catechismus quid vivum et delectabile 
fieri debet, b) et quomodo illi, quibus hoc opus committitur, ad hoc 
optime praeparentur. 

2. Procul dubio, in hoc schemate quaedam principia, cum quibusdam 
notis particularibus, indicata sunt; et Documenta Pontificia una cum 
Instructionibus Sacrarum Congregationum citata sunt. 

3. Tamen, temporibus recentioribus, multi Congressus Catechetici 
sunt habiti; multi Centri Catechetici sunt aperti, v. g. in Gallia, Belgio, 
Germania, America, Anglia, etc., qui optime operantur. Habemus in- 
super hodie numerum magnum peritorum in hac materia catechetica. 
Horum enim peritorum, Centrorum et Congressuum est modo practico 
demonstrare quomodo illa principia in praxim deduci possint. 

4. Quamquam in schemate de « Liturgia », illi conventus liturgici 
nuper habiti, v. g. in Nijmegen, citati sunt, in hoc vero schemate nihil 
dicitur de ullo Congressu Catechetico, v. g. de illo in Eichstatt habito 
occasione Congressus Eucharistici Monacensis. In isto seminario aderant 
multi Episcopi missionarii, multique periti in hac materia ex Europa, 
America et Canada. Acta istius seminarii sunt publicata in illo volumine 
pretioso, « Teaching the Faith », et habetur variis in linguis. Mea sug- 
gestio haec est: ut Concilium agnoscat saltem aliquas conclusiones isto- 
rum congressuum vel seminariorum, quae (ut dicam ad transennam) iam 
Romanis Congregationibus sunt submissae. 

5. Ut unum exemplum ex terris missionum dem, nos in India duas 
res fecimus: a) Habemus Centrum Catecheticum proprium, ubi periti 


7 Cf. p. 797. 

instructionem sumere possunt et ubi directiones hierarchiae dantur; 
b) Adaptavimus illum celeberrimum Catechismum de Germania no- 
stris conditionibus et cum hoc catechismo fecimus Syllabum pro no- 
stris scholis. Hic sillabus multum laudatur in India, et etiam extra eam. 

6. Etiam ubi habemus scholas omnino catholicas, ubi modo optimo 
possumus religionem catholicam docere, scimus ab experientia non 
multum fructum capi posse, usque dum, quod in scholis discitur, non 
adiuvetur instructione speciali, v. g. Catechismo diei Dominicae pro 
pueris et puellis parvis; vel Cursu speciali Apologeticae pro iuvenibus; 
vel Cursu praeparatorio ad Matrimonium, sicut ille qui habetur in 
Ottawa. 

7. Semper est odiosum facere comparationes. Sed, ut illustrem quod 
volo submittere, hoc dicam. Durante bello transacto, eram Rector Ca- 
thedralis Bombayensis. Et decursu mei ministerii, obviam venimus mul- 
tis militibus ex multis orbis partibus. Etiam habuimus multos visitato- 
res, sicut etiam nunc habemus. Et, sine ulla intentione comparationem 
instituendi, multi admittebant illos ex America provenientes, propter 
eorum optimas scholas paroeciales et opera paroecialia bene organizata, 
optime sese conduxisse. 

8. Quibus dictis, omnino concordo cum variis suggestionibus in 
Schemate factis. 

Card. Godfrey: De catechetica populi christiani institutione’. 

Schema multa bona habet. Commissio nova et vetera protulit. Pro- 
lixum est et, meo humili iudicio, debet esse simplicius uti Patres in hac 
Commissione Praeparatoria aliis occasionibus dixerunt de aliis sche- 
matibus. 

Directorium propositum in schemate potest esse utile sed quantum 
videtur, Catechismus ab Eminentissimo Card. Gasparri confectus erat 
optimus et uti norma habebatur pro Catechismis conficiendis. Nihilo- 
minus Directorium bene et comprehensive confectum et temporibus ho- 
diernis adaptatum, esset, ni fallor, magnae utilitatis. 

Ordo sequendus deberet esse universalis ita ut, salvis adaptationibus 
iuxta circumstantias et necessitates locales, vera uniformitas substantia- 
lis haberetur. Magistri apud nos optime praeparantur in scholis specia- 
libus ubi, inter alia, Congregationes Sacerdotum, Fratrum et Sororum 
curant de praeparatione alumnorum pro futura missione educativa ma- 
gistrorum vel magistrarum. Clerus saecularis etiam habet partem in ma- 
gistris praeparandis. 

Pagina undecima 8 numero nono: Seminaristae habent exercitia in 
scholis vicinis ut artem catecheticam apprehendant. 

Est consuetudo apud nos in opera quae vocatur « Catholic Evidence 
Guild » (id est Societas laicorum et Sacerdotum ad exponenda et defen- 
denda principia Catholica in locis publicis) quod seminaristae habeant 
partem tempore vacationum in illa Societate. 

Multa quae in schemate proponuntur iam fiunt, substantialiter; et 
schema iuvabit ad principia recolenda et ad mentem Ecclesiae revocan- 
dam in re tanti momenti. Sanctus Pius Decimus ad Cathedram Petri 
electus sine mora insistebat de necessitate Catechismi et traditio Roma- 
norum Pontificum stetit immutata. 

In pagina tertia decima 9 numero octavo, ubi de pueris memoriae 
commendantibus textus et preces principaliores, verbum adderem de me- 
thodo catechistica olim apud nos vigente, quae optimos attulit fructus et 
adhuc facit. Pueruli recitant memoriter responsa ad interrogationes in 
Catechismis scriptis et postea magistri explicant significationem verborum 
et praecisam doctrinam Catholicam. Hodie non desunt qui adverse cri- 
ticant hanc methodum. 

Tamen meliorem non cognosco. Ex fructibus illius systematis excel- 
lentia eius apparet. 

Card. Richaud: De catechetica populi christiani institutione:. 

Paucas observationes Em.mis ac Rev.mis Patribus submitto de hoc 
schemate acutissime confecto secundum postulationes bonae scientiae 
paedagogicae et modo vere practico. 

Attamen velim dicere: si Directorium quoddam in materia cateche- 
tica, sive pro universali Ecclesia, sive pro aliqua natione vel regione, edi- 
tum sit, et est valde exoptandum, non puto quod tale Directorium possit 
praecipere rigorosam dispositionem quae habetur pag. 5 , 10 paragr. IV. 
Ordo enim expositionis non potest esse semper et ubique idem. Imo, ut 
notaverunt antiqui, saepe evolvit in sensum oppositum ordini realitatis. 
Ceterum, Divina Revelatio, de qua agitur in hac ipsa paragrapho, non 
semper servavit ordinem ibi propositum. Inde exoptabilis est quaedam 
licentia in Directorio universali, ita ut conferentiae nationales secundum 
psychologiam localem possint adaptare directivas ab Officio Pontificali 
datas, non sane de doctrina ipsa, sed de ordine servando in sua por- 
rectione. 


8 Cf. p. 795. 

9 Cf. p. 796. 

10 Cf. p. 792. 

Insuper, pag. 6, ]1 n. V, non congruit temporibus nostris quod nulla 
sollicitudo apologetica fiat in catechismo, praesertim quando agitur de 
iuvenibus et de adultis. 

Nam doleo quod, pag. 14, 12 nn. XII, XIII, XV, non satis apparet ne- 
cessitas erudiendi iuvenes et adulti ad defensionem fidei. 

In pag. 10, 13 necessarium est in paragr. IV indicare quod tota paroe- 
cia debet se sociare ad opus catecheticum: inquisitionem faciendo de 
pueris catechizandis; . eis exemplum christianae vitae praebendo; susci- 
piendo cum caritate catechumenos ac neophytos; munifice suppeditando 
sumptus locorum et instrumentorum ad catechesim. 

In eadem pagina, paragr. V, forsan in pluribus paroeciis esset inuti- 
le istud sodalitium vel simile, si aliunde adsit Consilium pastorale prae- 
cedenter propositum et si Actio Catholica concursum suum praebeat. 

Devenit etiam inutilis associatio antea commendata a Sancta Sede 
« de Doctrina Christiana », si instituatur, ut rogat optime hoc schema, 
Officium dioecesanum Catechisticum. 

Tandem, pag. 13, 14 n. VIII, ad istas praecellentes regulas circa me- 
thodum catecheticam, addenda est necessitas aliquorum exercitiorum 
practicorum, quae in concreto et fere materialiter introducunt notiones 
in puerorum memoriam ac psychologiam. 

Quoad propositum Em.mi Cardinalis Frings, velim dicere quod sane 
exoptanda est aliqua commissio quae, post nostras disceptationes et 
nostra vota, faceret istam desideratam reductionem ac synthesim. Sed, 
humili meo sensu, puto quod multa non sint transferenda ad Commis- 
siones postconciliares pro definitione punctorum praestantium, etiam 
practicorum. De his punctis, explici te Concilium debet se pronuntiare 
et directivas dare, quae non possent posthac minuere et mutare Commis- 
siones post-Conciliares. 

Card. Dopfner: De catechetica populi christiani institutione : 

Inter signa vitae religiosae in Ecclesia hodierna certe adnumerandi 
sunt multiplices successus ac fructus, quos protulerunt recentiora in- 
cepta catechetica sive in partibus fidelium sive in missionibus. Liceat 
solo verbo alludere ad magnos congressus de re catechetica habitos his 
ultimis annis. Certe ab omnibus exspectatur, quod hae fructuosae ten- 
dendae etiam a Concilio suscipiantur ac provehantur. Unde elucet ma- 
gnum momentum, quod convenit Decreto « De catechetica populi Chri- 
stiani institutione » elaborando. Schema propositum iam multas sug- 


11 Cf. p. 792. 
Cf. p. 797. 


13 Cf. p. 794. 

14 Cf. p. 796. 

gestiones a motione catechetica prolatas reassumit et pro vita totius 
Ecclesiae fructificantes reddere intendit. 

Imprimis — inter alia — laudanda veniunt sequentia: 

a) agnitur momentum fundamentale catecheseos pro vita chri- 
stiana ipsaque Ecclesia; 

b) bona solutio affertur problemati catechismi universalis, quae 
et unitati fundamentali catecheseos et circumstantiis particularibus di- 
versarum regionum et populorum consulit per Directorii conficiendi or- 
dinationem; 

c) intentio ad positivam attrahentem convincentem traditionem 
praeconii salutis potius quam ad doctrinas mere philosophicas vel apolo- 
ge ticas dirigitur; 

d) curatur, ut non solum intellectus, sed etiam activitates practi- 
cae et vita catechizandorum veritate evangelica informentur; 

e) commendantur leges psychologicae et paedagogicae obser- 
vandae; 

/) inculcatur necessitas speciali et catechizandis accommodato mo- 
do instituendi adulescentes, nupturientes, adultos, convertentes et rever- 
tentes (praesertim catecheseos fidelium adultorum necessitas magis in 
dies crescit!). 

Attamen in omnibus capitibus, praesertim in capite II, continentur 
multa singularia seu particularia, quae magis ad ordinem executionis per- 
tinent quaeque potius post Concilium, sed ex mente, immo ex mandato 
Concilii tractabuntur. 

Ex altera parte proponendum esse videtur, ut in una eademque con- 
stitutione sermo fiat etiam de praedicatione verbi Dei; nam non videtur 
inveniri posse ratio, cur a Concilio tantum alter modus annuntiandi 
praeconium salutis tractetur. 

Tota Constitutio aliam structuram habere posset, et quidem fere 
sequentem: 

Prooemium. 

Breviter indicentur circumstantiae vitae hodiernae: fides multorum 
languescit, subsunt fideles inevitabili ter multiplicibus influxibus saeculi 
fortissimis, in pluribus partis orbis ipsa substantia fidei et Ecclesiae in 
discrimen vocatur. 

Etiam signa vitae religiosae de novo efflorescentis enuntientur: pro- 
fundius sentitur mysterium Ecclesiae; impensius curatur annuntiatio 
praeconii salutis, praesertim motionibus biblica, liturgica, catechetica, ho- 
miletica concurrentibus; unde revera magna cum confidentia Mater Ec- 
clesia sperat fore, ut ex instaurata annuntiatione praeconii salutis nova 
exurget vita per totam Ecclesiam, secundum verba Apostoli: « Omnis 

enim, quicumque invocaverit nomen Domini, salvus erit. Quomodo ergo 
invocabunt, in quem non crediderunt? Aut quomodo credent ei, quem 
non audierunt? Quomodo autem audient sine praedicante? Quomodo 
vero praedicabunt, nisi mittantur? sicut scriptum est: Quam speciosi 
pedes evangelizantium bona! » ( Rom . 10, 11-15). Concludatur quod 
proinde Concilium libenter esse suum ducit proponere — quod a mul- 
tis exspectatur — decretum de praeconio salutis annuntiando sive in 
catechetica institutione sive in praedicatione. 

Caput I: De Catechetica Institutione. 

1. Brevis Ordo materiae catecheseos: indicentur praecipuae veri- 
tates proponendae, i. e. explicationes praedicationis Christi et Aposto- 
lorum ac confessionis Ecclesiae, quae erunt fere sequentes: 

a) Doctrina de Deo Patri omnipotenti secundum Sacram Scrip- 
turam; 

b) de Christo magistro evangelium annuntiante et signis con- 
firmante; 

c) mors Christi qua redempti sumus; 

d) resurrectio et glorificatio Christi, non solum ut argumentum 
divinitatis eius, sed etiam et imprimis ut mysterium salutis, cui in bapti- 
smate participamus; 

e) doctrina de Christo ad dexteram Dei sedente et continuo in 
homines operante (est fundamentum pro doctrina de Ecclesia, de sacra- 
mentis, de vita christiana!); 

/) Ecclesia, praesertim ut est mysterium Dei: ut plebs sancta 
Deo devota ( I Petr. 2, 9), ut mysticum corpus Christi {Eph. 4, 15-16), 
qui per Spiritum suum in electis ministris aliisque corporis membris 
operatur; 

g) doctrina de sacramentis et doctrina de vita christiana (ratione 
habita intimae earundem connexionis); 

h) Sanctissimae Eucharistiae mysterium, quod est centrum vitae 
Ecclesiae; 

/) regula vitae christianae non solum ex decalogo, sed etiam ex 
lege evangelii, imprimis ex lege caritatis et ex exemplo Christi atque 
sanctorum derivanda; 

m) doctrina socialis Ecclesiae; 

n) doctrina de fine ultimo, et quidem complete spectato, qui cul- 
minat in regno Dei consummato ( Mt . 25, 34), « coelo novo et terra no- 
va » ( Apoc . 21, 1), in quo est « Deus omnia in omnibus » (I Cor. 
15, 28). 

2. De catechismo aliisque libris catecheticis : normae dentur tan- 
tum generales: de unitate fundamentali servanda, de applicandis illis 

ad locorum et aetatis legentium necessitates, de relatione servanda ad 
Bibliam sacram, Liturgiam, vitamque christianam, de legibus psycholo- 
gicis et didacticis respiciendis, de auxiliis pro catechetis. 

3. De methodo institutionis catecheticae tradendae: de fine ser- 
vando (scii, fides viva, quae est oratione et caritate operosa, excitanda 
et alenda); de ratione habenda non solum facultatis intellectivae, sed 
totius personalitatis catechizandi; de fontibus, quibus institutio cateche- 
tica utitur (S. Scriptura, Traditio, Liturgia etc.); de servandis legibus psy- 
chologicis et paedagogicis; de methodo proponendi veritatem non modo 
abstracto philosophico et apologetico, sed positivo, convincenti, concreto, 
vitali; de necessitate consulendi speciali institutioni catecheticae pro 
diversis classibus: pueri, adolescentes, nupturientes, adulti, ad Eccle- 
siam convertentes vel revertentes (regularum tamen pro his singulis clas- 
sibus explicatio relinquatur Directorium conficientibus!). 

Caput II: De praedicatione verbi Dei. 

1) Dignitas et functio verbi Dei eiusque praedicationis ad fidem 
communicandam, excitandam et nutriendam; 

2) principia essentialia a praedicatore servanda: de studio et me- 
ditatione S. Scripturae et doctrinae Ecclesiae; de eminentia homiliae 
inter alias praedicationis formas, qua textus S. Scripturae exponuntur; 
de functione liturgica concionis infra Missam; de necessitate audientes 
vere cognoscendi et praedicationem cum vita eorum coniungendi; de 
necessitate respondendi quaestionibus et anxietatibus hominum nostri 
temporis. 

Conclusio. 

Statuatur, ut Directoria sive pro catechesi et catechismis, sive pro 
praedicatione edantur; ad quorum editionem praeparandam convocetur 
commissio ex peritis totius orbis constans, similiter ac factum erat in 
praeparando hoc Schemate pro Concilio oecumenico. 

Sic sperandum est fore, ut immensus labor et admiranda eruditio, 
quae in praeiacenti Schemate apparent, pro bono Ecclesiae fructifi- 
centur. 

Exc. Hurley: Observationes super Schema Constitutionis seu De- 
creti de catechetica populi christiani institutione : Hoc schema mul- 
tum placet; principia renovationis catecheticae a studiis et praxi mo- 
dernis desumpsit. Hac occasione etiam ego nomine episcoporum meae 
regionis grati animi me profiteor erga hierarchiam Germaniae propter 
novum illum catechismum et erga hierarchiam Indiae propter adapta- 
tionem pro iunioribus pueris, quorum usum in versione anglica, pro iis 
qui linguam anglicam callent, mandavimus. 

Observationem aliquam minoris momenti facio de divisione cate- 
chismi secundum tres Personas Sanctissimae Trinitatis, uti pagina 5 T’ 
linea 32 habetur. Non mihi placet quia, quamvis attributionem operis 
divini facimus secundum Personas, haec attributio imperfecta manet 
et confusionem gignere potest in mentibus puerorum. Creatio fit a Pa- 
tre per Verbum in Spiritu Sancto et idem dici potest de Redemptione 
et Sanctificatione. Sanctificatio nostra est inhabitatio Patris et Filii et 
Spiritus Sancti. Ergo propono ut in divisione catechismi vitetur attribu- 
tio Personis Sanctissimae Trinitatis. Divisio tamen de facto eadem rema- 
nebit cum historice ordo est: Creatio, Redemptio per Crucem et Resur- 
rectionem et Sanctificatio per Ecclesiam. 

Exc. Perrin: De cura animarum et communismo. 

Optarem tria sublineari in hoc schemate. 

1) Solemniter inculcetur catholicis possidentibus ut conscii sint 
functionis socialis fortunae eorum et ut iustitiam socialem versus non 
possidentes colant. 

2) Ut dignitas personae humanae magis ac magis colatur in manu- 
f acturis et officinis a catholicis moderatis. 

3) Si paroeciae veras communitates efformant, ubi cor unum et 
anima una sunt, demonstrant optimo modo originem divinam Sanctae 
Ecclesiae, secundum orationem Christi ad Patrem Suum; « ut sint con- 
summati in unum et cognoscat mundus quia tu me misisti » (Io. 17, 23). 

Unam animadversionem adderem: 

In linea prima paginae tertiae 16 scriptum est: « etsi non ignobili ge- 
nere nati ». Haec sententia inter duos ordines dividit filios Ecclesiae 
Dei: qui nobili genere nati sunt et qui ignobili genere. Si haec sententia 
non potest tolli, optarem ut verbis huiusmodi utatur: « ii qui omni gene- 
re nati et etiam in Ecclesia Catholica baptizati... ». 


4) SUFFRAGIA SODALIUM 

Card. Tis serant: De catechetica populi christiani institutione : 

Placet. 

De cura animarum et communismo\ Placet: cum hesterno schemate 
componendum. 

Card. Micara: De catechetica populi christiani institutione : Pla- 
cet iuxta modum. 


15 Cf. p. 792. 
10 Cf. p. 798. 

Sicut iam de quibusdam aliis schematibus, hic etiam dubitare licet 
an expediat Concilium ad minuta quoque descendere de iisque decer- 
nere. 

Ceterum, declarata principia, sive theoretica sive practica, pro- 
bantur. 

Etsi in prooemio, pag. 3, 1 sufficienter asseratur, vehementius fortas- 
se urgendum esse videtur « nullo sacerdotem quemlibet officio tenetur 
— ut monuit S. Pius X et Romana Synodus memoravit, art. 274 — - 
nullo artiore nexu obligari » quam mandato christianae doctrinae tra- 
dendae. 

Iure meritoque agnoscitur unicum catechismum universae Ecclesiae 
diversis locorum et discentium conditionibus non aptari (pag. 4, 2 linea 
26 ss.) ideoque magis ad finem inservire Directorium tradens normas 
generales pro singulis catechismis, curantibus Conferentiis Episcopali- 
bus, conficiendis. 

Opportune denique commendatur subsidia audiovisiva ad lumen 
veritatis ostendendum (n, XVIII, pag. 15 3 ). 

Parum tamen sufficiens videtur quasi per transennam ibidem moneri 
etiam « per libros » doctrinam christianam evulgandam esse, cum hodie 
praesertim, aptis aptissimum libris ad catechesim opus sit. 

Ad curam animarum et Communismum quod attinet, praestat for- 
tasse ut n. XV, pag. 8, 4 inter primas normas connumeretur, opportunius 
post expletum n. I, pag. 5, 5 linea 3, quo rectius ostendatur quantum 
valeat bonum pastorum exemplum pro defendendo grege ab insidia ma- 
terialismi. 

Relate ad reprobationem quorumdam usuum et morum devotiona- 
lium (n. X, pag. 7, 6 lineis 7-8), verba videntur nimis dure sonare, cum 
fides simplicioribus etiam formis expressa, non deprimenda esse sed 
potius elevanda sit. 

Potest denique quis mirari ne verbum quidem esse prolatum de 
decreto S. Officii, diei 1 iulii 1949. 

Card. Pizzardo: Ambo Schemata generaliter inspecta valde pla- 
cent. In particulari placet quod proponatur Directorium ad conficiendos 
Catechismos particulares. 

Placeret etiam Institutio Internationalis Commissionis Episcopo- 
rum et peritorum laicorum, quae sub ducto Sanctae Sedis studeat, videat 


1 Cf. p. 790. 

2 Cf. p. 791. 

3 Cf. pp. 797-798. 


4 Cf. p. 801. 

5 Cf. p. 799. 
0 Cf. p. 800. 

et sedulo foveat ea omnia quae ab erroribus atheismi, Communismi et 
laicismi homines defendat, praesertim in America Latina et in Africa. 

Card. Aloisi Masella: De catechetica populi christiani institu- 
tione : Placet iuxta modum: secundum ea quae exposita fuerunt ab 
Em.mis Cardd. Lienart, Frings, Suenens. 

De cura animarum et communismo-. Placet iuxta modum: Placent 
ea quae proposita fuerunt ab Em.mis Cardinalibus. In Paragrapho X 
oportet meo iudicio mentionem facere de auxilio pietatis et devotionis a 
Summis Pontificibus pluries commendatis v. g. erga SS. Eucharistiam, 
Beatissimam Virginem Mariam, etc. 

Card. Lienart: Placet iuxta modum utrumque Schema, ratione 
habita de his quae proposui 7 et de animadversionibus ab Em.mis et 
Rev.mis Patribus factis. Praesertim voto generali ab Em. mo Cardinali 
Frings emisso, omnino adhaereo. 

Card. Tappouni: Placet. 

Card. Copello: De catechetica populi christiani institutione : Pla- 
cet iuxta modum, perpensis dictis ab Em.mis Lienart, Ruffini. 

Episcopi uniuscuiusque Nationis decernant de catechismo unico. In 
Argentina a mense augusti a. 1937 viget pro tota Natione unicus ca- 
techismus. 

■ In paroeciis urgeatur Associatio Doctrinae christianae (cf. S. Congr. 
Cone. 12 ian. 1935 et can. 711 § 2). 

De cura animarum et communismo'. placet secundum ea quae dixit 
Em. mus Ciriaci. 

Card. Spellman: Placet iuxta modum. 8 

Card. Frings: De catechetica populi christiani institutione'. Placet 
iuxta modum: 9 modus est: 1) Mitigetur laus Catechismi Romani, ne 
definiri videatur inerrantia Catechismi Romani. 

2) Quoad « Directorium »: si directorium praecipiatur quoad ma- 
teriam, commendetur tantum quoad formam, ut maneat libertas res or- 
dinandi. De cetero adhaereo iis, quae dixerunt Eminentissimi Suenens 
et Ruffini. 

De cura animarum et communismo'. Placet. 


7 Cf. pp. 812-813. 

8 Cf. pp. 813-814. 

9 Cf. pp. 814-815. 

Card. Ruffini: Placet iuxta modum. 10 

Card. Valeri: De catechetica populi christiani institutione'. Pla- 
cet, et conficiatur Directorium in singulis nationibus, sicuti in pag. 5, 11 
n. 3, dicitur, seposita idea alicuius Catechismi universalis. Adhaereo 
etiam iis quae Em. mus Card. Frings nuper dicebat de institutione Sub- 
commissionis quae ordinet totam materiam de qua heic disputatum est 
vel disputabitur, expungat quae ad futuram redactionem Codicis refe- 
runtur, reducat relationes ad essentialia, componat simul ea quae plus 
minus similia sunt, etc. 

De cura animarum et communismo: Placet. 

Card. Siri: De catechetica populi christiani institutione : Placet 
iuxta modum: capite primo, n. IV, pag. 6, 12 in enumeratione argumento- 
rum tractandorum, clarius et explicite enumeretur pars moralis. 

Capite III, n. XVI, pag. 15, 13 lineis 11-15, ne determinetur spatium 
trium vel quattuor annorum: hoc impedit aptationem meliorem circum- 
stantiis. 

Denique: in voto Em.mi Frings. 

De cura animarum et communismo : Placet: in voto Em.mi Rela- 
toris. 

Card. D’ Alton: De catechetica populi christiani institutione'. Pla- 
cet iuxta modum. 

1. Principia generalia Schematis « de catechetica instructione » ge- 
neratim placent. Tamen non placet propositum (pagina octava) 14 ut etiam 
laici sint memhra Pontificii Officii Catechistici cuius erit regulas et nor- 
mas generales statuere de pastorali catechistica. Adhibeantur utique laici 
tamquam consultores huius Officii, sed meo iudicio, omnino non decet 
ut laici sint membra Officii quod habet potestatem edendi normas obli- 
gatorias in Ecclesia. 

2. Velim ut conficiatur caput speciale de sacra praedicatione in quo 
principia quaedam generalia declararentur et etiam normae statueren- 
tur de erudiendo sacerdotes, etiam post ordinationem, in arte praedi- 
candi. 

De cura animarum et communismo'. Non placet utpote stylo om- 
nino nimis diffuso conscriptum. Insuper ea quae dicuntur pagina quarta, 15 
a linea decima ad lineam decimam octavam, meo iudicio, debent vel om- 
nino omitti vel modo accuratiori conscribi. 


10 Cf. pp. 815-816. 13 Cf. p. 797. 

11 Cf. p. 791. 14 Cf. p. 793. 

13 Cf. p. 792. 15 Cf. p. 799. 

Card. Quiroga y Palacios: De catechetica populi christiani insti- 
tutione : Placet iuxta modum: hoc est, attendatur ad doctrinam inclu- 
dendam circa Aposolatum et modo specifico circa catechismum pro 
adultis. 

De communismo agatur simul cum schemate anteacta die tractato, 
cum observationibus in folio adnexo indicatis: 

In pag. 7, lfi n. X, lineis a 7 ad 9, post verbum « ecclesialem », tantum 
videtur debere dici: « ita ut ii minime contenti sint suis dumtaxat mo- 
ribus devotionalibus », prosequendo postea verbis: « itemque rite eos 
instituant... etc. »,. 

In pag. 7, n. XII, linea 34, ultimum comma huius numeri ita vi- 
detur redigendum: « moneantur de gravi officio, quo adstringuntur suf- 
fragium ferendi eosque tantummodo candidatos eligendi, qui vere videan- 
tur rectius esse functuri munere eis tribuendo ». 

Adhaereo dictis' a Card. Frings. 

Card. Leger: De catechetica populi christiani institutione : Placet 
iuxta modum: attentis quae dicta sunt ab Em.mo Suenens de aposto- 
latu, ab Em.mo Lienart de fide alenda, ab Em.mo Dopfner de praedica- 
tionis verbi Dei emendatione; et debemus insistere in praeparatione 
laicorum. 

Mihi valde placet praesens schema de catechetica institutione quia 
conforme est in omnibus suis partibus authenticae notioni catechesis. 
Particulariter opportuna mihi apparent: propositio « directorii commu- 
nis et universalis » (pagina quarta 17 ); ordo propositus pro diversis parti- 
bus catechismi (pagina quinta 1S ); ea quae dicuntur de methodo (prae- 
cipue articuli III, V, VIII). 

Desiderarem ut formatio proposita pro magistris sit primarie theolo- 
gica utque proponatur elaboratio verae theologiae pastoralis (de qua in 
articulo nono paginae undecimae 19 ). , . 

De cura animarum et communism.o\ Mihi valde placet textus prae- 
sentis schematis de cura animarum et communismo quia doctrina et disci- 
plina ibi propositae mihi videntur positivae et inde vere efficaces sed ut 
dixi heri hoc schema ad Commissionem de regimine Episcoporum remit- 
tatur ut novum schema elaboretur. 

Quoad propositionem Em. mi Frings: 

a) Bene definire scopum Concilii, ut locutus est Summus Ponti- 
fex de « aggiornamento » Ecclesiae; sed quomodo fieri potest? Aliter 
opinio publica frustraretur. 


16 Cf. p. 800. 
Cf. p. 791. 


18 Cf. pp. 791-792. 

19 Cf. p. 795. 

b) Ad principia standum est, ut Em.mus Montini heri eloquen- 
ter etsi discrete statuit. 

c) De minimis non curat praetor. 

d) Non sumus praeparati ad initium Concilii proximo mense 
octobri habendum. Unde in proximo conventu iunii studeantur schemata 
emendata et praeparata ad episcopos mittenda. Et quam primum nomi- 
netur Commissio de Codicis recognitione. 

Card. Gracias: Placet iuxta modum . 20 

Card. Montini: Placet utrumque Schema. Quoad primum Schema: 
valde opportunum est ut Directorium, vel parvus Cathechismus confi- 
ciatur pro universa Ecclesia, qui quidem liber contineat formulas me- 
moriae tradendas catholicae fidei, precumque ab omnibus cognoscenda- 
rum et recitandarum. Adhaereo praesertim his quae Cardinales Lienart, 
Suenens, Richaud dixerunt, imprimis de integranda institutione cate- 
chetica cum formatione et incremento habitus fidei, ac eius professione. 

Quoad secundum : optandum est ut unicum Schema praeparetur: 
istud cum illo pariter de communismo tractante hesterna die fundatur. 
Adhaereo item suggestionibus ab Em.mo Card. Relatore de opportuni- 
tate omnes errores condemnandi verbis caute selectis. 

Card. Giobbe: Placet iuxta modum: adhaereo praeprimis Em.mo 
Cardinali Relatori et etiam animadversionibus propositis praecipue ab 
Eminentissimis Cardinalibus Lienart, Gracias, Godfrey. Opto quod in 
praxim deducantur vota prolata ab Em.mis Cardd. Frings, Ruffini circa 
confectionem et ordinationem schematum et decretorum generalium Con- 
cilii Vaticani II. 

Card. Garibi y Rivera: Placet. 

Card. Godfrey: De catechetica populi christiani institutione : Pla- 
cet iuxta modum: In votis Eminentissimorum Cardinalium Frings, Ruf- 
fini, Richaud. Alia scripsi in folio . 21 

De cura animarum et communismo : Placet: ad mentem Eminentis- 
simi Relatoris. 

Card. Confalonieri: De catechetica populi christiani institutione : 
Placet iuxta modum: scilicet, Schema expoliendum. 

In n. IV recolantur praecepta divina et oratio. 


20 Cf. pp. 816-817. 
Cf. pp. 817-818. 

De cura animarum et communismo : Placet iuxta modum: scilicet: 
componatur hoc Schema cum Schemate aliunde proposito de eadem re. 
Attendantur quae dicta sunt ab Em.mo Cardinali Relatore. 

De quaestione generali: expectatio de Concilio Oecumenico per- 
grandis est, ubique; ideoque apte parandum, ne delusio postea fiat, 
cum obviis gravissimis consectariis. 

Card. Richaud: Placet iuxta modum: secundum dicta quae scripsi 
in folio adnexo. 22 

Card. Konig: De catechetica populi christiani institutione : Placet 
quoad substantiam. Ad particularia nimia ne descendat schema. Dies 
catechistica apud nos, v. gratia, non videtur necessaria quia aliter pro- 
videtur. 

De cura animarum et communismo'. Placet: et componatur cum 
alio schemate de communismo et ad mentem Praesulum sub domina- 
tione communismi. 

Card. Dopfner: De catechetica populi christiani institutione-. Pla- 
cet iuxta modum: cf. folium adnexum. 23 Assentio dictis a Card. Lie- 
nart, Gracias, Richaud, Suenens. 

Quoad Concilium praeparandum assentio Card. Frings et Card. 
Leger. 

De cura animarum et communismo'. Placet iuxta modum: compo- 
natur cum alio schemate a commissione de episcopis exarato, sed 
magis respiciatur schema praeiacens, quod spiritu magis pastorali imbu- 
tum est. 

Card. Marella: Placent: ambo schemata omnino placent ad men- 
tem Em.mi Card. Ciriacq additis aliquibus pertinentibus suggestionibus 
a Patribus sapienter prolatis. 

Adhaereo libenter propositioni ab Em.mo Card. Frings factae, si haec 
Beatissimo Patri placuerit et sic et in quantum in praxim deduci poterit. 

Card. Meyer: Placet: ad mentem ipsius Relatoris. Adhaereo iis 
quae ab Em.mis Frings, Ruffini, Leger et aliis proponebantur de com- 
ponenda tota materia Concilio subiicienda. 

Card. Alfrink: De catechetica populi christiani institutione'. Pla- 
cet iuxta modum: 1) Iri cap. II ubi de organisatione institutionis cate- 


22 Cf. pp. 818-819. 
Cf. pp. 819-822. 

cheticae agitur, detur quaedam libertas pro diversis conditionibus lo- 
calibus. 

2) Ad pag. 5, 24 num. IV omittatur, quia ordo illic, propositus non 
semper adhiberi potest. Dependet a methodo catechetica qui adhibetur. 

3) In pag. 6 2,> sub num. VIII ubi de lectione N. T. sermo est, aliquid 
videtur dicendum de Vetere Testamento. 

De cura animarum et communismo: Placet iuxta modum: i. e. ser- 
mo ne fiat exclusive de doctrina sociali Ecclesiae inculcanda, sed etiam de 
doctrina Sociali Ecclesiae ad actum deducenda, praesertim a catholicis. 

Card. Santos: Placet: in voto Em. mi Cardinalis Relatoris quoad 
coaptationem Decreti De Communismo cum Decreto hesterna die ex- 
posito a Commissione De Episcopis. 

Praeterea, adhaereo iis quae Em.mus Card. Frings exposuit. 

Card. Rugambwa: Placet iuxta modum: secundum ea quae pro- 
posita sunt a Patribus Cardinalibus Ciriaci et Frings. Sed etiam satagere 
debemus ut efformentur scholae pro catechistis ad adiuvandos Sacerdo- 
tes, non obstante difficultate pro solutione laboris. 

Card. Ritter: Placet: ad hanc occasionem volo exprimere etiam 
meam anxietatem circa orgaiiizationem Concilii ut bene observat Em.mus 
Cardinalis Frings. 

Card, Landazuri Ricketts: De catechetica populi christiani insti- 
tutione:, Placet iuxta modum: id est habita ratione animadversionum 
Em. morum Patrum praesertim observationum Em. mi Card. Suenens 
quoad apostolatum in explanatione catechismi et relate ad praeparationem 
iri receptione sacramenti matrimonii; et habita ratione etiam animad- 
versionum Em. mi Card. Ruffini, speciatim quoad n. V Schematis in quo 
videtur minui vis can. 711, quoad sodalitium doctrinae christianae. 

De cura animarum et communismo : Placet iuxta modum: videlicet: 
ad mentem Em .mi Relatoris ut Schema concordetur et in unum rediga- 
tur cum alio Schemate de eadem materia tractante. Placet etiam quae he- 
sterna die hac de re explanavit Em.mus Card. Bea. 

Card. Suenens: De catechetica populi christiani institutione : Pla- 
cet: hoc sensu: ne sit catechismus universalis, sed Directorium ubi prin- 
cipia darentur. Vellem ut nexus doctrinae et apostolatus officii clare in 


24 Cf. p. 792. 
Cf. p. 792. 


25 



DISCEPTATIO - DE CATECHETICA INSTITUTIONE - DE COMMUNISMO 831 

catechismo appareat. Vellem pariter ut instauretur praeparatio obliga- 
toria ad matrimonium secundum notam adnexam. 26 

De cura animarum et communismo : Placet iuxta modum: ratione 
habita observationum Patrum, praesertim illorum qui sub communismo 
vivunt. 

Card. Ottaviani: De catechetica populi christiani institutione : Pla- 
cet: edatur brevis et elementaris catechismus pro omnibus, relicta liber- 
tate pro maiori catechismo. 

De cura animarum et communismo : Non placet: est theoreticum et 
non practicum. 

Card. Di Jorio: De catechetica populi christiani institutione : Pla- 
cet iuxta modum: attentis praecipue quae de directorio catechistico uni- 
versali in hac sessione proposita sunt ab Em.mis et Rev.mis Patribus. 

De cura animarum et communismo'. Placet iuxta modum: prae ocu- 
lis praecipue habens quae ab Em.mis Patribus Relatore (quoad communi- 
smum) et Frings (de selectione argumentorum quae Concilio erunt pro- 
ponenda), dicta sunt. , i 

Card. Roberti: Placent iuxta modum schemata ad unitatem redu- 
cenda iuxta mentem Em.mi Relatoris et animadversiones factas ab Emi- 
nentissimis et Rev.mis Patribus. 

De gravi quaestione proposita ab Em.mo Cardinali Frings, haec di- 
cenda puto. Subcommissio pro ordinando Concilio, quod ad se spectat, 
eiusmodi res consideravit et hac ratione putat res posse componi: Sub- 
commissio pro emendationibus seu emendamentis paret novam editio- 
nem conflatam ex omnibus schematibus, ad unitatem reductis, resecatis 
duplicationibus et non necessariis elementis. Haec nova editio ad Epi- 
scopos mittatur, qui parent suas animadversiones in Concilio dispu- 
tandas. 

Ceterum Subcommissio pro ordinando Concilio ab hac Commissione 
Centrali accipiet monita et consilia opportuna. 

Card. Jullien: De catechetica populi christiani institutione'. Pla- 
cet iuxta modum, idest iuxta animadversa 1) ab Em.mo Suenens, in 
specie de apostolatus spiritu deque solida praeparatione matrimoniali 
(de qua quidem in schemate De animarum cura in genere, sed per 
transennam [pag. 21 2 ']); 2) ab Em.mo Richaud. 


26 Cf. pp. 809-812. 

27 Cf. p. 686. 

De cura animarum et communismo : Placet iuxta modum, ita ut etiam 
agatur, cum summa sed acuta prudentia, de sic dicto capitalismo, qui 
nihil est nisi species materialismi, technicismi, sine igitur Deo. 

Sane duo schemata in uno concordentur. 

Quid vero de nova Subcommissione instituenda de rebus discutien- 
dis aut omittendis, rem censerem quamprimum submittendam iudicio 
Sanctissimi, attenta experientia hucusque habita de multis hucusque 
propositis, quae minime spectant ad Concilium Oecumenicum. Tantus 
autem labor Commissionum praeconciliarium valde utilis remanebit, 
sive pro Instructionibus post Concilium dandis, sive pro Codice ap- 
tando. 

Card. Larraona: Placet iuxta modum utrumque schema; 1) sed 
quoad substantiam tantum prae oculis omnino habitis illis quae sapien- 
ter dicta fuerunt a singulis Patribus; 2) illa quae normas referunt nimis 
minutas supprimantur; 3) pariter omittantur illa quae ad Officia in Cu- 
ria instituenda pertinent. 

Plene et ex corde illis generatim adhaereo quae, duce Em.mo Card. 
Frings, ab aliis Patribus etiam proposita fuerunt atque a pluribus Emi- 
nentissimis probata. Forsan utile esset magis iam definitam propositio- 
nem disputationi praesentare, postea Sanctissimo subiiciendam. 

Card. Heard: Placent schemata ambo. Adhaereo votis Em.mi Frings 
cum votis Em.mi Roberti coniunctis. 

Card. Bea: Placet iuxta modum utrumque schema, ratione habita 
animadversionum ab Em.mis Cardd. factarum. De praedicatione Verbi 
Dei explicite loquendum est. Adhaereo iis quae proposuit Em.mus Card. 
Frings. Exspectatio de Concilio est maxima, etiam apud non-catholicis; 
quare accurate praeparandum est non tantum in genere, sed concrete. 
Desiderandum esset ut schemata definitiva ante Concilium Episcopis 
mitti possint. 

Card. Browne: Placet iuxta modum: Attentis observationibus fac- 
tis ab Em.mis et Exc.mis Patribus et quibusdam hic scripto adiunctis. 

Adhaereo proposito ab Em.mo Frings et aliis. Patribus secundum 
praecisiones propositas ab Em.mo Card. Valeri, si Summo Pontifici 
placet. 

Observationes De cura animarum et communismo : 

1) Par. X in pag. 7 28 esset in se magni momenti sed: a) quaenam 
sunt illae devotiones de quibus agitur? b) quid de devotione ad B, Vir- 

ginem et eius Rosarium? c) non video specialem utilitatem lecturae 
Sacrae Scripturae contra communismum, nisi saltem associetur lecturae 
aliorum documentorum, maxime illorum Magisterii Ecclesiae in hac 
materia. 

2) In pag. 8, 2 9 par. XVI linea 27, loco vocis socialis suggererem ut 
dicatur oeconomicae. 

3) In pag. II, 30 par. XXII linea 13, omitti posset vox dialecticum. 

4) In pag. 10, 31 par. XXIV, lin. 34 suggererem ut dicatur conve- 
nientius loco commodius et beatius. 

Card. Albareda: Placent ambo schemata secundum dicta a Pa- 
tribus Cardinalibus Lienart et Suenens. Adhaereo praesertim proposi- 
tioni de Subcommissione constituenda ab Eminentissimo Frings sapien- 
ter proposita. 

Beat. Gori: Placet iuxta modum utrumque schema: id est De in- 
stitutione catechetica et De cura animarum, attentis observationibus 
factis ab Em.mo Card. Relatore et Em.mis Patribus Lienart, Ruffini, etc. 
Adhaereo libenter propositioni Card. Frings. 

Beat. Cheikho: Placet, attamen attendendae sunt observationes 
quas Em. mi et Exc.mi Patres fecerunt. 

Exc. Felici: Placet. 

Postulatum Eminentissimorum Patrum, qui anxietatem de futuro 
Concilio manifestant, Ss.mo Domino, ut par est, deferetur. 

Liceat tamen mihi aliqua Commissioni communicare, quibus anxie- 
tates forsan minuantur: 

a) Illud munus quod novae subcommissioni committi petitur, iam 
practice demandatum est a Ss.mo Domino Subcommissionibus de emen- 
dandis schematibus et de materiis mixtis. Illa, scilicet Subcommissio 
de emendandis schematibus, plures iam, iuxta vota prolata ab hac Com- 
missione Centrali, conclusiones protulit de acceptandis schematibus vel 
de iis amandandis novo Codici. Ex alia parte mox suos labores incipiet 
Subcommissio de materiis mixtis. 

b ) Aliqua Constitutionum schemata (ad sex et magni ponderis) 
iam selecta sunt et ex parte a Latinistis revisa: ea intra mensem iulium 
Episcopis omnibus, si Ss.mo placuerit, distribuentur, ita ut, initio Con- 
cilii, ii primam materiam tractandam perpendere potuerint. 


29 Cf. p. 801. 

30 Cf. p. 802. 

31 Cf. p. 802. 

c) Subcommissio sic dicta « dei Regolamento » in eo est ut normas 
Concilii celebrandi Ss.mo deferat. His normis multae forsan difficultates 
minuentur: quae reliquae erunt, auxilio Dei eas speramus superatum iri. 

d) Quoad finem seu scopum Concilii, ille iam determinatus est a 
Summo Pontifice: pressius illum determinare, meo humili iudicio, spec- 
tat potius ad Concilium Oecumenicum sub potestate Summi Pontificis 
adunatum. 

Exc. 0’Connor: De catechetica populi christiani institutione', pla- 
cet iuxta modum: schema magna cum cura confectum est atque argu- 
menta agitat quae numquam satis commendantur. 

Attamen maiorem ego suaderem cautelam circa methodum in ca- 
techizandis pueris propositam quae in pagina duodecima, 32 capitis tertii, 
linea octava et sequentibus a verbis « Pueri alliciantur oportet... » exhi- 
betur. 

Curandum enim est ne textus possit favere opinioni quorumdam 
educatorum qui veritates fundamentales Fidei pueros docere recusant, 
eo quod pueri sufficientem intelligentiam talium veritatum nondum as- 
secuti essent. 

De cura animarum et communismo : placet iuxta modum: mea hu- 
mili opinione opportunius esset si, in redigendo novo schemate circa 
communismum, assumatur optima tractatio circa idem argumentum, 
ab Em.mo Relatore Pontificiae Commissioni Ante-Praeparatoriae pro- 
posita, et impressa in « Actis et Documentis Concilio Vaticano II appa- 
rando » volumine tertio (« Proposita Sacrarum Congregationum ») pa- 
gina centesima duodevicesima et sequentibus. 

Huiusmodi tractatio hanc praebet utilitatem quod a solidis funda- 
mentis scientificis exorditur atque concreditis postulationibus et votis 
ab universo Episcopatu expressis, maxime respondere videtur. 

Exc. Chavez y Gonzalez: Placet utrumque schema, cum ani- 
madversionibus factis ab Em.mis Cardinalibus Frings, Ruffini, et ad 
mentem Em. mi Cardinalis Relatoris. 

Exc. Silva Santiago: De catechetica populi christiani institutio- 
ne-. placet iuxta modum: nempe praesertim cum observationibus factis 
ab Em.mis Cardinalibus Spellman, Lienart, Richaud et Ruffini. Iuxta 
has observationes, liceat mihi insistere in tribus considerationibus: 
1) De necessitate statuendi clarissimo modo nexum exsistens inter insti- 
tutionem catecheticam et apostolatum. 2) In praeparatione obligatoria 

ad matrimonium. 3) In necessitate alicuius instructionis apologeticae 
pro iuvenibus. 

De cura animarum et communismo-. placet iuxta modum: id est 
iuxta mentem Em. mi Cardinalis Relatoris eo sensu quod duae Rela- 
tiones quoad communismum in unam redigantur; sed semper quod hoc 
fiat praecise ut melius et perfectius adimpleantur iustissimae observatio- 
nes Em. mi Card. Ottaviani. 

Liceat denique mihi humillime adhaerere propositioni Em.mi Car- 
dinalis Frings ut omnino necessariae propter rationem allatam ab Em.mo 
Card. Bea. 

Exc. Antezana y Rojas: De catechetica populi christiani institu- 
tione : placet iuxta modum: ne omittatur, sicut iam dictum est, in nu- 
mero IV, Cap. I, adiicere aliquid de B. V. Maria, in expositione de prin- 
cipiis doctrinae catecheticae. Similiter, ne omittatur decernere Directo- 
rium de normis generalibus ut in singulis catechismis elaborandis ser- 
vari debeant. Adhaereo etiam a Cardinalibus Ciriaci et aliis Patribus 
dictis. 

De cura animarum et communismo : placet iuxta modum: adhaereo 
in omnibus dictis ab Em.mis Cardinalibus Relatore et aliis Patribus. 

Exc. Cooray: De catechetica populi christiani institutione’, placet 
iuxta modum: i. e. ad mentem Patrum qui locuti sunt, speciatim Em.mi 
Cardinalis Dopfner de catechismo ordinando. 

Adhaereo etiam propositioni ab Em.mo Card. Frings factae: nempe 
ut instituatur Commissio specialis ad exaranda decreta conciliaria, quae 
autem debent esse de principiis generalibus; attamen ne perdantur in- 
formationes particulares tam laboriose collectae et in regimine Eccle- 
siae tam utiles, istae serventur vel in appendice vel aliquo alio modo 
apto. 

De cura animarum et communismo'. placet iuxta modum: i. e. ad 
mentem Patrum qui locuti sunt. Hoc etiam velim addere (in schemate 
de communismo: pag. 5 33 n. V): sicut saepe saepius iam dictum est, 
evitanda est expressa citatio documentorum, etiam pontificiorum. Et 
hoc in casu res est tam magni momenti, ut optanda sit declaratio expres- 
sa normarum de muneribus dominorum et opificum saltem per capita 
principalia. 

Exc. McKeefry: De catechetica populi christiani institutione-, pla- 
cet iuxta modum; animadversiones Em.morum Cardd. Suenens, God- 
frey saltem considerandae sunt. 

Cf. pp. 799-800. 

De cura animarum et communismo-. placet iuxta modum, secundum 
observationes Em. morum Cardd. Montini, Alfrink et Dopfner. 

Propositioni factae ab Em.mis Frings et Leger adhaereo, etiam ver- 
bis adiunctis ab Em.mo Card. Jullien. 

Exc. Lefebvre: De catechetica populi christiani institutione : pla- 
cet iuxta modum: attentis dictis a Patribus. Adhaereo iis quae dixerunt 
Eminentissimi Card. Frings et Card. Roberti (attamen videtur quod iam 
existit Commissio de emendationibus). 

De cura animarum et communismo : placet iuxta modum: attentis 
quae dixit Eminentissimus Relator et animadversionibus quae sequuntur: 

Pagina 8: 34 XVI et XVII deleantur: inutiliter dicta; pagina 7: 35 
par. X quid significat « usibus seu moribus devotionalibus »? 

Exc. Hurley: De catechetica populi christiani institutione : placet 
iuxta modum: i. e. ad mentem Em. mi Cardinalis Dopfner quoad ordi- 
nationem stabiliendam inter constitutiones de instructione catechetica 
et praedicatione, et secundum scriptum adnexum. 36 

De cura animarum et communismo : placet iuxta modum: i. e. iuxta 
ea quae dicta sunt de componendis schematibus de communismo et ad 
mentem illorum qui tractationem magis pastoralem commendaverunt. 

Circa ordinationem Concilii valde placet votum Em. mi Card. Frings 
et quamvis Exc.mus (Felici) remedium partialem anxietatibus protule- 
rit, manet quod labor Concilii unitate carebit nisi aderit schema introdu- 
ctorium, solidum, clarum, animum illuminans et movens de Ecclesia et 
operositate sua apostolica in adiunctis hodiernis quod omnia alia sche- 
mata illuminabit. 

Exc. Perrin: Placet iuxta modum: 37 primum schema secundum 
animadversiones Eminentissimorum Cardinalium Suenens, Lienart, Ri- 
chaud et Dopfner. 

De communismo, secundum animadversiones Eminentissimi Ciriaci. 

Adhaereo propositioni ab Eminentissimo Cardinali Frings factae de 
Concilio praeparando coniunctae cum animadversionibus ab Eminentis- 
simo Roberti factis. 

Exc. Seper: Placet. 

Exc. Bazin: Placet, attentis animadversionibus Em.morum Patrum. 
Omnino assentio voto ab Em.mo Card. Frings expresso. 


34 Cf. p. 801. 3C Cf. pp. 822-823. 

35 Cf. p. 800. 37 Cf. p. 823. 

Exc. Bernard: De catechetica populi christiani institutione : placet 
iuxta modum: ratione habita observationum ab Em.mis Cardinalibus 
Suenens, Lienart et Richaud. 

Adhaereo plene voto Em. mi Cardinalis Frings de immediata prae- 
paratione Concilii, et gaudeo de dictis ab Exc.mo Felici Secretario Ge- 
nerali huius Commissionis. 

De cura animarum et communismo\ placet iuxta modum: schema 
cum alio schemate de communismo a Commissione de episcopis exposito 
coordinetur. 

Exc. Bernier: De catechetica populi christiani institutione : placet 
iuxta modum ab Em.mis Cardinalibus Lienart et Suenens propositum. 

De cura animarum et communismo : placet iuxta modum iam a me 
expositum hesterna die de analogo schemate a Commissione de Episco- 
pis et regimine dioecesium parato. De cetero sponte adhaereo proposi- 
tioni Em. mi Cardinalis Frings circa immediatam Concilii praeparatio- 
nem, habita etiam ratione animadversionum Em. mi Cardinalis Roberti 
et Exc. mi Secretarii Generalis. 

Exc. Yago: De catechetica populi christiani institutione : placet 
iuxta modum: Relinquenda est libertas quoad ordinem servandum in 
catechismo docendo, ut dixit Em. mus Card. Richaud. 

De cura animarum et communismo : placet iuxta modum, ad men- 
tem Eminentissimi Cardinalis Relatoris. Duo schemata de communismo 
emendentur et in unum redigantur secundum observationes a Patribus 
factas. 

Exc. Rakotomalala: Placet utrumque schema. 

Exc. Ngo-dinh-Thuc : Placent ambo schemata. Vellem addere no- 
tulam de impugnatione contra communismum atheisticum; experientia 
localis in Vietnam hoc docet: quod quanto acrius impugnatur communi- 
smus in parte libera regionis vietnamensis, tanto mitius agunt commu- 
nistae erga christianos qui degunt sub eorum potestate, nam volunt pro- 
bare quod christiani possunt bene vivere cum eis. 

Exc. Bengsch: De catechetica populi christiani institutione : placet 
iuxta modum: secundum ea quae dicta sunt ab Em.mis Cardd. Lienart 
et Dopfner. 

De cura animarum et communismo-. Placet iuxta modum: secundum 
intentionem ab Em.mo Relatore declaratam et secundum ea quae dixi 
heri ad rem de altero schemate huius materiae. 

Exc. Verwimp: Utrumque schema placet. Attamen Directorium 
unicum, non unicus catechismus componatur de doctrina christiana. Pla- 
cent quae dixit Eminentissimus Dominus Frings de Concilio praepa- 
rando. 

Exc. Jelmini: Placent ambo schemata. His quae dixerunt Emi- 
nentissimi Montini, Suenens, Lienart, Ruffini, Richaud, Dopfner de com- 
munismo et de catechetica institutione libenter subscribo: toto corde 
adhaereo propositioni Eminentissimi Card. Frings, ab aliis Eminentis- 
simis confirmatae, de praeparatione Concilii. 

De catechetica populi christiani institutione : 

Schema placet iuxta modum. Non placet directorium in tertio com- 
mate primi capitis propositum. Placet ut Sacrosancta Synodus iuxta vota 
iam proposita in Tridentino et in propaedeusi Vaticani primi procedat, 
scilicet ut promulgetur unicus catechismus ad parochos pro tota Eccle- 
sia cuiuscumque ritus, unde synopsim totius veritatis divinae per bre- 
ves, perspicuas et immobiles formulas ipsi hauriant et christiano popu- 
lo communicent. Ex hoc catechismo universali, latina lingua exarato, 
convertentur in catechismos singulis nationibus proprios formulae prae- 
cipuae et maiores christianae doctrinae, omni variatione quoad sensum 
prorsus reiecta. Quibus servatis addentur tamen, vel addi poterunt, ex- 
plicativae formulae vel glossae, pro vario ingenio populorum et gradu 
aetatis, quales et quam multae requiri videbuntur pro adiunctis. 

Hoc autem votum in duobus argumentis fundatur: 

1) Cum totum Concilium in hoc potissimum insudaverit, ut res 
atque instituta Sanctae Ecclesiae pro opportunitate temporum nostro- 
rum aptentur, supervacaneum videtur, ut, facta hac magna instaura- 
tione et aptatis rebus nostris in universa Ecclesia, iterum alia aptatio fiat 
in singulis Ecclesiis. Aptatio enim, quae iam facta esse supponitur, uno 
ore enuntianda est. 

2) Sancta Ecclesia (meo iudicio) non indiget varietatis progressu, 
sed unitatis augmento, quod non tantum in verbis, sed in rebus consistit. 
Huc enim et saecularium rerum ordo toto orbe terrarum manifesto unit. 
Unde timeo ne facultas suum cuique nationi concessa edendi catechismum, 
dissensiones multiplicet, imo errores interserat, utpote lugendum est, si 
sapimus, nunc temporis, cum ex. gr. catechismi dioecesani quidam doc- 
trinam de limbo pro adultis confidenter et temere quidem, sed quieto 
animo, doceant. 

Ceterum quaedam adnotantur in sequentibus, quae non bene con- 
stare videntur. 

Pag. 4: 38 praecepta maioris momenti... legis divinae. Non bene sonat 
in lege divina discretio maioris et minoris momenti. Quaenam enim men- 
te concipi potest divina lex, quae non plenum obsequium voluntatis 
nostrae elicere debeat? Aut quid intererit inter divinum et divinum prae- 
ceptum? Sunt utique gradus in voluntate divina circa perfectionem no- 
stram (nam quaedam sunt in praecepto, quaedam vero in consilio), sed 
inter praeceptum et praeceptum divinum dividere nefas est. 

Pag. 4: iuxta peculiaria adiuncta locorum. Cum nota peculiaris ac 
divina Evangelicae doctrinae in eo praefulgeat, quod independenter ab 
omni peculiaritate ex adiunctis historicis manante vera atque certissima 
sit, non est nimis urgenda ea accommodatio catecheseos ad multiformi- 
tatem conditionum. Oportet quidem accommodari eam ad captum ho- 
minum diversi ficatum iuxta aetates et mores audientium, at praesertim in 
parte dogmatica prae oculis habendum est immobilem veritatem ab Ec- 
clesia proponi, ideoque methodicam rationem variari posse iuxta inge- 
nium discentium et docentium, sed eam variationem non esse urgendam, 
cum parvi momenti fiat prae immutabilitate doctrinali et agilitate gra- 
tiae didacticum officium concomitantis. Non est enim mobilizandum 
dogma, sed immobilizanda divinitus mens discentis. Unde catechismus 
universalis invehendus est, ubique Ecclesiae, in catholicas scholas. 

Pag. 5,' 39 ad comma III: normae generales. Normae huiusmodi ad 
enuntiandum nunquam parere poterunt eam identitatem originalem for- 
mularum, quae in catholica catechesi requiritur. Unde velim formulae 
praecipuae ac vere fundamentales promulgentur a Sancta Sede ita ut 
variari nequeant in catechismis nationalibus, cum contra explicativas 
formulas inferiores pro ingenio et opportunitate accommodari et magis 
minusve dilatari liceat, quemadmodum supra declaravimus. 

Pag. 12, 40 ad comma I: Proprius finis est... ut non tantum doctri- 
nam etc. Formula (meo iudicio) vitiosa est, quippe quae res heteroge- 
neas confundat. Finis enim, quem docendo intendimus, proprius et per 
se nihil aliud est quam communicatio alicuius scientiae atque illumina- 
tio intellectus. Vis autem est ipsius rei scitae voluntatem excitare. Non 
ergo dicere potes finem proprium esse in linea boni appetendi, cum con- 
tra sit tantummodo in linea veritatis agnoscendae. Non sunt miscendae 
paraenesis et doctrina, quandoquidem propositum finem excitandi ad 
recte vivendum vel solis exhortationibus, vel invitationibus, vel exem- 
plo melius fortasse consecuturi sumus. Catechista autem primario et per 

se munus docendi exercebit, non vero exhortandi aut exemplandi. Prae- 
terea hic confunditur finis operis, qui mere theoreticus est, cum fine 
operantis, qui profecto practicus quoque esse debet. 

De cura animarum et communismo\ 

Pag. 4: 41 Non expedit... ut communismus oppugnetur , quatenus... 
iniuste procedit. Infelicem censeo totam hanc pericopen. Si enim non 
expedit, ut directe oppugnemus communismum, quatenus ad bonum 
sociale promovendum iniuste procedit, nulla superest via impugnandi 
eum. Velim ergo ut cautiore phrasi loquamur, exempli gratia: Expedit 
autem ut in oppugnando communismo Ordinarii et parochi expresse ac 
directe doceant pravitatem eius systematis non in eo positam esse, quod 
bonum sociale promovere contendat, sed quod iniuste promovere inten- 
dat, quatenus tum in boni socialis ratione concipienda, tum in mediis 
ad id eligendis miserrime labatur', illud enim prorsus terrenum esse 
docet, ista vero posthabita iustitia sumit. Quae vero sequuntur verba 
praeconizant quandam oppugnationem communismi per silentium de 
communismo, quae minime placet. 

Pag. 5: 42 Commata III et IV expungenda censeo, quippe quae nimis 
indirecte et a longe ad rem pertineant. 

Pag. 7, 43 ad comma X: Quae in hoc commate de vera pietate et de Sa- 
crae Scripturae lectione proferuntur parum ad rem de communismo spec- 
tare videntur, praesertim in Decreto quod de non tacendis omnino ta- 
cet, scilicet de obligationibus iustitiae et caritatis in heris, in opificibus, 
in operarum conductoribus, de iusta mercede laboris, demum de omni 
negotio socialis iustitiae et caritatis. 

Pag. 8, 44 ad comma XVI: Adde post ecclesiasticae', immo ut eae con- 
suetudines sensim ac prudenter ad hanc normam aequalitatis corrigantur. 

Pag. 10, 40 ad comma XXII: post religiosis addendum puto: post 
completum cursum academicum in re philosophica et theologica. Alio- 
quin huiusmodi viri pollentes quidem scientiis profanis, sed graciles in 
cognitione rerum divinarum, vix officio, cui assignantur, satisfacere po- 
terunt. Vide Animadversiones super schemate De ratione studiorum in 
seminariis, n. 1. 

Pag. 10, ad comma XXIV: Ecclesia laetatur. Si de hoc laetatur Ec- 
clesia, de re aliena atque adiaphora laetatur. Quod autem fruendo (ma- 
lim: utendo) viribus naturae etc. ... beatius vita agatur, improprie et 
non recte dictum censeo. Beata vita enim est status animi religiose 


41 Cf. p. 799. 44 Cf. p. 801. 

42 Cf. p. 799. 45 Cf. p. 802. 

Cf. p. 800. 

contenti, non autem bonis temporalibus satiati. Contra hanc sententiam 
vide, sis, quae dubia adducta sint in Animadv. in schema de Ordine 
morali, n. 19. 

Exc. Suhr: De catechetica populi christiani institutione : placet 
iuxta modum: iuxta observationes Em .morum Cardinalium Lienart, 
Dopfner et Suenens. 

De cura animarum et communismo\ placet iuxta modum: ad mentem 
Em.mi Relatoris. Adhaereo omnino propositioni Em.mi Card. Frings 
de praeparatione Concilii. 

Rev. Gut: De catechetica populi christiani institutione', placet 
iuxta modum, quem exposuerunt Em.mi et Exc. mi Patres. 

De cura animarum et communismo\ placet, sed coniungatut cum 
schemate heri tractato. Omnino adhaereo propositioni ab Em.mo Card. 
Frings factae et a tot membris consessus approbatae. 

Rev. Sepinski: Utrumque schema placet. In voto Em.mi Cardi- 
nalis Ponentis. Adhaereo animadversionibus Em.morum Lienart, Frings 
et Jullien. Adiungo pro utroque schemate folium quasdam animadver- 
siones continens: 

De catechetica populi christiani institutione'. 

Ad pag. 4, 46 linn. 2-4: proponerem: « scandalique quoddam oblatum 
est genus pusillis, quibus non omnes videntur easdem prorsus veritates 
ubique profiteri ». 

Ad pag. 6, 47 lin. 33: corrigatur: « et psychologicae ». 

Ad pag. 9, 48 linn. 20-21: haec interpunctio fiat: « Eidem autem ope- 
ris socios, pro necessitate, dabit Ordinarius ». 

Ad pag. 9, linn. 25-26: haec interpunctio fiat: « Ad Officii Catechi- 
stici dioecesani moderatorem, sub Episcopi auctoritate, pertinet ». 

Ad pag. 13, 49 linn. 5-6: melius dicatur: « Ad normam scientiae pae- 
dagogicae et artis docendi quod attinet, in catechetica institutione » etc. 

Ad pag. 15, 50 linn. 31-32: proponerem « ad instar catechumenae ». 

De cura animarum et communismo\ 

Ad pag. 5,’ 1 lin. 6: corrigatur « hcdonisticum ». 

Ad pag. 5, linn. 23-26: proponerem hunc textum minus absolutum: 
« expresse ostendant eiusmodi doctrinam socialem Ecclesiae sufficere 
posse ad quaestiones et difficultates rite solvendas». Ratio est quia 


4fi Cf. p. 790. 49 Cf. p. 796. 

47 Cf. p. 792. 50 Cf. p. 798. 

48 Cf. p. 794. 51 Cf. p. 799. 

Ecclesiae competit principia statuere; Civitatibus et officiis technicis 
vero, particularia stabilire. 

Ad pag. 7, 52 lin. 24: corrigatur « ^edonismum ». 

Ad pag. 8, 03 linn. 5-6: proponerem: « etiam si vitam christianam non 
degant vel forte ad Ecclesiam catholicam non pertineant ». Expungatur 
verbum « et ». 

Ad pag. 8, linn. 20-21: proponerem: « cunctis hominibus sint exem- 
plo humilitatis et paupertatis amore et exercitio ». 

Ad pag. 9, 54 lin. 24: melius dicatur « actuositatem ». 

Ad pag. 10, 50 lin. 8: proponerem hunc textum clariorem: « gradibus 
academicis ornentur, quibus praediti munere... » etc. 

Ad pag. 10, lin. 9: praeferrem hanc formam « studentium », sicut 
habetur linn. 12 et 13 « docentium » et « discentium ». 

Ad pag. 10, linn. 29-30: proponerem hunc textum: « tum mala, fa- 
mem ac bellum aliasque calamitates, non curat ». 

Rev. Janssens: Placet iuxta modum: ad mentem Em.mi Card. 
Frings. In unum redigantur schemata de communismo. 


VI 

DE PRAEVIA LIBRORUM CENSURA 
EORUMQUE PROHIBITIONE 

(Tertia Congregatio: 5 maii 1962) 

1) SCHEMA PROPOSITUM 

A COMMISSIONE DE DISCIPLINA CLERI ET POPULI CHRISTIANI 

Ad finem suum assequendum, ut scilicet homines in ipsa et per ipsam 
sanctificentur, et ad vitam aeternam perveniant, Ecclesiae ius est et officium 
praecavendi ne fideles libros legant vel spectaculis adsint, quae sive morum 
integritati sive catholicae religionis dogmatibus adversentur. Qua de causa 
iam inde a pluribus saeculis constitutum est ut praeviae ecclesiasticae censu- 
rae subiiciantur libri fidelium, typis imprimendi, in quibus aliquid sit quod 
religionis ac morum honestatis peculiariter intersit; itemque ut fidelibus pro- 
hibeantur ne, sine debita licentia, legant vel retineant vel vendant vel cum 
aliis personis communicent libros, etsi ab acatholicis conscriptos, qui noxii 


54 Cf. p. 802. 
53 Cf. p. 802. 


52 Cf. p. 801. 

53 Cf. p. 801. 

sint vel periculosi. Certum profecto est normas his de rebus nunc vigentes 
accurate emendandas esse; quaedam enim earum praescripta rigidiora esse 
videntur, proindeque saepe saepius non observantur; nonnulla vero alia 
earumdem normarum praescripta sufficienter non cavent ut fideles revera ar- 
ceantur a damno vel periculo quod pati possunt a lectione pravorum libro- 
rum. Hinc haec quae sequuntur statuenda proponuntur. 

1 . A competente Episcoporum coetu in singulis Nationibus officium con- 
stituatur, sacerdotibus et laicis probis ac peritis constans, cuius sit invigilare 
editis scriptis. 

2. Ad Officii nationalis petitionem alia quoque vigilantiae Officia dioe- 
cesana vel regionalia ab Episcopis constituantur, quae in partem vocentur 
eiusdem muneris explendi. 

3. Theologi nationali Officio addicti, tempestive et congruenter doctri- 
nam Ecclesiae exponere atque evulgare curent ad errores refellendos, qui 
scriptis editis proferuntur. 

4. Curent Ordinarii locorum ut modo apto et consentaneo fideles cer- 
tiores fiant de iudiciis datis ab Officiis vigilantiae. 

5. Censores, eruditione ac prudentia commendati, ex utroque clero ab 
Ordinariis locorum eligantur, sive propriae sive etiam alienae Dioecesis; in- 
super autem censores possunt quoque deputari ex theologis addictis Officio 
nationali vigilantiae. 

6. Operam dent Officia vigilantiae, cum nationalia tum regionalia, ut 
variis quae praesto sint mediis fideles moneantur de libris quos legere nefas, 
vel perniciosum, vel integrum ac liberum haberi debeat, iuxta varias aetates 
et conditiones. 

7. Officia nationalia vigilantiae regulas servandas statuant ut imagines 
sacrae, quae evulgantur, dignae sint et Ecclesiae sensui ac decretis confor- 
mes veramque pietatem foveant. Curent insuper ut imagines, hisce regulis 
contrariae, expresse reprobentur et, quantum fieri potest, e commercio aufe- 
rantur. 

8. Quando rei adiuncta id postulent, Ordinarius in concedenda vel de- 

neganda libri imprimendi licentia, iudicio unius tantum censoris ne innitatur, 
sed duorum et vel etiam plurium, pro peculiari materiei gravitate, sententiam 
exquirat. Censorum autem nomina numquam pateant, antequam hi faven- 
tem sententiam ediderint. ■ - 

9. Magis definite edicatur in can. 1386 § 1: «Vetantur clerici saecu- 
lares sine consensu sui cuiusque Ordinarii, religiosi vero sine licentia sui 
Superioris maioris et Ordinarii loci, libros quoque qui de rebus profanis 
tractant edere, et in diariis, foliis vel libellis periodicis scribere vel eadem 
moderari ». 

10. Accuratius statuatur in can. 1394 § 1: « Licentia, qua Ordinarius 
potestatem edendi facit, in scriptis concedatur. Eadem autem in principio 
aut in fine libri, folii vel imaginis, expresso etiam nomine concedentis item- 

que loco et tempore concessionis, imprimatur, nisi — iusta de causa — 
aliud censeat Ordinarius ». 

11. Si res postulet, censores designentur etiam librorum qui iam editi 
sint et quorum censura praecesserit, nec rursum iidem typis imprimantur, 
nisi cum correctionibus quae forte necessariae videantur. 

12. Libri, libelli, folia aliave scripta decreto Auctoritatis ecclesiasticae 
damnari possunt, ex iusta causa, aut damnari et simul prohiberi. 

13. Liber debita cum licentia editus, numquam postea damnetur aut 
prohibeatur nisi prius audiantur auctor et Ordinarius qui licentiam dedit, 
iisque « indicetur quid delendum, mutandum corrigendumve fuerit »; 1 quo- 
ties autem libri proscriptio decernatur, de re certior fiat auctor et de ratio- 
nibus ob quas proscriptio lata fuerit. 

14. Ab indice librorum prohibitorum auferatur formula opera omnia, 
vel alia id genus. Idem autem index statis temporibus rursum examinetur, 
et ab eo libri expungantur qui ob peculiaria tantum adiuncta proscripti sunt. 

15. Nisi gravis causa aliud suadeat, in indice librorum prohibitorum ra- 
tiones breviter addantur ob quas singuli libri prohibiti sunt. 

16. In can. 1400 magis definite dicatur: « Omnibus qui studiis ecclesia- 
sticis quovis modo operam dant, ipso iure permittitur usus librorum de qui- 
bus in can. 1399 n. 1, et librorum editorum contra praescriptum can. 1391, 
dummodo iidem libri fideliter et integre editi sint neque impugnentur in 
eorum prolegomenis aut adnotationibus catholicae fidei dogmata ». 

17. Haec addantur praescripto can. 1401: « Item, Rectores, Decani, 
Professores et Docentes in Universitatibus aut in Seminariis maioribus, pa- 
riterque — si sint clerici — Directores Bibliothecarum, adhibitis necessariis 
cautelis, ecclesiastica prohibitione librorum non astringuntur; salva tamen 
potestate Ordinarii hanc facultatem limitandi in casibus particularibus ». 

18. In hunc novum mutetur textus can. 1402: « § 1. - Ordinarii loco- 
rum licentiam legendi libros prohibitos, iusta de causa et ad certum tempus 
concedere possunt suis subditis, etiam extra territorium degentibus, necnon 
omnibus in suo territorio actu commorantibus. 

« § 2 - Eadem potestate gaudent pro suis subditis Superiores maiores 
in religionibus clericalibus exemptis. 

« § 3 - Licentiam legendi ac retinendi libros prohibitos alumnis conce- 
dere potest, ad certum tempus et quatenus ad eorum studia peragenda sit 
necessarium, Rector Seminarii, Cappellanus scholae superioris, itemque — si 
sint sacerdotes — - Decanus Facultatis et Rector Universitatis catholicae atque 
Rector seu Praeses collegii aut scholae superioris catholicae ». 

Textus definitive probatus in V Sessione Generali habita diebus 17-22 iu- 
lii 1961. 


NOTA 

1 Benedictus XIV, Const. Ap. Sollicita ac provida, 9 iul. 1753, par. 9. 

2) RELATIO EM.MI P. D. PETRI CARD. CIRIACI, 

PRAESIDIS COMMISSIONIS 
DE DISCIPLINA CLERI ET POPULI CHRISTIANI 

Primum est ut Ordinariis locorum semper praesto sint censores 
vere periti et prudentes. Hoc dicitur Ordinariis locorum, non S. Officio, 
quod debet eligere vere peritos et prudentes, tantummodo Ordinariis, 
non S. Officio. Et in gravioribus quaestionibus debent Ordinarii plures 
audire censores, sed est difficile in singulis dioecesibus habere tot cem 
sores; igitur male non esset ut Episcopi se colligerent et ex. gr. haberent 
hoc tribunal apud metropolitam. Et ita porro. 

Secundo: Consilia vigilantiae constituenda sunt in singulis regio- 
nibus vel etiam dioecesibus. Hoc bonum erit, sed timeo ut consideren- 
tur tamquam succursales S. Officii. S. Officium debet remanere solum 
Romae, solum in suo Palatio magno, nudo, rigido, lugubri, quod neque 
fulgur attingere valet, sed est ipsum quod fulgurat excommunicationes. 
Sed non remanet nisi poesis; realitas est alia. Mundus mutatus est, 
aliquid etiam debet mutari. S. Officium debet esse sicut Neptunus: ap- 
propinquante tempestate elevat caput super aquas parum, deinde cla- 
mat et immediate remergitur in gurgite aquarum. Frequentes condem- 
nationes sunt damnosae, sive ex puncto psychologico, nam assueta vile- 
scunt, sive praesertim in materia morali. In materia morali lex est psy- 
chologica, ut multitudo attrahatur erga fructum prohibitum. Igitur si 
aliquis liber condemnatur uti immoralis, habet plus lectorum. Et fuerunt 
editores qui scripserunt in suis libris: « prohibitum a S. Officio ». Hoc 
factum est. Cogitandum est quod ex lucro quod fecit, non misit percentum 
(percentuale) S. Officio, nam S. Officium fecit ipsis magnum servitium. 

Tertium punctum: Ordinariis ampliores dandae sunt facultates. Non 
solum Ordinariis j sed ex. gr. Rectoribus Universitatum et ita porro; 
illis qui sunt in continua relatione cum S. Sede et qui possunt melius 
iudicare. Igitur istis simplicibus observationibus, finem impono meae 
relationi. 


3) ANIMADVERSIONES SODALIUM 

Card. Ruffini: Ante Codicem habebatur in Curia Romana S. Con- 
gregatio Indicis, cuius deinde competentia transiit ad S. Officium, apud 
quod est de libris excutiendis et — quotiescumque bonum Ecclesiae 
id exigit — prohibendis peculiaris sectio usque ad hodiernum diem. 
Profecto munus istud est maximi momenti ad fidem tutandam moresque 



846 


SESSIO VI - ACTA 


christianos defendendos. Quocirca valde miratus sum illud in schemate 
proposito penitus aboleri! 

Pag. 3, 1 ad 1: Introducitur Officium quoddam Nationale, Sacerdoti- 
bus et laicis constans, cum iure et munere invigilandi editis scriptis. 

Pag. 3, ad 2: Ad Officii Nationalis petitionem Episcopi condere 
deberent alia Officia Dioecesana vel Regionalia... 

Pag. 4, 2 ad 3: Theologi addicti Nationali Officio doctrinam exponere 
atque evulgare curent... 

Ibid., ad 4: Ordinarii locorum deberent deinde vulgare iudicia Of- 
ficiorum vigilantiae, etc. 

Ergo magistri fidei — quia saepe in libris tractantur res ad fidem 
directe vel indirecte pertinentes — non essent Episcopi, sed Sacerdo- 
tes simplices et laici constituentes officia supra memorata. Quod nullo 
modo admitti potest! 

Praeter multa alia absurda quae orirentur ex ista ratione procedendi 
in censura librorum, unum quaero: si liber, v. gr. qui consideratur, 
conversus sit in plures linguas et in multis nationibus lectores inveniat, 
ad quodnam officium spectabit iudicium ferre de eo? 

Pag. 5,” ad 13: Puto absonum esse et minime opportunum exponi 
auctori ab Auctoritate Ecclesiastica rationes ob quas" liber eius damna- 
tus vel reprobatus est. Oriretur inde plerumque acris controversia in 
damnum ipsius Auctoritatis. ~ 

Pag. 6, 4 ad 17: Tantam licentiam clericis concedere valde periculo- 
sum esset. 

Denique liceat mihi aniinadvertere de n. 16 in pag. 6, effugisse for- 
tasse Commissionem huius schematis rationes ob quas S. Sedes liber- 
tatem adhibendi libros S. Scripturae ab acatholicis editos coarctaverit; 
sunt praecipue hae: 

1) Ecclesia, iure, sibi vindicat quasi proprietatem SS. Scriptura- 
rum, cum sint fons Divinae Revelationis ipsi concreditae; 

2 ) Canon biblicus ab Ecclesia sancitus apud acatholicos saepe 
integer non est. 

Quamvis institui opportune possint officia de quibus est sermo in 
textu, tamen sarcta tectaque maneat potestas supremae S. C. Sancti Of- 
ficii. 

Card. Leger: Placet quoad vigilantiam exercendam et censuram; 
non placet quoad prohibitionem. , 


1 Cf. p. 843. 

Cf. p. 843. 


Cf. p. 844. 
Cf. p. 844. 

Praesens schema manifeste desiderium exprimit legem de censura 
et prohibitione librorum adaptandi; quod desiderium optimum est. Haec 
est enim materia ubi renovatio quasi ab omnibus optatur. 

Schema tria proponit: 

— Vigilantiam exercendam per Officia nationalia, regionalia vel 
dioecesana (de qua a paragrapho prima usque ad sextam). 

— Praeviam censuram librorum (de qua a paragrapho septima us- 
que ad undecimam). 

— Damnationem et prohibitionem librorum (de quibus a paragra- 
pho duodecima usque ad decimam octavam). 

De illo ultimo medio explicabo cur mihi videtur inopportunum et 
inefficax. ... . , 

Prohibitio librorum respondebat conditionibus societatis in qua ni- 
hil sine privilegio in publicum edebatur et in qua Ecclesia potestatem 
coercitivam efficacem habebat ne libri prohibiti divulgarentur. Quae non 
sunt conditiones nostri temporis. 

Quaestio de qua hic agitur est applicatio principii moralis: malum 
est sese proxime exponendi ad peccandum. Utrum nostris his tempo- 
ribus melius praecavetur observationi huius principii libros malos posi- 
tive prohibendo aut libros malos solummodo indicando seu declarando? 
Mea opinione prima solutio, i. e. prohibitio positiva, non amplius con- 
vertit et inefficax fit propter sequentes rationes: 

1) Lex prohibitionis secumfert periculum conscientiam fidelium de- 
formandi : lex enim indicis , sicuti nunc est , a plerisque fidelibus intelli- 
gitur ut lex mere positiva ciiius violatio contra solam oboedientiam pec- 
catum est. Ita ut, nedum fideles a damnosis lecturis avertat, haec lex 
potius auctoritatem Ecclesiae subruit. 

2) Prohibitio magis allicit cupiditatem legendi quam simplex de- 
claratio. 

3) In pluribus regionibus mundi lex indicis, ut positive prohibens, 
in aliquam desuetudinem cecidit. 

4) Hodie ita generalis fit accessus ad studia superiora ut in dies 
crescat numerus exemptionum ab hac lege concedendarum. Et impos- 
sibile fit formulare legem quae tantas exceptiones praevideat. 

5) Denique nostris temporibus, multa alia media sunt, quibus ad 
fideles doctrinae aliquando falsae perveniunt: sunt v. g. prelum quoti-' 
dianum et periodicum, cinema, radio, televisio, etc. ... Tamen pro illis 
mediis, saepe magis allicientibus (v. g. pro pelliculis cinematographicis), 
Ecclesia proponit aliquam classificationem moralem potiusquam prohi- 
bitionem legalem. 

Sequentem solutionem ut efficaciorem humillime propono: lex ita 

modificetur ut index sit mere « indicatio » seu declaratio librorum dam- 
nosorum. Talis index habeatur pro tota Ecclesia, pro operibus particu- 
lariter damnosis relate ad fidem. In singulis nationibus catalogus habea- 
tur, ubi libri omnes classificentur secundum quod conveniunt vel non 
tali vel tali categoriae personarum. Et instanter memorentur pastores 
de eorum gravi officio persaepe fideles monendi de obligatione quam 
habent conscientiam suam informandi et libros sibi damnosos vitandi. 

Card. Dopfner: In praesenti Schemate res tractatur, quae est ur- 
gentissima. Praxis hucusque vigens in censurandis et damnandis vel 
prohibendis libris apud vel optimos et benevolentissimos fideles aegre 
consensum invenit et extra Ecclesiam admirationem provocat. Ratio 
in eo est, quod institutum Indicis librorum prohibitorum provenit ex 
tempore quodam prorsus aliter sentiente, in quo classes hominum etiam 
quoad formationem spiritualem et facultatem proprio iudicio ac arbi- 
trio utendi valde inter se differebant, responsabilitas pro vita intellec- 
tuali plus minus ve exclusive ad auctoritates spectabat, censura libro- 
rum et aliarum activitatum culturalium etiam a potestate civili continuo 
et nemini contradicente exercebatur; temporibus autem hodiernis res 
ab omnibus concipitur animo prorsus diverso: via ad formationem fere 
omnibus est aperta, vita cotidiana indesinenter exigit, ut quis proprio 
iudicio ac responsabilitate sese moderetur, in tot rebus ac mediis offertis 
distinguat verum a falso, bonum a malo, eligat, quae vitae honestae fide 
informatae conveniant. Cum hoc sensu propriae responsabilitatis indi- 
vidui — qui etiam ab Ecclesia fovetur, ne fideles in vita publica inferio- 
rem locum teneant ad detrimentum ipsius Ecclesiae — legislatio de li- 
brorum damnatione et prohibitione amplius componi non potest. Nam 
in detrimentum Ecclesiae vertitur, si propter Indicem fideles aliquoties 
tamquam pupilli vel servilis mentis esse reputantur. Unde mutatio et 
accommodatio huius capitis iuris ecclesiastici ardenter exspectatur ab 
omnibus. 

Quare grato et iucundo animo accipimus innovationem legislationis 
in Schemate praeiacenti propositam. His normis revera, ubi primum ea 
adhibita fuerint, maximis illis necessitatibus auxilium comparabitur. Ut 
remedium allatum fiat quam efficacissimum ac expeditissimum, quaedam 
mutanda et ulteriora statuenda commendo: 

1 ) De Officiis ad normam nn. 1 et 2 instituendis. Non videtur sem- 
per et ubique necessarium talia Officia, quae sine maioribus sumptibus 
institui non possunt, introducere. Sufficere videtur, ut cura invigilandi 
scriptis editis (sicut etiam, quamvis alio modo, cinematographeo, radio- 
phonio, televisioni) iniungatur Conferendis Episcoporum, quorum erit 

ulteriora providere (sufficere v. gr. poterit Secretariatus vel Consilium ab 
Episcoporum Conferentia institutum). Consequenter cura de exponenda 
atque evulganda doctrina Ecclesiae ad errores refellendos non solis illis 
officiis sive institutis committatur, sed etiam (quamvis non exclusive) 
Facultatibus theologicis (et institutis ecclesiasticis, in quantum compe- 
tit, v. gr. institutum liturgicum ad res liturgicas quod attinet); iam in 
Medio Aevo in tuenda et defendenda veritate Universitates et Facul- 
tates maximas partes habuerunt. Quae laudabilis traditio opportune ite- 
rum recipi posset. 

2) De praevia librorum censura. Placent propositiones Schematis. 
Magnae innovationes hac in parte non afferuntur nec desideratae erant. 
Unum tamen adhuc petere velim: Tollatur in can. 1394 § 2 clausula: 
« nisi gravis causa aliud exigat »; nam denegatio licentiae edendi est 
semper res gravissima pro auctore, ut puta docto et illustri, et aequum 
est quod rationes denegationis ei indicentur semper. 

3) De librorum prohibitione. Secundum propositum n. 12 duplici 
modo fideles a legendis libris nocivis arcebuntur: sive mera damnatione 
librorum sive damnatione cum prohibitione coniuncta. Uti mihi videtur, 
bono Ecclesiae et fidelium iam sufficienter providetur sola damnatione. 
Nam ipso iure naturae et iure positivo (cf. can. 1403) gravi tenentur 
fideles obligatione, ne legant libros pravos. Quae obligatio in Schemate 
addita nova paragrapho expressis verbis iterum inculcari poterit. Sta- 
tuta tamen hac gravi obligatione eaque in praedicatione, catechesi et quo- 
vis alio modo fortiter inculcata, sufficere videtur, ut ab Ecclesia dam- 
natione indicentur, qui sint libri vitandi; ita omnes dubitantes, claram 
conscientiam sibi efformare poterunt. Simili modo praxis iam invaluit 
in arcendis fidelibus a cinematographis pravis vel in moderandis illis in 
multis aliis rebus cotidie occurrentibus, de quibus vitandis vel non vitan- 
dis quivis fidelis ipse iudicare debet et auxiliis ab Ecclesia praestitis 
(v. gr. elenchus pellicularum cinematographicarum) generatim potest. 
Si ergo placuerit librorum censuram restringere ad meram damnatio- 
nem, normae numerorum 12-18 revisioni subiici et aliter enuntiari 
debent, ita ut de mera damnatione agant. Tunc opportunum quoque 
esset, ut in prooemio ratio explicetur, cur legislatio ita mutetur; sci. 
propter temporum adiuncta valde mutata, in quibus fideles tot periculis 
sunt circumdati, de quibus vitandis proprio iudicio et propria responsa- 
bilitate curare debent. Norma esset insuper addenda de fidelibus, prae- 
sertim iunioribus eo ducendis, ut ipsi de efformanda conscientia et evol- 
vendo iudicio maturo curent, consilio parochi, religionis magistri, con- 
fessarii constanter adhibito. Uti patet, secundum prudens iudicium eo- 
rum, quibus competit, provideri potest, ut in determinatis casibus, v. gr. 


54 

in seminariis, solummodo cum permissione superiorum libri damnati 
legi possint. 

Haec sunt consilia quaedam ad legislationem in Schemate proposito, 
uti censeo, adhuc utiliorem et circumstantiis hodiernis accommodatio- 
rem reddendam. Si autem non placuerint, saltem ea firme retinenda sunt, 
quae statuuntur in propositis. 

Card. Ottaviani: 1 . La materia e piu di competenza della Com- 
missione Teologica, in quanto i libri hanno un’evidente connessione con 
le questioni dottrinali (<< de fide et moribus »). 

Tant’e vero che il C.I.C., nel can. '247 § 4, costituisce competente 
per i libri il S. Offizio « qui tutatur doctrinam fidei et morum ». 

Del resto anche la Commissione Teologica stava raccogliendo il ma- 
teriale per uno studio nella stessa materia. 

2. Alcuni difetti, diciamo cosi, tecnici dei progetto rivelano la poca 
pratica della materia che forma Toggetto dello schema. 

Sarebbe stato bene che fosse stato sentito 1’ufficio che e tecnica- 
tnente competente, cioe la Sectio de Censura Librorum nel S. Offizio. 

3. Ritengo piu opportuno che il prossimo Concilio si limiti a fissare 
alcuni principi fondamentali e direttive di massima, come fece, a suo 
tempo, il Concilio di Trento. 

Agli organi competenti spettera il compito, poi, di tradurli in norme 
pratiche, variabili secondo le esigenze delle circostanze e dei tempi. 

4. Ai nn. 1-7 si prevedono organismi di vigilanza per i libri, dioce- 
sani e nazionali. 

In quest’argomento si fa confusione tra due compiti simili, ma di- 
stinti, sia pure con gli opportuni ed utili collegamenti. 

Il primo e quello della vigilanza sui libri e altre pubblicazioni, cen- 
sura previa, proibizione, messa in guardia, ecc., compito che spetta 
eminentemente alia Gerarchia, cioe prima alia Sede Apostolica e poi 
anche ai Vescovi. 

La Gerarchia si puo servire, ed e opportuno che si serva, di teologi 
e di altre persone competenti, ma ne ha la prima e nativa responsabilita. 
E questo deve essere messo in evidenza. 

Purtroppo, oggi, i Vescovi in genere non hanno il coraggio di ema- 
nare disposizioni contro le pubblicazioni erronee o gravemente dannose, 
edite nelle loro Diocesi o nelle loro regioni. 

Il secondo compito e pastorale, pratico: far conoscere tempestiva- 
mente e largamente ai fedeli il giudizio (o valutazione) che si deve dare 
dal punto di vista cattolico dei libri e delle pubblicazioni, anche perio- 
diche, che sono edite numerosissime in tutto il mondo. 

Le singole Diocesi, in maggioranza non sono attrezzate a svolgere 
convenientemente questo compito. 

Pero, di fatto, in molte Nazioni ci sono gia da anni iniziative, alcune 
private, altre riconosciute ufficialmente, che provvedono a questo com- 
pito su scala nazionale. Per esempio, in Italia «Letture » dei Gesuiti 
di Milano, in Francia « Livres et lectures », in Germania funziona da 
molti anni (dal 1844) 1’opera di S. Carlo Borromeo (« Borromausverein » 
e « Borromauszentrale »), che pubblica anche un bollettino. 

Si tratta, quindi, di migliorare 1’organizzazione delle iniziative gia 
esistenti, promuoverne la fondazione nelle Nazioni do ve non ci sono an- 
cora, farle diventare ufEciose, cioe sotto la responsabilita delle Confe- 
renze Episcopali Nazionali oppure delPAzione Cattolica. 

A Roma, poi, sarebbe necessario un Centro di collegamento e di 
coordinamento. 

Questo compito, non il primo, puo naturalmente essere affidato tanto 
ai Sacerdoti che ai laici (n. 2 dello Schema), competenti pero. 

Il primo compito evidentemente non puo essere affidato ai laici. 

5. Lo Schema sembra ignorare, proprio in questa materia, la Sede 
Apostolica. Eppure si propongono norme che riguardano direttamente 
il funzionamento di Dicasteri della Santa Sede (Indice dei libri proibiti, 
formule di condanna, ecc.). 

6. Per i nn. 14 e 15: 

a) La formula « opera omnia » si usa quando si tratta di autori 
che hanno una grande produzione e che, in pari tempo, sostengono prin- 
cipi erronei spessissimo ed hanno una mentalita fondamentalmente lon- 
tana dai principi cattolici. 

E una messa in guardia generica, ma utile. Forse sara opportuno to- 
gliere dalPedizione dei Vindex la dichiarazione dei 2 gennaio 1940 e 
tornare alia precedente interpretazione della formula. 

b) Non si ritiene opportuno aggiungere le rationes della con- 
danna nelPedizione ufficiale dell’ Index. Cio potrebbe dar origine a delle 
inutili e dannose polemiche. 

Le ragioni sono quasi sempre indicate in articoli autorevoli. Lo si 
potrebbe fare con articoli ufficiosi. Poi i teologi potranno illustrare me- 
glio tali ragioni suile riviste specializzate. 

Non sara male, pure, che qualche Ente o persona competente (per 
esempio, gli organismi di cui si e gia pariato) eurino qualche pubblica- 
zione che commenti opportunamente T Index. 

7. Per il n. 18 § 3: 

Questa facolta data in modo ordinario si presta ad inconvenienti, 
se le persone non fossero adatte. 

Si dovrebbe dire che i Vescovi possono, nella loro prudenza e nei 
limiti che credono, delegare la facolta ai Rettori dei Seminari Maggiori 
(i Minori che bisogno hanno?), ai Cappellani o Assistenti di scuole di or- 
dine universitario e, se sono Sacerdoti, ai Rettori di Universita Catto- 
liche e scuole equivalenti e ai Presidi o Decani di Facolta. 

Sarebbe bene esemplificare le giuste cause (analogamente a quanto 
fanno gli attuali Rescritti dei S. O.). 

8. Ai nn. 9, 10, 16, si usa una forma « magis definite edicatur », 
« accuratius statuatur », senza che si accenni minimamente a quello che 
in pratica si vuole, lasciando la cosa troppo nel generico. 

9. E cosl si torna alPOsservazione n. 3, cioe sulPopportunita che 
il Concilio si limiti a fissare i principi fondamentali, ecc. 

Infatti il progetto presentato entra in alcuni particolari questioni, 
ma poi ne trascura altre, egualmente e forse ancora piu importanti. Per 
esempio, la questione delle Curie Diocesane non attrezzate per mezzi e 
persone alia censura previa dei libri; quella della collaborazione di auto- 
ri cattolici in pubblicazioni edite da acattolici e viceversa; quelle di ag- 
giornare, migliorare e chiarire meglio il senso e Pestensione dei can. 1384 
§ 2 (giornali, periodici e scritti vari), can. 1385 (scritti soggetti a censu- 
ra previa) e can. 1399 (scritti proibiti « ipso iure »). 

Card. Browne: Forsitan minus necessarium potest videri et forsitan 
aliqualiter praesumptuosum, post ea quae audivimus ab Em.mis Cardi- 
nalibus, quod ego aliquid dicerem. Sed tamen mihi videtur bonum. 

Fundamentales defectus, ut puto, huius Decreti non consistunt in 
hoc, quod sit quaedam amelioratio, ut ita dicam, disciplinae ecclesiasticae 
nostrorum temporum sub respectu editionis et prohibitionis librorum, 
quae etiam admittitur ab Em.mo Secretario Card. Ottaviani; sed quod 
quaestio tractata fuit ut quaestio spectans ad quaestiones de disciplina 
cleri et populi christiani. Quaestio multo amplior est, et si fuisset inter 
Commissiones praeparatorias Concilii Commissio de fide, haec quaestio 
spectaret ad Commissionem de fide; sed cum non habeatur Commissio 
de fide, tunc, saltem, spectaret, saltem in solidum cum Commissione de 
disciplina cleri et populi christiani, ad Commissionem de doctrina, cuius 
praeses est Em.mus Card. Ottaviani. Unde sine dubio altera pars audien- 
da fuit. Inde hoc sufficeret dicendum, quod istud schema necessario 
debet subire revisionem. Quandonam? Forsitan pro Concilio, vel forsitan 
pro Commissione pro Iure Canonico. 

Quod Decretum procedat eo modo quem dixi, evidens est. Ex his 
quae dicuntur sub nn. 13, 14, 15, de nova disciplina ibi introducenda. 
Quaestio ibi tractatur tamquam si sit quaestio inter auctoritatem eccle- 



DISCEPTATIO - DE LIBRORUM CENSURA 


853 


siasticam, S. Sedem in casu, et auctorem libri vel etiam Ordinarium. Uti- 
que, quandoque S. Officium tractat hanc quaestionem, quia S. Officium 
est Congregatio, et S. Officium est tribunal; et quando agit ut Tribunal, 
ita ordinarie procedit: vocat inculpatum, ipsi explicat eius culpam, re- 
linquens ei ut se defendat eo modo quo meliori potest facere, etc. Sed 
S. Officium est Congregatio, et ut S. Congregationi ipsi submittitur di- 
sciplina fidei, non disciplina populi christiani, sed disciplina et custo- 
dia accuratissima depositi. Unde, inter omnia Dicasteria S. Sedis, est 
illa quae habet maximam omnino responsabilitatem, terribilem respon- 
sabilitatem. Proinde in omnibus istis rebus, et loquor ex experientia, 
S. Officium solet procedere cum maxima cura. Hoc non semper intelli- 
gitur; tamen factum est. Et quando S. Officium assumit librum exami- 
nandum, sive iste liber fuit publicatus cum auctoritate alicuius Ordinarii 
sive non, illud praeprimls S. Officii considerare est num iste liber sit 
nocivus respectu fidei, et, si sit nocivus respectu fidei, quid faciendum. 
Potest quis dicere, sicut dicit Em. mus Card. Leger, quod index fiet 
indicatio quantum ad huiusmodi. Utique, hoc potest esse verum in mul- 
tis casibus, sed curiosum est quod, quantum ad custodiam fidei, libri 
periculosiores sunt qui conscripti sunt a sacerdotibus, et quia conscripti 
a sacerdotibus, quandoque a sacerdotibus valde cognitis seu valde emi- 
nentibus, quandoque cum approbationibus curialibus, evidenter tunc 
populus christianus facile dicit: Bene, iste liber non potest esse noci- 
vus, quia ita non fuisset scriptus a sacerdote neque approbatus ab aliqua 
curia dioecesana. Unde S. Sedes obligata est. Et in istis casibus non est 
quaestio de puniendo auctore nec de puniendis censoribus, sed quaestio 
est de obiectivo contento libri: imprimis utrum erronee loquatur, utrum 
periculose loquatur; et quandoque dicitur in S. Officio: Utique, erronee 
loquitur, valde erronee, sed liber non est magni momenti, unde pona- 
mus ad partem. Sed si simul erronee loquitur et periculose loquitur, tunc 
quid est faciendum? Schema videtur dicere: Vocemus auctorem ad 
S. Officium et loquamur cum ipso; sed, utique hoc potest esse utile ad 
convincendum auctorem. Tamen auctores difficile convincuntur, quia 
auctores ordinarie valde adhaerent eis quae dixerunt: talis est natura 
humana. Sed quaestio est: quod est tunc remedium pro bono publico? 
Haec est quaestio. Et pastor, sive sit episcopus, sive sit Summus Pon- 
tifex, tunc debet sibi quaerere: Quid debeo facere? Non possum relin- 
quere rem procedere sicuti est. Quid ergo est faciendum? 

Disciplina praevalens in S. Officio est ut liber ponatur in Indice, et 
est disciplina a pluribus saeculis: Si hodie inveniri potest melior modus 
quam iste, ego nihil haberem contra, quia omnes videmus quod quando 
libri ponuntur in Indice, tunc multi incipiunt clamare et dicere: Non 

est ita, nihil habetur mali, etc. etc. Unde si quis potest invenire reme- 
dium melius, tunc non insisterem de prohibitione; sed adhuc non video, 
saltem quandoque. Ergo quid faciendum est? Quia viri qui sunt in 
S. Officio, leones S. Officii, sunt leones valde mites; nunquam, fere 
nunquam, mordent; exitant quam plurimum antequam procedant; quia 
etiam habent conscientiam et sciunt gravitatem eorum actionum; unde 
sciunt bene quod, si procedunt imprudenter et librum condemnant, 
postea habebunt remorsus conscientiae. Haec est veritas. Unde ego puto 
quod, si aliquid sit faciendum, quantum ad reformationem disciplinae 
editionis et censurae, prohibitionis et condemnationis librorum, res de- 
bet adhuc studeri. Istud documentum potest etiam inservire pro stu- 
dio; sed fundare decisionem super istud schema solum, hoc non puto 
prudens, et nunquam commendarem. Unde schema est reexaminandum, 
sive a quadam Commissione pro fide, sive a Commissione doctrinali, 
sive a Commissione mixta, et iterum proponendum, vel pro Concilio 
vl pro reformatione Codicis, quia praesens disciplina S. Officii respectu 
librorum fundatur in Codice. Unde sufficit, ut puto, ut aliquid praepa- 
raretur pro Codice. 

Nunc etiam est alia quaestio: habete me excusatum quod longius 
loquor, sed sunt res summi momenti, quia Concilia Oecumenica sunt 
maxime pro fide tuenda; unde quando veniunt huiusmodi quaestiones 
oportet bene rem videre. In n. 18 proponitur, lin. 27, quod rector 
seminarii, cappellanus et rector etc. dent facultatem legendi libros. Nunc 
est differentia hic notanda. Omnes isti viri possunt esse doctissimi et 
etiam optimi, et valde prudentes; sed tamen respectu huiusmodi, ultima 
decisio debet dependere ab illo qui est custos fidei, non quia est vir 
valde doctus vel valde eminens. Unde haec permissio debet sive a Summo 
Pontifice per S. Officium, sive ab episcopo forsitan; pro quibusdam ca- 
sibus librorum potest episcopus habere hanc facultatem. Et si episcopus 
tunc iudicat, facultas potest committi alicui rectori, sive Seminarii sive 
universitatis, hoc etiam potest intelligi. Sed quod de iure permissio ita 
distribuatur, hoc prudens forsitan non esset. Sunt custodes fidei, qui 
debent iudicare de permissionibus concedendis vel de nominandis his 
quibus, in particulari, delegari huiusmodi potestas. Hoc puto. 

Sed quidquid sit de hoc, ego commendarem ut schema revideatur, 
sicuti dixi, vel a Commissione mixta vel a Commissione aliqua de fide, 
sive ante Concilium sive pro Codice luris Canonici. 5 


5 Textus transcriptus est taeniola magnetica. 

4) SUFFRAGIA SODALIUM 

Card. Tis serant: Placet iuxta modum: Episcoporum responsabi- 
litas integra servetur; adhaereo observationibus Em. mi Leger de prohi- 
bitione librorum. 

Card. Pizzardo: Non placet. 

Card. Aloisi Ma sella: Placet iuxta modum: Schema reforman- 
dum est, audita Commissione Theologica. 

Card. Lienart: Placet iuxta modum: attentis praecipue animad- 
versionibus ab Em.mis Cardd. Leger, Dopfner et Browne factis. 

Card. Tappouni: Placet. 

Card. Copello: Placet iuxta modum: attendatur ad ea quae dixit 
Em. mus Browne. 

Card. Spellman: Placet iuxta modum: secundum observationes 
Cardinalis Browne. 

Christus, Dominus Noster, munus docendi omnes homines eosque 
ad vitam aeternam secure ducendi Ecclesiae Suae concredidit. Ex isto 
munere proficiscuntur iura et officia Ecclesiae non tantum praecavendi 
ne fideles libros legant, qui sive morum integritati sive catholicae reli- 
gionis dogmatibus adversentur, sed etiam providendi ut fideles aliique 
homines libros legant qui ad bonum singulorum et societatis tam multum 
conferri possint. Ergo, hoc in schemate non esse videtur inopportunum 
dicere aliquid positivum de libris bonis eorumque momento in vita reli- 
giosa, sociali, intellectualique hominum. Patres Concilii velle possint 
adhortare Catholicos tum ut legant libros Catholici nominis idoneos, 
tum ut sustineant et auxilient divulgationem librorum in quibus luce- 
scit doctrina Christi. 

Praeterea, nostris temporibus, proh dolor, permulti libri publicantur 
qui res lascivas seu obscenas ita tractant ut animae hominum, praesertim 
iuvenum, multum periclitentur. Antea, in Prooemio schematis Consti- 
tutionis de Instrumentis Diffusionis seu Communicationis Socialis, facta 
est invitatio omnibus hominibus bonae voluntatis, iis scilicet qui natu- 
rae leges morales consequi contendunt, ut nobiscum studeant nova com- 
municationis socialis instrumenta in hominum utilitatem et in societatis 
bonum, unice flectere. Simili ratione, omnes homines cordati invitari de- 
beant ut una nobiscum agant contra istos libros pravos qui in societatem 
humanam semina turpitudinis ac morum pravitatis divulgant. 

In schemate proposito normae de praevia librorum censura eorum- 
que prohibitione ita emendantur ut praescripta his de rebus facilius ob- 
servari possint et ut fideles melius arceantur a damno vel periculo quod 
pati possint a lectione pravorum librorum. 

Quoad primos quattuor numeros in schemate propositos, notandum 
est quod vigilantiae Officium a competente Episcoporum coetu in sin- 
gulis Nationibus constituendum est. Procul dubio, normae particulares 
quae opera et munera horum Officiorum afficient, variis locorum tempo- 
rumque adiunctis accommodandae sunt. Itaque, Concilium Oecumeni- 
cum oportet sic conficere instructiones generales ut Conferentiae Epi- 
scoporum secundum singularum Nationum necessitates normas parti- 
culares statuere possint. 

Propositum in numero decimo-quarto de Indice librorum prohibi- 
torum statis temporibus rursum examinando bonum est, sed melius sit 
magis definite indicare tempus ad hanc revisionem indicis faciendam. 
Fortasse, loco verborum « statis temporibus » edicatur « vicesimo-quinto 
saltem quoque anno ». 

Numero decimo-septimo et numero decimo-octavo explentur deside- 
ria et vota multorum Episcoporum aliorumque virium ecclesiasticorum 
ut praescripta de debita licentia ad libros prohibitos legendos conce- 
denda minus rigida et magis adiunctis hodiernis accommodata conficien- 
da sint. Valde oportet ut R.ectores, Decani, Professores et Docentes in 
Universitatibus et in Seminariis maioribus ecclesiastica prohibitione li- 
brorum non astringantur. Omnino placet dare Ordinariis locorum pote- 
statem ordinariam concedendi licentiam legendi ac retinendi libros prohi- 
bitos. In paragrapho tertia numeri decimi-octavi convenienter addendum 
est sacerdotem ab Ordinario loci designatum tamquam directorem seu 
moderatorem coetus alumnorum catholicorum apud Universitatem aca- 
tholicam vel statalem licentiam legendi ac retinendi libros prohibitos 
professoribus et alumnis Universitatis, necessariis adhibitis cautelis, con- 
cedere posse. 

Propter animadversiones antea allatas de commoditate aliquid po- 
sitivum de libris bonis dicendi et de utilitate invitandi omnes homines 
bonae voluntatis ut nobiscum collaborent ad libros moraliter pravos 
prohibendos, necnon de additionibus convenienter faciendis ad elen- 
chum eorum qui poterunt concedere licentiam libros prohibitos legen- 
di, de schemate decreti, de praevia censura librorum eorumque prohibi- 
tione suffragium fertur: Placet iuxta modum tantum. 

Card. Frings: Non placet. Fundamentaliter adhaereo iis, quae dixe- 
runt Eminentissimi Leger et Dopfner. 

Proponitur compromissus: 

1) Tollantur poenae. 

2) Tollantur omnes prohibitiones generales. . .. 

3) Index librorum prohibitorum quoad praeteritum reducatur ad 
libros, qui hodie adhuc sint damnosi, quoad futurum pauci tantum pro- 
hibeantur. 

4) Promoveatur educatio fidelium, praesertim iuventutis, ut agant 
secundum conscientiam bene formatam. 

Card. Ruffini: Placet iuxta modum. 1 

Card. Valeri: Placet iuxta modum: eo sensu quod inter duas dif- 
ferentes opiniones rem tam arduam considerandi, media quaedam via 
ingrediatur qua, ex una parte in consideratione teneatur absoluta neces- 
sitas tuendi fidem, ex altera in debita consideratione etiam teneatur situa- 
tio psychologica plus minus hodie fere ubique vigens qua fit ut prohi- 
bitio causa sit violandi legem. 

Card. Siri: Non placet. Schema est recognoscendum, ut duo apte 
concilientur, nempe: 

a) Munus Ecclesiae defendendae fidei. Hoc munus est, uti pars 
necessaria evangelisationis, primum munus Ecclesiae. 

b) Aptatio circumstantiis psychologicis nostrae infirmae aetatis, 
ita ut instrumenta damnationis et prohibitionis evadant semper utilia. 

Card. D’Alton: Placet iuxta modum. 

Card. Quiroga y Palacios: Placet iuxta modum: attendantur di- 
cta ab Em.mis Ottaviani et Browne, in sensu praecipue ut schema revi- 
deatur cum interventione Commissionis Doctrinalis seu de Fide. 

Card. Leger: Placet iuxta modum: 2 i. e. attentis animadversionibus 
Em. mi Dopfner, sed ad notam Em. mi Browne attendendum est. 

Card. Gracias: Placet iuxta modum: secundum dicta ab Eminen- 
tissimo Browne. Sed miror quod episcopi in terris missionum, in hac 
materia, gaudent facultatibus largioribus quam episcopi aliunde. 

De praevia librorum censura eorumque prohibitione : 

Ad 1 (pag. 1 3 ): In hac paragrapho suggeritur ut constituatur Offi- 
cium Nationale cuius sit invigilare editis scriptis. Tale officium con- 
stitui debet « a competente Episcoporum coetu ». Nunc autem quid 


1 Cf. pp. 845-846. 

2 Cf. pp. 846-848. 

3 Cf. p. 843. 

sibi vult haec expressio « competens Episcoporum coetus » ? Signifi- 
catne Conferentia Episcoporum Nationis, vel Metropolitanorum coetus, 
vel adunatio Episcoporum alicuius regionis Nationis? Clarificatio desi- 
deratur. 

Si tale officium constituitur, ad illud adducantur censores idonei pe- 
ritique in linguis magis usitatis et excultis, ad quos remittantur opera 
in his linguis scripta. Ut hi censores opus eis commissum quam citius fa- 
ciant, ad hoc opus seponantur. 

Multi censores, quia sunt aliove occupati, hoc opus iugum non leve 
putant, et non possunt ad illud bene attendere. Si periti idoneique cen- 
sores ad hoc opus non parvi momenti deputentur, melius id facere pos- 
sint. Talis suggestio iam in paragrapho quinta continetur. 

Ad octavum (pagina quarta 4 ): Hic suggeritur ut, in concedenda vel 
deneganda licentia, Ordinarius « iudicio unius tantum censoris ne inni- 
tatur, sed duorum et vel etiam plurium ». Hoc necesse sit fortasse in 
materia gravi; sed ne fiat regula generalis. Si censor est eruditus, pru- 
dens, gravis in efformando iudicium suum, et si votum talis censoris fa- 
vorabile est, non est necessitas recurrendi ad alterum censorem. Appel- 
latio ad alterum intelligi potest in casu quo denegatur permissio a primo 
censore. Difficile est cito habere opinionem unius. Exquirere opiniones 
plurium moram considerabilem auctori faciet. 

Card. Montini: Non placet: iuxta ea quae dixerunt Cardd. Siri et 
Frings. Attamen Censurae videntur tollendae et facilior introducatur 
modus circa licentiam libros prohibitos legendi pro his qui quovis modo 
studiis incumbunt . 

Card. Giobbe: Placet iuxta modum: audita Commissione theolo- 
gica atque plene adhaereo his quae dixit Eminentissimus Card. Browne. 
Augeatur potius facultas Episcopi permittendi lectionem librorum pro- 
hibitorum et non relinquatur permissio tot et tantis capitibus. 

Card. Cento: Non placet ut iacet. Cum rei materia ex se delicatis- 
sima, mixta sit, Commissio de Disciplina Cleri et populi christiani et 
Commissio de Fide, collatis studiis, punctum iustum attingent per quod 
munus Sancti Officii, tanti praetii pro Ecclesia Catholica, introductis ali- 
quibus reformationibus, quas ipse Eminentissimus Ottaviani possibiles 
admisit, melius aptetur mentalitati, ut ita dicam, huius temporis. 

Card. Garibi y Revera: Placet iuxta modum: scilicet, schema mu- 
tetur secundum exposita ab Em.mo Card. Ottaviani; sed efficacior vigi- 


4 Cf. p. 843. 

lantia videtur ratione habita mediorum propositorum quae ipsi episcopi 
adhibere debent. Ex alia parte aliqua facultas opportuna videtur pro 
Episcopis, saltem ad lectionem pravorum librorum, cum saepe in scho- 
lis pravi magistri libros imponant et alumni vel in angoribus maneant 
vel praecepta Ecclesiae spernant. 

In pag. 6, 5 n. 18, par. 3 omnino supprimatur. 

Card. Godfrey: Placet iuxta modum: id est in votis Eminentissi- 
morum Ottaviani, Siri et Browne, videlicet quod Schema iterum exami- 
netur ab alia Commissione mixta vel doctrinali. 

Card. Richaud: Placet. ' ; 

Card. Konig: Placet iuxta modum: prae oculis habeantur quae di- 
xerunt Cardd. Leger et Dopfner et simul etiam attendatur ad ea quae 
attulit Card. Browne. 

Card. Dopfner: Placet iuxta modum: secundum folia adnexa, 6 et 
ea, quae a Card. Leger dicta sunt. 

S. Officium — nova utique bene considerata disciplina — minime 
debilitatur in tuenda fide atque in indicandis et damnandis libris pericu- 
losis et falsis, sed munus S. Officii expletur modo minus offendenti, sed 
non minus efficaci. 

Card. Marella; Placet iuxta modum: Recognoscatur hoc schema 
in Commissione mixta Doctrinali scilicet de Disciplina Cleri et populi 
Christiani, ita ut via media inveniatur ad mentem Cardinalis Valeri. 

Card. Meyer: Placet iuxta modum, i. e. iuxta animadversiones 
Em.mi Card. Browne. 

Card. Alfrink: Placet iuxta modum: cum additamentis quae Emi- 
nentissimi Cardd. Leger et Dopfner proposuerunt, praesertim: 1) quae 
Em.mus Leger proposuit de mera indicatione libri vitandi, et quidem 
cum rationibus, ut fideles clarius sciant quare liber est vitandus; 

2) clarius indicetur responsabilitas Ordinariorum in ista materia, 
sicut dixit Em.mus Ruffini; 

3) clarius indicetur relatio in ista materia inter S. Officium et 
Ordinarios. Optandum esset v. g. ut S. Officium non damnet librum sine 
Ordinario, praesertim si liber exaratus est lingua qua S. Officium non 
callet. 

4) Si in n. 18 supprimitur paragraphus 3, supprimenda videtur 
etiam § 2 propter easdem rationes quas proposuit Em.mus Browne. 


5 Cf. p. 844. 

e Cf. pp. 848-850. 

Card. Santos : Placet iuxta modum: subiiciatur ulteriori scruta- 
tioni et novus textus redigatur, ad mentem Em.mi Card. Browne, O. P. 

Card. Rugambwa: Placet iuxta modum: iuxta mentem Eminentis- 
simi Browne. Debemus fidem nostram tueri et evitare ea omnia quae 
spoliare eam possunt, aut videntur; sed semper cum prudentia et discre- 
tione agendum est. 

Card. Ritter: Placet iuxta modum: i. e. iuxta observationes factas 
ab Em.mis Cardinalibus Browne et Alfrink. 

Card. Landazuri Ricketts: Non placet: Schema revideatur audi- 
ta Commissione doctrinali. 

Card. Ottaviani: Quod attinet ad reformationes quasdam, uti 
iam dixi , 7 Commissio doctrinalis est in eo ut studio supponat quaestio- 
nem. Immo iam multa parata sunt, quia iam interpellavimus diversos 
viros doctissimos ex Germania, ex Gallia, etiam ex Hollandia, ex Ame- 
rica; et habemus documentationem; non solum, sed etiam misimus assi- 
stentes congressibus qui facti sunt, praesertim bic Romae, de censura 
librorum. Igitur habemus magnam documentationem. Non quod nos 
recusamus aliquid emendare: eo ipso quod Commissio doctrinalis ha- 
bet hanc documentationem reunitam, hoc modo ostendimus quod ali- 
quid volumus facere quod satisfaciat petitionibus. Sed, sicut dixit bene 
Card. Browne, hoc quod debemus attendere super omnia est ad mate- 
riam, ad obiectum libri, utrum faciat an non damnum. Quando nos, v. g., 
examinamus librum, prius etiam petimus an habeat aliquam diffusionem, 
quamnam diffusionem habeat; etiam hoc perspicimus, quia est mensura 
damni quod facit liber. Igitur non est putandum quod sumus faciles ad 
damnandum. Prius adhibemus omnes praecautiones. Ceterum ea omnia 
quae dixi sunt etiam ad defendendos episcopos, ad defendendam pote- 
statem magisterialem episcoporum, ut habeant in S. Officio potius au- 
xilium. 

Demum velim dicere quod quando nos examinamus libros, non est 
quaestio de lingua, quia ii qui perficiunt studium super librum (primum 
studium, ii qui referunt etc.) sunt, et non unus tantum, sunt plures, 
qui callent linguam in qua scriptus est liber. Igitur si scriptus lingua an- 
glica, examen committitur iis qui bene callent linguam anglicam; ita si. 
est germanica, si est etiam hollandica, habemus consultores, qualifica- 
tores; et etiam quam pluries nos damus examini (quando non habemus 
sufficientiam illorum qui callent bene linguam) ex commissione spe- 


7 Cf. pp. 850-852. 

ciali, aliis professoribus qui sunt ex illa natione de qua exivit liber, 
Igitur huic praecautioni nos attendimus, quia non est timor ne compre- 
hendatur id quod scriptum est. 

Demum velim etiam addere: in hac quaestione debemus utique, ut 
dixit bene Card. Cento, amice procedere pro bono communi; utique, et 
de hoc lamentatus sum, quod non simus auditi quando promissum fuerat . 8 

Card. Di Jorio: Non placet. Schema reformandum audita Com- 
missione doctrinali prouti ab Em.mo Cardinali Ottaviani propositum: 
relaxatio tamen quaedam habeatur praxis actualis, iuxta exigentias no- 
stri temporis. 

Card. Roberti: Placet iuxta modum: schema novo examini subicia- 
tur a Commissione pro disciplina cleri cum Commissione doctrinali, 
iuxta dicta ab Em.mis ac Rev.mis Patribus. , 

Card. Jullien: Non placet: sed ratione habita de iis quae ani- 
madverterunt Cardinales Valeri et Browne, ita ut proponatur novum 
schema. 

Card. Larraona: Non placet: et reformetur iuxta vota Em.morum 
Ottaviani, Browne, Ruffini, Siri et Valeri in Commissione mixta. 

Card. Heard: Placet iuxta modum: i. e. iuxta votum Em. mi Browne. 

Card. Bea: Placet iuxta modum: quaestio examinanda est a Com- 
missione mixta. Ni fallor, non tollitur S. Officio facultas prohibendi 
librum, si prohibitio est necessaria, sed agitur imprimis de modo proce- 
dendi. Multa pericula tolli possunt in dioecesibus ipsis. Ni fallor, mo- 
dus procedendi denuo examinandus et duritiae, quantum fieri potest, 
evitandae sunt. Maximus numerus Episcoporum desideravit revisionem 
legislationis Indicis. 

Card. Browne: Non placet uti iacet , 9 i. e. schema revideatur, sive 
a Commissione mixta sive attento quoque iudicio Commissionis de doc- 
trina. 

Card. Albareda: Placet iuxta modum: id est secundum animad- 
versiones factas ab Eminentissimis Cardinalibus Leger et Browne. 

Beat. Gori: Placet iuxta modum: id est schema reformetur iuxta 
ea quae dixit Em.mus Card. Browne. 


8 Textus transcriptus est ex taeniola magnetica. 

9 Cf. pp. 852-854. 

Beat. Cheikho: Placet iuxta modum: Consideranda sunt ea quae 
Em.mi Patres Ottaviani, Browne et Bea dixerunt. 

Exc. Felici: Placet iuxta modum expositum praesertim ab Em.mo 
Cardinali Browne. 

Exc. 0’Connor: Placet iuxta modum: Redigatur novum schema a 
Commissione Mixta, attentis animadversionibus Eminentissimorum Car- 
dinalium Ottaviani et Browne. 

Exc. Chavez y Gonzalez: Placet iuxta modum: secundum ea 
quae dicta sunt ab Em.mis Cardinalibus Ottaviani et Browne. 

Exc. Silva Santiago: Schema uti nunc est mihi non placet. Adhae- 
reo propositionibus factis ab Em.mis Cardinalibus Ottaviani, Browne 
et Siri. Ergo schema iterum examinetur a Commissione mixta. 

Exc. Antezana y Rojas: Placet iuxta modum: Assentio sententiis 
Em, morum Ottaviani, Siri, Browne, Bea et aliorum Patrum. 

Exc. Cooray: Placet iuxta modum: i. e. ad mentem Em.morum 
Cardd., Browne, Frings, Valeri, Siri, Cento, Marella et aliorum qui eo- 
dem sensu locuti sunt. 

Exc. McKeefry: Placet iuxta modum: i. e. secundum votum Em.mi 
Card. Browne. 

Exc. Lefebvre: Non placet: propter rationes allatas ab Eminentis- 
sirnis Cardinalibus Ottaviani, Browne et Siri. 

Exc. Hurley: Placet iuxta modum: et studio ulteriori subiiciatur 
ut illa quae dicta sunt ex una parte a Cardinalibus Ruffini, Ottaviani et 
Browne cum iis quae tam opportune a Cardinalibus Leger et Dopfner 
prolata sunt, componantur. 

Exc. Perrin: Placet iuxta modum: attentis animadversionibus a 
Cardinalibus Leger, Dopfner, Browne et Valeri factis, Commissio mixta 
constituatur. 

Exc. Seper: Placet iuxta modum: i. e. manentibus generatim pro- 
positis in Schemate, res ita exponatur ne videatur in nova disciplina ali- 
quomodo denegari vel coarctari ius et officium S. Officii libros dam- 
nandi. 

Exc. Bazin: Placet iuxta modum: scilicet recognoscatur schema 
secundum observationes Em.morum Cardd. Leger, Dopfner et Alfrink. 

Exc. Bernard: Placet iuxta modum: scilicet schema recognosca- 
tur, audita commissione doctrinali, iuxta votum Em. mi Cardinalis Valeri 
de conciliatione quaerenda inter theses oppositas. 

Exc. Bernier: Placet iuxta modum: ab Em.mo Cardinali Browne 
propositum, ita scilicet ut Decretum prius a Commissione de fide revi- 
deatur. 

Exc. Yago: Non placet: schema reformetur in Commissione mixta, 
iuxta animadversiones Em. mi Card. Browne. 

Exc. Raicotomalala: Placet iuxta modum: ad mentem Cardina- 
lium Siri et Dopfner. 

Exc. Ngo-dinh-Thuc: Placet iuxta modum: iuxta animadversiones 
Eminentis simorum Ruffini, Ottaviani et Browne. 

Exc. Bengsch: Placet iuxta modum: adhaereo propositionibus 
Em. morum Cardd. Leger, Dopfner et Bea. 

Exc. Verwimp: Placet iuxta modum: adhaereo his quae dixit Emi- 
nentissimus Dominus Browne. 

Exc. Jelmini: Placet iuxta modum: schema reformetur iuxta quae 
Eminentissimi Ottaviani et Browne dixerunt. Censeo tamen obliterandas 
non esse animadversiones Eminentissimorum Leger et Dopfner, specia- 
tim de prohibitione librorum, quae tempore nostro sat opportunae vi- 
dentur. 

Exc. Suhr: Placet iuxta modum: ratione habita eorum quae . dixe- 
runt Em.mi Cardd. Leger, Dopfner et Bea. 

Rev. Gut: Placet iuxta modum quem exposuerunt Em.mi Cardi- 
nales Leger, Dopfner et Frings. Finis indicis omnino necessarius, defen- 
sio scilicet fidei, obtinetur si omnibus modis inculcatur doctrina de in- 
dice naturali et si accuratius excolitur conscientia christiana fidelium, 
imprimis iuvenum. 

Rev. Sepinski: Placet iuxta modum: i. e. in votis Em. morum Car- 
dinalium Valeri et Browne, i. e. recognoscatur hoc schema in pace et 
serenitate, collatis consiliis commissionis theologicae et commissionis 
de disciplina cleri et populi christiani. 

Rev. Janssens: Placet iuxta modum: ad mentam Em.morum 
Cardd. Valeri et Browne. 

VII 

DE CENSURIS EARUMQUE RESERVATIONE 


DE MODO PROCEDENDI IN POENIS 
IN VIA ADMINISTRATIVA INFLIGENDIS 

(Tertia et quarta Congregatio: 5 et 7 maii 1962) 

1) SCHEMATA PROPOSITA 

A COMMISSIONE DE DISCIPLINA CLERI ET POPULI CHRISTIANI 

DE CENSURIS EARUMQUE RESERVATIONE 

Proprius Ecclesiae finis spiritualis et super natur alis, sanctificatio scilicet 
et salus aeterna fidelium, suadet ac exigit ut disciplina poenalis in Ecclesia 
aptior reddatur sive ad fideles efficacius deterrendos ne delicta committant, 
sive ad promptius fortiusque coercendos et corrigendos fideles qui delique- 
rint. Hinc, nec necessarium nec opportunum est, ut vel nulla poena latae 
sententiae delinquentes plectantur, vel nullam iidem incurrant censuram 
nisi ex dolo deliquerint, plena videlicet perfectaque imputabilitate, sine 
ullo defectu cognitionis ex parte intellectus aut libertatis ex parte voluntatis. 

Oportet autem ut fideles rite edoceantur de poenis legitime statutis, ne 
ob ignorantiam ab illis incurrendis excusentur; item, oportet ut praescriptum 
accurate servetur de poena ferendae sententiae revera infligenda et de poena 
latae sententiae revera declaranda, quoties ita exigat sive scandali reparatio 
sive alia ratio boni communis (cf. can. 2223, §§ 3 et 4). 

Nulla vero necessitas adesse videtur, ut in suo robore conserventur cen- 
surae latae sententiae nemini reservatae, de quarum vi et efficacia ad delicta 
praevenienda et ad delinquentes corrigendos merito dubitari potest; eodem 
modo necessarium esse non videtur, ut censurae latae sententiae Apostolicae 
Sedi reservatae conserventur distinctae in tres gradus reservationis, ita nempe 
ut aliae simpliciter, aliae speciali modo et aliae specialissimo modo sint re- 
servatae: eiusmodi enim distinctio nullius est momenti pro his qui a censu- 
ris absolvantur a confessario specialis facultatis experte, si ad Sanctam Se- 
dem recurrere debeant pro qualibet censura eidem reservata. 

Pariter, prorsus expedire videtur ut ex codice poenali ecclesiastico ex- 
pungantur poenae, etiam censurae, latae sententiae in delicta quae in prae- 
senti aut numquam aut rarissime tantum perpetrari contingat. E contrario, 
aequum omnino videtur ut novae poenae statuantur, etiam censurae et 
quidem latae sententiae ac reservatae, in delicta quae inolescere pergant 
magno cum scandalo seu damno praesertim puerorum et adulescentium. 

Denique, congruum profecto videtur ut aptior determinatio fiat quod 
attinet ad incurrendam irregularitatem ex delicto ob actum ordinis, clericis 

in ordine sacro constitutis reservatum, ab eis positum qui eiusdem ordinis 
exercitio prohibentur poena canonica; ab irregularitate enim non excusat 
ignorantia vel inadvertentia seu error (can. 988), saepius autem contingere 
potest ut ad praefatam irregularitatem non attendatur, quando incurritur 
ob poenam latae sententiae, quae culpabiliter non servetur in casu occulto. 

Haec proinde declaranda et statuenda proponuntur, quae sequuntur: 

I - De censuris in genere 

1. Censuras, praesertim latae sententiae, maxime excommunicationem, 
infligere non licet, nisi sobrie et magna cum circumspectione (cf. can. 2241, 
§ 2 ). 

2. Censurae infligi aut declarari possunt sive per iudicis sententiam, sive 
per Ordinarii praescriptum seu decretum extraiudiciale. 

I) Si censura infligatur vel declaretur per sententiam iudicialem, ser- 
ventur iuris praescripta circa pronuntiationem sententiae in processu cri- 
minali; 

II) Si censura infligatur vel declaretur per praeceptum, serventur nor- 
mae circa processum administrativum peculiariter statuendae. 

3. Censurae inflictae aut declaratae per praeceptum, eosdem sortiuntur 
iuridicos effectus atque censurae inflictae vel declaratae per sententiam iudi- 
cialem. 

4. His verbis exprimatur textus can. 2229: 

« § 1. Etsi lex habeat verba: praesumpserit, ausus fuerit, scienter, stu- 
diose, temerarie, consulto egerit, aliave similia, a nullis censuris latae sen- 
tentiae excusat: 

I) Ignorantia graviter culpabilis, sive legis, sive solius poenae, sive 
facti (seu error); 

II) Quaelibet causa, praeter metum (de quo in subsequenti § 2), quae 
imputabilitatem minuat sive ex parte intellectus sive ex parte voluntatis, si, 
non obstante imputabilitatis diminutione, actio sit adhuc graviter culpabilis. 

§ 2. A censuris latae sententiae excusat metus gravis, dummodo agatur 
de delicto quod non vergat in contemptum fidei aut ecclesiasticae auctoritatis 
vel in publicum animarum damnum. 

§ 3. Reus qui a censuris late sententiae ob ignorantiam vel metum vel 
aliam causam excusatur, congrua alia poena ferendae sententiae, si res ferat, 
vel poenitentia plecti potest ». 

Nota : Ad poenas vindicativas quod attinet, sive latae sive ferendae sen- 
tentiae, in suo robore integre manet norma, qua statuitur quod ab eisdem 
incurrendis excusat quaelibet imputabilitatis imminutio, sive ex parte intel- 
lectus sive ex parte voluntatis, si lex habeat verba: praesumpserit, ausus 
fuerit, etc. 

5. Reus qui in poenam latae sententiae incurrit et delicti sibi sit conscius, 
ipso facto in utroque foro poena tenetur; ante sententiam tamen declarato- 

riam a poena observanda excusatur quoties eam servare nequit sine periculo 
gravis scandali aut infamiae (cf. can. 2254, § 1), et in foro externo ab eo eius- 
dem poenae observantiam exigere nemo potest, nisi delictum sit notorium, 
firmo praescripto can. 2223, § 4 (can. 2232, § 1). 

6. Irregularitatem ex delicto incurrunt qui actum ordinis, clericis in 
ordine sacro constitutis reservatum, ponunt, ab eius exercitio prohibiti 
poena canonica ob delictum notorium notorietate iuris vel facti (cf. can. 985, 
n. 7°). 


II - De excommunicatione 

7. Accuratius dicatur in can. 2257, § 1: «Excommunicatio est censura 
qua quis a certis quibusdam christianorum iuribus excluditur, cum effectibus 
qui in canonibus, qui sequuntur, enumerantur, quique separari nequeunt ». 

8. Magis definite dicatur in can. 2259: 

« § 1. Excommunicatus quilibet caret iure partem quamcumque habendi 
in sacris functionibus, non tamen praedicationi verbi Dei assistere prohi- 
betur. 

« § 2. Si excommunicatus toleratus sacris functionibus adsit, non est ne- 
cesse ut expellatur; si adsit excommunicatus vitandus, expellendus est, aut, 
si expelli nequeat, a sacra functione cessandum, dummodo id fieri possit 
sine gravi incommodo. Repelli autem debet ne partem aliquam habeat in sa- 
cris functionibus non solum excommunicatus vitandus, sed etiam quilibet 
excommunicatus toleratus post sententiam condemnatoriam vel declaratoriam 
aut alioquin notorie excommunicatus ». 


III - De reservatione censurarum 

9. Hac forma innovetur textus can. 2245: 

« § 1 . Censura ab homine est reservata ei qui censuram inflixit aut sen- 
tentiam tulit, eiusve Superiori competenti, vel successori, aut delegato; ex 
censuris vero a iure reservatis aliae sunt reservatae Ordinario, aliae Aposto ~ 
licae Sedi. 

§ 2. Censura latae sententiae non est reservata nisi in lege vel praecepto 
id expresse dicatur; et in dubio sive iuris sive facti reservatio non urget ». 

10. Ignorantia reservationis a reservatione non excusat. 

Attamen, si confessarius, ignorans reservationem, poenitentem a censura 
ac peccato absolvat, absolutio censurae valet, dummodo ne sit censura ab 
homine (cfr. can. 2247, § 3). 

11. Omnes sacerdotes, licet ad audiendas confessiones non approbati, 
valide et licite quoslibet poenitentes in periculo mortis constitutos absolvunt 
a quibusvis censuris, quantumvis reservatis et notoriis, etiamsi praesens sit 
sacerdos approbatus, salvo praescripto can. 884 (cf. can. 882). Qui tamen a 
censura absolutionem receperit a sacerdote specialis facultatis experte, sub 

poena reincidentiae obligatione tenetur recurrendi, intra mensem postquam 
convaluerit, ad illum qui censuram tulit, si agatur de censura ab bomine, vel 
ad S. Poenitentiariam, si agatur de censura Sedi Apostolicae reservata, eo- 
rumque mandatis parenti. Sacerdos autem, qui poenitentem absolvit, non 
tenetur praefatum onus ei iniungere aut de eodem eum expresse monere. 

IV - De elencho censurarum quae tollendae videntur 

12. Censurae tolluntur quae a iure sunt statutae tanquam latae senten- 
tiae nemini reservatae , sed conscientiae et prudentiae iudicis vel Ordinarii 
praeceptivis aut facultativis verbis committitur ut loco censurae congruam 
aliquam poenam ferendae sententiae infligat. 1 

Praefato hoc modo tolluntur: 

A) 'Excommunicationes quae statutae sunt: 

I) In auctores et editores qui sine debita licentia sacrarum Scriptura- 
rum libros vel earum adnotationes aut commentarios imprimi curant (can. 
2318, § 2); 

II) In eos qui ausi fuerint mandare seu cogere tradi ecclesiasticae se- 
pulturae infideles aliosve qui eadem privantur (can. 2339); 

III) In eos qui quovis modo deliquerint sive dando sive recipiendo 
sive consensum praebendo ad bona ecclesiastica alienanda, si fuerit scienter 
praetermissum beneplacitum apostolicum a iure praescriptum (can. 2347, 
n. 3°); 

IV) In eos qui quoquo modo cogant sive virum ad statum clericalem 
amplectendum, sive virum aut mulierem ad religionem ingrediendam vel ad 
emittendam religiosam professionem (can. 2332); 

V) In eum qui scienter omiserit eum, a quo sollicitatus fuerit, intra 
mensem denuntiare (can. 2368, § 2). 

B) Suspensiones quae statutae sunt: 

I) In sacerdotem qui sine necessaria iurisdictione praesumpserit sa- 
cramentales confessiones audire vel a peccatis reservatis absolvere (can. 2366); 

II) In eum qui sine litteris vel cum falsis dimissoriis litteris, vel 
ante canonicam aetatem, vel per saltum ad ordines malitiose accesserit 
(can. 2374); 

III) In clericum qui in manus laicorum officium, beneficium aut di- 
gnitatem ecclesiasticam resignare praesumpserit (can. 2400); 

IV) In abbatem vel praelatum nullius qui benedictionem ad normam 
iuris non receperit (can. 2402); 

V) In Vicarium Capitularem qui litteras dimissorias pro ordinatione 
illegitime concesserit (can. 2409). 

C) Interdictum personale in eos statutum qui causam dederunt interdicto 
locali aut interdicto in communitatem seu collegium (can. 2338, § 4). 

13. Plures ex censuris tolluntur quae a iure sunt statutae tanquam latae 
sententiae reservatae, sed in delicta infliguntur quae vel rarissime nunc per- 

petrari solent, vel ob peculiaria adiuncta hodierna iam recensenda non viden- 
tur inter delicta graviora. Prudentiae et conscientiae iudicis vel Ordinarii 
praeceptivis vel facultativis verbis committitur ut pro censura aliam con- 
gruam poenam ferendae sententiae infligat. 2 

Praefata eiusmodi ratione tolluntur: 

A) Excommunicationes quae statutae sunt: 

I) In editores librorum apostatarum, haereticorum et schismaticorum, 
qui apostasiam, haeresim, schisma propugnant, itemque in eos qui praefatos 
libros aliosve per apostolicas litteras nominatim prohibitos defendant aut 
scienter sine debita licentia legant vel retineant (can. 2318, § 1); 

II) In eum qui falsas reliquias conficit, aut scienter vendit, distribuit 
vel publicae fidelium venerationi exponit (can. 2326); 

III) In quaestum facientes ex indulgentiis (can. 2327); 

IV) In absolvere praesumentes sine debita licentia ab excommunica- 
tione latae sententiae Sedi Apostolicae reservata (can. 2338, § 1); 

V) In quodvis auxilium vel favorem impendentes excommunicato vi- 
tando in delicto propter quod excommunicatus fuit; itemque in clericos scien- 
ter et sponte in divinis cum eodem communicantes et ipsum in divinis officiis 
recipientes (can. 2338, § 2); 

VI) In clausuram monialium violantes et in eos qui ipsos introducant 
vel admittant; itemque in mulieres violantes regularium virorum clausuram 
et in Superiores aliosque eas introducentes vel admittentes; pariter in mo- 
niales e clausura illegitime exeuntes (can. 2342); 

VII) In usurpantes vel detinentes per se vel per alios bona aut iura 
ad Ecclesiam Romanam pertinentia (can. 2345); 

VIII) In duellum perpetrantes aut simpliciter ad illud provocantes 
vel ipsum acceptantes vel quamlibet operam aut favorem praebentes, nec 
non de industria spectantes illudque permittentes vel quantum in ipsis est 
non prohibentes (can. 2351, § 1); 

IX) In omnes fabricatores vel falsarios litterarum, decretorum vel re- 
scriptorum Sedis Apostolicae vel iisdem scienter utentes (can. 2360, § 1). 

X) In delictum perpetrantes simoniae in quibuslibet officiis, beneficiis 
aut dignitatibus ecclesiasticis (can. 2392, n. 1°); 

XI) In omnes qui documentum quodlibet ad Curiam Episcopalem per- 
tinens sive per se sive per alium subtraxerint vel destruxerint vel celaverint 
vel substantialiter immutaverint (can. 2405). 

Nota : Etiam tolli posse videtur excommunicatio per Decretum S. Congre- 
gationis Concilii d. 22 martii 1950 statuta in clericos mercaturam seu nego- 
tiationem cuiusvis generis exercentes sive in propriam sive in aliorum utilita- 
tem. Ratio est quia certo non constat de negotiationis natura. 

B) Suspensiones quae statutae sunt: 

I) In omnes clericos qui per simoniam ad ordines scienter promove- 
rint vel promoti fuerint, aut alia sacramenta ministraverint vel receperint 
(can. 2371); 

II) In eos qui illegitime ordinaverint contra praescriptum can. 955, 
vel can. 993 n. 4 et 994, vel can. 974, § 1 n. 7, vel can. 966 (can. 2373). 

14. Aptius, ob hodierna adiuncta, esse videtur ut Ordinario reservatae 
habeantur hae, quae sequuntur, censurae quae a iure statuuntur tanquam 
reservatae Sedi Apostolicae: 

I) Excommunicatio statuta in nomen dantes sectae massonicae aliisve 
eiusdem generis associationibus quae contra Ecclesiam vel legitimas civiles 
potestates machinantur (can. 2335); 

II) Excommunicatio statuta in eos qui bona ecclesiastica cuiuslibet 
generis per se vel per alios in proprios usus convertere et usurpare praesump- 
serint aut impedire ne eorum fructus seu reditus ab iis, ad quos iure perti- 
nent, percipiantur (can. 2346); 

III) Excommunicatio statuta in eum qui per seipsum vel per alios con- 
fessarium de sollicitationis crimine apud Superiores falso denuntiaverit 
(can. 2363); 

IV) Excommunicatio statuta in clericos in sacris constitutos vel regu- 
lares aut moniales post votum sollemne castitatis, itemque in omnes cum 
aliqua ex praedictis personis matrimonium etiam civiliter tantum contrahere 
praesumentes (can. 2388, § l). 3 

15. In suo robore integre manent ceterae censurae latae sententiae a 
iure, etiam extra Codicem, statutae tamquam reservatae Ordinario vel Sedi 
Apostolicae. 

Quoad censuras autem Sedi Apostolicae reservatas tollitur specialis qua- 
litas seu gradus reservationis, ita ut iam amplius non distinguantur tam- 
quam simpliciter vel speciali modo, vel specialissimo modo reservatae. 

16. Ad gravissimum scandalum vitandum et gravissimum nocumentum 
quod Ecclesiae vel Religioni imminere potest, proponitur ut statuatur excom- 
municatio latae sententiae Sedi Apostolicae reservata in clericos vel religio- 
sos, qui delictum admiserint contra sextum decalogi praeceptum cum mino- 
ribus infra aetatem sexdecim annorum. 

Textus definitive probatus in Sessione Generali habita diebus 11-16 decem- 
bris 1961. 


NOTAE 

1 Si Patribus placuerit, in Concilio statui poterit quandonam praeceptivis 
verbis et quando facultativis verbis iudici vel Ordinario committitur, ut, pro 
censura, aliam poenam ferendae sententiae infligere possit, aut debeat. 

2 Cf. notam 1. 

3 A censura tamen nemo unquam, excepto casu periculi mortis, absolvere 
potest sine praevio recursu ad S. Poenit. Apost. sacerdotem, qui cessare non valeat 
a cohabitatione sub eodem tecto cum suae disertionis complice (S. Poen. Ap., 
Declaratio , 4 maii 1937). 

DE MODO PROCEDENDI IN POENIS 
IN VIA ADMINISTRATIVA INFLIGENDIS 

In Codice luris Canonici nunc vigenti normae praescribuntur quae ser- 
vari debent ad nonnulla negotia in via disciplinari seu administrativa expe- 
dienda, quarum praecipuae eae sunt quae in cann. 2142-2167 exponuntur 
de modo procedendi ad amotionem vel translationem parochorum decernen- 
dam, et eae quae in cann. 2168-2185 determinantur ad sanctiones poenales 
applicandas contra clericos non residentes vel concubinarios necnon contra 
parochum in adimplendis paroecialibus officiis negligentem. Expedit profecto 
ut quaedam ex huiusmodi praescriptis melius et aptius definiantur: quod, 
sane, perfici poterit in futura nova Codicis luris Canonici editione, quae ut 
ne sit diu expectanda quamplurimi exoptant; in eadem autem nova Codicis 
editione etiam normae accuratae praestituendae erunt, ut in ceteris quoque 
negotiis in via administrativa ex bono et aequo expediendis recte procedatur, 
sive de controversiis dirimendis agatur, sive de poenis infligendis vel decla- 
randis. Sed statim a Concilio Vaticano II promulgandae esse videntur normae 
principaliores, quae in procedura poenali administrativa observari debeant, 
quia in pravi fere ubique poenae extraiudicialiter applicari solent: et non 
immerito, via enim administrativa brevior est atque simplicior, et ipsi reo 
favet cum publicitatem de se non requirat. At vero, non semper qui extraiu- 
dicialiter in reos procedunt eorundem iuribus personalibus sufficienter ca- 
vent, cum pluries contingat ut reus puniatur quin ipse sese defendere possit, 
et vel etiam quin certo probetur quod delictum revera commiserit. 

Hunc igitur in finem, ut scilicet sine moris inutilibus, et non raro perni- 
ciosis, restauretur ordo socialis laesus per delictum et delinquens congruenter 
corrigatur, modo utique suaviore et christianae caritati magis consentaneo, 
Ordinariis commendatur ut, quantum fieri poterit, in via administrativa 
contra reos procedant, servatis tamen normis, quae sequuntur, ne illegitime 
agant ne ve iniuriam vel damnum eis inferant. 

I. Abrogetur praescriptum can. 2222, § 2, quia hodiernis moribus incon- 
gruum videtur sanctiones poenales decernere sive ob delictum solummodo 
probabile, sive ob delictum cuius poenalis actio praescripta sit. Insuper autem 
in praedictis casibus plerumque difficillimum et vel forte impossibile est iuste 
et aeque procedere in sanctionibus poenalibus decernendis. 

II. Abrogetur institutum iuridicum suspensionis ex informata conscien- 
tia, de quo in cann. 2186-2194. Quidquid enim sentiendum sit de origine et 
de motivis huiusmodi instituti, ipsum hodiernis temporibus non iam oppor- 
tunum videtur cum, praesertim a iuvenibus, absonum censeatur quod reus 
puniatur quin sese defendere valeat, et vel etiam quin eidem causa poenae 
enuntietur. 

III. Remedia poenalia et poenitentiae, de quibus in cann. 2306-2313, 
ab Ordinario imponi possunt per simplex praeceptum, scripto vel oretenus 

datum, nullo servato modo procedendi determinato, dummodo tamen reus 
certior fiat quamnam ob causam sanctio poenalis in eum adhibetur. 

IV. Salvo praescripto can. 1576, § 1 n. 2° de poena depositionis, priva- 
tionis perpetuae habitus ecclesiastici, degradationis non infligenda nisi per 
sententiam iudicialem, ad ceteras poenas quod attinet (cf. can. 1933, § 4) 
proprium Ordinarii erit in singulis casibus, attente perpensis omnibus pecu- 
liaribus adiunctis, decernere utrum infligendae sint per sententiam stricte 
iudicialem aut per decretum in via administrativa ferendum. 

V. Si reus expostulet ut de ipsius delicto videatur per viam stricte iudi- 
cialem, Ordinarius eius precibus annuat, nisi graves rationes obstent. Datur 
recursus in suspensivo ad Sanctam Sedem reo, qui acquiescere nolit Ordina- 
rio decernenti ut processus fiat in via administrativa. 

VI. In processu poenali extraiudiciali seu in via administrativa confi- 
ciendo, semper serventur oportet principia iuris naturalis, cum aequitate ca- 
nonica, et, quantum fieri potest, normae generales iuris processualis eccle- 
siastici. Insuper autem hae, quae sequuntur, normae integre ac fideliter ser- 
vari debent: 

1) Praevia peragatur inquisitio ab uno tantum instructore, designan- 
do ab Ordinario, qui, quantum fieri potest, notarii opera semper utatur. 

2) Instructor testes audiat, qui tamen pauci esse debent, sive pro reo 
sive contra reum, etiam ex officio vocatos. 

3 ) Reus patronum seu advocatum habeat, aut a se electum inter paucos 
exquisitos viros ab Ordinario designatos, aut ei ex officio datum, qui brevem 
defensionem pro reo in scriptis exhibeat aut verbis exponat. 

4) Ad acta examinanda et discutienda Ordinarius Commissionem con- 
stituat trium saltem sacerdotum, qui sint aetate maturi, probi ac docti. Iidem, 
consideratis etiam promotoris iustitiae conclusionibus, quae in scriptis exhi- 
beri debent aut oretenus proponi, definiant oportet — ad maiorem suffra- 
giorum partem — utrum delictum commissum fuerit, necne, et quaenam poe- 
na, in casu, reo infligenda esse videatur. 

5) Commissionis decisio, uni dumtaxat Ordinario sub secreto commu- 
nicanda, ab uno ex eiusdem membris in scriptis redigatur, et summatim con- 
tineat rationes seu motiva quae dicuntur, tam in facto quam in iure, quibus 
innititur. 

6) Ordinarii est decretum definitivum ferre, in quo pariter motiva 
breviter exponenda sunt, quibus innititur. Si in Commissionis decisione pro- 
ponatur ut reo poena infligatur, Ordinarius potest — ad normam can. 2223, 
§§ 2 et 3 — pro sua prudentia et conscientia vel a poena infligenda absti- 
nere, vel poenam temperare, vel tandem poenam ad tempus magis opportu- 
num differre. 

7) A decreto Ordinarii unicum datur iuris remedium, idest recursus 
ad Sedem Apostolicam intra decem dies a notitia eiusdem decreti. 

8) Recursus est in suspensivo. Si tamen Ordinarius in aliquo casu 
particulari prudenter censeat poenam esse immediate applicandam, praeser- 

tim ubi agatur de delicto pluries patrato, vel de gravi scandalo statim remo- 
vendo, id scripto decernat; rationes autem huiusmodi sui modi agendi uni 
dumtaxat Sedi Apostolicae reddet, si et quatenus requiratur. 

VII. Pro disciplinae recta ordinatione et pro uniformitate iurispruden- 
tiae in re tanti momenti, optatur ut apud Sedem Apostolicam unicum sit 
Officium ad quod sive a clericis sive a religiosis sive a laicis recursus fiat 
adversus decretum, quo Ordinarius poenam infligit. Eiusmodi Officium con- 
stitui posse videtur apud Supremum Tribunal Signaturae Apostolicae, eique 
competentia exclusiva hac de re tribuenda esset quae propria est Sacrae 
Congregationis Concilii vel Sacrae Congregationis de Religiosis. 

VIII. Ut recursus adversus Ordinariorum decreta poenalia expeditissime 
definiantur, Consultores nominentur ex utroque clero, aetate ac eruditione 
et prudentia commendati, quorum tres saltem ad singulos recursus exami- 
nandos deputari debent. Iidem autem promotorem iustitiae audiant necnon 
Patronum rei, vel ex Advocatis Sacri Consistorii eligendum, vel ex collegio 
Procuratorum Sacri Palatii Apostolici, vel ex certo numero Advocatorum 
Rotalium qui semel pro semper designati sint. 

IX. Effectus iuridici decreti, quo poena infligitur, iidem omnino sunt 
ac effectus iuridici sententiae iudicialis, qua poena infligitur, quod attinet 
sive ad notorium notorietate iuris (cf. can. 2197, n. 2°) sive ad illiceitatem aut 
invaliditatem actorum quae ab eo ponantur qui poena astringitur (cf. can. 765, 
n. 2°; can. 795, n. 2°; can. 1095, § 1, n. 1°; etc.). 

Nota : Eaedem normae, quae ad poenas ferendae sententiae in via admi- 
nistrativa infligendas statutae sunt, servari debent etiam, congrua congruis 
referendo, ad poenas incursas latae sententiae in via administrativa decla- 
randas. 

Textus definitive probatus in Sessione Generali habita diebus 5-10 februa- 
rii 1962. 


2) RELATIO EM. MI P. D. PETRI CARD. CIRIACI, 

PRAESIDIS COMMISSIONIS 
DE DISCIPLINA CLERI ET POPULI CHRISTIANI 

Praemitto hac in re me non locuturum de S. Officio, nisi S. Offi- 
cium etiam in hac materia revindicet competentiam. 

Agitur de censuris et poenis infligendis, ecclesiasticis et laicis. Res 
est maximi momenti in eo quod respicit ecclesiasticos. Nam est duplex 
difficultas in gubernanda Ecclesia et praesertim in Dioecesibus; nam Epi- 
scopi conqueruntur aliquando non posse procedere in bonum animarum 
ob difficultates procedurales. Ex alia parte presbyteri conqueruntur se 
relinqui complete in manibus Episcoporum. Igitur hic quaestio est ma- 
gni momenti: est quaestio auctoritatis, auctoritatis Episcopalis et revin- 

dicationum sacerdotum. Hae quaestiones tractantur in iis quae respi- 
ciunt S. Congregationem Concilii, hac consideratione, scilicet quod 
Congregatio Concilii est Congregatio quae debet tutelare disciplinam, 
igitur S. C. Concilii tendit potius ad faciliorem reddendam actionem Ordi- 
nariorum. Igitur omnino concedit facultates valde amplas, ita ut isti 
liberi sint in obtinendo bono Ecclesiae. 

Ad censuras quod attinet, plures sunt abrogandae. Abrogavit Pius IX 
in Constitutione Apostolicae Sedis , observans quasdam censuras tem- 
poribus moribusque mutatis a fine atque causis ob quas impositae fuerant 
vel a pristina utilitate atque opportunitate excidisse. Si igitur hoc fecit 
Pius IX, potest etiam fieri a Concilio. 

Proponitur in schemate ut abrogentur poena suspensionis ex infor- 
mata conscientia et provisiones ob delictum probabiliter tantum com- 
missum aut ob delictum cuius poenalis actio sit iam legitime praescripta. 
Certe haec sunt omnino contra sensum iuridicum et hinc ego intelligo 
rationes quae moverunt meam Commissionem. Attamen experientia Cu- 
riae Romanae mihi demonstravit esse aliquos casus in quibus requiritur 
extraordinaria potestas Episcoporum. Igitur ego non abolerem nec su- 
spensionem ex informata conscientia neque has provisiones speciales; 
tamen commendandum esset Episcopis ut minus, quam sit possibile, 
hisce poenis utantur. Quoad proceduram hoc est principium firmum: 
aliquae normae debent statui ut habeatur certa probatio delicti atque 
reus legitime se defendat. Hoc est principium iuridicum universale et 
hinc in procedura faciendum erit ut hoc verificetur. Noto Codicem J. C. 
non esse tam perfectum in parte procedurali et in parte poenali, quae 
facta fuit ultimo tempore magna rapiditate et hinc hae partes debent ite- 
rum complete refici. 

Sunt duo quaestiones speciatim, quae, si reformetur Curia Romana 
(et non est impossibile quod reformetur: si eam reformavit S. Pius X, et 
profundissime, potest fieri), se referunt ad nostrum schema et sunt 
magni momenti. Imprimis ante Sapienti Consilio habebatur Congregatio 
de Episcopis et Regularibus: abolita fuit. Abolita fuit et hinc laesum 
est principium iuridicum quod actor sequitur forum rei et deinde nunc 
non est organum S. Sedis quod possit auctoritative decidere inter quae- 
stiones inter clerum saecularem et clerum regularem, inter Episcopos 
et ceteros. Feliciter nos habemus hic optimum Card. Valeri, qui habet 
magnum spiritum comprehensionis et omnes istae quaestiones amice 
resolvuntur; sed amicitia non est ius, et hic malum non esset si haec 
quaestio in reformatione Curiae Romanae solveretur. Aliquis defectus 
est iste: est divisio cleri alti et cleri inferioris. Congregatio Religioso- 
rum habet Superiores et inferiores. Congregatio pro Ecclesia Orientali 

habet episcopos et subditos. Congregatio Propagandae Fidei, idem: cle- 
rus saecularis est divisus inter Congr. Consistorialem et S. Congr. Conci- 
lii. S. Congr. Concilii habet clerum inferiorem, S. C. Consistorialis habet 
clerum superiorem. Igitur fiunt continuae quaestiones, quae quaestiones 
tamen amice componuntur, data amabilitate Card. Confalonieri; sed, re- 
peto, amicitia non est ius. Alter defectus, cui debet provideri, est carentia 
in S. Sede Supremi Tribunalis administrativi, quod habetur in omnibus 
Statibus. In Ecclesia catholica non habetur nisi tribunal S. Officii, sed 
pro sua competentia; non amplius loquar de hoc, alioquin cataractae ite- 
rum aperiuntur. Sed, excepta competentia Congr. S. Officii, Tribunal admi- 
nistrativum supremum est necessarium; nam habentur Tribunal S. Rotae 
et Tribunal Signaturae Apostolicae, quae plus vel minus tractant de re- 
bus matrimonialibus. Igitur non habetur Romae Tribunal supremum 
pro quaestionibus continuis quae habentur. Sed multae quaestiones non 
possunt agi in via pure iuridica; nam agitur de gubernio et hinc neces- 
sarium est Tribunal Administrativum; huic Tribunali Administrativo pos- 
set e. gr. dari competentia in quaestionibus inter religiosos et clerum 
saecularem, esset unum remedium dandum huic inconvenientiae. 

Ubinam debet poni istud Tribunal Administrativum, si Concilium 
illud statuerit? Mea Commissio erat pro Signatura Apostolica. Ego du- 
bito; nam esset periculum confusionis. Signatura Apostolica est Supre- 
mum Tribunal ad tramitem iuris, quomodo potest addi Tribunal Admi- 
nistrativum? Est abyssus inter tramitem iuris et huiusmodi. Igitur ego 
proponerem ut istud Tribunal Administrativum vel pro se staret vel uni- 
retur Congr. Concilii. Videte igitur, meae conlegae, quantus labor immi- 
neat Concilio; sed sumus certi quod sapientibus directionibus Beatissimi 
Patris eorumque collabor atorum, et praesertim Deo adiuvante, huic 
enormi labori nos omnes providere possimus.* 


3) ANIMADVERSIONES SODALIUM 

Card. Leger: De censuris earumque reservatione. Mihi placet re- 
novatio proposita de censuris earumque reservatione. Haec proponam. 

Quoad articulum 8 paginae 6 1 hoc dicam: assistere praedicationi ver- 
bi Dei mihi apparet ut « aliquam partem habere in sacris functionibus ». 
Ergo propono ut dicatur quod excommunicatus quilibet caret iure par- 


* Textus transcriptus est ex taeniola magnetica. 
1 Cf. p. 866. 

tem ministerialem habendi, aut saltem dicatur quod caret iure partem 
activam habendi in sacris functionibus. 

Propono etiam ut modificatio habeatur de excommunicato vitando. 
Tollatur haec categoria. Aut saltem modificetur figura excommunicati 
vitandi. Si servatur ius eum expellendi a divinis officiis, non amplius 
habeatur praescriptio qui obligat fideles ad communionem vitandam cum 
eo in profanis (c. 2267), nec obligatio exhumandi eius cadaver a loco 
sacro (c. 1242). 

Quoad articulum 10, pagina 7, 2 3 mihi videtur quod controversia in 
hac re potius redimenda est in sensu benigniori quodque potius dicen- 
dum est quod ignorantia reservationis a reservatione excusat. 

In articulo 11, linea 12 dicitur: « absolvunt a quibusvis censuris »; 
sed nil dicitur de peccatis reservatis. Utrum hoc significat quod non am- 
plius habeantur « peccata reservata »? 

In eodem articulo, linea 22 credo quod verbum « non » ex errore 
positum est. 

Mihi valde placet abolitio poenarum de qua in paginis 8-9-1 0/ 

Haec tamen notabo: mihi minus placet abolitio poenae in eos qui 
cogant ad statum clericalem amplectendum vel ad religionem ingre- 
diendam. Credo enim quod haec pessima violatio libertatis adhuc saepe 
exsistit. 

Si non habet efficacitatem, credo quod tolli debet excommunicatio 
(de qua in pagina decima 4 ) statuta in clericos mercaturam exercentes. 
Tamen inveniantur alii modi ad hanc plagam repellendam. Commende- 
tur et habeatur efficacior vigilantia ex parte Sanctae Sedis et Ordinario- 
rum locorum. Sunt enim v. g. sanctuarii quidam, magni et parvi, qui fidem 
magis offendunt quam adiuvant. 

Articulus 16, paginae 11, 5 non mihi videtur opportunum. Etenim pro 
illo delicto, iam existit poena ferendae sententiae (c. 2359 § 2). Et addi- 
tio huius unicae novae poenae odiosam admirationem provocaret. 

De modo procedendi in poenis in via administrativa infligendis : 

Mihi placet praesens schema et hoc solummodo notabo. Inopportu- 
num mihi videtur, in articulo V, dare recursum in suspensivo ad Sanctam 
Sedem, reo cui infligitur poena quae sit mere remedium poenale vel 
mere poenitentia. 

Card. Ruffini: De censuris earumque reservatione-. Pag. 6, 6 n. 8, 
§ 1 : « Excommunicatus quilibet caret iure partem quamcumque habendi 


2 Cf. p. 866. 

3 Cf. pp. 867-869. 

4 Cf. p. 868. 


5 Cf. p. 869. 

6 Cf. p. 866. 

in sacris functionibus... ». Cur mutatur dictio Codicis I. C. can. 2259 

— quae ut mihi videtur — melior est? «... Excommunicatus quilibet 

— ita in Codice — caret iure assistendi divinis officiis... ». 

Pag. 6 7 ad 7: Modus dicendi qui proponitur in schemate ut accura- 
tior enuntiatione canonis 2257 § 1, videtur mihi minus exacta. Excom- 
municatio enim, ut ipso verbo significatur, est exclusio a communione 
fidelium, quae certe explicanda est sicut fit in canone laudato. 

Pag. 6 ad 9: Supprimitur in censuris a iure reservatis S. Sedi, di- 
stinctio inter reservatas simpliciter vel speciali modo , vel specialissimo 
modo. Ratio huius abolitionis praebetur pag. 3, 8 linn. 30-34, ast ea non 
satisfacit. Recursus ad S. Sedem est quidem materialiter unus, sed gra- 
vitas culparum ob quas recursus faciendus est admittit gradus, qui op- 
time et efficaciter clarescunt in triplici illa reservatione. Quanta vi 

— e. gr. — animos fidelium percellit excommunicatio specialissimo modo 
Summo Pontifici reservata qua plectuntur qui species consecratas abiece- 
rit vel ad malum finem abduxerit (can. 2320); qui absolvit, vel fingit 
absolvere complicem in peccato turpi (can. 2367); sacerdos qui sigillum 
sacramentale directe violaverit (can. 2369); qui violentas manus in Per- 
sonam Romani Pontificis inicierit (can. 2343)! Non sunt certe istius 
gravitatis reliquae culpae, quae minore excommunicatione puniuntur. 

Pag. 8: 9 Si excommunicationes sub nn. I, II, III, IV, V recensitae 
tolluntur, dicatur saltem culpas, quae hactenus his excommunicationibus 
mulctabantur, esse graves. 

Pag. 8: Suspensio de qua fit sermo (sub n. I) servanda est, meo qui- 
dem iudicio, secus enim impunitus remaneret sacerdos tam culpabilis, 
quia eius culpa — natura sua — est secreta. 

Pag. 9: 10 Ex memoratis ibi excommunicationibus servarem I et VI. 

Pag. 10, 11 lin. 19: Item servandam puto excommunicationem de qua 
in Nota. Si negotiationis natura non est certa, ea clare definiatur. Pius XII 
s. r., qui Decretum illud promulgari voluit per S. C. Concilii, certissime 
dixit quae mercatura seu negotiatio graviter damnanda esset. 

De modo procedendi in poenis in via administrativa infligendis : 
Pag. 4 12 ad I: Existimo praescriptum can. 2222 § 2 esse religiose ser- 
vandum in bonum Ecclesiae et animarum. 

Pag. 4 ad II: Mihi non placet abrogatio cuiuscumque suspensionis 
ex informata conscientia. Maneat Episcopo loci facultas suspendendi 

— quando processus fieri non possit, vel necessitas urgeat ad scandalum 


10 Cf. p. 868. 

11 Cf. p. 868. 

12 Cf. p. 870. 


7 Cf. p. 866. 

8 Cf. p. 864. 

9 Cf. p. 867. 

vitandum — ex informata conscientia. Supponi sane debet Episcopum 
non carere prudentia et caritate. 

Pag. 5 13 ad VI: Ratio iudicandi via administrativa, quae processus 
poenalis extraiudicialis appellatur, mihi videtur implicata nimis. 

Card. Richaud: De censuris earumque reservatione. Istud schema 
proponit quasdam innovationes de quibus humillime dico: 

Pag. 5, 14 lin. 8, opinor esse nimis rigidam, etiam odiosam, novam 
hanc dispositionem secundum quam ignorantia graviter culpabilis non 
amplius excusat ullis censuris latae sententiae. Culpabilitas enim in 
iure canonico, ni fallor, potest esse tantummodo quaedam negligentia, 
quaedam omissio. Insuper talis innovatio videtur periculosam mixtu- 
ram statuere inter forum internum et forum externum. 

a) Pag. 8, 15 lin. 19: peto cur non servanda sit saltem censura ad Or- 
dinarium reservata contra poenitentem qui scienter omiserit eum a quo 
sollicitatus fuerit intra mensem denuntiare. Obiectum est nimis grave 
ut poena aliqua deleatur; tempus « intra mensem » attamen dilatetur. 

b) In eadem pagina, sub littera B et n. 1 : puto quod ista suspensio 
in sacerdotem, qui sine necessaria iurisdictione praesumpserit sacra- 
mentales confessiones audire vel a peccatis reservatis absolvere, servan- 
da est, pro eadem ratione, relate ad gravitatem obiecti. 

Pag. 10, 10 linea 20: suppressio excommunicationis in clericos propter 
mercaturam exoptanda est, quia sunt multa negotia quae fiunt saepe a 
dignioribus ecclesiasticis et quae possent plus minusve mercaturae ap- 
pellari. 

Pag. 11 17 sub n. 16, valde opportuna ac necessaria nova excommuni- 
catio ad S. Sedem reservata contra clericos, tam saeculares quam reli- 
giosos, qui delictum contra VI cum minoribus patraverunt; sed existimo 
quod aetas maior, sic determinata, debet esse viginti annorum. 

Tandem, in materia poenarum, exopto quod infamia iuris possit 
etiam dispensari ab Ordinario et non tantummodo a Sancta Sede, cum 
Ordinarius aliunde potest absolvere in foro externo ab excommunicatione 
reservata Sanctae Sedi quam incurrit apostata, vel haereticus aut schisma- 
ticus. Nam sub infamia iuris cadunt omnes qui nomen dant alicui sectae 
acatholicae et qui sunt de facto perplures (can. 2314, par. I, 3°). 

Card. Ottaviani: De censuris earumque reservatione. Pag. 6, 18 
sub n. 6, edicitur « Irregularitas incurritur in casu exercitii potestatis 

13 Cf. p. 871. 16 Cf. p. 868. 

14 Cf. p. 865. 17 Cf. p. 869. 

15 Cf. p. 867. 18 Cf. p. 866. 

Ordinis vetiti poena canonica ob delictum notorium notorietate iuris vel 
facti ». Nescio utrum haec norma sustineri possit ob censuram in quam 
incurrit aliquis v. gr. ob absolutionem complicis (can. 2369) quod qui- 
dem delictum mulctatur poena excommunicationis et tamen est delic- 
tum maxime occultum, itaque minime notorium sive notorietate iuris 
sive notorietate facti. Iamvero praxis S. Sedis statuit violantes hoc ve- 
titum exercitii sacri ministerii plecti irregularitate: et si disciplina in hac 
re mutaretur, gravia damna vel pericula imminerent animis poeniten- 
dum ob diminutum timorem sacerdotis peccantis in hac gravissima ma- 
teria. Propono igitur ut res accuratiori examini subiiciatur. 

Pag. 8, 19 litt. A, sub V, edicitur supprimendam esse excommunicatio- 
nem in eum qui scienter omiserit eum, a quo sollicitatus fuerit, denun- 
tiare intra mensem. 

Mihi non videtur hoc esse probandum. Personae enim sollicitatae 
aegre ferunt obligationem denuntiandi et si non esset stimulus vitandi 
excommunicationem, denuntiationes vix quidem fierent. Ideoque rela- 
xatione ipsius iuris disciplinae, facilior redderetur impunitas sacerdoti- 
bus sollicitantibus: delictum enim hoc est occultissimum et nonnisi per 
denuntiationem, a victima facta innotescere potest: at maxime salutis 
animarum interest ne proditores animarum in ipso sacramento, instituto 
liberandis animis a peccato secreto, a secreto sui peccati protegantur. 
Hinc omittenda est huius censurae abolitio. 

Pag. II, 20 sub n. IV statuitur excommunicationem sacerdotum qui 
matrimonium civile attentaverint non amplius reservandam esse S. Sedi, 
sed Episcopo. 

Hoc mihi videtur non esse admittendum: 

1) quia delictum est gravissimum et maxime scandalosum; 

2) quia frequentissime sacerdos sic excommunicatus versatur in 
dioecesi diversa a sua dioecesi incardinationis : ideoque eius praecedentia 
non cognoscuntur; 

3) quia defendendi sunt Episcopi a pressione eorum qui sic de- 
liquerunt et qui volunt absolvi, non reparato scandalo in dioecesi suae 
originis dato; 

4) quia nimis frequentia sunt nostris temporibus haec delicta et 
igitur non est relaxanda eorum coercitio. 

Pag. 11, sub n. 15: proponitur suppressio diversarum classium re- 
servationis censurarum Sanctae Sedis reservatarum. 


19 Cf. p. 867. 
Cf. p. 869. 

Hoc mihi non videtur probandum. Non videtur enim eodem modo 
habenda esse facinora minora, maiora et maxima itaque non eodem modo 
habendam esse facilitatem eorumdem absolutionis. Speciatim debet ma- 
nere idea gravitatis facinorum quorum censura est specialissimo modo 
reservata Sanctae Sedi: sunt enim delicta horribilia (absolutio compli- 
cis, profanatio specierum, violatio sigilli sacramentalis, violentas in Sum- 
mum Pontificem manus iniicientes) et ultimo memoratu dignum est 
Decretum S. Officii, datum die 9 aprilis 1951 de Consecratione Episcopi 
sine canonica provisione, quod quidem datum est ad compescendos com- 
munistas qui ecclesias nationales cum Episcopis illegitime consecratis 
constituere conantur. 

Ceterum non sunt obliviscenda quae iam in hoc ipso Consessu pro- 
tulit Regens S. Poenitentiariae Apostolicae circa ea quae spectant cen- 
suram absolventium complicem. Ea enim quae dixit, unanimi consensu 
recepta sunt; Patresque Commissionis Centralis hortantur ut memoria 
retineant quae iam probaverunt. 

4) SUFFRAGIA SODALIUM 

Card. Tis serant: Placet iuxta modum: adhaereo observationibus 
Em.morum Leger et Ottaviani (pro conservatione quarumdam paenarum). 

Card. Micara: De censuris earumque reservatione\ Placet iuxta 
modum: Probatur abolitio censurae latae sententiae nemini reservatae 
(n. 12, pag. 7 1 ), cuius loco Ordinariis vel iudicibus committitur ut con- 
gruae poenae ferendae sententiae infligant. 

Ad auferendum tamen periculum arbitrii, hac in re maxime praeca- 
vendum, definiri oportet quaenam legis violatio praeceptive an facul- 
tative punienda sit. 

Probatur pariter abolitio specialis gradus reservationis censurae Se- 
di Apostolicae, cum in praxi tripertitae censurae idem valeant et im- 
ponant. 

Parum expedire videtur ut auferatur censura contra omittentem in- 
tra mensem denunciationis criminis sollicitationis (pag. 8, 2 lin. 19) et 
solum Ordinario, non Apostolicae Sedi, reservetur falsa denunciatio cri- 
minis sollicitationis (pag. II, 3 linn. 8-11), cum tantum scelus iuvet vehe- 
mentius inuri. 


1 Cf. p. 867. 

2 Cf. p. 867. 

3 Cf. p. 869. 

Denique, de opportunitate novae inducendae censurae erga clericos 
vel religiosos contra sextum decalogi praeceptum delinquentes cum mi- 
noribus infra sexdecim annorum aetatem (n. 16, pag. 11)/ dubius haereo, 
cum exinde conici possit, magno clericalis ordinis et ecclesiastici coeli- 
batus dedecori, tale percrebuisse flagitium. 

De modo procedendi in poenis in via administrativa infligendis: 
Placet. Probantur praesertim abrogatio praescriptis can. 2222 § 2 (n. 1, 
pag. 4 °) necnon iuridici instituti suspensionis ex informata conscientia 
(n. II, pag. 4). 

Card. Pizzardo: Placet iuxta modum: plene adhaereo observatio- 
nibus ab Em.mo Cardinali Ottaviani factis, prima et secunda vice. 

Card. Aloisi Ma sella: Placet iuxta modum: attentis iis quae ex- 
posita fuerunt ab Em.mis Cardd. Micara, Ottaviani et aliis. 

Card. Ferretto: Sabbato praeterito non interfui disceptationi, 
ideoque substantiam rerum minime attingere praesumo. Humiliter ta- 
men opinor hoc schema non submittendum esse Concilio sed Commis- 
sioni de Codice I. C. noviter apparando, proinde hoc sensu non placet. 
Attamen si venerabilibus Patribus placuerit ut res in Concilio pertrac- 
tetur, elencho censurarum quae tollendae videntur (sub litt. B, Suspen- 
siones) attentis praesentibus rerum hominumque adiunctis quum res 
valde in melius immutatae sint, addendam censerem « suspensionem » 
ipso facto incurrendam a Sacerdote qui, statutis legibus non servatis, 
temere arroganterque demigraverit, de qua in Decreto Magni semper 
diei 30 decembris 1918 et in Const. Ap. Exsul Eamilia, Tit. altero 
n. 3 § 3. 

Card. Lienart: Placet iuxta modum utrumque Schema, id est at- 
tentis animadversionibus a Patribus factis, speciatim ab Em.mis Cardd. 
Coussa et Jullien. 

Card. Tappquni: Placet. 

Card. Copello: De censuris earumque reservatione. Placet: ad 
mentem Em. mi Ponentis Card. Ciriaci et Em. mi Ottaviani. 

De modo procedendi in poenis in via administrativa infligendis : Pla- 
cet iuxta modum, ad mentem Em. mi Ottaviani. 

Card. Spellman: Expedit profecto ut totum ius poenale Ecclesiae 
melius et aptius definiatur: quod, sane, perfici poterit in futura nova 


4 Cf. p. 869. 

5 Cf. p. 870. 



DISCEPTATIO - DE CENSURARUM RESERVATIONE - DE POENIS INFLIGENDIS 881 


Codicis luris Canonici editione, quae, sicut dicitur in altero schemate 
hodie disceptando, ut ne sit diu exspectanda quamplurimi exoptant. Non 
sine ratione, tamen, Commissio de Disciplina Cleri et Populi Christiani 
nunc proponit Schema decreti de censuris earumque reservatione. Procul 
dubio Sodales futurae Commissionis ad novam editionem Codicis luris 
Canonici redigendam, aspicient decreta Concilii Vaticani II ut in eis 
inveniant principia et normas generales quas in suo labore sequi poterint. 
Praeterea, in quantum fieri possit, Patrum Concilii munus est statim 
reddere disciplinam poenalem, in quantum ad censuras earumque reser- 
vationem spectat, simpliciorem atque efficaciorem. Hoc schema non est 
et non potest esse definitiva et plena revisio totius iuris poenalis eccle- 
siastici." Hoc schemate, tamen, disciplina de censuris earumque reserva- 
tione redditur aptior « sive ad fideles efficacius deterrendos ne delicta 
committant, sive ad promptius fortiusque coercendos et corrigendos fide- 
les qui deliquerint ». 

Ut hic finis obtineatur, Schema propositum tollit omnes censuras 
quae nunc a iure sunt statutae tamquam latae sententiae nemini reser- 
vatae. Insuper, plures ex censuris tolluntur quae a iure sunt statutae 
tamquam latae sententiae reservatae, sed in delicta infliguntur quae vel 
rarissime nunc perpetrari solent, vel ob peculiaria adiuncta hodierna iam 
recensenda non videntur inter delicta graviora. Conscientiae et pruden- 
tiae iudicis vel Ordinarii committitur ut loco censurae congruam aliquam 
poenam ferendae sententiae infligat. Quia in poenis ferendae sententiae 
infligendis varia personarum, temporum, locorumque adiuncta pensanda 
sunt, hoc mandatum iudici vel Ordinario convenientius dandum est 
verbis facultativis, et non verbis praeceptivis. 

In genere, ergo, hoc Schema placet. Sed, quoad numerum octavum 
huius Schematis, in quo effectus excommunicationis magis definite enun- 
tiantur, una animadversio fieri possit. 

Finis ultimus omnis censurae est ut homo baptizatus delinquens et 
contumax a contumacia recedat et absolutionem a delicto petat. Eo fine, 
excommunicatus praedicationi verbi Dei assistere non prohibetur. Al- 
tera quaestio pensanda sit: nempe, utrum finis excommunicationis obti- 
neri possit etiamsi excommunicatus toleratus celebrationi Sacrae Missae 
passive adesse explicite permittatur. Procul dubio, omnes excommuni- 
cati tenentur quamprimum removere ipsum motivum propter quod ex- 
pelli debent vel possunt ab officiis divinis, vel propter quod caret iure 
partem quamcumque habendi in sacris functionibus; ideoque radicaliter 
semper manent subiectum obligationis audiendi Missam diebus domini- 
cis aliisque festis de praecepto. Nihilominus, in aliquibus casibus, exem- 
pli gratia, in casu alicuius qui excommunicatus est quia matrimonium ini- 


56 



882 


SESSIO VI - ACTA 


vit coram ministro acatholico, multae rationes afferri possint cur excom- 
municatus suadendus sit ut Missam audiat. Multis in locis conciones 
sacrae habentur praesertim vel etiam solummodo intra Missam. Expe- 
rientia plurimorum pastorum animarum docet spem conversionis bene 
fundatam haberi posse dummodo excommunicatus iste Missam frequen- 
tet. Certe, natura ipsius censurae receptio Sacramentorum et pars qua- 
cumque activa in omnibus sacris functionibus excommunicatis prohiben- 
tur. Sed, pastores animarum non possunt non persuadere excommuni- 
catis ut enixe rogent Deum gratiam sese convertendi et in unitatem Ec- 
clesiae revertendi. 

In Schemate Decreti de modo procedendi in poenis in via admini- 
strativa infligendis, Commissio de Disciplina Cleri et Populi Christiani 
proponit normas principaliores, quae in procedura poenali administra- 
tiva observari debeant. De utilitate in via administrativa poenas infli- 
gendi non est dubium. Notatum est in Schemate quod non semper qui 
extraiudicialiter in reos procedunt eorundem iuribus personalibus suffi- 
cienter cavent. Ne hoc periculum oriri possit, normae in Schemate pro- 
positae prudenter et modo omnino aequitati canonico consentaneo pro- 
vident. Hae normae, bene adiunctis hodiernis accommodatae et praxi 
fere universali aptatae, multum proderunt tum bono communi Eccle- 
siae tum saluti animarum. 

Notatum est quod expedit profecto ut melius et aptius definiantur 
normae quae in Codice luris Canonici nunc vigenti praescribuntur ad 
nonnulla negotia in via disciplinari seu administrativa expedienda. Etiam 
normae accuratae praestituendae sunt, ut in ceteris quoque negotiis in 
via administrativa ex bono et aequo expediendis recte procedatur, sive 
de controversiis dirimendis agatur, sive de poenis infligendis vel decla- 
randis. Videtur opportunum Patres Concilii explicitis verbis consilium 
dare sodalibus futurae commissionis ad novam editionem Codicis luris 
Canonici redigendam ut his de rebus canones praeparent. 

Schemata decretorum de censuris earumque reservatione et de modo 
procedendi in poenis in via administrativa infligendis multum proderunt 
in iure ecclesiastico melius et aptius reddendo ad finem supernaturalem 
Ecclesiae promovendum, sed, propter animadversionem allatam de pos- 
sibilitate effectus excommunicationis in verbis curae pastorali magis con- 
sentaneis, his schematibus suffragium fertur: Placet iuxta modum tantum. 

Card. Frings: De censuris earumque reservatione : Placet iuxta 
modum: ad n. 16 : Excommunicatio in clericos et religiosos peccantes 
contra sextum decalogi praeceptum cum minorennibus mutetur in ex- 
communicationem ferendae sententiae, ne oriatur incertitudo iuris neve 

scrupulis ansa detur. Adhaereo dictis die 7-5-62 ab Em.mo Ottaviani. 

De modo procedendi in poenis in via administrativa infligendis : 
Placet. 

Card. Ruffini: Placet iuxta modum. 6 

Card. Valeri: Placet iuxta modum: retineatur distinctio inter 
varias censuras, ad mentem Em. mi Card. Ottaviani. Quantum ad mo- 
dum procedendi in poenis, ad n. 7 haec animadvertere velim: 

1) Ea omnia quae respiciunt competentiam Officiorum S. Sedis sunt 
exclusivae competentiae Summi Pontificis. 

2) Non videtur bonum quod duae Congregationes, Concilii et Reli- 
giosorum, priventur functione poenali-administrativa. Difficile est istas 
duas functiones, scilicet punitivam et regiminis, ad invicem separare. 

3) Signatura Apostolica est Tribunal et quidem, ut dicitur, « Cas- 
sationis »: non iudicat de merito quaestionum, vigilat super Tribunalia 
inferiora. Estne opportunum S. Signaturae tam amplam competentiam 
in ordine administrativo tribuere? 

4) Addo recursum in suspensivo contra decretum poenale-admini- 
strativum Ordinarii minus placere, quia, per quantum religiosos spectat, 
ipsi adstringuntur voto oboedientiae, vivunt vitam communem, et sic 
poenae in suspensivo multis inconvenientibus obnoxiae sunt. 

5) Circa Commissionem aliquam supremam cui demandatae essent 
in futuro controversiae, respicientes competentiam singularum SS. Con- 
gregationum, aliquando exoriturae vel aliquid aliud istius generis, valde 
exoptatur; sed Commissio ista non deberet esse, si placuerit Summo 
Pontifici eam instituere, nec apud S. C. Concilii neque apud aliam quam- 
cumque Congregationem, ut eius independentia melius, etiam exterius, 
appareret. Ergo in hoc puncto non adererem voto Em. mi Relatoris. 

Card. Siri: Placet iuxta modum: ratio habeatur eorum quae dixe- 
runt Patres, praesertim quae dixerunt Em.mus Richaud de quibusdam 
poenis retinendis et Em. mi Ottaviani et Valeri. 

Card. D’ Alton: Placet iuxta modum: 1) Meo iudicio excommuni- 
catio in eum qui scienter omiserit sollicitantem denuntiare debet reti- 
neri in ipsa lege generali Ecclesiae. 

2) Item excommunicatio in clausuram monialium violantes debet 
retineri, quia, quamvis rarissime incurritur, nihilominus solemnitatem 
« clausurae papalis », ut dicitur, optimo modo inculcat. 


Cf. pp. 875-877. 

3) Relate ad. processum poenalem in via administrativa velim ut 
explicite declararetur testes audiendos esse sub iuramento. 

Card. Quiroga y Palacios: Placet iuxta modum: iuxta dicta ab 
Em.mis Patribus praesertim ab Em.mis Leger, Richaud et Ottaviani. 
Quaedam particularia in folio adnexo indicantur. 

In schema « De modo procedendi in poenis in via administrativa 
infligendis », pag. 5 et 6, 7 n. VI, hoc notandum: Procedura administra- 
tiva proposita, illo in loco, non adeo brevior nec simplicior, prout in 
prooemio innuitur expedire, ipsa procedura iudiciali, a qua reapse, ita 
ordinata, nomine dumtaxat distingueretur. 

Immo et ipsa publicitas, quam in favorem rei vitare intenditur, 
nullo modo, ob numerum personarum quae hac in procedura agere de- 
bent, de facto vitaretur. 

Opus est, ergo, ut haec procedura, admodum implicata et arctata, 
abbrevietur et simplificetur concedendo Ordinario maiorem libertatem 
in excogitandis mediis sese certiorandi et convincendi reum de existentia 
et veritate delicti. 

Iuri inculpati satis cavetur si necessario ille audiatur cum facultate 
afferendi omnes probationes quas velit, dummodo, iudicio Ordinarii, 
sint ad rem. Praeterea facultas quae reo conceditur optandi pro via iudi- 
ciali ius suum iam omnino tuetur. 

In schemate « De censuris earumque reservatione », pag. 5, 7 8 n. 4, 
§§ 1-3 et Nota, haec digna sunt notatu: dicitur in § 1 et sq.: « Etsi lex 
habeat verba: praesumpserit etc. »; nec ignorantia graviter culpabilis 
nec alia quaelibet causa, praeter metum, quae imputabilitatem minuat, 
si, non obstante imputabilitatis diminutione, actio sit adhuc graviter cul- 
pabilis, a nullis censuris latae sententiae excusat; et, e contra, in Nota 
dicitur: « Ad poenas vindicativas quod attinet... in suo robore integre 
manet norma, qua statuitur quod ab eisdem incurrendis excusat quaeli- 
bet imputabilitatis imminutio... si lex habeat verba praesumpserit » etc.; 
quibus in omnibus non possumus non videre quamdam incongruentiam, 
nam in censuris, in quibus, praecise, magis attendendum est elementum 
subiectivum seu imputabilitas, imminutio huius imputabilitatis non at- 
tenditur quoad excusationem ab eis incurrendis, cum, e contra attenda- 
tur in poenis vindicativis, in quibus non elementum subiectivum seu 
imputabilitas, sed elementum obiectivum seu damnum est quod prae- 
valet. 


7 Cf. pp. 871-872. 

8 Cf. p. 865. 

Praeterea haec omnia sunt omnino contra stabilita in Codice, c. 2229, 
§§ 2 et 3, n. 1. 

Cur haec mutatio? Ratio congruens clara, saltem primo intuitu, 
non apparet. 

Card. Leger: Placet iuxta modum: 9 iuxta dicta Patrum, praesertim 
ab Em.mo Ottaviani; sed, cum agatur de rebus intricatis, ne deferantur 
ad Concilium, sed ad Commissionem specialem compositam ex cano- 
nistis valde expertis. Concilium desiderium exprimatur de simplicitate 
regularum procedurae. Quoad art. 16, non videtur opportunum, quia 
odiosam admirationem provocaret. 

Card. Gracias: De censuris earumque reservatione : Placet iuxta 
modum: Quod in hac sectione continetur est certe melius quam quod 
invenitur in legislatione nunc vigenti. Suggestio reducendi poenarum 
numerum est optima, quia quando poenae multiplicantur, momentum 
earum diminuitur, et sic non attingitur finis ad quem poenae instituuntur. 

Distinctio nunc in Codice vigens inter nempe, censuras « simplici- 
ter », « specialiter » et « specialissime » Apostolicae Sedi reservatas, 
practice loquendo, est inutilis. Legislatio nunc proposita hanc materiam 
simplicem reddet et tollit distinctiones non necessarias. 

Hoc novum Schema clarum et bonum esse mihi videtur. 

Card. Montini: De censuris earumque reservatione : Placet iuxta 
modum: iuxta sententias Card. Ottaviani et Cardd. Leger et Richaud; 
placet quoque propositum plura abolendi seu systema poenale cano- 
nicum ad simpliciorem formam reducendi. Non videntur tamen omnino 
aequiparandi gradus reservationis censurarum, nam reservatio non tan- 
tum effectum poenalem intendit, sed etiam paedagogicum. Reservatio 
enim, cuius difficilior evadit resolutio, conscientiam parit et efformat, 
sive in Clericis sive in fidelibus, de gravitate delicti. 

Similiter videntur servandae censurae pag. 8, 10 n. V, lin. 19 — et 
eadem pag. 8 — I) et II); item pag. 10, 11 nn. IX et X et suspensio n. I. 

De modo procedendi in poenis in via administrativa infligendis: pla- 
cet in verbo tanti magistri, seu Em. mi Relatoris. 

Card. Giobbe: De censuris earumque reservatione : Placet iuxta 
modum: scilicet iuxta observationes propositas ab Eminentis simis Do- 


9 Cf. pp. 874-875. 

10 Cf. p. 867. 

11 Cf. p. 868. 

minis RufEni, Browne ac Ottaviani; servetur reservatio absolutionis cen- 
surarum Sanctae Sedi prout nunc habetur. 

Circa poenas in clericos exercentes mercaturam, hae servandae sunt, 
sed bonum esset si aliquid melius explicetur super hanc rem. Poena pro- 
posita in Cap. IV n. 16 pag. 11 12 esset statuenda. 

De modo procedendi in poenis in via administrativa infligendis : 
Placet. 

Card. Cento: Placet iuxta modum, adhaerendo animadversionibus 
Em.mi Card. Ottaviani, circa censuras pro delictis gravissimis cleri- 
corum. 

Card. Garibi y Rivera: De censuris earumque reservatione\ Sche- 
ma in genere placet, sed non placent: 

1) Par. III, n. 11, pag. 7, 13 lin. 21, cum dicitur « Sacerdos autem, 
qui poenitentem absolvit etc. ». 

2) Par. IV, n. 12, pag. 8, 14 litt. B, II et IV. 

3) N. 13, litt. A, IX et XI. 

4) Litt. B, pag. 10, 15 I. 

5) N. 14, pag. II, 16 III. 

6) N. 15, pag. 11, lin. 22 et sq. « Quoad censuras autem Sedi Apo- 
stolicae reservatas, etc. » diversa enim est gravitas peccatorum propter 
quae censurae impositae fuerunt. 

De modo procedendi in poenis in via administrativa infligendis : 
Placet iuxta modum, scilicet non placet abrogatio de qua in nn. 4 et 11. 

Card. Godfrey: De censuris earumque reservatione : Placet iuxta 
modum: id est in votis Eminentissimi Card. Ottaviani, speciatim quoad 
reservationem Apostolicae Sedi, habita ratione etiam observationum 
aliorum Em. morum Patrum. 

De modo procedendi in poenis in via administrativa infligendis : 

Placet. 

Card. Confalonieri: De censuris earumque reservatione : Placet 
iuxta modum: videlicet, ut serventur categoriae distinctae principaliores 
quoad reservationem censurarum. 

De modo procedendi in poenis in via administrativa infligendis : 
Placet iuxta modum: id est, iuxta praecipuas animadversiones Venerabi- 
lium Patrum. 


12 Cf. p. 869. 

13 Cf. p. 867. 

14 Cf. p. 867. 

Card. Richaud: Placet iuxta modum: secundum quod dixi et prae- 
terea scripsi in folio adnexo 17 atque etiam attentis observationibus 
Em.morum Cardd. Ottaviani, Valeri, Montini. 

Card. Konig: De censuris earumque reservatione : Placet iuxta mo- 
dum, ad mentem Cardd. Ottaviani, Leger et Richaud. 

De modo procedendi in poenis in via administrativa infligendis-. 
Placet. 

Card. Dopfner: Placet iuxta modum: i. e. schema placet ad men- 
tem Relatoris, sed remittatur ad restaurationem Codicis. 

Card. Meyer: Placet iuxta modum, iuxta observationes Em.morum 
Cardd. Leger et Ottaviani. Non placet reservatio censurae, neque spe- 
cies censurae scii, latae sententiae, de qua in numero 16 pagina ll, 18 
cum hoc delictum ab Ordinario melius tractari possit. 

Card. Alfrink: De censuris earumque reservatione-. Placet iuxta 
modum: iuxta quae Em. mus Frings dixit de n. 16 in pag. 11. 

De modo procedendi in poenis in via administrativa infligendis-. 
Placet. 

Card. Santos; Placent iuxta modum ambo schemata ad mentem 
observationum ab Em.mo Card. Ottaviani factarum, aliorumque Emi- 
nentissimorum Patrum, speciatim Cardinalium Valeri et Richaud. 

Card. Rugambwa: Placet iuxta modum, iuxta ea quae Eminen- 
tissimus Cardinalis Ottaviani proposuit, etiam iuxta observationes Emi- 
nentissimi Cardinalis Leger. 

Card. Ritter: De censuris earumque reservatione-. Placet iuxta 
modum, id est: Ad numerum decimum sextum quod spectat — ubi agi- 
tur de delicto contra sextum decalogi praeceptum a clerico vel religioso 
cum minoribus infra aetatem sexdecim annorum patrato — mature per- 
pensis natura delicti et peculiaribus circumstantiis locorum ac persona- 
rum in diversis mundi regionibus, forsan expediret ut huiusmodi excom- 
municatio rectius includatur inter eas quae, sub numero decimo quarto, 
Ordinario reservatae habentur. Nihil enim prosit reservatio talium delic- 
torum censurae Sedi Apostolicae; immo gravissimum scandalum et no- 
cumentum Ecclesiae huiusmodi reservatione augeretur. 

De modo procedendi in poenis in via administrativa infligendis-. 
Placet iuxta modum: ad mentem Relatoris. 


17 Cf. p. 877. 
Cf. p. 869. 

Card. Da Costa Nunes: Placet. 

Card. CoussA: De censuris earumque reservatione : De censuris. 
Notum est quod in Ecclesia Orientali censurae latae sententiae sunt 
omnino paucae. Quaero: numquid omnes censurae 1. s. de quibus sermo 
est in schemate admissae seu receptae sunt ab Episcopis Ecclesiarum 
Orientalium vel saltem a Commissione Cone. Vatie. II praepar. pro Ec- 
clesiis Orientalibus? Si responsio est negativa, quae est vis eorum quae 
proponuntur in schemate? 

Peculiare momentum obtinet censura 1. s. de qua in can. 2314 § 1 
pro Ecclesiis Orientalibus. Textus canonis mutandus est — ut videtur — 
prout sequitur: § 1. Omnes et singuli a christiana fide apostatae aut 
haeretici aut schismatici qui fidem catholicam deseruerunt vel alias aut 
schisma actu proprio et peculiari professi sint: 1° Incurrunt ipso facto 
excommunicationem; etc. 

Ratio. Plena veritas et charitas commendant ut in Codice excommu- 
nicatione (licet in foro tantum externo ) non plectantur qui nati sunt 
in haeresi aut schismate et bona fide vivunt extra Ecclesiam. Notum est 
tales haereticos aut schismaticos fori interni excommunicatione non te- 
neri, cum de delicto, in casu, sermo fieri non possit. 

Absoluta locutio de excommunicatione, non ferens distinctionem 
inter haereticos et haereticos, schismaticos et schismaticos, uti supra, 
avertit baptizatos acatholicos, bona fide viventes, ab Ecclesia. 

Ceterum, canonibus 1258 de communicatione in divinis cum aca- 
tholicis et 731 § 2 aliisque similibus satis providetur bono disciplinae 
ecclesiasticae. 

Reservationes. Norunt omnes fideles Ecclesiarum Orientalium te- 
neri dumtaxat censuris specialissimo modo Sedi Apostolicae reservatis, 
aliae reservationes, ut addantur, debent prius ab Episcopis vel saltem 
a Commissione pro Ecclesiis Orientalibus examini subiici et proponi huic 
centrali Commissioni. Id, ceterum, meo humili iudicio, obtinere deberet, 
de quovis praescripto ecclesiasticam disciplinam respiciente. 

De modo procedendi in poenis in via administrativa infligendis : 
Pag. 4 19 art. 1, can. 2222 § 2: Paragraphus haec potius quam abrogari, 
videtur immutari posse uti sequitur: « Pariter... commissum, non solum 
ius, sed etiam officium habet clerici promotionem differendi et media 
adhibendi ad dubium de commisso delicto deponendum , et, ad scanda- 
lum evitandum, deficiente alio efficaci medio, prohibendi clerico exer- 
citium sacri ministerii... 


19 


Cf. p. 870. 

Card. Suenens: Placet iuxta modum: attentis his quae a Patribus 
dicta sunt, praesertim a Card. Ottaviani, a Card. Leger, a Card. Mon- 
tini, a Card. Coussa; sed res potius ad novum Codicem quam ad novum 
Concilium pertinere videtur. 

Card. Ottaviani: De censuris earumque reservatione : Placet iuxta 
modum: introductis mutationibus quas propono in adnexo folio. 20 

De modo procedendi in poenis in via administrativa infligendis : 
Placet. 

Card. Di Jorio: Ambo schemata placent iuxta modum attentis 
praecipue quae ab Em.mo Cardinali Ottaviani proposita sunt in hac 
disceptatione. 

Card. Jullien: Non placent, in eo sensu quod Oecumenicum Con- 
cilium nec potest neque debet de singulis agere in disciplina ecclesiastica 
reformandis. Ideoque schemata illa transmittantur ad Commissionem 
de Codice reformando. Haec enim Commissio, ut supponitur, plane et 
ipsa intelliget ea quae pro adiunctis temporum mutanda sunt, forma- 
liter notetur, habita ratione de iis quae in praesenti disceptatione dicta 
sunt, utiliter inquam certissime, sed concipienda et redigenda in forma 
iuridica atque coordinata cum toto complexu legum Ecclesiae, pro Ec- 
clesia Catholica, seu tota, ad sensum eorum quae notavit Em. mus 
Coussa. 

Card. Larraona: Neutrum schema, prout iacet, potest, ut censeo, 
Concilio subiici, sive 1) ex partiali elaboratione rei, quae erat necessa- 
rio materia eminenter mixta, pluribus aliis Commissionibus pertinens, 
et debebant etiam Tribunalia audiri; sive 2) ex materiae ratione atque 
indole, quae, exceptis aliquibus criteriis generalibus, est materia Codicis 
magis propria; sive 3) denique ex immatura substantiae et formae ordi- 
natione et redactione. 

Card. Heard: Placet iuxta modum: i. e. habita ratione animadver- 
sionum Em. morum Ottaviani et Jullien. 

Card. Bea: Placet iuxta modum, sed Concilium statuat tantum sum- 
ma principia; particularia remittat ad Commissionem mox instituendam 
ad reformandum Codicem I. C. Ceteroquin adhaereo propositionibus 
Em.morum Cardd. Ottaviani et Valeri, aliorumque Em.morum Patrum. 
Commissio pro Codice reformando teneatur rationem habere harum 
animadversionum, ut proposuit Em. mus Card. Jullien. 


20 Cf. pp. 877-879. 

Card. Browne: Placet iuxta modum: i. e. imprimis materia horum 
duorum Schematum spectat potius ad Commissionem pro revisione Co- 
dicis. Item attendatur valde ad observationes Em.mi Card. Ottaviani 
et aliorum Venerabilium Patrum. 

Card. Albareda: Placet iuxta modum: id est secundum obser- 
vationes a Patribus Cardinalibus Leger, Valeri, Montini et Ottaviani 
prolatas. 

Beat. Gori: Placet iuxta modum: habita nempe ratione ad ani- 
madversiones Em.morum Patrum, praesertim Em.mi Card. Ottaviani. 

Beat. Cheikho: Placet iuxta modum: iuxta mentem Em.morum 
Patrum. In voto Em.mi Cardinalis A. Coussa. 

Exc. Felici: Placet iuxta modum: Res deferatur Codici una cum 
animadversionibus Em.morum et Exc. morum Patrum, praesertim Car- 
dinalium Ottaviani et Coussa. 

Exc. 0’Connor: De censuris earumque reservatione : Placet iuxta 
modum: serventur in schemate eae solummodo normae quae principia 
legis poenalis Ecclesiae respiciunt; minutae legis variationes ad Com- 
missionem pro Codicis emendatione deferantur. 

De modo procedendi in poenis in via administrativa infligendis'. 
Placet iuxta modum: ad disciplinae ecclesiasticae efficacitatem non con- 
venit ut recursus in suspensivo nimis facile concedatur. 

Exc. Chavez y Gonzalez: Placet iuxta modum: Plene adhaereo 
sapientissimis animadversionibus ab Eminentissimo Cardinali Ottaviani 
factis et observationibus Eminentissimorum Cardinalium Montini et 
Garibi y Rivera. 

Exc. Silva Santiago: De censuris earumque reservatione : Placet 
iuxta modum: nempe cum observationibus factis ab Em.mo Cardinali 
Ottaviani praesertim quoad censuras Sedi Apostolicae reservatas, ita 
ut non tollatur specialis qualitas seu gradus reservationis. 

De modo procedendi in poenis in via administrativa infligendis: 

Placet iuxta modum: Res deferatur Codici. 

Exc. Antezana y Rojas: De censuris earumque reservatione : Pla- 
cet iuxta modum: attentis animadversionibus factis ab Em.mis Cardd. 
Ottaviani, Ruffini, Ricbaud. 

De modo procedendi in poenis in via administrativa infligendis: 
Placet iuxta modum: secundum sententiam Em.mi Card. Montini, circa 

suspensionem ex informata conscientia in sensu ne abrogetur hoc insti- 
tutum iuridicum. 

Exc. Cooray: De censuris earumque reservatione : Placet iuxta 
modum: i. e. ad mentem Relatoris certe recognoscenda est tota quaestio 
de censuris, sed secundum ea quae dicta sunt ab Em.mis Cardinalibus 
Ottaviani, Richaud et aliis Patribus. 

De modo procedendi in poenis in via administrativa infligendis’. 
Placet iuxta modum: i. e. simplificandus est processus poenalis sed 
perpensis iis quae a Patribus dicta sunt. 

Exc. McKeefry: Placet iuxta modum: secundum observationes fac- 
tas ab Em.mis Cardd. Ottaviani, Coussa, Jullien et Browne. 

Exc. Lefebvre: Primum schema placet iuxta modum: attentis 
dictis ab Eminentissimis Cardinalibus, praesertim Cardinalibus Ottavia- 
ni et Jullien. 

Secundum schema placet iuxta modum: attentis dictis ab Eminen- 
tissimo Cardinali Montini. 

Exc. Hurlfy : Placet iuxta modum: i. e. habita ratione observatio- 
num Em. morum Cardinalium Leger, Richaud, Ottaviani, Jullien et Bea. 

Exc. Perrin: Placet iuxta modum: secundum animadversiones fac- 
tas a Patribus praesertim ab Eminentissimis Cardinalibus Richaud, Leger 
et Bea. Optarem ut irregularitates, etiam a delicto, separatae remaneant 
a poenis, sicut in actuali codice iuris canonici sunt. 

Exc. Seper: De censuris earumque reservatione : Placet iuxta mo- 
dum: adhaereo dictis ab Em.mo Card. Leger (circa tollendam distinctio- 
nem inter excommunicandum vitandum et toleratum) et animadversio- 
nibus Em.mi Card. Richaud. 

De modo procedendi in poenis in via administrativa infligendis: 
Placet. 

Exc. Bazin: Placet iuxta modum: secundum observationes Emi- 
nentissimorum Cardinalium, praesertim Ottaviani, Valeri, Montini et 
Jullien. 

Exc. Bernard: Placet iuxta modum utrumque schema, scilicet se- 
cundum observationes Patrum. Attamen res potius reservetur Commis- 
sioni speciali de Codice reformando, ita ut simplificetur ius poenale sicut 
permulti Ordinarii exspectant. 

Exc. Bernier: Placet iuxta modum ab Em.mis Cardinalibus Mi- 
cara et Ottaviani propositum; de cetero tota haec materia mibi videtur 
potius demandanda Commissioni de Codice iuris Canonici reformando. 

Exc. Yago: Placet iuxta modum: iuxta ea quae dixerunt Em. mi 
Cardd. Jullien et Bea; res deferatur ad Commissionem de reformando 
Codice, attentis observationibus a Patribus factis. 

Exc. Rakotomalala: Utrumque schema placet iuxta modum at- 
tendendo observationibus a Patribus factis, praecipue a Cardinalibus 
Ottaviani et Montini. 

Exc. Ngo-dinh-Thuc: Utrumque schema placet iuxta modum, spe- 
ciatim iuxta animadversiones eorum Patrum qui postulant maiorem sim- 
plicitatem et claritatem in his rebus, quae, pro nobis in terris Missio- 
num, sunt valde intricatae. 

Exc. Bengsch: Placet iuxta modum: denuo examinanda est quae- 
stio, utrum schema in Concilio sit tractandum an res ad commissionem 
pro renovatione Codicis relinquatur. Adhaereo propositioni Card. Jullien. 

Exc. Verwimp: Utrumque schema placet. Adhaereo iis quae dixit 
Eminentissimus Dominus Ottaviani de reservatione S. Sedi servanda 
pro gravioribus culpis. 

Exc. Jelmini: Placet utrumque schema. Ex corde adhaereo his quae 
Eminentissimi Cardinales Ottaviani, Ruffini, Leger, Richaud et Montini 
dixerunt. Censeo tamen valde considerandum esse quod dixit Eminen- 
tissimus Jullien. 

Exc. Suhr: Placet iuxta modum: ad mentem Em. mi Card. Jullien. 

Rev. Gut: De censuris earumque reservatione : Placet iuxta mo- 
dum, ad mentem Em.morum Cardd. Ottaviani et Montini. 

De modo procedendi in poenis in via administrativa infligendis : 
Placet iuxta modum, sed ne proponatur Concilio, sed potius Commis- 
sioni pro Codice restaurando. 

Rev. Sepinski: De censuris earumque reservatione : Placet iuxta 
modum, ad mentem Em.morum Card. Ottaviani et Jullien. 

Quoad censuras haec proponere velim: 

Concilium tantum emittat votum ut vigens disciplina ad simplicio- 
rem formam redigatur. Cetera omnia concredantur commissioni post- 
conciliari de recognoscendo Codice luris canonici. 

In hoc schemate non placent quae statuuntur quoad excommunica- 
tionem (pag. 8 21 ) in numero V. 

Neque placent quae statuuntur quoad suspensionem in eadem pa- 
gina 8, in numero II. 

Quoad gradus reservationis censurarum (pag. II, 23 n. 15), submisse 
opinor servandas esse duas species reservationis, i. e. censuras Sedi Apo- 
stolicae simpliciter reservatas et censuras specialissimo modo Sedi Apo- 
tolicae reservatas, ut saltem quoad ultimas censuras gravitas delictorum 
in mentem revocetur et disciplina non nimis enervetur. 

De modo procedendi in poenis in via administrativa infligendis : 
Placet, sed ad mentem Em.mi Cardinalis Valeri. 

Rev. Janssens: Non placet, ad mentem Em.mi Card. Jullien et 
Em.mi Card. Bea. 


VIII 

DE CASTITATE, VIRGINITATE, MATRIMONIO, FAMILIA 

(Quarta Congregatio: 7 maii 1962) 

1) SCHEMA PROPOSITUM A COMMISSIONE THEOLOGICA 

Praenotandum 

Ut desiderabat Commissio Centralis, Caput « De Castitate et Pudicitia 
Christiana » seiunctum est a Constitutione « De Ordine Morali », et cum 
Constitutione « De Matrimonio et Tamilia » in unum Schema coniunctum. 

PROOEMIUM 

1. [ Ecclesia utriusque status exemplar ]. Cum Ecclesia Catholica magna 
sit familia, ex virginali simul et sponsali cum Iesu Christo unione orta: num- 
quam enim Salvator Sponsam suam, sanguine acquisitam, castissime foecun- 
dam reddere desinit verbo vitae et gratia Spiritus Sancti: idcirco S. Synodus 
in una eademque Constitutione dogmatica nobilitatem extollere tuerique de- 
crevit tam castae continentiae eiusque floris pulcherrimi, virginitatis sacrae, 
quam casti connubii eiusque fructus caelestis, familiae christianae. 


21 Cf. p. 867. 

22 Cf. p. 869. 

Pars prima 

DE CASTITATE ET VIRGINITATE 

2. [Praenotanda]. Cum omnia mox exponenda, ex divina ordinatione, 
duorum sexuum inter se differentia mutuamque ad invicem relationem sup- 
ponant, pauca quaedam de origine et natura sexus, deque dominio hominis 
in proprium corpus, quatenus propagationi humani generis inservit, prae- 
mittuntur. 


Caput I 

PRAEMITTENDA DE SEXIBUS 

3. [ Origo et natura sexus]. Ipse Deus « fecit hominem ab initio ma- 
sculum et feminam » ( Mt . 19, 4) 1 et teste Eccli., opera Domini universa 
sunt bona valde (cf. 39, 21 ). 2 Unde etiam ea quae hac ex parte in homine 
naturaliter inveniuntur, per se bona et honesta sunt, 3 attamen post Adae 
peccatum propriam exigunt verecundiam et custodiam (cf. Gen. 2, 25 et 3, 
7), 4 excluso tamen omni falso vel scrupuloso pudore. Meritis autem Christi 
corpora renatorum facta sunt templa Spiritus Sancti: quare in corporibus 
quoque humanis Deus glorificari potest ac debet (cf. I Cor. 6, 19-20). Li- 
quido igitur sequitur, ut animo simplici, reverenti, pudico et casto res, quae 
ad sexum se referunt considerentur atque tractentur oporteat. 5 Firma tamen 
hac sexus humani originali dignitate, absint oportet falsae superlationes, ac 
si idcirco quod masculum et feminam Deus fecerit hominem, eum proprie 
constituisset ad imaginem sui, 6 vel quod praecipue sexualibus homo ut talis 
constitueretur. 7 Hic enim in terra, licet sexus humanus gaudeat etiam aliis 
qualitatibus, primarie tamen ad matrimonium ordinatur, ut docet S. Scrip- 
tura (cf. Mt. 19, 4), 8 donec impleatur tempus, quo homines « in resurrectione 
neque nubent neque nubentur » (Mt. 22, 30), ut dixit Dominus. 

4. [Homo non dominus absolutus corporis ]. Attendendum sane est, 
quod Deus solus est dominus absolutus vitae hominis eiusdemque integrita- 
tis nominatim quod attinet ad ea, quae hominem naturaliter aptum reddunt 
Deoque consociant in vitae humanae propagatione. 9 Unde nefasti sunt cona- 
tus proprium sexum iam sufficienter determinatum mutandi; nec licet ho- 
minis organa genitalia mutilare 10 vel infoecunda reddere, nisi quando sani- 
tati totius hominis aliter provideri nequeat, vel in quibusdam casibus excep- 
tionalibus Ecclesiae doctrinae conformibus. 11 Attamen nullo in casu ius datur 
vel dari potest efficiendi in corpore humano transplantationem organorum 
sexualium animalium, cellulas germinativas secundum genus suum produ- 
centium, vel ordine inverso; 12 vel etiam germina humana utriusque sexus 
in laboratorio inter se uniendi, etsi, sine violentia pudicitiae et castitatis, 
solus et verus progressus intenditur scientiae. 13 

NOTAE 

1 Cf. etiam Gen. 1, 27: « Masculum et feminam creavit eos »; Mc. 10, 6: « Ab 
initio autem creaturae masculum et feminam fecit eos Deus ». 

2 Cf. etiam Gen, 1, 31: « Viditque Deus cuncta quae fecerat et erant valde 
bona ». 

3 Cf. Cone. Bracarense II (I) (a. 561), n. 11 et 12: Denz. 241-242; Denz. 
242 : « Si quis plasmationem humani corporis diaboli dicit esse figmentum et concep- 
tiones in uteris matrum operibus dicit daemonum figurari, propter quod et resur- 
rectionem carnis non credit, sicut Manichaeus et Priscillianus dixerunt, A. S. »; 

et sequens n. 13: Denz. 243: « Si quis dicit, creationem universae carnis 
non opificium Dei , sed malignorum esse angelorum, sicut Priscillianus dixit, A. S. ». 

4 Ex eo autem quod Deus sexualia in homine dederit non licet tamen deducere, 
ut quidam praetendunt, quod nullo velamine vel pudore cooperienda sint organa et 
functiones sexuales. Scribit S. Thomas II-II, q. 151, a. 4: 

«... Nomen pudicitiae a pudore sumitur, in quo verecundia significatur. Et ideo 
oportet quod pudicitia proprie sit illa de quibus homines magis verecundantur. 
Maxime autem verecundantur homines de actibus venereis, ut Augustinus dicit in 
XIV De Civ. Dei... Verecundatur autem homo non solum de illa mixtione venerea, 
sed etiam de quibuscumque signis eius : ut Philosophus dicit, in II Rhet. Et ideo 
pudicitia attenditur proprie circa venerea-. et praecipue circa signa venereorum , sicut 
sunt aspectus impudici, oscula et tactus... ». 

5 Cf. Pius XI, Encycl. Divini illius Magistri, ubi plura habentur contra natu- 
ralismum, nulla habita ratione labis « a protoparentibus ad omnem posteritatem 
transmissae ». Atque praesertim quoad puellas Pontifex asserit: «... sed etiam in 
gymnicis ludis atque exercitationibus, in quibus christianae peculiari modo mode- 
stiae puellarum cavendum, utpote quas ostentare sese atque ante omnium oculos 
proponere summopere dedeceat... », cf. Denz. 2215. 

Pius XII, Ad Docentes ex Ordine Pratrum Carmelitarum Discalceatorum : 
A.A.S. 33 (1951), p. 736: « Antiqui Graeci et Romani ut sermone indicarent quae 
ad castitatem pertinent, singulari utebantur nomine: “ aldola - verenda ” ea ap- 
pellabant, si quidem de rebus agitur, quae reverenti modo rationeque tractari 
debent ». 

6 Dicunt aliqui quod Deus fecerit hominem ad imaginem Suam, in quantum 
masculus et femina. Haec non est quaedam solitaria affirmatio, sed invenitur apud 
plures. 

7 Cf. Pius XII, Ad Patres familias e Gallia Romam peregrinantes, 18 sept. 
1951: A.A.S. 43 (1951), p. 733: « Cette propagande menaee encore le peuple catho- 
lique d’un double fleau, pour ne pas employer une expression plus forte. En premier 
lieu, elle exagere outre mesure 1’importance et la portee dans la vie, de 1’element 
sexuel ». 

Pius XII, Iis qui interfuerunt Conventui internationali quinto de psychothera- 
pia et psychologia, Romae habito, 13 apr. 1953: A.A.S. 45 (1953), p. 279: « Ces 
dynamismes peuvent etre dans l’ame, dans Thomme; iis ne sont cependant pas 
l’dme, ni Vhomme ». 

8 Cf. Pius XII, Allocutio ad obstetrices, 29 oct. 1951: A.A.S. 43 (1951), 
pp. 849, 852: « Infatti di Dio la S. Scrittura dice che creo 1’uomo a sua immagine 

e lo creo maschio e feminina, ed ha voluto — come si trova ripetutamente affermato 
nei Libri sacri — • che “ 1’uomo abbandoni il padre e la madre, e si unisca alia sua 
donna, e formino una carne sola Tutto questo e dunque vero e voluto da Dio; ma 
non deve essere disgiunto dalla funzione primaria dei matrimonio, cioe dal servizio 
per la vita nuova... AI presente , infatti, si suole sostenere, con le parole e con gli 
scritti (anche da parte di alcuni cattolici), la necessaria autonomia, il proprio fine 
e il proprio valore della sessualita, ... indipendentemente dallo scopo della procrea- 
zione di una nuova vita ». 

Ut habeatur aliqua notitia de mente modernorum, etiam catholicorum, quoad 
sexualitatem, cf. Ephem. Esprit: fascicul. « La sexualite », nov. 1960, pp. 1695-1962. 

N.B . : In Constitutione consulto omissum fuit quod matrimonium sit unicus 
et solus finis sexualitatis humanae. 

9 Leo XIII, Vastor alis officii ad Episc. Germaniae et Austriae, in: Acta 
Leonis XIII, t. XI, p. 284 (Denz. 1939): « ...utraque divina lex, tum ea quae 
naturalis rationis lumine, tum quae Litteris divino afflatu perscriptis promulgata 
est, districte vetant, ne quis extra causam publicam hominem interimat aut vul- 
neret, nisi salutis suae defendendae causa, necessitate coactus ». 

Pius XI, Encycl. Casti connubii'. A.A.S. 22 (1930), p. 565: « Publici vero 
magistratus in subditorum membra directam potestatem habent nullam... Ceterum, 
quod ipsi privati homines in sui corporis membra dominatum alium non habeant, 
quam qui ad eorum naturales fines pertineat, nec possint ea destruere aut mutilare 
aut alia via ad naturales functiones se ineptos reddere, nisi quando bono totius 
corporis aliter provideri nequeat, id christiana doctrina statuit atque ex ipso hu- 
manae rationis lumine omnino constat ». 

Pius XII, Sermo ad medicos, 21 maii 1948: Discorsi e Radiomessaggi , t. X, 
p. 98: « ... Il principio e inviolabile. Iddio solo e Signore della vita e della inte- 
grita delVuomo, delle sue membra, dei suoi organi, delle sue potenze, di quelle 
particolarmente che lo asso ciano ali’ opera creatrice ». 

Pius XII, Sermo « AU’ unione medico-biologica di S. Luca », 12 nov. 1944: 
Discorsi e Radiomessaggi, t. VI, p. 186: « L’uomo invero non e il proprietario, 
il signore assoluto dei suo corpo, ma soltanto 1’usufruttuario ». 

10 Cf. documenta in superiori nota citata. 

11 Cf. Encycl. Casti connubii, 1. c.; Decretum S. Officii 22 febr. 1940: A.A.S. 
32 (1940), p. 73; Pius XII, cit. Sermo 21 maii 1948, 1. c.: « ...non e meno ille- 
cito... di inaridire o sterilizzare, mediante un’ operazione che nessun altro motivo 
giustifca le sor genti della vita ». 

Pius XII, Allocutio ad obstetrices, 29 oct. 1951: A.A.S. 43 (1951), pp. 843 s.: 
« La sterilizzazione diretta — cioe quella che mira, come mezzo o come scopo, a 
rendere impossibile la procreazione — e una grave violazione della legge morale, ed 
e quindi illecita. Anche 1’autorita pubblica non ha alcun diritto, sotto pretesto di 
qualsiasi “ indicazione ” di permetterla, e molto meno di prescriverla o di farla 
eseguire a danno di innocenti. Questo principio si trova gia enunciato nella Enci- 
clica summenzionata di Pio XI sui matrimonio. Percio quando, or e un decennio, 
la sterilizzazione venne ad essere sempre piii largamente applicata, la S. Sede si 
vide nella necessita di dichiarare espressamente e pubblicamente, che la sterilizza- 
zione diretta sia perpetua che temporanea, sia delVuomo che della donna, e illecita, 
in virtu della legge naturale , dalla quale la Chiesa stessa, come sapete, non ha la 
potesta di dispensare ». 

Io annes XXIII, Prima Romana Synodus 1960 , II, II, art. 493. 

12 Pius XII, Allocutio dirigentibus ac sociis Sodalitatis italicae oblatorum 
« corneae » etc.: A.A.S. 48 (1956), p. 460: « La transplantation de glandes sexuel- 
les animales sur l’homme est a rejeter comme immorale... ». 

13 Pius XII, Iis qui interfuerunt Conventui universali de fecunditate et steri- 
litate humana, Neapoli indicto, 19 maii 1956: A.A.S. 48 (1956), p. 471: « Au sujet 
des tentatives de fecondation artificielle humaine “ in vitro ” , qu’il Nous suffise d’ob- 
server qu’il faut les rejeter comme immorales et absolument illicites ». 

Hic tamen Constitutio habet prae oculis omnia illa moderna experimenta, quae 
fiunt per unionem vitalium germinum humanorum, etiam independenter ab inten- 
tione foecundationis artificialis sed ad alios fines obtinendos. Multi exspectant, ut 
Ecclesia clare dicat in omni hypothesi illa experimenta esse illicita, quamvis legisla- 
tiones civiles hucusque, quantum scimus, nihil faciant; immo materialistae occasio- 
nem arripiant publice in ephemeridibus principia divina irridendi. 


Caput II 

DE CASTITATE SOLUTORUM ET VIRGINITATE 

5. [De castitate in solutis\. Omni homini officium grave quidem, sed non 
minus honorificum incumbit dominandi impetus affectusque sexuales per 
castitatis exercitium, quo caro et sensus rationi, qua homo ad altiora evehi- 
tur, debite subiiciuntur, et per rationem fide illustratam, legi evangelicae. 
Differt autem castitatis exercitium in solutis et matrimonio iunctis, cum in 
solis solutis annexam habeat continentiam. Ex divina enim ordinatione, lege 
etiam naturae manifesta, homo iam non eo ipso quod habeat validam sexua- 
lem potentiam consequitur ius eandem exercendi. Solo enim in legitimo ma- 
trimonio et suis quidem limitibus moralibus, ius illud obtinetur. 1 Grave igitur 
officium habet homo solutus, sive solitarie sive cum alio, omittendi actiones, 
quae natura sua constituunt potentiae proprie et specifice sexualis perfectos 
vel imperfectos exercendi usus aut quae in huiusmodi usum libera et conscia 
voluntate ordinantur. 2 Severum attendatur ad monitum Spiritus Sancti per 
Apostolum dicentis: « Nolite errare: neque fornicarii, neque indolis ser- 
vientes, neque adulteri, neque molles neque masculorum concubitores... re- 
gnum Dei possidebunt » (I Cor. 6, 9-10). 3 Immo etiam pravi contra castita- 
tem interni actus deliberati severe prohibentur a Domino (cf. Mt. 5, 28; 
15, 18-19). Neque dicatur haec, praesertim hodie, vitari non posse. Nam etiam 
soluti capaces sunt, iuvante Dei gratia, servandi castitatem, ut de ipsis quo- 
que iam declaravit S. Tridentina Synodus, 4 et continuo docuit Ecclesia. 5 
Non minus hodie quam olim, etiam pro iuvenibus, valent monita Apostoli: 
« Corpus autem non fornicationi sed Domino, et Dominus corpori... An 
nescitis quoniam membra vestra templum sunt Spiritus Sancti...? » (I Cor. 
6, 13, 19-20). 6 « Non enim vocavit nos Deus in immunditiam, sed in sancti- 
ficationem » (I Thess. 4, 7). Castitas licet neque unicus neque primus sit 
valor in vita morali hominum, tamen sine ea vita moralis integra exsistere 

nequit, neque ullo modo denegari debet quanti etiam valoris coram Deo sit 
aestimanda casta vita illorum, qui, etiam extra matrimonium, puros et imma- 
culatos se servant in hoc saeculo; etenim non absque ratione cum ipsa cari- 
tate etiam modestia, continentia et castitas inter Spiritus Sancti fructus adnu- 
merantur (cf. Gal. 5, 22-23). 

6. [De virginitate ]. Quodsi Ecclesia semper castitatem, ut fructum exi- 
mium Spiritus Sancti (cf. Gal. 5, 23) eximio honore tenuit, utique inter the- 
sauros suos maxime pretiosos semper reputavit perfectam illam castitatem, 
qua quis in sacra virginitate sese consecrat Dei famulatui et propter regnum 
caelorum (cf. Mt. 19, 12), spirituali liberae voluntatis proposito, a nuptiis 
earumque corporalibus delectationibus abstinet; qui honor crescit si illa 
castitas, ex suscepto voto perpetuo, maiore circumdatur robore ac firmitate. 7 
Tali enim consecratione homo quodammodo puritatem Angelorum aemula- 
tur, 8 statum caelestem aliquatenus anticipat, 9 perfectius Christo Virgini, ex 
Virgine immaculata nato, adsimulatur, atque arctius cum Deo, Spiritui puris- 
simo, coniungitur. Eadem quoque consecratione obtinetur, ut homo facilius 
vacet rebus divinis atque expeditius opera aggrediatur apostolica ob Regnum 
Dei dilatandum suscepta. 10 Quare Ecclesia a Spiritu Sancto per Paulum 
Apostolum (cf. I Cor. 7, 7-8 et 7, 38) edocta, virginitatem ob Deum su- 
sceptam, prae matrimonio extollere numquam desinit, 11 et a sacrorum mi- 
nistris ritus latini postulat, ut volenter libenterque perfectae castitatis obli- 
gationibus pareant easdemque ministris rituum orientalium onus honorificum 
commendat. 

7. [Defensio et cura castitatis~\. At castitas, tanti valoris apud Deum, 
ut revera servetur, efficaciter est amanda, in humilitate vigilanter custodien- 
da, defendenda et promovenda per apta media naturalia et supernaturalia. 12 
Natura quidem iam homines in hoc adiuvat per quemdam innatum pudorem, 
qui magis crescit et iuvat si spiritu christiano imbuitur. Pudicitia enim vere 
dici potest prudentia et munimen castitatis. 13 Unde non est sequenda opinio, 
qua actus impudici indifferentes censeantur. 14 A fortiori nec sequenda est 
illa quorumdam aberratio, qua iidem contra pudicitiam actus commendentur, 
ut, per directe quaesitam et obtentam quamdam in illis sensualem delectatio- 
nem, melius quis posset servare castitatem et vitare peccatum consummatae 
et perfectae luxuriae. 15 Nec minus damnatur aliud extremum, quo nempe 
variae rationes, ordinis naturalis, immo ipsa religio et moralitas, invocantur 
ad defendendum et propagandum proprium quemdam cultum nuditatis, ne- 
glecta hominum conditione post peccatum Adae (cf. Gen. 2, 25; 3, 7). 16 
Quod autem ad sic dictam « initiationem sexualem » attinet: 17 etsi haec 
S. Synodus, ut in promptu est, prudentem, pudicam et christianam educatio- 
nem et institutionem de rebus ad sexum spectantibus pro singulorum condi- 
tione et exigentia commendat, reprobare tamen debet huiusmodi initiationem 
indiscriminatam, inconditionatam, inverecundam, et naturalisticam. 18 Insuper 
cum summa aversione novit haec S. Synodus quot ac quantae sint hodie con- 
tra castitatem detestandae insidiae, quibus in hodiernae culturae quampluri- 

mis manifestationibus, etsi datis sub specie ludi, recreationis, scientiae, artis 
vel laudandae pulchritudinis, de facto animae, sanguine Christi redemptae, 
singulis momentis et quasi ubique etiam in sinu familiae ad malum incitan- 
tur, immo trahuntur. 19 Monet igitur omnes ut contra talia pericula muniant 
semetipsos, orationibus, ieiuniis, Poenitentiae et Eucharistiae sacramentis, 
pietate erga Virginem Mariam. Fugiant quoque proximas, quas vocant, occa- 
siones. 20 Quomodo enim possunt sincero corde orare: « Et ne nos inducas 
in tentationem » ( Mt . 6, 13), si tentationes ipsi libere quaerunt? Memor 
autem verborum Domini contra scandalizantes, Ecclesia ius et officium habet 
insurgendi contra scandalizantes et praesertim contra publicam moralitatis 
sexualis depravationem. 21 Et etiam auctoritas civilis moralitatem custodire 
et defendere debet mediis sibi congruis et efficacibus, 22 maxime iuvando 
conatus omnium, singulorum et inter se unitorum, in promovenda morali- 
tate publica, etiam ubi laeditur scriptis, emissionibus radiophonicis, televi- 
sione aliisque culturae humanae instrumentis. 

8. [ Quidam errores censurantur ]. Offendunt igitur graviter Ecclesiae 
doctrinam affirmationes, quibus, etiam in homine normali, fere omnia, inclu- 
sis religiosis, moralibus immo supernaturalibus, veluti a priori e sexualibus 
sint explicanda, addita accusatione pastores animarum habendos esse inido- 
neos suique officii non capaces, cum haec et alia moderna postulata nesciant. 23 
Error insuper est peccatum internum contra castitatem non recognoscere 
velle, vel ipsum peccatum externum novis, v. g. ex psychoanalysi desumptis, 
iisque doctrinas Ecclesiae offendentibus mensurare criteriis. 24 Idcirco eodem 
tenore ut perfalsae habendae sunt sententiae iniuriose insinuantes actiones 
quas ethica traditionalis Ecclesiae tenet ut castitati offensivas, potius exigi 
ab ipsa natura vel a sana humanae personae evolutione. 25 Pessimum autem 
est tenere ipsos peccaminosos amores erga eiusdem sexus personas ut pri- 
vilegium altioris culturae. 26 Insuper ut perniciosos haec S. Synodus stigma- 
tizat errores, quibus, si credis, proprie et apprime in campo castitatis, num- 
quam vel fere nunquam essent actiones subiective graviter malae, maxime tem- 
pore iuventutis et in habitudinariis, occasionariis et recidivis, quippe quia suffi- 
cienti libertate praesumantur carere, immo etiam actiones huiusmodi asserantur 
inevitabiles. 27 Eousque procedit error ut ad ipsas actiones obiective graviter 
malas licitum dicatur aliquem inducere, ubi illa sunt tantum et ad summum 
peccata materialia; 28 vel etiam speciales obligationes circa castitatem tempore 
adolescentiae assumptae asserantur esse practice non exsistentes, cum adole- 
scentes a priori et universaliter praesumantur carere maturitate psychologica, 
atque necessaria circa personam alterius sexus experientia. 29 Tandem S. Sy- 
nodus ut iniuriosos quoque repudiat errores, secundum quos Ecclesia per 
doctrinam suam de castitate et de pudicitia laederet sanam et robustam iuven- 
tutis educationem. Haec contra Deum directe diriguntur, cum ipse Deus dicat 
per Apostolum: « Fornicatio autem et omnis immunditia... nec nominetur 
in vobis, sicut decet sanctos » ( Eph . 5, 3). 

NOTAE 

1 Pius XII, in cit. Allocutione 19 maii 1956: A.A.S. 48 (1956), p. 472 sq. 
habetur pertractatio specifica de intrinseca malitia peccati contra sextum. 

2 S. Zephyrinus (?) in Tertulliani De pudicitia , cap. 1: Denz. 43. 

Cone. Lugdunense I (a. 1245): Denz. 453: «De fornicatione autem, quam 
solutus cum soluta committit, quin sit mortale peccatum, non est aliquatenus ambi- 
gendum, cum tam fornicarios , quam adulteros a regno Dei Apostolus asserat alienos 
( I Cor. 6, 9 s.) ». 

Errores de rebus moralibus damnati in Decr. S. Off. 4 martii 1679, nn. 48-49: 
Denz. 1198: «Tam clarum videtur, fornicationem secundum se nullam involvere 
malitiam, et solum esse malam quia interdicta, ut contrarium omnino rationi disso- 
num videatur». Denz. 1199: « Mollities iure naturae prohibita non est. Unde si 
Deus eam non interdixisset, saepe esset bona et aliquando obligatoria sub mortali ». 

Errores Zanini de Solcia , damnati litteris Cum sicut 14 nov. 1459, n. 7: Denz. 
717 g: « Extra matrimonium luxuriam non esse peccatum, nisi legum positivarum 
prohibitione, easque propterea minus bene disposuisse, et sola prohibitione eccle- 
siastica se fraenari, quominus Epicuri opinionem ut veram sectaretur ». 

Cone. Viennense (a. 1311-1312): Errores Beguardorum et Beguinarum, n. 7: 
Denz. 477 : « Quod mulieris osculum, cum ad hoc natura non inclinet, est mortale 
peccatum; actus autem carnalis , cum ad hoc natura inclinet , peccatum non est , 
maxime cum tentatur exercens ». 

Alexander VII, Errores de rebus moralibus damnati die 18 martii 1666, n. 40: 
Denz. 1140: « Est probabilis opinio, quae dicit, esse tantum veniale osculum habi- 
tum ob delectationem carnalem et sensibilem, quae ex osculo oritur, secluso periculo 
consensus ulterioris et pollutionis ». 

Decr. S. Officii 2 aug. 1929: Denz. 2201. 

Pius XI, Encycl. Casti connubii, 21 dec. 1930: Denz. 2230. 

Cf. etiam errores Michaelis de Molinos, prop. 24, 41, 42, 47-53: Denz. 1244, 
1261, 1262, 1267-1273. 

Quoad gravitatem actuum turpium, cf. S. Thomas, Lectura in Eph., c. 5, 4, 
lect. II: « Tria ergo vitia excludit, scilicet turpitudinem quae est in tactis turpibus 
et amplexibus et osculis libidinosis... Et haec omnia sunt mortalia, in quantum ad 
mortalia peccata ordinantur, quia aliquid etiam si bonum sit ex genere, in quantum 
ad mortale ordinatur, est mortale ». 

3 Cf. etiam Gal. 5, 19; Eph. 5, 5; II Petr. 2, 9 s.; Apoc. 22, 15. 

Pius XII, Encycl. Sacra Virginitas-. A.A.S. 46 (1954), pp. 182 s.: «Omnes 
sancti viri sanctaeque mulieres suorum sensuum cupidinumque motibus impense 
invigilarunt eosque interdum acerrime cohibuerunt, secundum verba ipsius Divini 
Magistri docentis: “ Ego autem dico vobis, quia omnis qui viderit mulierem ad 
concupiscendum eam, iam moechatus est eam in corde suo. Quod si oculus tuus 
dexter scandalizat te, erue eum et proiice abs te: expedit enim tibi ut pereat unum 
membrorum tuorum, quam totum corpus tuum mittatur in gehennam ” ( Matth . 
5, 28-29). Qua admonitione , ut luculenter patet, id a nobis imprimis Redemptor 
noster postulat ut nempe, ne mente quidem, peccato unquam concedamus , itemque 
ut ea omnia a nobis firma voluntate arceamus, quae pulcherrimam eiusmodi vir- 
tutem vel levissimo modo commaculare queant. Elac in re nulla nimia diligentia, 
nulla severitas nimia haberi potest ». 

4 Cf. Cone. Tridentinum, Sess. XXIV, can. 9: Denz. 979; qui textus citatur in- 
fra ab Encycl. Sacra Virginitas, in nota sequenti. 

5 Pius XII, Encycl. Sacra Virginitas-. A.A.S. 46 (1954), p. 181: « Verum- 
tamen etsi Deo dicata castitas ardua virtus est, eam nihilo secius ii fideliter perfecte- 
que servare possunt, qui Iesu Christi invitationi, re diligenter considerata, generoso 
respondeant animo, et quidquid possunt ad hanc rem assequendam efficiant. Nam, 
cum eiusmodi virginitatis vel coelibatus statum capessierint, idcirco hoc donum 
gratiae a Deo accipient, quo adiuti suum propositum exsequi possint. Quapropter, 
si forte habeantur, “ qui non sentiunt se castitatis (etiamsi eam voverint) habere 
donum ” (cf. Cone. Trid., Sess. XXIV, c. 9), ne ipsi contendant exinde suis obliga- 
tionibus hac in re satisfacere non posse. Nam “ Deus impossibilia non iubet, sed 
iubendo monet et facere quod possis, et petere quod non possis (cf. S. Aug., De 
natura et gratia, c. 48, n. 50: PL 44, 271) et adiuvat ut possis ” (Cone. Trid., Sess. 
VI, c. 11). Hanc, solacio plenam veritatem eorum quoque in memoriam revocamus, 
quorum voluntas ob nervorum perturbationes infirmata est, et quibus nonnulli me- 
dici, interdum etiam catholici, nimia facilitate suadent — speciosam interponentes 
causam, se nempe non posse sine mentis aequilibritatis detrimento castitatem ser- 
vare — ut eiusmodi obligatione eximantur ». 

Quoad hos textus obici nequit unice ibidem de illis qui castitatem perfectam 
voverint sermonem fieri. Nam si possibilitas servandi castitatem valet pro illis qui 
perpetuo se obstrinxerunt, a fortiori valet pro aliis, qui tamen cogitant se in poste- 
rum matrimonio iungi. 

Alia ex parte expresse de iuvenibus etiam ait Pius XII in Nuntio radiophonico, 
23 martii 1952: A.A.S. 44 (1952), p. 275: « Consapevoli pertanto dei diritto e dei 
dovere della Sede Apostolica d’intervenire, quando bisogni, autorevolmente nelle 
questioni morali, Noi nel discorso dei 29 ottobre dei passato anno Ci proponemmo 
d’illuminare le coscienze intorno ai problemi di vita coniugale. Con la medesima 
autorita dichiariamo oggi agli educatori e alia stessa gioventu: II comandamento 
divino della purezza dell’ 'anima e dei corpo vale senza diminuzione anche per la gio- 
ventu odierna. Anch’essa ha Vobbligo morale, e, con Vaiuto della grazia, la possi- 
bilita di conservarsi pura ». 

6 Cf. etiam Eph. 5, 3 ss. 

7 Cf. Pius XII, Encycl. Sacra Virginitas, 25 mart. 1954: A.A.S. 46 (1954), 
pp. 161-191. De voto ibidem , p. 165. 

8 S. Io annes Chrysostomus, In Mt. hom. 70, 5: PL 58, 660. 

S. Bonaventura, De perfectione evangelica, q. 3, a. 3. 

S. Thomas, Catena aurea in Matth. evang. cap. 22, v. 30-32 ed. Parm. 1860, 
p. 254 B: «... sic omnes virtutes sunt res angelicae, praecipue tamen castitas, per 
quam vincitur natura virtutibus ». 

S. Cyprianus, De habitu virginum, 22: PL 4, 462: « Cum castae perseveratis 
et virgines, Angelis Dei estis aequales ». 

S. Ambrosius, De Virginibus, lib. 1, c. 8, n. 52: PL 16, 202-203. 

Pius XII, Encycl. Sacra Virginitas, 25 martii 1954: A.A.S. 46 (1954), pp. 167, 

173. 

9 Cf. Mt. 22, 30. 

10 Cf. I Cor. 7, 32-34. 

11 Cf. Cone. Trid., de Sacr. matrim. can. 10: Denz. 980; C.I.C., can. 132, 
§ 1; Sacra Virginitas, 1. c., p. 163. 

12 Pius XII, Encycl. Sacra Virginitas-. A.A.S., 46 (1954), pp. 182, 187: 
« Haec autem sunt, quae Divinus ipse Redemptor nobis commendavit adiumenta, 
quibus virtutem nostram efficaciter tueamur: sedula nempe assiduaque vigilantia, 
... quae ad quaelibet pertinet nostrae vitae momenta et ad quaevis etiam rerum 
adiuncta, nobis omnino necessaria est: “ Caro enim concupiscit adversus spiritum, 
spiritus autem adversus carnem ” (Gal. 5, 17.) Si quis vero aliquid, etsi parum, cor- 
poris illecebris concesserit, facile is ad ea “ opera carnis ”, quae Apostolus enume- 
rat (cf. ibid. 19-21), et quae turpiora ac foediora sunt hominum vitia, se prolabi 
sentiet ». 

13 Pius XII, Encycl. Sacra Virginitas-. A.A.S. 46 (1954), p. 185: «Rectius 
profecto utiliusque fecerint sacrae iuventutis educatores, si adulescentium mentibus 
christianae pudicitiae praecepta inculcaverint quae quidem tantopere valet ad vir- 
ginitatis incolumitatem servandam et quae castitatis prudentia dici potest. Pudi- 
citia enim et ingruens periculum prospicit, et vetat ne quis se discrimini prodat, 
et ea etiam rerum adiuncta vitare iubet, a quibus aliquis minus prudens non refugit ». 
Haec valent, uti patet, non solum pro illis qui se vovent sacrae virginitati: sed etiam 
pro omnibus solutis, qui castitatem servare debent. 

14 Hic intenditur illa erronea at divulgata praesertim inter iuvenes sententia, 
vid. in amorosis provocationibus vel occasionibus moralitatem non tangi, si inter 
se tantum tactus impudicos agant-, praesertim si fiant ad melius inveniendum pro- 
priam coniugem. Haec divulgata et privatorum persuasio invadit campum etiam 
moralitatis publicae, ubi ipse pudor mensuratur ad beneplacitum depravatae homi- 
num consuetudinis, non vero iuxta dictamina legis naturalis et christianae. 

Scribit e contra Pius XII, Encycl. Sacra Virginitas: A.A.S. 46 (1954), p. 185: 
« [Pudicitia] verba minus honesta non amat, et ab immodestia vel levissima abhor- 
ret, atque a suspecta familiaritate cum alterius sexus personis diligenter cavet... ». 

15 Hic prae oculis habetur, quod, etiam hodie, aliquando saltem practice, in 
tentationibus contra castitatem quis reputatur sibi licere ad illas superandas, tactus 
vel visus impudicos circa personam alterius sexus facere, ipsa consentiente. Tali 
modo praetendunt moderari, uti dicunt flammam libidinis, et ideo nihil mali fieri 
atque ideo posse tranquilla conscientia ad sacramenta accedere. 

Licet non incidatur directe in errores Michaelis de Molinos, qui in tentatio- 
nibus contra castitatem directe invisebat actionem diabolicam, tamen in istis 
etiam aliqua relatio cum illis erorribus inspici potest. Ita in prop. 47 condemnata 
ab Innocentio XI: Denz. 1267, legitur: « Cum huiusmodi violentiae occurrunt, 
sinere oportet, ut satanas operetur, nullam adhibendo industriam nullumque pro- 
prium conatum, sed permanere debet homo in suo nihilo; et etiamsi sequantur 
pollutiones et actus obscoeni propriis manibus et etiam peiora, non opus est seipsum 
inquietare {Viva-, inquietari), sed foras emittendi sunt scrupuli, dubia et timores ; 
quia anima fit magis illuminata, magis roborata magisque cand.kla, et acquiritur 
sancta libertas. Et prae omnibus non opus est haec confieri, et sanctissime fit non 
confitendo; quia hoc pacto superatur daemon, et acquiritur thesaurus pacis ». 

Ut patet, fundamentum erroris Michaelis de Molinos potest esse aliud, sed me- 
dia et suggestiones erroneae in propositione contentae aliquam habent relationem 
cum istis novis suggestionibus, ab aliquibus datis vel permissis ad superandas diffi- 
cultates sexuales. 

16 Hic intenditur etiam « nudismus » sive ut doctrina sive ut praxis. Hodie 
quam maxime divulgatus est praesertim in aliquibus regionibus: uti in Gallia, in 

Austria, in Helvetia, in Scandinavia, in America, etc. Adsunt « campi nudistarum » 
quamplurimi et societates; potest etiam alia appellatione se praesentare: ut « na- 
turismus » vel « cultura libera corporis », etc. Proponitur completa seu totalis 
nuditas variis rationibus commendata: scilicet philosophicis, hygienicis, paedago- 
gicis, moralibus, socialibus, artisticis. Ipsi cultores « nudismi » non raro accusationes 
vehementes faciunt sive contra S. Bibliam et S. Paulum in specie, sive contra Ec- 
clesiam, cum videantur non favere « nudismo ». 

17 Vox «initiatio sexualis» invenitur in Decret. S. Officii, 21 mart. 1931: 
A. AS. 23 (1931), p. 118. 

18 Documenta Pontificia sunt plura: 

Instructio S. Officii ad Episcopos Statuum Foederatorum Americae Septentrio- 
nalis, 24 nov. 1875 (confirmata a Summo Pontifice Leone XIII), in: Codicis luris 
Canonici Fontes, T. IV, pp. 362-365. Ibidem aliquid dicitur in genere de periculo 
coeducationis. 

Pius XI, Encycl. Divini illius Magistri : A.AS. 22 (1930), p. 71 ss. 

Decr. S. Officii, 21 martii 1931: A.AS. 23 (1931), pp. 118-119. 

Pius XII, Sermo ad matresfamilias italicas, 26 oct. 1941: A.AS. 33 (1941), 
p. 450. 

Pius XII, Sermo ad patresfamilias gallicos, 18 sept. 1951: A.AS. 43 (1951), 
p. 732 s. 

Pius XII, Sermo ad docentes ex Ordine Fratrum Carmelitarum Discalceatorum, 
23 sept. 1951: A.AS. 43 (1951), p. 736: « Quocirca huiusmodi verecundia non ita 
accipienda est, ut hac super causa perpetuo aequiparetur silentio utque in imper- 
tienda disciplina morum ne sobrius quidem cautusque sermo de iis umquam fiat. 
His super rebus adulescentes consiliis idoneis instruantur eisque liceat aperire ani- 
mum, sine haesitatione quaerere, responsum accipere, quod securum, perspicuum, 
satis explicatum ipsis lumen et fiduciam iniciat ». 

Pius XII, Iis qui interfuerunt Conventui internationali quinto de psychothera- 
pia et psychologia, 13 apr. 1953: A.AS. 45 (1953), p. 282: « Un mot sur la me- 
thode utilisee parfois par le psychologue pour liberer le moi de son inhibition dans 
les cas d’aberration dans le domaine sexuel: Nous pensons a Vinitiation sexuelle 
complete, qui ne veut rien taire, rien laisser dans Vobscurite. N’y a-t-il pas la 
une surestimation pernicieuse du savoir? II existe aussi une education sexuelle effi- 
cace, qui en toute securite enseigne dans le calme et Pobjectivite ce que le jeune 
homme doit savoir pour se conduire lui-meme et traiter avec son entourage ». 

Pius XII, Encycl. Sacra Virginitas-. A.AS. 46 (1954), p. 186: « Verumtamen, 
nostris hisce temporibus, nonnulli institutores educatoresque nimio saepius sibi 
officium esse ducunt innocentes pueros puellasque tali modo arcanis humanae gene- 
rationis initiandi rebus, qui eorum pudorem offendat. Atqui iusta hac in re agendi 
temperatio ac moderatio adhibenda est, quae a christiana pudicitia requiritur ». 

Potest etiam addi Instructio S. Officii, 16 maii 1943, Periodica 33 (1944), 
pp. 130-133; ubi normae reservatae dantur « de agendi ratione confessariorum circa 
sextum Decalogi praeceptum ». Ibi expresse dicitur p. 132: « Itidem ne audeat con- 
fessarius, seu sponte seu rogatus, de natura vel modo actus quo vita transmittitur, 
poenitentes docere, atque ad id nullo umquam praetextu adducatur ». Haec instruc- 
tio die 4 nov. 1955 a S. S. Congr. S. Off. communicata fuit cum omnibus Epi- 
scopis. 

Quoad coeducationem, in se sola spectatam, nihil expresse in Constitutione 
dictum habetur, quia res est sat difficilis ob particularia adiuncta regionum. 

19 Hic prae oculis habetur severa reprobatio omnium modernorum modorum, 
quatenus sunt potius oblectamenta carnis exhibita sive in quibusdam peculiaribus 
institutis (« Istituti di bellezza »), sive in modo se vestiendi, in choreis praesertim 
modernis, in quibusdam concursibus pulchritudinis, in spectaculis, in imaginibus, 
in cantionibus , in scriptis, in exercitationibus corporalibus indecoris, in aquaticis et 
promiscuis balneis, in mundanis sylvestribus relaxationibus. In omnibus istis pudor 
saepe offenditur, sine ulla animae christianae respectu. Concilium igitur hac in 
re silere nequit, sicut nec siluit Christus. Nam hodie scandalum eo magis crescit 
et divulgatur, quod ope emissionis radiophonicae, pelliculae rotantis, et televisionis 
id quod prius uno solo loco aspici poterat, nunc ubique terrarum videre est. Nec 
minus notum est hodiernam divarum latriam occasionem esse scandali. In prima 
redactione haec erant magis specificata. Postea praevaluit ut haec omnia in Con- 
stitutione solummodo quasi velato dicantur et improbentur, ne ipsa Constitutio 
nimis cruda aut « veristica » diiudicaretur. 

20 Pius XII, Encycl. Sacra Virginitas-. A.A.S. 46 (1954), p. 183: «Ad tuen- 
dam castimoniam, secundum Hieronymi sententiam, fuga magis valet quam aper- 
tum certamen: “ Ideo fugio, ne vincar ” (S. Hieron., Contra Vigilant., 16: PL 
23, 352). Quae quidem fuga ita intellegenda est, ut non modo peccandi occasiones 
diligenter arceamus, sed praesertim ut in huius generis certaminibus mentem ani- 
mumque ad divina erigamus... ». 

21 De isto iure et officio Ecclesiae, quod hodie a laicistis ipsi negatur, nullum 
dubium moveri potest, uti apparet ex frequentibus Ecclesiae documentis, in qui- 
bus contra violatores moralitatis publicae insurgit: cf. 

Pius X, Encycl. Editae saepe-. A.A.S. 2 (1910), p. 357. 

Pius XI, Encycl. Firmissimam constantiam, 28 martii 1937: A.A.S. 29 (1937), 
p. 189. 

Pius XII, Ad patresfamilias e Gallia Romam peregrinantes, 18 sept. 1951: 
A.A.S. 43 (1951), pp. 730 ss. 

Pius XII, Litt. I rapidi progressi, ad Episc. Italiae, 1 ian. 1954: A.A.S. 46 
(1954), p. 18. 

Pius XII, Encycl. Miranda prorsus-. A.A.S. 49 (1957), p. 765 ss. 

22 Pius XI, Encycl. Divini illius Magistri. 

Pius XII, Litt. I rapidi progressi, ad Episc. Italiae, 1 ian. 1954: A.A.S. 46 
(1954), p. 20 s.: « Alie autorita pubbliche soprattutto spetta prendere ogni cautela, 
perche in nessuna maniera sia recata offesa o turbamento a quelfiaura di purezza 
e di riservatezza che deve circondare il focolare domestico... Noi nutriamo profonda 
fiducia che 1’alto senso di responsabilita di coloro che presiedono alia vita pubblica 
verra ad impedire le tristi eventualita... ». 

Ita etiam in pluribus aliis Magisterii documentis. 

23 . Non tangitur hic expresse sic dictus pansexualismus , cum sciatur hodie inter 
psychologos adesse, qui negant et ipsum Freud docuisse vere pansexualismum. Hac 
de causa increparunt ipsum Pius XII, cum de methodo pansexuali sermonem facit, 
ut infra notatur. Ex alia parte constat quod theoretice et practice in vita hominum 
nimis elementa sexualia producuntur quasi sint unica vel saltem praeeminentia, im- 
mo explicativa realitatum etiam supernatur alium. Ideo sexualismus damnatur eo 

sensu, quo in Constitutione intelligitur. Pro hac quaestione, quidquid sit de pan- 
sexualismo freudiano, remanent ut valida documenta sequentia: 

Pius XII, Sermo 14 sept. 1952: A.A.S. 44 (1952), p. 783: « II n’est pas prou- 
ve, il est meme inexact , que la methode pansexuelle d’une certaine ecole de psycha- 
nalyse soit une partie integrante indispensable de toute psychotherapie serieuse et 
digne de ce nom; que le fait d’avoir dans le passe neglige cette methode ait cause de 
graves dommages psychiques, des erreur dans la doctrine et dans les applications en 
education, en psychotherapie et non moins encore dans la pastorale; qu’il soit urgent 
de combler cette lacune, et d’initier tous ceux qui s’occupent de questions psychi- 
ques, aux idees directrices et meme, s’il le faut, au maniement pratique de cette 
technique de la sexualite ». 

In quodam articulo cui titulus: A proposito di psicanalisi, auctoritative edito 
in UOsservatore Romano , 21 sept. 1952, occasione illius sermonis Summi Ponti- 
ficis, legitur: « Aggiungono inoltre cotesti psicanalisti, che anche i sacerdoti, in cura 
d’anime o dedicati alia direzione spirituale delle coscienze, dovrebbero conoscere 
le parti sostanziali della teoria e della prassi della psicanalisi, cosl intesa, e per- 
suadersi che questo mezzo non puo essere trascurato, benche essi medesimi, perso- 
nalmente, non debbano usarlo, ma debbano servirsi delPaiuto di un competente me- 
dico psicoanalista. Altrimenti e da temersi — essi sostengono — che i sacerdoti 
esercitino il loro ministero spirituale con pericolo e danno delle anime. Purtroppo 
queste idee vengono imprudentem ente proposte e difese in articoli, libri e confe- 
renze anche da alcuni teologi, i quali piu preoccupati dell’aspetto medico, trascurano 
le norme stabilite dalla morale cristiana, di nuovo promulgate ed inculcate dal 
Sommo Pontefice ». 

Evidenter neque Summus Pontifex neque praesens Constitutio vult damnare co- 
gnitionem et utilitatem istarum scientiarum, etiam ex parte sacerdotum; attamen 
error est omnia per sexum in pastorali animarum explicare, atque accusare pasto- 
ralem catholicam ac si hac in re Ecclesia defecerit in essentialibus quoad directionem 
animarum. In Constitutione scite provisum est, quod dum damnatur error, pro se- 
cunda parte tantum describatur accusatio } vitato tamen verbo damnationis, ne Con- 
cilium accusetur aversionis erga scientias. Habetur tamen erroris, de quo in Consti- 
tutione, descriptio et reprobatio etiam apud Pium XII, Encycl. Sacra Virginitas-. 
A.A.S. 46 (1954), p. 174: « Imprimisque a communi probatorum hominum sensu, 
quem quidem Ecclesia semper in honore habuit, ii procul dubio aberrant , qui natu- 
ralem sexus instinctum considerant quasi potiorem maioremque humanae compagis 
propensionem et exinde concludunt hominem non posse per totius vitae cursum 
huiusmodi appetitum coercere sine gravi periculo eius corporis vitalia potissimum- 
que nervos perturbandi, ideoque humanae personae aequilibritati detrimentum infe- 
rendi ». In aliis quoque locis (cf. supra nota 7) reprobatur quaecumque exaggeratio 
elementi sexualis in vita hominis. 

24 Contra e. g. Dr. Hesnard, Morale sans peche et alii eiusdem libri qui ideo 
in Indicem librorum prohibitorum inserti sunt. Pro notitia errorum ibidem conten- 
torum, cf.: UOsservatore Romano , 23-24 ian. 1956, Psicanalisi e mitomorale, 
ubi explicatur damnatio trium librorum D.ris Hesnard. 

25 Cf. apud eundem Hesnard et non paucos medicos antiquos et modernos. 

Pius XII, Encycl. Sacra Virginitas-. A.A.S. 46 (1954), p. 174 s.: « ... et exinde 

concludunt hominem non posse per totius vitae cursum huiusmodi appetitum coer- 

cere sine gravi periculo eius corporis vitalia potissimumque nervos perturbandi, 
ideoque humanae personae aequilibritati detrimentum inferendi ». 

Idem Pius XII, in Allocut. ad obstetrices , 29 oct. 1951: A.A.S. 43 (1951), 
p. 850 s.: « Tutti questi valori secondari della sfera e delPattivita generativa rien- 
trano nell’ ambito delPufficio specifico dei coniugi, che e di essere autori ed educa- 
tori della nuova vita. Alto e nobile ufficio! il quale pero non appartiene alVessenza 
di un essere umano completo , come se, non venendo la naturale tendenza generativa 
alia sua attuazione, si avesse in quache modo o grado una diminuzione della persona 
umana. La rinunzia a quelPattuazione non e — specialmente se fatta per i piu no- 
bili moti vi — una mutilazione dei valori personali e spirituali ». 

Cf. etiam Pius XII pluribus aliis occasionibus. Licet aliqua verba directe se 
referant ad virginitatem et castitatem perpetuam, tamen principium moralis catho- 
licae est sat clarum. 

26 Hodie quoque vitium homosexualitatis sat divulgatur; nedum de illo foedis- 
simo vitio horror saltem habeatur, praetenditur illud etiam landandum et propo- 
nendum tamquam signum superioris amoris et altioris culturae. Nam, dicitur, amare 
personam alterius sexus facile est; sed amare sexualiter personam eiusdem sexus 
non est omnium, sed tantum paucorum, qui ad hoc idonei et educati sunt. Sic 
intelligitur cur factum illud deplorandum propagetur, scilicet etiam homines maioris 
ingenii huic vitio fuisse addictos. 

27 Hic agitur contra plures modernos, praesertim inter psychologos, qui li- 
bertatem sufficientem, maxime in iuvenibus et quoad peccata contra sextum non 
admittunt; cum e contra libertas in normalibus suppondenda est quousque non 
probetur contrarium, ut non una vice edixit Pius XII. 

Pius XII, Allocutio 26 maii 1957: A.A.S. 49 (1957), p. 406: «Percio la 
morale e il diritto non si immobilitano in un’attitudine superata, quando affermano 
che bisogna dimostrare ove la liberta cessa, e non ove comincia. La sana ragione 
e lo stesso buon senso si sollevano contro un tale determinismo di fatto che ridur- 
rebbe al minimo la liberta e la responsabilita ». 

Pius XII, Nuntius radiophonicus 23 martii 1952: A.A.S. 44 (1952), p. 275: 
« Respingiamo , quindi come erronea Paffermazione di coloro, che considerano 
inevitabili le cadute negli anni della puberta, le quali cosl non meriterebbero che 
se ne faccia gran caso, quasi che non siano colpa grave , perche ordinariamente, 
essi aggiungono, la passione toglie la liberta, necessaria , affinche un atto sia moral- 
mente imputabile ». 

Non sine ratione et relatione ad istos errores damnatus est a S. Officio liber 
Marc Oraison, Vie chretienne et le probleme de la sexualite, Paris 1951. 

28 Pius XII, Allocutio ad parochos Urbis et concionatores sacri temporis 
Quadragesimalis : De praeceptis Decalogi , 22 febr. 1944: A.A.S. 36 (1944), p. 73, 
ubi data opera Pontifex sermonem facit de erroneis conceptibus quoad peccatum 
grave (de quibus cf. etiam supra in Const. de Ordine Morali). Specifice autem 
quoad peccata contra sextum sic lamentatur Pontifex: « Per portare un esempio: 
le moltiformi deviazioni dei sesto comandamento non sarebbero per il credente, il 
quale nel resto vuol mantenersi unito a Dio e conservarsi amico di Lui, nessuna 
grave mancanza, ne importerebbero colpa mortale ». 

Pius XII, Allocutio 13 apr. 1953: A.A.S. 45 (1953), p. 286, ubi agit ex 
professo de sic dicto « peccato materiali » et inter alia dicit: « La psychotherapie 
peut encore moins donner au malade le conseil de commettre tranquillement un 

peche materiei, parce qu’il le fera sans faute subjective, et ce conseil serait aussi 
errone si une telle action devait paraitre necessaire pour la detente psychique du 
malade et donc pour le but de la cure. On ne peut jamais conseiller une action 
consciente qui serait une deformation, non une image de la perfection divine ». 
Cf. etiam Pius XII, Allocutio 1 oct. 1953: A.A.S. 45 (1953), p. 728. 

29 Ita Pius XII, Encycl. Sacra Virginitas-. A.A.S. 46 (1954), p. 183 s.: 
« Nonnulli siquidem autumant christianos omnes, ac praesertim sacrorum admi- 
nistros, non ut superioribus aetatibus esse a mundo segregandos, ut aiunt, sed 
mundo praesentes esse oportere, et ideo necesse est eos aleam subire atque eorum 
castitatem in discrimen adducere, ut inde clare pateat utrum habeant, an non, vali- 
dam, obsistendi facultatem-, omnia igitur videant iuvenes clerici, ita ut omnia cer- 
nere aequo animo assuescant, atque adeo quibusve perturbationibus se immunes 
reddant ». 

Sed iam eousque hodie proceditur ut etiam relationes amorosae consulantur 
illis qui vovere se cupiunt castitati perpetuae. Insuper directe hic id increpari in- 
tenditur quod affirmant multi psychologi, tempore nempe pubertatis et primae 
iuventutis hominem esse incapacem actus humani plene liberi et plene responsabi- 
lis. Haec pro dolor est opinio quae auditur etiam a psychologis catholicis. In Con- 
stitutione evidenter non increpatur sanus educationis modus ad castitatem, quo 
iuvenes et etiam clerici, si ad curam animarum destinati sunt, educantur ita, ut 
omnia quae debent videre vel tractare, cum animo puro et simplici videant ac 
tractent. Item non intenduntur conditiones extraordinariae vel pathologicae, vel 
impetuosae sexualitatis, quae redderent iuvenem minus aptum sese vovendi casti- 
tati perfectae vel quae possent minuere imputabilitatem. Quae omnia in singulis 
casibus secundum singulorum adiuncta sunt mensuranda. 


Pars altera 

DE MATRIMONIO ET FAMILIA 

9. [ Praenotanda\ . In fontibus divinae Revelationis non semel cum unio 
mystica Christi et Ecclesiae, tum alia religionis mysteria, nuptiarum ac fa- 
miliae similitudinibus exponuntur. 1 Iam solo hoc facto a Spiritu Sancto in- 
nuitur matrimonium et familiam non esse labilia et mutabilia hominum in- 
venta, sed procedere a Deo, qui est auctor naturae et gratiae, et « apud quem 
non est transmutatio nec . vicissitudinis obumbratio» {lac. 1, 17). Hac de 
causa S. Synodus, non minus Spiritu amoris quam veritatis edocta, ut casti 
connubii familiaeque christianae institutio, finis, functio clarius innotescant, 
ut eorundem momentum, nobilitas, pulchritudo amplius effulgeant, et ab 
errorum tenebris, ubique exsurgentium efficacius defendantur, id proponere 
intendit quod ipse Deus in creando hominem masculum et feminam (cf. Gen. 
1, 27 et 5, 2; M.t. 19, 4) reapse voluit, et Iesus Christus in matrimonio restau- 
rando illoque ad Sacramenti dignitatem elevando, Ecclesiae veluti legem 
fundamentalem nec umquam mutabilem divinitus consignavit. 

Caput 1 

DE ORDINE MATRIMONII CHRISTIANI DIVINITUS CONSTITUTO 

10. [ Matrimonii origo, natura, dignitas]. Providit Deus humani gene- 
ris multiplicationi per matrimonii institutionem (cf. Gen. 2, 18 -25). 2 Est 
igitur matrimonium origine, fine, officio, natura sua bonum et sacrum, 3 immo 
pro baptizatis Sacramentum, ad cuius dignitatem a Christo est elevatum. 4 
Docet autem S. Synodus hoc Sacramentum inter Christianos eo ipso consti- 
tui, quod duo baptizati, vir et mulier, uno eodemque mutuo ac valido con- 
sensu in verum connubium se legitime iungunt. 5 Atque ideo ex ipsa volun- 
tate Dei et Christi talis humanus consensus, etiam in christiano coniugio, ita 
est essentialis, ut sine ipso Sacramentum non habeatur; 6 ita personalis, ut 
nullo alio consensu vel humana potestate suppleri valeat; 7 ita unus et indivi- 
sibilis, ut inter baptizatos nullum dari possit verum atque validum matrimo- 
nium, quin sit eo ipso Sacramentum. 8 Hac autem indole sacramentali tanta 
est sponsorum christianorum dignitas, nobilitas et splendor, ut ipsi non tan- 
tum purissimam atque foecundissimam unionem Christi cum Ecclesia reprae- 
sentent (cf. Eph. 5, 32-33), sed iidem efficiantur per validum consensum 
mutuo exterius rite manifestatum et acceptum, huius Sacramenti administri, 
utpote hoc suo consensu signum constituentes, quo non ponentibus obicem 
gratia confertur. 9 Gratia enim, ut docet Synodus Tridentina, quam ipse 
Christus sua nobis passione promeruit, naturalis amor perficitur, indissolu- 
bilis unitas confirmatur coniugesque sanctificantur. 10 Atque ita revera coniu- 
ges in proprio suo statu symbolum esse possunt atque debent gratiae et cari- 
tatis Salvatoris. 

11. [ Matrimonium et sacra virginitas ]. Hac tamen matrimonii christia- 
ni dignitate non obstante, in ordine morali obiectivo a Deo instituto sacrae 
virginitatis vel sacri coelibatus status ille quo propter regnum Dei renuntiatur 
connubio, melior et beatior est habendus, ut cum Synodo Tridentina 11 sem- 
per repetit Ecclesia, sacris litteris (cf. Mt. 19, 11 ss.; I Cor. 7, 25-27, 32-36, 
38, 40) sacraque traditione edocta. 12 Hac de causa, nedum per sacram vir- 
ginitatem, qua modo peculiari Christo virgini adsimulamur, propriae perso- 
nalitatis evolutio impediatur vel diminuatur, potius per illam augeri et ad 
perfectiorem gradum adduci potest (cf. I Cor. 7, 33-40). 13 Atque ideo castum 
quoque connubium, quod est magnum mysterium in Christo et in Ecclesia 
(Eph. 5, 32), honore cedere debet virginitati propter regnum caelorum as- 
sumptae, etiam ubi sacra virginitas non iungitur voto vel professioni aliorum 
evangelicorum consiliorum. 

12. [ Matrimonii proprietates']. Licet igitur matrimonium christianum, 
in se consideratum, non constituat statum evangelicae perfectionis, tamen 
suam quoque perfectionem exigit. Atque in primis ordo vigens divinus circa 
eius proprietates, fines et bona est servandus, etiam, si opus, actibus heroi- 
cis. 14 Restaurando quod corruerat, Christus statuit, ut non solummodo ma- 

trimonium christianum, sed matrimonium pro omnibus, sit stabiliter unum; 
insuper ita indissolubile, ut numquam voluntate partium, immo nulla aucto- 
ritate mere humana dirimi queat. 10 Unitas ergo et indissolubilitas ita sunt 
cuique matrimonio intrinsecae et essentiales, 16 ut nec contrahentium con- 
trariae voluntati obnoxiae esse possint, ideoque ab eo qui vult verum ma- 
trimonium necessario et perpetuo recipi debeant. 17 Omnia igitur, quae ab 
hominibus, quatenus hac in re quavis potestate destitutis, contra matrimo- 
nii unitatem vel indissolubilitatem proponuntur vel fiunt, neque correspon- 
dent exigentiis naturae vel bono societatis, nec sunt humanae culturae pro- 
gressus, sed potius actus nullius valoris, quibus appareat hominis peccatoris 
in ordine morali ab originali iustitia miserrimus regressus. Quae enim lae- 
dunt ordinem divinum, nec individuo, nec familiae, nec societati civili pro- 
desse ullo modo valent. 18 

13. [ Matrimonii fines']. Habet insuper matrimonium in se, independen- 
ter scilicet ab intentione contrahentium, suos fines obiectivos divinitus sta- 
tutos. 19 Inter quos, attenta ratione divinae institutionis et docente ipsa na- 
tura necnon magisterio Ecclesiae, 20 finis primarius unice est prolis procreatio 
atque educatio, 21 etiamsi matrimonium particulare foecundum non sit. 22 
Atque ideo prolis procreatio, licet non sit obiectum consensus matrimonialis, 
tamen ita est per se omni coniugio connaturalis, immo hoc sensu essentialis, 
ut nulla humana voluntate actibus contra naturam excludi possit; 23 ita etiam 
essentialis, ut in quovis valido consensu, ius perpetuum et exclusivum ad 
actus per se ad prolis generationem naturaliter aptos veluti obiectum pro- 
prium tradendum includatur; 24 ita demum est primaria et praevalens, ut 
ab aliis finibus intentis, licet a natura indicatis, non dependeat, imo cum 
illis nec aequiparari nec confundi queat. 25 Alii autem matrimonii fines obiec- 
tivi, ex indole ipsius matrimonii oriundi sed secundarii, ut mutuum coniu- 
gum adiutorium et concupiscentiae remedium, debite intenti iura quamvis 
subordinata in matrimonio constituunt, 26 et ideo isti secundarii fines in se 
non sunt spernendi vel parvipendendi, sed debito modo in vera charitate pro- 
movendi. 27 Dum prolis procreatio modo legitimo unice in matrimonio obti- 
netur, concupiscentia etiam extra matrimonium cum gratia Dei vinci potest. 28 
Quatenus tamen mutuum adiutorium et remedium concupiscentiae in ipso 
matrimonio sunt consequenda, participant de natura specifica unionis coniu- 
galis, quippe quae a quocumque alio adiutorio, etiamsi ex amicitia praebeatur, 
specifice differt. 29 Alii autem fines subiectivi, quibus homines non raro pro- 
xime et prima ratione 30 moventur ad coniugium ineundum, non obstant ma- 
trimonio, dummodo finibus ab ipsa natura indicatis non contradicant, sed 
eis subordinentur. 31 

14. [ Ecclesiae potestas]. Matrimonium, utpote pertinens ad ordinem di- 
vinum, non singulis hominibus, sed Ecclesiae Christus concredidit, ut doctri- 
nam et normas quibus regitur custodiret explicaret, determinaret. 32 Hanc 
autem potestatem Ecclesia non solum exerceat oportet in bonum animarum, 
sed etiam in fidei christianae favorem 33 et Mystici Corporis incrementum. 34 

Hac de re Christus, qui voluit ut Ecclesia quam maxime defenderet indisso- 
lubilitatem matrimonii ab ipso restauratam, eidem Ecclesiae etiam dedit 
potestatem 30 solvendi, intra limites et conditiones iure divino stabilitas, 
vinculum omnium aliorum coniugiorum, cum naturalium, tum sacramenta- 
lium, excepto tamen et semper matrimonio post utriusque partis baptismum 
consummato. 36 

15. [ Auctoritatis civilis competentia ]. Legitima auctoritas civilis absque 
dubio competentia gaudet circa effectus mere civiles matrimonii, etiam bapti- 
zatorum, ad normam legis naturalis secundum boni communis rectas exigen- 
tias. 37 Gaudet etiam potestate vi proprii iuris, ex sua quoque parte et in suo 
campo, enuntiandi, applicandi, urgendi postulata matrimonialia iuris natu- 
ralis. Nulla vero potestate gaudet sive circa solutionem vinculi cuiusvis ma- 
trimonii valide initi, 38 sive circa matrimonii christiani indolem sacramenta- 
lem, 39 sive circa alia bona cum matrimonio divinitus statuta, 40 sive circa 
impedimenta ab Ecclesia posita, 41 sive circa sententias iudiciales ab Ecclesia 
prolatas. 42 Haec enim utpote Dei et non Caesaris, unice Ecclesiae compe- 
tunt (cf. Mt. 22, 21 ). 43 

16. [Errores damnantnr~\. Scit S. Synodus quantopere sanitas Corporis 
Christi mystici etiam ab ordine divino quoad matrimonium recte agnito de- 
pendeat. 44 Quam ut tueatur, imprimis constringitur condemnare radicales 
illos omnes errores, secundum quos matrimonium, in sua origine et consti- 
tutione, esset quoddam phaenomenon mere sociale in continua evolutione; 
non vero procederet a Deo et a Christo neque potestati Ecclesiae esset subiec- 
tum. 45 Item damnat errores illos, quibus tenetur matrimonium christianorum 
vel non esse sacramentum vel ipsum sacramentum esse quid accessorium aut 
separabile ab ipso contractu. 46 Reprobat etiam sententiam qua asseritur ma- 
trimonium esse medium specificum attingendi perfectionem eam, qua revera 
ac proprie homo sit imago Dei et Sanctissimae Trinitatis. 47 Item condemnat 
illorum placita, qui tenent vel statum matrimonialem in ipso ordine obiec- 
tivo meliorem esse quam statum virginitatis aut coelibatus ob regnum Dei 
initum, vel etiam vinculum sacri coelibatus esse obsoleti valoris immo hodie 
impossibile et excedens Ecclesiae competentiam necnon relaxandum iuxta 
voluntatem subiecti. 48 Severe improbat errores et theorias, quibus dicitur 
non adesse ordinem divinum immutabilem circa proprietates et fines matri- 
monii. Atque nominatim ut summam calumniam refellit assertum, matrimonii 
indissolubilitatem non procedere a Deo, sed esse crudele inventum Ecclesiae, 
non minus crudeliter retentum. 49 Improbat insuper theorias, quibus recto 
ordine valorum subverso, finis primarius matrimonii postponitur valoribus 
biologicis et personalibus coniugum 50 et amor coniugalis, in ipso ordine 
obiectivo, proclamatur tamquam finis primarius. 51 

NOTAE 

1 Cf. Mt. 9, 15; 22, 2; 25, 1; Eph. 5, 22-32; Apoc. 19, 7-9 etc. 

2 Cf. Leo XIII, Litt. Ci siamo, 10 iulii 1879: Acta Leonis XIII , Romae 
1881 ss., t. I, pp. 236-247; Encycl. Arcanum divinae sapientiae , 10 febr. 1880: 
Acta Leonis XIII, t. II, pp. 10-40. 

Pius XI, Encycl. Casti connubii , 31 dec. 1930, A.A.S. 22 (1930), pp. 539-592 
(passim): Denz. 2225-2250, coli, pluribus aliis Ecclesiae documentis. 

3 Cf. Cone. Bracarense II, can. 11: Denz. 241. 

Cone. Lateranense II, can. 23: Denz. 367. 

Professio fidei Durando de Osca et sociis eius W aldensibus praescripta-. 
Denz. 424. 

Decretum pro Armenis : Denz. 702; Errores Armenorum 19: Denz. 537. 

Leo XIII, Encycl. Arcanum divinae sapientiae : Acta Leonis XIII, t. II, 
pp. 22 s.: «Etenim cum matrimonium habeat Deum auctorem, fueritque vel 
a principio quaedam Incarnationis Verbi Dei adumbratio, idcirco inest in eo sacrum 
et religiosum quiddam, non adventitium, sed ingenitum , non ab hominibus accep- 
tum, sed natura insitum... Igitur cum matrimonium sit sua vi, sua natura, sua sponte 
sacrum, consentaneum est, ut regatur ac temperetur non principum imperio, sed 
divina auctoritate Ecclesiae, quae rerum sacrarum sola habet magisterium ». 

Pius XI, Encycl. Casti connubii ; coli, pluribus aliis documentis. 

Ita in aliis documentis pontificiis. 

Recentissime: Prima Romana Synodus, art. 490, § 1. 

4 Cone. Tridentinum, Sess. XXIV, can. 1: Denz. 971 et in multis aliis docu- 
mentis. 

5 Cone. Plorentinum-. Decretum pro Armenis-. Denz. 702: « Causa efficiens 
matrimonii regulariter est mutuus consensus per verba de praesenti expressus ». 

Pius XI, Encycl. Casti connubii-. Denz. 2225: « At, quamquam matrimonium 
suapte natura divinitus est institutum, tamen humana quoque voluntas suas in eo 
partes habet easque nobilissimas ;- nam singulare quodque matrimonium, prout est 
coniugalis coniunctio inter hunc virum et hanc mulierem, non oritur nisi ex libero 
utriusque sponsi consensu... ». 

Leo XIII, Encycl. Arcanum divinae sapientiae, 1. c., p. 25 s.: « ... in matrimo- 
nio christiano contractum a sacramento non esse dissociabilem; atque ideo non 
posse contractum verum et legitimum consistere, quin sit eo ipso sacramentum. Nam 
Christus Dominus dignitate sacramenti auxit matrimonium; matrimonium autem 
est ipse contractus, si modo sit factus iure... Itaque apparet, omne inter Christianos 
iustum coniugium, in se et per se esse sacramentum: nihilque magis abhorrere a 
veritate, quam esse sacramentum decus quoddam adiunctum, aut proprietatem 
allapsam extrinsecus quae a contractu disiungi ac disparari hominum arbitratu 
queat ». 

Ita etiam in pluribus aliis magisterii Ecclesiae documentis. 

6 Cf. Pius IX, Syllabus, n. 66: Denz. 1766. 

Pius XI, Encycl. Casti connubii, 1. c. 

In Concilio Vaticano Primo, quoad hoc paratus erat sequens canon: Mansi 
53, coi. 721: «Can. 2: Si quis dixerit, matrimonii sacramentum non esse ipsum 
inter Christianos contractum, qui consensu perficitur; aut esse aliquid contractui 

accessorium et ab eo separabile-, aut vi contractus mere civilis posse inter christia- 
nos verum matrimonium consistere: A. S. ». 

7 Pius XI, Encycl. Casti connubii-. Denz. 2225: « ...qui quidem liber volun- 
tatis actus, quo utraque pars tradit et acceptat ius coniugii proprium, ad verum 
matrimonium constituendum tam necessarius est, ut nulla humana potestate sup- 
pleri valeat ». 

Cf. C.I.C., can. 1081, § 1. 

Pius XII, Sermo 5 martii 1941: Discorsi e Radiomessaggi, t. III, p. 8: 
« Davanti ali’ altare, solo la vostra libera volonta e valsa a congiungervi coi nesso 
dei sacramento dei matrimonio, e nessun altro consenso poteva sostituirsi al vostro. 
Altri sacramenti — quelli cioe che sono piu necessari — quando manchi il ministro, 
possono essere suppliti dalla potenza della misericordia divina, che varca anche i 
segni esterni per portare la grazia nei cuori... Ma nel sacramento dei matrimonio non 
v’e supplenza di ministri , come non v’e sostituzione di persone-, vi trionfa 1’incom- 
parabile grandezza dei maggior dono, che e la liberta dei volere... ». 

8 Doctrina de inseparabilitate contractus a sacramento matrimonii et vice versa 
valde discussa, elaborata et praeparata fuit in Cone. Vat. I. Multum disputatum 
fuit de definibilitate vel minus. Affirmari potest hoc fuisse quoddam punctum cen- 
trale totius Commissionis ad parandum schema quoad matrimonium christianum. 
Hoc explicatur ex invadenti errore liberalismi et laicismi, tunc temporis furente. 

Canones parati quoad hoc erant sequentes: Mansi 53, coi. 720 s.: « Can. 1. 
Si quis dixerit, Christum non evexisse matrimonium ad sacramenti dignitatem, et 
viri ac mulieris coniunctionem haberi inter christianos posse, quae sit verum matri- 
monium, non autem sacramentum: A. S. ». Can. 2: cf. supra, n. 6. 

9 Cf. Catechismus Romanus, c. VIII: De matrim. Sacr., n. 4-8. 

Pius XI, Encycl. Casti connubii-. Denz. 2237: «Et quoniam Christus ipsum 
coniugalem inter fideles validum consensum signum gratiae constituit, ratio sacra- 
menti cum christiano coniugio tam intime coniungitur, ut nullum inter baptizatos 
verum matrimonium esse possit, “ quin sit eo ipso sacramentum ”. Cum igitur sin- 
cero animo fideles talem consensum praestant, aperiunt sibi sacramentalis gratiae 
thesaurum, ex quo supernaturales vires hauriant ad officia et munera sua fideliter, 
sancte, perseveranter ad mortem usque adimplenda ». 

Pius XII, Sermo 5 martii 1941: Discorsi e Radiomessaggi , t. III, p. 6: « ... voi 
stessi siete stati costituiti da Dio ministri dei sacramento, voi, di cui Egli si e 
servito per stringere 1’indissolubile unione vostra ed effondere nelle vostre anime 
le grazie che vi rendano costanti e fedeli ai vostri nuovi obblighi. A quale grande 
onore e dignita vi ha Egli innalzati! ». 

10 Cf. Cone. Trid., Sess. XXIV: Denz. 969. 

11 Cone. Trid., Sess. XXIV, can. 10: Denz. 980: « Si quis dixerit, statum 
coniugalem anteponendum esse statui virginitatis vel coelibatus, et non esse melius 
ac beatius, manere in virginitate aut coelibatu, quam iungi matrimonio [cf. Mt. 19, 
11 s.; I Cor. 7, 25 s. 38, 40]: A. S. ». 

12 Cf. Catechismus Romanus, c. VIII: De matrim. Sacr., n. 12; Rrima Romana 
Synodus , art. 490, § 2, et praesertim: Pius XII, Encycl. Sacra Virginitas, 25 mar- 
tii 1954, A.A.S. 46 (1954), 161-191, coli, pluribus aliis documentis. 

13 Pius XII, Encycl. Sacra Virginitas, 25 martii 1954, A.A.S. 46 (1954) 
p. 176 s.: «Nam, quamquam ii omnes, qui perfectae castitatis institutum amplexi 
sunt, humano huiusmodi amore se abdicaverunt, nihilo secius hac de causa affir- 



DISCEPTATIO - DE CASTITATE, VIRGINITATE, MATRIMONIO, FAMILIA 913 

mari non potest eos ob hanc eandem privationem suam reddidisse humanam perso- 
nam quasi imminutam ac despoliatam. Ii enim a caelestium ipso munerum Datore 
spirituale aliquid accipiunt, quod quidem illud in immensum exsuperat “ mutuum 
adiutorium ”, a coniugibus sibi invicem impertitum. Cum siquidem ei omnino se 
devoveant, qui suum principium est, quique divinam cum ipsis participat vitam, 
semetipsos non minuunt , sed quam maxime adaugent ». 

Pius XII, Sermo 15 sept. 1952: Discorsi e Radiomessaggi, t. XIV, p. 334: 
« Aujourd’hui Nous voulons uniquement Nous adresser a ceux qui, pretres ou laics, 
predicateurs, orateurs ou ecrivains, n’ont plus un mot d’approbation ou de louange 
pour la virginite vouee au Christ; qui depuis des annees, malgre les avertissements 
de 1’Eglise et a 1’encontre de sa pensee, accordent au mariage une preference de 
principe sur la virginite; qui vont meme jusqu’a le presenter comme le seul moyen 
capable d’assurer a la personnalite humaine son developpement et sa perfection 
naturelle: ceux qui parient et ecrivent ainsi, qu’ils prennent conscience de leur 
responsabilite devant Dieu et devant 1’Eglise ». 

14 Pius XII, Sermo 6 dec. 1939: Discorsi e Radiomessaggi , t. I, p. 414: «E 
immacolato dinnanzi a Dio chiunque compia con fedelta e senza debolezza gli obbli- 
ghi dei proprio stato. Dio non chiama tutti i suoi figli alio stato di perfezione, ma 
invita ciascuno alia perfezione dei suo stato: “ Siate perfetti, diceva Gesu, come e 
perfetto il vostro Padre celeste ” (M t. 5, 48). I doveri della castita coniugale voi li 
conoscete. Essi esigono un coraggio reale, talvolta eroico, e una fiducia filiale nella 
divina Provvidenza... ». Cf. etiam Pium XI, Casti connubii : A.A.S. 22 (1930), 
p. 579. 

Ut patet ex isto textu et ex Constitutionis nostrae contextu verbum « perfec- 
tio » hic accipitur in sensu morali sat amplo quatenus scilicet includat praecepta et 
consilia: nam Summus Pontifex imprimis loquitur de obligationibus proprii status. 

15 Cone. Tridentinum , Sess. XXIV: Denz. 969: «Matrimonii perpetuum in- 
dissolubilemque nexum primus humani generis parens divini Spiritus Sancti instinctu 
pronuntiavit, cum dixit: “ Hoc nunc os ex ossibus meis, et caro de carne mea. 
Quamobrem relinquet homo patrem et matrem, et adhaerebit uxori suae, et erunt 
duo in carne una ” \Gen. 2, 23 s.; cf. Eph. 5, 31] ». 

Hoc autem vinculo duos tantummodo copulari et coniungi, Christus Dominus 
apertius docuit, cum postrema illa verba, tamquam a Deo prolata, referens dixit: 
« Itaque iam non sunt duo, sed una caro » [ Mt . 19, 6], statimque eiusdem nexus 
firmitatem, ab Adamo tanto ante pronuntiatam, his verbis confirmavit: « Quod 
ergo Deus coniunxit, homo non separet... ». 

Can. 2: Denz. 972: «Si quis dixerit, licere Christianis plures simul habere 
uxores, et hoc nulla lege divina esse prohibitum \_Mt. 19, 4 ss. 9]: A. S. »... can. 7: 
Denz. 977: « Si quis dixerit, Ecclesiam errare, cum docuit et docet, iuxta evange- 
licam et apostolicam doctrinam [Afc. 10; I Cor. 7], propter adulterium alterius 
coniugum matrimonii vinculum non posse dissolvi, et utrumque, vel etiam innocen- 
tem, qui causam adulterio non dedit, non posse, altero coniuge vivente, aliud ma- 
trimonium contrahere, moecharique eum, qui dimissa adultera aliam duxerit, et eam, 
quae dimisso adultero alii nupserit: A. S. ». 

Cf. etiam Prima Romana Synodus , art. 491-492. 

16 Leo XIII, Encycl. Arcanum divinae sapientiae , 10 febr. 1880, Acta Leo- 
nis XIII , t. II, p. 12 s.: « Atque illa viri et mulieris coniunctio, quo sapientissimis 
Dei consiliis responderet aptius, vel ex eo tempore duas potissimum, easque in pri- 

mis nobiles, quasi alte impressas et insculptas prae se tulit proprietates, nimirum 
unitatem et perpetuitatem ». 

Cf. Pium XI, Encycl. Casti connubii , passim. 

17 Pius XI, Encycl. Casti connubii-. A.A.S. 22 (1930), p. 541: « ... quae proin- 
de leges nullis hominum placitis, nulli ne ipsorum quidem coniugum contrario con- 
vento obnoxiae esse possint... ». 

Pius XII, Encycl. Sertum laetitiae, 1 nov. 1939, A.A.S. 31 (1939), p. 640: 
« Hac ipsa de causa summopere curandum est, ut dogma , quod adserit divino 
iure individuum perpetuumque matrimonium vinculum, a nuptias contrahentibus 
religiose retineatur sancte que custodiatur... Utinam patria vestra alieno experimento 
potius quam proprio usu novisset damnorum cumulum, quem divortiorum licentia 
parit! Suadeat religionis reverentia, suadeat erga nobile americanum genus pietas, ut 
dire invalescens curetur et avellatur morbus, cuius consectaria ita nervose et vere 
Leo Pp. XIII descripsit: “ Divortiorum causa fiunt maritalia foedera mutabilia: 
extenuatur benevolentia: infidelitati perniciosa incitamenta suppeditantur: tuitioni 
atque institutioni liberorum nocetur: dissuendis societatibus domesticis praebetur 
occasio: discordiarum inter familias semina sparguntur: minuitur ac deprimitur di- 
gnitas mulierum, quae in periculum veniunt, ne, cum libidini virorum inservierint, 
pro derelictis habeantur. Et quoniam ad perdendas familias, frangendas regnorum 
opes nihil tam valet quam corruptela morum, facile prospicitur prosperitati familia- 
rum ac civitatum maxima inimica esse divortia ” (Litt. Encycl. Arcanum) ». 

18 Verba Constitutionis directe refellere volunt etiam falsam persuasionem, 
quod divortium vinculi valeat etiam in foro Dei et quod introductio divortii sit 
signum civilitatis, cum omnes fere nationes materialiter civiliores illud institutum 
habeant. Unde necessitas declarandi sollemniter quod illud potius sit sic dictae 
« civilta dei peccato » productum. 

19 Momentosum est in primis affirmare, quod ipsi fines matrimonii sint intelli- 
gendi iuxta ordinem constitutum ab ipso Deo iuxta doctrinam Pii XI, Encycl. Casti 
connubii-. A.A.S. 22 (1930), p. 542: « ...Ex Deo sunt ipsa matrimonii institutio, 
fines, leges, bona... ». 

20 Fontes doctrinae circa quaestionem de fine matrimonii videntur expressi 
in verbis Pii XII, Sermo ad obstetrices, 29 oct. 1951.: A.A.S. 43 (1951), p. 849: 
« Precisamente per tagliar corto a tutte le incer.tezze e le deviazioni, che minaccia- 
vano di diffondere errori intorno alia scala dei fini dei matrimonio e ai loro reciproci 
rapporti, redigemmo Noi stessi alcuni anni or sono [10 marzo 1944] una dichia- 
razione sulLordine di quei fini, indicando quel che la stessa struttura interna della 
disposizione naturale rivela, quel che e patrimonio della traditione cristiana, quel 
che i. Sommi Eontefici hanno ripetutamente insegnato, quel che poi nelle debite 
forme e stato fissato dal Codice di Diritto canonico ». Si tales fontes valent pro 
hierarchia finium, valent iam etiam pro ipsorum exsistentia et natura. 

21 Cf. in primis Catechismus Romanus, De matrimonii Sacramento, c. VIII, 
n. 12: « Quod vero a Domino dictum est: Crescite et multiplicamini, id eo spectat, 
ut cuius rei causa matrimonium institutum erat, declaret ». Quae verba praecedunt 
omnia alia quae postea ipse Catechismus Romanus dicit de rationibus quibus homi- 
nes moventur ad matrimonium. Adde: 

Leo XIII, Encycl. Rerum Novarum, 23 maii 1891, Acta Leonis XIII, t. XI, 
p. 104: « Ius coniugii naturale et primigenium homini adimere, causamve nuptia- 

rum praecipuam , Dei auctoritate initio constitutam, quoquo modo circumscribere 
lex hominum nulla potest: Crescite et multiplicamini ». 

Pius XI, Encycl. Casti connubii-. A.A.S. 22 (1930), p. 543: « Itaque primum 
inter matrimonii bona locum tenet proles ». 

Pius XII, Sermo 3 oct. 1941: A.A.S. 33 (1941), p. 423: « Nella quale deli- 
cata altrettanto che difficile questione due tendenze sono da evitarsi: quella che 
nelPesaminare gli elementi costitutivi delPatto della generazione da peso unica- 
mente al fine primario dei matrimonio, come se il fine secondario non esistesse o 
almeno non fosse finis operis stabilito dalPOrdinatore stesso della natura; e quella 
che considera il fine secondario come ugualmente principale, svincolandolo dalla 
essenziale sua subordinazione al fine primario, il che per logica necessita condur- 
rebbe a funeste conseguenze. Due estremi, in altre parole, se il vero sta nel mezzo, 
sono da fuggirsi: da una parte, il negare praticamente o il deprimere eccessivamente 
il fine secondario dei matrimonio e delPatto della generazione; dalPaltra, lo scio- 
gliere o il separare oltre misura Patto coniugale dal fine primario., al quale secondo 
tutta la sua intrinseca struttura e primieramente e in modo principale ordinato ». 

Pius XII, Sermo. 18 martii 1942: Discorsi e Radiomessaggi, t. IV, p. 5: « Dio 
ha stabilito che al fine essenziale e primario dei vincolo coniugale, che e la genera- 
zione dei fi gli, cooperassero il padre e la madre... ». 

Pius XII, Sermo ad obstetrices, 29 oct. 1951: A.A.S. 43 (1951), p. 848 s.: 
« Ora la verita e che il matrimonio, come istituzione naturale, in virtu della volonta 
dei Creatore non ha come fine primario e intimo il perfezionamento personale degli 
sposi, ma la procreazione e la educazione della nuova vita... » et paulo post, p. 852, 
prosequitur: « Ora invece questo e insomma tutto subordinato e ordinato a quel- 
P miica grande legge della " generatio et educatio prolis ” , vale a dire al compimento 
dei fine primario dei matrimonio come origine e sorgente della vita ». 

Et in eodem sermone Pius XII dicit, p. 850 s.: « Tutti questi valori secondari 
della sfera e delPattivita generativa rientrano nelPambito deWufficio specifico dei 
coniugi, che e di essere autori ed educatori della nuova vita ». 

Cf. etiam Rrima Synodus Romana, art. 493. 

22 Pius XII, Sermo ad obstetrices, 29 oct. 1951: A.A.S. 43 (1951), p. 849. 

23 Pius XI, Encycl. Casti connubii-. A.A.S. 22 (1930), p. 559: « At nulla pro- 
fecto ratio, ne gravissima quidem, efficere potest, ut quod intrinsece est contra natu- 
ram, id cum natura congruens et honestum fiat. Cum autem actus coniugii suapte 
natura proli generandae sit destinatus, qui, in eo exercendo, naturali hac eum vi 
atque virtute de industria destituunt, contra naturam agunt et turpe quid atque intrin- 
sece inhonestum operantur ». 

24 Cf. C.I.C., can. 1013, § 1. 

Non agimus hic de distinctione inter ius et exercitium iuris. 

25 Cf. Decretum S. Off., 1 apr. 1944: A.A.S. 36 (1944), p. 103. 

26 Cf. Pium XII, Sermo ad obstetrices, 29 oct. 1951, U. ce. 

27 Cf. Pium XII, Alloc. ad Sacram Romanam Rotam, 3 oct. 1941: A.A.S. 
33 (1941), p. 421; et Alloc. ad obstetrices-, cf. supra. 

28 Cf. S. R. Rotae Sententiam 22 ian. 1944: A.A.S. 36 (1944), pp. 179-200. 

29 Cf. Pium XII, Sermo ad obstetrices , 29 oct. 1951, ll. cc. 

Fines enim secundarii in matrimonio consequendi, licet subordinate, participant 
de natura specifica unionis coniugalis, quae a quacumque, etiam amicali unione spe- 

cifice differt, per relationem intrinsecam essentialem cum fine primario, ad quem 
igitur illi fines obiectivi sed secundarii per se ordinati etiam sunt. 

Cf. Pium XI, Casti connubiv. A.A.S. 22 (1930), p. 561. 

30 Catechismus Romanus , De matrim. Sacr., c. VIII, n. 13. Ibidem sermo fit 
de finibus matrimonii sub aspectu subiectivo seu finis operantis. 

31 Hic agitur de motivis personalibus, quibus coniuges vario modo moventur 
ad ineundum matrimonium particulare cum determinata persona. Nam matrimo- 
nium in casu particulari exsurgere non potest sine sponsorum voluntate: cf. Pium XI, 
Casti connubiv. A.A.S. 22 (1930), p. 541. 

32 Leo XIII, Encycl. Arcanum divinae sapientiae, 10 febr. 1880, Acta Leo- 
nis XIII, t. II, p. 18. 

Pius XI, Encycl. Casti connubii: A.A.S. 22 (1930), p. 539 ss. 

Haec autem Ecclesiae potestas, ut expresse dicitur in documentis haud paucis 
magisterii Ecclesiae, se extendit sive ad ipsa sponsalia, sive ad ipsum vinculum 
ineundum vel relaxandum, sive ad conditiones quoad validitatem et liceitatem, sive 
ad iudieia declarationis nullitatis, sive ad separationem coniugum, sive ad defen- 
sionem sanctitatis in matrimonio servandae, etiam adiuncta canonica coactione; 
et in genere se extendit ad omnia, quae ei competunt iuxta iuris divini latitudinem, 
ab ipsa sola Ecclesia authentice interpretandam. 

33 Hic alluditur ad Privilegium Paulinum et Petrinum. Cuius potestatis exer- 
citium, etiamsi antea intercesserit dispensatio ab impedimento disparitatis cultus 
Ecclesiae iudicio prudenti relinquitur. Ideo non dantur in Constitutione aliae de- 
clarationes. 

34 Leo XIII, Encycl. Arcanum divinae sapientiae, 10 febr. 1880, Acta Leo- 
nis XIII, t. II, p. 17: «Neque iis dumtaxat quae commemorata sunt, Christiana 
eius perfectio absolutioque continetur. Nam primo quidem nuptiali societati excel- 
sius quiddam et nobilius propositum est, quam antea fuisset; ea enim spectare iussa 
est non modo ad propagandum genus humanum, sed ad ingenerandam Ecclesiae 
sobolem, cives sanctorum et domesticos Dei : ut nimirum populus ad veri Dei et 
Salvatoris nostri Christi cultum et religionem procrearetur atque educaretur ( Cat . 
Rom ., cap. VIII) ». 

35 Pius XII, Allocutio ad S. R. Rotam, 3 oct. 1941: A.A.S. 33 (1941), 
pp. 421-426, praesertim p. 424, n. 3 usque ad p. 426; Allocutio ad S. R. Rotam , 
1 oct. 1942: A.A.S. 34 (1942), pp. 338-343; Allocutio ad S. R. Rotam, 2 oct. 1944: 
A.A.S. 36 (1944), pp. 281-290. 

36 Pius XI, Encycl. Casti connubii-. A.A.S. 22 (1930), p. 552: « Quod si ex- 
ceptioni, etsi rarissimae, haec firmitas obnoxia videatur, ut in quibusdam coniugiis 
naturalibus solum inter infideles initis vel, si inter Christifideles, ratis illis quidem 
sed nondum consummatis, ea exceptio non ex hominum voluntate pendet, neque 
potestatis cuiuslibet mere humanae, sed ex iure divino, cuius una custos atque in- 
terpres est Ecclesia Christi. Nulla tamen, neque ullam ob causam, facultas huius- 
modi cadere unquam poterit in matrimonium christianum ratum atque consumma- 
tum ». Cf. Denz. 2236. 

37 Benedictus XIV, Litt. Redditae sunt nobis, 17 sept. 1746: Migne, Theol. 
Curs. compl., Paris 1839-1845, t. 25, p. 682. 

Pius VII, Litt. Que votre Majeste, 26 iunii 1805, 

Pius IX, Litt. La lettera, 9 sept. 1852: C.I.C. Fontes, v. II, pp. 869-872. 

Leo XIII, Litt. Ci siamo, 1 iunii 1879: Acta Leonis XIII, tom. I, p. 236 s. 

Leo XIII, Encycl. Arcanum divinae sapientiae , 10 febr. 1880, Acta Leo- 
nis XIII , t. II, pp. 10-40; Allocutio consistorialis , 18 martii 1895, Acta Leonis XIII , 
t. XV, pp, 73-77; Litt. Quam religiosa , 10 aug. 1898, Acta Leonis XIII , t. XVIII, 
pp. 140-144. 

Pius XII, Alloc. ad S. R. Rotam , 6 oct. 1946, A.A.S. 38 (1946), pp. 391-397, 
coli, aliis pluribus documentis. 

38 Pius VI, Litt. Litteris tuis, 11 iulii 1789: Migne, ibidem, t. 25, p. 703. 

Cf. etiam alia documenta in superiori nota et in sequentibus citata. 

39 Pius VI, Litt. Deessemus nos, 16 sept. 1788: Migne, ibidem, t. 25, p. 694. 

Pius VII, Litt. Que votre Majeste, 26 iunii 1805. 

Leo XIII, Encycl. Arcanum divinae sapientiae, 10 febr. 1880, Acta Leonis XIII, 
t. II, pp. 10-40; Alloc. consist. 16 dec. 1901: Acta Leonis XIII, t. XXI, pp. 185-188. 

Pius XII, Alloc. ad S. R. Rotam, 6 oct. 1946, cf. not. 37. 

40 Ex documentis pontificiis sat constat, quod auctoritas civilis non potest 
delimitare finem primarium matrimonii (ut alio loco Constitutionis dicitur) neque 
leges ferre, legibus divinis iniuriosas, circa unitatem, indissolubilitatem, fidelita- 
tem, etc. Plura sunt quoad hoc documenta Ecclesiae. 

41 Pius VI, Const. Auctorem fidei contra errores Synodi Pistoriensis, errores 
de sponsalibus et matrimonio, prop. 60: Denz. 1560. 

42 Hae iudiciales sententiae Ecclesiae possunt intelligi etiam quoad sponsalia, 
quoad vinculum vel etiam quoad simplicem separationem coniugum: pro qua ta- 
men cf. Pium XI, Casti connubii. Cf. etiam notam sequentem. 

43 Pius IX, Litt. La lettera, in Codicis luris canonici Fontes, t. II, p. 870: 
« Non vi e pertanto altro mezzo di conciliazione che, ritenendo Cesare quello che 
e suo, lasci alia Chiesa cio che ad essa appartiene. II potere civile disponga pure 
degli effetti civili, che derivano dalle nozze, ma lasci alia Chiesa il regolarne la 
validita fra i cristiani. La legge civile prenda le mosse dalla validita od invalidita. 
dei matrimonio, come sara dalla Chiesa determinata, e partendo da questo fatto, che 
e fuori della sua sfera il costituirlo, disponga allora degli effetti civili ». 

44 Cf. Catechismus Romanus, De matrim. Sacr., c. VIII, n. 1. 

4j Cf. Schema paratum in Cone. Vat. I: Mansi 53, 719 s. 

46 Cf. Schema paratum in Cone. Vat. I: ibid. 

47 Cf. etiam Schema Const. De Ordine Morali, a Commissione Theologica prae- 
paratum. 

48 Cf. Cone. Trid., Sess. XXIV, can. 9: Denz. 979. 

Pius XII, Encycl. Sacra virginitas, 25 mart. 1954: A.A.S. 46 (1954), p. 161 ss. 

49 Cone. Trid., Sess. XXIV, c. 5-7; Denz. 975-977. . 

Pius IX, Syllabus, n. 67; Denz. 1767. 

Leo XIII, Encycl. Arcanum divinae sapientiae, cf. supra not. 2. 

Pius XI, Casti connubii, cf. supra not. 2. 

Pius XII, Alloc. 22 apr. 1942: Discorsi e Radiomessaggi, t. IV, p. 47: « Il 
vincolo dei matrimonio cristiano e cosi forte, che, se esso ha raggiunto la sua piena 
stabilita con Puso dei diritti coniugali, nessuna potesta al mondo, nemmeno la 
Nostra, quella cioe dei Vicario di Cristo, vale a rescinderlo ». 

Pius XII, Alloc. 16 martii 1946, ibid., t. VIII, p. 14: « ... il matrimonio 
fra battezzati validamente contratto e consumato non puo essere sciolto da nessuna 
potesta sulla terra, nemmeno dalla Suprema autorita ecclesiastica ». 

50 Cf. varias positiones erroneas de finibus matrimonii inter quos: H. Doms, 

V om Sinti und Zweck der Ehe, Breslau, 1935. Cf. etiam E. Michel, Ehe, Eine 
Anthropologie der Geschlechtsgemeinschaft, Stuttgart 1948 (2 a ed. 1950). Hic 
liber in Indicem a S. OfEcio insertus est: A.A.S. 44 (1952), p. 879. 

01 Qui ponunt amorem coniugalem uti finem primarium matrimonii increpan- 
tur expresse a Pio XII, Alloc. 29 oct. 1951: A.A.S. 43 (1951), p. 849 s.: « Non sol- 
tanto 1’opera comune della vita esterna, ma anche tutto Parricchimento personale, 
lo stesso arricchimento intellettuale e spirituale, perfno tutto cio che vi e di piu 
spirituale e profondo nelVamore coniugale come tale , e stato messo, per volonta 
della natura e dei Creatore, al servizio della discendenza ». 

Pius XII, Alloc. 19 maii 1956: A.A.S. 48 (1956), p. 469 s.: « Plusieurs fois 
deja Nous avons cru necessaire de rappeler comment les intentions particulieres 
des conjoints, leur vie commune, leur perfectionnement personnel, ne pouvaient 
se concevoir que subordonnes au but qui les depasse, la paternite et la maternite. 
“ Non seulement Pceuvre commune de la vie exterieure, disions-Nous dans une allo- 
cution adressee aux sages-femmes le 29 octobre 1951, mais encore tout Penrichis- 
sement personnel, meme Penrichissement intellectuel et spirituel, jusqu’a ce qu’il y 
a de plus spirituel et profond dans 1’amour conjugal comme tel, a ete mis par la 
volonte de la nature et du Createur au Service de la descendance ”. Tel est 1’ensei- 
gnement constant de PEglise; elle a rejete toute conception du mariage qui menace- 
rait de le replier sur lui-meme, d’en faire une recherche egoiste de satisfaction affec- 
tives et physiques dans 1’interet des seuls epoux ». 

Gf. etiam: Pius XI, Casti connubii : A.A.S. 22 (1930), p. 548 s., quamvis 
quidam ex verbis Catechismi Romani, ibidem relatis, indebite superextollunt amo- 
rem coniugalem ut finem primarium ipsius matrimonii. 


Caput 2 

DE IURIBUS, OBLIGATIONIBUS, VIRTUTIBUS 
MATRIMONIO CHRISTIANO PROPRIIS 

17. [ lura et oficia singulorum hominum\. Omnis homo habet per se 
ius innatum, personale et inviolabile matrimonium legitime ineundi. Potest 
tamen obstare vera eius incapacitas vel aliud legitimum impedimentum. 1 
Aliquando vero quidam propter rationes tum alias, tum medicas, eugeni- 
cas, oeconomicas, sociales adhortandi sunt, ne contrahant matrimonium, nisi 
rationes praevalentes ordinis personalis et moralis, aliis quidem rationibus 
inferioris valoris non obstantibus, dictent ut etiam illi matrimonium ineant 
vel eo utantur. 2 Itidem nulla privata vel publica auctoritate homo, naturaliter 
capax, indebitis limitibus et conditionibus praematrimonialibus vi iuris a 
matrimonio ineundo impediri potest. 3 His iuribus salvis uniuscuiusque offi- 
cium est se etiam in matrimonii praeliminaribus prudenter, iuste casteque 
gerere. 4 Hac de causa moraliter improbanda sunt imprudentia sponsalia, 
alterius partis dolosae deceptiones, et illicitae libertates sexuales inter futu- 
ros sponsos, etiam ad matrimonium securius ineundum. 5 Non enim, monente 
Apostolo ( Rom . 3, 8), facienda sunt mala ut eveniant bona. Summi momenti 

autem est ad matrimonium recta atque christiana educatio et praeparatio, in 
spiritu castitatis, caritatis et sacrificii, adiuvantibus varii generis mediis cum 
naturalibus, tum maxime supernaturalibus, vitatis naturalismi erroribus. 6 In 
ipsa denique nuptiarum celebratione officium grave est consensum requisi- 
tum legitime exprimere, vetita quacumque simulatione seu profanatione. 

18. [ Iura et obligationes quoad bonum prolis ]. Ex ordine divinitus 
constituto, circa matrimonii naturam, proprietates et fines, elucet quomodo 
ipse Deus et Christus ordinaverint ipsum . ad quaedam bona consequenda. 
Quae quidem bona veluti in summam collegit S. Augustinus hisce verbis: 
« Haec omnia bona, sunt, propter quae nuptiae bonae sunt: proles, fides, sa- 
cramentum ».' Circa ista tria bona divinitus data sunt iura et obligationes, 
a coniugibus debite servanda; et inter ea, attenta ratione finali, ob quam 
matrimonium a Deo institutum est, bonum prolis primum locum tenet. 8 
Ideoque oportet, ut proles amanter suscipiatur, benigne nutriatur, religiose 
educetur, ut nervose dicit idem S. Augustinus; 9 eademque, ut toties monet 
S. Scriptura, tamquam verum bonum, benedictio caelestis donumque Dei 
fideliter agnoscatur. 10 Quod attinet ad ipsum procreandi actum, qui, utpote 
a Deo ordinatus per se legitimus et bonus est, 11 ius et officium coniugum est, 
in modo agendi ea servare quae sunt secundum naturam. 12 Quare etiam in 
matrimonio legitime inito desiderium in se tam laudabile habendi prolem ex 
proprio coniugio, non legitimat foecundationem, quam vocant artificialem: 
non autem prohibet artificiale adiumentum actus coniugalis. 13 Similiter om- 
nes modi vel artes, quibus in usu coniugii directe, de industria humana, im- 
peditur procreatio prolis, ut intrinsece et graviter malae haberi debent. 14 
Onanismus coniugalis formalisque ad eundem cooperatio numquam sunt li- 
citae. 15 Quoad amplexum, qui reservatus audit, pastores et fideles, se gerant 
iuxta doctrinam et decreta S. Sedis. 16 Respectu prolis conservandae coniu- 
ges grave officium habent vitandi quamcumque sive ut finem sive ut medium 
intentam prolis occisionem, 17 quamvis sit per abortum therapeuticum pro- 
curata. 18 Illicitum quoque est post actum coniugalem positum, processum 
conceptionis quocumque gradu obtentum interrumpere, 19 vel foetus nondum 
nati directam destructionem operari: nam sic etiam peccatur contra grave 
praeceptum Dei. 

19. [lura, obligationes et virtutes quoad bonum fidet]. Coniugum quo- 
que est sancte servare et promovere bonum fidei, quod importat cum alia, 
tum coniugii unitatem et castam coniugum fidelitatem, et christianum inter 
coniuges amorem. 20 Exigit autem casta fidelitas ab utroque coniuge, etiam 
iustitiae titulo, ut serventur et reddantur iura sibi invicem in contrahendo ma- 
trimonio tradita. Quaevis igitur adulterina relatio absolute est ab utroque 
coniuge vitanda. Nam a peccato adulterii non excusat adulterium alterius 
coniugis, nec eiusdem silentium vel consensus, vel suorum iurium renuntia- 
tio, 21 nec adulterium solis actibus internis commissum (cf. Mt. 5, 28). Insu- 
per casta fidelitate exigitur ut in debito mutuo reddendo nullo modo agatur 
contra legem Dei, etiamsi actus vere heroicos imponat. Quos tamen actus 

coniuges, iuvante Dei gratia praestare possunt ac debent. Deus enim im- 
possibilia non iubet, sed iubendo monet et facere quod possis et petere 
quod non possis, et adiuvet ut possis, cum Deus id recte petentibus non de- 
neget, nec patiatur nos, supra id quod possumus, tentari (cf. I Cor. 10, 13 ). 22 

20. [ De caritate coniugati]. Supra autem omnia iura, officia et virtutes, 
proprium principatum tenens, 23 splendet caritas, quae etiam in vita coniu- 
gali alias leges supponit et implet, immo complet et elevat, monente Apo- 
stolo: « Viri diligite uxores vestras, sicut et Christus dilexit Ecclesiam » 
(Eph. 5, 25). Quapropter amor christianus coniugalis non tantum excellat 
oportet gloriosis insignibus caritatis, ab Apostolo exaltatis (cf. I Cor. 13, 
4-7), sed quantum fieri potest imitari debet suo modo amorem Christi erga 
Ecclesiam (cf. Eph. 5, 25 ss.), sanguine acquisitam ( Act . 20, 28). Est igitur 
caritas amoris coniugalis perfectio 24 ac plenitudo: nam etiam de statu 
matrimoniali valet verbum Dei: plenitudinem legis esse dilectionem (cf. Rom. 
13, 10). Ne tamen amor coniugalis essentialis dicatur ad consensus nuptialis 
validitatem; 20 neque idem potius quam in divinae voluntatis ex toto corde 
observantia ponatur in quadam animae mollitie, a nonnullis proclamata 
veluti basis vitae cuiusdam spiritualis solis coniugibus propriae; 26 absit 
denique, ut restringatur ad quasdam sensuales et caecas inclinationes: sed 
animo et opere coniuges, in Deo et propter Deum, se invicem ament oportet. 27 

21. [ Obligationes quoad honum sacramenti ]. Bonum sacramenti « quo 
denotatur et vinculi indissolubilitas et contractus in efficax gratiae signum 
per Christum facta elatio atque consecratio » 28 sub proprio aspectu est prae- 
cellens 29 atque etiam gravia importat munera. Imprimis grave officium 
christifidelium est, ne seposito connubio religioso ab Ecclesia praescripto, solo 
« matrimonio civili » se iungant, quo actu iuridico hoc solo sensu coniuges 
ab auctoritate civili declarantur, quatenus in foro status civilis instruuntur 
iuribus oneribusque mere civilibus. Sciant fideles ex unione sola et mere 
civili, prout contradicit legibus irritantibus Ecclesiae, nullum sibi exsurgere 
coram Deo validum vinculum coniugale vel Sacramentum. Hac de causa do- 
lose invalide contra leges Ecclesiae coniuncti iure merito ut publici pecca- 
tores habentur, atque Ecclesia ius habet filios suos errantes publice ut tales 
declarandi eosque poenis canonicis afficiendi. 30 

22. [De divortio civili ]. Graviter prohibentur coniuges quominus petant 
divortium, quod vocant civile, veluti proprie dictam dissolutionem, ac si 
ipsum validum vinculum coram Deo acceptum ab auctoritate civili posset 
dissolvi; immo neque aliis licitum est directe et formaliter ad tale divortium 
civile cooperari. Nullo enim casu et ratione, etsi non raro gravi et dolorosa, 
fidelibus licet, permanente sacro vinculo, dimittere uxorem ad accipiendam 
aliam, ut clare docet ipse Dominus (Mc. 10, 11), quamvis nonnumquam hoc 
invalide concedat civilis auctoritas. Aliquando vero ipsum « divortium ci- 
vile », salvo tamen vinculo et non contradicente auctoritate ecclesiastica, peti 
potest. Nec illa, quae vocatur simplex separatio facienda est leviter, sine 
iusta, gravi, proportionata causa. 31 

23. [ De matrimoniis mixtis\. Ubi matrimonium inter duos catholicos 
sine extraordinariis difficultatibus contrahi potest, bonum religionis exigit, 
ut viri et mulieres catholici vitent matrimonia quae mixta dicuntur, maxime 
cum infidelibus. Sed etiam fidelium est, iuxta prudentiae et aliarum virtutum 
dictamina, vitare matrimonium cum illis, qui Deo vel religioni adversantur 3: 2 
vel cum illis qui nomine non vita sunt catholici. Licet Ecclesia sua potestate 
utendo mixta matrimonia permittat, tamen pars catholica, ipsa dictante lege 
divina, in matrimonio mixto sibi concesso vitare debet pericula fidei et in- 
differentismum, sedulo semper incumbere in catholicam prolis educationem, 
atque amanter et prudenter conari coniugem ad veritatem catholicam perdu- 
cere. 33 Pastores autem specialem curam habeant eorum, qui matrimonio mixto 
iuncti sunt. Scit quidem S. Synodus matrimonia mixta in nonnullis locis vi- 
tari non posse, sed ab hoc facto contingenti ne deducantur falsa principia vel 
periculosa incitamenta. 34 

24. [ Errores damnantur ]. S. Synodi est severe damnare illud quod vo- 
cant « matrimonium ad tempus » vel « ad experimentum » vel « amicale ». 35 
Reiicit insuper, ut homine atque maxime ut christiano indignas, instructio- 
nes illas, quibus variis artificiis, veri nominis hedonismus in ipso sacro ac 
sancto coniugio propagatur. 36 Reprobat theorias, quibus ut licita retinetur 
coniugibus fidei coniugalis violatio, sive cum amor mutuus inter coniuges 
defecerit, sive cum sexualitatis impetus intra limites matrimonii monoga- 
mici coarctari non posse praetendatur. 37 Erroneum, quoque est asserere 
ipsam auctoritatem civilem nullo in casu gaudere potestate puniendi, et 
quidem per se aequali poena cum viros, tum mulieres adulteros. 38 Increpat 
autem illos qui praetendunt, et quidem sub specie boni Ecclesiae, universa- 
liter et per se loquendo coniugia mixta potius esse promovenda quam tole- 
randa. Erronea quoque est sententia, videlicet ex solo defectu amoris matri- 
monium ut invalidum declarari vel solvi posse. 39 Severissime denique con- 
demnat S. Synodus illum quem vocant « amorem liberum », quo etiam falso 
praetextu inter homines construendi novam fraternitatem et societatem, con- 
tra ordinem divinum peccatur atque letale vulnus infligitur non solum ma- 
trimonio, sed etiam familiae et societati. 


NOTAE 

1 Leo XIII, Encycl. Arcanum divinae sapientiae , 10 febr. 1880, Acta Leo- 
nis XIII , t. II, pp. 10-40. 

Pius XI, Casti connubii, 31 dec. 1930, A.A.S. 22 (1930), pp. 539-592, passim. 

Pius XII, Alloc. 3 oct. 1941: A.A.S. 33 (1941), p. 422: « E in primo luogo, 
se si considera il diritto al matrimonio , i Nostri gloriosi Predecessori Leone XIII e 
Pio XI insegnarono gia, che “ niuna legge umana puo togliere all’uomo il diritto 
naturale e primitivo dei coniugio ”. Tale diritto invero, poiche fu dato all’uomo 
immediatamente dall’Autore della natura, supremo Legislatore, non puo essere ad 
alcuno negato, se non si provi che egli, o vi abbia liberamente rinunziato o sia 

incapace di contrarre matrimonio per difetto di mente o di corpo. Ma, perche nei 
casi particolari il matrimonio da contrarre venga impedito o gia contratto sia dichia- 
rato nullo, e necessario che questa incapacita antecedente e perpetua consti non sol- 
tanto in modo dubbio o probabile, ma con morale certezza; e in tale condizione di 
certezza, ne il matrimonio si puo permettere, ne gia celebrato puo dirsi valido ». 

2 Pius XI, Casti connubii -. A.A.S. 22 (1930), p. 565: « Et fas profecto non est 
homines, matrimonii ceteroqui capaces, quos, adhibita etiam omni cura et dili- 
gentia, nonnisi mancam genituros esse prolem conicitur, ob eam causam gravi culpa 
onerare si coniugium contrahant, quamquam saepe matrimonium iis dissuadendum 
est ». 

Pius XII, Alloc. 7 sept. 1953: Discorsi e Kadiomessaggi, t. 15, p. 265: « Cer- 
tainement, on a raison, et dans la plupart des cas le devoir, de faire remarquer a 
ceux qui sont certainement porteurs d’une heredite tres chargee, quel fardeau iis 
sont sur le point de s’imposer a eux-memes, au conjoint et a leur descendance; ce 
fardeau deviendra peut-etre intolerable. Mais deconseiller n’est pas. interdire. Il 
peut y avoir d’autres motifs, surtout moraux et d’ordre personnel, qui Pemportent 
tellement qu’ils autorisent a contracter et a user du mariage meme dans les cir- 
constances indiquees ». 

3 Pius XI, Casti connubii : A.A.S. 22 (1930), p, 564 s. 

Pius XII, Alloc. 7 sept. 1953, l. c., p. 264 s.: « Un autre chemin conduit au 
meme but: 1’interdiction du mariage ou son impossibilite physique par 1’internement 
de ceux dont 1’heredite est taree sont egalement a rejeter. L/objectif poursuivi est 
bon en soi, mais le moyen de 1’obtenir lese le droit personnel a contracter et a user 
du mariage. Quand le porteur d’une tare hereditaire n’est pas apte a se conduire 
humainement, ni par consequent a contracter mariage, ou lorsque plus tard il est de- 
venu incapable de revendiquer par un acte libre le droit aequis par un mariage 
valide, on peut 1’empecher d’une maniere licite de procreer une nouvelle vie. 
Hors de ces cas, 1’interdiction du mariage et des rapports matrimoniaux pour des 
motifs biologiques, genetiques et eugeniques est une injustice, quel que soit celui 
qui porte cette interdiction, un particulier ou les pouvoirs publies ». 

4 Pius XI, Casti connubii-. A.A.S. 22 (1930), p. 585. Implicite hic improban- 
tur illi moderni sed imprudentes modi inveniendi coniugem per sic dictas « Agenzie 
matrimoniali », non tamen per se, sed quatenus aliqua virtus christiana in illis 
modis laedatur. 

5 Prima Romana Synodus, art. 495, § 2. 

6 Pius XI, Casti connubii, 1. c.; Decr. S. Ojf., 21 martii 1931: A.A.S. 23 (1931), 

p. 118. 

Pius XII, Alloc. ad parochos, 22 febr. 1944: A.A.S. 36 (1944), pp. 69-87; 
Alloc. 18 sept. 1951: Discorsi e Kadiomessaggi, t. 13, pp. 241-245; Alloc. 19 mar- 
tii 1953: ibid., t. 15, pp. 9-17; Alloc. 19 apr. 1953: ibid., pp. 95-98; Alloc, 
8 sept. 1953: ibid., pp. 269-272. 

Io annes XXIII, Prima Rom. Syn., art. 494. 

7 S. Augustinus, De bono coniugali, 24, 32: PL 40, 394: « Haec omnia bona 
sunt, propter quae nuptiae bona sunt: proles, fides, sacramentum »: cf. Pium XI, 
Casti connubii-. A.A.S. 22 (1930), p. 543. 

8 Cf. Gen. 1, 28; I Tim. 5, 14. 

Pius XI, Casti connubii, l. c.-. Denz. 2228: « Itaque primum inter matrimonii 

bona locum tenet proles ». Cf. etiam Catechismus Romanus , De matrim. Sacr., 
c. VIII, n. 23: « Primum igitur bonum est proles... ». 

9 S. Augustinus, De Gen. ad litt. IX, 7, 12: PL 34, 397. 

10 Cf. Ps. 126, 3; Ps. 127, 3; Io. 16, 21; I Tim. 2, 15. 

Pius XII, Alloc. ad obstetrices, 29 oct. 1951: A.A.S. 43 (1951), ubi longa 
expositio. 

11 Cf. Pius XII, Alloc. ad obstetrices, l. c. 

12 Cf. Pium XI, Casti connubii, l. c.: Denz. 2239. 

Pius XII, Alloc. ad obstetrices, cf. supra, et plurimae decisiones S. Sedis. 

13 Cf. Decretum S. Off., 26 martii 1897: AS.X. 29 (1896-97), p. 704. 

Pius XII, Alloc. 29 sept. 1949: A.A.S. 41 (1949), pp. 557-561. 

Pius XII, Alloc. ad obstetrices, l. c., p. 850: « ... abbiamo formalmente esclusa 
dal matrimonio la fecondazione artificiale ». 

Pius XII, Alloc. 19 maii 1956: A.A.S., 48 (1956), p. 471: « Sur le diverses 
questions de morale qui se posent a propos de la fecondation artificielle, au sens 
ordinaire du mot, ou “ insemination artificielle ”, Nous avons deja exprime Notre 
pensee dans un discours adresse aux medecins le 29 septembre 1949; aussi Nous 
renvoyons pour le detail a ce que Nous disions alors et Nous Nous limitons ici a 
repeter le jugement donne pour conclure : “ En ce qui touche la fecondation artifi- 
cielle, non seulement il y a lieu d’etre extremement reserve, mais il faut absolument 
Vecarter En pariant ainsi, on ne proserit pas necessairement Pemploi de certains 
moyens artificiels destines uniquement soit a faciliter Facte naturel, soit a faire 
atteindre sa fin a 1’acte naturel normalement accompli ». 

In Constitutione, uti patet, interdicitur quaecumque foecundatio vere artifi- 
cialis, ut iam fecit Prima Synodus Romana, art. 493, § 2. Sine addito condemnatur: 
ideoque non solum inter ipsos coniuges, sed a fortiori extra legitimum coniugium 
vel ex alio viro. 

14 Ergo in primis condemnatur omnis sterilisatio directa sive perpetua sive 
temporanea, quae operatur ad vitandam prolem: cf. Pium XI, Casti connubii: 
A.A.S. 22 (1930), p. 560: « quemlibet matrimonii usum, in quo exercendo, actus, 
de industria hominum, naturali sua vitae procreandae vi destituatur, Dei et naturae 
legem infringere, et eos qui tale quid commiserint gravis noxae labe comma- 
culari ». 

Pius XII, Alloc. ad obstetrices, 29 oct. 1951: A.A.S. 43 (1951), p. 844. Quoad 
modernas artes ad tempus suspendendi facultatem generativam (scilicet irradiatione, 
pillulis, « drogues », etc.), verba Summi Pontificis prae oculis habenda sunt: 
Pius XII, Alloc. 12 sept. 1958: A.A.S. 50 (1958), pp. 734-736. 

10 Plura sunt documenta et decisiones S. Sedis quoad onanismutn coniugalem: 

S. Paenitentiaria-. 15 nov. 1816; 23 apr. 1822; 1 febr. 1823; 8 iunii 1842; 
27 maii 1847; 21 maii 1851; 2 martii 1853; 14 dec. 1876; 16 iunii 1880; 10 mar- 
tii 1886; 13 nov. 1901; 2 sept. 1904; 3 apr. 1916; 3 iunii 1916: cf. quoad 

omnia: Fr. Hurth, Leo XIII et Pius XI: Enc. de M.atrimonio Christiano, Textus 
et Documenta, Ser. Theologica 25, Romae 1953, p. 86 ss. 

S. Officium, 21 maii 1851; 19 apr. 1853; 1 dec. 1922: ibid., p. 87, 99, 94. 

Pius XI, Casti connubii: A.A.S. 22 (1930), p. 559 ss. 

Pius XII, Alloc. ad obstetrices, 29 oct. 1951: A.A.S. 43 (1951), p. 842 ss.; 

Alloc. 19 maii 1956: A.A.S. 48 (1956), p. 469 ss. 

10 Hic prae oculis habetur illa copula reservata, quae licet non moderni tem- 

poris, sed etiam antiquitus usitata a coniugibus, hodie maxime diffunditur etiam 
a catholicis ore ac scriptis; immo adsunt aliqua Instituta (e. g. in Gallia « Dynam- 
Institut » et « I/Institut de sexologie familiale », etc.) qui methodos docent et 
propagant. Licet Commissio sciat de difficultate determinandi, num talis amplexus 
in se sit intrinsece malus, tamen Ecclesia ob periculum hedonismi diffundendi ius 
habet practice prohibendi quominus propagetur, sicut iam fecit Monitum S. Off. 
30 iunii 1952: A. AS. 44 (1952), p. 546. 

Cf. etiam Pium XII, Alloc. 29 oct. 1951: A.A.S, 43 (1951), pp. 851-853. 

17 Cf. inter alia: Pius XI, Casti connubii: Denz. 2242. 

18 Cf. Decretum S. Off. 4 maii 1898: A.S.S. 30 (1897-98), p. 704; 24 iulii 
1895: A.S.S. 28 (1895-96), p. 383 s.; 31 maii 1884: A.S.S. 17 (1884), p. 556. 

Pius XI, Casti connubii, 1. c.: Denz. 2243. 

19 Hic condemnantur omnes artes quibus processus vitalis humanus iam in- 
coeptus interrumpitur. Neque excusat probabilis sententia, qua anima rationalis tan- 
tum post aliquod tempus conceptionis infundi retineatur. Quidquid sit de veritate 
istius doctrinae, etiam a magnis moralistis retenta, remanet principium, quod num- 
quam licet interrumpere processum vitalem humanum iam incoeptum. 

20 Pius XI, Casti connubii, l. c.: Denz. 2231 ss., 2247 s. 

21 Ex professo de condemnatione adulterii sub omnibus aspectibus: Pius XI, 
Casti connubii, ubi expresse etiam improbantur qui « quaecumque de fide coniugali 
retinenda latae fuerint poenales reipublicae leges, eas irritas esse volunt, aut certe 
irritandas »: A.A.S. 22 (1930), p. 566. 

Cf. etiam Decretum S. Off. 4 martii 1676, prop. 50: Denz. 1200: « Copula 
cum coniugata, consentiente marito, non est adulterium». 

Cf. etiam: Prima Romana Synodus, art. 492, § 2: « Coniugalis fides est 
utrique ■ coniugi ius et officium sacrum ». Non raro putatur adulterium esse repre- 
hensibile tantum in muliere. 

22 Cone. Tridentinum, Sess. VI, c. 11: Denz. 804 et Sess. XXIV, can. de matr. 
9: Denz. 979. 

S. Augustinus, De natura et Gratia, c. 43, n. 50: PL 44, 271. 

Pius XII, Alloc. 20 aug. 1941: Discorsi e Radiomessaggi , t. III, p. 184: 
« Allorche i Nostri Predecessori di venerata memoria, e particolarmente il Sommo 
Pontefice Pio XI nella Lettera Enciclica Casti connubii, hanno richiamato a ricor- 
dato le sante ed ineluttabili leggi della vita matrimoniale, ponderavano e si rende - 
vano perfettamente conto che in non pochi casi agli sposi cristiani si richiede un 
vero eroismo per osser varie inviolabilmente ». 

Pius XII, Alloc. 29 oct. 1951: A.A.S. 43 (1951), p. 846 s., ubi denuo agit de 
possibilitate et de gratia. 

23 Cf. Pius XI, Encycl. Casti connubii, 31 dec. 1930: Denz. 2232. 

24 Multi hodie confundunt amorem coniugalem naturalem cum caritate coniu- 
gali, quae est ordinis supernaturalis. Unde Constitutio sermonem facit de caritate. 
Gratia perficit amorem ipsum coniugalem iuxta doctrinam Cone. Tridentini, Sess. 
XXIV: Denz. 969. 

Pius XII, Alloc. 29 ian. 1941: Discorsi e Radiomessaggi, t. II, p. 384: « Un’af- 
fezione mutua, nata nella sola inclinazione che vi porta l’uno verso l’altra, o anche 
nella mera compiacenza per i doni umani che scoprite con tanto appagamento Luno 
nelLaltra; una tale affezione, per quanto bella e profonda si riveli e riecheggi nella 
intimita dei fidi colloqui di sposi novelli, non e mai che basti; ne varrebbe a piena- 

mente comporre quelPunione delle vostre anime, quale l’ha intesa e bramata l’amo- 
rosa Provvidenza di Dio nel condurvi Luno verso 1’altra. Soltanto la carita sopran- 
naturale, vincolo di amicizia fra Dio e Vuomo, puo stringere nodi incrollabili a tutte 
le scosse, a tutte le vicissitudini, a tutte le prove inevitabili durante una lunga 
vita a due... ». 

Et in eodem sensu iam Leo XIII, Encycl. Arcanum divinae sapientiae-. Acta 
Leonis XIII , t. II, p. 16: « Iam vero Apostolis magistris accepta referenda sunt, 
quae sancti Patres nostri, Concilia et universalis Ecclesiae traditio semper docue- 
runt, nimirum Christum Dominum ad sacramenti dignitatem evexisse matrimo- 
nium... atque in eo, ad exemplar mystici connubii sui cum Ecclesia mire conformato, 
et amorem qui est naturae consentaneus perfecisse, et viri et mulieris individuam 
suapte natura societatem divinae caritatis vinculo validius coniunxisse ». 

25 Reprobatur hic conceptio, qua amor coniugalis dicatur obiectum proprium 
consensus matrimonialis, qua talis. Cum e contra solum ius ad actus per se aptos 
ad prolis generationem, utpote obiectivum, non vero amor coniugalis, exsistere 
potest per se « etiam non considerato qualiter ab agente fiat » ut dicit S. Thomas 
(II-II, q. 57, a. 1). Attamen non negatur, quod amor coniugalis, perfectus caritate 
supernaturali, sit lex quae debet totam vitam coniugalem christiane pervadere. 
Alius error adest, qui ponit amorem coniugalem uti finem primarium matrimonii, de 
quo increpatio fit circa finem Constitutionis. 

26 Habetur prae oculis quaedam falsa « spiritualitas coniugalis » et quaedam 
falsa conceptio amoris coniugalis, in quibus praescinditur a legibus, ut iam monuit 
agens contra sic dictam « moralem novam » Pius XII, Nuntius radioph. 23 martii 
1952: A.A.S. 44 (1952), p. 270 ss. et 18 apr. 1952: Discorsi e Radiomessaggi, 
t. XIV, p. 71 ss. 

Iam antea Pius XI, Casti connubii-. A.A.S. 22 (1930), p. 583: « Quidquid tan- 
dem verbo et scripto asseri et propagari velit, firmiter constanterque coniugibus 
sanctum ac sollemne esto: in omnibus quae ad matrimonium pertinent, sine ulla 
haesitatione Dei mandatis stare se velle : mutuo caritatis auxilio semper praestando, 
castitatis fide servanda, vinculi firmitate numquam violanda j iuribus per coniugium 
acquisitis non nisi christiane semper et moderate adhibendis, primo praesertim 
coniugii tempore, ut, si quando postea rerum adiuncta continentiam postularint, 
uterque iam assuetus continere, faciliore negotio, se queat ». 

27 Cf. Pius XI, Encycl. Casti connubii-. Denz. 2232, cui adde: Pius XII, 
Alloc. 29 oct. 1951: A.A.S. 43 (1951), p. 852 s.: «AI presente... si suole soste- 
nere, con le parole e con gli scritti (anche da parte di alcuni cattolici) la necessaria 
autonomia, il proprio fine e il proprio valore della sessualita e della sua attuazione, 
indipendente dallo scopo della procreazione di una nuova vita... Non si vorrebbe 
ammettere altro freno nel modo di soddisfare 1’istinto che 1’osservare 1’essenza del- 
1’atto istintivo... Questo edonismo anticristiano troppo spesso non si arrossisce di 
erigerlo a dottrina, inculcando la brama di rendere sempre piu intenso il godimento 
nella preparazione e nella attuazione della unione coniugale; come se nei rapporti 
coniugali tutta la legge morale si riducesse al regolare compimento delLatto stesso, 
e come se tutto il resto, in qualunque modo fatto, rimanga giustificato dalla 
effusione dei reciproco affetto, santificato dal sacramento dei matrimonio, merite- 
vole di lode e di mercede dinnanzi a Dio e alia coscienza. Della dignita dell’uomo 
e della dignita dei cristiano, che mettono un freno agli eccessi della sensualita, non 
si ha cura. Ebbene, no. La gravita eia santita della legge morale cristiana non am- 

mettono una sfrenata soddisfazione dell’istinto sessuale e di tendere cosi soltanto 
al piacere e al godimento; essa non permette all’uomo ragionevole di lasciarsi do- 
minare sino a tal punto, ne quanto alia sostanza, ne quanto alie circostanze del- 
1’atto. Si vorrebbe da alcuni addurre che la felicita nel matrimonio e in ragione 
diretta al reciproco godimento nei rapporti coniugali. No: la felicita nel matrimonio 
e invece in ragione diretta dei vicendevole rispetto fra i coniugi, anche nelle loro 
intime relazioni; non gia quasi che essi giudichino immorale e rifiutino quel che la 
natura offre e il Creatore ha donato, ma perche questo rispetto, e la mutua stima 
che esso ingenera, e uno dei piu validi elementi di un amore puro, e per cio stesso 
tanto piu tenero ». 

28 Cf. Pius XI, Encycl. Casti connubii-. Denz. 2234. 

29 Cf. Pius XI, Encycl. Casti connubii : A.A.S. 22 (1930), p. 569: « Sed sicut 
haec bona . tertium, quod sacramenti est, longe antecellit, ita nil mirum, quod hanc 
imprimis excellentiam multo acrius videmus ab iisdem oppugnari »; cf. etiam 
pp. 550-553. 

30 Quoad matrimonium civile iam in Cone. Vat. I parati erant aliqui canones: 
cf. Mansi 53, 721, 718 (n. 16), 752. 

Hac in re innumera sunt documenta magisterii Ecclesiae: cf. inter alia: • 

Instructio S. Congr. de Disciplina Sacramentorum-. A.A.S. 21 (1929), p; 352 
et: Prima Romana Synodus, art. 496, § 2: « Itali fideles noverint, si “ forte civi- 
liter contrahere ausi fuerint, quamvis animus ipsis sit celebrandi postea religiosum 
matrimonium, se pro publicis peccatoribus habitum iri, et parochum ad normam 
can. 1066 se gessurum ” ». 

In aliquibus tamen regionibus matrimonium civile imponitur ut praecedat ma- 
trimonio religioso. In his casibus evidenter sufficit quod fideles faciant quod possint. 

31 Doctrina contra divortium civile innumeris habetur in documentis Ecclesiae, 
ut unusquisque facile sibi comparare potest. 

Quoad iustam causam in separatione considerandam sic scribit Catechismus 
Romanus, De matrim. Sacr., n. 20: « Neque enim sancta Ecclesia viro et uxori 
permittit, ut sine gravioribus causis alter ab altero discedat». 

32 Etiam quoad matrimonium mixtum, in Cone. Vat. I doctrina et canon pa- 
rata erant: Mansi 53, 721, 754 s. 

Cf. Decr. S. Off., 1 iul. 1949: A.A.S. 41 (1949), p. 334, et Declar. S. Oft. 
11 aug. 1949: A.A.S. 41 (1949), p. 427 s. 

33 Benedictus XIV, Encycl. Magnae nobis, 29 iunii 1748: Bullarium, t. II, 
Romae 1754, p. 247 ss. 

Clemens XIII, Litt. Apost. Quantopere , 16 nov. 1763;. Bullarii Rom. Conti- 
nuatio, t. II Pont. Clem. XIII, Romae 1837, p, 425 ss. 

Pius VI, Litt. Exsequendo nunc, 13 iulii 1782: C.I.C. Pontes, Vol. II, 
p. 655 ss. 

Pius VIII, Litt. Ap, Litteris altero, 25 martii 1830: C.I.C. Pontes, Vol. II, 
p. 733 ss. 

Gregorius XVI, Encycl. Summo iugiter, 27 maii 1832: Acta Gregorii Pa- 
pae XVI, Vol. I, Romae 1901, p. 140 ss.; Encycl. Commissum divinitus, 17 maii 
1§3 5: ibid., Vol. II, Romae 1901, p. 32 ss.; Breve Non sine gravi, 23 maii 1846: 
ibid., Vol. III, Romae 1902, p. 537 s.; Litt. Ap. Quas vestro, 30 apr. 1841: ibid., 
Vol. III, Romae 1902, p. 122 ss. 

Leo XIII, Encycl. Arcanum divinae, 10 febr. 1880: Acta Leonis XIII, t. II, 

p. 10 ss.; Constanti Hun garorum, 2 sept. 1893: ibid., t. XIII, p. 268 ss.; Litt. 
Quam religiosa , 16 aug. 1898: ibid., t. XVIII, p. 140 ss. 

Pius XI, Casti connubii : A. AS. 22 (1930), p. 539 ss. 

Pius XII, Encycl. Sertum laetitiae , 1 nov. 1939: A.A.S. 31 (1939), p. 635 ss. 

C.I.C., cann. 1060-1066. 

34 Pius VII, Breve Etsi Fraternitatis 8 oct. 1803: C.I.C. Fontes, t. II, 
p. 718: « Atque horum primum est, Catholicorum cum haereticis connubia Eccle- 
siam catholicam tamquam illicita, perniciosa et detestabilia perpetuo interdixisse 
et reprobasse, quod innumeris possemus Conciliorum, Summorumque Pontificum 
decretis demonstrare... Et licet in quibusdam regionibus propter locorum et tempo- 
rum difficultatem eadem connubia tolerari contingat, id quidem ad eam referendum 
est aequanimitatem, quae: nulla ratione' approbationis et consensus cuiuspiam . loco 
habenda sit, sed merae patientiae , quam ad maiora vitanda mala affert necessitas, 
non voluntas... », coli, pluribus aliis documentis. 

30 Pius XI, Encycl. Casti connubii-. A.A.S. 22 (1930), p. 558 s.: «Hisce 
principiis innixi, quidam eo devenerunt, ut nova effingerent coniunctionum genera, 
ad praesentes hominum ac temporum rationes, ut opinantur, accommodata, quae to- 
tidem novas matrimonii species esse volunt: aliud ad tempus, aliud ad experimen- 
tum, aliud amicale quod plenam matrimonii licentiam omniaque iura sibi vindicat, 
dempto tamen indissolubili vinculo et prole exclusa, nisi partes suam vitae commu- 
nionem et consuetudinem in pleni iuris matrimonium deinde converterint ». 

30 Elie habetur prae oculis divulgatus liber II matrimonio perfetto auctoris 
Van de Velde in Indicem librorum prohibitorum immissus; et condemnari intendi- 
tur etiam modus quo in pelliculis ipsa sanctitas matrimonii profanatur publice. 

37 Cf. Pius XI, Encycl. Casti connubii, ubi isti errores expresse damnantur. 

38 Hic non intratur in particularibus quaestionibus vel erroribus circa delictum 
adulterii eiusque punitionem ex parte civilium legislationum. Sed tantum quoddam 
principium generale improbatur. 

39 De isto « libero amore » etiam hodie continuo Ecclesiae adversarii sermonem 
faciunt. Unde ista divulgata conceptio tandem explicite est damnanda. 

Caput 3 

DE ORDINE FAMILIAE CHRISTIANAE DIVINITUS CONSTITUTO 

25. [ Origo et dignitas familiae christianae~\. Familia ex ipso ordine di- 
vino parentibus et prole constituitur, et quidem, ex legitimo matrimonio, 1 
quo deficiente per se neque dari potest, coram Deo et Ecclesia, aliqua legiti- 
ma familia. Proles tamen illegitima possidet iura et officia, quae obveniunt 
ex ipso procreationis facto. Origine, natura sua et fine familia, sicut matri- 
monium, est sacra et pro christianis sancta, 2 qua sanctitate familia christiana 
prae aliis splendescit. Secundum igitur ordinem divinum, in ipsa regnare 
debent gratia et virtutes, atque in primis caritas, in imitatione illius sanctis- 
simae nazarethanae familiae, quae est omnis familiae christianae perfectissi- 
mum exemplar. 3 

26. [ Familia ut vera societas ]. Attento eodem ordine divino, familia 

vera societas est, alias societates naturales per se antecedens; 4 licet ab istis, 
ut proprios suos fines reapse consequi valeat, iuvari et promoveri possit ac 
debeat. Immo familia est, et usque ad finem saeculi erit, societas cuique 
homini, in quocumque ordine sociali, necessaria et inviolabilis, aliarum socie- 
tatum principium et praesuppositum, propria unitate spirituali et morali, 
iuridica atque oeconomica praedita. 5 Proprietates igitur et bona quibus ma- 
trimonium ornatur, praesertim unitas, indissolubilitas et casta fidelitas utrius- 
que coniugis etiam in tutamen et bonum totius familiae a Deo data sunt. 6 

27. [Auctoritas in societate domestica']. Familia utpote ordinatus con- 
victus, non potest esse sine propria auctoritate, 7 in spiritu tamen servitii se- 
cundum illud Mt. 23, 11: « Qui maior est vestrum, erit minister vester ». 
Auctoritatis autem principium residet in viro, qui ideo est caput familiae. 8 
Ipse naturalem primatum habet in uxorem et liberos. Qui naturalis primatus 
in uxorem confirmatus et elevatus est per sacramentum matrimonii, 9 docente 
Apostolo: « Mulieres viris suis subditae sint sicut Domino; quoniam vir 
caput est mulieris, sicut Christus caput est Ecclesiae... Sicut Ecclesia subiecta 
est Christo, ita et mulieres viris suis in omnibus » ( Eph . 5, 22-24). Quamvis 
igitur mulier subiecta est viro, tamen ut mater propriam etiam habet in filios 
auctoritatem, patris auctoritati subordinatam. Immo vices viri in gerenda 
familia uxor habet, cum ille officio suo satisfacere non valuerit. 10 Sequitur 
ut filii in parentum potestate sint (cf. I Tim. 3, 4), quousque et ipsi sui 
iuris fiant. 11 Insuper mulier in familia est velut cor, propriis distinctisque 
dotata qualitatibus et muneribus, ut suaviter et efficaciter disponat omnia 
ad totius convictus domestici bonum. 12 Hac de causa uxor a viro non veluti 
ancilla habenda est, quasi quibuslibet mariti placitis subiecta; sed mulier 
socia viri in procreatione, etiam socia in prolis educatione sit et viro adiu- 
mentum ut voluit Deus iam ab initio (cf. Gen. 2, 18), in caritate et sanctifi- 
catione. 13 Ecclesia autem, memor doctrinae Apostoli coram Deo non esse 
masculum neque feminam, sed omnes baptizatos esse unum in Christo Iesu 
(cf. Gal. 3, 28), reiecit et reiicit ideas falsas, quibus mulier describatur veluti 
maturo deficiens iudicio, vel suorum actuum dominii incapax, vel ad iura 
sua exercenda deficienter instructa. 11 Viri ergo in uxorem auctoritas informari 
atque temperari debet virtutibus tum naturalibus tum supernaturalibus, 
praesertim amore coniugali secundum divinum mandatum: « Viri diligite 
uxores vestras, sicut et Christus dilexit Ecclesiam et se ipsum tradidit pro 
ea » {Eph. 5, 25). Ut autem utriusque genitoris in prolem auctoritas ea mo- 
deratione exerceatur sine qua educationis uberior fructus sperari nequeat, 
parentibus et peculiariter patri dictum est: « Nolite ad indignationem provo- 
care filios vestros, ut non pusillo animo fiant » {Coi. 3, 21 ). 15 Sint fortes et 
suaves: si vero mites fuerint, Deus eos docebit vias suas {Ps. 24, 9), ut et 
ipsi filios conducere valeant in via Domini. Sicut autem auctoritas patris 
amore informari oportet, sic oboedientia uxoris filiorumque sit etiam amoris 
obsequium. 

28. [ Quidam errores improbantur]. Erroneum igitur est divinam fa- 



DISCEPTATIO - DE CASTITATE, VIRGINITATE, MATRIMONIO, FAMILIA 929 


miliae originem negare vel ordinationem in ipsa a Deo positam subvertere , 16 
vel ordinis divini et Ecclesiae regimini et influxui illam subducere. Atque 
ideo haec S. Synodus dum iura mulieris defendit, reprobat tamen illam 
malam emancipationis formam qua eiusdem mulieris, sive ut filiae sive ut 
uxoris sive ut matris, propria natura, functio et munus deturpantur, falsa 
quadam aequalitatis cum viro conceptione inducta . 17 Nec approbat quod 
alii, immo ipsa auctoritas civilis, in detrimentum etiam boni familiaris, na- 
turales viri et mulieris distinctas qualitates et munera vel negant, vel parvi- 
pendunt, vel, quod peius est, practice destruunt, falsa quadam libertatis 
exaltatione moti . 18 

NOTAE 

1 Cf. Leo XIII, Epist. Ci siamo, 1 iun. 1879: Leonis XIII P. M. Acta, I, 
pp. 237-238. 

Id., Encycl. Arcanum divinae sapientiae, 10 febr. 1880: A.S.S. 12 (1879-80), 
p. 391, 

Id., Epist. II divisamento, 8 febr. 1893: Leonis XIII P. M. Acta, XIII, 
pp. 37-38. 

Id., Alloc. in Consistorio, 18 mart. 1895: Leonis XIII P. M. Acta, XV, 
pp. 74-75. 

Pius XII, Alloc. ad sponsos, 12 iul. 1939: Discorsi e Radiomessaggi, I, p. 247. 

2 Cf. Leo XIII (in documentis supra notatis). 

Pius XI, Encycl. Libi arcano, 23 dec. 1922: A.A.S. 14 (1922), p. 678. 

Id., Encycl. Casti connubii, 31 dec. 1930: A.A.S. 22 (1930), pp. 539 ss., 
583-584, 590. 

3 Leo XIII, Epist, Apost. Neminem fugit, 14 ian. 1891: Leonis XIII P. M. 
Acta, XII, p. 149. 

Pius XI, Encycl. Ubi arcano, 23 dec. 1922: A.A.S. 14 (1922), p. 690. 

4 Leo XIII, Encycl. Rerum novarum, 15 maii 1891: Leonis XIII P. M. Acta, 
XI, p. 104: « En igitur familia seu societas domestica, perparva illa quidem, sed 
vera societas, eademque omni civitate antiquior ; cui propterea sua quaedam iura 
officiaque necesse est, quae minime pendeant a republica ». 

Pius XI, Encycl. Divini illius Magistri, 31 dec. 1929: A.A.S. 22 (1930), 
pp. 52-53. 

5 Pius XII, Alloc. d. 21 nov. 1953: Discorsi e Radiomessaggi, XV, p. 477: 
« Essa [la Chiesa] non puo cessare di ammonire e di ricordare che, secondo la vo- 
lonta dei Creatore e 1’ordine naturale da lui stabilito, la famiglia dev’essere un’unita 
spirituale e morale, giuridica ed economica... ». 

6 Cf. Pius XII, Encycl. Sertum laetitiae, 1 nov. 1939: A.A.S. 31 (1939), 
p. 640. 

Leo XIII, Encycl. Immortale Dei, 1 nov. 1885: Leonis XIII P. M. Acta, 
V, p. 129. 

Id., Encycl. Caritatis, 19 mart. 1894: ibid., XIV. 

Id., Encycl. Longinqua oceani, 6 ian. 1895: ibid., XV, p. 15. 

Pius XI, Encycl. Casti connubii, 31 dec. 1930: A.A.S. 22 (1930), pp. 553-554. 

7 Leo XIII, Encycl. Rerum novarum, 15 maii 1891: Leonis XIII P. M. Acta, 

XI, p. 105: «Quemadmodum civitas, eodem modo familia, ut -memoravimus veri 
nominis societas est, quae potestate propria, hoc est paterna regitur ». 

8 Leo XIII, Encycl. Arcanum divinae sapientiae, 10 febr. 1880: Leonis XIII 
P. M. Acta, II, p. 18: «Vir est familiae princeps et caput mulieris... ». 

9 Leo XIII, Encycl. Quod apostolici, 28 dec. 1878: Leonis XIII P. M. Acta, 
I, pp. 178-179.. 

10 Pius XI, Encycl. Casti connubii, 31 dec. 1930: A.A.S. 22 (1930), pp. 549- 
550: « Immo si vir officio suo defuerit, uxoris est vices eius in dirigenda familia 
supplere ». 

11 Hic non intratur tamen in quaestiones iuridicas de emancipatione legali et 
iuridica filiorum, quae dependet etiam a variis Statuum legislationibus. 

12 Pius XI, Encycl. Casti connubii, 31 dec. 1930; A.A.S. 22 (1930), p. 549: 
« Si enim vir est caput, mulier est cor, et sicut ille principatum tenet regiminis, haec 
amoris principatum sibi ut proprium vindicare potest et debet ». 

13 Leo XIII, Encycl. Arcanum divinae sapientiae, 10 febr. 1880: t. c.\ 
«... [mulier] subiiciatur pareatque viro, in morem non ancillae sed sociae ». 

Pius XI, Encycl. Casti connubii, 31 dec. 1930: l. c., p. 549: « .. neque obse- 
cundare eam iubet quibuslibet viri optatis, ipsi forte rationi vel uxoris dignitati 
miniis congruentibus...». * 

14 Pius XI, Encycl. Casti connubii, 31 dec. 1930: l. c., p. 549: « ...nec deni- 
que uxorem aequiparandam docet personis, quae in iure minores dicuntur, quibus 
ob maturioris iudicii defectum vel rerum humanarum imperitiam liberum suorum 
iurium exercitium concedi non solet... ». 

15 Leo XIII, Encycl. Arcanum divinae sapientiae, 10 febr. 1880: Leonis XIII 
P. M. Acta, II, p. 18, citatur in: 

Pius XI, Encycl. Casti connubii, 31 dec. 1930: A.A.S. 22 (1930), p. 550: 
« ... divina caritas esto perpetua moderatrix officii... ». 

16 Praesertim contra communistas, socialistas, laicistas, liberales: cf. Leo XIII, 
Encycl. Inscrutabili, 21 apr. 1878. 

Id., Encycl. Quod apostolici, 28 dec. 1878. 

Id., Epist. Ci siamo, 1 iun. 1879. 

Id., Encycl. Arcanum divinae sapientiae, 10 febr. 1880. 

Id., Encycl. Humanum genus, 20 apr. 1884. 

Id., Encycl. DalValto, 15 oct. 1890. ) / 

Id., Encycl. Rerum novarum, 15 maii 1891. ' 

Id., Epist. II divisamento, 8 febr. 1893. 

Id., Epist. Longinqua oceani, 6 ian, 1895. 

Id., Alloc. in Consistorio, 18 mart. 1895. ; 

Id., Epist. Quam religiosa , 10 aug. 1898. 

Id., Alloc. in Consistorio, 16 dec. 1901. ' 

Id., Encycl. Annum ingressi sumus, 19 mart. 1902. 

Id., Epist. Dum multa, 24 dec. 1902. 

S. Pius X, Epist. Afflictum propioribus, 24 nov. 1906. 

Benedictus XV, Motu Proprio Bonum sane, 25 iul. 1920. 

Pius XI, Encycl. Ubi arcano, 23 dec. 1922. 

Id., Epist. Quod novas, 25 apr. 1923. 

Id., Epist. Ci si e domandato, 30 maii 1929. 

Id., Encycl. Casti connubii, 31 dec. 1930. • 

Id., Encycl. Divini Redemptoris, 19 mart. 1937. . 

Pius XII, Encycl. Summi Pontifcatus, 20 oct. 1939. 

Id., Encycl. Sertum laetitiae, 1 nov. 1939. 

Id., Nuntius Radiophonicus, 17 iun. 1945. 

Io annes XXIII, Encycl. Ad Petri cathedram, 29 iun. 1959. 

Id., Encycl. Mater et Magistra, 15 maii 1961. 

Ex Eis omnibus documentis Summorum Pontificum, clare elucet continua praeoc- 
cupatio Ecclesiae expresse condemnandi errores et vitia, quae etiam ordinem fami- 
liarem offendunt. 

17 Pius XI, Encycl. Casti connubii, 31 dec. 1930: A.A.S. 22 (1930), pp. 567- 
568, ubi ex professo et longe increpatur error malae mulieris emancipationis. 

Io annes XXIII, Prima Rom. Syn., art. 213, § 2. 

18 Leo XIII, Epist. Quod apostolici, 28 dec. 1878: Leonis XIII P. M. Acta, 
I, pp. 171, 178 ss. 

Benedictus XV, Motu proprio Bonum sane, 25 iul. 1920: A.A.S. 12 (1920), 
p. 314. 

Pius XI, Encycl. Divini illius Magistri, 31 dec. 1929: A.A.S. 22 (1930), 
pp. 49-86. 

Id., Encycl. Casti connubii, 31 dec. 1930: A.A.S. 22 (1930), p. 568. 


Caput 4 

DE IURIBUS, OBLIGATIONIBUS, 

VIRTUTIBUS FAMILIAE CHRISTIANAE PROPRIIS 

29. \_Responsabilitas parentum quoad numerum filiorum']. Parentum 
reapse chtistianorum, hodie praesertim, veluti signum distinctivum esse de- 
bet generosus et dictamine virtutum Christianarum imbutus modus, quo 
circa numerosam prolem et corde sentiant et factis se gerant. 1 Minime utique 
ignorat S. Synodus quot et quantae difficultates, hac in re gravi coniugibus oc- 
currere possint. Universim ideo docet e lege divina, naturali vel positiva, 
ad numerum filiorum in unaquaque familia habendum quod attinet, non esse 
universalem normam, sed in singulis casibus ponderandum esse, quid condi- 
tiones individuales, bonum totius familiae et societatis innuant, iuxta dicta- 
mina prudentiae christianae, aliis etiam virtutibus connexae. In suis igitur 
decisionibus particularibus fideles ne moveantur solis considerationibus tem- 
poralibus et materialibus, sed in primis supernaturalibus, in luce rationis et 
fidei. 2 Et, ut christianos decet, in ipsa numerositate prolis mensuranda, me- 
mores sint Providentiae divinae, qua omnia sapienter ordinantur. In re tam 
gravi caveant etiam fideles ab irrationabili et caeco instinctu et a variis hedo- 
nismi formis. 3 Licitum autem est coniugibus, recte utriusque consentienti- 
bus, ex iusta causa matrimonio uti solis istis diebus, qui praevidentur infoe- 
cundi. 4 Suprema vero regula esto Apostoli universale monitum: « Omnia 
vestra in caritate fiant » (.1 Cor. 16, 14). Nam ipsa continentia illicita coniu- 
gibus evadit si per illam, ut animadvertit ipse Apostolus (cf. I Cor. 7, 5) 

coniuges in proximum peccandi periculum versentur. Atque ideo valores 
rationesque mere medicales, eugenicae, oeconomicae, sociales et aliae ordinis 
temporalis et materialis minime praeponi vel coaequari possunt valoribus 
et rationibus altioris ordinis, scilicet religiosi et moralis. 5 

30. [ Superpopulationis timori. Nulla obligatio restringendi prolis mul- 
tiplicationem ex solo timore superpopulationis absolutae, seu disproportionis 
universalis, necessariae et definitivae inter numerum hominum viventium et 
quantitatem mediorum temporalium ipsis necessariorum, per se deduqi 
potest. Theoria enim « superpopulationis absolutae » a priori probari ne- 
quit, nisi negando indolem spiritualem agentis humani, immo nisi defectus 
divinae Providentiae ponatur in ordine creationis ab ipso sapientissimo Deo 
constituto. 0 Quaedam vero superpopulatio relativa et temporanea quae prop- 
ter concursum variarum causarum contingentium hic vel alibi evenire potest, 
potius stimulare debet homines ad novas vias in productione bonorum quae- 
rendas et in bonis productis recte distribuendis quam ad procreationem pro- 
lis contra legem divinam limitandam. Propagatio idearum circa necessitatem 
adaequationis generationis infantium ad conditiones oeconomicas continue 
variabiles significat introducere in familiam spiritum calculi et materialismi 
huic convictui omnino alienum.' Nihil tamen prohibet, ne quidam processus 
et quaedam transformationes sociales in ordine oeconomico, hygienico, in- 
structionis publicae in aliisque bonis consequendis promoveantur. Valde autem 
cavendum est, ne in his transformationibus socialibus, valores essentiales et 
ordinis superioris convictus domestici corrumpantur; sed omnino curandum 
ut ipsae mutationes cum legibus divinis conformiter perficiantur. 8 

31. [lura et officia parentum quoad prolis educationem~\. Parentum of- 
ficium grave et divinitus sancitum est, praesertim verbo et exemplo prolem 
propriam educare non solum quoad naturalia et terrena, sed prae aliis quoad 
supernaturalia et aeterna. 9 Unde in primis ipsi parentes, etiam ex debito 
erga ipsam prolem, curare debent ut non tantum neonati quam primum fieri 
potest in vita supernaturali renascantur, sed etiam ut iam a prima aetate 
religiose educentur praesertim quoad elementa religionis christianae rectam- 
que observantiam legis evangelicae. 10 Ipsum enim matrimonium et familia 
eo quoque tendit, ut crescat corpus Ecclesiae numerusque electorum augea- 
tur. 11 Bona naturalia et terrena parentes in filiorum educatione attendere 
debent, servata tamen recta valorum aestimatione et gradatione. 12 Scientiae 
autem et artes paedagogicae sint oportet veris et christianis principiis con- 
formes, 13 attento praesertim quod homo ex una parte illuminationibus et 
motionibus Spiritus Sancti illustratur et ducitur, ex altera vero parte malae 
concupiscentiae et aliis peccati originalis sequelis manet obnoxius. 

32 [lura et officia fliorum\. Filii suorum parentum re vera esse de- 
bent honor (cf. Mal. 1 , 6), corona et gloria (cf. Prov. 17, 6). Oportet igitur 
ut filii reapse sint erga parentes oboedientes, dociles, ipsos amantes non 
solum affective sed etiam effective seu in operibus, ut non una vice monet 
S. Scriptura. 11 Curandum etiam ne filii in suis iuribus laedantur, praesertim 



DISCEPTATIO - DE CASTITATE, VIRGINITATE, MATRIMONIO, FAMILIA 


933 


cum agitur de libera proprii matrimonii electione vel de sequenda libere 

• 1 ej 

sacra vocatione. 

33. [Munera cum aliorum tum societatis civilis erga familiam ]. Cognati 
quoque sive naturales sive spirituales et alii quoque munere vel officio fami- 
liis addicti adiuvare debent easdem aliquo modo sibi coniunctas, imprimis 
in prolis sustentatione et recta educatione. Etiam auctoritas civilis sua habet 
munera respectu convictus domestici. Auctoritas igitur civilis, sive nationa- 
lis sive internationalis, propriis organis et mediis, ius et officium habet ser- 
vandi, defendendi et promovendi bona familiae, ipsam etiam positive iuvan- 
do, praesertim in liliorum sustentatione et educatione, iuxta exigentias boni 
communis. 10 Atque ideo eadem publica auctoritas curare debet ne familia 
deficiat vel privetur rebus sibi necessariis, etiam ad iustum et rectum sui in 
coetu sociali profectum; insuper ne familiae ius ad laborem, cum debito et 
congruo salario, contra ipsam naturalem iustitiam vel aequitatem, violetur; 
ne denique familia indebite possibilitate emigrandi privetur vel eius membra 
indebite separatim vivere cogantur; et in genere, ne ipsi parentes, maxime 
vero matres, directe vel indirecte, a possibilitate recte implendi propria 
munera impediantur. 17 

34. [Familia et scholae']. Quantum ad scholas attinet, auctoritati civili 
iustas parentum et Ecclesiae iura laedere non licet, ut nempe filii recte et 
christiane etiam in scholis educentur. 18 Immo eadem auctoritas civilis fa- 
miliam etiam hac in re mediis sibi congruentibus et pro posse iuvare debet. 19 
Parentum enim ius et officium est diligenter cavere, ne filii scholas vel asso- 
ciationes adeant in quibus vel religio vel morum integritas in proximo periculo 
versetur, 20 quod saepe obtineri nequit nisi expensis, quae familiae solvere 
non valent. 

35. [Familia et Ecclesia]. Familia iure divino Ecclesiae concredita est, 
non solum quia matrimonium, e quo legitime oritur, ad Ecclesiam primo et 
per se pertinet; sed etiam quia Ecclesia divinitus ius habet gravissimum il- 
ludque independens et inviolabile a quacumque potestate humana, educa- 
tionem christianam impertiendi, per suos quidem magistros et scholas, non 
solum filiis familias sed etiam ipsis parentibus, praesertim ad ipsorum in- 
structionem in christiane implendis proprii status obligationibus. 21 Hoc ius 
Ecclesiae proprium est cum propter suum universale magisterium, tum etiam 
propter suam maternitatem spiritualem in filios et parentes. 22 Nam sola 
Ecclesia, administrando Sacramenta ad sanctuarium conscientiae sive paren- 
tum sive filiorum nomine Christi accessum habet. 23 Ipsa igitur intimitas 
coniugalis vel familiaris proprios habet limites, etiam quoad ipsa familiae 
membra. Quibus omnibus fit ut familia christiana talis ac tantae matris 
Ecclesiae evadat honorificum organon vivum atque sanctum, in aedificatio- 
nem Corporis Christi. 

36. [Errores censurantur]. Erroneum est, immo humanae atque chri- 
stianae dignitatis laesivum in ponderandis demographicis problematibus, 
hominum procreationem eorumque familiam unice in ordine ad servitium 



934 


SESSIO VI - ACTA 


societatis civilis considerare vel eas ad modum specierum animalium tractare 
et sic re vera detrudere. 24 Hac de causa S. Synodus, dum instantissime om- 
nes hortatur ut quisque pro sua possibilitate familias numerosas efficaciter 
adiuvet, simul severe reprobat commendationem vel propagationem inhone- 
storum mediorum anticonceptionalium ad delimitandam prolem; quibus 
non tantum non defenditur bonum populorum, ut hodie aliquando praeten- 
ditur, sed potius corrumpitur totus ordo socialis. 25 Damnat insuper S. Sy- 
nodus theorias omnes, quibus quocumque modo abnegantur Ecclesiae et fa- 
miliae iura quoad puerorum educationem; vel quibus hac in re ius primarium 
auctoritati civili attribuitur; eosque gravissime improbat, qui ad leges ini- 
quas, de matrimonio et familia ferendas, directe dant operam vel formaliter 
cooperantur. 26 Reiicit autem, quoad ipsam educationem iuvenum, cuiusdam 
moralis doctrinae placita, quibus Ecclesia diffamatur ac si in educatione 
morali potius quam legem libertatis et amoris foveret exclusive quamdam 
educationem moralem unice legibus et timori innitentem, negativam, contra- 
dicentem, uti aiunt, authenticae Christi doctrinae et methodo. Quae quidem 
quam falsae sint erga Ecclesiam accusationes vel malevolae insinuationes, 
patebit recordanti, quomodo ipse Christus urserit Decalogi etiam praecepta 
negativa (cf. Mt. 19, 18), 27 immo instanter abrenuntiationem et crucem 
proposuerit (cf. Mt. 16, 24). Et si Apostolus, Spiritu divino ductus omnes 
fideles monet ut cum timore et tremore operentur suam , salutem (cf. Phil. 
2, 12), ea verba sibi duplicem ob titulum ii sibi dicta sciant, qui educationi 
Christianae aeque onerosae ac gloriosae ex divina voluntate se tradunt. •' 


EPILOGUS 


37. [Admonitio brevis]. Haec sunt, quae Sacrae Synodo pro huius tem- 
poris necessitatibus exponenda videbantur, non tantum ut veritas melius 
innotesceret, sed etiam ut libentius agnosceretur atque in ipsa vita saluta- 
riter exprimeretur. Monet igitur Pastores, ut fideles sancte de hisce decretis 
instruant bonisque consiliis adiuvent; monet coniuges ut continuo crescere 
in se sinant dona et gratias, quas in suscipiendo Sacramento, quo figuratur 
amor sponsalis Christi et Ecclesiae, caelitus acceperunt; monet parentes et 
filios, ut imitantes sacram Nazarethanam familiam ad altiora continuo ten- 
dant. Monet omnes, ut sacrificia, in hoc ordine post Adae lapsum veluti ine- 
vitabiliter cum donis divinis coniuncta, animo generoso in spiritu amoris et 
subiectionis Deo offerant. Ut pia mater fidelium Ecclesia compatitur angu- 
stiis, miseriis, angoribus, quibus magnus infantium numerus premitur nec 
raro deprimitur. Sed etiam sacrificia a Deo et Iesu Christo volita, silere non 
potuit. Et non minus fidelibus nonnullis lamentantibus, quam inimicis multis 
calumniantibus respondere cogitur: «Si iustum est in conspectu Dei vos 
potius audire quam Deum iudicate... Oboedire oportet Deo magis quam 
hominibus » {Act. 4, 19 et 5, 29). Quod si vero vox Ecclesiae audiatur, ma- 

trimonium et familia respondebunt consiliis Dei, qui est amor, et Iesu Chri- 
sti, qui caritate perpetua dilexit nos; id autem « quod in praesenti est mo- 
mentaneum et leve tribulationis nostrae, supra modum in sublimitate aeter- 
num gloriae pondus operatur» (II Cor. 4, 17-18). 


NOTAE ; , . - 

1 Pius XII, Alloc. ad obstetrices, 29 oct. 1951: A. A.S. 43 (1951), p. 841: 
« Purtroppo non sono rari i casi in cui il pariare, anche . soltanto con un cauto ac- 
cenno, dei figliuoli come di una “ benedizione ”, basta per provocare contraddizione 
o forse anche derisione, Molto piu spesso domina la idea e la parola dei grave 
“ peso ” dei figli. Come quella mentalita e opposta al pensiero di Dio e al linguaggio 
della Sacra Scrittura, e anche alia sana ragione e al sentimento della natura! •». 

Id., Alloc. Dirigentibus Foederationis nationalis Italicae Sodalitatum e Fami- 
liis cum multa prole, 20 ian. 1958: A. A.S. 50 (1958), p. 93: << Soltanto la luce di- 
vina ed eterna dei cristianesimo illumina e vivifica la famiglia, in tal modo che, sia 
nelPorigine sia nello sviluppo, la famiglia numerosa e spesso presa come sinonimo 
di famiglia cristiana ». •••.>, r " 

2 Cf . Pius XII, Iis qui interfuerunt Conventui VII internationali a « Societate 
internationali Hematologiae » Romae habito, 12 sept. 1958: A.A.S: 50 (1958), 
pp. 732-740. 

Id., Alloc. ad obstetrices, 29 oct. 1951: A^AS. 43 (1951), pp. 835-854 ? 

3 Cf. Pius XI, Encycl. Casti connubii, 31 dec. 1930: A.A.S. 22 (1930), p. 548. 

Pius XII, Alloc. ad obstetrices, 29 oct. 1951: A.A.S, 43/(1951), p. 853: « La 

gravita e la santita della legge morale cristiana non ammettono una sfrenata soddi- 
sfazione dell’istinto sessuale... ». 

4 Cf. Resp. S. Poenitentiariae, 2 mart. 1853, 16 iun. 1880. 

Pius XI, Encycl. Casti connubii, 31 dec. 1930: A.A.S. 22 (1930), p. 561. 

Pius XII, Alloc. ad obstetrices, 29 oct. 1951: A.A.S. 43 (1951), pp. 844 ss. 

Ob discussionem . vigentem inter theologos, Constitutio non determinat num 
iusta et gravis causa requiratur sub poena peccati gravis. 

5 Pius XII, Nuntius Radiophonicus, 24 dec. 1952: A.A.S. 45 (1953), p. 42: 
« Ma voler trarsi d’imbarazzo con la formula che il numero, degli uoinini deve essere 
regolato secondo la economia pubblica, equivale a sovvertire 1’ordine della natura 
e tutto il mondo psicologico e morale ad e.ssa legato». 

0 Cf. Pius XII, Alloc. Dirigentibus Foederationis nationalis Italicae Sodali- 
tatum e Familiis cum midta prole, 20 ian. 1958: A.A.S. 50 ( 1958), pp. 92-93. 

Io annes XXIII, Encycl. Mater et Magistra, 15. maii 1961: A.A.S. 53 (1961), 
pp. 445 s. .. . 

N. B.: Quod spectat absolutam impossibilitatem siiperpopula tionis universalis, 
Commissio theologica erat divisa. Alii putabant decisionem tam claram non esse 
opportunam. In subcommissione, in qua erant duo sociologi, non erat divisio. Omnes 
tenebant impossibilitatem superpopulationis non quidem sociologice, sed dogma- 
tice constare. Si enim est superpopulatio, cadit illud Gen. 1, 22: « Crescite et mul- 
tiplicamini », ideoque finis primarius matrimonii. 

7 Pius XII, Alloc. Dirigentibus Foederationis nationalis Italicae Sodalitatum 

e Familiis cum multa prole , 20 ian. 1958: A.A.S. 50 (1958), pp. 92-93: « Anche 
di recente si e visto come la cosidetta “ politica demografica ” non ottiene notevoli 
risultati, sia perche sull’egoismo collettivo, di cui essa e spesso la espressione, pre- 
vale quasi sempre 1’individuale, sia perche le intenzioni ed i metodi di quella 
politica avviliscono la dignita della famiglia e delle persone, pareggiandole quasi a 
specie inferiori »; 

Io annes XXIII, Encycl. Mater et Magistra , 15 maii 1961: /. c., p. 447. 

8 Cf. Ioannes XXIII, Encycl. Mater et Magistra, 15 maii 1961: /. c., pp. 446- 

447. 

9 C.I.C., can. 1113. 

Pius XII, Nuntius Radiophonicus, 23 mart. 1952: A.A.S. 44 (1952), pp. 270- 

278. 

Pius XI, Encycl. Divini illius Magistri, 31 dec. 1929: A.A.S. 22 (1930), 
pp. 49-86. 

Id., Encycl. Casti connubii, 31 dec. 1930: A.A.S. 22 (1930), p. 545. 

10 Cf. C.I.C., can. 770. 

Pius XI, Encycl. Divini illius Magistri, 31 dec. 1929: l. c., passim. 

11 Pius XII, Alloc. 24 maii 1939. 

Catechismus Romanus, De matrim. Sacr., c. VIII, n. 15. 

12 Cf. C.I.C., can. 1113. 

Pius XI, Encycl. Divini illius Magistri, passim. 

13 Cf. S. Pius X, Encycl. Editae saepe, 26 maii 1910: A.A.S. 2 (1910), 
pp. 357-380. 

Pius XI, Encycl. Divini illius Magistri. 

Pius XII, Nuntius Radiophonicus, 12 ian. 1954: A.A.S. 46 (1954), pp. 59-62. 

Id., Alloc. Ad docentes et alumnos Universitatum Studiorum et Scholarum e 
Gallia Romam peregrinantes, 21 sept. 1950: A.A.S. 42 (1950), pp. 735-738. 

14 Cf. Prov. 6, 20; Eccli. 3, 14; Eph. 6, 1; Coi. 3; 20, etc. 

15 Cf. C.I.C., cann. 214; 1087; 2352. 

Prima Romana Synodus, art. 495, § 2. 

16 Cf. Pius XI, Encycl . Divini illius Magistri. 

17 Plura sunt documenta pontificia sive quoad salarium familiare sive quoad 
alia iura hic recensita. 

18 Cf. Pius XI, Encycl. Divini illius Magistri. 

19 Alluditur hic ad munus societatis civilis adiuvandi etiam scholas liberas ca- 
tholicas iuxta tamen leges iustas. 

20 Cf. Ioannes XXIII, Prima Romana Synodus, art. 241-243. 

21 In aliquibus regionibus enim, tyrannice oppressis, solus modus praesentiae 
Ecclesiae est per parentes recte et christiane instructos atque ita educantes prolem. 

22 Cf. Pius XI, Encycl. Divini illius Magistri-. A.A.S. 22 (1930), pp. 53 ss. 

23 Cf. Pius XII, Nuntius Radiophonicus, 23 mart. 1952: A.A.S. 44 (1952), 
p. 271: « La coscienza e quindi, per dirla con una immagine tanto antica quanto 
degna, un ddvrov un santuario, sulla cui soglia tutti debbono arrestarsi; anche, 
se si tratta di un fanciullo, il padre e la madre. Solo il Sacerdote vi entra come 
curatore di anime e come ministro dei sacramento della penitenza... ». 

24 Cf. Pius XII, Alloc. Iis qui interfuerunt Conventui Sodalitatis vulgo nun- 
cupatae « Fronte della Famiglia » atque Consociationum inter Familias copiosae 
prolis, 26 nov. 1951: A.A.S. 43 (1951), p. 856: « Ma vi e una miseria anche piu 

profonda, dalla quale occorre preser.vare la famiglia, vale a dire Pavvilente servaggio, 
a cui riduce una mentalita, che tende a farne un puro organismo al servizio del- 
la comunita sociale, per procreare ad essa una massa sufficiente di “ materiale 
umano ” ». 

20 Hic agitur de condemnatione omnium modorum quibus diffunditur actus 
coniugalis perversio ad vitandam prolem; cf. iam Pius XI, Encycl. Casti connubii, 
31 dee. 1930: A.A.S. 22 (1930), pp. 559 ss. Sed in Constitutione damnatur error 
non solum sub aspectu individuali sed etiam sub aspectu sociali. 

26 Damnatio est necessaria ut ipsi catholici in re publica responsabilitatem ha- 
bentes recte invigilent pro salvandis et promovendis iuribus familiae iuxta Ecclesiae 
doctrinam. 

27 Pius XII, Nuntius Radiophonicus , 23 mart. 1952: A.A.S. 44 (1952), 
pp. 274 s.: « Egli [Gesu] ha pariato della “ porta stretta ” e della “ angusta via ” 
che conduce alia vita [cf. Mt. 7, 13-14] (...) Similmente al giovane ricco, che lo 
interroga, egli dice: “ Se vuoi entrare nella vita, osserva i comandamenti ” e alia 
nuova domanda “ Quali? ” risponde: “ Non uccidere! non commettere adulterio! 
non rubare! non fare testimonianza falsa! onora il padre e la madre! e ama il pros- 
simo tuo come te stesso! ”. Egli ha messo come conditione a chi vuole imitarlo, di 
rinunziare a se stesso e di prendere ogni giorno la sua croce [cf. Lc. 9, 23] (...). 
Cosl parlava Gesu Cristo, il divino Peclagogo, che sa certamente, meglio degli uo- 
mini, penetrare nelle anime e attrarle al suo amore con le infinite perfezioni dei suo 
Cuore, bonitate et amore plenum. E 1’Apostolo delle genti S. Paolo ha forse predi- 
cato altrimenti? (...) sono altrettanto suoi gli ammonimenti come questo: “ Operate 
con timore e tremore la vostra salute ” [ Phil . 2, 12] (...) Di guisa che 1’accusa di 
durezza opprimente, dalla “nuova morale ” mossa contro la Chiesa, in realta va a 
colpire in primo luogo la stessa adorabile Persona di Gristo ». 


2) RELATIO EM.MI P. D. ALFREDI CARD. OTTAVIANI, 
PRAESIDIS COMMISSIONIS TEIEOLOGICAE 

Ut satisfieret desiderio plurium membrorum huius Pontificiae Com- 
missionis Centralis, caput de Castitate et Pudicitia separatum fuit a 
Constitutione de Qrdine Morali et cum Schemate de Matrimonio et Fa- 
milia in unam Constitutionem coniunctum sub novo titulo: De castitate , 
Virginitate, Matrimonio, Familia. 

Hoc modo obtentum est ut in Constitutione de Ordine Morali unice 
tractaretur de rebus fundamentalibus, principia universa ordinis mora- 
lis spectantibus. 

Quod ad duo capita de matrimonio attinet, negari nequit in iis at- 
tingi quaestiones gravissimas, multosque Episcopos una cum Summo 
Pontifice desiderare ut de iis fideles fusius edoceantur. Prae oculis autem 
habendum est Constitutionem esse quidem pastoralem, sed pastoralem 
dogmaticam et doctrinalem, non vero pastoralem disciplinarem. Quare 
prae ceteris Commissio Theologica exposuit ordinem obiectivum, id est 



938 


SESSIO VI - ACTA 


quid ipse Deus voluerit in instituendo matrimonio et Christus Dominus 
in eodem instaurando et ad dignitatem Sacramenti elevando. Solum enim 
hac via efficaciter profligari possunt errores moderni ubique sparsi. Ex 
visione igitur ipsius Dei et Christi expositae sunt quaestiones maioris 
momenti: de indole supernaturali matrimonii Christianorum, de eius 
finibus, proprietatibus, bonis; de amore coniugali et de virtutibus, iuri- 
bus, officiis triplici bono connexis. 

’ Notandum tandem est, capita de matrimonio revisa fuisse ab unde- 
cim expertis, ex variis linguis, nationibus, scholis theologicis: et post 
disputationes longissimas tandem ab omnibus approbata: sicut etiam 
ab omnibus approbata fuerunt in Commissione doctrinali plenaria. 

■ , * * * 

Quod ad duo capita de Familia spectat, ea exorta sunt ex mutua 
collaboratione Subcommissionis de Ordine Morali et Subcommissionis 
de Ordine Sociali. Erat discrepantia opinionum circa auctoritatem in so- 
cietate domestica: sed tandem aliquando perventum est ad redactionem, 
quae omnibus placuit. 

Idem, eheu, non dici potest de paragrapho in qua agitur de timore 
superpopulationis. Omnes .. concordant superpopulationis impossibilita- 
tem ex meris considerationibus sociologicis probari non posse: sed unice 
ex consideratione Providentiae divinae et finis matrimonii qui secun- 
dum Genesim esset propagatio generis humani, qui finis, si daretur 
superpopulatio absoluta, iam exsistere desineret. Fuerunt autem qui du- 
bitabant de valore absoluto argumenti ex Providentia et fine matrimo- 
nii procedentis. 

Quoniam saepius in Commissione Centrali proposita est quaestio, 
quaenam sit qualificatio singularum propositionum, respondendum vi- 
detur, in Constitutione proponi posse sola ea quae sunt absolute certa, 
ideoque firmiter tenenda. Saepius apparere ex modo loquendi (v. g, « Sa- 
cra Synodus credit ») propositionem esse fide credendam. Ulterius autem 
S. Synodus in qualificandis singulis propositionibus procedere nequit: 
ut patet quoque ex modo agendi Conciliorum praeteritorum. 

. -3) ANIMADVERSIONES SODALIUM ; 

Card. Ruffini:. Ad I sc.hema q.uod attinet'. 

Pag, 3 1 initio: Haud recte Ecclesia Catholica dicitur magna familia 
orta ex virginali simul et sponsali ipsius Ecclesiae unione cum Iesu 
Christo,, Exhibetur enim,, simul,, ut sponsa et filia, 

Pag. 5 , 2 lin, 5 s.: « ... vel in quibusdam casibus exceptionalibus Ec- 
clesiae doctrinae conformibus ». Melius est omittere haec verba ne ansa 
praebeatur gravi difficultati.' - ■ • • r / 

Pag. 9, 3 lin. 28 s.: « Nam etiam soluti capaces sunt, iuvante Dei gra- 
tia, servandi castitatem... » . Puto inculcandam esse quam maxime neces- 
sitatem orationis et multae, perseverantis orationis, sine qua! castitas 
diu saltem et per totam vitam, servari nullatenus potest. ; Profecto gratia 
Dei castitas integra manere potest, sed agitur de gratia peculiari quae 
sine humili, fervente, producta oratione non obtinetur! 

De altero schemate-. ; ' •• : r '• • A :: ' ■ 

Pag. 20, 4 lin. 29 s.: « ... officium grave est consensum requisitum le- 
gitime exprimere, vetita quacumque simulatione seu profanatione». 
Utile esset et salutare — ad vitandos abusus ih dies copiosiores — ad- 
dere: consensum legitime expressum in contractu matrimonii habendum 
esse semper sincerum et verum, iuxta principium — quod non est in 
actis, non est de hoc* mundo. Si autem alteruter coniux consensum si- 
mulaverit in contractu matrimoniali (qui ad Sacramenti dignitatem a 
Iesu Christo elevatus est), teneatur graviter consensum sincere emittere. 

J Pag. 40,° linn. 23-26: « Licitum autem est coniugibus ex iusta causa 
matrimonio uti solis istis diebus, - qui praevidentur infoecundi ». Quid- 
quid sentiant de hac norma physiologica, viri periti, cum practice num- 
quam absolutam certitudinem praebeat, existimo recte dici in sche- 
mate; nam coniuges uti possunt matrimonio — secundum leges na- 
turae - — quando' volunt. : ■ 

Card. Spellman: De virginali simul ac sponsali Ecclesiae cum Iesu 
Christo unione deque elementis castae continentiae et casti connubii ad 
hanc unionem pertinentibus, , profunde et prudenter Commissio Theolo- 
gica tractavit. Pergratum est in tantis quaestionibus discutiendis quod 
non solum aliqua magis specificata et forte nimis cruda evitentur 
sed efficiatur ut quaedam in opere eminere, quaedam recessisse creda- 


1 Cf. p. 893. 

3 Cf. p. 894. 

3 Cf. p. 897. 


1 Cf. p. 919. 
5 Cf. p. 931. 

mus. In specie, multum placet quod de coeducatione in se sola spectata 
nihil expresse in Constitutione habeatur, quia res, ob particularia adiunc- 
ta, sit sat difficilis. 

Solum de absoluta impossibilitate superpopulationis universalis du- 
bium oritur (pars altera: pag. 41," n. 30 cum nota 6, pag. 47 6 7 8 ). Rationes 
non apparent cur decisio tam clara sit nobis necessaria vel etiam oppor- 
tuna. Melius videtur omittere omnem mentionem superpopulationis 
absolutae. 

Card. Leger: De castitate et virginitate. 

Schema de castitate et virginitate, in quo optimae res dicuntur, ap- 
probo, etsi aliquando stylus magis est exhortativus quam doctrinalis. 

Quasdam modificationes proponam. 

Quoad paragraphum 3: A linea 1 usque ad 4. Propono ut in ipsa 
paragrapho potius citentur textus Geneseos: « Masculum et feminam 
creavit eos » ( Gen . I, 27); « Crescite et multiplicamini et replete 
terram et subicite eam » (Gen. I, 28), ubi foecunditas sexualis apparet 
in sua finalitate a Domino ipso volita. Item textus « Viditque Deus 
cuncta quae fecerat et erant valde bona » (Gen. I, 31). Illi enim textus 
tanti momenti sunt relate ad sexualitatem ut non relinqui debeant in no- 
tulis schematis. 

Linea 6: Post verbum « honesta », addatur: « Ut saepe affirmavit 
Ecclesia ad proclamandam sanctitatem et dignitatem iustarum nuptia- 
rum ». , . 

Notula 6: In duabus saltem occasionibus schemata tractant de falsa 
interpretatione imaginis Dei in homine. Nonne opportunius exponere- 
tur positive in quo consistit haec imago? 

Quoad paragraphum 5, pagina 9 s a linea 1 usque ad 6: Deside- 
rarem ut dominatio rationis in impetus sexuales non antecederet sub- 
missionem rationis fide illustratae. Etenim dogma Ecclesiae est quod, 
sine gratia, homo nequit longe vitare peccatum mortale. Et de facto vi- 
detur quod homines plus peccant in hoc campo quam in omnibus aliis. 
Et etiam de facto pagani, qui rationem ut regulam moralem tenebant, 
non cognoverunt valorem virginitatis, ut luculenter probat S. Ambro- 
sius. Ponatur ergo primo adiutorium caritatis divinae et gratiae gene- 
ratim. Secundo ostendatur quod sic restaurando hominem, gratia nobi- 
litat rationem. : • 


6 Cf. p. 932. 

7 Cf. p. 935. 

8 Cf. p. 897. 

Linea 15: Clarius esset verba « sive solitarie sive cum alio » post- 
ponere verbis « omittendi actiones ». 

Quoad paragraphum 7, pagina 1 1 , 9 linea 4-5: Postponatur verbum 
« naturalia » verbo « supernaturalia ». Si enim castitas perfecta fructus 
est Spiritus Sancti procurari debet et defendi prius mediis supernatu- 
ralibus. 

Linea 21, de initiatione sexuali: Sane praecavendum est a magno 
in initiatione inconditionata periculo. Sed credo quod in duas separatas 
sententias hoc problema tractari debet. Primo firmiter et positive dica- 
tur grave officium quod parentes habent suos liberos educandi in hac 
materia; multi enim sunt catholici qui, ob nimiam timiditatem et falsam 
pudicitiam, hoc officium negligent; quod valde periculosum est pro 
pueris. Secundo reprobetur falsa initiatio sexualis. 

Quoad paragraphum 8, pagina 12, 10 linea 34: Loco verbi « stigma- 
ti 2 at », dicatur « declarat ». Idem enim significat modo clariori et so- 
briori. Et, in illa declaratione, restrictio addatur ut vitetur quoque alius 
error docens numquam in hac re responsabilitatem minui posse, prout 
docuit mens iansenista. 

De matrimonio et familia. 

Aliquas mutationes proponam, sed dubium habeo de effectu, apud 
nostros contemporaneos, aliquarum affirmationum. 

Quoad paragraphum 10, pagina 4, 11 linea 19: Loco verbi « admini- 
stri », propono verbum « ministri », quo utitur quando agitur de om- 
nibus aliis sacramentis. 

Linea 26: Mihi placet haec assumptio amoris coniugalis in caritate 
Christi; etsi matrimonium est institutio iuridica, personae tamen amore 
trahuntur, qui omnimode per gratiam transformari debet. 

Quoad paragraphum 11: In fine huius paragraphi, additionem se- 
quentem propono: «... dummodo sit volita propter regnum caelorum » 
( Matth . 19, 12). Etenim coelibatus mulieris vel viri qui renuerunt matri- 
monium vel propter necessitatem, vel propter egoismum, non est supe- 
rior matrimonio. 

Quoad paragraphum 12, linea 9 et 10: Maioris claritatis causa, ali- 
quas mutationes propono in formulatione. Dicatur: « Licet igitur ma- 
trimonium christianum , in se consideratum, non constituat statum euan- 
gelicae perfectionis, suo tamen modo vitam euangelicae perfectionis exi- 
git et favet ». Etenim omnes christiani, et coniuges quoque, tenentur ad 


9 Cf. p. 898. 

10 Cf. p. 899. 

11 Cf. p. 908. 

perfectionem evangelicam (cf. textus 48, a Pio XII citatus) et 

possunt attingere, quia consistit essentialiter in sola caritate: « plenitudo 
legis est enim dilectio » ( Rom . 13, 10). « Status » perfectionis est me- 
dium quo facilius removentur impedimenta caritatis. Et in ipsa para- 
grapho de qua hic agitur haec necessitas perfectionis evangelicae suppo- 
nitur ubi merito dicitur quod status matrimonialis aliquando exigit a 
coniugibus « actus heroicos ». Dico quod matrimonium hanc perfectio- 
nem favet quia, sicut dicitur in linea 24, paginae 4, 12 per matrimonium 
coniuges sanctificantur. 

Linea 19: Loco dicendi de unitate et indissolubilitate, quod sunt 
matrimonio ititrinsecae et essentiales, potius dicatur, sicut in textu ci- 
tato Leonis XIII, quod sunt « proprietates intrinsecae et essentiales ». 

Quoad paragraphum 13, pagina sexta, 13 linea 25: « Remedium con- 
cupiscentiae » est expressio augustiniana quae indiget explicatione. Quam- 
quam enim, post peccatum Adae, sexualitas vitiatur concupiscentia, ta- 
men in se mala non est et exercitio sexualitatis non est tantum remedium. 
Est modus perficiendi opus creationis et modus corporalis exprimendi 
amorem coniugalem. Dicatur ergo in textu quod remedium concupiscen- 
tiae ut finis secundarius matrimonii significat ordinationem sexualitatis 
ad suum finem legitimum. 

Quoad paragraphum 16, pagina 8, 14 linea 5: Verba « revera et pro- 
prie » mitigant damnationem. Tamen remanet quod multi Patres pro- 
posuerunt matrimonium ut unum ex mediis realizandi imaginem Dei in 
hominibus. 

Propono ut inter errores etiam adnumerentur illa eorum qui matrimo- 
nium considerant ut aliquam concessionem fragilitati humanae et, theo- 
rice vel practice, negant valorem eius et supernaturalem et naturalem. 

Quoad paragraphum 17, linea 13: specificentur quae sint indebiti 
limites et conditiones. Sententia, sicut est, quasi nihil exprimit. 

Linea 25: Forsan ibi fortius commendanda sunt opera praeparatio- 
nis matrimonii. In regionibus canadensibus multum fructum afferunt. 

Quoad paragraphum 27: De primatu viri (de qua in linea quarta 
paginae 35 15 ), notabo quod non est idem erga uxorem ac erga pueros. 
Propono ut haec distinctio clare indicetur. Melius esset, credo, loqui de 
auctoritate viri in mulierem et parentum in filios. 

Clarius dicendum est quod primatus viri non est quodammodo viri 
privilegium personale, nec, multo minus, legitimatio durae illius domi- 


13 Cf. p. 908. 
Cf. p. 909. 


14 


Cf. p. 910. 
Cf. p. 928. 

nationis quam foemina post peccatum originale plerumque subiit (cf. 
Gen. 3, 16), sed potius functio amoris et servitii pro bono totius fami- 
liae. Notetur, etiam quod vir et mulier sunt aequalis dignitatis quodque 
stricte aequales sunt circa ea iura quae constituunt ipsam essentiam con- 
tractus matrimonialis. 

Quoad paragraphum 29, linea 5: loco verborum « circa numero- 
sam prolem», dicatur « circa numerum*- filiorum ». Sufficit enim loqui 
de numero filiorum, quia iam dicitur in eadem sententia quod parentes 
generosi esse debent. Et impressio dari non debet quod omnes parentes 
cbristiani numerosam familiam habere debent. Quod non semper pos- 
sibile nec secundum prudentiam christianam est, ut infra dicitur in 
textu. 

Linea 15: Considerationes supernaturales non opponi debent con- 
siderationibus temporalibus et materialibus. Potius supernaturaliter con- 
siderari debent conditiones temporales. Ideo propono formulationem: 
« In suis igitur decisionibus particularibus, fideles conditiones suas tem- 
porales et materiales in luce non tantummodo rationis sed etiam fidei et 
caritatis considerent ». 

Sententia lineae 26 incipiens a verbis « Suprema vero regula... » po- 
sponatur sententiae quae immediate illam sequitur. Et illa sententia 
incipiat a verbis «ipsa autem continentia...» potiusquam « nam ipsa 
continentia ». Ille ordo magis logicus mihi videtur. 

Linea 3, paginae 41: lfa loco verborum « praeponi vel coaequari pos- 
sunt valoribus... » dicatur « seiungi possunt a valoribus... ». Etenim ita 
melius significaretur quod diversi valbres humani et supernaturales non 
separatim vel singillatim sed coniuncte considerari debent. 

Haec est conditio actionis plene christianae. 

Quoad paragraphum 30, linea 15: Tertia sententia, quae loquitur 
in specie de solutionibus problemati superpopulationis, tacere non 
deberet regulationem moralem natalitatis. Propono ut ponatur punctum 
post verbum « distribuendis » lineae 20. Et postea habeatur sequens sen- 
tentia: «De coetero, si inspicienda est aliqua regulatio prolis, haec fieri 
debet secundum normas conformes naturae et dignitati hominis prout 
supra proponitur, nunquam tamen per prolis contra legem divinam limi- 
tationem ». 

Sententia a linea 22 usque ad 26 aliter formuletur. Dicatur: « Ca- 
veatur ne propagatio idearum etc. ... significet introductionem in fa- 
miliam spiritus calculi et materialismi huic convictui omnino alieni ». 
Haec enim formulatio mihi videtur verior. 

16 Cf. p. 932. 

Quoad paragraphum 32, linea 26, loco verbo « sacra », dicatur 
« sua », ita ut includantur et vocationes sacrae et aliae vocationes. 

Quoad paragraphum 36, relate ad errorem de qua agitur a linea 32 
paginae 44 17 hoc dicam: Si opportunum est censurare errorem illorum qui 
affirmant Ecclesiam exclusive fovere « educationem moralem unice le- 
gibus et timori innitentem », meo humili iudicio, credo quod etiam op- 
portunum esset censurare errorem, non dico Ecclesiae, sed illorum qui 
« educationem moralem unice legibus et timori innitentem » dant. Sed 
credo potius quod utrumque censurare inopportunum est quia, propter 
fraternam caritatem, non est locum in Concilio tribunam praebere quae- 
relis personalibus. Propono ergo ut haec ultima censura paragraphi 36 
tollatur. 

Card. Gracias: Pars Prima : Caput Primum. Num. 4, pag. 5, 18 
linn. 10-12. 

Commissio vult condemnare omnia experimenta quae involvunt in 
laboratorio unionem inter semen viri et ovulum mulieris. Procurare 
hanc unionem artificialem inter germina humana utriusque sexus est 
intrinsece malum, ut indicat Nota 13, et hoc condemnatur. Ideoque hic 
aspectus huius unionis potest clare indicari, e. gr. sublineando verba 
« inter se uniendi », quae in linea 11 habentur. Semen viri licite potest 
obtineri mediis artificialibus pro causa medica; sed unio germinorum 
utriusque sexus in laboratorio numquam potest esse licita. 

Caput Secundum. Num. 7, pag. 11, 19 lin. 10: 

Verba « actus impudici », etiamsi communiter adhibentur, non sunt 
optima. Sic Fuchs in suo libro « De Castitate et Ordine Sexuali » habet: 
« A moralistis saepe vocantur actus impudici, quia laedunt pudicitiam, 
si ratione inhonesta ponuntur. Vox tamen melius evitatur, quia secus di- 
cendum esset multos actus impudicos, sive in coniugibus sive in solutis, 
esse honestos; actus hi excitantes enim omnino liciti esse possunt » 
(pag. 120). 

In loco « actus impudici » possimus forse adhibere voces « actus 
excitantes ». 

Num. 7, pag. 11, linn. 11-16: 

Commissio vult condemnare opinionem eorum qui dicunt quod de- 
liberate quaerere delectationem in actibus « contra pudicitiam » est 
medium bonum ad observandam castitatem et evitandum peccatum 


17 Cf. p. 934. 
]8 Cf. p. 894. 
19 Cf. p. 898. 

« consummatae et perfectae luxuriae ». Damnatio haec est opportuna et 
apta; sed. est difficile intellectu cur in linea 14 adhibentur verba « sen- 
sualem delectationem ». Delectatio enim tum in « actibus perfectis lu- 
xuriae » quam in « actibus imperfectis luxuriae » est sexualis non sen- 
sualis. Initio hoc saeculo Alberti et Antonelli, famosi moralistae, conati 
sunt distinctionem facere inter « delectationem sensualem » in « actibus 
imperfectis », et « delectationem sexualem » in « actibus perfectis ». 
Contra hanc distinctionem scripserunt Vermeersch et Gerald Kelly qui 
hanc distinctionem respuit. His diebus nemo est qui hanc distinctionem 
teneat, et certus sum quod commissio haec non vult defendere Alberti. 
Ideoque melius esset omittere verba « sensualem delectationem » et in 
loco eorum fortasse substituantur voces « parvam sexualem delectatio- 
nem ». 

In nota 15 (pagina 17 20 ) comparatio instituitur cum errore Michaelis 
de Molinos. Sed in nota ipsa dicitur comparatio non in omnibus su- 
stineri, ideoque melius esset eam omittere. 

Num. 7, pag. 11 21 et nota 18, pag. 19: 23 

Nota haec dicit quod « quoad coeducationem, in se sola spectata, 
nihil expresse in Constitutione dictum habetur ». Quaerendum est utrum 
vox « coeducatio » refert ad coeducationem quoad initiationem sexualem. 
Considerato contextu verba referre videntur ad coeducationem quoad 
initiationem sexualem. Si res ita se habent, quid mirandum quod dare 
initiationem sexualem pueris et puellis insimul non consideratur quid 
malum et evitandum? 

Fortasse Commissio non vult exprimere plus quam quod non est 
eius officium dicere de congruitate coeducationis in genere; et Commissio 
non vult dicere quod initiatio sexualis pro pueris et puellis insimul non 
est mala et evitanda. Res forsan possit clarius exprimi. 

Pars Secunda : Caput Primum. Num. 14, pag. 7, 23 linn. 9-10. 

Mihi videtur quod Commissio vult clare definire quod matrimonium 
« ratum et consummatum », quando ambae partes sunt baptizatae, non 
potest dissolvi ne a Summo Pontifice quidem. Ni fallor, sunt theologi 
Romae, qui, saltem privatim, opinionem tenent Summum Pontificem 
posse dissolvere matrimonium « ratum et consummatum »; vel dicunt 
saltem non probari eum non posse dissolvere talia matrimonia. Dubi- 
tandum non est quod Commissio has opiniones profunde examinavit, 
et, stando declarationibus Summi Pontificis Pii XII citatis sub nota 49, 


20 Cf. p. 902 . 22 Cf. p. 903. 

21 Cf. p. 8 9 8 . 23 Cf. p. 910. 

concludit quod tales opiniones privatas theologorum non habent proba- 
bilitatem. 

Ceterum animadversiones et Schema bona sunt. Commissio pru- 
denter et caute procedit, et abstinet — quia forte illi inopportunum vi- 
detur — a decidendo controversias quasdam, e. gr. malitia intrinseca 
« amplexus reservati »; quando usus sic dicti « rhythm » vel « safe 
period » evadat peccatum mortale; quaestiones de sterilizatione tempo- 
ranea quae involvunt definitionem claram « sterilizationis directae »; 
vel relatio exacta inter finem primarium et secundarium matrimonii. 
Non videtur quod Commissio proponat controversias graves ad eas 
resolvendas. 

Card. Godfrey: 1. In parte altera, pagina vicesima quinta, 3 " linea 
sexta, ubi dicitur « Increpat autem illos qui praetendunt, et quidem sub 
specie boni Ecclesiae, universaliter et per se loquendo, coniugia mixta 
potius esse promovenda quam toleranda ». Magni momenti est ut S. Sy- 
nodus insistat hac de re, quia non desunt qui loquuntur de « aposto- 
latu » matrimonii mixti, eo sensu quod matrimonia mixta promovenda 
sunt ad conversiones partium acatholicorum habendas. Etiam boni Ca- 
tholici in hoc facile in errorem cadunt. 

2. Item, pagina trigesima quinta, 25 linea secunda, his diebus quando 
multi « foeminismum », uti dicitur, propagant et multae mulieres non 
necessitatis causa absentes sunt per multum temporis spatium a focu- 
lari domestico, ut stipendia accipiant, auctoritas viri vel negatur vel 
in quaestionem vocatur. Ita evenit apud nos ut aliqui velint omittere 
verba hucusque traditionaliter adhibita in lingua anglica quibus sponsa 
promittit se « amare, honorare et oboedire ». 

3. Dein in capite quarto, pagina quadragesima, 26 ubi de liceitate 
coniugibus utendi diebus praevisis infoecundis notum est quod multi in 
hac re decipiuntur et nesciunt distinguere inter media artificialia et natu- 
ralia restrictionis conceptionis, id quod Pius decimus secundus luculen- 
ter exposuit. Quaestio de superpopulatione in discussionem haud infre- 
quenter venit et multi sunt persuasi ibi esse argumentum conclusivum 
pro usu mediorum artificialium vel aliorum mediorum, e. g. abortus. 
Bene ergo S. Synodus exponit positionem Catholicam. Viri etiam eru- 
diti hoc argumentum sumunt et defendunt magno cum vigore sive ore 
sive scriptis. S. Synodus, ergo, clare et fortiter loquatur hac de re. 


24 Cf. p. 921. 

25 Cf. p. 028. 
Cf. p. 931. 

4. De educatione prolis. Multum vociferatur de ignorantia libero- 
rum de iis quae dicuntur « facta vitae ». Tendentia apud aliquos est fa- 
vere instructioni dandae in scholis id quod, etsi periculosum, ab aliqui- 
bus urgetur etiam pro scholis mixtis: agitur uti patet de scholis acatho- 
licis. 

Apud acatholicos, praecipue, non satis intelligitur officium parentum 
in hac materia de initiatione sexuali. 

Card. Dopfner: Schema huius Constitutionis quaestiones vere ac- 
tuales, partim valde urgentes, pertractat modo doctrinali claro et ple- 
rumque etiam constructivo. Ea quae docentur et modus, quo dicuntur, 
in pluribus placent. Certe Commissioni Theologicae pro strenuo labore 
in conficiendo hoc schemate enixe gratias referre debemus. 

Cum agatur tamen de re gravissima, de qua animi multorum excitati 
sunt quaeque in opinione publica particularem resonantiam habebit, non 
nimis facile contenti esse poterimus. Episcopos latere non potest, quot 
errores funesti in praxi pastorali evenerint sub inspiratione illorum ma- 
nualium, quae hanc materiam nonnisi modo prohibiti vo et analytico, 
magis iuridice quam sub lumine caritatis et dilectionis proposuerunt. 
Non est mirandum, si tot fideles scandalizati sunt per praxim confessa- 
riorum partim omnino inter se inconciliabilium, et praesertim per di- 
vulgationem alicuius conceptus de natura actus coniugalis, qui — uti vi- 
debatur — nonnisi naturam animalem considerabat aspectu personali 
unionis coniugalis neglecto vel tamquam causa secundaria proposito. 

Fideles nostri, qui in matrimonio sub difficillimis condicionibus te- 
stimonium vitae christianae dare debent et volunt, desiderant a Conci- 
lio praeprimis synthesim vere constructivam et attractivam , in qua amor 
coniugalis sacramento consecratus suum locum visibiliter habeat. Nam 
talis amor fructum fert castitatis, fertilitatis pro hac vita et pro vita 
futura, ipse sustinet fidelitatem et omnes virtutes coniugales. 

Schema nostrum plura perpulchre dicit de mysterio matrimonii et 
de caritate et amore; sed ex prima lectione aliquarum partium impressio 
oritur, ac si nonnisi cum aliquo taedio de amore coniugali locutio sit ma- 
gis admonendo de periculis eius — minime spernendis — et depin- 
gendo falsificationes eius quam explicando veram naturam eius. Exem- 
pli gratia in toto capite de « ordine matrimonii christiani divinitus con- 
stituto » omnino nihil de amore coniugali invenitur quam damnatio — in 
fine capitis — sententiae eorum, « qui amorem coniugalem, in ipso 
ordine obiectivo, proclamant tamquam finem primarium » (pag. 8, 27 

linn. 22 ss.). Gaudendum quidem est, quod non — ut aliqui cum sat 
grandi scandalo fidelium excultorum fecerunt — amor coniugalis tam- 
quam aliquis finis secundarius inseritur. Nonne amor coniugalis in ipso 
ordine obiectivo secundum ipsius Dei intentionem constituit quodam- 
modo formam et animam matrimonii, ita ut sine vero amore coniugali 
ipsi fines matrimonii nec concipi nec recte attingi possint? Alia exempla 
postea quoad particularia dicenda erunt. 

Numerus damnationum minui poterit, ut eae, quae vere urgentes 
sunt habeant suum pondus suamque efficaciam. Aliquae monitiones et 
propositiones modo magis sympathico proponi poterunt, ne Concilium 
fortiter sustinendo doctrinam traditam contra tentamina periculosa suo 
modo docendi inutiliter ad iracundiam provocet filios Ecclesiae adhuc 
debiles. 

Cum hac in materia iam periculosissima aversio ac permagna diffi- 
dentia quoad praxim pastoralem cleri et formulationes theologorum exi- 
stant, cautissima cura in proponenda doctrina et regula pastorali adhi- 
benda est. Nam salus animarum est superna lex. Ipsa excellentia doctri- 
nae et dignitas matrimonii exigunt synthesim adhuc magis attractivam 
et persuasivam. 

Pars prima: De castitate et virginitate. 

Prooemium totius Constitutionis valde placet. Talis deberet esse 
ratio docendi et dicendi totius Constitutionis. 

Pag. 3, 28 lin. 9, — et postea saepius — quaestio existit lexicographica 
de verbo « continentia », cum « continentia » hic simpliciter sine ulla 
additione contradistinguatur a casto connubio; sed praesertim etiam in 
casto connubio et in omnibus eius expressionibus maxime etiam virtus 
« continentiae » — Selbstbeherrschung, maitrise de soi — necessaria 
est, immo quandoque abstinentia. « Continentia » in lingua latina non 
est univoce idem ac « continence » in lingua gallica moderna etc. ... 
Usus verbi « continentia » ambiguus esse videtur praesertim pag. 9, 29 
lin. 9, ubi dicitur, quod « castitatis exercitium... in solis solutis annexam 
habeat continentiam ». Considerandum est, quod iam sat diffusa est 
illa falsa idea, secundum quam continentia (in sensu: moderationis) in 
matrimonio superflua apparet. 

Pag. 4, 30 nn. 3 et 4, « natura sexus » valde imperfecte definitur, cum 
unice elementum materiale, sci. corporale respiciatur negligendo prin- 
cipium spirituale-personale, quo sexualitas humana specifice differt a 


28 Cf. p. 893. 

29 Cf. p. 897. 

30 Cf. p. 894. 

sexuali tate brutorum. Sexualitas specifice humana ordinatur ad « cogno- 
scendum se invicem » in amore et communione vere personali matrimo- 
nii, cum sexualitas animalium nonnisi ad multiplicationem ordinetur. 
Aspectus spiritualis-personalis sexualitatis humanae nonnisi indirecte in 
hoc textu tangitur, nempe per damnationem illius sententiae, secundum 
quam homo etiam in sexualitate sua — praecise per elementum spiri- 
tuale — i. e. per illum amorem, sine quo sexualitas humana deprava- 
retur, portet in se imaginem Dei. Damnatio videtur tamen solummodo 
veras exaggerationes tangere. 

Etiam in aliis locis consideratio corporalis-physiologica praevalet in 
definitione naturae unionis maritalis et proinde sexualitatis (cf. quae 
dicenda erunt ad Partem Alteram Constitutionis, pag. 23, 31 linn. 3-11). 

Pag. 5 , 32 linn. 6 ss. : Quaestio saltem moveri potest, utrum hae quae- 
stiones particulares per ipsum Concilium solemniter definiri vel procla- 
mari debebunt: nonne sufficit pro his rebus magisterium ordinarium? 

Num. 5: Conceptus castitatis nimis arctus apparet, si solummodo 
exprimitur, quod per dominationem impetuum et affectuum sexualium 
sensus rationi subiciendus est, quod utique verissimum est. Praeter 
aspectum individualem etiam valor socialis ad essentiam castitatis per- 
tinet. Hac enim virtute homo relationem suam naturalem ad alterum 
sexum et ad alta bona matrimonii secundum intentionem Dei libere 
affirmat et moraliter nobilitat aut per actuationem in matrimonio aut 
per liberam renuntiationem propter bona altiora. In castitate solutorum 
autem continetur dispositio mentis ad accipiendam vocationem aut ad 
virginitatem propter regnum caelorum aut ad matrimonium. Arcta haec 
definitio sexualitatis et castitatis — « dominare impetus affectusque se- 
xuales » — valde probabiliter provocabit reactionem illorum, qui iam 
hodie doctrinam moralem Ecclesiae sicut saepe proponitur accusant eam 
esse unice restrictivam et prohibitivam. Insuper sic deficiunt motiva 
specifica et efficacia pro colenda castitate. 

Pag. 10, 33 lin. 18: « Qua quis in sacra virginitate sese consecrat Dei 
famulatui ». Si sic intenditur quodammodo definitio virginitatis, tunc 
considerandum est hominem christianum iam per ipsum Baptismum om- 
nino Dei famulatui consecratum esse et ex sua parte per vota baptisma- 
lia talem consecrationem ratificasse; amplius: etiam per matrimonii sa- 
cramentum fideles gratiae et muneri huius sacramenti correspondentes 
sese consecrant Dei famulatui, utique modo per talem statum determi- 


31 Cf. p. 920. 

32 Cf. p. 894. 
Cf. p. 898. 

nato. Virginitas ergo non constituitur per famulatum Dei simpliciter, 
sed per modum specialem huius famulatus Dei, et magis adhuc et imme- 
diatius per illum amorem Dei indivisum, qui speciali huius vocationis 
praedilectioni divinae correspondet. 

Propterea hanc mutationem propono: « qua quis in sacra virginitate 
ita se consecrat amore indiviso, ut expeditius « sollicitus sit quae Do- 
mino sunt » (I Cor. 7, 32), et propter regnum caelorum... ». 

Pag. 10, 34 linn. 36 ss. : Formulatio, in se quidem recta, non placet, 
quia non satis cavet periculum magnum illius mentalitatis, quae in 
caelibatu praeprimis vel exclusive legalem obtemperandam erga legem 
impositam (positivam) videt, cum secundum considerationes sanae theo- 
logiae et vitae spiritualis sit praeprimis electio ex parte Dei et vocatio 
ab homine liberrime acceptata. Lex autem positiva est nonnisi pro- 
tectio fidelitatis in vocatione libere accepta et promissa. 

Quaerendum erit etiam, utrum Orientalibus valde placeat, quod de 
hac alta et libera vocatione nonnisi « obligatio » et « onus » commen- 
datur. 

Liceat etiam quaestionem movere, utrum expressio « perfectae ca- 
stitatis obligationes » exclusive et sine adiecto distinctivo de castitate 
caelibatus (de « perfecta castitate virginali ») adhibenda sit. Coniuges 
etenim christiani, a quibus actus etiam vere heroicos exigimus ad con- 
servandam perfecte castitatem coniugalem, hodie hac in materia sensi- 
biles sunt et sciunt etiam castitatem coniugalem debere habere suam 
perfectionem, i. e. debere esse « perfectam castitatem coniugalem ». Una- 
quaeque virtus christiana suam exigit perfectionem. Propterea castitas 
virginalis, etsi in relatione ad castitatem coniugalem adhuc altior et 
beatior sit, melius non distinguatur tamquam virtus perfecta a virtute 
imperfecta. Insuper practice et virgines et coniuges, generaliter loquen- 
do, in hac vita adhuc semper tendere debent ad plenam perfectionem vir- 
tutis. 

Nova propterea redactio proponitur pro lin. 36 ss.: « et sacrorum 
ministros ritus latini (normaliter) nonnisi eos eligit et assumit, qui vo- 
lenter libenterque ex probata vocatione perfectam sacri caelibatus casti- 
tatem perpetuo servandam amplectuntur, eandemque rituum orienta- 
lium. ministris, si vocatos se sentiunt, suaviter commendat ». 

Pag. II, 35 lin. 35 loco expressionis « quasi » (italice adhibitae) latini- 
tas magis suadet « paene ». 

Pag. 1.3, 3b lin. 6: « Castitas » hic simpliciter loco « castitatis virgi- 

nolis » adhiberi videtur. Similiter pag. 2 2, 3 7 nota (25) versus finem ex- 
pressio « castitas perpetua » simpliciter adhibetur pro perpetua castitate 
caelibatus; et tamen etiam coniuges obligati sunt ad perpetuam castita- 
tem. Talis sermo possibilis est, si monachus pro monachis loquitur vel 
scribit; sed si S. Synodus pro toto mundo loquitur, insuper in Constitu- 
tione de matrimonio, tunc nomen « castitatis » non debet restringi pro 
illa specie castitatis, quae sacrae virginitati propria est. Nova redactio 
proponitur: « speciales obligationes castitatis virginalis... ». 

Pag. 14, 38 linn. 8 ss. : Propositio ab Alexandro VII damnata hic 
melius non citaretur, cum in contextu sine ulteriore explicatione adducta 
locum det falsae interpretationi ipsius textus Constitutionis. 

Pag. 16, 39 linn. 1-4: Textus citatus omittatur propter sensum ambi- 
guum; « castitas » enim, ad quam utique etiam castitas coniugalis perti- 
net, non est « res angelica », sed virtus typice hominem decorans et im- 
plicans. Homo modernus hic obiciet verbum pernotum Blasii Pascal, 
secundum quod ille, « qui vult hic in terra educare angelos, praeparat 
bestias ». 

Pars altera: De matrimonio et familia. 

Pag. 3, 40 lin. 17: Si indolem specialem huius Schematis considera- 
mus, tunc forsitan non sine ratione textus classicus inter citationes omis- 
sus est, ubi agitur de exponenda divina intentione « in creando homi- 
nem et feminam », nempe Gen. 2, 18-25, qui textus illam hic neglectam 
communionem personalem inter hominem et feminam praepritnis expri- 
mit. Postea tamen textus in linea 24 (pag. 3) citatur, sed solummodo ad 
illuminandam « multiplicationem generis humani ». Ibi potest omitti, 
quia textus non loquitur de multiplicatione. In linea 17 sic legatur: 
(cf. Gen. 1, 27 s.; 2, 18-25; 5, 2; Mt. 19, 4 s.). 

Pag. 3, lin. 25 s.: Constructio magis logica erit, si post « sacrum » (3) 
punctum ponitur; nam ea quae sequuntur post « immo » non introduci 
possunt cum «igitur» praecedenti. 

« Est igitur matrimonium origine, fine, natura sua bonum et sa- 
crum (3). Immo pro baptizatis a Christo Domino ad sacramenti digni- 
tatem est elevatum (4) ». 

Pag. 4, 41 linn. 16 ss.: Forsitan expresse hic dici potest, quod sponsi 
christiani nonnisi tamquam ministri Christi et Ecclesiae huius sacra- 
menti ministri sunt: ergo lin. 17: « tamquam ministri Christi et Eccle- 
siae efficiantur per... ». 


40 Cf. p. 907. 
Cf. p. 908. 

Pag. 4-5, 42 n. 11 (Matrimonium et sacra virginitas). Hic sine ratione 
evidenti reassumitur vel potius repetitur thema iam in Parte prima n. 6 
expresse tractatum. Melius ergo ea quae hic dicuntur uniantur cum 
illo n. 6. 

Pag. 5, lin. 16: indissolubile (matrimonium) loco indissolubilis. 

Pag. 5, lin. 35 - pag. 6, 44 lin. 34: Haec praesentatio valde analytica 
finium matrimonii non multum facit ad alliciendum consensum hominis 
moderni, qui magis desiderat synthesim persuasivam inter amorem coniu- 
galem et naturalem supernaturalemque eius fertilitatem. Quare non di- 
citur omnes hos fines eo rectius et efficacius attingi, quo maior et purior 
amor coniugalis omnia informat et nobilitat? Quomodo coniuges filios 
non solum libenter procreare, sed etiam digne educare possunt, si se 
invicem non amant? Quomodo matrimonium potest esse « remedium 
concupiscentiae », si non omnes relationes coniugales magis magisque 
in dies fiunt expressio amoris coniugalis? Et haec valent pro ipso ordine 
obiectivo, i. e. pro ordine, sicut « Deus eum intendit ». 

Non solum ex studiis et investigationibus sociologorum empiricorum, 
sed ex ipso contactu cum fidelibus nostris nos pastores Ecclesiae scimus, 
quomodo talis nuda praesentatio finium — verbo amoris omnino reti- 
cito — oppositionem optimorum quorumque provocet. Malum in hoc 
capite eo magis imminet, quod amor una sola vice nominatur, nempe ut 
condemnetur eius momentum sine ulterioribus explicationibus. Conside- 
randum est, quod Concilium non solum pro theologis loquitur, qui pro 
suo quisque modo membra per solam distinctionem analyticam disiecta 
postea coniungunt. Constitutio nostra coniuges christianos modo per- 
suasivo alloqui debet, ita ut libenter onus etiam familiae numerosae as- 
sument. Nostra convictio est familias numerosas evanescere, hedonismum 
autem triumphos suos reportare praecise, quia verus amor coniugalis 
refrigescit. Non autem sufficit amorem coniugalem tamquam virtutem 
vel tamquam finem subiectivum postea adiungere, si ex ipsa structura 
obiectiva matrimonii quodammodo exclusus est. 

Totum hoc caput, secundum nostram opinionem, penitus retractari 
debet. 

Pag. 8, 44 linn. 22 ss.: Si hic iam damnatio quoad amorem coniuga- 
lem omnino desideratur, saltem etiam addatur damnatio contra eos, 
qui ordine obiectivo et subiectivo disgregato putant fines matrimonii 
posse obtineri amore coniugali spreto vel neglecto. Nova proponitur 
redactio: 

« ... et amor coniugalis, posthabita prolis procreatione educationeque , 
proclamatur tamquam finis primarius (.51). Sed non minus illi vitupe- 
rentur, qui quocumque modo momentum amoris coniugalis minuunt 
vel putant fines matrimonii supra expositos obtineri posse amore coniu- 
gali spreto vel neglecto ». 

Pag. 6, 45 linn. 7 s.: Locutio « ut nulla humana voluntate actibus con- 
tra naturam excludi possit » non videtur satis clara. Si recte intelligo, 
redactio vult dicere: hoc sensu essentialis, ut omnino nefas sit eam hu- 
mana industria actibus contra naturam excludere. 

Si haec interpretatio nostra recta est, tunc logice haec thesis post 
sequentem poni debet. Fundamentalius enim est, quod ipse validus con- 
sensus se referat ad actus per se et naturaliter generationi servientes. 
Deinde sequitur logice, quod non licet in executione consensus illius 
naturalem ordinationem actuum ad procreationem corrumpere. Prae- 
terea thesis, quae hic tamquam prima ponitur, nonnisi negative et qui- 
dem solummodo quoad singulos actus definit finem primarium. Forsitan 
hic prius positive loquendum de prompta mentis et voluntatis disposi- 
tione sponsorum serviendi, in quantum prudentia christiana suadet, huic 
fini primario. Hoc quoad finem primarium plus esset quam solummodo 
excludere actus contra naturam huius finis. Ut enim doctrina de sic 
dicta « continentia periodica » probat, procreatio et educatio prolis est 
magis finis primarius totius matrimonii (in sensu totali) quam singulo- 
rum actuum (in sensu disiunctico). 

Pag. 8, 46 linn. 2-6: Haec propositio est valde difficilis intellectu. Vi- 
detur — quod certe non potuit esse intentio Commissionis theologi- 
cae — hic doceri matrimonium non esse vere et proprie sacramentum. 
Sacramenta sunt enim « media specifica attingendi perfectionem eam, 
qua revera et proprie homo sit imago Dei et Sanctissimae Trinitatis ». 
Forsitan redactor voluit affirmare matrimonium non esse medium neces- 
sarium attingendi... vel matrimonium non esse unicum medium speci- 
ficum... vel matrimonium saltem per se non dare primam iustificationem. 

Ad textum prout iacet mihi dicendum videtur: Sententia damnata, 
quae tenet matrimonium — utique inter baptizatos — « esse medium 
specificum attingendi perfectionem eam, qua revera homo sit imago 
Dei et Sanctissimae Trinitatis » esse omnino orthodoxam aut saltem 
facile in sensu orthodoxo explicari posse. Ipsa autem damnatio hic pro- 
posita prout iacet non facile conciliari potest cum doctrina definita qua 
tenetur matrimonium esse vere sacramentum. 

Cum altera ex parte nemo doceat — in quantum scimus — matri- 

monium esse unicum medium specificum etc., cumque superioritas vir- 
ginitatis iam saepius in hac Constitutione instanter doceatur, propono, 
ut haec thesis obscura et ambigua omnino deleatur. 

Pag. 19 47 in fine notae (51) post verbum « superextollunt » cautius 
inserendum esset « omnimodo et absolute », quia alias nota reprobare 
videtur doctrinam « Casti Connubii » et Catechismi Romani ibi allatam. 
Nam si amor coniugalis intelligitur in sensu recto et completo, et quidem 
in nostro ordine supernaturali — tamquam amor ex ipsissima sua na- 
tura et finalitate ad bonum prolis ordinatus et caritate et dilectione super- 
naturali informatus — tunc sine ullo errore et periculo potest et debet 
proclamari « primaria matrimonii causa et ratio » ( Casti Connubii, Den- 
zinger 2232). 

Pag. 20, 48 linn, 4 s.: « vel aliud legitimum impedimentum ». Haec 
formulatio non est tam felix et exacta quam textus Pii XII in nota (1) 
pag. 2 5 49 allatus: « se non si provi che egli, o vi abbia liberamente rinun- 
ziato o sia incapace di contrarre matrimonio... ». Iam non bene sonat, 
si iuxtaponuntur « vera incapacitas » et « aliud legitimum impedimen- 
tum »; nam sunt duae diversae categoriae, non eiusdem generis. Prae- 
terea Ecclesia nullum umquam posuit impedimentum, quod interdicat 
simpliciter omne matrimonium — praescindendo a praevia liberrima 
renuntiatione (per vota perpetua vel per susceptionem sacri caelibatus). 
Praeter casum liberae renuntiationis ab Ecclesia acceptatae et ratificatae 
nullum ergo impedimentum in sensu huius Constitutionis existit, nec 
legitime existere potest: « Ius ineundi matrimonium nemini potest ne- 
gari, nisi probatur eum libere renuntiasse aut esse incapacem propter 
defectum corporis vel mentis », 

Pag. 21, 50 lin. 28: Timeo ne textus, qui sine interpretatione absolute 
de gravitate huius peccati loquitur, ansam det una ex parte rigorismo 
erga debiles, altera ex parte maiori aversioni multorum fidelium. Eadem 
veritas suavius et clarius exprimi potest. 

Si diceretur « intrinsece malae haberi debent », cum nota (14) om- 
nino clarum iam esset, tales peccaminosos actus esse etiam graviter pec- 
caminosos, si elementa subiectiva adsunt. Mihi magis placeret sub 
aspectu pastorali, si tota propositio positive magis et dynamice exprime- 
retur distinguendo etiam inter illum onanismum, qui prodit defectum 
dispositionis quoad procreationem et educationem prolis, et illa pecca- 
ta debilitatis, quae non raro eveniunt apud bonos etiam coniuges, qui 
quam maxime volunt familiam numerosam. Adiungatur in hoc sensu 

post (15) in linea 31: « Tamen permagna est differentia inter mala pro- 
posita et artificia eorum, qui ex egoismo abhorrent ab implendo fine 
primario matrimonii, et solam debilitatem eorum, qui secundum chri- 
stianam prudentiam filios omnino desiderant, sed quoad virtutem con- 
tinentiae quandoque deficiunt. Attamen et hi graviter obligantur, ut 
ad plenam tendant virtutem castitatis coniugalis ». 

Pag. 21, al linn. 31 ss.: Quod de amplexu reservato dicitur omnino 
nil specificum enuntiat, nam idem de omni re possibili eodem sensu 
valet. Sufficit ergo Monitum S. Officii 30 iunii 1952. Si hoc Monitum 
expresse inculcatur per S. Synodum, non autem alia etiam Monita, tunc 
falsa impressio oriri poterit, ac si Synodus non approbet vel abolere velit 
alia Monita. Praeterea quaestio, quae certe habet suum momentum, ta- 
men non est tanti momenti, ut expresse a S. Synodo tractetur. 

Pag. 21, linn. 33-40: In duabus propositionibus, qui per verbum 
« quoque » iuxtaponuntur, duo crimina damnantur. Sed non video, quo- 
modo inter se differant. Nam in prima et in secunda propositione agitur 
de occisione directa vel indirecta foetus. « Abortus enim therapeuti- 
cus », de quo in prima propositione, idem est ac « foetus nondum nati 
directa destructio », de qua in secunda propositione tractatur. Deleatur 
ergo in lineis 39 s. «vel foetus nondum nati directam destructionem 
operari », vel deleatur saltem in linea 37 « quoque ». 

Pag. 22, 52 linn. 12-15: Constructio non est valde logica, si dicitur: 
« A peccato adulterii non excusat adulterium solis actibus internis com- 
missum ». Quomodo enim adulterium a peccato adulterii excusare po- 
test? Nova ergo formulatio quaerenda est; forsitan sic: in fine lineae 14 
punctum; deinde nova propositio sic: « Immo, dicente Domino, omnis 
qui viderit mulierem ad concupiscendum eam, iam moechatus est in 
corde suo (Mt. 5, 28) ». 

Pag. 22, linn. 16-25: Propositio certissima est. Sed tamen, si tam 
statice proponitur, potest ansam dare falsae praxi pastorali, quae fruc- 
tus quaerit, antequam arborem plantaverit et coluerit. Ut enim a coniu- 
gibus christianis, qui saepissime hodie in societate dechristianizata et 
depravata vivunt, vere actus heroicos in castitate matrimoniali et in vita 
familiari sperare possimus, prius eos ad fidem, spem et caritatem maxime 
vivam educare debemus. Forsitan in linea 20 sic mutari poterit textus 
propositus: « possunt, si secundum mandatum Domini omnibus viribus 
ad perfectionem vitae christianae tendunt stabiliter crescentes in fide, 
spe et caritate et in omnibus virtutibus. Deus enim... ». 

Pag. 22-23, 03 n. 20: Quae de caritate coniugali et de amore coniu- 
gali hic dicuntur, sint valde egena. Iam primo ictu videtur quod accentus 
iacet super restrictiones et damnationes. Deest visio constructiva quoad 
functionem integrantem amoris coniugalis. 

Pag, 23, linn. 3-11: Descriptioni valde specificatae errorum quoad 
amorem coniugalem et eius naturam descriptio positiva valde generalis 
opponitur. Si enim dicitur, quod amor coniugalis ponitur « in divinae 
legis ex toto corde observantia », hoc idem iisdem verbis de omni alia 
virtute proclamari potest. Ergo nihil specificum de vera natura amoris 
coniugalis profertur. 

Si textus in lineis 2 sq. confertur cum nota (25) pag. 30, 04 tunc appa- 
ret, quod redactor asserere vult, amorem coniugalem non pertinere « ad 
obiectum consensus matrimonialis ». Haec thesis implicat graves diffi- 
cultates: sic enim « actus per se apti ad prolis generationem » — in 
quantum obiectum consensus matrimonialis constituunt — solummodo 
physiologice sub specie animalis considerarentur! Deinde sic in deter- 
minatione naturae actus coniugalis introducitur reductio naturae actus 
hominis ad solam naturam physiologicam. Actus autem coniugales per se 
apti ad finem primarium adimplendum sunt actus personales. Et solum- 
modo sic — includendo expressionem naturalem amoris coniugalis — 
referuntur ad significationem supernaturalem. Non actus mere physio- 
logice recti, sed actus per se et ex natura sua sunt signum amoris perso- 
nalis (utique specificati per finem primarium) possunt referri ad signi- 
ficationem sacramentalem. 

Alia ex parte propositio in textu pag. 23, linn. 2 s., potest expli- 
cari etiam in sensu recto. Sed Constitutio quam maxime ambiguitates 
inde ab initio excludere debet. Nova proponitur formulatio: « Ne tamen 
dicatur consensum nuptialem invalidum esse, si de facto amor coniuga- 
lis deficit. Neque verus amor coniugalis potius quam in reverentia, sin- 
cera aestimatione, benevolentia, benignitate, bonitate, longanimitate, 
zelo salutis aeternae ponatur in quadam animae mollitie... ». 

Pag. 24, 55 linn. 9-13: Cum principium generale admittit exceptiones 
non deberet tam absolute proponi. Exempli gratia: si viduus non-catho- 
licus honestus praecise ad hoc quaerit sponsam catholicam, ut filiis e 
primo matrimonio natis impertiat educationem plane catholicam, tunc 
bonum religionis non exigit, ut tale « matrimonium mixtum vitetur ». 
Addatur ergo expressio, quae indicet exceptiones non esse exclusas: 


53 Cf. p. 920. 

54 Cf. p. 925. 


55 Cf. p. 921. 



DISCEPTATIO - DE CASTITATE, VIRGINITATE, MATRIMONIO, FAMILIA 957 

« Bonum religionis plerumque exigit » vel « bonum religionis commu- 
niter exigit... ». 

Pag. 3 3, 5 6 n. 34: Suadeo instanter, ut nota (34) supprimatur, quia 
textus illius « Breve » citati particularem situationem temporum bello- 
rum religiosorum reddit. Si fratres separati hunc textum in nostra Con- 
stitutione citatum invenient, scandalum certo certius sument. Praeterea 
non potest probari, quod asserit illud Breve. Hodie nostris temporibus 
fontes historici exstant et probant contrarium: cf. exempli gratia Cano- 
nem 10 Concilii Laodiceni (372), qui solummodo interdicit inire indi- 
scriminatim (adiaphorios) matrimonia mixta (Mansi II, coi. 5 65), et 
magis adhuc Canonem 31 eiusdem Concilii, qui expresse approbat ma- 
trimonia illa mixta, quae vere sperare sinunt, ut consors postea fidem 
catholicam profiteatur (Mansi II, coi. 570). 

Liceat mihi hac occasione exprimere primam meam impressionem 
generalem: textus in notis citatos non ubique esse selectos cum plena 
indifferentia scientifica, sed quandoque electum esse solummodo id, 
quod probare debet, non autem id, quod maiorem prudentiam in asse- 
rendo vel non asserendo suaderet. 

Pag. 35, 5 ' linn. 2 ss.: Ut postea sub eodem numero aliis verbis dice- 
tur, « auctoritatis principium » non « residet » sub omni respectu et 
simpliciter in solo viro. Propterea haec phrasis modificetur: «... erit mi- 
nister vester, et illud Eph. 5, 21: Subiecti invicem in timore Domi- 
ni. Servata aequali viri et mulieris dignitate et plena aequalitate iu- 
rium circa ea quae constituunt ipsam contractus matrimonialis essen- 
tiam (cf. I Cor. 7, 3 ss.), agnoscendus est quidam primatus viri in uxo- 
rem, qui confirmatus et elevatus est per sacramentum... ». 

Pag. 35, lin. 4: Deleatur « et liberos », quia primatus viri in mulie- 
rem non est eiusdem speciei ac primatus parentum in liberos. In socio- 
logia familiae moderna tamquam typicum habetur pro particulari struc- 
tura patriarchalismi, si primatus viri in mulierem aequiparatur prima- 
tui viri in liberos. Cum autem Constitutio evidenter non velit definire 
vel insinuare patriarchalismum tamquam structuram semper et ubique 
validam, haec iuxtapositio in linea 4 evitari potest. Practice postea om- 
nino indistincte locutio est de auctoritate parentum in liberos. In li- 
nea 13 sq. mutetur (ut unitas auctoritatis parentum magis explicetur): 
« patris auctoritati associatam ». 

Pag. 40, 58 lin. 29: « Continentia illicita evadit ». Usus verbi « con- 

tinentiae » aliquomodo alienus est a sensu correspondenti verbi « incon- 
tinentiae » in loco S. Scripturae citato (I Cor. 7, 5: «Ne tentet vos 
Satanas propter incontinentiam vestram >>). « Continentia » est virtus. 
Quomodo ergo « illicita evadit »? Sed est solummodo quaestio latini- 
tatis, quam solvere ipse non possum. Forsitan circumscriptio secundum 
modum Apostoli quaerenda erit: « Nam et “ fraudare invicem ”, nisi 
forte ex consensu ad tempus, advertente Apostolo coniugibus occasio 
magnarum tentationum esse poterit (I Cor. 7, 5) ». 

Pag. 40, oD lin. 29: mihi videtur valde bonum et peropportunum. 

Pag. 41, 60 linn. 5-15: Praesentatio doctrinae non omnino logica ap- 
paret. Nam ex una parte possibilitas « superpopulationis absolutae » 
praecise respectu « indolis spiritualis agentis humani » excluditur, altera 
autem ex parte negatur simpliciter omnis obligatio restringendi prolis 
multiplicationem ex solo timore superpopulationis absolutae. Deinde 
autem propter superpopulationem relativam . viae legi divinae confor- 
mes illustrantur. Non omnis prohibetur — si recte intelligo — - prolis 
limitatio vel regulatio, sed solummodo ea, quae contra legem divinam 
est. 

Nonne hic locus esset pro monito S. Synodi, cum toties ficte invo- 
cetur « superpopulatio » tamquam argumentum pro limitatione prolis in 
nationibus, ubi revera non solum bonum naturale et supernaturale fa- 
miliae, sed etiam bonum societatis copiosiorem prolem exigeret? Pro 
benigna consideratione proponuntur aliquae modificationes: 

Lin. 5: « Nulla sane obligatio nullumque tus restringendi his nostris 
temporibus prolis multiplicationem ex solo timore futurae superpopu- 
lationis... deduci potest ». 

Lin. 10: « Insuper theoria futurae “ superpopulationis absolutae ” 
competentibus nonnisi positis plurimis condicionibus contingentibus 
consideratur nec ullo modo a priori ut certa probari poterit, nisi... ». 

Pag. 44, bl lin. 32 - pag. 45, 62 lin. 10: Responsum contra diffamantes 
Ecclesiam non satisfacit, si unice hic praecepta negativa « cum timore 
et tremore » inculcantur. Unum enim faciendum et alterum non negli- 
gendum. Responsum primarium certe debet esse, quod Ecclesia semper 
docuit semperque docebit: « Omnis enim lex in uno sermone impletur: 
Diliges proximum tuum sicut teipsum » {Gal. 5, 14); « plenitudo legis 
est dilectio ». Tunc secundarie dicendum est, quod de facto in Consti- 
tutione dicitur. Forsitan parva additio aliquomodo sufficit: pag. 45, 63 

lin. 2: « quomodo ipse Christus, qui Ecclesiae suae credidit novum et 
magnum mandatum cantatis , urserit Decalogi etiam... ». 

Ne autem haec apologia ansam det illis, qui reapse non raro in sinu 
Ecclesiae, praesertim ultimis temporibus, magis moralitatem prohibiti- 
vam et motiva timoris quam legem caritatis applicaverunt, addatur pro 
istis etiam monitum. Insuper in hac quaestione centrali moralitatis Chri- 
stianae usque ad modum loquendi de fratribus separatis cogitandum est, 
qui valde mirabuntur, si contra accusationes tales S. Synodus solummodo 
praecepta negativa urget. Propterea addatur pag. 45, 04 lin. 10: «se tra- 
dunt. — In his omnibus autem Ecclesia numquam cessabit monere: 
“ Caritatem habete, quod est vinculum perfectionis: et pax Christi ex- 
sultet in cordibus vestris ” (Coi. 3, 14 s.) ». 

Pag. 45, linn. 14 s.: Quaestio solius latinitatis: Cum tota finalitas 
magis tempus praesens et futurum quam tempus praeteritum respiciat, 
logice — non obstante forma antecedente « videbantur » — melius forse 
dicatur « innotesci..., agnos catur, exprimar ». Consulantur latinistae! 

Card. Alfrink: Sine dubio haec Constitutio de Castitate etc. per- 
tinet ad documenta maximi momenti, quae Concilio proponuntur et 
quae per Concilium Ecclesiae et mundo praesentabuntur. Non tantum 
catholici, sed etiam acatholici attente exspectant, quid Ecclesia dicat 
de ista materia quae pro tota vita humana et sociali tantum habet mo- 
mentum. 

In genere autem Constitutio videtur laudanda, quia non tantum er- 
rores condemnat, sed in sensu positivo doctrinam Sacrae Scripturae et 
Ecclesiae de matrimonio describit. 

Quaedam autem inveniuntur quae — mea humili opinione — emen- 
dari possunt. 

I. Dicere liceat quaedam de compositione Constitutionis. 

Constitutio agit 1) De Sexibus; 2) de castitate solutorum et de vir- 
ginitate; 3) de matrimonio et familia. 

Praeferenda videtur alia compositio secundum hunc ordinem: 1) De 
sexibus; 2) de castitate solutorum; 3) de matrimonio et de familia; 
4) de virginitate sacra. 

Rationes sunt hae: 1) Videtur ordo magis logicus quia matrimo- 
nium est status hominum normalis. 2) Evitatur confusio et permixtio 
quae nunc adest, inter castitatem solutorum et virginitatem sacram. Sic 
melius et clarius loqui potest Constitutio de castitate eorum qui adhuc 
soluti ad matrimonium tendunt necnon de castitate eorum, qui quavis 

ex ratione numquam ad matrimonium perveniunt et soluti remanent, 
quin virginitatem sacram aemulentur. Sunt nempe tres cathegoriae, quae 
in materia castitatis iisdem normis moralibus reguntur, sed quarum con- 
ditiones valde sunt diversae. 3) Melius et fusius de sacra virginitate loqui 
potest Constitutio quam nunc facit, et quidem sine oppositione ad ma- 
trimonium, sicut in ista Constitutione fit. Videatis in parte altera Con- 
stitutionis num. 11 qui paragraphus hic videtur esse extra locum. 

II. Quod Constitutio de finibus matrimonii dicit, speciatim in altera 
parte Constitutionis num. 13 — etsi in genere est verum — paululum 
lucis afferre videtur in discussione quae hodie de ista materia agitur. Est 
quaedam confusio et discrepantia in ista materia propter diversum mo- 
dum cogitandi et loquendi qui existit inter multos modernos (de cetero 
bene catholicos ) et alios qui modo traditionali de fine primario et secun- 
dario matrimonii loquuntur. Inter se non se intelligunt, quia alia lin- 
gua loquuntur — ex una parte lingua iuridica, qua matrimonium mere 
consideratur ut contractus — ex alia parte lingua psychologica, humana, 
sed etiam nisi fallor theologico-biblica, qua matrimonium primarie in- 
telligitur ut societas vitae inter duos homines qui se amant et filios pro- 
creant. 

Vehementer optandum esset ut Concilium per hanc Constitutionem 
in discussione ista sat confusa lucem afferre posset desideratam. Timeo 
autem ne ista Constitutio — quia nihil aliud facit quam modum cogitan- 
di traditionalem tradere — multos decipiet. 

Sine dubio Constitutio debet doctrinam catholicam de matrimonii 
finibus illibatam tradere. Quaestio est autem an iste modus cogitandi 
iuridicus revera ad doctrinam catholicam pertineat. Matrimonium est 
revera contractus, sed estne unice contractus, an habet etiam alia ele- 
menta quae magni sunt momenti? Et nonne esset possibile veram doc- 
trinam catholicam tradere alio quodam modo cogitandi? 

Si Constitutio in pag. 8 05 linea 22 et seq. improbat theorias quibus 
amor coniugalis in ipso ordine obiectivo proclamatur tamquam finis pri- 
marius dubito an terminologia qua Constitutio hic utitur bene quadret 
cum ideis contra quas vult pugnare. 

Quaestio hic est nempe de functione, de positione amoris coniuga- 
lis in matrimonio. Et forsan Sacra Scriptura potest nos docere in ista 
materia. Iam in libro Genesi dicitur et postea hic textus a Christo Do- 
mino citatur: Ideo relinquet homo patrem et matrem et adhaerebit uxo- 
ri suae. 

Adhaerebit — vox hebraica dabaq , in lingua graeca kollao , denotat 
coniunctionem physicam, corporalem, sexualem; sed insuper indicat 
coniunctionem psychicam quae in vinculo amoris coniugalis existit, sicut 
patet ex aliis locis in quibus idem verbum adhibetur ad indicandam uni- 
tatem amicitiae aut ad indicandam relationem quae inter discipulum et 
magistrum existit, in quibus coniunctio psychica magis elucet quam 
coniunctio physica. Ipse locus Sacrae Scripturae de quo agitur hoc idem 
insinuat, dum relatio coniugalis comparatur cum eoniunctione inter pa- 
rentes et filios quae utique psychica est et amorem supponit. 

Amor coniugalis hic enuntiatur quae amorem erga parentes superat 
et hominem ad suam coniugem pellit. Amor coniugalis non videtur hic 
intellectus esse ut sequela matrimonii sed ut causa matrimonii. Nuptu- 
rientes matrimonium volunt quia se amant. Amor coniugalis est potius 
elementum matrimonii ipsius quam eius sequela. 

Praecise propter hunc amorem coniugalem in universa Sacra Scrip- 
tura Veteris et Novi Testamenti matrimonium est symbolum relationis 
inter Jaweh et populum Dei, Israel. 

Et culmen huius modi cogitandi invenitur apud sanctum Paulum, 
qui matrimonium inter baptisatos videt ut symbolum relationis inter 
Christum et Ecclesiam. Utique propter amorem coniugalem qui est 
imago amoris Christi erga Ecclesiam. 

Sacra Scriptura videt hoc vinculum amoris coniugalis non ut finem 
matrimonii, nec finem primarium nec secundarium. Potius est elemen- 
tum quoddam constitutivum ipsius matrimonii. Non in eo sensu quod 
sine elemento isto matrimonium esset invalidum, sed quodam modo 
deficiens, imperfectum, incompletum. Pertinet amor coniugalis ad ma- 
trimonium ipsum, saltem si non mere consideratur matrimonium ut con- 
tractus iuridicus. Et finis primarius huius vinculi amoris coniugalis in 
sensu obiectivo remanet proles qui ex hoc amore concipitur, etsi coniu- 
ges actum coniugalem perficientes non necessario hunc scopum prima- 
rie intendunt. 

Nisi fallor hic est modus cogitandi modernorum catholicorum — mo- 
dus cogitandi magis psychologicus, magis humanus, magis etiam theolo- 
gico-biblicus. 

Et nisi fallor, doctrina vera catholica de natura matrimonii et de fini- 
bus matrimonii cum hoc modo cogitandi coniungi potest. 

Si fautores huius modi cogitandi se opponunt contra modum cogi- 
tandi traditionalem, non pugnant contra doctrinam catholicam, sed con- 
tra modum cogitandi mere iuridicum. 

Ex utraque parte videtur adesse sat magna confusio. Et bonum 
esset, si Constitutio de qua loquimur, posset afferre quandam lucem. 

Ideoque Constitutio se liberet de modo cogitandi traditionali mere iu- 
ridico et profundius consideret functionem amoris coniugalis in ipso 
matrimonio. Forse Constitutio posset discere aliquid in ista materia 
ex Encyclica Casti Connubii Papae Pii XI f . m. quae de amore coniugali 
diversa pulchra continet. Certum videtur quod permulti fideles tale quid 
a Concilio avidius exspectant. 

Card. Suenens: Si multa in particulari placent, non placet in gene- 
re « perspectiva », ut ita dicam, sub qua textus praesentatur. 

Schema propositum fere unice fundatur in consideratione biologica 
sexus et sexualitatis, ac proinde tantummodo aspectum « genitalem » 
ante oculos habet. Exinde aspectus specifice humani tantummodo indi- 
recte ac mediate attinguntur. 

In tali perspectiva fructus recentioris indagationis in hoc campo 
evidenter nullo modo assumi possunt. E contrario videntur contradicere 
traditionales catholicae doctrinae affirmationes. Tantummodo inter dam- 
natos errores relegari possunt. 

Hodie videtur necessarium praesentare doctrinam catholicam sese 
referendo ad authenticam anthropologiam circa sexum et sexualitatem, 
quae assumendo considerationes biologicas propriam humanam signifi- 
cationem sexualitatis in lucem ponit. In hac tantum perspectiva quid- 
quid valoris est in recentiorum indagationibus, intelligi potest ac in tra- 
ditionali doctrina assumi potest. 

Quoddam exemplum adducitur. 

Sensus sexualitatis et imago Dei (Pars I, c. I, 3, pag. 4, 60 lin. 15 
et n. 6, pag. 6 67 - Pars II, c. I, 16, pag. 8, GS lin. 5 et pag. 18, (>9 n. 47). 

In perspectiva anthropologica sexualitas in homine intelligitur ut 
vocatio, ut invitatio ad « dialogum amoris » ad aedificandam foecundam 
communitatem. In tali contextu dualismus sexualis considerari potest ut 
constituens hominem ad imaginem Dei, siquidem constituit radicem 
communitatis amoris ad imaginem Sanctissimae Trinitatis. 

Unio coniugalis inter virum et mulierem in Sacra Scriptura, prae- 
sertim apud Prophetas, praecipuum symbolum est foederis et amoris 
Deum inter et populum suum. In Novo Testamento elevata est ad digni- 
tatem sacramenti novi foederis, ut symbolum unionis et amoris Chri- 
stum inter et Ecclesiam. 

In considerationibus «biologicis» e contra omnis referentia sexua- 
litatis (genitalitatis) ad « imaginem » Dei evidenter ut erronea et inin- 


fiG Cf. p. 894. 
67 Cf. p. 895. 

telligibilis apparere debet! Tali modo autem vera doctrina recentiorum 
auctorum non attingitur. 

Pars Prima, caput II: De castitate. Notio castitatis in genere ni- 
mis coarctari videtur ad « dominium » in corpore et affectibus sexuali- 
bus. Ratio est quod sexualitas tantummodo consideratur sub aspectu 
« biologico » et non sufficienter in perspectiva « anthropologica ». 

Castitas considerari debet ut progressiva realisatio modus existendi 
et agendi secundum sensum et valorem sexualitatis. Omnes conditiones 
specifice humanae educationis viri ac mulieris ante oculos ponendae sunt, 
spectata « dimensione sexuali » existentiae humanae. 

Attitudo in campo genitali apprehenditur ut aspectus maximi mo- 
menti generalis humanae attitudinis, spectato eius sensu: est enim ex- 
pressio amoris « coniugalis » cuius sensus ultimus realisatur in procrea- 
tione et educatione prolis. 

Pars Altera, Caput I, 12, pag. 5 70 ( Proprietates ). Utile esset notare 
quod proprietates matrimonii, ut realisari possent, supponunt suffi- 
cientem evolutionem societatis humanae. Uti iam dixit Sanctus Thomas, 
quaedam conditiones sociales exiguntur ut homo secundum « legem na- 
turae » vivere possit {Summa Theologica, Suppi. 41, a. 1 ad 2 et ad 3). 

Pars Altera, Caput I, 13, pag. 5-6 ( Fines matrimonii). Textus sche- 

matis intelligi tantummodo potest ubi matrimonium consideratur in 
suo aspectu « specifico », id est ut assumens « genitalitatem ». In tali 
contextu hier archia inter fines essentiales matrimonii secundum doctri- 
nam traditionalem dicitur iure merito: finis primarius est procreatio 
et educatio prolis; fines secundarii sunt mutuum adiutorium ac remedium 
concupiscentiae. 

Utile forsan esset ut haec traditionalis doctrina etiam formularetur 
verbis et expressionibus magis aptatis menti modernorum. 

Insimul conveniens esset, uti in Casti Connuhii, in lucem ponere 
sensum matrimonii ut est communitas totius vitae, quae ordinatur ad 
sanctificationem membrorum. Haec revera considerari potest ut « causa 
et prima ratio » matrimonii, uti in Casti Connuhii affirmatur. 

Minus feliciter verba Casti Connuhii in hac re inter « errores » rele- 
guntur: nota 51, pag. 19! 72 

Textus novus proponitur: 

Generatio prolis eiusque educatio est finis essentialis matrimonii, 
qua finalitate, ipsa sua natura, ab omni alia communitate distinguitur. 


70 Cf. pp. 908-909. 

71 Cf. p. 909. 

72 Cf. p. 918. 

Eo sensu procreatio atque educatio prolis dicitur finis primarius matri- 
monii. Cum autem actus procreandi atque educandi — in specie hu- 
mana — sit actio personalis a coniugibus intima diuturnaque coopera- 
tione exsequenda, matrimonium, natura sua, postulat communionem 
vitae amorosam inter virum et mulierem. Communitas ista vitae, seu haec 
mutua coniugum interior conformatio, hoc assiduum sese invicem per- 
ficiendi studium, verissima quadam ratione, ut docet Catechismus Ro- 
manus, etiam primaria matrimonii causa et ratio dici potest; si tamen 
matrimonium non pressius ut institutum ad prolem rite procreandam 
educandamque, sed latius ut totius vitae communio, consuetudo, socie- 
tas accipiatur » ( Casti Connubii, A.A.S., 1930, pp. 548-549). 

Quamvis iste finis communiter et recte vocatur finis secundarius 
matrimonii, fini primario subordinatus, cum isto tamen inseparabiliter 
ipsa natura matrimonii coniungitur, eo sensu quod communitas illa vitae 
essentialiter, ipsa natura, ordinata sit ad procreationem. 

Pars Altera, Caput 2, 18, lin. 31, pag. 21. 73 Textus notae non om- 
nino concordat verbis Moniti S. Officii. In nota schematis dicitur: « Ec- 
clesia ius habet practice prohibendi quominus propagetur talis ample- 
xus, sicut iam fecit Monitum... ». In illo Monito iudicium minus seve- 
rum proponebatur circa talem amplexum. Textus Moniti dicit: « Sacer- 
dotes autem, in cura animarum et in conscientiis dirigendis nunquam... 
ita loqui praesumant quasi ex parte legis christianae contra “ amplexum 
reservatum ” nihil esset obiiciendum ». In adiunctis hodiernis iudicium 
definitivum non iam videtur possibile circa amplexum reservatum. 

Pars Altera, Caput 4, 29, pag. 40 74 ( Responsabilitas parentum circa 
numerum filiorum). In tali contextu utilis esset positiva praesentatio 
ideae « regulationis » (regulation des naissances) uti iam invenitur in 
Allocutione S. P. Pii XII ad « Fronte della Famiglia », 26 nov. 1951. 
Sic melius appareret verus sensus doctrinae catholicae. 

Card. Larraona: Unum verbum vellem addere quoad conceptum 
iuridicum actualem contractus. 

Revera discussio elevata, consultiva et aedificans fuit et ego libenter 
adhaereo fere omnibus quae dicta fuerunt ab omnibus, sed speciatim 
ab ultimis tribus Em.mis Patribus. Sed tamen noto quod Romani habe- 
bant conceptum de quo hic saepe locutum fuit, ita ut ex duabus vitis una 
fiebat, individuam vitae consuetudinem retinens. Ut videtur hic con- 
ceptus est iuridicus, sed ius debet bene intelligi, alioquin non intelligi- 


73 Cf. p. 919. 

74 Cf. p. 931. 



DISCEPTATIO - DE CASTITATE, VIRGINITATE, MATRIMONIO, FAMILIA 965 

mus vitam; et non est mere externus etiamsi quandoque creditur et di- 
citur. Ergo quare contractus matrimonii elaboratus in iure christiano 
fuit ut contractus? Tantum hoc sensu negativo, non ut alia elementa 
excluderet, ullo modo, sed ad hoc ut excluderet matrimonium factum 
seu possessionem, quod tantum producebat effectum, dum voluntates 
coniungebantur, sicut lux quando poli coniunguntur. Hic conceptus non 
est christianus. Et hoc sensu, quatenus adest unio duorum voluntatum, 
quae, etsi postea separentur, tamen effectum produxerunt. Proinde con- 
ceptus contractus nullo modo tangit omnia quae hic tam sapienter, tam 
pulchre, tam edificanter dicta fuerunt. 75 

Card. Browne: De utraque parte schematis simul. In primis debeo 
dicere quod in complexu schema mihi videtur esse optimum, profundum 
et bene elaboratum et secundum aspectum mere negativum, pro parte 
mea, nihil inveni ullo modo in ipso censurandum. Est tamen aliqualiter 
longum, sed forsitan hoc evitari non potest; sed in forma definitiva pro 
Concilio Oecumenico et maxime in forma definitiva elaborata ab ipso 
Concilio, bonum esset, ut puto, si non esset ita longum. Hoc dicto in 
generali j nunc de quibusdam in particulari. 

De primo schemate, De castitate et virginitate, quandam difficulta- 
tem habeo circa verba pag. 5, 76 lin. 2: « nec licet hominis organa genitalia 
mutilare vel infoecunda reddere, nisi quando sanitati totius hominis ali- 
ter provideri nequeat, vel in quibusdam casibus exceptionalibus Eccle- 
siae doctrinae conformibus »; et recurrentia fit ad Casti Connubii., Ego 
non potui immediate nunc examinare Encyclicam, sed difficile concipio 
naturam istorum casuum exceptionalium, et si revera dentur tales casus 
exceptionales, qui possunt ita iustificare talem operationem, ego puto 
quod bonum esset quod dicerentur, sicut dicitur de liceitate huiusmodi 
mutilationis si sanitas totius hominis hoc requirit. Ego hucusque non 
vidi, sed, si ita sit, suggererem ut ita perficeretur schema. 

Quantum ad secundam partem, in pag. 21, 77 certe graves quaestiones 
hic tanguntur. Em. mus Card. Archiep. Mechliniensis hic esse intelligit 
quaestionem de amplexu reservato et etiam proponit Monitum S. Officii 
respectu ipsius et notat quod ipsum Monitum S. Officii dicit tantum- 
modo quod sunt graves difficultates; nescio utrum haec quaestio posset 
adhuc profundius studeri, ita ut ad quandam magis certam et definitivam 
rationem perveniri possit; et si Commissio posset perfecte studere, certe 


75 Textus transcriptus est ex taeniola magnetica. 

76 Cf. p. 894. 

optimum esset. Tunc in eodem schemate, in pag. 35. 78 Ibi tangitur quae- 
stio magni momenti de constitutione familiae et de illo quod hic voca- 
tur primatus viri in familia. (Nunquam vidi istum terminum; puto quod 
non est in usu). Sed hic tangitur quaestio, quae est in contradictione pro- 
funda cum multis, quae hodie dicuntur, maxime extra Ecclesiam; in re- 
gionibus Protestantium hodie paucissime hoc admittitur; puto quod eli- 
minatio huiusmodi doctrinae est una ex gravibus rationibus, quae provo- 
cabunt divortia, quia eliminabit unum principium finale unitatis fami- 
liae; et si coniuges non ad invicem consentiunt, nihil inveniunt fa- 
ciendum, nisi ut se separent. Tamen doctrina catholica forsan modo mi- 
nus forti posset enuntiari, et forsitan sic loquendo de viro et mu- 
liere: « Ipse (vir) naturaliter praeest toti familiae, uxori tamen ut 
sociae peculiariter honorandae et diligendae, liberis autem ut enutrien- 
dis et educandis ». Praeminentia viri respectu uxoris omnino alte- 
rius rationis est ac praeminentia viri respectu prolis, ut uxor non ap- 
pareat reducta ad statum consimilem ad statum filiorum. Ego suggere- 
rem istud temperamentum. 

Nunc in observationibus Em. morum Patrum Dopfner, Alfrink et 
Suenens; quamplurima tanguntur quae difficile est discuti in Commis- 
sione Centrali vel in Concilio, unde iterum possent discuti in Commis- 
sione. Textus melioretur forsitan, sed tamen noto, quantum ad haec 
omnia, quod doctrina, quae est doctrina catholica, quod scilicet proles 
generanda et educanda sit finis primarius matrimonii, ista non est doc- 
trina iuridica, haec est expressio ipsius iuris naturae, ipsius philosophiae 
naturae de prima entitate sociali, quae est familia. Unde quando dicitur 
proles generanda et educanda ut finis primarius matrimonii, agitur de 
fine operis, et tunc alii fines sunt mutuum adiutorium et remedium con- 
cupiscentiae. 

Nunc de amore ut fine matrimonii: sicut etiam Em. mus Card. Mechli- 
niensis indicavit, secundum textum Summi Pontificis Pii XII, qui om- 
nino perfectissimam doctrinam exprimit, iste finis amoris, ut ita expositus 
a SS. Patre Pio XII, ad hoc ut profunde percipiatur et firmiter teneatur, 
exigit ut etiam firmissime teneatur quod finis primarius matrimonii ut 
finis operis est proles generanda et educanda. Tunc constituta societas 
in sua naturali ratione, constituitur utique inter duos homines, propter 
vitam intimam insimul vivendam inter duos homines ad hoc ut vita 
detur aliis hominibus, perficitur per sacramentum, et haec omnia sunt 
elementa amoris, unde ut amor ipse ponatur in suo primatu, in sensu 
explicato a Summo Pontifice et ab Em.mo Cardinali Mechliniensi, ne- 

cessarium omnino est ut strictissime, rigorose teneatur doctrina ista; 
ego numquam dicerem quod huiusmodi enunciatum est secundum con- 
ceptum mere iuridicum; quando dicimus conceptum mere iuridicum, 
tunc velimus quid dicere minus quam conceptum theologicum vel con- 
ceptum philosophicum; habet formam quamdam, ut ita dicam, sicuti 
enuntiationes iuridicae, sed in se est extensio secundum philosophiam 
naturae, est expressio ipsius philosophiae naturae, et assumitur in 
S. Theologia ad explicandam naturam contractus socialis, ut bene ex- 
plicetur natura sacramentalis ipsius matrimonii. Hoc tunc in salvo po- 
nitur; possunt declarari multa de primatu amoris, quia est quaestio de 
hominibus; in omnibus relationibus humanis est primatus amoris, in 
quantum in omnibus virtutibus socialibus est primatus amoris; quia 
prima exigentia amoris inter homines est ut iustitia teneatur; unde ut 
amor viri et uxoris explicetur, natura socialis eorum unionis explicanda 
est et explicari non potest nisi secundum fines operis ipsius, quae sunt 
proles generanda et educanda, primo, et tunc mutuum adiutorium sicut 
remedium concupiscentiae . 79 

Exc. Cooray: Schema de Matrimonio et Familia valde apte exarata 
esse videtur. Sed tam magni momenti est quaestio de familia ut nihil 
omnino praetermittendum est quod ad eius integritatem et sanctitatem 
fovendam et conservandam adiutorii esse posset. 

In primis quaestio de familia est maximi momenti. Si habeatur ut 
finis principalis Concilii Vaticani II renovatio et conservatio vitalitatis 
Ecclesiae ita ut illa in mundo fulgeat sancta et immaculata, humili meo 
sensu, ad tria puncta principalia omnino attendendum est — nempe ad 
sanctificationem sacerdotum, ad sanctificationem familiae et ad sanctifi- 
cationem iuventutis. Sed inter tria haec, sanctificatio vitae familialis lo- 
cum centralem tenet: nam si sanctae sint familiae, optimae erunt voca- 
tiones sacerdotales et facilius arcebitur iuventus a gravissimis periculis 
modernis. 

Sed ad vitam sanctimonialem in familiis tuendam satis non est enu- 
cleare doctrinam tam naturalem quam supernaturalem de familia chri- 
stiana. Requiruntur etiam media apta ita ut cognitio veritatis in praxim 
inducatur. Unde valde optandum est ut auctoritate suprema Concilii 
saltem breviter quid dicatur de mediis conservandi integritatem et sancti- 
tatem familialem. 

Haec media, ut patet, sunt et naturalia et supernaturalia. Inter su- 
pernaturalia, praeter digna et frequens receptio Sacramentorum maximi 

valoris practici sunt preces familiales praesertim Corona B. M. V., Con- 
secratio familiarum SS. Cordi Iesu, etc. Sed de his omnibus non requi- 
ritur longa expositio. Res patet. Velim tantum in mentem revocare 
unum punctum quod maximi est momenti et quod magnopere pericli- 
tatur his diebus, nempe munus matrisfamilias in sanctificatione familiali. 

Sanctitas familialis pendet ex sancta educatione prolis. Sed sancta 
educatio prolis pendet quam maxime a matre. Unde patet quanta cum 
cura debent praeparari istae quae aliquando erunt matresfamiliarum. 
Sed omnis ista praeparatio inutilis evaderet si mater domi non adest ad 
personaliter educandos filios et filias. 

Est maximum periculum hodierni temporis tam inter divites quam 
inter pauperes, nempe habitualis absentia matris e gremio familiali vel 
domo. 

Inter divites, saepe saepius habetur sensus exaggeratus recreationis 
seu relaxationis mentis et corporis, delectationis etc. Unde matresfami- 
lias tempus terunt in coetibus socialibus (clubs), in theatris , et aliis 
delectamentis; imo non absunt quaedam quae plus curant de canibus 
et felinibus quam de filiis et filiabus propriis. Per debitas instructiones 
et monitiones omnino corrigenda est talis prava dispositio mentis. 

Inter pauperes, propter penuriam non tantum patres sed etiam ma- 
tresfamilias in officinis paene tota die debent laborare, et necessarie 
domo abesse. Unde non modo ex una parte omnino ruit vita familialis 
et recta educatio prolis, sed etiam, ex altera parte, et uxores saepe saepius 
evadunt spiritu independentes et castitas coniugalis maximis periculis 
exponitur. Non raro finis est divortium civile et derelictio prolis. 

Nemo est qui non videt quam aptanda sit commoratio habitualis 
matris domi cum suis filiis et filiabus. Solum remedium hac in re videtur 
esse institutio salarii familialis pro patribusfamilias, prout tam sapien- 
ter et tam saepe declaratum est a Sancta Sede. 

Opportunum esset ut occasione Concilii Oecumenici gravissima in- 
stantia hac de re fiat a coetu universali episcoporum totius mundi. Nam 
si salvatur integritas et sanctitas familialis salvabitur tota societas hu- 
mana et salvabitur sanctificatio animarum in Ecclesia. 

Hac occasione nacta liceat mihi etiam in mentem revocare quod sa- 
larium familiale viri (et insuper quod est melius, distributio proportio- 
nalis emolumenti inter dominos et opifices) potest esse remedium opti- 
mum contra multa alia mala quae praesenti tempore praevalent. 

1) Contra Capitalismum exaggeratum: nam salarium familiale cau- 
sa erit diminuendi emolumenta indebita dominorum industrialium. 

2) Contra Communismum: erit remedium contra penuriam, quae 
saepissime est causa alliciens proletariatum ad Communismum. 

3) Contra illicitam limitationem prolis perniciosissimam, quae sae- 
pissime fit ex penuria rerum materialium. 

4) Contra defectum copiae laboris (unemployment). Nam si labor 
feminilis ex officinis excluditur, erit, humili meo sensu, copia laboris 
sufficiens omnibus viris in mundo. 

Liceat mihi hoc repetere i. e. maxime optanda est occasione Conci- 
lii Oecumenici ut instantia specialis hac de re fiat — nempe de mediis 
aptis fovendi et conservandi integritatem et sanctitatem familialem, et 
praesertim de momento muneris materni in familia. 

Exc. Hurley: Constitutionem hanc vellem videre arcte cum con- 
stitutione ordinata quam, in aliqua sessione priori, Em.mus Card. Dopf- 
ner proposuit conficiendam de vocatione christiana intra quam vel relate 
ad quam omnes quaestiones de particularibus vocationibus deberent 
tractari, i. e. ad sacerdotium, ad vitam religiosam, ad vitam laicalem, 
ad virginitatem et matrimonium. 

Relate ad* tractationem de matrimonio ipso, sicut de omnibus rebus 
moralitatem christianam tangentibus, mea humili opinione, possemus 
aliquid a catechetica hodierna addiscere i. e. non incipere tractationem 
a definitionibus canonicis et obligationibus legalibus, sed a consideratione 
aliqua animum elevante et inspirante de bonitate Dei erga homines et de 
donis divinis hominibus concreditis. Est applicatio principii paedagogici 
de benevolentia audientium capienda antequam de obligationibus fiat 
sermo. Semper fuit necessarium et forte his nostris temporibus magis 
necessarium est considerare dispositiones subiectivas hominum quibus 
doctrina Ecclesiae dirigitur, quia bonus exitus doctrinae pendet non 
solum a contento obiectivo doctrinae, sed etiam ab hominum recepti- 
vitate. 

Huius practicae considerationis luce propono ut tractatio de matri- 
monio a multo pleniore consideratione bonitatis et pulchritudinis eius- 
dem incipiat; a consideratione nempe momenti matrimonii in oecono- 
mia creationis et evolutionis societatis humanae eiusque operis in mun- 
do colendo sub influxu doni vitae divinae ab Adam deperditi et per 
Christum restaurati; a consideratione etiam bonitatis et pulchritudinis 
unionis matrimonialis in qua vir et mulier invicem amando et adiuvando, 
mutuamque perfectionem quaerendo, atque prolis educationi providen- 
do, et temporali bono crescentis communitatis humanae et bono spiri- 
tuali Mystici Corporis inserviunt. 

Tali consideratione praeposita, clarius evaderent obligationes et iura, 
et iucundius a fidelibus acciperentur. Nec dicendum est non interesse 
modum quo doctrina exponitur. Nam modus expositionis in documentis 

magisterii Ecclesiae magnum influxum exercent in modum theologiam 
docendi atque praedicandi et catechizandi. , 

In capite 4, pagina 40, 80 linea 23 habetur: « Licitum autem est coniu- 
gibus, recte utrisque consentientibus, ex iusta causa matrimonio uti 
solis istis diebus qui praevidentur infoecundi ». Forte, affirmatio illa de- 
beret aliquomodo modificari propter id quod Summus Pontifex Pius XII 
in locutione ad obstetrices dixit de illiceitate intentionis totaliter, exclu- 
dendi prolem, quamvis gravitatem vel levitatem non definiverit.. 

In capite 2, pagina 20, 81 linea IX: « Itidem nulla privata vel publica 
auctoritate homo, naturaliter capax, indebitis limitibus et conditionibus 
praematrimonialibus vi iuris a matrimonio ineundo impediri potest ». 
Cum «limites debiti» non definiantur, auctoritates publicae impedi- 
menta aliqua statuendo, possent se iustificare ut in Africa Meridionali 
contingit ubi matrimonium inter personas stirpis diversae, e. g. Africa- 
nae et Europeae a lege consideratur invalidum et criminosum. 

Exc. Perrin: Pars Altera: De Matrimonio et Familia. : : . . 

A) Pagina quarta, 82 linea trigesima quinta et seqq.; 

Optarem ut rationes dentur, in ipso textu schematis, cur virginitas 
potest augere et ad perfectiorem gradum adducere personalitatem et di- 
gnitatem hominum ac mulierum qui propter regnum Dei eam voverunt, 
quia votum castitatis multum impugnatur a coaetaneis nostris. 

1) Accipiunt, etenim, a caelestium munerum Datore spirituale ali- 
quid, quod in immensum exsuperat illud « mutuum adiutorium » a 
coniugibus sibi invicem impertitum; ut dicit beatus Pius Papa Duode- 
cimus in Encyclica sua Sacra Virginitas. 

2) Excedunt amorem humanum carnalem et possunt adipisci hunc 
maiorem spiritualem amorem, qui dat eis cor patris aut cor matris erga 
omnes homines et munificentissime aequilibrat corpus et mentem per 
caritatem erga Deum et proximum. 

Notari potest: Nobilitantur coniuges qui renunciant ad tempus unio- 
ni carnali propter amorem et reverentiam alterius coniugis; quando ad- 
sunt rationes valetudinis, boni materialis aut spiritualis familiae, aut 
orationi vacationis. 

B) Pagina trigesima quinta, 83 linea prima et sequentes: Bonum 
mihi videtur si etiam fines auctoritatis viri ponerentur. Homo, ut caput 
familiae, habet auctoritatem ad bonum commune familiae eligendum 

et promovendum. Sed mulier est sua socia ad hoc bonum procurandum; 
partem aequalem habet in educatione prolis. Par est viro suo in matri- 
monii iuribus. ■ 

4) SUFFRAGIA SODALIUM ■ • ■ • • • '• 

Card. Tis serant : Placet iuxta modum: ratione habita observatio- 
num ab Em.mis Leger, Dopfner, Alfrink et Suenens propositarum. 

Card. Micara: Placet. 

Card. Pizzardo: Placet iuxta modum: ex Bulla Canonisationis 
Ioannis a Deo 1.5 iulii 1961 Innocentius XII Bulla « Rationi congruit » 
( Bullarium Romanum, ed. Taurini-Neapolis): « Castigans corpus suum 
et in servitutem redigens meruit illud integrum et a noxiis delectationi- 
bus eousque custodire, ut castitatis ipsius candor ne suspicionis quidem 
maculam merito admittere possit nec propria virtute contemptus (sed 
imitatus Salvatorem qui venerat vocare peccatores, enixam et indefes- 
sam curam adhibuit ut omni conatu carnis concupiscentiam a proximis 
huiusmodi vitio apprime inquinatis exterminaret (pag. 189 par. ,5-6). 
Id est, castitas consideranda esset non solum in seipsa, tamquam virtus 
propria hominis religiosi, sed etiam tamquam medium necessarium ad 
apostolatum et ad maiorem in Deo caritatem exercendam. 

Card. Aloisi Ma sella: Placet iuxta modum: quoad primam par- 
tem, iuxta ea quae exposita fuerunt ab Em.mis Cardinalibus. In cap*. I, 
pag. 4, 1 circa titulum « Praemittenda de sexibus », attente consideran- 
dum est quid pronunciationi Concilii siibiiciendum sit. Quoad secundam 
partem, secundum ea quae proposita fuerunt ab Em.mis Cardinalibus. 
In capite IV, n. 30 (« Superpopulationis timor »), pariter omnia bene 
ponderanda sunt. 

Card. Ferretto: Placet iuxta modum: retentis potissimum, sci- 
licet, iis quae Em.mus Cardinalis Browne explicavit. Tantummodo pro- 
ponere auderem ut fusius, et separatim a castitate, post matrimonium, 
agatur de Sacra Virginitate, uti etiam. Em.mus Alfrink, ni fallor, propo- 
suit, quum iure meritoque distinguendum sit inter eos qui Virgines for- 
san etiam nolentes sunt, et eos, uti verbis Pp. Damasi utar quum agebat 
de virginibus: « iuvenes, senes, castique nepotes, quibus magis placuit 
virgineum retinere pudorem ». 


1 Cf. p. 894. 

Card. Lienart: 1) Quoad partem primam, placet iuxta modum, 
ratione tamen habita de his quae dixit Em. mus Card. Leger. 

2) Quoad partem secundam, de matrimonio et familia, assentio ad 
ea quae exposuerunt Em.mi Cardd. Dopfner, Alfrink et Suenens. Ideo 
schema non placet et exopto ut textus recognoscatur secundum ob- 
servationes ab illis Rev.mis Patribus factas et ea quae dixit Card. Bea 
de Sacra Scriptura magis consultanda in hac quaestione. 

Card. Tappouni: Placet. 

Card. Copello: Placet iuxta modum: id est ratione habita ad ea 
quae proposuerunt Em.mi Patres. 

Card. Spellman: Placet iuxta modum: propter animadversionem 
unicam [a me] allatam, 2 nempe, de inopportunitate decisionis circa abso- 
lutam impossibilitatem superpopulationis universalis. 

Card. Frings: Placet iuxta modum: adhaereo adnotationibus Emi- 
nentissimroum Suenens, Alfrink, Dopfner. 

Pars I: Ad pag. 4, 3 lin. 22 (n. 3): Indicentur quae sint hae qualitates. 

Ad pag. 5, 4 lin. 5 (n. 4): Indicentur qui sint hi casus. 

Ad num. 7 (defensio et cura castitatis): (De castitate et pudicitia 
iam actum est, praesertim de initiatione sexuali, in Schemate Decreti 
de Ordine morali). Abbrevietur et detur explicatio positiva in hoc sensu, 
pudicitiam et commendationem eius christianam non prodire ex con- 
temptu corporis et rerum sexualium, sed potius ex respectu, ut servetur 
ingenuitas naturae humanae. 

Pars II: Ad pag. 6, 5 linn. 6-8 (n. 13): haec phrasis vix intelligi potest. 
Adnotandum videtur ea, quae dicunt Litterae Encyclicae Casti connubii 
de sensu matrimonii, non iterari. 

Ad num. 27 (auctoritas in societate domestica): Quoad auctoritatem 
viri erga mulierem mitigentur expressiones et consideretur has relatio- 
nes variare secundum conditiones sociales et culturales temporum. 

Ad num. 30 (superpopulationis timor): Quod dicitur de superpo- 
pulatione, deleatur, quia quaestio superpopulationis non adaequate trac- 
tatur. 

Card. Ruffini: Placet iuxta modum: 6 audivi in disceptatione esse 
maximi momenti amorem coniugalem, quasi sit elementum essentiale 
et inseparabile matrimonii. Ne quid nimis! Potest sane amor coniugalis 


2 Cf. pp. 939-940. 

3 Cf. p. 894. 

4 Cf. p. 894. 


3 Cf. p. 909. 
6 Cf. p. 939. 

magis celebrari quam fit in schemate; minime vero ad matrimonii sub- 
stantiam pertinet, quae integra manet etiam si amor coniugalis — ut 
saepe evenit — desit vel desinat. De cetero cum Em.mo Relatore, 
Card. Ottaviani, consentio. 

Gard. Valeri: Placet: iis tantum animadversionibus factis; 

1) Adhaereo speciatim iis quae ab Em.mis Card. Leger et Godfrey 
dicta sunt de magis expresse inculcanda parentibus obligatione dandi 
suis filiis progressivam initiationem sexualem ne eam a pravis amicis, 
ut generatim fit, accipiant. 

2) Fiat etiam rarior usus verbi « Ecclesia damnat » (v. pag. 7/ 2 ae 
partis) utendo potius verbis: « Pia Mater Ecclesia dolet mores repro- 
bare etc. » et alia similia. Sicuti, ceterum, fit, ex. gr., in F parte pag. 12, s 
ubi dicitur: « Offendunt igitur graviter Ecclesiae doctrinam affirmatio- 
nes etc. ». . 

3) Relate ad animadversiones factas ab Em.mis Cardd. Dbpfner, 
Alfrink et Suenens, fine primario matrimonii scilicet procreationis et 
educationis prolis in tuto posito, submisse puto amplius in lucem in 
Constitutione poni posse naturam et importandam elementi affectivi 
seu amoris. 

Card. Siri: Placet iuxta modum: quia continet substantialiter quae 
desiderantur quamvis textus ameliorari possit. In schemate de Matri- 
monio et Familia pag. 40, 7 8 9 lineis 23-26 quaestio videtur dirimi de facto 
quia largius est dicere necessariam « iustam causam » quam dicere « ne- 
cessariam iustam et gravem causam ». Dubito num possit hoc sensu rem 
simpliciter dirimi, quia in hac quaestione praeter legem propriam ma- 
trimonii attendenda est lex Providentiae in ordinatione mundi et pro- 
pagatione speciei, necnon et practica consectaria. 

In voto Em. morum Browne et Alfrink relate ad ordinem tantum 
disponendi materiam. 

Card. D’Alton; Placet iuxta modum: 1. Pagina quinta, 10 linea quin- 
ta I Schematis, sermo est de « casibus exceptionalibus » in quibus ste- 
rilizatio licita esset. Melius esset, meo iudicio, omnino evitare verba 
« casus exceptionales » cum nulla detur exceptio, stricte dicta, princi- 
piis iuris naturalis. Melius esset loqui simpliciter de non-liceitate steri- 
lizationis directae. 

2. Dicitur, pagina vigesima quarta 11 II Schematis, quod aliquando 


10 Cf. p. 894. 
31 Cf. p. 920. 


7 Cf. p. 910. 

8 Cf. p. 899. 

9 Cf. p. 931. 

licet catholicis petere divortium civile « salvo tamen vinculo et non con- 
tradicente auctoritate ecclesiastica ». Melius esset, meo iudicio, si dice- 
retur « salvo tamen vinculo et cum licentia auctoritatis ecclesiasticae ». 

Card. Quiroga y Palacios: Placet iuxta modum: attentis, in 
quantum fieri potest, observationibus Em. morum Patrum; praecipue, 
quoad ordinem tractationum, secundum mentem Card. Alfrink. 

Card. Leger: Placet iuxta modum; 12 cum res sit magni momenti, 
omnes observationes factae a Patribus perpendi debent; speciatim sug- 
gestiones Em.morum Dopfner, Alfrink, Suenens, Browne retinendae 
sunt. 

Card. Gracias: Placet iuxta modum: 13 attentis observationibus fac- 
tis ab Eminentis simis Dopfner, Alfrink, Suenens et Leger. 

Card. Montini: Placet iuxta modum: ratione scilicet habita, quoad 
substantiam (seu saltem quoad votum ut doctrina catholica in hac ma- 
teria exponatur bono ingenio temporis nostri modo magis accommodato) 
eorum quae a Cardd. Leger, Dopfner, Alfrink et Suenens exposita sunt, 
et ab aliis etiam venerabilibus Patribus. 

Quaedam mihi quoque breviter addere liceat. 

' Relate ad primam partem: Prooemium non videtur idoneum ad doc- 
trinam quae sequitur clariorem faciendam, quippe quod ex causa exem- 
plari mystica desumptum, non vero ex causa formali rerum tractan- 
darum. • '* 

Quae dicuntur pag. 5 14 de illiceitate sterilizationis vera et opportuna 
sunt, atque magnae ! auctoritatis documentis suffulta, sed verbis nimis 
absolutis fortasse enunciantur. Non videtur, exempli gratia, cur aucto- 
ritas civilis, cui ius morte damnandi reos recognoscitur, ius non habeat, 
theoretice saltem, minore poena, ut est sterilizatio, plectendi reos qui- 
bus talis poena opportune videretur infligenda. 

, Quae .autem de experimentis scientificis referuntur, vigilantibus ver- 
bis et exactitudini scientificae conformibus exponantur, et solummodo 
quod evidenter iuri naturali vel positivo divino est contrarium repro- 
batione explicita damnentur. , 

Relate ad alteram partem: 1) Adserta meriti ac dignitatis in favorem 
virginitatis prioritate, opportuna quidem videretur explicita, in schema- 
te adsertio de obligatione ac possibilitate fidelium in matrimonio con- 


12 Cf. pp. 940-944. 
]3 Cf. pp. 944-946. 
14 Cf. p. 894. 

iunctorum ad perfectionem christianam ac sanctitatem intendendi: sunt 
enim coniuges christiani ad tantum finem consequendum sacramenti vir- 
tute compulsi ac roborati. 

2) In capite 3, paginis 34-35/° n. 27: circa rationem qua auctoritas 
in familia exercetur, videtur maiore pondere habenda possibilitas, ab 
Encyclica Casti Connubii enuntiata, de multiplicibus modis quibus re- 
lationes auctoritativae inter virum et mulierem possunt exstare, pro di- 
versitate locorum ac temporum, salvo semper viri primatu. 

Card. Cento: Placet iuxta modum: attentis nempe observationibus 
prolatis ab Em.mis Patribus. Valde opportune iusta in luce positum est 
excellentiorem esse virginitatem prae matrimonio, licet hoc Sacramen- 
tum sit. Invalescebat enim sententia contraria (etiam in associationibus 
quibusdam catholicis) quae, ut Pius Papa XII lamentabatur, ad minu- 
tionem vocationum ecclesiasticarum ac religiosarum infeliciter contri- 
buebat, cum incalcolabili detrimento Sanctae Matris Ecclesiae. 

Card. Garibi y Rivera: Placet iuxta modum: schema perficiatur 
secundum observationes factas. 

Card. Godfrey: Placet iuxta modum utrumque schema. Adhae- 
reo iis quae dixerunt Em. mi Patres Ottaviani et Ruffini (in particulari 
iis quae dixit Em. mus Ruffini de explicito, contractu clare expresso) et 
Em.mus Cardinalis Browne. Alia in folio scripsi/ 6 - • r 

Card. Richaud: Prima Pars, de castitate et virginitate : placet. 

Altera pars, de Matrimonio et Familia-, placet iuxta modum, atten- 
tis foliis adnexis; in eo sensu quod, pag. 5 / ' paragf. 13, in enuntiatione 
finium matrimonii, introducatur etiam notio amoris, non sane ut ele- 
mentum essentiale, quia sine amore coniugali consensus nuptialis eviden- 
ter manet validus, sed ut elementum directi vum. 

Hoc schema ceterum proponit optime pag. 22, 18 sub n. 20, carita- 
tem coniugalem ut legem status matrimonialis, et in ea ipsa paragr. 13, 
pag. 6, 19 lin. 21, declarat quod fines secundarii sunt promovendi « debito 
modo in vera caritate ». 

Ergo, si non volumus ut propositio nostra de finibus matrimonii sit 
mete iuridica, sed e contra si volumus quod ista constitutio sit plene 
dogmatica ac normativa, oportet, ni fallor, quod talis intentio aliquo 
modo innotescat, ex. gr. dicendo: « Finis primarius matrimonii unice 


15 Cf. p. 928. 

16 Cf. pp. 946-947. 

17 Cf. p. 909. 


18 


Cf. p. 920. 
Cf. p. 909. 

est, a providentiali proposito divino, procreatio atque educatio puero- 
rum in familia, cuius lex moralis est amor coniugum ». 

Et insuper: « Secundarii fines matrimonii sunt plena amoris satis- 
factio utriusque coniugis, cum adiutorio mutuo et remedio concupi- 
scentiae ». 

Nam « amor » dicit plus quam « mutuum adiutorium » et aliunde 
simplex « remedium concupiscentiae mihi videtur aliqua notio satis 
negativa atque aliquantulum despectiva ». 

Sed aliunde, cum tamen magna reverentia erga alias opiniones lucu- 
lenter prolatas, non puto, humili meo iudicio, quod sexualitatis funda- 
mentum sit in hominis similitudine ad imaginem Dei in sua Trina com- 
munitate. Iam esse ad imaginem Dei pro homine venit revera a creatione 
et ab existentia animae suae spiritualis, quae ad amorem tendit. Inde 
a sua caritate erga Deum et proximum suum, non ergo necessarie erga 
coniugem, vivit homo , authentice ut imago Trinitatis. Secus virgines 
non essent imagines Dei, quod absit. 

Card. Konig: Placet iuxta modum: Maximi momenti est, ut clare 
exponatur doctrina de matrimonio, sicuti fit in schemate. Attamen alius 
est modus loquendi in libris textus theologiae moralis et alius modus 
loquendi Concilii. Si v. g. fines secundarii matrimonii describuntur uti 
mutuum adiutorium et remedium concupiscentiae et quomodo distin- 
guendi a fine primario, sicut haec explicantur alumnis qui se praeparant 
ad munus confessarii, haec vix intelliguntur recte a laicis, ad quos Con- 
cilium hodie loqui debet. Ideo adaptetur modus loquendi ita, ut v. g. 
in quaestione finis matrimonii initium sumatur ab anthropologia et di- 
gnitate humana et ista principia accommodentur mentalitati hodiernae. 

Ad mentem Cardd. Dopfner, Alfrink, Suenens, et simul attendatur 
ad ea quae dixit Card. Browne. 

Card. Dopfner: Placet iuxta modum: i. e. diligenter retractetur 
secundum ea, quae dicta sunt a Card. Leger, Alfrink, Suenens et ea, quae 
scriptis adnexa sunt . 20 

Card. Meyer: Placet iuxta modum, ratione habita variarum obser- 
vationum quae, quantum fieri potest, in nova redactione componantur. 

Card. Alfrink: Placet iuxta modum: iuxta folia adnexa 21 et ea quae 
dixerunt Em.mi Dopfner, Suenens et Leger. 


20 Cf. pp. 947-9.59. 
Cf. pp. 959-962. 

Card. Santos: Placet iuxta modum: ratione habita eorum quae 
observarunt et proposuerunt Em. mi Patres, speciatim iuxta ea quae di- 
lucidavit Em. mus Card. Browne, O. P. 

Card. Rugambwa: Ambo placent schemata iuxta ea quae propo- 
suerunt Eminentissimi Cardinales Dopfner et Godfrey; sed voluerim 
clariorem explanationem habere de mixtis matrimoniis quae sunt pro- 
blemata in aliquibus locis. 

Card. Ritter: Placet. 

Card. Coussa: Placet iuxta modum: ratione habita observationum 
seu animadversionum ab Em.mis Patribus factarum, praesertim ab 
Em.mo Larraona de contractu. 

De matrimonio et familia-, pag. 5, 22 art. 12, lin. 17 supprimatur vox 
mere, uti superflua; novam, in casu, inducit distinctionem inter leges. 

Card. Suenens: Placet iuxta modum: i. e. reformetur schema se- 
cundum ea quae dicta fuerunt a Cardd. Leger, Dopfner, Alfrink et a 
meipso iuxta notam hic adnexam. 23 

Card. Ottaviani: Gratias ago de omnibus quae dicta sunt ab 
Em.mis Patribus, quae ameliorabunt certissime Constitutionem; prae- 
sertim gratus sum his quae dixit Em. mus Card. Leger, quia sunt vere 
constructiva sine periculo; item his, quae dixerunt Em.mus Card. Ruf- 
fini, Em.mus Card. Larraona, quia non debemus oblivisci quod matri- 
monium est factum non solum individuale, sed etiam sociale, et igitur 
extolli debet; debet in clarum poni etiam character contractualis ipsius 
matrimonii. Item gratus sum his quae dixit Card. Browne. 

Quod attinet ad amorem coniugalem, circa quem multa et multa 
dicta sunt, quae ostendunt etiam atmosphaeram in qua vivunt Em.mi 
Patres Dopfner, Alfrink, etc., mihi videtur cum mica salis esse proce- 
dendum. Utique, habebitur ratio eorum quae dicta sunt ab Em.mis 
Dopfner, Alfrink et Suenens, sed debemus cum moderamine inculpatae 
tutelae haec accipere. Nam hodie ita exaggeratur aspectus amoris coniu- 
galis, ut paullatim quasi ponatur in prima linea super ipsam naturam 
ipsius contractus matrimonialis et super finem primarium ipsius matri- 
monii. Igitur nos posuimus in ipsa Constitutione paragraphum ad 
ostendendam necessitatem moralem quod coniuges se ament; ceterum 
est plus quam natura ipsius matrimonii, officium. S. Paulus, quando 


22 Cf. p. 909. 

23 Cf. pp. 962-964. 

agit de obligationibus in exhortationibus suis, ponit: « viri, diligite uxo- 
res vestras » tamquam officium, non tamquam naturam et rationem su- 
premam ipsius matrimonii. Tandem aliquando non debemus oblivisci 
adesse posse etiam matrimonium sine amore; quandoque ipse amor qui 
apparet est tantummodo attractio quaedam physica, quae confunditur 
cum amore coniugali. Igitur non debemus arma praebere iis qui hodie 
passim divortium volunt promovere dicendo: « est essentialis pro coniu- 
gio amor coniugalis; quando cessat amor coniugalis, debet abrumpi ma- 
trimonium ». Igitur caute procedendum est: habebimus rationem, uti- 
que, eorum quae dicta sunt, ampliando quaedam de amore coniugali; 
sed, ut dico, mihi videtur esse procedendum cum mica salis. Ea quae 
sapienter dixit Card. Browne, optime attendenda sunt; et attendenda 
sunt praesertim ea quae dixit Card. Larraona. 24 

Card. Di Jorio: Placet. 

Card. Jullien: Placent iuxta modum, idest: placent, et multum 
quidem, bina schemata de re vere conciliari; sed: 1) Concordentur 
animadversiones sapientissime factae ab Em.mis disserentibus, in specie 
de doctrina christiana circa amorem coniugalem enucleanda, praeter 
conceptum iuridicum, naturalem et theologicum, qui quidem est essen- 
tialis de matrimonii sacramento. 2) In I schemate (de castitate, pag. 5, 25 
linn. 4-5), « vel... conformibus »: in constitutione conciliari aut haec 
verba declarentur aut deleantur, secus ansam praebebunt multis in- 
terpretationibus necnon erroribus. 3) De matrimoniis mixtis (schema II, 
pag. 25 20 ) agatur postea, ubi in specie disputabitur de iis. 

Card. Larraona: Placet iuxta modum, 27 ita ut ratio habeatur om- 
nium quae ab Em.mis Patribus dicta fuerunt, praecipue vero ab Em.mis 
Dopfner, Alfrink, Suenens, Browne, Ottaviani, indeque schemata retra- 
ctentur et compleantur ac expoliantur iuxta dicta. 

Card. Heard: Placet: attentis tamen observationibus Em. morum 
Patrum, praesertim Em.mi Suenens et Em.mi Browne. 

Card. Bea : Placet iuxta modum: Schemata reformentur, maxime 
secundum animadversiones Em. morum Card. Dopfner, Alfrink, Sue- 
nens, Leger. Textus fiat minus iuridicus, sed magis positivus et construc- 
tivus; maior etiam fiat usus S. Scripturae et lingua sit minus technica. 


24 Textus transcriptus est ex taeniola magnetica. 
23 Cf. p. 894. 

20 Cf. p. 921. 

27 Cf. pp. 964-965. 

Plane alia res est, si Summus Pontifex (v. g. Pius XII) loquitur ad coe- 
tum determinatum (v. g. medicorum, obstetricum), ac si Concilium lo- 
quitur ad omnes fideles (et etiam ad infideles). Elementum psychologi- 
cum et sociale videtur magis in luce ponendum, ut plures Em. mi Cardi- 
nales notaverunt. 

Card. Browne: Placet iuxta modum: 28 schema optimum est. Sed: 
a) si fieri posset clarificetur par. 2 (Cap. I) pag. 5, 29 linn. 4-6 {De Casti- 
tate et Virginitate); b ) ut {De Matrimonio et Familia) in Cap. 3, par. 27, 
pag. 35, 30 linn. 3-4 dicatur « Ipse (vir) naturaliter praeest toti familiae, 
uxori tamen ut sociae peculiariter honorandae et diligendae, liberis au- 
tem ut enutriendis et educandis ». 

Card. Albareda: Placet iuxta modum: id est ad mentem Patrum 
Cardinalium Leger, Alfrink ac praecipue iuxta ea quae dicta sunt ab 
Em.mo Cardinali Browne. 

Beat. Gori: Placet iuxta modum: attentis iis quae dicta sunt ab 
Em.mis Patribus Leger, Dopfner, Alfrink, Suenens et praesertim a Car- 
dinali Browne. 

Beat. Cheikho: Placet. 

Exc. Felici: Placet; forsan melius determinandum est illud pag. 5 
partis primae, linn. 5 sqq.: « vel in quibusdam casibus exceptionalibus », 
iuxta ea quae adnotaverunt Em.mi Card. Browne et Card. Jullien. 

Exc. 0’Connor: Placet; optandum tamen, mihi videtur, ut schema 
magis contrahatur. 

Exc. Chavez y Gonzalez: Placent ambo schemata, sed habeantur 
in mente observationes Em. morum Patrum Leger, Alfrink, Browne, Lar- 
raona et Ottaviani. 

Exc. Silva Santiago: Pars prima et pars altera utriusque sche- 
matis valde mihi placent; sed huic voto liceat mihi brevissime addere: 
1) Adhaereo omnino observationibus Em.morum Cardinalium Spellman, 
Ruffini, Browne, Siri, Larraona et Ottaviani. 2) Mihi humillime videtur 
prudens quod perlongae et non simplices observationes prolatae ab 
aliquibus Patribus, sine dubio sapienter, in hac sessione, diligentissime 
examinentur ab ipsa Commissione Theologica ad aliquas modificationes 
in schema inducendas, si ita forte vere oportebit. 


28 Cf. pp. 965-967. 

29 Cf. p. 894. 

30 Cf. p. 928. 

Exc. Antezana y Rojas: Placet iuxta modum: ratione habita eo- 
rum quae dicta fuerunt praesertim ab Em.mis Cardinalibus Leger, Gra- 
cias, Godfrey, Dopfner, Alfrink, Ottaviani, Browne et Larraona. 

Exc. Cooray: Placet iuxta modum: i. e. attente consideratis om- 
nibus quae a Patribus dicta sunt, praesertim ab Em.mis Cardinalibus 
Leger, Suenens, Browne, Valeri, Richaud, Ottaviani, et iuxta adnexa . 31 

Exc. McKeefry: Placet iuxta modum: in I a parte voto assentio 
Eminentissimi Leger; in IF parte, secundum observationes Em. morum 
Cardd. Dopfner, Alfrink, Suenens et Browne. 

Exc. Lefebvre: Placet: componantur haec schemata cum aliis 
eiusdem generis et fiat prooemium in quaestionibus theologicis ad mo- 
dum syntheseos generalis, ut schemata proposita eluceantur per locum 
qui eis datur in tota oeconomia christiana. Attendatur, in forma redac- 
tionis, his quae dixerunt Eminentissimi Cardinales Godfrey, Dopfner, 
Alfrink. 

Exc. Hurley: Placet iuxta modum: i. e. ad mentem Em.morum 
Cardinalium Leger, Dopfner, Alfrink et Suenens et secundum scriptum 
adnexum , 32 attentis etiam dictis Em.mi Cardinalis Browne. 

Exc. Perrin: Placet iuxta modum : 33 adhaereo animadversionibus 
quae factae fuerunt ab Eminentis simis Cardinalibus Leger, Dopfner, Al- 
frink, Suenens et Browne. Praesertim de nova ordinatione schematis 
a Cardinali Alfrink proposita. Tollantur quae dicuntur de superpopu- 
latione absoluta aut prorsus mutentur. 

Exc. Seper: Placet iuxta modum: schema fiat brevior; insuper re- 
formetur iuxta optime exposita ab Em.mis PP. Cardinalibus Dopfner, 
Alfrink, Suenens et Valeri. 

Exc. Bazin: Placet; attentis tamen observationibus Em.morum Car- 
dinalium Leger, Dopfner, Alfrink, Suenens, Bea. 

Exc. Bernard: Placet iuxta modum: scilicet ad mentem Em.mi 
Cardinalis Alfrink de ordine sequendo in expositione, attentis observa- 
tionibus ab Em.mis Cardinalibus Dopfner, Suenens et Leger factis et 
denique in voto Em.mi Card. Bea. 

Exc. Bernier: Placet iuxta modum: habita scii, ratione eorum quae 
ab Em.mo Card. Leger de initiatione sexuali, atque ab Em.mis Cardinali- 

31 Cf. pp. 967-969. 

32 Cf. pp. 969-970. 

Cf. pp. 970-971. 

bus Dopfner, Alfrink, Suenens et Browne de unione matrimoniali gene- 
raliter, exposita sunt. 

Exc. Yago: Placet iuxta modum: attentis animadversionibus Emi- 
nentissimorum Cardd. Dopfner et Alfrink, non omissis observationibus 
ab Eminentissimo Browne sapienter factis. 

Exc. Raicotomalala: Placet iuxta modum: i. e. schemata iterum 
exarentur secundum observationes a Patribus factas. 

Exc. Ngo-dinh-Thuc: Placet iuxta modum: iuxta animadversio- 
nes factas a Patribus. Modicam observationem vellem proferre de fine 
primario matrimonii, nempe de procreatione prolis. Videtur quod hic 
modus dicendi antiquorum aliquomodo appareat minus delicatus moder- 
nis auribus et quasi nimis extollat in matrimonio functionem reproduc- 
tivam super amorem inter coniugatos. Sed si illa functio consideratur 
sub specie paternitatis et maternitatis, qua homo similis fit Deo creatori, 
illa naturalis functio nobilitatur, et non est inferior notioni « amoris ». 
Dicitur passim quod multae uxores non tolerant servitutem et onera 
matrimonii nisi amore maternitatis, quae sane res nobilissima est. 

Exc. Bengsch: Placet iuxta modum: secundum ea quae propo- 
suerunt Em.mi Cardd. Leger, Dopfner, Alfrink, Suenens. 

Exc. Verwimp: Placet iuxta modum: ratione habita de eis quae 
dixerunt Eminentissimi Domini Dopfner, Alfrink et Suenens. 

Exc. Jelmini: Duplex schema placet et laudabile videtur. Quam 
maxime consentio animadversionibus Eminentissimorum Leger, Dopf- 
ner, Alfrink, Suenens, Browne, necnon Ruffini circa matrimoniale con- 
tractum. Aliquas adiungo scriptas adnotationes: 

Pars prima: De castitate et virginitate. 

Pag. 5, 34 linn. 5-6: si prevedono casi eccezionali (oltre il giusto mo- 
tivo della salute, menzionato sopra) nei quali sia lecita la sterilizzazione. 
La n. 11 citata in nota e restrittiva e non porta luce su questi « casi 
eccezionali ». O rientrano nel motivo della salute (ed allora sono una 
espressione ridondante) o dicono qualcosa d’altro (ma, non appoggian- 
dosi su di un esplicito criterio morale giustificativo, sono almeno ambi- 
gui): Pespressione « vel in quibusdam casibus... conformibus » dovrebbe 
essere omessa. 

Pag. 6 , 3j le ultime righe della nota 8: de mente « modernorum, etiam 


34 Cf. p. 894. 
Cf. p. 896. 

catholicorum »: meglio precisare: « quorundam catholicorum ». Se fos- 
sero tutti, poveri noi! 

Pag. 10, 36 limi. 15-16: ripetizione inutile di « eximius ». Si puo dire 
« insigni honore ». 

Pag. 10, lin. 30: « ut homo facilius vacet rebus divinis ». Espres- 
sione troppo fiacca per marcare la finalita della consacrazione nella ver- 
ginita. Luomo ideale dei Nuovo Testamento e Fuomo vergine, non 
diviso fra cielo e terra (cf. I Cor. 7, 32-34, ispirato dal famoso testo di 
Mt. 19), consacrato totalmente a Dio, lunico vero scopo della vita. II 
« facilius » marca piu una differenza quantitativa che qualitativa, nel 
mentre invece lo stato della consacrazione verginale e qualcosa di essen- 
zialmente superiore, in quanto (come gia dice la Costituz. citando il 
Vangelo) e Panticipazione terrestre della vita escatologica. Si dica per- 
cio almeno: « ut homo totaliter Deo inserviat ac toto corde opera ag- 
grediatur apostolica... ». 

Pag. II, 37 lin. 18: necessaria una virgola dopo « religio et moralitas ». 

Pag. 11, lin. 24: si precisa la necessita che si dia una prudente e 
progressiva educazione sessuale. Sarebbe forse il caso di richiamare, al- 
meno con un inciso, la responsabilita specifica dei genitori, alia quale 
questi comunemente si sottraggono, anche se buoni cristiani, causando 
un danno a volte irreparabile. Lfinciso potrebbe dire: ... educationem 
« a parentibus imprimis paulatim impertiendam ». 

Pag. 17: 38 nelle ultime righe della nota 16 si menziona, in compagnia 
poco allegra, anche la Svizzera, nella quale sarebbe « maxime divulga- 
tus » il nudismo. Nel caso si potesse provare che questa affermazione 
e esagerata, si potrebbe far togliere dalla nota la poco onorifica men- 
zione. 

Pag. 22, 39 nota 27, quarfiultima riga: invece di liberta c’e « liverta ». 

Pars altera: De matrimonio et familia. 

Pag. 4, 40 lin. 5: « voluntate Dei et Christi ». Espressione non degna 
per una Costi tuzione conciliare. Sembra preferibile: « voluntate Dei 
Patris et Iesu Christi ». 

Pag. 6, 41 linn. 7-8: (procreatio) « nulla humana voluntate actibus 
contra naturam excludi possit »: qui si intende evidentemente una 
possibili ta morale: per una maggior chiarezza si potrebbe precisare: 
« nulla humana voluntate actibus contra naturam licite excludi possit ». 


30 Cf. p. 898. 39 Cf. p. 906. 

37 Cf. p. 898. 40 Cf. p. 908. 

38 Cf. pp. 902-903. 41 Cf. p. 909. 

Pag. 7, 42 lin. 29: il matrimonio cristiano apporterebbe salute (sa- 
nitas) al Corpo di Cristo che e la Chiesa. Se si ammette cbe questo 
Corpo sia composto anche di membra malate (i peccatori battezzati) (ma 
allora e... tutto ammalato e piagato, percbe tutti, salvo il. Capo e Ma- 
ria Ss.ma siamo piu o meno peccatori!), si puo dire che la sua salute 
aumenti, se invece si ritiene (come una corrente teologica moderna pro- 
pone) che il Corpo Mistico di Cristo sia gloriosamente perfetto nella 
Grazia (e ciascuno di noi vi appartiene nella misura nella quale e santo, 
cioe in grazia), si dira che il Corpo di Cristo non accresce la sua salute 
(e gia sano!), ma accresce il suo influsso. Invece di « sanitas » si potrebbe 
dire allora « incrementum ». 

Pag. 7, linn. 33 e seguenti: aflermare che il matrimonio, gia dal- 
Porigine, e soggetto a Dio, e giustissimo; aflermare pero che gia dal- 
1’origine e soggetto anche potestati Ecclesiae (lin. 36) mi sembra incon- 
gruente. La Chiesa non Cera ancora... 

Pag. 8, 43 lin. 11: « imposibile » invece di « impossibile ». 

Pag. 16, 44 nota 33: Il Concilio e la Chiesa Docente. Non e logico che 
su una questione in cui non si pronuncia dica « relinquitur iudicio pru- 
denti Ecclesiae ». Se sotto il nome di « Ecclesia » intende il Sommo 
Pontefice, precisi: « iudicio prudenti Summi Pontificis »; altrimenti si 
precisi che cosa si vuol dire. 

Pag. 29 , 45 n. 19: si aflerma come « probabilis sententia » quella di co- 
loro che ritengono che 1’infusione delPanima razionale avvenga dopo un 
certo tempo dalla concezione. Questa sentenza, tenuta per varie ragio- 
ni dagli antichi e dai medievali, oggi non e affatto « probabilis ». (Mi 
sembra che vada contro — indirettamente — al dogma delPImmacolata 
Concezione). Anche se con la sola ragione non la si puo dire certamente 
falsa, non ci sono ragioni che la sostengono, nel mentre la teoria del- 
Pilemorfismo puo essere applicata per provare — anche se non apodit- 
ticamente — il contrario. Bisognerebbe dire: « Neque excusat illa sen- 
tentia nullo modo probata qua anima... ». Si elimini la concessiva « Quid- 
quid sit... retenta », almeno inutile, ma fors’anche dannosa. 

Pag. 36: 46 il n. 28 potrebbe forse contemplare anche un accenno sui 
lavoro femminile: a) la donna non deve sopportare lavori pesanti come 
quelli delPuomo; b ) la sua missione specifica e nella casa. Alia salvaguar- 
dia dei diritti della famiglia si accenna a pag. 43, 47 lin. 15 (che rimanda 


42 Cf. p. 910. 

43 Cf. p. 910. 
Cf. p. 916. 


45 

46 


Cf. p. 924. 

Cf. pp. 928-929. 
Cf. p. 933. 


44 


47 



984 


SESSIO VI ~ ACTA 


alia n. 17, generica, sui salari familiari): forse si potrebbe accennare al 
problema con maggior ampiezza. 

Num. 34, linn. 19-22: 1’inciso « Immo... debet » sembrerebbe me- 
glio collocato alia fine dei § 34. AlPelenco dei diritti e dei doveri dei ge- 
nitori, corrisponde un obbligo preciso da parte dello Stato. 

Pag. 45, 48 lin. 1: le malevoli insinuazioni dei nemici della Chiesa e 
qualche volta anche di alcuni sprovveduti suoi figli tendono a far cre- 
dere die la morale da essa predicata, segnatamente quella in relazione 
al matrimonio, sarebbe troppo dura, inumana, impossibile ad essere con- 
cretamente applicata. 

Giustamente la Costituzione reagisce contro queste accuse prive di 
oggettivo fondamento. Forse, tuttavia, sarebbe opportuno insistere qui 
su di un dato di fatto troppo poco evidenziato, e cioe che questa morale 
annunciata dalla Chiesa, in nome della legge naturale e della Rivelazione, 
non puo essere integralmente applicata dalPuomo senza la forza sopran- 
naturale della grazia. La Costituzione ne fa cernio piu volte (anche nel- 
Pepilogo), ma forse sarebbe bene proclamare esplicitamente che la Gra- 
zia e indispensabile perche possa 1’uomo essere sempre uomo. Senza un 
aiuto soprannaturale, infatti, 1’uomo, anche se per un atto solo natu- 
ralmente buono puo agire da se, a lungo andare non puo non cadere 
nel peccato. « In statu naturae corruptae non potest homo implere 
omnia mandata divina sine gratia sanante » (S. Tommaso, Summa, I-II, 
109, 4, in corpore articuli). 

Coloro percio che accusano la Chiesa di imporre una morale troppo 
dura confessano implicitamente, ma in modo lampante, la necessita 
della Grazia. Ora bisognerebbe che in un testo com’e questa Costitu- 
zione si insista non soltanto sui doveri morali da applicare, ma anche 
(e con non minore energia) sulla forza che la Chiesa offre afEnche si 
possa concretamente applicarli. Questa affermazione (la cui formulazio- 
ne andrebbe studiata attentamente) permetterebbe forse anche ad alcuni 
accusatori della Chiesa di capire che la sua morale va « vissuta » per 
essere rettamente intesa. Un uomo che prescinde dalla realta della Gra- 
zia, Forza divinamente viva e operante nelPuomo, riterra sempre che 
le esigenze morali richieste dalla Chiesa, pur essendo, sui piano razio- 
nale, ineccepibili, rimangono un’utopia, una chimera. 

Exc. Suhr: Placet iuxta modum: attentis observationibus ab Emi- 
nentissimis Cardd. Dopfner, Alfrink, Suenens et Bea prolatis. 


48 


Cf. p. 934. 

Rev. Gut: Placet; quoad ordinem disponendae materiae adhaereo 
illis quae proposuit Em. mus Card. Alfrink. Doctrina de superpopula- 
tione fusius evolvatur. 


Rev. Sepinski: Placet; adiungo pro unoquoque schemate obser- 
vationes particulares. Componantur, in quantum fieri possit, observa- 
tiones ab Em.mis patribus prolatis, et inserantur in schemata. 

Schema constitutionis De castitate et virginitate : placet, immo valde 
placet. 

Adiungere liceat animadversiones minoris momenti: 

Ad pag. 3, 49 linn. 10-11: adhibeatur semper idem modus scribendi: 
rectius scribatur « caelestis », sicut habetur pag. IO, 50 linn. 20-21 « cae- 
lorum » et lin. 26 « caelestem ». 

Ad pag. 17, 51 lin. 43: corrigatur sic: « variis rationibus ». 

Ad pag. 19, 02 lin. 12: corrigatur sic: « coeducationem >>. 

Ad pag. 21, 53 lin. 27: corrigatur citatio: « A.A.S. 46 (1954), pp. 174- 

175». 

Ad pag. 21, lin. 35: corrigatur sic: « aequilibritati ». 

Animdaversio generalis: Quamvis iam pro priore redactione mendae 
significatae sint, nulla ratio habita est aliquarum in secunda redactione, 
sicut patet pag. 19 lin. 29 (corrigatur « hodiernam »); pag. 2 0 54 lin. 29 
(corrigatur sic « quidquid est »); pag. 2 2 00 lin. 40 (corrigatur sic « li- 
berta »). 

Schema constitutionis De matrimonio et familia : placet, immo val- 
de placet schema optime et consummate exaratum. 

En animadversiones minoris momenti ad perficiendum adhuc schema: 

Ad pag. 8, 5 6 lin 11: corrigatur «impossibile». 

Ad pag. 13, 57 lin. 9: compleatur exempli prolatio: « pp. 640-641 ». 

Ad pag. 17, 58 lin. ult.: corrigatur « iudiciales ». 

Ad. pag. 29, 59 linn. 4-5: melius dicatur « Quidquid est ». 

Ad pag. 49, 00 lin. 21: corrigatur « S. Paolo ha forse predicato altri- 
menti? ». 


Rev. Janssens: Placet iuxta modum: adhaereo voto Em.morum 
Cardd. Leger, Dopfner, Alfrink, Suenens, Browne. 


49 Cf. p. 893. 

50 Cf. p. 898. 

51 Cf. p. 903. 
53 Cf. p. 904. 
53 Cf. p. 905. 
34 Cf. p. 905. 


50 Cf. p. 906.. 

56 Cf. p. 910. 

57 Cf. p. 914. 

58 Cf. p. 917. 
39 Cf. p. 924. 
60 Cf. p. 937 

IX 

DE ECCLESIA 

Pars Prima 

(Quinta Congregatio: 8 maii 1962) 


1) SCHEMA PROPOSITUM A COMMISSIONE THEOLOGICA 

Caput 1 

DE ECCLESIAE MILITANTIS NATURA 

1. [ Prologus : Dei P atris consilium ]. Aeternus Unigeniti Pater, cum li- 
berrimo eoque arcano sapientiae suae consilio statuisset ut lapsos in Adam 
homines per Incarnati Filii sui mortem redimeret et in regnum eius transfer- 
ret, 1 ubi venit plenitudo temporis misit eum 2 qui per Spiritum Sanctum 
sese hostiam Deo immaculatam offerens 3 acceptabilem sibi populum mun- 
daret; 4 complacuit enim Patri non ut redempti, quavis habitudine conne- 
xioneque seclusa, coram se plane singuli sanctificandi consisterent, sed ut 
ex multitudine advocati, novum genus electum, regale sacerdotium, gentem 
sanctam, novum scilicet Israel constituerent. 5 

2. [ Incarnati Filii Dei exsecutio). Cum . igitur Unigenitus Dei Filius ex 
muliere factus 6 habitavit in nobis 7 voluntati Patris obsecutus est; 8 qui 
Magistri 9 Sacerdotis 10 Regis 11 munera pro nobis obivit et populum Dei 12 
ad aeternam salutem non modo per se, sed et. per electos a se praepositos 
multipliciter sanctificat sapienterque gubernat. Quippe etenim praepositos 
in eo populo instituit, quos muneribus praeconis, sacerdotis, regis, sub Petro 
exercendis, exornavit dicens: « Data est mihi omnis potestas in caelo et in 
terra. Euntes ergo docete omnes gentes baptizantes eos in nomine Patris et 
Filii et Spiritus Sancti, docentes eos servare omnia quaecumque mandavi 
vobis. Et ecce ego vobiscum sum omnibus diebus usque ad consummationem 
saeculi » ( Mt . 28, 18-20); et: « Euntes in mundum universum praedicate 
evangelium omni creaturae. Qui crediderit et baptizatus fuerit salvus erit; 
qui vero non crediderit condemnabitur » (Mc. 16, 15-16). 

Itaque novus hic populus, quem Paulus Apostolus Israel Dei appellavit, 13 
non tanquam effusa turba, sed ut confertum agmen procedit, quod portis 
inferi 14 et insidiis diaboli 15 victor adversans, ad finem usque saeculi, in 
unitate fidei, in sacramentorum communione et in apostolicitate gubernii, 
unum singulareque iugiter perdurabit. 

3. [ Israel Dei nomina atque figurae ]. Porro sicut Moyses, eum qui in de- 
serto peregrinabatur, Israel secundum carnem 16 Dei Ecclesiam nuncupavit, 17 

ita et Christus Israel Dei, qui in praesenti saeculo incedens, futuram eamque 
manentem civitatem inquirit, 18 Ecclesiam edixit eandemque suam esse prae- 
nuntiavit, 19 non modo quod eam suo sanguine acquisivit, 20 verum etiam quod 
rebus omnibus ad finem proxime admoventibus instructam, super Petrum 21 
eiusque successores aedificavit in quibus idem Petrus perpetua sua esset aucto- 
ritate superstes. 

Quo autem clarius definitiusque Ecclesiae suae indolem naturamque ho- 
minibus patefaceret, eam sive ipse per se, sive per Apostolos diversis figuris 
repraesentavit hominibusque appellavit, quibus socialis et mysticus ipsius 
aspectus potissime describerentur: itaque quae regnum, 22 domus, 23 tem- 
plum 24 Dei praedicatur, eadem grex seu ovile, 25 sponsa 26 Christi, columna 
et firmamentum veritatis 27 edicitur. 1 

4. [ Figura corporis eiusque causa\. Ex omnibus tamen figuris principem 
locum figura corporis tenet, qua instinctu paene Christi 28 Paulus usus est: 
« Et ipse est caput corporis Ecclesiae » {Coi. 1, 18); « quae est corpus ipsius 
et plenitudo eius qui omnia in omnibus adimpletur » ( Eph . 1, 23); etenim 
quotquot in Ecclesiam baptismate ingressi 29 et Christum induti sunt 30 
cum de uno pane Eucharistico participent, in unitate unius Corporis consum- 
mantur: 31 « Quoniam unus panis, unum corpus multi sumus, omnes enim 
ex uno pane participamus » (I Cor. 10, 17 gr.). 

5. [ Enucleatio figurae corporis ]. Ecclesia ergo, eo ipso quod corpus est, 
oculis cernitur, quod quidem ceterae quoque figurae eiusdem insinuant; 
ipsa porro est multorum membrorum, haud sane aequalium, compages, 32 cum 
alia aliis subdantur, cumque et clerici et laici, praepositi et subditi, magistri 
et discipuli, insuper diversique status in ipsa consistant, quibus Christus 
Caput et loco et perfectione et virtute omnibus praestat. - 

In hac corporis compage membrorum praeter connexionem e vinculis 
iuridicis alia quoque connexio inest quae eorundem augmento, 33 actibus, 34 
passione 35 completur, immo vero naturae ac vitae conformifas quam Domi- 
nus illustravit quando et se viti et nos palmitibus comparavit dicens: « Ego 
sum vitis, vos palmites, qui manet in me, et ego in eo, hic fert fructum 
multum: quia sine me nihil potestis facere » (Io. 15, 5). 

Sicut autem Christus Caput est Corporis, ita et Spiritus Sanctus, in 
Capite et in membris inhabitans 36 eius est velut Anima; qui unus cum sit, 
totum Corpus in unitate tenet 37 et membris omnibus, secundum mensu- 
ram donationis Christi 38 gratiam et dona administrat et charismata confert. 39 
Quam ob rem Ecclesia una persona, mystica sane, in Christo Iesu esse dici- 
tur: « Omnes enim vos unus estis in Christo Iesu » {Gal. 3, 28 gr.). 

In eo tamen non omnia membra sanctitate virescunt quia aegrota in 
ipso membra consistunt quae nempe gratia et charitate privata, saltem vir- 
tute fidei cum Christo Capite iunguntur. 40 Horum tamen peccata Ecclesiam 
quidem offendunt; sed eiusdem sanctitatem essentialem non laedunt; Ecclesia 
enim sancta est potissimum quia, ut Sponsa Christi, in sanctitate constituta 
cum sit, 41 sua membra ad sanctitatem gignit; quae porro non modo peccata 

membrorum suorum reprimit, sed et ipsa membra quae aegrota sunt suo 
ministerio in pristinam et aliquando uberiorem reddit sanctitatem. Ecclesia 
quippe pia Mater est, utpote quae non modo verbi praedicatione sua mem- 
bra concipiat, baptismate pariat, sed et salutaris veritatis sacramentorumque 
pabulo enutriat. 

6. [ Ecclesia societas est mysticum Christi Corpus]. Cum autem S, Spi- 
ritus charismata non modo prodigialia verum etiam quae nihil continent pro- 
digialis membris quibusdam distribuat, ut qui iisdem donati sunt, tanquam 
Dei adiutores 42 una secum in aedificationem corporis Christi operentur, 43 
falso Ecclesia hierarchica seu iuris ab Ecclesia charismatica vel amoris, quas 
vocant, re differre dicuntur. Quam ob rem Ecclesia societas et Mysticum 
Christi Corpus haud binae res sunt, sed una quae humano et divino se 
praefert aspectu; quae ergo ob analogiam non parvam Incarnati Verbi my- 
sterio assimilatur. 44 

Etenim sicut in Verbo Incarnato natura humana ut vivum instrumentum 
divinae eiusdem naturae, pro nostra et totius mundi salute inserviit et in 
coelis inservire perseverat, ita Ecclesiae societas praeconis, sacerdotis, regis 
charismatibus exornatur, ut Spiritui Christi in aedificatione Corporis Chri- 
sti serviat; haec enim charismata, non aliter atque cetera quae a S. Spiritu 
tribuuntur, tanquam veritatis et charitatis servitium ministeriumque exer- 
cenda sunt, ut parta per Christum salus simulque beneficia omnia quae inde 
proficiscuntur, in omnes homines atque ad omnes aetates propagentur. 45 

7. [ Ecclesia Romana est Mysticum Christi Corpus]. Docet igitur Sacra 
Synodus et solemniter profitetur non esse nisi unicam veram Iesu Christi 
Ecclesiam, eam. nempe quam in Symbolo unam, sanctam, catholicam et apo- 
stolicam celebramus, 46 quam Salvator sibi in Cruce acquisivit 47 sibique 
tamquam corpus capiti et sponsam sponso coniunxit, quamque redivivus 
S. Petro et Successoribus tradidit gubernandam, 48 quae sola iure Catholica 
Romana nuncupatur Ecclesia. 49 


NOTAE 


1 Cf. Co/. 1, 13. 

9 Cf. Mt. 23, 8-10; Io. 13, 13-14. 

32 Cf. Rom. 12, 4-8; I Cor. 12, 1-31; Eph. 4, 11-16; Leo XIII, Sapientiae 
christianae, 10 ian. 1890, A.S.S., 22 (1889-90), p. 392; Id., Satis cognitum, 29 iun. 
1896, A.S.S., 28 (1895-96), pp. 710 et 724 s.; Pius XII, Mystici Corporis, 29 iun. 
1943, A.A.S., 35 (1943), pp. 199-200. 

33 Cf. Eph. 4, 11-14. 

34 Cf. I Cor. 12, 18-30. 

35 Cf. I Cor. 12, 26 coli. Coi. 1, 24; II Tim. 2, 10. 

36 Cf. Rom. 8, 11. 

37 Leo XIII, Divinum illud, 9 maii 1897, A.S.S., 29 (1896-97), p. 650; 
Pius XII, Mystici Corporis, A.A.S., 35 (1943), pp. 219-220: Denz. 2288; S. Thom., 
in Coi., cap. 1, lect. 5: « Sicut constituitur unum corpus ex unitate animae, ita 
ecclesia ex unitate spiritus ». 

38 Cf. Eph. 4, 7. 

39 Cf. I Cor. 12, 4-11, coli. I Cor. 12, 28 et Eph. 4, 11-12. 

40 Cf. Cone. Trid., Decr. de iustif., cap. 15: Denz. 808, et can. 28: Denz. 
838; Pius V, Errores Baii, prop. 63-64: Denz. 1063-1064; Io. Chrysostomus, 
in ep. ad Eph., cap. 6, hom. 22, 4: PG 62, 161: « nam multi sunt uniti Christo, 
ipsum autem non diligentes »; Augustinus, Serm. 349, 2: PL 39, 1530 docet 
etiam in Corpore Christi meretricis amorem perducere ad gehennam; Id., De absti- 
nentia, cap. 11: PL 40, 366 comparat Ecclesiam carni concupiscenti contra spiri- 
tum, quatenus nondum pacem ex infirmitate languoris in membris habet: « Deinde, 
cur non confiteamur in hominibus spiritualibus Ecclesiam subditam Christo, in 
carnalibus autem adhuc concupiscere adversus Christum... Has enim carnis concu- 
piscentias Christus in suis sanat, sed in nullis amat. Unde sancta Ecclesia quamdiu 
habet etiam membra talia, nondum est sine macula et ruga». 

41 Cf. Eph. 5, 26-27. 

Cf I Cor. 3,9. 

43 Cf. Eph. 4, 11-16. 

44 Cf. Leo XIII, Satis cognitum, A.A.S., 28 (1895-96), p. 712. 

45 Pius IX, La Chiesa di Dio, 2 marzo 1871, A.S.S., Vol. VI (1870), p. 267; 
Leo XIII, Satis cognitum, A.S.S., 28 (1895-96), p. 710; S. Thom., in Eph., cap. 4, 
lect. 4; Quodlih. VII, q. 6, a. 2, ad 5. 

46 Cf. Symbolum Apostolicum : Denz. 6-9; Symbolum Nic.-Const.: Denz. 
86, coli. Prof. Fidei Trid.: Denz. 994 et 999. 

47 Cf. I Pt. 2, 9; Act. 20, 28; Eph. 2, 15-16; Hymn. Vesp. in festo SS. Cordis. 

48 De identitate Ecclesiae Catholicae et Corporis Mystici cf. Pius XII, Mystici 
Corporis, A.A.S., 35 (1943), p. 221 ss.; Id., Humani generis, 12 aug. 1950, A.A.S., 
42 (1950), p. 571: Denz. 2319. Sequitur Pius XII vestigia multorum praedeces- 
sorum. 

49 Ecclesia est Catholica Romana: cf. Prof. Fidei Trid.: Denz. 999, et Cone. 

Vat. I, Const. de Fide catholica : Denz. 1782. Data opera in Vat. I dictum est « ca- 
tholica apostolica Romana » et non Romano-catholica, quia ultimus dicendi modus 
sapit doctrinam trium ramorum. . 


Caput 2 

DE MEMBRIS ECCLESIAE MILITANTIS 
EIUSDEMQUE NECESSITATE AD SALUTEM 

1. [Necessitas Ecclesiae ad salutem\. Docet S. Synodus, sicut semper 
docuit sancta Dei Ecclesia, Ecclesiam esse necessariam ad salutem, 1 nemi- 
nemque salvari posse, qui sciens Ecclesiam Catholicam a Deo per Iesum 
Christum esse conditam, tamen eam renuat intrare, vel in eadem perseve- 
rare. 2 Sicut autem nemo salvari potest, nisi sive re recipiat Baptismum, quo 
quis non ponens obicem incorporationis, 3 fit membrum Ecclesiae, sive Bap- 
tismi voto, 4 sic nemo salutem obtinere valet, nisi membrum Ecclesiae reapse 
exsistat, vel voto ad eandem ordinetur. Ut autem salutem quis acquirat, non 
sufficit, ut sit reapse membrum Ecclesiae vel voto ad eam ordinatus, sed 
insuper requiritur ut moriatur in statu gratiae, fide et spe et caritate cum 
Deo coniunctus. 5 * 

2. [Quinam membra\. Etsi plures relationes reales exsistunt in ordine 

iiiridico °et sacramentali, immo exsistere queunt in ordine mystico. 7 quibus 

omnis omnino baptizatus cum Ecclesia connectatur, tamen ii soli reapse 

membra Ecclesiae dicendi sunt, qui in compage visibili eiusdem 8 cum 

Capite eius, Christo videlicet eam regente per Vicarium suum, 9 iunguntur: 

ii igitur qui regenerationis lavacro abluti, veram fidem profitentur catholi- 

cam, Ecclesiae auctoritatem agnoscunt, 10 nec ob gravissima delicta a Corporis 

Mystici compage ex toto seiuncti sunt. 11 Voto autem ad Ecclesiam ordinan- 

tur non catechumeni dumtaxat, 12 qui conscio et explicito desiderio ad Ec- 

clesiam aspirant, sed ii quoque, qui etsi ignorantes Ecclesiam catholicam 

esse veram et unicam Christi Ecclesiam, tamen implicito et inscio desiderio 

simile praestant, 13 sive quod sincera voluntate id volunt quod vult ipse 

Christus, sive quod etsi ignorantes Christum, sincere adimplere desiderant 
voluntatem Dei ac Creatoris sui. 

3. [ Unio cum acatholicis~\. Cum omnibus autem, qui veram fidem vel 
unitatem communionis sub Romano Pontifice non profitentur, voto tamen 
eo ordinantur, pia Mater Ecclesia semetipsam scit plures ob rationes coniunc- 
tam, maxime si baptizati christiano nomine gloriantur, et, quamquam carent 
fide catholica, 14 tamen amanter in Christum credunt Deum et Salvatorem, 
atque fide et devotione erga Sanctissimam Eucharistiam et amore erga Dei- 
param eminent. 15 Nam fidei illi communi in Christum accedit eiusdem con- 
secrationis baptismalis participatio; orationum, expiationum et beneficiorum 
spiritualium communio; 16 immo aliqua in Spiritu Sancto coniunctio, quippe 
qui non solum donis et gratiis in ipso mystico Corpore operatur, sed sua vir- 
tute etiam extra venerandum illud Corpus agit, ut fratres separati, modo 
a Christo stabilito, eidem incorporentur. 17 Ut autem illa Spiritus Christi ad 
Corporis Mystici augmentum operatio uberiorem consequatur effectum, Ec- 
clesia precari numquam desinit, ut fratres separati internis divinae gratiae 
impulsibus ultro libenterque consedentes, ab eo statii se eripere studeant, in 
quo ad salutem sempiternam obtinendam tot tantisque caelestibus muneri- 
bus adiumentisque carent, quibus illis solummodo frui licet, qui reapse 
sunt membra Ecclesiae. 18 Memores igitur sint omnes Ecclesiae filii conditio- 
nis suae eximiae, non propriis meritis, sed gratiae peculiari Christi adscri- 
bendae, cui si cogitatione, verbo et opere non correspondent, nedum salven- 
tur, severius iudicabuntur. 19 


NOTAE 

1 Doctrinam Patrum: Ignatii Antioch., Origenis, Cypriani, Hieronymi, 
Augustini, Fulgentii vide apud Tromp, De Spiritu Christi Anima, pp. 210-213. 
Quoad doctrinam Ecclesiae, cf.: Symbolum Athanasianum: Denz. 40; Pelag. II, 
Dilectionis vestrae, ann. 585: Denz, 247; Innoc. III, Prof. fidei Wald.: Denz. 
423; Bonif. VIII, Unam Sanctam, 18 nov. 1302: Denz. 468; Clem. VI, Super 
quibusdam-. Denz. 570 b; Cone. Plorent., Decr. Pro Iacobitis: Denz. 714; Cone. 
T rident., Professio fidei: Denz. 1000; Bened. XIV, Professio fidei Maronitarum: 
Denz. 1473; Gregor. XVI, Mirari vos, 15 aug. ; 1832: DenZ. 1613; Pius IX, 
Quanto conficiamur moerore, 10 aug. 1863: Denz. 1677; Syllabus, n. 16-17: 
Denz. 1716-1717; Pius XII, Mystici Corporis, n. 101; Humani generis : Denz. 
2319; Epist. S. Off. ad Archiep. Boston., 8 aug. 1949 [invenitur in tertia editione 
Encycl. Mystici Corporis, cura P. Tromp, in Appendice]. 

2 Epist. S. Off. ad Archiep. Boston., 8 aug. 1949. 

3 Obex poni potest tum ratione gratiae, tum ratione effectus iuridici, cf. C.I.C. , 
can. 87. Obex gratiae v. g. habetur si adultus baptizandus non vult abstinere a 
peccato mortali; obex admembrationis, si adultus baptizandus caret fide. In docu- 
mentis ecclesiasticis limitatio « nisi ponatur obex » saepius supponitur. 'Cf . Professio 
fidei Trid.: Denz. 996, ubi dicitur « sacramenta gratiam conferre » sine ulla restric- 
tione, in oppositione ad Can. de Sacr. in genere: Denz. 849. Generatim quoque 

definitur Sacramentum: « signum sensibile, a Christo institutum, conferens gra- 
tiam, quam significat », et nemo exigit, ut addatur « non ponentibus obicem >>. 

4 Cone. Trident., Sess. VI, Decr. de iustijicatione : Denz. 796, coli. cap. 14: 
de lapsis: Denz. 807. 

5 Epist. S. Off. ad Archiep. Boston.: Neque enim putandum est quodeumque 
votum Ecclesiae ingrediendae sufficere ut homo salvetur. Requiritur enim ut votum, 
quo quis ad Ecclesiam ordinetur perfecta caritate informetur, nec votum implicitum 
effectum habere potest, nisi homo fidem habeat supernaturalem ( Hebr . 11, 6; 
Cone. Trid.: Denz. 801)». 

6 Omnis baptizatus vi baptismi est subiectus legibus Ecclesiae. Cf. Bene- 
dictus XIV, Singulari nobis, 9 febr. 1749, § 14; Leo XIII, Annum sacrum, 
25 maii 1899: A.S.S., 31 (1898-1899), p. 647; Pius XI, Quas primas, 11 dec. 
1925: A.A.S., 17 (1925), p. 601: Denz. 2196; C.I.C., can. 12. 

7 Cf. numerum tertium de unione in Spiritu Sancto. 

8 Pius XII, Mystici Corporis: A.A.S., 35 (1943), pp. 199-200; 223-224. 

9 Bonifatius VIII, Unam Sanctam, 18 nov. 1302: Denz. 468; Pius XII, 
Mystici Corporis: A.A.S., 35 (1943), p. 211. 

10 Mutata sunt verba Mystici Corporis (p. 202), quia inter baptizatos, qui 
auctoritatem Ecclesiae non agnoscunt, perplures sunt qui numquam sese persona- 
liter ab Ecclesia separaverunt, ut v. g. omnes Baptistae, qui dum baptizantur po- 
nunt obicem admembrationi. 

11 Cf. 1) Clemens VIII, Magnus Dominus, 23 dec. 1595: « § 1. Nuper vero 
venerabilis frater Michael, Archiepiscopus et Metropolita Kiovensis... et cum eo 
plerique eius Comprovinciales Episcopi... divina Spiritus Sancti luce eorum corda 
collustrante, coeperunt ipsi secum cogitare, et inter se multa consultatione, et pru- 
dentia adhibita conferre, et serio tractare, se et greges quos pascerent, non esse 
membra Corporis Christi, quod est Ecclesia, qui visibili ipsius Ecclesiae capiti, 
Summo Romano Pontifici non cohaererent... Quamobrem... decreverunt redire ad 
suam, et omnium fidelium Matrem, Romanam Ecclesiam »; 

2) Benedictus XIV, Singulari Nobis, 9 febr. 1749, nn. 13 et 14: « Com- 
pertum est, eum qui baptisma ab haeretico rite suscepit, illius vi Ecclesiae Catho- 
licae membrum effici... Exploratum habemus, ab haereticis baptizatos, si ad eam 
aetatem venerint, in qua bona a malis dispicere per se possint, atque erroribus 
baptizantis adhaereant, illos quidem ab Ecclesiae unitate repelli, iisque bonis orbari 
omnibus, quibus fruuntur in Ecclesia versantes; non tamen ab eius auctoritate et 
legibus liberari »; 

3) Pius IX, In suprema, 6 ian. 1852, Acta, P. I, Vol. I, 89 s.: «Nec 
enim fieri unquam poterit, ut in Unius Sanctae Catholicae et Apostolicae commu- 
nione sint, qui divulsi esse voluerint a soliditate petrae, super quam Ecclesia ipsa 
divinitus aedificata est... Itaque non aliud Vobis imponimus oneris, quam haec 
necessaria; nimirum ut ad unitatem reversi consentiatis Nobiscum in professione 
verae Fidei, quam Ecclesia Catholica tenet et docet, et cum Ecclesia ipsa, supre- 
maque hac Petri Sedi communionem servetis ». 

4) Pius XII, Mystici Corporis, nn. 21 et 101. 

5) Epist. S. Off. ad Archiep. Boston. 

6) Vide etiam Pii V, Regnans in Excelsis, 25 febr. 1570: « § 3. ... Elisabeth 
haereticam... eique adhaerentes in praedictis, anathematis sententiam incurrisse, 
esseque a Christi Corporis unitate praecisos », et perplura alia similia. 

7) Ut cognoscatur mens Ioannis XXIII, feliciter regnantis, cf. Alloc. In sol- 
lemnis , 14 nov. 1960: A.A.S. , 52 (1960), p. 1009: « [Fratres], qui a Nobis sunt 
disiuncti, quique extra saepta Ecclesiae catholicae sunt... ut... in eam unitatem 
coire aliquando possint, [de qua Io. 17, 19-21] »; et: Orat, ad Spir. S., 24 nov. 
1960: « Te preghiamo ancora per le pecorelle, che non sono piu delPunico ovile di 
Gesu Cristo, affinche anch’esse, che pur si gloriano dei nome cristiano, possano 
finalmente ritrovare Punita sotto un solo Pastore ». Quid ad mentem S. Pontificis 
sibi velint verba « si gloriano dei nome cristiano », clare apparet ex Allocutione 
ad fideles Irlandiae-. L’Oss. Rom., 18 mart. 1961: « Siate Romani come siete cri- 
stiani. L’appartenenza alia Chiesa di Roma e il distintivo per ogni vero cristiano »; 

Epist. Quotiescumque Nobis, ad Card. Tien-Chen-Sin, 29 iun. 1961: UOss. 
Rom., 29 iun. 1961: « ...Atque in primis vos, Venerabiles Fratres, hortamur, ut 
has gravissimas ac salutares veritates in memoriam ovium vigilantiae vestrae credi- 
tarum redigere ne omittatis. Scilicet debitum Omnipotenti Deo exhibere cultum 
cum eoque coniungi neminem posse, nisi per Iesum Christum; non posse vero con- 
iungi cum Christo, nisi in Ecclesia et per Ecclesiam, quae est mysticum eius 
corpus; non posse denique ad Ecclesiam pertinere, nisi per Episcopos, Apostolorum 
successores, cum Supremo Pastore coniunctos, qui successor est Petri »; 

Encycl. Aeterna Dei sapientia , 11 nov. 1961: A.A.S. , 53 (1961), p. 794: 
« At illud perspectum habeatur necesse est, non esse christifidelium cum divino 
Redemptore omnium Capite perfectam illam unionem, qua videlicet iidem cum 
Ipso unum vivens et adspectabile corpus efficiunt, nisi pariter iisdem animi virtuti- 
bus, religiosorumque communicatione rituum et Sacramentorum alii cum aliis 
cohaereant, pariter omnes eandem fidem servent ac profiteantur ». 

12 De catechumenis, cf.: S. Ambrosius, De obitu Valentini 51: PL 16, 1374; 
S. Augustinus, De Bapt. IV, 21, 28: PL 43, 172; Innocentius II, Epist. ad 
Episc. Cremon.-. PL 179, 624 s., coli. Denz. 388; Innocentius III: PL 215, 
986 s., coli. Denz. 413; immo etiam Suaresium seniorem: Def. fid. cath. I, cap. 24, 
n. 2. 

13 Mystici Corporis, n. 101; Epist. S. Off. ad Archiep. Boston. 

14 Distinguendum est inter fidem divinam simpliciter, et fidem divinam catho- 
licam, cf. Denz. 1792. Baptismus non facit membrum, nisi accedat fides catholica. 
Quando in Cone. Trid. Decr. de iustiffeatione , cap. 7: Denz. 800, agitur de fide 
qua quis vivum membrum Corporis efficitur, si accedit gratia, quaestio est de illa 
fide quam catechumeni ab Ecclesia petunt, i. e. de fide catholica, formata caritate. 

15 Agitur imprimis de « orthodoxis » qui dicuntur, non tamen de iis solis. 

1 11 Non adhibetur vox « Communio Sanctorum », quia in traditione diverse 

intelligitur. 

17 Notes distinctionem S. Augustini: « Ducere in via et ad viam\ ducere in 
Christo et ad Christum ». Cf. In Ps. 85, 15: PL 37, 1092; Clemens VIII, Magnus 
Dominus, 23 dec. 1595: « § 1. ... Divina Spiritus Sancti luce eorum corda collu- 
strante, coeperunt ipsi secum cogitare... se et greges quos pascerent non esse membra 
Corporis Christi, quod est Ecclesia ». 

1S Mystici Corporis , n. 101. Vide etiam Clem. VIII, /. c.\ Pius IX, Syllabus 
n. 17: Denz. 1717; Epist. S. Off. ad Archiep. Boston., 8 aug. 1949. 

19 Mt. 5, 19-20; 7, 21-22; 25, 41-46; lac. 2, 14. 

2) RELATIO EM.MI P. D. ALFREDI CARD. OTTAVIANI, 
PRAESIDIS COMMISSIONIS THEOLOGICAE 1 

” Spes et desiderium, ut Concilium Vaticanum II prae ceteris illumi- 
naret problemata varia hodierna de Ecclesia Christi, non solum in bo- 
num filiorum Ecclesiae sed etiam fratrum separatorum, clare expressum 
legitur in multis Episcoporum votis. 

Hac de causa eae quaestiones a Commissione Theologica aggredien- 
dae erant, quarum recta et clara cognitio, sine aequivocationibus et con- 
fusionibus hodie nimis usu receptis, conferret tum ad ditiorem vitam 
ecclesiasticam, tum ad tutiorem et fertiliorem oecumenismum. 

Ut hoc obtineatur semper rogandum est non qualem nos ipsi volu- 
mus Ecclesiam, sed qualem eam voluerit, qui eam condidit, Iesus 
Christus. 

Qui hoc principium Leonis XIII semper prae oculis tenebit, facile 
intelliget S. Synodum hac in re debere tam iis qui intra quam iis qui foris 
sunt omnem veritatem; catholicis ut melius cognoscant et ardentius 
ament Sponsam Christi; fratribus separatis, ne oriantur inter eos spes 
non fundatae, nec postea post cognitam plenam veritatem, dicant se 
fuisse a catholicis deceptos. 

Utique omnia evitanda sunt in Constitutione de Ecclesia Christi, 
quibus iure offendi possint acatholici, et Commissio hac in re fuit scru- 
pulosa; minime autem omitti possunt omnia quae ab iisdem non li- 
benter audiantur. Exemplum dedit Dominus in famoso sermone eucha- 
ristico; et in Constitutione de Matrimonio et Familia, saltem ad mentem 
Commissionis Theologicae, plura dicenda erant quae etiam viro catho- 
lico minime sunt grata, nisi ex amore duro durae Crucis. 


Commissio Theologica semper duo fundamentalia clare in mente 
tenuit: 

Et primum est Christum voluisse nostram salutem per unionem 
uniuscuiusque hominis cum propria sua persona theandrica, sed Chri- 
stum etiam voluisse ut hisce in terris illa unio non esset nisi in organi- 
smo sociali, quem vocavit suam Ecclesiam. 

. Aliud principium est nullam esse distinctionem realem inter Eccle- 
siam Catholicam Romanam visibilem et inter Corpus Christi Mysticum 


1 Relatio lecta est a Rev. P. Sebastiano Tromp S. I., secretario Commissionis 
Theologicae. 

quod est Ecclesia. Hac de re non solum edocemur dilucide a s. m. 
Pio Papa XII in duabus epistolis Encyclicis dogmaticis, sed insuper a 
permultis eius praedecessoribus, quorum unus, Sanctus Pius Papa X, 
hisce verbis usus est {V ehementer nos : 11 febr. 1906): « Scriptura 
enim eloquitur, et tradita a Patribus doctrina confirmat, Ecclesiam esse 
mysticum Christi Corpus, pastorum et doctorum auctoritate admini- 
strarum, id est societatem hominum, in qua aliqui praesunt ceteris cum 
plena perfectaque regendi, docendi, iudicandi potestate ». Notandum 
hoc in textu Sanctum non immerito provocare tam ad S. Scripturam quam 
ad S. Traditionem. Sunt igitur Ecclesia visibilis et Corpus Christi My- 
sticum una eademque res, sub diverso respectu considerata, sicut verbi 
gratia unum eundemque hominem considerare possum sub respectu bio- 
logico et psychologico. 

Verissime dictum est S. Concilium omnino abstinere debere ab om- 
nibus, quibus hiatus deplorabilis inter nos et fratres separatos crescat. 
At propositione veritatis numquam crescit hiatus, sed solummodo hiatus 
reapse exsistens magis fit visibilis. Quod tempore nostro, quo continuo 
augetur indifferentismus, non est malum, sed potius bonum non sper- 
nendum. 

Haec duo sufficiant de quaestionibus principii. Erit enim postea di- 
cendum ad singula capita. 


it it i i 

Non putandum est confectionem Constitutionis de Ecclesia fuisse 
laborem unius diei: hucusque respectiva Subcommissio 75 habuit ses- 
siones perlongas, nec hodie totus labor ad conclusionem pervenit. Textus 
autem Commissioni Centrali oblatus post iteratas emendationes et au- 
ditis omnibus consultoribus, tandem aliquando placuit omnibus membris 
tam Subcommissionis quam Commissionis Theologicae plenariae. 

Post dicta magis generalia ad introducendam totam Constitutionem 
de Ecclesia, iam pauca addenda sunt de duobus capitibus prioribus. 

Post multas discussiones decisum fuit ut in capite primo de natura 
ipsius Ecclesiae (claritatis causa addidimus militantis), secundum varia 
desideria expressa. 

1. Initium sumeretur ab ipsa SS. Trinitate; deinde: 

2. Ut clare proponeretur indoles christologica, soteriologica, escha- 
tologica Ecclesiae; 

3. Ut ante explicationem Ecclesiae ut Corpus Mysticum est, dice- 
retur de notione populi Dei, tum quia illa notio facilius intelligitur a 
simplicibus christianis et connotat melius dynamismum Ecclesiae, tum 

ad demonstrandum notionem populi Dei non minus quam notionem 
Mystici Corporis continere Ecclesiae structuram socialem hierarchicam; 

4. Ut paucis verbis diceretur de variis imaginibus, quibus in fon- 
tibus Revelationis describitur Ecclesia; 

5. Ut in explicanda notione Mystici Corporis proponeretur doctri- 
na Encyclicae quae verbis Mystici Corporis incipit. 

6. Ut clare ostenderetur quomodo cohaereret structura socialis Ec- 
clesiae cum influxu donorum et chrismatum supernaturalium: et inno- 
tesceret Ecclesiam hierarchicam a Corpore mystico non distingui rea- 
liter, sed solo modo considerandi unum ac idem obiectum; 

7. Ut prius explicatis notionibus Capitis et Animae Mystici Corpo- 
ris, explicaretur quo sensu Ecclesia sit mysterium; 

8. Ut tandem in fine per modum conclusionis statueretur identitas 
Ecclesiae Catholicae, a Petri successoribus gubernatae, et Mystici Cor- 
poris Christi. 

Licet sensu vero Ecclesia dici queat theandra: tamen non placuit 
adhibere vocem. Secus enim longius et nimis technice agendum esset de 
analogia conceptus respectu Christi Theandri. 

In capite secundo per modum unius agitur de membris Ecclesiae 
militantis et de necessitate Ecclesiae ad salutem, quippe quod duae il- 
lae quaestiones inter sese arcte cohaereant. 

Quod spectat ad salutem, omissis verbis technicis clare distinguitur 
inter necessitatem praecepti et necessitatem medii. Numquam adhibita 
est locutio « membrum voto », quia plures creare solet confusiones. Qui 
enim aliquid est vel habet voto tantum, reapse illud non est nec habet. 

Quod spectat ad quaestionem de iis quae membra Ecclesiae sunt 
reapse atque actu, Subcommissio supposuit: 

1. Non admitti posse secundum doctrinam catholicam distinctionem 
realem inter Ecclesiam hierarchicam et Corpus Mysticum. 

2. Neminem, vi ipsius conceptus, membrum Ecclesiae esse posse 
nisi sit reapse in ipso corpore, et reapse, saltem imperfecte, sub influxu 
Capitis et Animae. Inde ut aliquis sit membrum non sufficit ut quis 
corde apostata, exterius sese subiciat hierarchiae; sed etiam requiritur 
ut adhaerens Ecclesiae hierarchicae saltem gaudeat fide supernaturali, 
etsi informi. 

3. Haereticum bonae fidei, licet habere possit fidem divinam, tamen 
semper carere fide divina catholica. 

4. Baptismate omnes infantes, usu rationis carentes, etiam in haeresi 

vel schismate baptizatos, fieri pleno sensu membra Ecclesiae Catholicae 
Corporis Christi, idque manere donec actu positivo sese ab Ecclesia 
separent. Minime autem idem valere de adultis. Adulti enim in rite su- 
scipiendo baptismate obicem non solum ponere possunt gratiae sed etiam 
obicem incorporationi. (De qua re nullum esse potest dubium, quia ad 
valide recipiendum baptisma, ne fides quidem absolute est necessaria). 

Dum Commissio Theologica maximam curam habuit, ut clare ap- 
pareret solos catholicos esse reapse membra Ecclesiae (consequentiae 
doctrinae oppositae sunt reapse tremendae, et in dubium vocant oecu- 
menicitatem et infallibilitatem ipsius Concilii Vaticani II); ex altera 
parte quoque strenue adlaboravit, ut clare exponeret, non omnia vincula 
esse destructa inter filios Ecclesiae et fratres separatos. Omnis enim rite 
baptizatus vi Sacramenti fit subditus Ecclesiae, etiam invitus. Sed quod 
magis est, fide communi in Christo usuque Sacramentorum inter Catho- 
licos et bona fide separatos exsistunt ligamina quae ordinem iuridicum 
plane transcendunt. Nec dubitandum est fratres separatos in statu gra- 
tiae viventes cum filiis Ecclesiae in statu gratiae viventibus iungi Sanc- 
torum Communione. Licet in Constitutione res ipsa clare expressa sit, 
tamen vox Communio Sanctorum adhibita non est, utpote non semper 
eodem modo intellecta. 

In fine Capitis secundi monitio severa datur catholicis non secundum 
fidem viventibus, non solum ut ipsi resipiscant, sed etiam ut fratres se- 
parati videant Ecclesiam non promittere vitam aeternam eo solo titulo 
quod, quis fuerit Ecclesiae membrum, sed valere semper verbum Domi- 
ni ( Lc . 12, 48): « Cui multum datum est, multum quaeretur ab eo ». 

Tandem notatu dignum est quaestionem de membris non fuisse de- 
cisam nisi post multa vota et relationes. Scripserunt praeter Secretarium, 
Exc.mi Dubois et Franic, necnon DD. et PP. Fenton, Philips, Schmaus, 
Balic, Brinktrine, Congar. 


3) ANIMADVERSIONES SODALIUM 

Card. Lienart: Definitio naturae Ecclesiae est, sensu meo, prae- 
stantissima quaestio, ex omnibus quae in Concilio Vaticano II tractan- 
dae sunt. Maximi momenti est, pro nobis Concilii Patribus qui a Sancto 
Patre munus accepimus Ecclesiam mundo praesentare in sua veritate et 
in sua ingenua puritate, talem quam Christus eam voluit et fundavit. 
Maximi momenti est etiam pro Christianis a nobis separatis qui, de malo 
divisionum conscii ad unitatem restituendam aperte aspirant. 

Haec ante oculos habens, humiliter declarare debeo quod schema 
istud mihi non placet. 

Certo et firmiter credo Ecclesiam esse, natura sua Corpus Mysticum 
Iesu Christi, cuius Ipse est caput et nos sumus membra, per Baptismum 
in Illo vitali connexu radicati. Et etiam credo ex toto corde Ecclesiam 
Catholicam Romanam esse veram Ecclesiam, in societatem visibilem, 
unam, sanctam, universalem et apostolicam, a Christo Iesu super funda- 
mentum Apostolorum et Prophetarum erectam, ad thesaurum revela- 
tionis sedulo custodiendum et diffudendum, et ad fructus redemptionis 
omnibus hominibus transmittendos, destinatam. 

Attamen mihi videtur quod non possumus « solemniter profiteri » 
(sicut in textu, articulo septimo pagina decima 1 proponitur) quod Ec- 
clesia Romana et Corpus Christi mysticum sint unum et idem, quasi 
Corpus mysticum intra fines Ecclesiae Romanae totaliter includeretur. 
Etenim Corpus Mysticum Christi multo latius extenditur quam Ecclesia 
Catholica Romana militans. Amplectitur etiam Ecclesiam in Purgatorio 
dolentem et Ecclesiam in coelo triumphantem. Unde apparet quod Ec- 
clesia nostra, quamvis sit aspectus visibilis Corporis Mystici Iesu Christi, 
non possit cum eo absolute identificari. Et quid dicam de christianis se- 
paratis, qui tamen per Baptismum validum in Christo sepulti sunt ut 
in Eo ad vitam supernaturalem reviviscant et in Eo inserti maneant? 
Doleo quod Ecclesiae Catholicae Romanae alieni non gaudeant nobis- 
cum de omnibus donis supernaturalibus quorum illa est dispensatrix, 
sed non auderem dicere quod nullo modo Corpori Christi Mystico adhae- 
reant, quamvis non sint in Ecclesia Catholica incorporati. 

Mysterium Ecclesiae est mysterium gratiae. Debemus cum peculiari 
studio naturam Ecclesiae definire, ita ut ne quid nimis addamus, ne quid 
nimis restringamus, sed gratiae Dei superabundanti officium praeste- 
mus. Ideo enixe peto quod articulus septimus deleatur et quod totum 
caput istud Constitutionis penitus recognoscatur. 

Card. Spellman: Ante omnia opus est ut omnes christifideles inti- 
mam naturam Ecclesiae Christi secundum vires plenissime intelligant. 
Ideoque schema decreti de Ecclesiae militantis natura est maximi mo- 
menti. Per aptam institutionem tum cleri tum totius populi haec intel- 
ligentia semper intensior et profundior evadat ita ut amor et devotio 
erga Ecclesiam in dies apud omnes crescant. Tandem aliquando, non so- 
lum acatholici et infideles sed etiam ipsi fideles de alta natura Ecclesiae 
ideam tantum partialem vel etiam erroneam sibi efformant ita ut Corpus 


1 Cf. p. 988. 

Mysticum ab aliis societatibus et a corporibus mere moralibus insuffi- 
cienter distinguant. 

Quam ob rem, opportunius videtur ut enucleatio figurae corporis 
(pag. 7 2 sub n. 5) magis elaboretur et quasi systematice redigatur. Immo, 
cum figura corporis principem locum inter diversas figuras de Ecclesiae 
indole et natura teneat, aliae figurae in tali enucleatione nonnihil re- 
stringi possunt ne ex multiplicatione figurarum confusio potius quam 
intelligentia in mentibus fidelium oriatur. Fortasse Sacrosanctum Con- 
cilium occasionem commodam et idoneam hic habet ad aliquas quaestio- 
nes clarius delinquendas, nempe: quod unio nostra cum Christo non 
sit mere idealis per solam mentis considerationem constituta sed vere 
obiectiva realis per relationes seu nexus reales independenter a mentis 
consideratione; quod unio haec sit vere moralis cum relationibus mora- 
libus fidelitatis, gratitudinis, imitationis erga Christum sed non mere 
moralis in quantum huiusmodi relationibus non absolvatur sed potius 
ipsae relationes morales praesupponant unionem inter nos et Christum 
quae sit aliquo vero sensu physico cum fundamento in realitatibus phy- 
sicis; quod talis unio physica nullomodo sit ordinis naturalis sed ordinis 
supernaturalis et mystici. 

Quae omnia, si Sacrosanctum Concilium clarius definitiusque pate- 
faciat, veram utilitatem populi Christiani magnopere inserviant. 

Ecclesia est unica arca salutis praecise quia est ipse Christus, eius 
Corpus Mysticum, eius complementum.’ Ideoque ut homo Christo salva- 
tore fruatur incorporari debet in Christo qui in Ecclesia et per Ecclesiam 
vivit et vivificat. Exinde optatur ut Sacrosanctum Concilium connexio- 
nem magis explicitam faciat inter necessitatem Ecclesiae ad salutem 
(pag. 3 J sub n. 1) et ipsam Ecclesiae intimam naturam (in schemate prae- 
cedenti). 

In exponenda doctrina de ordinatione ad Ecclesiam saltem in voto, 
fortasse iuvabit plura incorporare ex Epistula Sancti Officii ad Archie- 
piscoporum Bostoniensem (citata ex parte 4, 4 nota 5 ). Persaepe doc- 
trina Ecclesiae de tali voto male intelligitur. Ex una parte, sunt qui 
doctrinam ut nimiam rigidam habeant cum putent votum semper debere 
esse explicitum; ex altera parte, aliqui doctrinam nimis extenuant cum 
putent quodcumque votum sufficere etiam sine caritate perfecta. Qua de 
causa, optime explicatur in schemate (pag. 6 ° sub n. 2) quod votum non 
semper explicitum esse oportet, prout accidit in catechumenis, sed 
« ubi homo invincibili ignorantia laborat, Deus quoque implicitum vo- 


2 Cf. p. 987. 

3 Cf. p. 990. 


4 Cf. p. 992. 
3 Cf. p. 990. 

tum acceptat, tali nomine nuncupatum, quia illud in ea bona animi dispo- 
sitione continetur, qua homo voluntatem suam Dei voluntati confor- 
mem velit » (ex Epistula S. Officii supra citata). Verba autem schematis 
« Voto autem ad Ecclesiam... adimplere desiderant voluntatem Dei ac 
Creatoris sui », paginis 6-7 b sub n. 2 potius pertinent ad n. 1 sub fine. 

Praeterea, distinctius requiratur ut votum quo quis ad Ecclesiam 
ordinetur perfecta caritate informetur, nec votum implicitum effectum 
habere possit nisi homo fidem habeat supernaturalem. Fortasse etiam 
addere iuvabit dicta Pii IX quod « ii qui invincibili circa sanctissimam 
nostram religionem ignorantia laborant, quique naturalem legem eiusque 
praecepta in omnium cordibus a Deo insculpta sedulo servantes ac Deo 
oboedire parati, honestam rectamque vitam agunt, posse, divinae lucis 
et gratiae operante virtute, aeternam consequi vitam, cum Deus, qui 
omnium mentes, animos, cogitationes habitusque plane intuetur, scru- 
tatur et noscit, pro summa sua bonitate et clementia minime patiatur, 
quempiam aeternis puniri suppliciis, qui voluntariae culpae reatum non 
habet » (Ex Encycl. Quanto Conficiamur Moerore). Itaque Deus cum 
omnibus saltem adultis sic agit ut actus tum fidei suprenaturalis tum 
etiam caritatis perfectae fiant vere possibiles. Tali modo, clarius elucebit 
Ecclesiam esse arcam salutis unicam et simul aliquo vero sensu uni- 
versalem. 

De unione cum acatholicis (pag. 7 sub n. 3), vix intelligitur quare 
vox « Communio Sanctorum » non adhibeatur etsi in traditione diverse 
intelligatur (nota 16 7 ). Ipsa « Communio Sanctorum » est articulus 
Symboli et de ea fideles a suis pastoribus legitime quaerunt intel- 
lectum. Qua de causa, Sacrosanctum Concilium hunc articulum silentio 
praeterire non debet. 

De conditione eximia omnium Ecclesiae filiorum gratiae peculiari 
Christi adscribenda deque tali gratiae verbo et opere necessaria corre- 
spondentia (pag. 8 s sub n. 3), potestne aliquid etiam hic adiungi de 
necessitate verae fidei omnibus extra Corpus Mysticum adhuc versatis 
per omnium Christifidelium verba et opera continuo tradendae? 

Card. Ruffini: Utrumque schema, universe, mihi placet; attamen 
nonnulla consideranda humiliter proponere mihi liceat. 

I Schema : 

Pag. 6, 9 lin. 2: loco « praeconis » dicerem « magistri ». Cf. pag. 5 10 
lin. 17. 


0 Cf. pp. 990-991. 

7 Cf. p. 993. 

8 Cf. p. 991. 


9 Cf. p. 986. 

10 Cf. p. 986. 

Ibid., ad 3: Comparatio societatis quam Moyses Ecclesiam Dei nun- 
cupavit cum Ecclesia Christi: « Sicut... ita... » praeterit, inepte quidem, 
magna discrimina quae duas has Ecclesias penitus distinguunt. Ecclesia 
enim Mosaica fuit tantum quaedam praeparatio et typus, seu figura, 
Ecclesiae Christi. 

Pag. 7, 11 ad 4, lin. 12: «... qua instinctu paene Christi Paulus usus 
est ». Illud adverbium « paene » mihi non placet, quia veritatem offen- 
dit. Multa enim sunt in doctrina Christi, nobis Evangeliis tradita, — ut 
omittam verba Christi in conversione Sauli: « Ego sum Iesus, quem tu 
persequeris » ( Act . 9, 5) — ex quibus Doctor Gentium figuram corporis 
[mystici] facile trahere potuit. Non est igitur doctrina Pauli, sed doctri- 
na ipsius Christi. 

Pag. 9, 13 lin. 1: Membra peccato mortali infecta non sunt simpliciter 
infirma, ut hic affirmatur, sed mortua. 

Ibid., ad 6: Distinguuntur charismata prodigialia a charismatibus 
non prodigialibus. Fateor ignorantiam meam: aliquando in studium 
charismatum incubui, sed nunquam hanc distinctionem inveni. In textu 
habetur confusio seu admixtio satis periculosa; nam potestas ordinis 
non est charisma, quod proprie vereque dicitur, immo penitus a cha- 
rismatibus distinguenda est, quamvis qui in sacris ordinati sunt etiam 
charismatibus ornati esse possint. Initio Ecclesiae, ut scripta apostolica 
testantur, gradus hierarchici non semper appellantur nominibus quae 
postea firma et stabilita facta sunt; v. gr. prophetae et doctores (chari- 
smatici) qui Antiochiae ieiunantes et orantes imposuerunt manus (con- 
ferendo Saulo et Barnabae ordinem Episcopatus) erant Episcopi et Sa- 
cerdotes qui charismata habebant prophetiae et doctoratus. 

Ibid., lin. 11: Iterum occurrit nobis vocabulum « praeconis », quod 
mutandum est vocabulo « magistri ». 

II Schema : 

Pag. 4, 13 linn. 1-7; cf. pag. 7 14 ad 2: Tangitur quaestio, equidem gra- 
vissima, de aeterna salute infidelium, qui voto ad Ecclesiam quodam- 
modo pertinere possunt et salvari « si sincere adimplere desiderant vo- 
luntatem Dei et Creatoris sui » et re adimplent. Ast cum sine fide super- 
naturali, quae est donum Dei, et sine Dei auxilio legem ipsam naturalem 
plene semperque observari non possint, opportutium est principium theo- 
logicum confirmare: Facienti quod in se est (nempe: facienti quod suis 
viribus facere potest...) Deus non denegat gratiam. 


11 Cf. p. 987. 
13 Cf. p. 987. 


13 Cf. p. 990. 

14 Cf. pp. 990-991. 

Pag. 4, 15 ad 2: « Quinam membra ». Existimo in primis memorandam 
esse Deiparam Mariam, membrum praestantissimum Corporis Mystici 
Christi, quod est Ecclesia. Ea est quasi collum istius Corporis, proinde 
media inter Christum caput et cetera membra, scilicet fideles. Quae doc- 
trina inde a S. Irenaeo M. per Patres Ecclesiae et Doctores ad nos usque 
pervenit, documentis loculentissimis Summorum Pontificum et maximis 
nostrae aetatis theologis splendide confirmata. 

Spero insuper in Concilio Oecumenico Vaticano II sanciri posse pe- 
culiaris de Beatissima Virgine-Matre constitutio, qua merita et privi- 
legia Mariae SS. « vitae, dulcedinis, spei nostrae » iterum iterumque 
illustrentur et publicentur. 

Pag. 5, lb lin. 4: «a Corporis Mystici compage ex toto seiuncti sunt ». 
Illud « ex toto » omittendum puto. Mallem insuper verba litt. Encycl. 
Mystici Corporis, de quibus fit significatio in annot. 10, integra in 
textum inseri. 

Pag. 7, 17 ad 3: De coniunctione cum iis « qui veram fidem vel unita- 
tem communionis sub Romano Pontifice non profitentur » cautissime 
dicatur. Ss.mus Dominus Noster Ioannes XXIII, fel. regn., de Christia- 
nis illis In sollemniis 14 nov. 1960 clare enuntiavit: ... qui sunt disiunc- 
ti, quique extra saepta Ecclesiae catholicae sunt etc. 

Adnotatio 14: Fides divina a Fide catholica scholastice potest certo 
distingui; sed fidem divinam, et quidem supernaturalem, haberi etiam 
ab acatholicis, non dixerim sine magna cautela et multa explicatione. 

Card. Leger: Hae sunt animadversiones meae de Ecclesiae mi- 
litantis natura. 

Propono ut habeatur paragraphus ubi explicite loquatur de Ecclesia 
secundum totum ambitum Ecclesiae. Sunt enim tres phases in theologia 
receptae quas oportet in praesenti schemate notare: nempe militans, 
patiens et triumphans. Et consequenter ipse titulus schematis mutandus 
est et propono sequentem titulum: « De Corporis Mystici Christi na- 
tura ». 

In ultima sententia paragraphi 1 desideratur clarificatio grammati- 
calis. In eadem sententia, credo quod allusio facienda est de salute a 
Christo operata sed pro gentibus qui ante Christum vixerunt. 

In tertia sententia paragraphi 2 credo quod nimis coarctatur concep- 
tum Ecclesiae ad eius notionem institutionalem. Illa notio sane dicenda 
est, sed non est exclusiva. Et vocabulum « agmen » quod est militare, 


15 Cf. p. 990. 

16 Cf. p. 990. 

non est aptissimum ad illam institutionem exprimendam; praeferrem 
vocabulum « populus » vel « communitas ». Et ad aspectum mysticum 
magis significandum, saltem propono ut ultima linea paragraphi sic lega- 
tur: «... Unum singulareque iugiter in spiritu et caritate perdurabit ». 

In paragrapho 3, quinque ultimae lineae primae sententiae (a verbis 
« non modo quod eam... »), mea opinione, tollendae sunt, quia explica-, 
tiones dant quae non sunt secundum ambitum tituli huius paragraphi.; 

Quoad paragraphum 4, credo quod expressio « causa corporis », 
quando loquitur de eucharistia, indigeret qualificatione. 

Quoad quintum: In prima paragrapho, enucleatur figura corporis’ 
primarie et quasi exclusive secundum notionem iuridicam Ecclesiae. De- 
scriptioni ligaminis iuridici et institutionalis, anteponenda est, in mea 
opinione, descriptio quae exprimat connexionem in sanctitate. 

Et ipsa institutio iuridica non solummodo nec primarie describatur 
secundum relationes auctoritatis (quod tamen sane dici debet) sed etiam 
secundum relationes servitii pastoris ad oves suas, et, ad mentem Sancti 
Pauli, secundum varietatem et complementaritatem vocationum et func- 
tionum. 

In teria paragrapho, non video cur Spiritus Sanctus dicatur « velut 
Anima » Corporis. In textu Divinum illud Leonis Papae XIII quem 
notula paginae octavae 18 refert, dicitur magis affirmative: « ... Spiritus 
Sanctus sit eius anima». 

Etiam dicitur in eadem paragrapho quod Spiritus Sanctus « totum 
Corpus in unitate tenet ». Propono ut verbo « tenet » substituatur ver- 
bum « constituat ». Verbum enim « tenet » potius significat causalitatem 
efficientem, dum hic potius agitur de causalitate quasi-formali. Verbum 
« constituat » melius exprimit quod hic agitur non solummodo de acti- 
vitate exteriori sed etiam interiori. 

Quoad septimum: Propono additionem unius paragraphi ad notulam 
49; sequentem formulam propono: « Doctrina hic proposita de identifi- 
catione Corporis Christi Mystici cum Ecclesia Romana praetermittit 
aspectum magni momenti sibi connexum, i. e., problema de modo ex- 
traordinario secundum quem fideles Ecclesiae Romanae uniri possint. 
Quia aspectus in capite secundo tractabitur, quando de membris Eccle- 
siae agetur ». 

Quae additio non ex falsa irenismi mentalitate, sed ex traditionalibus 
thesibus mihi procedere videtur. Etenim, etiamsi omnem indifferenti- 
smum repellimus (cf. Denz. 1646), non contendimus omnes acatholicos 
ipso facto damnari. Dicimus vero acatholicos posse, si bona fide sint, 

verae Ecclesiae, modo invisibili et extraordinario, pertinere (cf. Denz., 
1647; cf. Schema «De Membris Ecclesiae», paragraphum secundam). 

De membris Ecclesiae militantis. 

Quoad articulum 2: Sicut alibi in schemate, distinctio fit inter eos 
qui reapse sunt membra Ecclesiae (linea 12 paginae quartae 19 ) et eos qui 
voto ad Ecclesiam ordinantur (linea prima paginae sextae 20 ). Timeo ne 
expressiones illae, imperfecte, quamvis bene, exprimant illas mysterio- 
sas relationes inter Ecclesiam et christianos non-catholicos qui salvan- 
tur. Dubito etiam num haec quaestio theologica ita matura sit ut classi- 
ficatio taliter decisi va solemniter a Concilio formuletur. Propono ut, in 
linea 12 post verbum « reapse » addatur « i. e. adaequate »; utque loco 
verbi « ordinantur », dicatur « pertinent ». 

Quoad articulum 3: Pagina 8, 21 a verbis « Ecclesia precari » propono 
sequentes modificationes et additiones. Dicatur: «... Ecclesia praecari 
nunquam desinit et preces suas , una cum fratribus separatis, intensifcare 
vult, ut illi internis divinae gratiae impulsibus ultro libenterque dociles, 
ab eo statu se eripere studeant, in quo praesentiae suae pleniori adiuva- 
mine fideles catholicos privant et ad salutem... etc. ». 

Has additiones propono ad fovendum maiorem fervorem catholico- 
rum et ad notandam necessitatem precum non-catholicorum. Notare 
etiam volo quod ingressus non-catholicorum in Ecclesiam catholicam 
gratia esset etiam pro ipsis catholicis. Loco « concedentes », dico « do- 
ciles » quia melius sonat et accipitur. 

Card. Konig: Pars I , Caput I: 1. Schema optimum confectum est, 
doctrina clare et saepius pidcherrime exponitur. Attamen quaedam pa- 
tribus humiliter proponam: in prologo, uti habetur in pag. 3, 2 2 fundamen- 
tum pro doctrina Ecclesiae haec addenda videntur: « Christus uti Ver- 
bum Incarnatum, non est tantum medium divinitus institutum ad su- 
peranda peccata generis humani in Adam lapsi, sed est etiam centrum 
et culmen totius mundi eiusque historiae, per quod Dei infinita et libera 
gratia vitam divinam ipsam mundo spirituali communicat ». Secus Ec- 
clesia apparet ab exordio considerationis suae tamquam remedium tan- 
tum solius peccati et uti medium pro individuali salute singulorum 
tantum. 

2. Hodie multi loquuntur de cooperatione populorum et de unitate 
mundi, de unitate morali omnium nationum etc. Ideo propono ut in 
prologo mentio fiat de unitate generis humani in sua origine divina, in 


19 Cf. p. 990. 
Cf. p. 990. 

sua historia, quae hanc unitatem magis magisque exprimat; mentio fiat 
de ultima destinatione humani generis, quae constitit in consortio divino 
intimo. Fiat sermo de fundamento unitatis mundi in se et cum Deo in 
Verbo Incarnato. Addatur verbum de Ecclesia uti signum visibile et effi- 
cax, eschatologicum, huius unitatis et consecrationis mundi. 

3. Ad paginam 5, 2 3 linea 14 et sq., ubi ponitur principium, ex quo 
deducitur doctrina de Ecclesia, et quidem ex tribus muneribus Christi. 
Contra quod obici possit, quod illa tripartitio muneris Christi quodam- 
modo ex theologia protestantica deprompta esset et nisi recenter ad- 
missa in theologiam catholicam (ita saltem theologi quidam dicunt). 
Insuper tripartitio illa aliquatenus pugnat cum bipartitione potestatis 
Ecclesiae, id est potestas ordinis et potestas iurisdictionis, quae magis 
videntur apta ad illustrandam essentiam Ecclesiae. Hoc est, tripartitio 
illa optime illustrat organisationem, ut ita dicam, visibilem, socialem, 
iuridicam, non autem coniunctionem illam intimam generis humani cum 
Deo per Verbum Incarnatum in utero virginis. Id est indoles visibilis 
et iuridica Ecclesiae re et ratione posterior est ad unionem mysticam 
generis humani per unionem hypostaticam cum Christo. 

4. Pag. 7 , 24 linea 11, ubi de figura corporis Christi. Ibi dicitur illam 
figuram « principem locum » tenere. Quaeritur, utrum haec iure affir- 
mari possunt. Exegetice et historice dubitari enim potest, utrum figura 
corporis Christi ad demonstrandam indolem Ecclesiae sit ita essentialis 
prout textus hic insinuare videtur. Christus hac figura numquam usus 
est et caeteri praeter Paulum talem figuram non adhibent. Nec non eadem 
veritas quae hac figura exhibetur aliis vocibus eadem vi exprimi potest. 
Putasne revera Paulum de membris aegrotis, i. e. Spiritu Divino priva- 
tis, sub hac figura corporis revera cogitasse? (cf. pag. 8, 20 lin. 24); idem 
de distinctione inter clericos et laicos (pag. 8, linea 2). 

5. Pag. 9, 2(1 linn. 3-15: Ad rationes allatas cur Ecclesia sit sancta, 
non obstantibus peccatis membrorum multorum alia ratio omnino ad- 
denda videtur: Ecclesia etiam subiective sancta manet per praedefi- 
nientem gratiam efficacem Christi, quae non patitur omnia membra pri- 
vari gratia sanctificante. 

Pars I, Caput II: Pag. 4, 27 linea 12 definitur quinam membra Eccle- 
siae his verbis « ii soli reapse membra Ecclesiae dicenda sunt, qui in 
compage visibili etc. ». Non video cur, contra mentem canonis 87, 
baptizato acatholico ratio membri simpliciter denegatur, prouti fit in sche- 


23 Cf. p. 986. 26 Cf. pp. 987-988 

24 Cf. p. 987. 27 Cf. p. 990. 

mate. Nonne baptizati acatholici interdum graviter offenduntur, motui 
oecumenico non correspondet, si illis ratio membri simpliciter abiudi- 
catur et si illi aequiparantur paganis illis, qui voto implicito tantum 
ad Ecclesiam aliquo modo ordinantur. Baptizati acatholici non raro sunt 
bona fide et in gratia Christi viventes supponi possunt. 

Propterea propono ut loco « ii soli reapse membra Ecclesiae di- 
cendi sunt » (ut in schemate) dicatur: « ii soli perfecte membra Eccle- 
siae dicendi sunt ». Id mihi melius congruere videtur iis quae dixit 
Papa Ioannes XXIII in Encyclica Aeterna Dei sapientia et quae ci- 
tantur pag. 6, 28 adnotatione in fine (sub numero 7), ubi sermo est de 
perfecta illa unione cum Divino Redemptore, quae solis catholicis con- 
venit. Tali modo facilius intelligeretur omnes baptizatos, etiam non 
catholicos revera multis relationibus in ordine iuridico et sacramentali 
cum Ecclesia connecti, sicut schema ipsum edicit. Nam non videtur 
omnis ratio membri ei deneganda cuius connexio cum Ecclesia uno vel 
altero modo deficit. Nam ille nexus etiam in peccatore catholico interne 
infideli deficit et nihilominus ei ratio membri non simpliciter dene- 
gatur. 

Caeteroquin deest in schemate omnis distinctio, et quidem in hac 
re magni momenti, inter haereticos et schismaticos materiales ex una 
parte et formales ex altera parte. 

His omnibus perpensis proponam humiliter textum emendatum: 
« Tamen ii soli perfecte membra Ecclesiae dicendi sunt, qui in compage 
visibili eiusdem cum capite eius, Christo videlicet, eam regente per Vi- 
carium suum, iunguntur: ii igitur, qui regenerationis lavacro abluti 
veram fidem profitentur catholicam, Ecclesiae auctoritatem non per- 
fecte repellunt nec ob gravissima delicta a Corporis Mystici compage ex 
toto seiuncti sunt ». 

Card. Dopfner: Schema propositum pro obiecto habet caput Theo- 
logiae, quod a theologis his ultimis decenniis profunde et magno cum 
fructu investigatum est, Litteris Encyclicis Mystici Corporis Pii Pa- 
pae XII fel. record. fructuose inspirantibus. Certe ab omnibus exspec- 
tatur, quod ipsum Concilium fructus illorum studiorum aliquomodo 
colliget et doctrinam fidei de Ecclesia clariorem in lucem ponet, ita 
ut Ecclesia etiam in temporibus hodiernis tam vehementer perturbatis 
omnibus innotescat uti signum salutis elevatum, in quo omnes pacem 
atque beatitudinis spem inveniant. 

Ad Caput I: 

Quae supra dicta sunt, praesertim valent de Capite I, quod revera 
optimam dat visionem mysterii Ecclesiae, doctrina S. Scripturae imbu- 
tam, modo conferto ac denso congestam. Cum autem in quibusdam par- 
tibus aspectus quidam hucusque aliquantulum neglecti adhuc magis dilu- 
cide exprimi potuissent, quaedam addenda vel etiam paululum mutanda 
in sequentibus commendabo. Conscii semper simus oportet non agi de 
certa quadam haeresi damnanda, sed de proponendo doctrinam integram 
ac solidam modo positivo, ratione habita, quantum fieri potest, omnium 
aspectuum rei tractatae, ut ex profundiore intuitione mysterii Ecclesiae 
et fideles catholici ad fervidiorem Ecclesiae amorem, fratres separati 
autem ad maiorem aestimationem excitentur, qua Deo dante suo tem- 
pore facilius viam ad unum ovile sub uno Pastore congregatum inve- 
niant. 

Additiones autem et mutationes quas Patribus faciendas commendo, 
sunt haec: 

1) Titulus adhibitus « De Ecclesia Militantis natura » apud hodier- 
nos homines faciliter aequi voce intelligetur. Nam multi vel catholici non 
recte intelligunt distinctionem inter Ecclesiam militantem, quae vocatur 
Ecclesia in via sua terrestri peregrinans, et Ecclesiam triumphantem in 
coelis. Frequentibus applicationibus vocabuli « militans » in campo 
politico seducti, saepe subintelligunt aliquem sensum intolerantiae vel 
offensivum, ac si tenderet Ecclesia, qua militans, sive vi materiali sive 
saltem opprimendo conscientias ad dominandum super non catholicos. 
Unde ad praecavendum omne dubium (quod certe tantum apud eos orie- 
tur, qui cum doctrina catholica minus familiares sunt quorumque tamen 
offensio evitanda est, si fieri potest) titulum mutari commendo in « De 
Ecclesiae Peregrinantis natura ». Etiam talis titulus Ecclesiae non minus 
quam inscriptio proposita multis locis Scripturae et Traditionis obum- 
brari et fulciri potest. Non mutatur sensus, sed adiuvatur benevolus 
assensus. 

2) Numerus 1 (pag. 5 20 ) radicem exhibet doctrinae Ecclesiae: scii. 
Dei Patris consilium, quo hominibus lapsis salutem redderet; hic aspec- 
tus, qui Ecclesiae fundationem magis ut merum medium ad reparan- 
dum lapsum Adami considerat, necessario eget complemento. Nam 
praesertim ex doctrina Epistularum S. Pauli ad Eph. et ad Coi. Patrum- 
que commentariis aspectus universalis elaborari debet (praecisione facta 
a controversiis iam in Medio Aevo inter scholas S. Thomae et Ioannis 
Scoti habitas), secundum quem in Ecclesia continuatur et ulterius actua- 

tur quodammodo mysterium Christi Capitis (per incarnationem) totius 
humanitatis et Centri totius universi. Ex quibus etiam elucebit quo- 
modo ideae unitatis et universalitatis, quibus hodie homines valde in- 
flammantur, suam veram adimpletionem in Ecclesia sola invenire possit. 

3) Consequenter in numero 2 origo sumi deberet a consideratione 
magis ontologica essentiali, scii, ab ipsa incarnatione Verbi, qua ipsum 
Verbum assumendo naturam humanam ex genere Adamitico hoc genus 
humanum ut unum totum indissolubili vinculo sibi adiunxit, consecra- 
vit, eique sese ipsum cum aeterna sua vita communicavit. 

4) Tunc certe doctrina de missione et munere Christi propter doc- 
trinam de potestate Ecclesiae postea fundandam non debet omitti. Sche- 
ma hac in re imprimis prae oculis habet triplex illud munus Christi Ma- 
gistri, Sacerdotis, Regis et correspondentem tripartitionem potestatis Ec- 
clesiae. Quae omnia certissime sunt vera, sed in cohaerentia cum tradi- 
tione et systematico ordine percipienda. Tripartitio illa hodie commu- 
nissime a theologis catholicis prolata historice tantum saeculo praeterito 
sub influxu theologiae protestanticae invaluit; componi tamen debet 
(et potest) cum bipartitione potestatis ordinis et iurisdictionis a theolo- 
gis mediaevalibus sustentata. Generico modo problema forsitan ita sol- 
vitur: Una est potestas, qua Christus missus a Patre erat praeditus et 
quam communicavit Ecclesiae (confer locos in Schemate allatos, collato 
etiam Io. 20, 21). Quae potestas duo potestates magis particulares et 
ad invicem multiplici modo relatas continet (quod durantibus litibus de 
valore sacramentorum ab haereticis collatorum clarius innotuit), qua- 
rum neutra independenter ab altera plene concipi et rite exerceri potest. 
Hae tamen duo potestates in unoquoque illorum trium munerum Eccle- 
siae exercendo confluunt et adhibentur. Non tamen exigendum mihi vi- 
detur, ut Concilium quaestionem dirimat; sed potius libera relinquatur 
discussio theologis; sed commendo, ut caveatur, ne expressiones adhi- 
beantur, quibus praeiudicium pro una alterave theoria afferri videtur. 

3) Etiam quae in n. 3 (pag. 6, 30 linn. 28-30) de structura Ecclesiae 
dicuntur, paululum compleri debere puto. Certo certius Christus Eccle- 
siam suam aedificavit super Petrum eiusve successores. Attamen iam hic 
dici deceret Christum Ecclesiam suam aedificasse super collegium Apo- 
stolorum eorumque successorum. Quod uti patet collegium caput suum 
et principium unitatis habet in Petro. Haec enim doctrina ad intellec- 
tionem completam et adaequatam structurae iuridicae iure divino con- 
ditae Ecclesiae etiam necessaria est atque ideo hic iam breviter saltem 
efferenda. 

6) Difficile etiam mihi videtur apodicticam ponere thesim, quod 
figura corporis principem teneat locum in omnibus Ecclesiae figuris a 
S. Scriptura usurpatis. Nam grave pondus pro doctrina Ecclesiae certe 
competit etiam figurae coenae (vel coenae nuptiarum) a Christo ipso 
adhibitae. 

7) In n. 5 (pag. 8, lin. 24 - pag. 9, 31 lin. 3) quaedam accuratius mihi 
definienda videntur. Cur conceptus membri restringitur ad illos pecca- 
tores, qui fidem internam adhuc integram habent? Dantur vel possibiles 
sunt casus peccatorum, qui sua interna infidelitate privantur etiam vir- 
tute fidei, qui tamen membra dicendi sunt, quia retinent externam fidei 
catholicae professionem. Unde loco « virtute fidei » accuratius forsitan 
dicatur « professione fidei ». 

8) Ad n. 6 (pag. 9, lin. 16 sqq.): Sensus verbi « prodigialis », qui 
hic supponi videtur, minus usitatus est quam ut facile intelligi possit. 
Subesse enim videtur hic huic verbo sensus: miraculosum, inusitatum, 
aut simile quid. 

Ad Caput II: 

Caput II praeparatae Constitutionis De Ecclesia quaestionem tractat 
difficillimam simul et pro re oecumenica gravissimam. Agit nempe de 
necessitate Ecclesiae ad salutem et de conceptu membri Ecclesiae. Certo 
certius omnia quae dicuntur, omnino admittenda sunt et in doctrina Litt. 
Encycl. Mystici Corporis innituntur; quaerere tamen quis poterit, utrum 
omnia dicantur, quae ad bene explicandam doctrinam catholicam et 
praecavendas falsas interpretationes imprimis relate ad fratres separatos 
prorsus dici debent, unde necesse est, ut singulos numeros accuratae 
crisi subiciamus. 

Ad n. 1 (pag. 3-4 32 ): Valde iucundum est et colloquium cum fratri- 
bus separatis adiuvabit, quod hic in documento solemni definite enun- 
tiabitur, scii, necessitatem Ecclesiae ad salutem ita intelligendam esse, 
ut in iis qui sine propria culpa extra Ecclesiam versantur, sufficiat, ut 
saltem voto ad eam ordinentur. 

In lin. 8 sqq. (pag. 3) tamen cum dicatur: « quo quis non ponens 
obicem incorporationis, fit membrum Ecclesiae », incipitur tractari quae- 
stio, quae amplius in n. 2 evolvetur, scii, de conceptu quis sit membrum 
Ecclesiae. Censeo hanc clausulam allatam hic omittendam esse, 1° quia 
quaestio de incorporatione in Ecclesia tantum in n. 2 tractatur, 2° quia 
clausula illa canoni 87 citato non adaequate correspondere, sed potius 


31 Cf. p. 987. 

32 Cf. p. 990. 

novam interpretationem eius dare, et quidem restrictivam, intendere 
videtur (ut deduci potest etiam ex sententia in nota 14, pag. 7, 33 posita: 
« Baptismus non facit membrum, nisi accedat fides catholica »), quae 
non est necessario statuenda. Nam canon ille agit de baptismate, quo quis 
« persona in Ecclesia Christi cum omnibus Christianorum iuribus et of- 
ficiis » constituatur (hoc est quidem non formaliter quo quis membrum 
Ecclesiae constituitur, sed certe converti potest esse persona in Ecclesia 
Christi et esse membrum Ecclesiae). Canon ille ulterius dicit, quod in 
concreto effectus baptismi aliquomodo impediri possunt. Sed statim 
explicat, quinam effectus impediuntur, scilicet iura quae in baptismate 
conferuntur. Iam ex hac ratione vix quisquam ex impeditione iurium in 
impeditionem ipsius esse persona in Ecclesia seu admembrationis con- 
cludet. Canon insuper explicat, quaenam sint causae, quae obstare pos- 
sunt, quominus effectus baptismatis plene habeatur. Assignantur duo: 
obex communionis vinculum impediens, vel lata ab Ecclesia censura. 
Videre non possum, quomodo ex his deducatur, ipsum esse personam 
in Ecclesia seu membrum Ecclesiae auferri. Nam vix obex vinculum 
ecclesiasticae communionis impediens ipso verbo intelligi potest obex 
esse admembrationis, cum impeditio vinculi ecclesiasticae communionis 
etiam in talibus occurrere potest, qui certe ad Ecclesiam adhuc perti- 
nent, v. gr. in omnibus excommunicatis non vitandis. Praeterea consi- 
derandum venit, quod C.I.C. revera baptizatos extra Ecclesiam catho- 
licam versantes legislationi ecclesiasticae obnoxios esse constanter docet 
(ut puta v. gr. ius matrimoniale); unde eis non omnis ratio essendi 
persona in Ecclesia Christi seu essendi membrum Ecclesiae deneganda 
est. Haec omnia componi possunt cum iis, quae ab Encycl. Mystici Cor- 
poris et in numero sequenti nostri Schematis dicuntur, si distinguere 
liceat inter esse membrum Ecclesiae in sensu pleno et perfecto et in 
sensu quodam partiali. Ut tamen difficultas interpretandi et componendi 
canonem 87 cum Encycl. Mystici Corporis evitemus, ut dixi, incisum 
illud « quo quis non ponens obicem incorporationis, fit membrum Ec- 
clesiae » omittendum esse duco. 

Ad n. 2 (pag. 4-7 34 ): Materia huius numeri maximi est momenti, 
quia tangitur ipsum fundamentum theologicum, super quod colloquia 
cum fratribus separatis et quaevis tentamina unionis construi deberent. 
Enumerantur quae sunt signa distinctiva necessaria membri Ecclesiae. 
Nihil tamen dicitur praecise de natura connexionis, quam adhuc habent 
illi cum Ecclesia catholica (quamvis ab omnibus exspectatur hodie, quod 


33 Cf. p. 993. 

Ecclesia docens dicat verbum praesertim ad hanc rem!), qui a visibili 
compage eius sunt separati quidem (propter defectum agnitionis aucto- 
ritatis Romani Pontificis vel insuper propter defectum confessionis ca- 
tholicae fidei), sed diversis relationibus realibus cum illa « connectun- 
tur », uti dicit ipsum Schema, vel qui sunt « personae in Ecclesia Chri- 
sti », uti deducendum est ex canone 87 C.I.C. Immo omnis ratio admem- 
brationis eis denegari, momentum baptismatis valide et saepe saepius 
etiam fructuose recepti negligi, relationes eorum ad Ecclesiam vigentes 
simplici ordinationi vel voto ad Ecclesiam, quod habere possunt etiam 
pagani, aequiparari videntur, quod est valde durum et creat periculum, 
ne omnis via ad reunionem fratribus separatis claudatur. Tali tristi in- 
tellectui numeri 2 neque per declarationes in n. 3 positas sufficienter 
praecavetur. 

Ad evitandas has gravissimas difficultates et succurrendos fratres 
separatos omnino requiritur, ut via aperta relinquatur, qua aliquis 
saltem membri ratio baptizatis omnibus adscribatur, v. gr. virtualis vel 
partialis, et clare dicatur, conditiones illas famosas admembrationis per- 
tinere ad eos, qui sunt membra in sensu pleno et perfecto. 

Insuper desiderandum esset, ut distinctio inter haereticos ac schi- 
smaticos formales et mere materiales magis respiciatur. Nam saepe aca- 
tholici, cum plerumque propter persuasiones et dictamina conscientiae 
propriae se confessionem non-catholicam retinere debere credant, valde 
offendunt in eo, quod a nobis ut renegantes et auctoritatem Ecclesiae 
qua talem (i. e. qua a Christo derivantem) respuentes considerari vide- 
rentur. 

Ad n. 3 (pag. 7 sqq. So ): Omnino placet, quod agnoscitur et aliquo- 
modo hic magis copiose describitur valor diversarum relationum non- 
catholicorum ad Ecclesiam. Tamen infeliciter subsumuntur hae rela- 
tiones omnes sub conceptu voti, quod formaliter quidem recte fit, tamen 
non sufficienter distinguit inter baptizatos et non baptizatos. Conceden- 
dum est, aliquam saltem distinctionem a textu per vocabulum « maxime » 
(pag. 7, lin. 9) innui. Ex altera parte autem quae hic de baptizatis dicun- 
tur, non obstante nota 15, ad meros Orientales dissidentes restringi vi- 
dentur. Ita quasi ex una parte non-baptizati et Protestantes, ex altera 
Orthodoxi starent. Talem conceptionem omnem contactum cum Prote- 
stantibus interrumpere posse timendum est. Porro quidem devotio erga 
S. Eucharistiam et amor erga Deiparam non eadem ratione ac ipse bapti- 
smus et fides in Christum uti signum coniunctionis cuiusdam cum Ec- 

clesia consideranda sunt; potius climax quaedam ponenda est: praeter 
omnes mero voto ad Ecclesiam ordinatos singulari modo iis Ecclesia se 
coniunctam scit, qui sunt baptizati et ideo christiani nomine gloriantur 
et amanter in Christum credunt; magis adhuc vicini sunt, si insuper de- 
votione erga S. Eucharistiam et amore erga Deiparam eminent. 

Quibus difficultatibus succurri posset mutando periodum pag. 7 3fe 
inde a lin. 9 usque 14 ita: «... singulari modo si baptizati christiano 
nomine gloriantur, et quamquam carent fide catholica, tamen amanter 
in Christum credunt Deum et Salvatorem, imprimis autem si fide et de- 
votione erga Sanctissimam Eucharistiam et amore erga Deiparam emi- 
nent ». 

His omnibus perpensis Caput II ex integro denuo elaborandum esse 
censeo, ita ut quaestionibus sive a catholicis sive a non-catholicis hodie 
relate ad necessitatem Ecclesiae et admembrationem ad eam positis di- 
rectius et plenius respondeatur. 

Omnino adhibendum erit etiam consilium Secretariatus pro unione 
Christianorum. 

Card. Bea: De Ecclesiae militantis natura. 

1. Inter quaestiones a Concilio tractandas hae quae de Ecclesia pro- 
ponuntur, certe maximi momenti sunt, idque non solum pro Catholicis, 
sed etiam pro omnibus christianis baptizatis, sed ab Ecclesia separatis. 
Ideo Secretariatus pro fovenda Unione Christianorum has quaestiones 
valde accurate tractavit et pluries etiam a Commissione theologica pe- 
tivit, ut Commissio mixta instituatur, id quod tamen semper refutatum 
est. Quare schemata a nobis elaborata Commissioni theologicae trans- 
misimus, et grato animo animadverti aliqua saltem vestigia inveniri in 
Schematibus Commissionis, etsi, proh dolor, satis multa considerata 
non sunt. Meum esse censeo de his paulo fusius agere in hoc coetu. 

2. In genere dici potest multa pulchra inveniri in textibus de essen- 
tia interna Ecclesiae, sed pauca de Christo Fundatore eiusque voluntate, 
quae res tamen in disputatione cum Protestantibus et Orthodoxis est 
fundamentalis. Item in textibus multa dicuntur de hierarchia, pauca, 
immo fere nihil, de munere et officio fidelium ipsorum. Deest sectio de 
ipso populo christiano, ac si tantum hierarchia munus habeat in Eccle- 
sia. Sed ipse populus est — et in populo omnes secundum proprium 
locum et propriam vocationem — qui, ut talis, ut populus Dei, accepit 
promissiones, cui committitur munus testimonium dandi de Evangelio, 

cui munus est actione sua consecrandi mundum. Hoc postea dicitur qui- 
dem in cap. VI de laicis; sed non valet tantum de laicis, sed de omni 
populo Dei. 

3. Fortasse opportunum esset praemittere aliquam mentionem « Ec- 
clesiae caelestis », i. e. de consummatione. Hoc est enim « consilium Dei 
Patris » (n. 1), et definitiva hominum condicio ad quam assequendam Ec- 
clesia hic in terris degens est medium, non finis. Sic etiam statim intel- 
ligi posset omnes illos qui sunt in statu a Deo requisito, i. e. in statu 
gratiae, in illum Ecclesiam caelestem ingredi posse et ingredi, quocumque 
modo illum statum in terra acquisiverunt. 

4. Propterea etiam titulus « De Ecclesia militante » non placet. 
Omittamus quod hodie titulus « militans » habet sensum paululum odio- 
sum (« communista militans »), non comprehendit totam essentiam Ec- 
clesiae in terra commorantis, quae non tantum « militat », sed docet, 
adiuvat, confortat et similia. Melius esset loqui de « Ecclesia peregri- 
nante in terris ». 

5. Tandem, postquam munus Ecclesiae descriptum est, dici poterit 
eam non esse massam confusam, sed habere structuram hierarchicam a 
Christo Fundatore ipsi datam, fere ut habetur pag. 6, 37 n. 3, linn. 28-30. 
Inde sponte fluit imago de corpore , quae n. 4, pag. 7 39 fusius explicatur. 
Non tamen apparet cur statim de vinculis iuridicis agatur (pag. 8, 39 lin. 7), 
cum principale elementum in corpore sit vita et communicatio vitae, uti 
exponitur pag. 8, linn. 7-24. Dein sermo esse potest de vinculis iuridi- 
cis, quae — ut iterum inculcandum videtur — sunt media ad vitam 
recte communicandam. 

6. His ita positis transiri potest ad quaestionem, ubi hoc Corpus 
Christi inveniatur in terra, ut habetur sub n. 6, pag. 9 - pag. 10, 40 
lin. 19. Sic multo clarius appareret non posse distingui inter Ecclesiam 
iuris et Ecclesiam amoris vel charismaticam. 

7. Tandem transitus fit ad Ecclesiam catholicam Romanam quae est 
vera Iesu Christi Ecclesia et unica, non quod « Sacra Synodus hoc pro- 
fitetur et docet », sed quia ipsa sola est illa, cui Christus Dominus fide- 
les pascendos tradidit scii. « collegio Apostolorum duce S. Petro et 
eorum successoribus episcopis duce Pontifice Romano ». Sc. non soli 
S. Petro et successoribus eam tradidit gubernandam, sed S. Petro cum 
Apostolis. In titulo autem (n. 7) ne dicatur solummodo « Ecclesia Ro- 
mana », sed Ecclesia catholica Romana , ut iam Cone. Vat. I dixit. Ec- 


37 Cf. p. 987. 
Cf. p. 987, 

clesia enim non tantum est « romana », sed essentialiter est catholica, 
i. e. universos Christi fideles in toto orbe complectens. 

Hoc modo reformatum Schema videtur esse magis biblicum magis- 
que spirituale , et melius etiam a non catholicis intellegetur. 

De membris Ecclesiae : 

1. Schema facit impressionem ac si terminus « membrum » sit res 
principalis et decisiva in toto negotio, id quod certe non est verum. 
Multo melius videretur praemittere aliquod caput « de necessitate Ec- 
clesiae ad salutem », ut ostendatur quomodo Ecclesia sit medium ad 
salutem. Vix enim negari poterit longe maiorem partem hominum etiam 
hodie salvari extra medium « normale », i. e. Ecclesiam. « Votum » 
autem de quo sermo fit in n. 3, pag. 7, 41 est conceptus valde aequivocus 
nec eodem sensu adhiberi potest de pagano, de Orthodoxo, de prote- 
stante etc. Immo haec applicatio termini « votum » hodie quam ma- 
xime offendit non catholicos. Aliquis auctor non catholicus, professor 
theologiae systematicae (i. e. dogmaticae), ex modo quo sermo fit de 
« voto », haec concludit: « Secundum hunc modum rem considerandi 
Christiani baptizati, qui extra limites (compaginem) Ecclesiae catholicae 
romanae vivunt, relate ad ipsorum possibilem ordinationem ad corpus 
Iesu Christi mysticum — si stricte dogmatice loquimur — in nulla 
alia condicione versantur quam Iudaei vel pagani illi, in quibus scienter 
vel inconscie adest votum et desiderium, ut ipsorum voluntas conformis 
sit voluntati Dei... ». Auctor addit nullum christianum « intelligere pos- 
se quomodo Pontifex (Pius XII), docendo de limitibus Ecclesiae, negli- 
gere possit vim salutarem baptismi validi, ac si omnino non adsit. Non 
possumus (dicit) intelligere, quomodo baptismus possit esse validus, sed 
relate ad incorporationem salutarem in Christum inefficax » (pag. 42). 
« Nonne hic adest contemptio dogmatica Sacramenti a Christo insti- 
tuti »? 

2. Hic auctor est unus ex multis qui de modo loquendi hoc valde 
lamentantur. Quare, ne inutiliter offendamus fratres separatos, alio 
modo procedendum videtur, exponendo rem et evitando terminos offen- 
sivos. Hoc sic fere fieri poterit: Deus, qui paterna sua providentia, 
« omnes homines vult salvos fieri », aeterno et inscrutabili consilio om- 
nia disposuit, ut omnes creaturae eius ad aeternam gloriam coelestem 
pervenire possent, modo sese vere et pro posse subiciant amanti eius 
dispositioni. Vult enim Deus, ut omnes donum salutis corde et vita 
accipiant atque salutis media ab Ipso instituta et proposita pro posse 
servent. 

Salutis donum est ipsa Dei gratia seu vita, qua fiunt « divinae na- 
turae participes »; quod a Deo tantum conceditur bene et recte dispo- 
sitis, id est, ita dispositis ut voluntatem Dei circa salutem et media et 
salutem accipiunt (in re), vel acciperent, si illa ut talia cognoscerent. 
Ad salutem ipsam accipiendam, unum saltem de necessitate absoluta 
requiritur, scilicet « accedentem ad Deum credere quia est et inquiren- 
tibus sese remunerator est » (cf. Hebr. 11. 6). 

Salutis media a Deo instituta sunt fides, sacramenta, praecepta, pa- 
stores et communitas fratrum, brevi, illa omnia quae Ecclesiam « in- 
strumentum salutis » constituunt. Tale medium accipere oportet (in re), 
quando cognoscitur, et ut medium salutis apparet; secus, ita debet esse 
homo dispositus ut Ecclesiam acciperet, si illam cognosceret et ut me- 
dium salutis perciperet. 

Ecclesia catholica, ut medium salutis, non est de « necessitate sa- 
lutis absoluta », hoc sensu quod Deus, in sua benevolentia et sapientia, 
hominibus iugum iniquum imponere noluit accipiendi in re institutum 
quoddam salutis de quo nunquam audierunt, nec Ecclesia catholica hoc 
imponit: quaeritur tantum illa recta dispositio ut Ecclesiam acciperent, 
si illam cognoscerent et ut medium salutis agnoscerent. Pro illis econtra 
qui Ecclesiam cognoscunt et ut medium salutis agnoscunt, adhaesio ad 
Ecclesiam, de lege ordinaria, stricte exigitur, si quidem ipsa est in qua 
et per quam, ut normale et completum instrumentum salutis, religio 
christiana redemptionis et laudis exercetur. 

(N. B.: nihil aliud hic dicitur quam in decreto S. Officii contra 
P. Feeney, sed proponitur ordo realis et non formalis). 

3. His praemissis quaeri potest qui sint « membra » Ecclesiae, nisi 
prudentius evitandus censetur hic terminus qui quidem aliquoties oc- 
currit in epistulis Paulinis, sed non plane in eodem contextu qui in no- 
stra quaestione habetur. Insuper notandum est Ecclesiam in N. T. non 
tantum proponi ut « corpus », quod habeat « membra », sed etiam ut 
regnum, vinea, familia, domus, populus etc., quae omnia sunt metapho- 
rae quibus Ecclesia proponitur sub peculiari quadam ratione. Melius 
est, ni fallor, in expositione dogmatica non nimis insistere in his meta- 
phoris, se clare exhibere rem. Res autem est, quod singulae communi- 
tates religiosae et singuli homines vario modo « ordinantur ad Eccle- 
siam ». Alternativa illa (« in voto », « in re »), sat recenter introducta 
ex discussionibus post encyclicam habitis, sese manifestat omnino dispu- 
tatam et usque nunc auctores non sunt concordes; ergo non convenit 
pro constitutione dogmatica; praeterea illa alternativa, in qua omnes 
non catholici sub unica globali forma (« membra in voto ») re quidem 
vera satis ieiuna et generica est. Vera quidem est, sed adeo vera, ut 

si quis diceret totam humanitatem dividi in duas partes: americanos et 
eos qui nationalitatem americanam non habent, sed voto ad illam aspi- 
rare possunt. Haec ultima classis certe exsistit, sed de eius propria cha- 
racteristica et de differentiis in ea exsistentibus, de dotibus et perfectio- 
nibus singulorum, nihil omnino dicitur. Sic res se habet, si humanitas 
dividitur in membra Corporis Christi mystici et eos qui « in voto » tan- 
tum sunt membra. 

4. His praemissis res fere hoc modo exprimi posse videtur: 

« Qui ex toto et in re adhaerent Ecclesiae catholicae ut est medium 
salutis, sensu pleno et proprio dici possunt eius membra ». Ipsa autem 
elementa, illa, quibus aliquis secundum plenam rationem vocis consti- 
tuitur membrum Ecclesiae visibilis, non pertinent exclusive ad solos 
catholicos. Multi enim non catholici etiam regenerationis lavacro sunt 
abluti, et veram fidem christianam profitentur quamvis non integre, atque 
etiam sese submittunt pastoribus secundum ministerium quod ipsis le- 
gitimum apparet. Immo nec desunt apud non catholicos multa elementa 
ordinis supernaturalis invisibilis quibus constituitur, nutritur et perse- 
verat communio spiritualium bonorum cum vera Ecclesia Christi. Om- 
nes enim qui in gratia divina vivunt et fidem, spem, caritatem theologi- 
cam profitentur, in uno eodem Spiritu manent qui est anima Corporis 
Christi mystici. Recte igitur vocantur « fratres » nostri, etsi « separati », 
et « filii » Ecclesiae, sicut Summus Pontifex in Const. Apost. Humanae 
salutis eos vocat. 

5. His expositis poni poterunt ea quae in Schemate n. 3, pag. 7 42 s., 
leguntur, sic fere (lin. 7): « Pia igitur Mater Ecclesia semetipsam scit 
plures ob rationes coniunctam cum iis qui baptizati christiano nomine 
gloriantur, et quamquam carent plena (sic!) fide catholica, tamen... 
(sequuntur linn. 11-12 et pag. 8, 43 omnia). In lin. 8 dicatur: « qui sensu 
pleno sunt membra Ecclesiae ». 

N. B.: 1) in nota 15, pag. 7, evitetur expressio « de orthodoxis qui 
dicuntur »; dicatur: « Agitur imprimis de ecclesiis orientalibus sepa- 
ratis ». 

2) Pag. 7, n. 3: titulus melius poneretur: «Unio cum christianis 
separatis ». Orientales offenduntur, si dicuntur « non catholici ». 

Card. Browne: Difficile est nunc intrare in discussionem schema- 
tis. Ego puto quod ea quae dicta sunt ab Em.mo Card. Bea etiam mo- 
mentosa sunt et non est possibile in nostra praesenti reunione haec 


42 Cf. p. 991. 
Cf. p. 991. 

omnia adaequate considerare. Unde antequam ulterius procedatur ego 
saltem vellem reflectere et multum reflectere super ea quae dixit. Quae- 
dam impressionem mihi faciunt, quaedam aliqualiter minus, sicut, v. g., 
de observatione circa votum, quae solus est modus quem habemus 
explicandi possibilitatem salutis eorum qui Christi Ecclesiae stricte 
loquendo non pertinent. Utique distinguuntur ii qui baptizati sunt et 
illi qui non baptizati sunt, sed quoad illos qui non baptizati sunt, re- 
spectu baptismi, non solum loqui possumus de voto eorum pertinendi ad 
Ecclesiam Catholicam sed etiam de voto baptismi, quia sine baptismo nulla 
salus; unde vox poterat forsan subiici crisi, sed tamen puto quod adhuc 
est vox valida. In substantia debeo dicere schemata mihi placuisse; sal- 
tem nihil inveni censurabile; sed hoc non qualifico, dicendo quod certe 
ea quae dicta sunt ab Em.mo Card. Bea et etiam ab aliis Em.mis Patri- 
bus debent considerari antequam aliquid definitive praesentetur. 

Quantum ad primum caput, quantum ad difficultatem Em. mi Card. 
Lienart de fratribus separatis, antea dicebatur quod pertinebant ad ani- 
mam Ecclesiae sed nunc theologi hoc potius relinquunt, et loco dicendi 
« eos voto et Christi Corpori Mystico pertineri » quod non sufficiens 
est, ego propenderem ad dicendum quod pertinent ad Corpus Christi 
Mysticum, pertinent nempe ad ipsam animam et voluntatem. Quoad 
substantiam hoc concordat cum schemate et cum dictis a R. P. Tromp et 
a Rev.mo Card. Ruffini. 

Quantum ad secundum schema, sua substantia etiam mihi placuit; 
etiam habui difficultatem circa verba in pag. 7 44 linea 10 « et quamquam 
carent fide catholica »; puto quod schema potest omittere huiusmodi 
verba, et dubito an sit conveniens ponere huiusmodi verba. Illi qui de- 
scribuntur in hac paragrapho, habentes utique fidem divinam, habent 
quoque fidem catholicam, ego dicerem, quamvis tantummodo implicite, 
et implicite catholici sunt. Implicite, seu voto, ut communiter dicimus. 

Quantum ad distinctionem inter Orientales et protestantes hoc uti- 
que debemus cavere ne aliquis offendatur, sed puto quod ubique atten- 
dendum est; quia Orientales et protestantes omnino aliter respiciunt 
Ecclesiam; nam apud Orientales est verus conceptus alicuius Ecclesiae, 
sed sunt quaedam corruptelae in eorum conceptu; unde possumus fa- 
cile intelligere de vera fide etiam catholica inter Orientales, maxime 
inter simplices, sicut fuit vera fides catholica etiam romana inter simpli- 
ces, in alto Medio Aevo, quando longinqui a Roma vitam fulciverunt in 
Summo Pontifice. Sed quantum ad protestantes res aliter se habet, quia 
proxima regula fidei (utique etiam pro Orientalibus) est Ecclesia, quamvis 


44 Cf. p. 991. 



1018 


SESSIO VI - ACTA 


imperfecte intellecta, sed difficultas maior est quantum ad protestantes, 
ad omne genus protestandum, pro quibus proxima regula est iudicium pri- 
vatum, et igitur difficultates multum implexiores sunt et tamen pro 
protestantibus etiam viam salutis non praecludimus, et ipsi salvantur 
etiam per fidem divinam et, sicuti dixi, etiam per fidem catholicam, sal- 
tem implicite. Unde haec omnia forsitan superflue dico, sed dico tan- 
tummodo ad hoc ut suggererem ut schema reexaminetur. Non possunt 
poni haec verba quae, ut dixit Em .mus Card. Ruffini, faciunt difficultatem 
pluribus; quamquam sit fides catholica et fit referentia ad Denzinger, 
sed referentia ad Denzinger est ad dictum aliquod Concilii Vaticani. 
Sed Concilium Vaticanum non distinguit praecise inter fidem divinam 
et fidem catholicam sed loquitur tantummodo de fide divina et catholica. 
Unde hoc revidendum esset; sed puto etiam quod totum schema, quan- 
tum ad ista duo capita, deberet nunc examinari in lucem eorum quae 
dicta sunt ab Em.mis Patribus, maxime ab Em.mo Card. Bea, ut omnes 
qui in haec iudicium facere debent maneant securi et tranquilli. 45 

Exc. Hurley: Fatendum sane est multa pulchra atque laudanda in 
Capite 1 (De Ecclesiae Militantis Natura) schematis de Ecclesia inve- 
niri. Profunde tamen miratus sum quod semel tantum de vita, agatur, 
et hoc quidem modo indirecto tantum et secundario, tractando nempe 
unionem inter Mystici Corporis membra, quam non solum « connexio- 
nem e vinculis iuridicis » esse declaratur, sed etiam « conformitatem 
naturae et vitae ». 

Vix autem concipi potest quod schema quod de natura Ecclesiae trac- 
tare intendit ad talem insufficientem mentionem expressam vitae sese 
restringat. Ex ipsa enim sua institutione a Christo, ac proinde ex ipsis- 
sima sua natura, nihil aliud Ecclesia agere debet nisi transmittere illam 
vitam, quam Christus nobis suo opere redemptionis acquisivit, illamque 
transmittendo, totam humanam communitatem in unam Christi corporis 
compaginem aedificare. 

Quapropter propono quod paragraphus secunda huius capitis peni- 
tus mutetur, ita ut antequam sermo fiat de hierarchica Ecclesiae consti- 
tutione eiusque iuridica commissione a Christo accepta, clarissime in 
luce ponatur intimus eius finis: collatio nempe vitae supernaturalis, di- 
vinae, ipsius Christi vitae. 

Ratio huius propositionis omnino clare patebit consideranti revela- 
tionem Mysterii Christi prout in Novo Testamento proclamatur. Ex 
verbis Ioannis 10, 10 Christum venisse novimus « ut vitam habeant, et 


40 Textus transcriptus est ex taeniola magnetica. 

abundantius habeant ». Quod thema vitae in tam multis aliis Ioannis lo- 
cis invenitur, ut omnibus consentientibus « Evangelium vitae », seu ma- 
gis complete, « Evangelium vitae, lucis et amoris » nuncupetur. Nobis 
enarrat Evangelista de Verbo, in quo « vita erat »; nos certiores facit 
opus suum scriptum esse « ut credatis, quia Iesus est Christus, Filius 
Dei, et ut credentes, vitam habeatis in nomine eius » {Io. 20, 31). Doc- 
trinam Christi refert de vita quam habet a Patre, quam nobis in Bapti- 
smate confert, quam in Eucharistia nutrit, quam nos servare non pos- 
sumus nisi Ipsi uniti manserimus quemadmodum palmites viti; nec tacet 
illam vitam de facto consistere in inhabitatione Patris, Filii et Spiritus 
Sancti, seu simplicius in ipsa Spiritus praesentia in nobis, nam qui Spiri- 
tum Sanctum dicit, abstrahere non potest a Patre et Filio a quibus Spi- 
ritus per viam amoris procedit. 

Huic tamen Spiritui, huic vitae, huic inhabitationi Trinitatis in no- 
bis, quam Christus tantopere nobis conferre voluit et ad quam confe- 
rendam Ecclesiam instituit, unum obstabat: peccatum. Victum est autem 
peccatum Christi Morte et Resurrectione, qua parta victoria, vincit Spi- 
ritus ipse, vincit Vita ipsa. Spiritus a Christo redivivo tamquam a recep- 
taculo vita divina superabundante Ecclesiae datus est ac veluti anima 
permanet ad Ecclesiam vivificandam dependenter a Christo resuscitato. 
« Qui mortem nostram moriendo destruxit, et vitam resurgendo repa- 
ravit ». 

Maximum illud vitae mysterium, mysterium scilicet Mortis et Re- 
surrectionis Christi atque Spiritus effusionis nos ingredimur per Bapti- 
smum, ut fuse in capitibus 6 et 8 suae Epistolae ad Romanos Paulus 
docet. « Consepulti enim sumus cum illo per baptismum in mortem, 
ut quomodo Christus surrexit a mortuis per gloriam Patris, ita et nos 
in novitate vitae ambulemus » (Rom. 6, 4). « Quod si spiritus eius qui 
suscitavit lesum a mortuis vivificabit et mortalia corpora vestra propter 
inhabitantem spiritum eius in vobis » {Rom. 8, 11). Opere istius Spiri- 
tus, novis constanter adiunctis membris, Christi Corpus continuo cre- 
scit in diem secundi Christi adventus, in finem, quando tradet regnum 
consummatum, et gloriosam Ecclesiam non habentem maculam aut rugam 
aut aliquid huiusmodi, Deo et Patri (cf. I Cor. 15, 24; Eph. 5, 27). 

Unde, his in mentem revocatis, impossibile prorsus evadit Ecclesiae 
naturam describere et simul tacere de vita eius quae a Deo Patre per 
Incarnationem, Mortem et Resurrectionem Christi originem trahit, prae- 
sentiam vero et augmentum Spiritui Sancto in die Pentecostes dato de- 
bet, ac denique consummationem gloriosam in Parousia habebit. Aliis 
verbis, vera Ecclesiae natura delineari non potest extra Mysterium Chri- 

sti: mysterium scilicet vitae, theandricum, paschale, pentecostale, ec- 
clesiale, eucharisticum et eschatologicum. 

Quapropter, fateor me non posse approbare schema quod de natura 
Ecclesiae tractare intendit et de isto « pleromate », de ista totalitate, 
omnino silet. 

Unum praeterea mihi addere liceat. Memor verborum Eminentissi- 
mi Cardinalis Frings in sessione elapsi sabbati, instanter propono quod 
primum totius Concilii schema tractandum sit Schema Constitutionis de 
Ecclesia Christi. Quae Constitutio tripartita esse debet. Primo loco, 
contineat Mysterii Christi contemplationem, intra quam et Mystici Cor- 
poris considerationem delineavi. Secundo, de Ecclesiae structura iuri- 
dica et visibili agat, deque eius auctoritate, magisterio et munere ado- 
randi et sanctificandi. Tertio denique, ad totam alludat humanam com- 
munitatem quam Ecclesia sua actione divina simul absorbere et trans- 
formare debet. A tali constitutione non tantum splendidissime totum 
Concilium exordium sui operis duceret, sed etiam ita illuminaretur ut 
tamquam unica constructio, « compacta et connexa per omnem iunctu- 
ram subministrationis », Ecclesiae ipsius fidelissima imago, omnium 
conspectu claresceret. 

Exc. Perrin: Pars Prima, Caput II: De membris Ecclesiae militan- 
tis etc. 

Pag. 7, 46 n. 3. Unio cum acatholicis: Textus loquitur, imprimis, de 
unione cum christianis separatis. Unio autem cum acatholicis non chri- 
stianis etiam suum valorem habet. 

Non cognoscunt baptismum et fidem in Christum non confitentur; 
sed de iis quoque, meo humili sensu, aliqua potest dici quae de christia- 
nis separatis dicta sunt. 

Pro iis, sicut pro christianis separatis affirmari potest... « orationum, 
expiationum et beneficiorum spiritualium communio; immo aliqua in 
Spiritu Sancto coniunctio, qui sua virtute etiam extra venerandum illud 
Corpus agit, ut fratres acatholici, modo a Christo stabilito, eidem aliquo 
modo uniantur. 

Itaque optarem ut dicantur in schemate Ecclesiae aliqua de salute 
non christianorum. 

Idem in pagina octava, 47 linea tertia, optarem ut verba « christiani an 
non » addantur verbis « fratres separati ». Ita ut dicatur: « fratres se- 
parati christiani an non ». 


46 Cf. p. 991. 

47 Cf. p. 991. 

Postremo, interrogationem unam timide facio: nonne Sancta Syno- 
dus aliquid dicet de salute non credentium in Deum, qui forte decies 
centena millia sunt in mundo, quando in bona fide sunt? 

Exc. Yago: Pars I, Caput I. Pag. 7, 48 n. 4: Modus dictionis, quo pa- 
ragraphus in fine (linea a 15 ad 20) exit, impressionem exhibet bapti- 
smum nonnisi incorporationem Christi praeviam esse, et hanc incorpo- 
rationem, tantum mediante Sacramento Eucharistiae, efficacem esse. 

Atqui baptismus incorporat Christo (7 Cor., 12, 13) etiamsi efficaci- 
tatem suam nonnisi per Eucharistiam, implicite saltem desideratam, 
tamquam perfectionem eius acquirit, melius est dicere fideles Christo 
incorporatos esse per baptismum et hanc incorporationem perfectam et 
coronatam esse per Eucharistiam. 

Ceteroquin constitutio haec id eo modo exprimit infra (in capite 
secundo, numero primo, lineis octava et nona). 

Ad paginam undecimam: 49 Locutio et dictio valde dura est licet recta 
sit. Num opportuna sit exspectationibus oecumenicis rogare velim. 

Pars I, Caput II. Reformetur hoc schema attentis observationibus 
Em. morum et Exc. morum Patrum, praesertim Lienart, Konig de Corpo- 
re Mystico, et Ruffini. 

Pag. 7, 50 lin. 11: Non facile dici posse videtur eis qui Christo Deo 
atque Salvatori credunt deesse fidem catholicam, idque his rationibus: 

1) Fides una est {Eph. 4, 5); 

2) Distinctio fidei divinae catholicae et fidei divinae simpliciter, 
ut iam dixit Em.mus Ruffini, non est absoluta (non obstante nota nu- 
mero quinto). Maior numerus theologorum hanc distinctionem respuit 
et eam tantummodo tanquam modum loquendi accipit, propterea quod 
fides divina ea quae Deus revelat ut obiectum habet et fides catholica 
ea quae Ecclesia docet. Sed quae sunt ea quae Ecclesia docet? Nonne 
ea ipsa quae Deus revelat? 

Pag. 7, lin. 20: Constitutio declarat acatholicos extra corpus Chri- 
sti esse; tantummodo desiderio ad id pertinere posse (cf. paginam sex- 
tam, 51 linea quinta). 

Mea opinione haec rigida disciplina difficilius conciliari potest cum 
participatione (quae quidem in eadem constitutione acatholicis adiudi- 
catur) unius consecrationis baptismalis (lin. 15) communionis precum, 
expiationum et benefactorum spiritualium (lin. 16). 


48 Cf. p. 987. 

49 Cf. p. 988. 

Mea humili opinione necessitas adest agnoscendi fines et limites Ec- 
clesiae ultra communitatem visibilem Catholicorum Romanorum sese 
extendere; Ecclesiam Romanam Catholicam revera Corpus Christi esse, 
sed eam realiter possidere extra fines visibiles membra non manifesta 
quae revera cum illa communicant idque non solum implicite desiderio. 

Rev. Sepinski: Schema constitutionis De Ecclesiae militantis na- 
tura. 

Utique Constitutio « De Ecclesia » est materia Concilii Oecume- 
nici. 

Ad pag. 5, 52 linn. 8-13: Praeferrem hanc locutionem: « complacuit 
enim Patri ut redempti, non plane singuli coram se, quavis habitudine 
connexioneque seclusa, sanctificandi consisterent, sed ut, ex multitu- 
dine advocati, novum genus electum, regale sacerdotium, gentem sanc- 
tam, novum scilicet Israel constituerent (5) ». 

Ad pag. 6, 53 linn. 27-28: pro verbis « verum etiam quod rebus om- 
nibus ad finem proxime admoventibus instructam », clarior locutio adhi- 
beatur. 

Ad pag. 6, nota 17: omittatur « Deut. 23, 2 ». 

Ad pag. 10, 54 linn. 8-10: ubi agitur de Verbo Incarnato, vitetur lo- 
cutio « natura humana ut vivum instrumentum divinae eiusdem natu- 
rae », i. e. locutio circa quam inter theologos disputatur. Dicatur sim- 
plicius: « Etenim sicut in Verbo Incarnato natura humana divinae eius- 
dem naturae pro nostra et totius mundi salute inserviit » etc. 

Ad pag. 11, 05 linn. 1-2: post verbum « gubernandam » dicatur: 
« Illa Ecclesia, quae cum successoribus S. Petri rite coniuncta est, my- 
sticum est Christi Corpus ». 

Schema constitutionis De membris Ecclesiae militantis eiusdemque 
necessitate ad salutem. Unam tantum animadversionem mihi liceat fa- 
cere: 

Ad pag. 4 et 5, 56 n. 2: citantur verba ex Litteris Encyclicis Mystici 
Corporis (A. A.S., XXXV (1943), p. 202); textus Litterarum sic sonat: 
« In Ecclesia autem membris reapse ii soli annumerandi sunt, qui rege- 
nerationis lavacrum receperunt veramque fidem profitentur, neque a 
Corporis compage semetipsos misere separarunt, vel ob gravissima ad- 
missa a legitima auctoritate seiuncti sunt ». 


52 Cf. p. 986. 55 Cf. p. 988. 

53 Cf. p. 987. 56 Cf. p. 990. 

Cf. p. 988. 


54 



DISCEPTATIO - DE ECCLESIA 


1023 


Sensus locutionis « reapse », ni fallor, est « integraliter ». Agitur in 
Litteris Encyclicis nonnisi de pertinentia integrali ad Ecclesiam, aliis 
verbis de pertinentia ad Ecclesiam « in sensu pleno et absoluto ». Hoc lo- 
co, Litterae non loquuntur de ulteriore problemate nempe utrum de 
pertinentia invisibili vel de pertinentia visibili, etsi ex parte tantum, ser- 
mo fieri possit. 

Secundum meum submissum iudicium optimum esset, si in boc 
schemate clarius et pressius et completius percenserentur variae cate- 
goriae hominum qui sive sensu pleniore sive sensu minus pleno membra 
Ecclesiae dici possunt. Sic homines qui in statu gratiae vivunt; porro 
ii qui voto explicito (sicut catechumeni) vel implicito (sicut ii qui parati 
sunt quaecumque facere quae Deus expostulat) et tandem ii omnes 
qui sensu integrali, de quibus in Litteris Encyclicis, ad Ecclesiam rite, 
etsi diverso sensu, pertinere censendi essent. 

Aliquae mendae corrigantur: 

Ad pag. 3, 57 nota 3, lin. 4: scribatur « si adultus baptizandus » loco 
« si adultis baptizandus ». 

Ad pag. 6, 58 not. 11 (7), lin. 12: scribatur « Hiberniae » loco « Ir- 
landiae ». 

Card. Ottaviani: Quaedam mihi videntur explicanda ut in suffra- 
giorum collectione prae oculis habeantur. Primo quidem de quibusdam 
votis, ut habeatur ratio aliquorum problematum; v. g. Em. mus Card. 
Bea locutus est de « populo Dei », de elemento multitudinis in Eccle- 
sia; de populo Dei ageretur in hac re; etiam Card. Ruffini voluit ut de 
membro electissimo Ecclesiae, quod venit statim post Caput, scii, de 
Virgine Sanctissima, loqueremur. Haec vota legitime facta sunt, quia 
Constitutio adhuc in studio est in ceteris partibus; igitur habebitur 
caput quoddam etiam quod aget de laicis, illud de complexu populi 
Dei, et etiam de B. V. Maria caput speciale, quod quidem utile erit 
non solum propter eminentiam istius membri Ecclesiae Sanctae Dei, 
sed etiam ad explicandam veram doctrinam de cultu, de iperduliae 
cultu, qui exhibetur Virgini Ss.mae, ne protestantes, quod saepe accidit, 
false intelligant nos cultum B. M. V. ita extollere ut detrimento sit 
eorum quae sunt propria Iesu Christi et Dei. Igitur erit duplex finis 
istius capitis, sc. honorem debitum ostendere, qui debetur Virgini Ss.mae 
et simul explicare etiam non catholicis quo sensu nos ita veneramus Vir- 
ginem Ss.mam et eius praerogativas. 

Dico vere mihi non placuisse quod Em. mus Card. Lienart, fortasse 

57 Cf. p. 991. 

Cf. p. 993. 

ex aequi vocatione, ex falso supposito, dixit, scii, nos identificare Corpus 
Christi Mysticum cum Ecclesia militante; nos non intelligimus hoc. 
Quando dicimus Corpus Christi Mysticum est Ecclesia catholica, Ecclesia 
catholica est in sua integritate, Ecclesia militans, seu melius, sicut bene 
dictum est, « peregrinans » et purgans et Ecclesia triumphans, in qua 
certe invenientur, sicut dicitur etiam in ipsa Constitutione, inveniuntur 
animae eorum qui licet non sint in Ecclesia (non sint de facto in Ecclesia 
militanti, in Ecclesia militanti seu peregrinanti perfecte non fuerint, 
tamen cum gratia Dei mortui sunt). Falso dicitur nos identificare Corpus 
Christi Mysticum cum Ecclesia militanti. Agitur hic de Ecclesia militanti, 
sed quando nos in commentario facto dicimus Ecclesiam catholicam esse 
idem ac Corpus Christi Mysticum, dicitur de Ecclesia in toto suo com- 
plexu trium, sit venia verbo, categoriarum. 

Postea, quod attinet ad ea quae dicta sunt a Card. Leger, certe 
optima sunt et habebuntur prae oculis, quia ameliorabunt Constitutio- 
nem, sicut quae a Cardd. Spellman et Ruffini dicta sunt, multa etiam quae 
dicta sunt a Card. Konig et a Card. Dopfner. Item etiam dico multa quae 
dicta sunt a Card. Bea; sed hic adhaereo iis quae expresse dixit Card. 
Browne. Inter ea quae dicta sunt a Card. Bea non omnia sic accipienda 
sunt, quia sunt quaedam valde periculosa. Ego intelligo eius zelum, typum 
zeli maximum quem ipse habet, quia ei commissus est Secretariatus pro 
acatholicis, et hodie certe faciet ut in Concilio sit magis aperta pro illis 
porta, sed non debemus exaggerare, non debemus dicere, sicut, miratum 
est, dictum fuit in quadam Conferentia, statim ac quis baptizatus est, 
utique est membrum Corporis Mystici, licet non sit membrum Ecclesiae. 
Hoc est periculosum dicere, quia esset facienda discussio sicut facta 
est ad intelligendum quo modo; sed coram massa populi dicere: « qui 
baptizatus est, membrum est Corporis Mystici, licet non sit membrum 
Ecclesiae », est valde periculosum. Ecclesia catholica et Corpus mysti- 
cum identificantur. Igitur omnia quae erant attendenda ad salvandam 
caritatem, non solum caritatem, sed etiam veritatem quoad possibilitates, 
quas habent acatholici, dicta sunt in Constitutione; certe dictum est de 
aliquibus expressionibus quae possent offendere; ameliorabimus istas ex- 
pressiones ne offendantur acatholici, sed veritas dicenda est. Summus Pon- 
tifex saepe locutus est; nos debemus dicere quid sit, quid voluit Christus, 
quid voluit Deus. Postea quando diximus: « haec credit Ecclesia », « haec 
agit Ecclesia », dicemus fratribus nostris: « haec est Ecclesia; mater 
vestra vos attendit; si vultis, venite ». Sed non sunt assumendae formu- 
lae quaedam aequivocae, quae ut iam exposui in relatione, quam legit 
P. Tromp, postea possent dare occasiones, ansam protestantibus dicendi 
« nos laqueo iniicisse et non esset apertus oculus vester ». Irenismus 

habet duplicem faciem (irenismus hodie est « di moda »), una eorum qui 
habent bonam intentionem alliciendi protestantes ut intrent, utique, sed 
est numisma cum duabus f aciebus, potest etiam inducere protestantes, 
non catholicos etc. ut sint felices in sua positione: « Si nos aliquo modo 
pertinuimus Corpori Mystico Christi etc. possumus salvari etiam quin 
intremus in Ecclesiam catholicam, maneamus ut sumus, in traditione 
nostrorum Patrum », quibus maxime adhaerent; maximam vim quam 
ipsi sibimetipsis debent facere est in relinquendis traditionibus suorum 
Patrum. Igitur non debemus eis dare ansam manendi in situatione in qua 
sunt. Dictum est bene: extra Ecclesiam nulla est salus. Igitur explicatus 
est bene sensus istius traditionalis phrasis in Epistula quam S. Officium 
misit ad Card. Bostoniensem, quando agebatur de quaestione Feeney, 
qui exaggerabat vim istius phrasis. Phrasis illa non ita extenuanda est ut 
prorsus nullimode amplius valeat, ita ut inveniamus omnes bonas vias 
ad tranquillizandos, dicamus sic, eos qui extra Ecclesiam sunt. Haec dixi 
ut adhaeream plenissime iis quae dixit Em. mus Card. Browne, quod 
antequam vota accipiantur, ea quae dicta sunt, praesertim a Card. Bea, 
bene sub studio ponantur . 59 


4) SUFFRAGIA SODALIUM 

Card. Tis serant: Non placet: retractentur duo capita sicut propo- 
suit Em. mus Browne. 

Card. Micara: Placet. 

Card. Pizzardo: Placet iuxta modum: nempe ratione habita ali- 
quarum observationum quas etiam Em. mus Cardinalis Relator accepit. 

Card. Aloisi Ma sella: Pars I, Caput I: Placet iuxta modum: 
attente consideranda sunt quae exposita fuerunt ab Em.mis Cardinali- 
bus et ab Exc.mis Archiepiscopis et Episcopis. 

Pars I, Caput II: Placet iuxta modum: secundum ea quae proposita 
sunt ab Em.mis Cardinalibus et ab Exc.mis Episcopis. 

Card. Ferretto: Placet iuxta modum: rite perpensis et quatenus 
fieri potest apte compositis animadversionibus a Patribus propositis, 
iuxta mentem Em. mi Card. Ottaviani, Relatoris. 


59 Textus transcriptus est ex taeniola magnetica. 

Card. Lienart: 1) Quoad caput primum: non placet pro rationi- 
bus quas exposui et scriptas remitto; 1 animadversionibus factis ab Em.mis 
Cardd. Konig, Leger, Dopfner et praesertim ab Em.mis Cardd. Bea, 
Browne et a Rev.mis Archiepiscopis Durbaniano et Carthaginiensi. 

2) Caput secundum placet iuxta modum: ratione habita de animad- 
versionibus a pluribus Patribus expressis. 

Card. Tappouni: Placet. 

Card. Copello: Placet iuxta modum: ambo schemata revideantur 
iuxta ea quae dixerunt Em. mi Patres. 

Card. Spellman: Propter animadversiones allatas, nempe, de ap- 
tiori enucleatione figurae corporis, de ordinatione ad Ecclesiam in voto, 
de intermissione vocis « Communio Sanctorum », super schemata tum 
decreti « De Ecclesiae militantis natura » tum decreti « De membris 
Ecclesiae militantis eiusdemque necessitate ad salutem », suffragium 
fertur: Placet iuxta modum tantum. 2 

Card. Frings: Pars I, Caput I: Placet iuxta modum: Verbum « Mi- 
litantis Ecclesiae » minus aptum videtur; forsitan « Ecclesia in via con- 
stituta » vel « Ecclesia in terris ambulans ». 

Quae in n. 6 dicuntur de sic dicta Ecclesia iuris et Ecclesia amoris 
clarius pronuntientur. 

In n. 7 loco « redivivus » dicatur « post resurrectionem suam ». 

Pars I, Caput II: Non placet, quia quaestiones non iam satis sunt di- 
scussae. Audiatur primum Secretariatus pro unione Christianorum. Se- 
rio attendantur, quae dixerunt Cardinales Bea, Konig, Dopfner. Ne ni- 
mis insistatur, quae sint membra Corporis Christi vel Ecclesiae an non, 
quia ex hoc capite claudicat figura Corporis. 

Ad n. 2 pag. 4, 3 lin. 12): loco « reapse » dicatur « perfecte » vel 
« pleno iure ». 

Ad n. 3 (pag. 7, 4 lin. 20): loco « extra venerandum illud Corpus » 
dicatur « extra venerandam illius Corporis communionem ». 

Ad n. 3 (pag. 8, 5 lin. 4 s.): loco « ab eo statu se eripere studeant » 
dicatur « ex eo statu exire studeant ». 

Dicatur etiam verbum aliquid de dignitate Christiana eorum coe- 
tuum, qui ab Ecclesia quidem sunt separati sed omnia sacramenta reti- 


1 Cf. pp. 997-998. 

2 Cf. pp. 998-1000. 

3 Cf. p. 990. 


4 Cf. p. 991. 

5 Cf. p. 991. 

nuerunt et qui etiam in documentis ecclesiasticis « Ecclesiae » nuncu- 
pantur, e. g. «... quorum coetus, quamquam ab unitate Ecclesiae re- 
scissi, tamen quodammodo Ecclesiae vitam continuant ». 

Card. Ruffini: Placet iuxta modum : 6 Consentio cum Em.mo Card. 
Ottaviani de iis quae dixit, et puto perpendenda esse etiam quae a ce- 
teris Em.mis Patribus scite prudenterque proposita sunt. 7 

Card. Valeri: Placet, seu attendatur ad ea a) quae Em. mus Card. 
Lienart dixit de Ecclesia purgante et triumphante tamquam partibus Cor- 
poris Mystici; b) quae Em. mus Spellman asseruit de opportunitate citandi 
Constitutionem Pii Papae IX Gravi moerore afficimur ; c) quae multa 
Em. mus Ruffini hic illuc adnotavit: ex. gr. n. 4, capitis I: « quo 
instinctu paene Christi Paulus usus est »; n. 6: de distinctione inter 
charismata prodigialia et non... de figuris Ecclesiae in Veteri et Novo 
Testamento; d) quae Em. mus Card. Konig dixit ad n. 2, Partis Pri- 
mae, cap. 2. 

Attendatur etiam ad animadversiones ab aliis Em.mis et Exc.mis 
Patribus et a Rev.mo Sepinski factas, praesertim quoad ordinationem 
materiae, sicut Em.mus Bea nuper notabat inter alia. 

Card. Siri: Placet iuxta modum: scilicet: placent schemata, quia 
vera edicunt. Tamen possunt compleri et aliquando ulterius expoliri. 
Hoc sensu: ratio habeatur eorum quae dixerunt Em. mi Bea, Konig et 
Browne. 

Capite I, n. 1, ubi agitur de « Consilio Dei Patris » peto ut mentio 
fiat non solummodo de voluntate Redemptionis sed etiam de simplici 
et absoluta voluntate elevationis hominis ad supernaturalem ordinem. 
Si de hoc tacetur, malae possunt haberi interpretationes. 

Capite I, n. 4 mentio fiat de Communione Sanctorum, ne quis putet 
abrumpi vinculum in hac materia, quo nectimur Symbolo Apostolorum. 

Capite I, n. 7 affirmetur utique Corpus Christi Mysticum convenire 
cum Ecclesia Catholica Romana, sed insinuetur etiam ipsum latius pa- 
tere quam Ecclesia quae peregrinatur a Domino et quomodo latius 
pateat. 

Card. D’Alton: Placet. 

Card. Quiroga y Palacios: Placent iuxta modum ambo sche- 
mata: hoc est, attendantur observationes Em.morum Patrum ad men- 
tem Cardinalis Relatoris. Attendantur dicta ab Em.mo Dopfner, praeci- 


6 Cf. pp. 1000-1002. 

7 Textus transcriptus est ex taeniola magnetica. 

pue in schemate « De membris Ecclesiae militantis » pag. 7 8 n. 3, ne 
protestantes doleantur de dictis. 

Card. Leger: Non placet. 9 Vota Patrum valde differentias expri- 
munt; unde simpliciter adhaereo voto Em.mi Card. Decani, quia cum 
aliqua admiratione audivi Em.mum Bea, qui revelavit discrete sed elo- 
quenter difficultates quae surrexerunt inter Commissionem et Secreta- 
riatum, et quamprimum alia redactio desideratur, in qua fiat mentio de 
notione vitae ut dixit Exc.mus Archiep. Hurley. 

Card. Gracias: Placet iuxta modum: attentis autem observatio- 
nibus factis ab Eminentissimis Bea, Konig, Dopfner et Ruffini. Schema 
debet denuo redigi. 

Card. Montini: Placet iuxta modum utrumque Schema, praesertim 
quia de Sacra Scriptura radicem desumere volunt et quia doctrinam theo- 
logicam uberrimam tradunt. Sed liceat notare in argumento tanti mo- 
menti pauca, imo pauciora esse documenta ab Ecclesiae Patribus et a 
traditione catholica allata. 

Quae a Cardinalibus Lienart, Konig, Dopfner, Bea, necnon Browne 
et Em.mo Relatore dicta sunt, amplior et maturior consideratio mereri 
videntur; novo ergo studio subiiciantur schemata; in primis circa para- 
graphum secundam in altero schemate, de quaestione « quinam mem- 
bra » Ecclesiae sint, equidem, in dicta paragrapho 2, pag. 4, 10 linea 13, 
puto, loco verbi « reapse », melius dici posse « pleno iure », vel « per- 
fecte », sicut dixit Cardinalis Konig. 

Card. Giobbe: Placet iuxta modum: scilicet iuxta ea quae dicta 
sunt ab Em.mo Card. Ruffini, atque in pluribus adhaereo iis quae dicta 
sunt ab Em.mis Cardinalibus Konig, Browne, Gracias, Dopfner et Bea. 
Et hoc de utroque schemate. 

Card. Cento: Placet iuxta modum: Schemata haec eminent in- 
dubitanter profunda scientia theologica. At opera humana sunt et proin- 
de perfectibilia. Censeo igitur sive D. Cardinalem Relatorem, sive in- 
signem Secretarium rationem habituros observationum Eminentissimo- 
rum Patrum; textus hic, cum opportunis modificationibus (gallico idio- 
mate dicam « nuances »), unanimem consensum consequi poterit. Ma- 
xime dolendum esset si, quoad materiam hanc fundamentalem, in Sa- 
crosancta Synodo Patres inter se graviter dissentirent. 


8 Cf. p. 991. 

9 Cf. pp. 1002-1004. 

10 Cf. p. 990. 

Card. Garibi y Rivera: Pars I, Caput I: Placet iuxta modum: 
secundum exposita ab Em.mis Cardinalibus Ruffini, Bea et aliis et a 
Rev.mo Ministro Generali Fratrum Minorum, 

Card. Godfrey: Pars I, Caput I: Placet iuxta modum: id est ad 
mentem Eminentissimorum Patrum Ottaviani et Browne. Pauca addam 
in folio adnexo. 

Pagina ultima, quae est undecima: u dicitur «... quae sola iure Catho- 
lica Romana nuncupatur Ecclesia » et in nota «... Data opera in Vat. 
Primo dictum est “ catholica apostolica Romana ” et non Romano-Ca- 
tholica, quia ultimus dicendi modus sapit doctrinam trium ramorum ». 
Optime dicitur in nota quadragesima nona (in base paginae). 

Apud nos recenter a Protestantibus et praesertim Anglicanis magis 
ac magis insistitur de usu nominis « Romana Catholica »: et quandoque 
dicunt simpliciter « Romani » quia in eorum sensu sunt ipsi veri Catho- 
lici. Ratio est quia Anglicani sibi vindicant nomen « Ecclesia Catholica », 
ut decipiantur etiam electi, et proclamant se esse veram Ecclesiam Ca- 
tholicam cum continua successione a tempore praeterito. Eorum mini- 
stri, uti dicunt, sunt presbyteri Catholici. Protestantur contra nostrum 
usum tituli « Catholici » sine addito. Quod ad nos attinet in documen- 
tis legalibus coacti sumus adhibere titulum « Romana Catholica », sed 
communiter non adhibemus quia, si ita esset, concessionem faceremus 
doctrinae trium ramorum, id quod Anglicanis valde placeret. 

Pars I, Caput II: Placet iuxta modum: id est habita ratione obser- 
vationum Em. morum Cardinalium et in particulari Ottaviani et Browne. 

Convenio cum iis quae ultimatim dicebat Card. Ottaviani de pericu- 
lis irenismi aliquantulum exaggerati, qui, meo iudicio, non attrahet 
acatholicos sed potius eos confirmabit in errore. 

Pagina septima , 12 dicit Schema de acatholicis: « tamen amanter in 
Christum credunt atque fide et devotione erga Sanctissimam Euchari- 
stiam eminent ». Deinde in nota decima quinta in base paginae legi- 
mus « agitur imprimis de orthodoxis qui dicuntur, non tamen de iis so- 
lis ». Melius esset, uti puto, clarius loqui de hac re. Ergo submisse sug- 
gererem quod debet omitti verbum « sanctissimam » ad evitandam om- 
nem possibilitatem erroneae interpretationis, quia alii praeter orthodo- 
xos legent illa verba et etsi non habeant validum Sacramentum Euchari- 
sticum intelligere poterunt illam phrasim « Sanctissimam Eucharistiam » 
ut approbationem eorum doctrinae. Caute procedamus. Nos qui vivimus 


11 Cf. p. 988. 

12 Cf. p. 991. 

in medio acatholicorum difficultatem intelligimus et graves consequen- 
tias etiam apparentiae admissionis eorum doctrinarum. 

Card. Confalonieri: Placet iuxta modum: scilicet, schema perfi- 
ciatur componendo, quantum fieri potest, quae a Patribus dicta sunt. 
Cooperatio inter Commissiones omnino auspicanda! 

Card. Richaud: Placet iuxta modum: i. e. attentis observationi- 
bus Em. morum Cardinalium Bea et Browne et Rev.mi Ministri Gene- 
ralis Fratrum Minorum pro utroque schemate; praeterea optarem in al- 
tero schemate quod paragraphus 3, linea 17, aliquam praecisionem prae- 
beat de « ista coniunctione in Spiritu Sancto », de qua agitur. Agaturne 
tantummodo de quibusdam gratiis actualibus? Agaturne potius, quod 
puto, de gratia habituali? Etenim hanc ultimam sententiam insinuat vox 
« incorporentur » in linea 22. Sed expressio magis explicita videtur ne- 
cessaria. 

Card. Konig: Placet iuxta modum. 13 

Card. Dopfner: Pars I, Caput I: Placet iuxta modum: iuxta ea 
quae a Cardd. Leger, Konig et Bea et Archiep. Durbaniano dicta sunt. 
Cf. etiam folium adnexum. 14 Dicta a Magistro Gen. O.F.M. quoad 
pag. 10, 15 lin. 9 placent. 

Pars I, Caput II: Non placet: retractetur caput una cum Secre- 

tariatu ad unionem christianorum fovendam secundum proposita a 

diversis Patribus, praesertim a Cardd. Leger, Konig, Bea. Cf. folia ad- 
16 

nexa. 

Card. Meyer: Placet iuxta modum: habita ratione praesertim eo- 
rum quae dixerunt Cardinales Bea et Browne, non autem omissis aliis 
animadversionibus a variis Patribus factis. Schema denuo reficiatur ad 
mentem voti Em.mi Decani. 

Card. Alfrink: Placet iuxta modum: iuxta mentem Em.morum 
Lienart, Konig, Dopfner et praesertim Bea; de titulo « Ecclesia mili- 
tans », de omissione Collegii Apostolorum in cap. I, num. 3 et etiam 
num. 7, de connexione baptizatorum ad Ecclesiam et iuxta folium ad- 
nexum. 

Ad caput primum {De Ecclesiae militantis natura ) duas observatio- 
nes facere vellem: 


13 Cf. pp. 1004-1006. 

14 Cf. pp. 1006-1009. 


15 


Cf. p. 988. 

Cf. pp. 1009-1012. 


16 



DISCEPTATIO - DE ECCLESIA 


1031 


1. Primam observationem facio valde haesitans. Agit nempe de 
titulo: Ecclesia militans , qui titulus cum charactere militari nobis cla- 
rum est sed ab aliis forse male interpretatur acsi Ecclesia contra eos pu- 
gnat qui non ad Ecclesiam pertinent. Verum est quod in pag. 6, 17 linea 15 
et 16, explicatur agmen confertum quod est Ecclesia, pugnare contra 
insidias diaboli, sed forse melius esset alium titulum quaerere pro Ec- 
clesia non-eschatologica v. g. Ecclesia peregrinans. 

2. In pag. 6, linea 26 seq., sermo est de Ecclesia quam Dominus 
aedificavit super Petrum eiusque successores. Quod hic dicitur omnino 
verum est et nemo hoc vult negare aut minuere. Sed quaerere possumus 
quare in documentis istis aliud elmentum quod aeque theologicum et bi- 
blicum est ac munus Petri Apostoli, omittatur. Secundum Sacram Scrip- 
turam Ecclesia aedificata est super fundamentum Apostolorum i. e. su- 
per Collegium Apostolorum, Petro incluso, in quo collegio Petrus pri- 
mum locum tenet et quidem modo valde speciali. Dicere Ecclesiam esse 
aedificatam super Petrum Apostolum, omnino verum est, sed est in- 
completum. 

In relationibus cum aliis communitatibus christianis, specialiter cum 
episcopalibus, talis omissio veritatis quae ad catholicam doctrinam per- 
tinet, videtur maximi momenti. 

Idem valet pro pag, 10, 18 linea 27. 

Ad caput secundum {De membris Ecclesiae militantis ) dicere vel- 
lem quod optarem ut relationem baptizatorum cum Ecclesia fusius et 
clarius describatur. Hoc videtur maximi momenti hodie cum respectu 
ad unionem christianorum. 

Dicitur quidem in pag. 4, 19 linea 11, quod omnis baptizatus cum Ec- 
clesia connectitur , sed in pag. 6 et 7, 20 baptizati christiani non-catholici 
promiscue et indiscriminatim tractantur cum omnibus aliis qui voto ad 
ecclesiam ordinantur, ut dicitur, dum baptizatorum connexio cum Ec- 
clesia videtur esse magis intima. 

In pag. 7, 21 num. 3, de prima phrasi huius paragraphi dicitur in calce 
paginae, in adnotatione 15, quod agitur imprimis de orthodoxis qui di- 
cuntur, non tamen de iis solis. Sed vi verborum haec phrasis exclusive de 
orthodoxis loquitur, nisi fallor, quia de protestantibus dici nequit eos 
fide et devotione erga Eucharistiam et amore erga Deiparam eminere. 
Optarem ergo ut haec phrasis tali modo construeretur ut clarius etiam 
de protestantibus vere credentibus intelligenda esset. 


17 Cf. p. 986. 
Cf. p, 988. 
Cf. p. 990. 


18 


20 Cf. pp. 990-991. 

21 Cf. p. 993. 

Carci. Santos: Placet iuxta modum: utrumque Schema, ad mentem 
observationum a Patribus factarum. 

Card. Rugambwa: Ambo schemata placent iuxta modum: i. e. 
secundum ea quae dicta sunt ab ipso Relatore et ab Eminentissimis Pa- 
tribus Cardinalibus Leger et Browne; sed cum quaestio de unione cum 
acatholicis sit maximi momenti, deberemus profundius loqui de ea. 

Card. Ritter: Placet: sed attentis iis quae a Cardinali Bea di- 
cuntur. 

Card. Landazuri Ricketts: Placet iuxta modum: nempe quae- 
stiones tractatae reexaminentur, attentis animadversionibus a Patribus 
factis, praesertim ab Em.mis Ruffini, Konig, Dopfner et Bea. Adhaereo 
dictis a Rev.mo P. Ministro Generali Ordinis Minorum. 

Card. Cous s A: Placet iuxta modum: in recognitione utriusque 
schematis (cap. I et II), una cum Commissionibus pro Ecclesiis Orienta- 
libus et pro Unione Christianorum, rogo ut sequentium adnotationum 
ratio habeatur: 

Veritas profecto est claris verbis dicenda et aequivocationes vitan- 
dae: ducere hae enim possent ad indifferentismum. At veritas propo- 
nenda est, quatenus id possibile erit, verbis quoque Patrum Ecclesiae 
Orientalis eiusque Doctorum. Nec, ni fallor, difficile erit opus, quia 
etiam primis Ecclesiae temporibus, Domino permittente, scandala hae- 
resum et schismatum fuerunt et Patres de iisdem egerunt. 

Baptizati acatholici ritibus orientalibus adscripti sunt quidem sub- 
diti, vi baptismatis, Ecclesiae Christi, catholicae nempe, at videtur dici 
posse eosdem pertinere ad Corpus Christi Mysticum, imo, et ad ipsam 
Ecclesiam Catholicam licet, quoad hoc alterum assertum, id ipsi nesciant. 
Etenim iidem baptizati, credunt recte de Christo Domino et de aliis 
fundamentalibus dogmatibus Ecclesiae quoniam id faciunt propter auc- 
toritativum Ecclesiae Magisterium in Conciliis, praecipue oecumenicis; 
gratiam hauriunt ex authenticis eius fontibus, ex sacramentis et sacra- 
mentalibus. Imo, ipsi Summi Pontifices, conferendo iurisdictionis (dele- 
gatam) potestatem absolvendi a peccatis sacerdotibus valide ordinatis, 
ostendunt voluntatem iuvandi Dissidentes ut gratiam habeant et abun- 
dantius habeant. Fidem catholicam, unicam veram, licet nescientes, pro- 
fitentur: utuntur « Credo » nostro; gratiam et caritatem sibi procurare 
possunt mediis ordinariis a Christo Domino institutis. Profecto, ad 
Corpus Christi Mysticum pertinent. Sed elemento visibili carent, utpote 
non subsunt visibili Capiti Ecclesiae, Romano nempe Pontifici. Revera, 
quid est illud eosdem debere absolvi ab excommunicatione in foro ex- 

terno nisi eosdem aggregari visibili Corpori Christi h. e. Ecclesiae? In 
foro interno non absolvuntur, quia seiuncti non sunt. 

Bene notetur sermonem esse de Dissidentibus nostris qui in bona 
fide viventes, praecepta Dei et Ecclesiae servantes, voluntatem Christi 
Domini implentes licet imperfecte, non plene. 

Dictio Ecclesia Romana explicanda in ipso textu erit b. e. cuius ca- 
put est Episcopus Romanus ne aditus aperiatur non rectis interpretatio- 
nibus quae constituere possunt totidem impedimenta apostolatui nostro 
pro Dissidentibus. 

Card. Suenens: Schemata placent iuxta modum, i. e. iuxta men- 
tem Card. Konig, Card. Dopfner, Card. Bea, Card. Coussa, non exclu- 
sis tamen observationibus Card. Browne. 

Ex una parte, oportet ut fratres separati non inutiliter offendantur 
inquantum possumus sine detrimento veritatis; ex alia vero parte requi- 
ritur ut conatus eos adducendi ad plenam veritatem non minuatur in 
Ecclesia Dei. Nonnulli eorum qui propugnant in hac re theologiam « lar- 
giorem » ex ista theologia deducunt conatus ad conversiones obtinendas 
non amplius temporibus nostris convenire. Ergo simul haec consectaria 
practica prae oculis habeantur in conficiendo schemate definitivo, ne 
ansa praebeatur tali indifferentismo practico. 

Card. Di Jorio: Placet iuxta modum pro utroque schemate. Bene 
examinanda, mihi videtur, quae a Rev.mis Patribus hic proposita sunt, 
praesertim ab Em.mis Cardinalibus Ruffini, Konig, Bea; speciali modo 
quod attinet fratres separatos, qui sint in bona fide, vel saltem voto, 
seu aliquomodo, Ecclesiae catholicae adhaerere sibi proposuerint. 

Card. Jullien: Placent iuxta modum: i. e. de hisce vitalibus, ut ita 
dicam, quaestionibus, mature concordentur, pro veritate fidei, sine aequi- 
vocis, ea quae animadverterunt Em. mi et Exc.mi disserentes, inter quos 
Em.mi Leger, Dopfner, Bea, Browne, Coussa. 

Card. Heard: Placet iuxta modum: i. e. ratione habita animad- 
versionum ab Em.mis et Exc.mis factarum. 

Card. Bea: Placent iuxta modum: attentis animadversionibus ma- 
xime ab Em.mis Cardd. Leger, Konig, Dopfner, Lienart, Coussa, ab 
Exc.mo Hurley et a me ipso factis, 22 schemata, reformanda sunt. Adiungo 
vota quae ipse exposui. 


22 Cf. pp. 1012-1016. 

Card. Browne: Placet iuxta modum: 23 i. e. Schema placet, sed 
commendo ut, in quantum necesse sit, compleatur examine facto eorum 
quae a Venerabilibus Patribus proposita sunt, praecipue ab Em.mo 
Card. Bea. Item revideatur phrasis Cap. II, pag. 7, 2 4 lin. 10, de fide catho- 
lica et de fide divina. 

Card. Albareda: Placet iuxta modum: id est ratione habita de 
observationibus a Patribus Cardinalibus Lienart, Ruffini, Leger, Konig, 
Dopfner, Bea, Browne et Coussa factis. Optimum esset si in nova redac- 
tione tam praeclarae sententiae in unum colligerentur. 

Beat. Gori: Placet iuxta modum utrumque schema, ratione habita 
animadversionum a Patribus factarum praesertim Bea et Browne. 

Beat. Cheikho: Placet iuxta modum: iuxta mentem Em. morum 
et Rev. morum Patrum et Em .mi Relatoris. Deinde hanc observationem 
habeo, i. e.: melius videtur mutare voces « Novi Israel - Israel Dei » 
in voces « Novi Populi », « Populi Dei ». Vox enim Israel, hodie, alium 
sensum habet quam in tempore Apostolorum. 

Exc. Felici: Placet iuxta modum: componantur quae, iuxta cer- 
tam doctrinam, componi possunt, ut schema fiat perfectius et a Concilii 
Patribus, sine gravibus dissentionibus, adprobari possit. Graves enim 
dissensiones de hac re non darent illum spectaculum unitatis, veritatis et 
caritatis, ab omnibus desideratum. 

Exc. 0’Connor: Placet: ad mentem Eminentissimi Relatoris. 

Exc. Chavez y Gonzalez: Duae partes schematis placent iuxta 
modum: attendatur tamen ad sapientissimas animadversiones ab Emi- 
nentissimis Patribus Ruffini, Bea, Browne et Ottaviani dictas. 

Exc. Silva Santiago: Placet iuxta modum: id est utrumque Sche- 
ma in genere mihi placet. Dico « in genere » quia: 1) Adhaereo obser- 
vationibus Em.mi Card. Ruffini, et praesertim quoad desiderium seu 
votum ut sit in Concilio aliquod speciale Schema respectu B. M. V.; 
2) Adhaereo etiam opinioni Em.mi Cardinalis Dopfner, ut titulus Par- 
tis Primae (Cap. I) sit « De Ecclesiae peregrinantis natura », loco ter- 
mini « militantis », etsi in contextu schematis huiusmodi terminus seu 
verbum opportune apparere debeat; 3) Adhaereo nonnullis dictis ab 
Em.mo Card. Bea praecipue ut schema definitivum sit iuridicum uti est, 


23 Cf. pp. 1016-1018. 

24 Cf. p. 991. 

sed simul magis biblicum et spirituale; 4) Adhaereo expositis sapienter 
et prudenter ab Em.mo Card. Browne et responsionibus Em.mi Card. Ot- 
taviani; 5) Adhaereo, denique, observationibus, iuxta meam humilem 
opinionem et experientiam, expositis opportunissime ab Em.mo Card. 
Gracias in suo voto. 

Exc. Antezana y Rojas: Placet iuxta modum: habeantur prae ocu- 
lis omnia quae dicta sunt, in quantum fieri potest, ab Em.mis Cardinali- 
bus Ruffini, Leger, Konig, Dbpfner, Alfrink, Browne, Bea et ab aliis 
Patribus; necnon, perpendenda erunt ea quae sapienter Em.mus Rela- 
tor Ottaviani luculenter iterum atque iterum explanavit. 

Exc. Cooray: Placet iuxta modum: i. e. accurate perpensis omni- 
bus quae a Patribus dicta sunt. Haec etiam humiliter addo: 

1. Corpus Christi mysticum plus extendit quam Ecclesia peregri- 
nans, sicut dixit Em.mus Lienart. 

2. Sed non omnes baptizati sunt membra corporis Christi mystici: 
patet de baptizatis damnatis. 

3. Sed omnes qui credunt et baptizati sunt possunt vocari membra 
Corporis Christi. Unde omnes baptizati qui formaliter i. e. per actum 
positivum non perdiderunt fidem supernaturalem, considerandi sunt mem- 
bra corporis Christi mystici sed in quantum sunt separati a capite visi- 
bili, nempe a successione Petri, sunt membra imperfecta, a fonte vitali 
a Christo instituto aliena et ergo in maximo periculo posita. 

Aliquid etiam particulare addere volo: In schemate I pag. 9 20 versus 
lineam 11 addenda suggero verba sequentia vel similia: «participes 
divinae naturae faciat, vitam divinam, per Sacramenta, communicando ». 
Nam haec participatio est maximum signum Sanctitatis. 

. Exc. McKeefry: Placent iuxta modum ambo schemata; voto 
Em.mi Card. Browne assentio; ad sententias Em.morum Cardinalium et 
Ill.morum Archiepiscoporum attendendum est, praesertim ad illas pro- 
latas a Cardd. Lienart, Konig, Dbpfner et Archiepiscopo Hurley. 

Exc. Lefebvre: Placet. 

Exc. Hurley: Non placet: sed recognoscatur ad mentem Emi- 
nentis simorum Cardinalium Lienart, Leger, Konig, Dbpfner, Bea, Brow- 
ne, Exc. mi Archiepiscopi Carthaginiensis et iuxta scriptum adnexum. 26 


25 Cf. p, 988. 

26 Cf. pp. 1018-1020. 

Exc. Perrin: Placet iuxta modum: 2 ' duo schemata reexaminanda 
sunt ad lucem eorum quae fuerunt dicta ab Eminentissimo Cardinali 
Bea cum animadversionibus ab Eminentissimis Leger, Lienart, Konig, 
Dopfner, Browne et Coussa et etiam ab Excellentissimo Hurley et a Re- 
verendissimo Magistro Generali Fratrum Minorum factis. Audiatur Se- 
cretariatus pro christianorum unione. 

Exc. Seper: Placet iuxta modum: Schema retractetur in Commis- 
sione mixta, attentis iis quae exposuerunt Em.mus Card. Bea et Exc.mus 
Archiepiscopus Hurley. 

Exc. Bazin: Ambo placent iuxta modum: scilicet recognoscantur 
ambo schemata, ad mentem Em. morum Cardd. Lienart, Konig, Dopf- 
ner et praesertim Bea. 

Assentio observationibus Em. morum Cardd. Godfrey et Coussa, de 
usu verbi « Romana » pro Ecclesia Catholica. 

Assentio quoque observationibus Exc. morum Hurley et Perrin, de 
vera vita et salute omnium hominum. 

Exc. Bernard: Placet iuxta modum utrumque schema. Textus 
utriusque reformetur, audita antea, si possibile est, commissione mixta 
inter Commissionem theologicam et Secretariatum pro unione, et atten- 
tis observationibus Eminentissimorum et Excellentissimorum Patrum. 

Exc. Yago: Caput I placet iuxta modum . 28 Caput II non placet. 

Exc. Rakotomalala: Placet iuxta modum utrumque schema ad 
mentem Em. mi Cardinalis Ruffini et Excellentissimi Hurley. 

Exc. Ngo-dinh-Thuc : Utrumque schema placet iuxta modum: iuxta 
animadversiones factas a Patribus. 

Exc. Bengsch: Non placet. Constitutio de Ecclesia gravissima est 
atque fundamentalis Concilii, de qua aliquo modo omnia schemata et 
quaestiones pastorales dependunt. 

Pro hoc autem fundamento schema mihi forma proposita sufficere 
non videtur, forma scilicet — ut unam saltem causam dicam — in quam 
adhuc tam variae insuper contrariae animadversiones Em. mi et Rev.mi 
Patres protulerunt. 

Exc. Verwimp: Placet iuxta modum utrumque schema, attentis 
eis quae dixerunt Eminentissimi Domini Konig, Bea et Browne . 


27 Cf. pp. 1020-1021. 

28 Cf. pp. 1021-1022. 

Exc. Jelmini: Placet iuxta modum utrumque schema, ratione ha- 
bita de animadversionibus Eminentissimorum Cardinalium Leger, Kb- 
nig, Dopfner et Browne. Attendatur serio ad ea quae opportune Eminen- 
tissimus Card. Bea dixit et quae conciliari possunt cum prudentia ab 
Eminentissimo Card. Relatore desiderata. 

Mihi permittatur unam tantum submisse animadversionem expo- 
nere. In pag. 9 29 primae partis Cap. I, ubi agitur « de membris aegrotis 
Corporis Christi », quae sunt peccatores gratia et charitate privati, non 
videtur admittendum et dicendum esse « Corpora Christi aegrota » esse 
in Ecclesia. Cum vero Ecclesia sit sponsa Christi, non habens nec ma- 
culam neque rugam, loqui non possumus de membris aegrotis in Eccle- 
sia, sed loquendum est potius de aegrotis qui sunt extra Ecclesiam, qui 
tamen in pristinam sanctitatem et quidem in Ecclesia redire debent. 

Exc. Suhr: Placent iuxta modum ambo schemata. Schemata refor- 
manda sunt, examine facto eorum quae dixerunt Em.mi Cardd. Lienart, 
Konig, Dopfner, Bea et Coussa et Exc.mus Arch. Hurley. 

Rev. Gut: Placet iuxta modum: reformentur ambo schemata, au- 
dito Secretariatu pro unione Christianorum et secundum propositiones 
a pluribus Cardinalibus et Episcopis tam sapienter factas. 

Rev. Sepinski: Placet iuxta modum: componantur, in quantum 
fieri possit, animadversiones Patrum cum observationibus Em. morum 
Cardinalium Ottaviani et Browne. Adiungo folium continens animad- 
versiones particulares. 30 Iterum recognoscatur schema, compleatur et per- 
ficiatur. 

Rev. Janssens: Placet iuxta modum: perficiantur schemata secun- 
dum sententias praesertim Em. morum Cardd. Bea et Coussa. 


29 Cf. p. 987. 

30 Cf. pp. 1022-1023. 

X 

DE ECCLESIA 

Pars Prima 

(Quinta et sexta Congregatio: 8-9 maii 1962) 


1) SCHEMA PROPOSITUM A COMMISSIONE THEOLOGICA 

Caput 3 

DE EPISCOPATU UT SUPREMO GRADU SACRAMENTI ORDINIS 

ET DE SACERDOTIO 

1. [ Episcopatus ut Sacramentum ]. Apostolus et Pontifex confessionis 
nostrae, Iesus (cf. Hebr. 3, 1), Pastor et Episcopus animarum nostrarum 
{I Pt. 2, 25), potestatem authentice docendi et gubernandi in Ecclesia ita 
instituit ut arcto vinculo coniungeretur potestati sanctificandi in Sacramento 
Ordinis collatae. 1 Episcopatus ergo, procul dubio, ad Sacramentum Ordinis 
pertinet, atque est praecellenti gradu sacerdotium, quod nimirum et voce 
sanctorum Patrum et rituali Ecclesiae consuetudine summum sacerdotium, 
sacri ministerii summa nuncupatur. 2 Immo, quia ex Traditione, quae prae- 
sertim liturgicis ritibus 3 ac Ecclesiae tum Orientis tum Occidentis usu inno- 
tescit, 4 perspicuum est manuum impositione et verbis consecrationis episco- 
palis gratiam Spiritus Sancti conferri, dubitare nemo debet episcopatum 
esse vere et proprie gradum supremum Sacramenti Ordinis. 5 Praeterea Epi- 
scopus ordinatus ita charactere sacramentali ornatur, ut numquam simplex 
sacerdos vel laicus rursus fieri, nec unquam potestatem valide conferendi 
sacramentum confirmationis et ministros Ecclesiae ordinandi amittere pos- 
sit. Proinde Sancta Synodus declarat Episcopos, etiam vi Sacramenti su- 
scepti, presbyteris superiores esse. 

2. [ De Presbyteris ]. Presbyteri, qui ab Episcopis ad eorum societatis 
et operis adiumentum ordinantur, et in quos veluti paternae plenitudinis 
abundantia transfunditur, 6 licet Pontificatus apicem non habeant, tamen 
sacramento recepto veri sunt sacerdotes. 7 In sacrificio Missae offerendo et 
sacramentis administrandis et ipsi in persona Christi agunt. Nullam tamen 
obtinent iurisdictionem vel curam animarum nisi ex collatione Romani Pon- 
tificis vel Episcopi competentis a quo ut cooperatores assumuntur, et cuius 
in pascendo grege vices agunt. 

NOTAE 

1 Cf. Leo XIII, Satis cognitum , 29 iun. 1896: A.S.S., 28 (1895-1896), p. 723; 
Pius XII, Allocutio iis qui interfuerunt Conventui alteri catholicorum ex universo 
orbe, pro Laicorum Apostolatu, 5 oct. 1957: A.A.S., 49 (1957), p. 924. 

2 Leo XIII, Apostolicae curae , 13 sept. 1896: AX.S., 29 (1896-1897), p. 200. 

3 In omnibus documentis liturgicis, iam a primis saeculis Ecclesiae, consecratio 
episcopalis describitur ita ut clare appareat eius sacramentalitas; per eam enim con- 
fertur aliqua gratia Spiritus Sancti. 

4 Certum est saepe datam esse consecrationem episcopalem subiecto qui non- 
dum erat sacerdos: cf. Gregor. Naz., Orat. 18, 33: PG 35, 1027-1030; Ioannes 
Chrysost., De Beato Philo gonio, Hom. 6, 2: PG 48, 751; Augustinus, Epist. 
209: PL 33, 953 s.; Liber Pontificalis, ed. Duchesne, I, 209; Ordines Romani 
(cf. M. Andrieu, Les Ordines Romani du Haut Moyen-Age, III, Louvain, 1951, 
p. 572 s.; p. 608 et 610). 

5 Hoc etiam apparet ex modo loquendi Romanorum Pontificum: v. g. Leo XIII, 
Epist. Apostolicae curae, 13 sept. 1896: A.S.S., 29 (1896-1897), pp. 199-200; 
Pius XII, Constit. Apost. Sacramentum Ordinis, 30 nov. 1947: A AS., 40 (1948), 
pp. 5-7; Ioannes XXIII, Allocutio, 8 maii 1960: A.A.S., 52 (1960), p. 466: con- 
secratio episcopalis transmittit et characterem episcopalem et gratiam. 

6 Pontificale Romanum, De Ordinatione Presbyteri. Imago desumitur ex Aaron 
et filiis eius, quae imago invenitur etiam in multis textibus liturgicis et in Patribus. 
Item verba in adiumentum habentur in Pontificali Romano, De Ordinatione Presby- 
teri: imago sumitur ex Septuaginta viris qui in adiutorium Moysis assumpti sunt, 
et invenitur in omnibus documentis liturgicis, iam a Traditione Apostolica Hippolyti 
Romani. 

7 Innocentius I, Epist. ad Decentium : PL 20, 554 s., cfr. Mansi 3, 1029: 
Denz. 98. 


Caput 4 

DE EPISCOPIS RESIDENTIALIBUS 

1. [ Episcoporum munus et dignitas ]. Quos ipse Christus, qui « non 
venit ministrari, sed ministrare » ( Mt . 20, 28), voluit usque ad finem tem- 
porum successores Apostolorum 1 in munere doctorum et pastorum ad aedi- 
ficationem et in ministerium Ecclesiae suae, eosdem Spiritus Sanctus posuit 
Episcopos regere Ecclesiam Dei (cf. Act. 20, 28 ), 2 qui Episcopi singuli tam- 
quam vicarii et legati Christi 3 singulas sibi commissas Ecclesias propria, 
ordinaria et immediata potestate episcopali sub auctoritate Romani Ponti- 
ficis 4 regunt ut fidelium patres et pastores gregum suorum, 5 memores sem- 
per moniti principis Apostolorum: « Pascite qui in vobis est gregem Dei 
providentes non coacte, sed spontanee secundum Deum: neque turpis lucri 
gratia, sed voluntarie: neque ut dominantes in cleris, sed forma facti gregis 
ex animo. Et cum apparuerit princeps pastorum, percipietis immarcescibilem 
gloriae coronam » {I Pt. 5, 2-4). Episcopi non solum dirigere possunt et 

debent per consilia, suasiones, exempla, sed etiam veram et proprie dictam 
potestatem habent, quae non tantum est fori interni et sacramentalis, sed 
etiam externi et publici; habent enim potestatem iubendi per leges con- 
scientiam obligantes, et quidem non in iis dumtaxat quae ad doctrinam et 
mores, ad cultum et sanctificationem spectant, sed in iis quoque quae ad 
disciplinam et administrationem ecclesiasticam externam pertinent; demum 
devios contumacesque exteriori iudicio ac salubribus poenis in bonum pu- 
blicum et animarum, immo in bonum ipsius praevaricatoris, coercere, cogere 
atque punire possunt, necnon aliquando debent. 6 Omnis itaque Episcopus 
ex hominibus assumptus et circumdatus infirmitate condolere debet iis qui 
ignorant et errant (cf. Hebr. 5, 1-2), et resuscitans semper gratiam quae 
in se est per impositionem manuum (cf. II Tim. 1, 6), impleat oportet varia 
sui muneris officia ut imago viva Boni Pastoris qui animam suam posuit pro 
ovibus suis (cf. Io. 10, 11), pro animabus rationem redditurus Deo (cf. Hebr. 
13, 17), curam etiam habens oratione, praedicatione et caritate eorum qui ex 
suo ovili nondum sunt. 

2. [ Primatus et Episcopii. Episcopi iurisdictionem suam actualem non 
ipsa ordinatione sacra, sed, directe vel indirecte, 7 missione iuridica, et 
quidem non ab Ecclesia, ut est congregatio fidelium, vel a fidelibus, etiam 
quam plurimis congregatis, neque a potestate civili, sed a regimine Ecclesiae, 
et quidem ab ipso successore Petri accipiunt, a quo ergo in officium assumun- 
tur, et etiam deponi, transferri, restitui possunt. 8 Subsunt insuper ita supre- 
mae potestati Romani Pontificis, ut ipse actualem eorum iurisdictionem or- 
dinariam ampliare vel restringere possit, etiam subditorum exemptione: 9 
habet enim Romanus Pontifex super omnes alias ordinarias potestates prin- 
cipatum, et potestatem iurisdictionis immediatam et episcopalem in omnes 
et singulos pastores atque fideles. 10 Absit tamen ut per hoc iura Episcopo- 
rum minuantur, cum e contra a supremo et universali pastore asserantur, 
roborentur ac vindicentur, secundum illud sancti Gregorii Magni: « Meus 
honor est honor universalis Ecclesiae. Meus honor est fratrum meorum soli- 
dus vigor. Tum ego vere honoratus sum, cum singulis quibusque honor 
debitus non negatur ». 11 

3. [ Relatio Episcoporum ad totam Ecclesiam ]. Quia Episcopi singuli 
centrum et fundamentum et principium unitatis sunt in suis Ecclesiis parti- 
cularibus, prout in illis et ex illis, ad imaginem Ecclesiae universalis formatis, 
una et unica Ecclesia Catholica exsistit, cuius centrum et fundamentum et 
principium unitatis est successor Petri, hac de causa singuli suam, omnes 
autem simul cum Papa totam Ecclesiam repraesentant « in vinculo pacis » 
( Eph . 4, 3) et amoris. 12 Episcopi quamvis singillatim sumpti vel etiam quam 
plurimi congregati potestatem in universam vel in aliam ac sibi commissam 
Ecclesiam non habent nisi ex collatione Romani Pontificis, 13 tamen pro uni- 
versa Ecclesia ea sollicitudine tenentur, quae quidem potestas iurisdictionis 
non est, attamen summopere confert ad Ecclesiae universalis emolumen- 
tum: 14 debent enim promovere et tueri unitatem fidei et disciplinam toti 

Ecclesiae communem, fideles suos edocere ad amorem totius Mystici Cor- 
poris Christi, praesertim membrorum dolentium et eorum qui persecutio- 
nem patiuntur propter iustitiam (cf. Mt. 5, 10), tandem promovere omnem 
actuositatem quae toti Ecclesiae communis est, praesertim ut fides incre- 
mentum capiat et lux plenae veritatis oriatur super eos qui in tenebris et 
in umbra mortis sedent (cf. Lc. 1 , 79). 

4. [ Corpus Episcopale ]. Corpus Episcopale seu Collegium Episcoporum 
quod Collegio Apostolorum in magisterio et regimine pastorali succedit, 
immo in quo Corpus Apostolicum continuo perseverat, una cum capite suo 
Romano Pontifice, et numquam sine hoc capite, unum subiectum plenae et 
supremae potestatis in universam Ecclesiam creditur. 15 Potestas tamen huius 
Corporis nonnisi modo extraordinario 16 ex iussu solius Capitis et ad nutum 
exclusivum eiusdem exercetur. 17 Omnes Episcopi residentiales in pace cum 
Sede Apostolica viventes suo iure membra huius Corporis Episcoporum 
sunt, 18 et nemo Episcoporum ad hoc Corpus pertinere potest, nisi directe 
vel indirecte a successore Petri, Capite Corporis, in Collegium assumptus 


NOTAE 

1 Cone. Trid ., Sess. XXIII, De sacramento Ordinis , c. 4: C.T. IX, 621: 
Denz. 960. 

Cone. Vat. I, Sess. IV, Const. Dogm. I De Ecclesia Christi, c. 3: Coli. Lac., 
VII, 484: Denz. 1828. 

Leo XIII, Encycl. Satis cognitum, 29 iun. 1896: A.A.S., 28 (1895-1896), 
p. 732: « Quo modo Petri auctoritatem in Romano Pontifice perpetuam permanere 
necesse est, sic Episcopi, quod succedunt Apostolis, horum potestatem ordinariam 
hereditate capiunt... ». 

Pius XII, Encycl. Mystici Corporis, 29 iun. 1943: A.A.S., 35 (1943), p. 209: 
« Ac praeterea triplicem potestatem Apostolis eorumque successoribus impertiit... », 
et p. 212: « Quapropter ut Apostolorum ex divina institutione successores, a populo 
venerandi sunt... ». 

C.I.C., can. 329, § 1. 

Cone. Prov. Coloniense , 1860: Mansi 48, 106: « Itaque inde a suo primordio 
Ecclesia universa Episcopos “ Apostolis vicaria ordinatione succedere ” [S. Cypr., 
Epist. 69, opp. ed. Baluz., p. 122], “ habere successionem ab Apostolis, et cum 
Episcopatus successione charisma veritatis certum ” [S. Iren., Adv. haer., lib. IV, 
cap. 26, al. 43, opp. ed. Migne 1053 c], Dei loco praesidere [S. Ign., Epist. ad 
Magn., n. 6: PG 5, 667 A] credidit ». 

Cone. Prov. Quehecense III, 1863: Mansi 48, 411: «Episcopos enim esse 
principes Ecclesiae, Apostolorum successores, ipsiusmet Christi legatos, passim et 
aperte docent [Sancti Patres Doctoresque] ». 

Cone. Prov. Colocense, 1863: Mansi 48, 519: «Episcopos Apostolorum suc- 
cessores esse legitimos non ambigit, qui eorum in Ecclesia seriem ab Ascensione 
Christi Spiritu Sancto duce continuam novit... Episcopos qui in Apostolorum locum 
successerunt... ». 

Cone. Plen. Baltimorense II , 1866: Mansi 48, 912: « Episcopi igitur, qui 
sunt successores Apostolorum... ». 

2 Textus, de quo exegetice disputari potest, sumitur quia in documentis Eccle- 
siae saepe saepius adhibetur, cf.: 

Cone. T rident., Sess. XXIII, De Sacramento Ordinis , c. 4: C.T. IX, 621: 
Denz. 960. 

Cone. Vat. 1, Sess. IV, Const. Dogm. I de Ecclesia Christi , c. 3: Coli. Lac. 
VII, 484: Denz. 1828. 

Cone. Prov. Coloniense, 1860: Mansi 48, 106. 

Cone. Prov. Colocense, 1863: Mansi 48, 519. 

Cone. Plen. Baltimorense II, 1866: Mansi 48, 912. 

Cone. Prov. Ravennatense , 1855: Mansi 47, 201. 

Cone. Prov. Viennense, 1858: Mansi 47, 782. 

3 Cone. Prov. Coloniense, 1860, cf. supra notam 1. 

Cone. Prov. Quebecense III, 1863, cf. supra notam 1. 

Benedictus XIV, Romana Ecclesia, 5 oct. 1752, § 1: SS m ' D m Nostri Bene- 
dicti Papae XIV Bullarium, t. IV, Romae, 1758, 21: «ut Episcopus, qui Christi 
typum gerit, eiusque munere fungitur ». 

Pius XII, Encycl. Mystici Corporis, 29 iun. 1943: A.A.S., 35 (1943), p. 211: 
« Christi nomine pascunt et regunt ». 

Leo XIII, Encycl. Satis cognitum, 29 iun. 1896: A.S.S., 28 (1895-1896), 
p. 732: « non tamen vicarii Romanorum Pontificum putandi » (Ergo: in quantum 
potestas Episcoporum non est delegata a Papa, non vicarii Romani Pontificis nomi- 
nari possunt Episcopi. Ergo haec potestas vicaria Christi esse debet). 

Id., Officio Sanctissimo, 22 dec. 1887: A.S.S., 20 (1887), p. 264. 

Iac. Lainez, Disputationes Tridentinae, t. I, Oeniponte, 1886, pp. 232 s.: 
« ... argumentantur [adversarii] a titulis et praerogativis quas Patres Episcopis tri- 
buunt. Vocant enim eos Christi vicarios... Dicuntur etiam Christi legatione fungi... 
Respondemus, hac praerogativas habere quidem Episcopos... Licet enim Christi vi- 
carii dicantur et sint, non tamen sunt vicarii generales super totam Ecclesiam, sed 
in suis tantum dioecesibus. Et ideo a generali vicario creati sunt, qui solum a Christo 
potest praefici... ». 

4 Cone. Vat. I, Sess. IV, Const. Dogm. I de Ecclesia Christi, c. 3: Coli. Lac. 
VII, 484: Denz. 1828. 

Leo XIII, Encycl. Satis cognitum, 29 iun. 1896: A.S.S., 28 (1895-1896), 
p. 732 ss. 

Pius XII, Encycl. Mystici Corporis, 29 iun. 1943: A.A.S., 35 (1943), p. 211 s. 

C.I.C., can. 329, § 1; can. 334, § 1; 

Schema Constitutionis Dogmaticae secundae de Ecclesia Christi, secundum re- 
verendissimorum Patrum animadversiones reformatum, c. 4: Mansi 53, 310: 
« ... atque ecclesias sibi commissas propria et ordinaria potestate regere. Itaque et 
singuli in sua quisque ecclesia et congregati in Synodis de doctrina et disciplina 
decernunt, leges ferunt, iudicium exercent... Romano Pontifici ceteri praesules 
subiecti sunt, tum singuli in propriis ecclesiis administrandis, tum universi in com- 
munibus Ecclesiae negotiis gerendis ». 

Cone. Prov. Colocense, 1863: Mansi 48, 519: «...gregem dominicum infra 
fines suarum dioecesium veluti legitimi ac proprii pastores pascunt, immediatam 
habentes in clerum et in populum auctoritatem ». 

5 «Patres»: Cone. Prov. Remense , 1857: Mansi 47, 562; Cone. Prov. Colo- 
niense, 1860: Mansi 48, 107; Cone. Prov. Colocense, 1863: Mansi 48, 520; 
Cone. Prov. Ultraiectense , 1865: Mansi 48, 675 (dicitur « fidelium patres », quibus 
verbis indicatur in Ecclesia esse potestatem patrisfamilialem, et potestatem iuridicam 
moderari spiritu pietatis, qui inter fideles et Episcopos intercedere debet, 

« Pastores »: Cone. Vat. I, Sess. IV, Const. Dogm, I de Ecclesia Christi , c. 3: 
Coli. Lac. VII, 484: Denz. 1828; Pius XII, Encycl. Mystici Corporis , 29 iun. 
1943: A.A.S., 35 (1943), p. 211; C.I.C., can. 334, § 1. 

6 Benedictus XIV, Ad assiduas , 4 mart. 1755: SS mi D ni Nostri Benedicti Pa- 
pae XIV Bullarium , t. IV, Romae, 1758, 163: « § 1. Eo enim tendere, ac collimare 
videssetis exeerandi foetus auctorem, ut collatam a Christo Domino et Salvatore no- 
stro Ecclesiae suae potestatem, non solum dirigendi per consilia et suasiones, sed 
etiam iubendi per leges, ac devios, contumacesque exteriore iudicio, et salubribus 
poenis, coercendi, atque cogendi, labefactet, convellat, et prorsus eliminet; Eccle- 
siasticum ministerium ita saeculari dominationi subiiciens, ut ad hanc spectare pro- 
nunciet, de externa omni ac sensibili gubernatione cognoscere ac iudicare. Pravum 
ac perniciosum systema, iampridem ab Apostolica Sede, praesertim a loanne XXII, 
Praedecessore nostro, Constitutione incipiente Licet iuxta doctrinam reprobatum, 
ac pro haeretico expresse damnatum... ». 

Pius VI, Auctorem fidei, 28 aug. 1794, prop. 4-5: Mansi 38, 1265: Denz. 
1504-1505; C.I.C., can. 335, § 1; Primum Schema Constitutionis de Ecclesia Christi , 
c. 10: Mansi 51, 543: « Cum vero Ecclesiae potestas alia sit et dicatur ordinis, alia 
iurisdictionis : de hac altera speeiatim docemus, eam non solum esse fori interni et 
sacramentalis; sed etiam fori externi ac publici, absolutam atque omnino plenam, 
nimirum legiferam, iudiciariam, et coercitivam. Potestatis autem huiusmodi subiec- 
tum sunt pastores et doctores a Christo dati, qui eam libere et a quavis saeculari 
dominatione independenter exercent; adeoque cum omni imperio regunt Ecclesiam 
Dei tum necessariis et conscientiam quoque obligantibus legibus, tum decretoriis 
iudiciis, tum denique salutaribus poenis in sontes etiam invitos, nec solum in iis, 
quae fidem et mores, cultum et sanctificationem, sed in iis etiam, quae externam 
Ecclesiae disciplinam et administrationem respiciunt ». 

Ibid., can. 11-12: Mansi 51, 552: « Canon XI. Si quis dixerit, Ecclesiam insti- 
tutam divinitus esse tanquam societatem aequalium; ab Episcopis vero haberi qui- 
dem officium et ministerium, non autem propriam regiminis potestatem, quae ipsis 
divina ordinatione competat, quaeque ab iisdem sit libere exercenda: A.S. 

Canon XII. Si quis dixerit, a Christo Domino et Salvatore nostro Ecclesiae 
suae collatam tantum fuisse potestatem dirigendi per consilia et suasiones, non vero 
etiam iubendi per leges, ac devios contumacesque exteriori iudicio ac salubribus 
poenis coercendi atque cogendi: A.S. ». 

Ibid., plura documenta: Mansi 51, 589-597, 625-626. 

Schema Constitutionis dogmaticae de Ecclesia Christi..., c. 8: Mansi 53, 
314: « Postremo adversus quorundam novatorum perversam doctrinam statuimus 
et declaramus, ecclesiasticum regimen divina ordinatione non esse fori tantum 
interni et sacramentalis, sed externi quoque et publici, plenamque Ecclesiae a 
Deo collatam esse potestatem, non solum dirigendi per consilia et suasiones sed 
etiam iubendi per leges, ac devios contumacesque exteriore iudicio ac salutaribus 
poenis coercendi atque cogendi. Qua quidem potestate cum in definiendis iis, 
quae fidem et mores, divinum cultum et sanctificationem fidelium respiciunt, tum 

in disciplina externa constituenda et sancienda et ipsos Apostolos et qui in eorum 
locum successerunt praesules omni tempore usos esse constat ». 

Ibid., can. 12: Mansi 53, 316: « Si quis dixerit, hanc potestatem esse tantum 
directivam, non vero legislativam, iudiciariam et coercitivam: A. S. ». 

7 Non agitur de quaestione, an potestas singulorum Episcoporum sit imme- 
diate a Deo an a Papa. Affirmatur, independenter ab hac quaestione, missionem actua- 
lem a Papa haberi et quidem directe seu personaliter vel indirecte, puta per consue- 
tudines legitimas, per leges communes, per Patriarchas, etc. 

8 Cone. T rident., Sess. XXIII, de Sacramento Ordinis, can. 8: C.T. IX, 622: 
Denz. 968. 

Clemens VI, Super quibusdam, 29 sept. 1351: C. Baronius, Annales Eccle- 
siastici, t. VI, Lucae 1750, p. 529; Denz. 570 h, 570 p. 

Pius VI, Super soliditate, 28 nov. 1786, § 4: A. A. Barberi, Bullarii Romani 
Continuatio, t. VII, Romae 1843, p. 672 s.: Denz. 1500. 

Ibid., § 16, l. c., p. 675: « ... caeteris porro Episcopis suam cuique peculiarem 
gregis portionem non divino, sed ecclesiastico iure, non Christi ore, sed hierarchica 
ordinatione assignari opus sit , ut ordinariam regiminis potestatem explicare in eam 
valeat. Cuius assignationis summam auctoritatem quisque Romano Pontifici abiudi- 
care volet, eum necesse est in legitimam tot in orbe toto Episcoporum successionem 
invadere, qui ecclesias apostolica auctoritate de integro fundatas, aut ab aliis divul- 
sas, aut invicem unitas regunt, ad easque regendas a Romano Pontifice missionem 
acceperunt; ut proinde sine ingenti Ecclesiae perturbatione, ipsiusque episcopalis 
regiminis discrimine tentari nequeat magnum hoc, et mirabile potentiae consortium, 
divina dignatione Petri cathedrae tributum, ut quemadmodum a Leone Magno dictum 
est, omnes proprie regat Petrus, quos principaliter regit et Christus; et si quid 
Christus commune cum Petro caeteris voluit esse principibus, numquam nisi per ipsum 
dedit quidquid aliis non negavit ». 

Pius IX, Syllabus, prop. 50-51: A.S.S., 3 (1867), p. 173: Denz. 1750-1751. 

C.I.C., can. 329, § 2; can. 332, § 1. 

Schema Constitutionis dogmaticae secundae de Ecclesia Christi..., c. 4: Mansi 
53, 310: «At quoniam primatus Petro datus est, ut una Ecclesia Christi et cathedra 
una monstraretur, Romano Pontifici ceteri praesules sublecti sunt, tum singuli in 
propriis ecclesiis administrandis, tum universi in communibus Ecclesiae negotiis ge- 
rendis. Ad summum enim hierarcham pertinet, novas ecclesias instituere, iam insti- 
tutas aliis finibus circumscribere aut prorsus abolere, singulis proprios pastores vel 
eligere vel electos confirmare, horum potestatem etiam ordinariam ampliare et restrin- 
gere, acta sive singulorum sive synodorum diiudicare, ipsos quoque praesules, ubi 
opus est, a munere removere. Neque hi pro universa Ecclesia quidquam disponere 
vel decernere possunt, nisi a regnante Pontifice in partem sollicitudinis vocati... ». 

Pius XII, Encycl. Mystici Corporis, 29 iun. 1943: A.A.S., 35 (1943), p. 212: 
« ... non plane sui iuris sunt, sed sub debita Romani Pontificis auctoritate positi, 
quamvis ordinaria iurisdictionis potestate fruantur, immediate sibi ab eodem Pon- 
tifice Summo impertita... ». 

9 Pius VI, Super soliditate, 28 nov. 1786, § 4: A. A. Barberi, Bullarii Ro- 
mani Continuatio, t. VII, Romae 1843, p. 672 s.: Denz. 1500. 

Id., Auctorem fidei, 28 aug. 1794, prop. 6-8, 45: Ibid., t. IX, Romae 1845, 
pp. 399, 408: Denz. 1506-1508, 1545. 

Leo XIII, Romanos Rontifices, 8 maii 1881, A.S.S., 13 (1880), p. 483 ss. 

C.I.C., can. 893-894, can. 2245, §§ 2-3. 

Schema Constitutionis dogmaticae secundae de Ecclesia Christi..., c. 4: Mansi 
53, 310, cf. nota 6. 

Quod potestas iurisdictionis ordinaria et actualis Episcoporum ampliari vel 
restringi potest probatur ex eo, quod unus Episcopus prae alio maiorem gregem 
habere potest, probatur ex legibus communibus quibus iurisdictio ordinaria Epi- 
scoporum limitatur, probatur exemptionibus, etc. 

10 Cone. Vat. I, Sess. IV, Const. dogm. I de Ecclesia Christi, c. 3: Coli. Lac. 
VII, 484-485: Denz. 1827-1831. 

11 S. Gregorius, ep. ad Eulogium episc. Alexandrinum, 1. 8, c. 30, PL 
77, 933. 

Cone. Vat. I , Sess. IV, Const, dogm. I de Ecclesia Christi, c. 3: Coli. Lac. 
VII, 484: Denz. 1828. 

Leo XIII, Encycl. Satis cognitum, 29 iun. 1896: A.S.S., 28 (1895-1896), 

р. 737: Denz. 1962. 

Pius XII, Encycl. Mystici Corporis, 29 iun. 1943: A.A.S., 35 (1943), p. 212. 

Leo XIII, Epist. Et sane, 17 dec. 1888: A.A.S., 21 (1888), pp. 321 s.: « Mu- 
neris enim Nostri est vigilare et conniti, ut divina Episcoporum potestas omnino 
incolumis atque inviolata consistat. Nostrum est pariter imperare et efficere, ut ea 
ubique honore vigeat suo, neve quidquam a catholicis iustae obtemperationis et 
reverentiae ulla in parte desideret. Divinum quippe aedificium, quod est Ecclesia, 
verissime nititur, tamquam in fundamento conspicuo, primum quidem in Petro et 
successoribus eius, proxime in Apostolis et successoribus Apostolorum Episcopis: 
quos qui audit vel spernit, is perinde facit ac si audiat vel spernat Christum Domi- 
num. Ex Episcopis constat pars Ecclesiae longe augustissima, quae nimirum docet 
et regit homines iure divino: ob eamque rem quicumque eis resistat, vel dicto 
audientem esse pertinaciter recuset, ille ab Ecclesia longius recedit ( Mt . 13, 17). 
Neque vero continenda obtemperatio est, quasi finibus, in rebus ad fidem christia- 
nam pertinentibus, sed multo amplius proferenda, videlicet ad res omnes, quas- 
cumque episcopalis potestas complectitur. Sunt illi quidem in populo christiano 
fidei sanctae magistri, at praesunt etiam tamquam rectores et duces, atque ita prae- 
sunt, ut de hominum salute, quos habent a Deo creditos, ipsi Deo ratio sit ab illis 
aliquando reddenda ». 

12 S. Ignatius, Epist. ad Philad., 3, 2; 8, 1: PG 5, 700, 704 [ Rouet de Jour- 
nel : 56, 59]; Epist. ad Smyrn., 8, 1: PG 5, 713 [ RJ 65]. 

S. Cyprianus, Epist. 69: PL 4, 406 [RJ 587]; Epist. 27: PL 4, 298 [RJ 
571]; Epist. 76: PL 3, 1140 [RJ 589]; De cath. Eccl. unit., 4-6: PL 4, 498-501 
[RJ 555-557]. 

S. Leo Magnus, Serm. IV: PL 54, 149 s. 

Cone. Vat. I, Sess. IV, Const. dogm. I de Eccl. Christi: Coli. Lac. VII, 482: 
Denz. 1821; Ibid., Sess. IV, ... c. 3: Coli. Lac. VII, 484: Denz. 1827; Ibid., 

с. 4: Coli. Lac. VII, 486-487: Denz. 1837. 

Leo XIII, Encycl. Satis cognitum, 29 iun. 1896: A.S.S., 28 (1895-1896), 
p. 733 s.: Denz. 1960; Pestem benevolentiae, 22 ian. 1899: A.S.S., 31 (1898- 
1899), p. 479: Denz. 1976. 

Epist. S. OfJ. ad Episc. Angliae, 16 sept. 1864: AS.5., 2 (1866), p. 685 s.: 
Denz. 1686. 

Martinus V, Inter cunctas, 22 febr. 1418, prop. 5-6: Mansi 27, 1211: 
Denz. 657-658. 

Pius VI, Super soliditate, 28 nov. 1786, § 1, § 5, § 20, § 22: A. A. Barberi, 
Bullarii Romani Continuatio, t. VII, Romae, 1845, 671, 673, 676: § 20: «Prae- 
claram etiam, atque ut allatae Parisiensium doctorum sententiae, sic et constanti 
maiorum suorum traditioni plane consentaneum de Romani Pontificis primatu te- 
stimonium edidere Gallicani praesules in comitiis anno 1681: “Caput est, in- 
quiunt, Ecclesiae, centrum unitatis : obtinet ille in nos primatum auctoritatis, et 
iurisdictionis sibi a Christo Iesu in persona sancti Petri collatum: qui ab hac veritate 
dissentiret, schismaticus, immo et haereticus esset ” ». 

13 Cone. Lat. IV, c. 5: Mansi 22, 990 ss.: Denz. 436. 

Cone. Lugd. II, Professio fidei M. Palaeologi: Mansi 24, 71 ss.: Denz. 466. 

Clemens VI, Super quibusdam, 29 sept. 1351: C. Baronius, Annales Eccle- 
siastici, t. VI, Lucae, 1750, p. 529: Denz. 570 h, 570 p. 

C.I.C., can. 271-280. 

Schema Const. dogm. secundae de Eccl. Christi..., c. 4: Mansi 53, 310, 321; 
310: « Neque hi pro universali Ecclesia quidquam disponere vel decernere possunt, 
nisi a regnante Pontifice in partem sollicitudinis vocati: et licet, ab eo congregati, 
tamquam veri iudices et fidei decreta et disciplinae leges condant; Romani tamen 
Pontificis est, generalia eorum concilia non solum convocare et dissolvere, sed 
etiam dirigere et confirmare ». 

Omnis proinde potestas supra-episcopalis est participatio potestatis Papae, e. 
gr. potestas archiepiscopalis, patriarchalis, etc. 

14 Pius IX, Quanta cura, 8 dec. 1864: A.S.S., 3 (1867), pp. 161 s.: Denz. 
1688. 

Pius XI, Rerum Ecclesiae, 28 febr. 1926: A.A.S., 18 (1926), p. 69: « ...unde 
liquet, propagandi fidei curam ita ad Nos pertinere, ut in laborum societatem No- 
biscum venire Nobisque hac in re adesse, quantum singularis ac propria vestfi per- 
functio muneris sinit, sine ulla dubitatione debeatis ». 

Pius XII, Encycl. Fidei donum, 21 apr. 1957: A.A.S., 49 (1957), p. 236 s. 

15 Doctrina habetur in theologia De Conciliis Oecumenicis et in doctrina de 
successione Apostolorum eorumque Collegii. Episcopi in Concilio adunati una 
cum Papa unum tribunal constituunt, veri iudices fidei et legislatores sunt, ius 
sedendi in Concilio omnibus Episcopis residentialibus competit: Relatio officialis 
relatoris Zinelli: Mansi 52, 1109 s. 

Schema Const. dogm. secundae de Eccl. Christi..., c. 4: Mansi 53, 310 [cf. su- 
pra nota 8], et insuper: «Verum etiam supremi muneris docendi et gubernandi 
universam Ecclesiam Episcopi expertes non sunt. Illud enim ligandi et solvendi pon- 
tificium, quod Petro soli datum est, collegio quoque Apostolorum, suo tamen ca- 
piti coniuncto, tributum esse constat, protestante Domino: “ Arnen, dico vobis, 
quaecumque alligaveritis super terram, erunt ligata et in caelo; et quaecumque 
solveritis super terram, erunt soluta et in caelo ” (Mt. 18, 18). Quapropter inde ab 
Ecclesiae primordiis oecumenicorum conciliorum decreta et statuta iure merito 
tamquam Dei sententiae et Spiritus Sancti placita summa veneratione et pari obse- 
quio a fidelibus suscepta sunt ». 

Ihid., Relatio Kleutgen de schemate reformato : pp. 321-322. 

N.B.: Corpus seu collegium de se ab hoc praescindit an sit subiectum pote- 
statis iurisdictionis tantum aut etiam aliarum potestatum. 

16 Dicitur « modo extraordinario »; hoc sequitur ex eo quod Concilia Oecume- 
nica absolute loquendo non necessaria sunt; ergo actio Corporis Episcoporum, in- 
quantum agitur de actione iuridica, non est « institutum permanens » in Ecclesia. 

17 Doctrina continetur in theologia De Conciliis Oecumenicis, praesertim in 
veritatibus de convocatione iuridica necnon de confirmatione iuridica; Cone. Lat. V, 
Sess. XI, Pastor aeternus, 19 dec. 1516: Mansi 32, 967: Denz. 740. 

C.I.C., can. 222-229; cf. alia Documenta: H. Schauf, De Conciliis Oecume- 
nicis, Romae 1961. 

18 Doctrina habetur in theologia De Conciliis Oecumenicis et speciatim in 
doctrina de iure sedendi in Conciliis Oecumenicis. 

C.I.C., can. 223, § 1, n. 2. 

19 Doctrina fluit et habetur in veritate de Primatu, de Romano Pontifice ut 
Capite Corporis Episcoporum et de munere episcopali. 


2) RELATIO EM.MI P. D. ALFREDI CARD. OTTAVIANI, 
PRAESIDIS COMMISSIONIS THEOLOGICAE 1 

In capite tertio et quarto agitur de Episcopatu ut Sacramento et de 
Episcopis Residentialibus: non solum quia sic continuatur et perficitur 
labor Concilii Vaticani I; sed etiam quia hoc modo satisfit desiderio 
fere universali, et simul corrigi possunt sententiae quaedam minus 
rectae, sparsae etiam inter catholicos. Semper Commissio prae oculis 
habuit Romanum Pontificem, non ut membrum collegii episcopalis, sed 
ut Vicarium ipsius Christi, in totam Ecclesiam, ideoque in omnes Pasto- 
res et in omnes fideles habere veram et proprie dictam Episcopalem po- 
testatem. Consequenter qui minuit veram potestatem Episcoporum mi- 
nuit etiam episcopalem potestatem universalem Papae, et qui minuit 
potestatem episcopalem Papae, laedit Episcopos. 


Vf * 


De Episcopatu ut Sacramento sufficiat dicere doctrinam in Constitu- 
tione propositam multum conferre ut dignitas episcopalis magis aesti- 
metur. Agitur deinde de doctrina, quae in constanti traditione fuit Ec- 
clesiarum orientalium. Et si in Ecclesia occidentali controversia quae- 
dam exorta est: ambiguitas ex eadem orta nunc dissipata est. 

Quoad ad alteram quaestionem attinet: de Episcopis residentiali- 
bus: notandum est Commissionem labores suos limitasse ad eos Episco- 
pos qui reapse resident et regunt gregem determinatum nomine Christi, 
non nomine Summi Pontificis, ut faciunt Vicarii Apostolici. 


1 Relatio lecta est a Rev. P. Sebastiano Tromp S. I., secretario Commissionis 
Theologicae. 

Numerus primus de munere et dignitate non eget declarationibus: 
notetur solummodo modo peculiari expressam haberi indolem paternam 
Episcopatus, et curam quam Episcopus eorum quoque habere debeat, 
qui nondum de ovile Christi sunt. 

In numero sequenti agitur de relatione Episcoporum et S. Pontificis. 
Clare statuitur Episcopos suam iurisdictionem actualem in gregem ali- 
quem determinatum habere ab ipso Pontifice, utpote ut Vicario Christi. 
Licet non dicatur eam iurisdictionem immediate dari a S. Pontifice (vox 
immediate enim diversimode potest intellegi), clare tamen excluditur 
sententia qua asseritur Episcopum eodem modo potestatem suam in 
gregem particularem accipere ac Papam in universam Ecclesiam: vide- 
licet designationem a Papa esse mere conditionem sine qua non Deus 
ipse det Episcopo designato iurisdictionem. 

In numero tertio, in quo exponitur habitudo Episcoporum ad totam 
Ecclesiam, clare distinguitur iurisdictio et sollicitudo. Eo ipso quod Epi- 
scopus regit suam dioecesim non ut regnum in se subsistens sed ut par- 
tem totius Ecclesiae, docens fidem communem urgensque leges com- 
munes, collaborat ad bonum totius, quod semper in regimine suo prae 
oculis habeat oportet. 

De ultimo numero, videlicet de corpore episcopali iterum bene no- 
tetur; non esse quaestionem nisi de Episcopis residentialibus. Clare di- 
stinguitur potestas in totam Ecclesiam et exercitium potestatis illius. De 
exercitio statuitur id non esse posse nisi extraordinarium. 

De Episcopis longissimum votum conscripsit 111. mus Schauf; acce- 
dunt Exc.mus Dubois, Ill.mus Maccarone, PP. Congar, Lecuyer et Se- 
cretarius. 


3) ANIMADVERSIONES SODALIUM 

Card. Frings: In n. 4 de Corpore Episcopali aliqua mutanda vi- 
dentur: 

1) Imago Corporis et Capitis reservetur toti Ecclesiae et Capiti eius, 
qui est Christus, neve applicetur ad collegium Episcoporum cum capite 
Summo Pontifice. Ineptum est loqui de corpore in corpore. Praeterea 
gignitur incertitudo, quis sit caput, an Christus, an Summus Pontifex. 
Ideo tantummodo de collegio Episcoporum sit sermo. 

2) In phrasi « Potestas tamen huius Corporis... » secundum meam 
humilem sententiam duo mutari debent: 

a) Expressio « ex iussu solius Capitis et ad nutum exclusivum 
eiusdem » non videtur adaptatam esse dignitati et ponderi collegii Epi- 
scoporum. 

b) Non tantum via extraordinaria sed etiam ordinaria hoc colle- 
gium fungitur munere suo. 

Loco phrasis « Potestas tamen huius Corporis... » proponitur: « Una- 
nimis huius Collegii doctrina et praedicatio est ordinaria ad Christi ve- 
ritatem in Ecclesia declarandam conservandamque via; extraordinaria ad 
eius potestatem exercendam via est Concilium Oecumenicum, quod 
nonnisi a Romano Pontifice legitime convocari potest eiusque confirma- 
tione, ut validum sit, eget ». 

Ad n. 2 (pag. 8, 1 lin. 7): post verbum « quidem » inseratur « secun- 
dum ius vigens e primatu fluens ». 

Card. Ruffini: Pars I, Caput III: Pag. 3, 2 lin. 4, « ...potestatem 
authentice docendi et gubernandi... ». Inter verbum docendi et guber- 
nandi ponatur « sanctificandi ». 

Pag. 4,' 3 lin. 7 ss.: « ... potestatem valide conferendi Sacramentum 
confirmationis ». Haec potestas, cum non sit propria Episcoporum (in 
ritibus Orientalibus quilibet sacerdos Confirmationem conferri potest, 
quia coniugitur cum baptismate), omittenda est. 

Pag. 3-4: Clare dicatur Episcopatum esse Sacerdotii gradum a sim- 
plice presbyteratu distinctum et hoc superiorem. 

Pars I, Caput IV: Pag. 4, lin. 4: «... qui Episcopi singuli tamquam 
Vicarii et legati Christi ». Adiciatur: « in suis dioecesibus ». 

Pag. 6, 4 lin. 14, et pag. 7, 5 linn. 1-2: « Omnis itaque Episcopus ex 
hominibus assumptus et circumdatus infirmitate condolere debet iis qui 
ignorant et errant ». Id testimonium S. Pauli non est de Episcopis sed 
de Sacerdote (Aaronico); ita enim incipit: « Omnis Sacerdos » etc. 

Pag. 10-14: 6 Quae de relatione Episcoporum ad totam Ecclesiam et 
de Corpore Episcopali seu de Collegio Episcoporum dicuntur in textu, 
indigent studio profundiore, ut veritas ex fontibus traditionis catholi- 
cae, plene elucescat, et — religiose servato Summi Pontificis primatu — 
clare statui possit: 

1) quid spectet ad Episcopos de Ecclesia universa; 

2) quae sit auctoritas — in Ecclesia — Collegii Episcoporum. 

Insipienter, forsan, dico: Episcopi certissime non sunt simplices 

consultores Summi Pontificis; sed — si nihil possunt in Ecclesia uni- 
versa sine Summo Pontifice; si Pontifex deest, vel non consentit, vel 
non adprobat, re ad quid reducitur illa potestas universalis quae Episco- 


4 Cf. p. 1040. 

5 Cf. p. 1040. 

0 Cf. pp. 1040-1041. 


1 Cf. p. 1040. 

2 Cf. p. 1038. 

3 Cf. p. 1038. 

pis vindicatur? Nonne quaestio est quae pertinet ad intellectum ratio- 
cinantem potius quam ad actionem? 

Card. Ottaviani: Circa observationem factam ab Em.mo Card. Ruf- 
fini, ut plenius res consideretur ab aliis, a ceteris, ne repetatur illa diffi- 
cultas, quod attinet ad Vicarios, fortasse per errorem aliquem venit haec 
phrasis, quia in sessione plenaria Commissionis doctrinalis, dictum fuit 
relinquere istam formam. Verum est quod substantialiter sunt Vicarii 
Christi, sed ne fiat confusio cum illa phrasi, quae est specifica pro Sum- 
mo Pontifice, dixerunt Membra Commissionis vitandam esse istam phra- 
sim et potius inveniendam aliam, v. gr. « tamquam legati Christi ». Et 
igitur, hoc modo, si legitur « legati Christi » potiusquam « vicarii Chri- 
sti », non fit confusio et magis correspondet menti ipsius Commissionis 
plenariae. 7 

Card. Richaud: De his duobus schematibus, sane accurate confec- 
tis, forsan cum nimia simplicitate, sed etiam cum magna reverentia, meam 
opinionem velim exprimere. 

Duo textus de quo agitur (cap. III et cap. IV in parte Prima Consti- 
tutionis de Ecclesia) primo aspectu mihi videntur, quodam sensu, partim 
insufficientes. Exoptavi, cum multis episcopis ac theologis, ni fallor, ali- 
quam Constitutionem de Episcopatu quae amplitudinem et praestantiam 
haberet Constitutionis memorabilis « Pastor aeternus » in Concilio Va- 
ticano I. 

Nam haec est maxima quaestio dogmatica quae devenit in Concilium 
Vaticanum II, de qua, ut dixi, perplures theologi, etiamque pastores, 
largam expositionem, nisi fortasse definitionem, exspectant. Quare? 

1) Est punctum principale quod attente inspiciunt Orientales, qui 
de Episcopo habent sensum particularem. 

2) In nostro tempore fit vera renovatio pastoralis pro meliore coadu- 
natione inter omnes activitates apostolatus utriusque cleri et praeterea 
laicorum; ex aliunde, apud sacerdotes, oboedientia et sensus aucto- 
ritatis a qua pendent aliquam confirmationem postulant; convenit ergo 
ut functio episcopalis in lucem solemniter anteponatur. 

Quamobrem feliciter disceptatio duorum schematum nunc in unum 
venit. Distinctio eorum iam aliquam quaestionem excitabat et plus mi- 
nusve apparebat ut solutio praeiudicata. 

Cur titulus capitis IV praetermittit episcopos titulares? Non sumus 
in tempore Melchioris Cano qui eorum postulabat abolitionem. In ista 
Sessione, e contra, eorum utilitatem declaravimus, ut pretiosi auxiliares. 


7 Textus transcriptus est ex taeniola magnetica. 

Casus enim Episcoporum Titularium posset singulariter lumen pro- 
iicere quoad plenitudinem sacerdotii quam affert potestas ordinis in 
episcopatu. Nonne potestas ordinis, collata in omni consecratione epi- 
scopali, sit reapse intenta, saltem radicaliter, ad potestatem aliquam iu- 
risdictionis, ut patet in ipso ritu consecrationis, ubi Titulares pariter 
in sede inthronisantur? Nonne Titulares ipsi omnes convocentur ad Con- 
cilium Vaticanum II? Nonne istud schema optime recognoscit valorem 
consecrationis episcopalis ut verum sacramentum et praecise ostendit cha- 
racterem sacerdotalem episcopi esse superiorem per respectum ad cha- 
racterem sacerdotalem presbyteri? 

Unde, si cum plena logica et profunda inspectione volumus proce- 
dere, debemus primum quaerere in quo sistit ista transcendentia epi- 
scopatus. 

Schema capitis III dicit, pag. 4, 8 lineis 7 et 8, quod potest semper 
episcopus conferre valide sacerdotium et confirmationem. Hoc est iam 
maximi momenti et talis est sane radix superioritatis episcopatus erga 
presbyteratum. Sed amplior explanatio posset manifestius ostendere il- 
lam paternitatem praecellentem quam episcopus a Summo Patre et Pon- 
tifice recipit cum missione iuridica, quae potentialiter saltem includitur 
in potestate ordinis episcopalis. 

Nam sacerdotium Christi, cuius plenitudinem possidet omnis epi- 
scopus, est regalis ac pastoralis, ut notat ipsum schema in cap. III, 
lin. 5. Sed expressio allegorica, in hoc loco adhibita, i. e. « arctum vincu- 
lum », humili meo sensu, non satis dicit. Melius vellem vocabulum ma- 
gis explicitum, ut « nexus essentialis » per exemplum, ad manifestandam 
hanc potestatem radicalem in Corpus Mysticum, quam finalitatem pasto- 
ralem non possidet ex se sacerdotium secundi gradus. 

Quae potestas iurisdictionis, potentialis saltem, sed radicaliter essen- 
tialis in episcopatu venit enim ut fons vera istius connexionis cum po- 
testate conferendi sacerdotium. Sic Episcopus, cum facit eos qui Eucha- 
ristiam conficiunt, se praebet ut gaudens plena potestate eucharistica, 
et simul actionem auctoritativam exercens tam in Corpus Mysticum 
quam in Corpus Eucharisticum. 

Eucharistia autem, dicunt Patres, est « sacramentum unitatis », et 
dicunt quoque Patres: « Episcopus facit unitatem ». 

Revera, presbyteri secundi gradus agunt in persona Christi dum of- 
ferunt sacrificium Missae et administrant sacramenta. Sed, ad servan- 
dam, in exercitio eorum ordinis, unitatem essentialem familiae Christi 
et Corporis Mystici, inde unitatem sacramentalem sacrificii et sacerdo- 


Cf. p. 1038. 

tii, necesse est quod agant in unione cum Summo Pontifice et Antistite 
suo et omnibus episcopis orthodoxis. 

Sicut sacerdotium, Episcopatus est unus et indivisibilis et nunquam 
episcopus potest se habere ut individuus separatus. Unde venit quae- 
stio, multimode tractata, de collegialitate episcoporum, quae quaestio 
non est sine relatione cum notione potestatis ordinis in episcopatu. 

De hoc gravi puncto, secundum schema tractat pag. 13, 9 sed, humil- 
limo meo sensu, verbis incompletis. 

Non sufficit dicere quod Corpus Episcopale gaudet potestate in uni- 
versam Ecclesiam « nonnisi modo extraordinario e iussu solius Capitis 
et ad nutum exclusivum eius exercetur ». 

Adest enim, evidenter sub auctoritate Summi Pontificis, aliqua po- 
testas ordinaria quae venit revera, si indirecte et potentialiter, ex ordi- 
natione sacra, quia haec ordinatio sacra episcopi postulat radicaliter 
missionem iuridicam de qua agitur pag. 8, 10 linea 2. 

Secus Pius IX, post Vaticanum I non potuit scribere in anno mille- 
simo octingentesimo septuagesimo quinto illam famosam litteram ad 
Germanicos Episcopos, et propterea Pius XI in Littera Encyclica Rerum 
Ecclesiae et Pius XII, in Littera Fidei donum non potuerunt sese referre 
ad obligationem collaborationis pro omnibus episcopis in labore evan- 
gelisationis. Non est quaestio tantummodo sollicitudinis sed etiam re- 
sponsabilitatis, salva quaestione auctoritatis. 

Haec missio in solidum patet e Scriptura et ex institutione Ecclesiae 
a Salvatore Iesu Christo. Tam verbis Apostoli Pauli, in Actibus Apo- 
stolorum relatis (cap. XX, versic. 28) quam in verbis Ipsius Domini No- 
stri (in Matthaeo, cap. XXVIII, versic. 19 et 20; in loanne, cap. XX, 
versic. 21; in Luca, cap. XXII, vers. 19), dum Christus contulit potesta- 
tes Apostolis in genere; et etiam in usu ipso potestatis suae ab Apostolis 
secundum Actus Apostolorum, semper agitur, excepta in speciali et su- 
prema collatione ad Petrum, de Apostolis in numero plurali et globatim 
sumptis. 

Sic Episcopi certo certius sunt successores ipsius Collegii Apostolici 
et non unusquisque cuiusquam Apostoli, si missio collegialis data est 
evidenter a Domino in unione cum Petro et sub eius auctoritate. 

Quae missio collegialis venit ante omnes alias potestates episcopo- 
rum et includitur essentialiter in notione apostolatus. Apostolatus ipse 
est fons plenitudinis sacerdotii qua pollent episcopi et quam recipiunt, 


9 Cf. p. 1041. 

10 Cf. p. 1040. 

in sacra ordinatione sua, ab Ipso Successore Petri qui eos, saltem impli- 
cite in antiquis temporibus, ad istud officium vocat. 

Quomodo nunc exerceatur? Tantummodo extraordinarie per inti- 
mationem Summi Pontificis ad Concilium Oecumenicum? 

Humillimo meo sensu, puto quod collegium apostolicum, ut tale, 
exercet suam potestatem iurisdictionis modo ordinario, non in quantum 
episcopi sint personaliter, etiam in aliquo Concilio particulari, infalli- 
biles, sed in quantum habent veram responsabilitatem in solidum boni 
communis Ecclesiae cum Summo Pontifice in apostolatu et in quantum 
eorum magisterium si vere apparet universale in temporibus et in regio- 
nibus diversis, constituit reapse magisterium ordinarium de facto gestum, 
et non exceptionaliter vel ad nutum; praeterita quaestione de gubernio. 

Quam declarationem propono in plena submissione ad Summum 
Pontificem et ad Concilium Vaticanum II. Haec assertio potest nunc 
devenire post Vaticanum I, quando infallibilitas ac suprema potentia, 
immediata et universalis, Pontificis Romani plene et ubique a catholicis 
admittuntur. 

Imo nullum detrimentum affert huic Summae Potestati Sanctae Se- 
dis, quam e contra plenius confirmat et amplius manifestat. Nam si ali- 
cuius corporis principalia organa membraque, fortius et non tantum in 
quibusdam occasionibus, connectuntur atque sic ordinarie vitam, sani- 
tatem, harmoniamque eius corporis semper denotant, hoc singulariter 
demonstrat magnam vitalem potestatem capitis a quo accipiunt et pendent. 

Collegialitas non offendit Primatum, sed amplius illustrat. 

Card. Konig: De Episcopis residentialibus. Pag. 10, 11 n. 3-4: Nume- 
rus 4 ante numerum 2 et 3 ponendus mihi videtur, quia prius de 
corpore episcopali agendum antequam de relatione singularis episcopi 
ad primatum (sicut in numero 2) et de relatione singulorum episcoporum 
ad Ecclesiam sermo fiat. Collegium enim et apostolorum et Episcoporum 
re et ratione prius est quam munus ac potestas singularis apostoli aut 
episcopi qua talis. Apostolus enim non habuit certum territorium in ini- 
tio distinctum a territorio alterius apostoli sed erat membrum istius 
collegii. Neque potestas huius collegii componebatur ex potestatibus, 
quae a Christo singulis dabatur apostolis. Idem videtur valere de col- 
legio episcoporum, quod etiam schema innuit in pag. 13, 12 linea 2. Ideo 
doctrina de corpore episcopali non in fine sed in initio expositionis huius 
ponenda, quia ea quae sub numero 2 et 3 ex hoc sequuntur. 


11 Cf. pp. 1040-1041. 

12 Cf. p. 1041. 



1054 


SESSIO VI - ACTA 


Ad ea autem quae in pagina 13, 13 linea 6 ss. leguntur, scilicet: « Po- 
testas tamen huius corporis nonnisi modo extraordinario ex iussu solius 
capitis et ad nutum exclusivum eiusdem exercetur » — secundum meam 
humilem sententiam haec obicienda sunt: 

Evidens est ante omnia collegium episcopale non esse nisi una cum 
et sub capite eius, scii. Romano Pontifice. Attamen collegium episcopo- 
rum non incipit existere ut tale quando ad concilium congregatur. Schema 
enim hoc dicit: Potestas huius corporis nonnisi modo extraordinario 
exercetur. 

Collegium episcoporum agit quidem modo extraordinario in Conci- 
lio, sed non primo constituitur tali modo. Utique exercetur concilium 
ad nutum exclusivum Romani Pontificis, sed existentia collegii episco- 
palis non est ad nutum Summi Pontificis. Tunc sermo non fieret de ma- 
gisterio ordinario, quod exercetur ab episcopis in toto orbe, collegium 
episcoporum non succederet collegio Apostolorum, quod dicit schema. 

Potestas quae ad nutum exclusivum alterius exercetur non est po- 
testas plena sed delegata. Schema utique attribuit collegio episcoporum 
sub Romano Pontifice constituto plenam et supremam potestatem in 
Ecclesiam universam. Quomodo autem deinde haec potestas non potest 
exerceri nisi modo extraordinario ad nutum exclusivum Capitis? Si ha- 
betur magisterium tale ordinarium sub Capite, habetur etiam exercitium 
ordinarium potestatis collegii episcopalis. Si habetur continuum et per- 
petuum Collegium episcopale, habetur etiam eius potestas sub Romano 
Pontifice plena et suprema, et exercitium ordinarium et non tantum 
extraordinarium potestatis. 

Insuper in adnotatione 16, pagina 13, 14 dicitur collegium vel corpus 
episcoporum non esse institutum permanens, in quantum agitur de actione 
iuridica huius collegii. Certe constat hoc collegium nec esse nec agere 
posse sine capite, scilicet Romano Pontifice. Etiam evidens est modus 
extraordinarius agendi huius collegii fieri non posse nisi cum actione 
correspondentis eius Capitis. Hoc modo autem nullatenus probatur, col- 
legium ipsum non esse institutum permanens, in quantum sermo est de 
actione iuridica, et collegium plenam et supremam potestatem non posse 
exercere nisi in quantum modo extraordinario convocatur in Concilium. 
Si ita esset episcopi non essent iudices fidei et legislatores, essent con- 
siliarii unius solius iudicis et legislatoris, Romani Pontificis. Insuper 
adnotatio 16 dicit Concilia Oecumenica absolute loquendo necessaria 
non esse, quod omnino verum est. Sed supponamus Romanos Pontifices 


13 Cf. p. 1041. 

14 Cf. p. 1047. 

in futurum non esse convocaturos Concilia Oecumenica. Deinde seque- 
retur, secundum nostrum schema, collegium episcopale in futuro iam 
non posse exercere illam potestatem. Id est: ex una parte adest potestas 
perpetua et quidem iuris divini, ex altera parte exercitium huius pote- 
statis auferri posset a Summo Pontifice, semel pro semper; quod repu- 
gnare videtur, quia negatur exercitium ordinarium et perpetuum huius 
potestatis, quae residet in collegio episcoporum cum et sub Romano 
Pontifice. Et hoc — indirecte saltem — negat existentiam collegii epi- 
scopalis in Ecclesia, vel illud consideratur tamquam accidentalis con- 
gregatio vel convocatio singulorum episcoporum. 

Hoc argumento nullum detrimentum capit primatus Summi Ponti- 
ficis quia iterum iterumque dixi corpus episcoporum sine capite esse 
non posse. Sed hac consideratione demonstratur ad extra episcopi non 
esse officiales tantum Romani Pontificis, sed positos a Spiritu Sancto re- 
gere sibi commissas Ecclesias — propria, ordinaria et immediata potesta- 
te episcopali sub auctoritate Romani Pontificis — sicut optime dicit 
schema. 

Card. Dopfner: Capita III et IV propositi Schematis Decreti « De 
Ecclesia » res iam dudum disputatas et imprimis ex temporibus Conci- 
lii Vaticani I vehementius discussas tractat. A plurimis fidelibus, immo 
in publico exspectatur, quod Concilium verbum dicat clarum ac solemne 
de essentia et natura potestatis episcopalis in Ecclesia. In Concilio Va- 
ticano I imprimis definitus erat primatus iurisdictionis Romani Ponti- 
ficis; affirmata erat etiam iurisdictio ordinaria ac immediata Episcopo- 
rum. A multis autem deploratum est, quod ulterior explicatio de pote- 
state sive Episcopatus totius qua collegii sive singulorum Episcoporum 
residentialium data non est. Immo multi timebant, ne assertum Concilii, 
iurisdictionem episcopalem a suprema et universali potestate Summi 
Pontificis asseri, roborari ac vindicari, in realitate ipsa non verficetur, 
immo iurisdictio propria Episcoporum in dies magis evanescat. Quod 
ad litem hac de re inter gubernium et Episcopatum tunc in Germania 
exortam attinet, solutio aliqua data est in illa declaratione Episcoporum 
Germanicorum anni 1875, a Summo Pontifice Pio IX approbata. Nunc 
autem exspectatur, ut pro tota Ecclesia doctrina aequa ac plena a Con- 
cilio proponatur. 

Ad Caput III: Hoc Caput tractat de ratione sacramentali Episco- 
patus, scilicet quatenus sit gradus supremus Sacramenti Ordinis, a 
Presbyteratu distinctus. Quaestionem de superioritate Episcopatus sola 
vi Sacramenti suscepti inde a Medio Aevo discussam dirimere intendit. 
Quamvis affirmativa solutio hodie est communissima inter theologos 



1056 


SESSIO VI - ACTA 


non tamen desunt, qui praeeunte S. Thoma teneant sententiam opposi- 
tam; res intime connectitur cum quaestione, quomodo facultas ordinandi 
presbyterum a Romano Pontifice presbytero collata (quod factum esse 
historice constat) explicetur. Cum talis facultas certe implicet potesta- 
tem Ordinis, quae ordinarie solis Episcopis competit, difficilior evadit 
solutio quaestionis superioritatis Episcopatus vi sacramenti suscepti. 
In nostro Schemate difficultatis allatae nulla fit mentio. Unde propono, 
ut res iterum examini subiciatur, antequam Concilio proponetur, vel 
paretur pro Patribus conspectus omnium difficultatum earumque solu- 
tionum. 

Insuper minus placet iuxtapositio potestatis docendi, gubernandi, 
sanctificandi, quae fit in pag. 3, 10 lin. 4 sqq. Nam uti iam alibi dixi haec 
tripartitio ecclesiasticae potestatis bene componi debet cum bipartitione 
historice antiquiore potestatis Ordinis et regiminis et insuper ratio ha- 
benda est mutuae dependentiae diversarum potestatum, quae sunt non- 
nisi partes, licet distinctae, componentes unius potestatis a Christo Ec- 
clesiae traditae. Unde evitet Concilium terminologiam, quae praeiudica- 
ret unam alteramve sententiam. 

Ad Caput IV : Hoc caput, prouti nunc iacet, potestatem (iurisdictio- 
nis) Episcoporum quidem statuit, sed ulteriorem explicationem vix dat 
nec solvit problema, quomodo potestas episcopalis ordinaria et propria 
conciliatur cum iurisdictione universali ac immediata Summi Pontificis 
in universam Ecclesiam, sed potius novas difficultates creare videtur. 
Quare spes, quae hac in re relate ad Concilium ubique fovetur, funditus 
demetur, si caput praesens promulgatur. 

Unde censeo caput ex integro revisioni submitti debere. Quo in 
labore multo plenius ratio habeatur argumentorum sequentium: 

1) Clare dicatur Episcopatum esse institutum iuris divini in Eccle- 
sia, et quidem non solum quoad existentiam, sed etiam quoad naturam 
eius. 

2) Explicetur potestas, quam habet collegium Episcoporum qua 
tale — uti succedens collegio Apostolorum — in totam Ecclesiam. Nam 
difficile intelligitur, quomodo haec potestas tantum modo extraordinario 
exerceatur (pag. 13, 16 lin. 6 sqq.), cum detur magisterium, quod ab Epi- 
scopis per orbem dispersis ordinario modo exercetur! E contra in Con- 
cilio Vaticano I Episcopus Zinelli, relator officialis deputationis de Fide, 
explicite declaravit (Mansi 52, 1109): « Igitur Episcopi cum Capite 
in Concilio oecumenico, quo in casu totam Ecclesiam repraesentant, aut 


15 Cf. p. 1038. 

16 Cf. p. 1041. 

dispersi, sed cum suo Capite, quo casu sunt ipsa Ecclesia, vere plenam 
habent potestatem ». 

3) Ad melius explicandam rationem inter utrumque iuris divini 
institutum, scii. Primatum Romanis Pontificis et collegium episcopale, 
vigentem paululum profundius forsitan erui debet ratio relationis, quae 
viget inter Ecclesias particulares territoriales et Ecclesiam universalem. 

4) Statuta doctrina de collegio episcopali eiusque relatione ad Pri- 
matum deducatur, quid dicendum de natura potestatis singuli Episcopi 
residentialis, et quid sit substantia potestatis episcopalis ratione eius 
iuris divini institutionis habitae et inviolabilis. 

5) Evitentur expressiones et sententiae, quae suspicationi ansam da- 
re possent, quod Episcopi sint mere officiales vel delegati Romani Pon- 
tificis. Quod fere accidit v. gr. si dicitur Episcopos a successoribus Petri 
in officium assumi (pag. 8, 17 lin. 8). Nec facile intelligitur, quod dicitur 
pag. 9, 1S lin. 1 sq.: actualem iurisdictionem ordinariam Episcoporum am- 
pliari et restringi posse a Romano Pontifice; nisi forte addatur clausula 
post verbum « ordinariam » in lin. 2 sequens: « salva eius a Christo in- 
stituta essentia », res videtur agere de potestate episcopali qua tali et 
quaeritur explicatio, quonam sensu potestas, quae a superiore ampliatur 
vel restringitur, sit adhuc propria, non mere delegata. Si recurritur ad 
Schema illud propositum pro Concilio Vaticano I, dicendum est, certe 
hoc interpretandum non esse in sensu contradicenti illis, quae a relatore 
officiali tanquam mens Deputationis de Fide declarata sunt (vide supra 
n. 2). 

6) Adhibeatur etiam documentum illud anni 1875 ab Episcopis 
Germanicis confectum « Gollektiv-Erklarung des Deutschen Episkopa- 
tes, betreffend die Circular-Depesche des Deutschen Reichskanzlers hin- 
sichtlich der kiinftigen Papstwahl », quia optima argumenta ad nostram 
rem continet et est documentum a Pio Papa IX expresse et plene agnitum 
ac confirmatum. (Invenitur in: Archiv fur Kirchenrecht 33 [1875], 
pag. 344-351 et 465 sq.). 

7) Ad efformandum Schema aequilibratum abstineatur a repetitio- 
nibus. Generatim hodie Primatus Romani Pontificis ab omnibus in Ec- 
clesia libenter agnoscitur et magna cum veneratione ac caritate. Unde 
non est necesse, ut iterum iterumque repetatur, quod iam est in tuto. 
Omitti consequenter possunt sine ullo periculo phrases agnitionem Pri- 
matus inculcantes saepius repetitae, v. gr. pag. 1 2 , 1 9 lin. 2 sq.: « quidem 


17 Cf. p. 1040. 

18 Cf. p. 1040. 

19 Cf. p. 1040. 

potestas iurisdictionis non est, attamen »; pag. 13, 20 lin. 4 sq.: « et num- 
quam sine hoc capite ». 

His omnibus perpensis Schema, ut dixi, funditus esse renovandum 
duco; in quo faciendo consilium det et collaboret Secretariatus ad Uni- 
tatem Christianorum promovendam. 

Card. Alfrink: Quod dicere vellem, iam dictum est ab Em.mis 
Richaud, Konig et Dopfner. 21 ’ i 

Card. Bea: Quae dicere vellem, iam dicta sunt ab Em.mis Cardina- 
libus Richaud, Konig et Dopfner. 

Hoc tantum volo adiungere; Videretur melius procedere ab ipsis 
documentis biblicis Novi Testamenti. In toto hoc schemate de re quae 
summi momenti est, scii, de Math. 28, 19: « Euntes in mundum univer- 
sum, docentes omnes gentes » nullo modo sermo est. Hoc tandem ali- 
quando est fundamentum et haec verba Dominus non dixit tantum ad 
S. Petrum, non dixit: « Tu, Petre, nunc mitte Apostolos in mundum 
et da eis potestatem », sed omnibus immediate dedit facultatem, et non 
potest dici, ni fallor, hoc mandatum eos tantum accepisse ut Apostoli, 
propter charisma Apostolatus, sed potius dicit « usque ad finem tem- 
poris, usque ad consummationem saeculi », ergo est stabilis aliqua in- 
stitutio, ita ut una cum S. Petro, Capite et Vicario Christi, una cum ipso 
sint Apostoli et quidem Apostoli ut Collegium, et, ni fallor, propterea 
primum agendum est in tota quaestione de Collegio Episcoporum et 
deinde de singulis episcopis; et sic etiam illae quaestiones, quae postea 
sequentur, in multo maiorem lucem poni poterunt. Et haec sufficiant. 22 

Card. Browne: Ad Caput UT: quantum ad sacramentalitatem epi- 
scopatus, de quo in initio huius capitis, ego debeo dicere: Inter theolo- 
gos, saltem maioris notae, nullus est qui dubitet de sacramentalitate epi- 
scopatus. Quaestio tantummodo fuit an episcopatus et presbyteratus 
debent considerari tamquam adaequate, uti dicunt, ab invicem di- 
stincti. Et quantum ad hoc fuit diversitas sententiarum. Et S. Thomas 
dicit: adaequate non distinguuntur, sed sunt gradus eiusdem sacerdo- 
tii, sed, videtur, non admitti possunt distincti ordines, scilicet adaequate 
ab invicem distincti, sicut presbyteratus et diaconatus sunt ab invicem 
distincti; tamen, hoc non obstante, non sum contra positionem, quia de 


20 Cf. p. 1041. 

21 Textus transcriptus est ex taeniola magnetica. 

22 Textus transcriptus est ex taeniola magnetica. 

facto hoc non negatur, sed tantummodo cl.mus Pater Tromp, si bene 
intellexi, hoc videtur implicare. Nunc quantum ad ea quae dicta sunt 
ab Em.mis Cardinalibus Richaud, Dopfner, Archiep. Viennensi et Card. 
Bea quoad Collegium: utique, bene studeatur problema, sed non est pro- 
blema facile; unde nullum dubium de responsabilitate collegiali totius 
episcopatus, nullum dubium de sollicitudine universali totius collegii 
Episcoporum, nullum dubium de magisterio summi momenti sub Roma- 
no Pontifice; sed problema est an Collegium Episcopatus, etiam sub 
Romano Pontifice, extra Concilium Oecumenicum, habeat quandam po- 
testatem iurisdictionis. Hoc est punctum. Et difficile erit hoc definire, et 
difficile erit venire ad unionem quantum ad talem definitionem. 

Quantum ad ea quae dixit Em. mus Card. Bea, quod incipiendum est 
a doctrina biblica, hoc certissime: fundamentum omnium est in doctrina 
biblica (sed etiam in traditione); ne procedamus quasi in infinitum puto 
quod in omni Concilio Oecumenico incipiendum est a documentis magi- 
sterii, sc. ab iis quae clara et certa sunt, ut ea teneantur in debita consi- 
deratione et tunc adducantur ea quae biblica sunt, traditionalia, histo- 
rica, ad fulciendum et explicandum ea quae sunt in magisterio et ita 
fit novus gressus in magisterio. Tale est officium Concilii. 

Quantum ad Caput III de Episcopis superioribus presbyteris, nul- 
lum dubium, per se loquendo; sed in primis huiusmodi superioritas est 
in hierarchia Ordinis. Quandoque, quantum ad hierarchiam iurisdictio- 
nis, utique, aliter potest esse; et est casus aliquis summi momenti in quo 
hoc evidens est, v. gr.: si in Conclave Summus Pontifex eligatur qui est 
tantummodo presbyter (sicut frequenter contigit; hic est casus Grego- 
rii XVI), ipse habet iurisdictionem, et plenitudinem iurisdictionis im- 
mediate, quamvis non possit forsitan ordinare aliquem presbyterum; et 
etiam hodie, absolute loquendo, Summus Pontifex possit eligi aliquis 
presbyter; unde non esset verum quod omnis presbyter, si habet iurisdic- 
tionem, necessario debet habere hoc a commissione sive Summi Pontifi- 
cis, sive episcopi. Utique, ut plurimum, ita est; sed si in Concilio volu- 
mus istud definire, debemus procedere secundum ea quae absoluta sunt. 
Unde quantum ad ista puncta, puto quod schema indiget ut iterum tan- 
gatur, ut perfecte, accurate redigatur . 23 

Beat. Saigh : 24 Pars I. Caput IV: De Episcopis residentialibus. 

Ce chapitre IV de la Constitution « De Ecclesia » est, de beaucoup 
le plus grave et le plus lourd de consequences parmi tous les Schemas 

23 Textus transcriptus est ex taeniola magnetica. 

24 Animadversiones Beat. Saigh lectae sunt ab Exc.mo Edelby, Archiep. 
Edesseno. 

qui ont ete presentes jusqufici a Fexamen de la Commission Centrale. 

Non seulement ce chapitre est de caractere dogmatique, mais il 
avance une theorie que, sauf erreur, nous considerons comme etant un 
vrai dogme nouveau: le dogme du Pontife Romain source derniere de 
tout pouvoir dans 1’Eglise. . , . 

Dans son expose de la constitution divine de FEglise, le premier 
concile du Vatican n’avait souligne que la constitution et le fonctionne- 
ment de sa tete visible, qui est le Pontife Romain. A la presque unani- 
mite, les eveques du monde catholique ont souhaite que le deuxieme 
concile dii Vatican presentat une vision moins unilaterale des choses, en 
soulignant cette fois la constitution et Porigine divine du pouvoir des 
eveques, successeurs des Apotres. Le Schema qui devrait nous etre pre- 
sente etait destine a satisfaire ce souhait legitime. Or celui que Fon nous 
presente souligne encore davantage les pouvoirs du Pontife Romain et 
n’apporte rien de bien marquant dans la determination de ceux des 
eveques. 

Vu la gravite de la question, nous nous reservons de presenter a la 
Commission Centrale une etude plus detaillee sur ce point. En attendant, 
nous nous permettons de faire les observations suivantes. Si nous nous 
trompons, nous declarons nous soumettre d’avance et sans reserve au 
magis tere infaillible de 1’Eglise et du Pontife Romain. Si, au contraire, 
c’est la Commission Theologique qui veut faire passer subrepticement 
un dogme nouveau, nous lui demandons, ou de retirer son schema, ou 
de le presenter ouvertement comme introducteur d’un dogme nouveau, 
corollaire du dogme de la primaute romaine, et de demander explicite- 
ment aux Peres du Concile de le discuter et de le definir. Mais il n J est 
pas parmis de presenter comme doctrine pacifiquement admise par tous 
ce qui n’est, en realite, qu’une simple opinion, pour ne pas dire plus. 
Ceci dit, voici brievement nos observations: 

1. UEcriture Sainte affirme un pouvoir de primaute, en faveur de 
Pierre, sur le reste des Apotres et sur toute FEglise. Mais FEcriture 
n’affirme nullement qcFaueun Eveque ne peut etre constitue dans FEglise 
que par 1’intervention, « directe ou indirecte », de Pierre et de ses suc- 
cesseurs les Eveques de Rome. On voit meme explicitement les autres 
Apotres constituer des Eveques sans en referer nullement a Pierre. De 
meme leurs disciples, comme Tite ou Timothee. S’il faut entendre le 
texte comme se rapportant aux Eveques au sens striet, FEcriture ne dit- 
elle pas que c^st FEsprit-Saint qui a institue les Eveques pour regir 
FEglise de Dieu? (Cf. Actes, XX, 28). Il est difficile, si Fon ne veut 
pas faire violence aux textes, de trouver dans FEcriture un fondement 
qui permet d’affirmer qu’aucun Eveque n’obtient juridiction sur son 

Eglise que par 1’intervention « directe ou indirecte » de 1’Eveque de 
Rome, successeur de Pierre. 

2. Quant a la T r adition, on trouve, il est vrai, certains textes en 
faveur de cette opinion, surtout sous la plume de Papes de Rome, comme 
Saint Leon. Mais, on ne peut pas dire que ce soit 1’enseignement de la 
majorite des Peres. Par contre, il y a de nombreux textes, anciens et im- 
partiaux, qui affirment le contraire. Il y a des Peres de 1’Eglise qui se 
sont meme opposes a ce courant d’hypertrophie du pouvoir papal. On 
peut meme dire que, dans leur majorite les Peres, surtout d’Orient, sont 
d’un avis contraire. Tout en reconnaissant un pouvoir de primaute au 
Pontife Romain, iis n’admettent pas qu’il soit la source de tout pouvoir 
de juridiction dans 1’Eglise, a tel point qu’aucun Eveque ne puisse 
etre constitue que par lui. La Tradition n’est donc pas favorable, dans 
son ensemble, a 1’opinion extremiste dont fait etat le Schema. Qu’il 
soit permis de faire ici une remarque, qui vaut de beaucoup d’autres 
tendances excessives de la theologie moderne: L’Occident ne produit pas 
de textes faux, mais il ne produit que les textes qui lui plaisent, et tait, 
consciemment ou inconsciemment, les textes qui ne cadrent pas avec 
ses theories, meme s’ils sont plus nombreux. Une etude objective de la 
Tradition doit tenir compte de tous les courants et de tous les textes. En 
face de quelques textes favorables au « Pontife Romain source unique 
et derniere de tout pouvoir », il y a beaucoup d’autres textes qui igno- 
rent cette theorie ou affirment le contraire. Ou se trouve alors la vraie 
Tradition? 

3. Dans cette matiere, la pratique de VEglise reste le meilleur cri- 
tere. Or, meme en Occident, les Eveques ne furent pas toujours nom- 
ines et investis, directement ou indirectement, par les Pontifes Ro- 
mains. Quant a POrient, pendant les neufs premiers siecles de 1’Eglise, 
quand Orient et Occident etaient normalement unis, les Papes ont cer- 
tes reclame le droit dfintervenir, surtout en cas de danger grave mena- 
gant 1’Eglise, pour nommer ou deposer occasionnellement un Eveque. 
Mais POrient n’a jamais soupgonne que seuls les Papes de Rome pou- 
vaient, directement ou indirectement, nommer les Eveques. Quand le 
Pape Nicolas I er a fait grief au Patriarche Photius d’avoir ete elu sans 
intervention de Rome, Photius pouvait lui repondre que cela n’a jamais 
ete 1’usage de 1’Eglise. Or, le Pape Nicolas semble surtout fonder sa 
reclamation, de bonne foi, sur les Fausses Decretales qu’on venait de 
mettre en circulation en Occident. Nous ne voulons pas dire que 1’opi- 
nion extremiste du Schema s’appuie sur les Pseudo-Decretales. Nous 
voulons seulement affirmer que 1’Eglise a, des siecles durant, ignore 
que la nomination des Eveques, ou leur « mandat » dans leurs dioceses 

respectifs, etait du ressort exclusif du Pontife Romain. Dans notre 
Eglise Melkite, jusqu’i.1 y a une douzaine d’annees, les Eveques etaient 
nommes en synode, et on ne demandait pour eux aucune confirmation 
du Pontife Romain. C’est le Pape Pie XII qui a exige, pour la premiere 
fois, qu’aucun eveque de notre Eglise ne puisse desormais etre proclame 
sans confirmation papale. Le Pape Pie XII appliquait sans doute l’opi- 
nion dont se prevaut maintenant le Schema de la Commission Theolo- 
gique. 

4. Les partisans de cette opinion extremiste, conscients que la Tra- 
di tion ne leur est pas favorable, recourent a un expedient et croient 
tout concilier en inserant cette clause: « directement ou indirectement ». 
Ainsi donc, si l’on prouve par 1’histoire que sur 100.000 elections epis- 
copales en Orient, depuis les Apotres jusqu’au milieu du xx e siecle, les 
Papes ne sont intervenus que pour une centaine de cas, certains theolo- 
giens diront quand meme que c’est par autorite du Pape que ces elections 
etaient faites, laquelle autorite s’exer<^ait « indirectement », soit par les 
Synodes, soit par les Patriarches, soit d’une autre maniere... En realite, 
les Papes eux-memes n’ont pas pense a cela, pas plus qufils n’ont pense 
accorder aux pretres orientaux le pouvoir de confirmer. De telles deduc- 
tions ne proviennent pas des faits, mais plient les faits a des theories 
precongues. Avec cette methode, on pourra dire aussi que les simples 
pretres obtiennent leur mission canonique du Pape, mais indirectement, 
par 1’intermediaire de leurs eveques. De ce train, on peut se demander 
plutot ce qui, dans 1’Eglise, ne provient pas du Pape... Les exces memes 
de ces deductions montrent que la methode est > scientifiquement con- 
dam nable et que les deductions sont illegitimes. 

5. Les partisans de 1’opinion que nous combattons recourent a une 
autre deduction. Iis pretendent que leur opinion est une conclusion lo- 
gique du dogme de la primaute romaine. Des lors, disent-ils, que, d’apres 
la definition du premier concile du Vatican, le Pape jouit d’un pouvoir 
ordinaire, episcopal et immediat sur les pasteurs et les fideles, les eve- 
ques n’obtiennent leur pouvoir sur leurs dioceses respectifs que par 
mandat du Pape. A cela nous repondons: La definition du premier Con- 
cile du Vatican nfinclut nullement que le Pape est source derniere unique 
de tout pouvoir dans 1’Eglise. Quelqu’un peut avoir autorite sur un 
autre sans etre source de toute autorite chez cet autre. Les deux choses 
sont distinctes. Passer de l’une a l’autre, c’est vouloir subrepticement 
faire accepter par 1’Eglise un dogme nouveau que le premier concile du 
Vatican n’a nullement defini, alors qu’il pouvait le faire. 

6. Quoi qu’il en soit, ce dogme nouveau qu’on nous propose ac- 
centue encore davantage Vecart entre VBglise d’Orient et VEglise d’Occi- 



DISCEPTATIO - DE ECCLESIA 


1063 


dent. Si nos freres orthodoxes admettent encore chez le Pape un certain 
pouvoir de primaute, toute leur tradition ecclesiale leur interdit de re- 
connaitre en lui la source derniere et unique de tout pouvoir dans 1’Egli- 
se. Toute leur tradition ecclesiale legitime leur interdit de reserver au 
Pape la nomination ou la confirmation de tous les Eveques dans 1’Eglise. 
Le deuxieme concile du Vatican, que le Pape a voulu comme devant pre- 
parer les voies de L’union, aura pour resultat, au contraire, de dourcir 
les positions de 1’Eglise catholique et de faire un nouveau dogme que 
l’Eglise orthodoxe ne saurait admettre. Avec une theorie pareille, 1’Eglise 
catholique doit se resoudre a interrompre tout dialogue avec 1’Qrthodo- 
xie, et ce ne sera pas la faute de 1’Orthodoxie qui, sur ce point, veut 
rester fidele a la Tradition. . , • > 

7. Enfin, on peut se demander pourquoi la Commission Theologique 

et, avec elle, certains theologiens s’acharnent a vouloir faire enoncer 
par le Concile des principes excessifs a la louange de la Papaute. Il y ;a 
certainement aujourd’hui dans 1’Eglise catholique des milieux qui ne 
veulent voir dans le catholicisme que sa tete: le Pape. D’exageration en 
exageration, iis finissent par entralner 1’Eglise vers une certaine « papo- 
latrie », qui ne parait pas etre un danger chimerique. Iis ont f ait du 
Pape, non le pere, le pasteur humble et devoue, le grand frere soucieux 
de 1’honneur et de 1’apostolat de ses freres, mais une replique ecclesias- 
tique du Cesar romain. Un vieil imperialisme subconscient les ronge,.et 
iis semblent vouloir trouver dans la papaute une solution de compen- 
sation a leur reve evanoui de domination universelle. Or, il n’en est pas 
ainsi dans 1’Eglise du Christ. L’autorite y est un Service, et le plus grand 
parmi nous doit etre le servi teur de tous. Certes, dans leur vie privee, 
les Papes realisent magnifiquement cet ideal evangelique. Mais on sou- 
haite, pour le plus grand bien de 1’Eglise, que les theologiens flatteurs ou 
interesses soient ecartes de leur entourage. La papaute ne fera qu’y 
gagner en grandeur et en estime. ; , 

8. A la lumiere des precedentes cpnsiderations, nous proposons 
d’amender certains passages du Schema en question: 

1) La note 7 de la page 8, 25 sans avoir 1’air de rien, propose des 
theories de la plus grande gravi te. Elie agite meme la question de savoir 
si les Eveques recoivent leur pouvoir immediatement de Dieu ou du 
Pape. Comment peut-on dire une chose pareille? Si les Eveques repoi- 
vent leur pouvoir immediatement du Pape, iis sont alors les delegues 
du Pape. La note pretend vouloir faire abstraction de cette theorie, mais 
elle 1’affirme quand meme par insinuation. Or, c’est cette methode des 


20 Cf. p. 1044. 

insinuations tendancieuses qui met la doctrine de PEglise en danger. 
Toute cette note 7 est a supprimer. 

2) Page 8, 2(5 lignes 1-9: Le Schema affirme que les Eveques regoi- 
vent leur mandat « a regimine Ecclesiae, et quidem ab ipso successore 
Petri, a quo ergo in officium assumuntur, et etiam deponi, transferri, 
restitui possunt ». Le texte dit bien: « a regimine Ecclesiae ». Mais 
pourquoi identifie-t-il « regimen Ecclesiae » avec « successor Petri »? 
En dehors de Pierre et de ses successeurs n’y a-t-il que neant dans PEgli- 
se, et le « gouvernement de PEglise » est-il uniquement reduit a celui de 
Pierre et de ses successeurs? Pierre est la te te de PEglise, mais il n’est 
pas toute PEglise. Il n’y a pas de corps sans tete, mais il n’y a pas non 
plus de tete sans corps. Cette identification, theorique et pratique, du 
Pape avec PEglise et de PEglise avec le Pape est une des exagerations 
qui ont le plus nui a PEglise. Pour honorer le Pape, point n’est besoin 
de faire de lui toute PEglise et de reduire toute PEglise a lui. 

.3) Page 9, 27 lignes 1-3: Le texte affirme que le Pape jouit d’un 
tel pouvoir dans PEglise, « ut ipse actualem eorum (episcoporum) iuris- 
dictionem ordinariam ampliare vel restringere possit, etiam subdito- 
rum exemptione ». Cela demande a etre nuance. Le pouvoir du Pape 
n’est pas arbitraire. Il est restreint par la constitution divine de PEglise, 
qui veut que les Eveques ne soient pas des fondes de pouvoir du Pape, 
mais ses freres et les successeurs des Apotres. Le Pape ne peut pas 
faire arbitrairement ce qu’il veut de PEglise et dans PEglise; il y respec- 
tera toujours le dessein de son Divin Fondateur. L’Eglise est une monar- 
chie, temperee par une oligarchie et meme par une certaine democratie. 
Elie n’est pas une dictature. 

4) Apres avoir reduit presque a neant les droits originels et pro- 
pres des Eveques, le texte — page 10, 28 lignes 1-2 — continue: « Absit 
tamen ut per hoc iura Episcoporum minuantur ». C’est presque de Piro- 
nie. Par ces exagerations, les droits des Eveques sont bel et bien dimi- 
nues. Plus d’un Eveque catholique a pense dans son for interieur qu’il 
etait reduit pratiquement au role de « pref et » executant les consignes 
des bureaux romains. 

5) En pariant de Punite de PEglise catholique, le texte — page 11,” 
lignes 4-3 — affirme: « cuius centrum et fundamentum et principium 
unitatis est successor Petri ». Que reste-t-il donc au Christ dans cette 
conception de Punite ecclesiale? Il faut dire que le centre et le fonde- 


26 Cf. p. 1040. 
Cf. p. 1040. 


27 


28 Cf. p. 1040. 

29 Cf. p. 1040. 

ment de Vunite de 1’ E glis e , c’est le Christ et, sub sidiair ement et vica- 
rialement, les Eveques et, a leur tete, PEveque de Rome. Dans la con- 
ception de PEglise, il est a peine pardonnable d’oublier les Eveques. 
Mais il est absolument impardonnable d’oublier le Christ. Les exage- 
rations de certains theologiens ont fait du Pape, non le representant du 
Christ, mais son remplagant, son successeur. Et ceci est tres grave. 

6) En pariant de la collegialite du corps episcopal — idee tres 
riche, encore inexploitee — , le Schema la congoit d’une maniere assez 
reduite et simpliste. Pour lui, — page 11, 30 lignes 8-11 - — « Episcopi, 
quamvis singillatim sumpti vel etiam quam plurimi congregati potesta- 
tem in universam vel in aliam ac sibi commissam Ecclesiam non habent 
nisi ex collatione Romani Pontificis... ». Pour les auteurs du Schema, 
les Eveques, en tant que corps, n’ont donc aucun pouvoir propre de 
sollicitude universelle. S’ils en exercent de fait, dans les condies ou ail- 
leurs, c’est uniquement en vertu d’une delegation de pouvoir provenant 
de PEveque de Rome. Est-ce la vraie tradition catholique? Celle-ci 
n’afErme-t-elle pas que les Eveques partagent en quelque sorte avec leur 
chef, PEveque de Rome, le souci de toute PEglise? qu’ils jouissent, avec 
lui et sous son autorite, d’un certain pouvoir sur toute PEglise, par 
exemple dans les conciles cecumeniques? Il est vrai qu’il ne peut y 
avoir de concile oecumenique que sous Pautorite et avec Papprobation 
de PEveque de Rome. Mais cela ne veut pas dire que toute Pautorite 
que les Eveques exercent dans le concile oecumenique leur derive de 
PEveque de Rome. Encore des exagerations tres nuisibles. 

7) Le Schema conclut — page 14, 31 lignes 4-5 - — « Nemo Epi- 
scoporum ad hoc Corpus pertinere potest, nisi directe vel indirecte a 
successore Petri, Capite Corporis, in Collegium assumptus sit ». Il 
est exact de dire qu’aucun Eveque n’appartient au College episcopal 
catholique s’il n’est uni et soumis a la tete de ce College, qui est PEveque 
de Rome. Mais dire que nui Eveque n’appartient a ce College que s’il 
a ete choisi par PEveque de Rome, c’est une autre chose; c’est une 
theorie qui doit etre prouvee, et que nous croyons, pour notre part, de- 
nuee de fondement dans les sources de notre foi. 

Conclusioni Le schema qu’on nous presente est nettement tendan- 
cieux. A part les exagerations de forme que nous avons relevees, il pro- 
pose une theorie nullement certaine de la constitution divine de PEglise. 
Pour notre part, nous la croyons meme erronee. Ce schema doit etre 


30 Cf. p. 1040. 

31 Cf. p. 1041. 

reetudie par des theologiens plus objectifs et davantage nourris de la 
tradi tion patristique. Nous estimons que, tel qu’il se presente, ce Sche- 
ma ne peut etre propose au Concile. 

4) SUFFRAGIA SODALIUM 

Card. Tis serant: Placet iuxta. /modum: ratione habita observa- 
tionum ab Em.mis Richaud, Konig et Dopfner prolatarum. 

Card. Micara: Placet iuxta modum: ratione habita de iis quae di- 
cta sunt ab Eminentissimis Patribus relate ad nonnullos articulos, qui 
deberent iterum recognosci, pag. 8 1 § 2, pp. 12 et 14. 2 

Card. Pizzardo: Placet iuxta modum: nempe ratione habita ani- 
madversionum quas . Em .mi Patres protulerunt . 

Card. AloIsi Masella: Placet iuxta modum: secundum ea quae 
proposita fuerunt ab Em.mis Cardinalibus et Exc.mis Episcopis. 

Card. Ferretto: Ambo schemata placent: schemata tamen amelio- 
rentur quatenus fieri poterit, attentis praesertim dictis ab Em.mis Siri, 
Coussa, Browne. 

Card. Lienart: Non placent ambo capita, quia, sicut animadver- 
terunt Em.mi Cardd. Richaud, Konig, Dopfner, Alfrink et Rev.mus De- 
legatus Suae Beat.nis Maximi IV Patriarchae Melkitarum, 1) munus et 
potestas Episcoporum non satis a fontibus S. Scripturae et Traditionis 
deducuntur, sed, sub aspectu iuridico qui nunc existit, praecipue con- 
siderantur. 2) Quia origo divina potestatis episcopalis non aperte pro- 
fitetur et potius apparet, tanquam a potestate Summi Pontificis emanans 
quod neque cum traditione, neque cum historia concordat. 3) Quia Col- 
legii Episcoporum erga Ecclesiam Universalem potestas (et non solum 
eorum sollicitudo), una cum potestate suprema Summi Pontificis, nimis 
reducitur et tanquam exceptionalis consideratur. 4) Quia veritas theo- 
logica (et non solum caritas erga Episcopos Orientales) requirit ut Con- 
cilium doctrinam de Episcopatu magis obiectivam et ampliorem prae- 
beat, quam reservationes a Summis Pontificibus, decursu temporis iure 
factae praescribere neque possunt, neque intendunt. 

Card. Tappouni: Placet. 


1 Cf. p. 1040. 

2 Cf. p. 1041. 

Card. Copello: Placet iuxta modum: ad mentem Em.morum Pa- 
trum. 

Card. Spellman: Pergrata dicta de Episcopatu ut supremo gradu 
Sacramenti Ordinis et de Sacerdotio, praesertim cum recentius nimia 
confusio his de rebus tum apud clerum tum apud populum divulgetur. 

Perpulchra etiam de Episcoporum munere et dignitate, de primatu 
et Episcopis, de relatione Episcoporum ad totam Ecclesiam, et de Cor- 
pore Episcopali. Quae omnia, quantum fieri potest, optime deliquantur. 

Ideoque, super schemata tum decreti de Episcopatu ut supremo gra^- 
du Sacramenti Ordinis et de Sacerdotio tum decreti de Episcopis Resi- 
dentialibus, suffragium fertur: Placet. 

Card. Frings: Caput III: Placet; Caput IV: Placet iuxta modum. 3 

Card. Ruffini: Placet iuxta modum. 4 

Card. Valeri: Placet iuxta modum: seu iuxta adnimadversiones 
ab Eminentissimis Patribus factas. 

Card. Siri: Caput III: Placet. De Episcopis residentialibus : Placet 
iuxta modum. Art. 2,, pag. 8: 5 quae dicuntur sunt vera quia sunt im- 
plicita in notione Primatus, quo affirmato, omnia affirmantur in eodem 
contenta implicite, vel ex eo deducenda uti virtualiter contenta. Expli- 
citatio impliciti et legitima deductio virtualiter contenti, sunt maior 
manifestatio veritatis et nullo modo nova inventio. Primatus iurisdictio- 
nis qui fide creditur esse in Romano Pontifice et de quo omnes hic reve- 
renter locuti sunt, est bonum commune Ecclesiae et est bonum quia 
talem voluit Dominus Salvator noster. Res forsan dici poterunt aptiori 
modo in ultima redactione. Veritas quae hic magis interest, qua nempe 
dicitur Episcopos esse iure divino et habere potestatem propriam, sub 
ductu Ecclesiae et Papae, hic affirmatur et potest etiam, si placet, locu- 
lentiori modo affirmari. " 

Art. 4, pagg. 12-134 Articulus debet complferi et recognosci. Etenim 
certo certius Episcopi confluunt in Ordinarium Magisterium Ecclesiae. 
Idcirco Collegium Episcoporum aliquomodo J et fructuose vivit etiam 
extra Concilium. Quod dici debet. Sollicitudinem Episcopos habere 
erga totam Ecclesiam eo ipso patet. Et hoc aliquomodo dicitur in hoc 
schemate. Officium sollicitudinis inducit, sicut omnia officia, 1 responsa- 
bilitatem. Et hoc potest dici. Eatenus quatenus sunt in Collegio Aposto- 


3 Cf. pp. 1048-1049. 

4 Cf. pp. 1049-1050. 


5 Cf. p. 1040. 
0 Cf. p. 1041. 

lorum, in Episcopis non moritur etiam auctoritas, qua tamen uti ne- 
queunt in Ecclesiam nisi cum conditiones verificantur, quibus fiunt Col- 
legium. Omnibus patet quod ad auctoritatem exercendam, eo quod ipsa 
parit ius et officia, condiciones in casu difficiliori modo verificantur. 

Card. D’ Alton: Placet iuxta modum: 1. Velim ut de notione epi- 
scopi tamquam successoris apostolorum sub auctoritate successoris Pe- 
tri, de ipsa natura episcopatus,, necnon de potestate magisterii quae in- 
haeret muneri episcopali, magis fuse et magis explicite in his capitibus 
tractaretur. 

2. Placet doctrina exposita in Capite IV, de relationibus inter Pri- 
matum Romani Pontificis et Episcopatum, tamquam doctrina catholica 
tum ex Traditione divina tum ex necessitatibus intrinsecis unitatis Ec- 
clesiae derivanda. Velim tamen ut mixta Commissio inter Commissionem 
Theologicam et Commissionem pro Ecclesia Orientali totam hanc ma- 
teriam consideret. 

Card. Quiroga y Palacios: Placent ambo schemata. Si videatur, 
tamen, novo studio subiici debere, integra, meo humili iudicio, manere 
debet doctrina in eis contenta, speciatim in articulis secundo et quarto, 
hoc est « De primatu et Episcopis » et « De Corpore Episcopali », ca- 
pitis quarti. 

Multa apparet difficultas, e contra, bonum est ut pluries citetur et 
extollatur Primatus Romani Pontificis. 

Card. Leger: Placet iuxta modum: i. e. cum agatur de re magni 
momenti, magis elaborentur schemata et cum claritate magis fulgente, 
ita ut dubia, omnia, in quantum potest, eliminentur; attamen attentis 
animadversionibus prolatis ab Em.mis Frings, Richaud, Konig, Dopf- 
ner, Alfrink.. 

De Episcopatu : Hoc solummodo notabo. In linea quarta paginae 
quartae 7 dicitur: « Praeterea Episcopus ordinatus ita charactere sacra- 
mentali ornatur, ... ». Clarius dicetur « Praeterea Episcopus consecratus 
ita charactere sacramentali ordinis ornatur, ... ». Tamen si illum sensum 
non habet textus, dentur explicationes in notula. 

De Episcopis Residentialibus\ Mihi placet schema istud de Episco- 
pis. Bene enim, in mente pastorali, explicat sensum Episcopatus. Aliquas 
tamen modificationes proponam. 

Quoad titulum: Propono ut titulus sit simpliciter « De Episcopis ». 
Et in notula dicatur quod agitur de Episcopis residentialibus. Etsi enim 


7 Cf. p. 1038. 

numerosi sint, episcopi titulares sunt in statu exceptionali. Specificatio 
« residentialis » melius conveniret schemati disciplinari quam theolo- 
gico. 

Quoad articulum 1 : Propono ut in linea prima paginae 5 8 mutetur 
expressio « sub auctoritate Romani Pontificis ». Non quia non sit vera, 
sed quia haberi potest alia formulatio quae melius significet unitatem 
gubernii in Ecclesia. Formulam propono: «in unitate cum Romano 
Pontifice ». 

In linea 14 paginae 6 9 propono ut addantur aliqua verba. Dicatur 
« ... punire possunt, necnon aliquando debent, etsi tamen magna cum 
prudentia et caritate ». Sunt enim conditiones, maxime nostris in tem- 
poribus, ubi poenas ecclesiasticas dare saepe Ecclesiae et ipsi praeva- 
ricatori potius nocet quam adiuvat. 

Quoad articulum 2: Propono ut primae lineae huius articuli modifi- 
centur ita ut expresse nexus indicetur inter potestatem iurisdictionis et 
potestatem ordinis. Formulationem sequentem propono: « Etsi iuris- 
dictio Episcopalis fundatur in ordinatione sacra, tamen Episcopi iuris- 
dictionem suam actualem non ipsa consecratione, sed, directe... etc. ». 

Card, Gracias: Placet iuxta modum, attentis autem observatio- 
nibus factis ab Em.mis Richaud, Konig, Dopfner, 

Si mihi licet, haec pauca submittere velim. 

a) Heri, multae opiniones, per longum et latum, allatae sunt. Non 
puto me competentem esse istas opiniones diiudicare. Tamen, puta- 
bam melius esse nunc ulteriores opiniones non audire, sed curare ut 
totum istud Schema iterum a peritis studeatur, sub luce opinionum iam 
allatarum. Hoc oeconomiam temporis adiuvaret, ulterioremque confu- 
sionem idearum evitaret. 

b) Quamvis conceptus tradi tionales circa hoc Schema nobis optime 
sunt noti, verum est generalem exspectationem exhiberi ut hoc Schema 
« De Ecclesia » modo plus elaborato praesentetur. Ut nunc habetur, vi- 
detur nimis traditionale et ieiunum, ita ut id illis, qui multum exspecta- 
bant, ingratum fore puto. 

c) Mihi in mentem venit Cardinalem Browne dixisse multas ex istis 
opiniones dignas esse ulterioris investigationis, sed ille etiam timuit ne 
aliquid certum et definitum ex ista investigatione sequatur. 

d) Qui ultimo heri locutus est (ex ecclesia orientali) aliquam opi- 
nionem praesentavit quae mihi «progressiva» videtur. Ille affirmavit 


Cf. p. 1039. 
Cf. p. 1040. 

suas considerationes in certis historiae factis fundari. Debemus videre 
quantum hae revera in historia sint fundatae. 

Card. Montini: Placet primum Schema; alterum vero placet iuxta 
modum: scilicet ut ratio habeatur de his quae a Cardinalibus Richaud, 
Konig, Dopfner, Bea et a Rev.mo deputato a Patriarcha Maximo IV 
dicta sunt. 

Detur exacta et ordinata doctrina de Episcopatu, lino schemate 
magis, organico et completo. Hac de re Concilium silere nequit; expec- 
tatio enim totius Ecclesiae catholicae et fratrum dissidentium ad hoc 
maxime intendit argumentum. 

Ne pigeat hunc coetum neve Concilium cras pavescat hanc pertrac- 
tare doctrinam, quae illam de primatu et infallibilitate pontificia a Con- 
cilio Vaticano primo definitam integrat et coronat, et quasi de illa pro- 
fluere patet. Celeberrima illa verba Sancti Gregorii Magni in schemate 
opportune nostrae memoriae revocata, nobis nunc lucem dent viamque 
ostendant, atque ex ore regnantis Pontificis prolata audiamus: « Meus 
honor est honor universalis Ecclesiae. Meus honor est fratrum meorum 
solidus vigor ». 

lura et officia sive Collegii Episcopalis adfirmare sive singulorum 
Episcoporum declarare nec potest detrahere auctoritati ac primatui Ro- 
mani Pontificis, neque Illi quovis modo adversari, sed potius Illi maio- 
ris et evidentioris communionis cum Ecclesia gloriam et fulcimentum con- 
ferre, iuxta illud Sancti Ambrosii: « ubi Petrus, ibi Ecclesia ». 

Votum denique Em. mi Card. Confalonieri magna mihi auctoritate 
pollere videtur; ideoque peculiari consideratione dignum. 

Card. Cento: Placent iuxta modum: nempe iuxta observationes 
Em. morum Patrum ac Repraesentantis Patriarchae Melchitarum, quae 
omnes merentur ponderari. Schemata conferantur cum aliis organis com- 
petentibus, ita ut ad concordem textum perveniri possit. 

Card. Godfrey: Placet primum Schema. 

Caput IV placet iuxta modum: videlicet habita ratione animadver- 
sionum Eminentissimorum Patrum, et in particulari Em.morum Siri, 
Montini, Confalonieri., 

Pagina octava 10 in base et pagina nona: 11 « Subsunt insuper ita supre- 
mae potestati Romani Pontificis, ut ipse actualem eorum iurisdictionem 
ordinariam ampliare vel restringere possit... ». 


Tn Cf. p. 1040. 
Cf. p. 1040. 

Et in base paginae tertiae decimae 12 et in pagina decima quarta: 13 
« Omnes episcopi residentiales in pace cum Sede Apostolica viventes suo 
iure membra huius Corporis Episcoporum est, et nemo Episcoporum ad 
hoc Corpus pertinere potest, nisi directe vel indirecte a successore Petri, 
Capiti Corporis, in Collegium assumptus sit »; " 

His perpensis, videtur Certum quod commissio a- 'Domino nostro 
beato Petro facta confert plenam potestatem in universum gregem. << Pa- 
sce oves meas, pasce agnos meos ». Oves sunt episcopi, agni sunt alii 
subiecti. ' C'"'-- •'> • ; 1 

Quomodo potest negari Petrum et eius successores Romanos Ponti- 
fices habere plenam potestatem habita ratione verborum Domini « Quod- 
cumqtie solveris super terram erit solutum et in coelis, et quodcumque 
ligaveris super terram erit ligatum et in coelis »? 

Gard. ConfalonierI: Caput III: Placet, sed sollemniori modo prae- 
sentetur. 

Caput IV: Placet iuxta modum: schema huius IV capitis bona 
utique continet, sed perfici debet, ratione habita animadversionum hinc 
inde a Venerabilibus Patribus prolatarum, quorum nomina omitto bre- 
vitatis causa. 

Pauca etiam mihi verba permittantur. Quoad generalia imprimis ob- 
servo, ut minimus coram Patribus loquens: , ; V : ' 

1) Doctrina fusius pertractetur, in luce Scripturae et Traditionis, 

et non tantum iuris, quia de re magni momenti agitur; ac ampliori et sol- 
lemniori modo praesentetur. Ipse Codex momentositatem innuit, cum, 
postquam de Supremo Pontificatu eique adnexis egerit, de Episcopatu 
eique adnexit loquitur, clarissime demonstrans utrumque Institutum 
fundamentale esse in constitutione Ecclesiae. - ; - 

2) Fortasse utile erit ordinem invertere, priori loco loquendo de 
Collegio Episcopali, postea de Episcopis singillatim sumptis. Nam hic 
ordo scripturalis et historicus. 

3) Quaedam particularia: a) Pag. 4 14 linea 5 optime potestas Epi- 
scopi dicitur « propria »: ita omnino servetur, b) Pag. 5, 15 lineis 1 et 2, 
loco verborum « sub auctoritate Romani Pontificis » praeferatur formu- 
la a Codice adhibita (c. 108) subordinate Romano Pontifici », quia 
potestas exercetur « cum » et « sub » Romano Pontifice. 

Data occasione, liceat observare quod in Schematibus hucusque exa- 
minatis, nimis frequenter repetitur clausula « sub auctoritate etc. », 


12 Cf. p. 1041. 

13 Cf. p. 1041. 

quasi adsit anxietas de quodam imaginario incumbenti periculo insubor- 
dinationis, veluti ageretur de dyscolis filiis familiae vel de artificiali 
satellite qui per coelorum spatia effugere velit imperio eorum qui mo- 
tum eius a terris dirigunt. Cur tantus defectus fiduciae? Utique, loco 
suo debito, clare affirmetur subordinatio, sed postea expedite proce- 
datur fine inutilibus et non-sympathicis repetitionibus. Alioquin, idem 
semper dicendum esset quando loquitur de parochis, et de clero in ge- 
nere, respective ad Episcopum: tunc nunquam finietur! 

4) Pagina 8, lfi n. 2, in titulo dicitur « Primatus et Episcopi »: melius 
diceretur « Primatus et Episcopatus ». 

Quoad iurisdictionem in hoc titulo. Certissime iurisdictio actualis, 
seu exercitium iurisdictionis, seu actualis applicatio potestatis iurisdic- 
tionis ad facta concreta — et proinde etiam eius diversi gradus exerci- 
tii — habetur missione iuridica, sive directe sive indirecte, a Petro eius- 
que Successore, ut Christi pro tota Ecclesia Vicario, cuius est Supre- 
mum Caput, saltem in fonte tribuenda; sed ipsa potestas qua talis non 
video cur timeatur clare et apertis verbis affirmari ut ex ipsa sacra ordi- 
natione procedens: adest saltem, in enunciatione schematis, quidam 
pudor, ut ita dicam, super hanc rem. 

Sed, si bene perlegatur ritus sacrae ordinationis et ipsum Praefa- 
tium, quod est forma longior totius eiusdem sacrae ordinationis, eviden- 
ter apparet quod potestas qua talis radicaliter ideoque substantialiter 
ipso ritu confertur: (v. g. episcopum oportet iudicare, interpretari — sint 
speciosi pedes eius ad evangelizandum pacem, ad evangelizandum bona 
tua... etc. — quodcumque ligaverit aut solverit — tribuas ei, Domine, 
cathedram episcopalem ad regendam Ecclesiam tuam et plebem sibi 
commissam; sis ei auctoritas, potestas, firmitas — accipe baculum etc. — 
accipe evangelium, etc. — [et in oratione finali: ] « famulum tuum 
quem Ecclesiae tuae praeesse voluisti... »). 

Quid amplius desideratur? Traditio (Scripturae adhaerens) est ergo 
apertissima et antiquissima. 

Exercitium istius collatae a Deo potestatis utique silet, manet su- 
spensum quoad concretam applicationem, quia in societate bene com- 
posita omnia sunt iuridice exsequenda, sicut ordo ipse postulat, simul 
cum expressa voluntate Christi de primatu Petri eiusque Successorum; 
sed de originaria existentia ipsius episcopalis potestatis nulla dubitatio 
adesse potest. 

Ergo, quod verum est, apertis verbis dicat Ecclesia docens, ne libri 
et privati doctores dictitent fluctuando, nescio quodam timore aut pu- 

dore perculsi. De cetero, si talis radicalis potestas non affirmetur, timeo 
ut tandem aliquando aliquis dicere possit quod omnino actum est de 
ipso exercitio potestatis Episcoporum, sive considerentur ut singuli, 
sive ut Conlegium, sive quoad rationem ad totam Ecclesiam ut dispersi 
et ut congregati. 

Ergo doctrina Ecclesiae in hoc n. 2 apertius et loculentius et sine 
ulla dubitatione enunciari debet, ea claritate, ea amplitudine, ea firmi- 
tate uti factum est in Constitutione de Primatu. 

5) Pagina 9, 1 ' linea 1, ex iis quae dixi, melius scriberetur: «... ut 
ipsum exercitium eorum actualis iurisdictionis ordinariae... ». Ac decet 
etiam adiungere « ... in bonum reale animarum, et habita ratione ordi- 
nationis Domini nostri Iesu Christi ». 

6) Pagina 12, 18 primis lineis: Schema explicet etiam per verbum 
aliquod positivum et expressivum, et non tantum per negationem et 
per circumlocutionem, quid sit illa sollicitudo Episcoporum de qua agi- 
tur. Nempe (dicam ut exemplum): « ... tamen pro universa Ecclesia ea 
sollicitudine tenentur, quae quidem potestas iurisdictionis proprie non 
est, sed soliditatis robur, et summopere confert ad Ecclesiae universalis 
emolumentum... ». 

Recolo Summos Pontifices nostri temporis saepe saepius in sermo- 
nibus et documentis ad hanc sollicitudinem Episcoporum appellasse; et 
Pium XI, cui certo auctoritas et imperium non defuit, non una vice nota 
verba S. Cypriani citasse. Legantur tria grandia volumina de sermo- 
nibus Pii XI ab Editrice « S.E.I. » nuper publicata. 

7) Pagina 13, 19 linea 6 et sqq. Utique potestas Collegii Episcopalis 
exercetur (in Concilio) modo extraordinario. Sed oportet edicere item 
claris verbis quod (in Concilio) potestas Collegii Episcopalis est ordi- 
naria et propria, in extraordinariis adiunctis exercenda, sed vere ratione 
officii iuxta ordinationem a Christo Domino toti Conlegio conlati. Extra 
Concilium potestas silet sed subsistit. 

8) Pagina 14. 20 Bene non intelligo verba « ... in Collegium assumptus 
sit ». Potius simpliciter dicerem: « ... in pace cum Sede Apostolica vi- 
ventes suo iure (notetur hoc quod iam affirmatur: suo iure) membra 
huius Collegii Episcoporum sunt, cum Successore Petri, Capite Colle- 
gii, coniuncti ». 

9) De cetero, firma veritate, cum caritate etiam omnia fiant, ne in- 
consutilis Domini tunica iterum dividatur: Mentalitatem Fratrum no- 


17 Cf. p. 1040. 

18 Cf. p. 1040. 


19 Cf. p. 1041. 

20 Cf. p. 1041. 

strorum Orientalium intelligamus. Per millennium res cum Occidente 
tractaverunt collegialiter fere semper, et mos iste apud ipsos talis manet. 

In Occidente, post fractionem unitatis, ergo in secundo millennio, 
res aliter se habuit, et exercitium Primatus ampliori modo effloruit. 
(Loquor de exercitio; quia doctrina in tuto est et omnino indiscutibilis, 
etiam apud Orientales, ut loculentissime eruitur ex eorum Patribus, et 
ut tandem aliquando sollemniter definita est a Concilio Oecumenico 
Vaticano Primo). Substantia manet, formae transeunt. His prae oculis 
habitis, fraterno animo et sincera caritate progrediamur. 

Card. Richaud: Placet iuxta modum uterque schema secundum 
quod dixi et scripsi sicut in foliis adnexis. 21 

Card. Konig: Caput III: Placet. 22 . 

Caput IV: Placet iuxta modum: Quaeritur, cur in schemate nihil 
dicatur de territorio, scilicet dioecesi cui episcopus praeest, quale est 
territorium quod exigit episcopum et non simplicem sacerdotem uti 
administratorem. 

Ad pag. 8, 23 num, 2, exponuntur ea quae iam ex Concilio Vati- 
cano primo nota sunt de subiectione episcoporum sub Romano Ponti- 
fice, eiusque potestate universali. De hoc in Ecclesia catholica non di- 
sputatur. Secundum meam humilem sententiam deberet agi non tantum 
de subiectione episcoporum sed etiam de indole collegii apostolorum, 
de mutua connexione huius collegii cum Petro et quomodo singulae Ec- 
clesiae tamquam membra unius Ecclesiae oriuntur; deinde esset expli- 
candum momentum positivum episcopatus, non tantum eius existentia, 
sed etiam eius natura iuris divini. De his iam plura inveniuntur in epi- 
stola Leonis XIII, quae citatur sub nota 11, pag. 10. 21 

Ad mentem votorum Cardd. Siri, Leger, Montini, et ad mentem 
litterarum Patriarchae Maximos IV. 

Card. Dopfner: Caput III: Placet iuxta modum. Cf. folium ad- 

25 

nexum. 

Caput IV: Non placet: ratione habita eorum quae dicta sunt a Cardd. 
Richaud, Konig et Bea et Patriarcha Maximos. Schema retractetur fun- 
ditus una cum Secretariatu ad unionem christianorum fovendam. Cf. fo- 
lium adnexum. 26 


21 Cf. pp. 1050-1053. 

22 Cf. pp. 1053-1055. 
Cf. p. 1040. 


24 Cf. p. 1045. 

25 Cf. pp. 1055-1056. 
Cf. pp. 1056-1058. 

Carcl. Meyer: Caput III: Placet. 

Caput IV: Placet iuxta modum, praesertim secundum dicta Emi- 
nentissimorum Card. Siri et Card. Montini. 

Card. Alfrink; Caput III: Placet. 27 

Cap. IV: De Episcopis Residentialibus : Non placet. 

Ratio est quod hoc schema — opinionem alicuius scholae theologi- 
cae determinatae sequens, quae non videtur esse opinio communis theo- 
logorum neque Episcoporum — de potestate Collegii Episcoporum ma- 
gis negative quam positive tractat et quod Concilium non debet opinio- 
nem alicuius scholae proclamare. 

Omnibus notum est quod iam in Concilio Vaticani I de hac quae- 
stione disputaverunt Patres et quod — si Concilium non intempestive 
interruptum fuisset — constitutio de Ecclesia etiam locuta fuisset de 
Collegio Episcoporum. 

Documenta autem Concilii Vaticani I diversa habent quae initium 
esse possent ulterioris declarationis positivae Vaticani II. 

Duas citationes afferre liceat: 

Prima citatio est ex schemate constitutionis quod pro Concilio Va- 
ticano I praeparaverat P. Kleutgens S. I. ubi legitur: « Dubitari non 
potest quin episcopi in docenda et gubernanda universa Ecclesia partem 
aliquam habeant ». Et alia citatio est ex oratione quam habuit Episco- 
pus Zinelli, membrum Deputationis de Fide, quam orationem fecit no- 
mine ipsius Deputationis — citatio partim heri iam facta est ab Em.mo 
Dopfner — dicit Episcopus Zinelli, i. e. Deputatio de Fide ipsa, quae 
sequuntur: « Concedimus libenter ... in episcopis coniunctim cum suo 
capite supremam inesse et plenam ecclesiasticam potestatem in fideles 
omnes. 

Et prosequitur Episcopus Zinelli: « Igitur episcopi congregati cum 
capite in Concilio oecumenico quo in casu totam ecclesiam repraesen- 
tant aut dispersi sed cum capite quo in casu sunt ipsa ecclesia, vere ple- 
nam potestatem habent ». Et omnia haec ex institutione divina. 

Sed nunc oritur quaestio quam nisi cum maxima reverentia quae nos 
decet erga Sanctam Sedem et cum maxima haesitatione profero, — sed 
proferenda videtur. 

Si ex divina institutione res sic se habent, quaeri potest annon esset 
consentaneum Collegium Episcoporum saepius quovis modo adhibere 
et convocare ad suam plenam et supremam potestatem « in docenda et 
gubernanda universa Ecclesia » simul cum Capite exercendam, ad res 
universales Ecclesiae diiudicandas. 

Ad hanc quaestionem quam humillime et cum omni reverentia pro- 
fero, Concilium non potest dare responsum. Solus Pontifex Supremus 
hoc responsum dare potest. 

Concilium, i. e. Episcopi cum Supremo Pontifice, solummodo potest 
statuere plenam et supremam potestatem, quam Collegium Episcopo- 
rum ex divina institutione habet « in docenda et gubernanda Ecclesia » 
et quam utique habet solummodo simul cum Supremo Pontifice. 

Et quia schema nobis propositum hoc nullomodo facit, ideo meum 
votum est: Omnino non placet. 

Card. Santos: Caput III: Placet. 

Caput IV: Placet iuxta modum: habita ratione eorum quae ab 
Em.mis Patribus observata fuerunt: in particulari ad mentem Em. morum 
Cardinalium Frings et Siri. 

Card. Rugambwa: Placet iuxta modum, iuxta observationes Emi- 
nentissimorum Patrum Cardinalium. Attamen non obstantibus his ob- 
servationibus, requiritur adhuc profundius studium, ut retulit Patriar- 
cha Melchitarum. 

Card. Ritter: Placet. 

Card. Landazuri Ricketts: Utrumque Schema placet. In nova 
tamen redactione eae attendantur vel perpendantur animadversiones 
ab Em.mis Patribus peractae, quia materia exposita his in schematibus, 
ut patet, magis momentosa est et, ut videtur, accuratius debet pertractari 
antequam Concilio tradatur ad vitandas in illo, quantum fieri possit, 
longissimas discussiones. 

Card. Cous s A: Placet Cap. III. Placet iuxta modum Cap. IV. 
Profundiori studio subiicienda est habitudo potestatis propriae et ordi- 
nariae collegii Episcoporum ad supremam, propriam, ordinariam Ro- 
mani Pontificis potestatem, attentis animadversionibus scite et sapienter 
a Patribus factis. Can. 228 § 1 C.I.C. Concilio Oecumenico agnoscit 
potestatem supremam et universalem, non autem plenam, in Ecclesiam. 

In schemate vix invenitur vestigium Patrum et Doctorum. Gaudio 
affectus sum legens nomen S. Ignatii Episcopi et M.; sed Concilia Oecu- 
menica niti solent sententiis Patrum et Doctorum praeter quam illis 
S. Scripturae. 

Schema se exhibere videtur potius ut praelectio Magistri quam ut 
Concilii Oecumenici magisterium. 

In particulari, corrigenda videtur dictio (pag. 11, 28 lin. 11): «... non 

habent nisi ex collatione Romani Pontificis... ». Constat enim ex iuris 
historia synodos provinciales, regionales et plenarias potestatem ordi- 
nariam et propriam nactas esse iure consuetudinario h. e. consuetudini- 
bus debitis condicionibus praeditis, quas inter eminet legalis consensus 
competentis ecclesiasticae auctoritatis. Iamvero, de potestate quaesita 
iure consuetudinario non recte diceretur eandem concessam esse ab aucto- 
ritate ecclesiastica competenti sed ab eadem potius agnitam. Qua dic- 
tione utitur Codex I. C. Orientalis in analogis casibus (v. g. in Motu 
Proprio Cleri sanctitati diei 2 iunii 1957, cc. 315, 324). 

Pag. 13, 29 linea 7 « modo extraordinario »: melius, ut videtur, dice- 
retur « ad normam iuris ». Adiuncta mutantur et exercitium potestatis 
frequentius fieri possit. « Ex iussu solius capitis et ad nutum exclusi- 
vum eiusdem... » ( ib . ) : haec expressio sustineri non potest. De primis 
oecumenicis conciliis et de synodis localibus primaevae Ecclesiae non 
iussu nec ad nutum supremae auctoritatis celebrata fuisse et auctori- 
tatem obtinuisse et exercuisse; tacito vel legali consensu Romani Ponti- 
ficis saepe id locum habuit, uti iam adnotavi supra agens de ortu pote- 
statis iure consuetudinario. Salvo... 

Card. Suenens: Placet l ura schema. Placet iuxta modum alterum 
schema, secundum dicta Cardinalium Richaud, Dopfner, Alfrink, Bea et 
Patriarchae Maximi IV. Opportunum esset clarius in luce ponere collegia- 
litatem episcopatus et quidem non in fine sed in initio schematis. Utiliter 
componeretur hoc schema cum schemate « De cura animarum », ubi in 
prooemio optima dicta sunt de munere episcopi. Utiliter etiam compo- 
neretur hoc schema cum schemate « De facultatibus episcoporum » in 
Ecclesiis Orientalibus, ubi eadem materia, etsi breviter, tractatur. 

Card. Di Jorio: Placet iuxta modum utrumque schema, attentis 
tamen iis quae ab Em.mo Relatore exposita sunt necnon ab aliis Rev.mis 
Patribus, quae profundius examinanda videntur. 

Card. Jullien: Placent iuxta modum, id est, iuxta iuste animad- 
versa a Patribus, in melius redigantur; praesertim in pagina 8 30 et in fine 
capitis IV, de iure divino Summi Pontificis instituendi Episcopos om- 
nes, quamvis hoc iure nonnisi paulatim, iuxta adiuncta historica, di- 
recte Summus Pontifex usus sit. 

In capite IV, pagina 12, 31 linn. 1 et 2, plane probatur dictio « pro 
universa Ecclesia ea sollicitudine tenentur ». 


29 Cf. p. 1041. 

30 Cf. p. 1040. 

31 Cf. p. 1040. 

Ubi enim schema loquitur de singulis episcopis, haud vellem ut con- 
stitutio conciliaris dogmatica et iuridica utatur verbis « responsabili- 
tate », « responsabilitate in solidum ». Nam, uti iam dictum est, singuli 
episcopi non sunt sponsores ceterorum episcoporum; seu singuli non te- 
nentur de ratione agendi aut non agendi ceterorum. Secus ius haberent 
interveniendi in illa ceterorum ratione agendi. 

Card. Heard: Ambo schemata placent; quoad secundum, habita 
ratione observationum Em. mi Siri. 

Card. Bea: Caput III: Placet iuxta modum: 32 ratione habita animad- 
versionum Em.morum Patrum, maxime Card. Browne. 

Caput IV: Non placet. Schema ex integro reformetur a Commis- 
sione mixta (Comm. Theol., Comm. pro Eccl. Orientali et Secretariatus 
pro Unione), ratione habita animadversionum Em.morum Cardd. Lie- 
nart, Richaud, Konig, Alfrink, Confalonieri et B.mi Patriarchae Maxi- 
mi IV. Titulus Capitis sit « De Episcopis » simpliciter. Quaestio huius 
Schematis nimis gravis est quam ut studio non maxime profundo et 
solido absolvi possit, adhibitis documentis biblicis, patristicis et tradi- 
tionis historicae. 

Card. Browne: Capita III et IV placent iuxta modum, secundum 
quaedam quae scripto adiungo. 33 

Quoad Cap. IV, par. 3: Item noto omnes Episcopos habere debere 
responsabilitatem et sollicitudinem pro universa Ecclesia, sed non video 
in quo consistere posset iuris dictio Collegii Episcoporum, etiam sub 
Romano Pontifice, extra Concilium Oecumenicum. In Cap. IV, pag. 14, 34 
lineae 3-5 absolute loquendo essentiales non essent. Si retineantur loco 
directe et indirecte ponatur explicite et implicite. Omni diligentia con- 
siderentur ea quae prolata sunt ab Episcopo repraesentante Patriarcham 
Melchitarum. 

Cap. III: in pag. 4, i: ’ linn. 10-11, dicerem hierarchia Ordinis scii.: 
« ... Episcopos etiam vi Sacramenti suscepti presbyteris hierarchia Or- 
dinis superiores esse ». (Per accidens saltem potest aliter esse in hie- 
rarchia iurisdictionis). 

In eadem pagina, linn. 18-21, nova quaedam redactio videtur neces- 
saria. Simplex enim presbyter in ordine Religiosorum potest habere 
iurisdictionem sine speciali collatione R. Pontificis. Immo simplex pre- 
sbyter posset eligi Romanus Pontifex et acquirere ipso facto iurisdic- 
tionem in totam Ecclesiam. 


32 Cf. p. 1058. 

33 Cf. pp. 1058-1059. 


34 


Cf. p. 1041. 
Cf. p. 1038. 

Card. Albareda: Ambo schemata placent. Curetur tamen, quan- 
tum fieri potest, ut diversae sententiae ita componantur, competentibus 
commissionibus auditis, ut non tam contradictoriae appareant inter se 
in re tanti momenti. 

Beat. Gori: Placet iuxta modum utrumque schema (Cap. III et IV 
de Ecclesia), attentis iis quae dicta sunt a Patribus heri et hodie quoad 
revisionem et reformationem Cap. IV. 

Beat. Cheikho: Placet iuxta modum: utile videtur si sermo fiat in 
hac Constitutione, specialiter de Summo Pontifice eiusque Primatu in 
Ecclesia, de Concilio Oecumenico, de Episcopatu, de Presbyteratu et de 
Ministris, ut ostendatur omnibus christianis fides Catholica. 

Exc. FelicI : Utrumque schema placet iuxta modum expositum ab 
Em.mis Cardinalibus Siri, Coussa, Browne. 

Exc. 0’Connor: Placet ad utrumque; fortasse opportunum erit si 
de Episcoporum statu perfectionis acquisitae aliquid innuatur, atque si 
doctrina theologica de Conciliis Oecumenicis uberius illustretur. 

Exc. Chavez y Gonzalez: Primum Schema placet. 

Cap. IV: Placet iuxta modum: secundum dicta Eminentissimorum 
Patrum. 

Exc, Silva Santiago: Cap. III: Mihi placet. 

Caput IV: Placet iuxta modum: id est praecipue iuxta votum Em, mi 
Card. Siri, et cum quibusdam animadversionibus Em. mi Card. Confalo- 
nieri et cum consiliis Em. morum Cardd. Browne et Coussa. 

Exc. Antezana y Rojas: Placet iuxta modum: nempe, iuxta ani- 
madversiones, speciatim prolatas ab Em.mis Richaud, Konig, Dopfner, 
Alfrink et a Delegato Beatitudinis Melkitarum, necnon ab Em.mo Confa- 
lonieri; prae oculis habeantur sententiae Sanctorum Patrum et Docto- 
rum, doctrina theologica et traditiones historicae. 

Exc. Cooray: Placet iuxta modum: i. e. Perpensis observationibus 
a Patribus factis, praesertim ab Em.mis Cardd. Richaud, Konig, Bea, 
Confalonieri et Excellentissimo Delegato B.mi Patriarchae Melchitarum, 
et secundum adnexa. 

De Episcopis Residentialibus. - Pag. 8, 3(1 n. 2: Secundum hic dicta 
iurisdictio episcopalis similis esset iurisdictioni parochi i. e. sicut paro- 
chus non per ipsam ordinationem sacerdotalem sed per mandatum epi- 

scopi habet iurisdictionem ita episcopus non per consecrationem epi- 
scopalem sed per mandatum Romani Pontificis tantum haberet iurisdic- 
tionem. Sed est de fide quod potestas episcopalis est immediate a Deo 
collata. Unde videtur esse aliqua confusio sat gravis. 

Res ergo accuratius consideranda est. De facto autem secundum tra- 
ditionem in Ecclesia permanentem, dum sacerdos non ordinatur intuitu 
paroeciae, episcopus semper consecratur intuitu dioecesis, debet saltem 
esse titularis alicuius dioecesis. Aliis verbis, non datur consecratio epi- 
scopalis sine dioecesi. Talis praxis Ecclesiae debet habere aliquod fun- 
damentum doctrinale de Episcopatu cuius potestas omnino differt in 
origine a potestate parochi. 

Humili meo iudicio, res sequenti modo declaranda est: 

1. Potestas episcopalis (sicut etiam parochi) est duplex, potestas 
ordinis et potestas iurisdictionis. 

2. Potestas ordinis est directe a Christo qui est caput invisibile Ec- 
clesiae. Ita tam in Episcopatu quam in Sacerdotio. 

3. Potestas autem iurisdictionis: in Episcopatu cum sit ex divina 
institutione est etiam directe ab ipso Christo, quia « posuit Spiritus 
Sanctus Episcopos regere Ecclesiam Dei; in parocho autem (cum officium 
non sit ex divina ordinatione) est mediante episcopo. 

4. Romanus autem Pontifex, non potest radicaliter tollere potesta- 
tem immediate a Christo datam episcopis. Sed in quantum est caput visi- 
bile Ecclesiae habet potestatem eamdem restringendi sed aliter et aliter. 

5. Potestas ordinis ita tantum restringi potest ut exercitium pote- 
statis esset illicitum sed actus ipsius exercitii semper validus. 

6. Potestas autem iurisdictionis ita restringi potest ut exercitium 
sit tam illicitum quam invalidum. 

7. Aliis verbis potestas iurisdictionis episcopi pendet directe a Chri- 
sto, non vero a Romano Pontifice. Sed Romanus Pontifex cum habet 
plenam potestatem in regimine Ecclesiae, sicut capitis super corpus, 
potest eam etiam ita ligare ut omnino non posset exerceri ab episcopo, 
prout de facto fit relate ad episcopos titulares. 

Exc. McKeefry: Caput III: Placet. 

Caput IV: Placet iuxta modum: secundum animadversiones Emi- 
nentissimorum Cardd. Confalonieri et Browne. 

Exc. Lefebvre: Placet. Attamen si quae dicta sunt placent, vi- 
detur mihi quod omittitur gravissima quaestio de episcopis residentiali- 
bus relate: 

— ad Concilia particularia; 

— ad Conferendas generales Episcoporum unius nationis; 

— ad Conferentias speciales, sicut coetum Cardinalium et Archiepi- 
scoporum in Gallia; 

quia in gravi periculo est hodie auctoritas et magisterium Episcoporum: 
omnia determinantur ab externo! 

Et est grave periculum erga Sanctam Sedem: restauratio episcopatus 
nationalis et gallicanismus. 

Exc. Hurley: Caput III: Placet. 

Caput IV: Placet iuxta modum: ratione habita eorum quae ab Emi- 
nentissimis Cardinalibus Richaud, Confalonieri, Konig, Dopfner, Alfrink, 
Bea et a Patriarcha Maximo IV dicta sunt; attentis etiam iis quae in 
scripto adnexo sunt. 

Caput IV: De Episcopis Residentialibus. - Quaestio de potestate 
episcoporum aliquomodo similem habet difficultatem ac quaestio de 
matrimonio. Si hae quaestiones nonnisi vel quasi exclusive iuridice con- 
siderantur, oritur ille minimismus iuridicus, de quo in sessione diei 
6 ao huius mensis quaesti sunt nonnulli patres relate ad matrimonium et 
de quo heri et hodie quaesti sunt relate ad episcopatum. Si consideratur 
quid sponsi in matrimonio et episcopi in regenda Ecclesia de facto ex- 
periuntur, melius intelliguntur matrimonii realitas et dignitas ac mo- 
mentum episcopatus... Ad mentem ergo Em. morum Cardinalium Ri- 
chaud, Konig, Bea et Confalonieri, consulo ut tractatio de episcopatu 
modo magis concreto et totali fiat. Quidam existentialismus sanus neces- 
sarius est ad minimismum iuridicum corrigendum et ad meliorem et 
pleniorem rerum intelligentiam consequendam. Consideratio iuridica 
ossa describit, non autem totum corpus. Nemo autem vult ossa in matri- 
monio ducere vel mitra ornari ad dioecesim regendam. 

Exc. Perrin: Placet iuxta modum: secundum animadversiones Emi- 
nentissimorum Confalonieri, Richaud, Konig, Dopfner et Bea et etiam 
Beatissimi Patriarchae Melchitarum Maximi IV. 

Magis utatur, in nova redactione, textibus Librorum Sacrorum et 
Sanctorum Patrum. Unio collegialis Episcoporum cum Papa et sub aucto- 
ritate Papae magis eluceatur et doceatur. 

Optarem ut quaestio difficilis de ordinatione sacerdotali olim a 
presbyteris forte data, in notis explanetur. 

Exc. Seper: Placet iuxta modum: Schema reformetur iuxta dicta 
Em.morum PP. Cardinalium Richaud, Konig, Dopfner et Bea, ac dicta 
nomine Beatissimi Patriarchae Maximi IV. 

Exc. Bazin: Caput III: Placet. 

Caput IV: Placet iuxta modum: recognoscatur hoc schema, atten- 

tis animadversionibus Em.morum Cardd. Richaud, Konig, Dopfner, Al- 
frink, Confalonieri, Browne et Patriarchae Maximi. 

Exc. Bernard: Placent iuxta modum duo capita, scilicet attentis 
observationibus Eminentissimorum Patrum Richaud, Dopfner, Alfrink, 
Confalonieri et delegati Beatissimi Patriarchae Maximi IV, ita ut reiecta 
quadam anxietate, capita fiant ampliora et solemniora et doctrina de 
corpore episcopali penitus excussa sit lumine Scripturae et Traditionis. 

Exc. Yago: Caput III: Placet. 

Caput IV: Non placet. Schema reformetur et perficiatur, attentis 
animadversionibus tam gravibus a Patribus factis, praesertim a Pa- 
triarcha Melkitarum. 

Exc. Rakotomalala: Placet iuxta modum utrumque schema in 
votis Patriarchae Melchitarum et Eminentissimorum Cardinalium Ri- 
chaud, Lienart, Bea. 

Exc. Ngo-dinh-Thuc: Placet iuxta modum utrumque schema, iuxta 
animadversiones factas a Patribus. 

Exc. Bengsch: Caput III: Placet. 

Caput IV: Non placet. Doctrinae enim de auctoritate et infallibi- 
bilitate Romani Pontificis — quae est nobilis pars doctrinae de Eccle- 
sia — clare solemniterque in Concilio Vaticano I proclamatae sunt. 
Schema propositum aequale complementum aut condignam partem aut 
sanam evolutionem meo humili iudicio praebere non potest. 

Exc. Verwimp: Primum schema placet. Secundum placet iuxta 
modum: iuxta animadversiones factas ab Eminentissimis Dominis Ri- 
chaud, Konig, Dopfner et ratione habita de eis quae dicta sunt a Re- 
verendissimo Delegato Patriarchae Ecclesiae Melchitarum. 

Exc. Jelmini: Placet. 

Exc. Suhr: Caput III: Placet. 

Caput IV: Placet iuxta modum: Schema reformandum est secun- 
dum animdaversiones Em.morum Cardd. Confalonieri, Richaud, Konig, 
Dopfner, Alfrink et Patriarchae Melchitarum. 

Rev. Gut: Placet schema primum. 

Caput IV placet iuxta modum: sed emendetur et perficiatur secun- 
dum sapienter dicta a Patribus. 

Rev. Sepinski: Caput III placet: ad pag. 4, 37 linn. 6-8, dicatur: 
« Nec unquam potestatem ministros Ecclesiae ordinandi amittere possit ». 

De Episcopis Residentialibus . - Placet iuxta modum: i. e. denuo re- 
digatur schema ratione habita animadversionum Patrum. 

Adhaereo iis quae luculenter exposuit Em. mus Cardinalis Richaud 
quoad Vicarios Apostolicos, 

Recognoscatur n. 2 schematis, pp. 8-9, 3S ante oculos habitis in quan- 
tum fieri possit iis quae communicavit Beatissimus Maximus IV, Pa- 
triarcha Melchitarum. 

Item recognoscantur in serenitate nn. 3 et 4 schematis, pp. 10-14, 39 
praesertim pag. 1 3 , 4 ° linn. 6-9, ratione habita eorum quae heri expo- 
suerunt Em. mi Cardinales Richaud, Konig, Dopfner et quae communi- 
canda tradidit Beatissimus Patriarcha Melchitarum; ratione habita etiam 
eorum quae hodie exposuit Em. mus Card. Confalonieri. 

Adiungere. mihi liceat animadversionem particularem: Si hoc sche- 
ma « De Episcopis » in Concilio tractabitur, forsitan opportunum erit, 
si tempus permiserit, studio severo subiiciendi has duas quaestiones 
nondum a theologis absolute solutas: 

1) Quomodo a saeculo n ad saeculum ix in 34 casibus simplices 
diaconi consecrati sint episcopi sine praecedenti ordinatione sacerdotali? 

2) Quomodo saeculo xv abbates, dignitate episcopali non insigniti, 
sed speciali facultate apostolica praediti, sacerdotes ad dignitatem epi- 
scopalem evehere potuerint? (Cf. Bernardo Bartmann-Natale Bussi, 
Teologia Dogmatica, vol. III, V edit., pp. 351 et 360). 

N. B.: Ad pag. 5, 41 nota 4, linea antepaenultima: corrigatur « infra 
fines suarum dioecesium».. .. 

Rev. Janssens: Caput III placet. Omittatur pag. 4, lin. 7: «po- 
testatem valide conferendi Sacramentum Confirmationis ». 

Caput IV placet iuxta modum: profundiori studio subiicatur in coi- 
laboratione cum aliis commissionibus competentibus. 


37 Cf. p. 1038. 

38 Cf. p. 1040. 

39 Cf. pp. 1040-1041. 

40 Cf. p. 1041. 

Cf. p. 1042. 


41 



1084 


SESSIO VI - ACTA 


XI 

DE ECCLESIA 

Pars Prima 

(Sexta Congregatio: 9 maii 1962) 

1) SCHEMA PROPOSITUM A COMMISSIONE THEOLOGICA 

Caput 5 

DE STATIBUS EVANGELICAE ADQUIRENDAE PERFECTIONIS 

1. [De consiliis e v angelicis]. Pastor magnus ovium Dominus Christus 
Iesus (cf. Hebr. 13, 20) Ecclesiam suam non modo salutaribus praeceptis 
communivit, quibus servatis credentibus in se omnibus ostium pateret salu- 
tis (cf. Mt. 19, 17-19), verum etiam consiliis instruxit sanctissimis, ut volen- 
tibus via praeberetur expeditior atque tutior ad impletionem caritatis, quae 
divinae est plenitudo legis (cf. Rom. 13, 10). Properante itaque vitae suae 
exitu, exemplo aperta etiam adiunxit invitationis verba, ut, qui voluissent 
Ipsum perfectius imitari, sine proprio viverent (cf. Mt. 19, 21; Mc. 10, 21; 
Lc. 18, 22) et in castitate (cf. Mt. 19, 11-12), ac, sicut iam antiquitus intel- 
lexit et adprobavit Ecclesia, oboedientiam Eius ad Patrem (cf. Io. 6, 38; 
Rhii. 2, 8) strictius sub constituta auctoritate prosequerentur. 

Ne autem consilia haec oboedientiae, paupertatis et castitatis, a sanctis 
etiam Apostolis atque Patribus verbo et exemplo commendata, irrita mane- 
rent, invitationi addidit Dominus et gratiam, qua operante omnibus Ecclesiae 
aetatibus utriusque sexus fideles illa, sive ex parte sive ex toto, generoso 
animo amplexi atque fideliter secuti sunt. Horumque ideo vita multum con- 
tulit ut sanctitatis nota, qua divinus Conditor Ecclesiam suam voluit esse 
insignitam, perpetuo auctoque in dies splendore ante oculos omnium emica- 
ret et colluceret. 1 

Idcirco sancta Synodus consilia haec eorumque exercitium originis esse 
divinae docet, eorum observationem enixe commendat, hancque inter ele- 
menta notae sanctitatis Ecclesiae constitutiva adnumerat. 

2. [De momento statuum perfectionis in Ecclesia ]. Sancta siquidem 
Ecclesia, in omnibus bonis inexhauste foecunda, consiliorum evangelicorum 
observatione indesinenter effulget. Spiritus Sancti namque gratia fideles 
urgere numquam desistit ut et vitam supernae Ierusalem, quantum in carne 
possibile sit, inchoatam ducant, et propinquiorem Christi imitationem pro- 
sequantur, qua ipsorum et apostolatus roboretur et meritum geminetur. Quo 
factum est ut, eodem Spiritu Christi impellente, paulatim ex germine divi- 

nitus dato vatiae vivendi formae ad illam perfectionem assequendam exortae 
sint veluti arbor mirabiliter in vinea Domini ramificata. Cum enim consilia 
evangelica necessario coniuncta sint cum imitatione Christi atque a curis 
saecularibus efficaciter animum liberent, eos prae aliis ad suam observatio- 
nem attrahunt qui, sive labore apostolico, sive operibus misericordiae spi- 
ritualis et corporalis, sive oratione et contemplatione, etiam in vita ducenda 
communi, vitam Salvatoris in sese exprimere cupiunt. 

Haec autem consiliorum via, cum ad perfectionem caritatis in Deum 
et proximum ordinetur, 2 muneri Ecclesiae intime cohaeret, quod iri eo est 
ut Deus hominibus donetur hominesque Deo reddantur suo. Quapropter 
quisque suo modo missioni Ecclesiae salvificae prodest, quacumque in forma 
evangelicae perfectioni adquirendae intendat. 

Meminerint ergo omnes ad perfectionem evangelicam peculiariter vocati 
suum esse officium ut per ipsos Ecclesia revera Christum quodammodo com- 
monstret vel in monte contemplantem, vel condonantem ad populos, vel 
sanantem aegros et saucios, ac peccatores ad frugem bonam convertentem, 
vel denique bene facientem omnibus. 3 Unusquisque ideo sedulo curet ut in 
qua vocatione vocatus est, in ea permaneat atque magis ac magis excellat. 

3. [De positione statuum perfectionis in Ecclesia~\. Ut autem observa- 
tionem evangelicorum consiliorum tamquam rem sibi propriam 4 etiam pu- 
blice sibi assumeret modoque adspectabiliore commonstraret, provida mater 
Ecclesia, motiones Sancti Spiritus assidue secundans, leges pro summa aucto- 
ritate ipsa tulit vel ab eminentibus viris ac feminis propositas probavit, qua- 
rum sectatores ideo statum perfectionis adquirendae constituerent electam- 
que portionem mystici Corporis Christi. 5 

1) Status perfectionis proprie non est intermedium quoddam inter 
clericalem et laicalem condicionem, sed utrique potest esse communis. Eo 
autem magis evangelicorum consiliorum observatio ab Ecclesia honoratur, 
quo intimior atque firmior fiat cum Deo et Iesu Christo communio. Quare 
de se Ecclesia hanc observationem magis aestimat, atque honorat ex voto 
quam ex promissione, cum ligamine perpetuo quam cum vinculo temporali 
assumptam. 6 Dispari enim hac intensitate quis et conformis fit imagini Chri- 
sti oboedientis, pauperis, virginis, ipsique sanctae Ecclesiae assimilatur utpote 
Christo sponso suo intime et indissolubiliter coniunctae cunctisque gentibus 
ad patriam peregrinantibus portui salutis conspicuo. Haec autem confor- 
mitas cum Christo, qui homo etiam perfectissimus fuit, atque assimilatio 
Ecclesiae suae sanctae, quae societas est non modo humana verum etiam et 
divina, sat superque ostendunt statum perfectionis, nedum personae huma- 
nae profectui obstare, immo summopere eidem prodesse. 

Propterea Sancta Synodus damnat ac reprobat illorum sententias, qui 
affirmare contendunt eo magis eminere consiliorum evangelicorum observa- 
tionem quo minus assumitur coram Deo et Ecclesia obligatio; aut statum 
perfectionis efformationem personalitatis impedire vel minuere. 

2) Cum autem ad unam sacram hierarchiam spectet adprobare et in- 

vigilare qua ratione vita perfectioni dicata ducenda sit apteque componen- 
da, 7 omnia idcirco instituta ad eam sectandam passim erecta, ut crescant ac 
floreant semper et ubique invigilantiae et auctoritati Ecclesiae subesse de- 
bent. Ad hoc et quo melius necessitatibus totius dominici gregis provideatur, 
Romanus Pontifex, ratione sui in universam Ecclesiam primatus, quin prin- 
cipiis constitutionis divinitus Ecclesiae datae ullatenus officiat, quodcumque 
perfectionis institutum ac sodales singulos ab Episcoporum iurisdictione sub- 
trahere sibique immediate subiicere potest. 8 Omnes autem, iuxta mentem 
ipsius Romani Pontificis atque legum proprii instituti mensuram, suo etiam 
Episcopo subesse debent, ut ita officium ecclesiasticum ex peculiari suae 
vitae forma defluens adimpleant, quod in eo est ut sacrae hierarchiae propin- 
quiores sint adiutores in regno Christi provehendo ac stabiliendo atque 
cetera Ecclesiae membra omni nisu ad legem Domini impigre sectandam 
trahant. 

Ideo Sancta Synodus singulos ad perfectionem evangelicam peculiariter 
vocatos adhortatur ut factis illud divi Pauli sine intermissione repetere va- 
leant: « Imitatores mei estote, fratres, et observate eos qui ita ambulant, 
sicut habetis formam nostram » ( Phil . 3, 17), ita ut ipsorum opera ad maio- 
rem Dei gloriam conferant, odorque vitae delectamentum sit Ecclesiae Christi. 


NOTAE 

1 Cf. apparatum Schema Constitutionis dogmaticae De Ecclesia Christi, Cone. 
Vat. I, cap. XV, adnot. 48: Coli. Lac., t. VII, 628 c. 

Pius XI, Encycl. Quas primas, 11 dec. 1925: A.A.S., 17 (1925), p. 609. 

2 Cf. S. Thomas, Summa Theol., II-II, q. 188, a. 2. 

S. Bona ventura, Apologia pauperum, c. 3, 3 (ed. Ad Claras Aquas, t. VIII, 
1898, p. 245 a). 

3 Cf. Pius XII, Encycl. Mystici Corporis, 29 iun. 1943: A A.S ., 35 (1943), 
pp. 214-215. 

4 Cf. apparatum Schema Constitutionis dogmaticae De Ecclesia Christi, Cone. 
Vat. I, cap. XV, adnot. 48: Coli. Lac., t. VII, 628 c. 

5 Cf. Leo XIII, Epist. Au milieu des consolations, 23 dee. 1900: A.S.S., 33 

8 Cf. Leo XIII, Const, Apost. Romanos Pontifices, 8 maii 1881: A.S.S., 13 
(1880), p. 483. 

Pius XII, Alloc. Annus sacer, 8 dec. 1950: A.A.S., 43 ( 1951), "p. 28 s. 

Caput 6 
DE LAICIS 

1. [ Principium ]. « Pastor aeternus et episcopus animarum nostrarum, 
ut salutiferum redemptionis opus perenne redderet, sanctam aedificare Ec- 
clesiam decrevit, in qua veluti in domo Dei viventis fideles omnes unius fidei 
et caritatis vinculo continerentur »d Fideles igitur omnes enixe adlaborare 
debent ut divinum salutis propositum ad universos homines omnium tempo- 
rum magis magisque applicetur. Ad Populum Dei evocati et in uno Corpore 
Christi sub uno Capite constituti, quicumque sunt, ut viva membra ad Ec- 
clesiae incrementum eiusque continuam sanctificationem vires suas omnes, 
a beneficio Creatoris et a gratia Redemptoris acceptas, conferre tenentur. 
Ipse autem Dominus quosdam in Ecclesia pastores et doctores ad opus 
ministerii sanctificavit, ut fideles, non tamquam parvuli fluctuantes, sed se- 
cundum operationem in mensuram uniuscuiusque membri augmentum Cor- 
poris faciant, donec perveniant omnes ad aetatem plenitudinis Christi (cf. Eph. 
4, 11-16). Pastores ergo instituti non sunt ut totum onus in se suscipiant, sed 
ut omnes fideles, quos regunt, eo adducant ut suo modo et ordine ad com- 
mune opus explendum cooperentur. Una est enim totius organici Corporis 
vocatio. 

2. [De sacerdotio universali et de sacerdotio ministeriali\ . Antiquus 
Populus Dei ut « regnum sacerdotale et gens sancta » constitutus est (cf. Ex. 
19, 5-6), cuius membra «sacerdotes Domini» vocarentur (cf. Is. 61, 6). 
In Christo autem novus Populus in templum spirituale et sacerdotium sanc- 
tum per regenerationem baptismalem et Spiritus Sancti unctionem evehitur, 
ut spirituales offerat hostias, et tamquam genus electum, regale sacerdotium, 
gens sancta, populus acquisitionis, virtutes annunciet Eius qui de tenebris 
eum vocavit, in admirabile lumen suum (cf. I Pt. 2, 4-10). Ideo universi 
discipuli Christi, quos ipse Dominus regnum et sacerdotes Deo et Patri suo 
fecit (cf. Apoc. 1 , 6 et 5, 9-10) sive ad hierarchicum ordinem pertineant 
sive non, seipsos ut hostiam viventem ac Deo placentem exhibeant (cf. Rom. 
12, 1), et testimonium praebeant ubique terrarum de Christo Eiusque vir- 
tutibus. 

Hoc in Corpore quaedam membra ex institutione Domini non solum 
baptismate et confirmatione Christo Sacerdoti dicantur, verum etiam sacra- 
mento ordinis consecrantur, ut pro hominibus in iis quae sunt ad Deum con- 
stituti (cf. Hebr. 5, 1), sacerdotium hierarchicum ut ministri Christi exer- 
ceant. Qui viri electi auctoritate sacra populi curam gerunt, eique media 
salutis praestant, cultumque administrant. Ipsi soli in sacrificio eucharistico 
verba consecrationis in persona Christi proferunt, et in eo offerendo totam 
Ecclesiam repraesentant, ut « quod populus agit voto, sacerdotes peragant 
mysterio ». 3 

Unum autem alterum non elidit, sed e contra sacerdotium ministeriale et 
sacerdotium universale, cum non gradu tantum, sed etiam essentia differant,' 5 
suo peculiari modo a Summo Sacerdote Christo profluunt, et ita ad invicem 
respiciunt, ut primum potestate sacra regnum sacerdotale diffundat et diri- 
gat, alterum vero ad oblationem sacrificii concurrat 4 et in oratione, testi- 
monio, abnegatione et actuosa caritate exerceatur. 

3. [ Quinam nomine laicorum veniant\. Sacrosancta Synodus hic sub 
nomine laicorum intelligit fideles, qui baptismate ad Populum Dei appositi, 
tamen neque ad sacerdotium ministeriale, neque ad statum religiosum, ab 
Ecclesia sancitum, pertinent, sed in saeculo commorantes, communibus nor- 
mis reguntur. Animum scilicet dirigit ad fideles illos, qui communi con- 
ditione a caeteris non distinguuntur, sed peculiari modo per opera quoque 
saecularia sanctitatem christianam ad gloriam Dei prosequi debent. In labo- 
ribus saeculi partes agunt, sed Spiritu evangelico ducti, malitiae mundi valide 
opponuntur et vocatione sua christiana mundum velut ab intra sanctificant. 

4. [De turibus et officiis laicorum ]. lura et officia laicorum sunt igitur 
illa quae ad omnes et singulos Christifideles solo nomine christiano per- 
tinent. Ius habent a Pastoribus adiumenta ad salutem necessaria accipiendi, 
eisque necessitates et desideria sua reverenter patefacere possunt. 5 Pastores 
Ecclesiae, memores verborum S. Scripturae: «probate spiritus si ex Deo 
sint » (I Io. 4, 1) et: « Spiritum nolite extinguere » (I Thess . 5, 19), coepta 
et vota a fidelibus proposita attente in Christo considerent, et fidelibus offi- 
cium testimonium vitae integraliter christianae praebendi indesinenter in- 
culcent. 

Per baptisma enim in filios Dei regenerati, fidem christianam profitentur 
et ad cultum religionis christianae charactere deputantur. Sacramento Confir- 
mationis ad fidem quam ab Ecclesia acceperunt simul diffundendam et de- 
fendendam roborantur. Sacrificium eucharisticum participantes, vota sua cum 
votis ministri litantis iungentes, divinam Victimam per manus sacerdotis Deo 
offerunt, et hac maxime ratione partes activas in liturgia agunt. 6 Simul sese 
Deo devoventes, sui abnegatione regnum peccati in seipsis et in aliis impu- 
gnant. Ita de munere Christi sacerdotali, prophetico et regali suo modo par- 
ticipes facti, mandatum Eius novum et fundamentale observant, caritatem 
videlicet, qua proximos amamus ea dilectione qua Ipse dilexit nos, praeser- 
tim minimos fratres, quos Dominus Sibi speciatim identificat. Ita autem 
missionem Eius salutarem non quidem auctoritate sed dilectione continuant. 

5. [De fonte et obiecto eorum apostolatus~\. Licet missio laicorum neque 
auctoritatem pastorum implicet, neque peculiarem vitae statum religiosorum 
ferat, ex eodem tamen fonte profluit ad eundemque finem tendit ac missio 
totius Ecclesiae. Iesus enim missus a Patre, ut Apostolus et Pontifex con- 
fessionis nostrae (cf. Hebr. 3, 1), apostolos suos in totum mundum misit, 
Spiritu Sancto de caelis misso; ipsi vero, eorumque successores, Christifideles 
ad cooperandum cum sua salutifera missione vocant: gratia enim Christi, 

caritas Dei et communicatio Spiritus Sancti (cf. II Cor. 13, 13) omnes fideles 
attingit, eosque ad apostolicam actvitatem impellit. 

a) Eorum igitur missio est imprimis indolis explicite religiosae, ut 
iam patet in primaeva communitate, in qua baptizati, oratione, exemplo, sa- 
crificio, verbo, Ecclesiam aedificabant (cf. Act. 2, 42; 4, 31; 8, 4; 11, 
19-20). Laici proinde non exclusive curis temporalibus deputantur, sed pre- 
tiosissimam actionem in Ecclesia exercent. Et ipsi servitio evangelizationis et 
sanctificationis suo modo mancipantur. Si quidam eorum, deficiente clero vel 
sub regimine persecutionis, officia sacra pro posse supplent; si plures ex eis 
pro Regno Dei omnibus renunciantes, totas vires suas operi apostolico impen- 
dunt; omnes oportet ad augmentum extensivum et intensivum totius Cor- 
poris Christi cooperari. Quod praeprimis faciunt coniuges qui se invicem 
in vita christiana ex virtute sacramentali sanctificant, parentes et educatores 
catholici necnon variorum generum catechistae, qui ad fidem et gratiam proli 
vel fratribus suis impertiendam eximio fructu collaborant. 

b) Ad laicos spectat ut etiam indirecte religionem promoveant, qua- 
tenus in ipso saeculo viventes, mundum clausum et adversantem evangelico 
nuntio adaperiant eumque illuminent: ut Ecclesiae spatium vitae et operosi- 
tatis obtineant atque communiant; ut denique instituta et conditiones mun- 
di, si quae mores ad peccatum depravant, ita sanent, ut etiam ista mundana 
ad virtutem et iustitiam potius contribuant. Ad quam apostolicam navitatem 
Ecclesia omnia sua membra instanter appellat. 7 

c) Ad laicos denique pertinet consecratio mundi, id est actio ut mun- 
dus in omni campo suae activitatis suique progressus Spiritu Christi im- 
buatur, quin ex proprio suo ordine exeat saeculari. 8 In quo officio universa- 
liter adimplendo ipsi nullo pacto suppleri possunt. Sanctificando opera sae- 
cularia eo tendant, ut bona creata secundum Creatoris ordinationem humano 
labore, arte technica civilique cultura ad utilitatem omnium prorsus homi- 
num excolantur, aptiusque inter’ illos distribuantur, et suo modo ad eorum- 
dem christianam libertatem conferant (cf. Io. 8, 32). Ita Ecclesia reapse 
tamquam principium supernatur aliter vivificans totius societatis eminebit. 
In quo sincero labore laici sedulo curent ut, Spiritu Sancto impellente, a 
supernaturali principio ducantur, ultimatim ad finem supremum glorifica- 
tionis Dei et aeternae felicitatis respiciant, et omnes actiones suas per gra- 
tiam Christi valore spirituali ac redempti vo intrinsecus dignificent. 

6. [Dc eorum apostolatus formis~\. Apostolatus laicorum, spectata Ec- 
clesiae indole, sub variis formis exerceri potest: modo scilicet individuali vel 
collectivo; — titulo missionis universalis baptizatorum vel insuper cum mis- 
sione speciali; — in re religiosa vel etiam sociali. 

a) Prima forma apostolatus laicorum, tum virorum tum mulierum, est 
personalis, scilicet actio ab uno vel pluribus individuis suscepta, sive sponte 
ex universali vocatione christiana, sive ex particulari munere sibi a Pasto- 
ribus commisso, tam in ordine evangelizationis et testimonii quam in ordine 

consecrationis mundi. Nulla autem exstat fidelium categoria, quae ad tale 
opus cum magna efficacitate concurrere non valeat. 9 

b) Pastores Ecclesiae ius et nonnumquam obligationem habent com- 
monendi laicos, ut etiam coetibus ad hoc organisatis sacerdotes adiuvent in 
rebus mere religiosis , etiam ex mandato et cum vera missione canonica. Ideo 
huius generis associationes varias, pro locorum ac temporum diversitate, ex- 
citant vel approbant, sive ad diffundendam salutiferam doctrinam, sive ad 
promovendum orationis apostolatum, sive ad fovendam familiam catholicam, 
sive ad promovenda opera missionalia. In specie Ecclesia, cum non solum 
verbo, sed etiam exemplo praedicare debeat mandatum caritatis, ius habet 
publice exercendi opera misericordiae spiritualis et temporalis, etiam per 
instituta cum religiosorum tum laicorum, ad hoc data opera erecta. 

Etsi res oeconomico-sociales profanae ad Ecclesiam directe non spectant, 
tamen, quia homines generatim vitam religiosam expedite agere nequeunt, 
nisi etiam in temporalibus modo humanae personae digno vivere valeant, 
Ecclesia ius et officium habet, speciatim ubi debitae conditiones deficiant, ut 
clerum fidelesque suos inducat ad opera socialia organizanda, quae huius- 
modi necessitatibus obvient. Eos data opera exhortatur ut talem conditionis 
vitae ordinationem promoveant, quae iustitiae et aequitati in dies melius 
congruat, utque principia christiana de re sociali, a Magisterio proposita, 
funditus cognoscant atque in praxim deducant. 

Pastorum Ecclesiae denique est fideles commonere, ut in rebus cuiusvis 
generis temporalibus multiformem activitatem expleant, et satagant ut insti- 
tutiones et opera culturae intellectuali et physicae, publicae et privatae, arti, 
scientiae, immo utili recreationi addicta, fini suo debite respondeant et, 
nedum religioni officiant, supernaturali inspiratione et christiana virtute 
efficaciora reddantur. Laicis commendat ut libenter suscipiant onus, eis potis- 
simum incumbens, in politica ordinatione societatis bonum commune tem- 
porale efficaciter et apte promovendi. In quo campo catholici, pacis ac coope- 
rationis inter cunctos homines bonae voluntatis studio, activam et faustam 
praesentiam exerceant, ad prosperitatem tum propriae nationis, tum totius 
societatis internationalis. 

7. [De laicitate et laicismo']. In mundo a Deo creato et Christi passione 
redempto, humana societas suis propriis principiis ad finem suum immedia- 
tum, bonum scilicet temporale commune, praesertim per laicorum operosi- 
tatem perducenda est. Ex una parte laici confusionem vel indebitam permixtio- 
nem religionis et Ecclesiae cum rebus mere civilibus sedulo vitabunt; et ex 
altera parte totali separationi vel immo oppositioni societatis terrenae con- 
tra Deum Eiusque Ecclesiam legitime adversabuntur, memores omnem acti- 
vitatem humanam etiam in re profana Dei legibus subesse. Unde sicut merito 
probari potest sana quaedam « laicitas » terrenae civitatis, quae saeculari- 
bus curis iure addicta, propriis regitur principiis, ita infensus « laicismus » 
seu « saecularismus » qui societatem extra omnem religionem exstruere con- 
tendit et libertatem christianam impugnat et eruit, merito proscribitur. 10 

8. [ Conclusio generalis ] Sancta Synodus omnes utriusque sexus fide- 
les, in specie laicos, amanter et instanter exhortatur, ut collatis viribus cum 
clericis ac religiosis, una cum Hierarchia divinitus instituta, sub Capite Chri- 
sto, Eiusque Spiritu animati, missionem suam caritatis apostolicae ad gloriam 
Dei Patris indeficienter expleant. 


NOTAE 

COMMENTARIUS 

1. [Principium]. Ex constitutione et fine Ecclesiae patet, omnes in ea, 
ducentibus Pastoribus, partes activas exercendas habere. 

2. [ De sacerdotio universali et ministerialf\. Thema praedictum evol- 
vitur per considerationem sacerdotii universalis et ministerialis. Allegantur 
pro sacerdotio universali textus praecipui tum Antiqui tum Novi Testamenti. 
Nititur autem haec dignitas in baptismate et confirmatione, ut ex contextu 
I Petri patet. Indicatur in quonam praecipue consistat hoc officium, quod ad 

omnes, etiam ad sacerdotes ordinatos, pertinet, nempe hostiam spiritualem 
offerendi et testimonium ferendi. 

Deinde agitur de sacerdotio ministeriali, quod nititur in sacramento or- 
dinis; huiusque institutionis Dominicae declaratur officium specificum, a 
munere populi omnino distinctum eique supereminens. 

Denique relationes inter utrumque sacerdotium exponuntur. Quaestio 
utrum sacerdotium universale, in quantum « sacerdotium », sensu metapho- 
rico interpretandum sit, non dirimitur. In fontibus enim biblicis et in scrip- 
tis saeculi II, vox « sacerdos » nonnisi de Christo, de sacerdotibus Antiquae 
Legis et de populo adhibetur; ministri vero appellantur episcopi, presbyteri, 
praesides, etc. Neque exstat metaphysica definitio sacerdotii: elementa quae 
in definitionem intrant, v. g. oblatio sacrificii, aliqua mediatio, etc. nonnisi 
ex revelatione determinari possunt. Quia autem duo sacerdotia non gradu 
tantum, sed essentialiter differunt, — quod verbis Pii XII exprimitur, — 
requiritur ut ambo suo peculiari modo a Christo Sacerdote proveniant. Re- 
lationes autem principales sunt huiusmodi: sacerdotium ministeriale alterum 
diffundit et dirigit; universale autem ad oblationem sacrificii concurrit, — ut 
verbis Pii XI et Pii XII fulcitur, — et in variis actibus vitae christianae ap- 
plicatur. 

3. [Quinam nomine laicorum veniant\. Praetermissis quaestionibus de 
accurata iuridica delimitatione inter varias categorias in Ecclesia, exprimitur 
intentio Concilii loquendi de illis qui sensu vulgato « laici » vocantur. Deter- 
minantur autem imprimis positive per incorporationem baptismalem in Ec- 
clesiam, apposita duplici restrictione-, non pertinent -ad sacerdotium ministe- 
riale, et in statum religiosum non intrant. Ipsius autem Ecclesiae est statue- 
re quibusnam hic status religiosus agnoscatur. 

Deinde laici secundum suam concretam conditionem in societate ulte- 
rius describuntur. Etiam per opera saecularia sanctificari debent, v. g. vitam 
familialem et professionalem ad salutem adhibentes. In mundo sunt et in 
eo laborant, sed « malitiae mundi » adversantes, « mundum ipsum » ab intra 
sanctificant. Haec anti thesis correspondet duplici acceptioni « mundi » in 
textibus biblicis: Christus mundum sub signo peccati et Satanae odio habet, 
sed homines in mundo viventes diligit et mundum salvat: similiter agere 
debent christiani. 

4. [De iuribus et officiis laicorum\. Exponuntur nunc iura et officia lai- 
corum. Ius habent ad media salutis; quapropter possunt necessitates spiri- 
tuales suas suorumque fratrum, quas vivide persentiunt, pastoribus suis sub 
debita forma exponere, documentationem proferre, remedia efflagitare et in 
apostolatu utiles initiativas proponere, ut dixit Pius XII. 

Officium eorum praecipuum est testimonium dare vitae integraliter chri- 
stianae. Nititur in tribus sacramentis christianae initiationis cum obligatio- 
nibus ex iis decurrentibus. Effectus baptismatis et confirmationis verbis 

S. Thomae Aq. exprimuntur. Cf. Summa Theol, III, q. 63, a. 2, de bapti- 
smate; III, q. 65, a. 3; q. 72, a. 1 et a. 5, de confirmatione. Participatio 

fidelium in sacrificio Missae secundum doctrinam Pii XII in Encycl. Mediator 
Dei enuntiatur. 

Sic laici de triplici munere Christi suo modo participant: de sacerdotali 
eius dignitate, fundamentaliter in baptismate, actu praesertim in Eucharistia; 
de prophetico autem munere, per robur spirituale confirmationis; de regali 
denique dignitate, secundum doctrinam SS. Patrum, per victoriam super 
regnum peccati. 

Haec autem omnia fructificant in cantate, quam Dominus mandatum 
« suum » et mandatum « novum » appellat, tum propter illimitatam eius 
applicationem, tum propter Spiritum qui eam influit: « Ut diligatis invicem 
sicut dilexi vos » (Io. 13, 34). « Et nos debemus pro fratribus animas ponere » 
( I Io. 3, 16). «Ut omnes unum sint, sicut Tu, Pater, in Me, et Ego in Te, 
ut et ipsi in Nobis unum sint » (Io. 17, 21). « Quamdiu fecistis uni ex his 
fratribus meis minimis, Mihi fecistis » (Mt. 25, 40). « Charitas Dei diffusa 
est in cordibus nostris per Spiritum Sanctum qui datus est nobis » (Rom. 
5 ’ 5)> 

5. [De obiecto eorum apostolatus\. Obiectum hoc determinatur secun- 
dum obiectum missionis ipsius Ecclesiae. Laici enim non sunt profani, sed 
membra Ecclesiae in mundo profano; unde non per opera saecularia, sed per 
suam pertinentiam activam ad Ecclesiam characterizantur. Eorum autem acti- 
vitas ecclesialis triplex obiectum, gradatim dispositum, attingit. 

Primum est ordinis directe religiosi. Quae activitas non est mere occa- 
sionalis et suppleti va, sed ordinaria et regularis. Quidam laudabiliter aposto- 
latum pleni temporis cum totali dedicatione suscipiunt. Sed omnibus incum- 
bit quaedam cooperatio ad diffusionem fidei et gratiae secundum adiuncta, 
signanter parentibus et educatoribus; ad officium autem patris et matris ple- 
rique christiani vocantur. 

Obiectum secundum indirecte ad religionem spectat, in quantum in so- 
ciali et politica ordinatione civitatis terrestris aptas conditiones pro progressu 
fidei et moralitatis et pro salutari operositate Ecclesiae creare satagit. 

Dum praedicta ad evangelizationem spectant, tertium ad consecrationem 
mundi respicit, quae in ipso textu concrete definitur et ad quam Pius XII 
saepe saepius laicos diserte exhortatus est. Si obiectum quod hic attingitur 
est de se ordinis temporalis, per personam agentem, in variis campis activi- 
tatis humanae, ultimatim ad finem spiritualem est dirigendum. Sic labor sive 
materialis sive intellectualis christianizatur et humanizatur. Christiani, huius 
ultimae finalizationis conscii, satagunt ut procedant ex superiori principio; 
ad superiorem finem respiciunt, et opera sua, etiam profana, intrinsecus per 
gratiam dignificant. 

6. [De eorum apostolatus formis']. Post obiectum apostolatus laicorum 
nunc consideratur modus illum exercendi, et in antecessum statuuntur cri- 
teria generalia distinctionis. 

Imprimis deinde agitur de apostolatu personali, qui a nullo coetu, ad hoc 
instituto, sed a singulis exercetur. Non omnes enim in organizationes apo- 

stolicas intrare possunt, ut Pius XII ex professo docuit. Hierarchia autem 
uni vel pluribus christianis etiam missionem apostolicam particularem com- 
mittere potest. 

Secundo agitur de apostolatu collectivo , qui ab associationibus laicorum 
suscipitur. Associationes autem huiusmodi in tres categorias generales distri- 
buuntur secundum tria obiecta sub paragrapho 5 considerata; harumque as- 
sociationum quaedam exempla proferuntur. Evidenter occurrunt etiam for- 
mae mixtae. 

Prima series invenitur in coetibus ad actionem proprie religiosam consti- 
tutis. Titulus quo designantur statuitur de consensu Hierarchiae, quae vario 
gradu et sollemnitate concedit approbationem, vel etiam missionem specia- 
lem impertitur. Inter plura alia efferuntur opera caritativa, quae praedica- 
tionem in actu constituunt. 

Secunda series praesertim respicit Opera socialia catholica, quae modo 
magis indirecto religionem et moralitatem per aptiorem societatis ordina- 
tionem promovent, neque eodem rigore ac praecedentes associationes ab Hie- 
rarchia pendent. Ecclesia huiusmodi opera etiam per se instituere potest, ut 
necessitatibus urgentibus suppleat. 

Tertia series spectat ad diversissimam actionem catholicorum in vita et 
societate civili, ad consecrationem mundi susceptam. Haec in specie valent 
de actione politica, etiam in relationibus internationalibus. Haec etiam acti- 
vitas, in qua laici propriam assumunt responsabilitatem, a vigilantia Eccle- 
siae non excipitur. 

7. [ De laicitate et laicismo~\. In hac parte conclusiva statuitur, secun- 
dum terminologiam a Pio XII adhibitam, differentia inter tendentiam ser- 
vandi legitimam autonomiam societatis civilis, et completam saecularizatio- 
nem religioni adversam. 

N. B.: Sequitur Pars altera, quae sequentibus constituitur Capitibus: 

Cap. 7: De Ecclesiae Magisterio. 

Cap. 8: De auctoritate et oboedientia in Ecclesia. 

Cap. 9: De relationibus inter Ecclesiam et Statum necnon de tole- 
rantia religiosa. 

Cap. 10: De necessitate Ecclesiae annuntiandi Evangelium omnibus 
gentibus et ubique terrarum. 

Cap. 11: De Oecumenismo. 

2) RELATIO EM. MI P. D. ALFREDI CARD. OTTAVIANI, 
PRAESIDIS COMMISSIONIS THEOLOGICAE 3 

In capite V et VI agitur de religiosis et de laicis, et cum VI finem 
faciunt considerationes de statibus ecclesiasticis. 

Caput de religiosis non solum fuit elaboratum, quia hodie sparguntur 
errores quidam nocivi, sed etiam quia Pont. Commissio de Religiosis de- 
siderabat fundamentum dogmaticum quo inniterentur eius decreta di- 
sciplinaria. Quare Commissioni Theologicae curae fuit clare describere 
ea quibus appareat quomodo consilia evangelica sint iuxta verba theolo- 
gorum Vaticani I res Corporis Mystici. 

Modo peculiari attentum est ad conformitatem cum Christo; ea 
nempe maxime innotescit falsi tas quorumdam aberrationum recentium. 

* * * 

In capite ultimo agitur de simplicibus fidelibus, ideoque de illis qui 
nec gradu quodam vere sacerdotali nec consiliis evangelicis Deo devin- 
ciuntur. Quia tamen ubique desiderium exprimitur, ut in Concilio fu- 
turo de laicis (intellectis sensu modo explicato, non sensu Codicis) fiat 
mentio, ex una parte caput titulum gerit de laicis, ex altera parte in nu- 
mero tertio explicandum erat, quo sensu in Constitutione vox laici in- 
telligeretur. 

In numero secundo Commissioni cordi fuit clare exprimere sacerdo- 
tium universale non esse aliquid laicis proprium, sed aliquid quod laici 
commune habent cum sacerdotibus et religiosis; itemque clare enun- 
tiare utrumque sacerdotium non gradu dumtaxat, sed essentialiter dif- 
ferre. 

In capite sexto, in quibus disseritur de variis formis apostolatus, 
Commissio conata est missa facere omnia contingentia, sed unice sta- 
tuere ea quae necessario fluunt ex indole Ecclesiae a Christo determi- 
nata. Quare ne vox quidem Actio Catholica adhibita est, quippe quae 
decursu temporis diversis significationibus usurpata est, et etiam, et 
post annum 1956 iterum, discussioni subiacet. 

In fine introducta est differentia inter laicitatem, quae per se debet 
esse bona, et laicismum improbandum. 

In hoc Capite Constitutionis Commissio prae oculis habuit ea quae 
mense octobri anni 1956 praeparavit Commissio alia Theologica, ea 


3 Relatio lecta est a Rev. P. Sebastiano Tromp S. I., secretario Commissionis 
Theologicae. 

videlicet cui mandatum erat elaborare partem theologicam secundi Con- 
gressus mundani de Apostolatu Laicorum. Sic labor theologorum illo- 
rum hucusque non debite aestimatus, fructum protulit non expectactum. 


3) ANIMADVERSIONES SODALIUM 

Card. Spellman: Cum praesertim in hodiernis adiunctis maxima 
cura adhiberi debeat ad procurandam fructuosiorem vitam evangeli- 
cam, enucleationes de consiliis evangelicis deque momento et positione 
statuum perfectionis in Ecclesia magnum totius Ecclesiae commodum 
bene inserviunt. 

Item nostris diebus vita vere apostolica semper robustior et melius 
instituta eorum omnium qui ad populum Dei apponuntur est omnino 
necessaria. Quem ad finem dicta in schemate de glorioso sacerdotio uni- 
versali, de iuribus et officiis laicorum, deque eorum apostolatu multum 
conducunt. 

Card. Ruffini: Caput V: Substantialiter mihi placet, sed modus 
dicendi posset esse — nisi fallor — accuratior. 

Pag. 4, 1 lin. 11 s.: « Spiritus Sancti namque gratia fideles urgere 
numquam desistit... ». Mon universe fideles urget Spiritus Sancti gra- 
tia, sed aliquot ex peculiari caelesti privilegio! 

Pag. 4, lin. 27 s.: « ... vitam Salvatoris in sese exprimere cupiunt ». 
Addatur « melius » vel « clarius » exprimere cupiunt; quia omnes veri 
christiani Christum imitari intendunt. 

Pag. 5, 2 lin. 8 s.: «... Christum quodammodo commonstret ». Non 
quodammodo, sed splendidius in dies. 

Caput VI: Pagg. 3-5. 11: 3 Sermo de duplici Sacerdotio: hierarchico 
seu ministeriali et universali, quod extenditur ad omnes, viros et mu- 
lieres, mihi non placet. Adiqualis Deo consecratio per baptismum et con- 
firmationem profecto pertinet ad omnes; verum etiam est S. Petrum et 
S. Ioannem in Apocalypsi loqui de sacerdotio quodam universali, sed 
necessaria esset longa explicatio ne id perperam intellegatur. Sacerdotium 
hierarchicum est proprie dictum sacerdotium, alterum sacerdotium est 
tale solum latissimo sensu. Quocirca ad pravas interpretationes vitandas 
et ad abusos praecavendos melius est, ut mihi videtur, nihil dici — vel 


1 Cf. p. 1084. 

2 Cf. p. 1085. 

3 Cf. pp. 1087-1088. 1091-1092. 

fere nihil — de sacerdotio universali. Si quid dicatur, addatur ampla et 
clara explicatio. 

Pag. 6, 4 lin. 14, et pag. 7, 5 lin. 5: locutio « suo modo » est nimis 
obscura et incerta. 

Pag. 6, lin. 36, et pag. 7, lin. 1: Testimonium S. Lucae in Act. 2, 42 
est pulcherrimum; sed non dicit de laicis qui Ecclesiam apostolatu aedi- 
ficarent. Sed de fervore christiano omnium fidelium qui « erant perse- 
verantes in doctrina Apostolorum, et communicatione fractionis panis, 
et orationibus ». 

Pag. 9, 6 lin. 7 ss.: Ratio quae adducitur pro operibus socialibus (in- 
ter quae locum peculiarissimum pro aetatis nostrae necessitatibus occu- 
pare deberet servitium — quod dicitur — sociale) non est unica nec 
praecipua. Opera enim illa pertinent omnino ad caritatis ministerium. 
Apostoli enim ipsi initio serviebant pauperum mensis, et deinde officio 
isto addixerunt diaconos {Act. 6, 1-6). 

Card. Siri: De Laicis {de sacerdotio universali). 

Pag. 4, 7 n. 2, post lineam 23, duo censeo adnotanda: 

a) Evidentiori modo debet dici, de sacerdotio quodam universali, 
sermonem fieri sensu omnino latissimo. Textus adducti aliquid certo af- 
ferunt, sed in eis est evidens magnificentia sermonis. 

b) Ne loquatur de duobus sacerdotiis, universali et ministeriali, 
quasi sint, utique non univoca, sed aliquomodo parallela. Quae in textu 
dicuntur a linea 24 sunt utique absolute vera, dummodo bene intelli- 
gantur. Tamen censeo in textu conciliari ea vitanda esse quae facile po- 
terunt male vel exaggerato modo, vel etiam incongruis illationibus, in- 
terpretari. Et malae interpretationes aliquid in casu facile subtrahunt 
ab auctoritate Episcoporum. 

Card. Leger: De statibus evangelicae adquirendae perfectionis : Mi- 
hi multum placet textus praesentis schematis quia perbene tractat de 
perfectione evangelica in se et in statibus perfectionis considerata. Haec 
sequentia notabo. 

In pagina quarta, 8 linea 26: Clarius esset si verbo « etiam » verbum 
« saepe » substitueretur; et etiam si illud membrum sententiae (« etiam 
in vita ducenda communi ») poneretur in linea 24 post verba « attra- 
hunt qui ». 

In linea prima paginae 6,® loco verborum « magis aestimat atque ho- 
norat » propono verba « ut perfectiorem habet » ut magis significativa. 

4 Cf. p. 1088. 

5 Cf. p. 1089. 

6 Cf. p. 1090. 


7 Cf. p. 1088. 

8 Cf. p. 1085. 

9 Cf. p. 1085. 

In pagina 6, 10 non mihi placet damnatio ac reprobatio proposita in 
sententia lineae 16. Etenim tam clare et apte in eodem articulo tertio, 
positive exprimitur doctrina in hac materia, ut non videatur opportunum 
eamdem doctrinam negative exponere cum verbis qui homines errantes 
et dubitantes avertent et prement potiusquam ad lucem veritatis ducant. 
Saltem dicatur « ut falsas declarat sententias... » potiusquam « damnat 
et reprobat ». 

In secunda parte articuli 3, pagina sexta et septima, 11 affirmatur ius 
quod habet Summus Pontifex institutum perfectionis et subditos sub- 
trahendi a iurisdictione Episcopi. De illo iure nullum dubium haberi 
potest. Tamen propono ut, pagina septima, linea prima, nova sententia 
addatur post verba « subiicere potest ». Haec est sententia: « Tamen in- 
stituti perfectionis exemptio externa, quia necessitatibus plerumque de- 
terminati temporis et particularis loci subvenit, non consideranda est ut 
de se perpetua et universalis ». 

Dico instituti perfectionis exemptio externa, ad illam distinguendam 
ab exemptione personae individuae et etiam ab exemptione quae dici 
potest interna quaeque respicit vitam internam institutorum. Exemptio 
externa est illa qua f ruuntur ordines exempti (can. 488, 2°). 

Dico necessitatibus plerumque determinati temporis et particularis 
loci subvenit, quia quaestio exemptionis (abstractione facta a iure na- 
tivo Summi Pontificis) est quaestio historica. Originem persaepe habuit 
exemptio ex circumstantiis particularibus ubi peropportunum fuit aliqua 
instituta subtrahere a iurisdictione Episcopi, ad necessitates pastorales 
subveniendas. Plerumque tamen illae circumstantiae non semper per- 
durant neque omnibus in locis inveniuntur. 

Dico non consideranda est ut de se perpetua et universalis, non sane 
ad negandam perpetuitatem iuris in Summo Pontifice sed, e contrario, 
ad sublineandum ius quod habet Summus Pontifex exemptiones iam 
concessas revocandi vel exemptionem aliquo instituto datam particulari- 
bus regionibus limitandi. Hoc ius mihi videtur certum et opportune di- 
cendum. Recordare enim oportet quod exemptio externa non datur pro 
utilitate illorum quibus conceditur, quod etiam exemptio est modus ex- 
ceptionalis, etsi in iure fundatus, gubernandi in Ecclesia, quia creatio 
plurium Ordinariorum multiplicat auctoritatem in dioecesi et saepe nocet 
unitati gubernii in eodem loco. 

De laicis: Mihi placent mens et spiritus praesentis schematis. Tamen, 
praecipue claritatis causa, haec notabo. 


10 Cf. p. 1085. 

11 Cf. pp. 1085-1086. 

Quoad paragraphum 3: Propono quod in illa paragrapho reservetur 
pro secunda sententia comparatio cum sacerdotio et statu religioso. Sic 
vitaretur in prima sententia definitio laicorum per comparationem; quod 
non est necessarium; quod etiam videtur suggerere quod status laico- 
rum non est completus in Ecclesia. Tamen illa comparatio utilis est et 
opportune poneretur in secunda sententia ubi quaedam praecisiones 
dantur. 

Haec est formulatio quam propono: « Sacrosancta Synodus hic sub 
nomine laicorum intelligit fideles, qui baptismate ad populum Dei appo- 
siti sed in saeculo commorantes communibus normis vitae christianae 
reguntur. 

Animum scilicet dirigit ad fideles illos qui neque ad sacerdotium 
ministeriale, neque ad iuridicum statum religiosum ab Ecclesia vocati 
sunt, quique communi conditione a caeteris hominibus non distinguun- 
tur, sed peculiari modo... etc. ». 

Dico « normis vitae christianae » ad melius notandum quod agitur 
de normis tam moralibus quam iuridicis. Dico « ab Ecclesia vocati sunt » 
ad significandum quod sacerdotes et membra religionum ex laicis eli- 
guntur; quod est gloria laicorum et quidam modus revocandi officium 
praeparandi candidatos aptos ad illas vocationes. 

Dico « a caeteris hominibus » ut bene intelligatur quod hic compa- 
ratio fit cum non fidelibus. 

Propono quod tertia sententia invertatur et quod prius detur acti- 
vitas positiva vocationis christianae, nempe sanctificatio mundi velut ab 
intra. 

Quoad paragraphum 4: Pro secunda sententia, formulationem sic 
modificatam propono: « Ius habent a Pastoribus adiumenta ad salutem 
necessaria accipiendi, eisque necessitates et desideria sua patefaciendi ». 

Desideria enim et maxime necessitates patefacere est verum ius et 
aliquando grave officium. Et desiderem ut modus exercendi hoc ius, 
qui per verbum « reverenter » exprimitur in textu schematis, magis 
enucleetur in tertia sententia ubi agitur de Pastoribus. Sequentem for- 
mulationem propono: « Pastores Ecclesiae, memores verborum... etc., 
coepta et vota a fidelibus proposita attente in Christo considerent, et, 
fideles educantes de eorum iure et officio necessitates et desideria sua 
manifestandi, eos commoneant de modo debito sese exprimendi, nempe 
cum competentia, secundum mentem positivam et constructivam, et cum 
reverentia. 

Item, fidelibus officium testimonium... etc. sicut in textu ». 

Propono etiam quod, cum aliis sacramentis, loquatur de sacramento 
matrimonii. Formulationem sequentem propono: «In sacramento ma - 

trimonii, quod est conditio generalis fidelium, naturalem statum coniu- 
galem consecrant ». 

Maxime enim interest quod indicetur dominatio illa fidelibus data 
in sacramento matrimonii super realitates temporales quae perdifficile 
ab hominibus submittuntur. 

Participatio fidelium ad Sacrificium Euchar isti cum, melius, mea opi- 
nione, exponeretur sequenti formulatione: «... una cum sacerdote, Di- 
vinam Victimam offerunt et gratias agunt, et hac... etc. ». 

Quoad paragraphum 5: Pro ista paragrapho, credo quod melius con- 
veniret titulus: « De participatione laicorum ad vitam Ecclesiae ». Hic 
enim non solummodo agitur de apostolatu laicorum sed de variis activi- 
tatibus christianis laicorum: professionales, cultuales, apostolicae. Desi- 
derem quod apostolatus melius distingueretur secundum suum proprium 
obiectum. Si servetur textus propositus timeo quin magna confusio oria- 
tur quoad veram notionem apostolatus. Paragraphus igitur 5, nisi reco- 
gnoscatur in hoc sensu, non mihi placeret. 

Desidero etiam quod detur fons evangelica vocationis laicorum ad 
actionem apostolicam Ecclesiae participandam. 

Quoad paragraphum 6: Ista paragraphus non mihi placet ob se- 
quentes rationes: 

Habetur confusio inter varias formas apostolatus. Variae categoriae 
propositae non logice enumerantur. Etiam formae apostolatus bene 
notae sicuti v. g. Actio Catholica, difficile identificantur in illis categoriis. 

Credo quod materia de qua hic agitur potius pertinet ad Commis- 
sionem de Apostolatu laicorum et tunc non est tractanda in praesente 
schemate. 

Quoad paragraphum 7: Mihi valde placent mens et textus huius 
paragraphi septimae. Tamen, titulo « De laicitate et laicismo », substi- 
tuatur titulus « De sana autonomia civitatis terrenae ». Ratio est quia 
dubium habeo utrum si opportunum appellationem « laicitas » nunc 
consecrare. Est enim appellatio quae forsan intelligitur in contextu po- 
litico et in historia nationum Europae et etiam in regione mea. Tamen 
timeo ne aliquomodo sapiat dolorosas quaerelas in constructione demo- 
cratiae initas in Europa, neque ullum sensum habeat in multis regioni- 
bus mundi. Ne nimis consecretur verbum « laicitas », servetur in textu, 
non autem in titulo. 

Card. Konig: Ad caput VI: Laici catholici aegre tulerunt hucusque 
de eorum iuribus et officiis nihil aliud inveniri in Codice luris Canonici 
quam canon 682. Inde vehementer laudandum est plura in schemate 
de laicis exponi. 

Utique sunt laici qui vexant clericos et sunt laici qui cupiditate qua- 
dam dominandi impelluntur ad actionem, ad apostolatum in Ecclesia. 
Isti refrenandi sunt et de iis non est sermo. 

Sed sunt etiam laici, et eorum numerus crescit in dies, qui pretio- 
sissimum dant testimonium pro fide catholica et exemplis non raro he- 
roicis militant pro regno Dei inter eos cum quibus laborant. Et matri- 
monium christianum authenticum, vita coniugalis secundum princi- 
pia Ecclesiae non raro plus exigit quam caelibatus apud sacerdotes. Talia 
exempla laicorum — quia verba movent exempla trahunt — exempla 
et talis apostolatus laicorum sunt praedicatio efficacissima in mundo. 

Ideo rogo humiliter ut in schemate paulisper amplius vis et magni- 
tudo apostolatus laicorum extollatur, eorum animi erigantur cum vide- 
rint quomodo hierarchia eorum testimonium agnoscit et fidelitatem eo- 
rum intime percipit. 

Insuper fortassis exspectandum est schema de actione catholica quod 
Cardinalis Cento ut relator proponet, quia ibidem eaedem quaestiones 
tangentur et forsan ambo schemata componenda sunt. 

Card. Suenens: Schema de laicis : animadversio generalis: 

Quaestio de statu laicorum in Ecclesia maximi momenti est tum in 
se tum in ordine ad fratres separatos. Illi enim maxime insistunt in sa- 
cerdotio universali laicorum de quo S. Petrus loquitur et Ecclesiam 
Catholicam « clericalismo » accusant. Oportet ergo ut fuse de hac ma- 
teria tractetur et ut clare appareat dignitas laicorum nostrorum in Eccle- 
sia Dei. Pariter multa dicta sunt de statu laicorum in ordine ad aposto- 
latum sic dictum « Actionis Catholicae » sub variis eius formis. 

Concilium debet solemniter de hac re tractare sicut de episcopatu. 
Ab omnibus exspectatur interventus alicuius momenti. Nunc vero sche- 
ma apparet ut nimis breve et iuridicum et incompletum etsi optima ibi 
dicta sunt. 

Animadversiones in particulari: 

Pag. 5, 12 par. 4: Ius laicorum in Ecclesia nimis restringitur. In textu 
enim Schematis laicus habet ius accipiendi adiumenta ad salutem et men- 
tem aperiendi pastori suo. Sed si laicis competit officium apostolatus ex 
baptismate et ex confirmatione deductum, competit ei etiam ius aposto- 
latum in Ecclesia exercendi cum debita quidem submissione, sed ita ut 
parochus v. g. teneatur collaborationem laicorum quaerere et accipere. 
Perplures, proh dolor, sacerdotes nondum accipiunt ideam illam apo- 
stolatus laicorum et putant promotionem Regni Dei soli sacerdoti com- 


12 Cf. p. 1088. 

petere. Si auctoritati pertinet modos collabor ationis eligere et definire, 
laici in genere habent ius collaborandi active ad extensionem regni visi- 
bilis Christi hac in terra. 

Non sufficit ergo ut in schemate dicatur quod fidelibus inculcetur 
indesinenter officium praebendi testimonium vitae, plus requiritur quam 
exemplum et vita. Adest obligatio collabor ationis activae, ergo reco- 
gnoscatur illud ius. 

Definitio laici pag. 5 13 voluit vitare negativismum Codicis dicentis 
laicum non esse clericum et sic porro. Attamen indebite adhuc mixtura 
fit alicuius notae positivae cum nota negativa et deinde iterum cum nota 
positiva. Res melius componatur ita ut elementa positiva simul sumpta 
in antecessu definitionis ponantur vel etiam unice ponantur. Definitio 
enim aptius fit per intrinseca elementa rei definiendae. 

Pag. 8 14 sub b)\ Deest ibi subdivisio: agitur de collaboratione laico- 
rum in rebus mere religiosis et sine transitu sermo fit de iure Ecclesiae 
interveniendi in creatione institutorum ad opera misericordiae etiam 
temporalis exercenda. Ponatur ergo subdivisio quaedam in textu. 

Card. Browne: In primis de Religiosis, de statu evangelicae adqui- 
rendae perfectionis. Schema placet, indiget tamen, puto, ut aliqualiter 
etiam materialiter perficiatur, sicut v. gr. in pag. 5, 15 linn. 8-14 de ordine 
in quo numerentur ista munera: in monte contemplantem, vel concio- 
nem faciendam, tunc sanandi aegros, et tunc iterum ad opera misericor- 
diae spiritualis et tunc modo communissimo; unde indigeret aliqua 
parva revisione. 

Nunc quantum ad pag. 7, 16 sub n. 2: Iterum revertitur famosa quae- 
stio de exemptione et hic dicitur: « Omnes autem, iuxta mentem ipsius 
Summi Pontificis atque legum proprii instituti mensuram, suo etiam 
Episcopo subesse debent, ut ita officium ecclesiasticum etc. ». Bene, ego 
suggererem ut ita dicatur: « Omnes autem, iuxta mentem ipsius Romani 
Pontificis, atque legum proprii instituti mensuram locorum Ordinarios 
revereri debent eisque pro posse nisu generoso adiuvare ut ita... etc. ». 

Ego, pro momento, non loquor contra veneratissimos Episcopos, nullo 
modo, sed ut res ordinate procedant, quia ego puto quod inutile esset 
movere quaestionem quamcumque de mutatione iuris exemptionis, quod 
credo omnino impossibile. Unde, hoc viso, si stabiliamus quamdam 
diarchiam, ut ita dicam, tunc res difficiliores veniunt; unde si dicatur 
« locorum. Ordinarios revereri debent atque pro posse nisu generoso 


13 Cf. p. 1088. 

14 Cf. p. 1090. 


15 Cf. p. 1085. 

16 Cf. p. 1086. 

adiuvare », et si hoc proponatur ut mens et voluntas Romani Pontifi- 
cis, hoc multum facere potest. 

Quantum ad schema de laicis, etiam bonum mihi videtur; sed audio 
cum magno « interesse » et magna reverentia observationes Em. morum 
Patrum, Archiep. Vindobonensis et Mechliniensis; et omni considera- 
tione dignae sunt. Sed tantummodo ego noto aliquid quasi materiale, sed 
alicuius momenti: pag. 5, 17 in definitione laicorum, dicitur: « sub no- 
mine laicorum intelligit fideles, qui baptismate a populo Dei appositi, ta- 
men neque ad sacerdotium ministeriale, neque ad statum religiosum, etc. » 
unde secundum istam definitionem etiam diaconi et subdiaconi essent 
laici. Unde ego suggererem ut dicatur, post verbum « appositi », 
« tamen neque ad statum clericalem, neque ad statum religiosum », et 
tunc evitatur difficultas aequivocorum, quia quidquid sit de necessita- 
tibus nostris, revera, rigorose loquendo, statum laicalem sumitur per op- 
positionem ad statum clericalem: clerici et laici; sed admittimus plene 
pro necessitatibus apostolatus laicorum quod ita definiatur; et tamen ergo 
non « ad sacerdotium ministeriale » sed « ad statum clericalem » dice- 
rem pro claritate. 18 

Exc. Hurley: Capite VI: De laicis. Ad paragraphum 2: Genera tim 
schema hoc accipiendum esse videtur, sed ameliorationes faciendas esse 
puto ad mentem Em. morum Cardinalium Leger et Suenens. 

Praeterea, nescio utrum cum veritate dici possit sacerdotium pre- 
sbyterorum et sacerdotium laicorum non gradu tantum sed essentia dif- 
ferre. Vellem de hac re aliquid audire a vetere meo magistro, Em.mo Car- 
dinali Browne, relate praesertim ad pulcherrimum illum articulum Sanc- 
ti Thomae, ubi de participatione in sacerdotio Christi est sermo, partici- 
patione nempe crescente cum ascensione a Baptismate per Confirmatio- 
nem ad Sacrum Presbyeratus Ordinem. Ni fallor, S. Thomas affirmat 
characterem sacerdotalem esse participationem in sacerdotio Christi. 
Quis cum certitudine affirmari poterit differentias inter triplicem cha- 
racterem esse essentiae et non gradus tantum? 

Ad paragraphum 5: Distinctio promotionis indirectae religionis de 
qua sub littera b) sive a missione explicite religiosa, sub littera a), sive 
a consecratione mundi, sub littera c ), clara et adaequata non videtur. 
Ratio bene distinguendi inter opus religiosum et opus temporale sumi 
potest nec a fine operis nec a fine operantis. Saepe saepius enim opus re- 
ligiosum habet finem operis temporalem (ut accidit quando quis in or- 


17 C£. p. 1088. 

18 Textus transcriptus est ex taeniola magnetica. 

dinandis rebus temporalibus Ecclesiae operam praestat) et opus tempo- 
rale fieri potest propter finem operantis religiosum (ut in casu pii viri 
politici qui munere in coetu legislativo fungitur ad fidem catholicam 
promovendam). 

Ratio distinctionis ergo mihi videtur sumenda tantum ab auctoritate 
opus in suo esse technico moderante. Consulto dico in suo esse technico, 
quia Ecclesia semper esse morale regit. Nunc autem si esse technicum 
operis sub Ecclesiae cadit potestate erit opus religiosum. Si autem hoc 
esse technicum sub auctoritate civili cadit, opus erit temporale. Evidens 
est quandoque dari res mixtas sub utraque auctoritate cadentes. 

Relate nunc ad indirectam promotionem religiosam, si ab Ecclesia 
dirigitur nihil aliud est nisi opus religiosum. Si sub statu cadit pertinet 
ad consecrationem mundi. Tertium mihi videtur non dari genus. 

Exc. Seper: Ad schema De laicis. Id quod mundus catholicus in li- 
nea doctrinali a Concilio Vaticano II maxime exspectat est ut in doctrina 
de Ecclesia compleantur ea quae Concilium Vaticanum I facere non 
potuit, i. e. theologia de Episcopis et theologia de laicis. 

Iis qui sunt « populus Dei », qui sunt « genus electum... gens 
sancta » (I Petr. 2, 9), qui ab Apostolis in epistolis passim « fratres » 
vocantur, clare assignandus est locus in Ecclesia. 

Cur innumerae sectae protestanticae, in dies magis magisque gras- 
santes, etiam in nationibus cultis et catholicis, multos vere religiosos 
catholicos alliciunt? Una e rationibus certe haec est quod in secta unus- 
quisque suum valorem acquirere potest uti membrum activum: potest 
publice in conventu orare, potest praedicare, potest suam sectam pro- 
pagare. Apud nos, econtra, saepe maxima est distantia inter Ecclesiam 
docentem et loquentem (Episcopi et sacerdotes) et inter Ecclesiam di- 
scentem et tacentem. 

Cur noster cultus magna ex parte, quoad frequentiam, est « femini- 
zatus »? Quia viris laicis nondum locum proprium et partem activam 
assignavimus. 

Utique adest distinctio, ex divina institutione, inter clericos et lai- 
cos. Sed aliud est distinctio, aliud distantia. Sincere fatendum est apud 
multos viros ecclesiasticos adesse aliquem « timorem laicorum », qui a 
spiritu evangelico longe distat. 

Quod ad Schema: Schema permulta optime dicta continet. Imo for- 
san dici potest in nullo documento ecclesiastico tam compendiose et pul- 
chre de laicis in Ecclesia sermonem fuisse. Attamen aliqua addenda esse 
censeo. 

1. Fere totum Schema de officiis seu obligationibus laicorum lo- 
quitur. Pag. 5, 19 numerus 4 titulum habet: « De iuribus et officiis laico- 
rum ». Nunc vero omnia iura solis 3 lineis enuntiata sunt (linn. 21-23). 
lura duobus punctis absolvuntur: accipiendi a pastoribus adiumenta ad 
salutem necessaria et reverenter patefacere pastoribus necessitates et 
desideria. 

Quoad hoc ultimum punctum in textu Schematis additur « reveren- 
ter » et in nota (pag. 12) 20 « sub debita forma ». Haec mihi non necessa- 
ria videntur. Boni laici catholici nobis multa et bona dicenda habent, non 
spiritu minus sanae criticae, sed pro bono Ecclesiae, nam ipsi multa 
melius nobis sciunt, sunt enim in media vita et in media pugna. Ne clau- 
damus eorum ora. Ideo omnino laudandum est quod in Schematibus 
ultime propositis a Commissione de disciplina cleri et populi etiam laicis 
locus conveniens assignatus est. 

Ipsum schema pag. 3, 21 n. 1, exordium sumit cum officiis laicorum: 
lin. 6: « Fideles igitur omnes enixe adlaborare debent... ». Mea quidem 
opinione initium sumi deberet de iuribus laicorum in Ecclesia et dein 
loqui de officiis. Praeterea illa particula conclusiva « igitur » omitti de- 
beret, nam citatio immediate praecedens non videtur esse praemissa ex 
qua talis conclusio logice sequi deberet. 

2. Puto in schemate aliqua saltem verba adesse debere quae laudem 
continent pro iis quae catholici laici fecerunt et faciunt. Eorum eleemo- 
synis nos sustentamur, illi saepe fortiter agmen ducunt in locis et situa- 
tionibus ubi sacerdos intrare non potest. Talis laus bonis nostris laicis 
animum adderet ad maiora pro Dei gloria facienda et patienda. 

In nostris regionibus aliquod adagium malitiosum inter sacerdotes 
fertur: « Dixit laicus clero: Numquam tibi amicus ero ». 

Hoc forsan valebat iis temporibus quibus laici latifundia ecclesiastica 
administrabant, idque potius pro sua utilitate. Talis mentalitas a nobis 
utique prorsus abesse debet. 


4) SUFFRAGIA SODALIUM 
Card. Tis serant: Caput V: Placet. 

Caput VI: Placet iuxta modum: secundum ea quae dixerunt Em.mi 
Leger, Konig, Suenens. 


19 Cf. p. 1088. 

20 Cf. p. 1092. 

21 Cf. p, 1087. 

Card. Micara: Placet. 

Card. Pizzardo: Placet. Tamen liceat mihi notare quod schema de 
laicis omittit memorare Actionem Catholicam stricte dictam id est or- 
ganisationem laicorum quam Pius XI definivit « non sine divina inspi- 
ratione » collaboratio cum Apostolatu Hierarchico. Haec collaboratio 
exigit mandatum et directionem eiusdem Auctoritatis Ecclesiasticae, me- 
diante adsistentiam Sacerdotum qui adiuvent Laicos ad explendum mu- 
nus tam elevatum. 

Card. Aloisi Masella: Caput V: Placet iuxta modum: id est 
secundum ea quae exposuit Em. mus Card. Browne. 

Caput VI: Placet iuxta modum : attentis votis Em .morum Cardina- 
lium et Exc. morum Episcoporum. 

Card. Ferretto: Ambo schemata placent iuxta modum cum voto 
utrumque ameliorandi iuxta sententias venerabilium Patrum et prae- 
sertim Em.morum Patrum Pizzardo, Ruffini, Siri, Leger, Konig, Sue- 
nens, Browne. 

Card. Lienart: Placet iuxta modum utrumque Schema, ratione 
tamen habita de his quae animadvertent Em.mi Cardd. Leger, Suenens 
et Browne et Rev.mi Archiepiscopi Durbanianus et Zagrabiensis. 

Card. Tappouni: Placet. 

Card. Copello: Placent iuxta modum duo schemata ad mentem 
Em.morum Cardd. Ruffini, Siri, Leger, Konig et Pizzardo circa Actio- 
nem Catholicam. 

Card. Spellman: Placet iuxta modum: 1 scilicet, attentis observa- 
tionibus iam factis a Cardinalibus et ab aliis Patribus. 

Card. Ruffini: Placet iuxta modum. 2 

Card. Valeri: Placet. Quantum ad caput V: in pag. 5 3 in fine ubi 
dicitur: « Quare de se Ecclesia hanc observationem magis aestimat 
atque honorat ex voto quam ex promissione etc. », melius dicatur: 
« haec observatio melior est ex voto quam ex promissione etc. », sicuti 
etiam Em. mus Leger plus minus dixit. 

Quantum ad caput VI, attendatur ad observationes ab Em.mo 
Card. Konig et ab aliis Em.mis necnon Excellentissimis Patribus factas. 


1 Cf. p. 1096. 

2 Cf. pp. 1096-1097. 

s Cf. p. 1085. 

Card. Siri: Caput V placet iuxta modum: convenio cum eis quae 
dixit Em.mus Browne de exemptione Religiosorum (pag. 7, 4 linn. 3-4); 
vellem tamen ut diceretur de necessitate servandi normas Ordinariorum 
locorum, respicientes bonum et ordinem publicum, ad mentem can. 14, 
necnon ordinem Liturgicum ad mentem can. 1262. 

Caput VI placet iuxta modum: iuxta lolium adnexum. 5 Convenio cum 
Cardinali Leger de inopportunitate inserendi in textu conciliari vocem 
« Laicitas ». 

Card. D’ Alton: Placet iuxta modum. Meo iudicio est res maximi 
momenti ut clarissime dicatur sacerdotium ministeriale essentialiter dif- 
ferre a sacerdotio universale. Hoc quidem dicitur in Schemate sed velim 
ut adhuc clarius et fortius dicatur ut finem ponatur illae tendentiae quo- 
rumdam scriptorum minuendi et obscurandi hanc essentialem differen- 
tiam. Velim etiam ut Concilium statuat vocem « presbyter » reservandam 
esse exclusive pro sacerdotio ministeriali et ut, agendo de sacrificio 
Missae, pagina sexta, 8 dicatur « Divinam Victimam per manus sacerdotis 
Deo offerunt, modo tamen essentialiter diverso ». 

Card. Quiroga y Palacios: Placent ambo schemata; sed in sche- 
mate « De laicis », magis explanentur et determinentur quae dicuntur 
de sacerdotio laicorum ad mentem Em. morum Ruffini et Siri. 

Adhaereo definitioni laicorum ab Em.mo Leger datae, et cum eodem 
Em.mo Patre rogo ut vox « laicitas » tollatur a schemate (cap. VI, n. 7, 
pag. 10, 7 lin. 9) et eius vice adhibeatur expressio « legitima autonomia » 
quae, alioquin, iam utitur pag. 14 8 in commentario 7°. 

Card. Leger: Placet iuxta modum: 9 attentis votis Em, morum Ko- 
nig, Suenens et Exc.morum Hurley, Seper. 

Card. Gracias: Placet. 

Card. Montini: Placet utrumque schema. Adhaereo enim his quae 
dicta sunt a Card. Pizzardo de Actione Catholica, et a Cardd. Ruffini, 
Siri et Leger. 

Mihi placeret in primo Schemate mentio explicita de omnium singu- 
lorum fidelium ad christianam perfectionem diversimode accommodatam 
vocatione, ac de possibilitate quodammodo consequendi et profitendi. 

Placeret insuper clarior definitio de natura perfectionis, quae essen- 
tialiter in caritate consistere novimus. 


4 Cf. p. 1086. 

5 Cf. p. 1097. 

6 Cf. p. 1088. 


7 Cf. p. 1090. 

8 Cf. p. 1094. 

9 Cf. pp. 1097-1100. 

Ut bene dixit Card. Siri, mihi quoque non videtur opportunus du- 
plicis sacerdotii sermo. Etsi Sanctus Ambrosius, quem magistrum habeo 
maximum et dilectum, dicat aliquo loco: « omnes filii ecclesiae sacerdo- 
tes sunt » (in Lucam V, 33), recte sunt ista verba intelligenda, ne am- 
pliore interpretatione adhibeantur quam Ipse Sanctus Doctor tali effatui 
tribuit. Sententia hac de re Sancti Thomae, ab Arch. Durbaniano me- 
morata, prae oculis habenda est. 

Card. Cento: Duo schemata placent iuxta modum: attentis obser- 
vationibus ab aliquibus Patribus prolatis. 

Quoad sacerdotium universale, de quo Primus Papa aperte locutus 
est, etiam schemata Commissionis cuius Praeses sum large loquentur. 
Porro, clare et categorice praefinita, non distantia, sed distinctione inter 
sacerdotium ministeriale, verum et proprium, et sacerdotium analogi- 
cum, nullum censeo erit, ex una parte, periculum confusionis et, ex 
alia parte, laici ad excelsiora perfectionis attingenda, necnon ad aposto- 
latum ardenter exercendum sese melius excitatos sentient. 

Card. Godfrey: Placet iuxta modum primum Schema; habita ra- 
tione dictorum ab Eminentissimis Patribus. Ne repetam quae iam dicta 
sunt ab Em.mo Card. Ruffini de pagina quarta 10 linea vigesima quinta et 
sequentibus, ubi de momento statuum perfectionis, schema enumerat 
consilia et opera et pergit verbis « vitam Salvatoris in sese exprimere 
cupiunt »; forsitan melius esset addere verbum « clarius » i. e. «in sese 
clarius exprimere cupiunt ». 

Placet iuxta modum secundum Schema; habita ratione observationum 
Em. morum et Exc. morum Patrum et praesertim Cardd. Siri et Ruffini. 

Certe Sacra Synodus deberet evitare verba quae minus exacte intel- 
ligi possunt. Ideoque convenio cum iis qui habent difficultates de « du- 
plici sacerdotio ». Quapropter verba « regale sacerdotium » saepe sae- 
pius nunc citata clarissime explicentur. Ni fallor vidi in aliquo perio- 
dico non solum « Christus opifex » sed « Christus laicus »! Optimum 
apostolatum exercent laici praesertim in Africa qui relinquerunt pa- 
triam ut auxilium praebeant Episcopis v. g. Jocistes et Legio Mariae, et 
alii. Digni sunt omni laude. 

Card. Richaud: Caput V placet iuxta modum: i. e. optarem quod, 
pag. 7, 11 linea 4, addantur, post verba « suo etiam Episcopo subesse 
debent » haec alia verba: « pro omnibus casibus ubi adest aliqua in- 


10 Cf. p. 1085. 

11 Cf. p. 1086. 

cidentia pastoralis, vel scriptorum diffusione, vel in operibus et in actio- 
ne apostolica ». 

Adhaereo ad sententias: 1) Em.mi Card. Leger quoad exemptionem, 
qua libenter admitto ut optimam et necessariam legem; sed ad melius 
illustrandam auctoritatem Summi Pontificis, credo quod exemptio pos- 
sit esse non semper universalis ac perpetua; 2) Em.mi Card. Montini 
de vocatione ad perfectionem. 

Caput VI placet iuxta modum: i. e. 1) attentis observationibus 
Em.mi Card. Leger de sensu participationis laicorum ad sacrificium 
eucharisticum; 2) attentis observationibus Em.mi Card. Konig, Em.mi 
Card. Suenens, in quantum schema deberet proponere ampliores et ma- 
gis praecisas definitionem atque expositionem apostolatus laicorum. 

Card. Konig: Caput V placet. 

Caput VI placet iuxta modum in scriptis 12 et ad mentem Cardd. Le- 
ger, Suenens et Archiepiscoporum Hurley, Seper. 

Card. Dopfner: Placet iuxta modum: grati sumus pro schemate 
tam bene elaborato, sed ratio habeatur de eis, quae dicta sunt a Card. Le- 
ger, Konig, Suenens, Browne et ab Archiepiscopo Seper. 

Card. Meyer: Caput V placet. 

Caput VI placet iuxta modum. Componantur variae observationes 
Em.morum ac Exc.morum Patrum, quae iuste exprimunt desideria mul- 
torum ut Concilium omnino profunde et fuse de laicis tractet. 

Card. Alfrink: Placet, attentis observationibus factis a Patribus. 

Card. Santos: Caput V placet. 

Caput VI placet iuxta modum: caute procedatur, quoad « duplex 
sacerdotium ». Potius quae « de Apostolatu eiusque formis » referantur 
ad Commissionem « De Apostolatu laicorum » ad mentem Card. Piz- 
zardo, cum de Actione Catholica agetur. 

Card. Rugambwa: Ambo schemata placent iuxta modum, attentis 
iis quae proposita sunt ab Eminentissimis Patribus Cardinalibus Leger 
et Browne et ab Excellentissimo Archiepiscopo Durbaniano. 

Card. Ritter: Caput V placet iuxta modum: i. e. iuxta observa- 
tiones Eminentissimorum et Excellentissimorum Patrum. 

Caput VI placet iuxta modum: i. e. iuxta observationes Eminentis- 
simi Cardinalis Suenens. 


12 


Cf. pp. 1100-1101, 

Card. Landazuri Ricketts: Caput V placet. 

Caput VI placet iuxta modum: id est, antequam procedatur ad ul- 
timam redactionem huius Schematis audiatur Commissio de apostolatu 
laicorum directa ab Em.mo Card. Cento, perpensis, alia ex parte, iis quae 
dixerunt Em. mi et Exc.mi Patres; praesertim attendatur ad ea quae di- 
xerunt Em.mi Pizzardo, Ruffini, Siri, Leger, Konig et Suenens et Ar- 
chiepiscopus Seper. 

Card. Cous s A: Placet iuxta modum: ratione habita animadver- 
sionum a Patribus factarum, praesertim ab Em.mo Suenens. 

Card. Suenens: Placet iuxta modum: iuxta notam meam 13 et iuxta 
dicta Cardinalium Leger, Konig. 

Card. Di Jorio: Placet utrumque schema: attendantur tamen ani- 
madversiones propositae praesertim ab Em.mo Card. Ruffini, necnon 
ab aliis Rev.mis Patribus. 

Card. Jullxen: Cap. V et cap. VI placent iuxta modum: 1) De 
capite V, pag. 7, 14 lin. 3, ubi agitur de exemptis, obiter dicam, non regit 
verbum suo Episcopo, dicatur loci Episcopo sub es se ; additis iis quae 
animadvertit Em.mus Richaud. 

2) De capite sexto de laicis concordentur animadversa ab Em.mis 
Patribus Ruffini, Leger, Suenens, Browne ita ut Concilium clare doceat 
quid credendum sit de sacerdotio laicorum et errores quidam vitentur. 

3) Quaeritur num omnino requiratur ut intime concordentur cum 
competentibus Commissionibus utrumque schema dogmaticum et sche- 
mata disciplinaria tum de religiosis tum de apostolatu laicorum in qui- 
bus iam agitur de vocatione, de Actione Catholica, ita ut unitas sin- 
gularum constitutionum Conciliarium plane servetur. 

Card. Heard: Caput V placet. 

Caput VI placet iuxta modum: i. e. iuxta observationes factas ab 
Exc.mo Episcopo Zagrabiensi. 

Card. Bea: Placet. 

Card. Browne: Caput V placet: adiuncta brevi observatione in 
scriptis traditis, 15 et attentis dictis ab Em.mo Card. Siri. 

Observatio (de stat. ev. adquir. perfectionis): in pag. 7, 16 linea 1 
et sqq. dicerem « Omnes autem... mensuram locorum Ordinarios reve- 


13 Cf. pp. 1101-1102. 15 Cf. pp. 1102-1103. 

14 Cf. p. 1086. 16 Cf. p. 1086. 

reri debent eisque pro posse nisu generoso adiuvare ut ita... sectandam 
trahant ». 

Caput VI placet iuxta modum: attenta brevi observatione tradita, 
et bene consideratis dictis ab Em.mis Cardinalibus Leger, Konig, Sue- 
nens et Pizzardo et Archiepiscopis Hurley et Seper. 

In pag. 5, 17 par. 3, lin. 7, dicerem « tamen neque ad statum clerica- 
lem neque... ». 

Card. Albareda: Caput V placet iuxta modum: primum schema 
placet iuxta ea quae ab Eminentissimo Cardinali Browne dicta sunt. 

Caput VI placet iuxta modum: sed non loquatur de sacerdotio uni- 
versali et de sacerdotio minis teriali ne confusio parva oriatur ut Emi- 
nentissimi Patres Ruffini et Siri clare notaverunt, attendatur tamen 
quae iuste Cardinalis Suenens declaravit; placet etiam definitio laicorum 
ab Eminentissimo Leger data. 

Beat. Gori: Placet iuxta modum utrumque schema ad mentem 
Em.morum Patrum Browne, Ruffini, Leger, Konig, Siri, Pizzardo et 
Archiepiscoporum Zagabriensis et Durbanensis. 

Beat. Cheikho: Placet. 

Exc. Felici: Placet iuxta modum: secundum votum Em.mi Car- 
dinalis Montini et Cardinalis Jullien. 

Exc. 0’Connor: Placet. 

Exc. Chavez y Gonzalez: Primum et secundum schema placent 
iuxta modum, secundum dicta ab Eminentissimis Cardinalibus Ruffini, 
Siri, Browne et Pizzardo. 

Exc. Silva Santiago: Caput V placet. 

Caput VI placet iuxta modum: fere omnia quae in hoc schemate 
tractantur mihi placent. Immo valde placent ut fundamentum theolo- 
gicum de iuribus et officiis laicorum et ut fons eorum apostolatus, 
quod, ni fallor, est unicum scopum schematis. Postea, uti intelligitur, 
veniet schema de apostolatu laicorum in quo sine dubio erunt ea omnia 
quae de hac re constanter exposuerunt S. Pius X, Pius XII et Ioan- 
nes XXIII, feliciter regnans, et praesertim Pius XI loquendo de Actione 
Catholica proprie dicta, forma principe et officiali apostolatus laicorum. 

Mihi non omnino placet ut in Concilio sermo sit, sine clarissima 
explanatione, de duplici sacerdotio propter rationes allatas ab Em.mis 
Cardd. Ruffini et Siri. 


17 


Cf. p. 1088. 

Denique adhaereo propositioni Em.mi Cardinalis Leger ut schema 
Constitutionis De Ecclesia ne loquatur « de laicitate » nec minus de 
« sana quadam laicitate », etsi recte opponantur, ut fit in schemate, 
« laicismo » seu « saecularismo ». 

Exc. Antezana y Rojas: Placent iuxta modum ambo schemata 
ad mentem Eminentissimorum Ruffini, Leger, Konig, Suenens, Browne 
et aliorum Patrum. 

Exc. Cooray: Caput V placet. 

Caput VI placet iuxta modum: i. e. iuxta ea quae dicta sunt ab 
Em.mis et Exc.mis Patribus, praesertim ab Em.mis Cardd. Leger, Ko- 
nig, Suenens, Pizzardo, Montini et Bea et ab Exc.mis Dominis Seper et 
Hurley. Optandum etiam ut schema clarius et modo magis conciso re- 
digatur. 

Exc. McKeefry: Placet iuxta modum: secundum sententias ex- 
pressas a Cardinalibus Leger, Konig, Suenens et 111. mis Archiepiscopis 
Hurley et Seper. 

Exc. Lefebvre: Caput V placet iuxta modum: quia non satis de- 
terminatur natura exemptionis , finis eius et limites eius relate ad Ordi- 
narios locorum. 

Caput VI placet. Optime definita est notio laicorum et eorum apo- 
stolatus. 

Exc. LIurley: Caput V placet. 

Caput VI placet iuxta modum: 18 attentis propositis Em. morum Car- 
dinalium Leger, Konig, Suenens, et Exc. mi Archiepiscopi Zagrabiensis. 

Exc. Perrin: Caput V placet. 

Caput VI placet iuxta modum: secundum animadversiones Eminen- 
tissimorum Leger, Konig, Suenens et Excellentissimorum Hurley et Se- 
per, et ad mentem voti Eminentissimi Jullien. 

Exc. Seper: Caput V placet iuxta modum: Schema emendetur iuxta 
dicta Em.mi Card. Leger. 

Caput VI placet iuxta modum: Schema compleatur et emendetur se- 
cundum prolata in discussione ab Em.mis Cardinalibus Konig et Sue- 
nens, et etiam iuxta meas observationes. 19 

Exc. Bazin: Ambo placent iuxta modum: attentis observationibus 
Em. morum Cardd. Leger, Konig, Suenens, et Archiepiscopi Seper. 


18 Cf. pp. 1103-1104. 

19 Cf. pp. 1104-1105. 

Exc. Bernard: Caput V placet. 

Caput VI placet iuxta modum: ratione habita de observationibus 
Eminentissimorum Cardinalium Leger, Konig, Suenens et Excellentis- 
simi Archiepiscopi Seper. 

Exc. Yago: Caput V placet. 

Caput VI placet iuxta modum: ratione habita animadversionum a 
Patribus factarum praesertim ab Em.mo Card. Suenens et ab Archiepi- 
scopis Durbaniano et Zagrabiensi. 

Exc. Rakotomalala: Utrumque schema placet iuxta modum: i. e. 
iuxta observationes ab Eminentis simis et Excellentissimis factas. 

Exc. Ngo-dinh-Thuc: Placet iuxta modum utrumque schema iuxta 
sapienter dicta a Patribus. 

Exc. Bengsch: Utrumque schema placet iuxta modum: secundum 
sententias Em. morum Card. Leger, Suenens et Rev.mi Archiepiscopi 
Seper. 

Exc. Verwimp: Placet primum schema; secundum placet iuxta 
modum, iuxta mentem Eminentissimi Domini Suenens et Excellentissimi 
Domini Seper. 

Exc. Jelmini: Placet iuxta modum: cum animadversionibus, scripto 
adiunctis. 

Cap. V: Pag. 4, 20 ad n. 2: qua ipsorum et apostolatus roboretur et 
mentum geminetur. Locutio non satis facit ad veritatem rei. Nam effor- 
matur tanquam propositio relativa finalis, cum contra consecutiva re- 
quiratur. Perfectio enim vitae per seipsam petitur a Christiano, non 
autem instrumentaliter, scilicet ad eum finem consequendum, ut aposto- 
latus maiores exserat vires et meritum augeatur. Quare mutatum velim: 
unde ipsorum apostolatus roboratur et mentum augetur. 

Pag. 4, 21 ad n. 2: sive oratione et contemplatione. Potior locus velim 
reservetur hisce duabus rebus, quas parum decet ultimus, propter earum 
excellentiam. Cf. D. Thomam, IF-IF 6 , quaest. 182, art. 1. 

Pag. 6, 22 ad n. 3, comma 1): cum vinculo temporali. Vox ambigua 
temporalis non bene interponitur in hoc contextu, cum plerumque pro 
saecularis usurpetur, malim temporaneo, quod vocabulum est univocum. 
Huc autem addendum censeo: publice quam privatim, omisso etiam. 


20 Cf. p. 1084. 

21 Cf. p. 1085. 

22 Cf. p. 1085. 

Cap. VI: Pag. 3, 23 ad n. 1: ut totum onus in se suscipiant. Totum onus 
aequi voce dicitur. Enim vero onus ministerii, quod exclusive ad eos spec- 
tat, ut totum ipsi suscipiant necesse est. Onus autem, quod ad aug- 
mentum totius corporis Christi pertinet, ipsi cum laicis dividunt. Unde 
addi placet: totum onus aedificandi corporis. 

Pag. 7, 24 ad n. 5: coniuges. Hic mihi desiderari videtur expressa men- 
tio de primo matrimonii bono, idest de prole suscipienda. Generatio 
filiorum enim non modo ad propagandum genus humanum in terra 
secundum vitam naturalem intendit, sed etiam « ad pariendam Eccle- 
siae Christi sobolem, ad cives sanctorum et domesticos Dei ( Eph . IX, 12) 
procreandos » (Pius XI, Casti connubii , Denz. 2229), ideoque ad comple- 
tionem beatissimi numeri praedestinatorum supernaturaliter pertinet. 
Censeo igitur locum ampliandum esse aliqua huius rei apta mentione. 

Pag. 8, 25 ad n. 5: et suo modo ad christianam libertatem conferant. 
Non placet haec pericope. Trimo, quia totam involvit salebrosam quae- 
stionem, utrum scilicet perfectio temporalitatum ad moralem perfectio- 
nem pertineat, et quatenus. Vide dubia quae de hac re in Animadversio- 
nibus ad schema de Ordine morali n. 19 iam protulimus. 

Secundo, quia nego temporalia artificia tam mire excogitata ad li- 
bertatem hominis veram quidquam conferre. Sunt enim mera instrumenta 
et prorsus adiaphora, quae ampliorem sufficiunt materiam agendorum, 
sed nullum per se augmentum virtutis adf erunt: extendunt ergo mora- 
litatis possibile?n applicationem, sed eam minime intendunt ac perfi- 
ciunt, eam in actum reducendo. 

Tertio: velim dicas expresse quinam sit iste modus proprius confe- 
rendi ad libertatem hominis christiani. 

Quarto: locus ille Ioan. VIII, 32 minime de progressu rerum techni- 
carum aut de visibilis universi cognitione, sed de veritate morali ac re- 
velata intelligitur. Intelligendus nempe est de ea veritate, de qua lo- 
quitur Dominus paulo post: et veritas, quae nos liberat, est ipse Filius 
(ibi, 36), vel, ut expresse dicitur ibi, 40, ea veritas, quam Iesus audivit 
a Deo et nobis locutus est. Nimis violenta accommodatio fieret, nec in 
textu conciliari recipienda, si de naturali veritate aut revelatione rerum 
visibilium locus ille intelligeretur. 

Pag. 10, 2b ad n. 7: totali separationi... adversabuntur. Rem coniector, 
grammaticam non probo. Non enim satis liquet utrum separationi totali 
simpliciter adversaturi sint, an illi tantum separationi totali, quae contra 
Deum et Ecclesiam sit. Videtur autem quaecumque totalis separatio con- 


33 Cf. p. 1087. 
24 Cf. p. 1089. 


25 Cf. p. 1089. 

26 Cf. p. 1090. 

tra Deum esse, iuxta Pii IX Syllabum (Denzinger 1755). Quare emenda- 
tum cupiam: totali separationi reipublicae ab Ecclesia vel immo opposi- 
tioni societatis etc. 

Exc. Suhr: Caput V placet. 

Caput VI placet iuxta modum: attentis observationibus Patrum spe- 
ciatim Em.mi Card. Suenens et Exc.mi Arch. Seper. 

Rev. Gut: Placet iuxta modum a pluribus Patribus propositum. 
Adhaereo imprimis iis quae dixerunt Card. Browne et Siri de exemptione 
vel melius de relatione religiosorum ad episcopos. 

Non placet expressio « sacerdotium ministeriale ». Alius terminus 
adhibeatur, forsitan « sacerdotium sacramentale ». Sermo de « duplici 
sacerdotio » est omnino biblicus et propterea clare exponendus. 

Rev. Sepinski: Caput V placet omnino. Adhaereo omnino ani- 
madversionibus factis ab Em.mis Cardinalibus Ruffini, Valeri et Browne. 

Ad pag. 6, 27 linn. 16-17, sufficit dicere: « Propterea sancta Syno- 
dus reprobat illorum sententiam ». 

Caput VI placet, ratione habita eorum quae dixerunt Em.mi Cardd. 
Pizzardo et Montini de Actione Catholica; quae dixit Card. Leger de 
vitando verbo in titulo « laicitas », et ad mentem Archiepiscopi Durba- 
niani. 

Rev. Janssens: Caput V placet iuxta modum: cum emendationi- 
bus propositis ab Em.mis Cardinalibus Ruffini et Browne. 

Caput VI placet iuxta modum: ad mentem praesertim ab Em.mis 
Cardinalibus Leger et Suenens prolatam. 


27 Cf. p. 1085. 

XII 

DE STATIBUS PERFECTIONIS ADQUIRENDAE 
Pars secunda 

DISCIPLINA DE RENOVATIONE VITAE ET OPERAE 
IN INSTITUTIS STATUS PERFECTIONIS ADQUIRENDAE 

Sectio secunda 

DE ALUMNORUM STATUUM PERFECTIONIS INSTITUTIONE 
(Sexta Congregatio: 9 maii 1962) 

1) SCHEMA PROPOSITUM A COMMISSIONE DE RELIGIOSIS 

Caput XVI 

DE ALUMNORUM INSTITUTIONE 
IN GENERE 

43. [De alumnorum institutionis necessitate ]. Quam vigilans Mater 
Ecclesia tantopere exoptat institutorum status perfectionis accommodata re- 
novatio, maxime pendet ab illa integra aptaque alumnorum institutione, qua 
ipsi, a primis vocationis germinibus, assidua cura congruentique ratione in- 
struuntur, educantur et exercentur, tum ad vitam religiosam ferventi perse- 
verantique animo ducendam, tum ad opera instituti, pro cuiusque conditione, 
supernaturali cum zelo rite ac fructuose explenda. 1 

44. [Quam late patent normae de alumnorum institutione ]. Normae ve- 
ro quae de alumnorum institutione hic traduntur, non tantum clericos spec- 
tant; sed, nisi ex rei natura vel sermonis contextu aliter constet, ceteros quo- 
que sodales utriusque sexus instituendos, monialibus non exclusis, quibus 
omnibus pro subiecta materia debitaque cum proportione applicandae sunt. 

Ecquidem, horum formatio, sicut et clericorum, fini religiosae vitae et 
proprii instituti plene respondere debet, omnia complectens elementa quae 
illam faciunt integram, super fundamento personalitatis moralis convenienter 
evolutae exstruendam. 

Insuper considerandum est munera religiosis laicis, sive viris sive mulie- 
ribus, in Ecclesia concredita, eosdem clericis in apostolatu magis ac magis 
adsociare; atque saepe in aliquibus professionibus seu artibus exercendis, ipsos 
cum personis eiusdem professionis vel artis aut cum administratoribus civi- 
libus a quibus pendet frequens habere commercium. Quae omnia pleniorem 
et firmiorem sodalium formationem proculdubio exigunt ut munera sua in 

futuro rite obire valeant et in iisdem explendis propriae sciant quaerere 
sanctificationis incrementum et robur. 2 

45. [De superiorum officio instituendi alumnos ]. Quapropter, Superio- 
res institutorum status perfectionis, sive virorum sive mulierum, gravi officio 
conscientiae tenentur curandi ut aspirantes, novitii necnon professi, pro in- 
stituti indole aptam atque undequaque completam per praescriptum tempus 
recipiant institutionem, ad illam quidem excellentiam adducendam « quam 
peculiaris statuum perfectionis dignitas eorumque in Mystico Christi Corpore 
munera exigunt ». 3 

46. [De generali indole institutionis alumnorum~\. Ut tanto fini alum- 
norum status perfectionis institutio plene respondeat, omnino esse debet « se- 
cura, illuminata, solida atque vere integra », 4 totum scilicet hominem cum 
naturali tum supernaturali ratione complectens et quidem, pro omnibus: sub 
duplici respectu vocationis religiosae et apostolicae; pro sacerdotio autem 
destinatis, etiam sub respectu vocationis clericalis. 6 

Ideoque, nihil prorsus neglegatur, quod ad corpus animumque perficien- 
dum et ad omnes naturales virtutes excolendas quolibet modo conferat, ita 
ut supernaturalis deinde sive religiosa sive sacerdotalis institutio huic solidis- 
simo inhaereat naturalis honestatis excultaeque humanitatis fundamento. 6 

Insuper, retinendum est alumnorum institutionem pleniorem non posse 
obtinere effectum nisi ipsa sit « sapienter et audacter hodiernis sive internis 
sive externis necessitatibus accommodata, assidue exculta vigilanterque pro- 
bata ». 7 

47. [Formatio « personalitatis » alumnorum\. In hoc adeo gravi et im- 
plexo munere, Superiores, Magistri et Directores semper prae oculis habeant 
alumnorum institutionem, etiam ad vitam religiosam, non a sola eorum ex- 
terna quantacumque diligenti opera pendere, sed a propria quoque alumni 
industria quae eo maior erit quo plus aetate et rerum cognitione progre- 
dietur. Non quod ei integrum sit, ut quidam temere contendunt, ingenio 
atque arbitratu plane suo seipsum informare, 8 sed, sub prudenti educatorum 
ductu ac influxu, et divina iuvante gratia, proprias ipse latentes vires et fa- 
cultates apte exercere debet, easque, sic gradatim evolutas, ad maturitatem 
ac perfectionem adducere. 

Curent igitur educatores ut alumni indoles non comprimatur sed recte 
conformetur, inordinatas eius inclinationes cohibendo, bonas autem promo- 
vendo et peculiares aptitudines et dispositiones quae cum vita religiosa com- 
poni possunt ad perfectiora dirigendo; simulque ita cum iuveni agant ut, 
se suorum operum auctorem esse eorumque rationem sibi reddendam magis 
magisque sentiens atque de hominibus et de eventibus maturius in dies iudi- 
cium ferens, semetipsum prudenter moderari et libertate sapienter uti ad- 
discat. 9 

Ipsi vero maxime inculcandum est ut, spontaneis impulsibus sub volun- 
tatis dominio redactis, divinae humanaeque legi ultro se subiiciat atque 
omnia peragere assuescat iuxta dictamina rectae conscientiae, fide illumina- 

tae. Tunc vero, caritate Dei et proximi motus supernaturalibusque auxiliis 
fretus, ad opera bona, illo se generoso animo accingat, quo in sanctimoniae 
culmina ascendere valeat, enixe studens ut in seipso homo' in Christo Iesu 
perfectus quotidie formetur ac roboretur. 10 

Qua ratione exculta, alumni « personalitas », quam vocant, sine periculo, 
immo magno cum proventu in dies efflorescet, donec ipse occurrat « in virum 
perfectum in mensuram aetatis plenitudinis Christi », n qui finis est ultimus 
christianae institutionis, maxime pro illis qui se Dominum Iesum propius 
secuturos esse profitentur. 


NOTAE 


1 Cf. Pius X, Epist. Apost. ad Gen. Mag. O. P., d. 4 augusti 1913: A.A.S., 
Vol. V (1913), pp. 388-389. 

2 Cf. Pius XI, Epist. Apost. d. 19 martii 1924 Unigenitus Dei Vilius, ad 
Sup. Gen.: A.A.S., V ol. XVI (1924), pp. 133-134. 

3 Statuta Gen. Const. Apost. Sedes Sapientiae adnexa, d. 7 iulii 1956, art. 1. 

4 Const. Apost. Sedes Sapientiae, d. 31 maii 1956: A.A.S., Vol. XLVIII 
(1956), p. 358. 

' r> Cf. Statuta Gen. cit., art. 1. 

6 Const. Apost. Sedes Sapientiae cit. ibid., pp. 359-360. 

7 Const. Apost. Sedes Sapientiae cit. ibid., p. 358. 

8 Cf. Litt. Enc. Divini illius Magistri, d. 31 dec. 1929: A.A.S., vol. XXII 
(1930), p. 69; Litt. Cire. S. C. de Seminariis d. 5 iulii 1959 (Num. 541/59), p. 6. 

9 Cf. Adhort. Apost. Menti Nostrae , d. 23 sept. 1950: A.A.S., Vol. XLII 
(1950), p. 686; Alloc. Pii XII ad Congr. de Statib. Perf. d. 9 dec. 1957: A.A.S., 
Vol. L (1958), pp. 39-40. 

10 Cf. Colos. I, 28. 

11 Eph. IV, 13. 


Caput XVII 

DE ALUMNORUM EDUCATORIBUS ET DE INSTITUTIONIS DOMIBUS 

48. [De alumnorum educatoribus accurate seligendis et praeparandis~\. 
Omnibus in comperto est alumnorum institutionis efficacitatem et incremen- 
tum ab educatorum idoneitate et diligentia maxime pendere. Quare, haec 
sit norma sancte observanda ut in Superiores, Moderatores, Magistros seu 
Directores spiritus et professores, optimi quique sodales totius instituti pro- 
batae virtutis, solida doctrina congruentique experientia ditati adsciscantur 
etiam, si opus sit, ex alia provincia, monasterio seu domo. 1 

In munere autem constituti, ii ab omnibus officiis et oneribus vacare de- 
bent quae alumnorum formationem impedire vel ei nocere valeant. 

49. [De technica educatorum praeparatione~\. Technica praeparatio edu- 
catorum, qui alumnis instituendis quovis titulo praeficiuntur, etiam in insti- 
tutis laicalibus tum virorum cum mulierum urget. Etenim, methodus docendi 
et educandi alumnos non mero sensui singulorum formatorum est relinquen- 
dus; « sed procedat oportet ex comprobatis principiis scientificis, adhibitis 
etiam illis artibus quae usu maxime efficaces demonstrantur novisque in dies 
inventis perficiuntur ». 2 

Propterea, haec praeparatio per speciales cursus et exercitationes etiam 
in scholis externis si opus fuerit adipiscenda est; et, in quantum fieri potest, 
magistri seu professores congruentibus titulis academicis vel aequiparatis, 
qui de eorum cultura sint certa documenta, ornati inveniantur, illi praesertim 
qui in disciplinis ecclesiasticis munus suum exercere debent. 3 

Insuper, in singulis institutis curandum est ut quidam habeantur sodales 
in scientia et arte psychologica versati; non quidem ut casus psychopaticos 
inter alumnos educandos forte emergentes ipsi pertractent; sed ut tempe- 
stive eos detegere queant, et si expedierit, peritis committere, normis a 
Sancta Sede hac in re sedule servatis. 4 

49-bis. [ Directio spiritualis commendatur ]. Pro alumnorum institutione 
enixe commendatur directio spiritualis a saeculis iam in usu, quae praesup- 
ponit intimae conscientiae manifestationem Sacerdoti Directori libenti animo 
facta et intra forum internum stricte claudendam, qua ipsi lumen, monita 
opportuna et efficaces impulsus accipiant ad tutius et celerius progredien- 
dum in arduis viis sanctitatis. 5 

Director autem spiritualis ut suo gravi officio vere aptus reputari possit, 
non solum virtutibus, regularitate sinceraque pietate praestare debet; sed 
insuper callere solida de viis spiritualibus scientia et de hominum indole 
cognitione necnon arte, experientia comprobata, discernendi spiritus atque 
animos ad vitam spiritualem informandi. Tantum his munitus adiumentis, 
quos alumnos vere idoneos reperiat vel prudenter tales esse praesumat ad 
optatum portum tuto conducere poterit, ceteros autem ut a proposito suo 
recedant tempestive et firmiter persuadere. 

50. [ Directores spirituales et confessarii accurate seligendi\. Quare, 
sicut de moderatoribus et magistris dictum est, ita pariter magna cum cura 
seligantur omnium alumnorum directores spirituales atque confessarii, non 
solum clericalium sed aliorum quoque institutorum, sive virorum sive mulie- 
rum; quod maxime urget cum de alumnis agitur ad vitam religiosam insti- 
tuendis. 

51. [De domibus institutioni alumnorum destinatis ]. Ut alumnorum 
institutio prospere succedat, variae domus hunc in finem necessariae habean- 
tur, supellectili caeterisque subsidiis congruenter instructae. 

Provideant autem competentes Superiores, etiam monasterii sui iuris, ne 
in formationis sedibus, plures aut pauciores sint alumni quam ut apte insti- 
tui queant. 

NOTAE 

1 Cf. Epist. Apost. cit., ibid., p. 143. 

2 Cf. Const. Apost. Sedes Sapientiae , Statuta Gen. adnexa, d. 7 iulii 1956: 
art. 43 § 4; art. 24 § 1; art. 30 § 2, 2\ 

3 Cf. Stat. Gen. cit., art. 46 § 5. 

4 Cf. Monitum SS. Congr. S. Officii, d. 15 iulii 1961: A.A.S., Vol. LIII 
(1961), p. 571. 

5 Cf. Leo XIII, Litt. 'Vestem benevolentiae, d. 22 ianuarii 1899: Acta Leonis, 
Vol. XIX, pp. 11-12. 


Caput XVIII 

DE ALUMNORUM INSTITUTIONE 
IN SPECIE 

52. [De institutione humanistica sociali ]. Alumni statuum perfectionis 
ceteris adulescentibus et iuvenibus nihil cedant, quod attinet ad congruum 
humanitatis cultum, veram christianamque urbanitatem et in conversando 
comitatem cum modestia et gravitate coniunctam: quae omnia religiosum, 
speciatim sacerdotem atque educatorem omnino decent et apostolum valde 
iuvant. 1 

53. [De institutione religiosa: quae praestare debet\. Sed in iisdem pro- 
culdubio praestare debet religiosa institutio, quae scilicet illos ad christianam 
perfectionem, praeterquam per communia praecepta, per Consilia quoque 
Evangelica, iuxta indolem proprii instituti perducit. 2 Insuper, alumni addi- 
scant instituti finem, spiritum, ministeria, ita ut illud tamquam propriam 
familiam diligant et vestigia Fundatoris ab Ecclesia probati prementes ab 
eiusdemque consiliis et exemplis inspirationem trahentes, suae vocationi me- 
lius respondeant. 3 

54. [De institutione religiosa: mortificatio excolenda\. Inter autem huius 
institutionis essentialia locum semper habet tum christiana mortificatio tum 
saecularium desideriorum in consuetudine vitae abnegatio, ambae magni 
aestimandae assidueque exercendae. 

55. [De institutione intellectuali: in genere~\. Alumni statuum perfectio- 
nis omnes, sive viri sive mulieres, apta intellectuali institutione donandi 
sunt pro cuiusvis instituti indole necnon singulorum sodalium conditione et 
capacitate. 

Haec intellectualis institutio primum respicere debet et ipsam vitam 
religiosam, ita ut alumni non modo in eius disciplina exerceantur, sed eius- 
dem principiis et rationibus, modo cuique accommodato, sedule instruantur. 

Pro clericis vero specialis urget obligatio ut in omnibus disciplinis eccle- 
siasticis ad normam iuris rite instituantur. 

Qui autem munere docendi aliove specifico ministerio funguntur, cui- 

turam professionalem acquirere debent quae illos ad haec munera vel mini- 
steria aptos atque saecularibus eadem exercentibus haud impares reddat, 
necessariis titulis etiam civilibus adeptis. 

Neque in ceteris sodalibus penitus negligenda est cultura intellectualis 
et technica. 

Monialibus autem impertiatur solida institutio in sacris disciplinis ea- 
rum conditioni accommodata. 

56. [De institutione apostolica ]. In toto institutionis et probationis cur- 
su ne omittant Moderatores et Magistri animos alumnorum, pro singulorum 
conditione et capacitate atque iuxta mentem Ecclesiae et cuiusque instituti na- 
turam et finem, ad apostolatum allicere, quin etiam in eodem, novitiatus anno 
canonico excluso, moderate et vigili ductu exercere sine tamen studiorum et 
regularis observantiae detrimento. Haec enim apostolatui initiatio', si recte 
fiat, etiam ad profundiorem supernaturalem sensum acquirendum haud pa- 
rum conferre potest. 4 

Eos insuper, praesertim intra annum Pastoralem, aperte praemoneant de 
periculis et insidiis quae in vita apostolica occurrere possunt. 

Sane, haec praeparatio alumnorum imprimis ad opera propria Instituti 
dirigatur oportet. Nihilominus, praesertim in anno Pastorali, extendatur, 
saltem sub quadam generica ratione, collata opera quatenus fieri potest cum 
Clero saeculari, ad varia munia sacerdotalia et curam animarum quae sacer- 
doti cuilibet, data occasione, contingere possunt. Tandem omnibus religio- 
sis viris et mulieribus congruae notiones tradantur de Actione Catholica, 
cui ipsi secundum propriam quisque conditionem, validum auxilium afferre 
valent. 

57. [De sensu esthetico in alumnis excolendo~\. Toto curriculo alumni 
informentur ad genuinum sensum estheticum sive lectionibus sive moderato 
artium exercitio, speciatim ad artes sacras recte diiudicandas et pro oppor- 
tunitate, modo singulis accommodato, etiam excolendas, iuxta criteria tradi- 
tionalia in Ecclesia et normas a Sancta Sede datas. 5 

58. [De institutione circa media technica communicationis socialis ]. In 
hodiernis mundi condicionibus amplissimus est usus mediorum communica- 
tionis socialis quae vocantur prelum, cinematographeum, radiophonia et tele- 
visio. Haec autem maximum in mentes et mores hominum influxum exer- 
cent; ideoque sicut filii tenebrarum illis cum pernicie animarum saepe utun- 
tur, ita filii lucis ipsa tamquam aptissima apostolatus instrumenta adhibere 
debent. 

Sodales, igitur, Statuum perfectionis, ii praesertim qui sive in docendo, 
sive in iuventute instituenda, sive in pastorali ministerio' occupantur, de 
momento et usu horum mediorum rite instruantur et opportune praeparentur 
ad hoc genus apostolatus, secundum propriam cuiusque conditionem, rite 
exercendum. 

Insuper illi qui muneri docendi vacant probe intelligant, iuxta Ecclesiae 
iam satis amplum magisterium de his mediis communicationis socialis 6 grave 

proprii muneris officium esse iuvenes, in ephebeis et collegiis quibus praepo- 
nuntur, pro singulorum aetate et gradu instructionis erudiendi circa haec mo- 
derna media, praesertim circa eorum influxum in vitam religiosam et moralem 
hominum; quod officium adhuc gravius urget in universitatibus catholicis. 


NOTAE 

1 Cf. Const. Apost. Sedes Sapientiae, Statuta Gen. adnexa, a. 35 § 3; a. 40 

§5. 

2 Cf. Statuta Gen. citata, a. 5 § 1. 

3 Cf. Statuta Gen. citata, a. 37 §§ 1 et 2. 

4 Cf. Const. Apost. Sedes Sapientiae, Statuta Gen. adnexa, a. 47 §§ 1 et 2. 

5 Cf. Instruet. S. Officii d. 30 iunii 1952: A.A.S., Vol. XLIV (1952), 
pp. 542-546. 

6 Cf. Litt. Cire. S. C. de Rei. d. 6 augusti 1957 de usu radiophoniae et Tele- 
visionis; Litt. Encycl. Miranda prorsus Pii XII, d. 8 sept. 1957: A.A.S., Vol. 
XLIX (1957), p. 765; Alloc. Pii XII d. 14 sept. 1956: A.A.S., Vol. XLVIII 
(1956), p. 699; Motu Pr. Boni Pastoris Ioannis XXIII d. 22 febr. 1959: A.A.S., 
Vol. LI (1959), p. 183. 


Caput XIX 

DE ALUMNORUM INSTITUTIONIS CURSU PROPAEDEUTICO 

59. [ Divisio cursus institutionis : propaedeutici et formalis ]. Institutio 
alumnorum statuum perfectionis duplici cursu ad effectum perducitur: quo- 
rum prior, quem propaedeuticum vocant, ad hoc tendit ut praeparentur can- 
didati, pro sua quisque vocatione, ad ipsam institutionem rite instaurandam 
et cum fructu prosequendam; posterior autem, qui formalis dicitur et ab in- 
cepto novitiatu vel a prima probatione initium sumit, eo spectat ut alumni 
per gradus tam plene instituantur, ut apti evadant ad vitam religiosam digne 
ducendam et instituti opera expedite explenda. 

60. \_Cursus propaedeuticus : divisiol. Propaedeuticus cursus vero in 
duas periodos dispescitur, prout agatur de candidatorum ad novitiatum prae- 
paratione remota vel proxima. 

In priori periodo, quae adspirantatus nuncupatur, 1 adolescens generali 
humana et religiosa cultura, praecipue ope studiorum et congruae exercita- 
tionis virtutum ac pietatis, ita praeparatur ut vocationem suam deinde expe- 
dite prosequi valeat. 

In altera cursus propaedeutici periodo, quae postulatus dicitur, candi- 
dati vocatio mutuo quodam tam ipsius quam Superiorum experimento sta- 
tuto tempore exploratur 2 atque ipse ad disciplinam novitiatus rite amplec- 
tendam religiose et ascetice disponitur, 3 eo fine ut ille propositum suum tuto 
elicere valeat dum Superiores iudicant an prudenter admitti possit. 

61. [.Scholae apostolicae commendantur ]. Sacra Synodus laudat, inter 

alia media, Scholas Apostolicas seu Seminaria Minora religiosa, tamquam 
aptas ad vocationes religiosas in institutis clericalibus augendas riteque exco- 
lendas. Ideoque, probat ut eaedem instituantur, quatenus et quousque op- 
portunae retineantur; 4 et dummodo rite et legitime erectae fuerint, ut vere 
publicae quoad omnes effectus iuridicos a Sede Apostolica agnoscuntur, non 
secus ac seminaria minora dioecesana. 5 

62. [ De candidatis admittendis in scholas apostolicas]. Ut candidati in 
scholas apostolicas vel similia collegia seu seminaria religiosa admittantur, 
firmis normis hac de re supra statutis, requiritur et sufficit ut prima germina 
vocationis saltem genericae praeseferant. Habitu tamen religioso vel veste ta- 
lari ne induantur, nisi peculiares rationes in determinatis locis id potius 
suadeant. 

63. [De scholis apostolicis non clericalibus']. Ad instar illarum schola- 
rum pro alumnis sacerdotio destinatis, scholae seu collegia ad vocationes re- 
ligiosas laicales, etiam mulierum, augendas riteque excolendas, congrua con- 
gruis referendo opportune eriguntur. 

64. [De obligatione postulatus]. In omnibus mulierum institutis, etiam 
a votis dumtaxat temporariis, candidatae antequam novitiatum vel primam 
eidem aequiparatam probationem incipiant, postulatum secundum discipli- 
nam in iure receptam peragere debent ad sex saltem integros menses, non 
ultra aliud semestre prorogandum. 

In institutis autem virorum sive clericalibus sive laicalibus, ad necessita- 
tem et tempus postulatus canonici quod attinet standum est propriis Consti- 
tutionibus. 8 Sed, licet Constitutiones de postulatu sileant vel non omnibus 
illum imponant, Superiores nullum candidatum ad novitiatum admittant nisi 
sibi constet eius vocationem ex praevia quadam cum instituto satis frequenti 
et protracta conversatione sufficienter mutuo experimento exploratam esse 
ipsumque ad disciplinam no vitiatus ferendam rite dispositum. Quare, his 
conditionibus deficientibus, candidati, etiam clerici, ad postulatum per con- 
gruum tempus adigendi sunt. 

65. [Exercitia spiritualia ingressui novitiatus praemittenda]. Omnes, 
sive postulatum egerint, sive non, antequam novitiatum vel primam eidem 
aequiparatam probationem incipiant, exercitiis spiritualibus vacent per octo 
saltem integros dies; et iuxta prudens confessarii iudicium, praemittant ge- 
neralem anteactae vitae confessionem. 7 

NOTAE 

1 Cf. Statuta gen. citata, a. 6 § 2, 2°. 

2 Cf. Statuta gen. citata, a. 6 § 2, 1°; a. 7 § 1, 2°. 

3 Cf. Statuta gen. citata, a. 6 § 2, 1°. 

4 Cf. Statuta gen. citata, a. 21 § 1, 1°; a. 6 § 2, 2°. 

5 Cf. Statuta gen. citata, a. 41 § 2, 1°. 

6 Cf. can. 539 § 1 C.I.C. 

7 Cf. can. 541 C.I.C. 

Caput XX 

DE ALUMNORUM INSTITUTIONIS 
CURSU FORMALI INCHOATIVO SEU DE NOVITIATU 

66. [ Divisio cursus institutionis formalis ]. Cursus formalis institutionis 
alumnorum triplex dignoscitur: primus seu cursus inchoativus, in novitiatu 
vel prima eidem aequiparata probatione peragitur, quo totius religiosae in- 
stitutionis necessarium ponitur fundamentum. 1 

Secundus seu cursus progressivus usque ad definitivam cooptationem et, 
pro diversitate institutorum, etiam ulterius progreditur, quo alumnus ad 
institutionem sibi consentaneam et substantialiter completam pervenit; 2 
tertius seu cursus perfectivus, quo sodalis, etsi propriis instituti ministeriis 
iam addictus, ad perfectiorem solidioremque formam vitae religiosae et apo- 
stolatus adducitur. 3 

67. [ De candidatis in novitiatum prudenter admittendis\. Cum vocatio 
divina sit totius vitae in statu perfectionis evangelicae fundamentum, 4 ut in 
novitiatum vel aequiparatam primam probationem postulantes admittantur, 
requiruntur, praeter adaequatam praeparationem, signa verae religiosae vo- 
cationis et quidem specificae, scilicet pro determinato instituto. 5 

Omnino caveant Superiores competentes ne ullum candidatum ad novi- 
tiatum admittant nisi ipsis solide constet eum pollere integritate et suffi- 
cienti maturitate iudicii necnon physica ac psychica aptitudine ad obligatio- 
nes et onera propria vitae amplectendae. 

Quae omnia ab illis ad quos spectat praevie exquirenda et ponderanda 
sunt, haud praetermissis, prout id singulis in casibus opportunum visum fue- 
rit, peritorum scientiae pervestigationibus. 6 

68. [De duratione novitiatus]. Novitiatus vel prima probatio saltem per 
annum integrum et continuum ad normam iuris peragi debet. Constitutiones 
autem alterum annum praescribere possunt, servatis normis Sanctae Sedis 
hac de re datis. In utroque casu, competens Superior tempus novitiatus a 
Constitutionibus praefinitum prorogare valet, non tamen ultra sex menses. 

69. [De specifica institutione in novitiatu]. Toto novitiatus tempore, 
alumnus de sua vocatione iam conscius, ad vitam religiosam instituendus est 
studio Regulae et Constitutionum, piis meditationibus assiduaque prece, 
iis perdiscendis quae ad Evangelicorum Consiliorum professionem et virtu- 
tes pertinent, necnon opportunis exercitationibus ad vitiorum semina radi- 
citus exstirpanda, ad compescendos animi motus et ad virtutes adquirendas. 7 

Quae etiam servanda sunt, congrua congruis referendo, in institutis saecu- 
laribus ubi novitiatus seu probatio prima, diutius protrahenda, in saeculo et 
seorsim sub alicuius prudentis magistri ductu peragitur. 

70. [Institutio novitiatus rite accommodanda ]. Etiam novitiorum insti- 
tutio, ut supra inculcatum est, hodiernis tam internis quam externis neces- 
sitatibus accommodetur. Et, dum germina vitiorum et defectus gradatim extir- 

pantur, alumni virtutes et aptitudines, nedum nimia severitate depressae, sa- 
pienti Magistri cura quam maxime in bonum efflorescant et perficiantur. 


NOTAE 

1 Cf. Const. Apost. Sedes Sapientiae, Statuta gen. adnexa: a. 6 § 1. 

2 Cf. Statuta gen. citata, a. 5 § 2; a. 9 § 1. 

3 Cf. Statuta gen. citata, a. 9 §§ 1 et 2. 

4 Cf. Statuta gen. citata, a. 6 § 1. 

5 Cf. Statuta gen. citata, a. 31 § 2, 1°. 

G Cf. Const. Apost. Sedes Sapientiae, Statuta gen. adnexa, art. 33; Monitum 
S. Officii Cum compertum d. 15 iulii 1961: A.A.S., Vol. XLIII (1961), p. 571. 

7 Cf. can. 565 § 1 C.I.C.; Pius XI, Epist. Apost. Unigenitus Dei Filius, 
d. 19 martii 1924: A.A.S., Vol. XVI (1924), p. 142. 


Caput XXI 

DE ALUMNORUM INSTITUTIONIS CURSU FORMALI PROGRESSIVO 

71. [De alumnorum institutione post novitiatum protrahenda ]. In quo- 
vis instituto status perfectionis, institutio alumnorum post novitiatum seu 
primam formalem probationem, ulterius saltem per tres integros annos ita 
protrahenda est ut eorum vocationis exigentiis et proprii instituti indoli 
plane respondeat. 

72. [Ratio generalis qua institutio post novitiatum est protrahenda ]. 
Pro clericis, religiosa institutio pari gressu cum formatione clericali, intel- 
lectuali et apostolica procedere debet per totum studiorum ecclesiasticorum 
curriculum, scilicet, philosophicum, theologicum et pastorale, secundum nor- 
mas a Sancta Sede datas. 

Sodalium laicorum cuiuscumque classis, sive virorum sive mulierum, ser- 
vatis normis Sanctae Sedis ac singulorum institutorum probatis methodis, re- 
ligiosa institutio progrediatur oportet una cum congruenti formatione intel- 
lectuali et apostolica necnon technica qua eorum aptitudo ad opera instituti 
rite explenda perficitur. 

73. [De alumnis circa castitatem specialiter instruendis et monendis ]. 
Alumni, praesertim qui a prima adulescentia in scholis apostolicis vel colle- 
giis religiosis educati fuerint, opportune et prudenter instruantur circa sa- 
crum coelibatum, obligationes castitatis perfectae et media eam fovendi 
atque moneantur de periculis quibus haec virtus exponitur effugiendis et 
superandis. 1 Pariter de excellentia virginitatis supra matrimonium ita edo- 
ceantur ut bonum matrimonii christiani satis agnoscentes, maius bonum ca- 
stitatis perfectae deliberate et libere amplectantur. 

74. [De perseverantia in vocatione et de libertate discedendi~\. Iuxta ea 
quae supra declarantur de obligatione vocationem divinam certo probatam 

non leviter deserendi, alumni qui perfectionem christianam iam professi 
sunt, largitionibus divinis volenti animo cooperantes, per bona opera sata- 
gant certam suam vocationem et electionem facere, in eaque altius in dies 
radicari. Moderatores autem eos sedule hortentur ut semper digne ambulent 
vocatione qua vocati sunt, cum Deus sua gratia vocatos numquam deserat 
nisi ab eis prius deseratur. Attamen, ante definitivam instituto cooptatio- 
nem, integra remanere debet discedendi libertas alumni qui advertit se cer- 
tam vocationem ad institutum non habere. 

75. [Immediata praeparatio spiritualis ad definitivam cooptationem ]. 
Ad perpetuam seu definitivam cooptationem alumni immediate parentur spe- 
ciali recollectione ad modum renovati novitiatus congruenti tempore protra- 
henda, qua sub ductu Magistri spiritus vel Instructoris seu Moderatoris, pe- 
culiaribus exercitiis assidue incumbant atque sibi accommodatas recipiant 
instructiones, servatis Constitutionibus et ratione institutionis proprii insti- 
tuti. 2 


NOTAE 

1 Cf. Instruet. S. C. de Relig. d. 2 febr. 1961, ad Moderatores Supremos, 
p. 6, n. 8. 

2 Cf. Statuta gen. Sedes Sapientiae, art. 19; art. 39 § 1. 


Caput XXII 

DE ALUMNORUM INSTITUTIONIS CURSU FORMALI PERFECTI VO 

76. [De cursu formali perfectivo institutionis: in genere]. Expleto cur- 
su progressivo, alumni institutionem pro sua quisque conditione subsequen- 
tibus annis congruenti modo prosequi debent. Hisce annis ne temere existi- 
ment se, propria prudentia nisos, posse in omnibus tuto agere et multo minus 
ea quae iam sunt constituta reformare vel seniorum methodos aut consilia 
sine sua pernicie semper deserere. 1 E contra personarum prudentium monitis 
et auxilio freti atque propria vitae experientia aliquantulum edocti, indesi- 
nenter studeant, sub peculiari assiduaque Superiorum vigilantia et directione, 
suam formationem perficere, expolire et consolidare. 

77. [Specialis cura de neosacerdotibus gerenda']. Neosacerdotes sacra 
ministeria exordiantur in domo regularis observantiae, sub tutela experti et 
prudentis moderatoris, speciatim si de ministeriis agatur quae peculiarem 
consuetudinem cum personis alterius sexus secumferunt. 

78. [De ultima perfectione institutionis alumnorum]. Ad personalis 
sanctitatis atque apostolatus uberiores fructus adipiscendos sodales, sive viri 
sive mulieres, ultimam aliquam perfectivam institutionem recipiant quae sit 
veluti totius formationis complementum, confirmatio et authentica obsigna- 
tio. 2 Haec institutio quidem, ut suos plene obtineat effectus, post aliquot 

annos a definitiva cooptatione et circa trigesimum aetatis annum 3 et ad sex 
saltem menses, per modum regularis cursus peragenda est, 4 sub competentis 
Magistri ductu in domo ad hoc convenienter sita et instructa. 

Ubi hic cursus institui nequeat, suppleatur meliore qua fieri possit ra- 
tione, ita ut intentus finis pro viribus obtineatur. 5 


NOTAE 

1 Cf. Instruet. S. C. de Relig. d. 2 febr. 1961 ad Moderatores Supremos, 
p. 26, n. 46. 

2 Cf. Pius XII, Alloc. ad PP. Soc. Iesu d. 17 sept. 1946: A.A.S., Vol. 
XXXVIII (1946), p. 383; Const. Apost. Sedes Sapientiae, Statuta gen. adnexa 
d. 7 iulii 1956, art. 9 § 2. 

3 Cf. Statuta gen. citata, a. 51 § 1. 

4 Cf. Statuta gen. citata, a. 51 § 1; a. 52. 

5 Cf. Statuta gen. citata, a. 53 § 2, 1°. 


Caput XXIII 

DE STUDIIS IN INSTITUTIS STATUS PERFECTIONIS 
NORMAE GENERALES 

79. [De studiis aestimandis et promovendis in Institutis ]. Firmis iis 
quae de cursu propaedeutico, progressivo et perfectivo institutionis alumno- 
rum supra statuuntur, studia magni aestimanda sunt et pro singulorum pe- 
culiari indole institutorum a Superioribus diligenter promovenda et curanda, 
seposito omni fallaci praetextu maioris utilitatis practicae aliave qualibet ina- 
ni ratione. Altiora studia enim necessaria sunt, maxime nostris temporibus, 
ut sectatores perfectionis christianae, praesertim sacerdotes 1 et qui muneri 
educatoris vacant, multiformem amplioremque intellectualem adipiscantur 
culturam quae eos decet et ad apostolatum, etiam inter rudes, fructuose exer- 
cendum requiritur. 

80. [Scholae internae Institutorum status perfectionis ]. Inter media 
promovendi studia praecipuum locum habent scholae internae omnis gradus 
in singulis institutis Status perfectionis propriis alumnis instituendis desti- 
natis, quae dummodo legitime erectae, ut vere publicae quoad omnes effec- 
tus iuridicos ab Ecclesia agnoscuntur. 2 

Moderatores nihil omittant ut sufficientes huiusmodi studiorum sedes 
convenienter instructae habeantur, in quibus Magistri seu Professores con- 
gruenti numero collocentur non solum regulari observantia et pietate con- 
spicui, sed ad disciplinas tradendas et artem paedagogicam exercendam spe- 
cialibus etiam cursibus bene praeparati. 3 Pari zelo procurent alumnos ad stu- 
dia serio peragenda excitare et in iisdem strenue prosequendis sustentare 

et adiuvare, cauto ne illi retineantur qui studiis cum fructu vacandis impares 
se ostendunt. 

81. [De studiis cum fine Institutorum status perfectionis iungendisl . 
Omnes praeterea, tum magistri cum discipuli, prae oculis semper habeant stu- 
dia, in institutis status perfectionis, non ad intellectualem solummodo insti- 
tutionem, sed ad integram et solidam sive religiosam et apostolicam, sive, in 
institutis clericalibus, etiam sacerdotalem formationem spectare; ideoque non 
ad scholarum tantummodo periculum superandum dirigenda esse, sed ad 
quandam quasi formam alumnorum animis imprimendam, quae numquam 
elabatur, et ex qua, cum usus postulabit, lumen atque robur pro sui aliorum- 
que necessitatibus semper hauriant. 

Ad quod assequendum, sit imprimis intellectualis instructio arcte cum 
precationis studio divinarumque rerum contemplatione coniuncta; sit deinde 
plena, nulla ex praescriptis disciplinis parte praetermissa; insuper sit ita com- 
posita et cohaerens, ut disciplinae omnes in unum dumtaxat systema idque 
solidum et apte temperatum conspirent. 4 

82. [De scholis superioribus et specialibus frequentandis ]. Decursu in- 
stitutionis progressivae, Moderatores alumnos rite iam praeparatos et in vita 
spirituali solide firmatos, normis Sanctae Sedis servatis et cum debitis cau- 
telis mittere possunt ad scholas superiores frequentandas, praesertim ut titu- 
los academicos vel technicos, etiam civiles, consequi valeant. 5 

Curabunt insuper ut ii cum condiscipulis saecularibus comiter et pruden- 
ter agentes, vitae spiritu supernaturali imbutae exemplum verbo et opere in- 
desinenter praebeant. 


NOTAE 

1 Cf. Pius XI, Epist. Apost. Unigenitus Dei Filius , d. 19 martii 1924: 
A.A.S.j Vol. XVI (1924), pp. 136-137; Pius XII, Const. Apost. Sedes Sapientiae, 
d. 31 maii 1956: A. AS. , Vol. XLVIII (1956), p. 361. 

2 Cf. Statuta gen. Sedes Sapientiae , a. 41 § 2, 1°. 

3 Cf. Epist. Apost. Unigenitus Dei Filius, ibid., p. 143. 

4 Cf. Const. Apost. Sedes Sapientiae, d. 31 maii 1956: A.A.S., Vol. XLVIII 
(1956), pp. 362-363. 

5 Cf. Decr. S. C. Consist. d. 30 aprilis 1918: A.AS., Vol. X (1918), p. 237. 


Caput XXIV 

DE STUDIIS ALUMNORUM CLERICORUM 

I - De studiorum curriculo propaedeutico humani stico seu medio 

83. [De necessitate curriculi propaedeutici humanistici seu medii\. Ad 
studia ecclesiastica instauranda illi tantum admitti possunt qui studia propae- 
deutica humanistica iam compleverint 1 sufficientique humana cultura cal- 

Iere certo ostenderint. 2 Praeterea de rebus eruditi sint quae ad sacras disci- 
plinas addiscendas viam sternunt.* 

84. [ Studium linguae latinae specialiter promovendum ]. Sacrosancta Sy- 
nodus, perspectis hodiernis rerum conditionibus et prae oculis habens bo- 
num universale, iniungit ut studium linguae latinae, nunc passim adeo ne- 
glectum et oppugnatum, plene iterum efflorescat; ita ut lingua illa quam 
Ecclesia Romana veluti patrimonium inde a prisco aevo hereditavit eiusdem 
remaneat propria, debito honore circumdata, usu semper expedita atque 
ecclesiasticae omnium clericorum culturae validissimum adiumentum. 

Ad hos effectus obtinendos omnino necessarium est ut in curriculo pro- 
paedeutico magistri seu professores scientia et usu linguae latinae vere pe- 
riti sint qui apta methodo alumnos ad latine scribendum et loquendum effi- 
caciter instituant. 

In Ecclesia Latina nemo ad curriculum philosophicum vel theologicum 
admittatur nisi, facto experimento, scriptores ecclesiasticos facile legere et 
intelligere valeat, eodemque sermone prolatas lectiones cum fructu audire 
et de materia sacrarum disciplinarum convenienter scripto et ore conceptus 
exprimere. Quod si opus fuerit, ad hanc peritiam comparandam, congruens 
tempus sub ductu magistri competentis, etiam post novitiatum, impendatur, 
antequam quis studia ecclesiastica incipiat. 4 

85. [ Studium linguae graecae curandum\. Neque studium linguae grae- 
cae praetermittatur ut iidem alumni iam quodammodo initientur ad textus 
Sacrae Scripturae et Patrum postea legendos. 5 


II - De CURRICULO FORMALI PROGRESSIVO STUDIORUM ECCLESIASTICORUM 

86. [ Ratio generalis curriculi studiorum ecclesiasticorum~\. Studia eccle- 
siastica omnibus alumnis Sacerdotio destinatis praescripta triplici curriculo 
peragenda sunt: Philosophico nempe saltem per integrum biennium; Theo- 
logico saltem per integrum quadriennium 6 et Pastorali per annum. 

Quoad disciplinas tradendas serventur normae a S. Sede religiosis com- 
muniter impertitae necnon singulorum institutorum statuta legitime appro- 
bata. 

In potioribus disciplinis tum docendis tum discendis a magistris discipu- 
lisque usus fiat linguae latinae. 7 

In disciplinis tradendis, Magistri ne proprio sensui contra communes 
doctorum sententias temere indulgeant, memores se Ecclesiae nomine docere 
eiusque doctrinam alumnis erudiendis impertiri debere. 8 

87. [ Principium informativum : reverentia magisterii ecclesiastici ]. In 
disciplinis autem superioribus, maxime philosophicis sive theologicis, sanctis- 
sime ea omnia serventur quae a sacris canonibus et a Summis Pontificibus 
praescripta sunt, de debita praesertim Magisterio Ecclesiastico reverentia at- 
que omnimoda fidelitate semper et ubique profitenda et discipulorum men- 

tibus animisque instillanda, de prudentia et cautela quae semper socianda est 
cum diligentissima eaque maximopere commendanda pervestigatione nova- 
rum, quae progrediente aetate exsurgunt, quaestionum. 9 

88. [Ratio generalis curriculi philosophici ]. In curriculo philosophico 
tradenda est philosophia sic dicta scholastica quae perennis in Ecclesia me- 
rito agnoscitur, quoad omnes suas partes et quidem secundum doctrinam et 
principia Divi Thomae, non omissis tamen aliis Magistris ab Ecclesia pro- 
batis; 10 servetur methodus scholastica quae plurisaeculari experientia tam 
efficax comprobatur ad alumnorum ingenium acute exercendum et informan- 
dum, ad conceptus etiam subtiliores distincte percipiendos, ad veritatem tuto 
et expedite investigandam, 11 necnon ad errores insidiose latentes promptius 
et efficacius refellendos. 

Insuper haud sufficiat antiquorum opiniones referre et quatenus neces- 
sarium, confutare. Magistri debent etiam doctrinas philosophicas hodiernas 
suis alumnis congruenti modo exponere, accurate ostendendo qua ratione 
cum catholica doctrina componi possint vel ab ea discrepent. 

89. [Ratio generalis curriculi theologici ]. Supra dicta de curriculo philo- 
sophico, congrua congruis referendo, curriculo quoque theologico applican- 
da sunt, quo futuri sacerdotes integram et solidam institutionem theologicam, 
iuxta rationem a S. Sede praescriptam, sibi comparare debent. 

In sacris disciplinis tradendis, magistri ne praepropere solliciti sint de 
aspectu practico institutionis impertiendae, plane scientes actionem sacerdo- 
talem, ut recte procedat uberioresque optimos afferat fructus, imprimis solido 
fundamento sanae profundiorisque doctrinae fulciri oportere. De cetero, om- 
nibus compertum est veritates fidei eo facilius fidelium captui accommodari 
quo penitius et clarius investigatae fuerint. 

Alumni curriculi theologici speciali cura ad studium Sacrae Scripturae 
applicari debent, ita ut non solum de sacrorum Librorum structura, composi- 
tione, divina inspiratione et interpretatione iuxta criteria ab Ecclesiae Ma- 
gisterio proposita tuto edoceantur; sed, Patrum sententiis et ecclesiasticae 
traditioni firmiter adhaerentes, addiscant etiam ex sensu litterali sacrarum 
Litterarum solidum spiritualem cibum copiose percipere tam pro se quam 
in fidelium aedificationem. 12 

90. [ Ratio generalis curriculi pastor alis\. Quamvis pastoralis alumno- 
rum conformatio, ab ineunte studiorum curriculo inchoanda, progrediente 
vero aetate gradatim perficienda sit, absoluto tandem theologico curriculo, 
ipso sacro sacerdotio iam aucti, de rebus pastoralibus sub aspectu practico 
per annum diligentissime instruantur atque in iisdem sub ductu periti magi- 
stri exerceantur, etiam partes in sacro ministerio assumentes, ut sic ea quae 
studio didicerint aliis valeant competenter tradere. 13 

Cursus pastoralis complectatur omnia quae ad actionem pastoralem com- 
pletam hodie requiruntur, ut alumni veram peritiam et dexteritatem in mul- 
tiplicibus christiani apostolatus muneribus rite obeundis acquirant. 14 Qua- 
propter, haud sufficiet ipsos de communi sacro ministerio rite exercendo 

edoceri; sed instrui etiam debent de pluribus aliis apostolatus mediis, etsi 
forte natura sua profanis, quae pro temporum nostrorum adiunctis actuosam 
sacerdotum et religiosorum operam iuvare possunt. 


III - De curriculo formali perfectivo studiorum ecclesiasticorum 

91. [ Ratio generalis curriculi perfectivi studiorum ]. Neosacerdotibus 
religiosis iniungitur ne, ordinario cursu institutionis expleto, studia praeser- 
tim; sacra intermittant quin potius ea secundum Sanctae Sedis praescripta fide- 
liter prosequantur. 15 

Praeterea, cum aetate nostra necessarium sit saltem quosdam clericos in 
determinatis disciplinis omnino excellere, ad explenda peculiaria munia sive 
in proprio instituto, speciatim in domibus formationis, sive in apostolatu, 
seligantur inter aptiores qui ad scholas sic dictas « specializatas » mittantur, ut 
exoptatam competentiam sibi comparent. 


NOTAE 

1 Cf. Epist. Apost. Unigenitus Dei Filius , d. 19 martii 1924: A.A.S., Vol. 
XVI (1924), p. 140. 

2 Cf. Const. Apost. Sedes Sapientiae , d. 31 maii 1956: A.A.S., Vol. XLVIII 
(1956), pp. 361-362; Statuta gen. art. 43 § 1, 1°. 

3 Cf. Const. Apost. Sedes Sapientiae , cit. ibid., pp. 359-360. 

4 Io annes XXIII, Const. Apost. Veterum sapientia, d. 22 febr. 1962, § 3. 

5 Cf. Statuta gen. Sedes Sapientiae, a. 43 § 3, 3°; Ioannes XXIII, Const. 
Apost. Veterum sapientia, d. 22 februarii 1962, § 7. 

6 Cf. can. 589, 1365 §§ 1 et 2. 

7 Cf. Const. Apost. Io annis XXIII Veterum sapientia, d. 22 febr. 1962, § 5. 

8 Cf. Const. Apost. Sedes Sapientiae, d. 31 maii 1956: A.A.S., Vol. XLVIII 
(1956), p. 362. 

9 Cf. Const. Apost. Sedes Sapientiae, ibid., p. 362. 

10 Cf. Statuta gen. Sedes Sapientiae, art. 44 § 2, 2°. 

11 Cf. Epist. Apost. Unigenitus Dei Filius, d. 19 martii 1924: A.A.S., Vol. 
XVI (1924), p. 144. 

12 Cf. Encycl. Divino afflante Spiritu, d. 30 sept. 1943: A.A.S., Vo.l XXXV 
(1943), p. 322. 

13 Cf. Const. Apost. Sedes Sapientiae, d. 31 maii 1956: A.A.S., Vol. XLVIII 
(1956), p. 364. 

14 Cf. Const. Apost. Sedes Sapientiae, d. 31 maii 1956: A.A.S., Vol. XLVIII 
(1956), p. 363. 

15 Cf. can. 590. Statuta gen. citatae Const. Apost. adnexa, art. 49. 

Caput XXV 

DE STUDIIS ALUMNORUM LAICORUM UTRIUSQUE SEXUS 

92, [Ratio generalis studiorum alumnorum laicorum~\. Sodales laici sta- 
tuum perfectionis, viri et mulieres, ad iuventutem erudiendam destinati, no- 
vitiatu rite expleto, congruentem intellectualem et technicam institutionem, 
cum opportunis titulis academicis accipiant, secundum modum et tempus a 
Constitutionibus definitum, eis applicando, congrua congruis referendo quae 
pro clericis instituendis praescribuntur. 

Sodales vero aliis muniis exterioribus pro sua vocatione addicti, technica 
institutione post novitiatum apte formentur, titulis, qui eorum peritiae sint 
documenta, pro rei opportunitate obtentis. 

Religiosorum quoque conversorum institutio intellectualis, expleto novi- 
tiatu, modo ipsis consentaneo, perficienda est, praesertim ad vitam spiritua- 
lem et religiosam necnon ad eorum munia quod attinet. 

2) RELATIO EM.MI P. D. VALERII CARD. VALERI, 
PRAESIDIS COMMISSIONIS DE RELIGIOSIS 

Introductio generalis ad Schemata. 

Integrum schema « De statibus perfectionis adquirendae » a Com- 
missione de Religiosis apparatum duplici constat parte: in Prima, ex- 
ponitur Doctrina de Statibus perfectionis adquirendae, tum in genere, 
tum circa quaedam instituta in particulari et vocationem religiosam. In 
Secunda parte, proponitur Disciplina de Renovatione vitae et Operae in 
Institutis perfectionis, in quattuor Sectionibus : quarum Prima, quae de 
accommodata renovatione vitae religiosae tractat, iam mense februarii 
studio Rev.mae Commissionis Centralis subiecta est; in praesenti ses- 
sione, praesentantur ceterae sectiones quae capita decimum sextum ad 
trigesimum primum (XVI-XXXI) complectitur. 

Introductio ad sectionem secundam : « De alumnorum statuum per- 
fectionis institutione ». 

Post sectionem primam « De accommodata Renovatione vitae reli- 
giosae » merito tractatur in sectione secunda « De Alumnorum statuum 
perfectionis institutione » a qua exoptata illa vitae et operae renovatio 
magnopere pendet (art. 43). 

Ad Caput XVI: De alumnorum institutione : in genere. 

Attendendum est, in primis, normas hic traditas non tantum religio- 
sos clericos respicere, sed, « nisi ex rei natura vel contextu sermonis 

aliter constet, ceteros quoque sodales utriusque sexus instituendos, mo- 
nialibus non exclusis, quibus omnibus pro subiecta materia debitaque 
cum proportione applicandae sunt ». 

Sane, post promulgationem Constitutionis Apostolicae Sedes Sapien- 
tiae, normae pro religiosis clericis instituendis minus desiderantur; sed 
ex normis pro ipsis in hac Constitutione traditis, haud paucae ad cete- 
ros alumnos, congrua congruis referendo, cum debita proportione ex- 
tendi possunt et debent. « Equidem, horum formatio, sicut clericorum, 
fini religiosae vitae et proprii instituti plene respondere debet » (art. 44), 
non exceptis monialibus quae per altiorem culturam multum adiuvari 
possunt ad vitam contemplativam fructuosius ducendam. 

Haec alumnorum institutio, cuius impertitio Superiorum conscien- 
tiam gravat (art. 45), integra sit oportet, totum scilicet hominem com- 
plectens sub respectu vocationis religiosae, apostolicae, et, in institutis 
clericalibus, sacerdotalis; atque « sapienter » et audacter hodiernis sive 
internis sive externis necessitatibus accommodata, assidue exculta vi- 
gilanterque probata » (art. 46). 

Inter alia vero quae temporibus nostris animum specialiter pulsant 
est formatio « personalitatis », ut aiunt, ita curanda ut duo extrema, 
aeque perniciosa, vitentur, nempe: alumni ingenitae indolis et dotium 
compressio aut extinctio, vel exaggerata relaxatio naturalium propen- 
sionum et proclivitatum. Hac adhibita cautione, educatores solliciti sint 
ut alumni personalitas in dies florescat « donec ipse occurrat in virum 
perfectum in mensuram aetatis plenitudinis Christi » (art. 47). 

Ad caput XVII: De alumnorum educatoribus et de institutionis do- 
mibus. 

Alumnorum institutio ut efficax sit operam educatorum vere peri- 
torum requirit: de quibus in Capite XVII (art. 48), qui accurate seli- 
gendi et praeparandi sunt. Enixe commendatur etiam eorum technica 
praeparatio, sive quoad disciplinas tradendas, sive quoad artem eas tra- 
dendi seu paedagogicam. 

Pro speciali forte exigentia temporum nostrorum curandum est ut 
in singulis institutis « quidam habeantur sodales in scientia et arte 
psychologica versati... qui casu psychopaticos inter alumnos educandos 
forte emergentes... tempestive... detegere queant, et si expedierit, peritis 
committant », normis S. Sedis in hac re sedulo servatis (art. 48). Si hoc 
obtineatur, plures errores in candidatis ineptis admittendis vitari po- 
terunt. 

Solida et illuminata institutio ad vitam spiritualem vix excogitari 
potest sine subsidio Directionis spiritualis, quae hodie, a quibusdam pa- 
rum aestimatur et multum negligitur. Propterea necessarium erat illam 



1134 


SESSIO VI - ACTA 


enixe commendare (art. 49) et consequenter demandare ut Directores 
spirituales et Confessarii accurate seligantur, non solum in institutis 
clericalibus sed pro ceteris quoque sive virorum sive mulierum (art. 50). 

Ad caput XVIII: De alumnorum institutione : in specie. 

Caput decimum octavum, ultimum huius fasciculi, agit de alumno- 
rum institutione, in specie. 

Prima ordine institutio est illa « humanistica socialis » dicta, quae 
in adulescentibus ad vitam religiosam adspirantibus ita completa esse 
debet ut ipsi « ceteris iu venibus nihil cedant » (art. 52). 

Inculcatur institutio vere religiosa et contra hodiernam vehemen- 
tem proclivitatem animorum ad vitae commoditates et oblectamenta 
fruenda, etiam cultus mortificationis sine qua nullus verus Christi disci- 
pulus esse potest (art. 54). 

Notari potest autem id quod in fine Articuli 55 habetur relate ad 
Moniales quibus impertienda est « solida institutio in sacris discipli- 
nis earum conditioni accommodata ». 

Institutio apostolica ultimis annis cursu pastorali specialiter imper- 
tienda est, saltem in institutis clericalibus. Nihilominus, in omnibus in- 
stitutis, per totum tempus institutionis pro alumnorum gradu et capaci- 
tate serio curanda est, et quidem, non solum theoretice, sed etiam practi- 
ce ita ut alumni « moderate et vigili ductu in apostolatu exerceantur » 
(art. 56). 

Tandem alumni debent instrui de mediis technicis communicationis 
socialis hodiernis, a quibus apostolatus nequit amplius praescindere quin 
certa ratione suae missioni impar remaneat (art. 58). 

De institutionis cursu eiusque divisione. Institutio alumnorum sta- 
tuum perfectionis, sicut quaelibet alia, impertitur continuo ac progre- 
diente cursu, de quo in capitibus decimo nono, vigesimo, vigesimo pri- 
mo et secundo praesentis fasciculi. Complectitur, praeter studia pro qui- 
bus specialis habetur subsequens fasciculus, omnes disciplinas et exer- 
citia quae conferunt ad religiosum animo perfecte formandum illumque 
operibus instituti explendis aptum efficiunt. 

Fundamentalis divisio institutionis cursus est in propaedeuticum et 
formalem. 

In priore cursu, alumnus institutionem ad vitam religiosam nondum 
recipit, sed ad illam tempore suo recipiendam praeparatur: ideoque hic 
cursus vocatur propaedeuticus. 

Subsequens cursus formalis qui « eo spectat ut alumnus, convenien- 
ter praeparatus, per gradus tam plene instituatur ut aptus evadat ad vi- 
tam religiosam digne ducendam et instituti opera expedite explenda. 

Hic cursus nuncupatur formalis, quia in eo alumnus formam recipit ani- 
mo quae erit ei ornamentum et ratio foecunda vitae ac operae (art. 59). 

Ad Caput XIX: De alumnorum institutionis cursu propaedeutico. 

Praeparatio ad institutionem formalem recipiendam est, ut patet, 
remota et proxima. Remota in adspirantatu, proxima in postulatu. 

Praeparatio remota : in scholis apostolicis. Alumnorum praeparatio 
remota absque dubio extra domos Instituti haberi potest, in collegiis 
studiorum humaniorum seu mediorum, sive ecclesiasticis, sive etiam lai- 
calibus, e quibus, ut notum est, haud paucae vocationes religiosae sicut 
et pro clero saeculari, proveniunt. Intra autem Instituta, impertitur 
in scholis apostolicis aliisve propriis id genus collegiis, quae ad instar 
Seminariorum dioecesanorum, tamquam seminaria minora religiosa me- 
rito habentur. 

Hae Scholae Apostolicae permagnam receperunt commendationem 
a Pio XI qui suis Litteris Apostolicis Unigenitus Dei Filius diei 19 mar- 
tii 1924, Supremos Moderatores sic alloquebatur: « Atque principio, 
cum in domestico convicto, horum pro iniquitate temporum, christianae 
puerorum educationi minus consulatur, et adulescentes ad late diffusas 
expositi corruptelarum illecebras, solida destituantur religiosa institu- 
tione, quae ad divina praecepta, immo vel ad honesti et recti rationem 
una potest conformare animos, sequitur, nihil facere vos posse hoc in 
genere utilius quam si parva seminaria vel conlegia constitueritis, — quod 
fieri passim, iucunde conspicimus — adulescentulis excipiendis, in qui- 
bus aliqua divinae vocationis indicia deprehendantur » (cf. A.A.S., 
Vol. XVI [1924], p, 140). Hunc sui praedecessoris conceptum Schola- 
rum Apostolicarum perficiens, Pius XII, in Constitutione Sedes Sapien- 
tiae statuit eas, sicut ceterae domus religiosae studiorum, dummodo rite 
et legitime erectas, ut vere scholas publicas habendas esse, quoad omnes 
effectus iuridicos, non secus ac Seminaria dioecesana (art. 61). Quaprop- 
ter, de statu iuridico Scholarum Apostolicarum in Ecclesia et de earum- 
dem pertinentia ad ordinem internum Institutorum religiosorum, si um- 
quam fuerit dubium, non est amplius ambigendum. 

Scholae apostolicae imprimis conduntur ad religiosos clericos in- 
stituendos; attamen, etiam in institutis non clericalibus, congrua con- 
gruis referendo, haberi, et quidem utiliter, possunt ad vocationes sibi 
augendas easque rite excolendas (art. 63). 

Praeparatio proxima : in postulatu. De postulatu quo candidatus 
proxime praeparatur ad no vitiatum, prima quaestio definienda spectat 
ad eius necessitatem et durationem. 

In Institutis mulierum, canone 539 § 1 derogato, Commissio neces- 
sarium duxit postulatum ad sex saltem menses duraturum omnibus im- 

ponere, etiam ubi vota tantum temporaria, tempore suo renovanda, ha- 
bentur: eadem enim ratio pro istis valet ac pro ceteris. 

Quoad instituta virorum, conditionibus multum diversis vitae et 
actionis iuvenum perspectis, aliter statuendum erat. Ex una parte, po- 
stulatus nulli de iure communi imponitur, sed Constitutionibus cuiusque 
Instituti remittitur definire ea quae eius necessitatem et durationem re- 
spiciunt. Ex altera parte, ne finis postulatus ullo in casu frustretur, can- 
didati qui sufficienti immediata praeparatione carent, ad postulatum 
peragendum adigi debent et Superioribus prohibetur ullum candidatum 
ad novitiatum admittere « nisi sibi constet eius vocationem ex praevia 
quadam cum instituto satis frequenti et protracta conversatione sufficien- 
ter mutuo experimento exploratam esse ipsumque ad disciplinam novi- 
tiatus ferendam rite esse dispositum » (art. 64). 

Articulus 65 vero omne dubium tollit de obligatione a canone 541 
imposita exercitiis spiritualibus per octo dies ante susceptionem habi- 
tus vacandi, non solum iis qui postulatum canonicum regulariter perege- 
rint, sed omnibus candidatis ingressum ad novitiatum petentibus. 

Ad Caput XX: De alumnorum institutionis cursu formali inchoativo 
seu.de novitiatu. 

Notio et divisio cursus formalis. Cursus formalis institutionis alum- 
norum statuum perfectionis triplici gradu perficitur: est inchoativus in 
novitiatu; progressivus, subsequentibus annis; et perfectivus prioribus 
annis vitae sodalium post institutionem substantialiter completam semel 
ademptam (art. 66). 

De cursu inchoativo , seu de novitiatu. 

Vigentem Novitiatus disciplinam schema servat et corroborat, spe- 
ciatim quoad candidatos prudenter admittendos (art. 67) et quoad spe- 
cificam institutionem huius primae probationis (art. 69). 

Ad durationem autem novitiatus quod attinet, habita ratione quod 
alumnorum formatio in posterum saltem ad tres annos post novitiatum 
protrahenda erit (art. 71), Commissio noluit alterum annum novitiatus 
imponere, nequidem mulieribus; sed hanc rem definiendam Constitutio- 
nibus reliquit (art. 68). Opportunum autem aestimavit in mentem omnium 
revocare quod ea quae de vita religiosa accommodanda generaliter prae- 
scribuntur, etiam disciplinam novitiatus spectant (art. 70). 

Ad caput XXI: De alumnorum institutionis cursu formali progres- 
sivo. 

Alumnorum institutio clericorum, ut notum est, per totum curricu- 
lum studiorum protrahitur; aliorum vero institutio hic praescribitur 
protrahenda saltem ad tres annos, post novitiatum, ut eorum vocationis 
exigentiis plene respondeat (art. 71). 

Quoadusque alumnorum probatio perduraverit specialiter attenden- 
da erit eorum aptitudo ad castitatem servandam (art. 73); et licet ipsi 
animum perseverandi in instituto suscepto nutrire debeant, attamen an- 
te definitivam professionem integra libertas discedendi ipsis maneat, ne 
servitio Dei coacte addicantur cum periculo illud deinde turpiter dese- 
rendi (art. 74). Ad definitivam vero Instituto cooptationem alumni sunt 
proxime parandi speciali cursu exercitiorum spiritualium ad modum re- 
novati novitiatus congruenti tempore protracto (art. 75). 

Ad Caput XXII: De alumnorum institutionis cursu formali perfectivo. 

Licet sodalium statuum perfectionis institutio, cursu progressivo ex- 
pleto, tamquam substantialiter completa consideranda sit, attamen, prio- 
ribus subsequentibus annis adhuc, congruenti modo, perfici debet 
(art. 76, 77). Culmen vero huius cursus perfecti vi habetur in aliquo 
ultimo curriculo quod « solet nominari: tertia probatio, secundus novi- 
tiatus, novitiatus apostolicus, annus perfectionis, schola affectus » (Sta- 
tuta Gen. Sedes Sapientiae, art. 51 § 2) secundum diversa instituta; in 
eo, sodalibus impertitur perfectiva institutio « quae sit veluti totius for- 
mationis complementum, confirmatio et authentica obsignatio ». Hoc 
ultimum curriculum non est obligatorium; sed valde commendatur, adeo 
ut « ubi... institui nequeat, suppleatur meliore qua fieri possit ratione, 
ita ut intentus finis pro viribus obtineatur » (art. 78). 

Introductio ad fasciculum III : Capita XXIII, XXIV, XXV. 

In Sectione de Alumnorum statuum perfectionis institutione, tria 
Capita praesentis fasciculi, nempe: vigesimum tertium, quartum et quin- 
tum studiis dedican tui. 

Ad Caput XXIII: De studiis in institutis status perfectionis : nor- 
mae generales. 

Neminem fugit quanta aestimatione studia habenda sunt, in Insti- 
tutis status perfectionis. « Altiora enim studia necessaria sunt, maxime 
temporibus nostris ut sectatores perfectionis christianae, praesertim sa- 
cerdotes et qui muneri educatoris vacant, multiformem ampliorem in- 
tellectualem adipiscantur culturam quae eos decet et ad apostolatum, 
etiam inter rudes fructuose exercendum requiritur » (art. 79). 

Sane, hisce ultimis annis, magnus datus est impulsus studiis, non 
solum Constitutione Apostolica Sedes Sapientiae, quae Clericos directe 
spectat; sed etiam actuosa creatione Scholarum Superiorum praesertim 
Romae, in favorem aliorum religiosorum tam virorum quam mulierum. 
Insuper, non paucae Congregationes etiam mulierum cursus studiorum 
post novitiatum induxerunt aut iam existentem auxerunt. 

Magni momenti est nota publicitatis, Scholis internis Institutorum 
rite erectis recognita. I deoque, Superioribus iniungitur illis competentes 
Magistros adsignare, eas scientificis subsidiis convenienter instruere et 
omnia ita disponere ut formatio intellectualis, quae non propter se quae- 
renda est, pari gradu et intime connexa procedat cum formatione religio- 
sa et apostolica, necnon, in institutis clericalibus, sacerdotali (art. 80, 
81). Tandem opportune incitantur Superiores ad alumnos rite praepara- 
tos Scholis Superioribus mittendos, « praesertim ut titulos academicos 
vel technicos, etiam civiles, consequi valeant » (art. 82). 

Ad Caput XXIV: De studiis alumnorum clericorum. 

Constitutione Apostolica Sedes Sapientiae promulgata, caput vigesi- 
mum quintum (XXV) « De studiis alumnorum clericorum » superfluum 
forte videretur. Attamen, veram habet utilitatem quia puncta quaedam 
maioris momenti hodie specialiter inculcanda attingit et praeterea, tota 
studiorum clericorum ordinatio, in eo succincte praeformata, etiam in- 
stitutis laicalibus, maxime docentibus, regula esse potest et debet, con- 
grua quidem congruis referendo. 

Parallelo modo cum generali alumnorum institutione, curriculum 
studiorum quoque dicitur: propaedeuticum, ante novitiatum regulariter 
percurrendum; progressivum, triplex curriculum philosophicum, theo- 
logicum et pastorale complectens; et tandem perfectivum pro opportuni- 
tate protrahendum (art. 86). 

Propaedeutici curriculi necessitas inculcatur quin proponatur deter- 
minata et communis ratio studiorum, quam exigentiae nimis particula- 
res diversarum regionum dare non sinunt. Tantum hic, generale quod- 
dam criterium statuitur, scilicet, quod alumni, curriculo medio expleto, 
debent sufficientem culturam humanisticam ostendere et etiam apparere 
sufficienter eruditi de rebus « quae ad sacras disciplinas addiscendas viam 
proxime sternunt » (art. 83), speciali ratione quidem studio linguae la- 
tinae, et proportionali ter, graecae, commendato (art. 84, 85). 

Pro curriculo progressivo, ad Constitutionem Apostolicam Sedes Sa- 
pientiae generatim remittitur. Attamen, perspectis tendentiis iuvenum 
in nonnullis locis hodie manifestis, insistendum erat in aliquo principio 
fundamentali informativo, nempe: in « debita praesertim Magisterio 
Ecclesiastico reverentia atque omnimoda fidelitate semper et ubique 
profitenda » (art. 87). 

Ad rationem generalem curriculi philosophici quod attinet, speciali 
vi commendatur illa philosophia quae perennis in Ecclesia merito nuncu- 
patur. Haec vero, secundum methodum scholae, hodie nimis neglectam, 
fideliter est tradenda (art. 88) et simul congruenter enuclanda ac evol- 
venda ita ut hodiernis scientiae quaesitis plane respondeat atque media 

praebeat ad novas quaestiones emergentes dilucidandas necnon arma 
ad errores serpentes detegendos ac refellendos (art. 88). 

Quoad curriculum theologicum, Magistri opportune monentur ne 
« praepropere solliciti sint de aspectu practico institutionis impertien- 
dae, plane scientes actionem sacerdotalem ut recte procedat uberiores- 
que optimos afferat fructus, imprimis solido fundamento sanae pro- 
fundiorisque doctrinae fulciri oportere (art. 89). Applicatio enim doctri- 
nae acquisitae in sacris ministeriis docenda est specialiter anno pastorali 
qui est quintus curriculi ordinarii studiorum, omnibus obligatorius 
(art. 90). 

De curriculo studiorum perfecti vo parum dicendum erat; hic enim 
utiliter definiri nequit cum a fine et indole singulorum institutorum ac 
diversorum ministeriorum quibus sodales destinari possint maxime pen- 
deat (art. 91). 

Ad Caput XXV: De studiis alumnorum laicorum utriusque sexus. 

lam dictum est studia promovenda esse etiam in institutis laicali- 
bus virorum et mulierum, quibus ratio studiorum clericorum extendi 
potest, congrua congruis referendo et cum debita proportione. Attamen 
hac in re, expectanda est a Sancta Sede integra Instructio sicut pro re- 
ligiosis clericis factum est (art. 92). 


3) ANIMADVERSIONES SODALIUM 

Card. Spellman: In Parte Secunda sui schematis de Statibus per- 
fectionis adquirendae, Commissio de Religiosis facit proposita disci- 
plinaria ut vita et opera in Institutis status perfectionis adquirendae 
renoventur. Eo fine Sectio Secunda huius partis schematis sapienter et 
prudenter agit de alumnorum statuum perfectionis institutione. In ge- 
nere, tota haec sectio placet. Aliquae animadversiones particulares, ta- 
men, non videntur esse inopportunae. 

Hisce in temporibus cultus « personalitatis » et autonomia indivi- 
dualis ab aliquibus nimis exaggerantur. Ex altera parte, carentia matu- 
ritatis vel negligentia in aptitudinibus et dispositionibus individualibus 
recte promovendis detrimentum facere potest tum singularibus religio- 
sis tum operibus totius Ecclesiae. Inter haec duo pericula caput deci- 
mum sextum viam tutam et securam sternit. 

De alumnorum educatoribus accurate seligendis et praeparandis 
necnon de domibus institutioni alumnorum destinatis congruenter in- 
struendis bene in capite XVII agitur. Procul dubio, norma sancte ob- 
servanda est ut in Superiores, Moderatores, Directores spiritus et profes- 

sores, optimi quique sodales totius instituti probatae virtutis, solida 
doctrina congruentique experientia ditati, adsciscantur etiam, si opus 
sit, ex alia provincia, monasterio seu domo. Addenda est, tamen admo- 
nitio magis explicita ut, in aliquibus temporum locorumque adiunctis, 
solida alumnorum institutio efficacius consuli possit si alumni ex plu- 
ribus provinciis vel monasteriis in sedes communes coniungantur. An- 
nis recentioribus, Sancta Sede adhortante atque approbante, multa Se- 
minaria Regionalia vel Interdioecesana constructa sunt. His in Semina- 
riis alumni melius et aptius institui possunt quam in Seminariis indivi- 
dualibus in quibus non adest congruus alumnorum numerus. Etiam, his 
in Seminariis regionalibus facilius haberi possunt moderatores, profes- 
sores et directores spiritus qui sufficienter selecti, praeparati et ab aliis 
officiis vel oneribus vacui sunt ut munus suum recte et apte exerceant. 
Praeterea, in aliquibus casibus, rationes oeconomicae postulant Semi- 
naria Regionalia nisi desit domus supellectili caeterisque subsidiis con- 
gruenter instructa. A pari, vel etiam a fortiori, in aliquibus institutis 
religiosis, tum clericorum tum laicorum, domus formationis interpro- 
vinciales vel regionales necessariae vel utiles sint. 

Procul dubio omnes alumni statuum perfectionis, sive viri sive mu- 
lieres, apta institutione religiosa et intellectuali necnon esthetica, eorum 
conditioni accommodata, donandi sunt. Monialibus etiam impertiatur 
solida et congruens institutio. Sicut ait Sanctus Augustinus: « nullus 
potest amare aliquid incognitum ». Secundum Sanctum Thomam, com- 
petit religiosis studium litterarum « dupliciter quantum ad id quod est 
proprium contemplativae vitae: uno modo, directe coadiuvando ad con- 
templandum, illuminando scilicet intellectum... Alio modo, studium lit- 
terarum iuvat ad contemplativam vitam indirecte removendo contem- 
plationis pericula, scilicet errores, qui in contemplatione divinorum fre- 
quenter accidunt his qui Scripturas ignorant ». Propter indolem vitae 
claustralis monialium et etiam propter paupertatem multorum monaste- 
riorum monialium, earum institutio non est sine difficultatibus. Ergo, 
Patres Concilii velint commendare Ordinariis locorum et Superioribus 
competentibus ut provideant ne desint educatores et directores spiri- 
tuales ex utroque clero et, si opus sit, ex aliis institutis religiosis, qui- 
bus cura institutionis et formationis monialium concredatur. 

Ut repetitiones in Concilii decretis vitentur, melius est omittere 
numerum LVIII de institutione circa media technica communicationis. 
Satis est referre ad sectiones hac de re in schemate a Secretariatu de 
scriptis prelo edendis et de spectaculis moderandis proposito. 

Non est dubium quin a primis vocationis germinibus alumni reli- 
giosi assidua cura congruentique ratione institui debeant. Disciplina ec- 

clesiastica de seminariis minoribus dioecesanis fovendis etiam ad Scho- 
las Apostolicas in institutis religiosis clericalibus applicanda est. Quoad 
Scholas Apostolicas in institutis laicalibus, varia temporum locorumque 
adiuncta consideranda sunt. Certe, omnibus ad vitam religiosam adspi- 
rantibus directio spiritualis ac praeparatio congruens ab initio praeben- 
dae sunt. Determinatio formae specificae huius adspirantatus, tamen, 
Superiorum Maiorum Conferendis sub Sacrae Congregationis de Reli- 
giosis ductu concredenda est. 

De candidatis in novitiatum prudenter admittendis Schema propo- 
situm in capite XX bene dixit. Annis recentioribus Sancta Sedes saepe 
monuit ut Superiores prudenter perpenderent idoneitatem candidato- 
rum, audita etiam peritorum sententia. Doctrina, iam in Litteris Ency- 
clicis Sacra Virginitas , in Statutis Generalibus adnexis Constitutioni 
Apostolicae Sedes Sapientiae, et in aliis documentis Magisterii Eccle- 
siastici contenta, hic breviter proponitur. Haud inutile esse videatur, 
tamen, explicite addere iudicium ultimum de candidatis in novitiatum 
admittendis faciendum esse a superioribus competentibus ecclesiasticis. 
Hi superiores non tantum peritorum scientiae pervestigationum con- 
clusiones, sed caetera quoque personarum adiuncta perpendant. Prae- 
terea, Patres Concilii velint explicite admonere ne his in pervestigatio- 
nibus violetur ius naturale personae rem aliquam occultam non manife- 
standi. Canone 530 Codicis luris Canonici omnes religiosi Superiores 
districte vetantur personas sibi subditas quoque modo inducere ad con- 
scientiae manifestationem sibi peragendam. Etiamsi candidati ad postu- 
latum vel novitiatum sub huius canonis tutela non includuntur, tamen 
videtur esse omnino contra Ecclesiae praxim requirere aliquam con- 
scientiae manifestationem in foro externo uti conditionem sine qua can- 
didati in postulatum vel novitiatum non admittuntur. Huiusmodi mo- 
nitum non excludat peritorum scientiae psychologicae pervestigationes, 
sed excludat abusus et pericula quae ex immoderato vel imprudenti usu 
peritorum sententiarum oriri possint. 

Bene in capitibus sequentibus schema agit de religiosa institutione 
quae post novitiatum et etiam post definitivam cooptationem progredia- 
tur oportet una cum congruenti formatione intellectuali et apostolica 
necnon technica. Annis recentioribus in Civitatibus Americae Septen- 
trionalis Foederatis, sub Sacrae Congregationis de Religiosis ductu, con- 
stituta est Conferentia de Sororum Formatione eo fine ut omnes reli- 
giosae suam formationem perficerent, expolirent et consolidarent. Spe- 
randum est in omnibus orbis Catholici regionibus conferentias similes 
constituturas esse et, Deo adiuvante, opus suum ad formationem reli- 
giosarum perfectiorem adiuvandam bene perfecturas esse. 

Ad numerum LXXXII fortasse addenda est commendatio ut, ubi 
opportune fieri possit, domus residentiae constituantur pro religiosis qui 
scholas superiores et Universitates, praesertim civiles, frequentant. 

Ultima animadversio est de capite XXIV. Inquantum studiorum 
curriculum pro alumnis religiosis clericalibus multis in rebus non dif- 
fert a studiorum curriculo in seminariis dioecesanis, opus non est re- 
petere boc in capite id quod iam in capite quarto schematis Constitu- 
tionis de Sacrorum alumnis formandis a Commissione de Studiis et Se- 
minariis propositum est. 

Card. Ruffini: Pars II, Sectio II, Cap. XVI, XVII, XVIII. Pag. 7, 1 
ad n. 47: Attinguntur hic systema, quod dicitur autoeducationis, et ratio 
efformandi in alumnis sensum responsabilitatis personalis. Quae quidem 
bona sunt, modo non exaggerentur; nam simul servandae sunt ab om- 
nibus pie et diligenter Constitutiones et Regulae propriae congregatio- 
nis (vel Ordinis) religiosae. 

Pag. 12, 2 ad n. 54: De institutione religiosa pauciora dicuntur quam 
oporteret: nihil, e. gr., de spiritu paupertatis et oboedientiae. 

Pag. 14, 3 ad nn. 57 et 58: Inculcantur sensus estheticus et insti- 
tutio circa media technica communicationis socialis, et inepte tacetur 
necessitas addiscendi rationem catecheseos tradendae. 

Pars II, Sectio II, Cap. XIX, XX, XXI, XXII. Pag. 4, 4 nn. 61 et 62: 
Scholae Apostolicae Religiosorum ne vocentur Seminaria, vel Semina- 
ria minora. Nomen Seminarii reservetur Seminariis dioecesanis, secus 
ansa facilis praeberetur perniciosae confusioni in damnum instituti ma- 
ximi uniuscuiusque Dioeceseos, coenaculi nempe illius in quo efforman- 
tur alumni in spem dioeceseos. Si Religiosi habere contendunt Semina- 
ria adiungant titulum quo a Seminariis dioecesanis distinguantur, ap- 
pellando ea, e. gr. Seminarium Franciscanum, Seminarium Dominica- 
num etc. Sed melius esset si etiam haec vitentur. Standum est de hac re 
Codici I. C. can. 1354. 

Pag. 5-12: 5 Velim quaerere: istae normae, tam implicatae et diutur- 
nae de cursu propaedeutico (adspirantatu et postulatu), de cursu forma- 
li (inchoativo, progressivo, perfectivo [duplice]) valere debent pro In- 
stitutis nunc vigentibus aut pro futuris? 

Fortasse bonum esset — claritatis gratia — dicere distincte de In- 
stitutis virorum et de Institutis mulierum; de iis quae clausuram ha- 


4 Cf. pp. 1122-1123. 

5 Cf. pp. 1123-1127. 

3 Cf. p. 1120. 

3 Cf. p. 1121. 

bent et de reliquis; de Institutis in quibus habentur Sacerdotes, et de iis 
qui solum laicis constant etc. etc. Evidenter normae eaedem esse non 
possunt pro Institutis omnibus. 

Pars II, Sectio II, Cap. XXIII, XXIV, XXV. Pag. 3, 6 n. 80: Optime 
dicitur; scholae quidem habeantur internae, modo tamen nullo careant 
elemento necessario ut florere possint et valeant. 

Pag. 4, 7 ad n. 82: Nominatim normae serventur a S. C. de Semina- 
riis et studiorum universitatibus praescriptae. 

Pag. 6 8 ss.: Non intellego et numquam perspexi cur apud S. Sedem 
duo sint Sacra Dicasteria quae leges ferunt de studiis mediis classicis, 
de curriculo philosophico et theologico pro alumnis qui praeparantur 
ad Sacerdotium. Nonne Sacerdotium unum est, et sacra ministeria ea- 
dem? Propterea cupio ut tandem aliquando de studiis etiam Religioso- 
rum — servata eorum disciplina — agat tantum S. C. quae studiis Ec- 
clesiasticorum moderandis praeposita est. 

Pag. 6-7, 9 nn. 83-85: Cursus studiorum mediorum classicorum me- 
lius et plenius describatur secundum normas in singulis Nationibus vi- 
gentes de studiis conficiendis ut quis ad Universitatem accedere possit. 

Pag. 9, 10 n. 89: Etiam theologica discipulorum institutio facienda est 
— sicut philosophica — «ad Angelici Doctoris rationem, doctrinam 
et principia, quae sancte teneantur oportet (cf. can. 1366, § 2 C.I.C. 
et Const. Ap. Deus scientiarum Dominus ). 

S. Thomas est dux scholarum catholicarum cuiusvis gradus, et facile 
princeps omnium doctorum Ecclesiae, quem octoginta ferme Pontifices 
Summi laudibus summis extulerunt. Quod quidem non significat cete- 
ros magistros, ab Ecclesia probatos, esse neglegendos. 

Card. Leger: De alumnorum statuum perfectionis institutione (I). 
Tria schemata de institutione alumnorum bene constructa sunt et 
quasdam materias feliciter renovant. Tamen dicendum est, in mea 
opinione, quod multi sunt articuli ubi non habetur renovatio spe- 
rata. Illa schemata sunt quasi exclusive disciplinaria. Carent inspira- 
tione doctrinali. Notabo quod in tribus illis schematibus quae speci- 
fice tractant de institutione ad perfectionem, verbum « caritas » una 
sola vice invenitur, verbum « fides » duobus vicibus, nulla mentio 
fit de virtute spei; nec ulla mentio habetur de Liturgia Sacra nec etiam 
de relatione vitae religiosae cum baptismo iam recepto. Quoad formam 


0 Cf. p. 1127. 

7 Cf. p. 1128. 

et modum expressionis carent simplicitate et spiritu evangelii qui, de 
statibus perfectionis evangelicae tractando, optime convenirent. 

Pro primo schemate haec notabo. In articulo 47, linea 25 suppri- 
mentur verba « ut quidam temere contendent », ut inutiliter polemica. 

In articulo 53, particulariter notetur educatio et incrementum vir- 
tutum fidei, spei et caritatis. Et etiam, magis in lucem ponantur fontes 
primarii ex quibus hauritur institutio religiosa, nempe Sacra Scriptura 
et Liturgia. 

In articulo 54: saepe vota proclamant, sed ab aliis observantur. 
Etenim religiosi habent securitatem oeconomicam. 

In articulo 58 tollantur verba « sicut filii tenebrarum illis cum per- 
nicie animarum saepe utuntur, ita ». Haec enim verba ibi sunt inutilia. 
Non est hic locus damnandi malos usus mediorum diffusionis. Haben- 
tur particularia schemata pro hac materia. 

De alumnorum statuum perfectionis institutione (II). In articulo 
60, linea 18, potius dicetur « generali humana cultura et vita christia- 
na ». Etenim verbum « christiana » rem melius exprimit quam « reli- 
giosa » et christianismum non est res culturalis sed vita. 

In articulo 61, ut sapienter dixit Card. Ruffini, nomen seminarium 
mutandum est, quia saepe in nostris regionibus adsunt difficultates. 

In articulo 62, prohibeatur absolute usus habitus religiosi vel vestis 
talaris pro candidatis in scholis apostolicis, quia habitus religiosus sicut 
vestis talaris sunt signa consecrationis iam factae. 

Dicatur etiam quod necessarium est pro his iuvenibus contactum 
regulariter habere cum familiis suis et etiam cum mundo. 

Articulus 69 est aridus, caret inspiratione vere spirituali et non tan- 
git radices institutionis religiosae. Affirmentur expressius, et secundum 
eorum veram hierarchiam, media fundamentalia quibus alumni ad vi- 
tam religiosam instituuntur, scilicet studium et meditatio Verbi Dei 
in Sacra Scriptura, Vita liturgica (Missa, receptio sacramentorum). 
Solummodo postea poni debet studium Regulae et Constitutionum. 
Perfectio enim quae coli debet est evangelica, non iuridica. Credo etiam 
quod mentio fieri debet de gratia baptismi et confirmationis quam alum- 
ni iam acceperunt et quae adhuc in eis permanet. Principia vitae Chri- 
stianae remanent enim principia et vitae perfectionis. 

Articuli 76 sententia secunda tollatur. Quadam enim aggressivitate 
laborat et idem iam positive dicitur in eodem articulo. 

Optima est propositio articuli 78. Tamen timeo ne aetas triginta 
annorum sit praematura. 

De alumnorum statuum perfectionis institutione (III). Articulus 80. 
Ne nimis commendatur creatio scholarum propriarum pro unoquoque 

instituto. Plerumque enim, pro scholis superioribus, potius fovenda est 
unificatio scholarum diversorum institutorum. Nam perdifficile est pro 
unoquoque instituto habere professores qualificatos. Et hoc dici potest 
etiam de institutis in magnis civitatibus degentibus. Dici etiam potest 
quod fovendus est contactus inter alumnos diversorum institutorum et 
est impossibile: v. g. apud nos adsunt 10 institutiones, communitates 
quae habent scholam propriam et adsunt plus professores quam discipuli 
in unaquaque schola. 

Articulus 84. Sane verum est quod lingua latina valde utilis est Ec- 
clesiae. Sed remanet mere instrumentum. Et periculosum mihi videtur 
aliquo modo insinuare quod Ecclesia Dei aliqua lingua ligatur. Non 
enim ullo modo ligatur sed quacumque lingua uti et exprimi potest. 
Etsi, de facto, per multum tempus, lingua latina cum parte occidentali 
Ecclesiae cohaesit, non est affirmandum cum tanto vigore quod est 
« bonum universale », quasi esset de iure divino. Bene enim scimus 
quod, a pluribus saeculis, non est verum linguam latinam fecisse unita- 
tem Ecclesiae (etenim Ecclesiae orientales considerari debent); et dubi- 
tare possumus utrum in futuro possibile erit linguae latinae, etiam in 
regionibus non-orientalibus, unitatem Ecclesiae facere. 

Articulus 86. Quoad paragraphum tertiam huius articuli, oblivisci 
non debemus factum illud quod, si ipsa manualia non considerantur, 
quasi omnia subsidia scientifica docendi et discendi materias theolo- 
gicas (libri, periodica, etc.) linguis modernis redacta sunt. Et si non vo- 
lumus privare alumnos, et consequenter Ecclesiam, ab illis pretiosis 
subsidiis, alumnis commendare etiam debemus commercium cum illis 
libris et periodicis. Timeo enim ne, ob illam solam obligationem tam 
firmiter expositam de usu linguae latinae, tentatio habeatur aliquibus 
in locis vetare usum subsidiorum in linguis modernis scriptorum. Quae 
linguae adeo tamen aptae sunt ad cogitationem viventem et vivam ex- 
primendam, ad expressionem alumnorum fovendam, ad profundiorem 
assimilationem adiuvandam in alumnis qui postea, in ministerio pasto- 
rali, sese exprimere debeant in lingua moderna, ut imprudens esset 
alumnos privare illis adiumentis. 

In quarta paragrapho addatur quod magistri pro suis discipulis 
bene distinguere debent inter quod est de fide et quod non, inter quod 
est opinio personalis et quod est sententia communis. Item monendi sunt 
magistri de reverentia quam habere debent pro omnibus opinionibus 
quae non sint contra fidem catholicam. 

In articulo 87, non tantum prudentia sed etiam pertinax investigatio 
et laboriosa studia commendentur relate ad novas quaestiones. Tanti enim 
sunt sacerdotes qui ob falsam prudentiam vel ob pigritiam, nullam ha- 

bent praeoccupationem de illis quaestionibus nostrae aetatis. Tollatur 
verbum « cautela » lineae 14; sufficit enim prudentia quae est virtus 
cardinalis. 

Card. Browne: (Cap. XXIV, n. 88, pag. 8 "): 1) Si fieri posset, op- 
portunum esset ut curriculum philosophicum duraret per triennium. In 
eo convenienter (praeter disciplinas philosophicas quae alumnos prae- 
parant ad studium sacrae theologiae in suis elementis abstractis seu 
pure speculativis uti dicunt) traderentur elementa disciplinarum quae 
praeparant alumnos ad partes biblicas et patristicas sacrae theologiae 
v. g. lingua hebraica et graeco-biblica, elementa historiae biblicae, in- 
troductio ad singulos libros sacros, elementa historiae para-biblicae, 
historiae canonis utriusque Testamenti, historiae maiorum ex Sanctis 
Ecclesiae Patribus et his similia. Ita faciendo haberetur variatio quae- 
dam materiarum triennii, quae pedagogice utilis esset pro pluribus 
alumnis, daretur nota quaedam sacralis eorum studiis, compleretur eo- 
rum cultura generalis, et magis maturi essent pro studiis theologicis. 

2) In eodem capite XXIV, n. 89, pag. 9, 12 noto nil dici de Sancto 
Thoma. Nihil etiam dicitur de modo seu methodo docendi Sacram Theo- 
logiam. Consuli potest quoad hoc Constitutio Deus Scientiarum Domi- 
nus cum directionibus ipsi a S. Congr. Studior. adnexis. 

3) In eodem caipte XXIV, n. 91, pag. IO, 13 ubi agitur de specializa- 
tione studiorum nil dicitur de maxima illa specializatione quae est for- 
matio completa theologi communis . Hoc summopere curandum est 
pro bono Ecclesiae et singularum eius partium. 

4) SUFFRAGIA SODALIUM 

Card. Tis serant: Placet. 

Card. Micara: Placet iuxta modum. Multa et optima pro uberiore 
statuum perfectionis alumnorum institutione proferuntur. 

Praesertim commendantur quae edicuntur de excolenda alumnorum 
personalitate (n, 47), de recta instructione circa castitatem (n. 73), de 
speciali neosacerdotibus cura gerenda (n. 77), de renovanda et au- 
genda circa trigesimum aetatis annum religiosorum sodalium institu- 
tione (n. 78). 


11 Cf. p. 1130. 

12 Cf. p. 1130. 
Cf. p. 1131. 

Videtur tamen religiosos melius posse sacrae vocationi suae re- 
spondere et munera apostolica, ipsis largius hodie commissa, explere, 
si antequam professionem emittant indeque religiosi fiant plero iure, per 
longius tempus suae attendant formationi sive spirituali sive etiam in- 
tellectuali et humanae. Cum ipsi sint totam vitam divino servitio et Ec- 
clesiae oblaturi, expedit omnino ut aliquot saltem annos — plures sane 
quam hodierna canonica disciplina iubeat — impendant ad meliorem 
et ampliorem sui ipsorum institutionem. 

Propaedeuticus cursus (de quo in n. 60), per normas praeceptivas, 
non mere exhortativas, augendus esse videtur sive quoad durationem 
sive quoad praestantiam et momentum. 

Institutio etiam intellectualis religiosorum, sive virorum sive mu- 
lierum, qui sacerdotio vel muneri docendi non initiantur (nn. 55, 72, 
92) expedit ut amplius curetur et per definitas normas iubeatur. 

Animadvertitur denique minus congruere ut singula instituta mo- 
neantur habere quosdam sodales in scientia et arte psychologica versatos, 
qui detegant et curent psycopaticos alumnos forte emergentes (n. 49, 
pag. 10) 1 quibus revera aliter etiam consuli potest. 

Card. Aloisi Masella: Pars II, Sectio II, Cap. XVI, XVII, 
XVIII. Placet iuxta modum: secundum ea quae exposita fuerunt ab 
Em.mis Cardinalibus Browne, Ruffini et Leger. 

Pars II, Sectio II, Cap. XIX, XX, XXI, XXII. Placet iuxta modum: 
iuxta ea quae proposita fuerunt ab Em.mis Cardinalibus. 

Card. Ferretto: Tria schemata placent, attentis tamen animad- 
versionibus factis tam sapienter ab Em.mis Patribus Cardinalibus Spell- 
man, Ruffini, Leger, Browne. 

Card. Lienart: Placet iuxta modum schema istius sectionis in suis 
tribus partibus, attentis animadversionibus factis ab Em.mis Cardina- 
libus Ruffini, Leger et Browne. 

Dubito tamen num quaestiones istae in Concilio tractandae sint. 

Card. Copello: Placent iuxta modum tria schemata, attentis dictis 
Em. morum Cardd. Ruffini, Leger et Browne. 

Card. Spellman: Propter animadversiones iam allatas, 2 nempe, de 
formationis domibus regionalibus, de institutione monialium et de cau- 
tione necessaria in candidatorum pervestigationibus psychologicis pera- 
gendis suffragium fertur: Placet iuxta modum tantum. 


1 Cf. p. 1119. 

2 Cf. pp. 1139-1142. 

Card. Ruffini: Placet iuxta modum. 3 4 5 

Card. Siri: Placet: attentis observationibus factis: plane remit- 
tendis ad Codicem vel melius ad Directoria. 

Card. D’Alton: 1 Placet iuxta modum: Agendo de cursu speciali, 
circa annum trigesimum peragendum, dicitur, par. 78 ad finem: « Ubi 
hic cursus institui nequeat, suppleatur meliore qua fieri potest ratio- 
ne... ». Meo iudicio haec verba legem de hoc cursu, quae mihi omnino 
placet, omnino nugatoriam faciebunt in multis Institutis. Velim ergo ut 
potius dicatur: « Ubi hic cursus ad sex menses institui nequeat sup- 
pleatur cursu ad duos saltem menses ». 

Card. Leger: Placet iuxta modum: J attentis quae dicta sunt ab 
Em.mis Ruffini et Browne. 

Card. Gracias : 6 Placet iuxta modum. 

Card. Montini: Placet iuxta modum triplex schema. Multa opti- 
me et luculenter dicuntur quae ad incrementum vitae religiosae valde 
proficere possunt. 

Sed de his normis, quae magis disciplinam respiciunt quam principia, 
non poterit fortasse Concilium tractare: videntur haec omnia ad Com- 
missionem pro reformando Codice remittenda. 

Laudanda ac consideranda videntur omnia quae a Cardinalibus 
Spellman, Ruffini, Leger et Browne dicta sunt. Scripto ipse quaedam 
addere audeo. 

Segnalo soltanto le osservazioni piu importanti che si sono presen- 
tate alia lettura attenta degli schemi. 

Cap. XX, n. 67: Sembra che si debbano stabilire delle eta ben de- 
terminate: per la ammissione al noviziato; per i corsi filosofici e teolo- 
gici degli istituti religiosi clericali; e particolarmente che, per ragioni 
di bene comune superiore, non vengano concesse dispense per la anti- 
cipazione della ordinazione sacerdotale. 

Cap. XXIII, n. 82: Occorrerebbe precisare che la frequenza alia 
Universita non puo essere concessa se non dopo terminata la forma- 
zione religiosa e teologica. 

Cap. XXV, n. 92: Sembra opportuno che vengano indicate delle 


3 Cf. pp. 1142-1143. 

4 Sextae Congregationi non interfuit. 

5 Cf. pp. 1143-1146. 

b Sextae Congregationi non interfuit. 

idee direttive per lo studio e la cultura religiosa dei religiosi laici e delle 
religiose. 

Cap. XXVI, n. 94-95: Sembra opportuno suggerire che la cura di 
favorire il sorgere delle vocazioni religiose deve avvenire presentando 
esattamente la dottrina rivelata relativa alia perfezione cristiana e alie 
sue condizioni, evitando di presentare la vita religiosa come Punica via 
capace di condurre alia perfezione cristiana. 

Cap. XXIX, n. 119: Un particolare rilievo sembra meritare la rac- 
comandazione di una preparazione attenta dei Sacerdoti per la direzione 
spirituale delle Religiose. 

Card. Cento: Tria schemata placent iuxta modum: ratione habita 
animadversionum ab Eminentissimis prolatarum. 

Card. Godfrey: Placent tria schemata, habita ratione praesertim 
animadversionum Em. morum Ruffini et Browne. 

Card. Richaud: Tria schemata placent iuxta modum: i. e. attentis 
observationibus Em. morum Cardinalium Leger et Browne. 

Card. Konig: Placet. 

Card. Dopfner: Placet iuxta modum: omnia schemata in se 
placent cum emendationibus Card. Leger (praesertim de lingua latina, 
nn. 84 et 86) et Browne; sed mentio S. Thomae ne extendatur! Sed 
dubito valde, an sint obiectum Concilii. 

Card. Alfrink: Placet. Ad num. 61 et 62 animadvertere vellem 
quod existit decretum Congregationis de Studiis et Seminariis in quo 
vetatur usus vocis Seminarii pro scholis apostolicis religiosorum. 

Card. Meyer: Placet iuxta modum: attentis dictis Em. morum Pa- 
trum. 

Card. Santos: Placet, cum observationibus factis ab Em.mis Pa- 
tribus. 

Card. Rugambwa: Placet triplex schema, attentis observationibus 
Cardd. Leger et Browne. 

Card. Ritter: Placent tria schemata. 

Card. Landazuri Ricketts: Placent tria schemata ratione habita 
eorum quae Em. mi Patres dixerunt. 

Card. Cous s A: Placent iuxta modum supra indicata capita. 

a) Haec omnia applicari non possunt omnibus Familiis religiosis ut- 
pote non necessaria singulis: attendendum ad finem specialem singula- 

rum Familiarum et quae eidem consentanea sunt, accipiuntur et in pra- 
xim deducuntur (cf. religiones contemplativae vitae uti dicitur, acti- 
vae etc. et sodalium praeparationem et institutionem in singulis Fami- 
liis), 

b) Fundamentalia praescripta in schematibus proposita Concilio 
Oecumenico demandanda; cetera Commissioni de recognoscendo C.I.C. 

c) Ad Orientales Ecclesias quod attinet noto: Schemata haec sub- 
iecta non fuerunt Commissioni pro Ecclesiis Orientalibus, Quae appro- 
bata essent ab ipsa, possent nostrae Commissioni Centrali supponi: alia 
enim atque alia est — uti notum est — condicio religiosorum in Oc- 
cidente et inter Orientales. 

Card. Suenens: Non placent schemata ut materia Conciliaris. Op- 
tarem ut unice de renovatione vitae religiosae sermo sit in ordine ad 
apostolatum hodiernum. 

Card. Di Jorio: Placent schemata: examinandae animadversiones 
ab Em.mo Card. RufEni propositae. 

Card. Jullien: Humillime dicam: Non placent. 

Omnino quidem videtur necesse ut Concilium Oecumenicum agat 
de religiosis qui tanti momenti sunt in Ecclesia et ministerio orationis 
et actione apostolica, quique saepius plus quam alii pro Ecclesia perse- 
cutionem patiuntur. 

Sed in Concilio Oecumenico Vaticano Secundo locus non est propo- 
nendi tractatum absolutum de regimine interno generali et particulari 
Religiosorum. Iam a Concilio Tridentino mutata sunt, et in melius, 
tempora. Ecclesia de religiosis promulgavit in Codice Latino et Orien- 
tali multos canones, necnon recenter fusa Statuta generalia cum consti- 
tutione Sedes Sapientiae. Si experientia docet quaedam mutanda, Sacra 
Congregatio aut Commissiones Superiorum providebunt illis schema- 
tibus utentes, quin plus quam duo milia Patrum vocentur ad eiusmodi 
peculiaria discutienda, dum premunt multa alia quae ad totam Eccle- 
siam spectant. 

Concilio autem Oecumenico reserventur quaestiones de religiosis 
paucissimae et momenti universalis pro nostris temporibus: 

Uti: 1) quaestio de vocatione quae quidem tractari deberet in una 
constitutione pro utroque clero, notatis quidem iis quae specietenus spec- 
tant ad religiosos; 

2) quaestio, a pluribus discussa, de necessitate religiosorum lai- 
corum educationi deditorum; 

3) quaestiones generales de novis institutis saecularibus; 

4) quaestio de unione utriusque cleri ad apostolatum exercen- 
dum, ut infra fiet. 

Duas observationes addendas censerem: 

1) Exceptis iis quae notaverunt Em.mi Leger, Ruffini, Browne, bene 
sunt redacta illa schemata, ad legem sive iuris sive experientiam; et 
magnae utilitatis erunt in genere et in specie pro singulis ordinibus 
seu Congregationibus. 

2 ) Optarem tamen ut a Commissione seu Subcommissione compe- 
tenti pro Seminariis includantur in proponenda Constitutione de for- 
matione clericorum nonnulla articula horum schematum pro Religiosis 
concinne redacta, uti ex. gr.: Caput XVIII, pag. 12, 7 n. 52: de institu- 
tione humanistica sociali; quod attinet ad congruum humanitatis cultum 
veram christianamque urbanitatem de quibus, heu! deficiunt quidam in 
clero saeculari. 

Caput XXIV, nn. 83-84, de necessitate curriculi propaedeutici huma- 
nistici, praesertim pro vocationibus quae dicuntur tardivae. De studio 
linguae latinae optime et sapienter ordinato. 

Caput XXVII, n. C, de Officio confessariorum et directorum spiri- 
tualium. 

Card. Heard: Placet utrumque schema. 

Card. Bea: Tria schemata placent iuxta modum: attentis observa- 
tionibus ab Em.mis Patribus factis. Cum Em.mo Card. Lienart dubito 
num ad Concilium partineant. Habemus pro studiis academicis Const. 
Apost. Deus scientiarum Dominus , sed eodem modo nunc requirere- 
tur Directio pro studiis non academicis (Collegiis relig. et Semina- 
riis). Sedes Sapientiae est quoddam initium, sed compleri potest. 

Card. Browne: Placent iuxta modum: attentis observationibus 
Em.morum Patrum Spellman, Ruffini, Leger et aliis quas scripto tradam. 8 

Card. Albareda: Placent tria haec schemata; procul dubio omnia 
quae in iis proponuntur valde bona et utilia et laudabilia; attendantur 
tamen ea quae Cardd. Ruffini, Leger et Browne animadverterunt. 

Beat. Gori: Placent tria schemata. 

Beat. Cheikho: Placet. Teneo ea quae Em.mus Card. A. Coussa 
dixit. 


7 Cf. p. 1120. 

8 Cf. p. 1146. 

Exc. Felici: Placet iuxta modum: tota fere materia haec vel Codici 
vel ordinationibus a S. Congregatione edendis melius remittetur. 

Exc. 0’Connor: Placent iuxta modum: Mea humili opinione, ma- 
teria quae respicit curriculum studiorum pro candidatis ad Sacerdotium, 
communi tractatione proponatur, ne eadem materia a pluribus Commis- 
sionibus praesentetur. 

Studia autem et institutio pro laicis religiosis, viris atque mulieribus, 
de quibus in capite vigesimo quinto, amplius enucleanda ac statuenda 
mihi videtur, quia urgenti necessitati in tota Ecclesia respondent. 

Quod ad partem asceticam attinet, sufficient principia generaliora. 

Exc. Chavez y Gonzalez: Placent. Tria schemata placent, cum 
observationibus ab Eminentissimis Patribus Ruffini, Leger et Browne 
factis. 

Exc. Silva Santiago: Placent tria schemata secundum dicta ab 
Em.mis Cardinalibus Spellman, Ruffini et Browne. Nomen « Seminarii » 
reservetur unice pro Seminariis dioecesanis ut iam statutum est in non- 
nullis Conciliis provincialibus et Plenariis. Plura possent Codici deman- 
dare. ■ ' 

Exc. Antezana y Rojas: Tria schemata placent iuxta modum: 
attentis animadversionibus praesertim Em. morum Cardinalium Spell- 
man, Ruffini, Leger, Browne. 

Exc. Cooray: Placet, sed (omnia capita) ad mentem Em .morum 
Patrum qui locuti sunt, praesertim Em. morum Cardinalium Jullien et 
Bea. 

Exc. McKeefry: Placet: animadversiones Eminentissimorum Car- 
dinalium Ruffini, Leger et Browne attendendae sunt. 

Exc. Lefebvre: 9 Pars II, Sectio II, Cap. XVI, XVII, XVIII. Placet, 
attamen in pagina 13 10 huius schematis, ubi loquitur de institutione intel- 
lectuali, fiat mentio de scientia religionis in genere quae debet crescere in 
profunditate et extensione ad instar aliarum scientiarum profanarum. 

Pars II, Sectio II, Cap. XIX, XX, XXI, XXII. Placet iuxta modum: 
cum aliquibus observationibus sequentibus: 

1) Pagina 5, 11 linn. 4 et 5, omittatur « non ultra aliud semestre pro- 


9 Sextae Congregationi non interfuit. 

10 Cf. p. 1120. 

11 Cf. p. 1123. 

rogandum » quia hodie saepe saepius in monialibus praesertim oppor- 
tunum videtur prorogare postulatum. 

2) Pagina 9, 12 cooptatio definitiva unquam deberet fieri ante triginta 
annos completos. 

Pars II, Sectio II, Cap. XXIII, XXIV, XXV: Placet. 

Exc. Hurley: Placet iuxta modum: quoad omnia schemata, at- 
tentis expositis in scripto adnexo. 

De alumnorum Status Perfectionis institutione. Quandocumque quae- 
stio est de institutione sacerdotali vel religiosa, mihi videtur ponenda 
esse quaestio: Quinam est finis huius institutionis? Responsio ad illam 
quaestionem directionem dabit pro tota formatione et, quod maximi 
momenti est, unitatem ei tribuet. Sumo exemplum formationis ali- 
cuius sacerdotis religiosi ad apostolatum activum destinati. Iuvenis ad 
talem vocationem praeparandus est unica, singularis et individua perso- 
na. Non debet tribus separatis formationibus subici, nempe sacerdotali, 
religiosae et apostolicae; et intra formationem sacerdotalem non debet 
tribus separatis institutionibus subici, philosophicae, scilicet, theologicae 
et pastorali. Quamvis omnia illa elementa in formatione totali religiosi 
inveniri debent, pro amore Dei, ne obliviscamur eum esse unam perso- 
nam et unam esse vitam ducturum simul naturalem et supernaturalem, 
sacerdotalem, religiosam et apostolicam. 

Tendentia in Ecclesia accepta mihi videtur nimis divisiva. In novi- 
tiatu, iuvenis consideratur tamquam vitae cenobiticae destinatus, in phi- 
losophia tamquam vitae purae rationis sese devoturus, in theologia tam- 
quam divisionibus et definitionibus scholasticis atque ordinationibus 
canonicis perpetuo damnandus; postea in anno pastorali saltum facere 
debet ad considerationem plus minusve practicam vitae apostolicae. 
Tandem in secundo no vitiatu ad vitam cenobiticam revertitur. 

Mira illa multiplicatio et varietas quodammodo simplificari poterit 
secundum humilem meam opinionem si ab initio finis totius institu- 
tionis in mente retineatur et omnem formationis passum dirigit et or- 
dinat. 

Si finis apostolicus institutionis sive sacerdotum saecularium sive 
religiosorum coram oculis tenetur, ordinatio et orientatio apostolica 
per totam formationem curret: philosophicam, scilicet, theologicam, 
pastoralem atque personalem asceticam. Postea non orietur ille duali- 
smus inter studia academica et vitam apostolicam et inter vitam aposto- 
licam et vitam personalem sacerdotalem vel religiosam. 


12 Cf. p. 1125. 

Optandum esse videtur ut post Concilium specialis Commissio in- 
stituatur ad quaestionem institutionis sacerdotalis et religiosae plene 
et profunde examinandam. 

Exc. Perrin: Placent iuxta modum haec tria schemata, attentis 
animadversionibus factis ab Eminentissimis Cardinalibus Ruffini, Leger 
et Browne; sed omnino dubito num materiam Concilii constituant. 

Exc. Seper: Placet iuxta modum: attentis animadversionibus Emi- 
nentissimorum Cardd. Ruffini, Leger et Jullien. 

Exc. Bazin: Tria schemata placent, attentis tamen observationibus 
Patrum. 

Exc. Bernard: Placent tria schemata, ratione habita observationum 
Eminentissimorum Cardinalium Leger et Browne; attamen nescio num 
sint materia Concilii. 

Exc. Yago: Placent tria schemata, sed cum aliquibus Eminentibus 
Patribus puto hanc materiam non deferendam esse Concilio. 

Exc. Rakotomalala: Placet iuxta modum triplex schema, atten- 
tis observationibus factis a Patribus, praesertim Ruffini et Leger. 

Exc. Bengsch: Placet iuxta modum: secundum sententiam Em. mi 
Card. Leger. 

Exc. Verwimp: Placent schemata, attentis observationibus factis 
ab Eminentissimis Patribus. 

Exc. Jelmini: 13 Pars II, Sectio II, Cap. XVI, XVII, XVIII. Placet 
iuxta modum: cum aliquibus animadversionibus adiunctis. 

Pag. 6, 14 ad n. 44: super fundamento personalitatis... evolutae. Non 
probo. Personalitas moralis nullo modo est fundamentum in hac re 
(imo in ulla re morali), sed est id, quod evolvendum est iuxta funda- 
mentum. Praeterea ipsa formula logice vitiosa est. Cum enim hic agatur 
de evolvenda personalitate, non potest evoluta iam personalitas pro fun- 
damento sumi, quae contra evolvenda est. Censeo dicendum: super 
fundamento praeceptorum et consiliorum exstruendam , vel similia. Me- 
mento autem 1 Cor. III, 11, ubi fundamentum dicitur nemo ponere 
posse praeter id quod positum est, idest Iesum Christum. Subiectivi- 
smus enim adest, si dicas personalitatis efformandae legem ac normam 
esse ipsam personalitatem, quasi autonoma sit. 


13 Sextae Congregationi non interfuit. 
Cf. p. 1116. 

Pag. 7, lj ad n. 46: ad corpus... perficiendum ad omnes naturales vir- 
tutes excolendas. Miror perfectionem corporis adnumerari inter fines 
vitae religiosae, cum vel Gentiles pro comperto habuerint turpe esse 
studio corporis immorari (Seneca). 

Non possunt omnes virtutes naturales exerceri in vita religiosa. Ea 
enim involvit abrenuntiationem quarundam rerum circa quas sunt vir- 
tutes naturales. Dicendum ergo videtur: omnes virtutes naturales pro- 
prio statui consentaneas excolendas. 

Pag. 10, 16 ad n. 48: sodales in scientia et arte psychologica versati. 
Non placent introduci in scientiam asceticam et paedagogicam sanctitatis 
scientiam (si per catachresim loquamur), imo artem illam psychologi- 
cam, incertissimam ac vacillantem, quae in casu, quamvis verbo absti- 
neas, cum arte psychanalytica absolute collimabit. Ut consequamur id, 
quod in hoc commate intenditur, sufficiunt ordinarii medici in singulis 
institutis operam dantes. At cetera omnia spectant ad confessarios et 
ad spirituales directores, qui subsidio gratiosi luminis ac debita reverentia, 
alumnum respicient non tanquam mechanismum psychologicum, sed 
tanquam organismum moralem, libero arbitrio praeditum, et Spiritu 
Sancto vivificatum et ductum. Unde nihil innovandum censeo. 

Pag. 14, 17 ad n. 57: de sensu esthetico. Non placet. Dedecet enim 
in documento Conciliari fieri mentionem de excolendo sensu aesthe- 
tico, tanquam de re separata, nullo habitu respectu ad cultum divinum 
et per se ipsam expetenda. Id vero eo magis dedecet cum in eodem do- 
cumento ne fumus quidem habeatur de excolendo sensu liturgico aut 
cantu sacro. 

Pars II, Sectio II, Cap. XIX, XX, XXI, XXII. Placet. 

Pars II, Sectio II, Cap. XXIII, XXIV, XXV. Placet. 

Exc. Suhr: Placent iuxta modum tria schemata: Iuxta observatio- 
nes Patrum. Dubito num sit materia Concilii. 

Rev. Gut: Placent tria schemata, immo valde placent. Omnia pul- 
cherrime et sapientissime dicuntur. Praebetur revera manuale valde 
utile pro magistro novitiorum et rectore seminarii. Sed liceat mihi hoc 
dicere: non video quomodo haec omnia materiam praebeant in Con- 
cilio tractandam. 


15 Cf. p. 1117. 

16 Cf. p. 1119. 
Cf. p. 1121. 

Rev. Sepinski: Placet. Normae generales tantum trium schematum 
submittantur Concilio. 

Multae normae melius commissioni pro novo codice edendo concre- 
dendae sunt. 

Rev. Janssens: Placet. Videntur tamen solae normae generales 
ad ipsum Concilium deferendae. 


XIII 

DE STATIBUS PERFECTIONIS ADQUIRENDAE 


Pars secunda 

DISCIPLINA DE RENOVATIONE VITAE ET OPERAE 
IN INSTITUTIS STATUS PERFECTIONIS ADQUIRENDAE 

Sectio tertia 

DE VOCATIONIBUS RELIGIOSIS PROMOVENDIS 
ET DE ALUMNORUM ADMISSIONE AD PROFESSIONEM ET AD ORDINES 

(Septima Congregatio: 10 maii 1962) 

1) SCHEMA PROPOSITUM A COMMISSIONE DE RELIGIOSIS 

Caput XXVI (*) 

DE VOCATIONIBUS RELIGIOSIS PROMOVENDIS 

93. [ Officium sacerdotum religiosas vocationes inquirendi et fovendi~\. 
Cum vero status perfectionis evangelicae ab ipso Divino Magistro in suis 
fundamentalibus elementis conditus et ab Ecclesia apte ordinatus indesinen- 
terque commendatus sit, etiam pro vocationibus ad ipsum valet invitatio Ec- 
clesiae sacerdotibus, praesertim parochis, facta, ut data opera, pueros qui 
indicia praebeant vocationis ad statum perfectionis inquirant atque peculia- 
ribus curis divinae in eis vocationis germen foveant. 1 Immo clerici et laici, 
confessarii, directores spiritus et praedicatores, ut supra innuimus, parentes 
et educatores, vocationes ad statum perfectionis, sive cum sacerdotio con- 
iunctum, sive absque eo, tam pro viris quam pro mulieribus libenter pro- 
moveant. 


(*) Hoc caput erat X in Sectione Secunda Primae Partis ut in Schemate Capi- 
tis IX, pag. 3 indicatur. (Cf. Acta..., Series II, vol. II, pars II, pag. 686). 

94. [V ocationes in diversis coetibus suscitandae ]. Prudens ac sapiens 
ad perfectionis statum candidatorum inquisitio et vocationum suscitatio in- 
stituantur non tantum inter adulescentulos, sed inter alios etiam fideles, eos 
potissimum qui variis apostolatus formis, praesertim in Actione Catholica, 
adiutricem opem praestant. 2 

95. [De mediis ad vocationes religiosas colligendas adhibendis: in ge- 
ner e]. Omnes curae et licitae industriae adhibendae sunt quae illud imprimis 
spectant, ut in generosis iuvenum animis divinitus acceptus afflatus ad per- 
fectionem evangelicam prosequendam diligentissime excolatur. 3 Attamen, 
semper abstinendum erit a mediis quae statum perfectionis dedeceant aut 
candidatorum libertatem minuere videantur; 4 sedule cavendo etiam ne im- 
moderatus conatus augendi sodalium numerum eorumdem qualitati detri- 
mento evadat, vel illi recipiantur qui verae divinae vocationis signa vel saltem 
seria indicia non praebeant. 5 

96. [Media supernaturalia in promovendis vocationibus anteponenda ]. 
In vocationibus ad statum perfectionis promovendis, rationes et media ordi- 
nis naturalis haud sunt certo spernenda. Verumtamen, meminisse oportet vo- 
cationes a Deo solo impertiri et efficaciter foveri; atque Ipsum, ut experien- 
tia docet, vocationum ubertate ditare religiones quae fervore animi perfectae- 
que disciplinae observantia florent. Quare, ad vocationes suscitandas, media 
supernaturalia ceteris semper anteponantur, 6 praecipue oratio, conspicua in- 
ter sodales fraterna caritas et fulgens sanctitatis apostolatusque exemplum. 

97. [Finis proprius status perfectionis adspirantibus proponendus']. Ne 
candidati ineptis rationibus ad statum perfectionis amplectendum adducan- 
tur, quod in eorum et Instituti perniciem faciliter vertere posset, finis et 
natura propria huius status qua talis cum eiusdem excellentia ipsis inde a 
primo ingressu clare, modo tamen cuiusque capacitati accommodato, propo- 
nendi sunt, ita ut non solo apostolatus exercendi desiderio ad Institutum at- 
trahantur, sed praesertim sincera ac sufficienter illuminata voluntate profi- 
tendi evangelicam perfectionem iuxta proprii Instituti indolem ac spiritum 
atque in ea prosequenda perseverandi. 7 

NOTAE 


1 Cf. can. 1353. 

2 Cf. Pius XII, Motu proprio Primo feliciter, d. 12 martii 1948, VI: A.A.S., 
Vol. XL (1948), p. 286. 

3 Cf. Litt. Encycl. Pii XI Ad catholici sacerdotii, d. 20 dec. 1935: A.A.S., 
Vol. XXVIII (1936), p. 45. 

4 Cf. Statuta Generalia Const. Apost. Sedes Sapientiae, d. 31 maii 1956, ad- 
nexa, art. 32 § 3. 

5 Cf. Statuta Generalia cit., art. 31 § 2, 2°. 

6 Cf. Instructio S. C. de Relig. de Candidatis ad Statum perfectionis et ad 
Sacros Ordines sedulo deligendis et instituendis, d. 2 febr. 1961, n. 14. 

7 Cf. Instruet, cit., n. 37. 

Caput XXVII 

DE ADMISSIONE AD PROFESSIONEM 
SEU INSTITUTO COOPTATIONE 

98. [De sollertia generaliter adhibenda in alumnis admittendis ]. Cum 
nemo statum perfectionis evangelicae amplecti debeat nisi divinitus sit vo- 
catus, 1 omnes ad quos spectat maxima cum prudentia perpendant adolescen- 
tium vocationem ne forte, cum gravissimo salutis periculo, aut vocati ad reli- 
gionem accedere renuant, aut non vocati accedere praesumant. 

Quae sollertia in candidatis seligendis et admittendis exigitur tam ob 
praecellentem dignitatem status perfectionis quam ob necessitatem praeca- 
vendi lamentabiles defectiones sodalium incaute receptorum. 2 

99. [De officio Superiorum alumnos prudenter admittendi\. Quamo- 
brem Superiores candidatos ne festinanter neve gregatim adsciscant sive ad 
cursum propaedeuticum seu scholam apostolicam sive ad novitiatum seu 
primam formalem probationem; 3 sed eos tantum admittant qui, post diligens 
examen et accuratas informationes, nullo detenti impedimento, veram osten- 
dunt pietatem, recta pro sua capacitate et aetate intentione moventur atque 
ob eorum dotes corporis et animi, ad instituti onera ferenda et obligationes 
adimplendas idonei merito praesumuntur. 4 

Insuper, sedule praecavere debent ab iis omnibus quae candidatorum li- 
bertatem minuere possunt, sicut eSset indebitus parentum, propinquorum 
aliorumve influxus aut anxietas animi ob praevisas oeconomicas aliudve ge- 
nus difficultates in saeculo experiundas, ne religiosos faciat potius necessitas 
quam voluntas. 5 

Gravissimum quoque est Superiorum officium ut ad professionem vel in- 
stituto cooptationem illos tantum admittant quos ad perfectionem christia- 
nam in instituto assequendam et, si de futuris sacerdotibus agatur ad sacer- 
dotium, sufficienter idoneos rite probaverint, servatis omnibus praescriptis 
scrutiniis G et, si opus fuerit, aliis etiam opportunis mediis adhibitis. 7 

100. [De officio confessariorum et directorum spiritualium erga alum- 
nos admittendos ]. Ad forum autem internum quod attinet, inviolabili Sacra- 
menti secreto servato, confessarii re mature perpensa ac memores gravissimi 
officii ipsis quoque iniuncti, candidatis certo indignis aut non idoneis impo- 
nant ut, nullo habito humano respectu, ab Instituto tempestive recedant. 8 

Pariter, directores spirituales officium habent in foro interno non saera- 
mentali, judicandi de divina vocatione alumnorum, atque, secreto servato, 
indignos et non idoneos monendi ut vitam inchoatam sponte relinquant. 9 

101. [De utriusque fori actione moderatorum coordinanda~\. Signa qui- 
dem vocationis divinae vel defectus vocationis, alia ex natura sua innote- 
scunt Moderatoribus regiminis externi, alia vero, ad intimam mentis et con- 
scientiae rationem potius pertinentia, a confessariis et directoribus spiritua- 
libus plerumque tantum cognoscuntur; 10 quapropter, cum alumnus, de pru- 

dentis confessarii aut directoris spiritualis consilio, Superiori declarat se ad 
statum perfectionis vel sacerdotium non esse vocatum, Superior huic decla- 
rationi acquiescat. 11 

102. \_Alumnorum recta intentio investiganda\. Superior antequam de 
candidatorum admissione decernat, certus esse debet de eorum recta inten- 
tione. Quare, per se vel per alium scientia ac prudentia praeditum sibique 
alumnorum fiduciae comparandae idoneum, curet illos interrogare an libere 
ac deliberate necnon ex supernaturalibus motivis statum perfectionis appe- 
tant, 12 cauto speciatim ne quis vereatur in saeculum redire ob nimias diffi- 
cultates subsidia vitae sibi decorose comparandi. 13 

103. V Alumnorum oeconomicae conditiones attendendae ]. Attente con- 
sulant Superiores ne timor redeundi ad saeculum, non vocatos in instituto 
retineat. Immo, in casu praevisae exiguae vel incertae conditionis oeconomi- 
cae, Superiores de egressuri necessitatibus solliciti, illum prout media sup- 
peditant ex caritate adiuvare satagant. 

104 . \_ Alumnorum dispositiones circa castitatem specialiter attenden- 
dae ]. Cum ad statum perfectionis amplectendum in eoque digne perseveran- 
dum firmitas omnino requiratur in servanda castitate perfecta, 14 si quis ad 
eam colendam impar inveniatur, omnibus etiam excellentioribus qualitatibus 
posthabitis, in religiosam militiam minime recipiatur; et si iam receptus, ab 
ea tempestive discedat vel excludatur. 

105. [ Alumnorum dispositiones psychopaticae attendendae~\. Superio- 
res aliique ad quos spectat sedule attendant ut tempestive detegere valeant 
alumnos qui signa praebeant morbi neuropsychici vel alicuius vitii mentis 
aut tabis hereditariae. Quos vero ita affectos repererint, diligenter observent 
eorumque casus mature perpendant, et si expedierit, ut supra dictum est, 
normis Sanctae Sedis hac in re servatis, ad peritos, in quantum fieri potest 
catholicos, remittant ut ex eorum sententia sciant quid tuto decernere pos- 
sint. 15 

106. [ Vocatio signis externis agnoscenda ]. De candidatorum vocatione 
divina in foro externo congruentibus signis constare debet, quibus prudenter 
recognitis, a Superioribus competentibus candidatus libere postulans in In- 
stitutum tuto admitti potest; quibus deficientibus, nefas esset illum reri- 
pere. 16 

107. [ Certitudo iudicii de vocatione candidatorum ad definitivam coop- 
tationem ]. Omnes qui de alumnorum vocatione iudicium ferre debent memi- 
nerint absolute requiri pro candidatis ad professionem perpetuam vel coopta- 
tionem definitivam admittendis, moralem certitudinem de eorum vocatione, 
positivis argumentis suffultam. 

Quare, si de alicuius idoneitate vel rectitudine intentionis post debitas 
investigationes supersit prudens dubium, nefas est omnino eum ad contra- 
hendum vinculum perpetuum vel ex parte instituti definitivum admittere. Si 
vero seria spes detur ut ulteriori experimento, servatis servandis, concesso, 
dubium deponi possit, ad professionem vel promissionem temporariam re- 

novandam admitti valebit; secus, ab ea renovanda excludatur et discedat. 17 

Eaque in causa pertractanda, tutior semper sententia sequenda est, quae 
quidem ad rem quod attinet, multo magis alumnis favet, cum eos ex itinere 
avertat, per quod ad aeternam ruinam adduci possunt. 18 

108. [ ludicium de vocatione candidatorum ad temporariam cooptatio- 
nem ]. Pro admissione autem ad professionem vel cooptationem non defini- 
tivam, eadem, inquantum fieri potest, quaeratur certitudo. Nihilominus, cum 
hoc tempore alumni probationem suam nondum compleverint, stante ali- 
quo dubio de eorum idoneitate vel intentione, ad hanc professionem vel 
cooptationem admitti poterunt, dummodo fundata spes habeatur ut post ex- 
perimentum longius protractum signa certa vocationis praebere valeant. 

Si e contra aliquis candidatus, etiam post primam cooptationem, ineptus 
aut non recta ductus intentione certo appareat, ad normam iuris, dimittatur 
vel saltem a professione vel promissione renovanda excludatur; non tamen 
ratione infirmitatis, nisi certo probetur eam ante professionem fuisse dolose 
reticitam aut dissimulatam. 19 


NOTAE 

1 Cf. Instruet. S. C. de Relig. Illud saepius, d. 18 aug. 1915 ad Moderatores 
Inst. Relig.: Enchiridion de Statibus Perfectionis, p. 340, n. 286. 

2 Cf. Instruet, cit. ibid., p. 341; Instruet. S. C. de Religiosis, d. 2 febr. 1961, 
pag. 8, n. 13. 

3 Cf. Pius X, Epist. Ad Rev.mum P. Cormier, O. P., d. 4 aug. 1913: A.A.S., 
Vol. V (1913), p. 388. 

4 Cf. Instruet. Illud saepius, cit. ibid., pp. 341-342; can. 538; Pius XII, 
Alloc. ad Sup. Gen. 11 ian. 1958: A.A.S., Vol. L (1958), pp. 160-161; Const. 
Apost. Sedes Sapientiae , Statuta Generalia, art. 31 § 1; Instruet. S. C. de Religio- 
sis ad Moderatores Generales, d. 2 febr. 1961, p. 8, n. 14. 

6 Cf. Decr. S. C. de Relig. d. 1 ian. 1911: A.A.S., Vol. III (1911), p. 30. 

6 Cf. Instr. S. C. de Relig. ad Moderat. Gen. d. 2 februarii 1961, p. 23, n. 39. 

7 Cf. Instruet, citatam, p. 12, n. 21. 

8 Cf. Pius XI, Encycl. Ad Catholici Sacerdotii , d. 20 dee. 1935: A.A.S., 
Vol. XXXVIII (1936), p. 41; Pius XII, Encycl. Sacra Virginitas, d. 24 martii 
1954: A.A.S., Vol. XLVI (1954), p. 181. 

9 Cf. Instr. S. C. de Relig. d. 2 febr. 1961, p. 11, n. 18. 

10 Cf. Instr. citatam, p. 11, n. 17; Const. Apost. Sedes Sapientiae, Stat. Gen., 
art. 31 § 2, 1°. 

11 Cf. Instr. S. C. de Rei. d, 2 febr. 1961, p. 14, n. 25. 

12 Cf. Instr. citatam, p. 23, n. 39. 

13 Cf. Instr. cit., p. 6, n. 9. 

14 Cf. Encycl. Sacra Virginitas, d. 25 martii 1954: A.A.S., Vol. XLVI (1954), 

p. 180. 

lo Cf. Instruet. S. C. de Religiosis, d. 2 febr. 1961 ad Moderatores Supremos, 
p. 18, n. 31. 

16 Cf. Constit. Apost. Sedes Sapientiae, d. 31 maii 1956: A.A.S., Vol. XLVIII 
(1956), p. 357. 

17 Cf. Constit. Apost. Sedes Sapientiae, Statuta Generalia adnexa, art. 34 
§ 2; Instruet. S. C. de Religiosis, d. 2 febr. 1961 ad Moderatores Supremos, p. 10, 
n. 16. 

1S Cf. Litt. Encycl. Ad Catholici Sacerdotii, d. 20 dec. 1935: A.A.S., Vol. 
XXVIII (1936), pag. 41; Litt. Encycl. Sacra Virginitas, d. 25 martii 1954: A.A.S., 
Vol. XLVI (1954), p. 181. 

19 Cf. can. 637, 647 § 2, 2° C.I.C. 


Caput XXVIII 

DE ADMISSIONE ALUMNORUM AD SACROS ORDINES 

109. [De officio Superiorum, Confessariorum et Directorum spiritua- 
lium circa candidatos promovendos']. Ad Ordines Sacros, nemo admitti po- 
test nisi immunis agnoscatur ab impedimentis et de eius idoneitate et recta 
intentione positivis argumentis certo constet. Quare ea quae superius decla- 
rantur et statuuntur circa officia et obligationes Superiorum, Confessariorum 
et Directorum spiritualium necnon de scrutiniis aliisque investigationibus 
peragendis ad positivam certitudinem obtinendam, potiore ratione, obser- 
vanda sunt in alumnis ad Ordines Sacros promovendis, ne ullus eorum qui 
de vocandis iudicare debent, periculo se committat non solum gravissime 
peccandi, sed etiam alienis communicandi peccatis. 1 

110. [Specialis cautio erga candidatum ad Fresbyteratum]. Cautius 
adhuc procedendum est cum agitur de Sacro Presbyteratu, ad quem candi- 
datus, etsi iam diaconus, promoveri nullo pacto potest stante defectu idonei- 
tatis vel dubio gravi de eius vocatione. Illi vero, qui ab instituto sponte sua 
discedere vult vel dimittendus sit, Superiores indulta necessaria ab Apostolica 
Sede obtinere curent. 2 Secus in eodem statu permaneat nisi ad alteram clas- 
sem in ipso instituto, servatis servandis, transire maluerit. 3 

111. [Fructuosa receptio ordinum minorum]. Ordinationes, praesertim 
sacerdotales, anni tempore magis congruenti habeantur quo clerici ad eas 
accuratius praeparentur, amotis omnibus quae tali praeparationi obstare pos- 
sent. 

Insuper, ordinum minorum dignitas candidatis sedule inculcetur, ut eos 
sincera reverentia intensioreque devotione suscipiant atque ita ad Sacrum 
Presbyteratum capessendum gradatim et efficacius disponantur. 

112. [De titido canonico Sacrae Ordinationis]. Titulus canonicus Sacrae 
Ordinationis « Paupertatis » omnibus Religionibus a votis sive simplicibus 
sive sollemnibus communis sit. 

Quoad autem Societates vitae communis et Instituta saecularia, standum 
est cuiusque eorum Constitutionibus. 

113. [De litteris dimissorialibus a Superioribus dandis]. Nisi agatur de 

institutorum sodalibus qui incardinationem propriae dioecesi perpetuo re- 
tinent, Superiores Maiores, ad normam Constitutionum, litteras dimissorias 
suis subditis dare possunt ad Primam Tonsuram et Ordines Minores, emissa 
prima professione vel habita prima cooptatione; ad Ordines etiam Maiores, 
professione perpetua emissa vel post definitivam cooptationem . 4 


NOTAE 

1 Cf. can. 973 § 3; Instr. S. C. de Relig. d. 2 febr. 1961 ad Moderatores Su- 
premos, p. 26, n. 45. 

2 Cf. Instruet. S. C. de Relig. d. 2 febr. 1961 ad Moderatores Supremos, 
p. 14, n. 25. 

Cf. Const. Apost. Sedes Sapientiae, Statuta Generalia adnexa, art. 34 § 2, 4°. 

4 Cf. can. 964, 3°, 4° C.I.C. ; Litt. Apost. Postquam Apostolicis Litteris, 
d. 9 febr. 1952, de Iure Ecclesiae Orientalis, can. 131: A.A.S., Vol. XLIV (1952), 

p. 101. 

Caput XXIX 

DE REGIMINE SACRAMENTI POENITENTIAE 
ET DE ASSISTENTIA SPIRITUALI 
IN INSTITUTIS STATUS PERFECTIONIS 

114. [ lurisdictio ad sacramentales confessiones in Institutis clericali- 
bus ]. In omnibus clericalibus Religionibus et Societatibus vitae communis 
iuris pontificii, Superiores, iuxta Constitutiones, iurisdictionem habent ad con- 
fessiones recipiendas suorum subditorum aliorumve in instituti domibus diu 
noctuque causa famulatus, educationis, hospitii aut infirmae valetudinis de- 
gentium . 1 

Ad eamdem iurisdictionem in institutis clericalibus saecularibus iuris 
pontificii quod attinet, standum est propriis uniuscuiusque instituti Consti- 
tutionibus . 2 

115. [De delegatione iurisdictionis ad confessiones sacramentales in In- 
stitutis ]. Omnibus supradictis Superioribus facultas est, ad normam Consti- 
tutionum, iurisdictionem ad confessiones sacramentales qua pollent, concedere 
sacerdotibus proprii aliusve instituti necnon e clero saeculari. 

Illam autem ne conferant, nisi iis quorum idoneitas, si de sodalibus pro- 
prii instituti agatur ad normam Constitutionum recognita fuerit; si vero de 
saecularibus vel alius instituti sacerdotibus, nonnisi iis qui ab aliquo Ordina- 
rio vel Superiore approbati sunt. 

116. [De iurisdictione pro confessionibus audiendis religiosarum ]. In 
directione spirituali religiosarum aliarum que mulierum status perfectionis, 
coniungere oportet soliditatem, uniformitatem et continuitatem, cum debita 
conscientiae libertate. Ideoque, sancte serventur praecepta canonica de earum 

confessariis; sed, circa conditiones ad validitatem et liceitatem confessionis 
requisitas, etiam religiosae et sodales Societatum vitae communis caeteris 
mulieribus in omnibus aequiparantur. 

117. [De confessario occasionali religiosarum ]. Praeterea, firmis manen- 
tibus canonicis normis de confessariis ordinariis et extraordinariis, 3 si aliqua 
religiosa aliave sodalis societatis vitae communis confessionem instituat apud 
quemlibet sacerdotem pro confessionibus mulierum ab aliquo Ordinario loci 
approbatum, confessio valida et de se licita est, servatis, ad liceitatem dum- 
taxat, normis de loco pro mulierum confessionibus. 

118. [Obligatio antistitae servandi libertatem conscientiae subditarum ]. 
Superiorissae in tuto collocare debent libertatem conscientiae suis subditis a 
iure concessam, simul sedulo vigilando ne usus huius facultatis disciplinae no- 
ceat aut abusibus locum det. 4 

Horum praescriptorum observantia speciali vigilantiae Ordinariorum lo- 
corum commendatur ut omnis abusus potestatis hac in re praecaveatur et, si 
casus fuerit, ad normam iuris reprimatur. 5 

119. [De assistentia spirituali sodalium statuum perfectionis ]. Ad so- 
dalium statuum perfectionis spirituale bonum et in via Dei progressum ma- 
xime confert aptum ministerium Confessariorum et Directorum spiritualium. 
Quapropter, enixe commendatur ut, sive Superiores in institutis clericalibus, 
sive Ordinarii locorum pro aliorum utriusque sexus communitatibus etiam 
minoribus, Confessarios et Directores spirituales magna cum sollicitudine se- 
ligant, qui cum prudentia et zelo munus sibi commissum in verum anima- 
rum. Deo consecratarum profectum obire valeant. Provideatur etiam ut in 
seminariis maioribus alumni circa ea quae vitam religiosam spectant suffi- 
cienter erudiantur necnon ut sacerdotes huic muneri specialiter idonei media 
sese perficiendi in studio theologiae spiritualis habeant. 

Cappellani quoque institutis laicalibus tales adsignentur qui ministerii 
sui partes digne et prudenter expleant. 


NOTAE 


1 Cf. can. 514 § 1; 875 § 1. 

2 Cf. Constit. Apost. Provida Mater Ecclesia , d. 2 febr. 1947, Lex pec. 
art. III § 2, 1°: A.A.S., Vol. XXXIX (1947), p. 121; Instruet. S. C. de Relig. 
Cum Sanctissimus, d. 19 martii 1947, n. 7, a): A.A.S., Vol. XL (1948), p. 295. 

3 Cf. can. 520 § 1; 524, 526. 

4 Cf. can. 521 § 3; 522; 523. 

5 Cf. can. 2414. 

Caput XXX 

DE PRECATIONE PUBLICA 
IN INSTITUTIS STATUS PERFECTIONIS AUGENDA 

120. [ De precatione publica congruenter augenda ]. Praeeminenti di- 
gnitate Officii Divini choraliter persolvendi servata, ad multiplicandos eo- 
rum coetus qui ubique terrarum laudes Deo cotidie persolvunt, ad ecclesia- 
sticum sensum in Corpore Christi Mystico promovendum, ad spiritualem 
animarum Deo consecratarum profectum, magnopere confert ut precatio 
in modum Divini Officii confecta, cui sodales cuiusvis instituti status per- 
fectionis vi Constitutionum adstringuntur, tamquam oratio Ecclesiae publica 
habeatur. 

121. [ Indoles officii conficiendi ]. Haec autem officia, conditionibus 
uniuscuiusque instituti consentanea, approbationi Sanctae Sedis subiiciantur. 

122. [De lingua vernacula permittenda in Officiis ]. Sodales laici insti- 
tutorum status perfectionis sive viri sive mulieres, monialibus exceptis, in 
Officio Divino ceterisque precibus in modum eiusdem confectis tum in com- 
mune tum a solo recitandis, linguam vernaculam adhibere valent iuxta textum 
rite approbatum. 

Caput XXXI 

DE SACERDOTIBUS ALIISQUE RELIGIOSIS QUI DEFECERUNT 

123. [De sodalibus status perfectionis a vocatione deficientibus']. Quam- 
vis maxima cura fuerit adhibita in admittendis unis candidatis vere dignis 
et aptis illisque rite instituendis, nihilominus, humana inspecta fragilitate 
iugi experientia comprobata, coniectare licet aliquem ex iis, non obstante 
Superiorum vigilantia, propriae vocationi infidelem evasurum ab Instituto 
suscepto apostatam discedentem vel legitime dimissum. 

124. [De cura pastorali erga religiosos lapsos exhibenda]. De miserrima 
autem conditione religiosorum sacerdotum qui a sua vocatione tam sancta 
defecerunt, Superiores institutorum et Ordinarii locorum solliciti sint. Ideo- 
que, in quantum fieri poterit, media adhibeant quae caritas prudenter ordi- 
nata suadet et adiuncta rerum sinunt ad eos a peccato retrahendos, ita ut, 
etiamsi vitae sacerdotali denuo restitui nequeant, eorum tamen aeternae 
saluti aptiore modo consulatur. 

Erga ceteros quoque religiosos vel sodales a religione apostatas valde sol- 
liciti sint Superiores ut, si casus ferat, ad institutum redeant aut eorum 
conditio canonica rite componatur. 

125. [De speciali vigilantia Superiorum super sacerdotum castitate]. 
Perspectis vero periculis quae Sacerdotum castitati specialiter imminere pos- 
sunt, Superiores super iisdem sedulo invigilent; neque eos in apostolatus 

opera quae peculiarem consuetudinem cum mulieribus secumferunt citius et 
incaute immittant; aptas quoque adhibeant providentias quas ipsis paterna 
sollicitudo et diuturna experientia monstraverunt, ut eorum castitas quae Ec- 
clesiae est commune bonum simul atque singulorum sacerdotum in tuto po- 
natur. 

126. [Quaestiones de coelibatu Sanctae Sedi reservatae]. Cum denique 
lex sacri coelibatus ecclesiastici, praecipue propter publicum Ecclesiae bo- 
num, instituta fuerit, firmis canonicis praescriptis de reductione clericorum 
ad statum laicalem, auctoritativa solutio omnium quaestionum circa suscep- 
tam obligationem coelibatus sacerdotalis, Sanctae Sedi exclusi ve reservata 
manet. 

127. [Leges processuales dimissionis sodalium emendandae']. Sacra Sy- 
nodus aestimat opportunum ut leges processuales observandae in sodalibus 
status perfectionis ab instituto dimittendis emendentur, vigentem procedu- 
ram iudicialem penes exemptos ad simpliciorem formam reducendo et nor- 
mas pro non exemptis praescriptas aequa ratione perficiendo; ita ut hi pro- 
cessus dimissionis, perfecta aequitate semper servata, expeditius et securius 
in omnibus institutis peragantur. 


2) RELATIO EM.MI P. D. VALERII CARD. VALERI, 
PRAESIDIS COMMISSIONIS DE RELIGIOSIS 

Introductio ad fasciculum IV: De vocationibus religiosis promo- 
vendis et de alumnorum admissione ad Professionem et ad Ordines. 

Institutioni alumnorum statuum perfectionis arcte connectitur du- 
plex quaestio: De vocationibus religiosis promovendis et De candidato- 
rum admissione sive in Institutum et ad Professionem, sive ad Ordines; 
de quibus tunc in tribus capitibus vigesimo sexto, septimo et octavo, 
praesentis fasciculi. 

Ad Caput XXVI : De vocationibus religiosis promovendis. 

In prima parte integri schematis de statibus perfectionis adquiren- 
dae , vocatio religiosa consideratur sub aspectu doctrinali; hic, potius sub 
aspectu disciplinari seu in concreto: De vocationibus religiosis promo- 
vendis. 

Necessitas maioris numeri vocationum religiosarum, sicut et sacer- 
dotalium est urgens. Etenim, ex una parte, omnia fere instituta dolent 
de vocationum diminutione; dum ex altera parte, ab Ordinariis locorum 
et haud raro directe a S. Sede enixe rogantur ampliores partes in campo 
apostolico suscipere. 

Officium promovendi vocationes religiosas, etsi imprimis Superio- 
ribus institutorum incumbat, etiam alios gravat omnes, praesertim curam 
animarum exercentes, qui ad hoc necessarium opus validum queunt af- 

ferre auxilium (art. 93). Qua ratione autem et mensura vocationes reli- 
giosae suscitari possint? Ad hanc quaestionem satisfaciendam quaedam 
normae dantur quibus religiosorum opera, aliquando valde actuosa, intra 
iustas et rationabiles limites contineatur (art. 94, 95). 

Ad Caput XXVII: De admissione ad Professionem seu Instituto 
cooptatione. 

Etsi vocationes religiosae solerter quaerendae sint, candidati tamen 
ad vitam religiosam nonnisi magna cum prudentia et cautela sunt ad- 
mittendi, « ne forte cum gravissimo salutis periculo, aut vocati accedere 
renuant, aut non vocati accedere praesumant » (art. 98). 

Propterea Superiores quibus officium competit candidatorum voca- 
tionem perpendendi illosque, sive in Scholas apostolicas vel Novicia- 
tum, sive ad professiones et Ordines admittendi, debent specialiter prae- 
cavere « ab omnibus quae illorum libertatem minuere possunt » (art. 99). 
Non minus oneratur conscientia confessariorum et Directorum spiritua- 
lium quin ministerium suum in foro interno exercendo, haud idoneos 
et indignos ab hoc sancto instituto capessendo omnino arcere debent 
(art. 100, 101). 

In vocationibus diiudicandis, modo particulari insistendum est ut, 
praeter idoneitatem, ipsa alumnorum recta intentio sedulo investigetur, 
« cauto speciatim si quis videatur in saeculum redire timere ob nimias 
difficultates subsidia vitae sibi decorose comparandi, ne necessitas po- 
tius quam generosa et pia voluntas religiosum faciat (art. 102, 103). 
Non minore sollicitudine attendendae sunt dispositiones ad castitatem 
(art. 104) necnon generales conditiones psychopaticae, recursu ad peri- 
tos facto, si opus fuerit (art. 105). 

Ad Caput XXVIII: De admissione alumnorum ad Sacros Ordines. 

Plane intelligitur rigidiores regulas pro admissione candidatorum 
ad professionem, « potiore ratione observandas esse pro alumnis ad Or- 
dines promovendis» (art, 109). Immo, specialissima cura adhibenda 
est removendi a sacro Presbyteratu suscipiendo non idoneos,, etsi iam 
diaconos (art. 109), providendo ut eorum conditio ad normam iuris 
rite componatur (art. 110). 

Quomodo singuli ordines, minoribus inclusis, fructuose recipiantur, 
articulo 111 docemur. Quoad titulum canonicum, Commissio censuit 
illum pro omnibus religiosis, exemptis et non exemptis, unicum esse 
debere, nempe, « paupertatis » qui communi eorum professioni vere 
respondet. Relate autem ad sodales Societatum vitae communis et In- 
stitutorum saecularium, Constitutionibus committitur titulum canoni- 
cum definire, probante S. Sede (art. 112). Tandem omnino conveniens 
visum est concedere omnibus Superioribus Institutorum clericalium fa- 

cultatem litteras dimissorias dandi, qua iam f ruuntur, de iure, exempti, 
et, per indultum, non paucae Congregationes (art. 113). 

Introductio ad fasciculum V: De quibusdam quaestionibus particu- 
laribus status perfectionis, et ad caput XXIX: De regimine Sacramenti 
Poenitentiae et de assistentia spirituali in Institutis status perfectionis. 

Ad complementum eorum quae renovationem vitae et operae in In- 
stitutis perfectionis spectant, congeruntur in praesenti Fasciculo non- 
nullae quaestiones particulares, quarum prima, in Capite XXIX est de 
Sacramento Poenitentiae. 

Commissioni nostrae visum est aequum iurisdictionem ad sacra- 
mentales confessiones sodalium institutorum recipiendas, qua, iure vi- 
gente, pollent Superiores Institutorum clericalium exemptorum, ad 
omnes religiones et societates vitae communis clericales extendere, ac- 
curate (art. 114) definiendo qua ratione Superiores eam aliis commit- 
tere valeant (art. 115). Quoad autem instituta saecularia, similis regula 
dari nequit: propterea, ad Constitutiones ea res remittitur (art. 115). 

In plurimorum votis erat ut conditiones particulares validitatis 
confessionum religiosarum, quae plus nocent quam adiuvant, tandem 
abrogerentur. Quapropter, derogando canonibus 876 § 1 et 522, sta- 
tuitur religiosas, quoad validitatem earum confessionum, ceteris mulie- 
ribus aequiparari, suppressa necessitate specialis iurisdictionis aliisque 
conditionibus particularibus. Attamen, omnino retinetur et retinenda 
est ordinatio traditionalis confessorum ordinariorum et extraordinario- 
rum, quorum ministerium pro bono ordine in singulis communitatibus 
servando et efficaci animarum directione obtinenda est evidenter neces- 
sarium (art. 116, 117, 118). 

Denique, enixe commendatur ut « sive Superiores in institutis cle- 
ricalibus sive Ordinarii locorum pro aliorum utriusque sexus commu- 
nitatibus, etiam minoribus, Confessarios et Directores spirituales ma- 
gna cum sollicitudine seligant, qui cum prudentia et zelo munus sibi 
commissum in verum animarum Deo consecratarum profectu obire 
valeant (art. 119). 

Ad Caput XXX: De precatione publica in Institutis augenda. 

Breve Caput XXX aliquid novi inducit circa precationem publicam 
in Institutis status perfectionis. Etenim, ut numerus eorum augeatur 
qui nomine Ecclesiae divinam Maiestatem adprecantur, statuitur ut 
tamquam preces publicae recognoscantur, praeter Divinum Officium, 
aliae quoque preces « in modum eiusdem confectae, quibus vi Consti- 
tutionum sodales adstringuntur » (art. 120, 121), conferendo maiorem 
facultatem linguis vernaculis utendi (art. 122). 

Ad Caput XXXI: De sacerdotibus aliisque religiosis qui defecerunt. 

Ultima quaestio hic tractata ad miserrimos refertur casus religio- 
sorum, praesertim sacerdotum, qui vocationi suae infideles, ab instituto 
apostatae discedunt vel legitime dimittuntur (art. 123). Erga istos infe- 
lices nimis, a Superioribus et etiam ab Ordinariis locorum cura pasto- 
ralis, inquantum adiuncta sinunt, est exercenda ita ut si ad pristinam 
vitam restitui nequeant, saltem eorum aeternae saluti aptiore modo 
consulatur (art. 121). Connexa cum ista quaestione est alia de lege 
coelibatus a sacerdotibus lapsis servanda. Obligatione Superioribus in- 
cumbente specialiter invigilandi super castitatem suorum subditorum 
sacerdotum (art. 123) Commissio nihil voluit innovare quoad aliquam 
eventualem dispensationem a sacro coelibatu, sacerdotibus lapsis aliisve 
adserentibus se continentiam servare non posse concedendam. Agitur 
enim non tantum de individuis, in sua miserrima conditione sublevan- 
dis, sed de maximo bono Ecclesiae tuendo quod, si lex de coelibatu 
nimia indulgentia relaxaretur, valde periclitaretur (art. 126). 

Ultima Commissionis nostrae commendatio est pro Legibus Proces- 
sualibus dimissionis religiosorum recognoscendis. Etenim, vigente iure, 
dimissio alicuius sodalis Instituti exempti valde laboriosa evadit et pa- 
rum expedita, ob complexas et rigidas leges iudiciales Libri IV Codicis 
quibus subiicitur; dum pro sodalibus non exemptis dimittendis, conve- 
niens legislatio processualis desideratur quae maiorem securitatem et 
aequitatem praestaret. Quare, in bonum omnium verteretur si ius 
exemptorum hac in re temperaretur et ius non exemptorum in melio- 
rem formam redigeretur: quod optime fieri poterit in revisione Codicis 
(art. 127). 


3) ANIMADVERSIONES SODALIUM 

Card. Ruffini: Pars II, Sectio III, Cap. XXVI, XXVII, XXVIII. 

Pag. 5, 1 n. 93: Titulus accuratior posset esse hic: « Officium sacer- 
dotum et laicorum religiosas vocationes oratione et actione fovendi ». 

Pag. 9, 2 ad 100, lin. 23: « ... aut non idoneis imponant »; haec addi 
vellem: « etiam — si necessarium sit — suspendendo eis absolutionem 
a peccatis donec Institutum derelinquere non deliberaverint ». 

Pars II, Sectio IV, Cap. XXIX, XXX, XXXI. Pag. 3 3 ad 114: « Su- 
perior Seminarii collegiive — ut legitur in can. 891 C.I.C. — Sacra- 


1 Cf. p. 1156. 

2 Cf. p. 1158. 

3 Cf. p. 1162. 

mentales confessiones suorum alumnorum secum in eadem domo com- 
morantium ne audiant, nisi alumni ex gravi et urgenti causa in casibus 
particularibus sponte id petant ». Est norma sapientissima et pruden- 
tissima, cur non extenditur ad Superiores religiosorum? 

Pag. 3 4 ad 115, lin. 16: Cur post « iurisdictionem » tacetur adiecti- 
vum « delegatam »? 

Pag. 3, lin. 18: « ... e clero saeculari ». Occasionem capio id pro- 
ponendi: Quotiescumque in Concilio Oecum. Vaticano II sermo erit 
de clero qui bic dicitur saecularis, appelletur dioecesanus sicut recte 
optabat et contendebat iam Em. mus Archiep. Mechliniensis, Cardinalis 
Mercier s. m. 

Pag. 4, 5 lin. 11: « earum confessariis ». Aperte dicatur confessarios 
istos peculiari indigere iurisdictione ab Ordinario loci concedenda (cf. 
can. 876 C.I.C.). 

Pag. 4, lin. 19: « ...confessionem instituat apud quemlibet Sacer- 
dotem... »; modo tamen confessio fiat extra domum religiosam, in Eccle- 
sia vel Oratorio publico. 

Pag. 4, lin. 30 ss.: Haec vigilantia ab Episcopo exercerine potest 
etiam si Sorores ad Institutum exemptum pertineant? 

Pag. 6, fi num. 120: Potestne haberi oratio publica Ecclesiae, oratio 
monialium? Nonne minister publicus Ecclesiae est Sacerdos tantum? 

Card. Godfrey: Pars II, Sectio III, Cap. XXVI, XVII, XXVIII. 
Disciplina de renovatione vitae... 

Multa laudabiliter dicuntur in schematibus quae applicari possunt 
religiosis et saecularibus. 

Aliqua puncta liceat mihi indicare ex experientia pastorali et in 
iuvenibus praeparandis ad sacram vocationem. 

1. Tempore nostro, apud nos, crescit numerus vocationum tardi- 
varum: problemata peculiaria de iis sunt, uti diximus in alia sessione, 
in particulari quantum attinet ad humanisticam vel classicam praepara- 
tionem. Prudenter loquitur Schema primum de immoderato conatu quo 
urgentur iuvenes ad intrandum in vitam religiosam. 

2. In pagina sexta, 7 schema loquitur de oratione. In oratione publi- 
ca fidelium, meminisse iuvat necessitatem etiam vocationum religiosa- 
rum. Utile est in oratione inserere phrasim qua petitur benedictio pro fa- 
miliis ut habeant privilegium et honorem dandi filios et filias vitae re- 
ligiosae. Hoc placet multum familiis et parentibus. 


4 Cf. p. 1162. 

5 Cf. pp. 1162-1163. 


6 Cf. p. 1164. 

7 Cf. p. 1157. 

3. Patres et fratres religiosi saepe petunt ut Episcopus permittat 
ingressum in scholis ut quaerant vocationes. Conceditur: sed si nimis 
fiat et constans successio quaerentium certe periculum est habendi aspi- 
rantes gregatim acceptos qui post experimentum cito relinquunt colle- 
gium, domum religiosam vel seminarium. 

4. In pagina nona 8 bene loquitur schema de indebito influxu pa- 
rentum notandum vero quod ratio oeconomica etiam potest habere in- 
fluxum indebitum in alumnos. Ex una parte sunt difficultates domesti- 
cae: ex alia in certis nationibus magna stipendia incitamentum sunt 
alumnis ad exeundum. 

5. In eadem pagina nona agitur de obligatione Confessarii et Di- 
rectoris Spiritualis ut imponant alumno ut discedat salvo semper invio- 
labili secreto fori interni. Res delicata est si alumnus renuat: sed potest 
accidere. 

6. De neuropaticis caute procedatur. Mulieres medicae seligendae 
non sint pro cura psychopatica puerorum alumnorum. Opus est maxi- 
ma cautela in selectione peritorum. Episcopi generatim habent informa- 
tiones de qualitate et charactere medicorum Catholicorum. Experientia 
docet infelix consilium dari posse a medicis ignorantibus vitae religiosae. 

Pars II, Sectio IV, Cap. XXIX, XXX, XXXI: De quibusdam quae- 
stionibus particularibus. 

Hic etiam optima dicuntur sed aliqua liceat digna nota observare. 

De Confessione, pagina tertia, 9 numero centesimo decimo quinto, 
utilissima erit concessio delegationis in Institutis et quod dicit schema 
de liceitate et validitate confessionum religiosarum. Removet scrupulos 
conscientiae, dat tranquillitatem, facilitat vitam religiosam salvo iure 
Superiorum. Monentur Superiorissae de protegenda libertate conscien- 
tiae sororum: urget Episcopum ad vigilantiam. 

Pagina sexta 10 in capite trigesimo: concessio usus linguae vernaculae 
iam in praxi est in certis communitatibus. 

De lapsis religiosis, in capite trigesimo primo, et sacerdotibus, res 
magni momenti est. Iam tetigimus quaestionem de caelibatu sacerdo- 
clotali in praevia sessione et res differebatur, ad aliam sessionem. 

Mea humili opinione mentio sacri caelibatus in Concilio non debet 
fieri nisi per transennam, et gaudeo quod in schemate fit mentio de 
documento « Lex Sacri Caelibatus » et de exclusiva reservatione mate- 
riae de caelibatu exclusive Sanctae Sedi. 


8 Cf. p. 1158. 

9 Cf. p. 1162. 

10 Cf. p. 1164. 

Sed dubito de utilitate tractandi de lapsis in Concilio. Nec dicatur 
unum verbum de dispensatione obligationis in Concilio. Non est locus 
pro tali materia. 


4) SUFFRAGIA SODALIUM 

Card. Tis serant: Placet. 

Card. Micara: Placet iuxta modum. Opportune commendantur 
media supernaturalia tamquam praestantissima pro vocationibus promo- 
vendis (n. 96), atque monetur attendendum esse ad dispositiones circa 
castitatem (n. 104) necnon ad dispositiones psycopaticas (n. 105). 

Prudenter statuitur quaestiones circa susceptam obligationem coeli- 
batus Sanctae Sedi reservatas esse (n. 126). 

Valde denique probatur aequiparatio religiosarum ceteris mulieri- 
bus quoad validitatem et liceitatem confessionis (n. 116). 

Card. Pizzardo: Placet. 

Card. Aloisi Ma sella: Pars II, Sectio III, cap. XXVI, XXVII, 
XXVIII. Placet. 

Pars II, Sectio IV, Cap. XXIX, XXX, XXXI. Placet iuxta modum: 
libertas, quae pag. 4, 1 n. 117, conceditur religiosis mulieribus instituendi 
valide et licite confessionem apud quemlibet sacerdotem pro confessio- 
nibus mulierum ab aliquo Ordinario loci approbatum, videtur exces- 
siva. Neque auctoritas Superiorissae ut usus illius facultatis non noceat 
aut abusibus locum det satis munita videtur. 

Card. Lienart: Placet utrumque schema, attentis animadversioni- 
bus Em. morum Cardd. Ruffini et Godfrey et cum illis retento dubio 
num haec materia in Concilio sit tractanda, praesertim capita de quae- 
stionibus particularibus. Insuper assentio propositionibus ab Em.mis 
Cardd. Alfrink et Jullien factis. 

Card. Tappouni: Placet. 

Card. Copello: Placet. 

Card. Spellman: Placet iuxta modum: scilicet attentis obser- 
vationibus Cardinalis RufEni et Cardinalis Godfrey. 

Caput XXVI in schemate de statibus perfectionis adquirendae a 
Commissione de Religiosis proposito agit de vocationibus religiosis pro- 


1 Cf. p. 1163. 

movendis. Sed iam propositum est a Commissione de Studiis et Semi- 
nariis schema de vocationibus ecclesiasticis promovendis. In fine huius 
schematis, Commissio de Studiis et Seminariis proposuit hanc declara- 
tionem: « Sancta Synodus ardenter exoptat ut haec actuosa in fovendis 
vocationibus omnium membrorum conspiratio, propriae dioecesis, pa- 
triae, communitatis religiosae fines dilatato corde transgrediens, ad uni- 
versalis Ecclesiae necessitates respiciat... ». Idem Deus vocat alios ad 
Eum sequendum in vita sacerdotali, alios in vita religiosa. Sed, opus 
pro vocationibus requirit conspirationem omnium membrorum Mystici 
Corporis Christi. Media, tum naturalia tum supernaturalia, ad utramque 
vocationem promovendam, non multo inter se differunt. Ergo, quae- 
stiones de vocationibus ad sacerdotium et de vocationibus ad vitam re- 
ligiosam fovendis melius et convenientius simul tractandae sunt. 

Pontificiae Commissionis Centralis munus est, secundum Litteras 
Apostolicas Superno Dei Nutu motu proprio a Ioanne Papa XXIII da- 
tas, « sequi ac, si necesse sit, in ordinem disponere singularum Com- 
missionum labores ». Ergo, videtur esse munus huius Commissionis 
Centralis illa duo Schemata de Vocationibus fovendis in unum col- 
ligere. 

Cum prudentia et claritate Commissio de Religiosis agit de admis- 
sione ad professionem seu instituto cooptatione. Distinctio inter fo- 
rum externum et forum internum conservatur etiam cum agitur de 
utriusque fori actione moderatorum coordinanda. 

Quamquam aliquae materiae tractatae in Capite vicesimo-octavo de 
admissione alumnorum ad Sacros Ordines religiosis propriae sunt, ta- 
men, hae materiae convenienter includi possint in Schemate de Ordine 
a Commissione de Disciplina Sacramentorum proposito. Canones de 
ordinatione religiosorum et de titulis canonicis pro religiosis nunc inclu- 
duntur in illa parte Codicis luris Canonici quae agit de Sacramentis, 
et non in illa parte quae agit directe de religiosis. Idem ordo in Concilii 
decretis servari deberet. 

Cum XXIX in regimine sacramentali poenitentiae in institutis status 
perfectionis aliquas mutationes, diu exspectatas, introducit. Uniformitas 
et continuitas directionis spiritualis cum debita conscientiae libertate 
bene componuntur. Videtur esse non inopportunum anteponere aliquam 
introductionem in qua ratio totius quaestionis proponi possit. Insuper, 
hoc Caput cum Schemate de Sacramento Poenitentiae a Commissione 
de Disciplina Sacramentorum proposito conferendum est. 

Recognitio precationis in modum Divini Officii in institutis status 
perfectionis confectae tamquam oratio Ecclesiae publica in bonum to- 

tius Mystici Corporis vere tendit. Caput XXX, tamen, aptius in Sche- 
mate decreti de Sacra Liturgia ponatur. 

Optime in Capite XXXI agitur de cura pastorali erga religiosos lap- 
sos. Caritas Christi urget ut omnes Ordinarii locorum et Superiores 
habeant sollicitudinem particularem erga sacerdotes aliosque religio- 
sos lapsos. Curam pastoralem specialissimam habere debeant Superiores 
institutorum a quibus illi defecerunt. 

Suffragium: Propter animadversiones allatas, nempe, de utilitate 
aliquarum rerum hoc in schemate tractatarum cum aliis schematibus 
antea propositis componendarum et melius in ordinem disponendarum 
suffragium fertur: Placet iuxta modum tantum. 

Card. Frings: Placet. 

Card. Ruffini: Placet iuxta modum. 2 

Card. Siri: Pars II, Sectio III, Cap. XXVI, XXVII, XXVIII. Pla- 
cet, in voto Em. mi Relatoris. 

Pars II, Sectio IV, Cap. XXIX, XXX, XXXI. Placet iuxta modum: 
materia capitis XXXI non est in actu Conciliari deducenda. Num. 115 
ad lineam 18 adiungatur: « pro iis tantum de quibus superiori articulo ». 

Card. D’Alton: Placet iuxta modum: non placet provisio in pa- 
ragrapho centesima decima septima qua religiosa potest confessionem 
valide instituere apud confessarium ab aliquo Ordinario loci adprobatum. 
Etenim ex tali provisione sacerdos ex ultimis finibus terrae potest con- 
fessiones religiosarum audire in dioecesi ubi nihil de eo scitur. Talis 
provisio, in re in qua abusus timeri possunt, esset, meo iudicio, valde 
periculosa et insuper daret talem copiam confessariorum religiosis qua- 
lem nec laici in Ecclesia habent. Omnino velim, ergo, ut verbum aliquo 
deleatur ita ut confessarius debeat esse adprobatus ab Ordinario loci 
in quo confessio fit. 

Card. Quiroga y Palacios: Placet. 

Card. Leger: Pars II, Sectio III, Cap. XXVI, XXVII, XXVIII. Pla- 
cet iuxta modum: attentis his quae dicta sunt ab Em.mis Cardd. Ruffini, 
Godfrey et Montini. 

Mihi tamen opportunum videtur duo notare. 

In prima paragrapho articuli 99, ubi agitur de idoneitate ad admis- 
sionem, ut indicia proponuntur pietas, recta intentio, dotes animi et 


2 Cf. pp. 1168-1169. 

corporis. Credo quod mentio etiam et maxime facienda est de virtuti- 
bus fidei, spei et caritatis scilicet de vera fonte vitae christianae. 

In articulo 111, ubi tractatur de receptione ordinum minorum, ali- 
quid dici debet de ordinibus maioribus. Saepe enim in religionibus, ordi- 
num maiorum receptio regulariter praecipitatur, quod non est sine detri- 
mento pro seriosa praeparatione candidatorum. 

Hoc tantum dicam quod articulus 122 non mihi placet. Propono ut 
etiam moniales linguam vernaculam adhibeant in Officio divino. Etiam 
enim moniales intelligere debent Officium. Et quia earum cognitio lati- 
nae linguae valde insufficiens est, (non sunt mulieres eruditae) legitimum 
et necessarium est illud ius concedere. 

Card. Gracias : 3 Pars II, Sectio III, Cap. XXVI, XXVII, XXVIII. 
Placet. 

Pars II, Sectio IV, Cap. XXIX, XXX, XXXI. Placet iuxta modum: 

Numerum 78 tractat de ultima perfectione institutionis alumnorum. 
In hoc numero dicitur quod « ad sex saltem menses, per modum regula- 
ris cursus peragenda est... ». Dum numerus 90 tractat de ratione gene- 
rali curriculi pastoralis in quo « ... de rebus pastoralibus sub aspectu 
practico per annum diligentissime instruantur ». Agitur igitur de rebus 
diversis; sed quaeri potest utrum sint tam distinctae et differentes an 
sint tales ut nequeant tractari in unum ita ut intra unum annum vel 
etiam in decem mensibus possint perfici ut nunc fit, exempli gratia, in 
Societate Iesu. 

Numeri 116 et 117 introducunt innovationem optatam, sed nume- 
rus 117 qui incipit voce «praeterea » nihil numero praecedenti addit. 
Omnia patent verbis numeri 116: « religiosae et sodales Societatum 
vitae communis caeteris mulieribus in omnibus aequiparantur ». 

Forse hic numerus 117 possit supprimi; vel melius potest coniungi 
numero praecedenti, exempli gratia, modo sequenti: «... sed circa con- 
ditiones ad validitatem et liceitatem confessionis requisitas, etiam reli- 
giosae et sodales Societatem vitae communis caeteris mulieribus in om- 
nibus aequiparantur. Ideo que si aliqua religiosa aliave sodalis socie- 
tatis vitae communis confessionem instituat apud quemlibet sacerdotem 
pro confessionibus mulierum ab aliquo Ordinario loci approbatum, con- 
fessio valida et de se licita est, servatis, ad liceitatem dumtaxat, normis 
de loco pro mulierum confessionibus ». 

Card. Montini: Placet utrumque Schema, ratione habita suggestio- 
num Eminentissimorum Patrum, praesertim Cardinalis Ruffini. 


3 Septimae Congregationi non interfuit. 

Liceat mihi hoc notare punctum, in primo Schemate, ad numerum 95, 
pagina sexta: 4 « de mediis ad vocationes religiosas colligendas adhiben- 
dis »; opportune norma statuenda est severior ac magis statui religioso 
consentanea; saepius enim, apud nos, pueri, qui ne conceptum quidem 
habent vitae religiosae ac perfectionis evangelicae adquirendae, a paroe- 
ciis, inconsulto parocho, arripiuntur, favente quandoque familia ab onere 
filiorum sustentandorum liberari cupiente, et artificiosae educationi, 
earum aetati et indoli oppugnanti, subiiciuntur. Plurimi ex huiusmodi 
alumnis postea dimittuntur, et gravi et saepe insanabili spirituali crisi 
perculsi ad ipsorum familias et paroecias redeunt, confusione et amaritu- 
dine pleni ac taedio religioso referti. 

Quodsi usque ad votorum professionem in religione huiusmodi alum- 
ni perveniunt et ad sacerdotalem ordinationem, non raro miserrime a 
sanctis obligationibus decidunt et Ordinariis locorum non paucas infe- 
runt molestias. 

Materia autem non videtur Concilio praesentanda, sed potius ad 
Commissionem de reformando Codice vel ad Sacram Congregationem de 
Religiosis. 

Card. Giobbe: Placet utrumque schema. 

Card. Cento: Placent iuxta modum schemata, attentis observatio- 
nibus Patrum. Duas observationes liceat mihi facere. Quoad moniales, 
etiam quando sint sub iurisdictione : Ordinariorum Dioecesanorum, mihi 
opportunum videtur ut illi libenter sinant imo desiderent ut probati reli- 
giosi eiusdem familiae aliquando eis sermonem dirigant, ut rite in spi- 
ritu proprii Ordinis excolantur. Insuper, experientia edoctus, censeo 
melius providendum esse ad aequitatem in dimittendis sororibus. 

Card. Garibi y Rivera: Placet. 

Card. Godfrey: Placet iuxta modum utrumque Schema, habita ra- 
tione eorum quae dixerunt Em. mi Patres, praesertim Card. Ruffini, 
Em. mus Relator et Em. mus Card. Montini. Alia scripsi in folio. 5 

Card. Richaud: Pars II, Sectio III, Cap. XXVI, XXVII, XXVIII: 
Placet. 

Pars II, Sectio IV, Cap. XXIX, XXX, XXXI: Placet iuxta modum: 
i. e. pag. 4, 6 lin. 3, addenda est verbis « nonnisi iis qui ab aliquo Ordina^ 


4 Cf. p. 1157. 

5 Cf. pp. 1169-1171. Textus transcriptus est ex taeniola magnetica. 

6 Cf. p. 1162. 

rio » haec praecisio « Ordinario loci » et deleantur verba sequentia « vel 
superiore ». 

Pag. 6, 7 sub n. 122, optarem quod officium, sive parvum, sive magis 
completum, sit idem pro omnibus sororibus cuiuslibet Instituti et in con- 
cordantia aliqua per respectum ad Officium romanum universale. 

Adhaereo etiam observationibus Em. morum Cardd. Lienart et God- 
frey. Opinor enim quod multae determinationes in duobus istis schema- 
tibus conveniunt quoque pro alumnis cleri saecularis. 

Card. Dopfner: Placet iuxta modum utrumque Schema, ratione ha- 
bita animadversionum Patrum. Bene perspiciatur, inquantum sint materia 
apta Concilii. 

Card. Meyer: Placet iuxta modum: attentis observationibus Emi- 
nentissimorum Cardinalium praesertim Ruffini et Godfrey. 

Card. Alfrink: Placet. 

Pluries in schemate dicitur — et recte dicitur, ut v. g. in num. 99 — 
ut Superiores religiosorum illos tantum candidatos admittant, quos 
ad perfectionem christianam in instituto assequendam sufficienter proba- 
verint. 

Saepius autem accidit ut candidatus quis utique sacerdotium anhe- 
let, sed non statum religiosum. Dum autem iuvenes sunt, hanc distinctio- 
nem saepius difficulter vident. Munus erit directorum spiritualium ut 
bene distinguant inter ambas vocationes. Et si habent aliquem candi- 
datum qui sacerdotium quidem appetit, sed non statum religiosum, 
illum nullo modo cogant ut in ordinem ingrediatur vel congregationem 
intret vel ibi maneat, sed illi omnem libertatem dent ut ad seminarium 
dioecesanum transeat. 

Saepius isti candidati postea intelligentes se quidem sacerdotium 
voluisse sed non statum religiosum, difficultates creant, et dedecus fiunt 
tum statui religioso, tum sacerdotio. 

Card. Santos: Placet. Nota tamen habeantur ea quae ab Em.mis 
Patribus dicta fuerunt. 

Card. Rugambwa: Utrumque schema placet iuxta modum. Assen- 
tio Relatori et Cardinali Leger de lingua vernacula adhibenda in Offi- 
cio, sed dubito an sit materia sufficiens discutienda in Concilio Oecu- 
menico. 

Card. Ritter: Placet. 


7 Cf. p. 1164. 

Card. Landazuri Ricketts: Pars II, Sectio III, Cap. XXVI, 
XXVII, XXVIII: Placet. 

Pars II, Sectio IV, Cap. XXIX, XXX, XXXI: Placet iuxta modum: 
id est: non placet ut Superiores religiosi Institutorum clericalium ha- 
beant potestatem delegandi iurisdictionem ad audiendas confessiones 
sacramentales in favorem sacerdotum subditorum et etiam cleri saecu- 
laris vel dioecesani. 

Card. Cous s A: Placet iuxta modum: ratione habita animadversio- 
num Em. morum et Exc. morum Patrum. 

Disciplina de religiosis a f. r. Pio XII recenter promulgata pro 
Ecclesiis Orientalibus vigorem servat, nisi expresse cuidam praescripto 
derogetur vel aliquod praescriptum mutetur, quod ex praesentibus 
schematibus non constat. 

Card. Suenens: Placet iuxta modum: i. e. optima in schematibus 
dicuntur, sed non mihi videtur materia in Concilio tractanda ut a non- 
nullis Patribus iam notatum est. 

Card. Di Jorio: Placet utrumque schema, attendantur tamen ea 
quae ab Em.mis Cardd. Ruffini, Godfrey et Montini proposita sunt. 

Card. Jullien: Non placet: ut heri humillime dixi materia illa 
quatenus peculiaris non spectat ad Concilium Oecumenicum, sed in 
casu duo proponuntur: 

1 ) Spectat ad Concilium quaestio generalis de vocatione religiosa 
(caput XXVI), quae tamen includi deberet in uno eodemque schemate 
de vocatione ecclesiastica et religiosa, uti nunc saepe laudabiliter fit in 
congressibus de vocationibus promovendis, in quibus disserunt et sa- 
cerdotes saeculares et religiosi, in unitate fidei et caritatis. 

2) Transmittantur bona illa schemata, cum sapientibus animadver- 
sionibus Commissionis centralis ad Commissiones competentes sive de 
aptandis Codicis et Statutorum Generalium regulis, sive de instructio- 
nibus peculiaribus a Sancta Sede conficiendis de religiosis. 

Card. Larraona: Placent Schemata, sed fere omnia sunt Codici 
amandanda, idem singillatim aliqua minora quae difficultatem praese- 
f erunt non discutio. Ceterum ratio habeatur illorum quae dicta a Pa- 
tribus fuerunt, praecipue ab Em.mis Godfrey, Montini, Alfrink, Jullien. 
Alia quae dicta recte fuerunt sunt iam pacifici iuris. Illa quae Concilio 
subicienda videntur, in folio scripto tradam. 

Card. Heard: Placet utrumque Schema, attentis autem observa- 
tionibus Em. mi Ruffini. 

Card. Bea: Utrumque schema placet iuxta modum: attentis ani- 
madversionibus ab Em.mis Cardd. Ruffini et Godfrey propositis. Ma- 
teria fere tota videtur remandanda ad Codicem vel ad alia documenta 
S. Sedis. De art. 122 in voto Em.mi Card. Leger, de n. 95 cum Em.mo 
Card. Montini, de n. 99 (de vocatione) cum Em.mo Card. Alfrink. 

Card. Browne: Placet iuxta modum: attentis observationibus 
Em. morum Cardinalium maxime Ruffini et Montini, et supposito quod 
res revideatur a Commissione Codicis. Etiam ego miror sicut Em.mus 
Card. D’Alton de voce aliquo in n. 117, linea 20. 

Card, Albareda: Placet utrumque Schema ad mentem Eminentis- 
simorum Patrum Relatoris, Ruffini, Godfrey et Montini. 

Beat. Gori: Placet utrumque schema. 

Beat. Cheikho: Placet. 

1) Opportunum aestimatur ut religiosi qui ministerium animarum 
habent, sive sint religiosi ritus latini, sive etiam ritus orientalis, utantur 
in ministerio, ritu ipsorum fidelium. 

2) Optatur ut in hac constitutione aliquid inseratur de candidatis ri- 
tuum orientalium, in Congregationes religiosas aut ordines religiosos 
ingredientibus. Convenit ut illi candidati conservent ritum proprium pro 
bono fidelium orientalium eiusdem ritus. 

Exc. Felici: Placet iuxta modum: nempe ad Commissionem de 
Codice reformando res deferatur. 

Exc. 0’Connor: Placet iuxta modum: De vocationibus tractetur 
una cum Commissione de Studiis et de Seminariis: cetera argumenta 
in his schematibus tractata reduci possunt. 

Exc. Chavez y Gonzalez: Placet utrumque schema. 

Exc. Silva Santiago: Schemata mihi placent, immo valde pla- 
cent. Sed mihi opportunissimae videntur animadversiones Em. morum 
Cardd. Ruffini et Godfrey. Praesertim optarem ut in schematibus lo- 
quatur semper de « clero dioecesano » loco cleri saecularis, uti iam in 
pluribus dioecesibus. Etiam optarem ,ut omnia quae referuntur de 
lapsis sacerdotibus tantummodo per transennam in Concilio tractentur, 
seu melius et efficacius omnia reserventur unice Sanctae Sedi. 

Exc. Antezana y Rojas: Placet iuxta modum utrumque schema, 
attentis observationibus ab Em.mis Cardinalibus Montini, Alfrink, 
Jullien. 

Exc. Cooray : Placet utrumque schema, attentis tamen animadver- 
sionibus factis a Patribus, praesertim, ab Em.mis RufEni, Godfrey, D’ Al- 
ton, Jullien, Bea et Browne. Hoc etiam velim addere: Ad n. 100 (Cap. 
XXVII, pag. 9, 8 9 lin. 23) verbum « certo », i. e. candidatis certo indignis, 
est omittendum: est periculum ne confessarii et directores nimis li- 
berales, indignos admittant, ratione huius verbi, cum certitudo non 
tam facile appareat. 

Exc. Keefry: Placet iuxta modum: i. e. secundum observationes 
factas ab Em.mis Cardd. RufEni, Godfrey, D’ Alton et Browne. 

Exc. Lefebvre: 9 Placet. 

Exc. Hurley: Placet, iis retentis quae iam dicta sunt de ordina- 
tione considerationis variarum vocationum sub una constitutione ge- 
nerali de vocatione christiana. 

Exc. Perrin: Ambo schemata placent iuxta modum ad mentem 
Eminentissimorum Jullien et Bea, 

Exc. Seper: Placet. Ad Concilium deferantur eae tantum partes, 
quae innovationem iuris vel res magni momenti continent. 

Exc. Bazin: Placet. Assentio observationibus Em. morum Cardd. 
Godfrey, Richaud, Alfrink, Jullien et Bea. 

Exc. Bernard: Placent duo schemata: attamen ratione habita voti 
Em.mi Card. Jullien, non omissis dictis ab Em.mo Card. Godfrey de 
sacerdotibus et religiosis lapsis. • 

Exc. Bernier: Pars II, Sectio III, Cap. XXVI, XXVII, XXVIII: 
Placet iuxta modum ab Em.mis Cardinalibus Montini, Alfrink et Bea 
propositum. 

Pars II, Sectio IV, Cap. XXIX, XXX, XXXI: Placet. 

Exc. Yago: Placet iuxta modum: iuxta animadversiones Eminen- 
tissimorum Cardinalium RufEni et Montini. Sed repeto: haec materia 
non est deferenda ad Concilium, sed ad Commissionem reformationis Co- 
dicis. 

Exc. Rakotomalala: Placet iuxta modum utrumque schema, iuxta 
observationes factas ab Eminentissimis Cardinalibus RufEni, Montini, 
Leger et Godfrey. 


8 Cf. p. 1158. 

9 Septimae Congregationi non interfuit. 

Exc. Ngo-dinh-Thuc: Placet utrumque schema. 

Exc. Bengsch: Placet iuxta modum: id est: non materia Concilii 
esse videtur. 

Exc. Verwimp: Placet utrumque schema. 

Exc. Jelmini: Utrumque schema placet, ratione habita animadver- 
sionum Cardd. Ruffini, Godfrey, Alfrink et praesertim Montini de me- 
diis ad vocationes religiosas colligendas adhibendis. 

Exc. Suhr: Placet iuxta modum utrumque schema, iuxta observa- 
tiones Em. morum Patrum. Sed non mihi videtur materia in Concilio 
tractanda. 

Rev. Gut: Placet iuxta modum utrumque schema. Sed de tota 
hac materia potius in Codice redigendo quam in Concilio agatur. Mihi 
persuasum est etiam Moniales, nomine Ecclesiae, divinum Officium re- 
citare. Sollemni ritu occasione professionis illis breviarium traditur. 
Non auderem ne dubium quidem proferre hac de re apud Moniales 
nostras. 

Rev. Sepinski: Pars II, Sectio III, Cap. XXVI, XXVII, XXVIII. 
Placet in voto Em. mi Card. Ponentis. 

Materia fere tota, secundum meum submissum iudicium, commis- 
sioni pro Codice aptando deferatur. 

Ad pag. 9, 10 linn. 13-14: ponatur, claritatis causa, haec interpunc- 
tio: « et, si de futuris sacerdotibus agatur, ad sacerdotium... ». 

Item ad pag. 12, 11 linn. 7-8: « Si vero seria spes detur ut, ulteriore 
experimento, servatis servandis, concesso, ». 

Item ad pag. 12, linn. 13-14: « quae quidem, ad rem quod at- 
tinet, ». 

Pars II, Sectio IV, Cap. XXIX, XXX, XXXI. Placet. Ad pag. 6, 12 ad 
fin. 20-21, ubi agitur de lingua vernacula permittenda in Officiis, cla- 
rius indicetur auctoritas quae debet approbare. 

Rev. Janssens: Placet. Non tamen ad Concilium deferendum. 
Num. 122: etiam monialibus concedatur usus linguae vernaculae in 
Officio persolvendo. 


10 Cf. p. 1138. 

11 Cf. p. 1159. 

12 Cf. p. 1164. 

XIV 

DE IMPEDIMENTIS AD MATRIMONIUM 


DE MATRIMONIIS MIXTIS 

(Septima Congregatio: 10 maii 1962) 

1) SCHEMATA PROPOSITA 

A COMMISSIONE DE DISCIPLINA SACRAMENTORUM 
DE IMPEDIMENTIS AD MATRIMONIUM 

Sacramenti matrimonii disciplinam Sacrosancta Tridentina Synodus 1 feli- 
citer reformavit; atque hodie post plura saecula substantialiter eadem perse- 
verat non sine ingenti bono societatis tum ecclesiasticae tum civilis. 

Sancta Mater Ecclesia suis legibus in id maxime intendit, ut matrimo- 
nium, prout a Deo est institutum cum suis proprietatibus essentialibus, sar- 
tum tectumque custodiatur, atque dignitas Sacramenti, ad quam Christus 
Dominus ipsum contractum matrimonialem inter baptizatos evexit, eluceat, 
omnesque eam revereantur' in bonum totius Societatis et imprimis ipsorum 
coniugum. 

Attamen multis in regionibus matrimonium, quod dicunt, civile, etiam 
ipsis catholicis hodie imponitur. Equidem Ecclesia bene novit atque reco- 
gnoscit competentiam Status circa mere civiles matrimonii effectus . 2 

Verumtamen haec competentia occasio aut praetextus esse non debet, 
ut celebratio actus civilis sit pro vero matrimonio habenda. Et contra hoc 
Ecclesia animadvertit suos filios ut caveant ne quod debitum est matrimonio 
christiano, id est, ut habeat de se effectus civiles, uni matrimonio civili eos 
attribuant, si quando non nisi illud celebrando obtineri possint. 

Pia vero Mater Ecclesia maxime solet esse ad benignitatem indulgentiamve 
proclivis in rebus omnibus, quae cum incolumitate iurium et sanctitate offi- 
ciorum suorum possunt una consistere. 

Quare ipse Leo XIII 3 circa modum et curam quam catholici actum 
civilem ponentes habere debent, ne matrimonio christiano effectus civiles 
umquam desint, haec gravissima pertulit: « Omnibus exploratum esse debet, 
si qua coniunctio viri et mulieris inter Christifideles citra Sacramentum con- 
trahatur, eam vi ac ratione iusti sacramenti carere; et quamvis convenienter 
legibus civicis facta sit, tamen pluris esse non posse, quam ritum aut mo- 
rem, iure civili introductum; iure autem civili res tantummodo ordinari 
atque administrari posse, quae matrimonia efferunt ex sese in genere civili, 
et quas gigni non posse manifestum est, nisi vera et legitima illarum causa, 

scilicet nuptiale vinculum, existat. Haec quidem omnia probe cognita ha- 
bere maxime sponsorum refert, quibus etiam probata esse debent et notata 
animis, ut sibi liceat hac in re morem legibus gerere; ipsa non abnuente Ec- 
clesia, quae vult atque optat ut in omnes partes salva, sint matrimoniorum 
effecta, et ne quid liberis detrimenti afferatur ». 4 

Haec principia religiose servanda sunt. Sancta autem haec Synodus ani- 
mo reputat celebrationem matrimonii, quod dicunt civile, apud christifideles 
hodie frequentiorem, non parvas difficultates gignere, si nimis distent leges 
ecclesiasticae et civiles. Nam utrinque conditiones matrimonio celebrando 
imponuntur praesertim impedimentorum, validitatem aut liceitatem cele- 
brationis diversimode afficientium, Alia autem ex parte hodiernis moribus 
inductus est vitae socialis novus cursus, ex quo impedimenta matrimonialia, 
praeteritis diebus accommodata, hodiernis moribus minus consona videri 
possunt; sed et dispensationes certis casibus in foro ecclesiastico fere num- 
quam denegantur, unde fideles eorumdem utilitatem difficulter percipere 
valent. Atque adeo impedimentorum dirimentium multiplicitas, praesentibus 
adiunctis, matrimoniorum invalide contrahendorum numerum augere potest, 
quod devitare necesse est ne coniuges putativi gratia Sacramenti careant 
absque possibilitate saepe saepius eamdem obtinendi. Quapropter, impe- 
dimentorum matrimonialium accommodatio et reductio in foro canonico 
consentanea personis et temporibus nostris dicenda est, prout legislator ec- 
clesiasticus etiam anteactis aetatibus opportune facere non destitit. 

Itaque Sacrosanctum hoc Concilium in disciplina Codicis luris Canonici 
circa impedimenta ad matrimonium ea mutanda statuit, quae sequuntur*. 

1. De impedimento voti. ' : ■ 

Omne votum validum, utpote promissio deliberata ac libera Deo facta 
de bono possibili et meliore, ex virtute religionis impleri debet, 5 ideoque 
eius observatio, nisi cesset aut legitime dispensetur, ipso iure divino obligat. 

Haec tamen Sancta Synodus votumprivdtum virginitatis, castitatis per- 
fectae, non nubendi, amplectendi statum religiosum et suscipiendi ordinem 
sacrum, decernit ne in posterum impedimentum canonicum ad contrahendum 
matrimonium constituat. 

Animadvertit autem fideles, eos, dum ligati praedictis votis coram Deo 
sint, promissis suis stare oportere. 

Votum publicum perpetuum castitatis perfectae in professione religiosa 
emissum posthac sit impedimentum dirimens matrimonii. 

Votum publicum temporale castitatis in professione religiosa emissum, 
dum obligat, matrimonium prohibet. 

2. De impedimento mixtae religionis (cf. Schema proprium de matri- 
moniis mixtis). 

3. De ' impedimento impotentiae (cf. Appendicem huius Schematis). 

4. De impedimento disparitatis cultus (cf. Schema proprium de matri- 
moniis mixtis). 



DISCEPTATIO - DE IMPEDIMENTIS AD MATRIM. - DE MATRIMONIIS MIXTIS 1183 


5. De impedimento ordinis sacri. 

Invalide matrimonium attentant clerici in sacris ordinibus constituti. 

6. De impedimento professionis religiosae. 

Invalide matrimonium attentant religiosi qui votis perpetuis ligantur, 
ad normam n. 1. 

7. De impedimento criminis. 

Ob patratum crimen valide contrahere nequeunt matrimonium: 

1) Qui, perdurante eodem valido matrimonio, adulterium inter se 
consumarunt eorumque alter coniugem occidit; 

2) Qui mutua opera physica vel morali, etiam sine adulterio, mortem 
coniugi intulerunt. 

8. De impedimento consanguinitatis-. 

1 ) In linea recta consanguinitatis matrimonium irritum est inter om- 
nes ascendentes et descendentes tum legitimos tum naturales. 

2) In linea collaterali irritum est usque ad secundum gradum inclusive. 

3) Matrimonii impedimentum consanguinitatis non multiplicatur, etiam- 
si communis stipes multiplicetur. Attamen quotiescumque dispensatio pe- 
tatur ab hoc impedimento, in precibus necessario exprimenda erit illa cir- 
cumstatitia quod impedimentum consanguinitatis procedit ex communi mul- 
tiplicato stipite. 

4) Numquam matrimonium permittatur, si quod subsit dubium num 
partes sint consanguineae in aliquo gradu lineae rectae, aut in primo gradu 
lineae collateralis. 

9. De impedimento af initatis ; > 

- 1) Affinitas oritur ex matrimonio valido, etsi non consummato. 

2) Affinitas in linea recta dirimit matrimonium in quolibet gradu; 
in linea collaterali in primo gradu tantum. 

3) Affinitatis impedimentum non multiplicatur. 

10. De impedimento publicae honestatis. 

Impedimentum publicae honestatis oritur ex matrimonio invalido, sive 
consummato sive non, et ex notorio vel publico concubinatu; et nuptias 
dirimit in primo gradu lineae rectae inter virum et consanguineas mulieris, 
ac vice versa, . ... 

11. De impedimento spiritualis cognationis. 

Impedimentum cognationis spiritualis abrogatur. 

12. De impedimento cognationis legalis. 

Qui lege civili prohibeantur aut inhabiles sint ad nuptias inter se ineun- 
das ob cognationem legalem ex adoptione ortam, vi iuris canonici pariter 
matrimonium inter se aut contrahere prohibentur aut valide inire nequeunt. 

13. De gradus maioris vel minoris impedimentis non distinguendis . 

Cum impedimenta matrimonii hucusque appellatione gradus minoris 

recensita, nunc sint abrogata, in omnibus rescriptis dispensationis impedi- 
mentorum subintelligenda est, etsi non expressa, conditio: « Si preces veri- 
tate nitantur ». 6 



1184 


SESSIO VI - ACTA 


APPENDIX 

CIRCA IMPEDIMENTUM IMPOTENTIAE IN VIRO 


RELATIO 

Pontificiae Commissionis de disciplina Sacramentorum 
ad Pontificiam Commissionem Centralem 

Praesens argumentum omni cum sollertia praeparatum Votis 111. mi ac 
Rev.mi Arcturi Wynen, Praelati Auditoris S. Romanae Rotae, Rev.mi 
P. Marcellini Zalba, S. I., Professoris Theologiae Moralis, dissertatione ab 
ipsa Secretaria minutim compilata, necnon amplissima Relatione 111. mi ac 
Rev.mi Ioannis Pinna, Praelati Auditoris S. Romanae Rotae, discussum fuit 
in Sessione Plenaria Pontificiae Commissionis de disciplina Sacramentorum, 
die 23 octobris 1961. 

Membra seu Sodales disceptationi praesentes, qui erant 24, rem omni ex 
parte diligenter examinaverunt, atque in duplicem sententiam venerunt, 
quae ceteroquin iam notae sunt in iurisprudentia ecclesiastica et in doctrina 
auctorum. 

Omnes quidem convenerunt de gravitate et difficultate quaestionis, prae- 
sertim vero de necessitate eidem solutionem auctoritative dandi, cum praxis 
Dicasteriorum Curiae Romanae et Tribunalium sive Sanctae Sedis sive dioe- 
cesanorum aut regionalium in sententias abeat diversas atque inter se con- 
tradictorias, ita ut consectaria exinde gravia gignantur atque periculum scan- 
dali apud populum fidelem enascatur. 

Ad rem autem maturius considerandam, communi consilio Sodales pro- 
posuerunt omnem suffragationem pro tunc esse differendam, atque denuo 
libratis argumentis quae in alterutram partem militant, i. e. sive pro sen- 
tentia negativa sive pro sententia positiva, scripto esse disserendum circa 
puncta sequentia: 

a) de necessitate solvendae quaestionis; 

b) de principiis solutionis atque eiusdem fundamentis; 

c ) de sententia pro qua suffragium unusquisque emittendum propo- 
neret. 

Insuper, cum quidam aestimaverint novam adhuc instantiam experiri 
posse apud Pontificiam Commissionem Centralem, ut ipsa totius quaestio- 
nis solvendae causa Commissionem specialem designare dignaretur, Ponti- 
ficia Commissio nostra de hac quoque propositione deliberare statuit. 

Vota omni diligentia a Membris Pontificiae Commissionis de disciplina 
Sacramentorum exarata et ad nostram Secretariam missa viginti et quatuor 
sunt. 

In eis unanimi consilio edicitur quaestionis solutionem novas non con- 

sentire moras ob magnum detrimentum quod hac de re discussiones afferunt 
et honori qui auctoritati Ecclesiae debetur et animarum saluti. 

Quod ad discussionem attinet, duplex sententia in considerationem 
venit: 

a) negativa, scilicet, quae negat necessitatem cooperationis testiculo- 
rum, et in specie negat necessitatem materiae in testiculis elaboratae (« se- 
minis ») ad hoc, ut copula naturalis sit per se apta ad prolis generationem; 7 

b) positiva, quae affirmat spermia esse per se necessaria ad coitum 
per se aptum ad prolis generationem, seu virum esse impotentem qui non 
habet potentiam emittendi in coitu naturali secretionem spermogeneticam 
testiculorum. 

Sententia positiva obtinuit suffragia 13. 

Sententia negativa obtinuit suffragia 8. 

A suffragando se abstinuerunt 3. 

Plerique suffragantes, fautores sive sententiae positivae sive sententiae 
negativae, optandum esse dixerunt ut Commissio quaedam mixta constitue- 
retur cum Membris a Dicasteriis romanis, quorum controversia maxime in- 
terest, designatis, eum in finem ut communi deliberatione tam gravi quae- 
stioni finis imponeretur. 

Post examen huius propositionis ex parte omnium Pontificiae Commis- 
sionis nostrae Sodalium seu Membrorum, Commissio ad unanimitatem con- 
clusit : 

« Non esse a Pontificia Commissione de disciplina Sacramentorum Sche- 
ma proprium proponendum, sed Pontificiae Commissioni Centrali Relatio- 
nem fieri oportere omnium actorum Commissionis nostrae circa argumentum 
controversum, illamque rogare ut, si opportunum crediderit, constitutionem 
decernere dignetur propositae Commissionis Mixtae, quae controversiam defi- 
nitive solvat. Solutionem autem Concilio proponere vel ipsimet Summo 
Pontifici, Pontificiae Commissionis Centralis sit ». 

Textus definitive adprobatus in Sessione Generali Commissionis de disciplina 
Sacramentorum habita a die 29 ianuarii usque ad diem 8 februarii 1962. 


NOTAE 

1 Cf. Cone. Trid., sess. XXIV, De reformatione matrimonii. 

2 Cf. C.I.C., can. 1016. 

8 Cf. Litt. Encycl. Arcanum, d. 10 februarii 1880, in C.I.C. Fontes . III, 
n. 580, pag. 164, n. 21. 

4 Cf. Litt. Encycl. Arcanum, 1. c., pag. 166, n. 25. 

5 Cf. C.I.C. , can. 1307, § 1. 

6 Cf. C.I.C., can. 40. 

7 Cf. C.I.C., can. 1081, § 2. 

DE MATRIMONIIS MIXTIS 

[Matrimonii mixti defectus ]. « Religiosa matrimonii indoles, celsaque 
eius significatio gratiae et coniunctionis Christum inter et Ecclesiam, san- 
ctam a sponsis postulat erga christianum connubium reverentiam sanctumque 
studium, ut matrimonium quod ipsi inituri sunt, ad archetypum illud ipsum 
quam proxime accedat. Multum tamen in hoc deficiunt, et aliquando non 
sine salutis aeternae periculo, qui temere mixtas ineunt nuptias a quibus 
maternus Ecclesiae amor et providentia, gravissimis de causis, retrahit suos »/ 

[ Matrimonia mixta nimium hodie diffunduntur ]. A multis quidem 
temporibus Ecclesia matrimonia mixta ubique prohibuit, inlatis quoque im- 
pedimentis ut mala exinde contingentia, quantum fieri poterat, amoverentur. 

Graviter dolendum est, matrimonia catholicos inter et non catholicos 
immodice hac nostra aetate increbuisse; idque temporis recentioris duras 
conditiones magnopere adiuvisse. Etenim qui e propria domo civitateque 
expelluntur, alia petunt loca ubi diversae religionis gentes inveniunt quibus 
commiscentur, numerus quoque fugitivorum suorum liminum cotidie, auge- 
tur, gentes denique e suis sedibus in regiones industriales emigrant, ubi 
serpit religiosa illa indifferentia, qua nunc Ecclesia vastatur. 

[Pericula quae eis insunt\. Pericula itaque quae pro contrahentibus ca- 
tholicis secum eiusmodi nuptiae trahunt, non deminuta, sed aucta esse facile 
comperimus. Quod si Ecclesia nonnumquam, pro temporum, rerum, perso- 
narum rationibus, a severioribus suis prohibitionibus (salvo iure divino et 
per opportunas cautiones remoto, quantum fieri potest, a fide catholica de- 
fectionis periculo), dispensationem non recusat, difficulter tamen fieri potest 
ut coniux catholicus nonnihil detrimenti ex istis nuptiis non capiat . 2 

[Pastorum officia ]. Quare, Sacrosancta haec Oecumenica Synodus Or- 
dinarios aliosque animarum pastores obtestatur, ut fideles, a mixtis nuptiis, 
quantum possunt, absterrere curent . 3 Causas scrutentur unde eae conciliari 
solent, ut si quid remedii aut industriae pro suorum locorum conditione re- 
perire valeant, quod aptum et opportunum sit ad huiusmodi nuptiarum 
frequentiam tollendam, adhibere non negligant. 

Cum vero non semper eas nuptias impedire possint, omni studio curent 
ne contra Dei et Ecclesiae leges contrahantur ; 4 semper autem coniuges ante 
nuptias celebrandas de matrimonio ipso eiusque proprietatibus essentialibus 
atque de praecipuis catholicae fidei doctrinis ac obligationibus sufficienter 
instruere oportebit . 5 

In cautionibus autem exigendis ante oculos contrahentium ponant, quan- 
tum eae caritati et paci coniugali efficiendae conferant. 

[Media periculis diminuendis ]. Haec certe Ordinariorum officia adim- 
plenda sunt iuxta temporis nostri conditiones, et secundum normas quae 
pro diversitate regionum ac morum, sive a conferendis episcoporum sive 
a conciliis particularibus, proponendae erunt. 

Multum enim interest ut quae, per consentaneam pastoralem curam il- 
lorum qui matrimonio mixto coniuncti sunt, fidei catholicae integre conser- 
vandae iuvare queunt, normis peculiaribus fulciantur. 

Persuasum defixumque in animis pastorum sit, pericula in istis connubiis 
pro catholica fide insita removeri non posse, nisi frequentes per parochos 
instructiones fideles edoceant de prohibitione Ecclesiae matrimonia mixta 
contrahendi, accuratae indagationes fiant de canonicis et gravibus causis 
quae requiruntur pro dispensatione concedenda, praeparatio apta coniugi non 
catholico comparetur, quae doctrinae catholicae de matrimonii dignitate et 
officiis intelligentiam praebeant. 

Idcirco, haec Sacrosancta Oecumenica Synodus valde probat incepta 
multarum synodorum dioecesanarum atque provincialium in regionibus ubi 
mixtae nuptiae frequentiores sunt, quae per libros vel scripta apte compo- 
sita coniuges huiusmodi illustrare ac iuvare contendunt, ut promissiones 
adimpleant quas antequam contraherent, iuxta Ecclesiae praescripta, facere 
debuerunt. 

Cum autem Sanctissimus Dominus Noster loannes Papa XXIII hoc 
Oecumenicum Concilium coegerit praesertim « ut christiani apostolatus ra- 
tiones ad temporum necessitates atque adiuncta, quae elabentibus saeculis 
sat diversa in Ecclesia fuerint, opportune accommodarentur », 6 visum est 
leges de impedimentis mixtae religionis ac disparitatis cultus, quae in Codice 
luris Canonici prostant, in aptiorem formam, intacta substantia, redigi opor- 
tere, ut « nemini dantes offensionem » 7 ministerium apostolicum in re vere 
momentosa pastores animarum exerceant efficacius. 

Itaque, canones, qui impedimenta praedicta proponunt, Patres Concilii 
nova sequenti forma colligendos esse censuerunt: 

[Impedimentum mixtae religionis ]. 

1. Severissime Ecclesia prohibet ne matrimonium ineatur inter duas 
personas baptizatas, quarum altera sit catholica, altera vero communitati 
religiosae non catholicae adscripta; quodsi adsit periculum defectionis a 
fide coniugis catholici et prolis, coniugium ipsa etiam lege divina vetatur. 

2. Ecclesia super impedimento mixtae religionis non dispensat, nisi: 

a) urgeant iustae ac graves causae; 

b) sincere cautionem praestiterit coniux non catholicus de comparte 
non avertenda a fide catholica neque impedienda a suae religionis exercitio, 
et uterque coniux de universa prole catholice tantum baptizanda et edu- 
canda; 

c ) moralis habeatur certitudo de cautionum implemento. 

3. Cautiones regulariter in scriptis exigantur. 

4. Coniux catholicus exemplo vitae et oratione tenetur curare, ut com- 
pars fidem catholicam recte aestimare valeat, atque ad eam amplectendam 
allici. 

5. Ordinarii aliique animarum pastores: 

a) fideles a mixtis nuptiis, quantum possunt, absterreant; 

b) si eas impedire non valeant, omni studio curent ne contra Dei 
et Ecclesiae leges contrahantur; 

c) coniuges ante nuptias celebrandas de matrimonio ipso eiusque pro- 
prietatibus essentialibus atque de praecipuis catholicae fidei doctrinis ac obli- 
gationibus sufficienter instruant; 

d ) mixtis nuptiis celebratis sive in proprio sive in alieno territorio, 
sedulo invigilent ut coniuges promissiones factas fideliter impleant; 

e) asssistentes matrimonio servent praescriptum n. 8 de quo infra. 

[ Impedimentum disparitatis cultus\. 

6. Matrimonium contractum a persona baptizata in Ecclesia catholica vel 
ad eandem conversa, cum persona non baptizata est nullum. 

Si pars tempore matrimonii tamquam baptizata communiter habebatur 
aut eius baptismus erat dubius, standum est, ad normam canonum, pro va- 
lore matrimonii, donec certo probetur alteram partem baptizatam esse, alte- 
ram vero non baptizatam. 

7. Quae de nuptiis contractis cum impedimento mixtae religionis supra 
(nn. 1-5) praescripta sunt, applicari quoque debent matrimoniis quibus obstat 
impedimentum disparitatis cultus. 

[ Matrimonii mixti celebratio ]. 

8. In matrimoniis mixtis interrogationes de consensu fieri debent, se- 
cundum praescripta canonum circa formam substantialem matrimonii. 

Optandum est ut in matrimoniis mixtis quidam ritus sacri, non exclusa 
benedictione, etiam in ecclesia adhibeantur; Missae autem celebratio, prae- 
sertim Missae « pro sponsis » erit omittenda, nisi Ordinarius loci licentiam 
celebrandi concedat. 

Textus definitive adprobatus in Sessione Generali Commissionis de disciplina 
Sacramentorum habita diebus 12-17 martii 1962. 


NOTAE 

1 Cf. Pius XI, Litt. Encycl. Casti Connubii, d. 31 decembris 1930, in 
A.A.S., v. 22 (1930), pp. 570-571. 

2 Cf. Litt. Encvcl. Casti Connubii, 1. c., p. 571. 

3 Cf. C.I.C., c. 1064, 1° 

4 Cf. C.I.C., c. 1064, 2°. 

5 Cf. Votum Conferentiae Episcopalis Fuldensis, in Acta et Documenta Con- 
cilio Oecumenico Vaticano II apparando, v. II, p. I, p. 768. 

6 Cf. Acta et Documenta Concilio Oecumenico Vaticano II apparando, v. I, 
p. 68; Trima Romana Synodus, 1960, pp. 304-305. 

7 II Cor., VI, 3. 

2) RELATIO EM. MI P. D. BENEDICTI CARD. ALOISI MASELLA 

PRAESIDIS COMMISSIONIS DE DISCIPLINA SACRAMENTORUM 

De impedimentis ad matrimonium et De matrimoniis mixtis. 

Honori duco duplex nunc Schema Decreti Pontificiae huic Commis- 
sioni Centrali breviter illustrare: De impedimentis ad matrimonium 
ac De matrimoniis mixtis. 

Primum est responsio Pontificiae Commissionis de disciplina Sa- 
cramentorum ad quaestionem a Beatissimo Patre eidem positam: « An 
et quomodo impedimentorum (ad matrimonium) numerus minuen- 
dus sit ». 

Quaestio duplicem habebat partem: an numerus impedimentorum 
esset minuendus; et, quatenus affirmative, qua ratione aliqua ex illis 
essent abroganda. 

Voluntati igitur Summi Pontificis obsequens, Commissio nostra 
impedimenta ad matrimonium, quae nunc Codex luris Canonici recen- 
set, accurate perpendit, et circa unumquodque opportunum instituit 
examen. 

Imprimis censuit impedimenta, quae circa matrimonia mixta in Co- 
dice prostant, esse separanda ut eis, secundum optata plurium Episco- 
porum, nova daretur forma hodiernis adiunctis matrimoniorum mixto- 
rum magis consentanea. 

Et ideo Schema separatum ea de causa praeparare oportere. 

Examen impedimenti impotentiae in considerationem venit ob pe- 
culiarem difficultatem quam doctrina et iurisprudentia hodierna in cau- 
sis de impotentia virili proponit. De eo quoque argumento separatim 
tractando omnes Sodales Commissionis convenerunt, ob momentum et 
arduitatem argumenti, necnon ut status eiusdem quaestionis omni at- 
tentione definiretur. 

Quod attinet ad impedimenta quae vocantur relativa, id est, con- 
sanguinitatem, affinitatem, publicam honestatem et cognationem lega- 
lem, oportet considerare discrepantia existens inter ius canonicum et ius 
civile. Consanguinitas et affinitas in iure canonico vigente sunt impedi- 
menta ad matrimonium gradu magis extenso quam in iure civili. 

Convenientia inter unum et alterum ius videtur valde opportuna. 
Nam maior exigentia ex parte iuris canonici potest constituere pe- 
riculum, ne coniuges contenti sint solo actu civili, et ita reapse in concu- 
binatum ruant. 

Impedimentum criminis suppressum est in illa quae vocatur eius- 
dem prima figura. Nam, iuxta Codicem, dispensatio super matrimonio 

rato et non consummato secumfert semper dispensationem ab impe- 
dimento proveniente ex adulterio cum promissione vel attentatione ma- 
trimonii (can. 1053), agitur de impedimento gradus minoris (can. 1042, 
§ 2, n. 5) cuius dispensationem nullum vitium sive obreptionis sive 
subreptionis in precibus adhibitum irritat (can. 1054), et communius 
circumstantia illa remanet omnino occulta, ita ut neque ipsi nupturien- 
tes certiores de ea fiunt uti matrimonio futuro contraria. 

Impedimentum voti reformatum est in duplicem sensum: primo, 
ut solum votum publicum in religione emissum sit impedimentum ad 
matrimonium; secundo, ut omne votum publicum perpetuum in reli- 
gione emissum, sive solemne sive simplex, impedimentum dirimens 
matrimonii sit. Quod ultimum postulari videtur ab evolutione et am- 
plitudine vitae religiosae qualiter modo ius canonicum eam recepit. Vo- 
tum autem privatum in quantum constituit in vigente iure impedimen- 
tum prohibens matrimonii non habet maiorem efficaciam, quam quod 
votum in se ipso continet. 

Ideoque firma obligatione voti, quae iuris divini est, novum vincu- 
lum externum hodie praesertim supervacaneum videbatur. 

Inductis igitur mutationibus opportunis apparuit et impedimenta, 
quae gradus minores dicuntur, disparere et canonem 1054 Codicis lu- 
ris Canonici abrogari posse. Quod idem proponitur, sicque illius cano- 
nis incongruentiam disparet. 

In appendice Schematis fit Relatio circa ea quae a Commissione 
nostra de impedimento impotentiae in viro disputata sunt quaeque eam 
difficilem materiam quanta cura tractaverit, fideliter demonstrat. Per 
plures namque sessiones argumentum profundiori studio subiectum fuit; 
inde urgentem necessitatem quaestioni auctoritativam solutionem prae- 
standi apparuit. 

Sed et prudentia simul ac reverentia Commissionis de disciplina sa- 
cramentorum erga Romana Dicasteria in luce positae sunt, dum a voto 
definitivo abstinuit, simul tamen urgere volens definitionem claram et 
praecisam totius causae, quae in statu quo iacet incommoda haud le- 
via pastoribus animarum atque iudicibus ecclesiasticis producit. 

Alterum Schema De Matrimoniis mixtis agit. Qua de re perplurima 
fuerunt Consilia ab Episcopis atque Praesulibus Commissioni Anteprae- 
paratoriae Concilii oblata, necnon Votum Conferentiae Episcopalis Ful- 
densis; quibus accesserunt accurata Vota a Secretariatu pro unione Chri- 
stianorum Commissioni nostrae transmissa. 

Ex quibus opportunitas, immo necessitas, illud argumentum denuo 
retractandi manifesta fiebat. Etenim eiusdem gravitas neminem latet, 
cum numerus matrimoniorum mixtorum cotidie augeatur cumque ho- 

diernae conditiones, in quibus celebrantur, ab antiquis non parum dif- 
ferant. 

Hinc momentum quod quaestioni tribuit ipse Secretariatus pro unio- 
ne christianorum: cui valde grati fuimus ob praedares elucidationes, quas 
scriptum suum accurate et diffuse exaratum continebat. Eae maxima ex 
parte cum Votis a Commissione nostra praeparatis congruebant. Unde 
Schema nostrum prodiit, in quo duplex proponitur pars: pastoralis pri- 
ma, iuridica altera. 

Igitur paragraphi canonum Codicis luris Canonici in quibus aliqua- 
lis offensio vel periculum offensionis pro non catholicis habere videbatur, 
nova accurataque recensione redacta sunt, atque perfecta. 

Commissio nostra peculiariter indagavit utrum notio impedimenti 
disparitatis cultus, prout in Codice Orientali invenitur, etiam Codice La- 
tino esset adhibenda, id est, utrum antiqua ratio praedicti impedimenti 
esset denuo restituenda. At omnibus perpensis rationibus propter quas 
Codex luris Canonici mutationem instituit, atque experientia dispensa- 
tionum in re examinata, satius ductum est disciplinam Codicis pro hac 
Ecclesiae Latinae competentia, retinendam esse. 

Quibus praelibatis, grati erimus omnibus animadversionibus quas 
Commissioni Centrali de utroque Schemate facere libuerit. 


3) ANIMADVERSIONES SODALIUM 

Card. Bea: De matrimoniis mixtis. 

1) Haec materia in quaestione oecumenica est summi momenti. A 
non paucis scriptoribus protestanticis et etiam ab auctoritatibus eccle- 
siasticis restitutio validitatis matrimonii mixti, etsi non in forma Eccle- 
siae contracti, simpliciter ut « test » i. e. probatio bonae voluntatis Ec- 
clesiae catholicae in re unionis proponitur. Non ingredior nunc in discus- 
sionem argumentorum quae ipsi proponunt. Id tantum notare liceat Se- 
cretariatum pro Unione de hac re cum summa diligentia in suis Sessio- 
nibus generalibus egisse secundum vota a Subcommissione proposita, 
cuius Subcommissionis Praeses erat Exc.mus Archiepiscopus Paderbor- 
nensis huius rei apprime peritus. Post multas discussiones approbata est 
die 30 novembris 1961 Relatio cum 12 Votis. Haec Vota etiam tradita 
sunt Commissioni de disciplina Sacramentorum quae in suo Schemate 
etiam rationem habuit eorum, exceptis paucis, de quibus statim dicam. 

Pag. 4, 1 lin. 11: loco verbi « absterrere » potius ponatur « arcere ». 


1 Cf. p. 1186. 

Pag. 5, 2 lin. 31: ne videatur immobilitas introducta in legislationem 
iuris humani ecclesiae, deleantur verba: « intacta substantia ». Ratio 
huius propositi habetur in voto Secretariatus de matrimoniis mixtis, 
pag. 14-15. 

Pag. 6, 3 linn. 13-17 (2 b)\ adhibeatur formula in voto VIII Secreta- 
riatus paragrapho 1, n. 2, proposita, scii. « coniux acatholicus serio pro- 
mittat, se coniugis libertati conscientiae ac eius catholicae religionis exer- 
citio nullo blanditiae vel coactionis conatu obtrectaturum et proli uni- 
versae catholice baptizandae et educandae non repugnaturum; ». 

Pag. 6, n. 4: Formula haec nova melior quidem est quam formula 
hucusque vigens, attamen ultima verba contraria sunt desiderio voti V 
pag. 23-24 a Secretariatu exposito. Ideo proponitur, ut in Schemate Com- 
missionis de Sacramentis formula haec: « Coniux catholicus vita, exem- 
plo et oratione tenetur curare, ut compar s fidem catholicam recte aesti- 
mare valeat ». Verba « atque ad eam amplectendam allici » non bene 
intelliguntur a fratribus separatis, qui suspicarentur, partem acatholicam 
pollicitationibus vel persuasionibus temporalibus compartem allici de- 
bere. Verbum « allici » hoc contextu male sonat. De cetero superfluum 
est hoc addere; nam si pars acatholica fidem catholicam recte aestimat 
iam ex hoc ad hanc fidem amplectendam posset divina gratia adduci. 
Liceat mihi commendare etiam formulas in Secretariatus Voto V, pag. 23 
propositas. 

Pag. 6, n. 5 a\ loco verbi « absterreant » ponatur « arceant ». 

Pag. 7 : 4 Adiungatur votum VII Secretariatus « De sanatione in ra- 
dice applicanda ». Rationes in voto « De matrimoniis mixtis » pag. 35-37 
indicantur. Votum est hoc: 

1. Mutetur canon 1141 in hanc formam: Sanatio in radice ab Or- 
dinario concedi potest ad normas canonum 1138-1140. 

2. Sanatio in radice ab Ordinario concedatur in casibus, ubi pars 
catholica in matrimonio mixtae religionis invalido propter defectum 
formae vera poenitentia resipiscit, attamen pars acatholica non consen- 
tit, ut matrimonium denuo legitima forma contrahatur. 

3. Quantum ad applicationem huius legis Episcopi unius patriae 
vel territorii inter sese consentiant. 

2) Haec de rebus minoribus. Dolendum est, quod Commissio ne 
mentionem quidem faciendam censuit Voti VI quod agit de Constitu- 
tione Provida Pii PP. X de die 18 ianuarii 1906. Haec Constitutio, post 
annos vix 10 in Cod. lur. Can. abrogata est et etiam nationes pro quibus 


2 Cf. p. 1187. 

3 Cf. p. 1187. 


Cf. p. 1188. 

concessa erat, communi legi Codicis de forma (c. 1063) subiectae sunt. 
Cur hoc factum sit, hucusque ignoratur. Consulto, cum debitis faculta- 
tibus, Archivo secreto S. Sedis, id tantum apparuit Card. Gasparri pro- 
posuisse S. Officio quaestionem utrum Provida conservanda an abrogan- 
da sit; S. Officium autem statim respondit: « abroganda ». Est secretum 
Sancti Officii, cur hoc responsum dederit. Quidquid est, Provida abro- 
gata est, idque cum illis consequentiis, quae praevideri poterant. Secreta- 
riatus pro unione rem mature ex omni parte disputavit et secundum pro 
et contra discussit et in Voto VI haec exposuit: Pii X litterae Apostoli- 
cae Provida haec statuunt: 

« Ut sunt res humanae, contigit alicubi... propter lamentabilem ma- 
ximamque in religione divisionem et catholicorum cum haereticis per- 
mixtionem in dies augescentem, ut cum praedictae legis observantia in- 
commoda etiam quaedam nec levia coniungerentur ». Sunt rationes pa- 
storales quibus S. Pius X permotus est ad concessiones faciendas. Hae 
pastorales rationes etiam hodie magni sunt ponderis in consideranda tota 
hac materia. 

Huius voti conclusio-. Considerantibus materias de restauratione et 
applicatione ad quasdam nationes Decreti Provida sapienteque die 
18 m. ianuarii 1906 a Pio Papa X promulgati, tres conclusiones viden- 
tur faciendae. 

1) Quaestio haec imprimis est pastoralis et in hac materia bene per- 
pendendae sunt rationes et consequentiae pastorales. Difficultas quaedam 
seria ex hoc provenit, quod mens catholicorum aliquomodo est assueta 
hodiernae legislationi et praxi, quare ex mutatione scandalum evenire 
possit, praesertim si haec mutatio non prudenter fidelibus declaretur. 

2) Alia est conditio in nationibus catholicis et in nationibus mixtae 
religionis, sed et inter has non eadem est causa in Anglia, in Statibus 
Unitis Americae et in Germania, Helvetia, Hollandia, quamvis in his 
mixtae religionis nationibus praesertim in Europa similis sit conditio. 
Magis adhuc differt status huius quaestionis in regionibus Missionum. 

3) Quare quaedam solutio uniformis non videtur commendanda, sed 
potius conferendis episcoporum uniuscuiusque nationis incumbat munus 
de hac materia consulendi et secundum normas forsitan a Concilio deter- 
minandas disceptandi vel petitionem faciendi. Si revera alicui nationi pe- 
tentibus episcopis restauratio Decreti Provida concederetur, haec restau- 
ratio solummodo pro natis et domicilium in hac natione habentibus legis 
vigorem haberet, ne habitantes in aliis regionibus contra suorum episco- 
porum voluntatem hac speciali lege abuterentur. 

4) Patriarchis, Metropolitis ceterisque Ordinariis locorum rituum 
orientalium, qui immediate subsunt Sanctae Sedi Romanae, concedatur 

facultas ut proprios subditos possint dispensare a forma canonica in 
mixtis matrimoniis contrahendis, si pars acatholica sit membrum alicuius 
ecclesiae orientalis separatae nec suaderi possit, ut se parocho competenti 
sistat et graviora mala praevideantur, si praescriptum de forma servanda 
in casu urgeretur. Hoc in casu praerequiratur, ut saltem pars catholica 
cautiones rite praestiterit et certo promiserit, universam prolem catholice 
educatum iri. 5 

N.B.\ De statistica tantum pauca. In Germania occidentali anno 
1958 iuxta 100 matrimonia mere catholica numerabantur 66 mixta, et 
hoc postquam Episcopi iam pluries serio contra matrimonia mixta locuti 
erant, idque maxime initio eiusdem anni 1958 in communi epistula pa- 
storali. Anno 1952 relatio erat: 100:63,4 (anno 1910: 100:26,5!); 
eodem anno 1958 in Helvetia 100:59,2; in Neerlandia 100:21,8. In 
Statibus Unitis, ubi statistica non est adeo facilis, anni 1940-1950 in 
medio erant 100:25-30. 

Ex his numeris apparet condiciones esse valde diversas in diversis 
regionibus, sed ubique, ubi est mixtio religiosa, satis tristes. Et hoc 
non obstantibus omnibus monitionibus episcopatus. 

Card. Spellman: De impedimentis ad matrimonium. Ipsa ratio de 
disciplina Codicis luris Canonici circa impedimenta matrimonialia re- 
formanda, in parte priore schematis a Commissione de disciplina Sacra- 
mentorum propositi, cuidam confusioni locum dare poterit, utrum nem- 
pe, Sancta Synodus iuris vigentis revisionem decernat quia nimis distent 
leges ecclesiasticae et civiles et matrimonium, quod dicunt, civile etiam 
catholicis imponatur; an eandem revisionem statuat propter hodiernos 
mores mutatos vitaeque socialis novum cursum quibus aliqua impedi- 
menta ecclesiastica vigentia minus consona videantur. Quaeritur, prae- 
terea, utrum forsan tractatio quaestionis de matrimonio, quod dicunt, 
civili in hoc schemate de impedimentis matrimonialibus fundamentum 


5 Haec ultima conclusio solummodo condicionate consideranda proponitur, 
si enim Commissio pro Ecclesia Orientali consentiret. 

Hoc igitur est votum nostri Secretariatus. Huic voto nihil addendum censeo 
nisi id, quaestionem serio et ample examinandam esse idque non ab ipso Concilio, 
cum non agatur de negotio quod ad universam Ecclesiam spectat, sed ad aliquas 
regiones tantum. Instituenda esse videtur igitur Commissio aliqua mixta, in qua 
omnes regiones repraesententur, in quibus maior mixtio inter catholicos et non 
catholicos viget, et in qua etiam consequentiae pro quaestione oecumenica a Secre- 
tariatu exponendae serio perpendantur. Concilium autem nihil aliud statuat nisi 
ut quaestio de Matrimonio mixto in reformando Codice solide et omni ex parte 
examinetur. 

et causa confusionis sit! Nonne quaestio de matrimonio, quod dicunt, 
civili schemati de Forma Matrimoniali melius relinquitur, hoc schemate 
tantum de impedimentis civilibus, si quae sint, tractante? 

Schema optime proponit abolitionem impedimentorum gradus mi- 
noris. Forma, autem, eliminationem horum impedimentorum, eo de co- 
gnatione spirituali excepto, modo negativo efficit per eorum omissionem 
in prolixa enumeratione impedimentorum eiusdem speciei sed gradus 
maioris, et in fine schematis abrogatio eorumdem invenitur velut conse- 
quentia omissionis! Enumeratio impedimentorum omnia iuris vigentis 
non comprehendit; vix taxativa potest esse, autem, quia inter alia omis- 
sum est impedimentum ligaminis, iuris divini. Ratio enumerationis, ergo, 
non apparet quae aliquoties est mera repetitio ipsorum verborum quo- 
rumdam canonum Codicis! 

Proponitur, ergo, ut Commissio decernat abrogationem impedimen- 
torum gradus minoris in forma simpliciore, ut revera Commissio de Mis- 
sionibus in eius schemate decreti de Sacramentis ac de Sacra Liturgia pro 
terris missionum iam proposuerit his verbis: « Omnia impedimenta diri- 
mentia quae in Codice “ minoris gradus ” vocantur, supprimuntur ». 

Schemate decreti optime proponitur ut de medio tollatur multipli- 
citas impedimentorum dirimentium eiusdem speciei, nempe consangui- 
nitatis affinitatisque. Ratio non apparet, autem, curnam multiplicitas im- 
pedimenti consanguinitatis in precibus petitionis ut dispensetur exprimi 
debeat. Num causa magis canonica quam pro consanguinitate simplici vel 
quaedam multiplex causa canonica ad consanguinitatem multiplicem di- 
spensandam postulari potest? 

Proponitur, ergo, ut Commissio statuat abrogationem multiplicitatis 
impedimentorum eiusdem speciei sine repetitione ipsorum impedimento- 
rum, sicut Commissio de Missionibus in supradicto decreto pro terris 
missionum iam proposuerit his verbis: « Item supprimitur impedimento- 
rum multiplicitas ». Proponitur, praeterea, ut multiplicitas ex communi 
multiplicato stipite in precibus ut impedimentum dispensetur necessario 
exprimi non debeat. 

Commissio praelaudata bene recognovit ius vigens de votis publicis 
privatisque, sollemnibus et simplicibus quod attinet ad impedimenta 
matrimonialia ex eis profluentia. Placet omnino, ut vota privata nunc 
impedimenta impedientia de medio impedimentorum iuris ecclesiastici 
tollantur, necessario stante eorumdem iure divino obligatione. Placet, 
quoque, elevatio omnis voti publici perpetuique perfectae castitatis etiam- 
si simplicis ad eundem statum impedimenti dirimentis ac votorum sol- 
lemnium, praesertim propter incrementum, Deo favente, tot congrega- 
tionum et societatum vitae religiosae. 

Retentio impedimenti ordinis sacri pro omnibus clericis in sacris 
ordinibus constitutis videtur contradicere proposito huius Commissio- 
nis in eius schemate Deecreti de Sacramento Ordinis, capite 4, numero 9 
invento. Ibi proponebatur (ipsa verba illius schematis hic leguntur): 
« Subdiaconi omnes et diaconi, qui ad sacerdotium adspirent, obliga- 
tionem servandae castitatis perfectae et nuptias non contrahendi assu- 
munt usque ad ordinis superioris receptionem , vel renuntiationem sta- 
tus clericalis coram Ordinario proprio , vel reductionem ad statum lai- 
calem ». Hisce suppositis, impedimentum vix retinendum esset ut diri- 
mens matrimonium diaconi subdiaconive, si per meram renuntiatio- 
nem status clericalis coram Ordinario proprio obligatio castitatis per- 
fectae et nuptias non contrahendi cessaret! Nonne potius tamquam 
mere prohibens matrimonium diaconi subdiaconive reducendum esset 
(ut votum publicum temporale id mere prohibeat) et actus nubendi 
velut renuntiatio status clericalis implicita intellegendus esset? 

Commissio praelaudata, ergo, censenda est priorem propositum de- 
reliquisse; immoque laudabiliter, quia obligatio perpetua servandae ca- 
stitatis perfectae pro subdiaconatu et diaconatu eorum qui ad sacer- 
dotium adspirent sublevanda non est. Videtur nimis favere procrasti- 
nationi hodierno de intentione finali presbyteratus amplectandi non 
paucorum alumnorum seminariorum etiam clericalium (phenomenon 
hodiernum moderatoribus seminariorum bene notum!). 

Sententia Commissionis de disciplina Sacramentorum, ad unitatem 
prolata et in schematis appendice expressa, circa impedimentum impo- 
tentiae in viro, laudanda est. Indolis quaestionis dignitati decretorum 
a Sancta Synodo edendorum aliena est. Diffusio nuntiorum, hodiernis 
prae ceteris temporibus valde amplificata ac de promulgatis Synodi de- 
cretis certe certius expectanda necnon proclivitas preli ad res miras 
imprimis communicandas prae oculis semper habenda sunt. De gravitate 
quaestionis, autem, minime dubitatur, nec solutio indebite differenda 
est. Opportunum, ergo, indubie creditur hanc Commissionem Centra- 
lem ipsimet Summo Pontifici proponere remissionem omnium actorum 
Commissionis de disciplina Sacramentorum de hac spinosa quaestione 
Supremae Sacrae Congregationi Sancti Officii ut, cum Membris Dicaste- 
riorum Romanorum, quorum controversia maxime interest, designatis, 
disceptationem quam maturrime definitive solvat. 

De matrimoniis mixtis. Si Ecclesiae pastores animarum, vineam Do- 
mini excolentes, volucres coeli, petrosa, spinas suffocantes necnon zi- 
zania florentia in ea umquam inveniebant, quae fructum centesimum, 
immo sexagesimum vel trigesimum colligendum impediebant, certe cer- 
tius erant difficultates ex matrimoniis sic dictis mixtis ortae. Demiran- 

dum non est, ergo, Commissionem de disciplina Sacramentorum schema 
decreti specialis de matrimoniis mixtis seorsum ab alio de impedimen- 
tis simul sumptis elaborasse. Et bene fecerunt, ut haec Commissio 
Centralis Praeparatoria Concilii Vaticani II, isto laudando studio per- 
penso, Summo Pontifici Patribusque Sanctae Synodi aliqua remedia 
huius sat perplexae quaestionis proponere possit. 

De ipso argumento generali et praedispositivo quaedam, saltem de- 
liberationis causa, primo proponenda sunt. Nihil omnino de argumento 
fundamentali ad fideles a mixtis nuptiis absterrendos detracto, nempe 
de periculo defectionis a fide coniugis et prolis vel saltem utriusque 
fidei debilitationis, nonne in spem fructus, propter eorum indolem ali- 
quantum minus negativam captu aliquorum, necnon nemini dantem of- 
fensionem (uti schema se malle proponit), quaedam argumenta socio- 
psychologica etiam afferre possunt? Quis est qui non desideret cum 
coniuge compatibili matrimonium inire? Nullo modo extra Synodi sa- 
crum forum est, urgere argumenta sic dicta socio-psycbologica, si, pri- 
mariis religiosis non deminutis, illa eidem bono servire videntur. Argu- 
mentum de gravis incompatibilitatis initialis periculo nupturientibus, 
qui idem non sentiunt de re tam fundamentali quam fide religiosa, ad 
aures erigendos, praesertim hisce diebus, potest inducere aliquos etiam 
catholicos qui argumentum de defectionis a fide periculo parvipendunt. 
Eiusdem generis argumentum, non absque ratione proferendum, est il- 
lud de damno psychologico quod proles annis iuvenioribus vitae sen- 
tire possunt propter genitores Deum diversimode colentes. Mundus 
hodiernus non catholicus praesertimque religiose indifferens facilius 
accipiet huiusmodi argumenta, mundo catholico nihil amittente. Sicut 
oves in medio luporum missi sumus, simplices, vero, sicut columbae, 
prudentes, autem, ex consilio Domini, sicut serpentes. Serpens callidus 
omnibus armis bonis debellandus est! 

De eodem argumento generali adhuc animadvertendum est quod 
pastores animarum excitandi sunt ut oves suas etiam edoceant de eius- 
dem generis periculo ineundi nuptias cum atheistis, personis nullius re- 
ligionis formalis, apostatis et catholicis sic dictis non-practicantibus. 

Demumque fideles certiores faciendi sunt matrimonium cum persona 
non baptizata non esse sacramentum et huiusmodi nuptias omni gratia 
sacramentali carere. 

Circa schematis partem dispositivam, ius de nuptiis mixtis aliquan- 
tum retractantem, sequentia dicenda sunt. Numero primo invenitur 
permutatio verbi canonis 1060 , nempe « perversionis » in alium, sci- 
licet « defectionis », periculo offensionis sic magis remoto. Verbis, 
autem, scilicet « communitati religiosae non catholicae adscripta » pro 

illis eiusdem canonis, nempe, « sectae haereticae seu schismaticae ad- 
scripta » substitutis, quaeritur num sectae atheisticae adscripti adhuc 
includerentur ex interpretatione authentica vigente? 

Interpretatio Rotalis de cautionibus sincere faciendis ad validita- 
tem dispensationis apte confirmatur numero secundo per verbum, sci- 
licet « sincere ». Permutato verbo, nempe « acatholicus » canonis 1061, 
offensio vero minus datur, illis substitutis, scilicet « non catholicus »; 
sed discordia verborum Codicis, qui verbum, nempe « acatholicus » 
alibi adhibet, efficitur. 

Omnes ceterae iuris de matrimoniis mixtis revisiones in bonum 
Ecclesiae eiusque fidelium videntur, una forsitan excipienda, scilicet, ea 
numero 8, pag. 7, 6 inventa, de celebratione matrimonii mixti. 

Commissio de Disciplina Cleri et Populi Christiani in eius sche- 
mate Decreti de Praeceptis Ecclesiasticis iam proponebat retractionem 
paragraphi secundae canonis 1102 Codicis luris Canonici. Quod disci- 
plina severior Codicis forsan mitiganda est, gravioribus malis praevisis 
ex prohibitione omnium sacrorum rituum in nuptiis mixtis, non dene- 
gatur. Ius vigens, suprema lege de salute populi ductum, sapienter 
concedit iudicio Ordinarii ut aliquam ex consuetis ecclesiasticis caere- 
moniis permittat. Quod disciplina Codicis, autem, tam radicitus de- 
mutanda est ut, Missae celebratione usque adhuc semper semperque 
iure saltem generali exclusa, in posterum ipsa Missa « pro sponsis » 
cum benedictione sollemni ab Ordinario loci permitti possit, etiamnunc 
omnino caute perpendendum est. Utrum necne viam aperiat ad atte- 
nuandam captu fidelium severitatem prohibitionis de matrimoniis mixtis, 
quam ipsa haec Commissio parte priore eius schematis edocuerit omni 
auctoritate qua polleat, haud parvipendendum est. Opus est adprecandi 
Ipsius Spiritus Sancti lumen ac robur! Pro certo, autem, negatur ut sin- 
gulis Ordinariis loci auctoritas permittendi celebrationem Missae sa- 
pienter concrederetur. Si huiusmodi revisio iuris a Sancta Synodo de- 
cernitur (quam vero cum praesensione contemplamur), nonnisi Confe- 
rendis Episcoporum iudicium de Missa permittenda est concedendum 
ne admiratio propter iudiciorum diversitatem Ordinariorum propin- 
quorum in dies crescat! 

Card. Frings: De matrimoniis mixtis. 

In n. 2 c (pag. 6, 7 lin. 18) loco « moralis certitudo » dicatur « spes 
bene fundata », quia in multis casibus impossibile erit ad maiorem cer- 
titudinem quam « spem bene fundatam » venire. Si autem omnes hi ca- 


0 Cf. p. 1188. 
7 Cf. p. 1187. 

sus, in quibus vera certitudo moralis acquiri non potest, refutarentur, 
magnum damnum fieret Ecclesiae et animis amore captis. 

Deliberetur, quamvis multae rationes officiant, an Constitutio Apo- 
stolica Provida d. 18 ianuarii 1906 renovanda sit, 

1) quia Protestantes valde offenduntur, eo quod eorum matri- 
monia inter se contracta ut valida agnoscantur, matrimonia vero mixta 
praesertim ea, quae coram ministro acatholico contracta sunt, non; 

2) quia facilius talia matrimonia ordinari possent, sc. sine reno- 
vatione consensus vel sanatione in radice. 

Card. Ruffini: De impedimentis ad matrimonium. 

Pag. 7, 8 lin. 26 s.: « ... stare oportere » dicerem: « stare debere ». 

Pag. 8, 9 n. 8 ad 4: « Numquam matrimonium permittatur si quod 
subsit dubium... aut in primo gradu lineae collateralis ». 

Eadem pagina, n. 8 ad 2, matrimonium dicitur irritum si contrac- 
tum fuerit cum impedimento consanguinitatis in linea collaterali usque 
ad secundum gradum inclusive. Nonne melius esset numquam permit- 
tere matrimonium etiam in hoc altero casu? 

Pag. 1 1, 10 lin. 24 ss.: De impedimento impotentiae in viro. Si licet 
mihi opinionem meam proferre de hac re, fateor me stare pro sententia 
negativa. Nam quaestio de testiculis et de germine humano est quaestio 
biologica nostrae aetatis, quam propterea antiqui patres nostri ignora- 
bant; poteratne D. N. Iesus C. subicere validitatem matrimonii con- 
ditioni quae usque fere ad nostra tempora ab omnibus ignorabatur, 
vel, saltem, non considerabatur? 

Verumtamen haec quaestio ne afferatur ad Concilium, quemadmo- 
dum monuit Em. mus Card. Pizzardo. 

N. B. : Impedimentum novum, quod Em.mus Frings vellet intro- 
duci, cum a multis viris peritis proponatur — sicut idem Em.mus Pater 
asseruit — existimo esse serio considerandum. 

De matrimoniis mixtis. Adhaereo « generatim » iis quae Em.mus 
Bea exposuit; sed enixe rogo ut ea ipsa quadam trutina iterum iterum- 
que examinentur. Diligenter investigatis documentis omnibus S. Sedis 
de hac re collatisque consiliis cum Commissione Theologica et maxime 
cum Suprema S. Congregatione S. Officii, perspiciatur quid melius et 
efficacius ad fidem catholicam tuendam ac diffundendam conducat. Se- 


8 Cf. p. 1182. 

9 Cf. p. 1183. 

10 Cf. p. 1185. 

ligantur itaque eae normae quae Religioni nostrae sanctissimae certo 
favere cognoscentur. 

Card. Leger: De impedimentis ad matrimonium. Unam tantum 
correctionem proponam. In articulo 8, sub numero 3, proponitur ut 
multiplicitas consanguinitatis necessario exprimetur in precibus pro di- 
spensatione. Et mihi videtur, secundum normam articuli 13 praesentis 
schematis, quod expressio talis circumstantiae esset ad validitatem di- 
spensationis concessi. Haec clausula invaliditatis mihi apparet inoppor- 
tuna. Potius propono hanc formulationem: illa circumstantia « in pre- 
cibus exprimenda erit, non tamen ad validitatem ». 

Mihi placet propositio facta de creatione commissionis mixtae circa 
impedimentum impotentiae in viro. 

De matrimoniis mixtis. Mihi placet mens secundum quam canones 
de matrimoniis mixtis nova formulatione proponuntur. Et desiderarem 
ut eadem mens praesideat redactioni introductionis illorum canonum. 
In canonibus enim modificationes proponuntur et rationes illarum mo- 
dificationum non exprimuntur in prooemio. Mentio fit solummodo de 
verbis a Papa Ioanne XXIII expressis quoad opportunam accommoda- 
tionem. 

In articulo 1, propono ut verbo « severissime » substituantur verba 
« materno animo ». Qualificativum enim « severissime » peiorativum 
videtur pro Ecclesia. Matrimonium mixtum prohibere non est severum: 
est valde iustum et consentaneum bono spirituali fidelium, et Ecclesiae 
modo maternali agendi. Et credo quod modificatio proposita esset se- 
cundum mentem redactionis canonum. In eodem articulo, ut ultima 
sententia magis proxima sit regulae practicae agendi, propono formula- 
tionem: « quodsi insujficienter avertatur periculum defectionis a 
Fide... etc. ». 

In articulo 5, sub littera a), loco verbi « absterreant », propono 
verbum « avertant ». « Absterrere » enim significat avertere timore, 
qui non est modus agendi accommodatus necessitatibus temporum. 

Sub littera b) positive dicatur: « omni studio curent ut secundum 
Dei et Ecclesiae leges contrahantur ». 

Articulus 8 mihi placet. Tamen credo quod non habetur ratio cur 
« praesertim » missa pro sponsis omittenda sit. Propono ut verba 
« praesertim Missae pro sponsis » tollantur. 

Card. Gracias : 11 De impedimentis ad matrimonium. 


11 Textus perlectus est ab Exc.mo Secretario Generali. 

Praeter quod sub hoc numero iam includitur, bonum esset providere 
casibus in quibus quis, ut secundum matrimonium iniret coniugem occi- 
deret vel quia matrimonium primum miserabile et infelix fuit, vel quia 
ex eo nulla proles orta est. Si sine ullo dubio probari potest quod quis 
coniugicidium patravit ut secundum matrimonium possit inire, hoc de- 
bet esse impedimentum dirimens, etiamsi tempore coniugicidio, illud 
patrans nullum habuerit amatorem. 

Si in futuro matrimonii impedimentum consanguinitatis non mul- 
tiplicatur, cur in precibus necessario exprimenda est multiplicitas? 
Si in casu particulari non exprimatur, sive deliberate sive ex inadverten- 
tia, quommodo hoc afficiat concessionem dispensationis? Nonne igitur 
melius est omittere hanc paragraphum? 

De matrimoniis mixtis : Ad 2, a)\ In fere omnibus casibus Ordinario 
loci pro dispensatione ab impedimento mixtae religionis vel disparitatis 
cultus praesentatis, experientia docet quod non est ulla alia causa 
praeter quod partes sese mutuo valde amant, ideoque quasi impossibile 
est eos separare. In nonnullis casibus adest etiam periculum matrimo- 
nii civilis, quo in casu dispensatio facilius conceditur. 

Quid ergo dicendum quando unica causa est profundus mutuus 
amor? Potestne dici hanc constituere « iustam et gravem causam », re- 
quisitam ad dispensationem ab his impedimentis concedendam? Est 
quid practicum, quia saepe Parochi et loci Ordinarii habent difficulta- 
tem iudicandi utrum adsit causa sufficiens an non, ad dispensationem 
dandam. 

Quando insuper adest periculum matrimonii civilis, dispensatio fa- 
cilius concedi potest. Sed quid, si non adest hoc periculum, quia pars 
catholica nolit inire tale matrimonium civile, et quia non adsunt aliae 
causae dispensatio denegatur? Hoc in casu, peior est conditio partis 
catholicae quae nolit malum facere; et melior est conditio mali ca- 
tholici? 

Verum est quod debemus facere omne quod in nobis est ad absterren- 
dos fideles a mixtis nuptiis, tamen, dicerem, relinquatur ad iudicium Ordi- 
narii utrum dispensatio concedi possit an non, si in casu particulari, 
propter conditiones casui proprias, nulla adest causa, nisi profundus 
amor mutuus et moraliter impossibile est partes separare. 

Ad 2, b)\ Sub hoc numero, explicite dicatur utrum insinceritas in 
praestando cautiones ex parte unius vel ambarum partium invalidat 
dispensationem an non. Hoc erit utile in diiudicando causas matrimonia- 
les propter defectum sinceritatis in praestandis cautionibus. Casus enim 
in quibus pars non-catholica non est sincera, non sunt rari. 

Ad 3: In praestandis cautionibus, aliquando, pars acatholica hoc 

scire vult: cui praestandae sunt cautiones? Deo? Ecclesiae Catholicae? 
parti catholicae? Sunt enim acatholici, qui in Deum non credunt; eius 
promissio Deo facta nullam significationem habet. Alii non agnoscunt 
Ecclesiam Catholicam, et nolunt Ei vel eius auctoritatibus ullam pro- 
missionem facere. Tandem sunt alii, qui putant quod si comparti tan- 
tum hae cautiones dantur, sese possunt liberare ab obligatione implen- 
di promissiones. Desideratur ideoque aliqua clarificatio et legislatio 
in hac materia. 

Praeter omnia, quae in schemate dicta sunt, optandum est ut de- 
claretur quod non est parochi decernere et statuere matrimonia mixta 
non celebrari in sua parochia, sed hoc loci Ordinarii est statuere. Sunt 
enim casus quando parochus categorice recusat quominus matrimonia 
mixta in sua parochia celebrentur, simpliciter quia nolit habere talia 
matrimonia in sua parochia. Non est ratio, cur parochiani talis parochi 
hoc incommodum pati debeant. 

Ad 8: Ex hac paragrapho non est clarum utrum in matrimoniis 
mixtis, « Missa pro sponsis » celebrari possit cum permissu Ordinarii. 

Quid sibi vult expressio « quidam ritus sacri ». Si hoc ad iudi- 
cium parochi relinquitur, nonnulli parochi darent interpretationem re- 
strictivam et adhiberent quasi nihil; dum alii darent interpretationem 
benignam et adhiberent quasi omnes ritus. Fortasse melius esset stabi- 
lire ritum specialem et uniformem pro matrimoniis mixtis. Sacerdotes 
enim qui rarissime assistunt matrimoniis mixtis nesciunt quid facien- 
dum sit et quaerunt quid exacte debeant facere. Si haec uniformitas 
non est possibilis, relinquatur ad Ordinarium loci stabilire et praescri- 
bere ritum pro sua dioecesi, ita ut parochi non faciant quidquid velint 
vel nolint. 

Dicatur etiam utrum chorus, organus, candelae, flores super altare, 
possint permitti an non pro matrimoniis mixtis, et in quantum haec 
omnia possunt permitti in casibus disparitatis cultus. 

Card. Dopfner: De impedimentis ad matrimonium. Schema vi- 
detur peropportunum. Mutationes iuris vigentis prout proponuntur, re- 
vera exigentiis hodiernis sunt accommodatae. Sacerdotes curae anima- 
rum dediti, saepe iam laboribus nimis oppressi, et Episcopi et iudicia 
ecclesiastica per has mutationes a multis laboribus liberabuntur, et qui- 
dem sine ullo periculo pro salute animarum. 

Circa impedimentum impotentiae in viro ad relationem schemati 
affixam quod attinet, mihi videtur dicendum esse: 

Etsi theoretice permulta argumenta afferri possunt pro sententia, 
quae affirmat impotentem esse virum, qui non habet potentiam emit- 

tendi in coitu naturali secretionem spermogeneticam testiculorum, prac- 
tice tamen, cum quaestio resolvi debeat, matrimonium numquam est 
interdicendum nisi ex sententia certa. Tale matrimonium potest quidem 
valde dissuaderi, non autem impediri debet. 

De matrimoniis mixtis. Schema propositum in multis valde placet. 
Procedit ex gravi sollicitudine, quam habet Ecclesia de matrimoniis 
mixtis, quae hodiernis temporibus propter rationes in schemate allatas 
longe frequentiora inveniuntur quam prioribus temporibus. Necesse 
est iterum iterumque monere de periculis matrimonio mixto inhaeren- 
tibus, quae sive fidei sive (propter diversum modum sentiendi de ulti- 
mis rebus vitae humanae) ipsi fidei coniugali imminent. Simul tamen 
necesse est adhibere talem modum loquendi, quo sincera intentio Ec- 
clesiae bono fidelium consulendi bene intelligatur etiam a non-catholicis, 
ne offendantur et unitati Christianorum in Una Sancta Ecclesia Ca- 
tholica via iam a principio claudatur. 

Cuius rei ratio per totum schema iam diligenter respecta est. Tamen 
quaedam mutanda vel addenda aut omittenda commendo: 

1) Ad pag. 4, 12 lin. 10 sq. : Textus modo generico quo loquitur et 
formulis adhibitis aliquantulum nimis severus esse videtur. Fortasse 
expressiones cautiores inveniri et aliquomodo distingui potest. Utique 
debet esse nostra cura, ut numerus matrimoniorum mixtorum quam 
maxime coarctetur: sed primum et specificum officium pastorum est, 
ut illa matrimonia mixta evitentur, quae secundum legem divinam illi- 
cita sunt. Fideles praeprimis ad spiritum discretionis secundum regulas 
prudentiae christianae educandi sunt. Hic prae oculis haberi deberent 
canones veri classici Concilii Laodiceni (versus annum 370), scii. can. 10: 
« Non oportere eos qui sunt Ecclesiae, indiscriminatim suos filios hae- 
reticis matrimonio coniungere » (Mansi II coi. 565 sq.) et can. 31: 
« Quod non oportet cum omni haeretico matrimonium contrahere, 
vel dare filios aut filias: sed magis accipere, si se Christianos futuros 
profiteantur » (Mansi II coi. 369 sq.). 

2) Ad pag. 6, 13 n. 1: « Severissime Ecclesia prohibet... ». Haec ex- 
pressio venit ex tempore societatis catholicae clausae et luctae duris- 
simae contra ipsam. Re vera et practice Ecclesia illis temporibus matri- 
monia mixta generaliter prohibuit et paene numquam dispensationem 
dedit. Hodie autem canon sicut iacet irrealismum pro coaetaneis nostris 
prodere videtur, cum Ecclesia practice innumerabilia matrimonia mixta 
per dispensationem admittit. Si respicimus praxim, debemus dicere: 


12 Cf. p. 1186. 
Cf. p. 1187. 

Ecclesia non simpliciter prohibet, sed prohibet, ne sine gravi causa 
nec sine expressa dispensatione ineantur. Unde initium huius numeri 
ita mutetur: « Severissime Ecclesia prohibet, ne sine gravi causa nec 
sine expressa dispensatione matrimonium ineatur... ». 

3) Ad num. eundem, pag. 6, 14 lin. 7: « quodsi adsit periculum de- 
fectionis... Certe ex ipsa lege divina omnis christianus quam maxime 
periculum defectionis a fide vitare debet. Sed non potest quodcumque 
periculum, etiam remotum, vitare. Expressio canonis propositi est ergo 
nimis vaga. Debetne v. gr. persona, quae, si totaliter exclusa maneret 
ab omni matrimonio, perdifficile castitatem vel etiam fidem conservaret, 
propter quodcumque periculum fidei a matrimonio mixto desistere? 
Estne certum existere legem absolutam matrimonium mixtum nullo 
in casu contrahi posse, si adsit periculum pro prole circa fidem catholi- 
cam? Praesertim in illis casibus dubitari potest, in quibus persona ca- 
tholica omni matrimonio renuntiare deberet aut solummodo compar- 
tem catholicam quidem sed vitae pravae eligere posset, cum e contra 
matrimonium inire posset cum non-catholico bono et pio, etsi non sine 
aliquo periculo, ne filii in religione non-catholica educentur. Si tunc 
parens catholicus vere testimonium fidei dabit et aestimare facere pote- 
rit fidem catholicam, nonne saltem valet pro filiis: « Melius est sic esse 
quam non esse? ». Unde dicatur « periculum proximum » vel simile 
quid. 

4) Ad pag. 6, n. 4: Formulatio proposita iam melior est quam 
textus C.I.C. Intentio perspicitur: ne scandalum detur fratribus sepa- 
ratis formula aliqua rigida. Fortasse adhuc melius dicetur: « Coniux 
catholicus (ex ipso dono fidei et ex ea speciali solidarietate salutis, quae 
profluit ex sacramento matrimonii) tenetur, ut exemplo vitae et ora- 
tione, secluso tamen in rebus conscientiae omni coactionis conatu, com- 
parti praestet testimonium fidei, quo compars ipsa fidem recte aestimare 
valeat catholicam ». 

5) Ad pag. 6, n. 5: 

A) Textus novus redigatur in sensu praefatorum Conciliorum an- 
tiquorum: 

« a) sedulo fideles instruant, quantum malum sit indiscrimina- 
tim matrimonia mixta inire; 

b) si ea matrimonia, quae prudentia christiana dissuadet vel 
omnino vetat, impedire non valent, omni... » 

B) Textus sub c) positus, placet; 


14 Cf. p. 1187. 

C) Quoad textum sub littera d) positum: Circa matrimonia mixta 
non sufficit vigilare de impletione promissionum. Sed prima cura est, 
ut pastores hos coniuges speciali modo adiuvent non solum ad implen- 
das cautiones, sed ad implenda omnia officia status sui: 

« d) specialem et benignam curam habeant eorum, qui in matri- 
moniis mixtis vivunt, eosque adiuvent in adimplendis promissionibus ». 

6) Ad pag. 7, 15 n. 6: Expressio valde dura sonat, si sic apodictice de- 
claratur, tale matrimonium esse nullum. Quaeretur alia expressio ad 
designandum impedimentum dirimens (v. gr.: « invalidum »; cf. infra!) 
et inseratur in linea 6: « Matrimonium sine debita dispensatione con- 
tractum... ». 

7) Ad pag. 7, n. 8: Magnus progressus est, quod Ordinarius poterit 
permittere etiam Missam, et quidem « pro sponsis ». Hoc magni mo- 
menti est pro illis non paucis matrimoniis mixtis, in quibus pars non- 
catholica iam fidei catholicae vicinissima est et non sine magnis sacri- 
ficiis celebrationi catholicae matrimonii consentit. Pulchra et benevola 
celebratio matrimoniorum mixtorum, praesertim in terra missionum, 
sed etiam in nostris regionibus, est occasio particularis dandi testimo- 
nium fidei et caritatis, ut allidantur non-catholici « ad amplectendam 
fidem », vel saltem ad aestimandum eam magis magisque. Forsitan res 
adhuc magis positive exprimi poterit: «... non exclusa Missa “ pro 
sponsis ”, nisi condiciones particulares dissuadent vel Ordinarius pro- 
hibuerit Missam ». 

8) Generatim desideratur ut in textu C.I.C. et in praxi praecise 
distinguatur inter matrimonium invalidum et concubinatum. Insuper 
desideraretur, ut filii ex matrimoniis invalidis oriundi amplius non ha- 
beantur ut illegitimi, si saltem una pars bonae fidei est praesumenda et 
verum matrimonium intendit. 

Beat. Saigh: De matrimoniis mixtis. Ce Schema « des mariages 
mixtes » marque un raidissement dans 1’attitude de 1’Eglise catholique, 
en matiere de mariages avec les non-catholiques. En tout cas, il ne s’har- 
monise pas avec le Schema prepare, sur la meme matiere, par la Com- 
mission des Eglises Orientales. 

Le Schema presente les mariages mixtes comme un tres grand mal 
et recommande aux pasteurs d’ame de faire tout leur possible pour en 
detourner les catholiques. II impose des conditions tres severes et prive 
les epoux de la celebration de la « Missa pro sponsis », meme s’ils 
ont obtenu les dispenses requises. 

Nous pensons que, dans ce Schema, il £aut faire une situation a 
part aux Orthodoxes. Le mariage avec eux ne presente pas les memes 
dangers et ne requiert pas tout-a-fait les memes conditions. Sur ce 
sujet, qu’on nous permette de rappeler ici un mot qui nous a ete dit 
par un eveque orthodoxe: « Vous etes etonnants, vous catholiques, 
quand vous mettez tant d’obstacles aux mariages des votres avec nous, 
car c’est vous qui gagnez quasi toujours. Quand 1’epoux est catholique, 
la femme le suit cent pour cent; et quand la femme est catholique, la fa- 
mille devient catholique de fait quatre-vingt pour cent ». En Orient, 
c’est 1’Eglise catholique qui gagne donc aux mariages mixtes, et le texte 
du Schema ne convient pas a 1’Orient orthodoxe. 

Mais, meme pour les Protestants, le texte du Schema nous semble 
un peu dur. 16 


4) SUFFRAGIA SODALIUM 

Card. Tis serant: De impedimentis ad matrimonium'. Placet iuxta 
modum: secundum ea quae dixit Em. mus Leger. 

De matrimoniis mixtis : Placet iuxta modum: secundum ea quae dixe- 
runt Em.mi Bea, Spellman, Frings, Leger, Gracias et Dopfner, ratione 
quoque habita observationum a Patriarcha Melkitarum propositarum. 

Card. Micara: De impedimentis ad matrimonium : Schema decreti 
placet. 

Probatur scilicet, prout proposita, impedimentorum matrimonia- 
lium accommodatio et reductio in foro canonico, temporibus et adiunctis 
praesentibus consentanea. 

Plene adsentiens Relationi Pontificiae Commissioni Centrali exhi- 
bitae (pp. 10-12), 1 urgere censeam auctoritativam definitionem quae- 
stionis de impotentia viri, ne ultra permittatur in re tam gravi iudices 
ecclesiasticos, immo vel Romana Dicasteria, in diversas abire sententias. 

De matrimoniis mixtis : Schema decreti placet iuxta modum. 

Opportune describuntur pericula matrimoniorum mixtorum et ani- 
marum pastores monentur ut fideles ab eis, quantum fieri potest, aver- 
tant. 

Aptior autem forma, qua, caritatis gratia, uti dicitur (« nemini dan- 
tes offensionem », 2 Cor. 6, 3), normae de matrimoniis mixtis redigi 
proponuntur, vocabula reicit, quae male sonare putantur, et substituit, 


16 Textus perlectus est ab Exc.mo D. Edelbv, Arcliiep. Edesseno. 
1 Cf. pp. 1184-1185. 

ut « communitas religiosa » (can. 6, linn. 6-7) pro « secta haeretica seu 
schismatica » (can. 1060), « non catholicus » (ibidem, linn. 14-15) pro 
« acatholicus », « defectio a fide catholica » (ibid., linn. 7-8, 14) pro 
« perversionis periculum » (cann. 1060, 1061). 

Haec omnia dicuntur « substantiam non tangere ». Esto. 

At ultra hos fines videtur transitus fieri saltem cum pro obligatione 
coniugis catholici « conversionem coniugis acatholici prudenter curan- 
di » (can. 1062), alia proponitur formula (pag. 6, 2 linn. 21-24). 

Ampliores et profundiores mutationes inducuntur circa matrimo- 
nii mixti celebrationem. 

Amittitur vero oportere ut matrimonium mixtum, si quando Ec- 
clesia concesserit, ritus sacer et sacerdotalis benedictio comitetur, saltem 
ad solacium et muniminem partis catholicae. 

Licentia Missam quoque celebrandi Ordinario remittitur, qui sal- 
tem in regionibus mixtae religionis, eam valde difficulter negare potest. 

Tunc autem actum est, in externa forma celebrationis, de discri- 
mine quolibet inter matrimonium catholicum et matrimonium mixtum. 

Decet omnino ut saltem matrimonia celebrata cum dispensatione 
ab impedimento disparitatis cultus, favoribus huiusmodi non gaudeant 
ipsaque expresse dicantur exclusa a benignissima norma, eo vel magis 
quod non raro contingit ut regulariter solvantur matrimonia contracta 
cum tali impedimento etiam in facie Ecclesiae. 

Quam maxime cavendum est ut per largiores concessiones illi indif- 
ferentiae religiosae faveatur, « qua — ut verba referam Decreti — nunc 
Ecclesia vastatur » (pag. 3, 3 lin. 25). 

Card. Pizzardo: De impedimentis ad matrimonium : Placet iuxta 
modum: Liceat tantummodo notare nullimodo agitanda videri quaestio 
de impotentia viri in appendice proposita: mirum et indecorum esset 
spectaculum trium millium Patruum de hoc disputantium: adest etiam 
difficultas iuridica: Romana Dicasteria in diversas abeunt sententias: 
v. g. pro muliere sufficit potentia coeundi non generandi. 

De matrimoniis mixtis: Placet iuxta modum: nempe ratione habita 
animadversionum Em. morum Patruum et Archiepiscopi Felici. 

Card. Lienart: Placet schema de impedimentis ad matrimonium et 
assensum praebeo proposito Em. mi Card. Relatoris de recursu Commis- 
sioni mixtae, ad clarificandam quaestionem impotentiae viri. 

Non placet schema de matrimoniis mixtis, propter rationes ab 


2 Cf. p. 1187. 

3 Cf. p. 1186. 

Em.mo Cardinali Bea allatas et in votis eius exopto ut Commissio 
mixta, inter Commissionem de disciplina Sacramentorum et Secretaria- 
tum pro Unione, instituatur ad textum recognoscendum, ratione etiam 
habita de his quae dixit Rev.mus Delegatus Patriarchae Melki tarum et 
de animadversione sequenti: quoad prohibitionem matrimoniorum 
mixtorum, mihi videretur opportunum declarare, quod haec prohibitio 
non se extendit matrimoniis cum acatholicis qui sunt catechumeni, quia 
talia matrimonia sunt potius favenda. 

Card. Tappouni : 4 Placet. 

Card. Copello: Placent iuxta modum: perpensis quae dixerunt 
Em. mi Cardd. Spellman, Frings, Ruffini et Bea. 

Card. Frings: De impedimentis ad matrimonium : Placet. 

De matrimoniis mixtis : Placet iuxta modum. 5 

Card. Ruffini: Placet iuxta modum. 6 

Card. Valeri: Placent ea quae dicuntur in Schemate 1° « De im- 
pedimentis matrimonii ». 

De matrimoniis mixtis , attendendum ad ea quae Em. mus Card. Bea 
animadvertit ad pag. 6 7 n. 2 ad b et ad num. 4. 

Quoad formam, in singulis nationibus Conferentiae Episcoporum 
suam sententiam promant Sanctae Sedi submittendam. 

Card. Siri: De impedimentis ad matrimonium : Placet. Appendix 
de impotentia non est deducenda Concilio. 

De matrimoniis mixtis : Placet iuxta modum: (folium adnexum). 
Schema videtur esse iterum perpendendum ratione habita eorum quae 
dixerunt Em.mi Frings, Ruffini et Bea. Etenim disciplina in hac materia 
optatur talis ut maxime receptivos reddat acatholicos et non baptizatos 
respectu fidei et moris Catholicae Ecclesiae. Ipse tamen non audeo de op- 
portunitate restituendae validitatis Litterarum Apostolicarum Provida 
S. Pii X (18 ianuarii 1906) secura tranquillitate aliquid edicere, nisi ante 
apprime cognoscam rationes propter quas eae Litterae Apostolicae abro- 
gatae sunt. Si tamen hoc fieri potest. 

Card. DA.LTON: De impedimentis ad matrimonium et De matrimo- 
niis mixtis. Placet iuxta modum. 


4 Septimae Congregationi non interfuit. 

5 Cf. pp. 1198-1199. 

6 Cf. pp. 1199-1200. 

7 Cf. p. 1187. 

1. Primo saltem aspectu videtur esse aliqua contradictio inter pro- 
positiones quod qui votum non nubendi emisit tenetur stare promissis 
suis et tamen quod tale votum non constituet impedimentum matrimo- 
nio. Nonne obligatio standi promissis ex voto constituit impedimentum 
ex ipsa natura rei? 

2. Velim ut licentia Ordinarii loci semper requiratur pro celebratione 
Missae occasione matrimonii mixti. Velim ergo ut verba « praesertim Mis- 
sae pro Sponsis » omitterentur. 

Card. Quiroga y Palacios: Placent iuxta modum ambo schemata. 
Aliquid particulare liceat adiungere: In schemate « De impedimentis ad 
matrimonium » pag. 8, 8 linea 27 in commate: « in precibus necessario 
exprimenda erit illa circumstantia, etc. » videtur supprimendum verbum 
« necessario », vel saltem ei addendum « ad liceitatem » ut non videatur 
expressionem circumstantiae multiplicitatis ad validitatem dispensationis 
requiri, quia, si requireretur, vana et inanis evaderet suppressio multipli- 
citatis impedimenti de quo illic agitur. 

Pro schemate « De matrimoniis mixtis », instituatur Commissio mixta, 
in qua attendantur dicta a Cardd. Bea, Ruffini et a Beatissimo Patriar- 
cha Melchitarum. 

Card. Leger: Placet iuxta modum: 9 attentis his quae dicta fuerunt 
ab Em.mis Cardd. Frings, Ruffini et specialiter ab Em.mo Bea, et pro 
Concilio organismum speciale a Summo Pontifice instituatur. 

Card. Gracias : 10 Placet iuxta modum. 11 

Card. Mqntini: Placet utrumque schema: Ratione habita animad- 
versionum a Patribus factarum praesertim a Cardd. Bea, Frings, Leger 
et a Delegato Patriarchae Melchitarum necnon a Card. Pizzardo de quae- 
stione proposita in Appendice. 

Card. Cento: Placent iuxta modum duo schemata, quae tanti pon- 
deris materiam tangunt, rite attentis quae Em.mi Patres necnon Pa- 
triarcha Melchitarum dixerunt. 

Propositiones particulariter Em.mi Card. Bea acceptandas censeo. Li- 
ceat in schemate de matrimoniis mixtis, pag. 6 12 ad n. 4 supprimenda 
verba, ut ille insinuavit, « atque ad eam amplectendam allici » dicatur 


8 Cf. p. 1183. 

9 Cf. p. 1200. 

10 Septimae Congregationi non interfuit. 

11 Cf. pp. 1200-1202. 

12 Cf. p. 1187. 

« aestimare imo et amare valeat ». Reor insuper optimum esse ut idem 
Em. mus licentiam petat cognoscendi rationes pro quibus Congregatio 
S. Officii aestimavit abrogandas esse Litteras Ap. S. Pii X. 

Card. Garibi y Rivera: De impedimentis ad matrimonium : Pla- 
cet iuxta modum: scilicet non agatur in Concilio circa impedimentum 
impotentiae in viro. 

De matrimoniis mixtis : Placet. 

Card. Godfrey: De impedimentis ad matrimonium : Placet, ad 
mentem Em. mi Card. Pizzardo, habita ratione aliorum Patrum Emi- 
nentissimorum et Excellentissimorum observationum. 

De matrimoniis mixtis : Placet iuxta modum: videlicet ad mentem 
Em. mi Card. Ruffini et Em.mi Card. Bea de instituenda Commissione 
mixta: agitur de quaestione complexa et magni momenti quae vix fru- 
ctuosam potest discussionem habere in Commissione Centrali. 

Adhaereo opinionibus eorum qui commendant ut res subiciatur exa- 
mini speciali Commissionis mixtae, auditis Conferentiis Episcoporum in 
variis nationibus. Concilium Vat. II posset, uti opinor, simpliciter dicere 
quod post examen speciale a Commissione mixta decisiones, appro- 
batae uti patet ab Apost. Sede, fient publici iuris in reformato Codice 
luris Canonici. 

Card. Richaud: De impedimentis ad matrimonium'. Placet iuxta 
modum: i. e. 1) pag. 8, 13 sub n. 7, de impedimento criminis optarem quod 
determinetur etiam de matrimonio civili, proinde paragr. V' sic enuntia- 
ret: « qui, perdurante eodem valido matrimonio, adulterium inter se 
consummarunt cum spe matrimonii; aut matrimonium aliud civile con- 
traxerunt; aut mortem coniugi dederunt, etiam sine adulterio ». Unde 
T paragraphus fieret inutilis. 

2) Quoad appendicem de impotentia in viro opinor quod exoptabilis 
est determinatio a Concilio vel a Commissione Canonica et sententia 
mea humillima est quod necesse est distinguere sterilitatem ab impotentia. 
Alioquin conditio viri erit inferior conditioni mulieris quae potest, e 
Responsione S. Officii, contrahere matrimonium post operationem ali- 
quam ex qua mulier certius fit sterilis. 

De matrimoniis mixtis : Placet iuxta modum: i. e. 1) opinor cum 
Em.mo Card. Leger quod optabilis est ablatio, pag. 6, 14 lin. 4, verbi « se- 
verissime ». 


13 Cf. p. 1183. 

14 Cf. p. 1187. 

2) Interrogo cur in schemate nihil maneat de interdictione, post vel 
ante matrimonium coram Ecclesia initum, adeundi, sive per se sive 
per procuratorem, ministrum acatholicum ad matrimonialem consensum 
praestandum vel renovandum, sicut fuit prohibitum a Codice luris 
Canonici, Forsan in pluribus regionibus, illa interdictio est utilis. 

Denique data attentione observationibus Em.mi Card. Lienart de 
catechumenis. 

Card. Konig: De impedimentis ad matrimonium : Placet. 

Ad pag. 8, 15 linn. 27-32, quaeritur, utrum ea quae in schemate le- 
guntur: « ... in precibus necessario exprimenda erit illa circumstan- 
tia... » utrum sint necessaria ad validitatem dispensationis. Si ita est, vix 
aliquid in iure vigente mutatur. Maior esset certitudo, si omitterentur 
verba: « Attamen quotiescumque... multiplicato stipite », quia non 
raro evenit quod multiplicatio stipitis non detegitur. 

Ad paginam ll. 16 Non est communis opinio inter medicos et men- 
tem Rotae Romanae quoad semen verum. Secundum mentem Rotae Ro- 
manae « semen verum » non est necessario prolificum, secundum medi- 
cos expertes tantum semen prolificum est semen verum. Ideo optandum, 
ut sententiae hae componantur. 

Et ad mentem Card. Ruffini. 

De matrimoniis mixtis : Placet. Reformetur Schema ad mentem 
Patrum Bea, Frings, Ruffini. 

Ad pag. 7, 17 lin. 20: quaero utrum valet etiam pro disparitate cultus, 
quod ibi legitur de matrimoniis mixtis scii. « Optandum est... ut qui- 
dam ritus sacri... adhibeantur ». Si ad hoc negative respondendum cen- 
setur, tunc propono ut Episcopo facultas tribuatur concedendi quosdam 
ritus sacros in matrimoniis disparitatis cultus, quandocumque hoc Ordi- 
nario opportunum videtur. 

Card. Dopfner: De impedimentis ad matrimonium : Placet iuxta 
modum: secundum dicta a Card. Leger. 

Quoad, impedimentum impotentiae, vide folium. 18 

De matrimoniis mixtis : Placet iuxta modum: ratione habita eorum, 
quae dicta sunt praesertim a Card. Bea et etiam a Cardd. Frings, Leger 
et a Legato Patriarchae Maximi IV. Adiungo: 1) In restituenda con- 
stitutione Provida subscribo omnino propositioni Card. Bea, ut in Com- 
missione mixta benevole quaestio examinetur. 


15 Cf. p. 1183. 

16 Cf. pp. 1184-1185. 


17 Cf. p. 1188. 


Cf. pp. 1202-1205. 

2) Assentio voto Card. Bea de sanatione in radice. 

In Concilio, etsi totum schema in omnibus particularibus forsan 
non tractandum censetur, omnino communicetur linea generalis, quia 
haec quaestio inter maxime exspectatas est (vide folium adnexum!). 

Card. Meyer: Placet iuxta modum: Quae proposuit Card. Bea 
certe omnino serio consideranda sunt. Adhaereo insuper iis quae Card. 
Gr acias dixit, praesertim de numero 2°, pag. 6, 19 ubi agitur de dispen- 
satione ab impedimento mixtae religionis. Maior claritas magisque prae- 
cisae normae ha de re valde desiderantur. Rationes etiam Patriarchae Mel- 
chitarum serio perpendendae sunt. Alias animadversiones folio adnexo 
coniungo. Certe commissio mixta pro tota re de matrimoniis mixtis com- 
ponenda valde desideratur. Quoad numerum 8, pagina 7, 20 de matrimo- 
niis mixtis, propono: 

1) ut ritus sacer de quo loquitur hic numerus, si concedatur, vel 
ab ipsa S. Sede (S. Congr. Rituum), praecise definiatur, 

2) vel S. Sedes obligationem imponat Conferentiae Episcopali na- 
tionali ut tota res praecise definiatur pro illa natione. 

Si secus res relinquatur iudicio uniuscuiusque Ordinarii, habebitur 
magna varietas rituum et praxis, ad admirationem vel etiam scandalum 
fidelium. 

Card. Alfrink: De impedimentis ad matrimonium'. Placet. De im- 
potentiae impedimento in viro opinionem personalem firmam non ha- 
beo, etsi opinio Em. morum Ruffini et Richaud me allicit. Instituatur, si 
opus est, Commissio specialis mixta proposita, etsi, sine dubio, etiam in 
illa Commissione opiniones erunt mixtae. 

De matrimoniis mixtis : Placet, cum additamentis a Card. Bea pro- 
positis: vide folium adnexum. 

Addere vellem ad num. 8, Matrimonia mixta, si casus fert, cum ri- 
tibus quibusdam celebrentur, ab Ordinario loci vel melius a Conferentia 
Episcoporum statuendis (sicut apud nos iam factum est). 

Licentiam S. Missam celebrandi non Ordinarius loci concedat, sed 
Conferentia Episcoporum hanc materiam ordinet, ut uniformitas quae 
in re tanti momenti desideranda videtur, intacta maneat. 

Verba « praesertim Missa pro Sponsis » omittantur, quia — sicut 
in anteriore quadam sessione huius Almae Commissionis iam dixi — 
obstant graves rationes theologicae. 


19 Cf. p. 1187. 
Cf. p. 1188. 

Quaestionem relate ad Litteras Apostolicas Provida studere non 
potui. In momento pro nostra patria iudicium proferre non audeo, in- 
consultis Episcopis meae Provinciae ecclesiasticae. 

Sed adhaerere possum propositioni Em.mi Bea, ut quaestio ista Com- 
missioni speciali mixtae proponatur, si in ista Commissione Elierarchia 
localis per unum vel plures Episcopos est repraesentata. 

Card. Santos: De impedimentis ad matrimonium-. Placet: in voto 
Em.mi Cardinalis Relatoris et Em.mi Card. Pizzardo, quoad impedi- 
mentum impotentiae ex parte viri. 

De matrimoniis mixtis : Placet iuxta modum: ad mentem Em.morum 
Patrum et Exc.mi Delegati Patriarchae Melchitarum. 

Card. Rugambwa: De impedimentis ad matrimonium : Placet. 

De matrimoniis mixtis-. Placet iuxta modum: ob observationes ab 
Eminentissimo Cardinali Bea factas. Caute procedendum est utique in 
illis matrimoniis, attamen considerandae sunt loci circumstantiae. Unde 
Commissio specialis mixta requiritur pro hac quaestione. 

Card. Ritter: De impedimentis ad matrimonium-. Placet. 

De matrimoniis mixtis-. Placet iuxta modum: i. e. iuxta propositio- 
nes expositas ab Eminentissimis Cardinalibus Bea et Frings et a me 
approbatas. 

Card. Landazuri Ricketts: De impedimentis ad matrimonium-. 

Placet. 

Adhaereo opinioni Em.mi Card. Pizzardo et aliorum Patrum ut 
Appendix non discutiatur in Concilio. 

De matrimoniis mixtis-. Placet iuxta modum: videlicet: perpensis 
illis quae Em. mus Card. Bea retulit. Attendatur tamen hac in re mu- 
tanda vel stabilienda ut caute et prudenter procedatur ut recte admo- 
nuit Em. mus Card. Ruffini. Meo iudicio, melius esset ut quaestiones 
de modo praestandi cautiones et similia deferantur Commissioni pro 
Codice luris Canonici immutando, potius quam Concilio tradantur. Ra- 
tio etiam habeatur earum quae dixerunt Em.mi Frings, Leger, Dopfner, 
Meyer et Archiepiscopus Edessenus, qui locutus est nomine Patriarchae 
Melchitarum. 

Card. Cous s A: De impedimentis ad matrimonium. Non spectat ad 
Ecclesias Orientales. Si iisdem applicaretur, catholici ritus orientalis 
essent in inferiore condicione quam Dissidentes ad mores quod attinet 
familiae. Dissidentes valde severi sunt his in rebus (cf. Legislationem 
in Graecia, C.P., Syria, etc.). 

Viam mediam incessit Codex Ecclesiarum Orientalium, non sup- 
primens impedimenta, sed amplam tribuens Ordinariis locorum dispen- 
sandi a pluribus impedimentis potestatem ordinariam (vicariam). V. Can. 
32 MP. Crebrae a. 1949. 

Deo gratias quod impedimentum disparitatis cultum mutatum non 
fuit pro Ecclesiis Orientalibus: secus Dissidentes nostri possent dicere 
nos eosdem habere in censu paganorum, non baptizatorum! 

Ne fiat discussio de impedimento impotentiae viri in Concilio, sicut 
proposuit Em. mus Pizzardo. 

De matrimoniis mixtis. Praecipua difficultas provenit ex praescriptis 
formam eadem celebrandi respicientibus. Sponsus dissidens fere semper 
trahit sponsam ad ministrum dissidentem, celebrandarum nuptiarum 
causa. 

Huic difficultati obviam ivit Can. 32 cit. MP. § 2, n. 5, largiens 
Patriarchis potestatem ordinariam (vicariam) dispensandi a forma cele- 
brationis matrimonii. 

Archiepiscopi-Metropolitae iure ordinario hanc potestatem non ha- 
bent, sed eam obtinent a Dicasteriis Curiae Romanae. 

Quidam Ordinarii a S. Sede petierunt abrogationem formae pro ce- 
lebratione matrimoniorum mixtorum; sed de hac petitione decisio data 
non est. 

Nota : Post adunationem perlegi schema de forma celebrationis ma- 
trimoniorum mixtorum a Commissione Praeparatoria pro Ecclesiis Orien- 
talibus huic Centrali Commissioni subiectum. Valde placent ea quae con- 
stituta sunt pag. 11, 12 21 de eadem forma. 

Card. Di Joriq: Placet iuxta modum utrumque schema: argumen- 
tum deferatur ad reformationem Codicis et ad Commissionem de mate- 
riis mixtis, attentis quae praesertim ab Em.mo Card. Bea exposita sunt. 
Decreta tamen, praecipue in difficilioribus, exponantur verbis maximae 
charitatis et humanitatis erga fratres separatos. De impotentia nihil in 
Concilio: relinquatur ad Codicem. 

Card. Jullien: De impedimentis ad matrimonium : Placet iuxta 
modum. 

Enimvero quamvis omnino necesse sit, ad tuendam sanctitatem et 
validitatem matrimonii, Ecclesiam edere suas leges de impedimentis ad 
matrimonium, tamen legum illarum singularum reformatio haud est 
in Concilio duobus millibus quingentis et ultra Patribus submittenda. 

Commisiso revera non agit de cunctis impedimentis. Aliud exem- 


Cf. Acta..., Series II, vol. II, pars II, pag. 263. 

pium habeas ex difficultate quam, ut novam proponerent impedimenti 
impotentiae formulam, ipsi sunt experti viri, pauci quidem et valde 
periti, ex Commissione de Disciplina Sacramentorum, absque quidem 
positivo exitu. Atqui notetur praelaudatos viros ne attigisse quidem 
impedimentum impotentiae ex parte mulieris, quod gravibus difficulta- 
tibus et ipsum scatet. Nam Decisiones S. C. Concilii et S. Officii du- 
bium iuris non dirimunt ac diversas explicationes admittunt; cf . Cap- 
pello ed. 1950, pag. 301. 

Concilium poterit sua optata, scilicet generatim principia proponere 
Commissioni, quae instituetur, de accommodandis Codicibus, latino et 
orientali, ita ut ut impedimenta ad matrimonium numero minuantur, sub 
clara exponantur forma, atque, addatur velim, Episcopi ad dispensationes 
prudenter largiendas ampliori polleant potestate, ut minuantur recursus 
ad Sanctam Sedem, saepius formales, taxis populo molestis et moris 
inutilibus obnoxii. 

De matrimoniis mixtis-. Placet iuxta modum, id est: de Constitu- 
tione Provida restituenda necne, et in casu affirmativo, sub quibusnam 
conditionibus locorum, personarum, constituatur commissio late mixta 
salvo iudicio Sanctissimi. Quoad textum hodie propositum de mixtis 
matrimoniis a Commissione de disciplina Sacramentorum, ratio habea- 
tur de pluribus animadversis ab Em.mo Bea necnon ab Em.mo Leger, 
de verbo « severissime » quod stridet cum honoribus benedictionis 
in Ecclesia et Missa facillime concedenda. 

Card. Heard: De impedimentis ad matrimonium-. Placet sed puto 
de impedimentis non esse tractandum in Concilio, sed in praeparatione 
novi Codicis. Puto quaestionem de impotentia viri ad S. Officium re- 
ferri debere. Elaee Congregatio iam pronuntiavit de matrimonio mulie- 
ris castratae. Pronuntiet ergo etiam de impotentia viri ad finem ponen- 
dum controversiis quae nunc habentur. 

De matrimoniis mixtis-. Placet iuxta modum: i. e. adhaereo votis 
Em.mi Bea ut tota quaestio profundius studeatur a Commissione mixta. 

Card. Bea: Utrumque placet iuxta modum: attentis animadver- 
sionibus ab Em.mis Cardinalibus factis, et a delegato Patriarchae Mel- 
chitae. Addo animadversiones proprias in folio. 22 De impotentia non 
agatur in Concilio, sed res determinetur. 

Card. Browne: De impedimentis ad matrimonium-. Placet iuxta 
modum: pro magna parte spectat ad Commissionem de Codice. Ratio 


22 Cf. pp. 1191-1194. 

habeatur observationum Em. morum Patrum. Aliter reddatur textus de 
impedimento Voti quoad Votum privatum. Clarum enim non videtur 
ut animadvertit Cardinalis D’ Alton. 

De matrimoniis mixtis : Placet iuxta modum: ratio tamen habeatur 
dictorum Em.morum Patrum. Quoad proposita ab Em.mo Card. Bea 
et a Beatissimo Patriarcha Melchitarum novum examen videtur neces- 
sarium ut adaequate perpendi possent. In isto novo examine audiatur 
imprimis S. Officium. 

Beat. Gori: De impedimentis ad matrimonium : Placet iuxta mo- 
dum utrumque schema, ratione habita ad animadversiones factas ab 
Em.mis Patribus: Bea, Frings, Ruffini, Leger, Pizzardo. 

Beat. Cheikho: De impedimentis ad matrimonium : Placet, exclu- 
sa tamen Appendice. 

De matrimoniis mixtis : Placet iuxta modum: Melius videtur ut hoc 
schema non referatur ad Concilium, sed alio modo providendum erit, 
habita ratione de observationibus in hac sessione factis. 

Exc. Felici: De impedimentis ad matrimonium'. Placet iuxta mo- 
dum: haec materia ad Codicem. De caetero iuxta votum Em.morum 
Cardd. Ruffini et Jullien. 

Exc. 0’Connor: Placet iuxta modum: Res in utroque schemate 
tractatae, ad Commissionem de Codice luris Canonici emendando de- 
ferantur; non enim expedit ut Concilium Oecumenicum de his argu- 
mentis disceptet, ea etiam ratione quodsi, secreto non obstante, ad 
vulgus perveniant, magis admirationes quam utilitates essent. 

Exc. Silva Santiago: De impeddmentis ad matrimonium. Placet 
iuxta modum: ad mentem voti Em.morum Cardd. Pizzardo et Siri, 
praesertim respectu Appendicis huius schematis circa impedimentum 
impotentiae in viro. Ita ut nihil de hac re in Concilio agatur. 

De matrimoniis mixtis. Placet iuxta modum: cum observationibus 
factis ab Em.mis Cardd. Ruffini, Frings, Leger, Bea ut res quoad particu- 
laria relinquatur Commissioni mixtae, et ab Em.mo Siri quoad Consti- 
tutionem Provida Sancti Pii X. Adhaereo opinioni Em.mi Card. Alfrink 
ut Missae celebratio in matrimoniis mixtis, mandetur non unice Ordina- 
rio loci, sed Conferendae totius Episcopatus in unaquaque natione. 

Exc. Antezana y Rojas: Ad primum et ad secundum placet iuxta 
modum: ratione habita eorum quae dixerunt Cardinales Relator, Spell- 
man, Bea, Frings, Ruffini, Gracias, Dopfner, et Archiepiscopus Melkita, 
Delegatus Patriarchae Melkitarum. 



DISCEPTATIO - DE IMPEDIMENTIS AD MATRIM. - DE MATRIMONIIS MIXTIS 1217 

Exc. Cooray: De impedimentis ad matrimonium. Placet, sed ad 
mentem Em.mi Card. Jullien. Quantum ad quaestionem impotentiae 
viri, quaestio relinquenda est investigationi maturiori. 

De matrimoniis mixtis. Placet iuxta modum: i. e. attentis observa- 
tionibus ab Em.mis Cardinalibus Bea, Gracias et Browne factis. Notare 
etiam volo sequentia: apud nos matrimonia mixta, ut experientia patet, 
magnam occasionem praebent defectus fidei tam apud coniuges quam 
apud prolem. Unde valde caute procedendum, quantum ad relaxatio- 
nem disciplinae vigentis. Quantum ad ritus et alias externas res melius 
relinquatur Conferendis nationalibus Episcoporum. Disciplina specialis 
potest haberi pro Ecclesia Orientali. 

Exc. McKeefry: De impedimentis ad, matrimonium. Placet. De 
appendice, voto Em.mi Cardinalis Pizzardo assentio. 

De matrimoniis mixtis. Placet iuxta modum: i. e. secundum dicta 
Em. morum Cardinalium Bea, Ruffini, Godfrey et Delegati Patriarchae 
Melkitarum; circa par. 8, voto Em. morum D’Alton et Meyer assentio. 

Exc. Lefebvre: De impedimentis ad matrimonium. Placet. De 
impedimento impotentiae in viro instituatur Commissio mixta, quae 
de hoc statuet. 

Exc. Hurley: De impedimentis ad matrimonium. Placet. 

De matrimoniis mixtis. Placet iuxta modum: attentis scilicet expo- 
sitis Em.mi Card. Bea et Beatissimi Patriarchae Melchitarum. 

Exc. Perrin: De impedimentis ad matrimonium. Placet, et adhae- 
reo propositioni ab Eminentissime Card. Relatore factae de Commis- 
sione mixta circa impedimentum impotentiae in viro. 

De matrimoniis mixtis. Placet iuxta modum: iuxta animadversiones 
Eminentissimorum Bea et Frings et Exc. mi Archiepiscopi Edessae. Com- 
missio mixta constituatur ad studendum denuo hoc schema, praesertim 
de resurrectione constitutionis Provida. In cautionibus verba « certitu- 
do moralis » mutentur in verbis « spes bene fundata ». 

Exc. Seper: De impedimentis ad matrimonium. Placet. 

De matrimoniis mixtis. Placet iuxta modum: prae oculis habeantur 
exposita a Patribus, praesertim ab Em.mo Card. Bea et a Beatissimo 
Patriarcha Maximo. 

Exc. Bazin: De impedimentis ad matrimonium. Placet, sed opinor 
quaestionem de impotentia non pertinere ad Concilium. 

De matrimoniis mixtis. Placet iuxta modum: sc. attentis observa- 


77 

tionibus Em.morum Cardd. Leger, Gracias, Frings, et praesertim Card. 
Bea et Patriarchae Maximi. 

Exc. Bernard: De impedimentis ad matrimonium. Placet iuxta 
modum: attentis observationibus Patrum. Circa impedimentum impo- 
tentiae videtur controversiam esse dirimendam a Commissione mixta. 

De matrimoniis mixtis. Placet iuxta modum: ratione habita senten- 
tiae Em.mi Card. Bea: haec gravis quaestio reservetur commissioni spe- 
ciali et Concilium tantum dicat: hoc problema sedulo examinandum 
esse. 

Exc. Bernier: De impedimentis ad matrimonium. Placet iuxta mo- 
dum, dummodo auferatur Appendix de impedimento impotentiae. 

De matrimoniis mixtis. Placet iuxta modum: ita scii, ut res potius 
dirimenda relinquatur Commissioni mixtae, auditis prius Coetibus Epi- 
scoporum nationalibus seu regionalibus. 

Exc. Yago: De impedimentis ad matrimonium. Placet iuxta mo- 
dum: Sacra Synodus impedimenta matrimonialia adaptare vult evolu- 
tione quadam post redactionem codicis iuris canonici intercessa. 

Ortus et adventus populorum Asiae et Africae elementum huius 
evolutionis est, eiusque elementi rationem habendam esse duco. Quam 
ob rem in hoc conventu duas has animadversiones considerandas esse 
existimo. 

1) Quod ad impedimentum consanguinitatis attinet: in regionibus 
Africae, ubi consuetudines matriarcatus vigent, liberi sunt familiae 
matris non tamen patris; ligamen familiae enim tantum a parte matris 
existit. 

Ne liberi sibi subtrahantur vir nonnunquam uxorem sibi eligit in 
familia materna, etiam in secundo gradu consanguinitatis, nunquam ta- 
men in primo gradu. 

Spero atque confido dispensationem consanguinitatis in secundo gra- 
du, talibus casibus adaptari posse. 

2) Quod ad impedimentum affinitatis in primo gradu collaterali at- 
tinet (secundus gradus collateralis non iam ut impedimentum matrimo- 
niale existit secundum propositionem Patribus factam in hoc schemate) 
ulterius progredi liceat in regionibus missionum, ubi consuetudines has 
uniones permittunt. 

Et certe apud aliquos tribus, ubi mos et consuetudo viduam fratri 
mariti mortui attribuere solet, impedimentum affinitatis directae tantum 
habetur, non tamen in linea collaterali, etiam in primo gradu. 

Spero dispensationem etiam huius impedimenti nonnullis casibus 
adaptari posse. 

Forsan melius est concedere conferentiis provincialibus vim atque 
auctoritatem de his duobus casibus statuendi. 

De matrimoniis mixtis. Placet. 

Exc. Rakotomalala: De impedimentis ad matrimonium. Placet 
iuxta modum: ad mentem Card. Pizzardo. 

De matrimoniis mixtis. Placet iuxta modum: i. e. ratione habita 
eorum quae dixerunt Cardinalis Bea et Patriarcha Melchitarum, non 
omissis observationibus Cardinalis Ruffini. 

Exc. Ngo-dinh-Thuc: Utrumque Schema placet iuxta modum. Mi- 
hi liceat sequentem notulam praebere. In matrimoniis mixtis, Em. mi 
Card. Bea observatio de cautionibus impositis parti acatholicae videtur, 
prima facie, iusta. Quaerit Eminentissirnus cur analoga cautio non impo- 
natur parti catholicae a parte acatholica. In nostris regionibus, Extremi 
Orientis, pars acatholica, generatim, non considerat suam religionem 
esse unice veram, uti nos catholici, sed autumat omnes religiones esse 
bonas, inde sine difficultate subscribit cautionibus. Ignoro mentalitatem 
regionum protestantium et proximi Orientis. Habuimus numerum ma- 
trimoniorum mixtorum, sed egemus statistica incrementi pro catholici- 
smo ex impositione cautionum. In nostris regionibus, cautiones quasi 
semper afferunt incrementum catholicismo. Res igitur relinquatur exa- 
mini Conferendarum Episcopalium. 

Exc. Bengsch: De impedimentis ad matrimonium. Placet iuxta mo- 
dum: i. e., exclusa appendice de impotentia, secundum propositionem 
Em.mi Card. Leger. 

De matrimoniis mixtis. Placet iuxta modum: i. e. secundum sen- 
tentiam Em. morum Cardd. Bea et Dopfner. 

Exc. Verwimp: De impedimentis ad matrimonium. Primum sche- 
ma placet; secundum placet iuxta modum, attentis eis quae dixit Emi- 
nentissimus Card. Bea et Excellentissimus Delegatus Patriarchae Mel- 
chitarum. 

Exc. Jelmini: Placet iuxta modum: utrumque schema placet sed 
prae oculis habeantur omnia quae sapienter dixerunt Eminentissimi Car- 
dinales Bea et Ruffini et alii Patres in hac difficillima materia. Pro ma- 
trimoniis mixtis — salva fide — maxima cum charitate etiam erga 
acatholicos provideatur iuxta mentem plurimorum Patrum. Disciplina 
pro matrimoniis mixtis videtur esse augenda. 

Exc. Suhr: De impedimentis ad matrimonium. Placet iuxta mo- 
dum: iuxta observationes Em.mi Card. Jullien. 

De matrimoniis mixtis. Placet iuxta modum: ratione habita de his 
quae dixerunt Em. mi Cardinales Frings, Dopfner, Bea et Beat. mus Pa- 
triarcha Melchitarum. 

Rev. Gut: Placet iuxta modum utrumque schema. In 1°: omitta- 
tur ultima pars de impedimento impotentiae. In 2°: adhaereo proposi- 
tionibus a Card. Bea factis in luce observationum Card. Ruffini. Ego 
praeferrem legem generalem pro tota Ecclesia vigentem. Missae celebra- 
tio in matrimonio mixto permittatur: agitur de sacramento, et coniuges 
novi tantopere gratia Sacrificii egent. 

Rev. Sepinski: De impedimentis ad matrimonium. Placet iuxta 
modum: in voto Em.morum Cardd. Pizzardo et Siri. Adiungo folium 
adiectum. 

De impedimentis ad matrimonium. 

Ad pag. 5, 23 linn. 7-8: fiat sic interpunctio: « ut matrimonium, prout 
a Deo est institutum cum suis proprietatibus essentialibus, sartum... ». 

Ad pag. 7, 24 lin. 28: pressius et completius dicatur: « Votum pu- 
blicum perpetuum, sive simplex sive sollemne ». 

Ad pag. 10-12: 20 de appendice circa impedimentum impotentiae in 
viro. Cum agatur de re magni momenti et praxis Dicasteriorum Curiae 
Romanae et Tribunalium sive Sanctae Sedis sive dioecesanorum aut 
regionalium in sententias abeat diversas atque inter se contradictorias, 
interdum cum consectariis gravibus et scandalo fidelium. Haec propo- 
nerem: 

1) Quod ad me spectat, submisse optarem pro sententia nega- 
gativa, sicut in pag. II, 26 linn. 24-28 contemplatur; 

2) Concilium qua tale non dirimat quaestionem; 

3) Sed Commissio Centralis petat a Summo Pontifice ut insti- 
tuat Commissionem mixtam postconciliarem, compositam ex membris 
« specialistis » Supremae Sacrae Congregationis Sancti Officii et Sacrae 
Congregationis de disciplina Sacramentorum, quae emittat suam senten- 
tiam, equidem a Summo Pontifice approbandam. Quae Commissio in 
posterum omnes causas huius naturae agat, ut in tota Ecclesia una ea- 
demque iurisprudentia habeatur. 

De matrimoniis mixtis. Placet iuxta modum: in voto Em.morum 
Card. Dopfner et Bea. 


23 Cf. p. 1181. 

24 Cf. p. 1182. 


25 Cf. pp. 1184-1185. 
2B Cf. p. 1185. 

Ad pag. 4, 27 linn. 2-3, dicatur clarius: « salvo iure divino et remoto, 
per opportunas cautiones, quantum... periculo ». 

Ad pag. 4, lin. 11, loco « absterrere » dicatur « arcere ». 

Item ad pag. 6 s., 28 linn. 23-24, expungatur locutio finalis « atque ad 
eam amplectendam allici ». 

Ad pag. 6, linea 27, loco « absterreant » dicatur « arceant ». 

Rev. Janssens: De impedimentis ad matrimonium. Placet iuxta 
modum: Suppressio pag. 8, 29 linn. 27-31, de obligatione exprimendi mul- 
tiplicitatem impedimenti consanguinitatis et quidem « necessario ». Ne 
agatur in Concilio de impedimento impotentiae in viro. 

De matrimoniis mixtis. Placet iuxta modum: ad mentem Em. mi 
Card. Bea et Secretariatus de Unione. 


XV 

DE CONSENSU MATRIMONIALI 


DE FORMA CELEBRATIONIS MATRIMONII 

(Septima et octava Congregatio: 10-11 maii 1962) 

1) SCHEMATA PROPOSITA 

A COMMISSIONE DE DISCIPLINA SACRAMENTORUM 
DE CONSENSU MATRIMONIALI 

Consensus matrimonialis est pars necessaria et essentialis contractus ma- 
trimonii, etiam quando hic contractus ad dignitatem sacramenti, uti inter 
baptizatos, elevatur. 1 

« Cum in matrimonio sit quaedam spiritualis coniunctio, inquantum ma- 
trimonium est sacramentum, et aliqua materialis, secundum quod est in 
officium naturae et civilis vitae, oportet quod mediante materiali fiat spiri- 
tualis, virtute divina. Unde cum coniunctiones materialium contractuum 
fiant per mutuum consensum, oportet quod hoc modo etiam fiat matrimonia- 
lis coniunctio ». 2 

Proinde « singulare quodque matrimonium, prout est coniugalis coniunc- 
tio inter hunc virum et hanc mulierem, non oritur nisi ex libero utriusque 


27 Cf. p. 1186. 

28 Cf. p. 1187 

29 Cf. p. 1183. 

sponsi consensu; qui quidem liber voluntatis actus, quo utraque pars tradit 
et acceptat ius coniugii proprium 3 ad verum matrimonium constituendum, 
tam necessarius est ut nulla humana potestate suppleri valeat ». 4 

Porro, Sancta Mater Ecclesia tum libertati consensus adversus coactio- 
nem externam gravem et iniustam apte consulere semper quaerit, tum 
consensus puritatem et manifestationis sinceritatem tuetur, ac sanctitatem 
in ipso coniugio adipiscendam fovet etiam pro illis adiunctis quibus pericu- 
lum peccandi facilius adest, sartumque tectumque desiderat honorabile in 
omnibus 5 consortium coniugale permanere. 

Quare, Sacrosancta haec Oecumenica Synodus volens ut nuptiarum con- 
iunctio apud christianos purior ac sanctior quotidie evadat, quaedam mo- 
nere et alia disponere, quae urgentiora videntur, in sequentem modum 
statuit. 


1. De recta intentione in contrahendo matrimonio necessaria 

Sacrosanctum Concilium Vaticanum secundum non sine moerore conspi- 
cit numerum haud exiguum causarum matrimonialium, quae in tribunalibus 
ecclesiasticis ex aliquo consensus defectu agitantur, multoties a prava vo- 
luntate contrahentium originem repetere. 

Odiosum est et legi Dei ac Ecclesiae iniuriosum ad nuptias coram Eccle- 
sia celebrandas cum intentionibus accedere quae matrimonium ipsum cor- 
rumpunt et bona eiusdem essentialia vitiant, unice suis cupiditatibus indul- 
gentes. 

Matrimonium certissime facit partium consensus, qui nulla humana po- 
testate suppleri valet. Sed contractus matrimonialis, propria sua natura et 
inter baptizatos per elevationem ad dignitatem Sacramenti, ordinatur et 
recta intentione nuptias inire, praesertim post investigationes praematrimo- 
et praecipue matrimonium christianum celebrare contendit, opus est ut 
debita intentione ad Magnum Sacramentum veniat; nec putet sine gravi 
peccato posse foedari, nec, si tale fecerit, ab obligatione liberari illud con- 
validandi, ut saepe saepius comparti illatum damnum sic reparet. 

Ius canonicum non potest non praesumere matrimonium celebrantes 
recta intentione nuptias inire, praesertim post investigationes praematrimo- 
niales ad normam legis accuratissime peractas , 6 super quibus conscientia 
pastoris animarum graviter oneratur. 

Ecclesia vero, quae pia mater est, in tali, etsi gravissima, praesumptione 
sustinenda cedit, sed id tantum facit quando concludentissimis argumentis 
in indicium ad normam iuris allatis, contrarium probetur. 

Non quidem ita procedit ut hominum sceleribus conniveat, cuius sola 
cogitatio horrore omnes afficeret, verum ut gravissimis consectariis ex pravis 
illis voluntatibus derivantibus, medelam conferat, cum matrimonia simili- 
bus intentionibus celebrata, matrimonia revera non sint. 

Caveant igitur contrahentes ne tam gravibus peccatis se maculent; ani- 

madvertant pastores animarum ne iniuriam hanc atque culpam participent, 
qui nupturientes, etsi inconsiderate tantum, ad celebranda matrimonia ad- 
mittunt, graviter neglecto officio sibi commisso accurate explorandi ne con- 
tra legem Dei et SS. Canonum statuta eadem nectantur; 7 meminerint deni- 
que iudices, quibus causae matrimoniales sunt commissae, arduum sane 
munus illos explere in quo firmitatem doctrinae catholicae demonstrare et 
tutores iustitiae esse debent, indagatores veritatis, et in iudicio ferendo 
providentes honori Ecclesiae ac animarum saluti. 8 

2. De vi VEL METU 

Invalidum est matrimonium initum ob vim vel metum gravem extrinse- 
cum et iniuste, etiam inconsulte, incussum, a quo ut quis se liberet eligere 
cogatur matrimonium. 

Nullus alius metus, etiamsi det causam contractui, matrimonii nudita- 
tem secumfert. 

3. De matrimonio sub conditione contracto 

Matrimonium sub conditione contrahi nequit, nisi ex gravi causa et de 
licentia Ordinarii loci. 9 

Severissime moneantur fideles, qui sub conditione, etiam a loci Ordi- 
nario approbata, nuptiae inierint, coniugio eos uti non posse donec matri- 
monium conditione, si de futuro sit, purificata, perfectum evadat, aut, si 
conditio sit de praeterito vel de praesenti, dubium perseveret de existentia 
eius quod conditioni subest. 

Textus definitive adprobatus in Sessione Generali Commissionis de disciplina 
Sacramentorum habita diebus 12-17 martii 1962. 


NOTAE 

1 Leo XIII, Litt. Encycl. Arcanum , d. 10 februarii 1880, in C.l.C. Fontes, 
III, n. 580, n. 12, pag. 160. 

2 S. Thomas, III Partis Supplem ., q. 45, art. 1. 

3 Cf. C.l.C. , c. 1081, § 2. 

4 Pius XI, Litt. Encycl. Casti Cannubii, d. 30 decembris 1930, in A.A.S., 
v. 22 (1930), p. 541; Pius VI, Epist. ad Episcopum Agriensem, d. 11 iulii 1789, 
in Ius Pontificium de Propaganda Fide , v. IV, p. 336; C.l.C., c. 1081, § 1. 

5 Ad Hebr., XIII, 4. 

6 Cf. S. C. de Sacramentis, Instructio ad Rev.mos Ordinarios locorum super 
probatione status liberi ac denuntiatione initi matrimonii, d. 4 iulii 1921, in A.A.S., 
V. 13 (1921), p. 343; S. C. de Sacramentis, Instructio, de normis a parochis ser- 
vandis in peragendis canonicis investigationibus antequam nupturientes ad matri- 

monium ineundum admittant, d. 29 iunii 1941, in A.A.S., ser. II, v. 8 (1941), 
pp. 297-318. 

7 Cf. cit. Instructio S. C. de Sacramentis, d. 29 iunii 1941. 

8 Cf. Io annes XXIII, Allocutio ad Praelatos Auditores S. R. Rotae, d. 25 oc- 
tobris 1960, in A.A.S., v. 52 (1960), p. 903. 

9 Cf. Pius XII, Motu Proprio Crebrae allatae sunt, De disciplina Sacramenti 
Matrimonii pro Ecclesia Orientali, art. 83, in A.A.S., v. 41 (1949), p. 107. 


DE FORMA CELEBRATIONIS MATRIMONII 

A lege Tridentina repetendum est, ut matrimonia baptizatorum iuxta 
formam substantialem celebrentur. 

Licet Tridentina Synodus determinatam formam praescriberet, eamdem 
aliquantisper mutaverunt leges ecclesiasticae posteriores, et signanter De- 
cretum Ne Temere et Codex luris Canonici, ut quibusdam difficultatibus ex 
iure tridentino ortis remedium adaequatum poneretur, utque nuptiis valide 
contrahendis firmiore lege consuleretur. 

Matrimonium, quia « inest in eo sacrum et religiosum quiddam » 1 et 
quia « Christus Dominus ad sacramenti dignitatem evexit ipsum contractum 
matrimonialem inter baptizatos », 2 secundum formam celebrari oportet, quam 
legislator ecclesiasticus matrimonio baptizatorum praefecerit. Forma autem 
debet non in parte, sed in totum adimpleri, et illa in parte, quamvis minima, 
non adimpleta, in totum matrimonium corruit, ubicumque forma est de sub- 
stantia actus. 

Hac de causa leges, quae formam actuum iudiciorum respiciunt, con- 
stanti vigilantiae legislatoris committuntur, ne nocumentum potius quam 
efficaciae actus praestent iuvamen. 

Praesertim auctor legis providere debet ut formae seu solemnitates iuris 
ad valorem matrimonii requisitae tales sint quae bono publico prospiciant, 
certitudinem iuris concilient et animarum saluti conferant. 

Hodiernae leges nuptiis copulandis sive ob contrahentium ignorantiam, 
sive ob negligentiam aut inscitiam quorumdam qui celebrationi nuptiarum 
adsistere debent, sive ex abusu quem nupturientes benignitatis Ecclesiae 
nonnumquam faciunt, gravi periculo existentiam ipsam matrimonii nonnum- 
quam exponunt; consequenter putativi coniuges sacramento carere pos- 
sunt, vel laqueis inextricabilibus eorum salus animarum non semel impli- 
catur; aut bonum commune societatis in grave discrimen venire valet. 

Patres igitur huius Concilii Oecumenici volentes ut his defectibus me- 
deatur, atque matrimonii validitas firmior evadat, leges nuptiarum celebran- 
darum in sequentem modum retractare statuerunt. 

FORMA ORDINARIA MATRIMONII 

I. [Forma substantialis matrimonii]. Ea tantum matrimonia valida 
sunt, quae contrahuntur coram parocho, vel loci Ordinario, vel sacerdote et 
duobus saltem testibus, secundum tamen regulas expressas in numeris qui 
sequuntur, et salvis exceptionibus de quibus in canonibus 1098, 1099 
C.I.C . 3 

Parochus autem, loci Ordinarius vel sacerdos valide matrimonio assi- 
stunt: 

a) si per sententiam non fuerint excommunicati vel interdicti vel su- 
spensi, aut tales declarati; 

b) dummodo neque vi neque metu gravi constricti requirant exci- 
piantque contrahentium consensum. 4 

II. [Assistentia valida iure proprio ad matrimonium]. Parochus et loci 
Ordinarius iure proprio valide matrimonio assistunt a die adeptae canoni- 
cae possessionis, ad normam iuris, beneficii, vel initi officii, intra fines dum- 
taxat sui territorii; in quo matrimoniis nedum suorum subditorum sed etiam 
non subditorum valide assistunt. 5 

III. [Assistentia valida iure delegato ad matrimonium]. Parochus et 
loci Ordinarius cuilibet sacerdoti facultatem etiam generalem dare possunt 
ut matrimoniis intra fines sui territorii valide assistant. Quae facultas, ut 
valeat, expresse dari debet. 6 

IV. [Conditiones assistentiae validae sacerdotis ad matrimonium]. Fir- 
mo praescripto n. I, defectus necessariae potestatis de qua in nn. II et III, 
non reddit invalidum matrimonium, dummodo sacerdos assistens ne sit a 
Missa celebranda suspensus vel prohibitus, et matrimonium in ecclesia vel 
in oratorio publico celebretur. 

V. [Assistentia licita ad matrimonium]. § 1 . Parochus autem vel loci 
Ordinarius matrimonio licite assistunt: 

a) constito sibi legitime de libero statu contrahentium ad normam 

iuris; 

b) constito insuper de domicilio vel quasi-domicilio vel menstrua 
commoratione aut, si de vago agatur, actuali commoratione alterutrius con- 
trahentis in loco matrimonii; 

c) habita, si conditiones deficiant de quibus litt. b), licentia parochi 
vel Ordinarii domicilii vel quasi-domicilii aut menstruae commoratonis alter- 
utrius contrahentis, nisi vel de vagis actu itinerantibus res sit, qui nullibi 
commorationis sedem habent, vel gravis necessitas intercedat quae a licentia 
petenda excuset. 7 

§ 2. Sacerdos qui ex delegatione matrimonio assistit, ea uti nequit nisi 
parochus vel loci Ordinarius, pro singulis casibus, licentiam dederit, quae 
concedenda non est, nisi expletis omnibus quae ius constituit pro libertate 
status comprobanda. 8 

VI. [ Assistentia illicita ad matrimonium]. Sacerdos, qui sine delega- 
tione, vel, etiamsi delegationem habuerit, sine debita licentia matrimonio assi- 
stere ausus fuerit, incurrit ipso facto in suspensionem a divinis loci Ordina- 
rio reservatam. 


FORMA EXTRAORDINARIA MATRIMONII 

VII. [ In periculo mortis ], In periculo mortis si haberi nequeat paro- 
chus vel loci Ordinarius vel sacerdos ab alterutro delegatus, matrimonium 
validum et licitum est contractum coram solis testibus. 

[Extra periculum mortis ]. Extra periculum mortis si haberi vel adiri 
nequeat sine gravi incommodo parochus vel loci Ordinarius vel sacerdos de- 
legatus qui matrimonio assistant ad normam nn. II, III, validum et licitum 
est matrimonium coram solis testibus, dummodo: 

a) prudenter praevideatur eam rerum conditionem esse per mensem 
duraturam; 

b) recursus, si fieri possit, ad loci Ordinarium omissus non fuerit; 

c) matrimonium non celebretur contra Ordinarii vetitum; 

d) vel (saltem) non celebretur nisi post mensem ab interposito re- 
cursu sine responsione. 

[In utroque casu]. Si praesto sit alius sacerdos qui adesse possit, vocari 
et, una cum testibus, matrimonio assistere debet, salva coniugii validitate 
coram solis testibus . 9 


NOTAE 

De forma ordinaria matrimonii 

Formam substantialem matrimonii retinendam esse in comperto est. 
Usum autem formae in Codice luris Canonici determinatae haud leves 
difficultates in praxi quandoque genuisse omnes sciunt, qui ministerio paroe- 
ciali incumbunt, aut iudices ecclesiastici qui saepius causas matrimoniales 
ex capite defectus formae pertractant. 

Maior pars nullitatum matrimonialium ob formae defectum hodie origi- 
nem habet in delegationis invalida concessione vel in carentia delegationis 
sacerdotis qui nuptiis in forma ordinaria contrahendis assistit. 

Nonnullies neque praesentia parochi aut loci Ordinarii in nuptiis cele- 
brandis has a nullitate matrimonii salvavit. 

Quin etiam praesentia et celebratio nuptialis coram aliquo Praesule Ec- 
clesiae aut sacerdote in dignitate ecclesiastica constituto, in plerisque casibus 
nullitatem non impedivit. 

- Neminem fugit quantam dein admirationem suscitet, causas huiusmodi 
in tribunalia ecclesiastica trahi, ibique sententiam nullitatis obtinere. 

Aliae nullitates ex defectu formae producuntur ob incertum munus sa- 

cerdotis assistentis, ob assistentiam rectoris ecclesiae non paroecialis vel 
cappellani militum, ob delegationem concessam extra fines competentiae 
delegantis, ob incertam paroeciae territorialitatem. 

Ut quibusdam casibus remedium afferret, Pontificia Commissio ad ca- 
nones Codicis luris Canonici interpretandos, die 26 martii 1952, Respon- 
sionem sequentem publicavit: « An praescriptum can. 209 applicandum sit 
in casu sacerdotis, qui delegatione carens, matrimonio assistit. Resp. Affir- 
mative ». 10 

Verum enim vero, Responsio sine dubio plerisque casibus providit; at 
cum ipsa notio « erroris communis » non eodem modo ab auctoribus expli- 
cetur, et praesertim quia nonnulli doctores adeo largam applicationem Re- 
sponsi in praxi tenendam docuerunt, res devenit ad tales incertitudines et 
extensiones, quod in praxi necessitas formae substantialis in plerisque ca- 
sibus abolita videretur. 

Ideo multi Episcopi in suis Propositionibus ad Pontificiam Commissio- 
nem Antepraeparatoriam Concilii scripserunt applicationem canonis 209 
C.I.C. ad assistentiam matrimonialem melius definiri oportere, vel eandem 
prohiberi. 

Haud dissimili modo, de exigentia delegationis faciendae sacerdoti de- 
terminato pro matrimonio determinato ut matrimonium validum sit, Anti- 
stites plerumque postulaverunt ut rigiditas buius formae aliquatenus miti- 
garetur, cum matrimonia nullitati frequentissime exponeret. 

Pontificia Commissio de disciplina Sacramentorum haec aliaque incon- 
venientia attentissime consideravit. Quasdam propositiones, v. g. quod for- 
ma canonica matrimonii non ad validitatem, sed ad liceitatem tantum requi- 
reretur, attendendas non esse credidit. 

Nam si id aut quid ei simile admitteretur, iurisdictio ecclesiastica in 
matrimonium valde minueretur et maiores forsitan difficultates in foro 
ecclesiastico inde suscitarentur. Alias propositiones, v. g. ut omne matrimo- 
nium. coram aliquo sacerdote quocumque modo ac loco celebratum validum 
esset, nimis largas et periculis plenas esse pro disciplina sacramenti matri- 
monii, facile patebat. 

Nonnullis visum est ad omnes sacerdotes iurisdictione praeditos delega- 
tionem rite assistendi matrimoniis extendi oportere, vel ad quemlibet sacer- 
dotem approbatum intra suae dioecesis limites, vel proposuerunt delegatio- 
nes generales non solum vicariis cooperatoribus pro paroecia cui addicti 
sunt, sed omnibus sacerdotibus paroeciae quomodolibet addictis concedi 
posse; alii alias formulas proposuere, de quibus conferantur Acta et Docu- 
menta Concilio Oecumenico Vaticano II apparando, Series I, Appendix 
Voluminis II, pp. 166-174. 

In particulari haud pauci Episcopi considerarunt consequentias applica- 
tionis c. 209 C.I.C. , seu de vi erroris communis in casu sacerdotis, qui delega- 
tione carens, assistit matrimonio, sicut statuerat Pontificia Commissio ad 
canones C.I.C. interpretandos, de qua supra dictum est. Hinc petebatur, vel 

clarior applicatio matrimonio doctrinae de errore communi, vel explanatio 
naturae et extensionis erroris communis, vel restrictio applicationis ad ca- 
sum quo in Ecclesia paroeciali matrimonium celebratum fuerit, vel ut alio 
modo incertitudini doctrinae provideretur. 

Quae omnia Pontificia Commissio de disciplina Sacramentorum examini 
subiiciens, eorumque fundamentum agnoscens, solutionem quamdam praepa- 
ravit, quae bono communi et convenientiae iurisdictionis ecclesiasticae satis- 
facere posset. 

Imprimis, iterum affirmavit necessitatem formae substantialis ab Ecclesia 
statutae, ut matrimonia baptizatorum valide celebrari possint. 

In numeris supra propositis matrimonii celebratio tamquam functio 
propria paroecialis integre sustinetur. Ideoque nuptiae ordinarie celebrari 
debent coram parocho aut Ordinario loci vel sacerdote ab alterutro delegato, 
secundum regulas a iure canonico sive ad validitatem matrimonii sive ad 
liceitatem assistentiae determinatas. 

Regimen autem delegationum extenditur, tum ut dignitati quorumdam 
Praesulum ecclesiasticorum facilius consulatur, tum ut ex capite defectus 
delegationis nullitates matrimonii magis ac magis eliminentur. Quin etiam, 
ut applicatio canonis 209 C.I.C. ad assistendam matrimonialem ad minimum 
quoddam reduceretur (v. g. matrimonium celebratum coram parocho puta- 
tivo extra ecclesiam aut oratorium publicum, aut coram vicario oeconomo qui 
non constituatur ad normam c. 472, etc.), Schema providet ut matrimonium 
celebratum coram sacerdote iuxta conditiones in n. IV expositas validum sit, 
exclusa qualibet applicatione canonis 209, seu de errore communi. 

Sed cum assistere matrimonio sine debita delegatione et licentia parochi 
vel loci Ordinarii sit gravissima res, sacerdoti, qui ita assisteret, comminatur 
gravissimam poenam. 

Positis autem conditionibus in n. IV Schematis recensitis, omnes abusus 
graviores eliminati remanent. 


NOTAE 

De forma extraordinaria matrimonii 

Disciplina formae extraordinariae celebrandi matrimonii inducta est ob 
necessitatem componendi ius naturale ad matrimonium cum impossibilitate 
aliquando servandi formam statutam a celeberrimo Decreto tridentino 
Tametsi. 

Etiam ex praescriptione formae substantialis servandae in celebratione 
matrimonii multa quidem commoda proveniunt, ea tamen non ita est urgenda 
ut nimis coarctet naturale ius contrahendi nuptias; secus lex nociva et peri- 
culosa evaderet. 11 

Exceptiones igitur in iurisprudentia SS. Congregationum paulatim effor- 
matae sunt. Dein Decretum Ne Temere et Codex luris Canonici 12 illas in 
leges traduxerunt. 



DISCEPTATIO - DE CONSENSU MATRIM. - DE FORMA CELEBRATIONIS MATRIM. 1229 


Necessitatem statuendi huius formae extraordinariae in missionibus ipsa 
adiuncta rerum vehementer suadebant. Paulatim vero etiam in regionibus 
ubi hierarchia catholica normaliter constituta est, auctores applicari illam 
voluerunt pluribus casibus in quibus ex usu formae ordinariae quaedam in- 
commoda sequuntur ob impositam a lege civili necessitatem praemittendi 
actum, quem matrimonium civile vocant. 

Ex illa enim impositione, nuptiae, ubi pro animarum salute matrimonii 
urgeat celebratio, iniri in forma canonica non possunt, nisi actus civilis 
praemittatur; cuius positioni graves difficultates vel etiam impossibilitates 
plerumque obstant. 

Quomodo his casibus providere expediret, sive S. C. de disciplina Sa- 
cramentorum, sive Pontificia Commissio pro interpretatione canonum C.I.C. 
diversimode statuerunt aut casus ipsos resolverunt. 13 

His non obstantibus, applicatio canonis 1098 C.I.C. in plures abusus 
venit, eo praesertim quod « grave incommodum » de quo ille canon lo- 
quitur, practice coniugibus ipsis aestimandum relinquitur. Tristis experien- 
tia docuit in dies abusus crescere ob imprudentem agendi modum consilia- 
riorum ecclesiasticorum, etiam confessariorum. 

1. In postremo immani bello, non defuerunt sacerdotes qui iuvenes et 
puellas, ad laborem necessarium adstrictos et ex omnibus Europae regioni- 
bus in aliqua regione coadunatos, ad matrimonium inter se ineundum se- 
cundum formam extraordinariam inducerent ad vitandam fornicationem, quia 
occasio peccati erat proxima et instrumenta lege civili requisita nisi magna 
difficultate obtineri non poterant. 

Bello finito, coniuges qui matrimonia sic inierant, sese separaverunt, et 
cum tale matrimonium munimine legis civilis careret quoad effectus suos, 
impossibile erat vitam communem renovare, quae figuram concubinatus co- 
ram lege civili induebat. 

2. Si puella quatuordecim annos nata cuidam iuveni sexdecim anno- 
rum, iuxta formam extraordinariam nubet, quia attento canone 1034 C.I.C., 
eorum nuptiis parochus assistere non. vult, matrimonium ab istis minoribus 
sic initum validum (ergo indissolubile) canonistae reputant. 

3. Accidit ut coniuges qui matrimonium secundum formam ordinariam 
contraxerunt, aliquando invaliditatem matrimonii in foro externo demon- 
strare non possunt. Sunt confessarii, qui nullitatem matrimonii in foro 
conscientiae declarant et poenitentes hortantur ut novum matrimonium 
secundum formam extraordinariam ineant. 

4. Contingit etiam ut Ordinarius iure vetet celebrationem alicuius ma- 
trimonii mixti, quando, parte non catholica sed baptizata suetas cautiones 
respuente, dispensatio super impedimento mixtae religionis concedi non 
potest. Parti vero catholicae aliquando suadetur celebratio matrimonii co- 
ram solis testibus, quia agitur de impedimento quod matrimonium non 
irritat. 

Haec exempla facile multiplicari possent. 

Unum commune praebent indicium: quod ea via disseminantur matri- 
monia clandestina, quam adeo rigorose Concilium Tridentinum reprobavit. 

At obiicies : « Cur in similibus casibus non habetur recursus ad matri- 
monium conscientiae de quo Codex luris Canonici in cc. 1104-1107? ». 

Respondetur: « Matrimonium conscientiae est matrimonium in forma 
ordinaria celebratum, quamvis secretissime, ab ipso loci Ordinario, excluso 
Vicario generali sine speciali mandato, permissum ob gravissimas et urgentis- 
simas causas ». 14 Cuius matrimonii substantia est secretum quod ipsis con- 
iugibus servare necesse est, dum salus animarum celebrationem postulat. 

Requirit ad validitatem assistendam activam sacerdotis competentis, qui 
fit obnoxius poenis gravissimis si contra praescripta iuris civilis agit. 

At vigilantia Ordinarii supra haec matrimonia est strictissima. 15 

Cum vero matrimonia celebrata in forma extraordinaria in disciplina 
actuali aliena esse possint ab hac Ordinarii vigilantia, quae tamen in multis 
casibus, ut supra diximus, necessaria foret ad abusus impediendos et practice 
clandestinitatem tollendam, visum est necessarium inter conditiones ad il- 
lorum validitatem recursum ad Ordinarium introducere, quoties ipse re- 
cursus fieri potest. 

Quod in votis est plurimorum Episcoporum, qui in suis Consiliis et Vo- 
tis ad Concilium Oecumenicum sub diversis modis id postulare videntur. 16 

Ceterum, si canon de forma extraordinaria matrimonii, prout in Schemate 
proponitur, introduceretur, legislationis harmonia melior fieri videretur, bo- 
num publicum Ecclesiae aptius conservaretur atque cum iure ad nuptias, 
quod singuli habent, satius componeretur, iurisprudentiae denique a S. S. C. 
Sancti Officii ac S. C. de Sacramentis hucusque servatae plene aptaretur. 

Firmum denique fit praescriptum canonis 1039 C.I.C.: « Ordinarii loco- 
rum omnibus in suo territorio actu commorantibus et suis subditis etiam extra 
fines sui territorii vetare possunt matrimonia in casu peculiari, sed ad tempus 
tantum, iusta de causa eaque perdurante. 

Vetito clausulam irritantem una Sedes Apostolica addere potest ». 

Textus definitive adprobatus in Sessione Generali Commissionis de disciplina 
Sacramentorum habita diebus 12-17 martii 1962. 


NOTAE 


1 Cf. Leo XIII, Ep. Encycl. Arcanum, d. 10 februarii 1880, in C.I.C. Fontes, 
III, pag. 159. 

2 C.I.C. , c. 1012. 

3 Cf. C.I.C., c. 1094. 

4 Cf. C.I.C., c. 1095. 

5 Cf. C.I.C., c. 1095. 

6 Cf. C.I.C., c. 1096. 

7 Cf. C.I.C. , c. 1097, § 1. 

8 Cf. C.I.C., c. 1096, § 2. 

9 Cf. C.I.C., c. 1098. 

10 Cf. A.A.S., v. 44 (1952), p. 497. 

11 Cf. A.A.S., c. 41, p. 535. 

13 Cf. C.I.C., c. 1098. 

13 Cf. S. C. Concilii, d. 27 iulii 1908, in A.S.S., v. 41, p. 511; S. C. de Sa- 
cramentis, d. 12 martii 1910, in A.A.S., v. 2, p. 193; S. C. de Sacramentis, 
d. 31 ianuarii 1916, in A.A.S., v. 8, p. 36; S. C. de Sacramentis, d. 16 iunii 1922, 
in Apollinaris, I (1928), p. 338; Pont. Comm. Interpr. C.I.C., d. 25 iulii 1931, 
in A.A.S., v. 23 (1931), p. 388; S. C. de Sacramentis, d. 24 aprilis 1935, in 
Periodica, t. 27 (1938), pp. 45-46. 

14 Cf. C.I.C., c. 1104. 

15 Cf. Leo XIII, Epist. II divisamento, 8 febr. 1893, in AS.S., v. 25, 
pp. 459-474. 

16 Cf. Acta et Documenta Concilio Oecumenico Vaticano II apparando , Se- 
ries I, Appendix Voluminis II, pp. 170-172. 


2) RELATIO EM.MI P. D. BENEDICTI CARD. ALOISI MASELLA 

PRAESIDIS COMMISSIONIS DE DISCIPLINA SACRAMENTORUM 

Duo Schemata illustrare contendo, quae inter se intimam habent 
connexionem: De consensu matrimoniali et De forma celebrationis ma- 
trimonii. 

Nam consensus matrimonialis inter partes iure habiles legitime ma- 
nifestatus esse debet, ut matrimonium fiat. 

Nemo sane negaverit quantum praesentibus in adiunctis causae ma- 
trimoniales multiplicatae sint, quae ex priore aut altero capite nullita- 
tem matrimonii evincere conantur. Cuius multiplicitatis origo repetenda 
est partim a levitate qua matrimonia hodie nectuntur, partim a detractis 
moribus quibus nostra haec societas utitur ad ruinam multorum, etiam 
intra ipsius septa familiae. 

Ob bonum populi christiani et sanctitatem familiae, atque ut ma- 
trimoniis recte contrahendis Ecclesia provideret iuxta mandatum divi- 
num, leges constituit quae sive ius naturae urgerent, sive finibus matri- 
monii obtinendis apte consulerent. 

Enimvero peculiari modo multorum nunc conscientiae angustian- 
tur ex diffusis intentionibus rectitudinem consensus matrimonialis de- 
turpantibus, propter quas id quod est matrimonio essentiale, nempe ve- 
ritas et sinceritas manifestationis voluntatis nubendi, diversimode cor- 
rumpitur. 

Tam severa monita Romanorum Pontificum, quam iuris quaedam 

remedia, satagerunt aditum intercludere his voluntatibus haud rectis, 
nec sanctitati matrimonii consentaneis. 

Ut novis incommodis mederetur imprimis Commissio de disciplina 
Sacramentorum circa accusationem nullitatis matrimonii ex praedictis 
capitibus, nova quaedam proposuit quae in sequenti Schemate De pro- 
cessu matrimoniali distinctim disponuntur. Sed etiam credidit solem- 
nem quandam admonitionem praeparare, qua fideles absterreantur a 
pravis intentionibus in contrahendo matrimonio adhibendis. 

Noluit tamen, ut quidam proponere videntur, praesumptionem iu- 
ris, quae in canone 1086 Codicis luris Canonici continetur in praesum- 
ptionem iuris et de iure convertere. 

Multa enim damna ex hac postrema praesumptione derivarentur pro 
salute animarum, crescentibus casibus qui hodie, proh dolor, animas po- 
nunt in statu peccati. 

Quodsi quis opponere vellet maius esse bonum publicum insitum 
praesumptioni iuris et de iure in casu, quam soli praesumptioni iuris, 
eidem respondere liceret bonum privatum coniugum, quod iure naturali 
nititur, eatenus sacrificari debere quantum necessarium sit ut bono 
publico consulatur. 

Iam vero, nullatenus probatur necessitas praesumptionis iuris et de 
iure, ad eum finem, cum aliis mediis eidem satisfieri datum sit. 

Quae de vi et metu matrimonium invalidante canon 1087, par. 1 
statuit, paulo accuratius recensita sunt iuxta recentiorem et fere una- 
nimem iurisprudentiam Sacrae Romanae Rotae. 

Etiam Schema proponit circa conditiones honestas matrimonio ap- 
ponendas necessitatem habendi licentiam Ordinarii ut eae licite consen- 
sui matrimoniali inserantur. Voluit autem monitum quoddam adiicere 
de abusibus qui frequentissime committuntur a coniugibus postquam 
matrimonium sub conditione contraxerunt. 

Mores enim christianos tueri oportet, ne in populo fideli laxitas gras- 
setur contra sanctitatem foederis coniugalis. 

Circa formam celebrationis matrimonii Commissio de disciplina Sa- 
cramentorum aliquid innovandum censuit in iure Codicis Iuris Cano- 
nici. Ad id faciendum mota est multis postulationibus quae inter Con- 
silia et Vota Episcoporum totius mundi prolatae sunt. 

Argumentum consideratum est sub utroque aspectu: primum, de 
necessitate gravi innovandi formam sive ordinariam sive extraordina- 
riam celebrationis matrimonii, prout hodie viget. 

Secundus aspectus haud minus gravis erat, de innovationibus in- 
troducendis, quae incommoda levarent, sed nova non inducerent. 

Motiva quae aliqualem innovationem utriusque formae suadebant, 
accurate exposita sunt in Notis quae Schemati adiiciuntur. 

Quae motiva visa sunt Commissioni gravia, propter quae funda- 
mentum innovationis iustum reputabatur. 

Novae autem innovationes, attentis incommodis iam perpensis, ra- 
tionem suam in ipsis continere videntur. Nam incommoda in Notis de- 
scripta certo certius eliminantur, dum alia ex parte structura essentialis 
formae substantialis matrimonii intacta servatur. 

Nec timenda sunt alia incommoda ex abusu quorumdam sacerdo- 
tum exoritura. Nam et cautelae satis strictae adhibitae sunt in casu 
sacerdotis matrimonio assistentis absque debita facultate et licentia, 
ut matrimonium validum sit, et poenae comminatio casus reducere debet 
ad perpaucos. 

Nemo autem non videt in proposita forma firmitatem matrimo- 
nii in eiusdem celebratione validiorem futuram. 

In nova dispositione formae extraordinariae consulitur desiderio mul- 
torum Episcoporum, qui iure meritoque de abusibus in consilio ea de 
re praestando a plerisque sacerdotibus commissis, sincere quaerebantur. 
Accedit necessitas serio invigilandi ob bonum publicum Ecclesiae in 
matrimoniorum celebrationem, et validius animarum saluti consulendi. 

Videant igitur Eminentissimi Patres, Archiepiscopi et Episcopi, nec- 
non Reverendissimi Patres huius Pontificiae Commissionis num Com- 
missio nostra de his ponderosis argumentis satis facere potuerit. 

Eorum autem animadversionibus semper gratissimi erimus. 


3) ANIMADVERSIONES SODALIUM 

Card. Frings: Consideretur an propositio novi impedimenti latius 
dicti matrimonii accipiatur, quam fecit celeberrimus Professor Flatten 
quaeque recognita est a consessu officialium Bonnae anno 1960 habito, 
sc. ut can. 1083 § 2 C.I.C. adiungatur n. 3: « Si quis graviter ac do- 
lose de alterius partis qualitate magni momenti deceptus matrimonium 
ineat, quod re vere cognita non contraheret ». 

Card. Ruffini: De consensu matrimoniali. Pag. 7, 1 lin. 3 ss.: Quod 
hic dicitur mihi non placet, quia, cum agatur de contractu, quando omnia 
ad normam legis peracta sunt quae ad contracti matrimonialis in foro 
externo validitatem requiruntur, validum semper (iuridice) — ut opi- 


1 Cf. p. 1222. 

nor — habendum est. Si quis autem iri matrimonio contrahendo con- 
sensum simulavit, tenetur « sub gravi » consensum sincere intra se dare. 

Pag. 8, 2 lin. 9 ss.: In matrimoniis contractis « sub conditione » a 
Relatore suspenditur tantum usus matrimonii, quod proinde supponi- 
tur semper validum ; Codex vero I. C. can. 1092, accuratius et oppor- 
tunius receriset etiam casus in quibus matrimonium conditioni adstric- 
tum est invalidum. 

De forma celebrationis matrimonii. Pag; 5, 3 ad III: « ... cuilibet 
sacerdoti... ». Haec facultas riimium patet! Addatur saltem conditio: 
modo Paroeciae addictus sit. 

In eadem pagina lin. 25 est sermo de facultate ; Codex I. C. can. 
1096 adhibet vocabulum << licentia »; suntne synonima? 

Ibidem lin. 27 « ... expresse dari debet » adderem: « scripto >>, ne 
unquam habeantur in re tam gravi dubitationes. 

Pag. 6, 4 V § 2. Non patet cur sacerdos delegatus indigeat licentia pa- 
rochi vel Ordinarii loci pro singulis casibus. 

Ad VI. Multo minus intellego gravissimam poenam in quam incur- 
reret sacerdos qui, habens delegationem, matrimonio assistat sine de- 
bita licentia. 

Pag. 7: 5 Aperte memoranda est gravis obligatio adnotandi haec ma- 
trimonia in libris matrimoniorum et baptismatum (cf. can. 1103 § 3 
C.I.C.). 

Card. Leger: De consensu matrimoniali. Propono quod sub nume- 
ro 1 ratio habeatur non tantum de iniuria legi facta, sed maxime de iniu- 
stitia, damnis et detrimentis parti innocenti factis. 

Quoad formulationem numeri 2 clarior mihi apparet formulatio 
« metus ab extr inseco » quam « metus extrinsecus ». Metus enim, in 
se consideratus, semper est intrinsecus. 

De forma celebrationis matrimonii. - Quoad formam ordinariam'. 
In articulo III, proponitur pro parocho ius concedendi facultatem gene- 
ralem pro celebratione matrimoniorum. Haec propositio non mihi pla- 
cet. Imprudens mihi videtur tantam potestatem concedere parocho, et 
etiam non necessarium. Sunt enim parochi qui hanc facultatem dabunt 
sacerdotibus imperitis in re matrimoniali. Haec facultas expresse sed 
verbaliter data saepe saepius non erit clara nec faciliter probanda. Con- 
cessio facultatis generalis non est urgens et tunc facilis est recursus 
ad Ordinarium loci. 


2 Cf. p. 1223. 

3 Cf. p. 1225. 


4 Cf. p. 1225. 

5 Cf. p. 1226. 

Secundum modificationem superius propositam credo quod mutanda 
est § 2 articuli V. In illa paragrapho simpliciter dicatur quod « ad licei- 
tatem » observandae sunt normae ab Ordinario loci datae secundum In- 
structionem « Sacrosanctum Matrimonii ». 

Non mihi placet articulus VI. Propono ut tollatur quia inopportu- 
num mihi apparet novam legislationem dare et illam fundare super mi- 
nas poenarum. Etiam credo quod si mea propositio acceptatur, hic ar- 
ticulus non est, sicuti in legislatione actuali, necessarius. 

Quoad formam extraordinariam : Provisio litterae b) articuli VII 
non facile intelligitur. Potius propono ut detur Ordinario loci ius di- 
spensandi, pro adiunctis de quibus hic agitur, a forma matrimonii. Tale 
ius iam conceditur in Codice (can. 1043) pro aliis circumstantiis. Tunc 
exigi posset a contrahentibus de quibus in praesenti articulo, ut ab Or- 
dinario petant talem dispensationem. Provideatur etiam ut, si non ha- 
beatur responsum intra mensem, contrahentes procedere possint. 

Beat. Saigh:* De consensu matrimoniali. JTapprouve le Schema dans 
son ensemble. Je fais seulement une reserve au sujet du mariage affecte 
d’une condition. On sait que le droit oriental ignore totalement les 
mariages conditionnes. Le Schema les tolere, a condition que l’Ordi- 
naire y consente. Mais pense-t-on vraiment qu’il est utile de garder ces 
sortes de mariages? Le mariage est un sacrement, dont la validite ne doit 
pas etre soumise a une condition posee par les epoux. Nous pensons 
qu’il est plus simple d’admettre le point de vue de 1’Eglise orientale et 
de supprimer les mariages sous condition, quelle que soit la condition. 

Exc. Bartoccetti: De consensu matrimoniali ac De forma cele- 
brationis matrimonii. - 1 . Venia mihi detur si vestra patientia breviter 
abutar, Eminentissimi et Excellentissimi Patres; plura remitto ad folia 
adnexa. Experientia plus quam triginta annorum (heu mihi!) in parum 
iucunda provincia causarum matrimonii quaedam necessaria me edocuit, 
quae humiliter, ut minus sapiens, innuam. Sumus in materia, testante 
S. Augustino, ardua et obscura. 

Vidi factum sane novissimum numquam anteactis saeculis in Eccle- 
sia habitum, quod nempe hodie omnis fere activitas iudicialis Eccle- 
siae ?, in Curia et extra, versatur in impugnationibus matrimonii, nempe in 
causis nullitatis vel dispensationis, quibus obruimur. 

2. Si ita proceditur cito deeruntne sacerdotes qui sacramenta mi- 


* Animadversiones Beat. Saigh lectae sunt ab Exc.mo Edelby, Archiep. 
Edesseno. 

nistrent, quia erunt occupati ad illa destruenda?... quod Deus avertat! 
Initio huius saeculi ad summum in tota Ecclesia centum processus de 
nullitate matrimonii formales habebantur : nunc iam sumus ad decem 
saltem millia. Quidam Pater tridentinus dicebat: « Propter clandesti- 
num tribunalia sunt plena causarum et mundus scandalorum ». Unde 
haec affluentia? et quidem non causarum evidentium nullitatum quae 
tractantur ritu summano, puta ligaminis, vel incestus de quibus nemo 
excipiet; sicut de causis verae coactionis vel verae incapacitatis partium 
nempe ex impotentia, amentia etc., sed praesertim ob simulationes li- 
beras, ob exclusiones (saepissime fabulosas) bonorum matrimonii nec- 
non ex conficta vi et metu postquam per annos et per lustra quoque 
convixerunt coniuges, filios genuerunt etc. quod quomodo fecerunt 
sine consensu nemo revera percipiet. 

3. Cur tot causae? Primo puto evenisse quia hodie « porta patens 
esto », nulli claudatur honesto et — heu — - inhonesto! 

Si idem fieret quoad validitatem ordinationis sacerdotalis (et cur 
non et episcopalis?) quid eveniret? Puto maximum enasceretur scanda- 
lum et maxima iactura dignitatis cleri si solummodo semel vel bis quo- 
tannis (non iamr decem millies ut in matrimonio) processus ageretur ad 
impugnandam validitatem ordinationis puta parochi (peius Episcopi) 
etsi causa pro validitate concluderetur. Attamen ordinatio sacerdotis et 
etiam Episcopi nulla potest obiective esse puto ob defectum consensus 
in ordinato vel in ordinante, ob nullitatem baptismi eorum etc. Ne 
immerito nascantur tales processus curat can. 1993. Si analogice pro- 
cederetur quoad matrimonia canonica, puto quod causae praesentes ad 
vigesimum vel etiam centesimum numerum reducerentur: quod quidem 
reor necessarium esse. 

4 . Nunc misellum matrimonium canonicum immediate incriminari 
valet a coniuge inquieto sine vera ratione absque vel minimo fumo iuris. 
At est grave malum pro me et pro vobis incriminari, etsi ego vel vos 
non damnemur sed absolvamur! 

Fateor vero — venia mihi detur — quoties ex officio percurrens 
sententias executivas latas pro nullitate matrimonii rubore et moerore 
affectus sum, cum in mentem mihi venirent verba Pontii Pilati: Quid 
enim mali fecit iste? Nullam in eo invenio causam (mortis). « Iesus 
autem tacebat ». Quod et matrimonium vel validissimum facit, et ne- 
cessario, quia nec os nec vocem habet et — - quod peius — nec pecuniam, 
qua forte abundant eius osores, coniuges inquieti, divortium optantes. 

5. Hic ominor ut praxis summe laudanda quae adhibetur in Foede- 
ratis Statibus Americae Septemtrionalis et in aliis quoque Nationibus 
(malo vero fato non in Italia) ubique instauretur, quod nempe ex officio 

unus sacerdos deputetur ad causam ut patronus partium, alius ut vinculi 
defensor cum parva vel nulla remuneratione pecuniaria. Sic plura vitan- 
tur incommoda. 

Hodie autem haec video. Uti pernotum est, post Concordatum Ita- 
licum Lateranense ad publicam auctoritatem civilem mittuntur sen- 
tentiae executivae nullitatis matrimonii. Inter has quaedam nullum de- 
clarant matrimonium ob exclusum iuris ad prolem, etsi non semel, sed 
millies partes actum coniugale peregerint (vel etiam proles — ipsis, ut 
dicunt, invitis — sit nata!) vel exclusae indissolubilitatis licet volun- 
tarie partes cohabitaverint per lustra ne dicam decennia, vel etiam spon- 
sa dicat se coactam fuisse ad matrimonium, licet per decennium vel 
vicennium in matrimonio vixerit nec discesserit, nullo impediente. 

Recenter evenit ut hodie missa sit sententia nullitatem pronuntians, 
quia sponsus vel sponsi prolem excluserunt, cras quia alii, licet maxime 
eam optarent prolem, non habuerunt. 

Petunt a nobis Magistratus Italici — qui divortium omnino re- 
iciunt — quando vestrum matrimonium erit tandem validum? Estne 
vestrum matrimonium validum Araba Phoenix? Ubinam eius certitudo? 

At status coniugalis semper incertus, semper impugnabilis non est 
status est chimera... quia primum vivere postea philosophari. 

6. Laudanda sunt ideo in genere — mea humili sententia — sche- 
mata proposita, quia de consolidanda hac certitudine curaverunt. Nor- 
mae sane adminiculatae Codici reviso sunt amandandae at Concilii est 
directivas summas dare. 

Talis certitudo summo zelo semper ab Ecclesia defensa est, cum sit 
necessarium prae suppositum pro applicatione legis divinae indissolu- 
bilitatis. Inde maxime provenit reformatio tridentina. 

7. Sufficit autem revocare quod per saecula, immo per millennium 
fere, vel unica carnalis coniunctio desponsatorum (non coniugum!) prae- 
sumptione iuris et de iure sufficiebat ad constituendum vinculum indis- 
solubile nec admittebatur probatio in contrario. Quae norma viguit usque 
ad annum 1892 absque ulla exceptione et cessavit ob cessationem mo- 
menti ritus desponsationis. 

Fueruntne excordes vel stulti omnes Summi Pontifices, omnes sum- 
mi theologi et canonistae cum Sancto Thoma, etc. qui normam illam 
laudaverunt? Inter quos et Cardinalis Gasparri numeratur, qui tam lon- 
ge ab ea postea discessit, sed eam appellat « sapientem et iustam ad vi- 
tandam poligamiam et poliandriam ». 

Quisque postulabit: si hoc valebat pro copula desponsatorum (de 
futuro) a fortiori nonne valebit pro copula coniugum non semel vel 
millies forte peracta? 

8. Concludo 1) ominans ut in legibus redigendis in novo Codice 
maxime cura habeatur ut eaedem sint omnino simplices et clarae, nul- 
lum effugium relinquentes, quia in hac materia maxime explosiva (ut 
sunt omnes quaestiones in quibus sexus intervenit) si vel unum parvu- 
lum spiraculum relinquitur, cito totum vinum despumans, ex amphora 
exibit. Ceterum pro casibus evidentibus dispensatio a Suprema Auctori- 
tate libenter dabitur. 

2) Oportet etiam ut dixi — non admittere impugnationes ma- 
trimonii nisi vere fundatas, ne dicam concludentis simis argumentis in- 
structae; 

3) ut in hac re tam ardua, tamque stricte cum dogmate connexa, 
in Romana Curia unicum organum vere efficiens, tempestive et decisive 
provideat: secus enim habebimus telam Penelopis, quae hodie nectitur 
et cras continuo destruitur. 

Adnotationes circa schemata quoad matrimonium a Commissione 
de disciplina Sacramentorum proposita pro Concilio Vaticano II. 

9. Placet in genere spiritus informativus schematum — ut breviter 
innui in brevibus verbis prolatis in Commissione Centrali — . Ipsa, pru- 
denter sane et moderate quidem, praecipue intendit maiorem firmitatem 
et certitudinem stabilire favore matrimonii canonici, necnon numerum 
pro posse minuere causarum nullitatis matrimonii, quibus iam obrui- 
mur, quaeque fere incomprimibili progressivo motu multiplicantur quo- 
tidie. 

10. Placuit mihi — fateor — perspicere schemata acceptasse non 
paucas suggestiones quas ego, humiliter sed sine ambagibus, scripto 
et oretenus saepe spatii plus quam triginta annorum protuli, unice in- 
tendens — quandoque non sine periculo personali — Magnum Sacra- 
mentum meis miseris viribus pro posse defendere et tueri. Remitto ergo 
ad mea scripta, praesertim ad meum volumen: Processus matrimoniales 
(2 a pars tertii voluminis Commentarium Iud. Ecc. Card. Lega a 1950) 
ad « De Regulis iuris canonici in VI », necnon ad tria articula in « Revue 
de Droit Canonique », Strasburg; necnon ad alia scripta in « Apollina- 
ris ». Incipit Lamentatio Vinculi a. 1940: De munere Promotoris Iu- 
stitiae. 

1 1 . Circa impedimenta placent plane quae pag. 7 n. 1 de impedi- 
mento voti proponuntur. De aliis alibi. 

Praeplacent quae proponuntur de abolitione impedimentorum gra- 
dus minoris. Ea anno 1953 « Revue Canonique » de Strasbourg, pag. 205 


Cf. p. 1182. 

n. 14 ausus sum appellare impedimenta moritura cuius ipsa figura vix 
iuridice intelligitur. In n. 15 adnotavi peculiarem periculositatem im- 
pedimenti criminis adulterii cum fide data, qua nunc plura matrimonia 
nulla gignuntur, ipsis coniugibus (viduis) nescientibus. 

12. Bene servatur impedimentum in 2° gradu coli, nempe inter 
consobrinos. Velim tamen adnotare, minus rationale esse in illo sicut 
in affinitate in 1° gradu a S. Congregatione Sacramentorum semper de 
facto dispensari, adeo ut istud impedimentum de facto parum distet 
ab impedimento gradus minoris. Sufficit enim postulare dispensationem 
ob rationes vere leves, quae semper exstant uti « firmitas in proposito » 
(quam nonnumquam, ioci causa, firmitas in sproposito verius appellan- 
da esset). 

13. Disciplina dispensationum deberet strictior esse, ne impedi- 
menta nostra ludibrium fiant. At nunc etiam in impedimento consan- 
guineitatis secundi mixti cum primo, nempe inter patruum et neptem 
facile dispensatur ob rationes saepe haud graves ( semper vera quando 
copula intercessit inter nubentes; sicque turpitudo remuneratur!). Om- 
nino excludi deberet dispensatio inter socerum et nurum et inter nover- 
cam et filiastrum, saltem in nationibus quarum Codex tales coniunctio- 
nes incestuosas retinet et poenis mulctat, ut evenit in Italia, Gallia, 
Hispania etc. Attamen hisce ultimis annis tales dispensationes haud ra- 
rae sunt, et magnum scandalum nonnunquam gignunt. Olim de hoc im- 
pedimento dicebatur quod « Papa potest sed non debet (sensu «debet 
non ») dispensare, sicut in impedimento ordinis presbyteralis (c. 1043). 

14. Impedimentum publicae honestatis forsitan melius supprime- 
retur quia de facto vix verificatur. In vicennio quo in Sacra Congrega- 
tione Sacramentorum adlaboravi, paucissimas preces dispensationis huius 
generis vidi, quae quidem — si aderant — - fere semper « ad cautelam » 
petebantur, cum « notorius et publicus concubinatus » raro de facto 
habeatur. 

15. Salebrosam quaestionem « de impotentia viri » commissio vi- 
tavit, eam remittens ad constituendam commissionem mixtam, et pru- 
denter, ne dicam timide forsan egit. In re autem adnotare poterat. Sancto 
Officio spectare ultimam decisionem quae vero mihi videtur iam plus 
minus clare prolatam esse. Quam parum clarum et rationabile, videatur 
canon 1068 § 1 cum suo « ipso naturae iure » innui in n. 8. memorati 
articuli (pag. 262). Si rigorose accipiantur verba canonis, sequeretur 
omnes Pontifices Summos, omnes Doctores classicos — cum Sancto Tho- 
ma, Bonaventura etc. — ius naturae ignorasse, quod tandem detegit 
Card. Gasparri cum suo vero seminet 

16. Ominor ut quaestio cito solvatur, saltem practice, normas 

claras statuendo (puto castratos arcendo a nuptiis) prae oculis habendo 
quod certitudo Sacramenti exigit ut requisita ad earum validitatem sint 
facile percipienda, manu dixerim-, nam impedimenta quae tantum ope 
microscopii inveniri possunt, dicenda sunt microscopica, quae nullum 
effectum sortiri valent in iure: quod maxime valet hoc tempore, cum 
media technica quotidie perficiuntur, adeo ut excludatur cito posse 
certo praevideri sterilitas viri et mulieris, quae facili ratione impotentia 
passim appellabitur, cum sit permanens. 

17. Circa matrimonia mixta parum observandum habeo. Ad nume- 
rum 6 vero adnoto meam esse humilem opinionem quam illustravi iri 
citato articulo n. 17 (pag. 266 s.) optando ut' impedimentum dispari- 
tatis cultus extendatur ad universos baptizatos etiam acatholicos, ex- 
pungendo ex can. 1070 ultima 1 1 verba, redeundo ad disciplinam prae 
Codicem et liberando Sanctum Officiurii a multitudine processuum, nec- 
non adhibendo disciplinam conformem cum Ecclesiis Orientalibus, quod 
in spiritu Concilii Vaticani II magnum poridus habere debet. Plurimae 
conversiones quae nunc amittuntur acatholicorum faciliores redderen- 
tur. Ceterum nonne absonum est recurrere ad dispensationem pontifi- 
ciam potius quam ad declarationem nullitatis matrimonii inter baptiza- 
tum et non baptizatum cum dispensatio semper absque exceptione detur 
cum probata sit carentia baptismi alteriutrius partis? Tunc non est di- 
spensatio, sed potius nova lex. 

18. Quoad Schema « de consensu matrimoniali » sequentia humi- 
liter adnotare velim. 

Schema laudandum sane, nimia mihi timiditate labotare videtur: 
eius pars dispositi va autem lacunosa nimis apparet praesertim cum 
deberet tractari una cum iure accusandi et cum convalidatione. Maxi- 
mum inconveniens quod hodie habemus in hac provincia nullitatis ma- 
trimonii et causarum matrimonialium provenit a methodo in Codice 
iuris canonici adhibito tractandi cc. 1067-1080 de impedimentis deri- 
mentibus, 1081-1093 de consensu matrimoniali et 1094-1099 de forma 
matrimonii, postea cc. 1133-37 de convalidatione in genere et demum 
unico canone 1971 de accusatione matrimonii. Uti innui in n. 44 mei 
commentarii « Instructionis Austriacae Card. Rauscher », pag. 367, cre- 
pidae singulis pedibus sunt aptandae; stultissimus esset pater familias 
si crepidae, calceamenta, unius mensurae acquireret pro omnibus filiis 
et filiabus, ita in Codice debent pro singulo impedimento statui normae 
pro convalidatione matrimonii initi cum tali impedimento vel defectu 
consensus vel vitio formae, necnon pro matrimonii impugnatione. 

Secus sequitur praesens chaos iuxta quod matrimonii nullitatem ac- 
cusat vir, quia eius uxor metum passa est; nullitas matrimonii expetiri 

valet (immo deberet) a viro qui nupsit quando decimumsextum aetatis 
annum nondum expleverat, et quando octogesimum aetatis annum at- 
tigit et cum uxore voluntarie convixit plus quam quinquaginta annos! 
Hic error methodi damna vere mira nostro iuri attulit illudque ridicu- 
lum (sit venia verbo!) reddidit. In emendatione codicis i. e. procedatur 
ut omnes moderni codices (Italicus, Gallicus etc.) ad singula nullitatum 
capita addendo normas pro convalidatione et pro impugnatione, quae 
passim correlativa sunt. 

19. In n. 2 de vi et metu, pag. 8 7 non placet illud etiam inconsulte 
quia vix concipi posse videatur metus iniustus (et etiam extrinsecus ) 
qui non sit consulte illatus. 

Art. 3 in eadem pagina ineptus mihi videtur, etsi velit meliorem red- 
dere praesentem legislationem Codicis qui in can. 1092 applicavit nor- 
mas statutas a Gregorio IX pro matrimoniis de futuro nempe desponsa - 
tionibus (ut in fontibus) matrimoniis de praesenti : nil addens de recessu 
a conditione per copulam, quae implicita erat in decretali Gregorii noni; 
sicque Codex inextricabilem confusionem creavit. 

Cur non applicare art. 54 Instructionis Austriacae « Qui ante con- 
ditionem impletam matrimonium consummat Eo ipso conditioni renun- 
ciat »? (de hac re vide in citato articulo « Revue de Droit Canonique » 
de Strasbourg, in nn. 35 et 36, pp. 359-361). 

Conditio est lepra nostri iuris, iamdiu obsoleta et reiecta ab omni- 
bus civilibus codicibus, merito quamprimum definitive sepelienda et 
archaeologiae iuris demandanda. 

20. Adnoto numerum l um schematis aliquali inferioritatis complexu 
laborare, revelare nempe firmam et iustissimam voluntatem certitudini 
matrimonialis status adiumenta praestare, proptereaque in pagella 6, 8 
lineis 20-26 institutionalem naturam matrimonii innuere, « quae mutari 
a nubente non potest » ideoque peccare declarat qui nubat sine valido 
consensu necnon qui matrimonium forte invalide initum non convalidat, 
at sequentibus periodis misere e campo retrocedit (fa una ritirata stra- 
tegica) protestans quidem se horrorem pati ex sola cogitatione quod 
Ecclesia hominum sceleribus conniveat, at concedendo ut nullitas matri- 
monii pronuntietur cum vitium consensus « concludentissimis argumen- 
tis in iudicium ad normam iuris allatis contrarium probetur ». 

Proh dolor! Sic libertatem reacquirent solummodo coniuges qui 
suum delictum (simulationem liberam, exclusionem proprietatis ma- 

trimonii) plene commiserunt et probaverunt (quo iure?), confirmantes 
monitum: «pecca fortiter et proetnium accipies». 

Cur non rediit schema ad millenariam disciplinam Ecclesiae, iuxta 
quam (de consensus defectu agi non poterat post copulam? quia facta 
plus valent quam verba?). . 

Cur non habuit prae oculis quae Pius XI anno 193 8, mandavit? (de 
quo vide in Melanges en 1’honneur de S. Em. le Card. Jullien, Strasbourg 
1961 pag. 17). Puto quod in hac re tam explosiva et devia nihil poterit 
obtineri sine normis strictissimis quae nullum effugium relinquant. 

Ceterum experientia didici passim sententias nullitatis matrimonii 
ex defectu liberi consensus, licet a Summis viris latas, non iam conclu- 
dentissimis argumentis fulciri sed passim ineptissimis; quod facile com- 
prehenditur, quomodo consensum poterat non habere vir mulierve qui 
quaeve matrimonium vel una tantum vice libere consummarunt ? 

21. De hac re redibit sermo in schemate de processu matrimoniali. 

Quoad schema de forma celebrationis matrimonii notandum in pri- 
mis videtur optima esse quae assequi novae normae optant, nempe 
validitatem celebrati matrimonii firmiorem reddere et quod est idem 
certitudini iuris (in casu status coniugalis) aptius consulere. 

Novitas quae proponitur est abolitio ad validitatem delegationis, 
dummodo celebrans sit sacerdos non suspensus vel excommunicatus de- 
claratus. 

Quod mihi placet et est notabilis progressus, quia e nostro foro mi- 
grabunt causae nonnullae — numero quidem haud conspicuo, sed sem- 
per male olentes — - in quibus nullitas matrimonii infelicis exquirebatur 
quia celebrans (etiam si fuit Episcopus vel Cardinalis) iurisdictione ca- 
rebat. Sic etiam vetabitur grave inconveniens quod nonnulli coniuges se 
non copulatos legitime detegeant (et consequenter carentes gratia sa- 
cramentali) post mortem... 

Magis quoque mihi humiliter videtur momentosa haec reformatio 
quia destruit quodammodo mytum formae, quasi sit aliquid intangibile 
et immutabile, adeo ut exquiratur, ad validitatem, pro convalidanda 
unione inita cum aliquo defectu consensus vel impedimento dispensa- 
bili antequam impedimentum cessavit (ut in aetate) vel consensus qui, 
aberat supervenit (cann. 1033-37; cf. 1037). Sunt illi infelices canones 
qui nostra tribunalia hucusque processibus replent. Illi destrui debent 
quia de industria videntur redacta ad multiplicandas causas nullitatis, ad 
statum coniugalem perpetuo dubium reddendum, ideoque practice ad 
vanam pluribus casibus reddendam legem divinam indis solubilitatis; 
quasi Christus D. N. qui vitam pro ovibus dedit non satis bono anima- 
rum providerit, nosque Christi erroribus remedium afferre, ad salvan- 

das animas, deberemus! Potestne maior stultitia (et impietas) haberi? 
Attamen talem mentalitatem pluries deprehendi, magno moerore, et in 
viris summae dignitatis et scientiae! Deus illis parcat! 

22. Nunc ad ultimum schema « De processu matrimoniali » ubi 
plura vel melius plurima dici possent. Sed remitto ad mea scripta qui- 
bus sequentia addere velim. 

Quae in schema continentur laudanda videntur generatim etsi du- 
bitandum sit num vere efficacia sint evasura ad vetanda gravissima 
mala nunc in hac provincia exstantia quae sane non blandis fomentis 
et dulcibus remediis eliminabuntur, sed potius ferrum et ignem non- 
numquam requirent. 

Bona sunt quae in n. 2 et 3 dicuntur de creandis tribunalibus regio- 
nalibus vel interdioecesanis ut minuatur numerus ministrorum tribu- 
nalium et iudicum. At — uti patet — agitur de remedio non nimis 
energico quia causae non iam diminuentur, sed tantum transferrentur 
a tribunali dioecesano ad Regionale, ubi etiam quandoque facilius veri- 
tas factorum obfuscari poterit quam in dioecesi, ubi personae et facta 
facilius innotuerunt. 

In n. 4 favetur extensioni casuum pro processu summario cann. 
1390-92: quae res bene pensanda est, quia potest plura incommoda 
ferre et relinquere nimiam libertatem Ordinariis locorum, qua facile 
— sane non malitia, sed frequentius inexperientia — abutentur. 

Puto schema prae oculis habere impedimentum aetatis, nempe de- 
clarationem nullitatis matrimonii initi ante aetatem a lege requisitam. 

Quod revera irrationale minime videtur: at attendendum est quod 
casus non multum frequentes erunt si — uti omnino necessarium 
puto — post semestre vel ad maximum post annum cohabitationis coniu- 
gum post adeptam aetatem legitimum matrimonium in casu convalida- 
tur ipso iure, ideoque non amplius impugnari possit. 

23. De competentia iudicum nihil immutatur, quamvis non desint 

qui putent forum competens debere esse illud celebrationis, quod sane 
pro lubito et iuxta interesse coniugum mutari non potest: quod si aliud 
domicilium diversum ab illo celebrationis expetitur, hoc sine venia 
S. Sedis fieri non posse cognitis rationibus et omni collusionis periculo 
excluso. .... 

Optimum sane fuit abolere pro causis matrimonialibus forum 
peregrinarum can. 1362 quod tot incommoda omnibus nota hisce ulti- 
mis annis Romae genuit, inter quae sane enumeranda est fundatio tribu- 
nalis appellationis in Vicariatu, unde eliminata est revisio Rotae ubi 
maxime necessaria fuisset...: item frequentia promota sunt itinera, in 

toto mundo iudicum Vicariatus cum pluribus damnis et dicteriis, scan- 
dalis late iam notis. 

Canon 1560 valere nequit pro causis matrimonialibus, quae cum 
fere semper sunt non iam contentiosae, sed voluntariae iurisdictionis, 
fere omnes causae facili negotio Romae radicari poterunt quia vir et uxor 
de hoc conveniunt se Romam conferentes uti falsi peregrini, vel melius 
uti peregrini divertendi causa... 

Quod incommodum haberi non potest in veris contentionibus in 
quibus conventus sane actori favere non vult, imo econtra contra illum 
decertat eique contradicit. 

24. Schema in numero sueta blandi tie procedit exigens tantummo- 
do pro admittendis in tribunalibus extra Rotam pro advocatis rotalibus 
adprobationem requiri Ordinarii. Solummodo ergo Advocati Consisto- 
riales ubique defendere poterunt absque venia Ordinariorum. 

Sunt ipsi quidem pauci, at generatim sunt quoque maxime potentes 
et periculosi, sit venia verbo. 

Quae scribuntur in ultima periodo n. 6 de modico expetendo pretio 
ab Advocatis (melius a singulo Advocato uniuscuiusque causae!) sunt 
mera poesis et pium desiderium prouti experientia ehu! nimis! pro- 
bavit. 

Quaestio advocatorum longum meretur sermonem et remedia om- 
nino validiora, quia est verum p unctum dolens nostrorum tribunalium, 
primo loco R. Rotae. 

Quod non provenit ex malitia advocatorum, sed ex statu rerum. 
Error fundamentalis quae universam proceduram nostrorum tribuna- 
lium matrimonialium fatigat et corrumpit est hos processus considerare 
et regulare ut veras contentiones dum econtra in 99 casibus super 100 
sunt merae petitiones iudiciales, pertinent nempe voluntariae imis dictio- 
ni sicut adoptio vel recognitio filii etc. 

Applicare normas processus contentiosi ubi contentio abest signifi- 
cat impedire detectionem veritatis, agere in sensu unico, nempe semper 
in perniciem matrimonii. 

Omnis haec materia debet ex professo revideri funditus in redactio- 
ne futuri codicis. 

25. Sed et organisatio ipsa nostrorum tribunalium tam dioecesa- 
norum quam Romanorum omnino complenda et perficienda est cum 
modo ipso sit primordialis et manca pluribus sub aspectibus. Habet enim 
iudices sed non habet organisatum ad latus iudicum de merito alia cathe- 
goria publici ministerii nempe tutoris legis. 

Extat quidem promotor iustitiae et defensor vinculi, sed sunt in 
gradu inferiori respecto iudicum dum econtra in omni tribunali mundi 

sunt collaterales indicibus de merito et pari vel superiori gradu. Utcum- 
que nil habent timendum nec sperandum a iudicibus. In nostro econtra 
foro defensor vinculi et promotor iustitiae S. R. Rotae sunt sub iudici- 
bus de merito qui ad suum collegium eos migrari sinent solummodo si 
eis molesti non evaserunt; si nempe suum officium tutandi legem vel 
vinculum timide et inepte adimpleverunt... At iustitiae et vinculi de- 
fensio committi non debet servo... 

Ulterius ignoratur in nostra organizatione iudiciali colligatio et mu- 
tua subordinatio inter promotores iustitiae et defensores vinculi tribu- 
nalis primae instantiae et promotores iustitiae et defensores vinculi 
superioris tribunalis appellationis necnon tribunalium rom anorum. 

Haec deficientia privat Sanctam Sedem quolibet interventu efficienti 
ordinario super administrationem iustitiae. 

Promotor enim vel defensor vinculi Signaturae deberet dare in- 
structiones et mandata respectivis promotori et defensori S. R. Rotae; 
hic vicissim promotori et defensori vinculi tribunalium appellationis, 
et isti demum illis tribunalium primae instantiae. 

Quousque haec lacuna non adimplebitur manca omnino erit nostra 
organisatio tribunalium cum gravissimo damno elementi debilioris, nem- 
pe vinculi, nempe Magni Sacramenti! 

26. Sunt valde momentosa quae habentur in n. 7 de iure accusandi 
matrimonium in schemate (pp.~6 et 7). 9 Quae quidem sunt laudanda 
uti tentamen purificandi nostrum forum. Reservatur accusatio coniugi 
non culpabili in vitiis voluntariis consensus et laudabiliter: at experientia 
docuit saepissime inter partes conventas ut una appareat innocens alia 
culpabilis, dum verius nullus earum exclusit validitatem matrimonii, 
quia agitur de inventis post naufragium matrimonii. 

Laudem merentur quae statuuntur de accusatione simulantis et ex 
vi et metu, quamvis res non adeo sit clara. 

Malo fato quando impetus fluminis urget nisi defensiones sint 
validissimae tota moles facile corruit. 

Facilius est portam absolute claudere quam eam semiapertam ser- 
vare quando ventus vehemens spirat. 

De his commissio pro novo Codice apparando curabit singillatim 
normas ad singula nullitatis capita, statuendo pro convalidatione auto- 
matica necnon pro correlativa impugnatione. 

Plura quae dicenda essent omitto ne nimis molestus fiam. 

Veniam peto pro inexactis vel inopportunis dictis: sine malitia hoc 
evenit, sed contra meam voluntatem. 


Cf. p. 1265. 

4) SUFFRAGIA SODALIUM 

Card. Tis serant; Placet iuxta modum: habita consideratione ob- 
servationum ab Emano Leger factarum. 

Card. Micara: De consensu matrimonii'. Placet. Opportune mo- 
netur matrimonium cum recta intentione celebrandum esse huiusque 
gravis obligationis memores esse debere sive nupturientes fideles sive 
sacerdotes de contrahentium voluntate indagaturos. 

Probatur addita declaratio in can. 1087 § 1 - — « etiam inconsul- 
te » — : et norma atque monitum circa matrimonium sub conditione. 

De forma celebrationis matrimonii : Placet. Probantur propositae 
normae circa formam, sive ordinariam sive extraordinariam, celebratio- 
nis matrimonii. 

Profecto rationes in notis illustrativis bene illustratae (pp. 8-15) 1 ad 
as sentiendum suadent. 

Card. Pizzardo: Placet, ratione habita animadversionum quas Emi- 
nentissimi Patres protulerunt. 

Card. Ferretto: Placet iuxta modum: scilicet cum animadversio- 
nibus Em. morum Patrum Ruffini, Leger et Lienart. 

Card. Lienart: Placet iuxta modum utrumque schema, ratione ha- 
bita de his quae dixerunt Em.mi Cardd. Frings, Ruffini, Leger, Rev.mus 
D.nus Signaturae Apostolicae Secretarius et Rev.mus D.nus Delegatus 
R.mi Patriarchae Melkitarum. Quibus vellem duas annotationes addere 
quoad formam celebrationis matrimonii: 1) Dicitur in schemate (articu- 
lo tertio) quod cuique sacerdoti tribui potest delegatio generalis ut 
assistat valide matrimoniis, sed ad liceitatem requiritur (articulo 5°) 
ut sacerdos delegatus obtineat in singulis casibus, licentiam parochi aut 
Ordinarii loci. Nihil dicitur de vicariis cooperatoribus qui delegationis 
generalis iam gaudent. Valde optandum est quod exempti maneant de 
obligatione recurrendi, in singulis casibus, parocho aut Ordinario, ut 
licite assistant matrimoniis. 2) Quoad locum ad celebranda valide ma- 
trimonia designatur solummodo « ecclesia vel oratorium publicum » 
(articulo 4°). Mihi videtur quod designari oporteret etiam oratoria se- 
mipublica, quia saepe in Maternitatibus, quarum oratoria sunt semi- 
publica, matrimonia occurrunt. ■ , : 


1 Cf. pp. 1226-1230. 

CarcL Tappouni : 2 3 Placet. 

Card. Copello: Placet iuxta dicta Em. mi Lienart. 

Card. SpellmanC De consensu matrimoniali-. Cum matrimonium 
faciat ipsarum partium consensus, ita ut, contractu coniugali novae di- 
gnitati testamento Redemptionis evecto, baptizati in Christo non tantum 
inter se sancte contrahant sed etiam sacramentum Novae Legis cum 
eius gratia sibimetipsis mutuo administrent, omnibus compertum est 
Sacrosanctam Oecumenicam Synodum tempestive velle (ipsis verbis 
schematis) « ut nuptiarum coniunctio apud Christianos purior ac sanc- 
tior quotidie evadat...». ... 

Experientia enim tribunalium dioecesanorum . necnon ipsius Sacrae 
Romanae Rotae teste, haud paucae sunt caiisae matrimoniales coram 
eis instructae instruendaeque, in quibus nullitas contractus propter 
consensus vitium accusatur, nempe simulationem sive totalem sive par- 
tialem, ut saepius accidit, quia bonum quoddam essentiale positivo vo- 
luntatis actu exclusum est. Propterea vix licebit Patres Synodales, occa- 
sione magisterii sollemnis data, quaestionem silentio praeterire. Laude 
dignissimum est, ergo, schema decreti de consensu matrimoniali a Com- 
missione de disciplina Sacramentorum propositum in quantum serpenti 
callido matrimonii sanctitatem et perpetuitatem aggredienti forte na- 
viterque occurrit. 

De forma decreti, autem, quaedam animadvertenda sunt. Odiosum 
est sine dubio, sicuti schema declarat, revera potius sacrilegium est, 
coniuges ad nuptias coram Ecclesia celebrandas saepeque ab ea sollem- 
niter benedicendas accedentes, suis cupiditatibus tamen indulgentes, 
non tantum contractum matrimonialem sed etiam sacramentum invali- 
dum scientes volentes reddere, ideoque sese gravissima culpa comma- 
culare et nihil nisi concubinatum putridum formaliter inire. 

Historia causarum matrimonialium ex actis tribunalium cognita, 
autem, testimonium nobis praebet de haud exiguo numero earum ,in 
quibus defectus consensus a prava voluntate utriusque coniugis origi- 
nem non repetivit. Cogitemus de casu minime raro instituto in quo 
coniux ab altero perversam exclusionem boni prolis ignoraverit, vel 
intentione non recta ante matrimonium detecta, eidem restiterit et in 
bona fide nuptias nonnisi deceptus inierit. Omnino insuetus non est 
alius casus in quo coniux alterius intentionem pravam novit, eidemque 


2 Octavae Congregationi non interfuit. 

3 Octavae Congregationi non interfuit. 

non restitit, quia imprudenter aestimavit vel saltem speravit illum re- 
cessurum, nihil de invaliditatis periculo cogitans. 

Ex instructione iudiciali istarum causarum sat saepe in lucem editur 
partes instructionem praematrimonialem de essentialibus sacramenti 
omnino ieiunam recepisse; si de intentione perversa, e. g., circa bonum 
prolis, festinanter interrogati sint, nihil vel pauca audisse de scelesto 
facinore patrando, voluntatem huiusmodi in sanctum matrimonium in- 
troducendo; prorsus nihil ex sacerdote sensisse de periculo coniugii in- 
validi sine sacramenti gratia ineundi, nuptiarum coram Ecclesia celebra- 
tione sollemnique ab ea benedictione nullo modo valentibus. 

Quae cum ita sine dubio sint, opus est ut forma decreti de consensu 
matrimoniali pastores animarum, nempe Ordinarios loci, parochos eo- 
rumque vicarios, strenue moneat de gravissima conscientiae obligatione 
contrahentes plene instruendi, eorum mentem voluntatemque diligen- 
ter explorandi et investigationem praematrimonialem nullo praetextu 
praetermittendi, potiusquam decretum contrahentes directe increpet. De 
obligationibus Codicis luris Canonici in hac materia Sacra Congregatio 
de disciplina Sacramentorum optimam Instructionem die 29 mensis iunii 
anno 1941 edidit. Opus nunc est ut dicta Instructio per decretum Sy- 
nodale validum confirmetur etiamque ad consensum matrimonialem quod 
attinet amplificetur. Schema propositum quoad formam, vigore definito 
pro pastoribus animarum aliquantum caret. 

Remanet, denique, altera animadversio de schematis forma propo- 
nenda. Prologo de consensu matrimoniali et numero primo de recta 
intentione in contrahendo matrimonio necessaria perlectis, ea quae se- 
quuntur, tamquam numeri secundi et tertii, videntur, salva reverentia, 
ut quaedam cauda minus elegans corpori sat bello affixa. Numerus se- 
cundus nihil novi legi de vi et metu eiusque interpretationi confert. 
Numero tertio, vero, lacuna Codicis luris Canonici Ecclesiae Latinae 
suppletur atque admonitio de conditionibus contractui matrimoniali 
adiectis datur. Melius esset, autem, omnia in stylo exhortationis et ad- 
monitionis pastoralis numeri primi comprehendere. 

De forma celebrationis matrimonii : Commissio de disciplina Sa- 
cramentorum quaestionem de forma iuridica matrimoniali hoc schemate 
naviter apteque tractat. Cum, autem, longe minor sit difficultas de ma- 
trimonio informi aliquo modo coram Ecclesia imperfecte celebrato vel 
secundum eius formam extraordinariam indebite adhibitam, quam de 
tam celebre nefastoque matrimonio, quod aiunt, civili seu clandestino, 
proponitur ut plura doctrinalia de Ecclesiae potestate in matrimonium 
baptizatorum parte generali schematis invenienda sint. Pauca quae ibi 
leguntur, revera manca videntur. Et quisnam dubitat quin huiusmodi in- 

stitutio doctrinalis pastoralisque locum proprium hoc decreto habeat 
potius quam in eo de impedimentis ad matrimonium ubi revera quaedam 
de matrimonio civili a Stato imposito mire inventa sint? 

Omnium in votis est quaedam retractatio iuris de nuptiis celebran- 
dis. Iudicio Membrorum praelaudatorum huius Commissionis in Notis 
schematis expresso, autem, certe consentiendum est, quod forma sub- 
stantialis ad validitatem matrimonii retinenda est. Sublevatio, enim, ne- 
cessitatis formae ad validitatem, ita ut tantum ad liceitatem require- 
retur, hodiernis praesertim rerum adiunctis, vulnus quasi letale esset 
sanctitati stabilitatique sacramenti cum sequelis infelicissimis! Sartum 
tectumque custodire matrimonium fidelium in mundo periculis alicuius 
amoris inanis et cultus sexualitatis etiam apud iuvenes freto, impossi- 
bile evaderet! 

Propositiones ad Pontificiam Commissionem Antepraeparatoriam 
Concilii remissae secundum quas generatim omne matrimonium coram 
aliquo sacerdote quocumque modo ac loco celebratum validum esset, 
aequali bono iudicio a Commissione de disciplina Sacramentrum reiec- 
tae sunt. Proh dolor, sacerdotes poenis canonicis freti, miserrime va- 
gantes, necnon alii prudentia non satis ditati semper nobis aderunt, 
qui matrimonio aliorum eos imprudenter quaerentium, aliorum ab eis 
impudenter allectorum infeliciter assistent. 

Deinde magni aestimabile censendum est iudicium Commissionis ne 
solutio difficultatum quadam interpretatione clariore erroris communis 
quod attinet ad matrimonium petatur. Suppletio iuris dictionis interpre- 
tationi strictae subsit, nec quaedam panacea pro iuris infirmitatibus 
fiat! 

Retractio iuris de forma matrimonii tum ordinaria tum extraordina- 
ria a Commissione proposita generatim placet et laudanda est ut opti- 
mum remedium defectibus hucusque vigentibus. De quibusdam punctis 
specificis, autem, non inutiliter animadvertendum quaerendumque esse 
videtur. 

Quaeritur, utrum, verbis « ab officio », quod attinet ad clericos 
suspensos, a canone Codicis demptis, verbum « suspensi » schematis 
etiam eos, e. g., a iurisdictione vel a divinis vel a beneficio suspensos 
comprehendat? Nonne verbum « suspensi » schematis ansam dubiorum 
de interpretatione praebere poterit? 

Animadvertatur quod caput de assistentia valida iure delegato ad 
matrimonium aut indebito titulo vel rubrica praeditum est aut quoad 
casus comprehensos deficit. Sub rubrica assistendae iure delegato non 
invenitur casus assistendae sacerdotis subdelegati in singulis casibus 
ab alio qui potestate delegata generali gaudet. Conceditur eam esse iuris- 

dictionem vel potestatem subdelegatam; sed semper intelligenda est 
sub titulo vel rubrico « iure delegato » comprehendi. Sine dubio, au- 
tem, non intenditur abrogatio huius potestatis subdelegationis, quae 
certe viget ex praescripto canonis 199, paragrapho tertia et ex responso 
Commissionis ad Codicis canones authentice interpretandos die 28 men- 
sis decembris anno 1927 prolato. Si, tamen, Commissio de disciplina 
Sacramentorum de inscitia quorumdam qui celebrationi nuptiarum ad- 
sistere debent sollicita est (ut in parte priore schematis confitetur), me- 
lius erit hunc casum assistentiae validae cum aliis iam comprehensis 
includere sub titulo assistentiae validae iure delegato, ut postea ipsi 
Codici luris Canonici formula clarior introducatur. 

Quaeritur, utrum recognitio iuris a Commissione proposita de as- 
sistentia licita ad matrimonium, quae sapienter abrogare videatur ut 
pro regula habeatur matrimonium coram sponsae parocho celebrandum 
esse, etiam censenda sit tollere clausulam eiusdem paragraphi secundae 
canonis 1097 de matrimonio catholicorum mixti ritus in ritu viri et co- 
ram eiusdem parocho celebrando? Si, vere, abrogatur per omissionem 
in retractione, ut videtur, totius iuris de assistentia licita, quid dicen- 
dum est de paragrapho tertia canonis 88, Motu Proprio Crebrae allatae 
pro Ecclesia Orientali promulgata? 

Animadvertatur praescriptionem eiusdem gravis poenae latae sen- 
tentiae suspensionis a divinis loci Ordinario reservatae a sacerdote sine 
debita licentia matrimonio assistente incurrendae quam ab eo qui sine 
ipsa delegatione assistat duriorem videri. Ita etiam seminabuntur vexa- 
tiones dubiaque de licentia legitime praesumenda vel praesumpta, etc. 
Nonne sufficeret relinquere casus assistentiae sine debita libentia mo- 
nitionibus et comminationibus poenarum ab Ordinario loci? 

De schemate circa formam extraordinariam quaeritur curnam verba 
« ab alterutro » in casu periculi mortis praescripto canonis 1098 adiician- 
tur. Fingamus casum in quo sacerdos haberi queat qui per telephonium 
subdelegationem pro hoc matrimonio receperit a cancellario qui (secun- 
dum novum ius hoc schemate propositum) gaudere possit delegatione 
generali ab Ordinario loci. Lex de forma extraordinaria in periculo 
mortis quod attinet ad conditionem absentiae testis qualificati melius 
legenda est: « In periculo mortis si haberi nequeat parochus vel loci 
Ordinarius vel sacerdos delegatus, etc. ». Etsi ista verba « ab alteru- 
tro » in praescripto schematis de forma extraordinaria extra periculum 
mortis adiecta non inveniantur, difficultas similiter oritur quia sacerdos 
delegatus hic describitur ut is qui matrimonio assistat ad normam nu- 
meri secundi et tertii.. Proh dolor, autem, ut antea demonstrabatur, 



DISCEPTATIO - DE CONSENSU MATRIM. - DE FORMA CELEBRATIONIS MATRIM. 1251 

delegatus ab alio quam Ordinario loci vel parocho numero tertio non 
clare comprehenditur! 

Propter animadversiones antea allatas de schemate circa consen- 
sum matrimonialem, scilicet, de pastoribus animarum eorumque vica- 
riis potius quam ipsis contrahentibus magis strenue admonendis quoad 
eorum gravissimas obligationes erga Sacramentum et nupturientes in 
matrimonio praeparando, necnon de parte posteriore secundum stylum 
prioris perpolienda; etiamque propter animadversiones et quaesita de 
schemate circa formam celebrationis matrimonii, nempe, de carentia 
optatae instructionis doctrinalis pastoralisque quoad ius Ecclesiae in 
formam matrimonialem baptizatorum et nefastum matrimonium, quod 
aiunt, civile, necnon de quibusdam incertis in parte dispositiva iam longe 
discussis; de ambobus schematibus cumulative datur suffragium: Placet 
iuxta modum tantum. 

Card. Frings: De consensu matrimoniali : Placet iuxta modum. 4 5 

De forma celebrationis matrimonii : Placet. 

Card. Ruffini: Placet iuxta modum/ 

Card. Valeri: Placet iuxta modum: a) Attendendum ad ea quae 
Em.mus Card. Coloniensis dixit de errore circa qualitatem magni mo- 
menti contrahentis (c. 1830). 

b) Item ad ea quae dixit Exc.mus Delegatus Beatissimi Patriar- 
chae Melkitarum. 

c ) Quoad formam ea quae dicuntur n. 3 linea 1 mutanda sunt 
sicut Em.mus Card. Ruffini animadvertebat: « cuilibet » scilicet ni- 
mis patet. Ceterum ea quae hic dicuntur non bene componuntur cum 
expositis ad numerum VI. Habentur hinc inde exaggerationes. 

Card. Siri: De consensu matrimoniali : Placet iuxta modum: ratio 
habeatur observationum factarum ab Exc.mo Bartoccetti. Non placet 
numerus 3, pag. 8. 6 

De forma celebrationis matrimonii : Placet iuxta modum: non pla- 
cent num. III, pag. 5, 7 et insequens n. IV, pag. 6 8 (uti notavit Card. Le- 
ger), quia inde corruptelae haberi possunt. 

Card. D’Alton: De consensu matrimoniali et De forma celebra- 
tionis matrimonii : Placet iuxta modum. 


4 Cf. p. 1233. 

5 Cf. pp. 1233-1234. 

6 Cf. p. 1223. 


Cf. p. 1225. 
Cf. p. 1225. 

Velim: a) ut delegatio generalis assistendi matrimoniis solis vica- 
riis cooperatoribus concedi possit; 

b) ut lex statuat omnem delegationem in scriptis fieri debere, ta- 
men ad liceitatem tantum; 

c ) ut non fiat necessarium habere licentiam utendi delegatione, 
firma tamen manente suspensione pro sacerdote qui scienter ausus fue- 
rit matrimonio assistere sine necessaria delegatione. 

Card. Leger: Placet iuxta modum: 9 attentis his quae dicta sunt ab 
Em.mis Cardd. Frings, Ruffini et sapienter exposuerunt Exc.mus Bar- 
toccetti et delegatus Patriarchae Maximi IV. 

Card. Gracias : 10 De consensu matrimoniali'. Placet. 

De consensu matrimoniali : Quae hic dicuntur sunt ad rem et sat 
clara. Nihil habeo dicere. 

De forma celebrationis matrimonii : I. Est quid valde commendan- 
dum quod defectus delegationis non afficiat matrimonii validitatem. In 
illis casibus in quibus invenitur quod matrimonia sine delegatione debita 
erant celebrata, hoc fuit non propter malam voluntatem ex parte sacerdo- 
tis assistentis, sed propter inadvertentiam. In legislatione, in hoc sche- 
mate proposita, validitas matrimonii in tuto reponitur. 

Ut mihi videtur, superflua sunt verba in linea tertia numeri primi 
(pag. 5) 11 « parocho, vel loci Ordinario ». Sufficit dicere « coram sacer- 
dote et duobus saltem testibus »; parochus enim et Ordinarius loci in 
hac voce « sacerdos » includuntur. 

II. Ad quid haec paragraphus? In paragrapho enim quarta (pag. 6), 13 
clare distincteque dicitur quod paragraphi secunda et tertia validitatem 
matrimonii non afficiunt. Et simul in hac paragrapho secunda dicitur 
de « assistentia valida iure proprio ad matrimonium. Parochus et loci 
Ordinarius iure proprio valide matrimonio assistunt a die adeptae cano- 
nicae possessionis... ». Quomodo componi potest quod habetur in para- 
graphis, secunda et tertia, cum paragrapho quarta? Quod in hac secunda 
paragrapho et in sequenti tertia paragrapho dicitur, intelligi possit, si 
sermo esset de liceitate, non de validitate. 

III. In linea quarta, in loco verborum « valide assistant » propter ra- 
tiones supra allatas, ponantur verba « licite assistant ». 

IV. In hac paragrapho clare dicitur quod defectus delegationis vel 
canonicae possessionis non reddit invalidum matrimonium a sacerdote, pa- 

9 Cf. pp. 1234-1235. 

10 Octavae Congregationi non interfuit, 

11 Cf. p. 1225. 

12 Cf. p. 1225. 

rocho, vel loci Ordinario celebratum. Claritas haec lucebit dummodo 
mutationes supra indicatae introducantur, 

V. In hac paragrapho melius esset omittere verba « vel gravis neces- 
sitas intercedat quae a licentia petenda excuset », quae sub sectione (c) 
huius paragraphi inveniuntur. Ratio est quod sacerdotes qui nolunt om- 
nia recte facere, ad talia verba recurrerent, quia res ad iudicium sacerdotis 
assistentis relinquitur. Et sic inutile erit effectuque carebit quod in para- 
grapho sequenti sexta habetur. 

VI. Desideratur clarificatio sequentis quaestionis. Incurretne poenam 
hic statutam etiam sacerdos, qui parochus nominatur sed adhuc cano- 
nicam possessionem adeptus non est, si assistat matrimonio? 

VII. Forma extraordinaria matrimonii-. Quod in hac paragrapho di- 
citur bonum est. 

Card. Montini: Placet utrumque schema, ratione habita animad- 
versionum a Patribus factarum. 

Card. Giobbe: Placet iuxta modum: attentis animadversionibus 
propositis ab Em.mis Cardinalibus Frings, Ruffini, Valeri et Leger; de- 
legatio generalis nimis patet et si necessarium sit reservetur Ordinario 
unice. Hoc pro utroque schemate. 

Card. Cento: Placent iuxta modum schemata, attentis observatio- 
nibus Eminentissimorum Cardinalium, nec non Excellentissimi Bartoc- 
cetti. Grave censeo esse officium futuri Concilii Oecumenici limites po- 
nere tantis processibus de nullitate matrimoniorum, qui nonnumquam, 
cum suis sententiis, conscientiam populi christiani prorsus conturbant. 

Card. Garibi y Rivera: De consensu matrimoniali-. Placet. 

De forma celebrationis matrimonii-. Placet iuxta modum: secundum 
animadversiones Em. mi Card. Ruffini. 

Par. IV, pag. 6 13 non placet: neque par. VI. Sic multi abusus erunt 
secundum meum iudicium. 

Par. III, placet quia necessitas adest delegationis generalis in regio- 
nibus ubi magnae sunt paroeciae et sacerdos quia in longinquo populo 
laborans debet expectare iurisdictionem pro unoquoque matrimonio. 

Card. Godfrey: Placet iuxta modum utrumque schema. 

Habita ratione eorum quae dixerunt Em.mi Cardd. Frings, Valeri, 
Siri, D’Alton, Ruffini, Leger, alii Patres, Exc.mus Secretarius Bartoccetti 
et Exc.mus Episcopus Edessenus ad mentem B. Patriarchae Melkitarum. 


13 


Cf. p. 1225. 



1254 


SESSIO VI - ACTA 


Card. Richaud: De consensu matrimoniali : Placet. 

De forma celebrationis matrimonii : Placet iuxta modum: i. e. se- 
cundum folium adiunctum. 

Pag. 5 , 14 lin. 24: Mihi videtur valde periculosum ut parochus possit 
dare facultatem generalem pro omnibus matrimoniis. Ista facultas ad- 
mittenda est tantummodo pro vicariis cooperatoribus. 

Pag. 6 , 10 in par. IV: Optima est haec directio, sed necesse est, ad 
dirimendas controversias, determinationem magis accuratam adiungere; 
ex. gr. per talia verba: « ratione erroris communis et ratione Ecclesiae 
quae supplet ». Haec praecisio ceterum videtur appellari, pag. 9, 1( ’ 
lin. 11. 

Pag. 6, lin. 29: Cur nova suspensio hic introducatur, cum aliunde 
voluimus alleviare ius poenale ecclesiasticum? Semper manet possibi- 
litas pro Ordinario aliquam poenam, si velit, tali sacerdoti imponere. 

Praeterea adhaereo observationibus Em. mi Card. Leger ac deside- 
rio allato ab Em.mo Card. Lienart de oratoriis semipublicis pro loco 
celebrationis matrimonii. 

Card. Konig: De consensu, matrimoniali-. Placet iuxta modum, ad 
mentem Card. Frings. 

De forma celebrationis matrimonii-. Placet iuxta modum, ad mentem 
Cardd. Ruffini, Leger, Lienart, Godfrey. 

Pag. 6, linn. 5-6, verba « sacerdos assistens ne sit a Missa cele- 
branda suspensus vel prohibitus » dubia augere possunt. Hucusque in- 
validitas actus iuridici oriebatur tantum post sententiam iudicis. Nunc 
autem proponitur in schemate suspensio, quae sine dubio etiam ipso 
facto incurritur v. g. in certis dioecesibus ubi ab Ordinario vetitum est 
vinum, vestitus civilis et alia sub poena suspensionis ipso facto. Si ergo 
suspensio ipso facto inter conditiones assistendae validae adnumeratur 
incertitudo augetur. Mihi melius videretur, non adnumerare suspen- 
sionem ipso facto inter tales conditiones, ut maior sit certitudo iuris. 

Ad pag. 6, lin. 32, mihi videretur sufficere: «... assistere ausus fue- 
rit, ab Ordinario puniri potest, censuris non exclusis». 

Card. Dopfner: De consensu matrimoniali-. Placet iuxta modum: 
ratione habita dictis a Card. Frings (c. 1083 § 3) et a delegato Patriar- 
chae Melchitarum de matrimonio condicionato. 

De forma celebrationis matrimonii-. Placet iuxta modum: cum ani- 


14 Cf. p. 1225. 
Cf. p. 1225. 

madversionibus Card. Lienart, necnon Card. Valeri (de poena latae 
sententiae) in n. VI. 

Materia utriusque schematis pertinet potius ad codicem refor- 
mandum. 

Card. Meyer: De consensu matrimoniali'. Placet iuxta modum: 
attentis observationibus factis. 

De forma celebrationis matrimonii'. Placet iuxta modum: attentis 
observationibus factis. Specifice non placet num. VI pagina 6, 17 neque 
num. III pag. ; 5, 18 quoad parochum, cum haec facultas generalis restringi 
debeat cooperationibus propriis. 

Card. Alfrink: De consensu matrimoniali'. Placet. Adhaerere pos- 
sum propositioni Em. mi Frings i. e. ut Commissio de Codice recogno- 
scendo, bene studeat propositum professoris Flatten (Tubingen.) de 
matrimonio quod quis dolo gravi deceptus contraxit. 

De forma celebrationis matrimonii'. Placet. Eliminetur n. VI, pag. 6 
(suspensio). 

Card. Santos: De consensu matrimoniali'. Placet iuxta modum: 
ad mentem eorum quae dicta fuerunt ab Em.mis Patribus; in voto 
Exc .morum Delegati Patriarchae Melchitarum et Bartoccetti. 

De forma celebrationis matrimonii'. Placet: clarificentur termini: 
Delegatio, Facultas, Licentia. 

Card. Rugambwa: Placet iuxta modum utrumque schema, atten- 
tis observationibus et propositis Em. morum Cardinalium Frings, Ruffi- 
fti et Leger. 

Card. Ritter: De consensu matrimoniali: Placet iuxta modum: 
i. e. iuxta observationes factas. 

De forma celebrationis matrimonii: Placet iuxta modum: i. e. iuxta 
observationes factas, speciatim ab Eminentissimis Cardinalibus D’ Alton 
et Meyer. 

Card. Landazuri Ricketts: De consensu matrimoniali: Placet 
iuxta modum: habita ratione eorum quae dixerunt Em. mi Patres Ruf- 
fini, Leger, et Exc. mus a Secretis Signaturae Apostolicae. 

Censeo tamen hanc materiam matrimonialem, quatenus ad disci- 
plinam canonicam respicit, deferendam esse non Concilio, sed Commis- 
sioni iuristarum pro Codice reformando. Concilium det normas generales 
tantum. Adhaereo sententiae Em. mi Card. Cento et Exc. mi Bartoccetti, 


17 Cf. p. 1226. 
Cf. p. 1225. 

ut aliquomodo claudatur ostium ut non facili modo dissolvantur matri- 
monia cum grave scandalo fidelium. 

Card. Cous s A: De consensu matrimoniali'. Placet iuxta modum: 
Schema a Commissione praeparatoria pro Ecclesiis Orientalibus De Sacra- 
mentis agit tantum de forma celebrationis matrimonii mixti, de aliis 
nihil habet. Id innuere videtur contra vigentem disciplinam de sacra- 
mento matrimonii nihil eadem Commissio habuisse. Idcirco cc. de vi et 
metu, de condicione (cc. 78, 83 M. P. Crebrae allatae sunt , an. 1949) 
vim suam servant pro iisdem Ecclesiis Orientalibus. Matrimonii cele- 
brationem sub condicione dissidentes Ecclesiae ignorant et catholicae 
non petunt. 

De forma celebrationis matrimonii-. Schema De Sacramentis a Comm. 
praepar , paratum agit tantum de forma celebrationis matrimonii mixti 
et optima proposuit de quibus favorabile iudicium iam expressi et 
admittenda censui. De forma autem matrimonii duorum catholicorum, 
nulla propositio in praedicto schemate Commiss. praepar., ideoque ca- 
nones M. P. Crebrae allatae sunt, an. 1949 de forma pro catholicis 
iidem manent. 

Card. Suenens: De consensu matrimoniali'. Placet iuxta modum: 
i. e. attentis his quae a Patribus dicta sunt. Optarem ut aliquid addatur 
in canone 1069 iuxta notam adnexam. Ut tollantur abusus in quibusdam 
locis existentes, ubi sacerdotes assistunt matrimoniis eorum qui coram 
foro Ecclesiae vinculo matrimoniali uniuntur, quod tamen in conscien- 
tia putant invalidum esse, quamvis illa invaliditas probari nequeat; ad- 
datur in can. 1069, ubi de impedimento vinculi: Invalide matrimonium 
attentat qui coram foro Ecclesiae vinculo tenetur prioris matrimonii... 

Materia non est conciliaris, sed pro Commissione luris Canonici. 

Card. Di Jorio: Placet iuxta modum utrumque schema, attentis 
animadversionibus Rev. morum Patrum: praecipue non videtur admit- 
tenda facultas generalis delegationis cuilibet sacerdoti matrimoniis ad- 
sistendi: praeterea delegatio semper scripto constet: quae tamen ad 
revisionem Codicis. 

Card. Jullien: De consensu matrimoniali'.. Placet iuxta modum. 

Primo: in genere. - Ut .iam dixi, haud oportet ipsum Concilium 
reformet singulas leges de matrimonio, sed si placet Concilium indicet 
solummodo Commissioni ad Codicem aptandum principia generalia, 
iuxta quae singuli Canones Codicis, si oportet aptentur, ita tamen ut 
firmiter servato principio fundamentali theologico et iuridico matrimo- 
nium facit consensus, de medio poenitus tollantur versutiae, interpre- 

tationes omne genus, quibus in foro ecclesiastico aperitur porta larvato 
divortio, cum gravi damno animarum et boni publici. 

Secundum: in specie. - In pagella 5, 19 linea 1: haud placet dictio: 
« Consensus matrimonialis est pars..., contractus matrimonii »; melius 
dicatur cum theologis et canonistis : « Matrimonium facit partium con- 
sensus » (canon 1081). 

In pagella 6, 20 linea 5: leguntur verba: « ... nuptiarum coniunctio... 
purior ac sanctior quotidie evadat ». Non placet hic loquendi modus in 
constitutione, ut si hucusque doctrina et leges Ecclesiae non satis sint 
ad purum et sanctum reddendum matrimonium-sacramentum. 

Pagella 8, 21 linea 2: « Invalidum est matrimonium initum ob... me- 
tum gravem extrinsecum ». Dictio metus extrinsecus sapit errorem et 
humillime dicam gravem in iure nam metus de se est intrinsecus, sed 
ab extrinseco incutitur. Ita, in Codice Orientali, canone septuagesimo 
octavo, verbum extrinsecus est adverbium: « ob metum extrinsecus et 
iniuste incussum ». 

Adhuc in pagella 8, lineis 2-3, legitur: « ... ob... metum etiam in- 
consulte incussum ». Haud apta videtur locutio ista, quae hodie vigen- 
tis Codicis canonem non declarat, implicat potius. 

Humillimae huiusmodi animadversiones iunctae sapientibus animad- 
versionibus Eminentissimorum Patrum ostendunt quam difficile sit 
leges condere, cum tantum opus moliri Concilium, salva reverentia, im- 
par foret ex fere tribus millibus Patrum constans. 

, De forma celebrationis matrimonii'. Placet iuxta modum. Videlicet, 
si Concilium existimet officii sui esse reformare formam matrimonii, 
placet facultas generalis, de qua in pagella 5, 22 numero III. Sed, non 
placet atque penitus expungatur numerus IV in pagella 6 de valida as- 
sistentia sine delegatione, quae foret fons inextinguibilis difficultatum 
et abusuum. 

Card. Larraona: Placet iuxta modum utrumque schema genera- 
tim sumptum, ita tamen ut definitiones accuratiores in Codice/retentis 
Concilii criteriis, fieri valeant et debeant. Prae oculis habeantur illa quae 
dixerunt prudenter Em. mus Card. Lienart, Card. Frings (sed quoad 
errorem cum cauta et oculata elaboratione alioquin facile patet quam 
periculosa esse posset), Cardd. Ruffini et Leger, Siri, Valeri, Richaud, 
Dopfner, Konig, Jullien, Delegatus Patriarchae Melchitarum (etsi pro- 


19 Cf. p. 1221. 
Cf. p. 1222. 

21 Cf. p. 1223. 

22 Cf. p: 1225. 

positio sit prorsus iuri romano et canonico contraria) et Exc.mus Bar- 
toccetti. 

Card. Heard: Placet utrumque schema. Quoad formam celebra- 
tionis, agitur in schemate de impedimento clandestinitatis, quod intro- 
ductum fuit in Cone. Trid. ad evitandam confusionem et incertitudinem 
quae circa matrimonia regnabat. Sed novum impedimentum novam in- 
troduxit confusionem. Nam nimia omnino sunt matrimonia ob defectum 
formae nulla, ob nullam vel invalidam delegationem, cum magno scan- 
dalo, quoniam saepius defectus oritur ex negligentia cleri, et quidem 
non solum parochorum, sed etiam praelatorum. Prima facie remedium 
videretur haberi in maiore vigilantia et disciplina magis severa. Attamen 
adhuc permultae sunt carisae ex hoc capite. Schema remedium quaerit 
mitigando legem ita ut celebratio matrimonii semper valida, sit dum- 
modo locum habeat in Ecclesia vel in oratorio publico, et coram sacer- 
dote qui non sit suspensus, etiamsi assistat absque licentia et delega- 
tione, quae nunc requiruntur solum ad liceitatem. Sacerdos vero qui 
sic assistit, severissima poena punitur. Et sic clandestinitas vitatur, 
sed vix. 

Ex alia parte, ubi agitur de forma extraordinaria, schema legem re- 
stringit, et recte omnino ad excludendas interpretationes falsas et teme- 
rarias quas multi confessores et aliqui auctores pervulgant de « errore 
communi » in re matrimoniali, unde fere actum esset de lege clandesti- 
nitatis. 

Card. Bea: Utrumque schema placet iuxta modum: cum animad- 
versionibus Em. morum Patrum Ruffini, Leger, Lienart et Exc.mi Bar- 
toccetti. Res remittatur ad reformandum Cod. Iur. Can. ad mentem 
Em. mi Card. Jullien. 

Card. Browne: Placet utrumque schema iuxta modum: i. e. ra- 
tione habita animadversionum Venerabilium Patrum, Exc.mi Bartoc- 
cetti et Archiepiscopi repraesentantis Patriarchae Melchitarum. Res 
pro maiore parte spectabit ad Commissionem pro reformatione Codicis. 

Card. Albareda: Schemata placent attentis quae dixerunt Emi- 
nentissimi Cardinales Lienart, Frings, Leger, Valeri et Excellentissimus 
Bartoccetti. 

Beat. Gori: Placet iuxta modum utrumque schema, ratione ha- 
bita ad animadversiones factas ab Em.mis Patribus Frings, Lienart, 
Ruffini, Leger, Richaud (delegatio semper scripto danda). 

Beat. Cheikho: Placet, attamen, considerandae sunt observatio- 
nes in hac sessione factae. 

Exc. Felici: Placet iuxta modum, secundum varias sententias da- 
tas ab Em.mis Dominis et attenta praesertim animadversione Exc.mi Se- 
cretarii Signaturae Apostolicae. In Concilio autem summa tantum prin- 
cipia proponantur. 

Exc. 0’Connor: De consensu matrimoniali : Placet iuxta modum: 
hoc argumentum videtur mihi potius ad Commissionem de Codice emen- 
dando quam ad Concilium deferendum. 

De forma celebrationis matrimonii'. Placet iuxta modum: agitur hic 
de re magni momenti pro animarum bono et ministerii pastoralis auxi- 
lio, quae utiliter Concilio est subjicienda. Videtur mihi tamen magis 
tutanda esse debita matrimonii in actis ecclesiasticis registratio. 

Exc. Chavez y Gonzalez: Placent iuxta modum ambo schemata, 
cum animadversionibus Eminentissimorum Cardinalium Ftings, Leger, 
Valeri et Delegati Patriarchae Melchitarum factis. 

Exc. Silva Santlago: Placet iuxta modum utrumque schema iuxta 
vota Em.morum Cardd. Larraona, Lienart, Leger et Siri et secun- 
dum sapientes observationes et animadversiones Exc.mi Bartoccetti 
et Delegati Patriarchae Melkitarum quoad matrimonia sub conditione 
contracta. Adhaereo propositioni Em. mi Cardinalis Frings in eo sensu 
quod diligenter examinetur ab eadem Commissione « De disciplina 
Sacramentorum » quia res digna consideratione sine dubio est, sed eo- 
dem tempore, delicatissima in practica. 

Exc. Antezana y Rojas: Utrumque Schema placet iuxta modum: 
attentis iis quae dicta sunt a Cardinalibus Leger, Larraona, Frings, Ruf- 
fini, a Delegato Patriarchae Melkitarum; ne admittantur facultates ge- 
nerales datae a parocho ut in art. III: De forma ordinaria matrimonii. 

Exc. Cooray: De consensu matrimoniali: Placet. 

De forma celebrationis matrimonii: Placet iuxta modum: ad men- 
tem Patrum; sed optandum est ut aliquid clarius dicatur ad evitandas 
difficultates circa errorem communem. 

Exc. McKeefry: Placent iuxta modum ambo schemata: obser- 
vationes Em.morum Cardd. Frings, Ruffini, Leger et D’Alton atten- 
dendae sunt; idem dicendum de Delegato Patriarchae Melchitarum et 
Excellentissimo Bartoccetti. 

Exc. Lefebvre: 23 De consensu matrimoniali: Placet. 

De forma celebrationis matrimonii: Placet iuxta modum: valde 

placet in genere hoc schema attamen, pagina 5, 24 paragr. III non videtur 
componi posse cum § IV paginae 6; 20 melior mihi videtur annullatio 
paragraphi III quae inutilis evadit, positis dictis a paragr. IV; unde cum 
haec delegatio de facto sit ad liceitatem, mutari deberet paragra- 
phus V n. 2, pagina 6, dicendo: « Parochus et loci Ordinarius possunt 
delegationem generalem dare aliis sacerdotibus ut licite assistant matri- 
moniis intra fines sui territorii; attamen parochus ne det delegationem 
generalem nisi uni e suis vicariis aut coadiutoribus, delegationem singu- 
larem pro uno matrimonio determinato cuique sacerdoti, firmis prae- 
scriptis paragr. I et IV et nonnisi expletis omnibus quae ius consti- 
tuit pro libertate status comprobanda ». 

Paragr. VI corrigatur: « sacerdos qui sine delegatione matrimonio 
assistere ausus fuerit incurrit... etc. ». 

Pro forma extraordinaria in casu extra periculum mortis: addatur: 
si fieri potest coram testibus scripto enarretur et manifestetur libertas 
contrahentium et voluntas contrahendi matrimonium secundum leges 
naturales et leges Ecclesiae. 

Exc. Hurley: De consensu matrimoniali : Placet iuxta modum: 
habita ratione observationum Em.morum Cardinalium Frings, Ruffini, 
Leger, Beatissimi Patriarchae Melchitarum et Exc. mi Domini Bartoc- 
cetti. 

De forma celebrationis matrimonii-. Placet iuxta modum: habita ra- 
tione observationum Em. mi Cardinalis Leger. 

Exc. Seper: De consensu matrimoniali-. Non sunt, insuper, sper- 
nenda dicta ab Em.mo Card. Frings circa errorem de qualitate personae. 

De forma celebrationis matrimonii-. Placet. Ad pag. 6, n. V § 2, 
lin. 24 sq.: a licentia pro singulis casibus a parocho petenda excluderem 
vicarium cooperatorem delegatione generali munitum, quoad matrimo- 
nia in sua poroecia celebranda, nam in hoc casu non sunt timendi abusus 
propter quos haec clausula posita est, et ne conditio vicarii cooperatoris 
peior evadat quam in legislatione actuali (can. 1096 § 1). 

Exc. Perrin: Ambo schemata placent iuxta modum: secundum 
animadversiones Eminentissimorum Lienart, Leger, Richaud et Excel- 
lentissimi Archiepiscopi Edesseni; quod dixit Eminentissijmus Frings 
dignum est seria consideratione. 


24 Cf. p. 1225. 

25 Cf. p. 1225. 



DISCEPTATIO - DE CONSENSU MATRIM. - DE FORMA CELEBRATIONIS MATRIM. 1261 


Exc. Bazin: De consensu matrimoniali-. Placet, attentis observatio- 
nibus Em.mi Card. Jullien et Em. mi Card. Frings. 

De forma celebrationis matrimonii-. Placet, attentis observationibus 
Em. morum Cardd. Lienart, Leger. 

Pag. 7: 2< ’ Quod pertinet ad formam extraordinariam, vellem ut enu- 
merentur impedimenta quae automatice cessant, quando adhibetur haec 
forma, quae est maximi momenti in Missionibus. Praeter impedimenta 
mixtae religionis et disparitatis cultus, nescio an alia sunt quae cessant. 

Exc. Bernard: De consensu matrimoniali-. Placet iuxta modum: 
ratione habita observationum Eminentissimi Lienart et Excellentissimo- 
rum Bartoccetti et Delegati Patriarchae Melchitarum. Adhaereo deside- 
rio expresso ab Eminentissimo Cardinali Frings circa votum Rev. Flat- 
ten ad tutandos contra dolum matrimonium contrahentes. 

De forma celebrationis matrimonii-. Placet, attentis observationibus 
Eminentissimorum Leger et Suenens. 

Exc. Bernier: De consensu matrimoniali-. Placet iuxta modum: 
ab Em.mis Cardinalibus Lienart, Ruffini, Siri et Leger, atque ab Exc.mo 
Bartoccetti, Secretario Signaturae Apostolicae, expositum. 

De forma celebrationis matrimonii-. Placet iuxta modum: ab Em.mis 
Cardinalibus Lienart, Leger, Richaud et Jullien expositum. 

Exc. Ngo-dinh-Thuc: Placet iuxta modum utrumque schema, ra- 
tione habita observationum Patrum. 

Exc. Verwimp: Placet iuxta modum utrumque schema, attentis 
animadversionibus factis ab Eminentissimis Patribus et Excellentissi- 
mis Dominis. 

Exc. Jelmini: Placet iuxta modum utrumque schema, scilicet ratio- 
ne habita animadversionum Eminentissimorum Patrum necnon Excel- 
lentissimi Bartoccetti et Excellentissimi delegati Patriarchae Melchita- 
rum. Haec difficillima materia non a Concilio sed potius a speciali 
Commissione de Codice emendando definiatur. 

Exc. Suhr: Placet iuxta modum utrumque schema, attentis obser- 
vationibus factis. 

De consensu matrimoniali-. Matrimonia non pauca infelicia evase- 
runt et in dies evadunt, quia coniux de qualitate magni momenti decep- 
tus (decepta) matrimonium iniit, quod re vera cognita non contraxisset. 
Quibus in circumstantiis pia Mater Ecclesia non potest opem non ferre 

illis coniugibus sine eorum culpa infelicibus, vinculum nullum decla- 
rando. 

Desideratur igitur supplementum canonis 1083 § 2 C.I.C. circa 
errorem qualitatis dolose causatum. 

Ut dicit Em.mus Card. Frings, addatur canoni 1083 § 2 numerus 
novus, tertius, ita: 

« 3) Si quis graviter ac dolose de alterius partis qualitate magni mo- 
menti deceptus matrimonium ineat, quod re vera cognita non contra- 
heret ». 

Cf. Oesterreichisches Archiv fur Kirchenrecbt, 11. Jahrg. Heft 4: 
Ueinrich Flatten, Prof. Tubingen: Der error qualitatis dolose causatus, 
pp. 249-264. 

Rev. GuT: Placet iuxta modum utrumque schema, attentis propo- 
sitionibus a Patribus factis, imprimis a Cardd. Frings et Ruffini et a de- 
legato Patriarchae Melchitarum. Res potius remittatur ad Codicem redi- 
gendum. 

Rev. Sepinski: Placet iuxta modum utrumque schema, ratione ha- 
bita animadversionum quas fecerunt Em. mi Patres et Exc.mus D. Bar- 
toccetti. Condantur a Concilio tantum normae generales; particularia 
concredantur speciali commissioni pro recognoscendo codice. 

De consensu matrimoniali: Ad pag. 5, 2 ' linn. 16-18: fiat interpunc- 
tio hoc modo: « qui quidem liber voluntatis actus, quo utraque pars 
tradit et acceptat ius coniugii proprium ad verum matrimonium con- 
stituendum, tam necessarius est... ». 

Ad pag. 6, 28 lin. 13: corrigatur: «repetere». 

Ad pag. 6, lin. 18: dicatur melius: « indulgendo ». 

Ad pag. 6, nota 5: corrigatur « Ad Hebr., XIII, 4 ». 

Ad pag. 7, 29 linn. 4-6: sic fiat interpunctio: « sed id tantum facit, 
quando concludentissimis argumentis, in iudicium ad normam iuris 
allatis, contrarium... ». k 

Ad pag. 7, item lin. 12: « cum matrimonia, similibus intentionibus 
celebrata, ». 

Ad pag. 8, 30 linn. 2-3: sic fiat interpunctio: « vel metum gravem 
extrinsecum et iniuste, etiam inconsulte, incussum, a quo.;. ». 

De forma celebrationis matrimonii: Ad pag. 7, 31 lin. 7: corrigatur: 
« Ordinarius ». 


27 Cf. p. 1222. 

28 Cf. p. 1222. 

29 Cf. p. 1222. 


30 Cf. p. 1223. 
Cf. p. 1226. 


31 



DISCEPTATIO - DE PROCESSU MATRIMONIALI 


1263 


Ad pag. 10, 3 2 lin. 23: corrigatur: «fundamentum agnoscens». 

Ad pag. 10, lin. 29: corrigatur: « In numerA ». 

Ad pag. 11, 33 lin. 12: dicatur: « qui ita assisteret, schema commina- 
tur gravissimam poenam ». 

Ad pag. 13, ' u lin. 6: corrigatur: « grave incommodum ». 

Rev. Janssens: De consensu matrimoniali'.: Placet iuxta modum: 
ad mentem Exc. mi Secretarii Signaturae, et Beat. mi Patriarchae Mel- 
chitarum. 

Pleraque ad futuram Commissionem de Codice remittenda. 

De forma celebrationis matrimonii'. Placet iuxta modum: ad men- 
tem Exc.mi Secretarii Signaturae. ■ 

Particularia ad futuram Commissionem de Codice remittenda. 

XVI 

DE PROCESSU MATRIMONIALI 

(Octava Congregatio: 11 maii 1962) 

1) SCHEMA PROPOSITUM 

A COMMISSIONE DE DISCIPLINA SACRAMENTORUM 

Mutatae nostri temporis conditiones matrimoniorum disciplinam de recta 
via in quosdam abusus declinaverunt. 

Quod quidem Pius XII denuntiavit, hac nempe nostra aetate, qua con- 
temptus et religionis officiorum segnities spiritum novi paganismi, voluptua^- 
rii atque superbi, ad vitam revocavit, haud paucis in locis manifestari di- 
vortii quasi libidinem, quae ad coniugia contrahenda et dissolvenda impellit 
maiore facilitate levitateque quam quae ad contractus locationis et conduc- 
tionis faciendos adhibetur. 1 

Idcirco, nemo mirabitur, si Sacrosanctum hoc Concilium prae oculis ha- 
bens quae Summi Pontifices ea de re sapientissime monuerunt, ac nominatim 
quae Sanctissimus Dominus Noster Ioannes XXIII nuper inculcare non in- 
termisit, 2 disciplinam processus matrimonialis munimentis quibusdam val- 
lare quaesiverit, ut semper resultet « Ministerium veritatis-, salus anima- 
rum ». 3 

Praecipua capita huius desideratae emendationis sunt sequentia: 


32 Cf. p. 1228. 

33 Cf. p. 1228. 

34 Cf. p. 1229. 

1. De regimine totius processus matrimonialis. 

In causis matrimonialibus normae processuales C.I.C., Instructionis 
S. C. de disciplina Sacramentorum Provida Mater diei 15 augusti 1936, 4 
aliorumve S. Sedis documentorum, uti conspicuum veritatis subsidium, iudi- 
candi cautio, publici privatique boni praesidium, sedula cura serventur 
oportet. 

2. De sollicita rectaque iur is dictione. 

Iudices, qui stabiles, non per intermissiones intervallaque, eligantur, 
sint omni ex parte idonei, saltem iuris canonici doctores et usum in re 
forensi habentes laudabilem; 5 iidem congrue retribuantur, et aliis officiis 
ac beneficiis minime intervertantur. 

3. Ad consulendum raritati clericorum qui processui praeesse vel in- 
teres se valeant. .......... 

Praxis, iam a S. Sede pluribus indulta locis, erigendi Tribunalia Regio- 
nalia vel Interdioecesana, diffundatur, et, quoadusque difficilis hic rerum 
status perseveret, si opus sit, praecipiatur. 

4. De can. 1990 C.l.C. seu de casibus exceptis. 

Firmo principio causas matrimoniales inter baptizatos iure proprio et 
exclusivo ad iudicem ecclesiasticum spectare G idemque obtinere si una tan- 
tum pars sit baptizata, 7 hunc vero iudicem esse collegialem, 8 Sancta Synodus 
aliena non est ab augendis casibus exceptis, iuxta tamen normas quas Legisla- 
tor opportunas censuerit, atque dummodo, extantibus condicionibus can. 1990, 
novi casus definite dinumerentur. 

5. De foro competenti . 9 

Salvo praescripto canonum 1962-1963, in causis matrimonialibus iudex 
competens est iudex loci ubi matrimonium celebratum est, aut ubi pars 
conventa, vel, si alterutra pars sit acatholica, ubi pars catholica domicilium 
vel quasi-domicilium habet. 

Sancta Synodus, ad praecavendas fraudes in matrimonialibus causis trans- 
ferendis coram Iudicibus rerum personarumque ignaris, ceterosque abusus 
coercendos, Instructionem S. C. de disciplina Sacramentorum, diei 23 de- 
cembris 1929 « De competentia iudicis in causis matrimonialibus ratione 
quasi- domicilii », 10 retinendam esse decernit. 

Forum autem peregrinorum in Urbe, quamvis innitatur Ecclesia Roma- 
na « omnium ecclesiarum matre et magistra », xl placuit non obtinere in 
causis nullitatis vinculi matrimonialis. 

6. De procuratoribus et advocatis , 12 

Advocati iure in foro ecclesiastico nonnisi viri catholici fruantur, qui 
sint aetate maiores, bona fama et religionis cultu praestantes, (saltem) iuris 
canonici renuntiati doctores in aliqua Studiorum Universitate vel Facultate 
Iuris a S. Sede adprobata, quique, simul, per triennium tyrocinium lauda- 
biliter exercuerint. 13 

Procuratores et advocati, insuper, ut ad sua munera exercenda admittan- 

tur, indigent adprobatione Ordinarii loci ubi Tribunal sedem habet, quae 
aut generalis sit ad omnes causas, aut specialis pro certa causa. 14 

Adprobatione hac minime indigent sive advocati S. Consistorii, sive 
advocati in albo S. R. Rotae admissi. 15 

Hi hovissimi autem, cum, recentioribus hisce temporibus, numero cre- 
verint, non videntur ulterius subducendi ab Ordinarii adprobatione. 

Advocati et procuratores, immodicum lucrum ex matrimonialibus cau- 
sis inhiantes, ecclesiastica Tribunalia dedecore afficiunt, et scandalum fide- 
lium, una cum detrimento animarum, concitant. Ne ingrata haec accidant, 
iidem vel honoraria sua a partibus accipiant qua definita mensura statuta 
fuerint a Tribunali, vel, si opus fuerit, ab ipso’ Tribunali solvantur ex depo- 
sita, in archa, partium pecunia. Aliter facere districte prohibeantur. Si nihi- 
lominus fecerint, poena pecuniaria a iudice mulctentur, vel etiam, pro cul- 
pae gravitate, ab Ordinario suspendantur, destituantur, et titulo priventur. 15 

7. De iure matrimonium accusandi. 11 

(Prooemium) « Cum non sit malitiae hominum indulgendum » 18 placuit 
Sacro Oecumenico Concilio ut ius accusandi matrimonium ad coniugem in- 
nocentem coarctetur. Coniugis autem ad accusandum inhabilitas 19 incapa- 
citatem standi in iudicio secumferat. 

I - 1 .Ex capite simulationis vel conditionis illicitae ius accusandi ma- 
trimonium ad illum coniugem pertineat, qui alterius vel ignoraverit perver- 
sam voluntatem, vel hanc quidem noverit, sed eidem restiterit nuptiasque 
nonnisi deceptus inierit. 

2. Coniugi autem qui alterius voluntatem novit, eidem non restitit, 
quia imprudenter speravit illum recessurum, ius esto dumtaxat nullitatem 
matrimonii denuntiandi Promotori iustitiae. 

3. Si vero coniux perversae voluntati compartis positive consenserit, 
vel ipsemet nullitatis causa directa et dolosa exstiterit, denuntiatio, si qua 
fiat, ex una gratia iustis gravibusque de causis atque imposita congrua 
poenitentia, recipi possit, 

II - Ex capite conditionis licitae matrimonium accusari nequit nisi intra 
annum ab accepta notitia conditionis non purificatae. 

III - Matrimonium ex capite vis et metus accusari nequit post trienna- 
lem pacificam et spontaneam cohabitationem cum affectu coniugali. Prae- 
sumitur cohabitatio pacifica et spontanea cessante a triennio causa metus, 
nisi concludenter probetur contrarium. 

'Textus definitive adprobatus in Sessione Generali Commissionis de disciplina 
Sacramentorum habita a die 29 ianuarii usque ad diem 8 februarii 1962. 


80 

NOTAE 

1 Cf. Pius XII, Allocutio ad S. R. Rotae Auditores , die 3 octobris 1941 ha- 
bita, in A.A.S., v. 33 (1941), p. 425. 

2 Cf. Ioannes XXIII, Allocutio ad S. R. Rotae Auditores , die 13 decembris 
1961 habita, in A.A.S., v. 53 (1961), p. 819. 

3 Cf. Ioannes XXIII, in cit. Allocutione. 

4 A.A.S., v. 28 (1936), p. 313 ss. 

5 Cf. Instr. Provida Mater , aa. 19-36. 

6 C.I.C., can. 1960. 

7 Cf. Instr. Provida Mater , art. 1, § 1. 

8 C.I.C., can. 1576, § 1, n. 1. 

9 Cf. C.I.C., cc. 1960-1965; Instr. Provida Mater , aa. 1-12. 

10 In A.A.S., v. 22 (1930), pp. 168-171. 

11 Cf. X, II, 2, 20. 

12 Cf. C.I.C. , cc. 1655-1666; Instr. Provida Mater, aa. 43-54. 

13 ' Cf. C.I.C. , can. 1657, §§ 1, 2; Instr. Provida Mater, a. 48. 

14 Cf. C.I.C., can. 1658, § 2; Instr. Provida Mater, a. 48, § 4. 

15 Cf. Instr. Provida Mater, a. 48 § 4. 

36 C.I.C., can. 1665, § 2. 

17 Cf. C.I.C., cc. 1970-1973; Instr. Provida Mater, aa. 34-43. 

18 Cf. X, 4, 18, c. 5. 

19 Cf. C.I.C., can. 1971; Instr. Provida Mater, aa. 34-42. 


2) RELATIO EM.MI P. D. BENEDICTI CARD. ALOISI MASELLA 

PRAESIDIS COMMISSIONIS DE DISCIPLINA SACRAMENTORUM 

Quae circa processum matrimonialem in praesenti Schemate propo- 
nuntur, fructus sunt singularis experientiae plerorum Membrorum Com- 
missionis de disciplina Sacramentorum, qui sive iudices iam fuerunt 
nunc autem Pastores animarum facti sunt, sive munus iudicis gerunt 
in Tribunalibus Sanctae Sedis aut in tribunalibus dioecesanis. 

Compertum est expeditiorem formam processus matrimonialis nunc 
ubique desiderarim Cursus causarum matrimonialium eo expeditior abs- 
que dubio erit, quo peritiores adhibeantur iudices et administri in tri- 
bunalibus ecclesiasticis. 

Nam si gubernatio ecclesiastica dexteritatem exigit haud communem 
et actuosam gerendarum rerum, administratio iustitiae subtiliorem ac 
magis peculiarem experientiam peritiamque requirit. 

Quare in iure canonico iusto titulo cavetur ea, quae accuratiorem 
disquisitionem aut investigationem exigunt, ad tribunalia competentia 
remitti oportere. 

Amplissimus causarum matrimonialium campus earum exhibet du- 
plicem ordinem. 

Sunt enim quaedam nullitatis matrimonii capita quae planiora ap- 
parent ex documentis aliisque decretoriis probationibus. 

Codex luris Canonici ea proposuit tamquam casus exceptos a regu- 
lis ordinariis processus, atque in can. 1990 recensuit. 

Commissio nostra hos casus denuo consideravit, atque in utilitatem 
fidelium et celeriorem iustitiae administrationem ampliari posse aesti- 
mavit. Extensiva namque interpretatio canonis 1990 imprimis suade- 
tur in quibusdam Responsionibus Pontificiae Commissionis ad cano- 
nes Codicis luris Canonici interpretandos et in iurisprudentia Supremae 
Sacrae Congregationis Sancti Officii. 

Ideoque ad alios quoque casus praeter in canone 1990 recensitos, 
hanc proceduram summariam extendi posse, nobis persuasum fuit. Sed 
quoniam singulorum determinatio labor potius emendationis Codicis 
luris Canonici est, Schema nostrum in numero 4 solum principium enun- 
tiare voluit. 

Aliud est genus causarum matrimonialium, quae diligentiorem iu- 
dicum operam imponunt. Sunt generatim illi processus quibus obiectum 
iudicii vertitur circa intentiones contrahentium in matrimonio ineundo. 
Argumentorum subtilitas, intentionum haud difficilis occultatio vel etiam 
tergiversatio, animorum exploratio atque morum generalis quaedam ho- 
dierna corruptio iudices etiam peritissimos ad difficiles admodum inda- 
gationes constringunt, sine quibus iudicium ecclesiasticum ministerium 
veritatis affirmari nequiret. 

Cum vero talis indagatio non nisi per formalem legum processua- 
lium observantiam fieri queat, Commissio censuit nedum processum ec- 
clesiasticum integre servandum iri, sed quasdam cautelas adhiberi de- 
bere ne ecclesiastica iustitia parvi aestimetur neve abusus ob malitiam 
partium vel earum advocatorum vel ob iudicum imperitiam irrepant cum 
quadam infamia nostrorum tribunalium. 

Celeritas iudiciorum quae est bonae iustitiae administrationis neces- 
saria conditio obtineri solum potest quando iudices et tribunalis admi- 
nistri capaces ac muneri suo pares constituuntur. 

Et ideo Schema proponit paulo rigidiores conditiones pro nomi- 
nandis et instituendis membris tribunalium, atque diffusionem tribu- 
nalium regionalium fovet. 

Equidem innumerae passim audiuntur querelae de excessivo numero 
causarum matrimonialium. Forsitan argumentum exaggerari non debet. 
Attamen cum in re tanti ponderis bonum nomen Ecclesiae periclitari 

videatur, satius ducitur cautelas proponere, quae ius accusandi matri- 
monium regant. 

Commissio igitur denuo quaestionem retractandam credidit. Et ideo 
limitationes quasdam illius iuris excogitavit, quae novae in iure cano- 
nico reapse non sunt, sed neque rigidiores illis ante Codicem luris Ca- 
nonici in iure praescriptis; cum neque ius canonicum deferre teneatur 
vel possit formalismo stricto qui in iure civili invalet. 

Nam spiritus mansuetudinis Christi auream regulam Ecclesiae con- 
stituit, qua in unam consonantiam veniunt iustitia et misericordia pro 
salute animarum. 

Quibus dictis, speramus fore ut haec Commissio Centralis benevole 
Schema nostrum inspiciat, semper tamen parati ad recipiendas sapientes 
illius animadversiones. 

3) ANIMADVERSIONES SODALIUM 

Card. Leger: Propono ut in prooemio schematis mentio fiat de 
problematibus conscientiae illorum qui matrimonium nullum fecerunt, 
quod tribunali ecclesiastico praesentant. Haec esset logica introductio 
materiae disputatae et ad mentem verborum in schemate memorato- 
rum « Ministerium veritatis: salus animarum ». Fideles enim qui ma- 
trimonium accusant, non semper agunt propter paganismum vel libidi- 
nem nec in contemptu religionis. 

In articulo 2 propono minutionem exigentiarum. Dicatur « Iudi- 
ces... sint... iuris canonici doctores vel saltem licentia prediti ». 

Item in articulo 6 dicatur « Advocati... sint... iuris canonici renun- 
tiati doctores, vel saltem licentia prediti... ». Pro tempore vigente, im- 
possibile enim erit invenire iudices et advocatos necessarios ad causas 
tractandas. 

In eodem articulo mihi videtur quod habetur contradictio inter 
quartam et tertiam paragraphum. Dicatur, propono, quod advocati 
S. Consistorii minime indigent adprobatione Ordinarii loci, attamen 
quod advocati in albo S. R. Rotae non subducendi sunt ab adprobatione 
Ordinarii. 

Ob periculum quod multi processus sint invalidi, propono ut tolla- 
tur ultima sententia articuli 7. In eodem articulo, opportunius principium 
invocandum est « nemini dolus suus prodesse debet » potiusquam il- 
lud in textu citatum. 

In eodem articulo tollendum esse mihi videtur numerum 2 para- 
graphi I. Item tollantur paragraphi II et III quia tribunalia ecclesia- 

stica non satis cognoscentur a fidelibus et sunt multae regiones ubi tri- 
bunalia non operantur. 

■ Card. Heard: Valde placent quae habentur sub numeris 2 et 3 in 
schemate. Ad recte ordinandam administrationem iustitiae in Ecclesia, 
essentiale est ut ministri in Tribunalibus primae instantiae non solum 
scientiam sufficientem habeant iuris (quae aliquando fere totaliter deest) 
sed etiam usum in re forensi, qui haberi nequit nisi habetur aliqua 
frequentia causarum. Secus instructio causae saepius insufficiens est ita 
ut iudex 2 ae instantiae constringatur admittere instructionem supple- 
tiorem. Sed partes post primam instantiam melius intelligunt punctum 
iuridicum causae ideoque testimonia minoris sunt valoris — sive ob 
periurium quod non semper abest — sive saltem ob autosuggestionem. 
Necessarium igitur omnino est quod constituantur tribunalia regiona- 
lia. Recte etiam schema animadversiones facit circa advocatos. Hi sane, 
ut naturale est, semper student interesse clientis et, habiles ut sunt, 
sciunt omnia proferre sub luce huic maxime favorabili. Solum remedium 
vere efficax fuisset admittere tantummodo defensores ex officio, qui 
aliud interesse non haberent quam veritatem quaerere. Sed nunc forsan 
nimis sero tale remedium proponitur. 

Schema vult excludere possibilitatem accusandi nullitatem matrimo- 
nii ex capite metus post triennalem pacificam, spontaneam cohabitatio- 
nem cum affectu coniugali. Sed praeterquam quod hoc criterium sat 
vagum est, talis cohabitatio non potest reddere matrimonium validum. 

Si consensus defecit, matrimonium non existit neque existere potest, 
neque ulla lex positiva dispositionem contrariam introducere potest. 
Consensus nullus fuit et quidem ob vitium intrinsecum quod in ipso 
iure naturali fundamentum habet (S. O. 15 febr. 1901). Ad sacramen- 
tum matrimonii constituendum opus ergo est novo actu voluntatis eli- 
cito et quidem (cum supponatur agi de metu non occulto) ex can. 1135 
forma iure praescripta, quod ante codicem etiam dicendum erat (cf . 
Wernz). Puto partes post triennium e foro arcere iniustum esse. Si ob 
moram iudices putant testes mentiri, dabunt sententiam negativam, 
sed causam ipso facto excludere esset arbitrarium. 

Sed quaestio haec mihi videtur nimis intricata ut concilio propona- 
tur, quod etiam dicendum de consensu conditionato. Hic quidem non 
habetur eadem difficultas de renovando consensu, sed oritur quaestio 
de iure accusandi, quae valde intricata est et a peritis solvenda. 

Videat Commissio pro redactione Codicis. 

4) SUFFRAGIA SODALIUM 

Card. Tis serant: Placet iuxta modum: ratione habita observatio- 
num ab Em.mis Leger et Heard propositarum. 

Card. Micara: Placet iuxta modum. 

Parum expedire videtur ut casus excepti, de quibus in can. 1990, 
augeantur, quia si, per omissionem iuris solemnitatum, res expeditius 
definitur, minor potest esse aliquando veritatis detegendae securitas. 

Coarctatio iuris accusandi matrimonium ad solum coniugem inno- 
centem (n, 7, pag. 6) 1 innititur quidem legitimo principio non esse ho- 
minum malitiae indulgendum. Attamen Ecclesia, animarum saluti pro- 
spiciens, sese gerere debet non eo fine — bene animadvertitur in 
decreto « de consensu matrimoniali » (pag. 7, 2 lin. 8 ss.) « ut hominum 
sceleribus conniveat, cuius sola cogitatio horrore omnes afficeret, verum 
ut gravissimis consectariis ex pravis illis voluntatibus derivantibus, me- 
delam conferat, cum matrimonia similibus (id est, vitiatis) intentionibus 
celebrata, matrimonia revera non sint ». Iamvero, salus animarum ali- 
quando expostulat ut quae matrimonia non fuerunt, irrita agnoscantur, 
etsi ad hoc instet pars quae scelus commisit. Ita, verbigratia, si reus 
invalidi matrimonii illud accusare intendat, ut animae suae consulat, 
eum inauditum repellere non oportet. 

Lex ergo, ut sonat, nimis rigida videtur, 

Vetita etiam accusatio matrimonii ex capite vis et metus post trien- 
nalem pacificam et spontaneam cohabitationem cum affectu coniugali 
(n. III, pag. 7), 3 non omnimoda caret difficultate. 

Nam si matrimonium initio nullum fuit, non convalidatur nisi alte- 
rius coniugis consensus accesserit. Hic vero consensus, etsi pars vim 
passa tandem aliquando sorti suae acquieverit et visa fuerit quasi af- 
fectum coniugalem fovens, non semper potest praesumi sed probari 
debet. 

Quoad canonem 1562, non video necessitatem supprimendi forum 
peregrinorum in Urbe pro agendis causis matrimonialibus (pag. 5, 4 
lin. 8 ss.). Hoc autem, si plerisque placet, meam non incurrit opposi- 
tionem. 

Illud tamen perspectum velim, si quae causae, iure ordinario alibi 


3 Cf. p. 1265. 

Cf. p. 1264. 


1 Cf. p. 1265. 
3 Cf. p. 1222. 

cognoscendae, ad Vicariatus Urbis Tribunal, huius privilegii gratia, de- 
mandatae sunt, hoc evenisse ob varias easque graves rationes nec quid- 
quam detrimenti, immo sat iuvaminis, rectae administrationi iustitiae 
attulisse, sicut multa et praeclara testimonia comprobarunt. 

Card. Pizzardo: Placet. 

Card. Ferretto: Placet iuxta modum: iuxta animadversiones a 
Patribus factas potissimum autem a Card. Heard. 

Card. Lienart: Placet, attentis tamen animadversionibus factis ab 
Em.mis Cardd. Leger, Heard et Micara. 

Card. Tappouni: 5 Placet. „ 

Card. Copello: Placet: attendatur ad ea quae dixerunt Em.mi Mi- 
cara et Heard. 

Card. Spellman : 5 6 In Sessione Pontificiae Commissionis Centralis 
mensis februarii, inter quaestiones disceptatas erant illae de Episcopis et 
de Dioeceseon Regimine a Commissione eiusdem tituli propositae. De 
schemate Decreti de rationibus inter Episcopos et Sacras Curiae Ro- 
manae Congregationes inter alia tractabatur, ex quo legitur nume- 
rus 4, capitis sub rubrica, « Leges Codicis quarum mutatio exoptatur ». 
En ipsa verba: « Revisio fiat systematis iudiciorum ecclesiasticorum, 
praesertim celerius definiantur causae matrimoniales, ita ut, inter alia, 
sententiae citius edantur et patefiant Ordinariis ». 

In Sessione Commissionis Centralis mensis martii-aprilis, Commis- 
sio de Missionibus in articulo primo schematis Decreti de Regimine 
Mssionum, proponebat pro terris Missionum facultatem conficiendi pro- 
cessus qui ad Sanctam Sedem dirigi debent necnon causas matrimoniales 
ad Sacram Rotam Romanam remittendas in aliqua lingua moderna ma : 
gis nota, propter consumptionem temporis in translationibus faciendis 
insuperque incrementum sumptus et errorum. Illo tempore a nobis 
animadvertebatur concessionem talem non sine ulla ratione pro Ordi- 
nariis ubique terrarum proponendam esse, quia eaedem rationem et diffi- 
cultates extra Missiones non desunt, praesertim propter molem immen- 
sam et quotidianam laborum in Curiis dioecesium cum fidelium multi- 
tudine, cleri autem, non insueta inopia pro labore pastorali. 

Quis in mundo disputaret revisionem libri IV Codicis luris Cano- 
nici, praecipueque ut causae matrimoniales celerius definiantur, a Com- 


5 Octavae Congregationi non interfuit. 

6 Octavae Congregationi non interfuit. 

missione de Episcopis et de Dioeceseon regimine propositam multum 
diuque exoptatam expectatamque esse? Et nunc quaedam revisio iuris 
de processu matrimoniali a Commissione de disciplina Sacramentorum 
hoc schemate proponitur. Estne revisio exoptata et expectata? Minime 
gentium, proh dolor! 

Pars dispositiva schematis introducitur declaratione quod eius ca- 
pita sunt praecipua huius desideratae emendationis! Unica cum excep- 
tione, nempe ut casus sine sollemnitatibus iuris definiendi augeantur, si 
alia proposita essent revera praecipua capita desideratae emendationis, 
necessitas revisionis iuris processualis matrimonialis certe fingeretur! 
Et melius erit Sanctam Synodum hoc decretum non edere ne fideles 
cum scandalo ea de advocatis et procuratoribus immodicum lucrum ex 
matrimonialibus causis inhiantibus legant, dum vere praecipua capita 
desideratae emendationis minime tractentur. 

Conceditur omnino quod non est Commissionis in schemate de- 
creti, nec, salva reverentia, ipsius Sanctae Synodi in ipso decreto syno- 
dali, omnia et singula revisionis iuris vigentis proponere. Opus reco- 
gnitionis perficiendae et in formam canonum Codicis Iuris Canonici 
redigendae videtur esse alicuius commissionis post-synodalis. Capita, 
autem, revera praecipua et eorum omnia schemate et decreto synodali 
proponi debent. Proponitur, ergo, et persuadetur ut sine deliberatione 
non excludantur sequentia: 

De foro competenti. 1. Experientia teste, sat saepe contingit ut actor 
restringatur secundum ius vigens ad tribunal dioecesis remotae in qua 
ne unus quidem omnium testium habeat domicilium vel quasi-domici- 
lium; in actoris dioecesi, autem, quasi omnes qui in causa partem habe- 
bunt habitualiter iam ab annis commorantur. Commissiones rogatoriae 
omnino sine ratione mutiplicantur, dilatationes necessario sequuntur, 
sententia primae instantiae in terra quasi aliena pronuntiatur a iudici- 
bus rerum personarumque ignaris, appellatio ad tribunal aeque alienum 
remotumque facienda est, sumptus augentur. Ut quid perditio haec? 
Num ad iustitiam, vel in salutem animarum? Sacra Congregatio de di- 
sciplina Sacramentorum sapienter providebat in casibus super rato si- 
milibus, iam anno 1923! 

2. Ius vigens de processu in causis dispensationis super rato in- 
struendis certe aliqua revisione dignum est saltem circa prohibitionem 
canonis 1963 Codicis Iuris Canonici. Nonne pensandum est utrum 
causae super rato a tribunale collegiali melius instruerentur sicut causae 
invaliditatis, usque ad votum Sanctae Sedi remittendum etiam sine ne- 
cessitate remissionis actorum? Tot in mundo sunt tribunalia, dioecesana, 
provincialia et regionalia cum Iudicibus, vinculique Defensoribus vere 

peritis, qui causas invaliditatis difficiliores, nempe ex impotentia, de- 
fectu consensus ob amentiam, vi et metu,, defectu consensus ob exclu- 
sionem bonorum matrimonii vel ob ignorantiam naturae contractus, 
omnibus annis instruunt. Cui bono, ergo, tot menses et sumptus ex- 
penduntur in casu super rato ad facultatem primo petendam, tantum 
ut, post instructionem completam apud tribunal dioecesanum, orator di- 
spositionem duodecim, quattuordecim vel sexdecim mensibus a Roma 
expectare possit! 

De for malitatibus seu sollemnitatibus. Non inutiliter disceptare 
poterit commissio specialis post-synodalis de quibusdam sollemnitati- 
bus causarum formalium praescriptis secundum ius iam ut haereditatem 
a mundo paene totaliter diverso acceptam quod attinet ad media tech- 
nica, media communicationis, itinera faciendi facilitatem, domiciliorum 
frequentes mutationes, etc., etc. Paucae, potius in exemplum, hic, com- 
memorantur, scilicet, de actuario omnia scripto redigendo, de partibus, 
testibus, peritis absoluto interrogatorio responsiones illico legendis, de 
necessitate novarum animadversionum ex parte Defensoris Vinculi se- 
cundae instantiae, de tot actibus lingua latina vertendis, etc. 

De solutione vinculi naturalis. Ordinarii loci adhuc indigent instruc- 
tionum ut magis ad uniformitatem tractentur quaestiones de casibus in 
favorem fidei ortae, nempe de petitione solutionis vinculi naturalis co- 
ram. Ecclesia cum dispensatione debita contracti (schema omnino silet 
de paragrapho secunda canonis 1120); de petitione ab oratore acatho- 
lico ut cum fideli novas nuptias ineat, etc. 

En, ergo, alia capita sine dubio, experientia teste, praecipua deside- 
ratae emendationis iuris de processu matrimoniali quae schema saltem 
summatim proponere vel indicare potuisset, ne dicam, debuisset! Et 
quaeritur num revisio schemate indicata sit illa a Commissione de Epi- 
scopis et de Dioeceseon Regimine proposita, nempe, praesertim ut ce- 
lerius definiantur causae matrimoniales, ita ut, inter alia, sententiae ci- 
tius edantur et patefiant Ordinariis? 

Propter omissiones capitum patenter magni momenti et revera emen- 
dandorum, de quibus antea disceptabamus, schema decreti de processu 
matrimoniali: Non placet. 

Card. Frings : Non placet, quoniam non sunt de materia Concilii 
Oecumenici. 

Quoad iudices stabiles impossibile videtur, quod postulatur in n. 2, 
ut sint ad minimum doctores in iure canonico nec habeant alia Officia 
vel beneficia — propter penuriam sacerdotum. 

Card. Ruffini: Placet iuxta modum: Schema, in pluribus quae ea 
proponuntur, subiciendum est Commissioni pro Codicis I. C, retracta- 
tione vel recognitione. 

Ceterum consentio cum Em. mis Patribus Micara, Frings, Heard. 

Card. Valeri: Placet iuxta modum: adhaereo iis quae Em.mus 
Heard dixit et quae notavere Em.mi Cardd. Micara et Frings. 

Card. Siri: Placet iuxta modum: in voto Em.mi Card. Heard et 
Em.morum Cardd. Micara et Frings. 

Card. D’ Alton: Placet iuxta modum: Velim ut ab ipso iure fa- 
cultas concederetur Ordinariis locorum, tamquam delegatis Sanctae Se- 
dis, instituendi processum super matrimonio rato et non consummato 
— firmo principio quod sola Sancta Sedes potest dare decisionem in 
causa. 

Card. Leger: Placet iuxta modum/ 

Card. Gracias : 7 Placet iuxta modum. 

Ad 2: Quod dicitur de iudicibus stabilibus, qui « aliis officiis 
ac beneficiis minime intervertantur », non est aliquid practicum pro 
dioecesibus in terris missionum; et quidem propter duas rationes: 
1) impossibile et in omnibus dioecesibus habere tales iudices stabiles 
qui sint omni ex parte idonei; 2) ubi adessent, non haberent tot laboris 
in materia processuali, quot non possent adimplere alium officium. Ex- 
perientia docet. Exempli gratia: Bombay est tribunal appellationis et 
in decennio praeterito non habuimus ne unum quidem casum (matrimo- 
niale vel aliud) a dioecesibus suffraganeis praesentatum. Ex hoc patet 
quod non est necessarium habere iudices qui exclusive ad opus tribunalis 
seponantur. Fortasse haec necessitas extaret in locis ubi sunt multi ca- 
sus. Nescio. 

Ad 3: Haec suggestio (nempe erigendi Tribunalia Regionalia vel 
Interdioecesana) est valde practica pro terris missionum, et optandum 
ut talia Tribunalia quam primum stabiliter a Sancta Sede erigantur. Tri- 
bunalia regionalia vel interdioecesana iam a multo tempore apud nos 
desiderantur, et spero ut haec idea mox fiet quid reale. 

Ad 4: Est quid valde exoptatum extendere processum informalem 
ad plures casus. Quinam sint hi casus, dicant iudices expertes. 


7 Cf; pp. 1268-1269. 
s Octavae Congregationi non interfuit. 

Ad 6: De procuratoribus et advocatis laicis, non est casus in terris 
missionum. Nullibi in missionibus ni fallor, exstat talis praxis, nulla- 
que est possibilitas habendi procuratores et advocatos laicos in foro 
ecclesiastico. 

Card. Montini: Placet iuxta modum: scilicet attentis eis quae 
a Card. Heard dicta sunt. Dignum quoque consideratione est quod 
Card. Frings exposuit, quod quidem in Tribunali Mediolanensi et in 
aliis Tribunalibus saepe accidit. 

Card. Giobbe: Placet iuxta modum: adhaereo scilicet animadver- 
sionibus Em. mi Card. Leger et praecipue iis quae dixit Em. mus Card. 
Heard circa ius standi in iudicio in casu matrimonii contracti cum vi et 
metu post triennium pacificae cohabitationis. Adhaereo etiam iis quae 
dixerunt Em. mi Cardinales Micara et Frings. 

Card. Cento: Placet iuxta modum: attentis animadversionibus Emi- 
nentissimorum praeopinandum, Micara, Heard, Frings et aliorum. Pro- 
positio circa matrimonium « ex capite vis et metus », ulteriori studio di- 
gna mihi videtur. 

Card. Garibi y Rivera: Placet iuxta modum: secundum dicta ab 
Em.mo Card. Frings. 

Card. Godfrey: Placet iuxta modum: videlicet in votis Eminen- 
tissimorum Cardd. Leger et Heard, (de vi et metu) Micara, D* Alton. 

Habita ratione observationis Card. Frings. 

Card. Richaud: Placet iuxta modum, i. e. pag. 4, 9 sub n. 3: Pos-^ 
sitne adiungere aliquod votum ut in omnibus nationibus, saltem prae- 
stantibus, quoddam tribunal supremum, simili Sacrae Rotae Romanae, 
instituendum sit, cum iam, ni fallor, in Hispania, in America existit? 

Pag. 6, 10 sub n. 7: Necesse est adiungere aliqua verba, ut quoddam 
ius reservetur altero coniugi; scilicet, linea 17, post verba « ad coniugem 
innocentem coarctetur » hanc locutionem ponere: « sub conditione, quod 
alter coniux possit nullitatem denuntiare Promotori iustitiae ». Secus 
ista dispositio praeiudicat de processu. 

Pag. 7, 11 sub paragr. II: Oportet etiam addere « salvo iure denun- 
tiandi semper matrimonii nullitatem Promotori iustitiae». Secus, si 


9 Cf. p. 1264. 

10 Cf. p. 1265. 

11 Cf. p. 1265. 

conditio de qua agitur non fuit realizata, matrimonium permanet nul- 
lum. Promotor tunc existimabit si ipse debet agere. 

In eadem pagina, sub paragr. III:. Ratione aequitatis et conditionum 
psychologiae: per exemplum, si mulier cum virtute tolerat suum virum 
durantibus quatuor annis, cur non posset tunc dicere quod contraxit 
matrimonium sub metu? Videtur ergo necesse adiungere « Salvo iure, 
post istam triennalem cohabitationem denuntiare matrimonii nullita- 
tem Promotori iustitiae ». 

Card. Konig: Placet iuxta modum: Vix materia Concilii! 

Pag. 4, 12 lin. 6, dicatur: «... saltem iuris canonici doctores aut usum 
in re forensi ». 

Ad pag. 6, lu lin. 26: «imprudenter speravit» quomodo haec pro- 
bantur? 

Pag. 7, 14 sub numero III, non placet. 

Card. Dopfner: Placet iuxta modum: cum animadversionibus 
Card. Frings, Leger et Heard. Quoad n. 7 consentio Card. Richaud. 

Card. Meyer: Placet iuxta modum: adhaereo, attentis, animadver- 
sionibus factis, praesertim iis quae dixit Card. Leger de num. 2, pag. 4 
(item Card. Frings de eadem re). 

Card. Alfrink: Placet iuxta modum: iuxta adnotationes Em. morum 
Leger, Heard, Micara et Frings. 

Card. Santos: Placet: referatur tamen Commissioni de recogno- 
scendo Codice; et nota habeantur ea quae dixerunt Em. mi Patres Heard 
et Leger, et Card. Micara. 

Card. Rugambwa: Placet iuxta modum: iuxta ea quae proposita 
sunt ab Eminentissimo Cardinali Leger et observationes factas a Card. 
Frings ob difficultatem habendi omnes qualitates requisitas pro iudici- 
bus Ecclesiasticis in iure canonico laureatis, in Missionibus. 

Card. Ritter: Placet, sed considerandum est quod dicunt Cardi- 
nales Leger, Heard et Frings. 

Card. Landazuri Ricketts: Placet, res tamen, ut iam dixi de aliis 
schematibus huius materiae, ad Commissionem pro Codice reformando 
deferatur. 


12 Cf. p. 1264. 

13 Cf. p. 1265. 

14 Cf. p. 1265. 

Card. Cous s A: Placet iuxta modum: ratione habita animadversio- 
num Em.morum Relatorum (Leger et Heard) aliorumque Patrum. Vi- 
deant sacri Pastores latinae Ecclesiae an expediat terminos figere ad 
proponendam actionem contra validitatem matrimonii sub condicione 
celebrati vel sub vi et metu initi (pag. 7, la nn. II, III). 

Card. Suenens: Placet iuxta modum: ratione habita observatio- 
num Cardd. Leger, Heard, Frings et Richaud. Sed tota materia, tam 
specialis, remittatur ad Commissionem pro reformatione Codicis. 

Card. Di Jorio: Placet iuxta modum: attendantur quae ab Em.mo 
Card. Heatd sunt proposita praecipue de impossibili convalidatione 
matrimonii invalidi ex capite vis et metus, per pacificam et spontaneam 
cohabitationem cum affectu coniugali. 

Card. Jullien: Placet iuxta modum: Ad Concilium, namque, haud 
spectat condere leges: potius vero generaliores rationes statuere, qui- 
bus innixa instituenda Commissio pro Codice complendo in suo la- 
bore agere valeat. 

Velim, attamen, duo heic humillime pandere: 

Vrimum et in genere : ad iustitiam recte administrandam haud 
sufficiunt vel optimae leges, nisi eligantur Iudices probenturque Advo- 
cati, cuncti viri omni exceptione maiores, in iure et in praxi iudiciali 
vere periti, quidquid sit de diplomate. Caveant igitur Episcopi ne per- 
grave iuris dicendi officium imperitis tradant, secus (utar verbis legis de 
subiecto sacrae ordinationis: can. 973 § 3), Episcopi non solum gra- 
vissime peccant, sed etiam periculo sese committunt alienis communi- 
candi peccatis; nam de constitutione sui Tribunalis Episcopus verus 
est sponsor, seu plenam coram Deo et Ecclesia habet responsabilitatem. 
Tribunalia regionalia utique remedio sunt defectui iudicum. Optima est 
propositio Em. mi Cardinalis Burdigalensis de Tribunali appellationis 
pro unaquaque regione. 

Secundo et in specie-, ad numerum 7, pagellis 6-7: 16 Concilium tan- 
tummodo monitum edicat de arcendis abusibus in causis matrimonia- 
libus, apta , vero remedia instituenda remittat Commissioni de Codice 
complendo: quae enim heic in schemate proponuntur potius rem im- 
plicant: utcumque in suo primaevo et genuino vigore restituatur canon 
1971 § 1, 1° atque e medio tollantur laxiores interpretationes, etsi au- 
thentice, quae summopere ansam abusibus dederunt. 


15 Cf. p. 1265. 

16 Cf. p. 1265. 

Concilium sese remittat ad sapientes Commissionis Codicis ap- 
tandi de odiosa sed, humillimo meo iudicio, necessaria limitatione fere 
peregrinorum in Urbe et potestatis advocatorum in albo S. Rotae ad- 
missorum. 

Card. Larraona: Placet, sed ad Commissionem Codicis res mit- 
tatur, quae rationem habebit illorum quae dicta fuerunt ab Em.mis 
Cardd. Heard, Micara, Frings, Richaud et Jullien. 

Card. Heard: Placet iuxta modum: 17 Res commissioni pro redactio- 
ne novi codicis remittenda est. 

Card, Bea: Placet iuxta modum: attentis observationibus Eminen- 
tissimorum Cardd. Leger, Heard et Frings. Remittatur ad Commissionem 
de reformando Codice luris Canonici. 

Card. Browne: Placet iuxta modum: i. e. ratione habita animad- 
versionum Em. morum Patrum Heard, Frings et Em.mi Card. Vicarii, 
et re pro maiore parte ad Commissionem pro Codice remissa. Attende- 
bam eventualem fructum alicuius studii de possibilitate diminuendi 
numerum casuum qui ad tribunalia S. Sedis deferri debent. 

Card. Albareda: Placet iuxta modum: attentis quae dicta sunt 
ab Eminentissimis Cardinalibus Micara, Frings, Heard, Leger, 

Beat. Gori: Placet iuxta modum: attentis nempe iis quae dixerunt 
Em.mi Heard, Micara et Frings. * 

Beat. Cheikho: Placet: ad mentem Em.mi Relatoris et Em. morum 
Patrum. 

Exc. Felici: Placet iuxta modum secundum dicta praesertim a 
Cardd. Jullien et Heard. Sed haec materia pertinet potius, ni fallor, ad 
Codicem reformandum. : ■ .... 

Exc. 0’Connor: Placet iuxta modum: res ad Commissionem de 
Codice luris Canonici emendando deferatur, una cum animadversioni- 
bus ab Eminentissimis Patribus factis. 

Exc. Chavez y Gonzalez: Placet, sed res remittatur ad Commis- 
sionem de reformando Codice et attendantur animadversiones ab Emi- 
nentissimis Cardinalibus Heard, Micara, Frings dictas. 

Ex;c. Silva Santiago: Placet iuxta modum: scilicet in voto Em.mi 
Card. Heard, praecipue quoad tribunalia regionalia et ut plura parti- 
cularia schematis Codicis reformationi reserventur; et cum observationi- 
bus factis ab Em.mis Cardd. Micara, Frings et Larraona. 


17 


Cf. p. 1269. 

Exc. Antezana y Rojas: Placet iuxta modum: adhaereo senten- 
tiis Eminentissimorum Cardinalium Leger, Heard, Frings, Micara, Ri- 
chaud. Ad Commissionem Codicis remittatur pro redactione refor- 
mata. 

Exc. Cooray: Placet iuxta modum: attentis observationibus a Pa- 
tribus factis, praesertim ab Em.mis Heard, Frings et Richaud. Quantum 
ad Tribunalia Regionalia (pag. 4, 18 n. 3) optanda est erectio talium tribu- 
nalium apud Legationem Apostolicam uniuscuiusque nationis, praeser- 
tim ut adiumentum dioeceseos in quibus desunt periti. 

Exc. McKeefry: Placet iuxta modum: i. e. attentis quae dicta 
sunt ab Em.mis Cardinalibus Heard, Frings et Richaud. 

Exc. Lefebvre: Placet. 

Exc. Hurley: Placet iuxta modum: habita ratione observationum 
Em. morum Cardinalium Micara, Frings et Heard. 

Exc. Perrin: Placet iuxta modum: iuxta ea quae dixerunt Eminen- 
tissimi Leger, Heard, Frings et Richaud. Concilium statuat normas ge- 
nerales. 

Exc. Seper: Placet. 

Exc. Bazin: Placet, attenta tamen observatione Em. mi Card. Frings 
de iudicibus. 

Exc. Bernard: Placet: habita tamen ratione observationis Em.mi 
Card. Frings et Em.mi Card. Richaud. 

Exc. Bernier: Placet iuxta modum: ab Em. mo Cardinali Heard 
expositum, atque ab Em.mo Cardinali Richaud de tribunalibus appel- 
lationis nationalibus. 

Exc. Ngo-dinh-Thuc: Placet iuxta modum: iuxta observationes 
factas a Patribus. 

Exc. Verwimp: Placet iuxta modum: attentis observationibus fac- 
tis ab Eminentissimis Patribus Heard et Frings. 

Exc. Jelmini: Placet iuxta modum: scilicet iuxta ea quae sapienter 
dixerunt Eminentissimi Leger et Heard. 

Exc. Suhr: Placet iuxta modum: iuxta observationes Em.morum 
Cardd. Heard et Frings. 


Cf. p. 1264. 

Rev. Gut; Placet iuxta modum: secundum dicta Cardd. Heard et 
Micara. 

Rev. Sepinski: Placet iuxta modum: considerentur animadversio- 
nes Patrum, speciatim Em. morum Micara, Frings et Heard. Materia sche- 
matis vero remittatur speciali commissioni de recognoscendo codice. 

Rev. Janssens: Placet iuxta modum: iuxta sententiam Em.morum 
Cardd. Heard et Jullien. 

Res deferenda potius ad futuram Commissionem de Codice. 


XVII 

DE FACULTATIBUS EPISCOPORUM 

(Octava Congregatio: 11 maii 1962) 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

Christus Dominus suam voluit Ecclesiam ut societatem visibilem hie- 
rarchice constitutam, atque super Petro fundatam, quem quidem omnium 
Apostolorum principem et totius Ecclesiae militantis caput instituit, eique 
verae et propriae iurisdictionis primatum super universam Ecclesiam con- 
tulit. Petrus in suo primatu successorem habet Romanum Pontificem, qui 
et Vicarius Christi in terris, et totius Ecclesiae caput, et omnium Christia- 
norum Pater et Magister est, plena praeditus potestate universalem Eccle- 
siam pascendi, regendi et gubernandi. 

Praeter Petri primatum, etiam Collegium Apostolorum Christus insti- 
tuit, quorum successores sunt Episcopi, qui a Spiritu Sancto positi sunt, ut 
singuli tamquam veri pastores assignatos sibi greges, potestate quidem pro- 
pria, atque ordinaria, pascant et gubernent, sub auctoritate Romani Pon- 
tificis. 

Episcopi legitime constituti munere doctoris ac magistri in sua epar- 
chia funguntur, ac simul iure et officio adstringuntur propriam ecclesiam gu- 
bernandi tum in spiritualibus tum in temporalibus, potestate legislativa, 
iudiciaria et executiva ad normam sacrorum canonum exercenda. 

Certe hoc munus, quo Episcopi in regimine propriae ecclesiae funguntur, 
non excludit vel minuit sollicitudinem pastoralem ad procurandum bonum 
universalis Ecclesiae, cum huiusmodi sollicitudo etiam eis incumbat. Sunt 
enim membra Collegii episcopalis, quod succedit Collegio Apostolorum, a 
Domino ad regendum populum Dei constituto sub auctoritate S. Petri. 

Neminem etiam latet Episcoporum potestatem ex ipsa Christi volun- 

tate subiectam esse supremae Romani Pontificis iurisdictioni et auctoritati, 
cuius est omne exercitium iurisdictionis in Ecclesia moderari. 

Bonum vero universalis Ecclesiae assequendum non raro causa fuit cur 
Suprema Auctoritas ambitum auctoritatis Episcoporum in exercitio potesta- 
tis ecclesiasticae coarctaret, limitationibus et reservationibus inductis, quae 
sive a Conciliis Oecumenicis, sive ad ipsis Romanis Pontificibus statutae 
sunt. . .. . . : 

Attentis tamen hodiernis apostolatus necessitatibus ac temporum adiunc- 
tis, huic Sanctae Synodo opportunum visum est ut Episcoporum auctoritas 
pastoralis in ecclesiarum regimine pro bono fidelium efficacior et promptior 
evadat, atque eorum dignitas coram clericis et fidelibus magis magisque elu- 
ceat. 

Quamobrem haec Sancta Synodus sequentia decernere statuit: 

I. Episcopi legitime instituti, propria ac ordinaria iurisdictionis potestate 
ad suam ecclesiam gubernandam pollent. 

II. Episcoporum potestas in regendis suis ecclesiis et in bono fidelium 

procurando non aliis limitationibus ac reservationibus restringatur, nisi quas 
temporibus hodiernis bonum commune Ecclesiae necessarias aut convenien- 
tes esse probaverit. : 

III. Episcopis singulis facultas sit a lege generali Ecclesiae in casu pecu- 
liari dispensandi, quoties id ad bonum spirituale animarum conferre indi- 
cent, dummodo agatur de re in qua Sancta Sedes petitam dispensationem 
concedere solita sit, nec specialis reservatio a Sede Apostolica sibi vel Pa- 
triarchis vel alii Auctoritati facta fuerit. 

IV. In dubiis iuris vel facti de reservationibus vel limitationibus, prae- 
sumptio stat pro ordinaria Episcoporum potestate, donec interveniat Roma- 
ni Pontificis in contrarium declaratio. 

(Sess. plenaria XXXVII, die 16-10-1961: unanimiter et ad mentem), 

[Mens Commissionis :] 

1) Visum est Commissioni de Eccl. Orientalibus non expedire elenchos 
plus vel minus perfectos facere facultatum (ex., gr. quinquennalium), sed 
potius limitationes a Suprema Ecclesiae Auctoritate inductas vel inducendas 
redigere et promulgare ad modum cuiusdam elenchi reservationum, Aposto- 
licae Sedi vel aliis (ut ex. gr. Patriarchis) reservatarum. 

2) Ideo praesumendum est, quod favor iuris stat pro ordinaria et pro- 
pria potestate Episcoporum in iis quae ad gubernium propriae eparchiae per- 
tinent; etiam in dubiis, quae varias ob rationes evenire possent, praesumptio- 
nem stare, in casibus singulis, in favorem potestatis Episcoporum, donec 
dubium, rite propositum et excussum, a Romano Pontifice dirimatur. 

3) In casibus peculiaribus vel ad actum, in iis quae a Sede Apostolica 
dari solent, et in quibus non obstat expressa reservatio, proponitur ut detur 
Episcopis facultas dispensandi, ita ut modo expeditiori et promptiori bono 
spirituali fidelium provideatur. 


81 

4) Hisce attentis et declaratis Commissio de Ecclesiis Orientalibus satis 
provisum esse censuit votis Episcoporum, ad Commissionem Antepraepara- 
toriam missis, ut Episcoporum orientalium figura et momentum eorumque 
potestas ordinaria et propria affirmetur, respectu etiam habito ad fratres 
dissidentes. 

(N. B . : Praesens schema consideratur ut ulterius elementum ad redigendum 
schema Decreti unici « de Ecclesiis Orientalibus » in Concilio proponendum). 


2) RELATIO EM.MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

De facultatibus Episcoporum. - Recentioribus temporibus ab Epi- 
scopis saepe atque enixe expetita est imminutio limitationum atque 
reservationum, quae temporis decursu in exercitium ipsorum potestatis 
inductae sunt; quae petitiones id spectant, ut sacrum ministerium minus 
difficulter procedat, et expeditius evadat regimen dioecesanum. Id ipsum 
est in votis S. Congregationis de Ecclesiis Orientalibus, quae his verbis 
mentem suam aperuit: «Dare maggiori poter i ai Vescovi. Molti si la- 
mentario della centralizzazione ; ispirarsi alie facolta quinquennali e ren- 
derne molte di competenza degli Ordinari » {Acta et Documenta , 
vol. III, pp. 69-70). 

Huiusmodi facultatum amplificatio Episcopis concedenda ita intel- 
legenda est, ut per gradus ad effectum deducatur, ad praecavenda damna, 
quae sive ex virium dispersione sive ex unitatis defectu proficisci pos- 
sint. Quam ad rem, omnibus Ordinariis tribui poterunt plures ex illis 
facultatibus, quae vel in elencho facultatum quinquennalium continen- 
tur, vel a Sancta Sede simpliciter « ad petitionem » concedi solent. Uti 
patet, salvum atque integrum manet ius Summi Pontificis id sibi reser- 
vandi, quod opportunum videbitur, itemque ius Episcopalis potestatis 
ambitum coarctandi. Pariter integrum ius manet appellandi ad Sanctam 
Sedem. 

Praeter necessitatem faciliorem reddendi sacrum apostolatum, alia 
militat causa, quae ampliorem ambitum facultatum Episcoporum com- 
mendat, hoc est parvus numerus sacerdotum; quo fit ut apud nonnullos 
ritus ardua res sit Episcopalem Curiam constituere omnibus, quae opus 
sunt, apte instructam. Nec silentio praetereundum est, id procul dubio 
magni aestimatum iri ab ipsis christianis dissidentibus. 

Quamobrem Pontificia Commissio de Ecclesiis Orientalibus oppor- 
tunum fore existimat ut, potius quam elenchus facultatum Episcopis 

tribuendarum, index conficiatur causarum, quas Sancta Sedes sibi reser- 
vare statuerit. In dubiis praesumendum erit, favorem iuris stare pro 
ordinaria Episcoporum potestate, in iis quae ad regimen Eparcbiae per- 
tineant. 

3) ANIMADVERSIONES SODALIUM 

Card. Ruffini: Pag. 6: 1 Normae propositae sub num. II et III 
nimis amplae sunt et extensae. Quidquid bono communi (II), vel bono 
spirituali animarum (III) expostulatur...; istae sunt causae quae facile 
inveniri poterunt, quotiescumque placeat. 

Insuper animadverto sub numero II deesse clarum subiectum verbi 
« probaverit ». 

Vellem in Concilio Oecumenico proponi et deinde sanciri tantum- 
modo quae tam pro Ecclesia latina quam pro Ecclesia rituum Orienta- 
lium pariter valere debeant, ut unitas Ecclesiae Christi magis magisque 
appareat. Cetera remitti poterunt ad duos Codices, nimirum ad Codi- 
cem I. C. orientalem et ad Codicem I. C. pro Ecclesia latina. 

Card. Browne: In hoc Schemate noto ex pag. 5, 2 3 lineis 24-31, ac- 
centuationem conceptus in se iustissimi procurationis boni universalis 
Ecclesiae sed innuitur quod sit per exercitium cuiusdam gubernii, etiam 
extra Concilium Oecumenicum. Hoc discutibile est, ut iam vidimus lo- 
quendo de alio praecedenti Schemate. Eodem tempore, in pag. 6 innui- 
tur, et forte plus quam innuitur, quod interventus Romani Pontificis, 
seu Sanctae Sedis, limitetur ad casus in quibus talis interventus exi- 
gitur propter bonum universalis Ecclesiae. Haec non esset exacta ex- 
pressio doctrinae. Auctoritas Romani Pontificis exerceri potest, immo 
debet, si bonum etiam alicuius particularis Ecclesiae, immo etiam ali- 
cuius unius fidelis ita exigit, utique talis summa auctoritas summa pru- 
dentia est exercenda, et omni consideratione habita dignitatis et iurium 
singulorum Pastorum. 

Beat. Saigh : 4 Non seulement fiapprouve ce Schema, mais je ne 
saurais assez le louer. A mon avis, il ne devrait pas etre question, dans 
PEglise catholique, de « facultes concedees aux Eveques », pour tou- 


1 Cf. p. 1281. 

2 Cf. p. 1280. 

3 Animadversiones Beat. Saigh lectae sunt ab Exc.mo Edelby, Archiep. Edes- 

seno. 

jours ou pour un temps determine, car PEveque, dans son Eglise, a, de 
droit divin, tous les pouvoirs necessaires pour regir son troupeau, sans 
aucune limitation. Cependant, pour un interet superieur, certains pou- 
voirs sont reserves au Metropolite, au Patriarche, au Synode ou au 
Pontife Romain. II faut parier plutot de « reservations » que de « fa- 
cultes ». Autrement dit, il faut dresser, non une liste de « facultes », 
mais une liste de « reservations ». Encore faut-il que ces reservations 
soient limitees aux cas graves ou 1’interet general de 1 -Eglise exige que 
PEveque n’use pas de son droit propre. Mais reserver au Saint-Siege 
la benediction des chemins de croix ou la sortie des moniales de leur 
cloture pour aller chez le dentis te, quitte ensuite a en ceder la « f acuite » 
aux Ordinaires, c’est un abus manifeste. Si PEveque ne peut pas, de son 
droit propre, benir des chemins de croix, que peut-il alors faire? On est 
parti du principe faux que le Saint-Siege a tous les pouvoirs, et qu’ils 
les a lui seul; il en cede alors Pusage, parfois et comme il Pentend, aux 
Eveques, comme un faveur. Cette conception, jamais enoncee, mais 
pratiquement appliquee, est inadmissible. 

Nous suggerons meme que le futur droit canonique oriental, meme 
s’il est elabore a Rome pour plus d’uniformite, soit promulgue, non par 
le Saint-Siege, mais par la plus haute autorite de chaque Eglise Orien- 
tale. La consequence de sa promulgation par le Saint-Siege est que 
toute dispense, meme minime, est reservee au Saint-Siege. S’il est pro- 
mulgue par la plus haute autorite locale, on n’aura pas besoin de recou- 
rir au Saint-Siege pour des dispenses en matiere tres futile. Seuls cer- 
tairis cas graves, d’interet general, seront reserves au Saint-Siege. 


4) SUFFRAGIA SODALIUM 

. ; Card. Tis serant: Placet iuxta modum: adhaereo illis quae dixit 
Em.mus Ruffini de unitate disciplinae fovendae et Em.mus Browne de 
circumstantiis quae interventum Sanctae Sedis requirunt. 

Card.. Micara: Placet iuxta modum: Non solum enunciatio, verum 
etiam finis legis plene probatur, qui profecto est « ut Episcoporum auc- 
toritas pastoralis in Ecclesiarum regimine pro bono fidelium efficacior 
et promptior evadat atque eorum dignitas coram clericis et fidelibus ma- 
gis magisque eluceat » (pag. 6, 1 lin. 11 ss.). 


Cf. p. 1281. 

Hoc maxime interest ut attendatur « respectu etiam habito ad fra- 
tres dissidentes » (pag. 7, 2 3 linea ultima). 

Minus tamen congruere videtur talis collocatio affirmationis sub 
n. I, pag. 6, lineis 17-19, quasi sit decretum Concilii quod Episcopis 
ordinariam in suas ecclesias iurisdictionem agnoscat vel tradat. 

Card. Pizzardo: Placet. 

Card. Aloisi-Masella: Placet iuxta modum: attente ponderanda 
sunt ea quae exposuerunt Em. mi Cardinales Ruffini et Browne. 

Card. Ferretto: Placet iuxta votum Cardinalis Decani. 

Card. Lienart: Placet. 

Card. Tappouni: Placet. 

Card. Copello: Placet iuxta modum: ratione habita ad ea quae 
dixerunt Em. mi Ruffini et Browne. 

Card. Spellman : 4 Schema Constitutionis De Ecclesia a . Commis- 
sione Theologica, quod attinet ad Episcopos Residentiales et Episcopa- 
tum ut supremum gradum Ordinis in capite III et IV eius partis pri- 
mae confectum feliciter recolentes, quod ut revera perbellum nobis 
iam laudabatur, confitemur hoc schema, de Facultatibus Episcoporum, 
quod attinet ad Hierarchas praestantium Ecclesiarum Orientalium, quoad 
doctrinam ad illam Constitutionem comparatum, sat mancum et ieiu- 
num nobis videri. •>- V 

Agnoscitur intentio Commissionis de Ecclesiis Orientalibus, calce 
huius schematis expressa, ut ulterius elementum consideretur ad redi- 
gendum schema decreti unici de Ecclesiis Orientalibus in Concilio pro- 
ponendum. Alio schemate, de Patriarchis Orientalibus in Sessione Com- 
missionis Centralis mensis februarii proposito a memoria non excesso, 
adhuc, tamen, obiiciendum est ut de Hierarchis Orientalibus, praesertim 
coram eis dissidentibus, non satis tractaretur. Utique intelligitur, conce- 
ditur et nobis in comperto est Constitutionem de Ecclesia, quod attinet 
ad Episcopos, etiam Hierarchas Ecclesiarum Orientalium comprehende- 
re. Ita, autem, omnibus aliis, praecipue Plierarchis dissidentibus comper- 
tum forsitan non erit; praesertimque si decretum speciale de Ecclesiis 
Orientalibus a Sancta Synodo editur.. 

Proponitur, ergo, ut in quolibet decreto unico de Ecclesiis Orienta- 


2 Cf. p. 1282. 

3 Octavae Congregationi non interfuit. 

4 Octavae Congregationi non interfuit. 

libus redigendo, quod attinet ad sententias de Hierarchis, referatur ad 
perbella capita Constitutionis de Ecclesia circa Episcopos; praeterea- 
que subiicitur ut humiliter reverenterque Summo Pontifici proponatur 
in illa Constitutione de Ecclesia, quod attinet ad Episcopos, titulos 
peculiares et proprios Ecclesiis Orientalibus praestantibus sicut « Hie- 
rarchas » et « Eparchias » etiam adhibendos esse. 

Propter rationes antea allatas, scilicet, de inopia doctrinali, forsan 
ab Hierarchis dissidentibus cum offensione perperam intellecta, nisi 
decretum unicum de. Ecclesiis Orientalibus ad constitutionem De Ec- 
clesia quod attinet ad Episcopos referat; pro schemate decreti De facul- 
tatibus Episcoporum suffragium fertur: Placet iuxta modum tantum. 

Card. Frings: Placet iuxta modum: adhaereo dictis a Card. Brow- 
ne et a Card. Ruffini. ’ 

Card. Ruffini: 'Placet iuxta modum . 5 

Card. Siri: Placet iuxta modum: quod in hoc schemate decernitur, 
componatur cum eis quae dicuntur de Episcopis Ritus Latini, ne sint 
nimiae diversitates. 

Card. D’ Alton: Placet iuxta modum: Meo iudicio melius esset 
omittere paragraphum secundam utpote non necessariam et falsis inter- 
pretationibus obnoxiam. 

Card. Leger: Placet iuxta modum: attentis Dopfner et Ruffini. 

Mihi placet textus illius schematis et etiam mens in fine textus 
expressa. 

Card. Gracias: 6 Placet. Nihil habeo dicendum. 

Card. Montini: Placet iuxta modum: iuxta ea quae dixerunt Car- 
dinales Browne et Ruffini. Non praetereundum autem est id quod ex- 
posuit Delegatus a Patriarcha Melchitarum. 

Card. Giobbe: Placet iuxta modum: attentis scilicet quae dixerunt 
Em. mus Cardinalis Decanus, atque Em. mi Ruffini et Browne. Codex lu- 
ris canonici multa iura recognoscit Episcopis; facultates sunt extra Co- 
dicem et nihil prohibet quominus dentur Episcopis ampliora iura. 

Card. Cento: Placet iuxta modum: ad mentem Eminentissimorum 
praeopinantium. Praeferatur elenchus reservationum elencho faculta- 
tum, quoad Episcopos. 


5 Cf. p. 1283. 

6 Octavae Congregationi non interfuit. 

Card. Garibi y Rivera: Placet. 

Card. Cicognani: Placet cum Relatione heic adnexa. Obiectioni a 
nonnullis Patribus expositae, quod (num. II, pag. 6 7 fasciculi) potestas 
data nimis patet, responderi potest quod limitationes practice dantur 
a Codice I. Can. Or., a praxi Sacrae Congregationis Orientalis, et ab 
ipsis consuetudinibus locorum. 

Card. Godfrey: Placet iuxta modum: attentis observationibus 
Em. morum Ruffini et Rrowne et animadversione facta a Delegato Pa- 
triarchae Melchitarum, 

Card. Richaud: Placet. 

Card. Konig: Placet, ad mentem Eminentissimi Relatoris. 

Card. Dopfner: Omnino placet. Sed schema componatur cum sche- 
matibus correspondentibus commissionis theologicae et commissionis 
de regimine episcoporum; quae mente et spiritu huius praeiacentis sche- 
matis penetrentur, quia in tuto posito primatu S. Pontificis facultates 
episcoporum hic ex conceptione ecclesiologica aequilibrata describun- 
tur. Normae hic enuntiatae tam generales consulto sunt, ut interventus 
S. Pontificis semper sit vivus et promptus. Certe animadversiones Cardd. 
Ruffini et Browne non sunt negligendae. 

Card. Meyer: Placet iuxta modum: iuxta observationes Cardina- 
lium Ruffini et Browne atque etiam ipsius Em. mi Relatoris. 

Card. Santos: Placet: temperetur tamen cum observationibus fac- 
tis ab Em.mis Patribus Cardinalibus Ruffini et Browne. 

Card. Rugambwa: Placet. 

Card. Ritter: Placet iuxta modum: i. e. attentis observationibus 
factis ab Em.mo Cardinali Ruffini. 

Card. Landazuri Ricketts: Placet iuxta modum: perpensis obser- 
vationibus Em. morum Ruffini et Browne. Iterum, de hac materia quate- 
nus disciplinaris est, dici potest illud quod iam in consensu plurium Pa- 
trum videtur esse regula generalis; id est: Concilium tantummodo regulas 
generales vel principia statuat. Alia ad Commissiones post-Conciliares 
remittantur. Hoc in casu Commissio pro Codice luris Orientalis videat. 

Card. Cous s A: Placet iuxta modum: quaedam expressiones forte 
castigandae sunt uti adnotavere quidem Em. mi Patres. Ad rem quod at- 


7 Cf. p. 1281. 

tinet, facti ratio habenda est: videlicet orientales catholicos assuetos 
non esse reservationibus. Id forte debetur etiam separationi e Sede Apo- 
stolica quae per saecula perduravit! Iidem male ferunt continuos aditus 
ad Sedem Apostolicam ad veniam, licentiam, beneplacitum, etc. obti- 
nenda. 

Dissidentes autem nostri catholicae Ecclesiae in Oriente regimen 
observant eosque fere nihil latet. Iidem vident in ratione gubernandi 
Ecclesias Orientales futuram, optatissimam a nobis, eorum iuridicam 
et disciplinarem condicionem. Iamvero* iidem Dissidentes non intelli- 
gunt reservationes, frequentiores saltem. Sedes autem Apostolica conti- 
nuo repetit promissiones de servandis consuetudinibus, traditionibus 
et disciplina Ecclesiarum Orientalium. Patriarchae, Archiepiscopi et 
Episcopi maximam difficultatem invenient in multis reservationibus 
quas habet C.I.C. 

Haec omnia jactum uti monui respiciunt, non ius ipsum. Hoc enim 
quod attinet libenter admittitur recursus ad Sedem Apostolicam in su- 
spensivo vel in devolutivo prout ferunt normae iuris. Salva semper, pro- 
cul dubio, manere debet Romani Pontifices potestas exercendi Prima- 
tus praerogativas (ordinaria, episcopalis, immediata et suprema). 

In particulari noto: pag. 6, 8 n. IV, in dubiis seu dubio positivo et 
probabili... praesumptio stat... 

Salvo... 

Card. Suenens: Placet. 

Card. Di Jorio: Placet. 

Card. Jullien: Placet iuxta modum: 1) Haud placet ratio loquen- 
di in numero I: haec Sancta Synodus decernere statuit: sed haec 
S. Synodus non potest, non debet iterum decernere quae iam definita 
sunt a Summis Pontificibus. Tollatur n. I aut sub altera forma edatur. Ubi 
res non esset iam definita in mentem revocat. Num. II: « bonum com- 
mune probaverit », iuxta animadversa ab Em.mo Ruffini. Num. III: Et 
ipsi Episcopi sic dicti latini seu cuncti Episcopi Ecclesiae Catholicae illas 
habeant facultates. 

2) Publicetur simul elenchus eorum quae sibi Sancta Sedes reser- 
vat; secus actum esset de iure Supremae Auctoritatis sibi reservandi cau- 
sas, dispensationes quod ius affirmatur in capite huius paginae 6. 

Card. Larraona: Placet iuxta modum: in voto prorsus Em.mi Re- 
latoris, Card. Ruffini, Card. Browne et Card. Jullien ita ut formulae 


Cf. p. 1281. 

schematis intelligantur et corrigantur iuxta probatam de potestate Sum- 
mi Pontificis et Episcoporum doctrinam; quoad praxim ea prae oculis 
habeantur et prudenter ponderentur quae exposuit Card. Coussa. 

Card. Heard: Placet iuxta modum: iuxta animadversiones Em. mi 
Ruffini et Em.mi Browne. 

Card. Bea: Placet iuxta modum: attentis etiam iis quae proposuit 
delegatus B.mi Patriarchae Melchitarum, cum animadversionibus Em.mi 
Card. Cicognani. Sed principia hic proposita applicentur etiam ad Sche- 
mata de iuribus Episcoporum in Ecclesia Latina. De dissidentibus om- 
nino adhaereo iis quae dixit Em. mus Card. Coussa. 

Card. Browne: Placet iuxta modum: attentis his quae scripto tra- 
do 9 necnon dictis Em.mi Card. Ruffini tenendo debitam rationem eorum 
quae praesentata sunt ab Exc.mo Archiep. repraesentante Beatissimum 
Patriarcham Melchitarum, et quam maxime eorum quae proposuit con- 
sideranda. Eni.mus Card. Coussa.. 

Card. Albareda: Placet iuxta modum: iuxta ea quae dicta sunt ab 
Eminentissimis Patribus Ruffini et Browne et ab Eminentissimo Rela- 
tore. 

Beat. Gori: Placet iuxta modum: id est ad mentem Em.mi Card. 
Relatoris et . attentis iis quae dixerunt Em.mi Cardd. Ruffini, Browne 
et Coussa. 

Beat. Cheikho: Placet, sed expressiones corrigendae sunt, modo 
quod non intelligatur quod Concilium Oecumenicum velit limitare auc- 
toritatem S. Sedis. Omnes enim Episcopi occidentales et orientales de- 
bent profiteri quod Summus Pontifex iurisdictionem ordinariam habet 
in tota Ecclesia. 

Exc. Felici: Placet. 

Exc. 0’Connor: Placet. Prudenter tamen curandum est ut Orien- 
talium Episcoporum facultates non nimis differant ab eis quibus Epi- 
scopi Ecclesiae Occidentalis pollent. 

Exc. Chavez y Gqnzalez: Placet iuxta modum: iuxta ea quae di- 
xerunt Em.mi Cardd. Ruffini, Browne. 

Exc. Silva Santiago: Placet iuxta modum: iuxta ea quae expo- 
sita fuerunt ab Em.mo Card. Relatore et ab Em.mis Cardd. Ruffini, 
Browne, Coussa, Jullien et Larraona.. 


Cf. p. 1283. 

Exc. Antezana y Rojas: Placet iuxta modum: scilicet, < ad men- 
tem Em.mi Card. RufEni, Archiepiscopi repraesentantis Beat, Patriar- 
cam Melkitarum et Em.mi Card. Browne. 

Exc. Cooray: Placet. Bene tamen inter se coordinatis principiis 
ab Em.mo Cardinali Browne et ab Exc.mo Delegato Patriarchae Mel- 
chitarum prolatis; et etiam ad mentem Em.morum Cardd. Dopfner, 
Coussa, Jullien et Bea. 

Exc. McKeefry: Placet iuxta modum: i. e. secundum expositio- 
nem Em.mi Relatoris; et sententias Em.morum RufEni, Coussa, Browne, 
Dopfner, et observationes Exc.mi Delegati Patriarchae Melchitarum. 

Exc. Lefebvre: Placet, 

Exc. Hurley: Placet, et, ad mentem Em.mi Cardinalis RufEni uni- 
tatem disciplinae urgentis, studio subiciatur possibilitas eodem modo 
considerandi potestatem episcopalem apud Occidentales; i. e. potestatem 
reserva tionibus limitandam potiusquam facultatibus concedendam. 

Exc. Perrin: Placet ad mentem Eminentissimorum Cardinalium 
Relatoris et Coussa. 

Exc. Seper: Placet. 

Exc. Bazin: Placet ad mentem Em.mi Card. Relatoris. 

Exc. Bernard: Placet. 

Exc. Bernier: Placet iuxta modum: ab Em.mis Cardd. RufEni, 
Jullien et Browne expositum. 

Exc. Ngo-dinh-Thuc: Placet iuxta modum: Credo quod in hac 
materia, praeprimis consideranda sunt criteria haec: maius bonum ani- 
marum et efficacia evangelizationis. Si haec criteria possunt conciliari cum 
amplificatione facultatum episcoporum libentissime eis concedatur omnis 
potestas in coelo et in terra. Sed quid nos docet historia? Inspiciamus 
ecclesias orthodoxas — quorum episcopi dotati sunt amplissimis facul- 
tatibus sine ulla restrictione: numquid inde maiores progressus saltem 
proportionaliter fecerunt pro causa christianismi quam ecclesia occi- 
dentalis — • directa ab episcopis — qui gaudent minoribus facultatibus 
et qui arctius subsunt directioni Sanctae Sedis? 

Exc. Verwimp: Placet iuxta modum: attentis observationibus Emi- 
nentissimorum Cardd. RufEni et Browne. 


Exc. Jelmini: Placet. 

Exc, Suhr: Placet. 

Rev. Gut: Placet. Magis adhuc placeret, si regulae pro Ecclesia 
Orientali propositae etiam pro Ecclesia Latina valerent propter uni- 
tatem Ecclesiae. 

Rev. Sepinski: Placet. Ad pag. 5, 10 lin. 4: forsitan melius dicatur 
« Ecclesiae peregrinantis », sicut in praecedentibus sessionibus dic- 
tum est. 

Ad pag. 6, 11 lin. 31: melius dicatur « ali i Auctoritati facta fuerit ». 

Ad pag. 7, 12 linn. 19-20: melius dicatur « modo expeditiore et promp- 
tiore bono... provideatur ». 

Ad pag. 7, lin. 26: melius dicatur: «ad fratres separatos». 

Rev. Janssens: Placet iuxta modum: in voto Em.morum Gardd. 
Ruflini et Dopfner. 


XVIII 

DE CATECHISMO ET CATECHETICA INSTITUTIONE 

(Octava Congregatio: 11 maii 1962) 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

Postquam Sacrosancta Tridentina Synodus catechismum Romanum, qui 
praesto esset omnibus curam animarum habentibus, a Sancta Sede edendum 
decreverit, Concilium Oecumenicum Vaticanum I unum pro omnibus fideli- 
bus universae Ecclesiae catechismum conficiendum statuit {Cone. Trident., 
sess. 24, cap. 7; Mansi, Cone. Vat. 51, coi. 454, 513), quam causam « Com- 
missio super missionibus et ecclesiis ritus orientalis » suam libenter fecit, 
eique ut quae peculiaria sunt Orientalibus inserantur proposuit (Mansi, 
53, coi. 733). 

Cum tamen homines mandatum divinum: «replete terram et subiicite 
eam » {Gen. 1, 28), hodie ad litteram fere exsecuti sint, et tempora et spa- 
tium aliquo modo sub dominium suum redigerint, longinquitatem itinerum 
regionumque distantias superarint, et in unitatem quamdam populorum gen- 
tiumque coaluerint, necesse est ut cognitiones substantialiter easdem appre- 
hendant et veram doctrinam significare valeant, etiam sibi invicem, de Deo, 


10 Cf. p. 1280. 

11 Cf. p. 1281. 
13 Cf. p. 1281. 

de homine et de creaturis. Quia omnibus, qui christiano gloriantur nomine, 
« Unus Dominus, una fides, unum baptisma. Unus Deus et Pater omnium, 
qui est super omnes, et per omnia, et in omnibus nobis » ( Ephes ., 5, 4-6) 
in corde, ore et opere sit necessum. Ac pariter de iis quae sunt Ecclesiae om- 
nibus una sit mens et cogitatio opus est, et idem sentiant ac dicant; et ita 
mutua Orientis Occidentisque cognitio melius promoveatur et Ecclesiae uni- 
tas in varietate et varietas in unitate magis magisque in dies elucescat. 

Quae cum ita sint, manifesta in dies apparet necessitas, ut quae de Chri- 
stiana doctrina sunt necessaria ad discendum vel docendum, eodem quodam- 
modo compendio praesto sint, ut veritas, quae « per Iesum Christum facta 
est » \Ioan. 1, 17) omnibus sit praesto, « donec occurramus omnes in uni- 
tatem fidei, et agnitionis filii Dei » {Ephes. 4, 13), utque « communicet is, 
qui catechizatur verbo, ei qui se catechizat in omnibus bonis » {Gal. 6, 6). 

Quapropter Sancta haec Oecumenica Synodus sequentia in bonum ani- 
marum, ut eruditi fiant iuxta veritatem infantes et adulti,, docentes et di- 
scentes, censuit constituere: 

I. Perplurimis ecclesiasticis Praesulibus et animarum Pastoribus nec non 
Evangelii praeconibus instantibus et enixe petentibus ex omni natione, re- 
gione vel ritu, statuit Sancta Oecumenica Synodus ut pro universali Eccle- 
sia Christi, occidentali orientalique, unicus edatur catechismus christianae 
doctrinae addiscendae gratia, cui suam auctoritatem et commendationem 
sollemniter apponit. 

(Sess. plenaria XX, die 25-4-1961: maioritate suffragiorum). 

II. Hic catechismus seu doctrinae christianae compendium totius insti- 
tutionis in christiana doctrina sit fundamentum et manuductio tum pro do- 
centibus cum pro discentibus, secundum optimas quasque nationum regio- 
numque methodos et christifidelium particulares exigentias. 

(Sess. plenaria XX, die 25-4-1961: maioritate suffragiorum). 

III. In catechismo hoc universali auctoritate Concilii Oecumenici eden- 
do respectus debitus habeatur varietatum et particularitatum rituum orien- 
talium quod hierarchiam, disciplinam, liturgiam, traditiones cultumque ec- 
clesiasticum, ut mutua Orientis Occidentisque cognitio melius promoveatur 
et Ecclesiae unitas in varietate et varietas in unitate magis magisque in 
dies eluceat. 

(Sess. plenaria XX, die 25-4-1961: maioritate suffragiorum). 

IV. Constituatur proinde coetus virorum rei catecheticae peritorum, cui 
quidam rerum orientalium periti sunt adnumerandi, quique catechismo hoc 
apparando manum quantocius apponant, ut rei gravissimae, in qua moras 
trahere non licet. 

(Sess. plenaria XX, die 25-4-1961: maioritate suffragiorum). 

V. Hierarchis locorum, singulis vel in Synodis congregatis, sacerdotibus 
omnibus, saecularibus religiosisque, aliisque omnibus qui Fidei christianae 

propagandae et in animis etiam fidelium radicandae adlaborant, Sancta Oecu- 
menica Synodus catecheticam institutionem gentium populorumque, uti ne- 
gotium gravissimum et urgens, enixe inculcat et commendat omni conatu, 
methodo et studio assequendum. 

• (Sess. plenaria XX, die 25-4-1961: unanimiter). 

(N. B. : Praesens schema consideratur ut ulterius elementum ad redigendum 
schema Decreti unici « de Ecclesiis Orientalibus » in Concilio proponendum). 


2) RELATIO EM.MI P. D. EIAMLETI IOANNIS CARD. CICQGNANI 
PRAESIDIS COMxMISSIONIS DE ECCLESIIS ORIENTALIBUS 

Inde a Concilii Tridentini temporibus, vota interdum prolata sunt, 
ut Catechismus unicus pro omnibus fidelibus universae Ecclesiae con- 
ficeretur (Cone. Trid Sess. XXV, De reform., decretum de indice li- 
brorum, catechismo, etc.). 

Eiusdem Concilii Tridentini iussu, in lucem editus est « Catechi- 
smus ad parochos » seu « Catechismus Romanus », qui saeculorum de- 
cursu egregiam contulit operam ad religiosam populorum vitam effica- 
citer promovendam. 

His vestigiis insistens votisque Episcoporum obsecuta, Commissio 
de Ecclesiis Orientalibus Praeparatoria Concilii Vaticani II opportu- 
num duxit in idem argumentum redire, spe adducta, fore ut auctoritas 
Concilii Oecumenici plurimum conferre possit ad catecheticam insti- 
tutionem aptius provehendam, etiam ad Ecclesiarum Orientalium chri- 
stifideles quod attinet. 

Nostra aetate, egregius Catechismi unici conatus habendus est « Ca- 
techismus Catholicus » a Cardinali Petro Gasparri exaratus et pluries in 
lucem editus, qui tamen potius magistris quam christifidelibus idoneus 
videtur. 

Dubium non est quin Catechismus unicus pro universa Ecclesia sum- 
mopere Ecclesiis Orientalibus prodesse possit, si tamen in eo debita ra- 
tio habeatur eorum, quae ad Ecclesiarum Orientalium disciplinam per- 
tineant, quemadmodum iam in Concilio Vaticano I Commissio « super 
missionibus et Ecclesiis ritus orientalis » his verbis animadvertit: « Quo 
vero orientalibus inserviat, opus esset addere quae peculiaria sunt ipsis 
propter rituum diversitatem ...» (Mansi, t . 5 3, Coi. 733; cf . Mansi, 
t. 30, coi. 108). Nam Ecclesiae Orientales sive ob parvum numerum 
christifidelium, sive ob facultatum et subsidiorum exiguitatem, tantae 
molis opus difficillime perficere poterunt. 

Catechismus vero communis pro christifidelibus Orientis et Occi- 
dentis, licet innumeras prae se ferat difficultates, maximi momenti com- 
moda allaturus est. 

Satis sit praecipua tantum recensere: 

1 ) Christifideles non solum veritates fidei, sed etiam differentiam 
rituum in Ecclesia addiscere poterunt. Quod quidem utile erit ad mu- 
tuam eorum cognitionem, aestimationem et dilectionem fovendas, quae 
ubique necessaria sunt, sed praesertim ubi fideles diversi ritus una simul 
vivunt. 

2) Christifidelibus dissidentibus exinde quoque manifesta erit ma- 
gna aestimatio, qua Catholica Ecclesia Orientem prosequitur. 

3) Praeclarum inde unitatis signum et testimonium habebitur. 

4) Nostrae aetatis homines, qui magis magisque persentiunt com- 
munia vincula, quibus inter se consociantur, quique animi culturae pa- 
trimonium technicarumque artium progressum cernunt cotidie magis 
non amplius intra fines suae Cuiusque Nationis contineri, iidem pro- 
fecto magni aestimabunt communem agendi rationem, etiam ad reli- 
gionem docendam discendamque quod attinet. 

Sed, ut iam diximus, de negotio agitur summae difficultatis, et prac- 
tice vix possibili. (Optimus progressus esset si quaelibet natio suum 
unicum catechismum conficere posset!). 

Mens igitur schematis propositi haec est , ut Concilium Vaticanum II 
flagrantissima Ecclesiarum Orientalium vota excipiat, quae catechismum 
unicum expostulant, saltem per Directorium catechisticum generale. 

3) SUFFRAGIA SODALIUM 

Card. Tis serant: Non placet quia catechismus unicus pro tota 
Ecclesia non possibilis videtur. In medio oriente conficiatur catechi- 
smus communis pro fidelibus rituum orientalium et latinis. 

Card. Micara: Placet. Attendantur tamen oportet quae de cateche- 
tica institutione pro Ecclesia occidentali alibi proposita fuerunt, cum 
placuit non catechismum unicum seii universale sed directorium iuberi 
ad catechismos, moderantibus Conferendis Episcopalibus singularum 
nationum, conficiendos. 

Fortasse differentia est in vefbis tantummodo, cum et heic cate- 
chismus unicus intelligatur tamquam « fundamentum et manuductio... 
secundum optimas quasque nationum regionumque methodos et christi- 
fidelium particulares exigentias » (pag. 6, 1 lin. 21 ss.). 


1 Gf. p. 1292. 

Attamen, praestat, perspicuitatis gratia, verba quoque de eadem re 
conciliari. v 

.Card. Pizzardo: Placet. 

Card. Aloisi Masella: Placet iuxta modum: iuxta votum Em.mi 
Card. Tisserant. 1 ; 

Card. Ferretto: Placet. 

Card. Lienart: Placet, ad mentem Em.mi Card. Relatoris. 

Card. Tappouni: 2 Placet. 

Card. Copello: Placet iuxta modum: circa ea quae dicta sunt in 
ista Commissione circa istam materiam. 

Card. Spellman : 2 3 De hoc schemate Commissionis de Ecclesiis 
Orientalibus animadvertendum non est nisi aliud in memoriam revo- 
camus, scilicet de Catechetica Populi Christiani Institutione a Com- 
missione de Disciplina Cleri et Populi Christiani ante aliquot dies pro- 
positum et ab hac Commissione Centrali iam disceptatum. 

Mentem illius Commissionis de Disciplina Cleri et Populi Christiani 
alienam inveniebamus a sententia ut a Sancta Synodo unicus edatur 
catechismus christianae doctrinae pro universali Ecclesia. Rationes con- 
trarias catechismo huiusmodi conficiendo ab illa Commissione proposi- 
tas recolimus, scilicet diversas condiciones cultus atque humanitatis 
plurium nationum seu populorum; necnon necessitatem doctrinae chrfi 
stianae alio vel alio modo proponendae et explicandae sive fidelibus quo- 
rum maiores ab antiquitus religioni catholicae adhaeserunt, sive neophy- 
tis qui a parentibus acatholicis progeniti sunt, sive haereticis vel schi- 
smaticis vel paganis qui tamquam catechumeni instituuntur. 

Rationes istae ab illa Commissione allatae magis validae et maio- 
rem fidem facientes adhuc nobis reperiuntur; ideoque iudicio consenti- 
mus ut potius quam catechismum unicum, Patres Concilii Vaticani II 
decernant Directorium quoddam universale conficiendum esse in quo 
praecepta et normae generales statuantur quae servari debeant in singulis 
catechismis cura Conferendarum Episcoporum elaborandis. 

Desiderium, autem, illustrissimae Commissionis de Ecclesiis Orien- 
talibus valde placet, nempe ut, ope alicuius compendii christianae doc- 
trinae editi, mutua Orientis Occidentisque cognitio apud fideles Ec- 


2 Octavae Congregationi non interfuit. 

Octavae Congregationi non interfuit. 

clesiae universae melius promoveatur et ipsius unitas in varietate et va- 
rietas in unitate magis magisque in dies eluceat. 

Proponitur, ergo, quod Sancta Synodus, sic dictum Directorium 
praecipiens, etiam decernit et dirigit ut in illo conficiendo respectus de- 
bitus habeatur , varietatum et particularitatum rituum orientalium; prae- 
tereaque ut, omni qua auctoritate polleat, Conferendis Episcoporum sua- 
deat ne ista norma in suis particularibus catechismis elaborandis silentio 
praetereatur. 

De ipsa catechetica fidelium institutione proponitur quod omnia 
a Commissione de Disciplina Cleri et Populi Christiani circa illam prae- 
clare praesentata aliquo modo reficiuntur ut etiam pro Ecclesiis Orien- 
talibus magis evidenter statuenda fuisse appareant; et in unico decreto 
de ipsis Ecclesiis excogitato ad illa referatur. 

Propter rationes potiores a Commissione de disciplina Cleri et Po- 
puli Christiani in alio schemate prolatas, ut Directorium quoddam ge- 
nerale Doctrinae Christianae a Sancta Synodo melius statuendum sit 
quam catechismus unicus pro Ecclesia universali, de schemate decreti de 
catechismo et catechetica institutione fertur suffragium: Non placet. 

Card. Frings: Non placet. Iam refutatum est hoc propositum in 
Schemate pro disciplina cleri et populi Christiani. In « Directorio » enu- 
merentur proprietates Ecclesiarum Orientalium. 

Card. Ruffini: Placet iuxta modum: schema istud emendandum 
mihi videtur secundum ea quae dicta sunt cum disceptationi subiceretut 
schema Decreti « De catechetica populi christiani institutione ». 

Praeparetur Directorium quoddam unum pro utraque Ecclesia, la- 
tina et orientali, quod nempe valeat pro Ecclesia universa. Normae enim 
praecipuae possunt esse vere eaedem. 

Card. Siri: Placet iuxta modum: componatur schema cum sche- 
mate proposito a Commissione de Disciplina Cleri et Populi, quoad re- 
dactionem unici textus catechetici. 

Card. D’Alton: Placet. 

Omnibus perpensis probo propositum habendi catechismum uni- 
versalem sed velim ut Sancta Synodus explicite dicat hoc non excludere 
catechismos particulares quorum fundamentum et typus esset catechi- 
smus universalis. 

Card. Leger: Placet iuxta modum: i. e. iuxta animadversiones 
Card. Coussa. 

Praesens schema placet; tamen potius quam unicus catechismus (de 

quo in articulo primo paginae sextae 4 5 * ) propono Directorium commune 
et universale de quo in pagina quarta 1 schematis de catechetica populi 
christiani institutione. 

Card. GraciasC Placet, nihil habeo dicendum. 

Card. Montini: Placet, componantur autem Statuta huius Consti- 
tutionis cum votis quae in praecedentibus sessionibus dicta sunt de 
Directorio fundamentali doctrinae catholicae discentibus proponendae 
pro Ecclesia latina. 

Archiepiscopus Dakarensis (Exc.mus Lefebvre, nunc Ep. Tullen.), 
in praecedenti sessione, hac de re suffragium positivum a fere omnibus 
huius Commissionis Patribus obtinuit, si bene memini. 

Card. Giobbe: Non placet, quia uti dixit Em.mus Cardinalis De- 
canus iam votum dedit haec Commissio pro Directorio Catechistico uni- 
versali, sed non pro Catechismo unico in tota Ecclesia. Potius loqui, 
poterit de Directorio Catechistico pro Ecclesia ritus Orientalis particu- 
laris. 

Card. Cento: Placet iuxta modum: ne oppositio habeat inter hanc 
Commissionem et Commissionem « De Disciplina Cleri et Populi Chri- 
stiani », quae positive exclusit utilitatem Catechismi universalis, redi- 
gatur Directorium, quod inserviat singulis catechismis uniuscuiusque 
ritus, etc. 

Card. Garibi y Rivera: Placet. 

Card. Cicognani: Placet iuxta modum: cum Relatione adnexa . 7 

Card. Godfrey: Placet iuxta modum: in voto Em.mi Card. Tis- 
serant. Placeret potius habere Catechismos nationales cum Directorio 
universali ad indicandas lineas generales compositionis catechismorum 
particularium. Ita mens fuit in praevia sessione huius Commissionis. 

Card. Richaud: Placet iuxta modum: id est ratione habita sen- 
tentiarum Em.mi Card. Decani et Em.morum Cardd. Frings, Montini, 
Cento, Godfrey. 

Card. Konig: Placet iuxta modum: componatur cum votis de ca- 
techetica institutione in Ecclesia latina i. e. Directorium conficiatur. 


4 Cf. p. 1292. 

5 Cf. p. 791. 

fi Octavae Congregationi non interfuit. 

7 Cf. pp. 1293-1294. 

GarcL Dopfner: Non placet propter rationes in folio adnexo al- 
latas. 

Conspectus historicus. - Schema propositum aggreditur quaestionem 
inde a tempore Concilii Tridentini iterum iterumque discussam.. Man- 
data editione Catechismi pro parochis componendi Concilium Tridenti- 
num in sessionibus 5 et 13 aprilis 1546 in votis habuit: « Pro pueris... 
in lingua latina et vulgari edi catechismum ». Temporibus subsequen- 
tibus Romani Pontifices pluries Catechismum unicum faciendum popo- 
scerunt (Benedictus XIV in Enc. Etsi minime, 7 febr. 1742; Cle- 
mens XIII in Constit. In dominico agro, 11 iunii 1761; Pius IX in Litt. 
Nostis et Nobiscum, 8 dec. 1849, et in Litt. 5 nov. 1855 ad Episcopos 
Austriae). In Concilio Vaticano I tandem Schema « De parvo Cate- 
chismo » praeparatum et a Patribus emendatum est, approbationem 
tamen solemnem ac definitivam propter Concilii interruptionem non 
est nactus. Post Concilium Summi Pontifices S. Pius X et Benedictus XV, 
iterum de conficiendo parvo Catechismo solliciti erant, sed de facto res 
eventum non habuit (Catechismus nempe ille a Cardinali Gasparri anno 
1933 editus auctoritate gaudet nonnisi privata). 

Iam in ipso Concilio Vaticano I difficultates quoque contra Cate- 
chismum uniformem denuntiatae sunt. Editio Catechismi uniformis, 
cum pro pueris ab anno sexto usque ad octavum aetatis eorum possibilis 
duceretur, pro maioribus tamen inopportuna esse visa est. Legimus 
v. gr. in Relatione S. E. J. Zwerger, Episcopi Secoviensis (Mansi, coi. 
497); « Pro amplioribus institutionibus non sit textus uniformis, quia 
non amplius convenit; sed ibi adhibeatur in dioecesibus ille amplior 
Catechismus, quem Episcopus magis convenire iudicaverit ». 

Nec hodie eodem modo ab omnibus problema ponitur. Quamvis 
inter vota ad Concilium Vaticanum II praeparandum missa quaedam 
de Catechismo unico sensu stricto loquantur, plurimi magis in unitate 
Catechismi unicuique nationi (vel magnae regioni) proprii insistunt. 
Quod facile est ad intelligendum, quia generatim in unaquaque natione 
respectivae conditiones culturae, scholarum, Ecclesiae sunt plus minus- 
ve aequales, unde Catechismi uniformes valde conveniunt, cum illae 
ab una ad aliam nationem valde differunt. Insuper multi iterum Cate- 
chismum pro aetate maioribus vel adultis redigendum prae oculis ha- 
bent, scii, qui sit promptuarium quoddam continens praecipuas fidei 
veritates, praecepta moralia et canonica maioris momenti, liturgicas le- 
ges et actiones et preces quae attinent ad S. Missae sacrificium, ad ad- 
ministrationem et receptionem Sacramentorum, ad cultum... Alii potius 
desiderant Directorium catecheticum, v. gr.: «Melius existimaretur 
et utilius Directorium quoddam in quo legerentur consilia apta ad di- 

versa genera hominum el puerorum catechizanda » (S. E. P. Lecointe, 
Ep. Beauvais, France); vel: « Limitarsi a fissare gli obiettivi da rag- 
giungere, lasciando agli Ordinari di ogni nazione o regione di trovare i 
mezzi per raggiungerli: i programmi, le organizzazioni, i metodi, le for- 
mule ecc. » (S. E. L Dellepiane, Nuntius in Austria). 

Status quaestionis hic tractandus. - Res in nostro Schemate tractata 
etiam in Commissione de Disciplina Cleri et Populi Christiani profunde 
agitata est, uti patet ex Schemate « De Catechetica Populi Christiani 
Institutione ». Valde dolendum est, quod proposita utriusque Schematis 
non concordant. Differunt maxime in hoc, quod Catechismus unicus 
pro omnibus fidelibus universae Ecclesiae conficiendus in Schemate 
Commissionis de Ecclesiis Orientalibus poscitur quidem (quamvis con- 
sensu Commissionis haud unanimi), in Schemate tamen, quod Com- 
missio de Disciplina Cleri et Populi Christiani praeparavit, cedit Direc- 
torio illo catechetico ex mandato Concilii convenienter votis supra cita- 
tis edendo. Unde decisio quaedam nobis nunc facienda est inter unam aut 
alteram viam ingrediendam. •• ■ 

Votum. - Ut mihi videtur, omnino prosequendum est propositum 
Commissionis de Disciplina Cleri et Populi Christiani, ita tamen, ut sol- 
licitudines omnes, quae redactoribus Schematis Commissionis de- Eccle- 
siis Orientalibus cordi fuerant, quam optime respiciantur; quod fieri pos- 
se videtur, quin propositum illud substantialiter mutetur. 

Rationes. - Liceat adducere rationes, quibus haec a me commendata 
solutio innititur: 

I. - Editio Catechismi unici sensu strictissimo intellecti minus uti- 
lis esse videtur. Nam quivis Catechismus adaptatus esse debet et cate- 
chizandorum et catechizantium possibilitatibus ac exigentiis. Hae ta- 
men valde differunt secundum regiones, culturam, aetatemque persona- 
rum; in veritates religiosas et vitam christianam introduci nequeunt 
pueri eadem ratione ac adulti; catecheseos methodus alia erit apud ru- 
diores, alia apud doctiores; alia apud fideles, alia apud paganos in mis- 
sionibus, alia apud baptizatos plenitudinem fidei nondum nactos, alia 
apud conversos; alia in regionibus quae cum protestantibus, alia in ter- 
ris quae cum dissidentibus orientalibus arctiorem habent contactum. 
Omnino impossibile esse videtur componi Catechismus, qui his omni- 
bus aequale iuvameh praestet. Nec valet effugium, quo alicui Catechi- 
smo unico adnecterentur appendices pro diversis regionibus et classi- 
bus hominum; nam sic destrueretur unitas intrinseca pro omni cateehi- 
smo necessario poscenda. Insuper spatium quoddam liberum relinquen- 
dum est adaptando Catechismos indigentiis temporum secundum leges 
evolutionis catecheticae. 

II. - Valde convenit, ut a Concilio Directorium catecheticum uni- 
versale edendum mandetur, sicut praevisum est in Schemate Commis- 
sionis de Disciplina Cleri et Populi Christiani. Nam revera agnoscendae 
et reverenter suscipiendae sunt rationes, quae a pluribus pro Catechismo 
unico edendo afferuntur, ab aliis tamen magis praecise pro unitate 
fundamentali in Catechismis instauranda, scii, ut omnes catholici vel 
Ecclesiam catholicam ingressuri — pro hodiernorum temporum adiunc- 
tis coniuncti inter se contactibus multiplicibus — ubique terrarum ple- 
ne perspicuam habeant unitatem fidei et ipsius Ecclesiae iam ex ipsis 
obiectis et modis institutionis religiosae. Tali necessitati optime consu- 
letur edendo Directorio, quod praecipue indicet essentiam et finem Ca- 
techismorum, principaliora capita eligenda, ordinem veritatum adhi- 
bendum, regulas methodicas, relationes ad Bibliam sacram, Liturgiam, 
vitamque christianam, necnon textus quosdam fundamentales. 

III. - Cum Directorio illo conficiendo quoad essentiam utilissime 
componi queunt, quae a Schemate nostro praeiacente proponuntur: 

a) Consulitur votis Episcoporum (cf. Schema nostrum, pag. 6, 8 
n. I); nam omnes praeprimis in hoc conveniunt, ut unitas fundamen- 
talis in institutione catechetica sive puerorum sive adultorum magis 
foveatur. 

b) Propositio n. II nostri Schematis (pag. 6) iam ipsa monstrat 
nationum regionumque methodos et christifidelium particulares exigen- 
tias non esse negligendas; quod optime respicietur, si edantur Directo- 
rium universale unicum, singuli autem Catechismi pro unaquaque na- 
tione vel regione proprii. 

c) Propositio III de respectu debito habendo varietatum et par- 
ticularitatum orientalium fere sine ulla mutatione in Directorio illo re- 
cipi poterit et debebit. 

d) Item propositio IV (pag. 7) B applicanda erit ad Directorium 
conficiendum. 

e) Propositionis V obiectum uberrime iam continetur in Sche- 
mate Decreti « De Catechetica Populi Christiani Institutione » a Com- 
missione de Disciplina Cleri et Populi Christiani praeparato. 

Conclusio. - His omnibus bene perpensis repeto solutionem, quae 
mihi unice possibilis esse videtur, scilicet: Quod ad quaestionem uni- 
tatis Catechismi spectat, retineatur quoad essentiam Schema a Com- 
missione de Disciplina Cleri et Populi Christiani praeparatum; Schema 
autem Commissionis de Ecclesiis Orientalibus non proponatur Conci- 


8 Cf. p. 1292. 
Cf. p. 1292. 

lio, sed reservetur illo coetui transmittendum, qui editionem Directorii 
catechetici curabit; cui coetui etiam periti rerum orientalium adnume- 
randi erunt. 

Card. Meyer: Placet iuxta modum: Componatur schema cum iis 
quae aliunde in his sessionibus dicta sunt de hac re. 

Card. Santos: Placet, ad mentem Em.mi ac Rev.mi Card. Rela- 
toris, habita ratione observationis Em.mi Card. Montini. 

Card. Rugambwa: Placet. 

Card. Ritter: Placet. 

Card. Landazuri Ricketts: Placet iuxta modum: id est: schema 
componatur cum iis quae dicta sunt de Catechismo universali pro Eccle- 
sia latina. 

Card. Coussa: Placet iuxta modum. Placet suggestio Em.mi Card. 
Decani. Tot et tantae sunt difficultates quae obstant unico catechismo 
ut opportunius appareat conamen conficiendi unicum catechismum pro 
omnibus Ecclesiis Orientalibus, in quo unitas splendebit et diversitates 
noscuntur. 

Absoluto hoc non facili opere, gressus fieri poterit ad unicum cate- 
chismum pro latina et orientali Ecclesia. 

Card. Suenens: Placet iuxta modum: placet ad mentem Em.mi 
Coussa. 

Card. Di Jorio: Placet iuxta modum: admittatur directorium pro 
tota Ecclesia orientali. 

Card. Jullien: Non placet, sed me remitto ad ea quae post diutur- 
num examen decreta sunt in Commissione de catechetica populi christia- 
ni institutione, i. e. de Directorio conficiendo generali; postea singulae 
Ecclesiae suum catechismum edant iuxta adiuncta locorum, temporum, 
personarum, ratione habita de Directorio. 

Card. Larraona: Placet ad mentem Card. Relatoris, sed prae oculis 
habitis iis quae dixerunt Em.mi Cardd. Decanus, Frings, Ruffini, ita ut 
nunc etiam res componatur sive pro Directorio communi cardinali sive 
pro Catechismo typo qui alios particulares (nationales) non tantum non 
excludere sed supponere seu exigere potest. Quoad praxim illa prae 
oculis habeantur quae exposuit Card. Coussa. 


Card. Heard: Placet. 



1302 


SESSIO VI - ACTA 


Card. Bea: Placet iuxta modum ab Em.mo Card. Decano proposi- 
tum, necnon ab Em.mis Cardd. Frings et Coussa. Componatur schema 
cum iis quae antea dicta sunt de catechismis particularibus, et de Dire- 
ctorio generali. 

Card. Browne : Placet iuxta modum: i. e. re composita cum his 
quae iam dicta sunt respectu schematis pro Ecclesia Universali et secun- 
dum ea quae hic dicta sunt ab Em.mis Cardinalibus D’ Alton et Montini. 
Habeatur quoque ratio eorum quae dicta sunt ab Em.mo Card. Coussa. 

Card. Albareda: Non placet: ad mentem cardinalis Decani. 

Beat. Gori: Placet iuxta modum: id est in voto Em. mi Card. De- 
cani, 

Beat. Cheikho: Placet iuxta modum: ad mentem Em. morum Pa- 
trum. 

Exc. Felici: Placet iuxta modum: componatur hoc schema cum 
alio iam discusso et cum votis tunc prolatis. 

Exc. 0’Connor: Placet iuxta modum: materia huius schematis si- 
mul tractetur cum declarationibus quae a Commissione de Disciplina 
Cleri Populique Christiani de eadem re propositae sunt, utique iuxta 
Patrum animadversiones emendentur. . 

Exc. Chavez y Gonzalez: Placet iuxta modum: ad mentem Em.mi 
Cardinalis Relatoris et iuxta ea quae dixerunt Em.mi Cardd. RufEni, 
Montini et Frings. 

Exc. SilvA Santiago: Placet iuxta modum: ad mentem Em.mi 
Card. Relatoris et attentis dictis ab Em.mis Cardinalibus Montini, Cous- 
sa et Browne. 

Exc. Antezana y Rojas: Placet iuxta modum: secundum senten- 
tiam a Card. Decano Tisserant factam et alia prolata. 

Exc. Cooray: Placet iuxta modum: nempe breve perpensis om- 
nibus quae iam hac de re dicta sunt de alio schemate relate ad Ecclesiam 
Occidentalem, praesertim circa directorium universale. 

Exc. McKeefry: Placet iuxta modum: votis Em.morum Cardd. 
Frings, D’Alton, Coussa et Browne assentio. 

Exc. Lefebvre: Placet. 

Exc. Hurley: Placet iuxta modum: i. e. habita ratione antea de 
catechismo universali dictorum. 

Exc. Perrin: Non placet. Relinquatur Commissionibus regiona- 
libus aut nationalibus Episcoporum studium conficiendi catechismum 
proprium, ad mentem Eminentissimi Cardinalis Tisserant. 

Exc. Seper: Placet iuxta modum: ideae in schemate expositae 
placent, praesertim dicta n. III de mutua cognitione Orientis et Occi- 
dentis. Sed cum iam decisum sit non esse edendum Catechismum uni- 
versalem, sed potius aliquod Directorium catecheticum, huius rei etiam 
in hoc schemate ratio habeatur. 

Exc. Bazin: Placet ad mentem Em. mi Card. Coussa. 

Exc. Bernard: Placet iuxta modum: componatur cum his quae 
iam dicta sunt de hac re. 

Non est obliviscendum votum Excellentissimi Lefebvre de lucida 
expositione doctrinae catholicae modo synthetico et necessitatibus prae- 
sentibus accommodata. 

Exc. Bernier: Placet iuxta modum: ita scii, ut praesens schema 
conformetur schemati iam antea probato de directorio catechetico uni- 
versali. - . 

Exc. Ngo-dinh-Thuc : Placet iuxta modum: iuxta mentem Emi- 
nentissimorum Cardinalium Decani et Frings. Sit directorium generale 
pro tota Ecclesia, ne Ecclesia catholica, -ut minus sapiens dicam, «bal- 
kanizetur ». 

Exc. Verwimp: Placet iuxta modum: Directorium universale de 
doctrina christiana desideratur, non tamen catechismus universalis ut 
pro Ecclesia Romana expositum fuit. 

Exc. Jelmini: Placet iuxta modum: scilicet: omnino fieri placet 
auctoritative catechismum pro tota Ecclesia in quo statuantur invaria- 
biliter formulae de maximis rebus, ad quas explanandas vel specifican- 
das singulae nationes pro varietate idiomatum et propriis opportuni- 
bus minores formas adiiciant. 

Exc. Suhr: Placet iuxta modum: componatur cum votis iam pro- 
latis de directorio universali. 

Rev. Gut: Placet iuxta modum: ad mentem Em. mi Card. Rela- 
toris. Exaretur potius directorium fundamentale de tota doctrina chri- 
stiana, quod tamquam basis erit pro catechismis nationalibus, particu- 
laribus. : - 

Rev. Sepinski: Placet. Ratio habeatur eorum quae exposuit Em.mus 
Card. Coussa. Sed componatur hoc schema cum eis quae dicta sunt de 
catechismo universali et Directorio generali. 

Rev. Janssens: Placet iuxta modum: in voto Em. mi Card. Mon- 

tini. 


XIX 

DE KALENDARIO PERPETUO ET CELEBRATIONE PASCHATIS 


DE OFFICIO DIVINO ECCLESIARUM ORIENTALIUM 

(Nona Congregatio: 12 maii 1962) 

1) SCHEMATA PROPOSITA 
A COMMISSIONE DE ECCLESIIS ORIENTALIBUS 

DE KALENDARIO PERPETUO ET CELEBRATIONE PASCHATIS 

Vitae humanae socialis rectus ordo omnino exigit ut homines, sive sin- 
gulis sive in coetibus familiaribus et nationalibus coniuncti, activitatem et 
industriam suam ita disponant ut rerum naturalium cursus ratio habeatur. 
Universorum enim conditor Deus, sapientissima providentia tamquam hu- 
manae in terris vitae mensuram caelestium corporum evolutionem adsignavit. 
Ex quo factum est ut humanum genus inde ab ipsis primordiis dies annosque 
serie quadam stabili et perpetua numerare nunquam intermiserit. Immo, 
sacra Dei ad homines locutio in libris sacris enarrata seriem hanc annorum 
agnovit eaque usa est. 

Ubi vero temporum plenitudo venit atque Dominus Iesus Christus in- 
ter homines apparuit, ipse secudum dies et annos confortabatur plenus 
sapientia (Lc., 2, 40). Ecclesia deinde constituta, terrenisque conditionibus 
et necessitatibus subiecta, mensuram hanc dierum annorumque miro quodam 
modo locupletavit, diebus Dominicis et festis Deigenitricis et Sanctorum in- 
ductis per decursum totius anni, quem deinde annum ecclesiasticum seu 
liturgicum vocavit, in quo vitam Domini N. I. Christi commemorare con- 
suevit. In hac mirabili dierum serie eminent quidam dies festi, quorum 
praecipui celebrant ipsius Domini Nativitatem eiusque e mortuis resurrec- 
tionem, quam Pascha populus christianus vocat. 

Humanarum tamen rerum imperfectio causa fuit cur non una habeatur 
de temporum successione et divisione sententia. Exinde illa ecclesiastica 
festorum celebrandorum differentia orta est, qua non omnibus iisdem die- 

bus communia veniunt spiritualia gaudia. Quae diversitates nostris praeser- 
tim temporibus cernuntur, quibus civilis vitae ratio efficit ut homines arctio- 
ribus in dies necessitudinibus devinciantur. Haec autem Christianorum in 
celebrandis diebus festis discordia miram quamdam excitat admirationem 
et exprobrationem. 

Sacra proinde Oecumenica Synodus, quae compertos habet conatus qui 
eo spectant ut unum quoddam Kalendarium commune et perpetuum pro toto 
orbe terrarum constituatur, iisdem non solum non obstat sed eos laudat ac 
vult promoveri, hoc unice sibi cavens ut in hac re Kalendarii etiam christia- 
ni ratio habeatur, et dies Deo dicati in tuto ponantur. 

Desiderat praeterea Sancta Synodus ut christianorum omnium quidam 
habeatur concentus, quo Pascha christianum una eademque celebratur sta- 
bili die. Difficultates tamen prae oculis habens, quae huic mirabili concor- 
diae et unitati in praesens opponuntur, concedit variis christianorum orien- 
talium communitatibus ut ad interim rem in meliorem formam et ad maiorem 
bonum animarum et gloriam nominis christiani ita componant, ut saltem per 
singulas orbis terrarum plagas una eademque die persanent paschalia gaudia. 

Ideo sequentia statuere ac declarare proponit: 

I. Sancta Oecumenica Synodus studia et incepta, quae spectant ad intro- 
ducendum Kalendarium perpetuum in societatem civilem, omnino laudat 
eisque se favere declarat. 

II. Sancta Synodus tamen valde exoptat ut unum Kalendarium ubique 
introducatur, in quo hebdomada 7 dierum et dies Dominici serventur et 
Pascha ab omnibus christianis eodem die celebretur. 

III. Votum etiam profert, ut catholici, christiani dissidentes, protestan- 
tes, aliique christiani non catholici conveniant ad unicam diem, qua festivi- 
tatem Paschatis omnes celebrent, stabiliendam. 

IV. Ad unitatem tandem inter omnes christianos in eadem regione aut 
natione degentes fovendam, donec meliore et generaliore modo pro toto 
orbe terrarum provideatur, committitur Patriarchis vel supremis ecclesiasticis 
in loco Auctoritatibus, ut, collatis consiliis cum iis quorum interest, rem ita 
componant pro bono religionis christianae, ut omnes christiani eadem Do- 
minica die festum Paschatis celebrent. 

(Sess. plenaria XL, die 18-10-1961: maioritate suffragiorum). 

[Mens Commissionis : ] 

1) Quaestio de Kalendario pluribus ex partibus et varias ob rationes 
promovetur; Orientales dissidentes etiam, in proxima Synodo Rodiensi, eam 
tractare in propositis habent. Res omnino utilis ergo si antea iam mens Ec- 
clesiae Catholicae, etiam ad Orientales quod attinet, pateat, nacta occasione 
Concilii. 

2) Kalendarium apud Orientales usque ad nostra tempora est adhuc 
sub iudice et magis urget ob migrationem hominum eorumque frequentiores 
contactus. 

3) Praeter partialem tantummodo acceptationem Kalendarii Gregoriani 
in rebus ecclesiasticis, qua in re saepe differunt a computo civili, apud Orien- 
tales insoluta permanet etiam quaestio computationis temporis paschalis (in- 
de a saec. iv), quae etiam apud communitates cum Kalendario Gregoriano 
differt et vitam religiosam populorum difficilem reddit. Differentia haec saepe 
etiam ad 5 hebdomadas ascendit. 

4) Exinde Orientalibus imprimis interest introductio Kalendarii perpe- 
tui et universalis, in quo differentiae supra dictae disparere sperantur, prae- 
sertim si in sinu unius eiusdemque populi vigent. Hac spe et necessitate 
ducta, Commissio votum exprimit, servata omnino conditione de charactere 
christiano Kalendarii seu hebdomadae 7 dierum et dierum Dominicorum. 

5) Ad interim proponitur ut fiat quidam communis omnium Christia- 
norum consensus quoad celebrationem diei Paschatis, recedendo etiam, si 
opus esset, a computo nunc vigente. Quae res est ecclesiastica et ab eccle- 
siasticis omnino pendet Auctoritatibus. 

6) Ut necessitas magis pateat, allegatur tabula celebrationis dierum fe- 
storum Nativitatis et Paschatis D. N. I. C. apud communitates orientales vi- 
gentis. 


DIES CELEBRATIONIS NATIVITATIS ET PASCHATIS 
IN VARIIS RITIBUS ORIENTALIBUS 


N. 


Nativitas 

Pascha 



Greg. 

Julian. J 

Animadv. 

1 

Alex. Copt. : Cath. 

partim 

partim 

partim 

partim 

3 Dioec. cum 


» » Diss. 


7 Jan. 


Julian. 

Diss., 1 Lat. 

2 

Alex. Aeth.: Cath. 


7 Jan. 


Julian. 



» » Diss. 


7 Jan. 


Julian. 


3 

Armen.: Cath. 

25 Dec. 


Greg. 




» Diss. 


7 Jan. 

Greg. 



4 

Chaldaeus: Cath. 

25 Dec. 


Greg. 




» Diss. 


7 Jan. 


Julian. 


5 

Syro-Ant. : Cath. 

25 Dec. 


Greg. 




» » Diss. 

partim 

partim 


julian. 


6 

Syro-Malab.: Cath. 

25 Dec. 


Greg. 




» » Nest. 


7 Jan, 


Julian. 


7 

Syro-Malan.: Cath. 

25 Dec. 


Greg. 




» » Jacob. 

25 Dec. 


Greg. 


Ita ab a. 1955 

8 

Syro-Maronita 

25 Dec. 


Greg! 


A saec. xvn 


Byzantini 






9 

Graeco-Melchiti 

25 Dec. 


Greg. 




» -Orthod. 

partim 

partim 


Julian. 


10 

Ukrain-Cathol. 

partim 

partim 

partim 

partim 

In Diaspora 


» -Orthod. 


7 Jan. 


Julian. 

ubique 

N. 

Ritus 

Nativitas | 

Pascha 

25 Dec. 

7 Jan. 

Greg. 

Julian. 

Animadv.. 

11 

Italo- Alban: Cath. 

25 Dec. 


Greg. 




» : » Diss. 

25 Dec. 



Juli an. 


12 

Slavi; Cathol. 

25 Dec. 


Greg. 




» Dissid. 


7 Jan. 


Julian. 


13 

Russi: Cathol. 

partim 

partim 

partim 

partim 

Dispersi 


» Orthod. 


7 Jan. 


Julian. 


14 

Bulgari: Cathol. 


7 Jan.. 


Julian. 



» Diss. 


7 Jan. 


Julian. 


15 

Rumeni: Cathol. 

25 Dec. 



Julian. 

Ab a. 1924 


» Orthod. 

25 Dec. 



Julian. 


16 

Rutheni: Cathol. 

partim 

partim.-. 

partim 

partim 



» Orthod. 


7 Jan. , 


Julian. 


17 

Graeci: Cathol. 

25 Dec. 



Julian. 



» Orthod. 

25 Dec. 



Julian. 



(N. B.: Praesens schema consideratur ut ulterius elementum ad redigendum 
schema Decreti unici «de Ecclesiis , Orientalibus >> in Concilio proponendum). 


DE OFFICIO DIVINO 


Dominus Iesus Christus, divinus veritatis sanctitudinisque Magister, cum 
mortalem vitam degeret, doctrina exemploque suo numquam destitit eam 
tradere atque inculcare vitae rationem, quae Dei filios apprime deceret; 
atque dum sine intermissione homines hortabatur, ut orando mentem ad 
Deum eveherent cultumque Deo debitum persolverent, illud nos intimum 
edocuit commercium, quod cum caelestium luminum Patre habemus, quo- 
tiescumque filiorum more Deo supplices preces admovemus (cf. Lc\, 18, 1; 
21, 36). 

Quibus quidem exemplis, doctrina praeceptisque permoti, Iesu Christi 
discipuli ceterique primaevae Ecclesiae Evangelii praecones hanc eandem 
ducendae vitae rationem praedicare nunquam omiserunt ( Tbess 5, 17). 

Ecclesia Dei deinde, postquam apud omnes gentes propagata et consti- 
tuta fuit, obligationis huius Deum exorandi et laudandi semper memor, 
clericos fidelesque incitavit ad templa Deo dicata frequentanda laudesque 
Deo canendas, atque eis semper novas occasiones praebuit Deum precandi, 
praesertim praeclara illa lege condita, vi cuius Divinae Liturgiae atque Offi- 
cia per totum orbem terrarum, in varietate quidem rituum, in unitate tamen 
cordium, incessanter celebranda sunt. 

Lege hac orandi tota Christifidelium communitas, Episcopis clericisque 
praeeuntibus, obstrictam, se semper professa est et adhuc profitetur. Nostris 
tamen temporibus, cum rerum humanarum curae et sollicitudines quam plu- 

rimos a caelestibus bonis assidue quaerendis abducunt et in terrenis et ca- 
ducis demergunt, atque etiam homines impellunt ad novum quemdam ordi- 
nem rerum instaurandum, in quo temporalia aeternis anteponuntur, ut in 
ipsorum necessitatibus fiat satis, Sacrosancta Oecumenica Synodus, hisce 
periculis, magis magisque imminentibus, consideratis, omnes christifideles 
instantissime hortatur, ut ad Deum fusis precibus e laqueis maligni et ab 
illecebris rerum caducarum animos mentesque liberare omnibus viribus 
contendant: quam ad rem sequentia statuit et declarat: 

I. Oratio ad Deumque precatio semper fuit et esse debet, eorum omnium 
qui christiano gloriantur nomine, nobilissimum et primarium munus, prout 
docuit D. N. Iesus Christus atque eius Ecclesia iteratis praedicavit vicibus. 
Nemini proinde licet hunc christianae vitae ordinem perturbare, mutare, aut 
in eius locum alium praedicare, quasi hodiernis hominum condicionibus ma- 
gis consonum, in quo scilicet profanum quoddam rerum agendarum studium 
et curae rerum temporalium praecipuas habent partes. 

II. Hic vitae christianae ducendae ordo, qui pro omnibus valet christifi- 
delibus ubicumque degentium locorum, maiore tamen vi et gravitate eos 
omnes adstringit qui in sacris sunt constituti, cum eos Dominus N. I. Christus 
ad vestigia sua pressius sequenda vocaverit et sacrorum ministros in Eccle- 
sia sua constituerit. 

III. Omnibus proinde Orientalium Ecclesiarum clericis fidelibusque Sa- 
crosancta haec Oecumenica Synodus enixe commendat, ut Deum incessan- 
ter omni tempore exorent, adhibito illo mirabili precum orationumque 
thesauro, quem decursu saeculorum, operam ferentibus christianis sancti- 
tudine praestantissimis, Ecclesia Dei comparavit, quemque iure meritoque 
Officium vel Laudes vocat Divinas. 

IV. Officium Divinum publicum in communitatibus christianis orienta- 
libus, ad normam librorum liturgicorum itemque secundum traditas consue- 
tudines et ius particulare singularum Ecclesiarum Orientalium sancte devo- 
teque celebretur. 

V. Religiosorum vero familiae, quarum domus monasteriaque veluti 
templa quaedam ad fundendas Deo orationes habentur et revera sunt, mo- 
nentur ut nomine totius Ecclesiae Deo fundant instantissimas cotidianas 
orationes laudesque eius canant omnique tempore benedicant nomini Do- 
mini. 

VI. Clerici orientales in maioribus ordinibus constituti adsint imprimis 
Officio Divino publico, quod celebratur secundum legitimas consuetudines 
et ius particulare unicuique Ecclesiae Orientali proprium. 

VII. Diebus autem, quibus Officium Divinum publicum non habetur, 
vel si eidem celebrando non interfuerint, tenentur clerici id persolvere iuxta 
praescripta iuris particularis propriae Ecclesiae. 

VIII. Diligentissimam curam adhibeant Patriarchae et supremae cuius- 
que Ecclesiae Auctoritates ut, secundum legitimas consuetudines uniuscuius- 

que Ecclesiae Orientalis, redigatur, ubi desit, vel reformetur, ubi opus sit, 
forma brevior Officii divini ad privatam recitationem magis apta. 

(Sess. plenariae XXXIII-XXXIV, diebus 10/13-10-1961: maioritate suffragio- 
rum et ad mentem). 

[ Mens Commissionis'. ] 

1) Commissio de Ecclesiis Orientalibus maioritate suffragiorum censuit 
nihil innovandum quoad obligationem clericorum Officium divinum privatim 
recitandi (cf. can. 76 Motu Proprio Cleri sanctitati, 1957); et quidem ne 
maior adhuc differentia disciplinae ecclesiasticae inter catholicos et dissi- 
dentes orientales introducatur et praesertim ob defectum librorum ad reci- 
tationem privatam aptorum, qui apud quasdam tantummodo communitates 
prostant. 

2) Mens Commissionis fuit ut potius momentum celebrationis publicae 
Officii Divini affirmetur, in ecclesiis cathedralibus, paroecialibus et religioso- 
rum, cui clerici ratione eorum characteris clericalis, interesse tenentur. Ab- 
sentes in celebratione publica, praescripta iuris particularis sequantur, ad 
quae remittitur ad gravitatem obligationis quod attinet. 

3) Maioritate suffragiorum Commissio noluit etiam ut eadem lege et 
obligatione subdiaconi orientales etiam adstringantur. Item non placuit 
maioritati propositum ut Officium Divinum per determinatum temporis 
spatium privatim recitetur, ut obligationi clericali sit satis. 

4) Ut clericorum et etiam fidelium privatae Officii Divini recitationi 
provideatur, singulas Ecclesias orientales Concilium sollemniter hortatur, 
ut ex thesauro liturgico proprii ritus brevoriem formam Officii Divini confi- 
ciant et ad praescripta iuris particularis, maioris devotionis causa, adhi- 
beant. 

5) Ordo rerum humanarum in plagis orientalibus, doctrinis atheismi et 
materialismi ut plurimum perturbatus, suadet ut momentum orationis in 
vita christiana quadam gravi hortatione Concilii sublevetur. 

(N. B . : Praesens schema consideratur ut ulterius quoddam elementum ad redi- 
gendum schema Decreti unici « de Ecclesiis Orientalibus » in Concilio propo- 
nendum). 


2) RELATIO EM.MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

De Kalendario perpetuo et celebratione Paschatis. 

Commissio de Ecclesiis Orientalibus praeparatoria Concilii Vati- 
cani II, ad unitatem omnium Christianorum fovendam, utile fore exi- 
stimat, si proximum Concilium aliquid agat, aut aliquid dicat, quod 

spectet sive ad Kalendarium perpetuum et universale pro toto orbe ter- 
rarum, sive ad festum Paschatis eodem die ab omnibus Christianis cele- 
brandum. 

Agitur de duabus quaestionibus prorsus diversis; nam festum Pa- 
schatis celebrari poterit eodem die ab omnibus christianis, quin Kalen- 
darium necessario sit reformandum, et viceversa. Nihilominus binae 
quaestiones inter se connectuntur, quia a festo Paschatis pendet ordo 
dierum dominicorum per annum servandus. 

Ad Kalendarium quod attinet , spectatis hodiernis vitae civilis ra- 
tionibus, neminem fugit utilitas Kalendarii perpetui, universalis et ad 
simpliciorem formam redacti. Vota de hac re, hisce postremis decenniis, 
crebriora in dies ubique facta sunt, et incepta ac tentamina non de- 
fuerunt. 

: Anno ,1923 Apostolica Sedes , quae a Societate Nationum interro- 
gata fuerat ut mentem suam de hac re significaret, respondit, ad Catho- 
licam Ecclesiam quod attineret, nihil obstare quominus Kalendarium 
reformaretur et festum Paschatis die stabili celebraretur. Postquam 
autem nonnullae Nationes ea, quae a Societate Nationum proposita fue- 
rant, respuerunt, Sancta Sedes publice declaravit, Ecclesiam de hac re 
acturam esse in futuro Oecumenico Concilio. Postremo bello confecto, 
rem iterum tractandam suscepit Consociatio Nationum Foederatarum 
(O.N.U.), sed nihil actum est. 

Occasione receptioris liturgicae reformationis , Pius XI I declaravit, 
nihil adesse quod Ecclesiam necessario cogeret ad Kalendarium suum 
immutandum et festum Paschatis stabili die celebrandum; attamen,, si 
maior Nationum pars aliquando in commune Kalendarium civile con- 
sentirent, tunc Sanctam Sedem, communis boni causa, novum Kalenda- 
rium admissuram esse. 

.Haud pauci etiam Episcopi de hac re propensam voluntatem signi- 
ficaverunt, plane persuasi id prodesse posse necessitudinibus, quae in- 
ter catholicos et Orientales dissidentes intercedunt. i 

Uti patet, non est unius Auctoritatis Ecclesiasticae solvere huius- 
modi quaestionem; opportunum tamen videtur, ut Catholica Ecclesia de 
hac re mentem suam aperiat. 

Quoad alteram .quaestionem, scilicet de festo Paschatis eodem die 
celebrando, in comperto est, Ecclesias Orientales dissidentes minime 
excepisse Kalendarium Gregorianum anno 1582 promulgatum. Sed 
etiam apud ipsos catholicos Orientales- qui, paucis exceptis, Kalenda- 
rium Gregorianum amplexi sunt, non eadem .est computatio Paschatis 
(uti cernere est in tabula quae in calce schematis addita est); quo fit 

ut nonnisi rarissime festum Resurrectionis Iesu Christi apud omnes 
incidat in eundem diem. 

Hinc incommoda non pauca, praesertim in Medio Oriente, ubi ca- 
tholici vivunt admixti christianis dissidentibus, et quidem vinculis co- 
gnationis et amicitiae inter se saepe coniuncti. Hinc accedunt difficul- 
tates, quae sive ex legibus uniuscuiusque Nationis, sive ex hodiernis vitae 
civilis necessitatibus oriuntur. ■ * : 

Ut communis celebratio Paschatis obtineatur, animadvertendum est, 
difficultates non adeo graves haberi; certo minoris esse momenti, quam 
quae Kalendario unico obstant. Omnes enim tenent, Resurrectionem 
tertia hebdomada accidisse post verni temporis plenilunium; ' discre- 
pantia est in tempore computando. 'V T; 

Silentio denique praetereundum non est episodium hoc; nempe an- 
no 1960 celebrationem Paschatis, apud omnes Christianorum communi- 
tates eodem die contigisse; idque universalis laetitiae causam fuisse. 
Quae quidem laetitia omnino sperare iubet, ut communis omnium con- 
sensus quoad celebrationem diei Paschatis — quod in proximo Oriente 
facile obtineri poterit — -, ad magni momenti progressum arduam unita- 
tis causam adducat. 

Etiamsi in praxi parum aut nihil nunc obtineatur de hoc subiecto, 
spes tamen affulget quod factum ipsum depromendi vota in hoc Con- 
cilio Oecumenico bene acceptum iri apud omnes Orientales, tum catho- 
licos tum dissidentes. ' • " •• * 

Hoc est certum; quae de Oriente in Concilio pertractantur, etiam 
minima, accurate animadvertuntur a Christianis dissidentibus; et id qui- 
dem inservire potest ad viam unitatis semper melius sternendam. 

De Officio Divino. ; ; ; 

Commissio de Ecclesiis Orientalibus in hoc apparando schemate de 
Officio Divino id sibi proposuit, ut in sua luce poneretur grande mo- 
mentum, quod apud Orientales habet celebratio Laudis Divinae, prae- 
sertim in Ecclesiis Cathedralibus, paroecialibus et religiosis. Momen- 
tum huius celebrationis, quod semper agnitum fuit, hodie potissimum 
aestimatur, cum magis magisque materialismi et atheismi placita etiam 
apud Orientales regiones invalescant. * 

Consulto dicitur « Celebratio » Divini Officii, non autem « recitatio », 
quia Laus Divina apud Orientales est opus communitatis, non singulo- 
rum, ita ut, nisi clericorum vel religiosorum communitas congregetur, 
Officium Divinum vere persolvi non possit. Hac de causa Laus Divina 
« publica » semper dicitur, sensu tamen diverso a Latinis. Nam apud 
Latinos « publica » nuncupatur recitatio Officii Divini, etiamsi pri- 
vatim fiat, quia sacerdos orat pro populo; apud Orientales « publica » 

dicitur ex modo executionis, quia celebratio postulat actionem commu- 
nitatis; quasi si quis Divini Officii celebrationi una cum communitate 
interesse non potuerit, non tenetur illud privatim persolvere. 

Quoad naturam obligationis Officii Divini recitandi, res adhuc in 
controversia est. Constat apud Occidentales huiusmodi obligationem 
primum ortam esse. Eamdem Orientalibus inculcavit Innocentius IV, ad 
Graecos insulae Cypri scribens anno 1254, qui prae oculis habuit statuta 
Concilii Lateranensis anno 1215 celebrati. Hic Pontifex enim hortatur 
Orientales tantummodo ut Divinum Officium celebrent « more suo »; 
qui « mos », ferebat ut publica Officii celebratio fieret diebus domini- 
cis et ceteris festis. 

Haec obligatio in usum quorundam rituum Orientalium invecta 
est opera missionalium latinorum, vel eorum ecclesiasticorum Orienta- 
lium, qui saec. xvn et xvm apud Collegia Romana instituti sunt. 

Praesertim post Concilium Tridentinum vix intellegi poterat clerus 
qui obligationi Officii recitandi non teneretur. 

In Concilio Vaticano I Commissio « super missionibus et Eccle- 
siis ritus orientalis » sententiam suam dixit, quae huic obligationi fa- 
vebat; sed cum Breviariorum exemplaria praesto non essent, in praxi 
nihil actum est. 

Codex luris Canonici Orientalis nihil novi statuit de hae re; nam 
in Motu Proprio Cleri Sanctitati, can. 76, haec habentur: « Clerici in 
subdiaconatu vel in maioribus ordinibus constituti... obligatione tenentur 
divinum officium publice vel privatim persolvendi iuxta praescripta iuris 
particularis ». 

In Commissione de Ecclesiis Orientalibus Concilii Vaticani II prae- 
paratoria, sententiae discordes fuerunt. Nam membra ad eos ritus per- 
tinentia, qui disciplinam latinam amplexi sunt, sententiam tulerunt obli- 
gationi Officii recitandi faventem, et opportunum esse duxerunt, ut 
huiusmodi usus in generalem Orientis disciplinam introducatur. Non ita 
tamen membra eorum rituum, apud quos haec obligatio non viget. 

Ob sententiarum diversitatem et ob librorum liturgicorum defectum, 
Commissio de Ecclesiis Orientalibus statuit ut res maneant prout sunt 
apud diversos ritus, eo vel magis quod non videtur opportunum ut 
usus catholicorum nimis discrepet ab usu christianorum dissidentium. 

Per hos schema non solum visum est in luce ponere magnum mo- 
mentum quod apud Orientales habet celebratio Divini Officii, sed etiam 
confirmare hoc institutum pietatis solemniter, seu in novo Concilio 
Oecumenico; quod bene acceptum erit universo Orienti, praesertim sa- 
cerdotibus et monachis. 

Denique Auctoritates Ecclesiasticae diversorum rituum monentur 

ut curent librorum liturgicorum editionem, atque adeo promoveatur 
recitatio privata Divini Officii, etiamsi stricta obligatio id faciendi non 
habeatur. 


3) ANIMADVERSIONES SODALIUM 

Card. Ferretto: De Kalendario perpetuo et celebratione Paschatis : 

Pag. 6 1 I, lin. 27: « omnino laudat » quaeri posset utrum huius- 
modi laus omnino opportuna sit, nam nescimus adhuc conclusiones stu- 
diorum huiusmodi et praesertim si revera tendant ad introducendam 
ubique locorum hebdomadam 7 dierum firmaque manent die Deo dicata. 
Forsan sufficient verba: « se favere declarat ». 

De Officio Divino Ecclesiarum Orientalium. 

Quaeri potest: si revera solummodo postquam apud omnes gen- 
tes propagata et constituta Ecclesia fuit, Ecclesia clericos et fideles inci- 
tavit ad templa Deo dicata frequentanda laudesque Deo canendas? For- 
san non erit difficile rem exponere maiori cum claritate et historica ve- 
ritate, nam semper hoc fecit Ecclesia saeculorum decursu. 

Quum vero in utroque schemate quaedam et magni quidem mo- 
menti habentur quae valent pro tota Ecclesia sive Latina sive Orien- 
talis vocetur utpote sunt quae habentur sub nn. I .et II alterutrius sche- 
matis. 

Ideoque duo praesentia schemata valde utiliter componenda vide- 
rentur cum schemate De Officio Divino et de anno liturgico a commis- 
sione de Sacra Liturgia iam proposito. 


Card. Ruffini: De Kalendario perpetuo et celebratione Pascha- 
tis-. Id ex animo depromo: utinam in Ecclesia universa, saltem de festo 
Natali D. N. Iesu C. et de Paschate, unicum Kalendarium habeatur! 

De Officio Divino Ecclesiarum Orientalium : Ardenter desidero, ad 
unitatem Ecclesiae magis magisque fovendam, ut etiam sacerdotes orien- 
tales — unusquisque in lingua sui ritus vel patriae suae — habeant 
Officium divinum, seu Breviarium, commune, quod omnes recitent co- 
tidie privatim, quando Officio Divino publico interesse non possint, 
ut nobiscum, ritus latini, in prece quam nomine Ecclesiae effundimus 
semper coniungantur. 


1 Cf. p. 1305. 

Beat. Saigh : 2 De Kalendario perpetuo et celebratione Paschatis-. 

Nobis venia detur si dicere audemus hoc tragicum problema de « uni- 
ficatione diei Paschatis » difficilius sentiri posse, nisi ab illis qui de facto 
vivunt in Oriente. 

In Occidente enim, tum catholici tum protestantes aliique acatholici 
eodem die Pascha celebrant. Ibi igitur nulla habetur difficultas. 

In Oriente autem, reformatio Gregorii Papae XIII divisit christia- 
nos in duas partes: alii enim Pascha celebrant simul cum catholicis occi- 
dentalibus, alii vero Pascha celebrant secundum antiquum kalendarium 
orientale. Ita- fit ut in, aliquibus annis christiani omnes in Oriente eodem 
die celebrant Pascha, et tunc fit gaudium magnum apud christianos, 
qui se sentiunt unitos et fortes erga infideles mahumetanos vel alios. In 
coeteris vero annis, alii celebrant Pascha, dum alii, celebrant Dominicam 
Palmarum vel adhuc sunt in initio quadragesimae, quia differentia inter 
utrumque kalendarium potest esse etiam triginta quinque dierum. Et 
tunc christiani se sentiunt divisos. Hoc non solum eos pudet, sed ex hac 
eorundem divisione fiunt etiam obiectum crudelis derisionis ex parte 
infidelium. 

Quando unio fiet omnium Christianorum sub paterno ductu et aucto- 
ritate Romani Pontificis, quaestio nullam faciet difficultatem. 

Sed, interdum, pro amore Dei et Ecclesiae rogamus patrem nostrum 
communem, Sanctissimum Romanum Pontificem, Ioannem XXIII, pro 
benignitate sua erga omnes filios suos, sint catholici, sint orthodoxi, sint 
protestantes, ut, vel occasione Concilii Oecumenici, vel independenter 
ab eo, initiativam sumat (sit venia verbo) unionem faciendi inter omnes 
communitates christianas circa festum Paschatis eodem die celebrandum. 
Ipse solus Romanus Pontifex, qui ab omnibus christianis, maxima vene- 
ratione et filiali amore excolitur, potest hanc initiativam sumere. Et tunc 
nobis magna est spes conatus Romani Pontificis, cum gratia Dei, vanos 
futuros non esse. Quia si unio totalis omnium christianorum maximum est 
bonuin, aliqua unio partialis, sicuti habetur in celebrando eodem die fe- 
sto Paschatis, bonum non spernendum censeri debet, imo passus et 
gressus, et quidem magnus, versus unionem totalem. 

De Officio autem divino nihil peculiaris habemus dicendum, nisi 
quod Schema nobis placet. 


2 Animadversiones Beat. Saigh lectae sunt ab Exc.mo Edelby, Archiep. Edes- 


seno. 

4) SUFFRAGIA SODALIUM 

Card. Tis serant: Placet. 

Card. Micara: De Officio Divino Ecclesiarum Orientalium'. Placet. 
Menti Commissionis (de qua in nota pag. 7 ‘) adsentior, haesitans tamen 
circa assertum defectum aptotum librorum tamquam impedientem pri- 
vatam divini Officii recitationem (ibidem). 

De Kalendario perpetito et celebratione Paschatis. Placet. Et votum 
simul effero ut unum ubique introducatur Kalendarium, servata semper 
septem dierum habdomada et exoptata Paschatis omnium christianorum 
eodem die celebratione. ' ■ 

Card. Pizzardo; Placet. 

Card. Ferretto: Placet iuxta ea, quae humiliter adnotavi. 1 2 

Card. Lienart: Placet utrumque Schema: ratione tamen habita de 
his quae animadvertit Em.mus Card. Ferretto, et de observationibus et 
votis factis ab Exc.mo Delegato B.mi Patriarchae Melkitarum. 

Card. Tappouni : 3 Placet. 

Card. Copello: De Kalendario perpetuo et celebratione Paschatis: 
Placet, ad mentem Em. mi Ponentis. 

De Officio Divino Ecclesiarum Orientalium: Placet: res maneant 
ut sunt ad mentem Em. mi Ponentis. 

Card. Spellman : 4 De Kalendario perpetuo et celebratione Pascha- 
tis: Exoptandum est sine dubio ut mundus nationum hodiernus, magis 
magisque in dies tamquam in unam Creatoris familiam humanam de iure 
deque facto se coniungere contendens, etiam a Kalendario communi et 
perpetuo regatur. Fortiter repellendi sunt, autem, conatus eorum, dia- 
bolo certe duce aut saltem fraudatore, qui ut dies Dominica e medio tol- 
latur loco hebdomadarum septem dierum libri Genesis quaedam spatia 
decem dierum introducere velint. Notatur tamen aliqua ambiguitas verbo- 
rum, ni fallor, numero II partis dispositivae inventa. Bene exprimitur 
Sanctam Synodum exoptare ut Kalendarium perpetuum et commune, 
hebdomadibus septem dierum et die Dominica servatis, introducatur. 


1 Cf. p. 1309. 

2 Cf. p. 1313. 

3 Nonae Congregationi non interfuit. 

4 Nonae Congregationi non interfuit. 

Sed quaeritur utrum forsitan verba numeri II, scilicet, ea quae verbum 
« serventur » sequantur, possint intelligi ac si Sancta Synodus quaestio- 
nem etiam Paschatis eodem die ab omnibus Christianis celebrandi a pote- 
statibus civilibus solvi vellet? Nonne melius punctum de communi die 
celebrationis Paschatis stabilienda numero III unice relinqueretur ubi 
clarius tractetur de actione ab ipsis communitatibus religiosis christianis 
instituenda; ideoque numerus II cum verbo, nempe « serventur » con- 
cluderetur? 

De Officio Divino Ecclesiarum Orientalium : Commissio de Ecclesiis 
Orientalibus laudanda est pro prudenti consilio de nihil innovando quoad 
obligationem clericorum Officium divinum privatim recitandi, obliga- 
tione iuxta praescripta iuris particularis propriae Ecclesiae confirmata; 
et de redactione vel reformatione horarum canonicarum in formam ad 
privatam recitationem magis aptam Patriarchis supremisque Auctoritati- 
bus uniuscuiusque Ecclesiae Orientalis commendanda. Sic ansa dissiden- 
tibus non praebetur dicendi quod unio Ecclesiarum impositionem con- 
suetudinum Latinarum et abrogationem morum Orientalium importabit. 

Suffragium: iterum notata, tantum, possibili ambiguitate verborum 
numeri II schematis de Kalendario perpetuo et celebratione Paschatis, 
de illo et de schemate de Officio Divino Ecclesiarum Orientalium fer- 
tur suffragium: Placet. 

Card. Frings: Placet. 

Card. Ruffini: Placet iuxta modum . 0 

Card. Valeri: Placent ambo schemata ad mentem Em. mi Relatoris 
et submisse adhaerendo votis B. Patriarchae Melkitarum. 

Card. Siri: Placet, in voto tamen Em .mi Ferretto et Relatoris: adhae- 
reo voto Patriarchae Melchitarum. 

Card. D’Alton: Placet. 

Card. Leger: attentis adnotationibus Em.morum Ferretto, Ruffini et 
specialiter adhaereo desiderio expresso a delegato Maximi IV. 

Unam tantum minorem modificationem proponam. In decreto III, 
tollantur verba « christiani dissidentes, protestantes ». Mihi non videntur 
necessaria, quia expressio « aliique christiani non catholici » etiam pro 
illis sufficiunt. 

Card. Gracias : 6 Placet: nihil habeo dicendum. 


5 Cf. p. 1313. 

6 Nonae Congregationi non interfuit. 

Card. Montini: Placet utrumque Schema iuxta modum: scilicet ut 
in Schemate de Kalendario perpetuo pag. 6, 7 n. II, linn. 29-30 non tan- 
tum dicatur « Sancta Synodus tamen valde exoptat ut unum Kalendarium 
ubique introducatur in quo hebdomada... » etc., sed « dummodo in ipso 
Kalendario hebdomada » etc., sicut Card. Micara innuit. Equidem adhae- 
reo voto a Delegato Patriarchae Melchitarum proposito. 

Card. Giobbe: De Kalendario perpetuo et celebratione Paschatis: 
Placet iuxta modum: de Kalendario universali et perpetuo non placet 
quod sit argumentum pro Concilio Ecumenico Vaticano II, relate ad ce- 
lebrationem Paschatis adhaereo votis quae proposuit Em. mus Delegatus 
Patriarchae Melchitarum. 

De Officio Divino Ecclesiarum Orientalium: Placet. 

Card. Cento: Placent duo Schemata. Toto corde adhaereo voto Bea- 
tissimi Patriarchae Melchitarum. Utinam omnes variae Ecclesiae Orien- 
tales praescribant clericis, quando Divinum Officium publicum non ha- 
betur, recitationem privatam, in communione spiritus cum clero latino. 

Card. Garibi y Rivera: Placet. 

Card. Cicognani: Placet iuxta relationem adnexam 8 et adhaereo 
voto Patriarchae Melkitarum. 9 

Card. Godfrey: De Kalendario perpetuo et celebratione Paschatis : 
Placet iuxta modum: eo sensu ut mens Ecclesiae pateat occasione Cone. 
Vat. Secundi. Spes est ut stabilita concordia inter Auctoritates Ecclesia- 
sticas et civiles, fiet institutio Kalendarii Perpetui et celebrationis Pa- 
schatis. 

De Officio Divino Ecclesiarum Orientalium : Placet. 

Card. Confalonieri: De Kalendario perpetuo et celebratione Pa- 
schatis: Placet cum voto Beatissimi Patriarchae Maximi IV Melchitarum. 

De Officio Divino Ecclesiarum Orientalium: Placet cum votis a 
Patribus (Cardd. Ferretto, Ruffini, Micara et Montini) propositis. 

Card. Richaud: Placet et adhaereo voto B. Patriarchae Melchi- 
tarum. 

Card. Konig: Placet. 


7 Cf. p. 1305. 

8 Cf. pp. 1309-1313. 

9 Textus transcriptus est ex taeniola magnetica. 

Card. Santos: Placet: in voto Em. mi Cardinalis Relatoris et quoad 
primum ad mentem Beatissimi Patriarchae Melchitarum. 

Card. Rugambwa: Placet iuxta modum: utrumque schema placet, 
attentis his quae dicta sunt a Delegato Patriarchae Melchitarum Maxi- 
mi IV. 

Card. Ritter: Placet. 

Card. Landazuri Ricketts: Utrumque Schema placet ad mentem 
Em. mi Relatoris et attentis his quae retulit Exc.mus Delegatus Beatis- 
simi Patriarchae Melchitarum. 

Card. Cous s A: Placet utrumque schema. Faxit Deus ut ad uni- 
tatem perveniatur in celebratione Paschatis. 

Officium divinum quod attinet noto: conamina a saeculis fiunt ut ec- 
clesiastici viri uti quotidie possint orationibus et lectionibus Officii di- 
vini quae animum in Deum erigunt et theologiae cognitionem fovent. Ul- 
timis hisce annis, Em.mo Cardinali Tisserant a Secretis S. C. pro Ecclesiis 
Orientalibus munere fungente, novum conamen factum est reducendi 
nempe Officium divinum ut possibilis evadat eius frequens absolutio. 

Huic problemati solvendo duae obstant difficultates, psychologica 
(ut ita dicam) altera, materialis altera. Psychologica: multos piget au- 
dire viros ecclesiasticos urgeri ad orandum poena peccati gravis vel levis 
iuxta doctrinam moralistarum de obligatione absolvendi Breviarii inter 
Latinos. Superiores ecclesiastici obtinent, usu et consuetudine, pote- 
statem commutandi Officii divini celebrationem vel ab eadem, rationa- 
bili ex causa, dispensandi subditos, qui eiusdem celebrationis non parti- 
ciparent. Quod tranquillos efficit subditos. 

« Materialis » difficultas in eo residet quod libri ad divinum Officium 
celebrandum multi sunt et absolutio horas perdurare potest. 

At, nihilominus, conatus non sunt intermittendi ut ad tutam disci- 
plinam in singulis Communitatibus seu Ecclesiis perveniatur, quae ora- 
tionis spiritum inter clericos et religiosos foveat. 

Interim autem celebratio divini Officii iure particulari regitur, inte- 
gro Ordinario loci iure et munere invigilandi ut iuris incertitudo sacer- 
dotum fervori non noceat. 

Card. Suenens: Placet. Placet etiam observatio nomine Patriar- 
chae Melchitarum facta. 

Card. Di Jorio: Placet utrumque schema: attendantur tamen quae 
ab Em.mo Card. Ferretto et ab Exc.mo Delegato Beat. Patriarchae Mel- 
chitarum sunt proposita. , 

Card. Jullien: Placent duo schemata cum animadversionibus Pa- 
trum, sed audire placebit fateor, quid de Kalendario perpetuo et celebra- 
tione Paschatis sentiat Em. mus Secretarius pro unione christianorum. 

Card. Larraona: Placet utrumque Schema et sincere plaudendum 
votis censeo Exc. mi Delegati Beatissimi Patriarchae Melchitarum, ce- 
terum praehabitis observationibus Em. mi Relatoris, Cardd. Micara, 
Ferretto, Ruffini, Montini. 

Card. Heard: Placent ambo schemata in votis Ermmi Relatoris. 

Card. Bea: Placet utrumque schema. Ex animo adhaereo iis quae 
exposuit Exc. mus Delegatus Beat. Patriarchae Melchitarum, etiam ut 
Praeses Secretariatus pro Unione, et eis quae Em.mus Card. Ferretto 
et Card. Montini. 

Haec uniformitas esset primus aliquis passus ad unitatem asse- 
quendam. . - ■ - 

Card. Browne: Utrumque schema placet iuxta modum: iuxta ob- 
servationes Em. mi Montini, Em.mi Ferretto, Em. mi Micara, Em.mi Ruf- 
fini, Em. mi Coussa et Delegati Patriarchae Melchitarum. Item ut nota- 
verunt Em.mi Micara et Montini caveatur ut servetur divisio anni in 
hebdomadas. 

Card. Albareda: Placet iuxta modum: ambo placent schemata 
ad mentem Eminentissimorum Cardinalium Relatoris, Cardd. Ferretto, 
Montini, et adhaereo voto Excellentissimi Delegati Patriarchae Melchi- 
tarum. 

Beat. Cheikho: De Kalendario perpetuo et celebratione Paschatis : 
Placet ad mentem Em.mi Relatoris et B.mi Patriarchae Maximi IV Mel- 
kitarum. 

De Officio Divino Ecclesiarum Orientalium : Placet. Unam obser- 
vationem habeo in pag. 7, 10 n. VIII; i. e. melius videtur ut hic nume- 
rus VIII tollatur, ne fratres separati putent Concilium Oecumenicum 
intendisse mutare ritus orientales. 

Exc. Felici: Placet, adhaerendo voto Beatissimi Patriarchae Mel- 
chitarum. 

Exc. 0’Connor: Placet. Videtur tamen quod nonnulla argumenta 
hic proposita, in unica Constitutione Conciliari, tum pro Ecclesia Orien- 
tali tum Occidentali proponi posse. 


10 


Cf. pp. 1308-1309. 

Exc. Chavez y Gonzalez: Placet utrumque schema ad mentem 
Eminentissimi Card. Relatoris, et secundum quae exposuit Excellentis- 
simus repraesentans Beatissimi Patriarchae Melchitarum. 

Exc. Silva Santiago: Placet utrumque schema ad mentem Com- 
missionis et ad mentem Exc.mi Delegati B. Patriarchae Melkitarum, 
quoad Kalendarium perpetuum et celebrationem Paschatis. Adhaereo 
etiam desiderio Em. mi Card. Ruffini et observationibus factis ab Em.mis 
Cardd. Ferretto et Montini. 

Exc. Antezana y Rojas: Placent iuxta modum ambo schemata: 
adhaereo desiderio Patriarchae Melkitarum ad unitatem assequendam 
in celebratione festi Paschatis eodem die. 

Exc. Cooray: Placet utrumque schema. Assentio voto B. Patriar- 
chae Melchitarum et votis aliorum Patrum. 

Exc. McKeefry: Placet: votis Em.morum Cardinalium Relatoris, 
Ferretto et Exc.mi Delegati Patriarchae Melchitarum assentio. 

Exc. Lefebvre: Placet. 

Exc. Hurley: Placet ad mentem Em.morum Cardinalium Rela- 
toris, Ferretto et Exc.mi Delegati Beatissimi Patriarchae Melchitarum. 

Exc. Perrin: Placent duo schemata. Adhaereo voto Beatissimi Pa- 
triarchae Melchitarum. 

Ad primum schema: In kalendario perpetuo, hebdomas in tuto 
ponatur. 

In linea decima paginae quintae , 11 non possumus dicere, meo sensu, 
humanum genus, serie quadam stabili et perpetua dies annosque nume- 
rare numquam intermisisse; quia chronologiae multo mutatae fuerunt, 
etiam in unaquaque natione. 

Exc. Seper: Placet. Votum Beatissimi Patriarchae Maximi meum 
quoque facio. 

Exc. Bazin: Placet, attentis observationibus Em. mi Card. Ferret- 
to, Montini et Patriarchae Maximi IV. 

Exc. Bernard: Placent ambo schemata cum observationibus a Pa- 
tribus factis, praesertim a Legato Beatissimi Patriarchae Melchitarum. 


11 


Cf. p. 1304. 



DISCEPTATIO - DE KALENDARIO PERPETUO - DE OFFICIO DIVINO 1321 

Exc. Bernier: Placet iuxta modum: ab Em.mis Cardinalibus Mi- 
cara et Ferretto et a Beat. Patriarcha Melchitarum propositum. 

Exc. Yago: Placet ad mentem Em. mi Card. Relatoris. Adhaereo 
voto Patriarchae Melkitarum. 

Exc. Ngo-dinh-Thuc: Placet iuxta modum utrumque schema. Vel- 
lem addere hanc notulam: argumenta utriusque schematis non debent 
venire in disceptationem, si tanquam inconcussum habeatur hoc prin- 
cipium: non sunt offendendae aures orthodoxorum et protestandum, 
ut remaneat aliqua spes eorum unionis cum Ecclesia Catholica. Hoc 
criterium nobis semper praebetur quando in hac aula agitur aliquid circa 
Ecclesias Orientales — cum forse etiam aliud criterium debeat perpen- 
di: nempe progressus et verum incrementum religionis, quidquid co- 
gitent orthodoxi et protestantes, secus deberemus addere alium caracte- 
rem Ecclesiae Catholicae, nempe immobilitatem. 

Exc. Jelmini: Placet utrumque schema ad mentem Relatoris: li- 
benter consentio desiderio Beatissimi Patriarchae Melchitarum. 

Exc. Suhr: Placent ambo schemata, ut etiam votum B. Patriarchae 
Melchitarum. 

Rev. Gut: Placet utrumque schema. Adhaereo voto Patriarchae Mel- 
chitarum. 

Rev. Sepinski: Placet ad mentem Em. mi Card. Relatoris. Adiungo 
folium observationes minoris momenti continens. Adhaereo voto Bea- 
tissimi Patriarchae Melchitarum. 

De Kalendario perpetuo et celebratione Paschatis : Adiungere vel- 
lem animadversiones aliquas minoris momenti: 

Ad pag. 6, 12 lin. 10: dicatur melius « eos laudat ac vult eos promo- 
veri » vel « eos laudat ac vult promovere ». 

Ad pag. 6, linn. 33-34: praeferrem locutionem « christiani separati » 
loco « christiani dissidentes ». 

Ad pag. 7, 13 lin. 14: praeferrem locutionem « Orientales separati » 
loco « Orientales dissidentes ». 

Ad pag. 7: Ad lineam antepaenultimam: corrigatur « proponitur ». 

De Officio Divini Ecclesiarum Orientalium : Adiungere vellem ali- 
quas animadversiones minoris momenti: 


12 Cf. p. 1305. 
Cf. p. 1305. 

Ad pag. 5," linn. 3 et 15: adhibeatur semper idem modus scribendi 
vel « numquam » vel «nunquam». 

Ad pag. 7, la lin. 32: praeferrem locutionem « separatos orientales » 
loco « dissidentes orientales ». 

Ad pag. 8, 16 lin. 8: supprimatur vox « etiam ». 

Ad pag. 8, lin. 22: ad tollendam malam interpretationem locutio- 
nis « sublevetur » praeferrem vocem « inculcetur » vel aliam similem; 
quia « sublevare » potest significare « insistere » et « infirmare; ener- 
vare ■ ». 

Rev. Janssens: Placet. Submisse adhaereo voto Beat.mi Patriar- 
chae Melchitarum. 


14 Cf. p. 1307. 
13 Cf. p. 1309. 
16 Cf. p. 1309. 



4 - VOTA SODALIUM 

QUI SEXTAE SESSIONI NON INTERFUERUNT 

.1 

Em. mi P. D. NORMANNI Card. GILROY 
■•■•••• ; Archiepiscopi Sydneyensis 

Suffragium « Placet » universim ferre velim. 


II 

Em. mi P. D. IACOBI Card. DE BARROS CAMARA 
Archiepiscopi S. Sehastiani Fluminis lanuarii 

De Episcoporum Coadiutorihus et Auxiliaribus , de que Episcoporum 
cessatione a munere pastorali. 

Utique. In bonum animarum. 

Praecipuae de animarum, cura quaestiones. 

Pars Prior: De animarum cura in genere. Optime propositum. 

Pars Altera: De animarum cura in particulari’. Caput I. Transeat. 
Cap. 'II-V. Etsi difficilia valde necessaria sunt. In exsequenda, si non 
omnia possibilia sunt, incipiantur ubique ut progressive evolvantur. 
Cap. VI. Concordo cum Eminentissimo Relatore. 

De Ecclesia. 

Pars Prima: Caput I. Concordo cum Eminentissimo Cardinali Re- 
latore. 

Caput II. Bene mihi videtur. 

Caput III. Concordo cum Eminentissimo Relatore. 

Caput IV. Forsitan addendum esset aliquid quoad relationes epi- 
scoporum cum fidelibus, ex. gr. de visitatione pastorali, de praedica- 
tione verbi Dei, de catechesi, etc. 

Caput V. Nihil immutandum mihi videtur. 

Caput VI. Concordo cum Eminentissimo Relatore. 



1324 


SESSIO VI - ACTA 


De castitate , virginitate, matrimonio, familia. 

Pars prima. Optime. 

Pars altera. Concordo cum Eminentissimo Relatore. 

De censuris earumque reservatione. 

Concordo cum Eminentissimo Relatore, exceptis iis quae pag. 8 1 
sub numero 12, ad 3 et 4 veniunt. 

De praevia librorum censura eorumque prohibitione. 

Concordo cum Eminentissimo Relatore. 

De modo procedendi in poenis in via administrativa infligendis. 

Concordo cum Eminentissimo Relatore. 

De catechetica populi christiani institutione. 

Mihi videtur via practica et efficiens esse: Directorium commune, 
ut dioeceses, ex eo, deducant formam proprii catechismi. 

De cura animarum et communismo. 

Desunt folia. Incompletum est. 

De statibus perfectionis adquirendae. 

Pars Secunda. Sectio Secunda. Capita XVI, XVII, XVIII. Omnino 
tenenda. 

Capita XIX, XX, XXI, XXII, Valde bona, sed, quoad n. 63, sciant 
alumni, iam ab initio, se ipsos non destinari ad sacerdotium, quia non 
raro, postea difficillime egrediuntur ab institutis non clericalibus. Et 
tamen ad sacerdotium convolare volunt. 

Quoad nunij. 68, bis temporum adiunctis necessarii sunt saltem duo 
anni novitiatus. 

Capita XXIII, XXIV, XXV. Valde bona et omnia tenenda. 

Capita XXVI, XXVII, XXVIII. Bene, sed quoad numerum 93 clare 
indicentur quaenam instituta ad sacerdotium, quae non. 

Capita XXIX, XXX, XXXI. Concordo cum Em.mo Relatore. Quoad 
numerum 127 autem, opportunum non videtur facile reddere leges pro- 
cessuales, nam non raro aliquis desistit de vita religiosa, durante pro- 
cessu, et tamen in vita religiosa manet. 

De processu matrimoniali. 

Concordo cum Eminentissimo Relatore. 


1 Cf. p. 867. 

De consensu matrimoniali. 

Concordo cum Eminentissimo Relatore. 

De matrimoniis mixtis. 

Concordo, sed convenit prae oculis habere diversitates variarum 
regionum. 

De impedimentis ad matrimonium . 

Concordo, sed videtur necessarium addendum aliud impedimen- 
tum, prout constat ex folio adnexo. 

De forma celebrationis matrimonii. 

Quoad n. IV, pag. 6, 2 mihi videtur haec concessio omnem vim au- 
ferre praescripto n. III, pag. 5, 3 relate ad facultates necessarias ad vali- 
dam assistentiam, iure delegato, nam si « defectus necessariae potesta- 
tis, de qua in nn. II et III, non reddit invalidum matrimonium... », fa- 
cillime quisquis sacerdos praesumit se delegationem habere. 

De matrimonio Sodomitarum. Quaestio canonica. Qui in Concilio 
Oecumenico proxime habituro iure matrimoniali aptando incumbent, 
quaestionem effugere nequeunt de matrimonio eorum quos Apostolus 
vocat masculorum concubitores. 

Quam infausta ac misera sit coniugis innocentis sors, dum, celebra- 
to matrimonio eoque etiam consummato, primo novit pessimo Sodomi- 
tarum vitio laborare compar tem secum unam carnem effectum, nemo 
est qui non sentiat. 

Equidem in dies augetur numerus horum casuum, qui consortionem 
christianam in sanctitate « magni sacramenti » firmatam, in discrimen 
vocant. 

Inter eos, qui hac sexuali perversione laborant, quidam eam ha- 
bent ex causis endogenis (quos Niedermeyer « obligate Homosexuelle » 
vocat . Handbuch des Spesz. Pastoralmedizin , Wien 1951, vol. I, p. 257); 
hi rarius matrimonium appetunt, quippe alium sexum abhorrent. Alii 
vero ex causa exogena vitium adepti sunt (laud. Auctor nominat « fa- 
kultative Homosexuelle » vel « Bisexuelle »); qui, servata aptitudine 
ad coniugalem copulam, qua etiam prolem generant, flagitium tamen 
nedum deserant, illo magis et securius indulgent. 

Iamvero, providae Matris ius et officium est, iuxta cuiusque aetatis 
necessitates, aptis remediis, bonorum morum iacturam cavere atque illa 


2 Cf. p. 1225. 

3 Cf. p. 1225. 

instituta tueri quibus decus, honestas, innocentiae tutela, ipsa animarum 
salutis spes nituntur. 

Quare non abs re foret quaestionem agitare de opportunitate con- 
dendi legem irritantem ad modum nullitatis matrimonii ob errorem in 
persona libera circa condicionem servilem eius quocum contrahit. Ait 
cl. Gasparri: « Ecclesiam posse, iusta de causa, statuere ut error alicuius 
qualitatis, seu aliqualis consensus defectus, reddat nullum matrimonium, 
quod ex iure naturae valeret, indubium est; ... hoc autem Ecclesia sta- 
tuit pro errore condicionis servilis, nolens partem liberam ignoranter 
tale coniugium subire, in quo tanta est inaequalitas, tanta incommoda, 
tanta in exercitio iurium matrimonialium difficultas (De Matrimonio, 
Romae, 1932, n. 803). Quid autem dicendum de servitute morali, de 
labe quo se maculant sodomitae ? Nonne potius valent eaedem ratio- 
nes? Indubium est eius modi vitium sacramentum a Domino sanctissime 
constitutum totamque coniugalem vitam probose foedare, dum coniux 
corpus suum quod vi sacramenti ad alterum pertinet, quocum una cato 
efficitur, ad usus antinaturales cum aliis eiusdem sexus impudentissime 
tradit. •' v.v • 

Quocirca opportunum esset si, sublato in can. 1083, utpote obso i 
leto, illo numero de errore condicionis servilis, ita canon legeretur : v . 

« Error circa qualitatem personae, etsi det causam contractui /ma- 
trimonium irritat tantum: 

1) si error qualitatis redundat in errorem personae; 

2) si cum persona contumaciter laborante actuali vitio inversio- 

nis sexualis, contrahat persona innocens, eiusmodi vitium in altera 
ignorans ». i ■ ' ' 

Ut pars consensum ponat Cum errore qualificato, ignorare debet 
existentiam vitii sodomitici in comparte, sive quia nesciat quid res sit, 
sive quod sit in sponso seu in altera parte. 

.Ut vitium errorem causet in parte innocenti, tale debet esse: inver- 
sio sexualis seu vitium homosexualitatis, idest exercitium actuum se- 
xualium contra naturam cum persona eiusdem sexus. Unde non sufficit 
mera tendentia seu proclivitatis in huiusmodi vitium, neque existentia 
notarum feminilitatis in viro et vice versa, sed necessaria est existentia 
vitii actualis, cum actis suis propriis. Necesse est adhuc ut exerceatur 
cum contumacia, ita ut moraliter dici possit contrahens tempore nuptia- 
rum pessimo vitio innodatus. Ad talem contumaciam probandam con- 
sideratur oportet, tamquam vehemens praesumptio, modus se gerendi 
contrahentis vitiosi ante et post nuptias, in hac re. 

Velint Patres Conciliares, bono animarum consulentes, rem tanti 
momenti attentissime considerare. 

De Kalendario perpetuo et celebratione Paschatis. 

Concordo cum Eminentissimo Relatore. 

De Officio divino Ecclesiarum Orientalium. 

Concordo cum Eminentissimo Relatore. 

De Facultatibus Episcoporum. 

Concordo cum Eminentissimo Relatore. 

De Catechismo et catechetica institutione. u 

Laudabilis esset uniformitas, sed difficilis imo ad unam regionem, 
a fortiori ad universum orbem. Ergo ut Orienti et Occidenti inserviat 
textus, et ne ipse tardet in conficiendum, melius videtur eum redigere 
lineis generalibus. 


III 

Em. mi P. D. ALOYSII Card. CONCHA 
Archiepiscopi Bogotensis 

De Episcoporum Coadiutoribus et de Auxiliaribus de que Episcopo- 
rum cessatione a munere. 

Placet iuxta modum. De fide est Episcopatum esse ex institutione 
divina. Non vero affirmandum est de institutione divina esse quod Epi- 
scopi praeficiendi sint particularibus dioecesibus. Canon quidem 329 
Codicis luris Canonici dicit: « Episcopi sunt successores Apostolorum 
atque ex divina institutione peculiaribus ecclesiis praeficiuntur quas 
cum potestate ordinaria regunt sub auctoritate Romani Pontificis ». Sed 
ea verba: « ex institutione divina peculiaribus ecclesiis praeficiuntur » 
non videntur intelligenda eo sensu quod nominatio Episcopi ad regendam 
particularem ecclesiam sit ex institutione divina, saltem stricto sensu 
sumptis verbis. Nam historice constat circumscriptiones ecclesiasticas 
determinatis limitibus quibus peculiares pastores praeficiuntur non sta- 
tim ab initio exstitisse, sed paulatim invectas fuisse. Negare quidem 
fas non est divinitus Romano Pontifici potestatem collatam fuisse tum 
circumscriptiones ecclesiasticas signatis limitibus constituendi, tum eis 
peculiares pastores, Episcopos videlicet, praeficiendi. Verum aliud est 
affirmare Episcopos ex institutione divina peculiaribus dioecesibus prae- 
fici. Unde forte canon 329 emendandus est ad ambiguitatem vitandam. 
Praeterea notandum est in Ecclesia esse viros qui vero charactere 

episcopali insigniti sunt quin tamen regimini peculiari ecclesiae prae- 
ficiantur. 

Praecipuae de animarum cura quaestiones. 

Pars prior: de animarum cura in genere. Non placet. Schema est 
nimis prolixum. Plura, quae in eo dicuntur, iam alibi dicta et provisa 
sunt. Si experientia viginti septem annorum ministerii episcopalis ali- 
quid valet, asserere possum generatim ea, quae in schemate proponun- 
tur, iam in praxim deducta fuisse. Ceterum schema non satis attendit 
ad diversas regionum condiciones neque ad possibilitates quarundam 
dioeceseon. 

Pars altera: de animarum cura in particulari. Caput I: de emigran- 
tium cura.. Placet iuxta modum. Schema multa utilia continet, sed in 
meliorem, concinniorem ordinem redigendum est. Non mihi proban- 
dum videtur quod in schemate dicitur pagina 4, 1 linea 18, de servanda 
memoria prioris migrantium patriae, nam generatim id difficultates crea- 
ret nationi quae eos generose recipit ut historia teste plerumque con- 
tigit. 

Capita II-V: de maritimorum, aeronavigantium, nomadum et pere- 
grinorum cura. Placet iuxta modum. Meo quantulocumque iudicio res 
tractanda esset a Concilio modo tantum generali quin ad particularia 
descendatur. Non quidem ubique ea, quae in schemate proponuntur, 
possibilia sunt. Mutabilia autem in Concilio non videtur opportunum 
decernere. 

Caput VI: de cura pro christianis communismo infectis. Placet iuxta 
modum. Procul dubio res a schemate tractata maximi momenti est, sed 
textus valde prolixus est. A Commissione ergo componendus est et 
contrahendus. 

De catechetica populi christiani institutione. 

Placet iuxta modum. Certe insistendum est in christiana populi in- 
stitutione, sed schema multa continet quae ad nimis minuta descendunt 
decernendo plura quae non semper et ubique adimpleri possunt. Insu- 
per repetitionibus abundat. In aptiorem formam schema redigendum 
videtur. 

De cura animarum et communismo. . 

Non placet. Propositum schema multa repetit et plura dicit quae 
nullo modo cum themate connectuntur quippe quod curam respicit 
animarum quae communismo inficiuntur. Stilus porro schematis non 


1 Cf. p. 125. 

videtur Concilio Oecumenico congruus. Praeterea thema iam tractatum 
est a Commissione de Episcopis et de dioeceseon regimine. 

De praevia censura librorum eorumque prohibitione. 

Placet. 

De censuris earumque reservatione. 

Placet. Attamen mihi obscura videntur verba: «... vel nullam iidem 
incurrant censuram nisi ex dolo deliquerint, plena videlicet perfectaque 
imputabilitate... » pag. 3, 2 lineis 9 et sequentibus. 

De modo procedendi in poenis in via administrativa infligendis. 

Non placet. Res est satis difficilis et maturiori examini subicienda 
videtur. Optandum quidem est ut modus procedendi per viam admini- 
strativam facilior reddatur quando agitur de poenis in clericos infligendis. 
Non enim ita facile est in praxi testimonia obtinere de delictis a clerico 
commissis vero processu servato. Aliquando vero de delicto patrato cer- 
titudo haberi potest, omni dubio excluso, quin processus habitus sit. Ea 
de causa non mihi videtur abolenda esse suspensione ex informata 
conscientia, quae infligi non potest, iuxta communem doctrinam iurispe- 
ritorum, nisi ex certis documentis de culpabilitate rei omnino constet. 

De castitate , virginitate, matrimonio, familia. 

Pars prima: De castitate et virginitate. Placet. Tamen latinitas ex- 
polienda. 

Pars altera: De matrimonio et familia. Placet iuxta modum. Quae in 
schemate continentur usque ad caput 3 exclusive mihi omnino probanda 
videntur. Quae autem a capite 3 usque ad finem ibi leguntur mihi obscura 
in expositione, partim saltem, videntur. Propterea sentio haec postrema 
revisenda esse et melius et enucleatius redigenda. 

De Ecclesia. 

Pars Prima, Caput I: De Ecclesiae militantis natura. Placet. 

Caput II: De membris Ecclesiae militantis eiusdemque necessitate 
ad salutem. Placet. 

Caput III: De Episcopatu ut supremo gradu sacramenti Ordinis et 
de Sacerdotio. Placet. 

Caput IV: De Episcopis residentialibus. Placet. 

Caput V: De statibus perfectionis adquirendae. Placet iuxta modum. 
Caput VI: De Laicis. Placet. 


2 Cf. p. 864. 

De statibus perfectionis adquirendae. Pars secunda : de disciplina de 
renovatione vitae et operae in Institutis perfectionis adquirendae. 

Sectio secunda: de alumnorum statuum perfectionis institutione. Ca- 
pita XVI, XVII, XVIII. Placet. 

Capita XIX, XX, XXI, XXII. Placet. 

Capita XXIII, XXIV, XXV. Placet. 

Sectio tertia: de vocationibus religiosis promovendis et de alumno- 
rum admissione ad professionem et ad ordines. Capita XXVI, XXVII, 
XXVIII. Placet. 

Sectio quarta: de quibusdam quaestionibus particularibus status 
perfectionis. Capita XXIX, XXX, XXXI. Placet. 

Nota.: Libentissime votum placet schematibus a Commissione de 
Religiosis propositis; nam ea aestimo erudite confecta et multa sine du- 
bio continent, quae in praxim deducta ad renovationem et meliorem 
observantiam vitae religiosae conferrent. Sed anceps haereo utrum illa 
omnia, prout iacent, in Concilio decernenda sint. Id decernendum maio- 
ri et sapientiori auctoritati relinquo. 

De impedimentis ad matrimonium. 

Placet iuxta modum. Optandum videtur ut schema in meliorem 
formam redigatur. Forte res omnis remittenda est Commissioni de Co- 
dice luris Canonici praesentibus circumstantiis adaptando. Quoad im- 
pedimentum, decisio committenda est speciali peritorum commissioni, 
si ita Sanctissimo videbitur. 

De matrimoniis mixtis. 

Placet. 

De consensu matrimoniali. 

Non placet. Res videtur satis alias provisa. 

De forma celebrationis matrimonii. 

Non placet. Schema parum dilfert ab iis, quae in Codice luris Ca- 
nonici statuuntur; parvae autem mutationes, quae in schemate propo- 
nuntur, non videntur convenientes. 

De processu matrimoniali. 

Non placet. Quae in schemate continentur, nimis involuta viden- 
tur. Praeterea mutationes, quae in schemate suggeruntur, non videntur 
utilia. 

De facultatibus Episcoporum. 

Placet iuxta modum. Res nempe demandanda videtur Commissioni 
Codicis luris Canonici Ecclesiae Orientalis. 

De catechismo et catechetica institutione. 

Placet iuxta modum: videlicet quaestio maturius est ponderanda, 
scilicet si theoretice unicitas catechismi exoptanda videatur, tamen expe- 
rientia constat eam practice stabiliri non posse ob diversitatem circum- 
stantiarum, quibus iam in numero III huius schematis alluditur. 

De Kalendario perpetuo et celebratione Easchatis. 

Placet iuxta modum. Quaestio a Commissione Post-Conciliari accu- 
ratius examinanda videtur, nam res est sine dubio controversiis obnoxia. 

De Officio Divino Ecclesiarum Orientalium. 

Placet. 


IV 

Em. mi P. D. PETRI TATSUO Card. DOI 
Archiepiscopi T okiensis 

De Episcoporum coadiutoribus deque Episcoporum cessatione a mu- 
nere pastorali. 

Placet. 

Praecipuae de animarum cura quaestiones. 

Pars Prior: de cura animarum in genere. Placet. 

Pars Altera: de animarum cura in particulari : Caput I: de emigran- 
tium cura. Placet. 

Caput II-V: de maritimorum, aeronavigantium, nomadum et pe- 
regrinatorum cura. Placet. 

Caput VI: de cura pro christianis communismo infectis. Placet. 

De cura animarum et Communismo. 

Placet. 

De catechetica populi christiani institutione. 

Placet. 

De praevia librorum censura eorumque prohibitione. 

Placet. 

Ve censuris earumque reservatione. t 

Placet. 

De modo procedendi in poenis in via administrativa infligendis. 

Placet. 

De castitate, virginitate, matrimonio, familia. 

Pars prima: de castitate et virginitate. Placet. 

Pars altera: de matrimonio et familia. Placet. 

De Ecclesia. 

Pars prima. Caput I: de Ecclesiae militantis natura. Placet. 

Caput II: de membris Ecclesiae militantis eiusdemque necessitate 
ad salutem. Placet. 

Caput III: de Episcopatu ut supremo gradu Sacramenti Ordinis et 
de Sacerdotio. Placet. 

Caput IV: de Episcopis residentialibus. Placet. 

Caput V: de statibus evangelicae adquirendae perfectionis. Placet. 
Caput VI: de Laicis. Placet. 

De statibus perfectionis adquirendae. 

Pars secunda, Sectio secunda: de alumnorum statuum perfectionis 
institutione. Capita XVI, XVII, XVIII. Placet. 

Capita XIX, XX, XXI, XXII. Placet. 

Capita XXIII, XXIV, XXV. Placet. 

Sectio tertia: de vocationibus religiosis promovendis et de alum- 
norum admissione ad professionem et ad ordines. Capita XXVI, XXVII, 
XXVIII. Placet. 

Sectio quarta: de quibusdam quaestionibus particularibus status 
perfectionis. Capita XXIX, XXX, XXXI. Placet. 

De impedimentis ad matrimonium. 

Placet. 

De matrimoniis mixtis. 

Placet. 

De consensu matrimoniali. 

Placet. 


De forma celebrationis matrimonii. 

Placet. 

De processu matrimoniali. 

Placet. 

De facultatibus Episcoporum. 

Placet. 

De catechismo et catechetica institutione. 

Non pervenit, sed eius loco fuit alterum exemplar schematis de- 
creti « de Officio divino ». 

De Kalendario perpetuo et celebratione Paschatis. 

Placet. 

De Officio Divino Ecclesiarum Orientalium. 

Placet. 


V 

Beat. mi P. D. STEPHANI I SIDAROUSS 
Patriarchae Alexandrini Coptorum 

Ayant pris le temps necessaire pour examiner toutes les questions 
proposees, je ne puis que souscrire au contenu des divers schemas. 


VI 

Beat. mi P. D. MAXIMI IV SAIGH 
Patriarchae Antiocheni Melchitarum 

De emigrantium cura. 

JPapprouve le Schema dans son ensemble. Je suis heureux meme 
de rendre hommage a 1’ouverture d’esprit dont il fait preuve a 1’egard 
des emigres orientaux. En effet, dans les numeros 15-17, non seule- 
ment il reconnait Tegalite de tous les rites dans 1’Eglise, mais il recom- 
mande, la ou le bien des ames 1’exige, Verection d’un diocese personnel 
pour les fideles de rite oriental ou, au moins, d’une paroisse person- 
nelle. 

Il reste a mettre a execution cette decision. La, le Saint-Siege se 
heurtera a Popposition de certains eveques qui refusent absolument de 
laisser creer un diocese personnel sur leur territoire. Le Saint-Siege 



1334 


SESSIO VI - ACTA 


les prend jusqu’ici par les bonnes manieres, afin d’obtenir leur consen- 
tement. Mais, en attendant, les fideles orientaux emigres, prives de pas- 
teurs de leur rite, souffrent, periclitent, s’eloignent de la pratique reli- 
gieuse, sont travailles par les propagandes athees, dissidentes ou com- 
munistes. L’Eglise ne peut pas et ne doit pas tolerer plus longtemps 
pareil etat de cboses. Une seule observation, qui est tangible, montre 
tout le mal que ce raidissement de la hierarchie latine en pays d’emigra- 
tion cause a notre Eglise: 

Les Orthodoxes emigres de notre pays sont deja organises et se 
developpent souvent a notre detriment, parce qufils ont les coudees 
franches, alors que nous sommes en train de deperir parce que nous 
sommes lies. Par contre, dans notre pays d’origine, nous nous develop- 
pons et nous nous organisons plus que nos freres orthodoxes, parce que 
nous avons les mains libres, quoique nous soyons moins nombreux, 
moins riches, et ayant une position sociale moins marquee. Une fois 
meme feu le Patriarche Orthodoxe d’ Antioche Alexandros III, qui vi- 
vait comme nous a Damas, nous a dit ce mot qui semble etonnant: 
« II ne faut pas vous servir de votre force pour nous enlever nos en- 
fants ». La donc ou nous avons une hierarchie, le catholicisme progres- 
se. La oii, comme dans les pays d’emigration, on refuse de constituer 
pour nous une hierarchie, le catholicisme oriental deperit. 11 est peni- 
ble de constater que, sur ce point, notre union est pour nous, dans 
les pays d’emigration, une cause de faiblesse. 

Une seule critique a ce Schema: On requiert 1’intervention de la 
S. Congregation Consistoriale pour la nomination des Directeurs mis- 
sionnaires des diverses communautes ethniques, ainsi que pour la nomi- 
nation du Directeur de Pceuvre des emigres pour toute la nation (pa- 
ges 9 et 10). 1 Pourquoi reserver ces nominations a la S. Congregation 
Consistoriale? Estime-t-on que la conference des Eveques ne peut 
pas faire utilement cela? Nous soulignons de nouveau ce principe: 
II ne faut pas reserver a 1’autorite centrale ce que 1’autorite locale peut 
et doit faire. 

De maritimorum, aeronavigantium, nomadum et peregrinatorum cura. 

J’approuve le Schema dans son ensemble. Une seule observation: le 
Directeur national de Pceuvre de Papostolat de la mer est nomme, d’apres 
le Schema, par la S. Congregation Consistoriale (pag. 4, 2 n. 2); de meme 


1 Cf. p. 727. 

2 Cf. p. 732. 

le Directeur des aumoniers des nomades (page ll, 3 ligne 7). Ne pense- t-on 
pas que ces Directeurs peuvent etre plus utilement nommes par la Com- 
mission Episcopale correspondante ou, tout au plus, par la conference 
nationale de la hierarchie? En effet, ces organismes, qui existent deja 
sur place, sont plus a meme de savoir ce qui est le plus utile et le plus 
adapte. En plus, nous ne devons pas charger 1’autorite centrale de soins 
qui peuvent et doivent etre assumes par 1’autorite locale. 

De Censuris earumque reservatione. 

J’approuve toutes les simplifications operees par ce Schema dans 
le droit penal de 1’Eglise. Je souhaiterais meme une plus grande simpli- 
fication. Les peines ecclesiastiques sont le plus souvent des vestiges d’une 
societe moyen-ageuse revolue. II suffit d’une dizaine de censures ou de 
peines pour les cas vraiment graves, destinees a eviter le scandale et a 
briser la contumace, 

La censure prevue au n. 16 (censure « latae sententiae » reservee au 
Saint-Siege contre les clercs ou les religieux qui se rendent coupables 
d’un delit de mceurs avec des mineurs de moins de 16 ans) ne doit pas, 
a notre avis, etre introduite. D’abord 1’enonce de ce delit dans les actes 
d’un concile oecumenique ne convient pas a 1’honneur de 1’Eglise et a 
la dignite du clerge, Ensuite, il n’est pas besoin de frapper ce pecbe 
de censure; comme il s’agit de clercs ou de religieux, la malice du pecbe, 
a elle seule, doit suffire a les detourner d’un delit aussi honteux. Enfin 
et surtout, il ne convient pas que la censure soit reservee au Saint-Siege; 
ce serait interprete comme un moyen detourne employe par le Saint-Siege 
pour dominer les consciences. Il suffit que les confesseurs avertissent 
leurs penitents du devoir grave qui leur incombe, sous certaines con- 
ditions, de denoncer leur complice a 1’Ordinaire, qui prendra les me- 
sures opportunes, car il connait mieux les circonstances de lieux et de 
personne. D’une maniere generale, il £aut eviter d’introduire dans 
1’Eglise 1’habitude de la delation, meme anonyme. En eifet, si la dela- 
tion au Saint-Siege est anonyme, elle est peu utile; si elle devoile le 
nom du coupable, elle transforme le Saint-Siege en bureau d’investi- 
gation policiere, ce qui est odieux. 

De modo procedendi in poenis in via administrativa infligendis. 

J’approuve entierement ce Schema, qui a introduit dans la proce- 
dure administrative penale de 1’Eglise des garanties indispensables de 
justice. C’etait un point deficient dans la procedure de 1’Eglise de livrer 


Cf. p. 736. 

1’incrimine au prudent arbitre de 1’Ordinaire. Certes, il faut faire con- 
fiance aux Ordinaires, mais il faut aussi inspirer confiance a 1’incrimine, 
et ne pas lui donner 1’occasion de croire que 1’Eglise lui refuse les ga- 
ranties de defense et d’equite que presentent aujourd’hui tous les tribu- 
naux du monde libre. Sur ce point, le droit de 1’Eglise se ressentait 
encore des habi tudes du Moyen-Age. 

Mais le tribunal qui, dans 1’Eglise, est le plus accuse de ne pas 
observer ces garanties formelles de justice echappera encore, d’apres 
le Schema, a cette reforme absolument indispensable. Je veux parier 
du Saint-Office, que le droit canon dispense encore de ces regles de pro- 
cedure commune. 

Nous ne doutons pas de la vertu et des bonnes intentions des mem- 
bres du Saint-Office. Mais la n’est pas la question. Il s’agit de savoir 
si 1’Eglise tolerer a encore, en plein xx e siecle, que le Saint-Office con- 
tinue de proceder comme la Sainte Inquisition du Moyen-Age, en con- 
damnant par exemple quelqu’un sans 1’avoir entendu, « ex informata 
conscientia », sans lui donner 1’occasion de se defendre* et en se reser- 
vant d’infliger des peines imprevues et de suivre une procedure inconnue. 

De telles fagons d’agir deprecient 1’Eglise aux yeux des incroyants 
et des croyants eux-memes. Elles aigrissent les catholiques. Elles don- 
nent au Saint-Office un pouvoir exagere dans 1’Eglise, au point de lui 
permettre parfois de neutraliser les desirs du Souverain Pontife. Elles 
humilient la hierarchie catholique. Elles entourent cet organisme qui 
ne devrait etre qu’un simple dicastere de la Curie romaine, comme les 
autres, d’une reputation de terreur tenebreuse, qui est ce qu’il y a de 
plus oppose a 1’esprit evangelique. Le Saint-Office doit defendre la foi 
et les mceurs, mais par des moyens evangeliques, pas par les moyens, 
adoucis il est vrai, de la Sainte Inquisition moyen-ageuse, et, dans tous 
les cas, avec les garanties formelles et exterieures de justice que con- 
sentent tous les tribunaux du monde libre. 

Pour toutes ces raisons, nous demandons que le Saint-Office soit 
tenu d’observer la procedure commune de 1’Eglise, et ne constitue pas 
un tribunal d’exception, ni quant a la competence, ni quant a la proce- 
dure, ni quant aux peines. Pour l’honneur de 1’Eglise, une reforme 
radicale s’impose absolument. 

De Ecclesia , Pars I, Cap. II: De membris Ecclesiae militantis eiusdem- 

que necessitate ad salutem. 

JPapprouve le Schema, surtout le paragraphe 3, qui traite de « 1’union 
avec les acatholiques » en termes charitables, reconnaissant les liens 
qui les unissent a 1’Eglise catholique. Cependant, vers la fin de ce para- 

graphe, page 8, 4 lignes 4-8, 1’expression semble trop forte quand on 
recommande de prier afin que les acatholiques « ab eo statu se eripere 
studeant, in quo ad salutem sempiternam obtinendam tot tantisque 
caelestibus muneribus adiumentisque carent , quibus illis solummodo 
frui licet, qui reapse sunt membra Ecclesiae ». Meme a 1’egard de nos 
freres des Eglises evangeliques, ces paroles sont trop dures. A 1’egard 
de nos freres orthodoxes, elles sont presque injustes, car heureusement 
que la division entre les chretiens ne les a pas prives des moyens du 
salut. En effet, iis ont les memes sacrements, le meme sacerdoce, les 
memes benedictions ou des benedictions similaires... que nous. Ces ex- 
pressions gagneraient donc a etre attenuees. 


VII 

Exc.mi P. D. IOSEPH ALTER 
Archiepiscopi Cincinnat ensis 

Omnia, in schematibus proposita, mihi placent iuxta modum, i. e. 
iuxta quasdam animadversiones sequentes: 

Quoad cessationem Episcoporum a munere episcopali : 

1. Videre faveas paginam 7 1 ad numerum 2. Mihi non placet quod 
eo ipso aetatem septuagesimam quintam annorum attingente ab epi- 
scopo, renuntiatio eius muneris censenda sit « iam facta ». Melius vi- 
detur quod determinatio in unoquoque casu relinquatur Summo Pon- 
tifici. In lege canonica tamen monitum episcopis daretur quod renun- 
tiatio facienda est quandocumque impares sint ut munera sua pastoralia 
ratione aetatis aut ratione infirmitatis alicuius implere poterint. 

2. Videre faveas paginam 8 2 ubi tractatur de congrua sustentatione 
episcoporum in casu renuntiationis. Mihi videtur melius esse, si epi- 
scopi in coetu provinciali adunati determinarent quid sit sustentatio 
congrua ante, potius quam post renuntiationem. 

Quoad curam animarum in genere-. 

1. Pars Prior « de munere et obligatione episcopi » mihi videtur es- 
se nimis diffusa. Materia proposita melius tractanda sit in cursu theolo- 


4 Cf. p. 991. 

1 Cf. p. 645. 

2 Cf. p. 646. 

giae pastoralis quam in Concilio Oecumenico. Munera omnia in schemate 
proposita sunt quidem magni momenti sed multo utilius erit si aliquid 
particulare et in specie de mediis aptis et de auctoritate episcopi requi- 
sita ad officia tam difficilia adimplenda in schemate includerentur, e. g. 
relate ad auctoritatem episcopi in scholis superioribus moderandis etiam- 
que in institutis caritatis praesertim in eis quae sunt sub ductu religio- 
sorum et religiosarum. Saepe saepius instituta ista amplificantur, eleemo- 
synae colligantur et alia opera navantur quin episcopus ordinarius con- 
suletur. Rectores et Superiores frequenter nominantur et designantur 
sine praevia notificatione Ordinario facta. Omnino patet quod superio- 
res ius et onus habeant rectores designandi; tamen mihi videtur quod 
antequam publicatio nominum in ephemeridibus facta sit Ordinarium 
loci certiorem facere oportet et saltem ab eo « nihil obstat » sit requi- 
rendum. Dicitur aliquoties a religiosis quod ipsi sint exempti a iurisdic- 
tione Ordinarii et eius interventio non requiratur amplius post canoni- 
cam fundationem. Aliquid de hac re dicendum est in hoc capite. 

2. In administratione sacramentorum linguam vernaculam, forma sa- 
cramentali exclusa, adhibere oportet; valde utilis erit fidelibus ad intel- 
ligendam significationem verborum quae in ritibus sacris dicuntur; de- 
votio et participatio populi multo foveretur ea concessione tam fervide 
desiderata a fidelibus. 

Quoad Conferendas Episcoporum Nationales : 

1. In variis schematibus Commissionum Praeparatoriarum multum 
dicitur de quaestionibus et de problematibus pastoralibus quae de fu- 
turo relinquenda sint coetibus episcoporum nationalibus ad decernenda; 
e. g. quaestiones de abstinentia et ieiunio, de divisione et unione dioece- 
sium, de fundo dioecesano ex reditibus paroeciarum superfluis consti- 
tuendo, de usu linguae vernaculae etc. Quaeritur an sit medium aptum 
et adaequatum in circumstantiis et conditionibus hodie vigentibus. Pro- 
positum est in genere valde desiderandum, sed evidenter patet quod 
coetus episcoporum nationalium ad hunc finem assequendum multo 
melius ordinari oportet. Ipsi coetus praediti esse debent auctoritate 
adaequata ut stipendia necessaria colligere poterint; viros peritos pro 
variis muneribus requisitos seligere et designare, officina et media con- 
stituere, et alias necessitates providere; secus non erit possibile operam 
efficaciter navare. Requiritur igitur quod in schemate ubi sit proprium, 
quidquam in specie dicatur de organizatione, auctoritate, mediis neces- 
sariis quae coetus episcoporum nationalium adhibere poterint. 

De emigrantibus et de immigrantibus'. 

Experientia hic in Statibus Foederatis Americae acquisita durante 
multo tempore docet quod immigrantes haud umquam sese praesentent 
parocho proprio nec ante nec post emigrationem. Aliquid amplius de 
obligatione fidelium hac in re in schemate diceretur oportet. Ecclesia in 
America est fere in tota parte Ecclesia immigrantium, qua de causa 
nobis videtur quod Ordinarii et parochi proprii praediti sint cognitione 
ampliori et accuratiori de necessitatibus immigrantium, conditionibus 
praevalentibus, et legibus civilibus in nova natione vigentibus quam 
poterit nota esse Directoribus Missionariis. 

Suadetur igitur quod iurisdictio canonica in re pastorali maneat potius 
in ambitu Ordinariorum locorum, quam in Vicario quodam ad hoc no- 
minato. Praxis iam per multos annos apud Ordinarios nostros locorum 
ubique viget sacerdotes seligendi et designandi ad promovendum bo- 
num immigrantium qui sunt eiusdem linguae et si erit possibile eiusdem 
nationis. Sacerdotes exteri nisi bene cognoscant linguam novi territorii 
et conditiones civiles ac sociales vigentes saepe inveniuntur inepti nec- 
non ad salutem immigrantium promovendam tum spiritualem tum so- 
cialem inefficaces. 

Si desint sacerdotes periti in propria Dioecesi, deinde valde utile 
erit impetrare auxilium S. Congregationis Consistorialis ad deficientiam 
supplendam. In hoc casu autem sacerdotes nominati a S. Congregatione 
Consistoriali, per quosdam menses saltem, oportet ut specialem institu- 
tionem acquirent in novo territorio ipso degentes. 

Quoad institutionem catecheticam : 

Placet iuxta modum. Mihi videtur quod distinctio adaequata defi- 
ciat in Schemate inter conditiones, quae vigent in nationibus vel regio- 
nibus ubi exstant sub ductu Ecclesiae scholae catholicae pro maioritate 
puerorum, et inter alias conditiones et circumstantias in regionibus ubi 
scholae publicae sub ductu Gubernii fere ubique exstant. Problema sol- 
vendum est aliis modis in aliis circumstantiis. Ubi Status non permittit 
institutionem religiosam, necesse est constituere e. g. Confraternitates 
Doctrinae Christianae, bene organisatas, sicut in Schemate provisum 
est. E contra quando Status lege civili permittit institutionem religiosam 
in scholis ipsis, deinde necessarium est providere, iuxta normas a Statu 
praescriptas, magistros peritos qui cotidie in scholas ineunt ad cateche- 
ticam institutionem navandam. Hi magistri debent esse ab Episcopo 
approbati et sustentatio congrua cotidiana eis apportionanda est quia 
per totam diem servitium scholis praebent. In scholis vero catholicis 

alia est quaestio nempe ea quae principaliter versatur circa qualificatio- 
nes necessarias magistrorum etiamque circa tempus in curriculo assi- 
gnandum ut sit sufficiens ad finem proprium attingendum. 

Quoad praeviam librorum censuram : 

Onus valde difficile imponitur Officio Vigilantiae Nationalis (num. 3, 
pag. 4 , 3 in Schemate) propter ingentem massam librorum et aliarum 
publicationum quae unoquoque anno eduntur. Suadetur quod munus 
Officii Nationalis melius restringendum est ad illas publicationes in- 
spiciendas et examinandas quae theologis Officio Nationali addictis re- 
mittuntur ab Officiis Dioecesanis Vigilantiae. Secus onus theologorum 
erit nimis onerosum et labores eorum inefficaces ad errores maximi mo- 
menti repellendos et si necesse sit etiam damnandos. 

De Ecclesia. 

Pars Prima, Caput I: De Ecclesiae militantis natura. 

Quantum ad n. 5, pag. 7: 4 In hac enucleatione figurae corporis uti- 
liter, contra huius temporis asserentes indignitatem cuiuscumque subiec- 
tionis, explicaretur dignitas subiectionis membrorum Corporis Mystici 
hoc vel alio modo: « Dignitas status subiectionis in Corpore Christi 
Mystico profluit ex hoc quod in Ecclesia qui veluti inferior superiori 
recte subiicitur eo ipso Christo Capiti subiicitur. Proinde, sicut et ipse 
Vicarius Christi dignitatem habet in sua Christo Capiti subiectione, ita 
episcopi et sacerdotes, religiosi et laici dum recto ordine superioribus 
subiiciantur, eo ipso Christo Capiti subiiciuntur et dignitatem mirabi- 
lem ex hac subiectione obtinent ». 

Caput II: De membris Ecclesiae militantis eiusdemque necessitate 
ad salutem. 

Quantum ad n. 2, pag. 7: 5 Cum doctrina sub hoc numero exposita 
quaestionem, theologicam maximi momenti practici de veritatibus ad 
salutem necessarie credendis intime tangat, opportunum videretur in- 
dicare utrum an non intentio sit aliquid determinare de necessitate ad 
salutem fidei in Christum Redemptorem et SS. Trinitatem. 

Caput III: De Episcopatu ut supremo gradu Sacramenti Ordinis et 
de Sacerdotio. 

Quantum ad n. 2, pag. 4: 6 Videretur valde utile post hoc numerum 
ex documentis ecclesiasticae traditionis ampliare et fusius demonstrare 


' 5 Cf. p. 843. 

4 Cf. p. 987. 

5 Cf. pp. 990-991. 

6 Cf. p. 1038. 

rationes cur presbyteri nullam iurisdictionem vel curam animarum nisi 
ex collatione Romani Pontificis vel Episcopi competentis obtineant. 

Caput IV: De Episcopis Residentialibus. 

In hoc capite, in sectione vel numero speciali, liceat amplius decla- 
rare rationes cur Episcopi eos qui nondum sunt ex Christi ovili debeant 
evangelizare atque indicare varios modos quibus ipsi hoc officio fungi 
possint. 

Caput VI: De Laicis. 

Quantum ad nn. 5 et 6, pp. 7, 8, 9: 7 Auctoribus huius partis sche- 
matis de pulcherrima expositione obiecti et formarum apostolatus laico- 
rum gratulari velim. Maximi momenti puto enucleationem hanc prae- 
claram. Non tantum in actis Concilii conservetur, sed etiam quam pri- 
mum omnibus mediis laicis ubique terrarum plene divulgetur. 

Quoad statum perfectionis adquirendae : 

1. Relate ad Caput XVIII, pag. 12, 8 n. 53: Aliquid hoc loco in 
Schemate diceretur oportet de ampliore conspectu Ecclesiae tamquam 
de Corpore Mystico, nempe de Ecclesia Universali et insuper de Ecclesia 
Dioecesana intra cuius limites munere pastorali saepe saepius fungun- 
tur. Alumni quidem addiscant instituti finem, indolem, spiritum, etc., 
ut suae vocationis melius respondeant; tamen amore etiam erga sa- 
cerdotes muneribus addictis Ecclesiae Dioecesanae et eius interesse 
caleant oportet, ne conspectus Ecclesiae nimis angustietur. 

2. Relate ad candidatos in novitiatum admittendos : Caput XX, 
pag. 6, 9 n. 67: Suadetur, antequam candidati et candidatae in novitia- 
tum admittantur, ut saltem per quatuor hebdomadas licentiam obti- 
neant ad domum suam propriam visitandam ne nimis abrupte a vita 
normali separentur et in religionem sine experientia familiari introdu- 
cantur. 

3. Relate ad Regimen Sacramenti Poenitentiae : Caput XXIX, 
pag. 3, 10 nn. 114 et 115: III: Minime placet quod alumni institutionum 
sub ducto religiosorum clericalium domibus diu noctuque degentes, 
exempti sint a iurisdictione Episcoporum Ordinariorum quoad confes- 
siones eorum sacramentales recipiendas. Numerus alumnorum istorum 
attinet aliquoties plura millia fidelium apud quasdam universitates, e. g. 
Notre-Dame. Videtur esse ulterior invasio iurisdictionis Ordinarii loci. 


7 Cf. pp. 1088-1090. 

8 Cf. p. 1120. 

9 Cf. p. 1124. 

10 Cf. p. 1162. 

Aliquid aliud dicendum est si ageretur de religiosis ipsis vel de alumnis 
qui communitatem religiosam iam inducti sunt modo canonico. 

De forma ordinaria matrimonii : 

1. Quoad n. IV, pag. 6: 11 Melius mihi videtur esse si clausula 
« dummodo sacerdos assistens ne sit a Missa celebranda suspensus vel 
prohibitus », alio modo exprimatur, nempe « dummodo sacerdos assi- 
stens ne sit a divinis suspensus ». 

2. Quoad n. V, pag. 6; Suadetur alia clausula addenda: nempe: 
« Licentia rationabiliter praesumi potest a sacerdote valide delegato 
etiamsi licentia non sit expresse data, ob gravem necessitatem quae in 
iudicio sacerdotis immediate urget; expletis quidem omnibus quae ius 
constituit pro libertate status comprobanda ». 

3. Quoad n. VI, pag. 6: 12 Mihi videtur quod poena infligenda, sit ni- 
mis rigorosa quando tantum sine licentia matrimonio assistit. Negative 
relate ad hanc partem; affirmative si sacerdos matrimonio sine delega- 
tione assistere ausus fuerit. 

De processu matrimoniali : 

4. Quoad n. 2, pag. 4: 13 Mihi non placet ultima conditio posita, 
nempe: «et aliis officiis ac beneficiis minime interventantur ». Substi- 
tui poterit « et aliis officiis ac beneficiis minime interventantur, nisi 
iudicio Ordinarii rationabilis sit causa et munere adaequate fungere 
poterint ». 


VIII 

Exc.mi P. D. LAURENTII GRANER 
Archiepiscopi Dacchensis 

De Episcoporum Coadiutoribus et Auxiliaribus deque Episcoporum 
cessatione a munere pastorali. 

Placet. 

Praecipuae de animarum cura quaestiones. 

Pars Prior: De cura animarum in genere. Placet. 

11 Cf. p. 1225. 

12 Cf. p. 1226 . 

13 Cf. p. 1264. 

Pars Altera: De emigrantium , maritimorum , aeronavigantium, noma- 
dum et peregrinatorum cura. Capita I-V: Placet. 

Cap. VI: De cura animarum pro christianis communismo infectis. 
Placet. 

De catechetica populi christiani institutione. 

Placet. 

De cura animarum et communismo. 

Placet. 

De castitate, virginitate, matrimonio, familia. 

Placet. 

De Ecclesia. 

Pars I, Capita I-VI: Placet. 

De praevia librorum censura eorumque prohibitione. 

Placet. 

De censuris earumque reservatione. 

Placet. 

De modo procedendi in poenis in via administrativa infligendis. 

Placet. 

De statibus perfectionis adquirendae. 

Pars II, Sectio II, Capita XVI-XXV: Placet. 

Pars II, Sectio III, Capita XXVI-XXVIII: Placet. 

Pars II, Sectio IV, Capita XXIX-XXXI: Placet. 

De impedimentis ad matrimonium; de matrimoniis mixtis. 

Placet. 

De consensu matrimoniali. De forma celebrationis matrimonii. 

Placet. 

De processu matrimoniali. 

Placet. 

De facultatibus Episcoporum. De catechismo et catechetica institutione. 
De kalendario perpetuo et celebratione paschatis. De officio divino 
Ecclesiarum Orientalium. 

Placet. 



5 - VOTA CONSILIARIORUM 

I 

Exc.mi P. D. ANGELI DELLACQUA 
Archiepiscopi tit. Chalcedonensis 

De Episcoporum Coadiutoribus et Auxiliaribus de que Episcoporum 

cessatione a munere pastorali. 

1. Quaestio heic fit solummodo de cessatione muneris episcopalis, 
seu de eius statuendis causis. 

2. Ut in comperto est, huiusmodi quaestionem Codex iuris cano- 
nici silentio praetermittit, etsi eam absolvit cum de aliis explendis offi- 
ciis sermo est. 

Verum utiliter a Patribus Oecumenicae Synodi excutienda propo- 
nitur, cum id animarum bonum postulet. 

3. Quod sacri Pastores, cum gravibus suis muniis rite obeundis ob 
permanentem valetudinis defectum impares evaserint, ut eadem dimit- 
tant rogentur, iustum planumque profecto est. 

4. Minus tamen videtur opportunum ipsis tempus praefinire, nempe 
exactum 75 aetatis annum (p. 7, 1 n. 2), ut id ad effectum adducant. 

5. Etenim Pastores et patres animarum numero administratorum, 
qui in aliquo munere Civitati vel Apostolicae Sedi operam navant, ac- 
censendi non sunt. 

6. Praeterea e communiter contingentibus satis superque constat 
non posse certum tempus generatim praescribi, quo viatores inepti suis 
gerendis negotiis omnino fiunt, cum alii alio aetatis suae tempore tales 
reperiantur. 

7. Item patet haud paucos viros, seu clericos seu laicos, etiam post 
expletum aetatis annum ante memoratum, egregie naviter que in sibi 
commissa munera incumbere. 

8. Quare ad gregis cbristiani bono congruenter prospiciendum, sa- 
tis habere posset Oecumenica Synodus Ecclesiae Pastores commonere 


1 Cf. p. 645. 

ut, cum provecti aetate facti sint, serio considerent arduum in se re- 
ceptum onus, idque ultro deponant, si coram Deo ferre, prouti oportet, 
qualibet de causa, non valeant. 

Praecipuae de animarum cura quaestiones. 

1. Plura continentur in priore parte huius schematis de animarum 
cura in genere, quae, laudabiliter digesta, vineae Domini haud mediocre 
incrementum allatura fore exspectandum est. 

2. Deest nihilominus in elucubratis quaestionibus definitio, paucis 
quidem expressa, ex qua eluceat penes Episcopum esse universum sibi 
commissae ecclesiae regimen, quod sub auctoritate Romani Pontificis 
exercetur (can. 329, par. 1 C.I.C.), licet id e prolatis hortamentis ac 
praeceptis colligi queat. 

3. Praeterea Episcopi munera in grege christiano moderando longe 
lateque referuntur atque explanantur. Verum silentio praetereuntur of- 
ficia, quibus christifideles, imprimisque clerici, seu saeculares seu reli- 
giosi, erga Episcopum obstringuntur. Hinc haud apparet mutua Pasto- 
ris et gregis conspiratio in salutis semita conficienda; qua quidem con- 
spiratione veluti peculiari et propria nota Ecclesiae vita enitet. 

4. Recensita autem sub schemate praescripta et hortamenta perso- 
nam quidem Episcopi omnia attingunt. At ex his non pauca sub aliis 
schematibus forte repetita reperientur, sub quibus praecipua earundem 
materiarum capita tractabuntur. Quod tamen absonum videtur. 

5. Cavet, praeter cetera, idem schema: « Cum approbatione et sub 
ductu S. Sedis, Conferentiae Nationales Episcoporum, collatis inter se 
consiliis, constituant Commissiones Episcopales internationales quae 
communitatum humanarum specialium bono spirituali, internationalium 
necessitatum remedio, et apostolatus internationalis operibus consulant » 
(P- 35, 2 n. 5). 

6. Dilaudandum omnino est propositum constituendi aliquam In- 
ternationalem Commissionem seu Conferendam, quae Episcopis coale- 
scat in Conferendas Nationales adscitis. Huiusmodi namque Commissio 
plurimum conferet ad catholicae rei bonum ubique terrarum expeditius 
provehendum. 

7. Ea, quae ad instar Commissionis Centralis Oecumenico appa- 
rando Concilio institui posset, quaeque Conferendarum Nationalium 
Praesidibus constaret, quidam esset praestantissimorum Consultorum 
Coetus, quem Apostolica Sedes ad praecipuas gravioresque Ecclesiae 


2 Cf. p. 694. 

expediendas causas in consilium adhiberet, maxime quod ad pastorale 
animarum regimen et apostolatus opera pertinet. 

At eius munera et qua ratione eadem explere debeat, definire oportet. 

De castitate , virginitate, matrimonio, familia. 

1. Providenti quidem consilio in altera huius schematis parte, cum 
videlicet sermo fit in capite 3 de ordine familiae christianae divinitus 
constituto, admonetur: « Attento eodem ordine divino, familia vera so- 
cietas est, alias societates naturales per se antecedens; licet ab istis, ut 
proprios suos fines reapse consequi valeat, iuvari et promoveri possit ac 
debeat. Immo familia est, et usque ad finem saeculi erit, societas cuique 
homini, in quocumque ordine sociali, necessaria et inviolabilis, aliarum 
societatum principium et praesuppositum, propria unitate spirituali et 
morali, iuridica atque oeconomica praedita » (p. 3 4, 3 n. 26). 

2. Atque inferius, praecipue contra communistas, socialistas, laici- 
stas ac liberales, statuitur: « Erroneum igitur est divinam familiae ori- 
ginem negare vel ordinationem in ipsa a Deo positam subvertere... » 
(p. 36, 4 n. 28). 

3. Fatendum tamen est eiusmodi sacrae doctrinae enuntiationes 
haud forte suppetere ad interneciva errantium placita penitus depellenda 
atque ad domestici convictus sanctitatem plane tuendam. 

4. Patet equidem, praeter cetera, communistarum sectam, quae tan- 
topere nostra aetate pollet, ex quo invecta est, eo pro viribus conniti 
« ut, sublatis ordinum gradibus aequatisque civibus, ad bonorum etiam 
inter eos aequalitatem sit gressus: hinc ius dominii delendum; et quid- 
quid fortunarum est singulis, ipsaque instrumenta vitae, communia ha- 
benda » (Leo XIII, Enc. Graves de communi, Acta Leonis 1901, p. 6). 

5. In maximum exinde committi discrimen domesticam societatem, 
quae, ut ipsa ethnicorum sapientia iam tradidit, « est principium urbis 
et quasi seminarium rei publicae » (Cic., De Off. I, c. 17), atque eius- 
dem pessumdari integritatem ac fines, facile item quisque intellegit. 

6. Ad huiusmodi itaque propellendum discrimen et ad cohibendas 
disciplinae formulas, quibus omnia in rei publicae imperium redigi, ei- 
que non tantum singulos homines, verum et ipsos domesticos convictus 
praeter modum subdi opus esse haud pauci impraesentiarum autumant, 
expedit omnino, ut Sacrosancta Synodus, postquam asseruit familiam 
esse humanarum societatum divinitus constitutum principium et caput, 
sibi propriis iuribus ac muneribus praeditum, populorum rectores pe- 


3 Cf. pp. 927-928. 

4 Cf. pp. 928-929. 

culiaribus datis normis edoceat, quibus ipsi teneantur obligationibus 
tum eadem iura ac munera sarta tecta integraque servandi, cum familiae 
debitam praestandi opem ut sibi praestitutis officii partibus fungi ad- 
modum queat. 

7. At alia superest quaestio eaque praegravis, quae cum familiae 
fortuna intimo nexu coniungitur. Agitur nempe de opificum causa de- 
que eorum dignitate ac naturalibus fulciendis iuribus: quibus profecto 
opificibus plurimae in singulis regionibus, uti planum habetur, fami- 
liae constant. 

8. Quodnam vero momentum hodierno tempore eiusmodi causa 
obtinuerit, vel ex eo liquet quod non solummodo corporati opifices in 
collegia ubique terrarum iam coalescunt ut sua iura probe tueantur, 
sed etiam rerum publicarum moderatores per latas leges operariorum 
negotia ordinare et expedire sedulo student. 

9. Cum igitur societas domestica consistere ac vigere nequeat, quin 
simul necessariis ad vitam perfruatur, procul dubio congruit a Generalis 
Concilii Patribus praecipua recoli, in re tanti ponderis, christianae iu- 
stitiae praecepta adeo ut, solemniter praestitutis operarum locatoribus 
gravibus quibus astringuntur erga opifices oneribus, nova sincera ac fru- 
gifera instauretur inter utrosque animorum concordia, quae seu civili 
seu ecclesiasticae consortioni maximo emolumento erit. 

De Ecclesia. 

1. Concinne accurateque in capite IV praesentis schematis praefi- 
niuntur Episcoporum munus et dignitas, simulque ratio declaratur quae 
ipsis cum Romano Pontifice et Ecclesia universa intercedit. 

2. Verumtamen aliquid hac super re desiderari videtur, quod Oecu- 
menicae Synodi Patres expendere deberent, ut generali Corporis Christi 
Mystici exspectationi satis fiat. 

3. Fidei quippe morumque Christianorum tutamen et incrementum 
hodierno tempore postulant, ut quae ex divina institutione insunt Epi- 
scopis, Apostolorum Successoribus, dignitas ac potestas in peculiares 
ecclesias quibus praeficiuntur (can. 329, paf. I C.I.C.), clariore in luce 
ponantur, atque, congruo reverentiae obsequio ab omnibus agnitae, su- 
pernum Iesu Christi mandatum efficienter, veluti oportet, expleant. 

4. Peropportune in schemate advertitur: « Quia Episcopi singuli cen- 
trum et fundamentum et principium unitatis sunt in suis Ecclesiis particu- 
laribus, prout in illis et ex illis, ad imaginem Ecclesiae universalis forma- 
tis, una et unica Ecclesia Catholica exsistit, cuius centrum et fundamen- 
tum et principium unitatis est successor Petri, hac de causa singuli suam, 

omnes autem simul cum Papa totam Ecclesiam repraesentant “ in vincu- 
lo pacis ” ( Eph . 4, 3) et amoris » (p. 10 s., 5 n. 3). 

5. Quae quidem verba, si propriam sacrorum Antistitum rationem 
cum tota Ecclesia egregie referunt, non tamen praecipuum eorundem 
munus officiumque pastorale erga concreditum sibi gregem palam fa- 
cere rite valent. 

6. Inter omnes profecto constat sacrorum Pastorum libertatem et 
iura variis coartari limitibus aut implicari difficultatibus in administran- 
dis, ad vigentis disciplinae canonicae tramitem, suis dioecesibus, ma- 
xime quod ad ecclesiastica officia seu beneficia spectat, quae in eorum 
territoriis reperiuntur. Idque cumprimis ob concessa decursu saeculo- 
rum privilegia religiosis Familiis aliisque personis seu coetibus, excep- 
tiones vel exemptiones ab memoratis iuribus secum ferentia. 

7. Atqui experientia usuque perspectum sane est plura ex eiusmodi 
privilegiis praeiudicio aliquando fuisse non modo uni eidemque servan- 
dae in singulis ecclesiis disciplinae, verum etiam ipsi sacrorum Praesulum 
dignitati ac pastorali exercendo muneri. 

8. Quamobrem ad commune animarum bonum deinceps provehen- 
dum, decet enucleate a Patribus Generali Concilio interfuturis edici Epi- 
scopos in ecclesiis suae vigilantiae commissis adeo esse reapse centrum 
et fundamentum et principium unitatis vitaeque christianae, ut nihil a 
quolibet, qui non sit Romanus Pontifex, ibi fiat, nullum ineatur inceptum 
ad christifidelium salutem pertinens, nisi de ipsorum consensu et li- 
centia. 

9. « Sunt illi quidem in populo cbristiano fidei sanctae magistri, at 
praesunt etiam tamquam rectores et duces, atque ita praesunt, ut de 
hominum salute, quos habent a Deo creditos, ipsi Deo ratio sit ab 
illis aliquando reddenda » (Leo XIII, Ep. Est sane , Acta Leonis 1888, 
p. 3865). 

10. Quod vero ad rationem attinet, qua sacrorum Antistitum iura 
cum Pontificis Maximi primatu nectuntur et sub eius auctoritate exer- 
centur (can. 329, par. I C.I.C.), profectui item catholicae disciplinae 
forte prodesset, si quaedam expresse caverentur de ratione inter Episco- 
pos et Sacra Consilia, Tribunalia atque Officia per quae Pontifex Maxi- 
mus negotia Ecclesiae universae expedire solet (can. 7 C.I.C.). 

De modo procedendi in poenis in via administrativa infligendis. 

1. Aequum iustumque omnino est Universale Concilium, inter ce- 
tera, consulere processui conficiendo extraiudiciali ad poenas clericis 


5 Cf. p. 1040. 

irrogandas. Namque recentioribus temporibus « fere ubique poenae ex- 
traiudicialiter applicari solent: et non immerito, via enim administra- 
tiva brevior est atque simplicior, et ipsi reo favet cum publicitatem de 
se non requirat » (Decreti schema de quo agitur, p. 3 6 ). 

2. Verum minus aequum et iustum reapse videtur statuere, ut 
« abrogetur institutum iuridicum suspensionis ex informata conscientia, 
de quo in cann. 2186-2194 » (p. 4, 7 n. II). Ratio vero eius abrogationis 
sequens affertur: « Quidquid enim sentiendum sit de origine et de mo- 
tivis huiusmodi instituti, ipsum hodiernis temporibus non iam oppor- 
tunum videtur cum, praesertim a iuvenibus, absonum censeatur quod 
reus puniatur quin sese defendere valeat, et vel etiam quin eidem causa 
poenae enuntietur » (Ibid.). 

3. Haud quippe oportet heic advertere Ecclesiam non esse socie- 
tatem, cui finis insit bono dumtaxat communi christifidelium prospi- 
ciendi. Ipsa siquidem, ex divino sui Auctoris mandato, singulos homines 
ad aeternam salutem assequendam perducere tenetur. 

4. Nemo praeterea est qui neget quodvis delictum, sive publicum 
sit sive occultum, cum certo cognitum fuerit a legitimo Ecclesiae Prae- 
sule, compesci opus esse, ne aeternae delinquentis saluti adipiscendae 
praeiudicio sit. 

3. Quod vero ad delictum occultum proprie attinet, non posse ipsum 
publice seu ad normam iuris aliquando plecti, quin malum saepenumero 
gravius exinde oriatur, item omnes pro comperto habent. 

6. Si igitur normae de suspensione ex informata conscientia peni- 
tus abolerentur, plura in Ecclesia delicta impunita procul dubio ma- 
nerent: quod et reorum animae magnum inferret detrimentum et pericu- 
lum enervandae disciplinae ecclesiasticae iniceret. 

7. Quocirca ad huiusmodi praecavenda mala, nisi aliter provideatur, 
institutum suspensionis ex informata conscientia necessarium existiman- 
dum est. 

8. Decet nihilominus allatis difficultatibus aliquod adhiberi reme- 
dium, ut iustitiae praeceptis, quoad fieri possit, obtemperetur. 

Posset nempe copia reo impertiri exponendi pro sese rationes, atque 
Ordinario, cuius erit suspensionem ferre, praescribi ut delinquenti poe- 
nae causam prudenter significet, ac praeterea maturae aetatis probatae- 
que virtutis clericum, rei patronum ex officio gerentem, actis seu col- 
lectis probationibus et traditis, secreto audiat antequam de re ad deli- 
berandum deveniat. 


6 Cf. p. 870. 

7 Cf. p. 870. 

9. Cupiendum utique et optandum est, ut peculiare Officium apud 
Sedem Apostolicam constituatur recursibus decidendis a clericis inter- 
positis contra Ordinariorum decreta in processibus poenalibus extraiu- 
dicialibus lata (p. 6, 8 n. VII). 

Verumtamen experientia rerumque usus docent laicos, cuiuscum- 
que sint condicionis seu dignitatis, etsi in collegia Sacri Consistorii vel 
Procuratorum Sacri Palatii cooptati sint, esse a processibus clericorum 
poenalibus omnino arcendos (cf. p. 6, n. VIII). 

De statibus perfectionis adquirendae. 

1. Agitur in praesentia de quibusdam quaestionibus particularibus 
status perfectionis, sectione quarta contentis partis secundae, in qua di- 
sciplina expenditur de renovatione vitae et operae in Institutis status 
perfectionis adquirendae. 

2. Nonnulla tamen animadversionibus ad eiusmodi quaestiones prae- 
mittuntur, quae ad institutum Cardinalis Protectoris proprie attinent. In- 
staurandae siquidem disciplinae, ad quam Oecumenicae Synodi solli- 
citudines et studia convertentur, conducere videtur huius quoque in- 
stituti consideratio. 

3. Uti neminem fugit, ipsum iam a saeculo xm in Ecclesia viget; 
multumque obtinuit prioribus temporibus. At post Const. Ap. Christi- 
fidelium Innocentii XII, diei 16 februarii 1694, Cardinalis Protectoris 
potestas plurimum imminuta est atque honoris privilegiis paene con- 
stitit (T. Schaefer, De Religiosis ad normam Codicis iuris canonici , 
Romae 1940, p. 190 s., n. 93). Hodie vero Cardinalis Protectoris « est 
tantummodo bonum religionis consilio et patrocinio promovere » (Can. 
499, par. 2 C.I.C.). 

4. Inde facile colligitur superius memoratum institutum pristinam 
suam amisisse vim postquam Congregatio « super consultationibus Re- 
gularium » per Sixtum V (a. 1385-1390) condita est, atque per Cle- 
mentem VIII (a. 1592-1605) cum Congregatione Episcoporum unita. 

5. Haec cum ita se habeant cumque hodierna Congregatio religiosis 
sodalibus praeposita, horum tractandis negotiis cumulate prospicere va- 
leat ac reapse prospiciat, quaeritur utrumne, ad religionum disciplinam 
efficacius provehendam, expediat institutum de quo sermo est potius 
supprimi. 

6. Quod autem ad praesentium praescriptionum schema pertinet, 
edicitur cumprimis: « In omnibus clericalibus Religionibus et Societa- 


Cf. p. 872. 



VOTA CONSILIARIORUM 


1351 


tibus vitae communis iuris pontificii, Superiores, iuxta Constitutiones, 
iurisdictionem habent ad confessiones recipiendas suorum subditorum 
aliorum ve in instituti domibus diu noctuque causa famulatus, educatio- 
nis, hospitii aut infirmae valetudinis degentium » (p. 3, 9 n. 114). 

7. Claritatis causa, opportunum esset expresse significari eiusmodi 
iurisdictionem esse ordinariam. 

8. Sub numero insequenti vero praestituitur: « Omnibus supra- 
dictis Superioribus facultas est, ad normam Constitutionum, iurisdictio- 
nem ad confessiones sacramentales qua pollent, concedere sacerdotibus 
proprii aliusve instituti necnon e clero saeculari. 

« Illam autem ne conferant, nisi iis quorum idoneitas, si de soda- 
libus proprii instituti agatur ad normam Constitutionum recognita fue- 
rit; si vero de saecularibus vel alius instituti sacerdotibus, nonnisi iis 
qui ab aliquo Ordinario vel vel Superiore approbati sunt » (p. 3 s. 10 ). 

9. Ut ex ipso eiusdem numeri titulo liquet, peragitur heic de iuris- 
dictione delegata. Quapropter loco verborum « concedere » et « confe- 
rant », ad falsas opiniones vel ambiguitates praecavendas, adhiberi opor- 
teret verbum « delegare ». 

10. Denique recta disciplinae ecclesiasticae ordinatio postulat, ut 
extranei sacerdotis idoneitas ad sacramentales excipiendas confessiones 
non « ab aliquo Ordinario vel Superiore » probetur, verum a proprio 
Ordinario, cuius profecto est de sacerdotis sibi obnoxii doctrina ac 
virtutibus iudicium ferre. 


II 

Rev.mi P. D. IOSEPH ROSSI 
Regentis S. Poenitentiariae Apostolicae 

De censuris earumque reservatione. 

Quod attinet ad censuras. Sacra Paenitentiaria Apostolica — ob suum 
arctissimum secretum — directe ad Summum Pontificem nonnullas con- 
clusiones mittet a Commissione Interna ab ipso Pontifice creata die 7 ia- 
nuarii, anni 1961, elaboratas. 

Nunc mihi liceat aliqua adnotare post ea omnia quae ab Em.mis ac 
Exc.mis Patribus dicta sunt in sessione huius mensis. 


9 Cf. p. 1162. 

10 Cf. p. 1162. 

Pag. 6/ n. 9: « De reservatione censurarum ». In innovando textu 
can. 2245, proponitur § 2 iisdem verbis quae leguntur in § 4 laudati 
canonis 2245. At immerito videtur. 

In canone enim citato, prout legitur in Codice, sermo est de cen- 
suris reservatis et de censuris non reservatis. Intelligitur proinde § 4. 

Cum vero, in proposita innovatione textus can. 2245 et quidem in 
§ 1 , de censuris non reservatis nullus fiat sermo quia tandem aliquando 
in n. 12 eiusdem schematis censurae latae sententiae nemini reservatae 
tolluntur (pag. 7), 2 § 2 de qua in n. 9 schematis videtur prorsus inutilis, 
imo absona. 

Pag. 7, n. 11. Agitur heic de recursu ad Sacram Paenitentiariam ab 
eo instituendo, qui, in mortis periculo, absolutus fuit ab aliqua cen- 
sura Sedi Apostolicae reservata, si et postquam convaluerit. 

Licet animadvertere quod si tollatur distinctio hodierna in censu- 
ris reservatis Apostolicae Sedi, i. e. in simpliciter, in speciali, in specia- 
lissimo modo reservatis, ut innuitur in pag. 3 3 schematis, linea 25 et ss., 
recursus ab absoluto in periculo mortis iam non circumscriberetur ad 
quattuor censuras specialissimo modo reservatas iuxta can. 2252 C.I.C., 
sed ad omnes censuras, quomodocumque Sedi Apostolicae reservatas. 
Quod aliquid nimis videtur. 

Pag. 8, 4 A. Quoad n. V Sacra Paenitentiaria humillime aliquid Bea- 
tissimo Patri directe proponebit. 

Pag. 9,° n. VI. Quoad censuram in violantes clausuram sive mulierum 
monialium sive virorum regularium nulla difficultas si tollatur. Firmis- 
sima tamen manere deberet in casibus quo clausura sive virorum sive 
mulierum violetur oh malum finem, scilicet ad libidinem explendam. 

Pag. 1 1 , 6 n. IV. Reservatio Ordinario excommunicationis de qua in 
can. 2388, § 1 non videtur commendanda. 

Delictum enim de quo in praefato canone, ut sapienter notavit etiam 
Em. mus Card. Ottaviani, prae se refert gravissimam defectionem quae 
plectenda videtur poena pariter gravi, scilicet reservatione Apostolicae 
Sedi. Notandum insuper quod sic absolutus, si de sacerdote vel de Cle- 
rico in sacris agatur, recurrere postea semper debet ad Sanctam Sedem 
pro legitima reductione ad statum laicalem. 


1 Cf. p. 866. 

2 Cf. p. 867. 

3 Cf. p. 864. 

4 Cf. p. 867. 

5 Cf. p. 868. 

6 Cf. p. 869. 

